
CHIŢIBUŞURI  DESPRE  CRONOLOGIE 


Ştiu,  s-a  scurs  ceva  vreme  între  cărţi.  Aşadar,  poate  că  se  impune  o 
recapitulare. 

Cartea  pe  care  o  ţineţi  în  mână  este  al  cincilea  volum  al  seriei  Cântec  de 
gheaţă  şi  foc.  Cel  de-al  patrulea  a  fost  Festinul  ciorilor.  Insă  volumul  de  faţă  nu  îi 
urmează  celui  precedent,  în  sensul  tradiţional,  ci  se  desfăşoară  paralel  cu  acesta. 

Atât  Dansul,  cât  şi  Festinul  continuă  povestea  imediat  după  evenimentele 
celui  de-al  treilea  volum  al  seriei,  Iureşul  săbiilor.  In  timp  ce  Festinul  se  con- 
centrează asupra  întâmplărilor  de  la  Debarcaderul  Regelui  şi  din  împre- 
jurimi, din  Insulele  de  Fier  şi  din  Dorne,  Dansul  ne  conduce  în  nord,  la 
Castelul  Negru,  la  Zid  (şi  dincolo  de  acesta)  şi  peste  marea  îngustă,  în  Pentos 
şi  Golful  Sclavilor,  continuând  poveştile  lui  Tyrion  Lannister,  John  Snow, 
Daenerys  Targaryen  şi  ale  tuturor  celorlalte  personaje  pe  care  nu  le-aţi 
întâlnit  în  volumul  precedent.  Cele  două  cărţi  sunt  împărţite  mai  degrabă 
geografic  decât  cronologic. 

Dar  numai  până  la  un  punct. 

Dansul  dragonilor  este  o  carte  mai  lungă  decât  Festinul  ciorilor  şi  acoperă 
o  perioadă  mai  întinsă  de  timp.  In  cea  de-a  doua  jumătate  a  acestui  volum, 
veţi  remarca  apariţia  anumitor  personaje-martor  din  Festinul  ciorilor.  Şi  asta 
înseamnă  tocmai  ceea  ce  credeţi  că  înseamnă:  naraţiunea  a  depăşit  cadrul  din 
Festinul  şi  cele  două  fire  se  împletesc  din  nou. 

Următoarea  carte:  The  Winds  of  Winter  (Vânturile  iernii).  Unde,  nădăjduiesc, 
vor  tremura  cu  toţii  împreună,  din  nou... 

George  R.R.  Martin,  aprilie  2011 


PROLOG 


Noaptea  era  încărcată  de  mirosul  greu  de  om. 

Omul-lup  se  opri  sub  un  copac  şi  adulmecă,  în  umbra  ce-i  smălţa 
blana  brun-cenuşie.  O  boare  de  vânt  cu  mireasmă  de  pin  îi  aduse  izul 
de  om  în  nări,  peste  celelalte  mirosuri  care  grăiau  despre  vulpi  şi  iepuri, 
despre  foci  şi  cerbi  şi  chiar  despre  lupi.  Omul-lup  ştia  că  şi  acelea 
veneau  tot  de  la  oameni;  duhoarea  de  piei  învechite,  stătută  şi  acrie,  era 
aproape  complet  înăbuşită  de  miasmele  mai  puternice  de  fum,  sânge  şi 
putreziciune.  Doar  omul  jupuia  alte  fiare  şi  se  înveşmânta  cu  pielea 
şi  părul  lor. 

Spre  deosebire  de  lupi,  oamenii-lupi  nu  se  tem  de  om.  Ura  şi  foamea 
îi  răvăşeau  măruntaiele.  Scoase  un  mârâit  gros,  o  chemare  către  fratele 
său  cu  un  singur  ochi,  către  sora  lui  mică  şi  vicleană.  Când  porni  în 
goană  printre  copaci,  tovarăşii  de  haită  îl  urmară  îndeaproape.  Simţiseră 
şi  ei  mirosul.  In  timp  ce  alerga,  vedea  şi  prin  ochii  lor  şi  se  zări  pe  sine 
în  frunte.  Răsuflarea  haitei  ţâşnea,  fierbinte  şi  albă,  dintre  fălcile  alungite 
şi  cenuşii.  Gheaţa  li  se  întărise  între  gheare,  tare  ca  piatra,  dar  acum 
vânătoarea  era  în  toi,  prada  în  faţă.  Carne,  gândi  omul-lup,  hrană. 

Un  om  de  unul  singur  era  o  fiinţă  vulnerabilă.  Mare  şi  puternic,  cu 
ochi  ageri,  dar  slab  de  urechi  şi  surd  la  mirosuri.  Cerbii,  elanii,  până 
şi  iepurii,  erau  mai  sprinteni,  urşii  şi  mistreţii,  mai  fioroşi  în  luptă. 

Dar  oamenii  în  haite  erau  periculoşi.  Când  lupii  se  apropiară  de  pradă, 
omul-lup  auzi  scâncetul  unui  pui,  pojghiţa  zăpezii  căzute  peste  noapte 
pârâind  sub  labele  stângace  ale  oamenilor,  zgomotul  pieilor  grele  şi  ale 
ghearelor  lungi  şi  gri  pe  care  le  duceau  în  mâini. 
Săbii,  îi  şopti  o  voce  lăuntrică,  suliţe. 

Copacilor  le  crescuseră  colţi  de  gheaţă,  ce  atârnau  dezgoliţi  ca 
într-un  mârâit  pe  crengile  cenuşii,  desfrunzite.  Un-Ochi  ţâşni  prin 
tufişuri,  împroşcând  omătul.  Tovarăşii  de  haită  îl  urmară.  In  susul 
unui  deal  şi  în  josul  povârnişului  de  dincolo,  până  ce  pădurea  se 
deschise  înaintea  lor  şi  oamenii  erau  acolo.  Printre  ei,  o  femelă. 
Ghemul  înfofolit  în  blană  pe  care-1  strângea  în  braţe  era  puiul  ei.  Las-o 
la  urmă,  şopti  glasul,  masculii  sunt  pericolul.  Răcneau  unul  la  altul,  aşa 
cum  obişnuiau  oamenii,  dar  omul-lup  le  simţea  spaima.  Unul  avea  un 
dinte  de  lemn,  înalt  cât  el.  II  azvârli,  dar  mâna  îi  tremura  şi  dintele 
zbură  sus. 

Atunci  haita  se  năpusti  asupra  lor. 

Fratele  lup  cu  un  singur  ochi  îl  doborî  pe  aruncătorul  dintelui 
într-un  troian  de  zăpadă  şi  îi  sfâşie  beregata,  în  timp  ce  acesta  se 
zbătea.  Sora  lupoaică  se  strecură  pe  după  celălalt  mascul  şi-1  atacă  din 
spate.  Mai  rămâneau  femela  şi  puiul  ei. 

Avea  şi  ea  un  dinte,  unul  mic,  făcut  din  os,  dar  îl  scăpă  din  mână 
când  fălcile  omului-lup  i  se  încleştară  pe  picior.  In  cădere,  îşi  înfăşură 
ambele  braţe  în  jurul  gălăgiosului  ei  pui.  Sub  blănuri,  femela  era  doar 
piele  şi  os,  dar  avea  ugerele  pline  de  lapte.  Carnea  cea  mai  dulce  era  a 
puiului.  Lupul  păstră  cele  mai  gustoase  bucăţi  pentru  fratele  lui.  De 
jur  împrejurul  leşurilor,  zăpada  îngheţată  deveni  rozalie  şi  roşie,  în 
timp  ce  haita  se  ghiftuia. 

Hăt  departe,  într-o  colibă  din  chirpici  cu  acoperişul  de  stuf,  o  gaură 
de  fum  şi  podeaua  de  pământ  bătătorit,  Varamyr  se  scutură,  tuşi  şi  îşi 
linse  buzele.  Avea  ochii  roşii,  buzele  crăpate,  gâtul  uscat  şi  aspru,  dar 
gustul  de  sânge  şi  grăsime  îi  umplea  gura,  în  timp  ce  pântecele-i  bombat 
ţipa  după  hrană.  Carne  de  copil,  gândi  el,  amintindu-şi  de  Ţugui.  Carne 

de  om.  Decăzuse  într-atât  încât  să  tânjească  după  carne  de  om?  îl  auzea 
parcă  aievea  pe  Haggon  mârâind: 

-  Oamenii  pot  să  mănânce  carnea  animalelor,  iar  animalele  carnea 
oamenilor,  dar  omul  care  mănâncă  din  carnea  de  om  este  abominabil. 

Abominabil.  Acesta  fusese  dintotdeauna  cuvântul  preferat  al  lui 
Haggon.  Abominabil,  abominabil,  abominabil.  Să  mănânci  carne  de  om 
era  abominabil,  să  te  împreunezi  ca  lupii  era  abominabil,  iar  să  pui 
stăpânire  pe  trupul  altui  om  era  cel  mai  abominabil  lucru  dintre  toate. 
Haggon  a  fost  slab,  se  temea  de  propria-i  putere.  A  murit  înlăcrimat  şi 
singur,  când  i-am  smuls  cea  de-a  doua  viaţă.  Varamyr  îi  devorase  el  însuşi 
inima.  M-a  învăţat  o  mulţime  de  lucruri  şi  ultimul  pe  care  l-am  aflat  de  la 
el  a  fost  gustul  cărnii  de  om. 

Asta,  însă,  făcuse  ca  lup.  Nu  mâncase  niciodată  cu  dinţi  de  om 
carnea  oamenilor.  Dar  haita  lui  n-avea  decât  să  se  ospăteze.  Lupii  erau 
la  fel  de  înfometaţi  ca  şi  el,  sfrijiţi,  înfriguraţi  şi  flămânzi,  iar  prada...  doi 
bărbaţi  şi  o  femeie,  cu  un  prunc  în  braţe,  fugind  de  înfrângere  în  ghearele 
morţii.  Ar fi  pierit  curând,  oricum,  doborâţi  de  intemperii  sau  de  foame. 
Aşa  a  fost  mai  bine,  mai  rapid.  O  izbăvire. 

-  O  izbăvire,  rosti  el  cu  voce  tare. 

Avea  gâtul  uscat,  dar  îi  plăcea  să  audă  un  glas  de  om,  chiar  şi  pe  al  său. 

Aerul  mirosea  a  mucegai  şi  umezeală,  pământul  era  rece  şi  tare,  iar 
focul  răspândea  mai  mult  fum  decât  căldură.  Se  apropie  de  flăcări  cât 
de  mult  îndrăzni,  când  tuşind,  când  tremurând,  cu  coapsa  zvâcnind 
acolo  unde  i  se  deschisese  rana.  Sângele  îi  îmbibase  pantalonii  până  la 
genunchi  şi  se  întărise,  formând  o  crustă  maronie,  tare. 

Pălămida  îl  prevenise  că  s-ar  putea  întâmpla  asta. 

-  Am  cusut-o  cât  am  putut  de  bine,  îi  spusese  ea,  dar  trebuie  să  te 
odihneşti  şi  s-o  laşi  să  se  vindece,  altfel  carnea  se  va  sfârteca  din  nou. 

Pălămida  fusese  ultima  lui  tovarăşă,  o  suliţaşă  aspră  ca  o  rădăcină 
bătrână,  plină  de  negi,  cu  faţa  brăzdată  de  riduri  şi  tăbăcită  de  vânt. 
Ceilalţi  îi  părăsiseră  pe  drum.  Unul  câte  unul,  rămăseseră  în  urmă  ori 
se  avântaseră  înainte,  îndreptându-se  către  vechile  lor  sate,  spre  Apa 

Laptelui  sau  spre  Sălaşul  Aspru,  ori  către  o  moarte  solitară  în  pădure. 
Varamyr  nu  ştia  şi  nu-i  păsa.  Ar  fi  trebuit  să-l  iau  pe  vreunul  dintre  ei, 
când  am  avut  ocazia.  Pe  unul  dintre  gemeni,  pe  vânjosul  cu  cicatrici  pe 
faţă,  ori  pe  tânărul  cu  pâr  roşu.  Dar  se  temuse.  Unul  dintre  ceilalţi  şi-ar 
fi  putut  da  seama  ce  se  petrece.  Atunci  l-ar  fi  atacat  şi  l-ar  fi  ucis.  Iar 
vorbele  lui  Haggon  îl  bântuiseră  şi,  astfel,  pierduse  ocazia. 

După  bătălie,  îşi  croiseră  drum  prin  codru  cu  miile,  flămânzi, 
speriaţi,  fugind  din  calea  măcelului  care  se  abătuse  asupra  lor  la  Zid. 
Unii  vorbiseră  despre  o  întoarcere  la  casele  pe  care  le  părăsiseră,  alţii 
despre  organizarea  unui  al  doilea  atac  asupra  porţii,  dar  majoritatea 
erau  dezorientaţi,  neştiind  încotro  s-o  apuce  sau  ce  să  facă.  Scăpaseră 
de  ciorile  în  mantii  negre  şi  de  cavalerii  în  oţel  cenuşiu,  dar  acum  erau 
vânaţi  de  duşmani  fără  milă.  Fiecare  zi  lăsa  în  urmă  alte  şi  alte  cadavre. 
Unii  mureau  de  foame,  unii  de  frig,  alţii  de  boală.  Iar  alţii  erau  ucişi 
de  cei  care  le  fuseseră  tovarăşi  de  arme,  în  timp  ce  mărşăluiau  spre 
sud  cu  Mance  Rayder,  Regele-de-Dincolo-de-Zid. 

Mance  a  căzut,  îşi  spuneau  unul  altuia  supravieţuitorii,  cu  glasuri 
disperate.  Mance  a  fost  prins.  Mance  e  mort. 

-  Harma  a  murit  şi  Mance  a  fost  capturat,  ceilalţi  au  fugit  şi  ne-au 
lăsat,  spusese  Pălămida,  în  timp  ce-i  cosea  rana.  Tormund,  Plângătorul, 
Şasepiei,  toţi  aceşti  bravi  războinici,  unde  sunt  ei  acum? 

Nu  ştie  cine  sunt,  şi-a  dat  atunci  seama  Varamyr,  şi  de  ce-ar  şti?  Fără  fia- 
rele lui,  nu  avea  aerul  unui  bărbat  impunător.  Am  fost  Varamyr  Şasepiei, 
am  mâncat  aceeaşi  pâine  cu  Mance  Rayder.  îşi  luase  numele  de  Varamyr 
pe  când  avea  zece  ani.  Un  nume  potrivit  pentru  un  lord,  un  nume  de  slăvit 
în  cântece,  un  nume  măreţ,  un  nume  fioros.  Şi,  totuşi,  fugise  din  calea  cio- 
rilor, ca  un  iepure  speriat.  Teribilul  Lord  Varamyr  devenise  un  laş,  dar 
nu  suporta  ca  ea  să  ştie  asta,  aşa  că  i-a  spus  suliţaşei  că-1  cheamă  Haggon. 
Apoi,  s-a  întrebat  de  ce  îi  venise  pe  buze  tocmai  acel  nume,  dintre  toate 
cele  pe  care  le-ar  fi  putut  alege.  I-am  mâncat  inima  şi  i-am  băut  sângele  şi 
totuşi  continuă  să  mă  bântuie. 


dansul  dragonilor 


17 


într-o  zi,  pe  când  fugeau,  un  călăreţ  a  venit  în  galop  prin  pădure, 
pe  o  mârţoagă  albă,  strigând  că  trebuie  s-o  apuce  cu  toţii  spre  Apa 
Laptelui,  că  Plângătorul  aduna  luptători  ca  să  treacă  Podul  Ţestelor  şi 
să  cucerească  Turnul  Umbrei.  Mulţi  l-au  urmat,  dar  majoritatea,  nu. 
Mai  târziu,  un  războinic  ursuz,  în  blănuri  şi  ambră,  a  mers  de  la  un 
foc  la  altul,  îndemnându-i  pe  supravieţuitori  să  pornească  spre  nord 
şi  să  se  refugieze  în  Valea  Thennilor.  Varamyr  n-a  aflat  niciodată  de 
ce  credea  omul  că  acolo  ar  fi  în  siguranţă,  când  thennii  înşişi  părăsiseră 
locul,  dar  l-au  urmat  cu  sutele.  Alte  sute  au  plecat  cu  vrăjitoarea 
pădurii  căreia  i  se  înfăţişase  o  flotă  de  corăbii  venind  să-i  ducă  pe 
oamenii  liberi  spre  sud. 

-  Trebuie  să  căutăm  marea!  a  strigat  Mama  Cârtiţă,  şi  adepţii  ei  au 
luat-o  spre  est. 

Varamyr  s-ar  fi  aflat  printre  ei  dacă  ar  fi  fost  mai  puternic.  Dar 
marea  era  cenuşie,  rece  şi  îndepărtată  şi  el  ştia  că  n-aveau  să  apuce  s-o 
vadă  vreodată.  Fusese  de  nouă  ori  mort  sau  în  agonie  şi  acum  şi-ar  fi 
găsit  cu  adevărat  sfârşitul.  O  mantie  din  blană  de  veveriţă,  îşi  aminti  el, 
m-a  înjunghiat  pentru  o  mantie  din  blană  de  veveriţă. 

Proprietara  ei  murise,  cu  ceafa  strivită,  un  terci  roşu  împănat  cu 
bucăţi  de  os,  dar  mantia  ei  părea  groasă  şi  călduroasă.  Ningea  şi 
Varamyr  îşi  pierduse  mantiile  la  Zid.  Pieile  cu  care  se  învelea  noaptea, 
hainele  de  lână,  cizmele  din  piele  de  oaie  şi  mănuşile  îmblănite, 
provizia  de  mied  şi  stocul  de  mâncare,  şuviţele  de  păr  împletit  luate  de 
la  femeile  cu  care  se  culca,  până  şi  brăţările  de  aur  pe  care  i  le  dăduse 
Mance,  toate  erau  pierdute  şi  uitate.  Am  ars  şi  am  murit  şi  apoi  am  fugit, 
pe  jumătate  nebun  de  durere  şi  de  spaimă.  Amintirea  îl  ruşina  şi  acum, 
dar  nu  fusese  singurul.  Fugiseră  şi  alţii,  cu  sutele,  cu  miile.  Bătălia  era 
pierdută.  Veniseră  cavalerii,  invincibili  în  oţelul  lor,  omorându-ipe  toţi 
cei  care  rămăseseră  să  lupte.  Ori  fuga,  ori  moartea. 

Insă  de  moarte  nu  puteai  fugi  atât  de  uşor.  Aşadar,  când  a  dat  peste 
cadavrul  femeii  în  pădure,  Varamyr  a  îngenuncheat  să-i  scoată  mantia 
şi  n-a  observat  băiatul  până  când  acesta  n-a  ţâşnit  din  ascunzătoare, 

vârându-i  cuţitul  lung  de  os  în  coapsă  şi  smulgându-i  mantia  dintre 
degetele  încleştate. 

-  Mama  lui,  i-a  spus  Pălămida  mai  târziu,  după  ce  băiatul  fugise. 
Era  mantia  mamei  lui  şi  când  te-a  văzut  furând-o... 

-  Era  moartă,  a  răspuns  Varamyr,  tresărind  când  acul  de  os  i-a 
străpuns  carnea.  Cineva  i-a  zdrobit  capul.  Vreo  cioară. 

-  Nicio  cioară.  Copitaţii.  Am  văzut.  Acul  Pălămidei  a  închis 
tăietura  din  coapsă.  Sălbatici,  şi  cine-a  mai  rămas  să-i  îmblânzească? 

Nimeni.  Dacă  Mance  e  mort,  oamenii  liberi  sunt  condamnaţi.  Thennii, 
uriaşii  şi  Copitaţii,  oamenii  cavernelor,  cu  dinţii  lor  piliţi,  şi  oamenii 
ţărmului  dinspre  apus,  cu  carele  lor  de  oase...  erau  şi  ei,  cu  toţii,  osân- 
diţi. Până  şi  ciorile.  Poate  că  n-o  ştiau  încă,  dar  afurisiţii  înveşmântaţi 
în  negru  aveau  să  piară  odată  cu  ceilalţi.  Duşmanul  se  apropia. 

Glasul  răguşit  al  lui  Haggon  îi  răsună  în  minte: 

-  O  să  mori  de-o  duzină  de  ori,  băiete,  şi  de  fiecare  dată  cu  durere... 
dar  când  va  veni  adevărata  moarte,  vei  trăi  din  nou.  Cea  de-a  doua 
viaţă  e  mai  simplă  şi  mai  dulce,  aşa  se  spune. 

Varamyr  Şasepiei  avea  să  afle  adevărul  vorbelor  lui  cât  de  curând. 
Adulmeca  adevărata  moarte  în  mirosul  înţepător  care  stăruia  în  aer, 
o  simţea  în  căldura  de  sub  degete,  când  îşi  strecura  o  mână  sub  haine, 
să-şi  atingă  rana.  Insă  frigul  îi  era  în  trup,  până  în  măduva  oaselor.  De 
data  aceasta  frigul  avea  să-1  ucidă. 

Ultima  lui  moarte  fusese  în  foc.  Am  ars.  La  început,  în  tulburarea 
lui,  crezuse  că  vreun  arcaş  de  pe  Zid  1-a  străpuns  cu  o  săgeată  aprinsă... 
dar  focul  fusese  în  interiorul  lui,  mistuindu-1.  Iar  durerea... 

Varamyr  mai  murise  de  nouă  ori.  O  dată  împuns  de  o  suliţă,  o  dată 
cu  dinţii  unui  urs  în  beregată,  o  dată  într-o  baltă  de  sânge,  când  a  adus 
pe  lume  un  pui  născut  mort.  Prima  oară  Varamyr  a  murit  la  doar  şase 
ani,  atunci  când  securea  tatălui  său  i-a  despicat  ţeasta.  Nici  măcar  asta 
nu  fusese  atât  de  chinuitor  ca  focul  din  măruntaie,  trosnind  de-a  lungul 
aripilor,  devorându-l.  Când  a  încercat  să  fugă  de  focul  acela,  spaima  lui 
a  aţâţat  flăcările  şi  le-a  făcut  să  dogorească  mai  tare.  Plutea  deasupra 

Zidului,  urmărind  mişcările  oamenilor  de  jos,  cu  ochii  lui  de  vultur, 
când,  dintr-odată,  văpaia  îi  prefăcuse  inima  în  cenuşă  şi  îi  trimiseseră 
spiritul,  ţipând,  înapoi  în  pielea  sa  şi,  pentru  scurtă  vreme,  îşi  pierduse 
minţile.  Fiecare  amintire  era  de-ajuns  să-1  cutremure. 
Atunci  observă  că  focul  i  se  stinsese. 

Mai  rămăsese  doar  un  amestec  negru-gri  de  lemn  carbonizat,  cu 
câţiva  cărbuni  strălucind  în  cenuşă.  încă  mai  fumegă,  e  nevoie  doar  de 
lemne.  Scrâşnind  din  dinţi  ca  să-şi  înăbuşe  durerea,  Varamyr  se  târî  spre 
mormanul  de  crengi  rupte  pe  care  le  adunase  Pălămida  înainte  de-a  pleca 
la  vânătoare  şi  azvârli  câteva  beţe  în  cenuşă. 

-  Aprinde-te,  zise  el  răguşit.  Arzi. 

Suflă  în  jăratic  şi  spuse  în  gând  o  rugăciune  către  zeii  fără  nume  ai 
pădurii,  ai  muntelui  şi  ai  câmpiei. 

Zeii  nu  răspunseră.  După  o  vreme,  nici  fumul  nu  se  mai  înălţa. 
Coliba  începea  deja  să  se  răcească.  Varamyr  n-avea  cremene,  nici  iască 
şi  nici  vreascuri  uscate.  N-avea  să  reaprindă  focul  niciodată,  nu  de 
unul  singur. 

-  Pălămida!  strigă  el,  cu  glasul  răguşit  şi  gâtuit  de  durere.  Pălămida! 
Femeia  avea  bărbia  ascuţită,  nasul  turtit  şi,  pe  obraz,  o  aluniţă  din 

care  ieşeau  patru  fire  de  păr  negru.  O  faţă  urâtă  şi  aspră,  dar  Varamyr 
ar  fi  dat  orice  s-o  zărească  în  uşă.  Ar  fi  trebuit  să-i  răpesc  trupul  înainte 
de-a  pleca.  De  când  e  plecată?  De  două  zile?  De  trei?  Nu  era  sigur.  Era 
întuneric  în  colibă  şi  Varamyr  plutise  între  somn  şi  trezie,  fără  să  ştie 
vreodată,  cu  siguranţă,  dacă  afară  era  zi  sau  noapte. 

-  Aşteaptă,  spusese  ea.  Mă  întorc  cu  mâncare. 

Aşadar,  ca  un  nătărău,  aşteptase,  visând  la  Haggon  şi  la  Ţugui  şi  la 
toate  greşelile  pe  care  le  făcuse  în  lunga-i  viaţă,  dar  trecuseră  zile  şi  nopţi 
şi  Pălămida  nu  se  întorsese.  Nu  se  mai  întoarce.  Varamyr  se  întreba  dacă 
se  dăduse  de  gol.  Oare-şi  putea  da  seama  ce  gândeşte  doar  privindu-1  sau 
oare  murmurase  el  ceva  prin  somnu-i  febril? 

Abominabil,  îl  auzi  pe  Haggon  spunând.  Era  aproape  ca  şi  cum 
s-ar  fi  aflat  acolo,  în  aceeaşi  încăpere. 

-  E  doar  o  suliţaşă  urâtă,  îi  răspunse  Varamyr.  Eu  sunt  un  om  măreţ. 
Sunt  Varamyr,  omul-lup,  omul-fiară,  nu  e  drept  ca  ea  să  trăiască  şi  eu 
să  mor. 

Nu-i  răspunse  nimeni.  Nu  era  nimeni  acolo.  Pălămida  plecase. 
II  părăsise,  la  fel  ca  toţi  ceilalţi. 

Până  şi  propria  lui  mamă  îl  abandonase.  A  plâns  după  Ţugui,  dar 
n-a  vărsat  o  lacrimă  pentru  mine.  In  dimineaţa  în  care  tatăl  său  1-a 
smuls  din  pat,  să-1  dea  pe  mâna  lui  Haggon,  mama  lui  nu  i-a  aruncat 
nici  măcar  o  privire.  Varamyr  ţipase  şi  dăduse  din  picioare  în  timp  ce 
era  târât  în  pădure,  până  când  tatăl  lui  1-a  pălmuit  şi  i-a  spus  să  tacă. 

-  Locul  tău  e  printre  cei  ca  tine,  a  fost  tot  ce  i-a  spus  când  1-a 
azvârlit  la  picioarele  lui  Haggon. 

Nu  s-a  înşelat,  gândi  Varamyr,  tremurând.  Haggon  m-a  învăţat  o 
mulţime  de  lucruri.  M-a  învăţat  să  vânez  şi  să  pescuiesc,  cum  să  hăcuiesc  un 
cadavru  şi  cum  să  curăţ  un  peşte  de  oase,  cum  să-mi  croiesc  drum  prin 
pădure.  Şi  m-a  învăţat  rânduiala  oamenilor-lupi  şi  secretele  oamenilor-fiare, 
deşi  darul  meu  era  mai  puternic  decât  al  lui. 

Peste  ani  şi  ani,  încercase  să-şi  găsească  părinţii,  să  le  spună  că  micul 
lor  Cucui  devenise  marele  Varamyr  Şasepiei,  dar  amândoi  erau 
cenuşă.  Una  cu  pomii  şi  izvoarele,  una  cu  pietrele  şi  pământul.  Scrum  şi 
ţărână.  Asta  i-a  spus  vrăjitoarea  pădurilor  mamei  sale,  în  ziua  în  care 
a  murit  Ţugui.  Cucui  nu  voia  să  fie  un  bulgăre  de  pământ.  Băiatul 
visase  la  ziua  când  barzii  aveau  să  cânte  despre  faptele  sale  şi  fetele 
frumoase  aveau  să-i  dea  sărutări.  Când  o  să  cresc  mare,  o  să  devin 
Regele-de-Dincolo-de-Zid,  îşi  jurase  Cucui.  Nu  devenise,  dar  ajunsese 
pe-aproape.  Varamyr  Şasepiei  era  un  nume  de  care  oamenii  se  temeau. 
Lupta  călare  pe  o  ursoaică  albă,  înaltă  de  patru  metri,  ţinea  în  frâu 
trei  lupi  şi  o  pisică-nălucă  şi  stătea  la  dreapta  lui  Mance  Rayder.  Mance 
m-a  adus  în  locul  acesta.  N-ar  fi  trebuit  să-i  dau  ascultare.  Ar  fi  trebuit 
să  mă  strecor  în  pielea  ursoaicei  mele  şi  să-l  sfâşii  în  bucăţi. 

înainte  să-1  întâlnească  pe  Mance,  Varamyr  Şasepiei  fusese  un  fel  de 
lord.  Locuia  singur  într-un  castel  din  muşchi,  noroi  şi  buşteni  pe  care-1 

stăpânise  cândva  Haggon,  împreună  cu  fiarele  lui.  O  duzină  de  sate  îi 
aduceau  tribut  în  pâine,  sare  şi  cidru,  oferindu-i  fructe  din  livezi  şi 
legume  din  grădini.  Carnea  şi-o  procura  singur.  Ori  de  câte  ori  dorea 
o  femeie,  trimitea  o  pisică-nălucă  s-o  vâneze  şi  orice  fată  pe  care  punea 
ochii  îl  urma  supusă  în  pat.  Unele  veneau  plângând,  da,  dar  veneau. 
Varamyr  le  dădea  sămânţa  lui,  le  lua  o  şuviţă  de  păr,  ca  să-i  amintească 
de  ele  şi  le  trimitea  înapoi.  Din  când  în  când,  câte  un  erou  al  locului 
venea  cu  suliţa  în  mână,  să  ucidă  fiara  şi  să-şi  salveze  sora,  ori  iubita, 
ori  fiica.  Pe  aceştia  îi  omora,  dar  femeilor  nu  le  făcea  niciun  rău.  Pe 
unele  chiar  le  binecuvânta  cu  copii.  Ţânci.  Piperniciţi,  firavi,  asemenea 
lui  Cucui,  şi  niciunul  hărăzit  cu  darul. 

Frica  îl  făcu  să  se  ridice  în  picioare,  clătinându-se.  Ţinându-se  de 
coapsă,  ca  să  nu  lase  sângele  să  se  prelingă  din  rană,  Varamyr  se  în- 
dreptă, împleticindu-se,  spre  uşă  şi  trase  la  o  parte  pielea  zdrenţuită  care 
o  acoperea,  pomenindu-se  în  faţa  unui  zid  alb.  Zăpadă.  Nu  era  de  mirare 
că  înăuntru  era  aşa  de  întuneric  şi  atâta  fum.  Zăpada  acoperise  coliba. 

Când  Varamyr  o  împinse,  zăpada  se  fărâmiţă  şi  căzu,  încă  moale 
şi  udă.  Afară,  noaptea  era  albă  ca  moartea;  nori  palizi,  răsfiraţi,  dansau 
în  jurul  unei  luni  de  argint,  sub  privirile  reci  ale  unei  puzderii  de  stele. 
Vedea  siluetele  cocoşate  ale  celorlalte  colibe  îngropate  sub  troiene  şi, 
dincolo  de  ele,  palida  umbră  a  unui  copac  al  inimii,  în  armură  de 
gheaţă.  Spre  sud  şi  spre  vest,  dealurile  erau  o  vastă  pustietate  albă, 
unde  nimic  nu  se  clintea,  în  afară  de  zăpada  spulberată  de  vânt. 

-  Pălămida!  strigă  Varamyr,  cu  glas  pierit,  întrebându-se  până  unde 
ar  fi  putut  să  ajungă.  Pălămida!  Femeie!  Unde  eşti? 

In  depărtare,  un  lup  urlă. 

Un  fior  străbătu  trupul  lui  Varamyr.  Cunoştea  acel  urlet,  aşa  cum, 
odinioară,  Cucui  cunoştea  glasul  mamei  sale.  Un-Ochi.  Era  cel  mai 
bătrân  dintre  cei  trei  lupi  ai  săi,  cel  mai  mare,  cel  mai  fioros.  Vânăto- 
rul era  mai  suplu,  mai  ager,  mai  tânăr,  Şireata  mai  vicleană,  dar  amân- 
doi îi  ştiau  de  frică  lui  Un-Ochi.  Bătrânul  lup  era  neînfricat,  necruţător, 
sălbatic. 

Varamyr  pierduse  controlul  asupra  celorlalte  animale  ale  sale,  în 
agonia  morţii  vulturului.  Pisica-nălucă  fugise  în  păduri,  în  timp  ce 
ursoaica  albă  şi-a  scos  ghearele  la  cei  din  preajma  ei,  sfâşiind  patru 
oameni  înainte  să  cadă  răpusă  de-o  suliţă.  L-ar  fi  omorât  şi  pe  Varamyr, 
dacă  i-ar  fi  ieşit  în  cale.  Ursoaica  îl  ura,  se  înfuriase  de  fiecare  dată 
când  intrase  în  pielea  ei  sau  i  se  căţărase  pe  spate. 

Lupii  lui,  însă... 

Fraţii  mei.  Haita  mea.  Multe  nopţi  friguroase  dormise  cu  lupii  lui, 
încălzit  de  trupurile  lor  lăţoase  îngrămădite  în  jurul  lui.  Când  voi  muri, 
se  vor  ospăta  cu  carnea  mea  şi  vor  lăsa  doar  oasele,  să  întâmpine  dezgheţul 
primăvara  viitoare.  Gândul  era  ciudat  de  liniştitor.  Lupii  lui  vânaseră 
adesea  pentru  el,  pe  când  hoinăreau.  Părea  firesc  să  le  fie  hrană,  la  sfârşit. 
Ar  putea  să-şi  înceapă  a  doua  viaţă  sfâşiind  carnea  caldă  şi  moartă  a 
propriului  său  cadavru. 

Câinii  erau  animalele  de  care  te  puteai  apropia  cel  mai  uşor;  trăiau 
atât  de  aproape  de  oameni,  încât  erau  aproape  umani.  Să  te  strecori  în 
pielea  unui  câine  era  ca  şi  cum  ai  încălţa  o  cizmă  veche,  lărgită  de 
purtare.  Aşa  cum  o  cizmă  era  modelată  pe  potriva  unui  picior,  un  câine 
era  modelat  să  accepte  lanţul,  chiar  şi  un  lanţ  pe  care  niciun  ochi  de  om 
nu-1  putea  vedea.  Lupii  erau  mai  greu  de  stăpânit.  Un  om  se  putea 
împrieteni  cu  un  lup,  dar  nimeni  nu  putea  îmblânzi  cu  adevărat  un  lup. 

-  Cu  lupii  şi  femeile  te  însoţeşti  pe  viaţă,  spunea  adesea  Haggon.  Ai 
luat  unul,  eşti  ca  şi  însurat.  Lupul  e  parte  din  tine,  începând  cu  ziua 
aceea,  iar  tu  eşti  parte  din  el.  Amândoi  vă  veţi  schimba. 

De  alte  animale  era  mai  bine  să  nu  te  apropii,  afirmase  vânătorul. 
Pisicile  erau  parşive  şi  crude,  gata  oricând  să  te  trădeze.  Elanii  şi  cerbii 
erau  victime;  până  şi  cel  mai  curajos  om  devenea  un  laş  dacă  le  purta 
pielea  prea  mult.  Urşii,  mistreţii,  viezurii,  nevăstuicile...  Haggon  nici 
nu  se  apropia  de  aşa  ceva. 

-  Unele  piei  e  mai  bine  să  nu  le  porţi  niciodată,  băiete,  i-a  spus  el. 
Nu  ţi-ar  plăcea  în  ce  te-ai  transforma. 

Dacă  stăteai  să-1  asculţi  pe  Haggon,  păsările  erau  cele  mai  rele: 


dansul  dragonilor 


23 


-  Oamenii  n-au  fost  făcuţi  să  părăsească  pământul.  Stai  prea  multă 
vreme  în  nori  şi  n-ai  să  mai  vrei  să  cobori  niciodată.  Cunosc  oameni-fiare 
care  au  încercat  şoimi,  bufniţe,  corbi.  Chiar  şi  atunci  când  sunt  în 
propria  lor  piele,  stau  visători,  cu  ochii  ridicaţi  spre  albastrul  afurisit. 

Dar  nu  toţi  oamenii-fiare  simţeau  la  fel.  Odată,  pe  când  Cucui  avea 
zece  ani,  Haggon  1-a  dus  la  adunarea  unor  asemenea  fiinţe.  Oame- 
nii-lupi  erau  cei  mai  numeroşi  din  grup,  fraţii-lupi,  dar  băiatul  i-a  găsit 
pe  ceilalţi  mai  ciudaţi  şi  mai  fascinanţi.  Borroq  semăna  atât  de  mult 
cu  mistreţul  lui  încât  nu-i  mai  lipseau  decât  colţii,  Orell  avea  vulturul 
său,  Briar,  pisica  lui  nălucă  (din  clipa  în  care  i-a  zărit,  Cucui  a  vrut  să 
aibă  şi  el  o  pisică-nălucă),  femeia-capră  Grisella... 

Dar  niciunul  dintre  ei  nu  fusese  la  fel  de  puternic  ca  Varamyr  Şase- 
piei,  nici  măcar  Haggon,  înalt  şi  fioros,  cu  palme  tari  ca  piatra.  Vânătorul 
a  murit  plângând,  după  ce  Varamyr  i  1-a  luat  pe  Blană-Cenuşie,  sco- 
ţându-1  din  pielea  fiarei,  ca  s-o  revendice  pentru  sine.  Nu  vei  mai  avea 
o  a  doua  viaţă,  bătrâne.  Varamyr  Treipiei  îşi  spusese  pe  vremea  aceea. 
Blană-Cenuşie  a  fost  a  patra,  dar  bătrânul  lup  era  firav  şi  aproape  ştirb 
şi  1-a  urmat  curând  pe  Haggon  în  moarte. 

Varamyr  putea  să  ia  orice  animal  voia,  să-1  supună  voinţei  sale  şi 
să-i  ia  trupul  în  stăpânire.  Câine  sau  lup,  urs  sau  viezure. 

Pălămida,  gândi  el. 

Haggon  ar  fi  considerat  asta  abominabil,  cel  mai  negru  păcat  dintre 
toate,  dar  Haggon  era  mort,  devorat  şi  ars.  Mance  l-ar  fi  blestemat  şi 
el,  dar  Mance  fusese  ucis  sau  capturat.  Nimeni  nu  va  afla  vreodată. 
Voi  fi  Pălămida  suliţaşa,  iar  Varamyr  Şasepiei  va  fi  mort.  Presupunea 
că  darul  său  ar  dispărea  odată  cu  trupul.  Şi-ar  pierde  lupii  şi  ar  trăi  tot 
restul  vieţii  în  pielea  unei  femei  sfrijite  şi  pline  de  negi...  dar  ar  trăi. 
Dacă  se  întoarce.  Sunt  încă  destul  de  puternic  s-o  iau  în  stăpânire. 

Un  val  de  ameţeală  îl  cuprinse.  Se  pomeni  în  genunchi,  cu  mâinile  în- 
gropate în  omăt.  Luă  un  pumn  de  zăpadă  şi-şi  umplu  gura,  frecându-şi-1 
prin  barbă  şi  peste  buzele  crăpate,  sorbindu-i  apa.  Era  atât  de  rece  încât 
abia  reuşi  s-o  înghită  şi  îşi  dădu  seama  din  nou  cât  de  înfierbântat  era. 

Zăpada  topită  îi  făcu  foame.  După  mâncare  tânjea  stomacul  lui,  nu 
după  apă.  Ninsoarea  se  oprise,  dar  vântul  se  înteţea,  umplând  aerul  de 
cristale,  biciuindu-i  faţa  în  timp  ce  îşi  croia  cu  greu  drum  prin  troiene, 
cu  rana  din  şold  deschizându-se  şi  închizându-se  iar.  Răsuflarea  i  se 
transforma  într-un  nor  alb,  zdrenţuit.  Când  ajunse  lângă  copacul  inimii, 
găsi  o  creangă  căzută,  numai  bună  s-o  folosească  pe  post  de  cârjă. 
Sprijinindu-se  cu  putere  de  ea,  se  îndreptă  clătinându-se  către  cea  mai 
apropiată  colibă.  Poate  că  ţăranii  uitaseră  ceva  când  au  fugit...  un  sac  de 
mere,  nişte  carne  uscată,  orice  să-1  ţină  în  viaţă  până  se  întorcea  Pălămida. 

Aproape  ajunsese  când  cârja  se  rupse  sub  greutatea  lui  şi  picioarele 
îi  alunecară  de  sub  trup. 

Cât  timp  a  zăcut  acolo  răşchirat,  înroşind  zăpada  de  sânge,  Varamyr 
n-ar  fi  putut  spune.  Zăpada  o  să  mă  îngroape.  Ar  fi  o  moarte  liniştită.  Se 
spune  că  ţi-e  cald  când  se  apropie  sfârşitul,  cald  şi  somn.  Ar  fi  plăcut  să 
simtă  din  nou  căldură,  deşi  îl  întrista  gândul  că  n-avea  să  mai  vadă  nici- 
odată ţinuturile  verzi,  tărâmurile  calde  de  dincolo  de  Zid,  despre  care 
cânta  Mance. 

-  Lumea  de  dincolo  de  Zid  nu  e  pentru  cei  ca  noi,  obişnuia  să  spună 
Haggon.  Oamenii  liberi  se  tem  de  oamenii-fiare,  dar  îi  şi  respectă.  La 
sud  de  Zid,  îngenuncheaţii  ne  vânează  şi  ne  măcelăresc  ca  pe  nişte  porci. 

M-ai  prevenit,  gândi  Varamyr,  dar  tot  tu  mi-ai  arătat  şi  Rondul  de  Est 
la  Mare.  Să  fi  avut  vreo  zece  ani,  nu  mai  mult.  Haggon  dăduse  o  duzină 
de  sfori  de  chihlimbar  şi  o  sanie  încărcată  de  piei  pentru  şase  burdufuri 
cu  vin,  un  drob  de  sare  şi  un  ceaun  de  aramă.  Rondul  de  Est  era  un  loc 
mai  bun  pentru  negoţ  decât  Castelul  Negru;  asta  pe  vremea  când 
veneau  corăbiile,  încărcate  de  mărfuri  de  pe  tărâmurile  de  legendă  de 
dincolo  de  mare.  Ciorile  îl  cunoşteau  pe  Haggon  ca  vânător  şi  ca  prieten 
al  Rondului  de  Noapte  şi  se  bucurau  să  primească  veştile  pe  care  le 
aducea  despre  viaţa  de  dincolo  de  Zidul  lor.  Unii  îl  ştiau  şi  de  om-fiară, 
dar  nimeni  nu  vorbea  despre  asta.  Acolo,  la  Rondul  de  Est  la  Mare, 
începuse  băiatul  să  viseze  la  însoritul  sud. 

Varamyr  simţea  fulgii  de  zăpadă  topindu-i-se  pe  frunte.  E  mai  bine 
decât  să  arzi.  Ce  bine-ar  fi  să  adorm  şi  să  nu  mă  mai  trezesc  niciodată.  Ce 
bine-ar  fi  să-mi  încep  a  doua  viaţă!  Lupii  lui  erau  acum  aproape.  Ii 
simţea.  Avea  să  părăsească  acest  trup  plăpând,  să  devină  una  cu  ei,  să 
vâneze  noaptea  şi  să  urle  la  lună.  Omul-lup  avea  să  devină  un  lup 
adevărat.  Dar  care? 

Nu  Şireata.  Haggon  ar  fi  numit  asta  abominabil,  dar  Varamyr  se 
strecurase  adesea  în  pielea  ei  pe  când  se  împreuna  cu  Un-Ochi.  Nu 
voia,  totuşi,  să-şi  petreacă  noua  viaţă  ca  lupoaică,  doar  dacă  n-avea  de 
ales.  Pielea  Vânătorului,  masculul  mai  tânăr,  i  s-ar  fi  potrivit  mai 
bine...  deşi  Un-Ochi  era  mai  mare  şi  mai  fioros  şi  el  era  cel  care  se 
împerechea  cu  Şireata  ori  de  câte  ori  femela  era  în  călduri. 

-  Se  spune  că  uiţi,  îi  zisese  Haggon,  cu  câteva  săptămâni  înainte  de 
a  muri.  Când  carnea  omului  moare,  spiritul  lui  continuă  să  trăiască  în 
trupul  animalului,  dar,  cu  fiecare  zi,  memoria  îi  slăbeşte  şi  animalul 
devine  din  ce  în  ce  mai  puţin  om-lup,  din  ce  în  ce  mai  mult  lup,  până 
când  nu  mai  rămâne  nimic  din  om  şi  dăinuie  doar  fiara. 

Varamyr  cunoştea  acest  adevăr.  Când  a  intrat  în  pielea  vulturului 
care  îi  aparţinuse  lui  Orell,  a  simţit  furia  celorlalţi  oameni-fiare  în 
prezenţa  sa.  Orell  fusese  omorât  de  Jon  Snow,  cioara  trădătoare,  şi  ura 
sa  faţă  de  ucigaş  fusese  atât  de  puternică,  încât  Varamyr  s-a  pomenit 
vânându-1  şi  pe  băiatul-fiară.  Ştiuse  ce  era  băiatul  din  clipa  în  care  a  văzut 
imensul  lup  străvechi  alb  păşind  tăcut  alături  de  el.  Un  om-fiară  îl  simte 
întotdeauna  pe  un  altul.  Mance  ar  fi  trebuit  să  mă  lase  să  intru  în  pielea 
lupului  străvechi.  Asta  ar  fi  însemnat  o  a  doua  viaţă,  demnă  de  un  rege.  Ar 
fi  putut  s-o  facă,  nu  avea  niciun  dubiu.  Darul  lui  Snow  era  puternic, 
dar  flăcăul  era  tânăr  şi  lipsit  de  experienţă,  încă  împotrivindu-se  naturii 
sale,  când  ar  fi  trebuit  s-o  glorifice. 

Varamyr  vedea  ochii  roşii  ai  lupului  străvechi  fixându-1  din  trun- 
chiul alb.  Zeii  mă  cercetează.  Un  fior  îi  străbătu  trupul.  Făcuse  lucruri 
rele,  lucruri  îngrozitoare.  Furase,  omorâse,  siluise.  Se  ghiftuise  cu  carne 
de  om  şi  sorbise  sângele  muribunzilor,  ţâşnindu-le  roşu  şi  fierbinte 

din  gâtlejuri.  Vânase  duşmanii  prin  păduri  şi  îi  atacase  în  timp  ce 
dormeau,  le  smulsese  măruntaiele  din  pântece  şi  le  împrăştiase  pe 
pământul  mocirlos.  Cât  de  dulce  le-a  fost  carnea! 

-  Fiara  a  fost  aceea,  nu  eu,  şopti  el  răguşit.  Darul  cu  care  m-aţi 
înzestrat. 

Zeii  nu  răspunseră.  Răsuflarea  lui  Varamyr  zăbovi  în  aer,  alburie 
şi  ceţoasă.  Simţea  gheaţa  închegându-i-se  în  barbă.  Varamyr  Şasepiei 
închise  ochii. 

Visă  un  vis  de  demult,  cu  o  colibă  lângă  mare,  trei  câini  scheunând, 
lacrimile  unei  femei. 

Ţugui.  Plânge  după  Ţugui,  dar  după  mine  n-a  plâns  niciodată. 

Cucui  se  născuse  cu  o  lună  înainte  de  termen  şi  a  fost  atât  de 
bolnăvicios  încât  nimeni  nu  se  aştepta  să  supravieţuiască.  Mama  sa  a 
aşteptat  să  împlinească  patru  ani  ca  să-i  dea  un  nume  adevărat,  dar 
a  fost  deja  prea  târziu.  Tot  satul  se  obişnuise  să-i  spună  Cucui,  numele 
pe  care  i-1  dăduse  sora  lui  Meha,  pe  când  el  era  în  pântecele  mamei 
lor.  Tot  Meha  îl  poreclise  şi  pe  Ţugui,  dar  frăţiorul  lui  Cucui  se 
născuse  la  termen,  mare,  rumen  şi  robust,  sugând  lacom  la  sânul 
mamei.  Avea  de  gând  să-i  dea  numele  tatălui  lor.  Dar  Ţugui  a  murit. 
A  murit  când  avea  doi  ani,  iar  eu  şase,  cu  trei  zile  înainte  de  ziua  lui. 

-  Puiul  tău  e  la  zei  acum,  i-a  spus  mamei  înlăcrimate  vrăjitoarea 
pădurii.  Nu  va  mai  simţi  durere,  nici  foame  şi  nu  va  mai  plânge 
niciodată.  Zeii  l-au  coborât  în  pământ,  în  copaci.  Zeii  sunt  pretutindeni 
în  jurul  nostru,  în  pietre  şi  în  râuri,  în  păsări  şi  în  animale.  Ţugui  al  tău 
a  plecat  să  li  se  alăture.  Va  fi  una  cu  lumea  şi  tot  ce  e  în  ea. 

Vorbele  bătrânei  îl  izbiseră  pe  Cucui  ca  un  pumnal.  Ţugui  vede. 
Mă  priveşte.  Ştie.  Cucui  nu  putea  să  se  ascundă  de  el,  nu  putea  să  se 
furişeze  după  fustele  mamei  ori  să  fugă  cu  câinii,  ca  să  scape  de  furia 
tatălui.  Câinii.  Coadă  Pleoştită,  Copoiul,  Mârâitorul.  Erau  câini  buni. 
Erau  prietenii  mei. 

Când  tatăl  său  a  găsit  câinii  adulmecând  în  jurul  trupului  neînsufleţit 
al  lui  Ţugui,  n-a  avut  cum  să-şi  dea  seama  care  era  făptaşul,  aşa  că  şi-a 

îndreptat  securea  spre  toţi  trei.  Mâinile  îi  tremurau  atât  de  tare,  încât 
i-au  trebuit  două  lovituri  ca  să-1  reducă  pe  Copoi  la  tăcere  şi  patru  să-1 
doboare  pe  Mârâitor.  Mirosul  sângelui  stăruia  greu  în  aer,  sunetele 
câinilor  muribunzi  erau  înfiorătoare  şi,  totuşi,  Coadă  Pleoştită  a  venit 
la  chemarea  tatălui  său.  Era  cel  mai  bătrân  dintre  câini  şi  obişnuinţa  a 
fost  mai  puternică  decât  spaima.  Când  Cucui  s-a  strecurat  în  pielea  lui, 
era  deja  prea  târziu. 

Nu,  tată,  te  rog,  a  încercat  să  spună,  dar  câinii  nu  pot  vorbi  pe  limba 
oamenilor,  aşa  că  n-a  reuşit  să  scoată  decât  un  scâncet  jalnic.  Securea 
a  despicat  în  două  ţeasta  bătrânului  câine  şi  înăuntrul  colibei  băiatul  a 
ţipat.  Aşa  şi-au  dat  seama.  Două  zile  mai  târziu,  tatăl  său  1-a  târât  în 
pădure.  Avea  cu  el  securea,  astfel  încât  Cucui  a  crezut  că-i  sortise  o 
moarte  asemenea  prietenilor  lui.  Insă  el  i  1-a  încredinţat  lui  Haggon. 

Varamyr  se  trezi  brusc,  violent,  tremurând  din  tot  trupul. 

-  Ridică-te!  îi  striga  o  voce.  Ridică-te,  trebuie  să  plecăm!  Sunt 
cu  sutele. 

Zăpada  îl  acoperise  cu  o  pătură  albă,  înţepenită.  Atât  de  frig.  Când 
încercă  să  se  mişte,  descoperi  că  mâna  i  se  lipise,  îngheţată,  de  pământ. 
Lăsă  nişte  piele  în  urmă,  când  o  trase  ca  să  şi-o  elibereze. 

-  Ridică-te!  ţipă  femeia  din  nou.  Se  apropie! 

Pălămida  se  întorsese  la  el.  II  apucase  de  umeri  şi-1  scutura,  strigându-i 
în  faţă.  Varamyr  îi  mirosea  răsuflarea,  îi  simţea  căldura  pe  obrajii  amor- 
ţiţi de  frig.  Acum,  gândi  el,  fă-o  acum  sau  mori 

îşi  adună  toate  puterile  pe  care  le  mai  avea,  sări  afară  din  propria-i 
piele  şi  se  vârî  în  trupul  ei. 

Pălămida  îşi  arcui  trupul  şi  urlă. 

Abominabil.  Să  fi  fost  ea  sau  el?  Sau  Haggon?  N-avea  să  afle  niciodată. 
Vechiul  lui  trup  se  prăbuşi  în  troiene,  când  degetele  ei  îi  dădură  drumul. 
Suliţaşa  se  zvârcoli  violent,  ţipând.  Pisica-nălucă  obişnuia  să  i  se  împo- 
trivească sălbatic,  iar  ursul  său  alb  fusese  aproape  nebun  o  vreme,  repe- 
zindu-se  să  muşte  copacii  şi  pietrele,  şi  aerul,  dar  ceea  ce  se  întâmpla  acum 
era  mai  rău. 

-  Ieşi,  ieşi!  îşi  auzi  gura  strigând. 

Trupul  femeii  se  clătină,  căzu,  se  ridică,  agitându-şi  mâinile  şi 
smucindu-şi  picioarele  în  toate  direcţiile,  într-un  dans  grotesc,  în  timp 
ce  spiritul  ei  şi  al  lui  se  luptau  pentru  trup.  Femeia  trase  adânc  în  piept 
o  gură  de  aer  îngheţat  şi  Varamyr  putu  savura,  preţ  de  o  secundă, 
gustul  acestuia  şi  puterea  trupului  tânăr  înainte  ca  dinţii  ei  să  se 
strângă  cu  putere  şi  să-i  umple  gura  de  sânge.  Femeia  îşi  ridică  mâinile 
la  faţă.  El  încercă  să  le  îndepărteze,  dar  mâinile  refuzau  să  se  supună 
şi  îl  zgâriau  pe  ochi.  Abominabil,  îşi  aminti  Varamyr,  înecându-se  cu 
sânge,  durere  şi  nebunie.  Când  încercă  să  ţipe,  femeia  scuipă  limba  pe 
care  o  împărţeau. 

Lumea  albă  se  răsturnă  şi  se  îndepărtă.  Preţ  de  o  clipă,  Varamyr 
avu  senzaţia  că  se  află  în  interiorul  copacului  inimii,  privind  afară  prin 
ochii  roşii,  săpaţi  în  trunchi,  cum  trupul  unui  muribund  zvâcneşte 
fără  vlagă  pe  pământ  şi  cum  o  femeie  nebună  dansează  oarbă  şi 
însângerată  sub  lună,  vărsând  lacrimi  de  sânge  şi  sfâşiindu-şi  hainele. 
Apoi  amândoi  dispărură  şi  Varamyr  se  ridică,  topindu-se,  în  timp  ce 
spiritul  său  era  purtat  de  adierea  unui  vânt  rece.  Era  în  zăpadă  şi  în 
nori,  era  o  vrabie,  o  veveriţă,  un  stejar.  O  bufniţă  cu  coarne  zbură 
tăcută  printre  copaci,  vânând  un  iepure.  Varamyr  era  în  trupul  acelei 
bufniţe,  în  trupul  iepurilor,  în  arbori.  Adânc,  sub  pământul  îngheţat, 
viermii  pământului  scormoneau  orbeşte  prin  întuneric  şi  Varamyr 
era  şi  în  trupurile  lor.  Sunt  pădurea,  sunt  tot  ce  se  află  în  ea,  gândi  el, 
exultând.  O  sută  de  corbi  îşi  luară  zborul,  croncănind  când  îl  simţiră 
trecând.  Un  elan  mare  mugi,  speriind  copiii  agăţaţi  pe  spatele  lui.  Un 
lup  străvechi  se  deşteptă,  ridicând  capul  să  mârâie  în  aer.  înainte  ca 
inimile  lor  să  bată  din  nou,  Varamyr  pornise  deja  mai  departe,  în 
căutarea  alor  lui,  în  căutarea  lui  Un-Ochi,  a  Şiretei  şi  a  Vânătorului, 
a  haitei  lui.  Lupii  lui  aveau  să-1  salveze,  îşi  spuse. 

Acesta  fu  ultimul  lui  gând  ca  om. 

Moartea  veni  dintr-odată.  Simţi  un  şoc  rece,  de  parcă  ar  fi  fost 
azvârlit  în  apele  unui  lac  îngheţat.  Apoi  se  pomeni  gonind  peste 

nămeţii  scăldaţi  de  razele  lunii,  cu  haita  pe  urme.  Jumătate  de  lume  era 
cufundată  în  întuneric.  Un-Ochi  îşi  dădu  el  seama.  Urlă,  iar  Şireata  şi 
Vânătorul  îi  răspunseră. 

Când  ajunseră  pe  creastă,  lupii  se  opriră.  Pălămida,  îşi  aminti 
Varamyr.  O  parte  din  el  suferea  pentru  ceea  ce  pierduse,  iar  alta  după 
ceea  ce  făcuse.  La  picioarele  lor,  lumea  se  transformase  în  gheaţă. 
Degete  de  promoroacă  se  furişau  încet  în  susul  copacului  inimii, 
căutând  să  se  apropie.  Satul  pustiu  nu  mai  era  pustiu.  Umbre  cu  ochi 
albaştri  se  plimbau  printre  nămeţi.  Unele  purtau  veşminte  maro,  unele 
haine  negre  şi  altele  erau  despuiate  cu  carnea  albă  ca  zăpada.  Vântul 
suspina  printre  coline,  încărcat  de  mirosurile  lor:  carne  moartă,  sânge 
uscat,  piei  ce  duhneau  a  mucegai,  putreziciune  şi  urină.  Şireata  mârâi 
şi  îşi  dezveli  colţii,  cu  coama  zburlită.  Nu  oameni.  Nu  pradă.  Nu  aceştia. 

Făpturile  de  jos  se  mişcau,  dar  n-aveau  viaţă.  Una  câte  una,  îşi 
înălţară  capetele  către  cei  trei  lupi  de  pe  deal.  Ultima  care-i  privi  era 
creatura  care  fusese  Pălămida.  Era  înveşmântată  în  lână,  blană  şi  piele 
şi,  peste  toate  acestea,  purta  o  mantie  de  chiciură  care  pârâia  la  fiecare 
mişcare  şi  scânteia  în  lumina  lunii.  De  vârfurile  degetelor  îi  atârnau 
ţurţuri  trandafirii,  zece  cuţite  lungi  de  sânge  îngheţat.  Iar  în  adânciturile 
goale  ale  ochilor,  pâlpâia  o  lumină  albăstruie,  dând  trăsăturilor  ei  aspre 
o  frumuseţe  misterioasă  de  care  n-avuseseră  parte  în  viaţă. 

Mă  vede. 


TYRION 


Traversă  marea  îngustă  înotând  în  băutură. 

Corabia  era  mică,  şi  mai  mică  era  cabina  lui,  dar  căpitanul  nu-1 
lăsa  să  urce  pe  punte.  Mişcarea  legănată  a  navei  sub  picioare  îi  întor- 
cea stomacul  pe  dos  şi  mâncarea  execrabilă  era  şi  mai  dezgustătoare 
când  îi  venea  pe  gât.  Dar  la  ce-i  trebuia  lui  carne  de  vită  sărată,  brânză 
uscată  şi  pâine  plină  de  viermi,  când  se  putea  hrăni  cu  vin?  Era  roşu 
şi  acru,  foarte  tare.  Uneori,  vomita  şi  vinul,  dar  se  găsea  întotdea- 
una altul. 

-  Lumea  e  plină  de  vin,  murmură  el  în  întunericul  cabinei  sale. 
Tatăl  lui  n-avusese  niciodată  nevoie  de  beţivani,  dar  ce  conta?  Tatăl 

lui  era  mort.  II  omorâse  el.  O  săgeată  în  burtă,  lordul  meu,  numai  pentru 
tine.  De-aş  fi  fost  mai  dibaci  cu  arbaleta,  ţi-aş  fi  vârât-o  prin  mădularul  cu 
care  m-ai  făcut,  ticălos  nenorocit. 

Sub  punte,  nu  era  nici  noapte,  nici  zi.  Tyrion  măsura  timpul  după 
venirile  şi  plecările  musului  care-i  aducea  mâncarea  pe  care  n-o  mânca. 
Băiatul  aducea  întotdeauna  şi  o  perie  şi  o  găleată,  să  cureţe. 

-  E  vin  dornishean?  1-a  întrebat  o  dată  Tyrion,  în  timp  ce  destupa 
un  burduf.  îmi  aminteşte  de  un  anume  şarpe  pe  care  l-am  cunoscut. 
Un  individ  nostim,  până  când  a  căzut  un  munte  peste  el. 

Băiatul  n-a  răspuns.  Era  un  băiat  urât,  deşi,  la  drept  vorbind,  era  mai 
chipeş  decât  un  anume  pitic  cu  jumătate  de  nas  şi  o  cicatrice  de  la  ochi 
până  la  bărbie. 

-  Te-am  jignit?  1-a  întrebat  Tyrion,  în  timp  ce  băiatul  se  scărpina. 
Ţi  s-a  poruncit  să  nu  vorbeşti  cu  mine?  Sau  vreun  pitic  ţi-a  tras  mama 
pe  sfoară?  Tot  fără  răspuns.  Unde  mergem?  Spune-mi  măcar  atât. 
Jaime  pomenise  de  Oraşele  Libere,  dar  nu  spusese  care.  In  Braavos? 
Tyrosh?  Myr?  Tyrion  ar  fi  preferat  să  meargă  la  Dorne.  Myrcella  e  mai 
mare  decât  Tommen,  după  legea  dornisheană  tronul  este  al  ei.  Am  s-o  ajut 
să-şi  revendice  drepturile,  aşa  cum  a  sugerat  Prinţul  Oberyn. 

Dar  Oberyn  era  mort,  cu  capul  zdrobit  şi  plin  de  sânge  sub 
pumnul  înmănuşat  al  lui  Ser  Gregor  Clegane.  Şi  fără  Vipera  Roşie,  să-1 
îndemne,  oare  Doran  Martell  ar  lua  în  calcul  un  plan  atât  de  riscant? 

Ar  putea  să  mă  pună  în  lanţuri,  în  schimb,  şi  să  mă  trimită  înapoi  la 
dulcea  mea  surioară.  Zidul  ar  putea  fi  un  loc  mai  sigur.  Bătrânul  Urs 
Mormont  zicea  că  Rondul  de  Noapte  avea  nevoie  de  oameni  ca  Tyrion. 
DarMormont  ar  putea  fi,  mort.  Poate  că  Slynt  e  deja  lord  comandant.  Nu 
era  de  aşteptat  ca  acel  fiu  de  măcelar  să  fi  uitat  cine  1-a  trimis  la  Zid. 
Vreau,  oare,  cu  adevărat  să-mi  petrec  tot  restul  vieţii  mâncând  carne  sărată 
de  vită  şi  terci  împreună  cu  hoţii  şi  criminalii?  Nu  că  restul  vieţii  sale  ar 
însemna  acolo  foarte  mult.  Janos  Slynt  ar  avea  îngrijă  de  asta. 

Musul  şi-a  udat  peria  şi  a  continuat  să  frece  hotărât. 

-  Ai  vizitat  vreodată  casele  plăcerilor  din  Lys?  a  întrebat  piticul. 
Oare  acolo  merg  târfele? 

Tyrion  nu-şi  amintea  cuvântul  valyrian  pentru  târfă  şi,  în  orice  caz, 
era  prea  târziu.  Băiatul  şi-a  azvârli  peria  înapoi  în  găleată  şi  a  plecat. 

Vinul  mi-a  tulburat  minţile.  învăţase  să  citească  valyriana  cultă  de 
la  maesterul  său,  pe  când  era  copil,  dar  ceea  ce  se  vorbea  în  Cele  Nouă 
Oraşe  Libere...  ei,  bine,  nu  era  un  dialect,  ci  mai  degrabă  nouă  dialecte 
pe  cale  să  devină  limbi  diferite.  Tyrion  ştia  puţină  braavosi  şi  o  brumă 
de  myrisheană.  In  Tyrosh,  ar  fi  putut  să  înjure  zeii,  să-i  spună  cuiva 
pungaş  şi  să  comande  bere,  datorită  unui  mercenar  pe  care-1  cunoscuse 

cândva  la  Casterly  Rock.  Cel  puţin  în  Dome  se  vorbeşte  Limba  Comună. 
Asemenea  bucatelor  dornishene  şi  legii  dornishene,  limba  dornisheană 
era  asezonată  cu  arome  ale  limbii  rhoyne,  dar  o  puteai  înţelege.  Dorne, 
da.  Dorne  e  pentru  mine.  Se  întinse  pe  priciul  său,  îmbrăţişând  gândul 
acela  aşa  cum  un  copil  îmbrăţişează  o  păpuşă. 

Tyrion  Lannister  nu  adormise  niciodată  uşor.  La  bordul  acelei 
corăbii  abia  dacă  adormea  vreodată,  deşi,  din  când  în  când,  reuşea  să 
bea  suficient  vin  ca  să  se  cufunde  o  vreme  în  somn.  Cel  puţin  nu  visa. 
Visase  destul  pentru  o  singură  viaţă  măruntă.  Şi  numai  aiureli:  dragoste, 
dreptate,  prietenie,  glorie.  După  cum  se  visase  înalt.  Toate,  imposibile, 
ştia  acum.  Dar  nu  ştia  unde  se  duc  târfele. 

„Acolo  unde  se  duc  târfele",  spusese  tatăl  său. 

Ultimele  sale  cuvinte,  şi  ce  mai  cuvinte!  Arbaleta  a  zbârnâit.  Lordul 
Tywin  s-a  prăbuşit  pe  spate  şi  Tyrion  Lannister  s-a  pomenit  împle- 
ticindu-se  prin  întuneric,  cu  Varys  alături.  Trebuie  că  a  coborât  prin 
tunelul  vertical,  două  sute  treizeci  de  trepte,  către  locul  în  care  tăciunii 
portocalii  străluceau  în  gura  unui  dragon  de  fier.  Nu-şi  amintea  nimic. 
Doar  sunetul  arbaletei  şi  duhoarea  ce  se  răspândise  când  maţele  tatălui 
său  s-au  golit.  Chiar  şi  în  moarte  a  găsit  o  cale  să  mă  umple  de  rahat. 

Varys  1-a  însoţit  prin  tuneluri,  dar  n-au  scos  o  vorbă  până  când  nu 
au  ieşit  lângă  Apa  Neagră,  acolo  unde  Tyrion  repurtase  o  celebră 
victorie  şi  pierduse  un  nas.  Atunci  piticul  s-a  întors  spre  eunuc  şi  a  zis: 
Mi-am  ucis  tatăl,  pe  tonul  cu  care  cineva  ar  fi  putut  spune:  Mi-am 
scrântit  degetul. 

Maestrul  şoptitorilor  se  îmbrăcase  ca  un  frate  cerşetor,  într-o  robă 
maro,  din  pânză  aspră,  mâncată  de  molii,  cu  o  glugă  care-i  umbrea 
obrajii  graşi  şi  ţeasta  sferică,  pleşuvă. 

-  N-ar  fi  trebuit  să  urci  scara  aceea,  i-a  spus  el  cu  reproş. 

„Acolo  unde  se  duc  târfele."  Tyrion  îl  prevenise  pe  tatăl  său  să  nu 
rostească  acel  cuvânt.  Dacă  n-aş  fi  tras,  ar  fi.  văzut  că  ameninţările  mele 
sunt  deşarte.  Mi-ar fi  luat  arbaleta  din  mâini,  aşa  cum,  odată,  mi-a  luat-o 
pe  Tysha  din  braţe.  Se  ridica  atunci  când  l-am  ucis. 

-  Am  omorât-o  şi  pe  Shae,  i-a  mărturisit  lui  Varys. 

-  Ştiai  ce  hram  poartă. 

-  Ştiam.  Dar  n-am  ştiut  niciodată  ce  hram  poartă  el. 

-  Iar  acum  ştii,  a  chicotit  Varys. 

Ar  fi  trebuit  să-l  omor  şi  pe  eunuc.  Ce  mai  contau  câteva  picături  de 
sânge  în  plus  pe  mâinile  lui?  Nu-şi  dădea  seama  ce  anume  îi  oprise 
pumnalul.  Nu  recunoştinţa.  Varys  îl  salvase  de  sabia  călăului,  dar  numai 
fiindcă  îl  silise  Jaime.  Jaime...  nu,  mai  bine  să  nu  mă  gândesc  la  Jaime. 

In  loc  de  asta,  Tyrion  găsi  un  burduf  de  vin  neînceput  şi  sorbi  din 
el  cu  nesaţ,  ca  de  la  sânul  unei  femei.  Vinul  roşu,  acru,  i  se  prelinse  pe 
bărbie  şi  îi  îmbibă  tunica  soioasă,  aceeaşi  pe  care  o  purtase  în  celulă. 
Puntea  se  clătina  sub  picioarele  lui  şi,  când  Tyrion  încercă  să  se  ridice, 
se  înălţă  într-o  parte  şi  îşi  izbi  capul  de  un  perete.  Furtună,  îşi  dădu  el 
seama,  ori  sunt  eu  mai  beat  decât  credeam.  Vomită  vinul  şi  zăcu  o  vreme 
în  băltoacă,  întrebându-se  dacă  aveau  să  se  scufunde.  E  răzbunarea  ta, 
tată?  Te-a  făcut  Tatăl  Ceresc  Mâna  lui? 

-  Asta  e  răsplata  patricidului,  spuse  el,  în  timp  ce  vântul  urla  afară. 
I  se  părea  nedrept  ca  zeii  să-i  înece  pe  mus,  pe  căpitan  şi  pe  toţi 

ceilalţi  pentru  faptele  lui,  dar  când  fuseseră  drepţi  zeii?  Şi,  în  cele  din 
urmă,  bezna  îl  înghiţi. 

Când  se  deşteptă,  îşi  simţea  capul  gata  să  plesnească  şi  nava  se 
învârtea  în  cercuri  năuce,  deşi  căpitanul  susţinea  că  ajunseseră  în  port. 
Tyrion  îi  spuse  să  tacă  şi  dădu  fără  vlagă  din  picioare,  când  un  marinar 
vânjos  şi  chel  îl  apucă  de  sub  braţ  şi  îl  duse,  zvârcolindu-se,  spre  cală, 
unde  îl  aştepta  un  butoi  gol  de  vin.  Era  un  poloboc  scund,  neîncăpător 
până  şi  pentru  un  pitic.  Tyrion  se  zbătu  până-şi  udă  pantalonii,  dar  în 
zadar.  Fu  înghesuit  în  butoi,  cu  capul  în  jos  şi  genunchii  lipiţi  de 
urechi.  Ciotul  nasului  îl  mânca  îngrozitor,  dar  braţele  îi  erau  atât  de 
strâmtorate  încât  nu  se  putea  scărpina.  Un  palanchin  pe  măsura  unui 
om  de  statura  mea,  gândi  el,  când  fu  trântit  capacul.  Auzea  glasuri  stri- 
gând în  timp  ce  era  ridicat.  La  fiecare  salt,  capul  îi  pârâia,  lovindu-se  de 
fundul  butoiului.  Lumea  se  învârti  şi  se  învârti,  odată  cu  rostogolirea 

butoiului,  apoi  se  opri  cu  un  bubuit  care  aproape  îl  făcu  să  urle.  Alt  butoi 
se  izbi  de  al  lui  şi  Tyrion  îşi  muşcă  limba. 

Era  cea  mai  lungă  călătorie  pe  care  o  făcuse  vreodată,  deşi  nu  dură 
mai  mult  de-o  jumătate  de  oră.  Fu  ridicat  şi  coborât,  rostogolit  şi 
înghesuit,  sucit  şi  răsucit  şi  iar  rostogolit.  Prin  doagele  de  lemn  auzi 
oameni  strigând  şi,  o  dată,  un  cal  nechezând  în  apropiere.  Picioarele 
pipernicite  începură  să-i  amorţească  şi  în  curând  îl  dureau  atât  de  tare, 
încât  uită  de  bubuitul  din  cap. 

Călătoria  se  sfârşi  aşa  cum  începuse,  cu  o  nouă  rostogolire,  care  îl 
lăsă  ameţit  şi  zdruncinat.  Afară,  glasuri  străine  vorbeau  într-o  limbă  pe 
care  n-o  cunoştea.  Cineva  începu  să  izbească  în  capacul  butoiului,  care 
se  deschise  brusc,  cu  un  pârâit.  Lumina  năvăli  înăuntru,  odată  cu  aerul 
rece.  Tyrion  inspiră  cu  nesaţ  şi  încercă  să  se  ridice,  dar  nu  reuşi  decât  să 
răstoarne  butoiul  şi  să  se  reverse  afară,  pe  o  podea  de  pământ  bătătorit. 

Deasupra  lui  se  înălţa  un  bărbat  grotesc  de  gras,  cu  o  barbă  galbenă 
în  furculiţă,  care  ţinea  în  mână  un  ciocan  de  lemn  şi  o  daltă  de  fier. 
Halatul  pe  care-1  purta  era  atât  de  mare  încât  ar  fi  putut  să  slujească  drept 
pavilion  de  turnir,  iar  cordonul  legat  lejer  se  desfăcuse,  scoţând  la  iveală 
un  pântece  imens  şi  alb  şi  doi  sâni  grei,  care  atârnau  ca  nişte  saci  de  seu 
acoperiţi  cu  păr  galben,  aspru.  Ii  amintea  lui  Tyrion  de  un  lamantin  care 
fusese  adus  cândva  de  valuri  în  cavernele  de  sub  Casterly  Rock. 

Grăsanul  privi  în  jos  şi  zâmbi: 

-  Un  pitic  beat,  spuse  el,  în  Limba  Comună  a  Westerosului. 

-  O  vacă-de-mare  în  putrefacţie. 

Gura  lui  Tyrion  era  plină  de  sânge.  Scuipă  la  picioarele  grăsanului. 
Se  aflau  într-o  pivniţă  lungă  şi  întunecoasă,  cu  tavane  boltite  şi  ziduri 
de  piatră  pătate  de  silitră.  Erau  înconjuraţi  de  butoaie  de  vin  şi  de  bere, 
suficientă  băutură  să-i  ţină  de  urât  unui  pitic  însetat  toată  noaptea.  Sau 
toată  viaţa. 

-  Eşti  insolent.  îmi  plac  piticii  insolenţi.  Când  grăsanul  râdea,  carnea 
îi  sălta  atât  de  tare  încât  Tyrion  se  temea  că  ar  putea  să  cadă  şi  să-1 
strivească.  Eşti  flămând,  micul  meu  prieten?  Eşti  obosit? 

-  însetat.  Tyrion  se  căzni  să  se  ridice  în  genunchi.  Şi  soios. 
Grăsanul  adulmecă. 

-  O  baie  mai  întâi,  chiar  aşa.  Apoi  mâncare  şi  un  pat  moale,  da? 
Servitorii  mei  se  vor  ocupa  de  asta.  Gazda  lui  Tyrion  lăsă  jos  ciocanul 
şi  dalta.  Casa  mea  îţi  aparţine.  Orice  prieten  al  prietenului  meu  de 
dincolo  de  apă  e  prietenul  lui  Illyrio  Mopatis,  da. 

Şi  orice  prieten  al  lui  Varys  Păianjenul  e  cineva  în  care  nu  mă  voi 
încrede  nici  doi  paşi. 

Dar  grăsanul  îşi  ţinu  făgăduiala  în  privinţa  băii.  De  îndată  ce  se 
cufundă  în  apa  fierbinte  şi  închise  ochii,  Tyrion  adormi  buştean.  Se 
trezi  gol,  pe  un  pat  din  puf  de  gâscă,  atât  de  moale  încât  avea  impresia 
că  fusese  înghiţit  de  un  nor.  Avea  limba  încărcată  şi  gâtul  uscat,  dar 
mădularul  tare  ca  un  drug  de  fier.  Se  rostogoli  din  pat,  găsi  o  oală  de 
noapte  şi  începu  s-o  umple,  cu  un  geamăt  de  plăcere. 

Camera  era  întunecoasă,  dar  printre  stinghiile  obloanelor  se  zăreau 
fâşii  galbene  de  lumină.  Tyrion  scutură  ultima  picătură  şi  traversă, 
clătinându-se,  covoarele  myrishene  cu  modele,  moi  ca  iarba  crudă  a 
primăverii.  Se  căţără  cu  greu  pe  bancheta  de  lângă  fereastră  şi  dădu 
obloanele  la  o  parte,  să  vadă  unde-1  trimiseseră  Varys  şi  zeii. 

Sub  fereastra  lui,  şase  cireşi,  cu  crengile  brune  şi  desfrunzite,  stră- 
juiau  un  bazin  de  marmură.  In  apă  stătea  un  băiat  gol,  în  poziţie  de 
duel,  cu  o  sabie  de  duelist  în  mână.  Era  mlădios  şi  chipeş,  cu  părul  lung 
şi  blond  revărsat  pe  umeri,  şi  nu  părea  să  aibă  mai  mult  de  şaisprezece 
ani.  Era  atât  de  veridic,  încât  piticul  avu  nevoie  de  ceva  timp  ca  să-şi 
dea  seama  că  era  făcut  din  marmură  pictată,  deşi  sabia  lui  sclipea  ca 
oţelul  veritabil. 

In  partea  opusă  a  bazinului  se  afla  un  zid  de  cărămidă  înalt  de 
aproape  patru  metri,  cu  ţepuşe  de-a  lungul  crestei.  Dincolo  de  acesta 
era  oraşul.  O  mare  de  acoperişuri  de  ţiglă  se  îngrămădeau  în  jurul 
golfului.  Văzu  turnuri  drepte  de  cărămidă,  un  imens  templu  roşu,  un 
conac  îndepărtat.  în  zare,  lumina  soarelui  scânteia  pe  luciul  apei  adânci. 
Golful  era  străbătut  de  bărci  de  pescuit,  cu  pânzele  fremătând  în  vânt 

şi  Tyrion  putea  vedea  catargele  corăbiilor  mai  mari  iţindu-se  de-a 
lungul  ţărmului.  Una  sigur  merge  la  Dorne  sau  la  Rondul  de  Est  la  Mare. 
Dar  n-avea  cu  ce  să-şi  plătească  drumul,  nici  nu  era  făcut  să  tragă  la 
vâsle.  Presupun  că  aş  putea  să  mă  îmbarc  ca  servitor  şi  să-mi  plătesc 
drumul  lăsând  echipajul  să  mă  batjocorească  de-a  lungul  şi  de-a  latul 
mării  înguste. 

Se  întrebă  unde  se  afla.  Până  şi  aerul  miroase  altfel  aici.  Arome 
ciudate  înmiresmau  aerul  răcoros  de  toamnă  ce  aducea,  peste  zid, 
strigătele  îndepărtate  ale  străzii  de  dincolo.  Cuvintele  semănau  cu 
valyriana,  dar  Tyrion  nu  recunoştea  mai  mult  de  unul  din  cinci.  Nu 
sunt  în  Braavos,  conchise  el,  nici  în  Tyrosh.  Crengile  golaşe  şi  aerul 
rece  erau  semne  că  nu  se  afla  nici  în  Lys,  în  Myr  ori  Volantis. 

Când  auzi  uşa  deschizându-se  în  spatele  lui,  Tyrion  se  întoarse  să-şi 
confrunte  gazda  grăsană. 

-  Ne  aflăm  în  Pentos,  nu-i  aşa? 

-  întocmai.  Unde  altundeva? 

Pentos.  Ei,  bine,  nu  era  Debarcaderul  Regelui,  atâta  se  putea  spune. 

-  Unde  se  duc  târfele?  se  auzi  întrebând. 

-  Aici,  târfele  se  găsesc  în  bordeluri,  ca  în  Westeros.  Nu  vei  avea 
nevoie  de  aşa  ceva,  micul  meu  prieten.  Alege  dintre  slujnicele  mele. 
Niciuna  nu  va  îndrăzni  să  te  refuze. 

-  Sclave?  întrebă  piticul  fără  ocolişuri. 

Grăsanul  îşi  mângâie  una  dintre  bifurcaţiile  bărbii  galbene  şi 
uleiate,  un  gest  pe  care  Tyrion  îl  găsi  deosebit  de  obscen. 

-  Sclavia  este  interzisă  în  Pentos,  prin  termenii  tratatului  pe  care  ni 
l-au  impus  braavosii,  acum  o  sută  de  ani.  Totuşi,  nu  te  vor  refuza. 
Illyrio  făcu  greoi  o  scurtă  plecăciune.  Dar  acum  micul  meu  prieten 
trebuie  să  mă  scuze.  Am  onoarea  de  a  mă  număra  printre  magisterii 
acestui  măreţ  oraş  şi  prinţul  ne-a  convocat  la  întrunire.  Mopatis  zâmbi, 
dezvăluind  o  gură  plină  de  dinţi  galbeni  şi  strâmbi.  Explorează  conacul 
şi  împrejurimile  sale  cât  pofteşti,  dar  în  niciun  caz  să  nu  hoinăreşti 
dincolo  de  ziduri.  E  mai  bine  să  nu  ştie  nimeni  că  ai  fost  aici. 

-Am  fost?  Am  plecat  undeva? 

-  Vom  avea  timp  berechet  să  vorbim  despre  asta  diseară.  Micul  meu 
prieten  şi  cu  mine  vom  mânca,  vom  bea  şi  vom  face  planuri,  da? 

-  Da,  grasul  meu  prieten,  răspunse  Tyrion. 

Se  gândeşte  să  se  folosească  de  mine  pentru  propriul  lui  profit.  Prinţii 
negoţului  din  Oraşele  Libere  nu  se  gândeau  decât  la  profit.  „Soldaţi  ai 
mirodeniilor  şi  lorzi  ai  brânzei",  îi  numea  cu  dispreţ  tatăl  lui.  Dacă 
într-o  dimineaţă  Illyrio  Mopatis  ar  întrevedea  un  câştig  mai  mare  de  pe 
urma  unui  pitic  mort  decât  de  pe  urma  unuia  viu,  până  seara  Tyrion 
s-ar  pomeni  iarăşi  într-un  butoi  de  vin.  Ar  fi  bine  să  fiu  plecat  înainte  să 
sosească  ziua  aceea.  De  faptul  că  va  sosi  nu  se  îndoia.  Nu  era  de  aşteptat 
ca  sora  lui,  Cersei,  să-1  ierte  şi  până  şi  Jaime  ar  putea  fi  contrariat  să-şi 
găsească  tatăl  cu  o  săgeată  în  burtă. 

O  adiere  de  vânt  vălurea  apele  bazinului  de  dedesubt,  de  jur  împre- 
jurul spadasinului  gol.  Ii  amintea  de  felul  în  care  îi  ciufulea  părul  Tysha, 
în  timpul  falsei  primăveri  a  căsătoriei  lor,  înainte  ca  Tyrion  să-i  ajute 
pe  străjerii  tatălui  său  s-o  siluiască.  Se  gândise  la  străjerii  aceia  în  timpul 
fugii  sale,  încercând  să-şi  aducă  aminte  câţi  fuseseră.  Ai  fi  zis  că  era  un 
lucru  pe  care-1  putea  ţine  minte,  dar  nu.  O  duzină?  Douăzeci?  O  sută? 
Nu  putea  spune.  Fuseseră  cu  toţii  bărbaţi  în  toată  firea,  înalţi  şi 
voinici...  dar  toţi  bărbaţii  erau  înalţi  pentru  un  pitic  de  treisprezece 
ani.  Tysha  le-a  ştiut  numărul.  Fiecare  dintre  ei  i-a  dat  un  cerb  de  argint, 
aşa  că  n-a  fost  nevoie  decât  să  numere  monedele.  Un  cerb  de  argint  de 
la  fiecare  şi  unul  de  aur  de  la  mine.  Tatăl  său  insistase  s-o  plătească  şi  el. 
Un  Lannister  îşi  plăteşte  întotdeauna  datoriile. 

-  Acolo  unde  se  duc  târfele,  îl  auzi  pe  Lordul  Tywin  spunând,  încă 
o  dată.  Şi,  încă  o  dată,  coarda  arbaletei  zbârnâi. 

Magisterul  îl  invitase  să  exploreze  conacul.  Găsi  haine  curate 
într-un  cufăr  de  cedru  incrustat  cu  lazurit  şi  sidef.  In  timp  ce  se  chinuia 
să  intre  în  ele,  îşi  dădu  seama  că  hainele  fuseseră  cusute  pentru  un  copil. 
Materialele  erau  elegante,  deşi  uşor  mucegăite,  dar  croiala  era  pentru 
picioare  mai  lungi  şi  braţe  mai  scurte,  cu  un  guler  care  l-ar  fi  făcut  să 

se  înnegrească  la  faţă  ca  Joffrey,  dacă  i-ar  fi  trecut  cumva  prin  minte  să-1 
încheie.  Moliile  trecuseră  şi  ele  pe-acolo.  Măcar  nu  duhnesc  a  vomă. 

Tyrion  îşi  începu  plimbarea  cu  bucătăria,  unde  două  femei  grase 
şi  un  ajutor  de  bucătar  îl  priviră  circumspecţi  cum  se  serveşte  cu 
brânză,  pâine  şi  smochine. 

-  Bună  dimineaţa,  frumoase  doamne,  spuse  el  cu  o  plecăciune.  Ştiţi 
unde  se  duc  târfele? 

Văzând  că  femeile  nu  răspund,  repetă  întrebarea  în  valyriana  cultă, 
dar  fu  nevoit  să  spună  curtezană  în  loc  de  târfă.  De  data  aceasta, 
bucătăreasa  mai  tânără  şi  mai  grasă  îi  răspunse  ridicând  din  umeri. 

Tyrion  se  întrebă  ce-ar  face  femeile  dacă  le-ar  lua  de  mână  şi  le-ar 
târî  în  dormitorul  lui.  Niciuna  nu  ar  îndrăzni  să  te  refuze  spusese 
Illyrio,  dar,  cumva,  piticul  avea  impresia  că  nu  se  referise  la  acestea 
două.  Cea  mai  tânără  dintre  ele  era  destul  de  bătrână  ca  să-i  fie  mamă 
lui  Tyrion,  iar  cea  mai  bătrână  era,  probabil,  mama  ei.  Amândouă 
erau  aproape  la  fel  de  grase  ca  Illyrio,  cu  sâni  mai  mari  decât  capul 
piticului.  Existau  moduri  mai  neplăcute  în  care  puteai  muri.  Felul  în 
care  murise  tatăl  său,  de  exemplu.  Ar  fi  trebuit  să-l  fac  să  cace  puţin  aur 
înainte  să-şi  dea  duhul.  Poate  că  Lordul  Tywin  fusese  zgârcit  cu 
aprecierile  şi  cu  afecţiunea,  dar  fusese  întotdeauna  generos  când  venise 
vorba  de  bani.  Singurul  lucru  mai  jalnic  decât  un  pitic  fără  nas  e  un 
pitic  lefter  fără  nas. 

Tyrion  lăsă  femeile  grase  la  oalele  lor  şi  se  duse  să  caute  pivniţa 
unde  îl  depusese  Illyrio  cu  o  seară  în  urmă.  Nu  era  greu  de  găsit.  Era 
acolo  destul  vin  să-1  ţină  beat  o  sută  de  ani,  vinuri  dulci  din  Reach  şi 
vinuri  acre  din  Dorne,  vinuri  din  Pentos,  de  culoarea  chihlimbarului 
şi  nectar  verde  din  Myr,  şaizeci  de  butoaie  de  vin  auriu  de  Arbor, 
chiar  şi  vinuri  din  legendarele  ţinuturi  răsăritene,  din  Qarth  şi  Yi  Ti 
şi  din  Asshai  din  Umbră.  In  cele  din  urmă,  Tyrion  alese  un  butoi  de 
vin  tare,  însemnat  ca  rezervă  privată  a  Lordului  Runceford  Redwyne, 
bunicul  actualului  Lord  de  Arbor.  Gustul  vinului  era  languros  şi 
ameţitor,  culoarea,  un  rubiniu  atât  de  întunecat  încât  părea  aproape 

negru  în  beciul  slab  luminat.  Tyrion  îşi  umplu  o  cupă  şi,  pe  deasupra, 
o  carafă,  şi  le  duse  sus,  în  grădină,  să  le  bea  sub  cireşii  pe  care-i  zărise. 

întâmplarea  făcu  să  iasă  pe  unde  nu  trebuia  şi  să  nu  mai  găsească 
bazinul  pe  care-1  văzuse  de  pe  fereastră,  dar  n-avea  nicio  importanţă. 
Grădinile  din  spatele  conacului  erau  la  fel  de  plăcute  şi  mult  mai 
întinse.  Le  străbătu  un  timp,  bând  vin.  Zidurile  ar  fi  eclipsat  orice 
castel,  iar  ţepuşele  ornamentale  de  fier  de  pe  creastă  arătau  ciudat  de 
golaşe  fără  capete  care  să  le  împodobească.  Tyrion  îşi  imagină  cum  ar 
arăta  capul  surorii  lui  acolo,  sus,  cu  smoală  în  păru-i  auriu  şi  muşte 
bâzâindu-i  în  gură.  Da,  şijaime  trebuie  să  aibă  ţepuşa  de  lângă  ea,  hotărî 
el.  Nimeni  nu  trebuie  să-i  despartă  vreodată  pe  fratele  şi  pe  sora  mea. 

Cu  o  frânghie  şi  un  cârlig  putea  să  se  caţere  pe  zid.  Avea  braţe 
puternice  şi  trupul  uşor.  Ar  trebui  să  reuşească  să  treacă  dincolo,  dacă 
n-ar  rămâne  înfipt  în  vreo  ţepuşă.  Am  să  caut  mâine  o  frânghie,  hotărî  el. 

In  timpul  plimbărilor  sale,  văzu  trei  porţi:  intrarea  principală,  cu 
casa  porţii,  una  dosnică,  pe  lângă  adăposturile  câinilor,  şi  o  poartă  de 
grădină,  ascunsă  în  spatele  unui  desiş  de  iederă.  Aceasta  din  urmă  era 
zăvorâtă,  celelalte  păzite.  Străjerii  erau  dolofani,  cu  feţe  netede  ca  nişte 
funduri  de  copil  şi  fiecare  dintre  ei  purta  pe  cap  un  coif  de  bronz  cu 
ţepuşă.  Tyrion  putea  să  recunoască  un  eunuc.  Ştia,  din  auzite,  ce  fel  de 
oameni  erau.  Nu  se  temeau  de  nimic,  nu  simţeau  durere  şi  erau 
credincioşi  până  la  moarte  stăpânului  lor.  Mi-ar  prinde  bine  să  am  câteva 
sute,  cugetă  el.  Păcat  că  nu  m-am  gândit  la  asta  înainte  să  devin  cerşetor. 

Păşi  de-a  lungul  unei  galerii  străjuite  de  coloane  şi  printr-o  arcadă 
ascuţită  şi  se  pomeni  într-o  curte  pavată,  unde  o  femeie  spăla  haine  la 
o  fântână.  Părea  de-o  vârstă  cu  el,  cu  părul  de  un  roşu  mat  şi  o  faţă 
lătăreaţă,  plină  de  pistrui. 

-  Vrei  nişte  vin?  o  întrebă.  Ea  îl  privi  rezervată.  N-am  două  cupe, 
va  trebui  să  bem  dintr-una  singură.  Spălătoreasă  îşi  văzu  mai  departe 
de  treabă,  storcând  tunici  şi  atârnându-le  la  uscat.  Tyrion  se  aşeză  pe 
o  bancă  de  piatră,  cu  carafa  lui.  Spune-mi,  până  unde  mă  pot  încrede 
în  Magister  Illyrio?  Numele  o  făcu  să  ridice  privirea.  Atât  de  departe? 

Chicotind,  Tyrion  îşi  încrucişă  picioarele  pipernicite  şi  luă  o  înghiţi- 
tură. Nu  sunt  dispus  să  joc  cine  ştie  ce  rol  mi-o  fi  rezervat  negustorul 
ăsta  de  brânză,  dar  cum  să-1  refuz?  Porţile  sunt  păzite.  Poate  m-ai  putea 
scoate  afară  pe  furiş  sub  fustele  tale?  Ţi-aş  fi  recunoscător.  Te-aş  lua 
chiar  de  nevastă.  Am  deja  două  neveste,  de  ce  nu  trei?  Ah,  dar  unde-am 
locui?  Ii  acordă  un  zâmbet  cât  de  plăcut  putea  un  om  cu  o  jumătate  de 
nas  să  schiţeze.  Am  o  nepoată  în  Sunspear,  ţi-am  spus  asta?  Aş  putea 
face  o  grămadă  de  năzdrăvănii  în  Dorne  cu  Myrcella.  Aş  putea  să 
stârnesc  război  între  nepoata  şi  nepotul  meu,  n-ar  fi  amuzant?  Spălăto- 
reasă agăţă  pe  sfoară  una  dintre  tunicile  lui  Illyrio,  mare  cât  o  pânză  de 
vele.  Ar  trebui  să-mi  fie  ruşine  că-mi  trec  prin  cap  asemenea  gânduri 
urâte,  ai  dreptate.  Mai  bine  m-aş  duce  la  Zid.  Se  zice  că  toate  fărădelegile 
îţi  sunt  iertate  când  intri  în  Rondul  de  Noapte.  Dar  mă  tem  că  nu  m-ar 
lăsa  să  te  păstrez,  draga  mea.  N-ai  parte  de  femei  în  Rond,  de  nicio 
soţioară  pistruiată,  să-ţi  încălzească  patul  noaptea,  doar  de  vânturi  reci, 
cod  sărat  şi  niţică  bere.  Crezi  c-aş  părea  mai  înalt  în  negru,  doamna 
mea?  Tyrion  îşi  umplu  cupa  din  nou.  Ce  zici?  Nord  sau  sud?  Să-mi 
ispăşesc  vechile  păcate  sau  să  mai  fac  câteva? 

Spălătoreasă  îi  aruncă  o  ultimă  privire,  îşi  luă  coşul  şi  plecă.  Separe 
că  nu  pot  păstra  o  soţie  foarte  multă  vreme,  cugetă  Tyrion.  Una  peste 
alta,  carafa  i  se  golise.  Poate  c-ar  trebui  să  încerc  să  cobor  din  nou  în 
pivniţă.  Dar  capul  i  se  învârtea  din  pricina  vinului  tare  şi  treptele 
pivniţei  erau  abrupte. 

-  Unde  se  duc  târfele?  întrebă  el  rufele  ce  atârnau  pe  sfoară. 

Poate  că  ar  fi  trebuit  s-o  întrebe  pe  spălătoreasă.  Nu  vreau  să  spun 
că  ai  fi  o  târfă,  draga  mea,  dar  poate  ştii  unde  se  duc.  Sau,  şi  mai  bine, 
ar  fi  trebuit  să-şi  întrebe  tatăl. 

„Acolo  unde  se  duc  târfele",  spusese  Lordul  Tywin.  M-a  iubit. 
A  fost  fiica  unui  arendaş,  m-a  iubit  şi  s-a  măritat  cu  mine,  mi-a  acordat 
încredere. 

Carafa  goală  îi  alunecă  din  mână  şi  se  rostogoli  în  curte.  Tyrion  se 
ridică  greoi  de  pe  bancă  şi  se  duse  după  ea.  In  acest  răstimp,  zări  nişte 

ciuperci  crescând  din  crăpătura  unei  pietre  de  pavaj.  Erau  albe,  cu  pete 
şi  cu  striaţii  roşii  dedesubt,  întunecate  precum  sângele.  Piticul  smulse 
una  şi  o  mirosi.  Delicioasă,  gândi  el,  şi  mortală. 

Erau  şapte  ciuperci.  Poate  că  Cei  Şapte  încercau  să-i  transmită  un 
mesaj.  Le  culese  pe  toate,  înhăţă  o  mănuşă  de  pe  sfoară,  le  împachetă 
cu  grijă  şi  le  îndesă  în  buzunar.  Efortul  îl  ameţi,  aşa  că,  după  aceea,  se 
târî  înapoi  la  bancă,  se  ghemui  şi  închise  ochii. 

Când  se  trezi,  era  iarăşi  în  dormitorul  lui,  cufundat  în  patul  din  puf 
de  gâscă,  şi  o  fată  blondă  îl  scutura  de  umăr. 

-  Stăpâne,  spuse  ea,  baia  e  pregătită.  Magister  Illyrio  te  aşteaptă  la 
masă  într-o  oră. 

Tyrion  se  sprijini  de  perne,  cu  capul  în  mâini. 

-  Visez  sau  vorbeşti  Limba  Comună? 

-  Da,  stăpâne,  am  fost  cumpărată  să-i  aduc  plăcere  regelui. 
Era  blondă  cu  ochi  albaştri,  tânără  şi  mlădioasă. 

-  Sunt  convins  că  i-ai  adus.  îmi  trebuie  o  cupă  de  vin. 
Fata  îi  turnă. 

-  Magister  Illyrio  spune  că  trebuie  să  te  frec  pe  spate  şi  să-ţi  încălzesc 
patul.  Numele  meu... 

-  ...nu  mă  interesează.  Ştii  unde  se  duc  târfele? 
Fata  roşi. 

-  Târfele  se  vând  pe  bani. 

-  Sau  giuvaiere,  sau  rochii,  sau  castele.  Dar  unde  se  duc? 
Fata  nu  pricepea  întrebarea. 

-  E  o  ghicitoare,  stăpâne?  Nu  sunt  bună  la  ghicitori.  îmi  spui 
răspunsul? 

Nu,  gândi  el.  Urăsc  şi  eu  ghicitorile.  N-am  să-ţi  spun  nimic.  Fă-mi 
aceeaşi  favoare.  Singura  parte  care  mă  interesează  la  tine  se  află  între 
picioarele  tale,  îi  veni  să  zică.  Vorbele  îi  stăteau  pe  limbă,  dar  cumva  nu 
reuşiră  să-i  treacă  de  buze.  Nu  e  Shae,  se  înfrână  piticul,  doar  o  prostuţă 
care  crede  că  spun  ghicitori.  La  drept  vorbind,  nu-1  prea  interesa  nici 
măcar  ce  avea  ea  între  picioare.  Probabil  că  sunt  bolnav  sau  mort. 

-  Ai  pomenit  despre  o  baie.  Nu  se  cuvine  să-1  lăsăm  pe  marele 
negustor  de  brânză  să  aştepte. 

In  timp  ce  se  îmbăia,  fata  îl  spălă  pe  picioare,  îl  frecă  pe  spate  şi  îl 
pieptănă.  După  aceea,  îi  unse  gambele  cu  un  ulei  dulceag,  să-i  domo- 
lească durerile,  şi  îl  îmbrăcă  din  nou  în  veşminte  de  copil,  o  pereche 
de  pantaloni  vişinii,  cu  miros  de  mucegai  şi  o  haină  de  catifea  albastră, 
căptuşită  cu  brocart. 

-  Stăpânul  mă  va  dori  după  ce  ia  masa?  întrebă  ea,  în  timp  ce-i  lega 
ghetele. 

-  Nu.  Am  terminat  cu  femeile.  Cu  târfele. 

Fata  suportă  prea  uşor  dezamăgirea,  după  gustul  lui. 

-  Dacă  stăpânul  ar  prefera  un  băiat,  pot  să  aranjez  să-1  aştepte  unul 
în  pat. 

Stăpânul  ar  prefera-o  pe  soţia  lui.  Stăpânul  ar  prefera  o  fată  pe 
nume  Tysha. 

-  Numai  dacă  ştie  unde  se  duc  târfele. 

Gura  fetei  se  încleştă.  Mă  dispreţuieşte,  îşi  dădu  el  seama,  dar  nu  mai 
mult  decât  mă  dispreţuiesc  eu  însumi.  Că  se  culcase  cu  o  sumedenie  de 
femei  cărora  le  fusese  silă  şi  să-1  privească,  Tyrion  Lannister  nu  se  îndoia, 
dar  celelalte  avuseseră  măcar  gentileţea  să  simuleze  afecţiunea.  Niţică  silă 
cinstită  ar  putea  fi  reconfortantă,  ca  un  vin  aspru  după  prea  mult  vin  dulce. 

-  Cred  că  m-am  răzgândit,  îi  spuse.  Aşteaptă-mă  în  pat.  Goală,  dacă 
eşti  bună,  voi  fi  mult  prea  beat  ca  să  te  dezbrac  pe  bâjbâite.  Ţine-ţi  gura 
închisă  şi  coapsele  deschise,  şi  ne  vom  înţelege  de  minune  amândoi.  Ii 
rânji,  sperând  să  savureze  un  strop  de  teamă,  dar  ea  nu-i  oferi  decât 
repulsie.  Nimeni  nu  se  teme  de  un  pitic.  Nici  măcar  Lordul  Tywin  nu  s-a 
temut,  deşi  Tyrion  ţinuse  o  arbaletă  în  mâini.  Gemi,  când  te  culci  cu  un 
bărbat?  o  întrebă  pe  cea  care  avea  să-i  încălzească  patul. 

-  Dacă  stăpânul  doreşte. 

-  S-ar  putea  ca  stăpânul  să  dorească  să  te  stranguleze.  Aşa  m-am 
ocupat  de  ultima  mea  târfă.  Crezi  că  stăpânul  tău  ar  obiecta?  Cu  sigu- 
ranţă nu.  Are  încă  o  sută  ca  tine,  dar  niciunul  ca  mine. 

De  data  aceasta,  când  rânji,  obţinu  teama  pe  care  o  aştepta. 

Illyrio  stătea  tolănit  pe  o  canapea  căptuşită,  ciugulind  ardei  iuţi  şi 
cepe  albe  dintr-o  strachină  de  lemn.  Pe  frunte  avea  broboane  de 
sudoare,  iar  ochii  de  porc  îi  străluceau  deasupra  obrajilor  umflaţi.  Când 
îşi  mişca  mâinile,  dansau  giuvaiere:  onix  şi  opal,  ochi-de-tigru  şi  turma- 
line,  rubine,  ametiste  şi  safire,  smaralde,  jais  şi  jad,  un  diamant  negru  şi 
o  perlă  verde.  Aş  putea  trăi  ani  în  şir  din  inelele  alea,  cugetă  Tyrion,  dar 
mi-ar  trebui  un  satâr  să  le  iau. 

-  Haide,  ia  loc,  micul  meu  prieten. 
Illyrio  îi  făcu  semn  să  se  apropie. 

Piticul  se  cocoţă  pe  un  scaun.  Era  mult  prea  mare  pentru  el,  un 
tron  capitonat,  menit  să  găzduiască  dosul  masiv  al  unui  magister,  cu 
picioarele  groase  şi  robuste  care  să-i  susţină  greutatea.  Tyrion 
Lannister  trăise  toată  viaţa  într-o  lume  prea  mare  pentru  el,  dar  în 
conacul  lui  Illyrio  Mopatis  senzaţia  de  disproporţie  căpăta  dimensiuni 
groteşti.  Sunt  un  şoricel  în  bârlogul  unui  colos,  gândi  el,  dar  cel  puţin 
colosul  are  o  pivniţă  pe  cinste.  Gândul  îi  făcu  sete.  Ceru  vin. 

-  Ţi-a  plăcut  fata  pe  care  ţi-am  trimis-o?  întrebă  Illyrio. 

-  Dacă  aş  fi  vrut  o  fată,  aş  fi  cerut. 

-  Dacă  nu  ţi-a  fost  pe  plac... 

-  A  făcut  tot  ce  i-am  cerut. 

-  Aşa  şi  sper.  A  fost  învăţată  la  Lys,  unde  dragostea  e  o  artă.  Regele 
a  fost  foarte  mulţumit  de  ea. 

-  Eu  omor  regi,  n-ai  auzit?  Tyrion  afişă  un  zâmbet  maliţios  peste 
cupa  de  vin.  Nu  vreau  firimituri  de  la  masa  regelui. 

-  Cum  doreşti.  Hai  să  mâncăm. 

Illyrio  bătu  din  palme  şi  un  servitor  sosi  alergând. 

începură  cu  o  supă  de  crab  şi  peşte  undiţar,  şi  supă  rece  de  ouă  cu 
lămâi  verzi.  Urmară  prepeliţe  în  miere,  muşchi  de  miel,  ficăţei  de  gâscă 
în  vin,  păstârnac  cu  unt  şi  purcel  de  lapte.  Imaginea  tuturor  acestor 
bucate  îl  îngreţoşă  pe  Tyrion,  dar  se  strădui  să  încerce  o  lingură  de 
supă,  de  dragul  politeţii  şi,  odată  ce-o  gustă,  fu  pierdut.  Or  fi  fost 

bucătarii  bătrâni  şi  graşi,  dar  se  pricepeau.  Nu  mai  mâncase  niciodată 
atât  de  bine,  nici  măcar  la  Curte. 

In  timp  ce  rodea  carnea  de  pe  oasele  de  prepeliţă,  îl  întrebă  pe 
Illyrio  despre  ultimele  noutăţi.  Grăsanul  ridică  din  umeri. 

-  Sunt  probleme  în  est.  Astaporul  a  căzut,  la  fel  şi  Meereen.  Oraşe 
sclavagiste  ghiscari,  vechi  de  când  lumea. 

Purcelul  de  lapte  fu  tăiat.  Illyrio  luă  o  bucată  de  piele  rumenită,  o 
înmuie  în  sos  de  prune  şi  o  mâncă  cu  degetele. 

-  Golful  Sclavilor  e  departe  de  Pentos. 

Tyrion  luă  cu  vârful  cuţitului  un  ficat  de  gâscă.  Nu  e  pe  lume  om 
mai  blestemat  decât  patricidul,  cugetă  el,  dar  aş  putea  învăţa  să  îndrăgesc 
acest  iad. 

-  Aşa  e,  îl  aprobă  Illyrio,  dar  lumea  e  o  imensă  pânză  de  păianjen 
şi  nimeni  nu  îndrăzneşte  să  atingă  un  singur  fir  de  teamă  să  nu 
tremure  toate  celelalte.  Mai  doreşti  vin?  Illyrio  îşi  aruncă  un  ardei 
iute  în  gură.  Nu,  ceva  mai  bun,  adăugă  el,  bătând  din  palme.  La  auzul 
sunetului,  un  servitor  intră  cu  o  strachină  acoperită.  O  aşeză  în  faţa 
lui  Tyrion  şi  Illyrio  se  aplecă  peste  masă,  ca  să  ridice  capacul. 
Ciuperci,  anunţă  el,  în  timp  ce  mirosul  se  răspândea  în  aer.  Cu  iz  de 
usturoi  şi  scăldate  în  unt.  Mi  s-a  spus  că  gustul  este  excelent.  Ia  una, 
prietene.  Ia  două. 

Tyrion  îşi  apropia  o  ciupercă  neagră  şi  cărnoasă  de  gură,  când  ceva 
din  glasul  lui  Illyrio  îl  făcu  să  se  oprească  brusc: 

-  După  tine,  lordul  meu,  spuse  el,  împingând  strachina  către  gazda  sa. 

-  Nu,  nu.  Magister  Illyrio  împinse  ciupercile  înapoi.  Preţ  de  o 
clipă,  din  spatele  cărnii  buhave  a  negustorului  de  brânză,  parcă  îl  pri- 
vea un  mic  ştrengar.  După  tine.  Insist.  Bucătăreasa  le-a  făcut  special 
pentru  tine. 

-  Chiar  aşa?  Tyrion  îşi  amintea  bucătăreasa,  cu  mâinile  mânjite  de 
făină  şi  sânii  grei,  străbătuţi  de  vinişoare  vineţii.  Frumos  din  partea  ei, 
dar...  nu. 

Tyrion  cufundă  înapoi  ciuperca  în  lacul  de  unt  din  care  ieşise. 


dansul  dragonilor 


45 


-  Eşti  prea  suspicios.  Illyrio  zâmbi  prin  barba-i  galbenă,  în  furculiţă. 
Uleiată  în  fiecare  dimineaţă,  ca  să  strălucească  aidoma  aurului,  după 
cum  bănuia  Tyrion.  Eşti  laş?  N-am  auzit  asta  despre  tine. 

-  In  Cele  Şapte  Regate,  se  consideră  că  e  o  gravă  încălcare  a  legilor 
ospitalităţii  să-ţi  otrăveşti  musafirul  la  masă. 

-  Şi  aici  la  fel.  Illyrio  Mopatis  întinse  mâna  după  cupa  cu  vin.  Cu 
toate  acestea,  când  un  oaspete  doreşte  cu  tot  dinadinsul  să-şi  pună 
capăt  zilelor,  gazda  trebuie  să-i  facă  pe  plac,  nu?  Luă  o  înghiţitură 
zdravănă.  Magister  Ordello  a  fost  otrăvit  cu  o  ciupercă  acum  nici 
jumătate  de  an.  Am  înţeles  că  suferinţa  nu  e  atât  de  mare.  Câteva 
crampe  stomacale,  o  durere  subită  în  spatele  ochilor  şi  s-a  isprăvit. 
Mai  bine  o  ciupercă  decât  o  sabie  prin  beregată,  nu-i  aşa?  De  ce  să 
mori  cu  gustul  de  sânge  în  gură,  când  ar  putea  fi  unt  şi  usturoi? 

Piticul  examină  strachina  din  faţa  lui.  Mirosul  de  usturoi  şi  unt  îl 
făcea  să  saliveze.  O  parte  din  el  voia  acele  ciuperci,  chiar  ştiind  ce 
erau.  Nu  era  destul  de  curajos  să  îndure  oţelul  rece  prin  burtă,  dar  o 
bucăţică  de  ciupercă  n-ar  fi  atât  de  rea.  Asta  îl  speria  mai  mult  decât 
ar  fi  vrut  să  recunoască. 

-  Mă  confunzi,  se  auzi  zicând. 

-  Zău?  Mă  îndoiesc.  Dacă  preferi  să  te  îneci  în  vin,  nu  trebuie  decât 
să  spui  şi  voia  ţi  se  va  împlini.  Şi  asta  repede.  Să  te  îneci  bând  cupă 
după  cupă  e  o  irosire  de  timp  şi  de  vin  deopotrivă. 

-  Mă  confuzi,  repetă  Tyrion,  mai  tare.  Ciupercile  în  unt  luceau 
în  lumina  lămpii,  întunecate  şi  îmbietoare.  Nu  vreau  să  mor,  te 
asigur.  Am...  Glasul  i  se  stinse,  în  incertitudine.  Ce  am?  O  viaţă  de 
trăit?  Treabă  de  făcut?  Copii  de  crescut,  pământuri  de  stăpânit,  o  femeie 
de  iubit? 

-  Nu  ai  nimic,  îl  completă  Magister  Illyrio,  dar  putem  schimba 
situaţia.  Culese  o  ciupercă  din  unt  şi  o  molfăi  cu  voluptate:  Delicioasă. 

-  Ciupercile  nu  sunt  otrăvite.  Tyrion  era  iritat. 

-  Nu.  De  ce  ţi-aş  vrea  eu  răul?  Magister  Illyrio  mâncă  încă  una. 
Trebuie  să  ne  arătăm  unul  altuia  puţină  încredere.  Haide,  mănâncă. 

Bătu  iarăşi  din  palme.  Avem  treabă.  Micul  meu  prieten  trebuie  să-şi 
păstreze  puterile. 

Servitorii  aduseră  un  bâtlan  umplut  cu  smochine,  antricot  de  viţel 
opărit  în  lapte  de  migdale,  hering  cu  smântână,  ceapă  zaharisită, 
brânzeturi  puturoase,  platouri  cu  melci  şi  momiţe  şi  o  lebădă  neagră, 
cu  penaj  cu  tot.  Tyrion  refuză  lebăda,  care  îi  amintea  de  o  cină  cu 
sora  lui.  Se  servi,  însă,  cu  bâtlan  şi  hering  şi  câteva  cepe  dulci.  Iar 
servitorii  îi  umpleau  cupa  cu  vin  ori  de  câte  ori  o  golea. 

-  Bei  o  grămadă  de  vin  pentru  un  om  atât  de  mic. 

-  Patricidul  e  o  muncă  aridă.  Iţi  face  sete. 

Ochii  grăsanului  scânteiară  asemenea  nestematelor  de  pe  degetele  sale. 

-  Sunt  unii  în  Westeros  care  ar  spune  că  uciderea  Lordului  Lannister 
e  doar  un  bun  început. 

-  Ar  face  bine  să  nu  spună  asta  în  prezenţa  surorii  mele,  dacă  nu  vor 
să  se  trezească  fără  limbă.  Piticul  rupse  o  bucată  de  pâine  în  două.  Iar 
tu,  magister,  ai  face  bine  să  ai  grijă  cum  vorbeşti  despre  familia  mea. 
Patricid  sau  nu,  tot  leu  rămân. 

Asta  păru  să-1  amuze  copios  pe  lordul  brânzei.  Se  lovi  peste  coapsa 
cărnoasă  şi  spuse: 

-  Voi,  cei  din  Westeros,  sunteţi  cu  toţii  la  fel.  Coaseţi  un  animal 
pe  o  bucată  de  mătase  şi  dintr-odată  sunteţi  lei,  dragoni  sau  vulturi.  Te 
pot  duce  la  un  leu  adevărat,  micul  meu  prieten.  Prinţul  se  mândreşte 
cu  menajeria  lui.  Ţi-ar  plăcea  să  împărţi  o  cuşcă  cu  animalele  lui? 

Lorzii  Celor  Şapte  Regate  făceau  destul  de  mult  caz  de  blazoanele 
lor,  Tyrion  trebuia  să  recunoască  asta. 

-  Foarte  bine,  cedă  el.  Un  Lannister  nu  e  un  leu.  Dar  rămân 
fiul  tatălui  meu,  iar  de  uciderea  lui  Jaime  şi  a  lui  Cersei  o  să  mă  ocup 
tot  eu. 

-  Ciudat  că  pomeneşti  de  frumoasa  ta  soră,  spuse  Illyrio,  printre 
melci.  Regina  a  oferit  titlul  de  lord  celui  care  îi  aduce  capul  tău, 
indiferent  cât  de  umilă  i-ar  fi  originea. 

Asta  nu  depăşea  aşteptările  lui  Tyrion. 

-  Dacă  ai  de  gând  să-i  accepţi  oferta,  fă-o  şi  să-şi  desfacă  picioarele 
pentru  tine.  Partea  mea  cea  mai  bună  pentru  partea  ei  cea  mai  bună, 
un  schimb  cinstit. 

-  Aş  prefera  propria  mea  greutate  în  aur.  Negustorul  de  brânză 
râse  atât  de  sonor,  încât  Tyrion  se  temu  să  nu  plesnească.  Tot  aurul 
de  la  Casterly  Rock,  de  ce  nu? 

-  Aurul  ţi-1  asigur  eu,  spuse  piticul,  uşurat  că  scăpase  de  înecul 
într-o  baltă  de  ţipari  şi  bomboane  pe  jumătate  digerate.  Dar  Casterly 
Rock  e  al  meu. 

-  întocmai.  Magisterul  îşi  acoperi  gura  şi  râgâi  zgomotos.  Crezi  că 
Regele  Stannis  ţi-1  va  da?  Am  auzit  că  e  un  mare  apărător  al  legii. 
Fratele  tău  poartă  mantia  albă,  aşa  că  eşti  moştenitor  după  toate  legile 
Westerosului. 

-  Stannis  mi-ar  putea  foarte  bine  oferi  Casterly  Rock,  zise  Tyrion, 
dacă  n-ar  fi  motivul  minor  al  regicidului  şi  patricidului.  Pentru  aceste 
fapte  m-ar  scurta  cu  un  cap  şi  sunt  destul  de  scund  şi  aşa.  Dar  ce  te  face 
să  crezi  că  am  de  gând  să  mă  alătur  Lordului  Stannis? 

-  De  ce  altceva  te-ai  duce  la  Zid? 

-  Stannis  e  la  Zid?  Tyrion  se  frecă  la  nas.  Ce,  şapte  iaduri  blestemate, 
face  Stannis  la  Zid? 

-  Tremură,  aş  zice.  E  mai  cald  în  Dome.  Poate  c-ar  fi  trebuit  să 
călătorească  în  direcţia  aceea. 

Tyrion  începea  să  creadă  că  o  anume  spălătoreasă  pistruiată  ştia 
mai  mult  din  Limba  Comună  decât  pretindea. 

-  Nepoata  mea  Myrcella  este  în  Dorne,  din  întâmplare.  Şi  mă 
gândesc  s-o  fac  regină. 

Illyrio  zâmbi  în  timp  ce  slujitorii  îi  serveau  cu  cireşe  în  smân- 
tână dulce. 

-  Ce  ţi-a  făcut  biata  copilă  de-o  vrei  moartă? 

-  Nici  măcar  un  patricid  nu  trebuie  să-şi  ucidă  toate  rudele,  spuse 
Tyrion,  rănit.  S-o  fac  regină,  am  zis.  Nu  s-o  omor. 

Negustorul  de  brânzeturi  luă  cireşe. 

-  în  Volantis  se  folosesc  monede  cu  o  coroană  pe-o  parte  şi  un  cap 
de  mort  pe  cealaltă.  Şi  totuşi  e  aceeaşi  monedă.  S-o  faci  regină  în- 
seamnă s-o  ucizi.  S-ar  putea  ca  Dornul  să  se  ridice  pentru  Myrcella, 
dar  Dornul  singur  nu  e  de-ajuns.  Dacă  eşti  atât  de  deştept  pe  cât 
susţine  prietenul  nostru,  ştii  asta. 

Tyrion  îl  privi  pe  grăsan  cu  un  interes  nou.  Are  dreptate  în  ambele 
cazuri.  S-o  faci  regină  înseamnă  s-o  ucizi.  Şi  eu  ştiam  asta. 

-  Gesturile  zadarnice  sunt  tot  ce  mi-a  mai  rămas.  Acesta  ar  face-o 
pe  sora  mea  să  verse  lacrimi  amare,  cel  puţin. 

Magister  Illyrio  îşi  şterse  smântână  dulce  de  pe  gură  cu  dosul 
palmei  sale  grase. 

-  Drumul  spre  Casterly  Rock  nu  trece  prin  Dome,  micul  meu 
prieten.  Nici  nu  duce  pe  la  baza  Zidului.  Dar  există  un  astfel  de  drum, 
îţi  spun  eu. 

-  Sunt  un  trădător  dezonorat,  un  regicid,  un  patricid.  Discuţia 
aceasta  despre  drumuri  îl  plictisea.  Are  impresia  că  este  un  joc? 

-  Ce  face  un  rege  altul  poate  desface.  In  Pentos  avem  un  prinţ,  prie- 
tene. E  în  fruntea  balurilor  şi  a  ospeţelor  şi  se  plimbă  prin  oraş  într-un 
palanchin  de  fildeş  şi  aur.  Trei  heralzi  merg  în  faţa  lui,  cu  balanţa  de  aur 
a  negoţului,  sabia  de  fier  a  războiului  şi  biciul  de  aur  al  justiţiei.  In  prima 
zi  a  fiecărui  nou  an  trebuie  să  dezvirgineze  o  fecioară  a  câmpurilor  şi  o 
fecioară  a  mărilor.  Illyrio  se  aplecă,  sprijinindu-se  cu  coatele  pe  masă: 
Dar  dacă  o  recoltă  se  strică  sau  un  război  e  pierdut,  îi  tăiem  gâtul,  ca  să 
împăcăm  zeii  şi  alegem  alt  prinţ  din  rândul  celor  patruzeci  de  familii. 

-  Să-mi  aminteşti  să  nu  devin  niciodată  Prinţ  al  Pentosului. 

-  Sunt  atât  de  diferite  Cele  Şapte  Regate?  Nu  e  pace  în  Westeros, 
nici  dreptate,  nici  credinţă...  şi,  destul  de  curând,  nu  va  mai  fi  nici  mân- 
care. Când  oamenii  sunt  lihniţi  de  foame  şi  bolnavi  de  teamă,  caută 
un  salvator. 

-  Ei  pot  să  caute,  dar  dacă  nu-1  găsesc  decât  pe  Stannis... 

-  Nu  pe  Stannis.  Nici  pe  Myrcella.  Zâmbetul  galben  se  lărgi.  Un 
altul.  Mai  puternic  decât  Tommen,  mai  blând  decât  Stannis,  mai 

îndreptăţit  decât  Myrcella.  Un  salvator  de  dincolo  de  mare,  să  lege 
rănile  sângerânde  ale  Westerosului. 

-  Alese  cuvinte.  Tyrion  nu  era  impresionat.  Vorbele  sunt  vânt. 
Cine  e  salvatorul  ăsta  afurisit? 

-  Un  dragon.  Negustorul  de  brânză  văzu  expresia  de  pe  faţa  lui, 
când  auzi  asta.  Un  dragon  cu  trei  capete. 


DAENERYS 


Auzea  omul  mort  apropiindu-se  pe  scări  în  sus.  Sunetul  domol, 
măsurat,  al  paşilor  venea  înaintea  lui,  răsunând  printre  stâlpii  purpurii 
ai  castelului.  Daenerys  Targaryen  îl  aştepta  pe  bancheta  de  abanos  pe 
care  şi-o  făcuse  tron.  Ochii  i  se  închideau  de  somn,  păru-i  auriu-argintiu 
era  ciufulit. 

-  înălţimea  Ta,  grăi  Ser  Barristan  Selmy,  Lordul  Comandant  al 
Gărzii  Reginei.  Nu  e  nevoie  să  vezi  asta. 

-  A  murit  pentru  mine.  Dany  îşi  strânse  blana  de  leu  la  piept.  Pe 
dedesubt,  o  tunică  albă,  imaculată,  o  acoperea  până  la  mijlocul  coapsei. 
Visa  o  casă  cu  o  uşă  roşie  când  o  trezise  Missandei.  Nu  avusese  timp 
să  se  îmbrace. 

-  Khaleesi,  şopti  Irri,  nu  ai  voie  să  atingi  trupul  celui  mort.  Aduce 
ghinion  să  atingi  morţii. 

-  In  afară  de  cazul  în  care  i-ai  omorât  cu  mâna  ta.  Jhiqui  era  mai 
osoasă  decât  Irri,  cu  şolduri  late  şi  sâni  grei.  Asta  se  ştie. 

-  Se  ştie,  o  aprobă  Irri. 

Dany  nu  le  luă  în  seamă.  Dothrakii  erau  ştiutori  când  venea  vorba 
de  cai,  dar  puteau  fi  complet  ignoranţi  în  multe  alte  privinţe.  în  plus, 
sunt  doar  nişte  copile.  Slujnicele  erau  de-o  vârstă  cu  ea;  după  înfăţişare, 
femei  în  toată  firea,  cu  părul  lor  negru,  pielea  arămie  şi  ochii  migdalaţi, 

dar,  cu  toate  astea,  copile.  Le  primise  de  la  Khal  Drogo,  care  fusese 
lumina  ochilor  ei.  Tot  de  la  Drogo  avea  şi  pielea  -  capul  şi  blana  unui 
hrakkar,  leul  alb  al  Mării  Dothraki.  Era  prea  mare  pentru  ea  şi  avea  un 
miros  stătut,  dar  o  făcea  să  se  simtă  de  parcă  Drogo  s-ar  fi  aflat  acolo. 

Viermele  Cenuşiu  se  ivi  primul  în  capul  scărilor,  cu  o  torţă  în 
mână.  Coiful  lui  avea  o  creastă  cu  trei  ţepuşe.  In  urmă  veneau  patru 
dintre  Nepătaţii  lui,  purtând  trupul  bărbatului  mort  pe  umeri. 
Coifurile  lor  aveau  o  singură  ţepuşă,  iar  chipurile  li  se  vedeau  atât  de 
puţin  încât  ar  fi  putut  să  fie  şi  ele  turnate  din  bronz.  Aşezară  trupul 
la  picioarele  ei.  Ser  Barristan  dădu  la  o  parte  giulgiul  pătat  de  sânge. 
Viermele  Cenuşiu  coborî  torţa,  pentru  ca  Daenerys  să  poată  vedea. 

Faţa  mortului  era  neteda  şi  spână,  dar  obrajii  îi  fuseseră  despicaţi 
aproape  de  la  o  ureche  la  alta.  Fusese  un  bărbat  înalt,  cu  ochi  albaştri  şi 
faţa  albă.  Vreun  copil  din  Lys  sau  din  vechiul  Volantis,  înhăţat  de  corsari 
de  pe  vreo  corabie  şi  apoi  vândut  ca  sclav  în  roşul  Astapor.  Deşi  avea  ochii 
deschişi,  rănile  erau  cele  care  lăcrimau.  Erau  mai  multe  răni  decât  putea 
ea  număra. 

-  înălţimea  Ta,  spuse  Ser  Barristan,  pe  cărămizile  de  pe  uliţa  unde 
a  fost  găsit  era  o  harpie... 

-  ...desenată  cu  propriul  lui  sânge.  Daenerys  ştia  de-acum  felul  în 
care  decurgeau  lucrurile.  Fiii  Harpiei  îşi  săvârşeau  măcelurile  noaptea 
şi  îşi  lăsau  de  fiecare  dată  urma.  Vierme  Cenuşiu,  de  ce  era  singur  omul 
acesta?  Nu  avea  niciun  partener? 

Când  patrulau  noaptea  pe  străzile  Meereenului,  Nepătaţii  erau  întot- 
deauna câte  doi. 

-  Regina  mea,  răspunse  căpitanul,  slujitorul  tău,  Scut  Neclintit,  nu 
era  în  misiune  noaptea  trecută.  Plecase  într-un...  anumit  loc...  să  bea  şi 
să  aibă  tovărăşie. 

-  Un  anumit  loc?  Ce  vrei  să  spui? 

-  O  casă  a  plăcerilor,  înălţimea  Ta.  Sub  coiful  de  bronz  cu  ţepuşe, 
chipul  Viermelui  Cenuşiu  era  ca  de  piatră. 

Un  bordel.  Jumătate  din  oamenii  ei  eliberaţi  erau  din  Yunkai,  unde 
înţelepţii  Stăpâni  erau  cunoscuţi  pentru  instruirea  sclavilor  pentru 
plăceri.  Calea  celor  şapte  suspine.  Bordelurile  se  înmulţiseră  precum  ciu- 
percile pe  tot  cuprinsul  Meereenului.  E  tot  ce  ştiu.  Trebuie  să  supravieţu- 
iască. Mâncarea  era,  pe  zi  ce  trecea,  tot  mai  scumpă,  în  vreme  ce  plăcerile 
cărnii  se  ieftineau.  In  cartierele  mai  sărace  dintre  piramidele  în  trepte  ale 
aristocraţiei  stăpânilor  de  sclavi  din  Meereen  se  găseau  bordeluri  care 
satisfăceau  cele  mai  neînchipuite  gusturi  erotice.  Chiar  şi  aşa... 

-  Ce  poate  spera  un  eunuc  să  găsească  într-un  bordel?  întrebă  ea. 

-  Chiar  şi  cei  cărora  le  lipsesc  părţile  bărbăteşti  mai  au  încă  o  inimă 
de  bărbat,  înălţimea  Ta,  răspunse  Viermele  Cenuşiu.  Omul  ăsta  a  aflat 
că  servitorul  tău  Scut  Neclintit  dădea  uneori  bani  femeilor  din 
bordeluri  ca  să  se  culce  lângă  el  şi  să-1  ţină  în  braţe. 

Sângele  dragonilor  nu  plânge. 

-  Scut  Neclintit,  spuse  ea,  cu  ochii  uscaţi.  Aşa  îl  chema? 

-  Dacă  nu  ţi-e  cu  supărare,  înălţimea  Ta. 

-  E  un  nume  frumos.  Bunii  Stăpâni  ai  Astaporului  nu  le  îngăduiseră 
soldaţilor  sclavi  nici  măcar  să  poarte  nume.  Unii  dintre  Nepătaţii  ei  îşi 
revendicaseră  numele  din  naştere  după  ce  îi  eliberase,  alţii  îşi  aleseseră 
singuri  nume.  Se  ştie  câţi  atacatori  s-au  năpustit  asupra  lui  Scut  Neclintit? 

-  Omul  ăsta  nu  ştie.  Mulţi. 

-  Şase  sau  mai  mulţi,  zise  Ser  Barristan.  După  cum  arată  rănile, 
l-au  înconjurat.  A  fost  găsit  cu  teaca  goală.  S-ar  putea  să-i  fi  rănit  pe 
câţiva  dintre  atacatorii  lui. 

Dany  se  rugă  în  gând  ca,  pe  undeva,  unul  dintre  ei  să  moară  tocmai 
acum,  strângându-şi  pântecele  şi  zvârcolindu-se  de  durere. 

-  De  ce  i-au  despicat  obrajii  aşa? 

-  Milostivă  regină,  zise  Viermele  Cenuşiu,  ucigaşii  au  vârât  pe  gâtul 
slujitorului  tău  Scut  Neclintit  organele  genitale  ale  unui  ţap.  Omul 
ăsta  le-a  scos  înainte  de  a-1  aduce  aici. 

N-au  putut  să-i  dea  să  mănânce  propriile  organe.  Astaporii  nu  i-au 
lăsat  nici  rădăcina,  nici  tulpina. 

-  Fiii  au  prins  curaj,  remarcă  Dany.  Până  atunci,  îşi  limitaseră  atacu- 
rile la  foştii  sclavi  neînarmaţi,  spintecându-i  pe  străzi  şi  pătrunzându-le 
în  case,  la  adăpostul  întunericului,  ca  să-i  omoare  în  paturile  lor.  Acesta 
e  primul  dintre  soldaţii  mei  pe  care  l-au  omorât. 

-  Primul,  o  preveni  Ser  Barristan,  dar  nu  şi  ultimul. 

Sunt  încă  în  război,  îşi  dădu  seama  Dany,  numai  că  acum  mă  lupt  cu 
umbre.  Sperase  să  aibă  parte  de  un  răstimp  fără  omoruri,  o  perioadă  în 
care  să  clădească  şi  să  vindece.  Scuturându-şi  de  pe  umeri  blana  de  leu, 
îngenunche  lângă  trupul  neînsufleţit  şi  închise  ochii  celui  mort,  ignorând 
icnetul  lui  Jhiqui. 

-  Scut  Neclintit  nu  va  fi  uitat.  Să  fie  spălat  şi  îmbrăcat  ca  pentru 
bătălie  şi  îngropat  cu  coiful,  scutul  şi  suliţele  lui. 

-  Va  fi  aşa  cum  porunceşte  înălţimea  Ta,  zise  Viermele  Cenuşiu. 
Daenerys  se  ridică  în  picioare. 

-  Trimite  o  duzină  de  oameni  la  Templul  Graţiilor  şi  întreabă  Graţia 
Albastră  dacă  a  venit  cineva  la  ele  căutând  tămăduire  pentru  o  rană  de 
sabie.  Şi  răspândeşte  vorba  că  vom  plăti  aur  bun  pentru  sabia  scurtă  a  lui 
Scut  Neclintit.  întreabă  măcelarii,  păstorii  şi  află  cine  a  castrat  ţapi  în 
ultimul  timp.  Se  gândea  că  poate  vor  avea  noroc  şi  vreun  căprar  speriat 
avea  să  mărturisească.  De  acum  înainte,  vezi  ca  niciun  om  de-al  meu  să 
nu  mai  umble  singur  după  lăsarea  întunericului,  fie  că  sunt  trimişi  cu 
treabă,  fie  că  nu. 

-  Omul  ăsta  va  face  întocmai. 
Daenerys  îşi  dădu  părul  pe  spate. 

-  Găseşte-mi-i  pe  aceşti  laşi,  spuse  ea  cu  înverşunare.  Găseşte-i,  ca 
să-i  pot  învăţa  pe  Fiii  Harpiei  ce  înseamnă  să  stârneşti  dragonul. 

Viermele  Cenuşiu  o  salută.  Nepătaţii  lui  traseră  giulgiul,  ridicară 
cadavrul  pe  umeri  şi  îl  scoaseră  afară  din  sală.  Ser  Barristan  Selmy  rămase 
în  urmă.  Avea  părul  alb,  iar  în  colţurile  ochilor  albaştri,  palizi,  i  se  vedea 
o  reţea  fină  de  riduri.  Insă  avea  şi  acum  spatele  drept  şi  anii  nu-i  răpiseră 
dibăcia  în  mânuitul  armelor. 

-  înălţimea  Ta,  spuse  el,  mă  tem  că  eunucii  tăi  nu  sunt  potriviţi 
pentru  misiunile  încredinţate. 

Dany  se  aşeză  pe  bancă  şi  îşi  înfăşură  blana  de  leu  pe  după  umeri. 

-  Cei  Nepătaţi  sunt  cei  mai  buni  luptători  ai  mei. 

-  Oşteni,  nu  luptători,  dacă  nu  ţi-e  cu  supărare,  înălţimea  Ta.  Au 
fost  făcuţi  pentru  câmpul  de  bătălie,  să  stea  umăr  lângă  umăr  în  spatele 
scuturilor  lor,  cu  suliţele  ţâşnind  în  faţă.  Instrucţia  lor  îi  învaţă  să  se 
supună,  fără  teamă,  fără  cusur,  fără  şovăire...  să  nu  dezvăluie  secrete 
şi  să  nu  pună  întrebări. 

-  Oare  cavalerii  m-ar  sluji  mai  bine? 

Selmy  instruia  cavaleri  pentru  ea,  învăţându-i  pe  fiii  sclavilor  să 
lupte  cu  lancea  şi  cu  sabia  lungă,  după  maniera  din  Westeros...  dar  la 
ce  puteau  sluji  lăncile  împotriva  unor  laşi  care  omorau  din  umbră? 

-  Nu  în  cazul  de  faţă,  recunoscu  bătrânul.  înălţimea  Ta  nu  are 
niciun  cavaler,  în  afară  de  mine.  Vor  trece  ani  până  când  băieţii  vor 
fi  pregătiţi. 

-  Atunci  cine,  dacă  nu  Cei  Nepătaţi? 

Dothrakii  ar  fi  fost  şi  mai  nepotriviţi.  Kbalasarul  ei  era  mic  şi 
format  în  majoritate  din  novici  şi  bătrâni.  Iar  dothrakii  luptau  de  pe 
cal.  Călăreţii  erau  mai  folositori  pe  câmpuri  şi  dealuri  decât  pe  străzile 
şi  ulicioarele  înguste  ale  oraşului.  Dincolo  de  zidurile  din  cărămizi 
multicolore  ale  Meereenului,  influenţa  ei  era  restrânsă,  în  cel  mai  bun 
caz.  Mii  de  sclavi  continuau  să  trudească  pe  vastele  proprietăţi  de  pe 
dealuri,  cultivând  grâu  şi  măsline,  crescând  oi  şi  capre  şi  săpând  în 
minele  de  sare  şi  aramă.  Hambarele  Meereenului  aveau  încă  provizii 
îndestulătoare  de  grâne,  ulei,  măsline,  fructe  uscate  şi  carne  sărată,  dar 
rezervele  se  împuţinau.  Aşadar,  Dany  îşi  trimisese  kbalasarul  să 
cucerească  ţinuturile  învecinate,  sub  comanda  călăreţilor  ei  de  sânge, 
în  timp  ce  Oacheşul  Ben  Plumm  îşi  ducea  Fiii  Secunzi  la  sud,  să  stea 
de  strajă  împotriva  incursiunilor  yunkailor. 

Sarcina  cea  mai  importantă  dintre  toate  i-o  încredinţase  lui  Daario 
Naharis,  volubilul  Daario,  cu  dintele  lui  de  aur  şi  barba  în  furculiţă, 

afişându-şi  zâmbetul  păcătos  prin  mustăţile  purpurii.  Dincolo  de  dea- 
lurile estice  se  aflau  un  şir  de  munţi  de  gresie,  cu  crestele  rotunjite, 
Trecătoarea  Khyzai  şi  Lhazarul.  Dacă  Daario  ar  reuşi  să-i  convingă  pe 
lhazareni  să  redeschidă  rutele  de  negoţ  pe  uscat,  grânele  ar  putea  fi 
aduse  pe  râu  sau  peste  dealuri,  la  nevoie...  dar  Oamenii  Miei  nu  aveau 
niciun  motiv  să  iubească  Meereenul. 

-  Când  Ciorile  Furtunii  se  vor  întoarce  din  Lhazar,  le-aş  putea 
folosi  pe  străzi,  îi  spuse  lui  Ser  Barristan,  dar,  până  atunci,  îmi  rămân 
doar  Nepătaţii.  Dany  se  întreba  dacă  Daario  ajunsese  în  Lhazar.  Daario 
nu  mă  va  dezamăgi...  dar,  dacă  o  face,  voi  găsi  altă  cale.  Aşa  fac  reginele. 
Găsesc  o  cale,  o  cale  care  nu  înseamnă  să  traverseze  râul.  Până  şi  foametea 
ar  fi  de  preferat,  decât  să  treacă  Skahazadhanul.  Era  un  lucru  cunoscut. 
Trebuie  să  mă  scuzi,  ser,  spuse  ea.  Petiţionarii  vor  fi  în  curând  la 
porţile  mele.  Trebuie  să-mi  pun  urechile  pleoştite  şi  să  redevin  regina 
lor.  Cheamă-i  pe  Reznak  şi  pe  Ţeastă-Rasă.  Am  să-i  primesc  după  ce 
mă  îmbrac. 

-  Cum  porunceşte  înălţimea  Ta.  Selmy  se  înclină. 

Marea  Piramidă  se  înălţa  două  sute  cincizeci  de  metri  spre  cer,  de  la 
imensari  bază  pătrată  până  la  vârful  semeţ  unde  regina  îşi  avea  camerele 
private,  înconjurate  de  verdeaţă  şi  de  iazuri  înmiresmate.  In  timp  ce 
zorile  se  iveau  albastre  şi  răcoroase  peste  oraş,  Dany  ieşi  pe  terasă.  Către 
apus,  lumina  soarelui  sclipea  pe  cupolele  aurii  ale  Templului  Graţiilor 
şi  grava  umbre  adânci  în  spatele  piramidelor  în  trepte  ale  celor 
puternici.  în  unele  dintre  acele  piramide,  Fiii  Harpiei  pun  la  cale  noi 
crime,  chiar  acum,  gândi  ea,  iar  eu  n-am  puterea  să-i  opresc. 

Viserion  îi  simţi  neliniştea.  Dragonul  alb  zăcea  încolăcit  în  jurul  unui 
păr,  odihnindu-şi  capul  pe  coadă.  Când  Dany  trecu,  ochii  dragonului  se 
deschiseră,  două  iazuri  de  aur  topit.  Coarnele  îi  erau  tot  aurii,  la  fel  ca 
solzii  înşiraţi  pe  spate,  de  la  cap  la  coadă. 

-  Eşti  leneş,  îi  spuse  ea,  scărpinându-1  sub  bărbie.  Solzii  erau 
fierbinţi  la  atingere,  ca  o  armură  lăsată  prea  mult  la  soare.  Dragonii 
sunt  foc  preschimbat  în  carne.  Citise  asta  într-una  dintre  cărţile  pe  care 

Ser  Jorah  i  le  dăduse  ca  dar  de  nuntă.  Ar  trebui  să  vânezi  cu  fraţii  tăi. 
Iar  te-ai  bătut  cu  Drogon? 

Dragonii  se  sălbăticiseră  în  ultimul  timp.  Rhaegal  se  năpustise  la  Irri, 
iar  Viserion  pârjolise  tokarul  lui  Reznak,  ultima  oară  când  Seneşalul  o  vizi- 
tase. I-am  lăsat  prea  mult  de  capul  lor,  dar  când  să-mi  găsesc  timp  pentru  ei? 

Coada  lui  Viserion  plesni  într-o  parte,  izbind  trunchiul  pomului 
atât  de  tare  încât  o  pară  căzu  rostogolindu-se  la  picioarele  lui  Dany. 
Dragonul  îşi  deschise  aripile  şi,  pe  jumătate  zburând,  pe  jumătate 
săltând,  ajunse  pe  balustradă.  Creşte,  gândi  ea,  în  timp  ce  dragonul  se 
avânta  în  înaltul  cerului.  Cresc  toţi  trei.  în  curând  vor  fi  destul  de  mari 
încât  să-mi  poarte  povara.  Atunci  avea  să  zboare,  aşa  cum  făcuse  şi 
Aegon  Cuceritorul,  sus,  tot  mai  sus,  până  când  Meereenul  va  fi  atât 
de  mic,  încât  îl  va  putea  acoperi  cu  vârful  degetului. 

Il  urmări  pe  Viserion  înălţându-se  în  cercuri  tot  mai  largi,  până 
când  dispăru  din  raza  privirii  ei  în  spatele  apelor  mocirloase  ale 
Skahazadhanului.  Abia  atunci  Dany  se  întoarse  în  piramidă,  unde  Irri 
şi  Jhiqui  o  aşteptau,  ca  să-i  descâlcească  părul  şi  s-o  îmbrace,  aşa  cum 
se  cuvenea  Reginei  Meereenului,  într-un  tokar  ghiscari. 

Veşmântul  era  incomod,  o  fâşie  lungă  şi  informă,  care  trebuia 
înfăşurată  în  jurul  şoldurilor,  pe  sub  un  braţ  şi  peste  umăr,  cu  franjurii 
aranjaţi  şi  etalaţi  cu  grijă.  înfăşurat  prea  larg,  putea  să  cadă,  înfăşurat 
prea  strâns,  se  răsucea,  o  împiedica  şi  o  strângea.  Chiar  şi  aranjat  cum 
trebuie,  tokarul  îl  obliga  pe  cel  care-1  purta  să-1  ţină  cu  mâna  stângă.  Ca 
să  umbli  înveşmântat  într-un  tokar,  era  nevoie  de  paşi  mărunţi  şi  de  un 
echilibru  perfect,  ca  să  nu  calci  pe  acele  franjuri  care  atârnau  greu.  Nu 
era  un  veşmânt  făcut  pentru  un  om  care  trebuia  să  muncească.  Tokarul 
era  veşmântul  stăpânilor,  un  semn  al  bogăţiei  şi  al  puterii. 

Când  ocupase  Meereenul,  Dany  intenţionase  să  interzică  tokarul, 
dar  consiliul  ei  o  convinsese  să  n-o  facă. 

-  Mama  Dragonilor  trebuie  să  îmbrace  tokarul,  altfel  va  fi  mereu 
privită  cu  ură,  o  prevenise  Graţia  Verde,  Galazza  Galare.  In  straiele 
de  lână  ale  Westerosului  sau  într-o  rochie  de  dantelă  myrisheană, 

Luminăţia  Ta  va  rămâne  pe  veci  o  străină  printre  noi,  o  necunoscută 
grotescă,  o  cuceritoare  barbară.  Regina  Meereenului  trebuie  să  fie  o 
doamnă  a  Vechiului  Ghis. 

Oacheşul  Ben  Plumm,  căpitanul  Fiilor  Secunzi,  fusese  nevoit  să-i 
explice  mai  succint: 

-  Cine  vrea  să  fie  regele  iepurilor  ar  face  bine  să-şi  pună  o  pereche 
de  urechi  pleoştite. 

Urechile  pleoştite  pe  care  le  alese  astăzi  erau  din  pânză  albă,  diafană, 
cu  un  şir  de  ciucuri  aurii.  Cu  ajutorul  lui  Jhiqui,  îşi  înfăşură  tokarul 
corect  peste  trup,  la  a  treia  încercare.  Irri  îi  aduse  coroana,  făurită  în 
forma  dragonului  cu  trei  capete  al  Casei  sale.  Trupul  era  din  aur,  aripile 
din  argint,  cele  trei  capete  din  fildeş,  onix  şi  jais.  Din  pricina  greutăţii 
sale,  gâtul  şi  umerii  aveau  să-i  amorţească  şi  s-o  doară,  înainte  de 
sfârşitul  zilei.  O  coroană  nu  trebuie  să  fie  purtată  cu  uşurinţă.  Unul 
dintre  strămoşii  ei  regali  spusese  asta  cândva.  UnAegon,  dar  care? 

Cinci  Aegoni  domniseră  peste  Cele  Şapte  Regate  ale  Westerosului 
şi  ar  fi  putut  exista  un  al  şaselea,  dacă  fiul  fratelui  ei  n-ar  fi  fost  ucis  de 
câinii  Uzurpatorului,  când  era  doar  un  prunc  la  sân.  Dacă  ar  fi  trăit, 
poate  că  m-aş  fi  măritat  cu  el.  Aegon  ar  fi  fost  mai  apropiat  de  vârsta  mea 
decât  Viserys.  Dany  nici  nu  venise  pe  lume  când  Aegon  şi  sora  lui 
fuseseră  ucişi.  Tatăl  lor  pierise  şi  mai  devreme,  omorât  de  Uzurpator  la 
Trident.  Celălalt  frate  al  ei,  Viserys,  murise  urlând  în  Vaes  Dothrak,  cu 
o  coroană  de  aur  topit  pe  cap.  Mă  vor  omorî  şi  pe  mine,  dacă  le  îngădui. 
Cuţitele  care  mi  l-au  răpus  pe  Scut  Neclintit  îmi  erau  destinate  mie. 

Nu  uitase  copiii  sclavi  pe  care  Marii  Stăpâni  îi  ţintuiseră  de-a 
lungul  drumului  de  la  Yunkai.  Număraseră  o  sută  şaizeci  şi  trei,  câte 
un  copil  la  fiecare  kilometru,  bătuţi  în  cuie  de  stâlpi,  cu  un  braţ  întins, 
arătând  calea.  După  căderea  Meereenului,  Dany  ţintuise  acelaşi  număr 
din  rândul  Marilor  Stăpâni.  Roiuri  de  muşte  le  însoţiseră  moartea 
lentă,  iar  duhoarea  stăruise  în  piaţă  multă  vreme.  Cu  toate  acestea,  se 
temea  uneori  că  nu  mersese  destul  de  departe.  Meereenii  erau  oameni 
vicleni  şi  îndărătnici,  care  i  se  împotriveau  la  fiecare  mişcare.  îşi 

eliberaseră  sclavii,  da...  însă  numai  pentru  a-i  angaja  înapoi  ca  servitori, 
pentru  o  plată  atât  de  meschină,  încât  cei  mai  mulţi  abia  dacă-şi  permi- 
teau să  mănânce.  Sclavii  eliberaţi  care  erau  prea  bătrâni  ca  să  fie  de 
folos  fuseseră  aruncaţi  în  stradă,  împreună  cu  infirmii  şi  schilozii.  Şi 
Marii  Stăpâni  tot  se  adunau  în  vârful  piramidelor  înalte,  ca  să  se  plângă 
de  faptul  că  regina  dragon  le  umpluse  nobilul  oraş  de  cete  de  cerşetori 
nespălaţi,  hoţi  şi  târfe. 

Ca  să  stăpânesc  Meereenul,  trebuie  să-i  câştig  pe  meereeni,  oricât  de 
mult  i-aş  dispreţui. 

-  Sunt  gata,  îi  spuse  lui  Irri. 

Reznak  şi  Skahaz  o  aşteptau  în  capul  impunătoarei  scări  de  marmură. 

-  Măreaţă  regină,  declară  Reznak  mo  Reznak,  eşti  atât  de  străluci- 
toare astăzi,  încât  mi-e  frică  să  te  privesc.  Seneşalul  purta  un  tokar  din 
mătase  castanie,  cu  franjuri  de  aur.  Scund,  cu  pielea  umedă,  mirosea  de 
parcă  s-ar  fi  îmbăiat  în  parfum  şi  vorbea  o  formă  stricată  a  valyrienei 
culte,  stâlcită  şi  condimentată  cu  mârâitul  gros  al  ghiscarilor. 

-  Eşti  amabil  că  spui  asta,  răspunse  Dany,  într-o  formă  mai  curată 
a  aceleiaşi  limbi. 

-  Regina  mea,  mormăi  Skahaz  mo  Kandaq,  cel  cu  capul  ras. 
Ghiscarii  aveau  părul  des  şi  sârmos;  multă  vreme  dăinuise  obiceiul  ca 

bărbaţii  din  Oraşele  Stăpânilor  de  Sclavi  să-1  aranjeze  în  coarne,  ţepuşe 
sau  aripi.  Răzându-1,  Skahaz  lăsase  în  urmă  vechiul  Meereen  pentru  a-1 
accepta  pe  cel  nou.  Rudele  lui  Kandaq  făcuseră  la  fel,  după  exemplul  lui. 
Urmaseră  şi  alţii,  dar  Dany  nu  ştia  dacă  de  teamă,  de  dragul  modei  sau 
din  ambiţie.  Li  se  spunea  ţeste-rase.  Skahaz  era  Ţeasta-Rasă...  şi  cel  mai 
netrebnic  trădător  pentru  Fiii  Harpiei  şi  tagma  lor. 

-  Am  aflat  despre  eunuc,  continuă  el. 

-  II  chema  Scut  Neclintit. 

-  Vor  muri  şi  alţii,  dacă  ucigaşii  nu  sunt  pedepsiţi. 

Chiar  şi  cu  ţeasta  rasă,  Skahaz  avea  o  faţă  respingătoare:  o  frunte 
încruntată,  ochi  mici,  cu  pungi  grele  dedesubt,  un  nas  mare,  întunecat 
de  puncte  negre,  o  piele  unsuroasă  care  părea  mai  galbenă  decât 

obişnuita  nuanţă  chihlimbarie  a  ghiscarilor.  Era  o  faţă  grosolană, 
agresivă,  furioasă.  Dany  nu  putea  decât  să  se  roage  să  fie  şi  una  cinstită. 

-  Cum  pot  să-i  pedepsesc  când  nu  ştiu  cine  sunt?  îl  întrebă  Dany. 
Spune-mi,  viteazule  Skahaz. 

-  Nu  duci  lipsă  de  duşmani,  înălţimea  Ta.  Poţi  să  le  vezi  piramidele 
de  pe  terasa  ta.  Zhak,  Hazkar,  Ghazeen,  Merreq,  Loraq,  toate  familiile 
vechilor  stăpâni  de  sclavi.  Pahl.  Mai  cu  seamă  Pahl.  O  casă  de  femei, 
acum.  Femei  bătrâne  şi  înverşunate,  însetate  de  sânge.  Femeile  nu  uită. 
Femeile  nu  iartă. 

Nu,  gândi  Dany,  iar  câinii  Uzurpatorului  vor  afla  asta,  când  se  vor 
întoarce  în  Westeros.  Era  adevărat  că  între  ea  şi  Casa  Pahl  se  afla  sânge. 
Oznak  zo  Pahl  fusese  eroul  Meereenului  până  când  îl  omorâse 
Vânjosul  Belwas.  Tatăl  lui,  comandantul  gărzii  oraşului,  murise 
apărând  porţile  când  Mădularul  lui  Joso  le  făcuse  fărâme.  Unchiul  lui 
fusese  unul  dintre  cei  o  sută  şaizeci  şi  trei  din  piaţă. 

-  Cât  aur  am  oferit  pentru  informaţii  privind  Fiii  Harpiei?  îl 
întrebă  Dany  pe  Reznak. 

-  O  sută  de  galbeni,  dacă  ţi-e  pe  plac,  Luminăţia  Ta. 

-  O  mie  de  galbeni  mi-ar  fi  mai  pe  plac.  Fă  să  fie  aşa. 

-  înălţimea  Ta  nu  mi-a  cerut  sfatul,  spuse  Skahaz  Ţeastă-Rasă,  dar 
eu  zic  că  sângele  trebuie  plătit  cu  sânge.  Ia  câte  un  om  din  fiecare 
dintre  familiile  pe  care  le-am  enumerat  şi  omoară-1.  Data  viitoare  când 
unul  de-al  tău  va  fi  ucis,  ia  câte  doi  din  fiecare  casă  mare  şi  omoară-i. 
Nu  va  mai  fi  o  a  treia  crimă. 

Reznak  scânci  nefericit. 

-Nuuuu...  bună  regină,  o  asemenea  cruzime  ar  atrage  mânia 
zeilor.  Ii  vom  găsi  pe  ucigaşi,  îţi  promit,  şi  atunci  se  va  dovedi  că  sunt 
nişte  ticăloşi  de  rând,  vei  vedea. 

Seneşalul  era  la  fel  de  pleşuv  ca  Skahaz,  însă,  în  cazul  lui,  răspunzători 
erau  zeii. 

-  Dacă  vreun  fir  de  păr  va  fi  atât  de  obraznic  încât  să  răsară,  frizerul 
meu  aşteaptă  cu  briciul  pregătit,  spusese  el  când  Dany  îl  ridicase  în  rang. 

Erau  momente  în  care  Dany  se  întreba  dacă  briciul  acela  nu  şi-ar 
găsi  o  întrebuinţare  mai  bună  la  beregata  lui  Reznak.  Era  un  om 
folositor,  dar  Dany  nu-1  plăcea  şi  se  încredea  în  el  şi  mai  puţin.  Nu 
uitase  de  maegi  Mirri  Maz  Duur,  care  îi  răsplătise  bunătatea 
omorându-i  lumina  ochilor  şi  pruncul  nenăscut. 

Cei  Nemuritori  îi  spuseseră  că  va  fi  trădată  de  trei  ori.  Maegi  fusese 
prima.  Ser  Jorah  al  doilea.  Oare  Reznak  va  fi  al  treilea  sau  Ţeasta-Rasă 
sau  Daariof  Sau  va  fi  cineva  pe  care  nu  l-aş  bănui  niciodată?  Ser 
Barristan,  Viermele  Cenuşiu  sau  Missandei? 

-  Skahaz,  îi  spuse  ea  lui  Ţeastă-Rasă,  îţi  mulţumesc  pentru  sfat. 
Reznak,  vezi  ce  pot  face  o  mie  de  galbeni. 

Strângându-şi  tokarul  la  piept,  Dany  trecu  pe  lângă  ei,  coborând 
scara  largă  de  marmură.  Păşea  câte  un  pic,  ca  să  nu  se  împiedice  în 
franjuri  şi  să  se  prăbuşească  în  faţa  întregii  Curţi. 

Missandei  o  anunţă.  Micuţa  scribă  avea  un  glas  dulce  şi  răsunător. 

-  îngenuncheaţi  cu  toţii  în  faţa  lui  Daenerys  Născută  din  Furtună,  Cea 
Nearsă,  Regina  Meereenului,  Regina  Andalilor,  a  Rhoynarilor  şi  a 
Primilor  Oameni,  Khaleesi  a  întinsei  Mări  de  Iarbă,  Cea  Care  a  Zdrobit 
Lanţurile  şi  Mamă  a  Dragonilor,  strigă  ea,  în  timp  ce  Dany  cobora  încet. 

Sala  se  umpluse.  Nepătaţii  stăteau  cu  spatele  la  stâlpi,  cu  scuturile 
şi  suliţele  în  mâini,  cu  ţepuşele  coifurilor  înălţându-se  ca  un  şir  de 
cuţite.  Meereenii  se  adunaseră  sub  ferestrele  dinspre  răsărit,  într-o 
îmbulzeală  de  ţeste  rase,  coarne,  mâini  şi  spirale  păroase.  Sclavii  ei 
eliberaţi  stăteau  la  distanţă  de  foştii  lor  stăpâni.  Până  când  nu  stau  unii 
lângă  alţii,  Meereenul  nu  va  cunoaşte  pacea. 

-  Ridicaţi-vă. 

Dany  se  aşeză  pe  banchetă.  Sala  se  ridică.  Asta,  cel  puţin,  fac  ca  unul. 

Reznak  mo  Reznak  avea  o  listă.  Obiceiul  cerea  ca  regina  să  înceapă 
cu  solul  astaporilor,  un  fost  sclav  care-şi  zicea  Lordul  Ghael,  deşi 
nimeni  nu  părea  să  ştie  al  cui  lord  era. 

Lordul  Ghael  avea  o  gură  plină  de  dinţi  maro  stricaţi  şi  faţa 
alungită  a  unei  nevăstuici.  Avea  şi  un  dar: 

-  Cleon  cel  Mare  îţi  trimite  aceşti  papuci  ca  semn  al  dragostei 
pentru  Daenerys  Născută  din  Furtună,  Mama  Dragonilor,  vesti  el. 

Irri  îi  aduse  papucii  şi  îi  încălţă  picioarele.  Erau  din  piele  aurită, 
împodobiţi  cu  perle  verzi  de  apă  dulce.  Crede  oare  regele-măcelar  că-mi 
câştigă  mâna  cu  o  pereche  de  papuci  frumoşi? 

-  Regele  Cleon  e  foarte  generos,  zise  ea.  Poţi  să-i  mulţumeşti  pentru 
încântătorul  dar.  încântător,  dar  făcut  pentru  un  copil.  Dany  avea 
picioare  mici,  însă  papucii  îi  striveau  degetele. 

-  Marele  Cleon  va  fi  încântat  să  afle  că  ţi-au  plăcut,  zise  Lordul 
Ghael.  Luminăţia  Sa  mă  roagă  să-ţi  spun  că  e  pregătit  s-o  apere  pe  Mama 
Dragonilor  de  toţi  vrăjmaşii  ei. 

Dacă  îmi  propune  iarăşi  să  mă  mărit  cu  el,  am  să-i  arunc  un  papuc  în 
cap,  gândi  Dany,  dar,  de  data  aceasta,  solul  din  Astapor  nu  pomeni 
nimic  despre  căsătorie.  In  schimb,  spuse: 

-  A  venit  vremea  ca  Astaporul  şi  Meereenul  să  pună  capăt  crudei 
domnii  a  înţelepţilor  Stăpâni  din  Yunkai,  duşmani  de  moarte  ai  tuturor 
celor  care  trăiesc  în  libertate.  Marele  Cleon  mă  roagă  să-ţi  spun  că  el  şi 
noii  săi  Nepătaţi  vor  mărşălui  curând. 

Noii  săi  Nepătaţi  sunt  o  glumă  grosolană. 

-  Regele  Cleos  ar  fi  înţelept  să  se  îngrijească  de  treburile  lui  şi  să-i 
lase  pe  yunkai  să-şi  vadă  de-ale  lor. 

Nu  că  Daenerys  ar  fi  nutrit  vreun  sentiment  de  dragoste  pentru 
yunkai.  începea  să  regrete  din  ce  în  ce  mai  mult  că  nu  ocupase 
Oraşul  Galben  după  ce-i  învinsese  armata  pe  câmpul  de  bătălie, 
înţelepţii  Stăpâni  reinstauraseră  sclavia  de  îndată  ce  o  văzuseră 
plecată  şi  se  ocupau  de  mobilizarea  recruţilor,  tocmitul  mercenarilor 
şi  încheierea  de  alianţe  împotriva  ei.  Cleon,  cel  care  îşi  spunea  cel 
Mare,  era  ceva  mai  bun  însă.  Regele  Măcelar  reinstaurase  sclavia  în 
Astapor,  singura  schimbare  fiind  aceea  că  foştii  robi  erau  acum 
stăpâni  şi  foştii  stăpâni,  sclavi.  Tot  măcelar  a  rămas,  iar  mâinile  îi 
sunt  pătate  de  sânge. 

-  Eu  sunt  doar  o  fetişcană  şi  ştiu  puţine  despre  căile  războiului, 
continuă  ea,  dar  se  spune  că  Astaporul  suferă  de  foame.  Regele  Cleos 
să-şi  hrănească  oamenii  înainte  să-i  conducă  în  bătălie. 

La  un  gest  al  reginei,  Ghael  se  retrase. 

-  Luminăţia  Ta,  interveni  Reznak  mo  Reznak,  binevoieşti  să-1  asculţi 
pe  nobilul  Hizdahr  zo  Loraq? 

Iarăşi?  Dany  încuviinţă,  iar  Hizdahr  se  apropie  cu  paşi  mari,  un 
bărbat  înalt,  zvelt,  cu  pielea  nepătată,  de  culoarea  chihlimbarului. 
Făcu  o  plecăciune,  în  acelaşi  loc  în  care  fusese  aşezat  trupul  neîn- 
sufleţit al  lui  Scut  Neclintit,  nu  cu  multă  vreme  în  urmă.  A  m  nevoie 
de  omul  acesta,  îşi  reaminti  Dany.  Hizdahr  era  un  neguţător  bogat, 
cu  mulţi  prieteni  în  Meereen  şi  încă  şi  mai  mulţi  peste  mări.  Vizitase 
Volantisul,  Lysul  şi  Qarthul,  avea  rubedenii  în  Tolos  şi  Elyria  şi 
chiar  se  spunea  că  avea  o  anumită  influenţă  în  Noul  Ghis,  unde 
yunkaii  încercau  să  stârnească  duşmănie  împotriva  lui  Dany  şi  a 
stăpânirii  ei. 

Şi  era  bogat.  Straşnic  şi  fabulos  de  bogat... 

Şi  pe  cale  să  devină  şi  mai  bogat,  dacă  îi  aprob  cererea.  Când  Dany 
închisese  arenele  de  luptă  ale  oraşului,  valoarea  cotelor  acestora 
scăzuse  dramatic.  Hizdahr  zo  Loraq  le  înhăţase  cu  ambele  mâini,  iar 
acum  deţinea  cele  mai  multe  arene  din  Meereen. 

Din  tâmplele  nobilului  se  înălţau  aripi  de  păr,  de  parcă  ţeasta  lui 
ar  fi  fost  gata  să-şi  ia  zborul.  Faţa  prelungă  îi  era  alungită  şi  mai  mult 
de  o  barbă  din  fire  sârmoase,  negre  cu  nuanţe  roşcate,  legate  cu  inele 
de  aur.  Tokaru-i  purpuriu  era  tivit  cu  ametiste  şi  perle. 

-  Luminăţia  Ta  ştie,  cu  siguranţă,  pentru  ce  motiv  mă  aflu  aici. 

-  Păi,  spuse  ea,  probabil  fiindcă  nu  ai  altceva  de  făcut  decât  să  mă 
baţi  la  cap.  De  câte  ori  te-am  refuzat? 

-  De  cinci  ori,  Luminăţia  Ta. 

-  Şase,  cu  asta.  N-am  să  îngădui  redeschiderea  arenelor  de  luptă. 

-  Dacă  Maiestatea  Ta  mi-ar  asculta  argumentele... 

-  Le-am  ascultat.  De  cinci  ori.  Ai  venit  cu  unele  noi? 

-  Argumente  vechi,  recunoscu  Hizdahr,  vorbe  noi.  Vorbe  încântă- 
toare şi  curtenitoare,  mai  nimerite  să  impresioneze  o  regină. 

-  Cauza  pe  care  o  susţii  găsesc  că  lasă  de  dorit,  nu  amabilităţile  tale. 
Ţi-am  ascultat  argumentele  atât  de  des  încât  aş  putea  să-ţi  susţin  ple- 
doaria chiar  eu.  S-o  fac?  Se  aplecă:  Arenele  de  luptă  au  făcut  parte  din 
Meereen  încă  de  la  întemeierea  oraşului.  Luptele  au  o  natură  profund 
religioasă,  sunt  sacrificii  de  sânge  aduse  zeilor  Ghisului.  Arta  mortală  a 
Ghisului  nu  e  un  simplu  măcel,  ci  un  spectacol  al  curajului,  al  măiestriei 
şi  al  puterii,  foarte  plăcut  zeilor.  învingătorii  sunt  ospătaţi,  răsfăţaţi  şi 
aclamaţi,  iar  cei  ce  mor  eroic  sunt  cinstiţi  şi  pomeniţi.  Prin  deschiderea 
arenelor  le  voi  arăta  oamenilor  Meereenului  că  le  respect  legile  şi  obi- 
ceiurile. Arenele  sunt  vestite  în  lumea  întreagă.  Atrag  negoţul  către 
Meereen  şi  umplu  cuferele  oraşului  cu  monede  din  întreaga  lume.  Toţi 
oamenii  se  simt  atraşi  de  sânge,  o  pornire  pe  care  arenele  o  pot  domoli. 
In  felul  acesta,  Meereen  va  fi  un  oraş  mai  liniştit.  Pentru  criminalii 
condamnaţi  să  moară  pe  nisipuri,  arenele  reprezintă  un  duel  judiciar,  o 
ultimă  şansă  a  unui  bărbat  de  a-şi  dovedi  nevinovăţia.  Dany  îşi  scutură 
părul.  Ce  zici?  Cum  m-am  descurcat? 

-  Luminăţia  Ta  a  prezentat  cazul  mult  mai  bine  decât  aş  fi  putut 
spera  s-o  fac  eu  însumi.  Văd  că  eşti  pe  cât  de  frumoasă,  pe  atât  de 
elocventă.  Eu  mă  declar  convins. 

Dany  nu-şi  putu  stăpâni  râsul. 

-  Foarte  bine...  eu  nu. 

-Luminăţia  Ta,  îi  şopti  Reznak  mo  Reznak  la  ureche,  dacă-mi 
îngădui  să-ţi  amintesc,  se  obişnuieşte  ca  oraşul  să  revendice  o  zecime  din 
toate  profiturile  arenelor  de  luptă,  ca  taxă,  după  ce  se  scad  cheltuielile. 
Acei  bani  ar  putea  fi  puşi  în  slujba  multor  cauze  nobile. 

-  Ar  putea,  îl  aprobă  ea,  dar,  dacă  ar  fi  să  redeschidem  arenele,  ar 
trebui  să  ne  luăm  zeciuiala  înainte  de  scăderea  cheltuielilor.  Eu  sunt 
doar  o  fetişcană  şi  ştiu  puţine  despre  negoţ,  dar  am  stat  lângă  Illyrio 
Mopatis  şi  Xaro  Xhoan  Daxos  destul  ca  să  învăţ  măcar  atâta  lucru.  Nu 
contează.  Hizdahr,  dacă  ai  putea  să  stăpâneşti  oştiri  aşa  cum  ştii  să 

stăpâneşti  argumente,  ai  putea  cuceri  lumea...  dar  răspunsul  meu  este 
tot  nu.  A  şasea  oară. 

Omul  se  înclină  din  nou,  la  fel  de  adânc  ca  mai  înainte.  Perlele  şi 
ametistele  zornăiră  încetişor  pe  podeaua  de  marmură.  Un  om  foarte 
flexibil  era  Hizdahr  zo  Loraq. 

-  Regina  a  vorbit. 

Ar  putea  fi  chipeş,  dacă  n-ar  fi  părul  ăla  ridicol.  Reznak  şi  Graţia  Verde 
o  îndemnau  pe  Dany  să  ia  de  soţ  un  nobil  din  Meereen,  pentru  ca  oraşul 
să-i  accepte  domnia.  Dacă  s-ar  ajunge  la  asta,  Hizdahr  zo  Loraq  ar  merita 
să  fie  luat  în  consideraţie.  Mai  degrabă  decât  Skabaz.  Ţeasta-Rasă  se  oferise 
să-şi  lase  nevasta  pentru  ea,  dar  ideea  o  făcea  să  se  înfioare.  Hizdahr  ştia 
măcar  să  zâmbească,  deşi,  când  Dany  încercă  să-şi  închipuie  cum  ar  fi  să 
împartă  patul  cu  el,  aproape  că  izbucni  în  râs. 

-  Luminăţia  Ta,  zise  Reznak,  consultându-şi  lista,  nobilul  Grazdan 
zo  Galare  doreşte  să  ţi  se  adreseze.  Ii  dai  ascultare? 

-  Plăcerea  va  fi  de  partea  mea,  răspunse  Dany,  admirând  strălucirea 
aurului  şi  lucirea  perlelor  verzi  de  pe  papucii  primiţi  de  la  Cleon,  în 
timp  ce  se  străduia  să  ignore  strânsoarea  care-i  chinuia  degetele. 

Grazdan,  fusese  prevenită,  era  un  văr  al  Graţiei  Verzi,  al  cărei 
sprijin  îl  considera  de  nepreţuit.  Preoteasa  era  un  glas  al  păcii,  al 
acceptării  şi  al  supunerii  la  autoritatea  legitimă.  Pot  să-l  ascult  cu  respect 
pe  vărul  ei,  indiferent  ce  doreşte. 

Dorea  aur.  Dany  refuzase  să-l  despăgubească  pe  oricare  dintre 
Marii  Stăpâni  pentru  sclavii  pe  care  îi  eliberase,  dar  meereenii  con- 
tinuau să  născocească  alte  căi  de  a  stoarce  bani  de  la  ea.  Nobilul 
Grazdan  era  un  asemenea  om.  Ii  spuse  că  avusese  cândva  o  sclavă 
care  era  o  foarte  pricepută  ţesătoare,  a  cărei  măiestrie  era  preţuită 
dincolo  de  hotarele  Meereenului,  în  Noul  Ghis,  în  Astapor  şi  în 
Qarth.  Când  această  femeie  îmbătrânise,  Grazdan  cumpărase  o  du- 
zină de  fete  tinere  şi  îi  poruncise  bătrânei  să  le  iniţieze  în  tainele 
meşteşugului  ei.  Acum,  ţesătoarea  era  moartă.  Cele  tinere,  eliberate, 
deschiseseră  o  prăvălie  lângă  zidul  portului  ca  să-şi  vândă  ţesăturile. 

Grazdan  zo  Galare  voia  să  ştie  dacă  poate  să  primească  o  parte  din 
câştigurile  lor. 

-  Mie  îmi  datorează  măiestria  lor,  pretinse  el.  Le-am  smuls  dintre 
sclavii  scoşi  la  mezat  şi  le-am  dat  războiului  de  ţesut. 

Dany  îl  ascultă  în  tăcere,  cu  chipul  neclintit.  Când  omul  isprăvi, 
întrebă: 

-  Care  era  numele  bătrânei  ţesătoare? 

-  Sclava?  Grazdan  se  mută  de  pe  un  picior  pe  altul,  încruntându-se. 
Era...  poate  că  Elza.  Sau  Ella.  A  murit  acum  şase  ani.  Am  avut  atâţia 
sclavi,  înălţimea  Ta. 

-  Să-i  zicem  Elza.  Dany  ridică  o  mână.  Iată  hotărârea  mea:  De  la 
fete,  nu  vei  primi  nimic.  Cea  care  le-a  învăţat  meşteşugul  a  fost  Elza, 
nu  tu.  De  la  tine,  fetele  vor  primi  un  nou  război  de  ţesut,  cel  mai  bun 
pe  care  banii  îl  pot  cumpăra.  Asta  pentru  că  ai  uitat  numele  bătrânei. 
Poţi  pleca. 

Reznak  ar  mai  fi  poftit  încă  un  tokar,  însă  Dany  stărui  să  cheme, 
în  locul  lui,  pe  unul  dintre  sclavii  eliberaţi.  Din  acel  moment,  alternă 
foştii  stăpâni  şi  foştii  sclavi.  Majoritatea  chestiunilor  aduse  în  faţa  ei 
cereau  corectarea  nedreptăţilor.  Meereenul  fusese  prădat  cu  sălbăticie 
după  ce  fusese  cucerit.  Piramidele  în  trepte  ale  celor  puternici  fuseseră 
cruţate  de  ce  era  mai  rău,  dar  zonele  mai  modeste  ale  oraşului  căzuseră 
pradă  unui  adevărat  dezmăţ  al  jafului  şi  al  măcelului,  când  sclavii  se 
ridicaseră  şi  hoardele  înfometate  care  o  urmaseră  de  la  Yunkai  şi 
Astapor  năvăliseră  pe  porţile  sfărâmate.  Nepătaţii  ei  restauraseră,  în 
cele  din  urmă,  ordinea,  însă  atacul  lăsase  în  urma  lui  o  grămadă  de 
necazuri,  şi  nimeni  nu  ştia  cu  certitudine  ce  legi  erau  încă  în  vigoare. 
Şi  astfel,  oamenii  veneau  la  regină. 

Se  înfăţişă  o  femeie  bogată,  căreia  îi  muriseră  soţul  şi  fiii  apărând 
zidurile  oraşului.  In  timpul  atacului,  ea  fugise  la  fratele  ei,  înspăi- 
mântată. La  întoarcere,  îşi  găsise  casa  transformată  în  bordel.  Târfele 
erau  gătite  cu  giuvaierele  şi  veşmintele  ei.  îşi  voia  casa  înapoi,  dar  şi 
bijuteriile. 

-  Pot  să  păstreze  hainele,  zise  ea  cu  îngăduinţă. 

Dany  îi  acordă  dreptul  de  a-şi  recupera  bijuteriile,  dar  hotărî  că 
locuinţa  a  fost  pierdută  din  clipa  în  care  o  părăsise. 

Veni  apoi  un  fost  sclav,  ca  să  acuze  un  anume  nobil  din  Casa  Zhak. 
Omul  luase  de  curând  de  nevastă  o  sclavă  eliberată,  care  fusese  ţiitoarea 
stăpânului  înainte  de  căderea  oraşului.  Nobilul  îi  luase  fecioria,  se 
folosise  de  ea  pentru  propria-i  plăcere  şi  îi  făcuse  un  prunc.  Noul  ei 
soţ  voia  ca  nobilul  să  fie  castrat  pentru  viol  şi  mai  voia  şi  o  pungă  de 
galbeni,  să-1  plătească  pentru  că-1  creştea  pe  bastardul  lui  ca  pe  propriul 
copil.  Dany  hotărî  că  poate  primi  aurul,  dar  nu  acceptă  castrarea. 

-  Când  s-a  culcat  cu  ea,  soţia  ta  a  fost  proprietatea  lui,  cu  care  putea 
să  facă  după  cum  poftea.  După  lege,  n-a  fost  viol. 

Dany  îşi  dădu  seama  că  hotărârea  ei  nu-1  mulţumea,  dar,  dacă  ar  fi 
castrat  fiecare  bărbat  care  siluise  vreodată  o  sclavă,  ar  fi  domnit  în 
curând  peste  un  oraş  de  eunuci. 

Se  înfăţişă  un  băiat,  mai  tânăr  decât  Dany,  plăpând  şi  cu  o  cicatrice 
pe  faţă,  înveşmântat  într-un  tokar  gri,  ponosit,  cu  franjuri  argintii. 
Glasul  i  se  frânse  când  povesti  cum  doi  dintre  sclavii  de  casă  ai  tatălui 
său  se  răzvrătiseră  în  noaptea  în  care  poarta  fusese  spartă.  Unul  îi 
omorâse  tatăl,  celălalt  fratele  mai  mare.  Amândoi  îi  siluiseră  mama 
înainte  de  a  o  omorî  şi  pe  ea.  Băiatul  scăpase  doar  cu  cicatricea  de  pe 
faţă,  dar  unul  dintre  criminali  locuia  şi  acum  în  casa  tatălui  său,  iar 
celălalt  intrase  în  rândul  soldaţilor  reginei,  ca  unul  dintre  Oamenii 
Mamei.  Ii  voia  spânzuraţi  pe  amândoi. 

Sunt  regină  peste  un  oraş  clădit  pe  pulbere  şi  moarte.  Dany  nu  avu 
încotro  şi  îl  refuză.  Declarase  o  amnistie  generală  pentru  toate  nelegiui- 
rile înfăptuite  în  timpul  atacului.  Şi  nu  avea  de  gând  să  pedepsească  sclavii 
pentru  că  se  ridicaseră  împotriva  stăpânilor  lor. 

Când  îi  spuse,  băiatul  se  repezi  la  ea,  dar  piciorul  i  se  încurcă  în  tokar 
şi  căzu  răşchirându-se  pe  marmura  purpurie.  Vânjosul  Belwas  se  năpusti 
asupra  lui,  cât  ai  clipi.  Voinicul  eunuc  oacheş  îl  ridică  într-o  singură 
mână  şi  îl  scutură  aşa  cum  ar  fi  făcut  un  mastif  cu  un  şobolan. 

-  Ajunge,  Belwas,  strigă  Dany.  Lasă-1.  Iar  băiatului  îi  spuse:  Preţuieşte 
acel  tokar,  căci  ţi-a  salvat  viaţa.  Dacă  ai  fi  pus  mâna  pe  mine  la  furie,  ţi-ai 
fi  pierdut-o.  Eşti  doar  un  băieţandru,  aşa  că  vom  uita  ce  s-a  petrecut  aici. 
Ar  trebui  să  faci  şi  tu  la  fel.  Dar,  plecând,  băiatul  aruncă  o  privire  peste 
umăr,  iar  Dany,  văzându-i  ochii,  gândi:  Harpia  mai  are  un  fiu. 

Şi  astfel  ziua  se  scurse,  când  anostă,  când  înfricoşătoare.  Spre  prânz, 
Daenerys  simţea  povara  coroanei  pe  cap  şi  rigiditatea  băncii  sub  ea. 
Cu  atât  de  mulţi  aşteptând  să-i  asculte,  nu  se  opri  să  mănânce,  dar  o 
trimise  pe  Jhiqui  la  bucătării  după  un  talger  cu  lipie,  măsline,  smochine 
şi  brânză.  Ciugulea  în  timp  ce  asculta  şi  sorbea  dintr-o  cupă  de  vin 
îndoit  cu  apă.  Smochinele  erau  bune,  măslinele  şi  mai  bune,  dar  vinul 
îi  lăsa  un  gust  aspru,  metalic,  în  gură.  Strugurii  mici,  gălbui,  care 
creşteau  în  aceste  regiuni  produceau  un  vin  de  o  calitate  foarte  proastă. 
Nu  vom  face  negoţ  cu  vin,  îşi  dădu  seama  Dany,  sorbind.  In  plus,  Marii 
Stăpâni  pârjoliseră  cele  mai  bune  vii,  împreună  cu  măslinii. 

După-amiază  veni  un  sculptor,  propunând  să  schimbe  capul 
imensei  harpii  de  bronz  din  Piaţa  Purificării  cu  unul  făcut  după 
înfăţişarea  lui  Dany.  Ea  îl  refuză  cu  toată  amabilitatea  de  care  era  în 
stare,  străduindu-se  să  nu  se  cutremure.  O  ştiucă  de  o  mărime  fără 
precedent  fusese  prinsă  în  Skahazadhan  şi  pescarul  voia  să  i-o  dea 
reginei.  Ea  primi  peştele  cu  profundă  recunoştinţă,  răsplăti  pescarul 
cu  o  pungă  dolofană  cu  arginţi  şi  trimise  ştiuca  la  bucătării.  Un  ară- 
mar  îi  făurise  un  costum  din  inele  lustruite,  pe  care  să-1  poarte  la  război. 
Ea  îl  primi,  copleşindu-1  cu  mulţumiri.  Era  încântător  de  privit  şi 
toată  acea  aramă  lustruită  ar  fi  sclipit  frumos  în  soare,  dar,  dacă  s-ar 
fi  anunţat  o  bătălie  adevărată,  Dany  ar  fi  preferat  să  fie  îmbrăcată  în 
oţel.  Până  şi  o  fetişcană  care  nu  ştia  nimic  despre  căile  războiului 
ştia  asta. 

Papucii  pe  care  i-i  trimisese  Regele  Măcelar  o  strângeau  prea  tare. 
Dany  şi-i  scoase  şi  se  aşeză  cu  un  picior  sub  ea  şi  celălalt  legănându-se 
înainte  şi  înapoi.  Nu  era  o  poziţie  foarte  protocolară,  dar  obosise  să 
fie  regală.  Coroana  îi  provocase  dureri  de  cap,  iar  şezutul  îi  amorţise. 

-  Ser  Barristan,  strigă  ea.  Ştiu  de  ce  calitate  are  nevoie  cel  mai  mult 
un  rege. 

-  Curaj,  înălţimea  Ta? 

-  Nu,  îl  tachină.  Un  fund  de  fier.  Nu  fac  decât  să  şed. 

-  înălţimea  Ta  şi-a  arogat  prea  multe  responsabilităţi.  Ar  trebui  să 
le  îngădui  sfetnicilor  tăi  să-ţi  uşureze  povara  de  pe  umeri. 

-  Am  prea  mulţi  sfetnici.  Eu  de  perne  am  nevoie.  Dany  i  se  adresă 
lui  Reznak:  Câţi  mai  sunt? 

-  Douăzeci  şi  trei,  dacă  nu  ţi-e  cu  supărare,  Luminăţia  Ta.  Cu  tot 
atâtea  reclamaţii.  Seneşalul  cercetă  câteva  hârtii.  Un  viţel  şi  trei  capre. 
Restul  vor  fi  oi  sau  miei,  fără  îndoială. 

-  Douăzeci  şi  trei,  suspină  Dany.  Dragonii  mei  se  dau  în  vânt  după 
carnea  de  oaie  de  când  am  început  să-i  plătim  pe  oieri  pentru  pierderile 
lor.  Pretenţiile  lor  au  fost  dovedite? 

-  Unii  au  adus  oase  carbonizate. 

-  Oamenii  fac  focuri.  Oamenii  frig  carne  de  oaie.  Oasele  arse  nu 
dovedesc  nimic.  Oacheşul  Ben  zice  că  pe  dealurile  de  dincolo  de  oraş 
sunt  lupi  roşii,  câini  sălbatici  şi  şacali.  Trebuie  să  plătim  argint  bun 
pentru  fiecare  oaie  care  se  rătăceşte  între  Yunkai  şi  Skahazadhan? 

-  Nu,  Luminăţia  Ta.  Reznak  se  înclină.  Să-i  alung  pe  aceşti  pungaşi 
sau  îi  vrei  pedepsiţi? 

Daenerys  se  foi  pe  bancă.  Abanosul  era  tare  sub  ea. 

-  Nimeni  nu  trebuie  să  se  teamă  să  vină  în  faţa  mea.  Plăteşte-i. 
Unele  pretenţii  erau  false,  nu  se  îndoia  de  asta,  dar  cele  mai  multe 
erau  întemeiate.  Dragonii  ei  crescuseră  prea  mari  ca  să  se  mulţumească 
doar  cu  şobolani,  pisici  şi  câini,  ca  până  atunci.  Cu  cât  mănâncă  mai 
mult,  cu  atât  vor  creşte  mai  mari,  o  avertizase  Ser  Barristan,  şi  cu  cât 
cresc  mai  mari,  cu  atât  vor  mânca  mai  mult.  Drogon,  mai  cu  seamă, 
hoinărea  departe,  pe  câmp,  şi  putea  devora  cu  uşurinţă  o  oaie  pe  zi. 
Plăteşte-le  valoarea  animalelor,  îi  spuse  lui  Reznak,  dar,  de  acum 
înainte,  reclamanţii  trebuie  să  se  prezinte  la  Templul  Graţiilor  şi  să 
facă  un  sfânt  jurământ  în  faţa  zeilor  Ghisului. 

-  Va  fi  precum  spui.  Reznal  se  întoarse  către  reclamanţi:  Lumină- 
ţia Sa  Regina  a  consimţit  să  vă  despăgubească  pe  fiecare  pentru  anima- 
lele pe  care  le-aţi  pierdut,  le  zise  el,  în  limba  ghiscari.  Prezentaţi-vă 
mâine  la  misiţii  mei  şi  veţi  fi  plătiţi  în  bani  sau  în  natură,  după  cum 
preferaţi. 

Hotărârea  fu  primită  cu  o  tăcere  posomorâtă.  Ai  fi  crezut  că  ar 
putea  fi.  mai  bucuroşi,  gândi  Dany,  supărată.  Au  primit  ce-au  vrut.  Oare 
cum  pot  fi  mulţumiţi  aceşti  oameni? 

Un  bărbat  rămase  în  urmă,  în  timp  ce  toţi  ceilalţi  ieşeau  pe  rând; 
un  bărbat  îndesat,  cu  faţa  arsă  de  vânt,  în  straie  ponosite.  Pe  cap  avea 
o  calotă  aspră  de  păr  sârmos,  negru-roşcat,  tuns  în  jurul  urechilor,  iar 
într-o  mână  ţinea  un  sac  jerpelit  de  pânză.  Stătea  cu  capul  plecat, 
privind  ţintă  podeaua  de  marmură,  de  parcă  ar  fi  uitat  unde  se  afla. 
Şi  ăsta  ce  mai  vrea?  se  întrebă  Dany,  încruntându-se. 

-  îngenuncheaţi  cu  toţii,  în  faţa  lui  Daenerys  Născută  din  Furtună,  cea 
Nearsâ,  Regină  a  Meereenului,  Regină  a  Andalilor,  a  Rhoynarilor  şi  a  Pri- 
milor Oameni,  Khaleesi  a  Imensei  Mări  de  Iarbă,  Cea  Care  a  Sfărâmat  Lan- 
ţurUeşiMamăa  Dragonilor! strigă  Missandei,  cu  glasul  ei  subţire  şi  dulce. 

Când  Dany  se  ridică,  tokarul  începu  să-i  alunece.  II  prinse  şi-1  trase 
la  loc. 

-  Tu,  cel  cu  sacul,  strigă  ea,  ai  vrut  să  mi  te  adresezi?  Poţi  să  te  apropii. 
Când  ridică  fruntea,  ochii  bărbatului  erau  roşii  şi  aspri,  ca  nişte 

răni  deschise.  Dany  îl  zări  pe  Ser  Barristan  strecurându-se  lângă  ea,  ca 
o  umbră  albă.  Omul  se  apropie,  împleticindu-se,  un  pas,  pe  urmă 
altul,  strângând  în  mână  sacul.  E  beat  sau  bolnav?  Avea  noroi  sub 
unghiile-i  galbene  şi  crăpate. 

-  Ce-i?  întrebă  Daenerys.  Ai  vreo  plângere  să  ne  înfăţişezi,  vreo 
jalbă?  Ce  doreşti  de  la  noi? 

Limba  bărbatului  trecu  iute  peste  buzele-i  crăpate. 

-  Eu...  eu  am  adus... 

-  Oase?  zise  ea  nerăbdătoare.  Oase  arse? 

Bărbatul  ridică  sacul  şi  apoi  îl  deşertă  pe  podeaua  de  marmură. 

Erau,  într-adevăr,  oase.  Oase  rupte,  înnegrite.  Cele  mai  lungi  fuseseră 
despicate,  pentru  măduvă. 

-  A  fost  cel  negru,  spuse  omul,  în  mormăita  limbă  ghiscari,  umbra 
înaripată.  A  coborât  din  cer  şi...  şi... 

Nu.  Dany  tremura.  Nu,  nu,  o,  nu! 

-  Eşti  surd,  nătărăule?  îl  întrebă  Reznak  mo  Reznak.  Nu  mi-ai 
auzit  anunţul?  Du-te  mâine  la  misiţi  şi  vei  fi  despăgubit  pentru  oaie. 

-  Reznak,  grăi  Ser  Barristan  cu  glas  scăzut,  închide  gura  şi  deschide 
ochii.  Acelea  nu  sunt  oase  de  oaie. 

Nu,  gândi  Dany,  acelea  sunt  oasele  unui  copil. 


JON 


Lupul  alb  gonea  prin  pădurea  neagră,  la  baza  unei  stânci  înalte 
până  la  cer.  Luna  alerga  cu  el,  alunecând  pe  cerul  înstelat,  prin  desişul 
de  crengi  desfrunzite  de  deasupra. 

-  Snow,  şopti  luna. 

Lupul  nu  răspunse.  Zăpada  îi  scârţâia  sub  labe.  Vântul  şuiera 
printre  copaci. 

In  depărtare,  îşi  auzea  tovarăşii  de  haită  chemându-1,  de  la  lup  la  lup. 
Vânau  şi  ei.  O  ploaie  dezlănţuită  biciuia  trupul  fratelui  său  negru  care 
sfâşia  carnea  unei  capre  imense,  spălând  sângele  de  pe  coasta-i  zdrelită 
de  cornul  lung  al  caprei.  Altundeva,  surioara  lui  înălţă  capul  să  urle  la 
lună  şi  o  sută  de  mici  veri  cenuşii  îşi  întrerupseră  vânătoarea,  să  urle 
odată  cu  ea.  Era  mai  cald  în  munţi,  acolo  unde  se  aflau,  şi  mâncare  din 
belşug.  In  multe  nopţi,  haita  surorii  sale  se  ghiftuia  cu  carnea  oilor, 
a  vacilor  şi  a  cailor,  care  erau  prada  oamenilor,  şi  uneori  chiar  cu 
carne  de  om. 

-  Snow,  îl  chemă  iarăşi  luna,  din  înalt,  chicotind. 

Lupul  alb  păşi  tiptil  de-a  lungul  unei  cărări  de  om,  la  baza  stâncii 
îngheţate.  Simţea  gustul  de  sânge  pe  limbă,  iar  în  urechi  îi  răsuna 
cântecul  sutelor  de  veri.  Cândva  fuseseră  şase,  cinci  scheunând  orbi  în 
zăpadă,  lângă  mama  lor  moartă,  sugând  lapte  rece  din  sfârcurile  ei 

împietrite,  şi  el  care  se  îndepărta  de-a  buşilea,  singur.  Mai  erau  patru... 
şi  unul  pe  care  lupul  alb  nu-1  mai  putea  simţi. 

-  Snow,  insistă  luna. 

Lupul  alb  fugi  de  ea,  gonind  către  văgăuna  nopţii,  unde  soarele  se 
ascunsese,  cu  răsuflarea  îngheţând  în  aer.  In  nopţile  fără  stele,  stânca 
uriaşă  era  foarte  neagră,  o  întunecime  înălţându-se  deasupra  lumii  largi, 
dar  când  luna  era  pe  cer,  sclipea  palidă  şi  glacială  ca  un  râu  îngheţat. 
Părul  lupului  era  des  şi  miţos,  dar  când  bătea  vântul  de-a  lungul  întinderii 
de  gheaţă,  nicio  blană  nu  putea  să  ţină  frigul  la  distanţă.  Pe  celălalt 
versant,  vântul  era  şi  mai  rece.  Lupul  îl  simţea.  Acolo  era  fratele  lui, 
fratele  cenuşiu  care  mirosea  a  vară. 

-  Snow.  Un  ţurţure  căzu  de  pe  o  creangă.  Lupul  alb  se  întoarse  şi-şi 
dezveli  colţii.  Snow!  Părul  i  se  ridică,  zburlindu-se,  când  pădurea  se  topi 
în  jurul  lui.  Snow,  snow,  snow!  Auzi  un  fâlfâit  de  aripi.  Prin  întuneric, 
un  corb  zbură. 

Poposi  pe  pieptul  lui  Jon  Snow,  cu  o  bufnitură,  zgâriind  cu  ghearele. 

-  SNOW! îi  strigă  în  faţă. 

-  Te  aud.  Camera  era  întunecoasă,  patul  tare.  O  lumină  cenuşie 
se  prelingea  printre  obloane,  vestind  o  nouă  zi  rece  şi  mohorâtă.  Aşa 
îl  trezeai  pe  Mormont?  Ia-ţi  penele  de  pe  faţa  mea. 

Jon  îşi  strecură  un  braţ  afară  de  sub  pături,  să  hâşâie  vulturul.  Era 
o  pasăre  mare,  bătrână,  obraznică  şi  zburlită,  fără  pic  de  teamă. 

-  Snow/ţipă  pasărea,  fâlfâind  până  pe  stâlpul  patului.  Snow,  snow. 
Jon  înhăţă  o  pernă  şi  o  azvârli,  dar  pasărea  se  ridică  în  aer.  Perna  lovi 
peretele  şi  explodă,  împrăştiindu-şi  umplutura  peste  tot,  tocmai  când 
Edd  Tollett  cel  Trist  vârî  capul  pe  uşă. 

-  îmi  cer  scuze,  spuse  el,  ignorând  viscolul  de  pene,  să-i  aduc 
stăpânului  micul  dejun? 

-  Boabe!  strigă  corbul.  Boabe,  boabe. 

-  Corb  prăjit,  sugeră  Jon.  Şi  o  jumătate  de  pintă  de  bere. 

încă  se  simţea  ciudat  să  aibă  un  intendent  care  să-1  slujească  şi  să-1 
servească;  nu  cu  mult  timp  în  urmă,  ar  fi  fost  el  cel  care  ar  fi  adus 
micul  dejun,  pentru  Lordul  Comandant  Mormont. 

-  Trei  grăunţe  şi  un  corb  fript,  spuse  Edd  cel  Trist.  Prea  bine, 
stăpâne,  numai  că  Hobb  a  făcut  ouă  fierte,  caltaboşi  şi  mere  înăbuşite 
cu  prune  uscate.  Merele  înăbuşite  cu  prune  uscate  sunt  excelente,  mai 
puţin  prunele.  Eu,  unul,  nu  mănânc  prune  uscate.  Ei,  bine,  am  mâncat 
o  dată,  când  Hobb  le-a  tocat  împreună  cu  castane  şi  morcovi  şi  le-a 
ascuns  într-o  găină.  Să  n-ai  niciodată  încredere  în  bucătari,  lordul  meu. 
Te  păcălesc  atunci  când  te-aştepţi  mai  puţin. 

-  Mai  târziu,  zise  Jon.  Micul  dejun  putea  să  aştepte.  Stannis  nu. 
Vreun  necaz  în  tabăra  prizonierilor  astă-noapte?  întrebă  el. 

-  Nu,  de  când  ai  pus  străjeri  la  străjeri,  lordul  meu. 
-Bun. 

O  mie  de  sălbatici  fuseseră  închişi  dincolo  de  Zid,  prizonierii  pe 
care  Stannis  Baratheon  îi  luase  când  cavalerii  săi  zdrobiseră  oastea 
peticită  a  lui  Mance  Rayder.  Mulţi  dintre  prizonieri  erau  femei  şi  unii 
dintre  străjeri  le  strecuraseră  afară,  să  le  încălzească  paturile.  Oameni 
ai  regelui,  oameni  ai  reginei,  nu  părea  să  conteze;  câţiva  fraţi  în  negru 
încercaseră  acelaşi  lucru.  Bărbaţii  erau  bărbaţi  şi  alte  femei  nu  se 
găseau,  decât  la  mii  de  kilometri. 

-  Alţi  doi  sălbatici  s-au  înfăţişat  să  se  predea,  continuă  Edd.  O  mamă 
cu  o  fată  agăţată  de  fuste.  Avea  şi  un  prunc  de  ţâţă,  înfofolit  în  blănuri, 
dar  era  mort. 

-Mort,  zise  corbul.  Era  unul  din  cuvintele  preferate  ale  păsării. 
Mort,  mort,  mort. 

Aproape  în  fiecare  noapte  veneau  oameni  liberi,  fiinţe  hămesite, 
pe  jumătate  îngheţate,  care  fugiseră  de  bătălia  de  la  baza  Zidului, 
doar  ca  să  se  târască  înapoi,  când  şi-au  dat  seama  că  n-aveau  unde  să 
se  refugieze. 

-  A  fost  interogată  mama?  întrebă  Jon. 

Stannis  Baratheon  zdrobise  oastea  lui  Mance  Rayder  şi  îl  luase 
prizonier  pe  Regele-de-Dincolo-de-Zid...  dar  sălbaticii  erau  încă  acolo, 
Plângătorul  şi  Tormund,  Năpasta  Uriaşilor  şi  alţi  o  mie. 

-  Da,  stăpâne,  răspunse  Edd,  dar  tot  ce  ştie  este  că  a  fugit  în  timpul 
bătăliei  şi  s-a  ascuns  în  pădure  după  aceea.  Am  îndopat-o  cu  terci,  am 
trimis-o  la  ţarcuri  şi  am  ars  pruncul. 

Arderea  copiilor  morţi  nu-1  mai  tulbura  pe  Jon  Snow;  cei  vii  erau 
altă  poveste.  Doi  regi  să  trezească  dragonul.  Mai  întâi  tatăl  şi  apoi  fiul,  ca 
amândoi  să  moară  regi.  Cuvintele  fuseseră  şoptite  de  unul  dintre  oamenii 
reginei,  în  timp  ce  Maester  Aemon  îi  curăţa  rănile.  Jon  încercase  să  nu 
le  ia  în  seamă,  punându-le  pe  seama  febrei.  Aemon  obiectase: 

-  Sângele  unui  rege  are  putere,  îl  prevenise  bătrânul  maester,  şi 
oameni  mai  buni  decât  Stannis  au  făcut  lucruri  mai  rele  decât  el. 

Regele  poate  să  fie  aspru  şi  neiertător,  da,  însă  un  prunc  la  sân?  Doar 
un  monstru  ar  da  flăcărilor  un  copil  viu. 

Jon  urină  în  beznă,  umplând  oala  de  noapte,  în  timp  ce  corbul 
Bătrânului  Urs  bombănea.  Visele  de  lup  deveniseră  mai  puternice  şi  se 
pomenea  amintindu-şi-le  chiar  şi  în  stare  de  trezie.  Nălucă  ştie  că  Vântul 
Cenuşiu  e  mort.  Robb  murise  la  Gemeni,  trădat  de  oameni  pe  care  îi 
crezuse  prieteni,  iar  lupul  său  pierise  cu  el.  Bran  şi  Rickon  fuseseră 
ucişi  şi  ei,  decapitaţi  la  porunca  lui  Theon  Greyjoy,  care  fusese  cândva 
pupilul  nobilului  lor  tată...  dar,  dacă  visele  nu  mint,  lupii  lor  străvechi 
scăpaseră.  La  Coroana  Reginei,  unul  se  ivise  din  beznă,  să-i  salveze 
viaţa  lui  Jon.  Vară,  el  trebuie  să  fi  fost.  Avea  blana  cenuşie,  şi  Lăţosul 
e  negru. 

Se  întreba  dacă  ceva  din  fraţii  lui  morţi  continua  să  trăiască  în  lupii  lor. 

Umplu  ligheanul  cu  apă  din  carafa  de  lângă  pat,  îşi  spălă  faţa  şi 
mâinile,  se  îmbrăcă  în  haine  curate  de  lână  neagră,  îşi  legă  pieptarul 
negru  de  piele  şi  îşi  trase  pe  picioare  o  pereche  de  cizme  roase. 

Corbul  lui  Mormont  îl  urmări  cu  ochi  negri,  ageri,  apoi  zbură 
la  fereastră. 

-  Mă  crezi  sclavul  tău? 

Când  Jon  deschise  fereastra,  cu  ochiurile  ei  groase  de  sticlă 
galbenă,  în  formă  de  diamant,  frigul  dimineţii  îl  izbi  în  faţă.  Luă  o  gură 
de  aer,  să-şi  cureţe  gâtul  uscat  peste  noapte,  în  timp  ce  corbul  fâlfâi 
înapoi.  Pasărea  aia  e  mult  prea  isteaţă.  Corbul  fusese  tovarăşul  Bătrâ- 
nului Urs  ani  şi  ani,  dar  asta  nu-1  oprise  să-i  mănânce  faţa,  după  ce 
a  murit. 

In  faţa  dormitorului  său,  un  şir  de  trepte  coborau  spre  o  încăpere 
mai  mare,  mobilată  cu  o  masă  de  pin  zgâriată  şi  o  duzină  de  scaune  de 
stejar  şi  piele.  Cu  Stannis  în  Turnul  Regelui  şi  cu  Turnul  Lordului 
Comandant  ars  din  temelii,  Jon  se  stabilise  în  camerele  modeste  ale  lui 
Donai  Noye,  în  spatele  armurăriei.  Cu  timpul,  fără  îndoială,  va  avea 
nevoie  de  apartamente  spaţioase,  dar,  deocamdată,  erau  bune  şi  acestea, 
până  se  obişnuia  cu  funcţia  de  comandant. 

Donaţia  pe  care  regele  i-o  prezentase  pentru  semnare  era  pe  masă, 
sub  o  cupă  de  argint  care  îi  aparţinuse  cândva  lui  Donai  Noye.  Fierarul 
ciung  lăsase  în  urmă  puţine  obiecte  personale:  o  cupă,  şase  gologani  şi 
un  cerb  de  aramă,  o  broşă  nielată,  cu  o  clemă  ruptă,  o  jiletcă  învechită 
de  brocart,  împodobită  cu  cerbul  Capătului  Furtunii.  Comorile  lui 
erau  uneltele  pe  care  le  mânuia,  săbiile  şi  cuţitele  pe  care  le  făcea.  Viaţa  lui 
era  la  forjă.  Jon  dădu  cupa  la  o  parte  şi  citi  din  nou  pergamentul.  Dacă 
îmi  pun  pecetea  pe  acest  document,  voi  rămâne  veşnic  în  amintire  drept 
comandantul  care  a  cedat  Zidul,  gândi  el,  dar  dacă  refuz... 

Stannis  Baratheon  se  dovedea  a  fi  un  oaspete  năzuros.  Şi  neobosit. 
Străbătuse  drumul  regelui  aproape  până  la  Coroana  Reginei,  cutreierase 
prin  colibele  goale  din  Oraşul  Cârtiţei,  inspectase  forturile  ruinate  de 
la  Poarta  Reginei  şi  Scutul  de  Stejar.  In  fiecare  noapte  se  plimba  pe 
creasta  Zidului  cu  Doamna  Melisandre,  iar  în  timpul  zilei  vizita  tabăra, 
alegând  prizonieri  pe  care  femeia  roşie  să-i  interogheze.  Nu-i  place  să  i 
te  împotriveşti.  Jon  se  temea  că  nu  îl  aştepta  o  dimineaţă  plăcută. 

Dinspre  armurărie  se  auzi  zăngănit  de  scuturi  şi  săbii.  Ultimul 
grup  de  băieţi  şi  proaspeţi  recruţi  se  înarma.  Auzea  glasul  lui  Iron 
Emmett  zorindu-i.  Cotter  Pyke  nu  fusese  încântat  să-1  piardă,  dar 

tânărul  cercetaş  era  făcut  să  antreneze.  îi  place  să  lupte  şi  o  să-şi  înveţe 
băieţii  să  le  placă  şi  lor.  Sau  aşa  spera. 

Mantia  lui  Jon  era  agăţată  într-un  cui,  lângă  uşă,  centura  săbiei  într-un 
altul.  Şi  le  puse  pe  amândouă  şi  porni  spre  armurărie.  Observă  că  ţolul 
pe  care  dormea  Nălucă  era  gol.  Doi  străjeri  stăteau  în  cadrul  uşilor,  cu 
săbii  în  mâini,  purtând  mantii  negre  şi  coifuri  de  fier  fără  vizieră. 

-  Stăpânul  doreşte  o  escortă?  întrebă  Garse. 

-  Cred  că  pot  găsi  Turnul  Regelui  singur. 

Jon  ura  să  aibă  străjeri  după  el  oriunde  se  ducea.  Asta  îl  făcea  să  se 
simtă  ca  o  raţă  în  fruntea  unui  cârd  de  boboci. 

Băieţii  lui  Iron  Emmett  se  antrenau  de  zor  în  curte  şi  săbiile  lor 
boante  izbeau  în  scuturi  şi  răsunau  lovindu-se  una  de  alta.  Jon  se  opri 
să-i  privească  o  clipă,  tocmai  când  Calul  îl  împingea  pe  Robin-Hop 
spre  fântână.  Calul  avea  stofă  de  bun  luptător,  hotărî  Jon.  Era  puternic 
şi  devenea  din  ce  în  ce  mai  puternic.  Şi  avea  instincte  sănătoase. 
Robin-Hop  era  altă  poveste.  Pe  lângă  că  avea  piciorul  strâmb,  se  mai 
şi  temea  să  nu  fie  lovit.  Poate  că-l  putem  face  administrator.  Lupta  se 
încheie  brusc,  cu  Robin-Hop  la  pământ. 

-  Ai  luptat  bine,  îi  spuse  Jon  Calului,  dar  cobori  scutul  prea  mult 
când  forţezi  un  atac.  Iţi  sugerez  să  corectezi  lucrul  ăsta,  dacă  nu  vrei 
să-ţi  aducă  moartea. 

-  Da,  lordul  meu,  am  să-1  ţin  mai  sus  data  viitoare. 

Calul  îl  trase  pe  Robin-Hop  în  picioare  şi  băiatul  mai  mic  făcu  o 
plecăciune  stângace. 

Câţiva  dintre  cavalerii  lui  Stannis  se  duelau  în  celălalt  capăt  al  curţii. 
Oamenii  regelui  într-un  colţ  şi  oamenii  reginei  în  altul,  remarcă  Jon,  însă 
doar  câţiva.  Eprea  frig  pentru  majoritatea  dintre  ei.  Când  trecu  pe  lângă 
ei  cu  paşi  mari,  un  glas  răsunător  strigă: 

-  BĂIETE!  TU  DE  COLO!  BĂIETE! 

Băiat  nu  era  cea  mai  rea  poreclă  pe  care  o  căpătase  Jon  Snow  de 
când  fusese  ales  lord  comandant.  O  ignoră. 

-  Snow,  insistă  glasul.  Lord  Comandant. 

De  data  aceasta  se  opri. 
-Ser? 

Cavalerul  era  mai  înalt  decât  el  cu  cincisprezece  centimetri. 

-  Un  om  care  poartă  oţel  valyrian  ar  trebui  să-1  folosească  şi  la 
altceva  decât  să-şi  scarpine  fundul. 

Jon  îl  mai  văzuse  pe  omul  acela  prin  castel:  un  cavaler  foarte 
renumit,  după  cum  spunea  el.  In  timpul  bătăliei  de  la  baza  Zidului,  Ser 
Godry  Farring  omorâse  un  uriaş  care  fugea,  gonind  în  urma  lui,  călare 
pe  cal  şi  vârându-i  o  lance  în  spate  şi  descălecând  apoi,  să  reteze  capul 
jalnic  de  mic  al  creaturii.  De-atunci,  oamenii  reginei  începuseră  să-i 
spună  Godry  Moartea  Uriaşilor. 

Jon  şi-o  aminti  pe  Ygritte  strigând:  Sunt  ultima  dintre  uriaşi! 

-  Folosesc  Gheara  Lungă  atunci  când  sunt  nevoit,  ser. 

-  Dar  cât  de  bine?  Ser  Godry  scoase  sabia  din  teacă.  Arată-ne.  Iţi 
promit  că  nu  te  rănesc,  băiete. 

Ce  frumos  din  partea  ta. 

-  Cu  altă  ocazie,  ser.  Mă  tem  că  acum  am  alte  treburi. 

-  Te  temi.  Văd  asta.  Ser  Godry  rânji  spre  amicii  lui:  Se  teme,  repetă 
el,  pentru  cei  mai  înceţi  la  minte. 

-  Acum  vă  rog  să  mă  scuzaţi,  spuse  Jon,  întorcându-le  spatele. 
Castelul  Negru  părea  un  loc  sumbru  şi  părăsit  în  lumina  palidă  a 

zorilor.  Reşedinţa  mea,  cugetă  îndurerat  Jon  Snow,  mai  mult  o  ruină 
decât  o  fortăreaţă.  Turnul  Lordului  Comandant  era  o  cochilie  goală, 
Sala  Comună  o  stivă  de  lemne  înnegrite,  iar  Turnul  lui  Hardin  arăta  de 
parcă  stătea  să  cadă  la  prima  rafală  de  vânt...  deşi  aşa  arătase  de  ani  şi  ani. 
In  spatele  lor  se  înălţa  Zidul:  imens,  ameninţător,  rece,  mişunând  de 
oameni  care  ridicau  o  nouă  scară  în  zigzag,  pentru  a  o  uni  cu  rămăşiţele 
celei  vechi.  Munceau  din  zori  până-n  seară.  Fără  scară,  nu  era  chip  să 
ajungi  pe  creasta  Zidului  altfel  decât  cu  troliul.  Ceea  ce  n-ar  fi  fost  de 
niciun  folos  dacă  sălbaticii  ar  fi  atacat  din  nou. 

In  vârful  Turnului  Regelui,  imensa  flamură  de  luptă  aurie  a 
Casei  Baratheon  pocnea  ca  un  bici  de  pe  acoperişul  unde,  nu  de 

mult,  Jon  Snow  umblase  de  colo-colo  cu  arcul  în  mână,  omorând 
thenni,  alături  de  Satin  şi  Surdul  Dick  Follard.  Doi  oameni  ai  reginei 
tremurau  pe  trepte,  cu  mâinile  vârâte  sub  braţe  şi  suliţele  sprijinite 
de  uşă. 

-  Mănuşile  alea  de  pânză  n-o  să  vă  fie  de  niciun  folos,  le  spuse  Jon. 
Duceţi-vă  mâine  la  Bowen  Marsh  şi  o  să  vă  dea  câte  o  pereche  de 
mănuşi  din  piele  căptuşite  cu  blană. 

-  Aşa  vom  face,  stăpâne,  şi  îţi  mulţumim,  spuse  străjerul  cel  mai 
vârstnic. 

-  Asta  dacă  nu  ne  îngheaţă  mâinile  până  atunci,  adăugă  cel  mai 
tânăr  şi  răsuflarea  lui  era  un  abur  palid.  Mi  se  părea  că  s-a  făcut  frig  în 
Mlaştinile  dornishene.  Ce  ştiam  eu? 

Nimic,  gândi  Jon  Snow,  ca  şi  mine. 

La  jumătatea  urcuşului,  pe  scările  şerpuitoare,  dădu  peste  Samwell 
Tarly,  cu  capul  plecat. 

-  Vii  de  la  rege?  îl  întrebă  Jon. 

-  M-a  trimis  Maester  Aemon  cu  o  scrisoare. 

-  înţeleg.  Unii  stăpâni  se  încredeau  în  maesterii  lor  să  le  citească 
scrisorile  şi  să  le  comunice  conţinutul  lor,  dar  Stannis  insista  să  rupă 
sigiliile  cu  mâna  lui.  Cum  a  primit-o  Stannis? 

-  Nu  cu  bucurie,  judecând  după  faţa  lui.  Sam  coborî  glasul,  într-o 
şoaptă:  N-ar  trebui  să  vorbesc  despre  asta. 

-  Atunci  nu  vorbi.  Jon  se  întreba  care  dintre  lorzii  stegari  ai 
tatălui  său  refuzase  să-i  aducă  omagii  Regelui  Stannis.  Când  Karholdul 
s-a  declarat  de  partea  lui,  a  răspândit  iute  vestea.  Cum  te  mai  înţelegi 
cu  arcul? 

-  Am  găsit  o  carte  bună  despre  tragerea  cu  arcul.  Sam  se  încruntă. 
Dar  e  mai  greu  de  făcut  decât  de  citit.  Am  făcut  băşici. 

-  Nu  te  lăsa.  S-ar  putea  să  avem  nevoie  de  arcul  tău  pe  Zid,  dacă 
într-o  noapte  întunecată  apar  Ceilalţi. 

-  O,  sper  să  nu! 

In  salonul  regelui  se  aflau  alţi  străjeri. 

-  Nu  sunt  permise  niciun  fel  de  arme  în  prezenţa  înălţimii  Sale, 
lordul  meu,  îl  înştiinţă  comandantul  lor.  Trebuie  să-mi  dai  sabia  aceea. 
Şi  cuţitele. 

Jon  ştia  că  n-avea  niciun  rost  să  protesteze.  îşi  predă  toate  armele. 

In  salon  aerul  era  cald.  Melisandre  şedea  lângă  foc,  cu  rubinul 
scânteind  pe  pielea  albă  a  gâtului.  Ygritte  fusese  sărutată  de  foc; 
preoteasa  roşie  era  foc,  iar  părul  ei  era  sânge  şi  flacără.  Stannis  stătea 
în  spatele  mesei  butucănoase  la  care  Bătrânul  Urs  obişnuia  cândva  să 
şadă  şi  să  mănânce.  Masa  era  acoperită  de  o  imensă  hartă  a  Nordului, 
pictată  pe  o  bucată  zdrenţuită  de  piele.  Era  fixată  cu  o  lumânare 
conică  la  un  capăt  şi  o  mănuşă  de  fier  la  celălalt. 

Regele  purta  pantaloni  din  lână  de  miel  şi  o  tunică  matlasată,  deşi 
părea  ţeapăn  şi  incomod,  de  parcă  ar  fi  fost  îmbrăcat  în  zale  şi  platoşă. 
Avea  pielea  palidă  şi  tăbăcită  şi  barba  tunsă  atât  de  scurt  de  parcă  ar 
fi  fost  doar  pictată.  O  dâră  în  preajma  tâmplelor  era  tot  ce  mai 
rămăsese  din  păru-i  negru.  In  mână  ţinea  un  pergament  cu  un  sigiliu 
rupt,  din  ceară  verde-închis. 

Jon  plecă  un  genunchi.  Regele  îl  privi  încruntat  şi  foşni  furios 
pergamentul. 

-  Ridică-te.  Spune-mi,  cine  este  Lyanna  Mormont? 

-  Una  dintre  fiicele  Doamnei  Maege,  sire.  Cea  mai  mică.  A  primit 
numele  surorii  nobilului  meu  tată. 

-  Ca  să  intre  în  graţiile  nobilului  tău  tată,  fără  îndoială.  Ştiu  cum 
merg  treburile.  Câţi  ani  are  nefericita  copilă? 

Jon  fu  nevoit  să  se  gândească  o  clipă. 

-  Zece.  Sau  pe-aproape.  Aş  putea  afla  cum  te-a  jignit,  înălţimea  Ta? 
Stannis  citi  din  scrisoare: 

-  Insula  Ursului  nu  cunoaşte  alt  rege  în  afară  de  Regele  Nordului, 
al  cărui  nume  e  STARK.  O  fată  de  zece  ani,  zici,  şi  îndrăzneşte  să-şi 
ocărască  regele  de  drept.  Barba  scurtă  a  lui  Stannis  se  întindea  ca  o 
umbră  pe  obrajii-i  scobiţi.  Ai  grijă  să  păstrezi  aceste  informaţii  pentru 
tine,  Lord  Snow.  Karholdul  e  alături  de  mine,  asta  e  tot  ce  trebuie  să 

ştie  oamenii.  Nu  vreau  ca  fraţii  tăi  să  clevetească  despre  cum  m-a 
scuipat  în  faţă  această  copilă. 

-  Cum  porunceşti,  sire. 

Jon  ştia  că  Maege  Mormont  plecase  spre  sud,  cu  Robb.  Fiica  ei  cea 
mai  mare  se  alăturase  şi  ea  oştirii  Tânărului  Lup.  Dar,  chiar  dacă 
muriseră  amândouă,  Lady  Maege  avea  şi  alte  fiice,  dintre  care  unele 
aveau,  la  rândul  lor,  copii.  Oare  plecaseră  şi  ele  cu  Robb?  Lady  Maege 
ar  fi  lăsat,  cu  siguranţă,  cel  puţin  una  dintre  fiicele  mai  mari  să 
îngrijească  de  castel.  Nu  înţelegea  de  ce  să-i  fi  scris  Lyanna  lui  Stannis 
şi  nu  putea  să  nu  se  întrebe  dacă  răspunsul  fetei  ar  fi  fost  altul  în  cazul 
în  care  misiva  ar  fi  purtat  pecetea  lupului  străvechi  în  loc  de  cea  a 
cerbului  încoronat  şi  dacă  ar  fi  fost  semnată  de  Jon  Stark,  Lord  de 
Winterfell.  Eprea  târziu  pentru  asemenea  întrebări.  Ţi-ai  făcut  alegerea. 

-  Patruzeci  de  vulturi  au  fost  trimişi,  se  plânse  regele  şi,  cu  toate 
acestea,  nu  primim  drept  răspuns  decât  tăcere  şi  sfidare.  Orice  supus 
loial  e  dator  să-i  aducă  omagii  regelui  său.  Insă  lorzii  stegari  ai  tatălui 
tău  îmi  întorc  spatele  cu  toţii,  în  afară  de  Casa  Karstark.  Să  fie  Arnolf 
Karstark  singurul  om  de  onoare  din  Nord? 

Arnolf  Karstark  era  unchiul  răposatului  Lord  Rickard.  Fusese  făcut 
castelan  de  Karhold  când  nepotul  său  şi  fiii  acestuia  au  plecat  la  sud,  cu 
Robb,  iar  el  răspunsese  primul  chemării  Regelui  Stannis  la  recunoaşterea 
vasalităţii,  declarându-şi  loialitatea  printr-un  corb.  Casa  Karstark  n-are  de 
ales,  ar  fi  putut  spune  Jon.  Rickard  Karstark  trădase  lupul  străvechi  şi 
vărsase  sângele  leilor.  Cerbul  era  singura  speranţă  a  Karholdului. 

-  In  vremuri  tulburi  ca  acestea,  chiar  şi  oamenii  de  onoare  sunt 
nevoiţi  să  se  întrebe  faţă  de  cine  sunt  datori.  înălţimea  Ta  nu  este 
singurul  rege  din  regat  care  pretinde  supunere. 

Lady  Melisandre  se  foi: 

-  Spune-mi,  Lord  Snow...  unde  au  fost  aceşti  alţi  regi  când  sălbaticii 
au  atacat  Zidul  vostru? 

-  La  mii  de  kilometri  depărtare  şi  surzi  la  nevoile  noastre,  răspunse 
Jon.  N-am  uitat  asta,  doamna  mea.  Nici  nu  voi  uita.  Dar  lorzii  stegari 


dansul  dragonilor 


81 


ai  tatălui  meu  au  soţii  şi  copii  de  apărat  şi  oamenii  din  popor  care  vor 
muri  dacă  alegerea  lor  e  greşită.  înălţimea  Ta  le  cere  mult.  Dă-le  timp 
şi  îţi  vei  primi  răspunsurile. 

-Răspunsuri  ca  acesta?  Stannis  mototoli  scrisoarea  Lyannei. 

-  Chiar  şi  în  Nord  oamenii  se  tem  de  mânia  lui  Tywin  Lannister. 
Boltonii  sunt  şi  ei  duşmani  de  temut.  Nu  din  întâmplare  poartă  un 
om  jupuit  pe  flamuri.  Au  mers  la  nord  cu  Robb,  au  vărsat  sânge 
alături  de  el,  au  murit  pentru  el.  Au  mâncat  pâinea  suferinţei  şi  a 
morţii  şi  vii  acum  să  le  oferi  altă  mâncare.  Ii  învinuieşti  dacă  şovăie? 
Iartă-mă,  înălţimea  Ta,  dar  unii  nu  vor  vedea  în  tine  decât  un  alt 
pretendent  osândit. 

-  Dacă  înălţimea  Sa  e  osândit,  atunci  şi  regatul  tău  e  osândit,  interveni 
Lady  Melisandre.  Nu  uita  asta,  Jon  Snow.  In  faţa  ta  se  află  adevăratul 
rege  al  Westerosului. 

Faţa  lui  Jon  Snow  era  o  mască. 

-  Cum  spui,  doamna  mea. 

-  Te  scumpeşti  la  vorbe  de  parcă  fiecare  ar  fi  un  dragon  de  aur, 
pufni  Stannis.  Cât  aur  ai  deoparte,  mă  întreb. 

-  Aur?  Oare  aceştia  sunt  dragoniipe  care  femeia  roşie  vrea  sâ-i  trezească? 
Dragoni  făcuţi  din  aur?  Dările  pe  care  le  strângem  sunt  în  natură, 
înălţimea  Ta.  Rondul  e  bogat  în  napi,  dar  sărac  în  bani. 

-  Nu  cred  că  Salladhor  Saan  poate  fi  înduplecat  cu  napi.  îmi  trebuie 
aur  sau  argint. 

-  Pentru  asta  ai  nevoie  de  Portul  Alb.  Nu  se  poate  compara  cu 
Oraşul  Vechi  sau  Debarcaderul  Regelui,  dar  rămâne  un  port  prosper. 
Lordul  Manderly  e  cel  mai  bogat  dintre  lorzii  stegari  ai  tatălui  meu. 

-  Lordul  Prea-Gras-ca-să-Şadă-pe-Cal. 

Scrisoarea  pe  care  o  trimisese  Lordul  Wyman  Manderly  de  la 
Portul  Alb  vorbise  despre  vârsta  şi  infirmitatea  lui  şi  prea  puţin  despre 
altceva.  Stannis  îi  poruncise  lui  Jon  să  nu  vorbească  nici  despre  aceea. 

-  Poate  că  lordului  i-ar  plăcea  o  soţie  sălbatică,  spuse  Lady  Meli- 
sandre. Grăsanul  ăsta  e  însurat,  Lord  Snow? 

-  Nobila  lui  soţie  a  murit  de  mult.  Lordul  Wyman  are  doi  fii  adulţi 
şi  nepoţi  de  la  cel  mai  mare.  Şi  este  prea  gras  ca  să  şadă  pe  cal.  Cel 
puţin  două  sute  de  kilograme.  Val  nu  l-ar  accepta  niciodată. 

-  Ai  putea  să  încerci  măcar  o  dată,  Lord  Snow,  să-mi  dai  un 
răspuns  care  să  mă  mulţumească,  bombăni  regele. 

-  Sper  că  adevărul  te  poate  mulţumi,  sire.  Oamenii  tăi  îi  spun  lui 
Val  prinţesă,  dar  pentru  oamenii  liberi  ea  nu  e  decât  sora  soţiei 
moarte  a  regelui  lor.  Dacă  o  obligi  să  se  mărite  cu  un  bărbat  pe  care 
nu-1  vrea,  s-ar  putea  să-i  taie  beregata  în  noaptea  nunţii.  Chiar  dacă 
îşi  acceptă  soţul,  asta  nu  înseamnă  că  sălbaticii  îl  vor  urma  pe  el  sau 
pe  tine.  Singurul  om  care  îi  poate  aduce  alături  de  cauza  ta  este 
Mance  Rayder. 

-  Ştiu  asta,  spuse  Stannis  nefericit.  Am  petrecut  multe  ore  vorbind 
cu  el.  Cunoaşte  o  mulţime  de  lucruri  despre  adevăratul  nostru 
duşman  şi  e  un  om  abil,  te  asigur.  Insă,  chiar  dacă  ar  fi  să  renunţe  la 
titlul  său  de  rege,  omul  rămâne  un  sperjur.  Lasă  un  dezertor  să  trăiască 
şi  îi  vei  încuraja  şi  pe  alţii  să  dezerteze.  Nu.  Legile  trebuie  să  fie  făcute 
din  fier,  nu  din  terci.  Mance  Rayder  şi-a  pierdut  dreptul  la  viaţă,  după 
orice  lege  din  Cele  Şapte  Regate. 

-  Legea  se  sfârşeşte  la  Zid,  înălţimea  Ta.  Ai  putea  să  te  foloseşti 
din  plin  de  Mance. 

-  Chiar  asta  am  de  gând.  Am  să-1  ard  şi  Nordul  va  vedea  ce  soartă 
le  hărăzesc  eu  renegaţilor  şi  trădătorilor.  Am  alţi  oameni  pe  care  să-i 
aşez  în  fruntea  sălbaticilor.  Şi  îl  am  pe  fiul  lui  Rayder,  nu  uita.  După 
moartea  tatălui,  progenitura  lui  va  deveni  Rege-de-Dincolo-de-Zid. 

-  înălţimea  Ta  se  înşală.  Nu  ştii  nimic,  Jon  Snow,  obişnuia  să  spună 
Ygritte,  dar  el  învăţase.  Pruncul  nu  e  mai  prinţ  decât  e  Val  prinţesă. 
Nu  poţi  deveni  Rege-de-Dincolo-de-Zid  pentru  că  eşti  fiul  tatălui  tău. 

-  Bine,  zise  Stannis,  căci  nu  voi  mai  îndura  alţi  regi  în  Westeros. 
Ai  semnat  donaţia? 

-  Nu,  înălţimea  Ta.  Şi  acum  urmează.  Jon  îşi  închise  în  pumn 
degetele  arse  şi  le  deschise  din  nou.  Ceri  prea  mult. 

-  Cer?  Ţi-am  cerut  să  fii  Lord  de  Winterf  ell  şi  Păzitor  al  Nordului. 
Pretind  aceste  castele. 

-  Ţi-am  cedat  Fortul  Nopţii. 

-  Şobolani  şi  ruine.  Un  dar  de  om  zgârcit,  care  nu-1  costă  nimic. 
Omul  tău,  Yarwyck,  spune  că  va  mai  trece  o  jumătate  de  an  până 
când  castelul  va  putea  fi  locuit. 

-  Nici  forturile  mai  vechi  nu  sunt  mai  bune. 

-  Ştiu  asta.  N-are  nicio  importanţă.  Sunt  tot  ce  avem.  Există  nouă- 
sprezece forturi  de-a  lungul  Zidului  şi  voi  aveţi  oameni  doar  în  trei 
dintre  ele.  Am  de  gând  să  le  fortific  pe  toate  până  la  sfârşitul  anului. 

-  N-am  nimic  împotrivă,  sire,  dar  se  spune  că  mai  ai  de  gând  şi  să 
dai  aceste  castele  cavalerilor  şi  lorzilor  tăi,  să  le  fie  reşedinţă,  ca  vasali 
ai  înălţimii  Tale. 

-  Regii  trebuie  să  fie  darnici  cu  supuşii  lor.  Oare  Lordul  Eddard  nu 
1-a  învăţat  nimic  pe  bastardul  său?  Mulţi  dintre  cavalerii  şi  lorzii  mei 
au  abandonat  pământuri  bogate  şi  castele  trainice  la  sud.  Loialitatea 
lor  ar  trebui  să  rămână  nerăsplătită? 

-  Dacă  înălţimea  Ta  doreşte  să-i  piardă  pe  toţi  lorzii  stegari  ai 
tatălui  meu,  nu  e  cale  mai  sigură  decât  să  le  dai  lorzilor  Sudului  castele 
în  Nord. 

-Cum  pot  să  pierd  oameni  pe  care  nu-i  am?  Sperasem  să  ofer 
Winterfellul  unui  om  al  Nordului,  dacă-ţi  aminteşti.  Un  fiu  al  lui  Eddard 
Stark.  Dar  mi-a  aruncat  oferta  în  faţă.  Stannis  Baratheon  cu  o  nemul- 
ţumire era  ca  un  câine  cu  un  os:  nu-i  dădea  pace  până  n-o  făcea  bucăţi. 

-  De  drept,  Winterfellul  i  se  cuvine  surorii  mele  Şansa. 

-  Lady  Lannister,  vrei  să  spui?  Eşti  atât  de  dornic  să-1  vezi  pe 
Pezevenghi  pe  jilţul  tatălui  tău?  Iţi  promit  că  asta  nu  se  va  întâmpla 
cât  voi  fi  eu  în  viaţă,  Jon  Snow. 

Jon  avea  destulă  minte  să  nu  insiste  asupra  subiectului. 

-  Sire,  unii  susţin  că  ai  de  gând  să  le  dai  pământuri  şi  castele  lui 
Rattleshirt  şi  Magnarului  Thennilor. 

-  Cine  ţi-a  spus  asta? 

Vorba  umbla  prin  tot  Castelul  Negru. 

-  Dacă  vrei  neapărat  să  ştii,  am  auzit  povestea  de  la  Gilly. 

-  Cine  e  Gilly? 

-  Doica,  interveni  Lady  Melisandre.  înălţimea  Ta  i-a  dat  cale  liberă 
în  castel. 

-  Nu  ca  să  poarte  vorbe.  De  ţâţa  ei  avem  nevoie,  nu  de  limbă. 
Vreau  mai  mult  lapte  de  la  ea  şi  mai  puţine  mesaje. 

-  Castelul  Negru  n-are  nevoie  de  guri  de  prisos,  încuviinţă  Jon. 
Am  s-o  trimit  pe  Gilly  la  sud,  cu  următoarea  corabie  care  pleacă  spre 
Rondul  de  Est. 

Melisandre  îşi  mângâie  rubinul  de  la  gât. 

-  Gilly  îi  dă  să  sugă  nu  doar  fiului  Daliei,  ci  şi  propriului  ei  fiu. 
Pare  o  cruzime,  lordul  meu,  să-1  desparţi  pe  micul  nostru  prinţ  de 
fratele  lui  de  lapte. 

A  i  grijă  acum,  ai  grijă. 

-  Cei  doi  n-au  în  comun  decât  laptele  de  mamă.  Fiul  lui  Gilly  e 
mai  mare  şi  mai  voinic.  Il  loveşte  pe  prinţ  cu  picioarele,  îl  ciupeşte  şi-1 
împinge  de  la  sân.  Tatăl  lui  a  fost  Craster,  un  om  lacom  şi  crud. 
Sângele  îşi  spune  cuvântul. 

Regele  era  nedumerit. 

-  Credeam  că  doica  este  fiica  acestui  Craster. 

-  Şi  fiică,  şi  soţie,  înălţimea  Ta.  Craster  s-a  însurat  cu  toate  fiicele 
sale.  Fiul  lui  Gilly  e  rodul  împreunării  lor. 

-  Propriul  ei  tată  i-a  lăsat  acest  copil  în  pântece?  Stannis  părea 
şocat.  Atunci  ar  fi  bine  să  scăpăm  de  ea.  N-am  să  îngădui  asemenea 
orori  aici.  Nu  suntem  la  Debarcaderul  Regelui. 

-  Pot  să  găsesc  altă  doică.  Dacă  nu  e  niciuna  printre  sălbatici,  am 
să  trimit  oameni  la  clanurile  munţilor.  Până  atunci,  laptele  de  capră 
ar  trebui  să-i  ajungă  băiatului,  dacă  înălţimea  Ta  e  de  acord. 

-  Săracă  hrană  pentru  un  prinţ...  dar  mai  bine  decât  lapte  de  târfă, 
da.  Stannis  bătu  darabana  pe  masă.  Dacă  putem  reveni  la  problema 
forturilor... 

-  înălţimea  Ta,  spuse  Jon,  cu  o  politeţe  glacială.  Ţi-am  găzduit 
oamenii  şi  i-am  hrănit,  cu  costuri  grele  pentru  proviziile  noastre  de 
iarnă.  I-am  îmbrăcat  ca  să  nu  îngheţe. 

Stannis  nu  se  lăsă  înduplecat. 

-  Da,  aţi  împărţit  cu  noi  carnea  sărată  de  porc  şi  terciul  şi  ne-aţi 
azvârlit  nişte  cârpe  negre  să  ne  ţină  de  cald.  Zdrenţe  pe  care  sălbaticii 
le-ar  fi  luat  de  pe  cadavrele  voastre  dacă  n-aş  fi  venit  eu  în  Nord. 

Jon  ignoră  remarca. 

-  V-am  dat  nutreţ  pentru  cai  şi,  după  ce  scara  va  fi  gata,  am  să  vă  dau 
constructori  să  restaureze  Fortul  Nopţii.  Am  fost  chiar  de  acord  să 
instalezi  sălbatici  pe  pământurile  Darului,  pe  care  Rondul  de  Noapte 
le-a  primit  pentru  vecie. 

-  îmi  oferi  pământuri  pustii  şi  ruine,  însă  refuzi  să-mi  dai  castelele 
pe  care  le  cer,  ca  să-mi  răsplătesc  lorzii  şi  stegarii. 

-  Rondul  de  Noapte  a  construit  acele  castele... 

-  Şi  Rondul  de  Noapte  le-a  abandonat. 

-  ...ca  să  apere  Zidul,  continuă  Jon  cu  încăpăţânare,  nu  ca  să  le  fie 
reşedinţe  lorzilor  Sudului.  Pietrele  acestor  forturi  au  fost  zidite  cu 
sângele  şi  oasele  fraţilor  mei,  morţi  de  mult.  Nu  pot  să  ţi  le  dau. 

-  Nu  poţi  sau  nu  vrei?  Pe  gâtul  regelui,  tendoanele  se  profilau 
încordate  ca  nişte  săbii.  Ţi-am  oferit  un  nume. 

A 

-  Am  un  nume,  înălţimea  Ta. 

-  Snow.  A  existat  vreodată  un  nume  mai  blestemat?  Stannis  îşi 
duse  mâna  la  mânerul  săbiei.  Cine  te  crezi? 

-  Străjerul  zidurilor.  Sabia  din  întuneric. 

-  Nu-mi  turui  mie  cuvintele  voastre.  Stannis  scoase  din  teacă  sabia 
pe  care  o  numea  Aducătoarea  Luminii.  Iată  sabia  ta  din  întuneric. 
Lumina  se  undui  de-a  lungul  lamei,  când  roşie,  când  galbenă,  când  por- 
tocalie, pictând  chipul  regelui  în  nuanţe  vii,  strălucitoare.  Până  şi  un 
copil  ar  fi  în  stare  să-şi  dea  seama.  Eşti  orb? 

-  Nu,  sire.  Sunt  de  acord  că  aceste  castele  trebuie  să  fie  întărite... 

-  Băiatul-comandant  e  de  acord.  Ce  noroc! 

-  ...cu  oamenii  Rondului  de  Noapte. 

-  Nu  ai  aceşti  oameni. 

-  Atunci  dă-mi  oameni,  sire.  Am  să  trimit  ofiţeri  la  fiecare  fort 
părăsit,  comandanţi  experimentaţi  care  cunosc  Zidul  şi  ţinuturile  de 
dincolo  şi  ştiu  cum  să  supravieţuiască  mai  bine  iernii  ce  se  apropie. 
Drept  răsplată  pentru  tot  ce  ţi-am  oferit,  dă-mi  oameni  cu  care  să 
umplu  garnizoanele.  Oşteni,  arbaletişti,  novici.  Am  să-ţi  iau  până  şi 
răniţii  şi  infirmii. 

Stannis  îl  privi  neîncrezător,  apoi  izbucni  în  râs. 

-  Eşti  destul  de  îndrăzneţ,  Snow,  recunosc,  dar  eşti  nebun  dacă  crezi 
că  oamenii  mei  vor  îmbrăca  veşmintele  negre. 

-  Pot  purta  mantii  de  orice  culoare  doresc,  atât  timp  cât  ascultă 
cuvântul  ofiţerilor  mei  aşa  cum  l-ar  asculta  pe-al  tău. 

Regele  era  neclintit. 

-  Am  în  slujba  mea  cavaleri  şi  lorzi,  vlăstare  ale  unor  Case  nobile, 
cu  tradiţie  îndelungată.  Nu  le  poţi  cere  să  slujească  sub  comanda  unor 
braconieri,  ţărani  şi  criminali. 

Sau  bastarzi,  sire? 

-  Chiar  Mâna  ta  e  un  contrabandist. 

-  A  fost  contrabandist.  I-am  scurtat  degetele  pentru  asta.  Am  auzit 
că  eşti  cel  de-al  nouă  sute  nouăzeci  şi  optulea  om  la  comanda  Ron- 
dului de  Noapte,  Lord  Snow.  Ce  crezi  că  ar  putea  spune  al  nouă  sute 
nouăzeci  şi  nouălea  despre  aceste  castele?  Imaginea  capului  tău  într-o 
ţeapă  l-ar  putea  inspira  să  fie  mai  serviabil.  Regele  îşi  aşeză  sabia 
strălucitoare  pe  hartă,  de-a  lungul  Zidului,  cu  oţelul  sclipind  ca  lumina 
soarelui  pe  apă.  Eşti  singurul  lord  comandant  pe  care-1  tolerez.  Ai  face 
bine  să  nu  uiţi  asta. 

-  Sunt  lord  comandant  fiindcă  m-au  ales  fraţii  mei. 

In  unele  dimineţi,  nici  lui  Jon  Snow  nu-i  venea  să  creadă,  când  se 
trezea  cu  gândul  că  visase  un  vis  nebun.  E  ca  ţi  cum  ai  îmbrăca 
veşminte  noi,  îi  spusese  Sam.  La  început  ţi  separe  ciudat,  dar  după  ce  le 
porţi  o  vreme,  începi  să  te  simţi  în  largul  tău. 


dansul  dragonilor 


87 


-  Alliser  Thorne  se  plânge  de  felul  în  care  ai  fost  ales  şi  nu  pot 
spune  că  n-are  de  ce,  zise  Stannis.  Harta  se  întindea  între  ei  ca  un  câmp 
de  luptă,  scăldată  în  culorile  învăpăiatei  săbii.  Numărătoarea  a  fost 
făcută  de  un  orb,  urmărit  îndeaproape  de  prietenul  tău  grăsan.  Iar 
Slynt  te  numeşte  renegat. 

Şi  cine  ar  recunoaşte  unul  mai  bine  decât  Slynt? 

-  Un  renegat  ţi-ar  zice  ce-ai  vrea  să  auzi  şi  te-ar  trăda  mai  târziu, 
înălţimea  Ta  ştie  că  am  fost  ales  cinstit.  Tatăl  meu  spunea  întotdeauna 
că  eşti  un  om  drept.  Drept,  dar  aspru,  fuseseră  de  fapt  cuvintele  Lordului 
Eddard,  dar  Jon  nu  credea  că  ar  fi  înţelept  să  i  le  împărtăşească. 

-  Lordul  Eddard  nu  mi-a  fost  prieten,  dar  n-a  fost  cu  totul  lipsit  de 
judecată.  El  mi-ar  fi  dat  aceste  castele. 

Niciodată. 

-  Nu  pot  spune  ce-ar  fi  făcut  tatăl  meu.  Am  făcut  un  jurământ, 
înălţimea  Ta.  Zidul  îmi  aparţine. 

-  Deocamdată.  Vom  vedea  cât  de  bine  îl  păzeşti.  Stannis  îndreptă 
un  deget  spre  el:  Păstrează-ţi  ruinele,  dacă  înseamnă  atât  de  mult  pentru 
tine.  Dar  îţi  promit  că,  dacă  vreun  castel  rămâne  gol  până  la  sfârşitul 
anului,  am  să  ţi-1  iau,  cu  sau  fără  permisiunea  ta.  Şi  dacă  vreunul  cade 
în  mâinile  duşmanului,  îi  va  urma  curând  capul  tău.  Acum  ieşi. 

Lady  Melisandre  se  ridică  de  la  locul  ei  de  lângă  şemineu. 

-  Cu  permisiunea  ta,  sire,  am  să-1  conduc  pe  Lordul  Snow  la  aparta- 
mentele sale. 

-  De  ce?  Cunoaşte  drumul.  Stannis  le  făcu  semn  celor  doi  să  plece. 
Fă  cum  vrei.  Devan,  mâncare.  Ouă  fierte  şi  apă  cu  lămâie. 

După  căldura  din  salonul  regelui,  scara  în  spirală  părea  atât  de 
friguroasă,  încât  simţea  că-i  îngheaţă  oasele. 

-  Se  stârneşte  vântul,  stăpână,  o  preveni  comandantul  pe  Melisandre, 
înapoindu-i  armele  lui  Jon.  S-ar  putea  să  ai  nevoie  de  o  mantie  mai 
groasă. 

-  Am  credinţa  să  mă  încălzească.  Femeia  roşie  coborî  scările  alături 
de  Jon.  înălţimea  Sa  începe  să  ţină  la  tine. 

-  îmi  dau  seama.  Nu  m-a  ameninţat  decât  de  două  ori  că  mă 
decapitează. 

Melisandre  râse. 

-  De  tăcerile  lui  ar  trebui  să  te  temi,  nu  de  cuvinte.  Când  ieşiră  în 
curte,  vântul  umflă  mantia  lui  Jon,  care  flutură,  atingând-o  pe  Meli- 
sandre. Preoteasa  roşie  dădu  la  o  parte  lâna  neagră  şi  îşi  strecură  braţul 
pe  sub  al  lui.  S-ar  putea  să  nu  te  înşeli  în  privinţa  regelui  sălbatic.  Am 
să  mă  rog  la  Stăpânul  Luminii  să  mă  călăuzească.  Când  privesc  în 
flăcări,  văd  prin  piatră  şi  pământ  şi  găsesc  adevărul  din  sufletele 
oamenilor.  Pot  vorbi  cu  regii  morţi  de  mult  şi  cu  copiii  încă  nenăscuţi 
şi  pot  vedea  anii  şi  anotimpurile  trecând  ca  o  bătaie  de  aripi,  până  la 
sfârşitul  zilelor. 

-  Focurile  tale  nu  se  înşală  niciodată? 

-  Niciodată...  deşi  noi,  preoţii,  suntem  muritori  şi  uneori,  greşim, 
confundând  asta  trebuie  să  vină  cu  asta  ar  putea  să  vină. 

Jon  simţea  căldura  trupului  ei,  chiar  şi  prin  veşmintele  lui  de  lână 
şi  piele  fiartă.  Apariţia  lor  braţ  la  braţ  atrăgea  priviri  curioase.  Vor 
şuşoti  la  noapte  în  cazărmi. 

-  Dacă  poţi  vedea  cu  adevărat  viitorul  în  flăcările  tale,  spune-mi 
când  şi  unde  va  veni  următorul  atac  al  sălbaticilor,  o  întrebă  el,  eli- 
berându-şi  braţul. 

-  R'hllor  ne  trimite  ce  viziuni  voieşte,  dar  am  să-1  caut  pe  omul  acela, 
Tormund,  în  flăcări.  Buzele  roşii  ale  Melisandrei  se  arcuiră  într-un 
zâmbet.  Te-am  văzut  în  flăcările  mele,  Jon  Snow. 

-  E  o  ameninţare,  doamna  mea?  Ai  de  gând  să  mă  arzi  şi  pe  mine? 

-  Mă  înţelegi  greşit.  II  privi  iscoditoare:  Mă  tem  că  te  stânjenesc, 
Lord  Snow. 

Jon  nu  negă. 

-  Zidul  nu  e  un  loc  pentru  femei. 

-  Te  înşeli.  Am  visat  Zidul,  Jon  Snow.  Mare  a  fost  ştiinţa  care  1-a 
înălţat  şi  mari  vrăjile  ferecate  sub  gheţurile  sale.  Păşim  sub  unele 
dintre  ţâţânile  lumii.  Melisandre  ridică  privirea,  cu  răsuflarea  formând 

un  nor  cald  şi  umed  în  aer.  Acesta  este  locul  meu,  întocmai  cum  este  al 
tău,  şi  curând  ai  putea  să  ai  mare  nevoie  de  mine.  Nu-mi  refuza 
prietenia,  Jon.  Te-am  văzut  în  timpul  atacului,  încolţit,  înconjurat  de 
duşmani.  Ai  atât  de  mulţi  duşmani!  Să-ţi  spun  numele  lor? 

-  Le  ştiu  numele. 

-  Nu  fi  atât  de  sigur.  Rubinul  de  la  gâtul  Melisandrei  scânteie  roşia- 
tic. Nu  de  duşmanii  care  te  ocărăsc  în  faţă  trebuie  să  te  temi,  ci  de  cei  care 
zâmbesc  când  te  uiţi  la  ei  şi  îşi  ascut  cuţitele  când  te  întorci  cu  spatele. 
Ai  face  bine  să-ţi  ţii  lupul  aproape.  Văd  gheaţă  şi  pumnale  în  întuneric. 
Sânge  îngheţat,  roşu  şi  tare,  şi  oţel  scos  din  teacă.  Un  frig  cumplit. 

-  întotdeauna  e  frig  la  Zid. 

-  Aşa  crezi? 

-  Aşa  ştiu,  doamna  mea. 

-  Atunci  nu  ştii  nimic,  Jon  Snow,  şopti  ea. 


BRAN 


Am  ajuns? 

Bran  nu  rostea  niciodată  cuvintele  cu  voce  tare,  dar  le  avea  adesea  pe 
buze  în  timp  ce  grupul  lor  jerpelit  îşi  târa  picioarele  prin  crânguri  de  ste- 
jari bătrâni  şi  falnici  sequoia  verzi-cenuşii,  pe  lângă  pini  mohorâţi  şi  cas- 
tani desfrunziţi.  Suntem  aproape?  se  întreba  băiatul,  în  timp  ce  Hodor 
escalada  un  povârniş  stâncos  sau  cobora  în  cine  ştie  ce  crevasă  neagră, 
unde  troienele  de  zăpadă  murdară  îi  pârâiau  sub  picioare.  Cât  mai  avem? 
gândea  el,  în  timp  ce  imensul  elan  împroşca  apa  traversând  un  râu  pe  ju- 
mătate îngheţat.  Cât  mai  durează?  E  atât  de  frig!  Unde  e  cioara  cu  trei  ochi? 

Legănându-se  în  coşul  lui  de  nuiele,  pe  spatele  lui  Hodor,  băiatul  se 
aplecă,  vârându-şi  capul  între  umeri,  când  uriaşul  grăjdar  trecu  pe  sub 
o  creangă  de  stejar.  Ninsoarea  cădea  din  nou,  udă  şi  grea.  Hodor  înainta 
cu  un  ochi  închis,  îngheţat,  cu  barba-i  groasă,  un  desiş  de  promoroacă 
şi  ţurţuri  mici  atârnând  de  capetele  mustăţii  stufoase.  O  mână  înmă- 
nuşată  continua  să  strângă  sabia  lungă  de  fier  ruginit  pe  care  o  luase  din 
criptele  subterane  de  la  Winterfell  şi,  din  când  în  când,  biciuia  câte  o 
creangă,  împroşcând  o  pulbere  de  zăpadă. 

-  Hod-d-d-dor,  murmura  el,  cu  dinţii  clănţănind. 

Sunetul  era  ciudat  de  liniştitor.  In  călătoria  de  la  Winterfell  la  Zid, 
Bran  şi  tovarăşii  lui  scurtaseră  distanţele  vorbind  şi  spunând  poveşti, 

dar  aici  era  altfel.  Până  şi  Hodor  simţea  asta.  Hodora  mai  rar  decât 
făcuse  la  sud  de  Zid.  In  această  pădure  era  o  linişte  cum  Bran  nu  mai 
întâlnise  vreodată.  înainte  să  înceapă  ninsorile,  vântul  nordului  se 
învolbura  în  jurul  lor,  ridicând  valuri  de  frunze  moarte,  cu  un  foşnet 
abia  auzit  care  îi  amintea  lui  Bran  de  goana  gândacilor  printr-un  bufet 
de  bucătărie,  dar  acum  toate  frunzele  erau  îngropate  sub  o  pătură  albă. 
Din  când  în  când,  câte  un  corb  zbura  pe  deasupra  lor,  lovind  aerul 
rece  cu  aripile-i  mari.  Altminteri,  lumea  era  tăcută. 

Chiar  în  faţă,  elanul  îşi  croia  drum  printre  troiene,  cu  capul  plecat, 
cu  imensele  coarne  acoperite  de  o  crustă  de  gheaţă.  Cercetaşul  stătea 
călare,  ursuz  şi  tăcut,  pe  spatele  lui  lat.  Mâini-Reci  era  numele  pe  care 
i-1  dăduse  grăsanul  Sam,  căci,  deşi  faţa  cercetaşului  era  palidă,  mâinile 
îi  erau  negre,  tari  ca  fierul  şi  tot  ca  fierul  de  reci.  Restul  trupului  îi  era 
încotoşmănat  în  straturi  de  lână,  piele  fiartă  şi  zale,  iar  chipul  îi  era 
umbrit  de  gluga  mantiei  şi,  în  partea  de  jos,  de  un  fular  de  lână  neagră. 

In  spatele  cercetaşului,  Meera  Reed  îşi  cuprinse  fratele  în  braţe,  să-1 
ferească  de  vânt  şi  de  frig  cu  căldura  trupului  ei.  Sub  nasul  lui  Jojen 
se  formase  o  pojghiţă  de  muci  îngheţaţi  şi,  din  când  în  când,  băiatul 
tremura  nestăpânit.  Pare  atât  de  mic,  gândi  Bran,  privindu-1  cum  se 
leagănă.  Acum  pare  mai  mic  şi  mai  slab  decât  mine,  deşi  eu  sunt  cel  infirm. 

Vară  venea  în  spatele  micului  lor  grup.  Aerul  pădurii  îngheţa,  atins 
de  răsuflarea  lupului  străvechi  care  păşea  uşor  în  urma  lor,  încă 
şchiopătând  cu  piciorul  din  spate,  lovit  de  săgeată  la  Coroana  Reginei. 
Bran  simţea  durerea  vechii  răni  ori  de  câte  ori  se  strecura  în  pielea 
uriaşului  lup.  In  ultimul  timp,  Bran  purta  pielea  lui  Vară  mai  des  decât 
pe-a  sa;  animalul  simţea  muşcătura  frigului,  în  ciuda  blănii  groase,  dar 
vedea  mai  departe,  auzea  mai  bine  şi  adulmeca  mai  multe  mirosuri 
decât  băiatul  din  coş,  înfofolit  ca  un  prunc  în  scutece. 

Alteori,  când  se  sătura  să  fie  lup,  Bran  se  furişa  în  pielea  lui  Hodor. 
Blajinul  uriaş  scâncea  când  îl  simţea  şi  îşi  smucea  capul  zbârlit  într-o 
parte  şi-n  alta,  dar  nu  atât  de  violent  cum  făcuse  prima  oară,  la  Coroana 
Reginei.  Ştie  că  sunt  eu,  îi  plăcea  băiatului  să-şi  spună.  S-a  obişnuit  deja 

cu  mine.  Chiar  şi  aşa,  nu  se  simţea  niciodată  în  largul  lui  în  pielea  lui 
Hodor.  Voinicul  grăjdar  nu  pricepea  niciodată  ce  se  petrece  şi  Bran  îi 
simţea  frica  în  cerul  gurii.  Era  mai  bine  în  trupul  lui  Vară.  Sunt  una  cu 
el  şi  el  e  una  cu  mine.  Simte  ce  simt  eu. 

Uneori,  Bran  simţea  lupul  străvechi  adulmecând  elanul,  întrebân- 
du-se  dacă  ar  putea  să-1  doboare.  Vară  se  obişnuise  cu  caii  la  Winterfell, 
dar  acesta  era  un  elan  şi  elanii  însemnau  pradă.  Lupul  străvechi  simţea 
sângele  cald  circulând  sub  blana  lăţoasă  a  animalului.  Saliva  îi  curgea 
printre  fălci  de  îndată  ce-i  simţea  mirosul  şi  când  se  întâmpla  asta,  gura 
lui  Bran  saliva  şi  ea,  la  gândul  cărnii  negre,  suculente. 

Dintr-un  stejar  din  apropiere,  un  corb  croncăni  şi  Bran  auzi  fâlfâit 
de  aripi  când  o  altă  pasăre  mare  şi  neagră  coborî  să  se  aşeze  lângă  el. 
Ziua,  doar  câţiva  corbi  stăteau  în  preajma  lor,  zburând  din  pom  în 
pom  sau  călătorind  pe  coarnele  elanului.  Restul  păsărilor  din  stol 
zburau  în  faţă  sau  rămâneau  în  urmă.  Dar  când  soarele  ajungea  la 
asfinţit,  se  întorceau,  coborând  din  cer  pe  aripi  negre  ca  noaptea,  până 
când  ocupau  fiecare  creangă  a  fiecărui  copac,  de  jur  împrejur.  Unii 
zburau  la  cercetaş  şi-i  murmurau  la  ureche,  iar  lui  Bran  i  se  părea  că 
acesta  le  înţelege  croncănelile.  Corbii  sunt  ochii  şi  urechile  lui.  îi  sunt 
iscoade  şi-i  şoptesc  despre  pericolele  din  faţă  şi  din  urmă. 

Aşa  cum  făceau  acum.  Elanul  se  opri  brusc  şi  cercetaşul  săltă  uşor 
de  pe  spatele  lui,  afundându-şi  picioarele  în  omăt  până  la  genunchi. 
Vară  mârâi  la  el,  zburlindu-şi  părul.  Lupului  străvechi  nu-i  plăcea 
mirosul  lui  Mâini-Reci.  Carne  moartă,  sânge  uscat,  un  iz  de  putreziciune. 
Şi,  peste  toate,  rece. 

-  Ce  se  întâmplă?  vru  Meera  să  ştie. 

-  In  spatele  nostru,  anunţă  Mâini-Reci,  cu  glasul  înăbuşit  de  fularul 
de  lână  neagră  care-i  acoperea  nasul  şi  gura. 

-  Lupi?  întrebă  Bran. 

Ştiau  de  câteva  zile  că  sunt  urmăriţi.  In  fiecare  noapte  auzeau 
urletul  de  jale  al  haitei  şi  cu  fiecare  noapte  lupii  păreau  şi  mai  aproape. 

Animale  de  pradă  înfometate.  Simt  cât  suntem  de  slabi. 

Bran  se  trezea  adesea,  tremurând,  în  noapte  şi,  aşteptând  să  răsară 
soarele,  le  asculta  glasurile  îndepărtate,  chemându-se  unul  pe  altul. 
Unde  sunt  lupi  trebuie  să  fie  şi  pradă,  obişnuia  să-şi  spună,  până  când 
îşi  dădu  seama  că  tocmai  ei  erau  prada. 

Cercetaşul  clătină  din  cap. 

-  Oameni.  Lupii  se  ţin  încă  la  distanţă.  Aceşti  oameni  nu  sunt  atât 
de  sfioşi. 

Meera  Reed  îşi  dădu  gluga  pe  spate.  Zăpada  udă  care  o  acoperise 
căzu  la  pământ  cu  un  sunet  înfundat. 

-  Câţi  oameni?  Cine  sunt? 

-  Duşmani.  Am  să  mă  ocup  de  ei. 

-  Vin  cu  tine. 

-  Rămâi  aici.  Băiatul  trebuie  apărat.  Mai  în  faţă  se  află  un  lac  pe 
jumătate  îngheţat.  Când  ajungeţi  la  el,  cotiţi  spre  nord  şi  urmaţi  linia 
malului.  Veţi  ajunge  la  un  sat  de  pescari.  Adăpostiţi-vă  acolo  până  vă 
ajung  din  urmă. 

Bran  avu  impresia  că  Meera  are  de  gând  să  protesteze,  dar  fratele 
ei  o  opri: 

-  Fă  aşa  cum  spune.  Cunoaşte  locurile. 

Ochii  lui  Jojen  erau  de  un  verde-închis,  culoarea  muşchiului,  dar 
grei  de  o  oboseală  pe  care  Bran  n-o  mai  văzuse  în  ei  până  atunci.  Micul 
bunic.  La  sud  de  Zid,  băiatul  mlaştinilor  păruse  înţelept  pentru  vârsta 
lui,  dar  aici,  sus,  era  la  fel  de  pierdut  şi  de  speriat  ca  toţi  ceilalţi.  Cu 
toate  acestea,  Meera  îi  dădea  întotdeauna  ascultare. 

Aşa  se  întâmplă  şi  acum.  Mâini-Reci  se  strecură  printre  copaci,  pe 
drumul  pe  care  veniseră,  cu  patru  corbi  zburând  în  urma  lui.  Meera 
îl  privi  îndepărtându-se,  cu  obrajii  reci  de  frig,  cu  răsuflarea  pufăind 
din  nări.  îşi  trase  gluga  înapoi  pe  cap,  îndemnă  elanul  şi  îşi  reluară 
călătoria.  Dar,  nici  nu  străbătură  douăzeci  de  metri  când  fata  se 
întoarse,  aruncând  o  privire  în  urmă,  şi  zise: 

-  Oameni.  Ce  oameni?  Sălbatici?  De  ce  nu  vrea  să  ne  spună? 

-  A  zis  că  se  duce  să  se  ocupe  de  ei,  îi  răspunse  Bran. 


94 


GEORGE  R.R.  MARTIN 


-  A  spus,  da.  A  spus  şi  că  ne  duce  la  cioara  cu  trei  ochi.  Râul  pe  care 
l-am  traversat  dimineaţă  este  acelaşi  pe  care  l-am  trecut  acum  patru 
zile,  pot  să  jur.  Ne  învârtim  în  cerc. 

-  Râurile  cotesc  şi  se  răsucesc,  zise  Bran,  nesigur,  şi  unde  sunt 
lacuri  şi  munţi  trebuie  să  ocoleşti. 

-  Sunt  prea  multe  ocolişuri,  insistă  Meera,  şi  prea  multe  secrete. 
Nu-mi  place.  Nu-mi  place  el.  Şi  nu-mi  inspiră  încredere.  Mâinile  alea 
sunt  de-ajuns.  îşi  ascunde  faţa  şi  nu-şi  spune  numele.  Cine  e?  Ce  e? 
Oricine  poate  să  îmbrace  o  mantie  neagră.  Oricine.  Sau  orice.  Nu 
mănâncă,  nu  bea  niciodată,  nu  pare  să  simtă  frigul. 

E  adevărat.  Bran  se  temuse  să  vorbească  despre  asta,  dar  observase 
şi  el.  Ori  de  câte  ori  se  adăposteau  peste  noapte,  în  timp  ce  el,  Hodor 
şi  fraţii  Reed  se  strângeau  unul  în  altul  ca  să  se  încălzească,  cercetaşul 
stătea  deoparte.  Uneori  Mâini-Reci  închidea  ochii,  dar  Bran  avea 
impresia  că  nu  doarme.  Şi  mai  era  ceva... 

-  Fularul.  Bran  îşi  roti  privirea  temător,  dar  nu  era  niciun  corb  prin 
preajmă.  Toate  păsările  mari  şi  negre  plecaseră  odată  cu  cercetaşul. 
Nu-i  auzea  nimeni.  Chiar  şi  aşa,  coborî  glasul:  Fularul  pe  care  îl  poartă 
peste  gură  nu  îngheaţă  niciodată,  ca  barba  lui  Hodor.  Nici  măcar 
atunci  când  vorbeşte. 

Meera  îi  aruncă  o  privire  iscoditoare. 

-  Ai  dreptate.  Nu  i-am  văzut  niciodată  răsuflarea,  nu-i  aşa? 
-Nu. 

Un  abur  alb  însoţea  fiecare  hodor  al  lui  Hodor.  Când  Jojen  ori  sora 
lui  vorbeau,  cuvintele  rostite  puteau  fi  zărite.  Până  şi  elanul  lăsa  în  aer 
o  ceaţă  caldă,  când  respira. 

-  Dacă  nu  respiră... 

Bran  se  pomeni  amintindu-şi  poveştile  pe  care  i  le  spusese  Bătrâna 
Nan  pe  când  era  copil.  Dincolo  de  Zid  trăiesc  monştrii,  uriaşii  şi  strigoii, 
umbrele  pânditoare  şi  morţii  umblători,  spunea  ea,  vârându-1  sub  pătura 
lui  aspră  de  lână,  dar  nu  pot  să  treacă  dincolo,  atât  timp  cât  Zidul  e  puter- 
nic şi  oamenii  Rondului  de  Noapte  devotaţi.  Aşadar,  dormi,  micul  meu 

Brandon,  copilaşul  meu,  şi  visează  frumos.  Aici  nu  e  niciun  monstru.  Cer- 
cetaşul  purta  veşmintele  negre  ale  Rondului  de  Noapte,  dar  dacă  nici 
măcar  nu  era  om?  Dacă  era  un  monstru,  care-i  ducea  la  alţi  monştri, 
să  fie  devoraţi? 

-  Cercetaşul  i-a  salvat  pe  Sam  şi  pe  fată  de  creaturi,  spuse  Bran, 
şovăitor,  şi  mă  duce  la  cioara  cu  trei  ochi. 

-  De  ce  nu  vine  cioara  asta  cu  trei  ochi  la  noi?  De  ce  nu  poate  ea 
să  ne  întâmpine  la  Zid?  Ciorile  au  aripi.  Fratele  meu  e  tot  mai  slăbit 
pe  zi  ce  trece.  Cât  mai  putem  continua? 

Jojen  tuşi. 

-  Până  ajungem  acolo. 

Găsiseră  lacul,  nu  după  multă  vreme,  şi  cotiră  spre  nord,  aşa  cum 
le  ceruse  cercetaşul.  Asta  fu  partea  uşoară. 

Apa  era  îngheţată  şi  ningea  de  atât  timp  încât  Bran  pierduse  şirul 
zilelor,  iar  lacul  se  transformase  într-o  imensă  pustietate  albă.  Acolo 
unde  gheaţa  era  netedă  şi  pământul  denivelat,  înaintau  uşor,  dar  vântul 
troienise  zăpada  şi  uneori  era  greu  să-şi  dea  seama  unde  se  sfârşea  lacul 
şi  începea  malul.  Nici  măcar  copacii  nu  erau  un  indiciu  atât  de  infailibil 
pe  cât  ar  fi  putut  spera,  căci  lacul  era  presărat  de  insule  împădurite,  în 
timp  ce  pe  ţărm  existau  zone  întinse  unde  nu  creşteau  copaci. 

Elanul  mergea  unde  voia,  indiferent  de  dorinţele  fraţilor  Reed  de  pe 
spinarea  lui.  Cel  mai  adesea  se  ţinea  pe  sub  copaci,  dar,  când  ţărmul 
cotea  spre  vest,  o  apuca  pe  calea  mai  scurtă,  peste  lacul  îngheţat,  cro- 
indu-şi  drum  printre  nămeţi  mai  înalţi  decât  Bran,  cu  gheaţa  pârâind 
sub  copite.  Acolo  vântul  era  mai  puternic,  vântul  rece  al  Nordului,  care 
vuia  peste  lac,  le  străpungea  straturile  de  lână  şi  piele,  făcându-i  pe  toţi 
să  dârdâie.  Când  le  sufla  în  faţă,  le  vâra  zăpada  în  ochi,  orbindu-i. 

Orele  trecură  în  tăcere.  In  faţă,  umbrele  începură  să  se  strecoare 
printre  copaci:  degetele  lungi  ale  asfinţitului.  întunericul  se  lăsa  repede 
în  Nordul  îndepărtat.  Bran  îl  aştepta  deja  cu  groază.  Fiecare  zi  era  mai 
scurtă  decât  precedenta  şi,  dacă  zilele  erau  reci,  nopţile  erau  cumplite. 

Meera  îi  opri  din  nou. 

-  Ar  fi  trebuit  să  ajungem  deja  la  sat.  Glasul  fetei  era  şoptit  şi  straniu. 

-  Se  poate  să  fi  trecut  de  el?  întrebă  Bran.  Sper  că  nu.  Trebuie  să 
găsim  adăpost  înainte  de  căderea  nopţii. 

Meera  avea  dreptate.  Buzele  lui  Jojen  erau  vineţii,  obrajii  surorii 
sale,  stacojii.  Faţa  lui  Bran  amorţise.  Barba  lui  Hodor  era  îngheţată. 
Zăpada  i  se  întărise  pe  picioare,  aproape  până  la  genunchi,  şi  Bran  îl 
simţise  de  câteva  ori  împleticindu-se.  Nimeni  nu  era  la  fel  de  puternic 
ca  Hodor,  nimeni.  Dacă  uriaşa  lui  putere  slăbea... 

-  Vară  poate  găsi  satul,  zise  Bran  dintr-odată,  şi  cuvintele  sale  se 
transformară  în  aburi. 

Nu  aşteptă  răspunsul  Meerei:  închise  ochii  şi  se  scurse  din  trupu-i 
schilod. 

Când  se  strecură  în  pielea  lui  Vară,  pădurile  moarte  prinseră  brusc 
viaţă.  Acolo  unde  mai  înainte  fusese  tăcere,  acum  auzea  sunete:  vântul 
în  copaci,  răsuflarea  lui  Hodor,  pasul  elanului  pe  pământ,  în  căutare  de 
hrană.  Mirosuri  cunoscute  îi  umpleau  nările:  frunze  ude  şi  iarbă  moartă, 
trupul  descompus  al  unei  veveriţe,  putrezind  în  desiş,  duhoarea  acră  a 
transpiraţiei  de  om,  parfumul  moscat  al  elanului.  Hrană.  Carne.  Elanul 
îi  simţi  dorinţa.  Neliniştit,  întoarse  capul  spre  lupul  străvechi  şi  îşi 
coborî  coarnele  imense. 

Nu  e  pradă,  îi  şopti  băiatul  animalului  cu  care  împărţea  pielea. 
Lasă-l.  Fugi. 

Vară  fugi.  Goni  peste  lac,  stârnind  cu  picioarele  nori  de  zăpadă  în 
urma  lui.  Copacii  stăteau  umăr  lângă  umăr,  ca  soldaţii  într-o  linie  de 
luptă,  înveşmântaţi  în  alb.  Lupul  alergă  peste  rădăcini  şi  peste  pietre, 
printr-un  morman  de  zăpadă  întărită  şi  crusta  pârâi  sub  greutatea  lui. 
Avea  labele  ude  şi  reci.  Următoarea  colină  era  acoperită  de  pini  şi 
aerul  era  încărcat  de  parfumul  înţepător  al  acelor.  Când  ajunse  în  vârf, 
se  învârti  în  cerc,  adulmecând  aerul,  apoi  înălţă  capul  şi  urlă. 

Mirosurile  erau  acolo.  Mirosuri  de  om. 

Cenuşă,  gândi  Bran,  veche,  abia  simţită,  dar  cenuşă.  Mirosea  a  lemn 
ars,  a  funingine  şi  mangal.  Un  foc  stins. 

îşi  scutură  zăpada  de  pe  bot.  Vântul  bătea  în  rafale,  aşa  că  mirosurile 
erau  greu  de  urmărit.  Lupul  se  răsuci  într-o  parte  şi-n  alta,  adulmecând. 
De  jur  împrejur  erau  nămeţi  şi  copaci  înalţi  înveşmântaţi  în  alb.  Lupul 
îşi  lăsă  limba  să  atârne  printre  dinţi,  să  simtă  gustul  aerului  îngheţat, 
răsuflarea  transformându-i-se  în  aburi  când  fulgii  de  nea  i  se  topeau  pe 
limbă.  Când  porni  la  pas  în  direcţia  mirosului,  Hodor  îl  urmă  imediat, 
cu  mişcări  greoaie.  Elanul  se  hotărî  mai  greu,  aşa  că  Bran  se  întoarse, 
fără  tragere  de  inimă,  în  propriu-i  trup  şi  spuse: 

-  într-acolo.  Mergeţi  după  Vară.  L-am  mirosit. 

Când  prima  aşchie  a  unei  semiluni  se  miji  printre  nori,  intrară,  în 
sfârşit,  împleticindu-se,  în  satul  de  lângă  lac.  Aproape  că  trecuseră 
direct  prin  el.  De  pe  gheaţă,  aşezarea  nu  se  deosebea  cu  nimic  de  multe 
alte  pete  presărate  de-a  lungul  ţărmului.  îngropate  sub  troiene,  casele 
circulare  de  piatră  ar  fi  putut  să  fie  la  fel  de  bine  bolovani  sau  dâmburi 
sau  buşteni  căzuţi,  asemenea  capcanei  pe  care,  cu  o  zi  în  urmă,  Jojen 
o  luase  drept  clădire,  până  când  săpaseră  şi  găsiseră  doar  crengi  rupte 
şi  buşteni  putreziţi. 

Satul  era  pustiu,  părăsit  de  sălbaticii  care  îl  locuiseră  cândva,  ca 
toate  celelalte  sate  pe  lângă  care  trecuseră.  Unele  fuseseră  pârjolite,  de 
parcă  locuitorii  ar  fi  vrut  să  se  asigure  că  nu  se  mai  puteau  furişa 
înapoi,  dar  acesta  fusese  cruţat.  Sub  zăpadă  găsiră  o  duzină  de  colibe 
şi  un  conac  cu  acoperişul  de  iarbă  şi  ziduri  groase,  din  buşteni. 

-  Măcar  vom  fi  feriţi  de  vânt,  spuse  Bran. 

-  Hodor,  făcu  Hodor. 

Meera  alunecă  de  pe  spatele  elanului.  Ea  şi  fratele  ei  îl  ajutară  pe 
Bran  să  iasă  din  coşul  de  nuiele. 

-  Poate  că  sălbaticii  au  lăsau  nişte  mâncare,  zise  ea. 

Aceasta  se  dovedi  o  speranţă  deşartă.  In  conac  găsiră  cenuşa  unui 
foc,  podele  din  pământ  bătut  şi  un  frig  ce-ţi  pătrundea  până-n  măduva 
oaselor.  Dar  cel  puţin  aveau  un  acoperiş  deasupra  capului  şi  ziduri  să-i 
ferească  de  vânt.  In  apropiere  curgea  un  pârâu,  acoperit  de  o  pojghiţă 
de  gheaţă.  Elanul  fu  nevoit  s-o  spargă  cu  copita  ca  să  bea.  După  ce  Bran, 

Jojen  şi  Hodor  se  aşezară  la  adăpost,  Meera  aduse  nişte  bucăţi  de  gheaţă 
spartă,  pe  care  să  le  sugă.  Apa  topită  era  atât  de  rece,  încât  Bran  începu 
să  tremure. 

Vară  nu-i  urmă  în  conac.  Bran  simţea  foamea  lupului,  o  umbră  a 
foamei  sale. 

-  Du-te  şi  vânează,  îi  spuse,  dar  lasă  elanul  în  pace. 

O  parte  din  el  îşi  dorea  să  se  poată  duce  şi  el  să  vâneze.  Poate  că 
avea  să  o  facă  mai  târziu. 

La  cină  mâncară  o  mână  de  ghinde,  zdrobite  şi  făcute  pastă,  atât  de 
amare  încât  Bran  se  îneca  străduindu-se  să  le  înghită.  Jojen  Reed  nici 
măcar  nu  încercă.  Mai  mic  şi  mai  firav  decât  sora  lui,  era  mai  slab  pe 
zi  ce  trecea. 

-  Jojen,  trebuie  să  mănânci,  îi  spuse  Meera. 

-  Mai  târziu.  Vreau  doar  să  mă  odihnesc.  Jojen  schiţă  un  zâmbet 
palid.  N-am  să  mor  astăzi,  surioară.  Iţi  promit. 

-  Era  să  cazi  de  pe  elan. 

-  Era.  Mi-e  frig  şi  mi-e  foame,  atâta  tot. 

-  Atunci  mănâncă. 

-  Ghindă  sfărâmată?  Mă  doare  burta,  şi  asta  o  să-mi  facă  şi  mai  rău. 
Lasă-mă-n  pace,  surioară.  Visez  la  pui  fripţi. 

-  Visele  n-o  să-ţi  ţină  de  foame.  Nici  măcar  visele  verzi. 

-  Visele  sunt  tot  ce  avem. 

Tot  ce  avem.  Ultimele  provizii  de  mâncare  pe  care  le  aduseseră  cu 
ei  de  la  sud  se  terminaseră  cu  zece  zile  în  urmă.  De  atunci,  foamea  îi 
însoţise  zi  şi  noapte.  Nici  măcar  Vară  nu  găsea  vânat  în  aceste  păduri. 
Se  hrăneau  cu  ghinde  zdrobite  şi  peşte  crud.  Pădurile  erau  pline  de 
pâraie  îngheţate  şi  lacuri  negre  şi  reci,  iar  Meera  se  pricepea  la  pescuit 
cu  harponul-trident  de  prins  broaşte  la  fel  de  bine  ca  majoritatea 
bărbaţilor  cu  firul  cu  cârlig.  In  unele  zile,  buzele  i  se  albăstreau  de  frig 
până  ieşea  din  apă,  cu  captura  zvârcolindu-se  în  harpon.  Dar  trecuseră 
trei  zile  de  când  Meera  prinsese  ultimul  peşte.  Bran  îşi  simţea  burta 
atât  de  goală  de  parcă  se  scurseseră  trei  ani. 

După  ce-şi  înghiţiră  cu  noduri  cina  meschină,  Meera  se  aşeză  spri- 
jinită cu  spatele  de  zid,  ascuţindu-şi  pumnalul  cu  o  bucată  de  cremene. 
Hodor  se  ghemui  lângă  uşă,  legănându-se  şi  îngânând: 

-  Hodor,  hodor,  hodor. 

Bran  închise  ochii.  Era  prea  frig  ca  să  vorbească  şi  nu  îndrăzneau 
să  aprindă  un  foc.  Mâini-Reci  îi  avertizase  să  n-o  facă.  Pădurile  nu  sunt 
atât  de  pustii  pe  cum  credeţi,  spusese  el.  N-aveţi  de  unde  să  ştiţi  ce-ar 
putea  să  atragă  lumina.  Amintirea  îl  făcu  să  tremure,  în  ciuda  căldurii 
lui  Hodor,  lângă  el. 

Somnul  nu  voia  să  vină,  nu  putea  să  vină.  In  locul  lui  erau  vântul, 
frigul  muşcător,  lumina  lunii  pe  zăpadă  şi  ardoarea.  Era  iarăşi  în  pielea 
lui  Vară,  la  kilometri  depărtare,  şi  noaptea  era  încărcată  de  mirosul  greu 
de  sânge.  Mirosul  era  puternic.  O  victimă,  nu  departe.  Carnea  trebuia 
să  fie  caldă  încă.  Saliva  îi  curgea  printre  dinţi,  în  timp  ce  foamea  îi 
deştepta  simţurile.  Nu  elan.  Nu  cerb.  Nu  asta. 

Lupul  străvechi  înaintă  către  carne,  o  umbră  cenuşie,  sfrijită, 
furişându-se  printre  copaci,  prin  iazuri  de  lumină  şi  peste  mormane 
de  zăpadă.  Vântul  bătea  în  rafale  în  jurul  lui,  schimbându-şi  direcţia. 
Pierdu  mirosul,  îl  regăsi,  îl  pierdu  din  nou.  In  timp  ce  îl  căuta  iarăşi, 
un  sunet  îndepărtat  îl  făcu  să  ciulească  urechile. 

Lup,  ştiu  el  de  îndată.  Vară  se  îndreptă  tiptil  către  sunet,  prudent 
acum.  Curând  mirosul  de  sânge  reveni,  dar  acum  era  însoţit  de  alte 
mirosuri:  urină  şi  piei  moarte,  găinaţ,  pene  şi  lup,  lup,  lup.  O  haită. 
Va  trebui  să  lupte  pentru  carne. 

Ceilalţi  îl  adulmecară  şi  ei.  Când  ieşi  din  întunericul  pădurii  în 
luminişul  însângerat,  îl  priveau.  Femela  mesteca  o  cizmă  de  piele,  care 
încă  avea  înăuntru  o  jumătate  de  picior,  dar  o  lăsă  să  cadă,  când  îl  văzu 
apropiindu-se.  Şeful  haitei,  un  mascul  bătrân  cu  botul  sur  şi  orb  de  un 
ochi,  îi  ieşi  în  întâmpinare,  mârâind  cu  dinţii  dezveliţi.  In  spatele  lui, 
un  mascul  mai  tânăr  îşi  arătă  şi  el  colţii. 

Ochii  gălbui  ai  lupului  străvechi  scrutau  împrejurimile.  Un  colac 
de  maţe,  încâlcite  printre  frunze,  într-un  tufiş.  Un  pântece  deschis 

din  care  se  înălţau  aburi  încărcaţi  de  mirosurile  de  sânge  şi  carne.  Un 
cap  ce  privea  orb  în  sus,  la  un  corn  de  lună,  cu  obrajii  sfârtecaţi  până 
la  os,  cu  văgăuni  în  loc  de  ochi  şi  gâtul  terminându-se  într-o  cioată 
zdrenţuită.  O  baltă  de  sânge  îngheţat,  cu  sclipiri  roşii  şi  negre. 

Oameni.  Duhoarea  lor  umplea  lumea.  Vii,  fuseseră  mulţi  cât  degetele 
unei  labe  de  om,  dar  acum  nu  mai  era  niciunul.  Morţi.  Sfârşiţi.  Carne. 
înveşmântaţi  în  mantii  cu  glugă,  cândva,  dar  lupii  le  sfâşiaseră  hainele  în 
bucăţi,  în  graba  lor  frenetică  de  a  ajunge  la  carne.  Cei  care  încă  aveau 
chipuri  purtau  bărbi  dese,  acoperite  de  gheaţă  şi  muci  îngheţaţi. 
Ninsoarea  care  cădea  începuse  să  acopere  ce  mai  rămăsese  din  ei,  nespus 
de  palidă  pe  lângă  negrul  mantiilor  şi  al  pantalonilor  zdrenţuiţi.  Negru. 

La  kilometri  depărtare,  băiatul  se  trezi  tulburat. 

Negru.  Rondul  de  Noapte.  Erau  oameni  ai  Rondului  de  Noapte. 

Lupului  străvechi  nu-i  păsa.  Erau  carne.  Iar  lui  îi  era  foame. 

Ochii  celor  trei  lupi  străluciră  galbeni.  Lupul  străvechi  îşi  smuci 
capul  dintr-o  parte  în  alta,  cu  nările  dilatate,  apoi  îşi  dezgoli  colţii 
într-un  mârâit.  Masculul  mai  tânăr  se  retrase.  Lupul  străvechi  îi  simţea 
teama.  Coada  haitei,  ştia  el.  Dar  lupul  cu  un  singur  ochi  răspunse  cu 
un  mârâit  şi  se  apropie  să-i  împiedice  înaintarea.  Capul  haitei.  Şi  nu  se 
teme  de  mine,  deşi  sunt  de  două  ori  mai  mare  decât  el. 

Ochii  li  se  întâlniră. 

Om-lup. 

Cei  doi  se  năpustiră  unul  asupra  celuilalt,  lup  şi  lup  străvechi  şi  nu 
mai  era  timp  să  gândească.  Lumea  se  reducea  la  colţi  şi  gheare.  Stârneau 
nori  de  zăpadă,  rostogolindu-se,  învârtindu-se  şi  sfâşiindu-se,  în  timp 
ce  lupii  ceilalţi  mârâiau  şi  se  agitau  în  jurul  lor.  Fălcile  i  se  încleştară 
pe  blana  încâlcită,  acoperită  de  un  strat  alunecos  de  chiciură,  muşcând 
un  picior  subţire  ca  un  băţ  uscat,  dar  lupul  cu  un  ochi  îşi  înfipse 
ghearele  în  pântecele  lui,  se  eliberă,  se  rostogoli  şi  săltă  spre  el.  Colţii 
galbeni  se  închiseră,  pocnind,  pe  gâtul  lui,  dar  el  se  scutură,  azvârlin- 
du-şi  bătrânul  văr  sur  ca  pe  un  şobolan,  apoi  se  năpusti  după  el  şi  îl 
doborî.  Rostogolindu-se,  sfârtecând,  lovind  cu  picioarele,  se  luptară 

până  când  amândoi  erau  sfâşiaţi  şi  zăpada  din  jurul  lor  era  înroşită  de 
sânge  proaspăt.  Dar,  în  cele  din  urmă,  lupul  cu  un  ochi  se  culcă  la 
pământ,  cu  burta  în  sus.  Lupul  străvechi  se  mai  repezi  spre  el  de  două 
ori,  îl  mirosi  sub  coadă,  apoi  ridică  un  picior  deasupra  lui. 

Câteva  mişcări  agresive  şi  un  mârâit  ameninţător,  după  care  femela 
şi  coada  haitei  se  supuseră,  la  rândul  lor.  Haita  era  a  lui. 

Şi  prada  la  fel.  Se  plimbă  de  la  un  om  la  altul,  adulmecând,  înainte 
de  a  se  decide  pentru  cel  mai  mare,  o  făptură  fără  chip,  cu  o  mână 
strânsă  pe  o  bucată  de  fier  negru.  Cealaltă  mână  era  o  cioată  înfăşurată 
în  piele,  cu  palma  lipsă,  retezată  din  încheietură.  Sângele  vâscos  curgea 
leneş  din  tăietura  ce-i  despica  beregata.  Lupul  îl  leorpăi  cu  limba,  linse 
ochii  zdrenţuiţi,  urmele  nasului  şi  ale  obrajilor,  apoi  îşi  îngropă  botul 
în  gât  şi  îl  sfâşie,  înfulecând  o  fărâmă  de  carne  dulce.  Era  cea  mai  bună 
carne  pe  care  o  gustase  vreodată. 

Când  termină  cu  omul  acela,  trecu  la  următorul  şi  devoră  cele  mai 
alese  bucăţi.  Corbii  îi  urmăreau  din  copaci,  tăcuţi,  cu  ochi  negri,  ghemu- 
iţi pe  crengi,  sub  ninsoarea  viscolită  de  vânt.  Ceilalţi  lupi  se  mulţumiră 
cu  rămăşiţele.  Masculul  bătrân  se  hrăni  primul,  apoi  femela,  apoi  coada 
haitei.  Acum  erau  ai  lui.  Erau  o  haită. 

Nu,  şopti  băiatul,  noi  avem  altă  haită.  Lady  e  moartă,  poate  şi  Vântul 
Cenuşiu,  dar,  undeva,  mai  există  Câinele  Lăţos  şi  Nymeria  şi  Nălucă.  îţi 
aminteşti  de  Nălucă? 

Ninsoarea  care  cădea  şi  lupii  care  se  ospătau  începeau  să  se 
îndepărteze.  Căldura  îi  mângâia  faţa,  liniştitoare  ca  sărutările  unei 
mame.  Foc,  gândi  t\,fum.  Nasul  îi  zvâcni  la  mirosul  de  carne  friptă. 
Şi  apoi  pădurea  dispăru  şi  era  iarăşi  în  conac,  iarăşi  în  trupul  său 
infirm,  privind  focul  cu  ochi  pierduţi.  Meera  învârtea  o  halcă  roşie 
de  carne  crudă  deasupra  flăcărilor,  lăsând-o  să  se  rumenească  şi  să 
lase  unsoare. 

-  Tocmai  la  timp,  spuse  ea.  Bran  se  frecă  la  ochi  cu  podul  palmei 
şi  se  târî  cu  spatele  până  la  zid,  să  şadă.  Era  să  dormi  toată  cina. 
Cercetaşul  a  găsit  o  scroafă. 


102 


GEORGE  R.R.  MARTIN 


în  spatele  ei,  Hodor  sfâşia  lacom  o  bucată  de  carne  fierbinte, 
înnegrită,  cu  sângele  şi  unsoarea  şiroindu-i  în  barbă.  Printre  degete  i 
se  înălţau  dâre  de  fum. 

-  Hodor,  murmură  el  printre  îmbucături,  hodor,  hodor. 

Sabia  îi  era  aşezată  pe  podeaua  de  pământ,  lângă  el.  Jojen  Reed  îşi 
ciugulea  şi  el  ciozvârta,  cu  muşcături  mici,  mestecând  fiecare  bucată 
de  carne  de  zece  ori  până  o  înghiţea. 

Cercetaşul  a  omorât  un  porc.  Mâini-Reci  stătea  lângă  uşă,  cu  un  corb 
pe  braţ  şi  amândoi  priveau  focul.  Lumina  flăcărilor  se  oglindea, 
scânteind,  în  două  perechi  de  ochi  negri.  Nu  mănâncă,  îşi  aminti  Bran, 
şi  se  teme  de  foc. 

-  Ai  zis  să  nu  facem  foc,  îi  aminti  cercetaşului. 

-  Pereţii  din  jurul  nostru  ascund  lumina  şi  zorii  se  apropie.  In 
curând  vom  fi  pe  drum. 

-  Ce  s-a  întâmplat  cu  oamenii?  Duşmanii  din  spatele  nostru? 

-  Nu  te  vor  deranja. 

-  Cine  erau?  Sălbatici? 

Meera  întoarse  carnea,  să  se  prăjească  şi  pe  cealaltă  parte.  Hodor 
mesteca  şi  înghiţea,  mormăind  vesel  în  barbă.  Doar  Jojen  părea 
conştient  de  ceea  ce  se  petrece,  când  Mâini-Reci  întoarse  capul, 
fixându-1  pe  Bran: 

-  Erau  duşmani. 

Oameni  ai  Rondului  de  Noapte. 

-  I-ai  omorât.  Tu  şi  corbii  tăi.  Aveau  feţele  sfârtecate  şi  ochii  le 
dispăruseră.  Mâini-Reci  nu-1  contrazise.  Erau  fraţii  tăi,  continuă  Bran, 
am  văzut.  Lupii  le-au  sfâşiat  hainele,  dar  mi-am  dat  seama.  Aveau 
mantii  negre.  Ca  mâinile  tale.  Mâini-Reci  nu  spuse  nimic.  Cine  eşti? 
întrebă  Bran.  De  ce  ai  mâinile  negre? 

Cercetaşul  îşi  examină  mâinile,  de  parcă  nu  le-ar  fi  observat 
până  atunci. 

-  După  ce  inima  încetează  să  bată,  sângele  omului  curge  în 
extremităţi,  unde  se  îngroaşă  şi  se  coagulează.  Vocea  îi  horcăia  în 

gâtlej,  aşa  firav  şi  sfrijit  cum  era.  Mâinile  şi  picioarele  se  umflă  şi  se 
înnegresc,  ca  un  terci.  Restul  devine  alb  ca  laptele. 

Meera  Reed  se  ridică,  cu  harponul  pentru  broaşte  în  mâini,  între 
dinţii  căruia  rămăsese  înfiptă  o  bucată  de  carne. 

-  Arată-ţi  faţa. 

Cercetaşul  nu  făcu  nicio  mişcare. 

-  E  mort.  Bran  simţea  gust  de  fiere  în  gât.  Meera,  e  vreo  făptură 
moartă.  Monştrii  nu  pot  să  treacă  dincolo,  atâta  vreme  cât  Zidul  e 
puternic  şi  oamenii  Rondului  de  Noapte  devotaţi,  aşa  îmi  spunea 
Bătrâna  Nan.  A  venit  să  ne  aştepte  la  Zid,  dar  n-a  putut  să  treacă.  L-a 
trimis  pe  Sam,  cu  fata  aceea  sălbatică. 

Pumnul  înmănuşat  al  Meerei  se  strânsese  pe  coada  harponului. 

-  Cine  te-a  trimis?  Cine  este  această  cioară  cu  trei  ochi? 

-  Un  prieten.  Un  visător.  Un  vrăjitor,  spuneţi-i  cum  vreţi.  Ultimul 
clarvăzător  verde. 

Uşa  de  lemn  a  conacului  se  dădu  în  lături.  Afară,  vântul  nopţii 
şuiera,  tăios  şi  negru.  Copacii  erau  plini  de  corbi  care  ţipau.  Mâini-Reci 
nu  se  mişcă. 

-  Un  monstru,  spuse  Bran. 

Cercetaşul  se  uită  la  băiat  de  parcă  toţi  ceilalţi  n-ar  fi  existat. 

-  Monstrul  tău,  Brandon  Stark. 

-  Tău  repetă  corbul  de  pe  umărul  lui  Mâini-Reci. 

Dincolo  de  uşă,  corbii  din  copaci  începură  să  ţipe,  până  când 
pădurea  cufundată  în  noapte  răsună,  repetând  cântecul  stolului:  Al  tâu, 
al  tău,  al  tău. 

-  Jojen,  ai  visat  asta?  îşi  întrebă  Meera  fratele.  Cine  este  el?  Ce  este 
el?  Ce  facem  acum? 

-  Mergem  cu  cercetaşul,  răspunse  Jojen.  Am  ajuns  prea  departe  ca 
să  ne  mai  întoarcem  acum,  Meera.  N-o  să  ajungem  niciodată  vii  înapoi 
la  Zid.  Mergem  cu  monstrul  lui  Bran  sau  murim. 


TYRION 


Ieşiră  din  Pentos  pe  Poarta  Răsăritului,  dar  Tyrion  Lannister  nu 
zări  nicio  clipă  răsăritul. 

-  Va  fi  ca  şi  cum  n-ai  fi  venit  niciodată  la  Pentos,  micul  meu 
prieten,  îi  promise  Magister  Illyrio,  trăgând  draperiile  purpurii  de 
catifea  ale  lecticii.  Nimeni  nu  trebuie  să  te  vadă  părăsind  oraşul,  aşa 
cum  nimeni  nu  te-a  văzut  venind. 

-  Nimeni  în  afară  de  marinarii  care  m-au  îndesat  în  butoiul  ăla,  musul 
de  pe  vas  care  a  curăţat  după  mine,  fata  pe  care  ai  trimis-o  să-mi 
încălzească  patul  şi  spălătoreasă  aia  pistruiată  şi  perfidă.  O,  şi  gărzile  tale. 
Dacă  nu  le-ai  scos  şi  creierii,  odată  cu  boaşele,  ştiu  că  nu  eşti  singur  aici. 

Lectica  era  suspendată  între  opt  cai  de  povară  gigantici,  pe  chingi 
groase  de  piele.  Patru  eunuci  păşeau  pe  lângă  animale,  doi  de  fie- 
care parte,  şi  alţii  îşi  târşâiau  picioarele  alături  de  ei,  păzind  convoiul 
de  bagaje. 

-  Nepătaţii  nu  poartă  vorbe,  îl  asigură  Illyrio.  Şi  galera  care  te-a 
adus  e  chiar  acum  în  drum  spre  Asshai.  Vor  trece  doi  ani  până  se 
întoarce,  dacă  marea  e  îndurătoare.  Cât  despre  oamenii  mei  de  casă, 
mă  iubesc  cu  toţii.  Niciunul  nu  m-ar  trăda. 

Preţuieşte-ţi  gândul,  grăsanul  meu  prieten.  într-o  bună  zi  îţi  vom 
grava  vorbele  pe  piatra  de  mormânt. 

-  Ar  trebui  să  fim  la  bordul  acelei  galere,  spuse  piticul.  Drumul 
cel  mai  rapid  spre  Volantis  este  pe  mare. 

-  Marea  e  primejdioasă,  răspunse  Illyrio.  Toamna  e  un  anotimp 
plin  de  furtuni,  iar  piraţii  îşi  fac  şi-acum  bârloguri  pe  Treptele  de 
Piatră  şi  se  aventurează  departe,  jefuind  oamenii  cinstiţi.  N-ar  fi  bine 
ca  micul  meu  prieten  să  cadă  în  asemenea  mâini. 

-  Piraţi  sunt  şi  pe  Rhoyne. 

-  Piraţi  ai  râurilor.  Negustorul  de  brânză  căscă,  acoperindu-şi  gura 
cu  dosul  palmei.  Gândaci  care  mişună  după  firimituri. 

-  Se  vorbeşte  şi  despre  oameni  de  piatră. 

-  Da,  ei  există,  biete  făpturi  blestemate.  Dar  de  ce  să  vorbim  despre 
asemenea  lucruri?  E  o  zi  prea  frumoasă  pentru  astfel  de  discuţii.  In 
curând  vom  vedea  râul  Rhoyne  şi  acolo  o  să  scapi  de  Illyrio  şi  de 
burduhanul  lui.  Până  atunci,  hai  să  bem  şi  să  visăm.  Avem  vin  dulce 
şi  aperitive  pe  care  să  le  savurăm.  De  ce  să  discutăm  despre  boală  şi 
moarte? 

Chiar  aşa,  de  ce?  se  întrebă  Tyrion,  auzind  din  nou  zbârnâitul  unei 
arbalete.  Lectica  se  legăna  într-o  parte  şi-n  alta,  un  moment  liniştitor 
care-1  făcea  să  se  simtă  ca  un  copil  legănat  să  adoarmă  în  braţele  mamei 
sale.  Nu  că  aş  şti  cum  e  asta.  Se  odihnea  pe  perne  de  mătase,  umplute 
cu  puf  de  gâscă.  Pereţii  de  catifea  purpurie  se  arcuiau  deasupra  capului, 
formând  un  acoperiş  sub  care  era  cald  şi  plăcut,  în  pofida  toamnei 
răcoroase  de  afară. 

In  urma  lor  înainta  încet  o  caravană  de  catâri,  transportând  cufere, 
butoaie  şi  putini,  coşuri  cu  delicatese,  ca  nu  cumva  lordul  brânzei  să 
rămână  flămând.  De  dimineaţă  ciuguliră  din  nişte  cârnaţi  iuţi,  pe  care 
îi  udară  cu  vin  negru  din  struguri  rubinii.  Ţipari  în  aspic  şi  vinuri 
roşii  dornishene  le  umplură  după-amiaza.  Seara,  mâncară  felii  de 
şuncă,  ouă  fierte  şi  ciocârlii  umplute  cu  usturoi  şi  ceapă,  asezonate  cu 
sortimente  de  bere  blondă  şi  vinuri  uşoare,  să-i  ajute  la  digestie.  Dar 
lectica  era  pe  cât  de  confortabilă  pe  atât  de  înceată  şi  curând  piticul 
simţi  că  nu  mai  are  stare. 


106 


GEORGE  R.R.  MARTIN 


-  în  câte  zile  ajungem  la  râu?  îl  întrebă  pe  Illyrio  în  seara  aceea.  în 
ritmul  ăsta,  dragonii  reginei  tale  vor  fi  mai  mari  decât  cei  trei  ai  lui 
Aegon,  înainte  să  apuc  să-i  văd. 

-  Aş  vrea  să  fie  aşa.  Un  dragon  mare  e  mai  fioros  decât  unul  mic. 
Magisterul  ridică  din  umeri.  Oricât  mi-ar  plăcea  s-o  întâmpin  pe 
Regina  Daenerys  la  Volantis,  trebuie  să  mă  bizui  pe  tine  şi  pe  Griff 
pentru  asta.  O  pot  sluji  mai  bine  de  la  Pentos,  netezind  calea  pentru 
întoarcerea  ei.  Insă  atâta  vreme  cât  sunt  cu  tine...  ei,  bine,  un  bătrân 
grăsan  are  nevoie  de  plăcerile  lui,  nu-i  aşa?  Haide,  bea  o  cupă  de  vin. 

-  Spune-mi,  zise  Tyrion  în  timp  ce  bea,  de  ce  l-ar  interesa  pe  un 
magister  din  Pentos  cine  poartă  coroana  în  Westeros?  Care  ţi-e  câştigul 
în  afacerea  asta,  lordul  meu? 

Grăsanul  îşi  tamponă  unsoarea  de  pe  buze. 

-  Sunt  un  om  bătrân,  obosit  de  lumea  asta  şi  de  trădările  ei.  E  atât 
de  ciudat  să-mi  doresc  să  fac  un  strop  de  bine  înainte  să  mi  se  sfârşească 
zilele,  să  ajut  o  tânără  şi  dulce  fată  să-şi  recâştige  dreptul  din  naştere? 

Mai  urmează  să-mi  oferi  o  armură  vrăjită  şi  un  palat  în  Valyria. 

-  Dacă  Daenerys  nu  e  altceva  decât  o  tânără  şi  dulce  fată,  Tronul 
de  Fier  o  s-o  taie  în  tinere  şi  dulci  bucăţi. 

-  Nu  te  teme,  micul  meu  prieten.  In  vene  îi  curge  sângele  lui 
Aegon  Dragonul. 

împreună  cu  sângele  lui  Aegon  cel  Netrebnic,  al  lui  Maegor  cel  Crud 
şi  al  lui  Baelor  Ameţitul. 

-  Mai  povesteşte-mi  despre  ea. 
Grăsanul  căzu  pe  gânduri. 

-  Daenerys  era  doar  o  copilă  când  a  venit  la  mine,  dar  era  mai 
frumoasă  decât  a  doua  mea  soţie,  atât  de  încântătoare  încât  am  fost 
tentat  s-o  păstrez  pentru  mine.  Insă  era  o  făptură  atât  de  sfioasă,  de 
ascunsă!  Am  ştiut  că  n-aş  avea  nicio  plăcere  în  pat  cu  ea.  In  schimb, 
am  chemat  o  femeie  să-mi  încălzească  patul  şi  mi-am  făcut  de  cap  cu 
ea,  până  când  mi-a  trecut  nebunia.  La  drept  vorbind,  nu  credeam  că 
Daenerys  va  supravieţui  multă  vreme  printre  lorzii  călăreţi. 

-  Dar  asta  nu  te-a  oprit  să  i-o  vinzi  lui  Khal  Drogo... 

-  Dothrakii  nu  vând  şi  nu  cumpără.  Să  spunem  mai  degrabă  că  fra- 
tele ei  Viserys  i-a  dat-o  cadou  lui  Khal  Drogo,  ca  să-i  câştige  prietenia. 
Un  tânăr  trufaş  şi  lacom.  Viserys  jinduia  la  tronul  tatălui  său,  dar 
jinduia  şi  la  Daenerys  şi  n-a  dat-o  cu  dragă  inimă.  In  noaptea  dinaintea 
cununiei  prinţesei,  a  încercat  să  se  strecoare  în  patul  ei,  afirmând  că, 
dacă  nu  poate  avea  mâna  ei,  vrea  să-i  revendice  măcar  fecioria.  Dacă 
n-aş  fi  avut  precauţia  să  postez  străjeri  la  uşa  ei,  poate  că  Viserys  ar  fi 
stricat  planuri  făcute  în  ani  şi  ani. 

-  După  cele  ce-mi  spui,  era  complet  nebun. 

-  Viserys  a  fost  fiul  lui  Aerys  Nebunul,  chiar  aşa.  Daenerys...  Dae- 
nerys e  cu"  totul  altfel.  Illyrio  îşi  azvârli  o  ciocârlie  friptă  în  gură  şi  o 
zdrobi  zgomotos  între  dinţi,  cu  oase  cu  tot.  Copila  speriată  pe  care  am 
găzduit-o  în  conacul  meu  a  murit  pe  Marea  Dothraki  şi  a  renăscut  din 
sânge  şi  foc.  Această  regină-dragon  care  îi  poartă  numele  este  o  adevărată 
Targaryen.  Când  am  trimis  corăbii  s-o  aducă  acasă,  s-a  îndreptat  spre 
Golful  Sclavilor.  In  câteva  zile,  a  cucerit  Astaporul,  a  îngenuncheat 
Yunkaiul  şi  a  asediat  Meereenul.  Urmează  Mantarys,  dacă  mărşăluieşte 
spre  vest,  pe  vechile  drumuri  ale  Valyriei.  Dacă  vine  pe  mare,  ei  bine... 
flota  ei  trebuie  să  se  aprovizioneze  cu  mâncare  şi  apă  în  Volantis. 

-  Pe  uscat  sau  pe  mare,  e  cale  lungă  între  Meereen  şi  Volantis, 
remarcă  Tyrion. 

-  Trei  mii  de  kilometri,  ca  nimica,  prin  deşerturi,  munţi,  mlaştini 
şi  ruine  bântuite  de  demoni.  Mulţi  vor  pieri,  dar  cei  ce  vor  supravieţui 
vor  fi  mai  puternici  când  ajung  la  Volantis...  unde  vă  vor  găsi  pe  tine 
şi  pe  Griff  aşteptându-i,  cu  forţe  proaspete  şi  nave  suficiente  să-i  treacă 
peste  mare,  până  în  Westeros. 

Tyrion  cugetă  la  tot  ce  ştia  despre  Volantis,  cel  mai  vechi  şi  cel 
mai  mândru  dintre  Cele  Nouă  Oraşe  Libere.  Ceva  nu  se  potrivea  aici. 
Chiar  şi  cu  jumătate  de  nas,  o  mirosea. 

-  Se  spune  că  în  Volantis  sunt  cinci  sclavi  la  fiecare  om  liber.  De 
ce-ar  sprijini  triarhii  o  regină  care  le-a  distrus  negoţul  cu  sclavi? 

Tyrion  îşi  îndreptă  degetul  spre  Illyrio:  La  drept  vorbind,  tu  de  ce-ai 
face-o?  Poate  că  sclavia  e  interzisă  în  Pentos,  dar  ţi-ai  vârât  şi  tu  un 
deget  în  comerţul  acela,  poate  chiar  o  mână  întreagă.  Cu  toate  acestea, 
unelteşti  pentru  regina-dragon  şi  nu  împotriva  ei.  De  ce?  Ce  speri  să 
câştigi  de  la  Regina  Daenerys? 

-  Iar  ne  întoarcem  la  asta?  Eşti  un  omuleţ  insistent.  Illyrio  râse  şi 
se  lovi  peste  burtă.  Cum  doreşti.  Regele  Cerşetor  a  jurat  că  am  să  fiu 
maesterul  său  vistiernic  şi,  de  asemenea,  un  nobil  lord.  Odată  ce  avea 
să-şi  aşeze  pe  cap  coroana  de  aur,  urma  să-mi  aleg  castelele...  chiar  şi 
Casterly  Rock,  dacă  pofteam. 

Tyrion  pufni,  împroşcând  vin  prin  ciotul  cicatrizat  care  cândva  îi 
fusese  nas. 

-  Tatălui  meu  i-ar  fi  plăcut  la  nebunie  să  audă  asta. 

-  Nobilul  tău  tată  n-avea  niciun  motiv  de  îngrijorare.  De  ce  să-mi  fi 
dorit  o  stâncă?  Conacul  meu  e  destul  de  mare  pentru  oricine  şi  mai 
comod  decât  castelele  voastre  prăfoase  din  Westeros.  Maestru  vistiernic, 
însă...  Grăsanul  curăţă  încă  un  ou.  îmi  plac  banii.  Există  sunet  mai  dulce 
decât  zornăitul  aurului  pe  aur? 

Ţipetele  unei  surori. 

-  Eşti  sigur  că  Daenerys  va  îndeplini  promisiunile  fratelui  ei? 

-  Le  va  îndeplini  sau  poate  nu.  Illyrio  muşcă  o  jumătate  de  ou. 
Ţi-am  spus,  micul  meu  prieten,  nu  tot  ce  face  omul  e  pentru  câştig. 
Crezi  ce  vrei,  dar  chiar  şi  bătrânii  graşi  şi  nătărăi  ca  mine  au  prieteni 
şi  datorii  de  suflet  de  plătit. 

Mincinosule,  gândi  Tyrion.  Există  ceva  în  afacerea  asta  care  valorează 
pentru  tine  mai  mult  decât  banii  ori  castelele. 

-  Sunt  atât  de  puţini  oameni,  în  zilele  noastre,  care  preţuiesc 
prietenia  mai  presus  de  aur. 

-  Foarte  adevărat,  îl  aprobă  grăsanul,  ignorând  ironia  lui  Tyrion. 

-  Cum  se  face  că  Păianjenul  ţi-a  devenit  atât  de  drag? 

-  Am  copilărit  împreună,  doi  băieţi  tineri,  în  Pentos. 

-  Varys  a  venit  din  Myr. 

-  într-adevăr.  L-am  întâlnit  la  scurtă  vreme  după  ce-a  sosit,  cu  un 
pas  înaintea  stăpânilor  de  sclavi.  Ziua  dormea  în  canale,  noaptea 
cutreiera  acoperişurile,  ca  o  pisică.  Eu  eram  aproape  la  fel  de  sărac,  un 
asasin  în  haine  de  mătase  ponosite,  câştigându-mi  existenţa  cu  sabia. 
Poate  că  ai  avut  ocazia  să  vezi  statuia  de  lângă  bazinul  meu.  Pytho 
Malanon  a  sculptat-o,  când  am  împlinit  şaisprezece  ani.  O  lucrare 
minunată,  deşi  acum  lăcrimez  când  o  văd. 

-  Vârsta  ne  transformă  pe  toţi  în  ruine.  Eu  şi  acum  jelesc  după 
nasul  meu.  Dar  Varys... 

-  In  Myr  era  un  prinţ  al  hoţilor,  până  când  un  hoţ  rival  1-a  dat  în 
vileag.  In  Pentos,  1-a  trădat  accentul  şi,  odată  ce  s-a  aflat  că  este  eunuc, 
a  fost  dispreţuit  şi  bătut.  De  ce  m-a  ales  pe  mine  să-1  protejez,  poate 
n-am  să  aflu  niciodată,  dar  am  ajuns  la  o  înţelegere.  Varys  îi  urmărea  pe 
hoţii  mărunţi  şi  le  lua  lucrurile  furate.  Eu  le  ofeream  ajutor  victimelor 
lor,  promiţându-le  să  le  recuperez  bunurile,  în  schimbul  unei  anumite 
sume.  Curând,  fiecare  om  jefuit  ştia  să  vină  la  mine,  în  timp  ce  tâlharii 
şi  hoţii  de  buzunare  îl  căutau  pe  Varys...  jumătate  din  ei  ca  să-i  taie 
gâtul,  cealaltă  jumătate  ca  să-i  vândă  ce-au  furat.  Ne-am  îmbogăţit 
amândoi  şi  am  devenit  şi  mai  bogaţi  după  ce  Varys  şi-a  dresat  şoarecii. 

-  La  Debarcaderul  Regelui  avea  ciripitori. 

-  Şoareci  le  spuneam  pe-atunci.  Hoţii  mai  bătrâni  erau  nişte 
nătărăi  care  nu  se  gândeau  mai  departe  decât  să-şi  preschimbe  prada 
de  peste  noapte  în  vin.  Varys  prefera  băieţii  orfani  şi  tinerele  fete.  Ii 
alegea  pe  cei  mai  mici,  cei  care  erau  agili  şi  tăcuţi,  şi  îi  învăţa  să  se 
caţere  pe  ziduri  şi  să  alunece  în  josul  hornurilor.  Ii  învăţa  şi  să  citească. 
Am  lăsat  aurul  şi  pietrele  preţioase  pentru  hoţii  de  rând.  In  schimb, 
şoarecii  noştri  furau  scrisori,  registre,  hărţi  maritime...  mai  târziu,  le 
citeau  şi  le  lăsau  la  locul  lor.  Secretele  sunt  mai  de  preţ  decât  aurul  ori 
safirele,  susţinea  Varys.  întocmai.  Am  devenit  atât  de  respectabil,  încât 
un  văr  al  Prinţului  din  Pentos  mi-a  îngăduit  să  mă  însor  cu  fiica  lui 
fecioară,  în  timp  ce  şoapte  despre  talentele  unui  anume  eunuc  au 
traversat  marea  îngustă  şi  au  ajuns  la  urechile  unui  anume  rege.  Un 

rege  foarte  neliniştit,  care  nu  avea  încredere  deplină  în  fiul  lui,  nici  în 
soţia  lui,  nici  în  Mâna  lui,  un  prieten  al  său  din  copilărie,  care  devenise 
foarte  arogant  şi  trufaş.  Cred  că  ştii  continuarea  poveştii,  nu-i  aşa? 

-  O  mare  parte,  recunoscu  Tyrion.  Văd  că,  pe  undeva,  eşti  mai 
mult  decât  un  negustor  de  brânză,  până  la  urmă. 

Illyrio  îşi  înclină  capul. 

-  Eşti  amabil  că  spui  asta,  micul  meu  prieten.  La  rândul  meu,  văd 
că  eşti  isteţ  întocmai  cum  susţinea  Lordul  Varys.  Illyrio  zâmbi, 
arătându-şi  dinţii  strâmbi  şi  galbeni,  şi  strigă  după  încă  un  urcior  cu 
vin  roşu  de  foc,  din  Myr. 

Când  magisterul  se  cufundă  în  somn,  cu  urciorul  de  vin  lângă  el, 
Tyrion  îşi  furişă  mâna  peste  perne,  să  scoată  recipientul  din 
închisoarea-i  cărnoasă  şi  să-şi  toarne  o  cupă.  O  goli  şi  căscă,  apoi  îşi  mai 
umplu  una.  Dacă  beau  destul  vin  de  foc,  îşi  spuse,  poate  că  visez  dragoni. 

Pe  când  era  încă  un  copil  singur  în  adâncurile  de  sub  Casterly 
Rock,  noaptea  călărea  adesea  dragoni,  imaginându-şi  că  era  un  prinţ 
Targaryen  pierdut  sau  un  lord  dragon  din  Valyria,  avântându-se  sus, 
deasupra  munţilor  şi  câmpiilor.  Odată,  când  unchii  lui  l-au  întrebat 
ce  dar  îşi  doreşte  de  ziua  lui,  le-a  cerut  un  dragon. 

-  N-ar  trebui  să  fie  unul  mare.  Ar  putea  fi  mic,  aşa,  ca  mine. 
Unchiul  Gerion  a  fost  de  părere  că  era  cel  mai  amuzant  lucru  pe 

care  îl  auzise  vreodată,  însă  unchiul  Tygett  a  spus: 

-  Ultimul  dragon  a  murit  acum  un  secol,  băiete. 

Asta  i  se  păruse  atât  de  monstruos  de  nedrept  încât  în  noaptea 
aceea  adormise  plângând. 

Totuşi,  dacă  era  să-i  dea  crezare  lordului  brânzei,  fiica  Regelui 
Nebun  scosese  din  ou  trei  dragoni  vii.  Cu  doi  mai  mulţi  decât  ar  avea 
nevoie  chiar  ţi  un  Targaryen.  Tyrion  aproape  regreta  că-şi  omorâse 
tatăl.  I-ar  fi  plăcut  să  vadă  faţa  Lordului  Tywin  aflând  că  există  o 
regină  Targaryen  care  se  îndreaptă  spre  Westeros  cu  trei  dragoni, 
sprijinită  de  un  eunuc  uneltitor  şi  de  un  negustor  de  brânză  mare  cât 
jumătate  din  Casterly  Rock. 

Piticul  era  atât  de  ghiftuit,  încât  fu  nevoit  să-şi  desfacă  centura  şi 
şnururile  de  sus  ale  pantalonilor.  Hainele  de  copil  cu  care-1  îmbrăcase 
gazda  lui  îl  făceau  să  se  simtă  ca  un  cârnat  mare  într-un  maţ  prea 
strâmt.  Dacă  mâncăm  tot  aşa  în  fiecare  zi,  am  să  ajung  cât  Illyrio  înainte 
s-o  întâlnesc  pe  această  reginâ-dragon.  Afară,  se  lăsase  noaptea,  în  lectică, 
totul  era  cufundat  în  întuneric.  Tyrion  asculta  sforăiturile  lui  Illyrio, 
pârâiturile  chingilor  de  piele,  tropăitul  copitelor  potcovite  cu  fier  ale 
cailor  pe  drumul  tare  valyrian,  dar  cu  inima  asculta  bătaia  aripilor 
aspre  de  dragoni. 

Când  se  trezi,  era  dimineaţă.  Caii  tropăiau,  lectica  pârâia  şi  se 
legăna  între  ei.  Tyrion  trase  uşor  draperia,  să  arunce  o  privire  afară, 
dar  nu  era  mai  nimic  de  văzut,  doar  câmpuri  galben-brune,  ulmi 
desfrunziţi  şi  drumul  însuşi,  un  drum  larg  de  piatră,  care  se  întindea 
drept  ca  o  suliţă  până  la  orizont.  Citise  despre  drumurile  Valyriei, 
dar  acesta  era  primul  pe  care-1  vedea.  Mâna  Ţinutului  Liber  ajunsese 
până  la  Piatra  Dragonului,  dar  niciodată  până  în  Westeros.  Ciudat. 
Piatra  Dragonului  nu  e  decât  o  stâncă.  Bogăţia  era  mai  departe  spre  vest, 
dar  ei  aveau  dragoni.  Cu  siguranţă  ştiau  ce  se  afla  acolo. 

Băuse  prea  mult  seara  trecută.  Capul  îi  bubuia  şi  până  şi  cea  mai 
domoală  legănare  a  lecticii  era  de-ajuns  să-i  întoarcă  stomacul  pe  dos. 
Deşi  Tyrion  nu  se  plânse,  Illyrio  Mopatis  îi  observase  suferinţa. 

-  Haide,  bea  cu  mine,  spuse  grăsanul.  Un  solz  de  dragon  care  te-a  ars, 
cum  se  spune. 

Illyrio  turnă  pentru  amândoi,  dintr-un  urcior  cu  vin  de  mure  atât 
de  dulce,  încât  atrăgea  muştele  mai  ceva  ca  mierea.  Tyrion  le  alungă  cu 
dosul  palmei  şi  luă  o  înghiţitură  zdravănă.  Gustul  era  atât  de  siropos 
încât  abia  reuşi  să  înghită.  Cea  de-a  doua  cupă  alunecă,  însă,  mai  uşor. 
Oricum,  n-avea  poftă  de  mâncare  şi,  când  Illyrio  îi  oferi  un  castron  de 
mure  în  smântână,  le  refuză  cu  o  fluturare  a  mâinii. 

-  Am  visat-o  pe  regină,  spuse  el.  Eram  în  genunchi  în  faţa  ei, 
jurându-i  credinţă,  dar  ea  m-a  confundat  cu  fratele  meu  Jaime  şi  m-a 
dat  hrană  dragonilor. 

-  Să  sperăm  că  n-a  fost  un  vis  profetic.  Eşti  un  pezevenghi  isteţ, 
întocmai  cum  a  spus  Varys,  şi  Daenerys  va  avea  nevoie  de  oameni 
isteţi  în  preajma  ei.  Ser  Barristan  este  un  cavaler  viteaz  şi  devotat,  dar 
nimeni  nu  cred  că  1-a  considerat  vreodată  abil. 

-  Cavalerii  nu  ştiu  să  rezolve  o  problemă  decât  într-un  singur  fel. 
Coboară  lancea  şi  atacă.  Un  pitic  are  alte  moduri  de  a  privi  viaţa.  Dar 
tu?  Şi  tu  eşti  un  om  isteţ. 

-  Mă  flatezi.  Illyrio  dădu  din  mână.  Din  păcate,  nu  sunt  făcut  să 
călătoresc,  aşa  că  te  voi  trimite  la  Daenerys  în  locul  meu.  I-ai  făcut  un 
mare  serviciu  când  ţi-ai  ucis  tatăl  şi  nădăjduiesc  că  îi  vei  face  multe 
altele.  Daenerys  nu  e  nebună,  cum  a  fost  fratele  ei.  Te  va  folosi  aşa 
cum  se  cuvine. 

Ca  surcele?  gândi  Tyrion,  zâmbind  amabil. 

Schimbară  caii  doar  de  trei  ori  în  ziua  aceea,  dar  păreau  să  se 
oprească  de  două  ori  pe  oră,  cel  puţin,  ca  Illyrio  să  poată  coborî  din 
lectică  să  se  uşureze.  Lordul  brânzei  e  mare  cât  un  elefant,  dar  are  băşica 
udului  cât  o  alună,  cugetă  piticul.  In  timpul  unei  opriri,  folosi  timpul 
ca  să  examineze  mai  bine  drumul.  Tyrion  ştia  ce  avea  să  găsească:  nu 
pământ  bătătorit,  nu  cărămizi,  nici  pietre  de  pavaj,  ci  o  fâşie  de  piatră 
compactă,  ridicată  de-o  palmă  deasupra  solului,  ca  să  permită  ploii  şi 
zăpezii  topite  să  se  scurgă  de  pe  margini.  Spre  deosebire  de  potecile 
noroioase  care  treceau  drept  drumuri  în  Cele  Şapte  Regate,  drumurile 
Valyriei  erau  largi  cât  pentru  trei  căruţe  una  lângă  alta  şi  nici  timpul, 
nici  folosirea  lor  nu  le  deteriorase.  Dăinuiau,  neschimbate,  la  patru 
secole  după  ce  Valyria  îşi  întâlnise  Urgia.  Tyrion  căută  făgaşe  sau 
crăpături,  dar  nu  găsi  decât  o  baligă  caldă  lăsată  de  unul  dintre  cai. 

Baliga  îl  făcu  să  se  gândească  la  nobilul  său  tată.  Eşti  jos,  în  vreun 
iad,  tată?  Un  iad  plăcut  şi  răcoros,  de  unde  poţi  să  ridici  ochii  şi  să  mă 
vezi  ajutând-o  pe  fiica  lui  Aerys  Nebunul  să  recâştige  Tronul  de  Fier? 

Când  îşi  reluară  călătoria,  Illyrio  scoase  la  iveală  o  pungă  de  castane 
prăjite  şi  începu  să  vorbească  din  nou  despre  regina-dragon. 

-  Mă  tem  că  ultimele  veşti  pe  care  le  avem  despre  Regina  Daenerys 
sunt  vechi  şi  răsuflate.  Trebuie  să  presupunem  că  a  părăsit  deja  Meeree- 
nul.  Are  în  sfârşit  oastea  ei,  o  oaste  jerpelită,  formată  din  mercenari, 
lorzi-călăreţi  dothraki,  infanterişti  Nepătaţi  şi,  fără  îndoială,  îi  va  conduce 
spre  vest,  să  ia  înapoi  tronul  tatălui  său.  Magister  Illyrio  deschise  un  vas 
cu  melci  cu  usturoi,  îi  mirosi  şi  zâmbi.  La  Volantis,  vei  avea  veşti  noi 
despre  Daenerys,  să  sperăm,  spuse  el,  sugând  un  melc  din  cochilie.  Drago- 
nii  şi  fetele  tinere  au  capricii,  şi  s-ar  putea  să  trebuiască  să-ţi  adaptezi  planu- 
rile. Griff  va  şti  ce  e  de  făcut.  Vrei  un  melc?  Usturoi  din  grădinile  mele. 

Dacă  aş  călări  un  melc  aş  înainta  mai  repede  decât  lectica  asta  a  ta. 
Tyriort  respinse  mâncarea,  cu  o  mişcare  a  mâinii. 

-  Ii  acorzi  mare  încredere  acestui  Griff.  Alt  prieten  din  copilărie? 

-  Nu.  Un  mercenar,  i-ai  spune,  dar  e  născut  în  Westeros.  Daenerys 
are  nevoie  de  oameni  demni  de  cauza  ei.  Illyrio  ridică  o  mână:  Ştiu! 
Mercenarii  pun  aurul  mai  presus  de  onoare,  asta  gândeşti.  Acest  Griff 
mă  va  vinde  surorii  mele.  Nu-i  aşa.  Am  încredere  în  el  ca  într-un  frate. 

A  Ită  greşeală  fatală. 

-  Atunci  am  să  fac  la  fel. 

-  Compania  de  Aur  mărşăluieşte  spre  Volantis  chiar  în  clipa  asta, 
să  aştepte  acolo  venirea  reginei  de  la  est. 

Sub  aur,  oţelul  aspru. 

-  Am  auzit  că  această  Companie  de  Aur  a  avut  o  înţelegere  cu  unul 
dintre  Oraşele  Libere. 

-  Myr.  Illyrio  zâmbi  atotcunoscător.  înţelegerile  pot  fi  încălcate. 

-  Brânza  aduce  mai  mulţi  bani  decât  ştiam,  spuse  Tyrion.  Cum  ai 
reuşit  asta? 

Magisterul  îşi  mişcă  degetele  dolofane. 

-  Unele  înţelegeri  se  scriu  cu  cerneală,  altele  cu  sânge.  Mai  mult 
nu  spun. 

Piticul  cugetă  la  vorbe  însoţitorului  său.  Compania  de  Aur  avea 
reputaţia  celei  mai  bune  dintre  companiile  libere,  înfiinţată  cu  un  secol 
în  urmă,  de  Oţelul  înverşunat,  un  fiu  bastard  al  lui  Aegon  cel  Netrebnic. 

Când  altul  dintre  Marii  Bastarzi  ai  lui  Aegon  a  încercat  să  ia  Tronul  de 
Fier  de  la  fratele  său  vitreg,  născut  legitim,  Oţelul  înverşunat  s-a  alăturat 
revoltei.  Insă  Daemon  Blackfyre  pierise  pe  Câmpul  Ierbii  Roşii  şi,  odată 
cu  el,  rebeliunea  sa.  Adepţii  Dragonului  Negru  care  au  supravieţuit 
bătăliei,  dar  au  refuzat  să  plece  genunchiul,  au  fugit  peste  marea  îngustă. 
Printre  ei,  fiii  cei  mai  mici  ai  lui  Daemon,  Oţelul  înverşunat  şi  sute  de 
lorzi  fără  pământuri  şi  cavaleri  care  au  fost  curând  nevoiţi  să  devină 
mercenari  ca  să  supravieţuiască.  Unii  s-au  alăturat  Flamurii  Zdrenţuite, 
alţii  Fiilor  Secunzi  sau  Oamenilor  Fecioarei.  Oţelul  înverşunat  a  văzut 
oastea  Casei  Blackfyre  risipindu-se  în  cele  patru  zări,  aşa  că  a  format 
Compania  de  Aur,  încercând  să  reunească  exilaţii. 

De  atunci  şi  până  în  zilele  noastre,  Compania  de  Aur  a  trăit  şi  a 
murit  în  Ţinuturile  Discordiei,  luptând  pentru  Myr,  pentru  Lys  sau 
Tyrosh,  în  micile  lor  războaie  inutile  şi  visând  la  pământul  pe  care 
taţii  lor  îl  pierduseră.  Erau  exilaţi  şi  fii  de  exilaţi,  deposedaţi  şi 
neiertaţi...  dar  nişte  luptători  formidabili. 

-  Iţi  admir  puterea  de  convingere,  îi  spuse  Tyrion  lui  Illyrio.  Cum 
ai  determinat  Compania  de  Aur  să  se  dedice  cauzei  dulcii  noastre 
regine,  când  au  petrecut  atât  timp  din  existenţa  lor  luptând  împotriva 
Targaryenilor? 

Illyrio  respinse  obiecţia  ca  şi  cum  ar  fi  alungat  o  muscă. 

-  Negru  sau  roşu,  un  dragon  rămâne  un  dragon.  Moartea  lui 
Maelys  cel  Monstruos  pe  Treptele  de  Piatră  a  însemnat  sfârşitul  liniei 
masculine  a  Casei  Blackfyre.  Negustorul  de  brânză  zâmbi  prin  barba-i 
despicată.  Iar  Daenerys  va  oferi  exilaţilor  ceea  ce  Oţelul  înverşunat  şi 
Casa  Blackfyre  n-au  putut  niciodată.  Ii  va  duce  acasă. 

Cu  foc  şi  sabie.  Era  genul  de  întoarcere  acasă  pe  care  şi-1  dorea  şi  Tyrion. 

-  Zece  mii  de  săbii  sunt  un  dar  princiar,  recunosc.  înălţimea  Sa  ar 
trebui  să  fie  mulţumită. 

Magisterul  clătină  modest  din  cap,  cu  guşa  tremurând. 

-  N-aş  îndrăzni  niciodată  să  spun  ce-ar  putea  s-o  mulţumească  pe 
înălţimea  Sa. 

Prudent  din  partea  ta.  Tyrion  ştia  o  mulţime  de  lucruri  despre 
gratitudinea  regilor.  De  ce-ar  fi  altfel  reginele? 

In  scurt  timp,  magisterul  dormea  dus,  lăsându-1  pe  Tyrion  să 
mediteze  în  linişte.  Se  întrebă  de  ce  ar  accepta  Barristan  Selmy  să  intre 
în  bătălie  alături  de  Compania  de  Aur.  In  timpul  Războiului  Regilor 
de  Nouă  Parale,  Selmy  îşi  croise  drum  cu  sabia  printre  ei,  ca  să-1  ucidă 
pe  ultimul  dintre  pretendenţii  Blackfyre.  Rebeliunea  naşte  tovărăşii 
ciudate.  Şi  niciuna  mai  ciudată  decât  acest  grăsan  cu  mine. 

Negustorul  de  brânză  se  trezi  când  se  opriră  să  schimbe  caii  şi 
trimise  după  un  coş  proaspăt. 

-  Cât  de  departe  am  ajuns?  îl  întrebă  piticul,  în  timp  ce  se  îndopau 
cu  clapon  rece  şi  o  delicatesă  făcută  din  morcovi,  ridichi,  bucăţi  de 
lămâie  verde  şi  portocale. 

-  Suntem  în  Andalos,  prietene.  Ţinutul  de  unde  vin  andalii  noştri. 
L-au  luat  de  la  oamenii  păroşi  care  au  fost  aici  înaintea  lor,  veri  ai 
oamenilor  păroşi  din  Ib.  Inima  străvechiului  regat  al  lui  Hugor  se  află 
la  nord  de  locul  în  care  ne  aflăm,  dar  trecem  prin  mlaştinile  lui  sudice. 
In  Pentos,  acestea  sunt  numite  Câmpiile.  Mai  departe  spre  est  se  află 
Colinele  de  Catifea.  Acolo  mergem  noi. 

Andalos.  Credinţa  spunea  că  înşişi  Cei  Şapte  păşiseră  cândva  pe 
dealurile  Andalosului,  în  trupuri  de  om. 

-  Tatăl  a  întins  mâna  către  ceruri  şi  a  luat  şapte  stele,  declamă 
Tyrion  din  memorie,  şi,  una  câte  una,  le-a  aşezat  pe  fruntea  lui  Hugor 
al  Colinelor,  făcându-i  o  coroană  strălucitoare. 

Magister  Illyrio  îl  privi  curios. 

-  Nu  mi-am  închipuit  că  micul  meu  prieten  e  atât  de  pios. 
Piticul  ridică  din  umeri. 

-  O  rămăşiţă  a  copilăriei  mele.  Ştiam  că  n-am  să  devin  cavaler,  aşa 
că  am  hotărât  să  fiu  înalt  Septon.  Coroana  de  cristal  te  face  mai  înalt  cu 
două  palme.  Am  studiat  cărţile  sfinte  şi  m-am  rugat  până  mi-am  tocit 
ambii  genunchi,  dar  căutarea  mea  s-a  sfârşit  în  mod  tragic.  Am  ajuns 
la  vârsta  aceea  şi  m-am  îndrăgostit. 

-  O  fecioară?  Ştiu  cum  merg  treburile.  Illyrio  îşi  vârî  mâna  dreaptă 
în  susul  mânecii  stângi  şi  scoase  un  medalion  de  argint.  înăuntru  era 
chipul  pictat  al  unei  femei,  cu  ochi  mari,  albaştri,  şi  părul  auriu 
presărat  cu  şuviţe  de  argint.  Serra.  Am  găsit-o  într-o  casă  a  plăcerilor 
din  Lys  şi  am  adus-o  acasă,  să-mi  încălzească  patul,  dar,  în  cele  din 
urmă,  am  luat-o  de  soţie.  Eu,  a  cărui  primă  nevastă  fusese  o  verişoară 
a  Prinţului  Pentosului.  Porţile  palatului  mi  s-au  închis  după  aceea, 
dar  nu-mi  păsa.  Preţul  era  prea  mic  pentru  Serra. 

-  Cum  a  murit?  Tyrion  ştia  că  era  moartă,  nimeni  nu  vorbea  cu 
atâta  drag  despre  o  femeie  care  îl  părăsise. 

-  O  corabie  de  negoţ  braavosi  a  poposit  la  Pentos  în  drumul  de 
întoarcere  dinspre  Marea  de  Jad.  Comoara  transporta  cuişoare  şi  şofran, 
jais  şi  jad,  brocart  stacojiu,  mătase  verde...  şi  moartea  cenuşie.  I-am 
omorât  vâslaşii  când  au  debarcat  şi  am  ars  corabia  ancorată,  dar  şobolanii 
s-au  furişat  de-a  lungul  vâslelor  şi  au  lipăit  până  la  chei  pe  picioare  reci 
de  piatră.  Molima  a  luat  două  mii  de  vieţi,  înainte  să  se  isprăvească. 
Magister  fllyrio  închise  medalionul.  Ii  păstrez  mâinile  în  dormitor.  Avea 
mâinile  atât  de  catifelate... 

Tyrion  se  gândi  la  Tysha.  Privi  afară,  la  câmpurile  pe  care  cândva 
păşiseră  zeii. 

-  Ce  fel  de  zei  fac  şobolani,  molime  şi  pitici?  Ii  reveni  în  minte  un 
alt  pasaj  din  Steaua  cu  Şapte  Colţuri.  Fecioarei  i-a  adus  o  fată  mlădioasă 
ca  o  trestie,  cu  ochii  ca  două  lacuri  albastre  şi  adânci,  iar  Hugor  a 
declarat  că  o  va  lua  de  soţie.  Aşadar,  Mama  a  făcut-o  fertilă  şi  Baba  a 
prevestit  că  avea  să-i  dăruiască  regelui  patruzeci  şi  patru  de  fii  măreţi. 
Războinicul  a  dat  putere  braţelor  lor,  iar  Fierarul  a  făurit  pentru 
fiecare  câte  o  armură. 

-  Fierarul  tău  trebuie  să  fi  fost  din  Rhoyne,  îl  zeflemisi  Illyrio. 
Andalii  au  învăţat  arta  fierului  de  la  rhoynarii  care  locuiau  de-a  lungul 
râului.  E  lucru  ştiut. 

-  Nu  de  către  septonii  noştri.  Tyrion  arătă  către  câmpuri.  Cine 
locuieşte  pe  aceste  Câmpii  ale  voastre? 

-  Plugari  şi  truditori,  legaţi  de  pământ.  Sunt  livezi,  ferme,  mine... 
Am  şi  eu  câteva,  dar  arareori  le  vizitez.  De  ce  mi-aş  petrece  zilele  aici, 
cu  nenumăratele  desfătări  ale  Pentosului  la  îndemână? 

-  Nenumărate  desfătări.  Şi  imense  ziduri  groase.  Tyrion  îşi  învârti 
vinul  în  cupă.  N-am  văzut  niciun  oraş  de  când  am  plecat  din  Pentos. 

-  Sunt  ruine.  Illyrio  flutură  o  pulpă  de  pui  spre  draperii. 
Lorzii-călăreţi  vin  pe-aici  ori  de  câte  ori  vreunui  khal  îi  trece  prin 
minte  să  privească  peste  mare.  Dothrakii  nu  iubesc  oraşele,  trebuie 
să  ştiţi  asta  până  şi  în  Westeros. 

-  Năvăleşte  asupra  unuia  dintre  aceste  khalasaruri  şi  distruge-1,  şi  poate 
vei  descoperi  că  dothrakii  nu  sunt  atât  de  grăbiţi  să  traverseze  Rhoynul. 

-  E  mai  ieftin  să  mituieşti  duşmanii  cu  mâncare  şi  daruri. 

De  m-aş  fi  gândit  să  aduc  nişte  brânză  bună  la  bătălia  de  la  Apa 
Neagră,  poate  că  aş  avea  nasul  întreg  şi-acum.  Lordul  Tywin  dispreţuise 
întotdeauna  Oraşele  Libere.  Luptă  cu  bani  în  loc  de  săbii,  obişnuia  să 
spună.  Aurul  are  întrebuinţările  lui,  dar  războaiele  se  câştigă  cu  fier. 

-  Dă-i  aur  unui  duşman  şi  nu  va  face  decât  să  se  întoarcă  şi  să  mai 
ceară,  zicea  mereu  tatăl  meu. 

-  E  vorba  de  acelaşi  tată  pe  care  l-ai  ucis?  Illyrio  aruncă  osul  de  pui 
pe  geamul  lecticii.  Mercenarii  nu  se  vor  împotrivi  gălăgioşilor 
dothraki.  S-a  dovedit  la  Qohor. 

-  Nici  măcar  bravul  tău  Griff?  îl  persiflă  Tyrion. 

-  Griff  e  altfel.  El  are  un  fiu  pe  care-1  iubeşte  la  nebunie.  Tânărul 
Griff  i  se  spune  băiatului.  Un  fecior  nobil  ca  nimeni  altul. 

Mâncarea,  vinul,  soarele,  legănatul  lecticii,  bâzâitul  muştelor,  toate 
conlucrau  să-1  adoarmă  pe  Tyrion.  Aşa  că  adormi,  se  trezi,  bău.  Illyrio 
bea  cot  la  cot  cu  el.  Şi,  când  cerul  se  întunecă,  trecând  spre  violet, 
grăsanul  începu  să  sforăie. 

In  noaptea  aceea,  Tyrion  Lannister  visă  o  bătălie  care  înroşea  de  sânge 
dealurile  Westerosului.  Era  în  mijlocul  ei,  împărţind  moarte  cu  o  secure 
cât  el  de  mare,  luptând  umăr  lângă  umăr  cu  Barristan  cel  Viteaz  şi  cu 
Oţelul  înverşunat,  în  timp  ce  pe  cer,  deasupra  lor,  se  învârteau  dragoni. 

In  vis  avea  două  capete,  ambele  fără  nas.  Tatăl  său  era  în  fruntea  duşmani- 
lor, aşa  că  îl  ucise  din  nou.  Apoi  îl  omorî  pe  fratele  său  Jaime,  ciopârţin- 
du-i  faţa  până  i-o  transformă  într-o  ruină  roşie,  râzând  la  fiecare  lovitură. 
Abia  când  lupta  se  termină  îşi  dădu  seama  că  al  doilea  cap  al  său  plângea. 

Când  se  trezi,  picioarele-i  pipernicite  erau  ţepene  ca  fierul.  Illyrio 
mânca  măsline. 

-  Unde  suntem?  întrebă  Tyrion. 

-  încă  n-am  părăsit  Câmpiile,  grăbitul  meu  prieten.  Curând 
drumul  nostru  va  străbate  Colinele  de  Catifea.  Acolo  vom  începe 
urcuşul  către  Ghoyan  Drohe,  de  pe  Micul  Rhoyne. 

Ghoyan  Drohe  fusese  un  oraş  rhoynar  până  când  dragonii  Valyriei 
îl  transformaseră  într-o  ruină  pârjolită.  Străbat  şi  ani,  nu  doar  distanţe, 
cugetă  Tyrion,  mă  întorc  prin  istorie,  la  zilele  în  care  dragonii  stăpâneau 
pământul. 

Tyrion  dormi,  se  trezi  şi  dormi  din  nou  şi  ziua  şi  noaptea  păreau 
să  nu  conteze.  Colinele  de  Catifea  se  dovediră  o  dezamăgire. 

-  Jumătate  din  târfele  din  Lannisport  au  sâni  mai  mari  decât  colinele 
astea,  îi  spuse  el  lui  Illyrio.  Ar  trebui  să  le  spuneţi  Sfârcurile  de  Catifea. 

Văzură  un  cerc  de  pietre  pe  care  magisterul  susţinea  că  îl  înălţaseră 
uriaşii,  iar  mai  târziu  un  lac  adânc. 

-  Aici  era  un  cuib  de  tâlhari  care  îi  jefuiau  pe  toţi  cei  aflaţi  în 
trecere,  explică  Illyrio.  Se  spune  că  şi  acum  locuiesc  sub  apă.  Cei  care 
pescuiesc  în  lac  sunt  traşi  în  adâncuri  şi  devoraţi. 

In  seara  următoare  întâlniră  un  uriaş  sfinx  valyrian,  ghemuit  lângă 
drum.  Avea  trup  de  dragon  şi  chip  de  femeie. 

-  O  regină-dragon,  spuse  Tyrion.  Un  semn  minunat. 

-  Regele  ei  lipseşte.  Illyrio  arătă  către  soclul  neted  de  piatră  pe  care 
stătuse  cândva  cel  de-al  doilea  sfinx,  acum  năpădit  de  muşchi  şi  viţă 
înflorită.  Lorzii-călăreţi  au  construit  sub  el  roţi  de  lemn  şi  l-au  tras 
înapoi  la  Vaes  Dothrak. 

Şi  ăsta  e  un  semn,  gândi  Tyrion,  dar  nu  la  fel  de  încurajator.  In 
noaptea  aceea,  mai  beat  ca  de  obicei,  se  apucă  dintr-odată  să  cânte: 

Prin  oraş,  printre  străzi  el  călare  venea 
coborând  din  înalt,  dintre  munţi, 
Pe  alei  şi  pe  scări  şi  prin  pieţe  trecea, 
spre  femeia  cu  şoapte  fierbinţi. 
O  comoară  ascunsă  femeia-i  era, 
ruşinea  şi  dragostea  lui, 
Căci  nici  lanţ,  nici  cetate  nimic  nu-nsemna 
pe  lângă  un  dulce  sărut. 

Alte  versuri  nu  mai  ştia,  în  afară  de  refren:  Căci  o  mână  de  aur  e 
rece  mereu,  dar  caldă  e  mâna  unei  femei...  Mâinile  lui  Shae  îl  loviseră  în 
timp  ce  mâinile  de  aur  săpaseră  în  gâtul  ei.  Nu-şi  amintea  dacă  fuseseră 
calde  sau  nu.  Când  puterile  au  părăsit-o,  loviturile  ei  au  devenit  nişte 
molii  fâlfâindu-i  pe  lângă  faţă.  Cu  fiecare  răsucire  a  lanţului,  mâinile  de 
aur  au  săpat  mai  adânc.  Căci  nici  lanţ,  nici  cetate  nimic  nu-nsemna,  pe 
lângă  un  dulce  sărut.  O  sărutase  pentru  ultima  oară,  după  ce  murise? 
Nu-şi  amintea...  deşi  încă  îşi  aducea  aminte  primul  lor  sărut,  din  cortul 
de  lângă  Furca  Verde.  Cât  de  dulce  fusese  gura  ei! 

îşi  amintea  şi  primul  sărut  cu  Tysha.  Nu  ştia  nici  ea  cum,  mai  mult 
decât  mine.  Ne  ciocneam  nasurile  întruna,  dar  când  i-am  atins  limba  cu 
a  mea,  a  început  să  tremure.  Tyrion  închise  ochii,  să-şi  aducă  în  minte 
chipul  ei,  dar,  în  schimb,  îşi  văzu  tatăl,  aşezat  pe  o  privată,  cu  cămaşa 
de  noapte  ridicată  până  la  brâu. 

„Acolo  unde  se  duc  târfele",  spusese  Lordul  Tywin  şi  arbaleta 
zbârnâise. 

Piticul  se  rostogoli  pe-o  parte  şi  îşi  vârî  jumătatea  de  nas  adânc  în 
pernele  de  mătase.  Somnul  deschise  în  faţa  lui  un  puţ  şi  Tyrion  se 
azvârli  în  el  cu  hotărâre,  lăsând  întunericul  să-1  devoreze. 


OMUL  NEGUSTORULUI 


Aventura  duhnea. 

Se  lăuda  cu  şaizeci  de  vâsle,  o  singură  velă  şi  un  bordaj  lung  şi  suplu 
care  promitea  viteză.  Mică,  dar  ar  putea  să  fie  destul  de  bună,  gândi 
Quentyn  când  o  văzu,  dar  asta  se  întâmpla  înainte  să  urce  la  bord  şi 
s-o  adulmece  bine.  Porci,  fu  primul  său  gând,  dar  după  ce  mai  inspiră 
o  dată,  se  răzgândi.  Porcii  aveau  un  miros  mai  curat.  Aicji  era  miasmă 
de  urină,  carne  în  putrefacţie  şi  excremente,  duhoare  de  cadavru,  de 
buboaie  purulente  şi  răni  stricate,  atât  de  puternică  încât  covârşea 
aerul  sărat  şi  mirosul  de  peşte  al  portului. 

-  îmi  vine  să  vomit,  îi  spuse  el  lui  Gerris  Drinkwater. 
Aşteptau  sosirea  căpitanului  navei,  năduşind  în  căldură,  în  timp 

ce  duhoarea  se  înălţa  dinspre  puntea  de  sub  picioarele  lor. 

-  Dacă  şi  căpitanul  miroase  ca  nava  asta,  s-ar  putea  să-ţi  ia  voma 
drept  parfum,  răspunse  Gerris. 

Quentyn  era  pe  cale  să  propună  să  încerce  altă  corabie,  când 
căpitanul  îşi  făcu,  în  cele  din  urmă,  apariţia,  însoţit  de  doi  respingători 
membri  ai  echipajului.  Gerris  îl  întâmpină  cu  un  zâmbet.  Deşi  nu 
vorbea  limba  volantenă  la  fel  de  bine  ca  Quentyn,  şiretlicul  cera  să  vor- 
bească el  în  numele  lor.  In  Oraşul  Colibelor,  Quentyn  jucase  rolul  de 
negustor  de  vinuri,  dar  mascarada  îl  iritase,  aşadar,  când  dornishenii  au 

schimbat  corăbiile  la  Lys,  au  schimbat  şi  rolurile.  La  bordul  Ciocârliei, 
Cletus  Yronwood  a  devenit  negustorul,  iar  Quentyn,  servitorul.  In 
Volantis,  cu  Cletus  ucis,  Gerris  preluase  rolul  stăpânului. 

înalt  şi  chipeş,  cu  ochi  albaştri-verzui,  păr  nisipiu  cu  şuviţe  deco- 
lorate de  soare  şi  un  trup  suplu  şi  graţios,  Gerris  Drinkwater  avea  un 
aer  înfumurat,  o  siguranţă  de  sine  vecină  cu  aroganţa.  Nu  părea  nici- 
odată stingherit  şi,  chiar  şi  atunci  când  nu  vorbea  limba,  avea  întotdea- 
una metode  de  a  se  face  înţeles.  Quentyn  era  o  prezenţă  modestă,  prin 
comparaţie  -  scund  şi  îndesat,  cu  picioare  scurte,  cu  părul  castaniu  de 
culoarea  pământului  abia  arat.  Avea  fruntea  prea  înaltă,  maxilarul  prea 
pătrat,  nasul  prea  mare.  O  faţă  sinceră,  o  numise  cândva  o  fată,  dar  ar 
trebui  să  zâmbeşti  mai  mult. 

Quentyn  Martell  nu  zâmbise  niciodată  cu  uşurinţă,  nu  mai  mult 
decât  nobilul  său  tată. 

-  Cât  de  iute  e  Aventura  ta?  întrebă  Gerris,  într-o  variantă  poticnită 
a  valyrienei  culte. 

Căpitanul  corăbiei  recunoscu  accentul  şi  îi  răspunse  în  Limba 
Comună  a  Weste  rosului. 

-  Alta  mai  iute  nu  există,  cinstite  lord.  Aventura  goneşte  mai 
repede  ca  vântul.  Spune-mi  unde  doriţi  să  mergeţi  şi  am  să  vă  duc 
grabnic  acolo. 

-  Caut  o  corabie  spre  Meereen  pentru  mine  şi  doi  servitori. 
Asta  îi  tăie  elanul  căpitanului. 

-Nu  sunt  străin  de  Meereen,  aş  putea  găsi  din  nou  oraşul,  da... 
dar  de  ce?  Nu  sunt  sclavi  de  cumpărat  în  Meereen,  niciun  profit  de 
făcut  acolo.  Regina  argintie  a  pus  capăt  acestor  lucruri.  A  închis  până 
şi  arenele  de  luptă,  aşa  că  un  biet  marinar  nici  măcar  nu  se  poate  distra 
cât  timp  aşteaptă  să  se  umple  calele.  Spune-mi,  prietene  din  Westeros, 
ce  anume  te  determină  să  vrei  să  mergi  la  Meereen? 

Cea  mai  frumoasă  femeie  din  lume,  gândi  Quentyn.  Viitoarea  mea 
mireasă,  dacă  zeii  sunt  buni.  Uneori  zăcea  treaz  în  noapte,  imaginându-şi 
chipul  ei,  trupul  ei  şi  întrebându-se  de  ce-ar  dori  o  asemenea  femeie  să 

se  căsătorească  tocmai  cu  el,  dintre  toţi  prinţii  din  lume.  Eu  sunt  Domul, 
îşi  spuse.  Ea  doreşte,  mai  mult  ca  sigur,  Domul. 
Gerris  îi  servi  povestea  pe  care  o  născociseră: 

-  Afacerea  familiei  mele  este  vinul.  Tatăl  meu  are  vii  întinse  în  Dome 
şi  vrea  să  găsesc  pieţe  noi.  Se  speră  că  bunii  oameni  ai  Meereenului  vor 
primi  cu  bucurie  ceea  ce  vând  eu. 

-  Vin?  Vin  domishean?  Căpitanul  nu  era  convins.  Oraşele  sclavilor 
sunt  în  război.  Este,  oare,  posibil,  să  nu  ştii  asta? 

-  Luptele  se  poartă  între  Yunkai  şi  Astapor,  am  auzit.  Meereen  nu 
e  implicat. 

-  Nu,  deocamdată.  Dar  va  fi  în  curând.  Un  sol  din  Oraşul  Galben 
se  află  în  Volantis  chiar  acum,  tocmind  mercenari.  Lăncile  Lungi  s-au 
îmbarcat  deja  spre  Yunkai,  iar  Hoinarii  şi  Compania  Pisicii  le  vor  urma, 
după  ce-şi  vor  completa  rândurile.  Compania  de  Aur  mărşăluieşte  şi  ea 
spre  est.  Toate  aceste  lucruri  sunt  cunoscute. 

-  Dacă  spui.  Eu  mă  ocup  de  vin,  nu  de  războaie.  Vinul  ghiscari  e 
o  poşircă,  toată  lumea  e  de  acord  cu  asta.  Voi  primi  bani  frumoşi  în 
Meereen  pentru  vinurile  mele  vechi  dornishene. 

-  Morţilor  nu  le  pasă  ce  fel  de  vin  beau.  Căpitanul  Aventurii  îşi 
trecu  degetele  prin  barbă.  Cred  că  nu  sunt  primul  căpitan  pe  care  l-ai 
abordat.  Nici  al  zecelea. 

-  Nu,  recunoscu  Gerris. 

-  Câţi,  atunci?  O  sută? 

Pe-aproape,  gândi  Quentyn.  Volantenilor  le  plăcea  să  se  laude  că 
cele  o  sută  de  insule  ale  Braavosului  ar  putea  fi  aruncate  în  portul  lor 
adânc  şi  înecate.  Quentyn  nu  văzuse  niciodată  Braavosul,  dar  nu-i  venea 
greu  să  creadă.  Bogat,  pârguit  şi  putred,  Volantisul  acoperea  gura  râului 
Rhoyne  ca  un  sărut  cald  şi  umed,  întinzându-se  peste  coline  şi  mlaştini, 
pe  ambele  maluri.  Pretutindeni  erau  corăbii,  venind  în  josul  râului  sau 
îndreptându-se  spre  mare,  înghesuindu-se  la  cheiuri  şi  debarcadere, 
încărcând  sau  descărcând  marfă:  nave  de  război,  baleniere  şi  galere  de 
negoţ,  carace  şi  luntri,  bărci  de  pescuit,  mari  şi  mici,  corăbii  lungi, 

corăbii-lebădă,  nave  din  Lys,  Tyrosh  şi  Pentos,  corăbii  qartheene  ce 
transportau  mirodenii,  mari  cât  nişte  palate,  nave  din  Tolos,  Yunkai 
şi  Insulele  Basiliscului.  Atât  de  multe,  încât  Quentyn,  văzând  portul 
pentru  prima  dată  de  pe  puntea  Ciocârliei,  le  spusese  prietenilor  lui  că 
nu  vor  zăbovi  mai  mult  de  trei  zile. 

Insă  trecuseră  douăzeci  de  zile  şi  erau  tot  acolo,  tot  fără  navă. 
Căpitanii  Melantinei,  Fiicei  Triarhului  şi  Sărutului  Sirenei  îi  refuzaseră 
cu  toţii.  Un  marinar  de  pe  Călătorul  Temerar  le  râsese  în  faţă.  Căpitanul 
Delfinului  îi  ocărâse  că-i  irosesc  timpul,  iar  proprietarul  navei  Al  Şaptelea 
Fiu  i-a  acuzat  că  sunt  piraţi.  Toate  astea  în  prima  zi. 

Doar  căpitanul  de  pe  Căpriorul  le  explicase  motivele  refuzului  său: 

-  E  adevărat  că  am  drum  spre  est,  le  spuse,  la  o  cupă  de  vin  îndoit 
cu  apă.  Ocolesc  Valyria  pe  la  sud  şi  apoi  mă  îndrept  spre  răsărit.  Vom 
lua  apă  şi  provizii  la  Noul  Ghis,  pe  urmă  vom  vâsli  spre  Quarth  şi 
Porţile  de  Jad.  Orice  călătorie  întâmpină  primejdii,  cele  lungi  în 
special.  De  ce  le-aş  căuta  cu  lumânarea,  intrând  în  Golful  Sclavilor? 
Cu  Căpriorul  îmi  câştig  existenţa.  N-am  să-mi  risc  corabia  ca  să  duc 
trei  dornisheni  nebuni  în  mijlocul  unui  război. 

Quentyn  se  gândea  deja  că  ar  fi  fost  mai  bine  să-şi  cumpere  o 
corabie  în  Oraşul  Colibelor.  Pe  de  altă  parte,  asta  ar  fi  atras  atenţia  în 
mod  nedorit  asupra  lor.  Păianjenul  avea  informatori  peste  tot,  chiar 
şi  în  castelele  din  Sunspear. 

-  Dornul  va  sângera  dacă  misiunea  ta  e  descoperită,  îl  prevenise  tatăl 
său,  pe  când  priveau  copiii  zbenguindu-se  în  iazurile  şi  fântânile  Grădini- 
lor de  Apă.  Ceea  ce  facem  înseamnă  trădare,  fără  doar  şi  poate.  Nu  te 
încrede  decât  în  tovarăşii  tăi  şi  evită  pe  cât  posibil  să  atragi  atenţia. 

Aşadar,  Gerris  Drinkwater  îi  oferi  căpitanului  Aventurii  cel  mai 
dezarmant  zâmbet. 

-  Sincer  să  fiu,  n-am  ţinut  socoteala  tuturor  laşilor  care  ne-au  refuzat, 
dar,  la  Casa  Negustorului,  am  auzit  spunându-se  că  eşti  un  om  mai 
curajos,  care  ar  putea  risca  orice  pentru  suficient  aur. 

Un  contrabandist,  gândi  Quentyn.  Aşa-i  spuneau  ceilalţi  comercianţi, 
în  Casa  Negustorului,  căpitanului  Aventurii. 

-  E  contrabandist  şi  vânzător  de  sclavi,  jumătate  pirat,  jumătate 
codoş,  dar  s-ar  putea  să  fie  singura  voastră  şansă,  le  zisese  hangiul. 

Căpitanul  îşi  frecă  degetul  mare  de  arătător. 

-  Şi  cât  aur  ai  considera  destul  pentru  o  asemenea  călătorie? 

-  De  trei  ori  preţul  tău  obişnuit  pentru  un  drum  în  Golful  Sclavilor. 

-  Pentru  fiecare?  Căpitanul  îşi  dezveli  dinţii  într-o  grimasă  care 
s-ar  fi  putut  dori  un  zâmbet,  dar  care  dădu  feţei  sale  înguste  o  expresie 
sălbatică.  Poate.  E  adevărat.  Sunt  un  om  mai  curajos  decât  mulţi.  Cât 
de  curând  ai  dori  să  plecăm? 

-  Mâine  n-ar  fi  prea  curând. 

-  S-a  făcut.  Intoarce-te  cu  o  oră  înainte  de  primii  zori  cu  prietenii 
şi  vinurile  tale.  Mai  bine  să  plecăm  cât  timp  Volantisul  doarme,  pentru 
ca  nimeni  să  nu  ne  pună  întrebări  incomode  despre  destinaţia  noastră. 

-  Cum  spui.  Cu  o  oră  înainte  de  primii  zori. 
Zâmbetul  căpitanului  se  lărgi: 

-  Mă  bucur  că  vă  pot  fi  de  folos.  Vom  avea  o  călătorie  plăcută, 
nu-i  aşa? 

-  Sunt  sigur  de  asta,  răspunse  Gerris. 

Căpitanul  ceru  bere  şi  cei  doi  băură  în  cinstea  înţelegerii  încheiate. 

-  Un  om  dulce,  spuse  Gerris  după  aceea,  în  timp  ce  el  şi  Quentyn 
se  îndreptau  către  piciorul  cheiului  unde  îi  aştepta  batbayul  lor 
închiriat. 

Aerul  era  fierbinte  şi  apăsător  şi  soarele  atât  de  strălucitor,  încât 
amândoi  mijeau  ochii. 

-  Un  oraş  dulce,  întări  Quentyn.  Destul  de  dulce  să-ţi  carieze  dinţii. 
Sfecla  de  zahăr  creştea  din  abundenţă  prin  preajmă  şi  era  servită 
aproape  la  fiecare  fel  de  mâncare.  Volantenii  făceau  din  sfeclă  o  supă 
rece,  vâscoasă  şi  densă  ca  o  miere  purpurie.  Vinurile  erau  dulci  şi  ele. 
Mă  tem  că  plăcuta  noastră  călătorie  va  fi,  însă,  scurtă,  continuă 
Quentyn.  Omul  acesta  dulce  n-are  de  gând  să  ne  ducă  la  Meereen. 

Ne-a  acceptat  prea  repede  propunerea.  O  să  ne  ia  de  trei  ori  preţul 
obişnuit,  fără  îndoială  şi,  după  ce  ne  urcă  la  bord  şi  ne  duce  în  larg,  ne 
taie  beregata  şi  ne  ia  şi  restul  aurului. 

-  Sau  ne  leagă  în  lanţuri  de  o  vâslă,  lângă  nenorociţii  ăia  care 
duhneau.  Cred  că  trebuie  să  găsim  un  contrabandist  mai  de  soi. 

Vizitiul  îi  aştepta  lângă  hathayul  lui.  In  Westeros,  s-ar  fi  putut  numi 
car  cu  boi,  dar  era  mult  mai  împodobit  decât  orice  car  pe  care-1  văzuse 
Quentyn  vreodată  în  Dorne  şi  îi  lipseau  boii.  Hathayul  era  tras  de  un 
elefant  pitic,  de  culoarea  zăpezii  murdare.  Străzile  Vechiului  Volantis 
erau  pline  de  asemenea  animale. 

Quentyn  ar  fi  preferat  să  meargă  pe  jos,  dar  erau  la  kilometri 
depărtare  de  han.  In  plus,  hangiul  de  la  Casa  Negustorului  îl  prevenise 
că  mersul  pe  jos  i-ar  putea  coborî  în  ochii  căpitanilor  străini  şi  a  volan- 
tenilor  autohtoni  deopotrivă.  Oamenii  de  condiţie  bună  călătoreau  cu 
palanchinul  sau  în  spatele  unui  hathay...  şi,  ca  din  întâmplare,  hangiul 
avea  un  văr  care  deţinea  mai  multe  asemenea  mijloace  ingenioase  de 
transport  şi  era  încântat  să-i  ajute  în  această  privinţă. 

Vizitiul  era  unul  dintre  sclavii  respectivului  văr,  un  omuleţ  cu  o 
roată  tatuată  pe  obraz,  care  purta  doar  o  pânză  înfăşurată  peste  coapse 
şi  o  pereche  de  sandale.  Pielea  lui  era  de  culoarea  tecului,  iar  ochii, 
două  aşchii  de  cremene.  După  ce  îi  ajută  să  se  urce  pe  bancheta 
capitonată  dintre  cele  două  roţi  imense  de  lemn  ale  carului,  se  căţără 
pe  spatele  elefantului. 

-  Casa  Negustorului,  îi  spuse  Quentyn,  dar  mergi  de-a  lungul 
docurilor. 

Departe  de  apă,  cu  briza  ei,  străzile  şi  uliţele  Volantisului  erau  atât 
de  fierbinţi  încât  te  puteai  îneca  în  propria-ţi  sudoare,  cel  puţin  pe 
acest  mal  al  râului. 

Vizitiul  îi  strigă  ceva  elefantului,  în  limba  locală.  Animalul  se  puse 
în  mişcare,  legănându-şi  trompa  dintr-o  parte  în  alta.  Carul  mergea 
clătinându-se  în  urma  lui,  iar  vizitiul  striga  la  marinari  şi  sclavi 
deopotrivă,  să  se  dea  la  o  parte.  Era  destul  de  uşor  să-i  deosebeşti  pe 


126 


GEORGE  R.R.  MARTIN 


unii  de  alţii.  Sclavii  erau  cu  toţii  tatuaţi:  o  mască  de  pene  albastre,  un 
fulger  de  la  bărbie  până  la  frunte,  o  monedă  pe  obraz,  pete  de  leopard, 
un  craniu,  un  urcior.  Maester  Kedry  spunea  că  în  Volantis  erau  cinci 
sclavi  la  fiecare  om  liber,  dar  nu  trăise  destul  ca  să  verifice  estimarea. 
Murise  în  dimineaţa  în  care  corsarii  năvăliseră  la  bordul  Ciocârliei. 

Quentyn  a  pierdut  încă  doi  prieteni  în  aceeaşi  zi:  Willam  Wells,  cu 
pistruii  şi  dinţii  lui  strâmbi,  neînfricat  cu  lancea,  şi  Cletus  Yronwood, 
chipeş  în  ciuda  ochilor  săi  slabi,  mereu  senzual,  mereu  vesel.  Cletus 
fusese  cel  mai  bun  prieten  al  lui  Quentyn  jumătate  din  viaţă,  un  frate 
cu  care  avea  totul  în  comun,  în  afară  de  sânge. 

-  Sărută-ţi  mireasa  din  partea  mea,  îi  şoptise  Cletus,  chiar  înainte 
de  a  muri. 

Piraţii  urcaseră  la  bord  la  adăpostul  întunericului  de  dinaintea 
zorilor,  când  Ciocârlia  era  ancorată  în  apropiere  de  coasta  Ţinuturilor 
Discordiei.  Echipajul  îi  alungase,  cu  preţul  a  douăsprezece  vieţi.  După 
aceea,  marinarii  luaseră  cizmele  şi  centurile  corsarilor  morţi,  le 
împărţiseră  banii  şi  le  smulseseră  pietrele  preţioase  din  urechi  şi  inelele 
de  pe  degete.  Unul  dintre  cadavre  era  atât  de  gras,  încât  bucătarul  îi 
tăiase  degetele  cu  satârul  ca  să-i  ia  inelele.  Trei  marinari  ai  Ciocârliei 
s-au  căznit  să-1  rostogolească  în  mare.  Ceilalţi  piraţi  au  fost  azvârliţi 
după  el,  fără  vreo  rugăciune  ori  ceremonie. 

Morţii  lor  au  avut  parte  de  un  tratament  mai  blând.  Marinarii  le-au 
cusut  trupurile  în  pânză  de  vele,  umplută  cu  pietriş,  ca  să  se  scufunde  mai 
repede.  Căpitanul  Ciocârliei  a  rostit  o  rugăciune  pentru  sufletele  marina- 
rilor ucişi.  Apoi  s-a  întors  către  pasagerii  dornisheni,  cei  trei  rămaşi  din- 
tre cei  şase  care  veniseră  la  bord  în  Oraşul  Colibelor.  Până  şi  voinicul  îşi 
făcuse  apariţia,  palid,  suferind  de  rău  de  mare,  clătinându-se  pe  picioare, 
chinuindu-se  să  urce  din  adâncurile  calei,  să-şi  aducă  ultimul  omagiu. 

-  Unul  dintre  voi  trebuie  să  spună  câteva  cuvinte  pentru  cei  morţi, 
înainte  să-i  dăm  mării,  a  spus  căpitanul. 

Gerris  îşi  făcuse  datoria,  minţind  din  două  în  două  vorbe,  căci  nu 
îndrăznea  să  spună  adevărul  despre  cine  fuseseră  şi  de  ce  veniseră. 

Nu  aşa  trebuia  să  se  sfârşească  pentru  ei. 

-  Asta  va  fi  o  poveste  pe  care  s-o  spui  nepoţilor,  afirmase  Cletus  în 
ziua  în  care  au  plecat  de  la  castelul  tatălui  său. 

Will  s-a  strâmbat  şi  a  zis: 

-  O  poveste  de  spus  fetişcanelor  din  taverne,  vrei  să  zici,  în 
speranţa  c-o  să-şi  ridice  fustele. 

Cletus  îl  bătuse  pe  spate. 

-  Ca  să  ai  nepoţi,  îţi  trebuie  copii.  Ca  să  ai  copii,  trebuie  să  ridici 
nişte  fuste. 

Măi  târziu,  în  Oraşul  Colibelor,  dornishenii  băuseră  în  cinstea 
viitoarei  mirese  a  lui  Quentyn,  făcuseră  glume  deocheate  despre  noap- 
tea nunţii  şi  vorbiseră  despre  lucrurile  pe  care  aveau  să  le  vadă,  despre 
cele  pe  care  aveau  să  le  facă,  despre  gloria  pe  care  aveau  s-o  dobândească. 
Tot  ce-au  dobândit  a  fost  un  sac  din  pânză  de  vele  umplut  cu  pietriş. 

Oricât  de  mult  îi  plângea  pe  Will  şi  Cletus,  pierderea  maesterului 
era  cea  mai  grea  pentru  Quentyn.  Kedry  vorbea  fluent  limbile 
Oraşelor  Libere,  chiar  şi  limba  ghiscari  amestecată  pe  care  o  foloseau 
oamenii  pe  ţărmurile  Golfului  Sclavilor. 

-  Maester  Kedry  te  va  însoţi,  îi  spusese  tatăl  său,  în  seara  despărţirii. 
Ia  aminte  la  sfatul  lui.  Şi-a  dedicat  jumătate  din  viaţă  studierii  Celor 
Nouă  Oraşe  Libere. 

Quentyn  se  întreba  dacă  nu  s-ar  fi  descurcat  mai  bine  dacă  el  ar  fi 
fost  acolo,  să-i  îndrume. 

-  Mi-aş  vinde  mama  pentru  niţică  briză,  spuse  Gerris,  în  timp  ce 
înaintau  prin  îmbulzeala  docurilor.  E  umezeală  ca-ntre  coapsele  unei 
fecioare,  şi  încă  nu  e  nici  amiază.  Urăsc  oraşul  ăsta. 

Quentyn  îi  împărtăşea  sentimentul.  Apăsătoarea  arşiţă  umedă  a 
Volantisului  îl  storcea  de  energie  şi  îl  făcea  să  se  simtă  murdar.  Partea 
cea  mai  rea  era  să  ştie  că  noaptea  n-avea  să-i  aducă  nicio  alinare.  Sus,  în 
luncile  de  la  nord  de  pământurile  Lordului  Yronwood,  aerul  era  mereu 
proaspăt  şi  răcoros  după  lăsarea  întunericului,  oricât  de  fierbinte  era  ziua. 
Aici  nu.  In  Volantis,  nopţile  erau  aproape  mai  călduroase  decât  zilele. 


128 


GEORGE  R.R.  MARTIN 


-  Zeiţa  pleacă  mâine  spre  Noul  Ghis,  îi  aminti  Gerris.  Ne-ar  duce, 
măcar,  mai  aproape. 

-  Noul  Ghis  e  o  insulă  şi  are  un  port  mult  mai  mic  decât  acesta. 
Am  fi  mai  aproape,  da,  însă  am  putea  să  ne  trezim  împotmoliţi.  Iar 
Noul  Ghis  e  aliat  cu  Yunkaiul. 

Vestea  aceea  nu  fusese  o  surpriză  pentru  Quentyn.  Noul  Ghis  şi  Yun- 
kaiul erau  amândouă  oraşe  ghiscari.  Dacă  şi  Volantisul  s-ar  alia  cu  ele... 

-  Trebuie  să  găsim  o  navă  din  Westeros,  sugeră  Gerris,  o  corabie 
de  negoţ  în  drum  spre  Lannisport  sau  spre  Oraşul  Vechi. 

-  Puţine  ajung  până  aici,  iar  cele  ce  o  fac  îşi  umplu  calele  cu  mătase 
şi  mirodenii  din  Marea  de  Jad,  după  care  vâslesc  spre  casă. 

-  O  corabie  braavosi,  poate?  Au  fost  văzute  pânze  purpurii  până 
în  Asshai  şi-n  insulele  Mării  de  Jad. 

-  Braavosii  se  trag  din  sclavi  evadaţi.  Nu  fac  negoţ  în  Golful  Sclavilor. 

-  Avem  destul  aur  să  cumpărăm  o  corabie? 

-  Şi  cine-i  va  fi  căpitan?  Tu?  Eu?  Dornishenii  nu  fuseseră  niciodată 
navigatori,  de  când  Nymeria  arsese  cele  zece  mii  de  corăbii  ale  sale. 
Mările  din  preajma  Valyriei  sunt  periculoase,  continuă  Quentyn,  şi 
pline  de  corsari. 

-  M-am  săturat  de  corsari.  Hai  să  nu  cumpărăm  nicio  navă. 
Totul  e  şi-acum  doar  un  joc  pentru  el,  îşi  dădu  seama  Quentyn,  cu 

nimic  diferit  de  vremea  când  ne-a  condus,  pe  şase  dintre  noi,  sus,  în  munţi, 
să  căutăm  vechiul  bârlog  al  Regelui  Vultur.  Nu  era  în  firea  lui  Gerris 
Drinkwater  să-şi  imagineze  că  ar  putea  da  greş,  după  câte  se  părea. 
îmi  lasă  mie  asta.  Ştie  că  natura  mea  epe-atât  de  precaută  pe  cât  e  a  lui 
de  îndrăzneaţă. 

-  Poate  că  voinicul  are  dreptate,  spuse  Ser  Gerris.  Lasă-ncolo 
marea,  putem  să  ne  terminăm  călătoria  pe  uscat. 

-  Ştii  de  ce  spune  asta,  răspunse  Quentyn.  Mai  bine  ar  muri  decât 
să  mai  pună  piciorul  pe-o  corabie. 

Voinicul  suferise  de  rău  de  mare  pe  tot  parcursul  călătoriei.  In  Lys, 
îşi  recăpătase  puterile  abia  după  trei  zile.  Fuseseră  nevoiţi  să  ia  camere 

într-un  han,  pentru  ca  Maester  Kedry  să-1  vâre  într-un  pat  de  puf  şi  să-i 
dea  supe  şi  poţiuni,  până  i-a  mai  revenit  culoarea  în  obraji. 

Se  putea  ajunge  pe  uscat  la  Meereen,  asta  era  adevărat.  Vechile 
drumuri  valyriene  duceau  direct  acolo.  Drumurile  dragonilor,  aşa  li 
se  spunea  marilor  drumuri  de  piatră  ale  Ţinutului  Liber,  dar  cel  care 
mergea  spre  est,  de  la  Volantis  la  Meereen,  căpătase  un  nume  mai 
sinistru:  drumul  demonului. 

-  Drumul  demonului  e  periculos  şi  prea  lung,  spuse  Quentyn. 
Tywin  Lannister  îşi  va  trimite  oamenii  după  regină,  de  îndată  ce 
vestea  va  ajunge  la  Debarcaderul  Regelui.  Tatăl  lui  era  convins  de  asta. 
Ai  lui  vor  veni  cu  cuţite.  Dacă  ajung  primii  la  ea... 

-  Să  sperăm  că  dragonii  o  să-i  adulmece  şi  o  să-i  mănânce,  spuse 
Gerris.  Ei,  bine,  dacă  nu  putem  găsi  o  corabie,  iar  tu  nu  vrei  să  ne  laşi 
să  călătorim  pe  uscat,  am  face  bine  să  ne  întoarcem  la  Dome. 

Să  mă  târăsc  înapoi  la  Sunspear  înfrânt,  cu  coada  între  picioare? 
Dezamăgirea  tatălui  său  ar  fi  insuportabilă,  iar  dispreţul  Şerpoaicelor 
Nisipului,  distrugător.  Doran  Martell  îi  pusese  soarta  Dornului  în 
mâini,  nu  putea  să-1  dezamăgească,  câtă  vreme  rămânea  în  viaţă. 

In  timp  ce  hathayul  huruia  săltând  pe  roţile-i  îmbrăcate  în  fier, 
valuri  de  căldură  se  înălţau  de  pe  drum,  învăluind  totul  într-o  aură  de 
irealitate.  Printre  magazii  şi  cheiuri,  malul  apei  era  înţesat  de  prăvălii 
şi  dughene  de  tot  felul.  Intr-un  loc  puteai  cumpăra  stridii  proaspete,  în 
altul  lanţuri  şi  cătuşe,  ori  piese  de  cyvasse,  sculptate  în  fildeş  şi  jad.  Erau 
şi  temple,  unde  marinarii  veneau  să  aducă  jertfe  zeilor  străini,  lângă 
bordeluri  unde  femeile  îi  strigau  de  la  balcoane  pe  bărbaţii  de  jos. 

-  Uită-te  la  cea  de  colo,  îl  îndemnă  Gerris,  când  trecură  pe  lângă 
un  asemenea  loc.  Cred  că  e  îndrăgostită  de  tine. 

Şi  cât  costă  dragostea  unei  târfe?  La  drept  vorbind,  fetele  îl  tulburau 
pe  Quentyn,  în  special  cele  frumoase. 

Când  venise  prima  oară  la  Yronwood,  îi  căzuse  cu  tronc  Ynys, 
cea  mai  mare  dintre  fiicele  Lordului  Yronwood.  Deşi  n-a  spus  o  vorbă 
despre  sentimentele  lui,  şi-a  hrănit  visurile  ani  la  rândul...  până  în  ziua 

în  care  fata  a  fost  trimisă  să  se  mărite  cu  Ser  Ryon  Allyrion,  ca  să 
moştenească  Graţia  Zeilor.  Ultima  oară  când  o  văzuse,  avea  un  fiu  la 
sân  şi  altul  agăţat  de  fuste. 

După  Ynys  urmaseră  gemenele  Drinkwater,  două  fecioare  cu 
pielea  arsă  de  soare,  cărora  le  plăcea  să  vâneze  cu  şoimii,  să  se  caţere 
pe  stânci  şi  să-1  facă  pe  Quentyn  să  roşească.  Una  dintre  ele  îi  dăduse 
primul  sărut,  dar  n-a  ştiut  niciodată  care.  Ca  fiice  ale  unui  cavaler 
împroprietărit,  gemenele  erau  de  obârşie  prea  modestă  ca  să  poată  fi 
vorba  de  căsătorie,  dar  Cletus  nu  considera  că  acesta  era  vreun  motiv 
să  nu  le  mai  sărute. 

-  După  ce  te  însori,  poţi  s-o  iei  pe  una  dintre  ele  ca  ibovnică.  Sau 
pe  amândouă,  de  ce  nu? 

Dar  Quentyn  avea  multe  argumente  împotrivă,  aşa  că  se  străduise 
să  le  evite  pe  gemene  după  aceea,  şi  un  al  doilea  sărut  nu  mai  existase. 

Mai  recent,  mezina  Lordului  Yronwood  se  apucase  să-1  urmărească 
prin  castel.  Gwyneth  avea  doar  doisprezece  ani,  o  fată  mică  şi  sfrijită, 
care  se  remarca  prin  ochii  negri  şi  părul  castaniu  în  acea  casă  de  blonzi 
cu  ochi  albaştri.  Dar  fata  era  isteaţă,  pe-atât  de  iscusită  la  vorbă  pe  cât 
de  iscusită  era  cu  mâinile,  şi  îi  plăcea  să-i  spună  lui  Quentyn  că  trebuie 
s-o  aştepte  să  dea  în  pârg  ca  să  se  poată  mărita  cu  el. 

Asta  se  întâmplase  înainte  ca  Prinţul  Doran  să-1  cheme  la  Grădinile 
de  Apă.  Iar  acum,  cea  mai  frumoasă  femeie  din  lume  îl  aştepta  în 
Meereen,  iar  el  avea  de  gând  să-şi  facă  datoria  şi  s-o  ia  de  soţie.  Nu  mă 
va  refuza.  Va  onora  înţelegerea.  Daenerys  Targaryen  avea  nevoie  de 
Dorne  ca  să  câştige  Cele  Şapte  Regate  şi  asta  însemna  că  va  avea  nevoie 
de  el.  Dar  asta  nu  înseamnă  că  mă  va  iubi.  S-ar  putea  nici  măcar  să  nu 
mă  placă. 

Strada  cotea  unde  râul  se  întâlnea  cu  marea  şi  în  locul  acela,  pe 
toată  întinderea  curbei,  erau  adunaţi  laolaltă  câţiva  vânzători  de 
animale,  oferind  şopârle  pestriţe,  uriaşi  şerpi  vărgaţi  şi  mici  maimuţe 
agile,  cu  cozi  dungate  şi  labe  rozalii  şi  agile. 

-  Poate  că  reginei  tale  de  argint  i-ar  plăcea  o  maimuţă,  spuse  Gerris. 

Quentyn  n-avea  habar  ce  i-ar  putea  plăcea  lui  Daenerys  Targaryen. 
Ii  promisese  tatălui  lui  că  o  s-o  aducă  la  Dome,  dar  se  întreba  din  ce 
în  ce  mai  mult  dacă  avea  să  poată  face  asta. 

N-am  cerut  niciodată  aşa  ceva,  gândi  el. 

Dincolo  de  vasta  întindere  albastră  a  Rhoynului,  vedea  Zidul 
Negru  care  fusese  ridicat  de  valyrieni  când  Volantisul  nu  era  mai  mult 
decât  un  avanpost  al  imperiului  lor:  un  imens  oval  de  piatră  îmbinată, 
înalt  de  şaizeci  de  metri  şi  atât  de  gros  încât  şase  care  cu  câte  patru  cai 
puteau  trece  alături  în  jurul  crestei  sale,  aşa  cum  făceau  în  fiecare  an, 
când  sărbătoreau  întemeierea  oraşului.  Străinii,  necunoscuţii  şi 
oamenii  liberi  nu  erau  primiţi  în  interiorul  Zidului  Negru  decât  la 
invitaţia  celor  care  locuiau  acolo,  vlăstare  ale  Sângelui  Vechi,  cu 
rădăcini  adânci  în  străvechea  Valyria. 

Drumurile  erau  mai  aglomerate  aici.  Erau  aproape  de  capătul 
vestic  al  Podului  Lung,  care  unea  cele  două  jumătăţi  ale  oraşului. 
Căruţe,  care  şi  hathaye  mişunau  pe  străzi,  toate  venind  dinspre  pod  sau 
îndreptându-se  către  el.  Sclavii  erau  pretutindeni,  numeroşi  precum 
gândacii,  alergând  să  rezolve  treburile  stăpânilor  lor. 

Nu  departe  de  Piaţa  Negustorilor  de  Peşte  şi  de  Casa  Negustorului, 
de  pe  o  stradă  laterală  izbucniră  strigăte  şi  o  duzină  de  suliţaşi  Nepătaţi, 
în  armuri  împodobite  şi  mantii  din  blană  de  tigru,  se  iviră  parcă  din  pă- 
mânt, făcând  tuturor  semn  cu  mâna  să  se  dea  la  o  parte  din  calea  triarhu- 
lui  care  trecea  pe  spinarea  elefantului  său.  Elefantul  era  un  monstru 
cenuşiu,  înveşmântat  într-o  armură  emailată  ce  zornăia  încetişor  la 
fiecare  mişcare.  Castelul  de  pe  spatele  lui  era  atât  de  înalt  încât  se  freca 
de  partea  superioară  a  bolţii  de  piatră  ornamentală,  trecând  pe  dedesubt. 

-  Triarhii  sunt  consideraţi  atât  de  elevaţi,  încât  picioarele  lor  n-au 
voie  să  atingă  pământul  în  anul  în  care  îndeplinesc  această  funcţie,  îl 
informă  Quentyn  pe  tovarăşul  lui.  Merg  peste  tot  pe  spinarea  elefanţilor. 

-  Blocând  străzile  şi  lăsând  mormane  de  bălegar  cu  care  să  se  lupte 
cei  ca  noi,  remarcă  Gerris.  De  ce  are  nevoie  Volantisul  de  trei  prinţi, 
când  în  Dorne  ajunge  unul  singur,  n-am  să  ştiu  niciodată. 

-  Triarhii  nu  sunt  nici  regi,  nici  prinţi.  Volantisul  e  un  ţinut  liber, 
ca  Valyria  din  vechime.  Toţi  proprietarii  de  pământ  născuţi  liberi 
stăpânesc  laolaltă.  Până  şi  femeile  au  drept  de  vot,  cu  condiţia  să  aibă 
pământ.  Cei  trei  triarhi  sunt  aleşi  din  rândul  familiilor  nobile  care  îşi 
pot  dovedi  descendenţa  neîntreruptă  din  vechea  Valyrie  şi  slujesc  până 
în  prima  zi  a  noului  an.  Iar  tu  ai  fi  ştiut  toate  astea  dacă  te-ai  fi  ostenit 
să  citeşti  cartea  pe  care  ţi-a  dat-o  Maester  Kedry. 

-  N-avea  ilustraţii. 

-  Avea  hărţi. 

-  Hărţile  nu  mă  interesează.  Dacă  mi-ar  fi  spus  că  e  despre  tigri  şi 
elefanţi,  poate  c-aş  fi  încercat.  Semăna  suspect  de  mult  a  carte  de  istorie. 

Când  hatbayul  lor  ajunse  în  Piaţa  Negustorilor  de  Peşte,  elefantul 
ridică  trompa  şi  trâmbiţă  ca  o  imensă  gâscă  albă,  refuzând  să  pătrundă 
în  învălmăşeala  de  căruţe,  palanchine  şi  oameni  care  mergeau  pe  jos. 
Vizitiul  îl  îndemnă  cu  călcâiul,  făcându-1  să  înainteze. 

Vânzătorii  de  peşte  erau  în  plină  activitate,  strigând  captura 
dimineţii.  Quentyn  înţelegea  o  vorbă  din  două,  în  cel  mai  bun  caz, 
dar  n-avea  nevoie  de  cuvinte  ca  să  recunoască  peştele.  Văzu  cod, 
peşte- velă  şi  sardele,  butoaie  cu  midii  şi  moluşte.  De-a  lungul  unei 
dughene  atârnau  ţipari.  O  alta  etala  o  broască-ţestoasă  gigantică,  grea 
ca  un  cal,  legată  de  picioare  cu  lanţuri  de  fier.  In  butoaie  cu  apă  sărată 
şi  alge  se  agitau  homari.  Mai  mulţi  vânzători  prăjeau  bucăţi  de  peşte  cu 
ceapă  şi  sfeclă  sau  vindeau  tocană  iute  de  peşte  din  oale  mici  de  fier. 

In  mijlocul  pieţei,  sub  statuia  crăpată  şi  decapitată  a  unui  triarh 
mort,  oamenii  începuseră  să  se  adune  în  jurul  unor  pitici  care  dădeau 
un  spectacol.  Omuleţii  erau  îmbrăcaţi  în  armuri  de  lemn,  cavaleri  în 
miniatură  pregătindu-se  pentru  un  turnir.  Quentyn  îl  văzu  pe  unul 
încălecând  un  câine  şi  pe  celălalt  săltând  pe  un  porc...  doar  ca  să 
alunece  iarăşi  de  pe  spinarea  lui,  în  râsetele  răzleţe  ale  spectatorilor. 

-  Par  amuzanţi,  spuse  Gerris.  Ne  oprim  să  ne  uităm  cum  se  luptă? 
Ţi-ar  prinde  bine  să  râzi  puţin,  Quent.  Arăţi  ca  un  bătrân  constipat 
de-o  jumătate  de  an. 

Am  optsprezece  ani,  sunt  cu  şase  ani  mai  tânăr  decât  tine,  gândi 
Quentyn.  Nu  sunt  bătrân. 

-  N-am  nevoie  de  pitici  comici,  răspunse  el.  Doar  dacă  au  o  corabie. 

-  Una  mică,  aş  zice. 

înălţată  pe  patru  niveluri,  Casa  Negustorului  domina  docurile, 
cheiurile  şi  debarcaderele  din  împrejurimi.  Aici  comercianţii  din  Oraşul 
Vechi  şi  Debarcaderul  Regelui  se  amestecau  cu  tovarăşii  lor  de  breaslă 
din  Braavos,  Pentos  şi  Myr,  cu  păroşi  din  Ibben,  cu  palizi  călători  din 
Quarth,  cu  oameni  negri  ca  tăciunele  din  Insulele  Verii,  înveşmântaţi 
în  mantii  cu  pene,  chiar  şi  cu  vrăjitori  ai  umbrelor  din  Asshai. 

Când  coborî  din  hathay,  Quentyn  simţi  căldura  pietrelor  de  pavaj 
sub  tălpi,  chiar  şi  prin  pielea  cizmelor.  In  faţa  Casei  Negustorului  se 
afla  o  masă  de  lemn  care  fusese  aşezată  la  umbră  şi  decorată  cu 
fanioane  vărgate,  albastre  cu  alb,  care  fluturau  la  fiecare  adiere.  Patru 
mercenari  cu  priviri  aspre  stăteau  tolăniţi  în  jurul  mesei,  strigând  la 
fiecare  bărbat  sau  băiat  care  trecea.  Hoinari,  ştiu  imediat  Quentyn. 
Sergenţii  căutau  carne  tânără,  să-şi  completeze  rândurile  înainte  de 
a  porni  spre  Golful  Sclavilor.  Şi  fiecare  om  care  se  înrolează  la  ei  e 
încă  o  sabie  pentru  Yunkai,  altă  sabie  menită  să  bea  sângele  viitoarei 
mele  mirese. 

Unul  dintre  Hoinari  le  strigă  ceva. 

-  Nu  vorbesc  limba  voastră,  răspunse  Quentyn. 

Deşi  ştia  să  scrie  şi  să  citească  în  valyriana  cultă,  limba  vorbită  o 
exersase  foarte  puţin.  Iar  mărul  volanten  se  rostogolise  destul  de 
departe  de  pomul  valyrian. 

-  Sunteţi  din  Westeros?  întrebă  bărbatul,  în  Limba  Comună. 

-  Din  Dorne.  Stăpânul  meu  e  negustor  de  vinuri. 

-  Stăpân?  La  naiba.  Eşti  sclav?  Vino  cu  noi  şi  vei  fi  propriul  tău 
stăpân.  Ce,  vrei  să  mori  în  pat?  Te-nvăţăm  noi  să  lupţi  cu  sabia  şi  suliţa. 
Vei  merge  la  luptă  cu  Prinţul  Zdrenţăros  şi  te  vei  întoarce  acasă  mai 
bogat  decât  un  lord.  Băieţi,  fete,  aur,  ce  vrei,  dacă  eşti  destul  de  bărbat 
să  iei.  Noi  suntem  Hoinarii  şi  tăiem  şi  spânzurăm  după  bunul  plac. 

Doi  dintre  mercenari  începură  să  cânte,  răcnind  cuvintele  unui 
marş.  Quentyn  înţelese  destul  ca  să  prindă  esenţa.  Suntem  Hoinarii, 
cântau  ei.  De  ne  trimiţi  să  hoinărim  la  est,  în  Golful  Sclavilor,  pe  regele 
măcelar  îl  omoram  şi  pe  regina-dragon  o  spurcăm. 

-  Dacă  Will  şi  Cletus  ar  mai  fi  cu  noi,  am  putea  să  ne  întoarcem  cu 
voinicul  şi  să-i  omoram  pe  toţi,  zise  Gerris. 

Cletus  şi  Will  sunt  morţi. 

-  Nu-i  lua  în  seamă,  zise  Quentyn. 

In  timp  ce  intrau  pe  uşile  Casei  Negustorului,  mercenarii  strigau 
după  ei  vorbe  de  ocară,  numindu-i  în  batjocură  laşi  şi  fetiţe  speriate. 

Voinicul  îi  aştepta  în  apartamentele  lor  de  la  al  doilea  etaj.  Deşi  hanul 
avea  cele  mai  bune  recomandări  de  la  căpitanul  Ciocârliei,  Quentyn 
avusese  grijă  să  nu  lase  lucrurile  şi  aurul  lor  fără  pază.  Orice  port  avea 
hoţi,  şobolani  şi  târfe,  iar  Volantisul  avea  mai  mulţi  decât  majoritatea. 

-  Eram  gata  să  merg  să  vă  caut,  spuse  Ser  Archibald  Yronwood, 
trăgând  zăvorul,  să-i  lase  înăuntru. 

Vărul  lui,  Cletus,  începuse  să-i  spună  voinicul,  dar  îşi  merita 
numele  cu  prisosinţă.  Arch  era  înalt  de  doi  metri,  lat  în  umeri,  cu  o 
burtă  imensă,  picioarele  ca  nişte  trunchiuri  de  copac,  mâinile  cât  nişte 
jamboane,  iar  despre  gât  nu  putea  fi  vorba.  O  boală  din  copilărie  îi 
făcuse  tot  părul  să  cadă.  Ţeasta  lui  pleşuvă  îi  amintea  lui  Quentyn  de 
un  bolovan  neted  şi  roz. 

-  Aşadar,  întrebă  el,  ce-a  spus  contrabandistul?  Avem  barcă? 

-  Corabie,  îl  corectă  Quentyn.  Da,  ne  ia,  dar  numai  până  în  iadul 
cel  mai  apropiat. 

Gerris  se  aşeză  pe  un  pat  desfundat  şi  îşi  scoase  cizmele. 

-  Dornul  mi  se  pare  din  ce  în  ce  mai  ispititor. 

-  Eu  susţin  că  am  face  mai  bine  să  călătorim  pe  drumul  demonului, 
spuse  voinicul.  Poate  că  nu-i  atât  de  periculos  precum  se  zice.  Şi,  dacă  e, 
asta  nu  înseamnă  decât  mai  multă  glorie  pentru  cei  care  cutează.  Cine-ar 
îndrăzni  să  ne  supere?  Drink  cu  sabia  lui,  eu  cu  securea,  e  mai  mult 
decât  poate  înghiţi  orice  demon. 

-  Şi  dacă  Daenerys  moare  până  ajungem  la  ea?  întrebă  Quentyn. 
Ne  trebuie  o  corabie.  Chiar  dacă  e  Aventura. 

Gerris  râse. 

-  Se  pare  că  eşti  mai  disperat  după  Daenerys  decât  ştiam,  dacă  ai 
îndura  duhoarea  aia  câteva  luni.  După  trei  zile,  i-aş  implora  în  genunchi 
să  mă  omoare.  Nu,  prinţul  meu,  te  rog,  nu  Aventura. 

-  Ai  tu  o  soluţie  mai  bună?  îl  întrebă  Quentyn. 

-  Da.  Tocmai  mi-am  dat  seama.  Are  riscurile  ei  şi  nu  este  o  soluţie 
pe  care  tu  ai  numi-o  onorabilă,  te  asigur...  dar  te  va  duce  la  regina  ta 
mai  repede  decât  drumul  demonului. 

-  Spune-mi,  îl  îndemnă  Quentyn  Martell. 


JON 


Jon  Snow  citi  şi  reciti  scrisoarea  până  când  cuvintele  începură  să 
se  înceţoşeze  şi  să  se  învălmăşească.  Nu  pot  să  semnez  asta.  N-am  să 
semnez  asta. 

Ii  venea  să  ardă  pergamentul,  acolo,  pe  loc.  In  schimb,  luă  o  sorbitură 
de  bere,  resturile  jumătăţii  de  cupă  care  rămăseseră  după  cina-i  solitară 
de  seara  trecută.  Trebuie  să  semnez.  M-au  ales  să  le  fiu  lord  comandant. 
Zidul  e  al  meu  şi  Rondul  la  fel.  Rondul  de  Noapte  nu  e  de  partea  nimănui. 

Se  simţi  uşurat  când  Edd  Tollett  cel  Trist  deschise  uşa  să-i  spună 
că  Gilly  era  afară.  Jon  puse  deoparte  scrisoarea  lui  Maester  Aemon. 

-  Am  s-o  primesc.  Se  temea  de  asta.  Găseşte-mi-1  pe  Sam.  O  să 
vreau  să  vorbesc  cu  el  după  aceea. 

-  Trebuie  să  fie  jos,  cu  cărţile.  Bătrânul  meu  septon  spunea  despre 
cărţi  că  sunt  glasul  celor  morţi.  Eu,  unul,  zic  că  morţii  ar  trebui  să 
tacă.  Nimeni  nu  vrea  s-audă  trăncăneala  unui  mort. 

Edd  cel  Trist  se  îndepărtă,  bodogănind  despre  viermi  şi  păianjeni. 
De  îndată  ce  intră,  Gilly  se  aruncă  în  genunchi.  Jon  ocoli  masa  şi 
o  ridică  în  picioare. 

-  Nu  trebuie  să  îngenunchezi  în  faţa  mea.  Asta  e  doar  pentru  regi. 
Deşi  era  soţie  şi  mamă,  Gilly  i  se  părea  încă  pe  jumătate  copil,  o 
făptură  mică  şi  plăpândă,  înveşmântată  într-o  mantie  veche  a  lui  Sam. 

Mantia  îi  era  atât  de  mare,  încât  ar  fi  putut  ascunde  mai  multe  alte 
fete  sub  faldurile  ei.  Pruncii  sunt  bine?  o  întrebă  Jon. 
Fata  sălbatică  zâmbi  sfielnic  de  sub  glugă. 

-Da,  stăpâne.  M-am  temut  că  n-o  să  am  destul  lapte  pentru 
amândoi,  dar  cu  cât  sug  mai  mult,  cu  atât  am  mai  mult.  Sunt  voinici. 

-  Trebuie  să-ţi  spun  ceva  dureros.  Fu  cât  pe  ce  să  zică  să-ţi  cer,  dar 
se  opri  în  ultimul  moment. 

-  E  vorba  despre  Mance?  Val  1-a  implorat  pe  rege  să-1  cruţe.  Zicea 
că  o  să  accepte  să  se  mărite  cu  nu  ştiu  ce  îngenuncheat  şi  că  n-o  să-i  taie 
gâtul,  numai  să  poată  rămâne  Mance  în  viaţă.  Acel  Lord  al  Oaselor,  el 
va  fi  cruţat.  Craster  a  jurat  întotdeauna  că-1  va  ucide  dacă-şi  arată  faţa 
în  preajma  fortăreţei.  Mance  n-a  făcut  nici  jumătate  din  ce-a  făcut  el. 

Mance  n-a  făcut  decât  să  conducă  o  oaste  împotriva  regatului  pe  care 
a  jurat  cândva  să-l  apere. 

-  Mance  a  rostit  jurământul  nostru,  Gilly.  Apoi  şi-a  lepădat  mantia 
neagră,  s-a  însurat  cu  Dalia  şi  s-a  încoronat  Rege-de-Dincolo-de-Zid. 
Viaţa  lui  e  acum  în  mâinile  regelui.  Dar  nu  despre  el  trebuie  să  vorbim, 
ci  despre  fiul  lui.  Copilul  Daliei. 

-  Pruncul?  Glasul  lui  Gilly  tremura.  El  n-a  încălcat  niciun  jurământ, 
stăpâne.  Doarme,  plânge  şi  suge,  atâta  tot.  N-a  făcut  niciun  rău  nimănui. 
N-o  lăsa  să-1  ardă.  Te  rog,  salvează-1. 

-  Numai  tu  poţi  face  asta,  Gilly,  îi  spuse  Jon. 

Altă  femeie  ar  fi  ţipat  la  el,  l-ar  fi  înjurat,  l-ar  fi  blestemat  să  ajungă 
în  cele  şapte  iaduri.  Poate  că  altă  femeie  s-ar  fi  năpustit  asupra  lui  cu 
furie,  l-ar  fi  pălmuit,  l-ar  fi  lovit  cu  picioarele,  i-ar  fi  zgâriat  ochii 
cu  unghiile.  Poate  că  altă  femeie  i-ar  fi  azvârlit  dispreţul  în  faţă. 

Gilly  îşi  scutură  capul. 

-  Nu.  Te  rog,  nu. 

Corbul  preluă  cuvântul.  Nu!  ţipă  el. 

-  Refuză  şi  copilul  va  arde  în  flăcări.  Nu  mâine,  nu  poimâine... 
dar  curând.  Atunci  când  Melisandre  va  avea  nevoie  să  trezească  un 
dragon,  să  stârnească  un  vânt  sau  să  facă  altă  vrajă  care  cere  sânge 

regesc.  Mance  va  fi  cenuşă  atunci,  aşa  că  îi  va  pretinde  fiul  pentru  foc, 
iar  Stannis  n-o  va  refuza.  Dacă  nu  pleci  cu  băiatul,  ea  îl  va  arde. 

-  Am  să  plec,  spuse  Gilly.  Am  să-1  duc  de-aici.  Am  să-i  duc  pe 
amândoi,  pe  fiul  Daliei  şi  pe-al  meu.  Lacrimile  i  se  rostogoleau  pe 
obraji.  Dacă  n-ar  fi  sclipit  în  lumina  lumânărilor,  poate  că  Jon  nu  şi-ar 
fi  dat  seama  că  plânge.  Nevestele  lui  Craster  şi-au  învăţat,  probabil, 
fiicele  sâ-şi  ascundă  lacrimile  în  pernă.  Poate  că  mergeau  să  plângă  afară, 
departe  de  pumnii  tatălui  lor. 

Jon  îşi  strânse  degetele  mâinii  drepte. 

-  Dacă-i  iei  pe  amândoi,  oamenii  reginei  te  vor  urmări  şi  te  vor 
târî  înapoi.  Băiatul  tot  va  ajunge  în  flăcări...  şi  tu  împreună  cu  el.  Dacă 
o  consolez,  s-ar  putea  să  creadă  că  lacrimile  mă  pot  mişca.  Trebuie  să-şi 
dea  seama  că  nu  voi  ceda.  Vei  lua  un  singur  băiat  şi  acela  este  al  Daliei. 

-  O  mamă  nu-şi  poate  părăsi  fiul.  Ar  fi  blestemată  pe  vecie.  Nu  un 
fiu.  L-am  salvat,  Sam  şi  cu  mine.  Te  rog.  Te  rog,  stăpâne.  L-am  salvat 
din  ghearele  frigului. 

-  Se  spune  că  moartea  prin  îngheţ  e  aproape  liniştită.  Focul,  în 
schimb...  Vezi  lumânarea,  Gilly? 

Gilly  se  uită  la  flacără: 
-Da. 

-  Atinge-o.  Aşază-ţi  mâna  deasupra  ei. 

Ochii  ei  mari,  căprui,  se  lărgiră  şi  mai  mult.  Nu  se  clinti. 

-  Fă-o.  Omoară-lpe  băiat.  Acum. 

Tremurând,  fata  întinse  mâna  şi  o  ţinu  destul  de  departe  de  flacăra 
pâlpâitoare  a  lumânării. 

-  Jos.  Las-o  să  te  sărute. 

Gilly  coborî  mâna.  Un  centimetru.  încă  unul.  Când  limba  de  foc 
îi  atinse  carnea,  îşi  trase  brusc  mâna  şi  începu  să  plângă  în  hohote. 

-  Moartea  în  foc  e  una  crudă.  Dalia  a  murit  ca  să  dea  viaţă  acestui 
copil,  dar  tu  l-ai  hrănit,  l-ai  ocrotit.  Ţi-ai  salvat  fiul  de  gheaţă.  Acum 
salvează-1  pe-al  ei  de  foc. 

-  Atunci  o  să-mi  ardă  pruncul.  Femeia  roşie.  Dacă  nu-1  poate  avea 
pe  fiul  Daliei,  o  să-1  ardă  pe-al  meu. 

-  Fiul  tău  n-are  sânge  regesc.  Melisandre  n-are  nimic  de  câştigat 
dacă-1  dă  flăcărilor.  Stannis  vrea  ca  oamenii  liberi  să  lupte  pentru  el, 
n-o  să  ardă  un  copil  nevinovat  fără  un  motiv  întemeiat.  Fiul  tău  va  fi 
în  siguranţă.  Am  să-i  găsesc  o  doică  şi  va  fi  crescut  aici,  la  Castelul 
Negru,  sub  protecţia  mea.  Va  învăţa  să  vâneze  şi  să  călărească,  să  lupte 
cu  sabia,  cu  securea  şi  arcul.  Am  să  mă  îngrijesc  să  înveţe  să  scrie  şi  să 
citească.  Lui  Sam  i-ar  plăcea.  Iar  când  va  fi  destul  de  mare,  va  afla 
adevărul  despre  cine  este.  Va  fi  liber  să  te  caute  dacă  asta  va  dori. 

-  O  să-1  faci  cioară.  Gilly  îşi  şterse  lacrimile  cu  dosul  mâinii  sale 
mici  şi  palide.  Nu,  n-am  s-o  fac. 

Omoară-l  pe  băiat,  gândi  Jon. 

-  Ba  da.  Altfel,  te  asigur,  în  ziua  în  care  va  arde  băiatul  Daliei,  va 
muri  şi  al  tău. 

Muri!  ţipă  corbul  Bătrânului  Urs.  Muri,  muri,  muri. 
Fata  stătea  gârbovită,  privind  ţintă  flacăra  lumânării,  cu  lacrimile 
sclipindu-i  pe  obraji. 

-  Ai  permisiunea  mea  să  pleci.  Nu  vorbi  despre  asta,  dar  vezi  să  fii 
pregătită  înainte  de  primii  zori.  Oamenii  mei  vor  veni  după  tine. 

Gilly  se  ridică  în  picioare.  Palidă  şi  tăcută,  părăsi  încăperea,  fără  să  se 
uite  înapoi.  Jon  îi  auzea  paşii  grăbindu-se  spre  armurărie.  Aproape  fugea. 

Când  se  duse  să  închidă  uşa,  Jon  văzu  că  Nălucă  era  întins  sub 
nicovală,  rozând  un  os  de  bou.  Lupul  străvechi,  mare  şi  alb,  ridică 
privirea  când  se  apropie. 

-  Era  timpul  să  te  întorci. 

Jon  reveni  la  scaunul  lui,  să  recitească  scrisoarea  lui  Maester  Aemon. 

Samwell  Tarly  îşi  făcu  apariţia  câteva  clipe  mai  târziu,  strângând 
în  braţe  un  morman  de  cărţi.  De  îndată  ce  intră,  corbul  lui  Mormont 
zbură  la  el,  cerând  grăunţe.  Sam  se  strădui  să-i  facă  pe  plac,  oferindu-i 
nişte  boabe  dintr-un  sac  de  lângă  uşă.  Pasărea  încercă  să-şi  înfigă  ciocul 
în  palma  lui.  Sam  urlă,  pasărea  zbură  fâlfâind,  grăunţele  se  împrăştiară. 

-  Ţi-a  străpuns  pielea,  afurisitul?  întrebă  Jon. 
Sam  îşi  scoase  uşurel  mănuşa. 

-  Da.  Sângerez. 

-  Cu  toţii  ne  vărsăm  sângele  pentru  Rond.  Să  porţi  mănuşi  mai 
groase.  Jon  îi  împinse  un  scaun  cu  piciorul.  Şezi  şi  uită-te  la  asta,  spuse  el, 
întinzându-i  pergamentul. 

-  Ce  este? 

-  Un  scut  de  hârtie. 
Sam  citi  încet. 

-  O  scrisoare  către  Regele  Tommen. 

-  La  Winterfell,  Tommen  se  lupta  cu  fratele  meu  Bran,  cu  săbii  de 
lemn  spuse  Jon,  amintindu-şi.  Era  atât  de  încotoşmănat  încât  arăta  ca 

0  gâscă  umplută.  Bran  1-a  doborât  la  pământ.  Jon  se  duse  lângă  fereastră 
şi  deschise  obloanele.  Aerul  de  afară  era  rece  şi  înviorător,  deşi  cerul 
era  mohorât.  Dar  Bran  e  mort  şi  Tommen  cel  durduliu  şi  rozaliu  stă 
pe  Tronul  de  Fier,  cu  o  coroană  cuibărită  printre  buclele-i  aurii. 

Sam  îl  privi  ciudat  şi,  preţ  de  o  clipă,  păru  că  ar  vrea  să  spună  ceva. 
In  schimb,  înghiţi  şi  reveni  la  pergament. 

-  N-ai  semnat  scrisoarea. 
Jon  clătină  din  cap. 

-  Bătrânul  Urs  a  cerut  de  o  sută  de  ori  ajutorul  Tronului  de  Fier. 

1  l-au  trimis  pe  Janos  Slynt.  Nicio  scrisoare  nu-i  va  face  pe  Lannisteri 
să  ne  iubească  mai  mult.  Mai  ales  dacă  aud  că-1  ajutăm  pe  Stannis. 

-  Doar  pentru  apărarea  Zidului.  Nu-i  sprijinim  rebeliunea.  Aşa 

scrie  aici. 

-  S-ar  putea  ca  diferenţa  să-i  scape  Lordului  Tywin.  Jon  luă  înapoi 
scrisoarea.  De  ce  ne-ar  ajuta  acum?  Nu  ne-au  ajutat  niciodată. 

-  Ei,  bine,  spuse  Sam,  nu  vor  voi  să  se  spună  că  Stannis  a  venit  în 
apărarea  regatului,  în  timp  ce  Regele  Tommen  se  juca  liniştit  cu 
jucăriile  lui.  Asta  ar  atrage  batjocura  asupra  Casei  Lannister. 

-  Eu  moarte  şi  distrugere  vreau  să  abat  asupra  Casei  Lannister,  nu  bat- 
jocură. Jon  citi  din  scrisoare:  Rondul  de  Noapte  nu  ia  parte  la  războaiele 

Celor  Şapte  Regate.  Ne-am  rostit  jurămintele  faţă  de  ţinut,  iar  ţinutul  e 
acum  în  mare  primejdie.  Stannis  Baratheon  ne  ajută  să  luptăm  împotriva 
duşmanilor  noştri  de  dincolo  de  Zid,  dar  nu  suntem  oamenii  lui... 
Sam  se  foi  în  scaun. 

-  Păi,  nu  suntem.  Nu-i  aşa? 

-  I-am  dat  lui  Stannis  mâncare,  adăpost  şi  Fortul  Nopţii,  plus 
permisiunea  de  a  aşeza  câţiva  oameni  liberi  la  Dar.  Atâta  tot. 

-  Lordul  Tywin  spune  că  e  prea  mult. 

-  Stannis  zice  că  nu  e  destul.  Cu  cât  îi  dai  mai  mult  unui  rege,  cu 
atât  vrea  mai  mult.  Umblăm  pe  un  pod  de  gheaţă,  cu  prăpastie  la 
stânga  şi  la  dreapta.  Să  mulţumeşti  un  suveran  e  cumplit  de  dificil.  Să 
mulţumeşti  doi  e  aproape  imposibil. 

-  Da,  dar...  dacă  Lannisterii  vor  ieşi  învingători  şi  Lordul  Tywin 
hotărăşte  că  l-am  trădat  pe  rege  ajutându-1  pe  Stannis,  asta  ar  putea 
însemna  sfârşitul  Rondului  de  Noapte.  Ii  are  pe  Tyrelli  în  spate,  cu 
toată  puterea  Highgardenului.  Şi  1-a  înfrânt  pe  Lordul  Stannis  la 
Apa  Neagră. 

-  Apa  Neagră  a  fost  o  singură  luptă.  Robb  şi-a  câştigat  toate  bătăliile 
şi  totuşi  şi-a  pierdut  capul.  Dacă  Stannis  poate  ridica  Nordul... 

-  Lannisterii  au  propriii  lor  oameni  ai  Nordului:  Lordul  Bolton  şi 
bastardul  lui,  răspunse  Sam  după  o  scurtă  ezitare. 

-  Stannis  are  Casa  Karstark.  Dacă  putem  cuceri  Portul  Alb... 

-  Dacă,  punctă  Sam.  Dacă  nu...  lordul  meu,  până  şi  un  scut  de  hârtie 
e  mai  bun  decât  niciunul. 

-  Aşa  cred.  El  şi  cu  Aemon,  amândoi.  Pe  undeva  sperase  că  Sam 
Tarly  ar  putea  vedea  altfel  lucrurile.  E  doar  cerneală  şi  pergament. 
Resemnat,  luă  pana  şi  semnă.  Adu  ceara  de  sigiliu,  zise  el.  înainte  să  mă 
răzgândesc.  Sam  se  grăbi  să  se  conformeze.  Jon  aşeză  pecetea  lordului 
comandant  şi  îi  înmână  scrisoarea:  Du-i-o  lui  Maester  Aemon  când 
pleci  şi  spune-i  să  trimită  un  corb  la  Debarcaderul  Regelui. 

-  Aşa  am  să  fac.  Sam  părea  uşurat.  Lordul  meu,  dacă  aş  putea  în- 
treba... Am  văzut-o  pe  Gilly  plecând.  Ii  venea  să  plângă. 

-  Val  a  trimis-o  să  pledeze  din  nou  pentru  viaţa  lui  Mance,  minţi 
Jon,  după  care  vorbiră  o  vreme  despre  Mance,  Stannis  şi  Melisandre 
din  Asshai,  până  când  corbul  mancă  ultimele  grăunţe  şi  ţipă:  Sânge! 
O  trimit  pe  Gilly  departe,  spuse  Jon.  Şi  pe  băiat,  împreună  cu  ea.  Va  tre- 
bui să  găsim  altă  doică  pentru  fratele  lui  de  lapte. 

-  Laptele  de  capră  s-ar  putea  să  fie  de  folos,  până  atunci.  E  mai  bun 
pentru  un  nou-născut  decât  cel  de  vacă. 

Discuţia  despre  sâni  îl  stânjenea  vizibil  pe  Sam  şi  dintr-odată 
începu  să  vorbească  despre  istorie  şi  comandanţi  tineri  care  trăiseră  şi 
muriseră  cu  sute  de  ani  în  urmă. 

-  Spune-mi  ceva  folositor,  îl  întrerupse  Jon.  Spune-mi  ceva  despre 
duşmanul  nostru. 

-  Ceilalţi.  Sam  îşi  umezi  buzele.  Sunt  menţionaţi  în  anale,  deşi  nu 
atât  de  des  cum  aş  fi  crezut.  Analele  pe  care  le-am  găsit  şi  cele  pe  care 
le-am  răsfoit,  vreau  să  spun.  Ştiu,  mai  sunt  şi  altele,  pe  care  nu  le-am 
găsit.  Unele  dintre  cărţile  mai  vechi  sunt  praf  şi  pulbere.  Paginile  se 
sfărâmă  când  încerc  să  le  întorc.  Iar  cărţile  într-adevăr  vechi...  fie  s-au 
distrus  cu  totul,  fie  sunt  îngropate  într-un  loc  în  care  încă  n-am  căutat, 
sau...  ei,  bine,  s-ar  putea  să  nu  existe  asemenea  cărţi  şi  să  nici  nu  fi 
existat.  Cele  mai  vechi  relatări  pe  care  le  avem  au  fost  scrise  după 
venirea  andalilor  în  Westeros.  Primii  Oameni  ne-au  lăsat  doar  rune  pe 
pietre,  aşa  că  tot  ce  credem  că  ştim  despre  Epoca  Eroilor,  Era  Zorilor 
şi  Noaptea  Lungă  provine  din  povestiri  aşternute  pe  hârtie  de  septoni, 
o  mie  de  ani  mai  târziu.  Unii  arhimaesteri  de  la  Citadelă  pun  totul  sub 
semnul  întrebării.  Acele  vechi  istorisiri  sunt  pline  de  regi  care  au 
domnit  sute  de  ani  şi  de  cavaleri  care  au  umblat  de  colo-colo  o  mie  de 
ani  până  să  devină  cavaleri.  Cunoşti  poveştile:  Brandon  Constructorul, 
Symeon  Ochi-de-Stele,  Regele  Nopţii...  noi  spunem  că  eşti  al  nouă 
sute  nouăzeci  şi  optulea  Lord  Comandant  al  Rondului  de  Noapte,  dar 
cea  mai  veche  listă  pe  care  am  găsit-o  prezintă  şase  sute  şaptezeci  şi 
patru  de  comandanţi,  ceea  ce  sugerează  că  a  fost  scrisă  în  timpul... 

-  ...cu  multă  vreme  în  urmă,  îl  opri  Jon.  Dar  Ceilalţi? 

-  Am  găsit  referiri  la  oţelul  dragonului.  Copiii  pădurii  obişnuiau  să 
dea  Rondului  de  Noapte  o  sută  de  pumnale  de  obsidian  pe  an,  în 
timpul  Epocii  Eroilor.  Ceilalţi  îşi  fac  apariţia  când  este  frig.  Majoritatea 
poveştilor  susţin  acelaşi  lucru.  Sau  se  face  frig  când  vin  ei.  Uneori  apar 
în  timpul  furtunilor  de  zăpadă  şi  se  risipesc  când  cerul  se  înseninează. 
Se  ascund  de  lumina  soarelui  şi  se  ivesc  din  noapte...  sau  se  lasă  noaptea 
atunci  când  îşi  fac  apariţia.  Unele  poveşti  îi  descriu  călare  pe  leşuri  de 
animale.  Urşi,  lupi  străvechi,  mamuţi,  cai,  n-are  importanţă,  atâta 
vreme  cât  fiara  e  moartă.  Cel  care  1-a  ucis  pe  Micul  Paul  călărea  un  cal 
mort,  aşa  că  partea  asta  nu  poate  fi  pusă  sub  semnul  îndoielii.  Unele 
relatări  vorbesc  şi  despre  păianjeni  uriaşi  de  gheaţă.  Nu  ştiu  ce  sunt. 
Oamenii  răpuşi  în  lupta  împotriva  Celorlalţi  trebuie  să  fie  arşi,  altfel 
morţii  se  ridică  din  nou  şi  devin  robii  lor. 

-  Ştiam  toate  astea.  întrebarea  e:  cum  îi  înfruntăm? 

-  Armura  Celorlalţi  nu  poate  fi  străpunsă  de  armele  obişnuite, 
dacă  e  să  dăm  crezare  relatărilor,  răspunse  Sam,  iar  săbiile  lor  sunt 
atât  de  reci  încât  zdrobesc  oţelul.  Insă  focul  îi  înspăimântă,  şi  sunt 
vulnerabili  la  obsidian.  îşi  aminti  de  cel  pe  care  îl  întâlnise  în 
pădurea  bântuită  şi  cum  se  topise  când  îl  înjunghiase  cu  pumnalul 
din  sticla  dragonului  pe  care  i-1  făcuse  Jon.  Am  găsit  o  însemnare 
despre  Noaptea  Lungă  care  pomeneşte  despre  ultimul  erou  care  i-a 
ucis  pe  Ceilalţi  cu  o  sabie  din  oţelul  dragonului.  Se  presupune  că 
nu-i  rezistă. 

-  Oţelul  dragonului?  Termenul  era  nou  pentru  Jon.  Oţel  valyrian? 

-  La  asta  m-am  gândit  şi  eu. 

-  Aşadar,  dacă  i-aş  putea  convinge  pe  lorzii  Celor  Şapte  Regate  să 
ne  dea  săbiile  lor  valyriene,  totul  e  salvat?  Nu  va  fi  greu.  Nu  mai  greu 
decât  să  le  cer  să  renunţe  la  bani  şi  castele.  Râse  cu  amărăciune.  Ai 
descoperit  cine  sunt  Ceilalţi,  de  unde  vin,  ce  vor? 

-  Nu  încă,  lordul  meu,  dar  s-ar  putea  să  nu  fi  citit  cărţile  care 
trebuie.  Sunt  sute  peste  care  nu  m-am  uitat  încă.  Mai  dă-mi  puţin  timp 
şi  voi  găsi  ce  e  de  găsit. 

-  Nu  mai  e  timp.  Glasul  lui  Jon  era  trist.  Trebuie  să-ţi  împachetezi 
lucrurile,  Sam.  Pleci  cu  Gilly. 

-  Plec?  In  prima  clipă,  Sam  îl  privi  cu  gura  căscată,  de  parcă  n-ar  fi 
înţeles  sensul  cuvântului.  Plec?  La  Rondul  de  Est,  lordul  meu?  Sau... 
unde  mă... 

-  In  Oraşul  Vechi. 

-  Oraşul  Vechi?  repetă  Sam,  cu  glas  scâncit. 

-  Şi  Aemon. 

-  Aemon?  Maester  Aemon?  Dar...  are  o  sută  doi  ani,  lordul  meu, 
nu  poate...  îl  trimiţi  pe  el  cu  mine?  Cine  va  avea  grijă  de  corbi?  Dacă 
sunt  bolnavi  sau  răniţi,  cine... 

-  Clydas.  E  cu  Aemon  de  ani  buni. 

-  Clydas  e  doar  un  administrator,  şi  vede  din  ce  în  ce  mai  prost.  Ai 
nevoie  de  un  maester.  Maester  Aemon  e  atât  de  firav,  o  călătorie  pe 
mare...  S-ar  putea...  e  bătrân  şi... 

-  îşi  va  risca  viaţa,  sunt  conştient  de  asta,  Sam,  dar  riscul  e  şi  mai 
mare  aici.  Stannis  ştie  cine  este  Aemon.  Dacă  femeia  roşie  cere  sânge 
regesc  pentru  vrăjile  ei... 

-  Oh.  Obrajii  umflaţi  ai  lui  Sam  păreau  să-şi  piardă  culoarea. 

-  Dareon  vi  se  va  alătura  la  Rondul  de  Est.  Nădăjduiesc  că  va 
câştiga  câţiva  oameni  de  partea  noastră  în  sud,  cu  cântecele  lui.  Mierla 
vă  va  duce  la  Braavos.  De  acolo  vă  veţi  organiza  singuri  drumul  către 
Oraşul  Vechi.  Dacă  încă  ai  de  gând  să  spui  că  fiul  lui  Gilly  e  bastardul 
tău,  trimite-o  împreună  cu  pruncul  la  Horn  Hill.  Dacă  nu,  Aemon  îi 
va  găsi  un  loc  ca  servitoare  la  Citadelă. 

-  B-b-bastardul  meu?  Da,  eu...  mama  mea  şi  surorile  mele  o  vor  ajuta 
pe  Gilly  cu  copilul.  Dareon  ar  putea  s-o  conducă  la  Oraşul  Vechi  la  fel 
de  bine  ca  mine.  Eu...  mă  antrenez  cu  arcul  în  fiecare  după-amiază,  cu 
Ulmer,  aşa  cum  ai  poruncit...  mă  rog,  mai  puţin  când  sunt  în  beciuri, 
dar  tu  mi-ai  spus  să  mă  informez  despre  Ceilalţi.  Din  pricina  arcului 
mă  dor  umerii  şi  mi  se  fac  băşici  pe  degete.  Ii  arătă  lui  Jon  mâna.  Dar 
nu  mă  dau  bătut.  Acum  lovesc  ţinta  mai  des  decât  o  ratez,  dar  încă  sunt 

cel  mai  prost  arcaş  care  a  întins  vreodată  un  arc.  însă  îmi  plac  poveştile 
lui  Ulmer.  Cineva  trebuie  să  le  scrie  şi  să  le  adune  într-o  carte. 

-  Fă-o  tu.  La  Citadelă  au  pergament  şi  cerneală.  Au  şi  arcuri.  Mă 
aştept  să-ţi  continui  antrenamentele.  Sam,  Rondul  de  Noapte  are  sute 
de  fraţi  care  pot  să  slobozească  o  săgeată,  dar  numai  o  mână  de  oameni 
care  ştiu  să  scrie  şi  să  citească.  Vreau  să  devii  noul  meu  maester. 

-  Lordul  meu,  eu...  munca  mea  e  aici,  cărţile... 

-  ...vor  fi  aici  când  te  vei  întoarce  la  noi. 
Sam  îşi  duse  o  mână  la  gât. 

-  Lordul  meu,  Citadela...  acolo  te  pun  să  tai  cadavre.  Nu  pot 
purta  colan. 

-  Ba  poţi.  Şi  vei  purta.  Maester  Aemon  e  bătrân  şi  orb.  Puterile  îl 
părăsesc.  Cine  să-i  ia  locul  când  moare?  Maester  Mullin  de  la  Turnul 
Umbrei  e  mai  mult  luptător  decât  cărturar,  iar  Maester  Harmune  de 
la  Rondul  de  Est  e  mai  mult  beat  decât  treaz. 

-  Dacă  mai  ceri  Citadelei  alţi  maesteri... 

-Asta  am  de  gând.  Vom  avea  nevoie  de  fiecare.  Dar  Aemon 
Targaryen  nu  e  atât  de  uşor  de  înlocuit.  Nu  merge  cum  am  sperat.  Ştiuse 
că  va  fi  dificil  cu  Gilly,  dar  presupusese  că  Sam  avea  să  fie  bucuros  să 
schimbe  pericolele  Zidului  cu  căldura  Oraşului  Vechi.  Eram  sigur  că  îţi 
va  face  plăcere,  spuse  el,  nedumerit.  Sunt  atât  de  multe  cărţi  la  Citadelă, 
încât  nimeni  nu  poate  spera  să  le  citească  pe  toate.  Te  vei  descurca  bine 
acolo,  Sam,  ştiu  că  o  vei  face. 

-  Nu.  Aş  putea  citi  cărţile,  dar...  un  m-maester  trebuie  să  fie  vinde- 
cător, iar  s-s-sângele  mă  face  să  leşin.  Mâna  lui  Sam  tremura,  dovedind 
că  spune  adevărul.  Sunt  Sam  Speriatul,  nu  Sam  Ucigaşul. 

-  Speriat?  De  ce?  De  mustrările  unor  bătrâni?  Sam,  ai  văzut  arătările 
mişunând  în  susul  Pumnului,  un  val  de  morţi  vii  cu  mâini  negre  şi  ochi 
albaştri,  strălucitori.  Ai  ucis  un  Celălalt. 

-  A  fost  s-s-s-sticla  dragonului,  nu  eu. 

-  Taci,  se  răsti  Jon.  După  întâlnirea  cu  Gilly,  nu  mai  avea  răbdare 
şi  pentru  temerile  grăsanului.  Ai  minţit,  ai  uneltit  şi  ai  complotat  să 

mă  faci  pe  mine  Lord  Comandant.  Mă  vei  asculta.  Te  vei  duce  la 
Citadelă  şi  vei  făuri  un  colan,  iar  dacă  va  trebui  să  tai  cadavre,  aşa  să 
fie.  Cel  puţin  în  Oraşul  Vechi  cadavrele  nu  vor  protesta. 

-  Lordul  meu,  zise  Sam.  T-t-t-t-tatăl  meu,  Lordul  Randyll,  el,  el,  el, 
el,  el...  viaţa  unui  maester  e  o  viaţă  de  servitute.  Niciun  fiu  al  Casei  Tarly 
nu  va  purta  vreodată  un  lanţ.  Bărbaţii  din  Horn  Hill  nu  se  pleacă  şi  nu 
fac  reverenţe  în  faţa  lorzilor  mărunţi.  Jon,  nu  pot  să  nu-i  dau  ascultare 
tatălui  meu. 

Omoară  copilul,  gândi  Jon.  Copilul  din  tine  şi  cel  din  el.  Omoarâ-i 
pe  amândoi,  bastard  nenorocit. 

-  N-ai  niciun  tată.  Doar  fraţi.  Doar  pe  noi.  Viaţa  ta  aparţine  Rondu- 
lui de  Noapte,  aşa  că  du-te  şi  vâră-ţi  hainele  într-un  sac,  împreună  cu 
tot  ce  vrei  să  iei  cu  tine  la  Oraşul  Vechi.  Pleci  cu  o  oră  înainte  de 
răsăritul  soarelui.  Şi  iată  încă  un  ordin.  De  azi  înainte,  nu  îţi  vei  mai 
spune  laş.  Ai  înfruntat  mai  multe  în  anul  ce-a  trecut  decât  înfruntă  cei 
mai  mulţi  într-o  viaţă  de  om.  Poţi  să  dai  piept  cu  Citadela,  dar  vei  da 
piept  cu  ea  ca  Frate  Jurat  al  Rondului  de  Noapte.  Nu-ţi  pot  ordona 
să  fii  curajos,  dar  pot  să-ţi  ordon  să-ţi  ascunzi  spaimele.  Ai  jurat,  Sam. 
Ai  uitat? 

-  Eu...  voi  încerca. 

-  Nu  vei  încerca.  Te  vei  supune. 

-  Supune. 

Corbul  lui  Mormont  flutură  din  aripile-i  mari  şi  negre. 
Sam  părea  să  se  înmoaie. 

-  Cum  porunceşte  lordul  meu.  Maester...  Maester  Aemon  ştie? 

-  A  fost  în  egală  măsură  ideea  lui.  Jon  îi  deschise  uşa.  Fără  despărţiri. 
Cu  cât  ştiu  mai  puţini  despre  asta,  cu  atât  mai  bine.  O  oră  înainte  de 
primii  zori,  lângă  ţintirim. 

Sam  fugi  din  faţa  lui,  întocmai  cum  făcuse  Gilly. 

Jon  era  obosit.  Am  nevoie  de  somn.  Fusese  treaz  jumătate  din  noapte, 
cercetând  hărţi,  scriind  scrisori  şi  făcând  planuri  cu  Maester  Aemon. 
Chiar  şi  după  ce  se  vârâse,  clătinându-se,  în  patul  lui  îngust,  nu-şi  găsise 

odihna.  Ştia  ce-avea  să  înfrunte  a  doua  zi  şi  se  pomeni  zvârcolindu-se  în 
pat  şi  gândindu-se  la  ultimele  cuvinte  ale  lui  Maester  Aemon: 

-  Ingăduie-mi,  lordul  meu,  să-ţi  dau  un  ultim  sfat,  spusese  bătrânul, 
acelaşi  pe  care  i  l-am  dat  cândva  fratelui  meu,  când  ne-am  despărţit  ultima 
oară.  Avea  treizeci  şi  trei  de  ani  când  Marele  Consiliu  1-a  ales  să  urce  pe 
Tronul  de  Fier.  Om  în  toată  firea,  cu  copii,  dar  în  anumite  privinţe  încă 
un  copil.  Egg  avea  o  anume  inocenţă,  o  suavitate  pe  care  o  iubeam  cu 
toţii.  Omoară  copilul  din  tine,  i-am  spus  în  ziua  în  care  s-a  îmbarcat  către 
Zid.  Trebuie  să  fii  bărbat  ca  să  stăpâneşti.  Trebuie  să  fii  Aegon,  nu  Egg. 
Omoară  copilul  din  tine  şi  lasă  bărbatul  să  se  nască.  Bătrânul  a  pipăit  faţa 
lui  Jon:  Ai  pe  jumătate  vârsta  pe  care-o  avea  Egg  şi  povara  ta  e  mai  crudă, 
mă  tem.  Vei  găsi  prea  puţină  bucurie  în  misiunea  ta,  dar  cred  că  ai 
puterea  să  faci  lucrurile  care  trebuie  făcute.  Omoară  băiatul,  Jon  Snow. 
Iarna  e  foarte  aproape.  Omoară  băiatul  şi  lasă  bărbatul  să  se  nască. 

Jon  îşi  puse  mantia  şi  ieşi  afară,  cu  paşi  mari.  îşi  făcea  rondul  prin 
Castelul  Negru  în  fiecare  zi,  vizitând  santinelele  şi  ascultându-le 
rapoartele  la  cald,  privindu-1  pe  Ulmer  şi  antrenamentele  lui  cu  arcul, 
discutând  cu  oamenii  regelui  şi  ai  reginei  deopotrivă,  umblând  pe 
gheaţa  de  pe  creasta  Zidului,  ca  să  cerceteze  pădurea.  Nălucă  păşea 
tiptil  după  el,  o  umbră  albă  însoţindu-1. 

Kedge  Albeaţă  păzea  Zidul  când  Jon  urcă.  Bărbatul  avea  peste 
patruzeci  de  ani,  dintre  care  treizeci  şi-i  petrecuse  la  Zid.  Ochiul  său 
stâng  era  orb,  dreptul  slab.  In  sălbăticie,  singur  cu  securea  şi  calul  său, 
era  un  cercetaş  la  fel  de  bun  ca  oricare  de  la  Rond,  dar  nu  se  înţelesese 
niciodată  bine  cu  ceilalţi. 

-  O  zi  liniştită,  îi  spuse  el  lui  Jon.  Nimic  de  raportat,  în  afară  de 
cercetaşii  rătăciţi. 

-  Cercetaşii  rătăciţi?  întrebă  Jon. 
Kedge  rânji. 

-  Doi  cavaleri.  Au  plecat  călare  acum  o  oră,  spre  sud,  pe  drumul 
regelui.  Când  i-a  văzut  Dywen  îndepărtându-se,  le-a  spus  nătărăilor  că 
merg  în  direcţia  greşită. 

-  înţeleg,  răspunse  Jon. 

Mai  multe  află  chiar  de  la  Dywen,  în  timp  ce  bătrânul  pădurar 
înfuleca  o  supă  de  orz  în  cazarmă. 

-  Da,  stăpâne,  i-am  văzut.  Erau  Horpe  şi  Massey.  Ziceau  că  i-a 
trimis  Stannis,  dar  n-au  spus  unde  şi  de  ce  şi  când  se  întorc. 

Ser  Richard  Horpe  şi  Ser  Justin  Massey  erau  amândoi  oamenii  reginei 
şi  aveau  funcţii  înalte  în  consiliile  regelui.  Doi  călăreţi  liberi  ar  fi  fost 
de-ajuns  dacă  Stannis  ar  fi  avut  de  gând  să  spioneze,  cugetă  Jon  Snow.  Dar 
cavalerii  sunt  mai  potriviţi  ca  mesageri  sau  soli.  Cotter  Pyke  trimisese 
vorbă  de  la  Rondul  de  Est  că  Lordul  Ceapă  şi  Salladhor  Saan  au  pornit 
către  Portul  Alb,  să  trateze  cu  Lordul  Manderly.  Era  de  aşteptat  din 
partea  lui  Stannis  să  trimită  alţi  emisari.  înălţimea  Sa  nu  era  un  om 
răbdător. 

Dacă  acei  cercetaşi  rătăciţi  aveau  să  se  mai  întoarcă,  asta  era  altă 
chestiune.  Or  fi  fiind  ei  cavaleri,  dar  nu  cunoşteau  Nordul.  Pe  drumul 
regelui  vor  fi  mulţi  ochi,  nu  toţi  prietenoşi.  Asta,  însă,  nu  era  problema 
lui  Jon.  Stannis  poate  să  aibă  secretele  lui.  Zeii  ştiu  că  le  am  şi  eu  pe  ale  mele. 

Nălucă  dormi  în  noaptea  aceea  la  piciorul  patului  şi,  de  data  aceasta, 
Jon  nu  se  visă  lup.  Chiar  şi  aşa,  avu  un  somn  agitat,  răsucindu-se  în 
pat  ore  în  şir  înainte  să  alunece  într-un  coşmar.  Gilly  era  acolo, 
plângând,  rugându-1  să-i  lase  pruncii  în  pace,  dar  el  îi  smulse  copiii  din 
braţe  şi  le  tăie  capetele,  după  care  le  inversă  şi-i  spuse  să  le  coasă  la  loc. 

Când  se  trezi,  îl  găsi  pe  Edd  Tollet  înălţându-se  deasupra  lui  în 
bezna  dormitorului. 

-  Stăpâne?  E  timpul.  Ceasul  lupului.  Ai  lăsat  ordine  să  fii  trezit. 

-  Adu-mi  ceva  fierbinte,  îi  ceru  Jon,  azvârlind  păturile  deoparte. 
Edd  se  întoarse  când  era  deja  îmbrăcat,  ţinând  strâns  în  mâini  o 

cană  aburindă.  Jon  se  aştepta  să  fie  vin  cu  mirodenii  şi  fu  surprins  să 
descopere  că  era  supă,  o  zeamă  subţire  care  mirosea  a  praz  şi  a  morcovi, 
dar  părea  să  nu  aibă  praz  şi  morcovi  în  ea.  Mirosurile  sunt  mai  puternice 
în  visele  mele  de  lup,  cugetă  el,  iar  mâncarea  are  şi  ea  un  gust  mai  bogat. 
Nălucă  e  mai  viu  decât  mine.  Lăsă  cupa  goală  pe  forjă. 

In  dimineaţa  aceasta,  la  uşa  lui  era  Kegs. 

-  Am  să  vreau  să  vorbesc  cu  Bedwyck  şi  cu  Janos  Slynt,  îi  spuse 
Jon.  Trimite-i  pe  amândoi  aici  la  primii  zori. 

Afară,  lumea  era  neagră  şi  neclintită.  Rece,  dar  nu  periculos  de  rece.  Nu 
încă.  Va  fi.  mai  cald  când  iese  soarele.  Dacă  zeii  sunt  buni,  s-ar  putea  ca 
Zidul  să  lăcrimeze.  Când  ajunseră  în  cimitir,  coloana  se  formase  deja. 
Jon  îi  dăduse  lui  Jack  Bulwer  cel  Negru  comanda  escortei,  cu  o  duzină 
de  cercetaşi  călare  în  subordine  şi  două  căruţe.  Una  era  înţesată  de 
cufere,  coşuri  şi  saci,  provizii  pentru  călătorie.  Cealaltă  avea  un  acoperiş 
ţeapăn  din  piele  fiartă,  să  ţină  vântul  la  distanţă.  Maester  Aemon  era 
aşezat  în  spatele  ei,  înfofolit  într-o  blană  de  urs  care-1  făcea  să  arate  mic 
ca  un  copil.  Sam  şi  Gilly  stăteau  lângă  el.  Femeia  avea  ochii  roşii  şi 
umflaţi,  dar  ţinea  în  braţe  băiatul  strâns  înfăşat.  Jon  nu  putea  şti  cu 
certitudine  dacă  era  băiatul  ei  sau  al  Daliei.  Nu-i  văzuse  pe  cei  doi 
împreună  decât  de  câteva  ori.  Fiul  lui  Gilly  era  mai  mare,  al  Daliei  mai 
voinic,  dar  aveau  vârste  şi  dimensiuni  destul  de  apropiate,  astfel  încât 
nimeni  care  nu-i  cunoştea  bine  n-ar  fi  putut  să-i  deosebească  uşor. 

-  Lord  Snow!  strigă  Maester  Aemon.  Ţi-am  lăsat  o  carte  în  dormi- 
torul meu.  Compendiul  de  Jad.  A  fost  scrisă  de  un  aventurier  volanten, 
Colloquo  Votar,  care  a  călătorit  spre  răsărit  şi  a  vizitat  toate  ţările 
Mării  de  Jad.  E  un  pasaj  pe  care  s-ar  putea  să-1  găseşti  interesant.  I-am 
spus  lui  Clydas  să-1  marcheze  pentru  tine. 

-  Am  să-1  citesc  negreşit. 
Maester  Aemon  îşi  şterse  nasul. 

-  Cunoaşterea  e  o  armă,  Jon.  Inarmează-te  bine  înainte  să  pleci  la 
luptă. 

-  Aşa  voi  face.  Jon  simţi  ceva  umed  şi  rece  pe  faţă.  Când  ridică  ochii, 
văzu  că  ningea.  Un  semn  rău.  Se  întoarse  către  Jack  Bulwer  cel  Negru: 
înaintează  cât  poţi  de  repede,  dar  nu-ţi  asuma  riscuri  prosteşti.  Ai  cu  tine 
un  om  bătrân  şi  un  prunc  de  ţâţă.  Ai  grijă  să  fie  încălziţi  şi  bine  hrăniţi. 

-  Şi  tu  la  fel,  stăpâne.  Gilly  nu  părea  deloc  grăbită  să  se  urce  în 
căruţă.  Şi  tu  să  faci  la  fel  pentru  ceilalţi.  Găseşte  o  doică,  aşa  cum  ai 

spus.  Mi-ai  promis  c-o  să  găseşti.  Băiatul...  băiatul  Daliei...  micul  prinţ, 
vreau  să  zic...  găseşte-i  o  femeie  bună,  ca  să  crească  mare  şi  puternic. 

-  Ai  cuvântul  meu. 

-  Nu-i  da  nume.  Să  nu  faci  asta,  până  nu  trece  de  doi  ani.  Aduce 
ghinion  să  dai  nume  copiilor  cât  timp  sunt  încă  la  sân.  Ciorile  tale  poate 
că  nu  ştiu  asta,  dar  e  adevărat. 

-  Cum  porunceşti,  doamna  mea. 

-  Să  nu-mi  mai  spui  aşa.  Sunt  mamă,  nu  doamnă.  Sunt  nevasta  lui 
Craster  şi  fiica  lui  Craster  şi  sunt  mamă..  Ii  dădu  copilul  lui  Edd  cel 
Trist  până  când  se  urcă  în  căruţă  şi  se  înveli  în  blănuri.  Când  Edd  îi 
dădu  copilul  înapoi,  Gilly  îl  aşeză  la  sân.  Sam  întoarse  privirea,  roşu 
la  faţă,  şi  se  căţără  pe  iapa  lui. 

-  Haideţi  să-i  dăm  drumul,  ordonă  Jack  Bulwer  cel  Negru,  pocnind 
din  bici. 

Căruţele  porniră. 
Sam  mai  zăbovi  o  clipă. 

-  Ei,  bine,  spuse  el,  cu  bine. 

-  Cu  bine,  Sam,  răspunse  Edd  cel  Trist.  Corabia  ta  n-o  să  se  scufunde, 
cred.  Corăbiile  se  scufundă  doar  când  sunt  eu  la  bord. 

Jon  îşi  amintea. 

-  Prima  oară  când  am  văzut-o  pe  Gilly,  era  lipită  cu  spatele  de  zid, 
în  Fortăreaţa  lui  Craster,  o  fată  sfrijită,  cu  părul  negru  şi  burta  mare, 
ferindu-se  de  Nălucă.  Dăduse  iama  între  iepurii  ei  şi  cred  că  se  temea  că 
o  s-o  sfâşie  şi  o  să-i  devoreze  copilul...  dar  Nălucă  nu  era  un  lup  de  care 
să  se  teamă,  nu-i  aşa? 

-  Gilly  e  mai  curajoasă  decât  ştie,  răspunse  Sam. 

-  Şi  tu  la  fel,  Sam.  Să  ai  parte  de-o  călătorie  rapidă  şi  sigură  şi  să  ai 
grijă  de  ea,  de  Maester  Aemon  şi  de  copil.  Picăturile  reci  de  pe  faţa  lui 
Sam  îi  aminteau  lui  Jon  de  ziua  în  care  se  despărţise  de  Robb,  la 
Winterfell,  fără  să  ştie  că  era  pentru  ultima  oară.  Şi  trage-ţi  gluga  pe 
cap.  Ţi  se  topesc  fulgii  în  păr. 

Când  micul  alai  se  pierdu  în  depărtare,  la  răsărit,  cerul  negru 
devenise  gri  şi  ninsoarea  cădea  din  abundenţă. 

-  Uriaşul  e  la  dispoziţia  lordului  comandant,  îi  aminti  Edd  cel 
Trist.  Janos  Slynt  la  fel. 

-Da. 

Jon  Snow  ridică  privirea  la  Zidul  ce  se  înălţa  deasupra  lor  ca  o 
stâncă  de  gheaţă.  Cinci  sute  de  kilometri  de  la  un  capăt  la  altul  şi  două 
sute  de  metri  în  înălţime.  înălţimea  Zidului  era  tăria  lui,  lungimea  îi  era 
slăbiciunea.  Jon  îşi  aminti  ceva  ce-i  spusese  odinioară  tatăl  său:  Un  zid 
e  doar  atât  de  puternic  pe  cât  sunt  cei  din  spatele  lui.  Oamenii  Rondului 
de  Noapte  erau  curajoşi,  dar  erau  mult  prea  puţini  pentru  misiunea 
pe  care  o  aveau  de  îndeplinit. 

Uriaşul  îl  aştepta  în  armurărie.  Numele  lui  adevărat  era  Bedwyck. 
Cu  un  fir  de  păr  mai  înalt  de  un  metru  cincizeci,  era  cel  mai  scund  om 
din  Rondul  de  Noapte.  Jon  trecu  direct  la  subiect: 

-  Avem  nevoie  de  mai  mulţi  ochi  de-a  lungul  Zidului.  Castele  unde 
patrulele  noastre  să  se  adăpostească  de  frig,  să  găsească  mâncare  caldă 
şi  cai  odihniţi.  Instalez  o  garnizoană  la  Icemark  şi  îţi  dau  comanda  ei. 

Uriaşul  îşi  vârî  vârful  degetului  mic  în  ureche,  să-şi  cureţe  ceara. 

-  Comanda?  Mie?  Stăpânul  ştie  că  sunt  fiul  unui  mic  fermier,  adus 
la  Zid  pentru  braconaj? 

-Eşti  cercetaş  de  douăzeci  de  ani.  Ai  supravieţuit  Pumnului 
Primilor  Oameni  şi  Fortăreţei  lui  Craster  şi  te-ai  întors  să  povesteşti 
ce-ai  pătimit.  Cei  tineri  ridică  ochii  la  tine  cu  admiraţie. 

-  Doar  piticii  ridică  ochii  la  mine,  răspunse  omuleţul  râzând. 
Nu  ştiu  să  citesc,  lordul  meu.  Când  am  o  zi  bună,  reuşesc  să-mi 
scriu  numele. 

-  Am  trimis  încă  patru  maesteri  în  Oraşul  Vechi.  Vei  avea  doi 
corbi  pentru  situaţii  urgente.  In  rest,  trimite  călăreţi.  Până  când  vom 
avea  mai  mulţi  maesteri  şi  mai  multe  păsări,  vreau  să  înfiinţez  un  şir 
de  turnuri  luminoase  de-a  lungul  crestei  Zidului. 

-  Şi  câţi  bieţi  nătărăi  voi  avea  sub  comanda  mea? 

-  Douăzeci  din  Rond,  răspunse  Jon,  şi  zece  de  la  Stannis.  Bătrâni, 
novici  sau  răniţi.  Nu  vor  fi  cei  mai  buni  oameni  ai  săi  şi  niciunul  nu  va 
îmbrăca  veşmintele  negre,  dar  se  vor  supune.  Foloseşte-i  cum  poţi  mai 
bine.  Patru  dintre  fraţii  pe  care-i  trimit  cu  tine  vor  fi  de  la  Debarcaderul 
Regelui,  veniţi  la  Zid  cu  Lordul  Slynt.  Fii  cu  ochii  pe  ei,  iar  cu  ceilalţi 
urmăreşte  căţărătorii. 

-  Putem  să-i  urmărim,  stăpâne,  dar  dacă  ajung  mai  mulţi  pe  creasta 
Zidului,  treizeci  de  oameni  n-o  să  poată  să-i  alunge. 

Poate  nici  trei  sute  n-ar  fi  destui.  Jon  păstră  pentru  sine  această 
îndoială.  Era  adevărat  că,  în  timpul  urcuşului,  cei  care  escaladau  Zidul 
erau  extrem  de  vulnerabili.  De  sus,  asupra  lor  puteau  fi  aruncate  pietre, 
suliţe  şi  vase  cu  smoală  fierbinte,  iar  ei  nu  puteau  decât  să  se  agaţe  cu 
disperare  de  gheaţă.  Uneori  Zidul  însuşi  părea  să-i  scuture,  aşa  cum  se 
scutura  un  câine  de  purici.  Jon  văzuse  asta  cu  ochii  lui,  când  o  placă  de 
gheaţă  crăpase  sub  Jarl,  iubitul  lui  Val,  trimiţându-1  la  moarte. 

Dacă,  însă,  căţărătorii  ajungeau  neobservaţi  pe  creasta  Zidului,  totul 
se  schimba.  Dacă  aveau  timp,  puteau  să-şi  sape  acolo  un  punct  de 
sprijin,  să  ridice  întărituri  şi  să  arunce  funii  şi  scări  altor  mii  de  căţă- 
rători, care  să-i  urmeze.  Aşa  făcuse  Raymun  Barbă-Roşie,  Raymun 
care  fusese  Rege-de-Dincolo-de-Zid  pe  vremea  stră-străbunicului  său. 
In  vremurile  acelea,  lord  comandant  fusese  Jack  Musgood.  Jack  Voiosul 
i  se  spunea  înainte  de  năvălirea  lui  Barbă-Roşie  asupra  Nordului,  dar 
Jack  Adormitul  îi  rămăsese  numele  pe  veci  după  aceea.  Oastea  lui  Ray- 
mun cunoscuse  un  sfârşit  însângerat  pe  malurile  Lacului  Lung,  prinsă 
între  Lordul  Willam  de  Winterfell  şi  Uriaşul  Cherchelit,  Harmond 
Umber.  Barbă-Roşie  fusese  ucis  de  Artos  Implacabilul,  fratele  mai  mic 
al  Lordului  Willam.  Rondul  sosise  prea  târziu  să  lupte  cu  sălbaticii,  dar 
la  timp  să-i  îngroape,  sarcina  pe  care  le-a  dat-o  Artos  Stark,  plin  de  furie, 
în  timp  ce  jelea  deasupra  cadavrului  decapitat  al  fratelui  său. 

Jon  nu  voia  să  rămână  în  amintirea  urmaşilor  drept  Jon  Snow 
Adormitul.  V 

-  Treizeci  de  oameni  vor  avea  mai  multe  şanse  decât  niciunul,  îi 
spuse  Uriaşului. 

-  Adevărat,  încuviinţă  omuleţul.  Va  fi  doar  Icemark,  aşadar,  sau 
vei  deschide,  stăpâne,  şi  celelalte  forturi? 

-  Cu  timpul,  vreau  să  le  întăresc  pe  toate,  răspunse  Jon,  dar, 
deocamdată,  vor  fi  doar  Icemark  şi  Garda  Cenuşie. 

-  Şi  ai  decis,  stăpâne,  cine  va  fi  comandant  la  Garda  Cenuşie? 

-  Janos  Slynt,  zise  Jon.  Zeii  să  ne  păzească!  Nimeni  nu  ajunge  la 
comanda  mantiilor  aurii  fără  abilitate.  Slynt  e  fiul  unui  măcelar.  A  fost 
căpitan  la  Poarta  de  Fier  când  a  murit  Manly  Stokeworth,  iar  Jon 
Arryn  1-a  ridicat  în  rang  şi  i-a  încredinţat  apărarea  Debarcaderului 
Regelui.  Lordul  Janos  nu  poate  fi  atât  de  nătărău  pe  cât  pare.  Şi  îl  vreau 
cât  mai  departe  de  Alliser  Thome. 

-  O  fi  adevărat,  zise  Uriaşul,  dar  eu  tot  l-aş  trimite  la  bucătărie, 
să-1  ajute  pe  Hobb  Trei-Degete  să  taie  napi. 

Dacă  aş  face  asta,  n-aş  mai  îndrăzni  niciodată  să  mănânc  napi. 

Trecu  jumătate  din  dimineaţă  până  când  Lordul  Janos  se  prezentă 
la  ordin.  Jon  îşi  curăţa  Sabia  Lungă.  Unii  ar  fi  dat  această  sarcină  unui 
administrator  sau  unui  scutier,  dar  Lordul  Eddard  îşi  învăţase  fiii  să 
se  îngrijească  de  propriile  arme.  Când  Kegs  şi  Edd  cel  Trist  sosiră  cu 
Slynt,  Jon  le  mulţumi  şi  îl  pofti  pe  Lordul  Janos  să  se  aşeze. 

Ceea  ce  şi  făcu,  deşi  fără  pic  de  eleganţă,  încrucişându-şi  braţele, 
încruntându-se  şi  ignorând  oţelul  dezgolit  din  mâinile  lordului  coman- 
dant. Jon  trecu  pânza  uleiată  de-a  lungul  săbiei,  privind  cum  razele  dimi- 
neţii sclipesc  pe  striaţiile  sale  şi  gândindu-se  cât  de  uşor  ar  aluneca  lama 
prin  piele,  grăsime  şi  muşchi,  despărţind  de  trup  capul  hidos  al  lui  Slynt. 
Toate  fărădelegile  unui  om  erau  şterse  când  îmbrăca  veşmintele  negre  şi 
rostea  toate  jurămintele  de  credinţă,  şi  totuşi,  îi  venea  greu  să-1  privească 
pe  Janos  Slynt  ca  pe  un  frate.  Intre  noi  stă  sângele.  Omul  acesta  a 
contribuit  la  uciderea  tatălui  meu  şi  a  făcut  tot  ce  i-a  stat  în  putinţă  să  mă 
vadă  mort  şi  pe  mine. 

-  Lord  Janos.  Jon  îşi  vârî  sabia  în  teacă.  îţi  dau  comanda  Gărzii 
Cenuşii. 

Slynt  fu  luat  pe  nepregătite. 

-  Garda  Cenuşie...  Garda  Cenuşie  a  fost  acolo  unde  ai  escaladat 
Zidul,  cu  prietenii  tăi  sălbatici... 

-  A  fost.  Fortul  se  află  într-o  stare  deplorabilă,  ce-i  drept.  II  vei 
reface  cât  poţi  mai  bine.  începând  prin  a  curăţa  pădurea.  Ia  pietre  de 
la  construcţiile  care  s-au  prăbuşit,  ca  să  le  repari  pe  cele  care  încă  stau 
în  picioare.  Munca  va  fi  aspră  şi  dură,  ar  fi  putut  adăuga.  Vei  dormi  pe 
piatră,  prea  obosit  să  te  plângi  sau  să  urzeşti  intrigi,  dar  s-ar  putea  să-ţi 
aminteşti  ce  înseamnă  să  fii  bărbat.  Vei  avea  patruzeci  de  oameni.  Zece 
de  aici,  zece  de  la  Turnul  Umbrei  şi  zece  pe  care  ni-i  împrumută 
Regele  Stannis. 

Faţa  lui  Slynt  căpătase  culoarea  prunei  uscate.  Fălcile  lui  cărnoase 
începură  să  tremure. 

-  Crezi  că  nu-mi  dau  seama  ce  faci?  Janos  Slynt  nu  e  omul  care  să 
fie  dus  de  nas  atât  de  uşor.  Am  fost  desemnat  să  apăr  Debarcaderul 
Regelui  pe  când  tu  îţi  udai  scutecele.  Păstrează-ţi  ruina,  bastardule. 

Iţi  dau  o  şansă,  lordul  meu.  E  mai  mult  decât  i-ai  dat  tu  tatălui  meu. 

-  M-ai  înţeles  greşit,  lordul  meu,  răspunse  Jon.  A  fost  un  ordin, 
nu  o  ofertă.  Sunt  două  sute  de  kilometri  până  la  Garda  Cenuşie.  Adu- 
nă-ţi  armele  şi  armura,  ia-ţi  rămas-bun  şi  fii  gata  de  plecare  mâine  la 
primii  zori. 

-  Nu.  Lordul  Janos  se  ridică  în  picioare,  clătinându-se  şi  scaunul  lui 
se  prăbuşi  cu  zgomot  pe  spate.  Nu  voi  pleca  supus  să  îngheţ  şi  să  mor. 
Bastardul  unui  trădător  nu-i  porunceşte  lui  Janos  Slynt!  Nu  sunt  lipsit 
de  prieteni,  te  previn.  Nici  aici,  nici  la  Debarcaderul  Regelui.  Am  fost 
Lord  de  Harrenhal!  Dă-i  castelul  tău  dărâmat  unuia  dintre  nătărăii  orbi 
care  au  votat  pentru  tine,  al  meu  nu  va  fi.  Mă  auzi,  băiete?  Nu  va  fi! 

-  Va  fi. 

Slynt  nu  catadicsi  să  răspundă  la  asta,  ci  dădu  la  o  parte  scaunul  cu 
piciorul,  îndepărtându-se. 

Mă  vede  şi  acum  ca  pe  un  copil,  gândi  Jon,  un  băiat  necopt,  pe  care-l 
poţi  intimida  cu  vorbe  furioase.  Nu  putea  decât  să  spere  că  noaptea 
avea  să-i  fie  Lordului  Janos  un  sfetnic  bun. 

Dimineaţa  următoare  dovedi  că  sperase  în  zadar. 

Jon  îl  găsi  pe  Slynt  luând  micul  dejun  în  camera  comună.  Cu  el 
erau  Ser  Alliser  Thorne  şi  mai  mulţi  prieteni  apropiaţi.  Râdeau  când 
Jon  coborî  scările,  împreună  cu  Iron  Emmett  şi  Edd  cel  Trist,  urmaţi 
de  Mully,  Calul,  Jack  cel  Roşu,  Crabb,  Rusty  Flowers  şi  Owen 
Tolomacul.  Hobb  Trei-Degete  scotea  terci  cu  polonicul  din  oala  lui. 
Oameni  ai  reginei,  oameni  ai  regelui  şi  fraţi  în  negru  şedeau  la  mesele 
lor  separate,  unii  aplecaţi  deasupra  străchinilor  cu  terci,  alţii 
umplându-şi  burţile  cu  pâine  prăjită  şi  slănină.  Jon  îi  văzu  pe  Pyp  şi 
pe  Grenn  la  o  masă,  pe  Bowen  Marsh  la  alta.  Aerul  mirosea  a  fum  şi 
unsoare,  iar  zornăitul  cuţitelor  şi  lingurilor  răsuna  lovindu-se  de 
tavanul  boltit. 

Toate  glasurile  se  potoliră  ca  la  un  semn. 

-  Lord  Janos,  spuse  Jon.  Am  să-ţi  mai  dau  o  ultimă  şansă.  Lasă  jos 
lingura  şi  du-te  la  grajduri.  Calul  ţi-e  pregătit,  cu  şa  şi  căpăstru. 
Drumul  e  lung  şi  greu  până  la  Garda  Cenuşie. 

-  Atunci  ar  fi  bine  să-ţi  iei  tălpăşiţa,  băiete,  râse  Slynt,  scuipându-şi 
terciul  din  gură  pe  piept.  Garda  Cenuşie  e  un  loc  bun  pentru  cei  de 
teapa  ta,  mă  gândesc.  Departe  de  oamenii  de  treabă.  Porţi  semnul  fiarei, 
bastardule. 

-  Refuzi  să  te  supui  ordinelor  mele? 

-  Poţi  să-ţi  bagi  ordinele  în  dosul  ăla  de  bastard,  zise  Slynt,  cu  fălcile 
tremurând. 

Alliser  Thorne  schiţă  un  zâmbet  firav  şi  îl  fixă  pe  Jon  cu  ochii  săi 
negri.  La  altă  masă,  Godry  Moartea  Uriaşilor  izbucni  în  râs. 

-  Cum  doreşti.  Jon  îi  făcu  semn  cu  capul  lui  Iron  Emmett.  Du-1, 
te  rog,  pe  Lordul  Janos  la  Zid... 

...şi  încbide-l  într-o  celulă  de  gheaţă,  ar  fi  putut  să  zică.  O  zi  sau  zece 
înghesuit  în  gheaţă  l-ar  fi  făcut,  fără  îndoială,  să  tremure,  cuprins  de 

friguri  şi  să  cerşească  eliberarea.  Iar  din  clipa  în  care  va  ieşi,  el  şi  Thorne 
vor  începe  să  comploteze  din  nou. 

...şi  leagâ-l  de  calul  său,  ar  fi  putut  să  spună.  Dacă  Slynt  nu  voia  să 
plece  la  Garda  Cenuşie,  în  calitate  de  comandant  al  său,  putea  merge  ca 
bucătar.  Atunci,  va  fi  doar  o  chestiune  de  timp  până  va  dezerta.  Şi  câţi  alţii 
va  lua  cu  el? 

-  ...şi  spânzură-1,  termină  Jon. 

Faţa  lui  Janos  Slynt  deveni  albă  ca  laptele.  Lingura  îi  alunecă  dintre 
degete.  Edd  şi  Emmett  traversară  sala,  cu  paşii  răsunând  pe  podeaua 
de  piatră.  Gura  lui  Bowen  Marsh  se  deschise  şi  se  închise,  dar  nu 
articulă  niciun  cuvânt.  Ser  Alliser  Thorne  duse  mâna  la  mânerul 
săbiei.  Continuă,  gândi  Jon.  Avea  Sabia  Lungă  atârnată  de-a 
curmezişul  pe  spate.  Scoate-ţi  arma.  Dă-mi  un  motiv  să  fac  acelaşi  lucru. 

Jumătate  din  cei  prezenţi  erau  în  picioare.  Cavaleri  ai  Sudului  şi 
oşteni,  loiali  Regelui  Stannis  ori  femeii  roşii,  Fraţi  Juraţi  ai  Rondului 
de  Noapte.  Unii  îl  aleseseră  pe  Jon  să  le  fie  lord  comandant.  Alţii  îşi 
dăduseră  pietrele  pentru  Bowen  Marsh,  Ser  Denys  Mallister,  Cotter 
Pyke...  şi  unii  pentru  Janos  Slynt.  Preţ  de  o  clipă,  lumea  rămase  în 
cumpănă  pe  tăişul  unei  săbii. 

Alliser  Thorne  îşi  luă  mâna  de  pe  armă  şi  se  dădu  în  lături,  să-1  lase 
pe  Edd  Tollett  să  treacă. 

Edd  cel  Trist  îl  luă  pe  Slynt  de  un  braţ,  Iron  Emmett  de  celălalt, 
împreună,  îl  ridicară  de  pe  bancă. 

-  Nu!  protestă  Lordul  Janos,  împroşcând  stropi  de  terci.  Nu,  luaţi 
mâna  de  pe  mine.  E  doar  un  copil,  un  bastard.  Tatăl  său  a  fost  un  trădător. 
Poartă  semnul  fiarei,  lupul  acela  al  lui  este...  Daţi-mi  drumul/Veţi  regreta 
ziua  în  care  v-aţi  atins  de  Janos  Slynt.  Am  prieteni  la  Debarcaderul 
Regelui,  vă  previn... 

Continuă  să  protesteze  în  timp  ce  îl  duceau,  mai  mult  târându-1,  pe 
scări  în  sus. 

Jon  îi  urmă  afară.  In  spatele  lor,  pivniţa  se  goli.  Lângă  cuşcă, 
Slynt  se  smulse  o  clipă  din  strânsoare  şi  încercă  să  se  împotrivească, 

dar  Iron  Emmett  îl  prinse  de  gât  şi  îl  izbi  de  gratiile  de  fier  până 
când  cedă. 

Tot  Castelul  Negru  era  acum  afară,  să  privească.  Până  şi  Val  era  la 
fereastra  ei,  cu  cosiţa  lungă  şi  aurie  peste  un  umăr.  Stannis  stătea  pe 
treptele  Turnului  Regelui,  înconjurat  de  cavalerii  lui. 

-  Dacă  băiatul  crede  că  mă  poate  speria,  se  înşală,  îl  auziră  pe 
Lordul  Janos  spunând.  N-ar  îndrăzni  să  mă  spânzure.  Janos  Slynt  are 
prieteni,  prieteni  importanţi,  veţi  vedea... 

Celelalte  vorbe  îi  fură  luate  de  vânt. 
E  o  greşeală,  gândi  Jon. 

-  Opriţi-vă. 

Emmett  se  întoarse,  încruntându-se: 

-  Stăpâne? 

-  N-o  să-1  spânzur,  spuse  Jon.  Aduceţi-1  aici. 

-  O,  Cei  Şapte  să  ne  ferească,  îl  auzi  pe  Bowen  Marsh  strigând. 
Zâmbetul  pe  care  îl  afişă  atunci  Lordul  Janos  Slynt  avea  toată  dul- 
ceaţa untului  rânced.  Până  când  Jon  zise,  scoţând  Sabia  Lungă  din  teacă: 

-  Edd,  adu-mi  un  buştean. 

Pe  când  fu  găsit  un  buştean  potrivit,  Lordul  Janos  se  retrăsese  în 
cuşca  troliu,  dar  Iron  Emmett  intră  după  el  şi-1  târî  afară. 

-  Nu!  ţipă  Slynt,  în  timp  ce  Emmett  îl  târa  şi-1  împingea  peste  curte. 
Ia  mâna  de  pe  mine...  nu  poţi...  când  Tywin  Lannister  va  auzi  asta, 
veţi  regreta  cu  toţii... 

Emmett  îl  doborî  la  pământ,  lovindu-1  peste  picioare.  Edd  cel  Trist 
îi  împlântă  un  picior  în  spate,  ca  să  rămână  în  genunchi,  în  timp  ce 
Emmett  îi  împinse  butucul  sub  cap. 

-  O  să  meargă  mai  uşor  dacă  nu  te  mişti,  îi  promise  Jon  Snow. 
Mişcă-te,  ca  să  eviţi  lovitura,  şi  tot  vei  muri,  dar  vei  avea  o  moarte 
mai  urâtă.  întinde  gâtul,  lordul  meu.  Lumina  palidă  a  dimineţii 
alunecă  în  susul  şi  în  josul  lamei,  când  Jon  apucă  mânerul  săbiei  cu 
ambele  mâini  şi  o  înălţă.  Dacă  vrei  să-ţi  rosteşti  ultimele  cuvinte,  acum 
e  timpul  s-o  faci,  spuse  el,  aşteptând  o  ultimă  înjurătură. 

Janos  Slynt  îşi  răsuci  gâtul,  să-şi  ridice  privirea  spre  el. 

-  Te  rog,  stăpâne.  Indurare.  Am...  am  să  merg,  am  să,  eu... 
Nu,  gândi  Jon.  Ai  închis  uşa  aceea.  Sabia  Lungă  coborî. 

-  Pot  să-i  iau  cizmele?  întrebă  Owen  Tolomacul,  când  capul  lui 
Janos  Slynt  se  rostogoli  pe  pământul  mocirlos.  Sunt  aproape  noi 
cizmele  alea  şi  îmblănite. 

Jon  întoarse  privirea  spre  Stannis.  Preţ  de  o  clipă,  ochii  li  se  întâl- 
niră. Apoi  regele  clătină  aprobator  din  cap  şi  se  retrase  în  turnul  său. 


TYRION 


Se  trezi  singur  şi  găsi  lectica  oprită. 

Un  morman  de  perne  strivite  indicau  locul  în  care  se  tolănise  Illyrio. 
Piticul  îşi  simţea  gâtul  uscat  şi  aspru.  Visase...  ce  visase?  Nu-şi  amintea. 

Afară,  se  auzeau  glasuri  vorbind  într-o  limbă  pe  care  n-o  cunoştea. 
Tyrion  îşi  azvârli  picioarele  prin  draperii  şi  săltă  pe  pământ,  desco- 
perindu-1  pe  Magister  Illyrio  lângă  cai,  cu  doi  călăreţi  înălţându-se  dea- 
supra lui.  Amândoi  purtau  cămăşi  din  piele  tocită  pe  sub  mantii  din 
lână  maro-închis,  dar  aveau  săbiile  în  teacă  şi  grăsanul  nu  părea  să  fie 
în  pericol. 

-  Trebuie  să  mă  uşurez,  anunţă  piticul. 

Traversă  drumul  cu  pas  legănat,  îşi  desfăcu  pantalonii  şi  se  uşură 
într-un  mărăciniş.  Dură  destul  de  mult. 

-  Urinează  bine,  cel  puţin,  remarcă  o  voce. 
Tyrion  scutură  ultima  picătură  şi  se  legă  la  pantaloni. 

-  Urinatul  e  cel  mai  mic  dintre  talentele  mele.  Ar  trebui  să  vezi 
cum  mă  cac.  I  se  adresă  lui  Magister  Illyrio:  Iţi  sunt  cunoscuţi  aceştia 
doi,  magister?  Arată  a  tâlhari.  Să-mi  caut  securea? 

-  Securea  ta?  exclamă  cel  mai  voinic  dintre  călăreţi,  un  bărbat 
musculos,  cu  o  barbă  zburlită  şi  o  claie  de  păr  portocaliu.  Ai  auzit, 
Haldon?  Omuleţul  vrea  să  se  lupte  cu  noi! 

Tovarăşul  său  era  mai  vârstnic,  proaspăt  bărbierit,  cu  o  faţă  ridată, 
ascetică.  Avea  părul  dat  pe  spate  şi  legat  într-o  coadă  la  ceafă. 

-  Oamenii  mici  simt  adesea  nevoia  să-şi  demonstreze  curajul  prin 
făloşenii  sfruntate,  declară  el.  Mă-ndoiesc  c-ar  fi  în  stare  să  omoare 
o  raţă. 

Tyrion  ridică  din  umeri. 

-  Adu  raţa. 

-  Dacă  insişti. 

Călăreţul  îi  aruncă  o  privire  tovarăşului  său.  Bărbatul  voinic  scoase 
din  teacă  o  sabie  mare. 

-  Eu  sunt  Raţă,  oală  de  noapte  guralivă  ce  eşti. 
O,  zei,  aveţi  îndurare! 

-  Eu  mă  gândeam  la  o  raţă  mai  mică. 
Voinicul  izbucni  într-un  hohot  de  râs. 

-  Ai  auzit,  Haldon?  Vrea  o  raţă  mai  mică! 

-  M-aş  mulţumi  bucuros  cu  una  mai  tăcută.  Omul  căruia  i  se  zicea 
Haldon  îl  cercetă  pe  Tyrion  cu  ochi  reci,  gri,  după  care  se  întoarse 
spre  Illyrio.  Aveţi  nişte  cufere  pentru  noi? 

-  Şi  catâri  să  le  care. 

-  Catârii  sunt  prea  înceţi.  Avem  cai  de  povară,  o  să  mutăm  cuferele 
pe  ei.  Raţă,  ocupă-te  de  asta. 

-  De  ce  se  ocupă  tot  timpul  Raţă  de  toate?  Voinicul  îşi  vâri  sabia 
în  teacă.  Tu  de  ce  te  ocupi,  Haldon?  Cine  e  cavalerul  aici,  tu  sau  eu? 

Cu  toate  acestea,  porni  cu  paşi  apăsaţi  spre  catârii  cu  bagaje. 

-  Ce  face  flăcăul  nostru?  întrebă  Dlyrio,  în  timp  ce  cuferele  erau  legate. 
Tyrion  numără  şase.  Cufere  de  lemn,  cu  încuietori  de  fier.  Raţă  le 

mută  destul  de  uşor,  ridicându-le  pe-un  umăr. 

-  Acum  e  cât  Griff  de  înalt.  Acum  trei  zile  1-a  doborât  pe  Raţă 
într-o  troacă. 

-  Nu  m-a  doborât.  Am  căzut  doar  ca  să-1  fac  să  râdă. 

-  Planul  tău  a  fost  un  succes,  spuse  Haldon.  Am  râs  şi  eu  de  m-am 
prăpădit. 

-  într-unui  din  cufere  este  un  dar  pentru  băiat.  Nişte  ghimbir 
zaharisit.  întotdeauna  i-a  plăcut.  Glasul  lui  Illyrio  era  neobişnuit  de 
trist.  Credeam  că  aş  putea  continua  cu  tine  drumul  până  la  Ghoyan 
Drohe.  Un  ospăţ  de  rămas-bun,  înainte  s-o  apuci  pe  râu  în  jos... 

-  N-avem  timp  de  ospeţe,  lordul  meu,  zise  Haldon.  Griff  vrea  să 
pornească  în  josul  râului  în  clipa  în  care  ne  întoarcem.  Vin  veşti  întruna 
în  susul  râului,  niciuna  bună.  La  Nord  de  Lacul  Pumnalului  au  fost 
văzuţi  dothraki,  călăreţi  din  khalasarul  bătrânului  Motho,  iar  Khal 
Zekko  înaintează  prin  Pădurea  Qohorului,  nu  departe  în  urma  lui. 

Grăsanul  pufni  cu  dispreţ. 

-  Zekko  vizitează  Qohorul  la  fiecare  trei  sau  patru  ani.  Primeşte 
un  sac  de  aur  şi  se  îndreaptă  din  nou  spre  est.  Cât  despre  Motho, 
oamenii  lui  sunt  aproape  la  fel  de  bătrâni  ca  el,  şi  se  împuţinează  an 
de  an.  Ameninţarea  e... 

-  ...Khal  Pono,  îl  completă  Haldon.  Motho  şi  Zekko  fug  de  el, 
dacă  e  să  dăm  crezare  poveştilor.  După  ultimele  informaţii,  Pono  a 
fost  văzut  în  apropiere  de  izvoarele  râului  Selhoru,  cu  un  khalasar  de 
treizeci  de  mii  de  oameni.  Griff  nu  vrea  să  rişte  să  fie  prins  la  răscruce, 
dacă  Pono  decide  să  se  aventureze  pe  Rhoyne.  Haldon  aruncă  o 
privire  spre  Tyrion:  Piticul  călăreşte  la  fel  de  bine  cum  urinează? 

-  Călăreşte,  interveni  Tyrion,  înainte  ca  lordul  brânzei  să  apuce 
să  răspundă  în  locul  lui,  dar  călăreşte  mai  bine  cu  o  şa  specială  şi  un 
cal  pe  care-1  cunoaşte  bine.  Şi  mai  şi  vorbeşte. 

-  într-adevăr.  Eu  sunt  Haldon,  tămăduitorul  din  micul  nostru  grup 
de  fraţi.  Unii  îmi  spun  Jumătate-maester.  Tovarăşul  meu  e  Ser  Raţă. 

-  Ser  Rolly,  îl  corectă  voinicul.  Rolly  Duckfield.  Orice  cavaler  poate 
să  facă  pe  cineva  cavaler,  iar  Griff  m-a  făcut  pe  mine.  Iar  tu,  piticule? 

-  Yollo  e  numele  lui,  interveni  repede  Illyrio. 

Yollo?  Yollo  sună  ca  un  nume  de  maimuţă.  Mai  rău,  era  un  nume 
pentoshi  şi  orice  idiot  putea  vedea  că  Tyrion  nu  era  pentoshi. 

-  In  Pentos  mi  se  spune  Yollo,  spuse  el  iute,  ca  să  mai  dreagă  ce  se 
putea,  dar  mama  mi-a  dat  numele  de  Hugor  Hill. 

-  Eşti  un  mic  rege  sau  un  mic  bastard?  întrebă  Haldon. 
Tyrion  îşi  dădu  seama  că  trebuia  să  fie  prevăzător  în  preajma  lui 

Haldon  Jumătate-maester. 

-  Orice  pitic  e  un  bastard  în  ochii  tatălui  său. 

-  Fără  doar  şi  poate.  Ei,  bine,  Hugor  Hill,  răspunde-mi  la  o 
întrebare:  Cum  a  omorât  Serwyn  Scutul  Oglindă  dragonul  Urrax? 

-  S-a  apropiat,  ascuns  în  spatele  scutului  său.  Urrax  n-a  văzut  decât 
propria  imagine  oglindită  până  când  Serwyn  i-a  înfipt  suliţa  în  ochi. 

Haldon  nu  era  impresionat. 

-  Până  şi  Raţă  ştie  povestea.  Poţi  să-mi  spui  numele  cavalerului  care 
a  încercat  acelaşi  şiretlic  cu  Vhagar,  în  timpul  Dansului  Dragonilor? 

Tyrion  zâmbi  larg. 

-  Ser  Byron  Swann.  A  fost  pârjolit,  cu  toată  osteneala  lui...  numai 
că  dragonul  a  fost  Syrax,  nu  Vhagar. 

-  Mă  tem  că  greşeşti.  In  Dansul  Dragonilor.  O  relatare  adevărată, 
Maester  Munkun  scrie... 

-  ...că  a  fost  Vhagar.  Marele  Maester  Munkun  face  o  eroare.  Scutierul 
lui  Ser  Byron  şi-a  văzut  stăpânul  murind  şi  i-a  scris  fiicei  sale  cum  s-a 
întâmplat.  Relatarea  lui  spune  că  a  fost  Syrax,  femela  dragon  a 
Rhaenyrei,  ceea  ce  e  mai  plauzibil  decât  versiunea  lui  Munkun.  Swann 
era  fiul  unui  lord  al  hotarelor  şi  Capătul  Furtunii  era  alături  de  Aegon. 
Vhagar  era  călărită  de  Prinţul  Aemond,  fratele  lui  Aegon.  De  ce  să  fi 
vrut  Swann  s-o  omoare? 

Haldon  strânse  din  buze. 

-  încearcă  să  nu  cazi  de  pe  cal.  Dacă  se  întâmplă  asta,  mai  bine 
întoarce-te  la  Pentos.  Sfioasa  noastră  fecioară  nu  aşteaptă  nici  după 
bărbaţi,  nici  după  pitici. 

-  Fecioarele  sfioase  sunt  preferatele  mele.  După  cele  desfrânate. 
Spune-mi,  unde  se  duc  târfele? 

-  Arăt  eu  ca  unul  care  frecventează  târfe? 
Raţă  râse  batjocoritor. 

-  Nu  îndrăzneşte.  Lemore  l-ar  obliga  să  se  roage  ca  să  fie  iertat, 
flăcăul  ar  vrea  să  vină  cu  el,  iar  Griff  poate  că  i-ar  tăia  mădularul  şi  i 
l-ar  îndesa  pe  gât. 

-  Păi,  zise  Tyrion,  un  maester  n-are  nevoie  de  mădular. 

-  Dar  Haldon  nu  e  decât  pe  jumătate  maester. 

-  Se  pare  că  piticul  te  amuză,  Raţă.  Poate  călări  cu  tine,  zise 
Haldon  şi  îşi  întoarse  calul. 

Raţă  mai  avu  nevoie  de  câteva  clipe  ca  să  fixeze  cuferele  lui  Illyrio 
pe  cei  trei  cai  de  povară.  Până  când  isprăvi,  Haldon  dispăruse.  Raţă  nu 
părea  să  se  sinchisească.  Săltă  în  şa,  îl  înhăţă  pe  Tyrion  de  guler  şi  îl 
ridică  pe  cal,  în  faţa  lui. 

-  Ţine-te  strâns  de  oblânc  şi  o  să  fie  bine.  Iapa  are  un  mers  lin  şi 
drumul  dragonului  e  neted  ca  un  popou  de  fecioară. 

Strângând  hăţurile  în  mâna  dreaptă  şi  căpăstrul  în  stânga,  Ser  Rolly 
pomi  într-un  trap  vioi. 

-  Succes!  strigă  Illyrio  în  urma  lor.  Spune-i  băiatului  că-mi  pare  rău 
că  nu-i  voi  fi  alături  la  nuntă.  Ne  reîntâlnim  în  Westeros.  Jur  pe  mâinile 
dragei  mele  Serra... 

Ultima  imagine  a  lui  Tyrion  cu  Illyrio  Mopatis  îl  înfăţişă  pe 
magister  stând  lângă  lectica  lui,  în  veşmintele-i  de  brocart,  cu  umerii 
masivi  căzuţi.  In  timp  ce  silueta  lui  se  pierdea  în  praful  stârnit  în  urma 
lor,  lordul  brânzei  părea  aproape  mic. 

Raţă  îl  ajunse  din  urmă  pe  Haldon  Jumătate-maester  la  câteva  sute 
de  metri  mai  în  faţă.  După  aceea,  călăreţii  îşi  continuară  drumul  unul 
lângă  altul.  Tyrion  se  agăţa  de  oblânc,  răscrăcărându-şi  picioarele 
scurte  într-o  poziţie  incomodă,  conştient  că  se  putea  aştepta  la  băşici, 
cârcei  şi  bătături. 

-  Mă  întreb  ce  vor  face  piraţii  Lacului  Pumnalului  din  piticul 
nostru,  zise  Haldon,  în  timp  ce  înaintau. 

-  Tocană  de  pitic?  sugeră  Raţă.  Cel  mai  rău  dintre  ei  e  Urho  Nespă- 
latul, mărturisi  Haldon.  Numai  duhoarea  lui  poate  omori  un  om. 

Tyrion  ridică  din  umeri. 

-  Din  fericire,  eu  n-am  nas. 
Haldon  schiţă  un  zâmbet  firav. 

-  Dacă  ne  întâlnim  cu  Lady  Korra  pe  Dinţii  Cotoroanţei,  s-ar  putea 
să  rămâi  şi  fără  alte  părţi.  Korra  Nemiloasa  i  se  spune.  Echipajul  de  pe 
corabia  ei  e  format  din  fecioare  tinere  şi  frumoase  care  castrează  toţi 
bărbaţii  pe  care-i  capturează. 

-  înfricoşător.  îmi  vine  să  fac  pe  mine. 

-  Mai  bine  nu,  îl  preveni  Raţă  posomorât. 

-  Cum  spui  tu.  Dacă  o  întâlnim  pe  această  Lady  Korra,  o  să  mă 
strecor  într-o  fustă  şi-o  să  zic  că  sunt  Cersei,  celebra  frumuseţe  cu 
barbă  de  la  Debarcaderul  Regelui. 

De  data  aceasta  Raţă  izbucni  în  râs,  iar  Haldon  spuse: 

-  Ce  omuleţ  nostim  mai  eşti,  Yollo.  Se  zice  că  Lordul  Giulgiului 
va  acorda  o  favoare  oricui  îl  poate  face  să  râdă.  Alteţa  Sa  Cenuşie  te 
va  alege  să-i  împodobeşti  curtea  de  piatră. 

Raţă  îi  aruncă  tovarăşului  său  o  privire  neliniştită: 

-  Nu  e  bine  să  faci  glume  despre  el,  când  suntem  atât  de  aproape 
de  Rhoyne.  Aude. 

-  Din  înţelepciunea  unei  raţe,  zise  Haldon.  Te  rog  să  mă  scuzi, 
Yollo.  Nu  e  nevoie  să  păleşti  aşa,  glumeam  doar.  Prinţul  Tristeţilor 
nu-şi  dăruieşte  sărutul  cenuşiu  atât  de  uşor. 

Sărutul  cenuşiu.  I  se  încreţea  pielea  când  se  gândea.  Moartea  nu-1  mai 
înspăimânta  pe  Tyrion,  dar  vărsatul-cenuşiu  era  altceva.  Lordul 
Giulgiului  e  doar  o  legendă,  îşi  spuse,  nu  mai  reală  decât  fantoma  lui  Lann 
cel  Iscusit  care,  susţin  unii,  bântuie  Casterly  Rock.  Oricum,  îşi  ţinu  gura. 

Tăcerea  bruscă  a  piticului  trecu  neobservată,  căci  Raţă  începu  să-1 
desfete  cu  povestea  vieţii  sale.  Tatăl  său  fusese  armurier  la  Podul  Amar, 
zicea,  aşa  că  se  născuse  cu  zgomotul  oţelului  răsunându-i  în  urechi  şi  în- 
cepuse să  mânuiască  sabia  de  la  o  vârstă  fragedă.  Un  flăcău  atât  de  voinic 
şi  de  promiţător  a  atras  atenţia  Lordului  Caswell,  care  i-a  oferit  un  loc 
în  garnizoana  lui,  însă  băiatul  voia  mai  mult.  A  văzut  cum  fiul  nevolnic 
al  lui  Caswell  este  numit  paj,  scutier  şi,  în  cele  din  urmă,  cavaler. 

-  Era  un  nemernic  sfrijit  şi  tras  la  faţă,  asta  era,  dar  bătrânul  lord 
avea  patru  fiice  şi  un  singur  fiu,  aşa  că  nimeni  nu  avea  voie  să  sufle  o 
vorbă  împotriva  lui.  Ceilalţi  scutieri  nu  îndrăzneau  să-1  atingă  nici  cu 
un  deget,  când  se  antrenau  în  curte. 

-  Dar  tu  n-ai  fost  atât  de  sfios. 

Tyrion  putea  ghici  uşor  încotro  se  îndrepta  povestea. 

-  Tata  mi-a  făcut  o  sabie  lungă,  când  am  împlinit  şaisprezece  ani, 
continuă  Raţă,  dar  lui  Lorent  i-a  plăcut  atât  de  mult  încât  mi-a  luat-o. 
Iar  nenorocitul  de  taică-meu  n-a  îndrăznit  să  i  se  împotrivească.  Atunci 
când  m-am  plâns,  Lorent  mi-a  spus  în  faţă  că  mâna  mea  e  făcută  să  ţină 
un  ciocan,  nu  o  sabie.  Aşa  că  m-am  dus  şi  am  luat  un  ciocan  şi  l-am 
bătut  cu  el,  până  când  i-am  rupt  ambele  braţe  şi  jumătate  dintre  coaste. 
După  aceea,  a  trebuit  să  plec  de  la  Reach.  Repede,  cum  ar  fi.  Am  ajuns 
dincolo  de  apă,  la  Compania  de  Aur.  Câţiva  ani,  m-am  ocupat  de 
fierărie,  ca  ucenic,  apoi  Ser  Harry  Strickland  m-a  făcut  scutierul  său. 
Când  Griff  a  trimis  vorbă  în  josul  râului  că  are  nevoie  de  cineva  să-i 
înveţe  fiul  să  mânuiască  armele,  Harry  m-a  ales  pe  mine. 

-  Şi  Griff  te-a  făcut  cavaler? 

-  Un  an  mai  târziu. 

Haldon  Jumătate-maester  schiţă  un  zâmbet. 

-  Spune-i  micului  nostru  prieten  cum  te-ai  ales  cu  numele  ăsta,  de 
ce  nu-i  spui? 

-  Un  cavaler  are  nevoie  şi  de  o  poreclă,  pretinse  voinicul,  şi,  ei, 
bine,  eram  pe  câmp  când  m-a  făcut  cavaler,  iar  eu  am  ridicat  ochii  şi 
am  văzut  raţele  alea,  aşa  că...  nu  râde,  acum. 

Abia  după  asfinţit  părăsiră  drumul,  ca  să  se  odihnească  într-o  curte 
năpădită  de  buruieni,  lângă  o  fântână  de  piatră.  Tyrion  sărea  ca  să-şi 
dezmorţească  picioarele,  în  timp  ce  Raţă  şi  Haldon  adăpau  caii.  Dintre 
pietrele  de  pavaj  şi  din  zidurile  acoperite  de  muşchi  ale  imensului 
conac  de  piatră  de  odinioară  creşteau  lăstari  şi  ierburi  tari,  maronii. 
După  ce  se  ocupară  de  animale,  călăreţii  împărţiră  o  cină  frugală 
compusă  din  carne  de  porc  sărată  şi  fasole  albă  neîncălzită,  stropite  cu 

bere.  Meniul  simplu  i  se  păru  lui  Tyrion  o  bine-venită  schimbare, 
după  toate  mâncărurile  grele  cu  care  se  îndopase  împreună  cu  Illyrio. 

-  Cuferele  alea  pe  care  vi  le-am  adus,  spuse  el,  mestecând.  Aur 
pentru  Compania  de  Aur,  am  crezut  la  început,  până  când  l-am  văzut 
pe  Rolly  săltând  un  cufăr  pe  umăr.  Dacă  ar  fi  fost  plin  de  bani,  nu  l-ar 
fi  putut  manevra  atât  de  uşor. 

-  Sunt  doar  armuri,  zise  Raţă,  ridicând  din  umeri. 

-  Şi  haine,  interveni  Haldon.  Haine  de  curte,  pentru  noi  toţi. 
Lâneturi  frumoase,  catifele,  mantii  de  mătase.  Nu  poţi  să  vii  jerpelit 
în  faţa  unei  regine...  nici  cu  mâna  goală.  Magisterul  a  fost  bun  să  ne 
pună  la  dispoziţie  darurile  potrivite. 

Când  răsări  luna,  erau  din  nou  în  şa,  înaintând  la  trap  spre  est,  sub 
o  mantie  de  stele.  Vechiul  drum  valyrian  strălucea  în  faţa  lor  ca  o 
panglică  lungă  de  mătase  ce  şerpuia  prin  văi  şi  păduri.  Pentru  scurtă 
vreme,  Tyrion  Lannister  se  simţi  aproape  liniştit. 

-  Lomas  Peregrinul  a  spus  adevărul.  Drumul  e  o  minune. 

-  Lomas  Peregrinul?  întrebă  Raţă. 

-  Un  scrib,  mort  de  mult,  îi  explică  Haldon.  Şi-a  petrecut  viaţa 
cutreierând  lumea  şi  scriind  despre  ţinuturile  pe  care  le  vizita,  în  cele 
două  cărţi  pe  care  le-a  intitulat  Minuni  şi  Minuni  făcute  de  mâna  omului. 

-  Mi  le-a  dat  un  unchi,  pe  când  eram  doar  un  copil,  zise  Tyrion. 
Le-am  citit  până  s-au  desfăcut  în  bucăţi. 

-  Zeii  au  făcut  şapte  minuni,  iar  omul  muritor  a  făcut  nouă,  cită 
Jumătate-maesterul.  Destul  de  necuviincios  din  partea  unui  muritor, 
să  depăşească  zeii  cu  două,  dar  iată.  Drumurile  de  piatră  ale  Valyriei 
erau  una  dintre  cele  nouă  minuni  ale  Peregrinului.  A  cincea,  cred. 

-  A  patra,  preciză  Tyrion,  care  memorase  toate  cele  şaisprezece 
minuni,  pe  când  era  mic. 

Unchiului  său  Gerion  îi  plăcea  să-1  urce  pe  masă  la  ospeţe  şi  să-1 
pună  să  le  turuie.  Mi-a  plăcut  şi  mie,  nu-i  aşa?  Să  stau  acolo,  printre 
străchinile  de  lemn,  cu  toţi  ochii  îndreptaţi  asupra  mea,  dovedind  ce  mic 

pezevenghi  isteţ  sunt  eu.  Ani  buni  după  aceea,  visase  că  într-o  bună  zi 
va  călători  prin  lume  şi  va  vedea  minunile  Peregrinului. 

Lordul  Tywin  pusese  capăt  acelui  vis,  cu  zece  zile  înainte  ca  fiul  său 
pitic  să  împlinească  şaisprezece  ani,  când  Tyrion  i-a  cerut  să  facă  turul 
Celor  Nouă  Oraşe  Libere,  aşa  cum  făcuse  unchiul  său  la  aceeaşi  vârstă. 

-  Pe  fraţii  mei  te  puteai  bizui  că  nu  fac  de  ocară  Casa  Lannister, 
îi  răspunsese  tatăl  său.  Niciunul  nu  s-a  însurat  cu  o  târfă.  Iar  când 
Tyrion  i-a  amintit  că  peste  zece  zile  avea  să  fie  bărbat  în  toată  firea, 
liber  să  călătorească  unde  poftea,  Lordul  Tywin  i-a  spus:  Nimeni  nu 
e  liber.  Doar  copiii  şi  nebunii  cred  altceva.  Du-te,  negreşit.  îmbracă 
haine  pestriţe  şi  stai  în  cap,  ca  să-i  amuzi  pe  lorzii  mirodeniilor  şi 
pe  regii  brânzei.  Vezi,  numai,  să-ţi  plăteşti  singur  drumul  şi  să  nu-ţi 
treacă  prin  minte  să  te  mai  întorci.  La  auzul  acestor  vorbe,  atitu- 
dinea sfidătoare  a  băiatului  dispăruse  ca  prin  farmec.  Dacă  vrei  o 
ocupaţie  folositoare,  o  ocupaţie  folositoare  vei  căpăta,  i-a  zis  atunci 
tatăl  său. 

Aşadar,  în  cinstea  momentului  în  care  a  devenit  bărbat,  Tyrion  a 
fost  pus  să  se  ocupe  de  toate  canalele  şi  haznalele  din  Casterly  Rock. 
Spera  probabil  că  am  să  cad  într-una.  Dar  îl  dezamăgise  pe  Tywin  în 
privinţa  asta.  Canalele  au  fost  golite  mai  bine  ca  oricând  atunci  când 
răspundea  el  de  ele. 

îmi  trebuie  o  cupă  de  vin,  să-mi  spăl  gustul  lui  Tywin  din  gură.  O  ploscă 
întreagă  mi-ar  prinde  si  mai  bine. 

Călătoriră  toată  noaptea,  cu  Tyrion  dormind  în  reprize,  aţipind  şi 
lovindu-se  de  oblânc  şi  trezindu-se  brusc.  Din  când  în  când,  începea  să 
alunece  într-o  parte,  dar  Ser  Rolly  îl  prindea  cu  o  mână  şi  îl  îndrepta 
la  loc.  Dimineaţa,  picioarele  îl  dureau  şi  îşi  simţea  obrajii  iritaţi. 

Abia  a  doua  zi  ajunseră  la  Ghoyan  Drohe,  pe  malul  râului. 

-  Legendarul  Rhoyne,  spuse  Tyrion,  când  zări  cursul  verde  şi 
domol  al  apei,  din  vârful  unei  coline. 

-  Micul  Rhoyne,  zise  Raţă. 

-  Aşa  e. 

Un  râu  frumuşel,  presupun,  dar  şi  cel  mai  mic  afluent  al  Tridentului  e 
de  două  ori  mai  lat  şi  toţi  trei  afluenţii  curg  mai  iute.  Oraşul  nu  era  cu 
nimic  mai  impresionant.  Ghoyan  Drohe  nu  fusese  mare  niciodată,  asta 
îşi  amintea  Tyrion  din  lecturile  sale  de  istorie,  dar  fusese  un  loc  plăcut, 
verde  şi  înfloritor,  un  oraş  al  canalelor  şi  fântânilor.  Până  la  război.  Până 
la  venirea  dragonilor.  O  mie  de  ani  mai  târziu,  canalele  erau  sufocate  de 
buruieni  şi  nămol,  iar  iazurile  de  apă  stătută  năşteau  roiuri  de  muşte. 
Pietrele  distruse  ale  templelor  şi  palatelor  se  afundau  înapoi  în  pământ, 
iar  pe  malurile  râului  creşteau  puzderie  de  sălcii  bătrâne  şi  noduroase. 

In  mijlocul  prăpădului,  mai  rămăseseră  câţiva  oameni,  care  îngrijeau 
mici  grădini  printre  bălării.  Sunetul  potcoavelor  de  fier  pe  vechiul  drum 
valyrian  îi  făcu  pe  cei  mai  mulţi  să  ţâşnească  înapoi  în  vizuinile  de  unde 
ieşiseră,  dar  cei  mai  îndrăzneţi  zăboviră  sub  soare  destul  cât  să-i  privească 
plictisiţi,  indiferenţi,  pe  călăreţii  ce  treceau.  O  fată  goală,  cu  picioarele  în 
noroi  până  la  genunchi,  părea  să  nu-şi  poată  dezlipi  ochii  de  la  Tyrion. 
N-a  mai  văzut  până  acum  un  pitic,  îşi  dădu  el  seama,  cu  atât  mai  puţin 
unul  fără  nas.  Se  strâmbă,  scoase  limba  şi  fata  începu  să  plângă. 

-  Ce  i-ai  făcut?  întrebă  Raţă. 

-  I-am  trimis  un  sărut.  Toate  fetele  plâng  când  le  sărut. 
Drumul  se  termina  brusc  dincolo  de  sălciile  încâlcite  şi  cotiră  spre 

nord,  o  scurtă  porţiune,  mergând  pe  lângă  apă,  până  când  desişul  se 
deschise  şi  se  pomeniră  lângă  un  vechi  chei  de  piatră,  pe  jumătate 
scufundat  şi  înconjurat  de  ierburi  înalte,  maronii. 

-  Raţă!  se  auzi  un  strigăt.  Haldon! 

Tyrion  îşi  lungi  gâtul  într-o  parte  şi  văzu  un  băiat  stând  pe 
acoperişul  unei  clădiri  joase  de  lemn  şi  fluturând  o  pălărie  de  pai  cu 
boruri  largi.  Era  un  tânăr  mlădios  şi  bine  clădit,  înalt  şi  subţire  şi  cu 
o  claie  de  păr  albastru-închis.  Piticul  îi  stabili  vârsta  la  cincisprezece, 
şaisprezece  ani,  sau  cam  pe-acolo. 

Acoperişul  pe  care  se  afla  băiatul  se  dovedi  a  fi  cabina  Sfioasei 
Fecioare,  o  barcă  veche  şi  dărăpănată  cu  un  singur  catarg.  Era  lată  la 
travers  şi  avea  pescajul  mic,  ideală  ca  să-şi  croiască  drum  în  susul  celor 

mai  mici  râuri  şi  să  se  târască  peste  bancurile  de  nisip.  O  fecioară  urâtă, 
dar  uneori  cele  mai  neatrăgătoare  sunt  cele  mai  focoase  în  aşternut. 
Bărcile  care  mişunau  pe  râurile  din  Dorne  erau  adesea  pictate  în  culori 
strălucitoare  şi  sculptate  cu  măiestrie,  dar  nu  şi  această  fecioară.  Era 
vopsită  într-un  maro-cenuşiu  murdar,  pătată  şi  coşcovită,  iar  cârma  ei 
mare,  curbată,  era  urâtă  şi  neîmpodobită.  Parc-ar  fi  una  cu  mocirla, 
gândi  el,  dar,  fără  doar  şi  poate,  asta  e  şi  ideea. 

Raţă  striga,  răspunzându-i  băiatului.  Iapa  lui  înainta  prin  valuri, 
împroşcând  apa,  călcând  buruienile  în  picioare.  Băiatul  sări  de  pe 
acoperişul  cabinei  pe  puntea  bărcii  şi  ceilalţi  membri  ai  echipajului 
îşi  făcură  apariţia.  Doi  bărbaţi  mai  vârstnici,  cu  căutătură  de  rhoynari, 
stăteau  alături,  lângă  cârmă,  iar  o  septă  frumoasă,  în  veşminte  albe  şi 
moi,  ieşi  pe  uşa  cabinei  dându-şi  la  o  parte  o  şuviţă  de  păr  din  ochi. 

Dar  Griff  era  inconfundabil. 

-  Destul  cu  strigătele,  spuse  el. 
Peste  râu  se  aşternu  brusc  tăcerea. 
Ăsta  va  fio  pacoste,  ştiu  Tyrion  imediat. 

Mantia  lui  Griff  era  făcută  din  blana  şi  capul  unui  lup  roşu  de 
Rhoyne.  Pe  sub  ea,  purta  piele  maro,  întărită  cu  inele  de  fier.  Faţa  lui 
proaspăt  bărbierită  era  şi  ea  ca  pielea  tăbăcită,  cu  riduri  în  colţurile 
ochilor.  Deşi  părul  lui  era  la  fel  de  albastru  ca  al  fiului  său,  avea  rădăcini 
roşii  şi  sprâncene  încă  şi  mai  roşii.  La  şold  îi  atârnau  o  sabie  şi-un 
pumnal.  Dacă  era  fericit  să-i  revadă  pe  Raţă  şi  pe  Haldon,  o  ascundea 
bine,  dar  nu  se  osteni  să-şi  ascundă  repulsia  la  vederea  lui  Tyrion. 

-  Un  pitic?  Ce-i  asta? 

-  Ştiu  că  sperai  la  o  roată  de  brânză.  Tyrion  se  întoarse  către 
Tânărul  Griff  şi  îi  oferi  flăcăului  cel  mai  dezarmant  zâmbet  al  său. 
Poate  că  părul  albastru  ţi-e  de  folos  în  Tyrosh,  dar  în  Westeros  copiii 
o  să  arunce  în  tine  cu  pietre,  iar  fetele  o  să-ţi  râdă  în  faţă. 

Flăcăul  fu  luat  prin  surprindere. 

-  Mama  mea  a  fost  o  doamnă  din  Tyrosh.  îmi  vopsesc  părul  în 
amintirea  ei. 

-  Ce-i  creatura  asta?  ceru  să  ştie  Griff . 

-  Illyrio  a  trimis  o  scrisoare  cu  explicaţii,  îi  răspunse  Haldon. 

-  Vreau  s-o  văd,  atunci.  Duceţi  piticul  în  cabina  mea. 

Nu-mi  plac  ochii  lui,  cugetă  Tyrion,  când  mercenarul  i  se  aşeză  în  faţă, 
în  cabina  întunecată,  cu  o  masă  zgâriată  de  lemn  şi  o  lumânare  conică 
între  ei.  Erau  de  un  albastru  glacial,  palizi,  reci.  Piticului  nu-i  plăceau 
ochii  spălăciţi.  Ochii  Lordului  Tywin  fuseseră  de  un  verde-deschis, 
smălţaţi  cu  auriu. 

II  privi  pe  mercenar  citind.  Faptul  că  ştia  să  citească  era  în  sine 
grăitor.  Câţi  mercenari  se  puteau  lăuda  cu  asta?  Aproape  că  nu-şi  mişcă 
buzele,  gândi  Tyrion. 

In  cele  din  urmă,  Griff  ridică  privirea  de  la  pergament  şi  ochii  lui 
palizi  se  îngustară. 

-  Tywin  Lannister  mort?  L-ai  omorât  cu  mâna  ta? 

-  Cu  degetul  meu.  Acesta.  Tyrion  îl  ridică,  pentru  ca  Griff  să-1 
poată  admira.  Lordul  Tywin  şedea  pe  o  privată,  aşa  că  i-am  vârât  o 
săgeată  prin  maţe,  ca  să  văd  dacă  într-adevăr  cacă  aur.  Nu  s-a  adeverit. 
Păcat.  Mi-ar  fi  prins  bine  ceva  aur.  Am  omorât-o  şi  pe  mama,  ceva 
mai  devreme.  O,  şi  pe  nepotul  Joffrey.  L-am  otrăvit  la  nunta  lui  şi 
l-am  privit  cum  moare  sufocat.  Să  fi  omis  negustorul  de  brânză  partea 
aceea?  Am  de  gând  să  completez  lista  cu  fratele  şi  sora  mea,  dacă  e  pe 
placul  reginei  tale. 

-  Pe  placul  ei?  Oare  Illyrio  şi-a  pierdut  minţile?  De  ce-şi  imaginează  că 
înălţimea  Sa  ar  primi  bucuroasă  serviciile  unui  regicid  şi  trădător  declarat? 

O  întrebare  corectă,  gândi  Tyrion,  dar  nu  spuse  decât: 

-  Regele  pe  care  l-am  omorât  şedea  pe  tronul  ei  şi  toţi  cei  pe  care 
i-am  trădat  erau  lei,  aşa  că  mi  se  pare  că  i-am  făcut  deja  reginei  un 
mare  serviciu.  Tyrion  îşi  scarpină  ciotul  nasului.  Nu  te  teme,  continuă 
el,  pe  tine  n-am  să  te  omor.  Nu-mi  eşti  rudă.  Pot  să  văd  ce-a  scris 
negustorul  de  brânză?  îmi  place  la  nebunie  să  citesc  despre  mine. 

Griff  îi  ignoră  solicitarea.  In  loc  de  asta,  atinse  scrisoarea  de  flacăra 
lumânării  şi  privi  pergamentul  înnegrindu-se,  răsucindu-se,  arzând. 

-  Intre  Targaryeni  şi  Lannisteri  e  sânge.  De  ce-ai  sprijini  cauza 
Reginei  Daenerys? 

-  Pentru  aur  şi  glorie,  răspunse  vesel  piticul.  O,  şi  ură.  Dacă  ai  fi 
întâlnit-o  vreodată  pe  sora  mea,  ai  înţelege. 

-  înţeleg  ura  destul  de  bine. 

Din  felul  în  care  Griff  rosti  cuvântul  Tyrion  pricepu  că  asta,  cel 
puţin,  era  adevărat.  Omul  ăsta  s-a  hrănit  cu  ură.  II  încălzeşte  noaptea, 
de  ani  buni. 

-  Atunci  avem  ceva  în  comun,  ser. 

-  Eu  nu  sunt  cavaler. 

Nu  doar  mincinos,  ci  un  mincinos  nepriceput.  A  fost  o  încercare 
stângace  şi  prostească,  lordul  meu. 

-  Şi,  totuşi,  Raţă  spune  că  l-ai  făcut  cavaler. 

-  Raţă  vorbeşte  prea  mult. 

-  Unii  s-ar  putea  mira  că  o  raţă  chiar  vorbeşte.  Nu  contează,  Griff. 
Tu  nu  eşti  cavaler,  iar  eu  sunt  Hugor  Hill,  un  mic  monstru.  Micul  tău 
monstru,  dacă  vrei.  Ai  cuvântul  meu,  nu-mi  doresc  decât  să  fiu  un 
slujitor  credincios  al  reginei  tale  dragon. 

-  Şi  cum  propui  s-o  slujeşti? 

-  Cu  limba.  îşi  linse  degetele,  unul  câte  unul.  Pot  să-i  spun  înălţimii 
Sale  cum  gândeşte  dulcea  mea  surioară,  dacă  asta  se  poate  numi 
gândire.  Pot  să  le  dezvălui  căpitanilor  reginei  cea  mai  bună  metodă 
prin  care  să-1  înfrângă  în  bătălie  pe  fratele  meu,  Jaime.  Ştiu  care  lorzi 
sunt  curajoşi  şi  care  laşi,  care  sunt  loiali  şi  care  venali.  Pot  să-i  aduc 
aliaţi.  Şi  ştiu  o  grămadă  de  lucruri  despre  dragoni,  aşa  cum  îţi  va  spune 
jumătatea  ta  de  maester.  Sunt  nostim,  pe  deasupra,  şi  nu  mănânc  mult. 
Consideră-mă  adevăratul  tău  pezevenghi. 

Griff  se  gândi  câteva  clipe. 

-  înţelege,  piticule.  Eşti  ultimul  şi  cel  mai  mărunt  din  grupul 
nostru.  Ţine-ţi  gura  şi  fă  ce  ţi  se  spune,  altminteri  o  să-ţi  doreşti 
curând  s-o  fi  făcut. 

Da,  tată,  îi  veni  să  zică. 

-  Cum  spui,  lordul  meu. 

-  Nu  sunt  lord. 

Mincinosule. 

-  Era  o  formulă  de  politeţe,  prietene. 

-  Nu  sunt  nici  prietenul  tău. 
Cavaler  nu,  lord  nu,  prieten  nu. 

-  Păcat. 

-  Scuteşte-mă  de  ironia  ta.  Te  duc  până  la  Volantis.  Dacă  te  dove- 
deşti obedient  şi  util,  poţi  rămâne  cu  noi,  s-o  slujeşti  pe  regină  cât  poţi 
mai  bine.  Dacă  ne-aduci  mai  mult  belele  decât  foloase,  poţi  să-ţi  vezi 
de  drum. 

Da,  şi  drumul  meu  mă  va  duce  în  fundul  Rboynului,  unde  peştii  o  să 
ciugulească  ce  mi-a  mai  rămas  din  nas. 

-  Valar  dohaeris. 

-  Poţi  dormi  pe  punte  sau  în  cală,  cum  preferi  Ysilla  o  să-ţi  găsească 
un  loc  de  dormit. 

-  Ce  amabil  din  partea  ei.  Tyrion  făcu  o  plecăciune  din  mers,  dar, 
când  ajunse  lângă  uşa  cabinei,  se  întoarse:  Ce-ar  fi  dacă  am  găsi-o  pe 
regină  şi  am  descoperi  că  toată  vorbăria  asta  despre  dragoni  e  doar 
fantezia  unui  marinar  beat?  Lumea  asta  largă  e  plină  de  asemenea 
poveşti.  Grumkini  şi  snarci,  fantome  şi  strigoi,  sirene,  spiriduşi  ai 
stâncilor,  cai  înaripaţi,  porci  înaripaţi...  lei  înaripaţi. 

Griff  îl  fixa,  încruntându-se. 

-  Ţi-am  dat  un  avertisment  cinstit,  Lannister.  Păzeşte-ţi  limba  sau 
ţi-o  pierzi.  E  vorba  de  regate  în  primejdie.  De  vieţile  noastre,  numele 
noastre,  onoarea  noastră.  Nu  jucăm  un  joc,  doar  pentru  distracţia  ta. 

Ba  bineînţeles  că  da  gândi  Tyrion.  Jocul  tronurilor. 

-  Cum  spui,  căpitane,  murmură  el,  cu  o  nouă  plecăciune. 


DAVOS 


Un  fulger  despică  cerul  nordului,  conturând  turnul  negru  al 
Felinarului  Nopţii  pe  cerul  albastru-alburiu.  Şase  secunde  mai  târziu 
se  auzi  un  tunet,  ca  o  tobă  îndepărtată. 

Gărzile  îl  duseră  pe  Davos  Seaworth  peste  un  pod  de  bazalt  negru 
şi  pe  sub  o  barieră-ghilotină  care  dădea  semne  de  rugină.  Dincolo  se 
aflau  un  şanţ  adânc  şi  sărat  şi  un  pod  basculant  sprijinit  de  o  pereche 
de  lanţuri  masive.  Dedesubt  se  învolbura  o  apă  verde,  înălţând  valuri 
înspumate  ce  se  spărgeau  de  temeliile  castelului.  Urmă  apoi  o  a  doua 
casă  a  porţii,  mai  mare  decât  prima,  cu  pietrele  năpădite  de  alge  verzi. 
Davos  traversă  împleticindu-se  curtea  noroioasă,  cu  încheieturile 
legate.  O  ploaie  rece  îi  înţepa  ochii.  Gărzile  îl  îmbrânciră  pe  scări  în 
sus,  în  cavernoasa  fortăreaţă  de  piatră  a  Castelului  Breakwater. 

Odată  intraţi,  căpitanul  îşi  scoase  mantia  şi  o  atârnă  într-un  cui,  ca  să 
nu  lase  bălţi  pe  covorul  myrishean  jerpelit.  Davos  făcu  la  fel,  desfă- 
cându-şi  agrafa  pe  bâjbâite,  cu  mâinile  legate.  Nu  uitase  bunele  maniere 
pe  care  le  învăţase  la  Piatra  Dragonului,  în  anii  în  care  slujise  acolo. 

II  găsiră  pe  lord  singur,  în  semiîntunericul  sălii  mari,  luând  o  cină 
compusă  din  bere,  pâine  şi  tocană  „trei  surori".  De-a  lungul  pereţilor 
groşi  de  piatră  erau  montate  douăzeci  de  suporturi,  însă  doar  patru 
susţineau  torţe  şi  niciuna  dintre  acestea  nu  era  aprinsă.  Două  lumânări 

groase  de  seu  răspândeau  o  lumină  slabă,  pâlpâitoare.  Davos  auzea 
ploaia  biciuind  zidurile  şi  un  picurat  ritmic,  acolo  unde  acoperişul 
avea  o  crăpătură. 

-  Stăpâne,  vorbi  căpitanul,  l-am  găsit  pe  omul  acesta  în  Burta 
Balenei,  încercând  să-şi  cumpere  plecarea  de  pe  insulă.  Avea  doispre- 
zece dragoni  asupra  lui  şi  asta.  Căpitanul  puse  obiectul  pe  masă,  în  faţa 
lordului:  o  panglică  lată  de  catifea  neagră,  tivită  cu  fir  de  aur  şi  purtând 
trei  peceţi:  un  cerb  încoronat,  în  ceară  de  albine  aurie,  o  inimă 
învăpăiată,  în  ceară  roşie,  şi  o  mână  în  ceară  albă. 

Davos  aşteptă,  picurând  de  apă,  cu  încheieturile  iritate,  acolo  unde 
sfoara  groasă  îi  săpase  în  piele.  Un  singur  cuvânt  al  acestui  lord  şi  avea 
să  atârne  în  curând  de  Poarta  Spânzurătorii  de  la  Sisterton,  dar  cel 
puţin  acum  era  ferit  de  ploaie,  cu  piatră  fermă  sub  picioare  în  loc  de-o 
punte  mişcătoare.  Era  ud  până  la  piele,  chinuit  şi  istovit,  slăbit  de 
durere  şi  trădare  şi  sătul  până  peste  cap  de  furtuni. 

Lordul  îşi  şterse  gura  cu  dosul  palmei  şi  ridică  panglica,  s-o 
cerceteze  mai  de  aproape.  Afară  scânteie  un  fulger,  făcând  ferestruicile 
înguste  să  se  lumineze  o  clipă  în  albastru  şi  alb.  Unu,  doi,  trei,  patru, 
numără  Davos,  înainte  să  vină  tunetul.  Când  acesta  se  linişti,  Davos 
ascultă  picuratul  şi  mugetul  mai  înăbuşit  de  sub  picioarele  sale,  unde 
valurile  se  spărgeau  de  imensele  arcade  de  piatră  ale  Castelului 
Breakwater  şi  se  învolburau  prin  temniţele  lui. 

Putea  foarte  bine  să  sfârşească  acolo,  legat  în  lanţuri  de  o  podea 
udă  de  piatră  şi  lăsat  să  se  înece  odată  cu  năvălirea  fluxului.  Nu,  încercă 
să-şi  spună,  un  contrabandist  ar  putea  sfârşi  aţa,  dar  nu  Mâna  Regelui. 
Sunt  mai  valoros  dacă  mă  vinde  reginei  sale. 

Lordul  pipăi  panglica,  privind  încruntat  sigiliile.  Era  un  om  urât, 
mare  şi  gras,  cu  umeri  laţi  de  vâslaş  şi  fără  gât.  O  mirişte  aspră,  sură, 
albind  pe  alocuri,  îi  acoperea  obrajii  şi  bărbia.  Deasupra  frunţii  masive 
şi  bombate  era  chel.  Avea  nasul  bulbos  şi  roşu,  cu  vinişoare  sparte, 
buzele  groase  şi  un  fel  de  membrană  între  cele  trei  degete  din  mijloc 
ale  palmei  drepte.  Davos  auzise  că  unii  dinte  lorzii  de  pe  Trei  Surori 

aveau  mâini  şi  picioare  membranate,  dar  întotdeauna  considerase  că 
asta  era  doar  o  poveste  marinărească. 
Lordul  se  lăsă  pe  spate. 

-  Dezleagă-1,  spuse  el,  şi  scoate-i  mănuşile  alea.  Vreau  să-i  văd  mâinile. 

Căpitanul  se  conformă.  Când  smuci  în  sus  stânga  mutilată  a  prizo- 
nierului său,  fulgerul  scânteie  din  nou,  aruncând  umbra  degetelor  scur- 
tate ale  lui  Davos  peste  faţa  grosolană  şi  brutală  a  lui  Godric  Borrell, 
Lord  de  Sora  Dulce. 

-  O  panglică  poate  fi  furată,  spuse  lordul,  dar  degetele  alea  nu 
mint.  Eşti  cavalerul  ceapă. 

-  Aşa  mi  se  spune,  lordul  meu.  Davos  era  el  însuşi  lord  şi  era  cavaler 
de  mulţi  ani,  dar,  în  adâncul  sufletului,  era  şi  acum  ceea  ce  fusese 
mereu,  un  contrabandist  de  obârşie  modestă,  care  îşi  cumpărase  titlul 
cu  o  cală  de  ceapă  şi  peşte  sărat.  Mi  s-a  spus  şi  mai  rău  de-atât. 

-  Da.  Trădător.  Rebel.  Renegat. 

Se  zbârli,  la  auzul  ultimului  apelativ. 

-  Nu  mi-am  renegat  niciodată  crezul,  lordul  meu.  Sunt  un  om 
al  regelui. 

-Doar  dacă  Stannis  este  rege.  Lordul  îl  cântări  cu  ochi  negri, 
necruţători.  Majoritatea  cavalerilor  care  poposesc  pe  ţărmurile  mele 
mă  caută  în  castelul  meu,  nu  în  Burta  Balenei.  Un  cuib  dezgustător  de 
contrabandişti,  locul  ăla.  Te  întorci  la  vechea  ta  ocupaţie,  cavaler  ceapă? 

-  Nu,  lordul  meu.  Căutam  să  ajung  la  Portul  Alb.  Regele  m-a  trimis, 
cu  un  mesaj  pentru  lordul  de  acolo. 

-  Atunci  te  afli  în  alt  loc,  cu  un  alt  lord.  Lordul  Godric  părea  amuzat. 
Suntem  la  Sisterton,  pe  Sora  Dulce. 

-  Ştiu. 

Dar  Sistertonul  nu  era  dulce  defel.  Era  un  oraş  respingător,  o  cocină 
mică,  nenorocită,  duhnind  a  excremente  de  porc  şi  peşte  în  putrefacţie. 
Davos  şi-1  amintea  bine  de  pe  vremea  când  era  contrabandist.  Cele  Trei 
Surori  fuseseră  o  vizuină  a  contrabandiştilor  timp  de  sute  de  ani  şi  un 
cuib  de  piraţi,  înainte  de  asta.  Străzile  din  Sisterton  erau  de  noroi  şi 

scânduri,  casele,  cocioabe  de  chirpici  acoperite  cu  stuf,  iar  lângă  Poarta 
Spânzurătorii  se  aflau  întotdeauna  oameni  spânzuraţi,  cu  maţele  scoase. 

-  Ai  prieteni  aici,  nu  mă-ndoiesc,  spuse  lordul.  Orice  contrabandist 
are  prieteni  pe  Surori.  Unii  dintre  ei  sunt  şi  prietenii  mei.  Pe  cei  care  nu 
sunt  îi  spânzur.  Ii  las  să  se  stranguleze  încet,  cu  maţele  atârnând  până 
la  genunchi.  Sala  străluci  din  nou,  când  fulgerul  lumină  ferestrele.  Două 
secunde  mai  târziu  veni  tunerul.  Dacă  vrei  să  ajungi  la  Portul  Alb,  de 
ce  eşti  la  Sisterton?  Ce  te-a  adus  aici? 

Porunca  unui  rege  şi  trădarea  unui  prieten,  ar  fi  putut  să  spună 
Davos.  In  schimb,  răspunse: 

-  Furtunile. 

Douăzeci  şi  nouă  de  corăbii  porniseră  de  la  Zid.  Dacă  jumătate  din 
ele  ar  mai  pluti  şi  acum  pe  valuri,  Davos  ar  fi  surprins.  Ceruri  negre, 
vânturi  aspre  şi  ploi  biciuitoare  îi  urmăriseră  tot  drumul  de-a  lungul 
coastei.  Galerele  Oledo  şi  Fiul  Bătrânei  Mame  fuseseră  mânate  în  stâncile 
Skagosului,  insula  unicornilor  şi  a  canibalilor,  unde  până  şi  Bastardul 
Orb  se  temuse  să  acosteze.  Corabia  mare  Saathos  Saan  eşuase  lovindu-se 
de  Stâncile  Cenuşii. 

-  Stannis  va  plăti  pentru  ele,  spumegase  Salladhor  Saan.  Va  plăti  cu 
aur  bun  pentru  fiecare. 

Era  ca  şi  cum  un  zeu  furios  ar  fi  cerut  plată  pentru  călătoria  lor 
uşoară  spre  nord,  când  ei  străbătuseră  un  drum  liniştit  spre  sud,  de  la 
Piatra  Dragonului  la  Zid.  O  altă  furtună  sfâşiase  tachelajul  Recoltei 
Mănoase,  obligându-1  pe  Salla  să  ceară  să  fie  remorcată.  La  cincizeci 
de  kilometri  nord  de  Garda  Văduvei,  apele  s-au  înălţat  din  nou,  izbind 
Recolta  de  una  dintre  galerele  care  o  trăgea  şi  scufundându-le  pe 
amândouă.  Celelalte  nave  ale  flotei  lysene  fuseseră  risipite  pe  marea 
îngustă.  Unele  aveau  să  se  abată  într-un  port  sau  altul.  Altele  n-aveau 
să  mai  fie  văzute  niciodată. 

-  Salladhor  Cerşetorul,  aşa  mi-a  zis  regele  tău,  i  s-a  plâns  Salladhor 
Saan  lui  Davos,  în  timp  ce  rămăşiţele  flotei  sale  traversau  fără  vlagă 
Muşcătura.  Salladhor  cel  Zdrobit.  Unde  sunt  corăbiile  mele?  Şi  aurul 

meu,  unde  e  tot  aurul  care  mi-a  fost  promis?  Când  Davos  încercase  să-1 
asigure  că-şi  va  primi  plata,  Salla  izbucnise:  Unde,  când?  Mâine,  peste  o 
lună,  când  se  ridică  iarăşi  cometa  roşie?  îmi  promite  aur  şi  nestemate, 
promite  mereu,  dar  n-am  văzut  acest  aur.  Am  cuvântul  lui,  zice,  o,  da, 
cuvântul  lui  regal.  II  scrie  pe  hârtie.  Dar  poate  Salladhor  Saan  să  mă- 
nânce cuvântul  regelui?  Poate  să-şi  potolească  setea  cu  pergamente  şi 
sigilii  de  ceară?  Poate  el  să  trântească  promisiunile  într-un  pat  de  puf 
şi  să  se  destrăbăleze  cu  ele  până  le  face  să  scâncească? 

Davos  încercase  să-1  convingă  să-i  rămână  credincios  lui  Stannis. 
Dacă  îl  abandona,  cu  tot  cu  cauza  lui,  abandona  orice  speranţă  de  a 
primi  aurul  pe  care  i-1  datora,  subliniase  Davos.  Nu  era  de  aşteptat,  în 
definitiv,  ca  un  Rege  Tommen  victorios  să  plătească  datoriile  unchiului 
său  înfrânt.  Singura  speranţă  a  lui  Salla  era  să-i  rămână  loial  lui  Stannis 
Baratheon  până  când  acesta  ajungea  pe  Tronul  de  Fier.  Altfel,  n-avea 
să  mai  vadă  niciun  gologan.  Trebuia  să  aibă  răbdare. 

Poate  că  vreun  lord  cu  miere  pe  buze  l-ar  fi  influenţat  pe  prinţul 
pirat  din  Lys,  dar  Davos  era  un  cavaler  ceapă  şi  cuvintele  lui  nu 
făcuseră  decât  să  reaprindă  furia  lui  Salla. 

-  Am  avut  răbdare  la  Piatra  Dragonului,  a  spus  el,  când  femeia  roşie 
a  ars  zei  de  lemn  şi  oameni  urlând.  Am  avut  răbdare  pe  tot  parcursul 
lungului  drum  spre  Zid.  Am  avut  răbdare  la  Rondul  de  Est...  şi  mi-a 
fost  frig,  nespus  de  frig.  La  naiba,  zic  acum.  La  naiba  cu  răbdarea  ta  şi 
la  naiba  cu  regele  tău.  Oamenii  mei  sunt  înfometaţi.  Vor  să  se  culce  din 
nou  cu  nevestele  lor,  să-şi  numere  fiii,  să  vadă  Treptele  de  Piatră  şi 
grădinile  plăcerilor  din  Lys.  Gheaţă,  furtuni  şi  promisiuni  deşarte,  iată 
ce  nu  mai  vor.  Nordul  acesta  e  prea  rece  şi  devine  tot  mai  rece. 

Ştiam  că  va  veni  ziua,  şi-a  spus  Davos.  Am  ţinut  la  bătrânul  pungaş, 
dar  n-am  fost  niciodată  atât  de  nătărău  încât  să  mă  încred  în  el. 

-  Furtunile.  Lordul  Godric  rosti  cuvântul  atât  de  drăgăstos  de  parcă 
ar  fi  rostit  numele  unei  iubite.  Furtunile  au  fost  sacre  pe  Surori  înainte 
de  venirea  andalilor.  Zeii  noştri  din  vechime  erau  Stăpâna  Valurilor  şi 
Stăpânul  Cerurilor.  Stârneau  furtuni  ori  de  câte  ori  se  împreunau. 

Lordul  Godric  se  aplecă:  Aceşti  regi  nu  se  sinchisesc  de  Surori.  De  ce  ar 
face-o?  Suntem  mici  şi  săraci.  Şi,  totuşi,  eşti  aici.  Adus  la  mine  de  furtuni. 

Adus  la  tine  de  un  prieten,  gândi  Davos. 

Lordul  Godric  se  întoarse  către  căpitanul  său: 

-  Lasă-1  pe  omul  acesta  în  seama  mea.  N-a  fost  aici  niciodată. 

-  Nu,  stăpâne.  Niciodată. 

Căpitanul  plecă,  lăsând  pete  umede  pe  covor  în  urma  cizmelor 
sale.  Sub  podea,  marea  vuia  agitată,  bubuind  la  baza  castelului.  Uşa 
exterioară  se  închise  cu  un  sunet  de  tunet  îndepărtat  şi  fulgerul  veni 
din  nou,  în  replică,  parcă. 

-  Lordul  meu,  spuse  Davos,  dacă  m-ai  trimite  la  Portul  Alb,  înăl- 
ţimea Sa  ar  considera  asta  un  gest  de  prietenie. 

-  Aş  putea  să  te  trimit  la  Portul  Alb,  îl  aprobă  lordul.  Sau  aş  putea 
să  te  trimit  într-un  iad  rece  şi  ud. 

Sisterton  e  ca  un  iad.  Davos  se  temea  de  mai  rău.  Cele  Trei  Surori 
erau  nişte  târfe  capricioase,  credincioase  doar  lor  însele.  Erau  jurate, 
chipurile,  Casei  Arryn  din  Vale,  dar  Eyrie  stăpânea  insulele  cu  o  mână 
mai  mult  decât  firavă. 

-  Sunderland  mi-ar  cere  să  te  predau,  dacă  ar  şti  despre  tine.  Borrell 
era  loial  faţă  de  Sora  Dulce,  aşa  cum  era  Longthorpe  faţă  de  Sora  Lungă 
şi  Torrent  faţă  de  Sora  Mică.  Toţi  îi  erau  juraţi  lui  Sunderland,  Lordul 
Celor  Trei  Surori.  Godric  continuă:  Te-ar  vinde  reginei  pentru  o  ulcea 
cu  aur  de-al  Lannisterilor.  Bietul  om  are  nevoie  de  fiecare  dragon,  cu 
şapte  fii,  toţi  hotărâţi  să  fie  cavaleri.  Lordul  luă  o  lingură  de  lemn  şi  îşi 
atacă  din  nou  tocana,  zicând:  Obişnuiam  să  blestem  zeii  care  mi-au  dat 
numai  fiice,  până  când  l-am  auzit  pe  Triston  văicărindu-se  despre  preţul 
cailor  de  luptă.  Ai  fi  surprins  să  afli  cât  peşte  îţi  trebuie  ca  să  cumperi  o 
armură  bună. 

Am  avut  şi  eu  şapte  fii,  dar  patru  sunt  cenuşă. 

-  Lordul  Sunderland  a  jurat  credinţă  faţă  de  Eyrie,  spuse  Davos. 
De  drept,  ar  trebui  să  mă  predea  doamnei  Arryn. 

După  socoteala  lui,  cu  ea  avea  mai  multe  şanse  decât  cu  Lannisterii. 
Deşi  nu  se  implicase  în  Războiul  Celor  Cinci  Regi,  Lysa  Arryn  era  o 
fiică  a  Riverrunului  şi  mătuşa  Tânărului  Lup. 

-Lysa  Arryn  e  moartă,  răspunse  Lordul  Godric,  ucisă  de  un 
oarecare  cântăreţ.  Acum  în  Vale  stăpâneşte  Lordul  Degeţel.  Unde  sunt 
piraţii?  Când  Davos  nu  răspunse,  Godric  lovi  cu  lingura  în  masă. 
Lysenii.  Torrent  le-a  zărit  pânzele  de  pe  Sora  Mică  şi,  înainte  de  el,  le-au 
zărit  cei  din  Casa  Flint,  de  pe  Garda  Văduvei.  Pânze  portocalii,  verzi 
şi  roz.  Salladhor  Saan.  El  unde  e? 

-  Pe  mare. 

Probabil  că  Salla  naviga  acum  în  jurul  Degetelor  şi  în  josul  mării 
înguste.  Se  întorcea  la  Treptele  de  Piatră,  cu  puţinele  nave  care-i  mai 
rămăseseră.  Poate  că  avea  să  mai  ia  câteva  pe  drum,  dacă-i  ieşeau  în 
cale  niscaiva  corăbii  de  negoţ  potrivite.  Niţică  piraterie,  ca  să  străbată 
distanţele  mai  uşor. 

-  înălţimea  Sa  1-a  trimis  la  sud,  să-i  chinuie  pe  Lannisteri  şi  pe 
prietenii  lor. 

Repetase  minciuna  în  timp  ce  vâslea  spre  Sisterton,  prin  ploaie. 
Mai  devreme  sau  mai  târziu,  lumea  avea  să  afle  că  Sallhador  Saan  îl 
părăsise  pe  Stannis  Baratheon,  lăsându-1  fără  flotă,  dar  nu  de  pe  buzele 
lui  Davos  Seaworth. 

Lordul  Godric  învârti  în  tocană. 

-  Bătrânul  pirat  Saan  te-a  pus  să  înoţi  până  la  ţărm? 

-  Am  venit  la  ţărm  într-o  barcă  deschisă,  lordul  meu. 

Salla  aşteptase  până  când  farul  de  pe  Felinarul  Nopţii  luminase 
babordul  Valyrianei,  înainte  să-1  lase  să  plece.  Prietenia  lor  preţuise 
măcar  atât.  Jura  că  lysenii  l-ar  fi  luat  bucuroşi  cu  ei  la  sud,  dar  Davos 
refuzase.  Stannis  avea  nevoie  de  Wyman  Manderly  şi  îşi  pusese  încre- 
derea în  Davos,  să-1  câştige.  I-a  spus  lui  Salla  că  n-avea  de  gând  să 
trădeze  acea  încredere. 

-  Ptiu!  răspunsese  prinţul  pirat,  o  să  te  omoare  cu  amabilităţile 
astea,  vechiul  meu  prieten.  O  să  te  omoare. 

-  N-am  mai  avut  până  acum  o  Mână  a  Regelui  sub  acoperişul  meu, 
spuse  Lordul  Godric.  Oare  Stannis  te-ar  răscumpăra,  mă  întreb? 

Oare?  Stannis  îi  dăduse  lui  Davos  pământuri,  titluri  şi  funcţii,  dar 
oare  ar  plăti  cu  aur  răscumpărarea  lui?  Nu  are  aur.  Altfel  l-ar  avea  şi 
acum  pe  Salla. 

-  II  poţi  găsi  la  Castelul  Negru,  lordul  meu,  dacă  doreşti  să-1  întrebi. 
Borrell  mârâi. 

-  Şi  Pezevenghiul  e  tot  la  Castelul  Negru? 

-  Pezevenghiul?  Davos  nu  înţelegea  întrebarea.  E  la  Debarcaderul 
Regelui,  condamnat  la  moarte  pentru  uciderea  nepotului  său. 

-  Zidul  e  ultimul  care  află,  spunea  tatăl  meu.  Piticul  a  evadat.  S-a 
strecurat  printre  zăbrelele  celulei  sale  şi  şi-a  sfâşiat  propriul  tată  cu 
mâinile  goale.  Un  străjer  1-a  văzut  fugind,  roşu  din  cap  până-n  picioare, 
de  parcă  s-ar  fi  îmbăiat  în  sânge.  Regina  îl  va  face  lord  pe  oricine  îl 
omoară. 

Lui  Davos  nu-i  venea  să-şi  creadă  urechilor. 

-  Vrei  să-mi  spui  că  Tywin  Lannister  e  mort? 

-  De  mâna  fiului  său,  da.  Lordul  luă  o  înghiţitură  de  bere.  Când 
aveam  regi  pe  Surori,  nu  lăsam  piticii  să  trăiască.  Ii  aruncam  în  mare, 
ca  ofrandă  pentru  zei.  Septonii  au  pus  capăt  acestui  obicei.  O  haită  de 
nebuni  pioşi.  De  ce-ar  da  zeii  o  asemenea  înfăţişare  unui  om  dacă  nu 
să-i  pună  pecetea  de  monstru? 

Lordul  Tywin  mort.  Asta  schimbă  totul. 

-  Lordul  meu,  îmi  îngădui  să  trimit  un  corb  la  Zid?  înălţimea  Sa 
ar  vrea  să  afle  despre  moartea  Lordului  Tywin. 

-  Va  afla.  Dar  nu  de  la  mine.  Nici  de  la  tine,  atât  timp  cât  te  afli 
aici,  sub  acoperişul  meu  crăpat.  Nu  vreau  să  se  spună  că  i-am  dat  lui 
Stannis  sfaturi  şi  ajutor.  Casa  Sunderland  a  târât  Surorile  în  două 
dintre  Rebeliunile  Blackfyre  şi  am  suferit  amarnic  cu  toţii  pentru  asta. 
Lordul  Godric  gesticulă  cu  linguriţa  către  un  scaun:  Ia  loc.  Până  nu 
te  prăbuşeşti,  ser.  Castelul  meu  e  rece,  umed  şi  întunecos,  dar  nu  cu 
totul  lipsit  de  curtoazie.  O  să-ţi  găsim  haine  uscate,  dar  înainte  o  să 

mănânci.  Strigă  şi  o  femeie  intră  în  sală.  Avem  un  oaspete  de  hrănit. 
Adu  bere,  pâine  şi  tocană. 

Berea  era  brună,  pâinea  neagră,  iar  tocana  albă-gălbuie.  Femeia  o 
servi  într-o  strachină  scobită  dintr-o  bucată  de  pâine  veche.  Era  plină 
de  praz,  morcovi,  orz  şi  napi  albi  şi  galbeni,  cu  moluşte  şi  bucăţi  de  cod 
şi  carne  de  crap,  înotând  într-un  amestec  de  smântână  grasă  şi  unt.  Era 
genul  de  tocană  care  te  încălzea  până  în  măduva  oaselor,  numai  bună 
pentru  o  noapte  umedă  şi  rece.  Davos  mâncă  recunoscător. 

-  Ai  mai  gustat  tocană  „trei  surori"  până  acum? 

-  Da,  lordul  meu. 

Aceeaşi  tocană  era  servită  pe  tot  cuprinsul  Celor  Trei  Surori,  în 
fiecare  han  şi  tavernă. 

-  Asta  e  mai  bună  decât  ce-ai  mâncat  până  acum.  Gella  o  face.  Fiica 
fiicei  mele.  Eşti  căsătorit,  cavaler  ceapă? 

-  Sunt,  lordul  meu. 

-  Păcat.  Gella  nu  e.  Femeile  urâte  sunt  cele  mai  bune  soţii.  Sunt  trei 
feluri  de  crabi  în  tocană.  Crabi  roşii,  crabi-păianjen  şi  crabi  cuceritori. 
Eu  nu  mănânc  crabi-păianjen  decât  în  tocana  „trei  surori".  Mă  face  să 
mă  simt  pe  jumătate  canibal.  Nobilul  lord  făcu  semn  către  flamura  ce 
atârna  deasupra  şemineului  negru  şi  rece.  Acolo  era  brodat  un  crab-pă- 
ianjen,  alb  pe  fond  gri-verzui.  Am  auzit  că  Stannis  şi-a  ars  Mâna. 

Mâna  de  dinaintea  mea.  Melisandre  îl  dăduse  pe  Alester  Florent 
zeului  său,  la  Piatra  Dragonului,  ca  să  conjure  vântul  care  i-a  purtat  spre 
Nord.  Lordul  Florent  fusese  puternic  şi  tăcut  când  oamenii  reginei  l-au 
legat  de  stâlp,  plin  de  demnitate,  atâta  cât  putea  spera  să  fie  un  om  pe 
jumătate  gol,  însă  când  flăcările  i-au  urcat  pe  picioare,  începuse  să  urle 
şi  suflul  urletelor  lui  îi  dusese  tocmai  până  la  Rondul  de  Est  la  Mare, 
dacă  femeia  roşie  putea  fi  crezută.  Lui  Davos  nu-i  plăcuse  acel  vânt.  I  se 
păruse  că  miroase  a  carne  arsă,  iar  sunetul,  vuind  printre  parâme,  era 
încărcat  de  suferinţă.  Aş  fi  putut  la  fel  de  bine  să fiu  eu. 

-  N-am  ars,  îl  asigură  el  pe  Lordul  Godric,  dar  la  Rondul  de  Est 
aproape  am  îngheţat. 

-  Aşa  se  întâmplă  la  Zid.  Femeia  le  aduse  o  pâine  proaspătă,  încă 
fierbinte  din  cuptor.  Când  îi  văzu  mâna,  Davos  făcu  ochii  mari.  Asta 
nu-i  scăpă  Lordului  Godric:  Da,  are  semnul.  Ca  toţi  Borrellii,  de  cinci 
mii  de  ani.  Fiica  fiicei  mele.  Nu  cea  care  face  tocana.  Rupse  pâinea  în 
două  şi-i  oferi  jumătate  lui  Davos:  Mănâncă,  e  bună. 

într-adevăr,  era,  dar  orice  coajă  uscată  ar  fi  fost  la  fel  de  bună  pentru 
Davos:  însemna  că  era  oaspete  aici,  cel  puţin  pentru  o  noapte.  Lorzii 
celor  Trei  Surori  aveau  o  reputaţie  neagră  şi  niciunul  mai  neagră  decât 
Godric  Borrell,  Lord  de  Sora  Dulce,  Scut  al  Sistertonului,  Stăpân  al 
Castelului  Breakwater  şi  Păstrător  al  Felinarului  Nopţii...  dar  până  şi 
lorzii  tâlhari  şi  jefuitorii  de  nave  erau  constrânşi  de  străvechile  legi  ale 
ospitalităţii.  Am  să  văd  zorile,  cel  puţin,  îşi  spuse  Davos.  Am  mâncat  din 
pâinea  şi  sarea  lui.  Deşi,  în  tocana  lui,  erau  mirodenii  mai  neobişnuite 
decât  sarea. 

-  Să  fie  şofran  gustul  ce-1  simt? 

Şofranul  era  mai  preţios  decât  aurul.  Davos  îl  gustase  o  singură 
dată,  la  un  ospăţ  de  la  Piatra  Dragonului,  când  Regele  Robert  îi 
trimisese  o  jumătate  de  peşte. 

-  Da.  Din  Qarth.  Şi  mai  e  şi  piper.  Lordul  Godric  luă  un  strop 
între  degetul  mare  şi  arătător  şi  îl  presără  în  strachina  lui.  Piper  negru, 
măcinat,  din  Volantis,  mai  fin  ca  orice.  Ia  cât  doreşti,  dacă  ai  poftă  de 
ceva  iute.  Am  patruzeci  de  lăzi.  Fără  a  mai  pomeni  de  cuişoare  şi 
nucşoară  şi  jumătate  de  kilogram  de  şofran.  L-am  luat  de  la  o  fecioară 
cu  ochi  negri,  migdalaţi.  Râse.  încă  avea  toţi  dinţii,  observă  Davos,  dar 
majoritatea  erau  galbeni  şi  unul  era  negru  şi  stricat  la  vârf.  Mergea  la 
Braavos,  dar  o  furtună  a  aruncat-o  pe  Muşcătură  şi  s-a  izbit  de  una 
dintre  stâncile  mele.  Aşa  că,  vezi,  nu  eşti  singurul  dar  pe  care  mi  l-au 
adus  furtunile.  Marea  e  crudă  şi  înşelătoare. 

Nu  atât  de  înşelătoare  ca  oamenii,  gândi  Davos.  Strămoşii  Lordului 
Godric  fuseseră  regi  piraţi,  până  când  Casa  Stark  a  năvălit  asupra  lor 
cu  foc  şi  sabie.  Acum,  oamenii  Surorilor  lăsau  pirateria  deschisă  celor 
precum  Salladhor  Saan  şi  se  mulţumeau  cu  naufragiile.  Făcliile  ce 

ardeau  de-a  lungul  ţărmurilor  celor  Trei  Surori  trebuiau  să  ţină 
corăbiile  la  distanţă  de  stânci  şi  de  bancurile  de  nisip,  dar  în  nopţile 
cu  furtună  sau  ceaţă,  unii  oameni  ai  Surorilor  foloseau  lumini  false,  ca 
să-i  atragă  la  pieire  pe  căpitanii  imprudenţi. 

-  Furtunile  ţi-au  făcut  o  favoare,  aducându-te  la  uşa  mea,  spuse 
Lordul  Godric.  Ai  fi  fost  întâmpinat  cu  răceală  la  Portul  Alb.  Vii  prea 
târziu,  ser.  Lordul  Wyman  are  de  gând  să  plece  genunchiul,  şi  nu  în 
faţa  lui  Stannis.  Lordul  Godric  luă  o  înghiţitură  de  bere.  Cei  din  Casa 
Manderly  nu  sunt  oameni  ai  Nordului,  nu  în  adâncul  sufletului.  N-au 
trecut  mai  mult  de  nouă  sute  de  ani  de  când  au  venit  în  Nord,  încărcaţi 
cu  tot  aurul  şi  zeii  lor.  Fuseseră  lorzi  mari  pe  Mander,  până  când  s-au 
întins  prea  departe  şi  mâinile  verzi  i-au  doborât.  Regele-lup  le-a  luat 
aurul,  dar  le-a  dat  pământ  şi  i-a  lăsat  să-şi  păstreze  zeii.  Godric  şterse 
strachina  cu  o  bucată  de  pâine.  Dacă  Stannis  crede  că  grăsanul  va  călări 
cerbul,  se  înşală.  Steaua  Leului  a  poposit  la  Sisterton  acum  douăsprezece 
zile,  să-şi  umple  butoaiele  de  apă.  O  ştii?  Vele  purpurii  şi  un  leu  galben 
la  proră.  Plină  de  Frey  care  merg  la  Portul  Alb. 

-  Frey?  Era  ultimul  lucru  la  care  s-ar  fi  aşteptat  Davos.  Freyii  l-au 
ucis  pe  fiul  lui  Wyman,  din  câte-am  auzit. 

-  Da,  răspunse  Lordul  Godric,  şi  grăsanul  a  fost  atât  de  mânios 
încât  a  jurat  să  trăiască  doar  cu  pâine  şi  vin  până  îl  răzbună.  Insă  nici 
nu  s-a  sfârşit  ziua  şi  îşi  îndesa  iarăşi  în  gură  moluşte  şi  prăjituri.  Există 
mereu  corăbii  care  călătoresc  între  Surori  şi  Portul  Alb.  Le  vindem 
crabi  şi  peşte  şi  brânză  de  capră,  iar  ei  ne  dau  în  schimb  lemn,  lână  şi 
piei.  Din  câte  am  auzit,  nobilul  lor  e  mai  gras  ca  oricând.  Atâta  s-a  ales 
din  jurămintele  lui.  Vorbele  sunt  vânt,  iar  vântul  care  suflă  din  gura  lui 
Manderly  nu  înseamnă  mai  mult  decât  cel  care-i  scapă  prin  dos.  Lordul 
rupse  o  altă  bucată  de  pâine,  să  şteargă  strachina.  Freyii  îi  aduceau 
grăsanului  nătărău  un  sac  de  oase.  Unii  ar  zice  că-i  un  gest  de  curtoazie 
să-i  aduci  cuiva  oasele  fiului  său  mort.  De-ar  fi  fost  fiul  meu,  le-aş  fi 
întors  curtoazia  şi  le-aş  fi  mulţumit  Freyilor  înainte  să-i  spânzur,  dar 
grăsanul  e  prea  nobil  pentru  asta.  Lordul  Godric  îşi  îndesă  pâinea  în 

gură,  o  mestecă  şi  o  înghiţi.  I-am  invitat  pe  Frey  la  masă.  Unul  şedea 
chiar  unde  stai  tu  acum.  Rhaegar,  îşi  zicea.  Era  să-i  râd  direct  în  nas.  îşi 
pierduse  nevasta,  zicea,  dar  avea  de  gând  să-şi  ia  alta,  în  Portul  Alb. 
Corbii  zboară  încoace  şi  încolo.  Lordul  Wyman  şi  Lordul  Walder  au 
făcut  un  pact  şi  au  de  gând  să-1  pecetluiască  printr-o  căsătorie. 

Davos  se  simţi  de  parcă  lordul  i-ar  fi  dat  un  pumn  în  burtă.  Dacă 
spune  adevărul,  regele  meu  e  pierdut.  Stannis  Baratheon  are  nevoie  dis- 
perată de  Portul  Alb.  Dacă  Winterfellul  era  inima  Nordului,  Portul  Alb 
era  gura.  Estuarul  lui  nu  mai  îngheţase  de  secole,  chiar  şi  în  toiul  iernii. 
Cu  iarna  ce  se  apropia,  asta  putea  însemna  foarte  mult.  Ca  şi  argintul 
oraşului.  Lannisterii  aveau  tot  aurul  de  la  Casterly  Rock  şi  se  căsătoriseră 
cu  bogăţia  Highgardenului.  Cuferele  Regelui  Stannis  erau  goale.  Trebuie 
măcar  să  încerc.  Poate  că  există  o  cale  să  împiedic  această  căsătorie. 

-  Trebuie  să  ajung  la  Portul  Alb,  spuse  el.  Nobile  lord,  te  implor, 
ajută-mă. 

Lordul  Godric  începu  să-şi  mănânce  strachina  de  pâine,  rupând-o 
cu  mâinile.  Tocana  înmuiase  pâinea  uscată. 

-  Nu-i  iubesc  pe  oamenii  Nordului,  răspunse  el.  Maesterii  spun  că 
Răpirea  Celor  Trei  Surori  a  fost  acum  două  mii  de  ani,  dar  Sistertonul 
n-a  uitat.  Eram  oameni  liberi  până  atunci,  sub  domnia  propriilor 
noştri  regi.  După  aceea,  am  fost  nevoiţi  să  plecăm  genunchiul  în  faţa 
Castelului  Eyrie,  ca  să  scăpăm  de  oamenii  Nordului.  Lupul  şi  şoimul 
s-au  luptat  pentru  noi  o  mie  de  ani,  până  când  au  ros  toată  carnea  şi 
grăsimea  de  pe  oasele  acestor  biete  insule.  Cât  despre  al  tău  Rege 
Stannis,  când  eram  căpitanul  flotei  lui  Robert,  a  trimis  nişte  corăbii 
în  portul  meu  fără  permisiunea  mea  şi  m-a  făcut  să  spânzur  o  duzină 
de  prieteni  de  nădejde.  Oameni  ca  tine.  A  mers  până  într-acolo  încât 
a  ameninţat  că  mă  spânzură  dacă  se  întâmplă  cumva  ca  vreo  corabie 
să  eşueze  din  cauză  că  s-a  stins  Felinarul  Nopţii.  A  trebuit  să-i  înghit 
aroganţa.  Lordul  Godric  mai  mâncă  o  bucată  din  strachină.  Acum 
vine  umil  în  Nord,  cu  coada  între  picioare.  De  ce  i-aş  da  ajutor? 
Spune-mi! 

Pentru  că  e  regele  tău  de  drept,  gândi  Davos.  Pentru  că  e  un  om 
puternic  şi  corect,  singurul  om  care  poate  să  refacă  regatul  şi  să-l  apere 
împotriva  pericolului  care  se  profilează  în  Nord.  Pentru  că  are  sabia 
vrăjită  care  străluceşte  ca  soarele.  Cuvintele  i  se  opriră  în  gâtlej . 
Niciunul  nu  l-ar  fi  înduplecat  pe  Lordul  Surorii  Dulci.  Niciunul 
nu  l-ar  fi  adus  cu  un  pas  mai  aproape  de  Portul  Alb.  Ce  răspuns 
vrea?  Trebuie  să-i  promit  aurul  pe  care  nu-l  avem?  Un  soţ  de  viţă 
nobilă  pentru  nepoata  lui?  Pământuri,  onoruri,  titluri?  Lordul 
Alester  Florent  încercase  să  joace  un  asemenea  joc,  iar  regele  îl 
arsese  pentru  asta. 

-  Mâna  şi-a  pierdut  limba,  se  pare.  Nu-i  place  tocana  „trei  surori", 
nici  adevărul.  Lordul  Godric  se  şterse  la  gură. 

-  Leul  e  mort,  zise  Davos,  tărăgănat.  Iată-ţi  adevărul,  lordul  meu. 
Tywin  Lannister  e  mort. 

-  Şi  ce  dacă? 

-  Cine  domneşte  acum  la  Debarcaderul  Regelui?  Nu  Tommen,  el 
e  doar  un  copil.  Ser  Kevan? 

Lumina  lumânării  scânteie  în  ochii  negri  ai  Lordului  Godric. 

-  Dacă  ar  domni  el,  tu  ai  fi  în  lanţuri.  Regina  e  cea  care  domneşte. 
Davos  înţelese.  A  re  îndoieli  Nu  vrea  să  se  trezească  din  nou  de  partea 

celor  înfrânţi. 

-  Stannis  a  apărat  Capătul  Furtunii  împotriva  Tyrellilor  şi  a  Red- 
wynilor.  A  luat  Piatra  Dragonului  de  la  ultimul  dintre  Targaryeni.  A 
alungat  Flota  de  Fier  de  pe  Insula  Frumoasă.  Acest  rege-copil  nu  va 
reuşi  să-l  învingă. 

-  Acest  rege-copil  stăpâneşte  bogăţia  de  la  Casterly  Rock  şi  puterea 
Highgardenului.  Are  de  partea  lui  casele  Bolton  şi  Frey.  Lordul 
Godric  îşi  frecă  bărbia.  Totuşi...  în  lumea  noastră,  numai  iarna  e  o 
certitudine.  Ned  Stark  i-a  spus  asta  tatălui  meu,  chiar  aici,  în  sala  asta. 

-  Ned  Stark  a  fost  aici? 

-  La  sfârşitul  Rebeliunii  lui  Robert.  Regele  Nebun  trimisese 
oameni  la  Eyrie  după  capul  lui  Stark,  dar  Jon  Arryn  i-a  trimis  înapoi 

sfidare.  Gulltownul,  însă,  a  rămas  loial  tronului.  Ca  să  ajungă  acasă  şi 
să-şi  adune  stegarii,  Stark  a  trebuit  să  treacă  munţii  până  la  Degete  şi 
să  găsească  un  pescar  care  să-1  traverseze  Muşcătura.  Pe  drum  i-a  prins 
o  furtună.  Pescarul  s-a  înecat,  dar  fiica  lui  1-a  dus  pe  Stark  la  Surori, 
înainte  să  se  scufunde  barca.  Se  spune  că  i-a  lăsat  un  sac  de  arginţi  şi 
un  bastard  în  pântece.  I-a  dat  numele  de  Jon  Snow,  după  Arryn.  Fie 
cum  o  fi.  Tatăl  meu  a  stat  unde  stau  eu  acum  când  Lordul  Eddard  a 
venit  la  Sisterton.  Maesterul  nostru  ne-a  îndemnat  să-i  trimitem  lui 
Aerys  capul  lui  Stark,  ca  să  ne  dovedim  loialitatea.  Asta  ar  fi  însemnat 
o  recompensă  grasă.  Regele  Nebun  era  foarte  darnic  cu  cei  care-1 
mulţumeau.  Insă  noi  ştiam  deja  că  Jon  Arryn  ocupase  Gulltownul. 
Robert  a  fost  primul  care  a  cucerit  zidul  şi  1-a  omorât  pe  Marq  Grafton 
cu  mâna  lui.  Acest  Baratheon  e  neînfricat,  am  spus.  Luptă  aşa  cum  ar 
trebui  s-o  facă  un  rege.  Maesterul  nostru  a  râs  de  mine  şi  ne-a  spus  că 
Prinţul  Rhaegar  avea  să-1  înfrângă  sigur  pe  rebel.  Atunci  a  rostit  Stark 
aceste  cuvinte:  „In  lumea  asta,  doar  iarna  e  o  certitudine.  S-ar  putea  să 
ne  pierdem  capetele,  e  adevărat...  dar  dacă  ieşim  învingători?  Tata  i-a 
dat  drumul,  lăsându-i  capul  pe  umeri.  Dacă  pierzi,  i-a  spus  Lordului 
Eddard,  n-ai  fost  niciodată  aici. 

-  Nu  mai  mult  decât  am  fost  eu,  zise  Davos  Seaworth. 


JON 


îl  aduseră  pe  Regele-de-Dincolo-de-Zid  cu  mâinile  legate  cu  funie 
de  cânepă  şi  un  laţ  în  jurul  gâtului. 

Celălalt  capăt  al  funiei  era  legat  pe  după  oblâncul  calului  lui  Ser 
Godry  Farring.  Moartea  Uriaşilor  şi  gonaciul  său  erau  înveşmântaţi 
cu  armuri  din  oţel  argintat,  incrustat  cu  email  negru.  Mance  Rayder 
purta  doar  o  tunică  subţire,  care-i  lăsa  braţele  goale  în  frig.  Ar  fi  putut 
să-l  lase  să-ţi  păstreze  mantia,  gândi  Jon  Snow,  cea  pe  care  femeia 
sălbatică  i-a  peticit-o  cu  fâşii  de  mătase  roşie. 

Nu  era  de  mirare  că  Zidul  lăcrima. 

-  Mance  cunoaşte  pădurea  bântuită  mai  bine  decât  oricare  cercetaş, 
îi  spusese  Jon  Regelui  Stannis,  într-un  ultim  efort  de  a-1  convinge  că 
Regele-de-Dincolo-de-Zid  le-ar  fi  mai  folositor  viu  decât  mort.  II  cu- 
noaşte pe  Tormund  Năpasta  Uriaşilor.  S-a  luptat  cu  Ceilalţi.  Şi  are  Cor- 
nul lui  Joramun,  dar  n-a  suflat  în  el.  N-a  făcut  Zidul  să  se  prăbuşească, 
deşi  ar  fi  putut  s-o  facă. 

Vorbele  sale  pătrunseseră  în  urechi  surde.  Stannis  a  rămas  neclintit. 
Legea  era  limpede,  viaţa  unui  dezertor  era  pectluită. 

La  poalele  Zidului  care  lăcrima,  Lady  Melisandre  îşi  ridică 
mâinile  albe: 


188 


GEORGE  R.R.  MARTIN 


-  Noi  toţi  trebuie  să  alegem,  declamă  ea.  Bărbat  ori  femeie,  tânăr 
sau  bătrân,  lord  sau  ţăran,  alegerile  noastre  sunt  aceleaşi.  Glasul  ei  îl 
făcea  pe  Jon  Snow  să  se  gândească  la  anason,  nucşoară  şi  cuişoare. 
Femeia  roşie  stătea  lângă  rege,  pe  un  eşafodaj  de  lemn  ridicat  deasupra 
gropii.  Alegem  lumina  sau  alegem  întunericul.  Alegem  binele  sau 
alegem  răul.  Alegem  adevăratul  zeu  sau  pe  cel  fals. 

Părul  des,  gri-castaniu,  îi  flutura  lui  Mance  Rayder  peste  faţă,  în  timp 
ce  păşea.  Şi-1  împinse  din  ochi  cu  mâinile  legate,  zâmbind.  Dar  curajul  îl 
părăsi  când  văzu  cuşca.  Oamenii  reginei  o  făcuseră  din  copaci  din  pădu- 
rea bântuită,  din  arbori  tineri  şi  crengi  mlădioase,  ramuri  de  pin  îmbibate 
de  sevă  şi  din  degetele  albe  ca  osul  ale  copacilor  inimii.  Le  îndoiseră  şi  le 
răsuciseră  şi  prin  fiecare  împletiseră  zăbrele  de  lemn,  apoi  atârnaseră 
cuşca  deasupra  gropii  adânci,  pline  cu  buşteni,  frunze  şi  vreascuri. 

Regele  sălbaticilor  se  dădu  înapoi  din  faţa  priveliştii. 

-  Nu!  strigă  el.  îndurare.  Nu  e  drept.  Nu  sunt  eu  regele,  ei... 

Ser  Godry  trase  de  sfoară.  Regele-de-Dincolo-de-Zid  n-avu  încotro 
şi  îl  urmă,  împleticindu-se,  cu  funia  sugrumându-i  cuvintele.  Când  căzu 
din  picioare,  Godry  îl  târî  tot  restul  drumului.  Mance  era  plin  de  sânge 
când  oamenii  reginei  îl  vârâră  în  cuşcă,  mai  îmbrâncindu-1,  mai 
ducându-1  pe  braţe.  O  duzină  de  oşteni  se  căzniră  să-1  ridice  în  aer. 

Lady  Melisandre  îl  privi  înălţându-se. 

-  OAMENI  LIBERI!  Iată-1  pe  regele  vostru  al  minciunilor.  Şi  iată 
cornul  despre  care  a  promis  că  va  face  Zidul  să  se  prăbuşească. 

Doi  dintre  oamenii  reginei  aduseră  Cornul  lui  Joramun,  negru, 
bandat  cu  aur,  lung  de  doi  metri  şi  jumătate,  de  la  un  capăt  la  altul.  Pe 
fâşiile  de  aur  erau  gravate  rune,  scrierea  Primilor  Oameni.  Joramun 
murise  cu  o  mie  de  ani  în  urmă,  dar  Mance  îi  găsise  mormântul  sub 
un  gheţar,  sus,  în  Colţii  de  Gheaţă.  Şi  Joramun  a  suflat  Cornul  iernii 
şi  a  trezit  uriaşii  din  pământ.  Ygritte  îi  spusese  lui  Jon  că  Mance  n-a 
găsit  cornul.  A  minţit,  sau  Mance  a  păstrat  secretul  chiar  şi  faţă  de  ai  lui. 

O  mie  de  prizonieri  priveau  printre  zăbrelele  de  lemn  ale  îngrădi- 
turii lor  cum  cornul  era  înălţat.  Erau  toţi  jerpeliţi  şi  pe  jumătate  morţi 

de  foame.  Sălbatici,  li  se  spunea  în  Cele  Şapte  Regate.  Ei  îşi  spuneau 
oameni  liberi.  Nu  păreau  nici  sălbatici,  nici  liberi,  doar  înfometaţi, 
speriaţi  şi  amorţiţi  de  frig. 

-  Cornul  lui  Joramun?  rosti  Melisandre.  Nu.  Numiţi-1  Cornul  întu- 
nericului. Dacă  Zidul  cade,  cade  şi  noaptea,  lunga  noapte  fără  sfârşit.  Nu 
trebuie  să  se  întâmple,  n-o  să  se  întâmple!  Stăpânul  Luminii  şi-a  văzut 
copiii  în  primejdie  şi  le-a  trimis  un  campion,  Azor  Ahai  renăscut.  Flutură 
o  mână  către  Stannis  şi  rubinul  mare  de  la  gâtul  ei  pulsă  de  lumină. 

El  e  piatră,  iar  ea  e  flacără.  Ochii  regelui  erau  două  răni  albastre, 
adânciţi  în  faţa-i  suptă.  Purta  o  platoşă  gri  şi  o  mantie  de  brocart  tivită 
cu  blană,  ce-i  atârna  de  pe  umerii  largi.  Pe  platoşă  era  gravată  o  inimă 
învăpăiată,  deasupra  inimii  lui.  Pe  frunte  avea  o  coroană  roşie-aurie,  cu 
vârfuri  ca  nişte  flăcări  contorsionate.  Val  stătea  lângă  el,  înaltă  şi  fru- 
moasă. O  încoronaseră  cu  un  cerc  simplu  de  bronz  întunecat,  însă  avea 
un  aer  mai  regesc,  cu  bronzul  ei,  decât  Stannis  cu  aurul.  Avea  ochii  cenu- 
şii, neînfricaţi,  neclintiţi.  Pe  sub  o  mantie  de  hermină,  purta  veşminte 
albe  cu  auriu.  Părul  galben  ca  mierea  îi  fusese  prins  într-o  coadă  groasă 
care  îi  atârna  până  la  talie,  peste  umărul  drept.  Aerul  rece  o  îmbujorase. 

Lady  Melisandre  nu  purta  coroană,  dar  toţi  cei  aflaţi  acolo  ştiau  că 
ea  era  adevărata  regină  a  lui  Stannis  Baratheon,  nu  femeia  urâtă  pe 
care  o  lăsase  să  tremure  la  Rondul  de  Est  la  Mare.  Se  zvonea  că  regele 
nu  avea  de  gând  să  trimită  după  Regina  Selyse  şi  fiica  lor  până  când 
Portul  Nopţii  nu  era  bun  de  locuit.  Lui  Jon  îi  era  milă  de  ele.  Zidul 
oferea  puţine  dintre  comodităţile  cu  care  erau  obişnuite  doamnele  din 
Sud  şi  fetiţele  de  viţă  nobilă,  iar  Fortul  Nopţii  cu  atât  mai  puţin.  Era 
un  loc  sumbru,  chiar  şi  în  cele  mai  bune  momente. 

-  OAMENI  LIBERI!  strigă  Melisandre.  Iată  soarta  celor  care  aleg 
întunericul! 

Cornul  lui  Joramun  izbucni  în  flăcări. 

Se  aprinse  cu  un  şuierat,  în  timp  ce  limbi  învârtejite  de  foc,  verzi 
şi  galbene,  săltau  în  sus,  trosnind,  pe  toată  lungimea  lui.  Calul  lui  Jon 
se  feri,  agitat,  şi  de-a  lungul  şirurilor,  alţii  se  luptau  să-şi  strunească  şi 

ei  animalele.  Un  murmur  veni  dinspre  tabăra  prizonierilor,  când 
oamenii  liberi  îşi  văzură  speranţa  în  flăcări.  Câţiva  începură  să  strige 
şi  să  blesteme,  dar  majoritatea  rămaseră  tăcuţi.  Preţ  de  o  clipă,  runele 
gravate  pe  fâşiile  de  aur  licăriră,  parcă,  în  aer.  Oamenii  reginei  ridicară 
cornul  şi-1  azvârliră  jos,  în  groapa  pentru  foc. 

In  cuşcă,  Mance  Rayder  trăgea  de  laţul  de  la  gât  cu  mâinile  legate  şi 
urla  incoerent  ceva  despre  trădare  şi  vrăjitorie,  negându-şi  regalitatea, 
negându-şi  poporul,  negându-şi  numele,  negând  tot  ce  fusese  vreodată. 
Ţipă,  cerând  îndurare,  o  blestemă  pe  femeia  roşie  şi  începu  să  râdă  isteric. 

Jon  îl  privi  fără  să  clipească.  Nu  îndrăznea  să  se  arate  sensibil  în  faţa 
fraţilor  săi.  Ordonase  ca  două  sute  de  oameni  să  iasă,  mai  mult  de 
jumătate  din  garnizoana  de  la  Castelul  Negru.  Călare,  în  şiruri  solemne, 
cu  suliţe  înalte  în  mâini,  îşi  trăseseră  glugile  ca  să-şi  umbrească  feţele... 
şi  să  ascundă  faptul  că  atât  de  mulţi  aveau  bărbi  cărunte  ori  erau  flăcăi. 
Oamenii  liberi  se  temeau  de  Rond.  Jon  voia  ca  ei  să  ducă  teama  aceea 
cu  ei,  la  sud  de  Zid,  în  noile  lor  case. 

Cornul  se  prăbuşi  printre  buşteni,  frunze  şi  vreascuri.  In  trei 
secunde,  întreaga  groapă  fu  în  flăcări.  Strângând  zăbrelele  cuştii  cu 
mâinile  legate,  Mance  suspina  şi  implora.  Când  focul  ajunse  la  el,  săltă 
puţin.  Urletele  sale  deveniră  un  singur,  prelung,  nedesluşit  ţipăt  de 
teamă  şi  durere.  In  cuşca  lui,  flutura  ca  o  frunză  arzând,  ca  o  molie 
prinsă  în  flacăra  unei  lumânări. 

Jon  se  pomeni  amintindu-şi  un  cântec. 

O,  fraţi  dragi  ai  mei,  zilele  mi  s-au  sfârşit, 
Bărbatul  din  Dorne  femeia  mi-a  luat 
Dar  c-o  moarte  cu  toţii  avem  de  plătit 
Iar  eu  din  nevasta  lui  am  gustat! 

Val  stătea  pe  platformă,  neclintită,  de  parcă  ar  fi  fost  sculptată  în 
sare.  Nu  va  plânge,  nici  nu-şi  va  întoarce  privirea.  Jon  se  întrebă  ce-ar  fi 
făcut  Ygritte  în  locul  ei.  Femeile  sunt  cele  puternice.  Ii  veniră  în  minte 

Sam  şi  Maester  Aemon,  Gilly  şi  pruncul.  Mă  va  blestema  cu  ultima 
suflare,  dar  altă  cale  n-am  văzut.  Rondul  de  Est  raporta  furtuni  năpras- 
nice pe  marea  îngustă.  Am  vrut  să-i  ştiu  în  siguranţă.  In  loc  de  asta  i-am 
dat  oare  crabilor?  Noaptea  trecută  îi  visase  pe  Sam  înecându-se,  pe 
Ygritte  murind  cu  săgeata  în  trup  (nu  fusese  săgeata  lui,  dar  în  vise  era 
întotdeauna),  pe  Gilly,  plângând  cu  lacrimi  de  sânge. 
Jon  Snow  văzuse  destul. 

-  Acum,  spuse  el. 

Ulmer  de  la  Pădurea  Regelui  îşi  înfipse  suliţa  în  pământ,  desfăcu 
arcul  şi  scoase  o  săgeată  neagră  din  tolbă.  Donnel  Hill  cel  Dulce  îşi 
dădu  gluga  pe  spate  şi  făcu  la  fel.  Garth  Pană  Cenuşie  şi  Ben  Bărbosul 
potriviră  săgeţile,  întinseră  arcurile,  traseră. 

O  săgeată  îl  nimeri  pe  Mance  Rayder  în  piept,  una  în  burtă,  una  în 
gât.  Cea  de-a  patra  lovi  una  dintre  zăbrelele  de  lemn  ale  cuştii  şi  vibră 
o  clipă,  înainte  să  ia  foc.  Suspinele  unei  femei  răsunară,  lovindu-se  de 
Zid,  când  regele  sălbatic  alunecă  fără  vlagă  pe  podeaua  cuştii,  încununat 
de  flăcări. 

-  Iar  acum  Veghea  lui  s-a  sfârşit,  murmură  Jon  încetişor.  Mance 
Rayder  a  fost  cândva  un  om  al  Rondului  de  Noapte,  înainte  să-şi 
schimbe  mantia  neagră  cu  una  cu  fâşii  de  mătase  roşie,  strălucitoare. 

Sus,  pe  platformă,  Stannis  se  încrunta.  Jon  evită  să-i  întâlnească 
privirea.  Fundul  cuştii  de  lemn  se  desprinsese  şi  gratiile  se  sfărâmau. 
De  fiecare  dată  când  limbile  de  foc  se  înălţau,  alte  crengi  se  prăbuşeau, 
vişinii  şi  negre. 

-  Stăpânul  Luminii  a  făcut  soarele,  luna  şi  stelele  ca  să  ne  lumineze 
calea,  şi  ne-a  dăruit  foc  ca  să  ţină  noaptea  la  distanţă,  le  spuse  Melisandre 
sălbaticilor.  Nimeni  nu  poate  ţine  piept  flăcărilor. 

-  Nimeni  nu  poate  ţine  piept  flăcărilor,  repetară  oamenii  reginei. 
Veşmintele  stacojii  ale  femeii  roşii  se  învolburară,  iar  părul  arămiu 

îi  înconjura  faţa  ca  o  aură.  înalte  flăcări  galbene  dansau  de  pe  vârfurile 
degetelor  ei,  ca  nişte  gheare. 

-  OAMENI  LIBERI!  Teu.  voştri  falşi  nu  vă  pot  ajuta.  Cornul  vostru 
fals  nu  v-a  salvat.  Regele  vostru  fals  v-a  adus  doar  moarte,  disperare 
şi  înfrângere...  dar  în  faţa  voastră  se  află  adevăratul  rege,  IATĂ 
GLORIA  LUI! 

Stannis  Baratheon  scoase  Aducătoarea  Luminii.  Sabia  aruncă 
sclipiri  roşii,  galbene  şi  portocalii,  încărcată  de  lumină.  Jon  mai  văzuse 
spectacolul  acesta,  dar  nu  aşa,  niciodată  aşa.  Aducătoarea  Luminii  era 
soarele  însuşi,  făurit  din  oţel.  Când  Stannis  o  înălţă  deasupra  capului, 
oamenii  fură  nevoiţi  să-şi  întoarcă  privirea  sau  să-şi  acopere  ochii.  Caii 
tresăriră,  iar  unul  îşi  azvârli  călăreţul  din  şa.  Strălucirea  focului  părea 
să  pălească  în  faţa  acestei  dezlănţuiri  de  lumină,  aşa  cum  un  câine  mic 
se  retrage  în  faţa  unuia  mai  mare.  Zidul  însuşi  deveni  roşu,  roz  şi 
portocaliu,  sub  valurile  de  culoare  ce  dănţuiau  pe  gheaţă.  Sâ fie  aceasta 
puterea  sângelui  regesc? 

-  Westerosul  are  un  singur  rege,  rosti  Stannis.  Vocea  lui  răsună 
aspru,  lipsită  de  muzicalitatea  glasului  Melisandrei.  Cu  această  sabie 
îmi  apăr  supuşii  şi  îi  distrug  pe  cei  care-i  ameninţă.  Plecaţi  genunchiul 
şi  vă  promit  mâncare,  pământ  şi  dreptate.  îngenuncheaţi  şi  trăiţi.  Sau 
plecaţi  şi  muriţi.  Alegerea  vă  aparţine.  Vârî  Aducătoarea  Luminii  în 
teacă  şi  lumea  se  întunecă  din  nou,  de  parcă  soarele  s-ar  fi  ascuns  după 
un  nor.  Deschideţi  porţile. 

-  DESCHIDEŢI  PORŢILE!  răcni  Ser  Clayton  Suggs,  cu  o  voce 
gravă,  ca  de  corn  de  război. 

-  DESCHIDEŢI PORŢILE! repetă,  ca  un  ecou,  Ser  Corliss  Penny, 
ordonându-le  gărzilor. 

-  DESCHIDEŢI  POR  ŢILE!  strigară  căpitanii. 

Oamenii  se  grăbiră  să  se  supună.  Din  pământ  fură  smulşi  ţăruşi 
ascuţiţi,  peste  şanţurile  adânci  fură  aruncate  scânduri  şi  porţile 
îngrăditurii  fură  date  în  lături.  Jon  Snow  ridică  mâna,  apoi  o  coborî, 
şi  rândurile  sale  negre  se  despărţiră,  la  stânga  şi  la  dreapta,  deschizând 
între  ei  o  cale  către  Zid,  acolo  unde  Edd  Tollett  cel  Trist  deschisese 
poarta  de  fier. 

-  Veniţi,  îi  îndemnă  Melisandre.  Veniţi  la  lumină...  ori  alergaţi 
înapoi  în  întuneric.  In  groapa  de  lângă  ea,  focul  trosnea.  Dacă  alegeţi 
viaţa,  veniţi  la  mine. 

Şi  veniră.  încet,  la  început,  unii  şchiopătând  sau  sprijinindu-se  de 
camarazii  lor,  prizonierii  începură  să  iasă  din  ţarcul  lor  improvizat. 
Dacă  vreţi  să  mâncaţi,  veniţi  la  mine,  gândi  Jon.  Dacă  nu  vreţi  să 
îngheţaţi  sau  să  muriţi  de  foame,  supuneţi-vă.  Şovăitori,  temându-se  de 
vreo  capcană,  primii  câţiva  prizonieri  se  strecurară  peste  scânduri  şi 
prin  gardul  de  ţăruşi,  către  Melisandre  şi  către  Zid.  Alţii  îi  urmară, 
când  văzură  că  nu  li  se  întâmplase  nimic  rău  celor  dinaintea  lor.  Apoi 
alţii,  şi  alţii,  până  când  se  formă  un  şuvoi  continuu.  Oamenii  reginei, 
înveşmântaţi  în  pieptare  cu  ţinte  şi  coifuri  fără  vizieră,  dădeau  fiecărui 
bărbat,  femeie  ori  copil  care  trecea  o  bucată  de  copac  alb  al  inimii:  un 
băţ,  o  creangă  despicată,  albă  ca  un  os  rupt,  o  ramură  cu  frunze  roşii 
ca  sângele.  O  bucată  din  vechii  zei,  ca  să-l  hrănească  pe  cel  nou.  Jon  îşi 
îndoi  degetele  mâinii  drepte. 

Căldura  ce  se  răspândea  dinspre  groapa  focului  era  palpabilă  chiar  şi 
la  distanţă;  pentru  sălbatici,  trebuia  să  fie  usturătoare.  Văzu  oameni 
retrăgându-se  când  se  apropiară  de  flăcări,  auzi  copii  plângând.  Câţiva 
porniră  spre  pădure.  Privi  o  femeie  tânără  îndepărtându-se  cu  pas  împle- 
ticit, ducând  câte  un  copil  cu  fiecare  mână.  După  câţiva  paşi,  se  uita 
înapoi,  să  se  asigure  că  nu  venea  nimeni  după  ei  şi,  când  se  apropie  de 
copaci,  o  luă  la  fugă.  Unul  dintre  bărbaţii  cu  barba  căruntă  luă  ramura 
de  copac  al  inimii  pe  care  i-o  dăduseră  şi  o  folosi  ca  armă,  împărţind  cu 
ea  lovituri  până  când  oamenii  reginei  îl  împresurară  cu  suliţe.  Ceilalţi 
fură  nevoiţi  să-l  ocolească,  până  când  Ser  Corliss  ordonă  să  fie  aruncat 
în  foc.  Alţi  şi  alţi  oameni  liberi  aleseră  pădurea,  după  aceea  -  unul  din 
zece,  poate. 

Dar  majoritatea  îşi  continuară  drumul.  In  spatele  lor,  era  doar  frig 
şi  moarte.  In  faţă,  era  speranţă.  îşi  continuară  drumul,  strângându-şi 
în  mâini  fărâmele  de  copac  al  inimii,  până  când  sosi  momentul  să 
hrănească  flăcările  cu  ele.  R'hllor  era  un  zeu  gelos,  mereu  înfometat. 

Aşadar,  noul  zeu  devoră  cadavrul  celui  vechi  şi  proiectă  pe  Zid 
umbrele  gigantice  ale  lui  Stannis  şi  Melisandre,  negre  pe  fondul 
reflexiilor  roşii-arămii  pe  gheaţă. 

Sigorn  îngenunche  primul  în  faţa  regelui.  Noul  Magnar  al  Thennilor 
era  o  versiune  mai  tânără  şi  mai  scundă  a  tatălui  său  -  sfrijit,  chel, 
purtând  apărătoare  pentru  picioare  şi  o  cămaşă  de  piele,  cusută  cu  solzi 
de  bronz.  Următorul  fu  Rattleshirt,  în  armura-i  zdrăngănitoare  făcută 
din  oase  şi  piele  fiartă  şi  cu  un  craniu  de  uriaş  drept  coif.  Sub  veşmântul 
de  oase  se  ascundea  o  biată  fiinţă  distrusă,  cu  dinţii  maro,  stricaţi,  şi  o 
nuanţă  de  galben  în  albul  ochilor.  Un  om  mărunt,  răutăcios,  perfid,  pe 
cât  de  crud  pe  atât  de  prost.  Jon  nu  credea  nicio  clipă  că  avea  să-şi  respecte 
legământul.  Se  întreba  ce  simţea  Val  privindu-1  cum  îşi  primeşte, 
îngenuncheat,  iertarea. 

Urmară  căpetenii  mai  mărunte.  Doi  şefi  de  clanuri  ale  Copitaţilor, 
cu  picioarele  negre  şi  bătătorite.  O  bătrână  prezicătoare,  venerată  de 
oamenii  Apei  Laptelui.  Un  băiat  costeliv,  cu  ochii  negri,  de  doispre- 
zece ani,  fiul  lui  Alfyn  Ucigaşul  Ciorilor.  Halleck,  frate  al  Harmei 
Cap-de-Câine,  cu  porcii  ei.  Fiecare  plecă  genunchiul  în  faţa  regelui. 

Eprea  frig  pentru  această  mascaradă,  gândi  Jon. 

-  Oamenii  liberi  îi  dispreţuiesc  pe  cei  îngenuncheaţi,  îl  prevenise 
el  pe  Stannis.  Lasă-i  să-şi  păstreze  demnitatea  şi  te  vor  iubi  mai  mult. 

Dar  înălţimea  Sa  nu-1  ascultase. 

-  De  săbiile  lor  am  nevoie,  nu  de  sărutări,  a  răspuns  el. 

După  ce  îngenuncheară,  sălbaticii  trecură,  târşâindu-şi  picioarele, 
pe  lângă  şirurile  de  fraţi  în  negru,  spre  poartă.  Calul  şi  Satin,  împreună 
cu  alţi  câţiva,  aveau  misiunea  să-i  conducă  dincolo  de  Zid,  cu  torţe.  In 
partea  cealaltă,  îi  aşteptau  străchini  cu  supă  fierbinte  de  ceapă,  bucăţi 
de  pâine  neagră  şi  cârnaţi.  Şi  haine:  mantii,  pantaloni,  cizme,  tunici, 
mănuşi  din  piele  bună.  Aveau  să  doarmă  pe  mormane  de  paie  curate, 
lângă  focuri  strălucitoare,  care  să-i  ferească  de  frigul  nopţii.  Acest  rege 
era  deosebit  de  atent  la  detalii.  Mai  devreme  sau  mai  târziu,  însă, 
Tormund  Năpasta  Uriaşilor  avea  să  ia  din  nou  Zidul  cu  asalt,  şi  Jon 

se  întreba  de  partea  cui  aveau  să  fie  noii  supuşi  ai  lui  Stannis,  când  va 
sosi  ceasul  acela.  Le  poţi  da  pământ  şi  îndurare,  dar  oamenii  liberi  îşi 
aleg  propriii  regi,  şi  ei  pe  Mance  Rayder  l-au  ales,  nu  pe  tine. 
Bowen  Marsh  îşi  aşeză  calul  lângă  al  lui  Jon. 

-  Aceasta  e  o  zi  pe  care  n-am  crezut  vreodată  c-o  voi  vedea.  Lordul 
Administrator  slăbise  considerabil  de  când  fusese  rănit  la  cap,  la  Podul 
Ţestelor.  Pierduse  o  bucată  dintr-o  ureche.  Nu  prea  mai  seamănă  cu  o 
rodie,  gândi  Jon.  Marsh  continuă:  Am  vărsat  sânge  ca  să-i  oprim  pe 
sălbatici  la  Defileu.  Oameni  buni  au  fost  ucişi  acolo,  prieteni  şi  fraţi. 
Pentru  ce? 

-  Regatul  ne  va  blestema  pe  toţi  pentru  asta,  declară  Ser  Alliser 
Thorne,  cu  glasul  plin  de  venin.  Fiecare  om  cinstit  din  Westeros  va 
întoarce  capul  şi  va  scuipa  când  va  auzi  pomenindu-se  despre  Rondul 
de  Noapte. 

Ce  ştii  tu  despre  oamenii  cinstiţi? 

-  Linişte  printre  rânduri. 

Ser  Alliser  devenise  mai  circumspect  de  când  Lordul  Janos  îşi 
pierduse  capul,  dar  răutatea  nu-1  părăsise.  Jon  cochetase  cu  ideea  de  a-i 
da  lui  sarcina  pe  care  Slynt  o  refuzase,  dar  voia  să-1  aibă  sub  ochi.  A  fost 
întotdeauna  cel  mai  periculos  dintre  cei  doi.  Aşadar,  Jon  trimisese  un 
administrator  încărunţit  de  la  Turnul  Umbrei  să  preia  comanda 
Gărzii  Cenuşii. 

Spera  că  acele  două  noi  garnizoane  aveau  să  schimbe  situaţia. 
Rondul  poate  să-i  însângereze  pe  oamenii  liberi,  dar,  în  cele  din  urmă,  nu 
putem  spera  să-i  oprim.  Faptul  că  Mance  Rayder  fusese  dat  flăcărilor 
nu  schimba  acest  adevăr.  Noi  suntem  tot  prea  puţini,  ei  sunt  tot  prea 
mulţi,  iar  fără  cercetaşi  suntem  ca  şi  orbi.  Trebuie  să  trimit  oameni  în 
recunoaştere.  Dar  dacă  fac  asta,  se  vor  mai  întoarce,  oare? 

Tunelul  prin  Zid  era  îngust  şi  întortocheat  şi  mulţi  dintre  sălbatici 
erau  bătrâni,  bolnavi  sau  răniţi,  aşa  că  traversarea  era  chinuitor  de 
înceată.  Când  ultimul  dintre  ei  plecă  genunchiul,  noaptea  se  lăsase 
deja.  Focul  ardea  mocnit  şi  umbra  regelui  pe  Zid  se  micşorase  la  un 

sfert  din  înălţimea  ei  iniţială.  Jon  Snow  îşi  vedea  răsuflarea  în  aer. 
Frig,  gândi  el,  şi  se  face  tot  mai  frig.  Mascarada  asta  a  durat  destul. 

Vreo  patruzeci  de  prizonieri  zăboveau  lângă  palisadă.  Printre  ei 
erau  patru  uriaşi,  fiinţe  masive,  păroase,  cu  umerii  căzuţi,  picioare  cât 
trunchiurile  de  copaci  şi  tălpi  imense,  lăbărţate.  Aşa  mari  cum  erau,  ar 
fi  putut  trece  prin  Zid,  dar  unul  nu  voia  să-şi  părăsească  mamutul,  iar 
ceilalţi  nu  voiau  să-1  părăsească  pe  el.  Ceilalţi  dintre  cei  rămaşi  erau  cu 
toţii  de  statură  umană.  Unii  erau  morţi,  alţii  muribunzi,  şi  mai  mulţi 
erau  rudele  sau  tovarăşii  lor  apropiaţi,  care  refuzau  să-i  abandoneze  fie 
şi  pentru  o  strachină  cu  supă  de  ceapă. 

Unii  tremurând,  unii  prea  amorţiţi  ca  să  tremure,  ascultau  glasul 
regelui  bubuind  dinspre  Zid. 

-  Sunteţi  liberi  să  plecaţi,  le  zise  el.  Spuneţi-le  oamenilor  voştri  la 
ce  aţi  fost  martori.  Spuneţi-le  că  l-aţi  văzut  pe  adevăratul  rege  şi  că  sunt 
bineveniţi  în  regatul  lui,  atât  timp  cât  îi  păstrează  pacea.  Altminteri,  ar 
face  mai  bine  să  fugă  sau  să  se  ascundă.  N-am  să  mai  tolerez  alte  atacuri 
asupra  Zidului  meu. 

-  Un  regat,  un  zeu,  un  rege!  strigă  Lady  Melisandre. 

Oamenii  reginei  preluară  strigătul,  lovind  cu  capetele  suliţelor 
în  scuturi. 

-  Un  regat,  un  zeu,  un  rege!  STANNIS!  STANNIS!  UN  REGAT, 
UN  ZEU,  UN  REGE! 

Jon  observă  că  Val  nu  se  alătură  scandărilor  lor.  Nici  fraţii  Rondului 
de  Noapte.  In  timpul  vacarmului,  cei  câţiva  sălbatici  rămaşi  se  topiră  în 
pădure.  Uriaşii  plecară  ultimii,  doi  călărind  pe  spatele  unui  mamut, 
ceilalţi  doi  pe  jos.  Doar  morţii  fură  lăsaţi  în  urmă.  Jon  îl  privi  pe  Stannis 
coborând  de  pe  platformă,  cu  Melisandre  alături.  Umbra  lui  roşie.  Nu 
pleacă  niciodată  de  lângă  el  pentru  mult  timp. 

Garda  de  onoare  a  regelui  se  aşeză  în  jurul  lor:  Ser  Godry,  Ser 
Clayton  şi  o  duzină  de  alţi  cavaleri,  toţi  oameni  ai  reginei.  Lumina  lunii 
strălucea  pe  armurile  lor  şi  vântul  le  biciuia  mantiile. 

-  Lord  Administrator,  îi  spuse  Jon  lui  Marsh,  doboară  palisada 
pentru  lemn  de  foc  şi  azvârle  cadavrele  în  flăcări. 

-  Da,  lordul  meu  comandant.  Marsh  răcni  câteva  ordine  şi  o  mulţime 
de  administratori  ieşiră  din  rânduri,  să  atace  zidurile  de  lemn.  Lordul 
Administrator  îi  privi,  încruntându-se. 

-  Sălbaticii  ăştia...  crezi  că-şi  vor  ţine  legământul,  stăpâne? 

-  Unii  da.  Nu  toţi.  Avem  şi  noi  laşii  şi  ticăloşii  noştri,  oamenii 
noştri  slabi  şi  nătărăii  noştri.  La  fel  şi  ei. 

-Jurămintele  noastre...  noi  am  jurat  să  apărăm  regatul... 

-  Odată  aşezaţi  în  Dar,  oamenii  liberi  vor  deveni  parte  a  regatului, 
sublinie  Jon.  Trăim  vremuri  teribile,  pe  cale  să  devină  şi  mai  teribile  Am 
văzut  chipul  adevăratului  nostru  duşman,  un  chip  alb,  cu  ochi  albaştri, 
strălucitori.  Oamenii  liberi  au  văzut  şi  ei  chipul  acela.  Aici  Stannis  nu  se 
înşală.  Trebuie  să  facem  cauză  comună  cu  sălbaticii. 

-  Cauză  comună  împotriva  unui  duşman  comun.  Cu  asta  pot  fi  de 
acord,  spuse  Bowen  Marsh.  Dar  asta  nu  înseamnă  că  trebuie  să  lăsăm  zeci 
de  mii  de  sălbatici  lihniţi  de  foame  să  treacă  Zidul.  N-au  decât  să  se  în- 
toarcă în  satele  lor  şi  să  lupte  cu  Ceilalţi  acolo,  în  timp  ce  noi  astupăm 
porţile.  Nu  va  fi  dificil,  din  câte  mi-a  spus  Othell,  nu  trebuie  decât  să  um- 
plem tunelurile  cu  bolovani  şi  să  turnăm  apă  prin  gurile  de  tragere.  Restul 
face  Zidul.  Frigul,  greutatea...  într-o  lună  va  fi  ca  şi  cum  n-ar  fi  existat 
niciodată  vreo  poartă.  Orice  duşman  ar  trebui  să-şi  croiască  drum  prin  el. 

-  Sau  să-1  escaladeze. 

-  Puţin  probabil,  zise  Bowen  Marsh.  Aceştia  nu  sunt  năvălitori, 
ieşiţi  să  fure  o  nevastă  şi  cine  ştie  ce  pradă.  Tormund  va  avea  femei 
bătrâne  cu  el,  copii,  turme  de  oi  şi  capre,  chiar  şi  mamuţi.  Are  nevoie 
de  o  poartă,  şi  doar  trei  mai  sunt.  Iar  dacă  ar  trimite  căţărători,  ei,  bine, 
apărarea  împotriva  lor  e  simplă  ca  pescuitul  unui  peşte  dintr-o  oală. 

Peştii  nu  ies  niciodată  din  oală  şi  nu-ţi  vâră  o  suliţă  în  burtă.  Jon 
escaladase  el  însuşi  Zidul. 

-  Arcaşii  lui  Mance  Rayder  trebuie  să  fi  tras  zece  mii  de  săgeţi 
înspre  noi,  judecând  după  numărul  celor  folosite  pe  care  le-am  adunat, 

continuă  Marsh.  Mai  puţin  de  o  sută  au  ajuns  la  oamenii  noştri  de  pe 
Zid,  cele  mai  multe  înălţate  de  o  pală  rătăcită  de  vânt.  Alyn  cel  Roşu 
de  la  Drumul  Rozelor  a  fost  singurul  care  a  murit  acolo,  sus,  şi 
căzătura  1-a  omorât,  nu  săgeata  care  i-a  înţepat  piciorul.  Donai  Noye 
şi-a  dat  viaţa  ca  să  apere  poarta.  Un  act  de  curaj,  da...  dar  dacă  poarta 
ar  fi  fost  astupată,  bravul  armurier  ar  putea  să  fie  şi  acum  cu  noi.  Fie 
că  înfruntăm  o  sută  de  duşmani,  fie  că  o  sută  de  mii,  atât  timp  cât  noi 
suntem  pe  creasta  Zidului,  iar  ei  dedesubt,  nu  ne  pot  face  niciun  rău. 

Are  dreptate.  Oastea  lui  Mance  Rayder  se  zdrobise  de  Zid  ca  un 
val  de  un  ţărm  stâncos,  deşi  apărătorii  n-au  fost  mai  mult  de-o  mână 
de  bătrâni,  copilandri  şi  schilozi.  Cu  toate  acestea,  ceea  ce  sugera 
Bowen  era  împotriva  tuturor  instinctelor  lui  Jon. 

-  Dacă  astupăm  porţile,  nu  putem  trimite  cercetaşi,  sublinie  el. 
Vom  fi  ca  orbi. 

-  Ultima  misiune  de  cercetare  a  Lordului  Mormont  a  costat  Zidul 
un  sfert  din  oamenii  săi,  lordul  meu.  Trebuie  să  păstrăm  oamenii  care 
ne-au  mai  rămas.  Fiecare  moarte  ne  împuţinează  şi  suntem  atât  de 
răsfiraţi...  Ocupă  un  loc  înalt  şi  câştigă  bătălia,  spunea  unchiul  meu. 
Niciun  loc  nu  e  mai  înalt  decât  Zidul,  Lord  Comandant. 

-  Stannis  a  promis  pământ,  hrană  şi  dreptate  oricărui  sălbatic  care 
pleacă  genunchiul.  Nu  ne  va  îngădui  niciodată  să  astupăm  porţile. 

Marsh  ezită. 

-  Lord  Snow,  nu  sunt  omul  care  să  poarte  vorbe,  dar  se  spune  că 
devii  prea...  prea  prietenos  cu  Lordul  Stannis.  Unii  chiar  insinuează 
că  eşti...  un... 

Un  rebel  şi  un  renegat,  da,  şi,  în  acelaşi  timp,  un  bastard  şi  un  om-lup. 
Janos  Slynt  nu  mai  era,  dar  minciunile  lui  rămâneau. 

-  Ştiu  ce  se  spune.  Jon  auzise  şuşotelile,  văzuse  oamenii  întorcându-se 
cu  spatele  când  traversa  el  curtea.  Ce-ar  vrea  să  fac,  să  ridic  săbiile  îm- 
potriva lui  Stannis  şi  a  sălbaticilor?  înălţimea  Sa  are  de  trei  ori  mai  mulţi 
luptători  decât  noi  şi,  pe  lângă  asta,  ne  este  oaspete.  E  protejat  de  legile 
ospitalităţii.  Şi  îi  suntem  datori  lui  şi  alor  lui. 

-  Lordul  Stannis  ne-a  ajutat  când  am  avut  nevoie  de  ajutor,  stărui 
Marsh,  dar  rămâne  un  rebel  şi  cauza  lui  e  osândită.  Şi  la  fel  de  osândiţi 
vom  fi  şi  noi,  dacă  Tronul  de  Fier  ne  consideră  trădători.  Trebuie  să 
fim  siguri  că  nu  vom  fi  de  partea  învinşilor. 

-  Nu  am  intenţia  să  aleg  nicio  parte,  răspunse  Jon,  dar  nu  sunt  atât 
de  sigur  de  rezultatul  acestui  război  precum  pari  tu  să  fii,  lordul  meu. 
Nu  cu  Lordul  Tywin  mort.  Dacă  veştile  ce  veneau  pe  drumul  regelui 
puteau  fi  crezute,  Mâna  Regelui  fusese  ucisă  de  fiul  său  pitic,  în  timp  ce 
stătea  pe  privată.  Jon  îl  cunoscuse  în  treacăt  pe  Tyrion  Lannister.  Mi-a 
strâns  mâna  şi  m-a  numit  prieten.  Era  greu  de  crezut  că  omuleţul  fusese 
în  stare  să-şi  ucidă  propriul  părinte,  dar  moartea  Lordului  Tywin  părea 
mai  presus  de  orice  îndoială.  Leul  de  la  Debarcaderul  Regelui  e  un  pui, 
continuă  Jon,  şi  se  ştie  că  Tronul  de  Fier  sfâşie  oameni  în  toată  firea. 

-  O  fi  el  copil,  lordul  meu,  dar...  Regele  Robert  a  fost  foarte  iubit 
şi  mulţi  oameni  cred  şi  acum  că  Tommen  e  fiul  lui.  Cu  cât  îl  văd  mai 
mult  pe  Lordul  Stannis,  cu  atât  îl  iubesc  mai  puţin.  Şi  încă  şi  mai  puţini 
sunt  cei  care-o  îndrăgesc  pe  Lady  Melisandre,  cu  focurile  ei  şi  acest 
feroce  zeu  roşu.  Oamenii  se  plâng. 

-  S-au  plâns  şi  de  Lordul  Comandant  Mormont.  Oamenilor  le  place 
să  se  plângă  de  nevestele  şi  de  stăpânii  lor,  mi-a  spus  el  odată.  Cei  fără 
soţii  se  plâng  de  două  ori  mai  mult  de  stăpâni.  Jon  Snow  aruncă  o 
privire  spre  tabăra  prizonierilor.  Două  ziduri  erau  la  pământ,  al  treilea 
se  prăbuşea  cu  repeziciune.  Am  să  te  las  să  termini  treaba  aici,  Bowen. 
Ai  grijă  ca  toate  cadavrele  să  fie  arse.  Iţi  mulţumesc  pentru  sfat.  Iţi 
promit  că  am  să  mă  gândesc  la  tot  ce-ai  spus. 

In  aerul  din  preajma  gropii  mai  stăruiau  fumul  şi  cenuşa  suflată  de 
vânt,  când  Jon  străbătu  la  trap  drumul  spre  poartă.  Când  ajunse  acolo, 
descălecă,  să-şi  treacă  animalul  prin  gheaţă,  către  partea  sudică.  Edd  cel 
Trist  merse  înaintea  lui,  cu  o  torţă.  Flăcările  atingeau  tavanul  şi  astfel, 
cu  fiecare  pas,  lacrimi  reci  picurau  peste  ei. 

-  A  fost  o  uşurare,  lordul  meu,  să  văd  cornul  acela  arzând,  spuse 
Edd.  Chiar  astă-noapte  am  visat  că  urinam  de  pe  Zid  când  cineva  a 

decis  să  sufle  în  corn.  Nu  că  mă  plâng.  A  fost  mai  bine  decât  în  vechiul 
meu  vis,  când  Harma  Cap-de-Câine  mă  dădea  hrană  la  porcii  ei. 

-  Harma  e  moartă,  zise  Jon.  Dar  porcii  nu.  Se  uită  la  mine  aşa  cum 
se  uita  Ucigaşul  la  şuncă.  Ca  să  nu  mai  spun  că  sălbaticii  ne  vor  răul. 
Da,  le-am  ciopârţit  zeii  şi  i-am  pus  să  le  ardă  bucăţile,  dar  le-am  dat 
supă  de  ceapă.  Ce  înseamnă  un  zeu,  în  comparaţie  cu  un  castron 
frumuşel  cu  supă  de  ceapă?  Mi-ar  prinde  bine  şi  mie  unul.  Mirosurile 
de  fum  şi  carne  arsă  stăruiau  pe  hainele  negre  ale  lui  Jon.  Ştia  că 
trebuie  să  mănânce,  dar  după  companie  tânjea  el,  nu  după  mâncare. 
O  cupă  de  vin  cu  Maester  Aemon,  câteva  vorbe  de  taină  cu  Sam,  câteva 
râsete  cu  Pyp,  Grenn  şi  Toad.  Dar  Aemon  şi  Sam  plecaseră,  iar  ceilalţi 
prieteni  ai  săi...  Voi  lua  cina  cu  oamenii  mei,  în  seara  asta. 

-  Vită  fiartă  şi  sfeclă.  Edd  cel  Trist  părea  să  ştie  întotdeauna  ce  se 
pregătea  de  mâncare.  Dar  Hobb  zice  că  i  s-a  terminat  hreanul.  Ce  gust 
are  vita  fiartă  fără  hrean? 

De  când  sălbaticii  pârjoliseră  vechea  sală  comună,  oamenii  Rondului 
de  Noapte  mâncau  în  beciul  de  piatră  de  sub  armurărie,  un  spaţiu 
cavernos  împărţit  de  două  şiruri  de  stâlpi  drepţi  de  piatră,  cu  tavane 
boltite  şi  butoaie  imense  de  vin  şi  bere  de-a  lungul  pereţilor.  Când  Jon 
intră,  patru  constructori  jucau  zaruri  la  masa  cea  mai  apropiată  de  scări. 
Lângă  foc  şedeau  un  grup  de  cercetaşi  şi  câţiva  oameni  ai  regelui, 
vorbind  cu  glas  scăzut. 

Cei  mai  tineri  erau  adunaţi  la  o  altă  masă,  unde  Pyp  înţepase  un 
nap  cu  cuţitul. 

-  Noaptea  e  neagră  şi  plină  de  napi,  vesti  el  cu  glas  solemn.  Să  ne 
rugăm  cu  toţii  pentru  carne  de  vânat,  copiii  mei,  cu  nişte  ceapă  şi  niţel 
sos  de  friptură. 

Prietenii  lui  râseră  -  Grenn,  Toad,  Satin,  toţi.  Snow  nu  li  se  alătură. 

-  Să  iei  în  batjocură  rugăciunea  altuia  e  o  treabă  de  nătărău,  Pyp. 
Şi  e  periculos. 

-  Dacă  zeul  roşu  e  ofensat,  n-are  decât  să  mă  doboare. 
Toate  zâmbetele  dispăruseră. 

-  De  preoteasă  râdeam,  spuse  Satin,  un  tânăr  mlădios  şi  chipeş, 
care  jucase  cândva  rolul  de  prostituată  în  Oraşul  Vechi.  Glumeam  şi 
noi,  lordul  meu. 

-  Voi  aveţi  zeii  voştri,  ea  pe-ai  ei.  Lăsaţi-o  în  pace. 

-  Ea  nu  ne  lasă  zeii  în  pace,  replică  Toad.  Ii  numeşte  pe  Cei  Şapte 
falşi  zei,  stăpâne.  Şi  vechii  zei.  I-a  obligat  pe  sălbatici  să  ardă  crengi  de 
copaci  ai  inimii.  Ai  văzut. 

-  Lady  Melisandre  nu  e  sub  comanda  mea.  Voi  sunteţi.  Nu  vreau 
să  văd  zâzanie  între  oamenii  regelui  şi  ai  mei. 

Pyp  puse  o  mână  pe  braţul  lui  Toad: 

-  Nu  mai  cârâi,  bravule  Toad,  căci  Marele  nostru  Lord  Snow  a 
grăit.  Pyp  sări  în  picioare  şi  făcu  în  faţa  lui  Jon  o  plecăciune,  în 
batjocură.  îmi  cer  scuze.  De-acum  înainte,  nici  n-am  să  mişc  din 
urechi  fără  nobila  permisiune  a  nobilului  lord. 

Are  impresia  că  totul  e  un  joc.  Lui  Jon  îi  venea  să-1  scuture  de  să-i 
bage  minţile-n  cap. 

-  Mişcă  din  urechi  cât  vrei.  Când  îţi  mişti  limba  apar  necazurile. 

-  Voi  avea  grijă  să  fie  mai  atent,  promise  Grenn,  şi  am  să-i  trag  o 
scatoalcă  dacă  nu  e.  Grenn  şovăi.  Stăpâne,  iei  cina  cu  noi?  Owen,  dă-te 
mai  încolo  şi  fă-i  loc  lui  Jon. 

Era  tot  ce-şi  dorea  Jon.  Nu,  fu  nevoit  să-şi  spună,  vremurile  acelea 
au  trecut.  Acest  gând  i  se  răsuci  în  burtă,  ca  un  pumnal.  II  aleseseră  să 
conducă.  Zidul  era  al  lui,  la  fel  şi  vieţile  lor.  Un  stăpân  poate  să  iubească 
oamenii  de  sub  comanda  sa,  îşi  auzea  aievea  tatăl  zicând,  dar  nu  poate 
să  le  fie  prieten.  într-o  zi  s-ar  putea  să fie  nevoit  să  le  fie  judecător  sau  să-i 
trimită  la  moarte. 

-  Altă  dată,  minţi  lordul  comandant.  Edd,  mai  bine  vezi-ţi  tu  de 
cina  ta.  Eu  am  treburi  de  terminat. 

Aerul  de  afară  părea  chiar  mai  rece  decât  înainte.  In  partea  opusă 
a  castelului,  vedea  lumina  unei  lumânări  strălucind  dinspre  ferestrele 
Turnului  Regelui.  Val  stătea  pe  acoperişul  turnului,  privind  lung  în 

sus,  la  Zid.  Stannis  o  ţinea  bine  închisă  în  camere  aflate  deasupra  alor 
lui,  dar  îi  îngăduia  să  se  plimbe  pe  metereze,  ca  să  facă  mişcare. 

Pare  singură,  gândi  el.  Singură  şi  fermecătoare.  Ygritte  fusese  frumoasă 
în  felul  ei,  cu  părul  ei  roşu  sărutat  de  foc,  dar  zâmbetul  fusese  cel  care-i 
înviora  chipul.  Val  nu  trebuia  să  zâmbească,  ar  fi  întors  capetele 
bărbaţilor  la  orice  Curte  din  lumea  largă. 

Totuşi,  prinţesa  sălbatică  nu  era  iubită  de  temnicerii  ei.  Ea  îi 
dispreţuia  pe  toţi,  socotindu-i  „îngenuncheaţi",  şi  încercase  de  trei  ori 
să  evadeze.  Când  un  oştean  a  devenit  neatent  în  prezenţa  ei,  i-a  înhăţat 
cuţitul  din  teacă  şi  i  1-a  înfipt  în  beregată.  încă  doi  centimetri  la  stânga 
şi  ar  fi  putut  să  moară. 

Singură  şi  fermecătoare  şi  letală,  cugetă  Jon  Snow,  şi  aş  fi  putut  s-o 
am.  Pe  ea  şi  Winterfellul  şi  numele  nobilului  meu  tată.  In  schimb,  el 
alesese  o  mantie  neagră  şi  un  zid  de  gheaţă.  In  schimb,  alesese  onoarea. 
Onoarea  unui  bastard. 

Zidul  se  înălţa  la  dreapta  lui,  când  traversă  curtea.  Gheaţa  lui  revărsa 
o  sclipire  palidă,  dar  jos  totul  era  în  umbră.  La  poartă,  o  lumină 
portocalie  strălucea  printre  zăbrele,  acolo  unde  străjerii  se  refugiaseră 
de  vânt.  Jon  auzea  scârţâitul  lanţurilor  în  timp  ce  cuşca-troliu  se  balansa 
şi  se  freca  de  gheaţă.  Sus,  în  vârf,  santinelele  se  îngrămădeau,  probabil, 
în  adăpostul  cald,  în  jurul  unui  mangal,  strigând  ca  să  se  facă  auziţi  peste 
vânt.  Sau,  poate,  vor  fi  renunţat  la  efort  şi  fiecare  dintre  ei  era  cufundat 
în  propriul  iaz  de  tăcere.  Eu  trebuie  să  umblu  pe  gheaţă.  Zidul  este  al  meu. 

Trecea  pe  lângă  ruina  Turnului  Lordului  Comandant,  pe  lângă 
locul  unde  Ygritte  îi  murise  în  braţe,  când  Nălucă  apăru  lângă  el,  cu 
răsuflarea-i  caldă  aburind  în  aerul  rece.  In  lumina  lunii,  ochii  lui  roşii 
străluceau  ca  două  iazuri  de  foc.  Gustul  de  sânge  fierbinte  îi  umplu 
gura  şi  Jon  ştiu  că  Nălucă  omorâse  în  noaptea  aceea.  Nu,  gândi  el,  sunt 
om,  nu  lup.  Se  frecă  la  gură  cu  dosul  mâinii  înmănuşate  şi  scuipă. 

Clydas  ocupa  şi  acum  camerele  de  sub  cuibar.  Când  Jon  bătu  la 
uşă,  veni  târşâindu-şi  picioarele,  cu  o  lumânare  conică  în  mână,  şi  o 
întredeschise. 

-  Deranjez?  întrebă  Jon. 

-  Nu,  deloc.  Clydas  îl  lăsă  să  intre.  încălzeam  vin  cu  mirodenii. 
Doreşti  o  cupă,  lordul  meu? 

-  Cu  plăcere. 

Avea  mâinile  înţepenite  de  frig.  îşi  scoase  mănuşile  şi  îşi  îndoi 
degetele. 

Clydas  se  întoarse  lângă  vatră,  să  amestece  în  vin.  Are  cu  siguranţă 
şaizeci  de  ani.  E  bătrân.  Părea  tânăr  doar  prin  comparaţie  cu  Aemon. 
Scund  şi  rotofei,  avea  ochii  roz  şi  ceţoşi  ai  unei  fiinţe  nocturne.  De  scalp 
îi  atârnau  câteva  fire  de  păr  alb.  După  ce  Clydas  turnă,  Jon  luă  cupa  cu 
ambele  mâini,  adulmecă  mirodeniile,  înghiţi.  Căldura  i  se  răspândi  în 
piept.  Bău  din  nou,  prelung  şi  adânc,  să-şi  spele  gustul  de  sânge  din  gură. 

-  Oamenii  reginei  spun  că  Regele-de-Dincolo-de-Zid  a  murit  ca  un 
laş.  Că  a  strigat  după  îndurare  şi  şi-a  negat  condiţia  de  rege. 

-  Aşa  e.  Aducătoarea  Luminii  a  fost  mai  strălucitoare  decât  am 
văzut-o  vreodată.  Strălucitoare  ca  soarele.  Jon  înălţă  cupa:  Pentru 
Stannis  Baratheon  şi  sabia  lui  magică. 

Vinul  îi  lăsa  un  gust  amar  în  gură. 

-  înălţimea  Sa  nu  e  un  om  uşor  de  suportat.  Puţini  sunt,  dintre  cei 
ce  poartă  coroană.  Mulţi  oameni  buni  au  fost  regi  răi,  spunea  Maester 
Aemon  şi  unii  oameni  răi  au  fost  regi  buni. 

-  Ştia  el  ce  ştia.  Aemon  Targaryen  văzuse  nouă  regi  pe  Tronul  de 
Fier.  Fusese  fiul  unui  rege,  fratele  unui  rege,  unchiul  unui  rege.  M-am 
uitat  peste  cartea  aceea  pe  care  mi-a  lăsat-o  Maester  Aemon.  Compendiu- 
mul de  jad.  Am  citit  paginile  care  vorbeau  despre  Azor  Ahai.  Aducătoa- 
rea Luminii  a  fost  sabia  lui.  Călită  cu  sângele  soţiei  sale,  dacă  Votar  poate 
fi  crezut.  După  aceea,  Aducătoarea  Luminii  n-a  fost  niciodată  rece  la 
atingere,  ci  caldă,  aşa  cum  fusese  mereu  Nissa  Nissa.  In  bătălie,  lama 
ardea,  incandescentă.  O  dată,  Azor  Ahai  s-a  luptat  cu  un  monstru.  Când 
a  vârât  sabia  în  burta  fiarei,  sângele  a  început  să  fiarbă.  Din  gură  i-au  ie- 
şit fum  şi  aburi,  ochii  i  s-au  topit  şi  i  s-au  prelins  pe  obraji,  iar  trupul 
a  izbucnit  în  flăcări. 

-  O  sabie  care-şi  produce  propria  căldură...,  răspunse  Clydas  clipind. 

-  ...ar  fi  un  lucru  bun  pe  Zid.  Jon  lăsă  deoparte  cupa  de  vin  şi  îşi 
puse  mănuşile  de  moleschin  negru.  Păcat  că  sabia  pe  care  Stannis  o 
mânuieşte  e  rece.  Aş  fi  curios  să  văd  cum  se  comportă  în  luptă 
Aducătoarea  Luminii.  Mulţumesc  pentru  vin.  Nălucă,  hai  cu  mine. 

Jon  Snow  îşi  trase  pe  cap  gluga  mantiei  şi  împinse  uşa.  Lupul  alb 
îl  urmă  în  noapte. 

Armurăria  era  tăcută  şi  întunecată.  Jon  salută  străjerii,  cu  o  înclinare 
a  capului,  înainte  să-şi  croiască  drum  spre  camera  lui,  pe  lângă  tăcutele 
stelaje  cu  suliţe.  îşi  atârnă  centura  săbiei  într-un  cui,  lângă  uşă,  şi  mantia 
în  altul.  Când  îşi  scoase  mănuşile,  avea  mâinile  amorţite  şi  reci.  Ii  luă 
multă  vreme  să  aprindă  lumânările.  Nălucă  se  ghemui  pe  preşul  lui  şi 
adormi,  dar  Jon  nu  putea  încă  să  se  odihnească.  Masa  zgâriată  din  lemn 
de  pin  era  acoperită  de  hărţi  ale  Zidului  şi  ale  ţinuturilor  de  dincolo, 
alături  de  o  listă  cu  numele  cercetaşilor  şi  o  scrisoare  de  la  Turnul 
Umbrei,  scrisă  de  mâna  tremurătoare  a  lui  Ser  Mallister. 

Reciti  scrisoarea  de  la  Turnul  Umbrei,  ascuţi  un  condei  şi  desfăcu  o 
călimară  cu  cerneală  neagră,  vâscoasă.  Scrise  două  scrisori,  prima  către 
Ser  Denys,  cea  de-a  doua  către  Ser  Cotter  Pyke.  Amândoi  îi  cereau  cu 
insistenţă  să  le  mai  dea  oameni.  Pe  Halder  şi  pe  Toad  îi  trimisese  la  vest, 
la  Turnul  Umbrei,  pe  Grenn  şi  Pyp  la  Rondul  de  Est  la  Mare.  Cerneala 
nu  curgea  bine  şi  toate  cuvintele  păreau  neterminate,  grosolane  şi 
stângace,  dar,  cu  toate  astea,  Jon  nu  se  opri. 

Când,  în  cele  din  urmă,  lăsă  jos  condeiul,  camera  era  întunecoasă 
şi  rece  şi  simţea  că  zidurile  îl  apasă.  Cocoţat  deasupra  ferestrei,  corbul 
Bătrânului  urs  îl  privea  cu  ochi  negri  şi  ageri.  Ultimul  meu  prieten, 
gândi  Jon  cu  nelinişte.  Şi  aş  face  bine  să-ţi  supravieţuiesc,  altfel  ai  să-mi 
mănânci  şi  mie  faţa.  Nălucă  nu  se  punea  la  socoteală.  Nălucă  era  mai 
mult  decât  un  prieten.  Nălucă  era  parte  din  el. 

Jon  se  ridică  şi  urcă  scările  către  patul  îngust  care  fusese  cândva  al 
lui  Donai  Noye.  Asta  mi-e  soarta,  îşi  dădu  el  seama,  în  timp  ce  se 
dezbrăca,  de  acum  până  la  sfârşitul  zilelor  mele. 


DAENERYS 


-  Ce-i?  strigă  ea,  în  timp  ce  Irri  o  scutura  uşor  de  umăr.  Era  în  toiul 
nopţii.  Ceva  nu  e  bine,  înţelese  ea  imediat.  E  Daario?  Ce  s-a  întâmplat? 

In  visul  ei,  fuseseră  soţ  şi  soţie,  oameni  simpli  care  duceau  o  viaţă 
simplă,  într-o  casă  înaltă  de  piatră,  cu  o  uşă  roşie.  In  visul  ei,  el  îi  săruta 
tot  trupul:  gura,  gâtul,  sânii. 

-  Nu,  Khaleesi,  murmură  Irri,  este  eunucul  tău,  Viermele  Cenuşiu, 
împreună  cu  Ţeastă-Rasă.  Ii  primeşti? 

-  Da.  Dany  îşi  dădu  seama  că  părul  îi  era  răvăşit  şi  aşternuturile  în 
neorânduială.  Ajută-mă  să  mă  îmbrac.  Voi  bea  şi  o  cupă  cu  vin.  Să-mi 
limpezesc  mintea.  Să-mi  înec  visul.  Auzea  suspine  înăbuşite.  Cine  plânge? 

-  Sclava  ta  Missandei. 

Jhiqui  avea  o  lumânare  conică  în  mână. 

-  Slujitoarea  mea.  N-am  sclavi.  Dany  nu  pricepea:  De  ce  plânge? 

-  După  cel  ce  i-a  fost  frate,  îi  explică  Irri. 

Restul  află  de  la  Skahaz,  Reznak  şi  de  la  Viermele  Cenuşiu,  când 
fură  poftiţi  să  i  se  înfăţişeze.  Dany  ştiu  că  veştile  lor  erau  proaste  încă 
înainte  ca  vreun  cuvânt  să  fie  rostit.  O  singură  privire  la  faţa  urâtă  a  lui 
Ţeastă-Rasă  era  de-ajuns  ca  să-şi  dea  seama. 

-  Fiii  Harpiei? 

Skahaz  clătină  din  cap.  Gura  lui  avea  o  expresie  îndârjită. 

-  Câţi  morţi? 

-  Nouă,  Măreţia  Ta,  răspunse  Reznak,  frângându-şi  mâinile. 
O  treabă  murdară  şi  mârşavă.  O  noapte  cumplită,  cumplită. 

Nouă.  Cuvântul  era  ca  un  pumnal  în  inima  ei.  In  fiecare  noapte, 
umbra  războiului  era  reînviată  sub  acoperişurile  piramidelor  în  trepte 
ale  Meereenului.  In  fiecare  dimineaţă,  soarele  răsărea  deasupra  altor 
cadavre,  alături  de  care  se  aflau  harpii  desenate  cu  sânge  pe  cărămizi. 
Orice  sclav  eliberat  care  devenea  prea  prosper  sau  prea  îndrăzneţ  era 
hărăzit  morţii.  Nouă  într-o  singură  noapte,  însă...  Asta  o  speria. 

-  Povestiţi. 

Vântul  Cenuşiu  fu  cel  care  răspunse: 

-  Servitorii  tăi  au  fost  atacaţi  în  timp  ce  patrulau  pe  aleile  de 
cărămidă  ale  Meereenului,  veghind  pacea  înălţimii  Tale.  Erau  cu  toţii 
bine  înarmaţi,  cu  suliţe,  scuturi  şi  săbii  scurte.  Doi  câte  doi  umblau  şi 
doi  câte  doi  au  murit.  Slujitorii  tăi  Pumn  Negru  şi  Cetherys  au  fost 
ucişi  de  săgeţi  trase  din  arbalete,  în  Labirintul  lui  Mazdhan.  Slujitorii 
tăi  Mossador  şi  Duran  au  fost  striviţi  sub  o  ploaie  de  pietre  la  poalele 
digului.  Slujitorii  tăi  Eladon  Păr  Auriu  şi  Suliţa  Credincioasă  au  fost 
otrăviţi  la  o  cramă  unde  obişnuiau  să  se  oprească  în  fiecare  noapte, 
după  ce-şi  încheiau  rondul. 

Mossador.  Dany  îşi  strânse  mâna  în  pumn.  Missandei  şi  fraţii  ei 
fuseseră  luaţi  din  casa  lor  din  Naath  de  către  năvălitori  din  Insulele 
Baziliscului  şi  vânduţi  ca  sclavi  în  Astapor.  Aşa  tânără  cum  era, 
Missandei  dovedise  un  asemenea  talent  la  limbi  încât  Bunii  Stăpâni  o 
făcuseră  scrib.  Mossador  şi  Marselen  nu  fuseseră  atât  de  norocoşi. 
Fuseseră  castraţi  şi  transformaţi  în  Nepătaţi. 

-  A  fost  prins  vreunul  dintre  criminali? 

-  Slujitorii  tăi  i-au  arestat  pe  proprietarul  cramei  şi  pe  fiicele  sale. 
Aceştia  susţin  că  nu  ştiu  nimic  şi  cerşesc  îndurare. 

Cu  toţii  susţin  că  nu  ştiu  nimic  şi  cerşesc  îndurare. 

-  Daţi-i  pe  mâna  lui  Ţeastă-Rasă.  Skahaz,  ţine-i  despărţiţi  şi 
interoghează-i. 

-  Cum  porunceşti,  Luminăţia  Ta.  Vrei  să-i  interoghez  cu  blândeţe 
sau  cu  asprime? 

-  Cu  blândeţe,  la  început.  Ascultă  ce  poveşti  îţi  spun  şi  ce  nume  îţi 
dau.  Poate  că  n-au  nicio  legătură  cu  asta.  Daenerys  ezită.  Nouă,  a  zis 
nobilul  Reznak.  Cine  sunt  ceilalţi? 

y  -  Trei  sclavi  eliberaţi,  ucişi  în  casele  lor,  răspunse  Ţeastă-Rasă.  Un 
cămătar,  un  cizmar  şi  harpista  Rylona  Rhee.  I-au  tăiat  degetele  înainte 
s-o  omoare. 

Regina  tresări.  Rylona  Rhee  cântase  la  harpă  la  fel  de  dulce  ca 
însăşi  Fecioara.  Pe  când  fusese  sclavă  în  Yunkai,  cântase  pentru  fiecare 
familie  de  viţă  nobilă  din  oraş.  In  Meereen  devenise  căpetenie  printre 
sclavii  eliberaţi  din  Yunkai,  glasul  lor  în  consiliile  lui  Dany. 

-  N-avem  niciun  alt  prizonier  în  afară  de  acest  cârciumar? 

-  Niciunul,  mărturisim  cu  durere.  Iţi  cerem  iertare. 
îndurare,  gândi  Dany.  Vor  avea  parte  de  îndurarea  dragonului. 

-  Skahaz,  m-am  răzgândit.  Interoghează-i  cu  asprime. 

-  Aş  putea.  Sau  aş  putea  să  le  interoghez  pe  fiice  cu  asprime,  sub 
privirile  tatălui  lor.  Asta  ar  scoate  câteva  nume  de  la  el. 

-  Fă  cum  crezi  că  e  mai  bine,  dar  adu-mi  nume.  îşi  simţea  furia  ca 
un  foc  în  măruntaie.  Nu  mai  vreau  Nepătaţi  ucişi!  Vânt  Cenuşiu, 
retrage-ţi  oamenii  în  cazărmi.  De  acum  înainte,  ei  o  să-mi  păzească 
zidurile,  porţile  şi  persoana.  De  azi  încolo,  oamenii  Meereenului  vor 
fi  cei  care  vor  păstra  pacea  oraşului  lor.  Skahaz,  organizează-mi  o 
nouă  gardă,  formată  în  părţi  egale  din  ţeste-rase  şi  sclavi  eliberaţi. 

-  Cum  ţi-e  porunca.  Câţi  oameni? 

-  Câţi  ai  nevoie. 

Reznak  mo  Reznak  îşi  pierdu  răsuflarea. 

-  Măreţia  Ta,  de  unde  să  luăm  banii  ca  să  plătim  atâţia  oameni? 

-  De  la  piramide.  Spuneţi-i  taxă  pe  sânge.  Voi  cere  fiecărei  piramide 
câte  o  sută  de  galbeni  pentru  fiecare  sclav  eliberat  pe  care  l-au  ucis 
Fiii  Harpiei. 

Asta  aduse  un  zâmbet  pe  faţa  lui  Ţeastă-Rasă. 

-  Aşa  se  va  face,  răspunse  el,  dar,  Strălucirea  Ta  ar  trebui  să  ştie  că 
Marii  Stăpâni  din  Zhak  şi  Merreq  se  pregătesc  să-şi  abandoneze  pira- 
midele şi  să  părăsească  oraşul. 

Daenerys  era  sătulă  până  peste  cap  de  Zhak  şi  Mereq,  era  sătulă  de 
toţi  meereenii,  mari  şi  mici  deopotrivă. 

-  Lăsaţi-i  să  plece,  dar  vedeţi  să  nu  ia  mai  mult  decât  hainele  de  pe 
ei.  Asiguraţi-vă  că  tot  aurul  rămâne  aici,  la  noi.  Şi  proviziile  de  mâncare. 

-  Măreţia  Ta,  murmură  Reznak  mo  Reznak,  n-avem  de  unde  să  ştim 
dacă  aceşti  mari  nobili  au  de  gând  să  se  alăture  duşmanilor  tăi.  Eu  cred 
că  se  retrag,  pur  şi  simplu,  spre  proprietăţile  lor  din  munţi. 

-  Atunci,  n-o  să-i  deranjeze  dacă  le  păzim  noi  aurul.  N-au  ce  să 
cumpere  în  munţi. 

-  Se  tem  pentru  copiii  lor,  zise  Reznak. 
Da,  gândi  Daenerys,  şi  eu  la  fel. 

-  Trebuie  să-i  păzim  şi  pe  ei.  Vreau  doi  copii  de  la  fiecare.  Şi  de  la 
celelalte  piramide.  Un  băiat  şi  o  fată. 

-  Ostatici,  remarcă  vesel  Skahaz. 

-  Paji  şi  paharnici.  Dacă  Marii  Stăpâni  protestează,  explicaţi-le  că  în 
Westeros  este  o  mare  onoare  ca  un  copil  să  fie  ales  să  slujească  la  Curte. 
Daenerys  lăsă  restul  nerostit.  Mergeţi  şi  împliniţi-mi  porunca.  Trebuie 
să-mi  jelesc  morţii. 

Când  se  întoarse  în  apartamentele  ei,  din  vârful  piramidei,  o  găsi 
pe  Missandei  plângând  încetişor  în  patul  ei  de  scânduri,  străduindu-se 
să-şi  înăbuşe  suspinele. 

-  Vino  să  dormi  cu  mine,  îi  spuse  Daenerys  micii  scribe.  Mai  sunt 
multe  ceasuri  până-n  zori. 

-  înălţimea  Ta  e  bună  cu  mine.  Missandei  se  strecură  în  aşternuturi. 
A  fost  un  frate  bun. 

Dany  o  cuprinse  pe  fată  în  braţe. 

-  Povesteşte-mi  despre  el. 

-  M-a  învăţat  să  mă  caţăr  în  copaci  când  eram  mici.  Putea  să  prindă 
peşti  cu  mâinile  goale.  O  dată,  l-am  găsit  dormind  în  grădina  noastră, 

cu  o  sută  de  fluturi  mişunând  pe  el.  Era  atât  de  frumos  în  dimineaţa 
aceea.  Sclava  aceasta...  vreau  să  spun...  eu  l-am  iubit. 

-  Aşa  cum  te-a  iubit  şi  el  pe  tine.  Dany  mângâie  părul  fetei.  Spune 
doar  o  vorbă,  draga  mea,  şi  am  să  te  las  să  pleci  din  locul  acesta  îngro- 
zitor. Am  să  găsesc  cumva  o  corabie  şi  am  să  te  trimit  acasă.  La  Naath. 

-  Aş  prefera  să  rămân  cu  tine.  La  Naath  mi-ar  fi  frică.  Dacă  se 
întorc  stăpânii  de  sclavi?  Când  sunt  cu  tine,  mă  simt  în  siguranţă. 

Siguranţă.  La  auzul  acestui  cuvânt,  ochii  lui  Dany  se  umplură 
de  lacrimi. 

-  Vreau  să  am  grijă  de  tine.  Missandei  era  doar  un  copil.  Cu  ea, 
Daenerys  avea  senzaţia  că  poate  fi  şi  ea  copil.  Nimeni  n-a  avut  grijă  de 
mine  când  eram  mică.  Ei,  bine,  a  avut  Ser  Willem,  dar  pe  urmă  a  murit, 
şi  Viserys...  Vreau  să  te  protejez,  dar...  e  atât  de  greu.  Să  fiu  puternică. 
Nu  ştiu  întotdeauna  ce  trebuie  să  fac.  Dar  trebuie  să  ştiu.  Eu  sunt  tot  ce 
au,  sunt  regina...  sunt...  sunt... 

-  ...mama,  şopti  Missandei. 

-  Mama  dragonilor.  Dany  tremura. 

-  Nu.  Mama  noastră  a  tuturor.  Missandei  o  strânse  mai  tare. 
înălţimea  Ta,  trebuie  să  dormi.  Zorile  vor  veni  curând.  Şi  audienţele. 

-  Vom  dormi  amândouă  şi  vom  visa  la  zile  mai  senine.  închide  ochii. 
Când  fata  închise  ochii,  Dany  o  sărută  pe  pleoape  şi  o  făcu  să 

chicotească. 

Dar  sărutările  veniră  mai  uşor  decât  somnul.  Dany  strânse  ochii  şi 
încercă  să  se  gândească  acasă,  la  Piatra  Dragonului  şi  la  Debarcaderul 
Regelui  şi  la  toate  locurile  despre  care  îi  povestise  Viserys,  într-un 
ţinut  mai  blând  ca  acesta...  dar  gândurile  i  se  întorceau  întruna  la 
Golful  Sclavilor,  ca  nişte  corăbii  căzute  pradă  unui  vânt  necruţător. 
Când  Missandei  căzu  într-un  somn  adânc,  Dany  se  strecură  din  bra- 
ţele ei  şi  ieşi  în  aerul  de  dinaintea  zorilor,  sprijinindu-se  de  parapetul 
rece  de  cărămidă,  să  privească  peste  oraş.  O  mie  de  acoperişuri  se 
întindeau  la  picioarele  ei,  pictate  de  lumina  lunii  în  nuanţe  de  fildeş 
şi  argint. 

Undeva,  sub  acele  acoperişuri,  erau  adunaţi  Fiii  Harpiei,  urzind 
planuri  s-o  omoare,  pe  ea  şi  pe  toţi  cei  care  o  iubeau,  şi  să-i  pună  din 
nou  copiii  în  lanţuri.  Undeva,  acolo  jos,  un  copil  înfometat  plângea 
după  lapte.  Undeva  o  bătrână  zăcea  pe  patul  de  moarte.  Undeva  un 
bărbat  şi  o  fecioară  se  îmbrăţişau,  smulgându-şi  cu  înfrigurare  unul 
altuia  veşmintele.  Dar  acolo,  sus,  nu  era  decât  vălul  lunii  peste  piramide 
şi  arene  de  luptă,  fără  niciun  indiciu  despre  ce  se  află  dedesubt.  Aici, 
era  doar  ea,  singură. 

Era  sângele  dragonului.  Putea  să-i  omoare  pe  Fiii  Harpiei,  pe  fiii 
fiilor  şi  pe  fiii  fiilor  fiilor.  Dar  un  dragon  nu  putea  să  hrănească  un 
copil  flămând,  nici  să  aline  durerea  unei  femei  muribunde.  Şi  cine  ar 
îndrăzni  vreodată  să  iubească  un  dragon? 

Gândul  îi  zbură  din  nou  la  Daario  Naharis.  Daario,  cu  dintele-i 
de  aur  şi  barba-i  în  trei  şuviţe,  cu  mâinile  lui  puternice  odihnindu-se 
una  pe  mânerul  arakhului  şi  cealaltă  pe  al  stiletului  său,  mânere  făurite 
din  aur,  în  forma  unor  trupuri  goale  de  femei.  In  ziua  în  care  a  plecat 
de  la  ea,  în  timp  ce  îşi  luau  rămas-bun,  el  îşi  trecuse  uşor  buricele  dege- 
telor mari  peste  acele  mânere,  înainte  şi  înapoi.  Sunt  geloasă  pe  un 
mâner  de  sabie,  îşi  dăduse  ea  seama,  pe  nişte  femei  din  aur.  Fusese  o 
decizie  înţeleaptă  să-1  trimită  la  Oamenii  Miei.  Ea  era  regină  şi  Daario 
Naharis  nu  era  din  plămada  regilor. 

-  A  trecut  atâta  vreme!  îi  spusese  lui  Ser  Barristan,  chiar  ieri.  Dacă 
Daario  m-a  trădat  şi  s-a  dus  la  duşmanii  mei?  Trei  trădări  vei  cunoaşte. 
Dacă  a  întâlnit  altă  femeie,  o  prinţesă  a  lhazarenilor? 

Ştia  că  bătrânul  cavaler  nu-1  plăcea  pe  Daario,  şi  nu  se  încredea  în  el. 
Chiar  şi  aşa,  acesta  răspunsese  galant: 

-  Nu  există  femeie  mai  fermecătoare  decât  înălţimea  Ta.  Doar  un 
orb  nu  şi-ar  da  seama  de  asta,  iar  Daario  Naharis  nu  e  orb. 

Nu,  gândi  ea.  Are  ochii  de  un  albastru-închis,  aproape  violet,  iar  dintele-i 
de  aur  străluceşte  când  îmi  zâmbeşte. 

Ser  Barristan  era  sigur  că  Daario  avea  să  se  întoarcă.  Dany  nu  putea 
decât  să  se  roage  să  aibă  dreptate. 

O  baie  mă  va  ajuta  să  mă  liniştesc.  Păşi  tiptil,  cu  picioarele  goale, 
prin  iarbă,  spre  bazinul  de  pe  terasă.  Atingerea  apei  reci  îi  făcu  pielea 
să  se  încreţească.  Peştişorii  îi  ciuguleau  braţele  şi  picioarele.  Daenerys 
închise  ochii  şi  pluti. 

Un  foşnet  abia  auzit  o  făcu  să-i  deschisă.  Se  ridică,  stârnind  un 
pleoscăit  domol. 

-  Missandei?  strigă  ea.  Irri?  Jhiqui? 

-  Dorm,  veni  răspunsul. 

Sub  un  curmal  stătea  o  femeie,  îmbrăcată  într-un  veşmânt  lung  ce 
atingea  iarba.  Sub  glugă,  faţa  ei  părea  aspră  şi  osoasă.  Poartă  o  mască, 
îşi  dădu  seama  Dany,  o  mască  din  lemn  acoperit  cu  lac  roşu-închis. 

-  Quaithe?  Visez?  Se  ciupi  de  ureche  şi  tresări  de  durere.  Te-am 
visat  pe  Balerion,  când  am  venit  la  Astapor. 

-  N-ai  visat.  Nici  atunci,  nici  acum. 

-  Ce  faci  aici?  Cum  ai  trecut  de  gărzile  mele? 

-  Am  venit  pe  altă  cale.  Gărzile  tale  nu  m-au  văzut. 

-  Dacă  strig,  te  vor  omorî. 

-  Iţi  vor  jura  că  nu  sunt  aici. 

-  Eşti  aici? 

-  Nu.  Ascultă-mă,  Daenerys  Targaryen.  Lumânările  de  sticlă  sunt 
aprinse.  Curând  va  veni  o  iapă  albă  şi  după  ea  ceilalţi.  Krakenul  şi  flacăra 
întunecată,  leul  şi  grifonul,  fiul  soarelui  şi  dragonul  măscăriciului.  Să  nu 
te  încrezi  în  niciunul  dintre  ei.  Adu-ţi  aminte  de  Cei  Nemuritori. 
Fereşte-te  de  seneşalul  parfumat. 

-  Reznak?  De  ce  m-aş  teme  de  el?  Dany  se  ridică  din  bazin.  Apa  îi 
şiroi  pe  picioare,  iar  pielea  braţelor  i  se  înfioră  în  aerul  rece  al  nopţii. 
Dacă  ai  vreun  avertisment  pentru  mine,  vorbeşte  răspicat.  Ce  vrei  de 
la  mine,  Quaithe? 

Lumina  lunii  străluci  în  ochii  femeii. 

-  Să-ţi  arăt  calea. 

-  Ştiu  calea.  Merg  spre  nord  ca  să  ajung  la  sud,  spre  est  ca  să  ajung 
la  vest,  înapoi  ca  să  merg  înainte.  Iar  ca  să  ating  lumina,  trebuie  să  trec 

prin  umbră.  îşi  stoarse  apa  din  păru-i  argintiu.  M-am  săturat  de  enigme. 

A  ...  .  A  . 

In  Qarth  am  fost  cerşetoare,  dar  aici  sunt  regină.  Iţi  poruncesc... 

-  Daenerys.  Adu-ţi  aminte  de  Cei  Nemuritori.  Adu-ţi  aminte  cine  eşti. 

-  Sângele  dragonului.  Dar  dragonii  mei  răcnesc  în  întuneric.  Mi-i 
amintesc  pe  Cei  Nemuritori.  Copila  celor  trei,  aşa  îmi  spuneau.  Trei 
cai  mi-au  prezis,  trei  focuri  şi  trei  trădări.  Una  pentru  dragoste,  una 
pentru  aur  şi  una  pentru... 

-  înălţimea  Ta?  Missandei  stătea  în  uşa  dormitorului  reginei,  cu 
un  felinar  în  mână.  Cu  cine  vorbeşti? 

Dany  privi  înapoi  spre  curmal.  Femeia  nu  mai  era.  Nici  urmă  de 
veşmânt  cu  glugă,  de  mască  lăcuită,  nici  urmă  de  Quaithe. 

O  umbră.  O  amintire.  Nimeni.  Era  sângele  dragonului,  dar  Ser 
Barristan  o  prevenise  că  în  sângele  acela  era  ceva  putred.  Se  poate  să 
înnebunesc?  Cândva,  tatăl  ei  fusese  considerat  nebun. 

-  Mă  rugam,  îi  răspunse  fetei  din  Naath.  O  să  se  lumineze  în 
curând.  Ar  fi  bine  să  mănânc  ceva,  înainte  de  audienţe. 

-  Am  să-ţi  aduc  micul  dejun. 

Singură  din  nou,  Dany  dădu  ocol  piramidei,  în  speranţa  c-o  va  găsi 
pe  Quaithe,  trecând  pe  lângă  copacii  pârjoliţi  şi  pământul  înnegrit  din 
locul  în  care  oamenii  ei  încercaseră  să-1  prindă  pe  Drogon.  Dar 
singurul  sunet  era  vântul  în  pomii  fructiferi  şi  singurele  fiinţe  din 
grădini  erau  câţiva  fluturi  cu  aripile  deschise  la  culoare. 

Missandei  se  întoarse  cu  un  pepene  şi  un  castron  de  ouă  fierte,  dar 
Dany  îşi  dădu  seama  că  n-are  poftă  de  mâncare.  Pe  când  cerul  se 
lumina  şi  stelele  păleau  una  câte  una,  Irri  şi  Jhiqui  o  ajutară  să-şi 
îmbrace  tokarul  din  mătase  violet  tivit  cu  aur. 

Când  Reznak  şi  Skahaz  îşi  făcură  apariţia,  Daenerys  se  pomeni 
uitându-se  pieziş  la  ei,  cu  gândul  la  cele  trei  trădări.  Fereşte-te  de  seneşalul 
parfumat.  II  adulmecă  bănuitoare  pe  Reznak  mo  Reznak.  Aş  putea  să-i 
poruncesclui  Ţeastâ-Rasă  să-l  aresteze  şi  să-l  interogheze.  Oare  asta  ar  împie- 
dica profeţia?  Sau  vreun  alt  trădător  i-ar  lua  locul?  Profeţiile  sunt  înşelă- 
toare, îşi  reaminti  ea,  iar  Reznak  s-ar  putea  să  nu  fie  mai  mult  decâtpare. 

în  sala  purpurie,  Dany  îşi  găsi  banca  de  abanos  încărcată  de  perne 
de  satin.  Asta  îi  aduse  un  zâmbet  firav  pe  buze.  Opera  lui  Ser  Barristan, 
ştiu  ea.  Bătrânul  cavaler  era  un  om  bun,  dar  uneori  de-a  dreptul  lipsit 
de  imaginaţie.  A  fost  doar  o  glumă,  ser,  gândi  ea,  dar  se  aşeză  pe  una 
dintre  perne. 

Efectele  nopţii  nedormite  se  făcură  simţite  curând.  Se  străduia  să 
nu  caşte,  în  timp  ce  Reznak  trăncănea  despre  ghildele  meseriaşilor. 
Se  părea  că  pietrarii  erau  foarte  furioşi  pe  ea.  La  fel  ca  şi  zidarii.  Unii 
sclavi  eliberaţi  ciopleau  piatra  şi  zideau  cărămizi,  furându-le  munca 
atât  calfelor,  cât  şi  meşterilor. 

-  Sclavii  eliberaţi  lucrează  prea  ieftin,  Măreţia  Ta,  spuse  Reznak. 
Unii  îşi  spun  calfe,  chiar  meşteri,  titluri  care  aparţin  de  drept  doar 
meseriaşilor  ghildelor.  Pietrarii  şi  zidarii  îi  cer  respectuos  Luminăţiei 
Tale  să  sprijine  drepturile  şi  obiceiurile  lor  străvechi. 

-  Sclavii  eliberaţi  lucrează  ieftin  fiindcă  sunt  flămânzi,  răspunse 
Dany.  Dacă  le  interzic  să  cioplească  piatra  sau  să  zidească,  lumânărarii, 
ţesătorii  şi  aurarii  vor  fi  curând  la  porţile  mele,  cerându-mi  să-i  exclud 
şi  din  branşele  lor.  Regina  cumpăni  o  clipă:  Să  fie  scris  ca  de  acum 
înainte  doar  membrii  ghildelor  să-şi  poată  spune  calfe  ori  meşteri...  cu 
condiţia  ca  breslele  să  primească  în  rândurile  lor  pe  orice  sclav  eliberat 
care  face  dovada  aptitudinilor  cerute. 

-  Aşa  se  va  proclama,  zise  Reznak.  Ai  binevoi,  Luminăţia  Ta,  să-1 
primeşti  pe  nobilul  Hizdahr  zo  Loraq? 

Oare  nu  se  va  da  niciodată  bătut? 

-  Să  intre. 

Astăzi  Hizdahr  nu  purta  tokar,  ci  un  veşmânt  simplu,  gri  cu 
albastru.  Era  tuns  şi  el.  Şi-a  ras  barba  şi  şi-a  tăiat  pârul,  îşi  dădu  ea  seama. 
Bărbatul  nu  devenise  ţeastă-rasă,  nu  tocmai,  dar  cel  puţin  acele  aripi 
absurde  dispăruseră. 

-  Bărbierul  tău  a  făcut  o  treabă  bună,  Hizdahr.  Sper  că  ai  venit 
să-mi  arăţi  ce-a  muncit,  nu  să  mă  sâcâi  iarăşi  cu  arenele  de  luptă. 

Bărbatul  făcu  o  plecăciune  adâncă. 

-  înălţimea  Ta,  mă  tem  că  sunt  nevoit. 

Dany  se  strâmbă.  Nici  măcar  oamenii  ei  nu  abandonau  subiectul. 
Reznak  mo  Reznak  sublinia  câţi  bani  se  puteau  obţine  din  taxe.  Graţia 
Verde  spunea  că  redeschiderea  gropilor  ar  fi  pe  placul  zeilor.  Ţeastă-Rasă 
era  de  părere  că  astfel  regina  ar  câştiga  sprijin  împotriva  Fiilor  Harpiei. 
„Lasă-i  să  se  bată",  mârâia  Vânjosul  Belwas,  care  fusese  cândva  campion 
în  arenele  de  luptă.  Ser  Barristan  sugera  un  turnir:  orfanii  lui  ştiau  să 
lovească  la  ţintă  cu  suliţa  şi  să  lupte  cu  arme  boante,  zicea  el,  o  propunere 
pe  care  Dany  o  ştia  pe  cât  de  bine  intenţionată,  pe  atât  de  irealizabilă. 
Sânge  voiau  să  vadă  meereenii,  nu  iscusinţă.  Altfel,  sclavii  care  luptau 
ar  fi  purtat  armuri.  Doar  mica  Missandei  părea  să  împărtăşească 
temerile  reginei. 

-  Te-am  refuzat  de  şase  ori,  îi  reaminti  Dany  lui  Hizdahr. 

-  Strălucirea  Ta  are  şapte  zei,  aşa  că  poate  va  privi  cu  îngăduinţă 
rugămintea  mea  a  şaptea  oară.  Astăzi  nu  vin  singur.  Ai  să-mi  asculţi 
prietenii?  Tot  şapte  sunt  şi  ei.  Ii  aduse  în  faţă,  unul  câte  unul:  Iată-1  pe 
Khrazz,  iat-o  pe  Barsena  Păr-Negru,  mereu  vitează.  Iată-i  pe  Camarron 
Socoteală  şi  Goghor  Uriaşul.  El  e  Motanul  Bălţat,  acesta  este  Ithoke, 
Neînfricatul.  Şi,  în  sfârşit,  Belaquo  Sfarmă-Oase.  Au  venit  să-şi  alăture 
glasurile  ca  să  cerem  înălţimii  Tale  redeschiderea  arenelor  de  luptă. 

Dany  îi  cunoştea  pe  cei  şapte  oameni  ai  lui,  după  nume,  dacă  nu 
după  înfăţişare.  Toţi  fuseseră  printre  cei  mai  renumiţi  sclavi  luptători 
din  Meereen...  şi  sclavii  luptători,  eliberaţi  din  lanţuri  de  şobolanii 
canalelor,  fuseseră  cei  care  au  condus  revolta  care  a  făcut  ca  ea  să 
câştige  oraşul.  Avea  la  ei  o  datorie  de  sânge. 

Unul  câte  unul,  fiecare  îi  ceru  să  îngăduie  redeschiderea  gropilor 
de  luptă. 

-  De  ce?  întrebă  ea,  după  ce  Ithoke  termină.  Nu  mai  sunteţi  sclavi, 
condamnaţi  să  muriţi  după  toanele  stăpânului.  V-am  eliberat.  De  ce 
aţi  dori  să  sfârşiţi  pe  nisipurile  însângerate? 

-  Eu  mă  antrenez  de  la  trei  ani,  răspunse  Goghor  Uriaşul.  Ucid  de  la 
şase.  Mama  Dragonilor  spune  că  sunt  liber.  De  ce  să  nu  fiu  liber  să  lupt? 

-  Dacă  luptă  îţi  doreşti,  luptă  pentru  mine.  Intră  în  rândurile 
Oamenilor  Mamei,  ale  Fraţilor  Liberi  sau  ale  Scuturilor  Neclintite. 
Invaţă-mi  ceilalţi  sclavi  eliberaţi  să  lupte. 

Goghor  scutură  din  cap. 

-  înainte  luptam  pentru  stăpân.  Tu  zici  să  lupt  pentru  tine.  Eu 
spun:  lupt  pentru  mine.  Bărbatul  uriaş  se  lovi  în  piept  cu  un  pumn 
mare  cât  un  jambon:  Pentru  aur.  Pentru  glorie. 

-  Goghor  vorbeşte  în  numele  nostru,  al  tuturor.  Motanul  Tărcat 
purta  o  blană  de  leopard  peste  un  umăr.  Ultima  oară  când  am  fost 
vândut,  preţul  a  fost  de  trei  mii  de  coroane.  Când  eram  sclav,  dor- 
meam pe  blănuri  şi  mâneam  carne  roşie  de  pe  os.  Acum,  că  sunt  liber, 
dorm  pe  paie  şi  mănânc  peşte  sărat,  şi  asta  doar  atunci  când  apuc. 

-  Hizdahr  jură  că  învingătorii  vor  primi  jumătate  din  monedele 
adunate  la  porţi,  zise  Khrazz.  Jumătate,  aşa  jură,  şi  Hizdahr  e  un  om 
de  onoare. 

Nu,  un  om  şiret.  Dany  se  simţea  prinsă  în  capcană. 

-  Iar  cei  care  pierd?  Ei  ce  vor  primi? 

-  Numele  lor  vor  fi  gravate  pe  Porţile  Destinului,  printre  ceilalţi 
viteji  căzuţi,  declară  Barsena.  Se  spunea  că,  timp  de  opt  ani,  omorâse 
toate  celelalte  femei  trimise  împotriva  ei.  Toţi  bărbaţii  mor  odată 
şi-odată.  Şi  toate  femeile...  dar  nu  toţi  rămân  în  amintire. 

Dany  nu  avea  niciun  răspuns  la  asta.  Dacă  asta  e  dorinţa  oamenilor 
mei,  am,  oare,  dreptul  să  le-o  refuz?  Acesta  a  fost  oraşul  lor  înainte  de-a 
fi  al  meu  şi  ceea  ce  vor  ei  să  irosească  sunt  vieţile  lor. 

-  Am  să  mă  gândesc  la  tot  ce-aţi  spus.  Vă  mulţumesc  pentru  sfat. 
Dany  se  ridică.  Continuăm  mâine. 

-  îngenuncheaţi  cu  toţii  în  faţa  lui  Daenerys  Născută  din  Furtună, 
Cea  Nearsă,  Regina  Meereenului,  Regina  Andalilor,  a  Rboynarilor  şi  a 
Primilor  Oameni,  Khaleesi  a  întinsei  Mări  de  Iarbă,  Cea  Care  a  Zdrobit 
Lanţurile  şi  Mamă  a  Dragonilor!  strigă  Misssandei. 

Ser  Barristan  o  conduse  înapoi  sus,  în  camerele  ei. 

-  Spune-mi  o  poveste,  ser,  îi  ceru  Dany,  când  urcară.  O  poveste  de 
vitejie,  cu  un  final  fericit.  Avea  nevoie  de  finaluri  fericite.  Spune-mi 
cum  ai  scăpat  de  Uzurpator. 

-  înălţimea  Ta,  nu  e  un  act  de  curaj  să  fugi  ca  să-ţi  salvezi  viaţa. 
Dany  se  aşeză  pe  o  pernă,  îşi  încrucişă  picioarele  şi  ridică  privirea 

spre  el. 

-  Te  rog.  Tânărul  Uzurpator  te-a  exclus  din  Garda  Regelui... 

-  Joffrey,  da.  S-au  legat  de  vârsta  mea,  deşi  adevăratul  motiv  era 
altul.  Băiatul  voia  o  mantie  albă  pentru  câinele  lui,  Sandor  Clegane,  iar 
mama  băiatului  voia  ca  Regicidul  să-i  fie  lord  comandant.  Când  mi-au 
spus...  mi-am  scos  mantia,  aşa  cum  mi-au  poruncit,  mi-am  aruncat 
sabia  la  picioarele  lui  Joffrey  şi  am  rostit  vorbe  nechibzuite. 

-  Ce-ai  spus? 

-  Adevărul...  dar  adevărul  n-a  fost  niciodată  bine  primit  la  Curte. 
Am  părăsit  sala  tronului  cu  fruntea  sus,  deşi  nu  ştiam  unde  mă  duc. 
N-aveam  altă  casă  în  afară  de  Turnul  Săbiei  Albe.  Verii  mei  mi-ar  fi 
găsit  un  loc  în  Castelul  Recoltei,  sunt  convins,  dar  nu  voiam  să  atrag 
asupra  lor  mânia  lui  Joffrey.  îmi  adunam  lucrurile  când  mi-am  dat 
seama  că  mi-am  făcut-o  cu  mâna  mea,  acceptând  iertarea  lui  Robert. 
Era  un  cavaler  bun,  dar  un  rege  prost,  căci  nu  avea  dreptul  la  tronul 
pe  care  şedea.  A  fost  momentul  în  care  am  ştiut  că,  pentru  a  mă  salva, 
trebuie  să  găsesc  un  rege  adevărat  şi  să-1  slujesc  cu  credinţă,  cu  toată 
puterea  care  mi-a  mai  rămas. 

-  Fratele  meu  Viserys. 

-  Asta  mi-a  fost  intenţia.  Când  am  ajuns  la  grajduri,  mantiile  aurii 
au  încercat  să  pună  mâna  pe  mine.  Joffrey  îmi  oferise  un  turn  în  care  să 
mor,  dar  eu  am  dat  cu  piciorul  darului  său,  aşa  că  acum  avea  de  gând 
să-mi  ofere  o  temniţă.  M-a  înfruntat  comandantul  Gărzii  Oraşului  în 
persoană,  încurajat  de  teaca  mea  goală,  însă  avea  doar  trei  oameni  cu 
el  şi  eu  mai  aveam  cuţitul.  Am  sfârtecat  faţa  unuia  dintre  ei  când  a  pus 
mâna  pe  mine  şi  am  năvălit  călare  printre  ceilalţi.  In  timp  ce  goneam 
către  porţi,  l-am  auzit  pe  Janos  Slynt  strigându-le  să  mă  urmărească. 

Când  am  ieşit  din  Fortăreaţa  Roşie,  străzile  erau  aglomerate,  altfel  aş 
fi  scăpat.  Insă  m-au  prins  la  Poarta  Râului.  Mantiile  aurii  care  mă 
urmăreau  din  castel  le-au  strigat  celor  de  la  poartă  să  mă  oprească,  aşa 
că  şi-au  încrucişat  lăncile,  blocându-mi  calea. 

-  Şi  tu,  fără  sabie?  Cum  ai  trecut  de  ei? 

-  Un  cavaler  adevărat  preţuieşte  cât  zece  străjeri.  Oamenii  de  la 
poartă  au  fost  luaţi  prin  surprindere.  L-am  doborât  pe  unul,  i-am  smuls 
lancea  şi  am  trecut-o  prin  gâtul  celui  mai  apropiat  urmăritor.  Ceilalţi 
s-au  împrăştiat  în  clipa  în  care  ieşeam  pe  poartă,  aşa  că  am  dat  pinteni 
calului  şi  am  zburat  de-a  lungul  râului,  până  când  oraşul  s-a  pierdut  în 
urma  mea.  In  seara  aceea,  mi-am  vândut  calul  pentru  o  mână  de  golo- 
gani şi  nişte  haine  jerpelite,  iar  a  doua  zi  dimineaţă  m-am  alăturat  şuvo- 
iului de  oameni  care  se  îndrepta  spre  Debarcaderul  Regelui.  Ieşisem 
pe  Poarta  Noroiului,  aşa  că  m-am  întors  prin  Poarta  Zeilor,  cu  noroi  pe 
faţă,  cu  o  mirişte  pe  obraji  şi  fără  nicio  armă,  în  afară  de  un  toiag  de 
lemn.  In  haine  jerpelite  şi  cizme  mânjite  de  noroi,  nu  eram  decât  un 
alt  bătrân  care  fugea  de  război.  Mantiile  aurii  mi-au  luat  un  cerb  de  ar- 
gint şi  mi-au  făcut  semn  să  trec.  Debarcaderul  Regelui  era  înţesat  de 
oameni  care  căutau  un  refugiu  din  calea  războiului.  M-am  pierdut 
printre  ei.  Aveam  ceva  argint,  dar  îmi  era  de  trebuinţă  ca  să-mi  plătesc 
drumul  peste  marea  îngustă,  aşa  că  am  dormit  prin  temple  şi  pe  uliţe 
şi  am  mâncat  în  cârciumi.  Mi-am  lăsat  barba  să  crească  şi  m-am  înveş- 
mântat bătrâneşte.  Eram  acolo,  privind,  în  ziua  în  care  Lordul  Stark 
şi-a  pierdut  capul.  După  aceea,  am  intrat  în  Marele  Sept  şi  le-am 
mulţumit  celor  şapte  zei  că  Joffrey  m-a  dezbrăcat  de  mantie. 

-  Stark  a  fost  un  trădător  care  a  avut  parte  de  sfârşitul  unui  trădător. 

-  înălţimea  Ta,  rosti  Selmy.  Eddard  Stark  a  contribuit  la  căderea 
tatălui  tău,  dar  nu  ţi-a  purtat  gând  rău.  Când  eunucul  Varys  ne-a  spus 
că  eşti  însărcinată,  Robert  te-a  vrut  moartă,  dar  Lordul  Stark  s-a  împo- 
trivit. Decât  să  aprobe  uciderea  unor  făpturi  nevinovate,  a  preferat  să-i 
spună  lui  Robert  să-şi  găsească  altă  Mână. 

-  Ai  uitat  de  Prinţesa  Rhaenys  şi  de  Prinţul  Aegon? 

-  Niciodată.  Acolo  a  fost  mâna  Lannisterilor,  înălţimea  Ta. 

-  Lannister  sau  Stark,  care-i  diferenţa?  Viserys  îi  numea  câinii 
Uzurpatorului.  Dacă  un  copil  e  atacat  de  o  haită  de  dulăi,  mai  contează 
care  dintre  ei  îi  sfâşie  beregata?  Toţi  câinii  sunt  la  fel  de  vinovaţi.  Vina... 
Cuvântul  i  se  opri  în  gâtlej.  Hazzea,  gândi  ea,  şi,  dintr-odată,  se  auzi 
spunând,  cu  glasul  mic,  ca  o  şoaptă  de  copil:  Trebuie  să  văd  groapa. 
Du-mă  jos,  ser,  dacă  eşti  bun. 

O  expresie  dezaprobatoare  apăru  pe  chipul  bătrânului,  dar  nu  îi 
stătea  în  obicei  să-şi  ia  regina  la  întrebări. 

-  Cum  porunceşti. 

Scările  servitorilor  erau  cea  mai  rapidă  coborâre:  fără  să  fie  gran- 
dioase, erau  abrupte,  drepte  şi  înguste,  ascunse  între  ziduri.  Ser 
Barristan  aduse  un  felinar,  pentru  ca  Daenerys  să  nu  cadă.  Cărămizi 
în  douăzeci  de  culori  îi  împresurau,  întunecându-se  în  nuanţe  de  gri 
şi  negru  dincolo  de  lumina  felinarului.  De  trei  ori  trecură  pe  lângă 
străjeri  Nepătaţi,  care  stăteau  drepţi,  de  parcă  ar  fi  fost  ciopliţi  din 
piatră.  Singurul  sunet  era  târşâitul  domol  al  picioarelor  lor  pe  trepte. 

La  nivelul  solului,  Marea  Piramidă  a  Meereenului  era  un  loc  liniştit, 
plin  de  umbre  şi  praf.  Zidurile  sale  exterioare  erau  groase  de  zece  metri. 
Intre  ele,  sunetele  răsunau,  lovindu-se  de  arcadele  din  cărămizi 
multicolore,  printre  grajduri,  staule  şi  magazii.  Trecură  pe  sub  trei 
arcade  masive,  coborând  o  pasarelă  luminată  de  torţe,  în  beciurile  de 
sub  piramidă,  pe  lângă  rezervoare  de  apă,  temniţe  şi  camere  de  tortură 
unde  cândva  sclavii  fuseseră  biciuiţi,  jupuiţi  şi  arşi  cu  fiare  înroşite.  In 
cele  din  urmă,  ajunseră  la  o  imensă  uşă  dublă  de  fier,  cu  balamale 
ruginite,  străjuită  de  Nepătaţi. 

La  porunca  ei,  unul  scoase  o  cheie  de  fier.  Uşa  se  deschise,  cu 
balamalele  scârţâind.  Daenerys  Targaryen  păşi  în  aerul  fierbinte  al 
beznei  şi  se  opri  la  marginea  unei  gropi  adânci.  La  doisprezece  metri 
dedesubt,  dragonii  ei  îşi  înălţară  capetele.  Patru  ochi  dogoreau  prin 
umbre:  doi  de  aur  topit  şi  doi  de  bronz. 

Ser  Barristan  o  luă  de  braţ. 

-  Nu  te  apropia. 

-  Crezi  că  mi-ar  face  rău  mie? 

-  Nu  ştiu,  înălţimea  Ta,  dar  aş  prefera  să  nu  te  pun  în  primejdie  ca 
să  aflu  răspunsul. 

Când  Rhaegal  răcni,  o  limbă  de  foc  galben  făcu,  preţ  de  o  clipă,  din 
noapte  zi.  Focul  se  prelinse  de-a  lungul  zidurilor  şi  Dany  îi  simţi  căldura 
pe  faţă,  ca  suflul  unui  cuptor.  In  partea  cealaltă  a  gropii,  aripile  lui 
Viserion  se  desfăcură,  agitând  aerul  greu.  încercă  să  zboare  la  ea,  dar 
când  se  ridică,  lanţurile  plesniră,  încordate,  şi  îl  izbiră  în  pântece.  Zale 
groase  cât  pumnul  îi  ţintuiau  picioarele  de  pământ.  Zgarda  de  fier  de  la 
gâtul  dragonului  era  fixată  de  zidul  din  spatele  lui.  Rhaegal  purta  lanţuri 
de  acelaşi  fel.  In  lumina  felinarului  lui  Selmy,  solzii  lui  sclipeau  ca  jadul. 
Scotea  fum  printre  dinţi.  Pe  jos,  la  picioarele  lui,  erau  împrăştiate  oase 
crăpate,  pârjolite,  sfărâmate.  Aerul  era  insuportabil  de  dogoritor  şi 
mirosea  a  sulf  şi  carne  carbonizată. 

-Sunt  mai  mari.  Glasul  lui  Dany  răsună  pe  zidurile  de  piatră 
înnegrite.  O  picătură  de  sudoare  i  se  prelinse  de  pe  frunte  şi  îi  căzu  pe 
piept.  Este  adevărat  că  dragonii  cresc  necontenit? 

-  Dacă  au  suficientă  hrană  şi  spaţiu  să  se  dezvolte.  înlănţuiţi  aici,  însă... 
Marii  Stăpâni  folosiseră  groapa  ca  închisoare.  Era  destul  de  mare 

să  găzduiască  cinci  sute  de  oameni...  şi  mai  mult  decât  spaţioasă  pentru 
doi  dragoni.  Dar  pentru  câtă  vreme?  Ce  se  va  întâmpla  când  vor  creşte 
prea  mari  ca  să  mai  încapă?  Se  vor  întoarce  unul  împotriva  altuia,  cu  foc 
şi  gheare?  Vor  creşte  slabi  şi  plăpânzi,  cu  trupuri  ofilite  şi  aripi  zbârcite? 
Oare  focurile  lor  se  vor  stinge  înainte  de  a  muri? 

Ce  fel  de  mamă  îşi  lasă  copiii  să  putrezească  în  întuneric? 

Dacă  privesc  înapoi,  sunt  pierdută,  îşi  spuse  Dany...  dar  cum  putea 
să  nu  privească  înapoi?  A  rfi  trebuit  să  văd  ce  va  urma.  Oare  am  fost  atât 
de  oarbă,  sau  am  închis  ochii  cu  bună  ştiinţă,  ca  să  nu  fiu  nevoită  să  văd 
preţul  puterii? 

Viserys  îi  spusese  toate  poveştile  când  era  mică.  Fratelui  ei  îi  plă- 
cea să  vorbească  despre  dragoni.  Dany  ştia  cum  căzuse  Harrenhalul. 

Ştia  despre  Câmpul  de  Foc  şi  despre  Dansul  Dragonilor.  Unul  dintre 
strămoşii  ei,  cel  de-al  treilea  Aegon,  îşi  văzuse  propria  mamă  devorată 
de  dragonul  unchiului  său.  Şi  existau  nenumărate  cântece  despre  sate 
şi  regate  care  trăiseră  sub  ameninţarea  dragonilor,  până  când  un 
viteaz  ucigaş  de  dragoni  le-a  salvat.  La  Astapor,  ochii  stăpânilor  de 
sclavi  se  topiseră.  Pe  drumul  spre  Yunkai,  când  Daario  îi  azvârlise  la 
picioare  capetele  lui  Sallor  Pleşuvul  şi  al  lui  Prendahl  na  Ghezn, 
copiii  ei  s-au  ospătat  cu  ele.  Dragonii  n-aveau  teamă  de  oameni.  Şi  un 
dragon  destul  de  mare  ca  să  înfulece  o  oaie  putea  să  înghită  la  fel  de 
uşor  un  copil. 

O  chema  Hazzea.  Avea  patru  ani.  Dacă  nu  cumva  tatăl  ei  a  minţit. 
Poate  c-a  minţit.  Nimeni  nu  văzuse  dragonul,  în  afară  de  el.  Dovada 
lui  erau  nişte  oase  carbonizate  care  nu  dovedeau  nimic.  Putea  să  fi 
omorât  chiar  el  fetiţa  şi  s-o  ardă  după  aceea.  N-ar  fi  fost  primul  tată 
care  se  descotoroseşte  de  o  fiică  nedorită,  susţinea  Ţeastă-Rasă.  Poate 
că  au  făcut-o  Fiii  Harpiei,  lăsând  impresia  că  a  fost  fapta  unui  dragon, 
pentru  ca  oraşul  să  mă  urască.  Dany  voia  să  creadă  asta...  dar  dacă  era 
aşa,  de  ce  aşteptase  tatăl  lui  Hazzea  până  când  sala  de  audienţe  a  rămas 
aproape  goală,  ca  să  vină  să  vorbească?  Dacă  intenţia  lui  ar  fi  fost  să-i 
stârnească  pe  oamenii  Meereenului  împotriva  ei,  şi-ar  fi  spus  povestea 
când  sala  era  plină  de  urechi  care  să-1  audă. 

Ţeastă-Rasă  o  îndemnase  să-1  condamne  la  moarte  pe  bărbat. 

-  Măcar  smulge-i  limba.  Minciuna  lui  ar  putea  să  ne  distrugă  pe 
toţi,  Măreţia  Ta. 

Insă  Dany  a  ales  să  plătească  preţul  sângelui.  Nimeni  nu-i  putea 
spune  preţul  unei  fiice,  aşa  că  1-a  stabilit  la  preţul  însutit  al  unui  miel. 

-  Ţi-aş  da-o  pe  Hazzea  înapoi,  dacă  aş  putea,  i-a  zis  bărbatului,  dar 
unele  lucruri  sunt  mai  presus  chiar  şi  de  puterea  unei  regine.  Oasele 
ei  vor  fi  aşezate  în  Templul  Graţiilor  şi  o  sută  de  lumânări  vor  arde 
zi  şi  noapte  în  amintirea  ei.  Vino  la  mine  în  fiecare  an,  de  ziua  ei,  şi 
copiii  tăi  nu  vor  duce  lipsă  de  nimic...  dar  această  poveste  nu  trebuie 
să  treacă  niciodată  de  buzele  tale. 

-  Lumea  o  să  întrebe,  i-a  răspuns  tatăl  îndurerat.  O  să  mă  întrebe 
unde  e  Hazzea  şi  cum  a  murit. 

-  A  murit  muşcată  de  un  şarpe,  a  zis  apăsat  Reznak  mo  Reznak. 
A  luat-o  un  lup  flămând.  A  răpus-o  o  boală  subită.  Spune-le  ce  vrei, 
dar  nu  pomeni  niciodată  de  dragoni. 

Ghearele  lui  Viserion  zgâriară  pietrele  şi  lanţurile  imense  zornăiră, 
când  încercă  din  nou  să  se  apropie  de  ea.  Nereuşind,  scoase  un  răget, 
îşi  dădu  capul  pe  spate  cât  de  mult  putu  şi  scuipă  o  flacără  aurie  spre 
zidul  din  spatele  lui.  Cât  va  mai  trece  până  când  acest  foc  va  fi  destul  de 
puternic  să  crape  piatra  şi  să  topească  fierul? 

Cândva,  nu  de  mult,  dragonul  stătuse  pe  umărul  ei,  cu  coada 
încolăcită  în  jurul  braţului.  Cândva  îl  hrănise  din  palmă  cu  bucăţele 
de  carne  arsă.  Viserion  fusese  pus  primul  în  lanţuri.  Daenerys  îl  dusese 
chiar  ea  în  groapă  şi  îl  vârâse  înăuntru,  împreună  cu  mai  mulţi  boi. 
Odată  ghiftuit,  se  moleşise.  II  legaseră  în  lanţuri  în  timp  ce  dormea. 

Rhaegal  fusese  mai  îndărătnic.  Poate  că  auzea  răgetele  fratelui  său 
din  groapă,  în  ciuda  zidurilor  de  cărămidă  şi  piatră  care-i  despărţeau. 
In  cele  din  urmă,  au  fost  nevoiţi  să-1  acopere  cu  o  plasă  din  zale  grele 
de  fier,  în  timp  ce  se  tolănea  pe  terasa  ei,  şi  dragonul  se  luptase  atât  de 
aprig,  încât  le  luase  trei  zile  să-1  coboare,  zbătându-se,  pe  scările 
servitorilor.  Şase  oameni  fuseseră  arşi  în  timpul  acelei  încleştări. 

Iar  Drogon... 

Umbra  înaripată,  îi  spunea  tatăl  îndoliat.  Era  cel  mai  mare  dintre 
cei  trei,  cel  mai  fioros,  cel  mai  sălbatic,  cu  solzi  negri  ca  noaptea  şi 
ochi  asemenea  unor  văgăuni  de  foc. 

Drogon  obişnuia  să  vâneze  departe,  în  câmp,  dar  când  era  sătul  îi 
plăcea  să  se  tolănească  la  soare,  în  vârful  Marii  Piramide,  acolo  unde 
cândva  şezuse  harpia  Meereenului.  De  trei  ori  încercaseră  să-1  prindă 
acolo  şi  de  trei  ori  eşuaseră.  Patruzeci  dintre  cei  mai  viteji  oameni  ai 
ei  îşi  riscaseră  viaţa  încercând  să-1  captureze.  Aproape  toţi  suferiseră 
arsuri  şi  patru  muriseră.  Ultima  oară  când  îl  văzuse  pe  Drogon  fusese 
la  apusul  soarelui,  în  seara  celei  de-a  treia  încercări.  Dragonul  negru 

zbura  spre  nord,  peste  Skahazadhan,  către  ierburile  înalte  ale  Mării 
Dothraki.  Nu  se  mai  întorsese. 

Mamă  a  dragonilor,  gândi  Daenerys.  Mamă  a  monştrilor.  Ce-am 
slobozit  în  lume?  Sunt  regină,  dar  tronul  meu  e făcut  din  oase  arse  şi  sade 
pe  nisipuri  mişcătoare.  Fără  dragoni,  cum  putea  spera  să  păstreze 
Meereenul  şi,  cu  atât  mai  mult,  să  recâştige  Westerosul?  Sunt  sângele 
dragonului,  gândi  ea.  Dacă  ei  sunt  monştri,  sunt  şi  eu. 


DUHOARE 


Şobolanul  chiţăi  când  muşcă  din  el,  zvârcolindu-i-se  sălbatic  în 
mâini,  înnebunit  să  scape.  Pântecele  era  partea  cea  mai  gustoasă.  Sfâşie 
carnea  dulce  şi  sângele  cald  i  se  prelinse  pe  buze.  Era  atât  de  bună,  încât 
ochii  i  se  umplură  de  lacrimi.  Maţele  îi  chiorăiau,  în  timp  ce  înghiţea. 
La  a  treia  muşcătură,  şobolanul  încetă  să  se  mai  zbată,  iar  el  se  simţea 
aproape  mulţumit. 

Apoi  auzi  glasuri  dincolo  de  uşa  temniţei.  încremeni,  dintr-odată, 
temându-se  şi  să  mestece.  Avea  gura  plină  de  sânge,  de  carne  şi  de  păr, 
dar  nu  îndrăznea  nici  să  scuipe,  nici  să  înghită.  Asculta  îngrozit, 
neclintit  ca  o  stâncă,  târşâitul  cizmelor  şi  zornăitul  cheilor  de  fier. 
Nu,  gândi  el,  nu,  o,  zei,  vă  rog,  nu  acum,  nu  acum.  Ii  luase  atât  de  mult 
să  prindă  şobolanul.  Dacă  mă  văd  cu  el,  o  să  mi-l  ia,  apoi  o  să  vorbească 
şi  Lordul  Ramsay  o  să  mă  chinuie. 

Ştia  că  ar  fi  trebuit  să  ascundă  şobolanul,  dar  îi  era  atât  de  foame. 
Trecuseră  două  zile  de  când  nu  mai  mâncase,  sau  poate  trei.  Acolo,  în 
beznă,  era  greu  să-ţi  dai  seama.  Deşi  avea  braţele  şi  picioarele  subţiri  ca 
nişte  nuiele,  burta  îi  era  umflată  şi  goală  şi  îl  durea  atât  de  tare  încât  nu 
putea  dormi.  Ori  de  câte  ori  închidea  ochii,  se  pomenea  amintindu-şi  de 
Lady  Hornwood.  După  nunta  lor,  Lordul  Ramsay  o  închisese  într-un 
turn  şi  o  înfometase  până  la  moarte.  La  sfârşit,  îşi  mâncase  degetele. 

Se  ghemui  într-un  colţ  al  celulei,  strângându-şi  trofeul  sub  bărbie. 
Din  colţurile  gurii  îi  şiroia  sânge,  în  timp  ce  ciugulea  din  şobolan,  cu 
dinţii  care-i  mai  rămăseseră,  încercând  să  înghită  cât  mai  multă  carne 
caldă  înainte  să  se  deschidă  celula.  Carnea  era  aţoasă,  dar  atât  de 
consistentă,  încât  avea  impresia  c-o  să  i  se  facă  rău.  Mestecă  şi  înghiţi, 
culegând  oscioarele  din  găurile  gingiilor,  rămase  în  locurile  de  unde 
îi  fuseseră  smulşi  dinţii.  Il  durea  când  mesteca,  dar  îi  era  atât  de  foame, 
încât  nu  se  putea  opri. 

Sunetele  se  auzeau  din  ce  în  ce  mai  tare.  O,  zei,  vă  rog,  să  nu  vină 
pentru  mine,  se  rugă  el,  smulgând  picioarele  şobolanului.  De  multă 
vreme  nu  mai  venise  nimeni  pentru  el.  Mai  erau  şi  alte  celule,  alţi 
prizonieri.  Uneori,  le  auzea  ţipetele,  chiar  şi  prin  zidurile  groase  de 
piatră.  Femeile  ţipă  întotdeauna  cel  mai  tare.  Supse  carnea  crudă  şi 
încercă  să  scuipe  osul  piciorului,  dar  acesta  îi  săltă  peste  buza  de  jos 
şi  i  se  încâlci  în  barbă.  Plecaţi,  se  rugă,  plecaţi,  treceţi  de  mine,  vă  rog, 
vă  rog. 

Dar  paşii  se  opriră  tocmai  când  răsunau  mai  tare  şi  cheile  zornăiră 
exact  în  faţa  uşii  sale.  Şobolanul  îi  căzu  printre  degete.  îşi  şterse  mâna 
însângerată  de  pantaloni. 

-  Nu,  bâigui  el,  nuuuul 

Călcâiele  îi  scurmară  în  paie,  în  timp  ce  încerca  să  se  împingă  în 
colţ,  în  zidurile  umede  şi  reci  de  piatră. 

Sunetul  cheii  răsucindu-se  în  broască  fu  cel  mai  cumplit  dintre  toate. 
Când  lumina  îl  izbi  direct  în  faţă,  scoase  un  ţipăt.  Fu  nevoit  să-şi  acopere 
ochii  cu  mâinile.  Şi  i-ar  fi  scos  din  orbite,  dacă  ar  fi  îndrăznit,  atât  de  tare 
îi  bubuia  capul. 

-  Luaţi-mi-1,  dar  pe  întuneric,  vă  rog,  o,  vă  rog! 

-  Nu-i  el,  vorbi  un  glas  de  băiat.  Uită-te  la  el.  Am  greşit  celula. 

-  Ultima  celulă  la  stânga,  răspunse  un  alt  băiat.  Asta  e  ultima  celulă 
la  stânga,  nu? 

-  Da.  Urmă  o  pauză.  Ce  spune? 

-  Nu  cred  că-i  place  lumina. 

-  Ţie  ţi-ar  plăcea,  dacă  ai  arăta  aşa?  Băiatul  horcăi  şi  scuipă.  Şi  ce 
mai  duhneşte!  O  să  mă  sufoc. 

-  A  mâncat  şobolani,  spuse  cel  de-al  doilea  băiat.  Uite. 
Primul  băiat  râse. 

-  Aşa  e.  Ce  nostim! 

Am  fost  nevoit.  Şobolanii  îl  muşcau  când  dormea,  îi  rodeau 
degetele  de  la  mâini  şi  de  la  picioare,  chiar  şi  faţa,  aşa  că  atunci  când  a 
pus  mâna  pe  unul,  n-a  stat  pe  gânduri.  Să  mănânci  sau  să  fii  mâncat 
erau  singurele  opţiuni. 

-  Am  făcut-o,  bălmăji  el.  Am  făcut-o,  am  făcut-o,  l-am  mâncat,  ei 
îmi  fac  acelaşi  lucru,  vă  rog... 

Băieţii  se  apropiară,  şi  fânul  scârţâi  uşor  sub  picioarele  lor. 

-  Vorbeşte-mi,  zise  unul  dintre  el.  Era  cel  mai  mic  dintre  cei  doi, 
un  băiat  slab,  dar  isteţ.  Iţi  aminteşti  cine  eşti? 

Teama  începu  să  clocotească  în  el  şi  gemu. 

-  Vorbeşte-mi.  Spune-mi  care  e  numele  tău. 

Numele  meu.  Un  urlet  i  se  opri  în  gâtlej.  II  învăţaseră  care  e  numele 
lui,  da,  îl  învăţaseră,  dar  trecuse  atât  de  mult  timp  încât  uitase.  Dacă-l 
spun  greşit,  o  să-mi  mai  taie  un  deget  sau  mai  rău,  o  să...  o  să... 

Nu  voia  să  se  gândească  la  asta,  nu  putea  să  se  gândească  la  asta. 
Simţea  ace  în  gât,  în  ochi.  Capul  îi  bubuia. 

-  Vă  rog,  scânci  el,  cu  glas  subţire  şi  slab.  Vocea  lui  suna  ca  a  unui 
bătrân  de  o  sută  de  ani.  Poate  că  atâţia  şi  avea.  De  când  sunt  aici?  Plecaţi, 
bălmăji  el,  printre  dinţi  sparţi  şi  degete  rupte,  cu  ochii  strâns  închişi  în 
faţa  luminii  teribil  de  strălucitoare.  Vă  rog,  puteţi  lua  şobolanul,  nu-mi 
faceţi  niciun  rău... 

-  Duhoare,  spuse  băiatul  mai  vânjos.  Numele  tău  este  Duhoare. 
Iţi  aminteşti? 

El  era  cel  cu  torţa.  Băiatul  mai  pirpiriu  avea  inelul  cu  chei  de  fier. 

-  Duhoare?  Lacrimile  îi  şiroiau  pe  obraji.  îmi  amintesc.  Da. 
Gura  i  se  deschise  şi  i  se  închise.  Numele  meu  e  Duhoare.  Rimează 
cu  urdoare. 

în  beznă,  n-avea  nevoie  de  nume,  aşa  că  era  uşor  de  uitat.  Duhoare, 
Duhoare,  numele  meu  e  Duhoare.  Nu  se  născuse  cu  numele  acela.  Intr-o 
altă  viaţă,  fusese  altcineva,  dar  aici  şi  acum  numele  lui  era  Duhoare, 
îşi  amintea. 

Şi  pe  băieţi  şi-i  amintea.  Erau  îmbrăcaţi  la  fel,  în  tunici  din  lână  de  miel, 
gri-argintii,  tivite  cu  albastru-închis.  Amândoi  erau  scutieri,  amândoi 
aveau  opt  ani  şi  amândoi  se  numeau  Walder  Frey.  Walder  cel Mare şi  Wal- 
der  cel  Mic,  da.  Numai  că  băiatul  cel  mare  era  Walder  cel  Mic  şi  cel  mic 
era  Walder  cel  Mare,  ceea  ce-i  amuza  pe  băieţi  şi  încurca  pe  toată  lumea. 

-  Vă  cunosc,  şopti  el,  prin  buzele-i  crăpate.  Vă  ştiu  numele. 

-  Trebuie  să  vii  cu  noi,  spuse  Walder  cel  Mic. 

-  Nobilul  lord  are  nevoie  de  tine,  adăugă  Walder  cel  Mare. 
Teama  îl  străpunse  ca  un  pumnal.  Sunt  doar  nişte  copii,  îşi  spuse  el. 

Doi  băieţi  de  opt  ani.  Putea  să  biruie  doi  băieţi  de  opt  ani,  cu  siguranţă. 
Chiar  aşa  slăbit  cum  era,  putea  să  ia  torţa,  să  ia  cheile,  să  ia  pumnalul  din 
teaca  de  la  şoldul  lui  Walder  cel  Mic,  să  evadeze.  Nu.  Nu,  eprea  uşor.  E 
o  cursă.  Dacă fug,  o  să-mi  mai  taie  un  deget,  o  să-mi  mai  scoată  nişte  dinţi. 

Mai  fugise  o  dată.  Cu  ani  în  urmă,  parcă,  pe  când  mai  avea  niţică 
vlagă,  pe  când  era  încă  semeţ.  Atunci  cu  cheile  venise  Kyra.  I-a  spus 
că  le  furase,  că  ştia  o  poartă  dosnică,  niciodată  păzită. 

-  Du-mă  înapoi  la  Winterfell,  stăpâne,  îl  implorase  ea,  lividă  şi  tremu- 
rând. Nu  cunosc  drumul,  nu  pot  evada  singură.  Vino  cu  mine,  te  rog. 

Şi  aşa  făcuse.  Temnicerul  era  beat  criţă,  într-o  băltoacă  de  vin,  cu 
pantalonii  în  vine.  Uşa  carcerei  era  deschisă  şi  poarta  dosnică  nepăzită, 
întocmai  cum  spusese  ea.  Au  aşteptat  să  se  ascundă  luna  după  un  nor, 
apoi  s-au  furişat  afară  din  castel  şi  au  traversat  Apa  Plângătoare, 
împleticindu-se  peste  pietre,  pe  jumătate  îngheţate  de  apa  glacială  a 
pârâului.  Pe  malul  celălalt,  o  sărutase. 

-  Ne-ai  salvat,  i-a  spus. 
Nătărăule.  Nătărăule. 

Totul  fusese  o  capcană,  un  joc,  o  farsă.  Lordului  Ramsay  îi  plăcea 
vânătoarea  şi  prefera  prada  cu  două  picioare.  Toată  noaptea  au  fugit  prin 

pădurea  întunecoasă,  dar  la  răsăritul  soarelui,  printre  copaci  a  răzbătut 
sunetul  îndepărtat  al  cornului  şi  lătratul  unei  haite  de  copoi. 

-  Ar  trebui  să  ne  despărţim,  i-a  spus  Kyrei,  în  timp  ce  câinii  se 
apropiau.  Nu  ne  pot  urmări  pe  amândoi. 

Dar  fata  era  înnebunită  de  frică  şi  a  refuzat  să  plece  de  lângă  el, 
chiar  şi  când  el  i-a  jurat  că  avea  să  se  întoarcă  după  ea,  cu  o  oaste  de 
oameni  de  fier,  dacă  ea  va  fi  cea  urmărită. 

In  mai  puţin  de  o  oră,  erau  prinşi.  Un  câine  1-a  doborât  la  pământ  şi 
un  al  doilea  a  muşcat-o  pe  Kyra  de  picior,  pe  când  se  căţăra  pe  coasta 
unui  deal.  Ceilalţi  i-au  înconjurat,  lătrând  şi  mârâind,  dând  să-i  muşte  la 
fiecare  mişcare,  ţinându-i  în  loc  până  când  a  sosit  Ramsay  Snow,  cu  hăi- 
taşii  lui.  Pe  atunci,  Ramsay  era  încă  bastard,  nu  devenise  încă  un  Bolton. 

-  Aici  eraţi!  a  spus  el,  zâmbindu-le  din  şa.  Mă  jigniţi,  rătăcind  aşa. 
V-aţi  săturat  atât  de  repede  de  ospitalitatea  mea?  Atunci  Kyra  a  înhăţat 
o  piatră  şi  i-a  ţintit  capul.  A  trecut  la  două  palme  de  el  şi  Ramsay 
a  zâmbit:  Trebuie  să  fii  pedepsită. 

Duhoare  îşi  amintea  privirea  disperată,  înspăimântată  a  Kyrei.  Nu 
păruse  niciodată  atât  de  tânără  ca  în  clipa  aceea,  doar  o  copilă,  însă  el 
n-a  avut  ce  face.  A  fost  vina  ei,  gândi  el.  Dacă  ne-am  fi  despărţit,  aşa  cum 
am  vrut  eu,  poate  că  unul  dintre  noi  ar  fi  scăpat. 

Amintirea  îl  sufocă.  Duhoare  întoarse  capul  din  faţa  torţei,  cu 
ochii  sclipind  de  lacrimi.  Acum  ce  mai  vrea  de  la  mine?  se  întrebă  el 
deznădăjduit.  De  ce  nu  mă  lasă  în  pace?  N-am  făcut  nimic,  de  data  asta, 
de  ce  nu  mă  lasă  pur  şi  simplu  aici,  în  beznă?  Mâncase  un  şobolan,  unul 
gras,  cald,  zvârcolindu-se... 

-  Ar  trebui  să-1  spălăm?  întrebă  Walder  cel  Mic. 

-  Nobilul  lord  îl  preferă  împuţit,  răspunse  Walder  cel  Mare.  De-aia 
i-a  pus  numele  Duhoare. 

Duhoare.  Numele  meu  e  Duhoare,  rimează  cu  deprimare.  Trebuia  să-şi 
amintească  asta.  Slujeşte  şi  te  supune  şi  aminteşte-ţi  cine  eşti  şi  nu  vei  mai 
avea  de  suferit.  A  promis,  nobilul  lord  a  promis.  Chiar  dacă  ar  fi  vrut  să 
opună  rezistenţă,  nu  avea  putere.  Ii  fusese  stoarsă  cu  bătaia,  cu  biciul, 

cu  foamea.  Când  Walder  cel  Mic  1-a  ridicat  şi  Walder  cel  Mare  i-a  făcut 
semn  cu  torţa  să  iasă  din  celulă,  s-a  supus  docil  ca  un  câine.  Dacă  ar  fi 
avut  coadă,  şi-ar  fi  vârât-o  între  picioare. 

Dacă  aş  fi  avut  coadă,  Bastardul mi-ar fi  tăiat-o.  Gândul  veni  nechemat, 
un  gând  mârşav,  periculos.  Nobilul  lord  nu  mai  era  bastard.  Era  Bolton, 
nu  Snow.  Regele-copil  de  pe  Tronul  de  Fier  îl  recunoscuse  pe  Lordul 
Ramsay,  dându-i  dreptul  de  a  folosi  numele  nobilului  său  tată.  Dacă-i 
spunea  Snow,  îi  aducea  aminte  de  originea  lui  de  bastard  şi  îl  scotea  din 
minţi.  Duhoare  trebuia  să-şi  amintească  asta.  Şi  propriul  lui  nume, 
trebuia  să-şi  amintească  propriul  nume.  Preţ  de  o  clipă,  îl  uită  şi  asta  îl 
sperie  atât  de  tare,  încât  căzu  pe  treptele  abrupte  de  piatră  ale  temniţei, 
sfâşiindu-şi  pantalonii  şi  sângerând.  Walder  cel  Mic  trebui  să-1  atingă  cu 
torţa  ca  să-1  facă  să  se  ridice  în  picioare  şi  să  se  urnească  din  loc. 

Afară,  în  curte,  noaptea  se  lăsa  peste  Dreadfort  şi  luna  plină  se  înălţa 
peste  zidurile  dinspre  răsărit  ale  castelului.  Lumina  ei  palidă  proiecta 
umbrele  înaltelor  merloane  triunghiulare  peste  pământul  îngheţat,  ca  un 
şir  de  dinţi  negri  şi  ascuţiţi.  Aerul  era  umed  şi  rece  şi  plin  de  mirosuri  pe 
jumătate  uitate.  Lumea,  îşi  spuse  Duhoare,  aşa  miroase  lumea.  Nu  ştia  cât 
timp  petrecuse  jos,  în  temniţă,  dar  trebuie  să  fi  fost  cel  puţin  o  jumătate 
de  an.  Atâta,  sau  mai  mult.  Dar  dacă  au  trecut  cinci  ani,  sau  zece,  sau  două- 
zeci? Aş  şti  măcar?  Dacă  am  fost  nebun  acolo,  jos,  şi  mi-a  trecut  jumătate  din 
viaţă?T>zr  nu,  era  o  prostie.  Era  imposibil  să  fi  trecut  atâta.  Băieţii  erau 
tot  copii.  Dacă  ar  fi  trecut  zece  ani,  ar  fi  devenit  bărbaţi.  Trebuia  să-şi 
amintească  asta.  Nu  trebuie  sâ-l  las  să  mă  înnebunească.  Poate  să-mi  taie 
degetele  de  la  mâini  şi  de  la  picioare,  poate  să-mi  scoată  ochii  şi  să-mi  reteze 
urechile,  dar  nu  poate  să-mi  ia  minţile,  dacă  nu-l  las. 

Walder  cel  Mic  mergea  în  frunte,  cu  torţa  în  mână.  Duhoare  îl  urma, 
supus,  cu  Walder  cel  Mare  imediat  în  spatele  lui.  Câinii  din  adăposturi 
lătrară  când  trecură  pe  lângă  ei.  Vântul  se  învolbura  prin  curte,  pătrun- 
zând prin  pânza  subţire  a  zdrenţelor  jegoase  pe  care  le  purta  şi  încreţin- 
du-i  pielea.  Aerul  nopţii  era  rece  şi  umed,  dar  nu  vedea  nici  urmă  de 
zăpadă,  deşi,  cu  siguranţă,  iarna  era  aproape.  Duhoare  se  întreba  dacă 

avea  să  apuce  venirea  ninsorilor.  Câte  degete  voi  avea  la  mâini?  Câte  la 
picioare?  Cană  ridică  o  mână,  fu  şocat  să  vadă  cât  de  albă  şi  de  descărnată 
era.  Piele  şi  os,  gândi  el.  Am  mâini  de  om  bătrân.  Era  posibil  să  se  fi  înşelat 
în  privinţa  băieţilor?  Dacă  nu  erau  Walder  cel  Mic  şi  Walder  cel  Mare, 
până  la  urmă,  ci  fiii  băieţilor  pe  care-i  cunoscuse? 

Sala  mare  era  întunecoasă  şi  plină  de  fum.  La  stânga  şi  la  dreapta 
ardeau  şiruri  de  torţe,  strânse  în  scheletice  mâini  umane  ieşite  din 
ziduri.  Sus,  deasupra,  grinzile  erau  înnegrite  de  fum  şi  tavanul  boltit  se 
pierdea  în  umbră.  Aerul  mirosea  a  vin,  bere  şi  carne  friptă.  Stomacul 
i  se  agită  zgomotos  în  prezenţa  mirosurilor  şi  gura  începu  să-i  lase  apă. 

Walder  cel  Mic  îl  împinse  pe  lângă  mesele  lungi  la  care  mâncau 
oamenii  garnizoanei.  Le  simţea  ochii  aţintiţi  asupra  lui.  Cele  mai  bune 
locuri,  sus,  lângă  dais,  erau  ocupate  de  favoriţii  lui  Ramsay,  Băieţii 
Bastardului.  Ben  Oase,  bătrânul  care  îngrijea  preaiubiţii  câini  de  vână- 
toare ai  nobilului  lord.  Damon,  zis  Damon  Dansează-pentru-Mine, 
bălai  şi  copilăros.  Mârâitul,  care-şi  pierduse  limba  fiindcă  Lordul  Roose 
îl  auzise  vorbind  nechibzuit.  Alyn  Ursuzul.  Jupuitorul.  Dick  Gălbejitul. 
Mai  departe,  la  masa  comună,  erau  alţii  pe  care  Duhoare  îi  cunoştea  cel 
puţin  din  vedere,  dacă  nu  după  nume:  mercenari  şi  sergenţi,  soldaţi, 
temniceri  şi  torţionari.  Dar  erau  şi  străini,  feţe  pe  care  nu  le  ştia.  Unii 
strâmbau  din  nas  când  trecea,  iar  alţii  râdeau  când  dădeau  cu  ochii  de  el. 
Oaspeţi,  gândi  Duhoare,  prietenii  nobilului  lord,  iar  eu  sunt  adus  să-i 
distrez.  Un  fior  de  groază  îi  străbătu  trupul. 

La  masa  de  onoare,  bastardul  lui  Bolton  şedea  în  jilţul  tatălui  său, 
sorbind  din  cupa  tatălui  său.  Doi  bătrâni  stăteau  la  aceeaşi  masă  cu  el, 
iar  Duhoare  ştiu  dintr-o  privire  că  amândoi  erau  lorzi.  Unul  era  înalt 
şi  sfrijit,  cu  ochi  de  cremene,  o  barbă  albă,  lungă,  şi  faţa  aspră  ca  gerul 
iernii.  Pieptarul  pe  care-1  purta  era  o  blană  jerpelită  de  urs,  roasă  şi 
soioasă.  Pe  dedesubt,  avea  cămaşă  de  zale,  deşi  se  afla  la  masă.  Cel  de-al 
doilea  lord  era  înalt  şi  el,  dar  cocârjat,  spre  deosebire  de  primul,  care 
avea  spatele  drept.  Avea  un  umăr  mai  ridicat  decât  celălalt  şi  se  gârbovea 
deasupra  străchinii,  ca  un  vultur  deasupra  unui  stârv.  Avea  ochi  cenuşii 

şi  lacomi,  dinţi  galbeni,  iar  barba-i  bifurcată  era  o  încâlceală  de  zăpadă 
şi  argint.  Doar  câteva  smocuri  de  păr  alb  îi  mai  atârnau  pe  ţeasta  pătată, 
însă  mantia  pe  care  o  purta  era  moale  şi  frumoasă,  din  lână  gri  tivită  cu 
zibelină  neagră  şi  prinsă  pe  umăr  cu  o  stea  cu  multe  raze,  făurită  din 
argint  bătut. 

Ramsay  era  înveşmântat  în  negru  şi  trandafiriu:  cizme  negre,  centură 
şi  teacă  negre,  pieptar  negru  din  piele  peste  o  cămaşă  din  catifea,  cu  fâşii 
de  satin  roşu-închis.  In  urechea  dreaptă  îi  strălucea  un  granat  tăiat  în 
forma  unei  picături  de  sânge.  Insă,  în  ciuda  măreţiei  veşmintelor  sale, 
rămânea  un  bărbat  hidos,  osos,  cu  umerii  lăsaţi,  cu  o  corpolenţă  care 
sugera  că  avea  să  devină,  cu  timpul,  prea  gras.  Pielea-i  era  roz  şi  pătată, 
nasul  mare,  gura  mică,  părul  lung,  negru  şi  uscat.  Avea  buze  mari  şi 
cărnoase,  dar  ceea  ce  observau  oamenii  la  el  întâi  şi  întâi  erau  ochii. 
Moştenise  ochii  nobilului  său  tată:  mici,  apropiaţi,  ciudat  de  deschişi  la 
culoare.  Gri-fantomâ,  numeau  unii  această  nuanţă,  dar,  la  drept  vorbind, 
ochii  lui  erau  aproape  incolori,  ca  două  cioburi  de  gheaţă  murdară. 

Când  îl  zări  pe  Duhoare,  schiţă  un  zâmbet  umed. 

-  Iată-1.  Vechiul  meu  prieten  ursuz,  spuse  el,  adăugând,  către  cei  de 
lângă  el:  Duhoare  m-a  însoţit  de  când  eram  copil.  Nobilul  meu  tată 
mi  1-a  dăruit,  ca  semn  al  iubirii  sale. 

Cei  doi  lorzi  schimbară  o  privire. 

-  Auzisem  că  slujitorul  tău  a  murit,  spuse  cel  gârbovit.  Ucis  de 
Casa  Stark,  se  spunea. 

Lordul  Ramsay  chicoti. 

-  Oamenii  de  fier  îţi  vor  spune:  ce  e  mort  nu  moare  niciodată,  ci 
renaşte,  mai  tare  şi  mai  puternic.  Ca  Duhoare.  Deşi  miroase  a 
mormânt,  aici  n-am  să  te  contrazic. 

-  Miroase  a  excremente  şi  a  vomă  stătută.  Lordul  gârbovit  azvârli 
osul  pe  care-1  rodea  şi  îşi  şterse  degetele  de  faţa  de  masă.  Există  vreun 
motiv  pentru  care  trebuie  să  ne  impui  prezenţa  lui  la  masă? 

Cel  de-al  doilea  lord,  bătrânul  cu  spatele  drept,  în  cămaşă  de  zale, 
îl  cercetă  pe  Duhoare  cu  ochi  de  cremene. 

-  Uită-te  bine  la  el,  îl  îndemnă  pe  celălalt  lord.  I-a  albit  părul  şi  e 
mai  slab  cu  douăzeci  de  kilograme,  da,  dar  nu  e  un  servitor.  Ai  uitat? 

Lordul  cocârjat  îl  cercetă  atent  şi  pufni: 

-  El?  E  cu  putinţă?  Pupilul  lui  Stark.  Zâmbitor,  mereu  zâmbitor. 

-  Acum  zâmbeşte  mai  rar,  mărturisi  Lordul  Ramsay.  Se  poate  să-i 
fi  spart  câţiva  dintre  frumoşii  dinţi  albi. 

-  Ai  fi  făcut  mai  bine  să-i  tai  beregata,  zise  lordul  în  zale.  Un  câine 
care  se  îndreaptă  împotriva  stăpânului  nu  merită  decât  să  fie  jupuit. 

-  O,  a  fost  jupuit,  pe  ici,  pe  colo,  zise  Ramsay. 

-  Da,  lordul  meu.  Am  fost  rău,  lordul  meu.  Necuviincios  şi...  îşi  linse 
buza,  încercând  să-şi  aducă  aminte  ce  altceva  mai  făcuse.  Slujeşte  şi 
supune-te,  îşi  spuse,  şi  te  va  lăsa  să  trăieşti  şi  să-ţi  păstrezi  ce  ţi-a  mai 
rămas  din  trup.  Slujeşte  şi  supune-te  şi  nu-ţi  uita  numele.  Duhoare. 
Duhoare,  rimează  cu  umilitoare...  rău  şi... 

-  Ai  sânge  la  gură,  remarcă  Ramsay.  Iarăşi  ţi-ai  ros  degetele, 
Duhoare? 

-  Nu.  Nu,  stăpâne.  Jur. 

Duhoare  încercase  odată  să-şi  muşte  degetul  inelar,  ca  să  nu-1  mai 
doară  după  ce-i  luaseră  pielea  de  pe  el.  Lordul  Ramsay  nu  tăia 
niciodată  pur  şi  simplu  degetul  unui  om.  Prefera  să-1  jupoaie  şi  să  lase 
carnea  goală  să  se  usuce,  să  crape  şi  să  supureze.  Duhoare  fusese 
biciuit,  schingiuit  şi  tăiat,  dar  nicio  durere  nu  era  la  fel  de  chinuitoare 
ca  aceea  care  venea  după  jupuire.  Era  genul  de  durere  care  te  scoate 
din  minţi  şi  pe  care  n-o  poţi  suporta  mult  timp.  Mai  devreme  sau  mai 
târziu,  victima  urla: 

-  Gata,  te  rog,  gata,  opreşte  durerea,  taie-1. 

Şi  Lordul  Ramsay  îi  făcea  pe  plac.  Jucau  un  joc.  Duhoare  învăţase 
regulile,  după  cum  îi  stăteau  mărturie  mâinile  şi  picioarele,  dar  atunci, 
o  singură  dată,  uitase  şi  încercase  să  pună  singur  capăt  durerii,  cu 
dinţii.  Ramsay  se  supărase  şi  ofensa  îl  costase  pe  Duhoare  încă  un 
deget  de  la  picior. 

-  Am  mâncat  un  şobolan,  bălmăji  el. 

-  Un  şobolan?  Ochii  spălăciţi  ai  lui  Ramsay  scânteiară  în  lumina 
torţelor.  Toţi  şobolanii  din  Dreadfort  îi  aparţin  nobilului  meu  tată. 
Cum  îndrăzneşti  să  te  ospătezi  cu  unul  fără  permisiunea  mea? 

Duhoare  nu  ştia  ce  să  spună,  aşa  că  nu  spuse  nimic.  Un  singur  cuvânt 
greşit  l-ar  fi  putut  costa  încă  un  deget  de  la  picior,  chiar  de  la  mână. 
Până  acum,  pierduse  două  degete  de  la  mâna  stângă  şi  degetul  mic  de  la 
mâna  dreaptă,  dar  numai  degetul  mic  de  la  piciorul  drept  şi  trei  de  la 
stângul.  Uneori,  Ramsay  glumea  spunând  c-o  să-1  facă  simetric.  Stăpânul 
meu  doar  glumea,  încercă  să-şi  spună.  Nu  vrea  să  mă  rănească,  mi-a  spus-o, 
face  asta  doar  când  îi  dau  un  motiv.  Stăpânul  lui  era  blând  şi  milostiv.  Ar 
fi  putut  să-i  jupoaie  faţa,  pentru  unele  lucruri  pe  care  Duhoare  le 
spusese,  înainte  să-şi  înveţe  adevăratul  nume  şi  locul  cuvenit. 

-  Devine  plictisitor,  zise  lordul  în  cămaşă  de  zale.  Omoară-1  şi  cu 
asta,  basta. 

Lordul  Ramsay  îşi  umplu  cupa  cu  bere. 

-  Asta  ne-ar  strica  petrecerea,  lordul  meu.  Duhoare,  am  veşti  bune 
pentru  tine.  Mă  căsătoresc.  Nobilul  meu  tată  îmi  aduce  o  fată  din  Casa 
Stark.  Arya,  fiica  Lordului  Eddard.  Ţi-o  aminteşti  pe  micuţa  Arya, 
nu-i  aşa? 

Arya  Incurcă-lume,  îi  veni  să  spună.  Arya  Chip  de  Cal.  Sora  cea  mică 
a  lui  Robb,  cu  părul  castaniu,  faţa  prelungă,  slabă  ca  un  băţ,  mereu 
murdară.  Şansa  era  cea  frumoasă.  îşi  amintea  o  vreme  în  care  crezuse  că 
Lordul  Eddard  Stark  ar  putea  să-1  însoare  cu  Şansa  şi  să-1  recunoască 
drept  fiu,  dar  asta  fusese  doar  o  închipuire  de  copil.  Arya,  însă... 

-  Mi-o  amintesc.  Arya. 

-  Va  fi  Doamna  de  Winterfell,  iar  eu  stăpânul  ei. 
E  doar  o  copilă. 

-  Da,  stăpâne.  Felicitări. 

-  Vii  la  nuntă,  Duhoare? 
Şovăi. 

-  Dacă  doreşti,  stăpâne. 

-  O,  da. 

Şovăi  din  nou,  întrebându-se  dacă  era  vreo  capcană  nemiloasă. 

-  Da,  stăpâne.  Dacă  îţi  face  plăcere,  aş  fi  onorat. 

-  Trebuie  să  te  scoatem,  atunci,  din  temniţa  aia  respingătoare.  Să 
te  ferchezuim,  să-ţi  găsim  nişte  haine  curate,  ceva  de  mâncare.  Nişte 
terci  bun  şi  moale.  Ţi-ar  plăcea?  Poate  nişte  plăcintă  de  mazăre 
învelită  în  slănină.  Am  o  mică  sarcină  pentru  tine  şi  va  trebui  să  te 
întremezi,  dacă  vrei  să  mă  slujeşti.  Vrei  într-adevăr  să  mă  slujeşti,  ştiu. 

-  Da,  stăpâne.  Mai  mult  decât  orice.  Un  fior  îi  străbătu  trupul. 
Sunt  Duhoare  al  tău.  Lasă-mă,  te  rog  să  te  slujesc.  Te  rog. 

-  Dacă  mă  rogi  atât  de  frumos,  cum  aş  putea  să  te  refuz?  Ramsay 
Bolton  zâmbi.  Plec  la  război,  Duhoare.  Şi  tu  vei  veni  cu  mine,  să  mă 
ajuţi  să-mi  aduc  acasă  mireasa  fecioară. 


BRAN 


Ceva  din  ţipătul  corbului  îi  trimise  un  fior  pe  şira  spinării.  Sunt 
aproape  bărbat,  fu  Bran  nevoit  să-şi  reamintească.  Trebuie  să  fiu 
curajos  acum. 

Dar  aerul  era  tăios,  rece  şi  plin  de  spaime.  Până  şi  Vară  era  speriat. 

I  se  ridică  părul  pe  ceafă.  Umbrele  se  întindeau  pe  coama  muntelui, 

negre  şi  lacome.  Toţi  copacii  erau  aplecaţi,  încovoiaţi  sub  povara  de 

.....  .  a  . 

gheaţă  pe  care  o  purtau.  Unii  nici  nu  mai  arătau  a  copaci.  îngropaţi 

în  zăpadă  îngheţată,  de  la  rădăcini  până  la  coroană,  se  îngrămădeau  pe 

deal  ca  nişte  uriaşi,  fiinţe  monstruoase,  diforme,  cocoşate  sub  vântul 

îngheţat. 

-  Uite-i  acolo. 
Cercetaşul  scoase  sabia. 

-  Unde? 

Glasul  Meerei  era  o  şoaptă. 

-  Aproape.  Nu  ştiu.  Pe  undeva. 
Corbul  ţipă  din  nou. 

-  Hodor,  murmură  Hodor. 

Avea  mâinile  vârâte  sub  braţe.  Din  miriştea  maronie  a  bărbii 
îi  atârnau  ţurţuri,  iar  mustaţa  era  plină  de  muci  îngheţaţi,  sclipind 
roşietici  în  lumina  asfinţitului. 


dansul  dragonllor 


235 


-  Şi  lupii  sunt  aproape,  îi  avertiză  Bran.  Cei  care  ne-au  urmărit. 
Vară  le  simte  mirosul  ori  de  câte  ori  suntem  în  bătaia  vântului. 

-  Lupii  sunt  cea  mai  mică  grijă  a  noastră,  zise  Mâini-Reci.  Trebuie 
să  urcăm.  In  curând  se  întunecă.  Aţi  face  bine  să  fiţi  înăuntru  înainte 
de  venirea  nopţii.  Căldura  voastră  o  să-i  atragă.  Privi  spre  vest,  unde 
lumina  soarelui  la  apus  putea  fi  zărită  vag  printre  copaci,  ca  strălucirea 
unui  foc  îndepărtat. 

-  E  singura  cale  de  intrare?  întrebă  Meera. 

-  Uşa  din  spate  e  la  şaisprezece  kilometri  spre  nord,  printr-o  văgăună. 
Era  tot  ce  avea  de  spus.  Nici  măcar  Hodor  nu  putea  să  coboare 

printr-o  văgăună,  cu  greutatea  lui  Bran  pe  spate,  iar  şaisprezece  kilometri 
pentru  Jojen  erau  acum  la  fel  de  imposibil  de  străbătut  ca  o  mie. 
Meera  privi  muntele  ce  se  înălţa  deasupra  lor. 

-  Drumul  pare  liber. 

-  Pare,  mormăi  posomorât  cercetaşul.  Simţi  frigul?  Sunt  undeva 
pe-aproape.  Unde  sunt? 

-  In  peşteră,  sugeră  Meera.  Peştera  e  păzită.  Nu  pot  trece. 
Cercetaşul  arătă  cu  sabia: 

-  Vedeţi  intrarea  de  colo?  La  jumătatea  povârnişului,  între  copacii 
inimii,  despicătura  aceea  în  stâncă? 

-  O  văd,  zise  Bran.  Vedea  corbi  intrând  şi  ieşind  în  zbor. 
Hodor  se  mută  de  pe  un  picior  pe  altul. 

-  Hodor. 

-  O  cută  în  stâncă,  asta-i  tot  ce  văd,  zise  Meera. 

-  Acolo  e  o  cale  de  trecere.  Abruptă  şi  întortocheată,  la  început,  un 
culoar  prin  stâncă.  Dacă  puteţi  ajunge  acolo,  veţi  fi  în  siguranţă. 

-  Şi  tu? 

-  Peştera  e  păzită. 

Meera  cercetă  despicătura  din  coasta  muntelui. 

-  Nu  pot  fi  mai  mult  de  o  mie  de  metri  de-aici  până  acolo. 

Nu,  gândi  Bran,  dar  tot  drumul  ăla  e  în  sus.  Povârnişul  era  abrupt 
şi  împădurit  din  abundenţă.  Ninsoarea  se  oprise  acolo  cu  trei  zile  în 

urmă,  dar  nu  se  topise  nimic.  Sub  copaci,  pământul  era  înveşmântat 
în  alb,  încă  imaculat  şi  neatins. 

-  Nu  e  nimeni  aici,  zise  Bran  cu  curaj.  Uitaţi-vă  la  zăpadă.  Nu  sunt 
urme  de  paşi. 

-  Umblătorii  albi  calcă  uşor  pe  zăpadă,  spuse  cercetaşul.  Nu  vei 
găsi  nicio  urmă  a  trecerii  lor. 

O  pasăre  coborî  din  văzduh  şi  i  se  aşeză  pe  umăr.  Doar  o  duzină 
de  păsări  mari  şi  negre  mai  erau  cu  ei.  Celelalte  dispăruseră  pe  drum. 
In  fiecare  dimineaţă,  când  se  sculau,  erau  tot  mai  puţine. 

-  Vino,  cârâi  pasărea.  Vino,  vino. 

Cioara  cu  trei  ochi,  gândi  Bran.  Clarvăzătorul  verde. 

-  Nu  e  departe,  spuse  el.  Avem  puţin  de  urcat  şi  suntem  în 
siguranţă.  Poate  că  putem  să  facem  un  foc. 

Cu  toţii  erau  uzi,  înfriguraţi  şi  înfometaţi,  cu  excepţia  cercetaşului, 
iar  Jojen  Reed  era  prea  slăbit  ca  să  meargă  neajutat. 

-  Duceţi-vă  voi.  Meera  Reed  se  aplecă  lângă  fratele  ei.  Era  aşezat  în 
scorbura  unui  stejar,  cu  ochii  închişi,  tremurând  nestăpânit.  Porţiunea 
mică  de  faţă  care  i  se  putea  vedea  de  sub  glugă  şi  fular  era  albă  ca  zăpada 
dimprejur,  însă  răsuflarea  îi  aburea  încă  uşor  din  nări.  Meera  îl  cărase 
toată  ziua.  Mâncarea  şi  focul  o  sâ-l  pună  pe  picioare,  încerca  să-şi  spună 
Bran,  deşi  nu  era  convins.  Nu  pot  să  lupt  şi  în  acelaşi  timp  să-1  car  pe 
Jojen,  continuă  Meera,  urcuşul  e  prea  abrupt.  Hodor,  du-1  tu  pe  Bran 
sus,  la  peştera  aceea. 

-  Hodor. 

Hodor  bătu  din  palme. 

-  Jojen  trebuie  neapărat  să  mănânce,  zise  Bran  nefericit. 
Trecuseră  douăsprezece  zile  de  când  elanul  se  prăbuşise  pentru  a 

treia  şi  ultima  oară,  de  când  Mâini-Reci  îngenunchease  lângă  el  în 
troianul  de  zăpadă  şi  murmurase  o  binecuvântare,  într-o  limbă  necunos- 
cută, în  timp  ce-i  tăia  beregata.  Bran  a  plâns  ca  o  fetiţă  când  a  văzut  ţâş- 
nind sângele  strălucitor.  Nu  se  simţise  niciodată  mai  schilod  ca  atunci, 
privind  neputincios  cum  Meera  Reed  şi  Mâini-Reci  măcelăresc  bravul 

animal  care  îi  dusese  atâta  drum.  Şi-a  spus  că  n-o  să  mănânce,  că  prefera 
să  flămânzească  decât  să  se  ospăteze  din  carnea  unui  prieten,  dar,  în  cele 
din  urmă,  mâncase  de  două  ori,  o  dată  în  pielea  lui  şi  o  dată  în  pielea  lui 
Vară.  Aşa  sfrijit  şi  hămesit  cum  fusese  elanul,  bucăţile  de  carne  pe  care 
le  tăiase  cercetaşul  din  trupul  lui  îi  ţinuseră  în  viaţă  timp  de  şapte  zile, 
până  când  le-au  mâncat  pe  ultimele,  cuibăriţi  lângă  un  foc,  în  ruinele 
unei  vechi  fortificaţii. 

-  Trebuie  să  mănânce,  fu  de  acord  Meera,  mângâind  fruntea  fratelui 
său.  Trebuie  să  mâncăm  cu  toţii,  dar  nu  e  nici  urmă  de  hrană  aici.  Plecaţi. 

Bran  clipi,  alungându-şi  o  lacrimă  şi  o  simţi  îngheţându-i  pe  obraz. 
Mâini-Reci  îl  luă  pe  Hodor  de  braţ. 

-  Lumina  scade.  Dacă  nu  sunt  aici  chiar  acum,  vor  fi  curând.  Haideţi. 
Tăcut,  o  dată  în  viaţă,  Hodor  îşi  scutură  zăpada  de  pe  picioare  şi  se 

avântă  prin  nămeţi,  cu  Bran  în  spate.  Mâini-Reci  păşea  apăsat  lângă  ei, 
cu  sabia  într-o  mână  neagră.  Vară  îi  urma.  Pe  alocuri,  zăpada  era  mai 
înaltă  decât  el,  şi  uriaşul  lup  străvechi  trebuia  să  se  oprească  şi  să  se 
scuture,  după  ce  plonja  prin  crusta  subţire.  In  timp  ce  urcau,  Bran  se 
răsuci  cu  greu  în  coşul  său  şi  o  văzu  pe  Meera  trecându-şi  un  braţ  pe  sub 
trupul  fratelui  său,  ca  să-1  ridice  în  picioare.  Eprea  greu  pentru  ea.  E  lih- 
nită de  foame,  nu  mai  e  la  fel  de  puternică.  Fata  apucă  harponul-trident  cu 
cealaltă  mână,  înfigându-i  dinţii  în  zăpadă,  ca  să-şi  găsească  un  mic  punct 
de  sprijin.  Meera  abia  începuse  să  ia  muntele  pieptiş,  când  târându-1, 
când  cărându-1  în  spate  pe  frăţiorul  ei,  când  Hodor  trecu  printre  doi 
copaci  şi  Bran  nu-i  mai  văzu. 

Panta  deveni  mai  abruptă.  Troienele  crăpau  sub  cizmele  lui  Hodor. 
O  dată,  o  piatră  se  mişcă  sub  piciorul  lui  şi  el  alunecă  în  spate,  fiind  cât 
pe  ce  să  se  rostogolească  pe  povârniş.  Cercetaşul  îl  prinse  de  braţ, 
salvându-1. 

-  Hodor,  făcu  Hodor. 

Fiecare  rafală  de  vânt  umplea  aerul  de  o  pudră  albă,  fină,  ce  strălucea 
ca  sticla  sub  ultimele  raze  de  lumină  ale  zilei.  Corbii  fâlfâiau  în  jurul  lor. 

Unul  zbură  înainte  şi  dispăru  în  peşteră.  Doar  optzeci  de  metri  de-acum, 
gândi  Bran,  nu  e  deloc  departe. 

Vară  se  opri  brusc,  la  poalele  unei  pante  abrupte  de  zăpadă 
imaculată.  Lupul  străvechi  întoarse  capul,  adulmecă  aerul,  apoi  mârâi. 
Cu  părul  zburlindu-se,  începu  să  se  retragă. 

-  Hodor,  opreşte-te,  spuse  Bran.  Hodor.  Aşteaptă. 

Ceva  se  întâmpla.  Vară  simţea  asta  în  nări,  şi  Bran  la  fel.  Ceva  râu. 
Ceva  aproape. 

-  Hodor,  nu.  Intoarce-te. 

Mâini-Reci  îşi  continua  urcuşul  şi  Hodor  voia  să  ţină  pasul  cu  el. 

-  Hodor,  hodor,  hodor,  mârâi  el  tare,  ca  să  acopere  protestele  lui  Bran. 
Răsuflarea  îi  devenise  greoaie.  Un  abur  palid  se  revărsa  în  aer.  Făcu 

un  pas,  apoi  încă  unul.  Zăpada  îi  ajungea  aproape  până  la  brâu  şi  panta 
era  foarte  abruptă.  Hodor  stătea  aplecat,  ţinându-se  cu  mâinile  de 
pietre  şi  de  copaci.  încă  un  pas.  încă  unul.  Zăpada  pe  care  o  răscolea 
Hodor  aluneca  în  jos,  stârnind  o  mică  avalanşă  în  spatele  lor. 

Şaizeci  de  metri.  Bran  îşi  lungi  gâtul  într-o  parte,  să  vadă  mai  bine 
peştera.  Atunci  văzu  altceva. 

-  Un  foc!  In  mica  despicătură  dintre  copacii  inimii  pâlpâia  o  lumină, 

0  lumină  roşiatică,  o  chemare  prin  întunericul  ce  se  lăsa.  Priviţi,  cineva... 

Hodor  urlă.  Se  răsuci,  se  împiedică  şi  căzu. 

Bran  simţi  lumea  alunecând  într-o  parte,  când  vânjosul  grăjdar  se 
răsuci  violent.  Un  impact  zguduitor  îi  smulse  răsuflarea  din  piept.  Cu 
gura  plină  de  sânge,  Hodor  se  zbătea  şi  se  rostogolea,  strivindu-1  pe 
băiatul  infirm  cu  greutatea  lui. 

Ceva  îl  ţine  de  picior.  Preţ  de  o  clipă,  Bran  crezu  că  poate  o  rădăcină 

1  se  încâlcise  în  jurul  gleznei...  până  când  rădăcina  se  mişcă.  O  mână, 
văzu  el,  în  timp  ce  creatura  ţâşni  întreagă  de  sub  zăpadă. 

Hodor  lovi  cu  piciorul,  izbind  în  plin  faţa  creaturii  cu  un  călcâi 
acoperit  de  zăpadă,  dar  omul  mort  părea  că  nici  măcar  nu  simte.  Apoi 
cei  doi  se  încleştară,  lovindu-se  cu  pumnii,  zgâriindu-se,  alunecând  în 
josul  povârnişului.  In  rostogolire,  gura  şi  nasul  lui  Bran  se  umplură  de 

zăpadă,  dar  în  clipa  următoare  era  din  nou  deasupra.  Ceva  îl  izbi  în 
creştet,  o  piatră,  o  bucată  de  gheaţă  sau  pumnul  unui  om,  nu-şi  dădea 
seama,  şi  se  pomeni  afară  din  coş,  răşchirat  pe  coasta  muntelui,  scuipând 
zăpadă,  cu  mănuşa  plină  de  părul  pe  care-1  smulsese  din  capul  lui  Hodor. 

De  jur  împrejur,  de  sub  omăt  se  ridicau  creaturi. 

Două,  trei,  patru.  Bran  le  pierdu  şirul.  Se  înălţau  ca  nişte  talazuri 
furioase,  stârnind  nori  de  zăpadă.  Unele  purtau  mantii  negre,  altele 
piei  zdrenţuite,  altele  nimic.  Toate  aveau  carnea  albă  şi  mâinile  negre. 
Ochii  le  străluceau  ca  nişte  stele  albăstrii. 

Trei  se  năpustiră  asupra  cercetaşului.  Bran  îl  văzu  pe  Mâini-Reci 
spintecând  faţa  unei  creaturi.  Făptura  continuă  să  se  apropie,  împin- 
gându-1  în  braţele  alteia.  Alte  două  erau  pe  urmele  lui  Hodor,  păşind 
greoaie  în  josul  pantei.  Bran  îşi  dădu  seama,  cu  spaima  amară  a  nepu- 
tinţei, că  Meera  avea  să  urce  direct  în  braţele  acestuia.  Lovi  zăpada  şi 
strigă,  s-o  avertizeze. 

Ceva  îl  apucă  strâns. 

In  clipa  aceea,  strigătul  lui  deveni  un  răcnet.  Bran  luă  un  pumn 
de  zăpadă  şi  i-o  azvârli  în  faţă,  dar  creatura  nici  nu  clipi.  O  mână  nea- 
gră îi  pipăia  chipul,  alta  pântecele.  Atingerea  degetelor  era  ca  de  fier. 
O  să-mi  scoată  măruntaiele. 

Dar,  dintr-odată,  Vară  era  între  ei.  Bran  văzu  piele  sfâşiindu-se  ca 
o  pânză  proastă,  auzi  oase  sfărâmându-se.  Văzu  o  mână  smulsă  din 
încheietură,  degete  palide  zvârcolindu-se,  o  mânecă  din  pânză  aspră 
neagră,  decolorată.  Negru,  gândi  el,  veşminte  negre,  a  fost  un  om  al 
Rondului.  Vară  azvârli  braţul,  se  răsuci  şi  îşi  afundă  colţii  în  beregata 
mortului,  sub  bărbie.  Când  uriaşul  lup  cenuşiu  înălţă  capul,  smulse 
aproape  tot  gâtul  creaturii,  într-o  explozie  de  carne  albă,  putredă. 

Mâna  smulsă  continua  să  se  mişte.  Bran  se  rostogoli,  îndepărtându-se. 
întins  pe  burtă,  cu  degetele  înfipte  în  zăpadă,  zări  copacii  de  deasupra, 
albi,  înveşmântaţi  în  omăt,  şi  strălucirea  portocalie  dintre  ei. 

Cincizeci  de  metri.  Dacă  s-ar  putea  târî  cincizeci  de  metri,  nu  l-ar 
prinde.  Umezeala  i  se  strecura  prin  mănuşi,  în  timp  ce  se  agăţa  de 

rădăcini  şi  de  pietre,  către  lumină.  încă  puţin,  numai  puţin.  Apoi  te 
poţi  odihni  lângă  foc. 

Ultimele  raze  de  lumină  dispăruseră  dintre  copaci.  Se  lăsase  noaptea. 
Mâini-Reci  spinteca  în  stânga  şi-n  dreapta  cercul  de  făpturi  moarte  care-1 
împresura.  Vară  o  sfârteca  pe  cea  pe  care  tocmai  o  doborâse,  cu  dinţii  în- 
fipţi în  faţa  ei.  Nimeni  nu  se  sinchisea  de  Bran.  Se  căţără  puţin  mai  sus,  tră- 
gându-şi  sub  el  picioarele  neputincioase.  Dacă  pot  ajunge  la  peştera  aceea... 

-  Hooooodor! Veni  un  scâncet,  de  undeva  de  jos. 

Şi,  dintr-odată,  nu  mai  era  Bran,  băiatul  infirm  care  se  târa  prin 
zăpadă,  dintr-odată  era  Hodor,  la  jumătatea  drumului  în  josul 
muntelui,  cu  creatura  încercând  să-i  scoată  ochii.  Răcnind,  se  ridică  în 
picioare,  clătinându-se,  azvârlind  făptura  cât  colo,  cu  putere.  Creatura 
se  propti  într-un  genunchi,  apoi  începu  să  se  ridice  din  nou.  Bran 
smulse  sabia  lungă  a  lui  Hodor  din  teacă.  Undeva,  în  adâncul  său,  îl 
auzea  pe  bietul  Hodor  continuând  să  scâncească,  dar  în  afară  era  o  furie 
înaltă  de  doi  metri,  cu  o  veche  sabie  de  fier  în  mână.  O  ridică  şi  o 
cobori  asupra  omului  mort,  mârâind  când  lama  tăie  prin  lână  udă,  zale 
ruginite  şi  piele  putredă  şi  muşcă  adânc  în  oasele  şi  carnea  de  dedesubt. 

-  HODOR!  urlă  el  şi  izbi  din  nou. 

De  data  aceasta  desprinse  capul  creaturii  de  trup  şi,  preţ  de  o  clipă, 
exultă...  până  când  o  pereche  de  mâini  moarte  începu  să-i  caute, 
bâjbâind  orbeşte,  gâtul. 

Bran  se  dădu  înapoi,  sângerând  şi  Meera  Reed  era  acolo,  vârându-şi 
harponul  adânc  în  spatele  creaturii. 

-  Hodor!  răcni  Bran  din  nou,  făcându-i  semn  cu  mâna  să  urce. 
Hodor,  hodor. 

Jojen  se  răsucea  fără  vlagă,  acolo  unde  îl  lăsase  sora  lui.  Bran  se 
duse  la  el,  aruncă  sabia  lungă,  îl  cuprinse  pe  băiat  în  braţele  care  erau 
ale  grăjdarului  şi  se  ridică  în  picioare,  clătinându-se. 

-HODOR! zbieră  el. 

Porniră  înapoi  în  susul  muntelui,  cu  Meera  în  frunte,  îndepărtând 
creaturile  cu  harponul.  Nu  puteau  fi  rănite,  dar  se  mişcau  încet  şi  greoi. 

-  Hodor,  spunea  Hodor  la  fiecare  pas.  Hodor,  hodor. 
Bran  se  întrebă  ce-ar  crede  Meera  dacă  i-ar  spune  pe  neaşteptate  că 
o  iubeşte. 

Sus,  deasupra  lor,  siluete  învăpăiate  dansau  în  zăpadă. 

Creaturile,  îşi  dădu  Bran  seama.  Cineva  a  dat  foc  creaturilor. 

Vară  mârâia  şi  îşi  arăta  colţii,  dansând  în  jurul  celei  mai  apropiate, 
o  matahală  descompusă,  învăluită  în  vârtejuri  de  foc.  N-ar  trebui  să  se 
apropie  atât  de  mult,  ce  face?  Apoi  se  văzu  pe  sine,  întins  cu  faţa  în  jos, 
în  zăpadă.  Lupul  străvechi  încerca  să  alunge  creatura  de  lângă  el.  Ce-o 
să  se  întâmple  dacă  mă  omoară?  se  întrebă  băiatul.  Voi  rămâne  Hodor 
pevecif 'Mă  voi  întoarce  în  pielea  lui  Vară?  Sau  voi  fi  pur  şi  simplu  mort? 

Lumea  se  învârtea,  ameţitoare,  în  jurul  lui.  Copaci  albi,  cer  negru, 
flăcări  roşii,  totul  se  rotea,  se  răsucea,  se  învârtejea.  Simţi  cum  se  împie- 
dică. 11  auzi  pe  Hodor  strigând:  Hodor  hodor  hodor  hodor.  Hodor  hodor 
hodor  hodor.  Hodor  hodor  hodor  hodor  hodor.  Un  stol  de  corbi  se  revărsa 
din  peşteră  şi  văzu  o  fetiţă  cu  o  torţă  în  mână,  săltând  dintr-o  parte  în 
alta.  Pentru  o  clipă,  Bran  crezu  că  e  Arya...  absurd,  căci  ştia  că  surioara 
lui  se  afla  la  mii  de  kilometri  depărtare  sau  era  moartă.  Şi,  totuşi,  era 
acolo,  învârtindu-se,  o  făptură  sfrijită,  jerpelită,  sălbăticită,  cu  părul 
răvăşit.  Ochii  lui  Hodor  se  umplură  de  lacrimi  care  îngheţară  pe  loc. 

Totul  se  întoarse  pe  dos,  cu  susul  în  jos,  şi  Bran  se  pomeni  înapoi  în 
pielea  lui,  pe  jumătate  îngropat  în  zăpadă.  Creatura  în  flăcări  se  înălţa, 
ameninţătoare,  deasupra  lui,  profilându-se  pe  fundalul  copacilor  în  giul- 
giuri  de  nea.  Era  una  dintre  cele  dezbrăcate,  observă  Bran,  cu  o  clipă  îna- 
inte ca  arborele  de  lângă  el  să-şi  scuture  toată  zăpada  direct  peste  capul  lui. 

Când  îşi  veni  în  fire,  zăcea  pe  un  pat  de  ace  de  pin,  sub  un  plafon 
întunecat  de  piatră.  Peştera.  Sunt  în  peşteră.  Păstra  gustul  de  sânge  în 
gură,  acolo  unde  îşi  muşcase  limba.  In  dreapta  ardea  un  foc,  revăr- 
sându-şi  căldura  peste  faţa  lui  şi  senzaţia  era  mai  plăcută  decât  orice 
simţise  până  atunci.  Vară  era  acolo,  adulmecând  împrejur.  Şi  Hodor,  ud 
leoarcă.  Meera  legăna  capul  lui  Jojen  în  poală.  Făptura-Arya  stătea 
deasupra  lor,  strângându-şi  torţa  în  mână. 

-  Zăpada,  spuse  Bran.  A  căzut  pe  mine.  M-a  îngropat. 

-  Te-a  ascuns.  Eu  te-am  scos  afară.  Meera  făcu  semn  cu  capul  către 
fată:  Dar  ea  a  fost  cea  care  ne-a  salvat.  Torţa...  focul  îi  ucide. 

-  Focul  îi  arde.  Focul  e  mereu  flămând. 

Acela  nu  era  glasul  Aryei,  nici  al  vreunui  alt  copil.  Era  un  glas  de 
femeie,  subţire  şi  dulce,  cu  o  sonoritate  melodioasă  cum  Bran  nu  mai 
auzise  până  atunci  şi  o  tristeţe  care  îi  frângea  inima.  Bran  miji  ochii,  s-o 
vadă  mai  bine.  Era  o  fată,  dar  mai  scundă  decât  Arya,  cu  pielea  pătată 
ca  a  unei  căprioare  sub  o  mantie  de  frunze.  Avea  ochi  stranii:  mari  şi 
apoşi,  aurii-verzui,  cu  pupile  înguste,  ca  de  pisică.  Nimeni  n-are  aseme- 
nea ochi.  Părul  ei  era  o  încâlceală  maro,  roşie  şi  aurie,  culorile  toamnei, 
în  care  se  împleteau  lujeri  de  viţă,  rămurele  şi  flori  uscate. 

-  Cine  e?  întrebă  Meera  Reed. 
Bran  ştia. 

-  E  un  copil.  Un  copil  al  pădurii. 

Tremura,  de  exaltare  şi  de  frig  deopotrivă.  Descinseseră  într-una 
dintre  poveştile  Bătrânei  Nan. 

-  Primii  Oameni  ne-au  numit  copii,  răspunse  mica  femeie.  Uriaşii 
ne-au  zis  woh  dak  nag  gran,  oamenii-veveriţe,  fiindcă  eram  atât  de 
mici,  de  ageri  şi  de  ataşaţi  de  copaci,  dar  nu  suntem  nici  veveriţe,  nici 
copii.  In  Limba  Adevărată  numele  nostru  înseamnă  cei  care  cântă 
cântecul  pământului.  înainte  ca  Limba  voastră  Veche  să  fie  vorbită, 
noi  ne-am  cântat  cântecele  timp  de  zece  mii  de  ani. 

-  Acum  vorbeşti  Limba  Comună,  spuse  Meera. 

-  Pentru  el.  Pentru  copilul  Bran.  M-am  născut  pe  vremea  dragonului 
şi,  timp  de  două  sute  de  ani,  am  umblat  în  lumea  oamenilor,  să  văd,  să 
ascult  şi  să  învăţ.  Poate  aş  mai  fi  hoinărit  şi-acum,  dar  picioarele  mă 
dureau  şi  aveam  inima  obosită,  aşa  că  m-am  îndreptat  spre  casă. 

-  Două  sute  de  ani?  se  miră  Meera. 
Copila  zâmbi. 

-  Oamenii,  ei  sunt  de  fapt  copiii. 

-  Ai  un  nume?  întrebă  Bran. 

-  Când  am  nevoie.  Flutură  torţa  către  o  crăpătură  neagră  în  pere- 
tele din  adâncul  peşterii.  Drumul  nostru  coboară.  Trebuie  să  veniţi  cu 
mine  acum. 

Bran  tremură  din  nou. 

-  Cercetaşul... 

-  Nu  poate  veni. 

-  L-au  omorât. 

-  Nu.  L-au  omorât  de  mult.  Haide,  acum.  E  mai  cald  în  adâncuri 
şi  nimeni  n-o  să  vă  facă  niciun  rău.  Vă  aşteaptă. 

-  Cioara  cu  trei  ochi?  întrebă  Meera. 

-  Clarvăzătorul  verde. 

Şi  cu  aceasta,  porni  la  drum,  iar  ei  nu  avură  încotro  şi  o  urmară. 
Meera  îl  ajută  pe  Bran  să  urce  înapoi  pe  spatele  lui  Hodor,  deşi  coşul 
era  pe  jumătate  distrus  şi  ud  de  la  zăpada  topită.  Apoi  îşi  cuprinse 
fratele  cu  un  braţ  şi  îl  ridică  în  picioare.  Ochii  lui  Jojen  se  deschiseră. 

-  Ce?  făcu  el.  Meera?  Unde  suntem?  Când  văzu  focul,  zâmbi.  Am 
avut  cel  mai  ciudat  vis. 

Culoarul  era  îngust  şi  întortocheat  şi  atât  de  scund  încât  în  scurt 
timp  Hodor  mergea  aplecat.  Bran  se  ghemuia  cât  putea,  dar,  chiar  şi 
aşa,  începu  curând  să  lovească  plafonul  cu  creştetul.  La  fiecare 
atingere,  stratul  de  murdărie  se  sfărâma,  căzându-i  în  ochi  şi  în  păr  şi, 
o  dată,  Bran  îşi  izbi  fruntea  de  o  rădăcină  albă  şi  groasă  care  creştea  din 
peretele  tunelului,  năpădită  de  lujeri  şi  pânze  de  păianjen. 

Copila  mergea  înainte  cu  torţa  în  mână,  cu  mantia  de  frunze 
foşnind  în  urma  ei,  dar  culoarul  cotea  atât  de  mult,  încât  foarte  curând 
Bran  o  pierdu  din  ochi.  Mai  rămase  doar  lumina  oglindită  pe  zidurile 
tunelului.  După  ce  coborâră  puţin,  peştera  se  despărţi,  însă  culoarul 
din  stânga  era  negru  ca  smoala,  aşa  că  până  şi  Hodor  ştiu  că  trebuie  să 
urmeze  torţa  mişcătoare  din  dreapta. 

Felul  în  care  se  mişcau  umbrele  dădea  impresia  că  zidurile  se  mişcă 
şi  ele.  Bran  văzu  imenşi  şerpi  albi  intrând  şi  ieşind  din  pământ  şi  inima 
începu  să-i  bubuie  de  frică.  Se  întrebă  dacă  nu  cumva  nimeriseră 

într-un  cuib  de  şerpi  de  lapte  sau  viermi  uriaşi  de  morminte,  moi, 
palizi  şi  gelatinoşi.  Viermii  de  morminte  au  dinţi. 
Hodor  îi  văzu  şi  el. 

-  Hodor,  scânci  el,  refuzând  să  mai  înainteze. 

Dar  când  copila  se  opri  să-i  aştepte,  lumina  torţei  rămase  neclintită 
şi  Bran  îşi  dădu  seama  că  şerpii  nu  erau  decât  rădăcini  albe,  ca  aceea 
de  care  se  lovise  cu  capul. 

-  Sunt  rădăcini  de  copaci  ai  inimii,  spuse  el.  Hodor,  îţi  aminteşti 
copacul  inimii  din  pădurea  zeilor?  Copacul  alb  cu  frunze  roşii?  Un 
copac  nu-ţi  poate  face  rău. 

-  Hodor. 

Hodor  se  năpusti  înainte,  grăbindu-se  după  copilă  şi  torţa  ei,  spre 
adâncurile  pământului.  Trecură  pe  lângă  altă  bifurcaţie,  apoi  pe  lângâ 
încă  una  şi  ajunseră  într-o  cavernă  imensă,  cât  sala  mare  de  la  Winterfell, 
cu  dinţi  de  piatră  atârnând  din  tavan  şi  alţii  ţâşnind  prin  podea.  Copilă 
în  mantie  de  frunze  ţesu  o  cărare  printre  ei.  Din  când  în  când,  se  oprea 
şi  le  făcea  semn  cu  torţa,  nerăbdătoare.  Pe  aici,  părea  să  spună,  pe  aici, 
mai  repede. 

Urmară  alte  culoare  laterale,  alte  încăperi  şi  Bran  auzi  apă  picurând 
undeva  în  dreapta.  Când  se  uită  într-acolo,  văzu  ochi  privindu-i,  ochi 
cu  pupile  înguste  care  străluceau,  oglindind  lumina  torţei.  Alţi  copii, 
îşi  spuse  e\,fata  nu  e  singura,  dar,  în  acelaşi  timp,  îi  reveni  în  minte 
povestea  Bătrânei  Nan  despre  copiii  lui  Gendel.  r 

Rădăcinile  erau  pretutindeni,  răsucindu-se  prin  pământ  şi  piatră, 
închizând  unele  culoare  şi  năpădind  tavanele  altora.  Toate  culorile  a$l 
dispărut,  îşi  dădu  brusc  seama  Bran.  Lumea  e  pământ  negru  şi  lemn 
alb.  Copacul  inimii  de  la  Winterfell  avea  rădăcini  groase  cât  picior 
rele  unui  uriaş,  dar  acestea  erau  încă  şi  mai  groase.  Şi  Bran  nu'mai 
văzuse  niciodată  atât  de  multe.  Probabil  că  deasupra  noastră  creşte  un 
crâng  întreg. 

Lumina  se  micşoră  din  nou.  Aşa  măruntă  cum  era,  copila-care-nu-era- 
copil  se  mişca  repede  când  voia.  Tropăind  după  ea,  Hodor  strivi  ceva  sub 

picioare.  Se  opri  atât  de  brusc,  încât  Meera  şi  Jojen  fură  cât  pe  ce  să  se 
lovească  de  spatele  lui. 

-  Oase,  spuse  Bran.  Sunt  oase. 

.  Podeaua  tunelului  era  aşternută  cu  oase  de  păsări  şi  animale.  Dar 
mai  erau  şi  altele,  oase  mari,  care  trebuie  să  fi  provenit  de  la  uriaşi  şi 
oase  mici  care  puteau  fi  de  la  copii.  De-o  parte  şi  de  alta,  din  nişe 
cioplite  în  piatră,  îi  priveau  cranii.  Bran  văzu  o  ţeastă  de  urs  şi  una  de 
lup,  câteva  cranii  umane  şi  aproape  tot  atâtea  de  uriaşi.  Toate  celelalte 
erau  mici,  cu  forme  ciudate.  Copiii  pădurii.  Rădăcinile  crescuseră  în 
interiorul  şi  în  jurul  fiecăruia  dintre  ele.  Pe  câteva  creştete  erau  cocoţaţi 
corbi,  ce  urmăreau  trecerea  grupului  cu  ochi  negri,  strălucitori. 

Ultima  parte  a  călătoriei  lor  întunecoase  fu  cea  mai  abruptă. 
Hodor  făcu  ultima  coborâre  pe  fund,  săltând  şi  alunecând  în  jos,  în 
zgomot  de  oase  rupte,  pământ  sfărâmat  şi  pietricele.  Copila  îi  aştepta, 
stând  la  un  capăt  al  unui  pod  natural,  deasupra  unei  prăpăstii.  Jos,  în 
beznă,  Bran  auzi  sunetul  unei  ape  curgătoare.  Un  râu  subteran. 

-  Trebuie  să  trecem  în  partea  cealaltă?  întrebă  Bran,  când  fraţii 
Reed  coborâră,  alunecând,  lângă  el. 

Perspectiva  îl  înspăimânta.  Dacă  Hodor  ar  aluneca  pe  podul  acela 
îngust,  ar  cădea  şi  ar  cădea. 

-  Nu,  băiete,  răspunse  copila.  în  spatele  tău. 

înălţă  torţa  şi  lumina  păru  să  se  mişte,  devenind  schimbătoare. 
Acum  flăcările  ardeau  portocalii  şi  galbene,  umplând  peştera  cu  o 
strălucire  roşiatică,  dar  în  clipa  următoare  toate  culorile  păleau,  lăsând 
doar  albul  şi  negrul.  In  spatele  lor,  Meera  gâfâi.  Hodor  se  întoarse. 

In  faţa  lor,  un  palid  lord  în  găteli  de  abanos  stătea  visător  într-un 
cuib  încâlcit,  un  tron  ţesut  din  rădăcini  de  copac  al  inimii  care-i 
îmbrăţişa  membrele  ofilite  aşa  cum  îşi  îmbrăţişează  o  mamă  copilul. 

Trupul  lui  era  atât  de  scheletic  şi  hainele  atât  de  putrede,  încât,  la 
început,  Bran  îl  luă  drept  alt  cadavru,  un  om  mort  rămas  rezemat  atât 
de  mult  încât  rădăcinile  începuseră  să  crească  peste  el,  pe  sub  el  şi  prin 
el.  Puţina  piele  pe  care  o  mai  avea  lordul-cadavru  era  albă,  cu  excepţia 

unei  pete  însângerate  care  i  se  întindea  pe  gât,  până  pe  obraz.  Păru-i 
alb  era  moale  şi  firav,  ca  un  puf,  şi  atât  de  lung  încât  atingea  podeaua 
de  pământ.  In  jurul  picioarelor  i  se  încolăceau  rădăcini,  ca  nişte  şerpi  de 
lemn.  Una  îşi  croise  drum  prin  pantaloni  în  carnea  ofilită  a  coapsei 
sale,  ieşind  apoi  prin  umăr.  Ii  mai  rămăsese  puţină  piele,  întinsă  peste 
faţă,  tare  şi  tăbăcită,  dar  chiar  şi  aceasta  se  destrăma,  şi,  ici  şi  colo,  osul 
maro  şi  galben  de  dedesubt  se  iţea  prin  ea. 

-  Eşti  cioara  cu  trei  ochi?  se  auzi  Bran  întrebând. 

O  cioară  cu  trei  ochi  ar  trebui  să  aibă  trei  ochi.  El  are  doar  unul,  şi  acela 
roşu.  Bran  îi  simţea  ochii  aţintiţi  asupra  lui,  strălucind  ca  o  baltă  de  sânge 
în  lumina  torţei.  Din  orbita  goală,  acolo  unde  ar  fi  trebuit  să  aibă  celălalt 
ochi,  creştea  o  rădăcină  subţire  şi  albă,  care-i  cobora  pe  obraz  şi  în  gât. 

-  O...  cioară?  Glasul  palidului  lord  era  uscat.  Buzele  se  mişcau 
încet,  de  parcă  ar  fi  uitat  cum  să  articuleze  cuvintele.  Cândva,  da.  Cu 
veşminte  negre  şi  sânge  negru.  Hainele  pe  care  le  purta  erau  mucegăite 
şi  decolorate,  pătate  de  muşchi  şi  mâncate  de  viermi,  dar  cândva 
fuseseră  negre.  Am  fost  multe  lucruri,  Bran.  Acum  sunt  aşa  cum  mă 
vezi  şi  acum  înţelegi  de  ce  n-am  putut  să  vin  eu  la  tine...  decât  în  vise. 
Te-am  urmărit  multă  vreme,  te-am  urmărit  cu  o  mie  şi  unu  de  ochi. 
Am  văzut  naşterea  ta  şi,  mai  înainte,  am  văzut-o  pe  cea  a  nobilului  tău 
tată.  Ţi-am  urmărit  primul  pas,  ţi-am  auzit  primul  cuvânt,  am  fost 
părtaş  la  primul  tău  vis.  Te  priveam  când  ai  căzut.  Iar  acum  ai  venit, 
în  sfârşit,  la  mine,  Brandon  Stark,  deşi  ceasul  e  târziu. 

-  Sunt  aici,  spuse  Bran,  numai  că  sunt  infirm.  O  să...  o  să  mă 
repari...  o  să-mi  repari  picioarele,  vreau  să  zic? 

-  Nu,  răspunse  palidul  lord.  Asta  e  mai  presus  de  puterile  mele. 
Ochii  lui  Bran  se  umplură  de  lacrimi.  Am  bătut  atâta  drum.  Sala 

răsună  de  ecoul  râului  negru. 

-  N-o  să  mai  mergi  niciodată,  Bran,  dar  vei  zbura,  făgăduiră  pali- 
dele buze. 


TYRION 


Nu  se  mişcă  multă  vreme,  stânci  împietrit  pe  mormanul  de  saci 
vechi  care  îi  slujea  drept  pat,  ascultând  vântul  în  parâme,  clipocitul 
valurilor  pe  coca  bărcii. 

O  lună  plină  plutea  deasupra  catargului.  Mă  conduce  în  josul  râului, 
mă  urmăreşte  ca  un  ochi  imens.  Deşi  era  cald  sub  pieile  mucegăite  cu 
care  se  învelea,  trupul  piticului  fu  străbătut  de  un  fior.  îmi  trebuie  o 
cupă  de  vin.  O  duzină  de  cupe  de  vin.  Dar  ticălosul  ăla  de  Griff  nu  l-ar 
lăsa  să-şi  potolească  setea  nici  într-o  mie  de  ani.  In  schimb,  Tyrion 
bea  apă  şi  era  condamnat  la  nopţi  de  nesomn  şi  zile  cu  transpiraţii  şi 
friguri. 

Piticul  se  ridică,  ţinându-şi  capul  în  mâini.  Oare  am  visat?  Nu-şi 
mai  amintea  nimic.  Nopţile  nu  fuseseră  niciodată  blânde  cu  Tyrion 
Lannister.  Dormea  prost  chiar  şi  în  paturi  de  puf.  Pe  Sfioasa  Fecioară 
îşi  făcuse  patul  pe  acoperişul  cabinei,  cu  un  colac  de  funie  de  cânepă 
drept  pernă.  Ii  plăcea  mai  mult  acolo,  sus,  decât  în  cala  strâmtă  a 
vasului.  Aerul  era  mai  proaspăt  şi  sunetele  râului  mai  dulci  decât 
sforăielile  lui  Raţă.  Dar  asemenea  plăceri  aveau  preţul  lor:  puntea  era 
iare  şi  se  trezea  amorţit,  cu  picioarele  înţepenite  şi  chinuite  de  dureri. 

Acum  îi  pulsau,  iar  gambele  îi  erau  tari  ca  lemnul.  Le  masă, 
încercând  să  alunge  durerea,  dar  când  se  ridică,  era  încă  prezentă, 

determinându-1  să  se  strâmbe.  Trebuie  să fac  o  baie.  Hainele  lui  de  copil 
duhneau,  şi  el  la  fel.  Ceilalţi  se  îmbăiau  în  râu,  dar  până  acum  nu  li  se 
alăturase.  Unele  dintre  broaştele-ţestoase  pe  care  le  văzuse  în  valuri 
păreau  destul  de  mari  ca  să-1  despice  în  două.  Sfarmă-oase  le  numea 
Raţă.  In  plus,  nu  voia  ca  Lemore  să-1  vadă  despuiat. 

De  pe  acoperişul  cabinei  se  lăsa  o  scară  de  lemn.  Tyrion  îşi  trase 
cizmele  şi  coborî  pe  puntea  de  la  pupă,  unde,  lângă  un  mangal  de  fier, 
stătea  Griff,  înveşmântat  într-o  mantie  din  piele  de  lup.  Mercenarul 
făcea  garda  de  noapte  de  unul  singur,  sculându-se  când  ceilalţi  tovarăşi 
ai  săi  îşi  căutau  paturile  şi  retrăgându-se  la  răsăritul  soarelui. 

Tyrion  se  ghemui  vizavi  de  el  şi  îşi  încălzi  mâinile  deasupra 
mangalului.  Dincolo  de  apă  cântau  privighetori. 

-  Curând  se  luminează,  îi  spuse  el  lui  Griff. 

-  Nu  destul  de  curând.  Trebuie  s-o  luăm  din  loc. 

Dacă  ar  fi  fost  după  Griff,  Sfioasa  Fecioară  şi-ar  fi  continuat  drumul 
în  josul  râului,  fie  zi,  fie  noapte,  dar  Yandry  şi  Ysilla  refuzau  să-şi  rişte 
barca  în  întuneric.  Rhoynul  Superior  era  plin  de  buşteni  şi  de 
buturugi,  care  ar  fi  putut  sfâşia  coca  Sfioasei  Fecioare.  Griff  nu  voia  să 
audă  aşa  ceva.  El  ştia  una  şi  bună:  Volantis. 

Ochii  mercenarului  se  mişcau  întruna,  căutând  în  noapte  după... 
ce?  Piraţi?  Oameni  de  piatră?  Vânători  de  sclavi?  Piticul  ştia  că  râul 
avea  pericolele  lui,  dar  însuşi  Griff  i  se  părea  mai  periculos  decât 
oricare  dintre  ele.  Ii  amintea  de  Bronn,  dar  Bronn  avea  umorul  negru 
al  unui  mercenar,  în  timp  ce  Griff  nu  avea  umor  deloc. 

-  Aş  ucide  pentru  o  cupă  de  vin,  murmură  Tyrion. 

Griff  nu  răspunse.  Poţi  să  mori  şi  tot  n-ai  să  bei,  spuneau  parcă  ochii 
lui  spălăciţi.  Tyrion  se  îmbătase  criţă  în  prima  sa  noapte  pe  Sfioasa 
Fecioară.  A  doua  zi,  când  s-a  trezit,  i  se  luptau  dragoni  în  ţeastă.  Griff 
s-a  uitat  o  singură  dată  la  el  pe  când  vomita  peste  bord  şi  a  spus: 

-  Ai  terminat  cu  băutura. 

-  Vinul  mă  ajută  să  dorm,  protestase  Tyrion. 
Vinul  îmi  îneacă  visele,  ar  fi  putut  zice. 

Atunci  stai  treaz,  răspunsese  Griff,  neclintit. 
Spre  răsărit,  primele  raze  palide  de  lumină  scăldară  cerul  deasupra 
râului.  Apele  Rhoynului  trecură  încet  dinspre  negru  spre  albastru, 
asemănându-se  cu  părul  şi  barba  mercenarului.  Griff  se  ridică  în 
picioare. 

:  -  Ceilalţi  ar  trebui  să  se  trezească  în  curând.  Puntea  îţi  aparţine. 
Privighetorile  amuţiră  şi  ciocârliile  râului  le  preluară  cântecul. 
Printre  trestii  ţâşniră  egretele,  lăsându-şi  urmele  pe  bancurile  de  nisip. 
Norii  de  pe  cer  erau  în  flăcări:  roz  şi  violet,  castaniu  şi  auriu,  perlă  şi 
şofran.  Unul  semăna  cu  un  dragon.  Odată  ce-ai  văzut  un  dragon  în 
zbor,  poţi  să  stai  acasă  şi  să-ţi  îngrijeşti  mulţumit  grădina,  scrisese  cineva 
odată,  căci  în  lumea  asta  largă  altă  minune  mai  mare  nu  există.  Tyrion 
îşi  scărpină  cicatricea  şi  încercă  să-şi  amintească  numele  autorului. 
Dragonii  îi  ocupaseră  mult  gândurile  în  ultimul  timp. 

-  Bună  dimineaţa,  Hugor. 

:  Septa  Lemore  îşi  făcuse  apariţia,  în  veşmintele-i  albe,  încinsă  la 
brâu  cu  un  cordon  împletit  în  şapte  culori.  Părul  i  se  revărsa  despletit 
pe  umeri. 

-  Cum  ai  dormit? 

-  Agitat,  bună  doamnă.  Te-am  visat  din  nou. 

Un  vis  cu  ochii  deschişi.  Nu  putea  dormi,  aşa  că  şi-a  strecurat  o 
mână  între  picioare  şi  şi-a  imaginat-o  pe  septă  deasupra  lui,  cu  sânii 
sâltând. 

-  Un  vis  păcătos,  fără  îndoială.  Eşti  un  om  păcătos.  Te  rogi  cu 
mine,  ca  să  ceri  iertare  pentru  păcatele  tale? 

'  Doar  dacă  ne  rugăm  după  obiceiul  Insulelor  Verii. 

-  Nu,  dar  transmite-i  negreşit  Fecioarei  un  lung  şi  dulce  sărut  din 
partea  mea. 

Râzând,  septa  se  îndreptă  spre  proră.  Obişnuia  să  se  îmbăieze  în 
râu  în  fiecare  dimineaţă. 

-  E  limpede  că  barca  asta  nu  şi-a  căpătat  numele  după  tine!  strigă 
Tyrion,  în  timp  ce  ea  se  dezbrăca. 

-  Mama  şi  Tatăl  ne-au  făcut  după  chipul  şi  asemănarea  lor,  Hugor. 
Ar  trebui  să  ne  preamărim  trupurile,  căci  sunt  făurite  de  zei. 

Zeii  trebuie  să fi  fost  beţi  când  m-au  făcut  pe  mine.  Piticul  o  privi  pe 
Lemore  alunecând  în  apă.  Imaginea  îl  înfierbântă.  Gândul  s-o 
dezbrace  de  acele  caste  veşminte  albe  şi  să-i  desfacă  picioarele  avea 
ceva  minunat  de  păcătos.  Inocenţa  furată,  gândi  el...  deşi  Lemore  nu 
era  nici  pe  departe  atât  de  inocentă  precum  părea.  Avea  pe  abdomen 
vergeturi  care  n-ar  fi  putut  proveni  decât  de  la  o  sarcină. 

Yandry  şi  Ysilla  se  sculaseră  odată  cu  soarele  şi  îşi  vedeau  de 
treburi.  Yandry  arunca,  din  când  în  când,  câte  o  privire  furişă  spre 
Septa  Lemore,  în  timp  ce  verifica  parâmele.  Nevasta  lui  scundă  şi 
negricioasă,  Ysilla,  se  făcea  că  nu  observă.  Puse  nişte  aşchii  în  mangal, 
pe  puntea  de  la  pupă,  aţâţă  cărbunii  cu  un  cuţit  înnegrit  şi  începu  să 
frământe  aluatul  pentru  biscuiţii  de  dimineaţă. 

Când  Lemore  urcă  din  nou  pe  punte,  Tyrion  se  delectă  privind 
cum  apa  îi  şiroia  între  sâni,  pielea-i  netedă  lucind  aurie  în  lumina 
zorilor.  Era  trecută  de  patruzeci  de  ani,  mai  degrabă  prezentabilă 
decât  atrăgătoare,  dar  încă  plăcută  ochiului.  Să  fii  excitat  e  cel  mai 
plăcut  lucru,  în  afară  de  starea  de  beţie,  hotărî  el.  II  făcea  să  se  simtă 
iarăşi  viu. 

-  Ai  zărit  broasca-ţestoasă,  Hugor?  îl  întrebă  septa,  storcându-şi 
apa  din  păr.  Carapacea-încreţită? 

Dimineaţa  devreme  era  cel  mai  bun  moment  să  vezi  ţestoasele.  In 
timpul  zilei,  înotau  în  adâncuri,  să  se  ascundă  în  crăpături,  de-a  lungul 
bancurilor,  dar  la  răsăritul  soarelui,  ieşeau  la  suprafaţă.  Unora  le  plă- 
cea să  înoate  lângă  barcă.  Tyrion  zărise  o  duzină  de  specii:  ţestoase 
mari  şi  mici,  turtite,  cu  urechi  roşii,  cu  carapacea  netedă  şi  sfarmă-oase, 
ţestoase  maro,  ţestoase  verzi,  ţestoase  negre,  ţestoase  cu  gheare,  ţes- 
toase cu  coarne,  ţestoase  cu  carapacea  cu  striaţii  şi  modele,  acoperite 
de  spirale  de  culoarea  aurului,  a  jadului  şi  a  untului.  Unele  erau  atât  de 
mari  încât  ar  fi  putut  purta  un  om  pe  spate.  Yandry  jura  că  prinţii 
rhoynari  obişnuiau  să  treacă  râul  pe  spinările  lor.  El  şi  soţia  lui  erau 

născuţi  pe  malurile  Sângelui  Verde,  doi  orfani  din  Dome  întorşi  acasă, 
la  Mama  Rhoyne. 

-  N-am  văzut  carapacea-încreţită.  Eu  priveam  femeia  goală. 

-  îmi  pare  rău  pentru  tine.  Lenore  îşi  trase  veşmântul  peste  cap. 
Ştiu  că  te  trezeşti  devreme  sperând  să  zăreşti  broaştele-ţestoase. 

-  îmi  place  şi  să  privesc  soarele  înălţându-se  pe  cer.  E  ca  şi  cum  ai 
privi  o  fecioară  ridicându-se  goală  din  baie,  gândi  Tyrion.  Unele 
puteau  fi  mai  atrăgătoare  decât  altele,  dar  fiecare  era  promiţătoare. 
Broaştele-ţestoase  au  farmecul  lor,  n-am  să  tăgăduiesc,  continuă  el. 
Nimic  nu  mă  încântă  mai  mult  decât  priveliştea  unei  perechi  frumoase, 
bine  proporţionate,  de...  carapace. 

Septa  Lemore  râse.  Asemenea  tuturor  celorlalţi  de  pe  Sfioasa 
Fecioară,  avea  secretele  ei.  N-avea  decât.  Nu  vreau  s-o  cunosc,  vreau 
doar  să  mă  culc  cu  ea.  Ştia  şi  ea  asta.  In  timp  ce-şi  atârna  cristalul  de 
preoteasă  la  gât,  să  i  se  cuibărească  între  sâni,  îl  tachină  cu  un  zâmbet. 

Yandry  ridică  ancora,  luă  una  dintre  vâslele  lungi  de  pe  acoperişul 
cabinei  şi  împinse  barca.  Doi  bâtlani  ridicară  capetele,  privind  cum 
Sfioasa  Fecioară  se  îndepărtează  de  mal,  purtată  de  curent.  încet,  încet, 
barca  începu  să  înainteze  în  josul  râului.  Yandri  se  duse  la  cârmă.  Ysilla 
întorcea  biscuiţii.  Aşeză  o  tigaie  de  fier  deasupra  mangalului  şi  puse 
slănina  în  ea.  Uneori,  gătea  biscuiţi  şi  slănină,  alteori  slănină  şi  bis- 
cuiţi. Din  două  în  două  săptămâni,  se  mai  ivea  câte  un  peşte.  Dar 
nu  astăzi. 

Când  Ysilla  se  întoarse  cu  spatele,  Tyrion  şterpeli  un  biscuit  din 
mangal,  retrăgându-se  la  timp  ca  să  evite  o  lovitură  cu  înfricoşătoarea 
ei  lingură  de  lemn.  Erau  mai  buni  calzi,  picurând  de  miere  şi  unt. 
Mirosul  de  slănină  prăjită  îl  scoase  curând  pe  Raţă  din  cală.  Adulmecă 
deasupra  mangalului,  primi  o  lovitură  cu  lingura  Ysillei  şi  plecă  să  se 
uşureze,  ca  în  fiecare  dimineaţă,  peste  pupă. 

Tyrion  se  duse,  cu  mersu-i  legănat,  să  i  se  alăture. 

-  Asta  da  privelişte,  glumi  el  în  timp  ce  urinau,  un  pitic  şi  o  raţă, 
făcând  măreţul  Rhoyne  şi  mai  măreţ. 

Yandry  pufni  batjocoritor. 

-  Mama  Rhoyne  n-are  nevoie  de  apa  ta,  Yollo.  E  cel  mai  mare  râu 
din  lume. 

Tyrion  scutură  ultimii  stropi. 

-  Destul  de  mare  ca  să  înece  un  pitic,  recunosc.  Manderul,  însă,  e 
la  fel  de  larg.  Şi  Tridentul,  la  vărsare.  Apa  Neagră  e  mai  adâncă. 

-  Nu  cunoşti  râul.  Aşteaptă  şi-ai  să  vezi. 

Slănina  era  crocantă,  biscuiţii  aurii.  Tânărul  Griff  ieşi  cu  pas 
împleticit  pe  punte,  căscând. 

-  Bună  dimineaţa  tuturor. 

Flăcăul  era  mai  scund  decât  Raţă,  dar  constituţia  lui  deşirată  sugera 
că  nu  ajunsese  încă  la  maturitate.  Băiatul  ăsta  imberb  ar  putea  avea 
orice  fecioară  din  Cele  Şapte  Regate,  cu  sau  fără  pâr  albastru.  Ochii  ăia 
ai  lui  le-ar  topi.  Ca  şi  tatăl  său,  Tânărul  Griff  avea  ochi  albaştri,  dar, 
dacă  ai  tatălui  erau  deschişi,  ai  fiului  aveau  o  nuanţă  închisă.  La  lumina 
felinarului,  deveneau  negri,  iar  în  amurg  păreau  violeţi.  Genele  lui 
erau  lungi  ca  de  femeie. 

-  Simt  miros  de  slănină,  zise  flăcăul,  trăgându-şi  cizmele. 

-  Slănină  bună,  spuse  Ysilla.  Şezi. 

Le  dădu  să  mănânce  pe  puntea  de  la  pupă,  îndopându-1  pe  Tânărul 
Griff  cu  biscuiţi  şi  lovindu-1  pe  Raţă  cu  lingura  peste  mână,  ori  de  câte 
ori  încerca  să  mai  înhaţe  nişte  slănină.  Tyrion  trase  deoparte  doi 
biscuiţi,  îi  garnisi  cu  slănină  şi  îi  duse  unul  lui  Yandry,  la  cârmă.  După 
aceea,  îl  ajută  pe  Raţă  să  ridice  vela  triunghiulară  a  ambarcaţiunii. 
Yandri  îi  duse  în  mijlocul  râului,  unde  curentul  era  mai  puternic; 
Sfioasa  Fecioară  era  o  barcă  minunată:  avea  pescajul  atât  de  mic,  încât 
putea  să-şi  croiască  drum  şi  pe  cei  mai  puţin  adânci  afluenţi  ai  râului, 
trecând  peste  bancurile  de  nisip  care  ar  fi  făcut  să  eşueze  vasele  mai 
mari.  Dar  cu  pânzele  în  vânt  şi  purtată  de  curent,  reuşea  să  atingă  o 
viteză  bună.  Ceea  ce,  după  cum  susţinea  Yandry,  putea  să-ţi  salveze 
viaţa  în  zonele  mai  înalte  ale  Rhoynului. 

-  Dincolo  de  Tristeţi  nu  există  lege,  de  o  mie  de  ani. 

-  Şi  nici  oameni,  din  câte  văd. 

Zărise  nişte  ruine,  de-a  lungul  malurilor,  mormane  de  dărâmături 
năpădite  de  lujeri  de  viţă,  muşchi  şi  flori,  dar  niciun  alt  semn  de 
locuire. 

-  Nu  cunoşti  râul,  Yollo.  O  navă  de  piraţi  se  poate  furişa  în  susul 
oricărui  pârâu,  iar  sclavii  evadaţi  se  ascund  adesea  printre  ruine. 
Vânătorii  de  sclavi  vin  arareori  atât  de  departe  în  nord. 

-  Vânătorii  de  sclavi  ar  fi  bine  veniţi  în  locul  ţestoaselor. 
Nefiind  un  sclav  evadat,  Tyrion  nu  trebuia  să  se  teamă  că  va  fi 

prins.  Şi  nu  era  de  aşteptat  ca  vreun  pirat  să  se  sinchisească  de  o  navă 
ce  plutea  în  aval.  Mărfurile  de  preţ  veneau  în  susul  apei,  de  la  Volantis. 

Când  se  termină  slănina,  Raţă  îl  lovi  pe  Tânărul  Griff  cu  pumnul 
în  umăr. 

-  E  timpul  pentru  nişte  vânătăi.  Astăzi,  săbii,  am  impresia. 

-  Săbii?  Tânărul  Griff  rânji.  Minunat. 

Tyrion  îl  ajută  să  se  îmbrace  pentru  duel,  în  pantaloni  grei,  tunică 
vătuită  şi  o  armură  de  fier,  veche  şi  ciobită.  Ser  Rolly,  în  zale  şi  piele 
fiartă,  ridică  din  umeri.  Amândoi  îşi  puseră  coifurile  pe  cap  şi  aleseră 
săbii  boante  din  lada  cu  arme.  Se  încăierară  pe  puntea  de  la  pupă, 
lupţându-se  îndârjit,  sub  privirile  celorlalţi  din  grupul  dimineţii. 

Când  se  băteau  cu  buzduganul  sau  cu  baltagul  bont,  înălţimea  şi 
puterea  superioare  ale  lui  Ser  Rolly  îl  copleşeau  rapid  pe  Tânărul 
Griff,  însă  cu  săbii  lupta  era  aproape  egală.  Niciunul  dintre  ei  nu 
folosea  scut  în  dimineaţa  aceasta,  aşa  că  era  un  joc  în  care  loveau  şi 
parau,  înainte  şi  înapoi,  pe  punte.  Râul  răsuna  de  zgomotul  luptei  lor. 
Tânărul  Griff  dădea  mai  multe  lovituri,  dar  ale  lui  Raţă  erau  mai 
puternice.  După  o  vreme,  bărbatul  mai  voinic  începu  să  obosească. 
Atacurile  veneau  mai  încet,  şi  mai  încet.  Tânărul  Griff  le  contracară 
pe  toate  şi  lansă  un  atac  furios  care-1  forţă  pe  Ser  Rolly  să  se  retragă. 
Când  ajunseră  la  pupă,  flăcăul  încleştă  cele  două  săbii,  se  izbi  cu  un 
umăr  în  Raţă  şi  voinicul  ajunse  în  râu. 

Ieşi  la  suprafaţă,  scuipând  şi  înjurând,  răcnind  să  vină  cineva  să-1 
pescuiască  înainte  ca  vreo  ţestoasă  răpitoare  să-i  mănânce  părţile 
ruşinoase.  Tyrion  îi  aruncă  o  funie. 

-  Raţele  ar  trebui  să  înoate  mai  bine  de-atât,  spuse  el,  în  timp  ce  el 
şi  Yandry  îl  trăgeau  pe  cavaler  înapoi  la  bordul  Sfioasei  Fecioare. 

Ser  Rolly  îl  înhăţă  pe  Tyrion  de  guler. 

-  Ia  să  vedem  cum  înoată  piticii,  spuse  el,  azvârlindu-1  cu  capul 
înainte  în  râu. 

Piticul  râse  ultimul;  ştia  să  înoate  destul  de  bine  şi  chiar  înotă,  până 
când  începură  să-1  doară  picioarele.  Tânărul  Griff  îi  întinse  o  prăjină. 

-  Nu  eşti  primul  care  încearcă  să  mă  înece,  îi  spuse  el  lui  Raţă,  în 
timp  ce-şi  golea  apa  de  râu  din  cizmă.  Tatăl  meu  m-a  aruncat  într-o 
fântână  în  ziua  în  care  m-am  născut,  dar  eram  atât  de  urât,  încât 
vrăjitoarea  apei,  care  locuia  acolo,  în  adâncuri,  m-a  scuipat  înapoi.  îşi 
scoase  şi  cealaltă  cizmă,  apoi  făcu  o  tumbă  pe  punte,  împroşcându-i. 

Tânărul  Griff  râse. 

-  De  unde  ai  învăţat  asta? 

-  De  la  saltimbanci,  minţi  el.  Mama  mă  iubea  cel  mai  mult  dintre 
toţi  copiii  ei  pentru  că  eram  atât  de  mic.  M-a  alăptat  până  la  şapte  ani. 
Asta  i-a  făcut  geloşi  pe  fraţii  mei,  aşa  că  m-au  vârât  într-un  sac  şi  m-au 
vândut  unei  trupe  de  saltimbanci.  Când  am  încercat  să  fug,  maestrul 
saltimbanc  mi-a  tăiat  jumătate  de  nas,  ca  să  fiu  obligat  să  merg  cu  ei 
şi  să  învăţ  să  fiu  nostim. 

Adevărul  era  uşor  diferit.  Unchiul  său  îl  învăţase  câteva  salturi 
când  avea  şase  sau  şapte  ani.  Tyrion  făcuse  o  pasiune  pentru  asta. 
Timp  de  şase  luni  umblase  voios  de-a  dura  prin  Casterly  Rock, 
aducând  zâmbete  pe  feţele  septonilor,  scutierilor  şi  servitorilor 
deopotrivă.  Până  şi  Cersei  a  râs,  văzându-1,  o  dată  sau  de  două  ori. 

Totul  s-a  încheiat  brusc  în  ziua  în  care  tatăl  său  s-a  întors  din 
perioada  lui  de  şedere  la  Debarcaderul  Regelui.  In  seara  aceea,  la  cină, 
Tyrion  i-a  făcut  o  surpriză  tatălui  său,  străbătând  în  mâini  toată 
lungimea  mesei  de  onoare.  Lordul  Tywin  n-a  fost  încântat. 

-  Zeii  te-au  făcut  pitic.  Trebuie  să  fii  şi  bufon?  Te-ai  născut  leu,  nu 
maimuţă. 

Iar  tu  eşti  un  cadavru,  tată,  aşa  că  am  să fac  atâtea  tumbe  câte  vreau. 

-  Ai  darul  să  mă  faci  să  zâmbesc,  îi  spuse  Septa  Lemore,  în  timp 
ce-şi  ştergea  degetele  de  la  picioare.  Ar  trebui  să-i  mulţumeşti  Tatălui 
Ceresc.  El  face  daruri  tuturor  copiilor  săi. 

-  Aşa  e,  încuviinţă  Tyrion  amabil. 

Şi  când  am  să  mor,  vreau  să  mă  îngroape  cu  arbaleta,  ca  să-i  pot 
mulţumi  Tatălui  Ceresc  pentru  darurile  sale  aşa  cum  i-am  mulţumit 
tatălui  de  pe  pământ. 

Hainele  îi  erau  încă  ude  de  pe  urma  involuntarei  sale  bălăceli, 
lipindu-i-se  în  mod  neplăcut  de  braţe  şi  de  picioare.  In  timp  ce  Tânărul 
Griff  plecă  împreună  cu  Septa  Lemore,  ca  să  fie  iniţiat  în  tainele 
Credinţei,  Tyrion  îşi  scoase  veşmintele  ude  şi  îmbrăcă  altele  uscate. 
Raţă  râse  în  hohote  când  ieşi  din  nou  pe  punte.  Nu-1  putea  învinui. 
Astfel  îmbrăcat,  era  o  apariţie  comică.  Purta  o  tunică  împărţită  în 
două:  partea  stânga  era  din  catifea  violet,  cu  ţinte  de  bronz,  iar 
dreapta,  din  lână  galbenă,  brodată  cu  modele  florale  verzi.  Pantalonii 
erau  asemănători:  piciorul  drept  era  verde,  uniform,  stângul,  în  dungi 
roşii  şi  albe.  Unul  dintre  cuf erele  lui  Illyrio  fusese  umplut  cu  haine  de 
copil,  prăfuite,  dar  bine  croite.  Septa  Lemore  tăiase  fiecare  veşmânt  în 
două,  apoi  le  cususe  din  nou,  unind  jumătate  de  ici  cu  jumătate  de 
colo,  ca  să  formeze  haine  pestriţe.  Griff  chiar  insistase  ca  Tyrion  s-o 
ajute  la  tăiat  şi  la  cusut.  Fără  îndoială,  voia  să-1  umilească,  dar  Tyrion 
făcuse  cu  plăcere  munca  de  croitorie.  Lemore  era  mereu  o  companie 
plăcută,  în  ciuda  tendinţei  ei  de  a-1  dojeni  ori  de  câte  ori  spunea  ceva 
nepoliticos  despre  zei.  Dacă  Griff  vrea  să-mi  dea  rolul  de  bufon,  am  să 
intru  în  joc.  Ştia  că,  undeva,  Lordul  Tywin  Lannister  era  oripilat  şi 
asta  îl  consola. 

Cealaltă  misiune  a  lui  nu  era  nici  pe  departe  ridicolă.  Raţă  are  sabia, 
eu  condeiul  şi  pergamentul.  Griff  îi  poruncise  să  scrie  tot  ce  ştia  despre 
dragonologie.  Sarcina  era  una  formidabilă,  dar  piticul  trudea  în  fiecare 

zi,  consemnând  cât  putea  mai  bine,  aşezat  cu  picioarele  încrucişate  pe 
acoperişul  cabinei. 

Tyrion  citise  foarte  multe  despre  dragoni  de-a  lungul  anilor.  Cea 
mai  mare  parte  a  acelor  relatări  erau  basme  şi  nu  le  puteai  da  crezare, 
iar  cărţile  de  care  făcuse  rost  fllyrio  nu  erau  cele  pe  care  şi  le-ar  fi  putut 
dori.  Ceea  ce  voia,  de  fapt,  era  un  text  complet  din  Focurile  Ţinutului 
Liber,  istoria  Valyriei  scrisă  de  Galendro.  Dar  nicio  copie  completă  nu 
era  cunoscută  în  Westeros,  până  şi  Citadelei  îi  lipseau  douăzeci  şi  şapte 
de  suluri.  Trebuie  să  aibă  o  bibliotecă  în  Vechiul  Volantis,  cu  siguranţă. 
S-ar  putea  să  găsesc  un  exemplar  mai  bun  acolo,  dacă  pot  descoperi  o  cale 
să  pătrund  în  interiorul  Zidurilor  Negre,  către  inima  oraşului. 

Avea  mai  puţine  speranţe  în  privinţa  scrierii  Septonului  Barth, 
Dragoni,  balauri  şi  şerpi  înaripaţi.  Istoria  lor  fantastică.  Barth  fusese 
fiul  unui  fierar,  crescut  la  Debarcaderul  Regelui  în  timpul  domniei 
lui  Jaehaerys  Conciliatorul.  Inamicii  lui  au  susţinut  întotdeauna  că 
era  mai  mult  vrăjitor  decât  septon.  Când  a  venit  pe  Tronul  de  Fier, 
Baelor  cel  Binecuvântat  poruncise  ca  toate  scrierile  lui  Barth  să  fie 
distruse.  Cu  zece  ani  în  urmă,  Tyrion  citise  un  fragment  din  Istoria 
fantastică,  scăpat  de  furia  lui  Baelor  cel  Binecuvântat,  dar  se  îndoia  că 
vreuna  dintre  lucrările  lui  Barth  ajunsese  dincolo  de  marea  îngustă.  Şi, 
desigur,  avea  şi  mai  puţine  şanse  să  dea  de  tomul  fragmentat,  anonim, 
îmbibat  de  sânge,  numit  uneori  Sânge  şi  foc  şi  alteori  Moartea 
Dragonilor,  al  cărui  singur  exemplar  rămas  era  ascuns,  după  cum  se 
presupunea,  într-o  pivniţă  zăvorâtă  de  sub  Citadelă. 

Când  Jumătate-maesterul  îşi  făcu  apariţia,  căscând,  pe  punte, 
piticul  scria  ceea  ce-şi  amintea  referitor  la  împerecherea  dragonilor, 
subiect  asupra  căruia  Barth,  Munkun  şi  Thomax  aveau  puncte  de 
vedere  total  contradictorii.  Haldon  se  îndreptă  cu  paşi  mari  spre  pupă, 
să  urineze  peste  oglindirea  soarelui  pe  apă,  ce  se  sfârteca  la  fiecare 
adiere  de  vânt. 

-  Ar  trebui  să  ajungem  la  confluenţa  cu  râul  Noyne  până  diseară, 
Yollo!  strigă  Jumătate-maesterul. 

Tyrion  ridică  privirea  de  pe  pergament. 

-  Mă  cheamă  Hugor.  Yollo  stă  ascuns  în  pantalonii  mei.  Să-1  scot 
să  se  joace? 

-  Mai  bine  nu.  Ai  putea  să  sperii  ţestoasele.  Zâmbetul  lui  Haldon 
era  tăios  ca  o  lamă  de  pumnal.  Ce  mi-ai  spus  era  numele  străzii  din 
Lannisport  unde  te-ai  născut,  Yollo? 

-  Era  o  uliţă.  N-avea  niciun  nume. 

Tyrion  avea  o  plăcere  maliţioasă  în  a  inventa  detaliile  vieţii 
pitoreşti  a  lui  Hugor  Hill,  cunoscut  şi  ca  Yollo,  un  bastard  din  Lannis- 
port. Cele  mai  bune  minciuni  sunt  garnisite  cu  un  strop  de  adevăr. 
Piticul  ştia  că  avea  accentul  unuia  din  Ţinuturile  Vestului,  al  unuia  de 
obârşie  nobilă,  pe  deasupra,  aşa  că  Hugor  trebuia  să  fie  neapărat  o 
odraslă  a  unui  lord  mărunt.  Născut  în  Lannisport,  fiindcă  Tyrion  îl 
cunoştea  mai  bine  decât  Oraşul  Vechi  ori  Debarcaderul  Regelui,  şi 
fiindcă  majoritatea  piticilor  ajungeau  de  obicei  în  oraşe,  chiar  cei  fătaţi 
de  Jupâneasa  Bumpkin  între  napi.  Satele  nu  aveau  menajerii  groteşti 
sau  spectacole  de  saltimbanci...  dar  aveau  fântâni  cu  duiumul,  care  să 
înghită  pisoii  nedoriţi,  viţeii  cu  trei  capete  ori  pruncii  ca  el. 

-  Văd  că  ai  mai  irosit  nişte  pergament  bun,  Yollo.  Haldon  îşi  legă 
pantalonii. 

-  Nu  putem  fi  toţi  jumătăţi  de  maester.  Mâna  îl  durea.  Tyrion  lăsă 
condeiul  deoparte  şi  îşi  îndoi  degetele  butucănoase.  Ai  chef  de  încă  o 
partidă  de  cyvasse? 

Jumătate-maesterul  îl  bătea  întotdeauna,  dar  era  o  modalitate  de 
a-şi  omorî  timpul. 

-  Diseară.  Ni  te  alături  la  lecţia  Tânărului  Griff? 

-  De  ce  nu?  Cineva  trebuie  să-ţi  corecteze  greşelile. 

Sfioasa  Fecioară  avea  patru  cabine.  Yandry  şi  Ysilla  împărţeau  una. 
Griff  şi  Tânărul  Griff  o  alta.  Septa  Lemore  avea  o  cabină  doar  pentru 
sine,  la  fel  şi  Haldon.  Cabina  lui  Jumătate-maester  era  cea  mai  mare 
dintre  cele  patru.  Un  perete  era  căptuşit  cu  rafturi  pentru  cărţi  şi 
dulăpioare  înţesate  de  suluri  şi  pergamente,  altul  cu  stelaje  pline  de 

alifii,  ierburi  şi  poţiuni.  O  lumină  aurie  cădea  pieziş  prin  sticla 
galbenă,  vălurită,  a  ferestrei  rotunde.  Mobilierul  mai  cuprindea  un 
prici,  o  masă  de  scris,  un  scaun,  un  taburet  şi  masa  de  cyvasee  a  lui 
Jumătate-maester,  pe  care  erau  împrăştiate  piese  sculptate  de  lemn. 

Lecţia  începu  cu  limbile.  Tânărul  Griff  ştia  Limba  Comună  ca  un 
nativ  şi  vorbea  fluent  valyriana  cultă  şi  dialectele  vulgare  din  Pentos, 
Tyrosh,  Myr  şi  Lys  şi  jargonul  comercial  al  marinarilor.  Dialectul 
volanten  era  pentru  el  la  fel  de  nou  ca  pentru  Tyrion,  aşa  că  în  fiecare 
zi  învăţau  câteva  cuvinte  noi,  în  timp  ce  Haldon  le  corecta  greşelile. 
Meereeneana  era  mai  grea,  rădăcinile  ei  erau  tot  valyriene,  dar  ramura 
fusese  altoită  pe  limba  distonantă,  urâtă,  a  Vechiului  Ghis. 

-  Iţi  trebuie  o  albină  în  nas  ca  să  vorbeşti  limba  ghiscari  cum  se 
cuvine,  se  plânse  Tyrion.  Tânărul  Griff  râse,  dar  Jumătate-maester 
nu  spuse  decât: 

-  Repetă. 

Băiatul  se  supuse,  dar,  de  data  aceasta,  îşi  dădu  ochii  peste  cap  când 
rosti  zzzs-ul. 

Are  ureche  mai  bună  decât  mine,  fu  nevoit  să  recunoască  Tyrion, 
dar  aş  pune  pariu  că  limba  mea  e  încă  mai  vioaie. 

După  învăţarea  limbilor,  urmă  geometria.  Aici  băiatul  era  mai 
puţin  priceput,  dar  Haldon  era  un  profesor  răbdător,  iar  Tyrion  putea 
să  se  facă  şi  el  folositor.  învăţase  misterele  pătratelor,  cercurilor  şi 
triunghiurilor  la  Casterly  Rock,  de  la  maesterii  tatălui  său,  şi  îi 
reveneau  în  minte  mai  iute  decât  ar  fi  crezut. 

Când  trecură  la  istorie,  Tânărul  Griff  începu  deja  să-şi  piardă 
răbdarea. 

-  Discutam  despre  istoria  Volantisului,  îi  spuse  Haldon.  Poţi  să-i 
spui  lui  Yollo  care  e  diferenţa  dintre  un  tigru  şi  un  elefant? 

-  Volantis  este  cel  mai  vechi  dintre  Cele  Nouă  Oraşe  Libere,  prima 
fiică  a  Valyriei,  răspunse  flăcăul,  pe  un  ton  plictisit.  După  Urgie, 
volantenilor  le-a  plăcut  să  se  considere  urmaşii  Ţinutului  Liber  şi 
stăpâni  de  drept  ai  lumii,  în  timp  ce  negustorii  şi  cămătarii  sprijineau 

comerţul.  Facţiunile  care  rivalizau  pentru  conducerea  oraşului  au  de- 
venit cunoscute  ca  tigrii  şi,  respectiv,  elefanţii.  Tigrii  au  stăpânit  vreme 
de  aproape  un  secol  după  Urgie.  O  vreme,  au  fost  încununaţi  de  succes. 
O  flotă  volantenă  a  ocupat  Lysul  şi  o  oaste  volantenă  a  capturat  Myrul 
şi,  vreme  de  două  generaţii,  toate  cele  trei  oraşe  au  fost  conduse  dintre 
Zidurile  Negre.  Totul  a  luat  sfârşit  atunci  când  tigrii  au  încercat  să 
înghită  Tyroshul.  Pentosul  a  intrat  în  război  de  partea  Tyroshului, 
împreună  cu  Regele  Furtunii  din  Westeros.  Braavosul  i-a  oferit  o  sută 
de  corăbii  de  război  unui  exilat  din  Lys.  Aegon  Targaryen  a  zburat  de 
la  Piatra  Dragonului,  pe  dragonul  său,  Teroarea  Neagră,  iar  Myrul  şi 
Lysul  s-au  ridicat  la  rebeliune.  Războiul  a  pustiit  Ţinuturile  Discordiei 
şi  a  eliberat  Lysul  şi  Myrul.  Tigrii  au  suferit  şi  alte  înfrângeri.  Flota 
pe  care  au  trimis-o  să  revendice  Valyria  a  dispărut  în  Marea  Furae- 
gândă,  Qohorul  şi  Norvosul  le-au  zdrobit  puterea  pe  Rhoyne,  când 
galerele  de  război  s-au  luptat  pe  Lacul  Pumnalului.  De  la  est  au  venit 
dothrakii,  alungând  oamenii  de  rând  din  colibe  şi  nobilii  de  pe  dome- 
niile lor,  până  când  n-au  mai  rămas  decât  iarbă  şi  ruine  de  la  pădurea 
Qohorului  până  la  izvoarele  Selhorului.  După  un  secol  de  război, 
Volantisul  a  rămas  distrus,  sărăcit  şi  depopulat.  Atunci  s-au  ridicat 
elefanţii.  De  atunci  stăpânesc  ei.  In  anumiţi  ani,  tigrii  aleg  un  triarh, 
în  alţii  nu,  dar  niciodată  mai  mult  de  unul,  aşa  că  elefanţii  conduc 
oraşul  de  trei  sute  de  ani. 

-  întocmai,  zise  Haldon.  Şi  triarhii  actuali? 

-  Malaquo  este  tigru.  Nyessos  şi  Doniphos  sunt  elefanţi. 

-  Şi  ce  lecţie  putem  desprinde  din  istoria  Volantisului? 

-  Dacă  vrei  să  cucereşti  lumea,  cel  mai  bine  e  să  ai  dragoni. 
Tyrion  nu-şi  putu  stăpâni  râsul. 

Mai  târziu,  când  Tânărul  Griff  urcă  pe  punte  să-1  ajute  pe  Yandry 
la  vele  şi  prăjini,  Haldon  aranjă  masa  de  cyvasse  pentru  joc.  Privind, 
cu  ochii  lui  de  culori  diferite,  Tyrion  spuse: 

-  Băiatul  e  strălucit.  Ai  făcut  treabă  bună  cu  el.  Jumătate  din  lorzii 
din  Westeros  nu  sunt  atât  de  învăţaţi,  din  păcate.  Limbi,  istorie, 
cântece,  aritmetică...  un  amalgam  ameţitor  pentru  fiul  unui  mercenar. 

-  O  carte  poate  fi  la  fel  de  periculoasă  ca  o  sabie,  în  mâinile 
potrivite,  zise  Haldon.  încearcă  să-mi  oferi  un  joc  mai  bun  de  data 
asta,  Yollo.  Te  descurci  la  cyvasse  la  fel  prost  ca  la  tumbe. 

-  încerc  să-ţi  adorm  vigilenţa,  răspunse  Tyrion,  în  timp  ce-şi  aranjau 
pietrele  de-o  parte  şi  de  alta  a  unui  paravan  din  lemn  sculptat.  Crezi  că 
tu  m-ai  învăţat  să  joc,  dar  lucrurile  nu  sunt  întotdeauna  aşa  cum  par. 
Poate  că  am  învăţat  jocul  de  la  negustorul  de  brânză,  la  asta  te-ai  gândit? 

-  Illyrio  nu  joacă  cyvasse. 

Nu,  gândi  piticul,  el  joacă  jocul  tronurilor,  iar  tu,  Grijfşi  Raţă  sunteţi 
doar  nişte  piese  pe  care  urmează  să  le  mute  unde  vrea  şi  să  le  sacrifice  la 
nevoie,  întocmai  cum  l-a  sacrificat  pe  Viserys. 

-  Atunci  vina  trebuie  să  cadă  asupra  ta.  Dacă  joc  prost,  tu  eşti 
responsabil. 

Jumătate-maesterul  chicoti. 

-  Yollo,  am  să-ţi  duc  dorul  după  ce-ţi  taie  piraţii  beregata. 

-  Unde  sunt  aceşti  vestiţi  piraţi?  încep  să  cred  că  i-aţi  inventat  tu 
şi  Illyrio. 

-  Sunt  ciopor  pe  porţiunea  de  râu  dintre  Ar  Noy  şi  Tristeţi.  Mai  sus 
de  ruinele  oraşului  Ar  Noy,  râul  e  stăpânit  de  oamenii  Qhohorului,  iar 
mai  jos  de  Tristeţi  puterea  o  au  galerele  Volantisului,  dar  niciunul 
dintre  oraşe  nu  revendică  apele  dintre  ele,  aşa  că  piraţii  le-au  luat  în 
stăpânire.  Lacul  Pumnalului  e  plin  de  insule,  unde  stau  la  pândă  în 
grote  ascunse  şi  fortăreţe  secrete.  Eşti  gata? 

-  Pentru  tine?  Fără  doar  şi  poate.  Pentru  piraţi?  Mai  puţin. 
Haldon  îndepărtă  paravanul.  Fiecare  cercetă  formaţia  de  deschidere 

a  celuilalt. 

-  începi  să  înveţi,  remarcă  Jumătate-maesterul. 

Tyrion  fu  cât  pe-aci  să-şi  înhaţe  dragonul,  dar  se  răzgândi.  Ultima 
oară  când  îl  scosese  prea  devreme  îl  pierduse  pentru  un  trebuşet. 

-  Dacă  ne  întâlnim  într-adevăr  cu  aceşti  fabuloşi  piraţi,  s-ar  putea 
să  mă  întovărăşesc  cu  ei.  Am  să  le  spun  că  numele  meu  e  Hugor 
Jumătate-maester. 

îşi  mută  calul  uşor  către  munţii  lui  Haldon. 
Haldon  răspunse  cu  un  elefant. 

-  Hugor  Jumătate-Creier  ţi  s-ar  potrivi  mai  bine. 

-  N-am  nevoie  decât  de  jumătate  de  creier  ca  să  te  egalez.  Tyrion 
îşi  mută  calul  greu  în  sprijinul  celui  uşor.  Poate  ai  vrea  să  pui  rămăşag 
pe  rezultat? 

Jumătate-maesterul  arcui  o  sprânceană. 
-Cât? 

-  Eu  n-am  bani.  Vom  juca  pe  secrete. 

-  Griff  mi-ar  tăia  limba. 

-  Ţi-e  frică,  nu-i  aşa?  Mie  mi-ar  fi,  în  locul  tău. 

-  Ziua  în  care  o  să  mă  baţi  tu  la  cyvasse  va  fi  aceea  când  o  să-mi  iasă 
broaşte-ţestoase  din  fund.  Jumătate-maesterul  mută  suliţele.  Trebuie 
să  pariezi,  piticule. 

Tyrion  întinse  o  mână  după  dragonul  său. 

Trei  ore  mai  târziu,  piticul  urcă,  în  cele  din  urmă,  din  nou  pe 
punte,  să  se  uşureze. 

Raţă  îl  ajuta  pe  Yandry  să  coboare  o  velă,  în  timp  ce  Ysilla  luă 
cârma.  Soarele  atârna  jos,  deasupra  stufărişului  ce  se  întindea  de-a 
lungul  malului  vestic,  când  vântul  începu  să  bată  în  rafale.  Am 
nevoie  de  o  ploscă  de  vin,  gândi  piticul.  II  dureau  picioarele  de-atâta 
stat  pe  taburet  şi  se  simţea  atât  de  ameţit  încât  avea  noroc  că  nu 
cădea  în  râu. 

-  Yollo!  strigă  Raţă.  Unde-i  Haldon? 

-  S-a  dus  să  se  culce,  are  o  problemă.  Ii  ies  ţestoase  pe  fund. 

II  lăsă  pe  cavaler  să-i  desluşească  singur  vorbele  şi  urcă  scara  către 
acoperişul  cabinei.  Departe,  spre  est,  se  lăsa  întunericul,  în  spatele 
unei  insule  stâncoase. 

Septa  Lemore  îl  găsi  acolo. 

-  Simţi  furtunile  în  aer,  Hugor  Hill?  Lacul  Pumnalului  e  în  faţa 
noastră,  acolo  unde  mişună  piraţii.  Şi  dincolo  se  află  Tristeţile. 

Nu  ale  mele.  Eu  port  cu  mine  propriile-mi  tristeţi  oriunde  merg.  Se 
gândi  la  Tysha  şi  se  întrebă  unde  se  duc  târfele.  De  ce  nu  la  Volantis? 
Poate  că  am  s-o  găsesc  acolo.  Omul  trebuie  sâ-şi  păstreze  speranţa.  Se 
întreba  ce  i-ar  spune.  îmi  pare  rău  că  i-am  lăsat  să  te  siluiască,  dragostea 
mea,  credeam  că  eşti  târfă.  A  i  puterea  să  mă  ierţi?  Vreau  să  mă  întorc  în 
căscioara  noastră,  la  viaţa  noastră  pe  când  eram  soţ  şi  soţie. 

Insula  se  micşoră  în  spatele  lor.  Tyrion  văzu  ruine  înălţându-se 
de-a  lungul  malului  estic:  ziduri  strâmbe  şi  turnuri  căzute,  domuri 
sparte  şi  şiruri  de  stâlpi  de  lemn  putreziţi,  străzi  inundate  de  noroi 
şi  năpădite  de  muşchi  roşietici.  Alt  oraş  mort,  de  zece  ori  mai  mare 
decât  Ghoyan  Drohe.  Acolo  vieţuiau  acum  broaşte-ţestoase,  imense 
sfarmă-oase.  Piticul  le  vedea  tolănite  la  soare,  movile  negre  şi  maro 
cu  şanţuri  zimţate  pe  mijloc.  Câteva  văzură  Sfioasa  Fecioară  şi  se 
scufundară  în  adâncul  apei,  stârnind  valuri  mici.  Nu  era  un  loc  bun 
pentru  înotat. 

Apoi,  printre  copacii  contorsionaţi,  pe  jumătate  înecaţi,  şi  străzile 
largi  şi  ude,  zări  sclipirea  argintie  a  soarelui  pe  apă.  Alt  râu,  îşi  dădu 
seama  imediat,  curgând  către  Rhoyne.  Ruinele  deveneau  tot  mai  înalte 
pe  măsură  ce  uscatul  se  îngusta,  până  când  oraşul  se  termină  într-un 
promontoriu  unde  se  aflau  rămăşiţele  unui  colosal  palat  de  marmură 
roz  şi  verde,  ale  cărui  cupole  prăbuşite  şi  turle  frânte  se  profilau, 
imense,  deasupra  unui  şir  de  galerii  acoperite.  Tyrion  văzu  şi  alte 
ţestoase  dormind  în  debarcaderele  unde  cândva  ar  fi  putut  acosta  zeci 
de  nave.  Atunci  ştiu  unde  se  afla.  Acela  a  fost  palatul  Nymeriei  şi  acestea 
sunt  ruinele  oraşului  ei,  Ny  Sar. 

-  Yollo!  strigă  Yandry,  când  Sfioasa  Fecioară  trecu  de  promontoriu, 
mai  povesteşte-mi  despre  râurile  alea  din  Westeros,  la  fel  de  mari  ca 
Mama  Rhoyne. 

-  N-am  ştiut!  răspunse  el.  Niciun  râu  din  Cele  Şapte  Regate  nu  e 
pe  jumătate  cât  acesta. 

Râul  care  tocmai  li  se  alăturase  era  frate  geamăn  cu  cel  pe  care 
veniseră,  iar  acela  singur  fusese  aproape  cât  Manderul  sau  Tridentul. 

-  Acesta  este  Ny  Sar,  unde  Mama  îşi  întâmpină  Fiica  Sălbatică, 
Noyne,  îi  explică  Yandry,  dar  ea  nu  ajunge  în  punctul  său  cel  mai  larg 
până  nu  se  uneşte  cu  celelalte  fiice.  La  Lacul  Pumnalului,  năvăleşte  râul 
Qhoyne,  Fiica  întunecată,  plină  de  aur  şi  ambră  din  Secure  şi  conuri  de 
pin  din  Pădurea  Qohor.  Apoi,  spre  sud,  Mama  se  uneşte  cu  Lhorulu, 
Fiica  Zâmbitoare  din  Câmpiile  de  Aur.  In  locul  în  care  se  întâlnesc  se 
înălţa  odinioară  Chroyane,  oraşul  festival,  unde  străzile  erau  din  apă  şi 
casele  din  aur.  Apoi  iarăşi  spre  sud  şi  iar  spre  est,  lungi  kilometri,  până 
când,  în  cele  din  urmă,  apare  pe  furiş  Selhornu,  Fecioara  Sfioasă,  care 
îşi  ascunde  apele  zbuciumate  prin  stufăriş.  Acolo,  Mama  Rhoyne  se 
lărgeşte  atât  de  mult,  încât  un  om  cu  o  barcă  aflat  în  mijlocul  râului  nu 
poate  zări  niciunul  dintre  maluri.  Vei  vedea,  micul  meu  prieten. 

Voi  vedea,  gândea  piticul,  când  zări  o  unduire  în  faţa  lor,  la  nici  şase 
metri  de  barcă.  Era  gata  să-i  atragă  atenţia  lui  Lemore,  când  valul  ţâşni 
la  suprafaţă,  înclinând  într-o  parte  Sfioasa  Fecioară. 

Era  o  altă  broască-ţestoasă,  o  ţestoasă  cu  coarne,  uriaşă,  cu  carapacea 
verde-închis  acoperită  de  pete  maro  şi  năpădită  de  muşchi  de  apă  şi 
moluşte  negre  de  râu.  înălţă  capul  şi  răcni,  un  răget  gutural,  bubuitor, 
mai  sonor  decât  orice  corn  de  război  pe  care-1  auzise  vreodată  Tyrion. 

-  Suntem  binecuvântaţi!  striga  în  gura  mare  Ysilla,  cu  lacrimile 
şiroind  pe  faţă.  Suntem  binecuvântaţi,  suntem  binecuvântaţi! 

Raţă  chiuia,  la  fel  şi  Tânărul  Griff .  Haldon  ieşi  pe  punte  să  afle  cauza 
agitaţiei...  dar  prea  târziu.  Ţestoasa  uriaşă  dispăruse  înapoi  sub  apă. 

-  Ce-a  stârnit  toată  hărmălaia  asta?  întrebă  Jumătate-maesterul. 

-  O  ţestoasă,  răspunse  Tyrion.  O  ţestoasă  mai  mare  decât  barca  asta. 

-  A  fost  el!  strigă  Yandry.  Bătrânul  Râului. 

Şi  de  ce  nu?  Tyrion  rânji.  Zei  şi  minuni  apar  mereu,  să  însoţească 
naşterea  regilor. 


DAVOS 


Moaşa  Veselă  se  furişă  în  Portul  Alb  odată  cu  fluxul  de  seară,  cu 
vela  ei  peticită  unduindu-se  cu  fiecare  pală  de  vânt. 

Era  o  corabie  bătrână  şi  nici  măcar  în  tinereţe  nimeni  n-o  conside- 
rase frumoasă.  Galionul  ei  înfăţişa  o  femeie  zâmbitoare  care  ţinea  un 
prunc  de-un  picior,  dar  atât  obrajii  femeii,  cât  şi  fundul  copilului  erau 
mâncaţi  de  cari.  Numeroase  straturi  de  vopsea  maro-gălbuie  îi  acope- 
reau coca;  pânzele  ei  erau  gri  şi  zdrenţuite.  Nu  era  o  navă  care  să-ţi 
atragă  privirea,  doar  poate  ca  să  te  minunezi  cum  de  se  menţinea  pe 
linia  de  plutire.  Moaşa  Veselă  era  cunoscută  şi  în  Portul  Alb.  Patru  ani 
făcuse  un  negoţ  modest  între  portul  acela  şi  Sisterton. 

Nu  era  sosirea  pe  care  o  anticipase  Davos  Seaworth  când  pornise 
la  drum  cu  Salla  şi  flota  lui.  Toate  păruseră  mai  simple  pe  atunci. 
Corbii  nu-i  aduseseră  Regelui  Stannis  loialitatea  Portului  Alb,  aşa  că 
înălţimea  Sa  hotărâse  să  trimită  un  emisar  care  să  trateze  cu  Lordul 
Manderly  în  persoană.  Ca  dovadă  a  puterii  sale,  Davos  urma  să 
sosească  la  bordul  galerei  de  război  a  lui  Salla,  Valyriana,  cu  restul 
flotei  lysene  în  urmă.  Toate  navele  erau  vărgate:  negru  şi  galben,  roz 
şi  albastru,  verde  şi  alb,  violet  şi  auriu.  Lysenilor  le  plăceau  culorile 
vii,  iar  Salladhor  Saan  era  cel  mai  colorat  dintre  toţi.  Salladbor  cel 
Splendid,  gândi  Davos,  dar  furtunile  au  scris  sfârşitul  întregii  poveşti. 

Acum  trebuia  să  se  furişeze  în  oraş  ca  un  contrabandist,  aşa  cum  ar 
fi  făcut  acum  douăzeci  de  ani.  Până  când  afla  cum  stăteau  lucrurile  acolo, 
era  mai  prudent  să  joace  rolul  unui  marinar  de  rând,  nu  al  unui  lord. 

Zidurile  din  piatră  văruită  ale  Portului  Alb  se  înălţau  în  faţa  lor,  pe 
ţărmul  estic,  acolo  unde  Cuţitul  Alb  se  împlânta  în  estuar.  O  parte 
dintre  fortificaţiile  oraşului  fuseseră  întărite  de  când  fusese  Davos  acolo 
ultima  dată,  cu  şase  ani  în  urmă.  Zăgazul  care  despărţea  porturile 
interioare  de  cele  exterioare  fusese  fortificat  cu  un  lung  zid  de  piatră, 
înalt  de  zece  metri  şi  lung  de  un  kilometru  şi  jumătate,  cu  turnuri  la 
fiecare  o  sută  de  metri.  Dinspre  Stânca  Focilor,  unde  cândva  fuseseră 
doar  ruine,  se  înălţa  fum.  Asta  ar  putea  fi  bine  sau  rău,  în  funcţie  de  ce 
parte  se  situează  Lordul  Wyman. 

Lui  Davos  îi  plăcuse  întotdeauna  acest  oraş,  de  când  venise  acolo 
pentru  prima  oară,  ca  mus  pe  Pisica  Tărcată.  Deşi  mic  în  comparaţie 
cu  Oraşul  Vechi  şi  Debarcaderul  Regelui,  era  curat  şi  ordonat,  cu  străzi 
pietruite  drepte,  uşor  de  străbătut.  Casele  erau  construite  din  piatră 
văruită,  cu  acoperişuri  ţuguiate  din  plăci  de  ardezie  gri-închis.  Roro 
Uhoris,  bătrânul  căpitan  arţăgos  al  Pisicii  Tărcate,  obişnuia  să  susţină 
că  poate  deosebi  un  port  de  altul  doar  după  miros.  Oraşele  erau  ca 
femeile,  afirma  el:  fiecare  are  parfumul  său  unic.  Oraşul  Vechi  era  plin 
de  flori,  ca  o  matroană  parfumată.  Lannisport  era  o  lăptăreasă, 
proaspătă  şi  viguroasă,  cu  fum  de  lemn  ars  în  păr.  Debarcaderul 
Regelui  duhnea  ca  o  târfă  nespălată.  Dar  mirosul  Portului  Alb  era 
înţepător  şi  sărat  şi  cu  un  uşor  iz  de  peşte. 

-  Miroase  aşa  cum  ar  trebui  să  miroasă  o  sirenă,  spusese  Roro. 
Ca  marea. 

încă  miroase,  gândi  Davos,  dar  simţea  şi  iz  de  turbă  arsă  adiind 
dinspre  Stânca  Focilor.  Stânca  din  mare  domina  împrejurimile  portului 
exterior,  o  ridicătură  masivă,  gri-verzuie,  ce  se  înălţa  cincisprezece  metri 
deasupra  valurilor.  Vârful  ei  era  încununat  de  un  cerc  de  pietre  tocite, 
un  fort  circular  al  Primilor  Oameni,  care  rămăsese  pustiu  şi  părăsit 
vreme  de  sute  de  ani.  Acum  nu  era  pustiu.  Davos  vedea  scorpioni  şi 

aruncătoare  de  flăcări  în  spatele  pietrelor  neclintite,  şi  arbaletişti  iţindu-se 
printre  ele.  Trebuie  să  fie  frig  acolo,  sus,  şi  umezeală.  In  toate  vizitele  sale 
anterioare,  pe  pietrele  de  la  baza  stâncii  puteau  fi  zărite  foci  tolănite  la 
soare.  Bastardul  Orb  le  număra  ori  de  câte  ori  Pisica  Tărcată  ieşea  din 
Portul  Alb.  Cu  cât  erau  mai  multe,  zicea  Roro,  cu  atât  mai  mult  noroc 
urma  să  aibă  în  călătoria  lor.  Acum  nu  erau  foci.  Fumul  şi  soldaţii  le 
alungaseră.  Un  om  mai  înţelept  ar  vedea  în  asta  un  semnal  de  alarmă.  Dacă 
aş  fi  avut  un  dram  de  minte,  aş  fi  plecat  cu  Salla.  Ar  fi  putut  să  se  întoarcă 
în  sud,  la  Myra  şi  la  băieţii  lor.  Am  pierdut  patru  fii  în  slujba  regelui,  iar 
cel  de-al  cincilea  îi  e  scutier.  Ar  trebui  să  am  dreptul  să  mă  bucur  de  cei  doi 
fii  care  mi-au  rămas  acasă.  A  trecut  prea  mult  de  când  nu  i-am  văzut. 

Casa  Manderly  de  la  Portul  Alb  şi  Casa  Bolton  de  la  Dreadfort  nu 
se  iubeau,  aşa  îi  spuseseră  fraţii  în  negru,  la  Rondul  de  Est.  Tronul  de 
Fier  îl  ridicase  pe  Roose  Bolton  la  rangul  de  Păzitor  al  Nordului,  aşa 
că  era  firesc  ca  Wyman  Manderly  să  se  declare  de  partea  lui  Stannis. 

Portul  Alb  nu  poate  să  reziste  singur.  Oraşul  are  nevoie  de  un  aliat,  un 
protector.  Lordul  Wyman  are  nevoie  de  Regele  Stannis  la  fel  de  mult  cât 
are  Stannis  nevoie  de  el.  Sau  aşa  se  vedeau  lucrurile  de  la  Rondul  de  Est. 

Sistertonul  a  slăbit  acele  speranţe.  Dacă  Lordul  Borell  spunea 
adevărul  şi  Casa  Manderly  voia  să-şi  unească  forţele  cu  Boltonii  şi  cu 
Freyii...  nu,  Davos  nu  avea  de  gând  să  stăruie  asupra  acestui  gând.  Avea 
să  afle  adevărul  destul  de  curând.  Se  ruga  să  nu  fi  venit  prea  târziu. 

Stăvilarul  ascunde  portul  interior,  îşi  dădu  el  seama,  în  timp  ce 
Moaşa  Veselă  îşi  cobora  pânzele.  Portul  exterior  era  mai  mare,  dar  cel 
interior  oferea  un  spaţiu  mai  bun  de  ancorare,  apărat  de  zidul  oraşului 
într-o  parte  şi  de  structura  impunătoare  a  Vizuinii  Lupilor,  în  cealaltă, 
iar  acum  şi  de  stăvilar.  La  Rondul  de  Est  la  Mare,  Cotter  Pyke  îi 
spusese  lui  Davos  că  Lordul  Wyman  construieşte  galere  de  război.  Ar 
fi  putut  să  fie  vreo  douăzeci  de  nave  în  spatele  acelor  ziduri,  aşteptând 
doar  un  semn  să  pornească  la  drum. 

Dincolo  de  zidurile  albe  şi  groase  ale  oraşului,  Noul  Castel  se  înălţa 
semeţ  şi  palid,  pe  colina  lui.  Davos  vedea  şi  acoperişul  în  formă  de  cupolă 

al  Septului  Zăpezilor,  înconjurat  de  statuile  înalte  ale  Celor  Şapte.  Casa 
Manderly  adusese  Credinţa  în  Nord,  când  fusese  alungată  din  Reach. 
Portul  Alb  avea  şi  o  pădure  a  zeilor,  un  talmeş-balmeş  de  rădăcini,  crengi 
şi  pietre  închise  în  spatele  zidurilor  negre  şi  scorojite  ale  Vizuinii  Lu- 
pilor, o  străveche  fortăreaţă  care  acum  slujea  doar  ca  închisoare.  Dar,  în 
cea  mai  mare  parte  a  timpului,  septonii  domneau  acolo. 

Tritonul  Casei  Manderly  se  zărea  peste  tot,  fluturând  pe  turnurile 
Noului  Castel,  deasupra  Porţii  Focilor  şi  de-a  lungul  zidurilor  oraşului. 
La  Rondul  de  Est,  oamenii  Nordului  susţineau  că  Portul  Alb  va 
rămâne  pe  veci  loial  Winterfellului,  dar  Davos  nu  vedea  nicăieri  lupul 
străvechi  al  Casei  Stark.  Nici  lei  nu  sunt.  Separe  că  Lordul  Wyman  nu 
s-a  declarat  încă  în  favoarea  lui  Tommen,  altfel  ar  fi  ridicat  flamurile. 

Debarcaderele  erau  înţesate.  De-a  lungul  pieţei  de  peşte  erau  legate 
de-a  valma  nave  de  tot  felul,  descărcându-şi  capturile.  Văzu  acolo  şi 
poduri  plutitoare,  bărci  lungi  şi  suple,  cu  construcţie  robustă,  ca  să  în- 
frunte curenţii  iuţi  şi  nesiguri  ai  Cuţitului  Alb.  Insă  vasele  maritime 
îl  interesau  pe  el  cel  mai  mult:  două  carace  la  fel  de  mohorâte  şi  jerpe- 
lite ca  Moaşa  Veselă,  galera  de  negoţ  Dansatoarea  Furtunii,  corăbiile 
Bravul  Magister  şi  Cornul  Abundenţei,  o  galeră  din  Braavos,  care  se 
distingea  prin  coca  şi  pânzele  violet... 

...şi,  în  depărtare,  corabia  de  război. 

La  vederea  ei,  simţi  lama  unui  pumnal  sfârtecându-i  toate  speranţele. 
Coca  ei  era  neagră  cu  auriu,  iar  galionul,  un  leu  cu  laba  ridicată.  Steaua 
Leului  scria  pe  pupă,  sub  o  flamură,  purtând  însemnele  regelui-copil  de 
pe  Tronul  de  Fier.  Cu  un  an  în  urmă,  n-ar  fi  ştiut  să  le  citească,  dar 
Maester  Pylos  îl  învăţase  unele  dintre  litere,  pe  când  se  afla  la  Piatra 
Dragonului.  In  sfârşit,  acum,  cititul  îi  oferi  puţină  satisfacţie.  Davos  se 
rugase  ca  nava  să  se  fi  pierdut  în  aceleaşi  furtuni  care  decimaseră  flota 
lui  Salla,  dar  zeii  nu  fuseseră  atât  de  buni.  Freyii  erau  acolo  şi  avea  să  fie 
nevoit  să-i  înfrunte. 

Moaşa  Veselă  se  legă  de  capătul  unei  dane  de  lemn,  mâncate  de 
vânturi  şi  de  ploi,  în  portul  exterior,  departe  de  Steaua  Leului.  In  timp 

ce  echipajul  ancoră  bine  nava  la  mal  şi  cobora  pasarela,  căpitanul  se 
apropie  agale  de  Davos.  Casso  Mogat  era  o  corcitură  a  mării  înguste, 
născut  dintr-o  târfă  din  Sisterton  şi  un  vânător  de  balene  din  Ibben. 
Măsura  puţin  peste  un  metru  cincizeci,  era  foarte  păros  şi  îşi  vopsea 
părul  şi  mustăţile  în  culoarea  verde  a  muşchiului.  Asta  îl  făcea  să  arate 
ca  o  buturugă  de  copac  în  cizme  galbene.  In  ciuda  înfăţişării  sale,  părea 
un  bun  navigator,  deşi  era  un  căpitan  aspru  cu  echipajul. 

-  Cât  vei  lipsi? 

-  O  zi,  cel  puţin.  Poate  mai  mult. 

Davos  descoperise  că  lorzilor  le  plăcea  să  te  facă  să  aştepţi.  Bănuia 
că  făceau  asta  ca  să  te  ţină  încordat  şi  ca  să-şi  demonstreze  puterea. 

-  Moaşa  va  zăbovi  aici  trei  zile.  Nu  mai  mult.  O  să  fiu  căutat 
la  Sisterton. 

-  Dacă  lucrurile  merg  bine,  aş  putea  fi  înapoi  până  mâine. 

-  Şi  dacă  merg  prost? 

S-ar  putea  să  nu  mă  mai  întorc  deloc. 

-  Nu  trebuie  să  mă  aştepţi. 

Doi  vameşi  se  căţărau  la  bord,  chiar  când  el  cobora  pasarela,  dar 
niciunul  nu-i  acordă  nici  măcar  o  privire.  Erau  acolo  să-1  întâlnească  pe 
căpitan  şi  să  inspecteze  cala;  marinarii  de  rând  nu-i  interesau  şi  Davos 
avea  o  înfăţişare  cât  se  poate  de  comună.  Era  de  statură  medie,  cu  faţa 
de  ţăran  isteţ  bătătorită  de  vânt  şi  de  soare,  cu  barba  sură  şi  părul  casta- 
niu împestriţat  cu  fire  cărunte  din  belşug.  Veşmintele  sale  erau  obişnuite 
şi  ele:  pantaloni  maro  şi  tunică  albastră,  o  mantie  din  lână  nevopsită, 
prinsă  cu  o  agrafă  de  lemn.  Purta  o  pereche  de  mănuşi  din  piele  pătate 
de  sare,  ca  să-şi  ascundă  degetele  pe  care  i  le  ciuntise  Stannis,  cu  mulţi 
ani  în  urmă.  Davos  nu  arăta  defel  a  lord,  darămite  a  Mână  a  Regelui.  Cu 
atât  mai  bine,  până  afla  cum  stăteau  lucrurile  pe-acolo. 

îşi  croi  drum  de-a  lungul  debarcaderului  şi  prin  piaţa  de  peşte.  Bravul 
Magister  încărca  nişte  mied.  Butoaiele  erau  stivuite  câte  patru  de-a 
lungul  cheiului.  In  spatele  unei  stive  zări  trei  marinari  jucând  zaruri. 
Mai  departe,  vânzătoarele  de  peşte  strigau  captura  zilei  şi  un  băiat  bătea 

ritmul  la  o  tobă,  în  timp  ce  un  urs  bătrân  şi  jerpelit  dansa  în  cerc  pentru 
un  grup  de  contrabandişti  ai  râurilor.  Doi  suliţaşi  fuseseră  postaţi  la 
Poarta  Focilor,  cu  însemnele  Casei  Manderly  pe  piept,  dar  erau  prea 
preocupaţi  să  flirteze  cu  târfa  docului  ca  să  se  sinchisească  de  Davos. 
Poarta  era  deschisă,  bariera-ghilotină  ridicată.  Se  alătură  valului  de 
oameni  care  intrau. 

înăuntru  se  afla  o  piaţă  pietruită  cu  o  fântână  în  mijloc.  Un  triton  de 
piatră  se  înălţa  din  valuri,  înalt  de  şapte  metri,  de  la  tălpi  la  coroană. 
Barba  lui  cârlionţată,  vopsită  în  verde  şi  alb,  era  plină  de  licheni,  iar  unul 
dintre  ţepii  tridentului  său  era  rupt  încă  dinainte  ca  Davos  să  se  fi  născut, 
însă  statuia  reuşea  în  continuare  să  impresioneze.  Bătrânul  Picior-de-Peşte, 
aşa  îl  numeau  localnicii.  Piaţa  purta  numele  unui  oarecare  lord  defunct, 
dar  nimeni  nu-i  spunea  vreodată  altfel  decât  Piaţa  Picior-de-Peşte. 

Piaţa  mişuna  de  oameni  în  după-amiaza  aceasta.  O  femeie  îşi  spăla 
rufele  în  fântâna  lui  Picior-de-Peşte,  atârnându-le  la  uscat  de  tridentul 
său.  Sub  arcadele  colonadei  vânzătorilor  ambulanţi,  scribii  şi  zarafii  se 
puseseră  pe  treabă,  alături  de  un  magician,  o  vindecătoare  şi  un  jongler 
foarte  nepriceput.  Un  bărbat  vindea  mere  dintr-o  roabă  şi  o  femeie 
oferea  heringi  cu  felii  de  ceapă.  Peste  tot  te  împiedicai  de  pui  şi  de  copii. 
Uşile  imense  de  stejar  şi  fier  ale  Vechii  Monetării  fuseseră  închise  de 
fiecare  dată  când  Davos  mai  trecuse  prin  Piaţa  Picior-de-Peşte,  dar  astăzi 
erau  deschise.  înăuntru,  zări  sute  de  femei,  copii  şi  bătrâni,  îngrămădiţi 
pe  podea,  pe  mormane  de  blănuri.  Unii  aprinseseră  focuri  pentru  gătit. 

Davos  se  opri  sub  colonadă  şi  cumpără  un  măr  pentru  o  jumătate 
de  gologan. 

-  Sunt  oameni  care  locuiesc  în  Vechea  Monetărie?  îl  întrebă  pe 
vânzătorul  de  mere. 

-  Cei  care  n-au  unde  să  locuiască.  Oameni  sărmani  de  dincolo  de 
Cuţitul  Alb,  cei  mai  mulţi  dintre  ei.  Şi  oamenii  lui  Hornwood.  Cu 
Bastardul  lui  Bolton  umblând  liber,  toţi  vor  să  fie  între  ziduri.  Nu  ştiu 
ce  are  de  gând  nobilul  lord  cu  ei.  Majoritatea  au  venit  doar  cu  zdrenţele 
de  pe  ei. 

Davos  fu  străfulgerat  de  un  sentiment  de  vinovăţie.  Au  venit  aici 
să-şi  caute  refugiu,  într-un  oraş  neatins  de  lupte,  şi  vin  eu  să-i  târăsc  din 
nou  în  război.  Muşcă  din  măr  şi  se  simţi  vinovat  şi  pentru  asta. 

-  Cum  îşi  fac  rost  de  mâncare? 
Vânzătorul  de  mere  ridică  din  umeri. 

-  Unii  cerşesc.  Alţii  fură.  Multe  fete  tinere  se  vând,  aşa  cum  fac 
întotdeauna  fetele  când  n-au  altceva  de  vânzare.  Orice  băiat  mai  înalt 
de  un  metru  jumate  poate  să-şi  găsească  un  loc  în  cazărmile  nobilului 
lord,  dacă  poate  să  ţină  o  suliţă  în  mână. 

Adună  oameni,  aşadar.  Asta  putea  fi  bine...  sau  rău.  Mărul  era  sec 
şi  făinos,  dar  Davos  se  forţă  să  mai  ia  o  îmbucătură. 

-  Lordul  Wyman  are  de  gând  să  i  se  alăture  Bastardului? 

-  Păi,  răspunse  vânzătorul  de  mere,  data  viitoare  când  nobilul  lord 
vine  pe-aci  să-mi  ceară  un  măr,  n-o  să  uit  să-1  întreb. 

-  Am  auzit  că  fiica  lui  se  mărită  cu  un  Frey. 

-  Nepoata.  Am  auzit  şi  eu,  dar  nobilul  lord  a  uitat  să  mă  invite  la 
nuntă.  Ascultă,  ai  de  gând  să  termini  mărul  ăla?  Iau  restul  înapoi. 
Seminţele  alea-s  bune. 

Davos  îi  aruncă  atunci  cotorul.  Un  măr  rău,  dara  meritat  o  jumătate 
de  gologan  ca  să  aflu  căManderly  adună  oameni.  Se  plimbă  în  jurul  Bătrâ- 
nului Picior-de-Peşte,  pe  lângă  locul  unde  o  tânără  vindea  căni  cu  lapte 
proaspăt  de  la  capra  ei.  Acum,  că  era  acolo,  îşi  amintea  mai  multe  despre 
oraş.  In  direcţia  în  care  arăta  tridentul  Bătrânului  Picior-de-Peşte  se  afla 
o  uliţă  unde  se  vindea  cod  prăjit,  crocant  şi  auriu  pe  dinafară  şi  fraged 
pe  dinăuntru.  Acolo  era  un  bordel,  mai  curat  decât  majoritatea,  unde 
marinarii  se  puteau  bucura  de  compania  unei  femei  fără  să  se  teamă  că 
sunt  jefuiţi  ori  ucişi.  In  direcţia  opusă,  într-una  dintre  casele  lipite  de 
zidurile  Vizuinii  Lupilor,  ca  nişte  scoici  de  carcasa  unei  corăbii  vechi, 
era  cândva  o  berărie  unde  făceau  o  bere  neagră  atât  de  vâscoasă  şi  de 
bună  încât  în  Braavos  sau  în  Portul  Ibben  puteai  să  capeţi  pe-un  butoi 
cât  pe  unul  de  vin  auriu  de  Arbor,  cu  condiţia  ca  localnicii  să-i  lase 
berarului  vreunul  de  vânzare. 

Insă  el  vin  voia,  acru,  negru  şi  aspru.  Traversă  curtea  şi  coborî  un 
şir  de  trepte,  către  o  cramă  numită  Tiparul  Leneş,  în  beciul  unei  ma- 
gazii pline  de  piei  de  oaie.  Pe  vremea  când  era  contrabandist,  Ţiparul 
fusese  renumit  pentru  cele  mai  bătrâne  târfe  şi  cel  mai  prost  vin  din 
Portul  Alb,  împreună  cu  plăcintele  cu  carne  pline  de  untură  şi  zgâr- 
ciuri,  dezgustătoare  în  cele  mai  bune  zile  şi  otrăvitoare  în  cele  mai 
proaste.  Cu  o  asemenea  ofertă,  majoritatea  localnicilor  ocoleau  locul, 
lăsându-1  pentru  marinarii  care  nu  ştiau  altul  mai  bun.  Nu  vedeai 
niciodată  un  străjer  al  oraşului  în  Ţiparul  Leneş,  ori  vreun  vameş. 

Unele  lucruri  nu  se  schimbă  niciodată.  La  Ţiparul  Leneş,  timpul 
încremenise.  Tavanul  boltit  era  negru  de  funingine,  podeaua  era  de 
pământ  bătut,  aerul  mirosea  a  fum,  a  carne  stricată  şi  a  vomă  stătută. 
Lumânările  groase  de  pe  mese  răspândeau  mai  mult  fum  decât  lumină, 
iar  vinul  pe  care  îl  comandă  Davos  era  mai  mult  maro  decât  roşu,  în 
semiîntuneric.  Lângă  uşă  şedeau  şi  beau  patru  târfe.  Când  intră,  una 
dintre  ele  îi  oferi  un  zâmbet  plin  de  speranţă.  Când  Davos  scutură 
din  cap,  femeia  spuse  ceva  care  stârni  râsul  tovarăşelor  ei.  După  aceea, 
niciuna  nu-i  mai  acordă  atenţie. 

In  afară  de  târfe  şi  de  cârciumar,  Davos  avea  tot  Ţiparul  numai 
pentru  el.  Beciul  era  mare,  plin  de  unghere  şi  nişe  întunecoase,  unde 
puteai  să  te  retragi  singur.  îşi  luă  vinul  şi  se  aşeză  într-un  asemenea 
ungher,  cu  spatele  la  perete,  aşteptând. 

In  scurt  timp,  se  pomeni  privind  ţintă  şemineul.  Femeia  roşie 
vedea  viitorul  în  foc,  dar  Davos  Seaworth  nu  văzuse  niciodată  altceva 
decât  umbrele  trecutului,  corăbiile  în  flăcări,  lanţul  incandescent, 
umbrele  verzi  scânteind  peste  pântecele  norilor,  Fortăreaţa  Roşie 
veghind  întunecată  peste  toate.  Davos  era  un  om  simplu,  pe  care-1 
ridicaseră  norocul,  războiul  şi  Stannis.  Nu  înţelegea  ce-i  îndemna  pe 
zei  să  ia  patru  flăcăi  tineri  şi  puternici  precum  fiii  lui,  cruţându-le,  în 
schimb,  tatăl  vlăguit. 

In  unele  nopţi,  se  gândea  că  fusese  lăsat  să-1  salveze  pe  Edric  Storm... 
dar  bastardul  Regelui  Robert  era  deja  la  adăpost,  la  Treptele  de  Piatră, 


272 


GEORGE  R.R.  MARTIN 


şi,  totuşi,  Davos  rămânea.  Oare  zeii  au  vreo  altă  misiune  pentru  mine? 
se  întrebă  el.  Dacă  e  aşa,  s-ar  putea  ca  Portul  Alb  să  facă  parte  din  ea. 
Gustă  vinul,  apoi  vărsă  jumătate  de  cupă  pe  podea,  lângă  piciorul  său. 

Pe  măsură  ce  afară  se  lăsa  întunericul,  băncile  Ţipatului  începură 
să  se  umple  de  marinari.  Davos  îi  strigă  cârciumarului  că  mai  vrea  o 
cupă  de  vin.  Când  veni  cu  vinul,  îi  aduse  şi  o  lumânare. 

-  Mâncare  vrei?  întrebă  bărbatul.  Avem  plăcinte  cu  carne. 

-  Ce  fel  de  carne  e  în  ele? 

-  Ca  de  obicei.  E  bună. 
Târfele  râseră. 

-  E  gri,  vrea  să  zică,  spuse  una. 

-  Tacă-ţi  fleanca  aia  afurisită.  Tu  le  mănânci. 

-  Mănânc  tot  felul  de  rahaturi.  Asta  nu-nseamnă  că-mi  plac. 
Davos  stinse  lumânarea  de  îndată  ce  cârciumarul  se  îndepărtă  şi  se 

aşeză  comod  în  umbră.  Marinarii  erau  cei  mai  mari  clevetitori  din  lume 
când  vinul  curgea,  chiar  dacă  vinul  era  ieftin  ca  acesta.  Nu  trebuia  decât 
să  asculte. 

Cele  mai  multe  lucruri  pe  care  le  auzea  le  aflase  deja  la  Sisterton,  de 
la  Lordul  Godric  ori  de  la  clienţii  obişnuiţi  din  Burta  Balenei.  Tywin 
Lannister  era  mort,  măcelărit  de  fiul  său  pitic;  cadavrul  lui  mirosise 
atât  de  îngrozitor,  încât  nimeni  nu  reuşise  să  intre  în  Marele  Sept  al  lui 
Baelor  zile  în  şir  după  aceea;  doamna  de  Eyrie  fusese  omorâtă  de  un 
cântăreţ;  Degeţel  stăpânea  acum  în  Vale,  dar  Yohn  Royce  Bronzul 
jurase  să-1  doboare;  Balon  Greyjoy  murise  şi  el,  iar  fraţii  lui  se  luptau 
pentru  Stânca  Mării;  Sandor  Clegane  devenise  proscris  şi  cutreiera  de-a 
lungul  Tridentului,  jefuind  şi  omorând;  Myrul,  Lysul  şi  Tyroshul  erau 
implicate  într-un  alt  război;  o  revoltă  a  sclavilor  se  dezlănţuia  în  est. 

Alte  informaţii  erau  de  mai  mare  interes  pentru  Davos:  Robert 
Glover  se  afla  în  oraş  şi  încercase  să  adune  oameni,  fără  mare  succes. 
Lordul  Manderly  rămăsese  surd  la  rugăminţile  lui.  Portul  Alb  era  sătul 
de  război,  cică  ar  fi  spus.  Asta  era  rău.  Casele  Ryswell  şi  Dustin  îi  luaseră 
prin  surprindere  pe  oamenii  de  fier  la  Râul  Fierbinte  şi  le  pârjoliseră 

corăbiile  lungi.  Asta  era  şi  mai  rău.  Iar  acum  Bastardul  lui  Bolton  mergea 
spre  sud  cu  Hother  Umber,  ca  să  atace,  împreună  cu  ei,  Moat  Cailin. 

-  Urgia  Târfelor  în  persoană,  susţinea  un  om  al  râului,  care  tocmai 
adusese  o  încărcătură  de  blănuri  şi  cherestea  în  josul  Cuţitului  Alb.  Cu 
trei  sute  de  suliţaşi  şi  o  sută  de  arcaşi,  continuă  omul.  Li  s-au  alăturat  şi 
unii  oameni  ai  Caselor  Hornwood  şi  Cerwyn. 

Acesta  era  lucrul  cel  mai  rău  dintre  toate. 

-  Lordul  Wyman  mai  bine  ar  trimite  nişte  oameni  să  lupte,  dacă  ştie 
ce-i  de  folos  pentru  el,  zise  un  bătrân  de  la  capătul  mesei.  Lordul  Roose, 
el  e  Păzitor  acum.  E  datoria  de  onoare  a  Portului  Alb  să  răspundă 
chemărilor  lui. 

-  Ce-a  ştiut  vreodată  un  Bolton  despre  onoare?  făcu  cârciumarul 
Tiparului,  umplându-le  din  nou  cupele  cu  vin  maroniu. 

-  Lordul  Wyman  n-o  să  meargă  nicăieri.  E  al  naibii  de  gras. 

-  Am  auzit  că-i  bolnav.  Cică  nu  face  decât  să  doarmă  şi  să  se  văică- 
rească. In  majoritatea  zilelor  se  simte  prea  rău  ca  să  se  ridice  din  pat. 

-  Prea  gras,  vrei  să  zici. 

-  N-are  nicio  legătură  dacă-i  gras  sau  slab,  interveni  cârciumarul. 
Fiul  lui  e  în  mâinile  leilor. 

Nimeni  nu  vorbea  despre  Regele  Stannis.  Nimeni  nu  părea  să  ştie 
măcar  că  înălţimea  Sa  se  dusese  în  Nord,  să  apere  Zidul.  La  Rondul 
de  Est  nu  se  vorbea  decât  despre  sălbatici,  creaturi  şi  uriaşi,  dar  aici 
nimeni  nu  părea  să  se  sinchisească  de  ei. 

Davos  se  aplecă  în  lumina  focului. 

-  Credeam  că  Freyii  i-au  omorât  fiul.  Asta  am  auzit  la  Sisterton. 

-  L-au  omorât  pe  Ser  Wendel,  răspunse  cârciumarul.  Oasele  lui  se 
odihnesc  în  Septul  Zăpezilor,  înconjurate  de  lumânări,  dacă  vrei  să 
arunci  o  privire.  Ser  Wylis,  însă,  e  tot  ostatic. 

Din  ce  în  ce  mai  rău.  Ştiuse  că  Lordul  Wyman  are  doi  fii,  dar  crezuse 
că  erau  morţi  amândoi.  Dacă  Tronul  de  Fier  are  un  ostatic...  Davos 
zămislise  şapte  fii  şi  pierduse  patru  la  Apa  Neagră.  Ştia  că  ar  face  orice 
i-ar  cere  oamenii  sau  zeii  ca  să-i  apere  pe  ceilalţi  trei.  Steffon  şi  Stannis 

erau  la  mii  de  kilometri  depărtare  de  câmpurile  de  luptă,  feriţi  de 
primejdii,  dar  Devan  era  la  Castelul  Negru,  scutier  al  regelui.  Regele  a 
cărui  cauză  ar  putea  să  triumfe  sau  să  cadă  odată  cu  Portul  Alb. 
Tovarăşii  lui  de  pahar  discutau  acum  despre  dragorii. 

-  Eşti  nebun  de  legat,  zise  un  vâslaş  de  pe  Dansatoarea  Furtunii. 
Regele  Cerşetor  e  mort  de  ani  buni.  L-au  decapitat  nişte  lorzi-călăreţi 
dothraki. 

-  Aşa  susţin  ei,  răspunse  bătrânul.  Dar  poate  că  ne  mint.  A  murit 
în  celălalt  capăt  al  lumii,  dacă  o  fi  murit.  Cine  poate  spune?  Dacă  un 
rege  m-ar  vrea  mort,  poate  că  i-aş  face  pe  plac  şi  m-aş  preface  că  sunt 
cadavru.  Niciunul  dintre  noi  nu  i-a  văzut  trupul  neînsufleţit. 

-  Nu  l-am  văzut  nici  pe-al  lui  Joffrey,  nici  pe-al  lui  Robert,  mârâi 
cârciumarul.  Poate  că-s  vii  şi  ei.  Poate  că  Baelor  cel  Binecuvântat  doar 
a  tras  un  pui  de  somn  în  toţi  anii  ăştia. 

Bătrânul  se  strâmbă. 

-  Prinţul  Viserys  n-a  fost  singurul  dragon,  nu-i  aşa?  Suntem  siguri  că 
1-a  omorât  pe  fiul  Prinţului  Rhaegar?  Era  un  ţânc. 

-  Nu  era  şi  vreo  prinţesă?  întrebă  o  târfă.  Era  aceeaşi  care  spusese 
despre  carne  că  era  gri. 

-  Două,  preciză  bătrânul.  Una  era  fiica  lui  Rhaegar,  cealaltă  a 
surorii  lui. 

-  Daena,  interveni  omul  râului.  Aşa  o  chema  pe  soră.  Daena  de 
Piatra  Dragonului.  Sau  era  Daera? 

-  Daena  era  nevasta  bătrânului  Rege  Baelor,  zise  vâslaşul.  Am 
vâslit  cândva  pe  o  corabie  care-i  purta  numele.  Prinţesa  Daena. 

-  Dacă  ar  fi  nevasta  unui  rege,  ar  fi  regină. 

-  Baelor  n-a  avut  nicio  regină.  Era  neprihănit. 

-  Asta  nu  înseamnă  că  nu  s-a  însurat  cu  sora  lui,  zise  târfa.  Numai 
că  nu  s-a  culcat  cu  ea,  atâta  tot.  Când  l-au  făcut  rege,  a  încuiat-o  într-un 
turn.  Şi  pe  celelalte  surori  ale  lui.  Erau  trei. 

-  Daenela,  spuse  tare  cârciumarul.  Aşa  o  chema.  Fiica  Regelui 
Nebun,  vreau  să  zic,  nu  afurisita  de  nevastă  a  lui  Baelor. 

-Daenerys,  îi  corectă  Davos.  I-au  dat  numele  lui  Daenerys,  cea  care 
s-a  căsătorit  cu  Prinţul  Dornului  în  timpul  domniei  lui  Daeron  al  Doilea. 
Nu  ştiu  ce  s-a  ales  de  ea. 

-  Eu  ştiu,  zise  bărbatul  care  stârnise  toată  discuţia  despre  dragoni, 
un  vâslaş  braavosi,  într-o  tunică  mohorâtă  de  lână.  Când  eram  la 
Pentos,  am  acostat  lângă  un  vas  de  negoţ  pe  nume  Fecioara  cu  Ochi 
Negri  şi  m-am  pus  pe  băut  cu  intendentul  căpitanului.  Mi-a  spus  o 
poveste  frumoasă  despre  o  fată  pe  cinste,  care  a  venit  la  bordul  lor  în 
Qarth,  căutând  o  corabie  spre  Westeros,  pentru  ea  şi  trei  dragoni. 
Avea  păr  argintiu  şi  ochi  violet.  „Am  dus-o  chiar  eu  la  căpitan",  mi-a 
jurat  omul,  „dar  n-a  vrut  nici  să  audă,  zicând  că  şofranul  şi  cuişoarele 
aduc  un  profit  mai  mare  şi  că  mirodeniile  nu  dau  foc  velelor..." 

Beciul  răsună  de  râsete.  Davos  nu  li  se  alătură.  Ştia  ce  se  întâmplase 
cu  Fecioara  cu  Ochi  Negri.  Zeii  fuseseră  cruzi  să  lase  un  om  să  străbată 
o  jumătate  de  lume,  apoi  să-1  trimită  să  urmărească  o  lumină  amăgi- 
toare, când  era  aproape  de  casă.  Acel  căpitan  a  fost  mai  curajos  decât 
mine,  gândi  el,  îndreptându-se  spre  uşă.  O  singură  călătorie  spre  est  şi 
puteai  trăi  asemenea  unui  lord  până  la  sfârşitul  vieţii.  Când  fusese  mai 
tânăr,  Davos  visase  să  facă  o  asemenea  călătorie,  dar  anii  trecuseră  în 
zbor,  ca  nişte  fluturi  în  jurul  unei  flăcări,  şi,  cumva,  n-a  fost  niciodată 
momentul  potrivit.  într-o  zi,  îşi  spuse  el.  Intr-o  bună  zi,  când  războiul 
se  va  sfârşi  şi  Regele  Stannis  va  sta  pe  Tronul  de  Fier  şi  nu  va  mai  avea 
nevoie  de  cavaleri  ceapă.  Am  sâ-l  iau  pe  Devan  cu  mine.  Şi  pe  Steff,  şi  pe 
Stanny,  dacă  vor  fi  destul  de  mari.  Vom  vedea  aceşti  dragoni  şi  toate 
minunile  din  lume. 

Afară,  vântul  bătea  în  rafale,  făcând  să  tremure  flăcările  din  felinarele 
cu  ulei  din  curte.  Se  făcuse  mai  frig  de  când  soarele  asfinţise,  dar  Davos 
îşi  aminti  de  Rondul  de  Est  şi  cum  cobora  noaptea  vântul,  vuind,  de  pe 
Zid,  tăind  până  şi  prin  cea  mai  caldă  mantie  şi  îngheţându-ţi  sângele  în 
vene.  Portul  Alb  era  o  baie  fierbinte,  prin  comparaţie. 

Mai  erau  şi  alte  locuri  în  care-şi  putea  umple  urechile:  un  han 
renumit  pentru  plăcintele  cu  mreană,  berăria  unde  obişnuiau  să  bea 

samsarii  de  lână  şi  vameşii,  o  sală  de  spectacole,  unde,  pentru  câţiva  go- 
logani, puteai  avea  parte  de  reprezentaţii  deocheate.  Dar  Davos  simţea 
că  îi  ajunge.  Am  venit  prea  târziu. 

Un  vechi  reflex  îl  făcu  să-şi  ducă  mâna  la  piept,  unde  îşi  păstra 
cândva  oasele  degetelor,  într-un  săculeţ  cu  şnur  de  piele.  Nu  era  nimic 
acolo.  îşi  pierduse  norocul  în  focurile  de  la  Apa  Neagră,  când  îşi 
pierduse  corabia  şi  fiii. 

Ce  trebuie  să  fac?  îşi  strânse  pelerina  mai  bine  în  jurul  trupului.  Să 
urc  colina  şi  să  mă  înfăţişez  la  porţile  Noului  Castel,  cu  o  pledoarie 
inutilă?  Să  mă  întorc  la  Sisterton?  Să  mă  întorc  la  Marya  şi  la  băieţii 
mei?  Să-mi  cumpăr  un  cal  şi  să  pornesc  pe  drumul  regelui,  să-i  spun  lui 
Stannis  că  n-are  niciun  prieten  în  Portul  Alb  şi  nicio  speranţă? 

Regina  Selyse  îi  ospătase  pe  Salla  şi  pe  căpitanii  lui,  cu  o  seară 
înainte  ca  flota  să  ridice  ancora.  Cotter  Pyke  li  se  alăturase,  la  fel  şi  alţi 
patru  înalţi  ofiţeri  ai  Rondului  de  Noapte.  Prinţesa  Shireen  primise 
permisiunea  să  se  alăture  şi  ea.  In  timp  ce  se  servea  somonul,  Ser  Axell 
Florent  făcuse  atmosferă  la  masă  cu  povestea  unui  prinţ  Targaryen 
care  avea  o  maimuţă  drept  animal  de  companie.  Acestui  prinţ  îi  plăcea 
să  îmbrace  animalul  în  hainele  fiului  său  mort  şi  să-şi  închipuie  că  e 
un  copil,  susţinea  Ser  Axell,  şi,  din  când  în  când,  propunea  pentru  el 
căsătorii.  Lorzii  astfel  onoraţi  refuzau  întotdeauna  politicos,  dar, 
fireşte,  refuzau. 

-  Chiar  şi  în  mătase  şi  catifea,  o  maimuţă  rămâne  o  maimuţă, 
spusese  Ser  Axell.  Un  prinţ  mai  înţelept  ar  fi  ştiut  că  nu  poţi  pune  o 
maimuţă  să  facă  treaba  unui  om. 

Oamenii  reginei  au  râs  şi  mai  mulţi  i-au  rânjit  lui  Davos.  Nu  sunt 
maimuţă,  a  gândit  el,  sunt  lord  întocmai  ca  voi  şi  un  om  mai  bun.  Dar 
amintirea  încă  îl  durea. 

Poarta  Focilor  fusese  închisă  pentru  noapte.  Davos  nu  se  putea 
întoarce  pe  Moaşa  Veselă  până  în  zori.  Avea  să  înnopteze  acolo.  Ridică 
privirea  spre  Bătrânul  Picior-de-Peşte,  cu  tridentul  lui  rupt.  Am  venit 
prin  ploaie  şi  furtună.  N-am  să  mă  întorc  fără  să fac  lucrul  pentru  care  am 

venit,  indiferent  cât  de  imposibil  pare.  îşi  pierduse  el  degetele  şi  norocul, 
dar  nu  era  o  maimuţă  îmbrăcată  în  catifea.  Era  Mâna  Regelui. 

Scara  castelului  era  o  stradă  în  trepte,  o  alee  largă  de  piatră  albă, 
care  urca  la  Vizuina  Lupilor,  pe  lângă  apă,  spre  Noul  Castel,  înălţat 
pe  colină.  Sirene  de  marmură  îi  luminau  lui  Davos  drumul,  strângând 
în  braţele  lor  boluri  cu  ulei  de  balenă  aprins.  Când  ajunse  sus,  se  întoarse 
să  privească  înapoi.  De  acolo,  vedea  până  în  porturi.  In  amândouă.  In 
spatele  stăvilarului,  portul  interior  era  plin  de  galere  de  război.  Davos 
numără  douăzeci  şi  trei.  Lordul  Wyman  era  un  om  gras,  dar,  se  pare, 
nu  şi  leneş. 

Porţile  Noului  Castel  fuseseră  închise,  dar  o  poartă  lăturalnică  se 
deschise  când  Davos  strigă  şi  un  străjer  ieşi  să-1  întrebe  ce  vrea.  Cavalerul 
ceapă  îi  arătă  panglica  neagră  cu  auriu,  care  purta  sigiliul  regal. 

-  Trebuie  să-1  văd  imediat  pe  Lordul  Manderly,  spuse  el.  Am  treabă 
cu  el,  numai  şi  numai  cu  el. 


DAENERYS 


Dansatorii  străluceau,  cu  trupurile  netede,  rase,  acoperite  de  un 
strat  subţire  de  ulei.  Torţe  învăpăiate  treceau  răsucindu-se  din  mână 
în  mănă,  în  bubuit  de  tobe  şi  triluri  de  fluier.  Ori  de  câte  ori  două 
torţe  se  încrucişau  în  aer,  o  fată  goală  sălta  printre  ele,  învârtindu-se. 
Lumina  torţelor  sclipea  pe  braţele  uleiate,  pe  piepturi,  pe  fese. 

Cei  trei  bărbaţi  erau  înfierbântaţi.  Imaginea  mădularelor  lor  întărite 
era  aţâţătoare,  deşi  Daenerys  Targaryen  o  găsea,  în  acelaşi  timp,  comică. 
Bărbaţii  erau  toţi  de  aceeaşi  înălţime,  cu  picioare  lungi  şi  abdomenul 
plat,  cu  fiecare  muşchi  atât  de  perfect  conturat  de  parcă  ar  fi  fost  dăltuit 
în  piatră.  Până  şi  feţele  lor  arătau  la  fel,  oarecum...  ceea  ce  era  ciudat, 
de  vreme  ce  unul  avea  pielea  neagră  ca  abanosul,  al  doilea  era  alb  ca 
laptele,  în  timp  ce  al  treilea  scânteia  ca  arama  lustruită. 

Sunt  meniţi  să  mă  stârnească?  Dany  se  foi  între  pernele  ei  de 
mătase.  Lângă  pilaştri,  Nepătaţii  ei  stăteau  ca  nişte  statui,  cu  coifurile 
lor  cu  ţepuşe,  cu  feţele  netede  lipsite  de  orice  expresie.  Spre  deosebire 
de  ceilalţi  bărbaţi.  Reznak  mo  Reznak  privea  cu  gura  căscată,  cu 
buzele  lucindu-i  umede.  Hizdahr  zo  Loraq  îi  spunea  ceva  bărbatului 
de  lângă  el,  deşi,  în  tot  acest  timp,  nu-şi  dezlipea  ochii  de  la  dansatoare. 
Faţa  urâtă,  unsuroasă,  a  lui  Ţeastă-Rasă  era  rigidă  ca  întotdeauna,  dar 
nici  el  nu  rata  nimic. 

Mai  greu  era  de  ştiut  ce  visa  onoratul  ei  oaspete.  Bărbatul  palid, 
uscăţiv,  cu  căutătură  de  uliu,  care  stătea  alături  de  ea  la  masa  de 
onoare,  era  plin  de  splendoare  în  hainele  de  mătase  castanie  şi  brocart, 
cu  ţeasta  pleşuvă  strălucind  în  lumina  torţelor  în  timp  ce  mânca  o 
smochină,  cu  muşcături  mici,  precise,  elegante.  Opalele  licăriră  de-a 
lungul  nasului  lui  Xaro  Xhoan  Daxos,  când  se  întoarse,  să  urmărească 
dansatorii  cu  privirea. 

In  cinstea  lui,  Daenerys  îmbrăcase  o  togă  qartheeană,  un  veşmânt 
diafan,  violet,  croit  astfel  încât  să-i  lase  sânul  stâng  dezgolit.  Părul 
auriu-argintiu,  pieptănat  graţios  peste  umăr,  îi  cădea  aproape  până  la 
sfârc.  Jumătate  dintre  bărbaţii  din  sală  îi  aruncau  priviri  pe  furiş,  dar  nu 
Xaro.  La  fel  a  fost  şi  în  Qarth.  Nu-1  putea  manipula  pe  prinţul  negoţului 
în  felul  acesta.  Dar  trebuie  să-l  manipulez.  Venise  din  Qarth  pe  galionul 
Norul  de  Mătase,  cu  un  alai  de  treisprezece  galere.  Flota  lui  era  răspunsul 
la  o  rugăciune.  Comerţul  din  Meereen  se  împuţinase  până  la  dispariţie 
de  când  Daenerys  abolise  sclavia,  dar  Xaro  avea  puterea  să-l  reînvie. 

Când  tobele  atinseră  un  crescendo,  trei  dintre  fete  săltară  deasupra 
flăcărilor,  învârtindu-se  în  aer.  Dansatorii  le  prinseră  de  talie  şi  le  lăsară 
să  alunece  pe  mădularele  lor.  Dany  privi  fetele  arcuindu-şi  spinările  şi 
încolăcindu-şi  picioarele  în  jurul  partenerilor  lor,  în  timp  ce  fluierele 
se  tânguiau  şi  bărbaţii  zvâcneau  în  ritmul  muzicii.  Daenerys  mai  pri- 
vise actul  dragostei:  dothrakii  se  împreunau  în  văzul  tuturor,  ca  iepele 
şi  armăsarii  lor.  Insă  acum  era  prima  oară  când  vedea  senzualitatea 
transpusă  pe  muzică. 

Faţa  îi  ardea.  Vinul,  îşi  spuse.  Dar,  cumva,  se  pomeni  gândindu-se  la 
Daario  Naharis.  Mesagerul  ei  sosise  în  dimineaţa  aceea.  Ciorile  Furtunii 
se  întorceau  din  Lhazar.  Căpitanul  ei  venea  înapoi  la  ea,  aducându-i 
prietenia  Oamenilor  Miei.  Mâncare  şi  negoţ,  îşi  reaminti.  Nu  m-a 
dezamăgit  şi  nici  n-o  va  face.  Daario  mă  va  ajuta  să-mi  salvez  oraşul. 
Regina  tânjea  să-i  vadă  chipul,  să-i  mângâie  barba  în  furculiţă,  să-i  spună 
păsurile  ei...  dar  Ciorile  Furtunii  erau  încă  la  multe  zile  depărtare, 
dincolo  de  Trecătoarea  Khyzais,  iar  ea  avea  un  regat  de  condus. 

Spaţiul  dintre  stâlpii  purpurii  se  umpluse  de  fum.  Dansatorii  înge- 
nuncheară,  având  capetele  plecate. 

-  Aţi  fost  minunaţi,  le  spuse  Dany.  Rar  mi-a  fost  dat  să  văd  o  ase- 
menea graţie,  o  asemenea  frumuseţe. 

Ii  făcu  semn  lui  Reznak  mo  Reznak  şi  seneşalul  alergă  lângă  ea. 
Broboane  de  sudoare  îi  pătau  ţeasta  pleşuvă,  încreţită. 

-  Condu-i  pe  oaspeţii  noştri  la  băi,  ca  să  se  poată  înviora  şi  du-le 
mâncare  şi  băutură. 

-  Voi  fi  deosebit  de  onorat,  Măreţia  Ta. 

Daenerys  întinse  cupa,  pentru  ca  Irri  să  i-o  umple  din  nou.  Vinul 
era  dulce  şi  tare,  amintind  de  mirosul  mirodeniilor  din  ţinuturile  de 
est,  mult  superior  vinurilor  slabe  ghiscari  care  îi  umpluseră  cupele  în 
ultima  vreme.  Xaro  cercetă  platoul  pe  care  i-1  oferea  Jhiqui  şi  alese  o 
curmală.  Pieliţa  ei  portocalie  se  potrivea  cu  nuanţa  coralului  de  pe 
nasul  lui.  Luă  o  muşcătură  şi  îşi  încreţi  buzele. 

-  E  acră. 

-  Ar  prefera  lordul  meu  ceva  mai  dulce? 

-  Dulceaţa  ţi  se  apleacă.  Fructele  acre  şi  femeile  picante  dau  savoare 
vieţii.  Xaro  luă  încă  o  muşcătură,  mestecă,  înghiţi.  Daenerys,  scumpă 
regină,  nu  pot  să-ţi  spun  cât  e  de  plăcut  să  simt  din  nou  căldura 
prezenţei  tale.  O  copilă  a  plecat  din  Qarth,  pe  cât  de  încântătoare,  pe 
atât  de  pierdută.  M-am  temut  că  e  un  drum  spre  pierzanie,  iar  acum 
o  găsesc  aici,  aşezată  pe  tron,  stăpână  a  unui  străvechi  oraş,  înconjurată 
de  o  puternică  oaste  pe  care  ea  a  ridicat-o  din  visuri. 

Nu,  gândi  ea,  din  sânge  şi  foc. 

-  Mă  bucur  c-ai  venit  la  mine.  îmi  face  plăcere  să-ţi  revăd  chipul, 
prietene. 

Nu  mă  voi  încrede  în  tine,  dar  am  nevoie  de  tine.  Am  nevoie  de  Cei 
Treisprezece  ai  tăi,  am  nevoie  de  corăbiile  tale,  am  nevoie  de  negoţul  tău. 

Vreme  de  secole,  Meereenul  şi  oraşele  sale  surori,  Yunkai  şi  Astapor, 
fuseseră  cuiul  de  osie  al  comerţului  cu  sclavi,  locul  unde  khalii  dothraki 
şi  corsarii  din  Insulele  Baziliscului  îşi  vindeau  ostaticii  şi  unde  restul 

lumii  venea  ca  să  cumpere.  Fără  sclavi,  Meereenul  avea  puţine  de  oferit 
negustorilor.  Cupru  se  găsea  din  belşug  în  munţii  Ghisului,  dar  metalul 
nu  era  atât  de  valoros  pe  cât  fusese  pe  vremea  când  bronzul  stăpânea  lu- 
mea. Cedrii,  cândva  înalţi  de-a  lungul  coastei,  nu  mai  creşteau,  doborâţi 
de  topoarele  Vechiului  Imperiu  sau  pârjoliţi  de  focul  dragonilor  când 
Ghisul  a  pornit  război  împotriva  Valyriei.  După  dispariţia  copacilor, 
pământul  s-a  uscat  sub  soarele  fierbinte  şi  s-a  înălţat  în  nori  roşii,  groşi, 
suflaţi  de  vânt. 

-  Aceste  catastrofe  mi-au  transformat  oamenii  în  proprietari  de 
sclavi,  îi  spusese  Galazza  Galare,  la  Templul  Graţiilor. 

Iar  eu  sunt  catastrofa  care  va  transforma  din  nou  aceşti  stăpâni  de 
sclavi  în  oameni,  îşi  jurase  Dany. 

-  A  trebuit  să  vin,  spuse  Xaro,  pe  un  ton  languros.  Chiar  şi  în  înde- 
părtatul Qarth  mi-au  ajuns  la  urechi  poveşti  înfricoşătoare.  Am  plâns 
când  le-am  auzit.  Se  spune  că  duşmanii  tăi  au  promis  bogăţie,  glorie  şi  o 
sută  de  sclave  fecioare  celui  care  te  va  omorî. 

-  Fiii  Harpiei.  De  unde  ştie  el  asta?  Se  caţără  noaptea  pe  ziduri  şi  le 
taie  beregata  în  somn  sclavilor  eliberaţi.  Când  soarele  răsare,  se  ascund 
ca  gândacii.  Se  tem  de  Fiarele  mele  de  Bronz. 

Skahaz  mo  Kandaq  îi  dăduse  noua  gardă  pe  care  o  ceruse,  formată, 
în  număr  egal,  din  sclavi  eliberaţi  şi  ţeste-rase  din  Meereen.  Patrulau  pe 
străzi  zi  şi  noapte,  cu  glugi  negre  şi  măşti  de  bronz.  Fiii  Harpiei  promi- 
seseră  o  moarte  cumplită  oricărui  trădător  care  îndrăzneşte  s-o  slujească 
pe  regina-dragon,  lui  şi  apropiaţilor  şi  rudelor  deopotrivă.  Aşa  că  oa- 
menii lui  Ţeastă-Rasă  mişunau  ca  şacalii,  bufniţele  şi  alte  vieţuitoare, 
ascunzându-şi  adevărata  faţă. 

-  Aş  putea  avea  motive  să  mă  tem  de  Fii  dacă  m-ar  vedea  cutreierând 
singură  pe  străzi,  dar  numai  dacă  ar  fi  noapte,  iar  eu  aş  fi  goală  şi  neînar- 
mată. Sunt  nişte  laşi. 

-  Cuţitul  unui  laş  poate  ucide  o  regină  la  fel  de  uşor  ca  acela  al 
unui  erou.  Aş  dormi  mai  liniştit  dacă  aş  şti  că  desfătarea  inimii  mele 

îşi  ţine  lorzii  călăreţi  aproape.  în  Qarth,  aveai  trei  călăreţi  de  sânge 
care  nu  te  părăseau  nicio  clipă.  Unde  s-au  dus? 

-  Aggo,  Jhogo  şi  Rakharo  mă  slujesc  încă.  Se  joacă  cu  mine.  Putea 
şi  ea  să  se  joace.  Sunt  doar  o  tânără  care  ştie  puţine  despre  asemenea 
lucruri,  dar  oameni  mai  în  vârstă,  mai  înţelepţi,  îmi  spun  că  pentru  a 
păstra  Meereenul  trebuie  să-i  controlez  împrejurimile,  toate  ţinuturile 
de  la  vest  de  Lhazar,  până  în  sud,  pe  dealurile  Yunkaiului. 

-  împrejurimile  tale  n-au  valoare  pentru  mine.  Insă  tu  ai.  Dacă  ţi 
s-ar  întâmpla  ceva  rău,  lumea  şi-ar  pierde  farmecul. 

-  Eşti  bun,  lordul  meu,  că  îţi  faci  atâtea  griji,  dar  sunt  bine  păzită. 
Dany  arătă  către  locul  unde  stătea  Barristam  Selmy,  cu  o  mână 
odihnindu-se  pe  mânerul  săbiei.  Barristan  cel  Viteaz  i  se  spune.  De 
două  ori  m-a  salvat  de  asasini. 

Xaro  îl  cercetă  în  treacăt  pe  Selmy. 

-  Barristan  cel  Bătrân,  ziceai?  Cavalerul  tău  urs  era  mai  tânăr  şi-ţi 
era  mai  devotat. 

-  Nu  vreau  să  vorbesc  despre  Jorah  Mormont. 

-  Fireşte.  Omul  era  necioplit  şi  păros.  Prinţul  negoţului  se  aplecă 
peste  masă:  Hai  să  vorbim  mai  bine  despre  dragoste,  despre  visuri  şi 
dorinţe  şi  despre  Daenerys,  cea  mai  frumoasă  femeie  din  lume.  Chipul 
tău  mă  îmbată. 

Daenerys  nu  era  străină  de  curtoaziile  exagerate  ale  Qarthului. 

-  Dacă  te-ai  îmbătat,  găseşte  vinului  pricină. 

-  Niciun  vin  nu  e  pe  jumătate  atât  de  îmbătător  ca  frumuseţea  ta. 
Palatul  mi  s-a  părut  gol  ca  un  cavou  de  când  a  plecat  Daenerys  şi  toate 
plăcerile  pe  care  mi  le  oferea  Regina  Oraşelor  aveau  un  gust  amar.  De 
ce  m-ai  părăsit? 

Am  fost  alungată  din  oraşul  tău,  temându-mâ  pentru  viaţa  mea. 

-  Era  timpul.  Qarthul  voia  să  plec. 

-  Cine?  Cei  Neprihăniţi?  Le  curge  apă  prin  vene.  Ghilda  Mirode- 
niilor? Au  lapte  bătut  între  urechi.  Iar  Cei  Nemuritori  sunt  morţi  cu 

toţii.  Ar  fi  trebuit  să  mă  iei  de  bărbat.  Sunt  aproape  sigur  că  ţi-am  cerut 
mâna.  Ţi-am  cerşit-o  chiar. 

-  Doar  de  câteva  zeci  de  ori,  îl  tachină  Dany.  Renunţi  prea  uşor, 
lordul  meu.  Căci  trebuie  să  mă  mărit,  toată  lumea  e  de  acord. 

-  O  khaleesi  trebuie  să  aibă  un  khal,  zise  Irri,  umplând  din  nou 
cupa  reginei  cu  vin.  E  lucru  ştiut. 

-  Să-i  cer  mâna  din  nou?  întrebă  Xaro.  Nu,  cunosc  zâmbetul  acela. 
E  o  regină  crudă,  care  se  joacă  cu  inimile  bărbaţilor.  Negustorii  umili 
ca  mine  nu  sunt  decât  pietre  sub  sandalele  tale  cu  giuvaere. 

O  singură  lacrimă  alunecă  încet  pe  obrazul  lui  palid. 
Dany  îl  cunoştea  prea  bine  ca  să  se  înduioşeze.  Oamenii  din  Qarth 
puteau  să  plângă  la  comandă. 

-  O,  încetează!  Luă  o  cireaşă  din  castronul  de  pe  masă  şi  i-o  aruncă 
înspre  nas.  Poate  că  sunt  o  copilă,  dar  nu  sunt  atât  de  nesăbuită  să  mă 
mărit  cu  un  bărbat  care  găseşte  un  platou  cu  fructe  mai  ispititor  decât 
sânul  meu.  Am  văzut  la  care  dansatori  te  uitai. 

Xaro  îşi  şterse  lacrima. 

-  La  aceiaşi  pe  care-i  urmărea  înălţimea  Ta,  cred.  Vezi,  suntem  la 
fel.  Dacă  nu  vrei  să  mă  iei  de  bărbat,  aş  fi  mulţumit  să  fiu  sclavul  tău. 

-  Nu  vreau  niciun  sclav.  Te  eliberez. 

Nasul  lui  cu  pietre  preţioase  era  o  ţintă  ademenitoare.  De  data 
aceasta,  Dany  aruncă  o  piersică  spre  el. 
Xaro  o  prinse  în  aer  şi  luă  o  muşcătură. 

-  De  unde  a  venit  nebunia  asta?  Ar  trebui  să  mă  consider  norocos 
că  nu  mi-ai  eliberat  sclavii,  pe  când  îmi  erai  oaspete  în  Qarth? 

Eram  o  regină  cerşetoare,  iar  tu  erai  Xaro  din  rândul  Celor  Treisprezece, 
gândi  Dany,  şi  nu  voiai  decât  dragonii  mei. 

-  Sclavii  tăi  păreau  bine  trataţi  şi  mulţumiţi.  Abia  la  Astapor  mi 
s-au  deschis  ochii.  Ştii  cum  erau  făcuţi  şi  antrenaţi  Nepătaţii? 

-  Cu  cruzime.  N-am  nicio  îndoială.  Când  un  fierar  făureşte  o 
sabie,  vâră  lama  în  foc,  o  bate  cu  ciocanul,  apoi  o  cufundă  în  apă  rece 

ca  gheaţa,  ca  să  călească  oţelul.  Dacă  vrei  să  savurezi  gustul  dulce  al 
fructului,  trebuie  să  uzi  pomul. 

-  Pomul  acesta  a  fost  udat  cu  sânge. 

-  Cum  altfel  să  formezi  un  soldat?  Luminăţia  Ta,  ţi-au  plăcut 
dansatorii  mei.  Te-ar  surprinde  dacă  ai  şti  că  sunt  sclavi,  crescuţi  şi 
antrenaţi  în  Yunkai?  Dansează  de  când  au  făcut  primii  paşi.  Cum  altfel 
să  atingă  o  asemenea  perfecţiune?"  Xaro  luă  o  înghiţitură  de  vin.  Sunt 
experţi  şi  în  artele  erotice.  Mă  gândeam  să  ţi-i  dăruiesc,  înălţimea  Ta. 

-  Negreşit.  Dany  nu  era  surprinsă.  Am  să-i  eliberez. 
Asta  îl  făcu  să  tresară. 

-  Şi  ce  vor  face  cu  libertatea?  E  ca  şi  cum  ai  da  unui  peşte  o  armură 
de  zale.  Sunt  făcuţi  să  danseze. 

-  Făcuţi  de  cine?  De  stăpânii  lor?  Poate  că  dansatorii  tăi  ar  prefera 
să  construiască,  să  gătească  sau  să  cultive  pământul.  I-ai  întrebat? 

-  Poate  că  elefanţii  tăi  ar  prefera  să  fie  privighetori.  Nopţile  Meeree- 
nului  ar  fi  pline,  în  loc  de  cântece  dulci,  de  trâmbiţe  bubuitoare,  iar 
pomii  tăi  s-ar  scutura  sub  povara  uriaşelor  păsări  gri.  Xaro  suspină. 
Daenerys,  desfătarea  mea,  sub  acel  dulce  sân  tânăr  bate  o  inimă  du- 
ioasă... dar  primeşte  sfatul  unui  cap  mai  bătrân  şi  mai  înţelept.  Lucrurile 
nu  sunt  întotdeauna  ceea  ce  par.  Multe  din  cele  ce  pot  părea  rele  pot  fi 
bune.  Gândeşte-te  la  ploaie. 

-  La  ploaie?  Mă  crede  neghioabă  sau  doar  un  copil? 

-  Blestemăm  ploaia  când  ne  cade  pe  cap,  dar  fără  ea  am  muri  de  foame. 
Lumea  are  nevoie  de  ploaie...  şi  de  sclavi.  Te  strâmbi,  dar  e  adevărat.  Gân- 
deşte-te la  Qarth.  In  artă,  muzică,  magie,  negoţ,  tot  ce  ne  ridică  deasupra 
animalelor,  Qarthul  se  ridică  deasupra  restului  omenirii,  când  stai  în  vâr- 
ful piramidei...  dar  dedesubt,  în  loc  de  cărămizi,  măreţia  Reginei  Oraşelor 
se  sprijină  pe  spinările  sclavilor.  Intreabă-te,  dacă  toţi  oamenii  ar  trebui  să 
scormonească  în  pământ  după  mâncare,  cum  ar  putea  vreun  om  să  ridice 
ochii  şi  să  admire  stelele?  Dacă  fiecare  dintre  noi  şi-ar  rupe  spinarea 
construind  o  colibă,  cine  ar  mai  înălţa  templele,  ca  să-i  proslăvească  pe  zei? 
Pentru  ca  unii  oameni  să  fie  măreţi,  alţii  trebuie  să  fie  sclavi. 

Era  prea  meşteşugit  la  vorbă  pentru  ea.  Dany  nu  avea  niciun 
răspuns,  doar  o  senzaţie  neplăcută  în  stomac. 

-  Sclavia  nu  e  acelaşi  lucru  cu  ploaia,  insistă  ea.  M-a  plouat  şi  am  fost 
vândută.  Nu  e  acelaşi  lucru.  Nimeni  nu  vrea  să  fie  proprietatea  cuiva. 

Xaro  ridică  nepăsător  din  umăr. 

-  Când  am  acostat  în  oraşul  tău,  întâmplarea  a  făcut  să  văd  pe  malul 
râului  un  bărbat  care  cândva  mi-a  fost  oaspete  la  palat,  un  negustor 
care  vindea  mirodenii  rare  şi  vinuri  alese.  Era  gol  de  la  brâu  în  sus, 
roşu,  cu  pielea  arsă  de  soare  şi  părea  să  sape  o  groapă. 

-  Nu  o  groapă.  Un  şanţ.  Ca  să  aducem  apă  din  râu  pe  câmpuri. 
Vrem  să  plantăm  fasole.  Câmpurile  de  fasole  au  nevoie  de  apă. 

-  Ce  drăguţ  din  partea  vechiului  meu  prieten  să  ajute  la  săpat!  Şi 
ce  surprinzător  pentru  el!  E  posibil  să  nu  fi  avut  de  ales?  Nu,  sigur  că 
nu.  In  Meereen  nu  există  sclavi. 

Dany  roşi. 

-  Prietenul  tău  e  plătit  cu  mâncare  şi  adăpost.  Nu-i  pot  da  înapoi 
bogăţia.  Meereenul  are  nevoie  de  fasole  mai  mult  decât  de  mirodenii 
rare,  iar  fasolea  cere  apă. 

-  Mi-ai  pune  şi  dansatorii  să  sape  şanţuri?  Dulce  regină,  când  m-a 
văzut,  vechiul  meu  prieten  a  căzut  în  genunchi  şi  m-a  implorat  să-1 
cumpăr  ca  sclav  şi  să-1  duc  înapoi  în  Qarth. 

Daenerys  se  simţi  de  parcă  ar  fi  pălmuit-o. 

-  Cumpără-1,  atunci. 

-  Dacă  ţi-e  pe  plac.  Ştiu  că  lui  i-ar  fi.  îşi  puse  mâna  pe  braţul  ei:  Există 
adevăruri  pe  care  numai  un  prieten  ţi  le  poate  spune.  Te-am  ajutat  când  ai 
venit  în  Qarth  ca  cerşetoare,  am  făcut  cale  lungă  şi  am  înfruntat  furtuni 
pe  mare  ca  să  te  ajut  din  nou.  Există  vreun  loc  unde  putem  vorbi  deschis? 

Dany  îi  simţea  căldura  degetelor.  A  fost  cald  şi  în  Qarth,  îşi  aminti 
ea,  până  când  n-a  mai  avut  nevoie  de  mine.  Se  ridică  în  picioare. 

-  Vino,  spuse  ea  şi  Xaro  o  urmă  printre  coloane,  către  treptele 
largi  de  marmură  care  duceau  sus,  în  apartamentele  ei  private  din 
vârful  piramidei. 

-  O,  cea  mai  frumoasă  dintre  femei!  zise  el,  când  începură  să  urce, 
aud  paşi  în  urma  noastră.  Suntem  urmăriţi. 

-  Bătrânul  meu  cavaler  nu  te  sperie,  nu-i  aşa?  Ser  Barristan  a  jurat 
să-mi  păstreze  secretele. 

II  conduse  afară,  pe  terasa  cu  vedere  peste  oraş.  O  lună  plină 
aluneca  pe  cerul  negru  de  deasupra  Meereenului. 

-  Facem  câţiva  paşi?  Dany  îl  luă  de  braţ.  Aerul  era  încărcat  de 
parfumul  florilor  ce  înfloresc  noaptea.  Vorbeai  de  ajutor.  Fă  negoţ 
cu  mine,  atunci.  Meereenul  are  sare  de  vânzare.  Şi  vin... 

-  Vin  ghiscari?  Xaro  se  strâmbă.  Marea  oferă  toată  sarea  de  care 
Qarthul  are  nevoie,  dar  aş  lua  bucuros  câte  măsline  vrei  să-mi  vinzi. 
Şi  ulei  de  măsline. 

-  N-am  de  niciunele  de  oferit.  Proprietarii  de  sclavi  au  ars  copacii, 
spuse  Daenerys.  Măslinele  crescuseră  de  secole  pe  ţărmurile  Golfului 
Sclavilor,  dar  meereenii  îşi  pârjoliseră  străvechile  crânguri  când  oastea 
lui  Dany  se  apropiase,  lăsând-o  să  traverseze  un  pustiu  de  cenuşă. 
Acum  replantăm,  continuă  ea,  dar  un  măslin  are  nevoie  de  şapte  ani 
până  la  primul  rod  şi  de  treizeci  până  să  poată  fi  considerat  cu  adevărat 
productiv.  Ce  spui  de  cupru? 

-  Un  metal  slab,  dar  capricios  ca  o  femeie.  Aurul  însă...  aurul  e 
neprefăcut.  Qarthul  ţi-ar  da  bucuros  aur...  pentru  sclavi. 

-  Meereenul  este  un  oraş  liber  de  oameni  liberi. 

-  Un  oraş  sărac,  care  cândva  a  fost  bogat.  Un  oraş  înfometat,  care 
cândva  a  fost  îmbelşugat.  Un  oraş  însângerat,  care  cândva  a  fost  liniştit. 

Acuzaţiile  lui  o  dureau.  Era  prea  mult  adevăr  în  ele. 

-  Meereenul  va  fi  din  nou  bogat,  îmbelşugat  şi  liniştit.  Şi  liber,  pe 
deasupra.  Du-te  la  dothraki,  dacă  vrei  sclavi  cu  tot  dinadinsul. 

-  Dothrakii  fac  sclavi.  Ghiscarii  îi  antrenează.  Şi,  ca  să  ajungă  în 
Qarth,  lorzii  călăreţi  trebuie  neapărat  să-şi  ducă  ostaticii  peste  pustiul 
roşu.  Ar  muri  sute,  dacă  nu  mii...  şi  mulţi  cai,  împreună  cu  ei.  De  aceea 
niciun  khal  nu  riscă  aşa  ceva.  Şi  încă  un  lucru:  Qarthul  nu  vrea  khalasare 

fremătând  în  preajma  zidurilor  sale.  Duhoarea  pe  care  o  răspândesc  toţi 
acei  cai...  nu  vreau  să  te  jignesc,  Khaleesi. 

-  Un  cal  are  un  miros  onest,  ceea  ce  e  mai  mult  decât  se  poate 
spune  despre  unii  dintre  marii  lorzi  şi  prinţi  ai  negoţului. 

Xaro  ignoră  remarca  usturătoare. 

-  Daenerys,  am  să  fiu  sincer  cu  tine,  aşa  cum  îi  şade  bine  unui 
prieten.  Nu  vei  face  din  Meereen  un  oraş  bogat,  îmbelşugat  şi  liniştit. 
II  vei  duce  doar  la  pieire,  aşa  cum  ai  făcut  cu  Astaporul.  Ştii  că  la 
Coarnele  lui  Hazzat  a  avut  loc  o  bătălie?  Regele  Măcelar  a  dat  bir  cu 
fugiţii  în  palatul  său,  urmat  îndeaproape  de  noii  lui  Nepătaţi. 

-  E  lucru  ştiut.  Oacheşul  Ben  Plumm  a  trimis  veşti  despre  bătălie 
de  pe  câmpul  de  luptă.  Yunkaii  şi-au  cumpărat  alţi  mercenari  şi  două 
legiuni  din  Noul  Ghis  au  luptat  alături  de  ei. 

-  Din  două  se  vor  face  patru,  apoi  zece.  In  plus,  la  Myr  şi  Volantis  au 
fost  trimişi  mesageri  din  Yunkai,  să  tocmească  şi  alţi  luptători.  Compa- 
nia  Pisicii,  Lăncile  Lungi.  Hoinarii.  Unii  spun  că  înţelepţii  Stăpâni  au 
cumpărat  şi  Compania  de  Aur. 

Fratele  ei  Viserys  îi  ospătase  cândva  pe  căpitanii  Companiei  de 
Aur,  în  speranţa  că  se  vor  alătura  cauzei  sale.  I-au  mâncat  mâncarea, 
i-au  ascultat  rugăminţile  şi  au  râs  de  el.  Dany  era  pe  atunci  doar  o  fetiţă, 
dar  îşi  amintea. 

-  Am  şi  eu  mercenari. 

-  Două  companii.  Yunkaii  vor  trimite  douăzeci  împotriva  ta,  dacă 
trebuie.  Iar  când  vor  veni,  nu  vor  veni  singuri.  Tolos  şi  Mantarys  vor 
încheia  în  curând  o  alianţă. 

Era  o  veste  proastă,  dacă  era  adevărată.  Daenerys  trimisese  misiuni  la 
Tolos  şi  Mantarys,  sperând  să-şi  găsească  spre  vest  noi  prieteni,  ca  să 
compenseze  duşmănia  Yunkaiului  de  la  sud.  Emisarii  ei  nu  se  întorseseră. 

-  Meereenul  a  făcut  alianţă  cu  Lhazarul. 
Asta  îl  făcu  doar  să  chicotească. 

-  Lorzii  călăreţi  dothraki  îi  numesc  pe  lhazareni  Oamenii  Miei. 
Când  îi  tunzi,  nu  fac  decât  să  behăie.  Nu  sunt  un  popor  războinic. 

Chiar  şi  un  prieten  sfios  e  mai  bun  decât  niciunul. 

-  înţelepţii  Stăpâni  ar  trebui  să  le  urmeze  exemplul.  Am  cruţat 
Yunkaiul  înainte,  dar  nu  voi  mai  face  aceeaşi  greşeală.  Dacă  vor  îndrăzni 
să  mă  atace,  de  data  asta  am  să  rad  Oraşul  lor  Galben  din  temelii. 

-  Iar  în  timp  ce  tu  razi  Yunkaiul,  draga  mea,  Meereenul  se  va  răzvrăti 
în  spatele  tău.  Nu  închide  ochii  la  primejdiile  ce  te  pândesc,  Daenerys. 
Eunucii  tăi  sunt  soldaţi  destoinici,  dar  sunt  prea  puţini  ca  să  se  măsoare 
cu  oastea  pe  care  Yunkaiul  o  va  trimite  împotriva  ta,  odată  ce  Astaporul 
a  căzut. 

-  Oamenii  mei  eliberaţi...  începu  Dany. 

-  Sclavii  pentru  plăceri,  bărbierii  şi  cărămidarii  nu  câştigă  bătălii. 
Aici  Dany  spera  ca  el  să  se  înşele.  Sclavii  eliberaţi  fuseseră  cândva 

o  gloată,  dar  ea  îi  organizase  pe  cei  care  aveau  vârsta  potrivită  în 
companii  şi  îi  poruncise  Viermelui  Cenuşiu  să-i  transforme  în  soldaţi. 
N-are  decât  să  creadă  ce  vrea. 

-  Ai  uitat  că  am  dragoni? 

-  Zău?  In  Qarth  arareori  ai  fost  văzută  fără  un  dragon  pe  umăr... 
însă  acum  umărul  acela  graţios  e  la  fel  de  frumos  şi  dezgolit  ca  sânul 
tău  dulce,  după  câte  observ. 

-  Dragonii  mei  au  crescut,  umerii  mei  nu.  Rătăcesc  până  departe,  la 
vânătoare.  Hazzea,  iartă-mâ.  Se  întreba  cât  ştia  Xaro,  ce  şoapte  auzise.  In- 
treabă-i  pe  Bunii  Stăpâni  ai  Astaporului  despre  dragonii  mei,  dacă  te  îndo- 
ieşti. Am  văzut  ochii  unui  stăpân  de  sclavi  topindu-se  şi  curgându-ipe  obraji 
Spune-mi,  vechiul  meu  prieten,  de  ce  m-ai  căutat,  dacă  nu  pentru  negoţ? 

-  Să-i  aduc  un  dar  reginei  inimii  mele. 

-  Continuă.  Ce  capcană  mai  e  şi  asta? 

-  Darul  pe  care  mi  l-ai  cerut  în  Qarth.  Corăbii.  In  golf  sunt  treispre- 
zece galere.  Sunt  ale  tale,  dacă  le  vrei.  Ţi-am  adus  o  flotă,  să  te  ducă 
acasă,  în  Westeros. 

O  flotă.  Era  mai  mult  decât  putea  spera,  aşa  că,  fireşte,  era  prudentă. 
In  Qarth,  Xaro  îi  oferise  treizeci  de  corăbii...  pentru  un  dragon. 

-  Şi  care  este  preţul  pe  care-1  ceri  pentru  corăbii? 

-  Niciunul.  Nu  mai  tânjesc  după  dragoni.  Le-am  văzut  isprava  în 
Astapor,  cu  ochii  mei,  când  Norul  meu  de  Argint  a  acostat  să  ia  apă. 
Corăbiile  sunt  ale  tale,  dulce  regină.  Treisprezece  galere  şi  oameni  să 
tragă  la  vâsle. 

Treisprezece.  Bineînţeles.  Xaro  era  unul  dintre  Cei  Treisprezece. 
Fără  doar  şi  poate,  îşi  convinsese  fiecare  tovarăş  să  renunţe  la  o 
corabie.  11  cunoştea  prea  bine  pe  prinţul  negoţului  ca  să  creadă  că  ar 
sacrifica  treisprezece  dintre  corăbiile  sale. 

-  Trebuie  să  chibzuiesc.  Pot  să  inspectez  vasele? 

-  Ai  devenit  suspicioasă,  Daenerys. 
în  orice  clipă. 

-  Am  devenit  înţeleaptă,  Xaro. 

-  Inspectează  tot  ce  vrei.  Când  eşti  satisfăcută,  jură-mi  că  te  vei  în- 
toarce la  Westeros  numaidecât  şi  corăbiile  sunt  ale  tale.  Jură  pe  dragonii 
tăi,  pe  zeul  tău  cu  şapte  înfăţişări  şi  pe  cenuşa  strămoşilor  tăi  şi  pleacă. 

-  Şi  dacă  aş  hotărî  să  aştept  un  an  sau  trei? 
Tristeţea  se  aşternu  pe  chipul  lui  Xaro. 

-  M-ar  mâhni  cumplit,  dulcea  mea  desfătare...  căci,  oricât  de  tânără 
şi  de  puternică  pari  acum,  nu  vei  trăi  atât  de  mult.  Nu  aici. 

îmi  oferă  fagurele  de  miere  cu  o  mână  şi  îmi  arată  biciul  cu  cealaltă. 

-  Yunkaii  nu  sunt  chiar  atât  de  fioroşi. 

-  Nu  toţi  duşmanii  tăi  sunt  în  Oraşul  Galben.  Fereşte-te  de  oamenii 
cu  inimi  reci  şi  buze  albastre.  Nici  nu  erai  plecată  din  Qarth  de  două 
săptămâni  şi  Pyat  Pree  a  pornit  cu  trei  dintre  vrăjitorii  lui  să  te  caute 
în  Pentos. 

Dany  era  mai  mult  amuzată  decât  speriată. 

-  Atunci  e  bine  că  m-am  îndepărtat:  de  la  Pentos  la  Meereen  e 
cale  lungă. 

-  Adevărat,  recunoscu  el,  dar  mai  devreme  sau  mai  târziu  vor  auzi 
despre  regina-dragon  din  Golful  Sclavilor. 

-  Asta  ar  trebui  să  mă  îngrozească?  Am  trăit  cu  teama  vreme  de 
paisprezece  ani,  lordul  meu.  Mă  trezeam  speriată  în  fiecare  dimineaţă  şi 

mă  culcam  speriată  în  fiecare  seară...  dar  spaimele  mele  au  pierit  în  flăcări 
în  ziua  în  care  am  ieşit  din  foc.  De  un  singur  lucru  mă  mai  tem  acum. 

-  Şi  care  e  acesta,  dulce  regină? 

-  Sunt  doar  o  copilă  nesăbuită.  Dany  se  ridică  pe  vârfuri  şi-1  sărută 
pe  obraz.  Dar  nu  atât  de  nesăbuită  ca  să-ţi  spun  asta.  Oamenii  mei 
vor  cerceta  corăbiile.  Apoi  vei  avea  răspunsul  meu. 

-  Cum  spui.  Xaro  îi  atinse  uşor  sânul  dezgolit.  Lasă-mă  să  rămân 
şi  să  te  conving. 

Preţ  de  o  clipă,  fu  tentată  s-o  facă.  Poate  că  dansatorii  îi  aţâţaseră, 
până  la  urmă,  simţurile.  Aş  putea  să  închid  ochii  şi  să-mi  închipui  căe 
Daario.  Un  Daario  imaginar  ar  fi  mai  puţin  primejdios  decât  cel  real. 
Dar  alungă  acest  gând. 

-  Nu,  lordul  meu,  îţi  mulţumesc,  dar  nu.  Dany  alunecă  din  braţele 
lui.  Poate  într-o  altă  noapte. 

-  Intr-o  altă  noapte. 

Gura  lui  Xaro  era  tristă,  dar  ochii  lui  păreau  mai  degrabă  uşuraţi 
decât  dezamăgiţi. 

Dacă  aş  fi  un  dragon,  aş  putea  zbura  până  la  Westeros,  gândi  ea,  după 
ce  prinţul  negoţului  plecă.  N-aş  avea  nevoie  de  Xaro  ori  de  corăbiile 
lui.  Dany  se  întreba  câţi  oameni  ar  putea  transporta  treisprezece 
galere.  Fusese  nevoie  de  trei  ca  s-o  ducă  pe  ea,  cu  klalasarul  ei,  de  la 
Qarth  la  Astapor,  dar  asta  se  întâmplase  înainte  să  dobândească  opt 
mii  de  Nepătaţi,  o  mie  de  mercenari  şi  o  hoardă  întreagă  de  sclavi 
eliberaţi.  Şi  dragonii,  ce  să  mă  fac  cu  ei? 

-  Drogon,  şopti  ea,  unde  eşti? 

O  clipă  aproape  că-1  văzu  fâlfâind  în  văzduh,  înghiţind  stelele  cu 
aripile-i  mari. 

Se  întoarse  cu  spatele  spre  noapte,  către  locul  unde  Barristan  Selmy 
stătea  tăcut  în  umbră. 

-  Fratele  meu  mi-a  spus  cândva  o  ghicitoare  din  Westeros.  Cine 
ascultă  tot  şi  nu  aude  nimic? 

-  Un  cavaler  al  Gărzii  Regelui. 

Glasul  lui  Selmy  era  solemn. 

-  Ai  auzit  oferta  lui  Xaro? 

-  Da,  înălţimea  Ta. 

Bătrânul  cavaler  se  străduia  din  răsputeri  să  nu  se  uite  la  sânul 
dezgolit  în  timp  ce  vorbea  cu  ea. 

Ser  Jorah  nu  şi-ar  întoarce  privirea.  Mă  iubea  ca  femeie,  în  timp  ce  Ser 
Barristan  mă  iubeşte  doar  ca  regină.  Mormont  fusese  un  informator  care 
le  raporta  duşmanilor  ei  din  Westeros,  dar  îi  dăduse  şi  sfaturi  bune. 

-  Ce-ai  de  spus  despre  asta?  Despre  el? 

-  Despre  el,  absolut  nimic.  Corăbiile,  însă...  înălţimea  Ta,  cu  ele  am 
putea  ajunge  acasă  înainte  de  sfârşitul  anului. 

Dany  nu  ştiuse  niciodată  ce  înseamnă  acasă.  In  Braavos  fusese  o  casă 
cu  o  uşă  roşie,  dar  atâta  tot. 

-Fereşte-te  de  qartheenii  care-ţi  aduc  daruri,  mai  cu  seamă  de 
negustorii  Celor  Treisprezece.  Trebuie  să  fie  o  capcană  aici.  Poate  că 
ambarcaţiunile  sunt  putrede  sau... 

-  Dacă  ar  fi  atât  de  fragile,  n-ar  fi  putut  traversa  marea  de  la  Qarth, 
răspunse  Ser  Barristan,  dar  înălţimea  Ta  a  fost  înţeleaptă  că  a  insistat 
asupra  inspecţiei.  Am  să-1  duc  pe  Amiralul  Groleo  la  galere,  dis-de-dimi- 
neaţă,  cu  căpitanii  lui  şi  patruzeci  de  marinari.  Putem  să  scormonim 
fiecare  centimetru. 

Era  un  sfat  bun. 

-  Da,  aşa  să  faci. 

Westeros.  Acasă.  Dar,  dacă  ar  pleca,  ce  s-ar  alege  de  oraşul  ei?  Meeree- 
nul  n-a  fost  niciodată  oraşul  tău,  părea  să-i  şoptească  glasul  fratelui  ei. 
Oraşele  tale  sunt  dincolo  de  mare.  Cele  Şapte  Regate  ale  tale,  unde  te  aşteaptă 
duşmanii  tăi.  A  ifost  născută  să  le  dai  sânge  şi  foc. 

Ser  Barristan  îşi  drese  glasul  şi  spuse: 

-  Acest  vrăjitor  despre  care  a  vorbit  negustorul... 

-  Pyat  Pree.  încercă  să-şi  amintească  faţa  lui,  dar  nu-i  putea  vedea 
decât  buzele.  Vinul  vrăjitorilor  le  albăstrise.  Umbra-înserării,  aşa  era 
numit.  Dacă  o  vrajă  m-ar  putea  ucide,  aş  fi  moartă  deja.  Le-am  prefăcut 

palatul  în  cenuşă.  Drogon  m-a  salvat  când  voiau  să  stoarcă,  toată  viaţa 
din  mine.  Dragon  i-a  pârjolit  pe  toţi. 

-  Cum  spui,  înălţimea  Ta.  Totuşi,  voi  fi  cu  ochii  în  patru. 
Daenerys  îl  sărută  pe  obraz. 

-  Ştiu  că  vei  fi.  Haide,  condu-mă  înapoi  la  ospăţ. 

A  doua  zi  de  dimineaţă,  Dany  se  trezi  la  fel  de  plină  de  speranţe  ca 
atunci  când  sosise  în  Golful  Sclavilor.  Curând,  Daario  avea  să-i  fie 
iarăşi  alături  şi,  împreună,  aveau  să  pornească  pe  mare  spre  Westeros. 
Spre  casă.  Una  dintre  tinerele  ei  ostatice  îi  aduse  micul  dejun,  o  fată 
dolofană  şi  sfioasă  pe  nume  Mezzara,  al  cărei  tată  stăpânise  piramida 
din  Merreq,  şi  Dany  o  îmbrăţişă  bucuroasă  şi  îi  mulţumi  cu  un  sărut. 

-  Xaro  Xhao  Daxos  mi-a  oferit  treisprezece  galere,  le  spuse  lui  Irri 
şi  lui  Jhiqui,  în  timp  ce  o  îmbrăcau  pentru  audienţe. 

-  Treisprezece  e  un  număr  cu  ghinion,  Khaleesi,  murmură  Jhiqui, 
în  limba  dothraki.  E  lucru  ştiut. 

-  E  lucru  ştiut,  o  îngână  Irri. 

-  Ar  fi  mai  bine  treizeci,  fu  se  acord  Daenerys.  Trei  sute,  încă  şi 
mai  bine.  Dar  treisprezece  ar  putea  să  fie  de-ajuns  ca  să  ne  ducă  la 
Westeros. 

Cele  două  fete  dothraki  se  priviră. 

-  Apa  otrăvită  e  blestemată,  Khaleesi,  vorbi  Irri.  Caii  nu  pot  s-o  bea. 

-  N-am  de  gând  s-o  beau,  promise  Dany. 

Doar  patru  petiţionari  o  aşteptau  în  dimineaţa  aceea.  Ca  întotdeauna, 
Lordul  Ghael  se  înfăţişă  primul,  arătând  chiar  mai  nefericit  decât 
de  obicei. 

-  Luminăţia  Ta,  gemu  el,  prăbuşindu-se  pe  marmură,  la  picioarele  ei, 
armatele  Yunkaiului  năvălesc  asupra  Astaporului.  Te  implor,  vino  la 
sud,  cu  toate  oştirile  tale! 

-  L-am  prevenit  pe  regele  tău  că  acest  război  al  lui  e  o  nebunie, 
îi  reaminti  Dany.  N-a  vrut  să  asculte. 

-  Marele  Cleon  a  vrut  doar  să-i  doboare  pe  ticăloşii  stăpâni  de 
sclavi  din  Yunkai. 

-  Marele  Cleon  este  el  însuşi  stăpân  de  sclavi. 

-  Ştiu  că  Mama  Dragonilor  nu  ne  va  abandona  la  ceas  de  primejdie. 
Dă-ni-i  pe  Nepătaţi  să  ne  apere  zidurile. 

Şi  atunci  cine  va  apăra  zidurile  mele? 

-  Mulţi  din  oamenii  mei  liberi  au  fost  sclavi  în  Astapor.  Poate  că 
unii  vor  dori  să-1  apere  pe  regele  tău.  Este  alegerea  lor,  ca  oameni 
liberi.  I-am  oferit  Astaporului  libertatea.  E  treaba  voastră  să-1  apăraţi. 

-  Atunci  suntem  morţi  cu  toţii.  Ne-ai  dat  moarte,  nu  libertate. 
Ghael  sări  în  picioare  şi  o  scuipă  în  faţă.  Vânjosul  Belwas  îl  înhăţă 

de  umăr  şi-1  trânti  jos,  pe  marmură,  atât  de  tare,  încât  Dany  auzi  dinţii 
lui  Ghael  clănţănind.  Ţeastă-Rasă  ar  fi  mers  mai  departe,  dar  ea  îl  opri. 

-  Ajunge,  spuse  ea,  ştergându-şi  obrazul  cu  marginea  tokarului. 
Nimeni  n-a  murit  vreodată  de  la  unui  scuipat.  Luaţi-1. 

II  târâră  afară  cu  picioarele  înainte,  lăsând  în  urmă  mai  mulţi  dinţi 
sparţi  şi  o  dâră  de  sânge.  Dany  i-ar  fi  concediat  bucuroasă  pe  ceilalţi 
petiţionari...  dar  era  încă  regina  lor,  aşa  că  îi  ascultă  şi  se  strădui  să  le 
facă  dreptate. 

In  după-amiaza  aceea,  spre  seară,  Amiralul  Groleo  şi  Ser  Barristan 
se  întoarseră  după  ce  inspectaseră  galerele.  Dany  îşi  adună  consiliul  să-i 
asculte.  Viermele  Cenuşiu  era  acolo  în  numele  Nepătaţilor,  Skahaz  mo 
Kandaq  era  reprezentantul  Fiarelor  de  Bronz.  In  absenţa  călăreţilor  ei 
de  sânge,  un  jaqqa  rhan  zbârcit  pe  nume  Rommo,  saşiu  şi  crăcănat,  veni 
să  vorbească  în  numele  dothrakilor  ei.  Sclavii  ei  eliberaţi  erau  reprezen- 
taţi de  căpitanii  celor  trei  companii  pe  care  le  formase:  Mollono  Yos 
Dob  dintre  Scuturile  Neclintite,  Symon  Spate-Crestat,  dintre  Fraţii 
Liberi,  Marselen  dintre  Oamenii  Mamei.  Reznak  mo  Reznak  se  vân- 
zolea  lângă  regină  şi  Vânjosul  Belwas  stătea  în  spatele  ei,  cu  braţele-i 
imense  încrucişate.  Dany  nu  avea  să  ducă  lipsă  de  sfătuitori. 

Groleo  fusese  un  om  cât  se  poate  de  nefericit  de  când  îi  distruseseră 
corabia  ca  să  construiască  maşinile  de  asediu  cu  care  cuceriseră 
Meereenul.  Dany  încercase  să-1  consoleze  numindu-1  lordul  ei  amiral, 
dar  era  o  onoare  deşartă:  flota  din  Meereen  plecase  spre  Yunkai  când 

oastea  lui  Dany  se  apropiase  de  oraş,  aşa  că  bătrânul  pentoshi  era  un 
amiral  fără  ambarcaţiuni.  Dar  acum  zâmbea  prin  barba-i  rară  şi  grizo- 
nantă  într-un  fel  pe  care  regina  abia  şi-1  mai  amintea. 

-  Aşadar,  corăbiile  sunt  în  bună  stare,  spuse  ea,  plină  de  speranţă. 

-  Aşa  s-ar  zice,  înălţimea  Ta.  Sunt  nave  vechi,  da,  dar  majoritatea 
sunt  bine  întreţinute.  Coca  Prinţesei  Pure  e  mâncată  de  cari.  N-aş  vrea 
s-o  duc  departe  de  ţărm.  Narraqqa  ar  avea  nevoie  de  o  cârmă  nouă  şi 
de  parâme,  iar  Şopârla  Vărgată  are  nişte  vâsle  crăpate,  dar  pot  fi  folo- 
site. Vâslaşii  sunt  sclavi,  dar,  dacă  le  oferim  o  leafă  cinstită,  cei  mai 
mulţi  vor  rămâne  cu  noi.  Nu  ştiu  să  facă  altceva  decât  să  vâslească. 
Cei  care  pleacă  pot  fi  înlocuiţi  cu  oameni  din  echipajele  mele.  Drumul 
e  lung  şi  greu  până  la  Westeros,  dar  corăbiile  sunt  destul  de  trainice 
ca  să  ne  ducă  acolo,  după  aprecierea  mea. 

Reznak  mo  Reznak  scoase  un  suspin  plin  de  jale. 

-  Aşadar,  e  adevărat.  Slăvită  Regină  are  de  gând  să  ne  abandoneze, 
spuse  el,  frângându-şi  mâinile.  Yunkaii  îi  vor  repune  în  drepturi  pe 
Marii  Stăpâni  în  clipa  în  care  vei  pleca,  iar  noi,  care  am  slujit  cauza  ta 
cu  atâta  credinţă,  vom  fi  omorâţi,  dragele  noastre  soţii  şi  fiice  fecioare 
vor  fi  siluite  şi  înrobite. 

-  Nu  ale  mele,  mârâi  Skahaz  Ţeastă-Rasă.  Am  să-i  omor  cu  mâna 
mea,  adăugă  el,  lovindu-şi  cu  palma  mânerul  săbiei. 

Dany  se  simţi  de  parcă  ar  fi  pălmuit-o  pe  ea. 

-  Dacă  vă  temeţi  de  ce  ar  putea  urma  după  plecarea  mea,  veniţi  cu 
mine  în  Westeros. 

-  Acolo  unde  merge  Mama  Dragonilor  vor  merge  şi  Oamenii 
Mamei,  anunţă  Marselen,  fratele  care-i  mai  rămăsese  lui  Missandei. 

-  Cum?  întrebă  Symon  Spate-Crestat,  care-şi  căpătase  numele  din 
pricina  păienjenişului  de  cicatrici  care-i  încreţea  spatele  şi  umerii,  o 
amintire  a  biciuirilor  pe  care  le  îndurase  ca  sclav  în  Astapor.  Treispre- 
zece corăbii...  nu  sunt  suficiente.  Poate  că  n-ar  ajunge  nici  o  sută. 

-  Caii  de  lemn  nu  sunt  buni,  protestă  Rommo,  bătrânul  jaqqa  rhan. 
Dothraki  vor  merge  călare. 

-  Noi  am  putea  mărşălui  de-a  lungul  ţărmului,  sugeră  Viermele 
Cenuşiu.  Corăbiile  ar  putea  să  ţină  pasul  şi  să  reaprovizioneze  coloana. 

-  Asta  s-ar  putea  până  când  aţi  ajunge  la  ruinele  Bhorashului,  zise 
Ţeastă-Rasă.  Mai  departe,  corăbiile  ar  trebui  s-o  apuce  spre  sud,  pe  lângă 
Tolos  şi  Insula  Cedrilor  şi  să  ocolească  Valyria,  în  timp  ce  coloana  şi-ar 
continua  drumul  către  Mantarys  pe  vechiul  drum  al  dragonilor. 

-  Drumul  demonilor  i  se  spune  acum,  punctă  Mollono  Yos  Dob. 
Comandantul  rotofei  al  Scuturilor  Neclintite  arăta  mai  mult  a  scrib 
decât  a  soldat,  cu  mâinile-i  mânjite  cu  cerneală  şi  burduhanul  greu, 
dar  era  cât  se  poate  de  isteţ.  Vor  muri  dintre  noi  cu  duiumul. 

-  Cei  care  vor  rămâne  la  Meereen  îi  vor  invidia  pentru  moartea 
lor  uşoară,  suspină  Reznak.  Ne  vor  face  sclavi  sau  ne  vor  arunca  un 
gropi.  Totul  va  fi  aşa  cum  a  fost  sau  mai  rău. 

-  Unde  ţi-e  curajul?  îl  dojeni  Ser  Barristan.  înălţimea  Sa  te-a 
eliberat  din  lanţuri.  E  treaba  ta  să-ţi  ascuţi  sabia  şi  să-ţi  aperi  libertatea 
după  ce  pleacă. 

-  Curajoase  cuvinte,  din  partea  unuia  care  vrea  să  călătorească  spre 
apus,  mârâi  Symon  Spate-Crestat.  Vei  privi  înapoi,  să  ne  vezi  murind? 

-înălţimea  Ta... 

-  Măreţia  Ta... 

-  Slăvită... 

-Ajunge!  Dany  lovi  cu  palma  în  masă.  Nimeni  nu  va  fi  lăsat  să 
moară.  Sunteţi  poporul  meu.  Visurile  despre  casă  şi  despre  dragoste 
o  orbiseră.  N-am  să  las  Meereenul  să  aibă  aceeaşi  soartă  ca  Astaporul. 
Mă  îndurerează  s-o  spun,  dar  Westerosul  trebuie  să  mai  aştepte. 

Groleo  era  îngrozit. 

-  Trebuie  să  acceptăm  aceste  corăbii.  Dacă  refuzăm  darul... 
Ser  Barristan  plecă  un  genunchi  în  faţa  ei. 

-  Regina  mea,  regatul  tău  are  nevoie  de  tine.  Aici  nu  eşti  dorită,  dar 
în  Westeros  oamenii  se  vor  aduna  cu  miile  la  vederea  flamurilor  tale; 
mari  lorzi  şi  nobili  cavaleri.  A  venit!  îşi  vor  striga  unul  altuia,  cu  glasuri 
fericite.  Sora  Prinţului  Rhaegar  a  sosit  în  sfârşit. 

-  Dacă  mă  iubesc  atât  de  mult,  mă  vor  aştepta.  Dany  se  ridică  în 
picioare:  Reznak,  cheamă-1  pe  Xaro  Xhoan  Daxos. 

II  primi  singură  pe  prinţul  negoţului,  aşezată  pe  banca  ei  din 
abanos  lustruit,  pe  pernele  aduse  de  Ser  Barristan.  Era  însoţit  de  patru 
marinari  qartheeni,  care  purtau  pe  umeri  o  tapiserie  făcută  sul. 

-  Am  mai  adus  un  dar  pentru  regina  inimii  mele,  vesti  Xaro.  A  stat 
în  beciurile  familiei  mele  dinaintea  Urgiei  care  a  pustiit  Valyria. 

Marinarii  desfăşurară  tapiseria  pe  podea.  Era  veche,  prăfuită, 
decolorată...  şi  imensă,  astfel  încât  Dany  trebui  să  se  mute  în  partea 
lui  Xaro  ca  să  desluşească  modelele. 

-  O  hartă.  E  minunată. 

Acoperea  jumătate  din  podea.  Mările  erau  albastre,  câmpiile  verzi, 
munţii  negri  şi  maro.  Oraşele  erau  înfăţişate  prin  stele  cusute  cu  fir  de 
aur  sau  argint.  Marea  Fumegândă  nu  există,  îşi  dădu  ea  seama,  Valyria 
nu  e  încă  o  insulă. 

-  Acolo  vezi  Astaporul,  Yunkaiul  şi  Meereenul.  Xaro  îi  arătă 
trei  stele  argintii  de  lângă  Golful  Sclavilor.  Westerosul  este...  un- 
deva aici,  jos.  Mâna  lui  flutură  vag  către  capătul  sălii.  Ai  luat-o  spre 
nord,  când  ar  fi  trebuit  să-ţi  continui  drumul  spre  sud-vest,  peste 
Marea  Verii,  dar,  cu  ajutorul  darului  meu,  vei  fi  curând  înapoi  acolo 
unde  ţi-e  locul.  Acceptă-mi  galerele  cu  inima  bucuroasă  şi  porneşte 
spre  vest. 

Aş  vrea  să  pot. 

-  Lordul  meu,  aş  primi  bucuroasă  corăbiile,  dar  nu-ţi  pot  face 
promisiunea  pe  care  mi-o  ceri.  Dany  îi  luă  mâna:  Dă-mi  galerele  şi  jur 
că  Qarthul  va  avea  prietenia  Meereenului  cât  timp  vor  fi  stele  pe  cer. 
Lasă-mă  să  fac  negoţ  cu  ele  şi  vei  avea  o  bună  parte  din  profituri. 

Zâmbetul  vesel  i  se  stinse  lui  Xaro  pe  buze. 

-  Ce  vrei  să  spui?  Că  nu  vrei  să  pleci? 

-  Nu  pot  să  plec. 

Din  ochii  lui  Xaro  ţâşniră  lacrimi,  care  i  se  prelinseră  de-a  lungul 
nasului,  pe  lângă  smaralde,  ametiste  şi  diamante  negre. 

-  Le-am  spus  Celor  Treisprezece  că  vei  lua  în  seamă  sfatul  meu 
înţelept.  Mă  îndurerează  să  aflu  că  m-am  înşelat.  Ia  aceste  corăbii  şi 
pleacă  sau  vei  muri,  cu  siguranţă,  urlând.  Nici  nu  ştii  câţi  duşmani 
ţi-ai  făcut.  Ştiu  că  unul  stă  în  faţa  mea  chiar  acum,  plângând  cu  lacrimi 
prefăcute.  Această  constatare  o  întrista.  Când  am  intrat  în  Sala  Celor 
O  Mie  de  Tronuri,  ca  să-i  implor  pe  Neprihăniţi  să-ţi  cruţe  viaţa, 
le-am  spus  că  eşti  doar  o  copilă,  continuă  Xaro,  dar  Egon  Emeros  cel 
Splendid  s-a  ridicat  şi  a  spus:  „E  o  copilă  nesăbuită,  nebună  şi  pripită 
şi  prea  periculoasă  ca  să  trăiască."  Pe  când  dragonii  tăi  erau  mici,  erau 
o  minunăţie.  Mari,  sunt  moarte  şi  pustiire,  o  sabie  în  flăcări  deasupra 
lumii.  Xaro  îşi  şterse  lacrimile.  Ar  fi  trebuit  să  cer  să  fii  ucisă  la  Qarth. 

-  Am  fost  oaspete  sub  acoperişul  tău,  am  mâncat  carne  şi  am  băut 
mied  la  masa  ta,  răspunse  ea.  In  amintirea  a  tot  ce  ai  făcut  pentru 
mine,  am  să  uit  aceste  vorbe...  o  dată...  dar  să  nu  mai  îndrăzneşti  să  mă 
ameninţi  în  viaţa  ta. 

-  Xaro  Xhoan  Daxos  nu  ameninţă.  El  promite. 
Tristeţea  lui  Daenerys  se  transformă  în  furie. 

-  Iar  eu  îţi  promit  că,  dacă  nu  vei  pleca  înainte  de  răsăritul  soarelui, 
vei  afla  cât  de  bine  poate  stinge  lacrimile  unui  mincinos  focul  unui 
dragon.  Lasă-mă,  Xaro.  Repede. 

Plecă,  dar  lăsă  în  urmă  lumea  pe  care  o  adusese  cu  el.  Dany  se  aşeză 
înapoi  pe  banca  ei,  cu  ochii  pierduţi  spre  marea  albastră  de  mătase,  către 
îndepărtatul  Westeros.  într-o  bună  zi,  îşi  promise. 

A  doua  zi  dimineaţă,  corabia  lui  Xaro  nu  mai  era,  însă  „darul"  pe 
care  i-1  adusese  rămase  în  urmă,  în  Golful  Sclavilor.  Lungi  flamuri 
roşii  fluturau  de  pe  catargele  celor  treisprezece  galere  qartheene, 
zvârcolindu-se  în  vânt.  Iar  când  Daenerys  coborî  să-ţi  ţină  audienţele, 
un  mesager  de  pe  corăbii  o  aştepta.  Nu  rosti  niciun  cuvânt,  dar  aşeză 
la  picioarele  ei  o  pernă  neagră,  de  satin,  pe  care  se  odihnea  o  singură 
mănuşă  pătată  de  sânge. 

-  Ce  înseamnă  asta?  vru  să  ştie  Skahaz.  O  mănuşă  însângerată... 

-  ...înseamnă  război,  spuse  regina. 


JON 


-  Atenţie  la  şobolani,  lordul  meu!  Edd  cel  Trist  îl  conduse  pe  Jon  pe 
scări  în  jos,  cu  un  felinar  în  mână.  Chiţăie  îngrozitor  când  calci  pe  ei. 
Mama  mea  scotea  sunete  asemănătoare  când  eram  copil.  Probabil  că 
avea  un  şobolan  în  ea,  acum  aşa  mi  se  pare  când  mă  gândesc  la  asta. 
Avea  păr  castaniu,  ochi  mici  şi  rotunzi,  îi  plăcea  brânza.  Poate  că  avea 
şi  coadă,  nu  m-am  uitat  niciodată  să  văd. 

întreg  Castelul  Negru  era  unit  pe  sub  pământ  printr-un  labirint 
de  tuneluri  pe  care  fraţii  le  numeau  potecile  viermilor.  Era  întuneric 
şi  sumbru  sub  pământ,  aşa  că  potecile  viermilor  erau  puţin  folosite  pe 
timp  de  vară,  dar  când  vânturile  iernii  începeau  să  bată  şi  veneau 
ninsorile,  tunelurile  deveneau  cel  mai  rapid  mod  de  a  te  deplasa  prin 
castel.  Administratorii  le  utilizau  deja.  Jon  văzu  lumânări  arzând  în 
multe  nişe  din  ziduri,  în  timp  ce-şi  croiau  drum  de-a  lungul  tunelului, 
cu  paşii  răsunând  în  faţa  lor. 

Bowen  Marsh  aştepta  la  răscrucea  unde  se  întâlneau  patru  po- 
teci ale  viermilor.  II  luase  cu  el  pe  Wick  Băţ-Cioplit,  înalt  şi  sfrijit 
ca  o  suliţă. 

-  Iată  socotelile  din  ultimii  trei  ani,  îi  explică  Marsh  lui  Jon,  prezen- 
tându-i  un  teanc  gros  de  hârtii,  pentru  comparaţie  cu  proviziile  noastre 
de  acum.  începem  din  depozitele  de  cereale? 

înaintară  prin  întunericul  cenuşiu  de  sub  pământ.  Fiecare  încăpere 
a  magaziei  avea  o  uşă  solidă  de  stejar,  închisă  cu  un  lacăt  de  fier,  mare 
cât  o  jumătate  de  strachină. 

-  Sunt  probleme  cu  furturile? 

-  Nu,  deocamdată,  răspunse  Bowen  Marsh.  Dar  odată  cu  venirea 
iernii,  ar  fi  înţelept,  lordul  meu,  să  postezi  nişte  gărzi  aici. 

-  Wick  Băţ-Cioplit  ţinea  cheile  pe  un  inel,  în  jurul  gâtului.  Lui  Jon 
toate  i  se  păreau  la  fel,  însă  Wick  reuşea  să  găsească  cheia  potrivită  pentru 
fiecare  uşă.  Odată  intraţi,  scotea  din  buzunar  o  bucată  de  cretă  de  dimen- 
siunea unui  pumn  şi  însemna  fiecare  sac,  putină  şi  butoi,  numărându-le, 
în  timp  ce  Marsh  compara  noua  numărătoare  cu  cea  veche. 

In  magaziile  de  cereale  se  găseau  ovăz,  grâu  şi  orz  şi  butoaie  de 
făină  măcinată  mare.  In  magaziile  de  legume,  funii  de  ceapă  şi  usturoi 
atârnau  de  grinzi,  iar  rafturile  erau  înţesate  de  saci  cu  morcovi, 
păstârnac,  ridichi  şi  napi  albi  şi  galbeni.  O  încăpere  adăpostea  roţi  de 
brânză  atât  de  mari,  încât  era  nevoie  de  doi  oameni  ca  să  le  clintească. 
In  următoarea,  butoaie  cu  carne  sărată  de  vită,  porc,  oaie  şi  cod  erau 
aşezate  unele  peste  altele,  până  la  trei  metri  înălţime.  Trei  sute  de 
jamboane  şi  trei  mii  de  caltaboşi  lungi  atârnau  de  grinzile  tavanului, 
sub  afumătoare.  In  dulapul  pentru  mirodenii  găsiră  boabe  de  piper, 
cuişoare  şi  chimen,  seminţe  de  muştar,  coriandru,  salvie  şi  şerlai, 
pătrunjel,  bulgări  de  sare.  Altundeva  erau  butoaie  cu  mere  şi  pere, 
mazăre  uscată,  smochine  uscate,  saci  cu  nuci  şi  cu  migdale,  felii  de 
somon  uscat  şi  afumat,  vase  de  lut  pline  cu  măsline  în  ulei  şi  sigilate 
cu  ceară.  O  încăpere  oferea  iepure  conservat,  pulpă  de  căprioară  în 
miere,  varză  murată,  sfeclă  şi  ceapă  murate,  ouă  şi  hering  marinate. 

Pe  măsură  ce  treceau  dintr-o  pivniţă  în  alta,  potecile  viermilor 
păreau  din  ce  în  ce  mai  reci.  In  scurt  timp,  Jon  vedea,  în  lumina 
felinarului,  cum  le  îngheaţă  răsuflarea  în  aer. 

-  Suntem  sub  Zid. 

-  Şi  în  curând  vom  fi  în  interiorul  lui,  zise  Marsh.  Carnea  nu  se  strică 
la  frig.  Pentru  perioade  mai  lungi,  se  păstrează  mai  bine  decât  în  sare. 

Uşa  următoare  era  din  fier  ruginit.  în  spatele  ei  era  un  şir  de  trepte 
de  lemn.  Edd  cel  Trist  o  luă  înainte  cu  felinarul.  Sus,  găsiră  un  tunel 
lung  cât  sala  mare  a  Winterfellului,  dar  nu  mai  larg  decât  potecile 
viermilor.  Zidurile  erau  de  gheaţă,  pline  de  cârlige  de  fier.  Din  fiecare 
atârna  câte  o  carcasă:  căprioară  sau  elan  jupuit,  jumătăţi  de  vită, 
scroafe  imense  legănându-se  din  tavan,  oi  şi  capre  fără  cap,  chiar  şi 
carne  de  cal  şi  de  lup.  Totul  era  acoperit  de  un  strat  de  chiciură. 

In  timp  ce-şi  făceau  numărătoarea,  Jon  îşi  scoase  mănuşa  de  pe 
mâna  stângă  şi  atinse  cea  mai  apropiată  pulpă  de  căprioară.  Simţi  cum 
degetele  i  se  lipesc  şi,  când  le  trase  înapoi,  pierdu  o  bucăţică  de  piele. 
Vârfurile  degetelor  îi  erau  amorţite.  La  ce  te  aşteptai?  Sunt  munţi  de 
gheaţă  deasupra  capului  tău,  mai  multe  tone  decât  ar  putea  număra 
vreodată  Bowen  Marsh.  Chiar  şi  aşa,  încăperea  părea  mai  rece  decât  ar 
fi  trebuit. 

-  E  mai  rău  decât  mă  temeam,  lordul  meu,  anunţă  Marsh  când 
isprăvi.  Părea  mai  deprimat  decât  însuşi  Edd  cel  Trist. 

Jon  tocmai  se  gândea  că  erau  înconjuraţi  de  toată  carnea  din  lume. 
Nimic  nu  ştii,  Jon  Snow. 

-  Cum  aşa?  Mie  mi  se  pare  o  grămadă  de  mâncare. 

-  A  fost  o  vară  lungă.  Recoltele  au  fost  bogate,  lorzii  generoşi.  Am 
pus  destul  deoparte  ca  să  ne  ajungă  pentru  trei  ani  lungi  de  iarnă. 
Patru,  cu  puţină  economie.  Dar  acum,  dacă  trebuie  să  continuăm  să-i 
hrănim  pe  toţi  oamenii  regelui  şi  ai  reginei  şi  pe  sălbatici...  Oraşul 
Cârtiţei  are  o  mie  de  guri  de  prisos  şi  tot  mai  vin.  încă  trei  au  apărut 
ieri  la  porţi  şi  o  duzină  alaltăieri.  Nu  mai  merge  aşa.  Să  se  stabilească  pe 
pământurile  Darului  e  bine  şi  frumos,  dar  e  prea  târziu  să-1  mai  cultive. 
Nici  n-o  să  treacă  anul  şi  rămânem  doar  cu  napi  şi  terci  de  mazăre. 
După  aceea,  o  să  bem  sângele  cailor  noştri. 

-  Delicios!  declară  Edd  cel  Trist.  Nimic  nu  e  mai  bun  decât  o  cană 
fierbinte  de  sânge  de  cal  în  nopţile  reci.  Mie  îmi  place  cu  un  strop  de 
scorţişoară  presărată  deasupra. 

Lordul  Administrator  îl  ignoră. 

-  Vor  fi  şi  boli,  continuă  el,  gingii  care  vor  sângera  şi  dinţi  care  vor 
cădea.  Maester  Aemon  spunea  că  sucul  de  lămâie  verde  şi  carnea  proas- 
pătă sunt  leacuri  bune,  dar  lămâile  noastre  s-au  terminat  acum  un  an 
şi  nu  avem  destul  nutreţ  ca  să  ţinem  turme  întregi  în  picioare  pentru 
carne  proaspătă.  Ar  trebui  să  tăiem  tot  ce-avem,  în  afară  de  câteva 
perechi  pentru  înmulţire.  E  timpul.  Iernile  trecute  puteam  aduce  mân- 
care de  la  sud,  pe  drumul  regelui,  dar  cu  războiul  ăsta...  E  abia  toamnă, 
ştiu,  dar  sfatul  meu  ar  fi  să  trecem  oricum  la  raţii  de  iarnă,  dacă  eşti  de 
acord,  lordul  meu. 

Oamenii  vor  fi  încântaţi. 

-  Dacă  trebuie.  Vom  tăia  câte  un  sfert  din  porţia  fiecărui  om.  Dacă 
fraţii  mei  se  plâng  de  mine  acum,  ce  vor  spune  când  vor  mânca  zăpadă 
si  pastă  de  ghindă? 

-  Asta  va  fi  folositor,  lordul  meu.  Tonul  Lordului  Administrator 
lăsa  să  se  înţeleagă  limpede  că  nu  considera  că  va  fi  suficient  de  folositor. 

-  Acum  înţeleg  de  ce  Regele  Stannis  i-a  lăsat  pe  sălbatici  să  treacă 
de  Zid,  spuse  Edd  cel  Trist.  Are  de  gând  să-i  mâncăm. 

Jon  nu-şi  putu  stăpâni  un  zâmbet. 

-  Nu  se  va  ajunge  la  aşa  ceva. 

-  O,  ce  bine,  făcu  Edd.  Par  cam  aţoşi  şi  nu  mai  am  dinţi  atât  de 
ascuţiţi  ca-n  tinereţe. 

-  Dacă  am  avea  bani  destui,  am  putea  să  cumpărăm  mâncare  din 
sud  şi  s-o  aducem  cu  corăbii,  remarcă  Lordul  Administrator. 

Am  putea,  gândi  Jon,  dacă  am  avea  aurul  necesar  şi  pe  cineva 
dornic  să  ne  vândă  mâncare.  Ambele  condiţii  lipseau.  Cea  mai  mare 
speranţă  a  noastră  ar  putea  fi  Eyrie.  Valea  lui  Arryn  era  straşnic  de 
mănoasă  şi  rămăsese  neatinsă  în  timpul  bătăliilor.  Jon  se  întreba  cât 
de  încântată  ar  fi  sora  doamnei  Catelyn  să-1  hrănească  pe  bastardul 
lui  Stark.  Pe  când  era  copil,  avusese  adesea  sentimentul  că-1  urăşte 
din  tot  sufletul. 

-  Putem  vâna,  dacă  e  nevoie,  interveni  Wick  Băţ-Cioplit.  Mai  sunt 
animale  în  păduri. 

-  Şi  sălbatici,  şi  făpturi  mai  întunecate,  zise  Marsh.  Nu  vreau  să 
trimit  vânători,  lordul  meu,  refuz  să  fac  asta. 

Nu.  Tu  vrei  să  închizi  porţile  pentru  totdeauna  şi  să  le  astupi  cu  pietre 
şi  gheaţă.  Jon  ştia  că  jumătate  din  Castelul  Negru  împărtăşea  părerea 
Lordului  Administrator.  Cealaltă  jumătate  o  trata  cu  dispreţ. 

-  Acoperiţi  porţile  şi  plantaţi-vă  fundurile  grase  şi  negre  pe  Zid,  da, 
şi  oamenii  liberi  vor  veni  puhoi  peste  Podul  Ţestelor  sau  prin  altă 
poartă  pe  care  credeaţi  că  aţi  acoperit-o  acum  cinci  sute  de  ani,  se 
exprimase  în  gura  mare  bătrânul  pădurar  Dywen,  cu  două  seri  în 
urmă,  la  cină.  Nu  avem  oameni  să  păzească  sute  de  kilometri  de  Zid. 
Tormund  Fundul-Uriaşilor  şi  afurisitul  de  Plângător  ştiu  şi  ei  asta. 
Aţi  văzut  vreodată  o  raţă  congelată  într-o  baltă,  cu  picioarele  în 
gheaţă?  La  fel  merge  treaba  şi  cu  ciorile. 

Majoritatea  cercetaşilor  şi-au  ridicat  glasurile  alături  de  Dywen,  în 
timp  ce  administratorii  şi  constructorii  au  înclinat  spre  Bowen  Marsh. 

Dar  asta  era  o  dilemă  pentru  altă  zi.  Aici  şi  acum,  problema  era 
mâncarea. 

-  Nu  putem  să-i  lăsăm  pe  Regele  Stannis  şi  oamenii  lui  să  moară  de 
foame,  chiar  dacă  am  vrea,  spuse  Jon.  La  nevoie,  ar  putea  rezolva  pro- 
blema cu  sabia.  N-avem  oameni  să-i  oprim.  Sălbaticii  trebuie  hrăniţi  şi  ei. 

-  Cum,  lordul  meu?  întrebă  Bowen  Marsh. 
Aş  vrea  să  ştiu  şi  eu. 

-  Vom  găsi  o  cale. 

Când  reveniră  la  suprafaţă,  umbrele  după-amiezii  se  alungeau. 
Norii  brăzdau  cerul  ca  nişte  flamuri  zdrenţuite,  gri,  albi  şi  deşiraţi. 
Curtea  de  lângă  armurărie  era  goală,  dar  Jon  îl  găsi  pe  scutierul  regelui 
aşteptându-1.  Devan  era  un  flăcău  costeliv  de  vreo  doisprezece  ani,  cu 
păr  castaniu  şi  ochi  căprui.  Il  găsiră  îngheţat  lângă  forjă,  neîndrăznind 
să  se  mişte,  în  timp  ce  Nălucă  îl  adulmeca  de  sus  până  jos. 

-  Nu-ţi  face  niciun  rău,  spuse  Jon,  dar  băiatul  tresări  la  sunetul  glasu- 
lui său  şi  mişcarea  bruscă  îl  făcu  pe  lupul  străvechi  să-şi  dezvelească  dinţii. 

-  Nu!  strigă  Jon.  Nălucă,  lasă-1  în  pace.  La  o  parte. 

Lupul  se  furişă  înapoi  la  osul  lui  de  vită,  întruchiparea  tăcerii  pe 
patru  picioare. 

Devan  era  palid  ca  Nălucă  şi  avea  faţa  umedă  de  transpiraţie. 

-  S-stăpâne,  înălţimea  Sa  porunceşte  să  i  te  înfăţişezi. 

Băiatul  era  înveşmântat  în  straiele  aurii  şi  negre  ale  Casei  Baratheon, 
cu  inima  învăpăiată  a  oamenilor  reginei  cusută  deasupra  inimii. 

-  Solicită,  vrei  să  zici,  îl  corectă  Edd  cel  Trist.  înălţimea  Sa  solicită 
ca  lordul  comandant  să  i  se  înfăţişeze.  Eu  aşa  aş  spune. 

-  Lasă,  Edd.  Jon  n-avea  niciun  chef  de  asemenea  ciorovăieli. 

-  Ser  Richard  şi  Ser  Justin  s-au  întors,  spuse  Devan.  Vii,  lordul  meu? 
Cercetaţii  rătăciţi.  Massey  şi  Horpe  porniseră  spre  sud,  nu  spre 

nord.  Orice-ar  fi  aflat,  nu  era  de  interes  pentru  Rondul  de  Noapte,  dar 
Jon  era  totuşi  curios. 

-  Dacă  înălţimea  Sa  doreşte. 

Străbătu  curtea  înapoi,  după  tânărul  scutier.  Nălucă  păşi  tiptil  în 
urma  lor,  până  când  Jon  spuse: 

-  Nu.  Stai! 

In  loc  să  se  supună,  lupul  fugi. 

In  Turnul  Regelui,  Jon  trebui  să  predea  armele,  după  care  fu  lăsat 
să  i  se  înfăţişeze  regelui.  Salonul  era  dogoritor  şi  înţesat  de  oameni. 
Cercetaşii  rătăciţi  se  numărau  printre  ei.  Sigorn  era  şi  el  acolo,  tânărul 
Magnar  al  Thennului,  purtând  o  platoşă  de  piele  pe  care  erau  cusuţi 
solzi  de  bronz.  Rattleshirt  îşi  zgrepţăna  cătuşa  de  la  încheietură  cu  o 
unghie  galbenă  şi  crăpată.  O  mirişte  maronie  îi  acoperea  obrajii 
scobiţi  şi  bărbia  retrasă,  iar  peste  ochi  îi  atârnau  şuviţe  de  păr  murdar. 

-  Iată-1  că  vine,  zise  el  când  îl  văzu  pe  Jon,  bravul  băiat  care  1-a  omorât 
pe  Mance  Rayder  când  era  închis  în  cuşcă  şi  legat.  Nestemata  mare  şi 
colţuroasă  care-i  împodobea  cătuşa  de  fier  arunca  sclipiri  roşietice.  Iţi 
place  rubinul  meu,  Snow?  Un  semn  al  iubirii  de  la  Doamna  Roşie. 

Jon  îl  ignoră  şi  plecă  un  genunchi. 

-  înălţimea  Ta,  vesti  scutierul  Devan,  l-am  adus  pe  Lordul  Snow. 

-  Văd.  Lord  Comandant,  cred  că  îmi  cunoşti  cavalerii  şi  căpitanii. 

-  Am  această  onoare. 

Ţinuse  să  afle  tot  ce  se  poate  despre  cei  din  jurul  lui  Stannis. 
Oameni  ai  reginei,  toţi.  I  se  părea  ciudat  că  nu  era  niciun  om  al  regelui 
în  preajma  acestuia,  dar  se  pare  că  aşa  era  mersul  lucrurilor.  Oamenii 
regelui  stârniseră  mânia  lui  Stannis  la  Piatra  Dragonului,  dacă  era 
adevărat  ceea  ce  auzise  Jon. 

-  Avem  vin.  Sau  apă  fiartă  cu  lămâie. 

-  Nu,  mulţumesc. 

-  Cum  doreşti.  Am  un  dar  pentru  tine,  Jon  Snow.  Regele  flutură 
mâna  spre  Rattleshirt:  El. 

Lady  Melisandre  zâmbi. 

-  Ai  spus  că-1  vrei,  Lord  Snow.  Cred  că  Lordul  Oaselor  mai 
corespunde. 

Jon  era  îngrozit. 

-  înălţimea  Ta,  omul  nu  e  demn  de  încredere.  Dacă-1  ţin  aici, 
cineva  o  să-i  taie  beregata.  Dacă-1  trimit  în  cercetare,  o  să  se  ducă  direct 
la  sălbatici. 

-  Eu,  unul,  nu.  Am  terminat  cu  nătărăii  ăia  afurisiţi.  Rattleshirt 
îşi  lovi  cu  degetul  rubinul  de  la  încheietură.  Intreabă-ţi  vrăjitoarea 
roşie,  bastardule. 

Melisandre  rosti  ceva  încet,  într-o  limbă  necunoscută.  Rubinul  de 
la  gâtul  ei  pulsă  uşor  şi  Jon  văzu  că  piatra  mai  mică  de  la  încheietură 
lui  Rattleshirt  se  lumina  şi  se  întuneca  şi  ea. 

-  Atât  timp  cât  poartă  piatra  nestemată,  este  legat  de  mine,  sânge 
şi  suflet,  vorbi  preoteasa  roşie.  Omul  acesta  te  va  sluji  cu  credinţă. 
Flăcările  nu  mint,  Lord  Snow. 

Poate  că  nu,  gândi  Jon,  însă  tu  da. 

-  Voi  merge  în  cercetare  pentru  tine,  bastardule,  declară  Rattleshirt. 
Am  să-ţi  dau  sfaturi  înţelepte  ori  am  să-ţi  cânt  cântece  frumoase,  dacă  pre- 
feri. Am  să  şi  lupt  pentru  tine.  Numai  să  nu-mi  ceri  să  port  mantia  neagră. 

Nu  eşti  demn  de  ea,  gândi  Jon,  dar  nu  spuse  nimic.  O  ciorovăială  în 
faţa  regelui  n-ar  fi  dus  la  nimic  bun. 

Regele  Stannis  spuse: 

-  Lord  Snow,  vorbeşte-mi  despre  Mors  Umber. 

Rondul  de  Noapte  nu  ţine  partea  nimănui,  gândi  Jon,  dar  un  alt  glas, 
din  interior,  adăugă:  Vorbele  nu  sunt  săbii. 

-  Cel  mai  bătrân  dintre  unchii  Mareluijon.  Hrana  Ciorilor  i  se 
zice.  Odată  o  cioară  1-a  crezut  mort  şi  i-a  ciugulit  ochiul.  A  prins 
pasărea  în  pumn  şi  i-a  muşcat  capul.  In  tinerţe,  Mors  era  un  luptător 
feroce.  Fiii  i-au  murit  pe  Trident,  nevasta,  pe  patul  de  naştere.  Unica 
lui  fiică  a  fost  luată  de  sălbatici,  acum  treizeci  de  ani. 

-  De  aceea  vrea  capul,  zise  Harwood  Fell. 

-  Putem  avea  încredere  în  acest  Mors?  întrebă  Stannis. 
Oare  Mors  Umber  a  plecat  genunchiul? 

-  înălţimea  Ta  ar  trebui  să-i  ceară  să  facă  un  jurământ  în  faţa 
copacului  inimii. 

Godry  Moartea  Uriaşilor  hohoti. 

-  Uitasem  că  oamenii  Nordului  venerează  copaci. 

-  Ce  fel  de  zeu  lasă  câinii  să-şi  facă  treburile  pe  el?  întrebă  prietenul 
lui  Farring,  Clayton  Suggs. 

Jon  alese  să-i  ignore. 

-  înălţimea  Ta,  pot  să  ştiu  dacă  Umberii  s-au  declarat  de  partea  ta? 
-Jumătate  din  ei  şi  doar  dacă  plătesc  preţul  cerut  de  Hrana 

Ciorilor,  spuse  Stannis  pe  un  ton  iritat.  Vrea  să-şi  facă  din  craniul  lui 
Mance  Rayder  o  cupă  şi  vrea  amnistie  pentru  fratele  lui,  care  a  plecat 
la  sud,  să  i  se  alăture  lui  Bolton.  Urgia  Târfelor  i  se  spune. 
Ser  Godry  se  amuză  încă  o  dată. 

-  Ce  nume  au  aceşti  oameni  ai  Nordului!  Ăsta  a  muşcat  capul 
vreunei  târfe? 

Jon  îl  privi  cu  răceală. 

-  Se  poate  spune  şi  aşa.  O  târfă  a  încercat  să-1  jefuiască,  acum 
cincizeci  de  ani,  în  Oraşul  Vechi,  explică  Jon.  Oricât  de  ciudat  ar 
părea,  bătrânul  Hoarfrost  Umber  crezuse  cândva  că  mezinul  lui  are 
stofă  de  maester.  Mors  se  fudulea  cu  cioara  care  i-a  mâncat  ochiul,  dar 

povestea  lui  Hother  era  spusă  doar  în  şoaptă...  foarte  probabil  pentru 
că  târfa  căreia  îi  scosese  maţele  fusese  bărbat.  S-au  mai  declarat  şi  alţi 
lorzi  de  partea  lui  Bolton?  întrebă  Jon. 

Preoteasa  roşie  alunecă  mai  aproape  de  rege. 

-  Am  văzut  un  oraş  cu  ziduri  de  lemn  şi  străzi  de  lemn,  înţesate  de  oa- 
meni. Deasupra  zidurilor  fluturau  steaguri:  un  elan,  o  secure  de  război, 
trei  pini,  baltage  încrucişate  sub  o  coroană,  un  cap  de  cal  cu  ochi  de  foc. 

-  Hornwood,  Cerwyn,  Tallhart,  Ryswell  şi  Dustin,  explică  Ser 
Clayton  Suggs.  Toţi  trădători.  Căţeii  Lannisterilor. 

-  Casele  Ryswell  şi  Dustin  sunt  legate  prin  căsătorie  de  Casa  Bolton, 
îl  informă  Jon.  Ceilalţi  şi-au  pierdut  stăpânii  în  luptă.  Nu  ştiu  cine-i 
conduce  acum.  Dar  Hrana  Ciorilor  nu  e  căţelul  nimănui.  înălţimea  Ta 
ar  face  bine  să-i  accepte  condiţiile. 

Stannis  scrâşni  din  dinţi. 

-  Mă  informează  că  un  Umber  nu  va  lupta  împotriva  altui  Umber 
pentru  cauza  mea. 

Jon  nu  era  surprins. 

-  Dacă  se  ajunge  la  săbii,  vezi  unde  flutură  flamura  lui  Hother  şi 
pune-o  pe  cea  a  lui  Mors  în  cealaltă  linie. 

Moartea  Uriaşilor  nu  era  de  acord: 

-  L-ai  face  pe  Regele  Stannis  să  pară  slab.  Eu  zic,  să-ţi  arăţi  puterea, 
înălţimea  Ta.  Arde  din  temelii  Ultima  Vatră  şi  porneşte  la  război 
cu  capul  lui  Mors  Hrana  Ciorilor  înfipt  într-o  ţeapă,  ca  să-i  fie  în- 
văţătură următorului  lord  care  îndrăzneşte  să-ţi  prezinte  omagiile  pe 
jumătate. 

-  Un  plan  bun,  dacă  vrei  ca  fiecare  mână  din  Nord  să  se  ridice 
împotriva  ta.  Jumătate  e  mai  mult  ca  nimic.  Umberii  nu-i  iubesc  pe 
Boltoni.  Dacă  Urgia  Târfelor  i  s-a  alăturat  Bastardului,  nu  poate  fi 
decât  din  cauză  că  Lannisterii  îl  ţin  ostatic  pe  Marelejon. 

-  E  un  pretext,  nu  un  motiv,  ripostă  Ser  Godry.  Dacă  nepotul 
moare  în  lanţuri,  unchii  pot  să  revendice  pentru  ei  pământurile  şi 
titlul  său  de  lord. 

-  Marelejon  are  şi  fii,  şi  fiice.  în  Nord,  copiii  au  întâietate  asupra 
unchilor,  ser. 

-  Dacă  nu  mor.  Copiii  morţi  nu  mai  au  nicio  întâietate. 

-  Sugerează  asta  în  prezenţa  lui  Mors  Umber,  Ser  Godry,  şi  vei 
afla  mai  multe  despre  moarte  decât  ţi-ai  putea  dori. 

-  Am  ucis  un  uriaş,  băiete.  De  ce  m-aş  teme  de  un  nordic  puricos, 
care-şi  pictează  un  astfel  de  om  pe  scut? 

-  Uriaşul  fugea.  Mors  nu  o  va  face. 
Cavalerul  voinic  roşi. 

-  Ai  limba  îndrăzneaţă  în  salonul  regelui,  băiete.  In  curte  cântai 
alt  cântec. 

-  O,  las-o  baltă,  Godry!  interveni  Ser  Massey,  un  cavaler  cărnos,  cu 
membrele  subţiri,  cu  un  zâmbet  binevoitor  şi  o  chică  de  păr  de  culoarea 
inului.  Massey  fusese  unul  dintre  cercetaşii  rătăciţi.  Ştim  cu  toţii  ce  sabie 
uriaşă  ai,  sunt  sigur.  Nu-i  nevoie  să  ne-o  mai  fluturi  în  faţă. 

-  Singurul  lucru  care  flutură  aici  e  limba  ta,  Massey. 

-  Linişte!  se  răsti  Stannis.  Lord  Snow,  ascultă-mă.  Am  zăbovit  aici 
în  speranţa  că  sălbaticii  vor  fi  destul  de  nătărăi  să  atace  din  nou  Zidul, 
întrucât  nu  vor  să-mi  facă  pe  plac,  e  timpul  să  mă  ocup  de  ceilalţi 
duşmani  ai  mei. 

-  înţeleg.  Tonul  lui  Jon  era  neliniştit.  Ce  vrea  de  la  mine?  Nu-i 
iubesc  pe  Lordul  Bolton  ori  pe  fiii  lui,  dar  Rondul  de  Noapte  nu  poate 
să  se  ridice  cu  arme  împotriva  lor.  Jurămintele  noastre  interzic... 

-  Ştiu  totul  despre  jurămintele  voastre.  Scuteşte-mă  de  verticalitatea  ta, 
Lord  Snow.  Am  destui  oameni  şi  fără  voi.  Am  de  gând  să  mărşăluiesc 
împotriva  Dreadfortului.  Când  văzu  expresia  şocată  a  lui  Jon,  zâmbi: 
Te  surprinde?  Bun.  Ce-1  surprinde  pe  un  bastard  ar  putea  să-1  surprindă 
şi  pe  altul.  Bastardul  lui  Bolton  s-a  dus  la  sud,  luându-1  pe  Hother 
Umber  cu  el.  In  privinţa  asta  Mors  Umber  şi  Arnolf  Karstark  sunt 
înţeleşi.  Asta  nu  poate  să  însemne  decât  un  atac  asupra  Moat  Cailin,  ca 
să  deschidă  calea  pentru  întoarcerea  nobilului  său  tată  în  Nord. 
Probabil  că  bastardul  crede  că  sunt  prea  ocupat  cu  sălbaticii  ca  să-i  dau 

bătăi  de  cap.  Foarte  bine.  Băiatul  mi-a  întors  grumazul.  Am  de  gând  să 
i-1  sfârtec.  Poate  că  Roose  Bolton  va  recâştiga  Nordul,  dar  va  descoperi, 
după  aceea,  că  toate  castelele,  cirezile  şi  recoltele  îmi  aparţin.  Dacă  iau 
Dreadfortul  prin  surprindere... 

-  N-o  vei  face!  izbucni  Jon. 

Era  ca  şi  cum  ar  fi  vârât  o  bâtă  în  viespi.  Unul  dintre  oamenii 
reginei  izbucni  în  râs,  altul  scuipă,  unul  mormăi  o  înjurătură,  iar 
ceilalţi  încercară  să  vorbească  toţi  o  dată. 

-  Băiatul  e  un  papă-lapte,  zise  Ser  Godry,  Moartea  Uriaşilor. 

-  Laşul  vede  un  tâlhar  după  fiecare  fir  de  iarbă,  zise  şi  Lordul 
Sweet  ţâfnos. 

Stannis  ridică  o  mână,  cerând  linişte. 

-  Explică. 

De  unde  să  încep?  ]oa  mişcă  harta.  In  colţurile  ei  fuseseră  aşezate 
lumânări,  pentru  ca  pielea  să  nu  se  răsucească.  Un  strop  de  ceară  caldă 
se  topea  peste  Golful  Focilor,  încet  ca  un  gheţar. 

-  Ca  să  ajungă  la  Dreadfort,  înălţimea  Ta  trebuie  să  călătorească  pe 
drumul  regelui,  pe  lângă  Ultimul  Râu,  s-o  ia  spre  sud-est  şi  să  traverseze 
Dealurile  Solitare.  Jon  arătă  cu  degetul.  Acelea  sunt  pământurile  Umbe- 
rilor,  unde  ei  cunosc  fiecare  copac  şi  fiecare  piatră.  Drumul  regelui  le 
străbate  hotarele  vestice  preţ  de  cinci  mii  de  kilometri.  Mors  îţi  va 
nimici  oastea  dacă  nu-i  îndeplineşti  condiţiile  şi  nu-1  câştigi  de  partea  ta. 

-  Foarte  bine.  Să  spunem  că  fac  aşa. 

-  Asta  te  va  duce  la  Dreadfort,  continuă  Jon,  dar,  dacă  oastea  ta  nu 
poate  să  treacă  pe  neobservate  de  un  corb  sau  de  un  şir  de  focuri  de 
semnalizare,  la  castel  se  va  afla  că  te  apropii.  Lui  Ramsay  Bolton  îi  va 
fi  uşor  să-ţi  taie  retragerea  şi  să  te  lase  departe  de  Zid,  fără  hrană  ori 
refugiu,  înconjurat  de  duşmani. 

-  Doar  dacă  abandonează  asediul  asupra  Moat  Cailin. 

-  Moat  Cailin  va  cădea  înainte  să  ajungi  măcar  la  Dreadfort.  După 
ce  Roose  Bolton  îşi  va  uni  oastea  cu  cea  a  lui  Ramsay,  vor  fi  de  cinci 
ori  mai  mulţi  decât  oamenii  tăi. 

-  Fratele  meu  a  câştigat  bătălii  cu  şanse  mai  mici  de  izbândă. 

-  Presupui  că  Moat  Cailin  va  cădea  repede,  Snow,  obiectă  Justin 
Massey,  dar  oamenii  de  fier  sunt  luptători  neînfricaţi  şi  am  auzit  că 
Moat  Cailin  n-a  fost  niciodată  cucerit. 

-De  la  sud.  O  mică  garnizoană  din  Moat  Cailin  poate  să  spulbere 
orice  armată  care  vine  pe  drumul  înălţat  între  mlaştini,  dar  ruinele  sunt 
vulnerabile  dinspre  nord-est.  Jon  i  se  adresă  din  nou  lui  Stannis:  Sire, 
e  o  lovitură  îndrăzneaţă,  dar  riscul...  Rondul  de  Noapte  nu  ia  partea 
nimănui.  Baratheoni  sau  Boltoni,  pentru  mine  ar  trebui  să  fie  totuna.  Dacă 
Roose  Bolton  te  prinde  la  baza  zidurilor,  cu  oastea  lui,  s-a  sfârşit  cu  tine. 

-  Riscul  face  parte  din  război,  decretă  Ser  Richard  Horpe,  un  cavaler 
uscăţiv,  cu  o  faţă  devastată,  pe  a  cărui  tunică  vătuită  erau  înfăţişaţi  trei 
fluturi  cap-de-mort  pe  un  câmp  de  cenuşă  şi  oase.  Fiecare  bătălie  este  un 
pariu,  Snow.  Chiar  şi  cel  care  stă  cu  mâinile-n  sân  îşi  asumă  un  risc. 

-  Există  riscuri  şi  riscuri,  Ser  Richard.  Acesta...  e  prea  mare,  prea  cu- 
rând şi  prea  departe.  Cunosc  Dreadfortul.  E  un  castel  puternic,  cu  totul 
şi  cu  totul  din  piatră,  cu  ziduri  groase  şi  turnuri  masive.  In  aşteptarea 
iernii,  îl  vei  găsi  bine  aprovizionat.  Cu  secole  în  urmă,  Casa  Bolton  s-a 
ridicat  împotriva  Regelui  Nordului  şi  Harlon  Stark  a  asediat  Dreadfortul. 
I-au  trebuit  doi  ani  să-1  înfometeze.  Ca  să  ai  vreo  speranţă  să  cucereşti  cas- 
telul, înălţimea  Ta,  ai  avea  nevoie  de  maşini  şi  turnuri  de  asediu,  berbeci... 

-  Turnurile  de  asediu  pot  fi  ridicate,  la  nevoie,  spuse  Stannis.  Putem 
doborî  copaci  pentru  berbeci,  dacă  berbeci  ne  trebuie.  Arnolf  Karstark 
scrie  că  la  Dreadfort  au  rămas  mai  puţin  de  cincizeci  de  oameni, 
jumătate  servitori.  Un  castel  puternic,  cu  o  apărare  slabă,  e  slab. 

-  Cincizeci  de  oameni  în  interiorul  unui  castel  fac  cât  cinci  sute  afară. 

-  Asta  depinde  de  oameni,  replică  Richard  Horpe.  Ei  vor  fi  fiind 
bătrâni  şi  băieţandri,  cei  pe  care  bastardul  nu  i-a  considerat  buni  de  luptă. 
Oamenii  noştri,  în  schimb,  au  fost  căliţi  şi  încercaţi  la  Apa  Neagră  şi 
sunt  conduşi  de  cavaleri. 

-  Ai  văzut  cum  am  trecut  prin  sălbatici.  Ser  Justin  îşi  dădu  la  o 
parte  o  şuviţă  de  păr  de  culoarea  inului.  Cei  din  Casa  Karstark  au  jurat 

să  ni  se  alăture  la  Dreadfort  şi  vom  avea  şi  sălbaticii.  Trei  sute  de  oameni, 
de  vârste  potrivite  pentru  luptă.  Lordul  Harwood  a  făcut  o  socoteală 
în  timp  ce  intrau  pe  poartă.  Femeile  lor  luptă  şi  ele. 
Stannis  îi  aruncă  o  privire  tăioasă. 

-  Nu  pentru  mine,  ser.  Nu  vreau  văduve  plângăcioase  după  mine. 
Femeile  vor  rămâne  aici,  cu  bătrânii,  răniţii  şi  copiii.  Vor  rămâne  cheză- 
şie pentru  loialitatea  soţilor  şi  taţilor  lor.  Bărbaţii  din  rândul  sălbaticilor 
vor  forma  avangarda  mea.  Magnarul  va  fi  la  comanda  lor,  cu  căpeteniile 
şi  comandanţii  lor.  Dar,  mai  întâi,  trebuie  neapărat  să-i  înarmăm. 

Are  de  gând  să  dea  iama  în  armurăria  noastră,  îşi  dădu  seama  Jon. 
Mâncare  şi  haine,  pământ  şi  castele,  acum  arme.  Mă  stoarce  tot  mai  mult 
cu  fiecare  zi.  Poate  că  vorbele  nu  erau  săbii,  dar  săbiile  erau  săbii. 

-  Aş  putea  găsi  trei  sute  de  suliţe,  zise  el,  fără  tragere  de  inimă.  Şi 
coifuri,  dacă  le  vreţi  aşa  vechi,  ciobite  şi  înroşite  de  rugină. 

-  Armuri?  întrebă  Magnarul.  Platoşe?  Zale? 

-  Când  a  murit  Donai  Noye,  ne-am  pierdut  armurierul.  Jon  lăsă 
restul  nerostit.  Dă-le  sălbaticilor  zale  şi  vor  fi  un  pericol  de  două  ori  mai 
mare  pentru  regat. 

-  Piele  fiartă  e  de-ajuns,  interveni  Ser  Godry.  După  ce  intrăm  în 
luptă,  supravieţuitorii  pot  să-i  dezbrace  pe  morţi. 

Puţinii  care  supravieţuiesc  atât  de  mult.  Dacă  Stannis  aşeza  oamenii 
liberi  în  avangardă,  majoritatea  aveau  să  piară  repede. 

-  Poate  că  lui  Mors  Umber  i-ar  plăcea  să  bea  din  ţeasta  lui  Mance 
Rayder,  dar  nu  şi  să  vadă  sălbaticii  traversându-i  pământurile.  Oamenii 
liberi  îi  atacă  pe  Umberi  din  Zorii  Zilelor,  traversând  Golful  Focilor 
pentru  aur,  oi  şi  femei.  Una  dintre  cele  pe  care  le-au  răpit  a  fost  chiar 
fiica  lui  Mors  Hrana  Ciorilor.  înălţimea  Ta,  lasă  sălbaticii  aici.  Dacă-i 
iei  cu  tine,  nu  vei  face  decât  să  întorci  lorzii  stegari  ai  tatălui  meu 
împotriva  ta. 

-  Se  pare  că  lorzii  stegari  ai  tatălui  tău  nu  se  dau,  oricum,  în  vânt 
după  cauza  mea.  Trebuie  să  presupun  că  mă  văd  ca  pe  un...  cum  mi-ai 
spus,  Lord  Snow?  Un  alt  pretendent  osândit.  Stannis  cercetă  atent  harta. 

Câteva  momente  nu  se  auziră  decât  dinţii  regelui  scrâşnind.  Lăsaţi-mă. 
Toţi!  Lord  Snow,  rămâi. 

Concedierea  bruscă  nu  fu  pe  placul  lui  Justin  Massey,  dar,  neavand  de 
ales,  zâmbi  şi  se  retrase.  Horpe  ieşi  în  urma  lui,  după  ce-i  aruncă  lui  Jon 
o  privire  atentă.  Clayton  Suggs  îşi  goli  cupa  şi  îi  şopti  lui  Harwood  Fell 
ceva  care  îl  făcu  pe  mai  tânărul  bărbat  să  râdă.  Unul  dintre  cuvinte  era 
băiat.  Suggs  era  un  cavaler  rătăcitor  înfumurat,  pe  cât  de  puternic  pe  atât 
de  necioplit.  Ultimul  care  ieşi  fu  Rattleshirt.  In  dreptul  uşii,  făcu  o  paro- 
die de  plecăciune  în  faţa  lui  Jon,  rânjind  cu  toţi  dinţii  lui  maro  şi  stricaţi. 

Toţi  părea  să  n-o  includă  şi  pe  Lady  Melisandre.  Umbra  roşie  a  regelui. 
Stannis  îi  ceru  lui  Devan  să  mai  aducă  apă  cu  lămâie.  Odată  cupa  um- 
plută, regele  bău  şi  spuse: 

-  Horpe  şi  Massey  aspiră  la  tronul  tatălui  tău.  Massey  o  vrea  şi  pe 
prinţesa  sălbatică.  Cândva  1-a  slujit  pe  fratele  meu  Robert  ca  scutier  şi 
a  deprins  apetitul  lui  pentru  carnea  de  femeie.  Horpe  ar  lua-o  pe  Val 
de  soţie,  dacă  i-aş  porunci,  dar  el  după  luptă  jinduieşte.  Ca  scutier, 
visa  la  o  mantie  albă,  dar  Cersei  Lannister  a  vorbit  împotriva  lui  şi 
Robert  1-a  lăsat  deoparte.  Poate  că  pe  bună  dreptate.  Lui  Ser  Richard 
îi  place  prea  mult  să  ucidă.  Tu  pe  care  l-ai  vrea  Lord  de  Winterfell, 
Snow?  Zâmbitorul  sau  ucigaşul? 

Jon  răspunse: 

-  Winterfellul  îi  aparţine  surorii  mele  Şansa,  răspunse  Jon. 

-  Am  auzit  tot  ce  trebuia  să  aud  despre  Lady  Lannister  şi  pretenţiile 
ei.  Regele  îşi  aşeză  cupa  deoparte.  Tu  mi-ai  putea  aduce  Nordul.  Lorzii 
stegari  ai  tatălui  tău  s-ar  alătura  fiului  lui  Eddard  Stark.  Chiar  şi  Lordul 
Prea-Gras-ca-să-Şadă-pe-Cal.  Portul  Alb  mi-ar  fi  o  sursă  de  provizii  la 
îndemână  şi  un  loc  sigur  de  retragere,  în  caz  de  nevoie.  Nu  e  prea  târ- 
ziu să-ţi  îndrepţi  nesăbuinţa,  Snow.  Pleacă  genunchiul  şi  pune-ţi  sabia 
în  slujba  mea  şi  te  vei  ridica  Jon  Stark,  Lord  de  Winterfell,  Păzitor 
al  Nordului. 

De  câte  ori  mă  va  obliga  s-o  spun? 

-  Sabia  mea  e  jurată  Rondului  de  Noapte. 

Stannis  părea  dezgustat. 

-  Şi  tatăl  tău  a  fost  un  om  încăpăţânat.  £1  numea  asta  onoare.  Ei, 
bine,  onoarea  are  preţul  ei,  după  cum  a  învăţat  Lordul  Eddard,  spre 
regretul  lui.  Dacă  asta  te  consolează  în  vreun  fel,  Horpe  şi  Massey 
sunt  sortiţi  dezamăgirii.  Sunt  mai  înclinat  să-i  dau  Winterfellul  lui 
Arnolf  Karstark.  Un  om  de  nădejde  al  Nordului. 

-  Un  om  al  Nordului.  Mai  bine  un  Karstark  decât  un  Bolton  sau  un 
Greyjoy,  îşi  spuse  Jon,  dar  gândul  îi  oferea  prea  puţină  consolare.  Casa 
Karstark  1-a  abandonat  pe  fratele  meu  în  mijlocul  duşmanilor  săi. 

-  După  ce  fratele  tău  i-a  tăiat  capul  Lordului  Rickard.  Arnolf  era  la  mii 
şi  mii  de  kilometri  depărtare.  Are  sânge  de  Stark.  Sângele  Winterfellului. 

-  Nu  mai  mult  decât  jumătate  dintre  celelalte  Case  din  Nord. 

-  Celelalte  Case  nu  s-au  declarat  de  partea  mea. 

-  Arnolf  Karstark  e  om  bătrân  şi  gârbovit  şi  nici  măcar  în  tinereţe 
n-a  fost  vreodată  luptătorul  care  a  fost  Lordul  Rickard.  Vitregiile 
campaniei  ar  putea  să-1  omoare. 

-  Are  moştenitori!  se  răsti  Stannis.  Doi  fii,  şase  nepoţi,  câteva  fiice. 
Dacă  Robert  ar  fi  zămislit  fii  legitimi,  mulţi  dintre  cei  care  sunt  morţi 
ar  putea  fi  şi  acum  în  viaţă. 

-  înălţimea  Ta  ar  face  treabă  mai  bună  cu  Mors  Hrana  Ciorilor. 

-  Asta  o  va  dovedi  Dreadfortul. 

-  Aşadar,  ai  de  gând  să  ataci? 

-  In  ciuda  poveţei  marelui  Lord  Snow?  Da.  Horpe  şi  Massey  or  fi 
ei  ambiţioşi,  dar  nu  se  înşală.  Nu  îndrăznesc  să  stau  cu  mâinile  în  sân, 
în  timp  ce  steaua  lui  Roose  Bolton  străluceşte  din  ce  în  ce  mai  tare,  iar 
a  mea  se  stinge.  Trebuie  să  atac  şi  să  dovedesc  Nordului  că  încă  sunt 
un  om  de  temut. 

-  Tritonul  lui  Manderly  nu  s-a  aflat  printre  acele  flamuri  pe  care 
le-a  văzut  Lady  Melisandre  în  foc,  zise  Jon.  Dacă  ai  avea  Portul  Alb 
şi  cavalerii  Lordului  Wyman... 

-  Dacă  e  un  cuvânt  pentru  proşti.  N-avem  nicio  veste  de  la  Davos. 
Poate  că  nici  n-a  ajuns  la  Portul  Alb.  Arnolf  Karstark  scrie  că  pe  marea 

îngustă  au  fost  furtuni  năprasnice.  Oricum  ar  fi,  n-am  timp  să  jelesc, 
nici  să  stau  după  toanele  Lordului  Prea-Gras.  Trebuie  să  consider  Por- 
tul Alb  pierdut  pentru  mine.  Fără  un  fiu  al  Winterfellului  care  să-mi 
stea  alături,  nu  pot  decât  să  sper  să  cuceresc  Nordul  prin  luptă.  Pentru 
asta  trebuie  să  fur  o  filă  din  cartea  fratelui  meu.  Nu  că  Robert  ar  fi  citit 
vreodată.  Trebuie  să  le  dau  duşmanilor  mei  o  lovitură  de  moarte 
înainte  să-şi  dea  seama  de  intenţiile  mele. 

Jon  înţelese  că  vorbise  în  zadar.  Stannis  avea  să  ocupe  Dreadfortul 
sau  să  moară  încercând.  Rondul  de  Noapte  nu  ia  partea  nimănui,  rosti 
un  glas,  dar  altul  răspunse:  Stannis  luptă  pentru  regat,  oamenii  de  fier 
pentru  sclavi  şi  pradă. 

-  înălţimea  Ta,  ştiu  unde  ai  mai  putea  găsi  oameni.  Dă-mi  sălbaticii 
şi  am  să-ţi  spun  bucuros  unde  şi  cum. 

-  Ţi  l-am  dat  pe  Rattleshirt.  Mulţumeşte-te  cu  el. 

-  Ii  vreau  pe  toţi. 

-  Unii  dintre  Fraţii  tăi  Juraţi  vor  să  mă  facă  să  cred  că  eşti  tu  însuţi 
pe  jumătate  sălbatic.  E  adevărat? 

-  Pentru  tine,  sălbaticii  sunt  doar  carne  de  tun.  Eu  îi  pot  folosi 
mai  bine  pe  Zid.  Dă-mi-i  să  fac  ce  vreau  cu  ei  şi  am  să-ţi  arăt  unde  îţi 
poţi  găsi  victoria...  şi  oamenii. 

Stannis  se  scărpină  la  ceafă. 

-  Te  târguieşti  ca  o  babă  care  vinde  peşte,  Lord  Snow.  Te-a  făcut 
cumva  Ned  Stark  cu  vreo  precupeaţă?  Câţi  oameni? 

-  Două  mii.  Poate  trei. 

-  Trei  mii?  Ce  fel  de  oameni  sunt? 

-  Mândri.  Săraci.  Iuţi  la  mânie,  când  vine  vorba  de  onoarea  lor, 
dar  luptători  înverşunaţi. 

-  Sper  că  nu  e  vreun  şiretlic  de  bastard.  Dacă  vreau  să  dau  trei 
sute  de  luptători  pentru  trei  mii?  Da,  vreau.  Nu  sunt  complet  idiot. 
Dacă  las  şi  fata  cu  tine,  am  cuvântul  tău  că  vei  avea  grijă  de  prinţesa 
noastră? 

Nu  e  prinţesă. 

-  Cum  doreşti,  înălţimea  Ta. 

-  E  nevoie  să  te  pun  să  faci  un  jurământ  în  faţa  unui  copac? 
-Nu. 

A  fost  o  glumă?  Cu  Stannis,  era  greu  de  spus. 

-  S-a  făcut.  Aşadar,  unde  sunt  aceşti  oameni? 

-  Ii  vei  găsi  aici.  Jon  îşi  desfăcu  palma  arsă  peste  hartă,  la  vest  de 
drumul  regelui  şi  la  sud  de  Dar. 

-  In  munţii?  Stannis  deveni  bănuitor.  Nu  văd  niciun  castel  marcat 
acolo.  Nici  drumuri,  nici  oraşe,  nici  sate. 

-  Harta  nu  e  ţinutul,  spunea  adesea  tata.  De  mii  de  ani,  în  văile 
înalte  şi  în  luncile  din  munţi  locuiesc  oameni,  conduşi  de  căpeteniile 
clanurilor  lor.  Lorzi  mărunţi,  le-ai  zice,  deşi  ei  nu  folosesc  asemenea 
titluri.  Campionii  clanurilor  luptă  cu  săbii  imense  pentru  două  mâini, 
în  timp  ce  oamenii  de  rând  aruncă  pietre  şi  se  bat  cu  ciomege  de  frasin. 
Oameni  arţăgoşi,  trebuie  spus.  Când  nu  se  luptă  între  ei,  îşi  îngrijesc 
turmele,  pescuiesc  în  Golful  de  Gheaţă  şi  cresc  cei  mai  vânjoşi  cai  pe 
care  i-ai  văzut  vreodată. 

-  Şi  vor  lupta  pentru  mine? 

-  Dacă  le-o  ceri. 

-  De  ce-aş  cerşi  ce  mi  se  cuvine? 

-  Să  ceri,  am  spus,  nu  să  cerşeşti.  Jon  îşi  retrase  mâna.  Să  trimiţi 
mesaje  n-are  rost.  înălţimea  Ta  va  trebui  să  meargă  la  ei  în  persoană. 
Mănâncă  din  pâinea  şi  sarea  lor,  bea  din  berea  lor,  ascultă-le  cântăreţii 
din  fluier  şi  laudă  frumuseţea  fiicelor  şi  curajul  fiilor  lor,  şi  le  vei  avea 
săbiile.  Clanurile  n-au  văzut  niciun  rege  de  când  Torrhen  Stark  a  plecat 
genunchiul.  Venirea  ta  îi  va  onora.  Dar  porunceşte-le  să  lupte  pentru 
tine  şi  ei  se  vor  uita  unul  la  altul  şi  vor  spune:  „Cine  e  omul  acesta? 
Nu-i  regele  meu." 

-  Despre  câte  clanuri  vorbeşti? 

-  Patruzeci,  mari  şi  mici.  Flint,  Wull,  Norrey,  Liddle...  câştigă-i 
pe  Bătrânul  Flint  şi  pe  Căldare  şi  restul  îi  vor  urma. 

-  Căldare? 

-  Wull.  Are  cel  mai  mare  burduhan  din  munţi.  Şi  cei  mai  mulţi 
oameni.  Wullii  pescuiesc  în  Golful  de  Gheaţă  şi  îşi  sperie  puradeii 
cum  că  vin  oamenii  de  fier  să-i  ia,  dacă  nu  sunt  cuminţi.  Dar  ca  să 
ajungi  la  ei,  înălţimea  Ta,  va  trebui  să  traversezi  pământurile  clanului 
Norrey.  Aceşti  oameni  locuiesc  cel  mai  aproape  de  Dar  şi  au  fost 
întotdeauna  buni  prieteni  ai  Rondului.  Aş  putea  să-ţi  dau  călăuze. 

-  Ai  putea?  Lui  Stannis  nu-i  scăpa  aproape  nimic.  Sau  o  vei  face? 

-  O  voi  face.  Vei  avea  nevoie  de  ei.  Şi  de  nişte  ponei  siguri  pe 
picioare.  Acolo,  sus,  cărările  sunt  doar  puţin  mai  mult  decât  nişte  poteci 
de  capre. 

-  Poteci  de  capre?  Ochii  regelui  se  îngustară.  Eu  spun  că  trebuie  să 
ne  mişcăm  rapid  şi  tu-mi  iroseşti  timpul  cu  poteci  de  capre? 

-  Când  a  cucerit  Dornul,  Tânărul  Dragon  a  folosit  o  potecă  de 
capre  ca  să  ocolească  turnurile  de  veghe  de  pe  Drumul  Oaselor. 

-  Ştiu  şi  eu  povestea,  însă  Daeron  a  făcut  prea  mult  caz  de  ea  în  cartea 
cea  vanitoasă  a  sa.  Războiul  despre  care  vorbeşti  a  fost  câştigat  cu  coră- 
bii, nu  cu  potecile  caprelor.  Pumn  de  Stejar  a  înfrânt  Oraşul  Colibelor 
şi  a  străbătut  jumătate  din  drumul  până  la  Sângele  Verde,  în  timp  ce 
oastea  dornisheană  lupta  în  Trecătoarea  Prinţului.  Stannis  bătu  darabana 
pe  masă.  Aceşti  lorzi  ai  munţilor  nu-mi  vor  împiedica  înaintarea? 

-  Doar  cu  ospeţe.  Fiecare  va  încerca  să-i  depăşească  pe  ceilalţi  cu 
ospitalitatea  sa.  Nobilul  meu  tată  spunea  că  n-a  mâncat  niciodată  atât 
de  bine  ca  atunci  când  a  vizitat  clanurile. 

-  Pentru  trei  mii  de  oameni,  cred  că  pot  suporta  nişte  fluiere  şi 
nişte  terci,  zise  regele,  deşi  tonul  lui  sugera  că  până  şi  asta  îi  vine  greu. 

Jon  se  întoarse  către  Melisandre: 

-  Doamna  mea,  te  previn  din  timp.  Vechii  zei  sunt  puternici  în 
munţii  aceia.  Oamenii  clanurilor  nu  vor  accepta  să  le  fie  insultaţi 
copacii  inimii. 

Asta  păru  s-o  amuze. 

-  Nu  te  teme,  Jon  Snow.  N-am  să-ţi  tulbur  sălbaticii  munţilor,  nici 
pe  zeii  lor  întunecaţi.  Locul  meu  e  aici,  cu  tine  şi  cu  bravii  tăi  fraţi. 

Era  ultimul  lucru  pe  care  Jon  Snow  şi  l-ar  fi  dorit,  dar,  înainte  să 
apuce  să  obiecteze,  regele  spuse: 

-  Unde  ai  vrea  să-i  conduc  pe  aceşti  oameni  dârzi,  dacă  nu  împo- 
triva Dreadfortului? 

Jon  coborî  privirea  spre  hartă. 

-  La  Deepwood  Motte.  Bătu  cu  degetul  în  dreptul  lui,  pe  hartă. 
Dacă  Bolton  vrea  să  se  lupte  cu  oamenii  de  fier,  trebuie  să  faci  acelaşi 
lucru.  Deepwood  e  un  castel  fortificat,  înălţat  pe  o  colină,  în  mijlocul 
unei  păduri  dese,  prin  care  e  uşor  să  te  strecori  neobservat.  Un  castel  de 
lemn,  apărat  de  un  dig  de  pământ  şi  o  palisadă  de  buşteni.  înaintarea 
va  fi  mai  lentă  prin  munţi,  ce-i  drept,  dar  acolo,  sus,  oastea  se  poate 
mişca  nevăzută,  făcându-şi  apariţia  aproape  la  porţile  castelului 
Deepwood  Motte. 

Stannis  îşi  scărpină  bărbia. 

-  Când  Balon  Greyjoy  s-a  ridicat  prima  oară,  am  înfrânt  oamenii 
de  fier  pe  mare,  acolo  unde  sunt  cei  mai  aprigi.  Pe  uscat,  luaţi  prin 
surprindere...  da.  Am  obţinut  o  victorie  asupra  sălbaticilor  şi  a  Regelui 
lor  De-Dincolo-de-Zid.  Dacă  pot  să  zdrobesc  şi  oamenii  de  fier, 
Nordul  va  şti  că  are  din  nou  un  rege. 

Iar  eu  voi  avea  o  mie  de  sălbatici,  gândi  Jon,  şi  nu  va  fi  chip  să  hrănesc 
nici  măcar  jumătate. 


TYRION 


Sfioasa  Fecioară  înainta  prin  ceaţă  ca  un  orb  care  străbate  pe 
bâjbâite  un  coridor  necunoscut. 

Septa  Lemore  se  ruga.  Ceaţa  îi  înăbuşea  sunetul  glasului,  care  părea 
abia  şoptit.  Griff  măsura  puntea  cu  pasul,  cu  zalele  zornăind  pe  sub 
mantia-i  din  piele  de  lup.  Din  când  în  când  îşi  atingea  sabia,  de  parcă  ar 
fi  vrut  să  se  asigure  că  încă  îi  atârna  la  şold.  Rolly  Duckfield  împingea 
prăjina  de  la  tribord,  Yandri,  pe  cea  de  la  babord.  Ysilla  ţinea  cârma. 

-  Nu-mi  place  locul  ăsta,  mormăi  Haldon  Jumătate-maester. 

-  Te  sperie  puţină  ceaţă?  îl  luă  în  râs  Tyrion,  deşi,  la  drept  vorbind, 
era  chiar  multă  ceaţă. 

La  prora  Sfioasei  Fecioare,  Tânărul  Griff  stătea  cu  o  a  treia  prăjină, 
ca  să  îndepărteze  barca  de  obstacole  în  timp  ce  înaintau  prin  neguri. 
Felinarele  fuseseră  aprinse  la  proră  şi  la  pupă,  dar  ceaţa  era  atât  de 
deasă,  încât  tot  ce  putea  vedea  piticul,  de  la  mijlocul  navei,  era  o 
lumină  care  plutea  în  faţa  lui  şi  o  alta  în  spate,  urmându-i.  Sarcina  lui 
era  să  se  îngrijească  de  mangal  şi  să  se  asigure  că  focul  nu  se  stinge. 

-  Nu  e  o  ceaţă  obişnuită,  Hugor  Hill,  zise  apăsat  Ysilla.  Duhneşte 
a  vrăjitorie,  după  cum  ţi-ai  da  seama  dacă  ai  avea  un  nas  cu  care  s-o 
miroşi.  Mulţi  călători  se  pierd  aici,  cu  bărci,  corăbii  de  piraţi  şi  galere 
mari  de  râu.  Rătăcesc  deznădăjduite  prin  ceţuri,  în  căutarea  unui  soare 


318 


GEORGE  R.R.  MARTIN 


pe  care  nu-1  pot  găsi,  până  când  nebunia  sau  foamea  le  curmă  vieţile. 
Aici  sunt  spirite  fără  odihnă  în  aer  şi  suflete  chinuite  în  apă. 

-  Uite  unul  chiar  acum,  zise  Tyrion. 

La  tribord,  din  adâncurile  întunecoase,  se  ridică  o  mână  destul  de 
mare  ca  să  strivească  barca.  Doar  vârfurile  degetelor  străpunseră  supra- 
faţa apei,  dar,  în  timp  ce  Sfioasa  Fecioară  trecu  pe  lângă  ea,  Tyrion 
văzu  restul  mâinii  unduindu-se  sub  apă  şi  un  chip  palid  privind  în  sus. 
Deşi  vorbea  cu  dezinvoltură,  nu  se  simţea  în  largul  lui.  Era  un  loc 
nefast,  duhnind  a  disperare  şi  a  moarte.  Ysilla  nu  se  înşalâ.  Ceaţa  asta 
nu  e  firească.  In  apele  acelea  creştea  ceva  necurat,  revărsând  otravă  în 
aer.  Nu  e  de  mirare  că  oamenii  de  piatră  înnebunesc. 

-  N-ar  trebui  să-ţi  baţi  joc,  îl  preveni  Ysilla.  Morţii  şoptitori  urăsc 
ce  e  cald  şi  viu  şi  caută  mereu  alte  suflete  blestemate  care  să  li  se  alăture. 

-  Mă  îndoiesc  că  au  un  giulgiu  de  dimensiunea  mea. 
Piticul  aţâţă  cărbunii  cu  un  vătrai. 

-  Ura  nu-i  stârneşte  pe  oamenii  de  piatră  la  fel  de  mult  ca  foamea. 
Haldon  Jumătate-maester  îşi  înfăşurase  peste  gură  şi  peste  nas  un  fular 
galben,  care-i  înăbuşea  cuvintele.  Nimic  din  ce  ar  vrea  un  om  sănătos 
să  mănânce  nu  creşte  în  ceţurile  astea.  De  trei  ori  pe  an,  triarhii  din  Vo- 
lantis  trimit  o  galeră  în  susul  râului  cu  provizii,  dar  navele  de  binefa- 
cere ajung  adesea  prea  târziu  şi  uneori  aduc  mai  multe  guri  de  hrănit 
decât  mâncare. 

-  Trebuie  să  fie  peşti  în  râu,  spuse  Tânărul  Griff. 

-  Eu  n-aş  mânca  niciun  peşte  din  aceste  ape,  zise  Ysilla.  N-aş  mânca. 

-  Am  face  bine  să  nu  respirăm  nici  ceaţa,  spuse  Haldon.  Blestemul 
lui  Garin  e  pretutindeni  în  jurul  nostru. 

Singura  cale  să  nu  respirăm  ceaţa  e  să  nu  respirăm. 

-  Blestemul  lui  Garin  e  doar  vărsatul-cenuşiu,  spuse  Tyrion.  Bleste- 
mul era  adesea  văzut  la  copii,  mai  ales  în  perioadele  umede  şi  reci.  Carnea 
afectată  se  întărea,  se  calcifia  şi  crăpa,  dar  piticul  citise  că  evoluţia  bolii 
putea  fi  oprită  cu  lămâi  verzi,  cataplasme  cu  muştar  şi  băi  fierbinţi  (spu- 
neau maesterii)  ori  prin  rugăciune,  sacrificii  şi  post  (susţineau  septonii). 

Apoi  boala  trecea,  lăsându-şi  tinerele  victime  desfigurate,  dar  în  viaţă. 
Maesterii  şi  septonii  erau  de  acord  că  acei  copii  care  supravieţuiau  vărsatu- 
lui-cenuşiu  nu  puteau  fi  niciodată  atinşi  de  forma  mai  rară  şi  fatală  a  bolii, 
nici  de  surata  ei  teribilă  şi  cu  evoluţie  mai  rapidă,  pesta  cenuşie.  Se  spune 
că  umezeala  e  de  vină,  continuă  el.  Putregaiul  din  aer.  Nu  blestemele. 

-  Cuceritorii  n-au  crezut  nici  ei,  Hugor  Hill,  zise  Ysilla.  Oamenii 
din  Volantis  şi  din  Valyria  l-au  atârnat  pe  Garin  într-o  cuşcă  de  aur  şi 
şi-au  bătut  joc  de  el  atunci  când  a  invocat  puterea  Mamei,  să-i  distrugă. 
Dar  noaptea  apele  s-au  ridicat  şi  i-au  înecat,  iar  de  atunci  şi  până  în  zilele 
noastre  n-au  odihnă.  Cei  care  cândva  au  fost  stăpâni  ai  focului  sunt  şi 
acum  acolo  jos,  sub  apă.  Răsuflarea  lor  rece  se  înalţă  din  întuneric, 
revărsând  aceste  ceţuri,  iar  carnea  li  s-a  împietrit,  asemenea  inimilor. 

Ciotul  nasului  îi  dădea  mâncărimi  cumplite.  Tyrion  se  scărpină. 
Poate  că  bătrâna  are  dreptate.  Locul  ăsta  nu-i  bun  deloc.  Mă  simt  de  parcă 
m-aş  afla  din  nou  în  privată  şi  mi-aş  privi  tatăl  murind.  Avea  să  înnebu- 
nească şi  el,  dacă  trebuia  să-şi  petreacă  zilele  în  această  ceaţă  cenuşie,  cu 
oasele  şi  carnea  împietrindu-se. 

Tânărul  Griff  nu  părea  să-i  împărtăşească  temerile. 

-  Să  încerce  numai  să  ne  deranjeze,  că  le  arătăm  noi  din  ce  suntem 
făcuţi. 

-  Suntem  făcuţi  din  sânge  şi  oase,  după  chipul  şi  asemănarea  Tatălui 
şi  a  Mamei,  grăi  Septa  Lemore.  Nu  te  împăuna,  rogu-te.  Trufia  e  un  pă- 
cat cumplit.  Oamenii  de  piatră  au  fost  trufaşi  şi  ei,  şi  Lordul  Giulgiului 
a  fost  cel  mai  trufaş  dintre  toţi. 

Căldura  cărbunilor  încinşi  îmbujoră  faţa  lui  Tyrion. 

-  Există  un  Lord  al  Giulgiului?  Sau  e  doar  o  legendă? 

-  Lordul  Giulgiului  a  domnit  peste  aceste  ceţuri  de  pe  vremea  lui 
Garin,  îi  explică  Yandry.  Unii  spun  că  el  însuşi  este  Garin,  ridicat  din 
mormântul  de  apă. 

-  Morţii  nu  învie,  zise  apăsat  Haldon  Jumătate-maester,  şi  nimeni 
nu  trăieşte  o  mie  de  ani.  Da,  există  un  Lord  al  Giulgiului.  Au  fost 
vreo  douăzeci.  Când  unul  moare,  altul  îi  ia  locul.  Cel  de-acum  e  un 

corsar  din  Insulele  Baziliscului,  care  crede  că  Rhoynul  oferă  capturi 
mai  bogate  decât  Marea  Verii. 

-  Da,  am  auzit  şi  eu,  zise  Raţă,  dar  mie  altă  poveste  îmi  place  mai 
mult.  Cea  care  spune  că  el  nu  e  asemenea  celorlalţi  oameni  de  piatră, 
că  a  fost  la  început  o  statuie,  până  când  o  femeie  cenuşie  a  ieşit  din 
ceaţă  şi  1-a  sărutat  cu  buze  reci  ca  gheaţa. 

-  Ajunge!  î\  opri  Griff.  Tăceţi.  Cu  toţii. 
Septa  Lemore  îşi  ţinu  respiraţia. 

-  Ce-a  fost  asta? 

-  Unde?  Tyrion  nu  vedea  nimic,  doar  ceaţă. 

-  S-a  mişcat  ceva.  Am  văzut  apa  vălurindu-se. 

-  O  ţestoasă,  anunţă  vesel  prinţul.  O  răpitoare  mare,  atâta  tot. 
îşi  întinse  prăjina  în  faţă  şi  împinse  barca  de  lângă  un  obelisc  verde. 
Ceaţa  li  se  lipea  de  trupuri,  umedă  şi  rece.  Un  templu  îngropat  se 

înălţa  din  întunericul  gri,  când  Yandry  şi  Raţă  se  sprijiniră  de  prăjinile 
lor  şi  păşiră  încet  de  la  proră  la  pupă,  împingând.  Trecură  pe  lângă  o 
scară  de  marmură  care  se  ridica,  în  spirală,  din  mâl  şi  se  termina, 
zdrenţuită,  în  aer.  Dincolo,  abia  zărite,  erau  alte  contururi:  turle  năruite, 
statui  fără  cap,  copaci  cu  rădăcini  mai  mari  decât  barca  lor. 

-  Acesta  a  fost  cel  mai  frumos  oraş  de  pe  râu  şi  cel  mai  bogat,  spuse 
Yandry.  Chroyane,  oraşul  festival. 

Prea  bogat,  gândi  Tyrion,  prea  frumos.  Nu  e  niciodată  înţelept  sd 
ispiteşti  dragonii.  Oraşul  înecat  îi  înconjura.  O  siluetă  abia  zărită  flutură 
deasupra  lor,  lovind  ceaţa  cu  aripi  palide  şi  tari  ca  pielea.  Piticul  îşi 
întoarse  capul,  să  vadă  mai  bine. 

-  Barcă,  rosti  un  glas  ca  o  şoaptă,  peste  apă.  Cine  eşti? 

-  Sfioasa  Fecioară!  îi  strigă  Yandry. 

-  Pescăruşul.  In  sus  sau  în  jos? 

-  In  jos.  Blănuri  şi  miere,  bere  şi  seu. 

-  In  sus.  Cuţite  şi  ace,  dantelă  şi  pânză,  vin  cu  mirodenii. 

-  Ce  veşti  din  vechiul  Volantis?  strigă  Yandry. 

-  Război,  veni  răspunsul. 

-  Unde?  răcni  Griff?  Când? 

-  Când  se  schimbă  anul,  se  auzi  răspunsul.  Nyessos  şi  Malaquo 
merg  mână-n  mână,  iar  elefanţii  sunt  vărgaţi. 

Glasul  se  stinse,  când  cealaltă  barcă  se  îndepărtă  de  ei.  Ii  urmăriră 
lumina  micşorându-se  şi  dispărând. 

-  E  înţelept  să  strigăm  prin  ceaţă  la  nave  pe  care  nu  le  vedem? 
întrebă  Tyrion.  Dacă  erau  piraţi? 

Avuseseră  noroc  în  privinţa  corsarilor,  strecurându-se  noaptea, 
nevăzuţi  şi  nevătămaţi,  pe  Lacul  Pumnalului.  O  dată,  Raţă  zărise  o 
navă  care,  după  cum  susţinea  el,  îi  aparţinea  lui  Urho  Nespălatul.  Dar 
Sfioasa  Fecioară  se  aflase  sub  vânt  şi  Urho  -  dacă  Urho  fusese  -  nu  se 
arătase  interesat  de  ei. 

-  Piraţii  nu  intră  în  Tristeţi,  spuse  Yandry. 

-  Elefanţi  cu  dungi?  mormăi  Griff.  Despre  ce-i  vorba?  Nyessos  şi 
Malaquo.  Illyrio  1-a  plătit  pe  Triarhul  Nyessos  cu  vârf  şi  îndesat. 

-  In  aur  sau  în  brânză?  întrebă  sarcastic  Tyrion. 

-  Dacă  nu  poţi  să  despici  ceaţa  cu  următoarea  ta  vorbă  de  duh, 
păstreaz-o  pentru  tine,  se  răsti  Griff  la  el. 

Da,  tată,  aproape  că  spuse  piticul.  Am  să  tac.  Mulţumesc.  Nu-i 
cunoştea  pe  aceşti  volanteni,  dar  avea  impresia  că  elefanţii  şi  tigrii  ar 
putea  avea  un  motiv  întemeiat  să  se  unească  atunci  când  se  confruntau 
cu  dragonul.  Poate  că  negustorul  de  brânză  a  judecat  greşit  situaţia.  Poţi 
cumpăra  un  om  cu  aur,  dar  numai  sângele  şi  oţelul  îl  fac  să  rămână  loial. 

Piticul  scormoni  din  nou  cărbunii  şi  suflă  peste  ei,  ca  să-i  aţâţe.  Urăsc 
asta,  urăsc  ceaţa  asta.  Urăsc  locul  ăsta  şi  nu-mi  place  Griff  deloc.  Tyrion  mai 
avea  ciupercile  otrăvite  pe  care  le  culesese  de  pe  pământurile  din  preajma 
conacului  lui  Illyrio  şi,  în  unele  zile,  se  simţea  ispitit  să  strecoare  una  în 
mâncarea  lui  Griff.  Problema  era  că  Griff  nu  prea  părea  să  mănânce. 

Raţă  şi  Yandry  se  opintiră  din  nou  cu  prăjinile.  Ysilla  roti  cârma. 
Tânărul  Griff  împinse  Sfioasa  Fecioară  de  lângă  un  turn  distrus  ale  cărui 
ferestre  îi  priveau  de  sus,  ca  nişte  ochi  orbi,  negri.  Deasupra,  vela  atârna 
grea  şi  pleoştită.  Apa  se  adânci  sub  carenă,  până  când  prăjinile  nu  mai 

puteau  atinge  fundul,  dar  curentul  continuă  să-i  împingă  în  josul 
râului,  până  când... 

Tot  ce  reuşi  să  vadă  Tyrion  era  ceva  masiv  ridicându-se  din  apă, 
bombat  şi  ameninţător.  Crezu  că  e  o  colină,  înălţându-se  pe  o  insulă 
împădurită,  ori  vreo  stâncă  imensă,  acoperită  de  muşchi  şi  de  ferigi  şi 
ascunsă  de  ceaţă.  Insă  când  Sfioasa  Fecioară  se  apropie,  forma  deveni  mai 
clară.  Dincolo  de  apă  se  zărea  o  fortăreaţă  de  lemn,  putredă  şi  năpădită 
de  buruieni.  Turle  subţiri  se  conturau  deasupra  ei,  unele  dintre  ele  frânte 
ca  nişte  suliţe  rupte.  Turnuri  fără  acoperiş  apăreau  şi  dispăreau,  ţâşnind 
orbeşte  în  sus.  Săli  şi  galerii  alunecau  pe  lângă  ei:  contraforturi  graţioase, 
arcuri  delicate,  coloane  canelate,  terase  şi  umbrare. 

Toate  distruse,  toate  părăsite,  toate  prăbuşite. 

Muşchiul  gri  creştea  des  aici,  acoperind  pietrele  căzute  în  mormane 
imense  şi  mărginind  toate  turnurile.  Lujeri  negre  de  viţă  se  strecurau 
prin  ferestre,  prin  uşi  şi  peste  arcade,  urcând  pe  zidurile  înalte  de 
piatră.  Ceaţa  ascundea  trei  sferturi  din  palat,  dar  ceea  ce  zăreau  era 
mai  mult  decât  suficient  pentru  ca  Tyrion  să-şi  dea  seama  că  insula 
fusese  cândva  de  zece  ori  mai  trainică  decât  Fortăreaţa  Roşie  şi  de  o 
sută  de  ori  mai  frumoasă.  Ştia  unde  se  află. 

-  Palatul  Iubirii,  spuse  el  încetişor. 

-  Acesta  era  numele  rhoynar,  zise  Haldon  Jumătate-maester,  dar, 
vreme  de  o  mie  de  ani,  a  fost  Palatul  Tristeţii. 

Era  trist  să  vezi  o  asemenea  ruină,  dar  să  ştii  ce  a  fost  cândva  era 
încă  şi  mai  trist.  Odinioară  aici  s-au  auzit  râsete,  gândi  Tyrion.  Au  fost 
grădini  împodobite  de flori  şi  fântâni  ce  aruncau  sclipiri  de  aur  în  lumina 
soarelui  Aceste  trepte  au  răsunat  cândva  depăşii  îndrăgostiţilor,  iar  sub  do- 
mul distrus,  cununii  fără  număr  au  fost  pecetluite  cu  un  sărut.  Gândurile 
i  se  îndreptară  spre  Tysha,  care  îi  fusese  atât  de  puţin  timp  soţie.  A  fost 
mâna  lui  Jaime,  gândi  el,  disperat.  Era  de-un  sânge  cu  mine,  fratele  meu 
mare  şi  puternic.  Când  am  fost  mic,  mi-a  adus  jucării,  cercuri  de  butoi  şi 
cuburi  şi  un  leu  sculptat  din  lemn.  Mi-a  dat  primul  ponei  şi  m-a  învăţat 
sâ-l  călăresc.  Când  a  spus  că  te-a  adus  pentru  mine,  nu  m-am  îndoit  nicio 


dansul  dragonilor 


323 


clipă.  De  ce  m-aş  fi  îndoit?  Era  Jaime,  iar  tu  erai  o  fată  oarecare,  care 
jucaseşi  un  rol.  M-am  temut  din  prima  clipă,  din  momentul  în  care  mi-ai 
zâmbit  prima  oară  şi  m-ai  lăsat  să-ţi  ating  mâna.  Propriul  meu  tată  nu 
m-a  putut  iubi.  De  ce  m-ai  fi  iubit  tu,  dacă  nu  pentru  aur? 

Printre  degetele  lungi  de  ceaţă,  auzi  din  nou  zbârnâitul  înfundat, 
tremurător,  al  unei  corzi  întinse,  geamătul  Lordului  Tywin  când 
săgeata  i  se  înfipsese  sub  pântece,  sunetul  feselor  pe  piatră,  când  s-a 
aşezat  înapoi  să  moară.  „Acolo  unde  se  duc  târfele",  spusese  tatăl  său. 
Şi  unde  e  asta?  vrusese  să-1  întrebe  Tyrion.  Unde  s-a  dus  Tysha,  tată? 

-  Cât  mai  trebuie  să  îndur  ceaţa  asta? 

-  Intr-o  oră  ar  trebui  să  ieşim  din  Tristeţi,  răspunse  Haldon  Jumă- 
tate-maester.  De  acolo,  ar  trebui  să  fie  o  călătorie  de  plăcere.  Găseşti 
sate  la  fiecare  cotitură,  de-a  lungul  Rhoynului  Inferior.  Livezi  şi  vii  şi 
lanuri  de  grâne  ce  se  coc  la  soare,  pescari  pe  apă,  băi  fierbinţi  şi  vinuri 
dulci.  Selhorys,  Valysar  şi  Volon  Therys  sunt  orăşele  fortificate,  atât  de 
mari,  încât  în  Cele  Şapte  Regate  ar  fi  socotite  oraşe.  Cred  că  am  să... 

-  Lumină  în  faţă,  avertiză  Tânărul  Griff. 

Tyrion  o  văzu  şi  el.  Pescăruşul  sau  altă  barcă,  îşi  spuse,  dar,  pe 
undeva,  ştia  că  se  înşală.  II  mânca  nasul.  Şi-1  scarpină  sălbatic.  Lumina 
devenea  tot  mai  puternică,  pe  măsură  ce  Sfioasa  Fecioară  se  apropia  de 
ea.  O  stea  estompată  în  depărtare,  care  licărea  prin  ceaţă,  făcându-le 
semn  să  înainteze.  In  scurt  timp,  se  transformă  în  două  lumini,  apoi 
în  trei,  devenind  un  şir  zdrenţuit  de  făclii  ce  se  înălţau  din  apă. 

-  Podul  Visurilor,  îi  rosti  Griff  numele.  Vor  fi  oameni  de  piatră  pe 
toată  întinderea  lui.  Unii  ar  putea  începe  să  se  tânguie  când  ne  apro- 
piem, dar  nu  e  de  aşteptat  să  ne  hărţuiască.  Majoritatea  sunt  făpturi 
slabe,  stângace,  greoaie,  nătânge.  Spre  sfârşit,  înnebunesc  cu  toţii,  dar 
atunci  devin  cei  mai  periculoşi.  La  nevoie,  alungaţi-i  cu  torţele.  In 
niciun  caz  să  nu-i  lăsaţi  să  vă  atingă. 

-  S-ar  putea  să  nici  nu  ne  vadă,  interveni  Haldon  Jumătate-maester. 
Ceaţa  ne  va  ascunde  de  ei  până  când  ajungem  aproape  de  pod,  şi  atunci 
vom  trece  înainte  să  prindă  de  veste  că  suntem  aici. 

Ochii  de  piatră  sunt  ochi  orbi,  gândi  Tyrion.  Ştia  că  forma  fatală  a 
vărsatului-cenuşiu  începea  la  extremităţi.  O  furnicătură  în  vârful  dege- 
tului, o  unghie  înnegrită,  o  amorţeală.  Pe  măsură  ce  amorţeala  înainta 
prin  mână  sau  se  furişa  mai  sus  de  laba  piciorului,  carnea  se  întărea  şi 
devenea  rece,  iar  pielea  victimei  căpăta  o  nuanţă  gri,  asemănătoare 
pietrei.  Auzise  că  erau  trei  leacuri  bune  pentru  vărsatul-cenuşiu: 
securea,  sabia  şi  satârul.  Tyrion  ştia  că  tăierea  părţilor  afectate  oprea 
uneori  răspândirea  bolii  în  corp,  dar  nu  întotdeauna.  Mulţi  oameni 
şi-au  sacrificat  un  braţ  sau  un  picior,  dar  în  timp  s-au  pomenit  şi  cu 
celălalt  că  devine  cenuşiu.  Când  împietrirea  ajungea  la  faţă,  orbirea  era 
frecventă.  In  stadiile  finale,  năpasta  se  îndrepta  către  muşchi,  oase  şi 
măruntaie. 

In  faţa  lor,  podul  creştea.  Podul  Visurilor,  îl  numise  Griff,  dar 
acest  vis  se  spulberase.  Arcuri  de  piatră  alburie  înaintau  prin  ceaţă, 
întinzându-se  de  la  Palatul  Tristeţii  până  la  malul  vestic  al  râului. 
Jumătate  din  ele  se  prăbuşiseră,  doborâte  de  greutatea  muşchiului  gri 
care  le  acoperea  şi  de  lujerii  groşi  şi  negri  de  viţă  şerpuiau  în  sus, 
dinspre  apă.  Intervalul  larg  de  lemn  al  podului  putrezise  cu  totul,  dar 
unele  dintre  felinarele  care  îl  mărgineau  continuau  să  lumineze.  Când 
Sfioasa  Fecioară  se  apropie,  Tyrion  observă  siluetele  oamenilor  de 
piatră  mişcându-se  în  lumină,  târându-şi  picioarele  fără  ţintă  în  jurul 
felinarelor,  ca  nişte  fluturi  gri,  leneşi.  Unii  erau  goi,  alţii,  învăluiţi 
în  giulgiuri. 

Griff  scoase  sabia  lungă. 

-  Yollo,  aprinde  torţele.  Băiete,  du-o  pe  Lemore  în  cabina  ei  şi  stai 
cu  ea. 

Tânărul  Griff  îi  aruncă  tatălui  său  o  privire  sfidătoare. 

-  Lemore  ştie  unde  e  cabina  ei.  Vreau  să  rămân. 

-  Am  jurat  să  te  apărăm,  zise  cu  glas  domol  septa. 

-  N-am  nevoie  de  apărare.  Ştiu  să  mânuiesc  sabia  la  fel  de  bine  ca 
Raţă.  Sunt  pe  jumătate  cavaler. 

-  Şi  pe  jumătate  copil,  zise  Griff.  Fă  cum  ţi-am  spus.  Acum. 

Tânărul  înjură  în  barbă  şi  îşi  azvârli  prăjina  pe  punte.  A  răsunat 
straniu  în  ceaţă  şi,  preţ  de  o  clipă,  a  fost  ca  şi  cum  în  jurul  lor  ar  fi  căzut 
mai  multe  prăjini. 

-  De  ce  să  fug  şi  să  mă  ascund?  Haldon  şi  Ysilla  rămân.  Până  şi  Hugor. 

-  Da,  spuse  Tyrion,  dar  eu  sunt  destul  de  mic  să  mă  ascund  sub  o  raţă. 
Vârî  câteva  torţe  în  cărbunii  strălucitori  ai  mangalului  şi  se  uită 

cum  se  aprind  cârpele  îmbibate  în  ulei.  Nu  te  uita  în  foc,  îşi  spuse. 
Flăcările  l-ar  orbi,  împiedicându-1  să  mai  vadă  prin  noapte. 

-  Eşti  pitic,  spuse  dispreţuitor  Tânărul  Griff . 

-  Secretul  meu  e  dat  în  vileag,  fu  de  acord  Tyrion.  Da,  nu  sunt  nici 
pe  jumătate  cât  Haldon  şi  nimeni  nu  se  sinchiseşte  dacă  trăiesc  sau 
mor.  Şi  eu,  cel  mai  puţin.  Tu,  însă...  tu  eşti  totul. 

-  Piticule,  făcu  Griff,  te-am  prevenit... 

Un  urlet  veni,  tremurând,  prin  ceaţă,  estompat  şi  subţire. 
Lemore  se  întoarse,  tremurând. 

-  Cei  Şapte  să  ne  păzească! 

Podul  rupt  era  la  doar  cinci  metri  în  faţă.  In  jurul  pilonilor  lui,  apa 
se  vălurea,  albă  ca  spuma  din  gura  unui  nebun.  La  doisprezece  metri 
deasupra,  oamenii  de  piatră  gemeau  şi  murmurau  sub  un  felinar  pâl- 
pâitor. Majoritatea  nu  acordau  mai  multă  atenţie  Sfioasei  Fecioare  decât 
unui  buştean  plutitor.  Tyrion  strânse  torţa  mai  tare  şi  descoperi  că-şi 
ţinea  răsuflarea.  Şi  apoi  erau  sub  pod,  străjuiţi  de-o  parte  şi  de  alta  de 
înalte  ziduri  albe,  acoperite  de  straturi  gri  de  ciuperci,  asemenea  unor 
draperii  grele,  cu  apa  învolburându-se  cu  furie  de  jur  împrejur.  Preţ  de 
o  clipă,  fură  cât  pe  ce  să  se  izbească  de  pilonul  din  stânga,  dar  Raţă  ridică 
prăjina  şi  împinse  barca  înapoi  în  mijlocul  canalului  şi,  câteva  secunde 
mai  târziu,  pluteau  nestingheriţi. 

Abia  apucă  Tyrion  să  respire,  că  Tânărul  Griff  îl  şi  apucă  de  braţ. 

-  Ce  vrei  să  spui?  Cum  adică  sunt  totul?  De  ce  sunt  eu  totul? 
-Păi,  răspunse  Tyrion,  dacă  oamenii  de  piatră  i-ar  fi  luat  pe 

Yandry,  pe  Griff  ori  pe  încântătoarea  noastră  Lemore,  i-am  fi  jelit  şi 
am  fi  mers  mai  departe.  Dar  odată  cu  pierderea  ta,  tot  acest  plan 

cutezător  s-ar  spulbera  şi  toţi  acei  ani  de  urzeli  febrile  ale  negustorului 
de  brânză  şi  ale  eunucului  ar  fi  fost  în  zadar...  nu-i  aşa? 
Băiatul  se  uită  la  Griff: 

-  Ştie  cine  sunt. 

Dacă  n-am  ştiut  înainte,  ştiu  acum.  De-acum  Sfioasa  Fecioară  era 
departe  de  Podul  Visurilor.  Tot  ce  se  mai  vedea  era  o  lumină 
pâlpâitoare  la  proră,  care  avea  să  dispară  şi  ea  curând. 

-  Eşti  Tânărul  Griff,  fiul  lui  Griff,  mercenarul,  spuse  Tyrion.  Sau 
poate  că  eşti  Războinicul  sub  înfăţişarea  unui  muritor.  Lasă-mă  să  mă 
uit  mai  bine. 

Tyrion  ridică  torţa  şi  lumina  scăldă  faţa  Tânărului  Griff. 

-  încetează,  îi  porunci  Griff,  sau  o  să-ţi  pară  rău. 
Piticul  îl  ignoră. 

-  Părul  albastru  îţi  face  ochii  să  pară  albaştri,  asta  e  bine.  Iar 
povestea  despre  cum  ţi-1  vopseşti  în  cinstea  defunctei  tale  mame  tyroshi 
a  fost  atât  de  înduioşătoare,  încât  aproape  mi-au  dat  lacrimile.  Totuşi, 
un  om  curios  s-ar  putea  întreba  de  ce  progenitura  unui  mercenar  are 
nevoie  de  o  septă  pângărită  să-1  iniţieze  în  Credinţă  şi  de  un  maester 
fără  colan  să-1  înveţe  istoria  şi  limbile.  Iar  un  om  isteţ  s-ar  putea  întreba 
de  ce  tatăl  tău  ar  angaja  un  cavaler  rătăcitor  să  te  instruiască  în  meşte- 
şugul armelor,  în  loc  să  te  trimită  pur  şi  simplu  să-ţi  faci  ucenicia 
într-una  din  companiile  libere.  E  aproape  ca  şi  cum  cineva  ar  vrea  să 
te  ţină  ascuns  şi,  în  acelaşi  timp,  să  te  pregătească  pentru...  ce?  Asta  mă 
nedumereşte,  dar  sunt  sigur  că  o  să-mi  dau  seama  cu  timpul.  Trebuie 
să  recunosc,  ai  trăsături  nobile  pentru  un  băiat  mort. 

Tânărul  Griff  roşi. 

-  Nu  sunt  mort. 

-  Cum  nu?  Nobilul  meu  tată  ţi-a  înfăşurat  trupul  neînsufleţit 
într-o  mantie  stacojie  şi  te-a  aşezat  lângă  sora  ta,  la  picioarele  Tronului 
de  Fier,  darul  său  pentru  noul  rege.  Cei  care  au  avut  tăria  să  ridice 
mantia  au  spus  că  jumătate  din  cap  îţi  dispăruse. 

Flăcăul  se  dădu  un  pas  înapoi,  perplex. 

-Al  tău...? 

-  ...tată,  da.  Tywin  din  Casa  Lannister.  Poate  c-ai  auzit  de  el. 
Tânărul  Griff  şovăi. 

-  Lannister?  Tatăl  tău... 

-  ...e  mort.  De  mâna  mea.  Dacă-ţi  face  plăcere,  înălţimea  Ta,  să-mi 
spui  Yollo  sau  Hugor,  aşa  să  fie,  dar  află  că  m-am  născut  Tyrion  din 
Casa  Lannister,  fiu  legitim  al  lui  Tywin  cu  Joanna,  ucişi  de  mine 
amândoi.  Oamenii  îţi  vor  zice  că  sunt  un  regicid,  un  patricid  şi  un 
mincinos,  şi  toate  acestea  sunt  adevărate...  dar  suntem  un  grup  de 
mincinoşi,  nu-i  aşa?  Pretinsul  tău  tată,  de  pildă.  Griff,  nu-i  aşa?  Piticul 
chicoti.  Ar  trebui  să  mulţumeşti  zeilor  că  Varys  Păianjenul  e  părtaş 
la  complotul  vostru.  Griff  nu  l-ar  fi  păcălit  pe  magnificul  fără  mădular 
mai  mult  decât  pe  mine.  Nu-i  lord,  îmi  spune,  nu-i  cavaler.  Iar  eu  nu 
sunt  pitic.  Doar  dacă  spui  un  lucru  nu  înseamnă  că-i  adevărat.  Cine 
să  fie  mai  potrivit  să-i  crească  Prinţului  Rhaegar  pruncul  decât  dragul 
lui  prieten,  Jon  Connington,  cândva  Lord  de  Cuibarul  Grifonului  şi 
Mână  a  Regelui? 

-  Taci.  Glasul  lui  Griff  era  neliniştit. 

La  babord,  o  mână  uriaşă  de  piatră  se  vedea  sub  apă.  Două  degete 
ieşeau  la  suprafaţă.  Câţi  sunt?  se  întrebă  Tyrion.  Un  firişor  umed  i  se 
prelinse  pe  şira  spinării,  făcându-1  să  tremure.  Tristeţile  treceau  agale 
pe  lângă  ei.  Privind  cu  ochii  mijiţi  prin  ceţuri,  zări  un  turn  năruit,  un 
erou  fără  cap,  un  copac  străvechi  smuls  din  pământ  şi  răsturnat,  cu 
imensele-i  rădăcini  ieşind,  contorsionate,  prin  acoperişul  şi  ferestrele 
unui  dom  sfărâmat.  De  ce  mi  separ  toate  astea  atât  de  cunoscute? 

Drept  înaintea  lor,  o  scară  de  marmură  albă,  înclinată  într-o  parte, 
se  înălţa  din  apa  întunecată  într-o  graţioasă  spirală  şi  se  termina  abrupt 
la  trei  metri  deasupra  capetelor  lor.  Nu,  gândi  Tyrion,  nu  e  posibil. 

-  In  faţă.  Glasul  Lemorei  era  tremurător.  O  lumină. 
Cu  toţii  se  uitară.  Cu  toţii  văzură. 

-  Pescăruşul.  Sau  altă  barcă  asemănătoare,  spuse  Griff,  dar  scoase 
din  nou  sabia. 

Nimeni  nu  rosti  un  cuvânt.  Sfioasa  Fecioară înainta  purtată  de  curent. 
Vela  nu  mai  fusese  ridicată  de  când  intraseră  în  Tristeţi.  Ambarcaţiunea 
n-avea  cum  să  se  mişte  altfel  decât  purtată  de  apele  râului.  Raţă  stătea  cu 
ochii  mijiţi,  strângându-şi  prăjina  cu  ambele  mâini.  După  o  vreme, 
Yandri  încetă  să  mai  împingă.  Toţi  ochii  erau  îndreptaţi  spre  lumina 
îndepărtată.  Pe  măsură  ce  se  apropiau,  aceasta  se  transformă  în  două 
lumini.  Apoi  trei. 

-  Podul  Visurilor,  zise  Tyrion. 

-Imposibil!  zise  Haldon  Jumătate-maester.  Am  lăsat  podul  în 
urmă.  Râurile  nu  curg  decât  într-o  singură  direcţie. 

-  Mama  Rhoyne  curge  cum  vrea  ea,  murmură  Yandri. 

-  Cei  Şapte  să  ne  păzească!  grăi  Lemore. 

Sus,  în  faţa  lor,  oamenii  de  piatră  de  pe  pod  începură  să  se  tânguie. 
Câţiva  arătau  în  jos,  spre  ei. 

-  Haldon,  du-1  pe  prinţ  dedesubt,  ordonă  Griff. 

Era  prea  târziu.  Erau  în  ghearele  curentului.  Plutiră  inexorabil  către 
pod.  Yandry  întinse  prăjina,  ca  să  împiedice  barca  să  se  zdrobească  de 
vreun  pilon.  Mişcarea  îi  aruncă  într-o  parte,  printr-o  perdea  de  muşchi 
cenuşii.  Tyrion  simţi  atingerea  unor  lujeri  pe  faţă,  catifelaţi  ca  degetele 
unei  târfe.  Urmă  o  bubuitură  în  spatele  lui  şi  puntea  se  înclină  atât  de 
brusc,  încât  piticul  îşi  pierdu  echilibrul  şi  fu  azvârlit  spre  margine. 

Un  om  de  piatră  se  prăbuşi  în  barcă.  Ateriză  pe  acoperişul  cabinei, 
cu  atâta  greutate,  încât  Sfioasa  Fecioară  păru  să  se  clatine,  şi  răcni  spre 
ei  un  cuvânt  într-o  limbă  pe  care  Tyrion  n-o  cunoştea.  Urmă  un  al 
doilea  om  de  piatră,  care  căzu  lângă  cârmă.  Scândurile  roase  de  vreme 
se  făcură  ţăndări  din  cauza  impactului  şi  Ysilla  scoase  un  ţipăt. 

Raţă  era  cel  mai  aproape  de  ea.  Voinicul  nu  pierdu  vremea  ca  să  în- 
tindă mâna  după  sabie.  In  schimb,  ridică  prăjina  şi  o  izbi  în  pieptul  omu- 
lui de  piatră,  doborându-1  în  râu,  unde  arătarea  se  scufundă  fără  un  sunet. 

Griff  se  năpusti  asupra  celui  de-al  doilea  om  de  piatră,  de  îndată  ce 
acesta  coborî,  târşâindu-şi  picioarele,  de  pe  acoperişul  cabinei.  Cu  sabia 
în  mâna  dreaptă  şi  o  torţă  în  stânga,  obligă  creatura  să  bată  în  retragere. 

In  timp  ce  Sfioasa  Fecioară  aluneca  pe  sub  pod,  purtată  de  curent, 
umbrele  lor  mişcătoare  dansau  pe  zidurile  năpădite  de  muşchi.  Când 
omul  de  piatră  se  apropie  de  pupă,  Raţă  îi  aţinu  calea,  cu  prăjina  în  mână. 
Când  creatura  înaintă  spre  proră,  Haldon  Jumătate-maester  flutură  o  a 
doua  torţă  înspre  el  şi-1  făcu  să  dea  înapoi,  obligându-1  să  se  îndrepte 
direct  spre  Griff.  Căpitanul  alunecă  într-o  parte,  cu  sabia  scânteind.  O 
scânteie  zbură  din  locul  unde  oţelul  muşcă  în  carnea  gri,  calcifiată,  a 
omului  de  piatră,  dar  braţul  i  se  prăbuşi  pe  punte,  chiar  şi  aşa.  Griff  îl  lovi 
cu  piciorul.  Yandri  şi  Raţă  veniseră  cu  prăjinile  lor.  împreună,  împinseră 
creatura  către  margine  şi  apoi  în  apele  negre  ale  Rhoynului. 
Sfioasa  Fecioară  era  acum  departe  de  podul  ruinat. 

-  I-am  alungat  pe  toţi?  întrebă  Raţă.  Câţi  au  sărit? 

-  Doi,  răspunse  Tyrion,  tremurând. 

-  Trei,  zise  Haldon.  In  spatele  tău. 
Piticul  se  întoarse  şi  îl  văzu. 

Saltul  îi  zdruncinase  unul  dintre  picioare  şi  o  bucată  zdrenţuită  de 
os  alburiu  îi  ieşea  prin  pânza  putredă  a  pantalonilor  şi  prin  carnea  gri 
de  dedesubt.  Osul  rupt  era  acoperit  de  pete  de  sânge  maro,  dar  omul 
de  piatră  continuă  să  înainteze  cu  pasu-i  greoi,  încercând  să-1  înhaţe  pe 
Tânărul  Griff.  Avea  mâna  gri  şi  ţeapănă,  dar  între  articulaţiile  degete- 
lor i  se  prelinse  sânge  atunci  când  încercă  să  le  strângă,  ca  să  apuce. 
Băiatul  privea  încremenit,  de  parcă  ar  fi  fost  şi  el  de  piatră.  Ţinea  mâna 
pe  mânerul  săbiei,  dar  părea  să  fi  uitat  de  ce. 

Tyrion  izbi  piciorul  flăcăului,  care  căzu,  apoi  sări  peste  el,  vârându-i 
omului  de  piatră  torţa  în  faţă  şi  făcându-1  să  dea  înapoi,  clătinându-se  pe 
picioru-i  zdrobit  şi  lovind  flăcările  cu  mâini  gri,  ţepene.  Piticul  se  îm- 
pletici după  el,  lovind  cu  torţa,  vârându-i-o  în  ochi.  Puţin  mai  departe, 
înapoi,  încă  un  pas,  apoi  altul.  Erau  la  marginea  punţii  când  creatura 
se  năpusti  asupra  lui,  înhăţă  torţa  şi  i-o  smulse  din  mâini.  Afurisenia 
naibii,  gândi  Tyrion. 

Omul  de  piatră  azvârli  torţa.  Se  auzi  un  şuierat  uşor  când  apele 
negre  înăbuşiră  flăcările.  Omul  de  piatră  urlă.  Fusese,  înainte,  un 

locuitor  al  Insulelor  Verii;  maxilarul  şi  jumătate  din  faţă  îi  împietriseră, 
dar  avea  pielea  neagră  ca  noaptea  acolo  unde  nu  era  gri.  In  locul  unde 
ţinuse  torţa,  pielea  îi  crăpase.  Din  încheieturile  degetelor  îi  curgea 
sânge,  dar  nu  părea  să  simtă.  Asta  era  o  oarecare  consolare,  bănuia 
Tyrion.  Deşi  fatal,  vărsatul-cenuşiu  nu  era  dureros. 

-La  o  parte!  strigă  cineva,  în  depărtare. 

Iar  alt  glas  spuse: 

-  Prinţul!  Apăraţi-1  pe  băiat! 

Omul  de  piatră  se  apropie  împleticindu-se,  cu  mâinile  întinse,  gâfâind. 
Tyrion  îi  izbi  cu  umărul. 

Avu  senzaţia  că  se  loveşte  de  zidul  unui  castel,  dar  castelul  se 
sprijinea  pe  un  picior  sfărâmat.  Omul  de  piatră  se  prăbuşi  pe  spate, 
agăţându-se  în  cădere  de  pitic.  Izbiră  împreună  râul,  înălţând  un  şuvoi 
de  apă  şi  Mama  Rhoyne  îi  înghiţi  pe  amândoi. 

Năvala  rece  îl  lovi  pe  Tyrion  ca  un  ciocan.  In  timp  ce  se  scufunda, 
simţea  mâna  de  piatră  pipăindu-i  faţa.  O  alta  i  se  închise  în  jurul 
braţului,  trăgându-1  în  jos,  în  beznă.  Orb,  cu  nasul  plin  de  apa  râului, 
sufocându-se,  scufundându-se,  lovi  cu  picioarele,  se  zvârcoli  şi  se  luptă 
să  desfacă  degetele  strânse  pe  braţul  lui,  dar  degetele  de  piatră  erau  de 
neclintit.  Printre  buze  îi  ieşeau  bule  de  aer.  Lumea  era  întunecoasă  şi 
continua  să  se  întunece.  Nu  putea  respira. 

înecul  nu  este  cea  mai  neplăcută  moarte.  La  drept  vorbind,  pierise 
de  mult,  la  Debarcaderul  Regelui,  şi  doar  năluca  lui  mai  rămăsese, 
fantoma  mică  şi  răzbunătoare  care  o  strangulase  pe  Shae  şi  vârâse  o  să- 
geată în  măruntaiele  marelui  Lord  Tywin.  Nimeni  nu  avea  să  jelească 
făptura  care  devenise.  Am  să  bântui  Cele  Şapte  Regate,  gândi  el,  scufun- 
dându-se tot  mai  mult.  N-au  vrut  să  mă  iubească  viu,  aşa  că  n-au  decât 
să  se  teamă  de  mine  mort. 

Când  deschise  gura  să-i  înjure  pe  toţi,  plămânii  i  se  umplură  de  apă 
neagră  şi  întunericul  îl  împresură. 


DAVOS 


-  Nobilul  lord  te  ascultă  acum,  contrabandistule. 

Cavalerul  purta  o  armură  de  argint,  cu  apărătorile  pentru  picioare 
şi  mănuşa  incrustate  cu  email  negru,  sugerând  nişte  fire  unduioase  de 
iarbă-de-mare.  Coiful  pe  care-1  ţinea  sub  braţ  era  capul  unui  rege 
merlan,  cu  o  coroană  de  perle  şi  o  barbă  proeminentă  din  jais  şi  jad. 
Propria-i  barbă  era  albă  ca  marea  pe  timp  de  iarnă. 

Davos  se  ridică. 

-  Pot  să-ţi  aflu  numele,  ser? 

-  Ser  Marlon  Manderly.  Era  cu  un  cap  mai  înalt  decât  Davos  şi  cu 
douăzeci  de  kilograme  mai  greu,  avea  ochi  cenuşii  ca  de  ardezie  şi  un 
fel  arogant  de  a  vorbi.  Am  onoarea  să  fiu  vărul  Lordului  Wyman  şi 
comandant  al  garnizoanei  sale.  Urmează-mă. 

Davos  venise  la  Portul  Alb  ca  mesager,  însă  îl  luaseră  ostatic. 
Camerele  lui  erau  mari,  spaţioase  şi  frumos  mobilate,  dar  uşile  erau 
străjuite.  De  la  fereastra  sa,  vedea  străzile  Portului  Alb,  dincolo  de 
zidurile  castelului,  dar  nu  îi  era  îngăduit  să  le  străbată.  Vedea  şi  portul 
şi  privise  cum  Moaşa  Veselă  se  îndepărtează  de-a  lungul  estuarului. 
Casso  Mogat  aşteptase  patru  zile  în  loc  de  trei  înainte  să  plece.  Alte 
două  săptămâni  trecuseră  de  atunci. 

Gărzile  Lordului  Manderly  purtau  mantii  din  lână  albastră-verzuie 
şi  ţineau  în  mâini  tridente  în  loc  de  suliţe  obişnuite.  Unul  mergea  în 
faţa  lui,  unul  în  spate,  şi  câte  unul  la  stânga  şi  la  dreapta.  Trecură  pe 
lângă  flamuri  decolorate,  scuturi  crăpate  şi  săbii  ruginite  de  pe  urma 
unor  numeroase  victorii,  şi  pe  lângă  vreo  douăzeci  de  figuri  de  lemn, 
crăpate  şi  cariate,  care  împodobiseră,  probabil,  prorele  unor  corăbii. 

Doi  tritoni  de  marmură  flancau  reşedinţa  nobilului  lord,  verii  mai 
mici  ai  lui  Picior-de-Peşte.  Când  gărzile  deschiseră  uşile,  un  vestitor 
izbi  cu  capătul  toiagului  în  podeaua  veche  de  scânduri. 

-  SerDavos  din  Casa  Seaworth!  strigă  el  cu  glas  răsunător. 

De  câte  ori  vizitase  Portul  Alb,  Davos  nu  pusese  niciodată  piciorul 
în  interiorul  Noului  Castel,  cu  atât  mai  puţin  la  Curtea  Tritonului. 
Pereţii,  podeaua  şi  tavanul  erau  din  scânduri  de  lemn,  îmbinate  cu  di- 
băcie şi  decorate  cu  toate  creaturile  mării.  Apropiindu-se  de  dais,  Davos 
călca  pe  crabi  pictaţi,  moluşte  şi  stele-de-mare,  pe  jumătate  ascunse 
printre  fire  negre,  răsucite,  de  iarbă-de-mare  şi  printre  oase  de  marinari 
înecaţi.  Pe  pereţi,  de-o  parte  şi  de  alta,  rechini  albi  umblau  după  pradă 
în  adâncimi  pictate,  albastre-verzui,  iar  ţipari  şi  caracatiţe  alunecau  prin- 
tre pietre  şi  corăbii  scufundate.  Bancuri  de  heringi  şi  peşti-cod  înotau 
printre  înalte  ferestre  boltite.  Mai  sus,  aproape  de  locul  în  care  vechi 
năvoade  atârnau  de  grinzile  tavanului,  fusese  zugrăvită  suprafaţa  mării. 
La  dreapta  lui  Davos  se  afla  o  galeră  de  război  cu  pânzele  coborâte  sub 
soarele  la  răsărit,  iar  la  stânga,  o  antică  barcă  de  pescuit  gonea  în  faţa 
furtunii,  cu  pânzele  zdrenţuite.  In  spatele  daisului,  un  kraken  şi  un 
leviatan  gri  erau  prinşi  într-o  încleştare,  sub  valurile  pictate. 

Davos  sperase  să  stea  de  vorbă  cu  Wyman  Manderly  între  patru 
ochi,  dar  găsi  o  curte  ticsită  de  oameni.  De-a  lungul  zidurilor,  femeile 
erau  de  cinci  ori  mai  numeroase  decât  bărbaţii.  Puţinii  bărbaţi  pe  care 
îi  vedea  aveau  bărbi  lungi  şi  albe  sau  păreau  prea  tineri  ca  să  se  băr- 
bierească. Erau  şi  septoni  acolo  şi  sfinte  surori  în  veşminte  albe  şi  gri. 
Aproape  de  capătul  sălii,  văzu  o  duzină  de  oameni  în  straiele  albastre 
şi  gri-argintii  ale  Casei  Frey.  Până  şi  un  orb  şi-ar  fi  putut  da  seama  de 

asemănarea  dintre  chipurile  lor,  iar  mulţi  dintre  ei  purtau  însemnele 
Gemenilor,  două  turnuri  unite  printr-un  pod. 

Davos  învăţase  să  citească  feţele  oamenilor  cu  mult  înainte  ca 
Maester  Pylos  să-1  înveţe  să  citească  cuvintele  de  pe  hârtie.  Aceşti  Freyi 
s-ar  bucura  sd  mă  vadă  mort,  îşi  dădu  el  seama  dintr-o  privire. 

i  Nici  în  ochii  albaştri,  spălăciţi,  ai  lui  Wyman  Manderly  nu  găsi 
vreun  strop  de  bunăvoinţă.  Tronul  capitonat  al  nobilului  lord  era 
destul  de  mare  ca  să  găzduiască  trei  bărbaţi  de  conformaţie  obişnuită, 
dar  Manderly  ameninţa  să  se  reverse  din  el.  Nobilul  lord  atârna  în 
tronul  lui,  cu  umerii  căzuţi,  picioarele  desfăcute,  cu  mâinile  sprijinite 
de  braţele  tronului,  de  parcă  povara  lor  ar  fi  fost  prea  greu  de  suportat. 
Zeii  fie  milostivi,  gândi  Davos,  când  văzu  faţa  Lordului  Wyman,  omul 
asta  arată  aproape  ca  un  cadavru.  Avea  pielea  palidă,  bătând  în  gri. 

Regii  şi  cadavrele  atrag  întotdeauna  cortegii,  spunea  o  vorbă  din 
bătrâni.  Aşa  era  şi  cu  Manderly.  La  stânga  jilţului  său  se  afla  un 
maester  aproape  la  fel  de  gras  ca  lordul  pe  care-1  slujea,  un  bărbat  cu 
obraji  trandafirii,  buze  cărnoase  şi  o  claie  de  bucle  aurii.  Ser  Marlon 
îşi  revendica  locul  de  onoare  de  la  dreapta  nobilului  lord.  Pe  un 
taburet  căptuşit,  la  picioarele  sale,  era  aşezată  o  doamnă  rozalie  şi 
dolofană.  In  spatele  Lordului  Wyman  stăteau  două  tinere,  surori, 
după  toate  aparenţele.  Cea  mai  mare  îşi  prinsese  părul  castaniu  într-o 
cosiţă  lungă.  Cea  mai  tânără,  ce  nu  avea  mai  mult  de  cincisprezece 
ani,  purta  o  coadă  şi  mai  lungă,  vopsită  într-un  verde  ţipător. 

Nimeni  nu  se  sinchisi  să-1  onoreze  pe  Davos  cu  vreun  nume. 
Maesterul  vorbi  primul. 

-  Te  afli  în  faţa  lui  Wyman  Manderly,  Lord  al  Portului  Alb  şi  Păzitor 
al  Cuţitului  Alb,  Scut  al  Credinţei,  Apărător  al  celor  Deposedaţi,  Lord 
Mareşal  al  Manderului,  Cavaler  al  Ordinului  Mâinii  Verzi,  spuse  el.  In 
Curtea  Tritonului,  obiceiul  e  ca  vasalii  şi  petiţionarii  să  îngenuncheze. 

Cavalerul  ceapă  ar  fi  plecat  genunchiul,  dar  o  Mână  a  Regelui  nu 
putea:  astfel  ar  sugera  că  regele  pe  care-1  slujea  era  mai  prejos  decât 
acest  lord  grăsan. 

-  N-am  venit  ca  petiţionar,  răspunse  Davos.  Am  şi  eu  un  şir  de  titluri: 
Lord  de  Rainwood,  Amiral  al  Mării  înguste,  Mână  a  Regelui. 

Femeia  dolofană  de  pe  taburet  îşi  dădu  ochii  peste  cap. 

-  Un  amiral  fără  corăbii,  o  mână  fără  degete,  în  slujba  unui  rege  fără 
tron.  Ni  se  înfăţişează  un  cavaler  sau  răspunsul  la  o  şaradă  pentru  copii? 

-  E  mesager,  noră,  zise  Lordul  Wyman,  o  ceapă  de  rău  augur.  Lui 
Stannis  nu  i-a  plăcut  răspunsul  pe  care  i  l-au  adus  corbii,  aşa  că  a  trimis... 
acest  contrabandist.  II  cercetă  pe  Davos  cu  ochii  mijiţi,  pe  jumătate  în- 
gropaţi în  straturi  de  grăsime.  Cred  că  ai  mai  vizitat  oraşul  nostru;  ne-ai 
luat  bani  din  buzunare  şi  mâncare  de  pe  masă.  Mă-ntreb  cât  ai  furat  de 
la  mine. 

Nu  îndeajuns  ca  să  pierzi  vreo  masă. 

-  Am  plătit  pentru  contrabandă  la  Capătul  Furtunii,  lordul  meu. 
Davos  îşi  scoase  mănuşa  şi  ridică  mâna  stângă,  cu  cele  patru  degete 

scurtate. 

-  Patru  burice,  pentru  o  viaţă  de  tâlhărie,  spuse  femeia  de  pe  taburet. 
Avea  părul  blond,  faţa  rotundă,  rozalie  şi  cărnoasă.  Ai  scăpat  ieftin, 
cavaler  ceapă. 

Davos  n-o  contrazise. 

-  Dacă  ţi-e  pe  plac,  lordul  meu,  aş  solicita  o  audienţă  privată. 
Nu  era  pe  placul  lordului. 

-  N-am  secrete  faţă  de  rudele  mele,  nici  faţă  de  lorzii  şi  cavalerii 
mei  credincioşi,  cu  toţii  buni  prieteni. 

-  Lordul  meu,  insistă  Davos.  N-aş  vrea  ca  vorbele  mele  să  fie  auzite 
de  duşmanii  înălţimii  Sale...  sau  de  ai  tăi. 

-  Poate  că  Stannis  are  duşmani  în  sala  aceasta.  Eu  nu. 

-  Nici  măcar  oamenii  care  ţi-au  ucis  fiul?  întrebă  Davos.  Aceşti 
Frey  s-au  numărat  printre  gazdele  lui  la  Nunta  Roşie. 

Unul  dintre  Frey  făcu  un  pas  înainte,  un  cavaler  înalt  şi  sfrijit, 
proaspăt  bărbierit,  doar  cu  o  mustaţă  subţire  ca  un  stilet  myrishean. 

-  Nunta  Roşie  a  fost  isprava  Tânărului  Lup.  S-a  transformat  în  fiară 
sub  ochii  noştri  şi  i-a  sfâşiat  beregata  vărului  meu  Clopoţel,  un  băiat 

inofensiv,  sărac  cu  duhul.  L-ar  fi  omorât  şi  pe  nobilul  meu  tată,  dacă 
Ser  Wendel  nu  i  s-ar  fi  pus  în  cale. 

Lordul  Wyman  clipi,  alungându-şi  lacrimile  din  ochi. 

-  Wendel  a  fost  întotdeauna  un  băiat  curajos.  N-am  fost  surprins  să 
aflu  că  a  murit  erou. 

Enormitatea  minciunii  îl  lăsă  pe  Davos  cu  gura  căscată. 

-  Susţii  că  Robb  Stark  1-a  omorât  pe  Wendel  Manderly?  îl  întrebă 
pe  Frey. 

-  Şi  pe  mulţi  alţii.  Fiul  meu  Tytos  s-a  numărat  printre  ei  şi  soţul  fiicei 
mele.  Când  Stark  s-a  transformat  în  lup,  oamenii  Nordului  care-1 
însoţeau  au  făcut  la  fel.  Cu  toţii  purtau  semnul  fiarei.  Oamenii-lupi  dau 
naştere  la  alţi  oameni-lupi,  cu  o  muşcătură,  e  un  lucru  bine  cunoscut.  Eu 
şi  fraţii  mei  abia  am  reuşit  să-i  doborâm  înainte  să  ne  omoare  pe  toţi. 

Omul  zâmbea  afectat  în  timp  ce  spunea  povestea.  Lui  Davos  îi  venea 
să-i  jupoaie  buzele  cu  un  cuţit. 

-  Ser,  aş  putea  să  ştiu  cum  te  numeşti? 

-  Ser  Jared,  din  Casa  Frey. 

-  Jared  din  Casa  Frey,  te  numesc  mincinos. 
Ser  Jared  părea  amuzat. 

-  Unii  oameni  lăcrimează  atunci  când  taie  ceapă,  dar  eu  n-am  avut 
niciodată  o  asemenea  slăbiciune.  Oţelul  foşni  pe  piele,  când  îşi  scoase 
sabia.  Dacă  eşti  într-adevăr  cavaler,  ser,  răspunde  pentru  această  ca- 
lomnie cu  trupul  tău. 

Ochii  Lordului  Wyman  se  deschiseră  dintr-odată. 

-  Nu  vreau  vărsare  de  sânge  în  Curtea  Tritonului.  Lasă  sabia,  Jared, 
sau  o  să  mă  văd  nevoit  să-ţi  cer  să  părăseşti  sala. 

Ser  Jared  îşi  vârî  sabia  în  teacă. 

-  Sub  acoperişul  tău,  nobile  lord,  cuvântul  tău  e  lege...  dar  am  o 
socoteală  cu  lordul  ceapă  înainte  să  părăsească  oraşul. 

-  Sânge!  urlă  femeia  de  pe  taburet.  Asta  vrea  de  la  noi  această  ceapă 
malefică,  lordul  meu.  Vezi  cum  stârneşte  necazurile?  Alungă-1,  te 
implor.  Vrea  sângele  oamenilor  tăi,  sângele  bravilor  tăi  fii.  Alungă-1. 

Dacă  aude  regina  că  i-ai  acordat  o  audienţă  trădătorului,  s-ar  putea  să-ţi 
pună  loialitatea  la  îndoială.  Ar  putea...  ar  putea...  ea... 

-  Nu  se  va  ajunge  la  asta,  noră,  spuse  Lordul  Wyman.  Tronul  de 
Fier  nu  va  avea  niciun  motiv  să  se  îndoiască  de  noi. 

Lui  Davos  nu-i  plăcea  cum  sună,  dar  nu  bătuse  atâta  cale  ca  să  tacă 
din  gură. 

-  Băiatul  de  pe  Tronul  de  Fier  este  un  uzurpator,  spuse  el,  iar  eu  nu 
sunt  un  trădător,  ci  Mâna  lui  Stannis  Baratheon,  Primul  pe  Numele  Său, 
adevăratul  Rege  al  Westerosului. 

Maesterul  gras  îşi  drese  glasul. 

-  Stannis  Baratheon  a  fost  fratele  răposatului  nostru  Rege  Robert,  fie 
ca  Tatăl  să-1  judece  drept!  Tommen  e  plămada  trupului  lui  Robert.  Legile 
succesiunii  sunt  limpezi  într-un  asemenea  caz.  Un  fiu  are  întâietate  faţă 
de  un  frate. 

-  Adevăr  grăieşte  Maester  Theomore,  întări  Lordul  Wyman.  E  ştiu- 
tor în  toate  acestea  şi  m-a  povăţuit  bine  întotdeauna. 

-  Un  fiu  legitim  are  întâietate  faţă  de  un  frate,  fu  Davos  de  acord,  dar 
Tommen-zis-Baratheon  e  bastard,  aşa  cum  a  fost  şi  fratele  său  Joffrey, 
înaintea  lui.  Au  fost  zămisliţi  de  Regicid,  împotriva  tuturor  legilor 
zeilor  şi  oamenilor. 

Un  alt  Frey  luă  cuvântul: 

-  Trădarea  e  pe  buzele  lui,  lordul  meu.  Stannis  i-a  tăiat  degetele  hoaţe. 
Ar  fi  trebuit  să-i  taie  şi  limba  mincinoasă. 

-  Ia-i  capul  mai  bine,  sugeră  Ser  Jared.  Sau  lasă-1  să  mă  înfrunte  pe 
câmpul  de  onoare. 

-  Ce  ştie  un  Frey  despre  onoare?  i-o  întoarse  Davos. 

Patru  dintre  Frey  păşiră  în  faţă,  până  când  Lordul  Wyman  îi  opri 
cu  o  mână  ridicată. 

-  înapoi,  prieteni,  vreau  să-1  ascult  înainte...  de  a  isprăvi  cu  el. 

-  Poţi  să  oferi  vreo  dovadă  a  incestului,  ser?  întrebă  Maester  Theo- 
more, împreunându-şi  mâinile  grase  peste  burtă. 

Edric  Storm,  gândi  Davos,  dar  l-am  trimis  departe,  peste  marea  îngustă, 
ca  sâ-l  feresc  de  focurile  Melisandrei. 

-  Ai  cuvântul  lui  Stannis  Baratheon  că  tot  ce-am  spus  e  adevărat. 

-  Vorbele  sunt  vânt,  zise  tânăra  femeie  din  spatele  jilţului  pe  care  şedea 
Lordul  Wyman,  cea  frumoasă,  cu  cosiţa  lungă  şi  castanie.  Iar  oamenii 
mint  ca  să-şi  atingă  scopurile,  aşa  cum  poate  să-ţi  spună  orice  fecioară. 

-  O  dovadă  înseamnă  mai  mult  decât  vorbele  fără  temei  ale  vreunui 
lord,  declară  Maester  Theomore.  Stannis  Baratheon  n-ar  fi  primul  care 
a  minţit  vreodată  ca  să  dobândească  un  tron. 

Femeia  rozalie  îndreptă  un  deget  durduliu  înspre  Davos. 

-  Nu  vrem  să  fim  părtaşi  la  niciun  fel  de  trădare,  ascultă  bine. 
Suntem  oameni  cinstiţi,  noi,  cei  din  Portul  Alb,  oameni  legiuiţi,  loiali. 
Nu-mi  mai  turna  otravă  în  urechi,  dacă  vrei  ca  socrul  meu  să  nu  te 
trimită  în  Vizuina  Lupilor. 

Pe  ea  cum  am  mai  ofensat-o? 

-  Pot  avea  onoarea  de  a  afla  numele  doamnei? 

Femeia  rozalie  pufni  furioasă  şi-1  lăsă  pe  maester  să  răspundă. 

-  Lady  Leona  e  soţia  lui  Ser  Wylis,  fiul  Lordului  Wyman,  în  prezent 
prizonier  al  Lannisterilor. 

Vorbeşte  de  teamă.  Dacă  Portul  Alb  s-ar  declara  de  partea  lui  Stannis, 
soţul  ei  ar  răspunde  cu  viaţa.  Cum  pot  să-i  cer  Lordului  Wyman 
să-şi  condamne  fiul  la  moarte?  Ce-aş  face  eu  în  locul  lui,  dacă  ar  fi 
ostatic  Devan? 

-  Lordul  meu,  zise  Davos,  mă  rog  să  nu  i  se  întâmple  niciun  rău 
fiului  tău  şi  niciunui  alt  om  din  Portul  Alb. 

-  Altă  minciună,  zise  Lady  Leona,  de  pe  taburetul  ei. 
Davos  socoti  că  era  mai  bine  s-o  ignore. 

-Când  Robb  Stark  a  pornit  cu  oaste  împotriva  bastardului 
Joffrey-zis-Baratheon,  Portul  Alb  a  mărşăluit  alături  de  el.  Lordul 
Stark  a  căzut,  dar  războiul  continuă. 

-  Robb  Stark  a  fost  regele  meu,  spuse  Lordul  Wyman.  Acest  Stannis 
cine  este?  De  ce  ne  deranjează?  N-a  simţit  niciodată  până  acum  nevoia 

să  călătorească  în  Nord,  din  câte-mi  amintesc.  Dar  apare  acum,  un  laş 
învins,  cu  coiful  în  mână,  cerşind  ajutorul  nostru. 

-  A  venit  să  salveze  regatul,  lordul  meu,  zise  apăsat  Davos.  Ca  să-ţi 
apere  pământurile  împotriva  oamenilor  de  fier  şi  a  sălbaticilor. 

Lângă  jilţ,  Ser  Marlon  Manderly  pufni  dispreţuitor. 

-  Au  trecut  secole  de  când  Portul  Alb  n-a  mai  văzut  niciun 
sălbatic,  iar  oamenii  de  fier  n-au  tulburat  niciodată  această  coastă. 
Lordul  Stannis  îşi  propune  să  ne  apere  şi  de  snarci  şi  de  dragoni? 

Curtea  Tritonului  răsună  de  râsete,  dar,  la  picioarele  Lordului 
Wyman,  Lady  Leona  începu  să  suspine. 

-  Oameni  de  fier  de  pe  insule,  sălbatici  de  dincolo  de  Zid...  şi  acum, 
acest  lord  trădător,  cu  proscrişii,  rebelii  şi  vrăjitorii  lui.  îndreptă  un  deget 
către  Davos.  Am  auzit  despre  vrăjitoarea  ta  roşie,  o,  da.  Vrea  să  ne  în- 
toarcă împotriva  Celor  Şapte,  ca  să  ne  plecăm  în  faţa  unui  demon  de  foc! 

Davos  n-o  iubea  deloc  pe  vrăjitoarea  roşie,  dar  nu  îndrăznea  s-o 
lase  pe  Lady  Leona  fără  răspuns. 

-  Lady  Melisandre  este  o  preoteasă  a  zeului  roşu.  Regina  Selyse  i-a 
adoptat  credinţa,  alături  de  mulţi  alţii,  dar  şi  mai  mulţi  oameni  ai  înălţimii 
Sale  îi  venerează  pe  Cei  Şapte.  Eu  însumi  mă  număr  printre  ei. 

Se  ruga  să  nu-i  ceară  nimeni  să  dea  explicaţii  despre  septul  de  la 
Piatra  Dragonului  ori  despre  pădurea  zeilor  de  la  Capătul  Furtunii. 
Dacă  mă  întreabă,  o  să  fiu  nevoit  să  le  spun.  Stannis  n-ar  vrea  să  mint. 

-  Cei  Şapte  apără  Portul  Alb,  afirmă  Lady  Leona.  Nu  ne  temem 
de  regina  roşie  sau  de  zeul  ei.  Să  trimită  ce  vrăji  vrea  ea.  Rugăciunile 
oamenilor  evlavioşi  ne  vor  apăra  împotriva  răului. 

-  într-adevăr,  zise  Lordul  Wyman,  bătând-o  pe  umăr  pe  Lady  Leona. 
Lord  Davos  -  dacă  eşti  lord  -  ştiu  ce  vrea  aşa-zisul  tău  rege  de  la  mine. 
Oţel  şi  argint  şi  un  genunchi  plecat.  îşi  mută  greutatea,  sprijinindu-se 
într-un  cot.  înainte  să  fie  ucis,  Lordul  Tywin  a  acordat  iertarea  deplină 
Portului  Alb  pentru  că  1-a  sprijinit  pe  Tânărul  Lup.  A  promis  că-mi  va 
înapoia  fiul  de  îndată  ce  plătesc  o  răscumpărare  de  trei  mii  de  dragoni  ca 
şi-mi  dovedesc  loialitatea  dincolo  de  orice  îndoială.  Roose  Bolton,  care 

e  numit  Păzitor  al  Nordului,  îmi  cere  să  renunţ  la  pretenţiile  mele  faţă  de 
pământurile  şi  castelele  Lordului  Hornwood,  dar  jură  că  celelalte  proprie- 
tăţi ale  mele  vor  rămâne  intacte.  Walder  Frey,  socrul  său,  îmi  oferă  mâna 
uneia  dintre  fiicele  sale  şi  soţi  pentru  fiicele  fiului  meu,  aflate  aici,  în 
spatele  meu.  Aceste  condiţii  mi  se  par  generoase,  o  temelie  solidă  pentru 
o  pace  durabilă  şi  cinstită.  Tu  vrei  să  le  dau  cu  piciorul.  Aşadar,  te  întreb, 
cavaler  ceapă:  ce-mi  oferă  Lordul  Stannis  în  schimbul  loialităţii  mele? 
Război,  durere  şi  ţipetele  oamenilor  în  flăcări,  ar  fi  putut  spune  Davos. 

-  Şansa  să-ţi  faci  datoria,  răspunse  el,  în  schimb. 

Era  răspunsul  pe  care  i  l-ar  fi  dat  Stannis  Baratheon  lui  Wyman 
Manderly.  Mâna  trebuie  să  glăsuiască  în  numele  regelui. 
Lordul  Wyman  se  prăbuşi  în  scaun. 

t  A 

-  Datoria.  înţeleg. 

-  Portul  Alb  nu  e  destul  de  puternic  să  se  apere  singur.  Ai  nevoie 
de  înălţimea  Sa  tot  atât  de  mult  cât  are  regele  de  tine.  împreună,  puteţi 
să-i  înfrângeţi  pe  vrăjmaşii  voştri  comuni. 

-  Lordul  meu,  interveni  Ser  Marlon,  în  armura  sa  ornamentată 
din  argint,  îmi  permiţi  să-i  adresez  câteva  întrebări  Lordului  Davos? 

-  Cum  doreşti,  vere. 
Lordul  Wyman  închise  ochii. 

Ser  Marlon  se  întoarse  spre  Davos: 

-  Câţi  lorzi  ai  Nordului  s-au  declarat  de  partea  lui  Stannis?  Spune-ne. 

-  Arnolf  Karstark  a  jurat  să  i  se  alăture  înălţimii  Sale. 

-  Arnolf  nu  e  un  lord  adevărat,  e  doar  un  castelan.  Ce  castele  stăpâ- 
neşte în  prezent  Lordul  Stannis,  rogu-te? 

-  înălţimea  Sa  a  luat  Fortul  Nopţii  ca  reşedinţă.  In  sud,  stăpâneşte 
Capătul  Furtunii  şi  Piatra  Dragonului. 

Maester  Theomore  îşi  drese  glasul: 

-  Doar  pentru  moment.  Capătul  Furtunii  şi  Piatra  Dragonului  sunt 
slab  păzite  şi  vor  cădea  curând.  Iar  Fortul  Nopţii  e  o  ruină  bântuită, 
un  loc  sumbru  şi  îngrozitor. 

Ser  Marlon  continuă  cu  întrebările: 

-  Câţi  oameni  poate  să  scoată  Stannis  pe  câmpul  de  luptă  ne  poţi 
spune?  Câţi  cavaleri  are  alături?  Câţi  arcaşi,  câţi  călăreţi  liberi,  câţi  oşteni? 

Prea  puţini,  ştia  Davos.  Stannis  venise  în  Nord  cu  nu  mai  mult  de 
o  mie  cinci  sute  de  oameni...  dar  dacă  le  spunea  asta,  misiunea  lui  era 
sortită  eşecului.  Bâjbâi  după  cuvinte  şi  nu  găsi  niciunul. 

-  Tăcerea  ta  mi-a  oferit  toate  răspunsurile,  ser.  Regele  tău  nu  ne 
aduce  decât  duşmani.  Ser  Marlon  i  se  adresă  vărului  său:  Nobile  lord, 
l-ai  întrebat  pe  cavalerul  ceapă  ce  ne  oferă  Stannis.  Lasă-mă  pe  mine  să 
răspund:  Ne  oferă  înfrângere  şi  moarte.  Iţi  cere  să  încaleci  un  cal  de  aer 
şi  să  lupţi  cu  o  sabie  de  vânt. 

Grăsanul  lord  deschise  ochii  încet,  de  parcă  efortul  ar  fi  fost  prea 
mare  pentru  el. 

-  Vărul  meu  taie  până  la  os,  ca  de  obicei.  Mai  ai  ceva  să-mi  spui, 
cavaler  ceapă,  sau  putem  să  punem  capăt  acestei  mascarade?  încep  să  mă 
plictisesc  de  faţa  ta. 

Davos  simţi  un  junghi  de  disperare.  înălţimea  Sa  ar  fi  trebuit  să  trimită 
pe  altcineva,  un  lord,  un  cavaler  sau  un  maester,  pe  cineva  care  poate  să 
vorbească  în  numele  lui  fără  să  i  se  împleticească  limba. 

-  Moarte,  se  auzi  spunând,  va  fi  moarte,  da.  Nobile  lord,  ai  pierdut 
un  fiu  la  Nunta  Roşie.  Eu  am  pierdut  patru  pe  Apa  Neagră.  Şi  de  ce? 
Fiindcă  Lannisterii  au  furat  tronul.  Du-te  la  Debarcaderul  Regelui  să-1 
vezi  pe  Tommen  cu  ochii  tăi,  dacă  pui  la  îndoială  cuvintele  mele.  Şi  un 
orb  ar  vedea.  Ce-ţi  poate  oferi  Stannis?  Răzbunare.  Răzbunare  pentru  fiii 
mei  şi  ai  voştri,  pentru  soţii,  taţii  şi  fraţii  voştri.  Răzbunare  pentru  lordul 
vostru  ucis,  pentru  regele  vostru  omorât,  pentru  prinţii  voştri  măcelăriţi. 
Răzbunare! 

-  Da,  ciripi  un  glas  de  fată,  firav  şi  subţire.  Era  al  copilei  cu  sprâncene 
blonde  şi  cosiţă  lungă,  verde.  I-au  omorât  pe  Lordul  Eddard,  pe  Lady 
Catelyn  şi  pe  Regele  Robb,  spuse  ea.  El  a  fost  regele  nostru!  El  a  fost  bun 
şi  viteaz,  iar  Freyii  l-au  omorât.  Dacă  Lordul  Stannis  îi  va  răzbuna, 
trebuie  să  ne  alăturăm  Lordului  Stannis. 

Manderly  o  trase  mai  aproape. 

-  Wylla,  de  fiecare  dată  când  deschizi  gura,  mă  faci  să  vreau  să  te 
trimit  la  surorile  tăcute. 

-  Nu  am  spus  decât... 

-  Am  auzit  cu  toţii  ce-ai  spus,  zise  fata  mai  mare,  sora  ei.  O  nerozie 
de  copil.  Nu-i  vorbi  de  rău  pe  prietenii  noştri  Frey.  Unul  dintre  ei  are 
să-ţi  fie  stăpân  şi  soţ  în  curând. 

-  Nu,  declară  fata,  scuturând  din  cap.  Nu  accept.  Niciodată.  L-au 
omorât  pe  rege. 

Lordul  Wyman  se  înroşi  de  furie. 

-  Ba  da.  Când  va  sosi  ziua  hărăzită,  îţi  vei  rosti  jurămintele  de 
cununie,  altfel  te  alături  surorilor  tăcute  şi  nu  vei  mai  vorbi  niciodată. 

Biata  fată  părea  zguduită. 

-  Bunicule,  te  rog... 

-  Taci,  copilă,  vorbi  Lady  Leona.  L-ai  auzit  pe  nobilul  tău  bunic. 
Taci!  Nu  ştii  nimic. 

-  Ştiu  despre  promisiune,  insistă  fata.  Maester  Theomore,  spune-le! 
Cu  o  mie  de  ani  înainte  de  Cucerire,  a  fost  făcută  o  promisiune  şi  au 
fost  rostite  jurăminte  în  Vizuina  Lupilor,  în  faţa  zeilor  vechi  şi  noi. 
Când  eram  la  grea  încercare,  lipsiţi  de  prieteni,  hărţuiţi  din  casele  noas- 
tre şi  cu  vieţile  în  primejdie,  lupii  ne-au  luat,  ne-au  hrănit  şi  ne-au 
apărat  împotriva  duşmanilor  noştri.  Oraşul  a  fost  construit  pe  pământul 
pe  care  ni  l-au  dat  ei.  In  schimb,  am  jurat  că  vom  fi  pe  veci  oamenii  lor. 
Oamenii  Casei  Stark. 

Maesterul  îşi  atinse  colanul  de  la  gât. 

-Jurăminte  solemne  au  fost  rostite  în  faţa  Casei  Stark  de  Winterfell, 
da.  Dar  Winterfellul  a  căzut  şi  Casa  Stark  a  dispărut. 

-  Asta  pentru  că  i-au  omorât  pe  toţi! 
Un  alt  Frey  luă  cuvântul: 

-  Lord  Wyman,  dacă-mi  îngădui. 

Wyman  Manderly  încuviinţă,  printr-o  clătinare  a  capului. 

-  Rhaegar.  Ne  face  întotdeauna  plăcere  să-ţi  auzim  nobila  povaţă. 

Rhaegar  Frey  primi  complimentul  cu  o  plecăciune.  Avea  treizeci 
de  ani  sau  pe-aproape,  umeri  rotunjiţi  şi  burduhan,  dar  purta  o  tunică 
somptuoasă,  din  lână  de  miel,  moale  şi  gri,  tivită  cu  zarpa  cu  fir  de 
argint.  Mantia  era  tot  din  zarpa,  căptuşită  cu  sângeap  şi  prinsă  la  guler 
cu  o  broşă  în  forma  turnurilor  gemene. 

-  Lady  Wylla,  îi  spuse  fetei  cu  cosiţa  verde,  loialitatea  e  o  virtute. 
Sper  că  îi  vei  fi  la  fel  de  loială  Micului  Walder  când  vă  veţi  uni  prin 
cununie.  Cât  despre  Casa  Stark,  a  dispărut  numai  pe  linie  masculină. 
Fiii  Lordului  Eddard  sunt  morţi,  dar  fiicele  lui  trăiesc,  iar  cea  mică 
vine  în  Nord,  să  se  mărite  cu  bravul  Ramsay  Bolton. 

-  Ramsay  Snow,  îi  întoarse  ea  vorba. 

-  Spune-i  cum  vrei.  Orice  nume  ar  purta,  se  va  căsători  curând  cu 
Arya  Stark.  Dacă  vrei  să-ţi  ţii  promisiunea,  oferă-i  lui  loialitatea  ta, 
căci  el  va  fi  stăpânul  tău  la  Winterfell. 

-  Nu  va  fi  niciodată  stăpânul  meu!  A  obligat-o  pe  Lady  Hornwood 
să  se  mărite  cu  el,  apoi  au  închis-o  într-o  temniţă  şi  au  forţat-o  să-şi 
mănânce  degetele. 

Un  murmur  de  aprobare  străbătu  Curtea  Tritonului. 

-  Fata  spune  adevărul,  declară  un  bărbat  îndesat,  în  alb  şi  purpuriu, 
a  cărui  mantie  era  prinsă  cu  o  pereche  de  chei  de  bronz  încrucişate. 
Roose  Bolton  e  rece  şi  viclean,  da,  dar  e  un  om  cu  care  te  poţi  descurca. 
Am  cunoscut  cu  toţii  oameni  mai  răi.  Dar  acest  fiul  lui  bastard...  se 
spune  că  e  nebun  şi  crud,  un  monstru. 

-  Se  spune?  Rhaegar  Frey  etala  o  barbă  argintie  şi  un  zâmbet  sardonic. 
Duşmanii  lui  spun,  da...  dar  Tânărul  Lup  a  fost  monstrul.  Mai  mult 
animal  decât  om,  umflat  în  pene  şi  însetat  de  sânge.  Şi  era  necredincios, 
aşa  cum,  spre  regretul  lui,  a  aflat  nobilul  meu  bunic.  Rhaegar  desfăcu 
braţele:  nu  învinuiesc  Portul  Alb  pentru  că  1-a  sprijinit.  Bunicul  meu  a 
făcut  aceeaşi  jalnică  greşeală.  In  toate  bătăliile  Tânărului  Lup,  Portul 
Alb  şi  Gemenii  au  luptat  cot  la  cot  sub  flamurile  lui.  Robb  Stark  ne-a 
trădat  pe  toţi.  A  lăsat  Nordul  la  cheremul  cruzilor  oameni  de  fier, 
pentru  a-şi  făuri  un  regat  mai  convenabil  de-a  lungul  Tridentului.  Apoi 

i-a  abandonat  pe  lorzii  riverani,  care  riscaseră  totul  pentru  el,  rupând 
pactul  de  căsătorie  făcut  cu  bunicul  meu,  pentru  a  se  însura  cu  prima 
fătucă  din  vest  pe  care  a  pus  ochii.  Tânărul  Lup?  A  fost  un  câine  ticălos 
şi  aşa  a  murit. 

Curtea  Tritonului  încremenise.  Davos  simţea  fiorul  rece  în  aer. 
Lordul  Wyman  privea  în  jos,  spre  Rhaegar,  de  parcă  ar  fi  fost  un  gândac 
care  cerea  un  călcâi  puternic...  şi  totuşi,  apoi,  dintr-odată,  clătină  greoi 
din  cap,  cu  guşa  tremurând: 

-  Un  câine,  da.  Ne-a  adus  doar  suferinţă  şi  moarte.  Un  câine  ticălos, 
într-adevăr.  Continuă. 

-  Suferinţă  şi  moarte,  da...  iar  acest  cavaler  ceapă  le  va  spori,  cu 
vorbele  lui  despre  răzbunare,  continuă  Rhaegar  Frey.  Deschideţi  ochii, 
aşa  cum  a  făcut  nobilul  meu  bunic.  Războiul  Celor  Cinci  Regi  nu  e  nici 
pe  departe  terminat.  Tommen  este  regele  nostru,  singurul  nostru  rege. 
Trebuie  să-1  ajutăm  să  oblojească  rănile  acestui  regretabil  război.  Ca 
fiu  legitim  al  lui  Robert,  urmaş  al  cerbului  şi  al  leului,  Tronul  de  Fier 
îi  aparţine  de  drept. 

-  înţelepte  vorbe  şi  adevărate!  zise  Lordul  Wyman  Manderly. 

-  Ba  nu!  Wylla  Manderly  bătu  din  picior. 

-  Taci,  copilă  nenorocită!  o  mustră  Lady  Leona.  Tinerele  ar  trebui 
să  fie  o  încântare  a  ochiului,  nu  o  durere  în  urechi. 

O  înhăţă  pe  fată  de  cosiţă  şi  o  trase,  scâncind,  afară  din  sală.  Şi  iată 
cum  aplecat  singurul  meu  prieten  din  încăpere,  gândi  Davos. 

-Wylla  a  fost  întotdeauna  un  copil  îndărătnic,  spuse  sora  ei, 
încercând  s-o  scuze.  Mă  tem  că  îndărătnică  va  fi  şi  ca  soţie. 

Rhaegar  ridică  din  umeri. 

-  Căsătoria  o  va  domoli,  nu  mă  îndoiesc.  O  mână  fermă  şi  o 
vorbă  blândă. 

-  Dacă  nu,  există  surorile  tăcute.  Lordul  Wyman  se  foi  în  jilţul  său. 
Cât  despre  tine,  cavaler  ceapă,  am  auzit  destule  vorbe  de  trădare  pentru 
o  singură  zi.  Ai  vrea  să-mi  risc  oraşul  de  dragul  un  fals  rege  şi  al  unui 
fals  zeu.  Ai  vrea  să-mi  sacrific  singurul  fiu  în  viaţă  pentru  ca  Stannis 

Baratheon  să-şi  poată  planta  fundul  zbârcit  pe  un  tron  la  care  nu  are 
niciun  drept.  N-am  să  fac  asta.  Nu  pentru  tine.  Nici  pentru  stăpânul 
tău.  Nici  pentru  nimeni.  Lordul  Portului  Alb  se  ridică  în  picioare. 
Gâtul  i  se  înroşi  de  efort.  Tot  contrabandist  rămâi,  ser,  venit  să-mi  furi 
aurul  şi  sângele.  Ai  fi  în  stare  să  iei  capul  fiului  meu.  Cred  că  am  să-1 
iau  pe-al  tău,  în  schimb.  Gărzi!  Luaţi-1! 

înainte  ca  Davos  să  apuce  să  se  gândească  măcar  să  facă  o  mişcare, 
era  înconjurat  de  tridente  argintii. 

-  Lordul  meu,  zise  el,  eu  sunt  un  mesager. 

-  Oare?  Te-ai  furişat  în  oraşul  meu  ca  un  contrabandist.  Eu  spun  că 
nu  eşti  nici  lord,  nici  cavaler,  nici  mesager,  ci  un  hoţ,  un  spion,  un 
vânzător  de  minciuni  şi  trădări.  Ar  trebui  să-ţi  smulg  limba  cu  un  cleşte 
înroşit  şi  am  să  te  trimit  la  Dreadfort,  să  fii  biciuit.  Dar  Mama  e 
milostivă  şi  eu  la  fel.  Lordul  Wyman  îi  făcu  semn  cu  capul  lui  Ser 
Marlon:  Vere,  du  fiinţa  asta  în  Vizuina  Lupilor  şi  taie-i  capul  şi  mâinile. 
Vreau  să-mi  fie  aduse  înainte  de  cină.  N-am  să  pot  lua  nicio  înghiţitură 
până  când  nu  văd  capul  acestui  contrabandist  într-o  ţeapă,  cu  o  ceapă 
vârâtă  între  dinţii  lui  mincinoşi. 


DUHOARE 


îi  dădură  o  iapă  şi  un  steag,  o  tunică  moale  de  lână  şi  o  mantie  caldă 
de  blană  şi  îl  lăsară  să  plece.  In  sfârşit,  nu  duhnea. 

-  Intoarce-te  cu  castelul  ăla,  îi  spuse  Damon  Dansează-pentru-Mine, 
în  timp  ce-1  ajuta  pe  Duhoare  să  se  urce,  tremurând,  în  şa,  sau  mergi 
înainte  şi  vezi  cât  de  departe  poţi  ajunge  până  te  prindem  noi. 

I-ar  plăcea,  chiar  i-ar  plăcea. 

Rânjind,  Damon  atinse  crupa  iepei  cu  biciul  şi  bătrânul  animal 
necheză  şi  se  puse  în  mişcare,  clătinându-se.  Duhoare  nu  îndrăznea  să 
privească  înapoi,  de  teamă  că  Damon,  Dick  Gălbejitul,  Mârâitul  şi  ceilalţi 
veneau  după  el,  că  totul  nu  fusese  decât  o  altă  farsă  de-a  Lordului  Ramsay, 
un  test  crud,  să  vadă  ce-ar  face  dacă-i  dădeau  un  cal  şi  îl  lăsau  liber.  Oare 
se  gândesc  că  voi  fugi?  Iapa  pe  care  i-o  dăduseră  era  o  mârţoagă  hămesită, 
cu  picioarele  strâmbe;  nu  putea  spera  să  întreacă  bidiviii  buni  pe  care  i-ar 
călări  Lordul  Ramsay  şi  vânătorii  lui.  Iar  lui  Ramsay  nu-i  plăcea  nimic 
mai  mult  decât  să-şi  asmuţă  căţelele  pe  urma  unui  vânat  proaspăt. 

Şi  apoi,  unde  să  fugă?  In  spatele  lui  erau  taberele,  înţesate  de  oameni 
ai  Dreadfortului  şi  de  cei  pe  care-i  aduseseră  Ryswellii  de  la  Pâraie, 
cu  oastea  din  Barrowton  între  ei.  La  sud  de  Moat  Cailin,  o  altă  armată 
venea  pe  drumul  înălţat  dintre  mlaştini,  o  armată  de  Boltoni  şi  Frey, 
mărşăluind  sub  stindardele  Dreadfortului.  La  est  de  drum  se  aflau  un 

ţărm  aspru  şi  pustiu  şi  o  mare  sărată  şi  rece,  la  vest,  smârcurile  şi  mlaşti- 
nile Gâtului,  mişunând  de  şerpi,  şopârle-lei  şi  diavoli  ai  mlaştinilor,  cu 
săgeţile  lor  otrăvite. 

Nu  voia  să  fugă.  Nu  putea  să  fugă. 

Am  să-i  dau  castelul.  Aţa  voi  face.  Trebuie. 

Era  o  zi  cenuşie,  udă  şi  ceţoasă.  Vântul  bătea  dinspre  sud,  umed  ca 
un  sărut.  Ruinele  Castelului  Moat  Cailin  se  zăreau  de  la  distanţă, 
învăluite  în  ceaţa  zorilor.  Iapa  lui  se  îndreptă  spre  ele,  la  pas,  lipăind 
când  îşi  smulgea  copitele  din  nămolul  gri-verzui. 

Am  mai  fost  pe  drumul  asta.  Era  un  gând  periculos  şi  îl  regretă  imediat. 

-  Nu,  spuse  el,  nu,  acela  a  fost  altcineva,  s-a  întâmplat  înainte  să-ţi 
cunoşti  numele. 

Numele  lui  era  Duhoare.  Trebuia  să-şi  amintească  asta.  Duhoare, 
duhoare,  rimează  cu  urdoare. 

Când  acel  altcineva  mai  trecuse  pe-acolo,  avea  în  spatele  lui  o  oaste, 
marea  oaste  a  Nordului,  pornind  la  război  sub  flamurile  gri  cu  alb  ale 
Casei  Frey.  Duhoare  călătorea  singur,  ducând  un  steag  de  pace  în 
vârful  unui  băţ  de  pin.  Când  acelaşi  altcineva  venise  pe  acolo,  călărea 
pe  un  hăitaş  aprig  şi  iute.  Duhoare  încăleca  acum  o  iapă  prăpădită, 
numai  piele,  oase  şi  coaste,  şi  o  mâna  încet,  de  teamă  să  nu  cadă  din 
şa.  Acel  altcineva  fusese  un  călăreţ  bun,  dar  Duhoare  nu  era  în  largul 
lui  pe  spinarea  calului.  Trecuse  atât  de  mult!  Nu  era  călăreţ.  Nu  era  nici 
măcar  om.  Era  robul  Lordului  Ramsay,  mai  prejos  decât  un  câine,  un 
vierme  în  piele  de  om. 

-  Vei  susţine  că  eşti  prinţ,  îi  spusese  Lordul  Ramsay  cu  o  seară 
înainte,  pe  când  Duhoare  se  înmuia  într-o  cadă  cu  apă  fierbinte,  dar  noi 
ştim  adevărul.  Tu  eşti  Duhoare.  Vei  fi  mereu  Duhoare,  oricât  de  frumos 
ai  mirosi.  Nasul  te  poate  minţi.  Nu-ţi  uita  numele.  Nu  uita  cine  eşti. 

-  Duhoare,  a  răspuns  el.  Duhoare  al  tău. 

-  Fă-mi  acest  mic  serviciu  şi  poţi  să  fii  câinele  meu  şi  să  mănânci 
carne  în  fiecare  zi,  i-a  promis  Lordul  Ramsay.  Vei  fi  ispitit  să  mă 
trădezi.  Să  fugi  sau  să  te  împotriveşti  sau  să  te  alături  duşmanilor  noştri. 

Nu,  taci,  nu  vreau  să  te  aud  negând.  Minte-mă  şi  îţi  tai  limba!  Un  om 
s-ar  întoarce  împotriva  mea,  în  locul  tău,  dar  noi  ştim  ce  eşti  tu,  nu-i 
aşa?  Trădează-mă,  dacă  vrei,  nu  contează...  dar  numără-ţi  degetele  mai 
întâi  şi  vei  afla  preţul. 

Duhoare  cunoştea  preţul.  Şapte,  gândi  el.  Şapte  degete.  Omul  se 
poate  descurca  numai  cu  şapte  degete.  Şapte  e  o  cifră  sacră.  îşi  aminti  câtă 
durere  îndurase  când  Lordul  Ramsay  îi  poruncise  Jupuitorului  să-i  ia 
pielea  de  pe  inelar. 

Aerul  era  umed  şi  greu  şi  drumul  era  presărat  cu  băltoace.  Duhoare 
îşi  croia  drum  cu  grijă  printre  ele,  urmând  rămăşiţele  drumului  de 
scânduri  şi  buşteni  pe  care  îl  aşternuse  pe  pământul  moale  avangarda 
lui  Robb  Stark,  ca  să  grăbească  trecerea  oştirii  sale.  Acolo  unde  cândva 
se  înălţase  un  zid  înalt  de  apărare,  mai  rămăseseră  doar  pietre  risipite, 
blocuri  de  bazalt  negru,  atât  de  mari,  încât  probabil  că  odinioară  fusese 
nevoie  de  o  sută  de  oameni  ca  să  le  aşeze  la  locul  lor.  Unele  se  afun- 
daseră atât  de  adânc  în  mocirlă  încât  nu  se  mai  vedea  decât  un  colţ. 
Altele  erau  împrăştiate  ca  nişte  jucării  abandonate  de  zei,  crăpate, 
sfărâmate  şi  pătate  de  licheni.  Ploaia  de  peste  noapte  lăsase  pietrele 
sclipind  de  apă,  iar  soarele  dimineţii  le  făcea  să  arate  de  parcă  ar  fi  fost 
acoperite  de  un  strat  de  ulei  negru. 

In  spatele  lor,  se  înălţau  turnurile. 

Turnul  Beţivanului  era  înclinat  de  parcă  stătea  să  se  prăbuşească, 
întocmai  cum  fusese  vreme  de  o  mie  de  ani.  Turnul  Copiilor  ţâşnea 
spre  cer,  drept  ca  o  suliţă,  dar  vârful  lui  prăbuşit  era  deschis  vântului 
şi  ploii.  Turnul  Porţii,  amplu  şi  turtit,  era  cel  mai  mare  dintre  cele 
trei.  Era  acoperit  de  un  strat  cleios  de  muşchi.  Dintre  pietrele  laturii 
nordice  creştea,  într-o  parte,  un  pom  cioturos,  iar  spre  est  şi  spre  vest, 
bucăţi  de  zid  părăginit  stăteau  încă  în  picioare.  Casa  Karstark  a  luat 
Turnul  Beţivanului,  iar  Casa  Umber  Turnul  Copiilor,  îşi  aminti  el. 
Robb  a  revendicat  Turnul  Porţii  pentru  sine. 

Dacă  închidea  ochii,  vedea  flamurile  cu  ochii  minţii,  fluturând 
vitejeşte  în  vântul  aspru  al  Nordului.  Toate  au  pierit  acum,  toate  au  căzut. 

Vântul  de  pe  obrajii  lui  bătea  acum  dinspre  sud  şi  singurele  flamuri  care 
fluturau  deasupra  ruinelor  castelului  Moat  Cailin  înfăţişau  krakenul 
auriu  pe  fond  negru. 

Era  urmărit.  Simţea  ochii.  Când  ridică  privirea,  zări  feţe  palide 
uitându-se  pe  furiş  din  spatele  meterezelor  Turnului  Porţii  şi  prin 
zidăria  spartă  care  încununa  Turnul  Copiilor,  unde  legenda  spunea  că, 
odinioară,  copiii  pădurii  chemaseră  forţa  apelor  să  despice  în  două 
pământurile  Westerosului. 

Singurul  drum  uscat  prin  Gât  era  digul  dintre  mlaştini,  iar  turnurile 
castelului  Moat  Cailin  îi  închideau  capătul  nordic  aşa  cum  astupă  un 
dop  o  sticlă.  Drumul  era  îngust,  ruinele  astfel  poziţionate  încât  orice 
duşman  care  venea  dinspre  sud  trebuia  să  treacă  pe  sub  şi  printre  ele. 
Ca  să  ataci  oricare  dintre  cele  trei  turnuri,  trebuia  să-ţi  laşi  spatele 
expus  săgeţilor  venite  dinspre  celelalte  două,  escaladând,  în  acest  timp, 
ziduri  umede  de  piatră,  festonate  cu  fâşii  de  dantelă  albă,  alunecoasă. 
Terenul  mocirlos  de  dincolo  de  dig  era  impracticabil,  o  mlaştină 
nesfârşită  de  vârtejuri,  nisipuri  mişcătoare  şi  brazde  verzi,  strălucitoare, 
care  păreau  solide  pentru  ochiul  neavizat,  dar  care  se  transformau  în 
apă  în  clipa  în  care  păşeai  pe  ele,  totul  mişunând  de  şerpi  veninoşi  şi 
flori  otrăvitoare  şi  şopârle  monstruoase  cu  dinţi  ca  nişte  lame  de  pum- 
nal. La  fel  de  periculoşi  erau  oamenii  acestor  ţinuturi,  arareori  văzuţi, 
dar  mereu  la  pândă,  locuitorii  mlaştinilor,  mâncătorii  de  broaşte, 
oamenii  mocirlei.  Mlaştină  şi  Trestie,  Turbă  şi  Mocirlă,  Rac  şi  Smârc, 
Verdeaţă  şi  Mâl  Negru,  acestea  erau  numele  pe  care  şi  le  dădeau. 
Oamenii  de  fier  le  spuneau  tuturor  diavolii  mlaştinilor. 

Duhoare  trecu  pe  lângă  leşul  putred  al  unui  cal  cu  o  săgeată  înfiptă 
în  grumaz.  Un  şarpe  lung  şi  alb  alunecă  în  orbita  goală,  când  Duhoare 
se  apropie.  In  spatele  calului,  îi  zări  călăreţul  sau  ceea  ce  mai  rămăsese 
din  el.  Ciorile  îi  smulseseră  carnea  de  pe  faţă  şi  un  câine  sălbatic  îi 
scormonise  pe  sub  armură,  ca  să  ajungă  la  măruntaie.  Undeva  mai  de- 
parte, un  cadavru  se  cufundase  atât  de  adânc  în  noroi,  încât  i  se  mai 
vedeau  doar  faţa  şi  degetele. 

Mai  aproape  de  turnuri,  oriunde  te  uitai  erau  numai  leşuri.  Bujori 
de  sânge  răsăriseră  din  rănile  lor  căscate,  palide  flori  cu  petale  cărnoase 
şi  umede  ca  buzele  unei  femei. 

Garnizoana  nu  mă  va  recunoaşte.  Unii  şi  l-ar  fi  putut  aminti  pe 
băiatul  care  fusese  înainte  să-şi  înveţe  numele,  dar  Duhoare  era  pentru 
ei  un  străin.  Trecuse  multă  vreme  de  când  nu  se  mai  privise  într-o 
oglindă,  dar  ştia  cât  de  bătrân  trebuie  să  arate.  Părul  îi  albise,  o  mare 
parte  îi  căzuse,  iar  ce  mai  rămăsese  era  aspru  şi  uscat  ca  fânul.  Ieşise 
din  temniţă  slăbit  ca  o  femeie  bătrână  şi  atât  de  firav,  încât  un  vânt 
puternic  l-ar  fi  putut  doborî. 

Iar  mâinile...  Ramsay  îi  dăduse  mănuşi,  mănuşi  bune,  de  piele 
neagră,  moi  şi  suple,  îndesate  cu  lână,  ca  să  ascundă  lipsa  degetelor,  dar 
dacă  s-ar  fi  uitat  cineva  mai  atent,  ar  fi  observat  că  trei  dintre  degetele 
sale  nu  se  îndoiau. 

-  Nu  te  apropia!  răsună  o  voce.  Ce  vrei? 

-  Vorbe.  îndemnă  calul  să  înainteze,  fluturându-şi  steagul  de  pace, 
ca  să  nu  cumva  să  nu  fie  văzut.  Vin  neînarmat. 

Nu  primi  niciun  răspuns.  Intre  ziduri,  ştia,  oamenii  de  fier 
discutau  dacă  să-1  primească  sau  să-i  umple  pieptul  de  săgeţi.  E  totuna. 
O  moarte  rapidă  ar  fi  de  o  sută  de  ori  mai  bună  decât  să  se  întoarcă 
înfrânt  la  Lordul  Ramsay. 

Apoi  uşile  casei  se  deschiseră. 

-  Repede. 

Duhoare  se  întorcea  în  direcţia  sunetului  când  săgeata  lovi.  Venea 
de  undeva  din  dreapta,  unde  bucăţi  mari  din  zidul  împrejmuitor  erau 
pe  jumătate  scufundate  în  mlaştină.  Săgeata  sfâşie  faldurile  steagului 
şi  rămase  atârnată,  cu  vârful  la  numai  două  palme  de  faţa  lui.  II  sperie 
atât  de  tare,  încât  lăsă  să  cadă  steagul  de  pace  şi  se  prăvăli  din  şa. 

-  înăuntru!  strigă  glasul.  Grăbeşte-te,  nătărăule,  grâbeşte-te! 
Duhoare  urca  scările  în  patru  labe,  când  o  altă  săgeată  îi  zbârnâi 

deasupra  capului.  Cineva  îl  înhăţă  şi  îl  trase  înăuntru  şi  în  acelaşi  timp 
auzi  uşa  trântindu-se  în  spatele  lui.  Fu  tras  în  picioare  şi  împins  în 

zid.  Apoi  avea  un  cuţit  la  gât  şi  o  faţă  bărboasă  atât  de  aproape  de  a 
lui,  încât  îi  putea  număra  firele  de  păr  din  nas. 

-  Cine  eşti?  Ce  urmăreşti?  Haide,  repede,  altfel  o  să  ajungi  ca  el. 
Străjerul  făcu  un  semn  cu  capul  către  un  trup  ce  putrezea  pe  podea, 
lângă  uşă,  cu  carnea  verde  şi  mişunând  de  viermi. 

-  Sunt  un  om  de  fier,  răspunse  Duhoare,  minţind.  Băiatul  de  dinainte 
fusese  om  de  fier,  era  adevărat,  dar  Duhoare  venise  pe  lume  în  temniţele 
Dreadfortului.  Uită-te  la  mine.  Sunt  fiul  Lordului  Balon.  Prinţul  tău. 
Şi-ar  fi  spus  numele,  dar,  cumva,  cuvintele  i  se  opriră  în  gâtlej.  Duhoare, 
eu  sunt  Duhoare,  rimează  cu  zbierare.  Dar  trebuia  să  uite  asta  pentru 
scurtă  vreme.  Nimeni  n-ar  ceda  în  faţa  unei  creaturi  ca  Duhoare,  oricât 
de  disperată  ar  fi  situaţia  lui.  Trebuia  să  pretindă  că  este  iarăşi  prinţ. 

Cel  care-1  capturase  se  holbă  la  faţa  lui,  cu  ochii  mijiţi,  cu  o  grimasă 
bănuitoare  a  gurii.  Avea  dinţii  maro  şi  răsuflarea  îi  mirosea  a  bere  şi 
a  ceapă. 

-  Fiii  Lordului  Balon  au  fost  ucişi. 

-  Fraţii  mei.  Eu  nu.  Lordul  Ramsay  m-a  luat  prizonier,  după 
Winterfell.  M-a  trimis  să  tratez  cu  voi.  Tu  eşti  la  comandă  aici? 

-  Eu?  Omul  coborî  cuţitul  şi  făcu  un  pas  în  spate,  cât  pe  ce  să  se 
împiedice  de  cadavru.  Nu  eu,  stăpâne.  Avea  armura  ruginită,  veşmintele 
de  piele  putrede.  Pe  dosul  uneia  dintre  palme,  o  rană  deschisă  vărsa 
lacrimi  de  sânge.  Ralf  Kenning  e  la  comandă.  Aşa  a  spus  căpitanul.  Eu 
sunt  la  poartă,  atâta  tot. 

-  Şi  cine-i  ăsta? 

Duhoare  lovi  cadavrul  cu  piciorul. 

Străjerul  se  holbă  la  omul  mort  de  parcă  l-ar  fi  văzut  pentru 
prima  oară. 

-  Hm...  a  băut  apa.  A  trebuit  să-i  tai  beregata,  ca  să-1  opresc  din 
ţipat.  Pântecăraie.  Apa  nu-i  de  băut.  De-aia  avem  bere.  Străjerul  îşi 
frecă  faţa  şi  ochii  roşii,  umflaţi.  Obişnuiam  să  târâm  cadavrele  jos,  în 
pivniţe.  Toate  beciurile  sunt  inundate.  Acum  nimeni  nu  mai  vrea  să 
se  ostenească,  aşa  că  le  lăsăm  pur  şi  simplu  acolo  unde  cad. 

-  Pivniţa  e  un  loc  mai  bun  pentru  morţi.  Daţi-i  apei.  Daţi-i  Zeului 
înecat. 

Bărbatul  râse: 

-  Nu-i  niciun  zeu  pe-acolo,  stăpâne.  Doar  şobolani  şi  şerpi  de  apă. 
Fiinţe  albe,  groase  cât  piciorul  tău.  Uneori  se  strecoară  pe  scări  în  sus 
şi  te  muşcă  în  somn. 

Duhoare  îşi  aminti  temniţele  de  sub  Dreadfort,  şobolanul  care  i  se 
zvârcolea  între  dinţi,  gustul  sângelui  cald  pe  buze.  Dacă  dau  greş,  Ramsay 
mă  va  trimite  din  nou  acolo,  dar  prima  dată  o  să-mi  jupoaie  pielea  de  pe  încă 
un  deget. 

-  Câţi  oameni  au  mai  rămas  din  garnizoană? 

-  Câţiva,  răspunse  omul  de  fier.  Nu  ştiu.  Mai  puţini  decât  înainte. 
Mai  sunt  câţiva  în  Turnul  Beţivanului,  cred.  In  Turnul  Copiilor  nu. 
Dagon  Codd  s-a  dus  acolo  acum  câteva  zile.  Doar  doi  rămaşi  în  viaţă, 
zicea  el,  şi  îi  mâncau  pe  cei  morţi.  I-am  omorât  pe  amândoi,  dacă-ţi 
vine  să  crezi. 

Moat  Cailin  a  căzut,  îşi  dădu  seama  atunci  Duhoare,  numai  că  nu 
găsise  nimeni  de  cuviinţă  să  le  spună.  îşi  trecu  mâna  peste  gură,  să-şi 
ascundă  dinţii  sparţi,  şi  spuse: 

-  Trebuie  să  vorbesc  cu  comandantul  tău. 

-  Kenning?  Străjerul  părea  nedumerit.  N-are  prea  multe  de  spus 
zilele  astea.  E  pe  moarte.  Poate  că-i  mort  deja.  Nu  l-am  văzut  de... 
nu-mi  amintesc  de  când... 

-  Unde  e?  Du-mă  la  el. 

-  Şi  cine-o  să  păzească  poarta,  atunci? 

-  El.  Duhoare  lovi  cadavrul  cu  piciorul. 
Asta  îl  făcu  pe  celălalt  bărbat  să  râdă. 

-  Da.  De  ce  nu?  Haide  cu  mine.  Coborî  o  torţă  dintr-un  suport  de 
perete  şi  o  flutură  până  când  flacăra  se  stârni,  strălucitoare  şi  fierbinte. 
Pe-aici. 

II  conduse  printr-o  uşă  şi  în  susul  unei  scări  în  spirală,  cu  lumina 
torţei  scânteind  pe  zidurile  negre  de  piatră,  în  timp  ce  urcau. 

încăperea  din  capul  scărilor  era  întunecoasă,  plină  de  fum  şi  înăbu- 
şitoare. Peste  fereastra  îngustă  fusese  atârnată  o  piele  jerpelită,  să  ţină 
umezeala  la  distanţă,  iar  într-un  mangal  ardea  mocnit  o  bucată  de  turbă. 
Mirosul  odăii  era  îmbâcsit,  o  miasmă  de  mucegai,  urină  şi  excremente, 
de  fum  şi  de  boală.  Podeaua  era  acoperită  de  rogojini  soioase,  iar  o 
claie  de  fân,  într-un  colţ,  trecea  drept  pat. 

Ralf  Kenning  zăcea  tremurând  sub  un  maldăr  de  blănuri.  Armele 
sale  erau  aşezate  grămadă  lângă  el:  sabie  şi  secure,  armură  de  zale,  coif 
de  război  din  fier.  Scutul  lui  înfăţişa  mâna  înnourată  a  zeului  furtunii, 
cu  un  fulger  coborându-i  dintre  degete,  spre  o  mare  furioasă,  dar 
vopseaua  era  decolorată  şi  scorojită,  iar  lemnul  de  dedesubt  începea  să 
putrezească. 

Ralf  putrezea  şi  el.  Sub  blănuri,  era  gol  şi  febril,  cu  pielea-i  palidă  şi 
buhăită  acoperită  de  răni  purulente  şi  de  coji.  Avea  capul  diform,  cu 
un  obraz  umflat  grotesc,  cu  gâtul  atât  de  congestionat,  încât  ameninţa 
să-i  înghită  faţa.  Braţul  de  pe  aceeaşi  parte  era  mare  cât  un  buştean  şi 
mişuna  de  viermi  albi.  Nimeni  nu-1  îmbăiase  ori  bărbierise  de  multe 
zile,  după  cum  arăta.  Dintr-un  ochi  îi  curgea  puroi,  iar  barba  îi  era 
întărită  de  vomă  uscată. 

-  Ce-a  păţit?  întrebă  Duhoare. 

-  Era  pe  parapet  şi  un  diavol  al  mlaştinilor  a  tras  cu  săgeata  în  el.  A  fost 
doar  o  zgârietură,  dar. . .  îşi  otrăvesc  săgeţile,  le  mânjesc  vârfurile  cu  rahat 
şi  altele  şi  mai  rele.  Am  turnat  vin  fiert  în  rană,  dar  n-a  folosit  la  nimic. 

Nu  pot  trata  cu  fiinţa  asta. 

-  Omoară-l!  îi  spuse  Duhoare  străjerului.  Nu  mai  e  în  toate  minţile. 
E  plin  de  sânge  şi  de  viermi. 

Omul  se  uită  la  el  cu  gura  căscată. 

-  Căpitanul  1-a  numit  la  comandă. 

-  Ai  omorî  un  cal  în  agonie. 

-  Ce  cal?  N-am  avut  niciodată  un  cal. 

Eu  am  avut.  Amintirea  îi  năvăli  în  minte.  Urletele  Zâmbitorului 
fuseseră  aproape  omeneşti.  Cu  coama  în  flăcări,  se  ridicase  pe  picioarele 

din  spate,  orb  de  durere,  lovind  cu  copitele.  Nu,  nu.  Nu  al  meu,  n-a  fost 
al  meu.  Duhoare  n-a  avut  niciun  cal. 

-  Am  să-1  ucid  eu  în  locul  tău. 

Duhoare  înhăţă  sabia  lui  Ralf  Kenning  din  locul  unde  se  afla, 
aşezată  pe  scut.  Avea  încă  destule  degete  ca  să  ţină  mânerul.  Când 
aşeză  tăişul  săbiei  pe  grumazul  umflat  al  fiinţei  de  pe  maldărul  de  paie, 
pielea  se  despică  într-un  cheag  de  sânge  negru  şi  puroi  galben.  Kenning 
zvâcni  violent,  apoi  rămase  nemişcat.  O  miasmă  îngrozitoare  umplu 
încăperea.  Duhoare  o  luă  la  goană  spre  scări.  Aerul  era  umed  şi  rece 
aici,  dar  mult  mai  curat,  prin  comparaţie.  Omul  de  fier  se  repezi, 
clătinându-se,  după  el,  alb  la  faţă  şi  străduindu-se  să  nu  vomite. 
Duhoare  îl  apucă  de  braţ. 

-  Cine  a  adjunctul?  Unde  sunt  ceilalţi  oameni? 

-  Sus  pe  metereze  sau  în  sala  mare.  Dormind,  bând.  Te  duc,  dacă  vrei. 

-  Du-mă  acum. 

Ramsay  îi  dăduse  o  singură  zi. 

Sala  era  din  piatră  închisă  la  culoare,  cu  tavanul  înalt,  plină  de  fum 
purtat  de  curent,  cu  zidurile  de  piatră  acoperite  de  imense  pete  de 
licheni.  Un  foc  de  turbă  ardea  mocnit  într-un  şemineu  înnegrit 
de  flăcările  mai  fierbinţi  ale  anilor  trecuţi.  O  masă  mare,  sculptată  în 
piatră  ,umplea  încăperea,  aşa  cum  făcuse  de  secole.  Acolo  am  stat 
ultima  oară  când  am  fost  aici,  îşi  aminti  el.  Robb  era  în  capul  mesei,  cu 
Marelejon  la  dreapta  şi  Roose  Bolton  la  stânga.  Gloverii  şedeau  lângă 
Helman  Tallhart.  Karstark  şi  fiii  lui  erau  în  faţa  lor. 

Două  duzini  de  oameni  de  fier  şedeau  şi  beau  la  masă.  Când  intră, 
câţiva  îl  priviră  cu  ochi  leneşi,  înceţoşaţi.  Ceilalţi  îl  ignorară.  Cu  toţii 
îi  erau  străini.  Mulţi  dintre  ei  purtau  mantii  prinse  cu  broşe  în  formă 
de  peşte-cod  de  argint.  Casa  Codd  nu  era  bine  văzută  în  Insulele  de 
Fier:  se  spunea  că  bărbaţii  sunt  hoţi  şi  laşi,  iar  femeile  sunt  târfe  care 
se  culcă  cu  propriii  lor  taţi  şi  fraţi.  Nu-1  surprindea  că  unchiul  lui  ale- 
sese să  se  lepede  de  ei  când  Flota  de  Fier  a  pornit  spre  casă.  Asta  îmi 
va  face  sarcina  cu  atât  mai  uşoară. 

-  Ralf  Kenning  a  murit,  spuse  el.  Cine  e  la  comandă  aici? 
Băutorii  îl  priviră  absenţi.  Unui  râse.  Altul  scuipă.  în  cele  din 

urmă,  unul  dintre  ei  vorbi: 

-  Cine  întreabă? 

-  Fiul  Lordului  Balon.  Duhoare,  numele  meu  e  Duhoare,  rimează 
cu  paloare.  Sunt  aici  la  porunca  lui  Ramsay  Bolton,  Lord  de  Horn- 
wood  şi  moştenitor  al  Dreadfortului,  care  m-a  capturat  la  Winterfell. 
Oastea  lui  e  la  nord  de  voi,  oastea  tatălui  său,  la  sud,  dar  Lordul 
Ramsay  e  gata  să  fie  îndurător  dacă  îi  predaţi  Moat  Cailin  înainte  de 
apusul  soarelui. 

Scoase  scrisoarea  pe  care  i-o  dăduseră  şi  o  aruncă  pe  masă,  în  faţa 
băutorilor.  Unul  dintre  ei  o  luă  şi  o  răsuci  în  mâini,  pigulind  ceara  roz 
care  o  pecetluia.  După  o  clipă,  zise: 

-  Pergament?  La  ce  bun?  De  brânză  avem  nevoie,  şi  de  carne. 

-  Oţel,  vrei  să  spui,  zise  omul  de  lângă  el,  un  bărbat  cu  barba  albă, 
al  cărui  braţ  stâng  se  termina  într-o  cioată.  Săbii.  Securi.  Da,  şi  arcuri, 
încă  o  sută  de  arcuri  şi  oameni  care  să  slobozească  săgeţile. 

-  Oamenii  de  fier  nu  se  predau,  se  auzi  o  a  treia  voce. 

-  Spune-i  asta  tatălui  meu.  Lordul  Balon  a  plecat  genunchiul  când 
Robert  a  străpuns  zidul  acesta.  Altfel  ar  fi  murit.  Aşa  cum  veţi  muri 
şi  voi,  dacă  nu  vă  predaţi.  Făcu  semn  către  pergament:  Rupeţi  sigiliul. 
Citiţi  mesajul.  E  un  salvconduct  scris  de  mâna  Lordului  Ramsay. 
Lăsaţi  armele  şi  veniţi  cu  mine  şi  nobilul  lord  vă  va  hrăni  şi  vă  va  da 
permisiunea  să  mergeţi  nevătămaţi  la  Ţărmul  Stâncos,  să  căutaţi  o 
corabie  care  să  vă  ducă  acasă.  Dacă  nu,  muriţi. 

-  E  o  ameninţare?  Unul  dintre  oamenii  Casei  Codd  se  ridică  în 
picioare.  Un  bărbat  voinic,  dar  cu  ochii  bulbucaţi,  gura  largă  şi  carnea 
albă,  moartă.  Arăta  de  parcă  tatăl  lui  l-ar  fi  zămislit  cu  un  peşte,  dar 
continua  să-şi  poarte  sabia  lungă.  Dagon  Codd  nu  se  predă  nimănui. 

Nu,  vă  rog!  Trebuie  să  mă  ascultaţi  Când  se  gândea  ce  i-ar  face  Ramsay 
dacă  s-ar  strecura  înapoi  în  tabără,  fără  ca  garnizoana  să  se  predea,  îi 
venea  să  facă  pe  el.  Duhoare,  Duhoare,  rimează  cu  scursoare. 

-  Acesta  e  răspunsul  vostru?  Cuvintele  îi  sunau  fără  vlagă  în  urechi. 
Acest  cod  vorbeşte  în  numele  tuturor? 

Străjerul  care-1  întâmpinase  la  poartă  părea  mai  puţin  convins. 

-  Victarion  ne-a  poruncit  să  rezistăm,  da.  Am  auzit  cu  urechile  mele. 
Rezistaţi  aici  până  când  mă  întorc,  i-a  zis  lui  Kenning. 

-  Da,  întări  ciungul.  Aşa  a  spus.  A  trebuit  să  meargă  la  plebiscit, 
dar  a  jurat  că  se  întoarce,  cu  o  coroană  uşoară  de  lemn  pe  cap  şi  o  mie 
de  oameni  după  el. 

-  Unchiul  meu  nu  se  mai  întoarce,  le  spuse  Duhoare.  Plebiscitul 
1-a  încoronat  pe  fratele  lui,  Euron,  iar  Ochi  de  Cioară  are  propriile 
bătălii  de  purtat.  Credeţi  că  unchiul  meu  vă  preţuieşte?  Nu.  Sunteţi 
cei  pe  care  i-a  lăsat  în  urmă,  să  moară.  S-a  lepădat  de  voi  aşa  cum  îşi 
scutură  noroiul  de  pe  cizme  când  iese  la  mal. 

Vorbele  rostite  îşi  atinseră  ţinta.  Vedea  asta  în  ochii  lor,  în  felul 
în  care  se  priveau  unul  pe  altul  sau  se  încruntau  deasupra  cupelor. 
Se  temeau  cu  toţii  că  au  fost  abandonaţi,  dar  a  trebuit  să  vin  eu  să  le 
transform  teama  în  certitudine.  Oamenii  aceştia  nu  erau  din  plămada 
căpitanilor  renumiţi,  nici  din  sângele  marilor  Case  ale  Insulelor  de 
Fier.  Erau  fii  de  sclavi  şi  de  neveste  de  sare. 

-  Dacă  ne  predăm,  putem  pleca?  întrebă  ciungul.  Asta  scrie  acolo? 
împinse  sulul  de  pergament,  cu  pecetea  încă  neatinsă. 

-  Citiţi  singuri,  răspunse  el,  deşi  era  aproape  sigur  că  niciunul 
dintre  ei  nu  ştia  să  citească.  Lordul  Ramsay  îşi  tratează  onorabil 
prizonierii,  atât  timp  cât  îi  sunt  credincioşi.  N-a  făcut  decât  să-mi  taie 
degetele  de  la  picioare  şi  de  la  mâini  şi  celălalt  mădular,  când  ar  fi  putut 
să-mi  taie  limba  sau  să-mi  jupoaie  pielea  de  pe  picioare,  de  la  călcâie  până 
la  şold.  Predaţi  armele  şi  veţi  rămâne  în  viaţă. 

-  Mincinosule!  Dagon  Codd  scoase  sabia  lungă.  Tu  eşti  cel  căruia 
i  se  spune  Schimbă-mantie.  De  ce-am  crede  promisiunile  tale? 

E  beat,  îşi  dădu  seama  Duhoare.  Vorbeşte  berea  din  el. 

-  Crezi  ce  vrei.  Eu  v-am  adus  mesajul  Lordului  Ramsay.  Acum 
trebuie  să  mă  întorc  la  el.  Vom  mânca  la  cină  carne  de  mistreţ  şi  ridichi, 

cu  vin  roşu  şi  tare.  Cei  care  mă  urmează  vor  fi  bine  veniţi  la  ospăţ. 
Ceilalţi  veţi  muri  în  cel  mult  o  zi.  Lordul  Dreadfortului  îşi  va  aduce  ca- 
valerii pe  dig  în  sus,  în  timp  ce  fiul  său  va  coborî  cu  oamenii  lui  dinspre 
nord.  Nimeni  nu  va  fi  cruţat.  Cei  care  vor  muri  luptând  vor  fi  cei 
norocoşi.  Cei  care  vor  supravieţui  vor  fi  daţi  diavolilor  mlaştinilor. 

-  Ajunge!  mârâi  Dagon  Codd.  Crezi  că  poţi  speria  nişte  oameni  de 
fier  cu  vorbe?  Pleacă.  Aleargă  înapoi  la  stăpânul  tău  până  nu-ţi  spintec 
burta,  îţi  scot  maţele  şi  te  pun  să  le  mănânci. 

Poate  că  ar  fi  spus  mai  multe,  dar  dintr-odată  făcu  ochii  mari.  O 
secure  i  se  înfipse  în  mijlocul  frunţii,  cu  o  bufnitură.  Sabia  îi  căzu 
dintre  degete.  Codd  se  zvârcoli  ca  un  peşte  în  cârlig,  apoi  se  prăbuşi 
cu  faţa  în  jos,  pe  masă. 

Cel  care  azvârlise  securea  era  bărbatul  ciung.  Când  se  ridică  în 
picioare,  mai  avea  una  în  mână. 

-  Cine  mai  vrea  să  moară?  îşi  întrebă  camarazii  de  pahar.  Vorbiţi. 
Aştept.  Pe  podeaua  de  piatră  se  revărsau  subţiri  şiroaie  roşii,  din  balta 
de  sânge  în  care  se  odihnea  capul  lui  Dagon  Codd.  Eu,  unul,  vreau  să 
trăiesc  şi  asta  nu  înseamnă  să  stau  şi  să  putrezesc  aici. 

Unul  dintre  bărbaţi  luă  o  înghiţitură  de  bere.  Altul  îşi  răsturnă 
cupa,  ca  să  spele  un  deget  de  sânge  înainte  ca  acesta  să  ajungă  în  locul 
unde  era  el  aşezat.  Nimeni  nu  scoase  o  vorbă.  Când  ciungul  vârî 
securea  înapoi  la  cingătoare,  Duhoare  ştiu  că  a  câştigat.  Aproape  că  se 
simţea  om  din  nou.  Lordul  Ramsay  va  fi  mulţumit  de  mine. 

Coborî  cu  mâinile  lui  flamura  ce  înfăţişa  krakenul,  bâjbâind  puţin 
din  cauza  degetelor  lipsă,  dar  recunoscător  pentru  cele  pe  care  îi  îngă- 
duise Lordul  Ramsay  să  le  păstreze.  Trecu  aproape  toată  după-amiaza 
până  când  oamenii  de  fier  se  pregătiră  de  plecare.  Erau  mai  mulţi  decât 
ar  fi  bănuit:  patruzeci  şi  şapte  în  Turnul  Porţii  şi  alţi  optsprezece  în 
Turnul  Beţivanului.  Doi  dintre  aceştia  erau  atât  de  aproape  de  moarte, 
încât  n-aveau  nicio  speranţă,  alţi  cinci  prea  slabi  ca  să  umble.  Astfel,  tot 
mai  rămâneau  cincizeci  şi  opt  care  puteau  să  lupte.  Aşa  slăbiţi  cum  erau, 
ar  fi  murit  împreună  cu  ei  de  trei  ori  mai  mulţi,  dacă  Lordul  Ramsay 

ar  fi  atacat  ruinele.  A  făcut  bine  că  m-a  trimis,  îşi  spuse  Duhoare,  în  timp 
ce  urca  pe  iapa  lui,  ca  să  conducă  şleampăta  coloană  înapoi  peste  ţinutul 
mlăştinos,  către  locul  unde  îşi  aşezaseră  tabăra  oamenii  Nordului. 

-  Lăsaţi-vă  armele  aici,  le  spuse  prizonierilor.  Săbii,  arcuri,  pumnale. 
Oamenii  înarmaţi  vor  fi  ucişi  pe  loc. 

Le  luă  de  trei  ori  mai  mult  să  străbată  distanţa  decât  îi  luase  lui 
Duhoare  singur.  Pentru  patru  dintre  oamenii  care  nu  puteau  umbla  fură 
încropite  tărgi;  al  cincilea  era  cărat  în  spate  de  fiul  lui.  Asta  le  încetinea 
înaintarea  şi  toţi  oamenii  de  fier  erau  conştienţi  cât  de  expuşi  erau,  în 
raza  săgeţilor  otrăvite  ale  diavolilor  mlaştinilor.  Dacă  mor,  mor.  Duhoare 
se  ruga  doar  ca  arcaşul  să-şi  facă  bine  treaba,  ca  moartea  să-i  fie  rapidă  şi 
uşoară.  O  moarte  bărbătească,  nu  sfârşitul  pe  care  l-a  îndurat  RalfKenning. 

Bărbatul  ciung  mergea  în  fruntea  procesiunii,  şchiopătând  puternic. 
Numele  lui,  zicea,  era  Adrack  Humble,  şi  avea  o  nevastă  de  piatră  şi 
trei  neveste  de  sare  în  Marele  Wyk. 

-  Trei  dintre  cele  patru  erau  borţoase  când  am  plecat,  se  fălea  el, 
şi  Casa  Humble  naşte  gemeni.  Primul  lucru  pe  care  va  trebui  să-1  fac 
când  ajung  acasă  va  fi  să-mi  număr  noii  fii.  Poate  c-o  să-i  dau  vreunuia 
numele  tău,  stăpâne. 

Da,  să-i  spui  Duhoare,  gândi  el,  iar  când  nu-i  cuminte,  poţi  să-i  tai 
degetele  de  la  picioare  şi  să-i  dai  să  mănânce  şobolani.  întoarse  capul  şi 
scuipă,  întrebându-se  dacă  nu  cumva  Ralf  Kenning  fusese  norocosul. 

O  ploaie  măruntă  începu  să  picure  din  cerul  de  ardezie  când  tabăra 
Lordului  Ramsay  apăru  în  faţa  lor.  O  santinelă  îi  urmări  trecând  în 
tăcere.  Aerul  era  încărcat  de  fumul  ce  se  răspândea  dinspre  focuri, 
înăbuşind  ploaia.  O  coloană  de  călăreţi  veni  în  urma  lor,  condusă  de 
un  lord  tânăr  cu  un  cap  de  cal  pe  scut.  Unul  dintre  fiii  Lordului  Ryswell, 
ştiu  Duhoare.  Roger  sau  poate  Rickard.  Nu-i  putea  deosebi  pe  cei  doi. 

-  Ăştia  sunt  toţi?  întrebă  călăreţul,  de  pe  spinarea  unui  armăsar  roib. 

-  Toţi  care  nu  erau  morţi,  lordul  meu. 

-  Credeam  c-o  să  fie  mai  mulţi.  I-am  atacat  de  trei  ori  şi  de  trei  ori 
ne-au  alungat. 

Suntem  oameni  de fier,  gândi  el,  cu  o  străfulgerare  de  mândrie  şi,  preţ 
de  o  clipă,  fu  prinţ  din  nou.  Fiul  Lordului  Balon,  vlăstar  din  Pyke.  Dar 
fie  şi  numai  gândul  era  periculos.  Trebuia  să-şi  amintească  numele  său. 
Duhoare,  numele  meu  e  Duhoare,  rimează  cu  descurajare. 

Erau  în  faţa  taberei  când  lătratul  unei  haite  de  copoi  indică  apropie- 
rea Lordului  Ramsay.  Urgia  Târfelor  era  cu  el,  împreună  cu  câţiva  dintre 
preferaţii  lui,  Jupuitorul  şi  Alyn  Ursuzul,  Damon  Dansează-pentru-Mine 
şi  Walderii  amândoi,  cel  Mare  şi  cel  Mic.  Câinii  le  dădură  târcoale,  nă- 
pustindu-se  şi  mârâind  la  străini.  Fiicele  Bastardului,  gândi  Duhoare, 
înainte  să-şi  aducă  aminte  că  acel  cuvânt  nu  trebuia  folosit  niciodată, 
niciodată,  niciodată  în  prezenţa  lui  Ramsay. 

Duhoare  săltă  din  şa  şi  plecă  un  genunchi. 

-  Stăpâne,  Moat  Cailin  îţi  aparţine.  Iată  aici  ultimii  lui  apărători. 

-  Aşa  de  puţini!  Sperasem  la  mai  mulţi.  Sunt  duşmani  atât  de  îndărăt- 
nici. Ochii  spălăciţi  ai  Lordului  Ramsay  străluciră:  Trebuie  să  fiţi  lihniţi 
de  foame.  Damon,  Alyn,  ocupaţi-vă  de  ei.  Vin  şi  bere  şi  toată  mâncarea 
pe  care  o  pot  mânca.  Jupuitorule,  condu  răniţii  la  maesterii  noştri. 

-  Da,  lordul  meu. 

Câţiva  dintre  oamenii  de  fier  bâiguiră  mulţumiri  înainte  de  a-şi 
târî  picioarele  către  focurile  din  mijlocul  taberei.  Unul  dintre  oamenii 
Casei  Codd  chiar  încercă  să  sărute  inelul  Lordului  Ramsay,  dar  câinii 
îl  alungară  înainte  să  se  poată  apropia,  iar  Alison  îi  luă  o  bucată  din 
ureche.  Chiar  şi  în  timp  ce  sângele  îi  şiroia  pe  gât,  bărbatul  făcea 
temenele  şi  proslăvea  milostenia  nobilului  lord. 

Când  îl  văzu  plecat  pe  ultimul,  Ramsay  Bolton  îşi  îndreptă 
zâmbetul  către  Duhoare.  II  bătu  pe  spate  şi  peste  ceafă,  îl  trase  mai 
aproape,  îl  sărută  pe  obraz  şi  îi  şopti: 

-  Vechiul  meu  prieten  Duhoare.  Chiar  te-au  crezut  prinţ?  Ce 
nătărăi  mai  sunt  oamenii  ăştia  de  fier.  Zeii  se  prăpădesc  de  râs. 

-  Tot  ce  vor  e  să  meargă  acasă,  stăpâne. 

-  Şi  tu  ce  vrei,  dragul  meu  Duhoare?  murmură  Ramsay,  cu  glasul 
suav,  ca  o  şoaptă  de  iubire.  Răsuflarea  îi  mirosea  a  vin  încălzit  cu 

scorţişoară,  nespus  de  dulce.  O  misiune  îndeplinită  cu  atâta  vitejie 
merită  o  răsplată,  continuă  el.  Nu-ţi  pot  da  înapoi  degetele  de  la  mâini 
ori  de  la  picioare,  dar  cu  siguranţă  îţi  doreşti  ceva  de  la  mine.  Să  te 
eliberez,  în  schimb?  Să  te  eliberez  din  slujba  mea?  Vrei  să  pleci  cu  ei, 
să  te  întorci  în  insulele  tale  mohorâte  din  marea  cenuşie  şi  rece,  să  fii 
iarăşi  prinţ?  Sau  preferi  să  rămâi  servitorul  meu  credincios? 

O  lamă  rece  de  cuţit  îi  trecu  pe  şira  spinării.  Fii  cu  băgare  de  seamă, 
îşi  spuse,  fii  cu  mare,  mare  băgare  de  seamă.  Nu-i  plăceau  zâmbetul 
lordului,  felul  în  care  îi  scânteiau  ochii,  saliva  care-i  strălucea  în  colţul 
gurii.  Mai  văzuse  asemenea  semne.  Nu  eşti  niciun  prinţ.  Eşti  Duhoare, 
doar  Duhoare,  rimează  cu  oroare.  Dă-i  răspunsul  pe  care-l  vrea. 

-  Stăpâne,  spuse  el,  locul  meu  e  aici,  cu  tine.  Sunt  Duhoare  al  tău. 
Nu  vreau  decât  să  te  slujesc.  Tot  ce-ţi  cer  e...  o  ploscă  de  vin,  asta 
mi-ar  ajunge  ca  recompensă...  vin  roşu,  cel  mai  tare  pe  care-l  ai,  tot 
vinul  pe  care-l  poate  bea  un  om... 

Lordul  Ramsay  râse. 

-  Tu  nu  eşti  om,  Duhoare.  Eşti  doar  animalul  meu.  Ai  să-ţi  primeşti 
vinul,  totuşi.  Walder,  ocupă-te  de  asta.  Şi,  nu  te  teme,  n-am  să  te  trimit 
înapoi  în  temniţă,  ai  cuvântul  meu  de  Bolton.  In  schimb,  o  să  te  facem 
câine.  Carne  în  fiecare  zi  şi  chiar  am  să-ţi  las  destui  dinţi  ca  s-o  poţi 
mânca.  Poţi  dormi  lângă  fetele  mele.  Ben,  ai  o  zgardă  pentru  el? 

-  O  să  cer  să  i  se  facă  una,  stăpâne,  răspunse  Ben  Oase. 
Bătrânul  făcu  mai  mult  de-atât.  In  seara  aceea,  pe  lângă  zgardă, 

primi  şi  o  pătură  jerpelită  şi  o  jumătate  de  găină.  Duhoare  trebui  să  se 
lupte  cu  câinii  pentru  carne,  dar  fu  cea  mai  bună  masă  pe  care  o  luase 
de  când  plecase  de  la  Winterfell. 

Iar  vinul...  vinul  era  negru  şi  acru,  dar  tare.  Ghemuindu-se  printre 
câini,  Duhoare  bău  până  i  se  învârti  capul,  vomită,  se  şterse  la  gură  şi 
mai  bău  niţel.  După  aceea,  se  întinse  pe  spate  şi  închise  ochii.  Când  se 
trezi,  un  câine  îi  lingea  voma  din  barbă  şi  nori  negrii  alergau  peste 
faţa  lunii  în  formă  de  seceră.  Undeva,  în  noapte,  se  auzeau  ţipete, 
îmbrânci  animalul,  se  întoarse  pe-o  parte  şi  adormi  la  loc. 

A  doua  zi  dimineaţă,  Lordul  Ramsay  trimise  trei  călăreţi  de-a 
lungul  digului,  să-i  ducă  vestea  tatălui  său  că  drumul  acela  era  liber. 
Omul  jupuit  al  Casei  Bolton  fu  înălţat  pe  Turnul  Porţii,  în  locul  de 
unde  Duhoare  coborâse  krakenul  auriu  de  Pyke.  De-a  lungul  drumu- 
lui din  scânduri  putrede,  vârâră  pari  de  lemn  adânc  în  pământul 
mocirlos.  Acolo  putreziră  cadavrele,  roşii  şi  picurând.  Şaizeci  şi  trei, 
ştia  el,  sunt  şaizeci  şi  trei.  Unuia  îi  lipsea  o  jumătate  de  braţ.  Altul  avea 
un  pergament  între  dinţi,  cu  sigiliul  de  ceară  încă  nedesfăcut. 

Trei  zile  mai  târziu,  avangarda  oştirii  lui  Roose  Bolton  îşi  croi 
drum  printre  ruine  şi  pe  lângă  şirul  de  sinistre  santinele  -  patru  sute 
de  Frey  călare,  înveşmântaţi  în  albastru  şi  gri,  cu  vârfurile  suliţelor 
scânteind  ori  de  câte  ori  soarele  se  ivea  printre  nori.  Doi  dintre  fiii 
bătrânului  Lord  Walder  erau  în  fruntea  avangărzii.  Unul  era  vânjos, 
cu  maxilarul  proeminent  şi  braţele  plesnind  de  muşchi.  Celălalt  avea 
ochi  lacomi,  apropiaţi  deasupra  unui  nas  ascuţit,  capul  pleşuv  şi  o 
barbă  rară  şi  castanie  care  nu-i  ascundea  întru  totul  bărbia  retrasă  de 
dedesubt.  Hosteen  şi  Aenys.  Şi-i  aminti  înainte  să-i  vină  în  minte 
numele  lor.  Hosteen  era  un  taur,  greu  de  înfuriat,  dar  necruţător  când 
era  stârnit  şi  avea  reputaţia  de  cel  mai  aprig  luptător  dintre  odraslele 
Lordului  Walder.  Aenys  era  mai  vârstnic,  mai  crud  şi  mai  deştept:  era 
comandant,  nu  săbier.  Amândoi  erau  soldaţi  încercaţi. 

Oamenii  Nordului  veneau  în  urmă,  cu  flamurile  zdrenţuite  flu- 
turând în  vânt.  Duhoare  îi  privi  trecând.  Majoritatea  veneau  pe  jos  şi 
erau  foarte  puţini.  îşi  amintea  măreaţa  oaste  care  mărşăluise  către  sud 
cu  Tânărul  Lup,  sub  stindardul  lupului  străvechi  al  Winterfellului. 
Douăzeci  de  mii  de  săbii  şi  suliţe  plecaseră  la  război  cu  Robb  sau 
pe-aproape,  însă  numai  doi  din  zece  se  întorceau  şi  aceştia  erau  oameni 
ai  Dreadfortului. 

In  mijlocul  coloanei,  unde  era  înghesuiala  mai  mare,  călărea  un  om 
în  platoşă  cenuşie  peste  o  tunică  vătuită  din  piele  roşie  ca  sângele. 
Discurile  armurii  sale  erau  făurite  în  forma  unor  capete  de  om,  cu 
gurile  deschise  ţipând  în  agonie.  De  pe  umeri  i  se  revărsa  o  mantie  de 

lână  roz,  brodată  cu  picături  de  sânge.  Din  vârful  coifului  lui  închis 
fluturau  lungi  panglici  de  mătase  roşie.  Niciun  om  al  mlaştinilor  nu-l  va 
omorî  pe  Roose  Bolton  cu  o  săgeată  otrăvită,  gândi  Duhoare  când  dădu 
cu  ochii  de  el.  O  trăsură  închisă  huruia  în  spatele  lui,  trasă  de  şase  cai 
mari  de  povară  şi  apărată  de  arbaletişti,  în  faţă  şi  în  spate.  Draperii  de 
catifea  albastră  îi  ascundeau  pe  ocupanţii  atelajului  de  ochii  curioşi. 

Mai  departe  în  spate  venea  convoiul  de  bagaje:  care  greoaie,  încărcate 
cu  proviziile  şi  prada  de  război,  şi  căruţele  cu  răniţii  şi  infirmii.  In 
ariergardă,  alţi  Frey.  Cel  puţin  o  mie,  poate  mai  mulţi:  arcaşi,  suliţaşi, 
ţărani  înarmaţi  cu  seceri  şi  beţe  ascuţite,  călăreţi  liberi,  arcaşi  călare  şi 
alţi  o  mie  de  cavaleri  să-i  întărească. 

Cu  zgarda  la  gât,  în  lanţuri  şi  din  nou  în  zdrenţe,  Duhoare  îl  urmă 
pe  nobilul  lord,  împreună  cu  ceilalţi  câini,  când  acesta  înaintă  ţanţoş 
să-şi  întâmpine  tatăl.  Când  însă  călăreţul  în  armura  cenuşie  îşi  scoase 
coiful,  chipul  din  spatele  lui  nu  era  unul  pe  care  Duhoare  îl  cunoştea. 
Zâmbetul  lui  Ramsay  se  scofâlci  când  îl  văzu  şi  faţa  i  se  înroşi  de  furie. 

-  E  vreo  glumă? 

-  Doar  o  măsură  de  precauţie,  şopti  Lordul  Bolton,  ieşind  din 
spatele  draperiilor  trăsurii  închise. 

Lordul  Dreadfortului  semăna  izbitor  cu  fiul  său  bastard.  Avea  faţa 
proaspăt  bărbierită,  pielea  netedă,  un  chip  obişnuit,  nici  frumos,  dar 
nici  urât.  Deşi  participase  la  bătălii,  Roose  nu  avea  nicio  cicatrice. 
Deşi  era  bine  sărit  de  patruzeci  de  ani,  nu  era  încă  ridat,  nu  avea  nicio 
cută  care  să  trădeze  trecerea  timpului.  Buzele  lui  erau  atât  de  subţiri, 
încât,  atunci  când  le  strângea,  păreau  să  dispară  cu  totul.  Părea  un  om 
fără  vârstă,  cu  o  expresie  încremenită:  furia  şi  bucuria  arătau  aproape 
la  fel  pe  chipul  lui  Roose  Bolton.  Tot  ce  avea  în  comun  cu  Ramsay 
erau  ochii.  Ochii  lui  de  gheaţă.  Duhoare  se  întreba  dacă  Roose  Bolton 
plângea  vreodată.  Dacă  plânge,  oare  lacrimile  îi  sunt  reci  pe  obraji? 

Cândva,  un  băiat  pe  nume  Theon  Greyjoy  se  amuzase  ciupindu-1 
pe  Bolton  când  stăteau  la  sfat  cu  Robb  Stark,  imitându-i  vocea 
domoală  şi  făcând  glume  despre  lipitori.  Trebuie  să  fi  fost  nebun.  Ăsta 

nu  e  un  om  cu  care  să  faci  glume.  Era  de-ajuns  să-1  priveşti  pe  Bolton  ca 
să-ţi  dai  seama  că  avea  mai  multă  cruzime  în  degetul  mic  de  la  picior 
decât  toţi  Freyii  laolaltă. 

-  Tată,  spuse  Lordul  Ramsay  îngenunchind  în  faţa  părintelui  său. 
Lordul  Roose  îl  cercetă  o  clipă. 

-  Poţi  să  te  ridici. 

Se  întoarse  să  ajute  două  femei  tinere  să  coboare  din  trăsură.  Prima 
era  scundă  şi  foarte  grasă,  cu  o  faţă  rotundă  şi  o  bărbie  triplă  care 
tremura  sub  o  glugă  de  samur. 

-  Noua  mea  soţie,  spuse  Roose  Bolton.  Lady  Walda,  acesta  este  fiul 
meu  natural.  Sărută  mâna  mamei  tale  vitrege,  Ramsay.  Acesta  făcu 
întocmai.  Şi  sunt  sigur  că  ţi-o  aminteşti  pe  Lady  Arya.  Logodnica  ta. 

Fata  era  slabă  şi  mai  înaltă  decât  îşi  amintea,  dar  era  de  aşteptat. 
Fetele  cresc  repede  la  vârsta  asta.  Purta  o  rochie  din  lână  gri,  tivită  cu 
satin  alb.  Peste  ea,  avea  o  mantie  de  hermină,  prinsă  cu  un  cap  de  lup 
din  argint.  Un  păr  castaniu-închis  îi  cădea  pe  spate.  Iar  ochii... 

Aceasta  nu  e  fiica  Lordului  Eddard. 

Arya  avea  ochii  tatălui  său,  ochii  cenuşii  ai  Casei  Stark.  O  fată  de 
vârsta  ei  putea  să-şi  lase  părul  să  crească,  să  adauge  centimetri  la  înăl- 
ţimea ei,  să-şi  vadă  sânii  împlinindu-se,  dar  nu  putea  să-şi  schimbe 
culoarea  ochilor.  E  mica  prietenă  a  Şansei,  fata  administratorului.  Jeyne 
o  chema.  Jeyne  Poole. 

-  Lord  Ramsay.  Fata  făcu  o  plecăciune  adâncă  în  faţa  lui.  Nici  asta 
nu  se  potrivea.  Adevărata  A  rya  Stark  l-ar fi  scuipat  în  faţă.  Mă  rog  să-ţi 
fiu  o  soţie  bună  şi  să-ţi  dăruiesc  fii  puternici,  care  să-ţi  urmeze. 

-  Aşa  vei  face,  promise  Ramsay.  Şi  asta  curând. 


JON 


Lumânarea  i  se  stinsese  într-o  baltă  de  ceară,  dar  lumina  zorilor 
strălucea  prin  obloanele  ferestrei.  Jon  adormise  iarăşi  aplecat  asupra 
muncii  sale.  Masa  îi  era  acoperită  de  cărţi,  mormane  înalte.  Le  adusese 
sus  el  însuşi,  după  ce-şi  petrecuse  o  jumătate  de  noapte  scotocind  prin 
pivniţele  prăfuite,  la  lumina  felinarului.  Sam  avea  dreptate,  cărţile 
trebuiau  sortate  neîntârziat,  înregistrate  şi  aşezate  în  ordine,  dar  nu 
era  o  treabă  pentru  administratorii  care  nu  ştiau  nici  să  scrie,  nici  să 
citească.  Munca  asta  trebuia  să  aştepte  întoarcerea  lui  Sam. 

Dacă  se  mai  întoarce.  Jon  se  temea  pentru  Sam  şi  Maester  Aemon. 
Cotter  Pyke  scrisese  de  la  Rondul  de  Est,  raportând  că  Cioara 
Furtunii  zărise  rămăşiţele  unei  galere  pe  coasta  Skagosului.  Dacă  nava 
distrusă  era  Mierla,  una  dintre  corăbiile  lui  Stannis  Baratheon,  ori  o 
corabie  de  negoţ  aflată  în  trecere,  echipajul  de  pe  Cioara  Furtunii  nu 
reuşise  să-şi  dea  seama.  Am  vrutsd-i  trimit  pe  Gilly  ţi  pe  prunc  într-un 
loc  sigur.  Oare  i-am  trimis  în  mormânt? 

Cina  din  seara  precedentă  îngheţase  lângă  cotul  lui,  aproape 
neatinsă.  Edd  cel  Trist  îi  umpluse  strachina  de  pâine  până  la  refuz, 
pentru  ca  dezgustătoarea  tocană  din  trei  feluri  de  carne  a  lui  Hobb 
Trei  Degete  să  înmoaie  pâinea  uscată.  Fraţii  în  negru  glumeau, 
spunând  că  cele  trei  feluri  de  carne  erau  oaie,  oaie  şi  oaie,  dar  morcov, 

ceapă  şi  nap  ar  fi  fost  mai  aproape  de  adevăr.  Un  strat  de  grăsime  rece 
strălucea  deasupra  tocanei  rămase. 

Bowen  Marsh  îl  îndemnase  să  se  mute  în  fostele  camere  ale 
Bătrânului  Urs  din  Turnul  Regelui,  după  ce  le  va  elibera  Stannis,  dar 
Jon  refuzase.  Dacă  se  muta  în  camerele  regelui,  se  putea  interpreta  cu 
uşurinţă  cu  nu  se  aştepta  ca  regele  să  se  întoarcă. 

O  ciudată  apatie  se  aşternuse  peste  Castelul  Negru  de  când  Stannis 
plecase  spre  sud,  de  parcă  oamenii  liberi  şi  fraţii  în  negru  deopotrivă 
şi-ar  fi  ţinut  răsuflarea,  aşteptând  să  vadă  ce  va  urma.  Curţile  şi  sălile 
de  mese  erau  cel  mai  adesea  pustii,  Turnul  Lordului  Comandant  era 
o  carapace  goală,  vechea  sală  comună  un  morman  de  lemne  înnegrite, 
iar  Turnul  lui  Hardin  arăta  de  parcă  stătea  să  cadă  la  următoarea  rafală 
de  vânt.  Singurul  semn  de  viaţă  pe  care  Jon  îl  putea  auzi  era  zăngănitul 
îndepărtat  al  săbiilor,  venind  dinspre  curtea  din  faţa  armurăriei.  Iron 
Emmett  striga  la  Robin-Hop  să-şi  ţină  scutul  ridicat.  Am  face  bine  să 
ne  ţinem  cu  toţii  scuturile  ridicate. 

Jon  se  spălă,  se  îmbrăcă  şi  părăsi  armurăria,  oprindu-se  în  curtea  din 
faţa  ei  doar  cât  să  le  spună  câteva  vorbe  de  încurajare  lui  Robin-Hop  şi 
celorlalţi  învăţăcei  ai  lui  Emmett.  Refuză,  ca  de  obicei,  oferta  lui  Ty  de 
a-i  da  o  escortă.  Ar  avea  destui  oameni  în  jurul  lui,  dacă  s-ar  ajunge  la 
vărsare  de  sânge,  încă  doi  n-ar  mai  conta.  Insă  îşi  luă  Gheara-Lungă  şi 
Nălucă  porni  după  el. 

Când  ajunse  la  grajd,  Edd  cel  Trist  înşeuase  deja  buiestraşul  Lordului 
Comandant  şi  îi  pusese  frâul,  gata  de  plecare.  Căruţele  se  adunau  sub 
ochiul  atent  al  lui  Bowen  Marsh.  Lordul  Administrator  înainta  la  trap 
de-a  lungul  coloanei,  gesticulând  şi  agitându-se,  cu  obrajii  roşii  de  frig. 
Când  îl  zări  pe  Jon,  obrajii  i  se  înroşiră  şi  mai  tare. 

-  Lord  Comandant,  eşti  tot  hotărât  în  privinţa  acestei... 

-  ...nebunii?  îl  completă  Jon.  Spune-mi,  te  rog,  că  nu  aveai  de  gând 
să  zici  nebunie,  lordul  meu!  Da,  sunt.  Am  mai  discutat  asta.  Rondul 
de  Est  are  nevoie  de  mai  mulţi  oameni.  Turnul  Umbrei  are  nevoie  de 
mai  mulţi  oameni.  Garda  Cenuşie  şi  Icemark,  la  fel.  N-am  nicio 

îndoială  şi  încă  avem  celelalte  paisprezece  castele  care  stau  goale,  lungi 
kilometri  de  Zid  care  rămân  tot  fără  strajă  şi  fără  apărare. 
Marsh  îşi  ţuguie  buzele. 

-  Lordul  Comandant  Mormont... 

-  ...a  murit.  Şi  nu  de  mâinile  sălbaticilor,  ci  de  mâinile  propriilor  lui 
Fraţi  Juraţi,  oameni  în  care  avea  încredere.  Nici  tu  şi  nici  eu  nu  putem 
şti  ce  ar  fi  făcut  sau  n-ar  fi  făcut  în  locul  meu.  Jon  îşi  răsuci  calul.  Gata 
cu  vorba.  Pleacă! 

Edd  cel  Trist  auzise  toată  discuţia.  In  timp  ce  Bowen  Marsh  se 
îndepărtă,  făcu  semn  cu  capul  spre  spatele  lui  şi  spuse: 

-  Rodii!  Cu  toate  seminţele  alea!  Poţi  să  te  îneci  şi  să  mori.  Aş 
prefera  un  nap.  N-am  auzit  ca  vreun  nap  să-i  fi  făcut  rău  cuiva. 

în  momente  ca  acestea  Jon  simţea  cel  mai  mult  că-i  lipseşte  Maester 
Aemon.  Clydas  îngrijea  corbii  destul  de  bine,  dar  nu  avea  nici  a  zecea 
parte  din  cunoştinţele  ori  experienţa  lui  Aemon  Targaryen  şi  încă  şi 
mai  puţin  din  înţelepciunea  lui.  Bowen  era  un  om  bun,  în  felul  lui,  dar 
rana  cu  care  se  alesese  la  Podul  Ţestelor  îi  înăsprise  atitudinile  şi  sin- 
gurul cântec  pe  care-1  interpreta  acum  era  refrenul  lui  obişnuit  despre 
astuparea  porţilor.  Othell  Yarwyck  era  pe  cât  de  taciturn,  pe  atât  de 
apatic  şi  lipsit  de  imaginaţie,  iar  Primii  Cercetaşi  păreau  să  moară 
de  îndată  ce  erau  numiţi.  Rondul  de  Noapte  a  pierdut  prea  mulţi  dintre 
cei  mai  buni  oameni  ai  lui,  cugetă  Jon,  în  timp  ce  căruţele  se  puneau  în 
mişcare.  Bătrânul  Urs,  Qhorin  Halfhand,  Donai  Noye,  Jarmen  Buckwell, 
unchiul  meu... 

începu  să  fulguiască  în  timp  ce  coloana  înainta  spre  sud,  pe  drumul 
regelui,  un  lung  şir  de  căruţe  trecând  agale  pe  lângă  câmpuri,  pâraie  şi 
dealuri  împădurite,  cu  o  duzină  de  suliţaşi  şi  o  duzină  de  arcaşi  escor- 
tându-1  călare.  Ultimele  câteva  călătorii  întâmpinaseră  ceva  neplăceri 
în  Oraşul  Cârtiţei,  câteva  îmbrânceli  şi  înghionteli,  câteva  înjurături 
printre  dinţi,  o  mulţime  de  priviri  ursuze.  Bowen  Marsh  considera  că 
e  mai  bine  să  nu  rişte  şi,  de  data  asta,  el  şi  Jon  erau  de  acord. 

Lordul  Administrator  era  în  frunte.  Jon  călărea  la  câţiva  metri  în 
spatele  lui,  cu  Edd  cel  Trist  alături.  La  aproape  un  kilometru  la  sud 
de  Castelul  Negru,  Edd  se  apropie  de  Jon  şi  spuse: 

-  Stăpâne?  Uită-te  acolo,  sus.  Marele  beţivan  de  pe  deal. 
Beţivanul  era  un  frasin,  răsucit  într-o  parte,  de  secole  de  vânt.  Iar 

acum  avea  un  chip.  O  gură  solemnă,  o  creangă  ruptă,  drept  nas,  doi 
ochi  scobiţi  adânc  în  trunchi,  privind  ţintă  spre  nord,  de-a  lungul 
drumului  regelui,  către  castel  şi  către  Zid. 

Sălbaticii  şi-au  adus  zeii  cu  ei,  până  la  urmă.  Jon  nu  era  surprins. 
Oamenii  nu  renunţau  atât  de  uşor  la  divinităţile  lor.  Tot  spectacolul 
pe  care-1  orchestrase  Melisandre  dincolo  de  Zid  părea,  dintr-odată,  gol 
ca  o  mascaradă. 

-  Seamănă  puţin  cu  tine,  Edd,  zise  Jon,  încercând  să  ia  lucrurile  uşor. 

-  Da,  stăpâne.  Mie  nu-mi  cresc  frunze  din  nas,  dar  altminteri... 
Lady  Melisandre  n-o  să  se  bucure. 

-  Nu  e  de  aşteptat  să-1  vadă.  Ai  grijă  să  nu-i  spună  nimeni. 

-  Dar  ea  vede  în  focurile  acelea. 

-  Fum  şi  cenuşă. 

-  Şi  oameni  arzând.  Pe  mine,  cel  mai  probabil.  Cu  frunze  în  nas. 
M-am  temut  întotdeauna  că  am  să  ard,  dar  speram  să  mor  mai  întâi. 

Jon  privi  iarăşi  spre  chip,  întrebându-se  cine-1  cioplise.  Aşezase  străjeri 
în  jurul  Oraşului  Cârtiţei,  atât  ca  să-şi  ţină  ciorile  la  distanţă  de  femeile 
sălbatice,  cât  şi  ca  să-i  împiedice  pe  oamenii  liberi  să  se  strecoare  spre  sud, 
ca  să  jefuiască.  Cel  care  cioplise  frasinul  evitase,  în  mod  evident,  santi- 
nelele. Şi,  dacă  un  om  reuşea  să  se  strecoare  dincolo  de  cordon,  atunci 
puteau  şi  alţii.  Aş  putea  dubla  garda,  gândi  el  cu  amărăciune.  Sâ  pierd  de 
două  ori  mai  mulţi  oameni,  oameni  care,  altfel,  ar  putea  să  păzească  Zidul 

Căruţele  îşi  continuară  înaintarea  înceată  spre  sud,  prin  noroi 
îngheţat  şi  ninsoare.  Un  kilometru  şi  jumătate  mai  departe,  dădură  de 
cel  de-al  doilea  chip,  cioplit  într-un  castan  care  creştea  lângă  un  pârâu 
rece  ca  gheaţa,  de  unde  ochii  copacului  puteau  privi  vechiul  pod  de 
scânduri  care  îi  traversa  cursul. 

-  De  două  ori  mai  multă  osteneală,  anunţă  Edd  cel  Trist. 
Castanul  era  desfrunzit  şi  scheletic,  dar  crengile-i  maro  nu  erau 

goale.  Pe  o  creangă  de  jos,  care  atârna  deasupra  pârâului,  şedea  cuibărit 
un  corb,  cu  penele  zburlite  de  frig.  Când  îl  zări  pe  Jon,  îşi  desfăcu 
aripile  şi  ţipă.  Când  Jon  ridică  un  pumn  şi  fluieră,  uriaşa  pasăre  neagră 
coborî  fâlfâind  şi  strigând:  Boabe,  boabe,  boabe. 

-  Boabe  pentru  oamenii  liberi,  îi  spuse  Jon.  Nu  pentru  tine. 

Se  întreba  dacă  aveau  să  ajungă  să  mănânce  corbi  înainte  ca  iarna 
să  se  sfârşească. 

Jon  nu  se  îndoia  că  fraţii  din  căruţă  văzuseră  şi  acest  chip.  Nimeni 
nu  vorbea  despre  asta,  dar  mesajul  se  citea  limpede  în  ochii  lor.  Jon  îl 
auzise  odată  pe  Mance  Rayder  spunând  că  majoritatea  celor  care 
îngenunchează  sunt  oi. 

-  Un  câine  poate  să  păstorească  o  turmă  de  oi,  spusese  Regele-de-Din- 
colo-de-Zid,  dar  oamenii  liberi,  ei,  bine,  unii  sunt  pisici-năluci,  iar  unii 
sunt  pietre.  Unii  colindă  după  pradă  pe  unde  poftesc  şi  îţi  vor  sfâşia 
câinii.  Ceilalţi  nu  se  vor  mişca  deloc,  decât  dacă-i  loveşti  cu  piciorul. 

Nici  de  la  pisicile-năluci,  nici  de  la  pietre  nu  te  puteai  aştepta  să-şi 
lepede  zeii  pe  care  îi  veneraseră  toată  viaţa,  ca  să  se  plece  în  faţa  unuia 
pe  care  nici  nu-1  cunoşteau. 

La  nord  de  Oraşul  Cârtiţei  dădură  peste  un  al  treilea  veghetor, 
cioplit  într-un  stejar  uriaş,  care  marca  hotarul  satului,  cu  ochii  adânci 
fixaţi  asupra  drumului  regelui.  Nu-i  o  faţă  prietenoasă,  cugetă  Jon  Snow. 
Chipurile  pe  care  Primii  Oameni  şi  copiii  pădurii  le  sculptaseră  în  co- 
pacii inimii  în  vremurile  de  demult  fuseseră  cel  mai  adesea  aspre  sau 
sălbatice,  dar  imensul  stejar  părea  mai  cu  seamă  furios,  de  parcă  era  pe  cale 
să-şi  smulgă  rădăcinile  din  pământ  şi  să  năvălească,  răcnind,  după  ei. 
Rănile  lui  sunt  proaspete,  ca  rănile  oamenilor  care  l-au  cioplit. 

Oraşul  Cârtiţei  fusese  întotdeauna  mai  mare  decât  părea:  era  aproape 
în  întregime  sub  pământ,  adăpostit  de  frig  şi  zăpadă.  Acum  era  mai  ade- 
vărat ca  oricând.  Magnarul  Thennilor  pârjolise  oraşul  pustiu  când  tre- 
cuse, cu  oamenii  lui,  pe  acolo,  ca  să  atace  Castelul  Negru,  şi  la  suprafaţă 

nu  mai  rămăseseră  decât  grinzi  înnegrite  şi  bătrâne  pietre  arse...  dar  jos, 
sub  pământul  îngheţat,  galeriile  subterane,  tunelurile  şi  beciurile  adânci 
dăinuiseră  şi  acolo  se  refugiaseră  oamenii  liberi,  înghesuiţi  în  întuneric, 
asemenea  cârtiţelor  care  dăduseră  numele  satului. 

Căruţele  opriră  în  semicerc  în  faţa  fostei  fierării  a  aşezării.  In 
apropiere,  un  furnicar  de  copii  îmbujoraţi  construiau  un  fort  de  zăpadă, 
dar  cu  toţii  se  împrăştiară  la  vederea  fraţilor  în  mantii  negre,  dispărând 
într-o  gaură  sau  alta.  Câteva  clipe  mai  târziu,  adulţii  începură  să  iasă  de 
sub  pământ.  O  duhoare  veni  odată  cu  ei,  mirosul  de  trupuri  nespălate 
şi  haine  soioase,  de  excremente  şi  urină.  Jon  văzu  cum  unul  dintre 
oamenii  lui  strâmbă  din  nas  şi-i  spune  ceva  celui  de  lângă  el.  Cine  ştie  ce 
glumă  despre  mirosul  libertăţii,  bănuia  el.  Prea  mulţi  dintre  fraţii  lui 
făceau  glume  pe  seama  duhorii  sălbaticilor  din  Oraşul  Cârtiţei. 

Ignoranţă  murdară,  gândi  Jon.  Oamenii  liberi  nu  se  deosebeau  cu 
nimic  de  oamenii  Rondului  de  Noapte:  unii  erau  curaţi,  alţii  murdari, 
dar  majoritatea  erau  curaţi  uneori  şi  murdari  alteori.  Duhoarea  era 
doar  mirosul  a  o  mie  de  oameni  îngrămădiţi  în  beciuri  şi  tuneluri  care 
fuseseră  săpate  să  adăpostească  nu  mai  mult  de  o  sută. 

Sălbaticii  mai  făcuseră  acest  dans.  Fără  o  vorbă,  se  aliniară  în  mai 
multe  şiruri  în  spatele  căruţelor.  Erau  de  trei  ori  mai  multe  femei,  o 
bună  parte  cu  copii.  Făpturi  palide,  sfrijite,  agăţându-se  de  fustele  lor. 
Dar  Jon  văzu  foarte  puţine  cu  prunci  în  braţe.  Pruncii  de  ţâţă  au  murit 
în  timpul  marşului,  îşi  dădu  el  seama,  şi  cei  care  au  supravieţuit  bătăliei 
au  murit  în  îngrăditura  regelui. 

Luptătorilor  le  mersese  mai  bine.  Trei  sute  de  oameni  de  vârsta 
potrivită,  susţinuse  Justin  Massey  în  consiliu.  Ii  numărase  Lordul 
Harwood  Fell.  Vor  fi  fiind  şi  suliţaşe.  Cincizeci,  şaizeci,  poate  o  sută.  Jon 
ştia  că  Fell  numărase  şi  bărbaţii  infirmi.  Văzu  vreo  douăzeci:  oameni 
în  cârje  improvizate,  oameni  cu  mâneci  goale  şi  mâini  lipsă,  oameni  cu 
un  singur  ochi  sau  o  jumătate  de  faţă,  un  bărbat  olog  cărat  între  doi 
prieteni.  Şi  toţi  sfrijiţi,  cu  feţe  pământii.  Oameni  distruşi,  gândi  el. 
Creaturile  nu  sunt  singurii  morţi  vii. 

Dar  nu  toţi  luptătorii  erau  răniţi.  Şase  thenni  în  armuri  de  zale  din 
bronz  stăteau  îngrămădiţi  în  jurul  unei  scări  ce  ducea  spre  subsol, 
privind  posaci,  fără  nicio  intenţie  de  a  se  alătura  celorlalţi.  In  ruinele 
vechii  fierării  a  satului,  Jon  zări  o  matahală  de  om  chel,  pe  care  îl 
recunoscu:  Halleck,  fratele  Harmei  Cap-de-Câine.  Dar  porcii  Harmei 
dispăruseră.  Mâncaţi,  fără  îndoială.  Cei  doi  în  blănuri  erau  Copitaţi,  pe 
cât  de  sfrijiţi,  pe  atât  de  sălbatici,  desculţi  chiar  şi  în  zăpadă.  Sunt  şi  lupi 
printre  aceste  oi,  totuşi. 

Val  îi  reamintise  asta  ultima  oară  când  o  vizitase. 

-  Oamenii  liberi  şi  îngenuncheaţii  se  aseamănă  foarte  mult,  Jon 
Snow.  Bărbaţii  sunt  bărbaţi  şi  femeile  sunt  femei,  indiferent  de  ce  parte 
a  Zidului  te-ai  născut.  Oameni  buni  şi  oameni  răi,  eroi  şi  secături, 
oameni  de  onoare,  mincinoşi,  laşi,  brute...  avem  cu  duiumul  şi  voi  la  fel. 

Nu  se  înşela.  Secretul  era  să-i  deosebeşti  unul  de  altul,  să  desparţi 
oile  de  capre. 

Fraţii  în  negru  începură  să  împartă  mâncare.  Aduseseră  bucăţi  de 
carne  tare  de  vită  sărată,  cod  uscat,  fasole  uscată,  napi,  morcovi,  saci  de 
făină  de  orz  şi  de  făină  de  grâu,  ouă  murate,  butoaie  de  ceapă  şi  mere. 

-  Poţi  lua  o  ceapă  sau  un  măr,  îl  auzi  Jon  pe  Hal  Părosul  spunându-i 
unei  femei,  dar  nu  din  amândouă.  Trebuie  să  alegi. 

Femeia  nu  părea  să  priceapă. 

-  Am  nevoie  de  două  bucăţi  din  fiecare.  Una  din  fiecare  pentru  mine, 
celelalte  pentru  băiatul  meu.  E  bolnav,  dar  un  măr  o  să-1  înzdrăvenească. 

Hal  clătină  din  cap. 

-  Trebuie  să  vină  el  să-şi  ia  mărul.  Sau  ceapa.  Nu  amândouă.  La  fel 
ca  tine.  Ceapă  sau  măr?  Grăbeşte-te,  mai  sunt  şi  alţii  după  tine! 

-  Un  măr,  zise  femeia,  iar  el  îi  dădu  unul,  un  fruct  vechi  şi  uscat, 
mic  şi  ofilit. 

-  Mişcă,  femeie!  strigă  un  bărbat  aflat  cu  trei  locuri  mai  în  spate. 
£  frig  afară. 

Ea  nu  se  sinchisi. 

-  încă  un  măr,  îi  ceru  ea  lui  Hal  Părosul.  Pentru  fiul  meu.  Te  rog! 
Ăsta  e  tare  mic. 

Hal  se  uită  la  Jon.  Jon  clătină  din  cap.  In  curând  merele  aveau  să  se 
termine.  Dacă  începeau  să  dea  câte  două  oricui  cerea,  întârziaţii  aveau 
să  rămână  fără  niciunul. 

-  Dă-te  la  o  parte!  spuse  o  fată  din  spatele  femeii,  după  care  o  îmbrânci. 
Femeia  se  clătină,  îşi  scăpă  mărul  şi  căzu.  Toată  mâncarea  pe  care 

o  mai  avea  în  braţe  zbură.  Fasolea  se  împrăştie,  un  nap  se  rostogoli 
într-o  baltă  noroioasă,  un  sac  de  făină  se  sparse  şi  îşi  revărsă  în  zăpadă 
preţiosul  conţinut. 

Se  auziră  glasuri  furioase,  în  Limba  Veche  şi  în  cea  comună, 
îmbrânceli  se  stârniră  şi  lângă  o  altă  căruţă. 

-  Nu  ajunge,  mârâi  un  bătrân.  Ciori  afurisite,  ne  faceţi  să  pierim 
de  foame. 

Femeia  care  fusese  doborâtă  se  târa  în  genunchi  după  mâncarea  ei. 
Jon  zări  scânteierea  unei  lame  de  oţel  la  câţiva  metri  depărtare.  Arcaşii 
lui  îşi  potriviră  săgeţile  în  arcuri. 

Jon  se  răsuci  în  şa. 

-  Rory,  potoleşte-i! 

Rory  îşi  duse  la  gură  cornul  imens  şi  suflă:  AAAAhooooooooooooo! 

Zarva  şi  îmbrânceala  încetară.  Se  întoarseră  capete.  Un  copil  începu 
să  plângă.  Corbul  lui  Mormont  trecu  de  pe  umărul  stâng  al  lui  Jon  pe 
dreptul,  dând  din  cap  şi  murmurând:  Snow,  snow,  snow. 

Jon  aşteptă  până  când  ultimele  sunete  se  stinseră,  după  care  dădu 
pinteni  calului  către  un  loc  de  unde  putea  fi  văzut  de  toată  lumea. 

-  Vă  hrănim  cum  putem  mai  bine,  atât  cât  ne  putem  permite.  Mere, 
ceapă,  ridichi,  morcovi...  avem  o  iarnă  lungă  în  faţă  şi  proviziile  noastre 
nu  sunt  inepuizabile. 

-  Ciorile  tale  mănâncă  binişor.  Halleck  se  apropie,  făcându-şi  loc 
prin  mulţime. 

Deocamdată. 

-  Noi  păzim  Zidul.  Zidul  apără  ţinutul...  şi  acum  şi  pe  voi.  Cunoaş- 
teţi duşmanii  pe  care-i  înfruntăm.  Ştiţi  ce  ne  aşteaptă.  Unii  dintre  voi  au 
mai  dat  piept  cu  ei.  Creaturi  şi  umblători  albi,  fiinţe  moarte,  cu  ochi 
albaştri  şi  mâini  negre.  I-am  văzut  şi  eu,  am  luptat  cu  ei,  am  trimis  unul 
în  iad.  Omoară  şi  apoi  îţi  trimit  morţii  împotriva  ta.  Uriaşii  n-au  putut 
să  li  se  împotrivească,  nici  thennii  voştri,  clanurile  râului  de  gheaţă, 
Copitaţii,  oamenii  liberi...  şi  pe  măsură  ce  zilele  devin  din  ce  în  ce  mai 
scurte  şi  nopţile  din  ce  în  ce  mai  reci,  ei  sunt  tot  mai  puternici.  V-aţi 
părăsit  casele  şi  aţi  venit  la  sud,  cu  sutele,  cu  miile...  de  ce,  dacă  nu  să 
scăpaţi  de  ei?  Să  fiţi  apăraţi.  Ei,  bine,  Zidul  vă  apără.  Noi  suntem  cei  care 
vă  apărăm,  ciorile  negre  pe  care  le  dispreţuiţi. 

-  Apăraţi  şi  înfometaţi,  zise  o  femeie  îndesată,  cu  faţa  tăbăcită  de 
vânt,  o  suliţaşă  judecând  după  înfăţişare. 

-  Vreţi  mai  multă  mâncare?  întrebă  Jon.  Mâncarea  e  pentru  luptă- 
tori... Ajutaţi-ne  să  apărăm  Zidul  şi  veţi  mânca  la  fel  de  bine  ca  oricare 
cioară.  Sau  la  fel  de  prost,  când  mâncarea  se  împuţinează. 

Se  aşternu  tăcerea.  Sălbaticii  schimbară  priviri  îngrijorate.  Mâncare, 
murmură  corbul.  Boabe,  boabe. 

-  Să  luptăm  pentru  voi?  Glasul  avea  un  puternic  accent.  Sigorn, 
tânărul  Magnar  al  Thennilor,  vorbea  Limba  Comună  extrem  de  po- 
ticnit. Nu  luptăm  pentru  voi.  Mai  bine  vă  omorâm.  Vă  omorâm  pe  toţi. 

Corbul  fâlfâi  din  aripi.  Omorâm,  omorâm. 

Tatăl  lui  Sigorn,  bătrânul  Magnar,  fusese  strivit  de  o  scară  prăbu- 
şită în  timpul  atacului  asupra  Castelului  Negru.  Aş  simţi  la  fel  dacă 
mi-ar  cere  cineva  să  fac  cauză  comună  cu  Lannisterii,  îşi  spuse  Jon. 

-  Tatăl  tău  a  încercat  să  ne  omoare,  îi  reaminti  el  lui  Sigorn.  Mag- 
natul a  fost  un  om  curajos,  dar  până  la  urmă  a  dat  greş.  Şi,  dacă  ar  fi 
reuşit...  cine  ar  apăra  acum  Zidul?  îşi  întoarse  privirea  de  la  thenni: 
Zidurile  Winterfellului  au  fost  şi  ele  puternice,  dar  astăzi  Winterfell 
este  o  ruină,  pârjolit  şi  distrus.  Un  zid  e  doar  atât  de  puternic  pe  cât 
sunt  oamenii  care-1  apără. 

Un  bătrân  care  strângea  un  nap  la  piept  spuse: 

-  Ne-aţi  omorât,  ne-aţi  înfometat,  acum  vreţi  să  ne  faceţi  sclavi. 
Un  bărbat  îndesat,  roşu  la  faţă,  îl  aprobă,  strigând: 

-  Mai  bine-aş  umbla  gol  decât  să  port  zdrenţe  negre  pe  spate! 
Una  dintre  suliţaşe  râse. 

-  Nici  măcar  nevastă-ta  nu  vrea  să  te  vadă  gol,  Butts. 

O  duzină  de  glasuri  se  porniră  să  vorbească  deodată.  Thennii  stri- 
gau în  Limba  Veche.  Un  băieţel  începu  să  plângă.  Jon  Snow  aşteptă 
până  când  toată  hărmălaia  se  potoli,  apoi  se  întoarse  către  Hal  Părosul 
şi  întrebă: 

-  Hal,  ce  i-ai  zis  femeii? 
Omul  avea  un  aer  nedumerit. 

-  Despre  mâncare?  Un  măr  sau  o  ceapă?  Atât  am  spus.  Trebuie 
să  aleagă. 

-  Trebuie  să  alegeţi,  repetă  Jon  Snow.  Toţi.  Nu  vă  cere  nimeni  să 
rostiţi  jurămintele  noastre  şi  nu-mi  pasă  ce  zei  veneraţi.  Zeii  mei  sunt 
cei  vechi,  zeii  Nordului,  dar  voi  puteţi  păstra  zeul  roşu,  ori  pe  Cei 
Şapte,  sau  orice  alt  zeu  care  vă  ascultă  rugăciunile.  De  săbii  avem  noi 
nevoie.  De  arcuri.  De  ochi  de-a  lungul  Zidului.  Voi  lua  orice  băiat  mai 
mare  de  doisprezece  ani  care  ştie  să  ţină  în  mână  o  suliţă  sau  să  întindă 
un  arc.  O  să  vă  iau  bătrânii,  răniţii  şi  infirmii,  chiar  şi  pe  cei  care  nu  mai 
pot  lupta.  Ar  putea  îndeplini  alte  sarcini.  Să  potrivească  pene  la  săgeţi, 
să  mulgă  caprele,  să  adune  lemne  de  foc,  să  ne  cureţe  grajdurile...  e  treabă 
de  făcut  la  nesfârşit.  Şi,  da,  o  să  vă  iau  şi  femeile.  N-am  nevoie  de  fecioare 
sfioase  care  caută  apărare,  dar  vom  lua  câte  suliţaşe  vor  să  vină. 

-  Şi  fete?  întrebă  o  fată. 

Părea  la  fel  de  tânără  ca  Arya,  ultima  oară  când  o  văzuse  Jon. 

-  Mai  mari  de  şaisprezece  ani. 

-  Dar  iei  băieţi  de  doisprezece. 

In  Cele  Şapte  Regate,  băieţii  de  doisprezece  ani  erau  adesea  paji  sau 
scutieri.  Mulţi  se  antrenau  ani  la  rînd  cu  armele.  Fetele  de  doisprezece 
ani  erau  copii.  Dar  acestea  sunt  sălbatice. 

-  Cum  doriţi.  Băieţi  şi  fete  de  doisprezece  ani.  Dar  numai  pe  cei  care 
ştiu  să  se  supună  unui  ordin.  Asta  e  valabil  pentru  toţi.  N-am  să  vă  cer 
niciodată  să  îngenuncheaţi  în  faţa  mea,  dar  am  să  numesc  căpitani  la 
comanda  voastră  şi  supraveghetori  care  vă  vor  spune  când  să  vă  sculaţi 
şi  când  să  dormiţi,  unde  să  mâncaţi  şi  când  să  beţi,  ce  să  îmbrăcaţi,  când 
să  scoateţi  sabia  şi  să  vă  sloboziţi  săgeţile.  Oamenii  Rondului  de  Noapte 
slujesc  pe  viaţă.  Vouă  n-am  să  vă  cer  asta,  dar  atât  timp  cât  sunteţi  pe 
Zid,  veţi  fi  sub  comanda  mea.  încălcaţi  un  ordin  şi-am  să  vă  tai  capul. 
Intrebaţi-i  pe  fraţii  mei  dacă  sunt  în  stare.  M-au  văzut  făcând-o.  Tai! 
ţipă  corbul  Bătrânului  Urs.  Tai,  tai,  tai.  Alegerea  vă  aparţine,  continuă 
Jon  Snow.  Cei  care  vreţi  să  ne  ajutaţi  să  apărăm  Zidul  vă  întoarceţi  cu 
noi  la  Castelul  Negru  şi  am  să  poruncesc  să  fiţi  înarmaţi  şi  hrăniţi. 
Ceilalţi,  luaţi-vă  napii  şi  ceapa  şi  târâţi-vă  înapoi  în  văgăunile  voastre. 

Fata  ieşi  prima  în  faţă. 

-  Ştiu  să  lupt.  Mama  a  fost  suliţaşă. 

Jon  clătină  din  cap.  Poate  că  n-are  nici  doisprezece  ani,  gândi  el,  în 
timp  ce  fata  se  strecură  printre  doi  bătrâni,  dar  n-avea  de  gând  să-şi 
refuze  singurul  recrut.  Doi  ţânci  îi  urmară,  băieţi  nu  mai  mari  de 
paisprezece  ani.  Urmă  un  bărbat  plin  de  cicatrici,  fără  un  ochi. 

-  I-am  văzut  şi  eu  pe  cei  morţi.  Până  şi  ciorile-s  mai  bune  ca  ei! 
O  suliţaşă  înaltă,  un  bătrân  în  cârje,  un  băiat  cu  faţa  ca  o  luă  plină 

şi  un  braţ  ofilit,  un  tânăr  al  cărui  păr  roşu  îi  amintea  lui  Jon  de  Ygritte. 
Şi  pe  urmă,  Halleck. 

-  Nu-mi  placi,  cioară,  mârâi  el,  dar  nu  mi-a  plăcut  nici  Mance  mai 
mult  decât  1-a  plăcut  sora  mea.  Totuşi,  am  luptat  pentru  el.  De  ce  să 
nu  luptăm  pentru  tine? 

Atunci  zăgazul  se  rupse.  Halleck  era  un  om  de  seamă.  Mance  nu 
s-a  înşelat. 

-  Oamenii  liberi  nu  urmează  nişte  nume  sau  mici  animale  de  pânză 
cusute  pe-o  tunică,  îi  spusese  Regele-de-Dincolo-de-Zid.  Nu  dansează 
pentru  aur  şi  nu  le  pasă  ce  titluri  ai  sau  dacă  ai  un  colan  care  arată 
rangul  tău  sau  al  bunicului  tău.  Ei  urmează  forţa.  Ei  urmează  un  om. 

Halleck  fu  urmat  de  verii  lui,  apoi  de  unul  dintre  stegarii  Harmei, 
pe  urmă  de  oamenii  care  luptaseră  cu  ea,  de  cei  care  auziseră  poveşti 
despre  vitejia  ei.  Bătrâni  şi  tineri,  luptători  în  floarea  vârstei,  răniţi  şi 
infirmi,  vreo  douăzeci  de  suliţaşe,  până  şi  Copitaţi. 

Dar  niciun  thenn.  Magnarul  se  întoarse  şi  se  făcu  nevăzut  în  tuneluri, 
iar  oamenii  lui  înveşmântaţi  în  bronz  îl  urmară  imediat. 

Când  ultimul  măr  scofâlcit  fu  împărţit,  căruţele  erau  deja  încărcate 
de  sălbatici  şi  erau  cu  şaizeci  şi  trei  mai  mulţi  decât  dimineaţă,  când 
coloana  pornise  de  la  Castelul  Negru. 

-  Ce-ai  să  faci  cu  ei?  îl  întrebă  pe  Jon  Bowen  Marsh,  pe  când  se 
întorceau  pe  drumul  regelui. 

-  Ii  antrenez,  îi  înarmez  şi  îi  împart.  Ii  trimit  acolo  unde  e  nevoie. 
La  Rondul  de  Est,  la  Turnul  Umbrei,  Icemark,  Garda  Cenuşie.  Şi  am 
de  gând  să  deschid  încă  trei  forturi. 

Lordul  Administrator  îi  aruncă  o  privire: 

-  Şi  femei?  Fraţii  noştri  nu  sunt  obişnuiţi  să  aibă  femei  printre  ei, 
lordul  meu.  Jurămintele  lor...  vor  fi  încăierări,  violuri... 

-  Aceste  femei  au  cuţite  şi  ştiu  să  le  folosească. 

-  Dar  prima  oară  când  una  dintre  aceste  suliţaşe  îi  taie  beregata 
unui  frate  de-al  tău,  ce  faci  atunci? 

-  Vom  pierde  un  om,  răspunse  Jon,  dar  tocmai  am  câştigat  şaizeci 
şi  trei.  Te  pricepi  la  numărat,  lordul  meu.  Corectează-mă,  dacă  greşesc, 
dar,  după  socoteala  mea,  rămânem  cu  un  avantaj  de  şaizeci  şi  doi. 

Marsh  nu  era  convins. 

-  Ai  adăugat  încă  şaizeci  şi  trei  de  guri,  lordul  meu...  dar  câţi  sunt 
luptători  şi  de  partea  cui  vor  lupta?  Dacă  la  porţi  vor  fi  Ceilalţi,  aproape 
sigur  vor  rămâne  cu  noi,  recunosc.  Dar,  dacă  Tormund  Năpasta 
Uriaşilor  şi  Plângătorul  vin  răcnind  cu  zece  mii  de  ucigaşi  după  ei,  ce 
facem  atunci? 

-  Atunci  vom  şti.  Aşa  că  să  sperăm  că  nu  se  ajunge  la  asta. 


TYRION 


In  vis  i  se  arătară  nobilul  său  tată  şi  Lordul  Giulgiului.  Visă  că  erau 
unul  şi  acelaşi,  iar  când  părintele  lui  1-a  îmbrăţişat  cu  mâini  de  piatră 
şi  s-a  aplecat  să-i  dea  un  sărut  cenuşiu,  Tyrion  s-a  trezit  cu  gura  uscată, 
aspră  de  gustul  sângelui,  şi  cu  inima  bubuindu-i  în  piept. 

-  Piticul  nostru  surd  a  revenit  printre  noi,  zise  Haldon. 
Tyrion  îşi  scutură  capul,  ca  să  alunge  păienjenişul  visului.  Tristeţile. 

M-am  pierdut  în  Tristeţi. 

-  Nu  sunt  mort. 

-  Asta  rămâne  de  văzut.  Jumătate-maesterul  se  înălţa  deasupra  lui. 
Raţă,  continuă  el,  fii  o  pasăre  de  treabă  şi  fierbe  nişte  supă  pentru 
micul  nostru  prieten,  aici  de  faţă.  Trebuie  să  fie  hămesit. 

Tyrion  văzu  că  se  află  pe  Sfioasa  Fecioară,  sub  o  pătură  ţepoasă  care 
mirosea  a  oţet.  Tristeţile  au  rămas  în  urmă.  A  fost  doar  un  vis.  Se  făcea  că 
mă  înecam. 

-  De  ce  duhnesc  a  oţet? 

-  Lemore  te-a  spălat  cu  oţet.  Unii  spun  că  ajută  la  prevenirea 
vărsatului  cenuşiu.  Mă  cam  îndoiesc  de  asta,  dar  încercarea  nu  strică. 
Lemore  ţi-a  scos  apa  din  plămâni  după  ce  Griff  te-a  adus  la  suprafaţă. 
Erai  rece  ca  gheaţa  şi  aveai  buzele  albastre.  Yandry  zicea  că  ar  trebui 
să  te  aruncăm  înapoi,  dar  flăcăul  i-a  interzis  să  facă  aşa  ceva. 

Prinţul.  Amintirea  îi  năvăli  în  minte:  omul  de  piatră  încercând 
să-1  prindă  cu  mâini  gri,  crăpate,  sângele  şiroindu-i  din  încheieturile 
degetelor.  Era  greu  ca  un  bolovan  şi  mă  trăgea  sub  apă. 

-  Griff  m-a  scos  la  suprafaţă?  Trebuie  că  mă  urăşte,  altfel  m-ar fi 
lăsat  să  mor.  Cât  timp  am  dormit?  Unde  mă  aflu? 

-  In  Selhorys.  Haldon  scoase  un  cuţitaş  din  mânecă.  Ţine,  spuse  el, 
aruncându-1  spre  Tyrion  pe  sub  mână. 

Piticul  tresări.  Cuţitul  căzu  între  picioarele  lui  şi  rămase  înfipt  în 
punte,  zbârnâind. 

-  Ce-i  asta? 

-  Scoate-ţi  cizmele.  Inţeapă-ţi  toate  degetele  de  la  picioare  şi  de 
la  mâini. 

-  Sună...  dureros. 

-  Sper.  Dă-i  drumul. 

Tyrion  îşi  smulse  o  cizmă,  apoi  cealaltă,  îşi  scoase  ciorapii,  îşi 
examină  degetele.  I  se  părea  că  nu  arată  nici  mai  bine,  nici  mai  rău  ca 
de  obicei.  înţepă  uşor  degetul  mare. 

-  Mai  tare,  îl  îndemnă  Haldon  Jumătate-maester. 

-  Vrei  să  curgă  sânge? 

-  Dacă  e  nevoie. 

-  O  să  am  o  crustă  la  fiecare  deget. 

-  Scopul  testului  nu  e  să-ţi  numeri  degetele.  Vreau  să  te  văd  tresărind 
Atât  timp  cât  te  ustură,  eşti  în  siguranţă.  Doar  dacă  nu  simţi  lama 
cuţitului,  ai  motive  să  te  temi. 

Vărsat  cenuşiu.  Tyrion  se  strâmbă.  înţepă  încă  un  deget,  înjură 
când  o  picătură  de  sânge  ţâşni  în  jurul  vârfului  ascuţit. 

-  A  durut.  Eşti  mulţumit? 

-  Dansez  de  bucurie. 

-  Picioarele  tale  miros  mai  rău  ca  ale  mele,  Yollo,  zise  Raţă,  aducând 
o  cană  cu  supă.  Griff  te-a  avertizat  să  nu  atingi  oamenii  de  piatră. 

-  Da,  dar  a  uitat  să-i  avertizeze  pe  oamenii  de  piatră  să  nu  mă 
atingă  pe  mine. 

-  Când  înţepi,  caută  locurile  cu  piele  moartă,  gri,  şi  unghiile  care 
încep  să  se  înnegrească,  îi  explică  Haldon.  Dacă  vezi  asemenea 
semne,  nu  sta  pe  gânduri.  Mai  bine  să-ţi  pierzi  un  deget  decât  tot 
piciorul.  Mai  bine  un  braţ,  decât  să-ţi  petreci  zilele  tânguindu-te  pe 
Podul  Visurilor.  Acum  la  celălalt  picior,  fii  bun.  Apoi  degetele  de 
la  mâini. 

Piticul  îşi  încrucişă  picioarele  pipernicite  şi  începu  să  înţepe  celălalt 
şir  de  degete. 

-  Să-mi  înţep  şi  ţeapă? 

-  N-o  să  doară. 

-  N-o  să  te  doară  pe  tine,  vrei  să  spui.  Deşi  aş  putea  să  mi-o  tai,  la 
cât  o  folosesc. 

-  Eşti  liber  s-o  faci.  O  s-o  împăiem  şi  o  s-o  vindem  pe-o  avere. 
Mădularul  unui  pitic  are  puteri  magice. 

-  Asta  le  spun  tuturor  femeilor,  de  ani  buni.  Tyrion  îşi  apăsă 
vârful  cuţitului  în  buricul  degetului  mare,  privi  sângele  adunându-se 
la  suprafaţă  şi-1  supse.  Cât  mai  trebuie  să  mă  flagelez?  Când  te  vei 
convinge  că  n-am  nimic? 

-  Sincer?  făcu  Jumătate-maesterul.  Niciodată.  Ai  înghiţit  jumătate 
de  râu.  Ai  putea  să  te  faci  gri  în  orice  clipă,  transformându-te  în  piatră 
dinspre  interior,  începând  cu  inima  şi  plămânii.  Dacă  e  pe-aşa,  degetele 
de  la  picioare  şi  baia  în  oţet  nu  te  vor  salva.  Când  termini,  hai  să 
mănânci  nişte  supă. 

Supa  era  bună,  dar  Tyrion  observă  că  Jumătate-maesterul  păstra 
distanţa,  stând  de  cealaltă  parte  a  mesei,  în  timp  ce  mânca.  Sfioasa 
Fecioară  fu  legată  la  chei  de  un  pilon  ros  de  intemperii,  pe  malul  estic 
al  Rhoynului.  La  o  distanţă  de  doi  piloni,  un  galion  volanten  de  râu 
evacua  soldaţi.  La  baza  unui  zid  de  gresie  se  îngrămădeau  prăvălii  şi 
dughene.  Dincolo  de  el,  se  zăreau  turnurile  şi  domurile  oraşului, 
înroşite  de  lumina  soarelui  la  asfinţit. 

Nu,  nu  e  un  oraş.  Selhorys  era  încă  socotit  doar  un  orăşel  şi  era 
condus  din  Vechiul  Volantis.  Aici  nu  erau  în  Westeros. 

Lemore  îşi  făcu  apariţia  pe  punte,  cu  prinţul  după  ea.  Când  dădu 
cu  ochii  de  Tyrion,  alergă  să-1  îmbrăţişeze. 

-  Mama  e  milostivă!  Ne-am  rugat  pentru  tine,  Hugor. 
Tu,  cel  puţin. 

-  N-am  să-ţi  fac  o  vină  din  asta. 

întâmpinarea  pe  care  i-o  făcu  Tânărul  Griff  fu  mai  puţin  exuberantă. 
Prinţişorul  era  într-o  dispoziţie  proastă,  furios  că  fusese  obligat  să 
rămână  pe  Sfioasa  Fecioară  va  loc  să  meargă  la  mal  cu  Yandry  şi  Ysilla. 

-  Nu  vrem  decât  să  te  protejăm,  îi  spuse  Lemore.  Vremurile  sunt 
tulburi. 

Haldon  Jumătate-maester  explică: 

-  Pe  drumul  de  la  Tristeţi  la  Selhorys  am  zărit  de  trei  ori  călăreţi 
îndreptându-se  spre  sud,  pe  malul  estic  al  râului.  Dothraki.  O  dată  au 
fost  atât  de  aproape,  încât  le-am  auzit  clopoţeii  zornăind  în  cozi,  iar 
uneori,  noaptea,  focurile  lor  puteau  fi  zărite  dincolo  de  dealurile 
dinspre  răsărit.  Am  trecut  şi  pe  lângă  nave  de  război.  Galioane  de  râu 
volantene,  înţesate  de  soldaţi-sclavi.  E  limpede,  triarhii  se  tem  de  un 
atac  asupra  Selhorysului. 

Tyrion  pricepu  asta  cât  se  poate  de  repede.  Singur  printre  marile 
oraşe  riverane,  Selhorys  era  aşezat  pe  malul  estic  al  Rhoynului,  fiind 
astfel  mult  mai  vulnerabil  în  faţa  lorzilor  călăreţi  decât  oraşele  sale 
surori  de  pe  celălalt  mal  al  râului.  Oricum,  e  un  trofeu  mărunt.  Dacă 
aş  fi  khal,  as  simula  un  atac  asupra  Selhorysului,  aş  lăsa  volantenii  să 
sară  în  apărarea  lui,  apoi  aş  lua-o  spre  sud  şi  aş  năvăli  în  forţă  chiar 
asupra  Volantisului. 

-  Ştiu  să  mânuiesc  o  sabie,  zise  apăsat  Tânărul  Griff. 

-  Până  şi  cel  mai  viteaz  dintre  înaintaşii  tăi  îşi  ţinea  garda  aproape, 
în  vremuri  de  primejdie. 

Lemore  îşi  schimbase  veşmintele  de  preoteasă  cu  un  strai  ce  i  s-ar 
fi  potrivit  mai  bine  unei  neveste  sau  fiice  de  negustor  prosper.  Tyrion 
o  cercetă  cu  atenţie.  Dibuise  destul  de  uşor  adevărul  din  spatele 
părului  vopsit  în  albastru  al  lui  Griff  şi  al  Tânărului  Griff,  iar  Yandry 


dansul  dragonllor 


379 


şi  Ysilk  păreau  a  fi  mai  mult  decât  susţineau,  în  timp  ce  Raţă  era  întru 
câtva  mai  puţin.  Lemore,  însă...  Cine  e,  de  fapt?  Ce  caută  aici?  Nu  aur, 
aş  zice.  Care  e  miza  pentru  ea?  A  fost  vreodată  o  septă  adevărată? 
Haldon  remarcă  şi  el  schimbarea  de  vestimentaţie. 

-  Ce  să  înţelegem  din  această  subită  lepădare  de  credinţă?  Te 
preferam  în  hainele  tale  de  septă,  Lemore. 

-  Eu  o  preferam  goală,  remarcă  Tyrion. 
Lemore  îi  aruncă  o  privire  plină  de  reproş. 

-  Asta  pentru  că  ai  un  suflet  păcătos.  Veşmintele  de  septă  strigă  în 
gura  mare  despre  Westeros  şi  ar  putea  să  atragă  asupra  noastră  priviri 
nedorite.  Lemore  i  se  adresă  din  nou  Prinţului  Aegon:  Nu  eşti  singurul 
care  trebuie  neapărat  să  se  ascundă. 

Flăcăul  nu  părea  să  se  fi  resemnat.  Prinţul  perfect,  dar,  totuşi,  încă 
doar  un  băieţandru,  fără  pic  de  cunoaştere  a  lumii  şi  a  suferinţelor  ei. 

-  Prinţe  Aegon,  zise  Tyrion,  dacă  tot  suntem  captivi  amândoi  pe 
această  barcă,  poate  că  mă  vei  onora  cu  un  joc  de  cyvasse,  ca  să  ne  mai 
omoram  timpul. 

Prinţul  îl  privi  circumspect. 

-  M-am  săturat  de  cyvasse. 

-  Te-ai  săturat  să  pierzi  în  faţa  unui  pitic,  vrei  să  spui? 

Asta  zgândări  orgoliul  flăcăului,  întocmai  cum  anticipase  Tyrion. 

-  Du-te  şi  adu  tabla  şi  piesele.  De  data  asta  am  de  gând  să  te  zdrobesc. 
Jucară  pe  punte,  stând  cu  picioarele  încrucişate  în  spatele  cabinei. 

Tânărul  Griff  îşi  aranjă  armata  pentru  atac,  cu  dragonul,  elefanţii  şi 
calul  de  război  în  prima  linie.  O formaţie  de  om  tânăr,  pe  cât  de  curajoasă 
pe  atât  de  nesăbuită.  Riscă  totul  pentru  o  victorie  rapidă.  II  lăsă  pe  prinţ 
să  facă  prima  mutare.  Haldon  stătea  în  spatele  lor,  urmărind  jocul. 
Când  prinţul  întinse  mâna  după  dragonul  lui,  Tyrion  îşi  drese  glasul: 

-  N-aş  face  asta  în  locul  tău.  E  o  greşeală  să-ţi  scoţi  dragonul  la  atac 
atât  de  repede.  Tyrion  afişă  un  zâmbet  nevinovat:  Tatăl  tău  cunoştea 
pericolele  cutezanţei  nemăsurate. 

-  L-ai  cunoscut  pe  tatăl  meu  adevărat? 

-  Ei,  bine,  l-am  văzut  de  două-trei  ori,  dar  aveam  doar  zece  ani 
când  1-a  omorât  Robert  şi  tatăl  meu  mă  ţinea  ascuns  sub  o  stâncă.  Nu. 
Nu  pot  susţine  că  l-am  cunoscut  pe  Prinţul  Rhaegar.  Nu  aşa  cum  1-a 
cunoscut  pretinsul  tău  tată.  Lordul  Connington  a  fost  cel  mai  drag 
prieten  al  prinţului,  nu-i  aşa? 

Tânărul  Griff  îşi  dădu  la  o  parte  din  ochi  o  şuviţă  de  păr  albastru. 

-  Au  fost  amândoi  scutieri  la  Debarcaderul  Regelui. 

-  Un  prieten  de  nădejde,  al  nostru  Lord  Connington.  Trebuie  să 
fie,  dacă  s-a  înverşunat  să  rămână  atât  de  loial  nepotului  unui  rege 
care  i-a  luat  pământurile  şi  titlurile  şi  1-a  trimis  în  exil.  Mare  păcat. 
Altminteri,  bunul  prieten  al  Prinţului  Rhaegar  ar  fi  putut  interveni 
când  tatăl  meu  a  prădat  Debarcaderul  Regelui  şi  nepreţuitul  băieţel  al 
Prinţului  Rhaegar  nu  s-ar  mai  fi  ales  cu  ţeasta  regală  strivită  de-un  zid. 

Băiatul  se  îmbujoră. 

-  N-am  fost  eu,  ţi-am  spus.  A  fost  fiul  unui  tăbăcar  din  Cotul  Scur- 
sorii,  a  cărui  mamă  a  murit  născându-1.  Tatăl  lui  i  1-a  vândut  Lordului 
Varys  pentru  un  urcior  de  vin  auriu  de  Arbor.  Alţi  fii  mai  avea,  dar 
auriu  de  Arbor  nu  mai  gustase  până  atunci.  Varys  i  1-a  dat  nobilei  mele 
mame  pe  băiatul  de  la  Cotul  Scursorii  şi  m-a  luat  pe  mine. 

-  Da.  Tyrion  mută  elefanţii.  Şi  când  prinţul  scursorii  a  murit 
convenabil,  eunucul  te-a  dus  pe  furiş  peste  marea  îngustă,  la  grăsanul 
lui  prieten,  negustorul  de  brânză,  care  te-a  ascuns  pe  o  barcă  şi  ţi-a  găsit 
un  lord  exilat  dispus  să  joace  rolul  de  tată.  E  o  poveste  superbă  şi 
cântăreţii  vor  face  mare  caz  de  fuga  ta,  după  ce  vei  ocupa  Tronul  de 
Fier...  presupunând  că  frumoasa  noastră  Daenerys  te  va  lua  de  consort. 

-  Mă  va  lua.  Trebuie. 

-  Trebuie?  Tyrion  ţâţâi.  Ăsta  nu-i  un  cuvânt  pe  placul  reginelor. 
Eşti  prinţul  ei  perfect,  de  acord,  sclipitor,  viteaz  şi  chipeş,  aşa  cum  ar 
visa  orice  fecioară.  Insă  Daenerys  Targaryen  nu  e  fecioară.  E  văduva 
unui  khal  dothraki,  mama  dragonilor  şi  cotropitoare  a  oraşelor, 
Aegon  Cuceritorul  în  trup  de  femeie.  S-ar  putea  să  nu  se  dovedească 
atât  de  dispusă  precum  îţi  doreşti. 

-  Va  fi  dispusă.  Prinţul  Aegon  părea  şocat.  Era  limpede  că  nu  luase 
până  atunci  în  calcul  posibilitatea  ca  aleasa  lui  să-1  refuze.  N-o  cunoşti. 

Prinţul  îşi  luă  de  pe  tablă  calul  de  război  şi  îl  aşeză  cu  o  bufnitură. 
Tyrion  ridică  din  umeri. 

-  Ştiu  că  şi-a  petrecut  copilăria  în  exil,  sărăcită,  trăind  din  visuri  şi 
urzeli,  fugind  dintr-un  oraş  în  altul,  mereu  temătoare,  niciodată  în 
siguranţă,  fără  prieteni,  doar  cu  un  frate  care,  după  cum  se  spune,  era  pe 
jumătate  nebun...  un  frate  care  i-a  vândut  fecioria  dothrakilor,  în 
schimbul  unei  promise  oştiri.  Ştiu  că  dragonii  ei  au  prins  viaţă  undeva 
pe  câmp  şi  ea  la  fel.  Ştiu  că  e  mandră.  Cum  să  nu  fie?  Ce  altceva  i-a  mai 
rămas  decât  mândria?  Ştiu  că  e  puternică.  Şi  cum  să  nu  fie?  Dothrakii 
dispreţuiesc  slăbiciunea.  Dacă  Daenerys  ar  fi  fost  slabă,  ar  fi  pierit 
împreună  cu  Viserys.  Ştiu  că  e  aprigă.  Astapor,  Yunkai  şi  Meereen  sunt 
suficiente  dovezi.  A  traversat  câmpurile  şi  pustiul  roşu,  a  supravieţuit 
asasinilor  şi  conspiraţiilor  şi  cumplitelor  vrăjitorii,  şi-a  jelit  fratele,  soţul 
şi  fiul,  a  zdrobit  oraşele  de  sclavi  sub  sandalele-i  graţioase.  Aşadar,  cum 
crezi  că  va  reacţiona  această  regină  când  îţi  vei  face  apariţia  cu  mâna 
întinsă,  zicând:  „Bună  dimineaţa,  mătuşica.  Sunt  nepotul  tău,  Aegon, 
înviat  din  morţi.  Am  stat  ascuns  pe-o  barcă  toată  viaţa,  dar  acum  mi-am 
spălat  vopseaua  albastră  din  păr  şi  aş  dori  un  dragon...  şi  -  o,  oare  am 
menţionat  asta?  -  sunt  mai  îndreptăţit  să  ocup  Tronul  de  Fier  decât  tine." 

Gura  lui  Aemon  se  strâmbă  de  furie. 

-  N-am  să  mă  duc  la  mătuşa  mea  ca  un  cerşetor.  Am  să  merg  la  ea 
ca  o  rudă,  cu  o  oaste. 

-  O  oaste  mică.  Aşa,  asta  l-a  înfuriat  teribil.  Piticul  nu  putea  să  nu 
se  gândească  la  Joffrey.  Am  darul  de-a  înfuria  prinţii.  Regina  Daenerys 
are  o  oaste  mare,  şi  nu  datorită  ţie.  Tyrion  mută  pe  tabla  de  joc 
arbaletele. 

-  Poţi  să  spui  ce  vrei.  Va  fi  mireasa  mea.  Lordul  Connington  se  va 
ocupa  de  asta.  Am  încredere  în  el  de  parcă  am  fi  de-un  sânge. 

-  Poate  că  ar  trebui  să  fii  tu  bufonul  în  locul  meu.  Nu  te  încrede  în 
nimeni,  prinţul  meu.  Nici  în  maesterul  tău  fără  colan  ori  în  falsul  tău 

tată,  nici  în  viteazul  Raţă  ori  în  încântătoarea  Lemore,  nici  în  ceilalţi 
minunaţi  prieteni  care  te-au  crescut  de  mic.  Mai  ales  nu  te  încrede  în 
negustorul  de  brânză,  nici  în  Păianjen  şi  nici  în  această  micuţă  regină-dra- 
gon  cu  care  intenţionezi  să  te  însori.  E-adevărat,  toată  această  neîncredere 
o  să-ţi  cadă  greu  la  stomac  şi-o  să-ţi  provoace  insomnii,  dar  mai  bine  asta 
decât  somnul  etern.  Piticul  îşi  împinse  dragonul  negru  peste  un  şir  de 
munţi.  Dar  ce  ştiu  eu?  Pretinsul  tău  tată  e  un  mare  lord,  iar  eu  doar  o 
maimuţică  de  om.  Totuşi,  eu  aş  proceda  cu  totul  altfel. 
Asta  stârni  interesul  băiatului: 

-  Cum  altfel? 

-  Dacă  aş  fi  în  locul  tău?  Aş  merge  spre  vest  şi  nu  spre  est.  Aş 
acosta  la  Dome  şi  mi-aş  înălţa  flamurile.  Cele  Şapte  Regate  pot  fi 
cucerite  acum  mai  uşor  decât  oricând.  Pe  Tronul  de  Fier  stă  un  copil. 
Nordul  e  în  haos,  ţinuturile  riverane  sunt  devastate,  un  rebel 
stăpâneşte  peste  Capătul  Furtunii  şi  Piatra  Dragonului.  Când  va  veni 
iarna,  ţinutul  va  pieri  de  foame.  Şi  cine  rămâne  să  se  descurce  cu  toate 
astea,  cine-1  conduce  pe  micul  rege,  cine  conduce  Cele  Şapte  Regate? 
Păi,  scumpa  mea  surioară.  Nu  mai  e  altcineva.  Fratele  meu,  Jaime,  e 
însetat  de  luptă,  nu  de  putere.  A  fugit  din  faţa  oricărei  şanse  pe  care  a 
avut-o  să  domnească.  Unchiul  meu  Kevan  ar  fi  un  regent  acceptabil, 
dacă  l-ar  împinge  cineva  de  la  spate,  dar  nu  va  face  niciodată  o  mişcare 
din  proprie  iniţiativă.  Zeii  l-au  făcut  să  fie  slugă,  nu  conducător.  Ei, 
bine,  zeii  şi  nobilul  meu  tată.  Mace  Tyrell  ar  înhăţa  sceptrul  bucuros, 
dar  rudele  mele  nu  se  vor  da  la  o  parte  ca  să  i-1  lase  lui.  Iar  pe  Stannis 
îl  urăşte  toată  lumea.  Aşadar,  cine  rămâne?  Păi,  doar  Cersei. 
Westerosul  e  sfâşiat  şi  însângerat  şi  nu  mă  îndoiesc  că,  exact  în  clipa 
asta,  sora  mea  îi  oblojeşte  rănile...  cu  sare.  Cersei  e  blândă  ca  Regele 
Maegor,  altruistă  ca  Aegon  cel  Netrebnic  şi  înţeleaptă  ca  Aerys 
Nebunul.  Nu  uită  niciodată  o  ofensă,  reală  sau  imaginară.  Cersei  ia 
prudenţa  drept  laşitate  şi  diferenţa  de  opinii  drept  sfidare.  Şi  este 
lacomă.  Lacomă  de  putere,  de  onoruri,  de  iubire.  Domnia  lui  Tommen 
se  sprijină  pe  toate  alianţele  construite  cu  atâta  grijă  de  nobilul  meu 

tată,  dar  în  curând  Cersei  le  va  distruge.  Debarcă  şi  înalţă-ţi  flamurile 
şi  oamenii  se  vor  strânge  ciopor  să-ţi  susţină  cauza.  Lorzi  mari  şi  mici. 
Şi  oameni  de  rând.  Dar  nu  zăbovi  prea  mult,  prinţul  meu.  Momentul 
favorabil  nu  va  dura  o  veşnicie.  Valul  ce  te  ridică  acum  se  va  retrage 
curând.  Să  te  asiguri  că  ajungi  în  Westeros  înainte  ca  sora  mea  să  cadă 
şi  un  altul  mai  competent  să-i  ia  locul. 

-  Dar,  zise  Prinţul  Aegon,  fără  Daenerys  şi  dragonii  ei,  cum  pot 
spera  să  biruiesc? 

-  Nu  trebuie  să  biruieşti,  îi  răspunse  Tyrion.  Trebuie  doar  să-ţi 
înalţi  flamurile,  să-ţi  aduni  susţinătorii  şi  să  rămâi  pe  poziţie  până  când 
soseşte  Daenerys  să-şi  unească  forţele  cu  ale  tale. 

-  Ai  spus  că  s-ar  putea  să  nu  mă  accepte. 

-  Poate  că  am  exagerat.  S-ar  putea  să  i  se  facă  milă  de  tine  când  vei 
veni  cerşindu-i  mâna.  Piticul  ridică  din  umeri.  Vrei  ca  tronul  tău  să 
depindă  de  toanele  unei  femei?  Dacă,  însă,  te  duci  la  Westeros...  ah, 
atunci  vei  fi  un  rebel,  nu  un  cerşetor.  îndrăzneţ,  cutezător,  un  adevărat 
vlăstar  al  Casei  Targaryen,  păşind  pe  urmele  lui  Aegon  Cuceritorul. 
Un  dragon.  Ţi-am  spus,  o  cunosc  pe  mica  noastră  regină.  Să  audă 
numai  că  fiul  ucis  al  fratelui  ei  Rhaegar  e  încă  în  viaţă,  că  acest  flăcău 
viteaz  a  înălţat  din  nou  în  Westeros  flamura-dragon  a  strămoşilor  ei, 
că  poartă  un  război  disperat  ca  să-şi  răzbune  tatăl  şi  ca  să  revendice 
Tronul  de  Fier  pentru  Casa  Targaryen,  încolţit  din  toate  părţile...  şi  va 
zbura  să  ţi  se  alăture,  iute  ca  vântul  şi  ca  gândul.  Eşti  ultimul  din  linia 
ei,  iar  această  Mamă  a  Dragonilor,  această  Dezrobitoare,  este,  mai 
presus  de  toate,  o  salvatoare.  Fata  care  a  preferat  să  înece  în  sânge 
oraşele  stăpânilor  de  sclavi  decât  să  lase  în  lanţuri  nişte  străini  n-ar 
putea  să-1  abandoneze  pe  fiul  propriului  ei  frate  aflat  în  pericol.  Iar 
când  va  ajunge  la  Westeros  şi  te  va  întâlni  pentru  prima  oară,  vă  veţi 
afla  faţă-n  faţă  ca  egali,  bărbat  şi  femeie,  nu  ca  regină  şi  jălbaş.  Cum  să 
nu  te  iubească  atunci,  te  întreb?  Zâmbind,  Tyrion  înhăţă  dragonul  şi 
îl  purtă  în  zbor  peste  tabla  de  joc.  Sper  că  înălţimea  Ta  mă  va  ierta. 
Regele  ţi-e  încolţit.  Moarte  în  patru  mutări. 

Prinţul  se  holbă  la  tabla  de  joc. 

-  Dragonul  meu... 

-  ...e  prea  departe  ca  să  te  salveze.  Ar  fi  trebuit  să-1  muţi  în  centrul 
bătăliei. 

-  Dar  ai  spus... 

-  Am  minţit.  Să  nu  te  încrezi  în  nimeni.  Şi  ţine-ţi  dragonul  aproape. 
Tânărul  Griff  sări  în  picioare  şi  răsturnă  tabla.  Piesele  de  cyvasse 

zburară  în  toate  direcţiile,  săltând  şi  rostogolindu-se  pe  puntea  Sfioasei 
Fecioare. 

-  Ridică-le!  porunci  băiatul. 

Ar  putea  fi  un  Targaryen,  până  la  urmă. 

-  Dacă  doreşti,  înălţimea  Ta. 

Tyrion  se  lăsă  în  patru  labe  şi  începu  să  se  târască  pe  punte, 
adunând  piese. 

Aproape  se  înserase  când  Yandry  şi  Ysilla  se  întoarseră  la  Sfioasa 
Fecioară.  Un  hamal  venea  grăbit  în  urma  lor,  împingând  o  roabă 
încărcată  cu  provizii:  sare  şi  făină,  unt  proaspăt,  bucăţi  de  slănină 
înfăşurate  în  pânză,  saci  de  portocale,  mere  şi  pere.  Yandri  avea  un 
poloboc  de  vin  pe-un  umăr,  în  timp  ce  Ysilla  avea  atârnată  o  ştiucă 
peste  al  ei.  Peştele  era  la  fel  de  mare  ca  Tyrion. 

Când  îl  văzu  pe  pitic  stând  în  capătul  pasarelei,  Ysilla  se  opri  atât  de 
brusc,  încât  Yandry  se  ciocni  de  ea  şi  ştiuca  fu  cât  pe-aci  să-i  alunece  de 
pe  umăr  înapoi  în  râu.  Raţă  o  ajută  să  salveze  peştele.  Ysilla  se  holbă  la 
Tyrion  şi  făcu  un  anume  gest  cu  trei  degete.  Un  semn  care  să  alunge  răul 

-  Lasă-mă  să  te  ajut  cu  peştele,  îi  spuse  Tyrion  lui  Raţă. 

-  Nu!  se  repezi  Ysilla.  Stai  la  o  parte.  Nu  atinge  nicio  mâncare  în 
afară  de  cea  pe  care  o  mănânci  tu. 

Piticul  ridică  mâinile: 

-  Cum  porunceşti. 

Yandry  trânti  polobocul  de  vin  pe  punte. 

-  Unde-i  Griff?  îl  întrebă  el  pe  Haldon. 

-  Doarme. 


dansul  dragonllor 


385 


-  Atunci  trezeşte-1.  Avem  veşti  pe  care  ar  fi  bine  să  le  audă.  Numele 
reginei  e  pe  buzele  tuturor  în  Selhorys.  Se  spune  că  stă  încă  în  Meereen, 
aflată  la  mare  ananghie.  Dacă  vorbele  din  piaţă  pot  fi  crezute,  Vechiul 
Volantis  se  va  alătura  curând  războiului  împotriva  ei. 

Haldon  îşi  ţuguie  buzele. 

-  Vorbele  negustorilor  de  peşte  nu  sunt  demne  de  crezare.  Totuşi, 
bănuiesc  că  Griff  va  dori  să  audă.  Ştii  cum  e  el. 

Jumătate-maesterul  coborî  sub  punte. 

Fata  n-a  pornit  spre  vest.  Fără  îndoială,  avea  motive  întemeiate.  Intre 
Meereen  şi  Volantis  se  întindeau  trei  mii  de  kilometri  de  deşerturi, 
munţi,  mlaştini  şi  ruine,  la  care  se  adăuga  Mantarys,  cu  reputaţia  lui 
sinistră.  Un  oraş  de  monştri,  aşa  se  spune,  dar  dacă  mărşăluieşte  pe  uscat, 
unde  altundeva  să  caute  mâncare  şi  apă?  Pe  mare  ar  ajunge  mai  repede, 
dar  dacă  n-are  corăbii... 

Când  Griff  îşi  făcu  apariţia  pe  punte,  ştiuca  sfârâia  deasupra  unui 
mangal  şi  Ysilla  storcea  o  lămâie  peste  ea.  Mercenarul  purta  armură  şi 
mantie  din  blană  de  lup,  mănuşi  moi,  pantaloni  negri  de  lână.  Dacă  era, 
cumva,  surprins  să-1  vadă  treaz  pe  Tyrion,  nimic  pe  chipul  lui  nu  era 
diferit  de  obişnuita-i  căutătură  încruntată.  II  conduse  pe  Yandry  lângă 
cârmă,  unde  vorbiră  cu  glas  scăzut,  prea  încet  pentru  ca  piticul  să  audă. 

In  cele  din  urmă,  Griff  îi  făcu  semn  lui  Haldon. 

-  Trebuie  să  ştim  adevărul  despre  aceste  zvonuri.  Du-te  pe  ţărm  şi 
află  ce  poţi.  Qavo  va  şti,  dacă-1  găseşti.  încearcă  la  Riveranul  şi  la  Masa 
Pictată.  Celelalte  locuri  ale  lui  le  cunoşti. 

-  Da.  Am  să-1  iau  şi  pe  pitic.  Patru  urechi  aud  mai  bine  decât  două. 
Şi  ştii  cât  de  înnebunit  e  Qavo  după  cyvasse. 

-  Cum  doreşti.  Intoarceţi-vă  înainte  de  răsăritul  soarelui.  Dacă, 
din  orice  motiv,  veţi  întârzia,  căutaţi  să  ajungeţi  la  Compania  de  Aur. 

Meşter  la  vorbă  ca  un  lord.  Tyiron  îşi  păstră  gândul  pentru  sine. 

Haldon  îmbrăcă  o  mantie  cu  glugă,  iar  Tyrion  îşi  lepădă  hainele 
pestriţe,  înlocuindu-le  cu  unele  mohorâte,  cenuşii.  Griff  le  dădu 
fiecăruia  o  pungă  de  arginţi  din  cufărul  lui  Illyrio. 

-  Ca  să  dezlege  limbile. 

Amurgul  lăsa  loc  întunericului,  pe  când  înaintau  pe  malul  râului. 
Unele  dintre  vasele  pe  lângă  care  treceau  păreau  părăsite,  cu  pasarelele 
ridicate.  Altele  mişunau  de  oameni  înarmaţi,  care-i  priveau  cu  suspi- 
ciune. La  baza  zidurilor  oraşului,  deasupra  dughenelor,  fuseseră  aprinse 
lămpaşe  de  pergament  ce  proiectau  oaze  de  lumini  colorate  pe  cărarea 
pietruită.  Tyrion  privi  cum  faţa  lui  Haldon  devine  verde,  apoi  roşie,  pe 
urmă  violet.  Dincolo  de  cacofonia  de  limbi  necunoscute,  auzi  o  muzică 
stranie  revărsându-se  de  undeva  de  sus,  un  sunet  subţire  de  flaut,  însoţit 
de  tobe.  Un  câine  lătra  în  spatele  lor. 

Iar  târfele  erau  afară.  Pe  râu  sau  pe  mare,  un  port  era  un  port  şi 
oriunde  găseai  marinari,  găseai  şi  târfe.  La  asta  se  referea  tatăl  meuf 
Acolo  se  duc  târfele,  pe  mare? 

Târfele  din  Lannisport  şi  Debarcaderul  Regelui  erau  femei  libere. 
Suratele  lor  din  Selhorys  erau  sclave,  purtând  semnul  robiei  sub 
forma  unor  lacrimi  tatuate  sub  ochiul  drept.  Bătrâne  ca  păcatul  şi  de 
două  ori  mai  urâte,  cu  toatele.  Asta  era  aproape  suficient  ca  să  lecuiască 
un  bărbat  de  desfrâu.  In  timp  ce  trecea  cu  pasu-i  legănat,  Tyrion  le 
simţea  ochii  urmărindu-i,  le  auzea  şuşotind  şi  chicotind  pe  după 
mâini.  Ai  crede  că  n-au  mai  văzut  în  viaţa  lor  un  pitic. 

O  formaţie  de  lăncieri  volanteni  stătea  de  strajă  la  poarta  râului. 
Lumina  torţelor  scânteia  pe  ghearele  de  oţel  care  se  înălţau  din  mănuşile 
lor.  Coifurile  pe  care  le  purtau  erau  măşti  de  tigru,  iar  feţele  de  dedesubt 
aveau  tatuate  dungi  verzi  pe  ambii  obraji.  Tyrion  ştia  că  soldaţii-sclavi 
din  Volantis  erau  foarte  mândri  de  dungile  lor  de  tigru.  Oare  tânjesc 
după  libertate?  se  întrebă  el.  Ce-ar  face  dacă  această  regină-copilă  le-ar 
acorda-o?  Ce  sunt  ei,  dacă  nu  tigri?  Ce  sunt  eu,  dacă  nu  leu? 

Unul  dintre  tigri  îl  zări  pe  pitic  şi  le  spuse  celorlalţi  ceva  care  îi  făcu 
să  râdă.  Când  ajunseră  la  poartă,  acesta  îşi  scoase  mănuşa-armură  şi  mă- 
nuşa de  lână  de  dedesubt,  îl  luă  pe  după  gât  pe  pitic  şi  îl  frecă  pe  creştet. 
Tyrion  era  prea  uluit  ca  să  protesteze.  Totul  se  isprăvi  într-o  secundă. 

-  A  avut  vreun  motiv  să  facă  asta?  îl  întrebă  el  pe  Jumătate-maester. 

-  Cică  aduce  noroc  să  freci  capul  unui  pitic,  îi  explică  Haldon, 
după  un  schimb  de  replici  cu  străjerul,  pe  limba  lui. 

Tyrion  se  forţă  să-i  zâmbească  omului. 

-  Spune-i  că  ai  şi  mai  mult  noroc  dacă  sugi  mădularul  unui  pitic. 

-  Mai  bine  nu.  Se  ştie  că  tigrii  au  dinţi  ascuţiţi. 

Un  alt  străjer  le  făcu  semn  să  treacă  de  poartă,  fluturând  nerăbdător 
o  torţă  înspre  ei.  Haldon  Jumătate-maester  pătrunse  între  zidurile  Selho- 
rysului,  urmat  îndeaproape  de  pasul  legănat  şi  prudent  al  lui  Tyrion. 

O  piaţă  mare  se  deschise  în  faţa  lor.  Chiar  şi  la  această  oră  târzie,  era 
înţesată,  zgomotoasă  şi  scăldată  în  lumină.  Pe  la  hanuri  şi  casele  plăcerilor, 
lămpaşele  atârnau  de  lanţuri,  deasupra  uşilor,  dar  între  porţi  acestea  erau 
făcute  din  sticlă  colorată,  nu  din  pergament.  La  dreapta  lor,  un  foc  ardea 
în  faţa  unui  templu  de  piatră  roşie.  Un  preot  în  veşminte  stacojii  stătea 
în  balcon,  predicând  unui  grup  mic  de  oameni  adunat  în  jurul  flăcărilor. 

Prin  alte  părţi,  câţiva  drumeţi  jucau  cyvasse  în  faţa  unui  han,  soldaţi 
beţi  intrau  şi  ieşeau  dintr-un  loc  care  era,  evident,  un  bordel,  o  femeie 
bătea  un  catâr  lângă  un  grajd.  Un  car  cu  două  roţi  trecu,  huruind,  pe 
lângă  ei,  tras  de  un  elefant  alb  pitic.  Este  o  altă  lume,  gândi  Tyrion,  dar 
nu  atât  de  diferită  de  lumea  pe  care  o  cunosc  eu. 

Piaţa  era  dominată  de  o  statuie  de  marmură  albă  care  înfăţişa  un 
bărbat  fără  cap,  într-o  armură  din  cale-afară  de  împodobită,  călare  pe 
un  cal  de  război,  în  găteli  pe  măsură. 

-  Cine-ar  putea  să  fie?  întrebă  Tyrion. 

-  Triarhul  Horonno.  Un  erou  volanten  din  Veacul  Sângelui.  A  fost 
reales  ca  triarh  în  fiecare  an,  vreme  de  patru  decenii,  până  când  s-a  plictisit 
de  alegeri  şi  s-a  declarat  triarh  pe  viaţă.  Volantenii  nu  s-au  amuzat.  A  fost 
condamnat  la  moarte  curând  după  aceea.  Legat  între  doi  elefanţi  şi 
sfârtecat  în  două. 

-  Se  pare  că  statuii  sale  îi  lipseşte  capul. 

-  A  fost  tigru.  Când  au  venit  elefanţii  la  putere,  adepţii  lor  s-au 
dezlănţuit,  decapitând  statuile  celor  pe  care-i  considerau  vinovaţi 
pentru  toate  războaiele  şi  toate  morţile.  Dar  asta  a  fost  în  altă  epocă, 

adăugă  Haldon,  ridicând  din  umeri.  Haide,  mai  bine  am  asculta  ce 
spune  preotul.  Jur  că  am  auzit  numele  Daenerys. 

Traversară  piaţa  şi  se  alăturară  grupului  ce  sporea  în  faţa  templului 
roşu.  înconjurat  de  localnicii  înalţi,  piticului  îi  era  greu  să  vadă  altceva 
decât  fesele  lor.  Auzea  aproape  fiecare  cuvânt  pe  care  îl  rostea  preotul, 
dar  asta  nu  însemna  că  le  şi  înţelegea. 

-  Pricepi  ce  spune?  îl  întrebă  pe  Haldon  în  Limba  Comună. 

-  Aş  înţelege,  dacă  nu  mi-ar  ţiui  un  pitic  în  ureche. 

-  Eu  nu  ţiui. 

Tyrion  îşi  încrucişă  braţele  şi  privi  în  spatele  lui,  studiind  chipurile 
bărbaţilor  şi  femeilor  care  se  opriseră  să  asculte.  Oriunde  se  întorcea, 
vedea  tatuaje.  Sclavi.  Patru  din  cinci  sunt  sclavi. 

-  Preotul  îi  îndeamnă  pe  volanteni  să  meargă  la  război,  îi  explică  Ju- 
mătate-maesterul,  dar  de  partea  cauzei  drepte,  ca  oşteni  ai  Stăpânului  Lu- 
minii, R'hllor,  cel  care  a  făurit  soarele  şi  stelele  şi  care  duce  o  luptă  eternă 
împotriva  întunericului.  Nyessos  şi  Malaquo  au  întors  spatele  luminii, 
spune  el,  căci  inimile  lor  sunt  întunecate  de  harpiile  de  la  răsărit.  Spune... 

-  Dragoni.  Cuvântul  ăsta  îl  înţeleg.  Spune  dragoni. 

-  Da.  Dragonii  au  venit  s-o  ducă  spre  glorie. 

-  Adică  pe  Daenerys? 
Haldon  încuviinţă. 

-  Benerro  a  trimis  vorbă  din  Volantis.  Venirea  ei  este  împlinirea 
unei  profeţii  străvechi.  Din  fum  şi  sare  s-a  născut,  să  înnoiască  lumea. 
E  Azor  Ahai  reîntors...  iar  triumful  ei  asupra  întunericului  va  aduce 
o  vară  fără  de  sfârşit...  moartea  însăşi  va  pleca  genunchiul  şi  toţi  cei 
care  vor  muri  luptând  pentru  cauza  ei  vor  renaşte... 

-  Trebuie  să  renasc  în  acelaşi  trup?  întrebă  Tyrion.  Mulţimea  era 
tot  mai  numeroasă.  Simţea  cum  îi  împresoară.  Cine  este  Benerro? 

Haldon  ridică  o  sprânceană. 

-  Marele  Preot  al  templului  roşu  din  Volantis.  Flacăra  Adevărului, 
Lumina  înţelepciunii,  întâiul  Slujitor  al  Stăpânului  Luminii,  Sclav  al 
lui  R'hllor. 

Singurul  preot  roşu  pe  care  îl  cunoscuse  vreodată  Tyrion  era 
Thoros  din  Myr,  trupeşul,  jovialul  fanfaron  beţivan,  care  tândălise  la 
Curtea  lui  Robert,  îngurgitând  cele  mai  bune  vinuri  vechi  ale  regelui 
şi  oţelindu-şi  sabia  pentru  dueluri. 

-  Dă-mi  preoţi  graşi,  corupţi  şi  cinici,  îi  spuse  Tyrion  lui  Haldon. 
Unii  cărora  le  place  să  stea  pe  perne  moi  de  satin,  să  ciugulească 
dulciuri  şi  să  ademenească  băieţandri.  Preoţii  care  cred  în  zei  sunt  cei 
care  fac  necazuri. 

-  Poate  că  putem  folosi  aceste  necazuri  în  avantajul  nostru.  Ştiu 
unde  putem  găsi  răspunsuri. 

Haldon  îl  conduse  pe  lângă  eroii  fără  cap,  către  hanul  mare  de 
piatră  care  dădea  înspre  piaţă.  Cochilia  crestată  a  unei  imense  ţestoase 
atârna  deasupra  porţii,  pictată  în  culori  ţipătoare.  In  interior,  zeci  de 
lumânări  roşietice  ardeau  ca  nişte  stele  îndepărtate.  Aerul  era  înmi- 
resmat de  carnea  friptă  şi  de  mirodenii  şi  o  copilă  sclavă,  cu  o  ţestoasă 
tatuată  pe  un  obraz,  turna  în  cupe  vin  verzui. 

Haldon  se  opri  în  pragul  uşii. 

-  Uite  acolo.  Cei  doi. 

In  alcov,  doi  bărbaţi  şedeau  aplecaţi  asupra  unei  mese  de  piatră 
pentru  cyvasse,  privindu-şi  piesele  cu  ochii  mijiţi,  la  lumina  unei  lumâ- 
nări roşii.  Unul  era  sfrijit  şi  palid,  cu  părul  negru,  rar  şi  un  nas  ascuţit 
ca  o  sabie.  Celălalt  era  lat  în  spate  şi  pântecos,  cu  o  guşă  revărsată,  în 
inele,  peste  guler.  Niciunul  nu  se  osteni  să  ridice  privirea  de  la  joc, 
până  când  Haldon  nu-şi  trase  un  scaun  între  ei  şi  spuse: 

-  Piticul  meu  joacă  mai  bine  cyvasse  decât  voi  doi  la  un  loc. 
Bărbatul  mai  voinic  ridică  ochii,  privindu-i  scârbit  pe  intruşi,  şi 

zise  ceva  în  limba  Vechiului  Volantis,  prea  repede  pentru  ca  Tyrion 
să-1  poată  înţelege.  Cel  slab  se  lăsă  pe  spătarul  scaunului. 

-  E  de  vânzare?  întrebă  el,  în  Limba  Comună  a  Westerosului. 
Menajeria  triarhului  are  nevoie  de  un  pitic  care  joacă  cyvasse. 

-  Yollo  nu  e  sclav. 

-  Ce  păcat! 


390 


GEORGE  R.R.  MARTIN 


Bărbatul  cel  slab  mută  un  elefant  de  onix.  In  faţa  lui,  la  masa  de  cyvasse, 
cel  din  spatele  armatei  de  alabastru  îşi  ţuguie  buzele  dezaprobator,  după 
care  îşi  mută  calul  de  război. 

-  O  greşeală  grosolană,  remarcă  Tyrion.  Trebuia  să-şi  joace  şi  el  rolul. 

-  întocmai,  zise  sfrijitul. 

Răspunse  cu  mutarea  propriului  cal  de  război. 
Urmă  o  furtună  de  mişcări  iuţi,  până  când,  în  cele  din  urmă, 
bărbatul  slab  zâmbi  şi  anunţă: 

-  Mort,  prietene. 

Voinicul  privi  încruntat  tabla  de  joc,  apoi  se  ridică  şi  mârâi  ceva  pe 
limba  lui.  Adversarul  său  râse. 

-  Haide,  acum.  Piticul  nu  duhneşte  chiar  aşa  de  rău.  Ii  făcu  semn  lui 
Tyrion  să  se  aşeze  pe  scaunul  gol:  Sus,  omuleţule.  Pune-ţi  argintul  pe 
masă  şi  vom  vedea  cât  de  bine  te  pricepi  la  joc. 

Care  joc?  ar  fi  putut  întreba  Tyrion.  Se  cocoţă  pe  scaun. 

-  Joc  mai  bine  cu  burta  plină  şi  o  cupă  de  vin  în  mână. 
Sfrijitul  se  întoarse,  amabil,  şi  îi  strigă  unei  sclave  să  le  aducă 

mâncare  şi  băutură. 

-  Nobilul  Qavo  Nogarys  este  vămuitorul  de-aici,  din  Selhorys, 
spuse  Haldon.  Nu  l-am  învins  niciodată  la  cyvasse. 

Tyrion  pricepu  imediat. 

-  Poate  că  eu  voi  fi  mai  norocos. 

îşi  deschise  punga  şi  stivui  monede  de  argint  lângă  tabla  de  joc, 
una  peste  alta,  până  când,  în  sfârşit,  Qavo  zâmbi. 

In  timp  ce  fiecare  îşi  aşeza  piesele  în  spatele  paravanului  de  cyvasse, 
Haldon  zise: 

-  Ce  se  mai  aude  din  josul  râului?  Va  fi  război? 
Qavo  ridică  din  umeri. 

-  Yunkaii  aşa  ar  vrea.  îşi  spun  înţelepţii  Stăpâni.  Despre  înţelep- 
ciunea lor  nu  pot  vorbi,  dar  şiretenia  nu  le  lipseşte.  Mesagerul  lor  a 
venit  la  noi  cu  un  cufăr  de  aur  şi  nestemate  şi  două  sute  de  sclavi,  fete 

nubile  şi  băieţi  cu  pielea  netedă,  experimentaţi  în  arta  celor  şapte 
suspine.  Am  auzit  că  ospeţele  lui  sunt  memorabile  şi  punga  generoasă. 

-  Yunkaii  v-au  cumpărat  triarhii? 

-  Doar  pe  Nyessos.  Qavo  îndepărtă  paravanul  şi  examină  amplasarea 
oştirii  lui  Tyrion.  O  fi  Malaquo  bătrân  şi  ştirb,  dar  tot  tigru  rămâne  şi 
Doniphos  nu  va  reveni  ca  triarh.  Oraşul  e  însetat  de  război. 

-  De  ce?  întrebă  Tyrion.  Meereen  e  hăt,  departe,  dincolo  de  mare. 
Cum  a  jignit  această  dulce  copilă  Vechiul  Volantis? 

-  Dulce?  Qavo  izbucni  în  râs.  Dacă  doar  jumătate  dintre  poveştile 
care  vin  dinspre  Golful  Sclavilor  sunt  adevărate,  această  copilă  este  un 
monstru.  Se  zice  că  e  însetată  de  sânge,  că  toţi  cei  ce  ridică  glasul  îm- 
potriva ei  sunt  înfipţi  în  ţepe  şi  lăsaţi  să  moară  încet.  Se  spune  că  e  o  vră- 
jitoare care-şi  hrăneşte  dragonii  cu  carnea  pruncilor  abia  născuţi,  o 
sperjură  care  batjocoreşte  zeii,  încalcă  armistiţii,  ameninţă  solii  şi  le 
caută  pricină  celor  care  au  slujit-o  cu  credinţă.  Se  spune  că  are  o  poftă 
trupească  insaţiabilă,  că  se  împreunează  cu  bărbaţi,  femei,  eunuci,  chiar 
şi  cu  câini  şi  copii,  şi  că  e  vai  de  cel  care  nu  reuşeşte  s-o  mulţumească, 
îşi  dăruieşte  trupul  bărbaţilor  ca  să  le  înrobească  sufletele. 

O,  bine,  gândi  Tyrion.  Dacă-mi  dăruieşte  trupul,  n-are  decât  să-mi  ia 
sufletul,  aşa  mic  şi  pricăjit  cum  e. 

-  Se  spune,  replică  Haldon.  Spun  stăpânii  de  sclavi,  vrei  să  zici, 
exilaţii  pe  care  i-a  alungat  din  Astapor  şi  din  Meereen.  Pure  calomnii. 

-  Cele  mai  bune  calomnii  au  o  fărâmă  de  adevăr,  sugeră  Qavo,  dar 
păcatul  adevărat  al  fetei  nu  poate  fi  tăgăduit.  Această  copilă  arogantă  şi-a 
asumat  misiunea  de  a  zdrobi  negoţul  cu  sclavi,  dar  el  nu  s-a  limitat 
niciodată  la  Golful  Sclavilor.  El  a  făcut  parte  din  marea  negoţului  care 
s-a  întins  în  întreaga  lume,  şi  regina-dragon  a  aruncat  o  umbră  asupra 
apei.  In  spatele  Zidului  Negru,  lorzii  străvechiului  sânge  nu-şi  găsesc 
somnul,  ascultând  cum  robii  din  bucătăriile  lor  îşi  ascut  cuţitele  lungi. 
Sclavii  ne  hrănesc,  ne  curăţă  străzile,  ne  învaţă  copiii.  Ne  păzesc 
zidurile,  trag  la  galerele  noastre,  luptă  în  bătăliile  noastre.  Iar  acum, 
când  ei  privesc  spre  est,  văd  această  tânără  regină  strălucind  în  depărtare, 


392 


GEORGE  R.R.  MARTIN 


această  eliberatoare.  Vechiul  Sânge  nu  poate  să  îngăduie  asta.  Oamenii 
săraci  o  urăsc  şi  ei.  Până  şi  cel  mai  netrebnic  cerşetor  e  mai  presus  de  un 
sclav.  Regina-dragon  vrea  să-i  răpească  o  asemenea  consolare. 

Tyrion  înaintă  cu  suliţaşii.  In  replică,  Qovo  mută  calul  uşor.  Tyrion 
îşi  deplasă  arbaletiştii  cu  un  careu  mai  sus  şi  spuse: 

-  Preotul  roşu  de  afară  părea  să  creadă  că  Volantisul  ar  trebui  să 
lupte  de  partea  acestei  regine  de  argint,  nu  împotriva  ei. 

-  Preoţii  roşii  ar  fi  mai  înţelepţi  dacă  ar  tăcea,  zise  Qavo  Nogarys.  Au 
fost  deja  încăierări  între  adepţii  lor  şi  cei  care  venerează  alţi  zei.  Vorbăria 
lui  Benerro  nu  va  face  decât  să  atragă  mânia  sălbaticilor  asupra  lui. 

-  Ce  vorbărie?  întrebă  piticul,  jucându-se  cu  pionul. 
Volantenul  flutură  o  mână. 

-  In  Volantis,  mii  de  sclavi  şi  oameni  eliberaţi  se  îngrămădesc  în 
piaţa  templului  în  fiecare  seară,  să-1  audă  pe  Benerro  ţipând  despre 
stele  însângerate  şi  o  sabie  de  foc  care  va  purifica  lumea.  Susţine,  în 
predicile  lui,  că  Volantisul  va  arde  negreşit  dacă  triarhii  vor  ridica 
armele  împotriva  reginei  argintii. 

-  Asta  e  o  profeţie  pe  care  până  şi  eu  aş  putea  s-o  fac.  Ah,  cina. 
Cina  era  un  platou  cu  friptură  de  capră  servită  pe  un  pat  de  felii  de 

ceapă.  Carnea  era  savuroasă  şi  aromată,  rumenită  la  suprafaţă  şi  roşie, 
suculentă,  în  interior.  Tyrion  luă  o  bucată.  Era  fierbinte  de-i  ardea  de- 
getele, dar  atât  de  bună,  încât  nu  se  putu  abţine  să  nu  întindă  mâna  după 
încă  o  halcă.  O  udă  cu  licoarea  volantenă  verzuie,  licoare  asemănătoare 
cu  vinul  pe  care  o  băuse  de-o  veşnicie. 

-  Foarte  bun,  spuse  el,  ridicându-şi  dragonul.  Cea  mai  puternică 
piesă  din  joc,  anunţă  el,  înlăturând  unul  dintre  elefanţii  lui  Qavo.  Iar 
Daenerys  Targaryen  are  trei,  se  spune. 

-  Trei,  îl  aprobă  Qavo,  împotriva  unor  duşmani  de  trei  ori  câte  trei 
mii.  Grazdan  mo  Eraz  n-a  fost  singurul  sol  trimis  din  Oraşul  Galben. 
Când  înţelepţii  Stăpâni  vor  porni  împotriva  Meereenului,  legiunile 
Noului  Ghis  vor  lupta  alături  de  ei.  Tolosii,  elyrienii.  Chiar  şi  dothrakii. 

-  Aveţi  dothraki  în  faţa  porţilor,  spuse  Haldon. 

-  Khal  Pono.  Qavo  flutură  nepăsător  o  mână  albă.  Lorzii  călăreţi 
vin,  noi  le  dăm  daruri  şi  pleacă.  îşi  mută  din  nou  catapulta,  închise  palma 
în  jurul  dragonului  de  alabastru  al  lui  Tyrion  şi  îl  îndepărtă  de  pe  tablă. 

Restul  fu  măcel,  deşi  piticul  mai  rezistă  încă  vreo  zece  mutări. 

-  A  sosit  timpul  lacrimilor  amare,  zise,  în  cele  din  urmă  Qavo, 
ridicând  în  căuşul  palmei  mormanul  de  arginţi.  încă  un  joc? 

-  Nu-i  nevoie,  răspunse  Haldon.  Piticul  meu  şi-a  luat  porţia  de 
umilinţă.  Cred  că  cel  mai  bine  e  să  ne  întoarcem  la  barca  noastră. 

Afară,  în  piaţă,  focul  încă  ardea,  dar  preotul  plecase  şi  mulţimea  se 
împrăştiase  de  mult.  Flăcările  unor  lumânări  pâlpâiau  dinspre  ferestrele 
bordelului.  Din  interior  răzbăteau  râsete  de  femei. 

-  E  încă  devreme,  zise  Tyrion.  Poate  Qavo  nu  ne-a  spus  tot.  Iar 
târfele  aud  vrute  şi  nevrute  de  la  bărbaţii  pe  care-i  desfată. 

-  Ai  nevoie  într-atât  de-o  femeie,  Yollo? 

-  Omul  se  mai  satură  să  nu  aibă  altă  mângâiere  decât  propriile  degete. 
Poate  că  Selhorys  e  locul  în  care  se  duc  târfele.  Poate  că  Tysha  e  acolo,  înă- 
untru, chiar  acum,  cu  lacrimi  tatuate  pe  obraz.  Era  să  mă  înec.  Un  bărbat 
are  nevoie  de  o  femeie,  după  o  asemenea  experienţă.  In  plus,  trebuie  să 
mă  asigur  că  ţepuşa  nu  mi  s-a  împietrit. 

Jumătate-maesterul  râse. 

-  Am  să  te  aştept  în  taverna  de  lângă  poartă.  Nu  zăbovi  prea  mult. 

-  O,  nu  te  teme  în  privinţa  asta.  Majoritatea  femeilor  preferă  să 
termine  cu  mine  cât  mai  repede. 

Bordelul  era  unul  modest  în  comparaţie  cu  cele  pe  care  piticul  le 
frecventa  în  Lannisport  şi  Debarcaderul  Regelui.  Proprietarul  nu  părea 
să  vorbească  altă  limbă  în  afară  de  volantenă,  dar  înţelegea  foarte  bine 
zornăitul  argintului  şi  îl  conduse  pe  Tyrion,  printr-o  galerie  acoperită, 
într-o  sală  lungă  care  mirosea  a  tămâie,  unde  patru  sclave  plictisite 
stăteau  tolănite,  care  mai  de  care  mai  despuiate.  Peste  două  trecuseră 
deja  vreo  patruzeci  de  ani,  după  aprecierea  lui  Tyrion,  iar  cea  mai  tânără 
avea  cam  cincisprezece,  şaisprezece.  Niciuna  nu  era  atât  de  hidoasă  ca 
târfele  pe  care  le  văzuse  la  treabă  în  docuri,  deşi  nu  erau  nici  pe  departe 

frumoase.  Una  era,  evident,  însărcinată.  Alta  era  doar  grasă  şi  etala  inele 
de  fier  în  sfârcuri.  Toate  patru  aveau  lacrimi  tatuate  sub  un  ochi. 

-  Ai  vreo  fată  care  vorbeşte  limba  Westerosului?  întrebă  Tyrion. 
Proprietarul  îl  privi  cu  ochii  mijiţi,  neînţelegând,  aşa  că  piticul 

repetă  întrebarea  în  valyriana  cultă.  De  data  aceasta  bărbatul  păru  să 
priceapă  o  vorbă,  două  şi  răspunse  în  volantenă: 

-  Fata  apusului,  fu  tot  ce  reuşi  să  desluşească  Tyrion  din  răs- 
punsul lui. 

Presupuse  că  asta  însemna  o  fată  din  Regatele  Apusului. 

In  casă  exista  o  singură  astfel  de  fată,  şi  nu  era  Tysha.  Avea  obrajii 
pistruiaţi  şi  bucle  roşcate,  sârmoase,  ceea  ce  promitea  sâni  pistruiaţi  şi 
păr  roşu  între  picioare. 

-  E  în  regulă,  spuse  Tyrion,  şi  mai  vreau  o  carafă.  Vin  roşu,  carne 
roşie.  Târfa  îi  privea  cu  repulsie  faţa  fără  nas.  Te  oripilez,  draga  mea? 
Sunt  o  făptură  oripilantă,  după  cum  ţi-ar  spune  bucuros  tatăl  meu, 
dacă  n-ar  fi  oale  şi  ulcele. 

Deşi  avea  înfăţişarea  uneia  din  Westeros,  fata  nu  ştia  o  boabă  din 
Limba  Comună.  Poate  că  a  fost  capturată  de  vreun  proprietar  de  sclavi 
pe  când  era  copil.  Dormitorul  era  mic,  dar  podeaua  era  acoperită  de  un 
covor  myrishean,  iar  în  loc  de  paie  se  afla  o  saltea  umplută  cu  pene. 
Am  văzut  şi  mai  rele. 

-  îmi  spui  cum  te  cheamă?  o  întrebă  el,  luând  o  cupă  de  vin  din 
mâna  ei.  Nu?  Vinul  era  tare  şi  acru  şi  n-avea  nevoie  de  niciun  fel  de 
traducere.  Cred  c-am  să  mă  mulţumesc  cu  coapsele  tale.  Tyrion  îşi 
şterse  gura  cu  dosul  palmei:  Te-ai  mai  culcat  vreodată  cu  un  monstru? 
E  un  moment  la  fel  de  potrivit  ca  oricare  altul.  Scoate-ţi  hainele  şi 
întinde-te  pe  spate,  dacă  doreşti.  Sau  nu. 

Fata  îl  privi  fără  să  înţeleagă,  până  când  el  îi  luă  carafa  din  mâini  şi 
îi  ridică  poalele  peste  cap.  După  asta,  pricepu  ce  i  se  cere,  deşi  nu  se 
dovedi  cea  mai  pătimaşă  parteneră.  Trecuse  atât  de  mult  de  când 
Tyrion  nu  mai  avusese  o  femeie,  încât  îşi  revărsă  în  trupul  ei  sămânţa 
la  cea  de-a  treia  zvâcnire. 

Se  rostogoli  pe-o  parte,  simţindu-se  mai  mult  ruşinat  decât 
satisfăcut.  A  fost  o  greşeală.  Ce  fiinţă  jalnică  am  devenit! 

-  Cunoşti  o  femeie  pe  nume  Tysha?  întrebă  el,  privind  cum 
sămânţa  lui  se  scurge  din  trupul  fetei,  pe  pat.  Târfa  nu  răspunse.  Ştii 
unde  se  duc  târfele?  continuă  el.  Nu  primi  răspuns  nici  la  această 
întrebare.  Spatele  ei  era  brăzdat  de  urme  întărite  de  zgârieturi.  Fata 
asta  parcă  e  moartă.  Tocmai  m-am  culcat  cu  un  cadavru.  Până  şi  ochii 
ei  păreau  morţi.  Nici  măcar  nu  are  puterea  să  mă  deteste. 

Simţea  nevoia  să  bea  vin.  Mult  vin.  Inhăţă  carafa  cu  ambele  mâini 
şi  o  ridică  la  buze.  Vinul  se  revărsă  roşu.  In  gâtlej,  pe  bărbie.  Ii  pi- 
cură din  barbă  şi  îmbibă  patul  de  puf.  La  lumina  lumânării,  părea  la 
fel  de  întunecat  ca  vinul  care-1  otrăvise  pe  Joffrey.  Când  isprăvi, 
azvârli  cât  colo  carafa  goală  şi,  când  rostogolindu-se,  când  împleti- 
cindu-se  pe  podea,  orbecăi  după  oala  de  noapte.  Nu  era  niciuna  prin 
preajmă.  Stomacul  i  se  întoarse  pe  dos  şi  se  pomeni  în  genunchi, 
vomitând  pe  covor,  pe  minunatul  covor  gros,  myrishean,  mângâietor 
ca  o  minciună. 

Târfa  scoase  un  ţipăt  de  disperare.  Vor  da  vina  pe  ea  pentru  asta,  îşi 
dădu  el  seama,  ruşinat. 

-  Taie-mi  capul  şi  du-1  la  Debarcaderul  Regelui,  o  îndemnă  Tyrion. 
Sora  mea  o  să  facă  din  tine  o  doamnă  şi  nimeni  n-o  să  te  mai  biciuiască. 

Fata  nu  înţelese  nici  asta,  aşa  că  Tyrion  îi  desfăcu  picioarele,  se  stre- 
cură între  ele  şi  o  luă  încă  o  dată.  Atâta,  cel  puţin,  putea  înţelege  şi  ea. 

După  aceea,  carafa  de  vin  era  stoarsă  şi  el  la  fel,  aşa  că  mototoli 
veşmântul  fetei  şi-1  azvârli  spre  uşă.  Ea  pricepu  aluzia  şi  fugi,  lăsându-1 
singur  în  întuneric,  cufundat  în  patul  de  puf.  Sunt  mort  de  beat.  Nu 
îndrăznea  să  închidă  ochii,  de  teamă  să  nu  adoarmă.  Dincolo  de  vălul 
visului,  îl  aşteptau  Tristeţile.  Trepte  de  piatră  urcau  la  nesfârşit, 
adânci,  alunecoase  şi  înşelătoare,  şi  undeva,  în  vârf,  Lordul  Giulgiului. 
Nu  vreau  sâ-l  întâlnesc  pe  Lordul  Giulgiului.  Tyrion  se  îmbrăcă  pe 
bâjbâite  şi  orbecăi  către  scară.  Griffo  să  mă  jupoaie.  Şi  de  ce  nu?  Dacă 
a  meritat  vreodată  un  pitic  să  fie  jupuit,  eu  sunt  acela. 

La  jumătatea  coborâşului,  se  împiedică.  Reuşi,  cumva,  să-şi  oprească 
prăbuşirea  cu  mâinile  şi  s-o  transforme  într-o  bubuitoare  rostogolire. 
Târfele  din  sala  de  jos  ridicară  privirea,  uimite,  când  piticul  ateriză  la 
baza  scării.  Tyrion  se  rostogoli  în  picioare  şi  le  făcu  o  plecăciune. 

-  Sunt  mai  agil  când  sunt  beat.  I  se  adresă  proprietarului:  Mă  tem 
că  ţi-am  distrus  covorul.  Fata  nu-i  de  vină.  Lasă-mă  să-1  plătesc.  Scoase 
un  pumn  de  monede  şi  i  le  azvârli  omului. 

-  Pezevenghiule,  se  auzi  un  glas  gros  în  spatele  lui. 

In  colţul  sălii,  un  bărbat  şedea  într-un  con  de  umbră,  cu  o  târfă 
zvârcolindu-i-se  în  poală.  Pe  fata  asta  n-am  văzut-o.  Dacă  aş  fi  văzut-o, 
aş  fi  luat-o  sus  în  locul  pistruilor.  Era  mai  tânără  decât  celelalte,  suplă 
şi  arătoasă,  cu  părul  lung  şi  argintiu.  Din  Lys,  la  prima  vedere...  dar 
omul  în  poala  căruia  şedea  era  din  Cele  Şapte  Regate.  Voinic,  cu 
umeri  laţi,  de  vreo  patruzeci  de  ani,  poate  mai  în  vârstă.  Era  pe 
jumătate  chel,  dar  obrajii  şi  bărbia  îi  erau  acoperite  de  o  mirişte  aspră, 
iar  pe  mâini  părul  îi  creştea  des,  răsărind  până  şi  pe  la  încheieturi. 

Lui  Tyrion  nu-i  plăcea  înfăţişarea  lui.  Ii  plăcea  şi  mai  puţin  ursul 
mare  şi  negru  de  pe  tunică.  Lână.  Poartă  lână,  chiar  în  căldura  asta. 
Cine  altul  decât  un  cavaler  ar  fi  atât  de  nebun? 

-  Cât  de  plăcut  e  să  aud  Limba  Comună  atât  de  departe  de  casă,  se 
forţă  să  spună.  Dar  mă  tem  că  m-ai  confundat.  Numele  meu  este 
Hugor  Hill.  Pot  să  te  cinstesc  cu  o  cupă  de  vin,  prietene? 

-  Am  băut  destul.  Cavalerul  îmbrânci  târfa  şi  se  ridică  în  picioare. 
Centura  săbiei  îi  atârna  într-un  cui,  lângă  el.  O  coborî  şi  scoase  lama. 
Oţelul  foşni  pe  pielea  centurii.  Târfele  priveau  avide,  cu  lumina 
lumânărilor  scânteindu-le  în  ochi.  Proprietarul  dispăruse.  Eşti  al  meu, 
Hugor,  zise  cavalerul. 

Tyrion  nu-1  putea  întrece  la  fugă,  după  cum  nu-1  putea  birui  în 
luptă.  Aşa  beat  cum  era,  nu  putea  nici  măcar  să  spere  că-1  poate  întrece 
în  isteţime. 

-  Şi  ce-ai  de  gând  să  faci  cu  mine?  întrebă  el,  desfăcându-şi  braţele. 

-  Să  te  dau  pe  mâna  reginei,  răspunse  cavalerul. 


DAENERYS 


Galazza  Galare  sosi  la  Marea  Piramidă  însoţită  de  o  duzină  de  Graţii 
Albe,  fete  de  obârşie  nobilă,  încă  prea  tinere  ca  să-şi  fi  făcut  anul  de  slujire 
în  grădinile  plăcerilor  din  templu.  Formau,  împreună,  un  tablou  frumos: 
mândra  bătrână,  înveşmântată  în  verde  din  cap  până-n  picioare,  înconju- 
rată de  fetele  în  straie  şi  voaluri  albe,  purtându-şi  armura  inocenţei. 

Regina  le  întâmpină  cu  căldură,  apoi  o  chemă  pe  Missandei  să  se 
ocupe  de  masa  şi  de  conversaţia  fetelor,  cât  timp  ea  şi  Graţia  Verde 
luau  cina  între  patru  ochi. 

Bucătarii  ei  le  pregătiseră  o  mâncare  savuroasă:  miel  cu  miere, 
înmiresmat  cu  mentă  pisată  şi  servit  cu  micile  ciuperci  verzi  care-i 
plăceau  atât  de  mult.  Doi  dintre  ostaticii  preferaţi  ai  lui  Dany  serviră 
mâncarea  şi  se  îngrijiră  ca  pocalurile  să  fie  mereu  pline:  o  fetiţă  cu  ochi 
de  căprioară  pe  nume  Qezza  şi  un  băiat  firav,  Grazhar.  Erau  frate  şi 
soră  şi  veri  ai  Graţiei  Verzi,  care  îi  întâmpină  cu  sărutări,  când  păşi 
înăuntru  şi  îi  întrebă  dacă  au  fost  cuminţi. 

-  Sunt  foarte  drăgălaşi,  amândoi,  o  asigură  Dany.  Qezza  îmi  cântă 
uneori.  Are  o  voce  minunată.  Iar  Ser  Barristan  i-a  iniţiat  pe  Grazhar 
şi  pe  ceilalţi  băieţi  în  arta  cavalerismului  apusean. 

-  Sunt  de-un  sânge  cu  mine,  explică  Graţia  Verde,  în  timp  ce 
Qezza  îi  umplea  cupa  cu  vin  roşu,  închis  la  culoare.  Mă  bucur  să  ştiu 


398 


GEORGE  R.R.  MARTIN 


că  sunt  pe  placul  Luminăţiei  Tale.  Sper  că  pot  fi  şi  eu  la  fel.  Părul  bătrâ- 
nei era  alb,  pielea  subţire  ca  pergamentul,  dar  anii  nu-i  umbriseră  ochii. 
Erau  verzi,  asemenea  veşmintelor  ei,  ochi  trişti,  plini  de  înţelepciune. 
Dacă-mi  îngădui  s-o  spun,  înălţimea  Ta  arată...  obosită.  Dormi? 
Dany  abia  reuşi  să-şi  stăpânească  râsul. 

-  Nu  prea  bine.  Azi-noapte,  trei  galere  qartheene  au  venit  pe 
Skahazadhan  în  sus,  la  adăpostul  întunericului.  Oamenii  Mamei  au 
slobozit  săgeţi  de  foc  spre  pânzele  lor  şi  le-au  aruncat  vase  cu  smoală 
fierbinte  pe  punţi,  dar  galerele  au  trecut  iute  şi  n-au  suferit  nicio 
stricăciune  importantă.  Qartheenii  intenţionează  să  ne  închidă  râul, 
aşa  cum  au  închis  şi  golful.  Şi  nu  mai  sunt  singuri.  Li  s-au  alăturat  trei 
galere  din  Noul  Ghis  şi  o  caracă  din  Tolos.  Tolosii  întâmpinaseră 
propunerea  de  alianţă  a  lui  Daenerys  numind-o  târfă  şi  cerându-i 
imperativ  să  dea  înapoi  Meereenul  Marilor  Stăpâni.  Chiar  şi  asta  era 
de  preferat  răspunsului  pe  care  cei  din  Mantarys  i-1  trimiseseră,  cu  o 
caravană,  într-un  cufăr  de  cedru.  înăuntru,  găsise  capetele  celor  trei 
soli  ai  săi,  murate.  Poate  că  zeii  tăi  ne  pot  ajuta,  continuă  ea.  Roagă-i 
să  trimită  o  furtună  care  să  le  măture  galerele  din  golf. 

-  Am  să  mă  rog  şi  am  să  aduc  ofrande.  Poate  că  zeii  Ghisului  mă  vor 
auzi.  Galazza  Galare  sorbi  din  vin,  dar  nu-şi  dezlipi  ochii  de  la  Dany. 
Furtunile  se  dezlănţuie  şi  între  ziduri,  nu  doar  în  exteriorul  lor.  Alţi 
sclavi  eliberaţi  au  murit  astă-noapte,  sau  cel  puţin  aşa  mi  s-a  spus.  Trei. 
Cuvântul  îi  lăsă  un  gust  amar.  Laşii  au  dat  buzna  peste  nişte  ţesătoare, 
sclave  eliberate  care  nu  făcuseră  nimănui  niciun  rău.  Doar  făureau 
lucruri  frumoase.  Deasupra  patului  meu  atârnă  o  tapiserie  pe  care  mi-au 
dăruit-o  ele.  Fiii  Harpiei  le-au  distrus  războiul  de  ţesut  şi  le-au  siluit 
înainte  să  le  taie  beregata. 

-  Am  auzit  şi  noi  asta.  Şi,  totuşi,  Luminăţia  Ta  a  găsit  puterea  să 
răspundă  măcelului  cu  milostenie.  N-ai  făcut  rău  niciunuia  dintre 
nobilii  copii  pe  care-i  ţii  ostatici. 

-  Deocamdată,  nu.  Dany  se  ataşase  de  micii  ei  pupili.  Unii  erau  sfioşi, 
alţii  îndrăzneţi,  unii  drăgălaşi,  alţii  ursuzi,  dar  cu  toţii  erau  nevinovaţi 

Dacă-mi  omor  paharnicii,  cine  o  să-mi  mai  toarne  vinul  şi-o  să  mă  mai 
servească  la  masă?  întrebă  ea,  încercând  o  glumă. 
Preoteasa  nu  zâmbi. 

-  Se  spune  că  Ţeastă-Rasă  vrea  să-i  dea  hrană  dragonilor.  Viaţă  pentru 
viaţă.  Pentru  fiecare  Fiară  de  Bronz  ucisă,  vrea  moartea  unui  copil. 

Dany  îşi  învârti  mâncarea  prin  farfurie.  Nu  îndrăznea  să  se  uite  către 
locul  în  care  stăteau  Grazhar  şi  Qezza,  de  teamă  să  nu  izbucnească  în 
plâns.  Ţeastă-Rasă  are  o  inimă  mai  aspră  decât  mine.  Se  certaseră  din 
cauza  ostaticilor  de  multe  ori. 

-  Fiii  Harpiei  râd  în  piramidele  lor,  spusese  Skahaz,  chiar  în  dimi- 
neaţa aceea.  La  ce  folosesc  ostaticii,  dacă  nu  le  iei  capetele? 

In  ochii  lui,  ea  era  doar  o  femeie  slabă.  Hazzea  a  fost  de-ajuns.  La  ce 
foloseşte  pacea,  dacă  trebuie  cumpărată  cu  sângele  copiilor? 

-  Ei  nu  poartă  nicio  vină  pentru  aceste  crime,  îi  răspunse  Dany,  cu 
glas  pierit,  Graţiei  Verzi.  Nu  sunt  o  regină-măcelar. 

-  Şi  pentru  asta  Meereenul  îţi  mulţumeşte,  zise  Galazza  Galare. 
Am  auzit  că  Regele  Măcelar  al  Astaporului  e  mort. 

-  Ucis  de  propriii  lui  soldaţi,  când  le-a  ordonat  să  atace  Yunkaiul. 
Cuvintele  îi  lăsau  un  gust  amar.  Nici  nu  s-a  răcit  bine,  că  un  altul  i-a 
luat  locul,  continuă  Daenerys.  Cleon  al  Doilea,  îşi  zicea.  A  rezistat 
opt  zile  până  i-a  fost  tăiată  beregata.  Ucigaşul  lui  a  revendicat  coroana. 
La  fel  şi  concubina  primului  Cleon.  Regele  Taie-Beregată  şi  Regina 
Târfă,  aşa  i-au  numit  astaporii.  Susţinătorii  lor  se  luptă  pe  străzi,  în 
timp  ce  yunkaii,  cu  mercenarii  lor,  aşteaptă  în  exteriorul  zidurilor. 

-  Sunt  vremuri  cumplite,  Luminăţia  Ta.  Pot  îndrăzni  să-ţi  dau  un  sfat? 

-  Ştii  cât  de  mult  preţuiesc  înţelepciunea  ta. 

-  Atunci  ia  aminte  la  vorbele  mele  şi  mărită-te. 

-  Ah!  Dany  se  aşteptase  asta. 

-  Te-am  auzit  adesea  spunând  că  eşti  doar  o  fetişcană.  Uitându-mă 
la  tine,  pari  încă  doar  o  copilă,  prea  tânără  şi  firavă  ca  să  înfrunţi 
asemenea  încercări  de  una  singură.  Ai  nevoie  de  un  rege  alături,  să  te 
ajute  să  porţi  astfel  de  poveri. 

Dany  străpunse  o  ciozvârtă  de  miel.  Luă  o  muşcătură,  mestecă  încet. 

-  Spune-mi,  poate  acest  rege  să-şi  umfle  obrajii  şi  să  sufle,  împingând 
galerele  lui  Xaro  înapoi  în  Qarth?  Poate  să  bată  din  palme  şi  să  oprească 
asediul  asupra  Astaporului?  Poate  să-mi  sature  copiii  şi  să  readucă  pacea 
pe  străzile  mele? 

-  Tu  poţi?  întrebă  Graţia  Verde.  Un  rege  nu  e  un  zeu,  dar  sunt 
multe  lucruri  pe  care  le  poate  face  un  bărbat  puternic.  Când  te  privesc, 
oamenii  mei  văd  o  cuceritoare  venită  de  peste  mări  şi  ţări  să  ne  ucidă  şi 
să  ne  înrobească  pruncii.  Un  rege  ar  putea  să  schimbe  asta.  Cu  un  rege 
de  obârşie  nobilă,  de  sânge  pur  ghiscari,  oraşul  ţi-ar  accepta  stăpânirea 
ta.  Altminteri,  mă  tem  că  domnia  ta  se  va  sfârşi  aşa  cum  a  început,  cu 
sânge  şi  foc. 

Dany  învârti  mâncarea  prin  farfurie. 

-  Şi  pe  cine  ar  vrea  zeii  Ghisului  să  iau  drept  rege  şi  consort? 

-  Pe  Hizdahr  zo  Loraq,  răspunse  Galazza  Galare,  fără  şovăire. 
Dany  nu  se  osteni  să  mimeze  surprinderea. 

-  De  ce  Hizdahr?  Skahaz  este  şi  el  de  obârşie  nobilă. 

-  Skahaz  este  un  Kandaq,  în  timp  ce  Hizdahr  este  un  Loraq. 
Luminăţia  Ta  mă  va  ierta,  însă  doar  cineva  care  nu  e  ghiscari  nu 
înţelege  diferenţa.  Am  auzit  adesea  spunându-se  că  îţi  curge  prin  vene 
sângele  lui  Aegon  Cuceritorul,  al  lui  Jaehaerys  înţeleptul  şi  al  lui 
Daeron  Dragonul.  Nobilul  Hizdahr  este  din  sângele  lui  Mazdhan 
Magnificul,  al  lui  Hazrak  Chipeşul  şi  al  lui  Zharaq  Eliberatorul. 

-  Străbunii  lui  sunt  morţi,  ca  şi  ai  mei.  Le  va  ridica  Hizdahr 
umbrele  să  apere  Meereenul  de  duşmani?  Am  nevoie  de  un  bărbat  cu 
corăbii  şi  săbii.  Tu  îmi  oferi  strămoşi. 

-  Suntem  un  popor  din  vechime.  Strămoşii  lui  sunt  importanţi 
pentru  noi.  Căsătoreşte-te  cu  Hizdahr  zo  Loraq  şi  dăruieşte-i  un  fiu, 
al  cărui  tată  va  fi  harpia  şi  a  cărui  mamă  va  fi  dragonul.  In  el,  profeţiile 
se  vor  împlini  şi  vrăjmaşii  tăi  se  vor  topi  ca  zăpada. 

Va  fi  armăsarul  care  călăreşte  lumea.  Dany  ştia  cum  era  cu  profeţiile. 
Erau  vorbe,  iar  vorbele  erau  vânt.  N-avea  să  existe  niciun  fiu  al  lui  Loraq, 

niciun  moştenitor  care  să  unească  dragonul  şi  harpia.  Când  soarele  va 
răsări  la  vest  şi  va  apune  la  est,  când  mările  se  vor  usca  şi  munţii  se  vor 
spulbera  în  vânt,  ca  frunzele.  Doar  atunci  avea  să  reînvie  pântecele  ei... 

...dar  Daenerys  Targaryen  avea  şi  alţi  copii,  zeci  de  mii,  care  au 
întâmpinat-o  cu  urale,  numind-o  mama  lor,  când  le-a  zdrobit  lan- 
ţurile. Se  gândea  la  Scutul  Neclintit,  la  fratele  lui  Missandei,  la  femeia 
Rylona  Rhee,  care  cântase  atât  de  minunat  la  harpă.  Nicio  căsătorie 
n-avea  să-i  aducă  înapoi,  dar,  dacă  un  soţ  putea  să  pună  capăt  măcelului, 
atunci  era  datoare  faţă  de  morţii  ei  să  se  mărite. 

Dacă  mă  mărit  cu  Hizdahr,  oare  Skahaz  se  va  întoarce  împotriva  mea? 
Avea  mai  mare  încredere  în  Skahaz  decât  în  Hizdahr,  dar  Ţeastă-Rasă 
ar  fi  fost  un  dezastru  ca  rege.  Era  prea  iute  la  mânie  şi  prea  anevoie 
iertător.  Nu  vedea  niciun  folos  să  se  mărite  cu  un  bărbat  care  stârnea  la 
fel  de  multă  ură  ca  ea.  Hizdahr  era  un  om  respectat,  din  câte  îşi  putea 
da  seama. 

-  Ce  părere  are  presupusul  meu  soţ  despre  asta?  întrebă  ea.  Ce  gân- 
deşte despre  mine? 

-  înălţimea  Ta  nu  trebuie  decât  să-1  întrebe.  Nobilul  Hizdahr  aşteaptă 
jos.  Trimite  după  el,  dacă  doreşti. 

Iţipermiţi  cam  multe,  preoteaso,  gândi  regina,  dar  îşi  înghiţi  furia  şi 
se  strădui  să  zâmbească. 

-  De  ce  nu?  II  chemă  pe  Ser  Barristan  şi  îi  spuse  bătrânului  cavaler  să 
i-1  aducă  pe  Hizdahr.  E  un  urcuş  lung.  Porunceşte-le  Nepătaţilor 
să-1  ajute. 

Când  nobilul  ajunse  la  capătul  ascensiunii  sale,  Graţia  Verde 
terminase  deja  de  mâncat. 

-  Dacă  Măreţia  Ta  e  de  acord,  eu  am  să  plec.  Tu  şi  nobilul  Hizdahr 
aveţi  multe  de  discutat,  nu  mă  îndoiesc.  Bătrâna  îşi  şterse  o  picătură 
de  miere  de  pe  buze,  îi  sărută  pe  Qezza  şi  pe  Grazhar  pe  frunte,  la 
despărţire,  şi  îşi  potrivi  vălul  de  mătase  peste  faţă.  Am  să  mă  întorc 
la  Templul  Graţiilor  şi  am  să  mă  rog  ca  zeii  să-i  arate  reginei  mele 
calea  înţelepciunii. 

Când  preoteasa  plecă,  Dany  o  lăsă  pe  Qezza  să-i  umple  din  nou 
cupa,  concedie  copiii  şi  porunci  să  fie  poftit  înăuntru  Hizdahr  zo  Loraq. 
Şi  dacă  îndrăzneşte  să  spună  o  singură  vorbă  despre  nepreţuitele  lui  arene 
de  luptă,  s-ar  putea  sâ-l  arunc  de  pe  terasă. 

Hizdahr  purta  un  veşmânt  simplu,  verde,  pe  sub  o  vestă  matlasată. 
Se  înclină  adânc,  când  intră,  cu  o  expresie  solemnă  pe  faţă. 

-  N-ai  niciun  zâmbet  pentru  mine?  îl  întrebă  Dany.  Sunt  chiar  atât 
de  înfricoşătoare? 

-  Devin  întotdeauna  solemn  în  prezenţa  unei  asemenea  frumuseţi. 
Era  un  început  bun. 

-  Bea  cu  mine.  Dany  îi  umplu  chiar  ea  cupa.  Ştii  de  ce  te  afli  aici. 
Se  pare  că  Graţia  Verde  crede  că,  dacă  te  iau  de  bărbat,  toate  necazurile 
mele  vor  dispărea. 

-  N-aş  face  niciodată  o  afirmaţie  atât  de  îndrăzneaţă.  Oamenii  sunt 
născuţi  să  lupte  şi  să  sufere.  Necazurile  noastre  nu  se  sfârşesc  decât 
atunci  când  murim.  Totuşi,  pot  să-ţi  fiu  de  folos.  Am  aur,  prieteni  şi 
influenţă  şi  sângele  Vechiului  Ghis  îmi  curge  prin  vene.  Deşi  nu  m-am 
însurat  niciodată,  am  doi  copii  naturali,  un  băiat  şi  o  fată,  aşadar  pot 
să-ţi  dăruiesc  moştenitori.  Pot  să  împac  oraşul  cu  domnia  ta  şi  să  pun 
capăt  măcelului  care  are  loc  pe  străzi  în  fiecare  noapte. 

-  Chiar  poţi?  Dany  îi  cercetă  ochii.  De  ce-ar  lăsa  deoparte  cuţitele 
Fiii  Harpiei  pentru  tine?  Eşti  unul  dintre  ei? 

-Nu? 

-  Mi-ai  spune  dacă  ai  fi? 
Hizdahr  râse. 

-Nu. 

-  Ţeastă-Rasă  are  metode  să  afle  adevărul. 

-  Nu  mă  îndoiesc  că  Skahaz  m-ar  face  să  mărturisesc  repede.  O  zi 
cu  el  şi  voi  fi  unul  dintre  Fiii  Harpiei.  Două  zile  şi  voi  fi  Harpia  însăşi. 
Trei,  şi  se  va  dovedi  că  ţi-am  ucis  şi  tatăl,  în  Regatele  Apusului,  pe 
când  eram  doar  un  copil.  Apoi  mă  va  trage  într-o  ţeapă  şi  mă  vei  putea 
privi  murind...  dar  după  aceea,  omorurile  vor  continua.  Hizdahr  se 

aplecă  spre  ea:  Sau  poţi  să  te  măriţi  cu  mine  şi  să  mă  laşi  să  încerc  să 
le  opresc. 

-  De  ce-ai  vrea  să  mă  ajuţi?  Pentru  coroană? 

-  Mi-ar  sta  bine  cu  o  coroană  pe  cap,  n-am  să  tăgăduiesc  asta.  Dar 
e  mai  mult  de-atât.  E  atât  de  ciudat  să  vreau  să-mi  protejez  propriul 
neam,  aşa  cum  îţi  protejezi  tu  sclavii  eliberaţi?  Meereenul  nu  poate  să 
mai  îndure  încă  un  război,  Luminăţia  Ta. 

Era  un  răspuns  bun.  Şi  cinstit. 

-  N-am  vrut  niciodată  război.  Am  apărat  cândva  Yunkaiul  şi  am 
cruţat  oraşul,  când  aş  fi  putut  să-1  pustiesc.  Am  refuzat  să  mă  alături 
Regelui  Cleon,  când  a  năvălit  asupra  yunkailor.  Chiar  şi  acum,  cu 
Astaporul  asediat,  nu  m-am  implicat.  Iar  Qarthul...  nu  le-am  făcut 
niciodată  vreun  rău  qartheenilor... 

-  Nu,  nu  cu  intenţie,  dar  Qarthul  este  un  oraş  de  negustori,  care 
iubesc  zornăitul  monedelor  de  argint  şi  scânteierea  aurului  galben. 
Când  le-ai  strivit  comerţul  cu  sclavi,  lovitura  s-a  simţit  de  la  Westeros 
până  la  Asshai.  Qarthul  se  sprijină  pe  sclavii  lui.  La  fel  şi  Tolosul, 
Noul  Ghis,  Lysul,  Tyroshul,  Volantisul...  lista  e  lungă,  regina  mea. 

-  N-au  decât  să  vină.  In  mine  vor  găsi  un  duşman  mai  neînduplecat  de- 
cât Cleon.  Aş  prefera  să  pier  luptând  decât  să-i  redau  pe  copiii  mei  sclaviei. 

-  Ar  putea  să  mai  existe  o  cale.  Cred  că  yunkaii  pot  fi  convinşi  să 
îngăduie  tuturor  sclavilor  tăi  eliberaţi  să  rămână  liberi,  dacă  Măreţia 
Tava  fi  de  acord  ca  Oraşul  Galben  să  poată  face  nestingherit  negoţ  cu 
sclavi  şi  să-i  antreneze.  Nu  e  nevoie  să  mai  curgă  sânge. 

-  In  afară  de  sângele  sclavilor  cu  care  yunkaii  vor  face  negoţ  şi  pe 
care  îi  vor  antrena,  punctă  Dany,  dar  îşi  dădea  seama  de  adevărul 
vorbelor  lui.  S-ar  putea  să  fie  cel  mai  bun  deznodământ  la  care  putem 
spera.  N-ai  spus  că  mă  iubeşti. 

-  Am  să  te  iubesc,  dacă  doreşti,  Luminăţia  Ta. 

-  Acesta  nu  e  răspunsul  unui  bărbat  îndrăgostit. 

-  Ce  e  dragostea?  Dorinţă?  Niciun  bărbat  întreg  n-ar  putea  să  te 
privească  şi  să  nu  te  dorească,  Daenerys.  Dar  nu  acesta  este  motivul 

pentru  care  vreau  să  mă  însor  cu  tine.  înainte  de  venirea  ta,  Meereenul 
trăgea  să  moară.  Conducătorii  noştri  erau  moşnegi  cu  mădularele  ofilite 
şi  babe  cu  praf  între  coapsele  zbârcite.  Stăteau  în  vârful  piramidelor  lor, 
sorbind  vin  de  piersici  şi  vorbind  despre  gloria  Vechiului  Imperiu,  în 
timp  ce  secolele  treceau  şi  cărămizile  oraşului  se  sfărâmau  în  jurul  lor. 
Eram  încremeniţi  în  obiceiurile  şi  în  prudenţa  noastră,  până  când  ne-ai 
trezit  cu  foc  şi  sânge.  O  eră  nouă  a  sosit  şi  lucruri  noi  sunt  cu  putinţă. 
Mărită-te  cu  mine. 

E  plăcut  la  înfăţişare,  îşi  spuse  Dany,  şi  are  vorba  meşteşugită  a 
unui  rege. 

-  Sărută-mă,  îi  porunci. 

El  îi  luă  mâna  şi  îi  sărută  degetele. 

-  Nu  aşa.  Sărută-mă  ca  şi  cum  ţi-aş  fi  soţie. 

Hizdahr  o  cuprinde  pe  după  umeri,  cu  atâta  gingăşie  de  parcă  ar  fi 
fost  o  mică  pasăre.  Aplecându-se,  îşi  lipi  buzele  de  ale  ei.  Sărutul  lui 
fu  uşor,  uscat  şi  grăbit.  Dany  nu  simţi  niciun  fior. 

-  Să  te...  sărut  din  nou?  o  întrebă  el,  după  ce  isprăvi. 

-  Nu.  Pe  terasă,  în  bazinul  în  care  obişnuia  Dany  să  se  îmbăieze, 
peştişorii  îi  ciuguleau  picioarele.  Până  şi  ei  sărutau  cu  mai  multă 
înflăcărare  decât  Hizdahr  zo  Loraq.  Nu  te  iubesc. 

Hizdahr  ridică  din  umeri. 

-  Asta  poate  veni  cu  timpul.  De  multe  ori  se  întâmplă  aşa. 

Nu  cu  noi,  gândi  ea.  Nu  atât  timp  cât  Daario  e  atât  de  aproape.  Pe  el 
îl  vreau,  nu  pe  tine. 

-  Intr-o  bună  zi,  mă  voi  întoarce  la  Westeros,  să  revendic  Cele 
Şapte  Regate  care  au  fost  ale  tatălui  meu. 

-  Intr-o  bună  zi,  vom  muri  cu  toţii,  dar  n-are  niciun  sens  să  trăim 
cu  gândul  morţii.  Prefer  să  mă  gândesc  doar  la  ziua  de  mâine. 

Dany  îşi  împreună  mâinile. 

-  Vorbele  sunt  vânt,  chiar  şi  cuvinte  precum  iubire  şi  pace.  Mă 
încred  mai  mult  în  fapte.  In  Cele  Şapte  Regate  ale  mele,  cavalerii 
pornesc  în  misiuni  îndrăzneţe,  ca  să  se  dovedească  demni  de  fecioarele 

pe  care  le  iubesc.  Caută  săbii  magice,  cufere  cu  aur,  coroane  furate 
din  tezaurul  unui  dragon. 
Hizdahr  arcui  o  sprânceană. 

-  Singurii  dragorii  pe  care-i  cunosc  sunt  ai  tăi,  iar  săbiile  magice  sunt 
şi  mai  puţine.  Am  să-ţi  aduc  bucuros  inele,  coroane  şi  cufere  cu  aur, 
dacă  asta  ţi-e  dorinţa. 

-  Pacea  e  dorinţa  mea.  Spui  că  mă  poţi  ajuta  să  pun  capăt  măcelului 
care  se  petrece  noapte  de  noapte  pe  străzile  mele.  Eu  spun:  Fă-o!  Pune 
capăt  acestui  război  din  umbră,  lordul  meu.  Aceasta  este  misiunea  ta. 
Dă-mi  nouăzeci  de  zile  şi  nouăzeci  de  nopţi  fără  nicio  crimă  şi  voi  şti 
că  eşti  demn  de  un  tron.  Poţi  face  asta? 

Hizdhar  o  privi  gânditor. 

-  Nouăzeci  de  zile  şi  nouăzeci  de  nopţi  fără  niciun  cadavru  şi  în  cea 
de-a  nouăzeci  şi  una  ne  căsătorim? 

-  Poate,  răspunse  Dany,  cu  un  aer  sfios.  Dar  se  ştie  că  tinerele  fete 
sunt  capricioase.  S-ar  putea  să-mi  doresc,  totuşi,  o  sabie  magică. 

Hizdahr  râse. 

-  Atunci  vei  avea  şi  asta,  Luminăţia  Ta.  Dorinţa  ta  e  poruncă 
pentru  mine.  Ai  face  bine  să-i  spui  seneşalului  să  înceapă  pregătirile 
pentru  nuntă. 

-  Nimic  nu  i-ar  plăcea  mai  mult  nobilului  Reznak. 

Dacă  Meereenul  ar  afla  despre  perspectiva  unei  nunţi,  acest  lucru 
singur  i-ar  aduce  câteva  nopţi  de  linişte,  chiar  dacă  eforturile  lui 
Hizdahr  nu  duceau  la  nimic.  Ţeastă-Rasă  nu  va  fi  mulţumit  de  mine, 
dar  Reznak  mo  Reznak  va  dansa  de  bucurie.  Dany  nu  ştia  ce  o  îngrijora 
mai  mult.  Avea  nevoie  de  Skahaz  şi  de  Fiarele  de  Bronz  şi  ajunsese  să 
privească  toate  sfaturile  lui  Reznak  cu  neîncredere.  Fereşte-te  de  sene- 
şalul  parfumat.  Să fi  făcut  Reznak  cauză  comună  cu  Hizdahr  şi  cu  Graţia 
Verde,  întinzându-mi  o  cursă? 

Nici  nu  plecă  bine  Hizdahr,  că  Ser  Barristan  îşi  şi  făcu  apariţia 
lângă  ea,  în  mantia-i  lungă  şi  albă.  Anii  în  care  slujise  în  Garda  Regelui 
îl  învăţaseră  pe  cavalerul  alb  să  stea  neobservat  când  Daenerys  primea 

vizite,  dar  nu  era  niciodată  departe.  Ştie,  observă  ea  imediat,  şi  nuede 
acord.  Cutele  din  jurul  gurii  i  se  adânciseră. 

-  Aşadar,  îi  spuse  ea,  se  pare  că  s-ar  putea  să  mă  recăsătoresc. 
Te  bucuri  pentru  mine,  ser? 

-  Dacă  asta  ţi-e  porunca,  înălţimea  Ta. 

-  Hizdahr  nu  e  soţul  pe  care  l-ai  fi  ales  pentru  mine. 

-  Nu  e  treaba  mea  să-ţi  aleg  soţul. 

-  Nu,  îl  aprobă  ea,  dar  pentru  mine  e  important  să  înţelegi.  Oamenii 
mei  sângerează.  Mor.  O  regină  nu-şi  aparţine  sieşi,  ci  regatului.  Căsăto- 
rie ori  carnagiu,  acestea  sunt  alegerile  care-mi  stau  în  faţă.  O  nuntă  sau 
un  război. 

-  înălţimea  Ta,  pot  să  vorbesc  deschis? 

A 

-  întotdeauna. 

-  Există  o  a  treia  alegere. 

-  Westeros? 

Ser  Barristan  clătină  din  cap. 

-  Am  jurat  să  te  slujesc,  înălţimea  Ta,  şi  să  te  apăr  de  rele,  oriunde 
te-ai  duce.  Locul  meu  e  lângă  tine,  fie  aici,  fie  la  Debarcaderul  Regelui... 
dar  locul  tău  este  în  Westeros,  pe  Tronul  de  Fier  care  a  fost  al  tatălui 
tău.  Cele  Şapte  Regate  nu-1  vor  accepta  niciodată  pe  Hizdahr  zo  Loraq 
ca  rege. 

-  Nu  mai  mult  decât  o  va  accepta  Meereenul  pe  Daenerys  Targaryen 
ca  regină.  Graţia  Verde  are  dreptate  în  privinţa  asta.  Am  nevoie  de  un 
rege  alături,  un  rege  din  vechiul  sânge  ghiscari.  Altfel,  mă  vor  vedea 
mereu  ca  pe  o  barbară  crudă,  care  a  năvălit  pe  porţile  lor,  le-a  tras  rudele 
în  ţeapă  şi  le-a  furat  bogăţiile. 

-  In  Westeros  vei  fi  copilul  pierdut  care  se  întoarce  să  bucure  inima 
tatălui  său.  Oamenii  tăi  te  vor  întâmpina  cu  urale  şi  toţi  oamenii  buni 
te  vor  iubi. 

-  Westerosul  e  departe. 

-  Nu  se  va  apropia  dacă  zăboveşti  aici.  Cu  cât  mai  curând  părăsim 
locul  acesta... 

-  Ştiu.  Cu  adevărat.  Dany  nu  ştia  cum  să-1  facă  să  înţeleagă.  Voia 
Westerosul  la  fel  de  mult  ca  şi  el,  dar  prima  dată  trebuia  să  vindece 
Meereenul.  Nouăzeci  de  zile  sunt  multe,  zise  ea.  Poate  că  Hizdahr  va 
da  greş.  Şi  dacă  se  întâmplă  aşa,  încercarea  lui  îmi  oferă  timp.  Timp 
să  fac  alianţe,  să-mi  întăresc  apărarea,  să... 

-  Şi  dacă  nu  dă  greş?  Ce  vei  face  atunci,  înălţimea  Ta? 

-  îmi  voi  face  datoria.  Cuvântul  îi  căzu  rece  pe  limbă.  L-ai  văzut 
pe  fratele  meu  Rhaegar  însurându-se.  Spune-mi,  s-a  căsătorit  din 
dragoste  sau  din  datorie? 

Bătrânul  cavaler  ezită. 

-  Prinţesa  Elia  a  fost  o  femeie  bună,  înălţimea  Ta.  Era  blajină  şi 
deşteaptă,  cu  inima  blândă  şi  o  dulce  înţelepciune.  Ştiu  că  prinţul  era 
foarte  ataşat  de  ea.  Ataşat,  gândi  Dany.  Cuvântul  era  extrem  de  grăitor. 
Aş  putea  să  mă  ataşez  şi  eu  de  Hizdahr  zo  Loraq,  cu  timpul.  Poate.  Ser 
Barristan  continuă:  I-am  văzut  căsătorindu-se  şi  pe  tatăl  şi  mama  ta. 
Iartă-mă,  dar  între  ei  n-a  fost  pic  de  afecţiune  şi  regatul  a  plătit  scump 
pentru  asta,  regina  mea. 

-  De  ce  s-au  căsătorit,  dacă  nu  se  iubeau? 

-  Aşa  a  poruncit  bunicul  tău.  O  vrăjitoare  a  pădurilor  i-a  spus  că 
prinţul  promis  avea  să  fie  descendentul  lor. 

-  O  vrăjitoare  a  pădurilor?  Dany  era  uluită. 

-  A  venit  la  Curte,  cu  Jenny  de  la  Pietrele  Vechi.  O  făptură  piper- 
nicită, cu  înfăţişare  grotescă.  O  pitică,  au  spus  cei  mai  mulţi,  dar  îi 
era  dragă  Doamnei  Jenny,  care  susţinea  mereu  că  era  unul  dintre 
copiii  pădurii. 

-  Ce  s-a  întâmplat  cu  ea? 

-  A  ajuns  la  Castelul  Verii. 

Asta  suna  ca  o  osândă.  Dany  suspină. 

-  Lasă-mă  acum.  Sunt  foarte  obosită. 

-  Cum  porunceşti.  Ser  Barristan  se  înclină  şi  se  îndepărtă.  Dar  la 

A  A 

uşă  se  opri.  îmi  cer  iertare.  înălţimea  Ta  are  un  vizitator.  Să-i  spun  să 
revină  mâine? 

-  Cine  e? 

-  Naharis.  Ciorile  Furtunii  s-au  întors  în  oraş. 
Daario.  Inima  îi  tremură  în  piept. 

-  De  câtă  vreme  a...  când  a...? 
Daenerys  părea  să  nu  poată  rosti  cuvintele. 
Ser  Barristan  părea  să  înţeleagă. 

-  înălţimea  Ta  era  cu  preoteasa  cand  a  sosit.  Ştiam  că  n-ai  vrea  să 
fii  deranjată.  Veştile  căpitanului  pot  aştepta  până  mâine. 

-  Nu.  Cum  aş  putea  spera  sâ  adorm,  ştiindu-lpe  căpitanul  meu  atât 
de  aproape?  Trimite-1  imediat  sus.  Şi...  nu  voi  mai  avea  nevoie  de  tine 
în  seara  asta.  Voi  fi  în  siguranţă  cu  Daario.  O,  şi  cheamă-le  pe  Irri  şi 
pe  Jhiqui,  dacă  eşti  bun.  Şi  pe  Missandei.  Trebuie  sâ  mă  schimb,  sâ  mă 
fac  frumoasă. 

Le  spuse  asta  slujitoarelor  ei,  când  sosiră. 

-  Ce  doreşte  înălţimea  Ta  să  poarte?  întrebă  Missandei. 
Lumina  stelelor  şi  spuma  mării,  gândi  Dany,  un  voal  de  mătase  care 

să-mi  lase  sânul  stâng  dezgolit,  spre  încântarea  lui  Daario.  O,  şi  flori  în  păr. 
La  început,  când  s-au  cunoscut,  căpitanul  îi  aducea  flori  în  fiecare  zi, 
tocmai  din  Yunkai  şi  Meereen. 

-  Dă-mi  rochia  de  pânză  gri  cu  perle  pe  corsaj.  O,  şi  blana  mea  de 
leu  alb. 

Se  simţea  întotdeauna  mai  apărată,  înfăşurată  în  blana  de  leu  a 
lui  Drogo. 

Daenerys  îl  întâmpină  pe  căpitan  pe  terasă,  aşezată  pe  o  bancă  de 
piatră  sculptată,  sub  un  păr.  O  semilună  atârna  pe  cer,  deasupra 
oraşului,  însoţită  de  un  alai  de  mii  de  stele.  Daario  Naharis  intră 
ţanţoş.  Are  un  aer  ţanţoş  şi  când  stă  neclintit.  Căpitanul  purta  pantaloni 
strâmţi,  dungaţi,  vârâţi  în  cizme  înalte  din  piele  violet,  o  cămaşă  albă 
de  mătase  şi  o  vestă  din  inele  aurii.  Barba  sa  în  furculiţă  era  violet, 
mustaţa  sa  extravagantă,  aurie,  iar  buclele  lungi  erau  vopsite,  în  mod 
egal,  în  ambele  culori.  Pe  un  şold  îi  atârna  un  stilet,  pe  celălalt  un 
arakh  dothraki. 

-  Strălucitoare  regină,  glăsui  el,  te-ai  făcut  mai  frumoasă  în  absenţa 
mea.  Cum  e  posibil  aşa  ceva? 

Dany  era  obişnuită  cu  asemenea  elogii,  dar  complimentul  însemna 
cumva  mai  mult,  venit  de  la  Daario  decât  de  la  unii  ca  Reznak,  Xaro 
sau  Hizdahr. 

-  Căpitane.  Spune-ne  că  ai  făcut  treabă  bună  în  Lhazar.  Mi-a  fost 
atât  de  dor  de  tine! 

-  Căpitanul  tău  trăieşte  ca  să-şi  slujească  prea  cruda  regină. 
-Crudă? 

Lumina  lunii  scânteie  în  ochii  lui  Daario. 

-  Căpitanul  tău  aleargă  înaintea  tuturor  oamenilor  săi,  să-i  vadă 
cât  mai  repede  chipul,  doar  ca  să  fie  lăsat  să  se  stingă  de  dor,  în  timp 
ce  ea  mănâncă  miel  şi  ciuperci  cu  o  bătrână  ofilită. 

Nu  mi-a  spus  nimeni  că  eşti  aici,  gândi  Dany,  altfel  poate  că  aş  fi 
acţionat  prosteşte  şi  aş  fi  trimis  imediat  după  tine. 

-  Luam  cina  cu  Graţia  Verde,  zise  ea,  considerând  că  e  mai  bine  să 
nu  pomenească  de  Hizdahr.  Aveam  nevoie  urgentă  de  sfatul  ei  înţelept. 

-  Eu  am  o  singură  nevoie  urgentă:  Daenerys. 

-  Să  trimit  după  mâncare?  Trebuie  să-ţi  fie  foame. 

-  N-am  mâncat  de  două  zile,  dar  acum,  că  sunt  aici,  mi-e  de-ajuns 
să  mă  ospătez  cu  frumuseţea  ta. 

-  Frumuseţea  mea  n-o  să-ţi  umple  burta.  Dany  culese  o  pară  şi  i-o 
azvârli.  Mănâncă  asta. 

-  Dacă  regina  mea  porunceşte.  Daario  luă  o  muşcătură  din  pară,  cu 
dintele  de  aur  scânteind.  Sucul  i  se  prelinse  în  barba  violet. 

Fata  din  ea  îşi  dorea  dureros  de  mult  să-1  sărute.  Sărutările  lui  ar  fi 
aspre  şi  crude,  îşi  spuse,  şi  nu  i-arpăsa  dacă  aş  ţipa  sau  i-aş  porunci  să 
înceteze.  Dar  regina  din  ea  ştia  că  ar  fi  o  nebunie. 

-  Povesteşte-mi  despre  călătoria  ta. 
Daario  ridică  nepăsător  din  umeri. 

-  Yunkaii  au  trimis  nişte  mercenari  să  se  apropie  de  Trecătoarea 
Khyzai.  Lăncile  Lungi,  aşa  îşi  spun.  Am  năvălit  asupra  lor  noaptea  şi 

am  trimis  câţiva  în  iad.  în  Lhazar,  am  ucis  doi  dintre  comandanţii  mei 
fiindcă  au  uneltit  să  fure  pietrele  preţioase  şi  platoşa  de  aur  pe  care  mi 
le  încredinţase  regina  mea,  ca  daruri  pentru  Oamenii  Miei.  In  rest, 
totul  a  mers  aşa  cum  am  promis. 

-  Câţi  oameni  ai  pierdut  în  luptă? 

-  Nouă,  răspunse  Daario,  dar  o  duzină  dintre  Lăncile  Lungi  au  decis 
că  preferă  să  fie  Ciori  ale  Furtunii  decât  cadavre,  aşa  că  am  ajuns,  până 
la  urmă,  cu  trei  mai  mulţi.  I-am  asigurat  că  vor  trăi  mai  mult  luptând  cu 
dragonii  tăi  decât  împotriva  lor  şi  au  înţeles  înţelepciunea  vorbelor  mele. 

Asta  o  făcu  să  se  îngrijoreze. 

-  S-ar  putea  să  spioneze  pentru  Yunkai. 

-  Sunt  prea  proşti  ca  să  fie  spioni.  Nu-i  cunoşti. 

-  Nici  tu.  Ai  încredere  în  ei? 

-  Am  încredere  în  toţi  oamenii  mei.  De-aici  şi  până  unde  pot 
scuipa.  Daario  scuipă  o  sămânţă  şi  îi  zâmbi,  cu  un  aer  neîncrezător. 
Să-ţi  aduc  capetele  lor?  O  voi  face,  dacă  porunceşti.  Unul  e  pleşuv  şi 
doi  au  cozi,  iar  unul  îşi  vopseşte  barba  în  patru  culori.  Care  spion  ar 
purta  o  asemenea  barbă,  te-ntreb?  Trăgătorul  cu  praştia  poate  să  vâre 
o  piatră  în  ochiul  unui  ţânţar,  de  la  patruzeci  de  paşi,  iar  cel  hidos  se 
pricepe  la  cai,  dar  dacă  regina  mea  spune  că  trebuie  să  moară... 

-  N-am  zis  asta.  Eu,  doar...  Ai  grijă  să  nu-i  pierzi  din  ochi,  atâta  tot. 
Se  simţi  ridicolă  că  spusese  asta.  întotdeauna  se  simţea  uşor  ridicolă  în 
preajma  lui  Daario.  Stângace  şi  copilăroasă  şi  înceată  la  minte.  Oare  ce  crede 
despre  mine?  Schimbă  subiectul:  Oamenii  Miei  ne  vor  trimite  mâncare? 

-  Grânele  vor  sosi  pe  Skahazadhan  cu  şlepul,  regina  mea,  şi  alte 
provizii  cu  caravana,  peste  Khyzai. 

-  Nu  pe  Skahazadhan.  Râul  ne-a  fost  închis.  Mările,  la  fel.  Trebuie 
să  fi  văzut  corăbiile  în  golf.  Qartheenii  au  alungat  o  treime  din  flota  de 
pescuit  şi  au  pus  stăpânire  pe  altă  treime.  Ceilalţi  sunt  prea  speriaţi  ca 
să  părăsească  portul.  Puţinul  negoţ  pe  care-1  mai  făceam  a  fost  blocat. 

Daario  azvârli  codiţa  perei. 

-  Qartheenii  au  lapte  în  vene.  Lasă-i  să-ţi  vadă  dragonii  şi  vor  fugi. 

Dany  nu  voia  să  vorbească  despre  dragoni.  Fermierii  încă  veneau 
la  Curtea  ei,  cu  oase  carbonizate,  plângându-se  despre  oile  pierdute, 
deşi  Drogon  nu  se  întorsese  în  oraş.  Unii  declarau  că  l-au  văzut  la 
nord  de  râu,  deasupra  ierbii  Mării  Dothraki.  Viserion  îşi  muşcase  unul 
dintre  lanţuri;  el  şi  Rhaegal  deveneau  tot  mai  sălbatici,  pe  zi  ce  trecea. 
O  dată,  uşile  de  fier  se  înroşiseră  ca  para  focului,  după  cum  i-au  spus 
Nepătaţii,  şi  nimeni  nu  a  îndrăznit  să  le  atingă  o  zi  întreagă. 

-  Astaporul  e  şi  el  sub  asediu...,  continuă  Dany. 

-  Asta  ştiam.  Unul  dintre  oamenii  Lăncilor  Lungi  a  supravieţuit  să 
ne  povestească  despre  oameni  care  se  mâncau  unul  pe  altul  în  Oraşul 
Roşu.  Spunea  că  va  veni  în  scurt  timp  şi  rândul  Meereenului,  aşa  că  i-am 
tăiat  limba  şi  i-am  dat-o  unui  câine  galben.  Niciun  câine  nu  mănâncă 
limba  unui  mincinos.  Când  animalul  a  mâncat-o  pe-a  lui,  am  ştiut  că  a 
omul  spus  adevărul. 

-  Am  război  şi  în  interiorul  oraşului.  Daenerys  îi  povesti  despre 
Fiii  Harpiei  şi  despre  Fiarele  de  Bronz,  despre  sângele  de  pe  cărămizi. 
Sunt  înconjurată  de  duşmani,  între  zidurile  oraşului  şi  în  afara  lor. 

-  Atacă,  sugeră  el  imediat.  Un  om  înconjurat  de  duşmani  nu  se 
poate  apăra.  încearcă  numai,  şi  securea  te  va  izbi  în  spate  în  timp  ce 
încerci  să  te  fereşti  de  sabie.  Nu.  Când  ai  de  înfruntat  mulţi  inamici, 
alege-1  pe  cel  mai  slab,  omoară-1,  treci  peste  el  şi  evadează. 

-  Unde  ar  trebui  să  evadez? 

-  In  patul  meu.  In  braţele  mele.  In  inima  mea. 

Mânerele  armelor  lui  Daario,  arakhul  şi  stiletul,  erau  făurite  în 
forma  unor  femei  de  aur,  goale  şi  destrăbălate.  îşi  trecu  degetele  peste 
ele,  într-un  fel  extrem  de  obscen  şi  afişă  un  zâmbet  pervers. 

Dany  simţi  sângele  năvălindu-i  în  obraji.  Era  aproape  ca  şi  când  ar 
fi  mângâiat-o  pe  ea.  M-ar  considera  şi  pe  mine  destrăbălată,  dacă  l-aş 
trage  în  patul  meu?  Daario  o  făcea  să-şi  dorească  să  fie  târfa  lui.  N-am 
să-l  mai  primesc  niciodată  singură.  Eprea  periculos  să-l  am  în  preajmă. 

-  Graţia  Verde  spune  că  trebuie  să-mi  iau  un  rege  ghiscari,  zise  ea, 
tulburată.  Mă  îndeamnă  să  mă  mărit  cu  nobilul  Hizdahr  zo  Loraq. 

-  Cu  el?  Daario  chicoti.  De  ce  nu  cu  Viermele  Cenuşiu,  dacă  vrei 
un  eunuc  în  pat?  Vrei  un  rege? 

Pe  tine  te  vreau. 

-  Vreau  pace.  I-am  dat  lui  Hizdahr  nouăzeci  de  zile  să  pună  capăt 
omorurilor.  Dacă  reuşeşte,  am  să-1  iau  de  bărbat. 

-  Ia-mă  pe  mine  de  bărbat  şi  am  să  reuşesc  în  nouă.  Ştii  că  nu  poţi 
face  asta,  îi  veni  ei  să  spună.  Te  lupţi  cu  umbre,  când  ar  trebui  să  te 
lupţi  cu  oamenii  cărora  le  aparţin,  continuă  Daario.  Omoară-i  pe  toţi 
şi  ia-le  comorile.  Şopteşte  o  poruncă  şi  Daario  al  tău  îţi  va  clădi  un 
morman  din  capetele  lor,  mai  înalt  decât  această  piramidă. 

-  Dacă  aş  şti  cine  sunt... 

-  Zhak  şi  Pahl  şi  Merreq.  Ei,  şi  toţi  ceilalţi.  Marii  Stăpâni.  Cine  alţii? 
E  pe  cât  de  sângeros  pe-atât  de  îndrăzneţ. 

-  N-avem  nicio  dovadă  că  e  mâna  lor.  Vrei  să-mi  măcelăresc  supuşii? 

-  Supuşii  tăi  te-ar  măcelări  bucuroşi. 

Fusese  plecat  atât  timp!  Dany  aproape  uitase  cine  era.  Mercenarii 
erau  perfizi  din  fire,  îşi  reaminti  ea.  Nestatornici,  necredincioşi,  brutali 
Nu  va  fi  niciodată  mai  mult  decât  ceea  ce  este.  Nu  va  fi  niciodată  din 
plămada  regilor. 

-  Piramidele  sunt  puternice,  îi  explică  ea.  Cucerirea  lor  ne-ar  costa 
scump.  In  clipa  în  care  vom  ataca  una,  celelalte  se  vor  ridica 
împotriva  noastră. 

-  Atunci  scoate-i  afară  din  piramidele  lor  cu  un  pretext  oarecare. 
O  nuntă  ar  putea  fi  de  folos.  De  ce  nu?  Promite-i  lui  Hizdahr  mâna 
ta  şi  toţi  Marii  Stăpâni  vor  veni  să  te  vadă  măritată.  Când  se  vor  aduna 
în  Templul  Graţiilor,  lasă-ne  să  năvălim  asupra  lor. 

Dany  era  îngrozită.  E  un  monstru.  Un  monstru  galant,  dar  tot  monstru. 

-  Mă  confunzi  cu  Regele  Măcelar? 

-  Mai  bine  măcelar  decât  carne.  Toţi  regii  sunt  măcelari.  Să  fie 
reginele  atât  de  diferite? 

-  Această  regină  este. 
Daario  ridică  din  umeri. 

-  Majoritatea  reginelor  n-au  alt  ţel  decât  să  încălzească  patul  unui 
rege  şi  să-i  aducă  pe  lume  copii.  Dacă  o  asemenea  regină  vrei  să  fi,  mai 
bine  mărită-te  cu  Hizdahr. 

Furia  ei  izbucni. 

-  Ai  uitat  cine  sunt? 

-  Nu.  Tu  ai  uitat? 

Vtserys  ar  fi  poruncit  să  i  se  taie  capul  pentru  o  asemenea  insolenţă. 

-  Sunt  sângele  dragonilor.  Să  nu  îndrăzneşti  să-mi  dai  mie  lecţii. 
Când  Dany  se  ridică,  blana  de  leu  îi  alunecă  de  pe  umeri  şi  căzu  pe 
podea.  Lasă-mă  singură. 

Daario  făcu  o  largă  plecăciune. 

-  Trăiesc  ca  să  mă  supun. 

După  ce  plecă,  Daenerys  îl  chemă  pe  Ser  Barristan  înapoi. 

-  Ciorile  Furtunii  trebuie  să  pornească  din  nou  în  misiune. 

-  înălţimea  Ta?  Abia  s-au  întors... 

-  Vreau  să  plece.  Să  cerceteze  ţinuturile  din  preajma  Yunkaiului  şi 
să  ofere  protecţie  caravanelor  mele  care  traversează  Trecătoarea 
Khyzai.  De  acum  înainte  Daario  îţi  va  prezenta  ţie  rapoartele. 
Onorează-1  cum  se  cuvine  şi  ai  grijă  ca  oamenii  lui  să  fie  bine  plătiţi, 
dar  în  niciun  caz  să  nu-1  laşi  în  preajma  mea. 

-  Cum  spui,  înălţimea  Ta. 

In  noaptea  aceea,  nu  putu  dormi,  ci  se  răsuci  şi  se  învârti  fără  odihnă 
în  pat.  Merse  până  acolo  încât  o  chemă  pe  Irri,  sperând  că  mângâierile 
ei  ar  putea  s-o  ajute  să  se  odihnească,  dar  după  scurt  timp  o  împinse  pe 
fata  dothraki.  Irri  era  dulce,  gingaşă  şi  dornică,  dar  nu  era  Daario. 

Ce-am  făcut?  gândi  ea,  cuibărită  în  patul  ei  gol.  Am  aşteptat  atât  de 
mult  să  se  întoarcă  şi  l-am  alungat. 

-  Voia  să  facă  un  monstru  din  mine,  şopti  ea,  o  regină  măcelar. 
Dar  apoi  se  gândi  la  Drogon,  aflat  departe,  şi  la  dragonii  din 

groapă.  Am  şi  eu  mâinile  mânjite  de  sânge.  Şi  inima.  Nu  suntem  atât  de 
diferiţi,  Daario  şi  cu  mine.  Suntem  nişte  monştri  amândoi. 


LORDUL  PIERDUT 


N-ar  fi  trebuit  să  dureze  atât  de  mult,  îşi  spuse  Griff ,  măsurând  cu 
pasul  puntea  Sfioasei  Fecioare.  Oare  îl  pierduseră  pe  Haldon  aşa  cum  se 
întâmplase  cu  Tyrion  Lannister?  Era  cu  putinţă  să-1  fi  luat  volantenii? 
Ar  fi  trebuit  să-l  trimit  pe  Raţă  cu  el.  Haldon  singur  nu  putea  fi  demn  de 
încredere;  dovedise  asta  în  Selhorys,  când  1-a  lăsat  pe  pitic  să  evadeze. 

Sfioasa  Fecioară  era  ancorată  într-una  dintre  cele  mai  modeste  zone 
ale  lungului  şi  haoticului  ţărm  al  râului,  între  o  plută  canarisită,  care 
nu  părăsise  cheiul  de  ani  buni,  şi  barja  unor  comedianţi,  pictată  în 
culori  vesele.  Comedianţii  erau  gălăgioşi  şi  plini  de  viaţă,  vorbeau 
mereu  în  tirade  şi  erau  mai  tot  timpul  beţi. 

Era  o  zi  fierbinte,  cu  aerul  lipicios,  aşa  cum  fuseseră  toate  zilele  de 
când  părăsiseră  Tristeţile.  Soarele  înfiorător  al  Sudului  bătea  peste 
ţărmul  ticsit  de  oameni  al  Volon  Therysului,  dar  căldura  era  ultima 
preocupare  a  lui  Griff.  Compania  de  Aur  îşi  ridicase  tabăra  la  cinci 
kilometri  la  sud  de  oraş,  mult  mai  la  nord  decât  unde  se  aşteptase,  iar 
Triarhul  Malaquo  venise  spre  nord  cu  cinci  mii  de  pedeştri  şi  o  mie 
de  călăreţi,  să  le  taie  calea  spre  drumul  deltei.  Daenerys  Targaryen 
rămânea  departe,  în  celălalt  capăt  al  lumii,  iar  Tyrion  Lannister...  ei 
bine,  el  putea  fi  aproape  oriunde.  Dacă  zeii  erau  buni,  capul  tăiat  al 
lui  Lannister  era  de-acum  la  jumătatea  drumului  spre  Debarcaderul 

Regelui,  dar,  cel  mai  probabil,  piticul  era  viu  şi  nevătămat,  undeva 
aproape,  duhnind  a  vin  şi  urzind  vreo  nouă  infamie. 

-  Unde,  şapte  iaduri,  e  Haldon?  i  se  plânse  Griff  septei.  Cât  poate 
să  dureze  să  cumperi  trei  cai? 

Lady  Lemore  ridică  din  umeri. 

-  Lordul  meu,  n-ar  fi  mai  sigur  să  lăsăm  băiatul  aici,  la  bordul  bărcii? 

-  Mai  sigur,  da.  Mai  înţelept,  nu.  E  deja  bărbat  în  toată  firea,  iar 
acesta  este  drumul  pe  care  s-a  născut  să  păşească.  Griff  n-avea  răbdare 
să  despice  firul  în  patru.  Se  săturase  de  ascunzişuri,  de  aşteptări,  de 
prudenţă.  N-am  suficient  timp pentru  prudenţă. 

-  Am  străbătut  distanţe  uriaşe  ca  să-1  ţinem  ascuns  pe  Prinţul 
Aegon  în  toţi  aceşti  ani,  îi  reaminti  Lemore.  Va  veni  vremea  să-şi  spele 
părul  şi  să-şi  declare  identitatea,  ştiu  asta,  dar  acel  timp  nu  e  acum. 
Nu  într-o  tabără  de  mercenari. 

-Dacă  Harry  Strickland  i-a  pus  gând  rău,  n-o  să-1  putem  apăra 
ascunzându-1  pe  Sfioasa  Fecioară.  Strickland  are  zece  mii  de  săbii  sub 
comanda  lui.  Noi  îl  avem  pe  Raţă.  Aegon  e  tot  ce  poţi  dori  de  la  un 
prinţ.  Trebuie  să  vadă  asta,  Strickland  şi  ceilalţi.  Aceştia  sunt  oamenii  lui. 

-  Ai  lui,  pentru  că  sunt  cumpăraţi  şi  plătiţi.  Zece  mii  de  străini  înar- 
maţi, plus  vivandierii  şi  alţii  care  se  ţin  scai  de  ei.  E  de-ajuns  unul  singur 
ca  să  ne  distrugă  pe  toţi.  Dacă  scăfârlia  lui  Hugor  a  meritat  o  avere,  cât 
va  plăti  Cersei  Lannister  pentru  moştenitorul  de  drept  al  Tronului  de 
Fier?  Nu-i  cunoşti  pe  aceşti  oameni,  lordul  meu.  Au  trecut  mulţi  ani 
de  când  ai  călătorit  cu  Compania  de  Aur,  iar  bătrânul  tău  prieten  e  mort. 

Inimd-Neagră.  Myles  Toyne  fusese  atât  de  plin  de  viaţă,  când  îl 
văzuse  Griff  ultima  oară,  şi  îi  era  greu  să  accepte  că  era  mort.  Un  cap 
auriu  în  vârful  unui  par,  iar  Harry  Strickland  Vagabondul  în  locul  lui. 
Ştia  că  Lemore  nu  se  înşela.  Orice  vor  fi  fost  taţii  sau  bunicii  lor  în 
Westeros,  oamenii  Companiei  de  Aur  erau  acum  mercenari  şi  niciun 
mercenar  nu  era  demn  de  încredere.  Chiar  şi  aşa... 

Noaptea  trecută  visase  iarăşi  Septul  de  Piatră.  Singur,  cu  sabia  în 
mână,  alerga  din  casă-n  casă,  doborând  uşile,  gonind  pe  scări  în  sus, 

săltând  de  pe  un  acoperiş  pe  altul,  în  timp  ce  în  urechi  îi  răsuna  sunetul 
unor  clopote  îndepărtate.  In  ţeastă  îi  bubuiau  dangăte  de  alamă  şi  zvon 
de  clopote  de  argint,  o  cacofonie  înnebunitoare  de  zgomote,  din  ce  în 
ce  mai  puternice,  până  când  capul  stătea  să-i  explodeze. 

Şaptesprezece  ani  se  scurseseră  de  la  Bătălia  Clopotelor,  dar,  la 
auzul  unui  dangăt,  i  se  strângea  stomacul  şi  acum.  Alţii  ar  putea  susţine 
că  regatul  a  pierit  când  Prinţul  Rhaegar  a  căzut  sub  ciocanul  de  război 
al  lui  Robert,  pe  Trident,  dar  Bătălia  Tridentului  n-ar  fi  avut  loc  dacă 
grifonul  ar  fi  ucis  cerbul  acolo,  în  Septul  de  Piatră.  Clopotele  au  bătut 
pentru  noi  toţi  în  ziua  aceea.  Pentru  Aerys  şi  pentru  regina  lui,  pentru 
Elia  din  Dorne  şi  fetiţa  ei,  pentru  fiecare  bărbat  adevărat  şi  femeie  cinstită 
din  Cele  Şapte  Regate.  Şi  pentru  prinţul  meu  de  argint. 

-  Planul  a  fost  să  dezvăluim  identitatea  Prinţului  Aegon  abia  când 
ajungem  la  Regina  Daenerys,  spuse  Lemore. 

-  Asta  a  fost  pe  când  credeam  că  fata  se  îndreaptă  spre  vest.  Regina 
noastră  dragon  a  prefăcut  în  scrum  planul  acela  şi,  din  cauza  grăsanului 
nebun  din  Pentos,  am  apucat  femeia-dragon  de  coadă  şi  ne-am  an 
degetele  până  la  os. 

-  Nu  ne  puteam  aştepta  ca  Illyrio  să  ştie  că  fata  va  hotărî  să  rămână 
în  Golful  Sclavilor. 

-  După  cum  n-a  ştiut  că  Regele  Cerşetor  va  muri  de  tânăr  ori  că 
Drogo  îl  va  urma  în  mormânt.  Foarte  puţine  din  cele  ce  le-a  anticipat 
grăsanul  au  ajuns  să  se  împlinească.  Griff  lovi  cu  palma  înmănuşată 
mânerul  săbiei  sale  lungi:  Am  dansat  ani  la  rândul  cum  mi-a  cântat 
grăsanul.  La  ce  ne-a  folosit?  Prinţul  e  bărbat  în  toată  firea.  Timpul  lui  a... 

-  Griff.  strigă  tare  Yandry,  peste  hărmălaia  comedianţilor.  E  Haldon. 
într-adevăr.  Jumătate-maesterul,  înfierbântat  şi  murdar,  se  apropia 

de-a  lungul  ţărmului,  către  piciorul  cheiului.  Transpiraţia  îi  lăsase 
cercuri  întunecate  sub  mânecile  veşmântului  de  pânză  şi  faţa  prelungă 
a  lui  Haldon  avea  acelaşi  aer  chinuit  ca  la  Selhorys,  când  se  întorsese 
la  Sfioasa  Fecioară  să  mărturisească  dispariţia  piticului.  Insă  ducea  de 
căpăstru  trei  cai  şi  asta  era  tot  ce  conta. 

-  Adu-1  pe  băiat,  îi  spuse  Griff  lui  Lemore.  Vezi  să  fie  pregătit. 

-  Cum  spui,  răspunse  ea,  nefericită. 

Aşa  să  fie.  Se  ataşase  de  Lemore,  dar  asta  nu  însemna  că  avea  nevoie 
de  aprobarea  ei.  Misiunea  ei  era  să-1  iniţieze  pe  prinţ  în  doctrinele 
Credinţei  şi  asta  făcuse.  Dar  nici  toate  rugăciunile  din  lume  nu-1 
puteau  aşeza  pe  prinţ  pe  Tronul  de  Fier.  Asta  era  misiunea  lui  Griff. 
Dăduse  greş  o  dată,  cu  Prinţul  Rhaegar.  Nu  avea  de  gând  să  dea  greş 
şi  cu  fiul  lui,  atât  timp  cât  mai  mai  avea  suflare  în  trup. 

Caii  lui  Haldon  nu-1  mulţumiră. 

-  Aceştia  au  fost  cei  mai  buni  cai  pe  care  i-ai  putut  găsi?  îi  reproşă 
el  lui  Jumătate-maester. 

-  Da,  răspunse  Haldon,  pe  un  ton  iritat,  şi  ai  face  bine  să  nu  întrebi 
cât  ne-au  costat.  Cu  dothrakii  dincolo  de  râu,  jumătate  din  locuitorii 
din  Volon  Therys  au  hotărât  că  preferă  să  fie  în  altă  parte,  şi,  uite-aşa, 
carnea  de  cal  e  pe  zi  ce  trece  tot  mai  scumpă. 

Ar  fi  trebuit  să  merg  eu  însumi.  După  Selhorys,  îi  era  dificil  să  mai 
aibă  aceeaşi  încredere  în  Haldon.  L-a  lăsat  pe  pitic  să-l  tragă  pe  sfoară  cu 
limba  lui  isteaţă.  L-a  lăsat  să-şifacă  de  cap  într-un  bordel,  de  unul  singur, 
în  timp  ce  el  a  stat  în  piaţă  ca  un  nătărău.  Proprietarul  bordelului 
insistase  că  omuleţul  fusese  luat  sub  ameninţarea  săbiei,  dar  Griff  nu 
era  nici  acum  convins  de  asta.  Pezevenghiul  era  destul  de  deştept  ca  să-şi 
pună  la  cale  propria  evadare.  Beţivanul  care  l-a  luat  ostatic,  despre  care 
vorbeau  târfele,  ar  fi  putut  să  fie  un  acolit  de-al  lui.  Vina  eşia  mea.  După 
ce  piticul  s-a  aşezat  între  Aegon  şi  omul  de  piatră,  am  lăsat  garda  jos.  Ar  fi 
trebuit  să-i  tai  beregata  de  la  bun  început. 

-  O  să  ne  descurcăm  cu  ei,  presupun,  îi  spuse  lui  Haldon.  Tabăra 
e  la  doar  cinci  kilometri  depărtare  spre  sud. 

Sfioasa  Fecioară  i-ar  fi  dus  acolo  mai  repede,  dar  Griff  prefera  ca 
Harry  Strickland  să  nu  ştie  unde  s-au  dus  el  şi  prinţul.  Şi  nici  nu-i 
plăcea  ideea  de  a  se  bălăci  în  apele  de  la  mal,  ca  să  se  caţere  pe  cine  ştie 
ce  ţărm  mocirlos.  O  asemenea  intrare  s-ar  fi  potrivit  unui  mercenar 
şi  fiului  său,  nu  şi  unui  mare  lord  şi  prinţului  său. 

Când  flăcăul  ieşi  din  cabină,  cu  Lemore  alături,  Griff  îl  cercetă  cu 
atenţie  din  cap  până-n  picioare.  Prinţul  purta  sabie  şi  pumnal,  cizme 
negre,  lustruite  de-ţi  luau  ochii,  şi  o  mantie  neagră,  căptuşită  cu  mătase 
roşie  ca  sângele.  Cu  părul  tuns  şi  spălat,  vopsit  într-o  nuanţă  închisă  de 
albastru,  ochii  lui  păreau  şi  ei  albaştri.  La  gât  purta  trei  rubine  cu 
marginile  drepte,  pe  un  lanţ  de  fier  negru,  un  dar  de  la  Magister  Illyrio. 
Roşu  şi  negru.  Culorile  dragonului.  Asta  era  bine. 

-  Arăţi  ca  un  prinţ  adevărat,  îi  spuse  băiatului.  Tatăl  tău  ar  fi 
mândru  dacă  te-ar  putea  vedea. 

Tânărul  Griff  îşi  trecu  degetele  prin  păr. 

-  M-am  săturat  de  culoarea  asta  albastră.  Ar  fi  trebuit  s-o  spălăm. 

-  In  curând.  Griff  s-ar  fi  bucurat  să  revină  şi  el  la  culorile  lui  naturale, 
deşi  părul  lui,  roşu  cândva,  albise.  II  bătu  pe  flăcău  pe  umăr:  Mergem? 
Oastea  ta  te  aşteaptă. 

-  îmi  place  cum  sună.  Oastea  mea.  Un  zâmbet  îi  licări  pe  faţă,  apoi 
se  stinse.  Dar  chiar  aşa  este?  Sunt  mercenari.  Yollo  m-a  avertizat  să 
n-am  încredere  în  nimeni. 

-  Un  sfat  înţelept,  recunoscu  Griff.  Ar  fi  putut  fi  altfel  dacă  la 
comandă  ar  fi  fost  tot  Inimă-Neagră,  dar  Myles  Toyne  era  mort  de 
patru  ani,  iar  Harry  Strickland  Vagabondul  era  alt  fel  de  om.  Dar 
Griff  nu  voia  să-i  spună  asta  băiatului.  Piticul  vârâse  deja  destule 
îndoieli  în  mintea  lui  tânără.  Nu  orice  om  e  ceea  ce  pare,  continuă  el 
şi  mai  cu  seamă  un  prinţ  are  motive  să  fie  prudent...  dar  dacă  mergi 
prea  departe  pe  drumul  ăsta,  neîncrederea  te  poate  otrăvi,  te  poate 
face  ursuz  şi  temător.  Regele  A  erys  a  fost  aşa.  La  sfârşit,  până  şi  Rhaegar 
a  văzut  asta  destul  de  limpede.  Ai  face  mai  bine  să  alegi  calea  de  mijloc. 
Lasă  oamenii  să-ţi  câştige  încrederea  slujindu-te  cu  loialitate...  iar  când 
vor  face  asta,  fii  generos  şi  cu  inima  deschisă. 

Băiatul  clătină  din  cap. 

-  Voi  ţine  minte. 

Ii  dădură  prinţului  cel  mai  bun  dintre  cei  trei  cai,  un  armăsar  atât  de 
spălăcit,  încât  era  aproape  alb.  Griff  şi  Haldon  mergeau  alături  de  el,  pe 

cai  mai  mici.  Drumul  înaintă  spre  sud,  pe  sub  zidurile  înalte  şi  albe  ale 
Volon  Therysului,  preţ  de  aproape  un  kilometru.  Apoi  lăsară  oraşul 
în  spate,  urmând  cursul  şerpuit  al  Rhoynului,  prin  crânguri  de  sălcii 
şi  câmpuri  de  maci  şi  pe  lângă  o  moară  înaltă  de  vânt,  făcută  din  lemn, 
ale  cărei  braţe  scârţâiau  ca  nişte  oase  vechi  când  se  învârteau. 

Găsiră  Compania  de  Aur  lângă  râu,  când  soarele  cobora  la  apus. 
Era  o  tabără  care  i-ar  fi  plăcut  până  şi  lui  Arthur  Dayne:  compactă, 
ordonată,  bine  apărată.  In  jurul  ei  fusese  săpat  un  şanţ  adânc,  cu  ţepuşe 
ascuţite  înăuntru.  Corturile  erau  aranjate  în  şiruri,  cu  spaţii  largi  de 
trecere  între  ele.  Latrinele  fuseseră  amplasate  lângă  râu,  pentru  ca  apa 
să  spele  mizeria.  Liniile  cailor  erau  la  nord  şi,  dincolo  de  ele,  o  duzină 
de  elefanţi  păşteau  pe  mal,  smulgând  rădăcini  cu  trompele.  Griff 
aruncă  o  privire  aprobatoare  către  uriaşele  animale.  Nu  există  în  tot 
Westerosul  un  cal  de  război  care  să  le  stea  împotrivă. 

Pe  stâlpii  înalţi  care  înconjurau  perimetrul  taberei  fluturau  flamuri 
de  luptă  din  mătase  groasă  ţesută  cu  fir  de  aur.  Sub  ele,  îşi  făceau 
rondul  santinele  în  armuri,  cu  suliţe  şi  arbalete  în  mâini,  atente  la 
orice  mişcare.  Griff  se  temuse  că  va  găsi  compania  dezorganizată,  sub 
comanda  lui  Harry  Strickland,  care  părea  mereu  mai  preocupat  să-şi 
facă  prieteni  decât  să  impună  disciplina,  dar  se  părea  că  temerile  lui 
fuseseră  neîntemeiate. 

La  poartă,  Haldon  îi  spuse  ceva  comandantului  gărzilor  şi  un 
mesager  fu  trimis  să-1  caute  pe  căpitan.  Când  acesta  îşi  făcu  apariţia, 
era  la  fel  de  urât  ca  ultima  oară  când  îl  văzuse  Griff.  O  matahală  de  om, 
burduhănoasă  şi  târşâită,  mercenarul  avea  o  faţă  zbârcită,  brăzdată  de 
vechi  cicatrice.  Urechea  lui  dreaptă  arăta  de  parcă  ar  fi  molfăit-o  un 
câine,  iar  stânga  îi  lipsea. 

-  Te-au  făcut  pe  tine  căpitan,  Flowers?  întrebă  Griff.  Credeam  că 
această  Companie  de  Aur  are  pretenţii. 

-  E  mai  rău  de-atât,  ticălosule,  răspunse  Franklyn  Flowers.  M-au 
făcut  şi  cavaler.  II  apucă  pe  Griff  de  braţ  şi  îl  trase  spre  el,  într-o 
îmbrăţişare  care-i  făcu  oasele  să  trosnească.  Arăţi  îngrozitor,  chiar  şi 

pentru  un  om  care-a  fost  mort  doisprezece  ani.  Păr  albastru,  hm?  Când 
mi-a  spus  Harry  că  te  întorci,  era  să  fac  pe  mine.  Haldon,  afurisitule, 
mă  bucur  să  te  văd.  Mai  ai  şi-acum  băţul  ăla-n  fund?  Se  întoarse  către 
Tânărul  Griff:  Iar  acesta  trebuie  să  fie... 

-  Scutierul  meu.  Băiete,  el  e  Franklyn  Flowers. 
Prinţul  îl  salută  cu  o  înclinare  a  capului. 

-  Flowers  e  un  nume  de  bastard.  Eşti  din  Reach. 

-  Da.  Mama  mea  a  fost  spălătoreasă  la  Castelul  Cidrului,  până  când 
unul  dintre  fiii  stăpânului  a  siluit-o.  Asta  mă  face  un  fel  de  măr  maro 
Fossoway,  după  cum  văd  eu  lucrurile.  Flowers  le  făcu  semn  să  intre 
pe  poartă.  Haideţi  cu  mine.  Strickland  şi-a  adunat  toţi  ofiţerii  în  cortul 
lui.  Consiliu  de  război.  Afurisiţii  de  volanteni  îşi  flutură  suliţele  şi  cer 
să  ştie  care  sunt  intenţiile  noastre. 

Oamenii  Companiei  de  Aur  erau  în  faţa  corturilor,  jucând  zaruri, 
bând  şi  alungând  muşte.  Griff  se  întrebă  câţi  dintre  ei  ştiau  cine  este. 
Destul  de  puţini.  Doisprezece  ani  sunt  mulţi.  Poate  că  nici  oamenii  care-1 
cunoscuseră  nu-1  recunoşteau  pe  lordul  exilului,  Jon  Connington,  cu 
barba-i  roşie  ca  focul,  în  mercenarul  Griff,  cu  faţa-i  proaspăt  bărbierită 
şi  părul  albastru.  Din  câte  ştiau  cei  mai  mulţi  dintre  ei,  Connington 
murise  beat  în  Lys,  după  ce  fusese  alungat  din  companie,  căzut  în 
dizgraţie  pentru  furt  din  cufărul  de  război.  Minciuna  ruşinoasă  îi 
stătea  în  gât  şi-acum,  dar  Varys  insistase  că  era  necesară. 

-  Nu  vrem  cântece  despre  bravul  exilat,  chicotise  eunucul,  cu 
glasul  lui  afectat.  Cei  care  mor  eroic  rămân  multă  vreme  în  amintire, 
în  timp  ce  hoţii,  beţivanii  şi  laşii  sunt  daţi  repede  uitării. 

Ce  ştie  un  eunuc  despre  onoarea  unui  om?  Griff  acceptase  planul 
Păianjenului  de  dragul  băiatului,  dar  asta  nu  însemna  că-i  plăcea. 
Numai  de-aş  trăi  destul  ca  sâ-l  văd  pe  băiat  aşezat  pe  Tronul  de  Fier,  şi 
Varys  va  plăti  cu  vârf  şi  îndesat  pentru  acea  umilinţă.  Apoi  vom  vedea 
cine  e  dat  repede  uitării. 

Cortul  marelui  căpitan  era  făcut  din  zarpa  şi  înconjurat  de  un  cerc 
de  ţepuşe  cu  cranii  de  aur  în  vârf.  Un  craniu  le  depăşea  în  mărime  pe 

celelalte,  grotesc  deformat.  Dedesubt  era  un  al  doilea,  nu  mai  mare 
decât  un  pumn  de  copil.  Maelys  cel  Monstruos  şi  fratele  lui  fără  nume. 
Celelalte  ţeste  semănau  oarecum  între  ele,  deşi  multe  fuseseră  crăpate 
şi  ciobite  de  loviturile  ucigaşe,  iar  una  avea  un  şir  de  dinţi  ascuţiţi. 

-  Care  e  Myles?  se  pomeni  Griff  întrebând. 

-  Cel  de  colo.  La  capăt,  îi  arătă  Flowers.  Aşteptaţi  aici,  mă  duc  să 
vă  anunţ. 

Se  strecură  în  cort,  lăsându-1  pe  Griff  să  contemple  craniul  aurit  al 
vechiului  său  prieten.  In  viaţă,  Ser  Myles  Toyne  fusese  urât  ca  păcatul. 
Vestitul  lui  strămoş,  oacheşul  şi  arătosul  Terrence  Toyne,  despre  care 
cântau  cântăreţii,  fusese  atât  de  chipeş,  încât  nici  măcar  ţiitoarea 
regelui  nu  i-a  putut  rezista,  dar  Myles  avusese  urechi  clăpăuge,  un 
maxilar  deformat  şi  cel  mai  mare  nas  pe  care-1  văzuse  vreodată  Jon 
Connington.  Dar  când  îţi  zâmbea,  nimic  din  toate  astea  nu  mai  conta. 
Inimă-Neagră  îi  ziceau  oamenii  lui,  din  cauza  blazonului  de  pe  scut. 
Lui  Myles  îi  plăcuseră  la  nebunie  numele  şi  toată  semnificaţia  lui. 

-  Un  căpitan  general  trebuie  să  fie  temut  de  prieteni  şi  duşmani 
deopotrivă,  mărturisise  cândva.  Dacă  oamenii  mă  consideră  crud,  cu 
atât  mai  bine. 

Adevărul  era  cu  totul  altul.  Soldat  până  în  măduva  oaselor,  Toyne 
era  aprig,  dar  întotdeauna  corect,  un  tată  pentru  oamenii  lui  şi  mereu 
generos  cu  lordul  exilului,  Jon  Connington. 

Moartea  îi  răpise  urechile,  nasul  şi  toată  căldura.  Zâmbetul 
rămăsese,  transformat  într-un  rânjet  auriu,  scânteietor.  Toate  craniile 
rânjeau,  până  şi  al  Oţelului  înverşunat,  în  ţeapă  înaltă  din  mijloc. 
Ce-are  el  de  zâmbit?  A  murit  înfrânt  şi  singur,  un  om  distrus  într-o  ţară 
străină.  Pe  patul  de  moarte,  Ser  Aegor  Rivers  dăduse  celebrul  ordin 
ca  oamenii  lui  să-i  fiarbă  craniul,  îndepărtând  carnea,  să-1  cufunde  în 
aur  şi  să-1  poarte  în  faţa  lor,  când  vor  traversa  marea  ca  să  recucerească 
Westerosul.  Succerorii  lui  îi  urmaseră  exemplul. 

Jon  Connington  ar  fi  putut  deveni  unul  dintre  acei  succesori,  dacă 
exilul  lui  ar  fi  decurs  altfel.  Petrecuse  cinci  ani  în  companie,  ridicându-se 

dintre  oştenii  de  rând  la  un  loc  de  onoare  la  dreapta  lui  Toyne.  Dacă  ar 
fi  rămas,  poate  că  oamenii  s-ar  fi  îndreptat  spre  el  după  moartea  lui 
Myles,  şi  nu  spre  Harry  Strickland.  Dar  Griff  nu  regreta  drumul  pe 
care  îl  alesese.  Când  am  să  mă  întorc  în  Westeros,  n-am  să  fiu  un  craniu 
în  vârful  unui  par. 

Flowers  ieşi  din  cort. 

-  Intraţi. 

înalţii  ofiţeri  ai  Companiei  de  Aur  se  ridicară  de  pe  taburetele  şi 
scaunele  lor  de  campanie  când  intrară.  Vechii  prieteni  îl  întâmpinară 
pe  Griff  cu  zâmbete  şi  îmbrăţişări,  oamenii  mai  noi,  cu  o  politeţe  rece. 
Nu  toţi  se  bucură  să  ne  vadă,  aşa  cum  vor  să  mă  facă  să  cred.  Simţea 
cuţite  în  spatele  unora  dintre  zâmbete.  Până  de  curând,  majoritatea 
crezuseră  că  Lordul  Connington  se  află  în  mormânt  şi,  fără  îndoială, 
mulţi  considerau  că  era  un  loc  nimerit  pentru  el,  un  om  care  furase 
de  la  fraţii  lui  de  oaste.  Poate  şi  Griff  ar  fi  simţit  la  fel,  în  locul  lor. 

Ser  Franklyn  făcu  prezentările.  Unii  dintre  căpitanii  mercenari 
purtau  nume  de  bastarzi,  asemenea  lui  Flowers:  Rivers,  Hill  ori  Stone. 
Alţii  revendicau  nume  cu  rezonanţă  în  istoria  Celor  Şapte  Regate. 
Griff  numără  doi  pe  nume  Strong,  trei  pe  nume  Peak,  un  Mudd,  un 
Mandrake,  un  Lothston,  doi  Cole.  Ştia  că  nu  erau  toţi  veritabili.  In 
companiile  libere,  puteai  să-ţi  spui  cum  vrei.  Orice  nume  purtau,  toţi 
mercenarii  se  înfăţişau  cu  ostentaţie.  Ca  mulţi  din  branşa  lor,  îşi  ţineau 
comorile  lumeşti  asupra  lor:  săbii  împodobite  cu  nestemate,  armuri 
incrustate,  coliere  grele  şi  mătăsuri  fine,  toate  erau  la  vedere,  şi  fiecare 
om  purta  o  avere  în  brăţări  de  aur.  Fiecare  brăţară  însemna  un  an  în 
slujba  Companiei  de  Aur.  Marq  Mandrake,  a  cărui  faţă  ciupită  de 
vărsat  avea  câte  o  a  gaură  în  fiecare  obraz,  în  locul  de  unde  fusese 
îndepărtat  cu  foc  semnul  sclaviei,  purta  şi  el  un  lanţ  de  cranii  aurii. 

Nu  fiecare  căpitan  era  din  sângele  Westerosului.  Negrul  Balaq,  un 
bărbat  cărunt  din  Insulele  Verii,  cu  pielea  întunecată  ca  tăciunele,  era 
la  comanda  arcaşilor,  ca  pe  vremea  lui  Inimă-Neagră.  Purta  o  mantie  cu 
pene,  care-ţi  lua  ochii,  verde  cu  portocaliu.  Volantenul  cadaveric,  Gorys 

Edoryen,  îl  înlocuise  pe  Strickland  în  funcţia  de  trezorier.  O  piele  de 
leopard  îi  acoperea  un  umăr,  iar  părul  roşu  ca  sângele  îi  cădea  peste 
ceafă,  în  bucle  uleiate,  dar  barba  lui  ascuţită  era  neagră.  Căpitanul 
iscoadelor  îi  era  necunoscut  lui  Griff ,  un  lysean  pe  nume  Lysono  Maar, 
cu  ochi  liliachii  şi  păr  alb-auriu  şi  buze  care  ar  fi  stârnit  invidia  oricărei 
târfe.  La  prima  vedere,  Griff  fu  cât  pe  ce  să-1  ia  drept  femeie.  Avea 
unghiile  vopsite  în  violet  şi  straiele  nobile  smălţate  cu  perle  şi  ametiste. 

Năluci  şi  mincinoşi,  gândi  Griff,  cercetându-le  feţele.  Fantome  ale 
unor  războaie  uitate,  cauze  pierdute,  rebeliuni  eşuate,  o  frăţie  a  celor 
rataţi  şi  a  celor  căzuţi,  a  dizgraţiaţilor  şi  a  dezmoşteniţilor.  Aceasta  este 
oastea  mea.  Aceasta  este  cea  mai  mare  speranţă  a  noastră. 

Se  întoarse  către  Harry  Strickland. 

Harry  Vagabondul  nu  prea  semăna  a  războinic.  Corpolent,  cu  un 
cap  mare  şi  rotund,  ochi  gri-deschis  şi  un  păr  rar  pe  care  şi-1  pieptăna 
într-o  parte,  ca  să-şi  ascundă  chelia,  Strickland  şedea  într-un  scaun  de 
campanie,  înmuindu-şi  picioarele  într-un  ciubăr  cu  apă  sărată. 

-  Mă  vei  scuza  dacă  nu  mă  ridic,  spuse  el,  în  loc  de  salut.  Marşul 
nostru  a  fost  istovitor  şi  picioarele  mele  au  tendinţa  să  facă  băşici.  E 
un  blestem. 

E  un  semn  de  slăbiciune.  Vorbeşti  ca  o  femeie.  Cei  din  Casa  Strickland 
făcuseră  parte  din  Compania  de  Aur  de  la  înfiinţarea  ei.  Stră-străbunicul 
lui  Harry  îşi  pierduse  o  mână  când  s-a  ridicat  alături  de  Dragonul 
Negru,  în  timpul  Rebeliunii  Blackfyre.  „Aur  vreme  de  patru  generaţii", 
se  fălea  Harry,  de  parcă  patru  generaţii  de  exil  şi  înfrângerea  erau  ceva 
cu  care  să  te  mândreşti. 

-  Pot  să-ţi  fac  o  alifie  pentru  asta,  spuse  Haldon,  şi  există  anumite 
săruri  minerale  care  îţi  vor  întări  pielea. 

-Amabil  din  partea  ta.  Strickland  îi  făcu  semn  scutierului: 
Watkyn,  vin  pentru  prieteni  noştri. 

-  Mulţumesc,  dar  nu,  zise  Griff.  Vom  bea  apă. 

-  Cum  preferaţi.  Căpitanul  general  îi  zâmbi  prinţului,  ridicând 
privirea  spre  el.  Iar  acesta  trebuie  să  fie  fiul  tău. 

Ştie?  se  întrebă  Griff.  Cât  i-a  spus  Myles?  Varys  fusese  cât  se  poate 
de  ferm  în  privinţa  discreţiei.  Planurile  pe  care  el  şi  Illyrio  le  puseseră 
la  cale  cu  Inimă-Neagră  nu  le  erau  cunoscute  decât  lor.  Restul 
companiei  nu  aflase  nimic.  Ce  nu  ştiau  nu  puteau  să  dea  în  vileag. 

Dar  vremea  aceea  trecuse. 

-  Niciun  bărbat  nu  poate  spera  la  un  fiu  mai  merituos,  spuse  Griff, 
dar  flăcăul  nu  e  din  sângele  meu  şi  numele  lui  nu  este  Griff.  Lorzii 
mei,  vi-1  prezint  pe  Aegon  Targaryen,  întâiul  născut  al  lui  Rhaegar, 
Prinţ  de  Piatra  Dragonului,  şi  al  Prinţesei  Elia  din  Dorne...  pe  cale  să 
devină,  cu  ajutorul  vostru,  Aegon,  Al  Şaselea  pe  Numele  Său,  Rege  al 
Andalilor,  al  Rhoynarilor  şi  al  Primilor  Oameni  şi  Stăpân  al  Celor 
Şapte  Regate. 

Anunţul  său  fu  întâmpinat  cu  tăcere.  Cineva  îşi  drese  glasul.  Unul 
dintre  cei  ce  purtau  numele  Cole  îşi  umplu  cupa  cu  vin  din  carafă,  Gorys 
Edoryen  începu  să  se  joace  cu  una  dintre  buclele-i  spiralate  şi  murmură 
ceva  într-o  limbă  pe  care  Griff  n-o  cunoştea.  Laswell  Peake  tuşi, 
Mandrake  şi  Lothston  schimbară  priviri.  Ştiu,  îşi  dădu  atunci  seama 
Griff.  Au  ştiut  tot  timpul.  Se  întoarse  să  se  uite  la  Harry  Strickland. 

-  Când  le-ai  spus? 

Căpitanul  general  îşi  mişcă  degetele  pline  de  băşici  în  ciubăr. 

-  Când  am  ajuns  la  râu.  Compania  era  agitată,  şi  pe  bună  dreptate. 
Abandonasem  o  campanie  uşoară  în  Ţinuturile  Discordiei,  şi  pentru  ce? 
Ca  să  putem  să  năduşim  în  dogoarea  asta  blestemată  de  zei,  privind  cum 
ni  se  topesc  arginţii  şi  ne  ruginesc  săbiile,  fiindcă  eu  refuz  contracte 
bănoase? 

Pielea  lui  Griff  se  înfioră  la  auzul  veştii. 

-  Cine? 

-  Yunkaii.  Solul  pe  care  l-au  trimis  să  caute  să  câştige  Volantisul  de 
partea  lor  a  deplasat  deja  trei  companii  libere  în  Golful  Sclavilor.  Vrea 
ca  noi  să  fim  a  patra  şi  ne  oferă  de  două  ori  cât  ne  plăteşte  Myrul,  plus 
un  sclav  pentru  fiecare  om  din  companie,  zece  pentru  fiecare  ofiţer  şi 
o  sută  de  fecioare  alese  pe  sprânceană,  toate  pentru  mine. 

Şapte  iaduri. 

-  Asta  ar  însemna  o  mie  de  sclavi.  Unde  se  aşteaptă  yunkaii  să 
găsească  atâţia? 

-  In  Meereen.  Strickland  îi  făcu  semn  scutierului  său:  Watkyn,  un 
prosop.  Apa  se  răceşte  şi  degetele  mi  s-au  încreţit  ca  nişte  stafide.  Nu, 
nu  ştergarul  ăla,  cel  moale. 

-  L-ai  refuzat,  spuse  Griff. 

-  I-am  zis  că  am  să  mă  gândesc  la  propunerea  lui.  Harry  se  crispă  în 
timp  ce  scutierul  îi  ştergea  picioarele.  Uşurel  cu  degetele.  Inchipuie-ţi  că 
sunt  nişte  boabe  de  struguri  cu  pielea  subţire,  băiete.  Vrei  să  le  usuci,  nu 
să  le  striveşti.  Tamponează,  nu  freca.  Da,  aşa.  Strickland  i  se  adresă  din 
nou  lui  Griff:  Un  refuz  direct  ar  fi  fost  nechibzuit.  Oamenii  m-ar  fi 
întrebat  pe  bună  dreptate  dacă  mi-am  pierdut  minţile. 

-  Veţi  avea  treabă  pentru  săbiile  voastre  cât  de  curând. 

-  Vom  avea?  întrebă  Lysono  Maar.  Presupun  că  ştii  că  fetişcana 
Targaryen  n-a  pornit  spre  vest. 

-  Am  auzit  povestea  asta  în  Selhorys. 

-Nu  e  nicio  poveste.  E  purul  adevăr.  Motivul  e  mai  greu  de 
înţeles.  Să  jefuieşti  Meereenul,  de  ce  nu?  Aş  fi  făcut  acelaşi  lucru  în 
locul  ei.  Oraşele  sclaviei  colcăie  de  bani  şi  cucerirea  cere  bani.  Dar  de 
ce  să  zăboveşti?  Teamă?  Nebunie?  Trândăvie? 

-  Motivul  nu  contează.  Harry  Strickland  îşi  trase  pe  picioare  o 
pereche  de  ciorapi  vărgaţi  de  lână.  Ea  e  în  Meereen,  iar  noi  suntem 
aici,  unde  volantenii  sunt  pe  zi  ce  trece  mai  nemulţumiţi  de  prezenţa 
noastră.  Am  venit  să  ridicăm  un  rege  şi  o  regină  care  să  ne  conducă 
acasă,  în  Westeros,  dar  această  fată  Targaryen  pare  mai  preocupată  să 
planteze  măsline  decât  să  revendice  tronul  tatălui  ei.  Intre  timp, 
duşmanii  ei  se  grupează.  Yunkai,  Noul  Ghis,  Tolos.  Barbă-nsângerată 
şi  Prinţul  Zdrenţăros  vor  fi  amândoi  pe  câmpul  de  luptă  împotriva 
ei...  şi  cât  de  curând  flotele  Vechiului  Volantis  se  vor  arunca  şi  ele 
asupra  ei.  Ea  ce  are?  Sclavi  pentru  plăceri  înarmaţi  cu  beţe? 

-  Nepătaţi,  răspunse  Griff.  Şi  dragoni. 

-  Dragoni,  da,  zise  căpitanul  general,  dar  tineri,  puţin  mai  mari  ca 
nişte  pui  ieşiţi  din  ou.  Strickland  îşi  trecu  uşor  ciorapul  peste  băşici  şi 
în  sus,  peste  gleznă.  Cât  îi  vor  fi  de  folos  când  toate  aceste  oştiri  se  vor 
strânge  în  jurul  oraşului  ei,  ca  un  pumn? 

Tristan  Rivers  bătu  darabana  pe  genunchi. 

-  Cu  atât  e  mai  important  să  ajungem  repede  la  ea,  zic  eu.  Dacă 
Daenerys  nu  vine  la  noi,  trebuie  să  mergem  noi  la  Daenerys. 

-  Putem  umbla  pe  apă,  ser?  întrebă  Lysono  Maar.  Repet,  nu  putem 
ajunge  la  regina  de  argint  pe  mare.  M-am  strecurat  chiar  eu  în  Volantis, 
prefăcându-mă  negustor,  ca  să  aflu  câte  corăbii  am  putea  găsi  pentru 
noi.  Portul  mişună  de  galere,  corăbii  burduhănoase,  carace  de  toate 
felurile  şi  de  toate  dimensiunile,  dar,  chiar  şi  aşa,  m-am  pomenit  curând 
în  compania  contrabandiştilor  şi  a  piraţilor.  Avem  zece  mii  de  oameni, 
după  cum  sunt  sigur  că-şi  aminteşte  Lordul  Connington  din  anii  cât 
ne-a  fost  alături.  Cinci  sute  de  cavaleri,  fiecare  cu  trei  cai.  Cinci  sute  de 
scutieri,  cu  câte  un  cal  fiecare.  Şi  elefanţi,  nu  trebuie  să  uităm  elefanţii. 
O  corabie  de  piraţi  nu  va  ajunge.  Am  avea  nevoie  de  o  flotă  de  piraţi... 
şi,  chiar  dacă  am  găsi  una,  a  venit  vestea  de  la  Golful  Sclavilor  că 
Meereenul  a  fost  închis  printr-o  blocadă. 

-  Am  putea  să  ne  prefacem  că  acceptăm  oferta  yunkailor,  reco- 
mandă Gorys  Edoryen.  Să-i  lăsăm  pe  yunkai  să  ne  transporte  spre  est, 
apoi  să  le  înapoiem  aurul  sub  zidurile  Meereenului. 

-  Un  singur  contract  încălcat  e  o  pată  destul  de  mare  pe  onoarea 
companiei.  Harry  Strickland  Vagabondul  se  opri,  cu  picioru-i  aco- 
perit de  băşici  în  mână.  Lasă-mă  să-ţi  amintesc  că  Myles  Toyne  a 
pecetluit  acest  pact  secret,  nu  eu.  Aş  onora  înţelegerea,  dar  cum?  Mi 
se  pare  limpede  că  fata  Targaryen  nu  mai  vine  niciodată  în  vest. 
Westeros  a  fost  regatul  tatălui  ei.  Meereen  este  regatul  ei.  Dacă  poate 
să-i  înfrângă  pe  yunkai,  va  fi  Regina  Golfului  Sclavilor.  Dacă  nu,  va 
muri  cu  mult  înainte  să  putem  noi  spera  să  ajungem  la  ea. 

Cuvintele  lui  nu-1  surprinseră  deloc  pe  Griff.  Harry  Strickland 
fusese  întotdeauna  un  om  genial,  mai  priceput  la  născocit  contracte 

decât  la  ciomăgit  duşmani.  Avea  nas  pentru  aur,  dar  dacă  avea  stomac 
pentru  bătălie,  asta  era  altă  poveste. 

-  Există  ruta  pe  uscat,  sugeră  Franklyn  Flowers. 

-  Drumul  demonului  e  mort.  Vom  pierde  jumătate  de  companie, 
prin  dezertare,  dacă  încercăm  traseul  acela,  şi  vom  îngropa  lângă  drum 
jumătate  din  cei  rămaşi.  Mă  îndurerează  s-o  spun,  dar  Magister  Illyrio 
şi  prietenii  lui  s-ar  putea  să  fi  fost  nechibzuiţi,  punându-şi  atâtea 
speranţe  în  această  regină-copil. 

Nu,  gândi  Griff,  dar  au  fost  mai  nechibzuiţi  punându-şi  speranţele 
în  tine. 

Şi  apoi  Prinţul  Aegon  glăsui: 

-  Atunci  puteţi-vă  speranţele  în  mine,  spuse  el.  Daenerys  este  sora 
Prinţului  Rhaegar,  dar  eu  sunt  fiul  lui.  Sunt  singurul  dragon  de  care 
aveţi  nevoie. 

Griff  puse  palma  înmănuşată  în  negru  pe  umărul  Prinţului  Aegon. 

-  Curajoase  vorbe,  zise  el,  dar  gândeşte-te  ce  spui. 

-  M-am  gândit,  insistă  băiatul.  De  ce-aş  alerga  la  mătuşa  mea  de 
parcă  aş  fi  un  cerşetor?  Drepturile  mele  sunt  mai  mari  decât  ale  ei.  Să 
vină  ea  la  mine...  în  Westeros. 

Franklyn  Flowers  râse. 

-  îmi  place.  Să  călătorim  spre  vest,  nu  spre  est.  S-o  lăsăm  pe  micuţa 
regină  cu  măslinele  ei  şi  să-1  aşezăm  pe  Prinţul  Aegon  pe  Tronul  de 
Fier.  Băiatul  e  îndrăzneţ,  trebuie  să  recunoaşteţi. 

Căpitanul  general  arăta  de  parcă  cineva  i-ar  fi  dat  o  palmă. 

-  Ţi-a  covăsit  soarele  creierii,  Flowers?  Ne  trebuie  o  fată.  Ne 
trebuie  o  căsătorie.  Dacă  Daenerys  îl  acceptă  pe  prinţişorul  nostru 
şi-1  ia  de  consort,  Cele  Şapte  Regate  vor  face  acelaşi  lucru.  Fără  ea, 
lorzii  nu  vor  face  decât  să-şi  bată  joc  de  pretenţiile  lui  şi  să-1  numească 
pungaş  şi  fals  moştenitor.  Şi  cum  propui  să  ajungem  în  Westeros?  L-ai 
auzit  pe  Lysono.  E  imposibil  de  găsit  corăbii. 

Omul  ăsta  se  teme  de  luptă,  îşi  dădu  seama  Griff.  Cum  l-au  putut 
alege  în  locul  lui  Inimă-Neagrâ? 

-  Este  imposibil  de  găsit  corăbii  pentru  Golful  Sclavilor.  Westerosul 
e  altă  poveste.  Estul  ne  este  închis,  nu  marea.  Triarhii  s-ar  bucura  să  ne 
vadă  plecând,  n-am  nicio  îndoială.  Asta  poate  chiar  ne-ar  ajuta  să  re- 
zolvăm întoarcerea  în  Cele  Şapte  Regate.  Niciun  oraş  nu  vrea  o  armată 
la  porţile  lui. 

-  Are  dreptate,  îl  aprobă  Lysono  Maar. 

-  Leul  a  simţit  deja,  cu  siguranţă,  mirosul  dragonului,  zise  unul 
dintre  cei  doi  pe  nume  Cole,  dar  atenţia  lui  Cersei  va  fi  îndreptată 
asupra  Meereenului  şi  a  celeilalte  regine.  Nu  ştie  nimic  despre  prinţul 
nostru.  După  ce  debarcăm  şi  ne  ridicăm  flamurile,  mulţi  vor  da  fuga 
să  ni  se  alăture. 

-  Unii,  preciză  Harry  Vagabondul,  nu  mulţi.  Sora  lui  Rhaegar  are 
dragorii.  N-avem  puterea  să  luăm  în  stăpânire  regatul  fără  Daenerys 
şi  oastea  ei.  Nepătaţii  ei. 

-  Primul  Aegon  a  cucerit  Westerosul  fără  eunuci,  zise  Lysono 
Maar.  De  ce  ne-ar  face  al  şaselea  Aegon  acelaşi  lucru? 

-Planul... 

-  Care  plan?  i-o  reteză  Tristan  Rivers.  Planul  grăsanului?  Cel  care 
se  schimbă  după  cum  bate  vântul?  La  început,  trebuia  să  ni  se  alăture 
Viserys  Targaryen,  cu  cincizeci  de  mii  de  dothraki  dezlănţuiţi  în  urma 
lui.  Apoi  Regele  Cerşetor  a  murit  şi  a  trebuit  să  fie  sora  lui,  o  copilă 
docilă,  care  era  în  drum  spre  Pentos  cu  trei  dragoni  abia  ieşiţi  din  ou. 
In  schimb,  fata  apare  în  Golful  Sclavilor  şi  lasă  în  urma  ei  un  şir  de 
oraşe  pârjolite,  iar  grăsanul  hotărăşte  că  trebuie  s-o  întâlnim  pe  lângă 
Volantis.  Acum  n-a  mai  rămas  nimic  nici  din  planul  acela.  M-am 
săturat  de  planurile  lui  Illyrio.  Robert  Baratheon  a  cucerit  Tronul  de 
Fier  fără  ajutorul  dragonilor.  Putem  face  la  fel.  Iar,  dacă  mă  înşel  şi 
regatul  nu  se  ridică  în  sprijinul  nostru,  putem  să  ne  retragem  în  orice 
clipă  peste  marea  îngustă,  aşa  cum  au  făcut  cândva  Oţelul  înverşunat 
şi  alţii  după  el. 

Strickland  scutură  din  cap  cu  încăpăţânare. 

-  Riscul... 

-  ...nu  mai  e  ce-a  fost,  acum,  că  Tywin  Lannister  e  mort.  Cele 
Şapte  Regate  sunt  mai  uşor  de  cucerit  decât  oricând.  Un  alt  rege-copil 
stă  pe  Tronul  de  Fier,  acesta  chiar  mai  tânăr  decât  cel  de  dinainte,  iar 
rebelii  sunt  câtă  frunză  şi  iarbă. 

-  Chiar  şi  aşa,  insistă  Strickland,  singuri,  nu  putem  spera  să... 
Griff  era  sătul  de  laşitatea  căpitanului  general. 

-  Nu  vom  fi  singuri.  Dornul  ni  se  va  alătura,  trebuie  să  ni  se 
alăture.  Prinţul  Aegon  este  fiul  Eliei,  nu  doar  al  lui  Rhaegar. 

-  Aşa  este,  interveni  băiatul,  şi  cine-a  mai  rămas  în  Westeros  să  ni 
se  opună?  O  femeie. 

-  O  femeie  Lannister,  zise  apăsat  căpitanul  general.  Târfa  îl  va  avea 
pe  Regicid  de  partea  ei,  poţi  fi  sigur  de  asta,  şi  cei  doi  se  vor  sprijini 
pe  bogăţia  de  la  Casterly  Rock.  Iar  Illyrio  spune  că  acest  rege-băiat  e 
logodit  cu  o  fată  Tyrell,  ceea  ce  înseamnă  că  trebuie  să  înfruntăm  şi 
puterea  Highgardenului. 

Laswell  Peake  lovi  ritmic  în  masă  cu  încheieturile  degetelor. 

-  Chiar  şi  după  un  secol,  unii  dintre  noi  mai  au  prieteni  în 
Reach.  Puterea  Highgardenului  s-ar  putea  să  nu  fie  ce-şi  imaginează 
Mace  Tyrell. 

-  Prinţe  Aegon,  zise  Tristan  Rivers,  suntem  oamenii  tăi.  Asta  ţi-e 
dorinţa,  să  navigăm  spre  vest  şi  nu  spre  est? 

-  Da,  răspunse  Aegon  cu  nerăbdare.  Dacă  mătuşa  mea  vrea  Mee- 
reenul,  prea  bine.  Eu  am  să  revendic  Tronul  de  Fier  fără  ea,  cu  săbiile 
şi  credinţa  voastră.  Dacă  ne  mişcăm  repede  şi  lovim  cu  putere,  putem 
dobândi  câteva  victorii  uşoare  înainte  ca  Lannisterii  să  afle  măcar  că 
am  acostat.  Asta  îi  va  aduce  şi  pe  alţii  în  sprijinul  cauzei  noastre. 

Rivers  zâmbea  aprobator.  Alţii  schimbau  priviri  îngândurate. 
Apoi  Peake  spuse: 

-  Prefer  să  mor  în  Westeros  decât  pe  drumul  demonului. 
Iar  Marq  Mandrake  chicoti  şi  replică: 

-  Eu,  unul,  prefer  să  trăiesc,  să  dobândesc  pământuri  şi  un  castel  mare. 
Franklyn  Flowers  îşi  lovi  mânerul  săbiei  cu  palma  şi  spuse: 

-  Atât  timp  cât  pot  omorî  câţiva  din  neamul  Fossoway,  sunt  pentru. 
Când  începură  să  vorbească  toţi  deodată,  Griff  ştiu  că  lucrurile 

luaseră  un  nou  curs.  Aceasta  este  o  latură  a  lui  Aegon  I pe  care  n-am 
mai  văzut-o.  Nu  era  calea  prudentă,  dar  era  sătul  de  prudenţă,  obosit 
de  secrete,  plictisit  de  aşteptare.  Indiferent  dacă  învingeau  sau 
pierdeau,  avea  să-1  revadă  pe  Griffin  Roost  înainte  să  moară  şi  să  fie 
îngropat  în  cavoul  de  lângă  cel  al  tatălui  său. 

Unul  câte  unul,  oamenii  Companiei  de  Aur  se  ridicară,  îngenun- 
cheară  şi  îşi  aşezară  săbiile  la  picioarele  tânărului  prinţ.  Ultimul  fu 
Harry  Strickland  Vagabondul,  cu  picioarele  lui  pline  de  băşici  şi  toate 
celelalte. 

Soarele  înroşea  cerul  la  apus  şi  picta  umbre  stacojii  pe  craniile 
aurite  din  vârful  parilor,  când  părăsiră  cortul  căpitanului  general. 
Franklyn  Flowers  se  oferi  să-1  conducă  pe  prinţ  prin  tabără  şi  să-1 
prezinte  câtorva  din  cei  pe  care  îi  numea  băieţi.  Griff  consimţi. 

-  Dar  ia  aminte,  pentru  ceilalţi,  trebuie  să  rămână  Tânărul  Griff 
până  când  traversăm  marea  îngustă.  In  Westeros,  îi  vom  spăla  părul 
şi-1  vom  lăsa  să-şi  îmbrace  armura. 

-  Da,  am  priceput.  Flowers  îl  lovi  pe  Tânărul  Griff  pe  spate:  Cu 
mine.  Vom  începe  cu  bucătarii.  Oameni  pe  care  e  bine  să-i  cunoşti. 

După  ce  plecară,  Griff  i  se  adresă  lui  Jumătate-maester: 

-  Du-te  la  Sfioasa  Fecioară  şi  întoarce-te  cu  Lady  Lemore  şi  Ser 
Rolly.  Vom  avea  nevoie  şi  de  cuferele  lui  Illyrio.  Toţi  banii  şi  armura. 
Transmite-le  lui  Yandry  şi  Ysillei  mulţumirile  noastre.  Misiunea  lor 
s-a  terminat.  Nu  vor  fi  uitaţi  când  Alteţa  Sa  va  ajunge  în  regatul  său. 

-  Cum  porunceşti,  lordul  meu. 

Griff  îl  lăsă  acolo  şi  se  strecură  în  cortul  pe  care  i-1  repartizase 
Harry  Vagabondul. 

Drumul  care-i  aştepta  era  plin  de  pericole,  ştia,  dar  ce  dacă?  Orice 
om  trebuie  să  moară.  Tot  ce-şi  dorea  era  timp.  Aşteptase  atât  de  mult, 
încât  era  sigur  că  zeii  aveau  să-i  mai  acorde  câţiva  ani,  un  răgaz  sufi- 
cient ca  să-1  vadă  aşezat  pe  Tronul  de  Fier  pe  cel  pe  care  îl  numise  fiu. 

Să-şi  revendice  pământurile,  numele,  onoarea.  Să  potolească  clopotele 
care  răsunau  atât  de  zgomotos  în  visele  lui,  ori  de  câte  ori  închidea 
ochii  şi  adormea. 

Singur  în  cort,  în  timp  ce  razele  aurii  şi  stacojii  ale  soarelui  la 
asfinţit  străluceau  prin  intrarea  deschisă,  Jon  Connington  îşi  lepădă 
mantia  din  blană  de  lup,  îşi  dezbrăcă,  trăgând-o  peste  cap,  cămaşa  de 
zale,  se  aşeză  pe  un  taburet  şi  îşi  scoase  mănuşa  de  pe  mâna  dreaptă. 
Unghia  degetului  mijlociu  se  înnegrise  ca  smoala  şi  culoarea  gri  se 
întinsese  pe  prima  falangă.  Vârful  inelarului  începuse  să  se  înnegrească 
şi  el,  iar  când  îl  atingea  cu  vârful  pumnalului  nu  simţea  nimic. 

Moarte,  ştia  el,  dar  o  moarte  lentă.  încă  mai  am  timp.  Un  an.  Doi  ani. 
Cinci.  Unii  oameni  de  piatră  supravieţuiesc  zece.  Timp  suficient  să  traver- 
sez marea,  să-l  revăd  pe  Griffin  Roost.  Săpun  capăt  liniei  Uzurpatorului, 
o  dată  pentru  totdeauna,  ţi  să-l  aşez  pe  fiul  lui  Rhaegarpe  Tronul  de  Fier. 

Atunci  Lordul  Jon  Connington  putea  muri  împăcat. 


HOINARII 


Zvonul  străbătu  tabăra  ca  un  vânt  fierbinte.  Vine.  Oastea  ei  epe 
drum.  Goneşte  spre  sud,  către  Yunkai,  să  treacă  oraşul  prin  foc  şi  oamenii 
lui  prin  sabie,  iar  noi  mergem  spre  nord,  în  întâmpinarea  ei. 

Broscoiul  aflase  de  la  Dick  Păiosul,  care  aflase  de  la  Moş  Bill 
Ciolănosul,  care,  la  rândul  lui,  aflase  de  la  un  pentoshi  pe  nume  Myrio 
Myrakis,  care  avea  un  văr  care  era  paharnicul  Prinţului  Zdrenţăros. 

-  Văru-meu  a  auzit  vestea  în  cortul  comandantului,  chiar  de  pe 
buzele  lui  Caggo,  susţinea  Dick  Păiosul.  Vom  porni  în  marş  înainte 
de  sfârşitul  zilei,  să  vezi  dacă  nu. 

Atâta  lucru  se  dovedi  adevărat.  Ordinul  veni  de  la  Prinţul  Zdrenţă- 
ros, prin  căpitanii  şi  comandanţii  lui:  strângeţi  corturile,  încărcaţi  catârii, 
înşeuaţi  caii,  pornim  spre  Yunkai  în  zori. 

-  Nu  că  ticăloşii  de  yunkai  ne-ar  vrea  în  Oraşul  lor  Galben, 
adulmecând  în  jurul  fiicelor  lor,  prevesti  Baqq,  arbaletistul  saşiu  din 
Myr,  al  cărui  nume  însemna  Fasole.  Vom  lua  provizii  în  Yunkai,  poate 
cai  odihniţi,  apoi  vom  porni  spre  Meereeen,  să  dansăm  cu  regina-dragon. 
Aşa  că,  saltă  iute,  Broscoiule,  şi  ascute  bine  sabia  stăpânului  tău.  Poate 
c-o  să  aibă  curând  nevoie  de  ea. 

In  Dome,  Quentyn  Martell  fusese  prinţ,  în  Volantis  ajutorul  unui 
negustor,  dar  pe  ţărmurile  Golfului  Sclavilor  era  doar  Broscoiul, 

scutierul  cavalerului  dornishean  voinic  şi  pleşuv  căruia  mercenarii  îi 
ziceau  Maţe-Verzi.  Hoinarii  foloseau  ce  nume  voiau  şi  le  schimbau  cât 
ai  clipi.  II  porecliseră  Broscoiul  pentru  că  sărea  atât  de  repede  când 
voinicul  striga  un  ordin. 

Până  şi  comandantul  Hoinarilor  îşi  ţinea  secret  adevăratul  nume. 
Unele  companii  libere  se  născuseră  în  timpul  veacului  de  sânge  şi  haos 
care  urmase  după  Urgia  Valyriei.  Altele  se  formaseră  ieri  şi  urmau  să 
dispară  mâine.  Hoinarii  aveau  în  spate  treizeci  de  ani  şi  cunoscuseră  un 
singur  comandant,  nobilul  pentoshi  cu  glas  domol  şi  ochi  trişti  pe  care 
îl  porecliseră  Prinţul  Zdrenţăros.  Părul  şi  armura  lui  erau  gri-argintii, 
dar  mantia-i  jerpelită  era  făcută  din  bucăţi  de  pânză  multicolore,  albastre, 
gri  şi  violet,  roşii,  aurii  şi  verzi,  purpurii  şi  roşu-intens  şi  azuriu,  toate 
decolorate  de  soare.  Pe  când  Prinţul  Zdrenţăros  avea  douăzeci  şi  trei  de 
ani,  după  cum  povestea  Dick  Păiosul,  un  magister  din  Pentos  îl  alesese 
să  fie  noul  lor  prinţ,  la  doar  câteva  ore  după  ce-1  decapitaseră  pe  cel  vechi. 
Insă  el  alesese  să-şi  atârne  o  sabie  la  cingătoare,  să-şi  încalece  calul  preferat 
şi  să  fugă  în  Ţinuturile  Discordiei,  cu  gând  să  nu  se  mai  întoarcă.  Fusese 
alături  de  Fiii  Secunzi,  de  Scuturile  de  Fier  şi  de  Oamenii  Fecioarei,  apoi 
se  unise  cu  cinci  tovarăşi  de  arme  şi  înfiinţaseră  Hoinarii.  Din  cei  şase 
fondatori,  doar  el  supravieţuise. 

Broscoiul  n-avea  habar  dacă  era  adevărat  ceva  din  toate  astea.  De 
când  se  înrolase  în  rândul  Hoinarilor,  în  Volantis,  îl  văzuse  pe  Prinţul 
Zdrenţăros  doar  de  la  distanţă.  Dornishenii  erau  nou-veniţi,  novici, 
carne  de  tun,  trei  dintre  cei  două  mii.  Comandantul  lor  cultiva  un 
anturaj  mai  elevat. 

-  Nu  sunt  scutier,  protestase  Quentyn,  când  Gerris  Drinkwater  - 
cunoscut  ca  Gerrold  Dornisheanul,  pentru  a  se  deosebi  de  Gerrold 
Spate-Roşu  şi  de  Negrul  Gerrold,  şi  uneori  ca  Drink,  de  când  voinicul 
se  scăpase  şi-1  strigase  aşa  -  sugerase  şiretlicul  lor.  Mi-am  câştigat  titlul 
în  Dome.  Sunt  cavaler,  la  fel  ca  şi  tine. 

Dar  Gerris  avea  dreptate:  El  şi  Arch  erau  acolo  să-1  apere  pe 
Quentyn  şi  asta  însemna  să-1  ţină  pe  lângă  voinic. 

-  Arch  e  cel  mai  bun  luptător  dintre  noi  trei,  îi  explicase  Drinkwater, 
dar  numai  tu  poţi  spera  să  te  însori  cu  regina-dragon. 

Să  mă  însor  sau  să  mă  lupt  cu  ea.  Ori  una,  ori  alta,  am  s-o  întâlnesc 
curând.  Cu  cât  auzea  mai  multe  despre  Daenerys  Targaiyen,  cu  atât 
se  temea  Quentyn  mai  mult  de  acea  întâlnire.  Yunkaii  susţineau  că  îşi 
hrăneşte  dragonii  cu  carne  de  om  şi  că  se  îmbăiază  în  sânge  de  fecioară, 
ca  să-şi  păstreze  pielea  netedă  şi  suplă.  Fasole  a  râs  când  a  auzit  una  ca 
asta,  dar  savura  poveştile  despre  promiscuitatea  reginei  argintii. 

-  Unul  dintre  căpitanii  ei  descinde  dintr-o  familie  unde  bărbaţii  au 
mădularele  de-o  jumătate  de  cot,  le-a  spus  el,  dar  nici  măcar  el  nu  e 
destul  de  mare  pentru  ea.  Femeia  a  călătorit  cu  dothrakii  şi  s-a  obişnuit 
să  se  împreuneze  cu  armăsari,  aşa  că  niciun  bărbat  n-o  poate  satisface. 

Iar  Hârţoage,  spadasinul  volanten  deştept,  care  părea  să  aibă  mereu 
nasul  vârât  în  vreun  sul  sfărâmicios,  o  considera  pe  regina-dragon  şi 
criminală  şi  nebună. 

-  Khalul  ei  i-a  omorât  fratele,  ca  s-o  facă  regină.  Apoi  ea  1-a  ucis  pe 
khal,  ca  să  devină  khaleesi.  Practică  sacrificiile  de  sânge,  minte  la  fel  de 
uşor  cum  respiră,  se  îndreaptă  împotriva  oamenilor  ei  cât  ai  clipi.  A 
încălcat  armistiţii,  a  torturat  un  emisar...  şi  tatăl  ei  a  fost  nebun.  Asta 
se  moşteneşte. 

Se  moşteneşte.  Regele  Aerys  Al  Doilea  fusese,  într-adevăr,  nebun,  tot 
Westerosul  ştia  asta.  Exilase  două  dintre  Mâinile  sale  şi  arsese  o  a  treia. 
Dacă  Daenerys  e  la  fel  de  sângeroasă  ca  tatăl  ei,  trebuie  să  mă  însor  cu  ea? 
Prinţul  Doran  nu  vorbise  niciodată  despre  o  asemenea  posibilitate. 

Broscoiul  s-ar  fi  bucurat  să  lase  Astaporul  în  urmă.  Oraşul  Roşu 
semăna  cu  un  iad  cum  nu  crezuse  c-avea  să  vadă  vreodată.  Yunkaii 
blocaseră  porţile  sparte,  pentru  ca  morţii  şi  muribunzii  să  rămână  în 
oraş,  dar  imaginile  pe  care  le  văzuse  trecând  călare  pe  străzile  acelea 
de  cărămidă  roşie  aveau  să-1  bântuie  pe  Quentyn  Martell  pe  vecie.  Un 
râu  înecat  de  cadavre.  Preoteasa  în  veşmintele  ei  sfâşiate,  înfiptă  într-o 
ţeapă  şi  însoţită  de  un  roi  de  muşte  verzi,  scânteietoare.  Oameni  care 
trăgeau  să  moară  împleticindu-se  pe  străzi,  însângeraţi  şi  murdari. 

Copii  bătându-se  pentru  nişte  căţeluşi  fripţi  pe  jumătate.  Ultimul  rege 
liber  al  Astaporului  răcnind  gol  în  groapă,  hărţuit  de-o  haită  de  câini 
înfometaţi.  Şi  focuri,  focuri  peste  tot.  Dacă  închidea  ochii,  le  vedea  şi 
acum:  flăcări  care  se  înălţau  în  vârtejuri  din  piramidele  de  cărămidă, 
mai  mari  decât  orice  castel  pe  care-1  văzuse,  dâre  de  fum  unsuros, 
răsucindu-se  spre  cer,  ca  nişte  uriaşi  şerpi  negri. 

Când  vântul  bătea  dinspre  sud,  aerul  mirosea  a  fum  chiar  şi  acolo, 
la  cinci  kilometri  de  oraş.  In  spatele  zidurilor  dărâmate  de  cărămidă 
roşie,  Astaporul  fumega  încă,  deşi  cele  mai  multe  dintre  focurile  mari 
se  stinseseră.  Fire  de  cenuşă  pluteau  alene  în  bătaia  vântului,  ca  nişte 
fulgi  mari  şi  gri  de  zăpadă.  Ar  fi  fost  bine  să  plece. 

Voinicul  era  de  aceeaşi  părere. 

-  E  timpul,  spuse  el,  când  Broscoiul  îl  găsi  jucând  zaruri  cu  Fasole, 
Hârţoage  şi  Moş  Bill  Ciolănosul  şi  pierzând,  ca  de  obicei.  Mercenarul 
îl  îndrăgea  pe  Maţe- Verzi,  care  paria  cu  acelaşi  curaj  cu  care  lupta,  dar 
cu  mult  mai  puţin  succes.  O  să  am  nevoie  de  armură,  Broscoiule.  Ai 
curăţat  sângele  ăla  de  pe  platoşă? 

-  Da,  ser. 

Platoşa  lui  Maţe- Verzi  era  veche  şi  grea,  peticită  şi  răspeticită,  foarte 
roasă.  Acelaşi  lucru  era  valabil  pentru  coif,  grumăjer,  apărătorile  pentru 
picioare  şi  ceea  ce  mai  rămăsese  din  restul  armurii  sale  desperecheate. 
Echipamentul  Broscoiului  era  doar  puţin  mai  bun,  iar  al  lui  Ser  Gerris 
era  considerabil  mai  prost.  Oţelul  companiei,  îl  numise  armurierul. 
Quentyn  nu  întrebase  câţi  alţii  îl  mai  purtaseră  înaintea  lui,  câţi 
muriseră  în  el.  îşi  abandonaseră  propriile  armuri  bune  în  Volantis, 
împreună  cu  aurul  şi  adevăratele  lor  nume.  Cavalerii  bogaţi  din  case  cu 
vechi  renume  nu  traversau  marea  îngustă,  să  devină  mercenari,  doar 
dacă  erau  exilaţi  pentru  vreo  infamie. 

-  Prefer  să  mă  dau  drept  sărac  decât  ticălos,  declarase  Quentyn, 
când  Gerris  îi  prezentase  planul  său. 

In  mai  puţin  de  o  oră  Hoinarii  îşi  strânseră  tabăra. 

-  Şi  acum,  la  drum,  decretă  Prinţul  Zdrenţăros  de  pe  uriaşul  său  cal 
sur  de  război,  într-o  clasică  valyriană  cultă,  care  era  pe  înţelesul  celor 
mai  mulţi  dintre  ei.  Crupa  bălţată  a  armăsarului  său  era  acoperită  cu  fâşii 
zdrenţuite  de  pânză,  rupte  din  tunicile  oamenilor  pe  care  îi  omorâse 
stăpânul  lui.  Mantia  prinţului  era  cusută  din  mai  multe  asemenea  bucăţi. 
Era  un  om  bătrân,  trecut  de  şaizeci  de  ani,  dar  încă  se  ţinea  drept  în  şaua 
înaltă  şi  avea  glasul  destul  de  puternic  ca  să  se  facă  auzit  în  fiecare  colţ  al 
taberei.  Astaporul  a  fost  doar  o  gustare,  spuse  el.  Mereenul  va  fi  ospăţul. 

Şi  mercenarii  înălţară  urale  sălbatice.  Panglici  de  mătase  azurie 
fluturau  de  pe  lăncile  lor,  iar  flamurile  alb-albastre  în  coadă  de 
rândunică  -  stindardele  Hoinarilor  -  fâlfâiau  deasupra. 

Cei  trei  dornisheni  ovaţionară  alături  de  toţi  ceilalţi.  Tăcerea  ar  fi 
atras  atenţia.  Dar,  în  timp  ce  Hoinarii  se  îndreptau  spre  nord,  pe 
drumul  coastei,  pe  urmele  lui  Barbă-nsângerată  şi  ale  Companiei 
Pisicii,  Broscoiul  se  apropie  de  Gerrold  Dornisheanul. 

-  Curând,  spuse  el,  în  limba  comună  a  Westerosului.  Mai  erau  şi 
alţii  din  Westeros  în  companie,  dar  nu  mulţi  şi  nu  prin  preajmă. 
Trebuie  s-o  facem  curând. 

-  Nu  aici,  îl  preveni  Gerris,  mimând  un  zâmbet.  Vorbim  despre 
asta  diseară,  când  poposim. 

Erau  şase  sute  de  kilometri  de  la  Astapor  la  Yunkai,  pe  vechiul 
drum  de  coastă  al  ghiscarilor,  şi  alţi  trei  sute  de  la  Yunkai  la  Meereen. 
Companiile  libere,  cu  caii  lor  buni,  puteau  ajunge  în  şase  zile  de  marş 
sau  în  opt  de  pas  mai  domol.  Legiunile  din  Vechiul  Ghis,  mergând  pe 
jos,  ar  face  de  două  ori  pe-atât,  iar  yunkaii  şi  soldaţii  lor  sclavi... 

-  Cu  generalii  lor,  e  de  mirare  că  nu  năvălesc  în  mare,  zise  Fasole. 
Yunkaii  nu  duceau  lipsă  de  comandanţi.  Un  bătrân  erou  pe  nume 

Yurkhaz  zo  Yunzak  deţinea  comanda  supremă,  dar  Hoinarii  nu-1 
zăriseră  decât  de  la  distanţă,  venind  şi  plecând  într-un  palanchin  atât 
de  imens  încât  era  nevoie  de  patruzeci  de  sclavi  să-1  poarte. 

Dar  nu  puteau  să  nu-i  vadă  slugile.  Lorzii  mărunţi  din  Yunkai 
mişunau  pretutindeni,  precum  gândacii.  Jumătate  dintre  ei  păreau  să 

se  numească  Ghazdan,  Grazdan,  Mazdhan  sau  Ghaznak.  Să  deosebeşti 
unele  de  altele  numele  ghiscari  era  o  artă  pe  care  puţini  dintre  Hoinari 
o  stăpâneau,  aşa  că  le  dădură  porecle  născocite  de  ei. 

Printre  ei  se  distingea  Balena  Galbenă,  un  bărbat  dezgustător  de  gras, 
care  purta  mereu  tokare  de  mătase  galbenă,  cu  franjuri  aurii.  Prea  greu 
şi  să  se  poată  ridica  singur  în  picioare,  făcea  pe  el,  aşa  că  mirosea  întotdea- 
una a  urină,  o  duhoare  atât  de  pătrunzătoare,  încât  nici  cele  mai  grele 
parfumuri  nu  reuşeau  s-o  acopere.  Dar  se  spunea  că  era  cel  mai  bogat  om 
din  Yunkai,  şi  avea  o  pasiune  pentru  grotesc:  printre  sclavii  lui  se  număra 
un  băiat  cu  picioare  şi  copite  de  capră,  o  femeie  cu  barbă,  un  monstru  cu 
două  capete  din  Mantarys  şi  un  hermafrodit  care-i  încălzea  noaptea  patul. 

-  Bărbat  şi  femeie  laolaltă,  le  explică  Dick  Păiosul.  Balena  avea 
cândva  şi  un  uriaş,  şi  îi  plăcea  să-1  privească  destrăbălându-se  cu  sclavele. 
Dar  a  murit.  Am  auzit  că  Balena  oferă  un  sac  de  aur  pentru  altul  ca  el. 

Apoi  mai  era  Fata  General,  care  umbla  călare  pe  un  cal  alb  cu  coama 
roşie  şi  avea  sub  comandă  o  sută  de  vânjoşi  soldaţi-sclavi,  crescuţi  şi 
antrenaţi  chiar  de  ea,  cu  toţii  tineri,  supli,  fremătând  de  muşchi,  acope- 
rindu-şi  goliciunea  doar  cu  fâşii  de  pânză  în  jurul  coapselor,  mantii 
galbene  şi  scuturi  alungite  de  bronz,  cu  incrustaţii  erotice.  Stăpâna  lor 
nu  putea  să  aibă  mai  mult  de  şaisprezece  ani  şi  se  imagina  Daenerys 
Targaryen  a  Yunkaiului. 

Micul  Porumbel  nu  era  chiar  un  pitic,  dar  ar  fi  putut  trece  drept  unul, 
într-o  lumină  slabă.  Cu  toate  astea,  se  plimba  ţanţoş  de  parcă  ar  fi  fost 
un  uriaş,  cu  micile-i  picioare  dolofane  şi  crăcănate  şi  pipernicitul  său 
piept  bombat.  Soldaţii  lui  erau  cei  mai  înalţi  din  câţi  văzuseră  Hoinarii: 
cei  mai  scunzi  dintre  ei  măsurau  peste  doi  metri,  cei  mai  înalţi  se  apro- 
piau de  doi  metri  şi  jumătate.  Toţi  aveau  feţe  prelungi,  picioare  lungi,  iar 
cataligele  încastrate  în  picioarele  armurii  lor  împodobite  le  făceau  şi  mai 
lungi.  Zale  smălţuite,  trandafirii,  le  acopereau  torsurile,  pe  capete  aveau 
cocoţate  coifuri  alungite,  completate  cu  ciocuri  ascuţite  de  oţel  şi  creste 
din  smocuri  de  pene  roz.  Fiecare  purta  la  şold  o  sabie  curbată  şi  fiecare 
ţinea  în  mână  o  suliţă  înaltă  cât  el,  cu  fiecare  capăt  în  formă  de  frunză. 

-  îi  înmulţeşte  Micul  Porumbel,  îi  informă  Dick  Păiosul.  Cumpără 
sclavi  înalţi  din  toată  lumea,  împreunează  bărbaţii  şi  femeile  şi  păs- 
trează progeniturile  lor  cele  mai  înalte  pentru  Eroi.  Speră  că  într-o  zi 
va  putea  să  renunţe  la  catalige. 

-  Câteva  şedinţe  pe  roata  de  tortură  ar  putea  grăbi  procesul,  sugeră 
voinicul. 

Gerris  Drinkwater  izbucni  în  râs. 

-  Ce  şleahtă  înfricoşătoare!  Nimic  nu  mă  sperie  mai  mult  decât 
ţanţoşii  în  zale  şi  pene  roz.  Dacă  m-ar  urmări  unul,  aş  râde  de-aş  face 
pe  mine. 

-  Unii  zic  că  stârcii  sunt  maiestuoşi,  zise  Moş  Bill  Ciolănosul.  Dacă 
regele  vostru  mănâncă  broaşte  stând  într-un  picior. 

-  Stârcii  sunt  laşi,  interveni  voinicul.  O  dată,  eram  la  vânătoare,  eu, 
Drink  şi  Cletus,  şi  am  dat  peste  nişte  stârci  care  se  plimbau  pe  lângă 
mal,  ospătându-se  cu  mormoloci  şi  peştişori.  Erau  frumoşi,  da,  dar 
apoi  a  trecut  un  uliu  pe  deasupra  şi  şi-au  luat  toţi  zborul,  de  parcă  ar 
fi  văzut  un  dragon.  Au  stârnit  atâta  vânt  încât  am  fost  doborât  de  pe 
cal,  dar  Cletus  a  potrivit  o  săgeată  în  arc  şi  a  doborât  unul.  Avea  gust 
de  raţă,  dar  nu  era  la  fel  de  gras. 

Chiar  şi  Micul  Porumbel  şi  stârcii  lui  păleau  pe  lângă  nebunia 
fraţilor  pe  care  mercenarii  îi  numeau  Lorzii  Zornăitori.  Ultima  oară 
când  soldaţii-sclavi  din  Yunkai  se  confruntaseră  cu  Nepătaţii,  se 
împrăştiaseră  şi  fugiseră.  Lorzii  Zornăitori  născociseră  o  stratagemă  ca 
să  evite  asta:  îşi  legau  oamenii  unul  de  altul,  în  lanţuri,  câte  zece,  de 
încheieturi  şi  de  glezne. 

-  Niciunul  dintre  bieţii  nenorociţi  nu  poate  să  fugă  dacă  nu  fug 
toţi,  le  explică  Dick  Păiosul,  râzând.  Şi,  dacă  fug  cu  toţii,  nu  vor  putea 
fugi  foarte  repede. 

-  Nici  măcar  nu  mărşăluiesc  repede,  afurisiţii,  remarcă  Fasole.  Le 
poţi  auzi  zornăitul  la  cinci  kilometri  depărtare. 

Mai  erau  şi  alţii,  aproape  la  fel  de  nebuni  sau  mai  rău:  Lordul 
Obraji-tremurători,  Cuceritorul  Beţiv,  Stăpânul-Bestie,  Faţă-Terciuită, 

Iepurele,  Cărăuşul,  Eroul  Parfumat.  Unii  aveau  douăzeci  de  soldaţi,  alţii 
două  sute  sau  două  mii,  toţi  sclavi  pe  care-i  antrenaseră  şi-i  înarmaseră 
ei  înşişi.  Fiecare  era  bogat,  fiecare  era  arogant  şi  fiecare  era  căpitan  şi 
comandant,  subordonat  doar  lui  Yurkhaz  zo  Yunzak,  plini  de  dispreţ 
faţă  de  simplii  mercenari  şi  predispuşi  la  ciorovăieli  pentru  întâietate, 
pe  cât  de  nesfârşite  pe  atât  de  imposibil  de  înţeles. 

Până  când  Hoinarii  străbătură  cinci  kilometri,  yunkaii  rămaseră  cu 
patru  în  urmă. 

-  O  haită  de  nătărăi  galbeni  şi  puturoşi,  se  plânse  Fasole.  încă  n-au 
reuşit  să  priceapă  de  ce  Ciorile  Furtunii  şi  Fiii  Secunzi  s-au  dus  la 
regina-dragon. 

-  Pentru  aur,  cred  ei,  zise  Hârţoage.  De  ce  crezi  că  ne  plătesc  atât 
de  bine? 

-  Aurul  e  dulce,  dar  viaţa  e  şi  mai  dulce,  remarcă  Fasole.  Am  dansat 
cu  schilozii  la  Astapor.  Vreţi  să-i  înfruntăm  pe  adevăraţii  Nepătaţi  cu 
şleahta  asta  alături? 

-  Am  luptat  cu  Nepătaţii  la  Astapor,  zise  voinicul.  Am  spus  adevă- 
raţi Nepătaţi.  Doar  castrând  un  flăcău  cu  satârul  de  bucătărie  şi  dându-i 
o  pălărie  ascuţită  nu-1  faci  Nepătat.  Regina-dragon  îi  are  pe  adevăraţii 
Nepătaţi,  cei  care  nu  se  împrăştie  şi  nu  fug  când  sufli  spre  ei. 

-  Nepătaţi  şi,  pe  lângă  ei,  dragoni.  Dick  Păiosul  ridică  privirea  spre 
cer,  de  parcă  ar  fi  crezut  că  doar  cuvântul  dragon  era  de-ajuns  ca  să-i 
coboare  asupra  companiei.  Ascuţiţi-vă  săbiile,  băieţi,  în  curând  vom 
da  o  luptă  adevărată. 

O  luptă  adevărată,  gândi  Broscoiul.  Cuvintele  i  se  opriră  în  gâtlej. 
Lupta  de  dincolo  de  zidurile  Astaporului  păruse  foarte  adevărată,  deşi 
ştia  că  mercenarii  erau  de  altă  părere. 

-  Ăla  a  fost  măcel,  nu  luptă,  fusese  auzit  spunând,  după  aceea, 
bardul  războinic  Denzo  D'han. 

Denzo  era  căpitan  şi  trecuse  prin  zeci  de  bătălii.  Experienţa  Brosco- 
iului se  limita  la  terenul  de  antrenament  şi  la  cel  de  turnir,  aşa  că  ştia  că 
nu  era  cazul  să  contrazică  verdictul  unui  luptător  atât  de  încercat. 

Dar  părea  o  bătălie,  chiar  la  început.  îşi  amintea  cum  i  se  strânsese 
stomacul  când  fusese  trezit  în  zori,  cu  o  lovitură  de  picior,  zărindu-1 
pe  voinic  deasupra  lui. 

-  In  armură,  trântore!  răcnise  el.  Măcelarul  vine  să  ne  atace.  Sus, 
dacă  nu  vrei  să  fii  căsăpit. 

-  Regele  Măcelar  e  mort,  protestase  Broscoiul,  adormit. 

Era  povestea  pe  care  o  auziseră  cu  toţii,  pe  când  coborau  de-a 
valma  din  corăbiile  care-i  aduseseră  din  Vechiul  Volantis.  Un  al  doilea 
Rege  Cleon  luase  coroana  şi,  pare-se,  murise  la  rândul  lui,  iar  acum  în 
Astapor  domneau  o  târfă  şi  un  bărbier  nebun,  ai  căror  adepţi  se  luptau 
între  ei  pentru  controlul  asupra  oraşului. 

-  Poate  c-a  fost  o  minciună,  răspunsese  voinicul.  Sau  ăsta  e  vreun 
alt  măcelar.  Poate  că  primul  a  ieşit  urlând  din  mormânt,  să  ucidă  câţiva 
yunkai.  Nu  contează,  Broscoiule.  îmbracă-ţi  armura! 

In  cort  dormeau  zece,  şi  toţi  erau  deja  în  picioare,  trăgându-şi 
pantalonii  şi  cizmele,  coborându-şi  hainele  lungi  de  zale  peste  umeri, 
fixându-şi  platoşele,  legând  curelele  apărătorilor  pentru  picioare  sau 
pentru  antebraţ,  înhăţându-şi  coifurile  şi  scuturile  şi  centurile  săbiilor. 
Gerris,  ager  ca  întotdeauna,  a  fost  primul  complet  echipat.  Arch, 
imediat  după  el.  împreună,  l-au  ajutat  pe  Quentyn  să  se  îmbrace. 

La  trei  sute  de  metri  depărtare,  noii  Nepătaţi  ai  Astaporului  se 
revărsaseră  prin  porţi,  adunându-se  în  şiruri  în  spatele  zidurilor  dărâ- 
mate de  cărămidă  roşie  ale  oraşului  lor,  cu  lumina  zorilor  scânteind  pe 
coifurile  de  bronz  cu  ţepuşe  şi  pe  vârfurile  suliţelor  lungi. 

Cei  trei  doraisheni  au  ieşit  din  cort  deodată,  alăturându-se  luptătorilor 
care  alergau  să-şi  ia  caii.  Bătălie.  Quentyn  se  antrenase  cu  suliţa,  sabia  şi 
scutul  de  la  vârsta  primilor  paşi,  dar  în  clipa  aceea  asta  nu  însemna  nimic. 
Războinicule,  dă-mi  cura),  se  rugase  Broscoiul,  în  timp  ce  tobele  bubuiau 
în  depărtare.  BUM  bum  BUM  bum  BUM  bum.  Voinicul  i  1-a  arătat  pe 
Regele  Măcelar,  ţeapăn  şi  înalt  pe  un  cal  cu  armură,  îmbrăcat  în  zale  de 
aramă  care  sclipeau  de-ţi  luau  ochii  în  soarele  dimineţii.  Şi-1  amintea  pe 
Gerris  strecurându-se  lângă  el,  chiar  înainte  de  începerea  luptei. 

-  Ţine-te  aproape  de  Arch,  orice  s-ar  întâmpla.  Nu  uita,  eşti 
singurul  dintre  noi  care  poate  să  pună  mâna  pe  fată. 
Astaporii  înaintau  deja. 

Mort  sau  viu,  Regele  Măcelar  tot  i-a  luat  pe  înţelepţii  Stăpâni  prin 
surprindere.  Yunkaii  încă  alergau  de  colo-colo,  în  tokare  vaporoase, 
încercând  să-şi  organizeze,  cât  de  cât,  soldaţii-sclavi,  antrenaţi  pe 
jumătate,  când  suliţele  Nepătaţilor  le-au  străpuns  liniile  de  asediu.  Dacă 
n-ar  fi  fost  aliaţii  şi  mercenarii  lor  atât  de  dispreţuiţi,  poate  c-ar  fi  fost 
copleşiţi,  dar  Hoinarii  şi  Compania  Pisicii  au  fost  călare  într-o  clipă  şi 
au  năvălit  asupra  flancurilor  astaporilor  chiar  în  momentul  în  care  o 
legiune  din  Noul  Ghis  a  pătruns  în  tabăra  yunkailor,  din  cealaltă  parte, 
şi  s-a  încăierat  cu  Nepătaţii,  într-o  încleştare  de  suliţe  şi  scuturi. 

Tot  ce-a  urmat  a  fost  măcel,  dar,  de  data  asta,  Regele  Măcelar  era  sub 
lama  satârului.  Caggo  a  fost  cel  care  i-a  venit,  în  cele  din  urmă,  de  hac, 
spulberându-i  pe  apărătorii  regelui,  pe  monstruosul  lui  cal  de  război  şi 
spintecându-1  pe  Cleon  cel  Mare  de  la  umăr  la  şold,  cu  o  singură  lovitură 
a  arakhului  său  valyrian  curbat.  Broscoiul  n-a  văzut  scena,  dar  cei  care 
au  văzut-o  susţineau  că  armura  de  aramă  a  lui  Cleon  s-a  sfârtecat  ca 
mătasea  şi  dinăuntru  a  ieşit  o  duhoare  îngrozitoare,  însoţită  de  o  sută 
viermi  de  hoit  încolăciţi.  Cleon  fusese  mort,  până  la  urmă.  Astaporii 
disperaţi  îl  scoseseră  din  mormânt,  îl  vârâseră  în  armură  şi  îl  legaseră  pe 
un  cal,  sperând  să-i  îmbărbăteze  pe  Nepătaţii  lor. 

Căderea  lui  Cleon  cel  mort  le-a  spulberat  speranţele.  Noii  Nepătaţi 
şi-au  aruncat  suliţele  şi  scuturile  şi  au  luat-o  la  fugă,  doar  ca  să  găsească 
porţile  Astaporului  închise.  Broscoiul  avusese  rolul  lui  în  măcelul  care 
a  urmat,  doborându-i  pe  eunucii  speriaţi,  alături  de  ceilalţi  Hoinari. 
Călărea  lângă  voinic,  lovind  în  stânga  şi-n  dreapta,  în  timp  ce  formaţia 
lor  a  pătruns  printre  Nepătaţi  ca  un  vârf  de  lance.  Când  au  ţâşnit 
dincolo  de  grupul  Nepătaţilor,  Prinţul  Zdrenţăros  i-a  întors  şi  i-a 
condus  din  nou  printre  eunuci.  Abia  la  întoarcere  a  reuşit  Broscoiul 
să  vadă  bine  feţele  de  sub  coifurile  de  bronz  cu  ţepuşe  şi  şi-a  dat  seama 
că  aproape  toţi  erau  la  fel  de  tineri  ca  el.  Băieţi  necopţi,  strigând  după 

mamele  lor,  gândise  el,  dar  asta  nu  1-a  împiedicat  să-i  omoare.  Când  a 
părăsit  câmpul  de  luptă,  avea  sabia  înroşită  de  sânge  şi  braţul  atât  de 
obosit,  încât  abia  mai  putea  s-o  ridice. 

Şi  totuşi,  aceea  n-a  fost  o  bătălie  adevărată,  gândi  el.  Bătălia  adevărată 
va  fi  curând  şi  trebuie  să fim  departe  înainte  să  vină,  altfel  ne  vom  pomeni 
luptând  de  partea  cui  nu  trebuie. 

In  noaptea  aceea,  Hoinarii  şi-au  aşezat  tabăra  pe  ţărmul  Golfului 
Sclavilor.  Broscoiul  a  tras  la  sorţi  prima  veghe  şi  a  fost  trimis  să 
păzească  liniile  cailor.  Gerris  1-a  întâmpinat  acolo,  imediat  după 
apusul  soarelui,  pe  când  o  semilună  strălucea  pe  ape. 

-  Voinicul  ar  trebui  să  fie  şi  el  aici,  zise  Quentyn. 

-  A  plecat  să-1  caute  pe  Moş  Bill  Ciolănosul  şi  să-şi  piardă  restul 
arginţilor,  răspunse  Gerris. 

-  Lasă-1  în  pace.  Va  face  cum  spunem  noi,  deşi  n-o  să-i  prea  placă. 
-Nu. 

Erau  o  mulţime  de  lucruri  la  planul  acesta  care  nu-i  plăceau  nici  lui 
Quentyn.  Să  călătorească  pe  o  corabie  ticsită,  zguduită  de  vânturi  şi 
de  valuri,  mâncând  pâine  uscată  plină  de  gărgăriţe  şi  înecându-şi  amarul 
în  rom  negru  ca  smoala,  dormind  pe  mormane  de  paie  mucegăite,  cu 
duhoarea  unor  străini  în  nări...  toate  lucrurile  la  care  se  aşteptase  când 
iscălise  bucata  aceea  de  pergament,  în  Volantis,  punându-şi  sabia  şi  bra- 
ţul în  slujba  Prinţului  Zdrenţăros  pentru  un  an.  Acestea  erau  vitregiile 
de  îndurat,  ca  în  orice  aventură. 

Dar  ceea  ce  trebuia  să  urmeze  însemna  pur  şi  simplu  trădare.  Yunkaii 
îi  aduseseră  din  vechiul  Volantis  ca  să  lupte  pentru  Oraşul  Galben,  dar 
acum  dornishenii  voiau  să-şi  renege  legământul  şi  să  treacă  de  cealaltă 
parte.  Asta  însemna  şi  să-şi  abandoneze  noii  tovarăşi  de  arme.  Hoinarii 
nu  erau  genul  de  companie  pe  care  Quentyn  ar  fi  ales-o,  dar  traversase 
marea  cu  ei,  împărţise  cu  ei  carnea  şi  miedul,  luptase  cot  la  cot  cu  ei,  stă- 
tuse la  poveşti  cu  cei  câţiva  cărora  le  înţelegea  limba.  Şi  dacă  toate  poveş- 
tile lui  erau  minciuni,  ei,  bine,  acesta  era  preţul  drumului  spre  Meereen. 

Nu  e  un  lucru  pe  care  l-aţi  numi  onorabil,  îi  prevenise  Gerris,  în 
Casa  Negustorului. 

-  Daenerys  ar  putea  fi  acum  la  jumătatea  drumului  spre  Yunkai, 
cu  o  oaste  în  spate,  spuse  Gerris,  în  timp  ce  treceau  printre  cai. 

-  Ar  putea,  răspunse  Gerris,  dar  nu  e.  Am  mai  auzit  asemenea  po- 
veşti. Astaporii  erau  convinşi  că  Daenerys  se  îndreaptă  spre  sud,  cu 
dragonii  ei,  să  pună  capăt  asediului.  N-a  venit  atunci  şi  nu  vine  nici  acum. 

-  Nu  putem  fi  siguri  de  asta.  Trebuie  să  dispărem  înainte  să  ne 
pomenim  luptând  împotriva  femeii  pe  care  am  fost  trimis  s-o  cuceresc. 

-  Aşteaptă  până  la  Yunkai.  Gerris  arătă  spre  dealuri:  Aceste 
pământuri  le  aparţin  yunkailor.  Nimeni  n-o  să  vrea  să  hrănească  ori 
să  adăpostească  trei  dezertori.  La  nord  de  Yunkai,  e  ţinutul  nimănui. 

Avea  dreptate.  Dar  Quentyn  nu  se  simţea  în  largul  lui. 

-  Voinicul  şi-a  făcut  prea  mulţi  prieteni.  Ştie  că  planul  a  fost  tot 
timpul  să  plecăm  pe  furiş  şi  să  ne  îndreptăm  spre  Daenerys,  dar  n-o 
să-i  placă  să-i  abandoneze  pe  oamenii  cu  care  a  luptat.  Dacă  aşteptăm 
prea  mult,  o  să  fie  ca  şi  cum  i-am  părăsi  înainte  de  bătălie.  Voinicul  n-o 
să  facă  asta.  11  cunoşti  la  fel  de  bine  ca  mine. 

-  Tot  dezertare  e,  oricând  o  facem,  îl  contrazise  Gerris,  iar  Prinţul 
Zdrenţăros  nu-i  vede  cu  ochi  buni  pe  dezertori.  Va  trimite  oameni  să 
ne  vâneze,  şi  ferească-ne  Cei  Şapte  dacă  ne  prind!  Cu  puţin  noroc,  o 
să  ne  taie  doar  un  picior,  ca  să  fie  siguri  că  nu  mai  fugim.  Dacă  avem 
ghinion,  o  să  ne  dea  pe  mâna  Frumoasei  Meris. 

Ultimul  argument  îl  puse  pe  gânduri  pe  Quentyn.  Frumoasa  Meris 
îl  înspăimânta.  Era  o  femeie  din  Westeros,  mai  înaltă  decât  el,  cam  de 
un  metru  optzeci.  După  douăzeci  de  ani  petrecuţi  prin  companiile 
libere,  nu  era  nimic  frumos  la  ea,  nici  pe  dinăuntru,  nici  pe  dinafară. 

Gerris  îl  luă  de  braţ. 

-  Aşteaptă.  Doar  câteva  zile,  atâta  tot.  Am  traversat  jumătate  de 
lume,  mai  ai  răbdare  câţiva  kilometri.  Şansa  noastră  va  veni  undeva 
la  nord  de  Yunkai. 

-  Dacă  spui  tu,  răspunse  Broscoiul,  ezitând...  dar,  de  data  aceasta, 
zeii  i-au  ascultat  şi  şansa  lor  a  venit  şi  mai  repede. 

Trecuseră  două  zile.  Hugh  Hungerford  îşi  opri  calul  lângă  foc  şi  spuse: 

-  Cine-i  din  Dorne,  în  cortul  comandantului. 

-  Care  dintre  noi?  întrebă  Gerris.  Suntem  toţi  dornisheni. 

-  Toţi,  atunci. 

Posac  şi  taciturn,  cu  o  mână  schilodită,  Hungerford  fusese  o  vreme 
trezorierul  companiei,  până  când  Prinţul  Zdrenţăros  1-a  prins  furând 
din  cufere  şi  i-a  tăiat  trei  degete.  Acum  era  un  simplu  sergent. 

Ce-ar  putea  să  însemne  asta?  Până  acum,  Broscoiul  avusese  impresia 
că  Prinţul  Zdrenţăros  nici  nu  ştie  că  există.  Dar  Hungerford  se 
îndepărtase  deja,  aşa  că  nu  era  momentul  întrebărilor.  Tot  ce  puteau 
face  era  să-1  ia  pe  voinic  şi  să  se  prezinte  la  ordin. 

-  Să  nu  recunoaşteţi  nimic  şi  să  fiţi  pregătiţi  de  luptă,  le  spuse 
Quentyn  prietenilor  săi. 

-  Eu  sunt  întotdeauna  pregătit  de  luptă,  zise  voinicul. 

Uriaşul  pavilion  din  pânză  de  vele,  căruia  Prinţului  Zdrenţăros  îi 
plăcea  să-i  spună  castelul  lui  de  canava,  era  plin  de  oameni,  la  sosirea 
dornishenilor.  Quentyn  îşi  dădu  imediat  seama  că  majoritatea  celor 
prezenţi  erau  din  Cele  Şapte  Regate  ori  se  lăudau  că  le  curge  prin  vene 
sângele  Westerosului.  Exilaţi  sau  fii  de  exilaţi.  Dick  Păiosul  susţinea  că 
erau  şaizeci  de  oameni  din  Westeros  în  companie.  O  treime  dintre  ei 
erau  acolo,  printre  care  Dick  însuşi,  Hugh  Hungerford,  Frumoasa  Meris 
şi  Lewis  Lanster,  cu  părul  lui  auriu,  cel  mai  bun  arcaş  al  companiei. 

Denzo  D'han  era  şi  el  de  faţă,  cu  uriaşul  Caggo  lângă  el.  Caggo 
Ucigaşul  Cadavrului  îi  spuneau  oamenii  acum,  dar  numai  pe  la  spate: 
era  iute  la  mânie  şi  sabia  lui  neagră  şi  curbată  era  la  fel  de  periculoasă  ca 
proprietarul  ei.  Erau  sute  de  săbii  valyriene  în  lume,  dar  numai  câteva 
arakhuri  valyriene.  Nici  Caggo,  nici  D'han  nu  erau  din  Westeros,  dar 
amândoi  erau  căpitani  şi  erau  bine  văzuţi  de  Prinţul  Zdrenţăros.  Braţul 
lui  drept  şi  braţul  stâng.  Se  pune  la  cale  ceva  important. 

Prinţul  Zdrenţăros  însuşi  vorbea: 

-  Am  primit  ordine  de  la  Yurkhaz,  spuse  el.  Supravieţuitorii  As- 
taporului  au  ieşit  din  vizuinile  lor,  se  pare.  N-a  mai  rămas  nimic  în 
Astapor,  în  afară  de  cadavre,  aşa  că  oamenii  năvălesc  pe  câmp  cu  sutele, 
poate  cu  miile,  toţi  hămesiţi  şi  bolnavi.  Yunkaii  nu-i  vor  lângă  Oraşul 
lor  Galben.  Ni  s-a  poruncit  să-i  găsim  şi  să-i  întoarcem,  să-i  alungăm 
înapoi  în  Astapor  sau  către  nord  de  Meereen.  Dacă  regina-dragon  vrea 
să-i  primească,  n-are  decât.  Jumătate  dintre  ei  au  pântecăraie  şi  chiar  şi 
cei  sănătoşi  sunt  guri  de  hrănit. 

-  Yunkai  e  mai  aproape  decât  Meereen,  obiectă  Hugh  Hungerford. 
Dacă  nu  se  întorc,  stăpâne? 

-  De-asta  aveţi  săbii  şi  lănci,  Hugh.  Deşi  poate  arcurile  ar  fi  mai  de 
folos.  Ţineţi-vă  departe  de  cei  care  dau  semne  că  suferă  de  pântecăraie. 
Trimit  jumătate  din  oştenii  mei  pe  dealuri.  Cincizeci  de  patrule,  a 
câte  douăzeci  de  călăreţi  fiecare.  Barbă-nsângerată  are  aceleaşi  ordine, 
aşa  că  Pisicile  vor  fi  şi  ele  pe  câmp. 

Oamenii  se  priviră  şi  câţiva  mormăiră  în  barbă.  Deşi  Hoinarii  şi 
Compania  Pisicii  aveau  acelaşi  contract  cu  yunkaii,  cu  un  an  în  urmă, 
în  Ţinuturile  Discordiei,  se  aflaseră  faţă  în  faţă  pe  câmpul  de  luptă  şi 
duşmănia  nu  se  uitase.  Barbă-nsângerată,  sălbaticul  comandant  al  Pisi- 
cilor, era  un  uriaş  urlător,  cu  un  apetit  feroce  pentru  măcel,  care  nu  făcea 
niciun  secret  din  dispreţul  lui  faţă  de  „bătrânii  barbă-albă  în  zdrenţe". 

Dick  Păiosul  îşi  drese  glasul. 

-  Să-mi  fie  cu  iertare,  dar  toţi  cei  de  faţă  suntem  născuţi  în  Cele 
Şapte  Regate.  Stăpâne,  până  acum  n-ai  împărţit  compania  după  sânge 
ori  după  limbă.  De  ce  ne  trimiţi  pe  noi  toţi  împreună? 

-  O  întrebare  bună.  Voi  veţi  merge  spre  est,  adâncindu-vă  în  munţi, 
apoi  veţi  face  un  ocol  larg  în  jurul  Yunkaiului  şi  vă  veţi  îndrepta  spre 
Meereen.  Dacă  daţi  de  astapori,  alungaţi-i  spre  nord  sau  omorâţi-i... 
dar  să  ştiţi  că  nu  acesta  este  scopul  misiunii  voastre.  Dincolo  de  Oraşul 
Galben,  veţi  întâlni,  probabil,  patrulele  reginei  -dragon.  Fiii  Secunzi  sau 
Ciorile  Furtunii.  Oricare  dintre  ei  ne  vor  fi  de  folos.  Duceţi-vă  la  ei. 

-  Să  ne  ducem  la  ei?  întrebă  cavalerul  bastard,  Ser  Orson  Stone. 
Vrei  să  trecem  de  partea  lor? 

-  Da,  răspunse  Prinţul  Zdrenţăros. 

Quentyn  Martell  fu  cât  pe  ce  să  izbucnească  în  râs.  Zeii  sunt  nebuni. 

Oamenii  Westerosului  se  foiră  stânjeniţi.  Unii  se  holbau  în  cupele 
de  vin,  de  parcă  ar  fi  sperat  să  găsească  acolo  vreun  sfat  înţelept.  Hugh 
Hungerford  se  încruntă: 

-  Crezi  că  Regina  Daenerys  ne  va  accepta...? 
-Da. 

-  ...dar  dacă  ne  acceptă,  ce  urmează?  Suntem  spioni?  Asasini?  Soli? 
Te  gândeşti  să  trecem  de  cealaltă  parte? 

Caggo  îl  privi  mânios: 

-  Asta  va  decide  prinţul,  Hungerford.  Tu  trebuie  să  faci  ce  ţi  se  spune. 

-  întotdeauna.  Hungerford  îşi  ridică  mâna  cu  două  degete. 

-  Haideţi  să  fim  sinceri,  zise  Denzo  D'han,  bardul  luptător.  Yunkaii 
nu  inspiră  încredere.  Oricare-ar  fi  rezultatul  acestui  război,  Hoinarii 
trebuie  să-şi  ia  partea  de  pradă.  Prinţul  nostru  e  înţelept  că  lasă  toate 
drumurile  deschise. 

-  Meris  va  fi  la  comanda  voastră,  spuse  Prinţul  Zdrenţăros.  Ea  ştie 
ce  am  de  gând...  iar  Daenerys  Targaryen  s-ar  putea  să  accepte  mai 
uşor  o  femeie. 

Quentyn  întoarse  capul  şi  aruncă  o  privire  spre  Frumoasa  Meris. 
Când  ochii  ei  reci,  pustii,  îi  întâlniră  pe  ai  lui,  simţi  un  fior.  Nu-mi 
place  asta. 

Dick  Păiosul  continua  să  aibă  îndoielile  lui. 

-  Fata  ar  fi  nebună  să  aibă  încredere  în  noi.  Chiar  şi  cu  Meris.  Mai 
ales  cu  Meris.  La  naiba,  eu  n-am  încredere  în  Meris  şi  m-am  tăvălit  cu 
ea  de  câteva  ori. 

Dick  rânji,  dar  nimeni  nu  râse.  Cu  atât  mai  puţin  Frumoasa  Meris. 

-  Cred  că  te  înşeli,  Dick,  zise  Prinţul  Zdrenţăros.  Sunteţi  cu  toţii 
din  Westeros.  Prieteni  de  acasă.  Vorbiţi  aceeaşi  limbă,  veneraţi  aceiaşi 
zei.  Cât  despre  motive,  aţi  suferit  cu  toţii  din  cauza  mea.  Dick,  te-am 

biciuit  mai  mult  ca  pe  oricare  din  companie,  şi  spatele  tău  o  dovedeşte. 
Hugh  şi-a  pierdut  trei  degete  din  pricina  disciplinei  mele.  Meris  a  fost 
siluită  de  jumătate  din  companie.  Nu  această  companie,  e  adevărat,  dar 
nu  e  nevoie  să  precizăm  asta.  Will  al  Pădurilor,  ei,  bine,  tu  eşti  doar  un 
gunoi.  Ser  Orson  mă  învinuieşte  că  i-am  trimis  fratele  la  Tristeţi,  iar 
Ser  Lucifer  suspină  şi  acum  după  sclava  pe  care  i-a  luat-o  Caggo. 

-  Ar  fi  putut  să  mi-o  dea  înapoi  după  ce  s-a  săturat  de  ea,  se  plânse 
Lucifer  Lungul.  N-avea  niciun  motiv  s-o  omoare. 

-  Era  urâtă,  răspunse  Caggo.  Nu-ţi  mai  trebuie  alt  motiv. 
Prinţul  Zdrenţăros  continuă  de  parcă  nu  i-ar  fi  auzit: 

-  Webber,  doica  ta  revendică  pământurile  pierdute  în  Westeros. 
Lanster,  l-am  ucis  pe  băiatul  la  care  ţineai  atât  de  mult.  Voi,  cei  trei 
dornisheni,  credeţi  că  v-am  minţit.  Prada  din  Astapor  nu  a  fost  cea 
promisă  în  Volantis,  iar  eu  mi-am  luat  partea  leului. 

-  Ultima  parte  e  adevărată,  zise  Ser  Orson. 

-  Cele  mai  bune  minciuni  au  întotdeauna  un  sâmbure  de  adevăr, 
răspunse  Prinţul  Zdrenţăros.  Fiecare  dintre  voi  are  motive  serioase 
să  vrea  să  mă  părăsească.  Iar  Daenerys  Targaryen  ştie  că  mercenarii 
sunt  oameni  schimbători.  Chiar  şi  Fiii  Secunzi  şi  Ciorile  Furtunii  au 
luat  aurul  Yunkaiului,  dar  n-au  ezitat  să  i  se  alăture  când  cursul 
bătăliei  a  început  să  se  schimbe. 

-  Când  trebuie  să  plecăm?  întrebă  Lewis  Lanster. 

-  De  îndată.  Feriţi-vă  de  Pisici  şi  de  orice  Lănci  Lungi  aţi  putea 
întâlni.  Nimeni  nu  va  şti  că  dezertarea  voastră  e  un  vicleşug,  în  afară 
de  noi,  cei  din  acest  cort.  Daţi- vă  în  vileag  prea  repede  şi  veţi  fi 
schilodiţi,  ca  trădători,  sau  omorâţi,  ca  renegaţi. 

Cei  trei  dornisheni  erau  tăcuţi  când  părăsiră  cortul  comandantului. 
Douăzeci  de  călăreţi,  toţi  vorbind  Limba  Comună,  gândi  Quentyn. 
Şuşotitul  tocmai  a  devenit  cu  mult  mai  periculos. 
Voinicul  îl  plesni  peste  spate: 

-  Aşadar.  Frumos,  Broscoiule.  O  vânătoare  de  dragoni. 


MIREASA  ÎNDĂRĂTNICĂ 


Asha  Greyjoy  stătea  în  conacul  lui  Galbart  Glover,  bând  vinul  lui 
Galbart  Glover,  când  maesterul  lui  Galbart  Glover  îi  aduse  o  scrisoare. 

-  Doamna  mea.  Glasul  maesterului  era  plin  de  nelinişte,  aşa  cum 
era  întotdeauna  când  vorbea  cu  ea.  Un  corb  de  la  Barrowton. 

Maesterul  îi  întinse  pergamentul,  de  parcă  abia  ar  fi  aşteptat  să 
scape  de  el.  Era  rulat  strâns  şi  pecetluit  cu  o  picătură  de  ceară  roz. 

Barrowton.  Asha  încercă  să-şi  aducă  aminte  cine  stăpânea  în  Barrow- 
ton. Vreun  lord  din  Nord,  care  nu  mi-e prieten.  Iar  sigiliul...  Boltonii  de 
la  Dreadfort  luptau  sub  flamuri  roz,  presărate  cu  mici  picături  de  sânge. 
Era  de  aşteptat  să  folosească  şi  ceară  roz. 

E  otravă  ce  ţin  eu  în  mână,  gândi  ea.  Ar  trebui  s-o  ard.  In  loc  de  asta, 
rupse  sigiliul.  O  bucăţică  de  piele  îi  căzu,  răsucindu-se,  în  poală.  Când 
citi  cuvintele  maro,  uscate,  starea  ei  de  spirit  neagră  deveni  şi  mai 
neagră.  Aripi  negre,  vorbe  negre.  Corbii  nu  aduceau  niciodată  veşti 
bune.  Ultimul  mesaj  trimis  la  Deepwood  fusese  de  la  Stannis 
Baratheon,  cerând  să  i  se  aducă  omagiile.  Acesta  era  şi  mai  rău. 

-  Oamenii  Nordului  au  ocupat  Moat  Cailin. 

-  Bastardul  lui  Bolton?  întrebă  Qarl,  lângă  ea. 

-  Semnează  Ramsay  Bolton,  Lord  de  Winterfell.  Dar  mai  sunt  şi 
alte  nume. 

Lady  Dustin,  Lady  Cerwyn  şi  patru  Ryswelli  îşi  puseseră  semnăturile 
sub  a  lui.  Lângă  ei,  era  desenat  un  uriaş  grotesc,  însemnul  unui  Umber. 

Toate  acestea  erau  scrise  cu  cerneala  unui  maester,  făcută  din  funin- 
gine şi  cărbune,  dar  mesajul  de  deasupra  era  maro,  mâzgălit  cu  un  scris 
mare,  colţuros.  Vorbea  despre  felul  în  care  a  căzut  Moat  Cailin,  despre 
întoarcerea  triumfală  a  Păzitorului  Nordului  pe  domeniile  lui,  despre 
căsătoria  care  avea  să  se  facă  în  curând.  Primele  cuvinte  erau:  Scriu  această 
scrisoare  cu  sângele  oamenilor  de  fier,  iar  ultimele:  Vă  trimit  fiecăruia  câte 
o  bucată  din  prinţ.  Zăboviţi  pe  pământurile  mele  şi-i  veţi  împărtăşi  soarta. 

Asha  îl  crezuse  mort  pe  frăţiorul  ei.  Mai  bine  mort  decât  asta. 
Bucata  de  piele  îi  căzuse  în  poală.  O  ridică  în  lumina  lumânării  şi  privi 
fumul  şerpuind  în  sus,  până  când  pielea  fu  arsă  în  întregime  şi  flacăra 
îi  atinse  degetele. 

Maesterul  lui  Galbart  Glover  stătea  în  aşteptare  lângă  ea. 

-  Nu  va  fi  niciun  răspuns,  îl  informă  Asha. 

-  Pot  să-i  aduc  la  cunoştinţă  aceste  veşti  doamnei  Sybelle? 

-  Dacă  doreşti. 

Dacă  Sybelle  Glover  avea  să  găsească  vreun  prilej  de  bucurie  în 
faptul  că  Moat  Cailin  căzuse,  Asha  nu  putea  spune.  Lady  Sybelle  numai 
că  nu  locuia  în  pădurea  zeilor,  rugându-se  întruna  pentru  copiii  ei  şi 
pentru  întoarcerea  soţului,  nevătămat.  Altă  rugăciune  care  va  rămâne 
fără  răspuns.  Copacul  ei  e  la  fel  de  surd  şi  de  orb  ca  Zeul  nostru  înecat. 
Robert  Glover  şi  fratele  lui,  Galbart,  plecaseră  spre  sud,  cu  Tânărul 
Lup.  Dacă  poveştile  pe  care  le  auziseră  despre  Nunta  Roşie  erau  măcar 
pe  jumătate  adevărate,  nu  era  de  aşteptat  să  mai  străbată  vreodată 
drumul  spre  Nord.  Copiii  ei  sunt  vii,  cel  puţin,  şi  asta  datorită  mie.  Asha 
îi  lăsase  la  Zece  Turnuri,  în  grija  mătuşilor  ei.  Mezina  lui  Sybelle  era 
încă  la  sân  şi  o  considerase  prea  fragilă  ca  să  fie  expusă  vitregiilor  unei 
noi  călătorii.  Asha  vârî  scrisoarea  în  mâna  maesterului. 

-  Ţine.  Să-şi  găsească  puţină  alinare,  dacă  poate.  Ai  permisiunea 
să  pleci. 

Maesterul  înclină  capul  şi  se  îndepărtă.  După  ce  ieşi,  Tris  Botley  îi 
vorbi  Ashei: 

-  Dacă  Moat  Cailin  a  căzut,  Castelul  lui  Torrhen  îi  va  urma 
curând.  Apoi  va  veni  rândul  nostru. 

-  Nu,  încă,  pentru  o  vreme.  Cleftjaw  îl  va  face  să  sângereze. 
Castelul  lui  Torrhen  nu  era  o  ruină,  ca  Moat  Cailin,  iar  Dagmer  era 

din  fier  până-n  măduva  oaselor.  Ar  fi  preferat  să  moară  decât  să  se  predea. 

Dacă  tatăl  meu  ar  mai  fi  trăit,  Moat  Cailin  n-ar  fi  căzut.  Balon 
Greyjoy  ştiuse  că  Moat  era  cheia  pentru  păstrarea  Nordului.  Euron 
ştia  asta  şi  el,  dar  pur  şi  simplu  nu-i  păsa.  Nu  mai  mult  decât  îl  interesa 
ce  se  întâmplă  cu  Deepwood  Motte  sau  Castelul  lui  Torrhen. 

-  Pe  Euron  nu-1  preocupă  cuceririle  lui  Balon.  Unchiul  meu 
vânează  dragoni.  Ochi-de-Cioară  chemase  toate  oştile  Insulelor  de 
Fier  la  Vechiul  Wyk  şi  pornise  în  adâncurile  îndepărtate  ale  Mării 
Apusului,  urmat  de  fratele  lui  Victarion,  ca  o  potaie  biciuită.  Nu  mai 
era  nimeni  în  Pyke  la  care  să  poată  apela,  în  afară  de  nobilul  ei  soţ. 
Am  rămas  singuri,  conchise  Asha. 

-  Dagmer  îi  va  zdrobi,  insistă  Cromm,  care  nu  întâlnise  încă 
femeia  pe  care  s-o  iubească  aşa  cum  iubea  lupta.  Sunt  doar  lupi. 

-  Lupii  au  fost  ucişi  cu  toţii.  Asha  scrijeli  ceara  roz  cu  unghia 
degetului  mare.  Aceştia  sunt  jupuitorii  care  i-au  omorât. 

-  Ar  trebui  să  mergem  la  Castelul  lui  Torrhen,  să  ne  alăturăm 
bătăliei,  o  îndemnă  Quenton  Greyjoy,  un  văr  îndepărtat  şi  căpitan  al 
Târfei  de  Sare. 

-  Da,  zise  Dagon  Greyjoy,  un  văr  şi  mai  îndepărtat.  Dagon 
Beţivanul  i  se  spunea,  dar,  fie  beat,  fie  treaz,  îi  plăcea  să  lupte.  De  ce 
să  aibă  Cleftjaw  singur  toată  gloria? 

Doi  dintre  servitorii  lui  Galbart  Glover  aduseră  friptura,  dar  bucata 
aceea  de  piele  îi  tăiase  Ashei  pofta  de  mâncare.  Oamenii  mei  au  renunţat 
la  orice  speranţă  în  victorie,  îşi  dădu  ea  seama,  întristată.  Nu  mai  caută  de- 
cât o  moarte  bună.  Lupii  aveau  să  le-o  ofere,  Asha  n-avea  nicio  îndoială. 
Mai  devreme  sau  mai  târziu,  vor  veni  să  ia  acest  castel  înapoi. 

Soarele  cobora  în  spatele  pinilor  înalţi  ai  pădurii  zeilor,  când  Asha 
urcă  treptele  de  piatră  spre  dormitorul  care  fusese  cândva  al  lui 
Galbart  Glover.  Băuse  prea  mult  vin  şi  capul  îi  bubuia.  Asha  Greyjoy 
ţinea  la  oamenii  ei,  la  căpitani  şi  echipaj  deopotrivă,  dar  jumătate  erau 
nătărăi.  Nătărăi  curajoşi,  dar  nătărăi,  oricum.  Să  mergem  la  Cleftjaw, 
da,  de  parcă  am  putea. . . 

Intre  Deepwood  şi  Dagmer  se  întindeau  distanţe  lungi,  munţi 
colţuroşi,  păduri  adânci,  râuri  sălbatice  şi  mai  mulţi  nordici  decât  voia 
să-şi  închipuie.  Asha  avea  patru  corăbii  lungi  şi  nici  măcar  două  sute 
de  oameni...  cu  tot  cu  Tristifer  Botley,  pe  care  nu  te  puteai  bizui.  Cu 
toată  vorbăria  lui  despre  dragoste,  nu  şi-1  putea  imagina  pe  Tris 
alergând  la  Castelul  lui  Torrhen,  să  moară  cu  Dagmer  Cleftjaw. 

Qarl  o  urmă  în  dormitorul  lui  Galbart  Glover. 

-  Ieşi  afară,  îi  spuse  ea.  Vreau  să  fiu  singură. 

-  Pe  mine  mă  vrei  tu. 

încercă  s-o  sărute.  Asha  îl  împinse. 

-  Dacă  mă  mai  atingi,  am  să... 

-  Ce?  Qarl  scoase  pumnalul:  Dezbracă-te,  fetiţo! 

-  Vezi-ţi  de  treaba  ta,  puştan  nenorocit! 

-  Prefer  să  mă  ocup  de  tine.  O  lovitură  iute  de  pumnal  îi  desfăcu 
pieptarul.  Asha  întinse  mâna  după  securea  ei,  dar  Qarl  îşi  aruncă 
pumnalul,  îi  prinse  încheietura  şi  îi  răsuci  braţul  până  când  arma  îi  căzu 
dintre  degete.  O  împinse  pe  patul  lui  Glover  şi  o  sărută  apăsat,  sfâ- 
şiindu-i  tunica,  până  când  sânii  îi  ţâşniră  afară.  Când  Asha  încercă  să-1 
lovească  între  picioare,  el  se  feri  şi  îi  desfăcu  picioarele  cu  genunchii. 
Acum  eşti  a  mea. 

-  Dă-i  drumul,  scuipă  ea,  şi-am  să  te  omor  în  somn.  Era  udă  leoarcă 
în  clipa  când  o  pătrunse.  Fii  blestemat,  spuse  ea.  Fii  blestemat,  bleste- 
mat, blestemat. 

Ii  molfăi  sfârcul  până  când  Asha  ţipă,  de  durere  şi  plăcere  deopotrivă. 
Lumea  se  sfârşea  între  coapsele  ei.  Uită  de  Moat  Cailin  şi  de  Ramsay 
Bolton  şi  de  bucăţica  lui  de  piele,  uită  de  plebiscit,  îşi  uită  eşecul,  exilul, 

duşmanii  şi  soţul.  Doar  mâinile  lui  contau,  doar  gura,  doar  îmbrăţişarea, 
doar  mădularul  lui  în  ea.  O  munci  până  ţipă  şi  apoi  până  plânse,  înainte 
ca,  în  cele  din  urmă,  să-şi  verse  sămânţa  în  pântecele  ei. 

-  Sunt  femeie  măritată,  îi  reaminti  ea,  după  aceea.  M-ai  pângărit, 
puştanule.  Nobilul  meu  soţ  o  să-ţi  taie  boaşele  şi-o  să  te  îmbrace-n  rochie. 

Qarl  se  rostogoli  pe-o  parte. 

-  Dacă  poate  să  se  ridice  din  scaun. 

încăperea  era  rece.  Asha  se  ridică  din  patul  lui  Galbart  Glover  şi  îşi 
dezbrăcă  veşmintele  sfâşiate.  Pieptarul  avea  nevoie  de  şireturi  noi,  dar 
tunica  era  distrusă.  Nu  mi-a  plăcut,  oricum,  niciodată.  O  azvârli  în 
flăcări.  Restul  hainelor  le  lăsă  morman  lângă  pat.  Sânii  o  dureau  şi 
sămânţa  lui  Qarl  i  se  prelingea  pe  coapsă.  Avea  să  fie  nevoită  să  prepare 
un  ceai  al  lunii,  altfel  risca  să  aducă  alt  kraken  pe  lume.  Ce  contează? 
Tatăl  meu  e  mort,  mama  în  agonie,  fratele  meu  e  jupuit  şi  nu  pot  face 
nimic  ca  să  schimb  toate  astea.  Iar  eu  sunt  măritată.  M-am  cununat  ţi 
m-am  împreunat...  dar  nu  cu  acelaşi  bărbat. 

Când  se  strecură  înapoi  sub  blănuri,  Qarl  dormea. 

-  Acum,  viaţa  ta  îmi  aparţine.  Unde  mi-am  pus  pumnalul? 
Asha  se  lipi  de  spatele  lui  şi-1  cuprinse  în  braţe.  Pe  insule,  i  se  spunea 

Qarl  Fecioare,  pe  de-o  parte  ca  să  fie  deosebit  de  Qarl  Păstorul,  Ciuda- 
tul Qarl  Kenning,  Qarl  Secure-Iute  şi  Qarl  Sclavul,  dar  mai  mult  pentru 
obrajii  lui  netezi.  Când  îl  cunoscuse,  Qarl  încerca  să-şi  lase  barbă.  „Puf 
de  piersică",  îl  numise  Asha,  râzând.  Qarl  i-a  mărturisit  că  nu  văzuse 
niciodată  o  piersică,  aşa  că  ea  i-a  spus  că  trebuie  să  vină  cu  ea  în  urmă- 
toarea călătorie  spre  Sud. 

Pe-atunci  era  încă  vară,  Robert  şedea  pe  Tronul  de  Fier,  Balon  clocea 
pe  Stânca  Mării  şi  Cele  Şapte  Regate  trăiau  în  pace.  Asha  a  pornit  în  josul 
coastei,  cu  Vântul  Negru,  făcând  negoţ.  Au  poposit  în  Insula  Frumoasă 
şi  în  Lannisport  şi  prin  vreo  douăzeci  de  alte  porturi  mai  mici,  înainte 
să  ajungă  la  Arbor,  unde  piersicile  erau  întotdeauna  uriaşe  şi  dulci. 

-  Vezi,  spusese  ea,  prima  oară  când  i-a  lipit  lui  Qarl  o  piersică 
de  obraz. 

Când  Qarl  a  încercat  să  muşte,  zeama  i  s-a  prelins  pe  bărbie  şi  ea 
a  trebuit  să-1  cureţe  cu  un  sărut. 

Noaptea  aceea  şi-o  petrecuseră  devorând  piersici  şi  devorându-se 
unul  pe  altul,  şi,  în  zori,  Asha  era  sătulă  şi  lipicioasă  şi  mai  fericită  ca 
oricând.  S-a  întâmplat  acum  şase  ani  sau  şapte?  Vara  era  o  amintire 
îndepărtată  şi  trecuseră  trei  ani  de  când  Asha  nu  se  mai  bucurase  de-o 
piersică.  Continua  să  se  bucure  de  Qarl,  însă.  Dacă  regii  şi  căpitanii 
n-o  doriseră,  el  o  dorea. 

Asha  mai  avusese  şi  alţi  amanţi:  cu  unii  împărţise  patul  jumătate 
de  an,  cu  alţii  jumătate  de  noapte.  Qarl  o  mulţumea  mai  mult  decât 
toţi  ceilalţi  la  un  loc.  Nu  se  rădea  el  decât  de  două  ori  pe  lună,  dar  nu 
în  barbă  stătea  bărbăţia.  Ii  plăcea  să-i  simtă  pielea  netedă,  catifelată, 
sub  degete.  îi  plăcea  cum  îi  cade  pe  umeri  părul  lung  şi  drept.  îi 
plăceau  sărutările  lui.  Ii  plăcea  zâmbetul  lui  larg,  când  îşi  trecea 
degetele  peste  sfârcurile  lui.  Părul  dintre  picioarele  lui  avea  o  nuanţă 
de  nisipiu  mai  închisă,  dar  era  moale  ca  un  puf  prin  comparaţie  cu 
tufişul  negru  şi  aspru  dintre  coapsele  ei.  Şi  asta  îi  plăcea.  Avea  un  trup 
de  înotător,  înalt  şi  suplu,  fără  nicio  cicatrice. 

Un  zâmbet  sfios,  braţe  puternice,  degete  agile  şi  două  săbii  de  nădejde. 
Ce  şi-ar  putea  dori  mai  mult  orice  femeie?  S-ar  fi  măritat  cu  Qarl,  şi  asta 
bucuroasă,  dar  ea  era  fiica  Lordului  Balon,  iar  el  era  un  om  de  rând, 
nepotul  unui  sclav.  Are  o  obârşie  prea  umilă  ca  să  mă  mărit  cu  el,  dar 
nu  prea  umilă  ca  să-i  dezmierd  mădularul.  Beată,  zâmbind,  se  strecură 
sub  blănuri  şi  îl  atinse  cu  gura.  Qarl  se  mişcă  în  somn  şi,  după  o  clipă, 
mădularul  începu  să  i  se  întărească.  Când  îl  stârni  din  nou  cu  totul,  el 
era  treaz  şi  ea  udă.  Asha  îşi  acoperi  umerii  goi  cu  blănurile  şi  se  urcă 
deasupra  lui,  trăgându-1  atât  de  adânc  în  ea  încât  trupurile  lor  deveniră 
una.  De  data  aceasta,  ajunseră  amândoi  deodată  la  apogeu. 

-Dulcea  mea  stăpână,  murmură  el  după  aceea,  cu  glasul  încă 
îngroşat  de  somn.  Dulcea  mea  regină. 

Nu,  gândi  Asha,  nu  sunt  regină  şi  nu  voi  fi  niciodată. 

-  Dormi  la  loc. 

îi  sărută  obrazul,  traversă  tiptil  dormitorul  lui  Galbart  Glover  şi 
deschise  obloanele.  Luna  era  aproape  plină,  noaptea  atât  de  senină 
încât  putea  vedea  munţii,  cu  vârfurile  încununate  de  zăpadă.  Reci, 
pustii  şi  neprimitori,  dar frumoşi  în  lumina  lunii.  Piscurile  lor  scânteiau 
palide  şi  crestate,  ca  un  şir  de  dinţi  ascuţiţi.  Dealurile  de  la  poalele 
munţilor  şi  piscurile  mai  mici  se  pierdeau  în  umbră. 

Marea  era  mai  aproape,  la  nici  treizeci  de  kilometru  spre  nord,  dar 
Asha  n-o  putea  vedea.  Prea  mulţi  munţi  stăteau  în  cale.  Şi  copaci,  prea 
mulţi  copaci.  Pădurea  lupilor,  aşa  îi  ziceau  oamenii  Nordului.  In  cele 
mai  multe  nopţi,  puteai  auzi  lupii,  chemându-se  prin  întuneric.  Un 
ocean  de  frunze.  De-ar  fi  un  ocean  de  apă! 

Poate  că  Deepwood  era  mai  aproape  de  mare  decât  Winterfellul, 
dar  tot  prea  departe  era,  după  gustul  ei.  Aerul  mirosea  a  pin,  şi  nu  a 
sare.  La  nord-est  de  acei  munţi  cenuşii,  sălbatici,  se  înălţa  Zidul,  unde 
îşi  ridicase  flamurile  Stannis  Baratheon.  Duşmanul  duşmanului  meu  e 
prietenul  meu,  se  spunea,  dar  cealaltă  faţă  a  monedei  era:  Duşmanul 
prietenului  meu  e  duşmanul  meu.  Oamenii  de  fier  erau  duşmanii 
lorzilor  din  Nord  de  care  acest  Baratheon  avea  o  nevoie  disperată.  I-aş 
putea  oferi  trupul  meu  tânăr  şi  frumos,  gândi  ea,  dându-şi  la  o  parte  o 
şuviţă  de  păr  din  ochi,  dar  Stannis  era  căsătorit  şi  ea  la  fel,  iar  el  şi 
oamenii  de  fier  erau  vechi  vrăjmaşi.  In  timpul  primei  rebeliuni  a 
tatălui  ei,  Stannis  zdrobise  Flota  de  Fier  dincolo  de  Insula  Frumoasă 
şi  îngenunchease  Marele  Wyk  în  numele  fratelui  său. 

Zidurile  acoperite  de  muşchi  de  la  Deepwood  Motte  înconjurau  o 
colină  largă,  circulară,  cu  vârful  teşit,  încoronată  de  un  castel  cavernos 
cu  un  turn  de  veghe  la  un  capăt,  înalt  de  cincisprezece  metri.  La  poalele 
colinei  era  curtea  interioară,  cu  grajdurile,  padocul,  fierăria,  fântâna  şi 
stâna,  apărată  de  un  şanţ  adânc,  un  dig  de  pământ  în  pantă  şi  o  palisadă 
din  buşteni.  Zidurile  exterioare  de  apărare  formau  un  oval,  urmând 
contururile  terenului.  Existau  două  porţi,  fiecare  apărată  de  o  pereche 
de  turnuri  drepte  de  lemn  şi  pasarele  de  jur  împrejur.  In  partea  sudică 
a  castelului  muşchii  creşteau  deşi  pe  palisade  şi  se  strecurau  în  sus,  pe 

turnuri.  La  est  şi  la  vest  erau  câmpuri  pustii.  Aici  creşteau  lanuri  de  orz 
şi  ovăz,  când  Asha  a  cucerit  castelul,  doar  ca  să  fie  strivite  sub  picioare 
în  timpul  atacului  ei.  Gerul  aspru  distrusese  recoltele  pe  care  le 
plantaseră  după  aceea,  lăsând  în  urmă  doar  noroi,  cenuşă  şi  tulpini 
ofilite,  putrede. 

Era  un  castel  vechi,  dar  nu  atât  de  puternic.  Asha  îl  luase  de  la 
Gloveri  şi  Bastardul  lui  Bolton  avea  să-1  ia  de  la  ea.  Dar  n-avea  s-o 
jupoaie.  Asha  Greyjoy  nu  avea  să  fie  capturată  vie.  Avea  să  moară,  aşa 
cum  trăise,  cu  o  secure  în  mână  şi  un  zâmbet  larg  pe  buze. 

Nobilul  ei  tată  îi  dăduse  treizeci  de  corăbii  lungi  ca  să  cucerească  Deep- 
wood  Motte.  Ii  mai  rămăseseră  patru,  cu  tot  cu  Vântul  ei  Negru,  iar  una 
dintre  ele  îi  aparţinea  lui  Tris  Botley,  care  i  se  alăturase  când  toţi  oame- 
nii ei  fugeau.  Nu.  Nu-i  adevărat.  Ei  au  plecat  acasă,  să-i  aducă  omagii  rege- 
lui lor.  Dacă  a  fugit  cineva,  aceea  sunt  eu.  Amintirea  o  umplea  de  ruşine. 

-  Pleacă,  o  îndemnase  Cititorul,  în  timp  ce  căpitanii  îl  aduceau  pe 
unchiul  ei,  Euron,  în  josul  Dealului  Naggăi,  să-i  pună  coroana  de  lemn. 

-  Zise  corbul  către  cioară.  Vino  cu  mine.  Am  nevoie  de  tine,  să 
aduni  oamenii  de  la  Harlaw. 

Pe-atunci,  avea  de  gând  să  lupte. 

-  Oamenii  de  la  Harlaw  sunt  aici.  Cei  care  contează.  Unii  strigau 
numele  lui  Euron.  N-am  să-i  stârnesc  pe  unii  împotriva  altora. 

-  Euron  e  nebun.  Şi  periculos.  Acel  corn  al  iadului... 

-  L-am  auzit.  Pleacă,  Asha.  După  ce  va  fi  încoronat,  Euron  te  va 
căuta.  Nu  risca  să  dea  cu  ochii  de  tine. 

-  Dacă  rămân,  cu  ceilalţi  unchi  ai  mei... 

-  ...vei  fi  o  proscrisă,  cu  toată  lumea  împotriva  ta.  Când  ţi-ai  adus 
numele  în  faţa  căpitanilor,  te-ai  supus  judecăţii  lor.  Nu  poţi  să  te 
împotriveşti  acum  acelei  judecăţi.  O  singură  dată  a  fost  răsturnat 
rezultatul  unui  plebiscit  regal.  Citeşte-1  pe  Haereg. 

Doar  Rodrik  Cititorul  putea  să  vorbească  despre  o  carte  veche  în 
timp  ce  vieţile  lor  erau  pe  muchie  de  cuţit. 

-  Dacă  rămâi,  rămân  şi  eu,  i-a  spus  ea,  cu  încăpăţânare. 

-  Nu  fi  nesăbuită.  In  seara  asta,  Euron  arată  lumii  ochiul  său  zâm- 
bitor, dar  mâine...  Asha,  eşti  fiica  lui  Balon  şi  pretenţiile  tale  sunt  mai 
întemeiate  decât  ale  lui.  Atât  timp  cât  respiri,  vei  fi  mereu  o  ameninţare 
pentru  el.  Dacă  rămâi,  o  să  te  omoare  sau  o  să  te  mărite  cu  Vâslaşul  Roşu. 
Nu  ştiu  ce-ar  fi  mai  rău.  Pleacă.  Altă  şansă  nu  vei  mai  avea. 

Vântul  Negru  acostase  în  celălalt  capăt  al  insulei,  tocmai  pentru  o 
asemenea  eventualitate.  Vechiul  Wyk  nu  era  mare.  Asha  ajunge  la 
bordul  corăbiei  sale  înainte  de  răsăritul  soarelui  şi  în  drum  spre 
Harlaw  înainte  ca  Euron  să-şi  dea  seama  că  lipseşte.  Totuşi,  ezită  până 
când  unchiul  ei  spuse: 

-  Fă-o  pentru  dragostea  ce  mi-o  porţi,  copilă.  Nu  mă  obliga  să  te 
privesc  murind. 

Aşa  că  a  plecat.  La  Zece  Turnuri,  pentru  început,  să-şi  ia  rămas-bun 
de  la  mama  ei. 

-  S-ar  putea  să  treacă  multă  vreme  până  mă  întorc,  o  prevenise  ea. 
Lady  Alannys  nu  înţelesese. 

-  Unde  e  Theon?  a  întrebat  ea.  Unde  e  copilaşul  meu? 

Lady  Gwynesse  nu  voia  decât  să  ştie  când  se  va  întoarce  Lordul 
Rodrik. 

-  Sunt  cu  zece  ani  mai  mare.  Zece  Turnuri  ar  trebui  să-mi  aparţină. 
Asha  era  încă  la  Zece  Turnuri,  luând  provizii,  când  i-a  ajuns  la 

urechi  vestea  propriei  căsătorii. 

-  Nepoata  mea  îndărătnică  trebuie  îmblânzită,  cică  ar  fi  spus 
Ochi-de-Cioară.  Şi  cunosc  omul  potrivit. 

Euron  o  măritase  cu  Erik  Fierarul  şi  îl  împuternicise  pe 
Rupe-Nicovală  să  stăpânească  Insulele  de  Fier,  cât  timp  el  avea  să  vâneze 
dragoni.  Erik  fusese  un  om  mare  la  vremea  lui,  un  tâlhar  neînfricat, 
care  se  putea  mândri  că  a  călătorit  pe  mare  cu  bunicul  bunicului  ei, 
tocmai  acel  Dagon  Greyjoy  al  cărui  nume  îl  primise  Dagon  Beţivanul. 
Bătrânele  de  pe  Insula  Frumoasă  îşi  speriau  şi  acum  nepoţii  cu  poveşti 
despre  Lordul  Dagon  şi  oamenii  lui.  Am  rănit  mândria  lui  Erik  la 
plebiscitul  regal,  cugetă  Asha.  Nu  e  de  aşteptat  să  uite  asta. 

Trebuia  să  recunoască  meritele  unchiului  său.  Cu  o  singură  lovitură, 
Euron  transformase  un  duşman  într-un  susţinător,  asigurase  insulele  în 
absenţa  sa  şi  o  îndepărtase  pe  Asha  ca  ameninţare.  Şi  s-a  mai  şi  prăpădit 
de  râs.  Tris  Botley  îi  povestise  că  Ochi-de-Cioară  folosise  o  focă  să-i  ţină 
Ashei  loc  la  cununie. 

-  Sper  că  Erik  n-a  insistat  să  se  consume  căsătoria,  spusese  ea. 
Acasă  nu  pot  merge,  gândi  ea,  dar  nu  îndrăznesc  să  mai  rămân  mult 

timp  aici.  Liniştea  pădurilor  o  deprima.  Asha  îşi  petrecuse  viaţa  pe 
insule  şi  pe  corăbii.  Marea  nu  era  niciodată  tăcută.  Avea  în  sânge  sunetul 
valurilor  izbindu-se  de-un  ţărm  stâncos,  dar  la  Deepwood  Motte  nu 
erau  valuri...  doar  copaci,  nesfârşiţii  copaci,  pini  şi  sequoia,  fagi  şi  frasini 
şi  stejari  bătrâni,  castani  şi  copaci  de  fier  şi  brazi.  Freamătul  lor  era  mai 
domol  ca  sunetul  mării  şi  Asha  îl  auzea  doar  când  bătea  vântul:  atunci, 
suspinul  pădurii  părea  c-o  împresoară,  ca  şi  cum  copacii  şi-ar  fi  vorbit 
pe  şoptite,  într-o  limbă  pe  care  ea  n-o  putea  înţelege. 

In  noaptea  aceasta,  şoaptele  păreau  mai  sonore  decât  altă  dată.  Un 
foşnet  de  frunze  moarte,  îşi  spuse  Asha,  crengi  desfrunzite  pârâind  în  vânt. 
Se  îndepărtă  de  fereastră,  de  pădure.  îmi  trebuie  iarăşi  o  punte  sub  picioare. 
Sau,  în  lipsa  ei,  nişte  mâncare  în  stomac.  Băuse  prea  mult  vin  în  seara  aceea, 
dar  mâncase  prea  puţină  pâine  şi  deloc  din  friptura  grozavă  în  sânge. 

Lumina  lunii  era  suficient  de  strălucitoare  ca  să-şi  poată  găsi  hainele, 
îmbrăcă  pantaloni  negri,  groşi,  o  tunică  vătuită  şi  un  pieptar  de  piele 
verde,  acoperit  cu  plăci  suprapuse  de  oţel.  Lăsându-1  pe  Qarl  cu  visele 
lui,  coborî  tiptil  scara  exterioară  a  cetăţii,  cu  treptele  pârâind  sub 
picioarele-i  goale.  Una  dintre  santinelele  de  pe  ziduri  o  zări  coborând 
şi  ridică  suliţa,  salutând-o.  Asha  îi  răspunse  cu  un  fluierat.  In  timp  ce 
traversa  curtea  interioară,  spre  bucătării,  câinii  lui  Galbart  Glover 
începură  să  latre.  Bun,  gândi  ea,  asta  va  acoperi  sunetul  copacilor. 

îşi  tăia  o  felie  de  caşcaval  dintr-o  bucartă  mare  cât  roata  carului,  când 
Tris  Botley  intră  în  bucătărie,  înfăşurat  într-o  mantie  groasă  de  blană. 

-  Regina  mea. 

-  Nu  mă  lua  în  râs. 

-  Vei  fi  mereu  stăpâna  inimii  mele.  Oricâţi  nebuni  ar  striga  la  un 
plebiscit,  asta  nu  se  poate  schimba. 

Ce  să  mă  fac  eu  cu  băiatul  ăsta?  Asha  nu-i  putea  pune  la  îndoială 
devoţiunea.  Nu  numai  că  fusese  campionul  ei  pe  Dealul  Naggăi  şiri 
strigase  numele,  dar  traversase  marea  să  i  se  alăture,  după  aceea, 
abandonându-şi  regele,  familia  şi  casa.  Nu  că  ar  fi  îndrăznit  să-l 
sfideze  pe  Euron.  Când  Ochi-de-Cioară  a  pornit  cu  flota  pe  mare, 
Tris  rămăsese  pur  şi  simplu  în  urmă,  schimbând  direcţia  doar 
atunci  când  celelalte  corăbii  nu  se  mai  zăreau.  Insă  chiar  şi  pentru 
asta  a  avut  nevoie  de  ceva  curaj:  nu  se  mai  putea  întoarce  niciodată 
pe  insule. 

-  Brânză?  îl  întrebă  ea.  Avem  şi  şuncă.  Şi  muştar. 

-  Nu  mâncare  vreau,  doamna  mea.  Ştii  asta.  La  Deepwood,  Tris  îşi 
lăsase  o  barbă  castanie,  deasă.  Susţinea  că-i  ţine  de  cald  la  faţă.  Te-am 
văzut  din  turnul  de  veghe. 

-  Dacă  eşti  de  gardă,  ce  cauţi  aici? 

-  Cromm  e  acolo.  Şi  Hagen  Cornul.  Câţi  ochi  ne  trebuie  ca  să 
păzim  frunzele  ce  foşnesc  în  lumina  lunii?  Trebuie  să  vorbim. 

-  Iarăşi?  Asha  oftă.  O  ştii  pe  fiica  lui  Hagen,  cea  cu  părul  roşu.  Con- 
duce o  corabie  ca  orice  bărbat  şi  are  un  chip  frumos.  Şaptesprezece  ani, 
şi  am  văzut-o  uitându-se  la  tine. 

-  N-o  vreau  pe  fiica  lui  Hagen.  Fu  gata  s-o  atingă,  dar  se  răzgândi. 
Asha,  e  timpul  să  plecăm.  Moat  Cailin  a  fost  singurul  lucru  care  a 
stăvilit  valul.  Dacă  rămânem  aici,  oamenii  Nordului  o  să  ne  omoare 
pe  toţi,  ştii  asta. 

-  Vrei  să  fug? 

-  Vreau  să  trăieşti.  Te  iubesc. 

Nu,  gândi  ea,  iubeşti  o  fecioară  inocentă,  care  există  doar  în  mintea 
ta,  o  copilă  speriată  care  are  nevoie  de  braţul  tău  protector. 

-  Eu  nu  te  iubesc,  spuse  ea  fără  menajamente,  şi  nu  fug. 

-  Ce  te  ţine  atât  de  mult  aici,  în  afară  de  pini,  noroi  şi  duşmani? 
Avem  corăbii.  Vino  cu  mine  şi  ne  vom  face  o  viaţă  nouă  pe  mare. 

-  Ca  piraţi?  Era  aproape  ispititor.  Sălaş  lupilor  pădurile  lor  mohorâte 
ţi  să  recuceresc  întinderea  mării. 

-  Ca  negustori,  insistă  el.  Vom  călători  spre  est,  aşa  cum  a  făcut 
Ochi-de-Cioară,  dar  noi  ne  vom  întoarce  cu  mătăsuri  şi  mirodenii,  în 
locul  unui  corn  de  dragon.  Un  singur  drum  pe  Marea  de  Jad  şi  vom 
fi  bogaţi  ca  nişte  zei.  Putem  să  ne  luăm  un  conac  în  Oraşul  Vechi  sau 
în  Oraşele  Libere. 

-  Tu,  cu  mine  şi  cu  Qarl?  II  văzu  tresărind  la  numele  lui  Qarl. 
Poate  că  fiicei  lui  Hagen  i-ar  plăcea  să  străbată  Marea  de  Jad  cu  tine. 
Eu  rămân  fiica  krakenului,  iar  locul  meu  este... 

-  ...unde?Nu  te  poţi  întoarce  în  insule.  Dacă  nu  cumva  vrei  să  i  te 
predai  nobilului  tău  soţ. 

Asha  încercă  să  se  imagineze  în  pat  cu  Erik  Fierarul,  strivită  sub 
trupul  lui  masiv,  îndurându-i  îmbrăţişările.  Mai  bine  el  decât  Vâslaşul 
Roşu  sau  Lucas  Codd  Stângaciul.  Rupe-Nicovală  fusese  cândva  un  uriaş 
cu  glas  de  tunet,  teribil  de  puternic,  nemaipomenit  de  loial,  care  nu  se 
temea  de  absolut  nimic.  Poate  n-ar  fi  atât  de  rău.  E  de  aşteptat  să  moară 
prima  oară  când  încearcă  să-şifacă  datoria  de  soţ.  Aşa,  ar  fi  văduva  lui 
Erik  în  loc  de  soţia  lui  Erik,  ceea  ce  putea  fi  mai  bine  sau  mult  mai 
rău,  în  funcţie  de  nepoţii  lui.  Şi  de  unchiul  meu.  Până  la  urmă,  toate 
vânturile  mă  trimit  înapoi  la  Euron. 

-  Am  ostatici  în  Harlaw,  îi  reaminti  ea.  Şi  mai  e  şi  Capul  Dragonului 
Mării...  dacă  nu  pot  avea  regatul  tatălui  meu,  de  ce  nu  mi-aş  face  eu  unul? 

Capul  Dragonului  Mării  nu  fusese  mereu  atât  de  slab  populat  ca 
acum.  Vechile  ruine  puteau  fi  găsite  printre  dealuri  şi  mlaştini, 
rămăşiţele  străvechii  fortăreţe  a  Primilor  Oameni.  In  locurile  înalte, 
se  găseau  cercuri  de  copaci  ai  inimii,  lăsate  de  copiii  pădurii. 

-  Te  agăţi  de  Capul  Dragonului  Mării  aşa  cum  se  agaţă  un  om  pe  cale 
să  se  înece  de  o  bucată  dintr-o  navă  scufundată.  Ce  şi-ar  putea  dori  cineva 
de  la  Capul  Dragonului  Mării?  Nu  are  mine,  nu  are  aur,  nu  are  argint, 
nici  măcar  cositor  sau  fier.  Pământul  e  prea  ud  pentru  grâu  sau  porumb. 

N-am  de  gând  să  cultiv  grâu  sau  porumb. 

-  Ce  şi-ar  putea  dori?  Am  să-ţi  spun:  Două  linii  lungi  de  coastă,  o 
sută  de  golfuri  ascunse,  vidre  în  lacuri,  somoni  în  râuri,  scoici  de-a 
lungul  ţărmurilor,  colonii  de  foci  la  mal,  pini  înalţi  din  care  se  pot 
construi  corăbii. 

-  Cine  va  construi  aceste  corbii,  regina  mea?  Unde  va  găsi  înălţi- 
mea Ta  supuşi  pentru  regatul  ei,  dacă  oamenii  Nordului  ar  lăsa-o  să-1 
aibă?  Sau  ai  de  gând  să  domneşti  peste  un  regat  de  foci  şi  vidre? 

Asha  râse  cu  tristeţe. 

-  Vidrele  ar  putea  fi  mai  uşor  de  stăpânit  decât  oamenii,  te  asigur.  Iar 
focile  sunt  mai  deştepte.  Nu,  poate  că  ai  dreptate.  Cel  mai  bine  ar  fi  să 
mă  întorc  în  Pyke.  Există  oameni  pe  Harlaw  care  s-ar  bucura  să  mă 
întorc.  Şi  pe  Pyke.  Şi  Euron  nu  şi-a  făcut  niciun  prieten  pe  Blacktyde, 
când  1-a  omorât  pe  Lordul  Baelor.  Aş  putea  să-1  găsesc  pe  unchiul  meu 
Aeron,  să  ridic  insulele. 

Nimeni  nu-1  mai  văzuse  pe  Păr  Umed  de  la  plebiscitul  regal,  dar 
Oamenii  lui  înecaţi  susţineau  că  se  ascunde  în  Marele  Wyk  şi  că  va  ieşi 
curând  să  abată  mânia  Zeului  înecat  asupra  lui  Euron  Ochi-de-Cioară 
şi  a  slugilor  lui. 

-  Rupe-Nicovală  îl  caută  şi  el  pe  Păr  Umed.  Ii  vânează  pe  Oamenii 
înecaţi.  Beron  Blacktyde  Orbul  a  fost  prins  şi  interogat.  Până  şi 
Bătrânul  Pescăruş  Cenuşiu  a  fost  încătuşat.  Cum  îl  vei  găsi  pe  preot, 
când  toţi  oamenii  lui  Euron  nu  reuşesc? 

-  E  de-un  sânge  cu  mine,  fratele  tatălui  meu. 
Era  un  răspuns  şubred  şi  Asha  ştia  asta. 

-  Ştii  ce  cred  eu? 

-  Sunt  pe  cale  să  aflu,  bănuiesc. 

-  Cred  că  Păr  Umed  e  mort.  Cred  că  Ochi-de-Cioară  i-a  tăiat 
beregata.  Căutarea  Fierarului  e  doar  ca  să  ne  facă  să-1  credem  pe  preot 
scăpat.  Euron  se  teme  să  nu  fie  privit  ca  un  fratricid. 

-  Să  nu  te  audă  cumva  unchiul  meu  vorbind  aşa.  Spune-i  lui 
Ochi-de-Cioară  că  se  teme  să-şi  ucidă  vreo  rudă  şi  o  să-şi  omoare  fiii 
doar  ca  să-ţi  arate  că  te  înşeli. 

Asha  se  simţea  aproape  lucidă,  după  beţie.  Tristifer  Botley  avea 
acest  efect  asupra  ei. 

-  Chiar  dacă  l-ai  găsi  pe  unchiul  tău  Păr  Umed,  amândoi  aţi  da  greş. 
Amândoi  aţi  luat  parte  la  plebiscit,  aşadar  nu  puteţi  spune  că  n-a  fost 
legitim,  aşa  cum  a  făcut  Torgon.  Toate  legile  zeilor  şi  ale  oamenilor  vă 
obligă  să-i  respectaţi  decizia.  Voi... 

Asha  se  încruntă: 

-  Stai  aşa.  Torgon?  Care  Torgon? 

-  Torgon  întârziatul. 

-  A  fost  rege  în  timpul  Erei  Eroilor.  Atâta  îşi  amintea,  dar  altceva 
prea  puţin.  Ce-i  cu  el? 

-  Torgon  Greyiron  a  fost  fiul  cel  mai  mare  al  regelui.  Dar  regele 
era  bătrân  şi  Torgen  neodihnit,  aşa  că,  atunci  când  tatăl  lui  a  murit, 
el  jefuia  pe  ţărmurile  Manderului,  din  fortăreaţa  lui  de  pe  Scutul 
Cenuşiu.  Fraţii  lui  nu  i-au  trimis  vorbă,  dar,  în  schimb,  au  anunţat  un 
plebiscit  regal,  crezând  că  unul  dintre  ei  va  fi  ales  să  poarte  coroana 
de  lemn.  Dar  căpitanii  şi  regii  l-au  ales  pe  Urragon  Goodbrother  să 
domnească.  Primul  lucru  pe  care  1-a  făcut  noul  rege  a  fost  să  dea  po- 
runcă să  fie  ucişi  toţi  fiii  fostului  suveran  şi  aşa  s-a  întâmplat.  După  aceea, 
i  s-a  spus  Badbrother,  deşi,  de  fapt,  nu  fuseseră  rude  cu  el.  A  domnit 
aproape  zece  ani. 

Acum  Asha  îşi  amintea: 

-  Torgon  a  venit  acasă... 

-  ...şi  a  spus  că  plebiscitul  n-a  fost  legal,  de  vreme  ce  el  nu  fusese 
de  faţă,  să-şi  ceară  drepturile.  Intre  timp,  Badbrother  se  dovedise  pe 
cât  de  crud  pe-atât  de  ticălos,  aşa  că  mai  avea  doar  câţiva  prieteni 
pe  insule.  Preoţii  l-au  renegat,  lorzii  s-au  ridicat  împotriva  lui  şi  propriii 
lui  căpitani  l-au  ciopârţit.  Torgon  întârziatul  a  devenit  rege  şi  a  domnit 
patruzeci  de  ani. 

Asha  îl  luă  pe  Tris  Botley  de  urechi  şi-1  sărută  lung  pe  buze.  Era 
roşu,  cu  răsuflarea  tăiată,  când  ea  îi  dădu  drumul. 

-  Ce-a  fost  asta?  întrebă  el. 

-  Un  sărut,  aşa  se  cheamă.  Sunt  o  proastă,  Tris,  ar  fi  trebuit  să-mi 
amintesc...  izbucni  ea  imediat.  Când  Tris  încercă  să  vorbească,  ea  îi  făcu 
semn  să  tacă,  ascultând.  Ce  se  aude?  E  cornul  de  război  al  lui  Hagen? 
Primul  gând  care  îi  veni  Ashei  în  minte  fu  soţul  ei.  Era  posibil  ca  Erik 
Fierarul  să  fi  venit  tocmai  până  acolo,  ca  să-şi  revendice  nevasta 
îndărătnică?  Zeul  înecat  mă  iubeşte,  până  la  urmă.  Tocmai  mă  întrebam 
ce  să  fac  şi  el  îmi  trimite  duşmani  cu  care  să  mă  lupt.  Asha  se  ridică  în 
picioare  şi  îşi  vârî  cuţitul  înapoi  în  teacă.  Bătălia  a  venit  la  noi. 

Alerga,  când  ajunse  în  curtea  interioară  a  castelului,  cu  Tris  pe 
urmele  ei,  dar,  chiar  şi  aşa,  era  prea  târziu.  Lupta  se  terminase.  Asha 
găsi  doi  oameni  ai  Nordului  sângerând  lângă  zidul  estic,  nu  departe  de 
poarta  din  spate,  cu  Lorren  Baltagul,  Harl  Şase-Degete  şi  Gâlcevitorul 
deasupra  lor. 

-  Cromm  şi  Hagen  i-au  văzut  venind  peste  zid,  explică  Gâlcevitorul. 

-  Doar  ei  doi?  întrebă  Asha. 

-  Cinci.  Pe  doi  i-am  omorât  înainte  să  ajungă  sus,  iar  Harl  1-a  ucis 
pe  unul  pe  pasarelă.  Ăştia  doi  au  reuşit  să  ajungă  până  în  curte. 

Unul  era  mort,  şi  sângele  lui  se  închega  pe  baltagul  lui  Lorren,  dar 
celălalt  încă  răsufla  horcăit,  deşi  suliţa  Gâlcevitorului  îl  ţintuise  de 
pământ,  într-o  baltă  de  sânge.  Amândoi  erau  îmbrăcaţi  în  piele  fiartă 
şi  mantii  bălţate,  în  culorile  maro,  verde  şi  negru,  iar  în  jurul  capetelor 
şi  pe  umeri  aveau  prinse  crengi  şi  frunze. 

-  Cine  eşti?  îl  întrebă  Asha  pe  omul  rănit. 

-  Un  Flint.  Tu  cine  eşti? 

-  Asha  din  Casa  Greyjoy.  Acesta  e  castelul  meu. 

-  Deepwood  e  reşedinţa  lui  Galbart  Glover.  Nu  casa  unor  calmari. 

-  Şi  sunteţi  mai  mulţi?  îl  întrebă  Asha  pe  un  ton  poruncitor.  Când 
văzu  că  nu  răspunde,  înhăţă  suliţa  Gâlcevitorului  şi  o  răsuci.  Omul 
Nordului  ţipă  de  durere  şi  un  nou  şuvoi  de  sânge  îi  ţâşni  din  rană.  Ce 
căutaţi  aici? 

-  Doamna,  spuse  el,  cutremurându-se.  O,  zei,  încetează!  Am  venit 
după  doamnă.  S-o  salvăm.  Am  fost  doar  cinci. 

Asha  îl  privi  în  ochi.  Când  citi  minciuna  din  ei,  se  sprijini  de  suliţă, 
răsucind-o. 

-  Câţi  mai  sunt?  întrebă  ea.  Spune-mi  sau  am  să  te  las  să  mori  încet, 
până  dimineaţă. 

-  Mulţi,  suspină  el,  în  cele  din  urmă,  printre  ţipete.  Mii.  Trei  mii, 
patru...  auuuuu...  te  rog! 

Asha  smulse  suliţa  din  trupul  lui  şi  i-o  vârî,  cu  ambele  mâini,  în  guşa 
mincinoasă.  Maesterul  lui  Galbart  Glover  susţinuse  că  clanurile  mun- 
ţilor erau  prea  arţăgoase  ca  să  se  unească  vreodată  fără  să  le  conducă  un 
Stark.  Poate  că  n-a  minţit.  Poate  că  doar  s-a  înşelat.  Aflase  ce  înseamnă 
asta  la  plebiscitul  unchiului  său. 

-  Ăştia  cinci  au  fost  trimişi  să  deschidă  porţile  înaintea  atacului 
principal,  spuse  ea.  Lorren,  Harl,  aduceţi-i  pe  Lady  Glover  şi  pe 
maesterul  ei. 

-  întregi  sau  plini  de  sânge?  întrebă  Lorren  Baltagul. 

-  Vii  şi  nevătămaţi.  Gâlcevitorule,  urcă-te  în  turnul  ăla  blestemat 
şi  spune-le  lui  Cromm  şi  lui  Hagen  să  fie  cu  ochii-n  patru.  Dacă  văd 
si  un  iepure,  vreau  să  ştiu. 

Curtea  interioară  a  castelului  Deepwood  Motte  se  umplu  curând 
de  oameni  speriaţi.  Oamenii  Ashei  se  căzneau  să  intre  în  armuri  sau 
să  urce  pe  pasarele.  Cei  ai  lui  Galbart  Glover  priveau  în  jur  cu  feţe 
temătoare,  şuşotind.  Pe  administratorul  lui  Glover  trebuiră  să-1 
scoată  pe  braţe  din  beci,  căci  îşi  pierduse  un  picior  când  Asha 
ocupase  castelul. 

Maesterul  protestă  zgomotos  până  când  Lorren  îl  lovi  peste  faţă  cu 
pumnul  înmănuşat  în  zale.  Lady  Glover  se  ivi  din  pădurea  zeilor,  la 
braţul  cameristei  sale. 

-  Te-am  prevenit  că  va  veni  ziua  aceasta,  doamna  mea,  zise  ea,  când 
văzu  cadavrele  pe  pământ. 

Maesterul  îşi  croi  drum  în  faţă,  cu  sângele  picurându-i  din  nasul  spart. 

-  Lady  Asha,  te  implor,  coboară-ţi  flamurile  şi  lasă-mă  să  negociez 
pentru  viaţa  ta.  Ne-ai  tratat  cinstit  şi  cu  onoare.  Am  să  le  spun  asta. 

-  Te  vom  da  în  schimbul  copiilor.  Ochii  Sybellei  Glover  erau  roşii 
de  lacrimi  şi  nopţi  de  nesomn.  Gawen  are  patru  ani  acum.  N-am  fost 
lângă  el  de  ziua  lui.  Şi  draga  mea  fetiţă...  dă-mi  înapoi  copiii  şi  n-o  să 
ţi  se  întâmple  nimic.  Nici  oamenilor  tăi. 

Asha  ştia  că  ultima  parte  era  o  minciună.  Ea  putea  fi  dată  la  schimb, 
probabil,  trimisă  înapoi  în  Insulele  de  Fier,  în  braţele  iubitoare  ale  soţu- 
lui ei.  Verii  ei  ar  fi  răscumpăraţi,  Tris  Botley,  la  fel,  şi  alţi  câţiva  din  grupul 
ei,  cei  ale  căror  rude  aveau  suficienţi  bani  ca  să  plătească  pentru  ei.  Pentru 
ceilalţi,  urma  securea,  ştreangul  sau  Zidul.  Totuşi,  au  dreptul  să  aleagă. 

Asha  se  urcă  pe  un  butoi,  ca  s-o  poată  vedea  cu  toţii. 

-  Lupii  ne  atacă  cu  colţii  dezveliţi.  Vor  fi  la  porţile  noastre  înainte 
de  răsăritul  soarelui.  Să  ne  aruncăm  săbiile  şi  securile  la  pământ  şi  să 
le  cerem  cruţare? 

-  Nu.  Qarl  Fecioara  scoase  sabia. 

-  Nu,  repetă  ca  un  ecou  Lorren  Baltagul. 

-  Nu!  tună.  Rolfe  Piticul,  o  matahală  de  om,  cât  un  urs,  care  era  cu 
un  cap  mai  înalt  decât  oricare  altul  din  echipajul  Ashei.  Niciodată. 

Şi  cornul  lui  Hagen  glăsui  iarăşi  din  înălţimi,  răsunând  peste  curtea 
interioară. 

AHooooooooooooooooooooooo,  urlă  cornul  de  război,  prelung  şi  grav, 
un  sunet  care-ţi  îngheţa  sângele.  Asha  începuse  să  urască  sunetul  de  corn. 
Pe  Vechiul  Wyk,  hornul  iadului  sunase  prevestind  moartea  visurilor 
sale,  iar  acum  Hagen  suna  ceea  ce  putea  să  fie  ultimul  ei  ceas  pe  pământ. 
Dacă  trebuie  să  mor,  am  să  mor  cu  o  secure  în  mână  şi  un  blestem  pe  buze. 

-  La  ziduri!  le  porunci  Asha  Greyjoy  oamenilor  ei. 

îşi  îndreptă  paşii  către  turnul  de  veghe,  urmată  de  Tris  Botley. 

Turnul  de  lemn  era  cel  mai  înalt  punct  din  această  parte  a  muntelui, 
ridicându-se  la  douăzeci  de  metri  deasupra  celor  mai  falnici  sequoia  şi 
pini  din  pădurile  dimprejur. 

-  Acolo,  căpitane,  spuse  Cromm,  când  Asha  ajunse  sus.  Nu  vedea 
decât  copaci  şi  umbre,  munţii  scăldaţi  în  lumina  lunii,  cu  piscurile 
înzăpezite.  Apoi  îşi  dădu  seama  că  acei  copaci  se  apropie  tiptil. 

-  Oho!  râse  ea,  caprele  de  munte  s-au  îmbrăcat  în  ramuri  de  pin. 
Pădurile  se  mişcau,  îndreptându-se  spre  castel  ca  un  val  verde, 

molcom.  Ii  veni  în  minte  o  poveste  pe  care  o  auzise  în  copilărie,  despre 
copiii  pădurii  şi  bătăliile  lor  cu  Primii  Oameni,  când  clarvăzătorii  verzi 
transformau  copacii  în  războinici. 

-  Nu  putem  lupta  cu  atâţia,  spuse  Tris  Botley. 

-  Putem  lupta  cu  atâţia  câţi  vin,  căţeluşule,  zise  apăsat  Cromm. 
Cu  cât  sunt  mai  mulţi,  cu  atât  mai  mare  gloria.  Oamenii  vor  cânta 
cântece  despre  noi. 

Da,  dar  vor  cânta  despre  curajul  sau  despre  nesăbuinţa  ta?  Marea  era 
la  treizeci  de  kilometri  depărtare.  Oare  era  mai  bine  să  rămână  şi  să 
lupte  din  spatele  digurilor  adânci  şi  al  zidurilor  de  lemn?  Zidurile  de 
lemn  nu  le-au  fost  de  folos  Gloverilor,  când  le-am  cucerit  castelul,  îşi 
reaminti  ea.  De  ce  mi-ar  sluji  mie  mai  mult? 

-  Mâine  ne  vom  ospăta  sub  valuri. 

Cromm  îşi  mângâie  securea,  de  parcă  ar  fi  ars  de  nerăbdare. 
Hagen  îşi  coborî  cornul. 

-  Dacă  murim  cu  picioarele  uscate,  cum  vom  găsi  drumul  către 
castelele  de  apă  ale  Zeului  înecat? 

-  Aceste  păduri  sunt  pline  de  pâraie,  îl  asigură  Cromm.  Toate  duc 
la  râuri  şi  toate  râurile  duc  la  mare. 

Asha  nu  era  pregătită  să  moară,  nu  acolo,  nu  încă. 

-  Un  om  viu  poate  să  găsească  drumul  spre  mare  mai  uşor  decât  unul 
mort.  Lupii  pot  să-şi  păstreze  pădurile  mohorâte.  Noi  mergem  la  corăbii. 

Se  întreba  cine  era  la  comanda  duşmanilor  ei.  Dacă  aş  fi  eu,  aş  lua-o 
de-a  lungul  coastei  şi  aş  da  foc  corăbiilor  înainte  să  atac  Deepwood.  Dar 
pentru  lupi  asta  nu  era  uşor,  neavând  ei  înşişi  nave.  Asha  nu-şi  aducea 
niciodată  la  ţărm  mai  mult  de  jumătate  dintre  ambarcaţiuni.  Restul 
rămâneau,  în  siguranţă,  în  larg,  cu  ordine  să  ridice  pânzele  şi  să  se 
îndrepte  spre  Capul  Dragonului  Mării  dacă  nordicii  ocupau  ţărmul. 

-  Hagen,  suflă-ţi  cornul  şi  fă  pădurea  să  se  cutremure.  Tris,  îmbracă 
o  armură,  e  timpul  să-ţi  încerci  sabia  dulce.  Când  văzu  cât  de  palid  era, 

îl  ciupi  de  obraz:  împroaşcă  nişte  sânge  pe  faţa  lunii,  împreună  cu 
mine,  şi-ţi  promit  un  sărut  pentru  fiecare  mort. 

-  Regina  mea,  zise  Tristifer,  aici  avem  zidurile,  dar  dacă  ajungem 
la  mare  şi  descoperim  că  lupii  ne-au  luat  corăbiile  sau  le-au  alungat... 

-  ...murim,  încheie  ea,  pe  un  ton  vesel,  dar  cel  puţin  murim  cu 
picioarele  ude.  Oamenii  de  fier  luptă  mai  bine  cu  mirosul  sării  în  nări  şi 
sunetul  valurilor  în  spate. 

Hagen  suflă  de  trei  ori  scurt,  într-o  succesiune  rapidă,  semnalul  care 
trebuia  să-i  trimită  pe  oamenii  de  fier  înapoi  la  corăbiile  lor.  De  jos 
veniră  strigăte,  zăngănit  de  suliţe  şi  săbii,  nechezat  de  cai.  Prea  puţini  cai 
şi  prea  puţini  călăreţi.  Asha  se  îndreptă  spre  scară.  In  curtea  interioară,  îl 
găsi  pe  Qarl  Fecioara  aşteptând  cu  iapa  ei  roibă,  coiful  de  război  şi  topo- 
riştile.  Oamenii  de  fier  scoteau  caii  din  grajdurile  lui  Galbart  Glover. 

-  Un  berbec!  strigă  un  glas  de  pe  ziduri.  Au  un  berbec! 

-  Care  poartă?  întrebă  Asha,  încălecând. 

-  De  nord! 

De  dincolo  de  zidurile  de  lemn  năpădite  de  muşchi  ale  castelului 
se  auzi  dintr-odată  sunet  de  goarne. 

Goarne?  Lupi  cu  goarne?  Nu  se  potrivea,  dar  Asha  n-avea  timp  să 
se  gândească  la  asta. 

-  Deschideţi  poarta  sudică!  ordonă  ea,  chiar  în  clipa  în  care  cea 
nordică  se  zgâlţâi  sub  impactul  berbecului.  Asha  scoase  o  toporişcă 
scurtă  de  la  cureaua  prinsă  peste  umăr. 

-  Ceasul  bufniţei  a  trecut,  fraţii  mei.  Acum  vine  ceasul  suliţei,  al 
săbiei  şi  al  securii.  Adunarea.  Plecăm  acasă. 

Din  sute  de  gâtlejuri  se  înălţară  strigăte  ăt  Acasă! şiAshalTris  Botley 
veni  lângă  ea  în  galop,  pe  un  înalt  armăsar  murg.  In  curtea  interioară, 
oamenii  ei  strânseră  rândurile,  ridicând  scuturi  şi  suliţe.  Qarl  Fecioara, 
care  nu  era  călăreţ,  îşi  ocupă  locul  între  Gâlcevitor  şi  Lorren  Baltagul. 
Când  Hagen  coborî  valvârtej  treptele  turnului  de  veghe,  sabia  unui  pui 
de  lup  îl  nimeri  în  burtă,  azvârlindu-1,  cu  capul  înainte,  la  pământ.  Fiica 
lui  alergă  la  el,  hohotind. 


dansul  dragonllor 


467 


-  Aduceţi-o,  porunci  Asha. 

Nu  era  timp  ce  jelanii.  Rolfe  Piticul  o  trase  pe  fată  pe  calul  său,  cu 
părul  ei  roşu  fluturând.  Asha  auzi  poarta  nordică  gemând  când 
berbecul  izbi  din  nou.  S-ar  putea  să  fim  nevoiţi  să  ne  croim  drum  cu 
sabia  printre  ei,  gândi  ea,  când  poarta  sudică  se  dădu  în  lături  în  faţa 
lor.  Drumul  era  liber.  Pentru  cât  timp? 

-  Ieşiţi!  Asha  îşi  înfipse  călcâiele  în  coastele  calului. 

Oameni  şi  animale  alergau  tropăind  deopotrivă,  când  ajunseră  la 
copacii  din  capătul  unui  câmp  ce  mustea  de  apă,  unde  mlădiţele 
moarte  ale  grâului-de-iarnă  putrezeau  sub  lună.  Asha  îşi  ţinea  călăreţii 
în  spate,  în  ariergardă,  să-i  zorească  pe  cei  răzleţiţi  şi  să  se  asigure  că 
nimeni  nu  rămâne  în  urmă.  Pini  înalţi  şi  bătrâni  stejari  noduroşi  îi 
înconjurau.  Deepwood  era  un  nume  potrivit  pentru  această  pădure 
adâncă.  Copacii  erau  imenşi  şi  întunecaţi,  cumva  ameninţători.  Cren- 
gile lor  se  întreţeseau,  pârâind  la  fiecare  adiere  de  vânt,  iar  ramurile 
mai  înalte  zgâriau  faţa  lunii.  Cu  cât  scăpăm  mai  repede  de-aici,  cu  atât 
mai  bine,  gândi  Asha.  Copacii  ne  urăsc  pe  toţi,  în  adâncul  inimilor  lor 
de  lemn. 

înaintară  grăbiţi  spre  sud  şi  sud-vest,  până  când  turnurile  de  lemn 
ale  castelului  Deepwood  Motte  nu  se  mai  zăreau  şi  sunetele  goarnelor 
fuseseră  înghiţite  de  păduri.  Lupii  şi-au  recăpătat  castelul,  gândi  ea, 
poate  că  se  vor  mulţumi  să  ne  lase  să  plecăm. 

Tris  Botley  veni  în  goană  lângă  ea. 

-  Mergem  în  direcţia  greşită,  spuse  el,  arătând  către  luna  care  se 
întrezărea  prin  bolta  de  crengi.  Trebuie  să  ne  îndreptăm  spre  nord,  ca 
să  ajungem  la  corăbii. 

-  Spre  vest  mai  întâi,  insistă  Asha.  Spre  vest  până  când  răsare 
soarele.  Apoi  spre  nord.  Se  întoarse  către  Rolfe  Piticul  şi  Roggon 
Barbă-Ruginie,  cei  mai  buni  călăreţi  ai  ei:  Mergeţi  înainte  în  cercetare 
şi  asiguraţi-vă  că  avem  cale  liberă.  Nu  vreau  surprize  când  ajungem  la 
ţărm.  Dacă  daţi  de  lupi,  veniţi  înapoi  la  mine  să-mi  daţi  de  veste. 

-  Dacă  trebuie,  făgădui  Roggon,  prin  imensa-i  barbă  roşie. 

După  ce  iscoadele  dispărură  printre  copaci,  ceilalţi  oameni  de  fier 
îşi  reluară  marşul,  dar  înaintarea  era  înceată.  Copacii  le  ascundeau 
luna  şi  stelele,  iar  covorul  pădurii  de  sub  picioarele  lor  era  negru  şi 
înşelător.  Nu  străbătuseră  un  kilometru,  când  iapa  vărului  ei  Quenton 
se  împiedică  într-o  groapă  şi-şi  scrânti  un  picior.  Quenton  fu  nevoit 
să-i  taie  beregata  ca  să-i  oprească  ţipetele. 

-  Trebuie  să  facem  torţe,  ceru  Tris. 

-  Focul  îi  va  aduce  pe  oamenii  Nordului  la  noi. 

Asha  înjura  printre  dinţi,  întrebându-se  dacă  fusese  o  greşeală  că 
părăsiseră  castelul.  Nu,  dacă  am  fi  rămas  şi-am  fi  luptat,  poate  că  acum 
am  fi  morţi.  Dar  n-avea  rost  nici  să  orbecăiască  prin  întuneric.  Copacii 
ăştia  o  să  ne  omoare  dacă  pot.  îşi  scoase  coiful  şi  îşi  dădu  pe  spate  părul 
îmbibat  de  sudoare. 

-  Soarele  va  fi  pe  cer  în  câteva  ceasuri.  Ne  vom  opri  aici  să  ne 
odihnim  până  se  crapă  de  ziuă. 

Oprirea  se  dovedi  simplă,  restul  veni  greu.  Nimeni  nu  dormi,  nici 
măcar  Dale  Pleoapă-Căzută,  un  vâslaş  care  aţipea  între  bătăile 
ramelor.  Unii  dintre  oameni  împărţiră  o  ploscă  din  vinul  de  mere  al 
lui  Galbart  Glover,  trecând-o  din  mână-n  mână.  Cei  care  aduseseră 
mâncare  o  împărţiră  cu  cei  care  n-aveau.  Călăreţii  îşi  hrăniră  şi-şi 
adăpară  caii.  Vărul  ei  Quenton  Greyhoy  trimise  trei  oameni  să  se 
caţere  în  copaci,  ca  să  urmărească  orice  licăr  de  torţă  în  pădure. 
Cromm  îşi  ascuţi  securea,  iar  Qarl  Fecioara  sabia.  Caii  păşteau  iarbă 
veştejită  şi  buruieni.  Fiica  roşcovană  a  lui  Hagen  îl  apucă  pe  Tris 
Botley  de  mână,  să-1  tragă  după  ea  în  pădure.  Când  el  o  refuză,  fata  se 
duse  cu  Harl  Şase-Degete. 

Aş  vrea  să  pot  face  la  fel.  Ar  fi  fost  plăcut  să  se  piardă  în  braţele  lui 
Qarl,  pentru  ultima  dată.  Asha  avea  o  presimţire  sumbră.  Oare  avea 
să  mai  simtă  vreodată  puntea  Vântului  Negru  sub  picioare?  Şi  dacă  da, 
încotro  ar  îndrepta-o?  Insulele  îmi  sunt  închise,  dacă  nu  vreau  să  plec 
genunchiul,  să-mi  desfac  picioarele  şi  să  îndur  îmbrăţişările  lui  Erik 
Fierarul.  Şi  niciun  port  din  Westeros  nu  o  va  întâmpina  cu  bucurie  pe 

fiica  krakenului.  Putea  să  facă  negoţ,  aşa  cum  părea  să  vrea  Tris,  sau 
să  se  ducă  la  Treptele  de  Piatră  şi  să  se  alăture  piraţilor  de  acolo.  Sau... 

-  Vă  trimit  fiecăruia  câte  o  bucată  din  prinţ,  murmură  ea. 
Qarl  zâmbi. 

-  Aş  prefera  o  bucată  din  tine,  şopti  el,  o  bucată  dulce... 

Ceva  zbură  dintr-un  tufiş  şi  ateriză  cu  un  zbârnâit  în  mijlocul  lor, 
agitându-se  şi  săltând.  Era  rotund,  întunecat  şi  ud,  cu  o  coamă  lungă 
care  flutura  în  toate  părţile  în  timp  ce  se  rostogolea.  Când  se  opri, 
printre  rădăcinile  unui  copac,  Gâlcevitorul  spuse: 

-  Rolfe  Piticul  nu  mai  e  atât  de  înalt  ca  înainte. 

Jumătate  dintre  oamenii  ei  erau  deja  în  picioare,  apucându-şi 
scuturile,  suliţele  şi  securile.  N-au  aprins  nici  ei  torţe,  apucă  Asha  să  se 
gândească,  şi  cunosc  aceste  păduri  mai  bine  decât  am  putea  noi  vreodată. 
Apoi  copacii  ţâşniră,  înalţi,  în  jurul  lor  şi  oamenii  Nordului  năvăliră 
urlând.  Lupi,  gândi  ea,  urlă  ca  nişte  lupi  blestemaţi.  Strigătul  de  război 
al  Nordului.  Oamenii  ei  de  fier  le  răspunseră  cu  răgete  şi  lupta  începu. 

Niciun  cântăreţ  n-avea  să  facă  un  cântec  despre  acea  bătălie.  Niciun 
maester  n-avea  să  scrie  vreodată  o  relatare  pentru  una  dintre  iubitele 
cărţi  ale  Cititorului.  Nicio  flamură  nu  flutura,  niciun  corn  de  război  nu 
se  jelea,  niciun  mare  lord  nu-şi  chema  oamenii  în  jurul  lui,  să-i  audă  ulti- 
mele cuvinte  răsunătoare.  Luptară  în  semiîntunericul  de  dinaintea  zo- 
rilor, umbră  cu  umbră,  împiedicându-se  de  rădăcini  şi  de  pietre,  cu  noroi 
si  frunze  putrede  sub  tălpi.  Oamenii  de  fier  erau  îmbrăcaţi  în  haine  de 
zale  şi  piele  pătată  de  sare,  oamenii  Nordului  în  blănuri,  piei  şi  crengi 
de  pin.  Luna  şi  stelele  le  priveau  lupta,  din  înaltul  cerului,  filtrându-şi 
lumina  palidă  prin  desişul  de  crengi  desfrunzite  care  se  încâlcea  deasupra. 

Primul  om  care  se  apropie  de  Asha  Greyjoy  muri  la  picioarele  ei,  cu 
toporişca  între  ochi.  Asta  îi  oferi  răgazul  să-şi  strecoare  scutul  pe  braţ. 

-  La  mine!  strigă  ea,  dar,  dacă-şi  chema  oamenii  sau  duşmanii,  asta 
nici  măcar  Asha  n-ar  fi  putut  spune  cu  certitudine. 

Un  om  al  Nordului  se  ivi  ameninţător  în  faţa  ei,  legănând  un  topor 
cu  ambele  mâini  şi  urlându-şi  furia  fără  cuvinte.  Asha  ridică  scutul  să-i 

pareze  lovitura,  apoi  se  apropie,  să-i  spintece  măruntaiele  cu  pumnalul. 
Când  omul  căzu,  urletul  lui  căpătă  altă  tonalitate.  Asha  se  răsuci,  găsind 
alt  lup  lângă  ea,  şi-1  tăie  peste  frunte,  sub  coif.  Lovitura  lui  o  nimeri  în 
piept,  dar  armura  o  apără,  aşa  că  vârî  vârful  pumnalului  în  beregata  omu- 
lui şi-1  lăsă  să  se  înece  în  propriul  sânge.  O  mână  o  prinse  de  păr,  o  atingere 
scurtă,  de  parcă  n-ar  fi  putut  s-o  apuce  destul  de  bine  ca  să-i  tragă  capul 
pe  spate.  Asha  îşi  plantă  călcâiul  pe  piciorul  bărbatului  din  spatele  ei  şi  îl 
ridică  doar  când  acesta  urlă  de  durere.  Când  Asha  se  întoarse,  omul  era 
la  pământ  şi  murea,  strângând  în  mână  un  smoc  din  părul  ei.  Qarl  stătea 
deasupra  lui,  cu  sabia  lungă  picurând  şi  ochii  strălucindu-i  în  lumina  lunii. 

Gâlcevitorul  număra  oamenii  Nordului  pe  măsură  ce-i  omora, 
strigând: 

-  Patru,  când  unul  cădea  la  pământ,  şi  cinci,  o  clipă  mai  târziu. 
Caii  nechezau  şi  loveau  cu  picioarele,  rostogolindu-şi  ochii  de 

spaimă,  înnebuniţi  de  măcel  şi  de  sânge...  toţi  în  afară  de  uriaşul 
armăsar  murg  al  lui  Tris  Botley.  Tris  reuşise  să  se  urce  în  şa  şi  calul  lui 
se  cabra  şi  se  răsucea,  în  timp  ce  el  împărţea  lovituri  de  sabie  în  stânga 
şi-n  dreapta.  S-ar  putea  să-i  datorez  un  sărut  sau  trei  înainte  de  sfârşitul 
nopţii,  gândi  Asha. 

-  Şapte!  strigă  Gâlcevitorul,  dar,  lângă  el,  Lorren  Baltagul  era 
răşchirat,  cu  un  picior  răsucit  sub  el,  şi  umbrele  veneau  necontenit, 
urlând  şi  foşnind. 

Luptăm  cu  tufărişuri,  gândi  Asha,  omorând  un  om  care  avea  mai 
multe  frunze  decât  copacii  dimprejur.  Asta  o  făcu  să  râdă.  Râsul  ei  atrase 
mai  mulţi  lupi  şi  îi  omorî  şi  pe  aceştia,  întrebându-se  dacă  ar  trebui  să 
înceapă  să-i  numere  şi  ea.  Sunt  femeie  măritată  şi  iatâ-l  pe  pruncul  meu  de 
ţâţă.  îşi  înfipse  cuţitul  în  pieptul  unui  om  al  Nordului,  prin  blană  şi  lână 
şi  piele  fiartă.  Faţa  lui  era  atât  de  aproape  de  ai  ei  încât  îi  simţea  răsuflarea 
acrie  şi,  în  clipa  următoare,  mâna  lui  i  se  încleşta  pe  gât.  Asha  simţi  fierul 
scrâşnind  pe  os,  când  vârful  pumnalului  ei  alunecă  peste  o  coastă.  Apoi 
omul  se  cutremură  şi  muri.  Când  îi  dădu  drumul,  era  atât  de  slăbită, 
încât  fu  cât  pe  ce  să  cadă  peste  el. 

Mai  târziu,  stătea  spate  în  spate  cu  Qarl,  ascultând  gemetele  şi 
blestemele  din  jur,  ascultând  bărbaţii  viteji  care  se  târau  prin  umbre 
scâncind  după  mamele  lor.  Un  tufiş  se  năpusti  asupra  ei  cu  o  suliţă  atât 
de  lungă  încât  ar  fi  putut  să  străpungă  pântecele  ei  şi  spatele  lui  Qarl 
în  acelaşi  timp,  ţintuindu-i  împreună,  în  moarte.  Mai  bine  aşa  decât  să 
mor  singură,  gândi  ea,  dar  vărul  ei  Quenton  îl  omorî  pe  suliţaş  înainte 
să  ajungă  la  ea.  O  clipă  mai  târziu,  alt  tufiş  îl  omorî  pe  Quenton, 
izbindu-1  în  ceafă  cu  o  secure. 

In  spatele  ei,  Gâlcevitorul  ţipă; 

-  Nouă  şi  fiţi  cu  toţii  blestemaţi! 

Fiica  lui  Hagen  ţâşni  goală  dintre  copaci,  cu  doi  lupi  după  ea.  Asha 
scoase  o  toporişcă  şi  o  trimise  în  zbor,  nimerindu-1  pe  unul  dintre 
lupi  în  spate.  Când  acesta  căzu,  fiica  lui  Hagen  se  prăbuşi  în  genunchi, 
îi  înhăţă  sabia  şi-1  înjunghie  pe-al  doilea,  după  care  se  ridică,  mânjită 
de  sânge  şi  noroi,  cu  părul  lung  şi  roşcat  despletit,  şi  se  avântă  în  luptă. 

Cândva,  în  fluxul  şi  refluxul  bătăliei,  Asha  îl  pierdu  pe  Qarl,  îl 
pierdu  pe  Tris,  îşi  pierdu  toţi  oamenii.  Pumnalul  ei  dispăruse,  la  fel  şi 
toate  toporiştile.  In  schimb,  avea  o  sabie  în  mână,  o  sabie  scurtă  cu 
lama  lată  şi  groasă,  aproape  ca  satârul  unui  măcelar.  Nu-şi  putea  aminti 
nici  moartă  cum  se  alesese  cu  ea.  Braţul  o  durea,  avea  gust  de  sânge  în 
gură,  picioarele  îi  tremurau.  Razele  palidei  lumini  a  răsăritului  coborau 
pieziş  printre  copaci.  A  durat  atât  de  mult?  De  când  luptăm? 

Ultimul  ei  duşman  fu  un  om  al  Nordului  cu  o  secure,  un  bărbat 
voinic,  pleşuv  şi  bărbos,  înveşmântat  în  armură  din  zale  peticite  şi 
ruginite,  care  nu  puteau  să  însemne  decât  că  era  comandant  sau 
campion.  Bărbatul  nu  fu  încântat  să  descopere  că  lupta  cu  o  femeie. 

-  Târfă!  răcnea  el,  de  fiecare  dată  când  lovea  înspre  ea,  udându-i 
obrajii  cu  salivă.  Târfă!  Târfă! 

Asha  voia  să-i  strige  un  răspuns,  dar  gâtul  îi  era  atât  de  uscat,  încât 
nu  putea  nici  măcar  să  scoată  un  mârâit.  Securea  bărbatului  îi 
zdruncină  scutul,  despicând  lemnul  în  cădere  şi  rupând  aşchii  lungi  şi 
gălbui,  când  fu  smulsă  înapoi.  Curând,  Asha  nu  mai  avea  decât  o  mână 


472 


GEORGE  R.R.  MARTIN 


de  surcele  pe  braţ.  Se  dădu  în  spate  şi  îşi  lepădă  scutul  distrus,  apoi  se 
mai  retrase  puţin  şi  săltă  în  stânga  şi-n  dreapta,  în  stânga  şi-n  dreapta, 
ca  să  evite  toporul  care  cobora  năvalnic. 

Şi  pe  urmă,  Asha  se  izbi  cu  spatele  de  un  copac  şi  nu  mai  putu  să 
salte.  Lupul  ridică  toporul  deasupra  capului  ei,  să-i  despice  ţeasta  în 
două.  Asha  încercă  să  se  strecoare  spre  dreapta,  dar  picioarele  i  se 
încâlciseră  între  nişte  rădăcini,  ţinând-o  în  loc.  Se  răsuci,  îşi  pierdu 
echilibrul,  şi  capul  toporului  îi  căzu  pe  tâmplă,  cu  un  scrâşnet  de  oţel 
pe  oţel.  Lumea  deveni  roşie  şi  neagră  şi  iarăşi  roşie.  Durerea  îi  străbătu 
piciorul,  ca  un  fulger,  şi,  departe,  auzi  un  om  al  Nordului  spunând: 

-  Târfă  afurisită! 

Şi  între  timp,  bărbatul  ridică  toporul  pentru  lovitura  care  avea  să-i 
pună  capăt  zilelor. 
O  goarnă  sună. 

E  o  greşeală,  gândi  ea.  Nu  sunt  goarne  în  castelele  de  apă  ale  Zeului 
înecat.  Sub  valuri,  merlanii  îşi  cheamă  lorzii  suflând  în  cochilii  de  scoici. 

Visă  inimi  roşii  arzând  şi  un  cerb  negru  într-o  pădure  aurie  cu  flăcări 
revărsându-i-se  din  coarne. 


TYRION 


Când  ajunseră  în  Volantis,  cerul  era  violet  către  vest  şi  negru  către 
est,  iar  stelele  începeau  să  răsară.  Aceleaşi  stele  ca  în  Westeros,  cugetă 
Tyrion  Lannister. 

Asta  i-ar  fi  adus  o  oarecare  mângâiere  dacă  n-ar  fi  fost  legat  fedeleş 
ca  o  gâscă  şi,  pe  deasupra,  fixat  într-o  şa.  Renunţase  să  se  zbată. 
Nodurile  erau  prea  strânse.  In  schimb,  se  pleoştise  ca  un  sac  de  făină. 
îmi  păstrez  puterile,  îşi  spuse,  deşi  n-avea  habar  pentru  ce. 

Volantisul  îşi  închidea  porţile  la  lăsarea  întunericului,  şi  străjerii  de 
la  intrarea  dinspre  nord  mârâiau  nerăbdători  la  călătorii  întârziaţi.  Se 
aşezară  şi  ei  la  coadă,  în  spatele  unei  căruţe  încărcate  cu  lămâi  verzi  şi 
portocale.  Gărzile  făcură  semn  atelajului,  cu  torţele,  să  înainteze,  dar 
pe  voinicul  andal,  pe  calul  său  de  război,  cu  sabie  şi  armură,  îl 
cercetară  amănunţit.  Fu  chemat  un  căpitan.  In  timp  ce  acesta  şi 
cavalerul  schimbară  câteva  cuvinte  în  volantenă,  unul  dintre  străjeri 
îşi  scoase  mănuşa  cu  gheare  şi  îl  frecă  pe  Tyrion  pe  creştet. 

-  Sunt  plin  de  noroc,  îi  spuse  piticul.  Dezleagă-mă,  prietene,  şi-ai 
să  vezi  cât  de  bine  vei  fi  răsplătit. 

Cel  care-1  ţinea  prizonier  îl  auzi. 

-  Păstrează-ţi  minciunile  pentru  cei  ce  vorbesc  limba  ta,  Pezeven- 
ghiule,  zise  el,  când  volantenii  le  făcură  semn  să  treacă. 

înaintau  din  nou,  prin  poarta  oraşului  şi  pe  sub  zidurile  masive. 

-  Tu  vorbeşti  limba  mea.  Te  pot  ademeni  cu  promisiuni  sau  eşti 
hotărât  să-ţi  cumperi  un  titlu  de  lord  cu  capul  meu? 

-  Am  fost  lord,  prin  naştere.  N-am  nevoie  de  niciun  titlu  găunos. 

-  Doar  cu-atât  te  poţi  alege  de  la  surioara  mea. 

-  Am  auzit  că  un  Lannister  îşi  plăteşte  întotdeauna  datoriile. 

-  O,  până  la  ultimul  bănuţ...  dar  niciun  sfanţ  în  plus,  lordul  meu. 
Vei  căpăta  mâncarea  pe  care-ai  negociat-o,  dar  nu  va  fi  stropită  cu 
recunoştinţă  şi,  în  cele  din  urmă,  nu  te  va  hrăni. 

-  Poate  că  nu  vreau  decât  să  te  văd  plătind  pentru  crimele  tale.  Un 
patricid  e  blestemat  în  ochii  zeilor  şi  ai  oamenilor. 

-  Zeii  sunt  orbi.  Iar  oamenii  văd  numai  ce  vor. 

-  Eu  te  văd  destul  de  bine,  Pezevenghiule.  O  nuanţă  sumbră  se 
strecură  în  tonul  cavalerului:  Am  făcut  şi  eu  lucruri  cu  care  nu  mă 
mândresc,  lucruri  care  au  dezonorat  Casa  şi  numele  tatălui  meu...  dar 
să-ţi  ucizi  propriul  părinte?  Cum  poate  face  un  om  aşa  ceva? 

-  Dă-mi  o  arbaletă,  dă-ţi  jos  nădragii  şi-am  să-ţi  arăt  cum.  Bucuros. 

-  Crezi  că-i  o  glumă? 

-  Cred  că  viaţa-i  o  glumă.  A  ta,  a  mea,  a  tuturor. 

In  interiorul  zidurilor  oraşului,  trecură  pe  lângă  case  ale  breslelor, 
pe  lângă  băi  publice  şi  pieţe  largi,  în  mijlocul  cărora  apele  fântânilor 
săltau  şi  cântau  şi  unde  oamenii  şedeau  la  mese  de  piatră,  mutând  piese 
de  cyvasse  şi  sorbind  vin  din  cupe  înalte  de  sticlă,  în  timp  ce  sclavii 
aprindeau  lămpaşe  împodobite  ca  să  alunge  întunericul.  De-a  lungul 
drumului  pietruit  creşteau  palmieri  şi  cedri,  iar  la  fiecare  răscruce  se 
înălţau  monumente.  Piticul  observă  că  multe  dintre  statui  erau  fără 
cap,  însă,  chiar  şi  aşa,  decapitate,  aveau  o  înfăţişare  impunătoare  în 
asfinţitul  violet. 

Pe  măsură  ce  calul  de  război  înainta  agale  de-a  lungul  râului, 
prăvăliile  erau  tot  mai  mici  şi  mai  sărăcăcioase,  iar  copacii  de  pe 
marginea  drumului  deveniră  un  şir  de  cioturi.  Sub  copitele  calului, 
pietrele  de  pavaj  făcură  loc  ierbii,  apoi  unui  noroi  moale  şi  ud  de 

culoarea  muştarului.  Podeţele  ce  traversau  micile  pâraie  care  se  vărsau 
în  Rhoyne  pârâiau  neliniştitor  sub  greutatea  lor.  Acolo  unde,  cândva, 
râul  fusese  străjuit  de  un  fort,  acum  se  afla  o  poartă  spartă,  ce  se  căsca 
larg,  precum  gura  ştirbă  a  unui  moşneag.  Din  loc  în  loc  se  zăreau 
capre  care  îşi  iţeau  capul  peste  parapet. 

Vechiul  Volantis,  întâia  fiică  a  Valyriei,  cugetă  piticul.  Mândra  aşezare 
Volantis,  regina  Rhoynului  şi  ibovnica  Insulelor  Verii,  casă  a  nobililor 
lorzi  şi  a  fermecătoarelor  doamne  de  viţă  veche.  Nu  contau  cârdurile  de 
copii  despuiaţi  care  hoinăreau  pe  uliţe,  ţipând  cu  glasuri  piţigăiate,  nici 
tâlharii  înfipţi  în  uşile  cârciumilor,  cu  mâinile  pe  mânerele  săbiilor,  ori 
sclavii  gârboviţi,  cu  feţele  tatuate,  care  mişunau  peste  tot,  ca  nişte 
gândaci.  Grandiosul  Volantis,  cel  mai  mare  şi  mai  intens  populat  dintre 
Cele  Nouă  Oraşe  Libere.  Dar  vechile  războaie  împuţinaseră  mult 
populaţia  aşezării  şi  suprafeţe  întinse  ale  Volantisului  începuseră  să  se 
cufunde  în  mocirla  pe  care  se  înălţa.  Frumosul  Volantis,  oraş  al  fântânilor 
şi-d  florilor.  Dar  jumătate  din  fântâni  erau  secate  şi  jumătate  din  bazine 
erau  sparte,  cu  apă  stătută.  Prin  fiecare  crăpătură  din  ziduri  sau  pavaj  se 
strecurau  lujeri  îmbobociţi  de  viţă,  iar  în  pereţii  prăvăliilor  părăsite  şi 
ai  templelor  fără  acoperişuri  prinseseră  rădăcini  copaci  tineri. 

Şi  mai  era  mirosul.  Stăruia  puternic,  greu  şi  persistent  în  aerul 
fierbinte  şi  umed.  Poartă  în  el  duhoare  de  peşte,  parfum  de  flori  şi  un  iz  de 
baligă  de  elefant.  Ceva  dulceag,  ceva  pământesc  şi  ceva  mort,  în  putrefacţie. 

-  Oraşul  miroase  ca  o  târfă  bătrână,  declară  Tyrion.  Ca  o  femeie 
şleampătă  şi  fleşcăită,  care  şi-a  îmbibat  părţile  intime  în  parfum  ca 
să-şi  acopere  duhoarea  dintre  picioare.  Nu  că  m-aş  plânge.  Când  vine 
vorba  de  curve,  cele  tinere  miros  mai  bine,  dar  cele  bătrâne  ştiu  mai 
multe  ghiduşii. 

-  Tu  trebuie  să  ştii  mai  multe  despre  asta  decât  mine. 

-  Ah,  fireşte.  Sunt  convins  că  tu  ai  luat  drept  templu  bordelul  ăla 
unde  ne-am  întâlnit.  Iar  cea  care  ţi  se  foia  în  poală  era  surioara  ta  virgină? 

Asta  îl  făcu  pe  celălalt  să  se  încrunte. 

-  Odihneşte-ţi  limba  aia,  dacă  nu  vrei  să  ţi-o  înnod. 

Tyrion  îşi  înghiţi  replica.  Avea  şi  acum  buza  umflată  de  când 
întinsese  coarda  prea  mult  cu  cavalerul.  Mâinile  grele  şi  absenţa  oricărui 
simţ  al  umorului  nu  fac  casă  bună.  Atâta  lucru  învăţase  pe  drumul  de 
la  Selhorys.  Gândurile  i  se  îndreptau  spre  cizma  lui,  la  ciupercile  pe 
care  le  ascunsese  acolo.  Cavalerul  nu-1  percheziţionase  chiar  atât  de 
amănunţit  precum  ar  fi  trebuit.  Mai  am  o  scăpare.  Cel  puţin  nu  voi 
ajunge  viu  în  mâinile  lui  Cersei. 

Mai  departe  spre  sud,  semnele  prosperităţii  reîncepură  să  apară. 
Clădirile  părăsite  erau  mai  puţine,  copiii  goi  dispărură,  iar  tâlharii  din 
pragul  uşilor  păreau  mai  bine  îmbrăcaţi.  Câteva  dintre  hanurile  pe 
lângă  care  trecură  arătau,  la  drept  vorbind,  ca  nişte  locuri  în  care 
puteai  înnopta  fără  teamă  că  te  vei  trezi  cu  gâtul  tăiat.  Felinarele 
atârnau  de  stâlpi  de  fier  de-a  lungul  râului,  legănându-se  în  bătaia 
vântului.  Străzile  erau  mai  largi,  construcţiile  mai  impozante.  Unele 
aveau  deasupra  cupole  imense  de  sticlă  colorată.  In  amurg,  cu  focuri 
aprinse  sub  ele,  acestea  străluceau  albastre,  roşii,  verzi  şi  violet. 

Chiar  şi  aşa,  în  aer  plutea  ceva  care-1  neliniştea  pe  Tyrion.  Ştia  că 
la  vest  de  Rhoyne,  cheiurile  Volantisului  mişunau  de  marinari,  sclavi 
şi  negustori,  care  erau  muşteriii  crâşmelor,  hanurilor  şi  bordelurilor. 
La  est  de  râu,  străinii  de  dincolo  de  mare  erau  văzuţi  mai  rar.  Nu 
suntem  doriţi  aici,  îşi  dădu  seama  piticul. 

Prima  oară  când  trecură  pe  lângă  un  elefant,  Tyrion  nu  putu  să-şi 
dezlipească  privirea  de  la  el.  In  menajeria  din  Lannisportul  copilăriei 
sale,  existase  o  femelă  elefant,  care  murise  pe  când  avea  el  şapte  ani... 
iar  această  matahală  gri  părea  de  două  ori  cât  ea. 

Mai  departe,  ajunseră  în  spatele  unui  elefant  mai  mic,  alb  ca  osul, 
care  trăgea  un  car  împodobit. 

-  Un  car  cu  boi  fără  boi  e  tot  un  car  cu  boi?  îl  întrebă  Tyrion  pe 
cavaler. 

Când  vorba  lui  de  duh  rămase  fără  răspuns,  piticul  se  cufundă  din 
nou  în  tăcere,  privind  mişcarea  clătinată  a  crupei  elefantului  din  faţa  lor. 

Volantisul  era  invadat  de  elefanţi  albi  pitici.  Când  se  apropiară  şi 
mai  mult  de  Zidul  Negru  şi  de  cartierele  aglomerate  de  lângă  Podul 
Lung,  văzură  o  mulţime.  Erau  şi  elefanţi  mari  şi  gri  -  animale  imense, 
cu  castele  pe  spate.  Iar  în  penumbra  înserării,  îşi  făcuseră  apariţia 
carurile  de  bălegar,  însoţite  de  sclavi  pe  jumătate  dezbrăcaţi,  a  căror 
sarcină  era  să  ridice  mormanele  aburinde  lăsate  de  elefanţii  mari  şi  mici 
deopotrivă.  Roiuri  de  muşte  zburau  în  urma  atelajelor,  aşa  că  robii 
bălegarului  aveau  muşte  tatuate  pe  obraji,  însemnele  statutului  lor.  Iată 
o  meserie  potrivită  pentru  surioara  mea,  cugetă  Tyrion.  Ar  fi  atât  de 
drăgălaşă  cu  o  lopâţică  în  mână  şi  muşte  tatuate  pe  obrăjorii  rozalii. 

încetiniseră  deja  şi  înaintau  târându-se.  Drumul  râului  era  intens 
circulat  şi  aproape  toată  lumea  se  revărsa  către  sud.  Cavalerul  se 
alătură  şuvoiului,  ca  un  buştean  dus  de  valuri.  Tyrion  privea  gloata 
care  trecea.  Nouă  oameni  din  zece  purtau  însemnele  sclaviei  pe  obraji. 

-  Atâţia  sclavi...  unde  merg  toţi? 

-  Preoţii  roşii  îşi  aprind  focurile  la  apusul  soarelui.  Va  cuvânta 
Marele  Preot.  Aş  evita  toate  astea,  dacă  aş  putea,  dar  ca  să  ajungem  la 
Podul  Lung  trebuie  să  trecem  pe  lângă  templul  roşu. 

Trei  cvartale  mai  încolo,  strada  se  deschise  în  faţa  lor  către  o  piaţă 
imensă,  luminată  de  torţe  şi  în  faţa  lor  se  ivi  templul.  Cei  Şapte  să  mă 
păzească!  Trebuie  să  fie  de  trei  ori  cât  Marele  Sept  al  lui  Baelor.  O 
enormitate  din  stâlpi,  trepte,  grinzi,  cupole  şi  turnuri  întrepătrunse, 
de  parcă  ar  fi  fost  toate  dăltuite  dintr-o  singură  piatră  colosală, 
Templul  Stăpânului  Luminii  se  înălţa  uriaş  cât  Muntele  lui  Aegon. 
Zeci  de  nuanţe  de  roşu,  galben,  auriu  şi  portocaliu  se  întâlneau  şi  se 
îngemănau  în  zidurile  templului,  topindu-se  una  în  alta  ca  nişte  nori 
la  asfinţit.  Turnurile  sale  suple  se  răsuceau  spre  înălţimi,  ca  nişte 
flăcări  îngheţate  care  dansau  ridicându-se  în  văzduh.  Foc  transformat 
în  piatră.  Focuri  imense  ardeau  lângă  treptele  templului  şi,  dintre  ele, 
Marele  Preot  începuse  să  vorbească. 

Benerro.  Preotul  stătea  în  vârful  unei  coloane  de  piatră  roşie,  unită 
printr-un  pod  suplu  de  piatră  de  o  terasă  înaltă  pe  care  stăteau  preoţii 

mai  mărunţi  şi  acoliţii.  Aceştia  erau  înveşmântaţi  în  robe  gălbui  cu 
portocaliu  strălucitor,  iar  preoţii  şi  preotesele,  în  roşu. 

Piaţa  imensă  din  faţa  lor  era  plină  până  la  refuz.  Mulţi  dintre 
închinători  purtau  bucăţi  de  pânză  roşie  prinse  pe  mâneci  ori  legate 
peste  frunte.  Toţi  ochii  erau  îndreptaţi  spre  Marele  Preot,  mai  puţin 
ai  celor  doi  trecători. 

-  Faceţi  loc,  mârâi  cavalerul,  în  timp  ce  calul  lui  înainta  prin 
mulţime.  Eliberaţi  calea. 

Volantenii  se  dădură  la  o  parte  iritaţi,  bodogănind  şi  aruncându-le 
priviri  furioase. 

Glasul  piţigăiat  al  lui  Benerro  se  auzea  distinct.  înalt  şi  subţire, 
preotul  era  tras  la  faţă  şi  avea  pielea  albă  ca  laptele.  Pe  obraji,  pe  bărbie 
şi  pe  ţeasta  lui  rasă  fuseseră  tatuate  flăcări  ce  formau  o  mască  roşie  şi 
strălucitoare,  care  se  sfărâma  în  preajma  ochilor  şi  şerpuia  în  jos  şi  în 
jurul  gurii  sale  fără  buze. 

-  Este  un  tatuaj  pentru  sclavi?  întrebă  Tyrion. 
Cavalerul  clătină  din  cap. 

-  Templul  roşu  îi  cumpără  de  copii  şi-i  face  preoţi,  prostituaţi  ai 
lăcaşului  sau  războinici.  Uite-acolo.  Ii  arătă  către  trepte,  unde  un  şir 
de  bărbaţi  în  armuri  împodobite  şi  mantii  portocalii  stăteau  în  faţa 
porţilor  templului,  ţinând  în  mâini  suliţe  cu  vârfurile  în  forma  unor 
flăcări  răsucite.  Mâna  învăpăiată.  Soldaţii  sacri  ai  Stăpânului  Luminii, 
apărători  ai  templului. 

Cavaleri  de  foc. 

-  Şi  câte  degete  are,  rogu-te,  această  mână? 

-  O  mie.  Niciodată  mai  multe,  niciodată  mai  puţine.  O  flacără 
nouă  este  aprinsă  în  locul  uneia  care  se  stinge. 

Benerro  întinse  un  deget  spre  lună,  strânse  pumnul  şi  îşi  desfăcu 
braţele.  Când  glasul  lui  se  înălţă,  în  crescendo,  din  degetele  lui  ţâşniră 
flăcări,  cu  un  şuier  neaşteptat,  tăind  răsuflarea  mulţimii.  Preotul  putea 
să  traseze  şi  litere  de  foc  în  aer.  Hieroglife  valyriene.  Tyrion  recunoscu 
vreo  două  din  zece:  una  era  Urgia,  cealaltă  Bezna. 

Din  asistenţă  izbucniră  ţipete.  Femeile  plângeau  şi  bărbaţii  îşi 
scuturau  pumnii.  Asta  nu-i  de  bun  augur.  Piticul  îşi  aminti  ziua  în  care 
plecase  Myrcella  spre  Dorne  şi  de  revolta  care  izbucnise  în  timp  ce-şi 
croiau  drum  înapoi  spre  Fortăreaţa  Roşie. 

Tyrion  îşi  amintea  că  Haldon  Jumătate-maester  pomenise  despre 
folosirea  preotului  roşu  în  avantajul  Tânărului  Griff.  Acum,  că-1 
văzuse  şi-1  auzise  de  aproape,  ideea  i  se  părea  foarte  proastă.  Spera  că 
Griff  era  mai  chibzuit.  Unii  aliaţi  sunt  mai  periculoşi  decât  duşmanii. 
Dar  Lordul  Connington  va  trebui  sâ-şi  dea  seama  singur  de  asta.  Eu  sunt 
pe  cale  să  devin  un  cap  într-o  ţeapă. 

Preotul  arăta  către  Zidul  Negru  din  spatele  templului,  gesticulând 
spre  parapete,  de  unde  priveau  în  jos  câţiva  străjeri  în  armuri. 

-  Ce  spune?  îl  întrebă  Tyrion  pe  cavaler. 

-  Că  Daenerys  e  în  pericol.  Ochiul  negru  a  coborât  asupra  ei  şi 
slujitorii  întunericului  uneltesc  s-o  distrugă,  rugându-se  la  zeii  lor  falşi 
din  templele  amăgirii...  conspirând  la  trădare  cu  străini  fără  de  zei... 

Tyrion  începu  să  simtă  fiori  pe  şira  spinării.  Prinţul  Aegon  nu  va  găsi 
niciun  prieten  aici.  Preotul  roşu  vorbea  despre  o  străveche  profeţie,  o 
profeţie  care  vestea  venirea  unui  erou  care  avea  să  mântuiască  lumea  de 
întuneric.  Un  singur  erou.  Nu  doi.  Daenerys  are  dragoni.  Aegon  nu.  Piticul 
nu  trebuia  să  fie  profet  ca  să  prevadă  cum  ar  întâmpina  Benerro  şi  adepţii 
lui  un  al  doilea  Targaryen.  Griff  îşi  va  da  şi  el  seama,  cu  siguranţă,  gândi 
Tyrion,  surprins  să  descopere  cât  de  mult  îi  păsa. 

Reuşiseră  să  răzbată  prin  mulţime  până  la  capătul  pieţei,  ignorând 
înjurăturile  care  le  erau  adresate  în  timp  ce  treceau.  Un  bărbat  se 
proţăpi  în  faţa  lor,  dar  cavalerul  duse  mâna  la  mânerul  săbiei  lungi, 
scoţându-o  din  teacă  doar  cât  să  dezgolească  o  palmă  de  oţel.  Omul  se 
făcu  nevăzut  şi  dintr-odată  o  cale  se  deschise  în  faţa  lor.  Cavalerul  dădu 
pinteni  calului  şi  astfel  lăsară  mulţimea  în  urmă.  O  vreme,  Tyrion 
continuă  să  audă  glasul  preotului,  din  ce  în  ce  mai  slab,  în  spatele  lor, 
şi  răcnetele  pe  care  le  provocau  cuvintele  lui,  impetuoase  ca  un  tunet. 

Ajunseră  lângă  un  grajd.  Cavalerul  descălecă,  apoi  bubui  în  uşă 
pănă  când  un  sclav  buimăcit,  cu  un  cap  de  cal  tatuat  pe  obraz,  veni  în 
fugă.  Piticul  fu  tras  de  pe  cal  cu  brutalitate  şi  legat  de  un  stâlp,  în  timp 
ce  cavalerul  îl  trezi  pe  grăjdar  şi  se  tocmi  cu  el  pentru  preţul  calului 
şi  al  şeii.  E  mai  rentabil  să  vinzi  un  cal  decât  sâ-l  traversezi  marea  până 
la  capătul  lumii.  Tyrion  întrezărea  o  corabie  în  viitorul  lui  apropiat. 
Poate  că,  până  la  urmă,  chiar  era  profet. 

După  ce  târgul  fu  încheiat,  cavalerul  îşi  azvârli  peste  umăr  armele, 
scutul  şi  desaga  de  şa  şi  ceru  să  fie  îndrumat  spre  cea  mai  apropiată 
fierărie.  Şi  aceasta  se  dovedi  închisă,  dar  se  deschise  destul  de  repede 
la  strigătele  cavalerului.  Fierarul  îl  privi  chiorâş  pe  Tyrion,  apoi 
clătină  din  cap  şi  acceptă  un  pumn  de  monede. 

-  Vino  aici,  îi  spuse  cavalerul  prizonierului  său. 
îşi  scoase  pumnalul  şi  tăie  legăturile  lui  Tyrion. 

-  Mulţumirile  mele,  spuse  piticul,  frecându-şi  încheieturile,  dar 
cavalerul  doar  râse  şi  adăugă: 

-  Păstrează-ţi  recunoştinţa  pentru  cineva  care  o  merită,  Pezeven- 
ghiule.  Ce  urmează  n-o  să-ţi  placă. 

Cavalerul  nu  se  înşelase. 

Cătuşele  erau  din  fier  negru,  groase  şi  grele,  fiecare  cântărind  câte  un 
kilogram,  după  aprecierea  piticului.  Lanţurile  sporeau  şi  ele  greutatea. 

-  Se  pare  că  sunt  mai  fioros  decât  ştiam,  mărturisi  Tyrion,  când 
ultimele  zale  fură  închise  cu  lovituri  de  ciocan.  Fiecare  lovitură  îi 
trimitea  o  undă  de  şoc  în  susul  braţului,  aproape  până  la  umăr.  Sau  te 
temi  c-am  s-o  iau  la  goană  cu  picioarele  astea  pipernicite? 

Fierarul  nici  măcar  nu  ridică  privirea,  dar  cavalerul  chicoti  sinistru. 

-  Gura  aia  a  ta  mă  nelinişteşte,  nu  picioarele.  In  lanţuri,  eşti  sclav. 
Nimeni  nu  va  asculta  o  vorbă  din  ce  spui,  nici  măcar  cei  care  vorbesc 
limba  Westerosului. 

-  Nu-i  nevoie  de  asta,  protestă  Tyrion.  Voi  fi  un  mic  prizonier 
cuminte.  Promit,  promit. 

-  Dovedeşte-o,  atunci,  şi  ţine-ţi  gura. 

Aşadar,  îşi  plecă  resemnat  capul  şi  îşi  muşcă  limba,  în  timp  ce 
lanţurile  erau  fixate,  de  la  o  încheietură  la  alta,  de  la  o  gleznă  la  alta, 
de  la  încheieturi  la  glezne.  Lanţurile  astea  afurisite  cântăresc  mai  mult 
ca  mine.  Totuşi,  putea  răsufla  uşurat.  Cavalerul  ar  fi  putut  să-i  taie 
capul.  Doar  atât  cerea  Cersei,  în  definitiv.  Prima  greşeală  a  celui  ce-1 
ţinea  captiv  fusese  că  nu  i  1-a  retezat  de  la  bun  început.  Jumătate  de 
lume  desparte  Volantisul  de  Debarcaderul  Regelui,  ser,  şi  o  mulţime  de 
lucruri  se  pot  întâmpla  pe  parcurs. 

Restul  drumului  îl  străbătură  pe  jos,  Tyrion  zornăind  şi  zăngănind, 
în  timp  ce  se  străduia  să  se  ţină  de  pasul  lung,  grăbit,  al  cavalerului. 
Ori  de  câte  ori  părea  să  rămână  în  urmă,  cel  care-1  ţinea  captiv  îl  înhăţa 
de  lanţuri  şi  îl  smucea,  până  când  îl  trăgea  lângă  el,  împleticindu-se  şi 
săltând.  Ar  putea  fi  mai  rău.  Ar  putea  să  mă  îndemne  cu  biciul. 

Volantisul  încăleca  o  gură  de  vărsare  a  Rhoynului,  acolo  unde  râul 
săruta  marea,  cele  două  jumătăţi  ale  oraşului  fiind  unite  prin  Podul 
Lung.  Cea  mai  veche  şi  mai  bogată  parte  a  oraşului  se  afla  la  est  de  cursul 
apei,  dar  mercenarii,  barbarii  şi  alţi  străini  necivilizaţi  nu  erau  bine-veniţi 
acolo,  aşa  încât  cei  doi  erau  nevoiţi  să  traverseze  podul,  spre  vest. 

Poarta  Podului  Lung  era  o  arcadă  de  piatră  neagră,  în  care  erau 
dăltuiţi  sfincşi,  manticore,  dragoni  şi  alte  creaturi,  care  mai  de  care 
mai  ciudate.  Dincolo  de  arcadă  se  întindea  podul  imens  de  piatră 
îmbinată,  sprijinit  de  stâlpi  masivi,  pe  care  îl  construiseră  valyrienii  în 
vremurile  de  glorie.  Podul  era  doar  atât  de  lat  cât  să  lase  două  care  să 
treacă  unul  lângă  altul.  Aşadar,  ori  de  câte  ori  o  căruţă  care  se  îndrepta 
spre  vest  trecea  pe  lângă  una  care  mergea  spre  est,  ambele  erau  nevoite 
să  încetinească. 

Era  bine  pentru  ei  că  erau  pe  jos.  La  o  treime  din  drum,  în  faţa 
lor,  roţile  unei  căruţe  încărcate  cu  pepeni  se  încurcaseră  în  cele  ale 
uneia  înţesate  de  covoare  de  mătase,  blocând  toată  circulaţia  pe  roţi. 
O  bună  parte  din  cei  care  treceau  pe  jos  se  opriseră  şi  ei,  să-i  privească 
pe  vizitii  înjurându-se  şi  ţipând  unul  la  altul,  dar  cavalerul  îl  înhăţă  pe 
Tyrion  de  lanţ  şi-şi  făcu  loc  prin  mulţime.  In  mijlocul  îmbulzelii,  un 

băiat  încercă  să-i  şterpelească  punga,  dar  un  cot  puternic  îl  opri, 
lăbărţându-i  hoţului  nasul  însângerat  pe  jumătate  de  faţă. 

De-o  parte  şi  de  alta  se  înălţau  clădiri:  prăvălii  şi  temple,  taverne  şi 
hanuri,  saloane  de  cyvasse  şi  bordeluri.  Majoritatea  aveau  trei-patru 
niveluri,  fiecare  mai  ieşit  în  afară  decât  cel  de  dedesubt,  astfel  că  etajele 
superioare  aproape  se  atingeau.  Traversarea  podului  semăna  cu  trecerea 
printr-un  tunel  luminat  de  torţe.  De-a  lungul  lui  se  aflau  prăvălii  şi 
dughene  de  tot  felul,  unde  ţesătoarele  şi  dantelăresele  îşi  expuneau 
mărfurile  alături  de  sticlari,  lumânărari  şi  precupeţe  care  vindeau  ţipari 
şi  stridii.  Fiecare  aurar  avea  un  străjer  la  uşă  şi  fiecare  negustor  de 
mirodenii  avea  doi,  căci  mărfurile  lor  erau  de  două  ori  mai  preţioase. 
Ici  şi  colo,  printre  prăvălii,  călătorul  putea  zări  o  părticică  din  râul  pe 
care-1  traversa.  La  nord,  Rhoynul  era  o  panglică  neagră,  lată,  scânteind 
de  stele,  de  cinci  ori  mai  larg  decât  Apa  Neagră  de  la  Debarcaderul 
Regelui.  La  sud  de  pod,  râul  se  lăţea,  îmbrăţişând  marea  sărată. 

In  mijlocul  podului,  mâinile  tăiate  ale  hoţilor  şi  pungaşilor  atârnau 
ca  nişte  funii  de  ceapă  legate  de  stâlpii  de  susţinere  de  la  marginea 
drumului.  Erau  expuse  şi  trei  capete:  două  de  bărbaţi  şi  unul  de  femeie, 
ale  căror  crime  erau  inscripţionate  pe  tăbliţe,  dedesubt.  Erau  păzite  de 
doi  suliţaşi  cu  coifuri  lustruite  şi  cămăşi  din  zale  argintii,  ce  purtau  pe 
obraji  dungi  de  tigru  verzi  ca  jadul.  Din  când  în  când,  gărzile  îşi  agitau 
armele,  ca  să  alunge  şoimii  pitici,  pescăruşii  şi  ciorile  de  hoit  care 
dădeau  târcoale  ţestelor.  Păsările  se  întorceau  în  câteva  clipe. 

-  Ce-au  făcut?  întrebă  cu  inocenţă  Tyrion. 
Cavalerul  aruncă  o  privire  peste  inscripţii. 

-  Femeia  a  fost  o  sclavă  care  a  ridicat  mâna  asupra  stăpânei. 
Bărbatul  mai  bătrân  a  fost  acuzat  de  instigare  la  rebeliune  şi  spionaj 
pentru  regina-dragon. 

-  Şi  cel  mai  tânăr? 

-  Şi-a  omorât  tatăl. 

Tyrion  privi  mai  atent  capul  putred.  Ei,  bine,  buzele  acelea  aproape 
că  par  să  zâmbească. 

Mai  departe,  cavalerul  se  opri  puţin  să  examineze  o  diademă  de 
nestemate  expusă  pe  o  pernă  de  catifea  violet.  Trecu  de  ea,  dar,  câţiva 
paşi  mai  încolo,  se  opri  din  nou,  de  data  aceasta  la  dugheana  unui 
pielar,  să  târguiască  o  pereche  de  mănuşi.  Tyrion  era  recunoscător 
pentru  aceste  răgazuri.  Ritmul  alert  îl  făcea  să  gâfâie  şi  cătuşele  îi 
juliseră  încheieturile. 

Din  celălalt  capăt  al  Podului  Lung  mai  era  doar  o  aruncătură  de  băţ 
până  la  cartierele  înţesate  de  oameni  de  pe  malul  vestic,  în  josul  unor 
străduţe  ce  mişunau  de  marinari,  sclavi  şi  cheflii.  O  dată,  un  elefant 
trecu  legănându-se  pe  lângă  ei,  purtând  în  castelul  de  pe  spinare  o 
duzină  de  sclave  pe  jumătate  dezbrăcate,  care  salutau  trecătorii 
fluturându-şi  mâinile  şi  îi  tachinau  arătându-le  sânii  şi  strigând: 

-  Malaquo!  Malaquo! 

Erau  o  privelişte  atât  de  ispititoare,  încât  Tyrion  fu  cât  pe-aci  să 
intre  direct  în  mormanul  aburind  de  bălegar  pe  care  îl  lăsase  elefantul 
ca  semn  al  trecerii  lui.  Fu  salvat  în  ultima  clipă,  când  cavalerul  îl  trase 
într-o  parte,  smucind  de  lanţ  atât  de  tare  încât  îl  făcu  să  se  răsucească 
şi  să  se  împiedice. 

-  Cât  mai  avem?  întrebă  piticul. 

-  Ajungem  imediat.  Piaţa  de  peşte. 

Destinaţia  lor  se  dovedi  a  fi  Casa  Negustorului,  o  monstruozitate 
cu  patru  niveluri,  care  se  întindea  printre  magaziile,  bordelurile  şi 
tavernele  de  pe  malul  apei,  ca  un  grăsan  înconjurat  de  copii.  încăperea 
comună  depăşea  sălile  mari  din  jumătate  dintre  castelele  Westerosului, 
un  labirint  întunecos,  cu  zeci  de  nişe  şi  cotloane  ascunse,  ale  căror 
bârne  înnegrite  şi  tavane  crăpate  răsunau  de  hărmălaia  marinarilor, 
neguţătorilor,  căpitanilor,  schimbătorilor  de  bani,  transportatorilor 
şi  negustorilor  de  sclavi  care  se  minţeau,  se  înjurau  şi  se  înşelau  unul 
pe  altul  în  zeci  de  limbi  diferite. 

Tyrion  era  mulţumit  de  alegerea  locului  de  popas.  Mai  devreme 
sau  mai  târziu,  Sfioasa  Fecioară  trebuia  să  ajungă  în  Volantis.  Acesta 
era  cel  mai  mare  han  al  oraşului,  prima  alegere  a  transportatorilor, 

căpitanilor  şi  negustorilor.  In  furnicarul  acestei  cavernoase  săli 
comune  se  încheiau  o  mulţime  de  afaceri.  Piticul  ştia  destule  despre 
Volantis  ca  să  ştie  asta.  Când  îşi  vor  face  apariţia  Griff,  cu  Raţă  şi  cu 
Haldon,  avea  să  fie  iarăşi  un  om  liber. 

Până  atunci,  trebuia  să  aibă  răbdare.  Şansa  lui  avea  să  vină. 

Insă  camerele  de  sus  nu  se  dovediră  deloc  grandioase,  cu  atât  mai 
puţin  cele  ieftine  de  la  al  patrulea  nivel.  Vârât  într-un  colţ  al  clădirii, 
sub  panta  acoperişului,  dormitorul  pe  care-1  plătise  cavalerul  avea 
tavanul  scund,  un  pat  de  puf  desfundat,  care  puţea,  şi  o  podea  de  lemn 
înclinată  care-i  amintea  lui  Tyrion  de  şederea  lui  la  Eyrie.  Măcar 
camera  asta  are  pereţi.  Avea  şi  ferestre,  principalul  ei  avantaj,  împreună 
cu  inelul  de  fier  fixat  în  zid,  atât  de  util  pentru  legatul  unui  sclav. 
Cavalerul  zăbovi  doar  cât  să  aprindă  o  lumânare  înainte  de-a  fixa 
lanţurile  lui  Tyrion  de  inel. 

-  Chiar  trebuie?  protestă  piticul,  zornăind  fără  vlagă.  Cum  să  plec, 
pe  fereastră? 

-  Poate. 

-  Suntem  la  etajul  al  patrulea  şi  nu  ştiu  să  zbor. 

-  Dar  poţi  să  cazi.  Te  vreau  viu. 

Da,  dar  de  ce?  Nu  cred  ca  lui  Cersei  să-i  pese.  Tyrion  îşi  zornăi 
lanţurile. 

-  Ştiu  cine  eşti,  ser.  Nu-i  fusese  greu  să-şi  dea  seama:  ursul  de  pe 
tunică,  blazonul  de  pe  scut,  titlul  de  lord  pierdut  despre  care  pomenise. 
Ştiu  ce  eşti.  Şi  dacă  ştii  şi  tu  cine  sunt,  ai  aflat  că  am  fost  Mâna  Regelui 
şi  am  stat  în  consiliu  cu  Păianjenul.  Te-ar  interesa  să  ştii  că  eunucul  în 
persoană  m-a  trimis  în  această  călătorie?  El  şi  Jaime,  dar  pe  fratele  meu 
n-am  sâ-l  amestec  în  povestea  asta.  Sunt  omul  lui,  aşa  cum  eşti  şi  tu.  Ar 
trebui  să  ne  înţelegem. 

Asta  nu-i  plăcu  cavalerului. 

-  Am  luat  banii  Păianjenului,  n-am  să  tăgăduiesc,  dar  n-am  fost 
niciodată  omul  lui.  Iar  acum  am  jurat  credinţă  altcuiva. 

-  Lui  Cersei?  Mare  nătărău  mai  eşti!  Sora  mea  nu  cere  decât  capul 
meu  şi  ai  la  îndemână  o  sabie  ascuţită.  De  ce  nu  pui  capăt  acestei  farse, 
cruţându-ne  pe  amândoi? 

Cavalerul  râse. 

-  Ce-i  asta,  vreun  şiretlic  de  pitic?  Cerşeşti  moartea,  în  speranţa 
c-am  să  te  las  să  trăieşti?  Se  duse  la  uşă:  Am  să-ţi  aduc  ceva  de  la 
bucătărie. 

-  Drăguţ  din  partea  ta.  Te-aştept  aici. 

-  Ştiu. 

Totuşi,  la  plecare,  cavalerul  ferecă  uşa  în  urma  lui  cu  o  cheie  grea  de 
fier.  Casa  Negustorului  era  renumită  pentru  încuietorile  sale.  Sigură  ca 
o  temniţă,  gândi  cu  amărăciune  piticul,  dar  măcar  există  acele  ferestre. 

Tyrion  ştia  că  şansele  lui  de  evadare  din  lanţuri  erau  ca  şi  inexistente, 
dar,  chiar  şi  aşa,  se  simţea  obligat  să  încerce.  Eforturile  lui  de  a-şi  strecura 
o  mână  prin  cătuşe  nu  făcură  decât  să-i  zdrelească  şi  mai  tare  pielea, 
lăsându-i  încheietura  lipicioasă  de  sânge,  şi,  cu  toate  smuciturile,  nu  reuşi 
să  scoată  inelul  de  fier  din  zid.  Mare  afurisenie,  gândi  el,  prăbuşindu-se 
atât  cât  îi  permiteau  lanţurile.  Picioarele  începură  să-i  amorţească.  II 
aştepta  o  noapte  infernală.  Prima  din  multe,  nu  mă-ndoiesc. 

Camera  era  sufocantă  şi  cavalerul  deschisese  obloanele,  să  facă  puţin 
curent.  Noroc  că  odaia,  fiind  înghesuită  într-un  colţ,  sub  streşini,  avea 
două  ferestre.  Una  dădea  spre  Podul  Lung  şi  către  inima  înconjurată  de 
ziduri  negre  a  Vechiului  Volantis,  dincolo  de  râu.  Cealaltă  avea 
deschidere  spre  piaţa  de  dedesubt.  Piaţa  de  peşte  îi  spunea  Mormont. 
Oricât  de  strânse  erau  lanţurile  sale,  Tyrion  descoperi  că  putea  privi 
afară,  pe  această  a  doua  fereastră,  dacă  se  lăsa  pe-o  parte,  sprijinindu-şi 
greutatea  în  inelul  pe  fier.  Nu  e  la  fel  de  sus  precum  celulele  cerului  din 
castelul  Lysei  A  rryn,  dar,  dacă  aş  cădea,  tot  aş  muri.  Poate  că  dacă  aş  fi  beat... 

Chiar  şi  la  această  oră,  piaţa  era  plină  de  oameni:  marinari  care 
făceau  tărăboi,  târfe  în  căutare  de  muşterii,  negustori  care  umblau  cu 
treburi.  O  preoteasă  roşie  trecu  în  grabă,  însoţită  de  o  duzină  de 
acolite  cu  torţe  în  mâini  şi  veşminte  ce  măturau  pământul.  In  altă 

parte,  doi  jucători  de  cyvasse  se  războiau  în  faţa  unei  taverne.  Lângă 
masa  lor  stătea  un  sclav,  ţinând  un  felinar  deasupra  tablei  de  joc. 
Tyrion  auzea  o  femeie  cântând.  Cuvintele  erau  ciudate,  melodia  - 
domoală  şi  tristă.  Dacă  aş  şti  ce  cântă,  cred  c-aş  plânge.  Mai  aproape  de 
el,  un  grup  se  aduna  în  jurul  unei  perechi  de  jongleri  care  aruncau 
torţe  aprinse  de  la  unul  la  altul. 

Cavalerul  se  întoarse  în  scurt  timp,  aducând  două  halbe  şi  o  raţă 
friptă.  închise  uşa  cu  piciorul,  rupse  pasărea  în  două  şi  îi  aruncă  jumătate 
lui  Tyrion.  Ar  fi  prins-o  din  aer,  dar  lanţurile  îl  împiedicară,  când  încercă 
să  ridice  braţele.  Raţa  îl  lovi  în  tâmplă  şi  îi  alunecă,  fierbinte  şi  unsuroasă, 
pe  faţă  în  jos,  iar  piticul  fu  nevoit  să  se  ghemuiască,  apoi  să  se  întindă 
după  ea,  cu  lanţurile  zornăind.  La  cea  de-a  treia  încercare,  reuşi  şi  o  sfâşie 
bucuros  cu  dinţii. 

-  Nişte  bere,  să  alunece  mai  bine? 
Mormont  îi  dădu  o  halbă. 

-  Aproape  tot  Volantisul  se  îmbată,  de  ce  nu  şi  tu? 

Berea  era  dulce.  Avea  gust  de  fructe.  Tyrion  bău  cu  nesaţ  şi  râgâi 
voios.  Halba  era  din  cositor,  foarte  grea.  Goleşte-o  şi  aruncă-i-o  în  cap, 
gândi  el.  Dacă  am  noroc,  s-ar  putea  să-i  crâp  ţeasta.  Dacă  am  mare  noroc, 
ratez  şi  o  să  mă  omoare  în  bătaie  cu  pumnii.  Mai  luă  o  înghiţitură  zdravănă. 

-  E  vreo  sărbătoare  sfântă? 

-  A  treia  zi  a  alegerilor  lor.  Durează  zece.  Zece  zile  de  nebunie. 
Marşuri  cu  torţe,  discursuri,  comedianţi,  menestreli  şi  dansatori, 
luptători  plătiţi  duelându-se  pe  viaţă  şi  pe  moarte  pentru  onoarea 
competitorilor  lor,  elefanţi  cu  numele  triarhilor  care  candidează 
pictate  pe  coaste.  Jonglerii  de  colo  fac  spectacol  pentru  Methyso. 

-  Aminteşte-mi  să  votez  cu  altcineva.  Tyrion  îşi  linse  unsoarea  de 
pe  degete.  Jos,  mulţimea  azvârlea  bani  jonglerilor.  Toţi  aceşti  triarhi 
care  urmează  să  fie  aleşi  oferă  spectacole?  întrebă  el. 

-  Fac  orice  cred  că  le  va  aduce  voturi,  răspunse  Mormont.  Mâncare, 
băutură,  spectacol...  Alios  a  trimis  o  sută  de  sclave  frumoase  pe  străzi, 
să  se  culce  cu  votanţii. 

-  Al  meu  e,  hotărî  Tyrion.  Adu-mi  şi  mie  o  sclavă. 

-  Sunt  pentru  volantenii  liberi  suficient  de  înstăriţi  ca  să  voteze. 
Sunt  extrem  de  puţini  alegători  la  vest  de  râu. 

-  Şi  asta  ţine  zece  zile?  râse  Tyrion.  S-ar  putea  să-mi  placă,  deşi  trei 
regi  sunt  prea  mulţi.  încerc  să-mi  închipui  cum  ar  fi  să  domnesc  în 
Cele  Şapte  Regate  cu  draga  mea  surioară  şi  viteazul  meu  frate  alături. 
Ne-am  omorî  între  noi  în  mai  puţin  de-un  an.  Sunt  surprins  că  triarhii 
ăştia  nu  fac  la  fel. 

-Câţiva  au  încercat.  Poate  că  volantenii  sunt  cei  isteţi  şi  noi, 
locuitorii  din  Westeros,  cei  proşti.  Volantisul  a  avut  parte  de  nebuniile 
lui,  dar  n-a  acceptat  niciodată  un  triarh  copil.  Ori  de  câte  ori  este  ales  un 
nebun,  colegii  lui  îl  ţin  din  scurt  până  când  trece  anul.  Imaginează-ţi  câţi 
oameni  care  au  murit  ar  putea  fi  încă  în  viaţă  dacă  Aerys  Nebunul  ar  fi 
avut  doi  regi  cu  care  să  împartă  domnia.  în  schimb,  l-a  avut  pe  tatăl  meu, 
gândi  Tyrion.  Unii  dintre  oamenii  Oraşelor  Libere  ne  consideră  sălbatici 
pe  toţi  cei  de  dincolo  de  marea  îngustă,  continuă  cavalerul.  Cei  care  nu 
ne  cred  nişte  copii  care  au  nevoie  de  mâna  puternică  a  unui  tată. 

-  Sau  a  unei  mame?  Lui  Cersei  o  să-i  placă  asta.  Mai  ales  când  o  sâ-i 
ofere  capul  meu.  Pari  să  cunoşti  bine  oraşul. 

-  Am  petrecut  aici  aproape  un  an.  Cavalerul  amestecă  drojdiile  de 
pe  fundul  halbei.  Când  Stark  m-a  trimis  în  exil,  am  fugit  la  Lys  cu  a 
doua  mea  soţie.  Braavosul  mi-ar  fi  plăcut  mai  mult,  dar  Lynesse  voia 
un  ţinut  călduros.  In  loc  să-i  slujesc  pe  braavosi,  am  luptat  împotriva 
lor  pe  Rhoyne,  dar  la  fiecare  bănuţ  câştigat,  soţia  mea  cheltuia  zece. 
Până  când  m-am  întors  la  Lys,  îşi  luase  un  amant  care  mi-a  spus  vesel 
că  am  să  fiu  pus  în  lanţuri  pentru  datorii,  dacă  nu  renunţ  la  ea  şi  nu 
părăsesc  oraşul.  Aşa  am  ajuns  în  Volantis...  fugind  de  sclavie,  fără  să 
am  nimic,  în  afară  de-o  sabie  şi  hainele  de  pe  mine. 

-  Şi  acum  vrei  să  fugi  acasă. 
Cavalerul  goli  ultimii  stropi  de  bere. 

-  Mâine  am  să  caut  o  corabie  pentru  noi  doi.  Patul  e  al  meu.  Tu 
poţi  dormi  pe  orice  porţiune  de  podea  îţi  îngăduie  lanţurile.  Dormi, 

dacă  poţi.  Dacă  nu,  numără-ţi  crimele.  Asta  ar  trebui  să  te  ţină  ocupat 
până  dimineaţă. 

Ai  şi  tu  de  dat  socoteală  pentru  crimele  tale,  Jorab  Mormont,  gândi 
piticul,  dar  i  se  păru  mai  înţelept  să-şi  păstreze  gândul  pentru  sine. 

Ser  Jorah  îşi  atârnă  centura  săbiei  de  un  stâlp  al  patului,  îşi  lepădă 
cizmele,  îşi  scoase  cămaşa  de  zale  peste  cap  şi  se  dezbrăcă  de  hainele  de 
lână  şi  piele  şi  de  cămaşa  pătată  de  sudoare  de  dedesubt,  dezvăluind  un 
tors  musculos,  plin  de  cicatrici,  acoperit  de  păr  negru.  Dacă  l-aş  putea 
jupui,  i-aş  putea  vinde  pielea  ca  mantie  de  blană,  gândi  Tyrion,  în  timp 
ce  Mormont  se  prăvăli  pe  confortabilul  său  pat  desfundat  şi  urât 
mirositor. 

In  clipa  următoare,  cavalerul  sforăia,  lăsându-şi  prizonierul  singur 
cu  lanţurile  lui.  Cu  ambele  ferestre  larg  deschise,  lumina  palidă  a  lunii 
în  descreştere  se  revărsa  în  toată  încăperea.  Dinspre  piaţa  de  dedesubt 
răzbăteau  sunete:  frânturi  de  cântece  de  beţie,  mieunatul  unei  pisici  în 
călduri,  clinchetul  îndepărtat  al  oţelului  pe  oţel.  Cineva  e  pe  cale  să 
moară,  gândi  Tyrion. 

încheietura  îi  pulsa  în  locul  unde-şi  zdrelise  pielea  şi  cătuşele  îl 
împiedicau  să  stea  altfel  decât  întins.  Tot  ce  reuşi  fu  să  se  răsucească 
pe-o  parte  şi  să  se  sprijine  de  perete,  dar,  în  scurt  timp,  nu-şi  mai 
simţea  mâinile.  Când  se  mişcă,  să  şi  le  destindă,  braţele  i  se  dezmorţiră 
cu  un  şuvoi  de  durere.  Scrâşni  din  dinţi,  ca  să  nu  ţipe.  Se  întreba  câtă 
durere  simţise  tatăl  lui  când  săgeata  îi  străpunsese  măruntaiele,  ce 
simţise  Shae  când  îi  răsucise  lanţul  în  jurul  gâtului,  ce  simţise  Tysha 
în  timp  ce  o  siluiau.  Suferinţele  lui  erau  o  nimica  toată  pe  lângă  ale  lor, 
dar  asta  nu-1  făcea  să  se  chinuiască  mai  puţin.  Vreau  doar  să  se  oprească. 

Ser  Jorah  se  rostogolise  pe-o  parte,  aşa  că  Tyrion  nu-i  vedea  acum 
decât  spatele  lat,  păros  şi  musculos.  Chiar  dacă  aş  reuşi  să  mă  eliberez 
din  lanţuri,  ar  trebui  să  mă  caţăr  peste  el  ca  să  ajung  la  centura  săbiei. 
Poate  că  aş  putea  scoate  pumnalul...  Sau  ar  putea  încerca  să  ia  cheia,  să 
descuie  uşa,  să  se  furişeze  pe  scări  în  jos  şi  prin  sala  comună...  şi  unde 
să  mă  duc?  N-am  prieteni,  n-am  bani,  nici  măcar  nu  ştiu  limba  de-aici. 

In  cele  din  urmă,  oboseala  învinse  durerea  şi  Tyrion  alunecă  într-un 
somn  agitat.  Dar  de  fiecare  dată  când  în  picior  i  se  cuibărea  un  junghi 
şi  îşi  schimba  poziţia,  piticul  ţipa  în  somn,  tremurând  în  lanţuri.  Se 
trezi  cu  fiecare  muşchi  chinuit  de  durere,  descoperind  o  dimineaţă  care 
se  revărsa  prin  ferestre  luminoasă  şi  aurie  ca  leul  Lannisterilor.  De  jos, 
auzea  strigătele  vânzătorilor  de  peşte  şi  huruitul  roţilor  cu  obezi  de  fier 
pe  pietre. 

Jorah  Mormont  se  înălţa  deasupra  lui. 

-  Dacă  te  desfac  din  inel,  faci  ce  ţi  se  spune? 

-Va  trebui  să  dansez?  S-ar  putea  să-mi  fie  greu.  Nu-mi  simt 
picioarele.  Poate  că  mi-au  şi  căzut.  In  rest,  sunt  omul  tău.  Pe  onoarea 
mea  de  Lannister. 

-  Lannisterii  n-au  onoare,  zise  Ser  Jorah,  dar  îi  desfăcu  lanţurile, 
oricum. 

Tyrion  făcu  vreo  doi  paşi  clătinaţi  şi  căzu.  Năvala  sângelui  înapoi 
în  braţe  îi  aduse  lacrimi  în  ochi.  îşi  muşcă  buza  şi  spuse: 

-  Oriunde-am  merge,  va  trebui  să  mă  rostogoleşti. 

In  loc  de  asta,  uriaşul  cavaler  îl  cără  în  spate,  săltându-1  de  lanţul 
dintre  încheieturi. 

Sala  comună  a  Casei  Negustorului  era  un  labirint  întunecos  de 
cotloane  şi  nişe  construite  în  jurul  unei  curţi  centrale,  unde  un  spalier 
de  lujeri  înfloriţi  desenau  modele  complicate  pe  dalele  de  piatră 
printre  care  creşteau  muşchi  verzi  şi  purpurii.  Printre  lumini  şi  umbre 
se  strecurau  sclave  tinere,  ducând  carafe  de  bere  şi  vin  şi  o  băutură 
verde,  cu  gheaţă,  care  mirosea  a  mentă.  Doar  o  masă  din  douăzeci  era 
ocupată,  la  o  asemenea  oră  matinală. 

La  una  dintre  acestea  şedea  un  pitic.  Proaspăt  bărbierit,  cu  obrajii 
rozalii,  o  claie  de  păr  castaniu,  o  frunte  bombată  şi  un  nas  turtit,  stătea 
cocoţat  pe  un  taburet  înalt,  cu  o  lingură  de  lemn  în  mână,  contemplând 
cu  ochii  înroşiţi  o  strachină  de  terci  purpuriu.  Hidos,  micul  bastard, 
gândi  Tyrion. 

Celălalt  pitic  îi  simţi  privirea.  Când  ridică  fruntea  şi  dădu  cu  ochii 
de  Tyrion,  lingura  îi  alunecă  din  mână. 

-  M-a  văzut,  îl  preveni  Tyrion  pe  Mormont. 

-  Şi  ce-i  cu  asta? 

-  Mă  cunoaşte.  Ştie  cine  sunt. 

-  Să  te  îndes  într-un  sac,  ca  să  nu  te  vadă  nimeni?  Cavalerul  îşi 
atinse  mânerul  săbiei.  Dacă  vrea  să  te  ia,  n-are  decât  să  încerce. 

N-are  decât  să  moară,  vrei  să  spui,  gândi  Tyrion.  Ce  ameninţare  ar 
putea  să  fie  pentru  un  om  vânjos  ca  tine?  E  doar  un  pitic. 

Ser  Jorah  ocupă  o  masă  într-un  colţ  liniştit  şi  comandă  mâncare  şi 
băutură.  Mâncară  lipii  calde  şi  moi,  icre  roz,  cârnaţi  cu  miere  şi  lăcuste 
prăjite  şi  dădură  pe  gât  bere  neagră,  dulce-amăruie.  Tyrion  înghiţi  ca 
un  hămesit. 

-  Ai  poftă  de  mâncare  în  dimineaţa  asta,  constată  cavalerul. 

-  Am  auzit  că  mâncarea  din  iad  e  mizerabilă. 

Tyrion  aruncă  o  privire  spre  uşă,  unde  tocmai  intrase  un  bărbat: 
înalt  şi  adus  de  spate,  cu  barba  ascuţită  vopsită  într-un  violet 
murdar.  Vreun  negustor  tyroshi.  O  rafală  de  sunete  năvăli,  odată  cu 
el,  de  afară:  ţipetele  pescăruşilor,  râsul  unei  femei,  glasurile  vânză- 
torilor de  peşte.  Preţ  de  o  clipă,  Tyrion  avu  impresia  că  1-a  zărit  pe 
Illyrio  Mopatis,  dar  era  doar  unul  dintre  acei  elefanţi  albi  pitici 
trecând  prin  faţa  uşii. 

Mormont  îşi  unse  o  bucată  de  lipie  cu  icre  şi  luă  o  muşcătură. 

-  Aştepţi  pe  cineva? 
Tyrion  ridică  din  umeri. 

-  Nu  se  ştie  niciodată  pe  cine  poate  aduce  vântul.  Iubirea  vieţii 
mele,  fantoma  tatălui  meu,  o  raţă.  îşi  azvârli  o  lăcustă  în  gură  şi  o 
zdrobi  între  dinţi:  Nu-i  rea.  Pentru  o  gânganie. 

-  Aseară,  aici  nu  se  vorbea  decât  despre  Westeros.  Un  lord  exilat 
a  angajat  Compania  de  Aur  ca  să-i  recâştige  pământurile.  Jumătate 
din  căpitanii  din  Volantis  năvălesc  în  susul  râului,  la  Volon  Therys, 
să-i  ofere  navele  lor. 

Tyrion  tocmai  înghiţise  o  altă  lăcustă.  Fu  cât  pe  ce  să  se  înece.  îşi 
bate  joc  de  mine?  Cât  de  multe  ar  putea  să  ştie  despre  Griffşi  Aegon? 

-  Aiureli,  spuse  el.  Am  vrut  şi  eu  să  angajez  Compania  de  Aur,  să 
cuceresc  Casterly  Rock.  Ar  putea  fi,  oare,  un  plan  al  lui  Griff,  să  răspân- 
dească intenţionat  zvonuri  false?  Dacă  nu  cumva...  Oare  chipeşul  prin- 
ţişor  muşcase  momeala?  Pornise  spre  vest,  şi  nu  spre  est,  abandonându-şi 
speraţele  de  a  se  căsători  cu  Regina  Daenerys?  Abandonând  dragonii... 
oare  ar  îngădui  Griff  una  ca  asta?  Te-aş  angaja  bucuros  şi  pe  tine,  ser, 
continuă  Tyrion.  Tronul  tatălui  meu  îmi  aparţine  de  drept.  Pune-ţi  sabia 
în  slujba  mea  şi,  după  ce-1  voi  recuceri,  am  să  te  îngrop  în  aur. 

-  Am  văzut  odată  un  om  îngropat  în  aur.  N-a  fost  o  privelişte 
plăcută.  Dacă  vei  avea  vreodată  sabia  mea,  o  vei  avea  numai  în 
măruntaie. 

-  Un  leac  sigur  pentru  constipaţie,  răspunse  Tyrion.  Intreabă-1  pe 
tatăl  meu. 

întinse  mâna  după  halbă  şi  luă  o  înghiţitură,  ca  să-şi  ascundă 
sentimentele  care  i  s-ar  fi  putut  citi  pe  chip.  Trebuia  să  fie  o  stratagemă, 
menită  să  adoarmă  bănuielile  volantenilor.  Adună  oamenii  la  bord  cu 
acest fals  pretext  şi  pune  mâna  pe  corăbii  când flota  e  în  largul  mării.  A  cesta 
să  fie  planul  lui  GrffiEra  posibil  să  funcţioneze.  Compania  de  Aur  era 
formată  din  zece  mii  de  oameni  puternici,  experimentaţi,  disciplinaţi. 
Dar  niciunul  dintre  ei  nu  e  marinar.  Griff  va  avea  nevoie  de  o  sabie  la 
fiecare  beregată  şi,  dacă  ajung  în  Golful  Sclavilor  şi  trebuie  să  lupte... 

Slujnica  reveni. 

-  Văduva  te  primeşte  imediat,  nobile  ser.  I-ai  adus  un  dar? 

-  Da.  Mulţumesc. 

Ser  Jorah  strecură  o  monedă  în  palma  fetei  şi-o  lăsă  să  plece. 

-  A  cui  văduvă  e  asta?  întrebă  Tyrion,  încruntându-se. 

-  Văduva  ţărmului.  La  est  de  Rhoyne  i  se  spune  şi  acum  târfa  lui 
Vogarro,  dar  niciodată  în  faţă. 

Piticul  nu  pricepea. 

-  Iar  Vogarro  a  fost...? 

-  Un  elefant,  de  şapte  ori  triarh,  foarte  bogat,  o  adevărată  putere  în 
port.  In  timp  ce  alţii  construiau  corăbii  şi  navigau  cu  ele,  el  a  construit 
debarcadere  şi  depozite,  a  intermediat  mărfuri,  a  schimbat  bani,  i-a 
asigurat  pe  proprietarii  de  nave  împotriva  riscurilor  mării.  A  făcut  şi 
negoţ  cu  sclavi.  Când  o  roabă  i-a  sucit  minţile,  o  sclavă  pentru  plăceri 
iniţiată  la  Yunkai  în  arta  celor  şapte  suspine,  a  fost  un  mare  scandal... 
şi  un  scandal  şi  mai  mare  când  a  eliberat-o  şi  a  luat-o  de  soţie.  După  ce 
Vogarro  a  murit,  ea  i-a  continuat  afacerile.  Dar  niciun  sclav  eliberat  nu 
poate  trăi  dincolo  de  Zidul  Negru,  aşa  că  a  fost  nevoită  să  vândă  conacul 
fostului  ei  soţ.  S-a  stabilit  în  Casa  Negustorului.  Asta  s-a  întâmplat  acum 
treizeci  şi  doi  de  ani,  şi  a  rămas  aici  până  în  ziua  de  azi.  E  cea  din  spatele 
tău,  aproape  de  curte.  Ţine  audienţe  la  masa  ei  obişnuită.  Nu,  nu  te 
uita.  Acum  are  pe  cineva.  După  ce  termină,  urmăm  noi. 

-  Şi  cum  te  va  ajuta  hoaşca  aia  bătrână? 
Ser  Jorah  se  ridică. 

-  Stai  să  vezi.  Uite-1  că  pleacă. 

Tyrion  săltă  jos  de  pe  scaun,  cu  un  zornăit  de  fier.  Asta  ar  trebui 
să  mă  lumineze. 

Era  ceva  vulpesc  în  felul  în  care  şedea  femeia  în  colţul  de  lângă  curte 
şi  ceva  reptilian  în  ochii  ei.  Păru-i  alb  era  atât  de  rar,  încât  prin  el  i  se 
zărea  scalpul  roz.  Sub  un  ochi,  avea  şi  acum  cicatrice  palide,  acolo  unde 
cuţitul  îi  îndepărtase  lacrimile  tatuate.  Rămăşiţele  micului  dejun  erau 
împrăştiate  pe  masă  -  capete  de  sardele,  sâmburi  de  măsline,  bucăţi  de 
lipie.  Tyrion  observă  cât  de  bine  era  aleasă  „masa  ei  obişnuită":  piatră 
solidă  la  spate,  o  boltă  înfrunzită  într-o  parte,  pentru  intrări  şi  ieşiri, 
vedere  perfectă  spre  uşa  principală  a  hanului  şi,  în  acelaşi  timp,  atât  de 
adâncită  în  umbră,  încât  femeia  însăşi  era  aproape  invizibilă. 

Când  dădu  cu  ochii  de  el,  zâmbi: 

-  Un  pitic,  ciripi  ea,  cu  glas  pe  cât  de  catifelat  pe  atât  de  sinistru. 
Vorbea  Limba  Comună  cu  un  foarte  uşor  accent.  In  ultimul  timp, 
Volantisul  a  fost  invadat  de  pitici.  Acesta  face  giumbuşlucuri? 

Da,  îi  venea  lui  Tyrion  să  spună.  Dâ-mi  o  arbaletă  şi  am  să-ţi  arăt 
giumbuşlucul  meu  preferat. 

-  Nu,  răspunse  Ser  Jorah. 

-Păcat.  Am  avut  cândva  un  maimuţoi  care  făcea  tot  felul  de 
şmecherii.  Piticul  tău  îmi  aminteşte  de  el.  E  un  dar? 

-  Nu.  Ţi-am  adus  astea.  Ser  Jorah  scoase  la  iveală  o  pereche  de  mănuşi 
pe  care  le  trânti  pe  masă,  lângă  celelalte  cadouri  pe  care  le  primise  văduva 
în  dimineaţa  aceea:  un  pocal  de  argint,  un  evantai  împodobit,  din  frunze 
de  jad,  subţiri,  translucide,  şi  un  vechi  pumnal  de  bronz  inscripţionat  cu 
rune.  Pe  lângă  asemenea  comori,  mănuşile  păreau  ieftine  şi  de  prost-gust. 

-  Mănuşi  pentru  bietele  mele  mâini  bătrâne  şi  zbârcite.  Ce  drăguţ. 
Bătrâna  nici  nu  încercă  să  le  atingă. 

-  Le-am  cumpărat  pe  Podul  Lung. 

-Poţi  cumpăra  aproape  orice  pe  Podul  Lung.  Mănuşi,  sclavi, 
maimuţe.  Anii  îi  încovoiaseră  spinarea  şi  îi  aşezaseră  o  cocoaşă  de 
babă  pe  spate,  dar  ochii  îi  erau  strălucitori  şi  negri.  Acum  spuneţi-i 
bătrânei  văduve  cu  ce  vă  poate  fi  de  folos. 

-  Trebuie  să  ajungem  repede  la  Meereen. 

Un  singur  cuvânt.  Lumea  lui  Tyrion  Lannister  se  răsturnă. 
Un  singur  cuvânt.  Meereen.  Sau  nu  auzise  bine? 
Un  singur  cuvânt.  Meereen,  a  spus  Meereen,  mă  duce  în  Meereen. 
Meereen  însemna  viaţă.  Sau,  cel  puţin,  speranţa  vieţii. 

-  Şi  de  ce  veniţi  la  mine?  întrebă  văduva.  Eu  n-am  corăbii. 

-  Mulţi  căpitani  îţi  sunt  datori. 

Mă  dă  pe  mâna  reginei,  cică.  Da,  dar  care  regină?  Nu  mă  vinde  lui 
Cerseu  Mă  duce  la  Daenerys  Targaryen.  De  asta  nu  mi-a  tăiat  capul.  Plecăm 
spre  est,  iar  Griff şi  prinţul  lui  se  îndreaptă  spre  vest,  nătărăi  afurisiţi. 

O,  era  prea  de  tot!  Comploturi  în  comploturi,  dar  toate  drumurile 
duc  în  burta  dragonului.Un  hohot  îi  ţâşni  de  pe  buze  şi,  dintr-odată, 
Tyrion  nu-şi  mai  putu  stăpâni  râsul. 

-  Piticul  tău  are  o  criză,  remarcă  văduva. 

-  Piticul  meu  va  face  linişte,  altfel  îi  pun  un  căluş  în  gură. 

Tyrion  îşi  acoperi  gura  cu  mâinile.  Meereen! 
Văduva  ţărmului  hotărî  să-1  ignore. 

-  Bem  ceva?  întrebă  ea.  In  aer  pluteau  fire  de  praf  când  slujitoarea 
umplu  două  cupe  verzi,  una  pentru  Ser  Jorah  şi  una  pentru  văduvă. 
Tyrion  avea  gâtul  uscat,  dar  el  nu  primi  nicio  cupă.  Bătrâna  luă  o 
sorbitură,  învârti  vinul  în  gură,  apoi  înghiţi.  Toţi  ceilalţi  exilaţi  pleacă 
spre  vest,  sau  cel  puţin  aşa  au  auzit  urechile  mele  bătrâne,  continuă  ea. 
Şi  toţi  căpitanii  care-mi  sunt  datori  se  calcă  pe  picioare  să-i  ducă  acolo 
şi  să  stoarcă  niţel  aur  din  cuferele  Companiei  de  Aur.  Nobilii  noştri 
triarhi  au  oferit  o  duzină  de  corăbii  de  război,  ca  să  escorteze  flota 
până  la  Treptele  de  Piatră.  Până  şi  bătrânul  Doniphos  şi-a  dat 
consimţământul.  O  aventură  atât  de  glorioasă.  Şi,  totuşi,  tu  vrei  să 
mergi  în  cealaltă  direcţie,  ser. 

-  Am  treburi  la  est. 

-  Şi  ce  treburi  sunt  acestea,  mă-ntreb?  Nu  negoţ  cu  sclavi,  regina  de 
argint  i-a  pus  capăt.  A  închis  şi  arenele  de  luptă,  aşa  că  nu  poate  fi  nici 
gustul  pentru  sânge.  Ce  altceva  i-ar  putea  oferi  Meereenul  unui  cavaler 
din  Westeros?  Cărămizi?  Măsline?  Dragoni?  Ah,  asta  era.  Zâmbetul 
femeii  deveni  funest:  Am  auzit  că  regina  de  argint  îi  hrăneşte  cu  carnea 
pruncilor,  în  timp  ce  ea  însăşi  se  îmbăiază  în  sângele  fecioarelor  şi-şi  ia 
în  fiecare  noapte  alt  amant. 

Gura  lui  Ser  Jorah  se  încleştă. 

-  Yunkaii  îţi  toarnă  otravă  în  urechi.  Doamna  mea,  n-ar  trebui  să 
dai  crezare  unor  asemenea  mizerii. 

-  Nu  sunt  nicio  doamnă,  dar  până  şi  târfa  lui  Vogarro  cunoaşte 
gustul  minciunii.  Dar  atâta  lucru  e  adevărat:  regina-dragon  are 
duşmani...  în  Yunkai,  în  Noul  Ghis,  Tolos,  Qarth...  da,  şi  în  Volantis, 
cât  de  curând.  Vrei  să  te  duci  la  Meereen?  Mai  aşteaptă  puţin,  ser.  Va 
fi  nevoie  de  săbii  cât  de  curând,  când  navele  de  război  vor  porni  spre 
est,  s-o  doboare  pe  regina  de  argint.  Tigrilor  le  place  să-şi  scoată 
ghearele,  şi  până  şi  elefanţii  sunt  gata  să  ucidă,  dacă  sunt  ameninţaţi. 
Malaquo  tânjeşte  după  glorie,  iar  Nyessos  îşi  datorează  o  bună  parte 

din  avere  negoţului  cu  sclavi.  Numai  să  câştige  Alios  ori  Parquello 
ori  Belicho  titlul  de  triarh  şi  flotele  vor  porni  la  drum. 
Ser  Jorah  se  încruntă. 

-  Dacă  se  întoarce  Doniphos... 

-  Mai  repede  se  întoarce  Vogarro,  şi  dragul  meu  soţ  e  mort  de 
treizeci  de  ani. 

In  spatele  lor,  un  marinar  răcnea  cât  îl  ţinea  gura: 

-  Asta  numesc  ei  bere?  Şi  urina  de  maimuţă  e  mai  bună. 

-  S-o  bei  tu,  răspunse  un  alt  glas. 

Tyrion  se  întoarse,  sperând  că,  prin  absurd,  erau  Raţă  şi  Haldon 
cei  pe  care-i  auzea.  In  schimb,  zări  doi  străini...  şi  piticul,  care  stătea 
în  picioare,  la  doar  câţiva  paşi,  holbându-se  la  el.  I  se  părea  oarecum 
cunoscut. 

Văduva  îşi  sorbi  graţios  vinul. 

-  Câţiva  dintre  primii  elefanţi  au  fost  femei,  spuse  ea.  Cele  care  i-au 
doborât  pe  tigri  şi  au  pus  capăt  vechilor  războaie.  Trianna  a  fost  aleasă 
de  patru  ori.  Asta  s-a  petrecut  acum  o  sută  de  ani.  Din  păcate. 
Volantisul  n-a  mai  avut  nicio  femeie  triarh  de  atunci,  deşi  unele  au  drept 
de  vot.  Femeile  de  obârşie  nobilă,  care  locuiesc  în  vechile  palate  din 
spatele  Zidurilor  Negre,  nu  creaturi  ca  mine.  Cei  din  vechiul  sânge  şi-ar 
lăsa  mai  repede  câinii  şi  copiii  să  voteze,  decât  un  sclav  eliberat.  Nu,  va 
ieşi  Belicho  sau  poate  Alios,  dar,  oricum,  va  fi  război.  Sau  aşa  cred  ei. 

-  Şi  tu  ce  crezi?  întrebă  Jorah. 

Bun,  gândi  Tyrion.  întrebarea  potrivită. 

-  O,  şi  eu  cred  că  va  fi  război,  dar  nu  războiul  pe  care-1  vor  ei. 
Bătrâna  se  aplecă  spre  ei,  cu  ochii  negri  licărind:  Cred  că  R'hllor  cel 
roşu  are  mai  mulţi  adoratori  în  oraşul  ăsta  decât  toţi  ceilalţi  zei  la  un 
loc.  L-ai  auzit  pe  Benerro  predicând? 

-  Aseară. 

-  Benerro  poate  vedea  viitorul  în  flăcări,  spuse  văduva.  Triarhul 
Malaquo  a  încercat  să  angajeze  Compania  de  Aur,  ştiai?  Voia  să  cureţe 
templul  roşu  şi  să-i  vină  de  hac  Marelui  Preot.  Nu  îndrăznea  să 

folosească  tigrii.  Jumătate  din  ei  îl  venerează  pe  Stăpânul  Luminii.  O, 
trăim  vremuri  cumplite  în  Volantis,  chiar  şi  pentru  bătrânele  văduve 
zbârcite.  Dar  nici  pe  jumătate  la  fel  de  cumplite  ca  în  Meereen. 
Aşadar,  spune-mi,  ser...  de  ce  o  cauţi  pe  regina  de  argint? 

-  Asta  e  treaba  mea.  Pot  să  plătesc  drumul,  şi  plătesc  bine.  Am  argint. 
Nâtârâule,  gândi  Tyrion.  Nu  argint  aşteaptă,  ci  respect.  N-ai  auzit 

nicio  vorbă  din  tot  ce-a  spus?  Pezevenghiul  privi  din  nou  peste  umăr. 
Piticul  se  apropiase  şi  mai  mult  de  masa  lor.  Şi  părea  să  aibă  un  cuţit 
în  mână.  Lui  Tyrion  i  se  ridică  părul  pe  ceafă. 

-  Păstrează-ţi  argintul.  Eu  am  aur.  Şi  scuteşte-mă  de  privirile  tale 
fioroase,  ser.  Sunt  prea  bătrână  să  mă  sperii  de-o  încruntătură.  Nu 
trebuie  decât  să  fac  un  semn  cu  degetul  şi  te-ai  putea  pomeni  călătorind 
spre  Meereen  legat  în  lanţuri  de-o  vâslă  în  pântecele  unei  galere.  Bătrâna 
îşi  ridică  evantaiul  de  jad  şi  îl  desfăcu.  Se  auzi  un  foşnet  şi  un  bărbat  se 
ivi  prin  bolta  de  frunze  din  stânga  ei.  Faţa  individului  era  o  masă  de 
cicatrice  şi  într-o  mână  ţinea  o  sabie,  scurtă  şi  grea  ca  un  satâr.  Caut-o 
pe  văduva  ţărmului,  ţi-o  fi  spus  cineva,  dar  ar  fi  trebuit  să  te  şi  avertizeze: 
Fereşte-te  de  fiii  văduvei.  Dar  e  o  dimineaţă  atât  de  frumoasă.  Am  să  te 
mai  întreb  o  dată:  De  ce  o  cauţi  pe  Daenerys  Targaryen,  pe  care  jumătate 
din  lume  o  vrea  moartă? 

Jorah  Mormont  era  negru  la  faţă  de  furie,  dar  răspunse: 

-  Ca  s-o  slujesc.  Ca  s-o  apăr.  Ca  să  mor  pentru  ea,  dacă  e  nevoie. 
Asta  o  făcu  pe  văduvă  să  râdă. 

-  Vrei  s-o  salvezi,  aşa  stau  lucrurile?  De  mai  mulţi  duşmani  decât  pot 
numi,  toţi  cu  oşteni  fără  număr...  asta  vrei  să  faci  o  biată  văduvă  să 
creadă?  Că  eşti  un  adevărat  cavaler  viteaz  din  Westeros,  care  traversează 
lumea  ca  să  vină  în  ajutorul  acestei. . .  ei,  bine,  fecioară  nu  e,  dar  s-ar  putea 
să  fie  încă  frumoasă.  Bătrâna  râse  din  nou.  Crezi  că  o  să-i  placă  piticul? 
O  să  se  îmbăieze  în  sângele  lui,  crezi  tu,  sau  o  să  se  desfete  decapitându-1? 

-  Piticul  e...  răspunse  Ser  Jorah  şovăind. 

-  Ştiu  cine  e  şi  ce  e.  Ochii  negri  ai  văduvei  se  întoarseră  spre 
Tyrion,  reci  ca  piatra.  Patricidule,  patricidule,  criminalule,  renegatule. 

Lannister.  .Ultimul  cuvânt  îl  rosti  ca  pe  o  înjurătură.  Tu  ce-ai  de  gând 
să-i.oferi  reginei-dragon,  omuleţule? 

Ura  mea,  îi  veni  lui  Tyrion  să  spună.  In  schimb,  îşi  desfăcu  braţele 
atât  cât  îi  îngăduiau  lanţurile. 

-  Orice  va  voi  de  la  mine.  Povaţă  înţeleaptă,  minte  vioaie,  niţică 
acrobaţie.  Mădularul  meu,  de-1  vrea.  Limba,  de  nu.  Am  să-i  conduc 
oştirile  sau  am  să-i  masez  tălpile,  dacă  doreşte.  Şi  singura  recompensă 
pe  care-o  cer  e  să-mi  îngăduie  să-mi  siluiesc  şi  să-mi  omor  sora. 

Asta  readuse  zâmbetul  pe  faţa  bătrânei  femei. 

-  El  măcar  e  sincer,  decretă  ea,  dar  tu,  ser...  am  cunoscut  o 
mulţime  de  cavaleri  din  Westeros  şi  sute  de  aventurieri  de  acelaşi  soi, 
dar  niciunul  atât  de  pur  cum  vrei  tu  să  te  zugrăveşti.  Bărbaţii  sunt 
fiare,  sunt  egoişti  şi  brutali.  Oricât  de  alese  le-ar  fi  vorbele,  există 
întotdeauna  motive  mai  întunecate  în  spatele  lor.  N-am  încredere  în 
tine,  ser.  Le  făcu  semn  să  plece,  cu  evantaiul,  de  parcă  n-ar  fi  fost  decât 
nişte  muşte  care-i  bâzâiau  în  jurul  capului.  Dacă  vreţi  să  ajungeţi  la 
Meereen,  înotaţi.  N-am  ce  ajutor  să  vă  dau. 

Apoi  şapte  iaduri  se  deschiseră  deodată. 

Serijorah  dădu  să  se  ridice,  văduva  îşi  închise  evantaiul  cu  un 
pocnet,,  omul  ei  plin  de  cicatrice  ieşi  din  umbră...  şi,  în  spatele  lor,  o 
fată  ţipă.  Tyrion  se  întoarse  tocmai  la  timp  să-1  vadă  pe  pitic  alergând 
spre  el.  E  fată,  îşi  dădu  el  brusc  seama,  o  fată  îmbrăcată  în  straie 
bărbăteşti.  Şi  vrea  să-mi  scoată  maţele  cu  cuţitul  ăla. 

Preţ  de-o  clipă,  Ser  Jorah,  văduva  şi  bărbatul  cu  cicatrice  rămaseră 
cu  toţii  neclintiţi  ca  nişte  statui.  Câţiva  gură-cască  de  la  mesele  învecinate 
îi  priveau,  dar  niciunul  nu  se  clinti  ca  să  intervină.  Tyrion  trebuia  să-şi 
mişte  ambele  mâini  deodată,  dar  lanţurile  îi  permiteau  să  ajungă  la  carafa 
de  pe  masă.  închise  pumnul  în  jurul  ei,  se  răsuci,  azvârli  conţinutul  în 
faţa  fetei-pitic  care  îl  ataca,  apoi  se  trase  într-o  parte,  să-i  evite  cuţitul. 
Carafa  sesparse  sub  el,  când  podeaua  se  înălţă  să-1  izbească  în  cap.  Fata 
se  năpustea  din  nou  asupra  lui.  Tyrion  se  rostogoli  pe-o  parte  şi  ea 
îngropălama  cuţitului  în  scândurile  podelei,  o  eliberă,  o  ridică  din  nou... 

...şi,  dintr-odată,  fata  se  ridica  de  la  podea,  dând  sălbatic  din 
picioare,  în  timp  ce  se  lupta  să  scape  din  strânsoarea  lui  Ser  Jorah. 

-  Nu!  se  tângui  ea  în  Limba  Comună  a  Westerosului.  Dă-mi  drumul! 
Tyrion  îi  auzi  tunica  sfâşiindu-se,  în  timp  fata  ce  se  zbătea  să  se 

elibereze. 

Mormont  o  apucă  de  guler  cu  o  mână.  Cu  cealaltă  îi  smulse  cuţitul. 

-  Ajunge! 

Hangiul  îşi  făcu  apariţia,  cu  un  ciomag  în  mână.  Când  văzu  carafa 
spartă,  murmură  o  înjurătură  plină  de  salivă  şi  ceru  să  ştie  ce  s-a 
întâmplat. 

-  Luptă  între  pitici,  răspunse  bărbatul  tyroshi  cu  barba  violet, 
chicotind. 

Tyrion  îşi  ridică  privirea  către  fata  udă  de  vin  care  se  zvârcolea  în  aer. 

-  De  ce?  întrebă  el.  Ce  ţi-am  făcut? 

-  L-au  omorât.  Toată  vlaga  i  se  scurse  din  trup  când  rosti  aceste 
vorbe.  Atârna  moale  în  braţele  lui  Mormont  şi  ochii  i  se  umplură  de 
lacrimi.  Fratele  meu.  L-au  luat  şi  l-au  omorât. 

-  Cine  1-a  omorât?  întrebă  cavalerul. 

-  Marinarii.  Marinarii  din  Cele  Şapte  Regate.  Erau  cinci.  Beţi. 
Ne-au  văzut  la  turnir  în  piaţă  şi  ne-au  urmărit.  Când  au  realizat  că 
sunt  fată,  mi-au  dat  drumul,  dar  l-au  luat  pe  fratele  meu  şi  l-au  omorât. 
l-au  tăiat  capul! 

Tyrion  îşi  aminti,  dintr-odată,  cu  un  şoc.  Ne-au  văzut  la  turnir  în 
piaţă.  Atunci  înţelese  cine  era  fata. 

-  Tu  călăreai  porcul?  o  întrebă.  Sau  câinele? 

-  Câinele,  suspină  ea.  Oppo  călărea  întotdeauna  porcul. 
Piticii  de  la  nunta  lui  Joffrey.  Spectacolul  lor  pricinuise  toate 

necazurile  în  seara  aceea.  Ce  ciudat,  să-i  întâlnesc  din  nou,  în  celălalt 
capăt  al  lumii.  Deşi  poate  nu  chiar  atât  de  ciudat.  Dacă  ar  fi  avut  măcar 
pe  jumătate  mintea  porcului  lor,  ar  fi  fugit  de  la  Debarcaderul  Regelui  în 
noaptea  morţii  lui  Joffrey,  înainte  ca  Regina  Cersei  să  le  atribuie  vreo 
parte  de  vină  pentru  moartea  fiului  ei. 

-  Las-o  jos,  ser,  îi  spuse  Tyrion  lui  Jorah  Mormont.  N-o  să  ne  facă 
niciun  rău. 

Cavalerul  o  lăsă  să  cadă  pe  podea. 

-  îmi  pare  rău  pentru  fratele  tău...  dar  noi  n-am  avut  niciun  rol  în 
uciderea  lui. 

-  El  da.  Fata  se  ridică  în  genunchi,  strângându-şi  tunica  sfâşiată  şi 
îmbibată  de  vin  peste  sânii  mici  şi  albi.  Pe  el  îl  voiau.  L-au  confundat 
pe  Oppo  cu  el.  Fata  plângea,  cerând  ajutor  de  la  oricine  era  dispus  s-o 
asculte:  Trebuie  să  moară,  aşa  cum  a  murit  fratele  meu.  Vă  rog.  Să 
mă  ajute  cineva.  Cineva  să-1  omoare. 

Hangiul  o  înhăţă  cu  brutalitate  de-un  braţ  şi  o  trase  în  picioare, 
strigând  în  volantenă  şi  vrând  să  ştie  cine  va  plăti  stricăciunile. 
Văduva  ţărmului  îi  aruncă  lui  Mormont  o  privire  rece: 

-  Cavalerii  îi  apără  pe  cei  slabi  şi  îi  protejează  pe  cei  inocenţi,  aşa 
se  spune.  Iar  eu  sunt  cea  mai  frumoasă  fecioară  din  tot  Volantisul. 
Râsul  ei  era  plin  de  dispreţ.  Cum  ţi  se  spune,  copilă? 

-  Penny. 

Bătrâna  îi  strigă  ceva  hangiului  în  graiul  Vechiului  Volantis.  Tyrion 
cunoştea  limba  îndeajuns  ca  să  priceapă  că-i  spunea  s-o  ducă  pe  fata 
pitică  sus,  în  apartamentele  ei,  să-i  dea  vin  şi  să-i  caute  nişte  haine. 

După  ce  plecară,  văduva  îl  cercetă  pe  Tyrion,  cu  ochii  negri  strălucind. 

-  Monştrii  ar  trebui  să  fie  mai  mari,  pare-mi-se.  Valorezi  o  avere 
în  Westeros,  piticule.  Aici,  mă  tem  că  preţul  tău  e  ceva  mai  mic.  Dar 
cred  c-aş  face  bine  să  te  ajut,  până  la  urmă.  Se  pare  că  Volantisul  nu  e 
un  loc  sigur  pentru  pitici. 

-  Eşti  prea  bună.  Tyrion  îi  oferi  cel  mai  dulce  zâmbet  al  său.  Poate 
că  ai  vrea  şi  să-mi  îndepărtezi  aceste  fermecătoare  brăţări  de  fier? 
Monstrul  ăsta  are  doar  o  jumătate  de  nas  şi  îl  gâdilă  îngrozitor. 
Lanţurile  sunt  prea  scurte  ca  să  se  poată  scărpina.  Am  să  ţi  le  dăruiesc, 
şi  asta  bucuros. 

-  Ce  generos!  Dar  am  purtat  fier,  la  vremea  mea,  iar  acum  am  desco- 
perit că  prefer  aurul  şi  argintul.  Şi,  din  păcate,  suntem  în  Volantis,  locul 

unde  cătuşele  şi  lanţurile  sunt  mai  ieftine  decât  pâinea  uscată  şi  e  interzis 
să  ajuţi  un  sclav  să  evadeze. 

-  Eu  nu  sunt  sclav. 

-  Oricine  e  luat  de  stăpânii  de  sclavi  cântă  acelaşi  cântec  jalnic.  Nu 
îndrăznesc  să  te  ajut...  aici.  Se  aplecă  din  nou  spre  el:  Peste  două  zile, 
corabia  Selaesori  Qhoran  va  pleca  spre  Qarth  pe  la  Noul  Ghis,  cu  cositor 
şi  fier,  baloţi  de  lână  şi  dantelă,  cincizeci  de  covoare  myrishene,  un 
cadavru  murat  în  apă  sărată,  douăzeci  de  vase  cu  ardei  iuţi  şi  un  preot 
roşu.  Să  fiţi  la  bord  când  se  va  îndepărta  de  mal. 

-  Vom  fi,  spuse  Tyrion.  Şi  mulţumim. 
Ser  Jorah  se  încruntă. 

-  Qarthul  nu  e  destinaţia  noastră. 

-  Nu  va  ajunge  niciodată  în  Qarth.  Benerro  a  văzut  asta  în  focurile  lui. 
Bătrâna  afişă  un  zâmbet  vulpesc. 

-  Cum  spui.  Tyrion  zâmbi  larg.  Dacă  aş  fi  volanten,  dacă  aş  fi  liber 
şi  dacă  aş  avea  obârşia  necesară,  te-aş  vota  ca  triarh,  doamna  mea. 

-  Nu  sunt  nicio  doamnă,  răspunse  văduva.  Doar  târfa  lui  Vogarro. 
E  mai  bine  să  fiţi  plecaţi  înainte  de  venirea  tigrilor.  Dacă  ajungeţi  la 
regina  voastră,  transmiteţi-i  un  mesaj  de  la  sclavii  din  Vechiul  Volantis. 
îşi  atinse  cicatricea  palidă  de  pe  obrazul  ridat,  în  locul  de  unde  fuseseră 
tăiate  lacrimile:  Spuneţi-i  că  o  aşteptăm.  Spuneţi-i  să  vină  curând. 


JON 


Când  auzi  ordinul,  gura  lui  Ser  Alliser  se  strâmbă  într-un  simulacru 
de  zâmbet,  dar  ochii  lui  rămaseră  reci  şi  duri  precum  cremenea. 

-  Aşadar,  bastardul  mă  trimite  să  mor. 

Mor!  ţipă  corbul  lui  Mormont.  Mor,  mor,  mor! 
Nu  mă  ajuţi  deloc.  Jon  alungă  pasărea. 

-  Bastardul  te  trimite  în  misiune.  Să  ne  descoperi  duşmanii  şi  să-i 
omori,  dacă  e  nevoie.  Eşti  iscusit  cu  sabia.  Ai  fost  maestru  de  arme, 
aici,  la  Rondul  de  Est. 

Thorne  îşi  mângâie  mânerul  săbiei  lungi. 

-  Da,  mi-am  irosit  jumătate  din  viaţă  încercând  să  le  explic  unor 
mojici,  nătărăi  şi  pungaşi  cum  se  mânuieşte  o  asemenea  armă.  Asta 
n-o  să-mi  fie  de  niciun  folos  în  pădurile  alea. 

-  Dywen  va  fi  cu  tine,  şi  alt  cercetaş  experimentat. 

-  Te-nvăţăm  noi  ce  trebuie  să  ştii,  ser,  îi  spuse  Dywen  lui  Thorne. 
chicotind.  O  să  te-nvăţăm  cum  să-ţi  ştergi  fundul  nobil  cu  frunze,  ca 
un  adevărat  cercetaş. 

Kedge  Albeaţă  izbucni  în  râs  şi  Jack  Bulwer  cel  Negru  scuipă. 

-  Ai  vrea  tu  să  refuz,  se  mărgini  să  spună  Ser  Alliser.  Atunci  ai  putea 
să-mi  tai  capul,  aşa  cum  ai  făcut  cu  Slynt.  N-am  să-ţi  ofer  plăcerea  asta, 
bastardule.  Dar  mai  bine  te-ai  ruga  să  mă  omoare  o  sabie  de  sălbatic. 

Oamenii  ucişi  de  Ceilalţi  nu  rămân  morţi...  şi  nu  uită.  Mă  voi  întoarce, 
Lord  Snow. 

-  Mă  rog  să  fie  aşa. 

Jon  nu  l-ar  fi  inclus  niciodată  pe  Ser  Alliser  Thorne  printre  prietenii 
lui,  dar  rămânea  un  frate.  Nimeni  n-a  zis  vreodată  că  trebuie  să-ţi  placă 
fraţii  pe  care-i  ai. 

Nu  era  lucru  uşor  să  trimiţi  oameni  în  sălbăticie,  ştiind  s-ar  putea 
să  nu  se  mai  întoarcă.  Sunt  cu  toţii  bărbaţi  căliţi,  îşi  spuse  Jon...  dar 
unchiul  său  Benjen  şi  cercetaşii  lui  fuseseră  tot  oameni  căliţi  şi  pădurea 
bântuită  îi  înghiţise  fără  urmă.  Când,  într-un  târziu,  doi  dintre  ei  s-au 
întors  la  Zid,  erau  creaturi.  Nu  era  nici  prima,  nici  ultima  oară  când 
Jon  Snow  se  pomeni  întrebându-se  ce  s-a  întâmplat  cu  Benjen  Stark. 
Poate  că  cercetaşii  vor  da  de  vreo  urmă  a  lor,  îşi  spuse,  fără  să-şi  facă 
prea  multe  speranţe. 

Dywen  avea  să  conducă  un  grup,  Black  Bulwer  cel  Negru  şi  Kedge 
Albeaţă  alte  două.  Ei,  cel  puţin,  erau  nerăbdători  să  plece  în  misiune. 

-  E  o  senzaţie  plăcută  să  fiu  din  nou  călare,  spuse  Dywen,  la 
poartă,  sugându-şi  dinţii  de  lemn.  Să-mi  fie  cu  iertare,  stăpâne,  dar  ne 
intră  aşchii-n  fund  de-atâta  şezut. 

Nimeni  de  la  Castelul  Negru  nu  cunoştea  pădurile  la  fel  de  bine  ca 
Dywen,  copacii  şi  pâraiele,  plantele  care  puteau  fi  mâncate,  cărările 
prădătorilor  şi  ale  prăzii.  Thorne  epe  mâini  mai  bune  decât  merită. 

Jon  îi  privi  pe  călăreţi  plecând,  de  pe  coama  Zidului:  trei  grupuri, 
fiecare  cu  câte  trei  oameni,  fiecare  ducând  o  pereche  de  corbi.  De  sus, 
caii  lor  nu  păreau  mai  mari  decât  nişte  furnici,  iar  Jon  nu  putea  deosebi 
un  cercetaş  de  altul.  Dar  îi  cunoştea.  Fiecare  nume  îi  era  gravat  în 
inimă.  Opt  oameni  de  nădejde,  gândi  el,  iar  unul...  ei,  bine,  vom  vedea. 

Când  ultimul  călăreţ  dispăru  printre  copaci,  Jon  Snow  cobori, 
împreună  cu  Edd  cel  Trist,  în  cuşca-troliu.  In  timp  ce  îşi  făceau  călătoria 
domoală,  câţiva  fulgi  răzleţi  cădeau,  dansând  în  vântul  năvalnic.  Unul 
însoţi  cuşca,  plutind  în  bătaia  vântului,  chiar  sub  zăbrele.  Cădea  mai 
repede  decât  coborau  ei  şi,  din  când  în  când,  dispărea  mai  jos.  Apoi  câte 

o  pală  de  vânt  îl  prindea  şi  îl  ridica  din  nou.  Jon  ar  fi  putut  să-1  prindă 
printre  gratii  dacă  ar  fi  vrut. 

-  Am  avut  un  vis  înspăimântător  azi-noapte,  stăpâne,  îi  mărturisi 
Edd  cel  Trist.  Erai  intendentul  meu,  îmi  aduceai  mâncarea  şi  curăţai 
după  mine.  Eu  eram  Lord  Comandant,  fără  o  clipă  de  răgaz. 

Jon  nu  zâmbi. 

-  Coşmarul  tău,  viaţa  mea. 

Galerele  lui  Cotter  Pyke  raportau  din  ce  în  ce  mai  mulţi  oameni 
liberi  de-a  lungul  ţărmurilor  împădurite  de  la  nord  şi  de  la  est  de  Zid. 
Fuseseră  văzute  tabere,  plute  pe  jumătate  construite,  chiar  şi  carcasa 
unei  corăbii  distruse  pe  care  cineva  începuse  s-o  repare.  Sălbaticii 
dispăreau  mereu  în  păduri,  când  erau  văzuţi,  pentru  a  reapărea,  fără 
îndoială,  de  îndată  ce  corăbiile  lui  Pyke  se  îndepărtau.  Intre  timp,  Ser 
Denys  Mallister  continua  să  vadă  focuri  în  noapte  la  nord  de  Defileu. 
Cei  doi  comandanţi  mai  cereau  oameni.  Şi  de  unde  sâ  aduc  eu  mai  mulţi? 
Jon  le  trimisese  fiecăruia  câte  zece  sălbatici  din  Oraşul  Cârtiţei:  băie- 
ţandri,  bătrâni,  câţiva  răniţi  şi  infirmi,  dar  toţi  capabili  să  facă  o  muncă 
sau  alta.  Departe  de  a  fi  mulţumiţi,  Pyke  şi  Mallister  îi  scriseseră,  să 
se  plângă. 

Când  am  cerut  oameni,  mâ  gândeam  la  oameni  ai  Rondului  de 
Noapte,  antrenaţi  şi  disciplinaţi,  de  a  căror  loialitate  să  n-am  niciun 
motiv  să  mâ  îndoiesc,  a  scris  Ser  Denys. 

Cotter  Pyke  a  fost  mai  direct: 

l-aş  putea  spânzura  de  Zid  ca  avertisment  pentru  alţi  sălbatici,  să  nu 
se  apropie,  dar  nu  văd  la  ce  altceva  ar  putea  folosi. 
Maester  Harmune  i-a  scris: 

Aş  avea  încredere  în  unii  ca  ei  să-mi  cureţe  oala  de  noapte,  iar  zece  nu 
sunt  de-ajuns. 

Cuşca  de  fier  coborî  la  capătul  lanţului  ei  lung,  scârţâind  şi 
zornăind,  până  când,  în  cele  din  urmă,  se  opri  la  un  pas  de  sol,  la  baza 
Zidului.  Edd  cel  Trist  deschise  uşa  şi  săltă  jos,  zdrobind  sub  cizme 
crusta  ultimei  zăpezi.  Jon  îl  urmă. 

In  faţa  armurăriei,  Iron  Emmett  continua  să-şi  muncească  novicii 
în  curte.  Cântecul  oţelului  pe  oţel  deşteptă  în  Jon  un  jind.  Ii  amintea 
de  zile  mai  calde,  mai  inocente,  pe  când  fusese  copil  la  Winterfell  şi 
îşi  încrucişa  săbiile  cu  Robb,  sub  privirile  atente  ale  lui  Ser  Rodrick 
Cassel.  Ser  Rodrick  căzuse  şi  el,  ucis  de  Theon  Schimbă-Mantie  şi  <fc 
oamenii  lui  de  fier,  în  timp  ce  încerca  să  recucerească  Winterfellul. 
Marea  fortăreaţă  a  Casei  Stark  era  o  ruină  pârjolită.  Toate  amintirile 
mele  sunt  otrăvite. 

Când  îl  văzu,  Iron  Emmett  ridică  o  mână  şi  lupta  încetă. 

-  Lord  Comandant,  cu  ce-ţi  pot  fi  de  folos?  ; 

-  Cu  cei  mai  buni  trei  oameni  ai  tăi. 
Emmett  rânji. 

-  Arron.  Emrick.  Jace.  .  ■ r . 
Calul  şi  Robin-Hop  aduseră  o  tunică  vătuită  pentru  Lordul  Comans- 

dant,  împreună  cu  o  armură  de  zale,  s-o  îmbrace  peste  ea,  apărătoare 
pentru  picioare,  grumăjer  şi  coif.  Un  scut  negru  cu  margini  de  fier 
pentru  braţul  stâng,  o  sabie  lungă,  boantă,  pentru  dreptul.  Sabia  stiă1 
lucea  argintie  în  lumina  zorilor,  aproape  nouă.  Una  dintre  ultimele  ieşite 
din  forja  lui  Donai.  Păcat  că  n-a  trăit  ca  s-o  ascută.  Lama  era  mai  scurtă 
decât  a  Ghearei  Lungi,  dar  era  din  oţel  obişnuit,  ceea  ce  o  făcea  mai  grea. 
Loviturile  aveau  să  fie  ceva  mai  încete. 

-  E  destul  de  bună.  Jon  se  întoarse  să-şi  înfrunte  inamicii.  Haideţi. 

-  Pe  care-1  vrei  primul?  întrebă  Arron. 

-  Toţi  trei.  Deodată. 

-  Trei  la  unu?  Lui  Jace  nu-i  venea  să  creadă.  Asta  n-ar  fi  corect.  - 
Jace  era  unul  din  ultimul  grup  al  lui  Conwy,  fiul  unui  cizmar  din 

Insula  Frumoasă.  Poate  asta  era  explicaţia. 

-  Adevărat.  Hai  aici. 

Când  băiatul  se  apropie,  sabia  lui  Jon  îl  izbi  peste  cap,  trântindu-1  la 
pământ.  Intr-o  clipă,  băiatul  avea  o  cizmă  pe  piept  şi  vârful  săbiei  la  gât 

-  Războiul  nu  e  niciodată  corect,  îi  spuse  Jon.  Acum  suntem  doi 
la  unu  şi  tu  eşti  mort. 

Când  auzi  pietrişul  scârţâind,  ştia  că  gemenii  se  apropiau.  Ăştia  doi 
au  şanse  să  devină  cercetaşi.  Se  răsuci,  parând  lovitura  lui  Arron  cu 
marginea  scutului  şi  întâmpinând-o  pe-a  lui  Emrick  cu  sabia. 

-  Nu  luptaţi  cu  suliţe!  strigă  Jon.  Apropiaţi-vă. 

Porni  la  atac,  să  le  arate  cum  se  face.  întâi  îl  atacă  pe  Emrick.  Lovi 
spre  cap  şi  spre  umeri,  la  dreapta,  la  stânga  şi  iar  la  dreapta.  Băiatul  îşi 
ridică  scutul  şi  încercă  o  contralovitură  stângace.  Jon  îşi  izbi  propriul 
scut  în  cel  al  băiatului  şi  îl  doborî  atingându-1  în  partea  de  jos  a  picio- 
rului... exact  la  timp,  căci  Arron  îl  ataca,  aplicându-i  o  lovitură  puter- 
nică peste  coapsă,  care-1  făcu  să  pună  un  genunchi  jos.  Asta  va  lăsa  o 
vânătaie.  Neutraliză  următoarea  lovitură  cu  scutul,  apoi  se  ridică  în 
picioare  şi-1  hărţui  pe  Arron  prin  curte.  E  iute,  gândi  el,  în  timp  ce 
săbiile  lor  lungi  se  sărutară  o  dată,  de  două  ori,  de  trei  ori,  dar  trebuie 
sâ  devină  mai  puternic.  Când  văzu  uşurarea  din  ochii  lui  Arron,  ştiu 
că  Emrick  era  în  spatele  lui.  Se  răsuci  şi-1  plesni  peste  umeri,  azvârlin- 
du-1  în  braţele  fratelui  său.  Jace  se  ridicase  deja  în  picioare,  aşa  că  Jon 
îl  doborî  din  nou. 

-  Urăsc  când  morţii  se  ridică.  Vei  simţi  la  fel  în  ziua  în  care  vei 
întâlni  o  creatură. 

Făcând  un  pas  înapoi,  coborî  sabia. 

-  Cioara  mare  poate  să  ciupească  ciorile  mici,  mârâi  un  glas  din 
spatele  lui,  dar  oare  are  curajul  să  înfrunte  un  bărbat? 

Rattleshirt  stătea  sprijinit  de  un  zid.  O  mirişte  aspră  îi  acoperea 
obrajii  supţi,  iar  părul  castaniu  şi  rar  îi  flutura  peste  ochii  mici  şi  galbeni. 

-  Iţi  place  să  te  amăgeşti,  spuse  Jon. 

-  Da,  dar  pe  tine  mi-ar  plăcea  să  te  turtesc. 

-  Stannis  a  ars  pe  cine  nu  trebuia. 

-  Nu.  Sălbaticul  rânji  printre  dinţii  maro  şi  stricaţi.  A  ars  pe  cine 
trebuia  să  ardă,  ca  să  vadă  lumea  întreagă.  Facem  cu  toţii  ce  avem  de 
făcut,  Snow.  Chiar  şi  regii. 

-  Emmett,  găseşte-i  o  armură.  II  vreau  înveşmântat  în  oţel,  nu  în 
oase  uscate. 

îmbrăcat  în  cămaşă  de  zale  şi  platoşă,  Lordul  Oaselor  stătea  ceva 
mai  drept.  Acum  părea  mai  înalt,  cu  umerii  mai  laţi  şi  mai  puternic 
decât  şi-ar  fi  imaginat  Jon.  E  armura,  nu  omul,  îşi  zise  el.  Până  şi  Sam 
ar  putea  părea  aproape  formidabil,  din  cap  până-n  picioare  în  oţelul  lui 
Donai  Noye.  Sălbaticul  refuză  cu  o  fluturare  a  mâinii  scutul  pe  care  i-1 
oferi  Calul.  In  schimb,  ceru  o  sabie  pentru  două  mâini. 

-  Sună  frumos,  spuse  el,  spintecând  aerul.  Hai,  fâlfâie  mai  aproape, 
Snow,  vreau  să-ţi  zbor  penele. 

Jon  se  năpusti  asupra  lui. 

Rattleshirt  făcu  un  pas  înapoi  şi  întâmpină  atacul  cu  o  lovitură  cu 
două  mâini.  Dacă  Jon  nu  şi-ar  fi  vârât  scutul  între  ei,  ar  fi  putut  să-i 
spargă  platoşa  şi  să-i  rupă  jumătate  din  coaste.  Forţa  impactului  îl  dez- 
echilibră  o  clipă  şi-i  zdruncină  braţul.  Loveşte  mai  tare  decât  aş  fi  crezut 
Agilitatea  lui  Rattleshirt  se  dovedi  o  altă  surpriză  neplăcută.  îşi  dădură 
ocol,  schimbând  lovituri.  Lordul  Oaselor  lovea  pe  cât  de  bine  încasa. 
Sabia  pentru  două  mâini  ar  fi  trebuit  să  fie  cu  mult  mai  greoaie  decât 
sabia  lungă  a  lui  Jon,  dar  sălbaticul  o  mânuia  cu  o  viteză  năucitoare. 

Novicii  lui  Iron  Emmett  îşi  ovaţionară  la  început  Lordul  Coman- 
dant, dar  viteza  neobosită  a  atacului  sălbaticului  îi  reduse  curând  la 
tăcere.  Nu  poate  să  reziste  mult  aşa,  îşi  spuse  Jon,  parând  o  altă  lovitură. 
Impactul  îi  smulse  un  geamăt.  Chiar  aşa,  boantă,  sabia  mare  spintecă 
scutul  din  lemn  de  pin,  îndoindu-i  marginea  de  fier.  Va  obosi  curând. 
Trebuie.  Jon  tăie  spre  faţa  sălbaticului  şi  Rattleshirt  îşi  dădu  capul  pe 
spate.  Lovi  în  jos,  spre  gamba  adversarului  său,  doar  ca  să-i  ofere 
ocazia  să  sară  cu  agilitate  peste  lamă.  Sabia  pentru  două  mâini  cobori 
pe  umărul  lui  Jon,  cu  destulă  forţă  ca  să-i  facă  să  zăngăne  platoşa  de 
antebraţ  şi  să-i  amorţească  mâna.  Jon  se  retrase.  Lordul  Oaselor  îl 
urmări,  râzând  pe  înfundate.  Nu  are  scut,  îşi  reaminti  Jon,  şi  sabia  aceea 
monstruoasă  eprea  greoaie  ca  să  pareze.  La  fiecare  lovitură  a  lui,  ar  trebui 
să-i  aplic  două. 

Dar,  cumva,  nu  reuşea,  iar  loviturile  pe  care  le  dădea  nu  aveau 
niciun  efect.  Sălbaticul  părea  să  se  ferească  de  fiecare  dată  sau  să 


dansul  dragonllor 


507 


alunece  într-o  parte,  astfel  că  sabia  lungă  a  lui  Jon  ricoşa  de  pe  un 
umăr  sau  de  pe-un  braţ.  In  scurt  timp,  se  pomeni  pierzând  şi  mai  mult 
teren,  încercând  să  evite  alte  lovituri  zdrobitoare  şi  eşuând  jumătate 
din  timp.  Scutul  îi  era  arşice.  Şi-1  scutură  de  pe  braţ.  Sudoarea  îi  curgea 
pe  faţă,  înţepându-i  ochii,  pe  sub  coif.  E  prea  puternic  şi  prea  iute,  îşi 
dădu  el  seama,  şi  cu  sabia  mare  are  şi  forţă,  şi  spaţiu  de  manevră.  Lupta 
ar  fi  fost  altfel  dacă  Jon  ar  fi  fost  înarmat  cu  Gheara  Lungă,  dar... 

Şansa  lui  veni  la  următoarea  balansare  a  săbiei  lui  Rattleshirt.  Jon 
se  aruncă  înainte,  năpustindu-se  asupra  celuilalt  şi  cei  doi  se  prăbuşiră 
împreună,  cu  picioarele  încurcate.  Oţelul  izbi  oţelul.  Amândoi  îşi 
pierdură  săbiile  în  timp  ce  se  rostogoliră  pe  pământul  tare.  Sălbaticul 
îşi  vârî  un  genunchi  între  picioarele  lui  Jon.  Pumnul  înmănuşat  în 
zale  al  lui  Jon  ţâşni  în  faţă.  Cumva,  Rattleshirt  ajunse  deasupra,  cu 
capul  lui  Jon  în  mâini.  11  izbi  de  pământ,  apoi  îşi  deschise  viziera. 

-  Dacă  aş  avea  un  pumnal,  acum  te-ai  alege  cu  un  ochi  mai  puţin, 
mârâi  el,  înainte  ca  Iron  Emmett  şi  Calul  să-1  tragă  de  pe  pieptul 
Lordului  Comandant.  Daţi-mi  drumul,  ciori  afurisite!  răcni  el. 

Jon  se  căzni  să  se  ridice  în  picioare.  Capul  îi  suna  şi  gura  îi  era  plină 
de  sânge.  II  scuipă  şi  spuse. 

-  Ai  luptat  bine. 

-  îţi  place  să  te  amăgeşti,  cioară.  N-am  transpirat  deloc. 

-  Data  viitoare  o  vei  face,  îl  asigură  Jon.  Edd  cel  Trist  îl  ajută  să  se 
ridice  în  picioare  şi-i  desfăcu  coiful.  Avea  o  mulţime  de  ciobituri 
adânci  care  nu  fuseseră  acolo  când  şi-1  pusese  pe  cap.  Eliberaţi-1,  zise 
Jon  şi  îi  azvârli  coiful  lui  Robin-Hop,  care-1  scăpă. 

-  Lordul  meu,  spuse  Iron  Emmett,  te-a  ameninţat  cu  moartea,  am 
auzit  cu  toţii.  A  spus  că  dacă  ar  fi  avut  un  pumnal... 

-Are  un  pumnal.  Chiar  acolo,  la  cingătoare.  întotdeauna  există 
cineva  mai  ager  şi  mai  puternic,  îi  învăţase  cândva  Ser  Rodrik  pe  Jon  şi 
pe  Robb.  Acela  e  omul  pe  care  vrei  să-l  înfrunţi  pe  terenul  de  antrenament, 
înainte  să-i  înfrunţi  pe  cei  ca  el  pe  câmpul  de  luptă. 

-  Lord  Snow,  spuse  o  voce  moale. 

Se  întoarse  şi-1  zări  pe  Clydas,  stând  sub  arcada  sfărâmată,  cu  un 
pergament  în  mână. 

-  De  la  Stannis?  Jon  sperase  să  primească  o  veste  de  la  rege.  Rondul 
de  Noapte  nu  ţinea  partea  nimănui,  ştia  asta,  şi  n-ar  fi  trebuit  să  conteze 
pentru  el  care  rege  iese  învingător.  Şi  totuşi,  conta.  Deepwood? 

-  Nu,  lordul  meu. 

Clydas  îi  întinse  pergamentul.  Era  rulat  strâns  şi  sigilat  cu  o  picătură 
de  ceară  roz.  Doar  Dreadfortul  foloseşte  ceară  roz.  Jon  îşi  smulse  mănuşa, 
luă  scrisoarea,  rupse  sigiliul.  Când  văzu  semnătura,  uită  de  ciomăgeala 
pe  care  o  încasase  de  la  Rattleshirt. 

Ramsay  Bolton,  Lord  de  Hornwood,  scria,  cu  un  scris  mare,  colţuros. 
Cerneala  maro  se  desprinse  în  solzi  când  Jon  îşi  trecu  degetul  mare 
peste  ea.  Sub  iscălitura  lui  Bolton,  Lordul  Dustin,  Lady  Cerwyn  şi  patru 
Ryswelli  îşi  aplicaseră  semnăturile  şi  sigiliile.  O  mână  mai  grosolană 
desenase  uriaşul  Casei  Umber. 

-  Putem  să  ştim  ce  scrie,  lordul  meu?  întrebă  Iron  Emmett. 
Jon  nu  vedea  niciun  motiv  să  nu-i  spună. 

-  Moat  Cailin  a  fost  cucerit.  Cadavrele  jupuite  ale  oamenilor  de 
fier  au  fost  pironite  de  stâlpi  de-a  lungul  drumului  regelui.  Roose 
Bolton  îi  cheamă  pe  toţi  lorzii  loiali  la  Barrowton,  să-şi  afirme  credinţa 
faţă  de  Tronul  de  Fier  şi  să  sărbătorească  nunta  fiului  său  cu... 

Inima  i  se  opri  o  clipă  în  loc.  Nu,  asta  nu  e  cu  putinţă.  A  murit  la 
Debarcaderul  Regelui,  cu  tata. 

-  Lord  Snow?  Clydas  îl  privi  mai  atent,  cu  ochii  lui  şterşi,  roz.  Nu 
te  simţi  bine?  Pari... 

-  Se  va  căsători  cu  Arya  Stark.  Sora  mea  cea  mică. 

Jon  o  vedea  aievea  în  clipa  aceea,  cu  faţa  ei  prelungă  şi  molâie,  cu 
genunchii  cioturoşi  şi  coatele  ascuţite.  Cu  faţa  ei  murdară  şi  părul 
încâlcit.  Aveau  s-o  spele  şi  s-o  pieptene,  nu  se  îndoia,  dar  nu  şi-o  putea 
închipui  pe  Arya  în  rochie  de  mireasă,  nici  în  patul  lui  Ramsay 
Bolton.  Oricât  e  de  speriată,  n-o  s-o  arate.  Dacă  încearcă  să  pună  mâna 
pe  ea,  o  să-l  înfrunte. 

-  Sora  ta,  făcu  Iron  Emmett,  câţi  ani  are...? 
Acum  are  unsprezece,  gândi  Jon.  încă  o  copilă. 

-  N-am  nicio  soră.  Doar  fraţi.  Doar  pe  voi. 

Ştia  că  Lady  Catelyn  ar  fi  jubilat  la  auzul  acelor  cuvinte.  Asta  nu 
le  făcea  mai  uşor  de  rostit.  Degetele  lui  Jon  se  strânseră  în  jurul 
pergamentului.  Aş  vrea  ca  degetele  mele  să  poată  strivi  gâtul  lui  Ramsay 
Bolton  la  fel  de  uşor. 

-  Va  fi  vreun  răspuns?  întrebă  Clydas,  dregându-şi  glasul. 
Jon  clătină  din  cap  şi  se  îndepărtă. 

Până  la  căderea  nopţii,  vânătăile  pe  care  i  le  provocase  Rattleshirt 
deveniseră  purpurii. 

-  Se  vor  îngălbeni  înainte  să  pălească,  îi  spuse  el  corbului  lui 
Mormont.  O  să  arăt  la  fel  de  gălbejit  ca  Lordul  Oaselor. 

-  Oase,  îl  aprobă  pasărea.  Oase,  oase. 

Auzea  murmurul  îndepărtat  al  unor  glasuri  de  afară,  dar  sunetul 
era  prea  slab  ca  să  poată  desluşi  vorbele.  Par  la  mii  de  kilometri 
depărtare.  Erau  Lady  Melisandre  şi  adepţii  ei,  la  focul  lor  de  noapte. 
In  fiecare  seară,  la  apusul  soarelui,  femeia  roşie  îşi  conducea  acoliţii  în 
rugăciunea  lor  de  la  asfinţit,  cerându-i  zeului  ei  roşu  să  le  călăuzească 
drumul  prin  întuneric.  Căci  noaptea  e  neagră  şi  plină  de  spaime.  Cu 
Stannis  şi  cei  mai  mulţi  dintre  oamenii  reginei  plecaţi,  turma  ei  era 
mult  împuţinată:  vreo  cincizeci  de  oameni  liberi  din  Oraşul  Cârtiţei, 
o  mâna  de  străjeri  pe  care  i-i  lăsase  regele,  poate  o  duzină  de  fraţi  în 
negru,  care  îl  adoptaseră  pe  zeul  roşu. 

Jon  se  simţea  înţepenit  ca  un  om  de  şaizeci  de  ani.  Vise  întunecate, 
gândi  el,  şi  vinovăţie.  Gândurile  i  se  întorceau  întruna  la  Arya.  N-am 
cum  s-o  ajut.  Mi-am  lăsat  familia  deoparte  atunci  când  am  rostit  jură- 
mântul. Dacă  unul  dintre  oamenii  mei  mi-ar  spune  că  sora  lui  e  în  pri- 
mejdie, i-aş  răspunde  că  nu  e  treaba  lui.  Odată  ce  rosteai  jurământul, 
sângele  tău  devenea  negru.  Negru  ca  inima  unui  bastard.  Ii  ceruse 
cândva  lui  Mikken  să-i  facă  Aryei  o  sabie,  o  sabie  de  asasin,  de  dimen- 
siuni mai  mici,  pe  potriva  mâinii  ei.  Acul.  Se  întrebă  dacă  o  mai  avea. 

Inţeapă-i  cu  vârful  ascuţit,  îi  spusese,  dar  dacă  Arya  încerca  să-1  înţepe 
pe  Bastard,  ar  putea  plăti  cu  viaţa. 

-  Snow,  murmură  corbul  Lordului  Mormont.  Snow,  snow. 
Dintr-odată,  nu  mai  putea  răbda  nicio  clipă  în  plus. 

Il  găsi  pe  Nălucă  la  uşă,  rozând  un  os  de  bou,  ca  să  ajungă  la  măduvă. 

-  Când  te-ai  întors?  Lupul  străvechi  se  ridică  în  picioare, 
abandonându-şi  prada  şi  păşind  tiptil  pe  urmele  lui  Jon. 

Mully  şi  Kegs  stăteau  în  spatele  uşilor,  sprijiniţi  în  suliţe. 

-  E  un  frig  crâncen  afară,  stăpâne,  îl  preveni  Mully,  prin  barba  lui 
portocalie  şi  încâlcită.  Zăboveşti  mult? 

-  Nu.  Am  nevoie  doar  de  o  gură  de  aer. 

Jon  păşi  afară,  în  noapte.  Cerul  era  plin  de  stele  şi  vântul  sufla  în 
rafale  de-a  lungul  Zidului.  Până  şi  luna  părea  rece.  Toată  faţa  i  se  făcu 
piele  de  găină.  Apoi  îl  izbi  prima  pală  de  vânt,  tăind  prin  straturile  de 
lână  şi  piele  şi  făcându-i  dinţii  să  clănţăne.  Traversă  curtea  cu  paşi 
mari,  sub  muşcătura  vântului.  Mantia  îi  flutura  cu  zgomot  de  pe 
umeri.  Nălucă  îl  urmă.  Unde  mă  duc?  Ce  fac?  Castelul  Negru  era  tăcut 
şi  neclintit,  cu  sălile  şi  turnurile  cufundate  în  beznă.  Reşedinţa  mea, 
cugetă  Jon.  Castelul  meu,  casa  mea,  comanda  mea.  O  ruină. 

In  umbra  Zidului,  lupul  străvechi  se  frecă  de  degetele  lui.  Preţ  de-o 
clipă,  noaptea  se  umplu  de  sute  de  mirosuri  şi  Jon  Snow  auzi  cum  crusta 
unui  petic  de  zăpadă  veche  se  sfarmă  cu  un  pârâit.  In  spatele  lui  era  cineva, 
îşi  dădu  seama  dintr-odată.  Cineva  cu  un  miros  cald  ca  o  zi  de  vară. 

Când  se  întoarse,  o  văzu  pe  Ygritte. 

Stătea  sub  pietrele  înnegrite  ale  Turnului  Lordului  Comandant, 
înveşmântată  în  beznă  şi  în  amintiri.  Lumina  lunii  îi  strălucea  în  păr. 
Părul  ei  roşu,  sărutat  de  foc.  Când  o  văzu,  inima  lui  Jon  tresări. 

-  Ygritte,  spuse  el. 

-  Lord  Snow. 

Glasul  era  al  preotesei  roşii.  Şocul  îl  făcu  să  se  retragă  din  faţa  ei. 

-  Lady  Melisandre,  spuse  el,  făcând  un  pas  înapoi.  Te-am  confundat 
cu  altcineva. 

Noaptea  toate  veşmintele  sunt  cenuşii.  Şi,  totuşi,  dintr-odată,  ale  ei 
erau  roşii.  Nu  înţelegea  cum  ar  fi  putut  s-o  ia  drept  Ygritte.  Era  mai 
înaltă,  mai  slabă,  mai  bătrână,  deşi  lumina  lunii  îi  ştergea  anii  de  pe 
chip.  Din  nări  şi  din  mâinile  ei  palide,  goale  în  noapte,  i  se  înălţau  aburi. 

-  O  să-ţi  îngheţe  degetele,  o  preveni  Jon. 

-  Dacă  asta  e  voinţa  lui  R'hllor.  Puterile  nopţii  nu-1  pot  atinge  pe 
cel  a  cărui  inimă  s-a  scăldat  în  focul  sfânt  al  zeului. 

-  Inima  ta  nu  mă  preocupă.  Doar  mâinile. 

-  Inima  e  tot  ce  contează.  Nu  dispera,  Lord  Snow.  Disperarea  este 
o  armă  a  duşmanului,  al  cărui  nume  nu-1  pot  rosti.  Sora  ta  nu  e 
pierdută  pentru  tine. 

-  N-am  nicio  soră. 

Cuvintele  erau  cuţite.  Ceştii  tu  despre  inima  mea,  preoteaso?  Ceştii 
tu  despre  sora  mea? 

Melisandre  părea  amuzată. 

-  Cum  o  cheamă  pe  surioara  pe  care  n-o  ai? 

-  Arya.  Glasul  lui  Jon  era  răguşit.  Sora  mea  vitregă,  de  fapt... 

-  ...căci  tu  eşti  bastard.  N-am  uitat.  Ţi-am  văzut  sora  în  focurile  mele, 
fugind  de  o  căsătorie  la  care  a  fost  obligată.  Venind  aici,  la  tine.  O  fată 
în  veşminte  cenuşii,  pe  un  cal  care  trage  să  moară.  Am  văzut,  limpede 
ca  lumina  zilei.  Nu  s-a  întâmplat  încă,  dar  se  va  întâmpla.  Melisandre  se 
uită  atent  la  Nălucă:  Pot  să-ţi  ating...  lupul? 

Gândul  îl  nelinişti  pe  Jon. 

-  Mai  bine  nu. 

-  N-o  să-mi  facă  niciun  rău.  Nălucă  îi  zici,  nu-i  aşa? 

-  Da,  dar... 

-  Nălucă.  Melisandre  transformă  cuvântul  într-un  cântec. 
Lupul  străvechi  se  apropie  tiptil  de  ea.  Prudent,  îi  dădu  ocol  cu 

paşi  mari,  adulmecând.  Când  ea  întinse  mâna,  animalul  i-o  mirosi, 
apoi  îşi  lipi  botul  de  degetele  ei. 
Jon  răsuflă,  stârnind  un  abur  alb. 

-  Nu  e  întotdeauna  aşa  de... 

-  ...cald?  Căldura  atrage  căldura,  Jon  Snow. 

Ochii  Melisandrei  erau  două  stele  roşii,  strălucind  în  întuneric. 
La  gâtul  ei,  rubinul  licări,  un  al  treilea  ochi,  mai  strălucitor  decât 
ceilalţi.  Jon  văzuse  ochii  lui  Nălucă  lucind  în  acelaşi  fel,  în  lumina 
potrivită. 

-  Nălucă!  strigă  el.  La  mine!  Lupul  străvechi  îl  privi  ca  pe  un  străin. 
Jon  se  încruntă,  nevenindu-i  să  creadă.  E...  ciudat.  .  < 

-  Crezi?  Melisandre  îngenunche  şi  scarpină  lupul  după  ureche. 
Zidul  tău  e  un  loc  ciudat,  dar  acolo  există  putere,  dacă  vrei  s-o  folo- 
seşti. Putere  în  tine  şi  în  acest  animal.  Tu  i  te  opui  şi  aici  e  greşeala  ta. 
Imbrăţişeaz-o.  Foloseşte-o. 

Nu  sunt  lup,  gândi  el. 

-  Şi  cum  aş  putea  face  asta? 

-  Pot  să-ţi  arăt.  Melisandre  îşi  coborî  un  braţ  subţire  peste  Nălucă 
şi  lupul  străvechi  îi  linse  faţa.  Stăpânul  Luminii,  în  înţelepciunea  lui, 
ne-a  făcut  bărbat  şi  femeie,  două  părţi  ale  unui  întreg.  In  uniunea 
dintre  noi  stă  puterea.  Putere  ca  să  aducem  viaţă.  Putere  ca  să  facem 
lumină.  Putere  ca  să  lăsăm  umbre. 

-  Umbre.  Cuvântul  părea  mai  întunecat  când  îl  rosti. 

-  Fiecare  om  care  păşeşte  pe  pământ  lasă  o  umbră  în  lume.  Unek 
sunt  slabe  şi  firave,  altele  lungi  şi  întunecate.  Ar  trebui  să  priveşti  în 
spatele  tău,  Lord  Snow.  Luna  te-a  sărutat  şi  ţi-a  gravat  umbra  pe 
gheaţă,  înaltă  de  şapte  metri. 

Jon  aruncă  o  privire  peste  umăr.  Umbra  era  acolo,  întocmai  cum 
spusese  ea,  profilată  pe  Zid,  în  lumina  lunii.  O  fată  în  veşminte  cenuşii, 
pe  un  cal  ce  trage  să  moară,  gândi  el.  Vine  aici,  la  tine.  Arya.  Se  întoarse 
din  nou  spre  preoteasa  roşie.  îi  simţea  căldura.  A  re  putere.  Gândul  veni 
nechemat,  înhăţându-1  cu  dinţi  de  fier,  dar  aceasta  nu  era  o  femeie  căruia 
voia  să-i  fie  dator,  nici  măcar  pentru  surioara  lui. 

-  Dalia  mi-a  zis  odată  ceva.  Sora  lui  Val,  soţia  lui  Mance  Rayder. 
Mi-a  spus  că  vrăjitoria  e  o  sabie  fără  mâner.  N-ai  cum  s-o  apuci  fără 
să  te  tai. 

-  O  femeie  înţeleaptă.  Melisandre  se  ridică,  şi  veşmintele-i  roşii 
fluturară  în  vânt.  Dar  o  sabie  fără  mâner  rămâne  tot  o  sabie  şi  e  un 
lucru  pe  care  e  bine  să-1  ai  când  eşti  înconjurat  de  duşmani.  Acum 
ascultă-mă,  Jon  Snow.  Nouă  ciori  au  zburat  în  pădurea  albă,  să-ţi 
găsească  duşmanii.  Trei  dintre  ei  sunt  morţi.  N-au  murit  încă,  dar 
moartea  e  acolo  şi  îi  aşteaptă,  iar  ei  se  îndreaptă  spre  ea.  I-ai  trimis  ca 
să  fie  ochii  tăi  în  întuneric,  dar  ei  vor  fi  orbi  când  se  vor  întoarce  la 
tine.  Le-am  văzut  feţele  palide,  moarte,  în  flăcările  mele.  Orbite  goale 
din  care  curg  lacrimi  de  sânge.  Melisandre  îşi  dădu  părul  roşu  pe  spate 
şi  ochii  ei  roşii  străluciră.  Nu  mă  crezi.  Dar  o  vei  face.  Pentru  asta, 
preţul  va  fi  trei  vieţi.  Un  preţ  mic  pentru  înţelepciune,  ar  putea  spune 
unii...  dar  nu  unul  pe  care  trebuia  să-1  plăteşti.  Să-ţi  aminteşti  asta  când 
vei  privi  feţele  descompuse  ale  morţilor  tăi.  Şi  când  va  veni  ziua  aceea, 
acceptă  mâna  mea.  Aburul  se  ridica  din  carnea  ei  albă  şi,  preţ  de  o 
clipă,  nişte  flăcări  palide,  vrăjitoreşti,  îi  dansară  parcă  în  jurul  degetelor. 
Acceptă  mâna  mea,  repetă  ea,  şi  lasă-mă  să-ţi  salvez  sora. 


DAVOS 


Chiar  şi  în  întunecimea  Vizuinii  Lupilor,  Davos  Seaworth  putea 
simţi  că  ceva  era  neobişnuit  în  dimineaţa  aceea. 

Se  trezi  în  sunet  de  glasuri  şi  se  furişă  spre  uşa  celulei,  dar  lemnul 
era  prea  gros  şi  nu  putea  distinge  cuvintele.  Dimineaţa  sosise,  dar  nu 
şi  terciul  pe  care  i-1  aducea  Garth  zi  de  zi,  la  micul  dejun.  Asta  îl 
nelinişti.  Toate  zilele  erau  aproape  la  fel  în  Vizuina  Lupilor  şi  orice 
schimbare  era  de  obicei  înspre  rău.  Aceasta  ar  putea  fi  ziua  morţii  mele. 
Poate  că  Garth  stă  chiar  acum  cu  o  bucată  de  gresie  în  mână,  ascuţind 
tăişul  lui  Lady  Lu. 

Cavalerul  ceapă  nu  uitase  ultimele  cuvinte  pe  care  le  auzise  de  la 
Wyman  Manderly:  Du  fiinţa  asta  în  Vizuina  Lupilor  şi  taie-i  capul  şi 
mâinile,  poruncise  grăsanul.  N-am  să  pot  lua  nicio  înghiţitură  până 
când  nu  văd  capul  acestui  contrabandist  într-o  ţeapă,  cu  o  ceapă  vârâtă 
între  dinţii  lui  mincinoşi.  In  fiecare  seară,  Davos  adormea  cu  vorbele 
lui  în  minte  şi  în  fiecare  dimineaţă  se  trezea  cu  ele.  Şi,  dacă  le  uita 
cumva,  Garth  era  întotdeauna  încântat  să  i  le  amintească.  Mortul  era 
numele  pe  care-1  folosea  pentru  Davos.  Când  venea  dimineaţa,  spunea 
de  fiecare  dată: 

-  Ţine,  terci  pentru  mort. 

Iar  seara  zicea: 

-  Stinge  lumânarea,  mortule. 

O  dată,  Garth  şi-a  adus  doamnele,  să  i  le  prezinte  mortului. 

-  Târfa  nu  arată  grozav,  a  spus  el,  mângâind  un  drug  de  fier  negru, 
dar,  dacă  o  încing  bine  şi-o  las  să-ţi  atingă  mădularul,  o  să  plângi  după 
maică-ta.  Iar  aceasta  este  Lady  Lu.  Cu  ea  o  să-ţi  tăiem  capul  şi  mâinile, 
când  o  să  poruncească  Lordul  Wyman. 

Davos  nu  mai  văzuse  niciodată  o  secure  mai  mare  decât  Lady  Lu, 
niciuna  cu  o  lamă  mai  ascuţită.  Garth  o  ascuţea  cât  era  ziua  de  lungă, 
susţineau  ceilalţi  temniceri.  N-am  să  cer  îndurare,  hotărî  Davos.  Avea 
să  meargă  la  moarte  ca  un  cavaler,  zicând  doar  să  i  se  taie  capul 
înaintea  mâinilor.  Spera  că  nici  măcar  Garth  n-ar  fi  atât  de  crud  ca 
să-i  refuze  asta. 

Sunetele  care  veneau  prin  uşă  era  slabe  şi  înăbuşite.  Davos  se  ridică 
şi  măsură  încăperea  cu  pasul.  Era  mare  pentru  o  celulă  şi  neobişnuit  de 
confortabilă.  Bănuia  că  fusese  cândva  dormitorul  vreunul  lord  mărunt. 
Era  de  două  ori  mai  spaţioasă  decât  cabina  lui  de  căpitan  de  pe  Betha 
Neagră  şi  chiar  mai  încăpătoare  decât  cabina  lui  Salladhor  Saan  pe 
Valyriana.  Deşi  singura  fereastră  fusese  zidită  în  anii  precedenţi,  pe  un 
perete  trona  un  şemineu  destul  de  mare  pentru  un  cazan,  iar  într-un 
cotlon  exista  o  privată  adevărată.  Podeaua  era  făcută  din  scânduri 
deformate,  pline  de  aşchii,  iar  priciul  de  dormit  mirosea  a  mucegai, 
dar  asemenea  neajunsuri  erau  mărunte  faţă  de  aşteptările  lui  Davos. 

Mâncarea  fusese  şi  ea  o  surpriză.  In  loc  de  fiertură  de  ovăz,  pâine 
uscată  şi  carne  putredă,  meniul  obişnuit  al  închisorilor,  temnicerii  îi  adu- 
ceau peşte  proaspăt,  pâine  caldă  din  cuptor,  carne  de  oaie  cu  mirodenii, 
napi,  morcovi,  până  şi  crabi.  Garth  nu  era  deloc  încântat  de  asta. 

-  Morţii  n-ar  trebui  să  mănânce  mai  bine  decât  viii,  se  plânsese  el, 
nu  o  dată. 

Davos  avea  blănuri  care  să-i  ţină  de  cald  noaptea,  lemne  să  facă  focul, 
haine  curate,  o  lumânare  de  seu.  Când  a  cerut  hârtie,  toc  şi  cerneală, 
Therry  i  le-a  adus  în  ziua  următoare.  Când  a  solicitat  o  carte,  ca  să  poată 
să-şi  exerseze  cititul,  Therry  a  apărut  cu  Steaua  în  şapte  colţuri. 


516 


GEORGE  R.R.  MARTIN 


Dar,  în  ciuda  tuturor  acestor  avantaje,  o  celulă  rămânea  o  celulă. 
Zidurile  erau  din  piatră  tare,  atât  de  groase  că  niciun  sunet  nu  răzbătea 
din  lumea  de  afară.  Uşa  era  din  stejar  şi  fier  şi  temnicerii  lui  o  ţineau 
zăvorâtă.  Patru  seturi  de  lanţuri  grele  de  fier  atârnau  din  tavan,  în 
aşteptarea  zilei  în  care  Lordul  Manderly  va  hotărî  să-1  lege  şi  să-1  dea 
pe  mâna  Târfei.  Astăzi  ar  putea  fi  ziua  aceea.  Data  viitoare  când  Garth 
o  să  deschidă  uşa,  nu  va  fi  ca  să-mi  aducă  terci. 

Maţele  îi  chiorăiau,  un  semn  sigur  că  dimineaţa  trecea,  şi  deocamdată 
nici  urmă  de  mâncare.  Partea  cea  mai  rea  nu  e  să  mori,  ci  faptul  că  nu  ştii 
când  şi  cum.  Mai  văzuse  câteva  temniţe  şi  carcere  pe  dinăuntru,  pe  când 
era  contrabandist,  dar  pe  acelea  le  împărţise  cu  alţi  prizonieri,  aşa  că 
aveai  mereu  cu  cine  să  vorbeşti,  cui  să-i  împărtăşeşti  temerile  şi 
speranţele.  Aici  nu.  In  afară  de  temnicerii  lui,  Davos  Seaworth  nu  avea 
decât  Vizuina  Lupilor. 

Ştia  că  jos,  în  beciurile  castelului,  erau  carcere  adevărate:  celule 
uitate  de  lume  şi  camere  de  tortură  şi  puţuri  umede  unde  şobolani 
uriaşi  zgâriau  în  întuneric.  Temnicerii  lui  susţineau  că  în  prezent  erau 
toate  libere. 

-  Nu  suntem  aici  decât  noi,  Ceapă,  îi  spusese  Ser  Bartimus. 

Bartimus  era  temnicerul-şef,  un  cavaler  cadaveric,  cu  un  singur 
picior,  o  faţă  brăzdată  de  cicatrice  şi  orb  de-un  ochi.  Când  Ser  Bartimus 
era  cherchelit  (şi  era  cherchelit  aproape  în  fiecare  zi),  îi  plăcea  să  se 
laude  cum  îi  salvase  viaţa  Lordului  Wyman  în  Bătălia  de  pe  Trident. 
Vizuina  Lupilor  îi  era  recompensa. 

Ceilalţi  dintre  „noi"  erau  un  bucătar  pe  care  Davos  nu-1  vedea 
niciodată,  şase  gardieni  în  clădirile  de  la  parter,  două  spălătorese  şi  doi 
temniceri  care  se  ocupau  de  prizonier.  Therry  era  cel  tânăr,  un  băiat 
de  paisprezece  ani,  fiul  uneia  dintre  spălătorese.  Cel  bătrân  era  Garth, 
uriaş  şi  chel  şi  taciturn,  care  purta  aceeaşi  tunică  soioasă  de  piele  în 
fiecare  zi  şi  care  părea  mereu  încruntat. 

Anii  de  contrabandist  îl  învăţaseră  pe  Davos  să  simtă  când  cineva 
nu  era  demn  de  încredere,  iar  Garth  era  un  asemenea  om.  Cavalerul 

ceapă  avea  grijă  ce  spunea  în  prezenţa  lui.  Cu  Therry  şi  Ser  Bartimus 
era  mai  puţin  reticent.  Le  mulţumea  pentru  mâncare,  îi  încuraja  să 
vorbească  despre  speranţele  şi  poveştile  lor,  le  răspundea  politicos  la 
întrebări  şi  nu  forţa  niciodată  nota  cu  propriile  curiozităţi.  Când  cerea 
ceva,  erau  lucruri  mărunte:  un  lighean  cu  apă  şi  o  bucată  de  săpun,  o 
carte  de  citit,  alte  lumânări.  Cele  mai  multe  asemenea  favoruri  îi  erau 
acordate  şi  Davos  era  recunoscător,  aşa  cum  se  cuvine. 

Nimeni  nu  vorbea  despre  Lordul  Manderly,  despre  Regele  Stannis 
ori  despre  Freyi,  dar  discutau  alte  lucruri.  Therry  voia  să  plece  la 
război  când  avea  să  împlinească  vârsta  potrivită,  să  participe  la  bătălii 
şi  să  devină  cavaler.  Şi  îi  plăcea  să  se  plângă  de  mama  lui.  Se  culca, 
după  mărturisirile  băiatului,  cu  doi  dintre  gardieni.  Erau  în  ture 
diferite  şi  nu  ştiau  unul  de  celălalt,  dar,  într-o  zi,  unul  sau  altul  urma 
să-şi  dea  seama  şi  atunci  avea  să  se  lase  cu  vărsare  de  sânge.  In  unele 
nopţi,  Therry  chiar  aducea  o  ploscă  de  vin  în  celulă  şi-1  întreba  pe 
Davos  despre  viaţa  de  contrabandist,  în  timp  ce  beau  amândoi. 

Pe  Ser  Bartimus  nu-1  interesa  lumea  de  afară  şi  absolut  nimic  din  ce 
se  întâmplase  de  când  îşi  pierduse  piciorul,  sub  lovitura  unui  cal  fără 
călăreţ  şi  sub  ferăstrăul  unui  maester.  Dar  ajunsese  să  îndrăgească 
Vizuina  Lupilor  şi  nimic  nu-i  plăcea  mai  mult  decât  să  vorbească  despre 
îndelungata  şi  sângeroasa  ei  istorie.  Vizuina  era  mult  mai  veche  decât 
Portul  Alb,  i-a  spus  lui  Davos  cavalerul.  O  construise  Regele  Jon  Stark, 
ca  să  apere  gura  Cuţitului  Alb  împotriva  atacurilor  dinspre  mare.  Mulţi 
dintre  fiii  mai  mici  ai  Regelui  Nordului  îşi  stabiliseră  reşedinţa  acolo, 
mulţi  fraţi,  mulţi  unchi,  mulţi  veri.  Unii  au  lăsat  castelul  moştenire 
propriilor  fii  şi  nepoţi  şi  astfel  au  apărut  ramuri  ale  Casei  Stark.  Casa 
Greystark  fusese  cea  mai  longevivă,  stăpânind  peste  Vizuina  Lupilor 
timp  de  cinci  secole,  până  când  a  avut  îndrăzneala  să  se  alăture  Dread- 
fortului  în  rebeliunea  împotriva  Casei  Stark  de  Winterfell. 

După  căderea  lor,  castelul  trecuse  prin  multe  alte  mâini.  Casei  Flint 
îi  aparţinuse  vreme  de  un  secol,  Casei  Locke  -  aproape  două.  Casele 
Slate,  Long,  Hoit  şi  Ashwood  stăpâniseră  şi  ele  acolo,  împuternicite  de 

Winterfell  să  păzească  râul.  O  dată,  corbii  de  pe  Trei  Surori  au  ocupat 
castelul,  făcând  din  el  capul  lor  de  pod  în  Nord.  In  timpul  războaielor 
dintre  Winterfell  şi  Vale,  a  fost  asediat  de  Osgood  Arryn,  Bătrânul 
Şoim,  şi  ars  de  fiul  său,  cel  rămas  în  amintire  drept  Gheara.  Când 
bătrânul  Rege  Edrick  Stark  devenise  prea  neputincios  ca  să-şi  apere 
regatul,  Vizuina  Lupilor  a  fost  capturată  de  proprietarii  de  sclavi  de  pe 
Treptele  de  Piatră.  îşi  însemnau  prizonierii  cu  fierul  înroşit  şi  îi 
supuneau  cu  biciul  înainte  de  a-i  trimite  peste  mare,  şi  martore  le-au 
fost  aceleaşi  ziduri  de  piatră. 

-  Apoi  a  venit  o  iarnă  lungă  şi  aspră,  povestea  Ser  Bartimus.  Cuţitul 
Alb  era  bocnă  şi  până  şi  estuarul  începea  să  îngheţe.  Vânturile  au  venit 
vuind  dinspre  nord  şi  stăpânii  de  sclavi  s-au  retras  între  ziduri,  să  se 
cuibărească  în  jurul  focurilor,  dar  în  timp  ce  ei  se  încălzeau,  un  alt  rege 
a  năvălit  asupra  lor.  Brandon  Stark  a  fost  acesta,  strănepotul  lui  Edrick 
Barbă  de  Nea,  cel  căruia  oamenii  îi  spuneau  Ochi  de  Gheaţă.  A 
recucerit  Vizuina  Lupilor,  a  dezbrăcat  stăpânii  de  sclavi  până  la  piele 
şi  i-a  dat  pe  mâna  robilor  pe  care  i-a  găsit  în  carcere.  Se  spune  că  le-au 
atârnat  maţele  de  crengile  copacului  inimii,  ca  ofrandă  adusă  zeilor. 
Vechii  zei,  nu  cei  noi,  din  Sud.  Cei  Şapte  ai  voştri  nu  cunosc  iarna,  şi 
iarna  nu-i  cunoaşte  pe  ei. 

Davos  nu  putea  să  contrazică  acest  adevăr.  Din  câte  văzuse  k 
Rondul  de  Est  la  Mare,  nu  voia  să  ştie  nici  el  ce-i  iarna. 

-  Care  sunt  zeii  tăi?  1-a  întrebat  pe  cavalerul  olog. 

-  Cei  vechi.  Când  Ser  Bartimus  zâmbea,  arăta  exact  ca  un  craniu.  Eu 
şi  ai  mei  am  fost  aici  înainte  de  Casa  Manderly.  Aproape  sigur,  strămoşii 
mei  au  fost  cei  care-au  legat  maţele  alea  în  copac. 

-  N-am  ştiut  că  oamenii  Nordului  aduc  sacrificii  de  sânge  copa- 
cilor inimii. 

-  O  grămadă  de  lucruri  nu  ştiţi  despre  Nord  voi,  cei  din  Sud,  a  răs- 
puns Ser  Bartimus. 

Şi  nu  se  înşela.  Davos  stătea  lângă  lumânarea  lui  şi  se  uita  la  scrisorile 
pe  care  le  mâzgălise,  cuvânt  după  cuvânt,  în  timpul  zilelor  sale  de 

detenţie.  Am  fost  mai  bun  contrabandist  decât  cavaler,  mai  bun  cavaler 
decât  Mână  a  Regelui,  mai  bună  Mână  a  Regelui  decât  soţ.  Regret,  Marya. 
T&am  iubit.  Te  rog  iartă  relele  pe  care  ţi  le-am  făcut  Dacă  Stannis  pierde 
acest  război,  pământurile  noastre  vor  fi  pierdute  şi  ele.  Du  băieţii  dincolo  de 
marea  îngustă,  la  Braavos  şi  învaţă-i  să-mi  poarte  gânduri  bune,  dacă 
voieşti.  Dacă  Regele  Stannis  va  câştiga  Tronul  de  Fier,  Casa  Seaworth  va 
supravieţui  şi  Devan  va  rămâne  la  curte.  Te  va  ajuta  sâ-i  plasezi  pe  ceilalţi 
băieţi  pe  lângă  lorzi  nobili,  unde  pot  sluji  ca  paji,  scutieri  şi  pot  să  do- 
bândească titlul  de  cavaleri.  Era  cel  mai  bun  sfat  pe  care-1  avea  pentru  ea, 
deşi  ar  fi  vrut  să  sune  mai  înţelept. 

Le  scrisese,  de  asemenea,  fiecăruia  dintre  fiii  pe  care-i  mai  avea,  ca 
să-i  ajute  să-şi  aducă  aminte  că  tatăl  lor  le  cumpărase  un  nume  cu  preţul 
degetelor.  Mesajele  lui  către  Steffon  şi  micul  Stannis  erau  scurte, 
oficiale  şi  stângace,  la  drept  vorbind,  dar  nu-i  cunoştea  atât  de  bine  ca 
pe  băieţii  mai  mari,  cei  care  arseseră  sau  se  înecaseră  pe  Apa  Neagră. 
Lui  Devan  îi  scrisese  mai  mult,  arătându-i  cât  era  de  mândru  să-şi  vadă 
propriul  fiu  ca  scutier  al  regelui  şi  reamintindu-i  că  era  de  datoria  lui, 
ca  fiul  cel  mai  mare,  să-şi  protejeze  nobila  mamă  şi  fraţii  mai  mici. 
Spune-i  înălţimii  Sale  că  mi-am  dat  toată  silinţa,  a  încheiat  el.  îmi  pare 
rău  că  l-am  dezamăgit.  Mi-am  pierdut  norocul  când  mi-am  pierdut  oasele 
degetelor,  în  ziua  în  care  râul  a  luat  foc  la  poalele  Debarcaderului  Regelui. 

Davos  frunzări  încet  scrisorile,  citind-o  pe  fiecare  de  mai  multe  ori, 
întrebându-se  dacă  ar  trebui  să  schimbe  un  cuvânt  ici,  ori  să  adauge 
altul  colo.  Un  om  ar  trebui  să  aibă  mai  multe  de  spus  când  îşi  aşteaptă 
sfârşitul,  gândi  el,  dar  cuvintele  îi  veneau  greu.  M-am  descurcat  binişor, 
încercă  el  să-şi  spună.  M-am  ridicat  din  Fundătura  Puricilor,  devenind 
Mână  a  Regelui,  şi  am  învăţat  să  scriu  şi  să  citesc. 

Era  încă  aplecat  deasupra  scrisorilor  când  auzi  sunetul  unor  chei  de 
fier  zornăind  pe  un  inel.  O  clipă  mai  târziu,  uşa  celulei  se  dădu  în  lături. 

Omul  care  trecu  pragul  nu  era  unul  dintre  temnicerii  lui.  Era 
înalt  şi  tras  la  faţă,  cu  riduri  adânci  şi  o  claie  de  păr  gri-castaniu.  La 
şold  îi  atârna  o  sabie  lungă,  iar  mantia  lui  de  un  stacojiu  intens  era 

prinsă  pe  umăr  cu  o  broşă  grea  de  argint,  în  forma  unui  pumn  înmă- 
nuşat  în  zale. 

-  Lord  Seaworth,  zise  el,  n-avem  mult  timp.  Urmează-mă,  te  rog. 
Davos  îl  privi  neîncrezător  pe  străin.  Cuvântul  „te  rog"  îl  nedumerea. 

Oamenii  pe  cale  să-şi  piardă  capul  şi  mâinile  nu  erau  prea  des  trataţi  cu 
asemenea  politeţuri. 

-  Cine  eşti? 

-  Robert  Glover,  cu  voia  ta,  lordul  meu. 

-  Glover.  Reşedinţa  ta  a  fost  Deepwood  Motte. 

-  Reşedinţa  fratelui  meu  Galbart.  A  fost  şi  este,  mulţumită  Regelui 
Stannis.  A  luat  Deepwood  Motte  înapoi  de  la  târfa  de  fier  care  a  furat-o 
şi  se  oferă  să-1  restituie  proprietarilor  de  drept.  Multe  s-au  întâmplat  cât 
timp  ai  fost  închis  între  aceste  ziduri,  Lord  Davos.  Moat  Cailin  a  căzut 
şi  Roose  Bolton  s-a  întors  în  nord,  cu  mezina  lui  Ned  Stark.  O  oaste 
de  Freyi  a  venit  cu  el.  Bolton  a  trimis  corbi,  chemându-i  pe  toţi  lorzii 
Nordului  la  Barrowton.  Cere  omagii  şi  ostatici...  şi  martori  la  căsătoria 
Aryei  Stark  cu  bastardul  său,  Ramsay  Snow,  uniune  prin  care  Boltonii 
au  de  gând  să  revendice  Winterfellul.  Acum,  vii  cu  mine  sau  nu? 

-  Am  de  ales,  lordul  meu?  Să  vin  sau  să  rămân  cu  Garth  şi  cu 
Lady  Lu? 

-  Cine  e  Lady  Lu?  Una  dintre  spălătorese?  Glover  începea  să-şi 
piardă  răbdarea.  Totul  ţi  se  va  explica  dacă  mă  urmezi. 

Davos  se  ridică  în  picioare. 

-  Dacă  voi  muri,  te  implor,  lordul  meu,  să  ai  grijă  ca  scrisorile  mele 
să  fie  transmise. 

-  Ai  cuvântul  meu...  deşi,  dacă  mori,  nu  va  fi  de  mâna  Gloverilor, 
nici  a  Lordului  Wyman.  Repede  acum,  însoţeşte-mă. 

Glover  îl  conduse  de-a  lungul  unui  coridor  întunecos  şi  în  josul 
unui  şir  de  trepte  roase.  Traversară  pădurea  zeilor,  unde  copacul  inimii 
crescuse  atât  de  înalt  şi  încâlcit,  încât  sufoca  toţi  stejarii,  ulmii  şi 
mestecenii,  înălţându-şi  crengile  albe  prin  zidurile  şi  ferestrele  care 
dădeau  înspre  el.  Rădăcinile  copacului  erau  cât  talia  unui  om,  trunchiul 

atât  de  gros,  încât  faţa  sculptată  în  el  părea  grasă  şi  furioasă.  La  baza 
copacului  inimii,  Glover  deschise  o  poartă  de  fier  şi  se  opri  să  aprindă 
o  torţă.  Când  flacăra  străluci  roşie  şi  fierbinte,  îl  conduse  pe  Davos  în 
jos,  pe  alte  trepte,  într-o  pivniţă  cu  tavanul  boltit  unde  zidurile  ce 
picurau  de  apă  erau  acoperite  cu  o  crustă  albă  de  sare,  iar  apa  de  mare 
băltea  sub  picioarele  lor.  Trecură  prin  mai  multe  beciuri  şi  şiruri  de 
celule  mici,  umede  şi  urât  mirositoare,  foarte  diferite  de  încăperea  în 
care  fusese  Davos  închis.  Apoi  întâlniră  un  zid  orb  de  piatră  care  se 
răsuci  când  Glover  îl  împinse.  Dincolo  de  el  se  aflau  un  tunel  îngust  şi 
alte  trepte.  Acestea  duceau  în  sus. 

-  Unde  suntem?  întrebă  Davos,  în  timp  ce  urcau.  Cuvintele  sale 
răsunară  în  beznă  cu  un  vag  ecou. 

-  Treptele  de  sub  trepte.  Culoarul  trece  pe  sub  Scara  Castelului 
spre  Noul  Castel.  Un  pasaj  secret.  N-ar  fi  bine  să  fii  văzut,  lordul  meu. 
Se  presupune  că  eşti  mort. 

Terci  pentru  mort.  Cavalerul  Ceapă  continuă  să  urce. 

Ieşiră  printr-un  alt  perete,  dar  acesta  era  din  scânduri  şi  mortar  în 
capătul  celălalt.  încăperea  de  dincolo  era  plăcută  şi  caldă,  cu  mobilier 
confortabil,  covoare  myrishene  şi  lumânări  din  ceară  de  albine  aprinse 
pe  masă.  Davos  auzea  de  undeva  de  aproape  sunet  de  fluiere  şi  scripci. 
Pe  perete  atârna  o  piele  de  oaie  pe  care  era  pictată  harta  Nordului,  în 
culori  spălăcite.  Mai  jos  de  hartă  şedea  Wyman  Manderly,  colosalul 
lord  al  Portului  Alb. 

-  Ia  loc,  te  rog.  Lordul  Manderly  purta  veşminte  bogate.  Tunica 
lui  de  catifea  era  verde-albăstrie,  brodată  cu  fir  de  argint  la  tiv,  la 
mâneci  şi  la  guler.  Purta  o  mantie  de  hermină,  prinsă  pe  umăr  cu  un 
trident  de  aur.  Ţi-e  foame? 

-  Nu,  lordul  meu.  Temnicerii  mei  m-au  hrănit  bine. 

-  Este  şi  vin,  dacă  ţi-e  sete. 

-  Am  să  negociez  cu  tine,  lordul  meu.  Regele  meu  asta  mi-a  poruncit. 
Nu  trebuie  să  beau  cu  tine. 

Lordul  Wyman  oftă. 

-  Te-am  tratat  cât  se  poate  de  ruşinos,  ştiu.  Am  avut  motivele  mele, 
dar...  te  rog,  aşază-te  şi  bea.  Te  implor.  Bea  în  cinstea  întoarcerii  fiului 
meu,  viu  şi  nevătămat.  Wylis,  fiul  meu  cel  mare  şi  moştenitorul  meu. 
E  acasă.  Ceea  ce  auzi  e  ospăţul  de  bun  venit.  In  Curtea  Tritonului 
oamenii  mănâncă  plăcintă  cu  mreană  şi  carne  de  vânat  cu  castane 
coapte.  Wynafryd  dansează  cu  Freyiul  cu  care  o  să  se  mărite.  Ceilalţi 
Freyi  înalţă  cupele  de  vin  pentru  prietenia  noastră.  Dincolo  de  sunetul 
muzicii,  Davos  auzea  murmur  de  glasuri,  zgomot  de  cupe  şi  talere.  Nu 
zise  nimic.  Tocmai  am  venit  de  la  masa  de  onoare,  continuă  Lordul 
Wyman.  Am  mâncat  prea  mult,  ca  de  obicei,  şi  tot  Portul  Alb  ştie  că 
sunt  rău  de  maţe.  Să  sperăm  că  prietenii  mei,  Freyii,  nu  se  vor  întreba 
de  ce  zăbovesc  la  privată,  să  sperăm.  îşi  întoarse  cupa  cu  susul  în  jos. 
Uite.  Tu  vei  bea  şi  eu  nu.  Şezi.  Timpul  ne  presează  şi  sunt  multe  de 
spus.  Robert,  vin  pentru  Mână,  fii  bun.  Lord  Davos,  probabil  că  nu 
ştii,  dar  eşti  mort. 

Robert  Glover  umplu  o  cupă  cu  vin  şi  i-o  întinse  lui  Davos.  Acesta 
o  luă,  adulmecă,  bău. 

-  Pot  să  întreb  cum  am  murit? 

-  De  secure.  Capul  şi  mâinile  tale  au  fost  urcate  deasupra  Porţii 
Focilor,  cu  faţa  întoarsă  în  aşa  fel  încât  ochii  tăi  să  privească  peste 
port.  Eşti  putred  de-a  binelea,  de-acum,  deşi  ţi-am  înmuiat  capul  în 
smoală  înainte  să-1  înălţăm  în  ţeapă.  Se  spune  că  ciorile  de  hoit  şi 
păsările  mării  ţi-au  ciugulit  ochii. 

Davos  se  foi  stânjenit.  Era  o  senzaţie  ciudată  să  fii  mort. 

-  Dacă  nu  ţi-e  cu  supărare,  cine  a  murit  în  locul  meu? 

-  Contează?  Ai  o  faţă  obişnuită,  Davos.  Sper  că  nu  te-am  jignit, 
spunând  asta.  Omul  avea  tenul  tău,  nasul  de  aceeaşi  formă,  două 
urechi  care  nu  erau  diferite,  o  barbă  lungă  care  a  putut  fi  tunsă  şi 
ajustată  ca  a  ta.  Poţi  fi  convins  că  l-am  smolit  bine,  iar  ceapa  îndesată 
între  dinţi  i-a  deformat  trăsăturile.  Ser  Bartimus  a  văzut  că  avea 
degetele  de  la  mâna  stângă  scurtate,  ca  ale  tale.  Omul  era  un  criminal, 
dacă  asta  te  consolează.  Poate  că  moartea  lui  a  adus  mai  mult  bine 

decât  tot  ce-a  făcut  el  în  viaţă.  Lordul  meu,  nu  vreau  să-ţi  fac  niciun 
rău.  Ranchiuna  ce  ţi-am  arătat-o  în  Curtea  Tritonului  a  fost  o 
mascaradă,  pusă  în  scenă  ca  să  le  fac  pe  plac  prietenilor  noştri  Frey. 

-  Lordul  meu,  ar  fi  trebuit  să  te  dedici  teatrului,  spuse  Davos.  Tu 
şi  oamenii  tăi  aţi  fost  extrem  de  convingători.  Nora  ta  părea  cea  mai 
dornică  să  mă  vadă  mort,  iar  fata  cea  mică... 

-Wylla.  Lordul  Manderly  zâmbi.  Ai  văzut  ce  curajoasă  a  fost? 
Chiar  şi  când  am  ameninţat-o  că-i  smulg  limba,  mi-a  reamintit  de 
datoria  pe  care  o  are  Portul  Alb  faţă  de  Casa  Stark  de  la  Winterfell,  o 
datorie  care  nu  va  putea  fi  plătită  niciodată.  Wylla  a  vorbit  din  inimă, 
la  fel  şi  Lady  Leona.  Iart-o,  dacă  poţi,  lordul  meu.  E  o  femeie  nesăbuită, 
speriată,  şi  Wylis  e  viaţa  ei.  Nu  orice  bărbat  poate  fi  Prinţul  Aemon 
Cavalerul  Dragon  ori  Symeon  Ochi-de-Stele  şi  nici  fiecare  femeie  nu 
poate  fi  al  fel  de  curajoasă  ca  Wylla  a  mea  şi  sora  ei  Wynafryd...  care 
a  ştiut,  dar  şi-a  jucat  rolul  fără  teamă.  Când  ai  de-a  face  cu  mincinoşi, 
până  şi  cel  mai  cinstit  om  trebuie  să  mintă.  N-am  îndrăznit  să  sfidez 
Debarcaderul  Regelui  cât  timp  ultimul  meu  fiu  în  viaţă  era  prizonier. 
Lordul  Tywin  Lannister  personal  mi-a  scris  să-mi  spună  că-1  are  pe 
Wylis.  Mi-a  zis  că,  dacă-1  vreau  teafăr  înapoi,  trebuie  să  mă  căiesc 
pentru  trădarea  mea,  să-mi  predau  oraşul  şi  să-i  declar  loialitate 
regelui-băiat  de  pe  Tronul  de  Fier...  şi  să  plec  genunchiul  în  faţa  lui 
Roose  Bolton,  al  său  Păzitor  al  Nordului.  Iar  dacă  refuz,  Wylis  va  muri 
ca  un  trădător,  Portul  Alb  va  fi  atacat  şi  prădat  şi  oamenii  mei  vor  avea 
parte  de  aceeaşi  soartă  cu  cei  din  Casa  Reyne  din  Castamere.  Sunt  gras, 
şi  mulţi  cred  că  asta  mă  face  neputincios  şi  ridicol.  Poate  că  Tywin 
Lannister  a  fost  unul  dintre  ei.  I-am  trimis  un  corb,  spunându-i  că  voi 
pleca  genunchiul  şi  voi  deschide  porţile  după  ce  fiul  meu  va  ajunge 
înapoi,  dar  nu  înainte.  Aşa  stăteau  lucrurile  când  Tywin  a  murit.  După 
aceea,  Freyii  au  apărut  cu  oasele  lui  Wendel...  să  facă  pace  şi  s-o 
pecetluiască  printr-un  pact  de  căsătorie,  susţineau  ei.  Dar  n-aveam  de 
gând  să  le  dau  ce  aşteptau  până  când  nu-1  aveam  pe  Wylis,  viu  şi 
nevătămat,  iar  ei  nu  voiau  să  mi-1  dea  pe  Wylis  până  când  nu-mi 

dovedeam  loialitatea.  Sosirea  ta  mi-a  dat  prilejul  s-o  fac.  Acesta  a  fost 
motivul  pentru  impoliteţea  pe  care  ţi-am  arătat-o  în  Curtea  Tritonului 
şi  pentru  capul  şi  mâinile  care  putrezesc  deasupra  Porţii  Focilor. 

-  Ţi-ai  asumat  un  mare  risc,  lordul  meu,  spuse  Davos.  Dacă  Freyii 
ţi-ar  fi  ghicit  vicleşugul... 

-  N-am  riscat  nimic.  Dacă  vreunul  dintre  Frey  s-ar  fi  apucat  să  se 
caţere  pe  poartă  ca  să  se  uite  mai  bine  la  omul  cu  ceapa  în  gură,  aş  fi 
dat  vina  pe  temnicerii  mei  pentru  greşeală  şi  te-aş  fi  scos  la  iveală,  ca 
să-i  împac. 

Davos  simţi  un  fior  pe  şira  spinării. 

-  înţeleg. 

-  Sper.  Ziceai  că  ai  fii  şi  tu.  Trei,  gândi  Davon,  deşi  am  zămislit 
şapte.  Curând  trebuie  să  mă  întorc  la  ospăţ  să  ţin  un  toast  în  cinstea 
prietenilor  mei  Freyi,  continuă  Manderly.  Mă  pândesc,  ser.  Zi  şi 
noapte  ochii  lor  mă  urmăresc,  nasurile  lor  adulmecă  orice  iz  de 
trădare.  I-ai  văzut,  arogantul  Ser  Jared  şi  nepotul  lui  Rhaegar,  viermele 
fudul  care  poartă  nume  de  dragon.  In  spatele  lor  se  află  Symond, 
zornăind  bani.  Omul  ăla  a  cumpărat  şi  a  plătit  mulţi  dintre  servitorii 
mei  şi  doi  dintre  cavaleri.  Una  dintre  cameristele  soţiei  sale  s-a  vârât 
în  patul  propriului  meu  bufon.  Dacă  Stannis  se  întreabă  de  ce 
scrisorile  mele  nu  spun  mai  nimic,  răspunsul  este:  fiindcă  nu  mă 
încred  nici  în  propriul  meu  maester.  Theomore  e  numai  minte  şi 
inimă  deloc.  L-ai  auzit  în  sala  mare.  Maesterii  ar  trebui  să-şi  lase 
deoparte  vechile  legături  de  loialitate,  odată  ce-şi  pun  colanul  la  gât, 
dar  nu  pot  uita  că  Theomore  a  fost  născut  din  Casa  Lannister  de 
Lannisport  şi  pretinde  că  e  rudă  de  departe  cu  Lannisterii  de  la 
Casterly  Rock.  Sunt  înconjurat  de  duşmani  şi  falşi  prieteni,  Lord 
Davos.  îmi  năpădesc  oraşul  ca  gândacii  şi  noaptea  îi  simt  mişunând  pe 
trupul  meu.  Degetele  grăsanului  se  strânseră  în  pumn  şi  toate 
straturile  guşei  îi  tremurară:  Fiul  meu  Wendel  a  mers  la  Gemeni  ca 
oaspete.  A  mâncat  din  pâinea  şi  sarea  Lordului  Walder  şi  şi-a  atârnat 
sabia  pe  perete,  ca  să  se  ospăteze  cu  prietenii.  Iar  ei  l-au  ucis.  Ucis, 


dansul  dragonilor 


525 


spun,  şi  să  le  stea  Freyilor  în  gât  poveştile  lor.  Beau  cu  Jared,  glumesc 
cu  Symond,  îi  promit  lui  Rhaegar  mâna  preaiubitei  mele  nepoate... 
dar  să  nu  crezi  că  asta  înseamnă  că  am  uitat.  Nordul  nu  uită,  Lord 
Davos.  Nordul  nu  uită  şi  mascarada  e  pe  sfârşite.  Fiul  meu  e  acasă. 

Ceva  din  felul  în  care  Lordul  Wyman  rosti  aceste  cuvinte  îl  îngheţă 
pe  Davos  până-n  măduva  oaselor. 

-  Dacă  dreptate  doreşti,  lordul  meu,  caut-o  la  Regele  Stannis.  Nu 
există  om  mai  drept  ca  el. 

Robert  Glover  interveni,  adăugând: 

-  Loialitatea  ta  îţi  face  cinste,  lordul  meu,  dar  Stannis  Baratheon 
rămâne  regele  tău,  nu  al  nostru. 

-  Regele  vostru  e  mort,  le  reaminti  Davos,  ucis  la  Nunta  Roşie, 
alături  de  fiul  Lordului  Wyman. 

-  Tânărul  Lup  e  mort,  fu  de  acord  Manderly,  dar  acel  curajos  băiat 
n-a  fost  singurul  fiu  al  Lordului  Eddard.  Robert,  adu-1  pe  flăcău. 

-  îndată,  lordul  meu. 

Glover  se  strecură  pe  uşă  afară. 

Flăcău?  Era,  oare,  posibil,  ca  vreunul  dintre  fraţii  lui  Robb  Stark  să 
fi  supravieţuit  distrugerii  Winterfellului?  Oare  Manderly  ţine  ascuns 
în  castelul  său  un  moştenitor  Stark?  Un  băiat  găsit  sau  unul fals?  Davos 
bănuia  că  Nordul  nu  s-ar  ridica  nici  pentru  unul,  nici  pentru  altul. . .  dar 
Stannis  Baratheon  nu  făcea  niciodată  cauză  comună  cu  un  impostor. 

Băiatul  care  intră  pe  uşă  în  urma  lui  Robert  Glover  nu  era  un 
Stark,  nici  nu  putea  spera  să  treacă  drept  unul.  Era  mai  mare  decât 
fraţii  ucişi  ai  Tânărului  Lup,  avea  vreo  paisprezece,  cincisprezece  ani, 
după  înfăţişare,  iar  ochii  lui  erau  şi  mai  maturi.  In  spatele  părului 
negru  şi  ciufulit,  chipul  lui  avea  un  aer  aproape  sălbatic,  cu  gura  mare, 
nasul  lung  şi  bărbia  ascuţită. 

-  Cine  eşti?  întrebă  Davos. 
Băiatul  se  uită  la  Robert  Glover. 

-  E  mut,  dar  îl  învăţăm  literele.  Prinde  repede.  Glover  scoase  un 
pumnal  de  la  cingătoare  şi  i-1  dădu  băiatului. 

-  Scrie-ţi  numele  pentru  Lordul  Seaworth. 

In  cameră  nu  era  nicio  bucată  de  pergament.  Băiatul  ciopli  literele 
pe  o  bârnă  de  lemn  din  perete:  W...  E...  X.  Apăsă  tare  pe  X.  Când 
termină,  azvârli  pumnalul  în  aer,  îl  prinse  şi  îşi  admiră  opera. 

-  Wex  e  un  om  de  fier.  A  fost  scutierul  lui  Theon  Greyjoy.  Wex 
a  fost  la  Winterfell.  Glover  se  aşeză:  Cât  ştie  Lordul  Stannis  din  ce  s-a 
petrecut  la  Winterfell? 

Davos  se  gândi  la  poveştile  pe  care  le  auziseră: 

-  Winterfellul  a  fost  capturat  de  Theon  Greyjoy,  care  a  fost  cândva 
pupilul  Lordului  Stark.  A  pus  să  fie  omorâţi  doi  dintre  fiii  lui  Stark 
şi  le-a  urcat  capetele  pe  zidurile  castelului.  Când  oamenii  Nordului 
au  venit  să-1  înlăture,  a  trecut  tot  castelul  prin  sabie,  până  la  ultimul 
copil,  înainte  de-a  fi  el  însuşi  ucis  de  bastardul  Lordului  Bolton. 

-  Nu  ucis,  preciză  Glover.  Capturat  şi  dus  la  Dreadfort.  Bastardul 
îl  jupoaie  de-atunci. 

Lordul  Wyman  clătină  din  cap. 

-  Povestea  pe  care  ne-o  spui  e  cea  pe  care  am  auzit-o  cu  toţii,  plină 
de  minciuni  ca  balta  de  broaşte.  Bastardul  lui  Bolton  a  fost  cel  care  a 
trecut  Winterfellul  prin  sabie...  Ramsay  Snow,  cum  i  se  zicea  pe-atunci, 
înainte  ca  regele-băiat  să-1  facă  Bolton.  Snow  nu  i-a  omorât  pe  toţi. 
A  cruţat  femeile,  le-a  legat  unele  de  altele  şi  a  mărşăluit  cu  ele  la  Dread- 
fort, ca  să  se  distreze. 

-  Să  se  distreze? 

-  E  mare  vânător,  explică  Wyman  Manderly,  şi  femeile  sunt  prada 
lui  preferată.  Le  dezbracă  până  la  piele  şi  le  dă  drumul  în  pădure.  Au 
la  dispoziţie  o  jumătate  de  zi  până  porneşte  după  ele,  cu  goarne  şi 
câini  de  vânătoare.  Din  când  în  când,  câte  o  fetişcană  scapă  şi  ajunge 
să  spună  povestea.  Majoritatea  sunt  mai  puţin  norocoase.  Când  le 
prinde,  Ramsay  le  siluieşte,  le  jupoaie  şi  le  dă  hrană  câinilor,  iar  pieile 
lor  le  aduce  la  Dreadfort,  ca  trofee.  Dacă  i-au  oferit  o  distracţie  pe 
cinste,  le  taie  beregata  înainte  să  le  jupoaie.  Dacă  nu,  invers. 

Davos  păli. 

-O,  ferească-ne  zeii!  Cum  poate  cineva... 

-  Are  răul  în  sânge,  spuse  Robert  Glover.  E  un  bastard  născut  din 
viol.  Un  Snow,  orice  ar  spune  regele-băiat. 

-  Un  Snow  cu  suflet  negru,  cum  nu  s-a  mai  pomenit,  remarcă  Lordul 
Wyman.  Ramsay  a  pus  mâna  pe  pământurile  Lordului  Hornwood, 
luând-o  cu  forţa  de  nevastă  pe  văduva  acestuia,  după  care  a  închis-o 
într-un  turn  şi  a  uitat  de  ea.  Se  spune  că,  spre  sfârşit,  şi-a  mâncat 
degetele...  iar  Lannisterii  înţeleg  să  facă  dreptate  răsplătindu-1  pe 
ucigaşul  ei  cu  mezina  lui  Ned  Stark. 

-  Boltonii  au  fost  întotdeauna  pe  cât  de  vicleni  pe-atât  de  cruzi, 
dar  acesta  pare  o  fiară  în  piele  de  om,  remarcă  Glover. 

Lordul  Portului  Alb  se  aplecă  spre  el: 

-  Nici  Freyii  nu  sunt  mai  buni.  Vorbesc  despre  oameni-lupi  şi  despre 
oameni-fiare  şi  susţin  că  Robb  Stark  e  cel  care  1-a  omorât  pe  Wendel  al 
meu.  Ce  aroganţă!  Nu  se  aşteaptă  ca  Nordul  să  le  creadă  minciunile,  dar 
consideră  că  trebuie  să  ne  prefacem  că  le  credem  sau  să  murim.  Roose 
Bolton  minte  în  privinţa  rolului  pe  care  1-a  jucat  la  Nunta  Roşie  şi 
bastardul  lui  minte  despre  căderea  Winterfellului.  Şi,  totuşi,  atât  timp  cât 
Wylis  a  fost  în  mâinile  lor,  n-am  avut  de  ales  decât  să  mănânc  tot  acest 
rahat  şi  să-i  elogiez  gustul. 

-  Iar  acum,  lordul  meu?  întrebă  Davos. 

Sperase  să-1  audă  pe  Lordul  Wyman  spunând:  Iar  acum  mă  declar 
aldturi  de  Regele  Stannis,  dar,  în  schimb,  grăsanul  afişă  un  zâmbet  straniu, 
tremurător  şi  zise: 

-  Iar  acum  am  de  participat  la  o  nuntă.  Sunt  prea  gras  ca  să  stau  pe 
cal,  după  cum  orice  om  care  are  ochi  poate  să  vadă  limpede.  Când  eram 
copil,  îmi  plăcea  să  călăresc,  când  eram  tânăr,  mă  descurcam  pe  cal  destul 
de  bine  ca  să  câştig  câteva  mici  ovaţii  pe  terenul  de  turnir,  dar  vremurile 
acelea  au  trecut.  Trupul  mi-a  devenit  o  închisoare  mai  aspră  decât 
Vizuina  Lupilor.  Chiar  şi  aşa,  trebuie  să  merg  la  Winterfell.  Roose 
Bolton  mă  vrea  îngenuncheat  şi,  pe  sub  curtoazia  de  catifea,  îmi  arată 
armura  de  fier.  Am  să  merg  cu  barca  şi  cu  lectica,  însoţit  de  o  sută  de 

cavaleri  şi  de  bunii  mei  prieteni  de  la  Gemeni.  Freyii  au  venit  aici  pe 
mare.  N-au  cai  cu  ei,  aşa  că  am  să  le  ofer  fiecăruia  câte  un  buiestraş,  ca 
dar  pentru  oaspeţi.  Se  mai  oferă  daruri  oaspeţilor  în  Sud? 

-  Unii  mai  oferă,  lordul  meu.  In  ziua  plecării. 

-  Poate  că  înţelegi,  atunci.  Wyman  Manderly  se  ridică  greoi  în 
picioare.  Construiesc  nave  de  război  de  mai  bine  de-un  an.  Pe  unele 
le-ai  văzut,  dar  mai  am  tot  pe-atâtea  ascunse  în  susul  Cuţitului  Alb.  Cu 
tot  cu  pierderile  pe  care  le-am  suferit,  am  încă  sub  comanda  mea  o 
cavalerie  grea  mai  numeroasă  decât  oricare  alt  lord  de  la  nord  de  Gât. 
Zidurile  mele  sunt  puternice  şi  pivniţele  pline  de  argint.  Castelul 
Vechi  şi  Garda  Văduvei  vor  prelua  comanda  în  numele  meu.  Printre 
lorzii  mei  stegari  se  numără  o  duzină  de  lorzi  mărunţi  şi  o  sută  de 
cavaleri  împroprietăriţi.  Pot  să-i  ofer  Regelui  Stannis  supunerea 
tuturor  ţinuturilor  de  la  est  de  Cuţitul  Alb,  de  la  Garda  Văduvei  şi 
Ramsgate  până  la  Dealurile  Sheepshead  şi  izvoarele  Crengii  Frânte. 
Toate  acestea  i  le  făgăduiesc,  dacă  îmi  vei  accepta  preţul. 

-  Pot  să-i  duc  regelui  termenii  tăi,  dar... 
Lordul  Wyman  îl  întrerupse. 

-  Dacă  tu  îmi  vei  accepta  preţul,  am  spus.  Nu  Stannis.  Nu  de  un 
rege  am  nevoie,  ci  de  un  contrabandist. 

Robert  Glover  continuă  povestea: 

-  S-ar  putea  să  nu  aflăm  niciodată  tot  ce  s-a  întâmplat  la 
Winterfell,  când  Rodrik  Cassel  a  încercat  să  ia  castelul  înapoi  de  la 
oamenii  de  fier  ai  lui  Theon  Greyjoy.  Bastardul  lui  Bolton  susţine 
că  Greyjoy  1-a  omorât  pe  Ser  Rodrik  în  timpul  unor  tratative.  Wex 
spune  că  nu.  Până  când  nu  învaţă  mai  multe  litere,  nu  vom  afla  nici 
jumătate  de  adevăr...  dar  a  venit  la  noi  ştiind  să  spună  da  şi  nu,  şi 
aceste  două  cuvinte  te  pot  duce  departe  dacă  găseşti  întrebările 
potrivite. 

-  Bastardul  a  fost  cel  care  i-a  omorât  pe  Ser  Rodrik  şi  pe  oamenii 
de  la  Winterfell,  spuse  Lordul  Wyman.  Tot  el  i-a  ucis  şi  pe  oamenii 
de  fier  ai  lui  Greyjoy.  Wex  a  văzut  oameni  omorâţi  în  timp  ce 

încercau  să  se  predea.  Când  l-am  întrebat  cum  a  scăpat,  a  luat  o  bucată 
de  cretă  şi  a  desenat  un  copac  cu  chip. 
Davos  cugetă  la  asta. 

-  L-au  salvat  vechii  zei? 

-  într-un  fel.  S-a  căţărat  într-un  copac  al  inimii  şi  s-a  ascuns  printre 
frunze.  Oamenii  lui  Bolton  au  scotocit  pădurea  zeilor  de  două  ori  şi 
i-au  omorât  pe  cei  pe  care  i-au  găsit  acolo,  dar  nimeni  nu  s-a  gândit  să 
se  caţere  în  copaci.  Aşa  s-a  întâmplat,  Wex? 

Băiatul  azvârli  în  aer  pumnalul  lui  Glover,  îl  prinse,  clătină  din  cap. 
Glover  spuse: 

-  A  rămas  multă  vreme  sus,  în  copac.  A  dormit  printre  crengi,  neîn- 
drăznind să  coboare.  In  cele  din  urmă,  a  auzit  glasuri  la  picioarele  lui. 

-  Glasurile  celor  morţi,  preciză  Wyman  Manderly. 

Wex  ridică  cinci  degete,  le  atinse  pe  fiecare  cu  pumnalul,  apoi 
închise  patru  şi  îl  atinse  din  nou  pe  ultimul. 

-  Şase?  întrebă  Davos.  Au  fost  şase? 

-  Dintre  care  doi  erau  fiii  ucişi  ai  lui  Ned  Stark. 

-  Cum  poate  să-ţi  spună  asta  un  mut? 

-  Cu  creta.  A  desenat  doi  copii...  şi  doi  lupi. 

-  Flăcăul  e  om  de  fier,  aşa  că  s-a  gândit  că  e  mai  bine  să  nu  se  arate, 
continuă  Glover.  A  ascultat.  Cei  şase  n-au  zăbovit  mult  printre 
ruinele  Winterfellului.  Patru  au  luat-o  într-o  parte,  doi  în  alta.  Wex 
s-a  strecurat  după  cei  doi,  o  femeie  şi  un  băiat.  Probabil  că  s-a  ţinut  în 
direcţia  vântului,  pentru  ca  lupul  să  nu-i  simtă  mirosul. 

-  Ştie  unde  s-au  dus,  zise  Lordul  Wyman. 
Davos  înţelese. 

-  D  vreţi  pe  băiat. 

-  Roose  Bolton  o  are  pe  fiica  Lordului  Eddard.  Ca  să-i  stea  împotrivă, 
Portul  Alb  trebuie  să-1  aibă  pe  fiul  lui  Ned...  şi  lupul  străvechi.  Lupul  va 
dovedi  că  băiatul  e  cine  susţine  că  e,  dacă  Dreadfortul  încearcă  să-1 
conteste.  Acesta  este  preţul  meu,  Davos.  Adu-mi-1  înapoi,  pe  furiş,  pe 
lordul  meu  suzeran  şi  am  să-1  accept  pe  Stannis  Baratheon  ca  rege. 

Un  vechi  reflex  îl  făcu  pe  Davos  Seaworth  să-şi  ducă  mâna  la  gât. 
Oasele  degetelor  îi  aduseseră  noroc  şi  simţea  că  avea  nevoie  de  noroc 
ca  să  ducă  la  bun  sfârşit  ceea  ce-i  cerea  Wyman  Manderly.  Dar  oasele 
nu  mai  erau,  aşa  că  spuse: 

-  Ai  oameni  mai  buni  decât  mine  în  slujba  ta.  Cavaleri,  lorzi  şi 
maesteri.  De  ce-ai  avea  nevoie  de  un  contrabandist?  Ai  corăbii. 

-  Corăbii,  da,  îl  aprobă  Lordul  Wyman,  dar  oamenii  mei  sunt  oameni 
ai  râului  ori  pescari  care  n-au  călătorit  niciodată  mai  departe  de  Muşcă- 
tură. Acum,  pentru  asta,  am  nevoie  de  un  om  care  a  călătorit  pe  ape  mai 
întunecate  şi  ştie  să  se  strecoare  pe  lângă  pericole,  nevăzut  şi  nevătămat. 

-  Unde-i  băiatul?  Davos  ştia,  pe  undeva,  că  răspunsul  n-avea  să-i 
placă.  Unde  vrei  să  mă  duc,  lordul  meu? 

-  Wex,  arată-i,  zise  Robert  Glover. 

Mutul  azvîrli  pumnalul,  îl  prinse,  apoi  îl  aruncă  spre  harta  din 
piele  de  oaie  care  împodobea  peretele  Lordului  Wyman.  Pumnalul  se 
înfipse,  zbârnâind.  Apoi  băiatul  rânji. 

Preţ  de  o  clipă,  lui  Davos  îi  trecu  prin  minte  să-i  ceară  lui  Wyman 
Mandery  să-1  trimită  înapoi  în  Vizuina  Lupilor,  la  Ser  Bartimus,  cu 
poveştile  lui,  şi  la  Garth,  cu  doamnele  lui  periculoase.  In  Vizuină, 
până  şi  prizonierii  mâncau  terci  dimineaţa.  Dar  existau  locuri  pe  lume 
unde  oamenii  se  hrăneau  la  micul  dejun  cu  carne  de  om. 


DAENERYS 


In  fiecare  dimineaţă,  de  pe  meterezele  dinspre  vest,  regina  număra 
pânzele  din  Golful  Sclavilor. 

Astăzi  ajunsese  la  douăzeci  şi  cinci,  deşi  unele  erau  îndepărtate  şi 
în  mişcare  şi  nu  putea  fi  sigură.  Uneori  omitea  câte  una  sau  număra 
una  de  două  ori.  Ce  importanţă  are?  Un  sugrumător  n-are  nevoie  decât 
de  zece  degete.  Tot  comerţul  fusese  întrerupt  şi  pescarii  nu  îndrăzneau 
să  iasă  în  golf.  Cei  curajoşi  mai  aruncau  câte  un  odgon  de  pescuit  în 
râu,  dar  şi  asta  era  riscant;  cele  mai  multe  rămâneau  prinse  sub  zidurile 
din  cărămizi  multicolore  ale  Meereenului. 

Erau  şi  corăbii  din  Meereen  în  golf,  nave  de  război  şi  galere  de 
negoţ  pe  care  căpitanii  lor  le  scoseseră  în  larg  când  oastea  lui  Dany  a 
atacat  prima  oară  oraşul,  întoarse  acum  să  sporească  flotele  din  Qarth, 
Tolos  şi  Noul  Ghis. 

Sfatul  amiralului  ei  se  dovedise  mai  mult  decât  inutil. 

-  Să  le  arătăm  dragonii,  a  spus  Groleo.  Să  le  dăm  yunkailor  o 
porţie  de  foc  şi  negoţul  o  să-şi  reia  cursul. 

-  Corăbiile  acelea  ne  sugrumă  şi  amiralul  meu  nu  poate  să  vorbească 
despre  altceva  decât  despre  dragoni,  răspunsese  Dany.  Eşti  amiralul  meu, 
nu-i  aşa? 

-  Un  amiral  fără  nave. 

-  Construieşte  nave. 

-  Ele  nu  pot  fi  făcute  din  cărămizi.  Stăpânii  de  sclavi  au  ars  şi 
ultima  aşchie  de  lemn  pe  o  distanţă  de  o  sută  de  kilometri. 

-  Atunci  du-te  până  la  o  sută  douăzeci.  Iţi  dau  care,  muncitori, 
catâri,  orice-mi  ceri. 

-  Sunt  navigator,  nu  constructor  de  nave.  Am  fost  trimis  să  te  iau  cu 
mine  în  Pentos,  înălţimea  Ta.  In  schimb,  ne-ai  adus  tu  aici  şi  ai  făcut 
arşice  din  nava  mea  Saduleon,  pentru  nişte  cuie  şi  nişte  aşchii  de  lemn. 
Una  ca  ea  n-am  să  mai  văd.  S-ar  putea  să  nu-mi  mai  revăd  niciodată  casa, 
nici  bătrâna  soţie.  Nu  eu  am  fost  cel  care  a  refuzat  corăbiile  oferite  de 
Daxos.  Nu  pot  să-i  înfrunt  pe  qartheeni  cu  bărci  de  pescuit.  Amără- 
ciunea lui  o  îngrozea.  Dany  se  pomeni  întrebându-se  dacă  bătrânul 
pentoshi  putea  fi  unul  dintre  cei  trei  trădători  ai  ei.  Nu,  e  doar  un  om 
încărunţit,  departe  de  casă  şi  cu  inima  bolnavă. 

-  Trebuie  să  putem  face  ceva. 

-  Da,  şi  ţi-am  spus  asta.  Aceste  nave  sunt  făcute  din  funii  şi  smoală 
şi  pânză  de  vele,  din  pin  de  Qohor  şi  tec  din  Sothoros,  din  stejar 
bătrân  din  Marele  Norvos,  din  tisă  şi  frasin  şi  molid.  Lemn,  înălţimea 
Ta.  Lemnul  arde.  Dragonii... 

-  Nu  vreau  să  mai  aud  o  vorbă  despre  dragonii  mei.  Lasă-mă  singuri 
Mă  rog  la  zeii  tăi  pentoshi  să  trimită  o  furtună  care  să  ne  înece  duşmanii. 

-  Niciun  marinar  nu  se  roagă  pentru  furtună,  înălţimea  Ta. 

-  M-am  săturat  să  aud  ce  nu  faceţi. 
Ser  Barristan  rămase. 

-  Avem  suficiente  provizii,  deocamdată,  îi  reaminti  el  şi,  la  porunca 
înălţimii  Tale,  s-au  plantat  fasole,  struguri  şi  grâu.  Dothrakii  tăi  i-au 
nimicit  pe  stăpânii  de  sclavi  de  pe  dealuri  şi  au  zdrobit  lanţurile  robilor 
lor.  Plantează  şi  ei,  şi  îşi  vor  aduce  recoltele  în  pieţele  din  Meereen.  In 
plus,  vei  avea  prietenia  Lhazarului. 

Mi-a  câştigat-o  Daario,  cu  mare  trudă. 

-  Oamenii  Miei.  Mi-aş  dori  ca  mieii  să  aibă  dinţi. 

-  Asta  i-ar  face  pe  lupi  mai  prudenţi,  fără  doar  şi  poate. 

Vorbele  lui  o  făcură  să  râdă. 

-  Ce  fac  orfanii  tăi,  ser? 

-  Bine,  înălţimea  Ta,  răspunse  bătrânul  cavaler  zâmbind.  Mulţumesc 
de-ntrebare.  Băieţii  erau  mândria  lui  Ser  Barristan.  Patru  sau  cinci  au 
stofă  de  cavaleri,  adăugă  el.  Poate  chiar  o  duzină. 

-  Unul  ar  fi  de-ajuns  dacă  ar  fi  la  fel  de  devotat  ca  tine.  Se  apropia 
ziua  când  Daenerys  avea  să  aibă  nevoie  de  fiecare  cavaler.  îmi  fac  o 
demonstraţie?  Mi-ar  plăcea. 

Viserys  îi  povestise  despre  turnirurile  la  care  asistase  în  Cele  Şapte 
Regate,  dar  Dany  nu  văzuse  niciodată  vreunul. 

-  Nu  sunt  pregătiţi,  înălţimea  Ta.  Când  vor  fi,  îşi  vor  demonstra  cu 
plăcere  vitejia  în  faţa  ta. 

-  Sper  că  ziua  aceea  va  veni  curând.  L-ar  fi  sărutat  pe  cavaler  pe  obraz, 
dar,  chiar  atunci,  Missandei  îşi  făcu  apariţia  prin  uşa  boltită.  Missandei? 

-  înălţimea  Ta,  Skahaz  îţi  stă  la  dispoziţie. 

-  Trimite-1  sus. 

Ţeastă-Rasă  era  însoţit  de  doi  luptători  din  rândul  Fiarelor  de  Bronz. 
Unul  purta  o  mască  de  şoim,  celălalt,  un  chip  de  şacal.  Doar  ochii  li  se 
vedeau  pe  sub  alamă. 

-  Luminăţia  Ta,  Hizdahr  a  fost  văzut  aseară  intrând  în  piramida 
lui  Zhak.  N-a  plecat  până  noaptea  târziu. 

-  Câte  piramide  a  vizitat?  întrebă  Dany. 

-  Unsprezece. 

-  Şi  câte  zile  au  trecut  de  la  ultima  crimă? 

-  Douăzeci  şi  şase.  Ochii  lui  Ţeastă-Rasă  erau  plini  de  mânie.  Fusese 
ideea  lui  să  le  ceară  Fiarelor  de  Bronz  să-1  urmărească  pe  logodnicul 
lui  Dany  şi  să-i  observe  fiecare  mişcare. 

-  Până  acum  Hizdahr  şi-a  respectat  promisiunile. 

-  Cum?  Fiii  Harpiei  au  lăsat  deoparte  cuţitele,  dar  de  ce?  Fiindcă 
nobilul  Hizdahr  i-a  rugat  frumos?  E  unul  de-ai  lor,  îţi  spun.  De  aceea 
îi  dau  ascultare.  Se  prea  poate  să  fie  chiar  el  Harpia. 

-  Dacă  există  o  Harpie. 

Skahaz  era  convins  că  undeva,  în  Meereen,  Fiii  Harpiei  aveau  o 
căpetenie  de  obârşie  nobilă,  un  general  secret  la  comanda  unei  oştiri 
de  umbre.  Dany  nu-i  împărtăşea  convingerea.  Fiarele  de  Bronz  luaseră 
zeci  de  Fii  ai  Harpiei,  şi  cei  care  supravieţuiseră  capturării  scăpaseră 
nume  atunci  când  fuseseră  aspru  interogaţi...  prea  multe  nume,  după 
părerea  lui  Dany.  I-ar  fi  plăcut  să  creadă  că  toate  crimele  erau  făptuite 
de  un  singur  duşman,  care  putea  fi  prins  şi  ucis,  dar  regina  bănuia  că 
adevărul  era  altul.  Duşmanii  mei  sunt  puzderie. 

-  Hizdahr  zo  Loraq  este  un  om  convingător,  cu  mulţi  prieteni.  Şi 
e  bogat.  Poate  că  ne-a  cumpărat  această  pace  cu  aur  sau  poate  că  mi 
convins  pe  ceilalţi  nobili  că  unirea  noastră  este  în  interesul  lor. 

-  Dacă  nu  este  el  însuşi  Harpia,  atunci  o  cunoaşte.  Pot  să  scot  acest 
adevăr  la  lumină  destul  de  uşor.  Dă-mi  permisiunea  să-1  interoghez 
pe  Hizdahr  şi  am  să-ţi  aduc  o  mărturisire. 

-  Nu,  răspunse  ea.  N-am  încredere  în  asemenea  mărturisiri.  Mi-ai 
adus  prea  multe,  toate  fără  valoare. 

-  Luminăţia  Ta... 

-  Nu,  am  spus. 

Căutătura  încruntată  sluţea  şi  mai  mult  chipul  urât  al  lui  Ţeastă-Rasă. 

-  E  o  greşeală.  Marele  Stăpân  Hizdahr  te  amăgeşte,  înălţimea  Ta. 
Vrei  un  şarpe  în  patul  tău? 

//  vreau  pe  Daario  în  patul  meu,  dar  l-am  trimis  departe,  pentru  binele 
tău  şi  al  oamenilor  tăi. 

-  Poţi  continua  să-1  urmăreşti  pe  Hizdahr,  dar  nu  te  vei  atinge  de  el. 
S-a  înţeles? 

-  Nu  sunt  surd,  Măreţia  Ta.  Mă  voi  supune.  Skahaz  scoase  un  sul 
de  pergament  din  mânecă.  Magnificenţa  Ta  ar  trebui  să  se  uite  peste 
asta.  O  listă  a  tuturor  corăbiilor  din  Meereen  care  formează  blocada, 
cu  căpitanii  lor.  Cu  toţii  Mari  Stăpâni. 

Dany  examină  sulul.  Toate  familiile  de  vază  din  oraş  erau 
pomenite:  Hazkar,  Merreq,  Quazzar,  Zhak,  Rhazdar,  Ghazeen,  Pahl, 
până  şi  Reznak  şi  Loraq. 

-  Ce  să  fac  eu  cu  o  înşiruire  de  nume? 

-  Fiecare  om  de  pe  listă  are  o  rudă  în  interiorul  Meereenului.  Fii  şi 
fraţi,  soţii  şi  fiice,  mame  şi  taţi.  îngăduie  Fiarelor  de  Bronz  să  pună  mâna 
pe  ei.  Vieţile  lor  o  să-ţi  aducă  înapoi  corăbiile  menţionate  în  document. 

-  Dacă  trimit  Fiarele  de  Bronz  în  piramidă,  va  însemna  război  deschis 
în  interiorul  oraşului.  N-am  nici  un  pic  de  încredere  în  Hizdahr.  Trebuie 
să-mi  pun  nădejdea  în  pace. 

Dany  ţinu  pergamentul  deasupra  unei  lumânări  şi  se  uită  cum 
numele  iau  foc,  sub  privirea  mânioasă  a  lui  Skahaz. 

Mai  târziu,  Ser  Barristan  îi  spuse  că  fratele  ei  Rhaegar  ar  fi  fost 
mândru  de  ea.  Dany  îşi  amintea  cuvintele  pe  care  le  rostise  Ser  Jorah  în 
Astapor:  Rhaegar  a  luptat  vitejeşte,  Rhaegar  a  luptat  cu  nobleţe,  Rhaegar 
a  luptat  cu  onoare.  Şi  Rhaegar  a  murit. 

Când  descinse  în  sala  de  marmură  violet,  o  găsi  aproape  goală. 

-  Astăzi  n-avem  niciun  petiţionar?  îl  întrebă  Dany  pe  Reznak  mo 
Reznak.  Nimeni  care  caută  dreptate  sau  argint  în  schimbul  unei  oi? 

-  Nu,  Slăvită.  Oraşul  se  teme. 

-  N-are  niciun  motiv  de  teamă. 

Insă  existau  o  mulţime  de  motive  de  teamă,  după  cum  află  în  seara 
aceea.  In  timp  ce  micii  ei  ostatici,  Miklaz  şi  Kezmya,  îi  aşezau  pe  masă 
o  cină  frugală,  compusă  din  legume  de  toamnă  şi  supă  de  ghimbir, 
Irri  veni  să-i  spună  că  Galazza  Galare  se  întorsese,  cu  trei  Graţii 
Albastre  din  templu. 

-  A  venit  şi  Viermele  Cenuşiu,  Khaleesi.  Toţi  doresc  să-ţi  vorbească 
neîntârziat. 

-  Adu-i  în  sala  mare.  Şi  cheamă-i  pe  Reznak  şi  pe  Skahaz.  A  spus 
Graţia  Verde  despre  ce  este  vorba? 

-  Despre  Astapor,  răspunse  Irri. 
Viermele  Cenuşiu  începu  să  povestească: 

-  S-a  ivit  din  negurile  dimineţii,  un  călăreţ  pe  o  iapă  albă  care  trăgea 
să  moară.  Animalul  s-a  apropiat  şchiopătând  de  porţile  oraşului,  cu 
coastele  roşii  de  sânge  şi  bale,  cu  ochii  rătăciţi  de  spaimă.  Călăreţul  a 

strigat:  Arde,  arde! şi  a  căzut  din  şa.  Am  fost  trimis  după  el  şi  am  primit 
ordin  să  fie  adus  la  Graţiile  Albastre.  Când  servitorii  tăi  l-au  trecut 
dincolo  de  porţi,  omul  a  strigat  din  nou:  Arde,  arde!  Pe  sub  tokar, 
bărbatul  era  un  schelet,  numai  oase  şi  carne  febrilă. 

-  Nepătaţii  l-au  adus  pe  omul  acela  în  templu,  unde  l-am  dezbrăcat 
şi  l-am  îmbăiat  în  apă  rece,  continuă  istorisirea  una  dintre  Graţiile 
Albastre.  Avea  hainele  murdare  şi  surorile  mele  i-au  găsit  o  jumătate 
de  săgeată  în  coapsă.  Deşi  bărbatul  îi  rupsese  coada,  capul  săgeţii 
rămăsese  înăuntru  şi  rana  se  infectase,  umplându-1  de  otravă.  A  murit 
într-o  oră,  continuând  să  strige  că  arde. 

-  Arde,  repetă  Daenerys.  Cine  arde? 

-  Astaporul,  Luminăţia  Ta,  răspunse  mama  Graţiilor  Albastre. 
A  spus-o,  o  singură  dată.  A  zis:  Arde  Astaporul. 

-  Poate  că  vorbea  febra  din  el. 

-  Luminăţia  Ta,  înţelept  grăieşti,  răspunse  Galazza  Galare,  dar 
Ezzara  a  văzut  altceva. 

Graţia  Albastră  pe  nume  Ezzara  îşi  împreună  mâinile. 

-  Regina  mea,  murmură  ea,  febra  nu  i-a  fost  pricinuită  de  săgeată. 
Făcuse  pe  el,  şi  asta  nu  o  dată,  ci  de  mai  multe  ori.  Murdăria  i-a  ajuns 
la  genunchi,  şi  printre  excremente  avea  sânge  uscat. 

-  Iapa  sângera,  spuse  Viermele  Cenuşiu. 

-  E  adevărat,  înălţimea  Ta,  confirmă  eunucul.  Iapa  albă  era  însân- 
gerată de  la  pintenii  lui. 

-  Se  prea  poate,  Luminăţia  Ta,  interveni  Graţia  Albastră,  dar 
sângele  era  amestecat  cu  excrementele.  I-a  pătat  hainele  de  corp. 

-  Ii  sângerau  maţele,  explică  Galazza  Galare. 

-  Nu  putem  şti  sigur,  răspunse  Ezzara,  dar  s-ar  putea  ca  Meereenul 
să  aibă  mai  multe  motive  de  teamă  decât  suliţele  yunkailor. 

-  Trebuie  să  ne  rugăm,  spuse  Graţia  Verde.  Zeii  ni  l-au  trimis  pe 
omul  acesta.  Vine  la  noi  ca  vestitor.  Ca  un  semn. 

-  Ce  semn?  întrebă  Dany. 

-  Un  semn  de  ură  şi  de  distrugere. 

Nu  voia  să  creadă  aşa  ceva. 

-  A  fost  unul  singur.  Un  om  bolnav  cu  o  săgeată  în  picior.  Un  cal 
1-a  adus  aici,  nu  un  zeu.  O  iapă  albă.  Dany  se  ridică  brusc.  Iţi  mulţumesc 
pentru  sfatul  tău  şi  tot  ce-ai  făcut  pentru  bietul  nenorocit. 

Graţia  Verde  sărută  degetele  lui  Dany  înainte  de-a  pleca. 

-  Ne  vom  ruga  pentru  Astapor. 

Şi  pentru  mine.  O,  roagâ-te  pentru  mine,  doamna  mea.  Dacă  Astaporul 
căzuse,  nimic  nu  mai  împiedica  Yunkaiul  să  pornească  spre  nord. 
Dany  se  întoarse  spre  Ser  Barristan: 

-Trimite  oameni  în  munţi,  să-mi  caute  călăreţii  de  sânge. 
Cheamă-i  înapoi  pe  Oacheşul  Ben  şi  pe  Fiii  Secunzi. 

-  Şi  Ciorile  Furtunii,  înălţimea  Ta? 
Daario. 

-  Da.  Da.  Doar  cu  trei  nopţi  în  urmă,  îl  visase  pe  Daario  zăcând 
mort  lângă  drum,  cu  ochii  goi  înălţaţi  spre  cer,  în  timp  ce  ciorile  se 
încăierau  peste  cadavrul  lui.  In  alte  nopţi,  se  zvârcolea  în  pat, 
imaginându-şi  că  o  trădase,  aşa  cum  îi  trădase  cândva  pe  ceilalţi  căpitani 
ai  Ciorilor  Furtunii.  Mi-a  adus  capetele  lor.  Dacă  şi-a  dus  compania 
înapoi  în  Yunkai,  s-o  vândă  pentru  aur?  N-ar  face  asta?  Oare?  Da,  şi 
Ciorile  Furtunii,  întări  ea.  Trimite  de  îndată  călăreţi  după  ei. 

Fiii  Secunzi  se  întoarseră  primii,  la  opt  zile  după  ce  regina  îşi  trimisese 
oamenii  în  căutarea  lor.  Când  Ser  Barristan  îi  spuse  că  dorinţa  căpitanu- 
lui ei  este  să-i  vorbească,  Daenerys  crezu  o  clipă  că  era  vorba  despre  Daa- 
rio şi  inima  îi  tresări.  Dar  căpitanul  cu  pricina  era  Oacheşul  Ben  Plumm. 

Oacheşul  Ben  avea  faţa  arsă  de  vânt  şi  brăzdată  de  cicatrice,  pielea 
de  culoarea  tecului  bătrân,  părul  alb  şi  riduri  în  colţurile  ochilor. 
Dany  era  atât  de  încântată  să-i  vadă  pielea  brună,  tăbăcită,  încât  îl 
strânse  în  braţe.  Ben  o  privi  amuzat,  mijindu-şi  ochii. 

-  Am  auzit  că-ţi  iei  un  soţ,  înălţimea  Ta,  zise  el,  dar  nimeni  nu  mi-a 
spus  cine  e.  Râseră  împreună,  în  timp  ce  Reznak  bodogănea,  dar  râsetele 
încetară  când  Oacheşul  Ben  adăugă:  Am  prins  trei  astapori.  Măreţia  Ta 
ar  face  bine  să-i  asculte. 

-  Adu-i  la  mine. 

Daenerys  îi  primi  în  măreţia  sălii  sale,  în  lumina  lumânărilor  înalte 
ce  ardeau  printre  coloanele  de  marmură.  Când  văzu  că  astaporii  erau 
lihniţi  de  foame,  trimise  imediat  după  mâncare.  Din  grupul  de 
doisprezece  oameni  care  pornise  din  Oraşul  Roşu,  mai  rămăseseră 
doar  cei  trei:  un  zidar,  o  ţesătoare  şi  un  cizmar. 

-  Ce  s-a  întâmplat  cu  ceilalţi?  întrebă  regina. 

-  Ucişi,  răspunse  cizmarul.  Mercenarii  yunkai  cutreieră  munţii  la 
nord  de  Astapor,  vânându-i  pe  cei  care  fug  de  flăcări. 

-  Aşadar,  oraşul  a  căzut?  Avea  ziduri  de  cărămidă. 

-  Aşa  este,  zise  zidarul,  un  bărbat  adus  de  spate,  cu  ochi  apoşi.  Dar 
erau  vechi  şi  dărâmate. 

Ţesătoarea  înălţă  capul. 

-  In  fiecare  zi  ne  spuneam  unul  altuia  că  regina-dragon  se  va 
întoarce.  Femeia  avea  buze  subţiri  şi  ochi  pâcloşi,  morţi.  Se  zvonea  că 
însuşi  Cleos  a  trimis  după  tine  şi  că  eşti  pe  drum. 

A  trimis  după  mine,  gândi  Dany.  Măcar  asta  e  adevărat. 

-  Dincolo  de  ziduri,  yunkaii  ne  distrugeau  recoltele  şi  ne  măcelăreau 
turmele,  continuă  cizmarul.  înăuntru,  noi  flămânzeam.  Mâneam  pisici, 
şobolani  şi  piele.  O  piele  de  cal  era  un  festin.  Regele  Taie-Beregată  si 
Regina  Târfă  se  acuzau  reciproc  că  se  ospătează  cu  carnea  celor  ucişi. 
Bărbaţii  şi  femeile  se  adunau  în  secret  să  tragă  la  sorţi  şi  să  mănânce 
carnea  celui  care  nimerea  piatra  neagră.  Piramida  lui  Nakloz  a  fost 
vandalizată  şi  pârjolită  de  cei  care  susţineau  că  Kraznys  mo  Nakloz  se 
face  vinovat  pentru  toate  năpastele. 

-  Alţii  o  învinuiau  pe  Daenerys,  zise  ţesătoarea.  Dar  cei  mai  mulţi 
dintre  noi  am  continuat  să  te  iubim.  Vine,  e  pe  drum,  ne  spuneam 
unul  altuia.  Vine  în  fruntea  unei  mari  oştiri,  cu  mâncare  pentru  toţi... 

A  bia  pot  să-mi  hrănesc  oamenii.  Dacă  aş  fi  mărşâluit  spre  Astapor,  aş 
fi  pierdut  Meereenul. 

Cizmarul  le  povesti  cum  fusese  dezgropat  trupul  Regelui  Măcelar 
şi  cum  fusese  îmbrăcat  în  armură  de  bronz,  după  ce  Graţiei  Verzi  a 

Astaporului  i  s-a  arătat  într-o  viziune  că  el  îi  va  scăpa  de  yunkai. 
Duhnind,  în  armură,  cadavrul  lui  Cleon  cel  Mare  a  fost  legat  pe  şaua 
calului  său  înfometat,  pentru  a-i  conduce  în  luptă  pe  puţinii  rămaşi 
dintre  noii  lui  Nepătaţi.  Dar  au  pătruns  direct  între  dinţii  de  fier  ai 
unei  legiuni  din  Noul  Ghis  şi  au  fost  măcelăriţi  până  la  unul. 

-  După  aceea,  Graţia  Verde  a  fost  trasă  într-o  ţeapă  în  Piaţa  Supliciu- 
lui şi  lăsată  acolo  până  a  murit.  In  piramida  lui  Ullhor,  supravieţuitorii 
au  organizat  un  mare  ospăţ  care  a  ţinut  până  târziu  în  noapte  şi  ultimele 
îmbucături  le-au  înghiţit  cu  vin  otrăvit,  pentru  ca  nimeni  să  nu  mai  fie 
nevoit  să  se  trezească  a  doua  zi  dimineaţă.  Curând  după  aceea,  s-a  răs- 
pândit pântecăraia  care  a  răpus  trei  oameni  din  patru,  până  când  gloata 
de  muribunzi  a  luat-o  razna  şi  a  omorât  străjerii  de  la  poarta  principală. 

Bătrânul  zidar  îl  întrerupse: 

-  Nu,  nu-i  adevărat.  Un  om  sănătos  a  făcut  asta,  un  om  sănătos 
care  încerca  să  fugă  ca  să  scape  de  boală. 

-  Mai  contează?  întrebă  cizmarul.  Gărzile  au  fost  ucişi  şi  porţile  date 
în  lături.  Legiunile  Noului  Ghis  au  pătruns  puhoi  în  Astapor,  urmate 
de  yunkai  şi  de  mercenari  călare.  Regina  Târfă  a  murit  înfruntându-i  cu 
un  blestem  pe  buze.  Regele  Taie-Beregată  s-a  predat  şi  a  fost  aruncat 
într-o  groapă  de  lupte,  să  fie  sfâşiat  de-o  haită  de  câini  înfometaţi. 

-  Chiar  şi  atunci  unii  mai  spuneau  că  vii,  interveni  ţesătoarea. 
Jurau  că  te-au  văzut  călare  pe-un  dragon,  zburând  în  văzduh  deasupra 
taberelor  yunkailor.  Te-am  aşteptat  în  fiecare  zi. 

N-am  putut  să  vin,  gândi  regina.  N-am  îndrăznit. 

-  Şi  după  ce  oraşul  a  căzut?  vru  să  ştie  Skahaz.  Ce  s-a  întâmplat  apoi? 

-  A  început  măcelul.  Templul  Graţiilor  era  plin  de  bolnavi  care 
veniseră  să  le  ceară  zeilor  vindecare.  Legiunile  au  zăvorât  uşile  şi  templul 
a  fost  aprins  cu  torţe.  Intr-o  oră,  focurile  ardeau  în  fiecare  colţ  al  oraşului. 
S-au  extins  şi  s-au  unit  între  ele.  Străzile  erau  pline  de  oameni  care  fugeau 
de  furia  flăcărilor,  dar  nu  era  cale  de  scăpare.  Yunkaii  erau  la  porţi. 

-  Şi,  totuşi,  voi  aţi  scăpat,  remarcă  Ţeastă-Rasă.  Cum  aţi  reuşit? 

-  Sunt  zidar  de  meserie,  iar  tatăl  meu  şi  tatăl  tatălui  meu,  răspunse 
bătrânul.  Bunicul  meu  a  construit  casa  noastră  lângă  zidurile  oraşului.  A 
fost  o  nimica  toată  să  scot  câteva  cărămizi  în  fiecare  noapte.  Când  le-am 
spus  prietenilor  mei,  m-au  ajutat  să  proptesc  tunelul,  ca  să  nu  se  prăbu- 
şească. Am  fost  cu  toţii  de  acord  că  ar  fi  bine  să  avem  o  cale  de  scăpare. 

V-am  lăsat  cu  un  consiliu  care  să  vă  conducă,  gândi  Dany,  un 
vindecător,  un  cărturar  şi  un  preot.  îşi  amintea  şi  acum  Oraşul  Roşu, 
aşa  cum  îl  văzuse  prima  oară,  uscat  şi  prăfos,  în  spatele  zidurilor  sale 
de  cărămidă  roşie,  nutrind  visuri  pline  de  cruzime,  dar  şi  de  viaţi  Pe 
Râul  Viermelui  erau  insule  unde  se  sărutau  îndrăgostiţii,  dar  în  Piaţa 
Supliciului  oamenii  erau  jupuiţi  şi  lăsaţi  să  atârne,  goi,  pradă  muştelor. 

-  Aţi  făcut  bine  că  aţi  venit,  le  spuse  astaporilor.  Veţi  fi  în  siguranţă 
în  Meereen. 

Cizmarul  îi  mulţumi  pentru  asta,  iar  bătrânul  zidar  îi  sărută  piciorul, 
dar  ţesătoarea  o  privi  cu  ochi  de  cremene.  Ştie  că  mint,  gândi  regina. 
Ştie  că  nu-i  pot  apăra.  Astaporul  e  în  flăcări,  iar  Meereenul  îi  va  urma. 

-  Mai  vin  şi  alţii,  anunţă  Oacheşul  Ben,  după  ce  astaporii  fură  scoşi 
din  sală.  Aceştia  trei  au  avut  cai.  Majoritatea  sunt  pe  jos. 

-  Câţi  sunt?  întrebă  Reznak. 
Oacheşul  Ben  ridică  din  umeri. 

-  Sute.  Mii.  Unii  bolnavi,  unii  arşi,  alţii  răniţi.  Pisicile  şi  Hoinarii 
mişună  prin  munţi,  cu  suliţe  şi  bice,  alungându-i  spre  nord  şi  omorându-i 
pe  cei  leneşi. 

-  Guri  de  hrănit,  pe  picioare.  Şi  bolnavi,  zici?  Reznak  îşi  frânse 
mâinile:  înălţimea  Ta,  nu  trebuie  să-i  primeşti  în  oraş. 

-  Eu  nu  i-aş  primi,  întări  Oacheşul  Ben  Plumm.  Nu  sunt  maester, 
ia  aminte,  dar  ştiu  că  merele  rele  trebuie  ţinute  departe  de  cele  bune. 

-  Nu  vorbim  despre  mere,  Ben,  zise  Dany.  Ci  despre  bărbaţi  şi  femei, 
bolnavi,  înfometaţi  şi  speriaţi.  Copiii  meu  Ar  fi  trebuit  să  merg  în  Astapor. 

-  Luminăţia  Ta  nu  i-ar  fi  putut  salva,  o  consolă  Ser  Barristan.  L-ai 
prevenit  pe  Regele  Cleon  în  privinţa  acestui  război  cu  Yunkaiul. 
Omul  era  nebun,  cu  mâinile  pătate  de  sânge. 

Oare  mâinile  mele  sunt  mai  curate?  îşi  aminti  ce-i  spusese  Daario, 
că  toţi  regii  sunt  fie  măcelari,  fie  carne. 

-Cleon  a  fost  duşmanul  duşmanului  nostru.  Dacă  i-aş  fi  stat 
alături  la  Coarnele  Hazzatului,  poate  că  i-am  fi  strivit  pe  yunkai. 

Ţeastă-Rasă  nu  era  de  aceeaşi  părere: 

-  Dacă  i-ai  fi  dus  pe  Nepătaţi  la  sud  de  Hazzat,  Fiii  Harpiei... 

-  Ştiu.  Ştiu.  Vechea  poveste  cu  Eroeh. 
Oacheşul  Ben  Plumm  era  nedumerit. 

-  Cine  e  Eroeh? 

-  O  fată  pe  care  am  crezut  c-am  salvat-o  de  la  viol  şi  tortură.  N-am 
reuşit  decât  să-i  fac  mai  mult  rău,  până  la  urmă.  Iar  în  Astapor  n-am 
reuşit  decât  să  fac  zece  mii  de  Eroehi. 

-  înălţimea  Ta  n-a  avut  de  unde  să  ştie... 

-  Sunt  regină.  Trebuia  să  ştiu. 

-  Ce-a  fost  a  fost,  zise  Reznak  mo  Reznak.  Măreţia  Ta,  te  implor, 
fă-1  pe  nobilul  Hizdahr  regele  tău,  fără  întârziere.  El  poate  vorbi  cu 
înţelepţii  Stăpâni,  poate  să  ne  aducă  pacea. 

-  In  ce  condiţii?  Fereşte-te  de  seneşalul  parfumat,  spusese  Quaithe. 
Femeia  cu  mască  prezisese  venirea  iepei  albe,  oare  avea  dreptate  şi  în 
privinţa  nobilului  Reznak?  Poate  că  sunt  doar  o  copilă,  neştiutoare  în 
ale  războiului,  continuă  Dany,  dar  nu  sunt  un  miel  care  să  intre 
behăind  în  bârlogul  harpiei.  Ii  am  încă  pe  Nepătaţii  mei,  am  Ciorile 
Furtunii  şi  Fiii  Secunzi.  Am  trei  mii  de  companii  de  sclavi  eliberaţi. 

-  Da,  şi  dragonii,  adăugă  Oacheşul  Ben  Plumm,  cu  un  rânjet. 

-  In  groapă,  în  lanţuri,  se  tângui  Reznak  mo  Reznak.  La  ce  sunt  de 
folos  nişte  dragoni  care  nu  pot  fi  stăpâniţi?  Până  şi  Nepătaţii  se  tem 
când  trebuie  să  le  deschidă  porţile,  ca  să-i  hrănească. 

-  Ce,  se  tem  de  micile  animale  ale  reginei?  Oacheşul  Ben  Plumm 
îşi  miji  ochii,  amuzat. 

Căruntul  căpitan  al  Fiilor  Secunzi  era  mercenar  până-n  măduva 
oaselor  şi  zece  popoare  diferite  îşi  îngemănaseră  sângele  în  venele  lui, 
dar  fusese  mereu  ataşat  de  dragoni.  Şi  dragonii  de  el. 

-  Micile  animale?  ţipă  Reznak.  Monştri,  mai  degrabă.  Monştri  care 
se  hrănesc  cu  copiii  noştri.  Nu  putem... 

-  Linişte!  îl  opri  Daenerys.  Nu  vom  vorbi  despre  asta. 
Reznak  se  dădu  înapoi,  tresărind  în  faţa  furiei  din  tonul  ei. 

-  Iartă-mă,  Magnificenţă,  n-am... 
Oacheşul  Ben  Plumm  îl  întrerupse: 

-  înălţimea  Ta,  yunkaii  au  trei  companii  libere,  iar  noi  doar  două, 
şi  se  spune  că  au  trimis  în  Volantis  după  Compania  de  Aur.  Ticăloşii 
ăia  sunt  zece  mii.  Yunkaii  mai  au  şi  patru  legiuni  ghiscari,  poate  mai 
multe,  şi-am  auzit  vorbindu-se  că  au  trimis  călăreţi  peste  Marea 
Dothraki,  probabil  ca  să  aducă  peste  noi  vreun  mare  khalasar.  Avem 
nevoie  de  dragoni,  după  cum  văd  eu  lucrurile. 

-  Regret,  Ben,  răspunse.  Nu  îndrăznesc  să  eliberez  dragonii. 
Dany  îşi  dădea  seama  că  nu  era  răspunsul  pe  care  îl  aştepta  el. 
Plumm  îşi  scărpină  perciunii  pestriţi. 

-  Dacă  dragonii  nu  intră  în  discuţie,  eix  bine...  ar  trebui  să  plecăm 
până  ca  afurisiţii  de  yunkai  să  închidă  capcana...  dar,  înainte  de  asta, 
să-i  facem  pe  stăpânii  de  sclavi  să  plătească  pentru  a  ne  vedea  plecaţi. 
I-au  plătit  pe  khali  ca  să  le  lase  oraşul  în  pace,  de  ce  nu  şi  pe  noi? 
Vinde-le  înapoi  Meereenul  şi  să  pornim  spre  vest,  cu  căruţele  pline 
de  aur  şi  nestemate. 

-  Vrei  să  jefuiesc  Meereenul  şi  să  fug?  Nu,  n-am  să  fac  asta.  Vierme 
Cenuşiu,  oamenii  mei  sunt  pregătiţi  pentru  luptă? 

Eunucul  îşi  încrucişă  braţele  peste  piept. 

-  Nu  sunt  ca  Nepătaţii,  dar  nu  te  vor  face  de  ruşine.  Omul  tău  jură 
asta  pe  suliţă  şi  sabie,  Măreţia  Ta. 

-  Bun.  Asta  e  bine. 

Daenerys  cercetă  chipurile  celor  care  o  înconjurau:  Ţeastă-Rasă, 
încruntat.  Ser  Barristan,  cu  faţa  ridată,  cu  ochii  albaştri  şi  trişti.  Reznak 
mo  Reznak  palid,  asudând.  Oacheşul  Ben  Plumm,  cărunt,  sur,  cu  pielea 
tăbăcită.  Viermele  Cenuşiu,  cu  obrajii  netezi,  placid,  fără  expresie.  Daa- 
rio  ar  trebui  să fie  aici,  şi  călăreţii  mei  de  sânge,  gândi  ea.  Dacă  va  fi  să  fie 

o  bătălie,  sângele  din  sângele  meu  ar  trebui  să-mi  fie  alături.  îi  lipsea  şi  Ser 
Jorah  Mormont.  M-a  minţit,  m-a  spionat,  dar  m-a  şi  iubit  şi  m-a  povăţuit 
bine  întotdeauna. 

-  I-am  mai  înfrânt  pe  yunkai,  continuă  ea.  Am  să-i  înfrâng  din 
nou.  Dar  unde?  Cum? 

-Vrei  să  ieşim  pe  câmpul  de  luptă?  Ţeastă-Rasă  avea  glasul 
îngroşat  de  îndoială.  Ar  fi  o  nebunie.  Zidurile  noastre  sunt  mai  înalte 
şi  mai  groase  decât  zidurile  Astaporului  şi  apărătorii  noştri  mai 
curajoşi.  Yunkaii  n-o  să  cucerească  uşor  oraşul. 

Ser  Barristan  îl  contrazise: 

-  Nu  cred  că  ar  trebui  să-i  lăsăm  să  ne  înconjoare.  Oastea  lor  cârpăcită. 
Aceşti  stăpâni  de  sclavi  nu  sunt  soldaţi.  Dacă-i  luăm  prin  surprindere... 

-  Slabe  şanse,  îl  întrerupse  Ţeastă-Rasă.  Yunkaii  au  mulţi  prieteni 
în  oraş.  Vor  afla. 

-  Cât  de  mare  e  oastea  pe  care-o  putem  aduna?  întrebă  Dany. 

-  Nu  destul  de  mare,  să-mi  fie  cu  iertare,  Regina  Mea,  răspunse 
Oacheşul  Ben  Plumm.  Naharis  ce  spune  despre  asta?  Dacă  luptăm, 
vom  avea  nevoie  de  Ciorile  Furtunii. 

-  Daario  e  încă  plecat.  O,  zei,  ce-am  făcuţi  Oare  l-am  trimis  la 
moarte?  Ben,  voi  avea  nevoie  de  Fiii  tăi  Secunzi,  să  ne  iscodească 
duşmanii.  Să  afle  unde  sunt,  cât  de  repede  înaintează,  câţi  oameni  au, 
cum  sunt  organizaţi. 

-  Vom  avea  nevoie  de  provizii.  Şi  de  cai  odihniţi. 

-  Fireşte.  Ser  Barristan  se  va  ocupa  de  asta. 
Oacheşul  Ben  îşi  scărpină  bărbia. 

-  S-ar  putea  să  reuşim  să  convingem  câţiva  Fii  Secunzi.  Dacă 
înălţimea  Ta  s-ar  putea  lipsi  de  nişte  saci  cu  aur  şi  pietre  scumpe... 
doar  ca  să  le  dăm  ghes  căpitanilor,  cum  ar  veni...  ei,  bine,  cine  ştie? 

-  Ii  cumpărăm,  de  ce  nu?  se  învoi  Dany.  Ştia  că  aşa  mergeau 
lucrurile  cu  companiile  libere  în  Ţinuturile  Discordiei.  Da,  prea  bine. 
Reznak,  ocupă-te  de  asta.  Odată  Fiii  Secunzi  plecaţi,  închideţi  porţile 
şi  dublaţi  garda  pe  ziduri. 

-  Aşa  vom  face,  Magnificenţa  Ta,  zise  Reznak  mo  Reznak.  Cu 
astaporii  aceia  cum  rămâne? 

Copiii  mei. 

-  Vin  aici  căutând  ajutor.  Sprijin  şi  apărare.  Nu  putem  să  le 
întoarcem  spatele. 

Ser  Barristan  se  încruntă: 

-  înălţimea  Ta,  pântecăraia  a  decimat  armate  întregi  când  a  fost 
lăsată  să  se  răspândească  în  voie.  Seneşalul  are  dreptate.  Nu  putem  să 
primim  astapori  în  Meereen. 

Dany  îl  privi  neajutorată.  Era  bine  că  dragonii  nu  plângeau. 

-  Cum  zici  tu,  atunci.  O  să-i  ţinem  dincolo  de  ziduri  până  când 
acest...  acest  blestem  va  trece.  Pregătiţi-le  o  tabără  lângă  râu,  la  vest  de 
oraş.  O  să  le  trimitem  mâncare,  atâta  câtă  putem.  Poate  că  vom  reuşi 
să-i  despărţim  pe  cei  sănătoşi  de  cei  bolnavi.  Cu  toţii  stăteau  şi  se  uitau 
la  ea:  Vreţi  să  mă  obligaţi  să  spun  de  două  ori?  Plecaţi  şi  faceţi  cum 
v-am  poruncit.  Dany  se  ridică,  trecu  valvârtej  pe  lângă  Oacheşul  Ben 
şi  urcă  treptele,  spre  dulcea  solitudine  a  terasei  ei. 

O  mie  de  kilometri  despărţeau  Meereenul  de  Astapor,  însă  lui 
Daenerys  i  se  părea  că  cerul  era  mai  întunecat  spre  sud-vest,  mânjit  şi 
înnegurat  de  fumul  morţii  Oraşului  Roşu.  Din  cărămidă  şi  sânge  s-a  zidit 
Astaporul,  cărămidă  şi  sânge  sunt  oamenii  lui.  Vechiul  cântec  îi  răsuna  în 

A 

cap.  Cenuşă  şi  oase,  Astaporul,  cenuşă  şi  oase,  oamenii  lui.  încercă  să-şi 
aducă  în  minte  chipul  lui  Eroeh,  dar  trăsăturile  fetei  care  murise  se 
transformau  întruna  în  fum. 

Când,  în  cele  din  urmă,  regina  se  întoarse,  Ser  Barristan  era  lângă 
ea,  înfăşurat  în  mantia-i  albă,  ca  să  se  ferească  de  răcoarea  serii. 

-  Vom  reuşi  să  luptăm?  îl  întrebă  ea. 

-  Bărbaţii  reuşesc  întotdeauna  să  lupte,  înălţimea  Ta.  întreabă,  mai 
bine,  dacă  vom  reuşi  să  învingem.  Să  mori  e  uşor,  dar  victoria  se 
obţine  greu.  Sclavii  tăi  eliberaţi  sunt  slab  pregătiţi  şi  neînsângeraţi  în 
bătălie.  Mercenarii  tăi  au  slujit  cândva  duşmanului  nostru.  Odată  ce 
un  om  şi-a  schimbat  mantia,  nu  va  ezita  să  şi-o  schimbe  din  nou.  Ai 


dansul  dragonilor 


545 


doi  dragoni  care  nu  pot  fi  stăpâniţi  şi  un  al  treilea  pe  care,  poate,  l-ai 
pierdut.  Dincolo  de  aceste  ziduri,  singurii  tăi  prieteni  sunt  lhazarii, 
care  nu  iubesc  războiul. 

-  Zidurile  mele  sunt  puternice,  însă. 

-  Nu  mai  puternice  decât  atunci  când  ne-am  aflat  noi  dincolo  de 
ele.  Şi  Fiii  Harpiei  sunt  înăuntru,  cu  noi.  La  fel  şi  Marii  Stăpâni,  atât 
cei  pe  care  i-ai  cruţat,  cât  şi  fiii  celor  pe  care  i-ai  ucis. 

-  Ştiu.  Regina  oftă.  Care  ţi-e  povaţa,  ser? 

-  Lupta,  răspunse  Ser  Barristan.  Meereenul  e  înţesat  şi  plin  de  guri 
flămânde.  Şi  ai  prea  mulţi  duşmani  între  zidurile  lui.  Mă  tem  că  nu 
putem  să  ţinem  piept  multă  vreme  unui  asediu.  Lasă-mă  să  întâmpin 
duşmanul  când  vine  spre  nord,  pe  un  teren  ales  de  mine. 

-  Să  întâmpini  duşmanul,  repetă  ea,  cu  sclavii  eliberaţi  despre  care 
adineauri  ai  spus  că  sunt  slab  pregătiţi  şi  neînsângeraţi. 

-  Cu  toţii  am  fost  cândva  neînsângeraţi,  înălţimea  Ta.  Nepătaţii  îi 
vor  ajuta  să  se  oţelească.  Dacă  aş  avea  cinci  sute  de  cavaleri... 

-  Sau  cinci.  Iar  dacă  îţi  dau  Nepătaţii,  eu  nu  voi  mai  avea  pe  nimeni 
să  apere  Meereenul,  în  afară  de  Fiarele  de  Bronz. 

Când  Ser  Barristan  n-o  contrazise,  Dany  închise  ochii:  Zei,  se  rugă 
ea,  mi  l-aţi  luat  pe  Khal  Drogo,  care  a  fost  lumina  ochilor  mei.  L-aţi  luat 
pe  viteazul  meu  fiu,  înainte  să  se  nască.  V-am  plătit  jertfa  de  sânge.  Acum, 
vă  rog,  ajutaţi-mâ.  Daţi-mi  înţelepciune  să-mi  lumineze  calea  şi  putere  să 
fac  ceea  ce  trebuie  ca  să-mi  apăr  copiii. 

Zeii  nu  răspunseră. 

Când  deschise  ochii,  regina  spuse: 

-  Nu  pot  lupta  cu  doi  duşmani,  unul  dinăuntru  şi  unul  din  afară. 
Dacă  vreau  să  păstrez  Meereenul,  trebuie  să  am  oraşul  în  spate.  întreg 
oraşul.  Am  nevoie...  am  nevoie... 

Nu  putea  s-o  rostească. 

-  înălţimea  Ta?  o  îndemnă  cu  blândeţe  Ser  Barristan. 
O  regină  nu-şi  aparţine  sieşi,  ci  poporului  ei. 

-  Am  nevoie  de  Hizdahr  zo  Loraq. 


MELISANDRE 


Nu  era  niciodată  cu  adevărat  întuneric  în  camerele  preotesei  roşii. 

Trei  lumânări  de  seu  ardeau  pe  pervazul  ferestrei,  să  ţină  departe 
spaimele  nopţii.  Alte  patru  pâlpâiau  lângă  patul  ei,  câte  două  de  fiecare 
parte.  In  cămin,  un  foc  era  întreţinut  să  ardă  zi  şi  noapte.  Prima  lecţie 
pe  care  o  învăţau  cei  care  voiau  s-o  slujească  era  că  focul  nu  trebuie  să 
moară,  nu  trebuie  lăsat  să  se  stingă  niciodată. 

Melisandre  închise  ochii  şi  rosti  o  rugăciune,  apoi  îi  deschise  ca  să 
privească  focul  din  cămin.  încă  o  dată.  Trebuia  să  fie  sigură.  Mulţi 
preoţi  şi  preotese,  înaintea  ei,  avuseseră  false  viziuni,  văzând  ceea  ce 
voiau  să  vadă  în  loc  de  ceea  ce  trimisese  Stăpânul  Luminii.  Stannis 
mărşăluia  spre  sud,  spre  primejdie,  regele  care  purta  pe  umeri  soarta 
lumii.  Azor  Ahai  renăscut.  R'hllor  avea  s-o  învrednicească,  negreşit, 
cu  un  crâmpei  din  ceea  ce-1  aştepta.  Aratâ-mi-l  pe  Stannis,  Stăpân  al 
Luminii,  se  rugă  ea.  Aratâ-mi-l  pe  regele  tău,  unealta  ta. 

In  faţa  ochilor  Melisandrei  dansau  viziuni,  aurii  şi  stacojii,  contu- 
rându-se,  topindu-se  şi  contopindu-se,  forme  ciudate,  înfricoşătoare  şi 
seducătoare.  Văzu  din  nou  faţa  fără  ochi,  privind  în  sus  din  orbitele  goale 
ce  vărsau  lacrimi  de  sânge.  Apoi  turnurile  de  lângă  mare,  prăbuşindu-se 
când  un  val  întunecat  năvăli  peste  ele,  ridicându-se  din  adâncuri.  Umbre 
în  formă  de  cranii,  cranii  care  se  transformau  în  ceaţă,  trupuri 

împreunate  în  desfrâu,  răsucindu-se,  rostogolindu-se  şi  sfâşiindu-se. 
Prin  perdelele  de  foc,  umbre  mari,  înaripate,  goneau  pe  un  cer  albastru 
ca  oţelul. 

Fata.  Trebuie  să  regăsesc  fata,  fata  cenuşie  pe  un  cal  care  trage  să 
moară.  Jon  Snow  aştepta  asta  de  la  ea.  Curând.  Nu  va  fi  suficient  să-i 
spună  că  fata  fuge.  El  va  vrea  mai  mult,  va  vrea  să  ştie  când  şi  unde, 
iar  ea  nu  ştia  ce  să-i  spună.  Văzuse  fata  o  singură  dată.  O  fată  gri 
precum  cenuşa,  şi,  sub  privirile  mele,  s-a  spulberat  şi  a  fost  dusă  de  vânt. 

Un  chip  prinse  contur  în  foc.  Stannis?  gândi  ea,  doar  o  clipă. . .  dar  nu, 
acestea  nu  erau  trăsăturile  lui.  O  faţă  de  lemn,  de  un  alb  cadaveric.  Să  fi 
fost  duşmanul?  O  mie  de  ochi  roşii  pluteau  în  flăcările  care  se  înălţau.  Mă 
vede.  Lângă  el,  un  băiat  cu  chip  de  lup  îşi  dădu  capul  pe  spate  şi  urlă. 

Preoteasa  roşie  se  cutremură.  Sângele  îi  şiroia  pe  coapsă,  negru  şi 
fumegând.  Focul  era  în  trupul  ei,  o  agonie,  un  extaz  care  o  umplea,  o 
pârjolea,  transformând-o.  Valuri  de  căldură  desenau  contururi  pe 
pielea  ei,  insistente  ca  mâna  unui  amant.  Glasuri  ciudate  o  chemau  din 
zilele  demult  apuse:  „Melony!"  auzi  o  voce  de  femeie  strigând.  Un  glas 
de  bărbat  i  se  alătură:  „Numărul  şapte."  Melisandre  plângea  şi  lacrimile 
ei  erau  o  flacără.  Şi,  totuşi,  o  bău. 

Fulgi  de  nea  cădeau  învârtindu-se  dintr-un  cer  întunecat  şi  fire  de 
cenuşă  se  înălţau  să-i  întâmpine,  albul  şi  griul  dansau  împreună,  ca 
nişte  săgeţi  de  foc  arcuite  deasupra  unui  zid  de  lemn,  în  timp  ce 
creaturi  moarte  se  târau,  tăcute,  prin  frig,  la  baza  unor  stânci  cenuşii, 
unde,  în  sute  de  grote,  ardeau  flăcări.  Apoi  se  stârni  un  vânt  şi  aburul 
alb  năvăli  înăuntru,  înfiorător  de  rece,  şi,  rând  pe  rând,  focurile  se 
stinseră.  După  aceea,  doar  craniile  rămaseră. 

Moarte,  gândi  Melisandre.  Craniile  înseamnă  moarte. 

Flăcările  trosniră  încetişor  şi,  în  sunetul  lor,  auzi  un  nume  şoptit: 
jon  Snow.  Faţa  lui  prelungă  pluti  înaintea  ochilor  ei,  urzită  din  limbi 
de  flăcări  roşii  şi  portocalii,  apărând  şi  dispărând,  o  umbră  abia  zărită 
în  spatele  unei  perdele  fâlfâitoare.  Acum  era  om,  acum  lup,  şi  pe  urmă 
iarăşi  om.  Dar  craniile  erau  tot  acolo,  craniile  îl  înconjurau.  Melisandre 

îl  mai  văzuse  pe  Jon  în  primejdie  şi  încercase  să-1  avertizeze.  Duşmani 
în  jurul  lui,  pumnale  în  întuneric.  Dar  el  nu  voia  să  asculte. 

Necredincioşii  nu  ascultau  niciodată,  până  când  era  prea  târziu. 

-  Ce  vezi,  doamna  mea?  o  întrebă  încet  băiatul. 

Cranii.  O  mie  de  cranii  şi  iarăşi  bastardul.  Jon  Snow.  Ori  de  câte  ori 
era  întrebată  ce  vede  în  focurile  ei,  Melisandre  răspundea:  „O  mulţime 
de  lucruri."  Dar  să  vezi  nu  era  niciodată  atât  de  uşor  cum  sugerau  aceste 
cuvinte.  Era  o  artă  şi,  ca  orice  artă,  cerea  măiestrie,  disciplină,  studiu. 
Durere.  Şi  asta.  R'hllor  le  vorbea  celor  aleşi  prin  focul  binecuvântat, 
într-o  limbă  a  cenuşii,  a  tăciunilor  şi  a  flăcărilor  şerpuitoare  pe  care  doar 
un  zeu  putea  s-o  înţeleagă  cu  adevărat.  Preoteasa  roşie  îşi  exersase  arta 
în  ani  fără  număr  şi  plătise  preţul.  Nu  mai  era  nimeni,  nici  măcar  în 
tagma  ei,  care  să  aibă  aceeaşi  măiestrie  în  a  vedea  secretele,  jumătate 
dezvăluite,  jumătate  ascunse,  din  flăcările  sacre. 

Şi,  totuşi,  se  părea  că  acum  nu  putea  nici  măcar  să-şi  găsească  regele. 
Eu  mă  rog  să-l  zăresc  măcar  o  clipă  pe  Azor  Ahai  şi  R  'hllor  mi-l  arată 
doar  pe  Snow. 

-  Devan,  strigă  ea,  ceva  de  băut.  Avea  gâtul  uscat  şi  aspru. 

-  Da,  doamna  mea. 

Băiatul  îi  turnă  o  cupă  cu  apă  dintr-o  carafă  de  piatră  de  lângă 
fereastră  şi  i-o  aduse. 

-  Mulţumesc. 

Melisandre  sorbi,  înghiţi  şi  îi  zâmbi  băiatului.  Asta  îl  făcu  să 
roşească.  Ştia  că  era  pe  jumătate  îndrăgostit  de  ea.  Se  teme  de  mine,  mă 
doreşte  şi  mă  venerează. 

Cu  toate  acestea,  Devan  nu  era  încântat  să  se  afle  acolo.  Flăcăul  era 
nespus  de  mândru  să  fie  scutierul  regelui  şi  se  simţise  rănit  când  Stannis 
îi  poruncise  să  rămână  la  Castelul  Negru.  Ca  orice  băiat  de  vârsta  lui, 
avea  capul  plin  de  visuri  de  mărire.  Fără  îndoială,  îşi  imaginase  faptele 
de  vitejie  pe  care  avea  să  le  etaleze  la  Deepwood  Motte.  Alţi  băieţi  de 
vârsta  lui  plecaseră  spre  sud,  ca  scutieri  ai  cavalerilor  regelui,  şi  aveau  să 
intre  în  bătălie  alături  de  ei.  Excluderea  lui  Devan  trebuie  să  fi  părut  un 

reproş,  o  pedeapsă  pentru  vreo  greşeală  din  trecut  sau  poate  pentru  un 
eşec  al  tatălui  său. 

In  realitate,  era  acolo  pentru  că  îl  ceruse  Melisandre.  Cei  patru  fii 
mai  mari  ai  lui  Davos  Seaworth  pieriseră  în  bătălia  de  pe  Apa  Neagră, 
când  flota  regelui  fusese  mistuită  de  focul  verde.  Devan  era  al  cincilea 
născut  şi  era  mai  protejat  acolo,  cu  ea,  decât  alături  de  rege.  Lordul 
Davos  n-avea  să-i  mulţumească  pentru  asta  mai  mult  decât  băiatul,  dar 
preoteasa  roşie  credea  că  Seaworth  avusese  parte  de  destulă  suferinţă. 
Aşa  nechibzuit  cum  era,  devotamentul  lui  faţă  de  Stannis  nu  putea  fi 
pus  la  îndoială.  Văzuse  asta  în  flăcările  ei. 

Devan  era  ager,  isteţ  şi  priceput,  ceea  ce  era  mai  mult  decât  se  putea 
spune  despre  majoritatea  servitorilor  ei.  Stannis  îi  lăsase  o  duzină  dintre 
oamenii  lui,  s-o  slujească  atunci  când  el  va  mărşălui  spre  sud,  dar  cei 
mai  mulţi  erau  nefolositori.  Regele  avea  nevoie  de  fiecare  sabie,  aşa  că 
nu  se  putuse  lipsi  decât  de  bărbi  cărunte  şi  de  oameni  infirmi.  Unul 
fusese  orbit  de  o  săgeată  înfiptă  în  cap  în  timpul  bătăliei  de  la  Zid,  altul 
rămăsese  şchiop  când  calul  lui  căzuse  şi-i  zdrobise  picioarele. 
Supraveghetorul  ei  îşi  pierduse  un  braţ  sub  ciomagul  unui  uriaş.  Trei 
dintre  străjeri  fuseseră  castraţi  din  porunca  lui  Stannis,  fiindcă  violaseră 
nişte  sălbatice.  Pe  lângă  aceştia,  Melisandre  mai  avea  doi  beţivani  şi  un 
laş.  Ultimul  ar  fi  trebuit  spânzurat,  după  cum  recunoscuse  regele  însuşi, 
dar  se  trăgea  dintr-o  familie  nobilă,  iar  tatăl  şi  fraţii  lui  fuseseră  oameni 
de  nădejde  de  la  început. 

Preoteasa  roşie  ştia  că  prezenţa  gărzilor  în  preajma  ei  îi  putea  asigura 
un  comportament  cuviincios  din  partea  fraţilor  în  negru,  dar  nu  era  de 
aşteptat  ca  vreunul  dintre  cei  pe  care  i-i  dăduse  Stannis  să-i  fie  de  vreun 
folos  în  faţa  unui  pericol.  Nu  conta.  Melisandre  din  Asshai  nu  se  temea 
pentru  viaţa  ei.  R'hllor  avea  s-o  apere. 

Luă  încă  o  sorbitură  de  apă,  lăsă  cupa  deoparte,  clipi,  se  întinse  şi 
se  ridică  din  scaun,  cu  muşchii  înţepeniţi  şi  măcinaţi  de  durere.  După 
ce  privise  îndelung  în  flăcări,  avu  nevoie  de  câteva  momente  ca  să  se 

adapteze  la  semiîntuneric.  Ochii  îi  erau  uscaţi  şi  obosiţi,  dar  ar  fi  făcut 
mai  rău  dacă  şi  i-ar  fi  frecat. 
Văzu  că  focul  ardea  mocnit. 

-  Devan,  mai  adu  nişte  lemne.  Câte  ceasuri  sunt? 

-  E  aproape  dimineaţă,  doamna  mea. 

Dimineaţă.  O  altă  zi  ni  se  dăruieşte,  R  'hllor  fie  slăvit.  Spaimele  nopţii 
se  îndepărtează.  Melisandre  îşi  petrecuse  noaptea  în  scaun,  lângă  foc, 
aşa  cum  făcea  adesea.  Cu  Stannis  plecat,  patul  ei  era  foarte  puţin 
folosit.  Nu  avea  timp  pentru  somn,  purtând  povara  lumii  pe  umeri. 
Şi  se  temea  de  vise.  Somnule  o  mică  moarte,  visele  sunt  şoapta  Celuilalt, 
care  vrea  să  ne  tragă  pe  toţi  în  noaptea  lui  eternă.  Prefera  să  stea  şi  să  se 
scalde  în  strălucirea  flăcărilor  binecuvântate  ale  stăpânului  ei  roşu,  cu 
obrajii  îmbujoraţi  de  căldură  ca  de  sărutările  unui  iubit.  In  unele  nopţi 
aţipea,  dar  niciodată  mai  mult  de  o  oră.  Melisandre  se  ruga  ca,  într-o 
bună  zi,  să  nu  mai  doarmă  deloc.  Intr-o  bună  zi  se  va  elibera  de  vise. 
Melony,  gândi  ea.  Numărul  şapte. 

Devan  puse  lemne  pe  foc,  până  când  flăcările  săltară  din  nou, 
sălbatice  şi  furioase,  alungând  umbrele  înapoi  în  colţurile  încăperii, 
devorând  toate  visele  ei  nedorite.  întunericul  se  retrage  iarăşi...  pentru 
puţină  vreme.  Dar  dincolo  de  Zid,  duşmanul  e  tot  mai  puternic  şi,  dacă 
va  izbândi,  zorile  nu  vor  mai  veni  niciodată.  Se  întreba  dacă  fusese 
chipul  duşmanului  cel  care  o  privise  din  flăcări.  Nu.  Cu  siguranţă,  nu. 
Chipul  lui  ar  fi  mai  înfricoşător,  rece  şi  negru  şi  prea  teribil  ca  vreun  om 
să-l privească  şi  să  rămână  în  viaţă.  Omul  de  lemn  pe  care-1  zărise,  însă, 
şi  băiatul  cu  chip  de  lup...  aceştia  erau  slujitorii  lui,  fără  doar  şi  poate, 
campionii  lui,  aşa  cum  Stannis  era  al  ei. 

Melisandre  se  duse  la  fereastră  şi  dădu  la  o  parte  obloanele.  Afară, 
spre  est  abia  începea  să  se  crape  de  ziuă  şi  stelele  nopţii  mai  zăboveau 
pe  cerul  negru  ca  smoala.  Castelul  Negru  se  trezea,  iar  curtea  era 
traversată  de  bărbaţi  în  mantii  negre,  ce  mergeau  să-şi  golească 
străchinile  de  terci  înainte  să-şi  înlocuiască  fraţii  de  pe  creasta  Zidului. 
Câţiva  fulgi  de  nea  dansau  în  faţa  ferestrei  deschise,  plutind  în  vânt. 

-  Doamna  mea  doreşte  să  ia  micul  dejun?  întrebă  Devan. 
Mâncare.  Da.  Ar  trebui  să  mănânc.  In  unele  zile  uita.  R'hllor  îi 

oferea  toată  hrana  de  care  avea  nevoie  trupul  ei,  dar  acesta  era  un 
lucru  pe  care  era  mai  bine  să-1  ascundă  muritorilor.  De  Jon  Snow  avea 
ea  nevoie,  nu  de  pâine  prăjită  şi  slănină,  dar  n-avea  niciun  rost  să-1 
trimită  pe  Devan  după  Lordul  Comandant.  N-ar  veni  la  chemarea  ei. 
Snow  continua  să  locuiască  în  spatele  armurăriei,  în  două  odăi 
modeste,  ocupate  înainte  de  fostul  fierar  al  Rondului,  care  murise. 
Poate  că  nu  se  considera  demn  de  Turnul  Regelui  sau  poate  că  nu-i 
păsa.  Era  o  greşeală.  Falsa  modestie  a  tinereţii  care  era  în  sine  un  soi 
de  orgoliu.  Nu  era  înţelept  ca  un  comandant  să  ocolească  însemnele 
puterii,  căci  puterea  însăşi  se  revarsă  din  asemenea  însemne. 

Dar  băiatul  nu  era  întru  totul  naiv.  Avea  destulă  înţelepciune  să  nu 
vină  în  apartamentele  preotesei  roşii  ca  un  petiţionar,  insistând  ca  ea  să 
vină  la  el,  dacă  dorea  să  stea  de  vorbă.  Şi,  cel  mai  adesea,  când  Melisandre 
venea,  o  lăsa  să  aştepte  sau  refuza  s-o  primească.  Atâta  lucru,  cel  puţin, 
era  subtil. 

-  Vreau  ceai  de  urzică,  un  ou  fiert  şi  pâine  cu  unt.  Pâine  proaspătă, 
fii  bun,  nu  prăjită.  Poţi  să-1  cauţi  şi  pe  sălbatic.  Spune-i  că  trebuie  să-i 
vorbesc. 

-  Rattleshirt,  doamnă? 

-  Şi  repede. 

Cât  timp  băiatul  fu  plecat,  Melisandre  se  spălă  şi  îşi  schimbă  veş- 
mintele. Mânecile  ei  erau  pline  de  buzunare  ascunse  şi  le  verifică  pe 
toate  cu  atenţie,  aşa  cum  făcea  în  fiecare  dimineaţă,  ca  să  se  asigure  că 
prafurile  erau  la  locul  lor.  Prafuri  cu  care  făcea  flăcările  să  devină  verzi, 
albastre  ori  argintii,  prafuri  cu  care  făcea  flăcările  să  vâjâie,  să  şuiere  şi 
să  salte  mai  mult  decât  un  stat  de  om,  prafuri  cu  care  stârnea  fum.  Fum 
pentru  adevăr,  fum  pentru  plăcere,  fum  pentru  teamă  şi  fumul  gros  şi 
negru  care  putea  ucide  un  om  pe  loc.  Preoteasa  roşie  se  înarma  cu  câte 
un  strop  din  fiecare. 

Cufărul  sculptat  pe  care  îl  adusese  cu  ea  peste  marea  îngustă  era 
acum  gol  pe  trei  sferturi.  Şi,  chiar  dacă  ştia  să  prepare  alte  prafuri, 
Melisandrei  îi  lipseau  multe  ingrediente  rare.  Vrâjile  mele  ar  trebui  să fie 
de-ajuns.  Era  mai  puternică  la  Zid,  mai  puternică  chiar  decât  în  Asshai. 
Fiecare  cuvânt  al  ei,  fiecare  gest  erau  mai  convingătoare  şi  puteau  face 
lucruri  pe  care  nu  le  mai  făcuse  vreodată  până  acum.  Umbrele  pe  carele 
aduc  aici  sunt  mai  înfricoşătoare  şi  nicio  creatură  a  întunericului  nu  le 
poate  înfrunta.  Cu  asemenea  vrăjitorii  în  stăpânirea  ei,  putea  curând  să 
se  lipsească  de  trucurile  ieftine  ale  alchimiştilor  şi  ale  piromanţilor. 

închise  cufărul,  răsuci  cheia  şi  o  ascunse  sub  fustele  ei,  în  alt 
buzunar  secret.  Apoi  auzi  o  bătaie  sacadată  în  uşă.  Supraveghetorul  ei 
ciung,  după  sunetul  tremurător. 

-  Lady  Melisandre,  a  venit  Lordul  Oaselor. 

-  Pofteşte-1  înăuntru. 

Preoteasa  roşie  se  aşeză  înapoi  în  scaunul  ei  de  lângă  şemineu. 

Sălbaticul  purta  un  pieptar  de  piele  fiartă,  punctat  cu  ţinte  de 
bronz,  pe  sub  o  mantie  roasă,  bălţată  în  nuanţe  de  verde  şi  maro.  Fără 
oase.  Era  înveşmântat  şi  în  umbre,  în  mănunchiuri  deşirate  de  abur 
gri,  abia  văzute,  ce-i  pluteau  peste  faţă  şi  căpătau  contur  cu  fiecare  pas. 
Urâte  lucruri.  La  fel  de  urâte  ca  oasele  lui.  Părul  coborât  într-un  ic  pe 
mijlocul  frunţii,  obrajii  ciupiţi,  o  mustaţă  răsucită  ca  un  vierme 
deasupra  unei  guri  pline  de  dinţi  maro,  stricaţi. 

Melisandre  simţi  căldura  în  scobitura  gâtului,  când  rubinul  ei  se 
aprinse  la  apropierea  sclavului  lui. 

-  Ţi-ai  lepădat  veşmântul  de  oase,  remarcă  ea. 

-  Zornăitul  mă  scotea  din  minţi. 

-  Oasele  te  apără,  îi  reaminti  ea.  Fraţii  în  negru  nu  te  iubesc.  Devan 
mi-a  spus  că  deunăzi  ai  schimbat  nişte  vorbe  cu  unul  dintre  ei,  la  cină. 

-  Câteva.  Mâneam  supă  de  fasole  cu  costiţă,  în  timp  ce  Bowen 
Marsh  îşi  dădea  întruna  aere.  Bătrâna  Rodie  credea  că-1  spionez  şi  a 
declarat  că  nu  va  permite  criminalilor  să  tragă  cu  urechea  la  discuţiile 
lor.  I-am  răspuns  că,  dacă  era  adevărat,  poate  că  ar  fi  bine  să  nu  le 

poarte  lângă  foc.  Bowen  s-a  făcut  roşu  şi  a  horcăit,  dar  asta  a  fost  tot. 
Sălbaticul  se  aşeză  pe  marginea  ferestrei  şi  îşi  scoase  pumnalul  din 
teacă:  Dacă  vreo  cioară  vrea  să-i  vâr  un  cuţit  între  coaste  când  stau  la 
masă,  n-are  decât  să  încerce.  Terciul  lui  Hobb  ar  fi  mult  mai  bun  cu 
o  picătură  de  sânge,  să-i  dea  gust. 

Pe  Melisandre  n-o  impresionă  oţelul  dezgolit.  Dacă  sălbaticul  i-ar 
fi  pus  gând  rău,  ar  fi  văzut  asta  în  flăcările  ei.  Propriul  pericol  fusese 
întâiul  lucru  pe  care  învăţase  să-1  vadă,  demult,  pe  când  era  încă  doar 
o  copilă,  o  sclavă  legată  să  slujească  pe  viaţă  marele  templu  roşu.  Era 
şi  acum  primul  lucru  pe  care-1  căuta  ori  de  câte  ori  se  uita  în  foc. 

-  Ochii  lor  ar  trebui  să  te  preocupe,  nu  cuţitele,  îl  preveni  ea. 

-  Magia,  da.  Pe  cătuşa  neagră  de  fier  de  la  încheietura  lui,  rubinul 
păru  să  pulseze.  Il  lovi  încet  cu  lama  cuţitului.  Oţelul  scoase  un  clinchet 
pe  piatră.  II  simt  prin  somn.  Cald  pe  piele,  chiar  şi  prin  fier.  Dulce 
ca  sărutul  unei  femei.  Sărutul  tău.  Dar,  uneori,  în  vise,  începe  să  ardă 
şi  buzele  tale  se  transformă  în  dinţi.  In  fiecare  zi  mă  gândesc  cât  de 
uşor  ar  fi  să-1  scot  şi,  totuşi,  n-o  fac  niciodată.  Trebuie  să  port  şi  oasele 
alea  afurisite? 

-  Vraja  e  plămădită  din  umbre  şi  sugestii.  Oamenii  văd  ceea  ce  se 
aşteaptă  să  vadă.  Oasele  fac  parte  din  asta.  Oare  am  greşit  că  l-am 
cruţat?  Dacă  magia  dispare,  te  vor  omorî. 

Sălbaticul  începu  să-şi  scoată  mizeria  de  sub  unghii  cu  vârful  cuţitului. 

-  Mi-am  cântat  cântecele,  mi-am  dus  bătăliile,  am  băut  vin  de  vară, 
am  gustat  din  nevasta  dornisheanului.  Omul  ar  trebui  să  moară  aşa 
cum  a  trăit.  Pentru  mine,  asta  înseamnă  cu  arma  în  mână. 

Oare  are  vise  despre  moarte?  Se  poate  să  fi  fost  atins  de  duşman? 
Moartea  e  teritoriul  lui,  cei  morţi  îi  sunt  oştenii. 

-  Vei  avea  ce  să  faci  cu  arma,  cât  de  curând.  Duşmanul  atacă, 
adevăratul  duşman.  Iar  cercetaşii  Lordului  Snow  se  vor  întoarce 
înainte  de  sfârşitul  zilei,  cu  ochii  orbi  şi  însângeraţi. 

Ochii  sălbaticului  se  îngustară.  Ochi  gri,  ochi  căprui.  Melisandre 
vedea  culoarea  schimbându-se  la  fiecare  pulsaţie  a  rubinului. 

-  Să  le  scoată  ochii,  asta  e  isprava  Plângătorului.  Cea  mai  bună  cioară 
e  o  cioară  oarbă,  asta-i  vorba  lui.  Uneori  am  impresia  că  şi-ar  dori  să-si 
scoată  şi  lui  ochii,  la  cum  îi  lăcrimează  şi-1  ustură  tot  timpul.  Snow  crede 
că  oamenii  liberi  se  vor  îndrepta  spre  Tormund,  să  le  fie  conducător, 
fiindcă  asta  ar  face  el.  Lui  Snow  îi  plăcea  Tormund  şi  bătrânul  pungaş 
îl  plăcea  pe  Snow,  la  rândul  lui.  Dar  dacă  e  Plângătorul... 

Melisandre  clătină  solemn  din  cap,  de  parcă  i-ar  fi  pus  vorbele  la  inimă, 
dar  acest  Plângător  nu  conta.  Niciunul  dintre  oamenii  liberi  nu  conta. 
Erau  un  popor  pierdut,  sortit  să  dispară  de  pe  faţa  pământului,  aşa  cum 
o  făcuseră  copiii  pădurii.  Dar  acestea  nu  erau  vorbe  pe  care  Rattleshirt  ar 
fi  vrut  să  le  audă  şi  Melisandre  nu  putea  risca  să-1  piardă  tocmai  acum. 

-  Cât  de  bine  cunoşti  Nordul? 

Lordul  Oaselor  îşi  vârî  pumnalul  în  teacă. 

-  La  fel  de  bine  ca  oricare  cercetaş.  Unele  părţi  mai  mult  decât 
altele.  Nordul  e  foarte  întins.  De  ce? 

-  Fata,  răspunse  ea.  O  fată  în  veşminte  cenuşii,  pe  un  cal  care  trage 
să  moară.  Sora  lui  Jon  Snow.  Unde  altundeva  să  fie?  se  întrebă  Meli- 
sandre. Gonea  spre  el,  să  caute  apărare,  atâta  lucru  văzuse  limpede.  Am 
zărit-o  în  flăcările  mele,  continuă  ea,  dar  numai  o  dată.  Trebuie  să 
câştigăm  încrederea  Lordului  Comandant  şi  singurul  mod  în  care 
putem  face  asta  e  să-i  salvăm  sora. 

-  S-o  salvez  eu,  vrei  să  zici?  Lordul  Oaselor?  Râse.  Nimeni  n-a  avut 
vreodată  încredere  în  Rattleshirt,  poate  doar  nebunii.  Snow  nu-i  nebun. 
Dacă  sora  lui  trebuie  salvată,  o  să-şi  trimită  ciorile.  Eu  aşa  aş  face. 

-  El  nu  e  ca  tine.  Şi-a  rostit  jurămintele  şi  vrea  să  le  respecte.  Rondul 
de  Noapte  nu  ia  partea  nimănui.  Dar  tu  nu  eşti  un  om  al  Rondului  de 
Noapte.  Tu  poţi  să  faci  ceea  ce  el  nu  poate. 

-  Dacă  băţosul  tău  Lord  Comandant  îmi  va  îngădui.  Ţi-au  arătat 
focurile  tale  unde  s-o  găsesc  pe  această  fată? 

-  Am  văzut  apă.  Adâncă,  albastră  şi  liniştită,  cu  o  pojghiţă  subţire 
de  gheaţă  abia  formându-se  deasupra  ei.  Pare  să  se  întindă  la  nesfârşit. 

-  Lacul  Lung.  Ce  altceva  ai  mai  văzut  în  preajma  fetei? 

-Dealuri.  Câmpii.  Copaci.  O  dată  un  cerb  Pietre.  Fata  se  ţine 
departe  de  sate.  Când  poate,  călătoreşte  de-a  lungul  albiilor  unor  pâraie, 
pentru  ca  vânătorii  ei  să-i  piardă  urma. 

Lordul  Oaselor  se  încruntă. 

-  Atunci  nu  va  fi  uşor.  Venea  spre  nord,  ai  spus?  Lacul  se  afla  la  est 
sau  la  vest  de  fată? 

Melisandre  închise  ochii,  amintindu-şi. 

-  La  vest. 

-  Nu  vine  pe  drumul  regelui,  atunci.  Isteaţă  fată.  Sunt  mai  puţini 
pândari  pe  partea  cealaltă  şi  mai  multe  locuri  ferite.  Şi  câteva  ascunzişuri 
pe  care  le  folosesc  şi  eu  de  când... 

Rattheshirt  se  întrerupse  la  auzul  unui  corn  de  război  şi  sări  în 
picioare.  In  tot  Castelul  Negru,  ştia  Melisandre,  se  lăsase  aceeaşi 
bruscă  tăcere  şi  fiecare  bărbat  ori  băiat  era  întors  către  Zid,  ascultând, 
aşteptând.  Un  singur  sunet  de  goarnă,  prelung,  însemna  cercetaşi 
întorcându-se,  dar  două... 

A  sosit  clipa,  gândi  preoteasa  roşie.  Acum  Lordul  Snow  va  trebui  să 
mă  asculte. 

După  ce  bocetul  lung  al  cornului  se  stinse,  tăcerea  păru  să  dureze 
o  veşnicie.  In  cele  din  urmă,  sălbaticul  rupse  vraja. 

-  Doar  unul,  aşadar.  Cercetaşi. 

-  Cercetaşi  morţi.  Melisandre  se  ridică  şi  ea  în  picioare.  Du-te, 
îmbracă-ţi  oasele  şi  aşteaptă.  Mă  voi  întoarce. 

-  Ar  trebui  să  merg  cu  tine. 

-  Nu  fi  absurd!  După  ce  vor  afla  ce  au  de  aflat,  prezenţa  unui 
sălbatic  îi  va  întărâta.  Rămâi  aici  până  ce  li  se  domoleşte  sângele. 

Devan  urca  pe  treptele  Turnului  Regelui  în  timp  ce  Melisandre 
cobora,  flancată  de  două  dintre  gărzile  pe  care  i  le  lăsase  Stannis. 
Băiatul  îi  aducea  pe  o  tavă  micul  dejun,  de  care  preoteasa  roşie 
aproape  uitase. 

-Am  aşteptat  ca  Hobb  să  scoată  pâine  proaspătă  din  cuptor, 
doamna  mea.  E  încă  fierbinte. 

-  Lasă  mâncarea  în  apartamentul  meu.  Era  sigură  că  sălbaticul  avea 
s-o  înfulece.  Lordul  Snow  are  nevoie  de  mine,  dincolo  de  Zid,  adăugă 
Melisandre.  Nu  ştie  încă,  dar  va  afla  curând... 

Afară,  începuse  să  ningă  uşor.  Un  grup  de  ciori  se  adunaseră  în 
preajma  porţii,  înainte  ca  Melisandre  şi  escorta  ei  să  sosească,  dar  fraţii 
în  negru  se  dădură  la  o  parte,  făcându-i  loc  preotesei  roşii.  Lordul 
Comandant  trecuse  înaintea  ei  prin  gheaţă,  însoţit  de  Bowen  Marsh 
şi  de  douăzeci  de  lăncieri.  De  asemenea,  Snow  trimisese  o  duzină  de 
arcaşi  pe  creasta  Zidului,  în  caz  că  vreun  duşman  se  ascundea  în 
pădurile  din  apropiere.  Străjerii  de  la  poartă  nu  erau  oamenii  reginei, 
dar  o  lăsară  să  treacă. 

Era  frig  şi  întuneric  sub  gheaţă,  în  tunelul  îngust  care  şerpuia  prin 
Zid.  Morgan  păşea  în  faţa  ei,  cu  o  torţă,  iar  Merrel  venea  în  urmă,  cu 
o  secure.  Amândoi  erau  nişte  beţivani  fără  leac,  dar  la  această  oră  a 
dimineţii  erau  treji.  Oameni  ai  reginei,  cel  puţin  cu  numele,  amândoi 
îi  ştiau  de  frică,  iar  Merrel  putea  fi  înspăimântător  când  nu  era  beat. 
N-ar  fi  avut  nevoie  astăzi  de  ei,  dar  Melisandre  considera  important  să 
aibă  mereu  două  gărzi  în  preajmă,  oriunde  se  ducea.  Asta  transmitea 
un  anume  mesaj.  însemnele  puterii. 

Când  cei  trei  ieşiră  la  nord  de  Zid,  ningea  necontenit.  O  pătură 
albă,  zdrenţuită,  acoperea  pământul  crăpat  şi  torturat  care  se  întindea 
de  la  Zid  până  la  marginea  pădurii  bântuite.  Jon  Snow  şi  fraţii  lui  în 
negru  înconjurau  trei  suliţe,  la  vreo  douăzeci  de  metri  depărtare. 

Suliţele  se  înălţau  la  doi  metri  şi  jumătate  şi  erau  din  lemn  de  frasin. 
Cea  din  stânga  era  uşor  încovoiată,  dar  celelalte  două  erau  netede  şi 
drepte.  In  vârful  fiecăreia  era  înfipt  un  cap  retezat.  Capetele  erau  pline 
de  gheaţă  şi  ninsoarea  care  cădea  le  acoperise  cu  glugi  albe.  In  locul 
ochilor  mai  rămăseseră  doar  orbitele  goale,  văgăuni  negre  şi  însângerate 
care  priveau  spre  cei  de  jos,  într-o  mută  acuzare. 

-  Cine-au  fost?  întrebă  Melisandre. 

-Jack  Bulwer  cel  Negru,  Hal  Părosul  şi  Garth  Pană-Cenuşie, 
răspunse  Bowen  Marsh  solemn.  Pământul  e  pe  jumătate  îngheţat. 

Sălbaticii  au  avut  probabil  nevoie  de  o  jumătate  de  noapte  ca  să  înfigă 
suliţele  atât  de  adânc.  Poate  sunt  încă  pe-aproape,  urmărindu-ne. 
Lordul  Administrator  privi  încordat  spre  marginea  pădurii. 

-  Ar  putea  fi  o  sută  acolo,  zise  fratele  în  negru  cu  faţa  posomorâtă. 
Ar  putea  fi  o  mie. 

-  Nu,  zise  Jon  Snow.  Şi-au  lăsat  darurile  în  toiul  nopţii  şi-apoi  au 
fugit.  Uriaşul  său  lup  străvechi  dădu  târcoale  suliţelor,  le  adulmecă, 
apoi  ridică  piciorul  şi  o  udă  pe  cea  în  care  era  înfipt  capul  lui  Jack 
Bulwer.  Nălucă  i-ar  simţi  dacă  ar  mai  fi  acolo,  adăugă  Jon. 

-  Sper  că  Plângătorul  le-a  ars  trupurile,  se  tângui  bărbatul  cu  faţa 
posomorâtă  căruia  i  se  spunea  Edd  cel  Trist.  Altfel  s-ar  putea  să  se 
întoarcă  să-şi  caute  capetele. 

Jon  Snow  înşfăcă  suliţa  care  purta  capul  lui  Garth  Pană-Cenuşie  şi 
o  smulse  cu  putere  din  pământ. 

-  Scoateţi-le  pe  celelalte  două,  ordonă  el  şi  patru  dintre  ciori  se 
grăbiră  să  se  supună. 

Obrajii  lui  Bowen  Marsh  erau  roşii  de  frig. 

-  N-ar  fi  trebuit  să  trimitem  cercetaşi. 

-  Nu  e  nici  momentul,  nici  locul  să  zgândărim  rana  asta.  Nu  aici,  lor- 
dul meu.  Nu  acum,  zise  Snow,  apoi  li  se  adresă  celor  care  se  căzneau  cu 
suliţele:  Luaţi  capetele  şi  da-ţi-le  foc.  Ardeţi-le  până  la  os.  Abia  atunci  păru 
s-o  observe  pe  Melisandre:  Doamna  mea.  Fă  câţiva  paşi  cu  mine,  rogu-te. 

In  sfârşit 

-  Dacă  doreşti,  Lord  Comandant. 

In  timp  ce  se  plimbau  la  baza  Zidului,  femeia  roşie  îşi  strecură  un 
braţ  pe  sub  braţul  lui.  Morgan  şi  Merrel  veneau  în  spatele  lor.  Nălucă 
îi  urma,  tiptil,  îndeaproape.  Preoteasa  nu  vorbi,  dar  încetini  pasul 
intenţionat  şi,  acolo  unde  păşea,  gheaţa  începea  să  picure.  Va  observa, 
cu  siguranţă. 

Sub  grilajul  de  fier  al  unei  guri  de  tragere,  Snow  rupse  tăcerea,  aşa 
cum  ea  ştiuse  că  va  face. 

-  Ce  s-a  ales  de  ceilalţi  şase? 

-  Nu  i-am  văzut,  răspunde  Melisandre. 

-  O  să  încerci  să-i  vezi? 

-  Fireşte,  lordul  meu. 

-  La  Turnul  Umbrei  a  sosit  un  corb  de  la  Ser  Denys  Mallister,  îi 
spuse  Jon  Snow.  Oamenii  lui  au  văzut  focuri  în  munţi,  dincolo  de 
Defileu.  Sălbatici  adunându-se,  crede  Ser  Denys.  E  de  părere  că  vor 
încerca  din  nou  să  forţeze  Podul  Ţestelor. 

-  Unii,  poate.  Oare  craniile  din  viziunea  ei  reprezentau  acest  pod? 
Cumva,  Melisandre  era  de  altă  părere.  Dacă  va  veni,  zise  ea,  atacul  nu 
va  fi  decât  o  diversiune.  Am  văzut  turnuri  lângă  mare,  scufundate  sub 
un  val  negru  şi  însângerat.  Acolo  va  cădea  cea  mai  grea  lovitură. 

-  Rondul  de  Est. 

Oare?  Melisandre  văzuse  Rondul  de  Est  cu  Regele  Stannis.  Era  locul 
unde  înălţimea  Sa  le-a  lăsat  pe  Regina  Selyse  şi  pe  fiicele  lor,  când  şi-a 
adunat  cavalerii  ca  să  mărşăluiască  spre  Castelul  Negru.  Turnurile  din 
focul  ei  fuseseră  diferite,  dar  asta  se  întâmpla  adesea  în  viziuni. 

-  Da,  Rondul  de  Est,  lordul  meu. 
-Când? 

Melisandre  îşi  desfăcu  braţele. 

-  Mâine.  Peste  o  lună.  Intr-un  an.  Şi,  s-ar  putea,  dacă  acţionezi,  să 
previi  cu  totul  ce-am  văzut.  Altfel  care-ar fi  rolul  viziunilor? 

-  Bine,  zise  Snow. 

Mulţimea  de  ciori  de  dincolo  de  poartă  sporise  la  patruzeci  până 
când  cei  doi  ieşiră  din  tunelul  de  sub  Zid.  Oamenii  se  îngrămădiră  în 
jurul  lor.  Melisandre  îi  ştia  pe  câţiva  după  nume:  bucătarul  Hobb 
Trei-Degete,  Mully,  cu  părul  lui  portocaliu  şi  slinos,  băiatul  încet  la 
minte  zis  Owen  Tolomacul,  beţivanul  Septon  Celladar. 

-  E  adevărat,  lordul  meu?  întrebă  Hobb  Trei-Degete. 

-  Cine  sunt?  vru  să  ştie  Owen  Tolomacul.  Nu  Dywen,  nu-i  aşa? 

-  Nici  Garth,  zise  omul  reginei,  pe  care  Melisandre  îl  ştia  drept 
Alf  de  Runnymudd,  unul  dintre  primii  care  renunţase  la  cei  şapte  zei 
falşi  pentru  adevărul  lui  R'hllor.  Garth  e  prea  isteţ  pentru  sălbatici. 

-  Câţi?  întrebă  Mully. 

-  Trei,  le  spuse  Jon.  Jack  cel  Negru,  Hal  Părosul  şi  Garth. 

Alf  de  Runnymudd  scoase  un  urlet,  atât  de  răsunător  încât  ar  fi 
putut  să-i  trezească  pe  cei  ce  dormeau  în  Turnul  Umbrei. 

-  Du-1  în  pat  şi  dă-i  nişte  vin  fierbinte  cu  mirodenii,  îi  spuse  Jon  lui 
Hobb  Trei-Degete. 

-  Lord  Snow,  spuse  Melisandre  cu  glas  scăzut.  Vii  cu  mine  în 
Turnul  Regelui?  Am  mai  multe  să-ţi  împărtăşesc. 

Jon  Snow  îi  privi  faţa,  cu  ochii  lui  reci  şi  cenuşii,  preţ  de  un  lung 
moment.  Mâna  dreaptă  i  se  închise  în  pumn,  i  se  deschise  şi  i  se  în- 
chise iarăşi. 

-  Cum  doreşti.  Edd,  du-1  pe  Nălucă  înapoi  în  apartamentul  meu. 
Preoteasa  roşie  luă  asta  drept  un  semn  să-şi  concedieze,  la  rândul 

ei,  gărzile.  Traversară  curtea  împreună,  doar  ei  doi.  Ninsoarea  cădea 
în  jurul  lor.  Melisandre  păşea  cât  de  aproape  de  Jon  îndrăznea,  destul 
de  aproape  ca  să  simtă  neîncrederea  ce  se  revărsa  dinspre  el  ca  o  ceaţă 
neagră.  Nu  mă  iubeşte.  Nu  mă  va  iubi  niciodată,  dar  se  va  folosi  de  mine. 
Foarte  bine.  Melisandre  dansase  acelaşi  dans  cu  Stannis  Baratheon,  la 
început.  La  drept  vorbind,  tânărul  Lord  Comandant  şi  regele  ei  aveau 
mai  multe  în  comun  decât  oricare  dintre  cei  doi  ar  fi  fost  dispus  să 
recunoască.  Stannis  trăise  în  umbra  fratelui  său  mai  mare,  întocmai 
cum  Jon,  ca  bastard,  fusese  mereu  eclipsat  de  fratelui  său,  fiul  legitim, 
eroul  căzut  căruia  oamenii  îi  spuseseră  Tânărul  Lup.  Şi  Jon,  şi  Stannis 
erau  necredincioşi  din  fire,  neîncrezători,  suspicioşi.  Singurii  zei  pe 
care  îi  venerau  cu  adevărat  erau  onoarea  şi  datoria. 

-  Nu  m-ai  întrebat  de  sora  ta,  remarcă  Melisandre,  în  timp  ce 
urcau  treptele  în  spirală  ale  Turnului  Regelui. 

-  Ţi-am  spus.  N-am  nicio  soră.  Noi  renunţăm  la  familie  atunci  când 
rostim  jurămintele.  N-o  pot  ajuta  pe  Arya,  oricât  aş... 

Jon  se  întrerupse  când  intrară  în  cameră.  Sălbaticul  era  înăuntru, 
aşezat  la  masa  Melisandrei,  întinzând  cu  pumnalul  unt  pe  o  bucată 
grosolană  de  pâine  rumenă,  caldă.  Preoteasa  roşie  fu  mulţumită  să 

vadă  că  îşi  îmbrăcase  armura  de  oase.  Craniul  spart  de  uriaş  care  îi  era 
coif  se  odihnea  în  spatele  lui,  pe  bancheta  de  la  fereastră. 

Jon  Snow  se  crispă: 

-Tu! 

-  Lord  Snow. 

Sălbaticul  rânji  cu  gura  plină  de  dinţi  maro,  stricaţi.  Rubinul  de  la 
încheietura  lui  scânteie  în  lumina  dimineţii  ca  o  stea  roşiatică. 

-  Ce  faci  aici? 

-  Iau  micul  dejun.  Eşti  binevenit  să  mi  te  alături. 

-  Nu  împart  pâinea  cu  tine. 

-  Pierderea  ta.  Pâinea  e  caldă  încă.  Hobb  se  pricepe  măcar  la  atâta. 
Sălbaticul  smulse  o  bucată  cu  dinţii.  Te-aş  putea  vizita  la  fel  de  uşor, 
lordul  meu.  Gărzile  alea  de  la  uşa  ta  sunt  o  glumă  proastă.  Un  om 
care  a  escaladat  Zidul  de  zeci  de  ori  poate  să  se  caţere  pe-o  fereastră. 
Dar  la  ce  bun  să  te  omor?  Ciorile  ar  face  o  alegere  şi  mai  proastă. 
Sălbaticul  mestecă,  înghiţi.  Am  auzit  despre  cercetaşi.  Ar  fi  trebuit  să 
mă  trimiţi  cu  ei. 

-  Ca  să-i  dai  pe  mâna  Plângătorului? 

-  Vorbim  despre  trădare?  Cum  o  chema  pe  nevasta  ta  sălbatică, 
Snow?  Ygritte,  nu-i  aşa?  Lordul  Oaselor  se  întoarse  spre  Melisandre: 
Voi  avea  nevoie  de  cai.  Vreo  şase  cai  buni.  Şi  nu  mă  pot  descurca 
singur.  Câteva  dintre  suliţaşele  închise  în  Oraşul  Cârtiţei  ar  trebui  să 
fie  de-ajuns.  Femeile  sunt  mai  potrivite  pentru  asta.  Fata  se  va  încrede 
mai  degrabă  în  ele,  iar  ele  mă  vor  ajuta  să  duc  la  îndeplinire  un  anume 
plan  pe  care-1  am  în  minte. 

-  Despre  ce  vorbeşte?  o  întrebă  Lordul  Snow  pe  Melisandre. 

-  Despre  sora  ta.  Femeia  puse  mâna  pe  braţul  lui:  Tu  n-o  poţi 
ajuta,  dar  el  poate. 

Snow  îşi  smulse  braţul. 

-  Nu  cred.  Nu-1  cunoşti.  Şi  dacă  s-ar  spăla  pe  mâini  de  o  sută  de  ori 
pe  zi,  tot  i-ar  rămâne  sânge  sub  unghii.  Mai  degrabă  ar  viola-o  şi  ar 
omorî-o  pe  Arya  decât  s-o  salveze.  Nu.  Dacă  asta  ai  văzut  în  focurile  tale, 

doamna  mea,  trebuie  că  ai  cenuşă  în  ochi.  Dacă  încearcă  să  părăsească 
fără  permisiunea  mea  Castelul  Negru,  am  să-i  tai  capul  cu  mâna  mea. 
Nu-mi  dă  de  ales.  Aşa  să  fie. 

-  Devan,  lasă-ne  singuri,  spuse  ea  şi  scutierul  se  strecură  afară, 
închizând  uşa  în  urma  lui. 

Melisandre  îşi  atinse  rubinul  de  la  gât  şi  rosti  un  cuvânt. 

Cuvântul  răsună  cu  un  ciudat  ecou  din  colţurile  încăperii  şi  se 
răsuci  ca  un  vierme  în  urechile  lor.  Sălbaticul  auzi  un  cuvânt,  cioara 
altul.  Niciunul  nu  era  cel  care  plecase  de  pe  buzele  preotesei  roşii. 
Rubinul  de  la  încheietura  sălbaticului  se  întunecă  şi  mănunchiurile 
de  lumină  şi  umbră  din  jurul  lui  se  învolburară  şi  dispărură. 

Oasele  rămaseră:  coastele  zornăitoare,  ghearele  şi  dinţii  de  pe  braţe 
şi  umeri,  imensa  claviculă  îngălbenită  de-a  curmezişul  spatelui.  Craniul 
spart  de  uriaş  rămase  un  craniu  spart  de  uriaş,  îngălbenit  şi  crăpat, 
rânjindu-şi  rânjetul  murdar  şi  sălbatic. 

Fruntea  i  se  topi.  Mustaţa  castanie,  bărbia  noduroasă,  carnea  galbenă, 
bolnăvicioasă,  şi  ochii  mici  şi  negri,  toate  se  dizolvară.  Degete  cenuşii  se 

A 

strecurară  prin  părul  lung,  castaniu.  In  colţurile  gurii  apărură  cutele  unui 
zâmbet.  Dintr-odată,  era  mai  mare  decât  înainte,  cu  pieptul  mai  larg, 
mai  lat  în  spate,  suplu,  cu  picioare  lungi,  cu  faţa  proaspăt  bărbierită  şi 
arsă  de  vânt. 

Ochii  lui  Jon  Snow  se  lărgiră: 

-  Mance? 

-  Lord  Snow.  Mance  Rayder  nu  zâmbi. 

-  Te-a  ars. 

-  L-a  ars  pe  Lordul  Oaselor. 

Jon  Snow  se  întoarse  spre  Melisandre: 

-  Ce  vrăjitorie  e  asta? 

-Spune-i  cum  vrei.  Magie,  părere,  iluzie.  R'hllor  e  Stăpânul 
Luminii,  Lord  Comandant  şi  slujitorilor  lui  le  e  dat  să  ţeasă  raze,  aşa 
cum  alţii  ţes  fire. 

Mance  Rayder  chicoti. 

-  Am  avut  şi  eu  îndoielile  mele,  Snow,  dar  de  ce  să  n-o  fi  lăsat  să 
încerce?  Ori  asta,  ori  îl  lăsam  pe  Stannis  să  mă  prăjească. 

-  Oasele  ajută,  zise  Melisandre.  Oasele  ţin  minte.  Cele  mai 
puternice  magii  sunt  clădite  pe  asemenea  lucruri.  Cizmele  unui  mort, 
o  şuviţă  de  păr,  o  pungă  cu  oscioarele  degetelor.  Din  asemenea  lucruri, 
cu  vorbe  şoptite  şi  rugăciuni,  poţi  să  plămădeşti  umbra  unui  om  şi  s-o 
aşezi  pe  trupul  altuia,  ca  o  mantie.  Esenţa  celui  care  o  poartă  nu  se 
schimbă,  doar  înfăţişarea. 

Preotesei  roşie  făcea  totul  să  pară  atât  de  simplu  şi  de  uşor.  Ei  nu 
trebuiau  să  ştie  cât  de  greu  îi  fusese  ori  ce  preţ  plătise.  Aceasta  era  o 
lecţie  pe  care  Melisandre  o  învăţase  cu  mult  înainte  de  Asshai:  cu  cat 
vrăjitoria  părea  mai  lipsită  de  efort,  cu  atât  mai  mult  se  temeau  oamenii 
de  vrăjitor.  Când  flăcările  îl  mângâiaseră  pe  Rattleshirt,  rubinul  de  la 
gâtul  ei  se  înfierbântase  atât  de  tare,  încât  Melisandre  se  temuse  că 
propria-i  carne  avea  să  se  înnegrească  şi  să  fumege.  Din  fericire,  Lordul 
Snow  o  salvase  de  o  asemenea  agonie,  cu  săgeţile.  Când  Stannis 
clocotise  de  mânie  în  faţa  acelei  sfidări,  ea  se  înfiorase  de  uşurare. 

-  Falsul  nostru  rege  e  arţăgos,  îi  spuse  Melisandre  lui  Jon  Snow,  dar 
nu  te  va  trăda.  Fiul  lui  e  în  mâinile  noastre,  nu  uita.  Şi  îţi  datorează  viaţa. 

-  Mie?  Snow  era  uluit. 

-  Cui  altcuiva,  lordul  meu?  Doar  cu  sângele  vieţii  puteau  fi  plătite 
crimele  sale,  după  cum  spun  legile  voastre,  şi  Stannis  Baratheon  nu  e 
omul  care  să  încalce  vreo  lege...  dar,  cum  ai  zis  tu,  atât  de  înţelept, 
legile  oamenilor  se  sfârşesc  la  Zid.  Ţi-am  spus  că  Stăpânul  Luminii  îţi 
va  auzi  rugăciunile.  Ai  vrut  o  cale  să-ţi  salvezi  surioara  şi  totuşi  să-ţi 
păstrezi  onoarea  care  înseamnă  atât  de  mult  pentru  tine,  să-ţi  respecţi 
jurămintele  pe  care  le-ai  rostit  în  faţa  zeului  tău  de  lemn.  Melisandre 
întinse  un  deget  palid:  In  faţa  ta,  Lord  Snow,  stă  salvatorul  Aryei.  Un 
dar  de  la  Stăpânul  Luminii...  şi  de  la  mine. 


DUHOARE 


Auzi  mai  întâi  fetele,  lătrând  în  timp  ce  goneau  spre  casă.  Bubuitul 
labelor,  răsunând  pe  dalele  de  piatră,  îl  făcu  să  zvâcnească  în  picioare, 
cu  lanţurile  zornăind.  Cel  dintre  genunchi  nu  era  mai  lung  de-un  ţol, 
scurtându-i  pasul  într-un  târşâit.  Era  greu  să  se  mişte  repede  în  felul 
acesta,  dar  încerca  din  răsputeri,  săltând  de  pe  salteaua  lui  de  paie. 
Ramsay  Bolton  se  întorsese  şi  avea  să-1  dorească  pe  Duhoare  la 
îndemână,  ca  să-1  servească. 

Afară,  sub  cerul  rece  de  toamnă,  vânătorii  dădeau  năvală  pe  porţi. 
Ben  Oase  era  în  frunte,  cu  fetele  schelălăind  şi  lătrând  în  jurul  lui.  In 
spate  veneau  Jupuitorul,  Alyn  Ursuzul  şi  Damon  Dansează-pen- 
tru-mine,  cu  biciu-i  lung,  bine  uns,  apoi  Walderii  călărind  pe  mânjii 
suri  dăruiţi  de  Lady  Dustin.  Nobilul  lord  venea  călare  pe  Sânge,  armăsa- 
rul roşu  cu  un  temperament  pe  măsura  stăpânului  său.  Ramsay  Bolton 
râdea.  Ceea  ce,  ştia  Duhoare,  putea  fi  foarte  bine  sau  foarte  rău. 

Căţelele  se  năpustiră  peste  el  înainte  să  poată  ghici  care,  atrase  de 
miros.  Căţelele  ţineau  la  Duhoare.  Dormeau  împreună,  cel  mai  adesea 
şi,  uneori,  Ben  Oase  îl  lăsa  să  mănânce  cu  ele.  Haita  gonea  peste  dalele 
de  piatră,  lătrând,  dându-i  ocol,  sărind  să-i  lingă  faţa  murdară, 
apucându-1  de  picioare.  Helicent  îi  prinse  mâna  stângă  între  dinţi  şi  o 
smotoci  atât  de  tare,  încât  Duhoare  se  temu  c-o  să  mai  piardă  două 

degete.  Jeyne  Roşcata  se  izbi  în  pieptul  lui  şi-1  doborî  de  pe  picioare. 
Era  suplă,  musculoasă,  pe  când  Duhoare  era  slab  şi  deşirat,  numai 
piele  cenuşie  şi  oase  sfărâmicioase,  o  pieritură  căruntă. 

Călăreţii  descălecau,  când  o  împinse  pe  Jeyne  Roşcata  de  pe  pieptul 
lui,  chinuindu-se  să  se  ridice  în  genunchi.  Două  duzini  de  călăreţi 
plecaseră  şi  două  duzini  se  întorseseră,  ceea  ce  însemna  că  vânătoarea 
fusese  un  eşec.  Asta  era  rău,  căci  lui  Ramsay  nu-i  plăcea  gustul  eşecului. 
Va  dori  să facă  rău  cuiva. 

In  ultimul  timp,  stăpânul  lui  fusese  nevoit  să  se  înfrâneze,  fiindcă 
Barrowtonul  era  plin  de  oameni  de  care  Casa  Bolton  avea  nevoie  şi 
Ramsay  ştia  să  se  poarte  cu  grijă  în  preajma  Dustinilor,  a  Ryswellilor 
şi  a  celorlalţi  lorzi  mărunţi.  Cu  ei,  era  mereu  curtenitor  şi  zâmbitor. 
Ce  se  petrecea  în  spatele  uşilor  închise  era  altă  poveste. 

Ramsay  Bolton  era  îmbrăcat  aşa  cum  îi  şedea  bine  lordului  de 
Hornwood  şi  moştenitorului  Dreadfortului.  Mantia  lui  era  cusută  din 
piei  de  lup  şi  prinsă  pe  umărul  drept,  ca  să-1  ferească  de  răcoarea 
toamnei,  cu  dinţii  îngălbeniţi  ai  unui  cap  de  lup.  Pe  un  şold  purta  un 
paloş,  cu  lama  groasă  şi  grea  ca  un  satâr,  iar  pe  celălalt  un  pumnal  lung 
şi  un  cuţitaş  curbat  pentru  jupuit,  cu  vârful  încovoiat  şi  lama  tăioasă 
ca  briciul.  Toate  trei  armele  aveau  mânere  făurite  la  fel,  din  os  galben. 

-  Duhoare!  strigă  nobilul  lord  de  pe  şaua  înaltă  a  Sângelui.  Puţi!  Iţi 
simt  duhoarea  peste  curte. 

-  Ştiu,  stăpâne,  fu  nevoit  să  spună  Duhoare.  îmi  cer  iertare. 

-  Ţi-au  adus  un  dar.  Ramsay  se  răsuci,  întinse  mâna  în  spatele  lui, 
scoase  ceva  din  şa  şi-1  azvârli:  Prinde! 

Cu  lanţuri,  cătuşe  şi  degetele-i  lipsă,  Duhoare  era  mai  stângaci 
decât  fusese  înainte  să-şi  afle  numele.  Capul  zbură  şi  îi  izbi  mâinile 
mutilate,  ricoşă  pe  cioatele  degetelor  şi  îi  căzu  la  picioare,  într-o  ploaie 
de  viermi.  Acoperit  cu  o  crustă  de  sânge  uscat,  era  de  nerecunoscut. 

-  Ţi-am  spus  să-1  prinzi,  făcu  Ramsay.  Ridică-1.  Duhoare  încercă  să 
ridice  scăfârlia  de-o  ureche.  Nu  mergea.  Carnea  era  verde  şi  putredă 
şi  urechea  i  se  sfâşie  între  degete.  Micul  Walder  râse  şi,  o  clipă  mai 

târziu,  râdeau  şi  ceilalţi.  O,  lasă-1  încolo,  zise  Ramsay.  Doar  ocupă-te 
de  Sânge.  L-am  muncit  din  greu,  afurisitul. 

-  Da,  stăpâne,  aşa  am  să  fac. 

Duhoare  alergă  la  cal,  lăsând  căţelelor  capul  retezat. 

-  Azi  miroşi  ca  rahatul  de  porc,  Duhoare,  zise  Ramsay. 

-  Pentru  el,  e  un  progres,  remarcă  Damon  Dansează-pentru-mine, 
zâmbind,  în  timp  ce-şi  strângea  biciul. 

Micul  Walder  săltă  din  şa. 

-  Te  poţi  ocupa  şi  de  calul  meu,  Duhoare.  Şi  de-al  micului  meu  văr. 

-  Mă  pot  ocupa  singur  de  calul  meu,  zise  Walder  cel  Mare. 
Micul  Walder  devenise  preferatul  Lordului  Ramsay  şi  îi  semăna 

tot  mai  mult,  cu  fiecare  zi,  dar  mai  tânărul  Walder  era  alt  soi  de  om 
şi  arareori  lua  parte  la  jocurile  şi  cruzimile  vărului  său. 

Duhoare  nu-i  luă  în  seamă  pe  scutieri.  Conduse  armăsarul  lui 
Bolton  către  grajduri,  săltând  într-o  parte  când  Sânge  încerca  să-1 
lovească.  Vânătorii  intrară  cu  paşi  mari  în  castel,  toţi  în  afară  de  Ben 
Oase,  care  ocăra  căţelele,  să  nu  se  mai  bată  pe  capul  retezat. 

Walder  cel  Mare  îl  urmă  în  grajduri,  ducându-şi  mânzul  de  căpăstru. 
Duhoare  îi  aruncă  o  privire,  în  timp  ce-i  scotea  lui  Sânge  zăbala. 

-  Cine  era?  întrebă  el  încet,  ca  să  nu-1  audă  celelalte  ajutoare. 

-  Nimeni.  Walder  cel  Mare  îşi  deşeuă  roibul.  Un  bătrân  pe  care 
l-am  întâlnit  pe  drum,  atâta  tot.  Mâna  o  capră  bătrână  şi  patru  iezi. 

-  Nobilul  lord  1-a  omorât  pentru  capre? 

-  Nobilul  lord  1-a  omorât  fiindcă  i-a  spus  Lord  Snow.  Dar  caprele-au 
fost  bune.  Am  muls  capra  şi  am  fript  iezii. 

Lord  Snow.  Duhoare  clătină  din  cap,  cu  lanţurile  zornăind,  în  timp 
ce  se  muncea  cu  chingile  de  şa  ale  lui  Sânge.  Orice  nume-ar  purta, 
Ramsay  nu-i  omul  căruia  să-ifii  în  preajmă  când  e  furios.  Ori  când  nu  e. 

-  Ţi-ai  găsit  verii,  lordul  meu? 

-  Nu,  nici  n-am  crezut  că-i  vom  găsi.  Sunt  morţi.  Din  porunca 
Lordului  Wyman.  Asta  aş  fi  făcut  şi  eu,  în  locul  lui. 

Duhoare  nu  spuse  nimic.  Era  mai  bine  să  nu  spui  unele  lucruri,  nici 
măcar  în  grajduri,  cu  nobilul  lord  în  castel.  Un  cuvânt  greşit  îl  putea 
costa  încă  o  falangă,  poate  chiar  un  deget.  Nu  limba,  însă.  N-o  să-mi 
taie  niciodată  limba.  îi  place  să  mă  audă  rugându-l  să  mă  cruţe  de  durere. 
Ii  place  să  mă  facă  să  zic  asta. 

Călăreţii  fuseseră  plecaţi  şaisprezece  zile  la  vânătoare,  doar  cu  pâine 
tare  şi  carne  de  vită  sărată,  în  afară  de  câte-un  ied  furat,  din  când  în 
când,  aşa  că,  în  seara  aceea,  Lordul  Ramsay  porunci  să  se  dea  un  ospăţ 
în  cinstea  întoarcerii  lui  la  Barrowton.  Gazda  lor,  un  lord  mărunt,  cu 
părul  alb  şi  un  singur  braţ,  pe  nume  Harwood  Stout,  ştia  că  era  bine 
să  nu-1  refuze,  deşi,  la  ora  asta,  cămările  lui  erau,  probabil,  aproape 
goale.  Duhoare  îi  auzise  pe  servitorii  lui  Stout  bodogănind  despre  cum 
mâncau  Bastardul  şi  oamenii  lui  toate  proviziile  pentru  iarnă. 

-  Cică  o  s-o  ia  în  patul  lui  pe  mezina  Lordului  Eddard,  se  plânsese 
bucătăreasa  lui  Stout,  când  credea  că  Duhoare  nu  o  aude,  dar  pe  noi 
o  să  ne  scarmene  când  vin  zăpezile,  ascultaţi  ce  vă  spun. 

Cu  toate  acestea,  Lordul  Ramsay  decretase  ospăţ,  aşa  că  ospăţ  trebuia 
să  fie.  Fură  aşezate  mese  de  scânduri  în  sala  mare  a  lui  Stout,  fu  tăiat  un 
bou  şi,  în  seara  aceea,  în  timp  ce  soarele  cobora  la  asfinţit,  vânătorii 
întorşi  cu  mâna  goală  mâncară  friptură  şi  coaste,  pâine  de  orz,  un  piure 
de  morcovi  şi  mazăre,  totul  stropit  cu  cantităţi  enorme  de  bere. 

Micului  Walder  îi  reveni  misiunea  de-a  se  îngriji  ca  Lordul  Ramsay 
să  aibă  mereu  cupa  plină,  în  timp  ce  Walder  cel  Mare  le  turna  celorlalţi 
de  la  masa  de  onoare.  Duhoare  era  legat  în  lanţuri  în  spatele  uşilor, 
pentru  ca  mirosul  lui  să  nu  le  taie  pofta  de  mâncare  mesenilor.  El  avea 
să  mănânce  mai  târziu,  ce  resturi  se  va  gândi  Lordul  Ramsay  să-i 
trimită.  Căţelele  însă  se  desfătau  alergând  prin  sală  şi  făcură  deliciul 
serii  când  Maude  şi  Jeyne  Cenuşia  se  repeziră  cu  colţii  asupra  unuia 
dintre  câinii  Lordului  Stout  pentru  un  os  deosebit  de  cărnos  aruncat 
de  Will  Scurtul.  Duhoare  era  singurul  om  din  sală  care  nu  urmărea 
încăierarea  câinilor.  Nu-şi  dezlipea  ochii  de  la  Ramsay  Bolton. 

Bătaia  nu  se  sfârşi  până  când  câinele  gazdei  lor  nu  rămase  fără 
suflare.  Bătrânul  câine  de  vînătoare  al  lui  Stout  n-avusese  nicio  şansă: 
singur  împotriva  celor  două  căţele  tinere,  puternice  şi  sălbatice,  ale  lui 
Ramsay.  Ben  Oase,  care  iubea  animalele  mai  mult  decât  pe  stăpânul 
lor,  îi  spusese  lui  Duhoare  că  toate  purtau  numele  ţărăncuţelor  pe  care 
le  vânase,  le  violase  şi  le  omorâse  Ramsay,  pe  când  era  încă  bastard, 
alergând  cu  primul  Duhoare. 

-  Cele  care  i-au  oferit  o  distracţie  pe  cinste,  oricum.  Cele  care  plâng, 
cerşesc  îndurare  şi  nu  vor  să  fugă  n-au  şansa  să  se  întoarcă  în  piele  de 
căţea,  i-a  explicat  Ben  Oase.  Duhoare  nu  se  îndoia  că  următorii  pui  care 
născuţi  în  adăposturile  din  Dreadfort  o  vor  avea  printre  ei  şi  pe  Kyra. 
Le-a  dresat  să  omoare  şi  lupi,  îi  mărturisise  Ben  Oase. 

Duhoare  n-a  spus  nimic.  Ştia  pentru  care  lupi  erau  dresate  fetele, 
dar  nu  voia  să  le  privească  bătându-se  pentru  degetul  lui  tăiat. 

Doi  servitori  scoteau  din  sală  trupul  câinelui  mort  şi  o  bătrână 
aduse  o  cârpă,  o  greblă  şi-o  găleată,  să  se  ocupe  de  paiele  îmbibate  de 
sânge,  când  uşile  se  dădură  furtunos  în  lături  şi  o  duzină  de  oameni  cu 
zale  gri  şi  coifuri  de  fier  păşiră  apăsat  înăuntru,  trecând  valvârtej  pe 
lângă  tinerele  gărzi  ale  lui  Stout,  palide  la  faţă,  în  armurile  şi  mantiile 
lor  aurii  şi  roşietice.  O  tăcere  bruscă  puse  stăpânire  pe  meseni...  pe 
toţi,  în  afară  de  Lordul  Ramsay  care  azvârli  osul  pe  care-1  rodea,  îşi 
şterse  gura  cu  mâneca,  afişă  un  zâmbet  unsuros  şi  ud  şi  spuse: 

-  Tată. 

Lordul  Dreadfortului  privi  plictisit  la  rămăşiţele  ospăţului,  la  câinele 
mort,  la  obiectele  atârnate  pe  pereţi,  la  lanţurile  şi  cătuşele  lui  Duhoare. 

-  Afară,  le  zise  petrecăreţilor,  cu  glas  domol  ca  o  şoaptă.  Acum.  Toţi. 
Oamenii  Lordului  Ramsay  se  ridicară  de  la  mese,  părăsindu-şi 

cupele  şi  talerele  de  lemn.  Ben  Oase  le  strigă  pe  fete  şi  toate  se  luară 
după  el,  unele  cu  oase  între  dinţi.  Harwood  Stout  făcu  o  plecăciune 
băţoasă  şi  părăsi  sala  fără  o  vorbă. 

-  Dezleagă-1  pe  Duhoare  şi  ia-1  cu  tine,  mârâi  Ramsay  la  Alyn 
Ursuzul,  dar  tatăl  lui  flutură  o  mână  palidă  şi  spuse: 

-  Nu,  lasă-1  aici. 

Până  şi  gărzile  Lordului  Roose  se  retraseră,  trăgând  uşile  după  ele. 
Când  ecoul  se  stinse,  Duhoare  se  pomeni  singur  în  sală,  cu  cei  doi 
Boltoni,  tată  şi  fiu. 

-  Nu  i-ai  găsit  pe  Freyii  dispăruţi.  Judecând  după  tonul  lui  Roose 
Bolton,  era  mai  mult  o  afirmaţie  decât  o  întrebare. 

-  Ne-am  dus  acolo  unde  Lordul  Mreană  susţine  că  s-au  despărţit, 
dar  fetele  n-au  găsit  nicio  urmă. 

-  Ai  întrebat  de  ei  în  sate  şi  cetăţi? 

-  Vorbe  irosite.  Ţăranii  ar  putea  fi  şi  orbi,  după  câte  văd  ei  vreodată. 
Ramsay  ridică  din  umeri.  Contează?  N-o  să  lipsească  nimănui  câţiva 
Freyi.  Mai  sunt  o  grămadă  la  Gemeni,  dacă  vom  avea  cândva  nevoie  de 
vreunul. 

Lordul  Roose  rupse  o  bucăţică  de  pâine  şi  o  mâncă. 

-  Hosten  şi  Aenys  sunt  supăraţi. 

-  N-au  decât  să-i  caute,  dacă  vor. 

-  Lordul  Wyman  îşi  face  reproşuri.  Din  câte  spune  el,  s-a  ataşat 
foarte  mult  de  Rhaegar. 

Lordul  Ramsay  începea  să  se  înfurie.  Duhoare  îi  vedea  furia  în 
expresia  gurii,  în  arcuirea  buzelor  groase,  în  felul  în  care  i  se  profilau 
tendoanele  pe  gât. 

-  Nătărăii  ar  fi  trebuit  să  rămână  cu  Manderly. 
Roose  Bolton  ridică  din  umeri. 

-  Lectica  Lordului  Wyman  înaintează  ca  melcul...  şi,  desigur, 
sănătatea  şi  dimensiunile  nobilului  lord  nu-i  permit  să  călătorească 
mai  mult  de  câteva  ore  pe  'zi,  cu  opriri  frecvente  pentru  mâncare. 
Freyii  erau  nerăbdători  să  ajungă  la  Barrowton  şi  să-şi  reîntâlnească 
rudele.  Ii  poţi  învinui  c-au  luat-o  înainte? 

-  Dacă  asta  au  făcut.  II  crezi  pe  Manderly? 
Ochii  spălăciţi  ai  tatălui  său  sclipiră. 

-  Ţi-am  dat  impresia  asta?  Totuşi.  Nobilul  lord  e  cât  se  poate  de 
tulburat. 

-  Nu  atât  de  tulburat  încât  să  nu  poată  mânca.  Sunt  convins  că 
Lordul  Porc  a  adus  cu  el  jumătate  din  proviziile  de  la  Portul  Alb. 

-  Patruzeci  de  căruţe  pline  cu  de-ale  gurii.  Butoaie  de  vin  tare  şi  vin 
cu  mirodenii,  poloboace  cu  mrene  proaspete,  o  sută  de  porci,  coşuri 
cu  crabi  şi  stridii,  un  cod  monstruos...  Lordului  Wyman  îi  place  să 
mănânce.  Sutn  sigur  că  ai  observat. 

-  Am  observat  că  n-a  adus  niciun  ostatic. 

-  Am  observat  şi  eu  asta. 

-  Şi  ce-ai  de  gând  să  faci? 

-  E  o  dilemă.  Lordul  Roose  găsi  o  cupă  goală,  o  şterse  de  faţa  de 
masă  şi  o  umplu  din  carafă.  Se  pare  că  Lordul  Manderly  nu  e  singurul 
care  dă  ospeţe. 

-  Ospăţul  ar  fi  trebuit  să-1  dai  tu,  în  cinstea  întoarcerii  mele,  se  plânse 
Ramsay,  şi  ar  fi  trebuit  să  fie  în  Castelul  Barrow,  nu  în  latrina  asta. 

-  Nu  dispun  eu  de  Castelul  Barrow  şi  de  bucătăriile  lui,  îi  răspunse 
cu  blândeţe  tatăl  său.  Sunt  doar  oaspete  acolo.  Castelul  şi  oraşul  îi 
aparţin  Doamnei  Dustin,  care  nu  te  poate  suferi. 

Faţa  lui  Ramsay  se  întunecă: 

-  Dacă-i  tai  ţâţele  şi  le  dau  hrană  căţelelor  mele,  atunci  o  să  mă  sufere? 
O  să  mă  sufere  dac-o  jupoi  şi-mi  fac  o  pereche  de  cizme  din  pielea  ei? 

-  Puţin  probabil.  Iar  cizmele  acelea  ar  fi  foarte  scumpe.  Ne-ar  costa 
Barrowtonul,  Casa  Dustin  şi  Ryswellii.  Roose  Bolton  se  aşeză  la  masă, 
vizavi  de  fiul  său:  Barbrey  Dustin  e  sora  mai  mică  a  celei  de-a  doua 
soţii  a  mele,  fiica  lui  Rodrik  Ryswell,  sora  lui  Roger,  a  lui  Rickard  şi 
a  tizului  meu  Roose,  văr  cu  ceilalţi  Ryswelli.  L-a  îndrăgit  pe  regretatul 
meu  fiu  şi  te  suspectează  că  ai  avut  un  rol  în  moartea  lui.  Lady 
Barbrey  e  o  femeie  care  ştie  să  păstreze  ranchiuna.  Fii  recunoscător 
pentru  asta.  Barrowtonul  e  devotat  Boltonilor  în  mare  parte  pentru 
că  ea  continuă  să-1  învinuiască  pe  Ned  Stark  de  moartea  soţului  ei. 

-Devotat?  spumegă  Ramsay.  Nu  face  decât  să  mă  scuipe.  Va  veni 
ziua  în  care  am  să-i  pârjolesc  nepreţuitul  oraş  de  lemn.  S-o  văd  atunci 
cum  scuipă  şi  stinge  flăcările! 

Roose  se  strâmbă,  de  parcă  berea  pe  care-o  sorbea  s-ar  fi  acrit 
dintr-odată. 

-  Uneori  mă  faci  să  mă  întreb  dacă  eşti,  cu  adevărat,  odrasla  mea. 
Strămoşii  mei  au  fost  în  fel  şi  chip,  dar  niciodată  nătărăi.  Nu,  taci 
acum,  am  auzit  destule.  Părem  puternici,  deocamdată,  da.  Avem 
prieteni  puternici,  în  Lannisteri  şi  Freyi,  şi  o  mare  parte  a  Nordului 
ne  sprijină,  scrâşnind  din  dinţi...  dar  ce-ţi  închipui  că  se  va  întâmpla 
dacă-şi  face  apariţia  unul  dintre  fiii  lui  Ned  Stark? 

Toţi  fiii  lui  Ned  Strk  sunt  morţi,  gândi  Duhoare.  Robb  a  fost  ucis  la 
Gemeni,  iar  Bran  şiRickon...  le-am  muiat  capetele  în  smoală...  Capul  îi 
bubuia.  Nu  voia  să  se  gândească  la  nimic  din  cele  ce  se  întâmplaseră 
înainte  să-şi  ştie  numele.  Erau  amintiri  dureroase,  aproape  la  fel  de 
chinuitoare  ca  micul  cuţit  de  jupuit  al  lui  Ramsay... 

-  Puii  de  lup  ai  lui  Stark  sunt  morţi,  zise  Ramsay  şi-şi  mai  turnă 
nişte  bere,  şi  aşa  vor  rămâne.  N-au  decât  să-şi  arate  feţele  hidoase  şi 
fetele  mele  o  să  sfâşie  lupii  ăia  în  bucăţi.  Cu  cât  apar  mai  repede,  cu 
atât  mai  repede  îi  omor  iarăşi. 

Bătrânul  Bolton  oftă. 

-  Iarăşi?  Cu  siguranţă,  te-ai  exprimat  greşit.  Nu  i-ai  ucis  niciodată 
pe  cei  doi  băieţei  ai  Lordului  Eddard,  pe  care-i  iubea  atât  de  mult.  A 
fost  isprava  lui  Theon  Schimbă-mantie,  ai  uitat?  Câţi  dintre  prietenii 
care  scrâşnesc  din  dinţi  îţi  închipui  că  ne-ar  rămâne,  dacă  s-ar  afla 
adevărul?  Doar  Lady  Barbrey,  din  care  vrei  să-ţi  faci  o  pereche  de 
cizme...  cizme  proaste.  Pielea  de  om  nu  e  ca  pielea  de  vită  şi  nu  vor  fi 
la  fel  de  comode.  Acum  eşti  un  Bolton,  prin  decret  regal.  încearcă  să 
te  porţi  ca  atare.  Umblă  tot  felul  de  poveşti  despre  tine,  Ramsay.  Le 
aud  peste  tot.  Oamenii  se  tem  de  tine. 

-  Bine. 

-  Greşeşti.  Nu  e  bine.  Despre  mine  nu  s-au  spus  niciodată  poveşti. 
Crezi  că  aş  mai  fi  aici,  dacă  ar  fi  fost  altfel?  Treaba  ta  cum  te  distrezi, 
n-am  să-ţi  reproşez  asta,  dar  trebuie  să  fii  mai  discret.  O  ţară  paşnică, 
un  popor  liniştit.  Asta  a  fost  mereu  deviza  mea.  Insuşeşte-ţi-o. 

-  De-asta  le-ai  părăsit  pe  Lady  Dustin  şi  pe  grăsana  ta  soţie?  Ca  să 
vii  aici  să-mi  spui  să  fiu  liniştit? 

-  Deloc.  Am  veşti  pe  care  trebuie  să  le  auzi.  Lordul  Stannis  a 
părăsit,  în  sfârşit,  Zidul. 

Când  auzi  asta,  Lordul  Ramsay  aproape  că  sări  în  picioare,  un  un 
zâmbet  sclipind  pe  buzele-i  ude. 

-  Se  îndreaptă  spre  Dreadfort? 

-  Nu,  din  păcate.  Arnolf  nu  pricepe.  Jură  că  a  făcut  tot  ce  i-a  stat 
în  putere  să-i  prindă  în  capcană. 

-  Oare?  Scarmănă  un  Karstark  şi  vei  găsi  un  Stark. 

-După  scărmăneala  pe  care  i-a  tras-o  Tânărul  Lup  Lordului 
Rickard,  asta  ar  putea  să  fie  ceva  mai  puţin  adevărat  decât  înainte.  Fie 
cum  o  fi.  Lordul  Stannis  a  luat  Deepwood  Motte  din  mâinile  oamenilor 
de  fier  şi  1-a  înapoiat  Casei  Glover.  Mai  rău,  clanurile  munţilor  i  s-au 
alăturat.  Wull,  Norrey,  Liddle  şi  ceilalţi.  Puterea  lui  creşte. 

-  A  noastră  e  şi  mai  mare. 
-Acum. 

-  Acum  e  timpul  să-1  zdrobim.  Lasă-mă  să  atac  Deepwood  Motte. 

-  După  ce  te  însori. 

Ramsay  trânti  cupa  şi  drojdiile  berii  se  împrăştiară  peste  faţa  de  masă. 

-  M-am  săturat  să  aştept.  Avem  o  fată,  avem  un  copac  şi  avem  lorzi 
destui  să  asiste.  Mă  însor  mâine  cu  ea,  o  să-i  plantez  un  fiu  între 
picioare  şi  plec  la  drum  înainte  să  i  se  usuce  sângele  de  fecioară. 

Se  va  ruga  să  pleci,  gândi  Duhoare,  şi  se  va  ruga  să  nu  te  mai  întorci 
niciodată  în  patul  ei. 

-  O  să-i  plantezi  un  fiu,  zise  Roose  Bolton,  dar  nu  aici.  Am  decis 
s-o  iei  de  nevastă  la  Winterfell. 

Perspectiva  nu  părea  să-i  surâdă  Lordului  Ramsay. 

-  Am  pustiit  Winterfellul  sau  ai  uitat? 

-  Nu,  dar  se  pare  că  tu  ai  uitat. . .  oamenii  de  fier  au  pustiit  Winterfellul 
şi  i-au  măcelărit  locuitorii.  Theon  Schimbă-mantie. 

Ramsay  îi  aruncă  lui  Duhoare  o  privire  circumspectă. 

-  Da,  aşa  e,  dar,  totuşi...  o  nuntă  în  ruina  aia? 

-  Ruinat,  distrus,  Winterfellul  rămâne  casa  Aryei.  Ce  loc  mai  bun 
s-o  iei  de  nevastă,  s-o  iei  în  patul  tău  şi  să-ţi  declari  pretenţiile?  Dar  asta 
nu  e  decât  jumătate  din  poveste.  Am  fi  nebuni  să-1  atacăm  pe  Stannis. 
Să  ne  atace  el!  E  prea  prudent  să  vină  la  Barrowton...  dar  trebuie  să 
vină  la  Winterfell.  Oamenii  clanurilor  n-o  vor  lăsa  pe  fiica  nepreţui- 
tului lor  Ned  pe  mâna  unuia  ca  tine.  Stannis  va  trebui  să  atace,  altfel 
îi  va  pierde...  şi,  fiind  un  comandant  atât  de  prevăzător,  îşi  va  chema 
toţi  prietenii  şi  aliaţii  când  va  porni  la  atac.  II  va  chema  pe  Arnolf 
Karstark. 

Ramsay  îşi  linse  buzele  crăpate. 

-  Şi  al  nostru  va  fi. 

-  Dacă  ne  ajută  zeii.  Roose  se  ridică  în  picioare.  Te  vei  însura  la 
Winterfell.  Voi  informa  lorzii  că  plecăm  în  trei  zile  şi-i  voi  invita  să 
ne  însoţească. 

-  Eşti  Păzitorul  Nordului:  porunceşte-le. 

-  O  invitaţie  va  duce  la  acelaşi  rezultat.  Gustul  puterii  e  mai  bun 
când  îl  îndulceşti  cu  puţină  curtoazie.  Ai  face  bine  să  înveţi  asta,  dacă 
speri  să  domneşti  vreodată.  Lordul  Dreadfortului  aruncă  o  privire 
spre  Duhoare:  O,  şi  dezleagă-ţi  căţelul.  II  iau  cu  mine. 

-  Ii  iei?  Unde?  E  al  meu.  Nu  ţi-1  dau. 
Roose  părea  amuzat: 

-  Tot  ce  ai  ţi-am  dat  eu.  Ar  fi  bine  să  nu  uiţi  asta,  bastardule.  Cât 
despre  acest...  Duhoare...  dacă  nu  l-ai  distrus  iremediabil,  ar  putea  să 
ne  fie  de  folos.  Adu  cheile  şi  scoate-i  lanţurile  alea,  până  nu  mă  faci  să 
regret  ziua  în  care  am  violat-o  pe  maică-ta. 

Duhoare  văzu  cum  gura  lui  Ramsay  se  strâmbă,  cum  îi  sclipeşte 
saliva  între  buze.  Se  temea  să  nu  sară  peste  masă,  cu  pumnalul  în 
mână.  In  loc  de  asta,  se  făcu  roşu  la  faţă,  îşi  întoarse  ochii  spălăciţi  de 
la  ochii  spălăciţi  ai  tatălui  său  şi  plecă  să  caute  cheile.  Dar,  când 
îngenunche  să  scoată  cătuşele  de  la  încheieturile  şi  gleznele  lui 
Duhoare,  se  aplecă  şi-i  şopti: 

-  Nu-i  spune  nimic  şi  ţine  minte  fiecare  vorbă  pe  care-o  rosteşte. 
Te  voi  avea  înapoi,  orice  ţi-ar  îndruga  căţeaua  Dustin.  Cine  eşti? 

-  Duhoare,  stăpâne.  Omul  tău.  Sunt  Duhoare,  rimează  cu  strecurare. 

-  Aşa  e.  După  ce  tatăl  meu  mi  te  aduce  înapoi,  o  să-ţi  mai  tai  un 
deget.  O  să  te  las  pe  tine  să  alegi  care. 

Nechemate,  lacrimile  începură  să-i  şiroiască  pe  obraji. 

-  De  ce?  strigă  el  şi  glasul  i  se  frânse.  N-am  cerut  eu  să  mă  ia  de  la 
tine.  Fac  tot  ce  vrei,  te  slujesc,  mă  supunâ.  Eu...  te  rog,  nu... 

Ramsay  îi  trase  o  palmă  peste  faţă. 

-  Ia-1,  îi  spuse  tatălui  său.  Nici  măcar  nu  e  om.  Mirosul  lui  îmi 
face  greaţă. 

Luna  se  înălţa  peste  zidurile  de  lemn  ale  Barrowtonului  când 
plecară.  Duhoare  auzea  vântul  şuierând  peste  câmpurile  unduitoare 
de  dincolo  de  oraş.  Era  mai  puţin  de-un  kilometru  şi  jumătate  de  la 
Castelul  Barrow  la  modesta  fortăreaţă  a  lui  Harwood  Stout,  de  dincolo 
de  porţile  dinspre  est.  Lordul  Bolton  îi  oferi  un  cal. 

-  Poţi  să  călăreşti? 

-Eu...  stăpâne,  eu...  cred  că  da. 

-  Walton,  ajută-1  să  încalece. 

Chiar  şi  fără  lanţuri,  Duhoare  se  mişca  asemenea  unui  moşneag. 
Carnea  îi  atârna  pe  oase  şi  Alyn  Ursuzul  şi  Ben  Oase  spuneau  că 
tresare.  Iar  mirosul...  până  şi  iapa  pe  care  i-o  aduseră  se  feri  când 
încercă  s-o  încalece. 

Dar  era  o  iapă  blândă  şi  ştia  drumul  spre  Castelul  Barrow.  Lordul 
Bolton  îl  ajunse  din  urmă  când  ieşea  pe  poartă.  Gărzile  se  dădură  la  o 
parte,  păstrând  o  distanţă  discretă. 

-  Cum  vrei  să-ţi  spun?  îl  întrebă  lordul,  în  timp  ce  înaintau  pe 
străzile  Barrowtonului. 

Duhoare,  sunt  Duhoare,  rimează  cu  provocare. 
-Duhoare,  răspunse  el,  dacă  îţi  place,  stăpâne. 

-  Stdp'ne.  Buzele  lui  Bolton  se  despărţiră,  dezvăluind  un  milimetru 
din  dinţii  lui.  Ar  fi  putut  fi  un  zâmbet. 

Nu  pricepea. 

-  Stăpâne?  Am  spus... 

-  Ai  spus  stăpâne,  când  ar  fi  trebuit  să  zici  stâp'ne.  Limba  îţi  trădează 
obârşia,  cu  fiecare  vorbă  pe  care-o  rosteşti.  Dacă  vrei  să  pari  un  ţăran 
în  toată  regula,  spune-o  ca  şi  cum  ai  avea  noroi  în  gură  sau  ca  şi  cum 
ai  fi  prea  prost  să-ţi  dai  seama  că  se  pronunţă  cu  â. 

-  Dacă  ţi-e  pe  plac,  stâp'ne. 

-  Mai  bine.  Duhneşti  îngrozitor. 

-  Da,  stâp'ne.  Să-mi  fie  cu  iertare,  stâp'ne. 

-  De  ce?  Felul  în  care  miroşi  e  vina  fiului  meu,  nu  a  ta.  Sunt 
conştient  de  asta.  Trecură  pe  lângă  un  grajd  şi  un  han  oblonit,  cu  un 
snop  de  grâu  pictat  pe  tabla  de  la  intrare.  Duhoare  auzi  muzică 
răzbătând  prin  ferestre.  L-am  cunoscut  şi  pe  primul  Duhoare, 
continuă  Lordul  Bolton.  Duhnea,  dar  nu  fiindcă  era  nespălat.  N-am 
întâlnit  o  fiinţă  mai  curată,  la  drept  vorbind.  Se  îmbăia  de  trei  ori  pe 
zi  şi  purta  flori  în  păr,  ca  o  fecioară.  O  dată,  pe  când  a  doua  mea  soţie 
era  încă  în  viaţă,  a  fost  prins  furând  parfum  din  dormitorul  ei.  Am 
pus  să  fie  biciuit  pentru  asta.  O  duzină  de  lovituri  de  bici.  Până  şi 
sângele  îi  mirosea  ciudat.  După  un  an,  a  încercat  din  nou.  De  data 
aceasta  a  băut  parfumul  şi  era  cât  pe-aci  să  moară.  Nu  conta.  Mirosul 
era  ceva  cu  care  se  născuse.  Un  blestem,  zic  cei  din  popor.  Zeii  îi 
dăduseră  duhoarea  pentru  ca  oamenii  să  ştie  că  are  sufletul  putred. 
Bătrânul  meu  maester  susţinea  că  era  un  semn  de  boală,  deşi, 
altminteri,  băiatul  era  viguros  ca  un  taur.  Nimeni  nu  putea  să  stea  în 
preajma  lui,  aşa  că  dormea  cu  porcii...  până  în  ziua  în  care  la  porţile 
mele  a  apărut  mama  lui  Ramsay,  cerând  să-i  dau  un  servitor  pentru 
bastardul  meu,  care  creştea  şi  devenea  sălbatic  şi  neascultător.  I  l-am 
dat  pe  Duhoare.  Trebuia  să  fie  amuzant,  dar  el  şi  Ramsay  au  devenit 
de  nedespărţit.  Mă  întreb,  însă...  oare  Ramsay  1-a  corupt  pe  Duhoare, 
sau  Duhoare  pe  Ramsay?  Nobilul  lord  îi  aruncă  o  privire  actualului 
Duhoare,  cu  ochii  spălăciţi  şi  stranii  ca  două  luni  albe:  Ce  ţi-a  şoptit 
în  timp  ce  te-a  dezlegat? 

-  El...  a  zis...  A  zis  să  nu-ţi  spun  nimic.  Cuvintele  i  se  opriră  în  gâtlej 
şi  Duhoare  începu  să  tuşească  şi  să  se  sufoce. 

-Respiră  adânc.  Ştiu  ce-a  spus.  Să  mă  spionezi  şi  să-i  păstrezi 
secretele.  Bolton  chicoti:  De  parcă  ar  avea  secrete.  Alyn  Ursuzul,  Luton, 
Jupuitorul,  toţi  ceilalţi,  de  unde  crede  c-au  venit?  Chiar  e  convins  că  sunt 
oamenii  lui? 

-  Oamenii  lui,  repetă  Duhoare. 

Se  părea  că  Lordul  Bolton  aştepta  un  comentariu  de  la  el,  dar  nu 
ştia  ce  să  spună. 

-  Bastardul  meu  ţi-a  povestit  vreodată  cum  m-am  pricopsit  cu  el? 
Asta  chiar  ştia,  spre  uşurarea  lui. 

-Da,  stă...  stăp'ne.  Ai  întâlnit-o  pe  mama  lui  pe  când  te  plimbai 
călare  şi  ai  fost  fermecat  de  frumuseţea  ei. 

-  Fermecat?  Bolton  râse.  A  folosit  el  cuvântul  ăsta?  Păi,  băiatul  are 
suflet  de  menestrel...  dar,  dacă  tu  crezi  cântecul  ăsta,  s-ar  putea  să  fii 
mai  nătărău  decât  primul  Duhoare.  Până  şi  partea  cu  plimbatul  călare 
e  greşită.  Vânam  o  vulpe  de-a  lungul  Apei  Lacrimilor,  când  am  dat  peste 
o  moară  şi  am  văzut  o  tânără  spălând  haine  în  valuri.  Bătrânul  morar 
îşi  luase  o  nevastă  de  două  ori  mai  tânără  decât  el.  Era  o  făptură  înaltă, 
mlădioasă,  cu  un  aer  foarte  sănătos.  Picioare  lungi,  sâni  mici  şi  fermi,  ca 
două  prune  coapte.  Drăguţă,  pentru  o  fată  simplă.  In  clipa  în  care  am 
dat  cu  ochii  de  ea,  am  dorit-o.  Era  dreptul  meu.  Maesterii  îţi  vor  spune 
că  Regele  Jaehaerys  a  abolit  dreptul  stăpânului  la  prima  noapte,  ca  s-o 
potolească  pe  sâcâitoarea  lui  regină,  dar,  acolo  unde  domnesc  vechii  zei, 
vechile  obiceiuri  s-au  păstrat.  Umberii  respectă  şi  ei  obiceiul  primei 
nopţi,  oricât  ar  nega-o.  Şi  unele  clanuri  ale  munţilor,  iar  în  Skagos...  ei, 
bine,  doar  copacii  inimii  văd  ce  se  întâmplă  în  Skagos,  şi  numai 
jumătate.  Căsătoria  morarului  se  făcuse  fără  permisiunea  ori  cunoştinţa 
mea.  Omul  mă  înşelase.  Aşadar,  l-am  spânzurat  şi  mi-am  revendicat 
drepturile  sub  copacul  de  care  atârna.  Ca  s-o  spunem  pe-a  dreaptă, 
ţărăncuţa  n-a  prea  meritat  să-1  spânzur.  Mi-a  scăpat  şi  vulpea  şi,  pe 
drumul  de  întoarcere  la  Dreadfort,  gonaciul  meu  preferat  şi-a  rupt 

piciorul,  aşa  că,  una  peste  alta,  a  fost  o  zi  jalnică.  Un  an  mai  târziu, 
aceeaşi  ţărăncuţă  a  avut  neruşinarea  să-şi  facă  apariţia  la  Dreadfort,  cu 
un  monstru  urlător,  roşu  la  faţă,  despre  care  pretindea  că-i  odrasla  mea. 
Ar  fi  trebuit  să  poruncesc  ca  mama  să  fie  biciuită  şi  copilul  aruncat 
într-o  fântână...  dar  pruncul  avea  ochii  mei.  Mi-a  spus  că,  atunci  când 
fratele  răposatului  ei  soţ  a  văzut  ochii  aceia,  a  bătut-o  până  la  sânge  şi  a 
alungat-o  de  la  moară.  Asta  m-a  supărat,  aşa  că  i-am  dat  ei  moara  şi  i-am 
tăiat  fratelui  limba,  ca  să  mă  asigur  că  nu  se  apucă  să  alerge  la  Winterfell 
cu  poveşti  care  l-ar  putea  tulbura  pe  Lordul  Rickard.  In  fiecare  an  îi 
trimiteam  femeii  nişte  purcei,  găini  şi  un  sac  de  stele  de  aramă,  în  contul 
înţelegerii  noastre  că  nu-i  va  spune  niciodată  băiatului  că  eu  sunt  tatăl 
lui.  O  ţară  paşnică,  un  popor  liniştit,  asta  a  fost  mereu  deviza  mea. 

-  O  deviză  bună,  stăp'ne. 

-  Dar  femeia  mi-a  încălcat  porunca.  Vezi  cum  e  Ramsay.  E  creaţia 
ei.  A  ei  şi  a  lui  Duhoare,  care-i  şopteau  mereu  la  ureche  despre 
drepturile  lui.  Ar  fi  trebuit  să  fie  mulţumit  să  macine  porumb.  Doar 
nu  crede  cu  adevărat  că  va  stăpâni  vreodată  Nordul? 

-  Luptă  pentru  tine,  se  repezi  Duhoare.  E  puternic. 

-  Taurii  sunt  puternici.  Urşii.  Mi-am  văzut  bastardul  luptând.  Nu  e 
numai  vina  lui.  Duhoare  i-a  fost  instructor,  primul  Duhoare,  şi  Duhoare 
n-a  fost  niciodată  învăţat  să  mânuiască  armele.  Ramsay  e  feroce,  nu  am 
să  te  contrazic,  dar  mişcă  sabia  aia  ca  un  măcelar  care  taie  carne. 

-  Nu  se  teme  de  nimeni,  stâp'ne. 

-  Ar  trebui  să  se  teamă.  Teama  te  ţine  viu  în  această  lume  a  trădării 
şi-a  înşelăciunii.  Chiar  şi  aici,  în  Barrowton,  ciorile  dau  târcoale, 
aşteptând  să  se  ospăteze  cu  carnea  noastră.  In  Casele  Cerwyn  şi 
Tallhart  nu  te  poţi  încrede,  grăsanul  meu  prieten,  Lordul  Wyman, 
urzeşte  trădare,  iar  Urgia  Târfelor...  Umberii  pot  părea  nătărăi,  dar 
nu  le  lipseşte  o  anumită  şiretenie.  Ramsay  ar  trebui  să  se  teamă  de 
toţi,  aşa  cum  mă  tem  eu.  Data  viitoare  când  îl  vezi,  să-i  spui  asta. 

-  Să-i  spun...  să-i  spun  să  se  teamă?  Duhoare  simţea  că-1  ia  cu  ameţeli 
numai  când  se  gândea  la  asta.  Stăp'ne,  dacă  aş  face  aşa  ceva,  ar... 

-  Ştiu.  Lordul  Bolton  oftă.  Are  sângele  stricat.  îi  trebuie  lipitori. 
Lipitorile  sug  sângele  rău,  toată  furia  şi  durerea.  Mânia  întunecă 
minţile  oricărui  om.  Dar  Ramsay...  mă  tem  că  sângele  lui  murdar  ar 
otrăvi  până  şi  lipitorile. 

-  E  fiul  tău. 

-  Acum.  Am  mai  avut  unul,  cândva.  Domeric.  Un  băiat  liniştit, 
dar  foarte  cultivat.  A  slujit  patru  ani  ca  paj  al  doamnei  Dustin,  şi  trei 
în  Vale,  ca  scutier  al  Lordului  Redfort.  Cânta  la  harpă,  citea  cronici 
şi  călărea  ca  vântul.  Caii...  băiatul  era  înnebunit  după  cai,  după  cum 
o  să-ţi  spună  şi  Lady  Dustin.  Nici  măcar  fiica  Lordului  Rickard  nu-1 
putea  întrece,  şi  ea  era  o  iapă  împieliţată.  Redfort  spunea  că  are  în  faţă 
un  viitor  strălucit  în  arenele  de  turnir.  Un  mare  luptător  trebuie  să  fie 
mai  întâi  un  mare  călăreţ. 

-  Da,  stăp'ne.  Domeric.  I-am...  i-am  auzit  numele... 

-  Ramsay  1-a  omorât.  O  boală  de  maţe,  zice  Maester  Uthor,  dar  eu 
zic  otravă.  In  Vale,  Domeric  se  bucurase  de  compania  fiilor  lui 
Redfort.  Voia  un  frate  lângă  el,  aşa  că  a  plecat  în  susul  Apei  Lacrimilor, 
să-1  caute  pe  bastard.  I-am  interzis-o,  dar  Domeric  era  bărbat  în  toată 
firea  şi  se  credea  mai  deştept  decât  tatăl  lui.  Acum,  oasele  lui  zac  sub 
Dreadfort,  împreună  cu  ale  fraţilor  lui,  care  au  murit  în  leagăn,  iar  eu 
am  rămas  cu  Ramsay.  Spune-mi,  lordul  meu...  dacă  acela  ce  ucide  sânge 
din  sângele  lui  e  blestemat,  ce  trebuie  să  facă  un  tată  când  un  fiu  al  său 
îl  ucide  pe  altul? 

întrebarea  îl  îngrozea.  O  dată,  îl  auzise  pe  Jupuitor  că  Bastardul  îşi 
omorâse  fratele,  dar  nu  îndrăznise  să  creadă.  Poate  că  se  înşală.  Fraţii 
mor  uneori,  asta  nu  înseamnă  că  au  fost  ucişi.  Fraţii  mei  au  murit,  ţi  nu 
i-am  omorât  eu. 

-  Stăpânul  meu  are  o  nouă  nevastă  să-i  dăruiască  fii. 

-  Şi  ce  i-ar  mai  plăcea  bastardului  meu!  Lady  Walda  este  din  Casa  Frey 
şi  pare  să  aibă  un  pântece  roditor.  Am  ajuns  să  ţin  ciudat  de  mult  la 
soţioara  mea  dolofană.  Cele  două  dinaintea  ei  nu  scoteau  un  sunet  în  pat, 
dar  ea  scânceşte  şi  tremură.  Mi  se  pare  de-a  dreptul  încântător.  Dacă 

scoate  fii  la  fel  cum  îndeasă  plăcinte,  Dreadfortul  va  fi  în  curând  invadat 
de  Boltoni.  Ramsay  o  să-i  omoare  pe  toţi,  desigur.  Şi  va  fi  cel  mai  bine  aşa. 
Eu  nu  voi  trăi  destul  ca  să  oblăduiesc  alţi  fii  până  ajung  bărbaţi,  iar  lorzii 
copii  sunt  năpasta  oricărei  Case.  Dar  Walda  va  suferi  să-i  vadă  murind 
Duhoare  avea  gâtul  uscat.  Auzea  vântul  prin  crengile  desfrunzite 
ale  ulmilor  ce  străjuiau  strada. 

-  Stăpâne,  eu... 

-  Stdp'ne,  nu  uita. 

-  Stdp'ne,  dacă  mi-aş  îngădui  să  întreb...  de  ce  m-ai  vrut?  Nu  folosesc 
nimănui.  Nici  măcar  nu  sunt  om.  Sunt  nevolnic  şi...  duhnesc... 

-  O  baie  şi  veşminte  noi  te  vor  face  să  miroşi  mai  bine. 

-  O  baie?  Duhoare  simţi  un  nod  în  stomac.  Eu...  mai  bine  nu, 
stăp'ne.  Te  rog.  Am...  răni,  şi...  hainele  astea...  mi  le-a  dat  Lordul 
Ramsay,  el...  a  spus  să  nu  mi  le  scot,  decât  la  porunca  lui... 

-  Porţi  zdrenţe,  spuse  Lordul  Bolton,  răbdător.  Zdrenţe  jegoase, 
sfâşiate,  pătate  şi  duhnind  a  sânge  şi  urină.  Şi  subţiri.  Cred  că  ţi-e  frig. 
O  să  te  îmbrăcăm  în  lână  de  miel,  moale  şi  caldă.  Poate  o  mantie  tivită 
cu  blană.  Ţi-ar  plăcea? 

-Nu. 

Nu-i  putea  lăsa  să-i  ia  hainele  pe  care  i  le  dăduse  Lordul  Ramsay. 
Nu-i  putea  lăsa  să-1  vadă. 

-  Ai  prefera  să  te  îmbraci  în  mătase  şi  catifea?  A  fost  o  vreme  în 
care  îţi  plăceau  asemenea  veşminte,  îmi  amintesc. 

-  Nu,  insistă  el,  cu  glas  strident.  Nu,  nu  vreau  decât  hainele  astea. 
Hainele  lui  Duhoare.  Sunt  Duhoare,  rimează  cu  spionare.  Inima  îi 
bubuia  ca  o  tobă  şi  glasul  i  se  subţiase,  într-un  scâncet  speriat.  Nu 
vreau  baie.  Te  rog,  stăp'ne,  nu-mi  lua  hainele. 

-  Atunci  îi  laşi  măcar  să  le  spele? 

-  Nu,  Nu,  stăp'ne.  Te  rog. 

îşi  strânse  tunica  la  piept  cu  ambele  mâini  şi  se  chirci  în  şa,  speriat 
că  Roose  Bolton  ar  putea  să  le  poruncească  gărzilor  sale  să-i  sfâşie 
hainele  de  pe  el,  chiar  acolo,  în  stradă. 

-  Cum  doreşti.  Ochii  spălăciţi  ai  lui  Bolton  păreau  goi  în  lumina 
lunii,  de  parcă  n-ar  fi  fost  nimeni  în  spatele  lor.  Nu  vreau  să-ţi  fac 
niciun  rău,  ştii.  Iţi  sunt  dator  din  cale-afară. 

-  Dator?  O  parte  din  el  ţipa.  E  o  cursă,  se  joacă  cu  tine,  fiul  nu  e 
decât  umbra  tatălui.  Lordul  Ramsay  se  juca  tot  timpul  cu  speranţele 
lui.  Ce...  ce-mi  datorezi,  stâp'ne} 

-  Nordul.  Casa  Stark  a  fost  osândită  în  noaptea  în  care  ai  cucerit 
Winterfellul.  Lordul  Bolton  flutură  o  mână  palidă,  cu  dispreţ:  Toate 
astea  nu  sunt  decât  ciorovăieli  pentru  pradă. 

Scurta  lor  călătorie  se  sfârşi  lângă  zidurile  de  lemn  ale  Castelului 
Barrow.  Pe  turnurile  lui  drepte  erau  arborate  steaguri  ce  fluturau  în 
vânt:  omul  jupuit  al  Dreadfortului,  securea  de  război  a  Cerwynilor, 
pinii  Casei  Tallhart,  tritonul  lui  Manderly,  cheile  încrucişate  ale 
bătrânului  Lord  Locke,  uriaşul  Umberilor  şi  mâna  de  piatră  a  Casei 
Flint,  elanul  Casei  Hornwood.  Pentru  Casa  Stout,  dungile  în  „v", 
roşcat-cafenii  şi  aurii,  pentru  Slate,  un  fond  gri,  conturat  de  o  linie  dublă 
albă.  Patru  capete  de  cai  vesteau  prezenţa  tuturor  celor  patru  Ryswelli 
de  la  Pâraie  -  unul  sur,  unul  negru,  unul  auriu  şi  unul  roib.  Pe  seama 
Ryswellilor  se  glumea  cum  că  n-au  fost  în  stare  să  se  pună  de  acord  nici 
măcar  în  privinţa  blazonului  lor.  Deasupra,  flutura  cerbul-şi-leul 
băiatului  care  stătea  pe  Tronul  de  Fier,  la  mii  de  kilometri  depărtare. 

Duhoare  asculta  braţele  vechii  mori  de  vânt  învârtindu-se,  în  timp 
ce  trecură  prin  casa  porţii  într-o  curte  cu  iarbă,  unde  grăjdarii  alergară 
să  le  ia  caii. 

-Pe-aici,  te  rog.  Lordul  Bolton  îl  conduse  către  donjon,  unde 
fluturau  stindardul  răposatului  Lord  Dustin  şi  cel  al  văduvei  sale.  Al  lui 
era  o  coroană  cu  ţepuşe,  deasupra  unor  securi  încrucişate.  Al  ei  înfăţişa 
acelaşi  blazon,  împreună  cu  capul  de  cal  auriu  al  lui  Rodrick  Ryswell. 

In  timp  ce  Duhoare  urca  un  şir  de  trepte  largi  de  lemn,  către  sala 
mare,  picioarele  începură  să-i  tremure.  Ca  să  le  potolească,  fu  nevoit  să 
se  oprească,  privind  la  coamele  acoperite  de  iarbă  ale  Gorganului  Mare. 
Unii  susţineau  că  era  mormântul  Primului  Rege,  care  îi  condusese  pe 

Primii  Oameni  în  Westeros.  Alţii  credeau  că  acolo  trebuie  să  fie  îngro- 
pat vreun  rege  al  uriaşilor,  ţinând  seama  de  dimensiunile  lui.  Câţiva 
fuseseră  auziţi  chiar  spunând  că  nu  era  niciun  mormânt,  doar  un  deal 
singuratic,  căci  ţinutul  gorganelor  era,  în  cea  mai  mare  parte,  neted  şi 
bătut  de  vânturi. 

In  sala  mare,  o  femeie  stătea  lângă  şemineu,  încălzindu-şi  mâinile 
deasupra  jarului  unui  foc  pe  cale  să  se  stingă.  Era  îmbrăcată  în  negru 
din  cap  până-n  picioare  şi  nu  purta  aur  ori  pietre  preţioase,  dar  era  de 
obârşie  nobilă,  asta  se  vedea  de  la  o  poştă.  Deşi  avea  câteva  riduri  în 
colţurile  gurii  şi  mai  multe  în  jurul  ochilor,  îşi  ţinea  spatele  drept  şi 
era  frumoasă.  Avea  părul  castaniu  şi  alb  în  părţi  egale  şi  îl  purta  legat 
la  spate,  într-un  coc  de  văduvă. 

-  Cine  e?  întrebă  ea.  Unde  e  băiatul?  Bastardul  tău  a  refuzat  să 
renunţe  la  el?  Bătrânul  ăsta  e...  o,  zei,  aveţi  îndurare,  ce-i  mirosul  ăsta? 
Fiinţa  asta  a  făcut  pe  ea? 

-  A  fost  la  Ramsay.  Lady  Barbrey,  permite-mi  să  ţi-1  prezint  pe 
lordul  de  drept  al  Insulelor  de  Fier,  Theon  din  Casa  Greyjoy. 

Nu,  gândi  el,  nu,  nu  pomeni  numele  ăsta.  O  să  te  audă  Ramsay,  o  să 
afle,  o  să  afle,  o  să  mă  chinuie. 
Gura  i  se  strânse. 

-  Nu  e  ceea  ce  mă  aşteptam. 

-  E  ceea  ce  avem. 

-  Ce  i-a  făcut  bastardul  tău? 

-  I-a  jupuit  nişte  piele,  îmi  închipui.  Câteva  bucăţele.  Nimic 
esenţial. 

- E  nebun? 

-  S-ar  putea.  Contează? 

Duhoare  nu  mai  putea  suporta  să-i  asculte: 

-  Vă  rog,  stăp'ne,  stăp'nă,  e  o  greşeală.  Căzu  în  genunchi,  tremurând 
ca  o  frunză  într-o  furtună  de  iarnă,  cu  lacrimile  şiroind  pe  obrajii-i  devas- 
taţi. Nu  sunt  eu,  nu  sunt  eu  Schimbă-mantie,  el  a  murit  la  Winterfell. 
Numele  meu  e  Duhoare.  îşi  amintise  numele.  Rimează  cu  oroare. 


TYRION 


Selaesori  Qhoran  era  la  şapte  zile  de  Volantis,  când  Penny  ieşi,  în 
cele  din  urmă,  din  cabina  ei,  strecurându-se  pe  punte  ca  un  sfios 
animal  al  pădurii  după  un  somn  lung  de  iarnă.  Se  lăsa  înserarea,  şi 
preoteasa  roşie  aprinsese  un  foc  de  noapte  în  mangalul  mare  de  fier 
din  mijlocul  navei,  în  jurul  căruia  echipajul  se  aduna  să  se  roage. 
Glasul  lui  Moqorro  era  ca  o  tobă  mare  ce  părea  să  bubuie  de  undeva 
din  adâncul  torsului  său  masiv. 

-Iţi  mulţumim  pentru  soarele  care  ne  încălzeşte,  psalmodia  el.  Iţi 
mulţumim  pentru  stelele  care  veghează  asupra  noastră,  în  timp  ce  navigăm 
pe  această  mare  neagră  şi  rece. 

Un  bărbat  uriaş,  mai  înalt  decât  Ser  Jorah  şi  lat  cât  doi,  preotul 
purta  veşminte  stacojii,  brodate  la  mâneci,  la  tiv  şi  la  gât  cu  flăcări 
portocalii  de  satin.  Avea  pielea  neagră  ca  smoala  şi  părul  alb  ca  zăpada, 
iar  pe  obraji  şi  frunte  avea  tatuate  flăcări  galbene  şi  portocalii.  Toiagul 
lui  de  fier  era  cât  el  de  mare,  încoronat  cu  un  cap  de  dragon.  Când  îl 
izbea  de  punte,  guşa  fiarei  scuipa  flăcări  verzi,  sfârâitoare. 

Gărzile  lui,  cinci  luptători-sclavi  ai  Mâinii  învăpăiate,  dădeau  tonul 
răspunsurilor.  Psalmodiau  în  limba  Vechiului  Volantis,  dar  Tyrion 
auzise  rugăciunile  de  destule  ori  ca  să  priceapă  esenţa.  Aprinde  focul 
nostru  şi  apără-ne  de  întuneric,  bla-bla,  luminează-ne  calea  şi  ţine-ne  la 

călduricâ,  căci  noaptea  e  neagră  şi  plină  de  spaime,  apărâ-ne  de  sperietori 
şi  bla-bla-bla  şi  iarăşi  bla. 

Ştia  că  nu  era  cazul  să  dea  glas  unor  asemenea  gânduri.  Tyrion 
Lannister  nu  se  sinchisea  de  niciun  zeu,  dar  pe  corabia  aceasta  era 
înţelept  să  arăţi  un  anumit  respect  pentru  R'hllor  cel  roşu.  Jorah 
Mormont  îi  scosese  lanţurile  şi  cătuşele  de  îndată  ce  ieşiseră  în  larg, 
departe  de  orice  pericol,  şi  piticul  nu  voia  să-i  dea  vrun  motiv  să  i  le 
pună  din  nou. 

Selaesori  Qhoran  era  o  matahală  plutitoare  de  cinci  sute  de  tone,  cu 
o  cală  adâncă  şi  castele  înalte,  la  pupă  şi  la  proră,  despărţite  de  un 
singur  catarg.  Pe  castelul  de  la  proră  se  înălţa  un  galion  grotesc,  o 
eminenţă  de  lemn,  mâncată  de  viermi,  cu  un  aer  constipat  şi  un  sul  de 
pergament  vârât  sub  braţ.  Tyrion  nu  mai  văzuse  în  viaţa  lui  o  navă 
mai  urâtă.  Echipajul  ei  nu  era  cu  nimic  mai  încântător.  Căpitanul,  un 
bărbat  dur,  spurcat  la  gură,  burduhănos,  cu  ochi  apropiaţi,  lacomi, 
era  un  prost  jucător  de  cyvasse,  care,  pe  deasupra,  nu  ştia  să  piardă. 
Sub  el  slujeau  patru  ofiţeri  de  punte,  cu  toţii  sclavi  eliberaţi,  şi 
cincizeci  de  sclavi,  fiecare  cu  o  versiune  grosolană  a  galionului  tatuată 
pe  obraz.  Fără-Nas,  le  plăcea  marinarilor  să-i  spună  lui  Tyrion, 
indiferent  de  câte  ori  le  amintea  că-1  cheamă  Hugor  Hill. 

Trei  dintre  ofiţerii  de  punte  şi  mai  mult  de  trei  sferturi  din  echipaj 
erau  adepţi  înflăcăraţi  ai  Stăpânului  Luminii.  Tyrion  era  mai  puţin  sigur 
în  privinţa  căpitanului,  care  apărea  întotdeauna  la  rugăciunile  de  seară, 
dar  nu  avea  niciun  alt  rol  în  timpul  lor.  Insă  Moqorro  era  adevăratul 
căpitan  pe  Selaesori  Qhoran,  cel  puţin  pentru  călătoria  aceasta. 

-  Stăpân  al  Luminii,  binecuvântează-l  pe  sclavul  tău  Moqorro  ţi 
luminează-i  calea  în  locurile  întunecoase  ale  acestei  lumi,  tuna  preotul  rosu. 
Şi  apără-l  pe  virtuosul  tău  sclav  Benerro.  Dă-i  curaj.  Dă-i  înţelepciune. 
Umple-i  inima  cu  foc. 

Atunci  o  observă  Tyrion  pe  Penny,  care  privea  mascarada  de  pe 
scara  abruptă  de  lemn  ce  cobora  sub  castelul  de  la  pupă.  Stătea  pe  una 
dintre  treptele  de  jos,  aşa  că  nu  i  se  vedea  decât  creştetul.  Sub  glugă, 

ochii  ei  străluceau,  mari  şi  albi,  în  lumina  focului.  Avea  câinele  cu  ea, 
câinele  ei  mare  de  vânătoare  pe  care-1  călărea  în  turnirurile-parodii. 

-  Domniţă,  o  strigă  Tyrion,  cu  glas  domol. 

De  fapt,  nu  era  o  domniţă,  dar  lui  Tyrion  nu-i  venea  să-i  rostească 
numele  ridicol  şi  n-avea  de  gând  să-i  spună  fâtucâ  sau  pitică. 
Fata  se  dădu  înapoi,  speriată. 

-  Nu...  nu  te-am  văzut. 

-  Păi,  sunt  mic. 

-  Eu...  nu  m-am  simţit  bine. 
Câinele  fetei  lătră. 
Bolnavă  de  durere,  vrei  să  zici. 

-  Dacă  te  pot  ajuta  cu  ceva... 

-  Nu,  răspunse  ea  repede,  şi  la  fel  de  repede  dispăru,  retrăgându-se 
sub  punte,  în  cabina  pe  care  o  împărţea  cu  câinele  şi  cu  scroafa  ei. 

Tyrion  n-o  putea  învinui.  Echipajul  de  pe  Selaesori  Qhoran  fusese 
destul  de  încântat  când  urcase  el  la  bord.  Un  pitic  aducea  noroc,  în 
definitiv.  II  frecaseră  pe  cap  atât  de  des  şi  cu  atâta  putere,  încât  era  de 
mirare  că  nu  chelise.  Dar  Penny  întâmpinase  o  reacţie  eterogenă. 
Putea  fi  ea  pitică,  dar,  în  acelaşi  timp,  era  femeie,  şi  femeile  aduceau 
ghinion  la  bordul  unei  nave.  La  fiecare  bărbat  care  încerca  s-o  frece  pe 
cap,  erau  trei  care  murmurau  afurisenii  când  le  ieşea  în  cale. 

Iar  prezenţa  mea  nu  poate  să-i  fie  decât  sare  pe  rană.  l-au  decapitat fratele 
sperând  că  eram  eu,  dar,  iată-mâ  aici,  ca  un  gargui  blestemat,  oferindu-i 
consolări  deşarte.  Dacă  aş  fi  în  locul  ei,  n-aş  vrea  decât  să-l  arunc  pe  piticul 
nemernic  în  mare. 

Nu  simţea  decât  milă  pentru  fată.  Nu  merita  oroarea  de  care 
avusese  parte  în  Volantis  cu  nimic  mai  mult  decât  fratele  ei.  Ultima 
oară  când  o  văzuse,  chiar  înainte  de-a  părăsi  portul,  avea  ochii  măcinaţi 
de  plâns,  două  adâncituri  roşii,  fantomatice,  săpate  într-o  faţă  palidă, 
lividă.  Când  au  ridicat  ancora,  ea  era  deja  încuiată  în  cabină,  cu  câinele 
şi  cu  porcul  ei,  dar  noaptea  o  auzeau  plângând.  Chiar  deunăzi  îl  auzise 
pe  unul  dintre  ofiţerii  de  punte  spunând  că  ar  trebui  s-o  arunce  peste 

bord  înainte  ca  lacrimile  ei  să  inunde  corabia.  Tyrion  nu  era  pe  deplin 
convins  că  omul  glumise. 

După  ce  rugăciunile  de  seară  se  sfârşiră,  echipajul  se  împrăştie  din 
nou,  unii  la  locurile  lor  de  gardă,  alţii  la  mâncare,  rom  şi  hamace. 
Moqorro  rămase  lângă  foc,  aşa  cum  făcea  în  fiecare  noapte.  Preotul 
roşu  se  odihnea  ziua,  dar  veghea  în  timpul  orelor  întunecate,  să-şi 
întreţină  flăcările  sacre,  pentru  ca  soarele  să  poată  reveni  la  ei  în  zori. 

Tyrion  se  ghemui  în  faţa  lui  şi  îşi  încălzi  mâinile,  ferindu-le  de  frigul 
nopţii.  Moqorro  nici  nu-1  observă,  timp  de  mai  multe  momente.  Privea 
ţintă  flăcările  pâlpâitoare,  pierdut  în  vreo  viziune.  Oare  vede  zilele  ce 
vor  veni,  aşa  cum  pretinde?  Dacă  aşa  era,  avea  un  dar  înfricoşător.  După 
o  vreme,  preotul  ridică  ochii,  întâlnindu-i  pe-ai  piticului. 

-  Hugor  Hill,  spuse  el,  înclinându-şi  capul  într-un  salut  solemn. 
Ai  venit  să  te  rogi  alături  de  mine? 

-  Cineva  mi-a  zis  că  noaptea  e  neagră  şi  plină  de  spaime.  Ce  vezi 
în  flăcările  acelea? 

-  Dragoni,  răspunse  Moqorro  în  Limba  Comună  a  Westerosului. 
O  vorbea  bine,  aproape  fără  urmă  de  accent.  Fără  îndoială,  acesta  era 
motivul  pentru  care  Marele  Preot  Benerro  îl  alesese  pe  el  să-i  ducă  lui 
Daenerys  Targaryen  credinţa  în  R'hllor.  Dragoni  vechi  şi  noi,  adevăraţi 
şi  falşi,  luminoşi  şi  întunecaţi.  Şi  pe  tine.  Un  om  mic  cu  o  umbră  mare, 
mârâind  în  mijlocul  tuturor. 

-  Mârâind?  Un  individ  prietenos  ca  mine?  Tyrion  era  aproape 
flatat.  Şi,  fără  îndoială,  tocmai  asta  intenţionează.  Fiecărui  nătărău  îi 
place  să  audă  că  e  important.  Poate  că  ai  văzut-o  pe  Penny.  Suntem 
aproape  de  aceeaşi  dimensiune. 

-  Nu,  prietene. 

Prietene?  Mă  întreb  când  ne-am  împrietenit. 

-  Ai  văzut  în  flăcări  cât  timp  ne  va  lua  să  ajungem  în  Meereen? 

-  Eşti  nerăbdător  s-o  vezi  pe  salvatoarea  lumii? 

Da  şi  nu.  Salvatoarea  lumii  s-ar  putea  să-mi  taie  capul  sau  să  mă  dea 
dragonilor  ei,  ca  delicatesă. 

-  Eu  nu,  zise  Tyrion.  Eu  numai  la  măsline  mă  gândesc.  Deşi  mă 
tem  că  s-ar  putea  să  îmbătrânesc  şi  să  mor  înainte  să  gust  una.  Aş  putea 
să  mă  târâi  mai  repede  decât  înaintează  nava  asta.  Spune-mi,  Selaesori 
Qhoran  a  fost  un  triarh  sau  o  broască-ţestoasă? 

Preotul  roşu  chicoti. 

-  Nici  una,  nici  alta.  Qhoran  este...  nu  un  conducător,  ci  unul  care 
slujeşte  şi  povăţuieşte  asemenea  oameni,  şi-i  ajută  să-şi  conducă 
treburile.  Voi,  în  Westeros,  aţi  putea  spune  administrator  sau  magister. 

Mână  a  Regelui?  Asta  îl  amuza. 

-  Iar  selaesori? 
Moqorro  îşi  atinse  nasul: 

-  Impregnat  cu  o  aromă  plăcută.  Parfumat,  aţi  spune  voi?  înmiresmat? 

-  Aşadar,  Selaesori  Qhoran  înseamnă  Administratorul  Duhnitor, 
mai  mult  sau  mai  puţin? 

-  Administratorul  Parfumat,  mai  degrabă. 
Tyrion  afişă  un  zâmbet  strâmb. 

-  Cred  că  rămân  la  Duhnitor.  Dar  mulţumesc  pentru  lecţie. 

-  Mă  bucur  că  te-am  luminat.  Poate  că,  într-o  bună  zi,  mă  vei  lăsa 
să  te  învăţ  şi  adevărul  lui  R'hllor. 

-  Intr-o  zi.  Când  voi  fi  un  cap  într-o  ţeapă. 

Spaţiul  pe  care-1  împărţea  cu  Ser  Jorah  era  o  cabină  doar  cu  numele: 
în  odaia  umedă  şi  rece,  întunecoasă  şi  urât  mirositoare  abia  puteai  atârna 
două  hamace  unul  deasupra  celuilalt.  Il  găsi  pe  Mormont  întins  pe  cel 
de  jos,  legănându-se  încet,  odată  cu  balansul  navei. 

-  Fata  şi-a  scos,  în  sfârşit,  nasul  pe  punte,  îl  anunţă  Tyrion.  Cum 
a  dat  cu  ochii  de  mine,  a  şi  fugit  înapoi. 

-  Nu  eşti  o  prezenţă  plăcută. 

-  Nu  putem  fi  cu  toţii  atât  de  chipeşi  ca  tine.  Fata  e  pierdută.  Nu 
m-ar  mira  dacă  biata  fiinţă  s-ar  strecura  afară  ca  să  sară  peste  parapet 
şi  să  se  înece. 

-  Numele  bietei  fiinţe  e  Penny. 

-  Ii  ştiu  numele. 

Ii  ura  numele.  Fratele  ei  fusese  cunoscut  ca  Gologan,  deşi  în  realitate 
se  numea  Oppo.  Gologan  şiPenny.  Cele  mai  mici  monede,  cele  mai  neîn- 
semnate, şi,  ce-i  mai  rău,  şi-au  ales  singuri  numele.  Asta  îi  lăsa  lui  Tyrion 
un  gust  amar. 

-  Oricum  ar  chema-o,  are  nevoie  de-un  prieten. 
Ser  Jorah  se  ridică  în  hamac. 

-  Imprieteneşte-te  cu  ea,  atunci.  Ia-o  de  nevastă,  din  partea  mea. 
Şi  asta  îi  lăsă  lui  Tyrion  un  gust  amar. 

-  Cine  se-aseamănă  se-adună,  aşa  crezi?  Ai  cumva  de  gând  să-ţi 
găseşti  o  ursoaică,  ser? 

-  Tu  ai  fost  cel  care  a  insistat  s-o  aducem. 

-  Am  spus  că  n-o  putem  abandona  în  Volantis.  Asta  nu  înseamnă 
că  vreau  să  mă  culc  cu  ea.  Mă  vrea  mort,  ai  uitat?  Sunt  ultima  persoană 
pe  care  şi-ar  dori-o  ca  prieten. 

-  Sunteţi  amândoi  pitici. 

-  Da,  şi  aşa  a  fost  şi  fratele  ei,  care  a  murit  din  cauză  că  nişte  nătărăi 
beţi  l-au  confundat  cu  mine. 

-  Te  simţi  vinovat,  nu-i  aşa? 

-  Nu,  se  burzului  Tyrion.  Am  destule  păcate  pentru  care  să  dau 
socoteală.  Pe  ăsta  nu  mi-1  însuşesc.  Poate  că  le-am  purtat  pică  ei  şi 
fratelui  ei  pentru  spectacolul  pe  care  l-au  dat  în  seara  nunţii  lui  Joffrey, 
dar  nu  le-am  vrut  răul  niciodată. 

-  Eşti  o  fiinţă  inofensivă,  desigur.  Inocent  ca  un  miel.  Ser  Jorah  se 
ridică  în  picioare.  Pitica  e  povara  ta.  Sărut-o,  omoar-o  sau  evit-o,  fă 
cum  vrei.  Pe  mine  nu  mă  priveşte. 

îşi  făcu  loc  pe  lângă  Tyrion  şi  ieşi  din  cabină. 

De  două  ori  exilat,  şi  nu  e  de  mirare,  gândi  Tyrion.  L-aş  exila  şi  eu, 
dacă  aş  putea.  Omul  e  rece,  ursuz,  morocănos,  lipsit  de  umor.  Şi  astea 
sunt  părţile  lui  bune.  Ser  Jorah  îşi  petrecea  aproape  toate  ceasurile 
de  trezie  măsurând  cu  pasul  castelul  de  la  pupă  sau  sprijinindu-se  de 
parapet,  cu  ochii  pierduţi  în  largul  mării.  îşi  caută  cu  privirea 
regina  de  argint.  O  caută  pe  Daenerys,  dorindu-şi  ca  nava  să  înainteze 

mai  repede.  Ei,  bine,  poate  aş  face  şi  eu  la  fel  dacă  în  Meereen  m-ar 
aştepta  Tysha. 

Era,  oare,  posibil  ca  Golful  Sclavilor  să  fie  locul  unde  se  duc  târfele? 
I  se  părea  puţin  probabil.  Din  câte  auzise,  oraşele  stăpânilor  de  sclavi 
erau  locuri  unde  se  creau  târfe.  Mormont  ar fi  trebuit  să-şi  aducă  una.  O 
sclavă  frumuşică  ar  fi  făcut  minuni  cu  starea  lui  de  spirit...  mai  ales 
una  cu  păr  argintiu,  ca  târfa  care-i  şedea  pe  mădular  în  Selhorys. 

Pe  râu,  Tyrion  fusese  nevoit  să-1  suporte  pe  Griff,  dar  existase 
măcar  misterul  adevăratei  identităţi  a  căpitanului,  să-1  incite  şi  tovărăşia 
mai  simpatică  a  celorlalţi  din  micul  grup  de  pe  barcă.  Pe  corabie,  din 
păcate,  toţi  erau  exact  ceea  ce  păreau  a  fi,  nimeni  nu  era  deosebit  de 
simpatic  şi  doar  preotul  roşu  era  interesant.  El  şi,  poate,  Penny.  Dar 
fata  mă  urăşte,  cum  e  şi  firesc. 

Viaţa  pe  Selaesori  Qhoran  era  cumplit  de  plictisitoare,  descoperise 
Tyrion.  Cea  mai  incitantă  parte  a  zilei  era  când  îşi  înţepa  cu  cuţitul 
degetele  de  la  mâini  şi  de  la  picioare.  Pe  râu,  fuseseră  minuni  de  văzut: 
ţestoase  uriaşe,  oraşe  distruse,  oameni  de  piatră,  preotese  goale.  Nu  ştiai 
niciodată  ce  te  aşteaptă  după  următoarea  cotitură.  Părăsind  Volantisul, 
corabia  plutise  la  început  de-a  lungul  ţărmului,  aşa  că  Tyrion  a  putut 
privi  promontoriile  pe  lângă  care  treceau,  a  putut  urmări  stolurile  de 
pasări  de  mare  care  se  înălţau  de  pe  falezele  stâncoase  şi  de  pe  turnurile 
de  veghe  dărâmate,  a  putut  număra  insulele  pustii  care  alunecau  pe 
lângă  ei.  A  văzut  multe  alte  nave:  bărci  de  pescuit,  nave  greoaie  de 
negoţ,  mândre  galere,  cu  vâslele  plesnind  valurile  şi  stârnind  o  spumă 
albă.  Dar,  odată  ajunşi  în  apele  mai  adânci,  nu  mai  rămâneau  decât 
marea  şi  cerul,  aer  şi  apă.  Apa  arăta  ca  apa.  Cerul  arăta  precum  cerul. 
Uneori  trecea  câte  un  nor.  Prea  mult  albastru. 

Iar  noaptea  era  şi  mai  rău.  Tyrion  dormea  prost  şi  în  cele  mai  bune 
condiţii,  iar  ceea  ce  avea  acolo  era  departe  de  asta.  Somnul  însemna, 
aproape  sigur,  vise,  iar  în  vise  îl  aşteptau  Tristeţile  şi  un  rege  de  piatră 
cu  chipul  tatălui  său.  Astfel,  avea  de  ales  între  a  se  căţăra  în  hamacul 
lui,  să  asculte  sforăiturile  lui  Jorah  Mormont,  dedesubt,  sau  a  rămâne 

pe  punte,  să  contemple  marea.  în  nopţile  fără  lună,  apa  era  neagră,  de 
la  un  orizont  la  altul,  ca  o  cerneală  de  maester.  întunecoasă,  adâncă  şi 
ameninţătoare,  cu  un  fel  de  frumuseţe  care  îţi  dădea  fiori,  dar,  când  o 
privea  prea  îndelung,  Tyrion  se  trezea  gândindu-se  cât  de  uşor  ar  fi  să 
alunece  peste  parapet  şi  să  se  prăbuşească  în  bezna  aceea.  Un  singur 
pleosc,  foarte  mic,  şi  jalnica  poveste  măruntă  a  vieţii  sale  s-ar  sfârşi 
imediat.  Dar  dacă  există  un  iad  şi  tatăl  meu  mă  aşteaptă? 

Cea  mai  plăcută  parte  a  fiecărei  seri  era  cina.  Mâncarea  nu  era  foarte 
de  bună,  dar  era  din  belşug,  aşa  că  piticul  îşi  îndreptă  paşii  într-acolo. 
Bucătăria  unde-şi  lua  el  masa  era  o  sală  înghesuită  şi  incomodă,  cu 
acoperişul  atât  de  scund  încât  pasagerii  mai  înalţi  erau  mereu  în  pericol 
să-şi  spargă  capul,  un  accident  la  care  păreau  expuşi  îndeosebi  uriaşii 
soldaţi-sclavi  ai  Mâinii  învăpăiate.  Oricât  de  mult  îi  plăcea  lui  Tyrion 
să  râdă  pe  înfundate  pe  seama  lor,  ajunsese  să  prefere  să  mănânce 
singur.  Devenise  foarte  curând  obositor  să  stea  la  masă  cu  oameni  care 
nu-i  vorbeau  limba  şi  să  le  asculte  discuţiile  şi  glumele  fără  să  priceapă 
nimic.  Mai  ales  de  când  începuse  să  se  întrebe  dacă  nu  cumva  el  era 
ţinta  glumelor  şi  râsetelor  lor. 

Bucătăria  era  şi  locul  unde  erau  păstrate  cărţile  navei.  Având  un 
căpitan  deosebit  de  studios,  corabia  transporta  trei:  o  culegere  de  poezie 
navală,  cuprinzând  creaţii  proaste  şi  foarte  proaste,  un  tom  ferfeniţă 
despre  aventurile  erotice  într-un  bordel  ale  unei  tinere  sclave  lysene  şi  al 
patrulea  şi  ultimul  volum  al  Vieţii  Triarhului  Belicho,  un  celebru  patriot 
volanten,  al  cărui  şir  neîntrerupt  de  cuceriri  şi  victorii  se  încheia  abrupt 
când  a  fost  mâncat  de  uriaşi.  Tyrion  le  citise  pe  toate  până  la  sfârşitul 
celei  de-a  treia  zile  pe  mare.  Apoi,  în  lipsa  altor  cărţi,  a  început  să  le 
recitească.  Povestea  sclavei  era  cea  mai  prost  scrisă,  dar  şi  cea  mai 
captivantă  şi  o  alese  în  seara  aceea,  să-i  ţină  de  urât  la  cină,  în  timp  ce 
mânca  sfeclă  cu  unt,  tocană  de  cod  şi  biscuiţi  cu  care  ai  fi  putut  bate  cuie. 

Citea  relatarea  zilei  în  care  fata  şi  sora  ei  au  fost  luate  în  sclavie, 
când  Penny  intră  în  bucătărie. 

-  O,  spuse  ea.  Credeam...  n-am  vrut  să  te  deranjez,  stăpâne,  eu... 

-  Nu  mă  deranjezi.  Sper  că  n-o  să  încerci  iar  să  mă  omori. 

-  Nu.  Fata  îşi  feri  privirea,  roşind. 

-  In  acest  caz,  mi-ar  prinde  bine  puţină  tovărăşie.  Nu  prea  ai  cu 
cine  schimba  o  vorbă  pe  corabia  asta.  Tyrion  închise  cartea.  Haide. 
Şezi.  Mănâncă.  Fata  îşi  lăsase,  la  fiecare  masă,  aproape  toată  mâncarea 
neatinsă  în  faţa  uşii  cabinei  sale.  Trebuia  să  fie  lihnită  de  foame.  Tocana 
e  aproape  comestibilă,  adăugă  Tyrion.  Peştele  măcar  e  proaspăt. 

-  Nu...  m-am  înecat  o  dată  cu  un  os  de  peşte.  Nu  pot  mânca  peşte. 

-  Bea  nişte  vin  atunci.  Tyrion  îi  umplu  cupa  şi  o  împinse  spre  ea. 
Cu  complimentele  căpitanului  nostru.  La  drept  vorbind,  aduce  mai 
mult  a  urină  decât  a  vin  auriu  de  Arbor,  dar  şi  urina  e  mai  bună  decât 
romul  negru  ca  smoala  pe  care-1  beau  marinarii.  S-ar  putea  să  te  ajute 
să  dormi. 

Fata  nu  se  clinti  să  atingă  cupa. 

-  Mulţumesc,  lordul  meu,  dar  nu.  Făcu  un  pas  în  spate:  N-ar  fi 
trebuit  să  te  deranjez. 

-  Ai  de  gând  să-ţi  petreci  toată  viaţa  fugind?  o  întrebă  Tyrion, 
înainte  ca  fata  să  apuce  să  se  strecoare  pe  uşă  afară. 

Asta  o  opri.  Obrajii  i  se  colorară  într-un  roz  puternic  şi  Tyrion  se 
temea  că  era  pe  cale  să  izbucnească  din  nou  în  plâns.  Dar  fata  îşi  împinse 
buza  în  afară,  sfidătoare,  şi  spuse: 

-  Şi  tu  fugi. 

-  Aşa  e,  mărturisi  el,  dar  eu  fug  către,  iar  tu  fugi  de,  şi  asta  e  o  mare 
diferenţă. 

-  N-am  fi  fost  nevoiţi  să  fugim  deloc,  dacă  n-ai  fi  fost  tu. 
I-a  trebuit  ceva  curaj  să-mi  spună  asta  în  faţă. 

-  Vorbeşti  despre  Debarcaderul  Regelui  sau  despre  Volantis? 

-  Despre  amândouă.  In  ochi  îi  sclipiră  lacrimi.  Despre  tot.  De  ce 
n-ai  putut  să  intri  în  turnir  cu  noi,  aşa  cum  a  vrut  regele?  Nu  te-ai  fi 
rănit.  Ce  te-ar  fi  costat,  lordul  meu,  să  te  urci  călare  pe  câinele  nostru 
şi  si  alergi  la  ţintă,  doar  ca  să-i  faci  băiatului  pe  plac?  Era  doar  niţică 
distracţie.  Ar  fi  râs  de  tine,  atâta  tot. 

-  Ar  fi  râs  de  mine,  repetă  Tyrion.  Dar  i-am  făcut  să  râdă  de  Joff, 
în  schimb.  Ce  plan  isteţ,  nu-i  aşa? 

-  Fratele  meu  zice  că  e  bine  să  faci  oamenii  să  râdă.  Un  lucru  nobil, 
şi  onorabil.  Fratele  meu  zice...  el...  Lacrimile  se  revărsară  atunci, 
rostogolindu-i-se  pe  faţă. 

-  îmi  pare  rău  pentru  fratele  tău.  Tyrion  îi  spusese  aceleaşi  vorbe 
în  Volantis,  dar  pe  atunci  ea  era  atât  de  cufundată  în  durere,  încât 
piticul  se  îndoia  că  le  auzise. 

Acum  le  auzi. 

-  Iţi  pare  rău.  Iţi  pare  rău.  Buzele  îi  tremurau,  obrajii  îi  erau  uzi, 
ochii,  două  văgăuni  cu  marginile  roşii.  Am  părăsit  Debarcaderul 
Regelui  chiar  în  noaptea  aceea.  Fratele  meu  susţinea  că  era  mai  bine 
să  plecăm  înainte  să  se  întrebe  cineva  dacă  am  avut  vreun  amestec  în 
moartea  regelui  şi  să  decidă  să  ne  tortureze  ca  să  afle.  Ne-am  dus  în 
Tyrosh,  la  început.  Fratele  meu  credea  că  e  destul  de  departe,  dar  n-a 
fost.  Cunoşteam  acolo  un  jongler.  A  făcut  jonglerii  ani  şi  ani,  în  fie- 
care zi,  lângă  Fântâna  Zeului  îmbătat.  Era  bătrân,  aşa  că  mâinile  nu-i 
mai  erau  la  fel  de  agile  ca  odinioară  şi  uneori  îşi  scăpa  mingile  şi  alerga 
după  ele  prin  piaţă,  dar  tyroshii  râdeau  oricum  şi-i  aruncau  bani. 
Apoi,  într-o  dimineaţă,  am  auzit  că  trupul  lui  a  fost  găsit  în  Templul 
lui  Trios.  Trios  are  trei  capete  şi  lângă  uşile  templului  e  o  statuie  mare 
a  lui.  Bătrânul  fusese  tăiat  în  trei  bucăţi  şi  vârât  în  cele  trei  guri  ale  lui 
Trios.  Numai  că,  atunci  când  părţile  i-au  fost  cusute  înapoi  laolaltă, 
capul  dispăruse. 

-  Un  dar  pentru  scumpa  mea  surioară.  Era  tot  pitic? 

-  Un  omuleţ,  da.  Ca  tine,  ca  Oppo.  Gologan.  Iţi  pare  rău  şi  pentru 
jongler? 

-  N-am  ştiut  de  existenţa  jonglerului  tău  până-n  clipa  asta...  dar, 
da,  îmi  pare  rău  că  a  murit. 

-  A  murit  din  cauza  ta.  Ai  mâinile  pătate  de  sângele  lui. 
Acuzaţia  îl  durea,  semănând  atât  de  mult  cu  vorbele  lui  Jorah 

Mormont. 

-  Sora  mea  are  mâinile  pătate  de  sângele  lui.  Şi  brutele  care  l-au 
omorât.  Mâinile  mele...  Tyrion  le  răsuci,  le  inspectă,  strânse  pumnii. 
Mâinile  mele  sunt  mânjite  de  sânge,  da.  Spune-mi  criminal  şi  nu  vei  greşi. 
Şi  regicid.  Voi  recunoaşte  şi  asta.  Am  ucis  mame,  taţi,  nepoţi,  iubiţi, 
bărbaţi  şi  femei,  regi  şi  târfe.  Un  cântăreţ  m-a  sâcâit  o  dată,  aşa  că  l-am 
făcut  tocană  pe  ticălos.  Dar  n-am  ucis  în  viaţa  mea  un  jongler,  nici  vreun 
pitic  şi  nu  sunt  vinovat  pentru  ceea  ce  i  s-a  întâmplat  fratelui  tău  afurisit. 

Penny  luă  cupa  de  vin  pe  care  i-o  turnase  şi  i-o  aruncă  în  faţă. 
întocmai  ca  scumpa  mea  surioară.  Tyrion  auzi  uşa  bucătăriei  trântindu-se, 
dar  n-o  văzu  plecând.  Ochii  îl  înţepau  şi  lumea  era  o  ceaţă.  Şi  cu  asta,  s-a 
zis  cu  prietenia  ei. 

Tyrion  Lannister  avea  puţină  experienţă  cu  alţi  pitici.  Nobilul  său 
tată  nu  primea  cu  bucurie  pe  nimeni  care-i  amintea  de  diformităţile 
fiului  său  şi  comedianţii  care  aveau  omuleţi  în  trupele  lor  învăţaseră 
curând  să  ocolească  Lannisportul  şi  Casterly  Rock,  ca  să  nu-i  stâr- 
nească mânia.  Crescând,  Tyrion  a  auzit  despre  un  bufon  pitic  de  la 
reşedinţa  dornisheanului  Lord  Fowler,  despre  un  pitic  care  slujea  ca 
maester  la  Degete  şi  despre  o  femeie  pitic  în  rândul  surorilor  tăcute, 
dar  n-a  simţit  niciodată  cel  mai  mic  imbold  să-i  caute.  I-au  ajuns  la 
urechi  şi  alte  poveşti,  mai  puţin  credibile,  despre  o  pitică  vrăjitoare, 
care  bântuia  pe  un  deal  din  ţinuturile  riverane,  şi  despre  o  pitică  târfă 
din  Debarcaderul  Regelui,  căreia  îi  mersese  vestea  că  se  împreunează 
cu  câini.  Propria  lui  surioară  îi  pomenise  despre  aceasta  din  urmă, 
oferindu-se  chiar  să-i  găsească  o  căţea  în  călduri,  dacă  voia  şi  el  să 
încerce.  Când  a  întrebat-o  politicos  dacă  se  referea  la  ea,  Cersei  i-a 
aruncat  o  cupă  de  vin  în  faţă.  Era  roşu,  din  câte-mi  amintesc.  Tyrion 
îşi  şterse  faţa  cu  mâneca.  Ochii  îl  mai  înţepau  şi  acum. 

Pe  Penny  n-o  mai  văzu  până  în  ziua  furtunii. 

Aerul  sărat  era  neclintit  şi  greu  în  dimineaţa  aceea,  dar  cerul  era 
învăpăiat  spre  apus,  brăzdat  de  nori  joşi  care  străluceau  ca  purpuriul 
Lannisterilor.  Marinarii  alergau  de  colo-colo,  fixând  hublourile, 
întinzând  odgoane,  eliberând  punţile,  fixând  tot  ce  nu  era  deja  fixat. 

-  Vine  vânt  cumplit,  îl  avertiză  unul.  Fără-Nas  ar  trebui  să 
meargă  jos. 

Tyrion  îşi  amintea  furtuna  pe  care  o  îndurase  traversând  marea 
îngustă,  felul  în  care  puntea  îi  săltase  sub  picioare,  scrâşniturile  oribile 
ale  navei,  gustul  de  vin  şi  de  vomă. 

-  Fără-Nas  va  rămâne  aici. 

Dacă  zeii  îl  voiau,  prefera  să  moară  înecat  în  valuri  decât  în 
propria-i  vomă.  Deasupra,  vela  de  pânză  groasă  a  corăbiei  se  desfăcea 
încet,  ca  blana  unui  animal  gigantic  zburlindu-se  după  un  somn  lung, 
apoi  se  umflă,  cu  un  pocnet  neaşteptat  care  întoarse  toate  capetele  de 
pe  punte. 

Vânturile  mânau  corabia  înainte,  îndepărtând-o  de  ruta  aleasă.  In 
spatele  lor,  nori  negri  se  îngrămădeau  pe  cerul  roşu  ca  sângele.  Marea 
începea  să  se  dezlănţuie  şi  valuri  negre  se  înălţau,  zdrobindu-se  de  coca 
Administratorului  Duhnitor.  Atunci  începu  echipajul  să  coboare  vela. 
Tyrion  le  stătea  în  cale,  în  mijlocul  punţii,  aşa  că  urcă  pe  castelul  de 
la  proră  şi  se  ghemui,  delectându-se  cu  biciul  rece  al  ploii  pe  obraji. 
Corabia  se  ridica  şi  cobora,  săltând  mai  sălbatic  decât  orice  cal  călărise 
vreodată,  înălţându-se  cu  fiecare  val,  înainte  de-a  aluneca  în  jos, 
zguduindu-1  până-n  oase.  Chiar  şi  aşa,  era  mai  bine  acolo,  de  unde 
putea  vedea,  decât  sub  punte,  închis  într-o  cabină  sufocantă. 

Când  furtuna  încetă,  se  lăsa  înserarea  şi  Tyrion  Lannister  era  ud 
până  la  piele,  dar,  cumva,  se  simţea  în  culmea  fericirii...  şi  fericirea  îi 
spori  mai  târziu,  când  dădu  peste  un  Jorah  Mormont  beat  în  cabina 
lor,  într-o  baltă  de  vomă. 

Piticul  zăbovi  în  bucătărie,  după  cină,  să-şi  sărbătorească  supravieţui- 
rea bând  câteva  păhărele  de  rom  negru  ca  smoala  cu  bucătarul  navei,  un 
volanten  gras,  unsuros  şi  necioplit,  care  ştia  doar  un  cuvânt  în  Limba 
Comună  (sex),  dar  juca  foarte  bine  cyvasse,  în  special  când  era  beat.  Jucară 
trei  partide  în  seara  aceea,  Tyrion  câştigând-o  pe  prima,  dar  pierzându-le 
pe  următoarele.  După  care  hotărî  că-i  ajunge  şi  urcă  împleticindu-se  pe 
punte,  să-şi  limpezească  mintea  de  rom  şi  elefanţi  deopotrivă. 

O  găsi  pe  Penny  pe  teugă,  unde  îl  găsise  de  atâtea  ori  pe  Ser  Jorah, 
stând  lângă  parapet,  lângă  hidosul  galion  pe  jumătate  putrezit  şi  privind 
peste  marea  de  cerneală.  Din  spate,  părea  mică  şi  vulnerabilă  ca  un  copil. 

Tyrion  se  gândi  că  era  mai  bine  să  n-o  tulbure,  dar  era  prea  târziu. 

A 

D  auzise. 

-HugorHill. 

-  Dacă  doreşti.  Ştim  amândoi  adevărul.  Regret  că  te  deranjez.  Mă 
voi  retrage. 

-  Nu.  Faţa  fetei  era  palidă  şi  tristă,  dar  nu  dădea  semne  că  ar  fi  plâns. 

-  Şi  eu  regret.  Vinul.  Nu  tu  l-ai  omorât  pe  fratele  meu  sau  pe  bietul 
bărbat  din  Tyrosh. 

-  Am  avut  un  rol,  deşi  nu  cu  voia. 

-  Mi-e  atât  de  dor  de  el.  Fratele  meu,  eu... 

-  înţeleg.  Gândul  îi  zbură  la  Jaime.  Considerâ-te  norocoasă.  Fratele 
tău  a  murit  înainte  să  te  trădeze. 

-  Eram  convinsă  că  vreau  să  mor,  continuă  ea,  dar  azi,  când  a  venit 
furtuna  şi  am  crezut  că  ne  vom  scufunda,  eu...  eu... 

-  Ţi-ai  dat  seama  că  vrei  să  trăieşti,  până  la  urmă.  Am  trăit  acelaşi 
sentiment.  încă  un  lucru  pe  care-l  avem  în  comun. 

Fata  avea  dinţii  strâmbi,  ceea  ce  o  făcea  rezervată  cu  zâmbetele, 
dar  acum  zâmbi. 

-  Chiar  ai  făcut  tocană  dintr-un  cântăreţ? 

-  Cine,  eu?  Nu,  eu  nu  gătesc. 

Când  chicoti,  râsul  ei  sună  ca  al  fetişcanei  dulci  care  era... 
şaptesprezece,  optsprezece,  nu  mai  mult  de  nouăsprezece  ani. 

-  Şi  ce-a  făcut  cântăreţul  ăla? 

-  A  scris  un  cântec  despre  mine. 

O  comoară  ascunsă  femeia-i  era,  ruşinea  şi  dragostea  lui.  Căci  nici 
lanţ,  nici  cetate  nimic  nu-nsemna  pe  lângă  un  dulce  sărut.  Era  ciudat 
cât  de  repede  îi  reveniseră  cuvintele  în  minte.  Poate  că  nu  le  uitase 
niciodată.  Căci  o  mână  de  aur  e  rece  mereu,  dar  caldă  e  mâna  unei  femei. 

-  Trebuie  să  fi  fost  un  cântec  foarte  răutăcios. 

-  Nu  tocmai.  Nu  se  compara  cu  Ploile  din  Castamere,  ţine  cont  de 
asta,  dar  unele  părţi  erau...  ei... 

-  Cum  suna? 
El  râse. 

-  Nu.  Nu  vrei  să  m-auzi  cântând. 

-  Mama  ne  cânta  când  eram  mici.  Fratelui  meu  şi  mie.  Spunea 
întotdeauna  că  nu  contează  ce  fel  de  voce  ai  dacă  îţi  place  să  cânţi. 

-  Ea  era... 

-  ...mică  de  statură?  Nu,  dar  tatăl  nostru  era.  Propriul  lui  pă- 
rinte 1-a  vândut  ca  sclav  când  avea  trei  ani,  dar  el  ajuns  un  saltim- 
banc atât  de  vestit,  încât  şi-a  cumpărat  libertatea.  A  călătorit  prin 
toate  Oraşele  Libere,  şi  prin  Westeros.  In  Oraşul  Vechi  îi  spuneau 
Bobul-Săltăreţ. 

Bineînţeles.  Tyrion  se  strădui  să  nu  se  strâmbe  a  dezgust. 

-  Acum  e  mort,  continuă  Penny.  Ca  şi  mama.  Oppo...  era  ultima 
mea  rudă,  şi  s-a  dus  şi  el.  îşi  întoarse  faţa  şi  se  uită  la  întinderea  mării. 
Ce-o  să  fac?  Unde-o  să  mă  duc?  Nu  mă  pricep  la  nimic,  dau  doar 
spectacolul  cu  turnirul,  iar  pentru  asta  e  nevoie  de  doi. 

Nu,  se  gândi  Tyrion.  Nu-i  un  loc  unde-ai  vrea  s-ajungi.  Nu-mi  cere 
mie  aşa  ceva.  Nici  măcar  să  nu  te  gândeşti. 

-  Găseşte-ţi  vreun  orfan  pe  potrivă,  îi  sugeră. 
Penny  nu  păru  să-1  fi  auzit. 

-  Turnirul  a  fost  ideea  tatei.  Ba  chiar  a  dresat  el  însuşi  prima  scroafă, 
dar,  când  era  prea  bolnav  ca  s-o  mai  poată  călări,  Oppo  i-a  luat  locul. 
Eu  am  călărit  întotdeauna  câinele.  Odată  ne-am  prezentat  spectacolul 
în  faţa  Lordului  Mării  din  Braavos,  şi  el  a  râs  atât  de  tare,  încât  după 
aceea  ne-a  dat  fiecăruia  câte  un...  un  dar  măreţ. 

-  Acolo  v-a  găsit  sora  mea?  In  Braavos? 

-  Sora  ta? 

Fata  părea  pierdută. 

-  Regina  Cersei. 
Penny  clătină  din  cap. 

-  Nu,  niciodată...  cel  care-a  venit  la  noi  a  fost  un  bărbat,  în  Pentos. 
Osmund.  Nu,  Oswald.  Sau  cam  aşa  ceva.  Oppo  s-a-ntâlnit  cu  el,  nu 
eu.  Fratele  meu  făcea  toate  aranjamente.  El  ştia  întotdeauna  ce  era  de 
făcut,  care  era  următorul  loc  unde  trebuia  să  mergem. 

-  Meereen  e  următorul  loc  spre  care  ne  îndreptăm. 
Ea  îi  aruncă  o  privire  nedumerită. 

-  E  Qarth,  asta  vrei  să  spui.  Ne  îndreptăm  spre  Qarth,  trecând 
prin  Noul  Ghis. 

-  Spre  Meereen.  O  să-ţi  călăreşti  câinele  pentru  regina-dragon  şi-o 
să  pleci  de-acolo  cu  greutatea  ta  în  aur.  Ai  face  bine  să-ncepi  să 
mănânci  mai  mult,  ca  să  fii  frumuşică  şi  durdulie  când  o  să-ţi  ţii 
turnirul  în  faţa  înălţimii  Sale. 

Penny  nu-i  întoarse  zâmbetul. 

-  De  una  singură  nu  pot  decât  să  călăresc  în  cercuri.  Şi  chiar  dacă 
regina  o  să  râdă,  pe  urmă  unde-o  să  mă  duc?  Nu  stăteam  niciodată 
prea  mult  într-un  singur  loc.  Când  ne  vedeau  prima  dată,  oamenii  râdeau 
şi  iar  râdeau,  însă  a  patra  sau  a  cincea  oară  ştiau  dinainte  ce  urma  să 
facem.  Şi  nu  mai  râdeau,  aşa  că  trebuia  să  plecăm  în  altă  parte.  Făceam 
cei  mai  mulţi  bani  în  oraşele  mari,  dar  mie  mi-au  plăcut  întotdeauna 
mai  mult  cele  mici.  In  astfel  de  locuri,  oamenii  nu  ne  dădeau  argint, 
dar  ne  chemau  să  mâncăm  la  mesele  lor,  iar  copiii  se  ţineau  după  noi 
peste  tot. 

Fiindcă  nu  mai  văzuseră  niciodată  pitici  în  troacele  prăpădite  pe  care 
le  numesc  oraşe,  se  gândi  Tyrion.  Ţâncii  ăia  afurisiţi  s-ar  fi  ţinut  şi  după 
o  capră  cu  două  capete,  dac-ar fi  apărut  vreuna.  Până  când  s-ar  fi  plictisit 
de  behăiturile  ei  şi-ar  fi  tăiat-o  pentru  cină.  Dar  nu  voia  s-o  facă  să 
plângă  iarăşi,  aşa  că  spuse: 

-  Daenerys  e  bună  la  suflet  şi  generoasă  din  fire.  Asta  avea  ea 
nevoie  s-audă.  Nu  mă-ndoiesc  c-o  să-ţi  găsească  un  loc  la  Curtea  ei. 
Un  loc  sigur,  unde  sora  mea  n-o  să  te  poată  ajunge. 

Penny  se-ntoarse  din  nou  spre  el. 

-  Şi-o  să  fii  şi  tu  acolo. 

Dacă  Daenerys  nu  hotărăşte  cumva  că  are  nevoie  de  ceva  sânge  de 
Lannister,  ca  plată  pentru  sângele  Targaryen  vărsat  de  fratele  meu. 

-  O  să  fiu. 

După  asta,  fata  pitică  începu  să  fie  văzută  mai  des  pe  punte.  In  ziua 
următoare,  Tyrion  se  întâlni  cu  ea  şi  cu  scroafa  ei  bălţată  în  mijlocul 
navei,  pe  la  jumătatea  după-amiezii,  când  aerul  era  cald  şi  marea  liniştiţi 

-  O  cheamă  Frumuşica,  îi  spuse  ea,  cu  sfială. 

Frumuşica  purcica  şi  Penny  fetica,  se  gândi  el.  Cineva  trebuie  să  dea 
seamă  pentru  foarte  multe.  Penny  îi  întinse  lui  Tyrion  câteva  ghinde 
şi  el  o  lăsă  pe  Frumuşica  să  i  le  mănânce  din  palmă.  Să  nu  crezi  că  nu 
ştiu  ce  faci,fetico,  se  gândi,  când  scroafa  voinică  adulmecă  şi  guiţă. 

începură  în  curând  să  mănânce  împreună.  In  unele  nopţi  erau  numai 
ei  doi:  la  alte  mese  se  îngrămădeau  alături  de  străjerii  lui  Moqorro. 
Degetele,  aşa  îi  numi  Tyrion;  la  urma  urmelor,  erau  oamenii  Mâinii 
învăpăiate,  şi  erau  cinci.  Penny  râse  de  asta,  un  sunet  dulce,  deşi  nu-1 
auzea  prea  des.  Rana  ei  era  încă  prea  proaspătă,  mâhnirea  prea  adâncă. 

El  o  făcu  în  curând  să-i  spună  corăbiei  Administratorul  Duhnitor, 
deşi  ea  se  supăra  ori  de  câte  ori  o  numea  el  pe  Frumuşica  Slănina. 
Vrând  să-şi  ispăşească  această  vină,  Tyrion  încercă  s-o  înveţe  cyvasse, 
deşi  îşi  dădu  curând  seama  că  era  o  cauză  pierdută. 

-  Nu,  îi  spuse  el  de  vreo  douăsprezece  ori,  dragonul  zboară,  nu 
elefanţii. 

In  aceeaşi  noapte,  Penny  veni  direct  la  el  şi-1  întrebă  dacă  nu  voia 
să  lupte  cu  ea  în  turnir. 

-  Nu,  răspunse  Tyrion. 

Abia  mai  târziu  se  gândi  că  poate  turnirul  nu  însemna  de  fapt  turnir. 
Răspunsul  lui  ar  fi  fost  tot  „nu",  dar  n-ar  mai  fi  venit  atât  de  brusc. 

întors  în  cabina  pe  care-o  împărţea  cu  Ser  Mormont,  Tyrion  se 
răsuci  în  hamac  ore  de-a  rândul,  tot  aţipind  şi  tot  trezindu-se.  Visele 
lui  erau  pline  de  mâini  cenuşii  de  piatră  ce  se  întindeau  către  el  din 
ceaţă,  şi  apărea  o  scară  ce  ducea  spre  tatăl  lui. 

In  cele  din  urmă  renunţă  şi  urcă  pe  punte,  să  ia  o  gură  din  aerul 
nopţii.  Selaesori  Qhoran  îşi  strânsese  pânzele  mari  pentru  noapte  şi 
punţile  erau  pustii.  Unul  dintre  ofiţeri  se  afla  pe  teuga  de  la  pupă,  iar 
în  mijlocul  corăbiei  stătea  Moqorro,  lângă  vasul  lui  pentru  foc,  unde 
câteva  flăcări  mărunte  continuau  să  danseze  printre  tăciuni. 

Nu  erau  vizibile  decât  cele  mai  strălucitoare  stele,  toate  către  vest. 
O  licărire  de  un  roşu  plăpând,  de  culoarea  unei  vânătăi  însângerate, 
lumina  cerul  către  nord-vest.  Tyrion  nu  văzuse  niciodată  o  lună  mai 
mare.  Monstruoasă,  umflată,  arăta  de  parcă  ar  fi  înghiţit  soarele  şi  s-ar 
fi  trezit  chinuită  de  febră.  Plutind  pe  mare  dincolo  de  corabie, 
geamăna  ei  sclipea,  roşie,  la  trecerea  fiecărui  val. 

-  Ce  oră  e?  îl  întrebă  pe  Moqorro.  Ăsta  nu  poate  fi  răsăritul  decât 
dacă  s-a  mutat  estul.  De  ce  e  cerul  roşu? 

-  Cerul  e  întotdeauna  roşu  deasupra  Valyriei,  Hugor  Hill. 
Un  fior  rece  îi  alunecă  în  josul  spatelui. 

-  Suntem  în  apropiere? 

-  Mai  aproape  decât  îi  place  echipajului,  răspunse  Moqorro,  cu 
vocea  lui  profundă.  Ştiţi  povestea,  acolo,  la  voi,  în  Regatele  Apusului? 

-  Ştiu  că  unii  marinari  susţin  că  orice  om  care  vede  în  faţa  ochilor 
coasta  aia  e  sortit  pieirii. 

El  nu  credea  în  asemenea  poveşti,  nu  mai  mult  decât  unchiul  lui. 
Gerion  Lannister  plecase  pe  mare,  către  Valyria,  când  avea  Tyrion 
optsprezece  ani,  cu  gândul  să  regăsească  sabia  pierdută  a  străbunilor 
Casei  Lannister  şi  alte  comori  care  era  posibil  să  fi  supravieţuit  Urgiei. 
Tyrion  îşi  dorise  cu  disperare  să-1  însoţească,  însă  nobilul  său  tată 
numise  călătoria  o  „căutare  nebunească"  şi-i  interzisese  să  participe. 

Şi  poate  că  nu  s-a  înşelat.  De  la  plecarea  Leului  care  râde  din  Lannisport 
trecuse  aproape  un  deceniu  şi  Gerion  nu  se  mai  întorsese.  Oamenii  trimişi 
de  Lordul  Tywin  să-1  găsească  îi  luaseră  urma  până  în  Volantis,  unde  îl  pă- 
răsise jumătate  din  echipaj  şi  el  cumpărase  sclavi  care  să  acopere  golurile. 
Niciun  om  liber  nu  s-ar  fi  angajat  vreodată  pe  o  corabie  al  cărei  căpitan 
îşi  mărturisea  cu  glas  tare  intenţia  de  a  naviga  pe  Marea  Fumegândă. 

-  Aşadar,  vedem  cele  Paisprezece  Flăcări,  reflectate  de  nori. 

-  Paisprezece  sau  paisprezece  mii.  Ce  om  cutează  să  le  numere?  Nu 
e  înţelept  din  partea  muritorilor  să  se  uite  cu  prea  multă  atenţie  la  flăcă- 
rile acelea,  prietene.  Sunt  vâlvătăile  mâniei  zeului  şi  nicio  flacără  ome- 
nească nu  e  pe  potriva  lor.  Noi,  oamenii,  suntem  făpturi  prea  mărunte. 

-  Unii  mai  mărunţi  decât  alţii. 

Valyria.  Stătea  scris  că,  în  ziua  Urgiei,  pe  o  întindere  de  opt  sute  de 
kilometri,  toate  dealurile  crăpaseră  în  două,  umplând  aerul  cu  fum  şi 
cu  foc,  cu  vâlvătăi  atât  de  fierbinţi  şi  de  flămânde,  încât  până  şi  dragonii 
care  zburau  fuseseră  înghiţiţi  şi  mistuiţi.  In  pământ  se  căscaseră  goluri 
adânci,  înghiţind  palate,  temple,  oraşe  întregi.  Lacurile  fierseseră  sau  se 
preschimbaseră  în  acid,  munţii  explodaseră,  fântâni  de  foc  scuipaseră 
piatră  topită  în  văzduh,  la  mii  de  metri  înălţime,  din  nori  roşii  plouase 
cu  sticla  dragonului  şi  cu  sângele  negru  al  demonilor,  iar  în  nord 
pământul  se  despicase  şi  se  prăbuşise,  afundându-se  în  el  însuşi,  şi  o 
mare  furioasă  se  năpustise  în  golul  căscat.  Cel  mai  mândru  oraş  din 
lume  pierise  într-o  clipă,  imperiul  său  legendar  dispăruse  într-o  zi, 
Ţinuturile  Verii  Lungi  fuseseră  pârjolite,  înecate  şi  nimicite. 

Un  imperiu  făurit  din  sânge  şi  foc.  Valyrienii  au  cules  ce-au  semănat 

-  Căpitanul  nostru  are  de  gând  să  verifice  dacă  blestemul  funcţionează? 

-  Căpitanul  nostru  ar  prefera  să  se  afle  la  cincizeci  de  leghe  în  largul 
mării,  la  mare  distanţă  de  ţărmul  ăla  blestemat,  dar  eu  i-am  poruncit 
să  aleagă  drumul  cel  mai  scurt.  O  mai  caută  şi  alţii  pe  Daenerys. 

Griff  cu  tânărul  lui  prinţ.  Era  oare  posibil  ca  întreaga  discuţie 
despre  Compania  de  Aur  care  naviga  spre  vest  să  fi  fost  un  truc? 
Tyrion  se  gândi  să  spună  ceva,  apoi  se  răzgândi.  I  se  păru  că  prorocirea 
care-1  călăuzea  pe  preotul  roşu  nu  lăsa  loc  decât  pentru  un  singur  erou. 
Un  al  doilea  Targaryen  n-ar  făcut  altceva  decât  să-i  năucească. 

-  I-ai  văzut  pe  aceşti  alţii  în  flăcările  tale?  întrebă,  cu  prudenţă. 

-  Nu  le-am  zărit  decât  umbrele,  răspunse  Moqorro.  Mai  cu  seamă 
una.  A  unei  creaturi  înalte  şi  strâmbe,  cu  un  ochi  negru  şi  cu  zece 
braţe  lungi,  navigând  pe  o  mare  de  sânge. 


BRAN 


Luna  era  un  corn,  subţire  şi  tăios  ca  o  lamă  de  cuţit.  Un  soare  palid 
răsări,  apuse  şi  răsări  din  nou.  Frunze  roşii  şopteau  în  vânt.  Nori  negri 
năpădeau  cerurile  şi  se  preschimbau  în  furtuni.  Fulgerele  scânteiau  şi 
tunetul  bubuia,  morţi  cu  mâini  negre  şi  ochi  de  un  albastru  strălucitor 
se  foiau  în  jurul  unei  crăpături  din  coasta  dealului,  dar  nu  puteau  să 
intre.  Sub  deal,  băiatul  schilod  stătea  pe  un  tron  făcut  din  lemnul 
copacului  inimii,  ascultând  şoaptele  din  întuneric  în  vreme  ce  corbii 
i  se  plimbau  în  susul  şi  în  josul  braţelor. 

-  N-o  să  mai  mergi  niciodată,  dar  vei  zbura,  îi  făgăduise  cioara  cu 
trei  ochi. 

Uneori,  cântecul  plutea  în  aer  înălţându-se  de  dedesubt,  dintr-un  loc 
îndepărtat.  Copiii  Pădurii,  aşa  le-ar  fi  spus  Bătrâna  Nan  cântăreţilor, 
dar  cei  care  cântă  cântecul  pământului  era  numele  pe  care  şi-1  dădeau  ei 
înşişi,  în  Limba  Adevărată,  pe  care  n-o  putea  vorbi  nici  măcar  un  singur 
om.  Insă  corbii  erau  să  stare  s-o  vorbească.  Ochii  lor  mici  şi  negri  erau 
plini  de  taine,  croncăneau  la  el  şi  îi  loveau  pielea  cu  ciocurile  când 
auzeau  cântecele. 

Luna  era  rotundă,  plină.  Stelele  călătoreau  pe  cerul  întunecat. 
Ploaia  cădea  şi  îngheţa,  crengile  copacilor  se  rupeau  sub  greutatea 
gheţii.  Bran  şi  Meera  inventaseră  nume  pentru  cei  care  interpretau 

cântecul  pământului:  Frasin  şi  Frunze  şi  Solzi,  Cuţit  Negru  şi  Bucle 
Ninse  şi  Tăciuni.  Adevăratele  lor  nume  erau  prea  lungi  pentru  graiu- 
rile omeneşti,  spunea  Frunză.  Ea  era  singura  care  vorbea  Limba  Co- 
mună, aşa  că  Brian  nu  aflase  niciodată  ce  părere  aveau  ceilalţi  despre 
numele  lor. 

După  frigul  care-ţi  îndurera  oasele  dincolo  de  Zid,  peşterile  erau 
binecuvântat  de  calde,  iar  când  răceala  ieşea  pe  furiş  din  ziduri, 
cântăreţii  aprindeau  focuri,  alungând-o  iarăşi.  Acolo,  jos,  nu  erau  nici 
vânt,  nici  zăpadă,  nici  gheaţă,  nici  creaturi  moarte  care  se-ntindeau  să 
te  înşface,  numai  vise  şi  lumânări  cu  fitil  din  papură  şi  sărutările 
corbilor.  Şi  cel  care  şoptea  din  întuneric. 

Cântăreţii  îi  spuneau  ultimul  clarvăzător  verde,  dar  în  visele  lui  Brian 
continua  să  fie  o  cioară  cu  trei  ochi.  Când  Meera  Reed  îl  întrebase  care 
era  adevăratul  lui  nume,  scosese  un  sunet  înspăimântător,  care  ar  fi 
putut  fi  un  chicotit. 

-  Am  purtat  multe  nume  când  eram  viu,  dar  până  şi  eu  am  avut 
cândva  o  mamă,  iar  numele  pe  care  mi  1-a  dat  când  mă  ţinea  la  sân 
e  Brynden. 

-  Am  un  unchi  Brynden,  spusese  Bran.  De  fapt  e  unchiul  mamei 
mele.  Se  numeşte  Brynden  Peştele  Negru. 

-  Unchiul  tău  s-ar  putea  să  fi  fost  numit  astfel  după  mine.  Unii 
încă  mai  sunt.  Nu  la  fel  de  mulţi  ca  înainte.  Oamenii  uită.  Numai 
copacii  îşi  amintesc. 

Vocea  îi  era  atât  de  firavă,  încât  Bran  fusese  nevoit  să-şi  încor- 
deze auzul. 

-  Cea  mai  mare  parte  din  el  a  intrat  în  copac,  îi  lămurise  cântăreaţa 
pe  care  Meera  o  numise  Frunză.  A  trăit  mai  mult  decât  întinderea  vieţii 
lui  muritoare,  dar  cu  toate  acestea  tânjeşte.  După  noi,  după  voi,  după  tă- 
râmurile oamenilor.  In  carnea  lui  n-a  mai  rămas  decât  un  strop  de  putere. 
Are  o  mie  şi  unu  de  ochi,  dar  sunt  multe  de  privit.  Intr-o  bună  zi  o  să  ştii. 

-  Ce-o  să  ştiu?  îi  întrebase  Bran  pe  cei  doi  Reed  mai  târziu,  când 
veniseră,  cu  torţe  ce  le  ardeau  strălucitoare  în  mâini,  să-1  ducă  înapoi, 

la  paturile  lor,  într-o  încăpere  mică  de  lângă  peştera  uriaşă.  Ce-şi 
amintesc  copacii? 

-  Secretele  vechilor  zei,  spusese  Jojen  Reed. 

Mâncarea,  focul  şi  odihna  îl  ajutaseră  să  se  refacă  după  chinurile 
călătoriei  lor,  dar  părea  mai  trist,  posac,  cu  privirea  istovită,  bântuită. 

-  Adevăruri  pe  care  le  ştiau  Primii  Oameni,  acum  uitate  în  Winter- 
fell,  dar  nu  şi  în  sălbăticia  udă.  In  mlaştinile  şi  casele  noastre  lacustre, 
noi  trăim  mai  aproape  de  verdeaţă  şi  ne  amintim.  Pământul  şi  apa, 
ţărâna  şi  stânca,  stejarii  şi  ulmii  şi  sălciile,  toate-au  fost  aici  înaintea 
noastră  şi  vor  rămâne  după  ce  vom  pleca. 

-  Ca  şi  tine,  spusese  Meera,  ceea  ce  îl  întristase  pe  Bran. 

Şi  dacă  nu-mi  doresc  să  rămân  după  ce  veţi  pleca  voit  aproape  că  între- 
base el,  dar  îşi  înghiţise  cuvintele  nerostite.  Acum  era  aproape  bărbat,  nu 
voia  ca  Meera  să-1  creadă  un  ţânc  plângăcios.  In  loc  de  asta,  zisese: 

-  Poate  că  şi  voi  aţi  putea  fi  clarvăzători  verzi. 

-  Nu,  Bran. 

Meera  păruse  mâhnită. 

-  Sunt  puţini  cei  cărora  le  e  menit  să  bea  din  acea  fântână  verde  cât 
se  mai  află  încă  în  carnea  lor  muritoare,  să  audă  şoaptele  frunzelor  şi 
să  vadă  ce  văd  copacii,  aşa  cum  văd  zeii,  îl  lămurise  Jojen.  Majoritatea 
nu  sunt  atât  de  binecuvântaţi.  Mie  zeii  nu  mi-au  dat  decât  vise  verzi. 
Misiunea  mea  a  fost  să  te-aduc  aici.  Şi  mi-am  îndeplinit-o. 

Lima  era  o  gaură  neagră  pe  cer.  Lupii  urlau  în  pădure  adulmecând 
troienele  în  căutare  de  mortăciuni.  Un  stol  de  corbi  ţâşni  din  coasta 
dealului,  scoţând  ţipete  ascuţite,  aripi  negre  fluturând  deasupra  unei 
lumi  albe.  Un  soare  roşu  răsări  şi  apuse  şi  răsări  iarăşi,  colorând  zăpada 
în  nuanţe  de  trandafiriu  şi  de  roz.  Sub  deal,  Jojen  medita,  Meera  nu-şi 
găsea  locul,  iar  Hodor  hoinărea  prin  tunelurile  întunecoase  cu  o  sabie 
în  mâna  dreaptă  şi  cu  o  torţă  în  stânga.  Sau  cel  care  hoinărea  era  Bran? 

Nimeni  nu  trebuie  să  ştie  vreodată. 

Caverna  imensă,  deschisă  către  prăpastie,  era  neagră  ca  smoala, 
neagră  catran,  mai  neagră  decât  penele  ciorilor.  Lumina  pătrundea 

hoţeşte,  nedorită  şi  nepoftită,  şi  în  curând  se  făcea  din  nou  întuneric: 
focurile  din  cuhnie,  lumânările  şi  papura  ardeau  pentru  un  scurt 
răstimp,  apoi  începeau  să  pâlpâie,  cu  scurtele  lor  vieţi  pe  sfârşite. 

Cântăreţii  îi  făcuseră  lui  Bran  un  tron  al  lui,  aidoma  aceluia  pe  care 
stătea  Lordul  Brynden,  lemn  alb  din  copacul  inimii,  împestriţat  cu 
roşu,  ramuri  moarte  întreţesute  cu  rădăcini  vii.  II  aşezaseră  în  peştera 
mare,  acolo  unde  zgomotul  îndepărtatei  ape  curgătoare  de  dedesubt 
stârnea  ecouri  în  aerul  negru.  Odată  ce  fusese  coborât  în  locul  acela, 
îl  acoperiseră  pe  Bran  cu  blănuri  calde. 

Acolo  stătea  el,  ascultând  şoaptele  răguşite  ale  profesorului  său. 

-  Să  nu  te  temi  niciodată  de  întuneric,  Bran.  Cuvintele  lordului 
erau  însoţite  de  un  freamăt  vag  de  lemn  şi  de  frunze,  de  o  uşoară 
răsucire  a  capului.  Cei  mai  puternici  copaci  au  rădăcini  în  cotloanele 
întunecoase  ale  pământului.  întunericul  va  fi  mantia  ta,  scutul  tău, 
laptele  mamei  tale.  întunericul  te  va  face  puternic. 

Luna  era  un  corn,  subţire  şi  tăios  ca  o  lamă  de  cuţit.  Fulgii  coborau 
plutind  fără  zgomot,  înveşmântând  în  alb  sequoia  şi  pinii.  Nămeţii 
creşteau  atât  de  înalţi  încât  acopereau  intrările  peşterilor,  ca  un  zid 
alb  prin  care  Vară  trebuia  să-şi  croiască  drum  săpând  ori  de  câte  ori 
ieşea  să  se  alăture  haitei  sale  şi  să  vâneze.  Bran  nu  cutreiera  prea  des 
împreună  cu  ei  în  zilele  acelea,  dar  în  unele  nopţi  îi  privea  de  sus. 

Zborul  era  mai  grozav  decât  căţăratul. 

începuse  să  se  strecoare  în  pielea  lui  Vară  tot  atât  de  uşor  cum  îi 
era,  înainte  de  a-şi  rupe  şira  spinării,  să-şi  tragă  o  pereche  de  pantaloni 
bufanţi.  Să-şi  schimbe  pielea  cu  penele  negre  ca  noaptea  ale  unui  corb 
fusese  mai  greu,  dar  nu  atât  de  greu  precum  se  temuse,  nu  când  era 
vorba  de  corbii  aceia. 

-  Un  armăsar  sălbatic  azvârle  cu  copitele  când  încearcă  un  bărbat 
să-1  călărească  şi  se  străduieşte  să  muşte  mâna  care-i  strecoară  o 
îmbucătură  între  dinţi,  spusese  Lordul  Brynden,  dar  un  cal  care-a 
cunoscut  un  călăreţ  va  primi  un  altul.  Bătrâne  sau  tinere,  păsările  astea 
au  mai  fost  folosite.  Alege  acum  una  şi  zboară. 

El  alesese  un  corb  şi  apoi  un  altul,  fără  sorţi  de  izbândă,  dar  al  treilea 
îl  privise  cu  ochi  negri  şi  ageri,  îşi  înclinase  capul  şi  scosese  un  cârâit 
şi,  cât  ai  clipi,  Bran  nu  mai  fusese  un  băiat  care  se  uita  la  o  pasăre,  ci  o 
pasăre  care  se  uita  la  un  băiat.  Cântecul  râului  devenise  dintr-odată  mai 
puternic,  torţele,  mai  strălucitoare,  iar  aerul  se  umpluse  de  mirosuri 
stranii.  Când  încercase  să  vorbească  scosese  un  ţipăt  şi  îşi  sfârşise 
primul  zbor  izbindu-se  de  un  perete  şi  pomenindu-se  înapoi,  în  pro- 
priul trup  olog.  Corbul  scăpase  nevătămat.  Zburase  către  el  şi  i  se  aşe- 
zase pe  braţ  şi  Bran  îi  mângâiase  penele  şi  se  strecurase  din  nou  în  el. 
în  scurt  timp,  zbura  în  jurul  peşterii,  şerpuind  printre  colţii  lungi  de 
stâncă  atârnaţi  de  tavan,  ba  chiar  fluturându-şi  aripile  deasupra  hăului 
şi  năpustindu-se  în  adâncurile  lui  reci  şi  întunecate. 

Pe  urmă  îşi  dăduse  seama  că  nu  era  singur. 

-  In  corb  mai  era  cineva,  îi  zisese  Lordului  Brynden,  după  ce  se 
reîntorsese  în  propria  piele.  O  fată.  Am  simţit-o. 

-  O  femeie,  una  dintre  cele  care  cântă  cântecul  pământului,  îi 
răspunsese  profesorul  său.  Moartă  de  mult,  însă  o  parte  din  ea  a  rămas, 
aşa  cum  o  parte  din  tine  ar  rămâne  în  Vară,  dacă  această  carne  de  băiat 
a  ta  ar  muri  mâine.  Umbra  unui  suflet.  N-o  să-ţi  facă  niciun  rău. 

-  Toate  păsările  au  cântăreţi  în  ele? 

-  Toate,  adeverise  Lordul  Brynden.  Sunt  cântăreţii  care  i-au  învăţat 
pe  Primii  Oameni  să  trimită  mesaje  prin  corbi...  dar,  în  zilele  acelea, 
pasările  rosteau  cuvintele.  Copacii  ţin  minte,  dar  oamenii  uită,  aşa  că 
acum  îşi  scriu  vorbele  pe  pergamente  şi  le  leagă  de  picioarele  unor 
păsări  care  nu  şi-au  împărţit  niciodată  pielea. 

Bătrâna  Nan  îi  spusese  cândva  aceeaşi  poveste,  dar,  când  îl  întrebase 
pe  Robb  dacă  era  adevărat,  fratele  lui  râsese  şi-1  întrebase  dacă  nu 
cumva  credea  şi-n  grumkini.  îşi  dorea  ca  Robb  să  fi  fost  cu  ei  acum.  I-aş 
spune  că  pot  să  zbor,  dar  el  nu  m-ar  crede,  aşa  că  ar  trebui  să-i  arăt.  Pun 
rămăşag  şi  că  şi  el  ar  putea  învăţa  să  zboare,  şi  elşiArya  şi  Şansa,  ba  chiar 
şi  micul  Rickon  şijon  Snow.  Am  putea  fi  corbi  cu  toţii  şi  am  locui  în 
adăpostul  păsărilor  Maesterului  Luwin. 

însă  ăsta  nu  era  decât  un  alt  vis  prostesc.  în  unele  zile  se  întreba 
dacă  nu  cumva  totul  nu  era  decât  un  vis.  Poate  adormise  în  zăpadă  şi 
se  visa  într-un  loc  sigur,  călduros.  Trebuie  să  te  trezeşti,  îşi  spunea, 
trebuie  să  te  trezeşti  chiar  acum,  sau  o  să  visezi  până  la  moarte.  O  dată 
sau  de  două  ori  se  ciupise  se  braţ,  într-adevăr  cu  putere,  dar  nu  izbutise 
decât  să  şi-1  îndurereze.  La  început  încercase  să  numere  zilele 
notându-şi-le  când  se  trezea  şi  când  se  culca,  însă  acolo,  jos,  somnul  şi 
trezia  aveau  un  fel  al  lor  de  a  se  contopi  între  ele.  Visele  deveneau 
lecţii,  lecţiile  deveneau  vise,  lucrurile  se  petreceau  toate  deodată  sau 
deloc.  Făcuse  asta  sau  doar  visase? 

-  Numai  un  copil  dintr-o  mie  se  naşte  om-fiară,  îi  spusese  Lordul 
Brynden  într-o  zi,  după  ce  învăţase  să  zboare,  şi  numai  un  om-fiară 
dintr-o  mie  poate  fi  clarvăzător  verde. 

-  Credeam  că  aceşti  clarvăzători  verzi  sunt  vrăjitorii  Copiilor 
Pădurii,  zisese  Brian.  Adică  ai  cântăreţilor. 

-  Intr-un  fel.  Cei  cărora  le  spui  Copiii  Pădurii  au  ochii  tot  atât  de 
aurii  ca  soarele,  însă,  foarte  rar,  printre  ei  se  naşte  câte  unul  cu  ochii  roşii 
ca  sângele  sau  verzi  ca  muşchiul  copacilor  din  inima  pădurii.  Astfel  îi 
înseamnă  zeii  pe  cei  desemnaţi  să  primească  darul.  Aleşii  nu  sunt  viguroşi 
şi  anii  grăbiţi  pe  care  şi-i  petrec  deasupra  pământului  sunt  puţini,  fiindcă 
pentru  fiecare  cântec  e  nevoie  de  ceva  pe  celălalt  taler  al  balanţei.  Dar 
odată  pătrunşi  în  interiorul  pădurii,  zăbovesc  aici  vreme  într-adevăr 
îndelungată.  O  mie  de  ochi,  o  sută  de  piei,  înţelepciune-adâncă,  precum 
rădăcinile  copacilor  bătrâni.  Clarvăzători  verzi. 

Bran  nu  înţelesese,  aşa  că  îi  întrebase  pe  fraţii  Reed. 

-  Iţi  place  să  citeşti  cărţi,  Bran?  îl  iscodise  Jojen. 

-  Unele  cărţi.  îmi  plac  poveştile  de  luptă.  Surorii  mele  Şansa  îi  plac 
poveştile  cu  sărutări,  dar  alea  sunt  stupide. 

-  Un  cititor  trăieşte  o  mie  de  vieţi  înainte  de  a  muri,  zisese  Jojen. 
Un  om  care  nu  citeşte  nu  trăieşte  decât  una  singură.  Cântăreţii 
pădurii  n-aveau  nicio  carte.  Nici  cerneală,  nici  pergamente,  niciun 
limbaj  scris.  Aveau,  în  schimb,  copaci  şi,  mai  presus  de  toţi  aceştia, 

copacii  inimii.  Când  mureau,  intrau  în  pădure,  în  frunză,  în  ramură 
şi  în  rădăcină  şi  copacii  îşi  aminteau.  Toate  cântecele  şi  toate  descân- 
tecele lor,  istoriile  şi  rugăciunile,  tot  ce  ştiau  despre  lumea  asta. 
Maesterii  îţi  vor  spune  că  toţi  copacii  inimii  le  sunt  închinaţi 
vechilor  zei.  Cântăreţii  cred  că  ei  sunt  vechii  zei.  Când  mor,  devin 
o  parte  a  divinităţii. 
Bran  făcuse  ochii  mari. 

-  Au  de  gând  să  mă  ucidă? 

-  Nu,  răspunsese  Meera.  Jojen,  îl  sperii. 

-  Nu  e  el  acela  care  trebuie  să  se  teamă. 

Luna  era  rotundă,  plină.  Vară  colinda  prin  pădurile  tăcute,  o 
umbră  lunguiaţă,  cenuşie,  din  ce  în  ce  mai  sfrijită  de  la  o  vânătoare 
la  alta,  fiindcă  vânatul  viu  era  foarte  greu  de  găsit.  Străjuirea  de  la 
gura  peşterii  rezista,  morţii  nu  puteau  să  intre.  Zăpada  îi  îngropase 
din  nou  pe  cei  mai  mulţi  dintre  ei,  dar  erau  încă  acolo,  ascunşi, 
îngheţaţi,  aşteptând.  Alte  creaturi  moarte  veneau  să  li  se  alăture, 
creaturi  care  fuseseră  cândva  bărbaţi  şi  femei,  ba  chiar  şi  copii. 
Corbii  morţi  stăteau  pe  crengile  golaşe,  cu  o  crustă  de  gheaţă  pe 
aripi.  înalt  şi  scheletic,  cu  jumătate  din  cap  jupuit  de  carne,  lăsând 
să  se  vadă  ţeasta  de  dedesubt,  un  urs  alb  trecu  prin  tufişuri, 
sfărâmându-le.  Vară  şi  haita  sa  se  năpustiseră  asupra  lui  şi  îl  sfâşiară. 
Pe  urmă  se  ghiftuiră,  deşi  carnea  era  pe  jumătate  putrezită  şi  mişca 
în  timp  ce-o  înfulecau. 

Sub  deal  încă  mai  aveau  ce  să  mănânce.  Acolo,  jos,  creşteau  o  sută 
de  soiuri  de  ciuperci.  In  râul  întunecat  înotau  peşti  albi,  orbi,  dar  după 
ce-i  găteai  gustul  lor  nu  se  deosebea  de  al  peştilor  cu  ochi.  Aveau 
brânză  şi  lapte  de  la  caprele  care  împărţeau  hrubele  cu  cântăreţii,  ba 
chiar  şi  nişte  ovăz,  grăunţe  de  orz  şi  fructe  uscate,  adunate  în  timpul 
verii  lungi.  Şi  aproape  în  fiecare  zi  mâncau  supă  de  sânge,  îngroşată  cu 
orz,  cu  ceapă  şi  cu  bucăţi  de  carne.  Jojen  credea  că  ar  fi  putut  fi  carne 
de  veveriţă,  iar  Meera  spunea  că  era  de  şobolan.  Lui  Bran  nu-i  păsa. 
Era  carne  şi  era  gustoasă.  Fierberea  o  frăgezea. 

Peşterile  erau  în  afara  timpului,  imense,  tăcute.  Adăposteau  mai 
bine  de  şaizeci  de  cântăreţi  în  viaţă  şi  osemintele  a  mii  de  morţi  şi  se 
întindeau  cu  mult  sub  dealul  găunos. 

-  Oamenii  n-ar  trebui  să  hoinărească  prin  locul  ăsta,  îi  avertizase 
Frunză.  Râul  pe  care-1  auziţi  e  iute  şi  întunecat  şi  curge  tot  mai  jos  şi 
mai  jos,  către  o  mare  ce  nu  cunoaşte  soarele.  Şi  există  tuneluri  ce 
coboară  chiar  şi  mai  în  adânc,  hăuri  fără  fund  şi  puţuri  abrupte,  căi 
uitate  către  însuşi  centrul  pământului.  Nici  măcar  poporul  meu  nu 
le-a  cercetat  pe  toate  şi  noi  trăim  aici  de  o  mie  de  mii  de  ani  omeneşti. 

Deşi  locuitorii  Celor  Şapte  Regate  îi  numeau  Copiii  Pădurii,  Frunză 
şi  semenii  ei  nu  aveau  nimic  copilăresc.  Omuleţii  înţelepţi  ai  Pajurii  ar 
fi  fost  mai  aproape  de  adevăr.  Erau  mici  în  comparaţie  cu  oamenii,  aşa 
cum  lupii  sunt  mai  mici  decât  lupii  străvechi.  Nu  înseamnă  însă  că 
sunt  nişte  pui.  Pielea  lor  maronie  ca  nucile  era  împestriţată,  ca  a  căpri- 
oarelor, cu  pete  de  culoare  mai  deschisă  şi  urechile  lor  mari  desluşeau 
lucruri  neauzite  de  urechile  oamenilor.  Aveau  şi  ochii  mari,  ochi 
imenşi  şi  galbeni,  de  pisică,  care  vedeau  în  tunelurile  unde  băiatul  nu 
percepea  decât  beznă.  Pe  lângă  degetul  mare,  mâinile  lor  nu  mai  aveau 
decât  alte  trei,  cu  gheare  negre  şi  ascuţite  în  loc  de  unghii. 

Şi  cântau  într-adevăr.  Cântau  în  limba  adevărată,  aşa  că  Brian 
nu-nţelegea  cuvintele,  dar  glasurile  lor  erau  tot  atât  de  pure  ca  aerul 
rece  al  iernii. 

-  Unde  e  restul  poporului  vostru?  o  întrebase  Bran  la  un  moment 
dat  pe  Frunză. 

-  A  coborât  în  pământ,  răspunsese  ea.  In  pietre,  în  copaci.  înainte 
de  sosirea  Primilor  Oameni,  tot  acest  ţinut  pe  care-1  numiţi  voi 
Westeros  era  căminul  nostru,  însă  chiar  şi  pe  atunci  eram  puţini.  Zeii 
ne-au  dat  vieţi  lungi,  dar  nu  ne-au  hărăzit  să  existăm  în  număr  mare,  ca 
nu  cumva  să  năpădim  lumea  aşa  cum  năpădesc  căprioarele  o  pădure 
unde  nu  le  vânează  lupii.  Asta  se  petrecea  la  începutul  vremurilor,  când 
soarele  nostru  se  înălţa.  Acum  se  afundă  şi  asta  este  îndelungata  noastră 
pieire.  Uriaşii  sunt,  şi  ei,  aproape  dispăruţi,  ei,  care  erau  blestemul 

nostru  şi  fraţii  noştri.  Leii  cei  mari  de  pe  dealurile  din  vest  au  fost 
măcelăriţi,  unicornii  s-au  stins  cu  toţii,  iar  mamuţii  au  rămas  câteva 
sute.  Lupii  străvechi  ne  vor  supravieţui,  dar  le  va  sosi  şi  lor  ceasul.  In 
lumea  zidită  de  oameni  nu  e  loc  nici  pentru  ei,  nici  pentru  noi. 

Păruse  mâhnită  când  spusese  asta,  ceea  ce-1  mâhnise  şi  pe  Bran.  Abia 
mai  târziu  se  gândise:  Oamenii  n-ar fi  fost  trişti.  Ar  fi  fost  furioşi.  Li  s-ar 
fi  dezlănţuit  ura  şi  ar  fi  jurat  să  se  răzbune  vărsând  sânge.  Cântăreţii 
intonau  melodii  triste  acolo  unde  oamenii  ar  fi  luptat  şi  ar  fi  ucis. 

Intr-o  bună  zi,  Meera  şi  Jojen  se  hotărâră  să  meargă  să  vadă  râul, 
în  ciuda  faptului  că  Frunză  îi  avertizase  să  n-o  facă. 

-  Vreau  să  vin  şi  eu,  spuse  Bran. 

Meera  îl  privi  compătimitor.  Râul  era  la  aproape  două  sute  de 
metri  sub  ei,  în  josul  unor  râpe  abrupte  şi  al  unor  tuneluri 
întortocheate,  îi  explică  ea,  iar  în  ultima  parte  a  drumului  trebuiau  să 
coboare  pe  o  frânghie. 

-  Hodor  n-ar  reuşi  niciodată  s-o  facă  ducându-te  în  spate.  îmi  pare 
rău,  Brian. 

El  îşi  aminti  că  fusese  o  vreme  în  care  nimeni  nu-1  întrecea  la 
căţărat,  nici  măcar  Robb  sau  Jon.  O  parte  din  el  voia  să  ţipe  la  ei 
fiindcă-1  lăsau  deoparte,  iar  o  alta  voia  să  plângă.  însă  acum  era 
aproape  adult,  aşa  că  nu  zise  nimic.  Dar  după  ce  plecară  se  strecură  în 
pielea  lui  Hodor  şi  îi  urmă. 

Grăjdarul  voinic  nu  i  se  mai  împotrivea  aşa  cum  o  făcuse  prima  oară, 
la  turnul  de  pe  lac,  în  timpul  furtunii.  Ca  un  câine  biciuit  până  când  i-a 
pierit  cheful  de  ripostă,  Hodor  se  încovriga  şi  se  ascundea  ori  de  câte  ori 
se  întindea  Bran  spre  el.  Ascunzătoarea  era  un  loc  din  adâncul  fiinţei 
sale,  un  hău  unde  nici  măcar  Bran  nu-1  putea  atinge.  Nimeni  nu  vrea  să-ţi 
facă  rău,  Hodor,  îi  zise  el,  fără  grai,  copilului-bărbat  căruia  îi  luase 
trupul.  Nu  vreau  decât  să  fiu  din  nou  puternic  o  vreme.  O  să  ţi-l  înapoiez, 
ca  întotdeauna. 

Nimeni  nu  ştia  nimic,  niciodată,  ori  de  câte  ori  purta  pielea  lui 
Hodor.  Bran  nu  trebuia  decât  să  zâmbească,  să  facă  tot  ce  i  se  spunea 

şi  să  mormăie  din  când  în  când  Hodor,  şi  îi  putea  urma  pe  Meera  şi  pe 
Jojen,  zâmbind  fericit  cu  gura  până  la  urechi,  şi  nimeni  nu  bănuia  că 
de  fapt  era  el.  Se  ţinea  adesea  după  ei,  indiferent  dacă  era  dorit  sau  nu. 
In  cele  din  urmă,  fraţii  Reed  se  bucurară  fiindcă  venise.  Jojen  coborî 
pe  frânghie  cu  destulă  uşurinţă,  dar,  după  ce  Meera  prinse  un  peşte  alb 
şi  orb  cu  harponul  ei  şi  veni  timpul  să  urce  înapoi,  braţele  începură 
să-i  tremure  şi  nu  izbuti  să  ajungă  până  sus,  aşa  că  se  văzură  nevoiţi  să 
lege  funia  în  jurul  şi  să-1  lase  pe  grăjdar  să-1  tragă. 

-  Hodor,  mormăia  el  ori  de  câte  ori  trăgea  de  frânghie.  Hodor, 
hodor,  hodor. 

Luna  era  un  corn,  subţire  şi  tăios  ca  o  lamă  de  cuţit.  Vară  dezgropă 
un  braţ  retezat,  negru  şi  acoperit  de  chiciură,  cu  degetele  deschizându-i-se 
şi  închizându-i-se  când  se  târa  pe  zăpada  îngheţată.  încă  mai  avea  destulă 
carne  ca  să-i  umple  burta  goală,  iar  după  ce  termină  îi  sparse  oasele, 
pentru  măduvă.  Abia  atunci  îşi  reaminti  braţul  că  era  mort. 

Bran  mânca  împreună  cu  Vară  şi  cu  haita  lui,  ca  lup.  In  chip  de 
corb  zbura  cu  stolul,  rotindu-se  în  jurul  dealului  la  apusul  soarelui, 
simţind  atingerea  de  gheaţă  a  aerului.  In  trupul  lui  Hodor  explora 
peşterile.  Găsi  încăperi  pline  de  oase,  puţuri  care  coborau  în  adâncurile 
pământului,  locuri  în  care  de  tavan  atârnau  cu  capul  în  jos  scheletele 
unor  lilieci  enormi.  Traversă  până  şi  podul  zvelt  de  piatră  care  se  arcuia 
peste  prăpastie  şi  descoperi  alte  tuneluri  şi  încăperi  în  partea  opusă. 
Una  era  ticsită  de  cântăreţi,  tronând,  ca  şi  Brynden,  în  cuiburi  din 
rădăcini  ale  copacului  inimii,  împletite  sub,  prin  şi  în  jurul  trupurilor 
lor.  Cei  mai  mulţi  i  se  păreau  morţi,  dar,  când  trecu  prin  faţa  lor,  ochii 
li  se  deschiseră  şi-i  urmăriră  lumina  torţei,  iar  unul  chiar  îşi  căscă  şi  îşi 
închise  gura  zbârcită,  ca  şi  cum  ar  fi  încercat  să  vorbească. 

-  Hodor,  îi  spuse  Bran  şi  îl  simţi  pe  adevăratul  Hodor  agitându-se 
în  hăul  lui. 

Aşezat  pe  tronul  său  de  rădăcini  din  grota  imensă,  pe  jumătate 
cadavru  şi  pe  jumătate  copac,  Lordul  Brynden  părea  mai  puţin  bărbat 
şi  mai  mult  statuie  înfiorătoare  din  lemn,  oase  vechi  şi  lână  putredă. 

Din  întreaga  ruină  palidă  care  era  faţa  lui,  ochiul  era  singurul  lucru  ce 
părea  viu,  arzând  ca  un  ultim  tăciune  dintr-un  foc  stins,  înconjurat  de 
rădăcini  răsucite  şi  de  zdrenţe  zgârcite  ale  pielii,  atârnate  de  o  ţeastă 
îngălbenită. 

Bran  continua  să  se  simtă  înfricoşat  la  vederea  lui  -  rădăcinile  de 
copac  al  inimii  intrând  şerpuitoare  şi  apoi  ieşind  din  carnea  lui 
zbârcită,  ciupercile  răsărite  din  obraji,  viermele  alb  de  lemn  crescut 
din  găvanul  gol  acum.  Ii  plăcea  mai  mult  cu  torţele  stinse.  In  întuneric, 
îşi  putea  închipui  că  era  cioara  cu  trei  ochi  care-i  şoptise  tot  felul  de 
lucruri,  nu  un  cadavru  vorbitor  hidos. 

Intr-o  zi  o  să  fiu  ca  el.  Gândul  îl  umplea  pe  Bran  de  spaimă.  Era 
îndeajuns  de  rău  că  ajunsese  olog,  că  picioarele  nu-i  mai  erau  de  niciun 
folos.  Era  oare  osândit  să-şi  piardă  şi  restul,  să-şi  petreacă  toată  viaţa  cu 
un  copac  al  inimii  crescând  în  el  şi  prin  el?  Frunză  îi  spusese  că  Lordul 
Brynden  îşi  trăgea  viaţa  din  copac.  Nu  mânca  şi  nu  bea.  Dormea,  visa, 
veghea.  Eu  ar fi.  trebuit  s-ajung  cavaler,  îşi  aminti  Bran,  luptam  şi  alergam, 
mă  câţâram  spre  cer.  I  se  părea  că  de  atunci  trecuseră  o  mie  de  ani. 

Ce  era  acum?  Doar  Bran,  băiatul  olog.  Brandon  din  Casa  Stark, 
prinţul  unui  regat  pierdut,  stăpânul  unui  castel  ars,  moştenitorul 
ruinelor.  Crezuse  că  cioara  cu  trei  ochi  era  un  magician,  un  vraci 
bătrân  şi  înţelept  care-i  putea  vindeca  picioarele,  dar  acum  înţelegea 
că  totul  nu  fusese  nimic  altceva  decât  visul  prostesc  al  unui  copil.  Sunt 
prea  bătrân  pentru  o  astfel  de  fantezie,  îşi  spuse.  O  mie  de  ochi,  o  sută  de 
piei,  înţelepciune  adâncă,  asemenea  rădăcinilor  copacilor  bătrâni.  E  tot 
atât  de  bine  cum  e  să  fii  cavaler.  Oricum,  aproape  la  fel  de  bine. 

Luna  era  o  gaură  neagră  pe  cer.  In  afara  peşterii,  mersul  lumii 
continua.  Soarele  răsărea  şi  apunea,  luna  se  învârtea,  vânturile  reci 
urlau.  Sub  deal,  Jojen  Reed  devenea  chiar  mai  posac  şi  mai  singuratic 
decât  înainte,  spre  întristarea  surorii  lui.  Ea  stătea  adesea,  împreună  cu 
Bran,  alături  de  micul  lor  foc,  vorbind  despre  toate  şi  despre  nimic  şi 
mângâindu-1  pe  Vară,  care  dormea  între  ei,  în  vreme  ce  fratele  său 
hoinărea  prin  peşteri  de  unul  singur.  In  zilele  însorite,  se  căţăra  chiar 

până  la  gura  peşterii.  Stătea  acolo  cu  orele,  privind  pădurea  înfăşurat 
în  blănuri  şi  tremurând  în  acelaşi  timp. 

-  Vrea  să  meargă  acasă,  îi  spuse  Meera  lui  Bran.  Nu  vrea  nici  măcar 
să-ncerce  să  lupte  împotriva  sorţii.  Spune  că  visele  verzi  nu  mint. 

-  E  curajos,  răspunse  Bran. 

Un  bărbat  nu  e  curajos  decât  atunci  când  îi  e  frică,  îi  spusese  tatăl  lui 
cândva,  cu  mult  timp  în  urmă,  când  găsiseră  puii  de  lupi  străvechi  în 
zăpezile  verii.  Incă-şi  mai  aducea  aminte. 

-  E  prost,  zise  Meera.  Am  sperat  asta  când  am  găsit-o  pe  cioara  cu 
trei  ochi...  acum  mă-ntreb  de  ce-am  venit  aici. 

Pentru  mine,  se  gândi  Bran. 

-  Visele  lui  verzi,  spuse. 

-  Visele  lui  verzi. 
Vocea  Meerei  era  amară. 

-  Hodor,  zise  Hodor. 
Meera  începu  să  plângă. 

Apoi  Bran  îşi  detestă  beteşugul. 

-  Nu  plânge,  spuse. 

Ar  fi  vrut  s-o  cuprindă  cu  braţele,  s-o  strângă  cu  putere  la  piept,  aşa 
cum  îl  strângea  mama  lui  pe  vremuri,  la  Winterfell,  când  se  lovea. 
Meera  era  acolo,  la  nici  doi  metri  distanţă,  dar  îi  venea  atât  de  greu  să 
ajungă  până  la  ea,  încât  era  ca  şi  cum  s-ar  fi  aflat  la  o  sută  de  kilometri. 
Ca  s-o  atingă  ar  fi  trebuit  să  se  târască  pe  pământ  împingându-se  cu 
mâinile  şi  trăgându-şi  picioarele  în  urmă.  Podeaua  aspră,  zgrunţuroasă, 
plină  de  resturi  şi  de  umflături  l-ar  fi  făcut  să  înainteze  foarte  încet.  Aş 
putea  intra  în  pielea  lui  Hodor,  îşi  spuse.  El  ar  putea  s-o  ia  în  braţe,  s-o 
bată  pe  spate.  Gândul  îl  făcu  să  se  simtă  ciudat,  dar  încă  îi  mai  stăruia  în 
minte  când  Meera  se  ridică  de  lângă  foc  dintr-un  salt,  dispărând  în 
întunecimea  tunelurilor.  Ii  auzi  paşii  îndepărtându-se,  până  ce  nu  mai 
rămaseră  decât  glasurile  cântăreţilor. 

Luna  era  un  corn,  subţire  şi  tăios  ca  o  lamă  de  cuţit.  Zilele  treceau 
una  după  alta,  fiecare  mai  scurtă  decât  cea  dinaintea  ei.  Nopţile  se 

lungeau.  In  peşterile  de  sub  deal  nu  ajungea,  niciodată,  nicio  rază  de 
soare.  Lumina  lunii  nu  atinsese  niciodată  sălile  acelea  de  piatră.  Până 
si  stelele  erau  străine  acolo.  Toate  aparţineau  lumii  de  deasupra,  unde 
vremea  alerga  în  ciclurile  ei  de  fier,  zi  către  noapte  către  zi  către 
noapte  către  zi. 

-  E  timpul,  spuse  Lordul  Brynden. 

Ceva  din  vocea  lui  trimise  pe  spatele  lui  Bran  galopul  unor  degete 
de  gheaţă. 

-  Pentru  ce? 

-Pentru  următorul  pas.  Ca  să  treci  dincolo  de  omul-fiară  şi 
să-nveţi  ce-nseamnă  să  fii  clarvăzător  verde. 

A  A  ... 

-  II  vor  mvăţa  copacii,  zise  Frunză. 

Făcu  un  semn  şi  o  altă  cântăreaţă,  cea  cu  părul  alb  numită  de  Meera 
Bucle  Ninse,  se  apropie  lipăind.  Ducea  în  mână  un  vas  din  lemnul 
copacului  inimii,  pe  care  fuseseră  sculptate  douăsprezece  chipuri, 
asemenea  celor  purtate  de  copaci.  înăuntru  era  o  pastă  albă,  groasă, 
compactă,  străbătută  de  vinişoare  de  un  roşu-închis. 

-  Trebuie  să  mănânci  asta,  spuse  Frunză,  dându-i  lui  Bran  o  lingură 
de  lemn. 

Băiatul  privi  bolul  cu  îndoială. 

-  Ce  este? 

-  Pastă  din  seminţele  copacului  inimii. 

Ceva  din  felul  în  care  arăta  îl  îngreţoşa  pe  Bran.  Vinişoarele  roşii  nu 
erau  nimic  altceva  decât  seva  copacului,  presupuse  el,  dar  în  lumina 
torţelor  semănau  perfect  cu  sângele.  Afundă  lingura  în  pastă,  apoi  şovăi. 

-  Asta  o  să  facă  din  mine  un  clarvăzător  verde? 

-  Sângele  tău  te  face  clarvăzător  verde,  spuse  Lordul  Brynden.  Asta 
o  s-ajute  la  trezirea  harurilor  tale  şi-o  să  te  cunune  cu  copacii. 

Bran  nu  voia  să  se-nsoare  cu  un  copac...  dar  cine  altcineva  s-ar  fi 
căsătorit  cu  un  băiat  olog  ca  el?  O  mie  de  ani,  o  sută  de  piei,  înţelepciune 
adâncă,  asemenea  rădăcinilor  copacilor  bătrâni.  Un  clarvăzător  verde. 

Mâncă. 

Era  amară  la  gust,  dar  nu  chiar  atât  de  amară  ca  pasta  de  ghinde.  Ii 
veni  cel  mai  greu  să-nghită  prima  lingură.  Fu  cât  pe  ce  s-o  dea  afară 
imediat.  A  doua  avu  un  gust  mai  bun.  A  treia  i  se  păru  aproape  dulce. 
Mâncă  restul  cu  lăcomie.  De  ce  avusese  impresia  că  era  amară?  Avea 
gust  de  miere,  de  zăpadă  proaspătă,  de  piper  şi  de  scorţişoară,  avea 
gustul  ultimei  sărutări  primite  de  la  mama  lui.  Vasul  gol  îi  alunecă 
dintre  degete  şi  zăngăni  pe  podeaua  grotei. 

-  Nu  simt  nimic  deosebit.  Ce  urmează  să  se-ntâmple  acum? 
Frunză  îi  atinse  mâna. 

-  Copacii  te  vor  învăţa.  Copacii  îşi  aduc  aminte. 

El  îşi  ridică  braţul  şi  ceilalţi  cântăreţi  prinseră  să  dea  ocol  peşterii, 
stingând  torţele  una  câte  una.  întunericul  se  îndesi,  furişându-se  către  ei. 

-  închide  ochii,  zise  cioara  cu  trei  ochi.  Alunecă  afară  din  pielea  ta,  aşa 
cum  faci  când  vrei  să  te  uneşti  cu  Vară.  Dar  de  data  asta  intră  în  rădăcini 
Urmează-le  prin  pământ,  către  copacii  de  pe  deal,  şi  spune-mi  ce  vezi. 

Bran  închise  ochii  şi  se  eliberă  de  propria  sa  piele.  în  rădăcini,  se 
gândi.  în  copacul  inimii.  Fii  tu  copacul.  Pentru  o  clipă,  putu  să  vadă 
peştera  în  mantia  ei  neagră,  să  audă  râul  curgând  năvalnic  sub  ea. 

Apoi,  cât  ai  clipi,  era  din  nou  acasă. 

Lordul  Eddard  Stark  stătea  pe  un  bolovan,  lângă  lacul  adânc  şi 
întunecat  din  pădurea  zeilor,  cu  rădăcinile  decolorate  ale  copacului 
inimii  răsucindu-se  în  jurul  său  ca  braţele  noduroase  ale  unui  bătrân. 
Gheaţă  era  pe  genunchii  lui  şi  el  curăţa  tăişul  săbiei  cu  o  cârpă  uleiată. 

-  Winterfell,  şopti  Bran. 
Tatăl  lui  îşi  ridică  privirea. 

-  Cine-i  acolo?  întrebă,  răsucindu-se... 

...şi  Bran,  speriat,  se  retrase.  Tatăl  lui,  lacul  întunecat  şi  pădurea 
zeilor  păliră  şi  dispărură  şi  el  se  pomeni  înapoi,  în  grotă,  cu  rădăcinile 
decolorate  care-i  alcătuiau  tronul  din  lemn  de  copac  al  inimii  legănân- 
du-i  braţele  şi  picioarele,  aşa  cum  îşi  leagănă  o  mamă  pruncul.  In  faţa 
lui,  o  torţă  pâlpâi,  prinzând  viaţă. 

-  Spune-ne  ce-ai  văzut. 

Privită  de  departe,  Frunză  arăta  aproape  ca  o  fetiţă,  nicidecum  mai 
vârstnică  decât  Bran  şi  decât  surorile  lui,  dar  de  aproape  părea  cu  mult 
mai  bătrână.  Pretindea  că  văzuse  două  sute  de  ani. 

Bran  avea  gâtlejul  foarte  uscat.  înghiţi  în  sec. 

-  Winterfell.  Mă  întorsesem  la  Winterfell.  L-am  văzut  pe  tata.  Nu 
e  mort,  nu  e,  l-am  văzut,  s-a  întors  la  Winterfell  şi  e  în  viaţă. 

-  Nu,  zise  Frunză.  S-a  dus,  băiete.  Nu-ncerca  să-1  chemi  înapoi 
din  morţi. 

-  L-am  văzut.  Bran  simţea  lemnul  aspru  apăsându-i  un  obraz.  îşi 
curăţa  sabia,  sabia  Gheaţă. 

-  Ai  văzut  ce  ai  vrut  să  vezi.  Inima  ta  tânjeşte  după  tatăl  tău  şi  după 
casa  ta  şi  asta  ai  văzut. 

-  Un  bărbat  trebuie  să  ştie  să  privească  dincolo  de  ce  speră  să  vadă, 
spuse  Lordul  Brynden.  Umbre  ale  zilelor  din  trecut,  asta  ai  văzut  tu, 
Bran.  Te-ai  uitat  în  pădurea  zeilor  de  pe  pământul  vostru  prin  ochii  co- 
pacului inimii.  Pentru  copaci,  timpul  e  diferit  de  al  oamenilor.  Soarele, 
ţărâna  şi  apa  sunt  lucrurile  pe  care  le  înţelege  un  copac  al  inimii,  nu 
zilele,  anii  şi  veacurile.  Pentru  oameni,  timpul  e  un  fluviu.  Suntem 
captivi  în  curgerea  lui,  ne  îndreptăm  în  grabă  dinspre  trecut  către 
prezent,  întotdeauna  în  aceeaşi  direcţie.  Vieţile  copacilor  sunt  altfel.  Ei 
prind  rădăcini,  cresc  şi  mor  în  acelaşi  loc  şi  fluviul  acela  nu-i  clinteşte. 
Stejarul  e  ghinda,  ghinda  e  stejarul.  Iar  copacul  inimii...  o  mie  de  ani 
omeneşti  sunt  pentru  el  o  clipă  şi  prin  astfel  de  porţi  putem,  şi  tu,  şi 
eu,  să  aruncăm  o  privire  în  trecut. 

-  Dar  m-a  auzit,  insistă  Bran. 

-  A  auzit  o  şoaptă  în  vânt,  un  foşnet  printre  frunze.  Nu-i  poţi 
vorbi,  oricât  ai  încerca.  Ştiu.  Am  propriile  mele  stafii,  Bran.  Un  frate 
pe  care  l-am  iubit,  un  altul  pe  care  l-am  urât,  o  femeie  pe  care-am 
dorit-o.  Prin  copaci,  îi  mai  văd  încă,  dar  niciunul  dintre  cuvintele 
mele  n-a  ajuns  vreodată  la  ei.  Trecutul  rămâne  trecut.  învăţăm  din  el, 
dar  nu-1  putem  schimba. 

-  O  să-mi  văd  din  nou  tatăl? 

-  Odată  ce  vei  ajunge  să-ţi  stăpâneşti  harurile,  te  vei  putea  uita 
acolo  unde  vei  dori  şi  vei  vedea  ce  au  văzut  copacii,  indiferent  dacă 
s-a  petrecut  ieri,  anul  trecut  sau  acum  o  mie  de  mii  de  ere.  Oamenii 
îşi  duc  vieţile  captivi  într-un  prezent  etern,  între  ceaţa  amintirilor  şi 
marea  de  umbră  care  e  tot  ce  ştim  despre  vremurile  ce  vor  veni. 
Există  fluturi  care-şi  trăiesc  viaţa  într-o  singură  zi,  însă  probabil  că 
acest  scurt  răstimp  li  se  pare  la  fel  de  lung  cum  sunt  pentru  noi  anii  şi 
deceniile.  Un  stejar  poate  trăi  trei  sute  de  ani,  iar  un  sequoia,  trei  mii. 
Un  copac  al  inimii  trăieşte  la  nesfârşit,  dacă  nu-1  tulbură  nimeni. 
Pentru  ei,  anotimpurile  ţin  cât  fâlfâirea  unei  aripi  de  fluture,  iar 
trecutul,  prezentul  şi  viitorul  sunt  una.  Iar  vederea  ta  nu  se  va  mărgini 
la  pădurea  zeilor  care  vă  aparţine.  Cântăreţi  au  cioplit  ochi  în  scoarţa 
copacilor  inimii  pe  care  i-au  stăpânit  ca  să-i  trezească  şi  aceia  sunt 
primii  ochi  pe  care-nvaţă  să-i  folosească  un  nou  clarvăzător  verde... 
dar,  cu  timpul,  vei  vedea  dincolo  de  copacii  înşişi. 

-  Când?  vru  Bran  să  afle. 

-  Peste  un  an  sau  peste  trei  sau  peste  zece.  Asta  n-am  întrezărit-o. 
O  să  vină  cu  timpul.  Iţi  făgăduiesc.  Dar  acum  sunt  obosit  şi  copacii  mă 
cheamă.  Vom  continua  mâine. 

Hodor  îl  duse  pe  Bran  înapoi,  în  camera  sa,  murmurând  Hodorox 
voce  scăzută  în  vreme  ce  Frunză  mergea  înaintea  lor  cu  o  torţă.  El 
sperase  că  Meera  şi  Jojen  aveau  să  fie  acolo,  ca  să  le  poată  spune  ce 
văzuse,  dar  alcovul  lor  confortabil  din  stâncă  era  rece  şi  pustiu.  Hodor 
îl  aşeză  cu  grijă  în  pat,  îl  acoperi  cu  blănuri  şi  îi  făcu  focul.  O  mie  de  ani, 
o  sută  de  piei,  înţelepciune  adâncă,  asemenea  rădăcinilor  copacilor  bătrâni 

Privind  flăcările,  Bran  hotărî  că  avea  să  rămână  treaz  până  când  se 
întorcea  Meera.  Jojen  n-avea  să  fie  încântat,  o  ştia,  dar  Meera  avea  să 
se  bucure  pentru  el.  Nu-şi  aminti  cum  închisese  ochii. 

...dar  pe  urmă  era  cumva  din  nou  înapoi,  la  Winterfell,  în  pădurea 
zeilor,  căutându-şi  tatăl.  De  data  asta,  Lordul  Eddard  părea  mult  mai 
tânăr.  Avea  părul  castaniu,  fără  nicio  şuviţă  căruntă,  capul  plecat. 

-  ...fie  să  crească  apropiaţi  ca  fraţii,  fără  nimic  altceva  decât 
dragoste  între  ei,  se  ruga  el,  şi  fie  ca  doamna,  soţia  mea,  să  găsească  în 
inima  ei  puterea  de  a  ierta... 

-  Tată!  Vocea  lui  Bran  era  o  şoaptă  în  vânt,  un  foşnet  printre 
frunze.  Tată,  sunt  eu.  Sunt  Bran.  Brandon. 

Eddard  Stark  îşi  ridică  fruntea  şi  se  uită  lung  la  copacul  inimii, 
încruntându-se,  dar  nu  scoase  niciun  cuvânt.  Nu  mă  poate  vedea, 
înţelese  Bran,  pradă  disperării.  Voia  să-ntindă  mâna,  să-1  atingă,  dar  nu 
reuşea  decât  să  privească  şi  să  asculte.  Sunt  în  copac.  Sunt  în  copacul 
inimii,  privind  în  afară  prin  ochii  lui  roşii,  însă  copacul  ăsta  nu  poate 
vorbi,  aşa  că  nu  pot  nici  eu. 

Eddard  Stark  îşi  continuă  rugăciunea.  Bran  îşi  simţi  ochii  umplân- 
du-se  de  lacrimi.  Dar  erau  ale  lui  sau  ale  copacului  inimii?  Dacă  eu 
plâng,  copacul  o  să  lăcrimeze? 

Restul  vorbelor  tatălui  său  se  pierdură  într-un  păcănit  neaşteptat,  de 
lemn  izbit  de  lemn.  Eddard  Stark  se  risipi  precum  ceaţa  sub  soarele 
dimineţii.  Acum  prin  pădurea  zeilor  dansau  doi  copii,  ţipând  unul  la 
altul  în  timp  ce  se  duelau  cu  crengi  rupte.  Fata  era  mai  mare  decât 
băiatul  şi  era  mai  înaltă.  Arya!  se  gândi  Bran  cu  înflăcărare,  în  timp  ce 
o  privea  sărind  pe  un  bolovan  şi  dându-i  băiatului  o  lovitură.  Dar  ăsta 
nu  putea  fi  adevărul.  Dacă  fata  era  Arya,  atunci  băiatul  era  el  însuşi  şi 
el  nu  purtase  nicicând  părul  atât  de  lung.  Şi  Arya  nu  m-a  învins  niciodată 
la  joaca  noastră  cu  săbiile,  nu  aşa  cum  îl  bate  pe  el  fata  asta.  Ea  îl  plesni  pe 
băiat  de-a  latul  coapselor,  cu  atâta  putere,  încât  îi  fugiră  picioarele  de  sub 
el  şi  căzu  în  lac,  unde  începu  să-mproaşte  apa  şi  să  ţipe. 

-  Taci,  prostule,  spuse  fata,  aruncându-şi  creanga.  Nu  e  decât  apă. 
Vrei  să  ne-audă  Bătrâna  Nan  şi  să  de-a  fuga  să-i  zică  tatei? 

Ingenunche  şi-şi  trase  fratele  din  lac,  dar,  înainte  de  a-1  scoate  afară, 
dispăruseră  amândoi. 

Pe  urmă  imaginile  întrezărite  veniră  una  după  alta  din  ce  în  ce  mai 
repede,  până  când  se  simţi  pierdut  şi  ameţit.  Nu-i  mai  văzu  pe  tatăl  său 
şi  pe  fata  care  semăna  cu  Arya,  dar  o  femeie  îngreunată  de  fătul  pe 

care-1  purta  ieşi  din  lacul  întunecat  goală  şi  şiroind  de  apă,  îngenunche 
în  faţa  copacului  şi-i  imploră  pe  zeii  cei  vechi  să-i  dea  un  fiu  care  s-o 
răzbune.  Pe  urmă  apăru  o  fată  cu  părul  castaniu,  zveltă  ca  o  suliţă,  care 
se  ridică  pe  vârfuri  ca  să  sărute  buzele  unui  cavaler  tânăr,  la  fel  de  înalt 
ca  Hodor.  Un  tânăr  cu  ochii  negri,  palid  şi  înverşunat,  tăie  trei  crengi 
din  copacul  inimii  şi  le  ciopli,  făcând  din  ele  săgeţi.  Copacul  însuşi  se 
micşora,  se  scurta  de  la  o  viziune  la  alta,  în  timp  ce  alţii,  mai  mărunţi 
decât  el,  descreşteau  preschimbându-se  în  puieţi  şi  dispăreau,  dar  numai 
pentru  a-şi  lăsa  locul  altora,  care  descreşteau  şi  dispăreau  la  rândul  lor. 
Iar  lorzii  pe  care-i  întrezărea  acum  Bran  erau  înalţi  şi  viguroşi,  bărbaţi 
aspri,  înveşmântaţi  în  blănuri  şi  zale.  Unele  feţe  îi  aminteau  de  statuile 
din  cripte,  dar  dispăreau  înainte  de  a  apuca  să  le  dea  nume. 

Apoi,  în  timp  ce  privea,  un  bărbat  bărbos  sili  un  ostatic  să-ngenun- 
cheze  în  faţa  copacului  inimii.  Printre  frunzele  de  un  roşu  întunecat 
purtate  de  vânt  se  apropie  de  ei  o  femeie  cu  părul  alb,  având  în  mână 
o  seceră  de  bronz. 

-  Nu,  spuse  Bran,  nu,  nu  faceţi  asta,  dar  ei  nu-1  auziră,  nu  mai  mult 
decât  îl  auzise  tatăl  lui. 

Femeia  îl  înşfăcă  pe  captiv  de  păr,  îi  potrivi  secera  în  jurul  gâtului 
şi  tăie.  Şi,  prin  pâcla  veacurilor,  băiatul  olog  nu  putu  decât  să  se  uite 
cum  loveau  picioarele  bărbatului  în  pământ  ca  într-o  tobă...  dar,  în 
timp  ce  viaţa  se  scurgea  din  el  într-un  val  roşu,  Brandon  Stark  simţi 
gustul  sângelui. 


JON 


Soarele  reuşise  să  spargă  norii  cam  pe  la  amiază,  după  şapte  zile  cu 
văzduh  întunecat  şi  rafale  de  zăpadă.  O  parte  dintre  nămeţi  erau  mai 
înalţi  decât  oamenii,  dar  slujitorii  munciseră  toată  ziua  cu  lopeţile  şi 
toate  potecile  erau  exact  atât  de  curate  cum  le  plăcea  să  fie.  Zidul 
reflecta  lumini  licăritoare,  cu  toate  crăpăturile  scânteindu-i  într-un 
albastru  palid. 

Jon  se  afla  la  o  înălţime  de  peste  două  sute  de  metri,  privind  în  jos, 
către  pădurea  bântuită.  Vântul  dinspre  nord  se  învârtejea  printre 
copacii  de  dedesubt,  trimiţând  în  zbor,  ca  pe  nişte  steaguri  de  gheaţă, 
cristale  de  zăpadă  adunate  în  pene  subţiri,  smulse  de  pe  crengile  de 
sus.  Altminteri,  nimic  nu  se  clintea.  Niciun  semn  de  viaţă.  Ceea  ce  nu 
era  pe  de-a-ntregul  liniştitor.  Nu  de  cei  vii  se  temea.  Chiar  şi  aşa... 

A  apărut  soarele.  Ninsoarea  s-a  oprit.  Până  când  vom  mai  avea  o 
asemenea  şansă  ar  putea  să  treacă  o  lună.  Sau  un  anotimp. 

-  Spune-i  lui  Emmett  să-şi  adune  recruţii,  îi  ceru  lui  Edd  cel  Trist. 
O  s-avem  nevoie  de  o  escortă.  Zece  cercetaşi  cu  arme  din  obsidian. 
Vreau  să  fie  gata  de  plecare  într-o  oră. 

-  Da,  stăpâne.  Şi  cine-o  să-i  conducă? 
-Eu. 

Colţurile  gurii  lui  Edd  se  lăsară  în  jos  chiar  mai  mult  decât  de  obicei. 

-  Unii  s-ar  putea  gândi  c-ar  fi  mai  bine  dacă  Lordul  Comandant  ar 
rămâne  la  loc  sigur  şi  la  căldură,  la  sud  de  Zid.  Nu  că  aş  zice  eu  astfel 
de  lucruri,  dar  unii  ar  putea. 

Jon  zâmbi. 

-  Unii  ar  face  bine  să  n-o  spună  în  prezenţa  mea. 
Mantia  lui  Edd  fâlfâi  zgomotos,  într-o  pală  bruscă  de  vânt. 

-  Mai  bine  am  coborî,  stăpâne.  Vântul  ne-ar  putea  împinge  de  pe 
Zid  şi  eu  n-am  deprins  meşteşugul  zborului. 

Coborâră  cu  vinciul.  Vântul  sufla  în  rafale,  rece  ca  răsuflarea 
dragonului  de  gheaţă  din  poveştile  auzite  de  Jon  în  copilărie,  de  la 
Bătrâna  Nan.  Cuşca  grea  se  legăna.  Din  când  în  când  se  freca  de  Zid, 
desprinzând  mici  jeturi  cristaline  de  gheaţă  ce  cădeau  scânteind  în 
lumina  soarelui,  ca  aşchiile  de  sticlă. 

Sticla,  cugetă  Jon,  ne-ar  putea  fi  de  folos  aici.  Castelul  Negru  are  nevoie 
de  grădini  de  sticlă,  ca  acelea  de  la  Winterfell.  Am  putea  cultiva  legume 
chiar  şi  în  miezul  iernii.  Cea  mai  bună  sticlă  venea  de  la  Myr,  dar  un 
geam  de  calitate,  lipsit  de  culoare,  valora  cât  greutatea  lui  în  mirodenii, 
iar  sticla  verde  sau  galbenă  n-ar  fi  dat  rezultate  la  fel  de  bune.  Ceea  ce 
ne  trebuie  e  aurul.  Cu  destule  monede,  am  putea  cumpăra  ucenici  de-ai 
sticlarilor  şi  de-ai  geamgiilor  din  Myr,  i-am  aduce  în  Nord  şi  le-am  oferi 
libertatea  dacă-i  învaţă  arta  lor  pe  câţiva  dintre  recruţii  noştri.  Astfel 
lucrurile  s-ar  fi  putut  rezolva.  Dacă-am  avea  aurul.  Pe  care  nu-lavem. 

La  baza  Zidului  îl  găsiră  pe  Nălucă  tăvălindu-se  într-un  troian. 
Uriaşul  lup  străvechi  alb  părea  să  adore  zăpada  proaspătă.  Când  îl 
văzu  pe  Jon,  sări  în  picioare  şi  se  scutură. 

-  Merge  cu  tine?  întrebă  Edd  cel  Trist. 
-Da. 

-  Un  lup  isteţ,  el.  Şi  eu? 

-  Tu  rămâi  aici. 

-  Un  lord  isteţ,  tu.  Nălucă  e  cea  mai  bună  alegere.  Eu  nu  mai  am 
cu  ce  dinţi  să-i  muşc  pe  sălbatici. 

In  Castelul  Negru,  veştile  se  răspândeau  cu  iuţeală.  Edd  încă  nu 
terminase  de  înşeuat  calul  sur  când  Bowen  Marsh  traversă  curtea  cu 
paşi  apăsaţi  ca  să-1  înfrunte  pe  Jon  la  grajduri. 

-  Lordul  meu,  aş  vrea  să  te  mai  gândeşti.  Recruţii  îşi  pot  rosti  la  fel 
de  bine  legămintele  în  sept. 

-  Septul  e  casa  zeilor  noi.  Zeii  vechi  locuiesc  în  pădure,  iar  cei  care-i 
cinstesc  îşi  spun  cuvintele  printre  copacii  inimii.  Ştim  asta  amândoi. 

-  Satin  vine  din  Oraşul  Vechi,  iar  Arron  şi  Emrick  din  ţinuturile 
vestice.  Zeii  vechi  nu  sunt  zeii  lor. 

-  Eu  nu  le  spun  oamenilor  ce  zei  să  venereze.  Au  fost  liberi  să-i 
aleagă  pe  Cei  Şapte,  sau  pe  Stăpânul  Luminii,  slujit  de  femeia  roşie.  Au 
ales  în  schimb  copacii,  cu  toată  primejdia  pe  care-o  presupune  asta. 

-  Plângătorul  ar  putea  fi  încă  acolo,  la  pândă. 

-  Până  în  dumbravă  nu  sunt  mai  mult  de  două  ore  de  mers  călare, 
chiar  şi  pe  zăpadă.  Până  la  miezul  nopţii  ar  trebui  să  fim  înapoi. 

-  Prea  mult  timp.  Nu  e  înţelept. 

-  Nu  e,  încuviinţă  Jon,  dar  e  necesar.  Oamenii  ăştia  sunt  gata  să-şi 
juruiască  vieţile  Rondului  de  Noapte,  alăturându-se  unei  frăţii  care  se 
întinde  în  trecut,  în  linie  neîntreruptă,  pe  durata  câtorva  mii  de  ani. 
Cuvintele  sunt  importante,  aşa  cum  sunt  şi  tradiţiile.  Ne  leagă  unii  de 
alţii,  bărbaţi  de  obârşie  înaltă  şi  umilă,  tineri  şi  bătrâni,  oameni  de  rând 
şi  nobili.  Ne  înfrăţesc.  II  bătu  pe  Marsh  pe  umăr.  Ne  vom  întoarce,  îţi 
făgăduiesc. 

-  Da,  lordul  meu,  spuse  Lordul  Administrator,  dar  vă  veţi  întoarce 
ca  oameni  vii  sau  în  chip  de  capete  cu  ochii  scoşi,  înfipte  în  suliţe?  O 
să  faceţi  cale-ntoarsă  prin  bezna  nopţii.  Nămeţii  sunt  pe  alocuri  înalţi 
până  la  brâu.  Văd  că  iei  cu  tine  oameni  cu  experienţă  şi  asta  e  bine,  dar 
Jack  Bulwer  cel  Negru  cunoştea  pădurea  la  fel  de  bine.  Chiar  şi  Benjen 
Stark,  propriul  tău  unchi,  a... 

-  Eu  am  ceva  pe  care  nu  l-au  avut  ei.  Jon  întoarse  capul  şi  fluieră. 
Nălucă.  La  mine. 

Lupul  Străvechi  îşi  scutură  zăpada  de  pe  spate  şi  i  se  alătură 
alergând  cu  paşi  mărunţi.  Cercetaşii  se  despărţiră  în  două,  făcându-i 
loc  să  treacă  printre  ei,  deşi  o  iapă  necheză  şi  azvârli  din  copite  până 
ce  Rory  o  smuci  scurt  de  hăţuri. 

-  Zidul  e  al  tău,  Lord  Bowen. 

îşi  prinse  calul  de  frâu  şi  îl  conduse  către  poartă  şi  prin  tunelul  de 
gheaţă  care  şerpuia  pe  sub  Zid. 

De  partea  cealaltă,  copacii  stăteau  înalţi  şi  tăcuţi,  îngrămădiţi  unii 
într-alţii  sub  mantii  groase,  albe.  Nălucă  merse  ţanţoş  alături  de  calul 
lui  Jon  până  când  se  grupară  cercetaşii  şi  recruţii,  apoi  se  opri  şi 
adulmecă,  cu  răsuflarea  îngheţându-i  în  aer. 

-  Ce  e?  întrebă  Jon.  E  cineva  acolo? 

Pădurea  era  pustie  cât  vedea  cu  ochii,  dar  asta  nu  însemna  o 
distanţă  prea  mare. 

Nălucă  o  rupse  la  fugă  printre  copaci,  se  strecură  printre  doi  pini 
cu  mantii  albe  şi  se  făcu  nevăzut  într-un  nor  de  zăpadă.  Vrea  să  vâneze, 
dar  ce?]on  nu  se  temea  atât  pentru  lupul  străvechi,  cât  pentru  sălbaticii 
pe  care  i-ar  fi  putut  întâlni.  Un  lup  alb  într-o  pădure  albă,  tăcut  ca  o 
umbră.  Nu  vor  şti  niciodată  că  se  apropie.  îşi  dădea  seama  că  n-avea  rost 
să-1  urmărească.  Nălucă  avea  să  se  întoarcă  numai  când  avea  să  simtă 
dorinţa  de  a  o  face,  nicidecum  mai  înainte.  Jon  îşi  înfipse  călcâiele  în 
coastele  bidiviului.  Oamenii  săi  umplură  golul  din  jurul  lui,  cu  copitele 
cailor  lor  mărunţi  spărgând  crusta  de  gheaţă  şi  pătrunzând  în  zăpada 
moale  de  sub  ea.  Intrară  în  pădure  înaintând  la  pas,  păstrând  ritmul,  cu 
Zidul  micşorându-se  tot  mai  mult  în  spatele  lor. 

Pinii  şi  sequoia  purtau  veşminte  groase,  albe,  iar  ţurţurii  atârnau 
de  crengile  maronii,  golaşe,  ale  copacilor  cu  frunze  mai  late.  Jon  îl 
trimise  pe  Tom  Barleycorn  înainte,  să  cerceteze  locurile,  deşi  drumul 
către  mica  dumbravă,  bătut  adesea,  le  era  cunoscut.  Liddle  cel  Mare 
şi  Luke  din  Oraşul  Lung  se  strecurară  prin  tufişurile  dinspre  est  şi 
dinspre  vest.  Aveau  să  flancheze  coloana,  gata  să  dea  de  veste  dacă  se 
apropia  cineva.  Erau,  cu  toţii,  cercetaşi  pricepuţi,  purtând  deopotrivă 

arme  de  obsidian  şi  de  oţel  şi  corni  de  război  atârnaţi  de  şei,  ca  să 
poată  cere  ajutor  la  nevoie. 

Şi  ceilalţi  erau  oameni  de  nădejde.  De  nădejde  în  luptă,  cel  puţin,  şi 
loiali  faţă  de  fraţii  lor.  Jon  nu  putea  spune  nimic  despre  ce  făcuseră 
înainte  de  sosirea  lor  în  vale,  dar  nu  se  îndoia  că,  pentru  cei  mai  mulţi, 
trecutul  era  la  fel  de  negru  ca  mantiile  pe  care  le  purtau.  Acolo,  sus, 
făceau  parte  din  acel  soi  de  bărbaţi  de  care  dorea  să-i  fie  apărat  spatele, 
îşi  ridicaseră  glugile,  ferindu-se  de  vântul  muşcător,  şi  unii  îşi  înfăşuraseră 
eşarfe  în  jurul  feţelor,  ascunzându-şi-le.  Insă  Jon  îi  cunoştea.  Purta 
numele  fiecăruia  dintre  ei  cioplit  în  inimă.  Erau  oamenii  lui,  fraţii  lui. 

Alături  de  aceştia  călăreau  alţi  şase  -  un  amestec  de  bărbaţi  tineri  şi 
bătrâni,  voinici  şi  mărunţi,  căliţi  în  luptă  şi  cu  caş  la  gură.  Şase  vor  rosti 
cuvintele.  Horse  se  născuse  şi  crescuse  în  Oraşul  Cârtiţei,  Arron  şi 
Emrick  veneau  din  Insula  Frumoasă,  iar  Satin  din  lupanarele  din 
Oraşul  Vechi,  din  celălalt  capăt  al  Westerosului.  Cu  toţii  erau  băieţi. 
Leathers  şi  Jax  erau  mai  vârstnici,  cu  mult  peste  patruzeci  de  ani,  fii  ai 
pădurii  bântuite,  având  ei  înşişi  copii  şi  nepoţi.  Erau  doi  dintre  cei 
şaizeci  şi  trei  de  sălbatici  care-1  urmaseră  pe  Jon  Snow  pe  drumul  de 
întoarcere  către  Zid  în  ziua  în  care  îşi  rostise  chemarea,  singurii  doi 
care  hotărâseră  până  atunci  că  îşi  doreau  o  mantie  neagră.  Iron  Emmett 
spunea  că  erau  pregătiţi  cu  toţii,  sau  cel  puţin  atât  de  pregătiţi  cât 
puteau  fi  vreodată.  El,  Jon  şi  Bowen  Marsh  îi  analizaseră  pe  rând,  pe 
fiecare  în  parte,  şi  îi  hărăziseră  câte  unui  ordin:  Leathers,  Jax  şi  Emrick 
la  cercetaşi,  Horse  la  constructori,  Arron  şi  Satin  la  servitori.  Venise 
timpul  să-şi  rostească  legămintele. 

Iron  Emmett  călărea  în  fruntea  coloanei,  pe  cel  mai  urât  cal  pe 
care-1  văzuse  vreodată  Jon,  un  animal  lăţos,  parcă  numai  păr  şi  copite. 

-  Se  vorbeşte  că  la  Turnul  Târfei  au  avut  ceva  necazuri  azi-noapte, 
spuse  maestrul  armurier. 

-  La  Turnul  lui  Hardin. 

Dintre  cei  şaizeci  şi  trei  întorşi  împreună  cu  el  din  Oraşul  Cârtiţei, 
nouăsprezece  fuseseră  fete  şi  femei.  Jon  le  găzduise  în  acelaşi  turn  părăsit 

în  care  dormise  el  însuşi  când  era  nou-venit  la  Zid.  Douăsprezece  erau 
suliţaşe,  mai  mult  decât  capabile  să  se  apere  pe  ele  însele  şi  pe  fetele  mai 
tinere  de  atenţiile  nedorite  ale  cavalerilor  în  negru.  Unii  dintre  cei  pe 
care-i  puseseră  pe  fugă  îi  dăduseră  turnului  noul  său  nume  aţâţător.  Jon 
nu  era  dispus  să  le  treacă  cu  vederea  bătaia  de  joc. 

-  Trei  nătărăi  beţi  au  luat  turnul  drept  casă  a  plăcerilor,  atâta  tot. 
Acum  sunt  în  celulele  de  gheaţă,  cugetând  asupra  greşelii  lor. 

Iron  Emmett  se  strâmbă. 

-  Bărbaţii  sunt  bărbaţi,  jurămintele  sunt  vorbe  şi  vorbele  sunt 
vânt.  Ar  trebui  să  pui  paznici  în  jurul  femeilor. 

-  Şi  cine-o  să  le  păzească  de  paznici? 

Nu  ştii  nimic,  Jon  Snow.  Totuşi  învăţase,  şi  profesoară  îi  fusese 
Ygritte.  Dacă  el  nu-şi  putuse  respecta  propriile  legăminte,  cum  s-ar 
fi  putut  aştepta  la  mai  mult  din  partea  fraţilor  săi?  Dar  să-i  dai 
târcoale  unei  femei  sălbatice  era  periculos.  Un  bărbat  poate  să  aibă 
o  femeie  sau  poate  să  aibă  un  cuţit,  îi  spusese  cândva  Ygritte,  darniciun 
bărbat  nu  le  poate  avea  pe  amândouă.  Bowen  Marsh  nu  greşise  în- 
tru totul.  Turnul  lui  Hardin  era  o  bucată  de  iască  în  aşteptarea 
unei  scântei. 

-  Am  de  gând  să  mai  deschid  încă  trei  castele,  zise  Jon.  Lacul 
Adânc,  Sala  îndoliată  şi  Gorganul  Lung.  Toate  vor  avea  garnizoane 
formate  din  oameni  liberi,  sub  comanda  ofiţerilor  noştri.  La  Gorganul 
Lung  vor  fi  numai  femei,  pe  lângă  comandant  şi  administratorul-şef. 

Nu  se-ndoia  că  unii  aveau  să  se  împreuneze,  dar  măcar  distanţele 
erau  destul  de  mari  ca  aşa  ceva  să  nu  se-ntâmple  cu  uşurinţă. 

-  Şi  ce  biet  smintit  o  să  primească  o  asemenea  comandă? 

-  Călăresc  alături  de  el. 

Amestecul  de  groază  şi  încântare  din  expresia  care  trecu  peste 
chipul  lui  Iron  Emmett  valora  mai  mult  decât  un  sac  de  aur. 

-  Ce-am  făcut  ca  să-mi  atrag  ura  ta  într-o  asemenea  măsură, 
lordul  meu? 

Jon  râse. 

-  Nu  te  teme,  n-o  să  fii  singur.  Am  de  gând  să  ţi-1  dau  pe  Edd  cel 
Trist  ca  secund  şi  ca  administrator. 

-  Suliţaşele  vor  fi  atât  de  fericite!  Ai  face  bine  să  păstrezi  un  castel 
pentru  Magnar. 

Zâmbetul  lui  Jon  se  stinse. 

-  Aş  face-o,  daci  aş  putea  avea  încredere  în  el.  Mă  tem  că  Sigorn 
mă  învinuieşte  pentru  moartea  tatălui  său.  Mai  rău  decât  atât,  a  fost 
crescut  şi  educat  ca  să  dea  ordine,  nu  ca  să  le  primească.  Nu-i  confunda 
pe  cei  din  Thenn  cu  oamenii  liberi.  Magnar  înseamnă  lord  în  Limba 
Veche,  aşa  mi  s-a  spus,  dar  Styr  era  pentru  poporul  său  ceva  mai 
apropiat  de  un  zeu,  iar  fiul  lui  e  plămădit  din  acelaşi  aluat.  Eu  nu  le  cer 
oamenilor  să-ngenuncheze,  însă  trebuie  să  se  supună. 

-  Da,  stăpâne,  dar  ar  fi  cel  mai  bine  să  faci  ceva  în  privinţa  Mag- 
narului.  Cu  thennii  o  să  ai  necazuri,  dacă  nu-i  dai  atenţie. 

Necazurile  ţin  de  soarta  Lordului  Comandant,  ar  fi  trebuit  să  spună 
Jon.  Se  întâmplase  ca  vizita  lui  în  Oraşul  Cârtiţei  să-i  aducă  destule, 
femeile  fiind  cel  mai  neînsemnat  dintre  toate.  Halleck  se  dovedise  a 
fi  exact  atât  de  brutal  cum  se  temuse,  iar  printre  fraţii  în  negru  se 
găseau  câţiva  pătrunşi  până  în  măduva  oaselor  de  ura  împotriva 
oamenilor  liberi.  Unul  dintre  adepţii  lui  Halleck  tăiase  deja  urechea 
unui  constructor  în  interiorul  Zidului  şi,  indiferent  dacă-i  plăcea  sau 
nu,  nu  era  decât  un  strop  din  măcelul  ce  avea  să  urmeze.  Trebuia 
să  deschidă  cât  mai  curând  vechile  forturi,  pentru  ca  fratele  Harmei  să 
poată  fi  trimis  în  garnizoana  de  la  Lacul  Adânc  sau  de  la  Sala  îndoliată. 
Insă  în  clipa  aceea  nu  se  putea  locui  în  niciunul  dintre  cele  două,  iar 
Othell  Yarwyck  şi  constructorii  săi  erau  încă  plecaţi  la  Fortul  Nopţii, 
străduindu-se  în  continuare  să-1  refacă.  In  unele  nopţi,  Jon  Snow  se 
întreba  dacă  împiedicându-1  pe  Stannis  să-i  măcelărească  pe  sălbatici  în 
marş  nu  făcuse  cumva  o  greşeală  cumplită.  Nu  ştiu  nimic,  Ygritte,  se 
gândi,  şi  probabil  că  nu  voi  şti  niciodată. 

La  mai  puţin  de  un  kilometru  de  dumbravă,  suliţele  roşii,  prelungi, 
ale  soarelui  de  primăvară  pătrundeau  pieziş  printre  crengile  văduvite 

de  frunze,  aşternând  pete  rozalii  peste  nămeţi.  Călăreţii  traversară  un 
pârâu  îngheţat  printre  două  stânci  zimţate,  cu  armuri  de  gheaţă,  apoi 
urmară  o  cărăruie  croită  de  sălbăticiuni  către  nord-est.  La  fiecare 
răbufnire  de  vânt,  trombele  de  zăpadă  spulberată  umpleau  aerul, 
înţepându-le  ochii.  Jon  îşi  trase  eşarfa  peste  gură  şi  peste  nas  şi  îşi  ridică 
pe  cap  gluga  mantiei. 

-  Nu  mai  avem  mult,  le  spuse  oamenilor  săi. 
Nimeni  nu  răspunse. 

Simţi  mirosul  lui  Tom  Baleycorn  înainte  de  a-1  vedea.  Sau  Nălucă 
era  cel  care-1  simţise?  In  ultima  vreme,  avea  uneori  senzaţia  că  el  şi  lupul 
erau  unul  şi  acelaşi,  chiar  şi  când  nu  dormea.  Uriaşul  lup  alb  apăru 
primul,  scuturându-se  de  zăpadă.  Peste  câteva  clipe,  Tom  era  acolo. 

-  Sălbatici,  îi  spuse  lui  Jon,  cu  voce  scăzută.  In  dumbravă. 
Jon  îi  opri  pe  călăreţi. 

-  Câţi? 

-  Am  numărat  nouă.  Fără  străji.  Unii  morţi,  poate,  sau  adormiţi 
Par  să  fie  mai  multe  femei.  Un  copil,  dar  e  şi  un  uriaş.  Chiar  cel  pe  care 
l-am  văzut.  Au  un  foc  aprins,  cu  fumul  înălţându-se  printre  copaci. 
Neghiobi. 

Nouă,  iar  eu  am  şapte  plus  zece.  Insă  dintre  ai  lui  patru  erau  băietani 
şi  niciunul  nu  era  uriaş. 

Dar  Jon  nu  înclina  să  se-ntoarcă  la  Zid.  Dacă  sălbaticii  sunt  încă  în 
viaţă,  poate  izbutim  să-i  aducem  înăuntru.  Iar  dacă  sunt  morţi,  ei  bine... 
un  leş  sau  două  ne-ar  putea  ajuta. 

-  Ne  continuăm  drumul  pe  jos,  spuse,  sărind  fără  zgomot  pe 
pământul  îngheţat.  Zăpada  se  înălţa  până  la  glezne.  Rory,  Pate,  rămâneţi 
cu  caii. 

Le-ar  fi  putut  cere  asta  recruţilor,  dar  aveau  nevoie  să  primească 
botezul  sângelui  cât  mai  curând.  Era  un  moment  la  fel  de  bun  ca 
oricare  altul. 

-  Imprăştiaţi-vă  şi  formaţi  o  semilună.  Vreau  să-nchidem  dumbrava 
din  trei  părţi.  Nu-1  pierdeţi  din  vedere  nici  pe  cel  din  dreapta,  nici  pe 

cel  din  stânga  voastră,  ca  să  nu  se  lărgească  golurile.  Zăpada  ar  trebui 
să  ne-năbuşe  paşii.  Dacă-i  luăm  prin  surprindere,  sunt  mai  puţine 
şanse  să  se  verse  sânge. 

Noaptea  se  lăsa  cu  iuţeală.  Săgeţile  de  lumină  dispăruseră  când 
ultima  felie  îngustă  de  soare  fusese  înghiţită  de  pădurea  dinspre  apus. 
Nămeţii  îşi  regăseau  albul,  rozul  se  prelingea  din  ei  pe  măsură  ce  se 
întuneca  lumea.  Culoarea  cerului  serii  se  preschimbase  în  cenuşiul  şters 
al  unei  mantii  spălate  de  prea  multe  ori  şi  primele  stele  se  iţeau  timide. 

întrezări  în  faţa  lui  un  trunchi  de  un  alb  palid,  care  nu  putea  fi  decât 
al  unui  copac  al  inimii,  cu  creştetul  încununat  de  roşul  neguros  al 
frunzelor.  Jon  Snow  îşi  duse  mâna  la  spate  şi-şi  scoase  din  teacă  Gheara 
Lungă.  Se  uită  în  dreapta  şi  în  stânga,  dădu  din  cap  către  Satin  şi  către 
Horse,  îi  privi  repetând  semnul  către  bărbaţii  de  dincolo  de  ei. 
Năvăliră  în  dumbravă  în  acelaşi  timp,  împrăştiind  în  trecere  mormane 
de  zăpadă  învechită,  fără  niciun  alt  zgomot  în  afară  de  cel  al  răsuflărilor 
lor.  Nălucă  alerga  împreună  cu  ei,  o  umbră  albă  alături  de  Jon. 

Copacii  inimii  se  înălţau  în  cerc,  înconjurând  luminişul.  Erau 
nouă,  cu  toţii  cam  de  aceeaşi  vârstă  şi  de  aceleaşi  dimensiuni.  Pe  fiecare 
era  cioplit  câte  un  chip  şi  nu  existau  două  chipuri  identice.  Unele 
zâmbeau,  unele  urlau,  unele  ţipau  la  el.  In  amurgul  tot  mai  întunecat, 
ochii  lor  păreau  negri,  dar  Jon  ştia  că  în  lumina  zilei  ar  fi  fost  roşii  ca 
sângele.  Ochi  ca  ai  lui  Nălucă. 

Focul  din  mijlocul  dumbrăvii  era  mic  şi  jalnic,  cenuşă  şi  tăciuni  şi 
câteva  crengi  rupte  arzând  mocnit  şi  fumegând.  Chiar  şi  aşa,  părea 
mai  viu  decât  sălbaticii  înghesuiţi  în  jurul  lui.  Unul  singur  se  clinti  la 
ieşirea  lui  Jon  din  tufişuri.  Acela  era  copilul,  care  începu  să  plângă, 
încleştându-şi  degetele  de  mantia  zdrenţuită  a  mamei.  Femeia  îşi  ridică 
privirea  şi  icni.  Intre  timp,  luminişul  fusese  înconjurat  de  cercetaşi,  cu 
toţii  părând  să  alunece  pe  lângă  copacii  albi  ca  oasele,  cu  oţelul  scân- 
teindu-le  în  mâinile  acoperite  de  mănuşi  negre,  gata  de  măcel. 

Uriaşul  îi  observă  ultimul.  Adormise  încolăcit  lângă  foc,  dar  ceva 
îl  trezise  -  plânsetul  copilului,  zăpada  scârţâind  sub  cizmele  negre, 

o  răsuflare  bruscă.  Când  se  foi,  păru  un  bolovan  care  prinsese  viaţi 
Se  săltă  în  capul  oaselor  cu  un  fornăit  şi-şi  alungă  somnul  frecându-şi 
ochii  cu  mâini  cât  nişte  jamboane...  până  când  îl  zări  pe  Iron  Emmett, 
cu  sabia  lucind  în  mână.  Sări  în  picioare  răcnind  şi  una  dintre  palmele 
uriaşe  i  se  închise  în  jurul  unui  ciocan,  smulgându-1  de  jos. 

Nălucă  îi  răspunse  arătându-şi  colţii.  Jon  înşfăcă  lupul  de  ceafă. 

-  Nu  vrem  nicio  luptă  aici. 

Oamenii  lui  îl  puteau  doborî  pe  uriaş,  ştia,  dar  nu  fără  un  preţ. 
Sângele  odată  vărsat,  sălbaticii  s-ar  fi  încăierat  cu  ei.  Şi  ar  fi  murit 
acolo,  majoritatea  sau  chiar  toţi,  alături  de  câţiva  dintre  fraţii  lui. 

-  Suntem  într-un  loc  sfânt.  Predaţi-vă,  şi  noi... 

Uriaşul  urlă  iarăşi,  un  sunet  care  smulse  frunzele  din  copaci,  şi  izbi 
zăpada  cu  ciocanul.  Coada  era  din  stejar  noduros,  lungă  de  aproape 
doi  metri,  iar  capul  din  piatră  era  cât  o  pâine.  Lovitura  cutremură 
pământul.  Câţiva  dintre  ceilalţi  sălbatici  se  târâră  către  armele  lor. 

Jon  Snow  era  gata  să-şi  ducă  mâna  la  Gheara  Lungă  când  Leathers 
începu  să  vorbească  din  capătul  opus  al  luminişului.  Cuvintele  erau 
aspre,  guturale,  dar  Jon  le  auzi  cântecul  şi  recunoscu  Limba  Veche. 
Bărbatul  glăsui  vreme  îndelungată.  Când  încheie,  uriaşul  îi  răspunse. 
Vorbele  lui  păreau  un  mârâit  presărat  cu  mormăituri  şi  Jon  nu 
înţelese  nici  măcar  una.  Dar  Leathers  arătă  către  copaci  şi  mai  spuse 
ceva,  iar  uriaşul  îi  imită  gestul,  scrâşni  din  dinţi  şi  lăsă  ciocanul  jos. 

-  S-a  făcut,  zise  Leathers.  Nu  vor  nicio  luptă. 

-  Bine  lucrat!  Ce  i-ai  spus? 

-  Că  aceştia  sunt  şi  zeii  noştri.  Am  venit  să  ne  rugăm. 

-  O  vom  face.  Lăsaţi  deoparte  oţelul,  cu  toţii.  In  seara  asta,  aici  nu 
se  va  vărsa  niciun  strop  de  sânge. 

Nouă,  spusese  Tom  Barleycorn,  şi  nouă  erau,  numai  că  doi  muriseră, 
iar  un  altul  era  atât  de  slăbit,  încât  putea  să  moară  până  la  ivirea 
zorilor.  Dintre  cei  şase  rămaşi  făceau  parte  o  mamă  şi  copilul  ei,  doi 
bărbaţi  bătrâni  şi  unul  din  tribul  Copitaţilor;  gerul  îi  muşcase  atât  de 
cumplit  picioarele  goale,  încât  Jon  ştia  că  n-avea  să  mai  meargă 

niciodată.  După  cum  află  mai  târziu,  cei  mai  mulţi  nu  se  cunoşteau 
între  ei  când  ajunseseră  în  dumbravă;  când  Stannis  zdrobise  oştirea 
lui  Mance  Rayder,  fugiseră  în  pădure  ca  să  scape  de  măcel,  rătăciseră 
o  vreme,  îşi  pierduseră  prietenii  şi  rudele  din  pricina  frigului  şi  a 
foamei  şi  sfârşiseră  prin  a  ajunge  acolo,  prea  slăbiţi  şi  prea  istoviţi  ca 
să  meargă  mai  departe. 

-  Zeii  sunt  aici,  spuse  unul  dintre  bătrâni.  E  un  loc  în  care  se  poate 
muri  la  fel  de  bine  ca  oriunde. 

-  Zidul  e  numai  la  câteva  ore  de  mers  către  sud,  zise  Jon.  De  ce  nu 
v-aţi  căuta  adăpost  acolo?  Alţii  au  făcut-o.  Chiar  şi  Mance. 

Sălbaticii  se  priviră.  In  cele  din  urmă,  unul  spuse: 
-Am  auzit  povestindu-se.  Ciorile  i-au  ars  pe  toţi  cei  care  au 
acceptat  s-o  facă. 

-  Chiar  şi  pe  Mance. 

Melisandre,  se  gândi  Jon,  tu  şi  zeul  tău  roşu  trebuie  să  daţi  socoteală 
pentru  multe  şi  mărunte. 

-  Toţi  cei  care-o  doresc  pot  să  vină  cu  noi.  La  Castelul  Negru  găsiţi 
hrană  şi  adăpost,  iar  Zidul  vă  apără  de  creaturile  care  bântuie  prin 
aceste  păduri.  N-o  să  ardă  nimeni,  vă  dau  cuvântul  meu. 

-  Cuvântul  unui  ciori,  zise  femeia,  strângându-şi  mai  tare  copilul, 
dar  cine  poate  spune  dac-o  să  ţi-1  ţii?  Cine  eşti? 

-  Lordul  Comandant  al  Rondului  de  Noapte  şi  unul  dintre  fiii  lui 
Eddard  Stark  de  Winterfell.  Jon  se  întoarse  spre  Tom  Barleycorn. 
Pune-i  pe  Rory  şi  pe  Pate  s-aducă  aici  caii.  N-am  de  gând  să  rămânem 
în  locul  ăsta  nicio  clipă  mai  mult  decât  e  necesar. 

-  Cum  spui,  stăpâne. 

înainte  de  a  pleca  nu  le  mai  rămăsese  de  făcut  decât  un  singur  lucru: 
cel  pentru  care  veniseră.  Iron  Emmett  îşi  chemă  învăţăceii  şi,  în  timp  ce 
restul  grupului  îi  privea  de  la  o  distanţă  respectuoasă,  aceştia  îngenun- 
cheară  în  faţa  copacilor  inimii.  Intre  timp,  lumina  zilei  dispăruse;  nu 
mai  rămăseseră  decât  strălucirea  stelelor  şi  palida  pâlpâire  roşie  a  focului 
muribund  din  mijlocul  dumbrăvii. 

Cu  mantiile  lor  negre  şi  cu  glugile  negre,  groase,  cei  şase  păreau 
ciopliţi  din  umbre.  Glasurile  li  se  înălţară  în  cor,  mărunte  în 
imensitatea  nopţii. 

-  Noaptea  se  lasă  şi  acum  veghea  mea  începe,  rostiră,  aşa  cum  o 
făcuseră  mii  înaintea  lor.  Vocea  lui  Satin  era  dulce,  ca  un  cântec,  a  lui 
Horse  aspră,  împleticită,  a  lui  Arron,  un  chiţăit  nervos.  Nu  se  va  sfârşi 
până  la  moarte. 

Fie  ca  aceste  morţi  să  vină  după  o  vreme  îndelungată.  Jon  Snow  se 
lăsă  într-un  genunchi  în  zăpadă.  Zei  ai  străbunilor  mei,  vegheaţi  asupra 
acestor  oameni.  Şi  asupra  Aryei,  a  surioarei  mele,  oriunde  s-ar  afla.  Vă 
implor,  îngăduiţi-i  lui  Mance  s-o  găsească  şi  să  mi-o  aducă  teafără. 

-  Nu-mi  voi  lua  soţie,  nu  voi  avea  pământuri,  nu  voi  zămisli  copii, 
făgăduiră  recruţii,  cu  voci  ce  îşi  trimiseră  ecourile  în  trecut,  străbătând 
anii  şi  veacurile.  Nu  voi  purta  coroană  şi  nu  voi  câştiga  glorie.  Voi  trăi 
şi  voi  muri  la  locul  meu  de  veghe. 

Zei  ai  pădurii,  daţi-mi  tăria  de  a  face  acelaşi  lucru,  se  rugă  Jon  Snow 
în  tăcere.  Daţi-mi  înţelepciune,  pentru  a  ştii  ce  trebuie  făcut,  şi  curaj, 
pentru  a  o  face. 

-  Sunt  sabia  din  întuneric,  glăsuiră  cei  şase  şi  lui  Jon  i  se  păru  că 
vocile  li  se  preschimbau,  că  deveneau  mai  puternice,  mai  sigure.  Sunt 
păzitorul  de  pe  ziduri.  Sunt  focul  care  arde  frigul  şi  lumina  care  aduce 
zorile,  goarna  care-i  trezeşte  pe  cei  adormiţi  şi  scutul  care  păzeşte 
ţinuturile  oamenilor. 

Scutul  care  păzeşte  ţinuturile  oamenilor.  Nălucă  îşi  frecă  botul  de 
umărul  lui  şi  el  îl  cuprinse  cu  braţul.  Simţea  izul  pantalonilor  nespălaţi 
ai  lui  Horse,  aroma  dulce  lăsată  de  pieptene  în  barba  lui  Satin,  mirosul 
îmbelşugat  şi  pătrunzător  al  spaimei,  parfumul  copleşitor  de  mosc  al 
uriaşului.  îşi  auzea  bătăile  propriei  inimi.  Când  se  uită  către  partea  opusă 
a  dumbrăvii,  la  femeie  şi  la  copilul  ei,  la  cei  doi  bărbaţi  cu  bărbi  cărunte 
şi  la  Copitatul  cu  tălpile  schilodite,  nu  văzu  nimic  altceva  decât  oameni. 

-  îmi  dăruiesc  viaţa  şi  onoarea  Rondului  de  Noapte,  pentru  noaptea 
asta  şi  pentru  toate  nopţile  ce  vor  veni. 

Jon  Snow  se  săltă  primul  în  picioare. 

-  Acum  ridicaţi-vă  ca  bărbaţi  ai  Rondului  de  Noapte. 
Ii  întinse  mâna  lui  Horse  şi  îl  trase  în  sus. 

Vântul  se  înteţea.  Era  timpul  să  plece. 

Drumul  de  întoarcere  dură  mult  mai  mult  decât  cel  către  dumbravă, 
în  ciuda  lungimii  şi  a  grosimii  picioarelor  sale,  uriaşul  înainta  greoi, 
oprindu-se  întruna  ca  să  scuture  cu  lovituri  de  ciocan  zăpada  pe  de 
crengile  joase.  Femeia  călărea  pe  acelaşi  cal  cu  Rory,  fiul  ei  împărţea 
calul  cu  Tom  Barleycorn,  iar  bătrânii  cu  Horse  şi  Satin.  Insă  bărbatul 
din  tribul  Thenn  se  temea  de  cai  şi  alesese  să  şchiopăteze  pe  lângă  ei,  în 
pofida  rănilor  sale.  Copitatul  nu  putea  să  stea  în  şa  şi  fusese  legat  pe 
spinarea  unui  ponei,  ca  un  sac  cu  grâne;  la  fel  ca  baborniţa  palidă,  cu 
braţele  şi  picioarele  ca  nişte  beţe,  pe  care  nu  reuşiseră  s-o  trezească. 

Făcuseră  acelaşi  lucru  cu  cele  două  leşuri,  spre  mirarea  lui  Iron 
Emmett. 

-  Ne  vor  încetini,  lordul  meu,  îi  spusese  el  lui  Jon.  Ar  trebui  să  le 
tăiem  bucăţi  şi  să  le  ardem. 

-  Nu,  răspunsese  Jon.  Aduceţi-le.  Am  o  întrebuinţare  pentru  ele. 
Nu  aveau  parte  de  lună  drept  călăuză  către  casă  şi  întrezăreau  doar 

când  şi  când  câte  un  petic  de  cer  înstelat.  Lumea  era  încremenită  în  alb 
şi  negru.  Făceau  o  călătorie  lungă,  înceată,  fără  sfârşit.  Zăpada  li  se  lipea 
de  cizme  şi  de  pantaloni,  pinii  pârâiau  în  vânt,  iar  mantiile  lor  pocneau 
şi  se  învârtejeau.  Jon  întrezărea  deasupra  lor  Peregrinul  Roşu,  care  părea 
să  privească  printre  crengile  fără  frunze  ale  copacilor  înalţi  cum  îşi 
croiau  drumul  de  întoarcere.  Oamenii  liberi  îl  numeau  Furul.  Ygritte 
susţinuse  întotdeauna  că  atunci  când  Furul  se  afla  în  casa  Fecioarei 
Lunii  era  momentul  cel  mai  potrivit  să  răpeşti  o  femeie.  Nu-i  spusese 
niciodată  când  era  cel  mai  bine  să  răpeşti  un  uriaş.  Sau  doi  bărbaţi  morţi. 

Când  Zidul  le  apăru  din  nou  în  faţa  ochilor,  aproape  că  se  ivi- 
seră zorii. 

Cornul  unei  santinele  le  vesti  întoarcerea,  coborând  din  înălţimi 
precum  ţipătul  slobozit  din  străfundul  gâtului  de  o  pasăre  imensă,  un 

singur  sunet  prelung,  care  însemna  se-ntorc  cercetaşii.  Liddle  cel  Mare 
îşi  desprinse  din  bandulieră  propriul  corn  şi  îi  răspunse.  In  faţa  porţii 
aşteptară  câteva  minute,  până  când  îşi  făcu  apariţia  Edd  Tollett  cel 
Trist,  care  trase  zăvoarele  şi  roti  drugii  de  fier,  eliberând  drumul.  Când 
dădu  cu  ochii  de  grupul  de  sălbatici  în  zdrenţe  strânse  din  buze  şi  se 
uită  lung  la  uriaş. 

-  S-ar  putea  s-avem  nevoie  de  ceva  unt  ca  să-1  facem  s-alunece  prin 
tunel,  stăpâne.  Să  trimit  pe  cineva  la  cămară? 

-  Oh,  cred  c-o  să-ncapă.  Fără  unt. 

Şi  încăpu...  mergând  în  patru  labe,  târându-se.  Voinic  băiat.  Are  pe 
puţin  patru  metri  şi  jumătate.  E  chiar  mai  mare  decât  Mag  cel  Puternic. 
Mag  murise  chiar  acolo,  sub  gheaţă,  încleştat  într-o  luptă  pe  viaţă  şi 
pe  moarte  cu  Donai  Noye.  Un  om  de  valoare.  Rondul  a  pierdut  prea 
mulţi  oameni  valoroşi.  Jon  îl  luă  pe  Leathers  deoparte. 

-  Ocupă-te  de  el.  Vorbeşti  limba  lui.  Ai  grijă  să  fie  hrănit  şi  găseşte-i 
un  loc  călduros,  lângă  foc.  Stai  cu  el.  Nu  lăsa  pe  nimeni  să-1  provoace. 

-  Da.  Leathers  şovăi.  Stăpâne. 

Jon  îi  trimise  pe  sălbaticii  în  viaţă  să  li  se  oblojească  rănile  şi 
degerăturile.  Cei  mai  mulţi  aveau  să-şi  revină  datorită  mâncării 
fierbinţi  şi  hainelor  călduroase,  spera  el,  însă  bărbatul  din  tribul 
Copitaţilor  avea  să-şi  piardă  mai  mult  ca  sigur  ambele  picioare.  Iar 
leşurile  le  depuse  în  celulele  de  gheaţă. 

Clydas  venise  şi  plecase,  observă  Jon  când  îşi  agăţă  mantia  în  cuierul 
de  lângă  uşă.  Pe  masa  din  salonul  lui  fusese  lăsată  o  scrisoare.  De  la 
Rondul  de  Est  sau  de  la  Turnul  Umbrei,  presupuse  la  prima  vedere.  Dar 
ceara  era  aurie,  nu  neagră.  Sigiliul  înfăţişa  un  cap  de  cerb  în  mijlocul 
unei  inimi  în  flăcări.  Stannis.  Jon  sparse  ceara  întărită,  netezi  sulul  de 
pergament  şi  citi.  Mâna  unui  maester,  dar  cuvintele  unui  rege. 

Stannis  cucerise  Deepwood  Motte  şi  clanurile  de  pe  munte  i  se 
alăturaseră.  Flint,  Norrey,  Wull,  Liddle,  toţi. 

Şi  ne-am  mai  bucurat  şi  de  un  alt  ajutor,  neaşteptat,  dar  cât  se  poate  de 
bine  venit,  de  la  o  fiică  de  pe  Insula  Ursului.  Alysane  Mormont,  pe  care 

oamenii  ei  o  numesc  Ursoaica,  a  ascuns  luptători  pe  câteva  vase  de  pescuit 
si  i-a  luat  prin  surprindere  pe  oamenii  de fier  pe  malul  lângă  care  se  opriseră. 
Corăbiile  lungi  ale  lui  Greyjoy  au  ars  sau  i-au  fost  luate,  echipajele  fie  că  au 
fost  măcelărite,  fie  s-au  predat.  Vom  cere  răscumpărare  pentru  căpitani  şi 
cavaleri,  pentru  războinicii  de  seamă  şi  pentru  toţi  cei  de  obârşie  nobilă,  sau 
le  vom  găsi  o  altă  întrebuinţare,  iar  pe  ceilalţi  am  de  gând  să-i  spânzur... 

Rondul  de  Noapte  jurase  să  nu  ia  partea  nimănui  în  certurile  şi  în 
luptele  din  ţinut.  Insă  Jon  nu  putu  să  nu  simtă  o  anumită  satisfacţie. 
Continuă  să  citească. 

...veneau  tot  mai  mulţi  oameni  ai  Nordului,  pe  măsură  ce  se  răspândea 
vestea  victoriei  noastre.  Pescari,  călăreţi  liberi,  locuitori  ai  dealurilor,  mici 
proprietari  de  pământuri  din  adâncul  pădurii  lupilor  şi  săteni  care-şi 
părăsiseră  casele  de  pe  ţărmul  stâncos,  fugind  din  calea  oamenilor  de  fier, 
supravieţuitorii  bătăliei  din  faţa  porţilor  Winterfellului,  oameni  care  le-au 
jurat  cândva  credinţă  Caselor  Homwood,  Cerwyn  şi  Tallhart.  Acum,  când 
îţi  scriu,  suntem  cinci  mii,  şi  numărul  nostru  creşte  pe  zi  ce  trece.  Şi  ni  s-a 
dat  de  veste  că  Roose  Bolton  se  îndreaptă  cu  toate  forţele  sale  către  Winterfell, 
unde  vrea  să-şi  cunune  bastardul  cu  sora  ta  vitregă.  Nu  trebuie  să-i  îngăduim 
să-i  redea  castelului  forţa  de  odinioară.  Am  pornit  împotriva  lui.  Amolf 
Karstark  şi  Mors  Umber  ni  se  vor  alătura.  Iţi  voi  salva  sora  dacă  voi  putea 
şi-i  voi  găsi  un  soţ  mai  potrivit  decât  Ramsay  Snow.  Tu  şi  fraţii  tăi  trebuie 
sdpăstraţi  Zidul  sub  stăpânirea  voastră  până  când  mă  voi  putea  întoarce. 

Scrisoarea  era  semnată,  cu  un  alt  scris: 

Săvârşit  în  Lumina  Domnului,  sub  semnul  şi  pecetea  lui  Stannis  al  Casei 
Baratheon,  Primul  pe  Numele  Său,  Rege  al  A  ndalilor,  al  Rhoynarilor  şi  al 
Primilor  Oameni,  Stăpânul  Celor  Şapte  Regate  şi  Protector  al  Ţinutului. 

In  clipa  în  care  Jon  puse  scrisoarea  jos,  pergamentul  se  răsuci  din 
nou,  ca  şi  cum  ar  fi  vrut  să-şi  apere  secretele.  Nu  ştia  ce  ar  fi  trebuit  să 
simtă  în  legătură  cu  cele  abia  citite.  La  Winterfell  se  mai  purtaseră 
bătălii  şi  până  atunci,  dar  niciodată  fără  un  Stark  de  o  parte  sau  de  alta. 

-  Castelul  e  o  cochilie  goală,  spuse  el,  nu  e  Winterfell,  ci  stafia 
Winterfellului. 

Era  dureros  numai  când  se  gândea,  darămite  când  o  rostea  cu  voce 
tare.  Şi  totuşi... 

Se  întrebă  câţi  oameni  avea  s-aducă  la  luptă  bătrânul  Hrana 
Ciorilor  şi  câte  săbii  era  în  stare  să  adune  Arnolf  Karstark.  Jumătate 
din  Casa  Umber  avea  să  fie  în  partea  cealaltă  a  câmpului  de  bătălie,  cu 
Urgia  Târfelor,  luptând  sub  comanda  bărbatului  jupuit  al  Dread- 
fortului,  iar  majoritatea  efectivelor  ambelor  Case  se  duseseră  către 
sud,  cu  Robb,  pentru  a  nu  se  mai  întoarce  niciodată.  Chiar  şi  în  ruină, 
Winterfellul  îi  putea  oferi  un  avantaj  considerabil  celui  care  avea  să-1 
stăpânească.  Robert  Baratheon  şi-ar  fi  dat  imediat  seama  şi  s-ar  fi  gră- 
bit să  păstreze  castelul  în  siguranţă,  folosindu-se  de  marşurile  forţate 
şi  de  cavalcadele  din  miez  de  noapte  pentru  care  i  se  dusese  vestea. 
Oare  fratele  lui  avea  să  fie  la  fel  de  curajos? 

Puţin  probabil.  Stannis  era  un  comandant  prudent,  iar  oastea  lui 
era  o  fiertură  pe  jumătate  digerată  din  membri  ai  clanurilor,  cavaleri 
din  Sud,  oameni  ai  regelui  şi  oameni  ai  reginei,  condimentată  cu 
câţiva  lorzi  din  Nord.  Ar  trebui  sdse-ndrepte foarte  repede  spre  Winter- 
fell  sau  să  renunţe,  se  gândi  Jon.  Nu  se  afla  pe  poziţia  unui  sfătuitor 
al  regelui,  dar... 

Aruncă  din  nou  o  privire  către  scrisoare.  îţi  voi  salva  sora  dacă  voi 
putea.  Un  sentiment  surprinzător  de  delicat  din  partea  lui  Stannis,  deşi 
subminat  de  brutalul  dacă  voi  putea  din  final  şi  de  adaosul  şi-i  voi  găsi  un 
soţ  mai  potrivit  decât  Ramsay  Snow.  Dar  dacă  Arya  nu  se  afla  acolo  pen- 
tru a  fi  salvată?  Dacă  flăcările  Doamnei  Melisandre  spuseseră  adevărul? 
Era  cu  putinţă  ca  sora  lui  să  fi  scăpat  într-adevăr  din  ghearele  unor 
asemenea  răpitori?  Cum  ar  fi  putut  s-o  facă?  Arya  a  fost  întotdeauna  iute 
şi  isteaţă,  dar  la  urma  urmelor  nu  e  decât  o  fetiţă,  iar  Roose  Bolton  nu  e 
genul  de  om  care  să  fie  neglijent  când  e  o  vorba  de  un  trofeu  atât  de  valoros. 

Şi  dacă  Bolton  n-o  avusese  niciodată  pe  sora  lui?  Era  foarte  posibil 
ca  nunta  să  nu  fi  fost  nimic  altceva  decât  un  vicleşug  menit  să-1  atragă 
pe  Stannis  într-o  capcană.  Din  câte  ştia  Jon,  Eddard  Stark  nu  avusese 
motive  să  se  plângă  de  lordul  din  Dreadfort,  dar  nu  se  încrezuse 

niciodată  în  el,  cu  vocea  lui  şoptită  şi  cu  ochii  de  o  culoare  atât  de 
ştearsă,  spălăcită. 

O  fată  cenuşie,  pe  un  cal  care  trage  să  moară,  fugind  de  cununia  ei. 
Puterea  acelor  cuvinte  îi  lăsase  pe  Mance  Rayder  şi  pe  cele  şase  suliţaşe 
să  plece  liberi  către  Nord. 

-  Să  fie  tinere  şi  frumoase,  ceruse  Mance. 

Regele  nears  rostise  nişte  nume  şi  Edd  cel  Trist  făcuse  restul, 
scoţându-le  pe  furiş  din  Oraşul  Cârtiţei.  Acum  totul  părea  o  nebunie. 
Ar  fi  fost  mai  bine  să-1  doboare  pe  Mance  la  pământ  în  clipa  în  care 
se  demascase.  Jon  nutrea,  împotriva  voinţei  sale,  o  anumită  admiraţie 
faţă  de  răposatul  Rege-de-Dincolo-de-Zid,  dar  acesta  nu  era  decât  un 
sperjur  şi  un  renegat.  Iar  în  Melisandre  se  încredea  încă  şi  mai  puţin. 
Şi  totuşi,  iată,  îşi  lega  cumva  speranţele  de  ei.  Numai  ca  să-mi  salvez 
sora.  însă  bărbaţii  din  Rondul  de  Noapte  n-au  surori. 

Pe  când  era  un  băietan  la  Winterfell,  eroul  lui  Jon  fusese  Tânărul 
Dragon,  băiatul-rege  care  cucerise  Dorne  la  paisprezece  ani.  Deşi  se 
născuse  bastard  sau  poate  tocmai  din  pricina  asta,  Jon  Snow  visase  să 
conducă  oamenii  către  glorie,  aşa  cum  o  făcuse  Regele  Daeron, 
maturizându-se  pentru  a  deveni  un  cuceritor.  Acum  era  un  bărbat 
matur  şi  Zidul  era  al  lui,  însă  avea  îndoieli.  Şi  se  părea  că  nici  măcar 
pe  ele  nu  putea  să  le  înfrângă. 


DAENERYS 


Duhoarea  din  tabără  era  atât  de  cumplită,  încât  Dany  nu  putea  să 
nu  se  simtă  îngreţoşată. 

Ser  Barristan  strâmbă  din  nas. 

-  înălţimea  Ta  n-ar  trebui  să  fie  aici,  respirând  aceste  fluide 
vătămătoare. 

-  Sunt  sângele  dragonului,  îi  reaminti  Dany.  Ai  văzut  vreodată  un 
dragon  bolnav  de  pântecăraie? 

Viserys  pretinsese  adesea  că  molimele  care-i  năpăstuiau  pe  oamenii 
de  rând  nu  le  făceau  niciun  rău  celor  din  Casa  Targaryen  şi,  din  câte 
ştia  ea,  era  adevărat.  îşi  amintea  că-i  fusese  frig,  foame  şi  frică,  dar 
nu-şi  aducea  aminte  să  fi  fost  vreodată  bolnavă. 

-  Chiar  şi  aşa,  zise  bătrânul  cavaler,  m-aş  simţi  mai  bine  dacă 
înălţimea  Ta  s-ar  întoarce  în  oraş.  Zidurile  din  cărămizi  multicolore 
ale  Meereenul  rămăseseră  la  aproape  un  kilometru  în  urmă.  Pântecă- 
raia  a  fost  blestemul  tuturor  oştirilor,  încă  din  Era  Zorilor.  Lasă-ne  pe 
noi  să-mpărţim  hrana,  înălţimea  Ta. 

-  Mâine.  Acum  sunt  aici.  Vreau  să  văd. 

îşi  înfipse  călcâiele  în  iapa  ei  argintie.  Ceilalţi  o  urmară,  mânându-şi 
caii  la  trap.  Jhogo  călărea  înaintea  ei,  iar  Aggo  şi  Rakharo  veneau  ime- 
diat în  urmă,  ţinându-i  la  distanţă  pe  bolnavi  şi  pe  muribunzi  cu  bicele 

dotharaki  lungi  în  mâini.  Ser  Barristan  era  în  dreapta  ei,  călare  pe  un 
bidiviu  sur.  In  stânga  se  aflau  Symon  Spate-Crestat,  unul  dintre  Fraţii 
Liberi,  şi  Marselen,  care  se  număra  printre  Oamenii  Mamei.  Căpitanii 
erau  urmaţi  îndeaproape  de  şaizeci  de  soldaţi,  păzitori  ai  carelor  cu  mân- 
care. Erau  călare  cu  toţii,  dothraki  şi  Fiare  de  Bronz  şi  sclavi  eliberaţi, 
care  n-aveau  în  comun  decât  dezgustul  pentru  misiunea  primită. 

Astaporii  se  împleticeau  în  urma  lor  într-o  procesiune  înfiorătoare, 
ce  se  lungea  cu  fiecare  metru  străbătut.  Unii  vorbeau  limbi  pe  care  ea 
nu  le  înţelegea.  Alţii  trecuseră  dincolo  de  sunetele  articulate.  Mulţi 
îşi  înălţau  mâinile  către  Dany  sau  îngenuncheau  când  trecea  prin 
dreptul  lor  iapa  ei  argintie. 

-  Mamă,  strigau  către  ea,  în  dialecte  din  Astapor,  din  Lys  şi  Vechiul 
Volantis,  în  guturalul  grai  dothraki,  în  cel  cu  silabe  lichide  din  Qarth, 
ba  chiar  şi  în  Limba  Comună  din  Westeros.  Mamă,  te  implor...  mamă, 
ajut-o  pe  sora  mea,  e  bolnavă...  dă-mi  mâncare  pentru  micuţii  mei...  te 
implor,  bătrânul  meu  tată...  ajută-1...  ajut-o...  ajută-mă... 

Nu  maiam  ce  ajutor  să  le  dau,  se  gândi  deznădăjduită  Dany.  Astaporii 
n-aveau  unde  să  se  ducă.  Rămăseseră  în  afara  zidurilor  groase  ale  Meeree- 
nului  cu  miile  -  bărbaţi  şi  femei  şi  copii,  bătrâni  şi  fetiţe  şi  nou-născuţi. 
Unii  erau  bolnavi,  cei  mai  mulţi  erau  morţi  de  foame  şi  pe  toţi  îi  aştepta 
moartea.  Daenerys  nu  îndrăznea  să  deschidă  porţile  şi  să-i  primească 
înăuntru.  Se  străduise  să  facă  pentru  ei  tot  ce  putea.  Le  trimisese  vinde- 
cători, Graţii  Albastre  şi  cântăreţi  ai  vrăjilor  şi  bărbieri-chirurgi,  dar  unii 
dintre  aceştia  se  îmbolnăviseră  şi  ei  şi  nimic  din  arta  lor  nu  încetinise 
răspândirea  galopantă  a  pântecăraiei  aduse  de  iapa  albă.  Separarea  celor 
sănătoşi  de  cei  bolnavi  se  dovedise  la  fel  de  inutilă.  Scuturile  încercaseră, 
târând  bărbaţii  de  lângă  neveste  şi  copiii  de  lângă  mame,  chiar  şi  atunci 
când  astaporii  îi  loveau  cu  picioarele  şi  aruncau  cu  pietre.  Câteva  zile 
mai  târziu,  bolnavii  erau  morţi  şi  cei  sănătoşi  se  îmbolnăviseră. 
Despărţirea  unora  de  ceilalţi  nu  fusese  de  niciun  folos. 

Era  din  ce  în  ce  mai  greu  până  şi  să-i  hrănească.  Le  trimitea  în  fiecare 
zi  tot  ce  putea,  dar  ei  erau  în  fiecare  zi  tot  mai  mulţi,  iar  mâncarea,  tot 

mai  puţină.  Era  tot  mai  greu  şi  să  găsească  vizitii  dispuşi  să  transporte 
hrana.  Prea  mulţi  dintre  cei  trimişi  în  tabără  se  îmbolnăviseră  la  rândul 
lor.  Alţii  fuseseră  atacaţi  pe  drumul  de  întoarcere  către  oraş.  Cu  o  zi  în 
urmă,  o  căruţă  fusese  furată  şi  doi  dintre  soldaţi  fuseseră  ucişi,  aşa  că 
regina  se  hotărâse  să  ducă  ea  însăşi  mâncarea.  Toţi  sfetnicii  ei,  începând 
cu  Reznak,  continuând  cu  Ţeastă-Rasă  şi  încheind  cu  Ser  Barristan,  se 
împotriviseră  cu  tărie,  dar  Daenerys  fusese  de  neclintit. 

-  O  regină  trebuie  să  cunoască  suferinţele  poporului  ei. 
Suferinţa  era  singurul  lucru  de  care  nu  duceau  lipsă. 

-  Abia  dacă  mai  găseşti  vreun  cal  sau  vreun  măgar,  deşi  mulţi  au  venit 
din  Astapor  călare,  îi  raportă  Marselen.  I-au  mâncat  până  la  unul, 
înălţimea  Ta,  aşa  cum  au  mâncat  şi  toţi  şobolanii  şi  toţi  câinii  fără  stăpân 
pe  care  i-au  putut  prinde.  Unii  au  început  acum  să-şi  mănânce  morţii. 

-  Omul  nu  trebuie  să  mănânce  carne  de  om,  zise  Aggo. 

-  Asta  se  ştie,  încuviinţă  Rahkaro.  Vor  fi  blestemaţi. 

-  Au  ajuns  dincolo  de  blesteme,  spuse  Symon  Spate-Crestat. 
Copii  de  vârste  fragede,  cu  burţile  umflate,  se  târau  după  ei,  prea 

slăbiţi  sau  prea  speriaţi  ca  să  cerşească.  Oameni  numai  piele  şi  os,  cu 
ochii  adânciţi  în  orbite,  stăteau  pe  vine  în  mijlocul  nisipului  şi  al 
pietroaielor,  căcându-şi  vieţile  în  şuvoaie  duhnitoare,  maronii  cu  roşu. 
Mulţi  îşi  goleau  măruntaiele  chiar  acolo  unde  dormeau,  prea  slăbiţi  ca 
să  se  mai  poată  târî  până  la  şanţurile  pe  care  regina  poruncise  să  le 
sape.  Două  femei  se  băteau  pentru  un  os  carbonizat.  Un  băiat  de  vreo 
zece  ani  stătea  alături,  în  picioare,  mâncând  un  şobolan.  înfuleca 
ţinându-1  cu  o  singură  mână  şi  strângând  în  cealaltă  un  băţ  ascuţit,  de 
teamă  să  nu-ncerce  cineva  să-i  smulgă  prada.  Morţii  neîngropaţi 
zăceau  pretutindeni.  Dany  văzu  un  bărbat  întins  în  ţărână,  cu  braţele 
şi  picioarele  răşchirate  sub  o  mantie  neagră,  dar,  când  trecu  pe  lângă 
el,  mantia  se  spulberă  într-o  mie  de  muşte.  Femei  scheletice  stăteau  pe 
pământ,  strângând  la  piept  copii  pe  moarte.  Ochii  lor  o  urmăreau. 
Cele  care  aveau  putere  strigau  către  ea. 

-  Mamă,  te  implor,  Mamă...  fii  binecuvântată,  Mamă... 

Să  fiu  binecuvântată,  se  gândi  Dany  cu  amărăciune.  Oraşul  vostru 
s-a  transformat  în  cenuşă  şi-n  oase,  ai  voştri  vă  mor  jur-împrejur.  N-am 
adăpost  pentru  voi,  n-am  leacuri,  n-am  speranţe.  Numai  pâine  veche  şi 
came  cu  viermi,  brânză  întărită,  un  strop  de  lapte.  Să  fiu  binecuvântată, 
binecuvântată. 

Ce  fel  de  mamă  n-are  lapte  pentru  copiii  ei? 

-  Prea  mulţi  morţi,  spuse  Aggo.  Ar  trebui  arşi. 

-  Cine  să-i  ardă?  întrebă  Ser  Barristan.  Pântecăraia  e  pretutindeni. 
Mor  câte-o  sută  în  fiecare  noapte. 

-  Nu  e  bine  s-atingi  morţii,  făcu  Jhogo. 

-  Se  ştie,  răspunseră  într-un  glas  Aggo  şi  Rakharo. 

-  Aşa  o  fi,  zise  Dany,  dar  treaba  asta  trebuie  făcută  oricum.  Se  gândi 
o  clipă.  Nepătaţii  nu  se  tem  de  leşuri.  O  să  vorbesc  cu  Viermele  Cenuşiu. 

-  înălţimea  Ta,  spuse  Ser  Barristan,  Nepătaţii  sunt  cei  mai  buni 
luptători  ai  tăi.  N-ar  fi  indicat  să  răspândim  printre  ei  molima.  Lasă-i 
pe  astapori  să-şi  îngroape  singuri  morţii. 

-  Sunt  prea  slăbiţi,  obiectă  Symon  Spate-Crestat. 

-  Mai  multă  mâncare  i-ar  face  mai  puternici,  zise  Dany. 
Symon  clătină  din  cap. 

-  Hrana  n-ar  trebui  irosită  pe  muribunzi,  Luminăţia  Ta.  N-avem 
destulă  pentru  cei  vii. 

Avea  dreptate  şi  ea  o  ştia,  dar  asta  nu  făcea  cuvintele  mai  uşor  de 
ascultat. 

-  Am  ajuns  destul  de  departe.  O  să-i  hrănim  aici,  hotărî  regina. 
Ridică  o  mână.  In  spatele  ei,  carele  încremeniră  brusc  şi  călăreţii  se 

răspândiră  în  jur,  împiedicându-i  pe  astapori  să  se  repeadă  la  mâncare. 
Nici  nu  se  opriseră  bine  când  gloata  începu  să  se-ndesească  în  jurul 
lor,  pe  măsură  ce  tot  mai  mulţi  bolnavi  se  apropiau  şchiopătând  şi 
târşâindu-şi  picioarele.  Călăreţii  le  tăiară  calea. 

-  Aşteptaţi-vă  rândul,  strigau  ei.  Nu  împingeţi.  înapoi!  Retrageţi-vă! 
E  pâine  pentru  toţi.  Aşteptaţi-vă  rândul. 

Dany  nu  putea  decât  să  stea  şi  să  se  uite. 

-  Ser,  îi  spuse  lui  Barristan  Selmy,  nu  e  nimic  mai  mult  de  făcut? 
Tu  ai  provizii. 

-  Provizii  pentru  oştenii  înălţimii  Tale.  S-ar  putea  să  avem  nevoie 
de  ele,  ca  să  facem  faţă  unui  asediu  îndelungat.  Ciorile  Furtunii  şi  Fiii 
Secunzi  îi  pot  hărţui  pe  yunkai,  dar  nu  pot  spera  să-i  întoarcă  din 
drum.  Dacă  înălţimea  Ta  mi-ar  îngădui  să  strâng  o  oaste... 

-  Dacă  trebuie  să  fie  o  luptă,  aş  prefera  s-o  port  din  spatele 
zidurilor  Meereenului.  Lasă-i  pe  yunkai  să-ncerce  să  dea  buzna  peste 
creneluri.  Regina  privi  scena  ce  se  desfăşura  în  jurul  ei.  Dacă  am 
împărţi  hrana  în  mod  egal... 

-  ...astaporii  şi-ar  mânca  porţia  în  câteva  zile,  iar  nouă  ne-ar 
rămâne  mult  mai  puţin  pentru  asediu. 

Regina  se  uită  dincolo  de  tabără,  la  zidurile  din  cărămizi  multicolore 
ale  Meereenului.  Muştele  şi  ţipetele  îngroşau  aerul. 

-  Zeii  au  trimis  molima  asta  ca  să  mă  umilească.  Atâţia  morţi... 
N-o  să-i  las  să  fie  nevoiţi  să  mănânce  stârvuri.  Ii  făcu  semn  lui  Aggo 
să  se  apropie.  Călăreşte  către  porţi  şi  adu-mi-1  pe  Viermele  Cenuşiu, 
împreună  cu  cincizeci  dintre  Nepătaţii  lui. 

-  Khaleesi.  Sânge  din  sângele  tău  se  supune. 

Aggo  îşi  îmboldi  calul  cu  călcâiele  şi  dispăru  în  galop. 
Ser  Barristan  o  privea  cu  o  nelinişte  prost  mascată. 

-  N-ar  trebui  să  zăboveşti  prea  mult  aici,  înălţimea  Ta.  Astaporii 
sunt  hrăniţi,  aşa  cum  ai  poruncit.  Nu  putem  face  nimic  mai  mult 
pentru  sărmanii  nefericiţi.  Ar  trebui  să  le  reconstruim  oraşul. 

-  Pleacă  dacă  vrei,  ser.  N-o  să  te-mpiedic.  N-o  să-1  împiedic  pe  nici- 
unul  dintre  voi.  Dany  sări  de  pe  cal.  Nu-i  pot  lecui,  dar  le  pot  arăta 
că  Mamei  lor  îi  pasă. 

Jhogo  îşi  trase  răsuflarea. 

-  Nu,  Khaleesi.  Clopoţelul  din  părul  lui  împletit  scoase  un  clinchet 
uşor  când  descălecă.  Nu  trebuie  să  te-apropii  mai  mult.  Nu-i  lăsa  să 
te-atingă.  Nu-i  lăsa! 

Dany  trecu  pe  lângă  el.  La  vreo  doi  metri  distanţă,  un  bătrân  zăcea 
pe  pământ,  gemând  şi  fixând  cu  privirea  pântecele  cenuşii  ale  norilor. 
Ingenunche  alături  de  el,  încreţindu-şi  nasul  când  îi  simţi  mirosul,  şi 
îi  dădu  într-o  parte  părul  cărunt  şi  murdar  ca  să-i  pună  mâna  pe  frunte. 

-  Carnea  lui  e  în  flăcări.  Am  nevoie  de  apă,  să-1  spăl.  Cea  din  mare 
e  foarte  bună.  Marselen,  vrei  să-mi  aduci?  Am  nevoie  şi  de  ulei,  pentru 
rug.  Cine  mă  ajută  să  ard  morţii? 

Când  se  întoarse  Aggo,  cu  Viermele  Cenuşiu  şi  cu  cincizeci  de 
Nepătaţi  săltând  în  şa  în  urma  lui,  Dany  îi  făcuse  pe  toţi  ceilalţi  să  se 
ruşineze  şi  s-o  ajute.  Symon  Spate-Crestat  şi  oamenii  lui  îi  trăgeau  pe 
cei  vii,  îndepărtându-i  de  morţi,  şi  stivuiau  leşurile,  în  timp  ce  Jhogo, 
Rakharo  şi  dothrakii  lor  îi  ajutau  pe  cei  care  încă  mai  puteau  merge 
să  se  îndrepte  spre  ţărm,  ca  să  se  spele  şi  să-şi  curăţe  hainele.  Aggo  se 
holbă  la  ei,  de  parcă  ar  fi  înnebunit  cu  toţii,  dar  Viermele  Cenuşiu 
îngenunche  alături  de  regină  şi  spuse: 

-  Acesta  va  fi  de  ajutor. 

înainte  de  amiază,  ardeau  o  duzină  de  focuri.  Stâlpi  de  fum  negru, 
unsuros,  se  înălţau,  pătând  un  cer  nemilos  de  albastru.  Când  se  retrase 
de  lângă  ruguri,  Dany  avea  hainele  de  călărie  pline  de  pete  şi  de 
funingine. 

-  Preaslăvită  Stăpână,  spuse  Viermele  Cenuşiu,  acesta  şi  fraţii  lui  te 
imploră  să  le  îngădui  să  se  scalde  în  marea  sărată  după  ce  se  va  încheia 
munca  noastră,  ca  să  ne  purificăm,  aşa  cum  o  cer  legile  marii  noastre  zeiţe. 

Regina  nu  ştiuse  că  eunucii  aveau  o  zeiţă  a  lor. 

-  Cine  e  această  zeiţă?  Se  numără  printre  zeii  din  Ghis? 
Viermele  Cenuşiu  păru  încurcat. 

-  Zeiţa  e  numită  în  mai  multe  feluri.  E  Doamna  Lăncierilor, 
Mireasa  Bătăliei,  Mama  Oştirilor,  dar  adevăratul  ei  nume  le  aparţine 
numai  acestor  sărmani  care  şi-au  ars  bărbăţia  pe  altarul  ei.  Nu  le 
putem  vorbi  altora  despre  ea.  Acesta  te  imploră  să-1  ierţi. 

-  Cum  ţi-e  voia.  Da,  vă  puteţi  scălda,  dacă  asta  e  dorinţa  voastră. 
Vă  mulţumesc  pentru  ajutor. 

-  Aceştia  trăiesc  ca  să  te  slujească. 

Când  se  întoarse  la  piramida  ei,  cu  braţele  şi  picioarele  îndurerate 
şi  cu  inima  bolnavă,  Daenerys  o  găsi  pe  Missandei  citind  un 
pergament  vechi  în  timp  ce  Irri  şi  Jhiqui  se  sfădeau  pentru  Rakharo. 

-  Eşti  prea  slabă  pentru  el,  spunea  Jhiqui.  Arăţi  aproape  ca  un 
băiat.  Rakharo  nu-şi  ia  băieţi  în  pat.  Asta  se  ştie. 

Irri  îi  răspunse  zbârlindu-se. 

-  Se  ştie  că  tu  arăţi  aproape  ca  o  vacă.  Rakharo  nu-şi  ia  vaci  în  pat. 

-  Rakharo  e  sânge  din  sângele  meu.  Viaţa  lui  îmi  aparţine  mie,  nu 
vouă,  le  spuse  Dany. 

In  timpul  absenţei  sale  din  Meereen,  Rakharo  crescuse  cu  aproape 
cincisprezece  centimetri  şi  se  întorsese  cu  braţele  şi  picioarele 
îngroşate  de  muşchi  şi  cu  patru  clopoţei  în  păr.  Era  mai  înalt  decât 
Aggo  şi  Jhogo,  după  cum  observaseră  amândouă  slujnicele. 

-  Acum  tăceţi.  Trebuie  să  fac  o  baie.  Niciodată  nu  se  simţise  mai 
murdară.  Jhiqui,  ajută-mă  să  scap  de  hainele  astea,  apoi  ia-le  şi  arde-le. 
Irri,  spune-i  lui  Qezza  să-mi  găsească  altele,  uşoare  şi  răcoroase.  E  o  zi 
foarte  fierbinte. 

Pe  terasa  ei  adia  un  vânt  plăcut.  Dany  alunecă  în  apele  bazinului 
cu  un  oftat  de  încântare.  La  porunca  ei,  Missandei  îşi  scoase  hainele 
şi  coborî  după  ea. 

-  Aceasta  i-a  auzit  azi-noapte  pe  astapori  scrijelind  zidurile,  spuse 
mica  tălmăcitoare,  spălând  spatele  lui  Dany. 

Irri  şi  Jhiqui  se  priviră. 

-  N-a  scrijelit  nimeni,  zise  Jhiqui.  Scrijelit...  cum  ar  fi  putut  să 
scrijelească? 

-  Cu  mâinile,  răspunse  Missandei.  Cărămizile  sunt  vechi  şi 
sfărâmicioase.  încearcă  să-şi  croiască  drum  către  oraş  cu  unghiile. 

-  Vor  avea  nevoie  de  mulţi  ani,  zise  Irri.  Zidurile  sunt  foarte  groase. 
Asta  se  ştie. 

-  Se  ştie,  încuviinţă  Jhiqui. 

-  Şi  eu  îi  visez.  Dany  luă  mâna  lui  Missandei.  Tabăra  e  la  aproape 
un  kilometru  de  oraş,  draga  mea.  Nimeni  n-a  scrijelit  zidurile. 

-înălţimea  Ta  ştie  mai  bine,  zise  Missandei.  Să-ţi  spăl  părul? 
Aproape  că  nu  mai  e  timp.  Reznak  mo  Reznak  şi  Graţia  Verde  vin  să 
discutaţi  despre... 

-  ...pregătirile  de  nuntă.  Dany  se  săltă  împroşcând  apa.  Aproape  că 
uitasem.  Poate  c-am  vrut  să  uit.  Şi  apoi  iau  cina  cu  Hizdahr.  Oftă.  Irri, 
adu-mi  tokarul  verde,  de  mătase,  tivit  cu  dantelă  myrisheană. 

-  E  la  reparat,  Kbaleesi.  Dantela  era  ruptă.  Tokarul  albastru  a 
fost  spălat. 

-  Atunci,  cel  albastru.  Vor  fi  la  fel  de  încântaţi. 

Nu  se  înşela  decât  pe  jumătate.  Preotesele  şi  seneşalul  se  bucurau 
s-o  vadă  înveşmântată  în  tokar,  arătând  măcar  o  dată  ca  o  adevărată 
doamnă  din  Meereen,  dar  ceea  ce  voiau  de  fapt  era  s-o  dezbrace  în 
pielea  goală.  Daenerys  îi  ascultă  nevenindu-i  să-şi  creadă  urechilor. 

-  Nu  vreau  să  aduc  nimănui  nicio  ofensă,  spuse  ea  după  ce  tăcură, 
dar  n-o  să  mă  înfăţişez  dezbrăcată  în  faţa  mamei  şi  a  surorilor  lui 
Hizdahr. 

-  Dar,  zise  Reznak  mo  Reznak,  clipind  nedumerit,  dar  trebuie, 
Luminăţia  Ta.  Se  obişnuieşte  ca,  înainte  de  căsătorie,  femeile  din  casa 
bărbatului  să  cerceteze  mitra  miresei  şi,  ăă...  părţile  ei  femeieşti.  Să  se 
convingă  că  au  forma  cuvenită  şi  că  sunt,  ăă... 

-  ...fertile,  încheie  Galazza  Galare.  E  un  ritual  străvechi,  Lumi- 
năţia Ta.  Trebuie  să  fie  de  faţă  trei  Graţii,  ca  martore  ale  cercetării  şi 
ca  să  rostească  rugăciunile  potrivite. 

-  Da,  zise  Reznak,  şi  apoi  urmează  o  prăjitură  specială.  O  prăjitură 
a  femeilor,  care  se  face  numai  la  logodne.  Bărbaţilor  nu  li  se  îngăduie 
s-o  guste.  Mi  s-a  spus  că  e  delicioasă.  Magică. 

Şi  dacă  mitra  mea  e  uscată  şi  părţile  mele  femeieşti  sunt  blestemate, 
există  o  prăjitură  specială  şi  pentru  asta? 

-  Hizdahr  zo  Loraq  poate  să-mi  cerceteze  părţile  femeieşti  după 
ce  ne  vom  cununa.  KhalDrogo  nu  le-a  găsit  niciun  cusur,  aşa  că  de  ce-ar 

vedea  el  vreunul?  Mama  şi  surorile  sale  să  se  cerceteze  unele  pe  altele 
şi  să-mpartă  prăjitura  specială.  Eu  n-o  s-o  mănânc.  Nici  n-o  să  spăl 
nobilele  picioare  ale  nobilului  Hizdahr. 

-  Măria  Ta,  nu  înţelegi,  protestă  Reznar.  Spălarea  picioarelor  e  sacră 
prin  tradiţie.  E  simbolică,  spune  că  vei  fi  slujitoarea  bărbatului  tău. 
Şi  veşmântul  de  nuntă  e  bogat  în  semnificaţii.  Mireasa  poartă  văluri  de 
un  roşu  întunecat  peste  un  tokar  de  mătase  albă,  cu  franjuri  din  perle 
mărunte. 

Regina  iepurilor  nu  se  poate  mărita  fără  urechile  ei  pleoştite. 

-  Cu  atâtea  perle  o  să  merg  zăngănind. 

-  Perlele  simbolizează  fertilitatea.  Cu  cât  va  avea  mai  multe  perle, 
cu  atât  mai  mulţi  copii  sănătoşi  va  purta  Luminăţia  Ta. 

-  De  ce  mi-aş  dori  o  sută  de  copii?  Dany  se  întoarse  spre  Graţia 
Verde.  Dacă  ne-am  cununa  după  ritualul  din  Westeros... 

-  Zeii  din  Ghis  ar  considera  că  nu  s-a  făcut  cu  adevărat  o  nuntă. 
Faţa  Galazzei  Galare  era  ascunsă  de  un  văl  din  mătase  verde.  I  se 

vedeau  numai  ochii,  verzi,  înţelepţi  şi  trişti. 

-  Pentru  orăşeni  n-ai  fi  decât  concubina  nobilului  Hizdahr,  nu 
soţia  cu  care  s-a  unit  după  lege.  Copiii  tăi  ar  fi  bastarzi.  Luminăţia 
Ta  trebuie  să  se  cunune  cu  Hizdahr  în  Templul  Graţiilor,  cu  toată 
nobilimea  din  Meereen  de  faţă,  ca  să  depună  mărturie  pentru  unirea 
voastră. 

Găseşte  un  pretext  ca  să-i  scoţi  pe  toţi  capii  caselor  nobile  din  piramidele 
lor,  spusese  Daario.  Cuvintele dragonului  sunt  foc  şi  sânge.  Dany  îşi  alungă 
gândul.  Nu  era  demn  de  ea. 

-  Cum  vă  e  voia,  oftă  ea.  O  să  mă  cunun  cu  Hizdahr  în  Templul 
Graţiilor,  înfăşurată  într-un  tokar  alb,  cu  franjuri  din  perle  mici.  Mai 
e  şi  altceva? 

-  încă  un  amănunt,  Luminăţia  Ta,  zise  Reznak.  Pentru  sărbătorirea 
nunţii,  ar  fi  potrivit  să  îngădui  redeschiderea  arenelor  de  luptă.  Ar  fi 
darul  tău  de  nuntă  pentru  Hizdahr  şi  pentru  poporul  tău  iubitor,  un 
semn  că  ai  adoptat  obiceiurile  străvechi  ale  Meereenului. 

-  Şi  nimic  n-ar  fi  mai  pe  placul  zeilor,  adăugă  Graţia  Verde,  cu 
glasul  ei  catifelat  şi  prietenos. 

Preţul  unei  mirese,  în  sânge.  Daenerys  se  săturase  de  lupta  asta.  Nici 
măcar  Ser  Barristan  nu  credea  că  ea  ar  fi  putut  avea  sorţi  de  izbândă. 

-  Niciun  domnitor  nu-şi  poate  face  poporul  mai  bun,  îi  spusese 
Selmy.  Baelor  cel  Binecuvântat  s-a  rugat  şi  a  postit  şi  a  construit 
pentru  Cei  Şapte  un  templu  de  o  splendoare  pe  măsura  dorinţelor 
oricărui  zeu,  însă  n-a  putut  să  pună  capăt  războiului  şi  pretenţiilor. 

O  regină  trebuie  să-şi  asculte  poporul,  îşi  aminti  Dany. 

-  După  nuntă,  Hizdahr  va  fi  rege.  Să  redeschidă  el  arenele  de  luptă, 
dacă  o  doreşte.  Eu  nu  vreau  să  am  niciun  amestec. 

Sângele  să  fie  pe  mâinile  lui,  nu  pe  ale  mele.  Se  ridică. 

-  Dacă  soţul  meu  vrea  să-i  spăl  picioarele,  trebuie  să  le  spele  mai 
întâi  el  pe  ale  mele.  O  să  i-o  spun  deseară. 

Se  întrebă  cum  avea  să  primească  logodnicul  ei  asta. 

N-ar  fi  trebuit  să-şi  facă  griji.  Hizdahr  zo  Loraq  sosi  la  o  oră  după 
apusul  soarelui.  Tokarul  lui  era  de  un  roşu  întunecat,  cu  o  dungă  aurie, 
cu  franjuri  din  boabe  de  aur.  In  timp  ce-i  turna  vin,  Dany  îi  povesti 
despre  întâlnirea  ei  cu  Reznak  şi  cu  Graţia  Verde. 

-  Ritualurile  astea  sunt  găunoase,  declară  el,  sunt  genul  de  lucruri 
la  care  trebuie  renunţat.  Meereenul  s-a  afundat  prea  multă  vreme  în 
aceste  tradiţii  vechi,  prosteşti.  Ii  sărută  mâna  şi  adăugă:  Daenerys, 
regina  mea,  te  voi  spăla  bucuros  din  cap  până-n  picioare,  dacă  de  asta 
e  nevoie  ca  să-ţi  fiu  rege  şi  consort. 

-  Ca  să-mi  fii  rege  şi  consort  nu  trebuie  decât  să-mi  aduci  pacea. 
Skahaz  mi-a  spus  că  ai  mesaje  noi. 

-  Aşa  e.  Hizdahr  îşi  încrucişă  picioarele  lungi.  Părea  încântat  de  sine 
însuşi.  Yunkaiul  ne  va  oferi  pacea,  dar  în  schimbul  unui  preţ.  Inter- 
zicerea comerţului  cu  sclavi  a  pricinuit  pagube  importante  în  întreaga 
hune  civilizată.  Yunkaiul  şi  aliaţii  săi  ne  vor  cere  o  despăgubire,  care  va 
fi  plătită  în  aur  şi  pietre  preţioase. 

Aurul  şi  pietrele  preţioase  erau  uşor  de  găsit. 

-  Şi  altceva? 

-  Yunkai  vor  continua  să  practice  sclavia,  ca  mai  înainte.  Astaporul 
va  fi  reconstruit  ca  oraş  cu  sclavi.  Tu  nu  te  vei  amesteca. 

-  Yunkaii  au  reînceput  să  practice  sclavia  înainte  de  a  ajunge  eu  la 
zece  kilometri  distanţă  de  oraşul  lor.  M-am  întors?  Regele  Cleon  m-a 
implorat  să  lupt  alături  de  el  împotriva  lor  şi  m-am  făcut  că  nu-1  aud 
Nu  vreau  niciun  război  cu  Yunkaiul.  De  câte  ori  trebuie  s-o  spun?  Ce 
fel  de  făgăduieli  pretind? 

-  Ah,  regina  mea,  printre  trandafiri  e  un  spin,  zise  Hizdahr  zo 
Loraq.  Din  păcate,  Yunkaiul  nu  se  încrede  în  promisiunile  tale. 
Ciupeşte  întruna  aceeaşi  strună  a  harfei,  amintind  despre  un  sol  căruia 
i-au  dat  foc  dragonii  tăi. 

-  Nu  i-a  ars  decât  tokarul,  spuse  Dany,  cu  dispreţ. 

-  Chiar  şi  aşa,  ei  n-au  încredere  în  tine.  Aşa  cum  n-au  nici  oamenii 
din  Noul  Ghis.  Vorbele  sunt  vânt,  după  cum  o  spui  chiar  tu  atât  de 
des.  Niciun  cuvânt  de- al  tău  n-o  să  garanteze  pacea  pentru  Meereen. 
Duşmanii  tăi  vor  fapte.  Vor  să  ne  vadă  căsătoriţi,  vor  să  mă  vadă  rege, 
să  conduc  alături  de  tine. 

Dany  îi  umplu  din  nou  cupa,  nedorindu-şi  altceva  decât  să-i  verse 
carafa  în  cap  şi  să-i  înece  zâmbetul  mulţumit  de  sine. 

-  Mariaj  sau  carnaj.  Nuntă  sau  război.  Intre  astea  am  de  ales? 

-  Eu  nu  văd  decât  o  singură  alegere,  Luminăţia  Ta.  Să  ne  rostim  jură- 
mintele în  faţa  zeilor  din  Ghis  şi  să  făurim  un  nou  Meereen  împreună. 

Regina  chibzuia  asupra  răspunsului  când  auzi  paşi  în  spatele  ei.  Mân- 
carea, se  gândi.  Bucătarii  îi  promiseră  că  aveau  să-1  servească  pe  nobilul 
Hizdahr  cu  delicatesa  lui  preferată,  câine  în  miere,  umplut  cu  prune  şi  cu 
ardei  iute.  Dar,  când  se  întoarse  s-arunce  o  privire,  acolo  stătea  Ser  Barris- 
tan,  proaspăt  îmbăiat  şi  înveşmântat  în  alb,  cu  sabia  lui  lungă  la  şold. 

-  înălţimea  Ta,  spuse  el,  cu  o  plecăciune,  îmi  pare  rău  că  te  întrerup, 
dar  m-am  gândit  c-o  să  vrei  să  afli  imediat.  Ciorile  Furtunii  s-au  întors 
în  oraş,  cu  veşti  despre  duşmani.  Oastea  yunkailor  e  în  marş,  aşa  cum 
ne  temeam. 

Pe  nobilul  chip  al  lui  Hizdahr  zo  Loraq  licări  supărarea. 

-  Regina  cinează.  Aceşti  mercenari  pot  s-aştepte. 
Ser  Barristan  îl  ignoră. 

-  I-am  cerut  Lordului  Daario  să-mi  dea  mie  raportul,  aşa  cum  a 
poruncit  înălţimea  Ta.  A  râs  şi  a  spus  că  l-ar  scrie  cu  propriul  lui 
sânge,  dacă  înălţimea  Ta  i-ar  trimite-o  pe  micuţa  tălmăcitoare  să-1 
înveţe  cum  se  alcătuiesc  scrisorile. 

-  Sânge?  făcu  Dany,  îngrozită.  Asta  e  o  glumă?  Nu.  Nu,  nu-mi 
spune,  trebuie  să  vorbesc  cu  el  eu  însămi. 

Era  o  fetişcană  şi  era  singură,  şi  fetişcanele  se  pot  răzgândi. 

-  Adună-i  pe  căpitanii  mei  şi  pe  comandanţi.  Hizdahr,  ştiu  că  mă 
vei  ierta. 

-Meereenul  trebuie  să  fie  pe  primul  loc.  Hizdahr  îi  adresă  un 
zâmbet  prietenesc.  Vom  avea  alte  nopţi.  O  mie  de  nopţi. 

-  Ser  Barristan  o  să  te  conducă. 

Dany  ieşi  în  grabă,  chemându-şi  slujitoarele.  N-avea  să-şi  întâmpine 
căpitanul  întors  acasă  în  tokar.  Sfârşi  prin  a  proba  o  duzină  de  rochii, 
până  ce  găsi  una  care  îi  plăcea,  dar  refuză  coroana  oferită  de  Jhiqui. 

Când  Daario  Naharis  se  lăsă  într-un  genunchi  în  faţa  ei,  lui  Dany 
îi  zvâcni  inima.  Avea  sânge  închegat  încâlcit  în  păr,  iar  o  tăietură 
adâncă  de  pe  tâmplă  îi  scânteia  roşie,  sângerândă.  Mâneca  lui  dreaptă 
era  plină  de  sânge,  aproape  până  la  cot. 

-  Eşti  rănit,  icni  ea. 

-  Aici?  Daario  îşi  atinse  tâmpla.  Un  arbaletier  a  încercat  să-mi  treacă 
o  săgeată  prin  ochi,  dar  calul  meu  a  alergat  mai  repede  decât  ea.  Mă 
grăbeam  s-ajung  acasă,  la  regina  mea,  să  savurez  căldura  zâmbetului  ei. 
îşi  scutură  mâneca,  împroşcând  stropi  roşii.  Sângele  ăsta  nu  e  al  meu. 
Unul  dintre  sergenţii  mei  a  spus  c-ar  fi  trebuit  să  trecem  de  partea 
yunkailor,  aşa  că  mi-am  coborât  mâna  spre  gâtul  lui  şi  l-am  lăsat  fără 
cap.  Am  vrut  să-1  aduc  ca  dar  pentru  regina  mea  de  argint,  dar  patru 
dintre  Pisicile  tale  mi-au  tăiat  calea  şi  s-au  luat  după  mine  mârâind  şi 
stupind.  Una  aproape  că  m-a  prins,  aşa  că  i-am  aruncat  capul  în  faţă. 

-  Foarte  galant!  zise  Ser  Barristan,  pe  un  ton  care  sugera  că  era 
vorba  de  orice  altceva,  dar  ai  noutăţi  pentru  înălţimea  Sa? 

-  Veşti  proaste,  Ser  Bunic.  Astapor  nu  mai  există  şi  sclavii  se-ndreaptă 
spre  nord  în  forţă. 

-  Veştile  astea  sunt  vechi,  răsuflate,  mormăi  Ţeastă-Rasă. 

-  Asta  a  zis  maică-ta  despre  sărutările  tatălui  tău,  ripostă  Daario. 
Dulce  regină,  aş  fi  ajuns  aici  mai  curând,  dar  dealurile  mişună  de 
mercenari  aflaţi  în  slujba  Yunkaiului.  Patru  companii  independente. 
Ciorile  Furtunii  au  fost  nevoite  să-şi  croiască  drum  printre  ele.  Mai 
am  şi  alte  veşti,  mai  proaste.  Oastea  yunkailor  e  în  marş  pe  drumul  de 
pe  coastă  şi  i  s-au  alăturat  patru  legiuni  din  Noul  Ghis.  Au  elefanţi,  o 
sută,  cu  armuri  şi  turnuri.  Sunt  şi  oşteni  din  Tolos,  cu  praştii,  şi  un 
corp  de  oaste  cu  cămile,  din  Qartheen.  Alte  două  legiuni  din  Ghis  s-au 
îmbarcat  la  Astapor  pe  o  corabie.  Dacă  ostaticii  noştri  au  spus 
adevărul,  vor  debarca  dincolo  de  fluviul  Skahazadhan,  ca  să  ne  izoleze 
de  Marea  Dothraki. 

In  timp  ce-şi  depăna  veştile,  câte  o  picătură  de  sânge  de  un  roşu 
strălucitor  răpăia  din  când  în  când  pe  podeaua  de  marmură  şi  Dany 
tresărea. 

-  Câţi  oameni  au  fost  ucişi?  îl  întrebă  ea,  după  ce  isprăvi. 

-  De-ai  noştri?  Nu  m-am  oprit  să-i  număr.  Insă  am  câştigat  mai 
mulţi  decât  am  pierdut. 

-  Alţi  renegaţi? 

-  Alţi  bărbaţi  curajoşi,  atraşi  de  cauza  ta  nobilă.  Reginei  mele  îi  vor 
plăcea.  Unul  e  luptător  cu  securea,  din  Insulele  Basiliscului,  o  brută, 
mai  mare  decât  Belwas.  Ar  trebui  să-1  vezi.  Sunt  şi  câţiva  din  Westeros, 
douăzeci  sau  mai  mulţi.  Dezertori  de  la  Hoinari,  nemulţumiţi  de 
yunkai.  Vor  fi,  cu  toţii,  nişte  Ciori  ale  Furtunii  foarte  bune. 

-  Dacă  aşa  spui. 

Dany  nu  încerca  să  ocolească  răspunsul.  Era  posibil  ca  Meereenul 
să  aibă  în  curând  nevoie  de  orice  sabie. 
Ser  Barristan  se  încruntă  la  Daario. 

-  Căpitane,  ai  vorbit  despre  patru  companii  independente.  Noi  nu 
ştim  decât  trei:  Hoinarii,  Lăncile  Lungi  şi  Compania  Pisicii. 

-  Ser  Bunic  ştie  să  numere.  Fiii  Secunzi  au  trecut  de  partea  yunkailor. 
Daario  îşi  întoarse  capul  şi  scuipă.  Asta-i  pentru  Oacheşul  Ben  Plumm. 
Când  o  să-i  mai  văd  mutra  aia  urâtă  o  să-1  spintec  de  la  beregată  până  la 
vintre  şi-o  să-i  sfâşii  inima  neagră. 

Dany  încercă  să  vorbească,  dar  nu-şi  găsi  cuvintele.  îşi  amintea 
cum  arătase  Ben  ultima  oară  când  îl  văzuse.  Avea  o  figură  prietenoasă, 
mă  încredeam  în  ea.  Piele  întunecată  şi  păr  alb,  nasul  spart,  ridurile  de 
la  colţurile  ochilor.  Până  şi  dragonii  îl  îndrăgiseră  pe  bătrânul  Ben 
Oacheşul,  căruia  îi  plăcea  să  se  laude  şi  care  avea  el  însuşi  un  strop  de 
sânge  de  dragon.  Trei  trădări  vei  cunoaşte.  Una  pentru  sânge,  una 
pentru  aur  şi  una  pentru  iubire.  Trădarea  lui  Plumm  era  a  treia  sau  a 
doua?  Şi  care  fusese  a  lui  Ser  Jorah,  bătrânul  ei  urs  morocănos?  Ce 
rost  au  prorocirile,  dacă  nu  le  desluşeşti  înţelesul?  Dacă  mă  mărit  cu 
Hizdabr  înainte  de  a  urca  soarele  pe  cer,  vor  pieri  aceste  armate  ca  roua 
zorilor  şi  mă  vor  lăsa  să  domnesc  în  pace? 

Vestea  adusă  de  Daario  stârnise  un  adevărat  vacarm.  Reznak  zbiera, 
Ţeastă-Rasă  bombănea  posomorât,  cavalerii  ei  de  sânge  jurau  răzbu- 
nare. Vânjosul  Belwas  dădea  cu  pumnii  în  pântecele  lui  plin  de  cicatrice 
şi  se  jura  să  mănânce  inima  Oacheşului  Ben  cu  prune  şi  cu  ceapă.  Regina 
se  ridică  în  picioare. 

-  Vă  rog,  spuse  ea,  dar  numai  Missandei  păru  s-o  audă.  Tăceţi!  Am 
ascultat  destule. 

-  înălţimea  Ta.  Ser  Barristan  se  lăsă  într-un  genunchi.  Iţi  aşteptăm 
porunca.  Ce  vrei  să  facem? 

-  Continuaţi  aşa  cum  am  plănuit.  Adunaţi  hrană,  cât  de  multă 
puteţi.  Dacă  mă  uit  în  urmă  sunt  pierdută.  Trebuie  să-nchidem  porţile 
şi  să  ducem  toţi  luptătorii  pe  ziduri.  Nimeni  nu  intră,  nimeni  nu  iese. 

In  sală  se  lăsă  pentru  o  vreme  tăcerea.  Bărbaţii  se  uitară  unii  la  alţii. 
Pe  urmă  Reznak  întrebă: 

-  Şi  astaporii? 

Ea  voia  să  ţipe,  să  scrâşnească  din  dinţi,  să-şi  sfâşie  hainele  şi  să  se 
izbească  de  podea.  In  loc  de  asta  zise: 

-  închideţi  porţile.  Vreţi  să  mă  faceţi  s-o  spun  de  două  ori?  Erau 
copiii  ei,  dar  acum  nu  putea  să-i  ajute.  Plecaţi.  Daario,  tu  rămâi.  Tăietura 
aia  trebuie  spălată  şi  mai  am  întrebări  pentru  tine. 

Ceilalţi  se  înclinară  şi  ieşiră.  Dany  îl  duse  pe  Daario  Naharis  în 
susul  treptelor  către  dormitorul  ei,  unde  Irri  îi  spălă  tăietura  cu  oţet  şi 
Jhiqui  i-o  înfăşură  în  pânză  albă  de  in.  Când  asta  se  isprăvi,  ea  le  ceru 
şi  slujitoarelor  să  plece. 

-  Hainele  tale  sunt  pătate  de  sânge,  îi  spuse  lui  Dario.  Scoate-le. 

-  Numai  dacă  faci  acelaşi  lucru. 
El  o  sărută. 

Părul  lui  mirosea  a  sânge,  a  fum  şi  a  cal,  şi  buzele  erau  aspre  şi  fier- 
binţi peste  ale  ei.  Dany  îi  tremură  în  braţe.  Când  se  desprinseră,  îi  spuse: 

-  Am  crezut  că  tu  o  să  fii  cel  care-o  să  mă  trădeze.  O  dată  pentru 
sânge,  o  dată  pentru  aur  şi  o  dată  pentru  iubire.  Am  crezut...  Nu  m-am 
gândit  niciodată  c-o  să  fie  Oacheşul  Ben.  Până  şi  dragonii  mei  păreau 
să  aibă  încredere  în  el.  îşi  încleşta  degetele  de  umerii  căpitanului  ei.  Fă- 
găduieşte-mi  că  nu  te  vei  întoarce  niciodată  împotriva  mea.  N-aş  putea 
suporta  asta.  Făgăduieşte-mi. 

-  Niciodată,  iubirea  mea. 
Ea  îl  crezu. 

-  Am  jurat  că  mă  voi  cununa  cu  Hizdahr  zo  Loraq  dacă-mi  oferă 
nouăzeci  de  zile  de  pace,  însă  acum...  Te-am  dorit  din  prima  clipă  în 
care  te-am  văzut,  dar  erai  un  mercenar,  nestatornic,  trădător.  Te-ai 
lăudat  că  ai  avut  o  sută  de  femei. 

-  O  sută?  Daario  chicoti  în  barba  lui  purpurie.  Am  minţit,  dulce 
regină.  Au  fost  o  mie.  Dar  niciodată  un  dragon. 

Ea  îşi  ridică  buzele  spre  ale  lui. 

-  Ce  mai  aştepţi? 


PRINŢUL  WINTERFELLULUI 


Vatra  avea  o  crustă  de  cenuşă  neagră  şi  rece,  camera  nu  primea  decât 
căldura  lumânărilor.  Ori  de  câte  ori  se  deschidea  uşa,  flăcările  li  se 
unduiau  şi  tremurau.  Tremura  şi  mireasa.  Ii  puseseră  veşminte  din  lână 
albă  de  miel,  împodobite  cu  dantelă.  Pe  mâneci  şi  pe  corsaj  erau  cusute 
perle  de  apă  dulce  şi  avea  în  picioare  pantofi  din  piele  albă  de  căprioară  - 
frumoşi,  dar  nu  călduroşi.  Era  palidă,  cu  sângele  pierit  din  obraji. 

Un  chip  cioplit  din  gheaţă,  se  gândi  Theon  Greyjoy,  aranjându-i  pe 
umeri  o  mantie  tivită  cu  blană.  Un  leş  îngropat  în  zăpadă. 

-  Doamna  mea,  e  timpul. 

Dincolo  de  uşă,  muzica  îi  chema,  lăută,  fluier  şi  tobă. 

Mireasa  îşi  ridică  ochii.  Ochi  căprui,  sclipind  în  lumina  lumânărilor. 

-  O  să-i  fiu  o  soţie  bună,  şi  cr-credincioasă.  O...  o  să-i  ofer  plăcere  şi 
o  să-i  dăruiesc  fii.  O  să  fiu  o  soţie  mai  bună  decât  ar  fi  putut  fi  vreodată 
adevărata  Arya,  o  să  vadă. 

Vorbeşte  aşa  şi-o  să  fii  ucisă  sau  mai  rău.  învăţase  lecţia  asta  fiind 
Duhoare. 

-  Tu  eşti  adevărata  Arya,  doamna  mea.  Arya  din  Casa  Stark,  fiica 
Lordului  Eddard,  moştenitoarea  Winterfellului. 

Numele  ei,  ea  trebuia  să-şi  ştie  numele. 

-  Arya.  Incurcă-lume.  Sora  ta  îţi  spunea  Arya  Chip  de  Cal. 

-  Eu  am  născocit  numele  ăsta.  Avea  faţa  lunguiaţă  şi  semăna  cu  a  unui 
cal.  A  mea  nu  e  aşa.  Eu  eram  drăguţă.  Lacrimile  i  se  revărsară  în  sfârşit 
din  ochi.  N-am  fost  niciodată  frumoasă  ca  Lady  Şansa,  dar  spuneau  cu 
toţii  că  eram  drăguţă.  Lordul  Ramsay  crede  că  sunt  drăguţă? 

-  Da,  minţi  el.  Aşa  mi-a  spus. 

-  Insă  el  ştie  cine  simt.  Cine  sunt  cu  adevărat.  Văd  asta  când  se  uită 
la  mine.  Pare  atât  de  furios,  chiar  şi  atunci  când  zâmbeşte,  dar  nu  e 
vina  mea.  Se  zice  că-i  place  să  chinuiască  oamenii. 

-  Doamna  mea  n-ar  trebui  să-şi  plece  urechea  la  asemenea...  minciuni. 

-  Se  spune  că  pe  tine  te-a  chinuit.  Mâinile  tale  şi... 
El  avea  gura  uscată. 

-  Am...  am  meritat-o.  L-am  înfuriat.  Nu  trebuie  să-1  înfurii.  Lordul 
Ramsay  e...  un  bărbat  minunat  şi  binevoitor.  Fă-i  pe  plac,  şi  o  să  fie 
bun  cu  tine.  Fii  o  soţie  bună. 

-  Ajută-mă.  Se  agăţă  de  el.  Te  rog.  Vă  vedeam  în  curte,  când  vă  jucaţi 
cu  săbiile.  Erai  atât  de  frumos.  îl  strânse  de  braţ.  Dacă  fugim,  aş  putea 
fi  soţia  ta,  sau...  sau  târfa  ta...,  cum  doreşti.  Ai  putea  fi  bărbatul  meu. 

Theon  îşi  smulse  braţul  din  strânsoarea  ei. 

-  Nu  sunt...  nu  sunt  bărbatul  nimănui.  Un  bărbat  ar  fi  ajutat-o. 
Fii...  fii  pur  şi  simplu  Arya,  fii  soţia  lui.  Fă-i  pe  plac,  sau...  fă-i  pe  plac, 
atât  şi  nimic  mai  mult,  şi  încetează  să  tot  spui  că  eşti  altcineva. 

Jeyne,  numele  ei  e  Jeyne,  rimează  cu  chin.  Muzica  era  din  ce  în  ce 
mai  insistentă. 

-  Şterge-ţi  lacrimile.  Ochi  căprui.  Ar  fi  trebuit  să  fie  cenuşii.  Cineva 
o  să  vadă.  Cineva  o  să-şi  amintească.  Bun.  Acum  zâmbeşte. 

Fata  se  strădui.  Buzele  ei  tremurătoare  zvâcniră  în  sus  şi  rămaseră 
aşa,  şi  el  îi  văzu  dinţii.  Destul  de  albi,  se  gândi,  dar,  dacă-1  înfurie,  nu 
vor  mai  fi  destul  de  lungi.  Când  deschise  uşa,  trei  dintre  cele  patru 
lumânări  pâlpâiră.  Conduse  mireasa  afară,  în  ceaţă,  unde  aşteptau 
oaspeţii  poftiţi  la  nuntă. 

-  De  ce  eu?  întrebase  când  îl  anunţase  Lady  Dustin  că  el  trebuia  să 
dea  mireasa. 

-  Tatăl  ei  e  mort,  aşa  cum  sunt  şi  toţi  fraţii  ei.  Mama  ei  şi-a  găsit 
sfârşitul  la  Gemeni.  Unchii  ei  sunt  dispăruţi,  sau  morţi,  sau  ostatici. 

-  încă  mai  are  un  frate.  încă  mai  are  trei  fraţi,  ar  fi  trebuit  să  spună. 
Jon  Snow  face  parte  din  Rondul  de  Noapte. 

-  Un  frate  vitreg,  bastard  şi  juruit  Zidului.  Tu  ai  fost  pupilul  tatălui 
ei,  n-are  pe  nimeni  care  să  poată  fi  considerat,  într-o  mai  mare  măsură, 
o  rudă  în  viaţă.  E  cel  mai  nimerit  să  fii  tu  acela  care-ncredinţează  mâna 
ei  pentru  cununie. 

Nimeni  care  să  poată  fi  considerat,  într-o  mai  mare  măsură,  o  rudă 
în  viaţă.  Theon  Greyjoy  copilărise  împreună  cu  Arya  Stark.  Theon 
ar  fi  recunoscut  o  impostoare.  Dacă  era  văzut  acceptând-o  pe  fata  dată 
de  Bolton  drept  Arya,  lorzii  din  Nord  care  se  adunaseră  să  fie  martori 
la  cununie  n-aveau  de  ce  să-i  pună  la  îndoială  legitimitatea.  Stout  şi 
Slate,  Umber  Urgia  Târfelor,  arţăgoşii  Ryswell,  bărbaţii  din  casa 
Hornwood  şi  verii  Cerwyn,  grăsanul  Lord  Wyman  Manderly... 
niciunul  dintre  ei  nu  le  cunoscuse  pe  fetele  lui  Ned  Stark  nici  măcar 
pe  jumătate  atât  de  bine  cum  le  cunoscuse  el.  Şi,  dacă  vreo  câţiva  îşi 
păstrau  îndoielile,  aveau  să  fie  cu  siguranţă  destul  de  înţelepţi  ca  să  nu 
şi  le  dea  pe  faţă. 

Mă,  folosesc  ca  să  le-ascund  înşelătoria,  îi  dau  minciunii  lor  chipul  meu. 
De  aceea  îl  îmbrăcase  Roose  Bolton  din  nou  în  veşminte  de  lord,  ca 
să-şi  joace  rolul  în  farsa  asta  în  travesti.  Odată  ce  se  încheia,  odată  ce  falsa 
lor  Arya  era  cununată  şi  deflorată,  Bolton  nu  mai  avea  ce  face  cu  Theon 
Schimbă-mantie. 

-  Slujeşte-ne  şi,  după  înfrângerea  lui  Stannis,  vom  căuta  cel  mai 
potrivit  mod  de  a  te  repune  în  locul  tatălui  tău,  îi  spusese  lordul,  cu 
vocea  aia  moale  a  lui,  făcută  pentru  minciuni  şi  şoapte. 

Theon  nu  crezuse  niciodată  nici  măcar  un  cuvinţel.  Trebuia  să 
danseze  cum  îi  cântau,  fiindcă  n-avea  de  ales,  dar  pe  urmă...  Atunci  o 
si  mă  dea  din  nou  pe  mâna  lui  Ramsay,  se  gândi,  şi  Ramsay  o  să-mi  mai 
ia  câteva  degete  şi-o  să  mă  transforme  din  nou  în  Duhoare.  Dacă  zeii  nu 
erau  cumva  îndurători,  dacă  Stannis  Baratheon  nu  descindea  cumva 

la  Winterfell  ca  să-i  treacă  prin  ascuţişul  săbiei  pe  toţi,  inclusiv  pe  el. 
Era  cel  mai  bun  lucru  la  care  putea  să  spere. 

Suna  bizar,  dar  în  pădurea  zeilor  era  mai  cald.  Dincolo  de  marginile 
ei,  un  ger  aspru  şi  alb  prinsese  Winterfellul  în  gheare.  Potecile  acoperite 
cu  gheaţă  neagră  erau  înşelătoare  şi  chiciura  scânteia  în  lumina  lunii  pe 
geamurile  sparte  ale  grădinii  de  sticlă.  Lângă  pereţi  se  stivuiseră  mor- 
mane de  zăpadă  murdară,  umplând  toate  ungherele  şi  toate  ascunzi- 
şurile. Unele  erau  atât  de  înalte,  încât  acopereau  uşile  din  spatele  lor. 
Sub  zăpadă  zăceau  cenuşa  şi  zgura  şi,  ici  şi  colo,  câte  o  grindă  înnegrită 
sau  câte  un  morman  de  oase  împodobit  cu  resturi  de  piele  şi  de  păr. 
Ţurţuri  lungi  cât  lăncile  atârnau  de  parapete  şi  tiveau  turnurile  cu 
franjuri,  ca  nişte  favoriţi  albi  şi  ţepeni  de  pe  obrajii  unui  bătrân.  Insă  în 
pădurea  zeilor  pământul  nu  îngheţase  şi  din  lacurile  fierbinţi  se  înălţa 
aburul,  cald  ca  răsuflarea  unui  prunc. 

Mireasa  era  înveşmântată  în  alb  şi  cenuşiu,  culorile  pe  care  le-ar  fi 
purtat  adevărata  Arya  dacă  ar  fi  trăit  destul  de  mult  ca  să  se  mărite. 
Theon  purta  negru  şi  auriu,  şi  mantia  îi  era  prinsă  pe  umăr  cu  un 
kraken  grosolan  din  fier,  făcut  pentru  el  de  un  fierar  din  Barrowton. 
Insă  sub  glugă  părul  îi  era  alb  şi  subţire,  iar  tenul  lui  avea  tenta  cenuşie 
a  pielii  unui  bătrân.  Un  Stark,  în  sfârşit,  se  gândi.  Braţ  la  braţ  cu  mireasa, 
trecu  pe  sub  arcada  de  piatră  a  unei  uşi,  cu  fuioare  de  ceaţă  agitându-li-se 
în  jurul  picioarelor.  Toba  era  sfioasă,  ca  bătăile  inimii  unei  fecioare, 
sunetul  fluierului  era  înalt,  dulce  şi  ademenitor.  Sus,  deasupra  creşte- 
telor copacilor,  cornul  lunii  plutea  pe  cerul  întunecat,  pe  jumătate  ascuns 
de  ceaţă,  ca  un  ochi  furişându-şi  privirea  printr-un  văl  de  mătase. 

In  acea  pădure  a  zeilor,  Theon  Greyjoy  nu  se  simţea  străin.  In  copi- 
lărie se  jucase  acolo,  aruncase  pietre,  făcându-le  să  traverseze  în  salturi 
suprafaţa  întunecată  a  lacului  rece  de  sub  copacul  inimii,  îşi  ascunsese 
comorile  în  trunchiul  un  stejar  bătrân,  vânase  veveriţe  cu  un  arc 
meşterit  de  el  însuşi.  Apoi,  după  ce  mai  crescuse,  îşi  înmuiase  vânătăile 
în  izvoarele  calde  după  nenumăratele  lupte  din  curte,  cu  Robb  şi  Jory 

A 

şi  Jon  Snow.  In  mijlocul  acelor  castani,  ulmi  şi  pini  găsise  locuri 

tainice,  unde  se  putea  ascunde  când  voia  să  fie  singur.  Acolo  sărutase 
pentru  prima  oară  o  fată.  Mai  târziu,  o  altă  fată  îl  făcuse  bărbat  pe  o 
cuvertură  zdrenţuită,  la  umbra  acelui  sequoia  înalt,  verde-gri. 

Insă  nu  mai  văzuse  niciodată  pădurea  zeilor  astfel  -  cenuşie  şi 
fantomatică,  plină  de  ceţuri  calde,  de  lumini  plutitoare  şi  de  şoapte 
ce  păreau  să  vină  de  pretutindeni  şi  de  nicăieri.  Izvoarele  fierbinţi 
abureau  sub  copaci.  Din  pământ  se  înălţau  vapori  calzi,  învăluind 
trunchiurile  în  răsuflarea  lor  ceţoasă,  furişându-se  în  susul  zidurilor  ca 
să  tragă  perdele  gri  peste  ferestrele  pânditoare. 

Exista  un  soi  de  potecă,  îngustă,  şerpuitoare,  din  pietre  crăpate, 
acoperite  de  muşchi,  pe  jumătate  îngropate  sub  ţărâna  adusă  de  vânt  şi 
sub  frunzele  căzute,  o  cărăruie  nesigură  din  cauza  rădăcinilor  groase, 
maronii,  împinse  în  afară.  Conduse  mireasa  de-a  lungul  ei.  Jeyne,  numele 
ei  e  Jeyne,  rimează  cu  chin.  Insă  nu  trebuia  să  se  gândească  la  asta.  Dacă 
i-ar  fi  trecut  dincolo  de  buze,  numele  acela  l-ar  fi  putut  costa  un  deget 
sau  o  ureche.  Mergea  încet,  atent  la  fiecare  pas.  Ori  de  câte  ori  se 
grăbea,  degetele  lipsă  de  la  picioare  îl  făceau  să  şchiopăteze  şi  nu  trebuia 
să  se-mpleticească.  Strică  nunta  Lordului  Ramsay  cu  un  pas  greşit  şi 
Lordul  Ramsay  poate  îndrepta  o  asemenea  stângăcie  jupuind  piciorul 
ofensator. 

Ceaţa  era  atât  de  deasă,  încât  nu  se  zăreau  decât  copacii  cei  mai 
apropiaţi;  dincolo  de  ei  erau  umbre  înalte  şi  lumini  palide.  Lumânările 
pâlpâiau  pe  marginile  cărării  unduitoare  şi  printre  copaci,  licurici  firavi 
plutind  într-o  supă  caldă,  cenuşie.  Era  ca  şi  cum  te-ai  fi  aflat  pe  un  alt 
tărâm  straniu,  într-un  loc  dintre  două  lumi  şi  din  afara  timpului,  unde 
rătăceau  sufletele  damnate,  copleşite  de  jale,  înainte  de  a  găsi  drumul 
către  iadul  pe  care  li-1  dobândiseră  propriile  păcate.  Atunci  suntem  morţi 
cu  toţii?  Stannis  a  venit  şi  ne-a  ucis  în  somn?  Lupta  se  apropie  sau  a  fost  deja 
purtată  şi  pierdută? 

Ici  şi  colo  ardea  lacom  câte  o  torţă,  aruncându-şi  strălucirea  roşiatică 
peste  feţele  nuntaşilor.  Ceaţa  se  retrăgea  din  faţa  luminii  pâlpâitoare  dând 
trăsăturilor  contururi  animalice,  doar  pe  jumătate  umane,  deformate. 

Lordul  Stout  se  preschimba  într-un  buldog,  bătrânul  Lord  Locke 
într-un  vultur,  Umber  Urgia  Târfelor  într-un  gargui,  Walder  Frey  cel 
Mare  într-o  vulpe,  Micul  Walder  într-un  taur  roşu,  căruia  nu-i  lipsea 
decât  belciugul  din  nas.  Faţa  lui  Roose  Bolton  era  o  mască  de  un  cenuşiu 
palid,  cu  două  cioburi  de  gheaţă  murdară  în  locul  ochilor. 

Deasupra  capetelor,  copacii  erau  grei  de  corbi  cu  penele  înfoiate, 
cocârjaţi  asupra  crengilor  golaşe,  maronii,  holbându-se  la  procesiunea 
fastuoasă.  Păsările  Maesterului  Luwin.  Luwin  murise  şi  turnul  lui  fusese 
dat  pradă  torţelor,  însă  corbii  rămăseseră.  Asta  e  casa  lor.  Theon  se 
întrebă  cum  era  când  aveai  o  casă. 

Pe  urmă  ceaţa  se  despică  aidoma  cortinei  unui  spectacol  de  panto- 
mimă,  care  dezvăluie  o  nouă  scenă.  Copacul  inimii  le  apăru  în  faţă, 
răsfirându-şi  larg  crengile  ciolănoase.  In  jurul  trunchiului  gros  şi  alb, 
frunzele  căzute  alcătuiseră  mormane  roşii  şi  cafenii.  Acolo  erau  mai 
mulţi  corbi,  bolborosind  unii  către  alţii  în  limba  tainică  a  ucigaşilor. 
Ramsay  Bolton  stătea  sub  ei,  purtând  cizme  înalte  din  piele  moale, 
gri,  şi  un  pieptar  din  catifea  neagră,  cu  mătase  roz  în  despicături  şi  cu 
sclipirile  unor  lacrimi  de  rubin. 

-  Cine  vine?  Avea  buzele  umede  şi  gâtul  roşu  deasupra  gulerului 
Cine  vine  în  faţa  zeului? 

-  Arya  din  Casa  Stark  vine  aici  să  se  cunune,  răspunse  Theon. 

-  Femeie  în  toată  firea,  înflorită,  fiică  legitimă  de  obârşie  nobilă, 
vine  să  implore  binecuvântarea  zeilor.  Cine  vine  s-o  ceară? 

-  Eu,  spuse  Ramsay.  Ramsay  din  Casa  Bolton,  Lord  al  Horn- 
woodului,  moştenitorul  al  Dreadfortului.  Eu  o  cer.  Cine  o  dă? 

-  Theon  din  Casa  Greyjoy,  care  a  fost  pupilul  tatălui  ei.  Se  întoarse 
către  mireasă.  Lady  Arya,  vrei  să-1  alegi  pe  acest  bărbat? 

Ea  îşi  înălţă  ochii  spre  ai  lui.  Ochii  căprui,  nu  cenuşii.  Sunt  cu  topi 
chiar  atât  de  orbi?  Jeyne  păstră  tăcerea  o  clipă  îndelungată,  dar  ochii  ei 
implorau.  Asta  e  şansa  ta,  se  gândi  Theon.  Spune-le  acum.  Strigâ-ţi  numele 
în  faţa  tuturor,  spune-le  că  nu  eşti  Arya  Stark,  lasă  Nordul  să  audă  acum 
cum  ţis-a  impus  să  joci  rolul  ăsta.  Ceea  ce  ar  fi  însemnat  moartea  ei,  fireşte, 

precum  şi  a  lui,  dar,  în  furia  sa,  Ramsay  i-ar  fi  ucis  probabil  repede. 
Vechii  zei  ai  Nordului  le-ar  fi  putut  face  acest  mic  hatâr. 

-  II  aleg  pe  acest  bărbat,  şopti  mireasa. 

Jur-împrejurul  lor,  luminile  licăriră  în  ceaţă,  o  sută  de  lumânări 
palide  ca  stelele  sub  linţoliu.  Theon  se  retrase  cu  un  pas,  iar  Ramsay  şi 
mireasa  lui  îşi  împreunară  mâinile  şi  îngenuncheară  în  faţa  copacului 
inimii,  plecându-şi  capetele  în  semn  de  supunere.  Roşii,  ochii  ciopliţi 
ai  copacului  se  uitau  în  jos,  către  ei,  cu  enorma  sa  gură  roşie  deschisă, 
ca  şi  cum  ar  fi  râs.  Pe  crengile  de  deasupra,  un  corb  croncăni. 

După  o  clipă  de  rugăciune  tăcută,  bărbatul  şi  femeia  se  ridicară  iarăşi. 
Ramsay  dezlegă  mantia  pe  care  Theon  o  lăsase  să  alunece  în  jurul 
umerilor  miresei  sale  cu  câteva  minute  înainte,  mantia  grea  de  lână  albă, 
tivită  cu  blană  cenuşie,  având  ca  blazon  lupul  străvechi  al  Casei  Stark. 
Ii  puse  în  locul  ei  o  mantie  roz,  împestriţată  cu  rubine  aidoma  celor  de 
pe  pieptarul  lui.  Avea  pe  spate  omul  jupuit  al  Dreadfortului,  din  piele 
roşie  ţeapănă,  înfiorător,  sinistru. 

Şi  gata,  se  terminase.  Cununiile  se  făceau  mult  mai  repede  în  Nord. 
Pentru  că  nu  aveau  preoţi,  presupuse  Theon,  dar,  indiferent  care  ar  fi 
fost  motivul,  i  se  părea  o  binecuvântare.  Ramsay  Bolton  îşi  săltă  soţia 
în  căuşul  braţelor  şi  se  îndepărtă  cu  paşi  mari,  purtând-o  prin  ceaţă. 
Lordul  Bolton  şi  a  sa  Lady  Walda  îl  urmară,  apoi  plecară  ceilalţi. 
Muzicanţii  dădură  din  nou  viaţă  instrumentelor,  iar  bardul  Abel 
începu  să  cânte  Două  inimi  ce  bat  ca  una.  Două  dintre  femeile  sale  îşi 
uniră  glasurile  cu  al  lui,  într-o  armonie  dulce. 

Theon  se  pomeni  întrebându-se  dacă  ar  fi  trebuit  să  rostească  o 
rugăciune.  Oare  vechii  zeii  mă  vor  auzi?  Nu  erau  zeii  lui,  nu  fuseseră  ai 
lui  niciodată.  Prin  naştere,  era  un  om  de  fier,  un  fiu  al  ţinutului  Pyke, 
se  închina  Zeului  înecat  al  insulelor...  dar  Winterfellul  se  afla  atât  de 
departe  de  mare.  De  când  nu-1  mai  auzise  niciun  zeu  trecuse  o  viaţă  de 
om.  Nu  ştia  cine  era  sau  ce  era,  de  ce  mai  trăia  încă,  de  ce  se  născuse. 

-  Theon,  păru  să  şoptească  o  voce. 
îşi  ridică  brusc  capul. 

-  Cine-a  vorbit  asta? 

Nu  vedea  nimic,  în  afară  de  copaci  şi  de  ceaţa  care-i  învăluia.  Vocea 
fusese  tot  atât  de  slabă  ca  un  foşnet  de  frunze,  tot  atât  de  rece  ca  ura. 
Vocea  unui  zeu  sau  a  unei  stafii.  Câţi  muriseră  în  ziua  în  care  cucerise 
Winterfellul?  Şi  câţi  alţii  în  ziua  în  care  îl  pierduse?  In  ziua  în  care  a 
murit  Theon  Greyjoy,  ca  să  renască  sub  chipul  lui  Duhoare.  Duhoare, 
Duhoare,  rimează  cu  înfiorare. 

îşi  dori  dintr-odată  să  nu  se  mai  afle  acolo. 

Imediat  ce  ieşi  din  pădurea  zeilor,  frigul  coborî  asupra  lui  ca  un  lup 
hămesit,  prinzându-1  în  dinţi.  îşi  lăsă  capul  în  jos,  împotriva  vântului, 
şi  se  îndreptă  spre  Sala  Mare,  grăbindu-se  pe  urmele  lungului  şir  de 
lumânări  şi  de  torţe.  Gheaţa  îi  scârţâia  sub  cizme  şi  o  rafală  neaşteptată 
de  vânt  îi  dădu  gluga  pe  spate,  de  parcă  o  stafie  i-ar  fi  smuls-o  cu  degete 
îngheţate,  ca  să-i  arunce  o  lungă  privire  lacomă  asupra  feţei. 

Pentru  Theon  Greyjoy,  Winterfellul  era  plin  de  fantome. 

Acela  nu  era  castelul  pe  care  şi-1  amintea  din  vara  tinereţii  sale.  Era 
desfigurat  şi  sfărâmat,  mai  degrabă  ruină  decât  fortificaţie,  bântuit  de 
ciori  şi  de  cadavre.  Marele  zid  dublu  de  apărare  nu  fusese  distrus, 
fiindcă  granitul  nu  cedează  cu  uşurinţă  în  faţa  focului,  dar  cele  mai 
multe  turnuri  şi  donjoane  nu  mai  aveau  acoperişuri.  Câteva  se 
dărâmaseră.  Focul  mistuise,  în  întregime  sau  în  parte,  acoperişurile 
de  paie  şi  grinzile,  iar  sub  geamurile  sparte  ale  grădinii  de  sticlă 
fructele  şi  legumele  care  ar  fi  hrănit  castelul  în  timpul  iernii  erau 
moarte,  înnegrite  şi  îngheţate.  Curtea  era  plină  de  corturi  pe  jumătate 
îngropate  în  zăpadă.  Roose  Bolton  îşi  adusese  oastea  în  interiorul 
zidurilor,  împreună  cu  prietenii  lui  din  Casa  Frey;  mii  de  oameni 
îngrămădiţi  în  mijlocul  ruinelor,  înghesuiţi  în  toate  curţile,  dormind 
în  pivniţe,  în  turnuri  fără  acoperiş  şi  în  clădiri  abandonate  de  veacuri. 

Dâre  de  fum  cenuşiu  se  înălţau  şerpuind  din  bucătăriile  reconstruite 
şi  din  cazărmile  reacoperite.  De  parapetele  şi  de  crenelurile  încununate 
cu  zăpadă  atârnau  ţurţuri  de  gheaţă.  Toate  culorile  din  Winterfell 
fuseseră  absorbite,  până  ce  nu  mai  rămăseseră  decât  cenuşiul  şi  albul. 

Culorile  Casei  Stark.  Theon  nu  ştia  dacă  ar  fi  trebuit  să  considere  că  era 
de  rău  augur  sau  că  era  liniştitor.  Până  şi  cerul  era  cenuşiu.  Cenuşiu  şi 
iar  cenuşiu,  tot  mai  cenuşiu.  O  întreagă  lume  cenuşie,  oriunde  te-ai  uita, 
totul  e  cenuşiu,  mai  puţin  ochii  miresei.  Ochii  miresei  erau  căprui.  Mari 
şi  căprui  şi  înspăimântaţi.  Nu  era  drept  să  se  uite  la  el,  aşteptând  să  fie 
salvată.  Ce-şi  închipuia  Jeyne,  că  el  avea  să  fluiere  chemând  un  cal 
înaripat  care  să-i  scoată  de  acolo,  ca  un  erou  din  poveştile  îndrăgite  de 
ea  şi  de  Şansa?  El  nu  putea  să  se  ajute  nici  măcar  pe  sine  însuşi.  Duhoare, 
Duhoare,  rimează  cu  umilitoare. 

In  toată  curtea,  morţii  atârnau  pe  jumătate  îngheţaţi  la  capătul  unor 
frânghii  de  cânepă,  cu  feţele  umflate  albite  de  chiciură.  Când  ajunseseră 
căruţele  lui  Bolton  la  Winterfell,  castelul  mişuna  de  intruşi.  Mai  bine  de 
două  duzini  fuseseră  mânaţi  cu  vârfurile  suliţelor  afară  din  cuiburile  pe 
care  şi  le  făcuseră  prin  fortăreţele  şi  în  turnurile  castelului.  Pe  cei  mai 
neobrăzaţi  şi  mai  agresivi  îi  spânzuraseră,  iar  ceilalţi  fuseseră  puşi  la 
muncă.  Slujiţi-mă  bine,  le  spusese  Lordul  Bolton,  fiindcă  dacă  o  făceau 
aveau  să  fie  milostiv.  In  pădurea  lupilor,  aflată  atât  de  aproape,  se  găseau 
piatră  şi  lemn  din  belşug.  Porţile  noi,  solide,  fuseseră  terminate  primele, 
înlocuindu-le  pe  cele  care  arseseră.  Pe  urmă  fusese  îndepărtat  acoperişul 
prăbuşit  al  Sălii  Mari  şi  în  locul  lui  se  înălţase  în  grabă  unul  nou.  După 
ce  se  isprăviseră  lucrările,  Lordul  Bolton  îi  spânzurase  pe  muncitori. 
Credincios  cuvântului  dat,  fusese  milostiv  şi  nu  jupuise  pe  nimeni. 

In  momentul  acela  sosise  deja  şi  restul  oştirii.  Inălţaseră  cerbul  şi 
leul  Regelui  Tommen  deasupra  zidurilor  Winterfellului  în  timp  ce 
vântul  se  năpustea  dinspre  nord  urlând,  iar  dedesubt  puseseră  omul 
jupuit  al  Dreadfortului.  Theon  sosise  cu  alaiul  lui  Barbrey  Dustin, 
împreună  cu  ea  însăşi,  cu  recruţii  ei  din  Barrowton  şi  cu  viitoarea 
mireasă.  Lady  Dustin  insistase  că  Lady  Arya  trebuia  să-i  fie  dată  în 
custodie  până  la  nuntă,  dar  acum  asta  se  încheiase.  Acum  îi  aparţine 
luiRamsay.  A  rostit  cuvintele.  Prin  căsătorie,  Ramsay  devenea  Lord  de 
Winterfell.  Atâta  vreme  cât  Jeyne  evita  să-1  înfurie,  el  n-avea  să-i  facă 
niciun  rău.  Arya.  Numele  ei  e  Arya. 

Mâinile  lui  Theon  începuseră  să  pulseze  dureros,  chiar  şi  în 
mănuşile  căptuşite  cu  blană.  Mâinile  erau  adesea  acelea  care-1  dureau 
cel  mai  tare,  mai  ales  degetele  lipsă.  Existase  cu  adevărat  o  vreme  în 
care  femeile  tânjeau  să  le  atingă?  M-am  făcut  Prinţ  al  Winterfellului,  se 
gândi,  şi  de-acolo  mi  s-au  tras  toate  astea.  Crezuse  că  oamenii  aveau  să 
cânte  despre  el  o  sută  de  ani,  că  aveau  să  spună  poveşti  despre  cute- 
zanţa lui.  Dar,  dacă  vorbea  cineva  despre  el  acum,  îi  numea  Theon 
Schimbă-mantie,  iar  poveştile  erau  despre  trădarea  lui.  Ăsta  n-a  fost 
niciodată  căminul  meu.  Aici  am  fost  ostatic.  Lordul  Stark  nu-1  tratase 
cu  cruzime,  dar  umbra  lungă  a  oţelului  săbiei  lui  fusese  întotdeauna 
între  ei.  A  fost  bun  cu  mine,  dar  niciodată  prietenos.  Ştia  că  într-o  bună 
zi  ar  fi  putut  fi  nevoit  să  mă  dea  morţii. 

îşi  ţinu  ochii  în  jos  în  timp  ce  traversa  curtea,  ocolind  corturile. 
Aici  am  învăţat  să  lupt,  îşi  spuse,  amintindu-şi  de  zilele  calde  de  vară 
petrecute  antrenându-se  pentru  lupta  cu  pumnii  împreună  cu  Robb  şi 
Jon  Snow,  sub  ochii  atenţi  ai  bătrânului  Ser  Rodrick.  Asta  se  întâm- 
plase de  mult,  când  era  întreg,  când  putea  strânge  mânerul  unei  săbii 
la  fel  de  bine  ca  orice  alt  bărbat.  Insă  curtea  aceea  îi  trezea  şi  amintiri 
mai  sumbre.  Acolo  îi  adunase  pe  oamenii  lui  Stark  în  noaptea  în  care 
fugiseră  din  castel  Bran  şi  Rickon.  Ramsay  era  atunci  Duhoare,  stătea 
alături  de  el,  şoptindu-i  că  ar  fi  putut  să  jupoaie  câţiva  captivi  ca  să-i  facă 
să  spună  unde  se  duseseră  băieţii.  Aici  n-o  să  fie  jupuit  nimeni  atâta 
vreme  cât  eu  sunt  Prinţul  Winterfellului,  îi  răspunsese  Theon,  fără  să 
întrevadă  cât  de  scurtă  avea  să  se  dovedească  domnia  lui.  Niciunul 
dintre  ei  n-o  să  mă  ajute,  l-am  cunoscut  pe  toţi  timp  de  o  jumătate  de  viaţă 
şi  acum  n-o  să  m-ajute  nimeni.  Chiar  şi  aşa,  făcuse  tot  ce-i  stătuse  în 
puteri  ca  să-i  apere,  dar,  odată  ce  lăsase  deoparte  chipul  lui  Duhoare, 
Ramsay  măcelărise  toţi  bărbaţii  şi  pe  oamenii  de  fier  al  lui  Theon 
deopotrivă.  I-a  dat  foc  calului  meu.  Fusese  ultima  imagine  pe  care-o 
văzuse  în  ziua  căderii  castelului:  Zâmbitorul  arzând,  cu  flăcările  săltâ- 
ndu-i-se  din  coamă  când  se  ridicase  pe  picioarele  din  spate,  lovind  cu 
copitele,  urlând,  cu  ochii  albiţi  de  groază.  Chiar  în  curtea  asta. 

Uşile  Sălii  Mari  i  se  conturară  în  faţa  ochilor;  noi,  înlocuindu-le  pe 
cele  arse,  şi  i  se  părură  urâte,  grosolane,  scânduri  negeluite  alăturate 
în  grabă.  Le  păzeau  doi  suliţaşi,  gârboviţi  şi  tremurând  sub  mantiile 
groase  de  blană,  cu  bărbile  acoperite  de  o  crustă  de  gheaţă.  11  urmăriră 
pe  Theon  cu  priviri  ranchiunoase  când  urcă  treptele  şchiopătând, 
împinse  uşa  din  dreapta  şi  se  strecură  înăuntru. 

Sala  binecuvântat  de  caldă  strălucea  în  lumina  torţelor,  mai  plină 
decât  o  văzuse  vreodată.  Theon  lăsă  căldura  să-1  învăluie,  apoi  îşi  croi 
drum  către  partea  din  faţă  a  încăperii.  Oamenii  stăteau  pe  bănci 
genunchi  lângă  genunchi,  atât  de  înghesuiţi,  încât  servitorii  trebuiau 
să  se  strecoare  printre  ei  răsucindu-se.  Până  şi  cavalerii  şi  lorzii  din 
capul  mesei  se  bucurau  de  mai  puţin  spaţiu  decât  de  obicei. 

Sus,  pe  dais,  Abel  ciupea  corzile  lăutei,  cântând  Frumoasele  fecioare 
de  verii.  îşi  spune  bard.  De  fapt  e  mai  degrabă  codoş.  Lordul  Manderly 
adusese  lăutari  din  Portul  Alb,  dar  niciunul  dintre  ei  nu  era  cântăreţ, 
aşa  că,  atunci  când  Abel  îşi  făcuse  apariţia  la  poartă,  cu  o  lăută  şi  şase 
femei,  fusese  considerat  bine  venit. 

-  Două  surori,  două  fiice,  o  soţie  şi  bătrâna  mea  mamă,  pretinsese 
cântăreţul,  deşi  niciuna  nu  semăna  cu  el.  Unele  dansează,  altele  cântă 
din  gură,  una  cântă  la  fluier  şi  alta  la  tobe.  Sunt  şi  spălătorese  pricepute. 

Bard  sau  codoş,  vocea  lui  Abel  era  acceptabilă  şi  cânta  frumos  din 
lăută.  Acolo,  printre  ruine,  era  mult  mai  mult  decât  s-ar  fi  putut  spera. 

Pe  pereţi  atârnau  stindarde:  capetele  de  cal  al  clanului  Ryswell, 
în  auriu,  cafeniu,  cenuşiu  şi  negru;  uriaşul  furtunos  al  Casei  Umber; 
mâna  de  piatră  a  Casei  Flint  de  la  Degetul  lui  Flint;  elanul  Casei 
Hornwood  şi  tritonul  Casei  Manderly;  securea  neagră  de  luptă  a  Cer- 
wynilor  şi  pinii  clanului  Tallhart.  Insă  culorile  lor  vii  nu  reuşeau  să 
acopere  întru  totul  nici  zidurile  înnegrite,  nici  scândurile  care  astu- 
pau golurile  unde  fuseseră  cândva  ferestre.  Nici  acoperişul  nu  se 
potrivea,  cu  lemnul  lui  nou,  grosolan,  acolo  unde  fuseseră  grinzile 
vechi,  atât  de  pătate,  încât,  după  secolele  petrecute  în  fum,  ajunseseră 
aproape  negre. 

Cele  mai  mari  stindarde  se  aflau  în  spatele  daisului,  unde  lupul 
străvechi  al  Winterfellului  şi  omul  jupuit  al  Dreadfortului  atârnau  în 
spatele  miresei  şi  al  mirelui.  La  vederea  stindardului  Stark,  Theon 
simţi  o  lovitură  mai  puternică  decât  se  aşteptase.  Nu  se  potriveşte,  nu 
se  potriveşte,  e  la  fel  de  nepotrivit  ca  ochii  ei.  Blazonul  Casei  Poole  era 
un  platou  albastru  pe  fond  alb,  înconjurat  de  o  bordură  cenuşie,  cu 
irişi.  Pe  acela  ar  fi  trebuit  să-1  atârne. 

-  Theon  Schimbă-mantie,  spuse  cineva  la  trecerea  lui. 

Alţii  îşi  întoarseră  capetele  când  îl  zăriră.  Un  bărbat  scuipă.  Şi  de 
ce  nu?  El  era  cel  care  cucerise  Winterfellul  prin  trădare,  îşi  măcelărise 
fraţii  adoptivi,  îşi  adusese  oamenii  să  fie  jupuiţi  la  Moat  Cailin  şi  îşi 
condusese  sora  adoptivă  în  patul  Lordului  Ramsay.  Roose  Bolton  s-o 
fi  folosit  de  el,  dar  adevăraţii  oameni  ai  Nordului  îl  dispreţuiau. 

Degetele  lipsă  de  la  piciorul  stâng  îl  blagosloviseră  cu  un  mers  de 
crab,  caraghios  la  vedere.  Auzi  o  femeie  râzând  în  spatele  lui.  Chiar 
şi  acolo,  în  acel  castel-cimitir  aproape  îngheţat,  erau  femei.  Spălătorese. 
Era  un  mod  politicos  de  a  spune  vivandiere,  care  era  un  mod  politicos 
de  a  spune  târfe. 

Theon  n-ar  fi  putut  zice  de  unde  veniseră.  Păreau  să  apară  pur  şi 
simplu,  cum  apăreau  viermii  pe  un  leş,  sau  corbii  după  o  luptă.  Toate 
armatele  le  atrăgeau.  Unele  erau  târfe  înrăite,  în  stare  să  se  culce  cu 
douăzeci  de  bărbaţi  pe  noapte  şi  să  bea  până-i  băgau  pe  toţi  sub  masă. 
Altele  păreau  tot  atât  de  inocente  ca  nişte  fecioare,  dar  ăsta  nu  era  decât 
unul  dintre  trucurile  negoţului  lor.  Câteva  erau  mirese  de  tabără,  legate 
de  soldaţii  pe  care-i  urmau  prin  vorbe  şoptite  către  un  zeu  sau  altul,  dar 
osândite  să  fie  date  uitării  imediat  ce  se  încheia  războiul.  încălzeau 
patul  bărbatului  noaptea,  îi  peticeau  cizmele  dimineaţa,  îi  pregăteau 
cina  în  amurg  şi-i  prădau  leşul  după  luptă.  Unele  chiar  spălau  câte  ceva. 
Cel  mai  adesea  erau  însoţite  de  copii  bastarzi,  creaturi  jalnice, 
dezgustător  de  murdare,  născute  într-o  tabără  oarecare.  Dar  până  şi  ei 
îşi  băteau  joc  de  Theon  Schimbă-mantie.  Lasâ-i  să  râdă.  Mândria  lui 
murise  acolo,  în  Winterfell;  în  temniţele  din  Dreadfort  nu  era  loc 

pentru  aşa  ceva.  După  ce  cunoşteai  sărutarea  unui  cuţit  de  jupuit, 
niciun  hohot  de  râs  nu  mai  putea  să  te  rănească. 

Obârşia  şi  sângele  care-i  curgea  prin  vene  îi  dădeau  dreptul  la  un  loc 
pe  dais,  la  capătul  mesei  înalte,  lângă  perete.  In  stânga  lui  se  afla  Lady 
Dustin,  înveşmântată  ca  întotdeauna  în  stofă  de  lână  neagră,  cu  o  croială 
sobră  şi  fără  podoabe.  Locul  din  dreapta  era  gol.  Se  tem  cu  toţii  că 
dezonoarea  ar  putea  cădea  şi  asupra  lor.  Dacă  ar  fi  îndrăznit,  ar  fi  râs. 

Mireasa  stătea  de  locul  de  cea  mai  mare  cinste,  între  Ramsay  şi 
tatăl  lui.  Rămase  cu  ochii  plecaţi  în  vreme  ce  Roose  Bolton  îi  invită 
să  bea  pentru  Lady  Arya. 

-  Prin  copiii  ei,  cele  două  Case  străvechi  ale  noastre  vor  deveni  una, 
spuse  el,  şi  vechea  duşmănie  dintre  Stark  şi  Bolton  îşi  va  găsi  sfârşitul. 

Vocea  lui  era  atât  de  înceată,  încât  în  sală  se  aşternu  liniştea  când 
toată  lumea  îşi  încordă  auzul  ca  să-i  desluşească  vorbele. 

-  îmi  pare  rău  că  bunul  nostru  prieten  Stannis  încă  n-a  găsit  de 
cuviinţă  să  ni  se  alăture,  continuă  el,  stârnind  un  val  de  râsete,  fiindcă 
ştiu  că  Ramsay  spera  să-i  ofere  miresei  sale  capul  lui,  ca  dar  de  nuntă. 

Râsetele  se  înteţiră. 

-  Când  va  sosi,  o  să-i  facem  o  primire  magnifică,  demnă  de  nişte 
adevăraţi  oameni  ai  Nordului.  Până  atunci,  să  mâncăm,  să  bem  şi  să 
ne  veselim...  căci  iarna  aproape  că  a  căzut  asupra  noastră,  prieteni,  şi 
mulţi  dintre  noi  nu  vom  trăi  să  vedem  primăvara. 

Lordul  de  la  Portul  Alb  le  procurase  mâncarea  şi  băutura,  bere  neagră 
şi  bere  blondă,  şi  vinuri,  roşii,  aurii  şi  purpurii,  aduse  din  Sudul  cald  pe 
corăbii  cu  fundul  gros  şi  lăsate  să-mbătrânească  în  beciurile  lui  adânci. 
Nuntaşii  înfulecau  plăcinte  cu  cod  şi  dovlecei  de  iarnă,  movile  de  napi 
şi  roţi  mari  de  brânză,  felii  de  carne  de  oaie  afumată  şi  costiţă  de  vită 
bine  friptă,  aproape  neagră,  şi,  la  sfârşit,  trei  plăcinte  de  nuntă  uriaşe, 
cât  roţile  de  căruţă,  cu  coaja  solzoasă  umplută  până  la  refuz  cu  morcovi, 
ceapă,  napi,  păstârnac,  ciuperci  şi  hălci  de  carne  de  porc  condimentată, 
într-un  sos  maroniu  cu  cimbru.  Ramsay  tăia  felii  cu  paloşul  şi  Wyman 
Manderly  le  împărţea  el  însuşi,  dându-le  primele  porţii  aburinde  lui 

Roose  Bolton  şi  soţiei  sale  dolofane  din  clanul  Frey  şi  oferindu-le  pe 
următoarele  lui  Ser  Hosteen  şi  Ser  Aenys,  fiii  lui  Walder  Frey. 

-  Cea  mai  bună  plăcintă  pe  care-aţi  mâncat-o  vreodată,  lorzii  mei, 
declară  grăsanul.  Impingeţi-o  la  vale  cu  vin  auriu  de  Arbor  şi  savuraţi 
fiecare  îmbucătură.  Eu  ştiu  c-o  voi  face. 

Respectându-şi  cuvântul,  Manderly  devoră  şase  porţii,  câte  două 
din  fiecare  plăcintă,  plescăind  din  buze,  plesnindu-se  cu  palma  peste 
burtă  şi  îndopându-se  până  când  partea  din  faţă  a  tunicii  îi  deveni  pe 
jumătate  maronie  din  pricina  petelor  de  sos,  iar  firimiturile  de  coajă 
îi  împestriţară  barba.  Nici  măcar  grăsuna  Walda  Frey  nu-i  egală 
lăcomia,  cu  toate  că  izbuti  şi  ea  să  dea  gata  trei  felii.  Ramsay  mâncă 
de  asemenea  cu  poftă,  deşi  mireasa  lui  palidă  nu  făcu  nimic  altceva 
decât  să  privească  lung  porţia  aşezată  în  faţa  ei.  Când  îşi  înălţă  capul 
şi  se  uită  la  Theon,  el  îi  văzu  spaima  în  spatele  ochilor  mari,  căprui. 

Nimănui  nu  i  se  îngăduise  să  intre  în  sală  cu  sabia  lungă,  dar 
pumnal  avea  toată  lumea,  până  şi  Theon  Greyjoy.  Cum  altfel  şi-ar  fi 
putut  tăia  carnea?  Ori  de  câte  ori  se  uita  la  fata  care  fusese  Jeyne  Poole, 
simţea  prezenţa  acelei  lame  de  oţel.  N-am  cum  s-o  salvez,  se  gândi,  dar 
aş  putea  s-o  ucid  cu  destulă  uşurinţă.  Nimeni  nu  se  aşteaptă  la  asta.  Aş 
putea  s-o  implor  să-mi  facă  onoarea  unui  dans  şi  să-i  tai  beregata.  Ar  fi  o 
faptă  bună,  nu-i  aşa?  Şi,  dacă  vechii  zei  mi-au  ascultat  ruga,  în  furia  lui, 
Ramsay  mi-ar  putea  da  şi  mie  o  lovitură  mortală.  Theon  nu  se  temea 
de  moarte.  în  subteranele  de  la  Dreadfort  învăţase  că  existau  lucruri 
mult  mai  cumplite.  Era  o  lecţie  pe  care  o  primise  de  la  Ramsay,  deget 
cu  deget,  o  lecţie  pe  care  n-avea  s-o  uite  niciodată. 

-  Nu  mănânci,  observă  Lady  Dustin. 
-Nu. 

Ii  era  greu  să  mănânce.  Ramsay  îl  lăsase  cu  atât  de  mulţi  dinţi  rupţi, 
încât  mestecatul  devenise  un  chin.  Ii  venea  mai  uşor  să  bea,  deşi  trebuia 
să  ţină  cupa  cu  amândouă  mâinile  ca  să  n-o  scape. 

-  Nu-ţi  place  plăcinta  de  porc,  lordul  meu?  Cea  mai  bună  pe 
care-am  gustat-o  vreodată,  după  cum  vrea  să  ne  convingă  prietenul 

nostru  grăsan.  Arătă  către  Lordul  Manderly  cu  pocalul  de  vin.  Ai  mai 
văzut  vreodată  un  om  gras  atât  de  fericit?  Aproape  că  dansează. 
Serveşte  chiar  el  la  masă. 

Era  adevărat.  Lordul  de  Portul  Alb  era  imaginea  vie  a  grăsanului 
petrecăreţ,  râzând  şi  zâmbind,  glumind  cu  ceilalţi  lorzi  şi  bătându-i  pe 
spate,  strigându-le  lăutarilor  să  cânte  o  melodie  sau  alta. 

-  Zi-ne  Noaptea  care  s-a  sfârşit,  cântăreţule,  zbieră  el.  Miresei  o  să-i 
placă,  ştiu.  Sau  cântă-ne  despre  tânăra  şi  curajoasa  Danny  Flint  şi  fă-ne 
să  plângem. 

Privindu-1,  ai  fi  crezut  că  el  era  proaspătul  căsătorit. 

-  E  beat,  spuse  Theon. 

-  îşi  îneacă  spaimele.  Omul  ăsta  e  fricos  până-n  măduva  oaselor. 
Oare?  Theon  nu  era  sigur.  Şi  fiii  lui  fuseseră  graşi,  dar  nu  se 

făcuseră  de  râs  în  luptă. 

-  Şi  oamenii  de  fier  vor  benchetui  înainte  de  bătălie.  O  ultimă 
îmbucătură  de  viaţă,  dacă-i  aşteaptă  moartea.  Dacă  vine  Stannis... 

-  O  să  vină.  Trebuie  să  vină.  Lady  Dustin  chicoti.  Şi,  când  o  s-apară, 
grăsanul  o  să-şi  pişe  pantalonii.  Fiul  lui  a  murit  la  Nunta  Roşie,  însă  el 
şi-a  împărţit  pâinea  şi  sarea  cu  Freyii,  i-a  primit  cu  braţele  deschise  sub 
acoperişul  său,  le-a  promis-o  pe  una  dintre  nepoatele  sale.  Ii  serveşte 
chiar  şi  cu  plăcintă.  Clanul  Manderly  a  fugit  cândva  din  Sud,  hăituit  ca 
să-şi  părăsească  pământurile,  şi-şi  ţine  minte  duşmanii.  Sângele  apă  nu 
se  face.  Grăsanul  ne-ar  ucide  pe  toţi,  n-am  nicio  îndoială,  dar  în  el 
nu-ncape  atât  curaj,  în  ciuda  pântecelui  umflat.  Sub  carnea  aia  asudată 
bate  o  inimă  la  fel  de  laşă  şi  de  înjosită  ca...  a...  ta. 

Ultimul  cuvânt  era  o  lovitură  de  bici,  dar  Theon  nu  îndrăznea  să-i  răs- 
pundă cu  aceeaşi  monedă.  Orice  obrăznicie  l-ar  fi  costat  o  bucată  de  piele. 

-  Dacă  doamna  mea  crede  că  Lordul  Manderly  o  să  ne  trădeze, 
atunci  Lordul  Bolton  e  cel  căruia  trebuie  să  i-o  spună. 

-  Crezi  că  Roose  nu  ştie?  Băiat  prost.  Uită-te  la  el.  Uită-te  cum  îl 
urmăreşte  pe  Manderly.  Niciun  fel  de  mâncare  n-atinge  buzele  lui 
Roose  până  când  nu-1  vede  pe  Lordul  Wyman  mâncându-1  mai  întâi. 

Nu  soarbe  din  nicio  cupă  cu  vin  până  când  nu-1  vede  pe  Manderly 
bând  din  acelaşi  butoi.  Cred  că  i-ar  plăcea  dacă  grăsanul  ar  încerca  vreo 
înşelăciune.  L-ar  amuza.  Vezi  tu,  Roose  n-are  niciun  fel  de  sentimente. 
Lipitorile  alea  pe  care  le-ndrăgeşte  atât  de  mult  i-au  supt  cu  ani  în  urmă 
toate  pasiunile.  Nu  iubeşte,  nu  urăşte,  nu  se  întristează.  Toate  astea 
sunt  pentru  el  un  joc,  oarecum  distractiv.  Dintre  bărbaţi,  unii  vânează 
cu  câini,  alţii  cu  şoimi,  alţii  joacă  zaruri.  Roose  se  joacă  cu  oameni.  Tu 
şi  cu  mine,  aceşti  Frey,  Lordul  Manderly,  noua  lui  soţie  rotofeie,  chiar 
şi  bastardul  lui,  noi  toţi  nu  suntem  nimic  altceva  decât  jucăriile  sale. 

Un  slujitor  trecu  pe  lângă  ei.  Lady  Dustin  îşi  ridică  pocalul  şi  omul 
i-1  umplu,  apoi  ea  îi  ceru  cu  un  gest  să  facă  acelaşi  lucru  pentru  Theon. 

-  Ca  să  fiu  sinceră,  spuse  apoi,  Bolton  aspiră  la  ceva  mai  mult  decât 
titlul  de  lord.  De  ce  n-ar  fi  Regele  Nordului?  Tywin  Lannister  e  mort, 
Regicidul  e  schilod,  Pezevenghiul  a  fugit.  Lannisterii  sunt  o  putere 
vlăguită,  iar  tu  ai  fost  destul  de  amabil  ca  să-1  scapi  de  clanul  Stark. 
Bătrânul  Walder  Frey  n-o  să  aibă  nimic  de  obiectat  dacă  mica  lui  grăsună 
Walda  o  s-ajungă  regină.  Portul  Alb  s-ar  putea  dovedi  stânjenitor  dacă 
Lordul  Wyman  va  supravieţui  bătăliei  care  se  apropie. . .  dar  sunt  aproape 
convinsă  că  n-o  să  scape.  Nu  mai  mult  decât  Stannis.  Roose  o  să-i  dea  la 
o  parte  pe  amândoi,  aşa  cum  a  făcut  cu  Tânărul  Lup.  Cine-a  mai  rămas? 

-  Tu,  răspunse  Theon.  Tu  ai  rămas.  Doamna  de  Barrowton,  o 
Dustin  prin  căsătorie  şi  o  Ryswell  prin  naştere. 

Ei  asta  îi  făcu  plăcere.  Luă  o  înghiţitură  de  vin,  cu  ochii  negri 
scăpărându-i,  apoi  spuse: 

-  Văduva  de  Barrowton...  şi  da,  dacă  aş  vrea,  aş  putea  fi  o  piedici 
Bineînţeles  că  şi  Roose  o  ştie,  aşa  că  are  grijă  să-mi  întreţină  prietenia. 

Ar  fi  spus  mai  multe,  însă  îi  văzu  pe  maesteri.  Trei  intraseră 
împreună  prin  uşa  lordului  din  spatele  daisului  -  unul  înalt,  unui 
rotofei  şi  unul  foarte  tânăr,  dar,  în  robele  şi  cu  lanţurile  lor,  păreau 
trei  boabe  de  mazăre  cenuşie  într-o  păstaie  neagră.  înainte  de  război, 
Medrick  fusese  în  slujba  Lordului  Hornwood,  Rhodry  în  a  Lordului 
Cerywn,  iar  tânărul  Henly  în  a  Lordului  Slate.  Roose  Bolton  îi 

adusese  pe  toţi  la  Winterfell  să  le  poarte  de  grijă  corbilor  lui  Luwin, 
pentru  ca  mesajele  să  poată  fi  din  nou  primite  şi  trimise  din  castel. 

Când  Maesterul  Medrick  se  lăsă  într-un  genunchi  ca  să  şuşotească 
la  urechea  lui  Bolton,  Lady  Dustin  îşi  strâmbă  gura  a  dezgust. 

-  Dacă  aş  fi  regină,  primul  lucru  pe  care  l-aş  face  ar  fi  să  ucid  toţi 
şobolanii  ăştia  cenuşii.  Se  grăbesc  să  intre  peste  tot,  trăind  de  pe  urma 
plecărilor  lorzilor  lor,  pălăvrăgind  între  ei  şi  şoptind  la  urechile  stăpâ- 
nilor lor.  Dar  cine  sunt  cu  adevărat  stăpânii  şi  cine  sunt  slujitorii?  Fiecare 
mare  lord  are  un  maester,  fiecare  lord  mai  mărunt  îşi  doreşte  unul.  Dacă 
n-ai  un  maester,  eşti  considerat  lipsit  de  importanţă.  Şobolanii  cenuşii  ne 
scriu  şi  ne  citesc  scrisorile,  chiar  şi  pentru  lorzii  care  nu  şi  le  pot  citi  ei 
înşişi  şi  cine  poate  spune  cu  siguranţă  că  nu  răstălmăcesc  cuvintele  ca 
să-şi  atingă  propriile  ţeluri?  La  ce  sunt  buni,  te  întreb? 

-  Vindecă,  spuse  Theon. 

Se  părea  că  asta  se  aştepta  de  la  el. 

-  Vindecă,  da.  N-am  spus  niciodată  că  nu  se  pricep.  Ne  îngrijesc 
când  suntem  bolnavi,  răniţi  sau  înnebuniţi  de  boala  unui  părinte  sau 
a  unui  copil.  Când  suntem  mai  slăbiţi  şi  mai  vulnerabili  ca  oricând,  ei 
sunt  acolo.  Uneori  ne  tămăduiesc  şi  suntem  stupid  de  recunoscători. 
Când  dau  greş,  ne  consolează  în  durerea  noastră  şi  iarăşi  suntem  recu- 
noscători. Pe  lângă  recunoştinţă,  le  oferim  un  loc  sub  acoperişul  nostru 
şi  le  împărtăşim  toate  lucrurile  de  care  ne  ruşinăm  şi  toate  secretele 
noastre,  câte  ceva  din  fiecare  consiliu.  Şi,  nu  după  mult  timp,  cel  care 
conduce  ajunge  să  fie  condus. 

Aşa  s-a-ntâmplat  cu  Lordul  Rickard  Stark.  Numele  şobolanului 
său  cenuşiu  era  Maester  Walys.  Şi  nu  e  ingenios  faptul  c-ajung  să  fie 
cunoscuţi  după  un  singur  nume,  chiar  şi  aceia  care-au  avut  două  când 
au  sosit  pentru  prima  oară  în  Citadelă?  Aşa  nu  putem  şti  cine  sunt  cu 
adevărat  sau  de  unde  vin...  dar,  dacă  eşti  destul  de  stăruitor,  poţi  totuşi 
să  afli.  înainte  de  a-şi  făuri  colanul,  Maester  Walys  a  fost  cunoscut  ca 
Walys  Flowers.  Flowers,  Hill,  Rivers,  Snow...  le  dăm  astfel  de  nume 
copiilor  nelegitimi  ca  să-i  însemnăm  drept  ceea  ce  sunt,  iar  ei  se  grăbesc 

întotdeauna  să  le-ascundă.  Mama  lui  Walys  Flowers  a  fost  o  fată  din 
Hightower...  iar  tată  i-a  fost  un  arhimaester  din  Citadelă,  aşa  se  zvonea. 
Şobolanii  cenuşii  nu  sunt  atât  de  căşti  cum  ar  vrea  să  credem.  Maesterii 
din  Oraşul  Vechi  sunt  cei  mai  răi  dintre  toţi.  Odată  ce  şi-a  făurit 
colanul,  tatăl  lui  secret  şi  prietenii  acestuia  n-au  pierdut  timpul,  ci  l-au 
şi  trimis  la  Winterfell  să  umple  urechile  Lordului  Rickard  cu  vorbele 
lui  otrăvite,  dulci  ca  mierea.  Alianţa  prin  căsătorie  cu  Casa  Tully  a  fost 
ideea  lui,  nu  m-am  îndoit  niciodată,  el... 

Se  întrerupse  când  Roose  Bolton  se  ridică  în  picioare,  cu  ochii  lui 
palizi  lucind  în  lumina  torţelor. 

-  Prieteni,  începu  el,  şi  un  sst  trecu  prin  sală,  aducând  o  tăcere  atât 
de  profundă,  încât  Theon  auzea  vântul  trăgând  de  scândurile  care 
astupau  ferestrele.  Stannis  şi  cavalerii  lui  au  plecat  de  la  Deepwood 
Motte,  fluturând  stindardul  noului  său  zeu  roşu.  Clanurile  de  pe 
dealurile  din  nord  îl  însoţesc,  pe  caii  lor  neţesălaţi  şi  piperniciţi.  Dacă 
vremea  va  fi  de  partea  lor,  vor  fi  aici  în  două  săptămâni.  Iar  Umber 
Hrana  Ciorilor  mărşăluieşte  pe  drumul  regelui,  în  timp  ce  clanul 
Karstark  se  apropie  dinspre  est.  Au  de  gând  să  se-ntâlnească  aici  cu 
regele,  ca  să  ne  ia  acest  castel. 

Ser  Hosteen  Frey  se  ridică  în  picioare. 

-  Vom  încăleca  şi  vom  pleca  să-i  înfruntăm.  De  ce  să  le-ngăduim 
să-şi  unească  forţele? 

Fiindcă  Arnold  Karstark  n-aşteaptă  decât  un  semn  de  la  Lordul 
Bolton  ca  să-şi  schimbe  mantia,  se  gândi  Theon,  în  timp  ce  alţi  cava- 
leri îşi  strigau  sfaturile.  Lordul  Bolton  ridică  mâinile,  cerând  să  se 
facă  linişte. 

-  Lorzii  mei,  sala  asta  nu  e  un  loc  potrivit  pentru  astfel  de  discuţii. 
Să  ne  retragem  în  salon,  în  vreme  ce  fiul  meu  îşi  consumă  căsătoria. 
Voi,  ceilalţi,  rămâneţi  să  vă  bucuraţi  de  mâncare  şi  de  băutură. 

In  timp  ce  Lordul  de  Dreadfort  se  strecura  afară,  însoţit  de  cei  trei 
maesteri,  ceilalţi  lorzi  şi  căpitani  se  ridicară  să-1  urmeze.  Hother  Umber, 
bătrânul  sfrijit  numit  Urgia  Târfelor,  arboră  o  expresie  îndârjită  şi  se 

încruntă.  Lordul  Manderly  era  atât  de  beat,  încât  avu  nevoie  de  ajutorul 
a  patru  bărbaţi  puternici  ca  să  poată  ieşi  din  sală. 

-  Ar  trebui  s-avem  un  cântec  despre  Bucătarul  Şobolan,  bombănea 
el,  clătinându-se  pe  picioare  când  trecu  pe  lângă  Theon,  sprijinit  de 
cavalerii  lui.  Cântăreţule,  zi-ne  un  cântec  despre  Bucătarul  Şobolan. 

Lady  Dustin  se  puse  în  mişcare  printre  ultimii.  După  plecarea  ei, 
sala  deveni  brusc  înăbuşitoare.  Abia  când  se  săltă  în  picioare  înţelese 
Theon  cât  de  mult  băuse.  Când  se  îndepărtă  de  masă  împleticindu-se, 
dădu  peste  carafa  din  mâinile  unei  servitoare  tinere.  Vinul  i  se  revărsă 
peste  cizme  şi  peste  pantaloni,  un  val  de  un  roşu  întunecat. 

O  mână  îl  înşfăcă  de  umăr,  cinci  degete  tari  ca  fierul  i  se  înfipseră 
în  carne. 

-  Eşti  chemat,  Duhoare,  spuse  Alyn  Ursuzul,  cu  răsuflarea 
puţindu-i  din  cauza  dinţilor  stricaţi.  11  însoţeau  Dick  Gălbejitul  şi 
Damon  Dansează-pentru-Mine.  Ramsay  spune  că  trebuie  să-i  duci 
mireasa-n  pat. 

D  străbătu  un  tremur  de  spaimă.  Mi-am  jucat  rolul,  se  gândi.  De  ce 
e».<*Insă  ştia  că  nu  trebuia  să  obiecteze. 

Lordul  Ramsay  ieşise  deja  din  sală.  Mireasa  lui,  părăsită  şi  părând 
uitată,  stătea  gârbovită  şi  tăcută  sub  stindardul  Casei  Stark,  strângând 
în  mâini  un  pocal  de  argint.  Judecând  după  felul  în  care  îl  privi  când 
se  apropie,  îl  golise  nu  numai  o  dată.  îşi  închipuia  probabil  că,  dacă 
era  destul  de  beată,  coşmarul  avea  să  treacă  pe  lângă  ea.  Theon  ştia  că 
lucrurile  stăteau  altfel. 

-  Lady  Arya,  îi  spuse.  Vino.  E  timpul  să-ţi  faci  datoria. 

Şase  dintre  băieţii  Bastardului  îi  însoţiră  când  Theon  o  conduse  pe 
fată  către  uşa  din  spate  a  sălii  şi  de-a  latul  curţii  îngheţate,  către  Marea 
Fortăreaţă.  Aveau  de  urcat  trei  şiruri  de  trepte  de  piatră  până  în 
dormitorul  Lordului  Ramsay,  una  dintre  încăperile  atinse  foarte  puţin 
de  foc.  Pe  scări,  Damon  Dansează-pentru-Mine  fluieră,  în  vreme  ce 
Jupuitorul  se  lăudă  că  Lordul  Ramsay  îi  promisese  o  bucată  din  cearşaful 
însângerat  ca  favoare  specială. 

Dormitorul  fusese  bine  pregătit  pentru  consumarea  căsătoriei. 
Toate  mobilele  erau  noi,  aduse  de  la  Barrowton  în  convoiul  cu  bagaje. 
Patul  cu  baldachin  avea  saltea  din  fulgi  şi  perdele  de  catifea  roşie  ca 
sângele.  Podeaua  de  piatră  era  acoperită  cu  piei  de  lup.  In  cămin  ardea 
focul,  pe  noptieră  era  o  lumânare.  Pe  scrin  se  aflau  o  carafă  cu  vin, 
două  pocale  şi  o  jumătate  de  roată  de  brânză  albă,  cu  vinişoare. 

Era  şi  un  scaun  din  lemn  de  stejar  negru,  cu  pernă  din  piele  roşie. 
Lordul  Ramsay  stătea  pe  el  când  intrară.  Buzele  îi  luceau  de  salivă. 

-  Iat-o  pe  dulcea  mea  fecioară.  Buni  băieţi.  Acum  puteţi  pleca.  Tu 
nu,  Duhoare.  Tu  rămâi. 

Duhoare,  Duhoare,  rimează  cu  spionare.  îşi  simţea  degetele  lipsă 
încordându-se:  două  de  la  mâna  stângă,  unul  de  la  dreapta.  Şi  pe  şold 
i  se  odihnea  pumnalul,  dormind  în  teaca  lui  de  piele,  dar  atârnând 
greu,  oh,  atât  de  greu.  De  la  mâna  dreaptă  nu-mi  lipseşte  decât  degetul 
mic,  îşi  reaminti  Theon.  încă  mai  pot  strânge  un  cuţit. 

-  Stăpâne,  cum  te  pot  sluji? 

-  Tu  mi-ai  dat  fetişcana.  Ce-ar  fi  să  despachetezi  darul?  S-aruncăm 
o  privire  la  fetiţa  lui  Ned  Stark. 

Nu  e  niciun  fel  de  rudă  cu  Lordul  Eddard,  fu  cât  pe  ce  să  spună 
Theon.  Ramsay  ştie,  trebuie  să  ştie.  Ce  joc  nou  şi  crud  mai  e  şi  ăsta?  Fata 
stătea  lângă  piciorul  patului,  tremurând  ca  o  căprioară. 

-  Lady  Arya,  te  rog  să  te-ntorci  cu  spatele.  Trebuie  să-ţi  dezleg 
şireturile  rochiei. 

-  Nu.  Lordul  Ramsay  îşi  umplu  pocalul  cu  vin.  Cu  şireturile 
durează  prea  mult.  Taie-i  rochia. 

Theon  îşi  scoase  pumnalul.  Nu  trebuie  decât  să  mă-ntorc  şi  sâ4 
înjunghiu  Cuţitul  e  în  mâna  mea.  învăţase  jocul.  O  altă  capcană,  îşi  spuse, 
aducându-şi  aminte  de  Kyra  şi  de  cheile  ei.  Vrea  să-ncerc  să-l  ucid.  Şi,  dttpâ 
ce-o  să  dau  greş,  o  să-mi  jupoaie  pielea  pe  de  mâna  în  care-am  ţinut  lama.  Iţi 
umplu  pumnul  cu  rochia  miresei. 

-  Stai  nemişcată,  doamna  mea. 

Rochia  era  largă  sub  talie,  aşa  că  acolo  îşi  strecură  pumnalul  în 
interior,  despicând  uşor  în  sus,  ca  să  n-o  taie  pe  Jeyne.  Oţelul  trecu 
prin  lână  şi  prin  mătase  cu  un  şuier  moale,  slab.  Fata  tremura.  Theon 
fu  nevoit  s-o  prindă  de  braţ  ca  s-o  ţină  neclintită.  Jeyne,  Jeyne,  rimează 
cu  chin.  O  strânse  mai  tare,  atât  cât  îi  îngăduia  mâna  mutilată. 

-  Nu  te  mişca. 

In  cele  din  urmă  rochia  căzu,  o  încâlceală  palidă  în  jurul 
picioarelor  ei. 

-  Şi  lenjeria,  porunci  Ramsay. 
Duhoare  se  supuse. 

Când  termină,  mireasa  rămase  dezbrăcată,  cu  gătelile  de  nuntă 
într-un  morman  de  zdrenţe  albe  şi  cenuşii  lângă  picioare.  Avea  sânii 
mici,  ascuţiţi,  şoldurile  înguste,  copilăreşti,  picioarele  la  fel  de 
costelive  ca  ale  unei  păsări.  O  copilă.  Theon  uitase  cât  de  tânără  era. 
De  vârsta  Şansei.  Arya  ar  fi  fost  chiar  mai  mică.  In  ciuda  focului  din 
cămin,  în  dormitor  era  frig.  Pielea  lui  Jeyne  se  făcuse  ca  de  găină. 
Mâinile  i  se  ridicară  pentru  o  clipă,  ca  şi  cum  ar  fi  vrut  să-şi  acopere 
sânii,  dar  Theon  mimă  un  nu,  iar  ea  îl  văzu  şi  se  opri  imediat. 

-  Ce  zici  de  ea,  Duhoare?  întrebă  Lordul  Ramsay. 
-E... 

Ce  răspuns  vrea?  Ce  zisese  fata,  înainte  de  pădurea  zeilor?  Spuneau 

A,  ... 

cu  toţii  că  eram  drăguţă.  Acum  nu  era.  Ii  văzu  pe  spate  un  păienjeniş 
de  linii  subţiri,  acolo  unde  o  biciuise  cineva. 

-  ...e  frumoasă,  atât...  atât  de  frumoasă. 
Ramsay  îi  adresă  zâmbetul  lui  umed. 

-  Iţi  întăreşte  mădularul,  Duhoare?  II  simţi  încordându-se  sub 
şireturi?  Vrei  s-o  iei  tu  primul?  Râse.  Prinţul  Winterfellului  ar  fi  avut 
dreptul  ăsta,  aşa  cum  îl  aveau  toţi  lorzii  în  zilele  de  demult.  Prima 
noapte.  Dar  tu  nu  eşti  lord,  nu-i  aşa?  Nu  eşti  decât  Duhoare.  Nu  eşti 
nici  măcar  bărbat,  ca  să  spunem  adevărul. 

Luă  o  altă  înghiţitură  de  vin,  apoi  aruncă  pocalul  de-a  latul 
încăperii,  spărgându-1  de  perete.  Pârâiaşe  roşii  şiroiră  în  jos,  pe  piatră. 

-  Lady  Arya.  Treci  în  pat.  Da,  sprijină-te  de  perne,  uite  o  nevastă 
bună.  Acum  desfă-ţi  picioarele.  Să  vedem  ce-ai  între  ele. 

Fata  se  supuse  fără  niciun  cuvânt.  Theon  se  retrase  cu  un  pas  către 
uşă.  Lordul  Ramsay  se  aşeză  lângă  mireasa  lui,  îşi  lăsă  mâna  să-i 
alunece  pe  interiorul  coapsei,  apoi  îşi  îndesă  două  degete  în  ea.  Fata 
scăpă  un  icnet  de  durere. 

-  Eşti  uscată  ca  un  os  vechi.  Ramsay  îşi  eliberă  mâna  şi  o  pălmui. 
Mi  s-a  spus  că  ştii  cum  să-i  oferi  plăcere  unui  bărbat.  Era  o  minciuni' 

-  N-nu,  lordul  meu.  Am  fost  în-învăţată. 

Ramsay  se  ridică,  cu  lumina  focului  lucindu-i  pe  faţă. 

-  Duhoare,  vino  aici.  Pregăteşte-o  pentru  mine. 
Pentru  o  clipă,  el  nu  înţelese. 

-  Eu...  vrei  să  spui  că...  stăpâne,  eu  n-am...  eu... 

-  Cu  gura,  zise  Ramsay.  Şi  grăbeşte-te.  Dacă  nu  e  udă  când  termin 
cu  dezbrăcatul,  îţi  tai  limba  aia  şi  ţi-o  ţintuiesc  de  perete. 

Undeva,  în  pădurea  zeilor,  ţipă  un  corb.  El  avea  pumnalul  încă 
in  mană. 

II  băgă  în  teacă. 

Duhoare,  numele  meu  e  Duhoare,  rimează  cu  descurajare. 
Duhoare  se  aplecă  să-şi  îndeplinească  misiunea. 


STRĂJERUL 


-  Să  aruncăm  o  privire  asupra  acestui  cap,  porunci  prinţul. 

Areo  Hotah  îşi  plimbă  mâna  de-a  lungul  mânerului  neted  al  securii 
sale  lungi,  soţia  lui  de  cenuşă-şi-fier,  tot  timpul  cu  ochii  în  patru.  Se  uita 
la  cavalerul  alb,  Ser  Balon  Swann,  şi  la  toţi  ceilalţi  sosiţi  împreună  cu 
el.  Se  uita  la  Şerpoaicele  Nisipului,  aşezate  fiecare  la  o  altă  masă.  Se 
uita  la  lorzi  şi  la  doamne,  la  servitori,  la  bătrânul  seneşal  orb  şi  la 
tânărul  maester  Myles,  cu  barba  lui  mătăsoasă  şi  cu  zâmbetul  lui  servil. 
Stând  pe  jumătate  în  lumină  şi  pe  jumătate  în  umbră,  îi  vedea  pe  toţi. 
Slujeşte.  Păzeşte.  Supune-te.  Asta  era  misiunea  lui. 

Toţi  ceilalţi  n-aveau  ochi  decât  pentru  sipet.  Era  sculptat  în  abanos, 
cu  încuietori  şi  balamale  din  argint.  O  cutie  foarte  frumoasă,  fără 
îndoială,  dar  mulţi  dintre  cei  adunaţi  acolo,  în  Palatul  Vechi  din 
Sunspear,  ar  fi  putut  fi  morţi  în  curând,  asta  depinzând  de  ceea  ce  se 
afla  în  sipetul  ăla. 

Cu  papucii  şoptind  la  fiecare  atingere  a  podelei,  Maester  Caleotte 
traversă  sala,  îndreptându-se  către  ser  Balon  Swann.  Omuleţul  rubi- 
cond arăta  superb  în  roba  lui  nouă,  cu  benzi  late,  unele  de  un  cenu- 
şiu-închis  şi  altele  de  culoarea  nucilor,  şi  cu  dungi  înguste,  roşii.  Luă 
sipetul  din  mâinile  cavalerului  alb  cu  o  plecăciune  şi  îl  duse  către  dais, 
unde  Doran  Martell  stătea  în  scaunul  său  rulant,  între  fiica  lui  Arianne 

şi  concubina  mult  iubită  a  fratelui  său  mort,  Ellaria.  O  mie  de  lumâ- 
nări parfumate  înmiresmau  aerul.  Pietrele  preţioase  scânteiau  pe 
degetele  lorzilor,  pe  cingătorile  şi  pe  plasele  de  păr  ale  doamnelor. 
Areo  Hotah  îşi  frecase  cămaşa  din  zale  de  aramă,  dându-i  luciul  unei 
oglinzi,  aşa  că  strălucea  şi  el  în  lumina  lumânărilor. 

In  sală  se  lăsă  tăcerea.  Dorne  îşi  ţine  răsuflarea.  Maester  Caleotte 
aşeză  cutia  pe  podea,  alături  de  scaunul  Prinţului  Doran.  Degetele 
maesterului,  de  obicei  sigure  şi  îndemânatice,  se  dovediră  stângace 
când  se  strădui  să  desfacă  închizătoarea  şi  deschise  capacul,  dezvăluind 
privirilor  craniul  din  interior.  Hotah  auzi  pe  cineva  dregându-şi 
glasul.  Unul  dintre  gemenii  Fowler  îi  şopti  ceva  celuilalt.  Ellaria  Sand 
închisese  ochii  şi  murmura  o  rugăciune. 

Set  Balon  Swann  era  încordat  ca  un  arc,  observă  căpitanul  gărzii. 
Acest  nou  cavaler  alb  nu  era  atât  de  înalt  şi  de  atrăgător  ca  acela  dinain- 
tea lui,  dar  avea  pieptul  mai  lat,  era  mai  masiv,  muşchii  îi  îngroşau 
braţele.  Mantia  lui  albă  ca  neaua  era  prinsă  la  baza  gâtului  cu  două  lebede 
montate  pe  o  broşă  argintie.  Una  era  din  fildeş  şi  cealaltă  din  onix  şi  îi 
dădeau  lui  Areo  Hotah  impresia  că  se  luptau.  Şi  bărbatul  care  le  purta 
părea  un  luptător.  Asta  n-o  să  moară  la  fel  de  uşor  cum  a  murit  celălalt  N-o 
să  se  repeadă  în  securea  mea  ca  Ser  A  rys.  O  să  stea  în  spatele  scutului  şi-o  să 
mă  facă  să  vin  la  el.  Dacă  se  ajungea  la  aşa  ceva,  Hotah  era  pregătit. 
Securea  lui  lungă  era  destul  de  ascuţită  ca  s-o  foloseşti  la  bărbierit. 

îşi  îngădui  să  arunce  o  scurtă  privire  către  sipet.  Ţeasta  stătea  pe  un 
aşternut  de  pâslă  neagră,  rânjind.  Toate  ţestele  rânjeau,  dar  asta  părea 
mai  fericită  decât  multe  altele.  Şi  mai  mare.  Căpitanul  gărzii  nu  mai 
văzuse  niciodată  un  craniu  atât  de  mare.  Osul  frunţii  era  gros  şi  greu, 
falca  masivă.  Oasele  îi  luceau  în  lumina  lumânărilor,  albe  ca  mantia 
lui  Ser  Balon. 

-  Pune-o  pe  piedestal,  porunci  prinţul. 

Avea  în  ochi  lacrimi  scânteietoare. 

Piedestalul  era  o  coloană  de  marmură  neagră,  cu  aproape  un  metru 
mai  înaltă  decât  Maester  Caleotte.  Micul  maester  dolofan  se  înălţă  pe 

vârfuri,  dar  tot  nu  izbuti  să  ajungă  până  sus.  Areo  Hotah  era  gata  să 
se  ducă  să-1  ajute,  dar  Obara  Sand  se  mişcă  prima.  Chiar  şi  fără  bici  şi 
scut,  avea  ceva  furios  şi  bărbătesc  în  înfăţişare.  In  loc  de  rochie,  purta 
pantaloni  bufanţi  şi  o  tunică  de  in,  lungă  până  la  pulpe,  strânsă  în  talie 
cu  o  centură  din  sori  de  aramă.  Părul  ei  castaniu  era  adunat  la  spate, 
într-un  nod.  Smulse  ţeasta  din  mâinile  moi  şi  rozalii  ale  maesterului 
şi  o  aşeză  în  vârful  coloanei  de  marmură. 

-  Muntele  nu  mai  călăreşte,  spuse  prinţul,  cu  gravitate. 

-  Agonia  lui  a  fost  îndelungată  şi  grea,  Ser  Balon?  întrebă  Tyene 
Sand,  pe  tonul  unei  fecioare  care  se  interesează  dacă  rochia  ei  e  frumoasă. 

-  A  urlat  zile  la  rând,  doamna  mea,  răspunse  cavalerul  alb,  deşi  era 
limpede  că  nu-i  făcea  mare  plăcere  s-o  spună.  Ţipetele  lui  au  fost  auzite 
în  toată  Fortăreaţa  Roşie. 

-  Asta  te  deranjează,  ser?  întrebă  Lady  Nym. 

Purta  o  rochie  de  mătase  galbenă,  atât  de  diafană,  încât  lucirea 
lumânărilor  pătrundea  prin  ea,  dezvăluind  firele  de  aur  răsucite  şi 
nestematele  de  dedesubt.  Veşmântul  era  atât  de  indecent,  încât  cavalerul 
alb  părea  să  se  jeneze  s-o  privească,  dar  Hotah  aproba  alegerea  lui. 
Aproape  dezbrăcată,  Nymeria  era  mai  puţin  periculoasă.  Altminteri, 
avea  cu  siguranţă  o  duzină  de  cuţite  ascunse  asupra  ei. 

-  Ser  Gregor  a  fost  o  brută  sângeroasă,  toată  lumea  e  de  acord. 
Dac-a  meritat  cineva  vreodată  să  sufere,  el  a  fost  acela. 

-  Se  prea  poate,  doamna  mea,  spuse  Balon  Swann,  dar  Ser  Gregor 
a  fost  cavalier,  iar  un  cavaler  ar  trebui  să  moară  cu  sabia  în  mână. 
Otrava  e  un  mod  mârşav  şi  murdar  de  a  ucide. 

Lady  Tyene  zâmbi.  Rochia  ei  crem  cu  verde,  cu  mâneci  lungi  de 
dantelă,  avea  ceva  atât  de  modest  şi  de  inocent  încât  orice  bărbat  care-o 
privea  o  credea  cea  mai  castă  dintre  fecioare.  Areo  Hotah  ştia  că 
adevărul  era  cu  totul  altul.  Mâinile  ei  catifelate  şi  palide  erau  la  fel  de 
ucigătoare  precum  cele  pline  de  bătături  ale  Obarei,  dacă  nu  cumva 
chiar  mai  primejdioase  decât  ele.  O  urmărea  cu  luare-aminte,  atent  la 
cea  mai  mică  fluturare  a  degetelor  ei. 

Prinţul  Doran  se  încruntă. 

-  Aşa  este,  Ser  Balon,  dar  Lady  Nym  are  dreptate.  Dac-a  meritat 
vreodată  un  bărbat  să  moară  urlând,  acela  a  fost  Gregor  Clegane. 
A  măcelărit-o  pe  buna  mea  soră,  a  zdrobit  capul  bebeluşului  ei  de  un 
perete.  Mă  rog  doar  să  ardă  acum  în  vreun  iad,  iar  Ella  şi  copiii  ei  să 
se  odihnească  în  pace.  Iată  dreptatea  după  care  era  însetat  Dome.  Mă 
bucur  c-am  trăit  destul  de  mult  ca  să-i  simt  gustul.  In  cele  din  urmă, 
Lannisterii  au  dovedit  că  mândria  lor  e  întemeiată  şi  au  plătit  această 
veche  datorie  de  sânge. 

Prinţul  lăsă  în  seama  lui  Ricasso,  senaşalul  lui  orb,  să  se  ridice  şi  să 
propună  un  toast. 

-  Nobili  lorzi  şi  nobile  doamne,  să  bem  acum  cu  toţii  în  sănătatea 
lui  Tommen,  Primul  pe  Numele  Său,  Rege  al  Andalilor,  al 
Rhoynarilor  şi  al  Primilor  Oameni  şi  Stăpân  al  Celor  Şapte  Regate. 

In  vreme  ce  vorbea  seneşalul,  servitorii  începură  să  umble  printre 
oaspeţi,  umplând  pocalele  din  carafele  pe  care  le  purtau.  Băutura  era  un 
vin  tare  din  Dome,  întunecat  ca  sângele  şi  dulce  ca  răzbunarea.  Căpita- 
nul nu  bău.  Nu  bea  niciodată  la  ospeţe.  Nici  prinţul  nu-1  gustă.  Avea  pro- 
priul său  vin,  pregătit  de  Maester  Myles  şi  amestecat  cu  o  mare  cantitate 
de  suc  de  mac,  ca  să-i  atenueze  durerea  din  încheieturile  umflate. 

Cavalerul  alb  bău,  deşi  numai  din  curtoazie.  Aidoma  însoţitorilor 
lui.  Aşa  cum  făcură  şi  Prinţesa  Arianne,  Lady  Jordayne,  Lordul  de  la 
Graţia  Zeilor,  Cavalerul  de  Lemonwood,  Stăpâna  Dealului  Fantomei... 
ba  chiar  şi  Ellaria  Sand,  mult  iubita  concubină  a  Prinţului  Oberyn,  care 
fusese  cu  el  la  Debarcaderul  Regelui  când  murise.  Hotah  şi-i  întipări  în 
minte  pe  aceia  care  nu  beau:  Ser  Daemon  Sand,  Lordul  Tremond 
Gargalen,  gemenii  Fowler,  Dagos  Manwoody,  Ullerii  de  la  Hellholt, 
Wylii  de  la  Drumul  Oaselor.  Dacă  vom  avea  necazuri,  ar  putea  începe  cu 
unul  dintre  ei.  Dome  era  un  ţinut  divizat,  unde  furia  era  la  ea  acasă,  iar 
Prinţul  Doran  nu-1  ţinea  în  frâu  cu  toată  fermitatea  care  ar  fi  fost 
necesară.  Mulţi  dintre  lorzii  lui  îl  considerau  bicisnic  şi  ar  fi  găsit  că  un 

război  pe  faţă  cu  Lannisterii  şi  cu  băiatul-rege  de  pe  Tronul  de  Fier  era 
chiar  indicat. 

Printre  toţi  aceştia,  conducerea  o  aveau  Şerpoaicele  Nisipului, 
fiicele  bastarde  ale  fratelui  răposat  al  prinţului,  Oberyn,  zis  Vipera 
Roşie,  dintre  care  trei  luau  parte  la  festin.  Doran  Martell  era  cel  mai 
înţelept  dintre  prinţi  şi  nu  era  treaba  căpitanului  gărzilor  sale  să-i  pună 
la  îndoială  hotărârile,  dar  Areo  Hotah  se  întreba  de  ce  le  eliberase  pe 
Lady  Obara,  Lady  Nymeria  şi  Lady  Tyene  din  celulele  lor  izolate  din 
Turnul  Suliţei. 

Tyene  refuză  toastul  propus  de  Ricasso  cu  un  murmur,  iar  Lady  Nym 
cu  o  zvâcnire  a  mâinii.  Obara  lăsă  să  i  se  umple  paharul  până  la  margine 
şi  sfârşi  prin  a  vărsa  pe  podea  vinul  roşu.  Când  o  servitoare  îngenunche 
să-1  şteargă,  ea  părăsi  sala.  O  clipă  mai  târziu,  Prinţesa  Arianne  se  scuză 
şi  plecă  pe  urmele  ei.  Obara  n-o  sâ-şi  întoarcă  niciodată  furia  împotriva 
micii  prinţese,  Hotah  ştia.  Sunt  verişoare  şi  o  iubeşte  foarte  mult. 

Petrecerea  continuă  până  noaptea  târziu,  cu  ţeasta  rânjitoare  la  loc  de 
frunte,  pe  stâlpul  ei  de  marmură  neagră.  Li  se  aduseră  şapte  feluri  de 
mâncare,  în  onoarea  celor  şapte  zei  şi  a  celor  şapte  fraţi  din  Garda 
Regelui.  Supa  era  făcută  cu  ouă  şi  cu  lămâi,  ardei  verzi  lungi  erau  umpluţi 
cu  brânză  şi  ceapă.  Erau  şi  plăcinte  cu  mreană,  claponi  cu  glazură  de 
miere  şi  un  peşte  mustăcios  de  pe  fundul  Sângelui  Verde,  atât  de  mare, 
încât  fusese  nevoie  de  patru  servitori  ca  să-1  aducă  la  masă.  După  care 
urmară  o  delicioasă  tocană  de  şarpe,  bucăţi  din  şapte  soiuri  de  şerpi  fierte 
la  foc  mic  cu  ardei  iute,  portocale  sângerii  şi  un  strop  de  venin,  ca  să-i  dea 
gust  bun.  Tocana  era  foarte  fierbinte,  Hotah  ştia  asta,  deşi  nu  o  gustase. 
Apoi  sosi  sucul  de  fructe,  răcoritor  la  limbă.  Ca  desert,  fiecare  oaspete 
primi  câte  o  ţeastă  din  fire  de  zahăr.  Când  sparseră  crusta,  găsiră  înăuntru 
cremă  dulce  de  lapte  şi  bucăţi  de  prune  şi  de  vişine. 

Prinţesa  Arianne  se  întoarse  la  timp  pentru  ardeii  umpluţi.  Mica  mea 
prinţesă,  se  gândi  Hotah,  dar  Arianne  era  acum  femeie.  Mătăsurile 
stacojii  care  o  înveşmântau  nu  lăsau  nicio  îndoială.  In  ultima  vreme  se 
schimbase  şi  în  alte  moduri.  Complotul  prin  care  urmărise  încoronarea 

Myrcellei  fusese  dezvăluit  prin  trădare  şi  zdrobit,  cavalerul  ei  alb 
pierise  în  mod  sângeros  de  mâna  lui  Hotah,  iar  ea  fusese  închisă  în 
Turnul  Suliţei,  condamnată  la  singurătate  şi  la  tăcere.  Toate  acestea  o 
cizelaseră.  Şi  mai  era  şi  altceva,  un  secret  pe  care  i-1  încredinţase  tatăl 
ei  înainte  de  a  o  elibera  din  închisoare.  Dar  căpitanul  nu  ştia  despre 
ce  taină  era  vorba. 

Prinţul  îşi  aşezase  fiica  între  el  şi  cavalerul  alb,  un  loc  de  mare 
cinste.  Arianne  zâmbi  când  se  strecură  din  nou  pe  scaunul  ei  şi  şopti 
ceva  la  urechea  lui  Ser  Balon.  Cavalerul  preferă  să  nu  răspundă.  Hotah 
observă  că  mânca  puţin:  o  lingură  de  supă,  o  îmbucătură  din  ardei, 
piciorul  unui  clapon,  nişte  peşte.  Se  feri  să  se  atingă  de  plăcinta  cu 
mreană  şi  nu  înghiţi  decât  o  lingură  mică  de  tocană.  Chiar  şi  aşa, 
fruntea  i  se  broboni  de  sudoare.  Hotah  putea  să-1  înţeleagă.  Când 
venise  prima  oară  în  Dorne,  mâncarea  extrem  de  iute  îi  înnodase 
măruntaiele  şi  îi  arsese  limba.  Insă  asta  fusese  cu  ani  în  urmă;  acum 
avea  părul  alb  şi  putea  să  mănânce  orice  mâncau  oamenii  locului. 

Când  li  se  serviră  ţestele  din  fire  de  zahăr,  Balon  strânse  din  buze 
şi  îi  adresă  prinţului  o  privire  stăruitoare,  ca  să  vadă  dacă  nu  cumva  era 
luat  peste  picior.  Doran  Martell  nu  băgă  de  seamă,  dar  observă  fiica  lui. 

-  E  o  mică  glumă  a  bucătarului,  Ser  Balon,  spuse  ea.  Pentru  un 
dornishean,  nici  măcar  moartea  nu  e  sacră.  Rogu-te,  nu  ne-o  lua  în 
nume  de  rău.  Mătură  cu  degetele  dosul  palmei  cavalerului.  Sper  că  ţi-a 
făcut  plăcere  timpul  petrecut  în  Dorne. 

-  Toată  lumea  a  fost  foarte  ospitalieră,  doamna  mea. 
Arianne  atinse  broşa  care-i  închidea  mantia,  cu  lebedele  ei  arţăgoase. 

-  Am  fost  întotdeauna  îndrăgostită  de  lebede.  In  această  parte  a 
Insulelor  Verii,  nicio  altă  pasăre  nu  e  nici  pe  jumătate  atât  de  frumoasă. 

-  Păunii  tăi  şi-ar  putea  disputa  titlul  ăsta,  spuse  Ser  Balon. 

-  Ar  putea,  spuse  Arianne,  dar  păunii  sunt  creaturi  inutile  şi 
orgolioase,  umblând  ţanţoşe  în  culorile  lor  ţipătoare.  Dă-mi  o  lebădă 
senină  în  alb  sau  frumoasă  în  negru. 

Ser  Balon  încuviinţă  cu  un  gest  al  capului  şi  sorbi  din  vin.  Ăsta  nu  e 
la  fel  de  uşor  de  sedus  ca  Fratele  lui  Jurat,  se  gândi  Hotah.  SerArys  era  un 
bdietan,  în  ciuda  anilor  săi.  Ăsta  e  un  bărbat  şi  încă  unul  prudent.  Căpi- 
tanul nu  trebuia  decât  să-i  arunce  cavalerului  alb  o  privire  ca  să-şi  dea 
seama  că  nu  era  în  largul  lui.  Locul  i  separe  straniu  şi  îi  e pe  plac  într-o  mult 
prea  mică  măsură.  Hotah  putea  înţelege  asta.  Dorne  i  se  păruse  şi  lui  un 
loc  bizar  când  sosise  cu  propria  lui  prinţesă,  cu  ani  în  urmă.  Preoţii 
bărboşi  îl  învăţaseră  limba  comună  a  Westerosului  înainte  de  a-1  trimite 
acolo,  dar  toţi  dornishenii  vorbeau  prea  repede  ca  să-i  poată  înţelege. 
Femeile  dornishene  erau  destrăbălate,  vinul  dornishean  era  acru,  iar 
mâncarea  era  plină  de  condimente  bizare.  Şi  soarele  din  Dorne, 
strălucind  supărător  zi  de  zi  pe  cerul  albastru,  era  mai  fierbinte  decât 
soarele  palid  al  Norvosului. 

Călătoria  lui  Ser  Balon  fusese  mai  scurtă,  dar  supărătoare  în  felul  ei 
aparte,  căpitanul  ştia  asta.  Trei  cavaleri,  opt  scutieri,  douăzeci  de  oşteni 
şi  tot  soiul  de  rândaşi  şi  de  servitori  plecaseră  alături  de  el  de  la 
Debarcaderul  Regelui,  dar,  odată  ce  traversaseră  munţii  către  Dorne, 
înaintarea  le  fusese  încetinită  de  o  serie  de  ospeţe,  partide  de  vânătoare 
şi  sărbătoriri  în  toate  castelele  prin  care  se  întâmplase  să  treacă.  Iar 
acum,  când  ajunseseră  la  Sunspear,  nici  Prinţesa  Myrcella  nici  Ser  Arys 
Oakheart  nu  fuseseră  acolo  să-i  întâmpine.  Cavalerul  alb  ştie  că  nu  merge 
totul  aşa  cum  ar  trebui,  Hotah  putea  spune  asta,  dare  vorba  de  mai  mult 
decât  atât.  Poate  îl  enerva  prezenţa  Şerpoaicelor  Nisipului.  Dacă  era 
aşa,  întoarcerea  Obarei  în  sală  trebuia  să-i  fi  pus  sare  pe  răni.  Femeia  se 
strecură  la  locul  ei  fără  niciun  cuvânt  şi  rămase  acolo,  posacă  şi 
încruntată,  fără  să  zâmbească  şi  fără  să  vorbească. 

Se  apropia  miezul  nopţii  când  prinţul  Doran  se  întoarse  către 
cavalerul  alb: 

-  Ser  Balon,  am  citit  scrisoarea  pe  care  mi-ai  adus-o  din  partea  gra- 
ţioasei noastre  regine.  Pot  să  presupun  că  îi  cunoşti  conţinutul,  ser? 
Hotah  îl  văzu  pe  cavaler  încordându-se. 

-  Da,  lordul  meu.  înălţimea  Sa  m-a  informat  că  s-ar  putea  să  mi  se 
ceară  să-i  escortez  fiica  înapoi,  la  Debarcaderul  Regelui.  Regele 
Tommen  e  foarte  ataşat  de  sora  lui  şi  i-ar  plăcea  ca  Prinţesa  Myrcella 
să  se-ntoarcă  la  Curte  pentru  o  scurtă  vizită. 

Prinţesa  Arianne  arboră  o  expresie  tristă. 

-  Oh,  ser,  dar  ne-am  ataşat  cu  toţii  atât  de  mult  de  Myrcella.  Ea  şi 
fratele  meu  Trystane  au  devenit  nedespărţiţi. 

-  Prinţul  Trystane  va  fi  la  fel  de  bine  venit  la  Debarcaderul 
Regelui,  spuse  Balon  Swann.  Sunt  sigur  că  Regele  Tommen  ar  vrea 
să-1  cunoască.  înălţimea  Sa  are  atât  de  puţini  tovarăşi  de  vârsta  lui. 

-  Un  bărbat  poate  păstra  o  viaţă  legăturile  formate  în  copilărie,  spuse 
Prinţul  Doran.  Când  Trystane  şi  Myrcella  se  vor  căsători,  el  şi  Tommen 
vor  fi  ca  nişte  fraţi.  Regina  Cersei  are  dreptate.  Băieţii  ar  trebui  să 
se-ntâlnească,  să  se  împrietenească.  Dorne  îi  va  simţi  negreşit  lipsa,  dar 
e  timpul  ca  Trystane  să  vadă  câte  ceva  din  lumea  de  dincolo  de  zidurile 
Sunspearului. 

-  Ştiu  că  Debarcaderul  Regelui  îl  va  întâmpina  cu  cea  mai  mare 
căldură. 

Acum  de  ce  mai  transpiră?  se  întrebă  căpitanul,  privindu-1.  In  sală 
e  destul  de  răcoare  şi  nu  s-a  atins  de  tocană. 

-  Cât  despre  cealaltă  problemă  ridicată  de  Regina  Cersei,  spunea 
Prinţul  Doran,  e  adevărat,  locul  rezervat  în  micul  consiliu  pentru 
Dorne  e  gol  de  la  moartea  fratelui  meu  şi  e  timpul  să  fie  ocupat  iarăşi. 
Sunt  flatat  fiindcă  înălţimea  Sa  simte  că  sfatul  meu  i-ar  putea  fi  de 
folos,  deşi  mă  întreb  dacă  am  puterea  cerută  de  o  asemenea  călătorie. 
Poate  dacă  am  merge  pe  mare? 

-  Cu  corabia?  Ser  Balon  păru  luat  prin  surprindere.  Ar...  ar  fi 
sigur,  prinţul  meu?  Toamna  e  un  anotimp  cu  multe  furtuni,  sau  cel 
puţin  aşa  am  auzit,  şi...  piraţii  de  la  Treptele  de  Piatră,  ăştia... 

-  Piraţii.  Negreşit.  S-ar  putea  să  ai  dreptate,  ser.  întoarcerea  pe 
drumul  pe  care-aţi  venit  e  mai  sigură.  Prinţul  Doran  îi  adresă  un 
zâmbet  plăcut.  Să  reluăm  discuţia  mâine.  Când  ajungem  la  Grădinile 

de  Apă,  îi  putem  spune  Myrcellei.  Ştiu  cât  de  încântată  o  să  fie.  îi  e  dor 
de  fratele  ei,  n-am  nicio  îndoială. 

-  Sunt  nerăbdător  s-o  revăd,  spuse  Ser  Balon.  Şi  să  vă  vizitez 
Grădinile  de  Apă.  Am  auzit  că  sunt  foarte  frumoase. 

-Frumoase  şi  liniştite,  răspunse  prinţul.  Vânturi  răcoroase,  apă 
înspumată  şi  râsetele  copiilor.  Grădinile  de  Apă  sunt  locul  meu  preferat 
din  lumea  asta,  ser.  Unul  dintre  strămoşii  mei  a  pus  să  fie  construite  ca 
să-i  facă  plăcere  miresei  sale  din  Casa  Targaryen  şi  s-o  scape  de  praful  şi 
de  arşiţa  din  Sunspear.  Se  numea  Daenerys.  Era  sora  regelui  Daeron  cel 
Bun  şi  prin  căsătoria  ei  a  ajuns  Dome  să  facă  parte  din  Cele  Şapte  Regate. 
Toată  lumea  ştia  că  fata  îl  iubea  pe  fratele  bastard  al  lui  Daeron,  Daemon 
Blackfyre,  care  o  iubea  la  rândul  lui,  dar  regele  era  destul  de  înţelept  ca 
să-şi  dea  seama  că  binele  a  mii  de  oameni  trebuie  să  fie  mai  presus  decât 
dorinţa  a  doi  dintre  ei,  deşi  cei  doi  îi  erau  dragi.  Daenerys  a  fost  cea  care 
a  umplut  grădinile  cu  râsete  de  copii.  La  început  erau  numai  copiii  ei,  dar 
mai  târziu  au  fost  aduşi  şi  fiii  şi  fiicele  lorzilor  şi  cavalerilor  deţinători  de 
pământuri,  pentru  a  le  ţine  companie  băieţilor  şi  fetelor  de  sânge 
princiar.  Iar  într-o  zi  cu  soare  torid  i  s-a  făcut  milă  de  copiii  grăjdarilor, 
bucătarilor  şi  servitorilor  ei  şi  i-a  invitat  şi  pe  ei  să  se  bucure  de  bazine  şi 
de  fântâni,  o  tradiţie  ce  s-a  păstrat  până  în  ziua  de  azi. 

Prinţul  prinse  în  mâini  roţile  scaunului  său  şi  se  împinse  de 
lângă  masă. 

-Dar  acum,  ser,  te  rog  să  mă  ierţi.  Toate  aceste  discuţii  m-au 
istovit  şi  va  trebui  să  plecăm  la  ivirea  zorilor.  Obara,  eşti  atât  de  bună 
să  m-ajuţi  să  intru  în  pat?  Nymeria,  Tyene,  veniţi  şi  voi  şi  uraţi-i 
bătrânului  vostru  unchi  o  noapte  bună,  îngăduitoare. 

Aşa  că  împingerea  scaunului  prinţului  afară  din  sala  de  ospeţe  a 
Sunspearului  şi  prin  lunga  galerie  ce  ducea  către  salonul  lui  căzu  în 
sarcina  Obarei  Sand.  Areo  Hotah  o  urmă,  împreună  cu  surorile  ei, 
alături  de  Prinţesa  Arianne  şi  de  Ellaria  Sand.  In  spatele  lor,  Maester 
Caleotte  îşi  grăbea  picioarele  încălţate  în  papuci  ţinând  ţeasta  Muntelui 
în  leagănul  braţelor  sale,  de  parcă  ar  fi  fost  un  copil. 

-  Doar  n-ai  de  gând  să-i  trimiţi  pe  Trystane  şi  pe  Myrcella  la  Debar- 
caderul Regelui,  spuse  Obara,  împingându-1. 

Paşii  ei  erau  imenşi,  furioşi,  mult  prea  repezi,  şi  roţile  mari  de  lemn 
ale  scaunului  trosneau  zgomotos  străbătând  podeaua  din  piatră  tăiaţi 
grosolan. 

-  Fă  asta,  şi  n-o  s-o  mai  vezi  pe  fată  niciodată,  iar  fiul  tău  o  să-şi 
petreacă  viaţa  ca  ostatic  al  Tronului  de  Fier. 

-  Mă  iei  de  prost,  Obara?  Prinţul  oftă.  Sunt  multe  lucruri  pe  care 
nu  le  ştii.  Lucruri  despre  care  e  bine  să  nu  vorbim  aici,  unde  ne  poate 
auzi  oricine.  Dacă-ţi  ţii  gura,  s-ar  putea  să  te  luminez.  îşi  miji  ochii. 
Mai  încet,  în  numele  dragostei  pe  care  mi-o  porţi.  Ultima  zdruncinătură 
mi-a  trimis  un  cuţit  chiar  în  genunchi. 

Obara  îşi  reduse  la  jumătate  viteza  paşilor. 

-  Atunci  ce-o  să  faci? 
Răspunsul  i-1  dădu  sora  ei  Tyene. 

-  Ce  face  întotdeauna,  toarse  ea.  Tărăgănează,  ascunde,  ocoleşte 
adevărul.  Oh,  nimeni  nu  se  pricepe  la  asta  nici  măcar  pe  jumătate  atât 
de  bine  ca  bravul  nostru  unchi. 

-  II  judeci  greşit,  spuse  Prinţesa  Arianne. 

-  Tăceţi,  toate!  porunci  prinţul. 

Abia  după  ce  uşile  salonului  său  le  oferiră  siguranţa  dorită  închi- 
zându-li-se  în  urmă,  îşi  întoarse  scaunul  rulant  cu  faţa  către  femei. 
Până  şi  acest  efort  îi  tăie  răsuflarea,  iar  pătura  myrisheană  care-i  acoperea 
picioarele  se  prinse  între  două  spiţe  când  învârti  roţile,  aşa  că  trebui  s-o 
apuce  cu  mâna  ca  să  nu  fie  sfâşiată.  Sub  învelitoare,  picioarele  hu  erau 
palide,  moi,  dezgustătoare.  Avea  genunchii  roşii  şi  umflaţi,  iar  degetele 
erau  aproape  purpurii,  de  două  ori  mai  mari  decât  ar  fi  trebuit  să  fie. 
Areo  Hotah  i  le  văzuse  de  o  mie  de  ori  şi  tot  îi  venea  greu  să  le  privească. 

Prinţesa  Arianne  făcu  un  pas  înainte. 

-  Ingăduie-mi  să  te  ajut,  tată. 
Prinţul  dădu  drumul  păturii. 

-  Incă-mi  mai  pot  stăpâni  propria  cuvertură.  Măcar  atat. 

Era  foarte  puţin.  Trecuseră  trei  ani  de  când  picioarele  nu-i  mai  erau 
de  niciun  folos,  dar  încă  mai  avea  ceva  putere  în  mâini  şi  în  umeri. 

-  Să-i  aduc  prinţului  meu  o  cană  cu  lapte  de  mac?  întrebă  Maester 
Caleotte. 

-  Pentru  durerea  asta  aş  avea  nevoie  de  o  găleată.  Mulţumesc,  dar  nu. 
Vreau  să-mi  păstrez  mintea  limpede.  In  noaptea  asta  nu  mai  am  nevoie 
de  tine. 

-  Foarte  bine,  prinţul  meu. 

Maester  Caleotte  se  înclină,  continuând  să  strângă  capul  lui  Ser 
Gregor  în  mâinile  lui  moi,  catifelate. 

-  Pe  ăsta-1  iau  eu.  Obara  Sand  îi  smulse  ţeasta  şi  o  ţinu  la  o  lungime 
de  braţ  distanţă.  Cum  arăta  Muntele?  De  unde  ştim  că  ţeasta  e  a  lui? 
A  fi  putut  s-afunde  capul  în  smoală.  De  ce  l-au  jupuit  până  la  os? 

-  Smoala  ar  fi  distrus  cutia,  sugeră  Lady  Nym  în  timp  ce  Maester 
Caleotte  ieşea  în  grabă.  Nimeni  nu  1-a  văzut  pe  Munte  murind  şi  nimeni 
n-a  văzut  când  i  s-a  tăiat  capul.  Mărturisesc  că  asta  mă  nelinişteşte,  dar 
ce-ar  fi  putut  spera  regina  căţea  să  capete  înşelându-ne?  Dacă  Gregor 
Clegane  trăieşte,  mai  curând  sau  mai  târziu  se  va  afla.  Omul  avea  doi 
metri  şi  jumătate,  în  tot  Westerosul  nu  mai  există  altul  ca  el.  Dacă  apare 
din  nou  un  astfel  de  bărbat,  Cersei  Lannister  va  fi  demascată  ca  minci- 
noasă în  faţa  tuturor  Celor  Şapte  Regate.  Ar  fi  o  idioată  desăvârşită  dacă 
ar  risca  asta.  Ce-ar  putea  spera  să  câştige? 

-  Ţeasta  e  destul  de  mare,  fără  nicio  îndoială,  spuse  prinţul.  Şi 
ştim  că  Oberyn  1-a  rănit  grav  pe  Gregor.  Toate  veştile  pe  care  le-am 
primit  de  atunci  spuneau  despre  Clegane  că  moare  încet,  în  chinuri 
cumplite. 

-  Exact  aşa  cum  a  vrut  tata,  spuse  Tyene.  Surorilor,  sincer  vorbind, 
ştiu  ce  otravă  folosea  el.  Dacă  suliţa  lui  a  reuşit  măcar  să  despice  pielea 
Muntelui,  atunci  Clegane  e  mort,  indiferent  cât  de  mare  o  fi  fost. 
Indoiţi-vă  de  surioara  voastră,  dacă  vreţi,  dar  nu  vă-ndoiţi  niciodată  de 
părintele  vostru. 

Obara  se  zbârli. 

-  Nu  m-am  îndoit  de  el  şi  nici  nu  mă  voi  îndoi  vreodată.  îi  dădu 
craniului  un  sărut  batjocoritor.  Ăsta  e  un  început,  v-o  făgăduiesc. 

-  Un  început?  interveni  Ellaria  Sand,  nevenindu-i  să  creadă.  Ferească 
zeii.  Aş  vrea  să  fie  sfârşitul.  Tywin  Lannister  e  mort.  Aşa  cum  sunt  şi 
Robert  Baratheon,  şi  Amory  Lorch,  şi  acum  Gregor  Clegane,  toţi  cei 
care-au  jucat  un  rol  în  uciderea  Ellei  şi  a  copiilor  ei.  Până  şi  Joffrey,  care 
nici  măcar  nu  era  născut  când  a  murit  Ella.  L-am  văzut  cu  ochii  mei  de 
băiat  dându-şi  duhul,  înfigându-şi  unghiile  în  gât  când  încerca  să  respire. 
Cine-a  mai  rămas  de  ucis?  E  nevoie  să  moară  şi  Myrcella  şi  Tommen 
pentru  ca  umbrele  lui  Rhaenys  şi  Aegon  să-şi  găsească  odihna?  Unde 
se  sfârşeşte? 

-  Se  sfârşeşte  în  sânge,  aşa  cum  a  început,  zise  Lady  Nym.  Se  sfârşeşte 
când  crapă  Casterly  Rock  în  bucăţi,  ca  să  poată  ajunge  strălucirea 
soarelui  la  viermii  de  sub  el.  Se  sfârşeşte  cu  distrugerea  lui  Tywin 
Lannister  şi  a  tot  ceea  ce  a  înfăptuit  el. 

-  A  murit  de  mâna  propriului  său  fiu,  ripostă  Ellaria.  Ce  ne-am 
putea  dori  mai  mult? 

-  Mi-aş  dori  să  fi  murit  de  mâna  mea. 

Lady  Nym  se  instală  pe  un  scaun,  cu  cosiţa  neagră  şi  lungă 
căzându-i  pe  un  umăr  şi  oprindu-i-se  apoi  în  poală.  Părul  îi  contura  un 
V  în  mijlocul  frunţii,  ca  al  tatălui  ei.  Buzele  roşii  ca  vinul  i  se  arcuiră 
într-un  zâmbet  mieros. 

-  Dacă-ar  fi  fost  aşa,  n-ar  fi  avut  o  moarte  atât  de  uşoară. 

-  Ser  Gregor  pare  însingurat,  spuse  Tyene,  cu  vocea  ei  dulce,  de 
septă.  Sunt  sigură  că  i-ar  plăcea  să  aibă  companie. 

Obrajii  Ellariei  erau  uzi  de  lacrimi,  ochii  întunecaţi  îi  străluceau. 
Are  o  forţă  în  ea,  chiar  şi  atunci  când  plânge,  se  gândi  căpitanul. 

-  Oberyn  voia  răzbunare  pentru  Ella.  Voi  trei  vreţi  acum  răzbunare 
pentru  el.  Vă  reamintesc  că  eu  am  patru  fiice.  Surorile  voastre.  Elia  mea 
are  paisprezece  ani,  e  aproape  femeie.  Obella  are  doisprezece,  fecioria 
ei  e  în  pragul  înfloririi.  Amândouă  vă  venerează,  aşa  cum  le  venerează 
pe  ele  Dorea  şi  Loreza.  Dacă  veţi  muri,  El  şi  Obella  trebuie  să  vă 

răzbune,  iar  Dorea  şi  Loree  trebuie  să  le  răzbune  apoi  pe  ele?  Aşa  merg 
lucrurile,  se  învârtesc  în  cerc  iarăşi  şi  iarăşi,  la  nesfârşit?  Vă  întreb  din 
nou,  unde  se  termină?  Ellaria  îşi  puse  mâna  pe  craniul  Muntelui.  L-am 
văzut  pe  tatăl  vostru  murind.  Aici  e  ucigaşul  lui.  Pot  să-i  iau  ţeasta  în 
patul  meu,  să-mi  dea  alinare  în  timpul  nopţii?  O  să  mă  facă  să  râd,  o 
să-mi  cânte,  o  să-mi  poarte  de  grijă  când  o  să  fiu  bolnavă  şi  bătrână? 

-  Ce-ai  vrea,  doamna  mea?  o  întrebă  Lady  Nym.  Să  ne  culcăm 
suliţele  la  pământ  şi  să  zâmbim,  să  dăm  uitării  tot  răul  care  ni  s-a  făcut? 

-  Războiul  va  veni,  indiferent  dacă-1  dorim  sau  nu,  spuse  Obara.  Un 
rege-băiat  stă  pe  Tronul  de  Fier.  Lordul  Stannis  stăpâneşte  Zidul  şi-i 
adună  pe  oamenii  Nordului  ca  să-i  sprijine  cauza.  Cele  două  regine  se  sfă- 
desc pentru  Tommen,  ca  două  căţele  pentru  un  os  suculent.  Oamenii  de 
fier  au  cucerit  Insulele  Scutului  şi  fac  incursiuni  în  Mander,  pătrunzând 
adânc  în  inima  Reachului,  ceea  ce  înseamnă  că  vor  lua  în  stăpânire  şi 
Highgarden.  Duşmanii  noştri  sunt  răvăşiţi.  A  venit  vremea  noastră. 

-  Pentru  ce?  Ca  să  facem  rost  de  mai  multe  cranii?  Ellaria  Sand  se 
întoarse  spre  prinţ.  Ele  n-or  să  înţeleagă.  Nu  suport  să  mai  aud  nimic 
despre  asta. 

-  Intoarce-te  la  fetele  tale,  Ellaria,  îi  spuse  prinţul.  Iţi  jur  că  nimic 
rău  nu  va  ajunge  până  la  ele. 

-  Prinţul  meu! 

Ellaria  îl  sărută  pe  frunte  şi  îşi  luă  rămas-bun.  Areo  Hotah  se  întristă 
când  o  văzu  ieşind.  E  o  femeie  cu  suflet  bun. 

-  Ştiu  că  1-a  iubit  pe  tatăl  nostru,  zise  Nym  după  plecarea  ei,  dar  e 
limpede  că  nu  1-a-nţeles  niciodată. 

Prinţul  o  învălui  într-o  privire  stranie. 

-  L-a  înţeles  mai  bine  decât  o  să-1  înţelegi  tu  vreodată,  Nymeria.  Şi 
1-a  făcut  pe  tatăl  vostru  fericit.  In  cele  din  urmă,  o  inimă  bună  valorează 
mai  mult  decât  mândria  şi  decât  curajul.  Acesta  poate  fi  un  adevăr,  dar 
sunt  oricum  lucruri  pe  care  Ellaria  nu  le  ştie  şi  nici  nu  trebuie  să  le  afle. 
Războiul  a-nceput  deja. 

Obara  râse. 

-  Da,  dulcea  ta  Arianne  a  avut  grijă  de  asta. 

Prinţesa  roşi  şi  Hotah  văzu  o  zvâcnire  de  furie  trecând  peste  faţa 
tatălui  ei. 

-  A  făcut  ceea  ce  a  făcut  pentru  voi  şi  pentru  ea,  în  aceeaşi  măsură. 
N-ar  trebui  să  te  grăbeşti  să-ţi  baţi  joc  de  ea. 

-  Asta  a  fost  o  laudă,  insistă  Obara  Sand.  Amână,  ascunde,  ocoleşte 
adevărul,  trece-1  sub  tăcere  şi  tărăgănează  tot  ce  vrei,  unchiule,  dar  Ser 
Balon  tot  trebuie  s-ajungă  faţă-n  faţă  cu  Myrcella  la  Grădinile  de  Apă, 
şi  când  o  se-ntâmple  asta  n-o  să  se  bucure  văzând  că  îi  lipseşte  o  ureche. 
Iar  când  fata  o  să-i  povestească  şi  cum  1-a  tăiat  căpitanul  tău  pe  Arys 
Oakheart  de  la  gât  până  la  vintre,  cu  nevasta  aia  a  lui  din  oţel,  ei  bine... 

-  Nu.  Prinţesa  Arianne  se  ridică  de  pe  perna  pe  care  stătea  şi-şi 
puse  o  mână  pe  braţul  lui  Hotah.  N-a  fost  aşa,  verişoară.  Pe  Ser  Arys 
1-a  măcelărit  Gerold  Dayne. 

Şerpoaicele  Nisipului  se  uitară  una  la  alta. 

-  Steaua  întunecată? 

-  Steaua  întunecată  a  făcut-o,  întări  mica  lui  prinţesă.  A-ncercat 
s-o  ucidă  şi  pe  Prinţesa  Myrcella.  După  cum  o  să-i  povestească  ea  lui 
Ser  Balon. 

Nym  zâmbi. 

-  Măcar  partea  asta  e  adevărată. 

-  Totul  e  adevărat,  spuse  prinţul,  strângând  din  ochi  de  durere. 
Guta  îl  face  să  sufere  sau  minciuna? 

-  Şi  Ser  Gerold  a  fugit  acum  înapoi,  la  înaltul  Ermitaj,  unde  nune 
putem  atinge  de  el. 

-  Steaua  întunecată,  murmură  Tyene  cu  un  chicotit.  De  ce  nu?  El 
a  făcut  totul.  Dar  Ser  Balon  o  s-o  creadă? 

-  Da,  dac-o  află  de  la  Myrcella,  insistă  Arianne. 
Obara  pufni  neîncrezătoare. 

-  Poate  c-o  să  mintă  azi  şi  o  să  mintă  mâine,  dar,  mai  devreme  sau 
mai  târziu,  o  să  spună  adevărul.  Dacă  lui  Ser  Balon  i  se  îngăduie  să 

ducă  poveştile  la  Debarcaderul  Regelui,  tobele  vor  bate  şi  sângele  va 
curge.  N-ar  trebui  lăsat  să  plece. 

-  L-am  putea  ucide,  ca  să  fim  siguri,  spuse  Tyene,  însă  atunci  am 
fi  nevoiţi  să  omoram  şi  restul  grupului  său,  chiar  şi  pe  acei  scutieri 
tineri  şi  drăgălaşi.  Ar  fi...  oh,  atât  de  murdari 

Prinţul  Doran  închise  ochii  şi  îi  deschise  iarăşi.  Hotah  îi  văzu 
picioarele  tremurând  sub  pătură. 

-  Dacă  n-aţi  fi  fiicele  fratelui  meu,  v-aş  trimite  pe  toate  trei  înapoi, 
în  celulele  voastre,  şi  v-aş  ţine  acolo  până  vi  s-ar  face  oasele  de  culoarea 
cenuşii.  In  schimb,  am  de  gând  să  vă  iau  cu  noi  la  Grădinile  de  Apă. 
Unde  sunt  lecţii  de  învăţat,  dacă  sunteţi  destul  de  agere  la  minte  ca  să 
le  pricepeţi. 

-  Lecţii?  făcu  Obara.  Eu  n-am  văzut  decât  copii  în  pielea  goală. 

-  Da,  încuviinţă  prinţul.  I-am  spus  povestea  lui  Ser  Balon,  dar  nu 
în  întregime.  în  vreme  ce  copiii  împroşcau  apa  din  bazine,  Daenerys 
îi  privea  printre  portocali,  şi  atunci  a  înţeles  ceva.  Nu-i  putea  deosebi 
pe  cei  de  obârşie  nobilă  de  ceilalţi.  Dezbrăcaţi,  nu  erau  decât  copii.  Cu 
toţii  inocenţi,  cu  toţii  vulnerabili,  cu  toţii  meritând  o  viaţă  îndelungată, 
dragoste  şi  protecţie.  „Iată  regatul  tău",  i-a  zis  fiului  şi  moştenitorului 
ei,  „adu-ţi  aminte  de  ei,  în  tot  ce  faci."  Mama  mea  mi-a  spus  aceleaşi 
cuvinte  când  am  crescut  destul  de  mare  ca  să  părăsesc  bazinele.  Pentru 
un  prinţ  e  cel  mai  simplu  lucru  să-şi  adune  lăncile,  dar  până  la  urmă 
copiii  plătesc  preţul.  De  dragul  lor,  un  prinţ  înţelept  nu  poartă  niciun 
război  fără  o  cauză  îndreptăţită  şi  niciun  război  pe  care  n-are  speranţe 
să-1  câştige. 

Nu  sunt  nici  orb,  nici  surd,  dar  ştiu  că  voi  toate  mă  credeţi  becisnic, 
înspăimântat,  neputincios.  Tatăl  vostru  mă  cunoştea  mai  bine.  Oberyn 
a  fost  întotdeauna  vipera.  înverşunat,  periculos,  imprevizibil.  Nimeni 
nu-ndrăznea  să-1  ameninţe.  Eu  eram  iarba.  Plăcut,  curtenitor,  mirosind 
a  blândeţe,  legănându-mă  la  fiecare  adiere.  Cine  se  teme  să  păşească  pe 
iarbă?  Insă  iarba  e  aceea  care  ascunde  vipera  de  duşmani,  o  adăposteşte 
până  când  atacă.  Eu  şi  tatăl  vostru  lucram  împreună,  mai  aproape  unul 

de  altul  decât  ştiţi...  dar  acum  el  s-a  dus.  întrebarea  este:  Pot  să  am 
încredere  în  fiicele  sale,  mă  vor  sluji  în  locul  lui? 

Hotah  le  privi  pe  toate,  pe  rând.  Obara,  ţinte  ruginite  şi  piele  fiarta, 
cu  furia  din  ochii  ei  apropiaţi  şi  părul  castaniu,  ca  de  şobolan.  Nymeria, 
languroasă,  elegantă,  cu  pielea  măslinie,  cu  coada  ei  împletită,  neagră  şi 
lungă,  legată  cu  fire  de  aur  roşu.  Tyene,  cu  ochi  albaştri,  blondă,  o 
femeie-copilă,  cu  mâini  catifelate  şi  chicoteli  mărunte. 

Aceasta  din  urmă  răspunse  pentru  toate  trei. 

-  Nimic  nu  e  prea  greu,  unchiule.  Dă-ne  ceva  de  făcut,  orice,  şi  ne 
vei  găsi  atât  de  loiale  şi  de  supuse  cum  speră  orice  prinţ. 

-  E  plăcut  s-aud  asta,  spuse  el,  dar  vorbele  sunt  vânt.  Sunteţi 
fiicele  fratelui  meu  şi  vă  iubesc,  dar  am  învăţat  că  nu  mă  pot  încrede 
în  voi.  Vreau  legământul  vostru.  Juraţi  să  mă  slujiţi,  să  faceţi  ce  vă 
poruncesc? 

-  Dacă  trebuie,  spuse  Lady  Nym. 

-  Atunci  juraţi  acum,  pe  mormântul  tatălui  vostru. 
Obara  se  întunecă  la  faţă. 

-  Dacă  n-ai  fi  unchiul  meu... 

-  Sunt  unchiul  tău.  Şi  prinţul  tău.  Jură  sau  pleacă. 

-  Eu  jur,  zise  Tyene.  Pe  mormântul  tatei. 

-  Jur,  spuse  Lady  Nym.  Pe  Oberyn  Martell,  Vipera  Roşie  din 
Dome  şi  un  om  mai  bun  decât  tine. 

-  Da,  făcu  Obara.  Şi  eu  la  fel.  Pe  tata.  Jur. 

Prinţul  scăpă  de  o  parte  din  încordare.  Hotah  îl  văzu  lăsându-se 
pe  spate  în  scaun.  întinse  mâna  şi  Prinţesa  Arianne  veni  alături  de  el, 
să-1  susţină. 

-  Spune-le,  tată. 

Prinţul  Doran  respiră  sacadat. 

-  Dorne  încă  mai  are  prieteni  la  Curte.  Prieteni  care  ne  dezvăluie 
lucruri  ce  nu  erau  menite  s-ajungă  la  urechile  noastre.  Invitaţia  trimisă 
de  Cersei  e  un  şiretlic.  Trystane  n-o  s-ajungă  niciodată  la  Debarcaderul 
Regelui.  Pe  drumul  de  întoarcere,  undeva  în  Pădurea  Regilor,  grupul 

lui  Ser  Balon  o  să  fie  atacat  de  tâlhari  şi  fiul  meu  o  să  moară.  Eu  sunt 
chemat  la  Curte  numai  ca  să  văd  atacul  cu  ochii  mei  şi  s-o  absolv  pe 
Cersei  de  orice  vină.  O,  şi  tâlharii?  Vor  striga  „Piticul,  Piticul"  în 
timpul  atacului.  S-ar  putea  ca  Ser  Balon  să-1  şi  zărească  pe  Pezevenghi, 
deşi  nimeni  altcineva  n-o  să-1  vadă. 

Areo  Hotah  n-ar  fi  crezut  că  era  posibil  să  le  laşi  pe  Şerpoaicele 
Nisipurilor  cu  gurile  căscate.  Se  înşelase. 

-  Cei  Şapte  să  ne  apere,  şopti  Tyene.  Trystane?  De  ce? 

-  Femeia  aia  sigur  e  nebună,  zise  Obara.  Nu  e  decât  un  băieţel. 

-  E  o  monstruozitate,  spuse  Lady  Nym.  N-aş  fi  crezut  una  ca  asta, 
nu  despre  un  cavaler  din  Garda  Regelui. 

-  Au  jurat  să  se  supună,  întocmai  cum  a  făcut-o  şi  căpitanul  meu, 
zise  prinţul.  Am  avut  şi  eu  îndoieli,  dar  aţi  văzut  cum  a  şovăit  Ser 
Balon  când  am  propus  să  mergem  pe  mare.  O  corabie  ar  fi  stricat 
planurile  reginei. 

Faţa  Obarei  se  împurpurase. 

-  Dă-mi  înapoi  suliţa,  unchiule.  Cersei  ne-a  trimis  un  cap.  Noi  ar 
trebui  să-i  trimitem  cu  sac  cu  capete. 

Prinţul  Doran  ridică  o  mână.  Avea  încheieturile  degetelor  de 
culoarea  întunecată  a  vişinelor  şi  aproape  la  fel  de  mari  ca  ele. 

-  Ser  Balon  e  oaspete  sub  acoperişul  meu.  Mi-a  mâncat  pâinea  şi 
sarea.  N-o  să-i  fac  niciun  rău.  Nu.  O  să  mergem  la  Grădinile  de  Apă, 
unde  va  auzi  povestea  Myrcellei  şi  va  trimite  un  corb  la  regina  lui. 
Fata  o  să-i  ceară  să  plece  pe  urmele  celui  care  a  rănit-o.  Dacă  e  bărbatul 
care  cred  eu  că  este,  Swann  n-o  s-o  poată  refuza.  Obara,  tu  o  să-1 
conduci  la  înaltul  Ermitaj,  să-1  înfrunte  pe  Steaua  întunecată.  încă  n-a 
sosit  vremea  ca  Dome  să  sfideze  direct  Tronul  de  Fier,  aşa  că  trebuie 
s-o  trimitem  pe  Myrcella  înapoi,  la  mama  ei,  dar  eu  n-o  voi  însoţi. 
Misiunea  asta  îţi  revine  ţie,  Nymeria.  Lannisterilor  n-o  să  le  placă,  nu 
mai  mult  decât  le-a  plăcut  când  l-am  trimis  pe  Oberyn,  dar  nu  vor 
cuteza  să  refuze.  Avem  nevoie  de  o  voce  în  consiliu,  de  o  ureche  la 
Curte.  Insă  fii  prudentă.  Debarcaderul  Regelui  e  o  groapă  cu  şerpi. 

Lady  Nym  zâmbi. 

-  Zău,  unchiule,  mie-mi  plac  şerpii. 

-  Şi  eu?  întrebă  Tyene. 

-  Mama  ta  a  fost  septă.  Oberyn  mi-a  povestit  cândva  că  ea-ţi  citea, 
când  erai  în  leagăn,  din  Steaua  în  Şapte  Colţuri.  Te  vreau  şi  pe  tine  la 
Debarcaderul  Regelui,  dar  pe  celălalt  deal.  Săbiile  şi  Stelele  au  fost 
reformate  şi  noul  înalt  Septon  nu  mai  e  o  marionetă,  cum  au  fost 
ceilalţi.  încearcă  să  te-apropii  de  el. 

-  De  ce  nu?  Albul  se  potriveşte  cu  culorile  mele.  Arăt  atât  de...  castă. 

-  Bine,  spuse  prinţul,  bine.  Şovăi.  Dacă...  se  vor  întâmpla  anumite 
lucruri,  vă  voi  trimite  vorbă  fiecăreia  dintre  voi.  Schimbările  pot  să 
apară  repede  în  jocul  tronurilor. 

-  Ştiu  că  nu  veţi  dezamăgi,  verişoarelor.  Arianne  se  duse  pe  rând 
la  fiecare  dintre  ele,  le  luă  mâinile,  le  sărută  uşor  pe  buze.  Obara,  atât 
de  înverşunată.  Nymeria,  sora  mea.  Tyene,  scumpa  mea.  Vă  iubesc  pe 
toate.  Soarele  din  Dorne  pleacă  împreună  cu  voi. 

-  Neplecat,  Neînfrânt,  Nesfărâmat,  spuseră  într-un  glas  Şerpoaicele 
Nisipului. 

Prinţesa  Arianne  mai  zăbovi  după  plecarea  verişoarelor  ei.  Rămase 
şi  Areo  Hotah,  pentru  că  acolo  era  locul  lui. 

-  Sunt  fiicele  tatălui  lor,  spuse  prinţul. 
Mica  prinţesă  zâmbi. 

-  Trei  Oberyni  cu  ţâţe! 

Prinţul  Doran  râse.  Hotah  nu-1  mai  auzise  râzând  de  atât  de  mult 
timp,  încât  uitase  cum  îi  suna  râsul. 

-  încă  mai  susţin  că  la  Debarcaderul  Regelui  ar  fi  trebuit  să  merg 
eu,  nu  Lady  Nym,  zise  Arianne. 

-  E  prea  periculos.  Tu  eşti  moştenitoarea  mea,  viitorul  Dornului. 
Locul  tău  e  lângă  mine.  Vei  primi  destul  de  curând  o  altă  misiune. 

-  Acea  ultimă  parte,  despre  mesaj.  Ai  primit  veşti? 
Prinţul  Doran  îi  adresă  zâmbetul  său  tainic. 

-  De  la  Lys.  Acolo  a  fost  lansată  la  apă  o  flotă  uriaşă.  Mai  ales 
corăbii  volantene,  purtând  o  armată.  Nicio  veste  nu  spune  cine  sunt 
sau  încotro  s-ar  putea  îndrepta.  Se  vorbeşte  despre  elefanţi. 

-  Fără  dragoni? 

-  Elefanţi.  Insă  e  destul  de  uşor  s-ascunzi  un  dragon  tânăr  în  cala 
unei  corăbii  mari.  Daenerys  e  cel  mai  vulnerabilă  pe  mare.  Dac-aş  fi 
în  locul  ei,  m-aş  ascunde  şi  mi-aş  ascunde  intenţiile  cât  mai  mult  cu 
putinţă,  ca  să  pot  lua  Debarcaderul  Regelui  prin  surprindere. 

-  Crezi  c-o  să-i  însoţească  şi  Quentyn? 

-  S-ar  putea.  Sau  nu.  O  să  vedem  unde  acostează  şi-o  să  ne  dăm  seama 
dacă  destinaţia  lor  e  într-adevăr  Westeros.  Dac-o  să  poată,  Quentyn  o  s-o 
ducă  la  Sângele  Verde.  Dar  n-ajută  la  nimic  dacă  vorbim  despre  asta. 
Sărută-mă.  Mâine  pornim  către  Grădinile  de  Apă  la  primii  zori. 

Atunci  ne  putem  pune  în  mişcare  pe  la  amiază,  se  gândi  Hotah. 
Ceva  mai  târziu,  când  Arianne  plecase,  el  îşi  lăsă  jos  securea  cu 
coadă  lungă  şi-1  urcă  pe  Prinţul  Doran  în  pat. 

-  înainte  de  a  zdrobi  Muntele  capul  fratelui  meu,  în  acest  Război 
al  Celor  Cinci  Regi  nu  murise  niciun  dornishean,  murmură  prinţul, 
cu  voce  slabă,  în  timp  ce  Hotah  trăgea  peste  el  o  pătură.  Spune-mi, 
căpitane,  asta  e  ruşinea  sau  gloria  mea? 

-  Nu  e  un  lucru  făcut  să-1  spun  eu,  prinţul  meu. 

Slujeşte.  Păzeşte.  Supune-te.  Legăminte  simple,  pentru  oameni  simpli. 
Erau  tot  ce  ştia. 


JON 


în  răcoarea  dinaintea  zorilor,  Val  aştepta  lângă  poartă,  înfăşurată 
într-o  mantie  din  blană  de  urs,  care  i  s-ar  fi  potrivit  lui  Sam.  Lângă  ea  era 
un  cal  de  luptă,  înşeuat  şi  cu  căpăstru,  un  animal  flocos,  cenuşiu,  cu  un 
ochi  alb.  Mully  şi  Edd  cel  Trist  îi  stăteau  alături,  o  pereche  de  străjeri  la 
care  nu  te-ai  fi  aşteptat.  Răsuflările  le  îngheţau  în  aerul  rece,  întunecos. 

-  I-aţi  dat  un  cal  orb?  întrebă  Jon,  nevenindu-i  să  creadă. 

-  E  numai  pe  jumătate  orb,  stăpâne,  spuse  Mully.  Altminteri,  e 
destul  de  sănătos. 

Bătu  calul  pe  grumaz. 

-  El  o  fi  pe  jumătate  orb,  dar  eu  nu  sunt,  zise  Val.  Ştiu  unde  trebuie 
să  merg. 

-  Doamna  mea,  nu  trebuie  s-o  faci.  Pericolul... 

-  ...mă  paşte  pe  mine,  Lord  Snow.  Şi  nu  sunt  o  doamnă  din  Sud,  ci 
o  femeie  din  poporul  liber.  Cunosc  pădurea  mai  bine  decât  oricare 
dintre  cercetaşii  tăi  cu  mantii  negre.  Faţă  de  mine  nu  ascunde  nicio  stafie. 

Sper  că  nu.  Jon  conta  pe  asta,  credea  că  Val  avea  să  izbândească  acolo 
unde  Jack  Bulwer  cel  Negru  şi  însoţitorii  lui  dăduseră  greş.  Spera  că  ea 
n-avea  de  ce  să  se  teamă  că  oamenii  liberi  aveau  să-i  facă  vreun  rău...  dar 
amândoi  ştiau  că  nu  sălbaticii  erau  cei  care  aşteptau  în  pădure. 

-  Ai  destulă  mâncare? 

-  Pâine  uscată,  brânză  întărită,  prăjituri  cu  ovăz,  cod  sărat,  carne  să- 
rată de  vită  şi  de  oaie  şi  un  burduf  cu  vin  dulce  ca  să-mi  spele  toată 
sarea  din  gură.  N-o  să  mor  de  foame. 

-  Atunci  e  timpul  să  pleci. 

-Ai  cuvântul  meu,  Lord  Snow.  Mă  voi  întoarce,  cu  sau  fără 
Tormund. 

Val  privi  cerul.  Luna  era  pe  jumătate  plină. 

-  Uită-te  după  mine  în  prima  zi  cu  lună  plină. 

-  O  să  mă  uit. 

Să  nu  mă  dezamăgeşti,  se  gândi,  altminteri  Stannis  îmi  va  lua  capul. 

-  Am  cuvântul  tău  c-o  s-o  ţii  pe  prinţesa  noastră  în  apropierea  ta? 
întrebase  regele,  iar  Jon  îi  făgăduise. 

însă  Val  nu  e prinţesă.  I-am  spus-o  de  cincizeci  de  ori.  Era  un  soi  de 
ocolire  stângace,  o  zdreanţă  jalnică  înfăşurată  în  jurul  acelui  cuvânt 
mutilat.  Tatăl  său  n-ar  fi  fost  niciodată  de  acord.  Sunt  sabia  care  păzeşte 
ţinuturile  oamenilor,  îşi  reaminti  Jon,  şi,  în  cele  din  urmă,  asta  trebuie 
să  valoreze  mai  mult  decât  onoarea  unui  bărbat. 

Drumul  de  sub  Zid  era  întunecat  şi  rece  ca  pântecele  unui  dragon 
de  gheaţă  şi  încolăcit  ca  un  şarpe.  Edd  cel  Trist  îi  conduse  cu  o  torţă 
în  mână.  Mully  avea  cheile  celor  trei  porţi,  unde  drugi  de  fier  negru, 
groşi  cât  un  braţ  de  bărbat,  închideau  tunelul.  Suliţaşii  de  la  fiecare 
poartă  îşi  aplecară  frunţile  către  Jon  Snow,  dar  se  uitară  fără  ocoliş  la 
Val  şi  la  calul  ei. 

Când  ieşiră  la  nord  de  Zid,  trecând  de  o  uşă  groasă,  proaspăt  cioplită 
din  lemn  verde,  prinţesa  sălbatică  se  opri  o  clipă,  privind  lung  câmpul 
acoperit  de  zăpadă  pe  care-şi  câştigase  Regele  Stannis  lupta.  Dincolo  de  el 
aştepta  pădurea  bântuită,  întunecată  şi  tăcută.  Lumina  jumătăţii  de  lună 
preschimba  culoarea  părului  galben  ca  mierea  al  calului  lui  Val  într-un 
argintiu  palid  şi  făcea  obrajii  ei  albi  ca  zăpada.  Ea  răsuflă  adânc. 

-  Aerul  are  gust  dulce. 

-  Limba  mea  e  prea  amorţită  ca  să-mi  dau  seama.  Singurul  gust  pe 
care-1  simt  e  al  frigului. 

-  Frig?  Val  râse  uşor.  Nu.  Când  e  frig,  respiraţia  doare.  Când  vin 
Ceilalţi... 

Gândul  era  neliniştitor.  Şase  dintre  cercetaşii  trimişi  de  Jon 
continuau  să  lipsească.  Eprea  curând.  încă  s-ar  mai  putea  întoarce.  Dar 
o  altă  parte  din  el  insista.  Sunt  morţi,  morţi  până  la  ultimul,  l-ai  trimis 
să  moară  şi  faci  acelaşi  lucru  cu  Val. 

-  Să-i  spui  lui  Tormund  ce-am  zis. 

-  S-ar  putea  să  nu  ţină  seama  de  cuvintele  tale,  dar  le  va  auzi.  Val 
îl  sărută  uşor  pe  obraz.  Ai  mulţumirile  mele,  Lord  Snow.  Pentru 
calul  pe  jumătate  orb,  pentru  codul  sărat,  pentru  aerul  din  libertate. 
Pentru  speranţă. 

Răsuflările  li  se  amestecară,  o  ceaţă  albă  în  văzduh. 
Jon  se  retrase,  spunând: 

-  Singura  mulţumire  pe  care  o  vreau  e... 

-  ...Tormund  Năpasta  Uriaşilor.  Da. 

Val  îşi  ridică  gluga  blănii  de  urs.  Era  maronie,  puternic  împestriţată 
cu  cenuşiu. 

-  înainte  de  a  pleca,  o  singură  întrebare.  Tu  l-ai  ucis  pe  Jarl,  lor- 
dul meu? 

-  Pe  Jarl  1-a  ucis  Zidul. 

-  Aşa  am  auzit.  Dar  voiam  să  fiu  sigură. 

-  Ai  cuvântul  meu.  Nu  l-am  omorât  eu. 

Deşi  aş  fi  putut,  dacă  mersul  lucrurilor  ar  fi  fost  altul. 

-  Atunci  rămâi  cu  bine,  spuse  ea,  aproape  jucăuşă. 

Jon  Snow  n-avea  chef  de  aşa  ceva.  Eprea  frigşiprea  întuneric  pentru 
jocuri  şi  eprea  târziu. 

-  Numai  pentru  o  vreme.  O  să  te-ntorci.  Pentru  băiat,  dacă  nu  din 
alt  motiv. 

-  Pentru  fiul  lui  Craster?  Val  ridică  din  umeri.  Nu  e  rudă  cu  mine. 

-  Te-am  auzit  cântându-i. 

-  Cântam  pentru  mine.  Am  eu  vreo  vină  că  el  m-ascultă?  Un  zâmbet 
vag  îi  străbătu  buzele.  Il  face  să  râdă.  Oh,  bine.  E  un  mic  monstru  dulce. 

-  Monstru? 

-  E  un  nume  de  lapte.  Trebuia  să-i  spun  cumva.  Ai  grijă  să  stea  la 
loc  sigur  şi  la  căldură.  De  dragul  mamei  lui  şi  de  dragul  meu.  Şi  ţine-1 
departe  de  femeia  roşie.  Ea  ştie  unde  e.  Vede  lucruri  în  focurile  ei. 

Arya,  se  gândi  el,  sperând  că  era  aşa. 

-  Cenuşă  şi  tăciuni. 

-  Regi  şi  dragoni. 

Iarăşi  dragoni.  Pentru  o  clipă,  Jon  aproape  că  îi  văzu  şi  el,  şerpuind 
în  noapte,  cu  aripile  lor  negre  conturându-se  pe  fundalul  unei  mări 
de  flăcări. 

-  Dacă  ar  fi  ştiut,  l-ar  fi  luat  pe  băiat  de  la  noi.  Pe  băiatul  Daliei,  nu 
pe  monstrul  tău.  Un  cuvânt  şoptit  la  urechea  regelui  ar  fi  însemnat 
sfârşitul.  Şi  sfârşitul  meu.  Stannis  mi  l-ar  fi  adus,  pentru  trădare.  De  ce-a 
îngăduit  să  se-ntâmple,  dacă  ştia? 

-  Fiindcă  i-a  convenit.  Focul  e  schimbător.  Nimeni  nu  ştie  în  ce 
parte  se  va  întinde  o  flacără. 

Val  îşi  puse  un  picior  într-o  scară,  şi-1  roti  pe  celălalt  peste  spinarea 
calului,  apoi  privi  în  jos  din  şa. 

-  Ţii  minte  ce  ţi-a  spus  sora  mea? 

-Da.  Nu  poţi  să  apuci  o  sabie  fără  mâner  fără  să  te  tai.  Dar  Melisandre 
a  avut  dreptate.  Chiar  şi  o  sabie  fără  mâner  e  mai  bună  decât  o  mână 
goală  când  eşti  înconjurat  de  duşmani. 

-  Bine.  Val  îşi  îndreptă  calul  spre  nord.  Atunci,  în  prima  noapte  cu 
lună  plină. 

Jon  o  privi  îndepărtându-se  călare  şi  se  întrebă  dacă  avea  s-o  mai 
revadă  vreodată.  Nu  sunt  o  doamnă  din  Sud,  o  auzi  el  spunând,  ci  o 
femeie  din  poporul  liber. 

-  Nu-mi  pasă  de  ce  zice  ea,  bombăni  Edd  cel  Trist,  în  timp  ce  Val 
dispărea  în  spatele  unui  pâlc  de  pini.  Aerul  e  atât  de  rece,  încât  te  doare 
când  respiri.  M-aş  putea  opri,  dar  m-ar  durea  şi  mai  tare.  îşi  frecă  mâinile 
una  de  alta.  Asta  o  să  se  sfârşească  rău. 

-  Aşa  spui  despre  orice. 

-  Da,  stăpâne.  Şi  de  obicei  am  dreptate. 
Mully  îşi  drese  glasul. 

-  Stăpâne?  Prinţesa  sălbatică,  fiindcă  ai  lăsat-o  să  plece,  oamenii  ar 
putea  spune... 

-  ...că  sunt  eu  însumi  pe  jumătate  sălbatic,  un  renegat  care  are  de 
gând  să  le  vândă  ţinutul  năvălitorilor,  canibalilor  şi  uriaşilor. 

Jon  n-avea  nevoie  să  privească  într-un  foc  ca  să  ştie  că  asta  se  zicea 
despre  el.  Partea  cea  mai  cumplită  era  că  nu  se  înşelau,  nu  în  totalitate. 

-  Cuvintele  sunt  vânt  şi  vântul  suflă  întotdeauna  către  Zid.  Haideţi. 
Era  încă  întuneric  când  se  înapoie  John  în  camerele  sale  din  spatele 

armurăriei.  Văzu  că  Nălucă  nu  se  întorsese.  încă  mai  vânează.  Uriaşul 
lup  străvechi  era  mai  mult  plecat  în  ultima  vreme,  cutreierând  tot  mai 
departe  în  căutarea  prăzii.  Intre  bărbaţii  din  Rond  şi  sălbaticii  din  Oraşul 
Cârtiţei,  vânătorii  pustiiseră  dealurile  şi  câmpiile  de  lângă  Castelul  Negru 
şi  vânatul  era  destul  de  puţin.  Vine  iarna,  medită  Jon.  Curând,  prea 
curând.  Se  întrebă  dacă  aveau  să  mai  vadă  vreodată  o  primăvară. 

Edd  cel  Trist  făcu  un  drum  până  la  bucătării  şi  se  întoarse  în  scurt 
timp  cu  o  cană  plină  cu  bere  brună  şi  cu  o  farfurie  acoperită.  Jon 
descoperi  sub  capac  trei  ouă  de  raţă  prăjite  în  grăsime  scursă  de  pe 
carne,  o  fâşie  de  slănină,  doi  cârnaţi,  plus  un  al  treilea,  cu  sânge,  şi  o  ju- 
mătate de  pâine  caldă  încă,  abia  scoasă  din  cuptor.  Mâncă  pâinea  şi 
jumătate  dintr-un  ou.  Ar  fi  mâncat  şi  şunca,  dar  corbul  fugi  cu  ea 
înainte  de-a  apuca  s-o  facă. 

-  Hoţule,  zise  Jon,  în  vreme  ce  pasărea  îşi  fâlfâia  aripile  către 
pragul  de  sus  al  uşii,  ca  să-şi  devoreze  acolo  prada. 

-  Hoţ,  încuviinţă  corbul. 

Jon  luă  o  îmbucătură  din  cârnat  şi  îi  alunga  gustul  cu  o  înghiţitură  de 
bere  când  Edd  cel  Trist  se  întoarse  să-i  spună  că  Bowen  Marsh  era  afară. 
- 11  însoţesc  Othell  şi  Septonul  Cellador. 

Asta  a  venit  repede.  Se  întrebă  cine  spunea  poveşti  şi  dacă  erau 
mai  mulţi. 

-  Trimite-i  înăuntru. 

-  Da,  stăpâne.  Insă  o  să  vrei  să-ţi  fereşti  cârnaţii  de  unii  ca  ei.  Au 
o  privire  flămândă. 

Flămândă  nu  era  cuvântul  pe  care  l-ar  fi  folosit  John.  Septonul 
Cellador  părea  năuc  şi  cherchelit,  şi  având  mare  nevoie  de  câţiva  solzi 
ai  dragonului  care-1  învăpăiase,  în  timp  ce  Primul  Constructor  Othell 
Yarwyck  arăta  ca  şi  cum  ar  fi  înghiţit  ceva  pe  care  nu  prea  putea  să-1 
digere.  Bowen  Marsh  era  furios.  Jon  o  vedea  în  ochii  lui,  în  încordarea 
din  jurul  buzelor,  în  împurpurarea  obrajilor  rotunzi.  Roşeaţa  asta  nu 
e  din  pricina  frigului. 

-  Vă  rog,  aşezaţi-vă,  le  spuse.  Vă  pot  oferi  mâncare  sau  băutură? 

-  Am  dejunat  în  sala  comună,  răspunse  Marsh. 

-  Eu  aş  mai  putea  mânca.  Yarwyck  se  aşeză  cu  grijă  pe  un  scaun. 
Frumos  din  partea  ta  că  ne  oferi. 

-  Poate  nişte  vin?  spuse  Septonul  Cellador. 
-Porumb,  ţipă  corbul  de  pe  buiandrug.  Porumb,  porumb. 

-  Vin  pentru  septon  şi  o  farfurie  pentru  primul  nostru  constructor, 
îi  ceru  Jon  lui  Edd  cel  Trist.  Nimic  pentru  pasăre.  Se  întoarse  către 
oaspeţii  săi.  Aţi  venit  pentru  Val. 

-  Şi  din  alte  pricini,  zise  Bowen  Marsh.  Oamenii  îşi  fac  griji, 
lordul  meu. 

Şi  cine-a  hotărât  să  vorbiţi  voi  în  numele  lor? 

-  Cum  îmi  fac  şi  eu.  Othell,  cum  merge  lucrul  la  Fortul  Nopţii? 
Am  primit  o  scrisoare  de  la  Ser  Axell  Florent,  care-şi  arogă  titlul  de 
Mână  a  Reginei.  îmi  spune  că  Regina  Selyse  nu  e  mulţumită  de  aparta- 
mentele sale  de  la  Rondul  de  Est  la  Mare  şi  vrea  să  se  mute  cât  mai 
curând  în  noua  reşedinţă  a  soţului  ei.  Va  fi  cu  putinţă? 

Yarwyck  ridică  din  umeri. 

-  Am  reparat  cea  mai  mare  parte  a  fortăreţei  şi  am  pus  un  acoperiş 
nou  peste  bucătării.  O  să  aibă  nevoie  de  mâncare,  de  mobilier  şi  de 
lemne  de  foc,  nu  uita ,  dar  locuinţa  este  funcţională.  N-o  să  găsească  tot 
ce-are  la  Rondul  de  Est,  asta  e  sigur.  Şi  o  să  fie  la  mare  distanţă  de 
corăbii,  dacă  înălţimea  Sa  va  dori  să  ne  părăsească,  dar...  da,  ar  putea 


696 


GEORGE  R.R.  MARTIN 


locui  acolo,  deşi  vor  mai  trece  ani  înainte  ca  locul  ăla  s-arate  ca  un  castel 
adevărat.  Ar  fi  gata  mai  curând,  dac-aş  avea  mai  mulţi  constructori. 

-  Ţi-aş  putea  oferi  un  uriaş. 
Asta-1  făcu  pe  Othell  să  tresară. 

-  Monstrul  din  curte? 

-  Se  numeşte  Wun  Weg  Wun  Dar  Wun,  aşa  spune  Leathers. 
O  grămadă  de  cuvinte  care-ţi  împleticesc  limba,  ştiu.  Leathers  îi  zise 
Wun  Wun  şi  pare  a  fi  în  regulă. 

Wun  Wun  semăna  foarte  puţin  cu  uriaşii  din  poveştile  Bătrânei 
Nan,  acele  creaturi  sălbatice  imense  care-şi  amestecau  dimineaţa  sânge 
în  terciul  de  ovăz  şi  mâncau  tauri  întregi,  cu  tot  cu  păr,  cu  piele  şi  cu 
coarne.  Uriaşul  ăsta  nu  punea  gura  pe  carne,  deşi  de  îngrozeai  când 
înfuleca  un  coş  de  rădăcini,  strivind  cepe  şi  napi,  ba  până  şi  rapiţatare, 
între  dinţii  lui  mari,  pătraţi. 

-  E  un  lucrător  inimos,  cu  toate  că  nu  e  întotdeauna  uşor  să-1  faci 
să-nţeleagă  ce  vrei.  Vorbeşte  într-o  oarecare  măsură  Limba  Veche,  dar 
deloc  Limba  Comună.  Insă  e  neobosit  şi  puterea  lui  e  uimitoare.  Poate 
face  munca  unei  duzini  de  bărbaţi. 

-  Eu...  lordul  meu,  oamenii  n-ar  fi  niciodată...  uriaşii  se  hrănesc 
cu  carne  de  om,  aşa  cred...  nu,  lordul  meu,  îţi  mulţumesc,  dar  n-am 
oameni  care  să  păzească  o  asemenea  creatură,  e... 

Jon  Snow  nu  era  surprins. 

-  Cum  ţi-e  voia.  O  să-1  ţinem  pe  uriaş  aici. 

Dacă  era  să  fie  sincer,  nu-şi  dorea  să  se  despartă  de  el.  Nu  ştii  nimic, 
Jon  Snow,  ar  fi  spus  Ygritte,  dar  Jon  vorbea  cu  Wun  Wun  ori  de  câte 
ori  putea,  folosindu-se  de  Leathers  sau  de  unul  dintre  oamenii  liberi 
pe  care-i  adusese  din  dumbravă,  şi  învăţa  multe  şi  mărunte  despre 
poporul  uriaşilor  şi  despre  istoria  lor.  Nu-şi  mai  dorea  decât  să  fi  fost 
Sam  acolo,  ca  să  scrie  poveştile. 

Ceea  ce  nu-nsemna  că  nu  vedea  pericolul  reprezentat  de  Wun 
Wun.  Uriaşul  se  dezlănţuia  cu  violenţă  la  orice  ameninţare  şi  mâi- 
nile lui  enorme  erau  destul  de  puternice  ca  să  rupă  un  om  în  bucăţi. 

îi  aducea  aminte  de  Hodor.  Hodor  de  două  ori  mai  mare,  de  două  ori 
mai  puternic  şi  pe  jumătate  atât  de  ager  la  minte.  Gândul  ăsta  l-ar  putea 
trezidin  beţie  până  şi  pe  Septonul  Cellador.  Dar  dacă  Tormund  e  însoţit 
de  uriaşi,  Wun  Weg  Wun  Dar  Wun  ne-ar  putea  ajuta  să  tratăm  cu  ei. 

Corbul  lui  Mormont  îşi  bombăni  nemulţumirea  când  uşa  se  deschise 
sub  el,  vestind  întoarcerea  lui  Edd  cel  Trist  cu  o  carafă  de  vin  şi  cu  o 
farfurie  cu  ouă  şi  cârnaţi.  Bowen  Marsh  aşteptă  cu  evidentă  nerăbdare  în 
vreme  ce  Edd  turna,  reluându-şi  vorbele  abia  după  plecarea  lui. 

-  Tollett  e  un  om  bun  şi  e  pe  placul  tuturor,  iar  Iron  Emmett  a  fost 
întotdeauna  un  maestru  armurier  excelent,  continuă  el.  Insă  se  zvoneşte 
că  intenţionezi  să-i  trimiţi  de-aici. 

-  Avem  nevoie  de  oameni  buni  la  Gorganul  Lung. 

-  Vizuina  Târfelor,  aşa  a-nceput  să  i  se  spună,  zise  Marsh,  dar  fie 
şi  aşa.  E  adevărat  că  ai  de  gând  să-1  înlocuieşti  pe  Emmett  cu  fiorosul 
Leathers,  ca  maestru  armurier?  Asta  e  o  slujbă  rezervată  cavalerilor 
sau  măcar  cercetaşilor. 

-  Leathers  e  fioros,  încuviinţă  Jon  cu  blândeţe,  sunt  de  acord.  L-am 
pus  la  încercare  în  curtea  de  antrenamente.  Cu  o  secure  de  piatră,  nu  e 
mai  puţin  primejdios  decât  cei  mai  mulţi  dintre  cavalerii  cu  arme  din 
fierăriile  castelelor.  Recunosc  că  n-are  atât  de  multă  răbdare  cum  mi-ar 
plăcea  şi  că  îi  îngrozeşte  pe  o  parte  dintre  băieţi...  dar  asta  nu  e  chiar  atât 
de  rău.  Intr-o  bună  zi  se  vor  pomeni  în  toiul  unei  lupte  adevărate  şi  o 
anumită  obişnuinţă  cu  groaza  o  să  le  fie  de  mare  folos. 

-  E  un  sălbatic. 

-  A  fost,  până  când  a  rostit  cuvintele.  Acum  e  fratele  nostru.  Unul 
care-i  poate  învăţa  pe  băieţi  ceva  mai  mult  decât  meşteşugul  săbiilor. 
N-o  să-i  doară  dacă  vor  deprinde  câteva  cuvinte  din  Limba  Veche  şi 
câte  ceva  despre  obiceiurile  oamenilor  liberi. 

-Liberi,  bombăni  corbul.  Porumb.  Rege. 

-  Oamenii  n-au  încredere  în  el. 

Care  oameni?  ar  fi  putut  să-ntrebe  Jon.  Câţi?  Dar  ar  fi  intrat  pe  un 
drum  pe  care  nu  voia  să  meargă. 

-  îmi  pare  rău  s-aud  asta.  Mai  e  şi  altceva? 
Septonul  Cellador  interveni  în  discuţie. 

-  Băiatul,  Satin,  zice  că  ai  de  gând  să-1  faci  slujitorul  şi  scutierul  tău, 
în  locul  lui  Tollett.  Lordul  meu,  băiatul  a  fost  un  soi  de  târfă...  un... 
dacă  pot  îndrăzni  s-o  spun...  a  fost  ţinut  pentru  împreunări  nefireşti  în 
casele  plăcerilor  din  Oraşul  Vechi. 

Iar  tu  eşti  un  beţiv. 

-  Nu  are  importanţă  ce-a  fost  în  Oraşul  Vechi.  învaţă  repede  şi  e 
foarte  isteţ.  Ceilalţi  recruţi  l-au  dispreţuit  la  început,  dar  i-a  câştigat  şi 
i-a  făcut  prieteni  pe  toţi.  E  neînfricat  în  luptă  şi  poate  chiar  şi  să 
citească  şi  să  scrie  într-o  oarecare  măsură.  11  văd  în  stare  să-mi  aducă 
mâncarea  şi  să-mi  pună  şaua  pe  cal,  nu  credeţi? 

-  Probabil,  zise  Bowen  Marsh,  cu  faţa  ca  de  piatră,  dar  oamenilor 
nu  le  place.  Prin  tradiţie,  scutierii  comandantului  sunt  băieţi  de 
obârşie  sănătoasă,  crescuţi  ca  să-nveţe  să  conducă.  Lordul  meu 
crede  că  bărbaţii  din  Rondul  de  Noapte  vor  urma  vreodată  în  luptă 
o  târfă? 

Jon  se  înfurie. 

-  Au  urmat  comandanţi  şi  mai  răi.  Bătrânul  Urs  a  lăsat  câteva 
însemnări  cu  sfaturi,  numind  anumiţi  bărbaţi  dintre  care  să  i  se  aleagă 
succesorul.  Avem  un  bucătar  de  la  Turnul  Umbrei,  care-a  fost  prins 
siluind  septe.  Şi-a  înfierat  pe  trup  câte  o  stea  în  şapte  colţuri  pentru 
fiecare  dintre  ele.  Şi  are  braţul  stâng  plin  de  stele  de  la  încheietura 
palmei  până  la  cot,  are  stele  şi  pe  pulpe.  La  Rondul  de  Est  avem  un 
bărbat  care-a  dat  foc  casei  tatălui  său  şi  a  blocat  uşa.  întreaga  lui  familie 
a  pierit  în  flăcări,  nouă  oameni  cu  totul.  Indiferent  ce-ar  fi  făcut  Satin 
în  Oraşul  Vechi,  acum  e  fratele  nostru  şi-o  să  fie  scutierul  meu. 

Septonul  Cellador  mai  bău  vin.  Othell  Yarwyck  înjunghie  un 
cârnat  cu  pumnalul.  Bower  Marsh  se  înroşise  la  faţă.  Corbul  fâlfâi  din 
aripi,  zicând: 

-  Porumb,  porumb,  ucide. 

In  cele  din  urmă,  Lordul  Administrator  îşi  drese  glasul. 

-  Tu  ştii  cel  mai  bine,  lordul  meu,  sunt  convins.  Pot  să-ntreb 
despre  leşurile  din  celulele  de  gheaţă?  Ii  neliniştesc  pe  oameni.  Şi  să  le 
yisubpazâ?~E  cu  siguranţă  o  irosire  a  doi  oameni  buni,  dacă  nu  cumva 
te  temi  că... 

-  ...că  se  vor  ridica  din  morţi?  Mă  rog  s-o  facă. 
Septonul  Cellador  păli. 

-  Cei  Şapte  să  ne  aibă  în  pază.  Vinul  i  se  scurgea  pe  bărbie  într-un  fir 
roşu.  Lord  Comandant,  arătările  sunt  creaturi  monstruoase,  nefireşti. 
Dezgustătoare  pentru  ochii  zeilor.  Nu...  nu  poţi  avea  de  gând  să-ncerci 
să  le  vorbeşti! 

-  Oare  ele  pot  vorbi?  întrebă  Jon  Snow.  Cred  că  nu,  dar  nu  pot 
pretinde  că  ştiu.  S-ar  putea  să  fie  monştri,  dar  înainte  de  a  muri  au 
fost  oameni.  Ce  mai  rămâne  în  ele?  Cea  pe  care-am  ucis-o  voia  să-1 
omoare  pe  Lordul  Comandant  Mormont.  Era  clar  că-şi  aducea  aminte 
cine  e  şi  unde  să-1  găsească. 

Jon  nu  se  îndoia  că  Maesterul  Aemon  ar  fi  înţeles  ce  urmărea;  Sam 
Tarly  ar  fi  fost  îngrozit,  dar  ar  fi  priceput  şi  el. 

-  Lordul  tatăl  meu  îmi  spunea  că  un  bărbat  trebuie  să-şi  cunoască 
duşmanii.  Noi  înţelegem  puţine  lucruri  despre  arătări  şi  încă  şi  mai 
puţine  despre  Ceilalţi.  Trebuie  să-nvăţăm. 

Răspunsul  nu  le  făcu  plăcere.  Septonul  Cellador  răsuci  între  degete 
cristalul  care-i  atârna  la  gât. 

-  Cred  că  e  o  mare  nechibzuinţă,  Lord  Snow,  spuse  el.  O  să  mă  rog 
Babei  să-şi  înalţe  lampa  strălucitoare  şi  să  te  călăuzească  pe  drumul 
înţelepciunii. 

Jon  Snow  îşi  pierdu  răbdarea. 

-  Tuturor  ne-ar  prinde  bine  încă  un  strop  de  înţelepciune,  sunt 
sigur.  Nu  ştii  nimic,  Jon  Snow.  Ei,  vorbim  despre  Val? 

-  Atunci  e  adevărat?  întrebă  Marsh.  Ai  eliberat-o. 

-  Dincolo  de  Zid. 

Septonul  Cellador  trase  scurt  aer  în  piept. 

-  Trofeul  regelui.  înălţimea  Sa  o  să  fie  furios  când  n-o  va  găsi  aici. 

-  Val  o  să  se-ntoarcă.  înaintea  lui  Stannis,  dacă  zeii  sunt  milostivi 

-  De  unde  ştii?  întrebă  Bowen  Marsh. 

-  A  spus  c-o  să  se-ntoarcă. 

-  Şi  dacă  a  minţit?  Dacă  îşi  întâlneşte  ghinionul? 

-  Ei,  atunci  o  s-aveţi  şansa  de  a  vă  alege  un  lord  comandant  care  să  vă 
placă  mai  mult.  Intre  timp,  mă  tem  că  veţi  mai  fi  încă  nevoiţi  să  mă 
suportaţi  pe  mine.  Jon  luă  o  înghiţitură  de  bere.  Am  trimis-o  să-1  găsească 
pe  Tormund  Năpasta  Uriaşilor  şi  să-i  prezinte  propunerea  mea. 

-  Putem  afla  în  ce  constă  ea? 

-  Aceeaşi  propunere  pe  care  i-am  făcut-o  în  Oraşul  Cârtiţei.  Mâncare 
şi  adăpost  şi  pace,  dacă  ni  se  alătură  cu  toate  forţele  sale,  dacă  luptă 
împotriva  duşmanului  nostru  comun,  dacă  ne  ajută  să  păstram  Zidul. 

Bowen  Marsh  nu  păru  surprins. 

-  Adică  să-1  lăsăm  să  treacă.  Vocea  lui  sugera  că  ştiuse  asta  tot  timpul 
Să  deschidem  porţile  pentru  el  şi  pentru  susţinătorii  lui.  Sute,  mii. 

-  Dacă  i-au  mai  rămas  atât  de  mulţi. 

Septonul  Cellador  făcu  semnul  stelei.  Othell  Yarwyck  mârâi. 

-  Unii  ar  zice  că  e  trădare,  spuse  Bowen  Marsh.  Avem  de-a  face  cu 
sălbatici.  Barbari,  năvălitori,  siluitori,  mai  mult  animale  decât  oameni. 

-  Tormund  nu  e  nimic  din  toate  astea,  zise  Jon,  nu  mai  mult  decât 
Mance  Rayder.  Dar,  chiar  dacă  fiecare  dintre  cuvintele  tale  e  adevărat, 
sunt  totuşi  oameni,  Bowen.  Oameni  vii,  ca  tine  şi  ca  mine.  Vine  iarna, 
lorzii  mei,  şi,  când  va  sosi,  noi,  oamenii  vii,  va  trebui  să  le  ţinem  piept 
morţilor  împreună. 

-  Snow,  ţipă  corbul  Lordului  Mormont.  Snow,  Snow. 
Jon  nu-i  dădu  atenţie. 

-  Le-am  pus  întrebări  sălbaticilor  pe  care  i-am  adus  din  dumbravă. 
Mai  mulţi  ne-au  spus  o  poveste  interesantă  despre  o  vrăjitoare  a  pădu- 
rilor, numită  Mama  Cârtiţa. 

-  Mama  Cârtiţa?  făcu  Bowen  Marsh.  Un  nume  neobişnuit. 

-  Se  zice  că  şi-a  făcut  sălaşul  într-o  vizuină  de  sub  un  copac  găunos. 
Indiferent  care  ar  fi  adevărul,  a  avut  viziunea  unei  flote  de  corăbii  sosite 

ca  să-i  ducă  pe  sălbatici  într-un  loc  sigur,  dincolo  de  marea  îngustă.  Mii 
dintre  cei  care  au  scăpat  cu  fuga  din  luptă  au  fost  destul  de  disperaţi  ca 
să-i  dea  crezare.  Mama  Cârtiţa  i-a  condus  pe  toţi  la  Sălaşul  Aspru,  ca  să 
se  roage  şi  s-aştepte  salvarea  de  dincolo  de  mare. 
Othell  Yarwyck  se  încruntă. 

-Nu  sunt  cercetaş,  dar...  Sălaşul  Aspru  e  un  loc  demonic,  aşa  se 
spune.  Blestemat.  Chiar  şi  unchiul  tău  zieea  asta,  Lord  Snow.  De  ce  s-ar 
duce  acolo? 

Jon  avea  o  hartă  pe  masă,  în  faţa  lui.  O  întoarse,  ca  să  poată  vedea 
şi  ceilalţi. 

-  Sălaşul  Aspru  se  află  într-un  golf  adăpostit  şi  e  un  port  natu- 
ral, suficient  de  adânc  pentru  cele  mai  mari  corăbii  care  străbat 
mările  în  zilele  noastre.  In  împrejurimi  există  lemn  şi  piatră  din 
belşug.  Apele  sunt  pline  de  peşte  şi  în  apropiere  se  află  colonii  de 
foci  şi  de  morse. 

-  Toate  astea  sunt  adevărate,  nu  mă  îndoiesc,  spuse  Yarwyck,  dar 
nu  e  un  loc  în  care  mi-aş  dori  să-mi  petrec  o  noapte.  Ştii  povestea. 

O  ştia.  Sălaşul  Aspru  se  aflase  la  jumătatea  drumului  pe  calea  trans- 
formării în  oraş,  singurul  oraş  adevărat  din  nordul  Zidului,  până  într-o 
noapte,  cu  şase  sute  de  ani  în  urmă,  când  îl  înghiţise  iadul.  Locuitorii  săi 
fuseseră  duşi  în  sclavie  sau  măcelăriţi  pentru  carne,  asta  depinzând  de 
versiunea  poveştii  căreia  îi  dădeai  crezare,  iar  casele  lor  şi  sălile  comune 
fuseseră  mistuite  de  un  foc  atât  de  fierbinte,  încât  privitorii  de  pe  Zidul  ce 
se  înălţa  departe,  în  sud,  crezuseră  că  în  nord  răsărea  soarele.  Peste  pădu- 
rea bântuită  şi  peste  Marea  Tremurătoare  căzuse  apoi  o  ploaie  de  cenuşă, 
vreme  de  aproape  o  jumătate  de  an.  Istorisirile  neguţătorilor  spuneau  că 
acolo  unde  se  aflase  Sălaşul  Aspru  nu  mai  găsiseră  decât  o  pustiire  de  coş- 
mar, un  ţinut  cu  copaci  carbonizaţi  şi  oase  arse,  pline  de  leşuri  umflate, 
urlete  ce-ţi  îngheţau  sângele  în  vene  răsunând  din  gurile  peşterilor  care 
sfredeleau  stânca  uriaşă  conturată  ameninţător  deasupra  aşezării. 

Şase  veacuri  veniseră  şi  trecuseră  din  noaptea  aceea,  dar  Sălaşul  Aspru 
continua  să  fie  ocolit.  Sălbăticia  cucerise  locul,  aşa  i  se  spusese  lui  Jon, 


702 


GEORGE  R.R.  MARTIN 


însă  cercetaşii  pretindeau  că  ruinele  acoperite  de  vegetaţie  erau  bântuite 
de  demoni  şi  de  stafii  cuprinse  de  foc,  cu  o  poftă  insaţiabilă  de  sânge. 

-  Nici  eu  n-aş  alege  un  asemenea  refugiu,  zise  Jon,  dar  Mama  Cârtiţa 
a  fost  auzită  prorocind  că  oamenii  liberi  îşi  vor  găsi  mântuirea  acolo 
unde  şi-au  găsit  cândva  pierzania. 

Septonul  Cellador  strânse  din  buze. 

-  Mântuirea  poate  fi  găsită  numai  prin  Cei  Şapte.  Vrăjitoarea  i-a 
osândit  pe  toţi. 

-  Şi  a  salvat  probabil  Zidul,  zise  Bowen  Marsh.  Aceşti  duşmani 
despre  care  vorbim.  Să-i  lăsăm  să  se  roage  printre  ruine,  iar  dacă  zeii 
lor  le  trimit  corăbii  care  să-i  ducă  într-o  lume  mai  bună,  n-am  nimic 
împotrivă.  In  lumea  asta  n-am  hrană  pentru  ei. 

Jon  îşi  îndoi  degetele  mâinii  cu  care  mânuia  sabia. 

-  Galerele  lui  Cotter  Pyke  trec  din  când  în  când  pe  lângă  Sălaşul 
Aspru.  El  spune  că  acolo  nu  găseşti  adăpost  decât  în  peşteri.  Peşterile 
urlâtoare,  aşa  le  numesc  oamenii  lui.  Mama  Cârtiţa  şi  cei  care  au  urmat-o 
vor  pieri  acolo,  de  frig  şi  de  foame.  Sute.  Mii. 

-  Mii  de  duşmani.  Mii  de  sălbatici. 

Mii  de  oameni,  se  gândi  Jon.  Bărbaţi,  femei,  copii.  Mânia  crescu  în 
el,  dar  vorbi  cu  voce  calmă  şi  rece. 

-  Sunteţi  chiar  atât  de  orbi  sau  nu  vreţi  să  vedeţi?  Ce  credeţi  că  se 
va-ntâmpla  când  toţi  aceşti  duşmani  vor  fi  morţi? 

Deasupra  uşii,  corbul  bombăni: 

-  Morţi,  morţi,  morţi. 

-  Ingăduiţi-mi  să  vă  spun  eu  ce-o  să  se-ntâmple,  continuă  Jon. 
Morţii  se  vor  trezi,  cu  sutele  şi  cu  miile.  Se  vor  trezi  ca  arătări,  cu 
mâini  negre  şi  ochi  de  un  albastru  palid,  şi  vor  veni  după  noi.  Se  ridică 
în  picioare,  cu  degetele  mâinii  cu  care  mânuia  sabia  deschizându-seşi 
închizându-se.  Vă  îngădui  să  vă  retrageţi. 

Se  săltară  de  pe  scaune,  Septonul  Celladar  pământiu  la  faţă  şi 
asudând,  Othell  Yarwyck  ţeapăn,  Bowen  Marsh  cu  buzele  strânse  şi 
obrajii  palizi.  Ieşiră  fără  să  mai  zică  nimic. 


TYRION 


Scroafa  avea  o  fire  mai  blândă  decât  mulţi  dintre  caii  pe  care-i  călărise. 
Răbdătoare  şi  sigură  pe  picioare,  îl  lăsă  pe  Tyrion  să  i  se  urce  în  spate 
aproape  fără  niciun  guiţat  şi  rămase  nemişcată  în  timp  ce-şi  întindea  el 
mâinile  după  scut  şi  după  lance.  Insă  se  puse  imediat  în  mişcare  când 
piticul  trase  de  hăţuri  şi  îşi  apăsă  picioarele  în  coastele  ei.  Se  numea 
Frumuşica,  un  diminutiv  pentru  Purcica  Frumuşică,  şi  fusese  antrenată 
încă  de  când  era  un  purceluş  ca  să  se-nveţe  cu  şaua  şi  cu  căpăstrul. 

Armura  din  lemn  vopsit  zăngănea  în  vreme  ce  Frumuşica  alerga  cu 
paşi  mărunţi  pe  punte.  Transpiraţia  înţepa  subsuorile  lui  Tyrion  şi  o 
broboană  de  sudoare  i  se  prelingea  pe  cicatricea  de  sub  coiful  prea 
mare,  care  nu-i  venea  bine  deloc,  însă,  preţ  de  o  clipă  absurdă,  se  simţi 
aproape  ca  Jaime,  călărind  la  turnir  cu  lancea  în  mână  şi  cu  armura 
aurie  scânteind  în  soare. 

Visul  se  spulberă  când  izbucniră  râsetele.  Nu  era  un  campion, 
ci  doar  un  pitic  cu  un  băţ  în  mână  călare  pe  un  porc,  făcând  gium- 
buşlucuri spre  distracţia  unor  marinari  agitaţi,  îmbibaţi  cu  rom,  cu 
speranţa  că  le  putea  îndulci  starea  de  spirit.  Undeva,  în  fundul  iadului, 
tatăl  lui  clocotea,  iar  Joffrey  chicotea.  Tyrion  le  putea  simţi  ochii 
morţi  privindu-i  faţa  de  saltimbanc  cu  aceeaşi  aviditate  ca  marinarii  de 
pe  Selaesori  Qhoran. 

Şi  apoi  îi  apăru  adversarul.  Penny  călărea  pe  câinele  ei  mare,  cenuşiu, 
fluturându-şi  lancea  vărgată  cu  gesturi  de  beţiv  în  timp  ce  animalul 
alerga  în  salturi  de-a  lungul  punţii.  Scutul  şi  armura  ei  fuseseră  vopsite 
în  roşu,  însă  vopseaua  era  scorojită  şi  decolorată;  armura  lui  era  albastră. 
Nu  a  mea.  A  lui  Groat.  Nicidecum  a  mea,  rogu-te. 

Tyrion  lovi  cu  picioarele  în  pulpele  Frumuşicăi,  ca  să  şarjeze  cu 
mai  multă  repeziciune,  în  vreme  ce  marinarii  îl  îmboldeau  cu  ţipete  şi 
urlete.  N-ar  fi  putut  spune  cu  siguranţă  dacă  strigau  ca  să-1  încurajeze 
sau  ca  să-1  batjocorească,  deşi  avea  o  vagă  idee.  De  ce  m-am  lăsat  implicat 
în  farsa  asta? 

Insă  ştia  răspunsul.  Trecuseră  deja  douăsprezece  zile  de  când 
corabia  plutea  pe  apele  lipsite  de  vânt  ale  Abisului  Mâhnirii.  Echipajul 
era  în  toane  foarte  proaste  şi,  parcă  tocmai  ca  să-nrăutăţească  lucrurile, 
îşi  terminase  porţia  de  rom  pe  ziua  aceea.  Se  scurseră  atât  de  multe  ore 
de  când  nimeni  nu  mai  putea  face  nimic  altceva  decât  să  se  dedice  re- 
parării pânzelor,  călăfătuirii  golurilor  pe  unde  pătrundea  apa  şi 
pescuitului.  Jorah  Mormont  îi  auzise  bombănind  că  norocul  piticului 
îi  trădase.  In  vreme  ce  bucătarul  corăbiei  încă  mai  freca  din  când  în 
când  creştetul  lui  Tyrion,  în  speranţa  că  asta  ar  fi  putut  stârni  vântul, 
ceilalţi  începuseră  să-i  arunce  priviri  veninoase  ori  de  câte  ori  li  se-ncru- 
cişau  drumurile.  Penny  o  ducea  şi  mai  rău  de  când  bucătarul  răspândise 
ideea  că  strângând  în  mână  sânul  unei  fete  pitice  făceau  probabil  exact 
ceea  ce  trebuia  ca  să  li  se-ntoarcă  norocul.  Şi  începuse  şi  să  vorbească 
despre  Purcica  Frumuşică  numind-o  Slănina,  o  glumă  care  păruse 
mult  mai  amuzantă  când  o  născocise  Tyrion. 

-  Trebuie  să-i  facem  să  râdă,  spusese  Penny,  implorând.  Trebuie 
să  fim  pe  placul  lor.  Dacă  dăm  un  spectacol,  o  să-i  ajute  să  uite.  Te 
rog,  stăpâne. 

Şi,  cumva,  într-un  anumit  fel  şi  pe  o  anumită  cale,  el  ajunsese  săfie 
de  acord.  Pesemne  din  pricina  romului.  Vinul  căpitanului  fusese 
primul  lucru  care  se  terminase.  Iar  Tyrion  Lannister  descoperise  ci 
puteai  să  te-mbeţi  mult  mai  repede  cu  rom  decât  cu  vin. 

Aşa  că  se  pomenise  înveşmântat  în  armura  de  lemn  vopsit  a  lui 
Groat  şi  călare  pe  scroafa  lui  în  timp  ce  sora  aceluiaşi  Groat  îl  instruia, 
dezvăluindu-i  subtilităţile  pantomimei  care  le  adusese  pâinea  şi  sarea. 
Situaţia  avea  o  oarecare  ironie  delicioasă,  dacă  te  gândeai  că  Tyrion 
aproape  că-şi  pierduse  cândva  capul  fiindcă  refuzase  să-ncalece  pe 
câine,  spre  amuzamentul  bolnăvicios  al  nepotului  său.  Insă  din  şaua 
scroafei  îi  venea  greu  să  aprecieze  umorul  întregii  istorii. 

Lancea  lui  Penny  coborî  exact  la  timp  ca  să-i  măture  umărul  cu 
vârful  bont;  propria  lui  lance  se  clătină  când  o  lăsă  în  jos,  izbind-o  cu 
zgomot  de  colţul  scutului  ei.  Ea  rămase  în  şa.  El  se  prăbuşi.  Insă  aşa 
trebuia  să  se  întâmple. 

La  fel  de  simplu  ca  o  cădere  de  pe  un  porc...  deşi  căderea  de  pe  acel 
porc  anume  era  mai  complicată  decât  părea.  Tyrion  se  strânse  ghem 
când  se  desprinse  de  şa,  amintindu-şi  lecţia,  dar  lovi  totuşi  puntea  cu 
o  bufnitură  zdravănă  şi  îşi  muşcă  limba  atât  de  tare,  încât  îşi  gustă 
sângele.  Se  simţi  din  nou  ca  la  doisprezece  ani,  când  mersese  într-o 
cotigă  pe  masa  pentru  cină,  în  sala  mare  din  Casterly  Rock.  La 
vremea  aceea,  unchiul  său  Gerion  fusese  cel  care-i  lăudase  eforturile, 
în  locul  marinarilor  ursuzi.  Râsetele  lor  păreau  răzleţe  în  comparaţie 
cu  hohotele  dezlănţuite  care  întâmpinaseră  caraghioslâcurile  lui 
Groat  şi  Penny  la  ospăţul  de  nuntă  al  lui  Joffrey,  iar  unii  şuierau 
către  el  cu  furie. 

-  Fără-nas,  călăreşti  aşa  cum  arăţi,  urât,  strigă  cineva  de  pe  teuga  de 
la  pupă.  Pesemne  că  n-ai  boaşe,  de-aia  laşi  o  fată  să  te-nfrângă. 

A  pus  rămăşag  pe  mine,  decise  Tyrion.  Lăsă  insulta  să  treacă  pe 
lângă  el.  Auzise  la  vremea  lui  altele  şi  mai  rele. 

Armura  de  lemn  îl  împiedica  să  se  ridice.  Se  pomeni  biciuind  aerul 
ca  o  broască-ţestoasă  căzută  pe  spate.  Cel  puţin  asta  îi  făcu  pe  câţiva 
marinari  să  râdă.  E  o  ruşine  că  nu  mi-am  rupt  piciorul,  ar fi  urlat  încântaţi 
cu  toţii  Dac-ar  fi  fost  în  privată  când  l-am  străpuns  pe  tata  în  maţe,  ar  fi 
hohotit  destul  de  tare  ca  să  se  cace-n  pantaloni  odată  cu  el.  Dar  facem  orice 
ca  să-i  îndulcim  pe  nemernici. 


706 


GEORGE  R.R.  MARTIN 


Strădaniile  lui  stârniră  în  cele  din  urmă  mila  lui  Jorah  Mormont, 
care  îl  ajută  să  se  ridice. 

-  Ai  căzut  ca  un  prost. 
Chiar  asta  a  fost  intenţia. 

-  E  greu  să  pari  erou  când  călăreşti  un  porc. 

-  Probabil  că  de-aia  stau  eu  departe  de  porci! 

Tyrion  îşi  desfăcu  uşor  coiful,  îl  răsuci  şi  scuipă  într-o  parte  o 
flegmă  rozalie,  amestecată  cu  sânge. 

-  Mă  simt  de  parcă  mi-aş  fi  muşcat  o  jumătate  de  limbă. 

-  Muşcă-ţi-o  cu  mai  multă  putere  data  viitoare.  Ser  Jorah  ridică  din 
umeri.  Ca  să  spun  adevărul,  am  văzut  pe  la  turniruri  şi  cavaleri  mai  jalnici. 

Asta  a  fost  o  laudă? 

-  Am  căzut  de  pe  blestemata  de  scroafă  şi  mi-am  muşcat  limba.  Ce 
putea  fi  mai  rău? 

-  Să-ţi  intre  o  aşchie  în  ochi  şi  să  mori. 

Penny  sărise  de  pe  câinele  ei,  un  animal  mare,  cenuşiu,  căruia  îi 
spunea  Scrâşnilă. 

-  Scopul  nu  e  să  te  porţi  onorabil  la  turnir,  Hugor.  Avea  întotdea- 
una grijă  să-i  spună  Hugor  când  putea  să-i  audă  cineva.  Scopul  e  să-i 
faci  să  râdă  şi  s-arunce  bani. 

O  plată  neîndestulătoare  pentru  sânge  şi  vânătăi,  se  gândi  Tyrion, 
dar  păstră  comentariul  pentru  sine. 

-  Eu  am  dat  greş  şi  în  privinţa  asta.  Nimeni  n-aruncă  bani. 
Nici  măcar  un  singur  gologan. 

-  O  vor  face  când  o  să  ne  descurcăm  mai  bine. 

Penny  îşi  scoase  coiful.  Părul  castaniu,  având  nuanţa  blănii  unui 
şoarece,  i  se  revărsă  peste  urechi.  Avea  ochii  căprui  sub  osul  greu  al 
frunţii,  obrajii  îi  erau  catifelaţi  şi  împurpuraţi.  Scoase  dintr-o  pungă 
de  piele  nişte  ghinde  pentru  Purcica  Frumuşică.  Scroafa  le  mâncă  din 
palma  ei,  guiţând  încântată. 

-  Când  o  să  dăm  spectacolul  în  faţa  Reginei  Daenerys  o  să  plouă 
cu  argint,  o  să  vezi. 

O  parte  din  marinari  ţipau  la  ei  şi  băteau  cu  picioarele  în  punte, 
cerând  încă  un  atac.  Bucătarul  era  cel  mai  zgomotos,  ca  de  obicei. 
Tyrion  învăţase  să-1  dispreţuiască,  deşi  era  singurul  jucător  de  cyvasse 
aproape  mulţumitor  de  pe  corabie. 

-  Vezi,  le-am  plăcut,  zise  Penny,  cu  un  mic  zâmbet  plin  de  speranţă. 
O  mai  facem  o  dată,  Hugor? 

Era  pe  punctul  s-o  refuze  când  îl  salvă  strigătul  unui  ofiţer.  Ajun- 
seseră la  jumătatea  dimineţii  şi  căpitanul  voia  să  lase  din  nou  bărcile 
la  apă.  Imensa  pânză  vărgată  a  corăbiei  atârna  fleşcăită  de  catarg,  dar 
el  spera  că  ar  fi  putut  da  de  vânt  undeva,  în  nord.  Asta  însemna  să 
vâslească.  Insă  bărcile  erau  mici,  pe  când  corabia  era  uriaşă;  vâslind  te 
înfierbântai  şi  asudai,  era  o  trudă  istovitoare,  te  lăsa  cu  mâinile  pline 
de  băşici  şi  cu  dureri  de  spate  şi  nu  aducea  nicio  izbândă.  Echipajul  o 
detesta.  Tyrion  nu  le  putea  găsi  marinarilor  nicio  vină. 

-  Văduva  ar  fi  trebuit  să  ne-mbarce  pe  o  galeră,  murmură  el,  acru. 
Dacă  m-ajută  cineva  să  ies  dintre  scândurile  astea  nenorocite,  o  să  fiu 
recunoscător.  Cred  că  s-ar  putea  să  am  o  aşchie  împlântată  între  picioare. 

Mormont  se  conformă,  fără  să-i  facă  însă  plăcere.  Penny  îşi  luă 
scroafa  şi  câinele  şi  îi  conduse  sub  punte. 

-  Poate  vrei  să-i  spui  doamnei  tale  să-şi  ţină  uşa  închisă  şi  zăvorâtă 
când  e  înăuntru,  zise  Ser  Jorah,  desfăcând  cataramele  curelelor  care 
uneau  platoşa  de  lemn  şi  cuirasa  din  spate.  Aud  vorbindu-se  cam  prea 
mult  despre  costiţă,  şuncă  şi  slănină. 

-  Purceaua  aia  înseamnă  jumătate  din  mijloacele  ei  de  trai. 

-  Un  echipaj  ghiscari  e  în  stare  să  mănânce  şi  câinele.  Mormont 
dădu  deoparte  cele  două  părţi  ale  armurii.  Tu  spune-i. 

-  Cum  ţi-e  voia. 

Tunica  i  se  îmbibase  de  sudoare  şi  i  se  lipea  de  piept.  Tyrion  trase 
de  ea,  dorindu-şi  să  simtă  o  adiere.  Armura  de  lemn  era  pe  atât  de 
fierbinte  şi  de  grea,  pe  cât  era  de  stingheritoare.  Părea  alcătuită  pe 
jumătate  din  vopsea  veche,  strat  peste  strat  peste  strat,  după  o  sută  de 
revopsiri.  La  ospăţul  de  la  nunta  lui  Joffrey,  îşi  aminti  el,  un  călăreţ 

purtase  lupul  străvechi  al  lui  Robb  Stark,  iar  celălalt  armele  şi  culorile 
lui  Stannis  Baratheon. 

-  O  s-avem  nevoie  de  amândouă  animalele  ca  să  punem  în  scenă 
turnirul  pentru  Regina  Daenerys,  spuse  el. 

Dacă  marinarii  se  hotărau  s-o  măcelărească  pe  Purcica  Frumuşică, 
nici  el  şi  nici  Penny  nu  puteau  spera  să-i  oprească...  dar  sabia  lungă  a 
lui  Ser  Jorah  le-ar  fi  putut  oferi  măcar  un  răgaz. 

-  Aşa  crezi  că-ţi  vei  păstra  capul,  Pezevenghiule? 

-  Ser  Pezevenghi,  te  rog.  Şi  da.  Odată  ce-mi  va  afla  adevărata 
valoare,  înălţimea  Sa  mă  va  îndrăgi.  La  urma  urmelor  sunt  un  omuleţ 
simpatic  şi  ştiu  multe  lucruri  folositoare  despre  rudele  mele.  Dar  până 
atunci  e  bine  s-o  distrez. 

-  N-ai  decât  să  faci  câte  giumbuşlucuri  vrei,  asta  n-o  să-ţi  spele 
crimele.  Daenerys  Targaryen  nu  e  o  copilă  prostuţă,  ca  să-i  distragi 
atenţia  cu  glume  şi  cu  tumbe.  O  să  te  trateze  după  dreptate. 

Oh,  sper  că  nu.  Tyrion  îl  studie  pe  Mormont  cu  ochii  lui  ceacâri. 

-  Şi  cum  o  să  te  primească  pe  tine  această  regină  iubitoare  de 
dreptate?  Cu  o  îmbrăţişare  caldă,  cu  o  chicoteală  tinerească  sau  cu 
securea  călăului?  Zâmbi  văzând  încurcătura  evidentă  a  cavalerului. 
Chiar  te-aştepţi  să  cred  că  ai  ajuns  în  bordelul  ăla  cu  treburi  de-ale 
reginei?  Că  o  apărai  de  la  o  jumătate  de  lume  distanţă?  Sau  poate  fugeai, 
poate  regina  ta  dragon  te-a  alungat  din  preajma  ei?  Şi  de  ce  ar  fi...  oh, 
aşteaptă,  o  spionai.  Tyrion  scoase  un  sunet  care  aducea  a  cloncănit. 
Speri  să-ţi  cumperi  reintrarea  în  graţiile  ei  oferindu-mă  pe  mine.  Un 
plan  nepotrivit,  aşa  aş  spune.  Unii  l-ar  putea  chiar  numi  faptă  săvârşită 
cu  disperare  de  beţiv.  Poate  dacă  aş  fi  fost  Jaime...  dar  Jaime  1-a  ucis  pe 
tatăl  ei,  eu  nu  l-am  omorât  decât  pe-al  meu.  Crezi  că  Daenerys  o  să  mă 
execute  pe  mine  şi-o  să  te  ierte  pe  tine,  dar  reversul  e  la  fel  de  posibil. 
Poate  că  tu  ar  trebui  să  ţopăi  pe  porcul  ăla,  Ser  Jorah.  Pune-ţi  un 
veşmânt  pestriţ  din  fier,  ca  Florian... 

Lovitura  cavalerului  masiv  îi  răsuci  gâtul,  care  trosni,  şi-1  aruncă  într-o 
parte,  atât  de  tare,  încât  capul  i  se  izbi  de  punte  tresăltând.  Sângele  îi 

umplu  gura  când  se  săltă  clătinându-se  într-un  genunchi.  Scuipă  un  dinte 
rupt.  Devin  tot  mai  frumos  pe  zi  ce  trece,  dar  cred  c-am  înţepat  o  rană. 

-  Piticul  a  spus  ceva  care  te-a  ofensat,  ser?  întrebă  el  cu  inocenţă, 
ştergându-şi  cu  dosul  palmei  bulele  de  sânge  de  pe  buza  spartă. 

-  M-am  săturat  de  gura  ta,  piticule,  zise  Mormont.  încă  ţi-au  mai 
rămas  câţiva  dinţi.  Dacă  vrei  să-i  păstrezi,  stai  departe  de  mine  pe  tot 
restul  călătoriei. 

-  S-ar  putea  să-mi  fie  greu.  Impărţim  aceeaşi  cabină. 

-  N-ai  decât  să-ţi  găseşti  alt  loc  în  care  să  dormi.  Jos  în  cală,  sus  pe 
punte,  n-are  nicio  importanţă.  Numai  să  nu-mi  apari  în  faţa  ochilor. 

Tyrion  se  săltă  din  nou  în  picioare. 

-  Cum  ţi-e  voia,  răspunse,  cu  gura  plină  de  sânge,  dar  cavalerul 
uriaş  plecase  deja  cu  cizmele  izbind  în  scândurile  punţii. 

Jos,  în  cambuză,  Tyrion  îşi  clătea  gura  cu  rom  şi  apă,  clipind  de 
usturime,  când  îl  găsi  Penny. 

-  Am  auzit  ce  s-a-ntâmplat.  Oh,  eşti  rănit? 
El  ridică  din  umeri. 

-  Un  strop  de  sânge  şi  un  dinte  spart.  Dar  cred  că  eu  l-am  rănit  mai 
tare.  Şi  el  e  cavaler.  E  trist  că  trebuie  s-o  spun,  dar  cred  că  nu  putem 
conta  pe  Ser  Jorah  dac-o  s-avem  nevoie  de  apărare. 

-  Ce-ai  făcut?  Oh,  îţi  sângerează  buza. 
Scoase  o  batistă  din  mânecă  şi  i-o  tamponă. 

-  Ce  i-ai  spus? 

-  Câteva  adevăruri  pe  care  Ser  Bezoar  n-a  fost  încântat  să  le-audă. 

-  Nu  trebuie  să-1  batjocoreşti.  Nu  ştii  nimic?  Nu  poţi  vorbi  aşa  cu  o 
persoană  importantă.  Iţi  poate  face  rău.  Ser  Jorah  te-ar  fi  putut  arunca  în 
mare.  Marinarii  ar  fi  râs  când  te-ar  fi  văzut  înecându-te.  In  preajma  oa- 
menilor importanţi  trebuie  să  fii  cu  băgare  de  seamă.  Fii  vesel  şi  glumeţ 
cu  ei,  păstrează-le  zâmbetul,  fă-i  să  râdă,  aşa  spunea  tata  întotdeauna. 
Tatăl  tău  nu  ţi-a  spus  niciodată  cum*să  te  porţi  cu  oamenii  importanţi? 

-  Tata  le  zicea  oameni  de  rând,  răspunse  Tyrion,  şi  el  nu  era  ceea 
ce  numeşti  tu  un  om  vesel.  Luă  încă  o  înghiţitură  de  rom  amestecat 

cu  apă,  şi-o  plimbă  prin  gură,  o  scuipă.  Insă  înţeleg  ce  vrei  să  spui. 
Trebuie  să-nvăţ  ce-nseamnă  să  fii  pitic.  Poate-o  să  fii  destul  de  bunâ  ca 
să-mi  dai  lecţii,  printre  cele  despre  turnir  şi  de  călărit  porcul. 

-  Da,  stăpâne.  Bucuroasă.  Dar...  care  erau  acele  adevăruri?  De  ce 
te-a  lovit  Ser  Jorah  atât  de  tare? 

-  Cum  de  ce?  Din  dragoste!  Din  acelaşi  motiv  care  m-a-ndemnat 
pe  mine  să-1  fierb  pe  cântăreţul  ăla. 

Se  gândi  la  Shae  şi  la  privirea  din  ochii  ei  când  îi  strânsese  lanţul  în 
jurul  gâtului,  răsucindu-1  în  pumn.  Un  lanţ  din  mâini  de  aur.  Căci  o 
mână  de  aur  e  rece  mereu,  dar  caldă  e  mâna  unei  femei. 

-  Eşti  fecioară,  Penny? 
Ea  roşi. 

-  Da.  Fireşte.  Cine  ar  fi... 

-Rămâi  aşa.  Iubirea  e  o  nebunie,  iar  pofta  trupească  e  otravă. 
Păstrează-ţi  mintea  de  fecioară.  Asta  o  să  te  facă  mai  fericită,  n-o  să  te 
trezeşti  într-un  bordel  murdar  de  pe  Rhoyne,  cu  o  curvă  care-aduce  pu- 
ţin cu  iubita  ta  pierdută.  Sau  alergând  printr-o  jumătate  de  lume,  sperând 
să  afli  unde  se  duc  târfele.  Ser  Jorah  visează  să-şi  salveze  regina-dragon 
şi  astfel  să  se  bucure  de  căldura  recunoştinţei  ei,  dar  eu  ştiu  vreo  două 
lucruri  despre  recunoştinţa  regilor  şi-ar  fi  mai  uşor  să  dobândeşti  un 
palat  în  Valyria.  Se  întrerupse  brusc.  Ai  simţit?  S-a  mişcat  corabia. 

-  Da.  Faţa  lui  Penny  se  lumină  de  încântare.  Am  pornit  din  nou. 
Vântul...  Se  grăbi  către  uşă.  Vreau  să  văd.  Haide,  ne  luăm  la-ntrecere. 

Şi  ieşi. 

E  tânără,  trebui  să-şi  amintească  Tyrion  în  vreme  ce  Penny  părăsea 
cambuza  în  fugă  şi  alerga  în  susul  treptelor  abrupte  atât  de  repede  cât 
i-o  îngăduiau  picioarele  ei  scurte.  Aproape  o  copilă.  Cu  toate  astea, 
entuziasmul  ei  îl  mişcă.  O  urmă  pe  puntea  de  sus. 

Pânza  prinsese  din  nou  viaţă,  umflându-se,  golindu-se  de  aer  şi 
umflându-se  iarăşi,  cu  dungile  roşă  din  ţesătură  unduindu-se  ca  şerpii. 
Marinarii  traversau  în  grabă  punţile,  trăgând  după  ei  saule,  în  timp  ce 
ofiţerii  dădeau  ordine  în  limba  Vechiului  Volantis.  Vâslaşii  din  bărcifc 

corăbiei  slăbiseră  parâmele  de  remorcare  şi  făceau  cale-ntoarsă,  lovind 
apa  cu  putere.  Vântul  sufla  dinspre  vest,  învârte) indu-se  şi  răbufnind 
în  rafale,  prinzându-se  de  parâme  şi  de  mantii  ca  un  copil  zburdalnic. 

Poate  că  până  la  urmă  vom  ajunge  la  Meereen,  se  gândi  Tyrion. 

Insă  zâmbetul  îi  pieri  când  se  urcă  pe  teuga  de  la  pupă  şi  se  uită 
înapoi.  Cer  albastru  şi  mare  albastră  aici,  dar  spre  vest. . .  N-am  mai  văzut 
niciodată  un  cer  de  o  asemenea  culoare.  De-a  lungul  orizontului  se 
întindea  o  fâşie  groasă  de  nori. 

-  Un  însemn  heraldic  al  bastardului,  îi  spuse  lui  Penny,  arătându-i-o. 

-  Ce  vrea  să-nsemne  asta?  întrebă  ea. 

-  înseamnă  că  un  bastard  voinic  se  furişează  în  urma  noastră. 
Descoperi  cu  surprindere  că  Moqorro  şi  două  dintre  degetele  lui 

învăpăiate  li  se  alăturaseră  pe  teugă.  Erau  abia  la  amiază,  iar  preotul 
roşu  şi  oamenii  lui  nu  ieşeau  de  obicei  înainte  de  amurg.  Preotul  îl 
salută  dând  solemn  din  cap. 

-  Iată-1  acolo,  Hugor  Hill.  Furia  Zeului.  Stăpânul  Luminii  nu  va 
fi  batjocorit. 

Tyrion  avea  o  presimţire  sumbră. 

-Văduva  a  spus  că  această  corabie  n-o  să  ajungă  niciodată  la 
destinaţie.  Iar  eu  mi-am  imaginat  că,  odată  ce  s-ar  fi  văzut  în  largul 
mării,  unde  triarhii  nu  ne  mai  puteau  atinge,  căpitanul  avea  să  schimbe 
cursul  către  Meereen.  Sau  poate  că  tu  aveai  să  iei  vasul  în  stăpânire,  cu 
Mâna  ta  învăpăiată,  ca  să  ne  duci  la  Daenerys.  Dar  marele  vostru  preot 
n-a  văzut  nicidecum  aşa  ceva,  nu? 

-  Nu.  Vocea  profundă  a  lui  Moqorro  suna  tot  atât  de  solemn  ca  un 
clopot  de  înmormântare.  Iată  ce-a  văzut. 

Preotul  roşu  îşi  ridică  toiagul  şi-şi  înclină  capul  către  vest. 
Penny  era  pierdută. 

-  Nu  înţeleg.  Ce-nseamnă? 

-  înseamnă  că  am  face  bine  să  coborâm  sub  punte.  Ser  Jorah 
m-a  exilat  din  cabina  noastră.  M-aş  putea  ascunde  în  a  ta  când  o  să 
vină  timpul? 

-  Da,  zise  ea.  O  să  fii...  oh... 

In  cea  mai  mare  parte  a  următoarelor  trei  ore  alergară  înaintea 
vântului,  vreme  în  care  furtuna  se  apropie.  Cerul  dinspre  apus  deveni 
verde,  apoi  cenuşiu,  apoi  negru.  Un  zid  de  nori  întunecaţi  se  contura 
ameninţător  în  spatele  lor,  învolburându-se  ca  laptele  dintr-o  oală 
lăsată  prea  mult  pe  foc.  Tyrion  şi  Penny  îl  priveau  de  pe  teuga  de  la 
proră,  ţinându-se  de  mâini  îngrămădiţi  lângă  galion  şi  având  grijă  să 
se  ferească  din  calea  căpitanului  şi  a  echipajului. 

Ultima  furtună  fusese  palpitantă,  îmbătătoare,  o  vijelie  izbucnită 
pe  neaşteptate,  în  urma  căreia  se  simţise  purificat  şi  înfiorat.  Asta 
părea  diferită  încă  de  la  început.  O  simţea  şi  căpitanul.  Schimbase 
cursul  către  nord  prin  nord-est  încercând  să  se  ferească  din  calea  ei. 

Un  efort  zadarnic.  Era  prea  întinsă.  Marea  din  jur  deveni  tot  mai 
furioasă.  Vântul  începu  să  urle,  iar  Administratorul  Duhnitor  se  înălţa 
şi  se  prăvălea  când  valurile  i  se  spărgeau  de  bordaj.  In  urma  lor, 
fulgerele  coborau  din  cer  înjunghiind,  săgeţi  purpurii  orbitoare, 
dansând  pe  suprafaţa  mării  în  plase  de  lumină. 

-  A  venit  timpul  să  ne-ascundem. 

Tyrion  o  luă  pe  Penny  de  braţ  şi  o  conduse  sub  punte. 

Frumuşica  şi  Scrâşnilă  erau,  amândoi,  înnebuniţi  de  spaimă.  Câinele 
lătra,  lătra,  lătra.  Il  răsturnă  pe  Tyrion  imediat  ce  intrară.  Scroafa  îşi 
făcuse  nevoile  peste  tot.  Tyrion  curăţă  locul  cât  de  bine  putu,  în  vreme 
ce  Penny  încerca  să  liniştească  animalele.  Legară  sau  îndepărtară  tot  ce 
nu  era  încă  ancorat. 

-  Sunt  îngrozită,  mărturisi  Penny. 

Cabina  începuse  să  se  încline  şi  să  tresalte,  mişcându-se  într-o  parte 
şi  într-alta,  după  cum  izbeau  valurile  corabia. 

Există  moarte  mult  mai  cumplită  decât  înecul.  Fratele  tău  a  aflat  asta, 
aşa  cum  a  aflat-o  şi  nobilul  meu  tată.  Şi  Shae,  târfa  aia  mincinoasă.  Căci 
o  mână  de  aur  e  rece  mereu,  dar  caldă  e  mâna  unei  femei. 

-  Ar  trebui  să  jucăm  un  joc,  spuse  Tyrion.  Ne-ar  ajuta  să  ne 
îndepărtăm  gândurile  de  la  furtună. 

-  Nu  cyvasse,  spuse  ea  imediat. 

-  Nu  cyvasse,  încuviinţă  el,  pe  când  puntea  i  se  înălţa  sub  picioare. 
Asta  n-ar  fi  făcut  decât  să  trimită  piesele  într-un  zbor  sălbatic  prin 

cabină,  după  care  ar  fi  căzut  grămadă  peste  scroafă  şi  peste  câine. 

-  Când  erai  mică,  ai  jucat  vreodată  vino-în-castelul-meu? 

-  Nu.  Poţi  să  mă-nveţi? 

Putea?  Tyrion  şovăi.  Pitic  neghiob.  Bineînţeles  că  n-a  jucat  niciodată 
vino-în-castelul-meu.  Era  un  joc  pentru  copiii  de  viţă  nobilă,  unul 
menit  să-i  înveţe  regulile  curtoaziei,  heraldica  şi  câte  ceva  despre 
prietenii  şi  duşmanii  tatălui  lor. 

-N-o  să...  începu  el. 

Puntea  tresăltă  din  nou,  cu  violenţă,  aruncându-i  unul  peste  altul. 
Frica  îi  smulse  lui  Penny  un  chiţăit. 

-Jocul  ăsta  n-o  să  meargă,  îi  spuse  Tyrion,  scrâşnind  din  dinţi.  îmi 
pare  rău.  Nu  ştiu  ce  joc... 

-  Ştiu  eu. 
Ea  îl  sărută. 

Era  o  sărutare  stânjenitoare,  grăbită,  stângace.  Dar  îl  luă  total  prin 
surprindere.  Mâinile  îi  zvâcniră  în  sus  şi  o  înşfăcă  de  umeri,  gata  s-o 
împingă,  îndepărtând-o.  Şovăi  însă,  apoi  o  trase  mai  aproape,  iar  degetele 
lui  o  strânseră.  Buzele  ei  erau  uscate,  dure,  strânse  mai  tare  decât  punga 
unui  avar.  Un  mic  gest  de  compasiune,  se  gândi  Tyrion.  Nu  se  potrivea  cu 
nimic  din  ceea  ce-şi  dorea.  Ii  plăcea  Penny,  îi  era  milă  de  Penny,  ba  chiar 
o  admira  într-un  fel,  dar  nu  o  dorea.  Insă  nu  voia  nici  s-o  rănească;  zeii 
şi  dulcea  lui  soră  îi  oferiseră  fetei  destulă  durere.  Aşa  că  lăsă  sărutul  să-şi 
urmeze  cursul,  ţinând-o  cu  delicateţe  de  umeri.  Propriile  lui  buze  răma- 
seră bine  închise.  Selaesori  Qhoran  se  legăna  şi  se  cutremura  în  jurul  lor. 

In  cele  din  urmă,  ea  se  retrase  cu  vreo  trei  sau  patru  centimetri. 
Tyrion  îşi  văzu  imaginea  reflectată  strălucind  în  ochii  ei.  Ochi  frumoşi, 
se  gândi,  dar  mai  văzu  şi  alte  lucruri.  Spaimă  cu  grămada,  puţină 
speranţă...  dar  niciun  strop  de  poftă  trupească.  Nu  mă  doreşte,  nu  mai 
mult  decât  o  doresc  eu. 

Când  ea  îşi  lăsă  capul  în  jos,  el  o  prinse  de  bărbie  şi  i-1  ridică  iarăşi. 

-  Nu  putem  juca  jocul  ăsta,  doamna  mea. 
Tunetul  bubui  deasupra  lor,  acum  foarte  aproape. 

-  N-am  avut  de  gând  niciodată...  n-am  mai  sărutat  niciodată  un 
băiat,  dar...  m-am  gândit  numai  că...  dacă  ne  înecăm  şi  eu...  eu... 

-  A  fost  minunat,  minţi  Tyrion,  dar  sunt  căsătorit.  Ea  m-a  însoţit 
la  ospăţ,  s-ar  putea  să  ţi-o  aduci  aminte.  Lady  Şansa. 

-  Era  soţia  ta?  E...  era  foarte  frumoasă... 

Şi  prefăcută.  Şansa.  Shae,  toate  femeile  mele...  Tysha  a  fost  singura  care 
m-a  iubit  vreodată.  Unde  se  duc  târfele? 

-  O  fată  încântătoare,  zise  el,  şi  am  fost  uniţi  sub  ochii  zeilor  şi  ai 
oamenilor.  S-ar  putea  să  fie  pierdută  pentru  mine,  dar  până  când  nu 
sunt  sigur  de  asta  trebuie  să-i  fiu  credincios. 

-  înţeleg.  Penny  îşi  întoarse  faţa,  ascuzându-şi-o  de  privirea  lui. 
Femeia  mea  ideală,  se  gândi  Tyrion,  cu  amărăciune.  Una  încă  destul 

de  tânără  ca  să  creadă  astfel  de  minciuni  strigătoare  la  cer. 

Carena  corăbiei  scârţâia,  puntea  se  mişca  şi  Frumuşica  guiţa  în 
suferinţă.  Penny  traversă  cabina  târându-se  în  patru  labe,  îşi  înfăşură 
braţele  în  jurul  capului  scroafei  şi  îi  şopti  cuvinte  liniştitoare.  Uitându-te 
la  cele  două,  era  greu  să-ţi  dai  seama  cine  pe  cine  alina.  Imaginea  era  atât 
de  grotescă,  încât  devenea  ilară,  dar  Tyrion  nu  izbutea  nici  măcar  să 
zâmbească.  Fata  merită  ceva  mai  bun  decât  o  purcică,  se  gândi.  O  săru- 
tare sinceră,  oricine  merită  măcar  atât,  fie  el  înalt  sau  scund.  îşi  căută  din 
priviri  pocalul,  dar,  când  îl  descoperi,  tot  romul  se  vărsase.  E  destul  de 
rău  să  te-neci,  cugetă  el  cu  acreală,  dar  să  te-neci  trist  şi  trezit  din  beţie  e  o 
cruzime  prea  mare. 

In  cele  din  urmă,  nu  se  înecară...  deşi,  în  câteva  rânduri,  perspectiva 
unui  înec  frumos,  liniştit,  păru  într-un  anumit  fel  atrăgătoare.  Furtuna 
continuă  să  se  dezlănţuie  în  tot  restul  nopţii.  Vânturile  umede  urlau 
jur-împrejur  şi  valurile  se  înălţau  ca  să  le  zdrobească  punţile,  aidoma 
pumnilor  unor  uriaşi  înecaţi.  După  cum  aveau  s-o  afle  mai  târziu, 
deasupra  talazurile  aruncaseră  un  ofiţer  şi  doi  marinari  peste  bord, 

bucătarul  vasului  fusese  orbit  când  o  oală  cu  grăsime  fierbinte  îi  zburase 
drept  în  faţă,  iar  căpitanul  se  trezise  azvârlit  cu  atâta  violenţă  de  pe  teuga 
de  la  pupă  pe  puntea  principală,  încât  îşi  fracturase  ambele  picioare. 
Jos,  Scrâşnilă  urlă  şi  lătră  şi  încercă  s-o  muşte  pe  Penny,  iar  Purcica 
Frumuşică  reîncepu  să-şi  deşerte  măruntaiele,  transformând  cabina 
înghesuită  şi  jilavă  într-o  cocină.  Tyrion  izbuti  să  nu  adauge  şi  voma  lui 
la  toate  acestea,  mai  ales  datorită  lipsei  de  vin.  Penny  nu  fu  la  fel  se 
norocoasă,  dar  se  reţinu  totuşi  în  vreme  ce  corabia  scârţâia  şi  gemea 
alarmant  în  jurul  lor,  ca  un  butoi  gata  să  plesnească. 

Pe  la  miezul  nopţii,  vântul  încetă  să  mai  bată  şi  marea  redeveni 
destul  de  calmă  pentru  ca  Tyrion  să  se  întoarcă  pe  punte.  Ceea  ce  văzu 
nu  avu  darul  să-1  liniştească.  Corabia  plutea  în  derivă  pe  o  mare  din 
sticla  dragonului  sub  un  castron  de  stele,  dar  furtuna  continua  să  urle 
cu  furie  pretutindeni  în  jur.  La  est,  la  vest,  la  nord,  la  sud,  oriunde  se 
uita,  norii  se  înălţau  ca  nişte  munţi  negri,  cu  pantele  învălmăşite  şi  cu 
stâncile  colosale  aduse  la  viaţă  de  fulgere  albastre  şi  purpurii.  Nu  cădea 
niciun  strop  de  ploaie,  dar  punţile  erau  alunecoase  şi  ude  sub  tălpi. 

Tyrion  auzi  pe  cineva  ţipând  sub  punte,  o  voce  subţire,  înaltă, 
isterizată  de  spaimă.  II  auzea  şi  pe  Moqorro.  Preotul  roşu  stătea  pe 
teuga  de  la  proră  cu  faţa  către  furtună,  cu  toiagul  înălţat  deasupra 
capului,  rostind  cu  glas  tunător  o  rugăciune.  In  mijlocul  corăbiei,  o 
duzină  de  marinari  şi  două  dintre  degetele  învăpăiate  se  luptau  cu 
parâmele  încâlcite  şi  cu  pânza  îmbibată  de  apă,  dar  nu  află  niciodată 
dacă  aveau  de  gând  să  ridice  din  nou  vela  sau  s-o  tragă  jos.  Indiferent 
ce-ar  fi  făcut,  i  se  păru  o  idee  foarte  proastă.  Şi  chiar  aşa  şi  era. 

Vântul  se  reîntoarse  ca  o  ameninţare  şuierătoare,  rece  şi  umed, 
măturându-i  obrajii,  fluturând  pânza  udă,  învârtejind  roba  stacojie  a  lui 
Moqorro  şi  trăgând  de  ea.  Instinctul  îl  făcu  pe  Tyrion  să  se  agaţe 
zdravăn  de  cea  mai  apropiată  balustradă,  exact  la  timp.  Pe  durata  a  trei 
bătăi  de  inimă,  adierea  firavă  se  transformă  într-o  vijelie  cumplită. 
Moqorro  strigă  ceva  şi  din  guşa  dragonului  aflat  în  vârful  toiagului  său 
ţâşniră  flăcări  verzi,  dispărând  în  noapte.  Pe  urmă  veni  ploaia,  neagră 

şi  orbitoare,  şi  atât  teuga  de  la  proră,  cât  şi  cea  de  la  pupă  dispărură  în 
spatele  unui  zid  de  apă.  Ceva  uriaş  le  fâlfâi  deasupra  capetelor  şi  Tyrion 
îşi  ridică  privirea  la  timp  ca  să  vadă  pânza  luându-şi  zborul,  cu  doi 
oameni  încă  legănându-se,  agăţaţi  de  saulele  ei.  Pe  urmă  auzi  un 
trosnet.  Oh,fir-arsăfie,  avu  el  timp  să  se  gândească,  âsta-i  catargul. 

Găsi  o  parâmă  şi  se  prinse  de  ea,  trăgându-se,  în  încercarea  de  a  ajunge 
la  tambuchi  ca  să  coboare  sub  punte,  unde  ar  fi  scăpat  de  furtună,  dar  o 
rafală  de  vânt  îi  smulse  picioarele  de  sub  el  şi,  o  clipă  mai  târziu,  îl  izbi 
de  balustradă,  de  care  reuşi  să  se  agaţe.  Ploaia  îi  biciuia  faţa,  orbindu-L 
Gura  i  se  umpluse  iarăşi  de  sânge.  Sub  el,  corabia  gemu  şi  mârâi,  ca  un 
bărbat  gras  şi  constipat  care  se  încordează  ca  să-şi  deşerte  maţele. 

Apoi  plesni  catargul. 

Tyrion  nu-1  văzu,  dar  îl  auzi.  Trosnetul  se  repetă,  urmat  de  urletul 
lemnului  chinuit,  şi  aerul  se  umplu  brusc  de  bucăţi  mari  de  lemn  şi  de 
aşchii.  Una  îi  rată  ochiul  cu  numai  un  centimetru,  o  a  doua  îi  găsi 
gâtul,  iar  o  a  treia  îi  trecu  prin  pulpă,  străpungându-i  şi  cizma,  şi  panta- 
lonii. Urlă.  Dar  se  ţinu  de  parâmă,  se  agăţă  de  ea  cu  o  putere  a 
disperării  pe  care  nu  ştiuse  că  o  avea.  Văduva  a  spus  că  această  corabie 
n-o  s-ajungă  niciodată  la  destinaţie,  îşi  aminti  el.  Pe  urmă  râse  şi  iar 
râse,  cu  hohote  isterice,  în  vreme  ce  tunetul  bubuia,  lemnul  trosnea 
şi  valurile  zdrobeau  totul  în  jurul  lui. 

Când  se  domoli  furtuna,  iar  călătorii  şi  marinarii  rămaşi  în  viaţă 
se  întoarseră  târâş  pe  punte,  ca  nişte  viermi  de  un  roz  palid,  şerpuind 
către  suprafaţă  după  ploaie,  Selaesori  Qhoran  era  o  epavă,  afundată 
sub  linia  de  plutire  şi  înclinată  cu  zece  grade  către  tribord,  cu  coca 
crăpată  în  cincizeci  de  locuri  şi  cala  spălată  de  apa  mării,  cu  catargul 
despicat  nu  mai  înalt  decât  un  pitic.  Nici  măcar  galionul  nu  scăpase: 
i  se  rupsese  un  braţ,  cel  în  care-şi  ţinea  pergamentele.  Nouă  oameni 
pieriseră,  inclusiv  un  ofiţer,  două  dintre  degetele  învăpăiate  şi 
Moqorro  însuşi. 

Benerro  o  fi  văzut  asta  în  focurile  lui?  se  întrebă  Tyrion  când  îşi 
dădu  seama  că  uriaşul  preot  roşu  dispăruse.  Dar  Moqorro? 

-  O  prorocire  e  ca  un  catâr  pe  jumătate  învăţat  cu  hăţurile,  i  se 
plânse  el  lui  Jorah  Mormont.  Lasă  impresia  că-ţi  poate  fi  de  folos,  dar 
atunci  când  ajungi  să  ai  încredere  în  el  îţi  dă  în  cap  cu  copita.  Afurisita 
de  văduvă  ştia  că  această  corabie  n-o  s-ajungă  niciodată  la  destinaţie, 
ne-a  prevenit,  a  spus  că  aşa  a  văzut  Benerro  în  focurile  lui,  numai  că  eu 
am  crezut  că  asta-nseamnă...  ei,  ce  importanţă  are?  I  se  strâmbă  gura. 
De  fapt  însemna  c-o  nenorocită  de  furtună  năprasnică  o  să  ne 
preschimbe  catargul  în  surcele  şi-o  să  plutim  fără  ţintă  pe  Abisul 
Mâhnirii  până  când  o  să  rămânem  fără  hrană  şi-o  să-ncepem  să  ne 
mâncăm  unii  pe  alţii.  Pe  cine  crezi  c-or  să-1  hăcuiască  mai  întâi...  pe 
porc,  pe  câine  sau  pe  mine? 

-  Pe  cel  mai  gălăgios,  aşa  aş  spune. 

Căpitanul  muri  în  ziua  următoare,  iar  bucătarul  trei  nopţi  mai 
târziu.  Echipajul  rămas  nu  putea  decât  să  ţină  epava  la  suprafaţă.  Ofi- 
ţerul care  preluase  comanda  pretindea  că  se  aflau  undeva,  în  apropiere 
de  capătul  sudic  al  Insulei  Cedrilor.  Când  coborî  bărcile  la  apă,  ca  să-i 
remorcheze  către  cel  mai  apropiat  ţărm,  una  se  scufundă,  iar  marinarii 
din  cealaltă  tăiară  parâma  şi  vâsliră  către  nord,  abandonând  corabia  şi 
pe  toţi  camarazii  lor. 

-  Sclavi,  spuse  dispreţuitor  Jorah  Mormont. 

Dacă  era  să-i  dai  crezare,  uriaşul  cavalerul  dormise  în  timpul 
furtunii.  Tyrion  avea  îndoielile  sale,  dar  şi  le  păstră  pentru  sine.  Intr-o 
bună  zi  ar  putea  vrea  să  muşte  din  piciorul  cuiva  şi  pentru  asta  avea 
nevoie  de  dinţi.  Mormont  părea  mulţumit  să  ignore  neînţelegerea  lor, 
aşa  că  Tyrion  se  hotărî  să  pretindă  că  nu  se  întâmplase  nimic. 

Plutiră  în  derivă  vreme  de  nouăsprezece  zile,  timp  în  care  mâncarea 
şi  apa  se  împuţinară.  Soarele  îi  dogorea  fără  încetare.  Penny  se  înghe- 
suise  în  cabina  ei,  împreună  cu  câinele  şi  cu  purceaua,  şi  Tyrion  îi  ducea 
mâncare  şchiopătând  cu  pulpa  lui  bandajată,  iar  noaptea  îşi  mirosea 
rana.  Când  n-avea  nimic  altceva  de  făcut,  se  ciupea  de  degetele  picioa- 
relor şi  ale  mâinilor.  Ser  Jorah  transformase  ascuţitul  zilnic  al  săbiei 
într-o  datorie,  lustruindu-i  vârful  până  ce  strălucea.  Cele  trei  degete 

învăpăiate  care  supravieţuiseră  făceau  focul  noaptea,  imediat  după 
apusul  soarelui,  dar  îşi  îmbrăcau  armurile  ornamentate  când  conduceau 
rugăciunea  echipajului  şi-şi  ţineau  lăncile  la-ndemână.  Şi  nici  măcar  un 
singur  marinar  nu  mai  încerca  să  frece  creştetul  vreunui  pitic. 

-  Ar  trebui  să-i  distrăm  din  nou  cu  un  turnir?  întrebă  Penny  într-o 
noapte. 

-  Mai  bine  nu,  răspunse  Tyrion.  N-ar  face  altceva  decât  să  le  aducă 
aminte  c-avem  un  porc  frumos  şi  rotofei. 

Insă  Frumuşica  era  tot  mai  puţin  rotofeie  pe  zi  ce  trecea,  iar 
Scrâşnilă  rămăsese  numai  blană  şi  os. 

In  noaptea  aceea  visă  că  se-ntorsese  la  Debarcaderul  Regelui,  cu 
arbaleta  în  mână. 

-  Acolo  unde  se  duc  târfele,  spuse  Lordul  Tywin,  dar,  când  degetul 
lui  Tyrion  se  încleştă  şi  coarda  arbaletei  zdrăngăni,  săgeata  se  îngropă 
în  pântecele  lui  Penny. 

Se  trezi  în  mijlocul  unor  strigăte. 

Puntea  se  mişca  sub  el  şi,  pentru  o  clipă,  se  simţi  atât  de  năucit,  încât 
crezu  că  se-ntorsese  pe  Sfioasa  Fecioară.  Un  damf  de  urină  de  porc  îl 
readuse  în  simţiri.  Regrete  rămăseseră  în  urma  lui,  la  o  jumătate  de  lume 
distanţă,  aşa  cum  se-ntâmplase  şi  cu  bucuriile  acelui  timp.  îşi  aminti  ce 
încântătoare  era  Lemore  după  ce  înota  dimineaţa,  cu  picături  de  apă 
scânteind  pe  pielea  ei  goală,  dar  singura  fecioară  de  acolo  era  sărmana 
Penny,  pitica  pipernicită. 

Insă  se  punea  ceva  la  cale.  Tyrion  se  lăsă  să  alunece  din  hamac  şi  îşi 
căută  cizmele.  Şi,  furios  cum  era,  se  uită  şi  după  arbaletă,  dar  fireşte  că 
aşa  ceva  nu  era  de  găsit.  Păcat,  cugetă  el,  mi-ar putea  fi  de  folos  când  vin 
oamenii  importanţi  să  mă  mănânce.  Se  încălţă  şi  urcă  pe  punte,  să  vadă 
ce  era  cu  strigătele.  Ajunsă  sus  înaintea  lui,  Penny  privea  cu  ochii 
măriţi  de  încântare. 

-  O  pânză!  strigă  ea.  Acolo,  acolo,  o  vezi?  O  pânză,  şi  ne-au  zărit, 
ne-au  zărit.  O  pânză. 

De  data  asta  el  o  sărută...  câte  o  dată  pe  fiecare  obraz,  o  dată  pe 
frunte  şi  ultima  oară  pe  gură.  Ea  roşi  şi  râse  la  ultimul  sărut,  redevenind 
brusc  sfioasă,  dar  n-avea  nicio  importanţă.  Cealaltă  corabie  se  apropia. 
0  galeră  mare,  văzu  Tyrion.  Vâslele  lăsau  în  urmă  un  siaj  alb,  prelung. 

-  Ce  corabie  e  asta?  îl  întrebă  pe  Ser  Jorah  Mormont.  Ii  poţi  citi 
numele? 

-  Nu  e  nevoie  să-1  citesc.  Vântul  bate  dintr- acolo.  Ii  simt  mirosul. 
Mormont  îşi  trase  sabia.  E  un  vas  cu  sclavi. 


SCHIMBĂ-MANTIE 


Primii  fulgi  căzură  plutind  prin  aer  când  soarele  apunea,  coborând 
spre  orizontul  vestic.  Când  se  lăsă  noaptea,  ninsoarea  era  atât  de  deasă, 
încât  luna  răsări  ascunsă  privirilor  de  o  draperie  albă. 

-  Zeii  Nordului  şi-au  dezlănţuit  mânia  asupra  Lordului  Stannis, 
proclamă  Roose  Bolton  la  sosirea  dimineţii,  când  oamenii  săi  se 
adunară  la  micul  dejun  în  Sala  Mare  din  Winterfell.  El  e  străin  aici  şi 
vechii  zei  nu  suportă  să-1  vadă  în  viaţă. 

Oamenii  lui  îl  aprobară  răcnind  şi  lovind  cu  pumnii  în  mesele 
lungi,  din  scânduri.  Winterfellul  o  fi  fost  în  ruină,  dar  zidurile  lui  de 
granit  încă  mai  ţineau  la  distanţă  cele  mai  cumplite  rele  aduse  de  vânturi 
şi  de  vreme.  Aveau  provizii  suficiente  de  mâncare  şi  de  băutură,  focuri 
la  care  să  se  încălzească  după  ce-şi  făceau  datoria  la  posturile  lor,  un 
loc  unde  să-şi  usuce  hainele,  cotloane  plăcute  unde  să  se-ntindă, 
bucurându-se  de  somn.  Lordul  Bolton  adusese  destule  lemne  ca  să 
întreţină  focurile  pentru  o  jumătate  de  an,  aşa  că  în  Sala  Mare  era 
întotdeauna  cald  şi  bine.  Stannis  n-avea  nimic  din  toate  astea. 

Theon  Greyjoy  nu  se  alătură  tărăboiului.  Nu  o  făcură  nici  bărbaţii 
din  Casa  Frey  şi  lui  nu-i  scăpă  asta.  Şi  ei  sunt  străini  aici,  se  gândi,  uitân- 
du-se  la  Ser  Aenys  Frey  şi  la  fratele  lui  vitreg,  Ser  Hosteen.  Născuţi  şi 
crescuţi  pe  domeniile  riverane,  Freyii  nu  văzuseră  niciodată  o  asemenea 

zăpadă.  Nordul  a  cerut  deja  trei  bărbaţi  din  sângele  lor,  se  gândi  Theon, 
amintindu-şi  de  cei  trei  căutaţi  zadarnic  de  Ramsay,  dispăruţi  între 
Portul  Alb  şi  Barrowton. 

Pe  dais,  Lordul  Wyman  Manderly  stătea  între  doi  dintre  cavalerii 
săi  din  Portul  Alb,  ducându-şi  lingura  plină  cu  terci  de  ovăz  la  gura  de 
pe  faţa  lui  grasă.  Nu  părea  să-1  savureze  la  fel  de  mult  cum  savurase  la 
nuntă  plăcintele  cu  carne  de  porc.  In  altă  parte,  Harwood  Stout 
ciungul  vorbea  încet  cu  cadavericul  Umber  Urgia  Târfelor. 

Theon  se  aşeză  la  coadă  alături  de  ceilalţi  ca  să-şi  primească  terciul, 
scos  cu  polonicul  dintr-un  şir  de  cazane  de  aramă  şi  turnat  în 
castroane  de  lemn.  Văzu  că  lorzii  şi  cavalerii  primeau  lapte  şi  miere, 
ba  chiar  şi  câte-o  bucăţică  de  unt,  dar  lui  nu  i  se  oferi  nimic  din  toate 
acestea.  Domnia  lui  ca  prinţ  al  Winterfellului  fusese  foarte  scurtă.  îşi 
jucase  rolul  în  spectacolul  de  pantomimă,  aducând-o  pe  falsa  Arya  la 
cununie,  şi  acum  nu-i  mai  era  de  niciun  folos  lui  Roose  Bolton. 

-  In  prima  iarnă  de  care-mi  aduc  aminte,  zăpada  îmi  ajungea  până 
mai  sus  de  cap,  îi  spuse  un  Hoorwood  bărbatului  care  stătea  la  coadă 
în  faţa  lui. 

-  Da,  dar  la  vremea  aia  înălţimea  Ta  nu  era  de  nici  măcar  un 
metru,  răspunse  un  călăreţ  din  clanul  Rills. 

Cu  o  noapte  înainte,  neputând  s-adoarmă,  Theon  se  pomenise 
punând  la  cale  o  evadare,  gândindu-se  să  se  strecoare  afară  nevăzut,  în 
vreme  ce  atenţia  lui  Ramsay  şi  a  tatălui  său  era  atrasă  de  altceva.  Insă 
toate  porţile  erau  închise,  blocate  şi  bine  păzite;  nimănui  nu  i  se 
îngăduia  să  intre  sau  să  plece  din  castel  fără  permisiunea  lordului 
Bolton.  Chiar  dac-ar  fi  găsit  vreo  cale  secretă  de  ieşire,  Theon  nu  s-ar 
fi  încrezut  în  ea.  Nu  uitase  de  Kyra  şi  de  cheile  ei.  Şi,  dacă  reuşea  să 
iasă,  unde  s-ar  fi  putut  duce?  Tatăl  lui  era  mort,  iar  unchii  lui  n-aveau 
la  ce  să-1  folosească.  Pyke  era  pierdut  pentru  el.  Din  ceea  ce-i  mai 
rămăsese,  tot  ce  semăna  cel  mai  mult  cu  un  cămin  era  acolo,  printre 
oasele  din  Winterfell. 

Un  bărbat  distrus,  un  castel  distrus.  Aici  e  locul  meu. 

încă-şi  mai  aştepta  terciul  de  ovăz  când  Ramsay  dădu  buzna  în  sală, 
însoţit  de  Băieţii,  strigând  că  voiau  muzică.  Abel  îşi  şterse  somnul  din 
ochi,  îşi  luă  lăuta  şi  începu  să  cânte  Nevasta  Dornisheanului,  în  vreme 
ce  una  dintre  spălătoresele  lui  bătea  toba  susţinând  ritmul.  Insă 
cântăreţul  schimbă  cuvintele.  In  loc  de  gustul  nevestei  dornisheanului, 
cântă  despre  gustul  fiicei  unui  om  al  Nordului. 

Şi-ar  putea  pierde  limba  pentru  asta,  se  gândi  Theon  în  vreme  ce  i 
se  umplea  castronul.  Nu  e  decât  un  cântăreţ.  Lordul  Ramsay  i-ar  putea 
jupui  pielea  de  pe  ambele  mâini  şi  nimeni  n-ar  zice  nicipâs.  Dar  Lordul 
Bolton  zâmbi  la  auzul  cuvintelor,  iar  Ramsay  râse  zgomotos.  Pe  urmă 
ceilalţi  ştiură  că  puteau  să  râdă  la  rândul  lor,  fără  să  li  se  întâmple 
nimic.  Lui  Dick  Gălbejitul  cântecul  i  se  păru  atât  de  caraghios  încât 
pufni,  împroşcând  vinul  pe  nas. 

Lady  Arya  nu  era  acolo  să  le  împărtăşească  veselia.  Din  noaptea 
nunţii  nu  mai  fusese  văzută  în  afara  camerelor  ei.  Alyn  Ursuzul 
spunea  că  Ramsay  îşi  ţinea  mireasa  dezbrăcată  şi  înlănţuită  de  stâlpul 
patului,  dar  Theon  ştia  că  nu  erau  decât  vorbe  goale.  Nu  exista  niciun 
lanţ  sau  cel  puţin  niciunul  pe  care  să-1  poată  vedea  oamenii.  Doar  doi 
paznici  în  faţa  dormitorului,  ca  s-o-mpiedice  pe  fată  să  hoinărească.  Şi 
nu  e  dezbrăcată  decât  atunci  când  face  baie. 

Ceea  ce  se  întâmpla  totuşi  aproape  în  fiecare  noapte.  Lordul 
Ramsay  îşi  voia  nevasta  curată. 

-  N-are  nicio  slujnică,  biata  de  ea,  îi  spusese  el  lui  Theon.  Aşa  că 
nu  mai  rămâi  decât  tu,  Duhoare.  Oare  să  te-mbrac  în  rochie?  Poate, 
dacă  mă  implori.  Deocamdată  e  suficient  să-i  fii  băieşiţă.  Nu  vreau  si 
miroasă  ca  tine. 

Aşa  că,  ori  de  câte  ori  avea  Ramsay  poftă  să  se  culce  cu  nevasta, 
cădea  în  sarcina  lui  Theon  să-mprumute  nişte  servitoare  de  la  Lady 
Walda  sau  de  la  Lady  Dustin  şi  să  aducă  apă  caldă  de  la  bucătărie;  Deşi 
Arya  nu  vorbea  niciodată  cu  niciuna  dintre  ele,  n-aveau  cum  să  nu-i 
vadă  vânătăile.  E  vina  ei.  Nu-i  oferă  plăcere. 

-  Fii  pur  şi  simplu  Arya,  îi  spusese  el  o  dată  fetei,  ajutând-o  să  intre 
în  apă.  Lordul  Ramsay  nu  vrea  să-ţi  facă  rău.  Ne  face  rău  numai  când 
îl...  când  îl  silim.  Mie  nu  mi-a  tăiat  niciodată  nimic  fără  motiv. 

-  Theon,  şoptise  ea,  plângând. 

-  Duhoare.  O  prinsese  de  braţ  şi  o  zgâlţâise.  Aici,  înăuntru,  sunt 
Duhoare.  Trebuie  să  ţii  minte,  Arya. 

Dar  fata  nu  era  o  adevărată  Stark,  nu  era  decât  progenitura  unui 
administrator.  Jeyne,  numele  ei  e  Jeyne.  N-ar  trebui  să  se  uite  la  mine 
aşteptând  s-o  salvez.  Cândva,  Theon  Greyjoy  ar  fi  încercat  probabil 
s-o  ajute.  Dar  Theon  se  născuse  om  de  fier,  un  om  mai  curajos  decât 
Duhoare.  Duhoare,  Duhoare,  rimează  cu  descurajare. 

Ramsay  avea  o  nouă  jucărie  care  să-1  amuze,  una  cu  sfârcuri  şi 
vagin...  dar  lacrimile  lui  Jeyne  aveau  să-şi  piardă  în  curând  savoarea, 
şi  atunci  Ramsay  avea  să  şi-1  dorească  din  nou  pe  Duhoare  al  lui.  O  să 
mă  jupoaie  centimetru  cu  centimetru.  După  ce-o  să  rămân  fără  degete,  o 
să-mi  ia  mâinile.  Iar  după  degetele  de  la  picioare,  picioarele.  Dar  numai 
după  ce-o  să-l  implor,  după  ce  durerea  o  să  devină  atât  de  cumplită,  încât 
o  să-l  rog  să-mi  ofere  o  uşurare.  Pentru  Duhoare  n-aveau  să  fie  băi 
fierbinţi.  Avea  să  se  rostogolească  din  nou  în  scârnă,  fiindu-i  interzis 
să  se  spele.  Hainele  aveau  să  i  se  transforme  în  zdrenţe,  murdare  şi 
împuţite,  urma  să  fie  silit  să  le  poarte  când  aveau  să  putrezească.  Cel 
mai  bun  lucru  la  care  putea  să  spere  era  să  fie  trimis  înapoi,  în  cocioabe, 
cu  fetele  lui  Ramsay.  Kyra,  îşi  aminti  el.  Căţeaua  cea  nouă,  pe  care-o 
numeşte  el  Kyra. 

Se  duse  cu  castronul  în  partea  din  spate  a  sălii  şi  găsi  un  loc  pe  o 
bancă  liberă,  la  câţiva  metri  distanţă  de  cea  mai  apropiată  torţă.  Zi  şi 
noapte,  băncile  din  coada  mesei  erau  cel  puţin  pe  jumătate  pline  de 
bărbaţi  care  beau,  jucau  zaruri,  stăteau  de  vorbă  sau  dormeau  îmbrăcaţi 
în  colţurile  mai  liniştite.  Sergenţii  lor  îi  trezeau  cu  lovituri  de  picior 
când  le  venea  rândul  să-şi  pună  din  nou  mantiile  şi  să  patruleze  pe 
ziduri.  Dar  niciunul  dintre  ei  nu  s-ar  fi  bucurat  de  compania  lui  Theon 
Schimbă-mantie,  nici  el  n-ar  fi  gustat-o  prea  mult  pe  a  lor. 

Terciul  era  cenuşiu  şi  îl  dădu  deoparte  după  a  treia  lingură, 
lăsându-1  să  se  închege  în  castron.  Bărbaţii  de  la  masa  alăturată  se 
contraziceau  în  privinţa  viscolului  şi  se  întrebau  zgomotos  cât  avea  să 
mai  ningă. 

-  Toată  ziua  şi  toată  noaptea,  insistă  un  arcaş  voinic,  cu  barba 
neagră  şi  cu  securea  Casei  Cerwyn  brodată  pe  piept. 

Câţiva,  mai  bătrâni,  vorbeau  despre  alte  viscole  şi  susţineau  cu 
insistenţă  că,  în  comparaţie  cu  ceea  ce  văzuseră  în  iernile  din  tinereţe, 
nu  se  aşternuse  decât  un  strat  subţire  de  pudră.  Riveranii  erau  înspăi- 
mântaţi. Spadasinii  ăştia  din  Sud  nu  îndrăgesc  zăpada  şi  frigul.  Bărbaţii 
care  intrau  în  sală  se  îngrămădeau  în  jurul  focurilor  şi  îşi  loveau 
palmele  una  de  alta  deasupra  vaselor  cu  cărbuni  aprinşi,  în  timp  ce 
mantiile  lor  atârnau  picurând  de  cuiere. 

Aerul  era  gros  şi  plin  de  fum  şi  deasupra  terciului  său  se  formase 
o  crustă,  când  auzi  în  spate  o  voce  de  femeie. 

-  Theon  Greyjoy. 

Numele  meu  e  Duhoare,  fu  cât  pe  ce  să  spună. 

-  Ce  vrei? 

Femeia  se  aşeză  lângă  el,  călare  pe  bancă,  şi  îşi  împinse  din  ochi  un 
smoc  de  păr  rebel,  castaniu  roşcat. 

-  De  ce  mănânci  singur,  stăpâne?  Haide,  ridică-te,  intră  în  dans! 
El  se  întoarse  la  terci. 

-  Nu  dansez. 

Prinţul  Winterfellului  fusese  un  dansator  graţios,  dar  Duhoare,  cu 
degetele  lui  lipsă,  ar  fi  fost  grotesc. 

-  Lasă-mă-n  pace.  N-am  niciun  gologan. 
Femeia  îi  zâmbi  prefăcut. 

-  Mă  iei  de  târfă? 

Era  una  dintre  spălătoresele  cântăreţului,  cea  înaltă  şi  costelivă, 
prea  slabă  şi  prea  pieloasă  ca  să  fie  considerată  o  frumuseţe...  deşi 
fusese  o  vreme  când  Theon  ar  fi  tăvălit-o  oricum,  ca  să  vadă  ce  simţea 
cu  picioarele  ei  lungi  încolăcite  în  jurul  lui. 

-  Ce  bine  mi-ar  face  aici  un  gologan?  Ce-aş  putea  să  cumpăr  cu  el, 
nişte  zăpadă?  Femeia  râse.  M-ai  putea  răsplăti  cu  un  zâmbet.  Nu  te-am 
văzut  niciodată  zâmbind,  nici  măcar  la  ospăţul  de  nuntă  al  surorii  tale. 

-  Lady  Arya  nu  e  sora  mea.  Şi  nici  nu  zâmbesc,  ar  fi  putut  să-i  spună. 
Lordul  Ramsay  detesta  zâmbetele  mele,  aşa  că  mi-a  dat  cu  ciocanul  peste 
dinţi  Abia  dacă  mai  pot  mânca.  N-a  fost  niciodată  sora  mea. 

-  Totuşi,  e  o  fată  drăguţă. 

N-am  fost  niciodată frumoasă  ca  Lady  Şansa,  dar  spuneau  cu  toţii  că 
eram  drăguţă.  Cuvintele  lui  Jeyne  păreau  să-i  răsune  în  cap,  în  bătaia 
tobelor  lovite  de  alte  două  dintre  fetele  lui  Abel.  O  alta  îl  trăsese  pe 
Micul  Walder  Frey  pe  masă,  să-1  înveţe  să  danseze.  Toată  lumea  râdea. 

-  Lasă-mă-n  pace!  zise  Theon. 

-  Nu  sunt  pe  placul  stăpânului  meu?  Aş  putea  să  ţi-o  trimit  pe 
Myrtle,  dacă  vrei.  Sau  pe  Holly,  poate-o  să-ţi  placă  mai  mult.  Holly  le 
place  tuturor  bărbaţilor.  Nici  ele  nu  sunt  surorile  mele,  dar  sunt  dulci. 

Femeia  se  aplecă  mai  aproape.  Răsuflarea  îi  mirosea  a  vin. 

-  Dacă  n-ai  niciun  zâmbet  pentru  mine,  spune-mi  cum  ai  cucerit  Win- 
terfellul.  Abel  o  să  pună  povestea  într-un  cântec  şi-o  să  trăieşti  veşnic. 

-  Ca  un  trădător.  Ca  Theon  Schimbă-mantie. 

-  De  ce  nu  ca  Theon  cel  Abil?  A  fost  o  faptă  cutezătoare,  în  felul  în 
care-am  auzit-o  noi  povestită.  Câţi  oameni  ai  avut?  O  sută?  Cincizeci? 

Mai  puţini. 

-  A  fost  o  nebunie. 

-  O  nebunie  încununată  de  glorie.  Stannis  are  cinci  mii,  aşa  se 
spune,  dar  Abel  pretinde  că  nici  măcar  de  zece  ori  pe-atâţia  nu  pot 
sparge  zidurile.  Aşa  că,  stăpâne,  cum  ai  intrat?  Ai  avut  un  mod  tainic 
de  a  pătrunde? 

Am  avut  funii,  se  gândi  Theon.  Am  avut  ancore  cu  gheare  de  pisică. 
Am  avut  de  partea  mea  întunericul  şi  surpriza.  Castelul  nu  era  bine  păzit 
si  i-am  luat  pe  nepregătite.  Dar  nu  spuse  nimic.  Dacă  Abel  făcea  un 
cântec  despre  el,  probabil  că  Ramsay  avea  să-i  găurească  timpanele,  ca 
să  fie  sigur  că  n-o  să-1  audă  niciodată. 

-  Poţi  să  ai  încredere  în  mine,  stăpâne.  Abel  are. 
Spălătoreasă  îşi  puse  palma  peste  a  lui.  Mâinile  lui  erau  înmănuşate 

în  lână  şi  piele.  Ale  ei  erau  goale,  cu  degete  lungi,  aspre,  cu  unghiile 
roase  până  la  carne. 

-  Nu  m-ai  întrebat  cum  mă  cheamă.  Numele  meu  e  Rowan. 
Theon  îşi  smulse  mâna.  Era  o  farsă,  o  ştia.  Ramsay  a  trimis-o.  Eo 

altă  glumă  de-a  lui,  cum  a  fost  Kyra,  cu  cheile.  O  glumă  de  chefliu,  atâta 
tot.  Vrea  să  fug,  ca  să  mă  poată  pedepsi. 

îşi  dorea  s-o  lovească,  să-i  zdrobească  zâmbetul  batjocoritor.  îşi 
dorea  s-o  sărute,  s-o  ia  acolo,  pe  masă  şi  s-o  facă  să-i  ţipe  numele.  Dar 
ştia  că  nu-ndrăznea  s-o  atingă,  nici  mânat  de  furie,  nici  îmboldit  de 
dorinţă.  Duhoare,  numele  meu  e  Duhoare,  nu  trebuie  să-mi  uit  numele. 
Se  ridică  dintr-un  salt  şi  se  îndreptă  spre  uşă  fără  niciun  cuvânt, 
şchiopătând  cu  piciorul  schilodit. 

Afară,  zăpada  continua  să  cadă.  Umedă,  grea,  tăcută,  începuse  deja 
să  acopere  urmele  oamenilor  care  intrau  în  sală  sau  care  ieşeau.  Vântul 
o  troienise,  înălţând-o  aproape  până  deasupra  cizmelor  lui.  In  pădurea 
lupilor  trebuie  să  fie  mai  adâncă. ..  iar  în  câmp  deschis,  pe  drumul  regelui, 
unde  suflă  vântul,  n-ai  cum  să  scapi  de  ea.  In  curte  se  desfăşura  o  luptă: 
Ryswellii  îi  bombardau  cu  bulgări  pe  băieţii  din  Borrowton.  Deasupra 
lor  văzu  câţiva  scutieri,  făcând  oameni  de  zăpadă  pe  creneluri.  Ii 
înarmau  cu  lănci  şi  cu  scuturi,  punându-le  pe  capete  jumătăţi  de  coifuri 
de  fier  şi  înşiruindu-i  pe  zidul  interior,  un  rând  de  străjeri  de  omăt. 

-  Lordul  Iarnă  ni  s-a  alăturat  cu  recruţii  lui,  glumi  una  dintre 
santinelele  din  faţa  uşii  mari...  până  când  văzu  faţa  lui  Theon  şi-şi  dădu 
seama  cu  cine  vorbea. 

Pe  urmă  îşi  întoarse  capul  şi  scuipă. 

Dincolo  de  corturi  tremurau  caii  mari  de  luptă  ai  cavalerilor  din 
Portul  Alb  şi  din  Gemeni.  Ramsay  arsese  grajdurile  când  prădase 
Winterfellul,  aşa  că  tatăl  lui  construise  în  grabă  altele,  de  două  ori  mai 
mari  decât  cele  vechi,  ca  să  poată  adăposti  caii  de  luptă  şi  buiestraşii 
stegarilor  şi  ai  cavalerilor  lorzilor  săi.  Ceilalţi  cai  erau  priponiţi  în 

curte,  sub  cerul  liber.  Grăjdari  cu  capetele  apărate  de  glugi  umblau 
printre  ei,  acoperindu-i  cu  pături  ca  să-i  încălzească. 

Theon  pătrunse  în  adâncul  părţii  ruinate  a  castelului.  îşi  croi 
drum  printre  pietrele  sfărâmate  care  alcătuiseră  cândva  foişorul 
Maesterului  Luwin  urmărit  de  privirile  corbilor  ce  se  uitau  în  jos  din 
crestăturile  zidului,  bombănind  unul  către  altul.  Din  când  în  când, 
câte  unul  scotea  un  ţipăt  răguşit.  Se  opri  (adâncit  până  la  glezne  în 
zăpada  adusă  de  vânt  printr-o  fereastră  spartă)  în  pragul  dormitorului 
care-i  aparţinuse  cândva,  apoi  vizită  ruinele  forjei  lui  Mikken  şi  ale 
septului  Doamnei  Catelyn.  Sub  Turnul  Ars,  trecu  pe  lângă  Rickard 
Rywell,  care-şi  freca  nasul  de  gâtul  altei  spălătorese  de-a  lui  Abel,  cea 
durdulie,  cu  obrajii  ca  două  mere  şi  nas  cârn.  Fata  era  desculţă  în 
zăpadă,  înfăşurată  într-o  mantie  de  blană.  Se  gândi  că,  sub  ea,  era 
probabil  goală.  Când  îl  văzu,  spuse  ceva  la  urechea  lui  Ryswell, 
făcându-1  să  râdă  zgomotos. 

Theon  îşi  continuă  înaintarea  trudnică,  îndepărtându-se  de  ei. 
Dincolo  de  grajduri  se  afla  o  scară,  rareori  întrebuinţată;  picioarele  îl 
purtară  într-acolo.  Treptele  erau  abrupte,  înşelătoare.  Le  urcă  cu 
băgare  de  seamă  şi  se  pomeni  în  singurătatea  crenelurilor  zidului 
interior,  la  o  bună  distanţă  de  scutieri  şi  de  oamenii  lor  de  zăpadă. 
Nimeni  nu-i  spusese  că  avea  voie  să  umble  prin  castel,  dar  nimeni  nu-1 
împiedicase  s-o  facă.  Atâta  vreme  cât  nu  ieşea  în  afara  zidurilor,  putea 
merge  oriunde  voia. 

Zidul  interior  al  Winterfellului  era  cel  mai  vechi  şi  cel  mai  înalt 
dintre  cele  două,  străvechile  sale  creneluri  cenuşii  aveau  treizeci  de 
metri  şi  la  fiecare  colţ  erau  turnuri  pătrate.  Zidul  exterior,  înălţat  cu 
multe  secole  mai  târziu,  avea  cu  şase  metri  mai  puţin,  însă  era  mai  gros 
şi  mai  bine  întreţinut,  fălindu-se  cu  turnuri  octogonale  în  locul  celor 
pătrate.  Intre  cele  două  ziduri  era  şanţul  de  apărare,  adânc,  lat  şi... 
îngheţat.  Pe  suprafaţa  lui  de  gheaţă  începeau  să  se  înalţe  nămeţi.  Zăpada 
se  îngrămădise  şi  de-a  lungul  crenelurilor,  umplând  golurile  dintre 
crestele  zidului  şi  punându-i  fiecărui  turn  câte  o  pălărie  moale,  lividă. 

Dincolo  de  ziduri,  cât  vedea  cu  ochii,  lumea  devenea  albă.  Pădurea, 
câmpul,  drumul  regelui  -  zăpada  le  acoperea  pe  toate  cu  o  mantie  pală 
şi  catifelată,  îngropând  ruinele  oraşului  iernii  şi  ascunzând  zidurile 
înnegrite  rămase  în  urma  oamenilor  lui  Ramsay,  care  dăduseră  casele 
focului.  Rănile  făcute  de  Snow  sunt  ascunse  de  zăpadă,  dar  asta  nu  se 
mai  potrivea.  Ramsay  era  acum  un  Bolton,  nu  un  Snow,  niciodată 
un  Snow. 

încă  şi  mai  departe,  drumul  regelui  dispăruse,  pierdut  printre  câmpii 
şi  printre  dealurile  unduitoare,  totul  preschimbându-se  într-o  întindere 
vastă,  albă.  Şi  ninsoarea  continua  să  cadă,  plutind  în  tăcere  prin 
văzduhul  fără  vânt.  Stannis  Baratheon  îngheaţă  undeva,  acolo.  Oare 
Lordul  Stannis  avea  de  gând  să-ncerce  să  ia  Winterfellul  cu  asalt?  Dacă 
o  face,  cauza  lui  e  pierdută.  Castelul  era  prea  puternic.  Chiar  şi  cu  şanţul 
de  apărare  îngheţat,  fortificaţiile  sale  erau  formidabile.  Theon  îl  cucerise 
furişându-se,  trimiţându-şi  cei  mai  buni  oameni  să  se  urce  pe  ziduri  şi 
să  treacă  şanţul  înot,  la  adăpostul  întunericului.  Apărătorii  nici  măcar 
nu-şi  dăduseră  seama  că  erau  atacaţi  înainte  de  a  fi  prea  târziu.  Pentru 
Stannis  era  imposibil  să  folosească  un  asemenea  subterfugiu. 

Era  posibil  să  prefere  să  rupă  castelul  de  lumea  exterioară, 
înfometându-i  apărătorii.  Magaziile  şi  beciurile  Winterfellului  erau 
goale.  Un  lung  convoi  de  aprovizionare  venise  prin  Gât,  cu  Lordul 
Bolton  şi  cu  prietenii  lui  din  clanul  Frey,  Lady  Dustin  adusese  mâncare 
şi  nutreţ  din  Borrowton,  iar  Lordul  Manderly  din  Portul  Alb  venise 
cu  provizii  îmbelşugate...  dar  oastea  era  numeroasă.  Cu  atât  de  multe 
guri  de  hrănit,  rezervele  lor  n-aveau  să  ajungă  pentru  prea  mult  timp. 
însă  Lordul  Stannis  şi  oamenii  lui  vor fi  tot  atât  de  flămânzi  Şi  îngheţaţi 
şi  cu  picioarele  chinuite  de  durere,  nicidecum  buni  de  luptă...  dar,  din 
pricina  viscolului,  îşi  vor  dori  cu  disperare  să  pătrundă  în  castel 

Zăpada  cădea  şi  în  pădurea  zeilor,  topindu-se  când  atingea 
pământul.  Sub  copacii  în  mantii  albe,  ţărâna  se  transformase  în  noroi. 
Fuioare  de  ceaţă  atârnau  în  aer  ca  nişte  panglici  fantomatice.  De  ce-am 
venit  încoace?  Ăştia  nu  sunt  zeii  mei.  Locul  meu  nu  e  aici.  Copacul 

inimii  i  se  înălţa  în  faţă,  un  uriaş  palid,  cu  chip  cioplit  şi  frunze  ca 
nişte  palme  însângerate. 

Lacul  de  sub  copac  era  acoperit  de  o  crustă  subţire  de  gheaţă. 
Theon  căzu  în  genunchi  alături  de  el. 

-  Te  rog,  murmură  printre  dinţii  sparţi,  niciodată  n-am  avut  de 
gând  să...  Cuvintele  i  se  înţepeniră  în  gât.  Salvează-mă!  reuşi  într-un 
târziu  să  rostească.  Dă-mi... 

Ce? Putere?  Curaji 'îndurare! 'Zăpada  cădea  în  jurul  lui,  albă  şi  mută, 
păstrându-şi  sfatul  pentru  sine.  Singurul  zgomot  era  un  plânset  încet, 
firav.  Jeyne,  se  gândi  el.  Ea  e,  plângând  în  patul  ei  nupţial.  Zeii  nu  plâng. 
Sau  plâng  şi  ei? 

Sunetul  era  prea  dureros  ca  să-1  poată  suporta.  Theon  se  agăţă  de 
o  creangă  şi  se  trase  în  sus,  îşi  scutură  picioarele  de  zăpadă  şi  se 
întoarse  şchiopătând  către  lumini.  în  Winterfell  există  stafii,  îşi  spuse, 
ţi  eu  sunt  una  dintre  ele. 

In  timp  ce  străbătuse  Theon  Greyjoy  drumul  de  întoarcere,  în 
curte  apăruseră  mai  mulţi  oameni  de  zăpadă.  Scutierii  puseseră  pe 
picioare  o  duzină  lorzi  de  zăpadă  care  să  le  dea  porunci  străjerilor  de 
pe  ziduri.  Unul  fusese  evident  menit  să-1  întruchipeze  pe  Manderly: 
era  cel  mai  gras  om  de  zăpadă  pe  care-1  văzuse  Theon  vreodată.  Lordul 
ciung  nu  putea  fi  decât  Harwood  Stout,  iar  doamna  de  nea  era  Barbrey 
Dustin.  Iar  altul,  aflat  la  cea  mai  mică  distanţă  de  uşă,  cu  barba  din 
ţurţuri,  trebuia  să  fie  Umber  Urgia  Târfelor. 

In  interior,  bucătarii  scoteau  cu  polonicele  tocana  de  vită  şi  orz, 
îngroşată  cu  morcovi  şi  cu  cepe  şi  servită  în  căuşe  scobite  în  pâini 
vechi  de  o  zi.  Pe  podea  erau  aruncate  resturi,  spre  a  fi  înfulecate  de 
fetele  lui  Ramsay  şi  de  ceilalţi  câini. 

Fetele  se  bucurară  să-1  vadă.  II  cunoşteau  după  miros.  Jeyne  Roşcata 
făcu  un  salt  ca  să-i  lingă  mâna,  iar  Helicent  se  strecură  sub  masă  şi  i  se 
încolăci  la  picioare,  rozând  un  os.  Erau  câini  buni.  Era  uşor  să  uiţi  că 
fiecare  purta  numele  câte  unei  fete  vânate  şi  ucise  de  Ramsay. 

Istovit  cum  era,  Theon  avea  suficientă  poftă  de  mâncare  ca  să  înghită 
puţină  tocană,  împinsă  în  josul  gâtului  cu  bere.  In  momentul  acela,  sala 
se  umpluse  de  voci  aspre,  zgomotoase.  Două  dintre  iscoadele  lui  Roose 
Bolton  se  întorseseră  separat  prin  Poarta  Vânătorului,  ca  să  dea  de  ştire  că 
Lordul  Stannis  îşi  încetinise  înaintarea  până  la  viteza  mersului  târâş. 
Cavalerii  săi  călăreau  pe  cai  mari  de  luptă,  care  se  afundau  în  zăpadă. 
Caii  mici,  siguri  pe  picioare,  ai  clanurilor  de  pe  dealuri  se  deplasau  cu 
mai  multă  uşurinţă,  spuseră  iscoadele,  dar  călăreţii  lor  nu  cutezau  s-o  ia 
prea  mult  înainte,  fiindcă  altminteri  întreaga  oştire  s-ar  fi  rupt  în  bucăţi. 
Lordul  Ramsay  îi  ceru  lui  Abel  să  le  cânte  ceva  potrivit  în  onoarea  lui 
Stannis,  care  străbătea  cu  greu  zăpada,  aşa  că  bardul  îşi  luă  din  nou  lăuta, 
în  vreme  ce  una  dintre  spălătorese  reuşi  să  obţină  o  sabie  de  la  Alyn 
Ursuzul  şi  mimă  lupta  lui  Stannis  cu  fulgii  de  nea. 

Theon  se  holba  în  jos,  la  ultimele  resturi  de  pe  fundul  celei  de-a  treia 
căni  pe  care  o  golise,  când  Lady  Barbrey  Dustin  se  strecură  în  sală  şi-şi 
trimise  doi  vasali  să-1  aducă  la  ea.  Odată  ce  îl  văzu  stând  în  picioare  mai 
jos  de  dais,  îl  măsură  cu  privirea  din  creştet  până-n  tălpi  şi  fornăi. 

-  Astea  sunt  aceleaşi  haine  pe  care  le-ai  purtat  la  nuntă. 

-  Da,  doamna  mea.  Sunt  hainele  care  mi  s-au  dat. 

Era  una  dintre  lecţiile  pe  care  le  învăţase  la  Dreadfort:  să  ia  ce  primea 
şi  să  nu  ceară  niciodată  mai  mult. 

Lady  Dustin  era  îmbrăcată  în  negru,  ca  întotdeauna,  deşi  avea 
mânecile  rochiei  căptuşite  cu  blană  de  vair.  Gulerul  înalt  şi  ţeapăn  al 
rochiei  îi  încadra  faţa. 

-  Cunoşti  castelul  ăsta? 

-  II  cunoşteam  cândva. 

-  Undeva,  sub  noi,  sunt  criptele  unde  stau  în  beznă  vechii  regi 
Stark.  Oamenii  mei  n-au  fost  în  stare  să  găsească  o  cale  de  a  cobori 
până  acolo.  Au  fost  prin  toate  subsolurile  şi  prin  toate  beciurile,  chiar 
şi  în  temniţe,  dar... 

-  In  cripte  nu  se  poate  ajunge  din  temniţe,  doamna  mea. 

-  Poţi  să-mi  arăţi  drumul? 


dansul  dragonllor 


731 


-  Acolo  nu  e  nimic  altceva  decât... 

-  ...morţi  din  Casa  Stark?  Da.  Şi,  din  întâmplare,  toţi  membrii 
acestui  clan  pe  care-i  prefer  sunt  morţi.  Ştii  drumul  sau  nu? 

-  îl  ştiu. 

Nu-i  plăcea  să  meargă  în  cripte,  locul  nu-i  plăcuse  niciodată,  dar 
nu-i  era  străin. 

-  Arată-mi.  Adu  un  felinar,  căpitane. 

-  Doamna  mea  o  să-şi  dorească  o  mantie  călduroasă,  o  preveni 
Theon.  Vom  fi  nevoiţi  să  ieşim  din  castel. 

Ninsoarea  cădea  mai  deasă  ca  niciodată  când  părăsiră  sala,  cu  Lady 
Dustin  înfăşurată  în  blană  de  samur.  Gârboviţi  sub  mantiile  lor  cu 
glugă,  cei  doi  străjeri  erau  aproape  de  nedeosebit  de  oamenii  de 
zăpadă.  Răsuflările  lor  înceţoşau  aerul,  singura  dovadă  că  erau  în  viaţă. 
De-a  lungul  crenelurilor  ardeau  focuri,  într-o  zadarnică  încercare  de 
a  alunga  întunericul.  Micul  lor  grup  se  pomeni  înaintând  cu  greu 
printr-o  neştirbită  întindere  netedă  de  alb,  care  le  ajungea  până  la 
jumătatea  pulpelor.  Corturile  din  curte  erau  pe  jumătate  îngropate, 
încovoindu-se  sub  greutatea  zăpezii  depuse. 

Intrarea  în  cripte  se  afla  în  cea  mai  veche  parte  a  castelului,  lângă 
temelia  Primei  Fortăreţe,  nefolosite  de  sute  de  ani.  Ramsay  o  trecuse 
prin  foc  când  prădase  Winterfellul,  iar  o  mare  parte  din  ce  nu  arsese 
se  dărâmase.  Nu  mai  rămăsese  decât  o  carapace,  cu  o  parte  deschisă 
către  stihii  şi  umplându-se  cu  zăpadă.  Dărâmăturile  erau  împrăştiate 
în  jur:  bucăţi  mari  de  zidărie  sfărâmată,  grinzi  arse,  garguie  sparte. 
Zăpada  acoperea  aproape  totul,  dar  o  parte  dintr-un  gargui  continua 
să  iasă  în  afara  troianului,  cu  faţa  grotescă  mârâind  oarbă  către  cer. 

Aici  l-au  găsit  pe  Bran  când  a  căzut.  Theon  fusese  plecat  la  vânătoare 
în  ziua  aceea,  împreună  cu  Lordul  Eddard  şi  cu  Regele  Robert,  fără  să 
aibă  habar  de  vestea  cumplită  care  îi  aştepta  la  întoarcerea  în  castel. 
Vedea  în  amintire  faţa  lui  Robb  din  clipa  în  care  îi  spuseseră.  Nimeni 
nu  credea  că  băiatul  schilodit  va  supravieţui.  Zeii  nu  l-au  putut  ucide 

pe  Bran,  nu  mai  mult  decât  am  izbutit  eu.  Era  un  gând  straniu,  dar  era 
încă  şi  mai  straniu  să-şi  aducă  aminte  că  Bran  putea  fi  încă  în  viaţă. 

-  Acolo.  Theon  le  arătă  locul  în  care  un  nămete  se  strecurase  în 
susul  zidului  fortăreţei.  Acolo,  dedesubt.  Atenţie  la  treptele  sparte. 

Oamenii  Doamnei  Dustin  avură  nevoie  de  aproape  o  jumătate  de 
oră  ca  să  dezgroape  intrarea,  săpând  în  zăpadă  şi  în  dărâmăturile 
mişcătoare.  Când  terminară,  găsiră  uşa  înţepenită  în  gheaţă.  Căpitanul 
escortei  se  văzu  nevoit  să  facă  rost  de  o  secure  ca  s-o  poată  deschide, 
cu  balamalele  urlând,  dând  la  iveală  treptele  de  piatră  ce  se  spiralau 
coborând  în  întuneric. 

-  Până  jos  e  cale  lungă,  doamna  mea,  o  preveni  Theon. 
Lady  Dustin  era  de  neabătut. 

-  Beron,  lumina! 

Scara  era  îngustă  şi  abruptă,  cu  treptele  tocite  în  mijloc  de  tălpile  care 
le  coborâseră  de-a  lungul  veacurilor.  Mergeau  în  şir,  unul  câte  unul  - 
căpitanul  cu  felinarul,  apoi  Theon  şi  Lady  Dustin,  urmaţi  de  ceilalţi 
oameni  ai  ei.  Theon  se  gândise  întotdeauna  că  în  cripte  era  frig,  şi  vara 
chiar  aşa  părea  să  fie,  dar  acum  aerul  se  încălzea  pe  măsură  ce  coborau. 
Nu  era  cald,  nicidecum  cald,  dar  mai  cald  decât  la  suprafaţă.  Se  părea  că 
acolo,  sub  pământ,  răcoarea  se  păstra  mereu  la  fel,  neschimbată. 

-  Mireasa  plânge,  spuse  Lady  Dustin  în  timp  ce-şi  continuau 
coborârea,  un  pas  atent  după  altul.  Mica  noastră  Lady  Arya. 

Ai  grijă  acum,  ai  grijă,  ai  grijă.  îşi  puse  o  mană  pe  perete.  In  lumina 
pâlpâitoare  a  torţei,  treptele  păreau  să  i  se  mişte  sub  picioare. 

-  Cum...  cum  spui,  doamna  mea. 

-  Roose  nu  e  mulţumit.  Povesteşte-i  asta  bastardului  tău. 

Nu  e  bastardul  meu,  vru  el  să  zică,  dar  o  altă  voce  din  interiorul  lui 
spuse:  Ba  este,  este.  Duhoare  îi  aparţine  lui  Ramsay,  iar  Ramsay  îi 
aparţine  lui  Duhoare.  Nu  trebuie  să-ţi  uiţi  numele. 

-  Nu  serveşte  la  nimic  s-o-mbraci  pe  fată  în  cenuşiu  şi  alb  dacă  e  lăsată 
să  plângă.  Freyilor  s-ar  putea  să  nu  le  pese,  dar  oamenii  Nordului... 
se  tem  de  Dreadfort,  însă  îndrăgesc  clanul  Stark. 

-  Nu  şi  tu,  zise  Theon. 

-Nu  şi  eu,  mărturisi  stăpâna  Borrowtonului,  însă  e  adevărat 
pentru  ceilalţi.  Bătrânul  Urgia  Târfelor  e  aici  numai  fiindcă  Freyii  îi 
ţin  captiv  pe  Marelejon.  Şi  crezi  că  oamenii  din  Hornwood  au  dat 
uitării  ultima  căsătorie  a  bastardului,  că  au  uitat  cum  a  fost  lăsată  soţia 
lui  să  moară  de  foame,  rozându-şi  propriile  degete?  Ce  crezi  că  le  trece 
prin  cap  când  o  aud  pe  noua  mireasă  plângând?  Micuţa  copilă 
preţioasă  a  viteazului  Ned. 

Nu,  se  gândi  el.  Nu  e  din  sângele  Lordului  Eddard,  se  numeşte  Jeyne 
şi  nu  e  decât  fiica  administratorului.  Nu  se  îndoia  că  Lady  Dustin 
bănuia  asta,  dar  chiar  şi  aşa... 

-  Lacrimile  vărsate  de  Lady  Arya  ne  fac  mai  mult  rău  decât  săbiile 
şi  lăncile  Lordului  Stannis.  Dacă  Bastardul  are  de  gând  să  rămână  Lord 
de  Winterfell,  ar  face  bine  să-şi  înveţe  soţia  să  râdă. 

-  Doamna  mea,  o  întrerupse  Theon,  am  ajuns. 

-  Treptele  continuă  să  coboare,  observă  Lady  Dustin. 

-  Există  niveluri  mai  adânci.  Mai  vechi.  O  parte  din  cel  mai  de  jos 
s-a  surpat,  aşa  am  auzit.  N-am  fost  niciodată  acolo. 

împinse  uşa  şi  îi  conduse  de-a  lungul  unui  tunel  boltit,  unde  stâlpii 
masivi  de  granit  se  uneau  doi  câte  doi  în  întuneric. 

Căpitanul  înălţă  felinarul.  Umbrele  alunecară  şi  îşi  schimbară 
formele.  O  lumină  măruntă  într-un  întuneric  imens.  Theon  nu  se 
simţise  niciodată  în  largul  lui  în  cripte.  Ii  vedea  pe  regii  de  piatră 
holbându-se  la  el  cu  ochi  de  piatră,  cu  degetele  de  piatră  curbându-se 
în  jurul  mânerelor  unor  săbii  ruginite.  Niciunul  nu-i  îndrăgise  pe 
oamenii  de  fier.  Il  cuprinse  senzaţia  familiară  de  spaimă. 

-  Atât  de  mulţi!  spuse  Lady  Dustin.  Le  ştii  numele? 

-  Le-am  ştiu  cândva...  dar  cu  mult  timp  în  urmă.  Theon  arătă  cu  de- 
getul. Cei  din  partea  asta  au  fost  regi  ai  Nordului.  Torrhen  a  fost  ultimul. 

-  Regele  care  a  îngenuncheat. 

-  Da,  doamna  mea.  După  el  n-au  mai  fost  decât  lorzi. 

-  Până  la  Tânărul  Lup.  Unde  e  mormântul  lui  Ned  Stark? 

-  în  capăt.  Pe  aici,  doamna  mea. 

înaintau  printre  şirurile  de  stâlpi,  cu  zgomotul  paşilor  reverberând 
de  boltă.  Ochii  de  piatră  ai  morţilor  păreau  să-i  urmărească,  aşa  cum 
o  făceau  şi  ochii  de  piatră  ai  lupilor  lor  străvechi.  Chipurile  îi  stârniră 
amintiri  de  demult.  Câteva  nume  îi  veniră  nepoftite  în  minte,  şoptite 
de  vocea  fantomatică  a  lui  Maester  Luwin.  Regele  Edrick  Barbă  de 
Nea,  care  domnise  în  Nord  vreme  de  o  sută  de  ani.  Brandon  Coră- 
bierul,  care  navigase  până  dincolo  de  soare-apune.  Theon  Stark,  Lupul 
înfometat.  Tizul  meu.  Lordul  Beron  Stark,  care  se  aliase  cu  Casterly 
Rock  în  războiul  împotriva  lui  Dagon  Greyjoy,  Lordul  de  Pyke,  pe 
vremea  când  Cele  Şapte  Regate  erau  conduse  numai  cu  numele  de 
vrăjitorul  bastard  numit  Corbul  Sângelui. 

-  Uite  un  rege  căruia  îi  lipseşte  sabia,  observă  Lady  Dustin. 

Era  adevărat.  Theon  nu-şi  amintea  care  era  numele  lui,  dar  sabia 
lungă  pe  care  ar  fi  trebuit  s-o  ţină  în  mână  dispăruse.  Dârele  de  rugină 
indicau  locul  în  care  se  aflase.  Imaginea  îl  nelinişti.  Auzise  întotdeauna 
că  fierul  săbiilor  ţinea  spiritele  morţilor  zăvorâte  în  morminte.  Dacă 
una  dintre  arme  lipsea... 

La  Winterfell  există  fantome.  Eu  sunt  una  dintre  ele. 

îşi  continuară  drumul.  Chipul  lui  Barbrey  Dustin  părea  să  se 
asprească  odată  cu  fiecare  pas.  Nu-i  place  locul  ăsta  mai  mult  decât  îmi 
place  mie.  Theon  se  auzi  întrebând: 

-  Doamna  mea,  de  ce  urăşti  clanul  Stark? 
Ea  îl  cercetă  atent. 

-  Din  acelaşi  motiv  pentru  care-1  iubeşti  tu. 
Theon  şovăi. 

-  Să-1  iubesc?  Eu  niciodată...  Le-am  luat  castelul  ăsta,  doamna  mea. 
Am...  am  pus  să  fie  ucişi  Bran  şi  Rickon  şi  le-am  urcat  capetele  în 
ţepe,  am... 

-  ...călărit  către  sud  cu  Robb  Stark,  i-ai  fost  alături  la  Pădurea 
Şoaptelor  şi  la  Riverrun,  te-ai  întors  în  Insulele  de  Fier  ca  mesager  al 
său,  pentru  a  trata  cu  propriul  tău  tată.  Şi  Barrowton  şi-a  trimis  oameni 

cu  Tânărul  Lup.  I-am  dat  cât  de  puţini  am  cutezat,  dar  ştiam  că  trebuia 
să-i  trimit  câţiva  ca  să  nu  mă  pun  în  primejdie,  atrăgându-mi  furia 
Winterfellului.  Aşa  că  am  avut  ochii  şi  urechile  mele  în  oastea  aia.  Am 
fost  bine  informată.  Ştiu  cine  eşti.  Ştiu  ce  eşti.  Acum  răspunde-mi.  De 
ce  iubeşti  clanul  Stark? 

-Eu...  Theon  îşi  sprijini  mâna  înmănuşată  de  un  stâlp  ...am  vrut 
să  fiu  unul  dintre  ei. 

-  Şi  n-ai  izbutit  niciodată.  Avem  în  comun  mai  multe  decât  crezi, 
lordul  meu.  Dar  haide. 

La  mică  distanţă  în  faţa  lor  era  un  grup  de  trei  morminte,  foarte 
apropiate  anul  de  altul.  Acolo  se  oprită. 

-  Lordul  Rickard,  remarcă  Lady  Dustin,  studiind  chipul  din  mijloc. 
Statuia  se  înălţa,  dominându-i  ameninţătoare  -  cu  faţa  prelungă,  cu 

barbă,  cu  un  aer  solemn.  Avea  ochi  de  piatră,  ca  ai  tuturor  celorlalţi, 
dar  părea  trist. 

-  Şi  lui  îi  lipseşte  sabia. 
Era  adevărat. 

-  Cineva  a  fost  aici,  jos,  la  furat  de  săbii.  A  dispărut  şi  a  lui  Brandon. 

-  Ar  fi  detestat  asta.  Ea  îşi  scoase  mănuşa  şi-i  atinse  genunchiul, 
piele  palidă  pe  fundalul  întunecat  al  pietrei.  Brandon  îşi  iubea  sabia. 
Ii  plăcea  s-o  ascută.  „Vreau  să  fie  destul  de  ascuţită  ca  să  radă  părul 
dintre  picioarele  unei  femei",  obişnuia  să  spună.  Şi  cum  îi  mai  plăcea 
s-o  folosească.  „O  sabie  însângerată  e  frumoasă",  aşa  mi-a  zis  o  dată. 

-  L-ai  cunoscut,  interveni  Theon. 

Lumina  felinarului  cădea  în  ochii  ei,  făcându-i  să  pară  în  flăcări. 

-  Brandon  a  crescut  la  Barrowton,  alături  de  bătrânul  Lord  Dustin, 
tatăl  celui  cu  care  m-ara  măritat  mai  târziu,  dar  îşi  petrecea  mai  tot 
timpul  călărind  pe  dealuri.  Mica  lui  soră  îi  urmă  exemplul.  Erau  o 
pereche  de  centauri.  Iar  bătrânul  meu  tată  era  întotdeauna  încântat  să 
joace  rolul  de  gazdă  pentru  moştenitorul  Winterfellului.  Tata  avea 
ambiţii  mari  pentru  Casa  Ryswell.  I-ar  fi  oferit  fecioria  mea  oricărui 
Stark  s-ar  fi  nimerit,  dar  n-a  fost  nevoie.  Brandon  nu  se  ruşina  niciodată 

când  era  vorba  să  ia  ceea  ce-şi  dorea.  Acum  sunt  bătrână,  sunt  uscată, 
văduvă  de  prea  mult  timp,  dar  încă-mi  mai  aduc  aminte  cum  arăta 
sângele  fecioriei  mele  pe  mădularul  lui  în  noaptea  în  care  m-a  vrut. 
Cred  că  şi  lui  i-a  plăcut  priveliştea.  O  sabie  însângerată  e  frumoasă,  aşa  e. 
M-a  durut,  dar  a  fost  o  durere  încântătoare. 

Insă  în  ziua  în  care  am  aflat  că  Brandon  urma  să  se  însoare  cu 
Catelyn  Tully...  durerea  de  atunci  n-a  mai  avut  nimic  încântător.  El 
n-a  dorit-o  niciodată,  te  asigur.  Aşa  mi-a  spus,  în  ultima  noastră 
noapte  împreună...  dar  şi  Rickard  Stark  avea  ambiţii  mari.  Ambiţii  în 
privinţa  Sudului,  pe  care  nu  le-ar  fi  slujit  însurându-şi  moştenitorul  cu 
fiica  unuia  dintre  vasalii  săi.  Pe  urmă  tata  a  nutrit  speranţa  că  m-ar  fi 
putut  mărita  cu  Eddard,  fratele  lui  Brandon,  dar  Catelyn  Tully  1-a 
primit  şi  pe  el.  Am  fost  lăsată  cu  tânărul  Lord  Dustin,  până  când  mi 
1-a  luat  Ned  Stark. 

-  Rebeliunea  lui  Robert... 

-  Eram  măritată  cu  Lordul  Dustin  de  o  jumătate  de  an  când  s-a 
răzvrătit  Robert  şi  Ned  Stark  şi-a  adunat  flamurile.  L-am  implorat  pe 
soţul  meu  să  nu  se  ducă.  Avea  rude  pe  care  le-ar  fi  putut  trimite  în  locul 
lui.  Un  unchi  vestit  pentru  îndemânarea  cu  care  mânuia  securea,  un 
străunchi  care  luptase  în  Războiul  Regilor  de  Nouă  Parale.  Insă  el  era 
bărbat  şi  era  plin  de  orgolii,  nimic  nu-i  era  de  folos  dacă  nu  conducea 
el  însuşi  oştenii  din  Barrowton.  I-am  dat  un  cal  în  ziua  în  care  a  plecat, 
un  armăsar  roib  cu  coama  ca  flacăra,  mândria  hergheliilor  nobilului 
meu  tată.  Lordul  meu  mi-a  jurat  că  avea  să  se-ntoarcă  în  şaua  lui  după 
încheierea  războiului. 

Ned  Stark  mi-a  înapoiat  calul  când  a  făcut  cale-ntoarsă  către  Win- 
terfell.  Mi-a  spus  că  soţul  meu  avusese  parte  de  o  moarte  onorabilă,  ci 
trupul  lui  fusese  întins  să  se  odihnească  sub  munţii  roşii  din  Dorne. 
Insă  a  adus  înapoi  în  Nord  oasele  surorii  sale,  ea  odihneşte  acolo...  dar 
îţi  făgăduiesc  că  oasele  Lordului  Eddard  nu-şi  vor  găsi  niciodată  odihna 
alături  de  ea.  Am  de  gând  să-mi  hrănesc  câinii  cu  ele. 

Theon  nu  înţelegea. 

-  Oasele...  oasele  lui...? 

Buzele  ei  se  schimonosiră.  Era  un  zâmbet  urât,  care  îi  aducea 
aminte  de  al  lui  Ramsay. 

-  Catelyn  Tully  a  trimis  oasele  lui  Eddard  în  Nord  înainte  de  Nunta 
Roşie,  dar  unchiul  tău  de  fier  a  pus  mâna  pe  Moat  Cailin  şi  a  închis 
drumul.  De  atunci  stau  la  pândă.  Dacă  oasele  alea  vor  ieşi  vreodată  din 
mlaştini,  nu  vor  ajunge  mai  departe  de  Borrowton.  Aruncă  o  ultimă 
privire  prelungă  asupra  statuii  lui  Eddard  Stark.  Am  terminat  aici. 

Viscolul  continua  să  se  dezlănţuie  când  ieşiră  din  cripte.  Lady 
Dustin  păstrase  tăcerea  în  timp  ce  urcaseră,  dar  când  ajunseră  din  nou 
sub  ruinele  Primei  Fortăreţe  fu  străbătută  de  un  tremur  şi  spuse: 

-  Ai  face  bine  să  nu  repeţi  nimic  din  tot  ce-am  vorbit  jos.  S-a  înţeles? 
Theon  pricepuse. 

-  îmi  ţin  limba  în  gură  sau  mi-o  pierd. 

-  Roose  te-a  instruit  bine,  răspunse  ea  lăsându-1  acolo. 


TROFEUL  REGELUI 


Armata  regelui  plecă  din  Deepwood  Motte  în  lumina  unor  zori 
aurii,  descolăcindu-se  din  spatele  palisadelor  din  buşteni  aidoma  unui 
şarpe  lung  de  oţel  la  ieşirea  din  cuib. 

Cavalerii  din  Sud  călăreau  înveşmântaţi  în  platoşe  şi  în  zale  lovite  şi 
zgâriate  în  bătăliile  pe  care  le  purtaseră,  dar  încă  destul  de  strălucitoare 
ca  să  scânteieze  ori  de  câte  ori  prindeau  câte  o  rază  de  soare.  Decolorate 
şi  pătate,  rupte  şi  cârpite,  stindardele  şi  tunicile  lor  încă  mai  păreau  o 
dezlănţuire  de  culori  în  mijlocul  pădurii  stăpânite  de  iarnă  -  azuriu  şi 
portocaliu,  roşu  şi  verde,  violet  şi  albastru  şi  auriu,  licărind  pe  fundalul 
trunchiurilor  golaşe,  maronii  ale  pinilor  şi  ale  arborilor  sequoia 
verzi-cenuşii  şi  pe  cel  al  nămeţilor  de  zăpadă  murdară. 

Fiecare  cavaler  era  urmat  de  scutieri,  de  servitori  şi  de  oşteni.  In 
spatele  lor  veneau  armurierii,  bucătarii,  grăjdarii;  şiruri  de  suliţaşi, 
mânuitori  ai  securilor,  arcaşi;  veterani  încărunţiţi  într-o  sută  de  bătălii 
şi  băietani  care  aveau  să  poarte  prima  luptă.  In  faţa  acestora  mărşăluiau 
bărbaţii  din  clanurile  de  pe  dealuri;  căpetenii  şi  războinici  călare  pe  cai 
mici  şi  lăţoşi,  cu  oştenii  lor  hirsuţi  înaintând  la  trap  alături  de  ei, 
înveşmântaţi  în  blănuri,  în  piele  fiartă  şi  zale  vechi.  Unii  îşi  vopsiseră 
feţele  în  cafeniu  şi  verde  şi  îşi  legaseră  de  trup  mănunchiuri  de  crengi, 
ca  să  se  poată  ascunde  printre  copaci. 

In  spatele  coloanei  venea  convoiul  cu  bagaje:  catâri,  cai,  boi,  un 
kilometru  şi  jumătate  de  căruţe  mari  şi  de  cotigi  încărcate  cu  mâncare, 
nutreţ,  corturi  şi  alte  provizii.  Ultimii  erau  străjerii  din  ariergardă  - 
alţi  cavaleri  cu  platoşe  şi  zale,  apăraţi  de  călăreţi  ce  îi  urmau  pe 
jumătate  ascunşi,  ca  să  se-asigure  că  duşmanul  nu  se  furişa,  luându-i 
prin  surprindere. 

Asha  Greyjoy  călătorea  în  convoiul  cu  bagaje,  într-o  căruţă  acope- 
rită, cu  două  roţi  mari  cu  obezi  de  fier,  încătuşată  de  încheieturile 
mâinilor  şi  glezne  şi  păzită  zi  şi  noapte  de  o  Ursoaică,  o  femeie  care 
înjura  mai  urât  decât  orice  bărbat.  înălţimea  Sa  Regele  Stannis  nu  voia 
si  rişte  să-şi  piardă  trofeul  în  urma  unei  evadări  din  captivitate.  Voia 
s-o  ducă  pe  fiica  krakenului  la  Winterfell,  legată  şi  înfrântă,  şi  s-o 
expună  înlănţuită  în  văzul  lorzilor  din  Nord,  ca  dovadă  a  puterii  sale. 

Coloana  era  însoţită  de  sunetul  trâmbiţelor.  Vârfurile  lăncilor 
străluceau  în  lumina  răsăritului  şi  pe  marginile  drumului  scânteia 
iarba  plină  de  chiciură.  Intre  Deepwood  Motte  şi  Winterfell  se 
asterneau  o  sută  de  leghe  de  pădure.  Aproape  cinci  sute  de  kilometri 
pentru  un  corb  în  zbor. 

-  Cincisprezece  zile,  îşi  spuneau  unii  altora  cavalerii. 

-  Robert  ar  fi  ajuns  în  zece,  îl  auzi  Asha  lăudându-se  pe  Lordul  Fell. 
Bunicul  lui  fusese  măcelărit  de  Robert  la  Castelul  Verii,  iar  asta  îl 

făcuse  cumva  pe  măcelar  să  crească  în  ochii  nepotului,  dobândind 
curajul  unui  zeu. 

-  Robert  ar  fi  pătruns  între  zidurile  Winterfellului  de  acum  două 
săptămâni,  dându-i  lui  Bolton  cu  tifla  de  pe  creneluri. 

-  Ar  fi  bine  să  nu-i  spui  asta  lui  Stannis,  sugeră  Justin  Massey,  sau 
o  să  ne  pună  să  mărşăluim  şi  noaptea,  nu  numai  ziua. 

Regele  asta  trăieşte  în  umbra  fratelui  său,  se  gândi  Asha. 

Glezna  continua  să-i  fie  străbătută  de  un  junghi  dureros  ori  de  câte 
ori  încerca  să-şi  sprijine  greutatea  pe  ea.  înăuntru  se  rupsese  ceva,  fără 
nicio  îndoială.  Umflătura  dispăruse  la  Deepwood,  dar  durerea  rămăsese. 
0  scrântitură  s-ar  fi  vindecat  cu  siguranţă  până  atunci.  Lanţurile  îi 

zornăiau  la  fiecare  mişcare.  Fiarele  îi  rodeau  încheieturile  mâiniior  şi 
orgoliul.  Dar  ăsta  era  preţul  supunerii. 

-  Niciun  om  n-a  murit  vreodată  fiindcă  şi-a  îndoit  genunchiul,  îi 
spusese  cândva  tatăl  ei.  Cel  care  îngenunchează  se  poate  ridica  din 
nou,  cu  sabia  în  mână.  Cel  care  nu-ngenunchează  zace  mort,  cu 
picioarele  ţepene  şi  tot  restul. 

Balon  Greyjoy  dovedise  adevărul  propriilor  sale  vorbe  când  prima 
lui  rebeliune  dăduse  greş;  krakenul  îşi  îndoise  genunchiul  în  faţa 
cerbului  şi  a  lupului  străvechi,  numai  ca  să  se  ridice  din  nou  după 
moartea  lui  Robert  Baratheon  şi  a  lui  Eddard  Stark. 

Aşa  că  fiica  lui  făcuse  acelaşi  lucru  la  Deepwood,  când  fusese 
aruncată  în  faţa  regelui  legată  şi  şchiopătând  (dar  din  fericire  fără  să  fi 
fost  siluită),  cu  glezna  o  vâlvătaie  de  durere. 

-  Mă  predau,  înălţimea  Ta.  Fă  ce  vrei  cu  mine.  Te  rog  numai  să-mi 
cruţi  oamenii. 

Qarl,  Tris  şi  ceilalţi  supravieţuitori  din  pădurea  lupilor  erau 
singurii  de  care-i  păsa.  Nu  mai  rămăseseră  decât  nouă.  Cei  nouă 
ferfeniţiţi,  îi  numise  Cromm.  El  era  cel  mai  grav  rănit. 

Stannis  îi  dăruise  vieţile  lor.  Insă  Asha  nu  simţise  în  el  adevărata 
milă.  Era  hotărât,  fără  nicio  îndoială.  Nici  curajul  nu-i  lipsea.  Lumea 
spunea  că  era  drept...  şi  dacă  dreptatea  lui  era  nemiloasă  şi  despotică, 
ei  bine,  viaţa  pe  Insulele  de  Fier  o  obişnuise  cu  aşa  ceva.  In  ciuda 
tuturor  acestora,  regele  nu-i  era  pe  plac.  Adânciţi  în  orbite,  ochii  lui 
albaştri  păreau  întotdeauna  despicături  înguste  ale  suspiciunii,  cu  o 
furie  rece  clocotindu-le  sub  suprafaţă.  Pentru  el,  viaţa  ei  nu  însemna 
aproape  nimic.  Ii  era  pur  şi  simplu  ostatică,  un  trofeu  care  avea  să-i 
dovedească  Nordului  că  izbutise  să-i  învingă  pe  oamenii  de  fier. 

E  mai  prost  decât  credeam.  înfrângerea  unei  femei  nu-ţi  aducea 
respectul  niciunui  om  al  Nordului,  dacă  ea  le  cunoştea  soiul,  iar 
valoarea  ei  ca  ostatică  era  nulă.  Asupra  Insulelor  de  Fier  domnea  acum 
unchiul  ei  şi  lui  Ochi-de-Cioară  puţin  îi  păsa  dacă  ea  trăia  sau  murea. 
S-ar  fi  putut  să  conteze  într-o  oarecare  măsură  pentru  bărbatul  pe  care 

i-1  impusese  Euron,  o  ruină  vrednică  de  plâns,  dar  Eric  Fierarul  n-avea 
destui  bani  ca  s-o  răscumpere.  Dar  lui  Stannis  Baratheon  nu  i  se 
puteau  explica  astfel  de  lucruri.  însăşi  feminitatea  ei  părea  să-1 
ofenseze.  Ştia  că  bărbaţilor  de  pe  câmpiile  verzi  le  plăceau  femeile  lor 
delicate  şi  suave  în  mătase,  nu  înveşmântate  în  zale  şi  piele  şi  cu  câte 
o  secure  gata  de  aruncat  în  fiecare  mână.  Iar  scurta  întâlnire  în  timpul 
căreia  făcuse  cunoştinţă  cu  regele  la  Deepwood  Motte  o  convinsese  că 
ar  fi  fost  cu  mult  mai  pe  placul  lui,  dacă  ar  fi  văzut-o  într-o  rochie.  Se 
purtase  corect  şi  curtenitor  chiar  şi  cu  soţia  lui  Galbart  Glover,  pioasa 
Lady  Sybelle,  deşi  fusese  evident  stânjenit.  Acest  rege  din  Sud  părea 
să  fie  unul  dintre  acei  bărbaţi  pentru  care  femeile  sunt  o  altă  specie, 
tot  atât  de  stranie  şi  de  neînţeles  ca  uriaşii,  grunkinii  şi  copiii  pădurii. 
Ursoaica  îl  făcea  să  scrâşnească  din  dinţi  în  aceeaşi  măsură. 

Stannis  îşi  pleca  urechea  numai  către  o  singură  femeie,  şi  pe  aceea 
o  lăsase  la  Zid. 

-  Deşi  aş  fi  vrut  mai  degrabă  să  fi  fost  cu  noi,  mărturisi  Ser  Justin 
Massey,  cavalerul  blond  care  conducea  convoiul  cu  bagaje.  Ultima 
dată  am  mers  la  luptă  fără  Lady  Melisandre  la  Apa  Neagră,  când 
umbra  Lordului  Renly  s-a  pogorât  asupra  noastră  şi  ne-a  înecat  în  golf 
jumătate  din  oştire. 

-  Ultima  dată?  zise  Asha.  Vrăjitoarea  asta  a  fost  la  Deepwood 
Motte?  N-am  văzut-o. 

-  Aia  n-a  prea  fost  o  bătălie,  zâmbi  Ser  Justin.  Voi,  oamenii  de  fier, 
aţi  luptat  cu  mult  curaj,  doamna  mea,  dar  noi  eram  de  câteva  ori  mai 
mulţi  şi  v-am  luat  prin  surprindere.  Winterfellul  va  şti  că  venim.  Iar 
Roose  Bolton  are  tot  atât  de  mulţi  oameni  ca  noi. 

Sau  mai  mulţi,  se  gândi  Asha. 

Până  şi  captivii  au  urechi  şi  ea  auzise  tot  ce  se  vorbise  la  Deepwood 
Motte  când  discutaseră  Regele  Stannis  şi  căpitanii  lui  despre  marşul 
acela.  Ser  Justin  se  împotrivise  de  la  bun  început,  alături  de  mulţi 
cavaleri  şi  lorzi  sosiţi  din  Sud  împreună  cu  Stannis.  Dar  lupii  insistaseră: 
Roose  Bolton  nu  putea  fi  acceptat  ca  stăpân  al  Winterfellului,  iar  fiica 

lui  Ned  Stark  trebuia  salvată  din  ghearele  bastardului  lui.  Aşa  spuseseră 
Morgan  Liddle,  Brandon  Norrey,  Marele  Wull  Căldare,  clanul  Flint,  ba 
chiar  şi  Ursoaica. 

-  O  sută  de  leghe  de  la  Deepwood  Motte  la  Winterfell,  precizase 
Artos  Flint  în  noaptea  în  care  disputa  ajunsese  la  punctul  culminam 
în  conacul  lui  Galbart  Glover.  Aproape  cinci  sute  de  kilometri  pentru 
un  corb  în  zbor. 

-  Un  marş  lung,  spusese  un  cavaler  pe  nume  Corliss  Penny. 

-  Nu  chiar  atât  de  lung,  insistase  Ser  Godry,  cavalerul  masiv  căruia 
i  se  spunea  Moartea  Uriaşilor.  Am  ajuns  deja  până  aici.  Stăpânul 
Luminii  o  să-nsemne  calea  pentru  noi. 

-  Şi  când  vom  ajunge  în  faţa  Winterfellului?  întrebase  Justin  Massey. 
Două  ziduri  cu  un  şanţ  cu  apă  între  ele,  iar  cel  interior  înalt  de  treizeci 
de  metri.  Bolton  n-o  să  iasă  niciodată  ca  să  ne-nfrunte  în  câmp  deschis 
şi  n-avem  destule  provizii  pentru  un  asediu. 

-  Arnolf  Karstark  o  să-şi  unească  forţele  cu  ale  noastre,  nu  uitaţi  asta, 
zisese  Harwood  Fell.  Ca  şi  Mors  Umber.  Vom  avea  toţi  atât  de  mulţi 
oameni  ai  Nordului  ca  Lordul  Bolton.  Iar  la  nord  de  castel  pădurile  sunt 
dese.  Vom  înălţa  turnuri  de  asediu,  vom  construi  berbeci... 

Şi  veţi  muri  cu  miile,  se  gândise  Asha. 

-  Am  face  mai  bine  să  iernăm  aici,  sugerase  Lordul  Peasebury. 

-  Să  iernăm  aici?  tunase  Căldare.  Cât  de  multă  mâncare  şi  cât 
nutreţ  crezi  c-a  adunat  Galbart  Glover? 

Pe  urmă  Ser  Richard  Horpe,  cavalerul  cu  faţa  distrusă  şi  cu  fluturi 
cap-de-mort  pe  tunică,  se  întorsese  spre  Stannis  spunând: 

-  înălţimea  Ta,  fratele  tău... 
Regele  îl  întrerupsese. 

-  Ştim  cu  toţii  ce-ar  fi  făcut  fratele  meu.  Robert  ar  fi  galopat  de  unul 
singur  până  la  porţile  Winterfellului,  le-ar  fi  spart  cu  securea  lui  de  luptă 
şi  ar  fi  călărit  printre  dărâmături  ca  să-1  măcelărească  pe  Roose  Bolton 
cu  mâna  stângă  şi  pe  bastard  cu  dreapta.  Stannis  se  ridicase  în  picioare. 

Eu  nu  sunt  Robert.  Dar  vom  mărşălui  şi  vom  elibera  Winterfellul... 
sau  vom  muri  încercând  s-o  facem. 

Indiferent  ce  îndoieli  ar  fi  nutrit  lorzii,  oamenii  de  rând  păreau  să 
aibă  încredere  în  regele  lor.  Stannis  îi  nimicise  pe  sălbaticii  lui  Mance 
Rayder  la  Zid  şi  curăţase  Deepwood  Motte  scoţându-i  de-acolo  pe 
Asha  şi  pe  oamenii  ei  de  fier;  el  era  fratele  lui  Robert,  învingător  în 
vestita  bătălie  de  la  Insula  Frumoasă,  omul  care  păstrase  Capătul 
Furtunii  pe  toată  durata  Rebeliunii  lui  Robert.  Şi  purta  o  sabie  de  erou, 
Aducătoarea  Luminii,  o  lamă  vrăjită,  a  cărei  strălucire  lumina  noaptea. 

-  Duşmanii  noştri  nu  sunt  atât  de  înspăimântători  precum  par,  o 
asigură  Ser  Justin  pe  Asha  în  prima  zi  a  marşului.  Roose  Bolton  e 
temut,  dar  prea  puţin  iubit.  Iar  prietenii  lui,  Freyii...  Nordul  n-a  uitat 
Nunta  Roşie.  Toţi  lorzii  din  Winterfell  şi-au  pierdut  acolo  câteva 
rude.  Stannis  nu  trebuie  decât  să-1  umple  de  sânge  pe  Bolton  şi 
oamenii  Nordului  îl  vor  abandona. 

Aşa  speri  tu,  se  gândi  Asha,  dar  regele  trebuie  să-l  umple  de  sânge  mai 
întâi.  Numai  un  nebun  părăseşte  tabăra  învingătorilor. 

Set  Justin  veni  la  căruţa  ei  de  o  jumătate  de  duzină  de  ori  în  prima 
zi,  ca  să-i  aducă  mâncare  şi  băutură  şi  să-i  spună  noutăţi  despre  marş. 
Un  bărbat  care  zâmbea  cu  uşurinţă  şi  glumea  la  nesfârşit,  masiv  şi 
bine  hrănit,  cu  obraji  rozalii,  ochi  albaştri  şi  o  încâlceală  de  păr  blond 
răvăşit  de  vânt,  tot  atât  de  albicios  ca  inul,  era  un  temnicer  politicos, 
ba  chiar  preocupat  de  confortul  ostaticei  sale. 

-  Te  doreşte,  spuse  Ursoaica,  după  cea  de-a  treia  vizită  a  sa. 

Numele  ei  adevărat  era  Alysane  din  Casa  Mormont,  dar  îşi  purta  celă- 
lalt nume  cu  uşurinţa  cu  care-şi  ducea  zalele.  Scundă,  îndesată,  muscu- 
loasă, moştenitoarea  Insulei  Ursului  avea  coapse  groase,  sâni  mari  şi  mâini 
uriaşe,  cu  creste  din  bătături.  Purta  chiar  şi  în  somn  o  cămaşă  de  zale  pe 
sub  blănuri,  piele  fiartă  sub  zale  şi  o  blană  veche  de  oaie,  întoarsă  pe  dos 
ca  să-i  ţină  de  cald,  sub  pielea  fiartă.  Toate  astea  o  făceau  să  pară  aproape 
la  fel  de  lată  pe  cât  de  înaltă.  Şi  feroce.  Lui  Asha  Greyjoy  îi  era  uneori  greu 
să-şi  aducă  aminte  că  ea  şi  Ursoaica  erau  aproape  de  aceeaşi  vârstă. 

-  îmi  doreşte  pământurile,  răspunse  Asha.  Vrea  Insulele  de  Fier. 

Cunoştea  semnele.  Văzuse  mai  înainte  lucruri  asemănătoare  la  alţi 
pretendenţi.  Posesiunile  strămoşeşti  ale  lui  Massey,  aflate  departe,  în 
Sud,  erau  pierdute  pentru  el,  aşa  că  trebuia  fie  să  facă  o  căsătorie 
avantajoasă,  fie  să  se  resemneze  cu  poziţia  de  simplu  cavaler  al  casei 
regale.  Stannis  îi  spulberase  speranţele  de  a  se  însura  cu  prinţesa 
sălbatică  despre  care  auzise  Asha  vorbindu-se  atât  de  mult,  aşa  că  acum 
pusese  ochii  pe  ea.  Fără  îndoială  că  se  visa  aşezând-o  pe  Jilţul  de  Piatră 
din  Pyke  şi  domnind  prin  intermediul  ei,  ca  lord  şi  stăpân.  Pentru 
asta  ar  fi  fost  nevoie  s-o  scape  mai  întâi  de  actualul  ei  lord  şi  stăpân, 
ca  să  fie  sigur...  fără  a-1  mai  pomeni  pe  unchiul  care  o  măritase  cu  el. 
Puţin  probabil,  aprecie  Asha.  Ochi-de-Cioard  l-ar  putea  înfuleca  pe  Ser 
Justin  la  micul  dejun  şi  nici  măcar  n-ar  râgâi. 

N-avea  nicio  importanţă.  Pământurile  tatălui  ei  n-aveau  să  fie  nici- 
odată ale  ei,  indiferent  cu  cine  s-ar  fi  măritat.  Oamenii  de  fier  nu  erau  un 
popor  iertător,  iar  Asha  fusese  învinsă  de  două  ori.  O  dată  la  plebiscit, 
de  unchiul  ei,  Euron,  şi  apoi  la  Deepwood  Motte,  de  Stannis.  Mai  mult 
decât  suficient  pentru  a  purta  un  stigmat  care  o  făcea  nepotrivită  pentru 
domnie.  Măritându-se  cu  Justin  Massey  sau  cu  oricare  dintre  lorzii  lui 
Stannis  ar  fi  făcut  mai  mult  rău  decât  bine.  In  cele  din  urmă,  fiica 
krakenului  s-a  dovedit  a  fi  doar  o  femeie,  ar  fi  spus  căpitanii  şi  regii.  Uite 
cum  îşi  desface  picioarele  pentru  lordul  ăsta  molâu  din  câmpiile  verzi 

Cu  toate  acestea,  dacă  Ser  Justin  dorea  s-o  curteze,  încercând  să-i 
obţină  favorurile  cu  mâncare,  vin  şi  vorbe,  Asha  nu  intenţiona  să-1 
descurajeze.  Era  o  companie  mai  plăcută  decât  Ursoaica  taciturnă,  iar 
ea  era  singură  printre  cinci  mii  de  duşmani.  Tris  Botley,  Qarl  Fecioara, 
Cromm,  Roggon  şi  restul  grupului  ei  însângerat  fuseseră  lăsaţi  la 
Deepwood  Motte,  în  temniţele  lui  Galbart  Glover. 

Oştirea  mărşălui  treizeci  şi  cinci  de  kilometri  în  prima  zi,  după 
socoteala  călăuzelor  trimise  de  Lady  Sybelle,  urmăritori  şi  vânători 
legaţi  de  Deepwood  cu  jurământ  de  credinţă,  cu  nume  de  clanuri 
precum  Forrester  şi  Woods,  Branch  şi  Bole.  A  doua  zi,  străbătu 

douăzeci  şi  patru  de  kilometri  şi  avangarda  ieşi  de  pe  pământurile  lui 
Glover,  intrând  în  desişul  pădurii  lupilor. 

-R'hllor,  trimite-ne  lumina  ta,  să  ne  călăuzească  prin  această  întune- 
cime, se  rugară  credincioşii  în  noaptea  aceea,  adunaţi  în  jurul  vâlvătăii 
ce  sfârâia  alături  de  cortul  regelui. 

Cavaleri  şi  oşteni  din  Sud,  cu  toţii.  Asha  i-ar  fi  numit  oamenii  regelui, 
dar  restul  locuitorilor  din  ţinuturile  furtunii  şi  cei  de  pe  domeniile 
coroanei  le  spuneau  oamenii  reginei...  deşi  regina  pe  care  o  urmau  era 
cea  roşie  de  la  Castelul  Negru,  nu  soţia  pe  care  şi-o  lăsase  Stannis 
Baratheon  în  urmă,  la  Rodul  de  Est  la  Mare. 

-  Oh,  Stăpâne  al  Luminii,  te  rugăm  fierbinte,  aruncă-ţi  ochiul  de  foc 
asupra  noastră  şi  ţine-ne  la  adăpost  de  primejdii  şi  la  căldură,  intonară 
ei  către  flăcări,  căci  noaptea  e  neagră  şi  plină  de  spaime. 

Ii  conducea  un  cavaler  uriaş,  Ser  Godry  Farring.  Godry  Moartea 
Uriaşilor.  Un  nume  mare  pentru  un  om  neînsemnat.  Farring  avea  pieptul 
lat  şi  plin  de  muşchi  sub  platoşă  şi  sub  zale.  Era  şi  îngâmfat  şi  prost,  aşa 
i  se  părea  Ashei,  însetat  de  glorie,  surd  când  îl  preveneai,  însetat  de  laude 
şi  dispreţuitor  faţă  de  oamenii  din  popor,  de  lupi  şi  de  femei.  De  fapt 
nu  se  deosebea  prea  mult  de  regele  său. 

-  Ingăduie-mi  să  merg  călare,  îl  rugă  Asha  pe  Ser  Justin,  când  el 
veni  la  căruţă  cu  o  jumătate  de  jambon.  înnebunesc  în  lanţurile  astea. 
N-o  să-ncerc  să  fug.  Iţi  dau  cuvântul  meu. 

-  Aş  face-o  dacă  mi-ar  sta  în  puteri,  doamna  mea.  Dar  nu  mie  îmi 
eşti  ostatică,  ci  regelui. 

-  Regele  tău  n-o  să  accepte  niciodată  cuvântul  unei  femei. 
Ursoaica  mârâi. 

-  De  ce  ne-am  încrede  în  cuvântul  unui  om  de  fier  după  ceea  ce-a 
făcut  fratele  tău  la  Winterfell? 

-  Eu  nu  sunt  Theon,  insistă  Asha...  dar  lanţurile  rămaseră. 

In  vreme  ce  Ser  Justin  galopa  spre  coada  coloanei,  ea  se  pomeni 
leamintindu-şi  cum  îşi  văzuse  ultima  oară  mama.  Fusese  la  Harlaw, 
la  Zece  Turnuri.  In  camera  mamei  ei  pâlpâia  o  lumânare,  dar  imensul 


746 


GEORGE  R.R.  MARTIN 


pat  sculptat  era  gol  sub  baldachinul  prăfuit.  Lady  Alannys  stătea  la 
fereastră,  privind  marea. 

-  Mi-ai  adus  băieţelul?  o  întrebase,  cu  buzele  tremurând. 

-  Theon  n-a  putut  să  vină,  îi  spusese  Asha,  uitându-se  la  ruina  în 
care  se  transformase  femeia  ce  îi  dăduse  naştere,  mama  care  pierduse 
doi  fii.  Iar  al  treilea... 

Vă  trimit  fiecăruia  câte  o  bucată  din  prinţ. 

Indiferent  ce  urma  să  se  întâmple  după  începerea  bătăliei  de  la 
Winterfell,  Asha  nu  credea  că  fratele  ei  ar  fi  putut  să-i  supravieţuiască. 
Theon  Schimbă-mantie.  Până  şi  Ursoaica  îi  vrea  capul  într-o  ţeapă. 

-  Ai  fraţi?  îşi  întrebă  ea  temnicera. 

-  Surori,  răspunse  Alysane  Mormont,  morocănoasă  ca  de  obicei. 
Am  fost  cinci  copii.  Numai  fete.  Lyanna  s-a  întors  pe  Insula  Ursului. 
Lyra  şi  Jory  sunt  cu  mama  noastră.  Dacey  a  fost  ucisă. 

-  La  Nunta  Roşie. 

-  Da.  Alysane  o  privi  o  clipă  pe  Asha.  Am  un  fiu.  N-are  decât  doi 
ani.  Fiica  mea  are  nouă. 

-  Ai  început  de  tânără. 

-  De  prea  tânără.  Dar  e  mai  bine  aşa  decât  s-aştepţi  prea  mult. 

O  împunsătură  la  adresa  mea,  se  gândi  Asha,  dar  treacă  de  la  mine. 

-  Eşti  măritată? 

-  Nu.  Tatăl  copiilor  mei  e  un  urs. 

Alysane  zâmbi.  Dinţii  ei  erau  strâmbi,  dar  zâmbetul  avea  ceva  plăcut. 

-  Femeile  din  clanul  Mormont  sunt  oameni-fiară.  Ne  transformăm 
în  ursoaice  şi  ne  găsim  perechea  în  pădure.  Toată  lumea  o  ştie. 

Asha  îi  întoarse  zâmbetul. 

-  Femeile  din  clanul  Mormont  sunt  şi  luptătoare. 
Zâmbetul  celeilalte  păli. 

-  Suntem  ceea  ce  ne-aţi  făcut.  Pe  Insula  Ursului  toţi  copiii  învaţă 
să  se  teamă  de  krakenii  care  se  înalţă  din  mare. 

Vechea  Rânduială.  Asha  se  răsuci,  iar  lanţurile  zornăiră  uşor.  In  cea 
de-a  treia  zi,  pădurea  se  strângea  în  jurul  lor  şi  drumurile  umblate  se 

preschimbau  în  poteci  croite  de  fiare,  care  se  dovediră  în  curând  prea 
înguste  pentru  căruţele  late.  Ici  şi  colo  ocoleau,  abătându-se  de  la  semnele 
familiare:  un  deal  pietros  care  aducea  oarecum  a  cap  de  lup,  dacă-1  priveai 
dintr-o  anumită  parte,  o  cascadă  pe  jumătate  îngheţată,  o  arcadă  naturală 
de  piatră  cu  barbă  de  muşchi  gri-verzui.  Asha  le  cunoştea  pe  toate.  Mai 
făcuse  drumul  acela,  îndreptându-se  spre  Winterfell  ca  să-1  convingă  pe 
fratele  ei  Theon  să-şi  abandoneze  cucerirea  şi  să  se-ntoarcă  împreună  cu 
ea  în  siguranţa  oferită  de  Deepwood  Motte.  Şi  aici  am  dat  greş. 

In  ziua  aceea  străbătură  douăzeci  şi  doi  de  kilometri  şi  se  bucurară 
pentru  asta. 

Când  se  lăsă  amurgul,  vizitiul  trase  căruţa  sub  un  copac.  In  vreme  ce 
slobozea  caii  din  frâu,  Ser  Justin  sosi  mânându-şi  bidiviul  la  trap  mărunt 
şi  îndepărtă  cătuşele  din  jurul  gleznelor  Ashei.  El  şi  Ursoaica  o  escortară, 
traversând  tabăra  către  cortul  regelui.  O  fi  fost  ostatică,  dar  continua  să 
fie  o  Greyjoy  din  Pyke,  şi  lui  Stannis  Baratheon  îi  făcea  plăcere  să-i  ofere 
firimituri  de  la  masa  lui  când  cina  cu  căpitanii  şi  cu  comandanţii. 

Cortul  regelui  era  aproape  tot  atât  de  mare  precum  conacul  de  la 
Deepwood  Motte,  dar,  în  afară  de  mărime,  nu  avea  prea  multă 
grandoare.  Pereţii  ţepeni  din  pânză  groasă,  galbenă,  erau  aproape 
decoloraţi,  mânjiţi  de  noroi  şi  de  apă,  cu  pete  vizibile  de  mucegai.  In 
vârful  stâlpului  din  mijloc  fâlfâia  stindardul  regal,  auriu,  cu  un  cap  de 
cerb  în  centrul  unei  inimi  în  flăcări.  Flamurile  lorzilor  din  Sud  veniţi 
în  Nord  cu  Stannis  îl  înconjurau  pe  trei  laturi.  Pe  cea  de-a  patra  vuia 
focul,  biciuind  cerul  tot  mai  întunecat  cu  trombe  de  flăcări. 

O  duzină  de  oameni  spărgeau  lemne  ca  să  alimenteze  vâlvătaia 
când  Asha  sosi  şchiopătând,  însoţită  de  paznicii  ei.  Oamenii  reginei. 
Zeul  lor  era  R'hllor  cel  Roşu,  un  zeu  pizmaş.  Zeul  înecat  din  Insulele 
de  Fier,  căruia  i  se  închina  ea,  era  în  ochii  lor  un  demon  şi,  dacă  nu 
îmbrăţişa  credinţa  în  acest  Stăpân  al  Luminii,  Asha  avea  să  fie 
blestemată  şi  osândită.  M-ararde  bucuroşi  pe  mine  în  locul  buştenilor  şi 
crengilor  rupte.  Unii  chiar  sugeraseră  asta  în  timpul  audierii  ei  de  după 
lupta  din  pădure.  Stannis  refuzase. 

Regele  stătea  lângă  cort,  cu  privirile  pierdute  în  flăcări.  Ce  vede 
acolo?  Izbânda?  Osânda?  Chipul  zeului  său  roşu  şi  flămând?  Ochii  îi 
erau  afundaţi  în  orbite,  iar  barba  tunsă  scurt  părea  doar  o  umbră 
aşternută  peste  obraji  şi  peste  maxilarul  ciolănos.  Insă  în  privirea  lui 
era  forţă,  o  sălbăticie  de  fier  care  îi  spunea  Ashei  că  omul  acela  n-avea 
să  facă  niciodată  cale  întoarsă,  abandonându-şi  drumul. 

Se  lăsă  într-un  genunchi  în  faţa  lui. 

-  Sire. 

Sunt  destul  de  umilă  pentru  gustul  tău,  înălţimea  Ta?  Sunt  destul  de 
stâlcitâ,  de  plecată  şi  de  zdrobită  ca  să-ţi  fiu  pe  plac? 

-  Sfărâmă  lanţurile  care-mi  încătuşează  mâinile,  te  implor!  Lasă-mă 
să  călăresc.  N-o  să-ncerc  să  fug. 

Stannis  o  privi  ca  pe  un  câine  din  partea  căruia  se  aştepta  să-şi  frece 
spinarea  arcuită  de  piciorul  lui. 

-  Ţi-ai  dobândit  lanţurile  singură. 

-  Aşa  e.  Dar  acum  îţi  ofer  oamenii  mei,  corăbiile  mele,  mintea  mea. 

-  Corăbiile  tale  sunt  în  stăpânirea  mea  sau  au  ars.  Oamenii  tăi... 
câţi  ţi-au  rămas?  Zece?  Doisprezece? 

Nouă.  Şase,  dacă  îi  socoteşti  numai  pe  cei  suficient  de  puternici  ca  să  lupte. 

-  Dagmer  Cleftjaw  stăpâneşte  Castelul  lui  Torrhen.  E  un  luptător 
fioros  şi  un  slujitor  loial  al  Casei  Greyjoy.  Iţi  pot  da  castelul,  cu  tot 
cu  garnizoana  lui. 

Probabil,  ar  fi  trebuit  să  adauge,  dar  nu  şi-ar  fi  servit  cauza 
arătându-şi  îndoielile  în  faţa  regelui. 

-  Castelul  lui  Torrhen  nu  valorează  nici  cât  noroiul  de  sub  tălpile 
mele.  Winterfellul  mă  interesează. 

-  Scoate-mi  lanţurile  şi  îngăduie-mi  să  te  ajut  să-1  cucereşti,  sire. 
Fratele  înălţimii  Tale  era  renumit  fiindcă-şi  transforma  duşmanii 
înfrânţi  în  prieteni.  Fă-mă  omul  tău. 

-  Pe  tine  zeii  nu  te-au  făcut  om,  ci  femeie.  Cum  aş  putea  să  te 
schimb  eu? 

Stannis  se  întoarse  din  nou  către  foc  şi  către  indiferent  ce  o  fi  văzut 
dansând  printre  flăcările  lui  portocalii. 

Ser  Justin  Massey  o  înhăţă  pe  Asha  de  braţ  şi  o  trase  în  cortul  regal. 

-  Asta  a  fost  o  greşeală,  doamna  mea,  îi  spuse.  Să  nu-i  mai  vorbeşti 
niciodată  despre  Robert. 

Ar  fi  trebuit  sâ-mi  dau  seama  că  nu  e  bine.  Asha  ştia  cum  stăteau 
lucrurile  cu  fraţii  mai  mici.  îşi  aducea  aminte  de  Theon,  pe  când  era 
copil,  un  băieţel  sfios  care  trăia  venerându-i  pe  Rodrik  şi  pe  Maron  şi 
temându-se  de  ei.  Nu  reuşesc  niciodată  să  se  maturizeze  atât  cât  e  nevoie 
ca  să  scape  de  asta,  decise  ea.  Un  frate  mai  mic  poate  ajunge  la  o  sută  de 
ani,  dar  tot  frate  mai  mic  o  să  rămână.  îşi  zăngăni  bijuteriile  de  fier  şi 
îşi  imagină  ce  plăcut  ar  fi  fost  să  treacă  în  spatele  lui  Stannis  şi  să-1 
sugrume  cu  lanţul  care-i  lega  încheieturile. 

In  seara  aceea  mâncară  tocană  de  căprioară,  pregătită  dintr-un 
animal  costeliv,  doborât  de  un  cercetaş  pe  nume  Benjicot  Branch.  Dar 
numai  în  cortul  regal.  Dincolo  de  pereţii  de  pânză,  fiecare  om  primi 
câte  un  codru  de  pâine  şi  câte  o  bucată  de  cârnat  negru,  nu  mai  lungă 
decât  un  deget,  împins  în  josul  gâtului  cu  ultimele  rezerve  din  berea 
lui  Galbart  Glover. 

O  sută  de  leghe  de  la  Deepwood  Motte  până  la  Winterfell. 
Aproape  cinci  sute  de  kilometri  pentru  un  corb  în  zbor. 

-  Asta  dac-am  fi  corbi,  spuse  Justin  Massey  în  a  patra  zi  de  marş, 
ziua  în  care  începu  ninsoarea. 

Căzură  mai  întâi  câteva  rafale  firave.  Reci  şi  umede,  dar  nicidecum 
ceva  prin  care  să  nu-şi  poată  continua  cu  uşurinţă  înaintarea. 

Insă  a  doua  zi  ninse  din  nou,  precum  şi  în  a  doua  şi  apoi  în  a  treia. 
Bărbile  groase  ale  lupilor  se  acoperiră  în  curând  de  gheaţă  acolo  unde 
le  îngheţaseră  răsuflările,  iar  toţi  băietanii  proaspăt  raşi  din  Sud  îşi 
lăsară  favoriţii  să  crească,  încercând  să-şi  încălzească  astfel  obrajii. 
Pământul  din  faţa  coloanei  dispăru  în  scurt  timp  sub  o  pătură  albă 
care  ascunse  bolovanii,  rădăcinile  răsucite  şi  capcanele,  transformând 
fiecare  pas  într-o  aventură.  Se  înteţi  şi  vântul,  mânând  zăpada  în  faţa 

lui.  Oastea  regelui  se  preschimbă  într-un  convoi  de  oameni  de  zăpadă 
în  mers  împleticit  printre  troiene  înalte  până  la  genunchi. 

In  a  treia  zi  de  ninsoare,  coloana  începu  să  se  rupă  în  bucăţi.  In 
vreme  ce  cavalerii  şi  lorzii  din  Sud  se  trudeau  din  greu,  cei  de  pe 
dealurile  din  Nord  se  descurcau  mai  bine.  Caii  lor  mărunţi  erau  nişte 
animale  mai  sigure  pe  picioare  şi  mâncau  mai  puţin  decât  buiestraşii 
şi  cu  mult  mai  puţin  decât  caii  mari  de  luptă,  iar  oamenii  pe  care-i 
purtau  în  şa  se  simţeau  ca  acasă  în  zăpadă.  Majoritatea  lupilor  îşi 
puseră  nişte  încălţări  ciudate.  Le  spuneau  labe-de-urs  şi  erau  bizar  de 
alungite,  făcute  din  beţe  îndoite  şi  fâşii  de  piele.  Legate  de  tălpile 
cizmelor,  obiectele  acelea  le  îngăduiau  cumva  să  meargă  pe  deasupra 
zăpezii,  fără  să  spargă  pojghiţa  de  gheaţă  şi  să  se  afunde  până  la  coapse. 

Unii  aveau  labe-de-urs  şi  pentru  cai  şi  micile  animale  miţoase  le  purtau 
cu  aceeaşi  uşurinţă  cu  care-şi  purtau  alţii  potcoavele  de  fier...  dar  buies- 
traşii şi  caii  de  luptă  nu  le  voiau.  După  ce  o  parte  din  cavalerii  regelui  li 
le  legară  totuşi  de  picioare,  animalele  mari  din  Sud  se  împiedicară  şi 
refuzară  să  se  mai  clintească  sau  încercară  să  şi  le  scuture  de  pe  copite. 
Unul  dintre  caii  mari  îşi  rupse  o  gleznă  străduindu-se  să  meargă  cu  ele. 

Pe  labele  lor  de  urs,  oamenii  Nordului  începură  în  curând  să  se 
îndepărteze  de  restul  oştirii.  Ii  depăşiră  pe  cavalerii  din  corpul 
coloanei,  apoi  pe  Ser  Godry  Farring  şi  avangarda  lui.  Şi,  între  timp, 
căruţele  şi  cotigile  din  convoiul  de  bagaje  rămâneau  tot  mai  în  urmă, 
atât  de  mult,  încât  oamenii  din  ariergardă  îi  sâcâiau  fără  încetare  pe  cei 
din  convoi,  cerându-le  să  grăbească  pasul. 

In  a  patra  zi  a  viscolului,  convoiul  cu  bagaje  traversă  întinderea 
vălurită  a  unor  nămeţi  înalţi  până  la  brâu,  care  ascundea  un  lac 
îngheţat.  Când  gheaţa  crăpă  sub  greutatea  căruţelor,  apa  îngheţată 
înghiţi  trei  vizitii  şi  patru  cai,  împreună  cu  doi  dintre  oamenii  care 
încercaseră  să-i  salveze.  Unul  dintre  aceştia  era  Harwood  Fell. 
Cavalerii  lui  îl  traseră  afară  înainte  de  a  se  îneca,  dar  nu  înainte  de  a  i 
se  învineţi  buzele  şi  de  a  i  se  albi  pielea,  căpătând  culoarea  laptelui.  Pe 
urmă,  nimic  din  tot  ce  încercară  să  facă  nu  păru  să-1  mai  încălzească. 

Tremură  violent  ore  în  şir,  chiar  şi  după  ce-i  tăiară  şi  îi  scoaseră 
hainele  îmbibate  de  apă,  îl  înfăşurară  în  blănuri  şi  îl  aşezară  lângă  foc. 
în  aceeaşi  noapte  căzu  într-un  somn  agitat.  Nu  se  mai  trezi  niciodată. 

A  A*  ■     »     1  "  .... 

In  noaptea  aceea  n  auzi  Asha  pentru  prima  oară  pe  oamenii  reginei 
bombănind  despre  o  jertfă  -  o  ofrandă  pentru  zeul  lor  roşu,  ca  să 
poată  pune  capăt  furtunii  de  zăpadă. 

-  Zeii  Nordului  au  abătut  viscolul  ăsta  asupra  noastră,  spuse  Ser 
Corliss  Penny. 

-  Zei  falşi,  insistă  Ser  Godry  Moartea  Uriaşilor. 

-  R'hllor  e  alături  de  noi,  zise  Ser  Clayton  Suggs. 

-  Dar  Melisandre  nu,  preciză  Justin  Massey. 

Regele  nu  spuse  nimic.  Dar  îi  auzea.  Asha  era  sigură.  Stătea  la  masa 
înaltă,  cu  supa  de  ceapă  din  care  abia  dacă  gustase  răcindu-i-se  în  faţă, 
şi  se  holba  la  flacăra  celei  mai  apropiate  lumânări  cu  ochii  lui  cu  glugă, 
ignorând  discuţia  din  jur.  In  locul  lui  vorbi  Richard  Horpe,  un  cavaler 
înalt  şi  subţire,  mâna  lui  dreaptă. 

-  Viscolul  trebuie  să  înceteze  curând,  declară  el. 

Dar  furtuna  de  zăpadă  nu  făcu  altceva  decât  să  se  înteţească.  Vântul 
deveni  un  bici  la  fel  de  necruţător  ca  al  unui  supraveghetor  de  sclavi. 
Asha  credea  că  făcuse  cunoştinţă  cu  frigul  la  Pyke,  când  se  năpustea 
vântul  urlând  dinspre  mare,  dar  nu  era  nimic  în  comparaţie  cu  cel  de 
acum.  Ăsta  e  un  frig  care  te  face  să-ţi  pierzi  minţile. 

Nici  măcar  atunci  când  spre  coada  coloanei  ajungea  strigătul  care 
anunţa  popasul  de  noapte,  nu  era  uşor  să  te-ncălzeşti.  Corturile  erau 
umede  şi  grele,  greu  de  înălţat  şi  încă  şi  mai  greu  de  strâns,  şi  se  puteau 
prăbuşi  oricând  dacă  deasupra  lor  se  aduna  prea  multă  zăpadă.  Oastea 
regelui  se  târa  prin  inima  celei  mai  mari  păduri  din  Cele  Şapte  Regate, 
însă  lemnul  uscat  era  din  ce  în  ce  mai  greu  de  găsit.  Focurile  se  împu- 
ţinau de  la  un  popas  la  altul,  iar  cele  care  ardeau  dădeau  mai  mult  fum 
decât  căldură.  Hrana  era  cel  mai  adesea  rece  sau  chiar  crudă. 

Spre  disperarea  oamenilor  reginei,  până  şi  focul  aprins  de  ei  în 
noapte  se  micşora  şi  îşi  pierdea  puterea. 

-  Stăpâne  al  Luminii,  pâzeşte-ne  de  acest  rău,  se  rugau,  conduşi  de 
vocea  groasă  a  lui  Ser  Godry  Moartea  Uriaşilor.  Arată-ne  iarăşi  soarele 
tău  strălucitor,  opreşte  aceste  vânturi  şi  topeşte  aceste  zăpezi,  spre  a  putea 
să  ajungem  la  duşmanii  noştri  şi  să-i  înfrângem.  Noaptea  e  neagră  şi  rece 
şi  plină  de  spaime,  dar  ale  tale  sunt  puterea,  slava  şi  lumina.  R'hllor, 
îndestulează-ne  cu  focul  tău. 

Ceva  mai  târziu,  când  Ser  Corliss  Penny  se  întrebă  cu  voce  tare 
dacă  se  întâmplase  vreodată  ca  o  oaste  întreagă  să  moară  îngheţată 
iarna,  în  timpul  unui  viscol,  lupii  râseră. 

-  Asta  nu  e  iarnă,  declară  Marele  Wull  Căldare.  La  noi,  pe  culmile 
dealurilor,  se  spune  că  toamna  te  sărută,  dar  iarna  ţi-o  trage  muncindu-te 
din  greu.  Ăsta  nu  e  decât  sărutul  toamnei. 

Atunci  să-ngăduie  zeii  să  nu  cunosc  niciodată  adevărata  iarnă.  Asha 
era  cruţată  de  partea  cea  mai  rea;  la  urma  urmelor,  ea  era  trofeul  regelui 
In  timp  ce  alţii  flămânzeau,  ea  era  hrănită.  In  timp  ce  alţii  tremurau,  ei 
îi  era  cald.  In  timp  ce  alţii  înaintau  cu  greu  prin  zăpadă,  în  şeile  cailor 
obosiţi,  ea  călătorea  pe  un  pat  de  blănuri  dintr-o  căruţă,  cu  un  acoperiş 
de  pânză  ţeapănă  care  o  ferea  de  zăpadă,  stând  tihnită  în  lanţurile  ei. 

Pentru  cai  şi  pentru  oamenii  simpli  era  cel  mai  rău.  Doi  scutieri 
din  ţinutul  furtunilor  înjunghiară  de  moarte  un  oştean,  sfădindu-se 
pentru  locul  cel  mai  apropiat  de  foc.  In  noaptea  următoare,  încercând 
disperaţi  să  se-ncălzească  într-un  fel  sau  altul,  nişte  arcaşi  izbutiră  să 
dea  foc  cortului  lor,  ceea  ce  avu  cel  puţin  meritul  de  a  le  încălzi  pe  cele 
din  jur.  Caii  mari  de  luptă  începură  să  moară  de  oboseală  şi  de  frig. 

-  Ce  e  un  cavaler  fără  cal?  spuneau  oamenii  o  ghicitoare. 

-  Un  om  de  zăpadă  cu  sabie. 

Toţi  caii  căzuţi  erau  măcelăriţi  la  faţa  locului,  pentru  carne.  Şi 
proviziile  începuseră  să  li  se  împuţineze. 

Peasebury,  Cobb,  Foxglove  şi  alţi  cavaleri  din  Sud  îl  îndemnară 
pe  rege  să  facă  un  popas  până  la  oprirea  viscolului.  Stannis  nu  voia  să 
facă  nici  una,  nici  alta.  Nu  le  acordă  atenţie  nici  oamenilor  reginei 
când  veniră  să-1  îndemne  să-i  aducă  o  jertfă  înfometatului  lor  zeu  roşu. 

Ea  află  asta  de  la  Justin  Massey,  care  era  mai  puţin  cucernic  decât 
mulţi  alţii. 

-  O  jertfă  va  dovedi  sinceritatea  cu  care  continuă  să  ardă  credinţa 
noastră,  sire,  îi  spusese  regelui  Clayton  Suggs. 

Iar  Godry  Moartea  Uriaşilor  adăugase: 

-  Vechii  zei  ai  Nordului  au  abătut  viscolul  asupra  noastră.  Numai 
R'hllor  îi  poate  pune  capăt.  Trebuie  să-i  dăm  un  necredincios. 

-  Jumătate  din  oastea  mea  e  alcătuită  din  necredincioşi,  răspunsese 
Stannis.  N-o  să  ard  pe  nimeni.  Rugaţi-vă  cu  mai  multă  tărie. 

N-o  să  ardă  pe  nimeni  azi,  pe  nimeni  mâine...  dar,  dacă  ninsoarea 
continuă,  cât  timp  o  să  treacă  înainte  de  a  începe  să  slăbească  hotărârea 
regelui?  Asha  nu  împărtăşise  niciodată  credinţa  unchiului  ei  Aeron  în 
Zeul  înecat,  dar  în  noaptea  aceea  i  se  rugă  Celui  care  Sălăşluieşte  sub 
Valuri  cu  aceeaşi  fervoare  cu  care  i  se  ruga  Păr  Umed.  Viscolul  nu  se 
domoli.  Marşul  continuă,  mai  întâi  cu  încetineala  mersului  nesigur, 
apoi  cu  cea  a  mersului  târâş.  O  zi  bună  însemna  opt  kilometri.  Apoi 
cinci.  Apoi  trei. 

Din  cea  de-a  noua  zi  a  viscolului,  căpitanii  şi  comandanţii  erau 
văzuţi  la  fiecare  popas  intrând  în  cortul  regelui  uzi  şi  istoviţi,  ca  să  se 
lase  într-un  genunchi  şi  să  spună  ce  pierderi  avuseseră  în  timpul  zilei. 

-  Un  mort.  Trei  dispăruţi. 

-  Şase  cai  morţi,  unul  fiind  al  meu. 

-  Doi  morţi,  dintre  care  un  cavaler.  Patru  cai  căzuţi.  Am  reuşit 
să-1  ridicăm  pe  unul.  Ceilalţi  sunt  pierduţi.  Cai  de  luptă  şi  un  buiestraş. 

Numărătoarea  frigului,  aşa  auzi  Asha  spunându-i-se.  Convoiul  de 
bagaje  avea  cel  mai  mult  de  suferit:  cai  morţi,  oameni  dispăruţi,  căruţe 
răsturnate  şi  sfărâmate. 

-  Caii  se  afundă  în  zăpadă,  îi  spuse  Justin  Massey  regelui.  Oamenii 
se  răzleţesc  sau  se  aşază  pur  şi  simplu  jos,  aşteptând  să  moară. 

-  Lăsaţi-i  acolo!  se  răsti  Regele  Stannis.  Continuăm  marşul. 
Oamenii  Nordului  se  descurcau  mult  mai  bine,  cu  caii  lor  mici  şi 

cu  labele-de-urs.  Donnel  Flint  Negriciosul  şi  fratele  lui  vitreg  Artos  nu 

pierdură  decât  un  singur  om.  Clanurile  Liddle,  Wull  şi  Norrey  nu 
aveau  nicio  pierdere.  Unul  dintre  catârii  lui  Morgan  Liddle  se  rătăcise, 
dar  el  părea  să  creadă  că  i-1  furase  clanul  Flint. 

O  sută  de  leghe  de  la  Deepwood  Motte  până  la  Winterfell.  Aproape 
cinci  sute  de  kilometri  pentru  un  corb  în  zbor.  Cincisprezece  zile.  A 
cincisprezecea  zi  a  marşului  veni  şi  trecu,  şi  ei  străbătuseră  mai  puţin 
de  jumătate  din  distanţă.  In  urma  lor  se  întindeau  un  şir  de  căruţe 
stricate  şi  de  leşuri  îngheţate,  îngropate  sub  zăpada  răscolită  de  vânt. 
Soarele,  luna  şi  stelele  dispăruseră  de  atât  de  multă  vreme,  încât  Asha 
începea  să  se  întrebe  dacă  nu  cumva  visase  că  existau. 

Erau  într-a  douăzecea  zi  de  mers  când  reuşi  în  sfârşit  să  scape  de 
lanţurile  de  la  glezne.  Către  sfârşitul  după-amiezii,  unul  dintre  caii 
care  trăgeau  căruţa  ei  muri  în  hamuri.  Nu  găsiră  niciunul  cu  care  să-1 
înlocuiască;  era  nevoie  de  toate  animalele  de  povară  rămase  ca  să  tragă 
căruţele  cu  mâncare  şi  cu  nutreţ.  Când  ajunse  acolo,  Ser  Justin  Massey 
le  spuse  să  taie  calul  mort  pentru  carne  şi  să  sfărâme  căruţa  pentru 
lemne  de  foc.  Pe  urmă  scoase  lanţurile  din  jurul  gleznelor  Ashei, 
frecându-i  pulpele  ca  să-i  pună  sângele  în  mişcare. 

-  N-am  de  unde  să-ţi  dau  un  cal,  doamna  mea,  iar  dacă  ne-am  urca 
amândoi  pe  al  meu  i-am  aduce  şi  lui  sfârşitul.  Trebuie  să  mergi  pe  jos. 

Glezna  Ashei  zvâcnea  dureros  sub  greutatea  ei,  la  fiecare  pas.  Frigul 
o  s-o  amorţească  destul  de  repede,  îşi  spuse.  într-o  ord  n-o  să-mi  mai  simt 
deloc  picioarele.  Nu  greşea  decât  în  parte;  se  întâmplă  după  un  timp 
mult  mai  scurt.  Când  întunericul  opri  coloana,  se  împleticea  şi  tânjea 
după  confortul  închisorii  ei  pe  roţi.  Lanţurile  m-au  slăbit.  La  cină  era 
atât  de  istovită,  încât  adormi  la  masă. 

In  cea  de-a  douăzeci  şi  şasea  zi  a  marşului  de  cincisprezece  zile 
mâncară  ultimele  legume.  In  cea  de-a  treizecea,  ultimele  rezerve  de 
porumb  şi  de  nutreţ.  Asha  se  întrebă  cât  timp  putea  supravieţui  un 
om  mâncând  carne  crudă,  pe  jumătate  îngheţată. 

-  Branch  jură  că  suntem  numai  la  trei  zile  de  mers  de  Winterfell,  îi 
spuse  Ser  Richard  Horpe  regelui  imediat  după  numărătoarea  frigului. 

-  Dacă-i  lăsăm  pe  oamenii  cei  mai  slăbiţi  în  urmă,  zise  Corliss  Penny. 

-  Oamenii  cei  mai  slăbiţi  nu  mai  pot  fi  salvaţi,  insistă  Horpe.  Cei 
destul  de  puternici  trebuie  s-ajungă  la  Winterfell,  sau  vor  muri  şi  ei. 

-  Stăpânul  Luminii  ne  va  da  castelul,  spuse  Ser  Godry  Farring. 
Dacă  Lady  Melisandre  ar  fi  fost  cu  noi... 

în  cele  din  urmă,  după  o  zi  de  coşmar  în  care  coloana  nu  înaintă 
decât  un  kilometru  şi  jumătate  şi  pierdu  o  duzină  de  cai  şi  patru 
oameni,  Lordul  Peasebury  se  întoarse  împotriva  oamenilor  Nordului: 

-  Marşul  ăsta  a  fost  o  nebunie.  Tot  mai  mulţi  morţi  pe  zi  ce  trece, 
şi  pentru  ce?  Pentru  o  fată? 

-  Fata  lui  Ned,  spuse  Morgan  Liddle. 

Era  al  doilea  din  trei  fii  şi  ceilalţi  lupi  îi  spuneau  Liddle  Mijlocilă, 
deşi  nu  o  făceau  prea  des  când  îi  putea  auzi.  Era  acel  Morgan  care 
aproape  că  o  măcelărise  pe  Asha  în  lupta  de  la  Deepwood  Motte. 
Venise  la  ea  mai  târziu,  în  timpul  marşului,  să-i  ceară  iertare...  pentru 
că,înînfierbântarea  încleştării,  îi  spusese  „târfă",  nu  pentru  că-ncercase 
să-i  crape  capul  cu  securea. 

-  Fata  lui  Ned,  repetă  ca  un  ecou  Marele  Wull  Căldare.  Şi  am  fi 
avut-o  şi  pe  ea,  şi  castelul,  dacă  voi,  filfizonii  înfumuraţi  din  Sud,  nu 
v-aţi  fi  pişat  în  pantalonii  voştri  de  satin  când  aţi  văzut  puţină  zăpadă. 

-  Puţind  zăpadă?  Buzele  lui  Peasebury,  de  altfel  catifelate  ca  ale  unei 
fetişcane,  se  strâmbară  de  furie.  Sfatul  vostru  nechibzuit  ne-a  impus 
marşul  ăsta,  Wull.  încep  să  bănuiesc  că  aţi  fost  tot  timpul  oamenii  lui 
Bolton.  Aşa  stau  lucrurile?  El  v-a  trimis  să  vă  turnaţi  şoaptele  otrăvite 
în  urechea  regelui? 

Căldare  îi  râse  în  nas. 

-  Lord  Păstaie  de  Mazăre.1  Dac-ai  fi  fost  bărbat,  te-aş  fi  ucis  pentru 
asta,  dar  sabia  mea  e  dintr-un  oţel  prea  fin  ca  s-o  spurc  cu  sângele  unui 
laş.  Luă  o  înghiţitură  de  bere  şi  îşi  şterse  buzele.  Da,  oamenii  mor. 


1  Peasebury  este  Lord  de  Poddingfield,  pea  însemnând  „mazăre",  iar  pod, 
.păstaie"  (n.  tr.). 

Vor  mai  muri  şi  alţii  înainte  de  a  vedea  Winterfellul.  Şi  ce  dacă? 
E  război.  In  războaie  mor  oameni.  Aşa  trebuie  să  fie.  Aşa  a  fost 
întotdeauna. 

Ser  Corliss  Penny  îi  aruncă  şefului  clanului  o  privire  neîncrezătoare. 

-  Tu  vrei  să  mori,  Wull? 

Asta  păru  să-1  amuze  pe  bărbatul  din  Nord. 

-  Vreau  să  trăiesc  veşnic  într-un  ţinut  unde  vara  ţine  o  mie  de  ani. 
Vreau  un  castel  în  nori,  de  unde  să-mi  cobor  privirea  în  jos,  asupra 
lumii.  Vreau  să  am  din  nou  douăzeci  şi  şase  de  ani.  Atunci  puteam  să 
lupt  toată  ziua  şi  să  mă  culc  cu  muierile  toată  noaptea.  Ce  vor  oamenii 
n-are  nicio  importanţă. 

Iarna  e  aproape  asupra  noastră,  băiete.  Şi  iarna  e  moarte.  Aş  vrea 
mai  degrabă  să-mi  moară  oamenii  luptând  pentru  fetiţa  lui  Ned  decât 
singuri  şi  flămânzi  în  zăpadă,  vărsând  lacrimi  care  le-ngheaţă  pe  obraji 
Nimeni  nu  cântă  despre  bărbaţii  care  mor  aşa.  Cât  despre  mine,  sunt 
bătrân.  Asta  o  să  fie  ultima  mea  iarnă.  Lăsaţi-mă  să  mă  scald  în  sângele 
lui  Bolton  înainte  de  a-mi  da  duhul.  Vreau  să-1  simt  împroşcându-mi 
faţa  când  muşcă  securea  mea  adânc  din  ţeasta  unui  Bolton.  Vreau  să 
mi-1  ling  de  pe  buze  şi  să  mor  cu  gustul  lui  pe  limbă. 

-  Da!  strigă  Morgan  Liddle.  Sânge  şi  luptă! 

Pe  urmă  strigau  toţi  oamenii  dealurilor,  lovind  în  masă  cu  pocalele 
şi  cu  coarnele  din  care  beau  şi  umplând  cortul  regelui  cu  clinchete. 

Şi  Asha  Greyjoy  ar  fi  întâmpinat  cu  bucurie  o  luptă.  O  bătălie,  să 
pună  capăt  acestei  mizerii.  Oţel  pe  oţel,  zăpadă  roz,  scuturi  strivite, 
membre  retezate,  iar  totul  se  va  termina. 

A  doua  zi,  iscoadele  regelui  dădură  din  întâmplare  peste  satul  părăsit 
al  unor  plugari,  între  două  lacuri  -  un  loc  sărăcăcios,  nu  mai  mult  de 
câteva  colibe,  un  conac  şi  un  turn  de  veghe.  Richard  Horpe  le  porunci 
să  se  oprească,  deşi  în  ziua  aceea  străbătuseră  mai  puţin  de  un  kilometru 
şi  mai  erau  câteva  ceasuri  bune  de  lumină.  Ora  răsăritului  de  lună 
trecu  înainte  ca  ariergarda  şi  convoiul  cu  bagaje  să  pătrundă  în  sat  în 
dezordine.  Asha  intră  odată  cu  cel  din  urmă. 

-  în  lacurile  astea  e  peşte,  îi  spuse  Horpe  regelui.  O  să  tăiem  copci 
în  gheaţă.  Oamenii  Nordului  ştiu  cum  se  face. 

Chiar  şi  în  mantia  lui  largă  de  blană  şi  cu  armura  grea,  Stannis 
arăta  ca  un  om  cu  un  picior  în  groapă.  Puţina  carne  pe  care  o  avea  pe 
trupul  înalt  şi  uscăţiv  la  Deepwood  Motte  se  topise  în  timpul  marşului. 
Sub  piele  i  se  contura  forma  craniului  şi  fălcile  i  se  încleştau  atât  de  tare, 
încât  Asha  se  temea  să  nu  i  se  spargă  dinţii. 

-  Atunci,  pescuiţi,  spuse  el,  muşcând  din  fiecare  cuvânt  cu  un 
clănţănit.  Dar  plecăm  la  primii  zori. 

Insă,  când  se  lumină  de  ziuă,  tabăra  se  trezi  în  zăpadă  şi  tăcere. 
Cerul  se  preschimbase  din  negru  în  alb,  dar  nu  părea  mai  strălucitor. 
Asha  Greyjoy  se  trezi  încordată  şi  înfrigurată  sub  mormanul  de 
blănuri  pentru  dormit,  ascultând  sforăiturile  Ursoaicei.  Nu  mai 
cunoscuse  niciodată  o  femeie  care  să  sforăie  atât  de  zgomotos,  dar  se 
obişnuise  cu  asta  în  timpul  marşului  şi  sunetul  i  se  părea  acum  chiar 
liniştitor.  Liniştea  era  cea  care  o  îngrijora.  Nu  suna  nicio  trâmbiţă, 
trezind  oamenii  ca  să  încalece,  să  formeze  coloana,  să  se  pregătească 
de  marş.  Niciun  corn  de  război  nu-i  chema  pe  oamenii  Nordului. 
Ceva  nu  merge  cum  ar  trebui. 

Asha  se  târî  de  sub  blănurile  pentru  dormit  şi  ieşi  din  cort  împin- 
gându-se  şi  doborând  într-o  parte  zidul  de  zăpadă  care  îi  pecetluise 
înăuntru  în  timpul  nopţii.  Lanţurile  îi  zăngăniră  când  se  ridică  în 
picioare  şi  respiră  aerul  îngheţat.  Ninsoarea  continua  să  cadă,  încă  şi 
mai  deasă  decât  atunci  când  se  târâse  în  cort.  Lacurile  dispăruseră,  aşa 
cum  dispăruse  şi  pădurea.  Putea  să  vadă  formele  celorlalte  corturi  şi  ale 
colibelor,  precum  şi  focul  de  semnalizare  care  ardea  în  vârful  turnului 
de  veghe,  dar  nu  şi  turnul.  Viscolul  înghiţise  restul. 

Undeva,  în  faţa  lor,  Roose  Bolton  îi  aştepta  între  zidurile  Winter- 
fellului,  dar  oastea  lui  Stannis  Baratheon  nu  se  clintea,  înzăpezită,  închisă 
între  ziduri  de  gheaţă  şi  zăpadă,  flămânzind  de  moarte. 


DAENERYS 


Lumânarea  era  aproape  mistuită.  Mai  rămăseseră  mai  puţin  de  doi 
centimetri,  ieşiţi  în  afara  unei  bălţi  de  ceară  topită,  caldă,  pentru  a-şi 
arunca  lumina  asupra  patului  reginei.  Flacăra  începuse  să  pâlpâie. 

O  se  stingă  în  curând,  îşi  dădu  seama  Dany,  şi  atunci  o  să  se  sfârşească 
o  altă  noapte. 

Zorile  veneau  întotdeauna  prea  repede. 

Nu  dormise,  nu  putuse  să  doarmă,  nu  voise  să  doarmă.  Nu  cutezase 
nici  măcar  să  închidă  ochii  de  teama  că  în  clipa  ridicării  pleoapelor 
avea  să  fie  dimineaţă.  Dacă  ar  fi  avut  puterea,  şi-ar  fi  prelungit  nopţile 
la  nesfârşit,  dar  singurul  lucru  pe  care-1  putea  face  era  să  rămână  trează 
şi  să-ncerce  să  savureze  momentele  delicioase  până  la  ultimul,  înainte 
să  le  transforme  zorii  în  nimic  mai  mult  decât  nişte  amintiri  tot  mai 
şterse.  Alături  de  ea,  Daario  Naharis  dormea  la  fel  de  liniştit  ca  un 
nou-născut.  Avea  un  har  al  somnului,  aşa  se  lăudase,  zâmbind  precum 
o  făcea  el,  plin  de  o  absolută  încredere  în  sine.  Când  era  pe  drumuri, 
dormea,  pretindea  el,  mai  degrabă  în  şa,  ca  să  fie  bine  odihnit  dacă 
nimerea  în  vreo  bătălie.  Soare  sau  furtună,  n-avea  nicio  importanţi 

-  Un  războinic  care  n-adoarme  repede  n-are  putere  în  luptă, 
spunea  el. 

Şi  nici  nu  era  hărţuit  vreodată  de  coşmaruri.  Când  Danny  îi  povesti 
cum  era  bântuit  Serwyn  Scutul-Oglindă  de  stafiile  tuturor  cavalerilor 
pe  care-i  ucisese,  Daario  nu  făcuse  altceva  decât  să  râdă. 

-  Dacă  cei  pe  care  i-am  ucis  vin  să  mă  sâcâie,  îi  mai  ucid  încă  o  dată. 
Are  conştiinţa  unui  mercenar,  înţelesese  ea  atunci.  Adică  n-are 

conştiinţă. 

Daario  era  întins  pe  burtă,  cu  picioarele  lui  lungi  acoperite  de  încâl- 
ceala  cuverturilor  uşoare  de  in,  cu  faţa  pe  jumătate  îngropată  în  perne. 

Dany  îşi  plimbă  mâna  pe  spatele  lui,  urmărindu-i  şira  spinării. 
Pielea  era  netedă  la  atingere,  aproape  fără  păr.  Pielea  lui  e  mătase  şi 
satin.  II  plăcea  să-1  simtă  sub  degete.  Ii  plăcea  să-i  treacă  degetele  prin 
păr,  să-i  maseze  pulpele  ca  să-i  alunge  durerea  după  o  zi  lungă  de  stat 
în  şa,  să-i  cuprindă  bărbăţia  şi  să  i-o  simtă  întărindu-i-se  în  palmă. 

Dacă  ar  fi  fost  o  femeie  obişnuită,  şi-ar  fi  petrecut  bucuroasă  întreaga 
viaţă  atingându-1  pe  Daario,  mângâindu-i  cicatricele  şi  făcându-1  să-i 
spună  cum  ajunsese  s-o  capete  pe  fiecare  dintre  ele.  Aş  renunţa  la 
coroană  dacă  mi-ar  cere-o,  se  gândi  Dany...  dar  el  nu  i-o  ceruse  şi  n-avea 
să  i-o  ceară  niciodată.  Daario  putea  să-i  şoptească  vorbe  de  dragoste  când 
erau  amândoi  ca  unul,  dar  ea  ştia  că  regina-dragon  era  aceea  pe  care  o 
iubea.  Dacă  renunţ  la  coroană  n-o  să  mă  mai  vrea.  In  plus,  regii  care-şi 
pierdeau  coroanele  îşi  pierdeau  şi  capetele,  iar  ea  nu  vedea  de  ce  ar  fi  fost 
altfel  pentru  regine. 

Lumânarea  licări  pentru  o  ultimă  oară  şi  pieri,  înecându-se  în 
propria  ceară.  întunericul  înghiţi  salteaua  de  puf  şi  pe  cei  culcaţi  pe  ea 
şi  umplu  fiecare  cotlon  al  încăperii.  Dany  îşi  puse  braţele  în  jurul 
căpitanului  ei  şi  se  apăsă  peste  spatele  lui.  Ii  sorbi  mirosul,  savurând 
căldura  cărnii  lui,  senzaţia  dăruită  de  pielea  lui  lipită  de  ea  ei.  Ţine 
minte,  îşi  spuse.  Ţine  minte  cum  e  când  îl  simţi.  11  sărută  pe  umăr. 

Daario  se  rostogoli  către  ea,  cu  ochii  deschişi. 

-  Daenerys. 

Ii  zâmbi  leneş.  Ăsta  era  un  alt  talent  al  lui:  se  trezea  dintr-odată,  ca 
o  pisică. 

-  S-au  ivit  zorile? 

-  Nu  încă.  Mai  avem  un  scurt  răgaz. 

-  Mincinoaso!  Iţi  pot  vedea  ochii.  Aş  fi  putut,  dac-am  fi  fost  în  întu- 
necimea nopţii?  Daario  azvârli  cuverturile  cu  o  zvâcnire  a  picioarelor 
şi  se  săltă  în  capul  oaselor.  Semiîntuneric.  Ziua  va  fi  aici  curând. 

-  Nu  vreau  să  se  termine  noaptea  asta. 

-  Nu?  Şi  de  ce,  regina  mea? 

-  Ştii. 

-  Nunta?  El  râse.  Mărită-te  cu  mine. 

-  Ştii  că  nu  pot. 

-  Tu  eşti  regina.  Poţi  să  faci  ce-ţi  place.  îşi  lăsă  palma  să  alunece 
de-a  lungul  piciorului  ei. 

-  Câte  nopţi  ne  mai  rămân? 
Două.  Numai  două. 

-  Ştii  la  fel  de  bine  ca  şi  mine.  Noaptea  asta  şi  următoarea  şi  apoi 
trebuie  să  punem  capăt. 

-  Mărită-te  cu  mine,  şi  vom  avea  toate  nopţile,  pentru  totdeauna. 
Aş  face-o,  dac-aş  putea.  Khal  Drogo  fusese  pentru  ea  soare-şi-stele, 

dar  el  era  mort  de  atâta  vreme,  încât  Daenerys  aproape  că  uitase  cum 
era  să  iubeşti  şi  să  fii  iubită.  Daario  o  ajutase  să-şi  amintească.  Eram 
moartă  şi  m-a  readus  la  viaţă.  Dormeam  şi  m-a  trezit.  Căpitanul  meu 
viteaz!  Chiar  şi  aşa,  în  ultima  vreme  devenise  prea  îndrăzneţ.  In  ziua 
ultimei  lui  ieşiri  din  cetate  se  întorsese  şi-i  aruncase  la  picioare  capul 
unui  nobil  yunkai,  apoi  o  sărutase  în  sala  mare,  ca  să  vadă  toată  lumea, 
până  când  îi  despărţise  Ser  Barristan  Selmy.  Ser  Bunic  fusese  atât  de 
furios,  încât  Dany  se  temuse  că  avea  să  se  verse  sânge. 

-  Nu  ne  putem  cununa,  iubirea  mea.  Ştii  de  ce. 
El  coborî  din  pat. 

-  Atunci,  mărită-te  cu  Hizdahr.  O  să-i  ofer  ca  dar  de  nuntă  o  pereche 
frumoasă  de  coarne.  Bărbaţilor  ghiscari  le  place  să  se  fudulească  punân- 
du-şi  coarne.  Şi  le  fac  din  propriul  lor  păr,  cu  piepteni,  ceară  şi  fiare. 

Daario  îşi  găsi  pantalonii  şi  şi-i  puse.  Nu  se  complica  purtând  lenjerie. 

-  Odată  ce  mă  mărit,  dacă  mă  doreşti  o  să  te  faci  vinovat  de 
înaltă  trădare. 

Dany.îşi  săltă  cuvertura  peste  sâni. 

-  Atunci  trebuie  să  fiu  trădător. 

Daario  şi  trase  o  tunică  de  mătase  albastră  peste  cap  şi  îşi  îndreptă 
vârfurile  bărbii  cu  degetele.  Şi-o  vopsise  din  nou  pentru  ea,  ca  să  nu 
mai  fie  purpurie,  ci  albastră,  ca  atunci  când  îl  văzuse  prima  oară. 

-  Miros  a  tine,  zâmbi  el,  adulmecându-şi  degetele. 

Lui  Dany  îi  plăcea  cum  scânteia  dintele  lui  de  aur  la  fiecare  surâs. 
Ii  plăcea  părul  lui  fin  de  pe  piept.  Ii  plăceau  puterea  braţelor  lui, 
sunetul  râsului,  felul  în  care  se  uita  în  ochii  ei  şi  îi  rostea  numele  când 
îşi  lăsa  bărbăţia  să  alunece  în  ea. 

-  Eşti  frumos,  se  trezi  spunând  în  timp  ce-1  privea  încălţându-şi 
cizmele  de  călărie  şi  legându-le  şireturile. 

Uneori  o  lăsa  s-o  facă  în  locul  lui,  dar  nu  şi  în  ziua  aceea,  aşa  se 
părea.  S-a  zis  şi  cu  asta. 

-  Nu  destul  de  frumos  ca  să  te  măriţi  cu  mine. 

Daario  îşi  luă  centura  săbiei  din  cârligul  în  care  o  atârnase. 

-  Unde  te  duci? 

-  Afară,  în  oraşul  tău,  să  beau  o  bute  sau  chiar  două  şi  să  stârnesc 
o  ceartă.  A  trecut  prea  mult  de  când  n-am  mai  omorât  pe  nimeni. 
Poate-ar  trebui  să-ţi  caut  logodnicul. 

Dany  aruncă  în  el  cu  o  pernă. 

-  Să-1  laşi  pe  Hizdahr  în  pace! 

-  Cum  porunceşte  regina  mea.  Deschizi  curtea  pentru  judecată? 

-  Nu.  Mâine  o  să  fiu  femeie  măritată,  iar  Hizdahr  o  să  fie  rege.  Să 
ţinâel  judecata.  Ăştia  sunt  oamenii  lui. 

-  O  parte  sunt  ai  lui,  o  parte  ai  tăi.  Cei  pe  care  i-ai  eliberat. 

-  Râzi  de  mine? 

-  Cei  cărora  le  spui  copiii  tăi.  Ei  îşi  vor  mama. 

-  Da,  o  faci.  Râzi  de  mine. 

-  Numai  puţin,  inimă  strălucitoare.  O  să  ţii  judecata? 

-  Poate  după  nuntă.  După  pace. 

-  Acest  după  despre  care  vorbeşti  n-o  să  vină  niciodată.  Ar  trebui 
să-ţi  aduni  consiliul.  Noii  mei  oameni  nu  cred  că  eşti  aievea.  Cei  care-au 
venit  de  la  Hoinari.  Cei  mai  mulţi  sunt  născuţi  şi  crescuţi  în  Westeros, 
cu  capul  plin  de  poveşti  despre  Targaryeni.  Vor  să  vadă  unul  cu  ochii 
lor.  Broscoiul  are  un  dar  pentru  tine. 

-  Broscoiul?  chicoti  ea.  Şi  cine  e  Broscoiul  ăsta? 
El  ridică  din  umeri. 

-  Un  băiat  dornishean.  E  scutierul  cavalerului  uriaş  căruia  îi 
spun  ei  Maţe-Verzi.  I-am  cerut  să-mi  dea  mie  darul,  ca  să  ţi-1  aduc, 
dar  n-a  vrut. 

-  Oh,  un  broscoi  deştept.  „Dă-mi  mie  darul."  Dany  aruncă  în  el  cu 
o  altă  pernă.  L-aş  fi  văzut  vreodată? 

Daario  îşi  mângâie  mustaţa  aurie. 

-  Aş  fura  eu  de  la  dulcea  mea  regină?  Dacă  ar  fi  fost  un  dar  demn 
de  tine,  ţi  l-aş  fi  pus  eu  însumi  în  mâinile  catifelate. 

-  Ca  un  simbol  al  dragostei  tale? 

-  In  privinţa  asta  n-o  să  spun  nimic,  dar  lui  i-am  zis  că  ţi-1  poate 
dărui.  Doar  n-o  să  faci  un  mincinos  din  Daario  Naharis? 

Dany  nu  se  simţea  în  stare  să-1  refuze. 

-  Cum  ţi-e  voia.  Adu-ţi  broscoiul  mâine  la  Curte.  Adu-i  şi  pe 
ceilalţi.  Pe  cei  din  Westeros. 

Ar  fi  fost  plăcut  s-audă  limba  comună  din  gura  altcuiva  în  afară  de 
Ser  Barristan. 

-  Cum  porunceşte  regina  mea. 

Daario  se  înclină  adânc,  rânji  şi  plecă,  cu  mantia  învârtejindu-i-se 
în  urmă. 

Dany  rămase  printre  aşternuturile  mototolite,  cu  braţele  în  jurul  ge- 
nunchilor, atât  de  deznădăjduită,  încât  nici  măcar  n-o  auzi  pe  Missandei 
aducând  cu  paşi  uşori  pâine,  lapte  şi  smochine. 

-  înălţimea  Ta?  Nu  te  simţi  bine?  Te-am  auzit  ţipând  în  bezna  nopţii. 

Dany  luă  o  smochină.  Era  neagră,  rotofeie,  încă  plină  de  rouă. 
Oare  Hizdahr  o  să  mă  facă  vreodată  să  ţip? 
-  Ai  auzit  ţipătul  vântului. 

Luă  o  înghiţitură,  dar  acum,  când  Daario  plecase,  fructul  îşi 
pierduse  savoarea.  Se  ridică  oftând  şi  o  chemă  pe  Irri,  cerându-i  o 
mantie,  apoi  ieşi  pe  terasă. 

Duşmanii  o  înconjurau  din  toate  părţile.  La  ţărm  erau  trase  nu 
mai  puţin  de  douăsprezece  corăbii.  In  unele  zile  ajungeau  să  fie  o  sută, 
când  erau  debarcaţi  oştenii.  Yunkaii  aduceau  lemn  pe  mare.  Dincolo 
de  şanţurile  lor  de  apărare,  construiau  catapulte,  scorpioni  şi  trebuşete 
înalte.  în  nopţile  liniştite  auzea  ciocanele  răsunând  în  văzduhul  cald 
şi  uscat.  Insă  n-au  turnuri  de  atac.  Nici  berbeci.  N-aveau  să-ncerce  să  ia 
Meereenul  cu  asalt.  Intenţionau  s-aştepte  în  spatele  liniilor  lor  de  asediu, 
aruncând  pietre  până  când  oamenii  ei  aveau  să  fie  îngenuncheaţi  de 
foame  şi  de  molimă. 

Hizdahr  o  să-mi  aducă  pacea.  Trebuie. 

In  noaptea  aceea  bucătarii  ei  fripseră  un  ied,  cu  morcovi  şi  curmale, 
dar  Dany  nu  reuşi  decât  să  ciugulească.  Perspectiva  luptei  cu  Meereenul 
o  istovise.  Somnul  veni  greu,  chiar  şi  după  ce  se  întoarse  Daario,  atât  de 
beat,  încât  abia  se  putea  ţine  pe  picioare.  Ea  se  zvârcoli  şi  se  răsuci  sub 
cuverturi,  visând  că  o  săruta  Hizdahr...  dar  buzele  lui  erau  vinete, 
lovite,  şi,  când  o  pătrunse,  bărbăţia  lui  era  rece  ca  gheaţa.  Se  săltă  în 
capul  oaselor,  cu  părul  ciufulit  şi  cu  aşternuturile  răvăşite.  Căpitanul  ei 
dormea  lângă  ea,  dar  era  singură.  Voia  să-1  zgâlţâie,  să-1  trezească,  să-1 
facă  s-o  pătrundă,  s-o  ajute  să  uite,  dar  ştia  că,  dacă  ar  fi  făcut-o,  el  s-ar 
fi  mulţumit  să  zâmbească,  să  caşte  şi  să  spună:  „N-a  fost  decât  un  vis, 
regina  mea.  Culcă-te  la  loc." 

Se  strecură  în  schimb  într-o  mantie  cu  glugă  şi  ieşi  pe  terasă.  Se 
apropie  de  balustradă  şi  rămase  acolo,  privind  în  jos,  către  oraş,  aşa 
cum  o  mai  făcuse  de  o  sută  de  ori  până  atunci.  N-o  să  fie  niciodată 
cetatea  mea.  N-o  să  fie  niciodată  căminul  meu. 

Lumina  de  un  roz  palid  a  zorilor  o  găsi  tot  afară,  pe  terasa  ei, 
dormind  pe  iarbă,  sub  o  pătură  de  rouă  fină. 

-  I-am  promis  lui  Daario  c-o  să  ţin  judecata  astăzi,  le  spuse 
slujnicelor  ei,  când  o  treziră.  Ajutaţi-mă  să-mi  găsesc  coroana.  Oh,  şi 
nişte  veşminte,  ceva  uşor  şi  răcoros. 

îşi  făcu  apariţia  cu  o  oră  mai  târziu. 

-  îngenuncheaţi  cu  toţii  în  faţa  lui  Daenerys  Născută  din  Furtună, 
Cea  Nearsă,  Regina  Meereenului,  Regina  Andalilor,  a  Rboynarilor  şi  a 
Primilor  Oameni,  Khaleesi  a  întinsei  Mări  de  Iarbă,  Cea  Care  a  Zdrobit 
Lanţurile  şi  Mamă  a  Dragonilor,  strigă  Missandei. 

Reznak  mo  Reznak  se  înclină  şi  îi  adresă  un  zâmbet  radios. 

-  Luminăţia  Ta,  devii  tot  mai  frumoasă  pe  zi  ce  trece.  Cred  că 
gândul  la  nuntă  ţi-a  dăruit  o  nouă  strălucire.  O,  luminoasa  mea  regină! 

Dany  oftă. 

-  Cheamă-1  pe  primul  petiţionar. 

Trecuse  atât  de  mult  timp  de  când  nu  mai  ţinuse  judecata,  încât 
mulţimea  celor  care  o  aşteptau  era  copleşitoare.  Partea  din  spate  a  sălii 
era  o  masă  solidă  de  oameni  şi  încăierările  depăşeau  orice  precedent. 
Inevitabil,  cea  care  ieşi  cu  un  pas  în  faţă  fu  Galazza  Galare,  cu  capul 
sus,  cu  faţa  ascunsă  în  spatele  unui  văl  sclipitor. 

-  Luminăţia  Ta,  ar  fi  mai  bine  dacă  am  sta  de  vorbă  între  patru  ochi. 

-  Aşa  ar  fi,  dacă  aş  avea  timpul  necesar,  răspunse  Dany  cu  dulceaţă. 
Mâine  îmi  celebrez  nunta.  Ultima  ei  întâlnire  cu  Graţia  Verde  nu 
mersese  prea  bine.  Ce  vrei  să-mi  spui? 

-  Aş  vrea  să-ţi  vorbesc  despre  cutezanţa  unui  anumit  căpitan. 
îndrăzneşte  să  rostească  aşa  ceva  în  faţa  întregii  Curţi?  Dany  îşi  simţi 

furia  dezlănţuindu-se.  Are  curaj,  dardacă-şi  imaginează  că  am  de  gând  să 
mai  suport  o  palmă,  nici  că  se  poate  înşela  mai  mult. 

-  Oacheşul  Ben  Plumm  ne-a  şocat  pe  toţi,  spuse  ea,  dar  mă  previi 
prea  târziu.  Şi  ştiu  că  acum  îţi  doreşti  să  te-ntorci  în  templul  tău  şi  si 
te  rogi  în  linişte. 

Graţia  Verde  se  înclină. 

-  Mă  voi  ruga  şi  pentru  tine. 

O  altă  palmă,  se  gândi  Dany,  cu  sângele  urcându-i  în  obraji. 

Restul  nu  fu  decât  o  plictiseală  bine  cunoscută  reginei.  Stătu  pe 
pernele  ei,  ascultând,  cu  un  picior  legănându-i-se  cu  iritare.  La  mij- 
locul zilei,  Jhiqui  îi  aduse  un  platou  cu  smochine  şi  şuncă.  Petiţionarii 
păreau  să  nu  se  mai  sfârşească.  Pentru  fiecare  doi  pe  care-i  trimise  afară 
cu  zâmbetul  pe  buze,  din  sală  ieşi  câte  unul  cu  ochii  înroşiţi  sau 
bombănind. 

Soarele  ajunse  aproape  la  asfinţit  înainte  de  a-şi  face  apariţia  Daario 
Naharis  cu  noile  lui  Ciori  ale  Furtunii,  mercenarii  din  Westeros  plecaţi 
de  la  Hoinari.  Dany  se  pomeni  uitându-se  la  ei  în  timp  ce  un  alt  peti- 
ţionar vorbea  şi  iar  vorbea.  Aceştia  sunt  oamenii  mei.  Sunt  regina  lor  de 
drept.  Păreau  o  şleahtă  murdară,  dar  era  de  aşteptat  din  partea  unor 
oşteni  de  vânzare.  Cel  mai  tânăr  nu  putea  să  aibă  decât  cu  maximum 
un  an  mai  mult  decât  ea,  iar  cel  mai  bătrân  îşi  aniversase  probabil  nu- 
mele de  vreo  şaizeci  de  ori.  Câţiva  lăsau  să  se  vadă  semnele  bunăstării: 
brăţări  de  aur,  tunici  de  mătase,  centuri  pentru  sabie  cu  ţinte  de  argint. 
Pradă  de  război.  Cei  mai  mulţi  aveau  haine  simple,  care  arătau  că 
fuseseră  purtate  îndelung. 

Când  îi  aduse  Daario  în  faţă,  văzu  că  printre  ei  se  afla  o  femeie, 
voinică,  blondă  şi  înveşmântată  numai  în  zale.  Căpitanul  ei  o  numi 
Frumoasa  Meris,  deşi  frumoasă  era  ultimul  lucru  pe  care  l-ar  fi  spus 
Danny  privind-o.  Avea  un  metru  optzeci  şi  cinci,  îi  lipseau  urechile, 
avea  nasul  despicat,  cicatrice  pe  amândoi  obrajii  şi  cei  mai  reci  ochi  pe 
care-i  văzuse  vreodată  regina.  Cât  despre  ceilalţi... 

Hugh  Hungerford  era  zvelt  şi  dispreţuitor,  cu  picioare  lungi,  faţă 
prelungă,  cu  veşminte  înzorzonate  şi  decolorate.  Ţesătorul  era  scund 
şi  musculos,  cu  păianjeni  tatuaţi  pe  piept  şi  pe  braţe.  Orson  Stone,  un 
bărbat  cu  obrajii  rumeni,  pretindea  că  e  cavaler,  ca  şi  Lucifer  Long. 
Will  de  la  Pădure  o  cuprinse  cu  o  privire  lacomă  chiar  şi  atunci  când 
se  lăsă  într-un  genunchi.  Dick  Păiosul  avea  ochii  de  culoarea  albăs- 
trelelor, părul  alb  ca  pânza  de  in  şi  un  zâmbet  neliniştitor.  Faţa  lui 

Jack  Roşcovanul  era  ascunsă  de  o  barbă  portocalie  şi  cuvintele  lui  erau 
neinteligibile. 

-  Şi-a  muşcat  jumătate  din  limbă  în  prima  lui  luptă,  îi  explică 
Hungerford. 

Dornishenii  păreau  diferiţi 

-  Dacă  e  pe  placul  înălţimii  Tale,  spuse  Daario,  aceştia  trei  sunt 
Maţe- Verzi,  Gerrold  şi  Broscoiul. 

Maţe- Verzi  era  uriaş  şi  chel  ca  un  pietroi,  cu  braţele  destul  de 
groase  ca  să  rivalizeze  până  şi  cu  Vânjosul  Belwas.  Gerrold  era  uscăţiv, 
înalt,  cu  şuviţe  strălucitoare  în  păr  şi  cu  ochi  albaştri-verzui  surâzători. 
Pun  rămăşag  că  surâsul  ăsta  a  cucerit  inimile  multor  fecioare.  Mantia 
lui  era  făcută  dintr-o  ţesătură  moale  de  lână  maronie,  căptuşită  cu 
mătase,  un  veşmânt  prezentabil. 

Broscoiul,  scutierul,  era  cel  mai  tânăr  dintre  cei  trei  şi  cel  mai  puţin 
impresionant,  un  flăcău  serios,  îndesat,  cu  părul  castaniu  şi  ochi 
căprui.  Avea  faţa  pătrată,  frunte  înaltă,  fălci  puternice  şi  nas  lat. 
Miriştea  de  pe  obrajii  şi  de  pe  bărbia  lui  îl  făcea  să  arate  a  băiat 
care-ncearcă  să-şi  lase  pentru  prima  oară  barbă.  Dany  nu-şi  dădea 
deloc  seama  de  ce  s-ar  fi  gândit  cineva  să-1  poreclească  Broscoiul.  O  fi 
în  stare  să  sară  mai  departe  decât  alţii. 

-  Puteţi  să  vă  ridicaţi,  zise  ea.  Daario  mi-a  spus  că  aţi  venit  la 
noi  din  Dorne.  Dornishenii  vor  fi  întotdeauna  bine  veniţi  la  Curtea 
mea.  Sunspearul  i-a  rămas  credincios  tatălui  meu  când  Uzurpatorul 
i-a  furat  tronul.  Probabil  aţi  înfruntat  multe  pericole  ca  s-ajungeţi 
la  mine. 

-  Mult  prea  multe,  răspunse  Gerrold,  bărbatul  chipeş  cu  şuviţe 
strălucitoare  în  păr.  Eram  şase  când  am  plecat  din  Dorne,  înălţimea  Ta. 

-  îmi  pare  rău  pentru  pierderile  voastre.  Regina  se  întoarse  către 
însoţitorul  lui  mai  masiv.  Maţe- Verzi  e  un  nume  straniu. 

-  E  o  glumă,  înălţimea  Ta.  De  pe  corăbii.  Mi-a  fost  rău  pe  drum, 
tot  timpul,  de  când  am  plecat  din  Volantis.  Am  vomat  şi...  ei,  n-ar 
trebui  să  spun. 

Dany  chicoti. 

-  Cred  că  pot  să  ghicesc,  ser.  Ser  e  bine  spus,  nu?  Daario  zice  că 
eşti  cavaler. 

-  Dacă  e  pe  placul  înălţimii  Tale,  toţi  trei  suntem  cavaleri. 
Dany  aruncă  o  privire  spre  Daario  şi  văzu  furia  fulgerându-i  pe  chip. 

N-a  ştiut. 

-  Am  nevoie  de  cavaleri,  spuse  ea. 

Lui  Ser  Barristan  i  se  treziseră  bănuielile. 

-  E  uşor  să  te  pretinzi  cavaler  la  o  asemenea  distanţă  de  Westeros. 
Sunteţi  pregătiţi  să  apăraţi  această  laudă  cu  sabia  sau  cu  lancea? 

-  Dacă  trebuie,  spuse  Gerrold,  deşi  n-am  să  pretind  că  vreunul  dintre 
noi  este  egalul  lui  Barristan  cel  Viteaz.  înălţimea  Ta,  îţi  cer  iertare,  dar 
ne-am  înfăţişat  în  faţa  ta  sub  nume  false. 

-  Mai  ştiu  pe  cineva  care-a  făcut  cândva  asta,  spuse  Dany,  un 
bărbat  pe  nume  Arstan  Barbă  Albă.  Atunci  dezvăluie-mi  adevăratele 
voastre  nume. 

-Bucuroşi...  dar,  dacă-i  putem  cere  reginei  această  îngăduinţă, 
există  vreun  loc  cu  mai  puţini  ochi  şi  mai  puţine  urechi? 
Jocuri  în  alte  jocuri. 

-  Cum  ţi-e  voia.  Skahaz,  goleşte-mi  curtea. 

Ţeastă-Rasă  zbieră  mai  multe  porunci.  Fiarele  lui  de  Bronz  făcură 
restul,  mânându-i  afară  din  sală  pe  ceilalţi  mercenari  din  Westeros  şi 
pe  petiţionari.  Consilierii  ei  rămaseră. 

-  Acum,  zise  Dany,  numele  voastre. 
Tânărul  şi  chipeşul  Gerrold  făcu  o  plecăciune. 

-  Ser  Gerris  Drinkwater,  înălţimea  Ta.  Sabia  mea  îţi  aparţine. 
Maţe-verzi  îşi  încrucişă  braţele  pe  piept. 

-  Şi  ciocanul  meu  de  război.  Sunt  Ser  Archibald  Yronwood. 

-  Şi  tu,  ser?  îl  întrebă  regina  pe  băiatul  căruia  i  se  spunea  Broscoiul. 

-  Dacă  e  pe  placul  Luminăţiei  tale,  îmi  pot  înfăţişa  mai  întâi 
darul? 

-  Cum  ţi-e  voia,  încuviinţă  Daenerys,  curioasă,  dar,  când  Broscoiul 
începu  să  înainteze,  Daario  Naharis  făcu  un  pas  în  faţa  lui  şi  întinse 
o  mână  înmănuşată. 

-  Dă-mi  darul  ăsta  mie. 

Cu  faţa  ca  de  piatră,  băiatul  bondoc  se  aplecă,  îşi  dezlegă  cizma  şi 
scoase  un  pergament  îngălbenit  de  sub  o  clapă  ascunsă  în  interior. 

-  Asta  e  darul  tău?  O  bucată  dintr-o  scrisoare? 

Daario  smulse  pergamentul  din  mâinile  dornisheanului  şi  îl 
desfăşură,  uitându-se  bănuitor  la  sigilii  şi  la  semnături. 

-  Foarte  frumos,  numai  aur  şi  şnururi,  dar  nu  ştiu  să  citesc  scrije- 
liturile voastre  din  Westeros. 

-  Dă-i  pergamentul  reginei,  îi  porunci  Ser  Barristan.  Acum. 
Dany  putea  să  simtă  mânia  din  sală. 

-  Eu  nu  sunt  decât  o  fetişcană  şi  fetişcanele  trebuie  să-şi  primească 
darurile,  spuse  ea,  pe  un  ton  uşuratic.  Daario,  te  rog,  nu  mă  necăji. 
Adu-mi-1  aici. 

Pergamentul  era  scris  în  Limba  Comună.  Regina  îl  desfăşură  încet, 
studiind  sigiliile  şi  semnăturile.  Când  văzu  numele  lui  Ser  Willem 
Darrry,  inima  începu  să-i  bată  ceva  mai  repede.  Citi  totul  o  dată,  apoi 
încă  o  dată. 

-  Putem  şti  şi  noi  ce  scrie,  înălţimea  Ta?  întrebă  Ser  Barristan. 

-  E  un  pact  secret,  răspunse  Dany,  făcut  în  Braavos  când  eu  nu 
eram  decât  o  fetiţă.  Pentru  noi  a  semnat  Ser  Willem  Darry,  omul  care 
ne-a  scos  pe  mine  şi  pe  fratele  meu  în  taină  de  la  Piatra  Dragonului 
înainte  de  a  ne  putea  prinde  oamenii  Uzurpatorului.  Prinţul  Oberyn 
Maitell  a  semnat  pentru  Dome,  cu  Lordul  Mării  ca  martor.  Ii  întinse 
pergamentul  lui  Ser  Barristan,  ca  să  citească  el  însuşi.  Alianţa  trebuie 
să  fie  pecetluită  printr-o  căsătorie.  în  schimbul  ajutorului  oferit  de 
Dome  pentru  detronarea  Uzurpatorului,  fratele  meu  Viserys  trebuia 
s-o  facă  pe  Arianne,  fiica  Prinţului  Doran,  regina  lui. 

Bătrânul  lord  citi  încet  pactul. 

-  Dacă  Robert  ar  fi  ştiut  de  asta,  ar  fi  distrus  Sunspear  aşa  cum  a 
distrus  cândva  Pyke  şi  ar  fi  cerut  capul  Prinţului  Doran  şi  pe  al 
Viperei  Roşii...  şi  probabil  şi  pe  al  prinţesei  dornishene. 

-  Nu  mă-ndoiesc  că  de-asta  Prinţul  Doran  a  păstrat  secretul  pactului, 
sugeră  Daenerys.  Dacă  fratele  meu  Viserys  ar  fi  ştiut  că-1  aştepta  o 
prinţesă  dornisheană,  ar  fi  traversat  marea  către  Sunspear  imediat  ce  ar 
fi  fost  destul  de  mare  ca  să  se  poată  căsători. 

-  Şi  ar  fi  atras  astfel  ciocanul  de  război  al  lui  Robert  asupra  sa  şi  a 
Domului,  zise  Broscoiul.  Tata  s-a  mulţumit  s-aştepte  ziua  în  care  Prinţul 
Viserys  şi-ar  fi  găsit  o  armată. 

-  Tatăl  tău? 

-Prinţul  Doran.  Tânărul  se  lăsă  din  nou  într-un  genunchi, 
înălţimea  Ta,  am  onoarea  să  fiu  Quentyn  Martell,  prinţ  al  Dornului 
şi  cel  mai  loial  dintre  supuşii  tăi. 

Dany  râse. 

Faţa  prinţul  dornishean  se  împurpură,  în  timp  ce  propria  ei  Curte 
şi  consilierii  o  priveau  nedumeriţi. 

-  înălţimea  Ta?  întrebă  Skahaz  Ţeastă-Rasă,  în  limba  ghiscari.  De 
ce  ai  râs? 

- 1  se  spune  broscoiul  şi  tocmai  am  aflat  de  ce.  In  basmele  din  Cele 
Şapte  Regate  sunt  broscoi  care  se  transformă  în  prinţi  vrăjiţi  când 
sunt  sărutaţi  de  adevărata  lor  dragoste.  Zâmbindu-le  cavalerilor  din 
Dorne,  regina  trecu  din  nou  la  Limba  Comună.  Spune-mi,  Prinţe 
Quentyn,  eşti  un  prinţ  vrăjit? 

-  Nu,  înălţimea  Ta. 

-  De  asta  mă  temeam  şi  eu.  Mo  vrăjit  şi  nici  nu  poate  vrăji  pe 
nimeni,  din  nefericire.  Păcat  că  prinţul  e  el,  nu  cel  cu  umeri  laţi  şi  păr  de 
culoarea  nisipului.  Dar  ai  venit  totuşi  pentru  o  sărutare.  Vrei  să  te-nsori 
cu  mine.  Nu  aşa  merg  lucrurile?  Darul  pe  care  mi-1  aduci  e  dulcele  tău 
sine.  In  loc  de  Viserys  şi  sora  ta,  trebuie  să  pecetluim  noi  doi  pactul, 
dacă  vreau  ţinutul  Dorne. 

-  Tata  a  sperat  c-o  să  mă  găseşti  acceptabil. 

Daario  Naharis  izbucni  într-un  râs  dispreţuitor. 

-  Eu  zic  că  eşti  un  căţeluş.  Regina  are  nevoie  să-i  stea  alături  un 
bărbat,  nu  un  băiat  smiorcăit.  Nu  eşti  potrivit  pentru  o  femeie  ca  ea. 
Când  ţi-ai  lins  ultima  oară  buzele,  n-ai  simţit  gustul  laptelui  mamei  tale? 

Faţa  lui  Ser  Gerris  Drinkwater  se  întunecă  la  auzul  acestor  cuvinte. 

-  Ţine-ţi  limba-n  frâu,  mercenarule.  Vorbeşti  cu  prinţul  din  Dorne. 

-  Şi  cu  doica  lui,  aşa  mi  se  pare. 

Daario  îşi  plimbă  degetele  peste  mânerul  săbiei  şi  zâmbi  ameninţător. 
Skahaz  se  încruntă,  aşa  cum  nu  se  putea  încrunta  decât  el. 

-  Băiatul  o  fi  bun  pentru  Dorne,  dar  Meereenul  are  nevoie  de  un 
rege  de  sânge  ghiscari. 

-  Am  auzit  de  Dorne,  se  amestecă  Reznak  mo  Reznak.  înseamnă 
nisip  şi  scorpioni,  şi  munţi  roşii  golaşi,  copţi  în  soare. 

-  înseamnă  cincizeci  de  mii  de  suliţe  şi  de  săbii,  zălogite  să  intre  în 
slujba  reginei  noastre,  îi  răspunse  Prinţul  Quentyn. 

-  Cincizeci  de  mii?  exclamă  batjocoritor  Daario.  Eu  nu  văd  decât  trei 

-  Ajunge,  spuse  Daenerys.  Prinţul  Quentyn  a  traversat  o  jumătate 
de  lume  ca  să-mi  ofere  darul  său.  Nu  permit  să  fie  tratat  fără  curtoazie. 
Se  întoarse  către  dornisheni.  Ar  fi  trebuit  să  veniţi  acum  un  an.  Am 
făgăduit  să  mă  mărit  cu  nobilul  Hizdahr  zo  Loraq. 

-  Nu  e  prea  târziu...,  începu  Ser  Gerris. 

-  La  asta  am  să  chibzuiesc  eu,  spuse  Daenerys.  Reznak,  ai  grijă  să 
li  se  dea  prinţului  şi  însoţitorilor  săi  apartamente  demne  de  obârşia  lor 
nobilă  şi  să  li  se  îndeplinească  dorinţele. 

-  Cum  ţi-e  voia,  Luminăţia  Ta. 
Regina  se  ridică. 

-  Atunci,  aici  am  terminat  deocamdată. 

Daario  şi  Ser  Barristan  o  urmară  în  susul  treptelor  către  aparta- 
mentele ei. 

-  Asta  schimbă  totul,  zise  bătrânul  cavaler. 

-  Nu  schimbă  nimic,  spuse  Dany,  în  timp  ce  Irri  îi  scotea  coroana. 
Cu  ce  ne-ajută  trei  oameni? 

-  Trei  cavaleri,  sublinie  Selmy. 

-  Trei  mincinoşi,  interveni  posomorât  Daario.  M-au  înşelat. 

-  Te-au  şi  cumpărat,  nu  mă  îndoiesc. 

El  nu  se  osteni  să  nege.  Dany  desfăcu  pergamentul  şi  îl  studie  încă 
o  dată.  Braavos.  Asta  s-a  făptuit  în  Braavos,  pe  când  locuiam  noi  în  casa 
cu  uşă  roşie.  De  ce-o  făcea  să  se  simtă  atât  de  ciudat? 

Se  pomeni  aducându-şi  aminte  coşmarul  din  noaptea  trecută.  în 
vise  e  uneori  adevăr.  Oare  era  posibil  ca  Hizdahr  zo  Loraq  să  se  afle 
în  slujba  vrăjitorilor,  asta  însemnase  visul?  Ii  spuneau  oare  zeii  să-1 
dea  deoparte  pe  Hizdahr  şi  să  se  mărite  în  schimb  cu  prinţul 
dornishean?  Ceva  îi  licări  în  memorie. 

-  Ser  Barristan,  care  e  blazonul  Casei  Martell? 

-  Un  soare  orbitor,  străpuns  de  o  suliţă. 
Fiul  soarelui.  O  străbătu  un  fior. 

-  Umbre  şi  şoapte. 

Ce  altceva  mai  spusese  Quaithe?  Iapa  albă  şi  fiul  soarelui.  Mai  era 
şi  un  leu,  şi  un  dragon.  Sau  dragonul  sunt  eu? 

-  Fereşte-te  de  seneşalul  parfumat.  Asta-şi  aducea  aminte.  Vise  şi 
prorociri.  De  ce  trebuie  să  fie  întotdeauna  ca  nişte  ghicitori?  De  aceea 
nu-mi  plac.  Oh,  lasă-mă  acum,  ser!  Mâine  e  ziua  nunţii  mele. 

In  noaptea  aceea,  Daario  o  avu  în  toate  felurile  în  care  poate  avea 
un  bărbat  o  femeie  şi  ea  i  se  oferi  din  toată  inima.  Ultima  oară,  când 
răsărea  soarele,  îşi  folosi  gura  .ca  să-1  întărească  iarăşi,  aşa  cum  o  învăţase 
Doreah  cu  mult  timp  în  urmă,  apoi  îl  călări  cu  atâta  sălbăticie,  încât 
rana  lui  reîncepu  să  sângereze  şi,  preţ  de  o  încântătoare  clipă,  Daenerys 
nu  putu  spune  dacă  el  era  în  ea  sau  ea  era  în  el. 

Dar,  când  asupra  zilei  ei  de  nuntă  se  ridică  soarele,  Daario  făcu 
acelaşi  lucru,  punându-şi  hainele  şi  închizându-şi  centura  săbiei  cu 
catarama  ei  extravagantă,  din  aur  strălucitor. 

-  Unde  te  duci?  îl  întrebă  Dany.  Iţi  interzic  să  ieşi  azi  la  atac  în 
afara  cetăţii. 

-  Regina  mea  e  crudă,  spuse  căpitanul  ei.  Dacă  nu-ţi  pot  măcelări 
duşmanii,  cum  să  mă  distrez  în  timpul  nunţii  tale? 

-  La  căderea  nopţii  n-o  să  mai  am  nici  un  duşman. 

-  Acum  suntem  de-abia  în  zori,  dulce  regină.  Ziua  e  lungă.  E  destul 
timp  pentru  o  ultimă  ieşire.  O  să-ţi  aduc  capul  Oacheşului  Ben 
Plumm  ca  dar  de  nuntă. 

-  Fără  capete,  insistă  ea.  Cândva  mi-a  adus  flori. 

-  Să-1  lăsăm  pe  Hizdahr  să-ţi  aducă  flori.  E  adevărat  că  nu  e  el  omul 
care  să  se-aplece  ca  să  culeagă  o  păpădie,  dar  are  slujitori  care  vor  fi 
încântaţi  s-o  facă  în  locul  lui.  Acum  îmi  îngădui  să  plec? 

-Nu. 

Voia  să  rămână  şi  s-o  ţină  în  braţe.  Intr-o  zi  o  să plece  şi  n-o  să  se  mai 
întoarcă,  se  gândi.  Intr-o  zi  un  arcaş  o  să-i  înfigă  o  săgeată  în  piept,  sau 
zece  oameni  se  vor  năpusti  asupra  lui  cu  lăncile,  cu  săbiile  şi  cu  securile, 
zece  oameni  care  se  visează  eroi.  Cinci  dintre  ei  aveau  să  moară,  dar 
asta  n-avea  să  facă  durerea  ei  mai  uşor  de  suportat.  Intr-o  zi  o  să-l 
pierd,  aşa  cum  mi-am  pierdut  soarele-şi-stelele.  Dar  vă  implor,  zeilor, 
nu  astăzi. 

-  Intoarce-te  în  pat  şi  sărută-mă.  Nimeni  n-o  mai  sărutase  vreodată 
ca  Daario  Naharis.  Sunt  regina  ta  şi-ţi  poruncesc  să  te  culci  cu  mine. 

O  spusese  în  glumă,  dar  privirea  lui  se  înăspri  auzindu-i  cuvintele. 

-  Culcatul  cu  reginele  e  treaba  regilor.  Nobilul  tău  Hizdahr  se 
poate  ocupa  de  aşa  ceva,  odată  ce-o  să  fiţi  căsătoriţi.  Iar  dacă  se  dove- 
deşte a  fi  de  obârşie  prea  înaltă  ca  să  asude  astfel,  are  slujitori  care  vor 
fi  încântaţi  să  facă  şi  asta  în  locul  lui.  Sau  l-ai  putea  chema  în  patul  tău 
pe  băiatul  dornishean,  ca  şi  pe  frumosul  lui  prieten,  de  ce  nu? 

Plecă  din  dormitorul  ei  cu  paşi  mari. 

O  să  iasă  la  atac,  înţelese  Dany,  iar  dacă  o  ia  capul  lui  Ben  Plumm 
o  să  vină  la  ospăţul  de  nuntă  şi-o  să  mi-l  arunce  la  picioare.  Cei  Şapte  să 
mă  apere.  De  ce  nu  e  de  neam  mai  bun? 

După  plecarea  lui,  Missandei  îi  aduse  reginei  mâncare  simplă, 
alcătuită  din  brânză  de  capră  şi  măsline,  cu  stafide  ca  dulciuri. 

-  înălţimii  Tale  îi  trebuie  ceva  mai  tare  decât  vinul  pentru  prima  masă 
a  zilei.  Eşti  atât  de  micuţă  şi  azi  o  să  ai  cu  siguranţă  nevoie  de  putere. 

Venind  de  la  o  copilă,  asta  o  făcu  pe  Daenerys  să  râdă.  Se  baza  atât 
de  mult  pe  mica  tălmăcitoare,  încât  uita  adesea  că  Missandei  abia  îm- 
plinise  unsprezece  ani.  Impărţiră  mâncarea  pe  terasa  ei.  In  timp  ce  Dany 
ciugulea  dintr-o  măslină,  fata  naathi  îşi  ridică  spre  ea  ochii  ca  aurul 
topit,  spunând: 

-  Nu  e  prea  târziu  să-i  anunţi  că  ai  hotărât  să  nu  te  mai  măriţi. 
Şi  totuşi  este,  se  gândi  cu  tristeţe  regina. 

-  Sângele  lui  Hizdahr  e  vechi  şi  nobil.  Unirea  noastră  înseamnă 
unirea  sclavilor  mei  eliberaţi  cu  poporul  lui.  Când  noi  vom  fi  ca  unul, 
aşa  va  fi  şi  oraşul  nostru. 

-  înălţimea  Ta  nu-1  iubeşte  pe  nobilul  Hizdahr.  Aceasta  crede  că 
l-ai  vrea  mai  degrabă  pe  altul  drept  soţ. 

Azi  nu  trebuie  să  mă  gândesc  la  Daario. 

-  O  regină  iubeşte  pe  cine  trebuie,  nu  pe  cine  vrea.  Pofta  de  mâncare 
o  părăsise.  Ia  astea  de-aici,  îi  spuse  lui  Missandei.  E  timpul  pentru  baie. 

Pe  urmă,  în  timp  ce  Jhiqui  o  usca  pe  Daenerys  tamponând-o  uşor, 
Irri  se  apropie  cu  tokarul  ei.  Dany  le  invidia  pe  fecioarele  dothraki 
pentru  pantalonii  lor  largi  de  mătase  şi  pentru  vestele  pictate.  Aveau 
să  se  bucure  de  răcoare  mai  mult  decât  ea,  în  tokarul  cu  franjuri  grele 
din  perle  mărunte. 

-Ajutaţi-mă  să  înfăşor  asta  în  jurul  meu,  vă  rog.  Nu  mă  pot 
descurca  singură  cu  toate  perlele. 

Ar  fi  trebuit  să  fie  nerăbdătoare  aşteptând  nunta  şi  noaptea  ce 
avea  să  urmeze,  o  ştia.  îşi  aduse  aminte  de  noaptea  primei  ei  nunţi, 
când  Khal  Drogo  îi  ceruse  fecioria  sub  stelele  stranii.  îşi  aduse 
aminte  cât  de  înspăimântată  fusese  şi  cât  de  excitată.  Oare  cu  Hiz- 
dahr avea  să  fie  la  fel?  Nu.  Nu  mai  sunt  fata  care  am  fost,  iar  el  nu-mi 
e  soare-şi-stele. 

Missandei  ieşi  iarăşi  din  piramidă. 

-  Reznak  şi  Skahaz  imploră  să  li  se  acorde  cinstea  de  a  o  conduce 
pe  înălţimea  Ta  la  Templul  Graţiilor.  Reznak  a  poruncit  să  fie 
pregătit  palanchinul. 

Meereenii  nu  călăreau  între  zidurile  oraşului  lor.  Preferau 
palanchinele,  lecticile  şi  jilţurile  purtate  pe  umerii  sclavilor. 

-  Caii  murdăresc  străzile,  îi  spusese  un  bărbat  din  Zakh,  dar  sclavii 
n-o  fac. 

Dany  eliberase  sclavii,  însă  palanchinele,  lecticile  şi  jilţurile  continuau 
să  aglomereze  străzile,  ca  şi  până  atunci,  deşi  niciunele  dintre  ele  nu 
pluteau  prin  aer  purtate  de  vreo  vrajă. 

-  Ziua  e  prea  fierbinte  ca  să  mă-nchid  într-un  palanchin,  zise  regina. 
Puneţi  şaua  pe  argintul  meu.  Nu  vreau  să  merg  la  nobilul  meu  soţ  pe 
spinările  purtătorilor. 

-  înălţimea  Ta,  răspunse  Missandei,  nu  poţi  călări  îmbrăcată  în  tokar. 
Mica  tălmăcitoare  avea  dreptate,  aşa  cum  se  întâmpla  atât  de  des. 

Tokara/  nu  era  un  veşmânt  menit  să  fie  purtat  pe  şaua  calului.  Dany 
se  strâmbă. 

-  Cum  spui  tu.  Insă  nu  palanchinul.  O  să  mă  sufoc  în  spatele 
perdelelor  lui.  Să  mi  se  pregătească  un  jilţ. 

Dacă  tot  trebuia  să  poarte  urechile  lor  pleoştite,  măcar  s-o  vadă 
toţi  iepurii. 

La  apariţia  ei,  Reznak  şi  Skahaz  căzură  în  genunchi. 

-  Luminăţia  Ta  străluceşte  atât  de  puternic,  încât  va  orbi  pe  oricine 
va  îndrăzni  s-o  privească,  spuse  Reznak. 

Seneşalul  purta  un  tokar  din  brocart  cafeniu,  cu  franjuri  aurii. 

-  II  faci  pe  Hizdahr  zo  Loraq  e  cel  mai  norocos...  aşa  cum  te  face 
şi  el  pe  tine,  dacă  este  atât  de  cutezător  precum  se  spune.  Această  unire 
ne  va  salva  oraşul,  vei  vedea. 

-  Să  ne  rugăm  pentru  asta.  Vreau  să-mi  plantez  măslinii  şi  să-i  văd 
înflorind. 

Ce  importanţă  are  dacă  sărutările  lui  Hizdahr  nu-mi  plac?  Pacea  o 
să-mi  placă.  Sunt  regină  sau  doar  femeie? 

-  Mulţimile  vor  fi  azi  la  fel  de  dese  ca  muştele. 

Ţeastă-Rasă  era  înveşmântat  într-o  fustă  neagră  plisată  şi  într-o 
platoşă  înfăţişând  relieful  muşchilor  şi  ţinea  sub  un  braţ  un  coif  de 
bronz  în  formă  de  cap  de  şarpe. 

-  Ar  trebui  să-mi  fie  teamă  de  muşte?  Fiarele  tale  de  Bronz  mă  vor 
feri  de  orice  rău. 

In  spaţiul  de  la  baza  Marii  Piramide  aerul  era  prăfos.  Zidurile 
groase  de  aproape  zece  metri  înăbuşeau  tumultul  străzilor  şi  ţineau 
căldura  afară,  aşa  că  înăuntru  era  răcoare  şi  semiîntuneric.  Escorta  ei 
se  forma  în  interiorul  porţilor.  Grajdurile  cailor,  catârilor  şi  măgarilor 
erau  în  pereţii  dinspre  vest,  iar  ale  elefanţilor  în  cei  din  est.  Dany 
făcuse  rost  de  trei  astfel  de  animale  uriaşe  bizare  pentru  piramida  ei. 
Ii  aduceau  aminte  de  mamuţii  cenuşii,  fără  păr,  deşi  colţii  le  fuseseră 
tăiaţi  şi  auriţi,  iar  ochii  le  erau  trişti. 

II  găsi  pe  Vânjosul  Belwas  mâncând  struguri,  în  timp  ce  Barristan 
Selmy  îl  urmărea  cu  privirea  pe  grăjdarul  care  strângea  chinga  calului 
său  sur.  Cei  trei  dornisheni  erau  alături  de  ei,  stând  de  vorbă,  dar  se 
întrerupseră  la  apariţia  reginei.  Prinţul  lor  se  lăsă  într-un  genunchi. 

-  înălţimea  Ta,  trebuie  să  te  implor.  Puterile  tatălui  meu  sunt  în 
scădere,  dar  devotamentul  lui  faţă  de  cauza  ta  e  la  fel  de  puternic  ca 
întotdeauna.  Dacă  purtările  sau  persoana  mea  nu  ţi-au  fost  pe  plac, 
acest  lucru  mă  întristează,  dar... 

-  Dacă  vrei  să-mi  fii  pe  plac,  ser,  bucură-te  pentru  mine,  spuse 
Daenerys.  Azi  e  ziua  nunţii  mele.  In  Oraşul  Galben  se  va  dansa,  fără 
nicio  îndoială.  Oftă.  Ridică-te,  prinţul  meu,  şi  zâmbeşte.  Intr-o  zi  mă 
voi  întoarce  în  Westeros  să  cer  tronul  tatălui  meu  şi  mă  voi  uita  către 
Dome  pentru  ajutor.  Dar  azi  yunkaii  mi-au  încercuit  oraşul  cu  oţel. 
Aş  putea  să  mor  înainte  de  a-mi  vedea  Cele  Şapte  Regate,  Hizdahr  ar 
putea  să  moară.  Westerosul  ar  putea  fi  înghiţit  de  valuri.  Dany  îl 
sărută  pe  obraz.  Haide.  E  timpul  să  mă  cunun. 

Ser  Barristan  o  ajută  să  se  urce  în  jilţ.  Quentyn  li  se  alătură  însoţi- 
torilor săi  din  Dorne.  Vânjosul  Belwas  strigă  să  se  deschidă  porţile  şi 

Daenerys  Targaryen  fu  purtată  afară,  în  soare.  Selmy  i  se  alătură  pe 
calul  lui  sur. 

-  Spune-mi,  îi  ceru  Danny,  în  timp  ce  procesiunea  cotea  către 
Templul  Graţiilor,  dacă  tatăl  meu  şi  mama  mea  ar  fi  fost  liberi  să-şi 
urmeze  inimile,  cu  cine  s-ar  fi  cununat? 

-  Asta  a  fost  cu  mult  timp  în  urmă.  înălţimea  Ta  n-are  de  unde 
să-i  cunoască. 

-  Dar  tu  ştii  totuşi.  Spune-mi. 
Bătrânul  cavaler  îşi  înclină  capul. 

-  Regina,  mama  ta,  a  ştiut  întotdeauna  care  îi  era  datoria. 

Era  chipeş  în  armura  lui  auriu-argintie,  cu  mantia  albă  curgându-i 
de  pe  umeri,  dar  vorbea  ca  un  om  în  suferinţă,  ca  şi  cum  fiecare  cuvânt 
ar  fi  fost  o  stâncă  de  care  trebuia  să  treacă. 

-  Ca  fecioară,  totuşi...  s-a  îndrăgostit  la  un  moment  dat  de  un 
cavaler  tânăr  din  ţinutul  furtunilor  care  i-a  purtat  panglica  la  un  turnir 
şi  a  numit-o  regina  dragostei  şi  a  frumuseţii.  A  fost  de  scurtă  durată. 

-  Ce  s-a-ntâmplat  cu  acest  cavaler? 

-  Şi-a  lăsat  lancea  deoparte  când  nobila  ta  mamă  s-a  cununat  cu 
tatăl  tău.  Pe  urmă  a  devenit  foarte  pios,  şi  a  fost  auzit  spunând  că 
numai  Fecioara  o  putea  înlocui  în  inima  lui  pe  Regina  Rhaella. 
Dragostea  lui  era  imposibilă,  fireşte.  Un  cavaler  cu  moşie  nu  e  un 
consort  potrivit  pentru  o  prinţesă  de  sânge  regesc. 

Iar  Daario  Naharis  nu  e  decât  un  mercenar,  care  nu  e  demn  nici 
măcar  să  lege  pintenii  de  aur  ai  unui  cavaler  cu  moşie. 

-  Şi  tatăl  meu?  A  existat  vreo  femeie  pe  care-a  iubit-o  mai  mult 
decât  şi-a  iubit  regina? 

Ser  Barristan  se  foi  în  şa. 

-  Nu...  n-a  iubit-o.  Poate  că  a  dorit-o  e  mai  bine  spus,  dar...  nu  e 
vorba  decât  de  bârfe  din  bucătării,  de  şuşotelile  spălătoreselor  şi  ale 
grăjdarilor... 

-  Vreau  să  ştiu.  Nu  l-am  cunoscut  niciodată  pe  tata.  Vreau  să  ştiu 
totul  despre  el.  Cele  bune  şi...  restul. 

-  Cum  porunceşti.  Cavalerul  alb  îşi  alese  cuvintele  cu  grijă.  Prinţul 
Aerys...  tânăr  fiind,  s-a  îndrăgostit  de  o  anumită  lady  de  Casterly  Rock, 
o  verişoară  de-a  lui  Tywin  Lannister.  La  cununia  ei  cu  Tywin,  tatăl  tău 
a  băut  prea  mult  vin  şi  a  fost  auzit  spunând  că  era  mare  păcat  fiindcă  se 
desfiinţase  dreptul  primei  nopţi.  O  glumă  de  beţiv,  atât  şi  nimic  mai 
mult,  dar  Tywin  Lannister  nu  era  omul  care  să  uite  astfel  de  vorbe, 
sau...  sau  libertăţile  pe  care  şi  le-a  îngăduit  tatăl  tău  pe  drumul  către 
patul  nupţial.  Faţa  i  se  înroşi.  Am  spus  prea  multe,  înălţimea  Ta.  Eu... 

-  Graţioasă  regină,  bun  găsit! 

O  altă  procesiune  ajunsese  alături  de  a  ei  şi  Hizdahr  zo  Loraq  îi 
zâmbea  de  pe  jilţul  lui.  Regele  meu.  Dany  se  întrebă  unde  era  Daario 
Naharis,  ce  făcea.  Dacă  asta  ar  fio  poveste,  ar  sosi  în  galop  chiar  în  clipa 
în  care  ajungem  la  templu  şi  l-ar  provoca  pe  Hizdahr  la  luptă  pentru 
mâna  mea. 

Una  alături  de  alta,  procesiunea  reginei  şi  a  lui  Hizdahr  zo  Loraq 
traversară  încet  Meereenul  până  ce  în  faţa  lor  se  ivi  în  sfârşit  Templul 
Graţiilor,  cu  domurile  lui  aurite  străfulgerând  sub  razele  soarelui.  Ce 
frumos,  încercă  regina  să-şi  spună,  dar  în  ea  era  o  fetiţă  prostuţă  care 
nu  se  putea  împiedica  să  se  uite  după  Daario.  Dacă  te-ar  iubi,  ar  veni 
şi  te-ar  scoate  de  aici  purtându-te  pe  vârful  săbiei,  aşa  cum  a  purtat-o 
Rhaegarpe  iubita  lui  din  Nord,  insistă  copila  din  ea,  însă  regina  ştia  că 
era  o  prostie.  Chiar  dacă  frumosul  ei  căpitan  ar  fi  fost  destul  de  nebun 
ca  să  facă  o  asemenea  încercare,  Fiarele  de  Bronz  l-ar  fi  ciopârţit 
înainte  de  a  ajunge  la  o  sută  de  metri  de  ea. 

Galazza  Galare  îi  aştepta  în  faţa  uşilor  templului,  înconjurată  de 
surorile  ei  în  alb,  roz  şi  roşu,  albastru,  auriu  şi  violet.  Sunt  mai  puţine 
decât  erau.  Dany  se  uită  după  Ezzara  şi  n-o  zări.  Oare  a  secerat-o 
pântecăraia?  Cu  toate  că  regina  îi  lăsase  pe  astapori  să  moară  de  foame 
în  afara  zidurilor  ca  să  nu  se  răspândească  molima,  boala  se  răspândise 
oricum.  Ii  lovise  pe  mulţi:  sclavi  eliberaţi,  mercenari,  Fiare  de  Bronz, 
chiar  şi  dothraki,  deşi  niciunul  dintre  Nepătaţi  nu  fusese  încă  atins.  Se 
ruga  să  fi  trecut  deja  partea  cea  mai  rea. 

Graţiile  aduseră  un  jilţ  de  fildeş  şi  un  vas  de  aur.  Săltându-şi  cu 
delicateţe  tokarul  ca  să  nu  calce  pe  franjurile  lui,  Daenerys  Targaryen  se 
aşeză  cu  grijă  pe  perna  de  catifea  a  scaunului,  iar  Hizdahr  zo  Loraq 
se  lăsă  în  genunchi,  îi  desfăcu  sandalele  şi  îi  spălă  picioarele  în  timp  ce 
cincizeci  de  eunuci  cântau  şi  zece  mii  de  ochii  îi  priveau.  Are  mâini 
blânde,  se  gândi  ea  pe  când  uleiurile  calde  şi  parfumate  i  se  prelingeau 
printre  degete.  Dacă  are  şi  inima  la  fel  de  blândă,  s-ar  putea  să-l  îndrăgesc 
cu  timpul. 

Picioarele  ei  odată  spălate,  Hizdahr  i  le  şterse  cu  un  prosop  moale, 
îi  legă  din  nou  sandalele  şi  o  ajută  să  se  ridice.  Mână  în  mână,  o  urmară 
pe  Graţia  Verde  în  Templu,  unde  aerul  era  gros  de  tămâie  şi  zeii  Ghisului 
stăteau  în  firidele  lor  drapaţi  în  umbre. 

Patru  ore  mai  târziu,  ieşiră  ca  soţ  şi  soţie,  legaţi  unul  de  altul  cu 
lanţuri  de  aur  galben  prinse  de  mijloc  şi  de  câte  o  gleznă. 


JON 


Regina  Selyse  descinse  la  Castelul  Negru  cu  fiica  ei  şi  cu  bufonul 
acesteia,  cu  slujitoare  şi  cu  doamnele  de  companie,  şi  cu  o  suită  din 
care  făceau  parte  cavaleri,  vasali  şi  oşteni,  cincizeci  în  total.  Cu  toţii 
oamenii  reginei,  Jon  Snow  o  ştia.  Poate  c-o  însoţesc  pe  Selyse,  dar  o  slujesc 
pe  Melisandre.  Preoteasa  roşie  îi  prevenise  că  soseau  cu  aproape  o  zi 
înainte  de  a-şi  face  apariţia  corbul  de  la  Rondul  de  Est  cu  acelaşi  mesaj. 

Se  întâlni  cu  grupul  reginei  lângă  grajduri,  însoţit  de  Satin,  de  Bowen 
Marsh  şi  de  şase  străjeri  în  mantii  lungi,  negre.  Dacă  jumătate  din  ceea 
ce  se  spunea  despre  ea  era  adevărat,  nu  trebuia  să  apară  niciodată  în  faţa 
acelei  regine  fără  o  escortă  proprie.  Altminteri  l-ar  fi  putut  lua  drept  un 
băiat  de  la  grajduri  şi  i-ar  fi  întins  hăţurile  calului  ei. 

Ninsoarea  se  mutase  în  sfârşit  către  sud,  oferindu-le  un  răgaz.  In 
aer  se  simţea  chiar  o  uşoară  încălzire  când  Jon  Snow  se  lăsă  într-un 
genunchi  în  faţa  reginei  sale  din  Sud. 

-  Castelul  Negru  urează  bun  venit  înălţimii  Tale  şi  însoţitorilor  săi. 
Regina  Selyse  se  uită  în  jos,  către  el. 

-  Mulţumirile  mele.  Condu-mă,  te  rog,  la  lordul  comandant. 

-  Fraţii  mei  m-au  ales  pe  mine  pentru  a-mi  oferi  această  onoare. 
Sunt  Jon  Snow. 

-  Tu?  Mi  s-a  spus  că  eşti  tânăr,  dar... 

Regina  Selyse  era  trasă  la  faţă  şi  palidă.  Purta  o  coroană  din  aur 
roşu,  cu  vârfurile  în  formă  de  flăcări,  geamănă  cu  a  lui  Stannis. 

-  ...te  poţi  ridica,  Lord  Snow.  Aceasta  e  fiica  mea,  Shireen. 

-  Prinţesă. 

Jon  îşi  înclină  fruntea.  Shireen  era  o  copilă  lipsită  de  farmec, 
urâţită  şi  mai  mult  de  vărsatul  cenuşiu,  care  îi  lăsase  gâtul  şi  o  parte  din 
obraz  ţepene,  cenuşii  şi  pline  de  crăpături. 

-  Eu  şi  fraţii  mei  suntem  în  slujba  ta,  îi  spuse  el  fetei. 
Shireen  se  îmbujoră. 

-  Mulţumesc,  lordul  meu. 

-  Cred  că-1  cunoşti  pe  Ser  Axell  Florent,  care-mi  e  rudă,  adăugă  regina. 

-  Numai  prin  mesajele  corbilor. 

Şi  din  rapoarte.  Scrisorile  pe  care  le  primise  de  la  Rondul  de  Est  la 
Mare  aveau  multe  de  spus  despre  Axei  Florent,  şi  foarte  puţine  de  bine. 

-  Ser  Axell. 

-  Lord  Snow. 

Florent,  un  bărbat  solid,  avea  picioare  scurte  şi  pieptul  gros.  Fire  de 
păr  aspru  îi  acopereau  obrajii  şi  fălcile  şi  îi  ieşeau  din  nări  şi  din  urechi. 

-  Cavalerii  mei  loiali,  continuă  regina,  Ser  Narbert,  Ser  Benethon, 
Ser  Brus,  Ser  Patrek,  Ser  Dorden,  Ser  Malegorn,  Ser  Lambert,  Ser  Perkin. 

Fiecare  dintre  bărbaţii  demni  să  fie  prezentaţi  se  înclină  pe  rând.  Ea 
nu  se  osteni  să  rostească  şi  numele  bufonului,  dar  talăngile  agăţate  de 
pălăria  lui  împodobită  cu  coarne  de  cerb  şi  tatuajul  pestriţ  de  pe  obrajii 
pufoşi  nu-1  lăsau  să  scape  neobservat.  Chip  Peticit.  Scrisorile  lui  Cotter 
Pyke  îl  pomeneau  şi  pe  el.  Pyke  pretindea  că  era  un  prostănac. 

Regina  arătă  apoi  către  un  alt  membru  bizar  al  anturajului  său:  un 
bărbat  înalt  şi  sfrijit,  a  cărui  înălţime  era  accentuată  de  pălărie  stranie, 
cu  trei  boruri  suprapuse,  din  fetru  purpuriu. 

-  Şi  iată-1  pe  nobilul  Tycho  Nestoris,  un  sol  al  Băncii  de  Fier  din 
Braavos,  sosit  aici  să  trateze  cu  înălţimea  Sa  Regele  Stannis. 

Bancherul  îşi  scoase  pălăria  şi  făcu  o  plecăciune,  măturându-şi  cu 
ea  vârfurile  picioarelor. 

-  Lord  Comandant,  vă  mulţumesc  ţie  şi  fraţilor  tăi  pentru  ospitalitate. 
Vorbea  perfect  Limba  Comună,  fără  niciun  accent  străin.  Cu  vreo 

cincisprezece  centimetri  mai  înalt  decât  Jon,  bărbatul  din  Braavos  avea 
o  barbă  tot  atât  de  subţire  ca  o  frânghie  încolţită  din  bărbia  lui  pentru 
a-i  ajunge  aproape  până  în  talie.  Veşmintele  lui  de  un  purpuriu  lipsit 
de  luciu  erau  tivite  cu  hermină.  Un  guler  ţeapăn  îi  încadra  faţa  îngustă. 

-  Sper  că  nu  vă  vom  stânjeni  prea  mult. 

-  Câtuşi  de  puţin,  lordul  meu.  Sunteţi  bine  veniţi. 

Mai  bine  veniţi  decât  această  regină,  dacă  e  să  spunem  adevărul. 
Cotter  Pyke  trimisese  un  corb  ca  să-i  prevină  de  sosirea  bancherului. 
De  atunci,  Jon  Snow  nu  se  mai  gândise  la  multe  alte  lucruri. 

Acum  se  întoarse  către  regină. 

-  încăperile  regale  din  Turnul  Regelui  au  fost  pregătite  pentru 
înălţimea  Ta,  pentru  oricât  de  mult  timp  va  dori  să  rămână  la  noi. 
Acesta  este  Lordul  nostru  Administrator,  Bowen  Marsh.  El  va  găsi 

A 

camere  pentru  oamenii  înălţimii  Tale. 

-  Ce  frumos  din  partea  voastră  să  ne  oferiţi  un  loc  aici. 
Cuvintele  reginei  erau  destul  de  curtenitoare,  cu  toate  că  tonul  ei 

spunea:  Nu  vă  faceţi  nimic  mai  mult  decât  datoria  şi  tot  ce  puteţi  spera 
e să-mi  fie  pe  plac  aceste  încăperi. 

-  Nu  vom  rămâne  cu  voi  vreme  îndelungată.  Cel  mult  câteva  zile. 
Avem  de  gând  să  ne  grăbim  către  noua  noastră  locuinţă  de  la  Fortul 
Nopţii  imediat  ce  ne  vom  odihni.  Călătoria  de  la  Rondul  de  Est  a  fost 
istovitoare. 

-  Cum  spui,  înălţimea  Ta,  zise  John.  Nu  mă-ndoiesc  că  sunteţi  înfri- 
guraţi şi  că  vă  este  foame.  In  sala  noastră  comună  vă  aşteaptă  o  masă  caldă. 

-  Foarte  bine.  Regina  aruncă  o  privire  in  jurul  curţii.  Insă  pentru 
început  aş  vrea  să  mă  consult  cu  Lady  Melisandre. 

-  Fireşte,  înălţimea  Ta.  Apartamentele  ei  sunt  tot  în  Turnul  Regelui. 
Pe  aici,xdacă  asta  îţi  este  voia. 

Regina  Selyse  dădu  din  cap,  îşi  luă  fiica  de  mână  şi  îi  îngădui  lui  Jon 
să  le  conducă  îndepărtându-se  de  grajduri.  Ser  Axell,  bancherul  din 

Braavos  şi  ceilalţi  oameni  ai  ei  îi  urmară,  ca  tot  atât  de  multe  răţuşte 
înfăşurate  în  lână  şi  blană. 

-  înălţimea  Ta,  spuse  Jon  Snow,  constructorii  mei  şi-au  dat  toati 
silinţa  ca  să  pregătească  Fortul  Nopţii  pentru  a  te  primi...  însă  o  mare 
parte  a  castelului  este  încă  în  ruină.  E  mare,  cel  mai  mare  de  pe  Zid, 
şi  n-am  reuşit  să-1  refacem  decât  în  parte.  S-ar  putea  să  te  simţi  mai 
confortabil  dacă  te  vei  întoarce  la  Rondul  de  Est  la  Mare. 

Regina  Selyse  pufni. 

-  Am  terminat  cu  Rondul  de  Est.  Nu  ne-a  plăcut  acolo.  O  regină 
ar  trebui  să  fie  stăpână  sub  propriul  ei  acoperiş.  L-am  găsit  pe  omul 
tău,  Cotter  Pyke,  barbar,  greţos,  cicălitor  şi  zgârcit. 

Ar  trebui  s-auzi  ce  spune  Cotter  despre  tine. 

-  îmi  pare  rău,  dar  mă  tem  că  înălţimea  Ta  va  găsi  condiţiile  de  la 
Fortul  Nopţii  cu  atât  mai  puţin  pe  placul  său.  Vorbim  despre  o 
fortăreaţă,  nu  despre  un  palat.  Un  loc  sumbru  şi  rece.  Pe  când  Rondul 
de  Est... 

-  Rondul  de  Est  nu  e  sigur.  Regina  îşi  puse  o  mână  pe  umărul  fiicei 
sale.  Shireen  va  sta  într-o  bună  zi  pe  Tronul  de  Fier  şi  va  conduce  Cele 
Şapte  Regate.  Trebuie  să  fie  ferită  de  orice  rău  şi  Rondul  de  Est  e  locul 
unde  se  va  da  atacul.  Fortul  Nopţii  a  fost  ales  de  soţul  meu  ca  să  ne  fie 
reşedinţă  şi  acolo  vom  locui.  O  să...  oh! 

O  umbră  imensă  se  ivi  din  spatele  Turnului  Comandantului. 
Prinţesa  Shireen  scoase  un  ţipăt  ascuţit,  iar  trei  dintre  cavalerii  reginei 
icniră  la  unison.  Un  altul  înjură. 

-  Cei  Şapte  să  ne  apere,  spuse  el,  atât  de  zguduit,  încât  îşi  dădu 
uitării  noul  zeu  roşu. 

-  Nu  vă  temeţi,  le  spuse  Jon.  N-are  niciun  gând  rău,  înălţimea  Ta. 
El  e  Wun  Wun. 

-  Wun  Weg  Wun  Dar  Wun. 

Vocea  uriaşului  huruia  ca  un  bolovan  prăvălit  cu  sălbăticie  pe  o 
coastă  de  munte.  Căzu  în  genunchi  în  faţa  lor.  Chiar  şi  aşa,  era  mai 
înalt  decât  ei. 

-  îngenunchere  la  regină.  Mica  regină. 

Cuvinte  pe  care  le  învăţase  de  la  Leathers,  fără  nicio  îndoială. 
Prinţesa  Shireen  făcu  ochii  mari  cât  farfuriile. 

-  E  un  uriaş/Un  uriaş  adevărat,  ca  din  poveşti.  Dar  de  ce  vorbeşte 
aşa  caraghios? 

-Deocamdată  ştie  doar  câteva  cuvinte  în  Limba  Comună, 
răspunse  Jon.  In  ţinuturile  lor,  uriaşii  vorbesc  Limba  Veche. 

-  Pot  să-1  ating? 

-  Mai  bine  nu,  o  preveni  mama  ei.  Uită-te  la  el.  O  creatură  murdară. 
Regina  îşi  întoarse  faţa  încruntată  spre  Jon.  Lord  Jon,  ce  caută  fiinţa 
asta  sălbatică  de  partea  noastră  a  Zidului? 

-  Wun  Wun  e  un  oaspete  al  Rondului  de  Noapte,  aşa  cum  sunteţi 
cu  toţii. 

Reginei  nu-i  plăcu  răspunsul.  Nu  le  plăcu  nici  cavalerilor  ei.  Ser 
Axell  se  strâmbă,  dezgustat,  Ser  Brus  scoase  un  chicotit  nervos,  iar 
SerNarbert  zise: 

-  Credeam  că  toţi  uriaşii  sunt  morţi. 

-  Aproape  toţi.  Ygritte  a  plâns  pentru  ei. 

-  In  întuneric  dansează  morţii.  Chip  Peticit  îşi  târşi  picioarele  în 
ritmul  unui  dans  grotesc.  Ştiu,  ştiu,  oh  oh  oh. 

La  Rondul  de  Est  îi  cususe  cineva  o  mantie  pestriţă  din  piei  de 
castor  şi  de  oaie  şi  din  blăni  de  iepure.  De  coarnele  pălăriei  avea  agăţate 
clopote  şi  bucăţi  lungi  de  blană  maronie  de  veveriţă,  care-i  atârnau 
peste  urechi.  Ii  zornăiau  la  fiecare  pas. 

Wun  Wun  îl  privea  fascinat,  cu  gura  căscată,  dar,  când  întinse 
mâna  spre  el,  bufonul  se  retrase  dintr-un  salt,  în  clinchete  de  clopot. 

-  Oh,  nu,  oh,  nu,  oh,  nu. 

Asta-1  făcu  pe  Wun  Wun  să  se  ridice  brusc  în  picioare.  Regina  o 
înşfăcă  pe  Prinţesa  Shireen  şi  o  trase  înapoi,  cavalerii  ei  îşi  duseră 
mâinile  la  săbii,  iar  Chip  Peticit  se  îndepărtă  clătinându-se  îngrozit. 
Apoi  picioarele  îi  alunecară  şi  căzu  cu  fundul  într-un  troian. 

Wun  Wun  începu  să  râdă.  Râsul  lui  făcea  de  ruşine  urletul  drago- 
nului. Chip  Peticit  îşi  acoperi  urechile.  Prinţesa  Shireen  îşi  îndesă  faţa 
în  blănurile  mamei  ei,  iar  cel  mai  curajos  dintre  cavalerii  reginei  făcu 
un  pas  înainte,  cu  sabia  în  mână.  Jon  îşi  înălţă  braţul  şi-i  tăie  calea. 

-  Nu  vrei  să-1  înfurii.  Pune-ţi  oţelul  în  teacă,  ser.  Leathers,  du?l  pe 
Wun  Wun  înapoi,  la  Turnul  lui  Hardin. 

-  Mănâncă  acum,  Wun  Wun?  întrebă  uriaşul. 

-  Mănâncă  acum,  încuviinţă  Jon.  Iar  lui  Leathers  îi  spuse:  O  să 
trimit  o  baniţă  cu  legume  pentru  el  şi  carne  pentru  tine.  Fă  un  foc. 

Leathers  zâmbi. 

-  II  voi  face,  stăpâne,  dar  la  Hardin  îţi  îngheaţă  măduva-n  oase. 
Stăpânul  ne  poate  trimite  nişte  vin,  să  ne-ncălzească? 

-  Pentru  tine.  Pentru  el  nu. 

Wun  Wun  nu  mai  gustase  niciun  strop  de  vin  înainte  de  a  ajunge 
la  Castelul  Negru,  dar,  odată  ce  o  făcuse,  începuse  să-i  placă  grozav  de 
mult.  Mult  prea  mult.  Jon  avea  destule  pe  cap  şi  fără  să-i  adauge 
amestecăturii  un  uriaş  beat.  Se  întoarse  spre  cavalerii  reginei. 

-  Nobilul  meu  tată  spunea  că  un  bărbat  nu  trebuie  să-şi  tragă 
niciodată  sabia  dacă  n-are  de  gând  s-o  folosească. 

-  Intenţia  mea  era  s-o  folosesc. 

Cavalerul  avea  obrajii  raşi  şi  arşi  de  vânt;  sub  mantia  de  blană  albă 
purta  o  tunică  ţesută  cu  fir  de  argint,  împodobită,  ca  blazon,  cu  o  stea 
albastră  în  cinci  colţuri. 

-  Mi  s-a  dat  de  înţeles  că  Rondul  de  Noapte  apără  ţinutul  de  asemenea 
monştri.  Nimeni  nu  mi-a  spus  că  sunt  păstraţi  ca  animale  de  casă. 

Un  alt  neghiob  din  Sud. 

-  Numele  tău  este...? 

-  Ser  Patreck  de  Muntele  Regelui,  dacă  e  pe  placul  lordului  meu. 

-  Nu  ştiu  cum  respectaţi  legile  ospeţiei  acolo,  pe  muntele  tău,  ser. 
La  noi,  în  Nord,  sunt  sacre.  Wun  Wun  e  oaspete  aici. 

Ser  Patrek  zâmbi. 

-  Spune-mi,  Lord  Comandant,  dacă-şi  vor  face  apariţia  Ceilalţi,  ai 
de  gând  să  le  oferi  şi  lor  ospitalitate?  Cavalerul  se  întoarse  spre  regină, 
înălţimea  Ta,  dacă  nu  mă  înşel,  cel  de  acolo  e  Turnul  Regelui.  Pot 
avea  onoarea? 

-  Cum  ţi-e  voia. 

Regina  îi  luă  braţul  şi  trecu  pe  lângă  bărbaţii  din  Rondul  de 
Noapte  fără  să  le  mai  arunce  nicio  privire. 

Flăcările  de  pe  coroană  sunt  cel  mai  cald  lucru  din  toată  fiinţa  ei. 

-  Lord  Tycho,  strigă  Jon.  O  clipă,  te  rog. 
Bărbatul  din  Braavos  se  opri. 

-  Nu  sunt  niciun  fel  de  lord.  Doar  un  simplu  slujitor  al  Băncii  de  Fier. 

-  Cotter  Pyke  m-a  informat  că  ai  sosit  la  Rondul  de  Est  cu  trei 
corăbii.  O  galeră  de  război,  una  de  negoţ  şi  o  corabie  fără  vâsle. 

-întocmai,  lordul  meu.  In  anotimpul  ăsta,  traversarea  poate  fi 
periculoasă.  De  una  singură,  o  corabie  se  poate  scufunda  acolo  unde  trei 
aflate  împreună  se  ajută  una  pe  alta.  Banca  de  Fier  e  întotdeauna  prevă- 
zătoare când  e  vorba  de  astfel  de  lucruri. 

-  Poate  înainte  de  a  pleca  am  putea  schimba  o  vorbă  între  patru  ochi? 

-  Sunt  sluga  ta,  Lord  Comandant.  Iar  în  Braavos  se  spune  că  nu 
există  niciun  moment  mai  potrivit  decât  prezentul.  Acum  nu  ar  fi  bine? 

-  La  fel  de  bine  ca  oricând.  Mergem  în  salonul  meu  sau  ai  vrea  să 
vezi  culmea  Zidului? 

Bancherul  se  uită  în  sus,  unde  gheaţa  se  contura,  imensă  şi  palidă, 
pe  fundalul  cerului. 

-  Mă  tem  că  acolo  sus  e  un  frig  cumplit. 

-  Şi  frig,  şi  vânt.  Şi  trebuie  să  te  deprinzi  să  mergi  la  mare  distanţă  de 
margini.  Vântul  a  aruncat  oameni  jos.  Dar  Zidul  nu  seamănă  cu  nimic 
altceva  de  pe  pământ.  S-ar  putea  să  nu  mai  ai  niciodată  ocazia  să-1  vezi. 

-  Nu  mă-ndoiesc  că  pe  patul  de  moarte  voi  fi  plin  de  păreri  de  rău 
pentru  prudenţa  mea  de-acum,  dar,  după  o  zi  lungă  în  şa,  o  cameră 
încălzită  îmi  e  cu  mult  mai  pe  plac. 

-  Atunci,  în  salonul  meu.  Satin,  nişte  vin  fiert,  dacă  vrei. 

In  camerele  lui  Jon  din  spatele  armurăriei  era  destulă  linişte,  dar  nu 
şi  foarte  cald.  Focul  se  stinsese  de  ceva  timp;  Satin  nu-1  hrănea  cu  tot 
atâta  sârguinţă  ca  Edd  cel  Trist. 

-  Porumb!  strigă  corbul  lui  Mormont,  în  loc  de  bun  venit. 
Jon  îşi  atârnă  mantia  în  cui. 

-  Ai  venit  să-1  vezi  pe  Stannis,  nu-i  aşa? 

-  Da,  lordul  meu.  Regina  Selyse  a  sugerat  că  am  putea  trimite  vorbă 
la  Deepwood  Motte  printr-un  corb,  ca  să-i  dăm  înălţimii  Sale  de  ştire 
că  îi  stau  la  dispoziţie  la  Fortul  Nopţii.  Ceea  ce  am  a-i  spune  e  prea 
delicat  pentru  a  se  încredinţa  unei  scrisori. 

-  O  datorie.  Ce  altceva  ar  putea  fi?  A  sa?  Sau  a  fratelui  său? 
Bancherul  îşi  lipi  degetele  celor  două  mâini. 

-  Nu  se  cade  din  partea  mea  să  discut  despre  datoriile  Lordului 
Stannis  sau  despre  lipsa  lor.  Cât  despre  Regele  Robert...  A  fost  într-ade- 
văr plăcerea  noastră  să-1  ajutăm  pe  înălţimea  Sa  la  nevoie.  Atâta  vreme 
cât  a  fost  în  viaţă,  totul  a  fost  bine.  Insă  acum  Tronul  de  Fier  a  pus  capăt 
oricărei  restituiri. 

Oare  Lannisterii  pot  fi  într-adevăr  atât  de  neghiobi? 

-  Nu  puteţi  să-1  faceţi  pe  Stannis  responsabil  pentru  datoriile 
fratelui  său. 

-  Datoriile  sunt  ale  Tronului  de  Fier,  declară  Tycho,  şi  indiferent 
cine  stă  pe  jilţul  ăla  trebuie  să  le  plătească.  De  vreme  ce  tânărul  Rege 
Tommen  şi  sfătuitorii  săi  au  devenit  atât  de  încăpăţânaţi,  vrem  să  dis- 
cutăm cu  Regele  Stannis.  Dacă  se  va  dovedi  mai  demn  de  încrederea 
noastră,  va  fi  desigur  marea  noastră  plăcere  să-i  împrumutăm  oricât 
de  mult  îi  este  de  ajutor. 

-  Ajutor,  ţipă  corbul.  Ajutor,  ajutor,  ajutor. 

Jon  bănuise  multe  dintre  acestea  în  clipa  în  care  aflase  că  Banca  de 
Fier  îşi  trimisese  un  sol  la  Zid. 

-  Când  am  primit  veste  ultima  oară,  înălţimea  Sa  mărşăluia  către 
Winterfell,  ca  să-i  înfrunte  pe  Lordul  Bolton  şi  pe  aliaţii  lui.  L-ai  putea 

căuta  acolo,  dacă  doreşti,  deşi  e  primejdios.  Te-ai  putea  trezi  prins  în 
războiul  lui. 

Tycho  îşi  înclină  fruntea. 

-  Cel  care  slujeşte  Banca  de  Fier  priveşte  moartea  în  plină  faţă  la 
fel  de  des  ca  voi,  cei  care  slujiţi  Tronul  de  Fier. 

Ăsta  e  stăpânul  căruia  îi  slujesc?  Jon  Snow  nu  mai  era  sigur. 

-  Vă  pot  oferi  cai,  provizii  şi  călăuze  şi  tot  ce  mai  este  necesar  ca 
s-ajungeţi  până  la  Deepwood  Motte.  De  acolo  veţi  fi  nevoiţi  să  vă  croiţi 
singuri  drum  până  la  Stannis.  Şi  se  prea  poate  sâ-i  găsiţi  capul  într-o  ţeapă. 
Dar  va  exista  un  preţ. 

-  Preţ,  zbieră  corbul  lui  Mormont.  Preţ,  preţ. 

-  întotdeauna  există  un  preţ,  nu-i  aşa?  Bărbatul  din  Braavos  zâmbi. 
Ce  cere  Rondul? 

-  Corăbiile  tale,  pentru  început.  Cu  echipajele  lor. 

-  Toate  trei?  Cum  o  să  mă-ntorc  la  Braavos? 

-  N-am  nevoie  de  ele  decât  pentru  o  singură  călătorie. 

-  O  călătorie  primejdioasă,  presupun.  Pentru  început,  aşa  ai  spus? 

-  Vom  avea  trebuinţă  şi  de  un  împrumut.  îndeajuns  de  mult  aur 
ca  să  ne  putem  hrăni  până  la  primăvară.  Ca  să  cumpărăm  hrană  şi  să 
plătim  corăbii  care  s-o  aducă. 

-  Până  la  primăvară?  Tycho  oftă.  Nu  e  cu  putinţă,  lordul  meu. 
Ce  îi  spusese  Stannis?  Te  târguieşti  ca  o  babă  care  vinde  peşte,  Lord 

Snow.  Te-a  făcut  cumva  Ned  Stark  cu  vreo  precupeaţă?  Poate  că  da. 

Avură  nevoie  de  cea  mai  mare  parte  a  unei  ore  pentru  ca  imposi- 
bilul să  devină  posibil,  şi  de  încă  una  ca  să  se  pună  de  acord  asupra 
condiţiilor.  Carafa  cu  vin  fiert  adusă  de  Satin  îi  ajută  să  bată  în  cuie 
mai  multe  amănunte  discutabile.  Când  Jon  Snow  semnă  pergamentul 
întocmit  de  bancherul  din  Braavos  erau  amândoi  pe  jumătate  beţi  şi 
pe  de-a-ntregul  mâhniţi.  Jon  se  gândi  că  era  un  semn  bun. 

Cele  trei  corăbii  din  Braavos  aveau  să  ridice  la  unsprezece  numărul 
vaselor  din  flota  Rondului  de  Est,  din  care  făceau  parte  baleniera  din 
Ibben  luată  ca  pradă  de  Cotter  Pyke,  la  porunca  lui  Jon,  o  galeră  de  negoţ 

luată  din  Pentos  tot  cu  de-a  sila  şi  trei  corăbii  de  război  lysene  stricate, 
rămăşiţe  ale  flotei  lui  Salladhor  Saan,  purtate  în  derivă  către  nord  de 
furtunile  toamnei.  Cele  trei  din  urmă  avuseseră  mare  nevoie  de  reparaţii, 
dar  până  în  momentul  acela  trebuiau  să  fie  deja  încheiate. 

Nu  era  destul  de  înţelept  să  se  mulţumească  numai  cu  unsprezece 
nave,  dar,  dacă  mai  aştepta  mult,  oamenii  liberi  din  Sălaşul  Aspru 
aveau  să  fie  morţi  la  sosirea  flotei  salvatoare.  Plecăm  pe  mare  acum  sau 
niciodată.  Dar  asta  numai  dacă  Mama  Cârtiţa  şi  oamenii  ei  erau  destul 
de  disperaţi  ca  să-şi  încredinţeze  vieţile  Rondului  de  Noapte... 

Când  el  şi  Tycho  Nestoris  ieşiră  din  salon,  întunericul  înlocuise 
deja  lumina  zilei.  Ninsoarea  începuse  să  cadă. 

-  S-ar  părea  că  răgazul  nostru  a  fost  unul  scurt. 
Jon  îşi  strânse  mai  tare  mantia  în  jurul  trupului. 

-  Iarna  e  aproape  asupra  noastră.  In  ziua  în  care  am  plecat  din 
Braavos,  pe  canale  era  gheaţă. 

-  Trei  dintre  oamenii  mei  au  trecut  prin  Braavos  nu  cu  prea  mult 
timp  în  urmă,  îi  spuse  Jon.  Un  maester  bătrân,  un  cântăreţ  şi  un 
slujitor  tânăr.  Escortau  o  fată  sălbatică  şi  pe  copilul  ei  către  Oraşul 
Vechi.  Probabil  că  nu  s-a-ntâmplat  să-i  întâlneşti. 

-  Mă  tem  că  nu,  lordul  meu.  Prin  Braavos  trec  în  fiecare  zi  oameni 
din  Westeros,  dar  cei  mai  mulţi  sosesc  în  Portul  Peticarului  şi  tot 
de-acolo  pleacă.  Dacă  doreşti,  pot  face  cercetări  ca  să  le  dau  de  urmă 
când  mă-ntorc. 

-  Nu  e  necesar.  Până  acum  ar  trebui  să  se  afle  în  siguranţă,  în 
Oraşul  Vechi. 

-  Să  sperăm.  Marea  îngustă  e  primejdioasă  în  această  perioadă  a 
anului  şi  în  ultima  vreme  dintr-acolo  au  sosit  rapoarte  neliniştitoare, 
despre  corăbii  ciudate,  zărite  printre  Treptele  de  Piatră. 

-  Salladhor  Saan? 

-  Piratul  lysean?  Unii  spun  că  s-a-ntors  în  locurile  pe  care  le  bântuia 
mai  înainte,  asta  aşa  e.  Iar  flota  de  război  a  Lordului  Redwyne  se  furi- 

A 

şează  tot  prin  Braţul  Rupt.  In  drum  spre  casă,  fără  nicio  îndoială.  Dar 

aceşti  oameni  ne  sunt  bine-cunoscuţi,  ca  şi  corăbiile  lor.  Nu,  acele  alte 
pânze...  poate  din  estul  îndepărtat. . .  se  aud  vorbe  stranii,  despre  dragorii. 

-  Aş  vrea  s-avem  unul  aici.  Un  dragon  ne-ar  mai  încălzi  puţin. 

-  Lordul  meu  glumeşte.  Şi  o  să  mă  ierţi  dacă  n-o  să  râd.  Noi,  braa- 
vosii,  suntem  urmaşii  celor  care  au  plecat  din  Valyria,  fugind  de  mânia 
lorzilor  dragoni.  Noi  nu  spunem  glume  cu  dragoni. 

Nu,  cred  că  nu. 

-  Scuzele  mele,  Lord  Tycho. 

-  Nu  e  nevoie  de  niciuna  dintre  ele,  Lord  Comandant.  Acum  îmi 
dau  seama  că  mi-e  foame.  Când  dă  cu  împrumut  atât  de  mult  aur, 
unui  om  i  se  face  poftă  de  mâncare.  Eşti  atât  de  bun  să-mi  arăţi  încotro 
e  sala  ta  de  ospeţe? 

-  Te  conduc  eu  însumi.  îşi  însoţi  vorbele  cu  un  gest.  Pe  aici. 
Odată  ajunşi,  ar  fi  fost  lipsit  de  curtenie  să  nu  rupă  pâinea  cu 

bancherul,  aşa  că  îl  trimise  pe  Satin  să  le-aducă  de  mâncare.  Apariţia 
nou-sosiţilor  era  o  schimbare  care-i  adunase  acolo  pe  toţi  cei  care 
nu  se  aflau  la  datorie  şi  nu  dormeau,  aşa  că  în  subsol  erau  lume  multă 
şi  căldură. 

Regina  nu  era  de  faţă,  aşa  cum  nu  era  nici  fiica  ei.  Până  atunci  se 
instalaseră  probabil  în  Turnul  Regelui.  Dar  Ser  Brus  şi  Ser  Malegorn 
erau  la-ndemână,  distrându-i  pe  fraţii  adunaţi  cu  ultimele  noutăţi  de 
seamă  de  la  Rondul  de  Est.  Trei  dintre  doamnele  de  companie  ale 
reginei  stăteau  laolaltă,  înconjurate  de  slujitoarele  lor  şi  de  o  duzină 
de  admiratori  din  Rondul  de  Noapte. 

Mai  aproape  de  uşă,  Mâna  Reginei  ataca  o  pereche  de  claponi, 
sugând  carnea  de  pe  oase  şi  împingându-şi  fiecare  îmbucătură  pe  gât  cu 
bere.  Când  îl  zări  pe  Jon  Snow,  Axell  Florent  azvârli  un  os  într-o  parte, 
îşi  şterse  buzele  cu  dosul  palmei  şi  se  apropie  de  el  agale.  Cu  picioarele 
lui  arcuite,  cu  pieptul  ca  un  butoi  şi  cu  urechile  proeminente,  era  o 
apariţie  caraghioasă,  dar  Jon  Snow  ştia  că  nu  era  cazul  să  râdă  de  el.  Era 
un  unchi  al  Reginei  Selyse  şi  se  numărase  printre  primii  care  o  urmaseră, 
acceptându-1  pe  zeul  roşu  al  lui  Melisandre.  Dacă  nu  e  un  regicid,  atunci 

e  ceva  cât  se  poate  de  asemănător.  Maester  Aemon  îi  povestise  că  fratele 
lui  Axei  Florent  fusese  ars  de  Melisandre,  iar  el  nu  făcuse  aproape  nimic 
ca  să-mpiedice  asta.  Ce  bărbat  poate  sta  cu  mâinile-n  sân,  uitându-se  cum 
e  ars  de  viu  propriul  său  frate? 

-  Nestoris,  spuse  Ser  Axell,  şi  lordul  comandant.  Pot  să  stau  alături 
de  voi?  Se  lăsă  pe  bancă  înainte  de  a  fi  avut  ei  timp  să-i  răspundă.  Lord 
Snow,  dacă  îmi  este  îngăduit  să  întreb...  prinţesa  sălbatică  despre  care 
a  scris  înălţimea  Sa  Regele  Stannis...  unde  ar  putea  să  fie,  lordul  meu? 

La  multe  leghe  de  aici,  se  gândi  John  Snow.  Dacă  zeii  sunt  buni, 
până  acum  l-a  găsit  pe  Tormund  Năpasta  Uriaşilor. 

-  Val  e  sora  mai  tânără  a  Daliei,  care  fost  soţia  lui  Mance  Rayder 
şi  mama  fiului  său.  Regele  Stannis  i-a  luat  în  captivitate  pe  Val  şi  pe 
copil  după  moartea  Daliei  pe  patul  de  naştere,  dar  nu  e  prinţesă,  nu 
aşa  cum  o  spui. 

Ser  Axell  ridică  din  umeri. 

-  Indiferent  ce-o  fi,  oamenii  din  Rondul  de  Est  pretind  că  fătuca  e 
frumoasă.  Aş  vrea  s-o  văd  cu  ochii  mei.  Unele  dintre  femeile  astea 
sălbatice,  ei  bine,  un  bărbat  trebuie  să  le-ntoarcă  mai  întâi  cu  spatele 
ca  să-şi  poată  face  datoria  de  soţ.  Dacă  aşa  ceva  e  pe  placul  Lordului 
Comandant,  să  fie  adusă  aici,  s-aruncăm  o  privire. 

-  Nu  e  cal  ca  să  defileze  pentru  inspecţie,  ser. 

-  Promit  că  n-o  să-i  număr  dinţii.  Florent  rânji.  Oh,  nu  te  teme,  o 
s-o  tratez  cu  toată  curtoazia  care  i  se  cuvine. 

Ştie  că  n-o  am.  Un  sat  n-are  secrete,  şi  nici  Castelul  Negru  n-avea 
mai  multe.  Despre  absenţa  lui  Val  nu  se  vorbea  pe  faţă,  dar  unora  le 
era  cunoscută,  iar  fraţii  stăteau  noaptea  la  taclale  în  sala  comună.  Cat 
auzit?  se  întrebă  Jon.  Cât  de  mult  crede? 

-  Iartă-mă,  ser,  dar  Val  n-o  să  ni  se  alăture. 

-  O  să  merg  eu  la  ea.  Unde  ţii  fătuca? 
Departe  de  tine. 

-  Intr-un  loc  sigur.  Ajunge,  ser. 
Faţa  cavalerului  se  împurpură. 

-  Lordul  meu,  ai  uitat  cine  sunt?  Răsuflarea  îi  mirosea  a  bere  şi  a 
ceapă.  Trebuie  să  vorbesc  cu  regina?  Un  singur  cuvânt  al  înălţimii  Sale 
şi  pot  cere  să  fie  adusă  fata  asta  aici,  în  sală,  s-o  cercetăm  dezbrăcată. 

Ar  fio  scamatorie  frumoasă,  chiar  şi  pentru  o  regină. 

-  Regina  n-ar  abuza  niciodată  de  ospitalitatea  noastră,  zise  Jon, 
sperând  că  era  adevărat.  Acum  mă  tem  că  trebuie  să-mi  iau  rămas-bun, 
înainte  de  a-mi  uita  îndatoririle  de  gazdă.  Lord  Tycho,  mă  rog  să  fiu 
iertat. 

-  Da,  fireşte,  răspunse  bancherul.  A  fost  o  plăcere. 

Afară,  ninsoarea  cădea  mai  deasă.  In  partea  cealaltă  a  curţii,  Turnul 
Regelui  se  preschimbase  într-o  umbră  mătăhăloasă,  cu  luminile  din 
ferestre  ascunse  de  fulgii  de  zăpadă. 

întors  în  salonul  său,  Jon  îl  găsi  pe  corbul  Bătrânului  Urs  cocoţat 
pe  spătarul  jilţului  din  lemn  de  stejar  şi  piele  din  spatele  tăbliei 
sprijinite  pe  capre  de  lemn.  Pasărea  începu  să  ţipe  după  mâncare  în 
clipa  în  care  îl  văzu  intrând.  Jon  luă  o  mână  de  boabe  de  porumb  din 
sacul  de  lângă  uşă  şi  le  împrăştie  pe  podea,  apoi  revendică  scaunul. 

Tycho  Nestoris  îi  lăsase  o  copie  a  înţelegerii  lor.  Jon  o  citi  de  trei  ori. 
A  fost  uşor,  se  gândi.  Mai  uşor  decât  îndrăzneam  să  sper.  Mai  uşor  decât  ar 
fi  trebuit  să  fie. 

Ii  trezea  un  sentiment  de  nelinişte.  Monedele  din  Braavos  i-ar  fi 
permis  Rondului  de  Noapte  să  cumpere  mâncare  din  Sud  când 
terminau  proviziile,  destul  de  multă  mâncare  să  se  vadă  trecuţi  de  iarnă, 
oricât  de  îndelungată  ar  fi  fost.  O  iarnă  lungă  şi  grea  ar  lăsa  Rondul  atât 
de  înglodat  în  datorii,  încât  n-ar  mai  ieşi  niciodată  la  liman,  îşi  reaminti 
el,  dar  când  ai  de  ales  între  îndatorare  şi  moarte  e  mai  bine  să  te-mprumuţi. 

Totuşi,  nu-nsemna  că  trebuia  să-i  şi  placă.  Iar  primăvara  odată 
sosită,  avea  să  fie  timpul  să  plătească  tot  acel  aur,  ceea  ce  avea  să-i  placă 
şi  mai  puţin.  Tycho  Nestoris  îl  impresionase  prin  ştiinţa  lui  de  carte  şi 
prin  curtoazie,  dar  Banca  de  Fier  din  Braavos  se  bucura  de  o  reputaţie 
înfricoşătoare  când  era  vorba  de  recuperarea  banilor.  Fiecare  dintre 
cele  Nouă  Oraşe  Libere  avea  banca  lui,  iar  unele  aveau  chiar  mai 

multe,  luptându-se  pentru  fiecare  bănuţ  precum  câinii  pentru  un  os, 
însă  Banca  de  Fier  era  mai  bogată  şi  mai  puternică  decât  toate  celelalte 
la  un  loc.  Când  prinţii  nu-şi  plăteau  datoriile  către  băncile  mai  mici, 
bancherii  ruinaţi  îşi  vindeau  soţiile  şi  copiii  în  sclavie  şi-şi  tăiau  venele. 
Când  prinţii  nu  reuşeau  să  dea  înapoi  banii  luaţi  de  la  Banca  de  Fier, 
apăreau  ca  din  pământ  alţi  prinţi  şi  le  luau  tronurile. 

Asta  s-ar  putea  sâ  afle  în  curând  sărmanul  Totnmen  cel  durduliu. 
Fără  nicio  îndoială  că  Lannisterii  refuzau  să  plătească  datoriile  lui 
Robert  dintr-un  motiv  întemeiat,  dar  era  în  acelaşi  timp  o  neghiobie. 
Dacă  Stannis  nu  era  prea  arogant  ca  să  le  accepte  condiţiile,  bancherii 
din  Braavos  aveau  să-i  dea  tot  aurul  şi  argintul  care-i  erau  necesare, 
suficient  bănet  ca  să  cumpere  o  duzină  de  companii  de  mercenari,  ca 
să  mituiască  o  sută  de  lorzi,  ca  să-şi  plătească,  să-şi  hrănească,  să-şi 
îmbrace  şi  să-şi  înarmeze  oamenii.  Dacă  nu  cumva  zace  mort  sub 
zidurile  Winterfellului,  probabil  că  Stannis  a  câştigat  deja  Tronul  de  Fier. 
Se  întrebă  dacă  Melisandre  văzuse  asta  în  focurile  ei. 

Jon  se  lăsă  pe  spate,  căscă,  se  întinse.  A  doua  zi  trebuia  să-şi  scrie  po- 
runcile pentru  Cotter  Pyke.  Unsprezece  corăbii  către  Sălaşul  Aspru.  Aduci 
înapoi  cât  de  mulţi  poţi,  femei  şi  copii  mai  întâi.  Era  timpul  să-ntindă 
pânzele.  Oare  ar  trebui  să  mă  duc  eu  sau  s-o  las  în  seama  lui  Cotter?  Bătrâ- 
nul Urs  condusese  vin  grup  de  cercetaşi.  Da.  Şi  nu  s-a  mai  întors  niciodată. 

Jon  închise  ochii.  Numai  pentru  o  clipă...  şi  se  trezi,  ţeapăn  ca  o 
scândură,  cu  corbul  Bătrânului  Urs  bombănind  Snow,  Snow  în  timp 
ce  Mully  îl  scutura  de  zor. 

-  Eşti  aşteptat,  stăpâne.  îmi  cer  iertare,  stăpâne.  A  fost  găsită  o  fată. 

-  O  fată?  întrebă  Jon,  frecându-şi  ochii  cu  dosul  palmelor  ca  să-şi 
alunge  somnul.  Val?  S-a  întors  Val? 

-  Nu  Val,  stăpâne.  E  de  partea  asta  a  Zidului,  aici  au  găsit-o. 
Arya.  Jon  îşi  îndreptă  spatele.  Trebuia  să  fie  ea. 

-  Fată,  ţipă  corbul.  Fată,  fată. 

-  Ty  şi  Dannel  au  dat  peste  ea  în  sud,  la  două  leghe  de  Oraşul 
Cârtiţei.  Hăituiau  nişte  sălbatici  care  fugeau  cât  îi  ţineau  picioarele 

pe  drumul  regelui.  I-au  adus  înapoi  şi  pe  ei,  dar  au  dat  peste  fată.  E  de 
obârşie  nobilă,  stăpâne,  şi  întreabă  de  tine. 

-  Câţi  oameni  o  însoţeau? 

Se  apropie  de  lighean  şi-şi  aruncă  apă  pe  faţă.  Zei,  chiar  era  obosit. 

A 

-  Niciunul,  stăpâne.  A  venit  singură.  Ii  murea  calul  sub  ea.  Era 
numai  piele  şi  os,  şchiop  şi  numai  spume.  I-au  tăiat  gâtul  şi  au  luat-o 
pe  fată  la  întrebări. 

O  fată  cenuşie,  pe  un  cal  care  trage  să  moară.  După  cum  se  părea, 
focurile  lui  Melisandre  nu  minţiseră.  Dar  ce  se  alese  de  Mance  Ryder 
şi  de  suliţaşele  lui? 

-  Unde  e  fata  acum? 

-  In  camerele  lui  Maester  Aemon,  stăpâne. 

La  Castelul  Negru  încă  li  se  mai  spunea  astfel,  deşi  în  momentul 
acela  bătrânul  maester  se  afla  probabil  într-un  loc  sigur  şi  cald  din 
Oraşul  Vechi. 

-  Fata  era  vânătă  de  frig,  tremura  din  toate  încheieturile,  aşa  că  Ty 
1-a  rugat  pe  Clydas  să  se  uite  la  ea. 

-  Asta  e  bine. 

Jon  se  simţea  iarăşi  de  cincisprezece  ani.  Surioara.  Se  ridică  şi-şi 
puse  mantia. 

încă  mai  ningea  când  traversă  curtea  împreună  cu  Mully.  Un  răsărit 
auriu  sfâşia  întunecimea  cerului  dinspre  est,  dar  în  spatele  ferestrei 
Doamnei  Melisandre  din  Turnul  Regelui  încă  mai  licărea  o  lumină 
roşiatică.  Oare  nu  doarme  niciodată?  Ce  joc  joci,  preoteaso?  Ai  o  altă 
însărcinare  pentru  Mance? 

Voia  să  creadă  că  era  Arya.  Voia  să-i  vadă  din  nou  chipul,  să-i  zâm- 
bească şi  să-i  ciufulească  părul,  să-i  spună  că  era  în  siguranţă.  Dar  în  sigu- 
ranţă n-o  să  fie.  Winterfellul  e  ars  şi  năruit  şi  nu  mai  există  niciun  loc  sigur. 

N-o  putea  ţine  acolo,  cu  el,  indiferent  cât  de  mult  şi-ar  fi  dorit.  Zidul 
nu  era  un  loc  potrivit  pentru  o  femeie  şi  cu  atât  mai  puţin  pentru  una 
de  viţă  nobilă.  Şi  n-avea  de  gând  să  le-o  încredinţeze  lui  Stannis  sau  lui 
Melisandre.  Regele  n-ar  fi  dorit  nimic  altceva  decât  s-o  mărite  cu  un 

om  de-al  lui,  cu  Horpe,  cu  Massey  sau  cu  Godry  Moartea  Uriaşilor,  şi 
numai  zeii  ştiau  ce  întrebuinţare  ar  fi  vrut  să-i  dea  femeia  roşie. 

Cea  mai  bună  soluţie  la  care  se  putea  gândi  era  s-o  trimită  la  Rondul 
de  Est  şi  să-i  ceară  lui  Cotter  s-o  îmbarce  pe  o  corabie  care  pleca  undeva, 
dincolo  de  mare,  într-un  loc  unde  n-o  puteau  ajunge  toţi  acei  regi 
arţăgoşi.  Trebuia  să  aştepte  până  ce  reveneau  corăbiile  de  la  Sălaşul 
Aspru,  ca  să  fie  sigur.  Arya  s-ar  fi  putut  întoarce  la  Braavos  cu  Tycho 
Nestoris.  Poate  Banca  de  Fier  m-ar  putea  ajuta  să  găsesc  o  familie  nobilă  care 
s-o  adopte.  Insă  Braavos  era  cel  mai  apropiat  dintre  Oraşele  Libere...  ceea 
ce  îl  făcea,  în  acelaşi  timp,  cea  mai  potrivită  şi  cea  mai  nepotrivită  alegere. 
Lorath  sau  Portul  Ibben  ar  fi  poate  mai  sigur.  însă,  indiferent  unde  ar  fi 
trimis-o,  Arya  avea  nevoie  de  arginţi  care  s-o  susţină,  de  un  acoperiş 
deasupra  capului  şi  de  cineva  care  s-o  apere.  Nu  era  decât  o  copilă. 

In  fostele  încăperi  ale  Maesterului  Aemon  era  atât  de  cald,  încât 
norul  de  abur  care  se  năpusti  pe  neaşteptate  asupra  lor  când  Mully 
deschise  uşa  fu  de  ajuns  ca  să-i  orbească  pe  amândoi.  In  căminul  din 
interior  ardea  un  foc  abia  făcut,  cu  buştenii  pocnind  şi  împroşcând 
scântei.  Jon  păşi  peste  o  băltoacă  în  care  zăceau  veşminte  ude. 

-  Snow,  Snow,  Snow,  strigau  de  sus  corbii.  Fata  era  încovrigată  lângă 
foc,  înfăşurată  într-o  mantie  neagră  de  lână  de  trei  ori  cât  ea,  şi  dormea 
adânc. 

Semăna  destul  de  bine  cu  Arya  pentru  ca  lui  să-i  stea  inima,  dar 
numai  pentru  o  clipă.  O  fată  înaltă,  ciolănoasă,  zglobie,  numai  picioare 
şi  coate,  cu  părul  castaniu  împletit  într-o  coadă  groasă,  legată  cu  fâşii 
de  piele.  Avea  faţa  prelungă,  bărbia  ascuţită,  urechi  mici. 

Dar  era  prea  mare  de  ani,  mult  prea  mare.  Fata  asta  e  aproape  de 
vârsta  mea. 

-  A  mâncat?  îl  întrebă  pe  Mully. 

-  Numai  pâine  şi  supă,  lordul  meu.  Clydas  se  ridică  de  pe  un  scaun. 
E  bine  s-o  luăm  încet,  aşa  spunea  întotdeauna  Maester  Aemon.  E  posibil 
să  nu  poată  digera  nimic  altceva. 

Mully  dădu  din  cap. 


dansul  dragonilor 


795 


-  Donnel  avea  un  cârnat  de  la  Hobb  şi  i-a  oferit  o  bucată,  dar  fata 
nu  s-a  atins  de  ea. 

Jon  no  putea  condamna.  Carnaţii  lui  Hobb  erau  făcuţi  din  grăsime, 
sare  şi  diverse  lucruri  spre  care  nu  suporta  să-şi  îndrepte  gândul. 

-  Poate-ar  trebui  s-o  lăsăm  pur  şi  simplu  să  se  odihnească. 

In  clipa  aceea  fata  se  săltă  în  capul  oaselor,  strângându-şi  mantia 
peste  pieptul  mic  şi  palid.  Părea  năucită. 
-Unde...? 

-  Acesta  e  Castelul  Negru,  doamna  mea. 

-  Zidul.  Ochii  fetei  se  umplură  de  lacrimi.  Sunt  aici. 
Clydas  se  apropie  de  ea. 

-  Biata  copilă!  Câţi  ani  ai? 

-  Şaisprezece  la  următoarea  zi  a  numelui.  Şi  nu  sunt  copilă,  ci 
femeie  în  toată  firea,  înflorită. 

Căscă,  acoperindu-şi  gura  cu  mantia.  Dintre  falduri  i  se  iţi  un 
genunchi  gol. 

-  Nu  porţi  lanţ.  Eşti  maester? 

-  Nu,  răspunse  Clydas.  Dar  am  slujit  unul. 

Seamănă  puţin  cu  Arya,  se  gândi  Jon.  E  înfometată  şi  slabă,  dar 
părul  are  aceeaşi  culoare,  ca  şi  ochii. 

-  Mi  s-a  spus  că  ai  întrebat  de  mine.  Sunt... 

-  ...John  Snow.  Fata  îşi  azvârli  coada  împletită  pe  spate.  Intre  casa  mea 
si  a  ta  există  o  legătură  de  sânge  şi  de  onoare.  Ascultă-mă,  rudă  a  mea. 
Unchiul  meu  Cregan  mă  urmăreşte  îndeaproape.  Nu-1  lăsa  să  mă  ducă 
înapoi,  la  Karhold. 

Jon  se  holba  la  ea  O  cunosc  pe  fata  asta.  Era  ceva  legat  de  ochii  ei, 
de  felul  în  care  stătea,  de  cel  în  care  vorbea.  Pentru  o  clipă,  amintirea 
îi  scăpă.  Apoi  o  prinse. 

-  Alys  Karstark. 

Asta  aduse  pe  buzele  ei  umbra  unui  zâmbet. 

-  Nu  eram  sigură  c-o  să-ţi  aduci  aminte  de  mine.  Aveam  şase  ani 
când  m-ai  văzut  ultima  oară. 

-  Ai  venit  la  Winterfell  cu  tatăl  tău.  Cel  pe  care  l-a  descăpăţânat 
Robb.  Nu-mi  aduc  aminte  de  ce. 

Ea  roşi. 

-  Ca  să-1  cunosc  pe  fratele  tău.  Oh,  a  mai  existat  şi  un  alt  pretext, 
dar  ăsta  a  fost  adevăratul  motiv.  Eram  aproape  de  vârsta  lui  Robb  şi 
tata  se  gândise  că  ne-am  fi  potrivit.  A  fost  un  ospăţ.  Am  dansat  cu  tine 
şi  cu  fratele  tău.  El  a  fost  foarte  curtenitor,  a  spus  că  dansam  minunat. 
Tu  erai  ursuz.  Tata  a  zis  că  era  de  aşteptat  din  partea  unui  bastard. 

-  Mi-aduc  aminte. 

Nu  minţea  decât  pe  jumătate. 

-  încă  mai  eşti  puţin  cam  ursuz,  zise  fata,  dar  te  iert  dacă  mă  salvezi 
de  unchiul  meu. 

-  Unchiul  tău...  ăsta  ar  fi  Lordul  Arnolf? 

-  Nu  e  lord,  spuse  ea,  dispreţuitoare.  Fratele  meu  Harry  e  lordul 
de  drept,  iar  eu  îi  sunt  moştenitoare  prin  lege.  O  fiică  vine  înaintea 
unui  unchi.  Unchiul  Arnolf  nu  e  decât  castelan.  De  fapt  îmi  e  stră- 
unchi,  e  unchiul  tatei.  Cregan  e  fiul  lui.  Presupun  că  asta  face  din  el 
un  văr,  dar  noi  i-am  spus  întotdeauna  unchi.  Acum  vrea  să  mă  facă  să-i 
spun  soţ.  îşi  încleştă  pumnul.  înainte  de  război,  am  fost  logodită  cu 
Daryn  Hornwood.  Nu  aşteptam  decât  să  înfloresc  ca  să  ne  cununăm, 
dar  Regicidul  l-a  ucis  pe  Daryn  la  Pădurea  Şoaptelor.  Tata  mi-a  scris 
c-o  să-mi  găsească  drept  soţ  un  lord  din  Sud,  dar  n-a  mai  făcut-o  nici- 
odată. Fratele  tău  Robb  i-a  tăiat  capul  fiindcă  a  ucis  Lannisteri.  Gura 
i  se  strâmbă.  Credeam  c-au  mărşăluit  către  sud  tocmai  ca  să  omoare 
nişte  Lannisteri. 

-N-a  fost...  chiar  atât  de  simplu.  Lordul  Karstark  a  măcelărit  doi 
prizonieri,  doamna  mea.  Băieţi  neînarmaţi,  scutieri  închişi  într-o  celulă. 
Fata  nu  păru  surprinsă. 

-  Tata  n-a  zbierat  niciodată  ca  Marelejon,  dar  nu  era  mai  puţin 
primejdios  la  mânie.  Insă  acum  e  mort  şi  el.  Cum  e  şi  fratele  tău.  Dar 
tu  şi  cu  mine  suntem  aici,  încă  în  viaţă.  Există  o  răzbunare  a  sângelui 
între  noi,  Lord  Snow? 

-  Când  îmbracă  straiele  negre,  un  bărbat  îşi  lasă  răzbunările  în  urmă. 
Rondul  de  Noapte  nu  are  neînţelegeri  nici  cu  Karhold,  nici  cu  tine. 

-Bun.  Mă  temeam...  L-am  implorat  pe  tata  să-1  lase  pe  unul  dintre 
fraţii  mei  drept  castelan,  dar  niciunul  n-a  vrut  să  piardă  gloria  şi  răscum- 
părările pe  care  le  putea  câştiga  în  Sud.  Acum  Torr  şi  Edd  sunt  morţi. 
Harry  era  prizonier  la  Iazul  Fecioarelor  când  am  auzit  ultima  oară  ceva 
despre  el,  dar  asta  a  fost  acum  aproape  un  an.  Ar  putea  fi  mort  şi  el.  N-am 
ştiut  către  cine  să  mă  întorc,  dacă  nu  către  ultimul  fiu  al  lui  Eddard  Stark. 

-  De  ce  nu  către  rege?  Karhold  s-a  declarat  de  partea  lui  Stannis. 

-  Unchiul  meu  a  făcut-o,  în  speranţa  c-o  să-i  provoace  pe  Lannisteri 
să  ia  capul  sărmanului  Harry.  Dacă  fratele  meu  ar  muri,  Karhold  mi-ar 
reveni  mie,  dar  unchiul  vrea  să  obţină  pentru  ai  lui  dreptul  pe  care-1  am 
eu  prin  naştere.  Odată  ce  Cregan  o  să  aibă  un  copil  de  la  mine,  eu  n-o 
să  le  mai  fiu  de  folos.  Şi-a  îngropat  deja  două  neveste.  îşi  şterse  furioasă 
o  lacrimă,  întocmai  cum  ar  fi  făcut  Arya.  O  să  m-ajuţi? 

-Căsătoriile  şi  moştenirile  sunt  probleme  pe  care  trebuie  să  le 
rezolve  regele,  doamna  mea.  O  să-i  scriu  lui  Stannis  în  numele  tău,  dar... 
Alys  Karstark  râse,  dar  era  un  râs  al  disperării. 

-  Scrie-i,  dar  nu  aştepta  răspuns.  Stannis  o  să  fie  mort  înainte  de  a-ţi 
primi  mesajul.  Unchiul  meu  o  să  aibă  grijă  de  asta. 

-  Ce  vrei  să  spui? 

-  Arnolf  se  grăbeşte  s-ajungă  la  Winterfell,  e  adevărat,  dar  numai 
ca  să-şi  poată  înfige  pumnalul  în  spatele  regelui  tău.  A  făcut  legământ  cu 
Roose  Bolton  cu  mult  timp  în  urmă...  pentru  aur,  pentru  promi- 
siunea că  va  fi  iertat  şi  pentru  capul  bietului  Harry.  Lordul  Stannis 
mărşăluieşte  către  un  măcel.  Aşa  că  el  nu  mă  poate  ajuta,  şi  nu  m-ar 
ajuta  nici  dacă  ar  putea. 

Alys  îngenunche  în  faţa  lui,  agăţându-i-se  de  mantie. 

-  Tu  eşti  singura  mea  speranţă,  Lord  Snow.  Te  implor  în  numele 
tatălui  tău!  Apără-mă! 


FATA  OARBĂ 


Nopţile  ei  erau  luminate  de  stele  din  depărtări  şi  de  licărirea  razelor 
de  lună  pe  zăpadă,  dar  la  fiecare  răsărit  de  soare  se  trezea  în  întuneric. 

Deschise  ochii  şi  se  holbă  oarbă  la  întunecimea  care  o  înconjura, 
cu  visul  deja  pălindu-i.  Atât  de  frumos.  Se  linse  pe  buze,  reamintin- 
du-şi.  Behăiturile  oilor,  groaza  din  ochii  păstorilor,  sunetele  scoase  de 
câini  în  vreme  ce  îi  omora  pe  rând,  mârâiturile  haitei  ei.  Vânatul  se 
rărise  de  când  începuse  să  cadă  zăpada,  dar  în  noaptea  trecută  se  ospă- 
taseră. Miel  şi  câine,  şi  oaie,  şi  carne  de  om.  Unii  dintre  micii  ei  veri 
cenuşii  se  temeau  de  oameni,  chiar  şi  de  cei  morţi,  dar  ea  nu.  Carnea 
era  carne,  iar  oamenii  erau  pradă.  Ea  era  lupoaica  nopţii. 

Dar  numai  când  visa. 

Fata  oarbă  se  rostogoli  pe  o  parte,  se  săltă  în  capul  oaselor,  sări  în 
picioare,  se  întinse.  Patul  ei  era  o  saltea  umplută  cu  zdrenţe  de  pe  un 
prag  de  piatră  rece  şi  se  trezea  întotdeauna  ţeapănă  şi  încordată.  Lipăi 
către  bazinul  ei  pe  tălpi  mici,  goale  şi  bătătorite,  îşi  aruncă  apă  rece  pe 
faţă,  se  uscă  tamponându-se.  Ser  Gregor,  se  gândi,  Dunsen,  Raff  cel 
Dulce,  Serllyn,  SerMeryn,  Regina  Cersei.  Rugăciunea  ei  de  dimineaţă. 
Sau  nu?  Nu,  îşi  spuse,  nu  e  a  mea,  eu  sunt  nimeni.  Asta  e  rugăciunea 
lupoaicei  nopţii.  Ea  o  să-i  găsească  într-o  bună  zi,  o  să-i  vâneze,  o  să  le 
adulmece  spaima,  o  să  le  guste  sângele.  Intr-o  bună  zi. 

îşi  găsi  lenjeria  într-un  mic  morman,  o  adulmecă,  convingându-se 
că  era  destul  de  curată  ca  s-o  poarte,  o  îmbrăcă  pe  întuneric.  Veşmântul 
ei  de  servitoare  era  acolo  unde-1  agăţase  -  o  tunică  lungă  din  lână 
nevopsită,  toarsă  grosolan  şi  aspră.  O  desprinse  dintr-o  smucitură  şi 
şi-o  trase  peste  cap  dintr-o  singură  mişcare  lină,  îndelung  exersată. 
Ciorapii  veniră  la  urmă.  Unul  negru,  celălalt  alb.  Cel  negru  avea  o 
cusătură  în  dreptul  părţii  de  sus,  cel  alb  n-avea  niciuna;  putea  să-i 
deosebească  pe  pipăite,  să  se  asigure  că-1  punea  pe  fiecare  pe  piciorul 
potrivit.  Chiar  aşa,  slabe,  picioarele  ei  erau  puternice  şi  sprintene  şi 
creşteau  tot  mai  lungi  în  fiecare  zi. 

Se  bucura  pentru  asta.  O  dansatoare  pe  apă  are  nevoie  de  picioare 
bune.  Beth  oarba  nu  era  dansatoare  pe  apă,  dar  ea  n-avea  să  fie  Beth 
pentru  totdeauna. 

Ştia  drumul  către  bucătării,  dar  mirosul  ei  ar  fi  condus-o  într-acolo 
chiar  dacă  nu  l-ar  fi  ştiut.  Ardei  iuţi  şi  peşte  prăjit,  decise  ea,  adulme- 
când în  lungul  coridorului,  şi  pâine  proaspătă  din  cuptorul  Ummei. 
Mirosul  îi  făcu  maţele  să  chiorăie.  Lupoaica  nopţii  se  ospătase,  dar 
fără  să  umple  burta  fetei  oarbe.  Carnea  din  vis  nu  putea  s-o  hrănească, 
învăţase  asta  de  la  început. 

Mâncă  sardele,  crocante,  fripte  în  ulei  de  piper  şi  servite  atât  de 
fierbinţi,  încât  îi  arseră  degetele.  Şterse  uleiul  rămas  cu  o  bucată  ruptă 
din  colţul  pâinii  de  dimineaţă  a  Ummei  şi  împinse  totul  în  josul 
gâtului  cu  o  cană  de  vin  amestecat  cu  apă,  savurând  gusturile  şi 
mirosurile,  asprimea  crustei  de  sub  degete,  petele  alunecoase  de  ulei, 
usturimea  stârnită  de  ardeiul  iute  când  îi  pătrundea  în  zgârietura  pe 
jumătate  vindecată  de  pe  dosul  mâinii.  Ascultă,  miroase,  gustă,  pipăie, 
îşi  reaminti  ea.  Există  multe  moduri  în  care  pot  cunoaşte  lumea  cei  care 
nu  pot  să  vadă. 

Cineva  intrase  în  încăpere  în  urma  ei,  mergând  în  papuci  cu  talpa 
moale,  fără  să  facă  mai  mult  zgomot  decât  un  şoarece.  Nările  fetei 
fremătară.  Omul  blajin.  Bărbaţii  miroseau  altfel  decât  femeile,  iar  în 
aer  se  simţea  şi  un  miros  firav  de  portocale.  Preotului  îi  plăcea  să 

mestece  coji  de  portocală,  ori  de  câte  ori  le  putea  găsi,  ca  să-şi 
îndulcească  răsuflarea. 

-  Şi  cine  eşti  în  dimineaţa  asta?  îl  auzi  ea  întrebând  în  vreme  ce  se 
aşeza  în  capul  mesei. 

Poc,  poc,  auzi,  apoi  ceva  crăpând  cu  zgomot  uşor.  îşi  sparge  primul  ou. 

-  Nimeni,  răspunse  ea. 

-  O  minciună!  Te  cunosc.  Eşti  fata  aia  oarbă,  cerşetoarea. 

-  Beth. 

Cunoscuse  o  Beth  cândva,  la  Winterfell,  când  era  Arya  Stark. 
Poate  de  aceea  alesese  numele.  Sau  poate  fiindcă  suna  atât  de  bine 
lângă  oarba. 

-  Biată  copilă!  spuse  bărbatul  blajin.  Ţi-ar  plăcea  să-ţi  primeşti 
ochii  înapoi?  Cere  şi  vei  vedea. 

Ii  punea  aceeaşi  întrebare  în  fiecare  dimineaţă. 

-  S-ar  putea  să-i  vreau  mâine.  Azi  nu. 

Faţa  ei  era  încă  apă,  ascunzând  totul,  nedezvăluind  nimic. 

-  Cum  ţi-e  voia. 

11  auzi  curăţând  oul,  apoi  urmă  un  clinchet  uşor,  argintiu,  când  el 

A 

luă  lingura  de  sare.  Ii  plăceau  ouăle  bine  sărate. 

-  Unde-a  cerşit  azi-noapte  sărmana  mea  fată  oarbă? 

-  La  hanul  Tiparului  Verde. 

-  Şi  care  sunt  cele  trei  lucruri  noi  pe  care  le  ştii  acum  şi  nu  le  ştiai 
când  ai  plecat  ultima  oară  de  la  noi? 

-  Lordul  Mării  e  tot  bolnav. 

-  Asta  nu  e  o  noutate.  Lordul  Mării  era  bolnav  ieri  şi  o  să  fie 
bolnav  şi  mâine. 

-  Sau  mort. 

-  Când  o  să  fie  mort,  asta  va  fi  o  noutate. 

Când  o  să  fie  mort,  se  va  face  o  alegere  şi  cuţitele  vor  ieşi  din  teci.  Aşa 
se  întâmpla  în  Braavos.  In  Westeros,  unui  rege  mort  i-ar  fi  urmat  fiul 
său  cel  mare,  dar  braavosii  n-aveau  rege. 

-  Tormo  Fregar  va  fi  noul  lord  al  mării. 

-  Aşa  se  vorbeşte  la  hanul  Ţiparului  Verde? 
-Da. 

Bărbatul  blajin  luă  o  îmbucătură  din  ou.  Fata  oarbă  îl  auzi  mestecând. 
Nu  vorbea  niciodată  cu  gura  plină.  El  înghiţi,  apoi  spuse: 

-  Unii  zic  că  în  vin  e  înţelepciune.  Sunt  nebuni.  La  alte  hanuri  se 
aud  zvonuri  despre  alte  nume,  n-am  nicio  îndoială. 

Muşcă  iarăşi  din  ou,  mestecă,  înghiţi. 

-  Care  sunt  cele  trei  lucruri  noi  pe  care  le  ştii,  dar  nu  le  ştiai  înainte? 

-  Ştiu  că  unii  spun  că  Tormo  Fregar  va  fi  cu  siguranţă  noul  lord  al 
mării,  răspunse  ea.  Nişte  beţivi! 

-  Aşa  e  mai  bine.  Ce  altceva  mai  ştii? 

Ninge  în  ţinuturile  riverane,  în  Westeros,  fu  ea  cât  pe  ce  să  spună.  Dar 
el  ar  fi  întrebat-o  cum  de  aflase  şi  ea  nu  credea  că  i-ar  fi  plăcut  răspunsul, 
îşi  muşcă  buza,  ducându-se  cu  gândul  înapoi,  la  noaptea  trecută. 

-  Târfa  S'vrone  e  însărcinată.  Nu  e  sigură  în  privinţa  tatălui,  dar 
crede  că  ar  putea  fi  acel  mercenar  tyroshi  pe  care  1-a  ucis. 

-  Asta  e  bine  de  ştiut.  Ce  altceva? 

-Regina  Merlan  a  ales  o  nouă  Sirenă  în  locul  celei  pe  care-a 
înecat-o.  E  fiica  unei  slujnice  a  Prestaynilor,  treisprezece  ani  şi  săracă 
lipită,  dar  încântătoare. 

-  Aşa  sunt  toate  la  început,  răspunse  preotul,  dar  n-ai  cum  să  ştii  dacă 
e  încântătoare  dacă  n-o  vezi  cu  ochii  tăi,  şi  tu  n-ai  ochi.  Cine  eşti,  copilă? 

-  Nimeni. 

-  Eu  o  văd  pe  cerşetoarea  Beth  Oarba.  Fata  asta  e  o  mincinoasă 
jalnică.  Vezi-ţi  de  îndatoririle  tale.  Valar  morghulis. 

-  Valar  dohaeris. 

Ea  îşi  strânse  castronul  şi  cana,  cuţitul  şi  lingura,  şi  se  ridică  în 
picioare.  La  urmă  îşi  luă  băţul.  Era  lung  de  un  metru,  subţire  şi 
flexibil,  de  grosimea  degetului  ei  mare,  cu  piele  înfăşurată  în  jurul 
mânerului,  la  treizeci  de  centimetri  de  vârf.  Mai  bun  decât  ochii,  odată 
ce-nveţi  să-l foloseşti,  îi  spusese  orfelina. 

Era  o  minciună.  O  minţeau  adesea,  punând-o  la  încercare.  Niciun 
băţ  nu  era  mai  bun  decât  o  pereche  de  ochi.  Dar  îi  prindea  bine,  aşa  că 
îl  ţinea  întotdeauna  aproape.  Umma  se  obişnuise  să-i  spună  Băţ,  dar 
numele  n-aveau  importanţă.  Ea  era  ea.  Nimeni.  Sunt  nimeni  Doar  o  fată 
oarbă,  doar  o  slujitoare  a  Celui  cu  Multe  Chipuri. 

In  fiecare  noapte,  la  cină,  orfelina  îi  aducea  o  cană  cu  lapte  cald  şi 
îi  zicea  s-o  bea  pe  toată.  Laptele  avea  un  gust  straniu,  amar,  pe  care  fata 
oarbă  ajunsese  curând  să-1  deteste.  Chiar  şi  mirosul  slab  care-o 
prevenea  c-o  să-1  simtă  înainte  de  a-i  atinge  limba  începuse  în  scurt 
timp  s-o  îngreţoşeze,  dar  golea  totuşi  cana. 

-  Cât  trebuie  să  fiu  oarbă?  întreba. 

-  Până  când  întunericul  o  să  ţi  se  pară  tot  atât  de  dulce  ca  lumina,  îi 
răspundea  orfelina,  sau  până  când  o  să-ţi  ceri  ochii.  Cere-i  şi  vei  vedea. 

Şi  atunci  mă  veţi  goni.  Prefera  să  fie  oarbă.  N-o  puteau  face  să  plece. 

In  ziua  în  care  se  trezise  oarbă,  orfelina  o  luase  de  mână  şi  o  călăuzise 
prin  pivniţele  şi  coridoarele  din  stânca  pe  care  era  construită  Casa  în 
Negru  şi  Alb,  apoi  în  susul  treptelor  de  piatră,  intrând  chiar  în  templu. 

-  Numără  treptele  când  urci,  îi  spusese.  Lasă-ţi  degetele  să  măture 
peretele.  Acolo  sunt  semne  pe  care  ochiul  nu  le  poate  vedea,  dar  uşor 
de  desluşit  la  atingere. 

Aceea  fusese  prima  ei  lecţie.  Urmaseră  multe  altele. 

Otrăvurile  şi  licorile  erau  pentru  după-amiază.  Avea  ca  ajutoare 
mirosul,  pipăitul  şi  gustul,  dar  atingerea  şi  gustatul  puteau  fi  primej- 
dioase când  pisai  otrăvuri,  iar  cu  unele  dintre  cele  mai  toxice  fierturi 
ale  orfelinei  nici  mirositul  nu  era  ferit  de  pericole.  Vârfurile  arse  ale 
degetelor  mici  şi  buzele  băşicate  îi  deveniră  familiare,  iar  odată  i  se 
făcuse  atât  de  rău,  încât  vreme  de  câteva  zile  nu  putuse  păstra  nimic 
în  stomac. 

Cina  era  pentru  învăţarea  limbilor.  Fata  oarbă  înţelegea  limba 
braavosi  şi  o  putea  vorbi  acceptabil,  chiar  îşi  pierduse  în  cea  mai  mare 
parte  accentul  barbar,  dar  omul  blajin  nu  era  mulţumit.  Insista  să-şi 
îmbunătăţească  valyriana  cultă  şi  să  înveţe  şi  limbile  din  Lys  şi  Pentos. 

Seara  juca  împreună  cu  orfelina  jocul  minciunilor,  dar  fără  ochi  era 
cu  totul  altfel.  Uneori  nu  putea  să  judece  decât  după  ton  şi  după  alegerea 
cuvintelor;  alteori  orfelina  îi  îngăduia  să-i  pună  mâinile  pe  faţă.  La 
început,  jocul  fusese  mult,  mult  mai  greu,  aproape  imposibil...  dar  toc- 
mai când  fusese  gata-gata  să  urle  de  ciudă,  totul  devenise  mai  uşor.  învă- 
ţase să  audă  minciunile,  să  le  simtă  din  jocul  muşchilor  gurii  şi  ai  ochilor. 

Majoritatea  îndatoririlor  ei  rămăseseră  aceleaşi,  dar  când  şi  le 
îndeplinea  se  împiedica  de  mobile,  intra  în  pereţi,  scăpa  pe  jos  tăvile, 
se  rătăcea  în  templu,  deznădăjduită  şi  neajutorată.  Odată  fusese  cât  pe 
ce  să  cadă  cu  capul  în  jos  pe  trepte,  dar,  într-o  altă  viaţă,  pe  când  era 
fata  pe  nume  Arya,  Syrio  Forel  o  învăţase  cum  să-şi  menţină 
echilibrul,  aşa  că  se  redresase  cumva  şi  se  oprise  la  timp. 

In  unele  nopţi  ar  fi  adormit  plângând,  dacă  încă  ar  mai  fi  fost  Arry, 
sau  Nevăstuica,  sau  Cat,  sau  chiar  Arya  din  Casa  Stark...  dar  nimeni  nu 
avea  lacrimi.  Fără  ochi,  până  şi  cea  mai  simplă  îndatorire  era  pericu- 
loasă. Se  arsese  de  vreo  douăsprezece  ori  când  o  ajuta  pe  Umma  la 
bucătărie.  O  dată,  în  timp  ce  toca  nişte  ceapă,  îşi  tăiase  degetul  până 
la  os.  De  două  ori  nu  reuşise  nici  măcar  să-şi  găsească  propria  cameră  din 
beciuri  şi  dormise  pe  podea,  la  baza  treptelor.  Mulţimea  firidelor  şi  a 
alcovurilor  făcea  din  templu  un  loc  înşelător,  chiar  şi  după  ce  fata  oarbă 
învăţase  să-şi  folosească  urechile;  felul  în  care  reverbera  sunetul  paşilor 
ei  de  tavan,  trimiţându-şi  ecourile  în  jurul  picioarelor  celor  treizeci  de 
zei  înalţi  de  piatră  îi  crea  impresia  că  se  mişcau  chiar  zidurile,  iar  bazinul 
cu  apă  neagră,  neclintită,  le  făcea  la  rândul  său  sunetelor  lucruri  bizare. 

-Ai  cinci  simţuri,  îi  spunea  omul  blajin.  învaţă  să  le  foloseşti  pe 
celelalte  patru  şi  o  să  ai  mai  puţine  tăieturi,  zgârieturi  şi  cicatrice. 

Acum  putea  să  simtă  curenţii  de  aer  pe  piele.  Putea  să  găsească 
bucătăriile  după  miros  şi  tot  după  miros  deosebea  bărbaţii  de  femei.  Ii 
cunoştea  pe  Umma,  pe  servitori  şi  pe  acoliţi  după  felul  în  care  păşeau, 
îi  deosebea  unul  de  altul  înainte  de  a  ajunge  destul  de  aproape  ca  să  le 
simtă  mirosul  (dar  nu  şi  pe  orfelină  şi  pe  omul  blajin,  care  mergeau 
aproape  fără  niciun  zgomot,  dacă  asta  voiau).  Şi  lumânările  care  ardeau 


804 


GEORGE  R.R.  MARTIN 


în  templu  aveau  mirosuri;  până  şi  cele  neparfumate  răspândeau  şuviţe 
subţiri  de  fum  din  fitiluri.  Ar  fi  putut  la  fel  de  bine  să  strige,  odată  ce 
ea  învăţase  să-şi  folosească  nasul. 

Şi  morţii  aveau  izul  lor.  Una  dintre  îndatoririle  ei  era  să-i  găsească 
în  templu  în  fiecare  dimineaţă,  indiferent  unde  aleseseră  să  se  întindă 
şi  să  închidă  ochii  după  ce  băuseră  din  bazin. 

In  dimineaţa  aceea  descoperi  doi.  Unul  murise  la  picioarele  Străi- 
nului, cu  o  singură  lumânare  pâlpâind  deasupra  lui.  Ea  îi  simţise  căldura 
şi  mirosul  pe  care-1  împrăştia  îi  gâdilase  nările.  Lumânarea  ardea  cu  o 
flacără  de  un  roşu  întunecat,  o  ştia;  pentru  cei  care  aveau  ochi,  leşul  ar 
fi  părut  scăldat  într-o  strălucire  roşcată.  înainte  de  a-i  chema  pe  slujitori 
să-1  scoată  afară,  îngenunche  şi  îi  pipăi  faţa,  urmărindu-i  linia  maxilarelor, 
măturându-i  cu  degetele  obrajii  şi  nasul,  atingându-i  părul.  Pâr  buclat, 
des.  Un  chip  frumos,  fără  riduri.  Era  tânăr.  Se  întrebă  ce-1  adusese  acolo, 
să  caute  harul  sau  să  moară.  Bandiţii  muribunzi  îşi  găseau  adesea  drumul 
către  Casa  în  Negru  şi  Alb,  ca  să-şi  grăbească  sfârşitul,  dar  bărbatul  acela 
n-avea  nicio  rană  pe  care  s-o  fi  putut  găsi  ea. 

Al  doilea  leş  era  al  unei  bătrâne.  Se  culcase  pe  o  canapea  a  viselor, 
într-unui  dintre  alcovurile  ascunse  unde  lumânările  speciale  chemau 
viziuni  ale  lucrurilor  iubite  şi  pierdute.  O  moarte  dulce  şi  blândă,  aşa 
îi  plăcea  omului  blajin  să  spună.  Degetele  o  înştiinţaseră  că  bătrâna 
murise  cu  un  zâmbet  pe  chip.  Şi  nu  de  multă  vreme.  Trupul  încă  îi 
mai  era  cald  la  atingere.  Are  faţa  atât  de  catifelată,  ca  o  piele  veche  si 
subţire,  care  a  fost  împăturită  şi  încreţită  de  o  mie  de  ori. 

Când  sosiră  slujitorii  să  ia  trupul  neînsufleţit,  fata  oarbă  îi  urmă. 
Lăsă  paşii  lor  s-o  călăuzească,  dar  când  începură  să  coboare  numără. 
Ştia  numărul  tuturor  treptelor  pe  dinafară.  Sub  templu  se  afla  un 
labirint  de  pivniţe  şi  de  coridoare,  unde  până  şi  oamenii  cu  doi  ochi 
buni  se  rătăceau  adesea,  dar  fata  oarbă  îi  învăţase  fiecare  centimetru 
şi  avea  băţul  ca  s-o  ajute  să-şi  găsească  drumul  dacă  memoria  îi  şovăia. 

Leşurile  erau  lungite  în  pivniţă.  Fata  oarbă  începu  să  lucreze  în 
întuneric,  lăsându-i  pe  morţi  fără  încălţări,  fără  veşminte  şi  fără  tot 

ce  mai  aveau  asupra  lor,  golindu-le  pungile  şi  numărându-le  banii. 
Deosebirea  monedelor  una  de  alta  prin  pipăire  fusese  unul  dintre 
primele  lucruri  pe  care  le  învăţase  de  la  orfelină,  după  ce  îi  luaseră 
ochii.  Banii  din  Braavos  îi  erau  prieteni  vechi;  era  de-ajuns  să  le 
măture  feţele  cu  vârfurile  degetelor  ca  să-i  recunoască.  Monedele  din 
alte  ţinuturi  şi  din  alte  oraşe  erau  mai  grele,  mai  ales  cele  din  locuri 
foarte  îndepărtate.  Creiţarii  volanteni  erau  cei  mai  obişnuiţi,  monede 
mărunte,  nu  mai  mari  de  o  para,  cu  o  coroană  pe  o  parte  şi  cu  o  ţeastă 
pe  cealaltă.  Banii  lyseni  erau  ovali  şi  înfăţişau  o  femeie  goală.  Pe  alte 
monede  erau  gravate  oi,  elefanţi  sau  capre.  Banii  din  Westeros  avea 
capul  regelui  pe  faţă  şi  un  dragon  pe  revers. 

Bătrâna  n-avea  nicio  pungă,  niciun  obiect  de  valoare,  în  afară  de 
inelul  de  pe  un  deget  subţire.  Asupra  bărbatului  frumos  găsi  patru 
dragorii  de  aur  din  Westeros.  îşi  plimba  vârful  degetului  mare  peste  cei 
mai  tociţi  dintre  ei,  încercând  să  decidă  ce  rege  înfăţişau,  când  auzi 
uşa  deschizându-se  încet  în  spatele  ei. 

-  Cine-i  acolo?  întrebă. 

-  Nimeni. 

Vocea  era  adâncă,  aspră,  rece. 

Şi  se  mişca.  Ea  păşi  într-o  parte,  înşfăcă  băţul  şi  îl  ridică  brusc, 
apărându-şi  faţa.  Lemnul  trosni  nimerind  de  lemn.  Forţa  izbiturii 
aproape  că-i  smulse  toiagul  din  mână.  Ea  se  ţinu  bine,  răspunse  cu  o 
lovitură  biciuitoare...  dar  nu  găsi  decât  aerul  gol  în  locul  în  care  ar  fi 
trebuit  să  fie  el. 

-  Nu  acolo,  spuse  vocea.  Eşti  oarbă? 

Nu-i  răspunse.  Vorbind  ar  fi  amestecat  zgomotele  pe  care  le-ar  fi 
putut  face  necunoscutul.  Care  se  mişca,  ea  ştia  asta.  Stânga  sau  dreapta? 
Sări  în  stânga,  se  roti  spre  dreapta,  nu  nimeri  nimic.  O  lovitură 
usturătoare  din  spate  îi  şfichiui  pulpele. 

-  Eşti  surdă? 

Se  răsuci,  cu  băţul  în  mâna  stângă,  învârtindu-1,  lovind  în  gol.  Din 
stânga  îi  auzi  sunetul  râsului.  Lovi  în  dreapta. 


806 


GEORGE  R.R.  MARTIN 


De  data  asta  nimeri.  Băţul  ei  îl  plesni  pe  al  lui.  Impactul  în  trimise 
o  zvâcnire  în  lungul  braţului. 

-  Bun,  spuse  vocea. 

Fata  oarbă  nu  o  recunoscu.  Trebuia  să  fie  a  unui  acolit,  presupuse 
ea.  Nu-şi  amintea  s-o  mai  fi  auzit  până  atunci,  dar  cineva  îi  zisese  că 
slujitorii  Zeului  cu  Multe  Chipuri  nu-şi  puteau  schimba  şi  glasurile  la 
fel  de  uşor  cum  îşi  schimbau  chipurile.  Pe  lângă  ea,  Casa  în  Negru  şi 
Alb  găzduia  două  slugi,  trei  acoliţi,  pe  bucătăreasa  Umma  şi  pe  cei 
doi  preoţi  numiţi  de  ea  orfelina  şi  omul  blajin.  Alţii  veneau  şi  plecau, 
uneori  pe  căi  tainice,  dar  aceştia  era  singurii  care  locuiau  acolo.  Cel  pe 
care  îl  înfrunta  putea  fi  oricare  dintre  ei. 

Fata  se  repezi  într-o  parte,  cu  băţul  învârtindu-se,  auzi  un  sunet  în 
spate,  se  răsuci  într-acolo,  lovi  aerul.  Şi  dintr-odată  propriul  ei  băţ  era 
între  picioarele  ei,  încurcându-se  între  ele  când  încercă  din  nou  să  se 
întoarcă,  răzuindu-i  pielea.  Se  împiedică  şi  căzu  într-un  genunchi, 
lovindu-se  atât  de  tare,  încât  îşi  muşcă  limba. 

încremeni.  Nemişcată  ca  piatra.  Unde  e? 

Bărbatul  râse  în  spatele  ei.  O  lovi  uşor,  cu  eleganţă,  peste  o  ureche, 
apoi  o  plesni  peste  degete  în  timp  ce  încerca  să  se  ridice  în  picioare. 
Băţul  ei  căzu  pe  piatră  zăngănind.  Ea  şuieră,  furioasă. 

-  Haide.  Ridică-1.  Azi  nu  te  mai  bat. 

-  Pe  mine  nu  mă  bate  nimeni. 

Fata  se  târî  în  patru  labe  până  când  îşi  găsi  băţul,  apoi  sări  în 
picioare.  In  liniştea  pivniţei  nu  se  simţea  nicio  mişcare.  El  plecase.  Sau 
nu?  Ar  fi  putut  să  stea  chiar  lângă  ea  şi  n-ar  fi  ştiut.  Ascultă-i  răsuflarea, 
îşi  zise,  dar  nu  se  auzea  nimic.  Aşteptă  încă  o  clipă,  apoi  puse  băţul 
deoparte  şi  îşi  reluă  munca.  Dacă  aş  fi  avut  ochii,  l-aş  fi  umplut  de  sânge. 
Intr-o  bună  zi,  omul  blajin  avea  să  i-i  dea  înapoi  şi-atunci  avea  să  le 
arate  ea,  tuturor. 

Leşul  bătrânei  se  răcise  de  acum,  iar  al  banditului  înţepenise.  Fata  era 
obişnuită  cu  asta.  In  majoritatea  zilelor,  îşi  petrecea  mai  mult  timp 
printre  morţi  decât  printre  vii.  Simţea  lipsa  prietenilor  din  vremea  când 

era  Cat  a  Canalelor:  bătrânul  Brusco,  cu  spatele  lui  bolnav,  fiicele  lui 
Talea  şi  Brea,  saltimbancii  de  pe  corabie,  Merry  şi  târfele  ei  din  Portul 
Vesel,  toate  celelalte  haimanale  şi  lepădături  de  pe  chei.  Dar  cel  mai 
mult  simţea  chiar  lipsa  lui  Cat,  mai  mult  decât  pe  a  ochilor.  Ii  plăcuse 
să  fie  Cat,  mai  mult  decât  îi  plăcuse  vreodată  să  fie  Salty,  sau  Porumbiţa, 
sau  Nevăstuica,  sau  Arry.  Am  ucis-o  pe  Cat  când  l-am  omorât  pe  cântă- 
reţul ăla.  Omul  blajin  îi  spusese  că  i-ar  fi  luat  ochii  oricum,  ca  s-o-nveţe 
să-şi  folosească  mai  bine  celelalte  simţuri,  dar  nu  pentru  o  jumătate  de 
an.  Acoliţii  orbi  erau  ceva  obişnuit  în  Casa  în  Negru  şi  Alb,  dar  foarte 
puţini  erau  atât  de  tineri  ca  ea.  Insă  fetei  nu-i  părea  rău.  Dareon  fusese 
un  dezertor  din  Rondul  de  Noapte,  aşa  că  meritase  să  moară. 
Ii  spusese  asta  omului  blajin. 

-  Iar  tu  eşti  vreun  zeu,  ca  să  decizi  cine  trebuie  să  trăiască  şi  cine 
trebuie  să  moară?  o  întrebase  el.  Noi  le  dăm  harul  acelora  însemnaţi  de 
Cel  cu  Multe  Chipuri,  după  rugăciuni  şi  jertfe.  Aşa  a  fost  dintotdeauna, 
de  la  începuturi.  Ţi-am  povestit  cum  a  luat  fiinţă  ordinul  nostru  şi  cum 
a  răspuns  primul  dintre  noi  rugăminţilor  sclavilor  care  cereau  moarte. 
La  început,  harul  le-a  fost  dat  numai  celor  care  şi  l-au  dorit  cu  tot 
dinadinsul...  dar,  într-o  zi,  primul  dintre  noi  a  auzit  un  sclav  rugându-se 
nu  pentru  moartea  lui,  ci  pentru  a  stăpânului  lui.  Dorinţa  lui  era  atât 
de  fierbinte,  încât  dădea  tot  ce  avea,  numai  să-i  fie  îndeplinită.  Iar 
primului  nostru  frate  i  s-a  părut  că  o  astfel  de  jertfă  ar  fi  fost  pe  placul 
Celui  cu  Multe  Chipuri,  aşa  că  în  noaptea  aceea  i-a  încuviinţat  înde- 
plinirea. Pe  urmă  s-a  dus  la  sclav  şi  i-a  spus:  „Ai  oferit  tot  ce-aveai  pentru 
moartea  acelui  om,  dar  sclavii  nu  au  decât  vieţile  lor.  Asta  vrea  zeul  de 
la  tine.  II  vei  sluji  în  tot  restul  zilelor  tale  de  pe  pământ."  Şi  începând 
de  atunci  am  fost  doi. 

Mâna  i  se  închisese  în  jurul  braţului  ei,  blândă,  dar  fermă. 

-  Toţi  oamenii  trebuie  să  moară.  Dar  noi  nu  suntem  decât  uneltele 
morţii,  nu  moartea  însăşi.  Când  l-ai  ucis  pe  cântăreţ,  ţi-ai  asumat 
puterile  zeului.  Noi  omorâm  oameni,  dar  nu  ne  luăm  libertatea  de 
a-i  osândi.  înţelegi? 

Nu,  se  gândise  ea. 

-  Da,  răspunsese. 

-  Minţi.  Şi  de  aceea  trebuie  să  mergi  acum  prin  întuneric,  până  ce 
vei  vedea  calea.  Dacă  nu  vrei  cumva  să  ne  părăseşti.  Nu  trebuie  decât 
să-i  ceri  şi-ţi  vei  primi  ochii  înapoi. 

Nu,  se  gândise  ea. 

-  Nu,  spusese. 

In  seara  aceea,  după  cină  şi  după  un  scurt  răstimp  hărăzit  jocului 
minciunilor,  fata  oarbă  îşi  legă  o  fâşie  de  pânză  zdrenţuită  în  jurul 
capului,  ascunzându-şi  ochii  nefolositori,  îşi  găsi  castronaşul  de  cerşe- 
toare şi  o  rugă  pe  orfelină  s-o  ajute  să-şi  pună  chipul  lui  Beth.  Când  îi 
luaseră  ochii,  orfelina  îi  răsese  capul;  tunsoarea  saltimbancului,  aşa  o 
numise  ea,  pentru  că  mulţi  saltimbanci  o  preferau  ca  să  li  se  potrivească 
mai  bine  perucile.  Dar  era  bună  şi  pentru  cerşetori,  căci  le  ferea  capetele 
de  purici  şi  de  păduchi.  Insă  era  nevoie  de  ceva  mai  mult  decât  o  peruci 

-  Te-aş  putea  acoperi  cu  răni  deschise,  spusese  orfelina,  dar  hangiii 
şi  proprietarii  tavernelor  te-ar  goni  de  la  uşile  lor. 

Ii  dăduse  în  schimb  cicatricele  vărsatului  cenuşiu  şi,  pe  obraz,  o 
aluniţă  de  saltimbanc  din  care  creştea  un  fir  de  păr  negru. 

-  E  urâtă?  întrebase  fata  oarbă. 

-  Nu  e  frumoasă. 
-Bun. 

Nu  se  sinchisise  niciodată  dacă  era  sau  nu  frumoasă,  nici  măcar  când 
fusese  Arya  Stark.  Numai  tatăl  ei  îi  zisese  că  era.  El,  şi  uneori  Jon  Snow. 
Mama  ei  îi  spunea  că  ar  fi  fost  frumoasă  dacă  şi-ar  fi  spălat  şi  şi-ar  fi  periat 
părul  şi  dacă  ar  fi  avut  mai  multă  grijă  de  rochia  pe  care-o  purta,  aşa  cum 
făcea  Şansa.  Insă  pentru  sora  ei  şi  pentru  prietenele  surorii  ei  fusese 
întotdeauna  Arya  Chip  de  Cal.  Dar  acum  erau  morţi  cu  toţii,  chiar  şi 
Arya,  toţi,  în  afară  de  fratele  ei  vitreg.  In  unele  nopţi  auzea  vorbindu-se 
despre  el,  în  tavernele  şi  casele  plăcerilor  din  Portul  Peticarului. 
Bastardul  Negru  al  Zidului,  aşa  îl  numise  cineva.  Pun  rămăşag  că  nici 
măcar  Jon  n-ar  recunoaşte-o  vreodată  pe  Beth  Oarba.  Asta  o  întristase. 

Veşmintele  pe  care  le  purta  erau  zdrenţuite,  decolorate  şi  tocite, 
dar  călduroase  şi  curate.  Sub  ele  ascunsese  trei  cuţite  -  unul  într-o 
cizmă,  unul  în  partea  de  sus  a  mânecii,  altul  într-o  teacă,  pe  şale. 
Braavosii  erau  în  general  oameni  de  treabă,  mai  degrabă  înclinaţi  s-o 
ajute  pe  sărmana  fată  oarbă  decât  să-ncerce  să-i  facă  vreun  rău,  dar 
existau  întotdeauna  câţiva  ticăloşi  care  să  vadă  în  ea  pe  cineva  uşor  de 
jefuit  sau  de  siluit.  Cuţitele  erau  pentru  ei,  deşi  până  atunci  fata  oarbă 
nu  fusese  nevoită  să  le  folosească.  Un  castronaş  crăpat,  din  lemn, 
pentru  cerşit  şi  o  cingătoare  din  sfoară  de  cânepă  îi  completau  straiele. 

Ieşi  din  templu  când  urla  Titanul,  vestind  asfinţitul,  îşi  croi  drum 
numărând  treptele  care  începeau  de  la  uşă,  apoi,  călăuzindu-se  cu 
lovituri  uşoare  de  băţ,  se  îndreptă  către  podul  ce  o  ducea  dincolo  de 
canal,  către  Insula  Zeilor.  Putea  să  spună  că  era  o  ceaţă  deasă,  judecând 
după  straiele  care  i  se  lipiseră  de  trup  şi  după  senzaţia  de  umezeală  pe 
care  i-o  lăsa  pe  mâini  atingerea  aerului.  Descoperise  că  ceaţa  din 
Braavos  ascundea  deopotrivă  obiectele  şi  sunetele.  In  noaptea  asta, 
jumătate  din  oraş  o  să  fie  pe  jumătate  orb. 

In  drumul  ei  pe  lângă  temple,  îi  auzea  pe  acoliţii  Cultului  înţelep- 
ciunii înstelate  cântând  către  aştrii  serii  din  vârful  turnului  lor  de 
observaţie.  Un  vălătuc  de  fum  aromat  atârna  în  văzduh,  conducând-o 
de-a  lungul  potecii  şerpuitoare,  către  locul  unde  îşi  aprinseseră  preoţii 
roşii  focurile  în  imensele  vase  de  fier  din  afara  Casei  Stăpânului 
Luminii.  In  curând  putu  să  simtă  şi  căldura  aerului,  în  vreme  ce 
închinătorii  lui  R'hllor  cel  Roşu  îşi  înălţau  vocile  în  rugăciune. 

-  Căci  noaptea  e  neagră  şi  plină  de  spaime,  psalmodiau  ei. 

Nu  şi  pentru  mine.  Nopţile  ei  erau  scăldate  în  lumina  lunii  şi  pline 
de  cântecele  haitei  sale,  de  gustul  cărnii  roşii  smulse  de  pe  os,  de 
mirosurile  calde,  familiare,  ale  verilor  ei  cenuşii.  Numai  pe  timpul  zilei 
era  singură  şi  oarbă. 

Cheiul  nu-i  era  străin.  Cat  obişnuia  să  colinde  docurile  şi  străzile 
înguste  din  Portul  Peticarului,  vânzând  midii,  stridii  şi  moluşte  pentru 
Brusco.  Cu  zdrenţele  ei,  cu  capul  ras  şi  cu  aluniţa  saltimbancului,  nu 

mai  arăta  la  fel  ca  atunci,  dar,  pur  şi  simplu  ca  să  se  simtă  în  siguranţă, 
stătea  departe  de  Corabie,  de  Portul  Vesel  şi  de  celelalte  locuri  unde 
Cat  fusese  cunoscută  cel  mai  bine. 

Deosebea  fiecare  han  şi  fiecare  tavernă  după  miros.  Barcagiul  Negru 
avea  un  iz  de  sare.  La  Pynto  duhnea  a  vin  acru,  a  brânză  împuţită  şi  a 
Pynto  însuşi,  care  nu-şi  schimba  niciodată  hainele  şi  nu-şi  spăla  părul. 
Iar  la  Velarul,  aerul  plin  de  fum  era  întotdeauna  condimentat  de  aroma 
cărnii  fripte.  Casa  celor  Şapte  Felinare  era  înmiresmată  de  tămâie,  iar 
Palatul  de  Satin  avea  parfumul  fetelor  tinere  şi  frumoase  care  visau  să 
devină  curtezane. 

Fiecare  loc  îşi  avea  şi  propriile  sunete.  Cântăreţii  de  la  Moroggo  şi 
la  hanul  Ţiparului  Verde  puteau  fi  auziţi  în  majoritatea  nopţilor.  La 
hanul  Proscrisului  cântau  chiar  stăpânii,  cu  voci  de  beţivi  şi  într-o 
jumătate  de  sută  de  limbi.  La  Casa  Ceţii  era  întotdeauna  plin  de  vâslaşi 
de  pe  bărcile-şarpe,  care  se  certau  pentru  zei,  pentru  curtezane  şi 
fiindcă  pentru  unii  Lordul  Mării  era  neghiob,  iar  pentru  alţii  nu. 
Palatul  de  Satin  era  mult  mai  liniştit,  un  loc  al  dezmierdărilor  tăcute, 
al  foşnetului  uşor  al  rochiilor  de  mătase  şi  al  chicotitului  fetelor. 

Beth  cerşea  în  fiecare  noapte  în  alt  loc.  învăţase  repede  că  stăpânii 
hanurilor  şi  ai  tavernelor  erau  mai  dispuşi  să-i  tolereze  prezenţa  dacă 
nu-şi  făcea  apariţia  prea  des.  îşi  petrecuse  ultima  noapte  în  faţa 
hanului  Ţiparului  Verde,  aşa  că  acum  o  luă  la  dreapta  în  loc  s-o  ia  la 
stânga  după  ce  ieşi  de  pe  Podul  însângerat  şi  se  îndreptă  către  celălalt 
capăt  al  Portului  Peticarului,  unde,  chiar  la  marginea  Oraşului  înecat, 
era  taverna  lui  Pynto.  O  fi  fost  el  gălăgios  şi  împuţit,  dar  avea  o 
inimă  bună  sub  hainele  nespălate  şi  sub  zbierete.  Dacă  înghesuiala 
nu  era  prea  mare,  o  lăsa  adesea  să  intre  şi  să  stea  la  căldură,  iar  uneori 
îi  dădea  chiar  şi  o  cană  cu  bere  şi  ceva  de  mâncare,  în  vreme  ce  o 
delecta  cu  poveştile  lui.  In  zilele  tinereţii  sale,  Pynto  fusese  cel  mai 
cunoscut  pirat  din  Treptele  de  Piatră,  dacă  te  luai  după  spusele  lui; 
nimic  nu-i  plăcea  mai  mult  decât  să-şi  istorisească  cu  lux  de  amănunte 
faptele  de  vitejie. 

In  noaptea  aceea  avu  noroc.  Taverna  era  aproape  goală,  iar  ea  putu 
să-şi  găsească  un  loc  liniştit,  nu  prea  departe  de  foc.  Abia  se  aşezase  şi 
îşi  încrucişase  picioarele,  când  ceva  îi  mătură  coapsa. 

-  Iar  ai  venit?  spuse  fata  oarbă. 

Ii  scărpină  capul  în  spatele  urechilor,  iar  motanul  îi  sări  în  poală, 
începând  să  toarcă.  Braavosul  era  plin  de  pisici,  dar  nicăieri  nu  erau 
mai  multe  decât  la  Pynto.  Fostul  pirat  credea  că-i  purtau  noroc  şi  că-i 
fereau  taverna  de  insecte  şi  de  şoareci. 

-  Mă  cunoşti,  nu-i  aşa?  îi  şopti. 

Pisicile  nu  se  lăsau  înşelate  de  o  aluniţă  a  saltimbancului.  O  ţineau 
minte  pe  Cat  a  Canalelor. 

Era  o  noapte  fastă  pentru  fata  oarbă.  Pynto  era  binedispus  şi  îi 
dădu  o  cană  de  vin  îndoit  cu  apă,  o  bucată  mare  de  brânză  împuţită 
şi  jumătate  dintr-o  plăcintă  cu  ţipar. 

-  Pynto  e  un  om  bun,  anunţă  el,  apoi  se  aşeză  să-i  povestească 
despre  corabia  cu  mirodenii  pe  care  o  capturase,  o  istorie  ascultată  de 
ea  de  o  duzină  de  ori. 

Taverna  se  umplea  pe  măsură  ce  se  scurgeau  orele.  Pynto  deveni  în 
curând  prea  ocupat  ca  să-i  mai  acorde  vreun  strop  de  atenţie,  dar  mai 
mulţi  obişnuiţi  ai  casei  îi  aruncară  monede  în  castronelul  de  cerşetoare. 
Alte  mese  erau  ocupate  de  străini:  vânători  de  balene  ibbenezi,  care 
duhneau  a  sânge  şi  a  untură,  doi  bandiţi  cu  ulei  aromat  în  păr,  un  grăsan 
din  Lorath,  care  se  plângea  că  la  mesele  lui  Pynto  locul  era  prea  strâmt 
pentru  burta  lui.  Şi  mai  târziu  trei  lyseni,  marinari  pe  Inimă-Bunâ,  o 
galeră  transformată  de  furtuni  într-o  epavă  ce  ajunsese  cu  chiu  cu  vai  în 
Braavos  cu  o  noapte  în  urmă  şi  fusese  luată  în  stăpânire,  în  dimineaţa 
aceea,  de  străjerii  Lordului  Mării. 

Lysenii  se  aşezaseră  la  masa  cea  mai  apropiată  de  foc  şi  vorbeau  încet 
pe  deasupra  cănilor  cu  rom,  cu  glasuri  atât  de  scăzute,  încât  nimeni  nu 
putea  să  tragă  cu  urechea.  Dar  ea  era  nimeni  şi  auzi  aproape  fiecare 
cuvânt.  Şi  pentru  o  clipă  i  se  păru  că  putea  să-i  şi  vadă,  prin  ochii  înguşti 
şi  galbeni  ai  motanului  care-i  torcea  în  poală.  Unul  era  bătrân,  unul  era 

tânăr  şi  unul  îşi  pierduse  o  ureche,  dar  aveau  cu  toţii  părul  blond  către 
alb  şi  pielea  frumoasă,  netedă,  a  oamenilor  din  Lys,  prin  venele  cărora 
curgea,  încă  puternic,  sângele  din  vechiul  Ţinut  Liber. 

In  dimineaţa  următoare,  când  omul  blajin  o  întrebă  care  erau  cele 
trei  lucruri  pe  care  le  ştia,  dar  nu  le  ştiuse  înainte,  era  pregătită. 

-  Ştiu  că  Lordul  Mării  a  capturat  Inimă-Bună.  Galera  era  plină  cu 
sclavi.  Sute  de  sclavi,  femei  şi  copii,  legaţi  unul  de  altul  în  cală. 

Braavos  era  un  oraş  construit  de  slavi  evadaţi  şi  negoţul  cu  sclavi 
era  interzis. 

-  Ştiu  de  unde  veneau  sclavii.  Erau  sălbatici  din  Westeros,  dintr-un 
loc  numit  Sălaşul  Aspru.  Plin  de  ruine  vechi  şi  blestemat. 

Bătrâna  Nan  îi  spusese  poveşti  despre  Sălaşul  Aspru,  pe  vremuri, 
la  Winterfell,  când  ea  era  încă  Arya  Stark. 

-  După  o  mare  bătălie,  în  care  Regele-de-Dincolo-de-Zid  a  fost  ucis, 
sălbaticii  au  fugit  şi  o  vrăjitoare  a  pădurilor  le-a  spus  că,  dacă  vor  merge 
la  Sălaşul  Aspru,  vor  veni  corăbii  care-i  vor  duce  departe,  într-un  loc 
cald.  Dar  n-a  sosit  nicio  corabie,  niciuna  în  afară  de  cele  două  galere  ale 
piraţilor  lyseni,  Inimă-Bună  şi  Elefant,  care  fuseseră  împinse  spre  nord 
de  o  furtună.  Au  ancorat  în  larg,  în  dreptul  Sălaşului  Aspru,  pentru 
reparaţii,  şi  i-au  văzut  pe  sălbatici;  dar  erau  mii  şi  pe  corăbii  nu  era  loc 
pentru  toţi  şi  au  spus  că  vor  lua  doar  femeile  şi  copiii.  Sălbaticii  n-aveau 
nimic  de  mâncare,  aşa  că  bărbaţii  şi-au  trimis  nevestele  şi  fiicele,  dar, 
imediat  ce  au  ajuns  în  larg,  lysenii  le-au  mânat  sub  punte  şi  le-au  legat. 
Aveau  de  gând  să  le  vândă  pe  toate  în  Lys.  Numai  că  o  altă  furtună  s-a 
abătut  asupra  lor  şi  corăbiile  au  fost  despărţite.  Inimă-Bună  a  suferit 
atât  de  multe  stricăciuni,  încât  căpitanul  ei  n-a  avut  de  ales  şi  a  trebuit 
s-o  aducă  aici,  dar  s-ar  putea  ca  Elefant  să  fi  reuşit  s-ajungă  în  Lys. 
Lysenii  de  la  Pynto  cred  că  se  va  întoarce  cu  mai  multe  corăbii.  Preţul 
sclavilor  e  în  creştere,  spuneau  ei,  iar  la  Sălaşul  Aspru  mai  sunt  femei  şi 
copii  cu  miile. 

-  E  bine  de  ştiut.  Asta  e  al  doilea  lucru.  Există  şi  un  al  treilea? 

-  Da.  Ştiu  că  tu  eşti  cel  care  m-a  lovit. 


dansul  dragoniior 


813 


Băţul  ei  ţâşni  şi  trosni  izbindu-se  de  degetele  bărbatului,  azvârlindu-i 
toiagul  pe  podea,  unde  se  opri  zăngănind. 

Preotul  tresări  şi-şi  retrase  mâna  cu  o  smucitură. 

-  Şi  cum  poate  o  fată  oarbă  să  ştie  asta? 
Te-am  văzut. 

-  Ţi-am  spus  trei  lucruri.  Nu  trebuie  să-ţi  spun  patru. 

Poate  a  doua  zi  avea  să-i  povestească  despre  pisica  de  la  Pynto,  care 

0  urmărise  noaptea  trecută  până  acasă  şi  care  era  ascunsă  sus,  pe  grinzi, 
uitându-se  în  jos,  către  ei.  Sau  poate  nu.  Dacă  el  putea  să  aibă  secrete, 
putea  avea  şi  ea. 

In  seara  aceea,  la  cină,  Umma  le  servi  crabi  în  crustă  de  sare.  Când 

1  se  întinse  cana,  fata  oarbă  strâmbă  din  nas  şi  o  bău  o  pe  toată  din  trei 
înghiţituri  lungi.  Pe  urmă  icni  şi  o  scăpă.  Limba  îi  era  în  flăcări,  iar 
când  bău  lacomă  o  cană  de  vin,  arsura  i  se  răspândi  în  josul  gâtului  şi 
în  sus,  în  nas. 

-  Vinul  n-o  să  te-ajute,  iar  apa  n-o  să  facă  altceva  decât  să-mprăştie 
flăcările,  îi  spuse  orfelina.  Mănâncă  asta. 

Un  colţ  de  pâine  îi  fu  împins  în  mână.  Fata  şi-1  îndesă  în  gură,  îl 
mestecă,  îl  înghiţi.  O  ajută.  A  doua  bucată  o  ajută  şi  mai  mult. 

Şi  dimineaţa  odată  sosită,  când  lupoaica  nopţii  o  părăsi  şi  ea  deschise 
ochii,  zări  o  lumânare  de  seu  arzând  acolo  unde  în  noaptea  dinainte  nu 
fusese  niciuna,  cu  flacăra  şovăitoare  unduindu-i-se  înainte  şi  înapoi,  ca 
o  târfă  din  Portul  Vesel.  Nu  mai  văzuse  niciodată  ceva  atât  de  frumos. 


O  STAFIE  DIN  WINTERFELL 


Bărbatul  mort  fu  găsit  la  baza  zidului  interior.  Avea  gâtul  frânt,  iar 
zăpada  care  căzuse  în  timpul  nopţii  nu  lăsa  să  se  vadă  decât  piciorul  stâng. 

Dacă  nu  l-ar  fi  dezgropat  căţelele  lui  Ramsay,  ar  fi  rămas  îngropat 
acolo  până  la  venirea  primăverii.  Când  îl  trase  afară  Ben  Oase,  Jeyne 
Cenuşia  mâncase  atât  de  mult  din  faţa  mortului,  încât  se  scurse  o  jumă- 
tate de  zi  până  ce  izbutiră  să-şi  dea  seama,  fără  nicio  umbră  de  îndoială, 
cine  fusese:  un  oştean  de  patruzeci  şi  patru  de  ani  care  mărşăluise  către 
Nord  cu  Roger  Ryswell. 

-  Un  beţiv,  declară  Ryswell.  Aş  pune  rămăşag  că  se  pişa  pe  zid. 
A  alunecat  şi-a  căzut. 

Nimeni  nu-1  contrazise.  Dar  Theon  Greyjoy  se  pomeni  întrebându-se 
de  ce  s-ar  fi  urcat  cineva  pe  nişte  trepte  acoperite  de  zăpadă  alunecoasă, 
ajungând  pe  metereze  în  bezna  nopţii  numai  ca  să-şi  verse  acolo  udul. 

In  dimineaţa  aceea,  în  timp  ce  garnizoana  mânca  la  dejun  pâine  veche 
prăjită  în  grăsimea  scursă  din  slănină  (lorzii  şi  cavalerii  mâncau  slănina), 
pe  bănci  se  vorbise  despre  puţine  alte  lucruri  în  afară  de  cadavru. 

-  Stannis  are  prieteni  în  castel,  îl  auzi  Theon  bombănind  pe 
un  sergent. 

Era  unul  dintre  oamenii  lui  Tallhart,  un  bărbat  vârstnic,  cu  trei 
copaci  brodaţi  pe  tunică.  Tocmai  se  schimbase  garda.  Bărbaţii  veneau 

din  frig,  bătând  din  picioare  ca  să-şi  scuture  zăpada  de  pe  cizme  şi  de 
pe  pantaloni  în  timp  ce  se  aducea  prânzul  -  cârnaţi  cu  sânge,  praz  şi 
pâine  neagră,  caldă  încă,  abia  scoasă  din  cuptoare. 

-  Stannis?  râse  unul  dintre  călăreţii  lui  Roose  Ryswell.  Stannis  e 
acum  înzăpezit  şi  trage  să  moară.  Sau  aleargă  înapoi,  către  Zid,  cu 
coada  îngheţată  între  picioare. 

-  E  posibil  să-şi  fi  instalat  tabăra  la  un  metru  şi  jumătate  de  zidurile 
noastre,  cu  o  sută  de  mii  de  oameni,  spuse  un  arcaş  care  purta  culorile 
Casei  Cerwyn.  Pe  viscolul  ăsta  nu  l-am  vedea  pe  niciunul. 

Ninsoarea  căzuse  zi  şi  noapte,  din  abundenţă,  fără  întrerupere  şi 
fără  milă.  Troienele  urcau  pe  ziduri  şi  umpleau  golurile  dintre 
creneluri,  pături  albe  se  aşternuseră  pe  toate  acoperişurile,  corturile  se 
încovoiau  sub  greutatea  zăpezii.  De  la  o  clădire  la  alta  fuseseră  întinse 
frânghii,  ca  să  nu  se  rătăcească  nimeni  când  traversa  curtea.  Santinelele 
se  îngrămădeau  în  turnurile  de  pază  ca  să-şi  încălzească  mâinile  pe 
jumătate  îngheţate  deasupra  strălucirii  vaselor  cu  cărbuni,  lăsând 
meterezele  în  grija  străjerilor  de  zăpadă  înălţaţi  de  scutieri,  care 
deveneau  tot  mai  masivi  şi  mai  bizari  în  fiecare  noapte,  când  viforul 
şi  frigul  se  dezlănţuiau  asupra  lor  în  voie.  Pe  suliţele  strânse  în  pumnii 
lor  de  nea  crescuseră  bărbi  de  gheaţă  zdrenţuite.  Chiar  Hosteen  Frey, 
care  fusese  auzit  lăudându-se  că  nu  se  temea  de  un  pic  de  zăpadă,  îşi 
pierduse  o  ureche  degerată. 

Cel  mai  mult  aveau  de  suferit  caii  din  curte.  Păturile  puse  peste 
ei  ca  să  le  ţină  de  cald  se  îmbibau  cu  apă  şi  îngheţau  dacă  nu  erau  înlo- 
cuite cu  regularitate.  Când  erau  aprinse  focuri  ca  să  ţină  frigul  la  distanţă, 
făceau  mai  mult  rău  decât  bine.  Caii  de  război  se  temeau  de  flăcări  şi 
se  zbăteau  încercând  să  fugă,  rănindu-se  pe  ei  şi  pe  alţii  când  se  răsuceau 
în  şirurile  în  care  fuseseră  legaţi.  Numai  caii  din  grajduri  se  aflau  în 
siguranţă  şi  la  căldură,  dar  acolo  îngrămădeala  era  deja  prea  mare. 

-  Zeii  s-au  întors  împotriva  noastră,  fu  auzit  bătrânul  Lord  Locke 
spunând  în  Sala  Mare.  Asta  e  urgia  lor.  Vântul  e  îngheţat  ca  însuşi 
iadul  şi  ninsoarea  nu  se  mai  opreşte.  Suntem  blestemaţi. 

-  Stannis  e  blestemat,  stărui  unul  dintre  oamenii  Casei  Dreadfort. 
El  e  cel  care  se  află  afară,  în  vifor. 

-  Lordului  Stannis  i-ar  putea  fi  mai  cald  decât  ştim  noi,  zise  un 
neghiob,  unul  dintre  călăreţii  liberi.  Vrăjitoarea  lui  poate  invoca 
focul.  Poate  stă  în  puterea  zeului  ei  roşu  să  topească  zăpezile. 

Asta  a  fost  o  nechibzuinţâ,  ştiu  imediat  Theon.  Omul  vorbise  prea 
tare,  şi  în  auzul  lui  Dick  Gălbejitul,  al  lui  Alyn  Ursuzul  şi  al  lui  Ben 
Oase.  Când  povestea  ajunse  la  urechile  Lordului  Ramsay,  îi  trimise  pe 
Băieţii  Bastardului  să-1  salte  şi  să-1  târască  afară,  în  zăpadă. 

-  De  vreme  ce  Stannis  pare  să-ţi  fie  atât  de  drag,  o  să  te  trimitem 
la  el,  îi  spuse. 

Damon  Dansează-pentru-Mine  îl  lovi  pe  călăreţul  liber  de  câteva 
ori  cu  biciul  lui  lung,  bine  uns.  Pe  urmă,  în  vreme  de  Jupuitorul  şi 
Dick  Gălbejitul  puneau  rămăşag  în  cât  timp  o  să-i  îngheţe  sângele, 
Ramsay  ceru  ca  omul  să  fie  târât  la  Poarta  Crenelurilor. 

Porţile  principale  ale  Winterfellului  erau  închise  şi  blocate  cu  drugi, 
atât  de  acoperiţi  de  gheaţă  şi  de  zăpadă,  încât  barierele-ghilotină  ar  fi 
trebuit  tăiate  înainte  de  a  putea  fi  ridicate.  Acelaşi  lucru  era  valabil,  în 
mare  măsură,  şi  la  Poarta  Vânătorului,  deşi,  fiindcă  fusese  folosită  de 
curând,  acolo  măcar  gheaţa  nu  era  o  problemă.  Dar  nu  utilizaseră  şi 
Poarta  Drumului  Regelui,  unde  gheaţa  se  adunase  pe  lanţurile  podului 
mobil,  întărindu-le  ca  piatra.  Ceea  ce  nu  le  mai  lăsa  decât  Poarta 
Crenelurilor,  o  mică  deschidere  dosnică,  arcuită,  din  zidul  interior. 
Fiind  de  fapt  numai  pe  jumătate  o  poartă,  avea  un  pod  mobil  care  se 
întindea  peste  apa  îngheţată  din  şanţ,  dar  nicio  poartă  corespunzătoare 
în  zidul  exterior,  oferind  o  cale  de  acces  către  fortificaţiile  exterioare, 
dar  nu  şi  către  lumea  de  dincolo  de  ele. 

Călăreţul  liber  plin  de  sânge  fu  cărat  de-a  lungul  podului  şi  apoi  în 
susul  treptelor,  încă  protestând.  Pe  urmă  Jupuitorul  şi  Alyn  Ursuzul  îl 
prinseră  de  braţe  şi  de  picioare  şi-1  azvârliră  pe  de  zid  pe  pământul  aflat 
cu  două  sute  cincizeci  de  metri  mai  jos.  Troienele  erau  atât  de  înalte, 
încât  îl  înghiţiră  pe  de-a-ntregul...  dar  arcaşii  de  pe  metereze  susţinură 

că  îl  zăriseră  ceva  mai  târziu,  târându-şi  un  picior  rupt  prin  zăpadă. 
Unul  îi  împănă  o  săgeată  în  fund  în  timp  ce  se  îndepărta  pe  furiş. 

-  O  să  fie  mort  într-o  oră,  le  făgădui  Lordul  Ramsay. 

-Sau  o  să  sugă  mădularul  Lordului  Stannis  înainte  de  apusul 
soarelui,  ripostă  Umber  Urgia  Târfelor. 

-  Ar  face  bine  să  nu  i-1  rupă!  râse  Rickard  Ryswell.  Oricărui  bărbat 
aflat  acum  afară  îi  îngheaţă  bocnă  mădularul. 

-  Lordul  Stannis  s-a  rătăcit  în  viscol,  spuse  Lady  Dustin.  E  la  câteva 
leghe  distanţă,  mort  sau  în  agonie.  încă  vreo  câteva  zile  şi  zăpada  o  să-1 
îngroape  cu  oastea  lui  cu  tot. 

Dar  şi  pe  noi,  se  gândi  Theon,  minunându-se  de  prostia  ei.  Lady 
Barbrey  era  din  nord  şi  ar  fi  trebuit  să  ştie  mai  bine.  Vechii  zei  ar  fi 
putut  să  asculte. 

La  cină  primiră  un  terci  de  mazăre  cu  pâine  rămasă  din  ziua 
dinainte,  ceea  ce  stârni  mormăieli  printre  oştenii  de  rând:  în  capul 
mesei  puteau  fi  văzuţi  lorzii  şi  cavalerii,  mâncând  şuncă. 

Theon  era  aplecat  asupra  unui  castron  de  lemn,  terminând  ce  mai 
rămăsese  din  porţia  lui  de  terci  de  mazăre,  când  o  atingere  uşoară  pe 
umăr  îl  făcu  să-şi  scape  lingura. 

-  Să  nu  m-atingi  niciodată!  spuse,  răsucindu-se  ca  să-nşface  lingura 
căzută  pe  podea  înainte  a  o  lua  în  stăpânire  vreuna  dintre  fetele  lui 
Ramsay.  Să  nu  m-atingi  niciodată. 

Ea  i  se  aşeză  alături,  prea  aproape,  o  altă  spălătoreasă  de-a  lui  Abel. 
Asta  era  tânără,  de  cincisprezece  sau  poate  şaisprezece  ani,  cu  păr 
blond  ciufulit,  care  ar  fi  avut  nevoie  de  o  spălare  bună  şi  cu  o  pereche 
de  buze  ţuguiate,  care  ar  fi  avut  nevoie  de  o  sărutare  bună. 

-  Unor  fete  le  place  să  atingă,  spuse  ea,  cu  o  jumătate  de  zâmbet 
firav.  Dacă  asta  e  pe  placul  stăpânului,  eu  sunt  Holly. 

Târfa  Holly,  se  gândi  el,  dar  fata  era  chiar  frumoasă.  Cândva  ar  fi 
râs  şi  şi-ar  fi  tras-o  în  poală,  dar  zilele  acelea  trecuseră. 

-  Ce  vrei? 

-  Să  văd  criptele.  Unde  se  află,  stăpâne?  O  să  mi  le-arăţi?  Holly  se 
juca  şăgalnic  cu  o  şuviţă  de  păr,  răsucindu-şi-o  în  jurul  unui  deget. 
Adânci  şi  întunecoase,  asta  se  spune  despre  ele.  Un  loc  potrivit  pentru 
atingeri.  Cu  toţi  regii  morţi  uitându-se. 

-  Abel  te-a  trimis  la  mine? 

-  Poate.  Poate  m-am  trimis  singură.  Dar,  dacă  Abel  e  cel  pe  care-1 
vrei,  pot  să  ţi-1  aduc.  El  o  să-i  cânte  stăpânului  o  melodie  suavă... 

Fiecare  dintre  cuvintele  ei  îl  convingea  pe  Theon  că  toate  astea  erau 
un  soi  de  joc.  Dar  al  cui,  şi  care  era  ţelul?  Ce-ar  fi  putut  să  vrea  Abel  de 
la  el?  Omul  ăla  nu  era  decât  un  cântăreţ,  un  codoş  cu  o  lăută  şi  cu  un 
zâmbet  prefăcut.  Vrea  să  afle  cum  am  cucerit  castelul,  dar  nu  ca  să  facă 
din  asta  un  cântec.  In  minte  îi  veni  răspunsul.  Vrea  sdştie  cum  am  intrat 
eu  ca  să  poată  ieşi  el.  Lordul  Bolton  ceruse  să  fie  pecetluit  Winterfellul, 
de  parcă  ar  fi  fost  cusut  la  fel  de  strâns  ca  scutecele  unui  prunc.  Nimeni 
nu  putea  să  intre  sau  să  iasă.  Vrea  să  fugă,  el  şi  spălătoresele  lui.  Theon 
nu  putea  să-i  găsească  vreo  vină,  dar,  chiar  şi  aşa  stând  lucrurile,  spuse: 

-  Nu  vreau  nimic  de  la  Abel,  nici  de  la  tine,  nici  de  la  vreuna  dintre 
surorile  tale.  Vreau  doar  să  mă  laşi  în  pace. 

Afară,  ninsoarea  se  învârtejea,  dansa.  Theon  găsi  pe  bâjbâite  drumul 
până  la  zid,  pe  lângă  care  merse  apoi  către  Poarta  Crenelurilor.  I-ar  fi 
luat  pe  străjeri  drept  doi  oameni  de  zăpadă  de-ai  Micului  Walder  dacă 
nu  le-ar  fi  văzut  dârele  albe  ale  răsuflărilor. 

-  Vreau  să  mă  plimb  pe  ziduri,  le  spuse,  cu  propria  răsuflare 
îngheţându-i  în  aer. 

-  E-un  frig  cumplit  acolo  sus,  îl  preveni  unul  dintre  ei. 

-  E-un  frig  cumplit  aici  jos,  spuse  celălalt,  dar  faci  cum  vrei, 
Schimbă-mantie. 

In  făcu  semn  să  treacă  dincolo  de  poartă. 

Treptele  erau  acoperite  de  zăpadă,  alunecoase,  înşelătoare  în  întu- 
neric. Odată  ajuns  pe  metereze,  nu-i  luă  mult  timp  ca  să  găsească  locul 
de  unde  fusese  aruncat  călăreţul  liber.  Spulberă  cu  o  lovitură  de  picior 
un  zid  de  zăpadă  proaspătă  care  umpluse  golul  dintre  creneluri 

şi  se  aplecă  printre  ele.  Aş  putea  să  sar,  se  gândi.  El  a  supravieţuit,  de  ce 
n-aş  supravieţui  şi  eu?  Putea  să  sară  şi...  Şi  ce?  Să-mi  rup  un  picior  şi  să 
mor  în  zăpadă?  Să  plec  târâş  şi  să  îngheţ  de  moarte? 

Era  o  nebunie.  Ramsay  l-ar  fi  hăituit,  cu  fetele.  Jeyne  Cenuşia,  Jez 
şi  Helicent  l-ar  fi  sfâşiat  în  bucăţi,  dacă  zeii  erau  buni.  Sau,  mai  rău, 
ar  fi  fost  adus  înapoi  viu. 

-  Trebuie  să-mi  ţin  minte  numele,  şopti. 

In  dimineaţa  următoare,  scutierul  cărunt  al  lui  Ser  Aenys  Frey  fu 
găsit  dezbrăcat  şi  mort  de  frig  în  vechiul  ţintirim  al  castelului,  cu  faţa 
ascunsă  sub  promoroacă,  încât  părea  să  poarte  o  mască.  Ser  Aenys 
lansă  ipoteza  că  bărbatul  se  îmbătase  şi  se  rătăcise  în  viscol,  deşi  nimeni 
nu  putu  să  explice  de  ce-şi  scosese  hainele  ca  să  iasă  în  curte.  Un  alt 
beţiv,  se  gândi  Theon.  Vinul  putea  să  înece  o  oştire  de  suspiciuni. 

Apoi,  înainte  de  sfârşitul  zilei,  un  arbaletier,  unul  dintre  oamenii 
Casei  Flint,  fu  găsit  în  grajduri,  cu  capul  spart.  Lovit  de  un  cal,  declară 
Lordul  Ramsay.  Mai  degrabă  de  un  ciomag,  decise  Theon. 

Totul  părea  atât  de  familiar,  ca  un  spectacol  de  pantomimă  pe  care-1 
mai  văzuse.  Numai  actorii  erau  alţii.  Roose  Bolton  avea  rolul  pe  care-1 
interpretase  ultima  dată  Theon,  iar  morţii  jucau  rolurile  lui  Aggar, 
Gynir  Rednose  şi  Gelmarr  cel  Fioros.  Şi  Duhoare  era  acolo,  îşi  reaminti 
el,  dar  un  alt  Duhoare,  unul  cu  mâini  însângerate  şi  cu  minciuni  picurân- 
du-i printre  buze,  dulci  ca  mierea.  Duhoare,  Duhoare,  rimează  cu  furişare. 

Morţile  îi  făcură  pe  lorzii  lui  Roose  Bolton  să  se  ia  făţiş  la  ceartă 
în  Sala  Mare.  Unii  îşi  pierduseră  răbdarea. 

-  Cât  trebuie  să  mai  stăm  aici,  aşteptându-1  pe  regele  ăsta  care  nu 
mai  vine?  întrebă  Ser  Hosteen  Frey.  Ar  trebui  să  dăm  lupta  cu  Stannis 
şi  să-1  omoram. 

-  Să  părăsim  castelul?  croncăni  Harwood  Stout  ciungul.  Tonul  lui 
sugera  că  ar  fi  preferat  să  i  se  taie  şi  braţul  celălalt.  Vrei  să  ne  vezi 
şarjând  orbeşte  prin  ninsoare? 

-  Ca  să  ne  luptăm  cu  Lordul  Stannis  ar  trebui  să-1  găsim  mai  întâi, 
sublinie  Roose  Ryswell.  Iscoadele  noastre  au  plecat  prin  Poarta 
Vânătorului,  dar  în  ultima  vreme  nu  s-a  mai  întors  niciuna. 

Lordul  Wyman  Manderly  se  bătu  peste  pântecele  umflat. 

-  Portul  Alb  nu  se  teme  să  călărească  alături  de  tine,  Ser  Hosten. 
Condu-ne,  şi  toţi  cavalerii  mei  te  vor  urma. 

Ser  Hosteen  se  întoarse  spre  grăsan. 

-  Destul  de  aproape  ca  să-mi  înfigă  în  spate  o  lance,  da.  Unde  sunt 
rudele  mele,  Manderly?  Spune-mi  asta.  Oaspeţii  tăi,  care  ţi-au  adus 
fiul  înapoi. 

-  Adică  oasele  lui.  Manderly  străpunse  cu  pumnalul  o  bucată  de 
şuncă.  Mi-i  aduc  aminte  foarte  bine.  Rhaegar  cu  umerii  rotunzi,  cu 
limba  lui  lunecoasă.  Cutezătorul  Ser  Jared,  atât  de  iute  când  era  vorba 
să-şi  scoată  din  teacă  oţelul.  Symond,  un  maestru  în  arta  iscodirii, 
întotdeauna  zornăind  monede.  Mi-au  adus  oasele  lui  Wendel.  Tywin 
Lannister  a  fost  cel  care  mi  1-a  înapoiat  pe  Wylis,  viu  şi  nevătămat, 
respectându-şi  promisiunea.  Un  om  de  cuvânt,  Lordul  Tywin,  Cei 
Şapte  să-i  aibă  sufletul  în  pază.  Lordul  Wyman  îşi  îndesă  carnea  în 
gură,  o  mestecă  zgomotos,  plescăi  din  buze  şi  adăugă:  Drumul  e  plin 
de  pericole,  ser.  Le-am  dat  fraţilor  tăi  daruri  când  ne-am  luat  rămas-bun 
la  Portul  Alb.  Am  jurat  că  ne  vom  reîntâlni  la  nuntă.  Au  fost  o 
grămadă  de  martori  la  despărţirea  noastră. 

-  O  grămadă?  spuse  Aenys  Frey  batjocoritor.  Sau  tu  şi  ai  tăi? 

-  Ce  insinuezi,  Frey?  Lordul  de  Portul  Alb  îşi  şterse  gura  cu 
mâneca.  Nu-mi  place  tonul  tău,  ser.  Nu,  nici  cât  negru  sub  unghie. 

-  Ieşi  în  curte,  tu,  sac  de  seu,  şi-o  să-ţi  spăl  negrul  de  sub  unghii  cu 
sânge,  spuse  Ser  Hosteen. 

Wymam  Manderly  râse,  dar  câţiva  dintre  cavalerii  lui  se  ridicară 
imediat  în  picioare.  Căzu  în  sarcina  lui  Roger  Ryswell  şi  a  lui  Barbrey 
Dustin  să-i  potolească  rostind  vorbe  liniştitoare.  Roose  Bolton  nu  spuse 
nimic.  Dar  Theon  Greyjoy  văzu  în  ochii  lui  spălăciţi  ceva  ce  nu  mai 
remarcase  până  atunci  -  o  nelinişte,  ba  chiar  o  umbră  de  spaimă. 

A 

In  noaptea  aceea,  noul  grajd  se  prăbuşi  sub  apăsarea  zăpezii  care  îl 
îngropase.  Douăzeci  şi  şase  de  cai  şi  doi  grăjdari  muriră,  striviţi  sub 
greutatea  acoperişului  în  cădere  sau  sufocaţi  sub  zăpadă.  Avură  nevoie 

de  cea  mai  mare  parte  a  dimineţii  ca  să  dezgroape  leşurile.  Lordul  Bolton 
îşi  făcu  apariţia  pentru  scurt  timp  în  curtea  exterioară  să  inspecteze  scena, 
apoi  porunci  să  fie  aduşi  înăuntru  caii  rămaşi,  împreună  cu  cei  încă 
priponiţi  în  curtea  exterioară.  Şi  nici  nu  terminaseră  de  dezgropat  morţii 
şi  de  tranşat  animalele,  când  fu  găsit  un  alt  cadavru. 

Pe  ăsta  nu  reuşiră  să-1  treacă  cu  vederea,  considerându-1  un  beţiv  căzut 
sau  victima  unei  lovituri  de  copită.  Mortul  era  unul  dintre  favoriţii  lui 
Ramsay,  îndesatul,  perversul  şi  pocitul  oştean  numit  Dick  Gălbejitul. 
Era  greu  să-ţi  seama  dacă  avusese  într-adevăr  mădularul  gălbejit,  pentru 
că  îi  fusese  retezat  şi  îndesat  în  gură  cu  atâta  putere,  încât  îi  spărsese  trei 
dinţi.  Când  îl  găsiseră  în  faţa  bucătăriilor,  îngropat  până  la  gât  într-un 
troian,  atât  mădularul,  cât  şi  omul  erau  vineţi  de  frig. 

-  Ardeţi  leşul,  porunci  Roose  Bolton,  şi  aveţi  grijă  să  nu  vorbiţi 
despre  asta.  Nu  vreau  să  se  ducă  vestea. 

Vestea  se  răspândi  oricum.  Până  la  prânz  o  aflase  jumătate  din 
Winterfell,  mulţi  auzind-o  chiar  de  pe  buzele  lui  Ramsay,  al  cărui 
«băiat"  fusese  Dick  Gălbejitul. 

-  Când  o  să  descoperim  cine-a  făcut-o,  făgădui  Lordul  Ramsay,  o 
să-i  jupoi  pielea,  o  să  i-o  prăjesc  pân-o  să  fie  crocantă  şi-o  să-1  silesc  s-o 
mănânce  până  la  ultima  bucăţică. 

Se  duse  vorba  că  numele  ucigaşului  valora  un  dragon  de  aur. 

Seara,  duhoarea  din  Sala  Mare  era  palpabilă.  Cu  sute  de  cai,  câini  şi 
oameni  îngrămădiţi  sub  acelaşi  acoperiş,  cu  podelele  acoperite  de  un 
amestec  vâscos  de  noroi,  zăpadă  topită,  balegă  de  cal,  rahat  de  câine  şi 
chiar  fecale  umane,  cu  aerul  aromat  de  mirosurile  de  câine  ud,  de  lână 
udă  şi  de  pături  îmbibate  de  apă  care  acoperiseră  caii,  nu  simţeai  nicio 
uşurare  stând  pe  băncile  aglomerate,  dar  primeai  mâncare.  Bucătarii 
serveau  bucăţi  mari  de  carne  proaspătă  de  cal,  cu  o  crustă  carbonizată 
şi  roşii  ca  sângele  în  interior,  cu  cepe  prăjite  şi  cu  rapiţă...  şi,  numai  de 
data  asta,  oştenii  de  rând  mâncară  tot  atât  de  bine  ca  lorzii  şi  cavalerii. 

Carnea  de  cal  era  prea  tare  pentru  cioturile  rămase  din  dinţii  lui 
Theon.  încercările  lui  de  a  o  mesteca  îi  dădură  o  durere  cumplită.  Aşa 

că  zdrobi  rapiţa  şi  ceapa  cu  latul  pumnalului  şi-şi  făcu  un  fel  de 
mâncare  din  asta,  apoi  tăie  carnea  în  bucăţi  foarte  mici,  o  supse  pe 
fiecare  şi  o  scuipă.  Aşa  îi  simţi  măcar  gustul  şi  se  hrăni  cât  de  cât  cu 
grăsimea  şi  cu  sângele.  Insă  fiindcă  osul  îi  depăşea  puterile,  li-1  azvârli 
câinilor  şi  o  privi  pe  Jeyne  Cenuşia  luând-o  la  fugă  cu  el,  în  vreme  ce 
Sara  şi  Willow  încercau  s-o  muşte  de  călcâie. 

Lordul  Bolton  îi  porunci  lui  Abel  să-i  distreze  în  timpul  mesei. 
Bardul  cântă  Lănci  de  fier,  apoi  Fecioara  iarnă.  Când  Barbrey  Dustin 
ceru  ceva  mai  vesel,  le  oferi  Regina  şi-a  scos  sandaua,  regele  şi-a  scos 
coroana  şi  Ursul  şi  frumoasa  fecioară.  Freyii  îşi  uniră  vocile  cu  a  lui  şi 
până  şi  câţiva  oameni  ai  Nordului  bătură  cu  pumnii  în  mese  în  ritmul 
refrenului,  urlând: 

-  Un  urs!  Un  urs! 

Dar  zgomotul  înspăimântă  caii,  aşa  că  toţi  cântăreţii  renunţară  şi 
cântecul  se  stinse  treptat. 

Băieţii  Bastardului  se  adunară  sub  suportul  din  perete  în  care  ardea 
fumegând  o  torţă.  Luton  şi  Jupuitorul  jucau  zaruri.  Mârâitul  ţinea  o 
femeie  în  braţe  şi  unul  dintre  sânii  ei  în  mână.  Damon  Dansează-pen- 
tru-Mine  îşi  ungea  biciul. 

-  Duhoare,  strigă  el.  Se  lovi  cu  biciul  peste  pulpă,  aşa  cum  faci  când 
chemi  un  câine.  începi  să  puţi  din  nou,  Duhoare! 

Theon  nu  găsi  pentru  asta  niciun  răspuns,  în  afară  de  un  „da"  anemic. 

-  Lordul  Ramsay  are  de  gând  să-ţi  taie  buzele  după  ce  se  încheie 
totul,  spuse  Damon,  mângâindu-şi  biciul  cu  o  cârpă  plină  de  grăsime. 

Buzele  mele  au  fost  între  picioarele  doamnei  lui.  Insolenţa  asta  nu 
poate  scăpa  nepedepsită. 

-  Cum  spui  tu. 

Luton  izbucni  într-un  hohot  de  râs. 

-  Cred  că  vrea  s-o  facă. 

-  Pleacă  de-aici,  Duhoare,  spuse  Jupuitorul.  Mirosul  tău  îmi 
întoarce  stomacul  pe  dos. 

Ceilalţi  râseră. 

Theon  plecă  în  grabă,  nelăsându-le  timp  să  se  răzgândească.  Torţio- 
narii lui  n-aveau  să-1  urmeze  afară.  Nu  atât  timp  cât  înăuntru  erau 
mâncare  şi  băutură,  femei  gata  să  se  ofere  şi  căldura  focului.  Când 
părăsi  sala,  Abel  cânta  Fecioarele  care  înfloresc  primăvara. 

Ningea  atât  de  tare,  încât  Theon  nu  vedea  la  mai  mult  de  un  metru 
în  faţa  ochilor.  Se  pomeni  de  unul  singur  într-o  pustietate  albă,  cu  ziduri 
ameninţătoare  de  zăpadă  ce-i  ajungeau  până  la  înălţimea  pieptului  de 
ambele  părţi.  Când  îşi  săltă  capul,  fulgii  îi  măturară  obrajii  ca  nişte 
sărutări  molatice  şi  reci.  Auzea  în  spatele  lui  muzica  din  sală.  Acum  era 
o  melodie  dulce,  tristă.  Pentru  o  clipă  se  simţi  aproape  împăcat. 

Ceva  mai  departe,  dădu  nas  în  nas  cu  un  bărbat  care  mergea  cu 
paşi  mari  în  direcţia  opusă,  cu  o  mantie  cu  glugă  fâlfâindu-i  în  urmă. 
Când  ajunseră  faţă  în  faţă,  ochii  li  se  întâlniră  pentru  o  clipă.  Bărbatul 
îşi  duse  mâna  la  pumnal. 

-  Theon  Schimbă-mantie.  Theon  Regicidul. 

-  Nu  sunt.  Niciodată  n-am...  M-am  născut  om  de  fier. 

-  Fals,  ca  tot  ce-ai  mai  fost.  Cum  de  mai  respiri? 

-  Zeii  n-au  terminat  cu  mine,  răspunse  Theon,  întrebându-se  dacă 
acela  putea  fi  ucigaşul,  cel  care-i  îndesase  lui  Dick  Gălbejitul  penisul 
în  gură  şi  care-1  aruncase  pe  grăjdarul  lui  Roger  Ryswell  de  pe  zid. 

Ciudat,  dar  nu-i  era  frică.  îşi  scoase  mănuşa  din  mâna  stângă. 

-  Lordul  Ramsay  n-a  terminat  cu  mine. 
Bărbatul  se  uită  şi  râse. 

-  Atunci  te  las  în  seama  lui. 

Theon  umblă  cu  paşi  târşiţi  prin  viscol  până  când  membrele  lui  căpă- 
tară  o  crustă  de  zăpadă,  iar  mâinile  şi  labele  picioarelor  îi  amorţiră  de  frig, 
apoi  se  urcă  din  nou  pe  meterezele  zidului  interior.  Acolo  sus,  la  treizeci 
de  metri  înălţime,  bătea  un  vânt  uşor,  spulberând  zăpada.  Toate  golurile 
dintre  creneluri  se  umpluseră.  Fu  nevoit  să  lovească  într-un  zid  de  zăpadă 
u  să  facă  o  gaură...  numai  ca  să  descopere  că  nu  putea  să  vadă  dincolo 
de  şanţul  cu  apă.  Din  zidul  exterior  nu  mai  rămăseseră  decât  o  umbră 
neclară  şi  câteva  lumini  slabe  plutind  în  întuneric. 

Lumea  a  dispărut.  Debarcaderul  Regelui,  Riverrun,  Pyke  şi  Insulele 
de  Fier,  toate  Cele  Şapte  Regate,  fiecare  loc  pe  care  îl  cunoscuse 
vreodată,  fiecare  loc  despre  care  citise  sau  la  care  visase,  totul  se  topise. 
Doar  Winterfellul  mai  exista. 

Era  prins  în  cursă  acolo,  cu  stafiile.  Cu  vechile  stafii  din  cripte  şi  cu 
cele  noi,  pe  care  le  crease  el  însuşi,  Mikken  şi  Farlen,  Gynir  Rednose, 
Aggar,  Gelmarr  cel  Fioros,  nevasta  morarului  de  pe  Apa  Ghindei  şi  cei 
doi  fii  nevârstnici  ai  ei,  şi  toţi  ceilalţi.  Lucrarea  mea.  Stafiile  mele.  Sunt 
toate  aici  ţi  sunt  furioase.  Se  gândi  la  cripte  şi  la  săbiile  lipsă. 

Se  întoarse  în  camerele  lui.  îşi  scotea  hainele  ude  când  îl  găsi 
Walton  Picioare-de-Oţel. 

-  Vino  cu  mine,  renegatule.  Nobilul  lord  vrea  să-ţi  vorbească. 
N-avea  haine  curate  şi  uscate,  aşa  că  se  strecură  în  aceleaşi  zdrenţe 

umede  şi  îl  urmă.  Picioare-de-Oţel  îl  conduse  înapoi,  în  Marea 
Fortăreaţă  şi  în  salonul  care  fusese  cândva  al  lui  Eddard  Stark.  Lordul 
Bolton  nu  era  singur.  Lady  Dustin  stătea  lângă  el,  cu  o  expresie  severă 
pe  faţa  palidă;  o  broşă  de  fier,  înfăţişând  un  cap  de  cal,  încheia  mantia 
lui  Roger  Ryswell;  Aenys  Frey  era  în  picioare,  lângă  foc,  cu  obrajii 
ciupiţi  îmbujoraţi  de  căldură. 

-  Mi  s-a  spus  că  hoinăreşti  prin  castel,  începu  Lordul  Bolton.  S-a  ra- 
portat că  ai  fost  văzut  în  grajduri,  în  bucătării,  în  cazărmi,  pe  metereze. 
Ai  fost  văzut  lângă  ruinele  fortăreţelor  surpate,  lângă  vechiul  Sept  al 
Doamnei  Catelyn,  intrând  în  pădurea  zeilor  şi  ieşind  din  ea.  Tăgăduieşti? 

-  Nu,  stăpâne.  Theon  se  asigură  că  rostea  cuvântul  cu  voce  neclară. 
Ştia  că  asta-i  făcea  plăcere  Lordului  Bolton.  Nu  pot  să  dorm,  stăpâne. 
Mă  plimb. 

îşi  ţinea  capul  plecat,  fixând  cu  privirea  rogojinile  vechi  împrăştiate 
pe  podea.  Nu  era  înţelept  să-1  privească  în  faţă  pe  nobilul  lord. 

-  Am  fost  unul  dintre  băieţii  care  au  locuit  aici  înainte  de  război. 
Ca  pupil  al  Lordului  Stark. 

-  Ai  fost  ostatic,  zise  Bolton. 

-  Da,  stăpâne,  ostatic. 

Cu  toate  astea,  a  fost  căminul  meu.  Nu  unul  adevărat,  dar  cel  mai 
bun  de  care-mi  aduc  aminte. 

-  Cineva  îmi  ucide  oamenii. 

-  Da,  stăpâne. 

-  Nu  tu,  sper.  Vocea  lui  Bolton  deveni  încă  şi  mai  înceată.  Nu-mi 
răsplăteşti  bunătatea  cu  o  asemenea  trădare. 

-  Nu,  stăpâne,  nu  eu.  N-aş  face-o.  Eu...  mă  plimb  doar,  atâta  tot. 

-  Scoate-ţi  mănuşile,  interveni  Lady  Dustin. 
Theon  îşi  ridică  brusc  privirea. 

-  Vă  rog,  nu.  Eu...  eu... 

-  Fă  ce  ţi-a  spus,  zise  Ser  Aenys.  Arată-ne  mâinile. 

Theon  îşi  trase  mănuşile  şi-şi  ridică  mâinile,  să  fie  privite.  Nu  e  ca 
si  cum  aş  sta  dezbrăcat  în  faţa  lor.  Nu  e  chiar  atât  de  rău.  Mâna  lui  stângă 
avea  trei  degete,  iar  dreapta,  patru.  Ramsay  nu-1  lăsase  decât  fără 
degetul  mic  al  uneia  şi  fără  inelarul  şi  arătătorul  celeilalte. 

-  Bastardul  ţi-a  făcut  asta,  zise  Lady  Dustin. 

-  Dacă  e  pe  placul  stăpânei,  eu...  eu  i-am  cerut  s-o  facă. 
Ramsay  îl  făcea  întotdeauna  să  i-o  ceară.  Ramsay  mă  face  întotdeauna 

sd-l  implor. 

-  De  ce-ai  fi  cerut  una  ca  asta? 

-  N-am...  n-am  nevoie  de  atât  de  multe  degete. 

-  Patru  sunt  de-ajuns.  Ser  Aenys  Frey  îşi  roti  între  degete  barba 
subţire  care  răsărea  ca  o  coadă  de  şobolan  din  bărbia  lipsită  de  fermitate. 
Patru  degete  la  mâna  dreaptă.  încă  mai  poate  să  ţină  o  sabie.  Un  pumnal. 

Lady  Dustin  râse. 

-  Toţi  Freyii  sunt  atât  de  neghiobi?  Uită-te  la  el.  Să  ţină  un  pumnal? 
Abia  dacă  are  putere  să  ţină  o  lingură.  Chiar  crezi  c-ar  fi  fost  în  stare 
să-nfrângă  creatura  aia  dezgustătoare  a  Bastardului  şi  să-i  îndese  mădu- 
larul pe  gât? 

-  Toţi  morţii  erau  bărbaţi  puternici,  zise  Roger  Ryswell,  şi  niciunul 
dintre  ei  n-a  fost  înjunghiat.  Renegatul  nu  e  ucigaşul  nostru. 

Ochii  decoloraţi  ai  lui  Bolton  îl  fixau  pe  Theon,  la  fel  de  tăioşi 
precum  cuţitul  Jupuitorului. 

-  Sunt  înclinat  să  fiu  de  acord.  Pe  lângă  lipsa  de  vlagă,  n-are-n  el 
dorinţa  de  a-mi  trăda  fiul. 

Roger  Ryswell  scoase  un  mârâit. 

-  Dacă  nu  e  el,  atunci  cine?  Stannis  are  un  om  în  castel,  asta  e  limpede. 
Duhoare  nu  e  om.  Nu  Duhoare.  Nu  eu.  Se  întrebă  dacă  Lady  Dustin 

le  spusese  despre  criptă,  despre  săbiile  lipsă. 

-  Trebuie  să  ne-ndreptăm  atenţia  spre  Manderly,  bombăni  Ser 
Aenys  Frey.  Lordul  Wyman  nu  ne  iubeşte. 

Ryswell  nu  era  convins. 

-  Insă  îşi  adoră  biftecurile,  cotletele  şi  plăcintele  cu  carne.  Ca  să 
colinde  noaptea  prin  castel  în  căutare  de  victime  ar  trebui  să  plece  de 
la  masă.  Nu  face  una  ca  asta  decât  atunci  când  caută  o  privată,  pentru 
una  din  şederile  lui  pe  vine  de  câte-o  oră. 

-  Nu  susţin  că  Lordul  Wyman  săvârşeşte  omorurile  cu  mâna  lui. 
Şi-a  adus  aici  trei  sute  de  oameni.  Oricare  dintre  ei  ar  fi  putut... 

-  Lucrarea  săvârşită  la  vreme  de  noapte  nu  e  a  unui  cavaler,  zise 
Lady  Dustin.  Iar  Lordul  Wyman  nu  e  singurul  om  care  şi-a  pierdut  o 
rudă  la  Nunta  voastră  Roşie,  Frey.  Crezi  că  Urgia  Târfelor  vă  iubeşte 
mai  mult?  Dacă  nu  l-aţi  avea  ostatic  pe  Marelejon,  v-ar  scoate  maţele 
şi  v-ar  pune  să  le  mâncaţi,  aşa  cum  şi-a  mâncat  Lady  Hornwood 
degetele.  Casele  Flint,  Cerwyn,  Tallhart...  toate  au  avut  oameni  cu 
Tânărul  Lup. 

-  Şi  Casa  Ryswell,  spuse  Roger  Ryswell.  Chiar  şi  Dustinii  din  afara 
Barrowtonului. 

Lady  Dustin  îşi  despărţi  buzele  în  zâmbetul  ei  subţire,  sălbatic. 

-  Nordul  are  ţinere  de  minte,  Frey. 
Ultragiul  stârni  tremurul  gurii  lui  Aenys  Frey. 

-  Stark  ne-a  dezonorat.  Asta  aţi  face  bine  să  ţineţi  minte  voi, 
oamenii  Nordului. 

Roose  Bolton  îşi  frecă  buzele  crăpate. 

-  Ciorovăiala  asta  n-o  să  ne-ajute.  Degetele  îi  zvâcniră  către  Theon. 
Eşti  liber  să  pleci.  Ai  grijă  pe  unde  cutreieri.  Altminteri,  s-ar  putea  să 
te  găsim  mâine  cu  un  zâmbet  roşu. 

-  Cum  spui,  stăpâne. 

Theon  îşi  trase  mănuşile  peste  mâinile  mutilate  şi  plecă, 
şchiopătând  pe  piciorul  schilodit. 

Ora  lupului  îl  găsi  încă  treaz,  înfăşurat  în  straturi  de  lână  groasă  şi 
de  blană  unsuroasă,  făcând  un  alt  circuit  al  zidului  interior,  în  speranţa 
că  avea  să  obosească  suficient  de  mult  ca  s-a-adoarmă.  Avea  picioarele 
acoperite  până  la  genunchi  de  o  crustă  de  zăpadă  şi  un  giulgiu  alb  pe 
cap  şi  pe  umeri.  Pe  acea  porţiune  a  zidului,  vântul  îi  bătea  din  faţă  şi 
zăpada  topită  i  se  prelingea  pe  obraji  ca  nişte  lacrimi  de  gheaţă. 

Atunci  auzi  cornul. 

Un  suspin  prelung,  părând  să  atârne  deasupra  crenelurilor, 
zăbovind  în  aerul  întunecat  şi  pătrunzând  până-n  măduva  oaselor 
oricui  îl  asculta.  De-a  lungul  zidurilor  castelului,  străjile  se  întoarseră 
în  direcţia  sunetului,  strângându-şi  mai  tare  suliţele  în  mâini.  In  sălile 
năruite  şi  în  fortăreţele  Winterfellului,  lorzii  le  cerură  altor  lorzi  să 
tacă,  caii  nechezară,  toţi  cei  care  dormeau  se  zvârcoliră  în  cotloanele 
lor  întunecate.  Nici  nu  se  stinse  bine  sunetul  cornului,  că  începu  să 
bată  o  tobă:  BUUM  duum  BUUM  duum  BUUM  duum.  Un  nume  se 
desprinse  de  pe  buzele  fiecărui  om,  pornind  către  cel  de  alături,  scris 
cu  norii  albi  minusculi  ai  răsuflării. 

-  Stannis,  şopteau  toţi.  Stannis  e  aici,  Stannis  a  venit,  Stannis, 
Stannis,  Stannis. 

Theon  se  cutremură.  Baratheon  sau  Bolton,  pentru  el  n-avea  nicio 
importanţă.  Stannis  se  aliase  cu  Jon  Snow  de  la  Zid,  iar  Jon  i-ar  fi  luat 
capul  cât  ai  clipi.  Smuls  din  ghearele  unui  bastard  ca  să  mor  de  mâna  altuia, 
ce  ironie.  Ar  fi  râs  zgomotos  dacă  şi-ar  fi  adus  aminte  cum  s-o  facă. 

Toba  părea  să  se  audă  din  pădurea  lupilor  de  dincolo  de  Poarta 
Vânătorului.  Sunt  chiar  în  afara  zidurilor.  Se  îndreptă  într-acolo  de-a 
lungul  meterezelor,  un  om  printre  alţi  douăzeci  care  făceau  acelaşi 

lucru.  Dar,  când  ajunseră  la  turnurile  de  pe  flancurile  porţii,  dincolo 
de  vălul  de  alb  nu  se  zărea  nimic. 

-  Oare-au  de  gând  să-ncerce  să  ne  spulbere  zidurile  cu  sunetul  ăsta? 
glumi  un  Flint  când  se  auzi  din  nou  cornul.  O  fi  crezând  c-a  găsit 
Cornul  lui  Joramun. 

-  Stannis  e  destul  de  nebun  ca  să  ia  castelul  cu  asalt?  întrebă  un  străjer. 

-  Nu  e  Robert,  susţinu  un  bărbat  din  Barrowton.  O  să-şi  instaleze 
tabăra,  să  vedeţi  dacă  n-o  să  fie  aşa.  O  să-ncerce  să  ne-nfometeze. 

-  Mai  întâi  o  să-i  îngheţe  lui  ouăle,  spuse  un  alt  străjer. 

-  Ar  trebui  s-acceptăm  lupta  cu  el,  zise  solemn  un  Frey. 
Acceptaţi,  se  gândi  Theon.  Ieşiţi  călare  în  zăpadă  şi  muriţi.  Lăsaţi-ne 

Winterfellul  mie  şi  stafiilor.  Simţea  că  Roose  Bolton  ar  fi  primit  cu 
bucurie  o  astfel  de  luptă.  Are  nevoie  de  un  sfârşit  pentru  toate  astea. 
Castelul  era  prea  plin  ca  să  facă  faţă  unui  asediu  îndelungat  şi 
loialitatea  prea  multor  lorzi  era  nesigură.  Grăsanul  Wyman 
Manderly,  Umber  Urgia  Târfelor,  oamenii  Casei  Hornwood  şi  ai 
Casei  Tallhart,  cei  din  clanurile  Locke,  Flint  şi  Ryswell,  toţi  erau 
oameni  ai  Nordului.  Vasali  ai  Casei  Stark  de  generaţii.  Fata  îi  ţinea 
acolo,  sânge  din  sângele  Lordului  Eddard,  dar  fata  nu  era  decât  o  farsă 
de  comediant,  un  miel  în  pielea  unuilup  străvechi.  Aşa  că  de  ce  nu 
i-ar  fi  trimis  pe  oamenii  Nordului  să  se  lupte  cu  Stannis  înainte  de  a 
se  descoperi  înşelătoria?  Măcel  în  zăpadă.  Şi  fiecare  om  căzut  va  fi  un 
duşman  mai  puţin  pentru  Dreadfort. 

Theon  se  întrebă  dacă  lui  i  s-ar  fi  îngăduit  să  lupte.  Măcar  aşa  ar  fi 
avut  parte  de  o  moarte  de  bărbat,  cu  sabia  în  mână.  Era  un  dar  pe  care 
Ramsay  nu  i  l-ar  fi  făcut  niciodată,  dar  i  l-ar  fi  putut  oferi  Lordul  Roose. 
O  să-l  implor.  A  m  făcut  tot  ce  mi-a  cerut,  mi-am  jucat  rolul,  i-am  dat fata. 

Moartea  era  cea  mai  fericită  izbăvire  la  care  putea  spera. 

In  pădurea  zeilor,  zăpada  continua  să  se  topească  imediat  ce  atingea 
pământul.  Aburul  se  înălţa  din  lacurile  fierbinţi,  purtând  mirosul  de 
muşchi,  de  noroi  şi  de  putreziciune.  O  ceaţă  caldă  atârna  în  aer, 
preschimbând  copacii  în  santinele,  oşteni  înalţi,  învăluiţi  în  mantii  de 

semiîntuneric.  In  timpul  orelor  de  lumină,  pădurea  aburindă  era  adesea 
plină  de  oameni  ai  Nordului  veniţi  să  se  roage  vechilor  zei,  dar  la  ceasul 
acela  Theon  Greyjoy  descoperi  că  o  avea  pe  toată  numai  pentru  sine. 

Iar  în  mijlocul  pădurii  aştepta  copacul  inimii,  cu  ochii  lui  roşii, 
atotştiutori.  Theon  se  opri  la  marginea  lacului  şi-şi  plecă  fruntea 
înaintea  chipului  roşu,  cioplit.  Chiar  şi  de  acolo  putea  auzit  toba,  buum 
DUUM  buum  DUUM  buum  DUUM  buum  DUUM.  Aidoma  unui 
tunet  îndepărtat,  sunetul  părea  să  vină  în  acelaşi  timp  de  pretutindeni. 

Noaptea  era  lipsită  de  vânt,  ninsoarea  cădea  drept  în  jos  din  cerul 
negru  şi  rece,  însă  frunzele  copacului  inimii  îi  foşneau  numele. 

-  Theon,  păreau  să  şoptească.  Theon. 

Vechii  zei,  se  gândi  el.  Mă  cunosc.  îmi  ştiu  numele.  Am  fost  Theon  din 
Casa  Greyjoy.  Am  fost  un  pupil  al  lui  Eddard  Stark,  un  prieten  şi  un 
frate  al  copiilor  lui. 

-  Vă  rog. 

Căzu  în  genunchi. 

-  O  sabie,  nu  cer  nimic  mai  mult.  Ingăduiţi-mi  să  mor  ca  Theon, 
nu  ca  Duhoare! 

Lacrimile  îi  şiroiau  pe  obraji,  incredibil  de  calde. 

-  Am  fost  om  de  fier.  Un  fiu...  un  fiu  al  ţinutului  Pyke,  un  fiu  al 
insulelor. 

O  frunză  căzu  plutind  de  deasupra  capului  său,  îi  şterse  fruntea  şi 
se  opri  în  lac.  Pluti  pe  apă,  roşie,  cu  cinci  degete,  ca  o  mână  însângerată. 

-  ...Bran,  murmură  copacul. 

Ştiu.  Zeii  ştiu.  Au  văzut  ce-am  făcut.  Şi  preţ  de  o  clipă  stranie  i  se  păru 
că  în  lemnul  palid  al  copacului  inimii  era  cioplit  chipul  lui  Bran, 
holbându-se  în  jos,  către  el,  cu  ochi  roşii,  înţelepţi  şi  trişti.  Stafia  lui  Bran, 
îşi  spuse,  dar  era  o  nebunie.  De  ce  l-ar  fi  bântuit  Bran?  II  îndrăgise  pe 
băiat,  nu-i  făcuse  niciodată  niciun  rău.  Nu  pe  Bran  l-am  ucis  noi.  Nu  pe 
Rickon.  N-au  fost  decât  băieţii  morarului,  ai  morarului  de  pe  Apa  Ghindei. 

-  Trebuia  să  am  două  capete,  altminteri  şi-ar  fi  bătut  joc  de  mine... 
ar  fi  râs  de  mine...  ar  fi... 

-  Cu  cine  vorbeşti?  rosti  o  voce. 

Se  răsuci,  îngrozit  de  gândul  că  Ramsay  îi  dăduse  de  urmă,  dar  au 
erau  decât  spălătoresele  -  Holly,  Rowan  şi  cea  căreia  nu-i  ştia  numele. 

-  Stafiile,  se  trezi  el  vorbind.  îmi  şoptesc.  Ştiu...  ştiu  cum  mă  cheamă. 

-  Theon  Schimbă-mantie.  Rowan  îl  apucă  de  o  ureche,  răsucin- 
du-i-o.  Trebuia  să  ai  două  capete,  nu-i  aşa? 

-  Altminteri  oamenii  ar  fi  râs  de  el,  zise  Holly. 
Ele  nu  înţeleg.  Theon  se  smuci,  eliberându-se. 

-  Ce  vreţi?  întrebă. 

-  Pe  tine,  răspunse  a  treia  spălătoreasă,  o  femeie  mai  vârstnică,  cu 
voce  profundă  şi  şuviţe  cărunte  în  păr. 

-  Ţi-am  spus.  Vreau  să  te  ating,  renegatule. 
Holly  zâmbi.  In  mâna  ei  apăru  un  pumnal. 

Aş  putea  să  ţip,  se  gândi  Theon.  Cineva  o  s-audă.  Castelul  eplin  de 
oameni  înarmaţi.  Ar  fi  fost  mort  înainte  de  a  ajunge  la  el  ajutoarele, 
cu  siguranţă,  sângele  lui  ar  fi  îmbibat  pământul,  hrănind  copacul 
inimii.  Şi  ce-ar fi  atât  de  râu  în  asta? 

-  Atinge-mă,  spuse.  Ucide-mă! 

In  glasul  lui  era  mai  degrabă  disperare  decât  sfidare. 

-  Daţi-i  drumul.  Omorâţi-mă,  cum  aţi  făcut  cu  ceilalţi.  Cu  Dick 
Gălbejitul  şi  cu  restul.  Voi  aţi  fost. 

Holly  râse. 

-  Cum  am  fi  putut  fi  noi?  Suntem  femei.  Ţâţe  şi  fofoloance.  Am 
venit  aici  ca  să  vă  stârnim  poftele,  nu  spaimele. 

-  Bastardul  te-a  torturat?  întrebă  Rowan.  Ţi-ai  tăiat  degetele,  nu-i 
aşa?  Ţi-a  jupuit  degetele  pişate  de  la  picioare?  Te-a  pocnit  de  ţi-au  sărit 
dinţii?  Bietul  flăcău!  D  bătu  peste  obraji.  N-o  să  mai  păţeşti  aşa  ceva,  ţi-o 
făgăduiesc.  Te-ai  rugat  şi  zeii  ne-au  trimis  pe  noi.  Vrei  să  mori  fiind 
Theon?  O  să-ţi  dăruim  asta.  O  moarte  frumoasă,  iute,  care  n-o  să  doară 
deloc.  Zâmbi.  Dar  nu  înainte  de  a-i  cânta  lui  Abel.  Te  aşteaptă. 


TYRION 


-  Lotul  nouăzeci  şi  şapte.  Conducătorul  licitaţiei  pocni  cu  biciul. 
O  pereche  de  pitici,  bine  antrenaţi  ca  să  v-amuze. 

Platforma  pentru  licitaţie  fusese  instalată  în  locul  unde  se  vărsa  în 
Golful  Sclavilor  maroniul  şi  latul  Skahazadhan.  Tyrion  Lannister 
simţea  mirosul  de  sare  din  aer,  amestecat  cu  duhoarea  şanţurilor-latrină 
din  spatele  ţarcurilor  sclavilor.  Căldura  nu-1  supăra  atât  de  mult  ca 
umezeala.  Aerul  însuşi  părea  să-1  doboare  sub  greutatea  lui,  ca  o  pătură 
caldă  şi  umedă  azvârlită  peste  cap  şi  peste  umeri. 

-  Câinele  şi  porcul  fac  parte  din  lot,  anunţă  conducătorul  licitaţiei. 
Piticii  îi  călăresc.  Desfătaţi-vă  oaspeţii  la  următorul  festin  sau  întrebu- 
inţaţi-i  pentru  o  orgie. 

Cumpărătorii  stăteau  pe  bănci  de  lemn,  bând  sucuri  de  fructe.  Câţiva 
erau  răcoriţi  de  sclavi  cu  evantaie.  Mulţi  purtau  tokare,  veşmintele  acelea 
audate,  îndrăgite  de  nobilii  de  viţă  veche  din  Golful  Sclavilor,  pe  cât  de 
elegante,  pe  atât  de  incomode.  Alţii  erau  îmbrăcaţi  mai  simplu  -  bărbaţii 
în  tunici  şi  mantii  cu  glugă,  femeile  în  mătăsuri  colorate.  Târfe  sau 
preotese,  cel  mai  probabil;  acolo,  atât  de  departe  în  est,  era  greu  să  le 
deosebeşti  unele  de  altele. 

In  spatele  băncilor,  făcând  schimb  de  glume  şi  bătându-şi  joc  de 
tipicul  licitaţiei,  stăteau  grămadă  vesticii.  Mercenari,  îşi  dădu  seama 


832 


GEORGE  R.R.  MARTIN 


Theon.  Le  observă  săbiile  lungi,  pumnalele  şi  jungherele,  cozile  secu- 
rilor, zalele  de  sub  mantii.  Părul,  bărbile  şi  chipurile  erau,  pentru  cei 
mai  mulţi,  însemne  ale  Oraşelor  Libere,  dar  zări  şi  câţiva  care  ar  fi  putut 
fi  din  Westeros.  Au  venit  să  cumpere?  Sau  numai  pentru  spectacol? 

-  Cine  deschide  licitaţia  pentru  această  pereche? 

-  Trei  sute,  ofertă  o  matroană  dintr-un  palanchin  straniu. 

-  Patru,  strigă  un  yunkai  monstruos  de  gras,  din  lectica  unde  stătea 
răşchirat  ca  un  leviatan. 

Cu  totul  trupul  acoperit  de  mătase  galbenă  cu  franjuri  de  aur, 
părea  la  fel  de  masiv  ca  patru  illyriosi  la  un  loc.  Tyrion  îi  compătimi 
pe  sclavii  care-1  purtau.  Măcar  noi  o  să  fim  scutiţi  de  o  asemenea 
îndatorire.  Ce  bucurie  să  fii  pitic. 

-  Plus  unu,  zise  o  cotoroanţă  în  tokar  violet. 
Conducătorul  licitaţiei  îi  aruncă  o  privire  acră,  dar  nu-i  anulă  oferta. 
Marinarii  sclavi  de  pe  Selaesori  Qhoran,  vânduţi  câte  unul,  fuseseră 

cumpăraţi  pentru  sume  între  cinci  şi  nouă  sute  de  arginţi.  Marinarii 
cu  experienţă  erau  o  marfă  de  mare  preţ.  Niciunul  nu  opusese  vreo 
rezistenţă  când  le  abordaseră  negustorii  de  sclavi  epava.  Pentru  ei  nu 
era  decât  o  schimbare  de  stăpân.  Şefii  lor  de  pe  corabie  fuseseră 
oameni  liberi,  dar  văduva  de  pe  chei  le  dăduse  un  înscris  prin  care 
făgăduia  răscumpărarea  lor  într-un  asemenea  caz.  Cele  trei  degete 
învăpăiate  supravieţuitoare  nu  fuseseră  încă  vândute,  dar  erau  sclavi 
ai  Stăpânului  Luminii  şi  puteau  conta  pe  răscumpărarea  oferită  de 
vreun  templu  roşu.  Flăcările  tatuate  pe  obraji  le  ţineau  loc  de  înscris. 
Tyrion  şi  Penny  nu  aveau  nimic  de  acest  fel. 

-  Patru  sute  cincizeci,  spuse  cineva. 

-  Patru  sute  optzeci. 

-  Cinci  sute! 

O  parte  dintre  oferte  erau  făcute  în  valyriana  cultă,  iar  altele  îfl 
limba  corcită  din  Ghis.  Câţiva  cumpărători  atrăgeau  atenţia  asupra 
intenţiilor  lor  înălţând  un  deget,  răsucindu-şi  încheietura  mâinii  sau 
fluturând  un  evantai  pictat. 

-  Mă  bucur  că  ne  păstrează  împreună,  şopti  Penny. 
Negustorul  de  sclavi  le  aruncă  o  privire. 

-  Nicio  vorbă. 

Tyrion  o  strânse  pe  Penny  de  umăr.  Şuviţe  de  păr,  unele  de  un 
blond  decolorat,  altele  negre,  îi  erau  lipite  de  frunte,  iar  zdrenţele 
tunicii  de  spate.  In  parte  cu  sudoare,  în  parte  cu  sânge  uscat.  Nu  fusese 
atât  de  neghiob  încât  să  se  lupte  cu  negustorii  de  sclavi,  ca  Jorah 
Mormont,  dar  asta  nu-nsemna  că  scăpase  nepedepsit.  Gura  îi  făcuse 
rost  de  loviturile  de  bici. 

-  Opt  sute. 

-  Şi  cincizeci. 

-  Plus  unu. 

Valorăm  cât  un  marinar,  cugetă  Tyrion.  Deşi  poate  că  Purcica 
Frumuşică  era  cea  pe  care-o  doreau  cumpărătorii.  Un  porc  bine  dresat 
e  greu  de  găsit.  Cu  siguranţă  că  nu  licitau  la  kilogram. 

La  nouă  sute  de  arginţi,  licitaţia  începu  să  lâncezească.  La  nouă  sute 
cincizeci  şi  unu  (din  partea  cotoroanţei)  se  opri.  Insă  conducătorul 
licitaţiei  simţea  că  putea  scoate  mai  mult,  dar  numai  dacă  piticii  ofereau 
mulţimii  o  parte  din  spectacolul  lor.  Scrâşnilă  şi  Purcica  Frumuşică 
fură  conduşi  către  platformă.  Se  dovedi  că,  fără  şei  şi  fără  frâie,  era  greu 
să  stai  în  spinarea  unuia  dintre  ei.  Când  scroafa  se  puse  în  mişcare, 
Tyrion  alunecă  de  pe  fundul  ei  şi  căzu  într-al  lui,  stârnind  hohotele  de 
râs  ale  licitatorilor. 

-  O  mie,  plusă  grăsanul  grotesc. 

-  Plus  unu! 

Din  nou  cotoroanţa. 

Gura  lui  Penny  era  încremenită  într-o  strâmbătură  care  părea  zâm- 
bet. Bine  antrenaţi  ca  să  v-amuze.  Tatăl  ei  trebuia  să  răspundă  pentru 
o  grămadă  de  lucruri,  din  indiferent  ce  iad  mititel  o  fi  fost  rezervat 
pentru  pitici. 

-  O  mie  două  sute. 


834 


GEORGE  R.R.  MARTIN 


Leviatanul  în  galben.  Un  sclav  de  alături  îi  întinse  o  băutură.  Suc 
de  lămâie,  fără  îndoială.  Felul  în  care  ţintuiau  ochii  lui  galbeni 
platforma  îl  stânjenea  pe  Tyrion. 

-  O  mie  trei  sute. 

-  Plus  unu! 
Cotoroanţa. 

Tata  spunea  întotdeauna  că  un  Lannister  preţuieşte  de  o  mie  de  ori 
mai  mult  decât  un  om  obişnuit. 

La  o  mie  şase  sute  ritmul  începu  să  scadă  iarăşi,  aşa  că  negustorul 
de  sclavi  îi  invită  pe  câţiva  dintre  cumpărători  să  urce  pe  platformă, 
să-i  vadă  mai  bine  pe  pitici. 

-  Femeia  e  tânără,  le  garantă  el.  Ii  puteţi  împerechea  şi-o  să  scoateţi 
bani  buni  pentru  progenituri. 

-  Jumătate  din  nasul  lui  nu  mai  e,  se  plânse  cotoroanţa  imediat  ce 
îi  privi  îndeaproape. 

Faţa  zbârcită  i  se  încreţi  de  nemulţumire.  Avea  pielea  albă  ca  un 
vierme;  înfăşurată  în  tokarul  violet,  semăna  cu  o  prună  uscată 
mucegăită. 

-  N-are  nici  măcar  ochii  de-un  singur  fel.  O  pocitanie. 

-  Doamna  mea  nu  mi-a  văzut  încă  partea  cea  mai  bună. 
Tyrion  se  prinse  de  încheietura  pantalonilor,  în  cazul  că  femeii  îi 

scăpase  înţelesul  vorbelor  lui. 

Cotoroanţa  şuieră  ultragiată  şi  el  primi  un  bici  pe  spinare,  o 
lovitură  usturătoare  care-1  trânti  în  genunchi.  Gustul  sângelui  îi 
umplu  gura.  Rânji  şi  scuipă. 

-  Două  mii,  strigă  o  voce  nouă,  din  spatele  băncilor. 

Şi  ce  vrea  să  facă  un  mercenar  cu  un  pitic?  Tyrion  se  săltă  în  picioare, 
să  vadă  mai  bine.  Noul  licitator  era  un  bărbat  în  vârstă,  cu  părul  alb, 
înalt  şi  cu  un  aer  sănătos,  cu  tenul  ca  o  piele  maronie  şi  cu  o  barbă 
pestriţă,  tunsă  scurt.  O  mantie  purpurie  decolorată  îi  ascundea  pe 
jumătate  sabia  lungă  şi  o  pereche  de  pumnale. 

-  Două  mii  cinci  sute. 

De  data  asta  o  voce  de  femeie;  o  fată,  scundă,  cu  talia  joasă  şi  sânii 
grei,  înveşmântată  într-o  armură  bogat  împodobită.  Platoşa  ei 
sculptată,  din  oţel  negru,  era  incrustată  cu  aur  şi  înfăţişa  o  harpie, 
înălţându-se  în  zbor  cu  lanţuri  atârnându-i  de  gheare.  Doi  oşteni  sclavi 
o  ridicară  la  înălţimea  umerilor  pe  un  scut. 

-  Trei  mii. 

Bărbatul  cu  piele  maronie  se  îmbrânci  în  mulţime,  prietenii  lui 
mercenari  împingând  cumpărătorii  ca  să-i  facă  loc.  Da.  Vino  mai 
aproape.  Tyrion  ştia  cum  să  trateze  cu  mercenarii.  Nu  se  gândi  nici 
măcar  o  clipă  că  bărbatul  voia  să-1  cumpere  ca  să  facă  giumbuşlucuri  la 
un  ospăţ.  Mă  cunoaşte.  Vrea  să  mă  ducă  înapoi,  în  Westeros,  să  mă  vândă 
surorii  mele.  Piticul  îşi  frecă  buzele  ca  să-şi  ascundă  un  zâmbet.  Cersei  şi 
Cele  Şapte  Regate  erau  la  o  jumătate  de  lume  distanţă.  înainte  a  ajunge 
acolo  se  puteau  întâmpla  o  grămadă  de  lucruri.  L-am  învârtit  pe  degete 
pe  Bronn.  Cu  prima  ocazie,  s-ar  putea  sâ-l  întorc  şi  pe  el. 

Cotoroanţa  şi  fata  de  pe  scut  renunţară  la  trei  mii,  dar  nu  şi 
bărbatul  gras  în  galben.  Ii  cântări  pe  mercenari  cu  ochii  lui  galbeni,  îşi 
trecu  limba  peste  dinţii  galbeni  cu  o  mişcare  scurtă  şi  spuse: 

-  Cinci  mii  de  arginţi  pentru  tot  lotul. 

Şapte  iaduri.  Tyrion  era  cât  se  poate  de  sigur  că  nu  voia  să  devină 
proprietatea  imensului  Lord  Burtă-Galbenă.  Numai  imaginea  lui 
încovoiat  de-a  latul  lecticii,  un  munte  de  carne  pământie,  cu  ochi  galbeni 
de  porc  şi  sâni  tot  atât  de  mari  ca  Purcica  Frumuşică  trăgând  de  mătasea 
tokarului  era  de-ajuns  ca  să  umple  carnea  piticului  de  furnicături.  Iar 
mirosul  adus  de  vânt  dinspre  grăsan  se  simţea  chiar  şi  pe  platformă. 

-  Dacă  nu  mai  sunt  alte  oferte... 

-  Şapte  mii,  strigă  Tyrion. 

Râsetele  se  răspândiră  în  cascadă  pe  bănci. 

-  Piticul  vrea  să  se  cumpere  singur,  remarcă  fata  de  pe  scut. 
Tyrion  îi  adresă  un  zâmbet  lasciv. 

-  Un  sclav  deştept  merită  un  stăpân  deştept,  iar  voi  arătaţi  cu  toţii 
ca  nişte  neghiobi. 

Asta  stârni  mai  multe  râsete  în  tribune  şi  o  încruntare  a  conducă- 
torului licitaţiei,  care  îşi  lăsă  degetele  să  se  joace  cu  mânerul  biciului, 
nehotărât  în  timp  ce  încerca  să-şi  dea  seama  dacă  vorbele  piticului 
lucrau  sau  nu  în  interesul  lui. 

-  Cinci  mii  e  o  insultă!  strigă  Tyrion.  Lupt  în  turniruri,  cânt,  spun 
lucruri  amuzante.  Vă  regulez  nevasta  până  ţipă.  Sau  o  regulez  pe  a 
duşmanului  vostru,  dacă  preferaţi,  în  ce  alt  mod  l-aţi  putea  face  mai 
tare  de  ruşine?  Ucid  cu  arbaleta  şi  bărbaţi  de  trei  ori  cât  mine  intră-n 
sperieţi  şi  tremură  când  mă-ntâlnesc  de  partea  cealaltă  a  unei  mese  de 
cyvasse.  Sunt  cunoscut  chiar  şi  fiindcă  gătesc  din  când  în  când.  Ofer 
zece  mii  de  arginţi  pentru  mine  însumi!  Preţuiesc  atât,  da,  da.  Tata 
mi-a  spus  că  trebuie  să-mi  plătesc  întotdeauna  datoriile. 

Mercenarul  cu  mantie  purpurie  se  întoarse.  Ochii  lui  îi  întâlniră  pe 
ai  lui  Tyrion  de  dincolo  de  şirurile  de  ofertanţi,  şi  îi  zâmbi.  Cald, 
zâmbetul  ăsta,  reflectă  piticul.  Prietenesc.  Dar  vai,  ochii  sunt  reci.  Poate 
că,  până  la  urmă,  nu  vreau  să  ne  cumpere  el. 

Monstruozitatea  galbenă  se  foi  în  lectică,  cu  o  expresie  de  iritare  pe 
faţa  imensă,  ca  o  plăcintă.  Bombăni  în  ghiscari,  cu  o  mutră  acră,  ceva 
pe  care  Tyrion  nu-1  înţelese,  dar  tonul  era  destul  de  clar. 

-  Asta  a  fost  o  altă  ofertă?  Piticul  îşi  lăsă  capul  pe-o  parte.  Ofer  tot 
aurul  din  Casterly  Rock. 

Auzi  biciul  înainte  de  a-1  simţi,  un  şuier  în  aer,  subţire  şi  ascuţit. 
Gemu  sub  lovitură,  dar  de  data  asta  reuşi  să  rămână  în  picioare.  Gân- 
durile i  se  întoarseră  într-o  străfulgerare  către  începutul  călătoriei,  când 
cea  mai  presantă  problemă  fusese  alegerea  vinului  pe  care  să-1  bea  cu 
melcii  mâncaţi  la  jumătatea  dimineţii.  Uite  ce  urmează,  dacă  vânezi 
dragoni.  De  pe  buze  i  se  desprinse  un  hohot  de  râs,  împroşcând  cum- 
părătorii din  primul  rând  cu  sânge  şi  salivă. 

-  Sunteţi  vânduţi,  anunţă  conducătorul  licitaţiei. 

Pe  urmă  îl  lovi  din  nou,  pur  şi  simplu  fiindcă  putea.  De  data  asta 
Tyrion  căzu. 

Unul  dintre  străjeri  îl  ridică  dintr-o  smucitură.  Un  altul  o  împinse 
uşor  pe  Penny  jos  de  pe  platformă  cu  coada  suliţei. 

In  locul  lor  era  urcat  deja  următorul  sclav.  O  fată  de  cincispre- 
zece-şaisprezece  ani,  de  data  asta  nu  de  pe  Selaesori  Qhoran.  Tyrion 
n-o  cunoştea.  De  aceeaşi  vârstă  cu  Daenerys  Targaryen  sau  pe-aproape. 
Negustorul  de  sclavi  puse  în  curând  să  fie  dezbrăcată.  Măcar  noi  am 
fost  scutiţi  de  umilinţa  asta. 

Tyrion  aruncă  o  privire  de-a  curmezişul  taberei  yunkailor,  către 
zidurile  Meereenului.  Porţile  se  aflau  atât  de  aproape...  şi  dacă  vorbele 
auzite  în  ţarcul  sclavilor  erau  demne  de  crezare,  Meereenul  era  încă  un 
oraş  liber.  In  interiorul  acelor  ziduri  sfărâmicioase,  sclavia  şi  negoţul 
cu  sclavi  erau  în  continuare  interzise.  Tot  ce  avea  de  făcut  era  să  ajungă 
la  porţi  şi  să  treacă  dincolo  de  ele,  şi  ar  fi  fost  din  nou  un  om  liber. 

Dar  aşa  ceva  era  aproape  imposibil,  dacă  n-o  abandona  pe  Penny. 
Ea  o  să  vrea  să  ia  şi  câinele,  şi  scroafa. 

-  N-o  să  fie  atât  de  groaznic,  nu?  şopti  pitica.  A  plătit  atât  de  mult 
pentru  noi.  O  să  fie  bun,  nu-i  aşa? 

Atâta  vreme  cât  îl  amuzăm. 

-  Suntem  prea  preţioşi  ca  să  nu  fim  bine  trataţi,  o  linişti  el,  cu 
sângele  încă  prelingându-i-se  pe  spate  în  urma  celor  două  lovituri. 

Dar  când  spectacolul  nostru  o  să  fie  răsuflat...  şi  va  ajunge,  va  ajunge 
să  fie  aşa... 

Supraveghetorul  sclavilor  stăpânului  lor  aştepta  să-i  ia  în  grijă,  cu 
o  căruţă  trasă  de  doi  catâri  şi  cu  doi  oşteni.  Avea  o  faţă  îngustă, 
prelungă,  şi  o  barbă  pornită  din  bărbie,  legată  jur-împrejur  cu  fir  de 
aur,  iar  părul  ţeapăn,  negru-roşcat,  cobora  măturându-i  tâmplele 
pentru  a  lua  forma  a  două  mâini  cu  gheare. 

-  Ce  făpturi  mici  şi  adorabile  sunteţi!  spuse  el.  îmi  aduceţi  aminte 
de  copiii  mei...  sau  mi-aţi  fi  adus,  dacă  micuţii  mei  n-ar  fi  fost  morţi. 
O  să  vă  port  foarte  bine  de  grijă.  Spuneţi-mi  cum  vă  cheamă. 

-  Penny. 

Vocea  ei  era  o  şoaptă,  pierită  şi  speriată. 

Tyrion  din  Casa  Lannister,  lordul  de  drept  al  Casterly  Rock,  vierme 
smiorcăit. 

-  Yollo. 

-  Viteazul  Yollo.  Strălucitoarea  Penny.  Sunteţi  proprietatea  nobilului 
şi  bravului  Yezzan  zo  Qaggaz,  cărturar  şi  războinic,  venerat  printre 

A 

înţelepţii  Stăpâni  din  Yunkai.  Consideraţi-vă  norocoşi,  pentru  că  Yezzan 
e  un  stăpân  blajin  şi  mărinimos.  Gândiţi-vă  la  el  ca  şi  cum  v-ar  fi  tată. 

Bucuros,  îşi  spuse  Tyrion,  dar  de  data  asta  îşi  ţinu  limba  în  frâu.  Nu 
se  îndoia  că  urmau  să  dea  cât  de  curând  un  spectacol  pentru  noul  lor 
stăpân  şi  nu-şi  putea  îngădui  să  primească  încă  o  lovitură  de  bici. 

-  Tatăl  vostru  îşi  adoră  comorile  deosebite  şi  vă  va  îndrăgi,  spunea 
supraveghetorul.  Iar  eu,  gândiţi-vă  la  mine  ca  şi  cum  aş  fi  dădaca 
voastră,  cea  care  v-a  purtat  de  grijă  când  eraţi  copii.  Dădacă  îmi  zic  toţi 
copiii  mei. 

-  Lotul  nouăzeci  şi  nouă,  anunţă  conducătorul  licitaţiei.  Un 
războinic. 

Fata  fusese  vândută  repede  şi  era  trimisă  la  noul  ei  stăpân,  strân- 
gându-şi  straiele  peste  sânii  mici,  cu  sfârcuri  rozalii.  Doi  negustori  de 
sclavi  îl  târau  pe  Jorah  Mormont  pe  platformă,  să-i  ia  locul.  Cavalerul 
era  dezbrăcat,  cu  excepţia  unei  pânze  care-i  înfăşură  fundul,  cu  spatele 
sângerând  de  pe  urma  loviturilor  de  bici  şi  cu  faţa  atât  de  umflată  încât 
era  aproape  de  nerecunoscut.  Avea  lanţuri  la  încheieturile  mâinilor  şi 
la  glezne.  O  mică  înghiţitură  din  mâncarea  pe  care  mi-a  pregătit-o  mie, 
se  gândi  Tyrion,  însă  descoperi  că  nu  simţea  nicio  plăcere  văzând 
starea  mizerabilă  în  care  se  afla  uriaşul  cavaler. 

Mormont  părea  primejdios  chiar  şi  în  lanţuri,  o  brută  mătăhăloasă 
cu  braţe  lungi  şi  groase  şi  umeri  înclinaţi.  Părul  negru  şi  aspru  de  pe 
piept  îl  făcea  să  semene  mai  mult  a  animal  decât  a  om.  Avea  ochii 
înnegriţi,  două  găuri  întunecate  în  faţa  grotesc  de  umflată.  Pe  un 
obraz  avea  un  stigmat:  o  mască  a  demonului. 

Când  negustorii  de  sclavi  năvăliseră  în  număr  mare  la  bordul  lui 
Selaesori  Qhoran,  Ser  Jorah  îi  întâmpinase  cu  sabia  lui  lungă  în  mână, 

măcelărind  trei  înainte  de  a  fi  copleşit.  Ceilalţi  l-ar  fi  ucis  bucuroşi,  dar 
căpitanul  le-o  interzisese;  un  luptător  valora  întotdeauna  o  grămadă 
de  argint.  Aşa  că  Mormont  fusese  înlănţuit  de  o  vâslă,  stâlcit  în  bătaie, 
înfometat  şi  însemnat  cu  fierul  roşu. 

-  E  mare  şi  puternic  acesta  de  aici,  trâmbiţă  conducătorul  licitaţiei. 
Are  un  lac  în  băşica  udului.  O  să  ofere  un  spectacol  frumos  în  arene. 
Cine  începe  de  la  trei  sute? 

Nu  începu  nimeni. 

Mormont  nu  dădea  nicio  atenţie  mulţimii  pestriţe;  se  uita  dincolo 
de  liniile  de  asediu,  către  cetatea  din  depărtare,  cu  zidurile  ei  străvechi, 
din  cărămizi  multicolore.  Tyrion  îi  putea  citi  privirea  tot  atât  de  uşor 
ca  pe  o  carte:  atât  de  aproape  şi  totuşi  atât  de  departe.  Nefericitul  se 
întorsese  prea  târziu.  Daenerys  Targaryen  era  măritată,  le  spuseseră  râ- 
zând străjerii  ţarcurilor  cu  sclavi.  îşi  alesese  drept  rege  un  stăpân  de  sclavi 
meereen,  pe  atât  de  bogat  pe  cât  era  de  nobil,  iar  pacea  odată  semnată 
si  pecetluită,  aveau  să  se  redeschidă  arenele  de  luptă  din  Meereen.  Alţi 
sdavi  încercaseră  să-i  convingă  de  faptul  că  străjerii  minţeau,  că  Daenerys 
Targaryen  n-ar  fi  făcut  niciodată  pace  cu  stăpânii  de  sclavi.  Mhysa,  aşa 
o  numeau.  Cineva  îi  spusese  că  asta  însemna  mamă.  Regina  de  argint 
avea  să  iasă  în  curând  din  oraşul  ei,  să-i  zdrobească  pe  yunkai  şi  să  le 
rupă  lanţurile,  îşi  şopteau  unii  altora  sclavii. 

Şi  apoi  o  să  ne  coacă  o  plăcintă  cu  lămâie,  şi-o  să  ne  sărute  rănile  pişate 
fj-o  să  ni  le  vindece,  se  gândi  piticul.  Nu  credea  în  salvarea  pe  care  o 
aduceau  regii.  Dacă  avea  să  fie  necesar,  intenţiona  să  se  ocupe  chiar  el 
de  eliberarea  lor.  Ciupercile  îngrămădite  în  vârful  cizmei  lui  ar  fi 
trebuit  să  fie  suficiente  pentru  el  şi  pentru  Penny.  Scrâşnilă  şi  Purcica 
Frumuşică  trebuiau  să  se  descurce  singuri. 

Dădacă  îşi  continua  prelegerea  adresată  noilor  trofee  ale  stăpânului  său. 

-  Faceţi  tot  ce  vi  se  spune  şi  nimic  altceva,  şi  veţi  trăi  ca  nişte  mici 
lorzi,  răsfăţaţi  şi  adoraţi,  le  făgădui  el.  Fiţi  nesupuşi...  dar  voi  n-o  să 
faceţi  niciodată  asta,  nu-i  aşa?  Nu  drăgălaşii  mei. 

întinse  mâna  în  jos  şi  o  ciupi  pe  Penny  de  obraz. 

-  Două  sute,  atunci,  zise  conducătorul  licitaţiei.  O  brută  uriaşă  ca 
el  face  de  trei  ori  pe  atât.  Ce  străjer  o  să  fie!  Niciun  duşman  nu 
va-ndrăzni  să  vă  hărţuiască! 

-  Haideţi,  micii  mei  prieteni,  zise  Dădacă,  o  să  v-arăt  noua  voastră 
casă.  In  Yunkai  veţi  locui  în  piramida  de  aur  a  lui  Qaggaz  şi  veţi 
mânca  din  farfurii  de  argint,  dar  aici  ducem  o  viaţă  simplă,  în  corturi 
umile  de  oşteni. 

-  Cine-mi  dă  o  sută?  strigă  conducătorul  licitaţiei. 

Asta  atrase  în  sfârşit  o  strigare,  deşi  numai  de  cincizeci  de  arginţi. 
Ofertantul  era  un  bărbat  uscăţiv,  cu  un  şorţ  de  piele. 

-  Plus  unu,  spuse  cotoroanţa  cu  tokar  violet. 

Unul  dintre  oşteni  o  săltă  pe  Penny  în  spatele  căruţei  trase  de  catâri. 

-  Cine  e  femeia  bătrână?  îl  întrebă  piticul. 

-  Zahrina,  răspunse  omul.  Luptători  ieftini,  aşa  sunt  ai  ei.  Carne 
pentru  eroi.  Prietenul  tău  o  să  moară  curând. 

N-a  fost  prietenul  meu.  Insă  Tyrion  Lannister  se  pomeni  întorcându-se 
spre  Dădacă  şi  spunând: 

-  N-o  poţi  lăsa  pe  ea  să-1  aibă. 
Dădacă  îl  privi  cruciş. 

-  Ce  zgomot  faci  tu  acolo? 
Tyrion  arătă  cu  degetul. 

-  Bărbatul  ăla  ia  parte  la  spectacolul  nostru.  Ursul  şi  frumoasa 
fecioară.  Jorah  e  ursul,  Penny  e  fecioara,  iar  eu  sunt  cavalerul  viteaz 
care-o  salvează.  Dansez  în  jurul  lui  şi-1  lovesc  în  ouă.  Foarte  amuzant. 

Supraveghetorul  se  uită  la  platformă  cu  ochi  mijiţi. 
-El? 

Oferta  pentru  Ser  Mormont  ajunsese  la  două  sute  de  arginţi. 

-  Plus  unu,  zise  cotoroanţa  în  tokar  violet. 

-  Ursul  vostru.  înţeleg. 

Dădacă  străbătu  mulţimea  în  fugă,  se  aplecă  spre  yunkaiul  galben 
enorm  din  lectică,  şoptindu-i  ceva  la  ureche.  Stăpânul  lui  dădu  din 
cap,  cu  guşile  tremurând,  apoi  îşi  ridică  evantaiul. 

-  Trei  sute,  strigă  el,  cu  voce  şuierată. 

Cotoroanţa  pufni,  se  întoarse  cu  spatele  şi  se  îndepărtă. 

-  De  ce-ai  făcut  asta?  întrebă  Penny,  în  Limba  Comună. 
O  întrebare  corectă,  se  gândi  Tyrion.  De  ce-am  fâcut-o? 

-  Spectacolul  nostru  devenea  plictisitor.  Orice  saltimbanc  are 
nevoie  de  un  urs  dansator. 

Ea  îi  aruncă  o  privire  plină  de  reproşuri,  apoi  se  retrase  în  spatele 
căruţei  şi  se  aşeză  punându-şi  braţele  în  jurul  gâtului  lui  Scrâşnilă,  ca 
şi  cum  câinele  ar  fi  fost  sigurul  prieten  adevărat  care-i  mai  rămăsese  pe 
lume.  Poate  chiar  aşa  e. 

Dădacă  se  întoarse  cu  Jorah  Mormont.  Doi  dintre  oştenii  sclavi  ai 
stăpânului  lor  îl  azvârliră  în  spatele  căruţei,  între  pitici.  Cavalerul  nu  se 
împotrivi.  Dorinţa  de  a  lupta  îl  părăsise  de  când  auzise  că  i  se  măritase 
regina,  înţelese  Tyrion.  O  singură  şoaptă  făcuse  ceea  ce  nu  izbutiseră 
pumnii,  bicele  şi  bâtele:  îl  zdrobise.  Ar  fi  trebuit  s-o  las  pe  cotoroanţă 
să-1  ia.  O  să  ne  fie  tot  atât  de  folositor  ca  sfârcurile  pe  o  platoşă. 

Dădacă  se  urcă  în  partea  din  faţă  a  căruţei  trase  de  catâri,  apucă 
hăţurile  şi  se  puseră  în  mişcare  prin  tabăra  de  asediu,  către  împrejmuirea 
ocupată  de  stăpânul  lor,  nobilul  Yezzan  zo  Qaggaz.  Patru  oşteni  sclavi 
mărşăluiau  pe  lângă  ei,  câte  doi  de  fiecare  parte  a  căruţei. 

Penny  nu  plângea,  dar  avea  o  privire  nefericită  în  ochii  roşii  pe 
care  nu  şi-i  ridica,  fixându-1  cu  îndărătnicie  pe  Scrâşnilă.  îşi  închipuie 
că  dacă  nu  se  uită  totul  o  să  pălească  şi-o  să  dispară?  Ser  Jorah  Mormont 
nu  se  uita  la  nimeni  şi  la  nimic.  Stătea  ghemuit,  meditând  în  lanţuri. 

Tyrion  se  uita  la  toate  şi  la  toţi. 

Yunkaii  nu-şi  făcuseră  o  singură  tabără,  ci  o  sută  de  tabere  înălţate 
una  lângă  alta,  o  semilună  în  jurul  zidurilor  Meereenului,  un  oraş  de 
mătase  şi  pânză  de  cort,  cu  propriile  sale  bulevarde  şi  alei,  taverne  şi 
târfe,  cu  cartiere  bune  şi  rele.  între  liniile  de  asediu  şi  golf,  corturile 
răsăriseră  precum  ciupercile  galbene.  Unele  erau  mici,  umile,  nimic 
mai  mult  decât  un  acoperământ  cu  margini  răsfrânte,  ca  adăpost  de 
ploaie  şi  de  soare,  dar  alături  de  ele  se  aflau  corturi-cazarmă  destul 

de  mari  ca  să  ofere  un  loc  de  dormit  pentru  o  sută  de  oameni  şi  pavi- 
lioane de  mătase  cât  nişte  palate,  cu  harpii  strălucind  în  vârful  stâlpilor 
acoperişului.  O  parte  dintre  tabere  erau  ordonate,  cu  corturile  înşi- 
ruite în  cercuri  concentrice  în  jurul  unei  gropi  pentru  foc,  cu  armele 
şi  armurile  stivuite  în  rotundul  din  mijloc,  cu  caii  în  exterior.  In  altele 
părea  să  domnească  haosul  în  stare  pură. 

Câmpiile  aride  şi  pârjolite  din  jurul  Meereenului  erau  netede,  golaşe 
şi  lipsite  de  copaci  pe  o  întindere  de  câteva  leghe,  dar  corăbiile  din  Yunkai 
aduseseră  lemn  de  construcţie  şi  piei  de  animale  din  sud  în  cantităţi 
suficiente  ca  să  înalţe  şase  trebuşete  uriaşe.  Erau  înşirate  pe  trei  laturi  ale 
oraşului,  toate  lângă  fluviu,  înconjurate  de  mormane  de  piatră  spartă  şi 
de  butoaie  cu  smoală  şi  răşină,  în  aşteptarea  unei  torţe.  Unul  dintre 
oştenii  care  mergeau  pe  lângă  căruţă  urmări  privirea  lui  Tyrion  şi  îi  spuse 
cu  mândrie  că  fiecare  trebuşet  primise  câte  un  nume:  Sfarmă-Dragoni, 
Hoaşca,  Fiica  Harpiei,  Sora  Ticăloasă,  Stafia  din  Astapor,  Pumnul  lui 
Mazdhan.  Dominând  corturile  cu  înălţimea  lor  de  doisprezece  metri, 
trebuşetele  erau  cele  mai  importante  repere  din  tabăra  de  asediu. 

-  Numai  vederea  lor  o  aduce  pe  regina-dragon  în  genunchi,  se  făli 
oşteanul.  Şi  acolo  o  să  rămână,  sugând  nobila  bărbăţie  a  lui  Hizdahr, 
sau  o  să-i  sfărâmăm  zidurile,  lăsând  în  urmă  o  grămadă  de  moloz. 

Tyrion  văzu  un  sclav  biciuit,  lovitură  după  lovitură,  până  când 
spatele  îi  deveni  carne  vie,  însângerată.  Pe  lângă  ei  trecură  un  şir  de 
bărbaţi  în  lanţuri,  zăngănind  la  fiecare  pas;  aveau  suliţe  şi  săbii  scurte, 
dar  lanţurile  îl  legau  gleznă  de  gleznă  şi  încheietură  a  mâini  de  altă 
încheietură.  Aerul  mirosea  a  carne  friptă,  şi  zări  un  bărbat  jupuind 
un  câine  pentru  tocană. 

Văzu  şi  morţi  şi  îi  auzi  pe  muribunzi.  Sub  fumul  care  plutea  în  aer, 
sub  mirosul  cailor  şi  sub  izul  pătrunzător  de  sare  al  golfului  se  simţea 
o  duhoare  de  sânge  şi  de  excremente.  Cevapântecâraie,  înţelese  el,  când 
zări  doi  mercenari  scoţând  dintr-un  cort  leşul  unui  al  treilea.  Asta  îi 
făcu  degetele  să  zvâcnească,  pradă  unui  spasm.  Cândva,  tatăl  lui  spusese 
că  boala  putea  să  nimicească  o  armată  mai  rapid  decât  orice  luptă. 

Un  motiv  în  plus  ca  să  evadăm,  şi  asta  cât  mai  curând. 

Peste  nicio  jumătate  de  kilometru,  găsi  un  motiv  bun  ca  să  se 
răzgândească.  Mulţimea  se  adunase,  înconjurând  trei  sclavi  prinşi  când 
încercau  să  scape. 

-  Ştiu  că  micuţele  mele  comori  vor  fi  dulci  şi  supuse,  zise  Dădacă. 
Uitaţi-vă  ce  păţesc  cei  care-ncearcă  să  fugă. 

Captivii  fuseseră  legaţi  de  un  şir  de  grinzi  încrucişate  şi  doi  prăştiaşi 
îi  foloseau  drept  ţinte,  punându-şi  la  încercare  măiestria. 

-  Tolosi,  le  spuse  unul  dintre  străjeri.  Cei  mai  buni  prăştiaşi  din 
lume.  Aruncă  bile  de  plumb  moale  în  loc  de  pietre. 

Tyrion  nu  pricepuse  niciodată  care  era  rostul  praştiilor,  când 
arcurile  trăgeau  mult  mai  departe...  dar  până  atunci  nu-i  văzuse  pe 
tolosi  la  lucru.  Bilele  lor  de  plumb  făceau  mult  mai  mult  rău  decât 
pietrele  netede  aruncate  de  alţii,  şi  decât  orice  arc.  Una  nimeri 
genunchiul  unui  captiv,  care  se  spulberă  într-o  izbucnire  de  sânge  şi 
os,  lăsând  partea  de  jos  a  piciorului  să  atârne  de  un  tendon  roşu 
întunecat.  Ei,  n-o  să  mai  poată  fugi,  recunoscu  Tyrion,  în  timp  ce  omul 
începea  să  urle.  Ţipetele  lui  se  amestecară  în  aerul  dimineţii  cu  râsete 
târfelor  din  tabără  şi  cu  blestemele  celor  care  crezuseră  că  prăştiaşul 
avea  să  rateze  ţinta  şi  pariaseră  bani  buni  pe  asta.  Penny  privi  în  altă 
parte,  dar  Dădacă  o  prinse  de  sub  bărbie  şi  îi  întoarse  capul. 

-  Uită-te,  îi  porunci.  Şi  tu,  ursule. 

Jorah  Mormont  îşi  înălţă  capul  şi  se  holbă  la  Dădacă.  Tyrion  îi 
văzu  braţele  încordându-se.  O  să-l  strângă  de  gât,  şi  ăsta  o  să  fie  sfârşitul 
nostru,  al  tuturor.  Dar  cavalerul  se  mulţumi  să  se  strâmbe,  apoi  se 
întoarse  să  privească  sângerosul  spectacol. 

Către  est,  zidurile  masive  ale  Meereenului  licăreau  în  aerul  încins 
al  dimineţii.  Acela  era  refugiul  la  care  încercaseră  să  ajungă  sărmanii 
neghiobi.  însă  cât  timp  o  să  mai  fie  un  refugiu? 

Toţi  cei  trei  sclavi  dornici  de  evadare  erau  morţi  înainte  de  a  ridica 
Dădacă  din  nou  hăţurile.  Căruţa  cu  catâri  îşi  continuă  drumul 
hodorogind. 

Tabăra  stăpânului  lor  era  la  sud  şi  la  est  faţă  de  Hoaşcă,  aproape  în 
umbra  ei,  şi  se  întindea  pe  mai  multe  hectare.  Umilul  cort  al  lui 
Yezzan  zo  Qaggaz  se  dovedi  a  fi  un  palat  din  mătase  de  culoarea 
lămâii.  Avea  nouă  acoperişuri  ţuguiate  cu  harpii  aurite  în  vârfurile 
stâlpilor  centrali,  strălucind  în  soare.  Era  înconjurat  din  toate  părţile 
de  corturi  mai  mici. 

-  Acelea  sunt  adăposturile  bucătarilor,  concubinelor  şi  oştenilor 
nobilului  nostru  stăpân,  şi  ale  câtorva  rude  mai  puţin  îndrăgite,  le 
spuse  Dădacă,  dar  voi  veţi  avea  rarul  privilegiu  de  a  dormi  chiar  în 
cortul  lui  Yezzan.  Ii  place  să-ţi  ţină  comorile  aproape.  Se  încruntă  către 
Mormont.  Tu  nu,  ursule.  Eşti  mare  şi  urât,  o  să  fii  înlănţuit  afară. 

Cavalerul  nu-i  răspunse. 

-  Mai  întâi  vi  se  vor  pune  tuturor  zgărzi  pe  măsură. 

Zgărzile  erau  din  fier,  uşor  aurite  ca  să  sclipească  în  lumini. 
Numele  lui  Yezzan  era  gravat  în  metal  cu  hieroglife  valyriene  şi  sub 
urechi  erau  fixaţi  doi  clopoţei  minusculi,  aşa  că  fiecare  pas  al 
purtătorului  stârnea  un  mic  clinchet  vesel.  Jorah  Mormont  îşi  acceptă 
zgarda  într-o  tăcere  ursuză,  dar  Penny  începu  să  plângă  în  vreme  ce 
i-o  potrivea  armurierul. 

-  E  atât  de  grea,  se  văicări  pitica. 
Tyrion  o  strânse  de  mână. 

-  E  din  aur  masiv,  minţi  el.  In  Westeros,  doamnele  de  rang  înalt 
visează  la  un  asemenea  colier. 

Mai  bine  o  zgardă  decât  un  semn  cu  fierul  roşu.  Zgarda  poate  fi  scoasă. 
îşi  aduse  aminte  de  Shae,  îşi  aminti  cum  strălucise  lanţul  ei  de  aur  în 
vreme  ce  i-1  răsucea,  strângându-i-1  din  ce  în  ce  mai  tare  în  jurul  gâtului 

Pe  urmă,  Dădacă  porunci  să  fie  legate  lanţurile  lui  Ser  Jorah  de  un 
ţăruş  de  lângă  bucătărie  în  timp  ce  el  îi  escorta  pe  cei  doi  pitici  în 
pavilionul  stăpânului  şi  le  arăta  unde  aveau  să  doarmă,  într-un  alcov 
acoperit  de  covoare  despărţit  de  cortul  principal  prin  pereţi  de  mătase 
galbenă.  Urmau  să  împartă  locul  cu  celelalte  comori  ale  lui  Yezzan:  un 
băiat  cu  „picioare  de  ţap",  răsucite  şi  păroase,  o  fată  cu  două  capete  din 

Mantarys,  o  femeie  cu  barbă  şi  o  făptură  mlădioasă,  căreia  i  se  spunea 
Dulceaţă,  înveşmântată  în  pietre  ale  lunii  şi  dantelă  myrisheană. 

-  încercaţi  să  vă  daţi  seama  dacă  sunt  bărbat  sau  femeie,  spuse  ea, 
când  fu  adusă  în  faţa  piticilor. 

Apoi  îşi  ridică  fustele  şi  le  arătă  ce  avea  sub  ele. 

-  Sunt  şi  una,  şi  alta,  şi  stăpânul  mă  iubeşte  cel  mai  mult. 

O  monstruozitate,  împotriva  firii,  înţelese  Tyrion.  Undeva  râde  un  zeu. 

-  Eşti  încântătoare,  îi  zise  creaturii,  care  avea  părul  de  culoarea 
purpurei  şi  ochii  violeţi,  dar  speram  că  măcar  de  data  asta  suntem  noi 
cei  frumoşi. 

Dulceaţă  chicoti,  dar  Dădacă  nu  era  amuzat. 

-  Păstrează-ţi  glumele  pentru  seara  asta,  când  o  să  dai  un  spectacol 
în  faţa  nobilului  nostru  stăpân.  Dac-o  să-i  fie  pe  plac,  vei  fi  bine 
răsplătit.  Dacă  nu... 

II  plesni  peste  obraz. 

-  O  să-ţi  doreşti  să  fii  prudent  cu  Dădacă,  îi  spuse  Dulceaţă,  după 
ce  supraveghetorul  se  îndepărtase.  Aici  el  e  adevăratul  monstru. 

Femeia  cu  barbă  vorbea  un  dialect  ghiscari  de  neînţeles,  iar  băiatul 
ţap  un  jargon  gutural  al  marinarilor,  numit  limbajul  negustorilor. 
Fata  cu  două  capete  era  slabă  de  minte;  un  cap  nu  era  mai  mare  decât 
o  portocală  şi  nu  vorbea  deloc,  iar  celălalt  avea  dinţii  piliţi  şi  scotea  un 
fel  de  mârâit,  adresat  oricui  se  apropia  de  cuşca  ei.  Dar  Dulceaţă 
vorbea  fluent  patru  limbi,  dintre  care  una  era  valyriana  cultă. 

-  Cum  e  stăpânul?  întrebă  Penny  neliniştită. 

-  Are  ochii  galbeni  şi  pute,  răspunse  Dulceaţă.  Acum  zece  ani  a  fost 
la  Sothoros  şi  de  atunci  putrezeşte  pe  dinăuntru.  Faceţi-1  să  uite  că  e  pe 
moarte,  măcar  pentru  un  scurt  răstimp,  şi-o  să  fie  foarte  generos.  Nu-i 
refuzaţi  nimic. 

N-avură  răgaz  decât  o  după-amiază  ca  să-nveţe  cum  să  se  poarte  în 
robie.  Cameristele  sclave  ale  lui  Yazzan  umplută  o  cadă  cu  apă 
fierbinte  şi  piticilor  li  se  îngădui  să  facă  baie  -  mai  întâi  Penny,  apoi 
Tyrion.  Pe  urmă  o  altă  sclavă  îi  întinse  o  alifie  usturătoare  peste 

tăieturile  de  pe  spate,  ca  nu  cumva  să  se  cangreneze,  acoperindu-i-le 
apoi  cu  o  cataplasmă  răcoroasă.  Ii  tunseră  părul  lui  Penny  şi  îi  scurtări 
barba  lui  Tyrion.  Cei  doi  primiră  papuci  uşori  şi  alte  straie,  simple, 
dar  curate. 

La  căderea  serii,  Dădacă  se  întoarse  să  le  spună  că  era  timpul  să-şi 
îmbrace  armurile  de  saltimbanci.  Yezzan  era  gazda  comandantului 
suprem  al  yunkailor,  nobilul  Yurkhaz  zo  Yunzak,  iar  ei  trebuiau  să 
dea  un  spectacol. 

-  Să  vă  scot  ursul  din  lanţuri? 

-  Nu  în  noaptea  asta,  zise  Tyrion.  Să  ne  ţinem  mai  întâi  turnirul 
pentru  stăpânul  nostru  şi  să  lăsăm  ursul  pe  altă  dată. 

-  Aşa  să  fie.  După  ce  vă  încheiaţi  giumbuşlucurile,  o  s-ajutaţi  la 
aducerea  mâncărurilor  şi  a  băuturilor.  Aveţi  grijă  să  nu  vărsaţi  ceva  pe 
vreun  oaspete,  pentru  că  o  să  vă  pară  rău. 

Distracţiile  serii  începură  cu  un  jongler.  Urmă  un  trio  de  acrobaţi 
vioi.  Pe  urmă  apăru  băiatul  cu  picioare  de  ţap  şi  dansă  ţopăind  grotesc, 
în  vreme  ce  imul  dintre  sclavii  lui  Yurkhaz  cânta  dintr-un  fluier  de  os. 
Pe  Tyrion  îl  bătu  gândul  să-1  întrebe  dacă  ştia  Ploile  din  Castamere.  In 
timp  ce  aşteptau  să  le  vină  rândul,  se  uită  la  Yezzan  şi  la  oaspeţii  lui. 

Omul  prună  care  ocupa  locul  de  onoare  era  fără  îndoială 
comandantul  suprem  al  yunkailor,  tot  atât  de  înspăimântător  ca  un 
taburet  descleiat.  II  însoţeau  doisprezece  alţi  nobili  din  Yunkai.  Erau 
de  faţă  şi  doi  căpitani  de  mercenari,  fiecare  înconjurat  de  câte  doispre- 
zece oameni  din  compania  lui.  Unul  era  un  pentoshi  elegant,  cu  părul 
cărunt  şi  cu  toate  veşmintele  din  mătase,  în  afară  de  mantia  zdrenţuită, 
din  zeci  de  fâşii  de  pânză  rupte,  cu  pete  de  sânge.  Celălalt  era  bărbatul 
care  încercase  să-i  cumpere  în  dimineaţa  aceea,  ofertantul  cu  piele 
maronie  şi  barbă  pestriţă. 

-  Oacheşul  Ben  Plumm,  îl  anunţă  Dulceaţă.  Căpitanul  Fiilor  Secunzi. 
Un  bărbat  din  Westeros  şi  un  Plumm.  Din  ce  în  ce  mai  bine. 

-  E  rândul  vostru,  zise  Dădacă.  Fiţi  amuzanţi,  micuţii  mei  scumpi, 
sau  o  să  vă  doriţi  să  fi  fost. 

Tyrion  nu  stăpânea  nici  jumătate  din  vechile  trucuri  ale  lui  Groat, 
dar  putea  să  călărească  scroafa,  să  cadă  atunci  când  trebuia,  să  se  rosto- 
golească şi  să  sară  din  nou  în  picioare.  Şi  toate  se  dovediră  a  fi  bine 
primite.  Spectacolul  oferit  de  oamenii  mărunţi  care  alergau  ca  nişte 
beţivi  şi  se  cotonogeau  cu  arme  de  lemn  părea  să  stârnească  râsul  în 
tabăra  de  asediu  din  Golful  Sclavilor  în  aceeaşi  măsură  ca  la  nunta  lui 
Joffrey  de  la  Debarcaderul  Regelui.  Bătaia  de  joc  pare  să  fie  un  limbaj 
universal,  medită  Tyrion. 

Când  unul  dintre  pitici  cădea  sau  primea  o  lovitură,  stăpânul  lor 
Yezzan  râdea  cel  mai  tare  şi  cel  mai  mult,  cu  tot  trupul  zdruncinându-i-se 
ca  seul  în  timpul  unui  cutremur  de  pământ;  oaspeţii  lui  aşteptau  să 
vadă  ce  făcea  Yurkhaz  no  Yunzak,  apoi  i  se  alăturau.  Comandantul  su- 
prem părea  atât  de  fragil,  încât  Tyrion  se  temea  că  râsul  l-ar  fi  putut 
ucide.  Când  o  lovitură  zbură  coiful  lui  Penny,  care  nimeri  în  poala  unui 
yunkai  cu  mutră  acră,  într-un  tokar  cu  dungi  verzi  şi  aurii,  Yurkhaz 
cotcodăci  ca  o  găină.  Când  nobilul  cu  pricina  îşi  vârî  mâna  în  coif  şi 
scoase  o  bucată  mare  de  miez  suculent  de  pepene,  râse  hârâit  până  ce 
ajunse  să  aibă  faţa  de  aceeaşi  culoare  cu  fructul.  Se  răsuci  spre  gazda  sa  şi 
îi  şopti  ceva  care-1  făcu  pe  stăpânul  lor  să  chicotească  şi  să-şi  lingă  buzele. . . 
deşi  lui  Tyrion  i  se  păru  că  în  ochii  lui  înguşti  şi  galbeni  se  desluşea  un 
licăr  de  mânie. 

Pe  urmă  piticii  îşi  scoaseră  armurile  de  lemn  şi  straiele  năclăite  de 
sudoare  şi  îmbrăcară  tunicile  curate,  galbene,  care  le  fuseseră  pregătite 
ca  să  servească  la  masă.  Tyrion  primi  o  carafă  cu  vin  purpuriu,  iar 
Penny,  una  cu  apă.  Umblară  prin  cort  umplând  pocalele,  cu  picioarele 
încălţate  în  papuci  ce  împrăştiau  şoapte  deasupra  covoarelor  groase. 
Era  o  muncă  mai  grea  decât  părea.  Nu  trecu  mult  timp  şi  picioarele 
îi  fură  cuprinse  de  crampe,  iar  una  dintre  tăieturile  de  pe  spate 
reîncepu  să-i  sângereze,  roşul  strecurându-se  în  ţesătura  tunicii  galbene 
de  in.  îşi  muşcă  limba  şi  continuă  să  umple  pocale. 

Majoritatea  oaspeţilor  nu  le  dădeau  mai  multă  atenţie  decât  altor 
sclavi...  dar  un  yunkai  susţinu,  cu  voce  de  beţiv,  că  Yezzan  ar  fi 

trebuit  să-i  pună  pe  cei  doi  pitici  să  se  împreuneze,  iar  un  altul  vru 
să  ştie  cum  îşi  pierduse  Tyrion  nasul.  Mi  l-am  îndesat  în  fofoloanca 
nevesti-tii  şi  ea  a  muşcat  o  bucată,  fu  el  cât  pe  ce  să  zică...  dar  furtuna 
îl  convinsese  că  încă  nu  voia  să  moară,  aşa  că  răspunse: 

-  Mi-a  fost  tăiat  ca  pedeapsă  pentru  obrăznicie,  stăpâne. 

Pe  urmă,  un  nobil  în  tokar  albastru,  cu  franjuri  din  ochi-de-tigru, 
îşi  aduse  aminte  că,  pe  platforma  de  la  licitaţie,  Tyrion  se  fălise  cu 
priceperea  lui  la  cyvasse. 

-  Să-1  punem  la  încercare,  spuse. 

O  masă  şi  un  set  de  piese  apărură  exact  la  timp. 
Peste  câteva  clipe,  nobilul  împurpurat  la  faţă  răsturnă  masa, 
împrăştiind  piesele  pe  covor,  în  râsetele  yunkailor. 

-  Ar  fi  trebuit  să-1  laşi  să  câştige,  şopti  Penny. 
Oacheşul  Ben  Plumm  ridică  zâmbind  masa  căzută. 

-  Incearcă-mă  pe  mine  acum,  piticule.  Când  eram  mai  tânăr,  Fiii 
Secunzi  au  avut  legături  cu  Volantisul.  Am  învăţat  jocul  acolo. 

-  Eu  nu  sunt  decât  un  sclav.  Nobilul  meu  stăpân  hotărăşte  când  şi 
cu  cine  joc.  Tyrion  se  întoarse  spre  Yezzan.  Stăpâne? 

Ideea  păru  să-1  amuze  pe  nobilul  galben. 

-  Ce  miză  propui,  căpitane? 

-  Dacă-1  înving,  dă-mi  mie  sclavul  ăsta,  spuse  Plumm. 

-  Nu,  răspunse  Yezzan  zo  Qaggaz.  Dar,  dacă-1  poţi  înfrânge  pe 
piticul  meu,  vei  primi  atât  cât  am  plătit  pentru  el,  în  aur. 

-  S-a  făcut,  încuviinţă  mercenarul. 

Piesele  împrăştiate  pe  covor  fură  adunate  şi  se  aşezară  la  joc. 

Tyrion  câştigă  prima  partidă.  Plumm  o  avu  pe  a  doua,  pentru  du- 
blarea mizei.  Când  începură  a  treia  partidă,  piticul  îşi  studie  adversarul. 
Cu  piele  maronie,  cu  obrajii  şi  cu  falca  acoperite  de  o  barbă  zbârliţi, 
tunsă  scurt,  cenuşie  cu  alb,  cu  faţa  încreţită  de  o  mie  de  riduri  şi  de 
câteva  cicatrice  vechi,  Plumm  avea  o  privire  prietenoasă,  mai  ales  când 
zâmbea.  Strâjerul  loial,  decise  Tyrion.  Unchiul  favorit  al  tuturor^  numai 
râs,  zicale  vechi  şi  înţelepciune  neşlefuită.  Totul  nu  era  decât  prefăcătorie. 


dansul  dragonilor 


849 


Zâmbetele  nu  atingeau  niciodată  ochii  lui  Plumm,  unde  se  ascundea 
lăcomia,  în  spatele  unui  văl  de  prudenţă.  Hulpav,  dar  precaut. 

Mercenarul  nu  era  un  jucător  mai  bun  decât  nobilul  yunkai,  iar 
stilul  lui  de  joc  era  mai  degrabă  impasibil  şi  tenace  decât  cutezător. 
Deschidea  de  fiecare  dată  cu  o  altă  dispunere  a  pieselor,  însă  toate  se 
asemănau  între  ele  -  moderate,  defensive,  pasive.  Nu  ca  să  câştige  joacă, 
înţelese  Tyrion.  Joacă  de  fapt  ca  să  nu  piardă.  Ii  reuşise  în  a  doua 
partidă,  când  piticul  căzuse  în  propria  lui  cursă  cu  un  atac  nechibzuit. 
Dar  nu-i  merse  nici  în  a  treia,  nici  în  a  patra,  nici  în  a  cincea,  care  se 
dovedi  a  fi  ultima. 

Către  sfârşitul  ultimei  înfruntări,  cu  fortăreaţa  în  ruină,  cu  dra- 
gonul mort,  cu  elefanţii  în  faţă  şi  cu  cavaleria  grea  înconjurăndu-i 
ariergarda,  Plumm  îşi  ridică  privirea  spunând: 

-  Yollo  câştigă  din  nou.  Moarte  în  patru. 

-  In  trei.  Tyrion  îşi  atinse  uşor  dragonul.  Am  fost  norocos.  Poate-ar 
trebui  să-mi  freci  zdravăn  creştetul  înaintea  următorului  nostru  joc, 
căpitane.  O  parte  din  norocul  ăsta  ţi  s-ar  putea  lipi  de  degete. 

0  să  pierzi  şi  atunci,  dar  poate-o  să-mi  oferi  un  joc  mai  bun.  Zâmbi 
împingându-se  în  mâini  ca  să  se-ndepărteze  de  masa  de  cyvasse,  îşi  luă 
carafa  de  vin  şi  reîncepu  să  toarne,  cu  Yezzan  zo  Qaggaz  considerabil 
mai  bogat  şi  cu  Oacheşul  Ben  Plumm  sărăcit  în  aceeaşi  măsură. 
Stăpânul  lui  uriaş  căzuse  într-un  somn  de  beţiv  în  timpul  celui  de-al  trei- 
lea joc,  cu  pocalul  scăpându-i  dintre  degetele  îngălbenite,  împrăştiindu-şi 
conţinutul  pe  covor,  dar  era  posibil  să  fie  mulţumit  când  avea  să  se 
trezească. 

Plecarea  comandantului  suprem  Yurkhaz  zo  Yunzak,  susţinut  de 
doi  sclavi  voinici,  păru  să  fie  semnalul  pentru  ca  toţi  ceilalţi  oaspeţi  să-şi 
ia  la  rândul  lor  rămas-bun.  Cortul  odată  golit,  Dădacă  reapăru  şi  le  spuse 
sclavilor  că  puteau  avea  propriul  lor  ospăţ,  bucurându-se  de  resturi. 

-  Mâncaţi  repede.  Totul  trebuie  curăţat  înainte  de  a  vă  duce  la  culcare. 
Tyrion  era  în  genunchi,  cu  picioarele  îndurerate  şi  cu  spatele  lui 

însângerat  urlând  de  durere,  străduindu-se  să  cureţe  pata  lăsată  de 

vinul  vărsat  de  nobilul  Yezzan  pe  covorul  nobilului  Yezzan,  când 
supraveghetorul  îl  bătu  uşor  pe  obraz  cu  mânerul  biciului. 

-  Yollo.  Te-ai  descurcat  bine.  Şi  tu,  şi  soţia  ta. 

-  Nu  e  soţia  mea. 

-  Atunci,  târfa  ta.  In  picioare,  amândoi. 

Tyrion  se  săltă  nesigur,  cu  un  picior  tremurând  sub  el.  Coapsele 
lui  erau  noduri,  atât  de  încordate,  încât  Penny  trebui  să-i  întindă  mâna 
ca  să  se  poată  ridica. 

-  Ce  am  făcut? 

-  Multe  şi  mărunte,  zise  supraveghetorul.  Dădacă  v-a  spus  c-o  să 
fiţi  răsplătiţi  ,dacă  tatăl  vostru  va  fi  mulţumit  de  voi,  nu-i  aşa?  Deşi 
nobilul  Yezzan  nu  e  dispus,  după  cum  aţi  văzut,  să-şi  piardă  micile 
comori,  Yurkhaz  zo  Yunzak  1-a  convins  că  ar  fi  egoist  dacă  ar  păstra 
nişte  măscărici  atât  de  caraghioşi  numai  pentru  sine.  Bucuraţi-vă! 
Pentru  a  sărbători  semnarea  păcii,  veţi  avea  onoarea  să  vă  ţineţi 
turnirul  în  Marea  Arenă  a  lui  Daznak.  Mii  de  oameni  vor  veni  să  vă 
vadă!  Zeci  de  mii!  Şi,  oh,  cum  o  să  mai  râdem! 


JAIME 


Castelul  Raventree  era  vechi.  între  pietrele  lui  bătrâne  creştea 
muşchi  gros,  răsfirându-se  în  susul  zidurilor  ca  o  pânză  de  păianjen, 
asemenea  venelor  de  pe  picioarele  unei  băbătii.  Două  turnuri  imense 
îi  flancau  poarta  principală,  iar  altele,  mai  mici,  apărau  fiecare  unghi 
al  zidului.  Toate  erau  pătrate.  Cele  cilindrice  şi  în  formă  de  semilună 
rezistau  mai  bine  la  atacurile  cu  catapulte,  dar  Raventree  fusese  înălţat 
în  vremuri  în  care  constructorii  nu-şi  dobândiseră  încă  această  parte 
a  înţelepciunii. 

Castelul  domina  întinderea  lată  şi  mănoasă  numită,  de  hărţi  şi  de 
oameni  deopotrivă,  Valea  Pădurea  Neagră.  Valea  era  acolo,  fără  nicio 
umbră  de  îndoială,  dar  în  ea  nu  mai  crescuse  de  câteva  mii  de  ani 
nicio  pădure,  fie  ea  neagră,  cafenie  sau  verde.  Da,  existase  cândva,  dar 
securile  răseseră  de  mult  copacii  de  pe  suprafaţa  pământului.  Casele, 
morile  şi  fortăreţele  se  înălţaseră  acolo  unde  stăteau  cândva  falnici 
stejarii.  Pământul  era  golaş  şi  noroios,  punctat  din  loc  în  loc  cu  mormane 
de  zăpadă  care  se  topea. 

Insă  între  zidurile  castelului  rămăsese  o  fărâmă  de  pădure.  Casa 
Blackwood  îşi  păstrase  credinţa  în  zeii  vechi  şi  ritualurile  erau  întocmai 
aşa  precum  fuseseră  ale  Primilor  Oameni,  dinainte  de  venirea  andalilor 
în  Westeros.  Se  spunea  că  unii  dintre  copacii  acelei  păduri  a  zeilor  erau 

tot  atât  de  bătrâni  ca  turnurile  pătrate  ale  Raventreeului  şi  asta  se 
referea  mai  cu  seamă  la  copacul  inimii,  de  dimensiuni  colosale,  ale  cărui 
crengi  din  partea  de  sus  se  zăreau  de  la  câteva  leghe,  ca  nişte  degete 
osoase  zgâriind  cerul. 

La  vremea  când  Jaime  Lannister  şi  escorta  lui  şerpuiau  printre 
dealurile  unduitoare  către  intrarea  în  vale,  dintre  ogoarele,  gospodă- 
riile şi  livezile  ce  înconjuraseră  cândva  Raventree  mai  rămăseseră  doar 
câteva  -  totul  era  noroi  şi  cenuşă,  şi  ici  şi  colo  se  zăreau  ruinele  înne- 
grite ale  caselor  şi  ale  morilor.  In  pustietatea  aceea  creşteau  buruieni, 
ghimpi  şi  urzici,  dar  nimic  care  să  se  fi  putut  numi  recoltă.  Indiferent 
unde  s-ar  fi  uitat,  Jaime  vedea  mâna  tatălui  său,  chiar  şi  în  oasele  pe  care 
le  zăreau  uneori  pe  marginea  drumului.  Majoritatea  erau  de  oi,  dar  altele 
erau  de  cai  şi  de  vite,  iar  când  şi  când  dădeau  de  câte-un  craniu  omenesc, 
sau  de  câte  un  schelet  fără  cap,  cu  buruieni  ieşindu-i  din  coşul  pieptului. 

Nicio  oaste  imensă  nu  înconjura  Raventree,  aşa  cum  fusese  încercuit 
Riverrunul.  Asediul  acela  era  ceva  mult  mai  intim,  ultimul  pas  al  unui 
dans  început  cu  multe  secole  în  urmă.  Jonos  Bracken  avea  în  jurul 
castelului  în  cel  mai  bun  caz  cinci  sute  de  oameni.  Jaime  nu  văzu  niciun 
turn  de  asediu,  niciun  berbec,  nicio  catapultă.  Bracken  n-avea  de  gând 
nici  să  spargă  porţile  Raventreeului,  nici  să-i  ia  cu  asalt  zidurile  înalte  şi 
groase.  Neîntrezărind  nicio  posibilitate  de  despresurare,  se  mulţumea 
să-şi  înfometeze  duşmanul.  Fără-ndoială  că  la-nceputul  asediului  cei  din 
cetate  ieşiseră  la  atac  şi  cele  două  părţi  se  încăieraseră,  şi  săgeţile 
zburaseră  deopotrivă  dinspre  unii  şi  dinspre  alţii;  însă,  după  o  jumătate 
de  an,  toată  lumea  era  prea  plictisită  pentru  astfel  de  absurdităţi 
Plictiseala  şi  rutina,  duşmanii  disciplinei,  preluaseră  controlul. 

E  timpul  să  terminăm  povestea  asta,  se  gândi  Jaime.  Cu  Riverrunul 
acum  în  siguranţă  în  mâinile  Lannisterilor,  Raventree  era  ultima 
rămăşiţă  a  regatului  de  scurtă  durată  condus  de  Tânărul  Lup.  Odată 
ce  se  preda,  misiunea  lui  de-a  lungul  Tridentului  avea  să  fie  încheiată, 
putând  să  se-ntoarcă  la  Debarcaderul  Regelui.  La  rege,  îşi  spuse,  dar  o 
altă  parte  din  el  şopti:  la  Cersei. 

îşi  imagină  că  avea  să  fie  nevoit  s-o  înfrunte.  Presupunând  că  înal- 
tul Septon  nu  urma  s-o  condamne  la  moarte  înainte  de  a  se  întoarce  el 
în  oraş.  Vino  imediat,  scrisese  regina  în  misiva  arsă  de  Peck  la  Riverrun 
din  ordinul  lui.  Ajută-mâ.  Salvează-mâ.  Am  nevoie  de  tine  acum,  aşa 
cum  n-am  avut  nevoie  niciodată.  Te  iubesc.  Te  iubesc.  Te  iubesc.  Vino 
imediat.  Jaime  nu  se  îndoia  că  avea  într-adevăr  nevoie  de  el.  Insă  în 
rest...  din  câte  ştiu  eu,  s-a  culcat  şi  cu  Lancel,  şi  cu  Osmund  Kettleblack, 
şi  cu  Băiatul  Lunii...  Chiar  dacă  s-ar  fi  întors,  n-ar  fi  putut  spera  s-o 
salveze.  Era  vinovată  de  fiecare  acuzaţie  de  trădare  rostită  împotriva 
ei,  iar  lui  îi  lipsea  mâna  în  care  ţinea  sabia. 

Când  zăriră  coloana  apropiindu-se  la  trap,  santinelele  o  priviră  mai 
degrabă  curioase  decât  înspăimântate.  Nimeni  nu  dădu  alarma,  ceea  ce 
îi  conveni  în  mare  măsură  lui  Jaime.  Cortul  lordului  Bracken  se  dovedi 
a  nu  fi  greu  de  găsit.  Era  cel  mai  mare  din  tabără  şi  cel  mai  bine  plasat; 
fiind  pe  culmea  unei  mici  ridicături  a  terenului,  lângă  un  pârâu,  oferea 
o  vedere  clară  a  porţilor  Raventreeului. 

Era  un  pavilion  cafeniu,  aidoma  stindardului  ce  flutura  pe  stâlpul 
său  central  şi  pe  care  armăsarul  roşu  al  Casei  Bracken  stătea  ridicat  în 
două  picioare  deasupra  blazonului  auriu. 

Jaime  le  ordonă  oamenilor  săi  să  descalece  şi  le  spuse  că  puteau  să 
se  amestece  printre  oştenii  din  tabără  dacă  voiau. 

-  Voi  doi  nu,  le  ceru  purtătorilor  săi  de  flamuri.  Rămâneţi  în  preajmă. 
N-o  să  dureze  mult. 

Sări  de  pe  Onoare  şi  se  îndreptă  spre  cortul  lui  Bracken  cu  paşi  mari 
şi  cu  sabia  zăngănind  în  teacă. 

La  apropierea  lui,  cei  doi  străjeri  din  faţa  intrării  schimbară  o 
privire  nervoasă. 

-  Stăpâne,  spuse  unul.  Să-ţi  anunţăm  sosirea? 

-  Mi-o  anunţ  singur. 

Jaime  împinse  uşa  cortului  într-o  parte  cu  mâna  de  aur  şi  se  strecură 
grăbit  înăuntru. 

La  intrarea  lui,  cei  doi  erau  complet  absenţi,  atât  de  absorbiţi  de 
împreunarea  lor  încât  nici  măcar  nu-i  observară  sosirea.  Femeia  avea 
ochii  închişi.  Mâinile  i  se  încleştaseră  de  părul  castaniu  şi  aspru  de  pe 
spatele  lui  Bracken.  Gâfâia  de  fiecare  dată  când  o  pătrundea.  Capul 
nobilului  lord  era  îngropat  în  sânii  ei,  mâinile  îi  strângeau  şoldurile. 
Jaime  îşi  drese  glasul. 

-  Lord  Jonos. 

Ochii  femeii  se  deschiseră  brusc  şi  ţipă  speriată.  Jonos  Bracken  se 
rostogoli  de  pe  ea,  îşi  înşfăcă  teaca  săbiei  şi  se  ridică  în  picioare  cu 
lama  goală  în  mână,  suduind. 

-  Şapte  iaduri  însângerate,  începu  el,  cine  îndrăzneşte...? 

Văzu  mantia  albă  a  lui  Jaime  şi  platoşa  lui  aurită.  Vârful  săbiei  îi 
căzu  spre  pământ. 

-  Lannister? 

-  îmi  pare  rău  că-ţi  întrerup  plăcerea,  lordul  meu,  spuse  Jaime,  dar 
mă  grăbesc.  Putem  sta  de  vorbă? 

-  De  vorbă?  Da. 

Lordul  Jonos  îşi  băgă  sabia  în  teacă.  Era  mai  scund  decât  Jaime, 
dar  era  mai  voinic,  cu  umeri  masivi  şi  cu  braţe  care  puteau  stârni 
invidia  unui  fierar.  O  mirişte  castanie  îi  acoperea  obrajii  şi  bărbia. 
Avea  ochii  căprui,  cu  furia  din  ei  prost  camuflată. 

-  M-ai  luat  prin  surprindere,  lordul  meu.  Nu  mi  s-a  spus  că  această 
tabără  era  destinaţia  ta. 

-  Şi  se  pare  că  eu  te-am  împiedicat  s-o  atingi  pe  a  ta. 

Jaime  îi  zâmbi  femeii  din  pat.  Ea  îşi  ţinea  o  mână  între  picioare  şi 
una  peste  sânul  stâng,  ceea  ce  îl  lăsa  pe  celălalt  la  vedere.  Avea  sfârcurile 
mai  întunecate  decât  ale  lui  Cersei  şi  de  trei  ori  mai  mari.  Când  simţi 
privirea  lui  Jaime  îşi  acoperi  sfârcul  drept,  dar  îşi  dezgoli  vulva. 

-  Toate  târfele  de-aici  sunt  la  fel  de  modeste?  se  miră  el.  Când  vrei 
să  vinzi  napi,  trebuie  să-i  scoţi  la  vedere. 

-  Te  uiţi  la  napii  mei  de  când  ai  intrat,  ser.  Femeia  găsi  pătura 
şi  şi-o  trase  destul  de  sus  ca  s-o  acopere  până  în  talie,  apoi  îşi  ridică 

o  mână  ca  să-şi  dea  părul  la  o  parte  din  ochi.  Şi  nici  măcar  nu  sunt 
de  vânzare. 

Jaime  ridică  din  umeri. 

-  Scuzele  mele  dacă  te-am  luat  drept  ceea  ce  nu  eşti.  Sunt  sigur  că 
frăţiorul  meu  a  cunoscut  o  sută  de  târfe,  dar  eu  nu  m-am  culcat,  de 
când  mă  ştiu,  decât  cu  una. 

-  E  un  trofeu  de  război.  Bracken  îşi  recuperă  pantalonii  căzuţi  pe 
podea  şi  îi  scutură.  I-a  aparţinut  unuia  dintre  vasalii  lui  Blackwood 
până  când  i-am  despicat  eu  capul  în  două.  Lasă-ţi  mâinile  în  jos,  femeie. 
Nobilul  lord  de  Lannister  vrea  să  se  uite  ca  lumea  la  ţâţele  tale. 

Jaime  ignoră  remarca. 

-  Iţi  pui  pantalonii  cu  faţa  în  spate,  lordul  meu,  îi  spuse  lui  Bracken. 
In  timp  ce  Jonos  înjura,  femeia  se  strecură  afară  din  pat  ca  să-şi 

înşface  hainele  împrăştiate,  cu  degetele  fluturându-i  nervoase  între 
sâni  şi  încheietura  picioarelor  când  se  apleca,  se  răsucea  şi  se  întindea. 
Eforturile  ei  de  a  se  ascunde  erau  bizar  de  provocatoare,  mult  mai 
mult  decât  dacă  şi-ar  fi  văzut  de  treabă  fără  să-şi  mascheze  goliciunea. 

-  Ai  un  nume,  femeie?  o  întrebă. 

-  Mama  m-a  numit  Hildy,  ser. 

îşi  trase  peste  cap  o  cămaşă  prăfuită,  fără  mâneci,  şi-şi  scutură  părul, 
scoţându-1  în  afara  ei.  Faţa  îi  era  aproape  la  fel  de  murdară  ca  picioarele 
şi  părul  dintre  coapse  destul  de  des  ca  să  treacă  drept  sora  lui  Bracken, 
însă  avea  în  acelaşi  timp  ceva  atrăgător.  Nasul  cârn,  coama  de  păr 
ciufulit...  şi  felul  în  care  făcu  o  mică  plecăciune  după  ce  intră  în  fustă. 

-  Mi-ai  văzut  cumva  celălalt  pantof,  stăpâne? 
întrebarea  păru  să-1  irite  pe  Lordul  Bracken. 

-  Oi  fi  vreo  slujnică  nenorocită,  ca  să-ţi  aduc  pantofii?  Pleacă  desculţă 
dacă  trebuie.  Dar  pleacă. 

-  Asta-nseamnă  că  stăpânul  n-o  să  mă  ia  cu  el  acasă,  să  mă  rog 
împreună  cu  soţioara  lui? 

Râzând,  Hildy  îi  aruncă  lui  Jaime  o  privire  obraznică. 

-  Tu  ai  o  soţioară,  ser? 

Nu,  am  o  soră. 

-  Ce  culoare  are  mantia  mea? 

-  Albă,  răspunse  ea,  dar  mâna  ta  e  de  aur  masiv.  îmi  place  asta  la 
un  bărbat.  Ţie  ce-ţi  place  la  o  femeie,  stăpâne? 

-  Inocenţa. 

-  La  o  femeie,  aşa  am  spus.  Nu  la  o  fiică. 

El  se  gândi  la  Myrcella.  Va  trebui  sâ-i  spun  şi  ei.  Dornishenilor  s-ar  fi 
putut  să  nu  le  placă.  Doran  Martell  o  logodise  cu  fiul  lui  crezând  că  era 
din  sângele  lui  Robert.  Noduri  şi  încurcături,  cugetă  Jaime,  dorindu-şisă 
fi  putut  tăia  totul  cu  o  singură  lovitură  rapidă  de  sabie. 

-  Am  făcut  un  legământ,  îi  răspunse  lui  Hildy,  cu  voce  obosită. 

-  Atunci  nu  primeşti  napi,  i-o  întoarse  fata,  cu  obrăznicie. 

-  Ieşi!  zbieră  la  ea  Lordul  Jonos. 

Femeia  se  supuse.  Dar,  când  trecu  pe  lângă  Jaime,  ţinând  la  piept 
un  pantof  şi  o  grămadă  de  haine,  întinse  o  mână  în  jos  şi-i  strânse 
bărbăţia  prin  pantaloni. 

-  Hildy,  îi  reaminti,  înainte  de  a  părăsi  cortul  în  grabă,  numai  pe 
jumătate  îmbrăcată. 

Hildy,  se  gândi  Jaime. 

-  Şi  cum  o  duce  nobila  ta  soţie?  îl  întrebă  pe  Lordul  Jonos,  după 
plecarea  fetei. 

-  De  unde  să  ştiu  eu?  întreabă-i  septonul.  Când  ne-a  ars  tatăl  tău 
castelul,  ea  a  decis  că  zeii  ne-au  pedepsit.  Acum  nu  mai  face  nimic 
altceva  decât  să  se  roage.  Jonos  reuşise  în  sfârşit  să-şi  întoarcă  pantalonii 
aşa  cum  trebuia  şi  le  lega  şireturile  în  faţă.  Ce  te  aduce  aici,  lordul  meu? 
Peştele  Negru?  Am  auzit  c-a  evadat. 

-  Da?  Jaime  de  aşeză  pe  un  taburet  de  campanie.  Cumva  chiar  de  la  el? 

-  Ser  Brynden  ştie  că  n-are  de  ce  să  vină  alergând  la  mine.  Ţin  la 
el,  nu  neg.  Dar  asta  n-o  să  mă-mpiedice  să-1  pun  în  lanţuri  dacă-şi  arată 
faţa  în  preajma  mea.  Ştie  că  mi-am  plecat  genunchiul.  Ar  fi  trebuit  si 
facă  acelaşi  lucru,  dar  a  fost  întotdeauna  încăpăţânat.  Fratele  lui  ţi-ar 
fi  putut  spune  asta. 

-  Tytos  Blackwood  nu  şi-a  plecat  genunchiul,  sublinie  Jaime.  E 
posibil  ca  Peştele  Negru  să-şi  fi  căutat  refugiul  la  Raventree? 

-  L-o  fi  căutat,  dar  ca  să-1  găsească  trebuia  să  treacă  de  liniile  mele 
de  asediu,  iar  când  am  auzit  vorbindu-se  despre  el  ultima  dată  nu-i 
crescuseră  aripi.  Tytos  Blackwood  va  fi  nevoit  în  scurt  timp  să-şi  caute 
el  însuşi  un  refugiu.  Acolo,  înăuntru,  nu  mai  au  decât  şobolani  şi 
rădăcini.  O  să  capituleze  înainte  de  următoarea  lună  plină. 

-  O  să  capituleze  înainte  de  apusul  soarelui.  Vreau  să-i  pun  nişte 
condiţii  şi  să-1  primesc  înapoi,  în  pacea  regelui. 

-  înţeleg.  Lordul  Jonos  îşi  puse  o  tunică  de  lână  cafenie,  cu  armăsarul 
roşu  al  Casei  Bracken  brodat  pe  piept.  Lordul  meu  ar  vrea  un  corn 
cu  bere? 

-  Nu,  dar  nu  răbda  de  sete  din  cauza  mea. 

Bracken  umplu  un  corn  pentru  el  însuşi,  bău  jumătate  şi  se  şterse 
la  gură. 

-  Ai  pomenit  de  condiţii.  Ce  fel  de  condiţii? 

-  Cele  obişnuite.  Lordul  Blackwood  va  trebui  să-şi  recunoască 
trădarea  şi  să-şi  abjure  alianţa  cu  Casele  Stark  şi  Tully.  Va  jura  solemn, 
în  faţa  zeilor  şi  a  oamenilor,  să  fie  de  acum  înainte  vasalul  leal  al 
Harrenhalului  şi  al  Tronului  de  Fier,  iar  eu  îi  voi  acorda  iertarea  în 
numele  regelui.  Vom  lua,  fireşte,  şi  o  ulcea  sau  două  cu  aur.  Preţul 
răzvrătirii.  O  să  cer  şi  un  ostatic,  ca  să  m-asigur  că  Raventree  nu  se 
răzvrăteşte  iarăşi. 

-  Fiica  lui,  sugeră  Bracken.  Blackwood  are  şase  băieţi,  dar  numai 
o  singură  fată.  E  nebun  după  ea.  E-o  creatură  mititică,  cu  muci  la  nas, 
nu  poate  avea  mai  mult  de  şase  ani. 

-  Tânără,  dar  ne-ar  putea  fi  de  folos. 

Lordul  Jonos  bău  ultima  picătură  de  bere  şi-şi  azvârli  cornul. 

-  Cum  rămâne  cu  pământurile  şi  cu  castelele  care  ni  s-au  promis? 

-  Despre  ce  pământuri  e  vorba? 

-  Malul  de  est  al  Gărzii  Văduvei,  de  la  Creasta  Arbaletei  până  la 
Lunca  Rutului,  şi  toate  insulele  de  pe  cursul  apei.  Moara  de  Porumb 

şi  Moara  Stăpânului,  ruinele  de  la  Fortăreaţa  Noroioasă,  încântarea, 
Valea  Bătăliei,  Fierăria  Veche,  satele  Catarama,  Catarama  Neagră,  Pie- 
trele-de-Hotar  şi  Groapa  cu  Argilă,  şi  orăşelele  negustoreşti  Ţintirimul 
Noroios.  Pădurea  Viespilor,  Pădurea  lui  Lorgen,  Dealul  Verde  şi  Sfârcu- 
rile Barbei.  Sfârcurile  lui  Missy,  după  cum  le  spune  clanul  Blackwood, 
dar  mai  întâi  au  fost  ale  Barbei.  Copacul  cu  Miere  şi  toţi  stupii.  Iată, 
le-am  marcat  aici,  dacă  lordul  meu  vrea  s-arunce  o  privire. 

Cotrobăi  pe  o  masă  şi  scoase  un  pergament  pe  care  era  desenată 
o  hartă. 

Jaime  o  luă  cu  mâna  teafără,  dar  fu  nevoit  să  şi-o  folosească  pe  cea 
de  aur  ca  s-o  deschidă  şi  ca  s-o  întindă. 

-  E  o  grămadă  de  teren,  observă  el.  O  să-ţi  măreşti  domeniile  cu  un 
sfert.  Gura  lui  Bracken  se  strâmbă  a  încăpăţânare. 

-  Toate  pământurile  astea  au  ţinut  odinioară  de  Stone  Hedge.  Casa 
Blackwood  ni  le-a  furat. 

-  Şi  ce-i  cu  satul  ăsta  de  aici,  dintre  Sfârcuri? 

Jaime  bătu  în  hartă  cu  încheietura  unui  deget  de  aur. 

-  Copacul  cu  Gologani.  A  fost  cândva  al  nostru,  dar  e  de  vreo  sută 
de  ani  fieful  coroanei.  Il  lăsăm  deoparte.  Nu  cer  decât  pământurile 
furate  de  clanul  Blackwood.  Nobilul  tău  tată  a  promis  că  mi  le  va 
înapoia  după  ce  îl  înfrâng  de  Lordul  Tytos  în  numele  lui. 

-  Când  am  venit  călare  încoace  am  văzut  stindardele  Casei  Tully 
fâlfâind  pe  ziduri,  precum  şi  lupul  străvechi  al  clanului  Stark.  Asta 
sugerează  că  Lordul  Tytos  n-a  fost  încă  înfrânt. 

-  I-am  mânat  pe  el  şi  pe  ai  lui  de  pe  câmp  şi  i-am  încercuit  în 
Raventree.  Dă-mi  destui  oameni  ca  să-i  iau  cu  asalt  zidurile,  lordul 
meu,  şi-o  să-i  înfrâng  pe  toţi,  împingându-i  în  mormânt. 

-  Dacă-ţi  dau  mai  mulţi  oameni,  îl  vor  înfrânge  ei,  nu  tu.  Caz  în 
care  o  să  mă  răsplătesc  pe  mine.  Jaime  rulă  harta  la  loc.  O  să  păstrez 
asta,  dacă  se  poate. 

-  Harta  e  a  ta.  Pământurile  sunt  ale  noastre.  Se  spune  că  un 
Lannister  îşi  plăteşte  întotdeauna  datoriile.  Am  luptat  pentru  voi. 

-  Nici  pe  jumătate  atât  de  mult  cât  aţi  luptat  împotriva  noastră. 

-  Regele  ne-a  iertat  pentru  asta.  Săbiile  voastre  m-au  lăsat  fără  un 
nepot  şi  fără  fiul  meu  natural.  Muntele  vostru  mi-a  furat  recolta  şi  a 
ars  tot  ce  n-a  putut  să  ia.  Mi-a  dat  castelul  pradă  focului  şi  a  siluit-o  pe 
una  dintre  fiicele  mele.  Trebuie  să-mi  primesc  recompensa. 

-  Muntele  e  mort,  aşa  cum  e  şi  tata,  îi  spuse  Jaime,  iar  unii  ar  zice 
că  propriul  tău  cap  e  o  recompensă  suficientă.  Te-ai  declarat  de  partea 
lui  Stark  şi  i-ai  fost  loial  până  când  1-a  ucis  Lordul  Walder. 

-  L-a  ucis  pe  el  şi  a  ucis  o  duzină  de  bărbaţi  vrednici,  din  sângele  meu. 
Lordul  Jonos  îşi  întoarse  capul  şi  scuipă.  Da,  i-am  rămas  credincios 
Tânărului  Lup.  Aşa  cum  o  să  vă  rămân  credincios  şi  vouă,  dacă  o  să  mă 
trataţi  cinstit.  Mi-am  plecat  genunchiul  fiindcă  n-am  văzut  ce  sens  are 
să  mor  pentru  morţi  sau  să  vărs  sângele  clanului  Bracken  pentru  o 
cauză  pierdută. 

-  Un  bărbat  prudent.  Deşi  unii  ar  spune  că  Lordul  Blackwood  a 
dat  dovadă  de  mai  multă  onoare.  O  să-ţi  primeşti  pământurile.  Sau 
cel  puţin  o  parte  dintre  ele.  De  vreme  ce  aproape  ai  înfrânt  Casa 
Blackwood. 

Lordul  Jonos  păru  satisfăcut. 

-  O  să  fim  mulţumiţi  cu  indiferent  ce  parte  crede  lordul  meu  că  e 
corect  să  ne  revină.  Insă,  dacă  mi-e  îngăduit  să-ţi  dau  un  sfat,  nu  e  de 
folos  să  fii  prea  blând  cu  clanul  Blackwood.  Au  trădarea  în  sânge, 
înainte  de  a  veni  andalii  în  Westeros,  râul  era  în  stăpânirea  Casei 
Bracken.  Noi  eram  regi,  iar  Casa  Blackwood  ne  era  vasală,  dar  ne-au 
trădat  şi  au  uzurpat  coroana.  Orice  Blackwood  e  un  renegat  prin 
naştere.  £  bine  să-ţi  aminteşti  asta  când  o  să  pui  condiţiile. 

-  Oh,  o  să  ţin  minte,  făgădui  Jaime. 

In  vreme  ce  călăreau  dinspre  tabăra  de  asediu  a  lui  Bracken  către 
porţile  Raventreeului,  Peck  trecu  înaintea  lui  cu  un  steag  de  pace. 
înainte  de  a  ajunge  lângă  castel,  de  pe  meterezele  turnului  porţii  îi 
priveau  douăzeci  de  perechi  de  ochi.  Jaime  opri  calul  la  marginea 
şanţului  de  apărare,  un  canal  adânc,  căptuşit  cu  piatră,  cu  apa  verde 

sufocată  de  gunoaie.  Se  pregătea  să-i  poruncească  lui  Ser  Kennos  să 
sune  din  Cornul  Pietrei,  când  podul  mobil  începu  să  coboare. 

Lordul  Tytos  Blackwood  îl  întâmpină  în  curtea  exterioară,  în  şaua 
unui  cal  de  luptă  tot  atât  de  sfrijit  cum  era  el  însuşi.  Foarte  înalt  şi  foarte 
subţire,  Lordul  de  Raventree  avea  nasul  coroiat,  părul  lung  şi  o  barbă 
nepieptănată  pestriţă,  în  care  albul  era  culoarea  preponderentă.  Imaginea 
argintie  incrustată  pe  platoşa  armurii  sale  strălucitoare,  de  un  roşu 
aprins,  era  a  unui  copac  golaş,  uscat,  înconjurat  de  un  cârd  de  corbi  de 
onix  care-şi  luau  zborul.  Pe  umeri  îi  flutura  o  mantie  din  pene  de  corb. 

-  Lord  Tytos,  spuse  Jaime. 

-  Ser. 

-  Iţi  mulţumesc  că  mi-ai  îngăduit  să  intru. 

-  N-o  să-ţi  spun  că  eşti  bine  venit.  Nici  n-o  să  neg  că  am  sperat  să 
vii.  Eşti  aici  ca  să-mi  iei  sabia. 

-  Sunt  aici  ca  să  pun  capăt  acestui  asediu.  Oamenii  tăi  au  luptat  cu 
vitejie,  dar  războiul  vostru  e  pierdut.  Eşti  pregătit  să  te  predai? 

-  Regelui.  Nu  lui  Jonos  Bracken. 

-  înţeleg. 

Blackwood  şovăi  o  clipă. 

-  Vrei  să  descalec  şi  să  îngenunchez  în  faţa  ta  aici  şi  acum? 
Ii  priveau  o  sută  de  ochi. 

-  Vântul  e  rece  şi  curtea  e  plină  de  noroi,  zise  Jaime.  Poţi  să-ngenun- 
chezi  pe  covorul  din  salonul  tău,  după  ce  ne  vom  înţelege  asupra 
condiţiilor. 

-  Un  gest  cavaleresc  din  partea  ta,  spuse  Lordul  Tytos.  Vino,  ser.  Din 
castelul  meu  lipseşte  mâncarea,  dar  de  curtoazie  nu  ducem  lipsă  niciodată. 

Salonul  lui  Blackwood  era  la  primul  etaj  al  unui  donjon  cavernos, 
construit  din  lemn.  Când  intrară,  în  cămin  ardea  focul.  încăperea  era 
mare,  aerisită,  cu  grinzi  groase,  din  stejar  închis  la  culoare,  susţinând 
tavanul  înalt.  Tapiserii  din  lână  acopereau  pereţii,  iar  două  uşi  mari, 
dantelate,  se  deschideau  către  pădurea  zeilor.  Jaime  zări,  prin  panourile 
lor  rombice  de  sticlă  groasă,  gălbuie,  crengile  noduroase  ale  copacului 

care  dăduse  numele  castelului.  Era  un  copac  al  inimii  bătrân,  imens,  de 
zece  ori  mai  mare  decât  cel  din  Grădina  de  Piatră  de  la  Casterly  Rock. 
Insă  era  golaş  şi  uscat. 

-  Brackenii  l-au  otrăvit,  spuse  gazda.  De  o  mie  de  ani  nu  i-a  mai  dat 
nicio  frunză.  Maesterii  spun  că  peste  alţi  o  mie  se  va  transforma  în 
piatră.  Copacii  inimii  nu  putrezesc  niciodată. 

-  Şi  corbii?  întrebă  Jaime.  Unde  sunt  corbii? 

-  Apar  în  amurg  şi  dorm  aici  toată  noaptea.  Vin  cu  sutele.  Acoperă 
copacul  ca  nişte  frunze  negre,  stau  pe  fiecare  creangă  şi  pe  fiecare 
rămurică.  Vin  de  o  mie  de  ani.  Nimeni  nu  poate  spune  cum  şi  de  ce, 
însă  copacul  îi  atrage  în  fiecare  noapte.  Blackwood  se  aşeză  pe  un  scaun 
cu  spătarul  înalt.  In  numele  onoarei,  trebuie  să-ntreb  ce  s-a-ntâmplat 
cu  lordul  meu  suzeran. 

-  Ser  Edmure  e  în  drum  spre  Casterly  Rock,  ca  ostatic  al  meu. 
Soţia  lui  va  rămâne  la  Gemeni  până  când  li  se  naşte  copilul.  Pe  urmă 
ea  şi  bebeluşul  i  se  vor  alătura.  Atâta  vreme  cât  nu  încearcă  să  fugă  şi 
nu  pune  la  cale  nicio  rebeliune,  Edmure  va  avea  o  viaţă  îndelungată. 

-  Lungă  şi  amară.  O  viaţă  fără  onoare.  Până  în  ziua  morţii  sale,  se 
va  spune  că  i-a  fost  teamă  să  lupte. 

Nu  e  drept,  se  gândi  Jaime.  S-a  temut  pentru  copil.  Ştie  al  cui  fiu  sunt, 
mai  bine  decât  o  ştie  propria  mea  mătuşă. 

-  Alegerea  i-a  aparţinut.  Unchiul  lui  ar  fi  putut  să  ne  umple  de  sânge. 

-  Cu  atâta  lucru  sunt  de  acord.  Vocea  lui  Blackwood  nu  trăda 
nimic.  Ce-ai  făcut  cu  Ser  Brynden,  dacă  mi-e  îngăduit  să-ntreb? 

-  I-am  oferit  veşmintele  negre  ale  Rondului  de  Noapte.  Insă  el  a  fugit. 
Jaime  zâmbi.  II  ai  cumva  aici,  din  întâmplare? 

-Nu. 

-  Mi-ai  spune,  dacă  l-ai  avea? 

Fu  rândul  lui  Tytos  Blackwood  să  zâmbească. 
Jaime  îşi  împreună  mâinile,  cu  degetele  de  aur  în  interiorul  celor 
de  carne. 

-  Poate  e  timpul  să  discutăm  condiţiile. 

-  Ăsta  e  momentul  în  care  trebuie  să-ngenunchez? 

-  Dacă-ţi  face  plăcere.  Sau  putem  spune  că  ai  făcut-o. 

Lordul  Blackwood  rămase  pe  scaun.  Căzură  în  curând  de  acord 
asupra  punctelor  principale:  mărturisirea,  loialitatea,  iertarea,  o  anumită 
sumă  plătită  în  aur  şi  argint. 

-  Ce  pământuri  vei  cere?  întrebă  Lordul  Tytos. 

Când  îi  întinse  Jaime  harta,  îi  aruncă  o  privire  şi  chicoti. 

-  Era  de  aşteptat.  Renegatul  trebuie  să-şi  primească  recompensa. 

-  Da,  dar  una  mai  mică  decât  îşi  imaginează,  pentru  că  a  adus  un  folos 
mai  mic.  De  care  dintre  pământuri  eşti  de  acord  să  te  desparţi? 

Lordul  Tytos  se  gândi  o  clipă. 

-  Gardul  împădurit,  Creasta  Arbaletei  şi  Catarama. 

-  O  ruină,  o  creastă  de  deal  şi  câteva  cocioabe?  Haide,  lordul  meu. 
Trebuie  să  suferi  pentru  trădarea  ta.  O  să  vrea  cel  puţin  una  dintre  mori. 

Morile  erau  o  sursă  valoroasă  de  biruri.  Lordul  primea  a  zecea 
parte  din  ceea  ce  măcinau. 

-  Atunci,  să  fie  Moara  Stăpânului.  Cea  de  Porumb  e  a  noastră. 

-  Şi  încă  un  sat.  Pietrele  de  Hotar? 

-  Avem  străbuni  îngropaţi  sub  pietrele  de  acolo.  Se  uită  din  nou 
pe  hartă.  Dă-i  Copacul  cu  Miere  şi  stupii.  De-atâta  dulceaţă  o  să 
se-ngraşe  şi-o  să-i  putrezească  dinţii. 

-  S-a  făcut.  A  mai  rămas  un  singur  lucru. 

-  Un  ostatic. 

-  Da,  lordul  meu.  Ai  o  fiică,  aşa  cred. 

-  Bethany.  Lordul  Tytos  părea  zdrobit.  Am  şi  doi  fraţi  şi  o  soră. 
Şi  două  mătuşi  văduve.  Nepoţi,  nepoate,  veri.  Mă  gândeam  că  ai  putea 
fi  de  acord... 

-  Trebuie  să  fie  un  copil  din  sângele  tău. 

-  Bethany  n-are  decât  opt  ani.  E  o  fetiţă  blândă,  veselă.  Nu  s-a-nde- 
părtat  niciodată  de  castelul  meu  la  mai  mult  de  o  zi  de  mers  călare. 

-  De  ce  n-ai  lăsa-o  să  vadă  Debarcaderul  Regelui?  înălţimea  Sa  e 
aproape  de  aceeaşi  vârstă.  Ar  fi  încântat  să  aibă  o  nouă  prietenă. 

-  Una  pe  care-o  poate  spânzura,  dacă  tatăl  ei  îl  nemulţumeşte? 
întrebă  Lordul  Tytos.  Am  patru  fii.  N-ai  vrea  să  gândeşti  în  schimb 
la  unul  dintre  ei?  Ben  are  doisprezece  ani  şi  e  însetat  de  aventură.  Ţi-ar 
putea  fi  scutier,  lordul  meu,  dacă  îţi  e  pe  plac. 

-  Am  prea  mulţi  scutieri  ca  să  ştiu  ce  să  fac  cu  toţi.  Se  luptă  pentru 
dreptul  de  a-mi  ţine  mădularul,  de  fiecare  dată  când  mă  uşurez.  Şi  ai 
şase  fii,  lordul  meu,  nu  patru. 

-  Am  avut.  Robert  era  mezinul  şi  n-a  fost  niciodată  puternic.  A 
murit  acum  nouă  ani,  din  pricina  unei  slăbiciuni  a  maţelor.  Lucas  a  fost 
ucis  la  Nunta  Roşie.  A  patra  soţie  a  lui  Walder  Frey  a  fost  o  Blackwood, 
dar  la  Gemeni  rudenia  n-are  mai  multă  trecere  decât  legea  ospeţiei. 
Mi-ar  plăcea  să-1  înmormântez  pe  Lucas  sub  copac,  dar  Freyii  încă  n-au 
găsit  de  cuviinţă  să-mi  trimită  rămăşiţele  lui. 

-  Voi  avea  grijă  s-o  facă.  Lucas  a  fost  cel  mai  mare  dintre  fiii  tăi? 

-  Al  doilea.  Brynden  e  cel  mai  mare  dintre  ei  şi  e  moştenitorul  meu. 
Următorul  e  Hoster.  Mă  tem  că-i  un  băiat  cu  prea  mult  drag  de  carte. 

-  Au  cărţi  şi  la  Debarcaderul  Regelui.  Mi-aduc  aminte  că  frăţiorul 
meu  le  citea  din  când  în  când.  Poate  că  fiului  tău  i-ar  plăcea  să  arunce 
o  privire.  O  să-1  accept  pe  Hoster  ca  ostatic  al  nostru. 

Uşurarea  lui  Blackwood  era  palpabilă. 

-  Iţi  mulţumesc,  lordul  meu.  Şovăi  o  clipă.  Dacă  pot  fi  atât  de 
cutezător,  ai  face  bine  să  ceri  un  ostatic  şi  de  la  Lordul  Jonos.  Pe  una 
dintre  fiicele  sale.  Cu  toate  împerecherile  lui,  nu  s-a  dovedit  destul  de 
bărbat  ca  să  zămislească  un  fiu. 

-  A  avut  un  fiu  bastard,  ucis  în  război. 

-  Oare?  Harry  era  bastard,  e  foarte  adevărat,  dar  dacă  Jonos  i-a 
fost  sau  nu  tată  e  o  întrebare  spinoasă.  Era  un  băiat  blond,  frumos. 
Jonos  nu  e  nici  una,  nici  alta.  Lordul  Tytos  se  ridică  în  picioare.  îmi 
vei  face  onoarea  să  cinezi  cu  mine? 

-  Altă  dată,  lordul  meu. 

Oamenii  din  castel  fuseseră  înfometaţi;  Jaime  nu  le-ar  fi  făcut 
niciun  bine  luându-le  mâncarea  de  la  gură. 

-  Nu  pot  zăbovi.  Mă  aşteaptă  Riverrunul. 

-  Riverrunul?  Sau  Debarcaderul  Regelui? 

-  Amândouă. 

Lordul  Tytos  nu  încercă  să-1  facă  să  se  răzgândească. 

-  Hoster  poate  fi  gata  de  plecare  într-o  oră. 

Şi  era.  Băiatul  îl  întâlni  pe  Jaime  la  grajduri,  cu  un  aşternut  pentru 
dormit  rulat  pe  un  umăr  şi  cu  un  sul  de  pergamente  sub  braţ.  Nu 
putea  să  aibă  mai  mult  de  şaisprezece  ani  şi  era  chiar  mai  înalt  decât 
tatăl  său,  aproape  doi  metri  şi  cincisprezece  de  picioare  şi  de  coate, 
un  băiat  greoi  şi  stângaci,  cu  un  smoc  rebel  de  păr  deasupra  frunţii. 

-  Lord  Comandant.  Sunt  ostaticul  tău,  Hoster.  Hos,  aşa-mi  spun  ei. 
Zâmbi. 

îşi  închipuie  că  suntem  la  o  petrecere? 

-  Cine  sunt  ei,  rogu-te? 

-  Prietenii  mei.  Fraţii  mei. 

-  Eu  nu-ţi  sunt  nici  prieten,  nici  frate. 
Asta  şterse  zâmbetul  de  pe  faţa  băiatului. 
Jaime  se  întoarse  spre  Lordul  Tytos. 

-  Lordul  meu,  să  nu  lăsăm  loc  pentru  nicio  neînţelegere.  Lordul  Beric 
Dondarrion,  Thoros  din  Myr,  Sandor  Clegane,  Brynden  Tully,  femeia 
aia,  Inimă  de  Piatră...  toţi  sunt  proscrişi  şi  răzvrătiţi,  duşmani  ai  regelui 
şi  ai  supuşilor  săi  loiali.  Dacă  aflu  că  tu  sau  ai  tăi  îi  ascundeţi,  îi  apăraţi 
sau  îi  ajutaţi  în  orice  fel,  n-o  să  ezit  să-ţi  trimit  capul  fiului  tău.  Sper  că 
înţelegi.  Şi  trebuie  să  mai  înţelegi  ceva:  nu  sunt  Ryman  Frey. 

-  Nu.  Din  glasul  Lordului  Blackwood  dispăruse  orice  urmă  de 
căldură.  Ştiu  cu  cine  duc  tratative.  Cu  Regicidul. 

-  Bun.  Jaime  încălecă  şi  îl  îndreptă  pe  Onoare  spre  poartă.  Iţi  urez 
să  ai  parte  de  o  recoltă  bună  şi  de  bucuria  păcii  regelui. 

Nu  avu  prea  mult  de  mers.  Lordul  Jonos  Bracken  îl  aştepta  în  afara 
zidurilor  Raventreeului,  la  o  distanţă  mai  mică  decât  bătaia  unei  arbalete 
bune.  Era  în  şaua  unui  cal  de  luptă  înzăuat  şi  îşi  pusese  platoşa  şi  zalele, 
şi  un  coif  din  oţel,  cu  panaş  din  păr  de  cal. 

-  Am  văzut  că  au  dat  jos  flamura  cu  lupul  străvechi,  spuse  atunci 
când  Jaime  ajunse  în  dreptul  lui.  S-a  terminat? 

-  Da  şi  da.  Du-te  acasă  şi  însămânţează-ţi  ogoarele. 
Lordul  Bracken  îşi  ridică  viziera. 

-  Sunt  sigur  că  am  de  însămânţat  mai  multe  decât  în  clipa  când  ai 
intrat  în  castel. 

-  Catarama,  Gardul  împădurit,  Copacul  cu  Miere  şi  toţi  stupii  lui. 
Ceva  îi  scăpa.  Oh,  şi  Creasta  Arbaletei. 

-  O  moară,  zise  Bracken.  Trebuie  să  am  o  moară. 

-  Moara  Stăpânului. 
Lordul  Jonos  pufni. 

-  Da,  o  să  fie  de  folos.  Deocamdată.  Arătă  spre  Hoster  Blackwood, 
care  călărea  în  spate,  cu  Peck.  Pe  ăsta  ţi  1-a  dat  ca  ostatic?  Ai  fost  păcălit, 
ser.  E  un  slăbănog.  Apă  în  loc  de  sânge.  Nu  contează  cât  de  înalt  e, 
oricare  dintre  fiicele  mele  l-ar  putea  rupe  în  două,  ca  pe  o  nuia  putredă. 

-  Câte  fiice  ai,  lordul  meu?  îl  întrebă  Jaime. 

-  Cinci.  Două  de  la  prima  nevastă  şi  trei  de  la  a  treia. 
Păru  să-şi  dea  seama  prea  târziu  că  spusese  prea  multe. 

-  Trimite-o  pe  una  dintre  ele  la  Curte.  Va  avea  privilegiul  să  facă 
parte  dintre  însoţitoarele  reginei  regente. 

Bracken  se  înnegură  la  faţă  când  pricepu  sensul  cuvintelor. 

-  Aşa  răsplăteşti  prietenia  arătată  de  Stone  Hedge? 

-  E  o  mare  onoare  să  te  afli  în  slujba  reginei,  îi  reaminti  Jaime 
nobilului  lord.  Probabil  c-o  să  vrei  să-i  întipăreşti  asta  în  minte.  O 
s-aşteptăm  fata  înainte  de  sfârşitul  anului. 

Nu  mai  zăbovi  să  asculte  răspunsul  lui  Bracken,  ci  îl  îmboldi  uşor 
pe  Onoare  cu  pintenii  săi  de  aur,  mânându-1  mai  departe  la  trap. 
Oamenii  lui  intrară  în  formaţie  şi  îl  urmară,  cu  stindardele  fluturând. 
Castelul  şi  tabăra  dispărură  curând  în  urma  lor,  ascunse  de  praful 
stârnit  de  copite. 

Pe  drumul  către  Raventree  nu  le  făcuseră  necazuri  nici  proscrişii, 
nici  lupii,  aşa  că  Jaime  hotărî  să  se  întoarcă  pe  un  alt  drum.  Dacă  zeii 

erau  buni,  ar  fi  putut  să  dea  peste  Peştele  Negru,  sau  să-1  momească  pe 
Beric  Dondarrion,  făcându-1  să-i  atace  cu  nesăbuinţă. 

Mergeau  pe  firul  apei  Gărzii  Văduvei  când  începu  să  se  lase  întune- 
ricul. James  îşi  strigă  ostaticul  şi  îl  întrebă  unde  găseau  cel  mai  apro- 
piat vad,  iar  băiatul  îi  călăuzi  într-acolo.  In  timp  ce  coloana  împroşca 
apa  puţin  adâncă,  soarele  apunea  în  spatele  unei  perechi  de  dealuri 
ierboase. 

-  Sfârcurile,  zise  Hoster  Blackwood. 

Jaime  îşi  aduse  aminte  de  harta  Lordului  Bracken. 

-  Intre  dealurile  alea  e  un  sat. 

-  Copacul  cu  Gologani,  confirmă  flăcăul. 

-  O  să  poposim  acolo  peste  noapte. 

Dacă  erau  săteni  prin  preajmă,  poate  ştiau  ceva  despre  Ser  Brynden 
şi  despre  proscrişi. 

-  Lordul  Jonos  mi-a  povestit  despre  Sfârcurile  astea,  a  zis  ale  cui  erau, 
îşi  aminti  el,  vorbind  cu  băiatul  lui  Blackwood  în  vreme  ce  se  îndrep- 
tau către  dealurile  din  ce  în  ce  mai  neguroase,  sub  ultimele  licăriri  de 
lumină  ale  zilei.  Brackenii  le  numesc  într-un  fel,  iar  clanul  Blackwood 
le  spune  altfel. 

-  Da,  lordul  meu.  Asta  de  vreo  sută  de  ani.  Până  atunci  li  se  spunea 
Sfârcurile  Mamei,  sau  doar  Sfârcurile.  Sunt  două,  şi  oamenilor  li  s-a 
părut  că  seamănă... 

-  Văd  cu  ce  seamănă. 

Jaime  se  pomeni  întorcându-se  cu  gândul  la  femeia  din  cort  şi 
amintindu-şi  cum  încercase  să-şi  ascundă  sfârcurile  mari,  întunecate. 

-  Ce  s-a  schimbat  acum  o  sută  de  ani? 

-  Aegon  cel  Netrebnic  şi-a  luat-o  pe  Barba  Bracken  ca  amantă, 
răspunse  băiatul  cărturar.  Se  spune  că  era  o  fetişcană  tare  durdulie, 
iar  într-o  zi,  când  se  afla  în  vizită  la  Stone  Hedge,  regele  s-a  dus  la 
vânătoare,  a  văzut  Sfârcurile  şi... 

-  ...le-a  dat  numele  iubitei  sale. 

Aegon  al  Patrulea  murise  cu  mult  timp  înainte  de  a  se  naşte  Jaime, 
care  îşi  amintea  însă  istoria  domniei  lui  destul  de  bine  ca  să  poată  ghici 
ce  se  întâmplase  după  aceea. 

-  Numai  că  mai  târziu  a  lăsat-o  pe  fata  din  clanul  Bracken  şi  a  luat 
o  Blackwood,  nu-i  aşa? 

-  Pe  Lady  Melissa,  confirmă  Hoster.  Missy,  aşa  i  se  spunea.  Avem  o 
statuie  a  ei  în  pădurea  zeilor.  Era  mult  mai  frumoasă  decât  Barba  Bra- 
cken, dar  era  mai  zveltă,  şi  Barba  a  fost  auzită  spunând  că  Missy  era  la 
fel  de  plată  ca  un  băiat.  Când  a  ajuns  asta  la  urechile  Regelui  Aegon,  el... 

-  ...i-a  dat  ei  sfârcurile  Barbei,  râse  Jaime.  Cum  a-nceput  toată 
povestea  cu  Blackwood  şi  Bracken?  S-a  scris  undeva? 

-  Da,  lordul  meu,  răspunse  băiatul,  dar  o  parte  dintre  istorisiri  au 
fost  scrise  de  maesterii  lor  şi  o  altă  parte  de  ai  noştri,  la  câteva  secole 
după  evenimentele  pe  care  le-au  înscris  în  cronici.  Totul  coboară  în 
timp  până  la  Epoca  Eroilor.  In  zilele  acelea,  cei  din  Casa  Blackwood 
erau  regi.  Brackenii  erau  lorzi  mărunţi,  renumiţi  pentru  creşterea 
cailor.  In  loc  să-i  plătească  suveranului  lor  ce  i  se  cuvenea,  foloseau 
aurul  obţinut  din  vânzarea  cailor  mai  degrabă  ca  s-angajeze  mercenari 
şi  să-1  doboare. 

-  Când  s-au  întâmplat  toate  astea? 

-  Cu  cinci  sute  de  ani  înainte  de  andali.  Cu  o  mie,  dacă  Istoria  Adevă- 
rată e  demnă  de  crezare.  Numai  că  nimeni  nu  ştie  când  au  traversat 
andalii  marea  îngustă.  Istoria  Adevărată  spune  că  de  atunci  au  trecut 
patru  mii  de  ani,  dar  unii  maesteri  pretind  că  n-au  fost  decât  două. 
Dincolo  de  un  anumit  punct,  toate  datele  devin  confuze  şi  claritatea 
istoriei  se  preschimbă  în  ceaţa  legendei. 

Lui  Tyrion  i-ar  fi  plăcut  băiatul  ăsta.  Ar  fi  putut  sta  de  vorbă  de  la 
apusul  soarelui  până  în  zori,  discutând  despre  cărţi.  Pentru  o  clipă,  dădu 
uitării  resentimentele  la  adresa  fratelui  său,  până  când  îşi  aminti  ce 
făcuse  Pezevenghiul. 

-  Aşadar,  vă  luptaţi  pentru  o  coroană  pe  care  unul  dintre  voi  a 
luat-o  de  la  altul  pe  vremuri,  când  clanul  Casterly  încă  mai  stăpânea 

Casterly  Rock,  asta  e  rădăcina  neînţelegerilor?  Coroana  unui  regat 
care  nu  mai  există  de  o  mie  de  ani?  Chicoti.  Atât  de  mulţi  ani,  atât  de 
mulţi  regi...  te-ai  gândi  că  ar  trebui  să  fi  făcut  cineva  pace. 

-  Unii  au  făcut,  lordul  meu.  Mai  mulţi.  Am  făcut  pace  de  o  sută  de 
ori  cu  Brackenii,  adesea  pecetluind-o  cu  o  căsătorie.  Sângele  clanului 
Blackwood  curge  în  venele  fiecărui  Bracken  şi  sângele  Brackenilor  e  în 
fiecare  Blackwood.  Pacea  Bătrânului  Rege  a  durat  o  jumătate  de  veac 
Insă  apoi  a  izbucnit  o  nouă  ceartă  şi  rănile  vechi  s-au  redeschis  şi-au 
început  să  sângereze.  Tata  spune  că  aşa  se-ntâmplă  întotdeauna.  Atâta 
vreme  cât  oamenii  ţin  minte  răul  care  li  s-a  făcut  străbunilor  lor,  nicio 
pace  n-o  să  dureze.  Şi  continuăm  astfel  veac  după  veac,  noi  urându-i  pe 
Brackeni  şi  ei  urându-ne  pe  noi.  Tata  zice  că  nu  se  va  sfârşi  niciodată. 

-  S-ar  putea  sfârşi. 

-  Cum,  lordul  meu?  Rănile  vechi  nu  se  vindecă  niciodată,  aşa 
susţine  tata. 

-  Şi  tata  avea  o  vorbă.  Nu  răni  niciodată  un  duşman,  dacă-1  poţi 
ucide.  Morţii  nu  cer  răzbunare. 

-  O  cer  fiii  lor,  zise  apologetic  Hoster. 

-  Nu  şi  dacă  ucizi  şi  fii.  Dacă  nu  mă  crezi,  întreabă-i  pe  cei  din 

A 

clanul  Casterly.  Intreabă-i  pe  Lordul  şi  pe  Lady  Tarbeck  sau  clanul 
Reyne  din  Castamere.  Intreabă-1  pe  Prinţul  Pietrei  Dragonului. 

Pentru  o  clipă,  norii  de  un  roşu  profund  care  încununau  dealurile 
dinspre  vest  îi  aduseră  aminte  de  copiii  lui  Rhaegar,  înfăşuraţi  cu  toţii 
în  mantii  stacojii. 

-  De  aceea  aţi  ucis  întreg  clanul  Stark? 

-  Nu  pe  tot,  spuse  Jaime.  Fiicele  Lordului  Eddard  trăiesc.  Una  toc- 
mai s-a  măritat.  Cealaltă...  Brienne,  unde  eşti? Ai  găsit-o?...  dacă  zeii  sunt 
buni,  va  uita  c-a  fost  o  Stark.  Se  va  mărita  cu  un  fierar  voinic  sau  cu  han- 
giu cu  faţa  rotofeie,  îi  va  umple  casa  de  copii  şi  nu  se  va  teme  niciodată 
că  ar  putea  veni  un  cavaler  care  să  le  zdrobească  ţestele  de  un  perete. 

-  Zeii  sunt  buni,  spuse  ostaticul,  cu  voce  nesigură. 
Continuă  să  crezi  asta.  Jaime  îl  lăsă  pe  Onoare  să-i  simtă  pintenii. 

Copacul  cu  Gologani  se  dovedi  a  fi  un  sat  mult  mai  mare  decât  îşi 
imaginase.  Războiul  trecuse  şi  pe  acolo:  livezile  înnegrite  şi  pereţii 
pârjoliţi  ale  caselor  năruite  stăteau  mărturie.  Dar  pentru  fiecare  casă  în 
ruină  fuseseră  construite  alte  trei.  In  lumina  albăstruie  tot  mai  săracă 
a  amurgului,  Jaime  zări  paie  noi  pe  vreo  douăzeci  de  acoperişuri  şi  uşi 
făcute  din  lemn  verde.  Intre  un  iaz  cu  raţe  şi  o  fierărie,  descoperi 
copacul  care  dăduse  numele  locului,  un  stejar  bătrân  şi  înalt.  Rădăcinile 
lui  noduroase  se  răsuceau  intrând  şi  ieşind  din  pământ,  părând  un  cuib 
de  şerpi  leneşi,  maronii,  iar  de  trunchi  fuseseră  ţintuite  sute  de  monede 
de  vechi,  de  aramă. 

Peck  se  holbă  la  copac,  apoi  la  casele  pustii. 

-  Unde  sunt  oamenii? 

-  Se  ascund,  îi  spuse  Jaime. 

In  case,  toate  focurile  fuseseră  stinse,  dar  unele  mai  fumegau  încă  şi 
nicio  vatră  nu  era  rece.  Capra  pe  care  o  găsi  Harry  Merrell  înfierbântatul 
căutând  printr-o  grădină  de  zarzavaturi  era  singura  făptură  vie  care  se 
zărea...  însă  satul  avea  o  fortăreaţă  tot  atât  de  puternică  precum  oricare 
alta  din  ţinuturile  riverane,  cu  ziduri  groase  de  piatră  înalte  de  aproape 
patru  metri,  şi  Jaime  ştiu  că  acolo  avea  să-i  găsească  pe  săteni.  S-au  ascuns 
în  spatele  acestor  ziduri  când  au  venit  năvălitorii,  de  aceea  încă  mai  există 
aici  satul.  Iar  acum  se  ascund  din  nou,  de  mine. 

D  mână  pe  Onoare  către  porţile  fortăreţei. 

-  Voi,  cei  dinăuntru.  Nu  vă  vrem  răul.  Suntem  oamenii  regelui. 
Pe  zidul  de  deasupra  porţii  apărură  chipuri. 

-  Oamenii  regelui  ne-au  ars  satul,  strigă  un  bărbat.  înainte  de  asta, 
oamenii  unui  alt  rege  ne-au  luat  oile.  Le-au  luat  pentru  un  alt  rege,  dar 
asta  n-a  avut  importanţă  pentru  oile  noastre.  Oamenii  regelui  i-au  ucis 
pe  Harsley  şi  pe  Ser  Ormond  şi  au  siluit-o  pe  Lacey  până  a  murit. 

-  Nu  erau  oamenii  mei,  zise  Jaime.  îmi  deschideţi  porţile? 

-  Le  deschidem  după  ce  pleci. 
Ser  Kennos  călărea  lângă  el. 

-  Am  putea  sparge  poarta  cu  uşurinţă  sau  i-am  putea  da  foc. 

-  Cu  ei  aruncând  pietre  asupra  noastră  şi  împodobindu-ne  cu  săgeţi. 
Jaime  clătină  din  cap.  Şi  pentru  ce?  Oamenii  ăştia  nu  ne-au  făcut  niciun 
rău.  O  să  ne-adăpostim  în  case,  dar  n-o  să  furăm.  Avem  provizii. 

In  vreme  ce  cornul  lunii  se  furişa  în  susul  cerului,  îşi  priponiră  caii  în 
grajdurile  comune  şi  mâncară  carne  sărată  de  oaie,  mere  uscate  şi  brânză 
tare.  Jaime  luă  o  cină  frugală  şi  împărţi  un  burduf  de  vin  cu  Peck  şi  cu 
Hos,  ostaticul.  încercară  să  numere  monedele  ţintuite  de  bătrânul  stejar, 
dar  erau  prea  multe  şi  le  pierdură  şirul.  De  ce-au  făcut  asta?  Băiatul  Black- 
wood  i-ar  fi  putut  da  un  răspuns,  dar  ar  fi  stricat  farmecul  misterului. 

Postă  santinele,  să  aibă  grijă  să  nu  iasă  nimeni  dintre  hotarele 
satului.  Trimise  şi  iscoade,  asigurându-se  că  nu-i  va  lua  niciun  duşman 
prin  surprindere.  Era  aproape  miezul  nopţii  când  două  dintre  acestea 
se  întoarseră  aducând  o  femeie  pe  care-o  capturaseră. 

-  Călărea  cu  tot  curajul,  stăpâne,  cerând  să-ţi  vorbească. 
Jaime  se  grăbi  să  se  ridice  în  picioare. 

-  Doamna  mea,  nu  mă  aşteptam  să  te  revăd  atât  de  curând.  Zeii  fie 
milostivi,  arată  cu  zece  ani  mai  bătrână  decât  atunci  când  am  văzut-o 
ultima  oară.  Şi  ce  s-a-ntâmplat  cu  faţa  ei?  Bandajul  ăsta. . .  ai  fost  rănită... 

-  O  muşcătură. 

Ea  îşi  atinse  mânerul  săbiei,  sabia  pe  care  i-o  dăduse  el.  Devotata. 

-  Lordul  meu,  m-ai  trimis  să  caut  pe  cineva. 

-  Fata.  Ai  găsit-o? 

-  Da,  răspunse  Brienne,  Fecioara  din  Tarth. 

-  Unde  e? 

-  La  o  zi  de  mers  călare.  Pot  să  te  duc  la  ea,  ser...  dar  trebuie  să  vii 
singur.  Altminteri,  Câinele  o  va  ucide. 


JON 


-  R'hllor,  intona  Melisandre,  cu  braţele  înălţate  către  ninsoarea  care 
cădea,  tu  eşti  lumina  ochilor  noştri,  focul  inimilor  noastre,  căldura 
trupurilor  noastre.  Al  tău  este  soarele  care  ne  încălzeşte  zilele,  ale  tale, 
stelele  care  ne  veghează  în  întunericul  nopţii. 

-  Slăviţi-l  cu  toţii  pe  R  'bllor,  Stăpânul  Luminii,  răspunseră  nuntaşii, 
într-un  cor  distonant,  înainte  ca  o  rafală  de  vânt  rece  ca  gheaţa  să  le 
spulbere  cuvintele. 

Jon  Snow  îşi  ridică  gluga  mantiei. 

In  ziua  aceea  ningea  uşor,  o  împrăştiere  rarefiată  de  fulgi  dansând  în 
aer,  dar  vântul  sufla  dinspre  est  de-a  lungul  Zidului,  rece  ca  răsuflarea 
dragonului  de  gheaţă  din  poveştile  Bătrânei  Nan.  Până  şi  focul  lui 
Melisandre  tremura;  flăcările  se  îngrămădeau  în  adâncul  şanţului, 
trosnind  încet  în  vreme  ce  cânta  preoteasa  roşie.  Numai  Nălucă  părea 
si  nu  simtă  frigul. 

Alys  Karstark  se  aplecă,  apropiindu-se  de  Jon. 

-  Dacă  ninge  în  timpul  oficierii  unei  căsătorii  înseamnă  o  căsnicie 
rece.  Nobila  mea  mamă  spunea  întotdeauna  asta. 

El  o  privi  pe  Regina  Selyse.  In  ziua  în  care  s-a  măritat  ea  cu  Stannis 
trebuie  sd fi  fost  viscol.  Ghemuită  sub  mantia  ei  de  hermină  şi  înconjurată 
de  doamnele  ei,  de  slujnice  şi  de  cavaleri,  regina  din  Sud  părea  o  făptură 

fragilă,  palidă,  micşorată.  Pe  buzele  subţiri  îi  încremenise  un  zâmbet 
nefiresc,  dar  ochii  îi  străluceau  de  veneraţie.  Detestă  frigul,  dar  adoră 
flăcările.  Ca  să-nţeleagă  asta  era  suficient  să  se  uite  la  ea.  O  vorbă  din 
partea  lui  Melisandre,  şi  ar  intra  de  bunăvoie  în  foc,  îmbrăţişându-l  la 
o  metresă. 

Fervoarea  reginei  nu  părea  să  fie  împărtăşită  de  toţi  oamenii  ei. 
Ser  Brus  părea  pe  jumătate  beat.  Mâna  înmănuşată  a  lui  Ser  Malegorn 
ţinea  în  căuşul  palmei  fundul  rotund  al  doamnei  de  lângă  el.  Ser 
Narbert  căsca,  iar  Ser  Patrek  de  Muntele  Regelui  părea  furios.  Jon 
Snow  începea  să  înţeleagă  de  ce  îi  lăsase  Stannis  cu  regina  lui. 

-  Noaptea  e  neagră  şi  plină  de  spaime,  cânta  Melisandre.  Ne  naştem 
singuri  şi  murim  singuri,  dar  în  vreme  ce  umblăm  prin  această  vale 
neagră  ne  tragem  puterea  unii  de  la  alţii  şi  de  la  tine,  stăpânul  nostru. 

Veşmintele  ei  stacojii,  de  mătase  şi  satin,  se  învârtejeau  la  fiecare 
rafală  de  vânt. 

-  Doi  ţi  se  înfăţişează  astăzi  spre  a-şi  uni  vieţile,  spre  a  putea  face 
faţă  întunericului  acestei  lumi  împreună.  Umple  inimile  lor  cu  foc, 
stăpâne,  spre  a  putea  merge  pe  calea  ta  strălucitoare  mână  în  mână, 
pentru  veşnicie. 

-  Stăpâne  al  Luminii,  ocroteşte-ne,  strigă  Regina  Selyse. 

Alte  voci  repetară  răspunsul  ca  un  ecou.  Credincioşii  lui  Melisandre: 
doamne  palide,  slujnice  tremurând  de  frig,  Ser  Axell  şi  Ser  Narbert  şi  Ser 
Lambert,  oşteni  în  zale  de  fier  şi  thennii  înveşmântaţi  în  bronz,  ba  chiar 
şi  câţiva  dintre  fraţii  în  negru  ai  lui  Jon. 

-  Stăpâne  al  Luminii,  binecuvântează-ţi  copiii. 

Melisandre  stătea  cu  spatele  către  Zid,  de  o  parte  a  şanţului  adânc  în 
care  ardea  focul.  Cuplul  care  se  unea  era  în  faţa  ei,  de  cealaltă  parte. 
In  spatele  celor  doi  se  afla  regina,  cu  fiica  ei  şi  cu  bufonul  tatuat.  Prinţesa 
Shireen  era  înfăşurată  în  atât  de  multe  blănuri,  încât  părea  rotundă,  şi-si 
trimitea  răsuflarea  în  norişori  albi  prin  eşarfa  care-i  acoperea  cea  mai 
mare  parte  a  feţei.  Ser  Axell  Florent  şi  oamenii  reginei  conduşi  de  el 
înconjurau  grupul  regal. 

Cu  toate  că  în  jurul  focului  se  adunaseră  puţini  bărbaţi  din  Rondul 
de  Noapte,  mai  mulţi  se  uitau  în  jos  de  pe  acoperişuri,  de  la  ferestre 
şi  de  pe  treptele  marii  scări  în  zigzag.  Jon  memora  cu  atenţie  cine  se 
afla  acolo  şi  cine  nu.  O  parte  dintre  oamenii  lui  erau  la  datorie;  mulţi 
îşi  încheiaseră  veghea  şi  dormeau  duşi.  Othell  Yarwyck  şi  Bowen 
Marsh  făceau  parte  dintre  cei  care  lipseau.  Septonul  Chayle  ieşise 
pentru  foarte  scurt  timp  din  sept,  răsucindu-şi  între  degete  cristalul  cu 
şapte  feţe  prins  de  fâşia  de  piele  ce  îi  înconjura  gâtul,  numai  ca  să  se 
retragă  înăuntru  imediat  ce  începuseră  rugăciunile. 

Melisandre  îşi  înălţă  braţele  şi  focul  din  şanţ  îi  sări  către  vârfurile 
degetelor,  ca  un  câine  roşu  uriaş  aruncându-se  după  o  îmbucătură 
savuroasă.  O  trombă  de  scântei  se  ridică  în  întâmpinarea  fulgilor 
de  zăpadă. 

-  Oh,  îţi  mulţumim,  Stăpâne  al  Luminii,  le  cântă  ea  flăcărilor  flă- 
mânde. Iţi  mulţumim  pentru  bravul  Stannis,  prin  mila  ta  regele  nostru. 
Călăuzeşte-1  şi  ocroteşte-1,  R'hllor.  Fereşte-1  de  trădarea  oamenilor 
haini  şi  dă-i  putere  să-i  înfrângă  pe  slujitorii  întunericului. 

-Dă-i  putere,  răspunseră  Regina  Selyse,  cavalerii  şi  doamnele  ei. 
Dă-i  curaj,  dă-i  înţelepciune. 

Alys  Karstark  îşi  trecu  braţul  pe  sub  al  lui  Jon. 

-  Cât  mai  durează,  Lord  Snow?  Dac-o  să  fiu  îngropată  sub  zăpada 
asta,  mi-ar  plăcea  să  mor  femeie  măritată. 

-  Mai  e  puţin,  doamna  mea,  o  linişti  el.  Puţin. 

A  A  m  A 

-  Iţi  mulţumim  pentru  soarele  care  ne  încălzeşte,  cântă  regina.  Iţi 
mulţumim  pentru  stelele  care  veghează  asupră-ne  în  întunericul  nopţii, 
îţi  mulţumim  pentru  vetrele  noastre  şi  pentru  torţele  care  îndepărtează 
bezna  sălbatică.  îţi  mulţumim  pentru  sufletele  noastre  strălucitoare, 
pentru  focurile  din  trupurile  şi  din  inimile  noastre. 

-  Să  ni  se  înfăţişeze  cei  ce  vor  fi  uniţi!  spuse  Melisandre. 
Flăcările  îşi  aruncară  umbra  pe  Zidul  din  spatele  ei  şi  rubinul  îi 

scânteie  pe  pielea  palidă  a  gâtului. 
Jon  se  întoarse  spre  Alys  Karstark. 

-  Doamna  mea,  eşti  pregătită? 

-  Da.  Oh,  da. 

-  Nu  ţi-e  frică? 

Fata  îi  zâmbi  într-un  fel  care-i  aduse  cu  atâta  tărie  aminte  de  sora 
lui  mai  mică,  încât  i  se  frânse  inima. 

-  Lui  să-i  fie  frică  de  mine! 

Fulgii  de  zăpadă  i  se  topeau  pe  obraji,  iar  părul  îi  era  prins  într-un 
vârtej  de  dantelă  găsit  pe  undeva  de  Satin,  pe  care  începuse  acum  să  se 
adune  zăpada,  făurindu-i  o  coroană  de  chiciură.  Era  îmbujorată  si 
ochii  îi  scânteiau. 

-  Doamna  iernii. 

Jon  o  strânse  de  mână. 

Magnarul  Thennilor  stătea  în  picioare  lângă  foc,  aşteptând,  înveş- 
mântat ca  pentru  luptă,  în  blană  şi  piele  şi  zale  de  bronz,  cu  o  sabie  de 
bronz  la  şold.  Părul  ce  i  se  retrăsese  de  pe  frunte  îl  făcea  să  pară  mai 
vârstnic  decât  era,  dar,  când  se  întoarse  să-şi  privească  mireasa  apro- 
piindu-se,  Jon  întrezări  băiatul  din  el.  Făcuse  ochii  mari  cât  nucile,  dar 
Jon  nu  ştia  ce  îl  speriase:  focul,  preoteasa  sau  femeia.  Alysaremaimultd 
dreptate  decât  ştie. 

-  Cine  o  aduce  la  cununie  pe  această  femeie?  întrebă  Melisandre. 

-  Eu,  răspunse  Jon.  Acum  soseşte  Alys  din  Casa  Karstark,  o  femeie 
în  toată  firea,  înflorită,  cu  sânge  nobil  şi  de  obârşie  înaltă. 

O  strânse  pentru  o  ultimă  oară  de  mână  şi  se  retrase  cu  un  pas, 
alăturându-li-se  celorlalţi. 

-  Cine  se  înfăţişează  s-o  ceară  pe  această  femeie?  întrebă  Melisandre. 

-  Eu.  Sigorn  se  bătu  cu  palma  în  piept.  Magnarul  Thennilor. 

-  Sigorn,  întrebă  Melisandre,  îţi  vei  împărţi  focul  cu  Alys  şi  o  vei 
încălzi  când  noaptea  e  rece  şi  plină  de  spaime? 

-Jur. 

Legământul  Magnarului  era  un  norişor  alb  în  aer.  Zăpada  îi 
împestriţa  umerii.  Urechile  i  se  înroşiseră. 

-  Pe  zeul  roşu  al  flăcărilor,  o  voi  încălzi  în  toate  zilele  vieţii  ei. 

-  Alys,  juri  să-ţi  împărţi  focul  cu  Sigorn  şi  să-1  încălzeşti  când 
noaptea  e  rece  şi  plină  de  spaime? 

-  Până  când  o  să-i  clocotească  sângele. 

Mantia  ei  de  fecioară  era  din  ţesătura  de  lână  neagră  a  Rondului  de 
Noapte.  Soarele  strălucitor  al  Casei  Karstark,  cusut  pe  spate,  fusese 
făcut  din  aceeaşi  blană  albă  care  o  căptuşea. 

Ochii  lui  Melisandre  luceau,  tot  atât  de  scânteietori  ca  rubinul  de 
la  gâtul  ei. 

-  Atunci  veniţi  la  mine  şi  fiţi  ca  unul. 

La  semnul  ei,  un  zid  de  flăcări  de  înălţă  vuind  şi  linse  fulgii  de 
zăpadă  cu  limbi  fierbinţi,  portocalii.  Alys  Karstark  îşi  luă  Magnarul 
de  mână. 

Săriră  peste  şanţ  umăr  la  umăr. 

-  In  flăcări  au  intrat  doi. 

O  rafală  de  vânt  săltă  fustele  stacojii  ale  femeii  roşii  până  când  le 
împinse  ea  din  nou  în  jos. 

-  Iese  unul.  Părul  de  culoarea  aramei  îi  dansă  în  jurul  capului.  Ceea 
ce  uneşte  focul  nimeni  n-are  îngăduinţa  să  despartă. 

-  Ceea  ce  uneşte  focul  nimeni  n-are  îngăduinţa  să  despartă,  veni 
ecoul,  dinspre  oamenii  reginei,  dinspre  thenni  şi  chiar  dinspre  câţiva 
fraţi  în  negru. 

în  afară  de  regi  şi  de  unchi,  se  gândi  Jon  Snow. 

Cregan  Karstark  îşi  făcuse  apariţia  la  o  zi  după  nepoata  lui.  11 
însoţeau  patru  oşteni  călare,  un  vânător  şi  o  haită  de  câini,  care 
adulmecau  urma  Doamnei  Alys  de  parcă  a  fi  fost  o  căprioară.  Jon  le 
ieşise  în  întâmpinare  pe  drumul  regelui,  la  o  jumătate  de  leghe  către 
sud  de  Oraşul  Cârtiţei,  înainte  de-a  apuca  să  ajungă  la  Castelul  Negru, 
unde  să  facă  apel  la  dreptul  ospeţiei  sau  să  ceară  începerea  unor 
tratative.  Unul  dintre  oamenii  lui  Karstark  slobozise  o  săgeată  de 
arbaletă  către  Ty  şi  murise  pentru  asta.  Aşa  că  mai  rămăseseră  patru, 
plus  Cregan  însuşi. 

Din  fericire,  aveau  câteva  celule  de  gheaţă.  Loc  pentru  toţi. 


876 


GEORGE  R.R.  MARTIN 


Ca  multe  altele,  heraldica  se  sfârşea  la  Zid.  Thennii  n-aveau  un 
blazon  de  familie,  cum  se  obişnuia  printre  nobilii  din  Cele  Şapte 
Regate,  aşa  că  Jon  le  spusese  servitorilor  să  improvizeze.  Se  gândi  că 
se  descurcaseră  bine.  Mantia  de  mireasă  pe  care-o  potrivi  Sigorn  pe 
umerii  Doamnei  Alys  înfăţişa  un  disc  de  bronz  pe  un  câmp  de  lână 
albă,  înconjurat  de  flăcări  făcute  din  mănunchiuri  de  mătase  stacojie. 
Ecoul  soarelui  Casei  Karstark  era  acolo  pentru  cei  care  se  oboseau  să 
privească,  dar  fusese  modificat,  pentru  ca  blazonul  să  fie  potrivit 
pentru  Casa  Thenn. 

Magnarul  rupse  mantia  de  fecioară  de  pe  umerii  Doamnei  Alys, 
dar  i-o  puse  pe  cea  de  mireasă  aproape  cu  tandreţe.  Răsuflările  li  se 
amestecară  când  se  apropie  să-i  sărute  obrajii.  Flăcările  vuiră  iarăşi, 
iar  oamenii  reginei  începură  să  cânte  un  imn  de  slavă. 

-  S-a  terminat?  auzi  Jon  şoapta  lui  Satin. 

-  S-a  terminat  cu  bine,  murmură  Mully,  şi  e  o  treabă  bună.  Ei  sunt 
cununaţi,  iar  eu  sunt  pe  jumătate  îngheţat. 

Era  înfofolit  în  cele  mai  bune  straie  negre  ale  lui,  ţesute  din  lână  de 
oaie  şi  atât  de  noi  încât  abia  dacă  începuseră  să  se  decoloreze,  dar 
vântul  îi  îmbujorase  obrajii,  care-i  erau  tot  atât  de  roşii  ca  părul. 

-  Hobb  a  fiert  nişte  vin  cu  scorţişoară  şi  cuişoare.  Asta  o  să  ne  mai 
încălzească. 

-  Ce  sunt  cuişoarele?  întrebă  Owen  Tolomacul. 

Ninsoarea  se  înteţise  şi  focul  din  şanţ  începuse  să  pâlpâie.  Mulţimea 
prinse  să  se  împrăştie  şi  să  se  scurgă  din  curte,  oameni  ai  reginei,  oameni 
ai  regelui  şi  oameni  liberi  deopotrivă,  cu  toţii  nerăbdători  să  plece  din 
bătaia  vântului  şi  din  frig. 

-  Lordul  meu  va  participa  la  ospăţul  nostru?  îl  întrebă  Mully  pe 
Jon  Snow. 

-  Voi  veni  cât  de  repede  pot. 

Sigorn  s-ar  fi  putut  simţi  jignit  dacă  nu  o  făcea.  Şi,  la  urma  urmelor, 
cununia  asta  e  opera  mea. 

-  Insă  mai  întâi  trebuie  să  mă  ocup  de  alte  probleme. 

Jon  traversă  curtea  către  regina  Selyse,  cu  Nălucă  alături  de  el. 
Cizmele  îi  scârţâiau  pe  mormanele  de  zăpadă  veche.  Croirea  cărărilor 
între  o  clădire  şi  alta  le  lua  tot  mai  mult  timp,  oamenii  folosind  acum  mai 
ales  pasajele  subterane  pe  care  le  numeau  „potecile  viermilor". 

-  ...o  ceremonie  atât  de  frumoasă,  spunea  regina.  Am  putut  să  simt 
privirea  fierbinte  a  stăpânului  nostru  asupra  noastră.  Oh,  n-aveţi  de 
unde  să  ştiţi  de  câte  ori  l-am  implorat  pe  Stannis  să  ne  cununăm  din 
nou,  să  avem  parte  de  o  unire  adevărată  a  trupurilor  şi  a  sufletelor, 
binecuvântată  de  Stăpânul  Luminii.  Sunt  convinsă  că,  dacă  ne-am  uni 
prin  foc,  i-aş  putea  dărui  înălţimii  Sale  mai  mulţi  copii. 

Ca  să-i  dăruieşti  mai  mulţi  copii,  ar  trebui  să-l  aduci  mai  întâi  în  patul 
tău.  Până  şi  la  Zid  toată  lumea  ştia  că  Stannis  Baratheon  îşi  ocolea  soţia 
de  ani  buni.  Nu  puteai  decât  să-ţi  imaginezi  cum  primise  ideea  unei  a 
doua  căsătorii  în  mijlocul  unui  război. 

Jon  se  înclină. 

-  Dacă  e  pe  placul  înălţimii  Tale,  ospăţul  aşteaptă. 

Regina  aruncă  o  privire  suspicioasă  spre  Nălucă,  apoi  îşi  înălţă 
capul  spre  Jon  Snow. 

-  Fără  îndoială.  Lady  Melisandre  ştie  drumul. 

-  Trebuie  să-mi  slujesc  focurile,  înălţimea  Ta,  spuse  imediat  preoteasa 
roşie.  Poate  R'hllor  se  va  milostivi  să-mi  îngăduie  o  întrezărire  a 
Bunăvoinţei  Sale.  Poate  o  scurtă  viziune  a  unei  izbânzi  măreţe. 

-Oh!  Regina  Selyse  păru  copleşită.  Cu  siguranţă...  să  ne  rugăm 
pentru  o  viziune  trimisă  de  stăpânul  nostru... 

-  Satin,  călăuzeşte-o  pe  înălţimea  Sa,  spuse  Jon. 
Ser  Malegorn  făcu  un  pas  înainte. 

-  O  s-o  conduc  eu  pe  înălţimea  Sa  la  ospăţ.  Nu  vom  avea  nevoie 
de...  slujitorul  tău. 

Felul  în  care  tărăgănase  rostirea  ultimelor  două  cuvinte  îi  arătă 
lui  Jon  că  avusese  de  gând  să  zică  altceva.  Băietan?  Animal  de  com- 
panie? Târfă? 

Jon  făcu  o  altă  plecăciune. 

-  Cum  ţi-e  voia.  Mă  voi  alătura  şi  eu  petrecerii,  în  scurt  timp. 
Ser  Malegorn  îşi  oferi  braţul  şi  regina  i-1  luă,  ţeapănă.  Cealaltă 

mână  i  se  odihnea  pe  umărul  fiicei  sale.  Pocitania  regală  îşi  ocupă  locul 
în  spatele  lor  în  vreme  ce  traversau  curtea,  mărşăluind  în  ritmul 
clopoţeilor  de  pe  pălăria  sa  de  bufon. 

-  In  fundul  mării,  tritonii  se  ospătează  cu  supă  de  stele-de-mare  şi 
toţi  cei  care-i  servesc  la  masă  sunt  crabi,  declară  Chip  Peticit  în  timp 
ce  se  îndepărtau.  Ştiu,  ştiu,  oh,  oh,  oh. 

Faţa  lui  Melisandre  se  întunecă. 

-  Creatura  asta  e  primejdioasă.  Am  întrezărit-o  de  multe  ori  în 
flăcările  mele.  Uneori  are  cranii  de  jur  împrejur,  şi  buzele  înroşite 
de  sânge. 

Mă  mir  că  n-ai  pus  să  fie  ars  bietul  om.  Ar  fi  fost  de-ajuns  un  singur 
cuvânt  la  urechea  reginei,  şi  Chip  Peticit  i-ar  fi  hrănit  vâlvătăile. 

-  Vezi  bufoni  în  flăcări,  dar  nici  urmă  de  Stannis? 

-  Când  îl  caut,  nu  văd  decât  zăpadă. 

Acelaşi  răspuns  nefolositor.  Clydas  trimisese  un  corb  la  Deepwood 
Motte,  să-1  prevină  pe  rege  de  trădarea  lui  Arnolf  Karstark,  dar  Jon  nu 
ştia  dacă  pasărea  ajunsese  sau  nu  la  timp  la  înălţimea  Sa.  Şi  bancherul 
din  Braavos  plecase  în  căutarea  lui  Stannis,  însoţit  de  călăuzele  pe  care 
i  le  dăduse,  dar,  din  pricina  războiului  şi  a  vremii,  era  puţin  probabil 
să-1  găsească. 

-  Ai  şti  dacă  regele  ar  fi  mort?  o  întrebă  pe  preoteasa  roşie. 

-  Nu  e  mort.  Stannis  e  alesul  Stăpânului,  menit  să  conducă  lupta 
împotriva  întunericului.  Am  văzut  asta  în  flăcări,  am  citit-o  în  proroci- 
rile străvechi.  Când  steaua  roşie  sângerează  şi  întunericul  se  strânge, 
Azor  Ahai  va  renaşte  în  mijlocul  fumului  şi  al  sării,  pentru  a  deştepta  din 
piatră  dragonii.  Piatra  Dragonului  e  locul  fumului  şi  al  sării. 

Jon  mai  auzise  toate  astea. 

-  Stannis  Baratheon  a  fost  lord  de  Piatra  Dragonului,  dar  nu  s-a 
născut  acolo.  S-a  născut  la  Capătul  Furtunii,  ca  şi  fraţii  săi.  Se  încrunţi. 
Dar  Mance?  Şi  el  e  pierdut?  Ce  arată  focurile  tale? 

-  Mă  tem  că  acelaşi  lucru.  Numai  zăpadă. 

Zăpadă.  în  Sud  ningea  puternic,  Jon  o  ştia.  Se  spunea  că  la  numai 
două  zile  de  mers  călare  de  ei,  drumul  regelui  era  impracticabil.  Şi 
Melisandre  ştie  asta.  Iar  în  Est,  în  Golful  Focilor  se  dezlănţuise  o 
furtună  sălbatică.  Ultimele  veşti  spuneau  că  flota  pe  care  o  înjghebaseră 
casă-i  salveze  pe  oamenii  liberi  din  Sălaşul  Aspru  era  încă  îngrămădită 
la  Rondul  de  Est  la  Mare,  sechestrată  în  port  de  marea  furioasă. 

-  Vezi  cenuşă  dansând  în  aerul  învolburat  de  deasupra  focului. 

-  Văd  cranii.  Şi  pe  tine.  Iţi  văd  chipul  ori  de  câte  ori  mă  uit  în 
flăcări.  Pericolul  asupra  căruia  te-am  prevenit  e  acum  foarte  aproape. 

-  Pumnale  în  beznă.  Ştiu.  O  să-mi  ierţi  îndoielile,  doamna  mea.  O 
fată  cenuşie,  pe  un  cal  care  trage  să  moară,  fugind  de  cununia  ei,  aşa  ai  spus. 

-  Nu  m-am  înşelat. 

-  N-ai  avut  dreptate.  Alys  nu  e  Arya. 

-  Viziunea  a  fost  adevărată.  Eu  am  interpretat-o  eronat.  Sunt  tot 
atât  de  muritoare  ca  tine,  Jon  Snow.  Toţi  muritorii  sunt  supuşi  greşelii. 

-  Până  şi  lorzii  comandanţi. 

Mance  Rayder  şi  suliţaşele  lui  nu  se  întorseseră  şi  Jon  nu  putea  să 
nu  se  întrebe  dacă  femeia  roşie  nu  minţise  cumva  dinadins.  Oare  îşi 
joacă  propriul  joc? 

-  Faci  bine  că-ţi  ţii  lupul  alături,  lordul  meu. 

-  Nălucă  se  îndepărtează  rareori. 

Lupul  străvechi  înălţă  capul  când  îşi  auzi  numele.  Jon  îl  scărpină 
între  urechi. 

-  Dar  acum  trebuie  să  mă  scuzi.  Nălucă,  hai  cu  mine. 

Săpate  la  baza  Zidului  şi  închise  cu  uşi  grele  de  lemn,  celulele  de 
gheaţă  variau  de  la  mici  la  foarte  mici.  Unele  erau  destul  de  largi  ca  să-i 
îngăduie  unui  bărbat  să  le  măsoare  cu  pasul,  iar  altele  erau  atât  de 
mici,  încât  sileau  captivii  să  se  aşeze;  cele  mai  mici  erau  prea  strâmte 
chiar  şi  pentru  asta. 

Jon  îi  dăduse  celui  mai  important  dintre  prizonierii  săi  cea  mai  mare 
celulă,  o  găleată  în  care  să-şi  golească  maţele,  destul  de  multe  blănuri  ca 

să  nu  îngheţe  şi  un  burduf  cu  vin.  Străjerii  avură  nevoie  de  ceva  timp 
ca  să  deschidă  uşa,  fiindcă  în  încuietoare  se  formase  gheaţă.  Balamalele 
mâncate  de  rugină  ţipară  ca  nişte  suflete  osândite  când  Wick  Băţ-Cioplit 
smuci  uşa,  deschizând-o  destul  de  larg  pentru  ca  Jon  să  se  poată  stre- 
cura înăuntru.  Il  întâmpină  un  uşor  miros  de  fecale,  mai  puţin  cople- 
şitor decât  se  aşteptase.  Pe  un  frig  atât  de  aspru  îngheţa  până  şi  rahatul. 
Jon  îşi  văzu  propria  imagine  reflectată  neclar  în  interiorul  pereţilor 
de  gheaţă. 

In  colţul  celulei  era  un  morman  de  blănuri,  aproape  de  înălţimea 
unui  om. 

-  Karstark,  spuse  Jon  Snow,  trezeşte-te! 

Blănurile  se  agitară.  Câteva  îngheţaseră  lipindu-se  unele  de  altele  şi 
chiciura  care  le  acoperea  sticli  când  se  mişcară.  Ieşi  la  iveală  un  braţ, 
apoi  un  chip  -  păr  castaniu,  ciufulit,  încâlcit  şi  brăzdat  de  şuviţe 
cărunte,  doi  ochi  fioroşi,  un  nas,  o  gură,  o  barbă.  O  pojghiţă  de  gheaţă 
acoperea  mustaţa  prizonierului,  plină  de  bobiţe  de  muci  îngheţaţi. 

-  Snow.  Aburul  răsuflării  i  se  risipi  în  aer,  înceţoşând  gheaţa  din 
spatele  capului  său.  N-ai  niciun  drept  să  mă  ţii  aici.  Legile  ospitalităţii... 

-  Nu  eşti  oaspetele  meu.  Ai  venit  la  Zid  fără  îngăduinţa  mea, 
înarmat,  cu  gândul  să-ţi  iei  nepoata  împotriva  voinţei  ei.  Doamnei 
Alys  i  s-au  oferit  pâine  şi  sare.  Ea  ne  e  oaspete.  Tu  eşti  prizonier.  Jon 
îşi  lăsă  cuvintele  să  atârne  o  clipă  în  aer,  apoi  adăugă:  Nepoata  ta 
s-a  căsătorit. 

Buzele  lui  Cregan  Karstark  se  retraseră,  dezgolindu-i  dinţii. 

-  Alys  mi-a  fost  promisă  mie. 

Deşi  trecut  de  cincizeci  de  ani,  fusese  un  bărbat  puternic  când 
intrase  în  celulă.  Frigul  îi  măcinase  forţele,  lăsându-1  ţeapăn  şi  slăbit 

-  Nobilul  meu  tată... 

-  Tatăl  tău  e  castelan,  nu  nobil.  Iar  un  castelan  n-are  dreptul  si 
încheie  tratate  de  căsătorie. 

-  Tatăl  meu,  Arnolf,  e  Lord  de  Karhold. 

-  După  toate  legile  pe  care  le  cunosc,  un  fiu  vine  înaintea  unui  frate. 

Cregan  se  săltă  în  picioare  şi  se  descotorosi  cu  o  lovitură  de  picior 
de  blănurile  care  i  se  agăţaseră  de  glezne. 

-  Harrion  e  mort. 
Sau  va  fi  în  curând. 

-  Şi  o  fiică  vine  înaintea  unui  unchi.  Dacă  fratele  ei  e  mort,  Karhold 
îi  aparţine  Doamnei  Alys.  Iar  ea  şi-a  oferit  mâna,  cununându-se  cu 
Sigorn,  Magnarul  Thennului. 

-  Un  sălbatic.  Un  sălbatic  murdar  şi  ucigaş. 

Cregan  îşi  strânse  pumnii.  Mănuşile  care  i-i  acopereau  erau  din 
piele,  căptuşite  cu  blană  ca  să  semene  cu  mantia  ce-i  atârna,  răsucită 
şi  ţeapănă,  de  umerii  laţi.  Tunica  din  lână  neagră  era  împodobită  cu 
soarele  alb,  strălucitor,  blazonul  casei  sale. 

-  îmi  dau  seama  ce  eşti,  Snow.  Jumătate  lup  şi  jumătate  sălbatic, 
odrasla  nelegitimă  a  unui  trădător  şi  a  unei  târfe.  Ai  trimis  o  fecioară 
de  obârşie  nobilă  în  patul  unui  sălbatic  împuţit.  Ai  gustat-o  tu  mai 
întâi?  Râse.  Dacă  ai  de  gând  să  mă  ucizi,  fă-o  şi  fii  blestemat,  ca  ucigaş 
al  propriilor  rude.  Stark  şi  Karstark  au  acelaşi  sânge. 

-  Numele  meu  e  Snow. 

-  Bastard. 

-  Vinovat.  De  asta,  cel  puţin. 

-  Lasă-1  pe  Magnar  să  vină  la  Karhold.  O  să-i  tăiem  capul  şi-o  să  i-1 
îndesăm  într-o  privată,  şi-o  să  ne  pişăm  în  gura  lui. 

-  Sigorn  e  în  fruntea  a  două  sute  de  thenni,  sublinie  Jon,  iar  Lady 
Arys  crede  că,  la  Karhold,  porţile  se  vor  deschide  în  faţa  ei.  Doi  dintre 
oamenii  tăi  i-au  jurat  deja  credinţă  şi  au  întărit  tot  ce-a  povestit  ea 
despre  planurile  urzite  de  tatăl  tău  împreună  cu  Ramsay  Snow.  Mi 
s-a  spus  că  ai  rude  apropiate  la  Karhold.  Un  cuvânt  de-al  tău  le  poate 
salva  vieţile.  Predă  castelul.  Lady  Arys  la  va  ierta  pe  femeile  care  au 
trădat-o  şi  le  va  îngădui  bărbaţilor  să  îmbrace  mantia  neagră. 

Cregan  scutură  din  cap.  In  jurul  nodurilor  din  părul  încurcat  i  se 
formaseră  bucăţi  de  gheaţă  care  scoteau  un  clinchet  uşor  când  se  mişca. 

-  Niciodată,  spuse.  Niciodată,  niciodată,  niciodată. 

Ar  trebui  să  fac  din  capul  lui  un  dar  de  nuntă  pentru  Lady  Arys  şi 
Magnarul  ei,  se  gândi  Jon,  dar  nu  îndrăznea  să  rişte.  Rondul  de  Noapte 
nu  se  amesteca  în  certurile  din  regat;  unii  ar  fi  putut  spune  că  deja  îi  dă- 
duse prea  mult  ajutor  lui  Stannis.  Dacâ-l  scurtez  de  cappe  neghiob,  se  va  zice 
că  omor  oamenii  Nordului  ca  să  le  dau  sălbaticilor  pământurile  lor.  Dacâ-l 
eliberez,  va  face  tot  ce-i  stă  în  puteri  ca  să  distrugă  tot  ce-am  înfăptuit  cu  Lady 
Arys  ţi  cu  Magnarul.  Jon  se  întrebă  ce-ar  fi  făcut  tatăl  lui  sau  cum  s-ar  fi 
descurcat  unchiul  lui.  Dar  Eddard  Stark  era  mort,  Benjen  Stark  se 
pierduse  în  sălbăticia  îngheţată  de  dincolo  de  Zid.  Nu  ştii  nimic,  Jon  Snow. 

-  Niciodată  e  un  timp  îndelungat,  spuse  Jon.  S-ar  putea  să  ai  alte 
sentimente  mâine  sau  peste  un  an  de-acum  înainte.  Oricum,  Regele 
Stannis  se  va  întoarce  la  Zid,  mai  devreme  sau  mai  târziu.  Când  va 
sosi,  va  cere  să  fii  dat  morţii...  dacă  n-o  să  se-ntâmple  cumva  să  porţi  o 
mantie  neagră.  Când  un  bărbat  îmbracă  straiele  negre,  crimele  lui  sunt 
uitate.  Chiar  şi  ale  unuia  ca  tine.  Acum  te  rog  să  mă  scuzi.  Trebuie  să 
iau  parte  la  un  ospăţ. 

După  frigul  muşcător  din  celulele  de  gheaţă,  în  pivniţa  plină  de 
lume  aerul  era  atât  de  încins,  încât  Jon  avu  impresia  că  se  sufocă  încă 
de  când  începu  să  coboare  treptele.  Mirosea  a  fum,  a  carne  friptă  şi  a 
vin  fiert.  Axell  Florent  ţinea  un  toast  şi  Jon  îşi  ocupă  locul  pe  dais. 

-  Pentru  Regele  Stannis  şi  pentru  soţia  sa,  Regina  Selyse,  Lumina 
Nordului!  zbieră  Ser  Axell.  Pentru  R'hllor,  Stăpânul  Luminii,  fie  să 
ne  aibă  pe  toţi  în  pază!  O  ţară,  un  zeu,  un  rege! 

-  O  ţară,  un  zeu,  un  rege!  strigară  ca  un  ecou  oamenii  reginei. 
Jon  bău  alături  de  ceilalţi.  Nu  putea  spune  dacă  Alys  Karstark 

aveau  sau  nu  să  găsească  vreo  bucurie  în  căsnicia  ei,  dar  cel  puţin 
noaptea  aceea  trebuia  să  fie  una  de  sărbătoare. 

Slujitorii  începură  în  curând  să  aducă  primul  fel  de  mâncare,  supă 
de  ceapă,  aromată  cu  bucăţele  de  carne  de  capră  şi  de  morcov.  Nu 
tocmai  o  delicatesă  regească,  dar  hrănitoare;  avea  gust  destul  de  bun 
şi  îţi  încălzea  pântecul.  Owen  Tolomacul  apucă  scripca  şi  câţiva  dintre 
oamenii  liberi  i  se  alăturară,  cu  fluiere  şi  tobe.  Aceleaşi  fluiere  şi  aceleaşi 

tobe  de  care  s-au  folosit  ca  să  vestească  începerea  atacului  lui  Mance  Ryder 
asupra  Zidului.  Jon  se  gândi  că  acum  sunau  mai  dulce.  Odată  cu  supa 
sosiră  pâini  negre,  din  grâne  măcinate  grosolan,  dar  calde,  abia  scoase 
din  cuptor.  Pe  mese  se  puse  sare  şi  unt.  La  vederea  lor,  Jon  se  posomori. 
Bowen  Marsh  îi  spusese  că  aveau  provizii  suficiente  de  sare,  dar  untul 
avea  să  se  termine  la  sfârşitul  lunii. 

Bătrânul  Flint  şi  Norrey  primiseră  locuri  de  cinste,  chiar  sub  dais. 
Amândoi  erau  prea  vârstnici  ca  să  mărşăluiască  alături  de  Stannis, 
trimiţându-şi  fiii  şi  nepoţii  în  locul  lor.  Dar  veniseră  destul  de  repede 
la  Castelul  Negru  pentru  nuntă.  Şi  fiecare  adusese  la  Zid  câte  o  doică. 
Femeia  Norrey  avea  patruzeci  de  ani  şi  cei  mai  mari  sâni  pe  care-i 
văzuse  Jon  vreodată.  Fata  Flint  avea  paisprezece  ani  şi  pieptul  la  fel  de 
plat  ca  al  unui  băiat,  dar  nu  ducea  lipsă  de  lapte.  Intre  ele  două,  copilul 
numit  de  Val  „Monstrul"  părea  să  înflorească. 

Jon  era  recunoscător  pentru  asta...  dar  nu  credea  nici  măcar 
o  singură  clipă  că  doi  războinici  bătrâni,  încărunţiţi,  se  grăbiseră  să 
coboare  de  pe  dealurile  lor  numai  pentru  atâta  lucru.  Fiecare  îşi 
adusese  câte  o  escortă  alcătuită  din  luptători  -  cinci  ai  bătrânului  Flint 
si  doisprezece  ai  lui  Norrey,  înveşmântaţi  cu  toţii  în  piei  zdrenţuite 
şi  piele  acoperită  cu  zale  şi  fioroşi  ca  însuşi  chipul  iernii.  Unii  aveau 
bărbi  lungi,  alţii  cicatrice,  alţii  aveau  şi  una,  şi  alta;  îi  venerau  cu  toţii 
pe  vechii  zei  ai  Nordului,  aceiaşi  zei  cărora  li  se  închinau  oamenii 
liberi  de  dincolo  de  Zid.  Insă  stăteau  la  masă,  bând  la  o  nuntă  oficiată 
în  numele  unui  zeu  roşu,  bizar,  de  dincolo  de  mare. 

Mai  bine  aţa  decât  să  fi  refuzat  să  bea.  Nici  Flint,  nici  Norrey  nu-şi 
răsturnaseră  pocalele,  ca  să  se  verse  vinul  pe  podea.  Asta  putea  să 
însemne  acceptare,  într-o  oarecare  măsură.  Sau  pur  şi  simplu  nu  le  place 
sd  irosească  vin  bun,  din  Sud.  Pe  dealurile  lor  stâncoase  n-au  gustat  prea 
des  aşa  ceva. 

Intre  două  feluri  de  mâncare,  Ser  Axell  Florent  o  conduse  pe 
Regina  Selyse  pe  locul  gol  de  pe  podea,  pentru  dans.  Alţii  îi  urmară  - 
mai  întâi  cavalerii  reginei,  alcătuind  perechi  cu  doamnele  ei.  Ser  Brus 

îi  oferi  Prinţesei  Shireen  primul  ei  dans,  apoi  făcu  unul  cu  mama  ei.  Ser 
Norbert  dansă  pe  rând  cu  toate  doamnele  de  companie  ale  lui  Selyse. 

Bărbaţii  din  slujba  reginei  erau  de  trei  ori  mai  numeroşi  decât 
doamnele  ei,  aşa  că  până  şi  cele  mai  umile  slujnice  erau  invitate  cu 
insistenţă  la  dans.  După  câteva  melodii,  câţiva  dintre  fraţii  în  negru  îşi 
aduseră  aminte  de  deprinderile  căpătate  la  curţi  şi  prin  castele  în 
tinereţile  lor,  înainte  de  a  fi  trimişi  la  Zid  de  propriile  păcate,  şi  luară 
şi  ei  podeaua  în  stăpânire.  Bătrânul  potlogar  Ulmer  din  Pădurea 
Regelui  se  dovedi  a  fi  adeptul  dansului  în  aceeaşi  măsură  ca  al  trasului 
cu  arcul,  fără  îndoială  delectându-şi  partenerele  cu  poveşti  despre 
Frăţia  Pădurii  Regelui,  din  vremurile  în  care  călărea  alături  de  Simon 
Toyne  şi  de  Marele  Ben  Pântecosul  şi  o  ajuta  pe  Wenda  Căprioara 
Albă  să  înfiereze  bucile  prizonierilor  ei  de  obârşie  nobilă.  Satin  era  tot 
numai  graţie,  dansând  pe  rând  cu  trei  slujnice,  dar  neîngăduindu-şi 
niciodată  să  se  apropie  de  o  doamnă  nobilă.  Jon  socoti  că  era  înţelept. 
Nu-i  plăcea  cum  se  uitau  la  servitor  unii  dintre  cavalerii  reginei,  în 
special  Ser  Patrek  de  Muntele  Regelui.  Omul  ăsta  vrea  să  verse  sânge, 
se  gândi.  Caută  o  provocare. 

Când  Owen  Tolomacul  începu  să  danseze  cu  Chip  Peticit,  tavanul 
boltit  le  trimise  înapoi  ecourile  hohotelor  de  râs.  Priveliştea  o  făcu 
pe  Lady  Alys  să  zâmbească. 

-  Dansaţi  des  aici,  la  Castelul  Negru? 

-  De  fiecare  dată  când  avem  câte  o  nuntă,  doamna  mea. 

-  Ai  putea  să  dansezi  cu  mine.  N-ar  fi  decât  o  simplă  curtoazie. 
Am  mai  dansat  împreună  acum  câtva  timp. 

-  Acum  câtva  timp?  o  tachină  Jon. 

-  Când  eram  copii.  Rupse  o  bucăţică  de  pâine  şi  o  aruncă  în  el. 
După  cum  ştii  prea  bine. 

-  O  doamnă  ar  trebui  să  danseze  cu  soţul  ei. 

-  Mă  tem  că  Magnarul  meu  nu  e  făcut  pentru  dans.  Dacă  nu 
dansezi  cu  mine,  toarnă-mi  măcar  nişte  vin  fiert. 

-  Cum  porunceşti. 

Făcu  semn  să  i  se  aducă  o  carafă. 

-  Aşadar,  spuse  Alys,  în  timp  ce  Jon  turna,  acum  sunt  femeie 
măritată.  Am  un  soţ  sălbatic,  cu  mica  lui  oştire  de  sălbatici. 

-  Ei  îşi  spun  oameni  liberi.  Majoritatea  cel  puţin.  însă  thennii  sunt 
un  neam  de  oameni  aparte.  Foarte  vechi. 

Ygritte  îi  povestise  asta.  Nu  ştii  nimic,  Jon  Snow. 

-  Au  venit  dintr-o  vale  tainică,  din  capătul  de  nord  al  Colţilor  de 
Gheaţă,  înconjurată  de  piscuri  înalte,  şi  de  mii  de  ani  au  făcut  troc  în 
special  cu  uriaşii.  De-asta  sunt  deosebiţi. 

-  Deosebiţi,  zise  ea,  dar  mai  asemănători  cu  noi. 

-  Aşa  e,  doamna  mea.  Thennii  au  lorzi  şi  legi.  Ştiu  cum  să  îngenun- 
cheze. Au  mine  din  care  scot  cositor  şi  aramă  pentru  bronz,  şi-şi  fac 
singuri  armele  şi  armurile,  în  loc  să  le  fure.  Un  popor  mândru  şi 
curajos.  Mance  Rayder  a  trebuit  să-1  înfrângă  de  trei  ori  pe  bătrânul 
Magnar  înainte  ca  Styr  să-1  recunoască  drept  Rege-de-Dincolo-de-Zid. 

-  Iar  acum  sunt  aici,  de  aceeaşi  parte  a  Zidului  cu  noi.  Scoşi  din 
fortăreaţa  lor  muntoasă  şi  împinşi  în  dormitorul  meu.  Zâmbi  strâmb. 
Eu  sunt  de  vină.  Tata  mi-a  spus  să-1  farmec  pe  fratele  tău  Robb,  dar 
n-aveam  decât  şase  ani  şi  n-am  ştiut  cum. 

Da,  dar  acum  ai  aproape  şaisprezece  şi  va  trebui  să  ne  rugăm  să  ştii 
mm  să-ţi  farmeci  proaspătul  soţ. 

-  Doamna  mea,  cum  stau  lucrurile  la  Karhold  cu  rezervele  de  hrană? 

-  Nu  prea  bine.  Alys  oftă.  Tata  a  luat  atât  de  mulţi  oameni  cu  el  în 
Sud,  încât  n-au  mai  rămas  decât  femei  şi  băieţi  foarte  tineri  ca  s-aducă 
recolta  înăuntru.  Ei,  şi  bărbaţi  prea  bătrâni  sau  prea  schilozi  ca  să  poată 
merge  la  război.  Roadele  s-au  ofilit  pe  câmp  sau  au  fost  strivite  în  noroi 
de  ploile  toamnei.  Şi  acum  vin  zăpezile.  Iarna  o  să  fie  grea.  Puţini 
bătrâni  îi  vor  supravieţui  şi  vor  pieri  şi  mulţi  copii. 

Era  o  poveste  pe  care-o  cunoşteau  foarte  bine  toţi  oamenii  Nordului. 

-  Bunica  tatălui  meu  era,  dinspre  mama  ei,  o  Flint  a  munţilor,  îi 
zise  Jon.  îşi  spuneau  Primii  Flint.  Ziceau  despre  ceilalţi  că  se  trăgeau 
din  sângele  fiilor  mai  mici,  care  trebuiseră  să  părăsească  munţii  ca  să-şi 

găsească  mâncare,  pământuri  şi  neveste.  Viaţa  acolo  sus  a  fost  întot- 
deauna aspră.  Când  cade  zăpada  ori  când  se  împuţinează  hrana,  tinerii 
lor  se  văd  siliţi  să  plece  către  oraşul  iernii  sau  să-şi  găsească  o  slujbă 
într-un  castel  sau  altul.  Bătrânii  şi  adună  puterile  rămase  şi  dau  de  ştire 
că  se  duc  la  vânătoare.  Unii  sunt  găsiţi  când  vine  primăvara.  Mulţi  nu 
mai  sunt  văzuţi  niciodată. 

-  Cam  aşa  se-ntâmplă  şi  la  Karhold. 
Asta  nu-1  surprinse. 

-  Doamna  mea,  când  vor  începe  să  vi  se  împuţineze  proviziile,  adu-ţi 
aminte  de  noi.  Trimite-ţi  bătrânii  la  Zid,  lasă-i  să  rostească  aici  cuvintele 
noastre.  Cel  puţin  nu  vor  muri  singuri  în  zăpadă,  fără  să-i  încălzească 
altceva  decât  amintirile.  Trimite  şi  băieţii,  dacă  ai  prea  mulţi. 

-  Cum  spui.  Ea  îi  atinse  mâna.  Karhold  ţine  minte. 

Elanul  fusese  tăiat.  Mirosea  mai  bine  decât  se  aşteptase  Jon.  li  trimise 
o  bucată  lui  Leathers  la  Turnul  lui  Hardin,  alături  de  trei  platouri  mari 
cu  legume  prăjite  pentru  Wun  Wun,  după  care  mâncă  el  însuşi  o  felie 
sănătoasă.  Hobb  Trei-Degete  s-a  descurcat  bine.  Asta  îl  îngrijorase.  Hobb 
venise  la  el  cu  două  nopţi  în  urmă,  plângându-se  că  el  se  alăturase 
Rondului  de  Noapte  ca  să  ucidă  sălbatici,  nu  ca  să  gătească  pentru  ei. 

-  Pe  lângă  asta,  eu  n-am  mai  pregătit  niciodată  un  ospăţ  de  nuntă, 
stăpâne.  Fraţii  în  negru  nu-şi  iau  niciodată  neveste.  E-n  afurisitele  de 
legăminte,  jur  că  e. 

Jon  îşi  împingea  friptura  în  josul  gâtului  cu  o  înghiţitură  de  vin 
fiert  când  Clydas  se  apropie  de  el. 

-  O  pasăre,  îl  anunţă,  apoi  îi  strecură  în  mână  o  bucată  de  pergament 
Biletul  era  sigilat  cu  un  punct  de  ceară  neagră,  dură.  Rondul  de  Est, 

ştiu  Jon,  chiar  înainte  de  a  rupe  sigiliul.  Mesajul  fusese  scris  de  Maester 
Harmune;  Cotter  Pyke  nu  ştia  nici  să  citească,  nici  să  scrie.  Dar  cu- 
vintele erau  ale  lui,  înşiruite  aşa  cum  le  rostise  el,  aspre  şi  fără  ocolişuri. 

Mare  calmă  azi.  Unsprezece  corăbii  şi-au  ridicat  pânzele  ţi  au  plecat 
spre  Sălaşul  Aspru  la  fluxul  de  dimineaţă.  Trei  din  Braavos,  patru  Iysene, 

patru  ale  noastre.  Două  dintre  cele  lysene  abia  plutesc.  S-ar  putea 
sd-necăm  mai  mulţi  sălbatici  decât  o  să  salvăm.  Porunca  ta.  Douăzeci  de 
corbi  la  bord  şi  Maester  Harmune.  O  să  trimitem  veşti.  Eu  comand  de  pe 
Gheara,  Tattersalt  e  secundul  meu  pe  Mierla,  Ser  Glendon  conduce 
Rondul  de  Est. 

-  Aripi  întunecate,  vorbe  întunecate?  întrebă  Alys  Karstark. 

-  Nu,  doamna  mea.  Vestea  asta  e  aşteptată  de  mult. 

Deşi  ultima  parte  mă  îngrijorează.  Glendon  Hewett  era  un  bărbat 
călit  şi  puternic,  o  alegere  înţeleaptă  pentru  comanda  Rondului  de  Est 
în  lipsa  lui  Pyke.  Dar  era,  totodată,  şi  cel  mai  bun  prieten  cu  care  se 
putea  lăuda  Alliser  Thorne,  şi  un  soi  de  prieten  al  lui  Janos  Slynt,  deşi 
pentru  scurt  timp.  Jon  încă-şi  mai  aducea  aminte  cum  îl  trăsese 
Hewett  din  pat,  cum  îi  simţise  cizma  izbindu-1  în  coaste.  Nu  e  omul 
pe  care  l-aş  fi  ales  eu.  Rulă  pergamentul  şi  şi-1  strecură  în  centură. 

Următorul  fel  de  mâncare  era  peşte,  iar  Lady  Alys  îl  trase  pe 
Magnar  la  dans  în  timp  ce  se  scoteau  oasele  din  ştiucă.  După  cum  se 
mişca,  era  clar  că  Sigorn  nu  mai  dansase  niciodată,  dar  băuse  destul  de 
mult  vin,  aşa  că  asta  părea  să  nu  conteze. 

-  O  fecioară  din  Nord  şi  un  războinic  sălbatic,  legaţi  unul  de  altul 
de  Stăpânul  Luminii.  Ser  Axell  se  strecură  pe  locul  lăsat  liber  de  Lady 
Alys.  înălţimea  Sa  încuviinţează.  Eu  îi  sunt  apropiat,  lordul  meu,  ştiu 
cum  vede  lucrurile.  Şi  Regele  Stannis  va  aproba  unirea  lor. 

DacăRoose  Boitori  nu  i-a-nfipt  cumva  capul  într-o  suliţă. 

-  Din  păcate,  nu  e  toată  lumea  de  acord.  Barba  lui  Ser  Axell  era  o 
tufă  jerpelită  sub  bărbia  lui  căzută;  din  urechi  şi  din  nări  îi  creştea  păr 
aspru.  Ser  Patrek  simte  că  el  ar  fi  fost  un  soţ  mai  potrivit  pentru  Lady 
Alys.  Pământurile  lui  au  fost  pierdute  când  a  venit  în  Nord. 

-  In  sala  asta  sunt  mulţi  care-au  pierdut  şi  mai  mult,  zise  Jon,  şi 
mulţi  care-au  renunţat  la  viaţa  lor  punându-se  în  slujba  regatului.  Ser 
Patrick  ar  trebui  să  se  considere  norocos. 

Axell  Florent  zâmbi. 

-  Dacă  ar  fi  aici,  probabil  că  regele  ar  zice  acelaşi  lucru.  Insă  pentru 
cavalerii  loiali  ai  înălţimii  Sale  e  cu  siguranţă  nevoie  de  nişte  provizii, 
nu?  L-au  urmat  atât  de  departe  şi  cu  un  asemenea  preţ.  Şi  e  nevoie  să-i 
legăm  pe  sălbatici  de  rege  şi  de  regat.  Căsătoria  asta  e  un  prim  pas 
foarte  bun,  dar  ştiu  că  reginei  i-ar  plăcea  s-o  vadă  măritată  şi  pe 
prinţesa  sălbatică. 

Jon  oftă.  Obosise  să  tot  explice  că  Val  nu  era  cu  adevărat  o  prinţesă. 
Indiferent  cât  de  des  le-o  spunea,  nu  păreau  să-1  audă  niciodată. 

-  Eşti  insistent,  Ser  Axell,  pentru  asta  mă  pun  chezaş. 

-  Mă  poţi  condamna,  lordul  meu?  Un  astfel  de  trofeu  nu  e  uşor  de 
câştigat.  O  fată  numai  bună  de  măritat,  din  câte  am  auzit,  şi  pe  care 
nu-ţi  vine  greu  s-o  priveşti.  Şolduri  bune,  sâni  buni,  bine  clădită  ca  să 
poarte  copii. 

-  Cine  ar  fi  tatăl  acestor  copii?  Ser  Patrek?  Tu? 

-  Cine-ar  putea  fi  mai  potrivit?  Noi,  cei  din  Casa  Florent,  avem  în 
vene  sângele  regilor  Gardener  din  vechime.  Lady  Melisandre  ar  putea 
oficia  ceremonia,  aşa  cum  a  făcut-o  pentru  Lady  Alys  şi  pentru  Magnar. 

-  Tot  ce  mai  lipseşte  e  mireasa. 

-  E  uşor  de  rezolvat.  Zâmbetul  lui  Florent  era  atât  de  prefăcut, 
încât  părea  dureros.  Unde  e,  Lord  Snow?  Ai  mutat-o  într-unui  dintre 
celelalte  castele?  In  Garda  Cenuşie  sau  în  Turnul  Umbrei?  In  Bârlogul 
Târfelor,  cu  celelalte  fătuci?  Se  aplecă  mai  aproape.  Unii  spun  că  ai 
ascuns-o,  pentru  plăcerea  ta.  Pentru  mine  n-are  nicio  importanţi, 
atâta  vreme  când  n-a  rămas  grea.  O  să  am  propriii  mei  fii  de  la  ea.  Dacă 
ai  pus  şaua  pe  ea,  ei  bine...  suntem  amândoi  bărbaţi  cu  experienţa 
vieţii,  nu? 

Jon  auzise  destul. 

-  Ser  Axell,  dacă  eşti  într-adevăr  Mâna  Reginei,  o  plâng  pe  înăl- 
ţimea Sa. 

Faţa  lui  Florent  se  împurpură  de  furie. 

-  Aşadar,  e  adevărat.  Vrei  s-o  păstrezi  pentru  tine,  acum  înţeleg. 
Bastardul  vrea  locul  tatălui  său. 

Bastardul  a  refuzat  locul  tatălui  său.  Dacă  Bastardul  ar  fi  vrut-o  pe  Val, 
n-ar  fi  trebuit  decât  s-o  ceară. 

-  Trebuie  să  mă  ierţi  acum,  ser,  spuse,  am  nevoie  de-o  gură  de 
aer  curat. 

Avei  pute.  Capul  îi  zvâcni. 

-  Ăsta  a  fost  un  corn. 

Şi  alţii  îl  auziseră.  Muzica  şi  râsetele  se  opriră  într-o  clipă. 
Dansatorii  încremeniră,  ascultând.  Chiar  şi  Nălucă  îşi  ciuli  urechile. 

-  Aţi  auzit?  îşi  întrebă  Regina  Selyse  cavalerii. 

-  Un  corn  de  război,  înălţimea  Ta,  spuse  Ser  Narbert. 
Una  dintre  mâinile  reginei  se  înălţă  spre  gât  fîlfâind. 

-  Suntem  atacaţi? 

-Nu,  înălţimea  Ta,  spuse  Ulmer  din  Pădurea  Regilor.  Sunt 
străjerii  de  pe  Zid,  atâta  tot. 

Un  singur  sunet,  se  gândi  Jon  Snow.  Se-ntorc  nişte  cercetaşi. 
Pe  urmă  se  auzi  din  nou.  Părând  să  umple  pivniţa. 

-  Două  sunete  de  corn,  spuse  Mully. 

Fraţii  în  negru,  oamenii  Nordului,  oamenii  liberi,  thennii,  oamenii 
reginei,  toţi  amuţiră  ascultând.  Se  scurseră  cinci  secunde.  Zece.  Două- 
zeci. Pe  urmă  Owen  Tolomacul  chicoti  şi  Jon  îşi  regăsi  răsuflarea. 

-  A  sunat  de  două  ori,  anunţă  el.  Sălbatici. 
Val. 

Tormund  Năpasta  Uriaşilor  venise  în  sfârşit. 


DAENERYS 


Sala  răsuna  de  râsete  ale  yunkailor,  de  cântece  ale  yunkailor,  de  rugă- 
ciuni yunkailor.  Dansatorii  dansau;  muzicanţii  cântau  melodii  stranii,  cu 
clopoţei,  cu  scârţâieli  stridente,  cu  băşici;  cântăreţii  intonau  cântece  stră- 
vechi de  dragoste,  în  limba  de  neînţeles  a  Vechiului  Ghis.  Vinul  curgea  - 
nu  licoarea  palidă  din  Golful  Sclavilor,  ci  vinuri  bogate,  dulci  şi  vechi  din 
Arbor,  şi  vinul  viselor  din  Qarth,  aromat  cu  mirodenii  ciudate.  Yun- 
kaii  veniseră  la  invitaţia  Regelui  Hizdahr,  să  semneze  pacea  şi  să  fie 
martori  la  redeschiderea  faimoaselor  arene  de  luptă  ale  Meereenului. 
Nobilul  ei  soţ  deschisese  Marea  Piramidă  ca  să  le  sărbătorească  sosirea. 

Detest  asta,  se  gândi  Daenerys  Targaryen.  Cum  s-a  întâmplat,  cum 
am  ajuns  să  beau  cu  nişte  oameni  pe  care  mai  degrabă  i-aş  jupui,  cum  am 
ajuns  să  le  zâmbesc? 

Erau  servite  o  duzină  de  soiuri  de  carne  şi  de  peşte:  cămilă,  crocodil, 
calmar  cântător,  raţe  glazurate  şi  viermi  ţepoşi,  capră,  şuncă  şi  cal  pentru 
cei  cu  gusturi  mai  puţin  exotice.  Plus  câine.  Niciun  ospăţ  ghiscari  nu 
era  complet  fără  un  fel  de  mâncare  din  carne  de  câine.  Bucătarii  lui 
Hizdahr  o  pregătiseră  în  patru  feluri  diferite. 

-  Ghiscarii  mănâncă  orice  înoată,  zboară  sau  se  târăşte,  în  afară  de 
om  şi  de  dragon,  o  prevenise  Daario,  şi  pun  rămăşag  că  ar  mânca  şi 
dragon  dacă  li  s-ar  ivi  ocazia. 

Insă  numai  carnea  nu  putea  alcătui  o  masă,  aşa  că  erau  şi  fructe, 
seminţe  şi  legume.  Aerul  era  aromat  cu  miresme  de  şofran,  scorţişoară, 
cuişoare,  piper  şi  alte  mirodenii  scumpe. 

Dany  abia  dacă  lua  câte  o  înghiţitură.  Asta  e  pacea,  îşi  spuse.  Asta 
mi-am  dorit,  pentru  asta  m-am  zbătut,  de  asta  m-am  măritat  cu  Hizdahr. 
Dar  de  ce  are  un  gust  atât  de  asemănător  cu  înfrângerea? 

-  E  numai  pentru  încă  un  scurt  răstimp,  iubirea  mea,  o  asigurase 
Hizdahr.  Yunkaii  vor  pleca  în  curând,  cu  aliaţii  şi  cu  mercenarii  lor. 
Vom  avea  tot  de  ne-am  dorit.  Pace,  mâncare,  negoţ.  Portul  nostru  e 
din  nou  deschis,  corăbiilor  li  se  îngăduie  să  vină  şi  să  plece. 

-  Da,  îngăduie  asta,  răspunsese  ea,  dar  corăbiile  lor  de  război  rămân, 
strânge  din  nou  degetele  în  jurul  gâtului  nostru,  oricând  o  doresc. 

Au  deschis  o  piaţă  de  sclavi  care  se  vede  de  pe  zidurile  mele! 

-  E  în  afara  zidurilor  noastre,  dulce  regină.  A  fost  una  dintre 
condiţiile  păcii,  libertatea  vunkailor  de  a  face  negoţ  cu  sclavi  ca  mai 
înainte,  la  adăpost  de  orice. 

-  In  oraşele  lor.  Nu  în  văzul  meu. 

Stăpânii  înţelepţi  îşi  aşezaseră  ţarcurile  cu  sclavi  şi  platforma 
pentru  licitaţie  chiar  în  sudul  Skahazadhanului,  la  vărsarea  fluviului 
lat  şi  maroniu  în  Golful  Sclavilor. 

-  îmi  râd  în  nas,  fac  un  spectacol  din  faptul  că  n-am  puterea  să-i  opresc. 

-  Fanfaronadă,  răspunsese  nobilul  ei  soţ.  Un  spectacol,  aşa  cum  ai 
spus.  Lasă-i  să-şi  pună  în  scenă  pantomima.  Când  vor  pleca,  vom  face 
o  piaţă  de  fructe  din  ce  vor  lăsa  în  urmă. 

-  Când  vor  pleca,  repetase  Dany.  Şi  când  se  va  întâmpla  asta? 
Dincolo  de  Skahazadhan  au  fost  văzuţi  călăreţi.  Iscoade  dothraki,  aşa 
spune  Rakharo,  cu  un  khalasar  în  urma  lor.  Vor  aduce  prizonieri. 
Bărbaţi,  femei  şi  copii,  daruri  pentru  negustorii  de  sclavi. 

Dothrahii  nu  cumpărau  şi  nu  vindeau,  dar  făceau  şi  primeau  daruri. 

-  De-asta  şi-au  făcut  yunkaii  piaţa.  Vor  pleca  de-aici  cu  mii  de 
sclavi  noi. 

Hizdahr  zo  Loraq  ridicase  din  umeri. 

-  Dar  vor  pleca.  Asta  e  partea  care  contează,  iubirea  mea.  Yunkaiul 
o  să  facă  negoţ  cu  sclavi.  Meereenul  nu  va  face,  am  căzut  de  acord, 
îndură  încă  puţin  şi-o  să  treacă. 

Aşa  că  Daenerys  stătea  tăcută  în  timpul  ospăţului,  înfăşurată  într-un 
tokar  pupuriu  şi  în  gânduri  negre,  vorbind  numai  când  i  se  vorbea,  cu 
gândul  la  oamenii  cumpăraţi  şi  vânduţi  în  afara  zidurilor  sale,  în  vreme 
ce  ei  benchetuiau  în  oraş.  îşi  lăsa  nobilul  soţ  să  ţină  discursuri  şi  să  râdă 
la  glumele  prosteşti  ale  yunkailor.  Era  dreptul  şi  datoria  unui  rege. 

Cea  mai  mare  parte  a  discuţiilor  din  jurul  mesei  se  învârtea  în  jurul 
luptelor  de  a  doua  zi.  Barsena  Păr-Negru  avea  să  lupte  cu  un  mistreţ, 
colţii  lui  împotriva  pumnalului  ei.  Lupta  şi  Khrazz,  precum  şi  Motanul 
Bălţat.  Iar  ultima  pereche  a  zilei  era  alcătuită  din  Goghor  Uriaşul  şi 
Belaquo  Sfarmă-Oase.  Unul  dintre  ei  avea  să  moarâ  înainte  de  apusul 
soarelui.  Nicio  regină  n-are  mâinile  curate,  îşi  spuse  Dany.  Se  gândi  la 
Doreah,  la  Quaro,  la  Eroeh...  la  o  fetiţă  pe  care  n-o  cunoscuse  niciodată 
şi  al  cărei  nume  fusese  Hazzea.  Mai  bine  să  moară  câţiva  în  arenă  decât 
mai  multe  mii  la  porţi.  Ăsta  e  preţul  păcii,  îl  plătesc  bucuroasă.  Dacă 
privesc  înapoi,  sunt  pierdută. 

Dacă  judecai  după  înfăţişarea  lui,  comandantul  yunkailor,  Yurkhaz 
zo  Yunzak,  trăise  probabil  pe  vremea  lui  Aegon  Cuceritorul.  Cocârjat, 
ridat  şi  fără  dinţi,  era  cărat  la  masă  de  doi  sclavi  imenşi.  Nici  ceilalţi 
nobili  yunkai  nu  arătau  cu  mult  mai  impresionant.  Unul  era  scund, 
pipernicit,  deşi  oştenii  sclavi  care-1  însoţeau  erau  grotesc  de  înalţi  şi  de 
subţiri.  Al  treilea  era  tânăr,  arătos  şi  elegant,  dar  atât  de  beat,  încât  Dany 
abia  dacă  înţelegea  câte  un  cuvânt  din  spusele  lui.  Cum  de  am  fost  adusă 
în  impas  de  asemenea  creaturi? 

Cu  mercenarii  lucrurile  stăteau  cu  totul  altfel.  Fiecare  dintre  cele 
patru  companii  libere  aflate  în  solda  Yunkaiului  îşi  trimisese  coman- 
dantul. Hoinarii  erau  reprezentaţi  de  nobilul  pentoshi  cunoscut  sub 
numele  de  Prinţul  Zdrenţăros,  Lăncile  Lungi  de  Gylo  Rhegan,  care 
semăna  mai  degrabă  a  pantofar  decât  a  oştean  şi  vorbea  în  şoaptă. 
Barbă-nsângerată,  din  Compania  Pisicii,  făcea  gălăgie  cât  pentru  el  şi 

pentru  alţi  doisprezece  la  un  loc.  Un  bărbat  uriaş,  cu  o  barbă  ca  un 
tufiş  cât  toate  zilele  şi  cu  o  poftă  monstruoasă  de  vin  şi  de  femei,  urla, 
râgâia  şi  băşea  ca  un  tunet,  ciupind  toate  slujitoarele  pe  care  le  putea 
atinge.  Din  când  în  când,  îşi  trăgea  câte  una  în  poală,  o  strângea  de  sâni 
şi  o  mângâia  între  picioare. 

Şi  Fiii  Secunzi  erau  reprezentaţi.  Dacă  ar  fi  Daario  aici,  ospăţul  s-ar 
termina  cu  sânge.  Nicio  promisiune  de  pace  nu  l-ar  fi  putut  convinge 
vreodată  pe  căpitanul  ei  să-i  îngăduie  lui  Ben  Plumm  Oacheşul  să  se 
reîntoarcă  agale  în  Meereen  şi  să  plece  viu.  Dany  jurase  că  niciunul  dintre 
cei  şapte  soli  şi  comandanţi  n-avea  să  păţească  nimic,  dar  asta  nu  fusese 
de-ajuns  pentru  yunkai.  Ceruseră  să  le  dea  ostatici.  In  schimbul  celor 
trei  nobili  din  Yunkai  şi  al  celor  patru  căpitani  de  mercenari,  Meereenul 
trimisese  în  tabăra  de  asediu  şapte  dintre  oamenii  săi:  pe  sora  lui  Hizdahr 
şi  pe  doi  dintre  verii  lui,  pe  Jhogo,  călăreţul  ei  de  sânge,  pe  amiralul  ei 
Groleo,  pe  căpitanul  Nepătaţilor  Hero  şi  pe  Daario  Naharis. 

-  O  să-mi  las  fetele  cu  tine,  îi  spusese  căpitanul  ei,  întinzându-i 
centura  săbiei  cu  cele  două  târfe  aurite  ale  sale.  Păstrează-le  la  loc  sigur 
pentru  mine,  iubito.  Nu  vrem  să  facă  vreo  trăsnaie  însângerată  prin- 
tre yunkai. 

Lipsea  şi  Ţeastă-Rasă.  Primul  lucru  făcut  de  Hizdahr  după  încoronare 
fusese  îndepărtarea  lui  de  la  comanda  Fiarelor  de  Bronz,  pe  care  i-o 
încredinţase  vărului  său,  durduliul  şi  palidul  Marghaz  zo  Loraq.  E  mai 
bine  aşa.  Graţia  Verde  spune  că  între  Loraq  şi  Kandaqe  sânge  şi  Ţeastă-Rasă 
n-a  făcut  niciodată  un  secret  din  dispreţul  lui  pentru  nobilul  meu  soţ. 
Iar Daario... 

După  nunta  ei,  Daario  devenise  tot  mai  nesăbuit.  Pacea  ei  nu-i  plăcea, 
căsătoria  îi  plăcea  şi  mai  puţin  şi  era  furios  fiindcă-1  înşelaseră  dornishenii. 
Când  aflaseră  de  la  Prinţul  Quentyn  că  toţi  ceilalţi  mercenari  din  Weste- 
ros  veniseră  la  Ciorile  Furtunii  la  porunca  Prinţului  Zdrenţăros,  numai 
intervenţia  Viermelui  Cenuşiu  şi  a  Nepătaţilor  lui  îl  împiedicase  pe 
Daario  să-i  ucidă  pe  toţi.  Falşii  dezertori  fuseseră  întemniţaţi  la  loc  sigur, 
în  măruntaiele  piramidei. . .  dar  furia  lui  Daario  continuase  să  crească. 

O  să  fie  mai  în  siguranţă  ca  ostatic.  Căpitanul  meu  n-a  fost  făcut 
pentru  pace.  Dany  nu  putea  risca  să-i  dea  ocazia  să-1  căsăpească  pe 
Oacheşul  Ben  Plumm,  să-şi  bată  joc  de  Hizdahr  în  faţa  întregii  Curţi, 
să-i  provoace  pe  yunkai  sau  să  strice  într-un  alt  fel  înţelegerea  obţinută 
de  ea  cu  preţul  atâtor  renunţări.  Daario  însemna  război  şi  suferinţă. 
Astfel  încât  trebuia  să-1  ţină  departe  de  patul  ei,  departe  de  inima  ei  şi 
departe  de  ea.  Dacă  nu  o  trădase,  atunci  avea  s-o  stăpânească.  Nu  ştia 
de  care  dintre  cele  două  se  temea  mai  mult. 

Lăcomia  odată  domolită  şi  mâncarea  pe  jumătate  devorată  hiată 
de  pe  mese  -  pentru  a  le  fi  dată,  la  insistenţele  reginei,  săracilor  care 
aşteptau  dedesubt  -  paharele  înalte  de  sticlă  fură  umplute  cu  licoarea 
condimentată  din  Qarth,  tot  atât  de  întunecată  ca  ambra.  Pe  urmă 
începură  distracţiile. 

O  trupă  de  cântăreţi  castraţi  din  Yunkai,  proprietatea  lui  Yurkhaz 
zo  Yunzak,  le  cântă  în  limba  străveche  a  Vechiului  Imperiu,  cu  voci 
înalte  şi  dulci,  incredibil  de  limpezi. 

-  Ai  mai  auzit  vreodată  un  astfel  de  cântec,  iubita  mea?  o  întrebă 
Hizdahr.  Au  glasuri  de  zei,  nu-i  aşa? 

-  Da,  răspunse  ea,  deşi  mă  întreb  dacă  ei  n-ar  fi  preferat  să  aibă 
fructele  bărbăţiei. 

Toţi  cei  care-i  distrau  erau  sclavi.  Fusese  una  dintre  condiţiile 
păcii,  acest  drept  al  stăpânilor  de  sclavi  de  a  aduce  în  Meereen  fiinţele 
umane  care  le  aparţineau,  fără  teama  că  aveau  să  fie  eliberate.  In 
schimb,  yunkaii  promiseseră  să  respecte  drepturile  şi  libertatea  foş- 
tilor sclavi  dezrobiţi  de  Dany.  Un  târg  cinstit,  spusese  Hizdahr,  dar 
care  lăsase  în  gura  reginei  un  gust  amar.  Bău  încă  un  pahar  de  vin  ca 
să-1  alunge. 

-  Dacă-ţi  face  plăcere,  nu  mă  îndoiesc  că  Yurkhaz  va  fi  încântat  să 
ne  dăruiască  aceşti  cântăreţi,  spuse  nobilul  ei  soţ.  Un  dar  pentru  a 
pecetlui  pacea  şi  o  podoabă  a  Curţii  noastre. 

O  să  ne  dea  castraţii,  se  gândi  Danv,  apoi  o  să  plece  acasă  în  grabă  şi-o 
să  castreze  alţii.  Lumea  e  plină  de  băieţi. 

Nici  acrobaţii  care  urmară  nu  reuşiră  s-o  impresioneze,  nici  măcar 
când  alcătuiră  o  piramidă  umană  cu  nouă  niveluri,  având  o  fată  goală 
în  vârf.  Oare  e  menită  să  reprezinte  piramida  mea?  se  întrebă  regina. 
Fata  din  vârf  sunt  eu? 

Pe  urmă  nobilul  ei  soţ  îşi  conduse  oaspeţii  pe  terasa  de  jos,  astfel 
încât  vizitatorii  din  Oraşul  Galben  să  poată  vedea  Meereenul  la  vreme 
de  noapte.  Cu  pocalele  de  vin  în  mâini,  yunkaii  se  plimbară  în  grupuri 
mici  prin  grădină,  pe  sub  lămâi  şi  pe  sub  florile  ce-şi  deschideau 
petalele  la  întuneric,  iar  Dany  se  pomeni  faţă  în  faţă  cu  Oacheşul 
Ben  Plumm. 

El  făcu  o  plecăciune. 

-  Luminăţia  Ta,  arăţi  minunat.  Ei,  aşa  ai  arătat  întotdeauna.  Niciun 
yunkai  nu  e  atât  de  frumos.  Mă  gândeam  să-ţi  aduc  un  dar  de  nuntă,  dar 
la  licitaţie  preţul  a  urcat  prea  mult  pentru  bătrânul  Ben  Oacheşul. 

-  Nu  vreau  niciun  dar  de  la  tine. 

-  Pe  ăsta  s-ar  fi  putut  să-1  vrei.  Capul  unui  vechi  duşman. 

-  Al  tău?  întrebă  ea,  cu  dulceaţă.  M-ai  trădat. 

-  Ei,  e  prea  aspru  spus,  dacă  nu  te  supără  vorbele  mele.  Oacheşul 
Ben  Plumm  îşi  scărpina  favoriţii  cărunţi,  împestriţaţi  cu  alb.  Am 
trecut  de  partea  învingătorilor,  atâta  tot.  La  fel  cum  am  făcut  şi 
înainte.  Şi  nici  n-a  fost  doar  hotărârea  mea.  Mi-am  întrebat  oamenii. 

-  Atunci  ei  m-au  trădat,  asta  vrei  să  zici?  De  ce?  Nu  m-am  purtat 
bine  cu  Fiii  Secunzi?  V-am  înşelat  la  plată? 

-  Nu,  nicidecum,  răspunse  Oacheşul  Ben,  dar  nu  e  vorba  numai  de 
bani,  înaltă  şi  Puternică  Regină.  Am  învăţat  asta  în  prima  mea  luptă.  In 
dimineaţa  de  după  bătălie,  umblam  printre  morţi,  căutând  orice  fărâmă 
de  pradă  rămasă,  ca  să  zic  aşa.  Am  dat  peste  un  leş  cu  braţul  tăiat  din 
umăr  de  vreo  secure.  Era  acoperit  de  muşte  şi  de  o  crustă  de  sânge  uscat 
şi  poate  de  asta  nu  se  mai  atinsese  de  el  nimeni  altcineva,  dar  sub  ele 
purta  o  vestă  cu  ţinte,  care  părea  a  fi  din  piele  bună.  Mi-am  închipuit  că 
nu  s-ar  potrivi,  aşa  că  am  gonit  muştele  şi  am  tăiat-o  de  pe  el.  Insă 
afurisita  era  mai  grea  decât  ar  fi  trebuit  să  fie.  Avea  monede  cusute  sub 

căptuşeală,  o  adevărată  avere.  Aur,  Luminăţia  Ta,  încântătorul  aur 
galben.  De-ajuns  pentru  orice  om  ca  să-şi  trăiască  tot  restul  vieţii  ca  un 
lord.  Dar  ce  bine  îi  făcuse  lui?  Era  acolo,  cu  toţi  banii  ăia,  zăcând  în 
sânge  şi  în  noroi  cu  afurisitul  lui  de  braţ  tăiat.  Şi  asta  e  lecţia,  înţelegi} 
Argintul  e  o  încântare  şi  aurul  e  mama  noastră,  dar  odată  ce  ţi-ai  pierdut 
viaţa,  nu  mai  preţuiesc  nici  măcar  cât  ultimul  rahat  slobozit  în  clipa 
morţii.  Ţi-am  spus  cândva  că  există  mercenari  bătrâni  şi  există  merce- 
nari curajoşi,  dar  nu  există  mercenari  curajoşi  bătrâni.  Băieţilor  mei  nu 
le  pasă  dacă  mor,  aşa  e,  dar  când  le-am  spus  că  nu  puteai  să-ţi  slobozeşti 
dragonii  împotriva  yunkailor,  ei  bine... 

M-ai  văzut  înfrântă,  se  gândi  Dany,  şi  cine  sunt  eu  ca  să  spun  că 
te-ai  înşelat? 

-  înţeleg.  Ar  fi  putut  să-ncheie  cu  asta,  dar  era  curioasă.  Destul  aur 
ca  să  duci  o  viaţă  de  lord,  aşa  ai  spus.  Ce-ai  făcut  cu  toată  bogăţia? 

Oacheşul  Ben  râse. 

-  Ca  un  băiat  neghiob  ce  eram,  i-am  vorbit  despre  ea  unui  bărbat 
pe  care  mi-1  credeam  prieten,  iar  el  i-a  spus  comandantului  nostru  şi 
fraţii  mei  de  arme  au  venit  şi  m-au  uşurat  de  o  asemenea  povară. 
Comandantul  a  zis  că  eram  prea  tânăr,  că  n-aş  fi  făcut  decât  să  irosesc 
banii  pe  curve  şi  aşa  mai  departe.  Insă  m-au  lăsat  să  păstrez  vesta. 
Scuipă.  Să  nu  te-ncrezi  niciodată  într-un  mercenar,  stăpână. 

-  Am  învăţat  atâta  lucru.  Intr-o  bună  zi  o  să  m-asigur  că-ţi 
mulţumesc  pentru  lecţie. 

Oacheşul  Ben  îşi  miji  ochii,  încreţindu-şi  pielea. 

-  Nu  e  nevoie.  Ştiu  la  ce  fel  de  mulţumire  te  gândeşti. 
Se  înclină  din  nou  şi  se  îndepărtă. 

Dany  îşi  întoarse  privirea  către  oraşul  ei.  Dincolo  de  ziduri, 
corturile  galbene  ale  yunkailor  fuseseră  ridicate  în  rânduri  ordonate  pe 
malul  mării,  apărate  de  şanţurile  săpate  pentru  ei  de  sclavi.  Două 
legiuni  de  fier  din  Noul  Ghis,  instruite  şi  înarmate  la  fel  ca  Nepătaţii, 
îşi  aveau  tabăra  de  partea  cealaltă  a  fluviului,  către  nord.  In  est  se  aflau 
alte  două  legiuni  ghiscari,  sugrumând  drumul  către  trecătoarea  Khyzai. 

Şirurile  de  cai  şi  focurile  pe  care-şi  pregăteau  mâncarea  companiile 
libere  erau  în  Sud.  In  timpul  zilei,  în  văzduh  atârnau  şuviţe  subţiri  de 
fum,  ca  nişte  panglici  zdrenţuite,  cenuşii.  Noaptea,  focurile  îndepărtate 
se  puteau  vedea.  In  imediata  apropiere  a  golfului  se  afla  oroarea,  piaţa 
de  sclavi  de  la  uşa  ei.  Nu  putea  s-o  vadă  în  acel  moment  de  după  apusul 
soarelui,  dar  ştia  că  era  acolo.  Şi  asta  reuşi  să  o  înfurie. 

-  Ser  Barristan?  spuse  ea  încet. 
Cavalerul  alb  apăru  de  îndată. 

-  înălţimea  Ta. 

-  Cât  de  mult  ai  auzit? 

-  Destul.  Nu  se  înşela.  Să  n-ai  niciodată  încredere  într-un  mercenar. 
Sau  într-o  regină,  se  gândi  Dany. 

-  Printre  Fiii  Secunzi  există  vreun  bărbat  care-ar  putea  fi  convins 
să-1...  înlăture...  pe  Oacheşul  Ben? 

-  Aşa  cum  i-a  înlăturat  cândva  Daario  Naharis  pe  ceilalţi  căpitani 
ai  Ciorilor  Furtunii?  Bătrânul  cavaler  părea  stânjenit.  Poate.  N-am 
de  unde  s-o  ştiu,  înălţimea  Ta. 

Nu,  se  gândi  ea,  eşti  prea  cinstit  şi  ţii  prea  mult  la  onoare. 

-  Dacă  nu,  yunkaii  mai  au  în  slujba  lor  alte  trei  companii. 

-  Bandiţi  şi  asasini,  scursurile  de  pe  o  sută  de  câmpuri  de  bătălie, 
o  preveni  Ser  Barristan,  cu  căpitani  tot  atât  de  trădători  ca  Plumm. 

-  Eu  nu  sunt  decât  o  fetişcană  şi  nu  ştiu  prea  multe  despre  asta, 
dar  mi  se  pare  că  noi  vrem  să  fie  trădători.  Iţi  aduci  aminte,  eu  i-am 
convins  cândva  pe  Fiii  Secunzi  şi  pe  Ciorile  Furtunii  să  ni  se  alăture. 

-  Dacă  înălţimea  Ta  doreşte  să  stea  de  vorbă  între  patru  ochi  cu  Gylo 
Rhegan  sau  cu  Prinţul  Zdrenţăros,  îi  pot  aduce  în  apartamentele  tale. 

-  Nu  e  momentul  potrivit.  Prea  mulţi  ochi,  prea  multe  urechi. 
Li  s-ar  observa  absenţa,  chiar  dacă  ai  reuşi  să-i  desparţi  pe  furiş  de  yunkai. 
Va  trebui  să  găsim  un  mod  mai  discret  de  a  ajunge  la  ei...  nu  în 
noaptea  asta,  dar  curând. 

-  Cum  porunceşti.  Deşi  mă  tem  că  nu  sunt  potrivit  pentru  o  ase- 
menea însărcinare.  La  Debarcaderul  Regelui,  de  astfel  de  lucruri  se 


898 


GEORGE  R.R.  MARTIN 


ocupau  Lordul  Degeţel  sau  Păianjenul.  Noi,  cavalerii  bătrâni,  suntem 
oameni  simpli,  buni  numai  pentru  luptă. 
Se  bătu  cu  mâna  pe  mânerul  săbiei. 

-  Prizonierii  noştri,  sugeră  Dany.  Mercenarii  din  Westeros  veniţi 
de  la  Hoinari  împreună  cu  cei  trei  dornisheni.  Incă-i  mai  avem  în 
celule,  nu-i  aşa?  Foloseşte-i. 

-  Adică  să-i  eliberez?  E  înţelept?  Au  fost  trimişi  aici  să-ţi  câştige 
încetul  cu  încetul  încrederea,  ca  s-o  poată  trăda  pe  înălţimea  Ta  cu 
prima  ocazie. 

-  Atunci  au  dat  greş.  N-am  încredere  în  ei.  N-o  să  am  niciodată. 
Dacă  era  să  spună  adevărul,  Dany  uitase  cum  să  aibă  încredere. 

-  Incă-i  mai  putem  folosi.  Printre  ei  era  o  femeie.  Meris.  Trimite-o 
înapoi,  ca...  ca  un  gest  de  apreciere  din  partea  mea.  Dacă  e  ager  la 
minte,  căpitanul  lor  o  să-nţeleagă. 

-  Femeia  e  cea  mai  rea  dintre  toţi. 

-  Cu  atât  mai  bine.  Dany  se  gândi  o  clipă.  Ar  trebui  s-aflăm  şi  ce-au 
de  gând  Lăncile  Lungi.  Şi  Compania  Pisicii. 

-  Barbă-nsângerată.  Ser  Barristan  se  încruntă  mai  tare.  Dacă  e  pe 
placul  înălţimii  Tale,  nu  vrem  nimic  de  la  el.  înălţimea  Ta  e  prea  tânără 
ca  să-şi  aducă  aminte  de  Regii  de  Nouă  Parale,  dar  acest  Barbă-nsânge- 
rată e  croit  din  acelaşi  aluat  barbar.  N-are  niciun  strop  de  onoare,  numai 
sete...  de  aur,  de  glorie,  de  sânge. 

-  Tu,  ser,  ştii  mai  multe  decât  mine  despre  astfel  de  oameni. 
Dacă  Barbă-nsângerată  era  într-adevăr  cel  mai  lipsit  de  onoare  şi  cel 

mai  lacom  dintre  mercenari,  atunci  putea  fi  cel  mai  uşor  de  manipulat, 
dar  nu  voia  să  nesocotească  sfatul  lui  Ser  Barristan  în  asemenea 
privinţe. 

-  Fă  aşa  cum  crezi  că  e  cel  mai  bine.  Dar  fă-o  cât  mai  curând.  Dacă 
pacea  lui  Hizdahr  se  va  spulbera,  vreau  să  fiu  pregătită.  N-am 
încredere  în  stăpânii  de  sclavi.  N-am  încredere  în  bărbatul  meu.  Se  vor 
întoarce  împotriva  noastră  la  cel  mai  mic  semn  de  slăbiciune. 

-  Şi  yunkaii  sunt  tot  mai  slăbiţi.  Se  spune  că  pântecăraia  a  pus 
stăpânire  pe  tolosi  şi  că  se  răspândeşte  dincolo  de  râu,  în  a  treia  legiune 
ghiscari. 

Iapa  albă.  Daenerys  oftă.  Quaithe  m-a  prevenit  c-o  să  vină  iapa  albă. 
Mi-a  spus  şi  despre  prinţul  dornishean,  fiul  soarelui.  Mi-a  yis  multe  şi 
mărunte,  dar  numai  sub  formă  de  ghicitori. 

-Nu  mă  pot  bizui  pe  o  molimă  ca  să  mă  scape  de  duşmani. 
Elibereaz-o  pe  Frumoasa  Meris.  Imediat. 

-  Cum  porunceşti.  Totuşi...  înălţimea  Ta,  dacă  pot  îndrăzni,  există 
şi  o  altă  cale... 

-  Calea  dornisheană? 

Dany  oftă.  Cei  trei  dornisheni  veniseră  la  ospăţ,  aşa  cum  se  cădea, 
având  în  vedere  rangul  Prinţului  Quentyn,  deşi  Reznak  avusese  grijă 
să-i  aşeze  cât  mai  departe  cu  putinţă  de  soţul  ei.  Hizdahr  nu  părea 
gelos  din  fire,  dar  niciun  bărbat  nu  putea  fi  încântat  de  prezenţa  unui 
peţitor  rival  în  preajma  miresei  sale. 

-  Băiatul  pare  încântător  şi  priceput  la  vorbă,  dar... 

-  Casa  Martell  e  veche  şi  nobilă  şi  a  dat  dovadă  de  o  prietenie  sinceră 
faţă  de  Casa  Targaryen  vreme  de  mai  bine  de  un  veac,  înălţimea  Ta. 
Am  avut  onoarea  de  a  sluji  alături  de  străunchiul  Prinţului  Quentyn  în 
garda  de  şapte  cavaleri  a  tatălui  tău.  Prinţul  Lewyn  era  cel  mai  brav 
frate  de  arme  pe  care  şi-1  poate  dori  un  bărbat.  Quentyn  Martell  e  din 
acelaşi  sânge,  dacă  asta  e  pe  placul  înălţimii  Tale. 

-  Ar  fi  fost  pe  placul  meu,  dacă  şi-ar  fi  făcut  apariţia  cu  acele  cinci 
sute  de  mii  de  săbii  despre  care  vorbeşte.  In  schimb,  mi-a  adus  doi 
cavaleri  şi  un  pergament.  Oare  pergamentul  îmi  poate  apăra  oamenii 
de  yunkai?  Dacă  ar  fi  venit  cu  o  flotă... 

-  Sunspear  n-a  fost  niciodată  o  putere  maritimă,  înălţimea  Ta. 
-Nu. 

Dany  cunoştea  destul  de  bine  istoria  Westerosului  ca  să  ştie  asta. 
Nymeria  ajunsese  pe  ţărmurile  nisipoase  din  Dome  cu  zece  mii  de 

corăbii,  dar  când  se  cununase  cu  prinţul  ei  dornishean  le  arsese  pe 
toate  şi  întorsese  spatele  mării  pentru  totdeauna. 

-  Dorne  e  mult  prea  departe.  Ca  să-i  fac  pe  plac  prinţului  său,  ar 
trebui  să-mi  abandonez  poporul.  Ar  fi  bine  să-1  trimiţi  acasă. 

-  Dornishenii  sunt  bine-cunoscuţi  pentru  încăpăţânarea  lor,  înălţi- 
mea Ta.  Străbunii  Prinţului  Quentyn  s-au  luptat  cu  ai  tăi  în  cea  mai 
mare  parte  a  unui  răstimp  de  două  sute  de  ani.  N-o  să  plece  fără  tine. 

A  tunci  o  să  moară  aici,  se  gândi  Daenerys,  dacă  nu  cumva  e  în  stare 
de  mai  multe  decât  pot  eu  vedea. 

-  E  încă  înăuntru? 

-  Bea  cu  cavalerii  lui. 

-  Adu-1  la  mine.  E  timpul  să-i  cunoască  pe  copiii  mei. 

Pe  chipul  prelung  şi  solemn  al  lui  Barristan  Selmy  apăru  un  licăr 
de  îndoială. 

-  Cum  porunceşti. 

Regele  ei  râdea  alături  de  Yurkhaz  zo  Yunzak  şi  de  ceilalţi  nobili 
yunkai.  Dany  nu  credea  că  avea  să-i  simtă  lipsa,  dar,  pentru  cazul  că 
ar  fi  întrebat  de  ea,  îşi  învăţă  slujnicele  să-i  spună  că  răspundea  unei 
chemări  a  naturii. 

Ser  Barristan  o  aştepta  pe  trepte,  împreună  cu  prinţul  dornishean. 
Faţa  pătrată  a  lui  Martell  era  roşie,  învăpăiată.  Prea  mult  vin,  hotărî 
regina,  dar  el  îşi  dădea  toată  silinţa  să  ascundă  asta.  In  afară  de  şirul  de 
sori  de  aramă  care-i  împodobeau  centura,  era  îmbrăcat  în  straie  simple. 
/  se  spune  Broscoiul,  îşi  reaminti  Dany.  îşi  dădea  seama  de  ce.  Nu  era 
un  bărbat  chipeş. 

Ea  îi  zâmbi. 

-  Prinţul  meu,  e  mult  de  coborât.  Eşti  sigur  că  vrei  s-o  faci? 

-  Dacă  e  pe  placul  înălţimii  Tale. 

-  Atunci  vino. 

Doi  Nepătaţi  coborau  scara  înaintea  lor,  purtând  torţe,  urmaţi  de 
două  Fiare  de  Bronz,  una  cu  mască  de  peşte  şi  alta  cu  mască  de  soim. 
Chiar  şi  în  propria  ei  piramidă,  în  aceea  noapte  fericită  a  păcii  şi 

celebrării,  Ser  Barristan  insista  să  fie  însoţită  de  gărzi  pretutindeni. 
Mica  lor  companie  făcu  lunga  coborâre  în  tăcere,  oprindu-se  de  trei 
ori  pe  drum  ca  să  se  odihnească. 

-  Dragonul  are  trei  capete,  spuse  Dany,  când  ajunseseră  pe  ultimul 
şir  de  trepte.  Cununia  mea  nu  trebuie  să  fie  sfârşitul  tuturor 
speranţelor  tale.  Ştiu  de  ce  eşti  aici. 

-  Pentru  tine,  răspunse  Quentyn,  tot  numai  galanterie  stângace. 

-  Nu,  îl  contrazise  Dany.  Pentru  foc  şi  pentru  sânge. 

Unul  dintre  elefanţi  trâmbiţă  pentru  ei  din  cuşca  lui.  Un  urlet  de 
răspuns,  venit  de  dedesubt,  o  inundă  cu  un  val  neaşteptat  de  căldură. 
Prinţul  Quentyn  îşi  ridică  alarmat  privirea. 

-  Dragonii  ştiu  că  ea  e  în  apropiere,  îi  spuse  Ser  Barristan. 

Orice  copil  îşi  cunoaşte  mama,  se  gândi  Dany.  Când  mările  se  vor 
usca  şi  munţii  se  vor  spulbera  în  vânt  ca  frunzele... 

-  Mă  cheamă.  Vino. 

Il  luă  pe  Prinţul  Quentyn  de  mână  şi  îl  conduse  în  groapa  unde 
erau  închişi  doi  dintre  dragonii  ei. 

-  Rămâi  afară,  îi  spuse  apoi  lui  Ser  Barristan,  în  timp  ce  Nepătaţii 
deschideau  uşile  enorme  de  fier.  O  să  mă  apere  Prinţul  Quentyn. 

II  trase  pe  prinţul  dornishean  înăuntru,  alături  de  ea,  să  stea 
deasupra  gropii. 

Dragonii  îşi  întinseră  gâturile  şi  le  rotiră,  fixându-i  cu  ochi  arzători. 
Viserion  îşi  sfărâmase  un  lanţ  şi  le  topise  pe  celelalte.  Se  ţinea  de  acope- 
rişul gropii  ca  un  liliac  alb  uriaş,  cu  ghearele  înfipte  adânc  în  cărămizile 
arse  şi  sfărâmicioase.  încă  înlănţuit,  Rhaegal  rodea  scheletul  unui  taur. 
Oasele  de  pe  fundul  gropii  erau  îngropate  mai  în  adânc  decât  ultima  oară 
când  intrase  ea  acolo,  jos,  iar  pereţii  şi  podeaua  erau  negre  cu  cenuşiu, 
mai  mult  cenuşă  decât  cărămidă.  N-aveau  să  mai  reziste  prea  mult...  dar 
în  spatele  lor  nu  era  decât  pământ  şi  stâncă.  Oare  dragonii  pot  săpa 
tuneluri  în  piatră,  ca  balaurii  de  foc  din  vechea  Valyrie?  Spera  că  nu. 

Prinţul  din  Dome  se  albise  la  faţă  ca  laptele. 

-  Am...  am  auzit  că  erau  trei. 

-  Drogon  e  la  vânătoare. 

Nu  era  nevoie  să  afle  şi  restul. 

-  Cel  alb  e  Viserion,  iar  cel  verde  e  Rhaegal.  Le-am  dat  numele 
fraţilor  mei. 

Vocea  ei  stârnea  ecouri  între  pereţii  de  piatră  pârjolită.  Părea 
firavă  -  vocea  unei  fete,  nu  a  unei  regine  şi  a  unei  cuceritoare,  nu 
vocea  veselă  a  unei  proaspete  mirese. 

Rhaegal  urlă  în  chip  de  răspuns  şi  focul  umplu  groapa,  o  suliţă  de 
roşu  şi  galben.  Viserion  îi  dădu  replica,  flăcările  sale  fiind  aurii  şi 
portocalii.  Lanţurile  rupte  îi  zăngăneau  şi  îi  zornăiau  în  jurul  labelor. 
Quentyn  Martell  se  retrase  cu  treizeci  de  centimetri  dintr-o  săritură. 

O  femeie  mai  crudă  ar  fi  râs  de  el,  dar  Dany  îl  strânse  de  mână, 
spunând: 

-  Şi  pe  mine  mă  sperie.  Nu  e  nicio  ruşine  în  asta.  Copiii  mei  au 
devenit  sălbatici  şi  furioşi  în  întuneric. 

-  Ai...  ai  de  gând  să-i  călăreşti? 

-  Pe  unul  dintre  ei.  Nu  ştiu  despre  dragoni  decât  ce  mi-a  spus 
fratele  meu  când  eram  copilă  şi  câte  ceva  citit  în  cărţi,  dar  se  zice  că 
nici  măcar  Aegon  Cuceritorul  n-a  îndrăznit  vreodată  să  se  urce  pe 
Vhagar  sau  pe  Meraxes,  şi  nici  surorile  lui  nu  l-au  călărit  pe  Balerion 
Teroarea  Neagră.  Dragonii  trăiesc  mai  mult  decât  oamenii,  aşa  că 
Balerion  a  avut  alţi  călăreţi  după  moartea  lui  Aegon...  dar  nimeni  n-a 
zburat  vreodată  pe  doi  dragoni. 

Viserion  şuieră  din  nou.  Fumul  i  se  înălţă  printre  dinţi  şi  îi  zăriră 
focul  de  aur  învârtejindu-se  în  adâncul  gâtlejului. 

-  Sunt...  creaturi  înfricoşătoare. 

-  Sunt  dragoni,  Quentyn.  Dany  se  ridică  pe  vârfuri  şi-1  sărută  uşor, 
câte  o  dată  pe  fiecare  obraz.  Aşa  cum  sunt  şi  eu. 

Tânărul  prinţ  înghiţi  în  sec. 

-  Şi...  şi  eu  am  sânge  de  dragon,  înălţimea  Ta.  îmi  pot  urmări  ascen- 
denţa până  la  prima  Daenerys,  prinţesa  din  Casa  Targaryen  care  a  fost 

sora  Regelui  Daeron  cel  Bun  şi  soţia  Prinţului  din  Dorne.  El  a  recon- 
struit pentru  ea  Grădinile  de  Apă. 

-  Grădinile  de  Apă? 

Dacă  era  să  spună  adevărul,  ştia  foarte  puţine  despre  Dorne  şi 
despre  istoria  lui. 

-  Palatul  preferat  al  tatălui  meu.  Mi-ar  face  plăcere  să  ţi-1  arăt  într-o 
zi.  Totul  e  din  marmură  roz,  cu  bazine  şi  fântâni  şi  cu  vedere  spre  mare. 

-  Sună  încântător. 

II  trase  de  lângă  groapă.  Locul  lui  nu  e  aici.  N-ar  fi  trebuit  să  vină 
niciodată. 

-  Trebuie  să  te  întorci  acolo.  Mă  tem  că  această  Curte  a  mea  nu 
e  un  loc  sigur  pentru  tine.  Ai  mai  mulţi  duşmani  decât  ştii.  L-ai  făcut 
pe  Daario  să  pară  un  neghiob  şi  el  nu  e  omul  care  să  uite  o  asemenea 
jignire. 

-  Am  cavalerii  mei.  Scuturile  mele  de  nădejde. 

-  Doi  cavaleri.  Daario  are  cinci  sute  de  Ciori  ale  Furtunii.  Şi  ai  face 
bine  să  te  fereşti  şi  de  nobilul  meu  soţ.  Ştiu  că  pare  un  bărbat  blajin  şi 
plăcut,  dar  nu  te  lăsa  înşelat.  Coroana  lui  Hizdahr  e  o  urmare  a  coroanei 
mele  şi  lui  i  se  supun  unii  dintre  cei  mai  temuţi  luptători  din  lume. 
Dacă  vreunul  dintre  ei  s-ar  gândi  că-i  poate  câştiga  favorurile  scăpându-1 
de  un  rival... 

-  Eu  sunt  prinţul  din  Dorne,  înălţimea  Ta.  N-o  să  fug  de  nişte 
sclavi  şi  de  nişte  mercenari. 

Atunci,  eşti  într-adevăr  un  prost,  Prinţule  Broscoi.  Dany  zăbovi  pentru 
o  ultimă  oară  cu  privirea  asupra  copiilor  ei  sălbatici.  Ii  auzi  ţipând  în 
vreme  ce-1  conducea  pe  băiat  către  uşă  şi  le  zări  reflexiile  focurilor 
dansând  pe  cărămizi.  Dacă  privesc  înapoi,  sunt  pierdută. 

-  Ser  Barristan  va  cere  două  jilţuri  ca  să  fim  duşi  înapoi,  la  banchet, 
însă  urcuşul  poate  fi  totuşi  obositor  şi  plictisitor. 

In  spatele  lor,  imensele  uşi  de  fier  se  închiseră  cu  un  zăngănit 
răsunător. 

-  Povesteşte-mi  despre  această  altă  Daenerys.  Ştiu  mai  puţin  decât 
ar  trebui  despre  istoria  regatului  tatălui  meu.  Am  crescut  fără  să  fi 
avut  vreodată  un  maester. 

Doar  un  frate. 

-  Ar  fi  o  plăcere  pentru  mine,  înălţimea  Ta,  zise  Quentyn. 
Trecuse  bine  de  miezul  nopţii  înainte  de  a  pleca  ultimul  oaspete  şi 

de  a  se  retrage  Dany  în  apartamentele  ei,  alăturându-i-se  nobilului  ei 
soţ  şi  rege.  Măcar  Hizdahr  era  fericit,  chiar  dacă  era  aproape  beat. 

-  îmi  ţin  promisiunile,  îi  zise,  în  vreme  ce  Irri  şi  Jhiqui  le  puneau 
veşmintele  de  noapte.  Ţi-ai  dorit  pacea,  şi  o  ai. 

Iar  tu  ţi-ai  dorit  sânge,  şi  trebuie  să  ţi-l  dau  cât  de  curând,  se  gândi 
Dany,  dar  spuse: 

-  Sunt  recunoscătoare. 

Agitaţia  zilei  aprinsese  pasiunea  soţului  ei.  Abia  ce  se  retraseră 
slujitoarele  când  îi  sfâşie  veşmântul  şi  o  trânti  pe  spate  în  pat.  Dany 
îşi  strecură  braţele  în  jurul  lui  şi  îl  lăsă  să-şi  facă  voia.  Ştia  că,  beat  cum 
era,  n-avea  să  rămână  în  ea  prea  mult. 

Şi  nici  nu  rămase.  Pe  urmă  îşi  frecă  nasul  de  urechea  ei  şi  îi  şopti: 

-  Zeii  să  îngăduie  să  fi  zămislit  un  fiu  în  noaptea  asta. 

A 

In  capul  ei  răsunară  vorbele  lui  Mirri  Maz  Duur:  Atunci  când 
soarele  va  răsări  dinspre  apus  şi  va  apune  către  răsărit.  Când  mările  se 
vor  usca  şi  munţii  se  vor  spulbera  în  vânt  ca  frunzele.  Când  pântecele  tău 
va  prinde  iarăşi  rod  şi  vei  purta  un  copil  viu.  Atunci  se  va  întoarce  el,  nu 
înainte.  înţelesul  era  destul  de  clar:  era  tot  atât  de  posibil  să  se-ntoarcă 
din  morţi  Khal  Drogo  cum  era  să  poarte  ea  un  copil  viu.  Dar  existau 
secrete  pe  care  nu  se  putea  hotărî  să  le  împartă  cu  nimeni,  nici  măcar 
cu  un  soţ,  aşa  că  nu-i  spulberă  speranţele  lui  Hizdahr  zo  Loraq. 

Nobilul  ei  soţ  adormi  buştean  în  curând.  Daenerys  nu  putea  decât  si 
se  foiască  şi  să  se  răsucească  lângă  el.  Voia  să-1  zgâlţâie,  să-1  trezească,  să-1 
facă  s-o  ia  în  braţe,  s-o  sărute,  s-o  pătrundă  iarăşi,  dar,  chiar  dacă  ar  fi 
făcut-o,  ar  fi  adormit  din  nou  după  aceea,  lăsând-o  singură  în  întuneric. 
Se  întrebă  ce  făcea  Daario.  Oare  nu-şi  găsea  nici  el  liniştea?  Se  gândea 

k  ea?  O  iubea  cu  adevărat?  O  ura  fiindcă  se  măritase  cu  Hizdahr?  N-ar 
fi  trebuit  să  mi-l  iau  niciodată  în  pat.  Nu  era  decât  un  mercenar,  nu  era 
un  consort  potrivit  pentru  o  regină,  şi  totuşi... 
Am  ştiu  asta  tot  timpul,  dar  am  făcut  altceva. 

-  Regina  mea?  spuse  o  voce  firavă  în  întuneric. 
Dany  tresări. 

-  Cine-i  acolo? 

-  Doar  Missandei. 

Tălmăcitoarea  naathi  se  apropie  de  pat. 

-  Aceasta  te-a  auzit  plângând. 

-  Plângând?  Nu  plângeam.  De  ce  aş  face-o?  Am  pacea  mea,  am 
regele  meu,  am  tot  ce-şi  poate  dori  o  regină.  Ai  visat  urât,  asta  a  fost  tot. 

-  Cum  spui,  înălţimea  Ta. 

Făcu  o  plecăciune  şi  se  pregăti  să  plece. 

-  Rămâi,  zise  Dany.  Nu  vreau  să  fiu  singură. 

A 

-  înălţimea  Sa  e  cu  tine. 
Missandei  arătă  cu  degetul. 

-  înălţimea  sa  doarme,  dar  eu  nu  pot  să  dorm.  Mâine  trebuie  să 
mă  scald  în  sânge.  Preţul  păcii.  Zâmbi  stins  şi  bătu  cu  palma  în  pat. 
Vino.  Aşază-te.  Stai  de  vorbă  cu  mine. 

-  Dacă  asta-ţi  face  plăcere.  Missandei  se  aşeză  lângă  ea.  Despre  ce 
să  vorbim? 

-  Despre  casă,  spuse  Dany.  Despre  Naath.  Despre  fluturi  şi  despre 
fraţi.  Vorbeşte-mi  despre  lucrurile  care  te  fac  fericită,  despre  lucrurile 
care  te  fac  să  râzi,  despre  toate  amintirile  tale  frumoase.  Reaminteşte-mi 
ci  în  lume  încă  mai  există  binele. 

Missandei  făcu  tot  ce  puteau.  încă  mai  vorbea  când  pe  Dany  o  fură 
în  sfârşit  somnul,  spre  a  avea  vise  stranii,  conturându-se  pe  jumătate 
din  fum  şi  din  foc. 

Dimineaţa  veni  prea  repede. 


THEON 


Ziua  se  furişă  asupra  lor  exact  aşa  cum  o  făcuse  şi  Stannis:  nevăzută. 

Winterfellul  era  treaz  de  mai  multe  ore,  cu  meterezele  şi  turnurile 
pline  de  oameni  înveşmântaţi  în  lână,  zale  şi  piele,  în  aşteptarea  unui 
atac  care  nu  veni  niciodată.  Când  începu  să  se  lumineze  cerul,  sunetul 
tobelor  se  stinsese,  deşi  cornii  se  mai  auziră  de  încă  trei  ori,  de  fiecare 
dată  puţin  mai  aproape.  Şi  zăpada  continua  să  cadă. 

-  Viscolul  se  va  opri  azi,  insistă  cu  voce  sonoră  unul  dintre 
grăjdarii  supravieţuitori.  De  ce  nu,  nici  măcar  nu  e  încă  iarnă. 

Theon  ar  fi  râs  dacă  ar  fi  îndrăznit.  îşi  aducea  aminte  că  poveştile 
Bătrânei  Nan  istoriseau  despre  viscole  care  se  dezlănţuiseră  vreme 
de  patruzeci  de  zile  şi  patruzeci  de  nopţi,  de  un  an,  de  zece...  viscole 
care  îngropaseră  castele  şi  oraşe  şi  regate  întregi  sub  treizeci  de  metri 
de  zăpadă. 

Stătea  în  spatele  Sălii  Mari,  nu  departe  de  cai,  şi  se  uita  cum  atacau 
Abel,  Rowan  şi  o  spălătoreasă  sfioasă,  cu  părul  castaniu,  numită 
Veveriţa,  bucăţi  mari  de  pâine  neagră  veche,  prăjită  în  untura  scursă 
din  slănină.  El  îşi  lua  micul  dejun  bând  dintr-o  cană  mare  bere  neagră, 
înceţoşată  de  spumă  şi  destul  de  groasă  ca  să  fie  mestecată.  încă  alte 
câteva  căni,  şi  planul  lui  Abel  ar  fi  putut  să  nu  i  se  mai  pară  atât  de 
nebunesc. 

Roose  Bolton  intră,  cu  ochi  spălăciţi  şi  căscând,  însoţit  de  dolofana 
lui  soţie  însărcinată,  Grasa  Walda.  înaintea  lui  veniseră  mai  mulţi  lorzi 
şi  căpitani,  printre  ei  numărându-se  Umber  Urgia  Târfelor,  Aenys 
Frey  şi  Roger  Ryswell.  Mai  către  coada  mesei,  Wyman  Manderly 
înfuleca  grăbit  cârnaţi  şi  ouă  fierte,  în  timp  ce  Lordul  Locke  îşi  îndesa 
lingură  după  lingură  de  terci  în  gura  fără  dinţi. 

Apăru  în  curând  şi  Lordul  Ramsay,  încătărămându-şi  centura  săbiei 
în  timp  ce-şi  croia  drum  către  partea  din  faţă  a  sălii.  In  dimineaţa  asta 
e  într-o  dispoziţie  mizerabilă.  Theon  îşi  putea  da  seama.  Tobele  l-au  ţinut 
treaz  toată  noaptea,  ghici  el,  sau  l-a  nemulţumit  cineva.  Un  cuvânt 
greşit,  o  privire  neavenită,  un  hohot  de  râs  într-un  moment  nepotrivit, 
oricare  dintre  ele  putea  stârni  mânia  nobilului  lord,  costându-1  pe  cel 
vinovat  o  fâşie  de  piele.  Te  rog,  stăpâne,  nu  te  uita  în  partea  asta.  Ramsay 
n-ar  fi  avut  nevoie  decât  de  o  singură  privire  ca  să  ştie  totul.  O  să-mi 
citească  pe  faţă.  O  să  ştie.  Ştie  întotdeauna. 

Theon  se  întoarse  spre  Abel. 

-  N-o  să  meargă.  Vorbea  cu  voce  atât  de  joasă,  încât  nici  caii  nu 
puteau  să-1  audă.  O  să  fim  prinşi  înainte  de  a  ieşi  din  castel.  Chiar  dacă 
scăpăm,  Lordul  Ramsay  o  să  ne  vâneze,  el  şi  Ben  Oase  şi  fetele. 

-  Lordul  Stannis  e  în  afara  zidurilor  şi,  judecând  după  sunet,  nu  e 
prea  departe.  Nu  trebuie  decât  s-ajungem  la  el. 

Degete  lui  Abel  dansau  pe  strunele  lăutei.  Barba  cântăreţului  era 
castanie,  deşi  părul  lung  îi  încărunţise  în  cea  mai  mare  parte. 

-  Dacă  bastardul  chiar  se  ia  după  noi,  s-ar  putea  să  nu  mai  apuce 
să-i  pară  rău. 

Crede ,  se  gândi  Theon.  Crede-o.  Spune-ţi  că  e  adevărat. 

-  Ramsay  o  să  facă  din  femeile  tale  prada  lui,  îi  zise  cântăreţului. 
O  să  le  hăituiască,  o  să  le  violeze  şi-o  să  le-arunce  câinilor  leşurile  lor. 
Dac-o  să-i  ofere  o  vânătoare  frumoasă,  s-ar  putea  dea  numele  lor  urmă- 
toarelor căţeluşe  care  vor  veni  pe  lume.  Pe  tine  o  să  te  jupoaie.  El  şi  Ju- 
puitorul  şi  Damon  Dansează-pentru-Mine,  ei  vor  face  din  asta  un  joc. 
O  să-1  implori  să  te  ucidă.  Strânse  braţul  cântăreţului  cu  o  mână 

schilodită.  Ai  jurat  că  n-o  să  mă  laşi  să  cad  din  nou  în  mâinile  lui.  Mi-ai 
dat  cuvântul  tău. 

Avea  nevoie  s-o  mai  audă  o  dată. 

-  Cuvântul  lui  Abel,  spuse  Veveriţa.  Trainic  ca  un  stejar. 
Abel  se  mulţumi  doar  să  ridice  din  umeri. 

-  Orice  s-ar  întâmpla,  prinţul  meu. 

Pe  dais,  Ramsay  se  certa  cu  tatăl  lui.  Erau  prea  departe,  Theon  nu 
reuşea  să  desluşească  niciun  cuvânt,  dar  spaima  de  pe  faţa  rotundă  şi 
rozalie  a  Grasei  Walda  vorbea  cât  mai  multe  tomuri.  II  auzi  pe  Wyman 
Manderly  strigând  să  i  se  mai  aducă  nişte  cârnaţi  şi  pe  Roger  Ryswell 
râzând  de  o  glumă  a  ciungului  Harwood  Stout. 

Theon  se  întrebă  dacă  avea  să  vadă  vreodată  castelele  scufundate 
ale  Zeului  înecat  sau  dacă  stafia  lui  avea  să  bântuie  acolo,  în  Winterfell. 
Morţii  sunt  morţi.  Mai  bine  mort  decât  Duhoare.  Dacă  planul  lui  Abel 
dădea  greş,  Ramsay  avea  să  le  ofere  o  moarte  îndelungată  şi  chinui- 
toare. De  data  asta  o  să  mă  jupoaie  din  cappână-n  picioare  ţi  implorările 
mele,  oricât  de  multe,  n-or  să  pună  capăt  torturii.  Nicio  durere  pe  care-o 
cunoscuse  vreodată  nu  se  apropia  de  agonia  adusă  pe  Jupuitor  cu  o 
mică  lamă.  Abel  avea  s-o  afle  destul  de  curând.  Şi  pentru  ce?  Jeyne, 
numele  ei  e  Jeyne,  şi  ochii  ei  n-au  culoarea  cuvenită.  O  comediantă, 
jucând  un  rol.  Lordul  Bolton  ştie,  ştie  şi  Ramsay,  dar  ceilalţi  sunt  orbi, 
chiar  şi  afurisitul  ăsta  de  bard  cu  zâmbetele  lui  viclene.  Gluma  se  face  pe 
seama  ta,  Abel,  şi  a  târfelor  tale  ucigaşe.  O  să  muriţi  pentru  o  altă  fată 
decât  credeţi. 

Când  îl  dusese  Rowan  la  Abel,  în  ruinele  Turnului  Ars,  fusese  cât  pe 
ce  să  le  spună  adevărul,  dar  îşi  stăpânise  limba  în  ultima  clipă.  Cântăreţul 
părea  hotărât  să  fugă  cu  fiica  lui  Eddard  Stark.  Dacă  ar  fi  ştiut  că  mireasa 
Lordului  Ramsay  nu  era  decât  odrasla  unui  administrator,  ei  bine... 

Uşile  Sălii  Mari  se  deschiseră  cu  un  trosnet. 

Un  vânt  rece  se  năpusti  înăuntru  în  trombă  şi  un  nor  de  cristale  de 
gheaţă  scânteie  albastru-alburiu  în  aer.  Pe  uşă  intră  cu  paşi  mari  Ser 
Hosteen  Frey,  acoperit  până  în  talie  de  o  crustă  de  zăpadă,  cu  un  leş 

în  braţe.  De-a  lungul  băncilor,  oamenii  îşi  lăsară  jos  cănile  şi  lingurile 
si  se  răsuciră,  privind  apoi  cu  gurile  căscate  spectacolul  sinistru.  In 
sală  se  lăsă  liniştea. 
Altă  crimă. 

Zăpada  aluneca  de  pe  mantia  lui  Ser  Hosteen  în  timp  ce  înainta 
semeţ  către  masa  înaltă,  cu  paşii  răsunându-i  pe  podea.  In  urma  lui 
intrară  o  duzină  de  cavaleri  şi  de  oşteni  din  Casa  Frey.  Unul  era  un 
băiat  pe  care  Theon  îl  ştia  -  Walder  cel  Mare,  de  fapt  cel  mic,  cu  faţă  de 
vulpe  şi  slab  ca  un  băţ.  Pieptul  lui,  braţele  şi  mantia  erau  pline  de  sânge. 

Simţind  mirosul,  caii  nechezară.  Câinii  ieşiră  târâş  de  sub  mese, 
adulmecând.  Bărbaţii  se  ridicară  de  pe  bănci.  Leşul  din  braţele  lui  Ser 
Hosteen  scânteia  în  lumina  torţelor,  într-o  armură  de  promoroacă 
rozalie.  Frigul  de  afară  îi  îngheţase  sângele. 

-  Fiul  fratelui  meu  Merrett.  Hosteen  Frey  lăsă  trupul  pe  podea,  în 
faţa  daisului.  Măcelărit  ca  un  porc  şi  îngropat  sub  un  troian.  Un  băiat. 

Walder  cel  Mic,  se  gândi  Theon.  Cel  mare.  Se  uită  la  Rowan.  Sunt 
şase,  îşi  aminti  el.  Oricare  dintre  ele  ar  fit  putut-o  face.  Insă  spălătoreasă 
îi  simţi  privirea. 

-  N-a  fost  lucrarea  noastră,  spuse  ea. 

-  Taci!  o  preveni  Abel. 

Lordul  Ramsay  coborî  de  pe  dais,  îndreptându-se  către  băiatul  mort. 
Tatăl  lui  se  ridică  mai  încet,  cu  ochii  lui  spălăciţi,  cu  faţa  încremenită, 
solemn. 

-  Asta  e  fapta  unui  nebun.  Vocea  lui  era  pentru  prima  oară  destul 
de  sonoră  pentru  a-i  purta  departe  cuvintele.  Unde-a  fost  găsit  leşul? 

-  Sub  fortăreaţa  în  ruină,  lordul  meu,  răspunse  Walter  cel  Mare. 
Cea  cu  garguie  vechi.  Mănuşile  băiatului  erau  pline  de  sângele  vărului 
lui.  I-am  spus  să  nu  se  ducă  afară  singur,  dar  el  a  zis  că  trebuia  să 
găsească  un  bărbat  care-i  datora  argint. 

-  Ce  bărbat?  întrebă  Ramsay.  Spune-mi  numele  lui.  Arată-mi-1, 
băiete,  şi-ţi  fac  o  mantie  din  pielea  lui. 

-  Nu  mi  1-a  spus,  lordul  meu.  Câştigase  moneda  aia  la  zaruri,  doar 
atât  a  zis.  Băiatul  Frey  şovăi.  Nişte  bărbaţi  din  Portul  Alb  l-au  învăţat 
să  joace  zaruri.  N-aş  putea  spune  care,  dar  ei  au  fost. 

-  Lordul  meu,  tună  Hosteen  Frey,  îl  ştim  pe  omul  care-a  făcut-o. 
L-a  ucis  pe  băiatul  ăsta  şi  pe  ceilalţi.  Nu  cu  mâna  lui,  nu.  E  prea  gras 
şi  prea  laş  ca  să  ucidă  singur.  Dar  el  a  dat  porunca.  Se  întoarse  spre 
Wyman  Manderly.  Tăgăduieşti? 

Lordul  de  Portul  Alb  muşcă  jumătate  dintr-un  cârnat. 

-  Mărturisesc...  îşi  şterse  grăsimea  de  pe  buze  cu  mâneca  ...mărtu- 
risesc că  nu  ştiu  mare  lucru  despre  sărmanul  băiat.  Scutierul  Lordului 
Ramsay,  nu-i  aşa?  Câţi  ani  avea  flăcăul? 

-  Nouă,  la  ultima  aniversare  a  numelui  său. 

-  Atât  de  tânăr,  zise  Wyman  Manderly.  Deşi  poate  e  o  binecuvân- 
tare. Dac-ar  fi  trăit,  ar  fi  crescut  ca  să  devină  un  Frey. 

Ser  Hosteen  izbi  cu  piciorul  în  tăblia  mesei,  azvârlind-o  de  pe 
suporţi  peste  pântecul  umflat  al  Lordului  Wyman.  Cănile  şi  farfuriile 
zburară,  cârnaţii  se  împrăştiară  pretutindeni  şi  o  duzină  de  bărbaţi 
din  clanul  Manderly  se  ridicară  în  picioare  înjurând.  Unii  înşfăcară 
cuţite,  farfurii,  carafe,  orice  putea  servi  drept  armă. 

Ser  Hosteen  Frey  îşi  smulse  sabia  lungă  din  teacă  şi  se  năpusti  spre 
Wyman  Manderly.  Lordul  de  Portul  Alb  încercă  să  se-arunce  într-o 
parte,  dar  tăblia  mesei  îl  ţintuia  de  scaun.  Lama  îi  crestă  trei  din  cele 
patru  guşe  împroşcând  în  jur,  roşii  şi  strălucitori,  stropi  de  sânge. 
Lady  Walda  ţipă  ascuţit  şi  se  încleştă  de  braţul  soţului  ei. 

-  încetaţi,  strigă  Roose  Bolton.  Opriţi  nebunia  asta. 

Oamenii  lui  se  năpustiră  într-acolo,  în  vreme  ce  bărbaţii  din  clanul 
Manderly  săreau  peste  bănci,  năvălind  asupra  Freyilor.  Unul  fandă  spre 
Ser  Hosteen  cu  un  pumnal,  însă  cavalerul  uriaş  se  răsuci  şi-i  tăie  braţul 
din  umăr.  Lordul  Wyman  se  săltă  în  picioare,  dar  numai  ca  să  se  prăbu- 
şească. Bătrânul  Lord  Locke  strigă  după  un  maester  în  timp  ce  Manderly 
căzu  pe  podea  cu  un  plescăit,  ca  o  morsă  izbită  cu  ciomagul,  într-o  baltă 
de  sânge  ce  se  lăţea  întruna.  In  jurul  lui,  câinii  se  băteau  pentru  cârnaţi. 

Fu  nevoie  de  patruzeci  de  lăncieri  de-ai  Dreadfortului  ca  să-i  despartă 
pe  cei  încăieraţi  şi  să  pună  capăt  măcelului.  In  momentul  acela,  şase 
bărbaţi  de  la  Portul  Alb  şi  doi  din  clanul  Frey  zăceau  morţi  pe  podea. 
Alţi  doisprezece  erau  răniţi,  iar  unul  dintre  Băieţii  Bastardului,  Luton, 
murea  zgomotos,  strigându-şi  mama  în  timp  ce  încerca  să-şi  îndese  un 
pumn  de  maţe  slinoase  în  rana  căscată  din  pântec.  Lordul  Ramsay  îl 
amuţi  împlântându-i  în  piept  o  suliţă  smulsă  din  mâna  unui  om  de-al  lui 
Picioare-de-Oţel.  Insă  grinzile  continuau  să  răsune  de  urlete,  rugăciuni 
şi  blesteme,  de  nechezatul  subţire  al  cailor  înspăimântaţi  şi  de  mârâi- 
turile căţelelor  lui  Ramsay.  Walton  Picioare-de-Oţel  fu  nevoit  să  lovească 
de  douăsprezece  ori  cu  coada  suliţei  în  podea  înainte  de  a  se  face 
suficientă  linişte  pentru  ca  Roose  Bolton  să  poată  fi  auzit. 

-  Văd  că  vreţi  sânge,  spuse  Lordul  de  Dreadfort. 

Maesterul  Rhodry  stătea  lângă  el,  cu  un  corb  pe  braţ.  Penele  negre 
ale  păsării  străluceau  în  lumina  torţelor  asemenea  gudronului.  E  udă, 
îşi  dădu  seama  Theon.  Iar  în  mâna  lordului  e  un  pergament.  Şi  ala 
trebuie  să  fie  ud.  Aripi  întunecate,  vorbe  întunecate. 

-  In  loc  să  vă  folosiţi  săbiile  unii  asupra  altora,  le-aţi  putea  încerca 
împotriva  Lordului  Stannis.  Lordul  Bolton  desfăşură  pergamentul. 
Oastea  lui  e  la  trei  zile  de  mers  călare  de  aici,  îngropată  în  zăpadă  şi 
înfometată,  iar  eu  unul  am  obosit  să  tot  aştept  bunul  lui  plac.  Dacă  sunt- 
eţi atât  de  nerăbdători  să  vă  bateţi,  puteţi  da  prima  voastră  lovitură. 
Ser  Hosteen,  cheamă-ţi  cavalerii  şi  oştenii  la  porţile  principale.  Lord 
Wyman,  adună-ţi  oamenii  de  la  Portul  Alb  la  poarta  de  est.  Vor  ieşi 
şi  ei  la  atac. 

Sabia  lui  Hosteern  Frey  era  roşie  aproape  până  la  mâner.  Stropii  de 
sânge  îi  împestriţau  obrajii  ca  nişte  pistrui.  îşi  lăsă  lama  în  jos,  spunând: 

-  Cum  porunceşte  lordul  meu.  Dar,  după  ce-ţi  aduc  capul  lui  Stannis 
Baratheon,  am  de  gând  să-1  termin  de  tăiat  pe-al  Lordului  Untură. 

Patru  cavaleri  din  Portul  Alb  îl  păzeau  pe  Lordul  Wyman,  în  vreme 
ce  Maesterul  Medrick,  aplecat  asupra  lui,  se  chinuia  să-i  oprească 
sângerarea. 

-  Trebuie  să  treci  mai  întâi  de  noi,  ser,  spuse  cel  mai  vârstnic  dintre 
ei,  un  bărbat  cu  barba  căruntă  şi  chip  aspru,  pe  a  cărui  tunică  pătată 
de  sânge  se  vedeau  trei  sirene  argintii  pe  fond  violet. 

-  Bucuros.  De  fiecare  pe  rând  sau  de  toţi  o  dată,  n-are  nicio 
importanţă. 

-  Ajungel  tună  Lordul  Ramsay,  agitându-şi  suliţa  însângerată.  încă 
o  ameninţare  şi  vă  spintec  cu  mâna  mea.  Nobilul  meu  tată  a  vorbit! 
Păstraţi-vă  furia  pentru  impostorul  Stannis. 

Roose  Bolton  dădu  aprobator  din  cap. 

-  Are  dreptate.  O  să  fie  destul  timp  să  vă  luptaţi  unii  cu  alţii  după 
ce  terminăm  cu  Stannis.  întoarse  capul,  cu  ochii  săi  spălăciţi  căutând 
prin  sală  până  ce  îl  descoperiră  pe  Abel  alături  de  Theon.  Cântăreţule, 
strigă  apoi,  vino  să  ne  cânţi  ceva  liniştitor. 

Abel  se  înclină. 

-  Dacă  asta-i  face  plăcere  nobilului  lord. 

Se  îndreptă  agale  spre  dais,  cu  lăuta  în  mână,  sărind  cu  sprinteneală 
peste  un  leş  sau  două,  şi  se  aşeză  cu  picioarele  încrucişate  pe  masa 
înaltă.  In  vreme  ce  începea  să  cânte  -  o  melodie  tristă  şi  dulce  pe  care 
Theon  Greyjoy  nu  o  recunoscu  -  Ser  Hosteen,  Ser  Aenys  şi  ceilalţi 
Frey  se  întoarseră  cu  spatele,  pregătindu-se  să-şi  scoată  caii  din  sală. 

Rowan  strânse  braţul  lui  Theon. 

-  Baia.  Trebuie  să  fie  acum. 
El  se  smuci,  eliberându-se. 

-  Ziua?  O  să  fim  văzuţi. 

-  O  să  ne-ascundă  zăpada.  Eşti  surd?  Bolton  îşi  trimite  cavalerii  la 
atac.  Trebuie  s-ajungem  la  Regele  Stannis  înaintea  lor. 

-  Dar...  Abel... 

-  Abel  îşi  poate  purta  singur  de  grijă,  murmură  Veveriţa. 

Asta  e  o  nebunie.  Disperată,  nechibzuită,  sortită  eşecului.  Theon  îşi 
bău  berea  până  la  fund  şi  se  ridică  fără  tragere  de  inimă. 

-  Găsiţi-vă  surorile.  E  nevoie  de  o  grămadă  de  apă  ca  să  se  umple 
cada  doamnei  mele. 

Veveriţa  se  îndepărtă  pe  nesimţite,  cu  paşi  uşori  ca  întotdeauna. 
Rowan  îl  scoase  pe  Theon  din  sală.  De  când  îl  găsiseră,  ea  şi  surorile  ei, 
în  pădurea  zeilor,  una  dintre  ele  îl  urmărise  pas  cu  pas,  fără  să-1  scape 
din  ochi  nicio  clipă.  N-aveau  încredere  în  el.  De  ce-ar  avea?  înainte 
am  fost  Duhoare  şi  aş  putea  să  fiu  din  nou.  Duhoare,  duhoare,  rimează 
cu  furişare. 

Afară  continua  să  ningă.  Oamenii  de  zăpadă  înălţaţi  de  scutieri  se 
transformaseră  în  nişte  uriaşi  monstruoşi,  înalţi  de  trei  metri  şi  hidos  de 
diformi.  El  şi  Rowan  îşi  croiau  drum  spre  pădurea  zeilor  printre  ziduri 
albe  de  zăpadă;  poteca  dintre  fortăreaţă  şi  turn  se  transformase  într-un 
păienjeniş  de  şanţuri  de  gheaţă,  curăţate  cu  lopeţile  oră  de  oră  ca  să  nu 
fie  acoperite.  Era  uşor  să  te  rătăceşti  în  labirintul  acela  îngheţat,  dar 
Theon  Greyjoy  îi  cunoştea  fiecare  cotitură  şi  fiecare  răspântie. 

Până  şi  pădurea  zeilor  devenea  albă.  Pe  lacul  de  sub  copacul  inimii 
se  formase  o  pojghiţă  de  gheaţă,  iar  feţei  cioplite  în  lemnul  său  palid 
îi  crescuse  o  mustaţă  din  ţurţuri  mărunţi.  La  ora  aceea  nu  puteau  spera 
să-i  aibă  pe  zeii  vechi  numai  pentru  ei.  Rowan  îl  trase  pe  Theon, 
îndepărtându-1  de  oamenii  Nordului  care  se  rugau  în  faţa  copacului  şi 
conducându-1  către  un  loc  ferit  de  lângă  zidul  cazărmilor,  lângă  o  baltă 
de  mâl  cald,  care  puţea  a  ouă  clocite.  Theon  văzu  că  până  şi  mâlul 
îngheţase  pe  margini. 

-Vine  iarna... 

Rowen  îi  aruncă  o  privire  aspră. 

-  N-ai  dreptul  să  rosteşti  deviza  Lordului  Eddard.  Nu  tu.  Niciodată. 
După  ceea  ce  ai  făcut... 

-  Şi  voi  aţi  ucis  un  băiat. 

-  N-am  fost  noi.  Ţi-am  spus. 

-  Vorbele  sunt  vânt.  Nu  sunt  mai  bune  decât  mine.  Suntem  la  fel, 
întru  totul.  I-aţi  ucis  pe  ceilalţi,  de  ce  nu  şi  pe  el?  Dick  Gălbejitul... 

-  ...duhnea  la  fel  ca  tine.  Era  un  porc. 

-  Iar  Micul  Walder  era  un  porcuşor.  Omorându-1,  aţi  adus  clanurile 
Frey  şi  Manderly  la  cuţite,  a  fost  o  mişcare  abilă,  aţi... 

-  N-am  fost  noi.  Rowan  îi  înfipse  mâna  în  gât  şi-1  lipi  cu  spatele  de 
zidul  cazărmii,  cu  faţa  ei  la  doi  centimetri  de  a  lui.  Spune-o  înc-o  dată 
şi-ţi  smulg  limba  aia  mincinoasă,  fratricidule. 

El  zâmbi  printre  dinţii  sparţi. 

-  N-o  s-o  faci.  Aveţi  nevoie  de  limba  mea  ca  să  vă  trec  de  străjeri. 
Aveţi  nevoie  de  minciunile  mele. 

Rowan  îl  scuipă  în  faţă.  Pe  urmă  îi  dădu  drumul  şi-şi  şterse  mâinile 
înmănuşate  de  coapse,  ca  şi  cum  s-ar  fi  murdărit  atingându-1. 

Theon  ştia  că  n-ar  fi  trebuit  s-o  întărâte.  In  felul  ei,  era  la  fel  de 
periculoasă  ca  Jupuitorul  sau  ca  Damon  Dansează-pentru-Mine.  Insă 
el  era  îngheţat  şi  obosit,  capul  îi  zvâcnea,  nu  dormise  de  câteva  zile. 

-  Am  făcut  lucruri  cumplite...  i-am  trădat  pe  ai  mei,  mi-am  schimbat 
mantia,  am  poruncit  să  fie  daţi  morţii  oameni  care  aveau  încredere  în 
mine...  dar  nu  sunt  fratricid. 

-  Da,  băieţii  Stark  nu  ţi-au  fost  niciodată  fraţi.  Ştim. 

Era  adevărat,  dar  nu  asta  voise  el  să  spună.  Nu  erau  din  sângele  meu, 
dar,  chiar  şi  aşa,  nu  le-am  făcut  niciun  rău,  niciodată.  Cei  doi  pe  care 
i-am  ucis  nu  erau  decât  băieţii  morarului.  Theon  nu  voia  să  se 
gândească  la  mama  lor.  O  cunoştea  pe  nevasta  morarului  de  ani  buni, 
se  şi  culcase  cu  ea.  Sâni  mari  şi  grei,  cu  sfârcuri  largi,  întunecate,  o  gură 
dulce,  un  râs  vesel.  Bucurii  pe  care  n-o  să  le  mai  gust  niciodată. 

Dar  n-avea  rost  să-i  spună  lui  Rowan  ceva  din  toate  astea.  Nu  l-ar 
fi  crezut  dacă  nega,  nu  mai  mult  decât  credea  el  când  nega  ea. 

-  Pe  mâinile  mele  e  sânge,  dar  nu  sânge  de  frate,  spuse,  fără  vlagă. 
Şi  am  fost  pedepsit. 

-  Nu  îndeajuns. 
Rowan  îi  întoarse  spatele. 

Femeie  neghioabă.  Theon  o  fi  fost  zdrobit,  dar  încă  mai  avea  un  pum- 
nal. Ar  fi  fost  uşor  să-1  scoată  şi  să  i-1  înfigă  între  omoplaţi.  încă  mai  era 
în  stare  de  atâta  lucru,  cu  toţi  dinţii  lui  lipsă  şi  cu  cei  sparţi,  şi  cu  tot  restul 
Poate-ar  fi  fost  chiar  o  faptă  bună  -  un  sfârşit  mai  rapid  şi  mai  curat  decât 
cel  de  care  ar  fi  avut  parte  ea  şi  surorile  ei,  dacă  le  prindea  Ramsay. 

Duhoare  ar  fi  făcut-o.  Arfifdcut-o,  în  speranţa  că  ar  fi  fost  pe  placul 
Lordului  Ramsay.  Târfele  alea  aveau  de  gând  să-i  fure  mireasa;  Duhoare 
nu  putea  permite  una  ca  asta.  Insă  vechii  zei  îl  recunoscuseră,  îl 
numiseră  Theon.  Om  de  fier,  am  fost  om  de  fier,  fiul  lui  Balon  Greyjoy  şi 
moştenitorul  legitim  al  ţinutului  Pyke.  Cioturile  degetelor  îl  mâncau  şi 
îi  zvâcneau,  dar  îşi  lăsă  pumnalul  în  teacă. 

Când  se  întoarse,  pe  Veveriţă  o  însoţeau  celelalte  patru:  sfrijita  şi 
cărunta  Myrtle,  Willow  Ochi-de-Vrăjitoare,  cu  lunga  ei  coadă  împletită, 
Frenya  cea  cu  mijloc  gros  şi  sâni  imenşi,  Holly  cu  cuţitul  ei.  îmbrăcate 
ca  nişte  servitoare,  în  mai  multe  straturi  de  stofă  grosolană,  cenuşie, 
purtau  mantii  de  lână  maronie,  tivite  cu  blană  albă  de  iepure.  Fără  săbii, 
văzu  Theon.  Fără  securi,  fără  ciocane,  fără  nicio  altă  armă  în  afară  de 
cuţite.  Mantia  lui  Holly  era  prinsă  cu  o  cataramă  de  argint,  iar  Frenya 
avea  o  centură  din  sfoară  de  cânepă,  care-i  înfăşură  mijlocul  de  la  şolduri 
până  sub  sâni.  O  făcea  să  pară  încă  şi  mai  masivă  decât  era. 

Myrtle  adusese  un  veşmânt  de  servitoare  pentru  Rowan. 

-  Curţile  mişună  de  neghiobi,  îi  preveni  ea.  Au  de  gând  să  iasă  călare, 
-îngenuncheaţi,  spuse  Willow,  pufnind  cu  dispreţ.  Lorzii  lor 

suzerani  au  vorbit,  ei  trebuie  să  se  supună. 

-  Vor  muri,  ciripi  Holly,  încântată. 

-  Şi  ei,  şi  noi,  zise  Theon.  Chiar  dacă  trecem  de  străji,  cum  aveţi 
de  gând  s-o  scoateţi  pe  Lady  Arya  de-acolo? 

Holly  zâmbi. 

-  Şase  femei  intră,  şase  femei  ies.  Cine  se  uită  la  nişte  servitoare? 
O  s-o-mbrăcăm  pe  fata  Stark  ca  pe  Veveriţă. 

Theon  se  uită  la  cea  căreia  îi  spuneau  astfel.  Sunt  aproape  la  fel 
de  înalte.  S-ar  putea  să  meargă. 

-  Şi  Veveriţă  cum  iese? 

De  data  asta  îi  răspunse  chiar  ea. 

-  Ies  pe  fereastră  şi  cobor  drept  în  pădurea  zeilor.  Aveam  doisprezece 
ani  când  m-a  luat  fratele  meu  prima  dată  la  sud  de  Zidul  vostru.  Acolo 
mi-am  căpătat  numele.  Fratele  meu  a  zis  că  semănăm  cu  o  veveriţă 

urcându-se  în  copac.  De  atunci  m-am  urcat  pe  Zidul  ăla  de  şase  ori,  dus 
şi  întors.  Cred  că  pot  coborî  pe  un  turn  de  piatră. 

-  Eşti  mulţumit,  renegatule?  întrebă  Rowan.  Să-i  dăm  drumul. 
Bucătăria  cavernoasă  a  Winterfellului  îşi  avea  propria  sa  clădire,  la 

o  bună  distanţă  de  sălile  principale  ale  castelului  şi  de  fortăreţe,  ca  să 
nu  se  răspândească  vreun  incendiu.  înăuntru,  mirosurile  se  schimbau 
de  la  o  oră  la  alta  -  mereu  câte  o  altă  aromă  de  carne  friptă,  de  praz  şi  de 
ceapă,  de  pâine  proaspăt  coaptă.  Roose  Bolton  pusese  străjeri  la  uşă.  Cu 
atât  de  multe  guri  de  hrănit,  fiecare  fărâmă  de  mâncare  era  preţioasă. 
Până  şi  bucătarii  şi  ajutoarele  lor  erau  tot  timpul  sub  supraveghere. 
Insă  gărzile  îl  cunoşteau  pe  Duhoare.  Şi  le  plăcea  să-şi  bată  joc  de  el 
când  venea  după  apa  caldă  pentru  baia  Doamnei  Arya.  Insă  niciunul 
nu  îndrăznea  să  meargă  mai  departe.  Se  ştia  că  Duhoare  era  „favoritul" 
Lordului  Ramsay. 

-  Prinţul  împuţiciunii  a  venit  după  apă  fierbinte,  anunţă  un  străjer 
când  îşi  făcu  Theon  apariţia  în  faţa  lui,  însoţit  de  cele  şase  slujnice.  Le 
deschise  larg  uşa.  Grăbiţi-vă,  până  nu  iese  tot  aerul  înmiresmat. 

înăuntru,  Theon  îl  înşfăcă  de  braţ  de  unul  dintre  ajutorii  de  bucătar. 

-  Apă  fierbinte  pentru  stăpâna  mea,  băiete!  porunci  el.  Şase  găleţi 
pline  şi  vezi  să  fie  bună  şi  fierbinte.  Lordul  Ramsay  o  vrea  rozalie 
şi  curată. 

-  Da,  stăpâne,  răspunse  băiatul.  De  îndată,  stăpâne. 

„De  îndată"  dură  mai  mult  decât  i-ar  fi  plăcut  lui  Theon.  Niciunul 
dintre  cazanele  mari  nu  era  curat,  aşa  că  băiatul  fu  nevoit  să  frece  unul 
înainte  de  a-1  umple  cu  apă.  Pe  urmă  păru  să  dureze  o  veşnicie  până 
când  începu  să  clocotească  apa  şi  alte  două  veşnicii  până  când  fură 
umplute  şase  găleţi  de  lemn.  Toate  femeile  lui  Abel  aşteptau,  cu  feţele 
umbrite  de  glugi.  Fac  totul  aşa  cum  n-ar  trebui.  Adevăratele  slujnice 
flirtau  întotdeauna  cu  bucătarii  şi  îi  tachinau  pe  ajutorii  lor,  gustau  din 
câte  ceva,  luau  câte  o  îmbucătură  din  altceva.  Rowan  şi  surorile  ei 
uneltitoare  nu  voiau  să  atragă  atenţia,  dar  tăcerea  lor  ursuză  îi  făcu  în 
curând  pe  străjeri  să  le  arunce  priviri  curioase. 

-  Unde  sunt  Maisie,  Jez  şi  celelalte  fete?  îl  întrebă  unul  dintre  ei  pe 
Theon.  Cele  care  vin  de  obicei. 

-  Lady  Arya  a  fost  nemulţumită  de  ele,  minţi  el.  Ultima  oară,  apa 
s-a  răcit  înainte  de  a  ajunge  în  cadă. 

Apa  caldă  umplu  aerul  cu  nori  de  abur,  topind  fulgii  de  zăpadă  care 
pluteau  în  vânt.  Procesiunea  se  reîntoarse  în  labirintul  şanţurilor  cu 
pereţi  de  gheaţă.  Apa  se  răcea,  clipocind  la  fiecare  pas.  Potecile  erau 
blocate  de  luptători:  cavaleri  cu  tunici  de  lână  şi  mantii  de  blană,  oşteni 
cu  lănci  pe  umeri,  arcaşi  cărând  arcuri  neîncordate  şi  mănunchiuri  de 
săgeţi,  mercenari,  grăjdari  aducând  caii  de  luptă.  Oamenii  Casei  Frey 
purtau  blazonul  cu  cele  două  turnuri,  iar  cei  din  Portul  Alb  aveau  la 
vedere  tritonul  şi  tridentul.  îşi  făcură  loc  printre  ei  cu  coatele,  înain- 
tând prin  viscol  în  direcţia  opusă,  dar  nimeni  nu  trase  nicio  sabie.  Nu 
acolo.  Afară,  în  pădure,  s-ar  putea  să  fie  altfel. 

O  jumătate  de  duzină  de  oşteni  din  Dreadfort,  toţi  căliţi  în  luptă, 
păzeau  uşile  Marii  Fortăreţe. 

-  Inc-o  afurisită  de  baie?  se  minună  comandantul  lor,  când  văzu 
găleţile  cu  apă  aburindă.  îşi  îndesase  mâinile  în  subţiori,  ferindu-le  de 
frig.  A  mai  făcut  una  aseară.  Cât  de  mult  se  poate  murdări  o  femeie  în 
propriul  ei  pat? 

Mai  mult  decât  ştii  tu,  când  împarte  patul  cu  Ramsay,  se  gândi  Theon, 
aducându-şi  aminte  de  noaptea  nunţii  şi  de  lucrurile  pe  care  fuseseră 
puşi  să  le  facă  el  şi  Jeyne. 

-  Porunca  Lordului  Ramsay. 

-  Atunci  intraţi  până  nu  îngheaţă  apa,  spuse  comandantul. 
Doi  străjeri  deschiseră  uşile  duble. 

In  holul  de  la  intrare,  aerul  era  aproape  la  fel  de  rece  ca  afară. 
Holly  îşi  scutură  zăpada  de  pe  cizme  şi  îşi  lăsă  în  jos  gluga  mantiei. 

-  Credeam  c-o  să  fie  mai  greu. 
Răsuflarea  îi  îngheţă  în  aer. 

-Mai  sunt  străjeri  şi  la  etaj,  în  faţa  dormitorului  stăpânului,  o 
preveni  Theon.  Oamenii  lui  Ramsay. 

Nu  îndrăzni  să-i  numească  Băieţii  Bastardului,  nu  acolo.  Nu  ştiai 
niciodată  cine  ar  fi  putut  asculta. 

-  Ţineţi-vă  capete  în  jos  şi  glugile  ridicate. 

-  Fă  cum  spune  el,  Holly,  zise  Rowan.  Sunt  unii  care-ţi  cunosc 
chipul.  N-avem  nevoie  de  necazuri. 

Theon  deschise  drumul  în  susul  treptelor.  Am  mai  urcat  scările 
astea  de  o  mie  de  ori.  Copil  fiind,  le  urca  în  fugă,  iar  la  coborâre  sărea 
peste  trei  dintr-un  salt.  Odată  sărise  drept  peste  Bătrâna  Nan  şi  o 
trântise  la  podea.  Asta-i  adusese  cea  mai  cumplită  bătaie  pe  care-o 
încasase  vreodată  la  Wînterfell,  deşi  pe  lângă  cele  pe  care  i  le  trăgeau 
fraţii  lui  la  Pyke  fusese  aproape  o  mângâiere.  El  şi  Robb  purtaseră 
multe  lupte  eroice  pe  treptele  acelea,  lovindu-se  unul  pe  altul  cu  săbii 
de  lemn.  Fusese  un  antrenament  bun,  căci  îi  ajutase  să  înţeleagă  cât  de 
greu  era  să-ţi  croieşti  drum  în  susul  unei  scări  în  spirală  luptându-te  cu 
un  duşman  hotărât.  Lui  Ser  Rodrik  îi  plăcea  să  spună  că  un  luptător 
bun  putea  ţine  în  loc  o  sută,  opunându-li-se  cu  tărie. 

Insă  asta  se  petrecuse  cu  mult  timp  în  urmă.  Acum  erau  morţi  cu 
toţii.  Jory,  bătrânul  Ser  Rodrik,  Lordul  Eddard,  Harwin  şi  Hullen, 
Cayn  şi  Desmond  şi  Tom  Grăsanul,  Alyn  cu  visurile  lui  pline  de 
isprăvi  cavalereşti,  Mikken,  cel  care-i  dăduse  prima  sabie  adevărată. 
Chiar  şi  Bătrâna  Nan,  mai  mult  ca  sigur. 

Şi  Robb.  Robb,  care-i  fusese  lui  Theon  un  frate  mai  bun  decât 
oricare  dintre  fiii  născuţi  din  sămânţa  lui  Balon  Greyjoy.  Ucis  la  Nunta 
Roşie,  măcelărit  de  clanul  Frey.  Ar  fi  trebuit  să  fiu  cu  el.  Unde  mă  aflam? 
Ar  fi  trebuit  să  mor  cu  el. 

Theon  se  opri  atât  de  brusc,  încât  Willow  aproape  că  i  se  urcă  în 
spate.  Uşa  dormitorului  lui  Ramsay  era  chiar  în  faţa  lui.  Şi  o  păzeau 
doi  dintre  Băieţii  Bastardului,  Alyn  Ursuzul  şi  Mârâitul. 

Probabil  că  vechii  zei  sunt  de  partea  noastră.  Mârâitul  n-avea  limbă, 
iar  Alyn  Ursuzul  n-avea  minte,  aşa-i  plăcea  Lordului  Ramsay  să  zică. 
Unul  era  brutal  şi  celălalt  josnic,  dar  amândoi  îşi  petrecuseră  cea  mai 
mare  parte  a  vieţii  slujind  la  Dreadford.  Făceau  ce  li  se  cerea. 

-  Am  apă  fierbinte  pentru  Lady  Arya,  le  spuse  Theon. 
-încearcă  să  te  speli  tu,  Duhoare,  îi  răspunse  Alyn  Ursuzul. 

Miroşi  a  pişat  de  cal. 

Mârâitul  mormăi  în  semn  că  era  de  acord.  Sau  poate  că  zgomotul 
se  voise  un  hohot  de  râs.  Insă  Alyn  descuie  uşa  şi  Theon  le  făcu  semn 
femeilor  să  intre. 

In  camera  aceea  nu  mijiseră  zorii.  Umbrele  acopereau  totul.  Un 
ultim  buştean  trosnea  abia  auzit  în  mijlocul  tăciunilor  aproape  stinşi  din 
cămin  şi  o  lumânare  pâlpâia  pe  masă,  alături  de  patul  gol,  cu  aşternuturi 
mototolite.  Fata  a  dispărut,  se  gândi  Theon.  S-a  aruncat  pe  fereastră,  de 
disperare.  Dar  ferestrele  încăperii  aveau,  ca  pavăză  împotriva  viscolului, 
obloane  pecetluite  cu  cruste  de  zăpadă  adusă  de  vânt  şi  cu  chiciură. 

-  Unde  e?  întrebă  Holly. 

Surorile  ei  îşi  goliră  găleţile  în  cada  de  lemn,  mare  şi  rotundă. 
Frenya  închise  uşa  camerei  şi  se  propti  cu  spatele  în  ea. 

-  Unde  e?  întrebă  din  nou  Holly. 

Afară  suna  un  corn.  O  trâmbiţă.  Freyii  se  grupează  pentru  luptă. 
Theon  simţea  o  mâncărime  în  degetele  lipsă. 

Apoi  o  zări.  Se  refugiase  în  cel  mai  întunecos  colţ  al  dormitorului, 
pe  podea,  încovrigată  sub  un  morman  de  piei  de  lup.  N-ar  fi  văzut-o 
dacă  n-ar  fi  tremurat.  Jeyne  trăsese  blănurile  peste  ea  ca  să  se-ascundă. 
De  noi?  Sau  îl  aştepta  pe  nobilul  ei  soţ?  La  gândul  că  Ramsay  şi-ar  fi 
putut  face  apariţia,  îşi  dori  să  ţipe. 

-  Doamna  mea. 

Theon  nu  se  putea  convinge  să-i  spună  Arya  şi  nu-ndrăznea  să-i 
zică  Jeyne. 

-  Nu  e  nevoie  să  te-ascunzi.  Ele  ne  sunt  prietene. 

Blănurile  se  clintiră.  Un  ochi  se  uită  în  afară,  strălucind  de  lacrimi 
întunecat,  prea  întunecat.  Un  ochi  căprui. 

-  Theon? 

-  Lady  Arya.  Rowan  se  apropie.  Trebuie  să  vii  cu  noi,  repede.  Am 
venit  să  te  ducem  la  fratele  tău. 

-  Frate?  Chipul  fetei  se  ivi  de  sub  blănurile  de  lup.  N-am...  n-am 
niciun  frate. 

A  uitat  cine  e.  Şi-a  uitat  numele. 

-  Aşa  e,  zise  Theon,  dar  cândva  ai  avut  fraţi.  Trei.  Robb  şi  Bran 
şi  Rickon. 

-  Sunt  morţi.  Acum  nu  mai  am  niciun  frate. 

-  Ai  un  frate  vitreg,  zise  Rowan.  Lordul  Cioară,  ăsta  e. 

-  John  Snow? 

-  O  să  te  ducem  la  el,  dar  trebuie  să  vii  imediat. 
Jeayne  îşi  trase  blănurile  de  lup  către  bărbie. 

-  Nu.  E  o  păcăleală.  E  el,  e...  stăpânul  meu,  dulcele  meu  stăpân,  el 
v-a  trimis,  e  o  încercare,  ca  să  fie  sigur  că-1  iubesc.  Da,  da,  îl  iubesc  mai 
presus  de  orice.  O  lacrimă  i  se  prelinse  pe  obraz.  Spuneţi-i,  spuneţi-i. 
O  să  fac  ce  vrea...  orice  vrea...  cu  el  sau...  sau  cu  câinele  sau...  vă  rog... 
nu  e  nevoie  să-mi  taie  picioarele,  n-o  să-ncerc  să  fug  niciodată,  o  să-i 
dăruiesc  fii,  jur,  jur... 

Rowan  fluieră  încetişor. 

-  Zeii  să-1  blesteme  pe  omul  ăsta! 

-  Sunt  o  fată  bună,  se  smiorcăi  Jeyne.  M-au  instruit. 
Willow  se  încruntă. 

-  S-o  oprească  cineva  din  plâns.  Străjerul  ăla  e  mut,  nu  surd.  Or 
s-o  audă. 

-  Ridic-o,  renegatule.  Holly  îşi  ţinea  cuţitul  în  mână.  Ridic-o  sau 
o  ridic  eu.  Trebuie  să  plecăm.  Ridic-o  pe  fofoloanca  asta  mică  şi  scutur-o, 
să-i  dai  puţin  curaj. 

-  Şi  dacă  ţipă?  întrebă  Rowan. 

Suntem  morţi  cu  toţii,  se  gândi  Theon.  Le-am  spus  că  o  nebunie,  dar  nu 
m-a  ascultat  nimeni.  Abel  îi  condamnase.  Toţi  cântăreţii  erau  pe 
jumătate  nebuni.  In  cântece,  eroul  o  salvează  întotdeauna  pe  fecioară 
din  castelul  monstrului,  dar  viaţa  nu  era  un  cântec,  nu  mai  mult  decât 
era  Jeyne  Arya  Stark.  Ochii  ei  au  culoarea  nepotrivită.  Şi  aici  nu  e  niciun 

erou,  sunt  numai  târfe.  Dar  îngenunche  totuşi  alături  de  ea,  trase  în  jos 
blănurile,  îi  atinse  obrazul. 

-  Mă  cunoşti.  Sunt  Theon,  ţi-aduci  aminte?  Şi  eu  te  cunosc.  Iţi  ştiu 
numele. 

-Numele  meu?  Ea  clătină  din  cap.  Numele  meu...  este... 
El  îi  puse  un  deget  pe  buze. 

-  Putem  să  vorbim  despre  asta  mai  târziu.  Acum  trebuie  să  taci. 
Vino  cu  noi.  Cu  mine.  O  să  te  ducem  departe  de-aici.  Departe  de  el. 

Ea  făcu  ochii  mari. 

-  Te  rog,  şopti.  Oh,  te  rog. 

Theon  îşi  strecură  mâna  într-a  ei.  Cioturile  degetelor  pierdute  îl 
furnicară  când  o  trase  în  picioare.  Blănurile  de  lup  căzură  din  jurul  ei. 
Sub  ele  era  goală,  cu  sânii  mici  şi  palizi  acoperiţi  de  urme  de  dinţi. 
Theon  o  auzi  pe  una  dintre  femei  suspinând.  Rowan  îi  îndesă  în  mâini 
un  maldăr  de  haine. 

-  Imbrac-o.  Afară  e  frig. 

Veveriţa  îşi  scosese  lenjeria  şi  scotocea  într-un  cufăr  sculptat,  din 
lemn  de  cedru,  căutând  ceva  călduros.  In  cele  din  urmă  se  hotărî  asupra 
unui  pieptar  vătuit  de-al  lui  Ramsay  şi  a  unei  perechi  de  pantaloni  vechi 
care-i  fâlfâiau  în  jurul  picioarelor  ca  pânzele  unei  corăbii  în  toiul  furtunii. 

Cu  ajutorul  lui  Rowan,  Theon  o  îmbrăcă  pe  Jeyne  Poole  în  hainele 
Veveriţei.  Dacă  zeii  sunt  buni  şi  străjerii  orbi,  s-ar  putea  să  treacă. 

-  Acum  o  să  ieşim  şi-o  să  coborâm  treptele,  îi  spuse  fetei.  Ţine-ţi 
capul  în  jos  şi  gluga  ridicată.  Mergi  după  Holly.  Nu  fugi,  nu  plânge, 
nu  vorbi  şi  nu  privi  pe  nimeni  în  ochi. 

-  Stai  aproape  de  mine,  zise  Jeyne.  Nu  mă  părăsi! 

-  O  să  fiu  chiar  lângă  tine,  îi  făgădui  Theon  în  timp  ce  Veveriţa  se 
strecura  în  patul  Doamnei  Arya  şi-şi  trăgea  pătura  în  sus. 

Frenya  deschise  uşa  dormitorului. 

-  I-ai  făcut  o  baie  bună,  Duhoare?  întrebă  Alyn  Ursuzul  când  ieşiră. 
Mârâitul  o  ciupi  pe  Willow  de  sâni  când  trecu  pe  lângă  el.  Avus- 
eseră noroc  că  o  alesese  pe  ea.  Dac-ar  fi  atins-o  pe  Jeyne,  probabil  că 

fata  ar  fi  ţipat.  Iar  Holly  i-ar  fi  deschis  beregata  cu  cuţitul  ascuns  în 
mânecă.  Willow  se  mulţumi  să  se  răsucească,  îndepărtându-se,  si-si 
văzu  de  drum. 

Pentru  o  clipă,  Theon  se  simţi  aproape  îmbătat  de  izbândă.  Nici 
măcar  nu  s-au  uitat.  N-au  văzut.  Am  scos  fata  chiar  pe  sub  nasul  lor! 

Dar  pe  trepte  teama  îi  reveni.  Dacă  se  întâlneau  cu  Jupuitorul, 
cu  Damon  Dansează-pentru-Mine,  sau  cu  Walton  Picioare-de-Oţel? 
Sau  cu  Ramsay  însuşi?  Zeii  să  mă  apere!  Nu  cu  Ramsay,  cu  oricine  în 
afară  de  el.  La  ce  folosea  că  scoseseră  fata  pe  furiş  din  camera  ei?  Erau 
încă  în  castel,  cu  toate  porţile  închise  şi  blocate  cu  drugi,  cu  meterezele 
pline  de  străjeri.  Probabil  că  străjile  din  exteriorul  fortăreţei  aveau 
să-i  oprească.  Holly  şi  cuţitul  ei  nu  putea  fi  de  mare  folos  împotriva 
a  şase  bărbaţi  în  zale,  cu  săbii  şi  suliţe. 

Dar  străjerii  de  afară  erau  ghemuiţi  lângă  uşi,  cu  spatele  către  vântul 
de  gheaţă  şi  către  zăpada  spulberată.  Nici  măcar  comandantul  lor  nu 
făcu  decât  să  le  arunce  o  privire  rapidă.  Theon  se  simţi  săgetat  de  milă 
pentru  el  şi  pentru  oamenii  lui.  Ramsay  avea  să-i  jupoaie  pe  toţi  după 
ce-avea  să  afle  că-i  dispăruse  mireasa  şi  nici  măcar  nu  suporta  gândul 
la  ceea  ce  urmau  să  păţească  Alyn  Ursuzul  şi  Mârâitul. 

La  nici  zece  metri  de  uşă,  Rowan  şi  surorile  ei  aruncară  găleţile 
goale.  Marea  Fortăreaţă  dispăruse  deja  din  vedere  în  spatele  lor.  Curtea 
era  o  pustietate  albă,  plină  de  sunete  pe  jumătate  auzite,  care  stârneau 
ecouri  stranii  în  mijlocul  viscolului.  Şanţurile  de  gheaţă  li  se  înălţau  în 
jur,  mai  întâi  până  la  genunchi,  apoi  până  la  mijloc,  apoi  ajungând  mai 
sus  de  capetele  lor.  Erau  în  inima  Winterfellului,  castelul  îi  înconjura 
din  toate  părţile,  dar  nu  vedeau  nici  urmă  de  el.  Ar  fi  putut  crede  cu 
uşurinţă  că  se  rătăciseră  în  mijlocul  Ţinutului  Iernii  Veşnice,  la  o  mie 
de  leghe  dincolo  de  Zid. 

-  E  frig,  scânci  Jeyne  Poole,  înaintând  cu  paşi  împleticiţi  alături 
de  Theon. 

Şi-o  să  fie  în  curând  şi  mai  frig.  Dincolo  de  zidurile  castelului  îi 
aştepta  iarna,  cu  dinţii  ei  de  gheaţă.  Dacă  ajungem  atât  de  departe. 

-  Pe  aici,  spuse,  când  ajunseră  într-un  loc  unde  se  intersectau  trei 
şanţuri. 

-  Frenya,  Holly,  mergeţi  cu  ei,  zise  Rowan.  Noi  o  să-1  însoţim  pe 
Abel.  Nu  ne  aşteptaţi. 

Apoi  se  răsuci  pe  călcâie  şi  se  afundă  în  zăpadă,  îndreptându-se  spre 
Sala  Mare.  Willow  şi  Myrtle  se  grăbiră  pe  urmele  ei,  cu  mantiile  flutu- 
rându-le  în  vânt. 

Din  ce  în  ce  mai  nebuneşte,  se  gândi  Theon  Greyjoy.  Cu  toate  cele 
şase  femei  ale  lui  Abel,  evadarea  păruse  posibilă  într-o  prea  mică 
măsură;  cu  numai  două  părea  imposibilă.  Dar  merseseră  prea  departe 
ca  s-o  ducă  pe  fată  înapoi  în  camera  ei  şi  să  pretindă  că  nu  se  întâmplase 
nimic  din  toate  astea,  niciodată.  O  prinse  pe  Jeyne  de  braţ  şi  o  conduse 
pe  potecă,  spre  Poarta  Crenelurilor.  Numai  o  jumătate  de  poartă,  îşi 
reaminti  sigur.  Chiar  dacă  străjerii  ne  lasă  să  ne  continuăm  drumul, 
n-avem  cum  să  trecem  prin  zidul  exterior.  Străjile  nu-1  opriseră  pe  Theon 
în  alte  nopţi,  dar  fusese  întotdeauna.  Nu  putea  trece  atât  de  simplu  cu 
trei  femei  după  el,  iar  dacă  paznicii  se  uitau  sub  glugă  şi  o  recunoşteau 
pe  mireasa  Lordului  Ramsay... 

Cărarea  cotea  la  stânga.  Acolo,  în  faţa  lor,  dincolo  de  un  văl  de 
ninsoare,  se  căsca  Poarta  Crenelurilor,  flancată  de  doi  străjeri.  înfăşuraţi 
în  lână,  blană  şi  piele,  păreau  tot  atât  de  mari  ca  nişte  urşi.  Suliţele  din 
mâinile  lor  aveau  doi  metri  şi  jumătate. 

-  Cine-i  acolo?  strigă  unul  dintre  cei  doi. 

Theon  nu-i  recunoscu  vocea.  Aproape  toate  trăsăturile  bărbatului 
erau  acoperite  de  eşarfa  din  jurul  feţei.  Nu  i  se  zăreau  decât  ochii. 

-  Duhoare,  tu  eşti? 

Da,  avu  de  gând  să  spună.  In  schimb  se  auzi  răspunzând: 

-  Theon  Greyjoy.  Am...  v-am  adus  nişte  femei. 

-  Trebuie  să  fi-ngheţat,  băieţi,  sărmanii  de  voi!  zise  Holly.  Uite, 
lasă-mă  să  te-ncălzesc. 

Se  strecură  pe  lângă  vârful  suliţei  şi-şi  ridică  mâna  spre  faţa  străje- 
rului,  desprinzându-i  eşarfa  pe  jumătate  îngheţată  ca  să-1  sărute  pe  gură. 

Iar  când  li  se  atinseră  buzele,  lama  ei  îi  pătrunse  în  carnea  gâtului,  chiar 
sub  ureche.  Theon  văzu  ochii  bărbatului  căscându-se.  Pe  buzele  lui 
Holly  era  sânge  când  se  retrase  cu  un  pas  şi  tot  sânge  picura  dintre  ale 
lui  când  căzu. 

Al  doilea  străjer  încă  mai  căsca  nedumerit  gura  când  Frenya  îi 
înşfăcă  mânerul  suliţei.  Se  luptară  o  clipă,  smucind-o,  până  când  fe- 
meia îi  smulse  arma  dintre  degete  şi  îl  pocni  cu  capătul  gros  peste 
tâmplă.  In  timp  ce  bărbatul  dădea  înapoi  împleticindu-se,  ea  răsuci 
suliţa  şi  îi  înfipse  vârful  în  pântece  cu  un  mormăit. 

Jeyne  Poole  scoase  un  ţipăt  subţire,  strident. 

-  Oh,  nemernic  blestemat!  zise  Holly.  Asta  o  să-i  aducă  pe-ngenun- 
cheaţi  grămadă  peste  noi  şi  nu  mă-nşel.  Fugiţi! 

Theon  astupă  gura  lui  Jeynecu  o  mână,  o  înşfăcă  de  mijloc  cu 
cealaltă  şi  o  trase  dincolo  de  străjerul  mort  şi  de  cel  în  agonie,  prin 
poartă  şi  peste  şanţul  îngheţat.  Şi  poate  că  vechii  zei  încă  mai  vegheau 
asupra  lor:  podul  mobil  fusese  coborât,  ca  să  le  îngăduie  apărătorilor 
Winterfellului  să  traverseze  mai  repede  către  şi  dinspre  crenelurile 
exterioare.  Din  spatele  lor  se  auzi  alarma  şi  zgomotul  unor  picioare 
în  fugă,  apoi  sunetul  unei  trâmbiţe  de  pe  meterezele  zidului  interior. 

Pe  podul  mobil,  Frenya  rămase  pe  loc  şi  se  întoarse. 

-  Plecaţi.  O  să-i  opresc  pe-ngenuncheaţi  aici. 

încă  mai  strângea  suliţa  însângerată  în  mâinile  ei  mari. 

Theon  se  clătina  pe  picioare  când  ajunse  la  baza  scării.  îşi  aruncă 
fata  pe  umeri  şi  începu  să  urce.  Jeyne  încetase  să  se  mai  zbată,  şi  apoi  era 
o  făptură  atât  de  mică...  dar  treptele  erau  alunecoase  din  cauza  gheţiide 
sub  zăpada  pufoasă  şi  la  jumătatea  drumului  căzu  într-un  genunchi  când 
piciorul  lui  îşi  pierdu  sprijinul.  II  săgetă  o  durere  atât  de  cumplită,  încât 
aproape  că  scăpă  fata  şi,  preţ  de  o  jumătate  de  secundă,  se  temu  că  nu 
putea  să  meargă  mai  departe.  Dar  Holly  îl  săltă  din  nou  în  picioare  şi 
împreună  reuşiră  în  sfârşit  s-o  urce  pe  Jeyne  pe  metereze. 

In  timp  ce  se  sprijineau  de  un  crenel,  respirând  cu  greutate,  Theon 
auzi  ţipete  jos,  unde  Frenya  se  lupta  cu  o  duzină  de  străjeri  în  zăpadă. 

-  încotro?  strigă  el  la  Holly.  Unde  mergem?  Cum  ieşim? 
Furia  de  pe  faţa  lui  Holly  se  transformă  în  groază. 

-  Oh,  fir-aş  să  fiu  blestemată!  Frânghia!  Izbucni  într-un  râs  isteric. 
Frânghia  e  la  Frenya. 

Apoi  mormăi  şi  se  apucă  de  pântec.  Din  măruntaie  îi  răsărea  o 
săgeată  de  arbaletă.  Când  îşi  înfăşură  mâna  în  jurul  ei,  sângele  i  se  scurse 
printre  degete. 

-  îngenuncheaţii  sunt  pe  zidul  interior...,  icni,  înainte  ca  o  a  doua 
săgeată  să  îi  apară  între  sâni. 

Se  agăţă  de  cel  mai  apropiat  crenel  şi  căzu.  Zăpada  pe  care  o  desprinse 
izbindu-se  de  ea  o  îngropă  cu  o  bufnitură  surdă. 

In  stânga  lor  se  auziră  strigăte.  Jeyne  Poole  se  holba  în  jos,  la  Holly, 
în  vreme  ce  pătura  de  zăpadă  de  deasupra  ei  îşi  schimba  culoarea  din 
alb  în  roşu.  Pe  zidul  interior,  arbaletierul  îşi  reîncărca  arma,  Theon  o 
ştia.  Dădu  s-o  ia  la  dreapta,  dar  şi  de  acolo  se  apropiau  oameni,  alergând 
către  ei  cu  săbiile  în  mâini.  De  departe,  dinspre  nord,  se  auzi  sunetul 
cornului.  Stannis,  se  gândi  el,  cu  frenezie.  Stannis  e  singura  noastră 
speranţă,  dacă  putem  ajunge  la  el.  Vântul  urla,  iar  Theon  şi  fata  erau 
prinşi  în  cursă. 

Arbaleta  pocni.  Săgeata  trecu  pe  lângă  el,  la  mai  puţin  de  treizeci 
de  centimetri,  zdruncinând  crusta  de  zăpadă  îngheţată  care  astupa 
golul  cel  mai  apropiat  dintre  creneluri.  Nu  se  zărea  nici  urmă  de  Abel, 
Rowan,  Veveriţa  şi  celelalte.  El  şi  fata  erau  singuri.  Dacă  ne  prind  vii, 
ne  vor  duce  la  Ramsay. 

Theon  o  înşfăcă  pe  Jeyne  de  mijloc  şi  sări. 

Cerul  era  de  un  albastru  nemilos,  fără  nicio  fărâmă  de  nor. 
Cărămizile  se  vor  coace  în  curând  în  soare,  se  gândi  Dany .  Jos,  pe  nisip, 
luptătorii  vor  simţi  căldura  prin  tălpile  sandalelor. 

Jhiqui  îi  trase  veşmântul  alunecos  de  mătase  în  josul  umerilor,  apoi 
o  ajută  să  intre  în  bazin,  pentru  baie.  Lumina  soarelui  abia  răsărit 
licărea  pe  apă,  întreruptă  de  umbra  unui  curmal. 

-  Chiar  dacă  arenele  trebuie  redeschise,  e  nevoie  să  fie  înălţimea  Ta 
de  faţă?  întrebă  Missandei,  spălând  părul  reginei. 

-  Jumătate  din  Meereen  va  fi  acolo  ca  să  mă  vadă,  inimă  blândă. 

-  înălţimea  Ta,  aceasta  imploră  să-i  îngădui  să  spună  că  jumătate 
din  Meereen  va  fi  acolo  ca  să  vadă  cum  sângerează  şi  cum  mor  oameni. 

Nu  se  înşală,  ştia  regina,  dar  n-are  nicio  importanţă. 

Dany  fu  în  curând  atât  de  curată  cât  putea  vreodată  să  fie.  Se  ridică 
împroşcând  uşor  apa.  Picăturile  i  se  scurgeau  în  josul  picioarelor  şi-i 
împodobeau  sânii.  Soarele  se  ridica  pe  cer  şi  oamenii  ei  aveau  să  se 
adune  în  curând.  Ar  fi  preferat  să  plutească  toată  ziua  în  bazinul 
înmiresmat,  mâncând  fructe  îngheţate  de  pe  tăvi  de  argint  şi  visând  la 
o  casă  cu  uşă  roşie,  dar  o  regină  nu-şi  aparţine  sieşi,  ci  poporului  său. 

Jhiqui  aduse  un  prosop  moale  şi  o  uscă  tamponând-o. 

-  Ce  tokar  doreşti  astăzi,  khaleesi?  întrebă  Irri. 

-  Pe  cel  de  mătase  galbenă. 

Regina  iepurilor  nu  putea  fi  văzută  fără  urechile  ei  pleoştite. 
Mătasea  galbenă  era  uşoară  şi  răcoroasă,  iar  jos,  în  arenă,  avea  să  fie 
suficient  de  cald  ca  să-i  apară  băşici  pe  piele.  Nisipurile  roşii  vor  arde 
tălpile  celor  care  urmează  să  moară. 

-  Iar  peste  el,  vălurile  lungi,  roşii. 

Aveau  să-mpiedice  vântul  să-i  sufle  nisip  în  gură.  Iar  roşul  va  ascunde 
orice  pată  de  sânge. 

In  vreme  ce  Jhiqui  peria  părul  reginei  şi  Irri  îi  vopsea  unghiile,  cele 
două  fete  trăncăneau  încântate  despre  luptele  zilei.  Missandei  îşi  făcu 
din  nou  apariţia. 

-  înălţimea  Ta,  regele  te  invită  să  i  te  alături  după  ce  vei  fi  îmbrăcată. 
Iar  Prinţul  Quentyn  a  sosit  cu  dornishenii.  Te  imploră  să  le-ngădui 
să-ţi  vorbească,  dacă  asta-ţi  face  plăcere. 

Azi  prea  puţine-mi  fac  plăcere. 

-  Intr-o  altă  zi. 

La  baza  Marii  Piramide  aştepta  Ser  Barristan,  alături  de  un  palanchin 
deschis,  bogat  împodobit,  înconjurat  de  Fiarele  de  Bronz.  Ser  Bunic, 
se  gândi  Dany.  In  ciuda  vârstei,  părea  înalt  şi  frumos  în  armura  pe 
care  i-o  dăruise. 

-  Aş  mai  fericit  dacă  ai  avea  azi  o  gardă  alcătuită  din  Nepătaţi, 
înălţimea  Ta,  spuse  bătrânul  cavaler,  în  timp  ce  Hizdahr  se  ducea  să-şi 
salute  vărul.  Jumătate  dintre  aceste  Fiare  de  Bronz  sunt  sclavi  eliberaţi, 
nepuşi  la  încercare. 

Iar  cealaltă  jumătate  sunt  meereeni  de  o  loialitate  îndoielnică,  lăsă 
el  nerostit.  Selmy  nu  avea  încredere  în  meereeni,  nici  măcar  în 
ţestele-rase. 

-Şi  vor  rămâne  nepuşi  la  încercare  până  când  o  vom  face. 

-  O  mască  poate  ascunde  multe  lucruri,  înălţimea  Ta.  Bărbatul  din 
spatele  măştii  de  bufniţă  e  aceeaşi  bufniţă  care  te-a  apărat  ieri  şi  alaltăieri? 
Cum  am  putea  ştii? 

-  Cum  o  să  aibă  Meereenul  vreodată  încredere  în  Fiarele  de  Bronz, 
dacă  eu  nu  am?  In  spatele  măştilor  sunt  bărbaţi  curajoşi.  îmi  pun  viaţa 
în  mâinile  lor.  Dany  zâmbi,  cu  gândul  la  el.  Te  frămânţi  prea  mult,  ser. 
Dacă  te  am  alături,  ce  altă  apărare  îmi  mai  e  de  trebuinţă? 

-  Sunt  un  om  bătrân,  înălţimea  Ta. 

-  Şi  Vânjosul  Belwas  va  fi  lângă  mine. 

-  Precum  spui.  Ser  Barristan  îşi  coborî  vocea.  înălţimea  Ta.  Am 
eliberat-o  pe  Meris,  cum  ai  poruncit.  înainte  de  a  pleca,  a  cerut  să-ţi 
vorbească.  Aşa  că  am  ascultat-o  eu.  Pretinde  că  Prinţul  Zdrenţăros 
intenţiona  de  la  bun  început  să-i  aducă  pe  Hoinari  de  partea  ta.  De 
aceea  a  trimis-o  să  trateze  cu  tine  în  taină,  dar  dornishenii  i-au  demascat 
şi  i-au  trădat  înainte  de  a  fi  avut  timp  să-şi  atingă  ţelul  în  felul  ei. 

Trădare  în  altă  trădare,  se  gândi  regina,  obosită.  O  să  se  termine 
vreodată? 

-  Cât  de  mult  crezi  din  toate  astea,  ser? 

-  Mai  nimic,  înălţimea  Ta,  dar  acestea  au  fost  cuvintele  ei. 

-  Vor  trece  de  partea  noastră,  dacă  va  fi  nevoie? 

-  Ea  spune  că  da.  Dar  pentru  un  preţ. 

-  Plăteşte-1. 

Meereenul  avea  nevoie  de  fier,  nu  de  aur. 

-  Prinţul  Zdrenţăros  vrea  mai  mult  decât  nişte  monede,  înălţimea  Ta. 
Meris  spune  că  doreşte  Pentosul. 

-  Pentosul?  Ochii  ei  se  îngustară.  Cum  i-aş  putea  da  Pentosul?  E  Ia 
o  jumătate  de  lume  distanţă. 

-  E  dispus  să  aştepte,  aşa  a  sugerat  Meris.  Până  când  vom  porni 
spre  Westeros. 

Şi  dacă  nu  vom  pleca  niciodată  într-acolo? 

-  Pentosul  e  al  pentoshilor.  Iar  Magister  Illyrio  se  află  în  Pentos. 
El  a  aranjat  căsătoria  mea  cu  Drogo  şi  mi-a  dat  ouăle  de  dragon.  El 
te-a  trimis  la  mine,  aşa  cum  i-a  trimis  şi  pe  Belwas  şi  pe  Groleo.  Ii 
datorez  foarte  multe.  Şi  n-o  să-mi  plătesc  datoria  dând  oraşul  lui  unui 
mercenar.  Nu. 

Barristan  îşi  înclină  fruntea. 

-  înălţimea  Ta  e  înţeleaptă. 

-  Ai  mai  văzut  vreodată  o  zi  de  un  atât  de  bun  augur,  iubirea  mea? 
întrebă  Hizdahr  zo  Loraq  când  ea  i  se  realătură. 

O  ajută  să  urce  în  palanchin,  unde  stăteau  alături  două  tronuri  înalte. 

-  Probabil  de  bun  augur  pentru  tine.  Dar  mai  puţin  pentru  cei  care 
trebuie  să  moară  înainte  de  apusul  soarelui. 

-  Toţi  oamenii  trebuie  să  moară,  dar  nu  pot  avea  toţi  o  moarte 
glorioasă,  cu  uralele  oraşului  răsunându-le  în  urechi.  îşi  ridică  o  mână 
către  oştenii  de  la  uşi.  Deschideţi. 

Piaţa  din  faţa  piramidei  era  pavată  cu  cărămizi  de  diferite  culori  şi 
căldura  se  înălţa  din  ele  în  valuri  licăritoare.  Oamenii  viermuiau  pre- 
tutindeni. Unii  erau  purtaţi  în  litiere  sau  în  jilţuri,  alţii  călăreau  pe 
măgari,  majoritatea  mergeau  pe  jos.  Nouă  din  zece  se  îndreptau  spre 
vest,  înaintând  în  josul  străzii  late,  pavate  cu  cărămizi,  către  arena  lui 
Daznak.  Când  zăriră  palanchinul  ieşind  din  piramidă,  uralele  se 
ridicară  din  mijlocul  celor  din  apropiere  şi  se  răspândiră  în  întreaga 
piaţă.  Ce  bizar,  se  gândi  regina.  Mă  aclamă  în  aceeaşi  piaţă  în  care  am 
ţintuit  cândva  o  sută  şaizeci  şi  trei  dintre  Marii  Stăpâni. 

O  tobă  imensă  mergea  în  fruntea  procesiunii  regale,  deschizându-i 
drumul  pe  străzi.  Intre  fiecare  două  bătăi,  un  herald  cu  ţeasta  rasă, 
într-o  tunică  din  discuri  de  aramă  lustruite,  striga  cerând  mulţimii  să 
se  dea  la  o  parte. 

BUMM. 

-  Sosesc! 
BUMM. 

-  Faceţi  loc! 
BUMM. 

-  Regina! 
BUMM. 

-  Regele! 
BUMM. 

în  spatele  tobei  mărşăluiau  Fiarele  de  Bronz,  în  rânduri  de  câte 
patru.  Unii  aveau  bâte,  alţii  bastoane;  toţi  purtau  fuste  plisate,  sandale 
de  piele  şi  mantii  din  pătrate  de  toate  culorile,  ca  un  ecou  al  cărămizilor 
multicolore  ale  Meereenului.  Măştile  le  străluceau  în  soare:  mistreţi  şi 
tauri,  şoimi  şi  bâtlani,  lei  şi  tigri  şi  urşi,  şerpi  cu  limba  despicată  şi 
basilişti  hidoşi. 

Vânjosul  Belwas,  care  nu  putea  suferi  caii,  mergea  în  fruntea  lor  în 
vesta  lui  cu  ţinte,  cu  pântecul  maroniu  şi  plin  de  cicatrice  zgâlţâindu-se 
la  fiecare  pas.  Irri  şi  Jhiqui  îl  urmau  călare,  împreună  cu  Aggo  şi 
Rakharo,  apoi  venea  Reznak,  purtat  într-un  jilţ  ornamentat,  cu  un 
acoperământ  care-i  ferea  capul  de  soare.  Ser  Barristan  călărea  în  partea 
lui  Danny,  cu  armura  strălucind  în  lumină.  Mantia  lungă  îi  flutura, 
prinsă  de  umeri,  tot  atât  de  albă  ca  osul.  Ceva  mai  în  spate  se  afla 
Quentyn  Martell,  prinţul  dornishean,  alături  de  cei  doi  însoţitori  ai  săi. 

Coloana  se  târa  încet  în  josul  străzii  lungi,  pavate  cu  cărămizi. 

BUMM. 

-  Sosesc! 
BUMM. 

-  Regina  noastră! 
BUMM. 

-  Regele  nostru! 
BUMM. 

-  Faceţi  loc! 

Dany  îşi  auzea  slujnicele  contrazicându-se,  în  spatele  ei,  în  privinţa 
câştigătorului  ultimei  înfruntări  a  zilei.  Jhiqui  îl  prefera  pe  uriaşul 
Goghor,  care  semăna  mai  degrabă  a  taur  decât  a  om,  mai  ales  cu  inelul 
de  bronz  din  nas.  Irri  susţinea  cu  insistenţă  că  biciul  lui  Balaquo 
Sfarmă-Oase  avea  să  aducă  sfârşitul  uriaşului.  Slujnicele  mele  sunt 
dothraki,  îşi  spuse  ea.  Moartea  călăreşte  împreună  cu  fiecare  khalasar.  In 
ziua  în  care  se  măritase  cu  Khal  Drogo,  arakh-urile  străfulgeraseră  la 
ospăţul  ei  de  nuntă,  iar  oamenii  muriseră  în  vreme  ce  alţii  beau  şi 
mâncau.  Printre  călăreţi,  moartea  şi  viaţa  mergeau  mână  în  mână  şi  se 

credea  că  sângele  vărsat  putea  să  binecuvânteze  o  căsnicie.  Iar  noua  ei 
căsătorie  urma  să  se  îmbibe  în  curând  de  sânge.  Cât  de  binecuvântată 
avea  să  fie! 

BUMM,  BUMM,  BUMM,  BUMM,  BUMM,  BUMM,  se  auzi  toba, 
într-un  ritm  mai  grăbit  decât  înainte,  dintr-odată  furios  şi  nerăbdător. 
Ser  Barristan  îşi  trase  sabia  când  coloana  se  opri  brusc  între  piramida 
roz  cu  alb  a  lui  Pahl  şi  cea  verde  cu  negru  a  lui  Naqqan. 

Dany  se  întoarse. 

-  De  ce  ne-am  oprit? 
Hizdahr  se  ridică  în  picioare. 

-  Drumul  e  blocat. 

Un  palanchin  zăcea  răsturnat  în  calea  lor,  de-a  curmezişul.  Unul 
dintre  purtătorii  lui  căzuse  pe  cărămizi,  doborât  de  căldură. 

-  Ajutaţi-1  pe  omul  ăla,  ordonă  Dany.  Luaţi-1  din  drum  înainte 
de-a  fi  călcat  în  picioare  şi  daţi-i  mâncare  şi  apă.  Arată  de  parcă  n-ar 
mai  fi  pus  nimic  în  gură  de  două  săptămâni. 

Ser  Barristan  se  uită  neliniştit  în  stânga  şi  în  dreapta.  Pe  terase  se 
zăreau  feţe  ghiscari,  privind  în  jos  cu  ochi  reci,  nepăsători. 

-  înălţimea  ta,  nu-mi  place  oprirea  asta.  Ar  putea  fi  o  cursă.  Fiii 
Harpiei... 

-  ...au  fost  îmblânziţi,  declară  Hizdahr  zo  Loraq.  De  ce-ar  vrea  să-i 
facă  vreun  rău  reginei  mele,  când  m-a  luat  pe  mine  ca  rege  şi  consort  al 
său?  Acum  ajutaţi-1  pe  omul  ăla,  aşa  cum  a  poruncit  dulcea  mea  regină. 

O  prinse  pe  Dany  de  mână  şi  zâmbi. 

Fiarele  de  Bronz  făcură  ce  li  se  ceruse.  Daenerys  îi  urmări. 

-  înainte  de  venirea  mea,  purtătorii  ăştia  era  sclavi.  Eu  i-am  eliberat. 
Insă  palanchinul  n-a  devenit  mai  uşor. 

-  Aşa  e,  zise  Hizdahr,  dar  oamenii  sunt  acum  plătiţi  ca  să-i  poarte 
greutatea.  înainte  de  venirea  ta,  deasupra  bărbatului  căzut  ar  fi  stat  un 
supraveghetor,  brăzdându-i  pielea  spatelui  cu  un  bici.  Acum  însă  e  ajutat. 

Era  adevărat.  O  Fiară  de  Bronz  cu  mască  de  mistreţ  îi  oferise 
purtătorului  de  lectică  un  burduf  cu  apă. 

-  Presupun  că  trebuie  să  fiu  recunoscătoare  pentru  aceste  izbânzi 
mărunte,  spuse  regina. 

-  Un  pas,  apoi  următorul  şi  în  curând  vom  alerga.  Vom  făuri 
împreună  un  nou  Meereen. 

Strada  se  eliberase  în  sfârşit. 

-  Ne  continuăm  drumul? 

Ce  altceva  ar  fi  putut  să  facă  ea,  dacă  nu  să  dea  din  cap,  încuviinţând? 
Un  pas,  apoi  următorul,  dar  încotro  mă  îndrept? 

La  porţile  arenei  lui  Daznak  stăteau  doi  luptători  imenşi  din 
bronz,  încleştaţi  într-o  luptă  pe  viaţă  şi  pe  moarte.  Unul  mânuia  o 
sabie,  iar  celălalt  o  secure;  sculptorul  îi  înfăţişase  în  momentul  în  care 
se  ucideau  unul  pe  altul,  armele  şi  trupurile  lor  alcătuind  o  arcadă 
deasupra  capetelor. 

Arta  mortală,  se  gândi  Dany. 

Văzuse  arenele  de  luptă  de  multe  ori,  de  pe  terasa  ei.  Cele  mai  mici 
punctau  faţa  oraşului  ca  nişte  ciupituri  de  vărsat;  cele  mai  mari  erau 
răni  purulente,  roşii,  sângerânde.  Insă  niciuna  nu  se  compara  cu  aceea. 
Vânjosul  Belwas  şi  Ser  Barristan  îi  încadrară  când  ea  şi  nobilul  ei  soţ 
trecură  pe  sub  sculptura  în  bronz,  pentru  a-şi  face  apariţia  în  partea 
de  sus  a  unui  imens  castron  de  cărămidă,  încercuit  de  şiruri  inelare  de 
bănci  ce  coborau  către  partea  din  spate,  fiecare  având  o  altă  culoare. 

Hizdahr  zo  Loraq  o  conduse  în  jos,  trecând  prin  inelele  de  culoare 
neagră,  violet,  albastră,  verde,  albă,  galbenă  şi  portocalie  în  drum  către 
cel  roşu,  unde  cărămizile  stacojii  imitau  culoarea  nisipului  de  dedesubt. 
In  jurul  lor,  negustorii  ambulanţi  vindeau  cârnaţi  din  carne  de  câine, 
cepe  prăjite  şi  căţeluşi  încă  nenăscuţi  înfipţi  în  câte  un  băţ,  dar  Dany 
n-avea  nevoie  de  nimic  din  toate  astea.  Hizdahr  umpluse  loja  lor  cu 
carafe  de  vin  răcit  în  gheaţă  şi  cu  apă  îndulcită,  cu  smochine,  curmale, 
pepeni  şi  rodii,  cu  nuci,  cu  ardei  şi  cu  un  vas  mare  cu  lăcuste  în  miere. 

-  Lăcuste!  strigă  Vânjosul  Belwas,  înşfăcând  vasul  şi  începând  să 
le  ronţăie  după  ce  şi  le  îndesa  în  gură  cu  pumnul. 

-  Sunt  delicioase.  Ar  trebui  să  le  guşti,  iubirea  mea,  o  sfătui  Hizdahr. 
Au  fost  tăvălite  prin  mirodenii  înainte  de  a  fi  date  prin  miere,  aşa  că 
sunt  deopotrivă  dulci  şi  picante. 

-  Asta  m-ajută  să  înţeleg  de  ce  transpiră  Belwas,  spuse  Dany,  dar 
cred  c-o  să  mă  mulţumesc  cu  smochine  şi  curmale. 

In  partea  opusă  a  arenei,  Graţiile,  în  veşminte  unduitoare,  stăteau 
grupate  în  jurul  siluetei  austere  a  Galazzei  Galare,  singura  îmbrăcată 
în  verde.  Marii  Stăpâni  din  Meereen  ocupau  băncile  roşii  şi  portocalii. 
Femeile  erau  ascunse  sub  văluri,  iar  bărbaţii  îşi  pieptănaseră  şi-şi 
lăcuiseră  părul  sub  formă  de  coarne,  mâini  şi  ţepuşe.  Rudele  lui 
Hizdahr  din  străvechiul  clan  Loraq  păreau  să  prefere  tokarurile 
purpurii  şi  indigo,  în  vreme  ce  membrii  clanului  Pahl  erau  vârstaţi  în 
roz  şi  alb.  Reprezentanţii  Yunkaiului  erau  cu  toţii  în  galben  şi  umpleau 
lojile  de  lângă  cea  a  regelui,  însoţiţi  cu  toţii  de  sclavi  şi  de  servitori. 
Meereeneni  de  obârşie  modestă  se  înghesuiau  pe  inelele  din  partea 
superioară,  la  mai  mare  distanţă  de  carnaj.  Băncile  negre  şi  violete, 
cele  mai  de  sus  şi  cele  mai  îndepărtate  de  nisip,  erau  pline  de  sclavi 
eliberaţi  şi  de  oameni  de  rând.  Daenerys  văzu  că  şi  mercenarii  fuseseră 
plasaţi  tot  acolo,  căpitanii  lor  fiind  aşezaţi  printre  oştenii  de  rând. 
Zări  faţa  îmbătrânită  a  Oacheşului  Ben,  precum  şi  favoriţii  de  un  roşu 
fierbinte  ai  lui  Barbă-nsângerată  şi  lungile  lui  cozi  împletite. 

Nobilul  ei  soţ  se  ridică  în  picioare  şi-şi  înălţă  braţele. 

-  Mari  Stăpâni!  Regina  mea  a  venit  aici  astăzi  ca  să-şi  arate  dragostea 
pentru  voi,  poporul  ei.  Prin  bunăvoinţa  şi  cu  îngăduinţa  sa,  vă  ofer 
acum  arta  voastră  mortală.  Meereen!  Las-o  pe  Regina  Daenerys  să-ţi 
audă  dragostea! 

Zece  mii  de  gâtlejuri  îşi  urlară  mulţumirile;  apoi  douăzeci  de  mii; 
apoi  toate.  Nu-i  strigau  numele,  pe  care  puţini  îl  puteau  pronunţa. 

-  Mamă!  scandau  în  schimb;  în  vechea  limbă  moartă  a  Ghisului 
cuvântul  era  Mhysa! 

-  Mhysa! Mhysa! Mhysa!  strigară,  bătând  din  picioare  şi  plesnindu-se 
peste  pântece,  până  când  întreaga  arenă  păru  să  se  cutremure. 

Dany  lăsă  sunetul  să  se  reverse  asupra  ei.  Nu  sunt  mama  voastră,  ar 
fi  vrut  să  le  strige  drept  răspuns,  sunt  mama  sclavilor  voştri,  a  fiecărui 
băiat  care-a  murit  vreodată  pe  aceste  nisipuri  în  vreme  ce  voi  vă  îndopaţi 
cu  lăcuste  în  miere.  In  spatele  ei,  Raznak  se  aplecă  să-i  şoptească  la  ureche: 

-  Luminăţia  Ta,  ascultă  cum  te  iubesc! 

Nu,  ea  o  ştia,  îşi  iubesc  arta  mortală.  Când  uralele  începură  să-şi 
piardă  puterea,  îşi  îngădui  să  se  aşeze.  Loja  lor  era  în  umbră,  însă  ei  îi 
zvâcnea  capul. 

-  Jhiqui,  strigă,  apă-ndulcită,  dacă  vrei.  Am  gâtul  foarte  uscat. 

-  Khrazz  va  avea  onoarea  să  ucidă  primul  astăzi,  îi  spuse  Hizdahr. 
N-a  existat  niciodată  un  luptător  mai  bun. 

-  Vânjosul  Belwas  a  fost  mai  bun,  pretinse  Vânjosul  Belwas. 
Khrazz  era  meereen,  dintr-o  familie  modestă  -  un  bărbat  înalt, 

cu  o  perie  de  păr  ţeapăn,  roşu  spre  negru,  coborându-i  spre  ceafă  pe 
mijlocul  capului.  Potrivnicul  lui  era  un  suliţaş  din  Insulele  Verii,  cu 
pielea  de  culoarea  ebonitei,  ale  cărui  lovituri  îl  ţinură  o  vreme  pe 
Khrazz  la  distanţă,  dar,  odată  ce  izbuti  să  ajungă  cu  sabia  lui  scurtă  la 
o  distanţă  mai  mică  decât  lungimea  suliţei,  nu  mai  avu  de  făcut  decât 
munca  unui  măcelar.  După  ce  o  încheie,  Khrazz  tăie  inima  bărbatului 
negru,  o  ridică  deasupra  capului,  roşie  şi  picurând  de  sânge,  şi  muşcă 
din  ea. 

-  Khrazz  crede  că  inimile  unor  bărbaţi  curajoşi  îl  fac  mai  puternic, 
spuse  Hizdahr. 

Jhiqui  îşi  murmură  aprobarea.  Dany  mâncase  cândva  inima  unui 
armăsar,  ca  să-i  dea  putere  fiului  ei  nenăscut...  dar  asta  nu-1  salvase  pe 
Rhaego  când  i-1  omorâse  maegi  în  pântec.  Trei  trădări  vei  cunoaşte.  Ea 
a  fost  prima,  Jorah  a  doua,  Oacheşul  Ben  Plumm  a  treia.  Oare  trădările 
se  terminaseră? 

-  Ah!  făcu  încântat  Hizdahr.  Acum  urmează  Motanul  Bălţat. 
Uită-te  cum  se  mişcă,  regina  mea.  Un  poem  pe  două  picioare. 

Vrăjmaşul  găsit  de  Hizdahr  pentru  poemul  umblător  era  la  fel  de 
înalt  ca  Goghor  şi  la  fel  de  lat  în  spate  ca  Belwas,  dar  se  mişca  încet. 

Lupta  se  purta  la  nici  doi  metri  de  loja  lui  Dany  când  Motanul  Bălţat 
îi  reteză  tendoanele  de  deasupra  pulpelor.  Când  căzu  în  genunchi, 
motanul  îi  puse  un  picior  pe  spate  şi  o  mână  în  jurul  gâtului  şi  i-1  des- 
chise de  la  o  ureche  la  alta.  Nisipurile  roşii  îi  sorbiră  sângele  şi  vântul 
ultimele  cuvinte.  Mulţimea  îşi  urlă  aprobarea. 

-  Luptă  urâtă,  moarte  frumoasă,  spuse  Vânjosul  Belwas.  Vânjosului 
Belwas  nu-i  place  când  ţipă. 

Terminase  lăcustele  cu  miere.  Râgâi  şi  luă  o  înghiţitură  zdravănă 
devin. 

Bărbaţi  cu  pielea  palidă  din  Qarth,  negri  din  Insulele  Verii,  dothraki 
cu  piele  arămie,  tyroshi  cu  bărbi  albastre,  oameni-miei,  oameni  din 
Jogos  Nhai,  bărbaţi  posaci  din  Braavos,  pitici  din  cei  cu  pielea  dungată 
din  junglele  Sothorosului  -  veniseră  din  toate  colţurile  lumii  să  moară 
în  arena  lui  Daznak. 

-  Acesta  promite  mult,  dulceaţa  mea,  spuse  Hizdahr  despre  un 
lysen  tânăr,  cu  păr  lung  şi  blond  ce  flutura  în  vânt...  dar  potrivnicul 
lui  îi  înfipse  mâna  în  păr,  îl  dezechilibra  şi  îl  spintecă.  Mort,  părea 
chiar  mai  tânăr  decât  cu  sabia  în  mână. 

-  Un  băiat,  spuse  Dany.  Nu  era  decât  un  băiat. 

-  Şaisprezece  ani,  sublinie  Hizdahr.  Un  bărbat  în  toată  firea,  care-a 
ales  de  bunăvoie  să-şi  rişte  viaţa  pentru  aur  şi  pentru  glorie.  Azi  nu 
mai  moare  niciun  copil  în  arena  lui  Daznak,  după  cum  a  avut  regina 
mea  înţelepciunea  să  decreteze. 

O  altă  izbândă  măruntă.  Poate  că  nu-mi  pot  face  poporul  mai  bun, 
îşi  spuse  ea,  dar  pot  încerca  măcar  să-l  fac  mai  puţin  rău. 

Daenerys  ar  fi  interzis  şi  luptele  între  femei,  dar  Barsena  Păr-Negru 
protestase,  susţinând  că  dreptul  să-şi  rişte  viaţa  îi  aparţinea  în  aceeaşi 
măsură  ca  unui  bărbat.  Regina  îşi  dorise  să  interzică  şi  şotiile,  luptele 
ilare  în  care  ologii,  piticii  şi  babele  se  pocneau  unii  pe  alţii  cu  topoare, 
torţe  şi  ciocane  (şotia  era  considerată  cu  atât  mai  amuzantă,  cu  cât 
luptătorii  erau  mai  stângaci),  dar  Hizdahr  îi  spusese  că  oamenii  ar  fi 
iubit-o  mai  mult  dacă  ar  fi  râs  împreună  cu  ei  şi  argumentase  că,  fără 


936 


GEORGE  R.R.  MARTIN 


astfel  de  giumbuşlucuri,  ologii,  piticii  şi  babele  ar  fi  murit  de  foame. 
Aşa  că  Dany  cedase. 

Existase  şi  obiceiul  osândei  la  luptă  în  arenă,  pentru  toţi  vinovaţii 
de  încălcarea  legii;  regina  fusese  de  acord  să  fie  reluat,  dar  numai 
pentru  anumite  fărădelegi. 

-  Ucigaşii  şi  siluitorii  pot  fi  siliţi  să  lupte,  ca  şi  aceia  care  nu 
renunţă  la  sclavie,  dar  nu  şi  hoţi  sau  datornicii. 

Insă  luptele  între  animale  continuau  să  fie  îngăduite.  Dany  privi  un 
elefant  care  scăpă  repede  de  o  haită  de  şase  lupi  roşii.  Pe  urmă  un  taur 
fu  stârnit  împotriva  unui  urs,  într-o  luptă  sângeroasă,  care  lăsă  ambele 
animale  sfâşiate  şi  în  agonie. 

-  Carnea  nu  e  irosită,  îi  puse  Hizdahr.  Bucătarii  pregătesc  din 
leşuri  o  tocană  sănătoasă  pentru  toţi  cei  flămânzi.  Orice  om  care 
se-nfăţişează  la  Porţile  Destinului  poate  primi  un  castron. 

-  O  lege  bună,  spuse  Dany.  Legile  voastre  bune  sunt  atât  de  puţine. 
Trebuie  să  ne-asigurăm  că  tradiţia  asta  se  va  păstra. 

După  înfruntarea  dintre  animale  urmă  falsa  bătălie,  în  arenă 
aflându-se  şase  pedestraşi  împotriva  a  şase  călăreţi,  cei  dintâi  înarmaţi 
cu  scuturi  şi  săbii  lungi,  iar  ceilalţi  cu  arakh-uri  dothraki.  Falşii 
cavaleri  purtau  platoşe  de  zale,  în  timp  ce  falşii  dothraki  n-aveau 
niciun  fel  de  armură.  La  început  călăreţii  părură  să  fie  în  avantaj, 
doborându-şi  doi  potrivnici  sub  copitele  cailor  şi  tăind  urechea  unui 
al  treilea,  însă  cavalerii  supravieţuitori  începură  să  atace  apoi  eaii  şi 
călăreţii  ajunseră  rând  pe  rând  să  cadă  din  şa  şi  să  fie  măcelăriţi,  spre 
marele  dezgust  al  lui  Jhiqui. 

-  Ăsta  n-a  fost  un  khalasar  adevărat,  spuse  ea. 

-  Sper  că  resturile  lor  nu  ajung  în  tocana  voastră  sănătoasă,  spuse 
Dany,  în  timp  ce  morţii  căsăpiţi  erau  scoşi  din  arenă. 

-  Ale  cailor  da,  răspunse  Hizdahr.  Ale  oamenilor  nu. 

-  Carnea  de  cal  şi  cepele  te  fac  puternic,  zise  Belwas. 

După  bătălie  urmă  prima  şotie  a  zilei,  o  înfruntare  între  doi  pitici 
care  maimuţăreau  un  turnir,  aduşi  de  unul  dintre  nobilii  yunkai 

invitaţi  de  Hizdahr.  Unul  călărea  pe  un  câine,  iar  celălalt  pe  o  scroafă. 
Armurile  lor  de  lemn  fuseseră  proaspăt  vopsite,  aşa  că  pe  una  se  vedea 
cerbul  uzurpatorului  Robert  Baraheon,  iar  pe  cealaltă  leul  de  aur  al 
Casei  Lannister.  Asta  se  făcuse,  evident,  pentru  plăcerea  ei.  Giumbuş- 
lucurile lor  îl  făcură  în  curând  pe  Belwas  să  izbucnească  într-un  râs 
zgomotos,  dar  zâmbetul  lui  Dany  era  abia  schiţat  şi  silit.  Când  piticul 
în  roşu  căzu  din  şa  şi  începu  să  alerge  după  scroafa  lui  prin  nisip  în 
timp  ce  piticul  de  pe  câine  galopa  în  urma  lui  pocnindu-1  peste  fund 
cu  o  sabie  de  lemn,  ea  spuse: 

-E  încântător  şi  prostesc,  însă... 

-  Ai  răbdare,  dulceaţa  mea,  zise  Hizdahr.  Sunt  pe  punctul  să  dea 
drumul  leilor. 

Daenerys  îl  privi  uimită. 
-Lei? 

-  Trei.  Piticii  nu  se  aşteaptă  la  asta. 
Ea  se  încruntă. 

-  Piticii  au  săbii  de  lemn.  Armuri  de  lemn.  Cum  te-aştepţi  să  lupte 
cu  leii? 

-Jalnic,  răspunse  Hizdahr,  deşi  poate  ne  vor  surprinde.  Mai  mult 
ca  sigur  o  să-nceapă  să  ţipe,  s-alerge  şi  să-ncerce  să  iasă  din  arenă.  De 
aceea  se  numeşte  un  asemenea  spectacol  şotie. 

Dany  nu  era  încântată. 

-  O  interzic. 

-  Blândă  regină,  nu  vrei  să-ţi  dezamăgeşti  poporul. 

-Mi-ai  jurat  că  luptătorii  vor  fi  oameni  în  toată  firea,  care-au 
acceptat  de  bunăvoie  să-şi  rişte  vieţile  pentru  aur  şi  pentru  onoruri. 
Piticii  ăştia  n-au  acceptat  să-nfrunte  leii  cu  săbii  de  lemn.  O  s-opreşti 
şotia.  Acum. 

Buzele  regelui  se  crispară.  Pentru  o  clipă,  lui  Dany  i  se  păru  că 
zăreşte  o  străfulgerare  de  mânie  în  privirea  lui  calmă. 

-  Cum  porunceşti. 

Hizdahr  îl  chemă  cu  un  semn  pe  maestrul  de  arenă. 


938 


GEORGE  R.R.  MARTIN 


-  Fără  lei,  spuse  el,  când  omul  veni  în  fugă,  cu  un  bici  în  mână. 

-  Nici  măcar  unul,  Luminăţia  Ta?  Unde  e  hazul? 

-  Regina  mea  a  vorbit.  Piticilor  n-o  să  li  se  facă  niciun  rău. 

-  Mulţimii  n-o  să-i  placă. 

-  Atunci  adu-o  pe  Barsena.  Ar  trebui  să-i  mulţumească. 

-  Luminăţia  Ta  ştie  cel  mai  bine. 

Maestrul  de  arenă  pocni  din  bici  şi  strigă  nişte  porunci.  Piticii  fură 
scoşi  din  arenă,  cu  porc  şi  cu  câine  cu  tot,  în  timp  ce  spectatorii  îşi 
şuierau  dezaprobarea  şi  aruncau  în  ei  cu  pietre  şi  cu  fructe  stricate. 

Un  strigăt  se  înălţă  când  pe  nisip  intră  cu  paşi  mari  Barsena  Păr 
Negru,  cu  goliciunea  ascunsă  doar  de  sandale  şi  de  pânza  din  jurul 
şoldurilor.  înaltă,  negricioasă,  de  vreo  treizeci  de  ani,  mergea  cu  graţia 
ameninţătoare  a  unei  pantere. 

-  Barsena  e  foarte  iubită,  spuse  Hizdahr,  în  timp  ce  zgomotul 
creştea  în  arenă.  E  cea  mai  curajoasă  femeie  pe  care-am  văzut-o 
vreodată. 

-  Lupta  cu  fetele  nu-i  o  vitejie,  zise  Vânjosul  Belwas.  Lupta  cu 
Vânjosul  Belwas  ar  fi  o  vitejie. 

-  Azi  o  să  înfrunte  un  mistreţ,  anunţă  Hizdahr. 

Da,  se  gândi  Dany,  fiindcă  n-ai  reuşit  să  găseşti  o  femeie  care  să  se 
lupte  cu  ea,  indiferent  cât  i-ai  fi  îngroşat  punga. 

-  Şi  s-ar  părea  că  nu  cu  o  sabie  de  lemn. 

Mistreţul  era  un  animal  uriaş,  cu  colţi  lungi  cât  antebraţul  unui 
bărbat,  cu  ochii  mici  înotând  în  furie.  Se  întrebă  dacă  animalul  care-1 
ucisese  pe  Robert  Baratheon  fusese  la  fel  de  fioros.  O  fiară  cumplită 
şi  o  moarte  cumplită.  Pentru  o  clipă,  aproape  că  se  simţi  cuprinsă  de 
milă  pentru  Uzurpator. 

-  Barsena  e  foarte  rapidă,  comentă  Reznak.  O  să  danseze  cu 
mistreţul,  Luminăţia  Ta,  şi  o  să-1  taie  felii  când  o  să  treacă  pe  lângă  ea. 
O  să  fie  scăldat  în  sânge  înainte  de  a  cădea,  o  să  vezi. 

Lupta  începu  exact  aşa  cum  spusese  el.  Mistreţul  atacă.  Barsena  se 
feri  răsucindu-se  şi  lama  ei  fulgeră  argintie  în  soare. 

-  Are  nevoie  de  o  suliţă,  spuse  Ser  Barristan,  în  vreme  ce  Barsena 
scăpa  de  al  doilea  atac  al  fiarei  cu  o  săritură  boltită.  Nu  te  lupţi  aşa  cu 
un  mistreţ. 

Vorbea  exact  ca  un  bunic  bătrân  şi  sâcâitor,  cum  spunea  Daario 
întotdeauna. 

Lama  Barsenei  se  înroşea,  dar  mistreţul  se  opri  în  curând.  E  mai 
ager  la  minte  decât  un  taur,  îşi  dădu  seama  Dany.  N-o  să  mai  atace. 
Barsena  înţelese  şi  ea  lucrul  ăsta.  Ţipând,  se  apropie  treptat  de  mistreţ, 
aruncându-şi  cuţitul  dintr-o  mână  într-alta.  Când  animalul  se  trase 
înapoi,  înjură  şi-i  crestă  râtul,  încercând  să-1  provoace...  şi  izbuti.  De 
data  asta  săritura  ei  veni  cu  o  clipă  prea  târziu  şi  un  colţ  îi  sfâşie 
piciorul  stâng  de  la  genunchi  până  la  încheietura  de  sus. 

Un  geamăt  se  desprinse  din  treizeci  de  mii  de  piepturi.  Apucându-se 
de  piciorul  sfâşiat,  Barsena  scăpă  cuţitul  şi  încercă  să  se  îndepărteze 
şchiopătând,  dar  mistreţul  o  atacă  din  nou  când  abia  dacă  mărise  distanţa 
dintre  ei  cu  o  jumătate  de  metru.  Dany  întoarse  capul. 

-Asta  a  fost  o  vitejie?  îl  întrebă  pe  Vânjosul  Belwas  când  pe 
întinderea  nisipului  răsună  un  ţipăt. 

-  E  o  vitejie  să  te  lupţi  cu  porcii,  dar  nu  e  o  vitejie  să  ţipi  atât  de  tare. 
II  răneşte  pe  Vânjosul  Belwas  în  urechi.  Eunucul  îşi  frecă  stomacul 
umflat,  pe  care  se  încrucişau  cicatrice  albe,  vechi.  II  face  pe  Vânjosul 
Belwas  să-i  fie  rău  şi-n  burtă. 

Mistreţul  îşi  îngropă  râtul  în  pântecele  Barsenei  şi  începu  să-i  smulgă 
măruntaiele.  Mirosul  era  mai  mult  decât  putea  îndura  regina.  Căldura, 
muştele,  strigătele  mulţimii...  Nu  pot  respira.  îşi  ridică  vălul  şi  îl  lăsă  să 
fluture  în  cădere.  îşi  scoase  şi  tokarul.  Perlele  zăngăniră  uşor,  lovindu-se 
una  de  alta  când  desfăşură  mătasea. 

-  Khaleesi?  întrebă  Irri.  Ce  faci? 

-  îmi  scot  urechile  de  iepure. 

O  duzină  de  bărbaţi  înarmaţi  cu  suliţe  pentru  vânătoarea  de 
mistreţi  intrară  în  fugă  pe  nisip,  ca  s-alunge  animalul  de  lângă  leş  şi 
să-1  ducă  înapoi,  în  ţarcul  lui.  Maestrul  de  arenă  îi  însoţea,  ţinând 

în  mână  un  bici  lung,  cu  ţepi.  în  timp  ce  plesnea  mistreţul,  regina 
se  ridică. 

-  Ser  Barristan,  vrei  să  mă  duci  în  siguranţă  înapoi,  în  grădina  mea? 
Hizdahr  părea  nedumerit. 

-  Mai  urmează  şi  altele.  O  şotie,  şase  femei  bătrâne  şi  încă  trei 
lupte.  Belaquo  şi  Goghor! 

-  Belequo  o  să  câştige,  declară  Irri.  Asta  se  ştie. 

-  Nu  se  ştie,  zise  Jhiqui.  Belaquo  o  să  moară. 

-  Unul  o  să  moară  sau  o  să  moară  celălalt,  spuse  Dany.  Iar  cel 
care-o  să  trăiască  o  să  moară  în  altă  zi.  Asta  a  fost  o  greşeală. 

-  Vânjosul  Belwas  a  mâncat  prea  multe  lăcuste.  Pe  faţa  lui  lată, 
maronie,  se  vedea  o  privire  îngreţoşată.  Vânjosul  Betwas  are  nevoie 
de  lapte. 

Hizdahr  nu-i  dădu  nicio  atenţie  eunucului. 

-  Luminăţia  Ta,  oamenii  din  Meereen  au  venit  să  celebreze 
cununia  noastră.  I-ai  auzit  aclamându-te.  Nu  le  respinge  dragostea. 

-  Au  aclamat  urechile  mele  pleoştite,  nu  pe  mine.  Scoate-mă  din 
abatorul  ăsta,  bărbate. 

Auzea  respiraţia  zgomotoasă  a  mistreţului,  strigătele  suliţaşilor, 
pocnetele  biciului  maestrului  de  arenă. 

-  Dulce  doamnă,  nu!  Mai  rămâi  încă  puţin.  Pentru  şotie  şi  pentru 
o  ultimă  luptă.  închide  ochii,  nimeni  n-o  să  vadă.  Se  vor  uita  la  Balaquo 
şi  la  Ghogor.  Nu  e  momentul  să... 

Pe  chipul  lui  undui  o  umbră.  Zarva  şi  ţipetele  încetară.  Zece  mii 
de  glasuri  amuţiră.  Toţi  ochii  se  îndreptară  spre  cer.  O  adiere  caldă 
mătură  obrajii  lui  Dany  şi  ea  auzi  fâlfâitul  aripilor  acoperindu-i  bătăile 
inimii.  Doi  suliţaşi  o  rupseră  la  fugă,  căutând  adăpost.  Maestrul  de 
arenă  înţepeni.  Mistreţul  se  întoarse  la  Barsena  fornăind.  Vânjosul 
Belwas  gemu,  alunecă  de  pe  locul  lui,  căzând  în  genunchi. 

Deasupra  lor,  dragonul  se  roti,  întunecat  în  faţa  soarelui.  Avea 
solzii  negri,  iar  ochii,  coarnele  şi  plăcile  de  pe  spate,  roşii  ca  sângele, 
întotdeauna  cel  mai  mare  dintre  cei  trei,  sălbaticul  Drogon  crescuse 

încă  şi  mai  mult.  Aripile  lui  întinse,  negre  ca  smoala,  aveau  şase  metri 
de  la  un  vârf  la  altul.  In  trecere  pe  deasupra  nisipului,  le  flutură  o 
singură  dată  şi  sunetul  păru  un  tunet.  Mistreţul  îşi  înălţă  capul 
fornăind...  şi  flăcările  îl  înghiţiră,  foc  negru  cu  răbufniri  roşii.  La  nouă 
metri  distanţă,  Dany  simţi  valul  de  căldură.  Ţipetele  animalului  în 
agonie  păreau  aproape  omeneşti.  Drogon  se  apropie  de  leş  şi  îşi  înfipse 
ghearele  în  carnea  fumegândă.  Când  începu  să  se  hrănească,  nu  făcu 
nicio  deosebire  între  Barsena  şi  mistreţ. 
-  Oh,  zei,  gemu  Reznak,  o  mănâncă! 

Seneşalul  îşi  acoperi  gura.  Vânjosul  Belwas  voma  zgomotos.  Peste 
chipul  prelung  şi  palid  al  lui  Hizdahr  zo  Loraq  trecu  o  expresie  stranie 
-în  parte  spaimă,  în  parte  poftă  trupească,  în  parte  încântare.  îşi  linse 
buzele.  Dany  îi  văzu  pe  oamenii  lui  Pahl  revărsându-se  în  susul 
treptelor,  cu  mâinile  încleştate  de  tokare  şi  împiedicându-se  în  franjuri 
în  graba  lor  de  a  fugi.  Alţii  îi  urmară.  Unii  alergau,  îmbrâncindu-se. 
Majoritatea  rămaseră  pe  locurile  lor. 

Un  bărbat  îşi  atribui  rolul  unui  erou. 

Era  unul  dintre  suliţaşii  trimişi  să  mâne  mistreţul  înapoi,  în  ţarcul 
lui.  Poate  era  beat  sau  nebun.  Poate  o  iubise  în  taină  pe  Barsena  Păr 
Negru,  sau  auzise  zvonurile  despre  micuţa  Hazzea.  Poate  nu  era  decât 
un  om  simplu,  care-şi  dorea  să  ajungă  în  cântecele  barzilor.  Se  repezi 
înainte,  cu  suliţa  pentru  mistreţi  în  mână.  Călcâiele  lui  împroşcau 
sângele  roşu  şi  de  pe  bănci  se  ridicară  strigăte.  Drogon  îşi  înălţă  capul, 
cu  sânge  picurându-i  dintre  dinţi.  Eroul  îi  sări  în  spate  şi-şi  repezi 
vârful  de  fier  al  suliţei  către  baza  gâtului  lung,  acoperit  de  solzi. 

Dany  şi  Drogon  urlară  într-un  singur  glas. 

Eroul  se  apăsă  pe  suliţă,  folosindu-şi  greutatea  ca  să  răsucească  vârful, 
înfigându-1  mai  adânc.  Drogon  se  arcui  în  sus,  cu  un  şuier  de  durere.  Izbi 
cu  coada  într-o  parte.  Ea  îi  văzu  capul  rotindu-se  în  vârful  gâtului  lung, 
de  şarpe,  îi  văzu  aripile  negre  desfăcându-se.  Omorâtorul-de-dragoni  îşi 
pierdu  echilibrul  şi  se  rostogoli  pe  nisip.  încerca  să  se  ridice  în  picioare 
când  colţii  dragonului  i  se  închiseră  în  jurul  antebraţului. 

-Nu! 

Atât  mai  avu  timp  să  strige.  Drogon  îi  smulse  braţul  din  umăr  şi-1 
aruncă  într-o  parte,  aşa  cum  ar  fi  aruncat  un  câine  un  rozător  într-o 
gaură  de  şobolani. 

-  Ucideţi-l!  le  strigă  Hizdahr  zo  Loraq  celorlalţi  suliţaşi.  Ucideţi fiara! 
Ser  Barristan  o  ţinea  strâns. 

-  Uită-te  în  altă  parte,  Luminăţia  Ta. 

-  Dă-mi  drumul! 

Dany  se  răsuci,  scăpând  din  strânsoarea  lui.  Lumea  păru  să-nceti- 
nească  în  clipa  în  care  trecu  dintr-un  salt  peste  parapet.  Când  ateriză 
pe  solul  arenei  îşi  pierdu  o  sanda.  Alergând,  simţea  între  degete  nisipul, 
fierbinte  şi  aspru.  Ser  Barristan  o  striga.  Vânjosul  Belwas  continua  să 
vomite.  Ea  alergă  mai  repede. 

Şi  suliţaşii  alergau.  Unii  către  fiară,  cu  suliţele  în  mâini.  Alţii  se 
grăbeau  să  scape  cu  fuga,  aruncându-şi  armele.  Eroul  se  zvârcolea  pe 
nisip,  cu  sângele  strălucitor  revărsându-i-se  din  ciotul  zdrenţuit  al 
umărului.  Suliţa  lui  rămăsese  înfiptă  în  gâtul  lui  Drogon,  fâlfâind  când 
dădea  din  aripi.  Din  rană  se  înălţa  fum.  Când  se  apropiară  ceilalţi  suliţaşi, 
dragonul  scuipă  foc,  scăldând  doi  oameni  în  flăcări  negre.  Coada  lui 
biciui  aerul  în  lateral,  izbindu-1  pe  maestrul  de  arenă  care  i  se  furişa  în 
spate  şi  rupându-1  în  două.  Un  alt  atacator  încercă  să-1  înjunghie  în  ochi, 
până  când  dragonul  îl  prinse  între  fălci  şi-i  sfâşie  pântecul.  Meereenenii 
ţipau,  blestemau,  urlau.  Dany  auzi  paşii  cuiva  lovind  nisipul  în  urma  el 

-  Drogon!  strigă  ea.  Drogon! 

Capul  lui  se  răsuci.  Dintre  dinţi  i  se  înălţă  fum.  Şi  sângele  îi  fumega, 
acolo  unde  picura  pe  pământ.  Bătu  din  nou  din  aripi,  stârnind  un  vârtej 
furtunos  de  nisip  stacojiu.  Dany  se  împletici  în  norul  roşu  fierbinte, 
tuşind.  El  clănţăni. 

-  Nu!  atât  avu  ea  timp  să  spună. 

Nu,  nu  pe  mine,  nu  mă  mai  cunoşti?  Dinţii  negri  se  închiseră  la  câţiva 
centimetri  de  faţa  ei.  A  vrut  să-mi  smulgă  capul.  Dany  se  împiedică  de 
leşul  maestrului  de  arenă  şi  căzu  pe  spate. 

Drogon  urlă.  Sunetul  umplu  arena.  Dany  se  simţi  înghiţită  de  suflul 
unui  cuptor.  Gâtul  lung  şi  solzos  al  fiarei  se  întinse  către  ea.  Când  i  se 
deschise  gura,  îi  zări  bucăţi  de  os  sfărâmat  şi  de  carne  carbonizată  între 
dinţii  întunecaţi.  Ochii  lui  erau  lichid  încins.  Mă  uit  în  iad,  dar 
m-ndrâznesc  să-mi  desprind  privirea.  Nu  fusese  niciodată  atât  de  sigură 
de  ceva.  Dacă  fug,  o  să  mă  ardă  şi-o  să  mă-nghitâ.  In  Westeros,  septonii 
vorbeau  despre  şapte  iaduri  şi  despre  şapte  raiuri,  dar  Cele  Şapte  Regate 
şi  zeii  lor  erau  departe.  Dacă  murea  acolo,  se  întrebă  Dany,  oare  zeul 
cal  al  dothakilor  avea  să  despice  iarba  şi  s-o  ceară  pentru  khalasar-u\  său 
înstelat,  ca  să  poată  călări  pe  câmpiile  nopţii  alături  de  cel  care-i  fusese 
soare  şi  stele?  Sau  zeii  furioşi  ai  Ghisului  aveau  să-şi  trimită  harpiile  ca 
să-i  înşface  sufletul  şi  s-o  târască  în  jos,  către  chinuri?  Drogon  îi  urlă 
chiar  în  faţă,  cu  răsuflarea  destul  de  fierbinte  ca  să-i  băşice  pielea.  Dany 
îl  auzi  pe  Ser  Barristan  Selmy  în  dreapta  ei,  strigând: 

A  ... 

wLa  mine!  Incearcă-mă  pe  mine.  Aici.  La  mine! 

Apoi  se  văzu  reflectară  în  focul  mocnit  din  adâncurile  roşii  ale 
ochilor  lui  Drogon.  Ce  mică  părea,  ce  nevolnică,  ce  firavă  şi  ce  înspăi- 
mântată. Nu-lpot  lăsa  să-mi  vadă  frica.  Râcâi  nisipul,  trăgându-se  către 
leşul  maestrului  de  arenă  şi  degetele  îi  măturară  mânerul  biciului. 
Atingându-1,  se  simţi  mai  curajoasă.  Pielea  era  caldă,  vie.  Drogon  urlă 
din  nou,  un  sunet  atât  de  puternic,  încât  ea  fu  cât  pe  ce  să  scape  biciul. 
Dinţii  lui  clănţăniră  către  ea. 

Dany  îl  lovi. 

-  iV«y  ţipă,  învârtind  biciul  din  toate  puterile. 
Capul  dragonului  zvâcni  către  spate. 

-Nu! strigă  ea  din  nou.  NU! 

Ţepii  biciului  brăzdară  botul  fiarei.  Drogon  se  ridică,  acoperind-o 
cu  umbra  aripilor.  Ea  îi  plesni  cu  biciul  pântecele  solzos,  înainte  şi 
înapoi,  până  când  începu  s-o  doară  braţul.  Gâtul  lui  lung,  ca  un  şarpe, 
se  curbă  ca  un  arc.  Şuieră,  scuipând  foc  negru  în  jos,  către  ea,  Dany  se 
avântă  pe  sub  flăcări,  învârtind  biciul  şi  strigând: 

-  Nu,  nu,  nu!  JOS! 

El  răspunse  cu  un  urlet  plin  de  spaimă  şi  de  furie,  plin  de  durere. 
Aripile  îi  fluturară  o  dată,  de  două  ori... 

...şi  se  strânseră.  Dragonul  scoase  un  ultim  şuierat  şi  se  întinse  pe 
burtă.  Din  rana  făcută  de  suliţă  i  se  prelingea  sânge  negru,  fumegând 
când  picura  pe  nisipul  pârjolit.  E  carne  zămislită  din  foc,  se  gândi  ea, 
şi  aşa  sunt  şi  eu. 

Daenerys  Targaryen  sări  în  spatele  dragonului,  înşfăcă  suliţa  şi  o 
smulse.  Vârful  îi  era  pe  jumătate  topit,  fierul  încins  la  roşu  strălucea.  Ea 
o  azvârli  într-o  parte.  Drogon  se  răsuci  sub  ea,  cu  muşchii  unduindu-i 
când  îşi  adună  puterile.  Aerul  era  îngroşat  cu  nisip.  Regina  nu  putea  să 
vadă,  nu  putea  să  respire,  nu  putea  să  gândească.  Aripile  negre  bubuiră 
ca  tunerul  şi  nisipurile  stacojii  începură  deodată  să  cadă,  îndepăr- 
tându-se  de  ea. 

Ameţită,  Dany  închise  ochii.  Când  îi  redeschise,  îi  întrezări  pe 
meereenii  de  sub  ea  printr-o  ceaţă  de  lacrimi  şi  praf,  scurgându-se  în 
susul  treptelor  şi  apoi  pe  străzi. 

Avea  biciul  încă  în  mână.  Lovi  uşor  gâtul  lui  Drogon,  strigând: 

-  Mai  sus! 

Cealaltă  mână  i  se  încleştă  de  solzii  lui,  scrijelind  cu  degetele  ca  să 
găsească  de  ce  să  se-agaţe.  Aripile  negre  şi  late  ale  lui  Drogon  loveau 
aerul.  Dany  îi  simţea  căldura  între  coapse.  Şi  inima  ei  părea  gata  să 
plesnească.  Da,  se  gândi,  da,  acum,  acum,  fă-o,  fă-o,  du-mâ,  du-mi. 
ZBOARĂ! 


JON 


Tormund  Năpasta  Uriaşilor  nu  era  înalt,  dar  zeii  îi  dăruiseră  un 
piept  lat  şi  un  pântece  masiv.  Mance  Rayder  îl  numise  Tormund 
Suflătorul  Cornului  fiindcă  avea  plămâni  atât  de  puternici  şi  se  spunea 
că  râsul  său  putea  desprinde  zăpada  de  pe  crestele  munţilor.  Când  era 
furios,  urletele  lui  îi  aminteau  lui  Jon  de  mugetele  unui  mamut. 

In  ziua  aceea,  Tormund  urlă  de  multe  ori  şi  din  toate  puterile. 
Răgi,  răcni,  izbi  cu  pumnul  în  masă  atât  de  tare  încât  o  carafă  cu  apă 
se  răsturnă  şi  se  vărsă.  Un  corn  cu  mied  se  afla  întotdeauna  la 
îndemâna  lui,  aşa  că  saliva  pe  care-o  împroşca  ori  de  câte  ori  îşi  rostea 
ameninţările  era  îndulcit  cu  miere.  II  numi  pe  Jon  Snow  laş,  mincinos 
şi  renegat,  îl  înjură  fiindcă  era  un  îngenuncheat  pidosnic  negru  la 
suflet,  un  tâlhar  şi  o  cioară,  îl  învinui  că  voia  să  le-o  tragă  în  fund 
oamenilor  liberi.  îşi  azvârli  cornul  de  două  ori  spre  capul  lui  Jon,  dar 
numai  după  ce  îl  golise.  Tormund  nu  era  omul  care  să  irosească 
bunătate  de  mied.  Jon  îl  lăsă  să  reverse  totul  asupra  lui.  Nu-şi  ridică 
niciodată  vocea  şi  nu  răspunse  ameninţărilor  cu  alte  ameninţări,  dar 
nici  nu  cedă  mai  mult  decât  era  pregătit  s-o  facă. 

In  cele  din  urmă,  când  umbrele  după-amiezii  se  lungeau  în  jurul 
cortului,  Tormund  Năpasta  Uriaşilor  -  Mare  Orator,  Suflătorul 
Cornului  şi  Spărgătorul  de  Gheaţă,  Tormund  Pumn  de  Fier, 

Consortul  Ursoaicelor,  Vorbitorul  cu  Zeii  şi  Tatăl  Oştirilor  - 
întinse  mâna. 

-  Atunci,  s-a  făcut  şi  zeii  să  mă  ierte.  Ştiu  că  există  o  sută  de  mame 
care  n-o  vor  face  niciodată. 

Jon  strânse  mâna  întinsă.  Prin  minte  îi  trecură  cuvintele  legământului 
său:  Sunt  sabia  din  întuneric.  Sunt  păzitorul  de  pe  ziduri.  Sunt  focul  care 
arde frigul  şi  lumina  care  aduce  zorile,  goarna  care-i  trezeşte  pe  cei  adormiţi 
şi  scutul  care  păzeşte  ţinuturile  oamenilor.  Pentru  el  avea  un  refren  nou: 
Sunt  străjerul  care-a  deschis  porţile  şi  a  lăsat  duşmanul  să  treacă  dincolo  de 
ele.  Ar  fi  dat  orice  ca  să  afle  că  făcea  ce  trebuia  să  facă.  Dar  mersese  prea 
departe,  nu  se  mai  putea  întoarce. 

-  S-a  făcut  cu  bine,  zise  el. 

Strânsoarea  lui  Tormund  zdrobea  oasele.  Măcar  atât  nu  se  schimbase 
în  privinţa  lui.  Şi  barba  îi  rămăsese  la  fel,  deşi  faţa  de  sub  acel  hăţiş 
de  păr  alb  se  subţiase  vizibil  şi  pe  obrajii  roşcovani  i  se  întipăriseră 
riduri  adânci. 

-  Mance  ar  fi  trebuit  să  te  ucidă  când  a  avut  ocazia,  spuse  el,  făcând 
tot  ce-i  stătea  în  puteri  ca  să  preschimbe  mâna  lui  Jon  în  terci  şi-n  oase. 
Aur  pentru  fiertura  de  ovăz  şi  băieţi...  un  preţ  nemilos.  Ce  s-a-ntâmplat 
cu  flăcăul  încântător  pe  care  l-am  cunoscut? 

L-au  făcut  Lord  Comandant. 

-  Un  târg  cinstit  lasă  ambele  părţi  nemulţumite,  aşa  am  auzit 
spunându-se.  Trei  zile? 

-  Dacă  trăiesc  până-atunci.  Unii  dintre  ai  mei  mă  vor  scuipa 
când  vor  auzi  condiţiile  astea.  Tormund  dădu  drumul  mâinii  lui 
Jon.  Şi  ciorile  tale  vor  bodogăni,  le  cunosc.  Şi-ar  trebui  să  le  cunosc. 
Am  omorât  mai  mulţi  dintre  voi,  pidosnicii  negri,  decât  sunt  în  stare 
să  număr. 

-  Ai  face  bine  să  nu  pomeneşti  de  asta  cu  voce  atât  de  puternică 
după  ce-o  să  vii  în  sudul  Zidului. 

-  Ha!  râse  Tormund. 

Nici  asta  nu  se  schimbase.  încă  mai  râdea  des  şi  cu  uşurinţă. 

-  înţelepte  cuvinte.  N-aş  vrea  să  mă  omorâţi  voi,  ciorilor,  ciugu- 
lindu-mă.  11  bătu  pe  Jon  pe  spate.  Când  toţi  oamenii  mei  vor  fi  în 
siguranţă,  dincolo  de  Zidul  vostru,  vom  împărţi  o-mbucătură  de  carne 
şi  nişte  mied.  Până  atunci... 

Sălbaticul  îşi  scoase  brasarda  de  pe  braţul  stâng  şi  i-o  aruncă  lui 
Jon,  apoi  făcu  acelaşi  lucru  cu  cea  de  pe  dreptul. 

-  Prima  ta  plată.  Am  astea  de  tata,  iar  el  le  are  de  la  tatăl  lui.  Acum 
sunt  ale  tale,  bastard  negru  şi  hoţ. 

Brasardele  erau  din  aur  vechi,  greu,  masiv,  gravate  cu  runele  de 
demult  ale  Primilor  Oameni.  Tormund  Năpasta  Uriaşilor  le  purta  de 
când  îl  ştia  Jon;  păreau  să  facă  parte  din  el,  asemenea  bărbii. 

-  Braavosii  le  vor  topi,  pentru  aur.  Asta  pare  o  ruşine.  Poate-ar 
trebui  să  le  păstrezi. 

-  Nu.  Nu  vreau  să  se  spună  că  Tormund  Pumn  de  Fier  i-a  pus  pe 
oamenii  liberi  să  renunţe  la  comorile  lor  în  vreme  ce  el  le-a  păstrat 
pe-ale  lui.  Zâmbi  larg.  Dar  o  să  păstrez  inelul  pe  care-1  port  în  jurul 
membrului.  Mult  mai  mare  decât  fleacurile  astea  mărunte.  Tu  l-ai 
putea  purta  la  gât. 

Jon  nu  putu  să  nu  râdă. 

-  Ai  rămas  acelaşi. 

-  Oh,  ba  nu.  Zâmbetul  i  se  topi  ca  zăpada  vara.  Nu  mai  sunt  omul 
care-am  fost  la  Castelul  Afurisit.  Am  văzut  prea  multă  moarte,  prea 
multe  lucruri  cumplite.  Cei  doi  fii  ai  mei...  Durerea  îi  schimonosi  trăs- 
ăturile. Dormund  a  fost  doborât  în  lupta  pentru  Zid  şi  încă  nu  devenise 
bărbat.  Unul  dintre  cavalerii  regelui  a  făcut-o,  un  nemernic  în  oţel  cenu- 
şiu din  cap  până-n  picioare,  cu  fluturi  de  noapte  pe  scut.  Am  văzut  când 
1-a  tăiat,  dar  băiatul  meu  a  murit  înainte  de-a  ajunge  la  el.  Şi  Torwynd... 
pe  el  mi  1-a  luat  frigul.  întotdeauna  a  fost  bolnăvicios  băiatul  ăsta. 
A  murit  pur  şi  simplu  într-o  noapte.  Mai  rău,  până  să  ştim  c-a  murit,  s-a 
si  ridicat,  palid  şi  cu  ochi  albaştri.  A  trebuit  să-1  dau  gata  cu  mâna  mea. 
A  fost  greu,  Jon.  Ii  ochi  îi  străluciră  lacrimi.  Ca  să  zic  adevărul,  nu  era 
cine  ştie  ce  bărbat,  dar  fusese  cândva  băieţelul  meu  şi-1  iubeam. 

Jon  îi  puse  mâna  pe  umăr. 

-  îmi  pare  atât  de  rău. 

-  De  ce?  N-ai  făcut-o  tu.  E  sânge  pe  mâinile  tale,  da,  la  fel  ca  pe  ale 
mele.  Dar  nu  al  lui.  Tormund  clătină  din  cap.  încă  mai  am  doi  fii 
puternici. 

-  Şi  fiica  ta...? 

-  Munda.  Asta  readuse  zâmbetul  lui  Tormund.  L-a  luat  pe  Ryk 
Lance- Lungă  de  bărbat,  dacă-ţi  vine  să  crezi.  Dacă  mă-ntrebi  pe  mine, 
băiatul  e  mai  mult  mădular  decât  minte,  dar  se  poartă  destul  de  bine  cu 
ea.  I-am  spus  că,  dacă-i  face  vreodată  vreun  rău,  îi  smulg  bărbăţia  si-1  bat 
măr  cu  ea.  Ii  dădu  lui  Jon  înc-o  palmă  zdravănă.  E  timpul  să  te-ntorci. 
Dacă  te  mai  ţin  mult,  o  să-şi  închipuie  că  te  mâncăm. 

-  In  zori,  atunci.  Peste  trei  zile.  Mai  întâi  băieţii. 

-  Te-am  auzit  când  ai  spus  asta  de  primele  zece  ori,  cioară.  S-ar 
putea  crede  că-ntre  noi  nu-i  niciun  strop  de  încredere.  Scuipă.  Mai 
întâi  băieţii,  da.  Mamuţii  merg  pe  drumul  ocolit.  Asigură-te  că-s 
aşteptaţi  la  Rondul  de  Est.  Eu  o  să  m-asigur  că  la  afurisita  ta  de  poartă 
nu-i  nicio  încăierare,  că  nu  dă  nimeni  năvală.  O  să  stăm  frumos  şi-n 
ordine,  ca  răţuştele-n  şir.  Şi  eu  voi  fi  mama-raţă.  Ha!  1 

Tormund  îl  conduse  pe  Jon  afară  din  cort. 

Afară,  ziua  era  strălucitoare,  fără  niciun  nor.  Soarele  se  reîntorsese 
pe  cer  după  două  săptămâni  de  absenţă  şi,  către  sud,  Zidul  se  înălţa 
albastru-alburiu,  scânteind.  Jon  auzise  o  vorbă  de  la  bărbaţii  mai  bă- 
trâni din  Castelul  Negru:  Zidul  are  mai  multe  toane  decât  Aerys,  Regele 
Nebun,  sau,  uneori,  Zidul  are  mai  multe  toane  decât  o  femeie.  In  zilele 
noroase,  părea  să  fie  din  piatră  albă.  In  nopţile  fără  lună  era  negru  ca 
tăciunele.  In  timpul  viscolelor,  părea  cioplit  în  zăpadă.  Dar  în  zile  ca 
aceea  nu-1  puteai  lua  drept  altceva  în  afară  de  gheaţă.  In  zile  ca  aceea 
scânteia,  strălucitor  precum  cristalul  unui  septon,  cu  toate  zgârieturile 
şi  crăpăturile  conturate  de  soare,  în  timp  ce  curcubeie  îngheţate 
dansau  şi  piereau  în  spatele  văluririlor  sale  translucide.  In  zile  ca  aceea, 
Zidul  era  frumos. 

Cel  mai  mare  dintre  fiii  lui  Tormund  stătea  lângă  cai,  de  vorbă  cu 
Leathers.  Printre  oamenii  liberi  i  se  spunea  Toregg  cel  înalt.  Deşi  avea 
abia  cu  vreo  doi  centimetri  mai  mult  decât  Leathers,  îşi  depăşea  tatăl 
cu  treizeci.  Hareth,  băiatul  voinic  din  Oraşul  Cârtiţei  numit  Calul, 
stătea  ghemuit  lângă  foc,  cu  spatele  la  ceilalţi  doi.  El  şi  Leathers  erau 
singurii  însoţitori  pe  care  şi-i  adusese  Jon  la  negociere;  mai  mulţi  ar  fi 
fost  priviţi  drept  un  semn  de  frică,  deşi  douăzeci  de  oameni  nu  i-ar  fi  fost 
de  mai  mare  folos  decât  doi,  dacă  Tormund  ar  fi  avut  de  gând  să  verse 
sânge.  Nălucă  era  singura  apărare  de  care-avea  nevoie  Jon;  lupul 
străvechi  putea  s-adulmece  vrăjmaşii,  chiar  şi  pe  aceia  care-şi  ascundeau 
duşmănia  sub  zâmbete. 

Insă  Nălucă  plecase.  Jon  îşi  scoase  o  mănuşă  neagră,  îşi  potrivi 
două  degete  în  gură  şi  fluieră. 

-  Nălucă!  La  mine. 

De  deasupra  se  auzi  fâlfâitul  neaşteptat  al  unor  aripi.  Corbul  lui  Mor- 
mont  zbură  de  pe  creanga  unui  stejar  bătrân  şi  se  cocoţă  pe  şaua  lui  Jon. 

-  Porumb,  strigă  el.  Porumb,  porumb,  porumb. 

-  Şi  tu  m-ai  urmărit? 

Jon  întinse  mâna  să  gonească  pasărea,  dar  sfârşi  prin  a-i  mângâia 
penele.  Corbul  îl  privi  pieziş. 

-  Snow,  bombăni  el,  clătinând  din  cap  cu  un  aer  atotştiutor. 
Pe  urmă  apăru  Nălucă,  dintre  doi  copaci,  cu  Val  alături  de  el. 
Par  făcuţi  unul  pentru  altul.  Val  era  înveşmântată  numai  în  alb; 

pantaloni  albi  de  lână,  îndesaţi  în  cizme  de  piele  albită,  mantie  din 
blană  albă  de  urs  prinsă  de  umăr  cu  chipul  cioplit  al  unui  copac  al 
inimii,  tunică  albă  încheiată  cu  bucăţi  de  os.  Şi  răsuflarea  îi  era  albă... 
dar  ochii  îi  erau  albaştri,  coada  lungă,  împletită,  avea  culoarea  mierii 
întunecate,  obrajii  îi  erau  roşii,  îmbujoraţi  de  frig.  Trecuse  mult  timp 
de  când  nu  mai  văzuse  Jon  ceva  atât  de  frumos. 

-  încerci  să-mi  furi  lupul?  o  întrebă  el. 

-  De  ce  nu?  Dacă  toate  femeile  ar  avea  câte  un  lup  străvechi, 
bărbaţii  s-ar  purta  cu  mult  mai  multă  dulceaţă.  Până  şi  ciorile. 

-  Ha!  râse  Tormund  Năpasta  Uriaşilor.  Nu  schimba  vorbe  cu  ea, 
Lord  Snow,  e  prea  deşteaptă  pentru  unii  ca  tine  şi  ca  mine.  Mai  bine 
fur-o  repede,  până  nu  se  dezmeticeşte  Toregg  şi-o  ia  el  înainte. 

Ce  spusese  bădăranul  de  Axell  Florent  despre  Val? 

-  O  fată  numai  bună  de  măritat,  pe  care  nu-ţi  vine  greu  s-o  priveşti. 
Şolduri  bune,  sâni  buni,  bine  clădită  ca  să  poarte  copii. 

Totul  destul  de  adevărat,  dar  femeia  sălbatică  însemna  mult  mai 
mult.  O  dovedise  găsindu-1  pe  Tormund,  acolo  unde  cercetaşi  cu 
experienţă  din  Rond  dăduseră  greş.  Poate  n-o  fi  prinţesă,  dar  ar  fio 
soţie  demnă  de  orice  lord. 

Insă  podul  acela  fusese  ars  cu  mult  timp  în  urmă  şi  Jon  însuşi 
aruncase  torţa. 

-  Toregg  e  binevenit  pentru  ea,  anunţă  el.  Eu  am  făcut  un  legământ. 

-  Ei  nu-i  i-ar  păsa.  Nu-i  aşa,  fătucă? 

Val  se  bătu  cu  palma  peste  cuţitul  lung  de  os  de  pe  şold. 

-  Lordul  Cioară  e  bine  venit  să  se  furişeze  în  patul  meu  în  orice 
noapte  îndrăzneşte.  Odată  castrat,  o  să-i  fie  mult  mai  uşor  să-şi  respecte 
jurămintele. 

-  Ha!  Tormund  izbucni  din  nou  într-un  râs  zgomotos.  Ai  auzit, 
Toregg?  Stai  departe  de  fata  asta.  Am  o  fiică,  nu-mi  mai  trebuie 
încă  una. 

Clătinând  din  cap,  căpetenia  sălbaticilor  se  grăbi  să  se  întoarcă  în 
cortul  său. 

In  timp  ce  Jon  îl  scărpina  pe  Nălucă  după  ureche,  Toregg  aduse 
calul  lui  Val.  Călărea  acelaşi  animal  pe  care  i-1  dăduse  Mully  în  ziua 
în  care  părăsise  Zidul,  flocos,  pipernicit,  chior  de  un  ochi.  In  timp 
ce-1  întorcea  către  Zid,  ea  întrebă: 

-  Cum  o  duce  micul  monstru? 

-  E  de  două  ori  mai  mare  decât  era  când  ai  plecat  şi  de  trei  ori  mai 
zgomotos.  Când  vrea  ţâţă  îl  auzi  urlând  de  la  Rondul  de  Est. 

Jon  încălecă  pe  calul  lui. 
Val  veni  lângă  el. 

-  Aşadar...  eu  ţi  l-am  adus  pe  Tormund,  cum  am  spus.  Şi  acum? 
Trebuie  să  mă-ntorc  în  vechea  mea  celulă? 

-  Vechea  ta  celulă  e  ocupată.  Regina  Selyse  a  cerut  Turnul  Regelui 
pentru  ea.  Ţii  minte  Turnul  lui  Hardin? 

-  Cel  care  pare  gata  să  cadă? 

-  Arată  aşa  de  o  sută  de  ani.  Am  pus  să  fie  pregătit  catul  de  sus 
pentru  tine,  doamna  mea.  O  să  ai  mai  mult  loc  decât  în  Turnul  Regelui, 
deşi  poate  că  n-o  să  fie  la  fel  de  confortabil.  Nimeni  nu  i-a  spus  vreodată 
Palatul  lui  Hardin. 

-  Aş  alege  oricând  libertatea  în  locul  confortului. 

-  O  să  poţi  umbla  liberă  prin  castel,  dar  îţi  spun  cu  părere  de  rău 
că  trebuie  să  rămâi  captivă.  Insă  îţi  pot  promite  că  n-o  să  fii  tulburată 
de  vizitatori  nedoriţi.  Turnul  lui  Hardin  e  păzit  de  oamenii  mei,  nu 
de  ai  reginei.  Iar  Wun  Wun  doarme  în  holul  de  la  intrare. 

-  Un  uriaş  ca  apărător?  Nici  măcar  Dalia  nu  s-a  putut  lăuda  cu  asta. 
Sălbaticii  lui  Tormund  îi  urmăreau  trăgând  cu  ochiul  din  corturi 

sau  din  adăposturile  încropite  sub  copacii  golaşi.  Pentru  fiecare  bărbat 
în  stare  să  lupte,  Jon  văzu  câte  trei  femei  şi  tot  atât  de  mulţi  copii, 
făpturi  trase  la  faţă,  cu  obrajii  supţi  şi  priviri  fixe.  Când  Mance  Rayder 
îşi  condusese  oamenii  liberi  către  Zid,  cei  care  aleseseră  să-1  urmeze 
mânaseră  turme  mari  de  oi,  de  capre  şi  de  porci,  dar  acum  singurele 
animale  pe  care  le  văzu  erau  mamuţii.  Dacă  le-ar  fi  lipsit  ferocitatea, 
creaturile  acelea  uriaşe  ar  fi  fost  măcelărite  la  rândul  lor,  Jon  n-avea 
nicio  îndoială.  Pe  oasele  unui  mamut  era  o  grămadă  de  carne. 

Văzu  şi  semne  de  boală.  Asta  îl  nelinişti  mai  mult  decât  ar  fi  putut 
spune.  Dacă  hoarda  lui  Tormund  era  înfometată  şi  măcinată  de  boli, 
atunci  ce  se  întâmplase  cu  miile  care  o  urmaseră  pe  Mama  Cârtiţă  la 
Sălaşul  Aspru?  Cotter  Pyke  ar  trebui  s-ajungă  la  ei  în  curând.  Dacă 
vânturile  au  fost  prielnice,  flota  s-ar  putea  afla  chiar  acum  pe  drumul  de 
întoarcere  către  Rondul  de  Est,  cu  atât  de  mulţi  oameni  liberi  cât  a  putut 
înghesui  la  bord. 

-  Cum  te-ai  descurcat  cu  Tormund?  zise  Val. 

-  Intreabă-mă  peste  un  an.  Partea  cea  mai  grea  m-aşteaptă  de-acum 
înainte.  Partea  în  care  trebuie  să-i  conving  pe-ai  mei  să-nghită  ce  le-am 
gătit.  Mă  tem  că  gustul  n-o  să  fie  pe  placul  nimănui. 

-  Lasă-mă  să  te-ajut. 

-  M-ai  ajutat.  L-ai  adus  pe  Tormund. 

-  Pot  face  mai  mult. 

De  ce  nu?  se  gândi  Jon.  Sunt  cu  toţii  convinşi  că  e  prinţesă.  Rolul 
i  se  potrivea  şi  călărea  de  parcă  s-ar  fi  născut  în  şaua  calului.  O  prinţesă 
războinică,  hotărî  el,  nu  o  făptură  graţioasă,  care  stă  în  vârful  unui  turn 
periindu-şi  părul  şi  aşteptând  să  fie  salvată  de  vreun  cavaler. 

-  Trebuie  s-o  înştiinţez  pe  regină  de  înţelegerea  asta,  spuse.  Eşti 
bine  venită  s-o  cunoşti,  dacă  te  simţi  în  stare  să-ţi  îndoi  un  genunchi. 

Nu  trebuia  nicidecum  s-o  ofenseze  pe  înălţimea  Sa  încă  dinainte  de 
a  deschide  gura. 

-  Pot  să  râd  când  îngenunchez? 

-  Nu  poţi.  Asta  nu  e  un  joc.  Intre  popoarele  noastre  curge  un 
fluviu  de  sânge,  bătrân,  adânc  şi  roşu.  Stannis  Baratheon  e  unul  dintre 
puţinii  care  îngăduie  pătrunderea  sălbaticilor  în  regat.  Am  nevoie  de 
sprijinul  reginei  sale  pentru  ce  am  făcut. 

Zâmbetul  ei  jucăuş  pieri. 

-  Ai  cuvântul  meu,  Lord  Snow.  O  să  fiu  o  prinţesă  sălbatică  pe 
gustul  reginei  tale. 

Nu  e  regina  mea,  ar  fi  putut  el  să  zică.  Dacă  e  să  spun  adevărul,  ziua 
plecării  ei  nu  poate  veniprea  repede  pentru  mine.  Şi,  dacă  zeii  sunt  buni, 
o  s-o  ia  pe  Melisandre  cu  sine. 

Călăriră  pe  tot  restul  drumului  în  tăcere,  cu  Nălucă  alergând  în 
salturi  în  urma  lor.  Corbul  lui  Mormont  îi  urmări  până  la  poartă,  apoi 
fâlfâi  din  aripi  şi  se  înălţă  în  timp  ce  ei  descălecau.  Calul  o  luă  înainte, 
cu  un  tăciune  aprins,  luminându-le  drumul  prin  tunelul  de  gheaţă. 

Când  Jon  şi  însoţitorii  săi  apărură  în  sudul  Zidului,  lângă  poartă 
aşteptau  câţiva  fraţi  în  negru.  Ulmer  din  Pădurea  Regilor  se  afla  printre 
ei  şi  bătrânul  arcaş  fu  acela  care  ieşi  în  faţă,  vorbind  în  numele  tuturor. 

-  Dacă  asta  e  pe  placul  stăpânului,  flăcăii  stăteau  aici,  întrebându-se. 
O  să  fie  pace,  stăpâne?  Sau  sânge  şi  fier? 

-  Pace,  răspunse  Jon  Snow.  Peste  trei  zile  de  acum  înainte,  Tormund 
Năpasta  Uriaşilor  o  să-şi  conducă  oamenii  prin  Zid.  Ca  prieteni,  nu 
ca  vrăjmaşi.  S-ar  putea  ca  unii  să  ne  îngroaşe  chiar  rândurile,  ca  fraţi. 
Depinde  de  noi  să-i  facem  să  se  simtă  bine  veniţi.  Acum  întoarceţi-vă 
la  îndatoririle  voastre. 

Jon  îi  întinse  frâul  calului  lui  Satin. 

-  Trebuie  s-o  văd  pe  Regina  Selyse. 

Dacă  nu  se  ducea  la  ea  imediat,  înălţimea  Sa  ar  fi  văzut  în  asta  o  ofensă. 

-  Pe  urmă  am  de  întocmit  scrisori.  Adu  în  camerele  mele 
pergament,  pene  şi  o  călimară  cu  cerneala  neagră  a  maesterului. 
Apoi  invită-i  pe  Marsh,  pe  Yarwyck,  pe  Septonul  Cellador  şi  pe 
Clydas. 

Cellador  avea  să  fie  pe  jumătate  beat,  iar  Clydas  era  un  înlocuitor 
jalnic  al  unui  adevărat  maester,  dar  erau  tot  ce-avea.  Până  se-ntoarce  Sam. 

-  Şi  pe  oamenii  Nordului.  Flynt  şi  Norrey.  Leathers,  ar  trebui  să 
fii  şi  tu  acolo. 

-  Hobb  coace  plăcintă  cu  cepe,  zise  Satin.  Să  le  cer  să  ţi  se-alăture 
cu  toţii  la  cină? 

Jon  se  gândi  câteva  clipe. 

-  Nu.  Roagă-i  să  mi  se-alăture  pe  coama  Zidului,  la  apusul  soarelui. 
Se  întoarse  spre  Val.  Doamna  mea.  Vino  cu  mine,  dacă  vrei. 

-  Cioara  porunceşte,  captiva  trebuie  să  se  supună.  Tonul  ei  era 
glumeţ.  Această  regină  a  ta  trebuie  să  fie  fioroasă,  dacă  pe  nişte  bărbaţi 
în  toată  firea  nu-i  mai  ţin  picioarele  când  o-ntâlnesc.  Ar  trebui  să 
mă-mbrac  în  zale  în  loc  de  lână  şi  blană?  Straiele  astea  mi-au  fost  date 
de  Dalia  şi  aş  vrea  să  nu  le  umplu  de  pete  de  sânge. 

-  Dacă  vorbele  ar  vărsa  sânge,  ai  putea  să  ai  motiv  de  teamă.  Cred 
că  straiele  tale  vor  fi  la  loc  îndeajuns  de  sigur,  doamna  mea. 

Se  îndreptară  spre  Turnul  Regelui  pe  potecile  proaspăt  curăţate 
dintre  mormanele  de  zăpadă  murdară. 

-  Am  auzit  spunându-se  că  regina  ta  are  o  barbă  mare,  neagră. 
Jon  ştia  că  n-ar  fi  trebuit  să  zâmbească,  dar  o  făcu. 

-  Numai  o  mustaţă.  Foarte  subţire.  Poţi  să-i  numeri  firele  de  păr. 

-  Ce  dezamăgitor! 

In  ciuda  întregii  vorbării  despre  dorinţa  sa  de  a  fi  stăpâna  propriei 
locuinţe,  Selyse  Baratheon  nu  părea  prea  grăbită  să  lase  în  urmă 
confortul  din  Castelul  Negru  pentru  umbrele  din  Fortul  Nopţii. 
Avea  străji,  fireşte  -  patru  bărbaţi  la  uşa  ei,  doi  afară,  pe  trepte,  şi  doi 
înăuntru,  lângă  vasul  cu  cărbuni. 

Comandantul  lor  era  Ser  Patrek  de  Muntele  Regelui,  înveşmântat 
în  straiele  sale  de  cavaler,  albe  cu  albastru  şi  argintiu,  cu  mantia 
împroşcată  cu  stele  în  cinci  colţuri.  Când  i-o  prezentă  pe  Val, 
cavalerul  căzu  într-un  genunchi  şi  îi  sărută  mănuşa. 

-  Eşti  chiar  mai  încântătoare  decât  mi  s-a  povestit,  prinţesă,  declară 
el.  Regina  mi-a  spus  multe  despre  frumuseţea  ta. 

-  Ciudat,  pentru  că  nu  m-a  văzut  niciodată.  Val  îl  bătu  pe  Ser 
Patrek  pe  creştet.  Sus  cu  tine  acum,  ser  îngenuncheat.  Sus,  sus. 

Ii  vorbea  de  parcă  ar  fi  fost  un  câine. 

Jon  se  strădui  din  răsputeri  să  nu  râdă.  Cu  faţa  împietrită,  îi  spuse 
cavalerului  că  solicitau  o  audienţă  la  regină.  Ser  Patrek  îl  trimise 
degrabă  pe  unul  dintre  oşteni  în  susul  treptelor,  să  întrebe  dacă 
înălţimea  Sa  îi  putea  primi. 

-  Insă  lupul  rămâne  aici,  insistă  el. 

Jon  se  aşteptase  la  asta.  Lupul  stârnea  neliniştea  Reginei  Selyşe, 
aproape  tot  atât  de  mult  ca  Wun  Weg  Wun  Dar  Wun. 

-  Nălucă,  stai. 

O  găsiră  pe  înălţimea  Sa  cosând  lângă  foc,  în  vreme  ce  bufonul  dansa 
după  o  muzică  auzită  numai  de  el  însuşi,  în  clinchetul  clopoţeilor  de  pe 
coarnele  de  cerb. 

-  Cioara,  cioara!  strigă  Chip  Peticit  la  vederea  lui  Snow.  Pe  fundul 
mării  ciorile  sunt  albe  ca  zăpada,  da,  da,  da,  a,  a,  a. 

Prinţesa  Shireen  era  încovrigată  pe  un  scaun  de  lângă  fereastră, 
gluga  ridicată  ascunzându-i  cele  mai  urâte  dintre  semnele  lăsate  de 
vărsatul  cenuşiu  care-i  desfigurau  faţa. 

Nu  se  zărea  nici  urmă  de  Lady  Melisandre.  John  era  recunoscător 
pentru  asta.  Trebuia  s-o  înfrunte  mai  devreme  sau  mai  târziu  pe 
preoteasa  roşie,  dar  îşi  dorea  să  n-o  facă  în  prezenţa  reginei. 

-  înălţimea  Ta. 

Se  lăsă  într-un  genunchi.  Val  făcu  acelaşi  lucru. 
Regina  Selyse  îşi  puse  lucrul  deoparte. 

-  Vă  puteţi  ridica. 

-  Dacă  e  pe  placul  înălţimii  Tale,  o  pot  prezenta  pe  Lady  Val?  Sora 
ei  Dalia  a  fost... 

-  ...mama  acelui  bebeluş  urlător  care  ne  ţine  treji  toată  noaptea. 
Ştiu  cine  e,  Lord  Snow.  Regina  pufni.  Eşti  norocos  fiindcă  s-a-ntors 
la  noi  înainte  de  sosirea  soţului  meu,  regele,  altminteri  ţi-ar  fi  mers 
foarte  rău.  într-adevăr  foarte  rău. 

-  Eşti  prinţesa  sălbatică?  o  întrebă  Shireen  pe  Val. 

-  Unii  îmi  spun  aşa,  zise  Val.  Sora  mea  a  fost  soţia  lui  Mance 
Rayder,  Regele-de-Dincolo-de-Zid.  A  murit  când  i-a  născut  un  fiu. 

-  Şi  eu  sunt  prinţesă,  o  anunţă  Shireen,  dar  n-am  avut  niciodată  o 
soră.  Aveam  un  văr  cândva,  înainte  de  plecarea  lui  pe  mare.  Nu  era 
decât  un  bastard,  dar  mie-mi  plăcea. 

-  Sincer,  Shireen,  spuse  mama  ei.  Sunt  sigură  că  Lordul  Comandant 
n-a  venit  aici  ca  s-asculte  poveşti  despre  bastarzii  lui  Robert.  Chip 
Peticit,  fii  un  bufon  bun  şi  du-o  pe  prinţesă  în  camera  ei. 

Clopoţeii  de  pe  pălăria  lui  Chip  Peticit  prinseră  să  sune. 

-  Departe,  departe,  cântă  el.  Vino  cu  mine-n  străfundul  mării, 
departe,  departe,  departe. 

O  prinse  pe  mica  prinţesă  de  o  mână  şi  o  scoase  din  încăpere 
ţopăind. 

-  înălţimea  Ta,  spuse  Jon,  conducătorul  oamenilor  liberi  mi-a 
acceptat  condiţiile. 

Regina  Selyse  dădu  din  cap  mişcându-şi-1  foarte  puţin. 

-  Soţul  meu  a  dorit  întotdeauna  să  le  ofere  adăpost  acestor  oameni 
sălbatici.  Atâta  vreme  cât  respectă  pacea  şi  legile  regelui,  sunt  bine- 
veniţi în  regatul  nostru.  îşi  ţuguie  buzele.  Mi  s-a  spus  că  au  cu  ei  mai 
mulţi  uriaşi. 

-  Aproape  două  sute,  înălţimea  Ta,  îi  răspunse  Val. 

-  Şi  peste  optzeci  de  mamuţi. 
Regina  se  cutremură. 

-  Nişte  creaturi  înspăimântătoare. 

Jon  n-ar  fi  putut  spune  dacă  vorbea  despre  mamuţi  sau  despre  uriaşi. 

-  Deşi  astfel  de  bestii  i-ar  putea  fi  de  folos  nobilului  meu  soţ  în  lupte. 

-  Se  prea  poate,  înălţimea  Ta,  zise  Jon,  insă  mamuţii  sunt  prea 
mari  ca  să  treacă  prin  poarta  noastră. 

-  N-ar  putea  fi  lărgită? 

-  N-ar...  n-ar  fi  înţelept,  aşa  cred. 

-  Dacă  aşa  spui,  pufni  regina.  Nu  mă-ndoiesc  că  te  pricepi  la  astfel 
de  lucruri.  Unde  ai  de  gând  să  le  oferi  adăpost  acestor  sălbatici?  Oraşul 
Cârtiţei  nu  e  cu  siguranţă  destul  de  mare  ca  să  încapă...  câţi  sunt? 

-  Patru  mii,  înălţimea  Ta.  Ne  vor  ajuta  să  avem  garnizoane  în 
castelele  abandonate,  pentru  o  mai  bună  apărare  a  Zidului. 

-  Despre  castelele  acelea  mi  s-a  dat  de  înţeles  că  sunt  ruine.  Locuri  întu- 
necate, pustii  şi  reci,  cu  greu  ceva  mai  mult  decât  nişte  grămezi  de  moloz. 
La  Rondul  de  Est  am  auzit  vorbindu-se  despre  şobolani  şi  păianjeni. 

Frigul  trebuie  să  fi  ucis  păianjenii  până  acum,  se  gândi  Jon,  iar 
şobolanii  s-ar  putea  dovedi  o  sursă  utilă  de  hrană  peste  iarnă. 

-  E  adevărat,  înălţimea  Ta,  dar  până  şi  ruinele  oferă  un  oarecare 
adăpost.  Iar  Zidul  va  sta  între  ei  şi  Ceilalţi. 

-  Văd  că  te-ai  gândit  la  toate  cu  grijă,  Lord  Snow.  Sunt  sigură  că 
Regele  Stannis  va  fi  încântat  când  se  va  întoarce  triumfător  din  bătălie. 

Presupunând  că  se  va  întoarce. 

-  Fireşte,  continuă  regina,  sălbaticii  trebuie  să-1  recunoască  mai 
întâi  pe  Stannis  ca  rege  al  lor  şi  pe  R'hllor  drept  zeu. 

Şi  iată-ne  aici,  faţă  în  faţă  cu  trecerea  îngustă. 

-  înălţimea  Ta,  iartă-mă.  Acestea  n-au  fost  condiţiile  asupra  cărora 
am  căzut  de  acord. 

Faţa  reginei  se  aspri. 

-  O  omisiune  gravă. 

Din  vocea  ei  dispăruse  cât  ai  clipi  până  şi  cea  mai  firavă  urmă 
de  căldură. 

-  Oamenii  liberi  nu  îngenunchează,  îi  spuse  Val. 

-  Atunci  trebuie  îngenuncheaţi,  declară  regina. 

-  Faceţi  asta,  înălţimea  Ta,  şi  ne  vom  ridica  din  nou  cu  prima  ocazie, 
făgădui  Val.  Cu  armele  în  mâini. 

Regina  strânse  din  buze  şi  bărbia  îi  tremură  uşor. 

-  Eşti  obraznică.  Presupun  că  era  de  aşteptat  din  partea  unei  sălbatice. 
Trebuie  să-ţi  găsim  un  bărbat  care  să  te-nveţe  ce  e  curtoazia.  Regina  îşi 
întoarse  privirea  aspră  către  Jon.  Nu  sunt  de  acord,  Lord  Comandant. 
Nici  soţul  meu  nu  va  fi.  Nu  te  pot  împiedica  să  le  deschizi  poarta  ta, 
după  cum  ştim  amândoi  foarte  bine,  dar  îţi  făgăduiesc  că  vei  dea  seamă 
pentru  asta  când  se  va-ntoarce  regele  de  la  luptă.  Poate  vrei  să  te 
mai  gândeşti. 

-  înălţimea  Ta. 

Jon  îngenunche  iarăşi.  De  data  asta,  Val  nu  i  se  mai  alătură. 

-  îmi  pare  rău  că  faptele  mele  te-au  nemulţumit.  Am  făcut  ce  am 
crezut  că  e  mai  bine.  Am  permisiunea  ta  să  plec? 

-  Da.  De  îndată. 

Odată  ajunşi  afară  şi  la  o  distanţă  apreciabilă  de  oamenii  reginei, 
Val  se  lăsă  în  voia  furiei. 

-  M-ai  minţit  despre  barba  ei.  Femeia  asta  are  mai  mult  păr  pe  faţă 
decât  am  eu  între  picioare.  Şi  fiica...  faţa  ei... 

-  E  din  cauza  vărsatului-cenuşiu. 

-  Noi  îi  spunem  moartea  cenuşie. 

-  Nu  e  întotdeauna  mortal  pentru  copii. 

-  La  nord  de  Zid  este.  Cucuta  e  un  leac  sigur,  dar  o  pernă  sau  un 
tăiş  sunt  de  folos  în  aceeaşi  măsură.  Dacă  i-aş  fi  dat  eu  naştere  acelei 
sărmane  copile,  i-aş  fi  oferit  darul  îndurării  cu  multă  vreme  în  urmi 

Era  o  Val  pe  care  Jon  n-o  mai  văzuse  până  atunci. 

-  Prinţesa  Shireen  e  singurul  copil  al  reginei. 

-  Mi-e  milă  de  amândouă.  Copila  nu  e  curată. 

-  Dacă  Stannis  îşi  câştigă  războiul,  Shireen  va  fi  moştenitoarea 
Tronului  de  Fier. 

-  Atunci  mi-e  milă  de  Cele  Şapte  Regate  ale  voastre. 

-  Maesterii  spun  că  vărsatul  cenuşiu  nu  e... 

-  Maesterii  n-au  decât  să  creadă  ce  doresc.  întreabă  o  vrăjitoare  a 
pădurilor  dacă  vrei  să  afli  adevărul.  Moartea  cenuşie  doarme  doar  ca 
să  se  trezească  din  nou.  Copila  nu  e  curată! 

-  Pare  o  fată  dulce.  Nu  poţi  şti... 

-  Pot.  Nu  ştii  nimic,  Jon  Snow.  Val  îl  strânse  de  braţ.  Il  vreau  pe 
micul  monstru  afară  de-acolo.  Pe  el  şi  pe  doicile  lui.  Nu-1  poţi  lăsa  în 
acelaşi  turn  cu  fata  moartă. 

Jon  se  scutură,  îndepărtându-i. 

-  Nu  e  moartă. 

-  Este.  Mama  ei  nu  poate  să  vadă  asta.  Nici  tu,  după  cum  s-ar 
părea.  Insă  moartea  e  acolo. 

Se  îndepărtă  de  el,  se  opri,  se  întoarse. 

-  Eu  ţi  l-am  adus  pe  Tormund  Năpasta  Uriaşilor.  Tu  adu-nli-1  pe 
monstrul  meu. 

-  Dac-o  să  pot,  o  voi  face. 

-  Fă-o.  îmi  eşti  dator,  Jon  Snow. 

Jon  o  privi  îndepărtându-se  cu  paşi  mari.  Se  înşală.  Trebuie  săse-nşele. 
Vărsatul  cenuşiu  nu  e  atât  de  periculos  cum  pretinde  ea,  nu  la  copii 

Nălucă  dispăruse  iarăşi.  Soarele  era  jos,  către  apus.  O  cană  de  vin 
fiert  cu  mirodenii  mi-ar  fi  de  mare  folos  acum.  Două  mi-ar  face  încă  si 
mai  bine.  Dar  asta  trebuia  să  mai  aştepte.  Avea  duşmani  de  înfruntat. 
Duşmani  de  cel  mai  rău  soi:  fraţii. 

II  găsi  pe  Leathers  aşteptându-1  lângă  cuşca-troliu.  Urcară  împreună. 
Cu  cât  ajungeau  mai  sus,  cu  atât  mai  puternic  era  vântul.  La  cincispre- 
zece metri  înălţime,  cuşca  grea  începu  să  se  legene  la  fiecare  rafală.  Din 
când  în  când  se  freca  de  Zid,  împroşcând  o  ploaie  de  cristale  minuscule 
de  gheaţă  care  cădeau  scânteind  în  lumina  soarelui.  Se  urcară  deasupra 
celor  mai  înalte  turnuri  ale  castelului.  La  o  sută  douăzeci  de  metri, 
vântul  avea  dinţi  şi  îi  umfla  mantia  neagră,  plesnind  zgomotos  cu  ea 
barele  de  fier.  La  peste  două  sute  de  metri  trecea  chiar  prin  el.  Zidul  e 
d  meu,  îşi  aminti  Jon,  în  timp  ce  mânuitorii  troliului  trăgeau  cuşca  pe 
creastă,  pentru  cel  puţin  încă  două  zile. 

Jon  sări  jos,  pe  gheaţă,  le  mulţumi  bărbaţilor  de  la  troliu  şi  dădu 
din  cap  către  suliţaşii  care  stăteau  de  strajă.  Amândoi  aveau  glugi  de 
lână  lăsate  în  jos,  peste  faţă,  astfel  încât  nu  li  se  zăreau  decât  ochii,  dar 
îl  cunoştea  pe  Ty  după  funia  încâlcită  de  păr  negru  unsuros  care-i  cădea 
în  josul  spatelui  şi  pe  Owen  după  cârnatul  îndesat  în  teaca  de  pe  şold. 
I-ar  fi  putut  recunoaşte  oricum,  numai  după  felul  în  care  stăteau.  Un 
stăpân  bun  trebuie  să-şi  cunoască  oamenii,  le  spusese  tatăl  său  cândva,  la 
Winterfell,  lui  şi  lui  Rob. 

Jon  se  apropie  de  marginea  Zidului  şi  se  uită  în  jos,  la  locul 
măcelului  în  care  pierise  oastea  lui  Mance  Ryder.  Se  întrebă  unde  era 
Mance  în  clipa  aceea.  O  să  te  găsească  vreodată,  surioară?  Sau  ai  fost 
doar  un  truc  folosit  ca  să-l  eliberez? 

Trecuse  atât  de  mult  de  când  o  văzuse  ultima  oară  pe  Arya.  Oare 
cum  arăta  acum?  Avea  s-o  recunoască ?  Arya  Desculţa.  Faţa  ei  era 
întotdeauna  murdară.  Oare  mai  avea  acea  sabie  mică  pe  care-1  pusese 
pe  Mikken  să  i-o  facă?  înţeapâ-i  cu  vârful  ascuţit,  îi  spusese  el.  Un  sfat 
înţelept  pentru  noaptea  nunţii  ei,  dacă  jumătate  din  ce  auzise  despre 
Ramsay  Snow  era  adevărat.  Adu-o  acasă,  Mance.  Eu  ţi-am  salvat  fiul  de 
Melisandre,  iar  acum  sunt  pe  punctul  să  salvez  patru  mii  dintre  oamenii 
tăi  liberi.  Mi-o  datorezi  pe  această  singură  fetiţă. 

în  pădurea  bântuită  din  nord,  umbrele  după-amiezii  se  furişau 
printre  copaci.  Către  apus,  cerul  era  o  vâlvătaie  de  roşu,  dar  la  răsărit 

începeau  să  tragă  cu  ochiul  primele  stele.  Jon  Snow  îşi  îndoi  dege- 
tele mâinii  cu  care  mânuia  sabia,  amintindu-şi  tot  ce  pierduse.  Sam, 
grăsan  scump  şi  neghiob,  mi-ai  jucat  o  farsă  crudă  când  m-ai  făcut  Lord 
Comandant.  Un  Lord  Comandant  n-are  prieteni. 

-  Lord  Snow?  zise  Leathers.  Cuşca  urcă. 

-  O  aud. 

Jon  se  îndepărtă  de  margine.  Primii  care  făcuseră  ascensiunea  era 
şefii  de  clan  Flint  şi  Norrey,  înveşmântaţi  în  blană  şi  fier.  Norrey 
semăna  cu  o  vulpe  bătrână  -  zbârcit  şi  firav,  dar  cu  ochi  vicleni  şi 
sprinten.  Torghen  Flint  era  cu  o  jumătate  de  cap  mai  scurt,  dar  cân- 
tărea de  două  ori  pe-atât  -  un  bărbat  masiv  şi  brutal,  cu  mâinile  mari 
cât  nişte  şunci  noduroase  şi  cu  încheieturile  degetelor  roşii,  spriji- 
nindu-se  cu  toată  puterea  într-un  baston  din  lemn  de  porumbar  în 
timp  ce  traversa  gheaţa  şchiopătând.  Bowen  Marsh  fu  următorul  sosit, 
împachetat  în  blănuri  de  urs.  După  el  apăru  Othell  Yarwyck.  Şi  pe 
urmă  Septonul  Cellador,  pe  jumătate  beat. 

-  Faceţi  o  plimbare  cu  mine,  le  spuse  Jon. 

Merseră  către  vest  pe  coama  zidului,  îndreptându-se  către  soarele 
ce  apunea  pe  poteci  presărate  cu  nisip.  Când  ajunseră  la  cincizeci  de 
metri  de  adăpostul  de  pe  creastă,  el  spuse: 

-  Ştiţi  de  ce  v-am  chemat.  Peste  trei  zile  de  acum  încolo,  poarta  se 
va  deschide  în  zori  ca  să  le  îngăduie  lui  Tormund  şi  oamenilor  săi  să 
treacă  prin  Zid.  Avem  de  făcut  multe  pregătiri. 

Anunţul  său  fu  întâmpinat  de  tăcere.  Pe  urmă  Othell  Yarwyck  zise: 

-  Lord  Comandant,  sunt  mii  de... 

-  ...sălbatici  costelivi,  cumplit  de  obosiţi,  flămânzi,  departe  de  casă. 
Jon  arătă  către  luminile  focurilor  lor  de  tabără.  Iată-i  acolo.  Patru  mii, 
aşa  pretinde  Tormund. 

-  Trei  mii,  i-am  numărat  după  focuri.  Bowen  Marsh  trăia  pentru 
socoteli  şi  măsurători.  Ni  s-a  spus  că  la  Sălaşul  Aspru  mai  sunt  de  două 
ori  pe-atâţia,  cu  vrăjitoarea  pădurilor.  Iar  Ser  Denys  scrie  despre 
marile  tabere  din  munţii  de  dincolo  de  Turnul  Umbrei... 

Jon  nu  negă. 

-  Tormund  spune  că  Plângătorul  are  de  gând  să-ncerce  din  nou  la 
Podul  Ţestelor. 

Bătrânul  Rodie  îşi  atinse  cicatricea.  O  căpătase  apărând  Podul 
Ţestelor  ultima  oară  când  încercase  Plângătorul  să-şi  croiască  drum 
traversând  Defileul. 

-  Sunt  sigur  că  Lordul  Comandant  nu  poate  îngădui  să...  să  treacă 
şi  demonul  ăsta  dincoace  de  Zid. 

-  Nu  cu  dragă  inimă. 

Jon  nu  uitase  capetele  pe  care  i  le  lăsase  Plângătorul,  cu  găuri 
însângerate  acolo  unde  fuseseră  ochii.  Jack  Bulwer  cel  Negru,  Hal 
Părosul,  Garth  Mână-  Verde.  Nu-ipot  răzbuna,  dar  nu  le  voi  uita  numele. 

-  Dar,  da,  lordul  meu,  şi  el.  Nu  putem  alege  dintre  oamenii  liberi, 
spunând  ăstuia  îi  e  îngăduit  să  treacă,  ăstuia  nu.  Pacea  înseamnă  pace 
pentru  toţi. 

Norrey  îşi  curăţă  gâtul  şi  scuipă. 

-  Am  putea  să  facem  la  fel  de  bine  pace  cu  lupii  şi  cu  ciorile. 

-  In  fortăreţele  mele  e  pace,  mormăi  bătrânul  Flint.  Dă-mi-1  mie 
pe  Plângător. 

-  Câţi  cercetaşi  a  omorât  Plângătorul?  întrebă  Othell  Yarwiyck. 
Câte  femei  a  siluit,  a  ucis  sau  a  furat? 

-  Trei  chiar  de  pe  pământurile  mele,  spuse  Bătrânul  Flint.  Şi  le 
orbeşte  pe  fetele  pe  care  nu  le  ia. 

-  Când  un  bărbat  îmbracă  straiele  negre,  fărădelegile  lui  sunt  uitate, 
le  reaminti  Jon.  Dacă  vrem  ca  oamenii  liberi  să  lupte  alături  de  noi, 
trebuie  să  le  iertăm  fărădelegile  din  trecut,  aşa  am  face  pentru  ai  noştri. 

-  Plângătorul  nu  va  rosti  cuvintele,  insistă  Yarwyck.  Nu  va  îmbrăca 
mantia.  Nici  ceilalţi  cercetaşi  n-au  încredere  în  el. 

-  Trebuie  s-avem  încredere  într-un  om  ca  să-1  putem  folosi.  Altmin- 
teri, cum  v-aş  putea  întrebuinţa  pe  toţi?  Avem  nevoie  de  Plângător  şi  de 
alţii  ca  el.  Cine  cunoaşte  sălbăticia  mai  bine  decât  un  sălbatic?  Cine-i 
cunoaşte  pe  duşmanii  noştri  mai  bine  decât  un  om  care-a  luptat  cu  ei? 

-  Plângătorul  nu  cunoaşte  decât  siluirile  şi  omorurile,  zise  Yarwyck. 

-  Odată  trecuţi  de  Zid,  sălbaticii  vor  fi  de  trei  ori  mai  mulţi  decât 
noi,  spuse  Bowen  Marsh.  Şi  asta  nu  e  decât  hoarda  lui  Tormund. 
Adaugă  oamenii  Plângătorului  şi  pe  cei  de  la  Sălaşul  Aspru,  şi  vor 
avea  puterea  să  termine  cu  Rondul  de  Noapte  într-o  singură  noapte. 

-  Nu  e  de-ajuns  să  ai  mulţi  oameni  ca  să  câştigi  un  război.  Voi  nu 
i-aţi  văzut.  Jumătate  sunt  morţi  care  umblă. 

-  Aş  vrea  mai  degrabă  să  fie  morţi  care  zac  pe  pământ,  spuse 
Yarwyck.  Dacă  asta  e  pe  placul  lordului  meu. 

-  Nu  este.  Vocea  lui  John  era  tot  atât  de  rece  ca  vântul  care  le 
umfla  mantiile.  In  tabăra  aia  sunt  copii,  sute  de  copii,  mii.  Şi  femei. 

-  Suliţaşe. 

-  Unele.  Alături  de  mame  şi  de  bunici,  de  văduve  şi  de  fecioare... 
le-ai  condamna  pe  toate  la  moarte,  lordul  meu? 

-  Fraţii  nu  trebuie  să  se  sfădească,  spuse  Septonul  Cellador.  Să-nge- 
nunchem  şi  să  ne  rugăm  Babei  să  ne  lumineze  calea  către  înţelepciune. 

-  Lord  Snow,  întrebă  Norrey,  unde  ai  de  gând  să-i  adăposteşti  pe 
sălbaticii  ăştia  ai  tăi?  Sper  că  nu  pe  pământurile  mele. 

-  Aşa  e,  declară  Bătrânul  Flint.  Dacă-i  vrei  la  Dar,  asta  e  nebunia 
ta,  dar  ai  grijă  să  nu  plece  haihui  de-acolo,  sau  o  să-ţi  trimit  capetele 
lor.  Iarna  e  la  doi  paşi.  Nu  vreau  mai  multe  guri  de  hrănit. 

-  Sălbaticii  rămân  lângă  Zid,  îi  asigură  Jon.  Majoritatea  vor  fi 
trimişi  într-unui  dintre  castelele  noastre  părăsite. 

Rondul  avea  acum  garnizoane  la  Icemark,  la  Gorganul  Lung,  la 
Sala  îndoliată,  la  Garda  Cenuşie  şi  la  Lacul  Adânc,  toate  cu  oameni 
foarte  puţini,  dar  zece  fortăreţe  continuau  să  fie  pustii,  părăsite. 

-  Bărbaţii  cu  soţii  şi  copii,  toate  fetele  orfane  şi  orice  băiat  orfan 
mai  mic  de  zece  ani,  femeile  bătrâne,  mamele  văduve,  orice  femeie 
care  nu  vrea  să  lupte.  Pe  suliţaşe  o  să  le  trimit  la  Gorganul  Lung,  să 
li  se  alăture  surorilor  lor,  iar  pe  bărbaţii  singuri  în  celelalte  forturi 
pe  care  le-am  redeschis.  Cei  care  vor  îmbrăca  straiele  negre  vor 
rămâne  aici  sau  în  garnizoanele  de  la  Rondul  de  Est  şi  de  la  Turnul 

Umbrei.  Tormund  o  să  se  stabilească  la  Scutul  de  Stejar,  ca  să-1  ţin 
aproape. 

Bowen  Marsh  oftă. 

-  Dacă  nu  ne  vor  ucide  cu  săbiile,  o  vor  face  cu  gurile.  Rogu-te, 
cum  propune  Lordul  Comandant  să-i  hrănim  pe  Tormund  şi  pe  miile 
lui  de  oameni? 

Jon  se  aştepta  la  întrebare. 

-  Prin  Rondul  de  Est.  O  să  aducem  mâncare  cu  corăbiile,  atât  de 
multă  cât  o  să  fie  necesară.  Din  ţinuturile  riverane,  din  ţinuturile 
furtunii  şi  din  Valea  lui  Arryn,  din  Dome  şi  din  Reach,  dar  şi  din 
Oraşele  Libere  de  dincolo  de  marea  îngustă. 

-  Şi  cum  anume  se  va  plăti  pentru  hrană...  dacă  mi-e  îngăduit 
să  întreb? 

Cu  aur,  de  la  Banca  de  Fier  din  Braavos,  ar  fi  putut  răspunde  Jon. 
Insă  el  spuse: 

-  Am  fost  de  acord  ca  oamenii  liberi  să-şi  păstreze  blănurile  şi 
pieile.  Vor  avea  nevoie  de  ele  ca  să  se-ncălzească  în  iarna  care  vine. 
Toate  celelalte  avuţii  trebuie  predate.  Aur  şi  argint,  ambră,  pietre 
preţioase,  sculpturi,  tot  ce  e  de  valoare.  Le  vom  trimite  cu  corăbiile 
dincolo  de  marea  îngustă,  să  fie  vândute  în  Oraşele  Libere. 

-  Toată  averea  sălbaticilor,  spuse  Norrey.  Cu  asta  o  să  cumperi  o 
baniţă  de  orz.  Sau  poate  două. 

-  Lord  Comandant,  de  ce  nu  le  ceri  sălbaticilor  să-şi  predea  şi 
armele?  întrebă  Clydas. 

La  asta  Leathers  râse. 

-  Vreţi  ca  oamenii  liberi  să  lupte  alături  de  voi  împotriva  duşmanului 
comun.  Cum  s-o  facem  fără  arme?  Vreţi  s-aruncăm  cu  bulgări  de  zăpadă 
în  creaturi?  Sau  o  să  ne  daţi  beţe  să  le  lovim  cu  ele? 

Armele  celor  mai  mulţi  sălbatici  sunt  cu  puţin  mai  presus  decât  nişte 
beţe,  se  gândi  Jon.  Bâte  de  lemn,  securi  de  piatră,  maiuri,  suliţe  cu  vârful 
întărit  în  foc,  cuţite  de  os,  de  piatră  şi  din  sticla  dragonului,  scuturi  din 
nuiele  împletite,  armuri  din  oase,  piele  fiartă.  Thenii  prelucrau  bronzul, 

iar  năvălitorii  de  soiul  Plângătorului  aveau  săbii  furate,  din  fier  şi  din 
oţel,  de  care  jefuiseră  leşurile...  dar  până  şi  acelea  erau  vechi,  ciobite  în 
anii  de  folosinţă  îndelungată  şi  mâncate  de  rugină. 

-  Tormund  Năpasta  Uriaşilor  n-o  să-şi  dezarmeze  niciodată  oamenii 
de  bunăvoie,  spuse  Jon.  Nu  e  Plângătorul,  dar  nu  e  nici  vreun  fricos. 
Dacă  i-aş  fi  cerut  asta,  s-ar  fi  ajuns  la  vărsare  de  sânge. 

Norrey  îşi  răsuci  barba  între  degete. 

-  Tu  poţi  să-ţi  duci  sălbaticii  în  forturile  alea  în  ruină,  Lord  Snow, 
dar  cum  îi  faci  să  stea  acolo?  Ce-i  poate  opri  să  plece  spre  Sud,  către 
ţinuturi  mai  frumoase,  mai  calde? 

-  Către  pământurile  noastre,  zise  Bătrânul  Flint. 

-  Tormund  a  jurat.  Va  fi  în  slujba  noastră  până  la  primăvară. 
Plângătorul  şi  ceilalţi  căpitani  vor  face  acelaşi  legământ,  sau  nu-i  vom 
lăsa  să  treacă. 

Bătrânul  Flint  clătină  din  cap. 

-  Ne  vor  trăda. 

-  Cuvântul  Plângătorului  nu  valorează  nimic,  spuse  Othell  Yarwyct 

-  Sunt  sălbatici,  fără  nimic  sfânt,  zise  Septonul  Cellador.  Firea 
trădătoare  a  sălbaticilor  e  vestită  până  şi  în  Sud. 

Leathers  îşi  încrucişă  braţele. 

-  Ţineţi  minte  lupta  aia  care  s-a  dat  aici,  jos?  Eu  am  fost  de  partea 
cealaltă,  v-amintiţi?  Acum  port  straiele  voastre  negre  şi  vă-nvăţ  băieţii 
să  ucidă.  Unii  m-ar  putea  numi  renegat.  Poate  aşa  o  fi...  dar  nu  sunt 
mai  sălbatic  decât  voi,  ciorilor.  Şi  noi  avem  zei.  Aceiaşi  zei  pe  care-i 
au  la  Winterfell. 

-  Zeii  Nordului,  dinainte  de  a  se  fi  înălţat  Zidul,  zise  Jon.  Pe  zeii 
ăştia  a  jurat  Tormund.  O  să-şi  ţină  jurământul.  îl  cunosc,  aşa  cum 
l-am  cunoscut  şi  pe  Mance  Ryder.  M-am  aflat  o  vreme  în  rândurile 
lor,  după  cum  s-ar  putea  să  v-aduceţi  aminte. 

-  Eu  n-am  uitat,  spuse  Lordul  Administrator. 
Nu,  se  gândi  Jon,  nu  mi-am  imaginat  una  ca  asta. 

-  Şi  Mance  Rayder  a  făcut  un  jurământ,  continuă  Marsh.  A  jurat  să 
nu  poarte  coroană,  să  nu-şi  ia  soţie,  să  nu  zămislească  fii.  Pe  urmă  şi-a 
schimbat  mantia,  a  săvârşit  toate  astea,  a  condus  o  oaste  înfricoşătoare 
împotriva  regatului.  Dincolo  de  Zid  aşteaptă  rămăşiţele  acelei  oştiri. 

-  Rămăşiţele  sfărâmate. 

-  O  sabie  ruptă  poate  fi  refăcută.  O  sabie  ruptă  poate  ucide. 

-  Oamenii  liberi  n-au  nici  legi,  nici  lorzi,  zise  Jon,  dar  îşi  iubesc 
copiii.  Sunteţi  de  acord  cu  atâta  lucru? 

-  Nu  copiii  lor  ne  îngrijorează.  Ne  temem  de  taţi,  nu  de  fii. 

-  Ca  şi  mine.  Aşa  că  am  insistat  să  primim  ostatici.  Nu  sunt  neghiobul 
credul  drept  care  mă  luaţi...  şi  nusunt  nici  pe  jumătate  sălbatic,  indiferent 
ce-aţi  crede.  O  sută  de  băieţi  între  opt  şi  şaisprezece  ani.  Câte  un  fiu  al 
fiecărei  căpetenii  şi  al  fiecărui  căpitan,  iar  ceilalţi  aleşi  din  grup.  Ne  vor 
servi  drept  paji  şi  scutieri,  eliberându-i  pe  oamenii  noştri  pentru  alte  în- 
datoriri. Unii  s-ar  putea  hotărî  să-mbrace  straiele  negre.  S-au  întâmplat 
şi  lucruri  mai  stranii.  Ceilalţi  vor  fi  ostatici,  chezăşie  pentru  loialitatea 
părinţilor  lor. 

Oamenii  Nordului  se  priviră. 

-  Ostatici,  zise  meditativ  Norrey.  Tormund  a  fost  de  acord? 
Trebuia  să  fie  sau  să-şi  privească  oamenii  murind. 

-  Preţul  meu  de  sânge,  aşa  1-a  numit,  răspunse  Jon,  dar  îl  va  plăti. 

-  Da,  şi  de  ce  nu?  Bătrânul  Flint  lovi  cu  bastonul  în  gheaţă.  Pupili, 
aşa  i-am  numit  întotdeauna  când  ne-a  cerut  Winterfellul  băieţi,  dar 
erau  ostatici,  şi  niciunul  n-a  avut  de  suferit. 

-  Niciunul,  în  afară  de  cei  ai  căror  părinţi  îi  nemulţumeau  pe  regi, 
sublinie  Norrey.  Ăia  se  întorceau  acasă  scurtaţi  de  cap.  Aşa  că  spune-mi, 
băiete...  dacă  aceşti  prieteni  sălbatici  ai  tăi  se  dovedesc  mincinoşi,  ai 
tăria  să  faci  ce  trebuie  făcut? 

Intreabă-lpe  Janos  Slynt. 

-  Tormund  Năpasta  Uriaşilor  ştie  că  e  mai  bine  să  nu  mă  pună 
la-ncercare.  Poate  că-n  ochii  tăi  par  un  băiat  nevârstnic,  Lord  Norrey, 
dar  sunt  totuşi  unul  dintre  fiii  lui  Eddard  Stark. 

Nici  măcar  asta  nu-1  mulţumi  pe  Lordul  Administrator. 

-  Spui  că  băieţii  ne  vor  servi  drept  scutieri.  Cu  siguranţă  că  Lordul 
Comandant  nu  vrea  să  spună  că  vor  învăţa  meşteşugul  armelor,  nu-i  aşa? 

Furia  lui  Jon  se  dezlănţui. 

-  Nu,  lordul  meu,  am  de  gând  să-i  învăţ  să  coasă  lenjerie  din  dantelă 
Bineînţeles  că  vor  fi  învăţaţi  să  mânuiască  armele.  Vor  bate  şi  putineiul, 
vor  tăia  lemne  de  foc,  vor  râni  în  grajduri,  vor  goli  oalele  de  noapte 
şi  vor  duce  mesaje...  iar  printre  toate  astea  vor  fi  instruiţi  să  mânuiască 
sabia,  suliţa  şi  arcul. 

Marsh  se  împurpură  până  la  un  roşu  mai  intens. 

-  Lordul  Comandant  trebuie  să-mi  ierte  grosolănia,  dar  nu  cunosc 
niciun  mod  mai  blând  de  o  spune.  Ceea  ce  urmăreşti  e,  nici  mai 
mult,  nici  mai  puţin  decât  trădare.  Bărbaţii  din  Rondul  de  Noapte 
stau  de  opt  mii  de  ani  pe  acest  Zid  şi  se  luptă  cu  aceşti  sălbatici.  Iar  tu 
vrei  acum  să-i  laşi  să  treacă,  să  le  dai  adăpost  în  fortăreţele  noastre, 
să-i  hrăneşti,  să-i  îmbraci  şi  să-i  înveţi  să  lupte.  Lord  Snow,  trebuie 
să-ţi  reamintesc?  Ai  făcut  un  jurământ. 

-  Ştiu  ce-am  jurat.  Jon  rosti  cuvintele.  Sunt  sabia  din  întuneric.  Sunt 
păzitorul  de  pe  ziduri.  Sunt  focul  care  arde  frigul  şi  lumina  care  aduce 
zorile,  goarna  care-i  trezeşte  pe  cei  adormiţi  şi  scutul  care  păzeşte  ţinuturile 
oamenilor.  Vorbele  pe  care  le-ai  rostit  când  ţi-ai  făcut  legământul  au 
fost  aceleaşi? 

-  Au  fost.  După  cum  o  ştie  Lordul  comandant. 

-  Eşti  sigur  că  nu  le-ai  uitat  pe  unele  dintre  ele?  Pe  acelea  despre 
rege,  despre  legile  lui  şi  despre  datoria  de  a  apăra  fiecare  palmă  a 
acestui  pământ  şi  de  a  te  ţine  cu  dinţii  de  fiecare  fortăreaţă  năruită? 
Cum  sună  partea  asta? 

Jon  aşteptă  un  răspuns.  Nu  primi  niciunul. 

-  Sunt  scutul  care  păzeşte  ţinuturile  oamenilor.  Iată  cuvintele.  Aşa  că 
spune-mi,  lordul  meu,  ce  sunt  aceşti  sălbatici,  dacă  nu  oameni? 

Bowen  Marsh  deschise  gura.  Nu  ieşi  niciun  sunet.  Un  val  de  roşeaţă 
i  se  furişă  în  susul  gâtului. 

Jon  Snow  se  întoarse  cu  spatele.  Ultima  geană  de  lumină  a  soarelui 
începea  să  pălească.  Privi  crăpăturile  Zidului  schimbându-şi  culoarea 
din  roşu  în  cenuşiu,  apoi  în  negru,  transformându-se  din  fâşii  de  foc 
în  râuri  de  gheaţă  întunecată.  Jos,  sub  ei,  Lady  Melisandre  avea  să-şi 
aprindă  focul  de  noapte  şi  să-nceapă  să  cânte:  Stăpâne  al  Luminii, 
apără-ne,  căci  noaptea  e  neagră  şi  plină  de  spaime. 

-  Vine  iarna,  spuse  el  în  sfârşit,  rupând  tăcerea  stânjenitoare,  iar 
odată  cu  ea  vin  umblătorii  albi.  Zidul  e  acolo  unde  îi  oprim.  Zidul  a 
fost  făcut  să-i  oprească...  dar  pe  Zid  trebuie  să  se  afle  oameni.  Discuţia 
asta  a  ajuns  la  sfârşit.  Avem  multe  de  făcut  înainte  de  a  deschide  poarta. 
Tormund  şi  oamenii  lui  vor  trebui  să  fie  hrăniţi,  îmbrăcaţi  şi  adăpos- 
tiţi. Unii  sunt  bolnavi  şi  vor  trebui  îngrijiţi.  Asta  cade  în  sarcina  ta, 
Clydas.  Salvează  cât  de  mulţi  poţi. 

Clydas  clipi  din  ochii  lui  de  un  roz  spălăcit. 

-  O  să  fac  tot  ce  pot,  Jon.  Lordul  meu,  adică. 

-  Vom  avea  nevoie  ca  toate  cotigile  şi  toate  căruţele  să  fie  pregătite 
să-i  ducă  pe  oamenii  liberi  la  noile  lor  case.  Othell,  o  să  te  ocupi  de  asta. 

Yawyck  se  strâmbă. 

-  Da,  Lord  Comandant. 

-Lord  Bowen,  tu  vei  aduna  plata.  Aurul  şi  argintul,  ambra, 
colierele,  brasardele,  salbele.  Pune-le  în  ordine,  numără-le,  ai  grijă 
s-ajungă  cu  bine  la  Rondul  de  Est. 

-  Da,  Lord  Snow,  zise  Bowen  Marsh. 

Iar  Jon  se  gândi:  Gheaţă,  a  spus  ea,  şi  pumnale  în  întuneric.  Sânge 
îngheţat,  roşu  şi  tare,  şi  oţel  scos  din  teacă.  Mâna  cu  care  mânuia  sabia 
i  se  îndoi.  Vântul  se  înteţea. 


CERSEI 


Fiecare  noapte  era  mai  friguroasă  decât  cea  dinaintea  ei. 

Celula  nu  avea  nici  vatră,  nici  vas  pentru  cărbuni.  Singura  fereastră 
era  prea  sus  ca  să-i  îngăduie  să  vadă  ceva  şi  prea  îngustă  ca  să  se 
strecoare  prin  ea,  dar  suficient  de  largă  ca  să  intre  frigul.  Cersei  sfâşiase 
prima  cămaşă  pe  care  i-o  dăduseră,  cerând  să-i  fie  aduse  propriile 
veşminte,  dar  ei  nu  făcuseră  altceva  decât  s-o  lase  dezbrăcată  şi 
tremurând.  Când  îi  dăduseră  a  doua  cămaşă,  şi-o  trăsese  peste  cap  şi 
le  mulţumise,  înecându-se  cu  cuvintele. 

Fereastra  lăsa  să  pătrundă  şi  sunetele.  Era  singurul  mod  în  care 
regina  afla  ce  se  mai  întâmpla  în  oraş.  Septele  care-i  aduceau  mâncarea 
nu-i  spuneau  nimic. 

Detesta  asta.  Jaime  avea  să  vină  ca  s-o  salveze,  dar  cum  avea  să  afle 
când  sosea?  Cersei  nu  spera  decât  că  nu  era  atât  de  prost  încât  să  vină 
în  goană,  înaintea  oştirii  sale.  Urma  să  aibă  nevoie  de  fiecare  sabie  ca 
să  facă  faţă  hoardei  de  Oameni  Sărmani  din  jurul  Marelui  Sept. 
întreba  adesea  de  fratele  ei  geamăn,  dar  temnicerele  nu-i  dădeau  niciun 
răspuns.  întreba  şi  de  Ser  Loras.  Conform  ultimelor  veşti,  Cavalerul 
Florilor  era  pe  moarte,  la  Piatra  Dragonului,  din  pricina  rănilor 
primite  în  timp  ce  cucerea  castelul.  Să  moară,  se  gândi  Cersei,  ţi  s-o 
facă  repede.  Moartea  băiatului  ar  fi  însemnat  un  loc  gol  în  Garda 

Regelui,  iar  asta  ar  fi  putut  fi  salvarea  ei.  Insă  septele  erau  aproape  la 
fel  de  mute  în  privinţa  lui  Loras  Tyrell  cum  erau  în  a  lui  Jaime. 

Lordul  Qyburn  fusese  ultimul  şi  singurul  ei  vizitator.  Lumea  ei 
n-avea  decât  patru  locuitori:  ea  însăşi  şi  cele  trei  temnicere,  pioase  şi 
de  neînduplecat.  Septa  Unella  era  ciolănoasă  şi  bărbătoasă,  cu  mâini 
bătătorite  şi  trăsături  lipsite  de  farmec,  încruntate.  Septa  Moelle  avea 
păr  alb  şi  aspru  şi  ochi  mici,  răi,  întotdeauna  încreţiţi  de  suspiciuni, 
privind  de  pe  o  faţă  zbârcită,  ascuţită  ca  o  lamă  de  secure.  Septa 
Scolera  avea  mijlocul  gros  şi  era  scundă,  cu  sâni  grei,  cu  piele  măslinie 
şi  cu  un  miros  al  ei,  acru,  ca  al  laptelui  gata  să  se  strice.  Ii  aduceau 
mâncare  şi  apă,  îi  goleau  oala  de  noapte  şi  îi  luau  cămaşa  la  spălat  o 
dată  la  câteva  zile,  lăsând-o  să  se  ghemuiască  goală  sub  pătură  până 
când  i-o  înapoiau.  Scolera  îi  citea  uneori  din  Steaua  în  şapte  colţuri  sau 
din  Cartea  sfintelor  rugăciuni,  dar  altfel  niciuna  nu-i  vorbea  şi  nu-i 
răspundea  la  nicio  întrebare. 

Le  ura  şi  le  dispreţuia  pe  toate  trei,  aproape  la  fel  de  mult  cum  îi 
ura  şi  îi  dispreţuia  pe  cei  care  o  trădaseră. 

Prieteni  prefăcuţi,  servitori  perfizi,  bărbaţi  care-i  promiseseră  o 
dragoste  nemuritoare,  până  şi  rudele  de  sânge...  toţi  o  părăsiseră  în 
ceasurile  ei  grele.  Osney  Kettleblack,  molâul  ăla,  cedase  sub  loviturile 
biciului,  umplând  urechile  înaltei  Vrăbii  cu  secrete  pe  care  ar  fi  trebuit 
să  le  ia  în  mormânt.  Fraţii  lui,  scursuri  ale  străzii  ridicate  de  ea  la  rang 
înalt,  nu  făceau  altceva  decât  să  stea  cu  mâinile  în  sân.  Aurane  Waters, 
amiralul  ei,  plecase  pe  mare  cu  dromoanele  pe  care  i  le  construise.  Orton 
Menyweather  se-torsese  în  fugă  la  Longtable,  luându-şi  soţia,  pe  Taena, 
care  fusese  singura  prietenă  adevărată  a  reginei  în  acele  vremuri  cumplite. 
Harys  Swyft  şi  Marele  Maester  Pycelle  o  abandonaseră  în  captivitate  şi 
le  oferiseră  regatul  tocmai  acelora  care  conspiraseră  împotriva  ei.  Meryn 
Trant  şi  Boros  Blount,  protectori  juraţi  ai  reginei,  nu  erau  de  găsit 
nicăieri.  Până  şi  vărul  ei  Lancel,  care  pretinsese  cândva  că  o  iubea,  se 
număra  printre  cei  care  o  învinuiau.  Unchiul  ei  refuzase  s-o  ajute  să 
guverneze  când  ea  voise  să-1  facă  Mâna  Regelui. 

Iar  Jaime... 

Nu,  asta  nu  putea  s-o  creadă,  n-avea  s-o  creadă.  Jaime  avea  să  fie 
acolo  imediat  ce  afla  de  necazurile  ei.  Vino  imediat,  îi  scrisese.  Ajutd-md. 
Salveazâ-mâ.  Am  nevoie  de  tine  acum,  aşa  cum  n-am  avut  nevoie 
niciodată.  Te  iubesc.  Te  iubesc.  Te  iubesc.  Vino  imediat.  Qyburn  jurase  că 
scrisoarea  avea  să  ajungă  la  fratele  ei  geamăn,  în  ţinuturile  riverane, 
unde  erau  el  şi  oastea  lui.  Insă  Qyburn  nu  se  mai  întorsese.  Din  câte  ştia 
ea,  ar  fi  putut  să  fie  mort,  cu  capul  înfipt  într-o  ţeapă  deasupra  porţilor 
fortăreţei  oraşului.  Sau  poate  că  se  stingea  într-una  dintre  celulele  negre 
de  sub  Fortăreaţa  Roşie,  cu  scrisoarea  ei  încă  netrimisă.  Regina 
întrebase  de  el  de  o  sută  de  ori,  dar  temnicerele  nu  vorbeau  despre 
Qyburn.  Singurul  lucru  pe  care-1  ştia  era  că  Jaime  nu  venise. 

Nu  încă,  îşi  spuse.  Dar  în  curând.  Şi,  odată  ce  va  ajunge,  înalta 
Vrabie  şi  căţelele  sale  vor  cânta  un  alt  cântec. 

Detesta  să  se  simtă  neajutorată. 

Ameninţase,  dar  ameninţările  ei  fuseseră  primite  de  feţe  de  piatră 
şi  de  urechi  surde.  Poruncise,  dar  poruncile  ei  fuseseră  ignorate. 
Invocase  mila  Mamei,  apelând  la  compasiunea  firească  a  unei  femei 
faţă  de  alta,  dar  cele  trei  septe  zbârcite  îşi  lăsaseră  probabil  feminitatea 
deoparte  când  îşi  rostiseră  legămintele.  încercase  să  le  farmece 
vorbindu-le  cu  blândeţe,  acceptând  cu  supunere  fiecare  nouă  jignire. 
Le  făgăduise  recompense,  bunăvoinţă,  onoruri,  aur,  poziţii  la  Curte. 
Ii  trataseră  promisiunile  aşa  cum  îi  trataseră  şi  ameninţările. 

Şi  se  rugase.  Oh,  cum  se  mai  rugase.  Ei  voiau  rugăciuni,  aşa  că  li  le 
servise,  li  le  servise  stând  în  genunchi,  ca  şi  cum  ar  fi  fost  o  femeie 
pierdută  de  pe  străzi,  nu  o  fiică  a  neclintitului  Casterly  Rock.  Se  rugase 
pentru  alinare,  pentru  salvare,  pentru  Jaime.  Cu  glas  tare  rugase  zeii  s-o 
apere  în  inocenţa  sa;  în  tăcere  ceruse  morţi  năprasnice,  chinuitoare, 
pentru  acuzatorii  ei.  Se  rugase  până  când  i  se  jupuiseră  şi  i  se  însânge- 
raseră genunchii,  până  când  îşi  simţise  limba  atât  de  îngroşată  şi  de 
îngreunată  încât  avusese  senzaţia  că  era  gata  să  se  sufoce.  Toate  rugăciu- 
nile pe  care  le  învăţase  în  copilărie  îi  reveniseră  în  minte  acolo,  în  celula 

ei,  şi  inventase  unele  noi,  de  care  avea  nevoie,  invocând  Mama  şi 
Fecioara,  sau  Tatăl  şi  Războinicul,  sau  Baba  şi  Fierarul.  I  se  rugase  până 
şi  Străinului.  Orice  e  bun  pe  timp  de  furtună.  Cei  Şapte  se  dovediseră  la 
fel  de  surzi  ca  slujitorii  lor  muritori.  Cersei  le  dăduse  toate  cuvintele  pe 
care  le  avea  în  ea,  le  dăduse  totul,  în  afară  de  lacrimi.  Pe  astea  nu  le  vor 
avea  niciodată,  îşi  spuse. 

Detesta  să  se  simtă  bicisnică. 

Dacă  zeii  i-ar  fi  dăruit  puterea  pe  care  le-o  dăruiseră  lui  Jaime  şi 
bădăranului  fanfaron  care  fusese  Robert,  ar  fi  reuşit  să  evadeze  fără 
ajutorul  nimănui.  Oh,  orice  pentru  o  sabie  şi  pentru  dibăcia  de  a  o 
mânui.  Avea  inima  unui  războinic,  dar,  în  răutatea  lor  oarbă,  zeii  îi 
dăduseră  trupul  plăpând  al  unei  femei.  Regina  încercase  mai  devreme 
să  se  lupte  cu  ele,  dar  septele  o  copleşiseră.  Erau  prea  multe  şi  erau  mai 
puternice  decât  păreau.  Femei  urâte  şi  bătrâne,  fiecare  dintre  ele,  dar, 
tot  rugându-se,  frecând  podelele  şi  bătând  novicele  cu  beţe,  deveniseră 
tot  atât  de  viguroase  ca  nişte  rădăcini. 

Şi  n-o  lăsau  să  se  odihnească.  Noapte  sau  zi,  ori  de  câte  ori  regina 
închidea  ochii  .ca  să  doarmă,  una  dintre  temnicerele  ei  îşi  făcea 
apariţia,  o  trezea  şi  îi  cerea  să-şi  recunoască  greşelile.  Era  acuzată  de 
adulter,  de  păcate  trupeşti,  de  înaltă  trădare,  ba  chiar  şi  de  crimă,  căci 
Osney  Kettleblack  mărturisise  că-1  sufocase  pe  ultimul  înalt  Septon  la 
porunca  ei. 

-Am  venit  să  te-ascult  mărturisindu-ţi  toate  crimele  şi  toate 
păcatele  trupeşti,  mârâia  Septa  Unella  când  o  zgâlţâia  ca  s-o  trezească. 

Septa  Moelle  îi  spunea  că  păcatele  ei  n-o  lăsau  să  doarmă. 

-  Numai  inocenţii  cunosc  pacea  somnului  fără  de  griji.  Recunoaşte-ţi 
păcatele  şi  vei  dormi  ca  un  bebeluş. 

Trezire  şi  somn  şi  iarăşi  trezire,  fiecare  noapte  era  ruptă  în  bucăţi  de 
mâinile  aspre  ale  torţionarelor  ei,  şi  fiecare  noapte  era  mai  friguroasă  şi 
mai  chinuitoare  decât  cea  dinainte.  Ora  bufniţei,  ora  lupului,  ora 
privighetorii,  amurg  şi  zori,  toate  treceau  împleticindu-se,  ca  nişte 
beţivi.  Ce  oră  era?  Ce  zi  era?  Unde  se  afla?  Era  un  vis,  avea  să  se  tre- 

zească?  Micile  cioburi  de  somn  pe  care  i  le  îngăduiau  se  transformaseră 
în  lame  de  brici,  ciopârţindu-i  mintea.  Fiecare  zi  o  găsea  mai  posomo- 
râtă, mai  istovită  şi  mai  agitată  decât  cea  dinainte.  Nu  mai  ştia  de  când 
era  închisă  în  celula  aceea,  în  partea  de  sus  a  unuia  dintre  cele  şapte 
turnuri  ale  Marelui  Sept  al  lui  Baelor.  O  sâ-mbătrânesc  şi  o  să  mor  aici, 
se  gândi,  deznădăjduită. 

Cersei  nu  putea  îngădui  să  se-ntâmple  asta.  Fiul  ei  avea  nevoie  de  ea. 
Regatul  avea  nevoie  de  ea.  Trebuia  să  se  elibereze,  indiferent  cu  ce  risc. 
Lumea  ei  se  micşorase  până  la  o  celulă  de  o  jumătate  de  metru  pătrat, 
o  oală  de  noapte,  o  saltea  de  paie  cu  cocoloaşe  şi  o  pătură  de  lână 
subţire  ca  speranţa,  care-i  dădea  mâncărimi  pe  piele,  dar  ea  mai  era  încă 
moştenitoarea  lordului  Tywin,  o  fiică  a  neclintitului  Casterly  Rock. 

Istovită  de  lipsa  de  somn,  tremurând  din  pricina  frigului  care  se  furişa 
în  fiecare  noapte  în  celula  ei  din  turn,  chinuită  cu  rândul  de  febră  şi  de 
foame,  Cersei  ajunse  în  sfârşit  să-şi  dea  seama  că  trebuia  să  mărturisească. 

In  noaptea  aceea,  când  veni  s-o  zgâlţâie  ca  s-o  trezească,  Septa 
Unella  o  găsi  pe  regină  aşteptând  în  genunchi. 

-  Am  păcătuit,  spuse  Cersei.  Limba  îi  era  umflată  în  gură,  buzele 
jupuite  şi  crăpate.  Am  săvârşit  păcatele  cele  mai  cumplite.  Acum  văd 
asta.  Cum  de  am  fost  oarbă  atât  de  mult  timp?  Baba  a  venit  la  mine 
cu  lampa  înălţată  în  mână  şi  în  lumina  ei  sacră  am  văzut  pe  ce  cale 
trebuie  să  merg.  Vreau  să  fiu  din  nou  curată.  Nu  vreau  decât  să  fiu 
absolvită.  Te  rog,  preabună  septă,  te  implor,  du-mă  la  înaltul  Septon, 
ca  să-mi  pot  mărturisi  crimele  şi  păcatele  trupeşti. 

-  O  să-1  anunţ,  înălţimea  Ta,  zise  Septa  Unella.  înalt  Preacucernicia 
Sa  va  fi  foarte  mulţumit.  Sufletele  noastre  nemuritoare  nu  pot  fi  salvate 
decât  prin  mărturisire  şi  prin  pocăinţă  sinceră. 

Şi  o  lăsară  să  doarmă  pe  tot  restul  acelei  nopţi  lungi.  Bufniţa  şi 
lupul  şi  privighetoarea  se  furişară  pentru  prima  dată  nevăzute  şi 
neobservate,  în  timp  ce  ea  avu  un  vis  lung,  încântător,  în  care  Jaime 
îi  era  soţ,  iar  fiul  ei  trăia  încă. 


dansul  dragonilor 


973 


Când  sosi  dimineaţa,  regina  se  simţi  din  nou  aproape  ca  ea  însăşi. 
Când  veniră  temnicerele  după  ea,  le  vorbi  prefăcându-se  din  nou 
pioasă  şi  spunându-le  cât  de  nerăbdătoare  era  să-şi  mărturisească 
păcatele  şi  să  fie  iertată  pentru  ceea  ce  făcuse. 

-  Ne  bucurăm  să  auzim  asta,  zise  Septa  Moelle. 

-  Iţi  va  lua  o  mare  greutate  de  pe  suflet,  spuse  Septa  Scolera.  O  să 
te  simţi  mult  mai  bine  după  aceea,  înălţimea  Ta. 

înălţimea  Ta.  Cele  două  cuvinte  simple  o  încântară.  In  timpul 
îndelungatei  ei  captivităţi,  temnicerele  nu  se  osteniseră  nici  măcar  să 
dea  dovadă  de  o  asemenea  modestă  curtoazie. 

-  înalt  Preacucernicia  Sa  aşteaptă,  o  înştiinţă  Septa  Moella. 
Cersei  îşi  plecă  fruntea,  umilă  şi  supusă. 

-  Mi  s-ar  putea  îngădui  să  fac  mai  întâi  o  baie?  Nu  sunt  într-o  stare 
potrivită  ca  să  apar  în  faţa  lui. 

-  Te  poţi  spăla  mai  târziu,  dacă  înalt  Preacucernicia  Sa  o  va  îngădui, 
răspunse  Septa  Unella.  Acum  ar  trebui  să-ţi  faci  griji  pentru  curăţenia 
sufletului  tău  nemuritor,  nu  pentru  asemenea  zădărnicii  ale  cărnii. 

Cele  trei  o  călăuziră  în  josul  treptelor  turnului,  Septa  Unella 
mergând  înaintea  ei,  Septa  Moelle  şi  Septa  Scolera  venind  imediat  în 
urmă,  ca  şi  cum  s-ar  fi  temut  că  putea  încerca  să-şi  ia  zborul. 

-  A  trecut  atât  de  mult  timp  de  când  n-am  mai  avut  niciun  vizitator, 
murmură  Cersei,  cu  voce  scăzută,  în  timpul  coborârii.  Regele  e  bine? 
întreb  doar  ca  o  mamă  temătoare  pentru  copilul  ei. 

-  înălţimea  Sa  e  bine  sănătoasă,  zise  Septa  Scolera,  şi  bine  apărată, 
zi  şi  noapte.  Regina  e  cu  el,  întotdeauna. 

Eu  sunt  regina!  înghiţi  încet,  zâmbi  şi  răspunse: 

-  E  bine  s-o  ştiu.  Tommen  o  iubeşte  atât  de  mult.  N-am  crezut 
niciodată  acele  lucruri  cumplite  care  se  spun  despre  ea. 

Margaery  Tyrell  izbutise  să  se  strecoare  cumva,  scăpând  de 
acuzaţiile  de  păcat  trupesc,  adulter  şi  înaltă  trădare? 

-  A  avut  loc  un  proces? 

-  In  curând,  spuse  Septa  Scolera,  dar  fratele  ei... 

-  Sst.  Septa  Unnella  se  întoarse,  aruncând  peste  umăr  o  privire 
aspră  către  Scolera.  Trăncăneşti  prea  mult,  babă  proastă.  Nu  se  cade 
să  vorbim  noi  despre  astfel  de  lucruri. 

Scolera  îşi  plecă  fruntea. 

-  Iartă-mă,  rogu-te. 

Coborâră  restul  treptelor  în  tăcere. 

înalta  Vrabie  o  primi  în  sanctuarul  său,  o  încăpere  austeră,  cu  şapte 
laturi,  unde  chipurile  cioplite  grosolan  ale  Celor  Şapte  priveau  din 
pereţii  de  piatră  cu  expresii  aproape  la  fel  de  acre  şi  de  dezaprobatoare 
ca  a  înalt  Preacucerniciei  Sale.  Când  intră  ea,  era  aşezat  în  faţa  unei 
mese  din  lemn  negeluit,  scriind.  înaltul  Septon  nu  se  schimbase  de  când 
se  aflase  ea  ultima  oară  în  prezenţa  lui,  în  ziua  în  care  o  sechestrase  şi  o 
întemniţase.  Era  acelaşi  bărbat  costeliv  şi  cărunt,  cu  o  privire  piezişă, 
dură  şi  pe  jumătate  flămândă,  cu  trăsături  ascuţite  şi  faţă  ridată,  cu  ochi 
bănuitori.  In  locul  robelor  bogate  ale  predecesorilor  săi,  purta  o  tunică 
grosolană,  din  lână  nevopsită,  care-i  ajungea  până  la  glezne. 

-  înălţimea  Ta,  spuse  el,  în  loc  de  bun  venit.  înţeleg  că  doreşti  să 
faci  o  mărturisire. 

Cersei  căzu  în  genunchi. 

-  Aşa  e,  înalt  Preacucernice.  Baba  mi  s-a  arătat  în  somn,  ţinându-şi 
lampa  sus... 

-  Era  de  aşteptat.  Unella,  tu  vei  rămâne  şi  vei  scrie  cuvintele 
înălţimii  Sale.  Scolera,  Moelle,  aveţi  îngăduinţa  mea  să  plecaţi. 

îşi  lipi  degete  celor  două  mâini,  apăsându-le  unele  pe  altele,  un  gest 
pe  care-1  văzuse  la  tatăl  ei  de  o  mie  de  ori. 

Septa  Unella  se  aşeză  în  spatele  ei,  desfăcu  un  pergament,  înmuie 
o  pană  în  cerneala  maesterului. 

-  Odată  ce  voi  fi  mărturisit,  mi  se  va  îngădui  să... 

-  înălţimea  Ta  va  fi  tratată  după  cum  o  vor  cere  păcatele  sale. 
Omul  ăsta  e  neîndurător,  înţelese  ea  din  nou.  Se  adună  preţ  de  o  clipă. 

-  Atunci,  Mamă,  îndură-te  de  mine.  M-am  culcat  cu  bărbaţi  în 
afara  legăturii  căsătoriei.  Mărturisesc. 

-  Cu  cine? 

înaltul  Septon  îi  ţintuia  ochii  cu  privirea. 

Cersei  o  auzea  pe  Unella  scriind  în  spatele  ei.  Pana  scotea  un 
scârţâit  moale,  slab. 

-  Cu  Lancel  Lannister,  vărul  meu.  Şi  cu  Osney  Kettleblack. 
Amândoi  îşi  mărturisiseră  trecerea  prin  patul  ei,  nu  i-ar  fi  fost  de 

niciun  ajutor  să  nege. 

-  Şi  cu  fraţii  lui.  Cu  amândoi. 

N-avea  de  unde  să  ştie  ce-a  fi  putut  spune  Osfryd  şi  Osmund.  Era 
mai  sigur  să  mărturisească  mai  mult  decât  prea  puţin. 

-  Asta  nu-mi  şterge  păcatele,  înalt  Preacucernice,  dar  eram  singură 
şi  speriată.  Zeii  mi-1  luaseră  pe  Regele  Robert,  iubitul  şi  apărătorul 
meu.  Eram  singură,  înconjurată  de  uneltitori,  de  prieteni  mincinoşi 
şi  de  trădători  care  puneau  la  cale  moartea  copiilor  mei.  N-am  ştiut  în 
cine  să  mă  încred,  aşa  că  am  folosit  singurele  mijloace  pe  care  le  aveam 
ca  să-i  leg  de  mine  pe  fraţii  Kettleblack. 

-  Prin  asta  înţelegi  părţile  tale  femeieşti? 

-  Carnea  mea. 

îşi  apăsă  o  mână  pe  faţă,  cutremurându-se.  Când  îşi  ridică  din  nou 
capul,  avea  ochii  plini  de  lacrimi. 

-  Da.  Fecioara  să  mă  ierte.  Insă  a  fost  pentru  copiii  mei,  pentru  regat. 
N-am  simţit  nicio  plăcere.  Aceşti  Kettleblack...  sunt  bărbaţi  duri,  şi  cruzi, 
şi  s-au  folosit  de  mine  cu  brutalitate,  dar  ce  altceva  era  să  fac?  Tommen 
avea  nevoie  să  fie  înconjurat  de  oameni  în  care  să  mă  pot  încrede. 

-  înălţimea  Sa  era  apărată  de  Garda  Regelui. 

-  Garda  Regelui  a  stat  acolo,  fără  să  fie  de  niciun  ajutor)  când  a 
murit  fratele  lui,  Joffrey,  ucis  chiar  la  ospăţul  său  de  nuntă.  Mi-am 
privit  un  fiu  stingându-se,  nu  suportam  să  mai  pierd  unul.  Am 
păcătuit.  Sunt  vinovată  de  păcatul  trupesc  al  desfrânării,  dar  am 
făcut-o  pentru  Tommen.  Iartă-mă,  înalt  Preacucernice,  dar  mi-aş 
desface  picioarele  pentru  fiecare  bărbat  din  Debarcaderul  Regelui  dacă 
de  asta  ar  fi  nevoie  ca  să-mi  ştiu  copiii  în  siguranţă. 

-  Iertarea  vine  numai  de  la  zei.  Şi  cum  rămâne  cu  Ser  Lancel,  care-a 
fost  vărul  tău  şi  scutierul  nobilului  tău  soţ?  Ţi  l-ai  luat  în  pat  tot  ca  să-i 
câştigi  loialitatea? 

-  Lancel. 

Cersei  şovăi.  Atenţie,  îşi  zise,  Lancel  trebuie  sd-i  fi  spus  totul. 

-  Lancel  mă  iubea.  Era  pe  jumătate  un  copil,  dar  nu  m-am  îndoit 
niciodată  de  devotamentul  lui  pentru  mine  şi  pentru  fiul  meu. 

-  Şi  totuşi  l-ai  corupt. 

-  Eram  singură.  îşi  înăbuşi  un  suspin.  îmi  pierdusem  soţul,  fiul,  îl 
pierdusem  pe  nobilul  meu  tată.  Eram  regentă,  dar  o  regină  e  totuşi  o 
femeie,  iar  femeile  sunt  făpturi  slabe,  uşor  de  ispitit...  înalt  Preacucer- 
nicia  Ta  cunoaşte  adevărul  acestor  cuvinte.  Se  ştie  că  până  şi  neprihăni- 
tele septe  cad  în  păcat.  M-am  alinat  cu  Lancel.  Era  blând  şi  bun,  şi  aveam 
nevoie  de  cineva.  Am  greşit,  ştiu,  dar  nu-mi  mai  rămăsese  nimeni...  o 
femeie  are  nevoie  să  fie  iubită,  are  nevoie  de  un  bărbat  alături,  are...  are... 

începu  să  suspine,  cu  lacrimile  scăpate  din  frâu. 

înaltul  Septon  nu  făcu  nicio  mişcare  ca  s-o  liniştească.  Rămase 
locului,  fixând-o  cu  privirea  lui  aspră,  uitându-se  la  ea  cum  plângea,  la 
fel  de  neclintit  ca  statuile  Celor  Şapte  din  septul  de  deasupra.  Se  scurseră 
clipe  îndelungate,  dar  în  cele  din  urmă  lacrimile  ei  se  uscară.  In  clipa 
aceea  ochii  ei  erau  roşii  şi  umezi  de  plâns,  şi  se  simţea  gata  să  leşine. 

A  A 

Insă  înaltul  Septon  nu  terminase  cu  ea. 

-  Astea  sunt  păcate  obişnuite,  spuse  el.  Slăbiciunea  văduvelor  e 
bine  cunoscută  şi  toate  femeile  sunt  desfrânate  în  adâncul  inimii,  gata 
să-şi  folosească  tertipurile  şi  frumuseţea  ca  să  le  impună  bărbaţilor 
voinţa  lor.  In  asta  nu  e  nicio  trădare,  atâta  vreme  cât  n-ai  rătăcit  în 
afara  patului  tău  de  femeie  măritată  în  vreme  ce  înălţimea  Sa  Regele 
Robert  era  încă  în  viaţă. 

-  Niciodată,  şopti  ea,  tremurând,  niciodată,  jur. 
El  îi  ignoră  cuvintele. 

-  înălţimii  Tale  i  se  aduc  alte  învinuiri,  fărădelegi  mult  mai  grave 
decât  simplele  păcate  trupeşti.  Recunoşti  că  Ser  Osney  Kettleblack  ţi-a 

fost  amant,  iar  Ser  Osney  susţine  cu  insistenţă  că  1-a  sufocat  pe  predece- 
sorul meu  din  porunca  ta.  Mai  susţine  şi  că  a  depus  mărturie  mincinoasă 
împotriva  Reginei  Margaery  şi  a  verişoarelor  ei,  inventând  poveşti 
despre  păcate  trupeşti,  adulter  şi  înaltă  trădare,  iarăşi  la  cererea  ta. 

-  Nu,  zise  Cersei.  Nu  e  adevărat.  O  iubesc  pe  Margaery  ca  pe  o 
fiică.  Iar  în  cealaltă  privinţă...  M-am  plâns  de  înaltul  Septon,  recunosc. 
Era  omul  lui  Tyrion,  slab  şi  corupt,  o  pată  pe  Sfânta  Noastră 
Credinţă.  înalt  Preacucernicia  Ta  o  ştie  la  fel  de  bine  ca  mine.  Poate 
Osney  o  fi  crezut  că  moartea  lui  o  să-mi  facă  plăcere.  Dacă  e  aşa,  port 
o  parte  din  vină...  dar  crimă?  Nu.  De  asta  nu  mă  fac  vinovată.  Du-mă 
în  sept  şi  voi  sta  sub  scaunul  de  judecată  al  Tatălui,  jurând  că  vorbele 
mele  sunt  adevărate. 

-  La  timpul  potrivit,  zise  înaltul  Septon.  Mai  eşti  învinuită  şi  de 
uneltire  pentru  uciderea  nobilului  tău  soţ,  răposatul  şi  mult-iubitul 
nostru  Rege  Robert,  întâiul  după  Numele  Său. 

Lancel,  se  gândi  Cersei. 

-  Robert  a  fost  omorât  de  un  mistreţ.  Acum  se  spune  că  eu  sunt 
om-fiară?  Om-lup?  Sunt  învinuită  şi  că  l-am  ucis  pe  Joffrey,  pe 
propriul  meu  fiu  dulce,  pe  primul  meu  născut? 

-  Nu.  Doar  de  uciderea  soţului.  Negi? 

-  Neg.  Da.  In  faţa  zeilor  şi  a  oamenilor,  neg. 
El  dădu  din  cap. 

-  In  ultimul  rând,  şi  mai  cumplit  decât  toate  cele  de  dinainte,  se 
spune  că  niciunul  dintre  copiii  tăi  n-a  fost  zămislit  de  Regele  Robert, 
că  sunt  bastarzi  născuţi  din  incest  şi  adulter. 

-  Stannis  susţine  asta,  răspunse  imediat  Cersei.  O  minciună,  o  min- 
ciună, o  minciună  gogonată.  Stannis  vrea  Tronul  de  Fier  pentru  sine,  dar 
copiii  fratelui  său  îi  stau  în  cale,  aşa  că  trebuie  să  pretindă  că  nu  sunt  ai 
lui.  Scrisoarea  aia  murdară...  în  ea  nu  e  nicio  fărâmă  de  adevăr.  Neg. 

înaltul  Septon  îşi  sprijini  palmele  deschise  pe  masă  şi  se  împinse  în 
picioare. 


978 


GEORGE  R.R.  MARTIN 


-  Bun.  Lordul  Stannis  şi-a  întors  faţa  de  la  adevărul  Celor  Şapte  ca 
să  venereze  un  demon  roşu,  iar  pentru  credinţa  lui  mincinoasă  nu 
există  niciun  loc  în  Cele  Şapte  Regate. 

Suna  aproape  liniştitor.  Cersei  dădu  din  cap. 

-  Chiar  şi  aşa,  continuă  înalt  Preacucernicia  Sa,  acestea  sunt 
acuzaţii  cumplite  şi  regatul  trebuie  să  afle  adevărul  în  privinţa  lor. 
Dacă  înălţimea  Ta  a  spus  adevărul,  fără  îndoială  că  un  proces  îi  va 
dovedi  nevinovăţia. 

Un  proces,  totuşi. 

-  Am  mărturisit... 

-  ...unele  păcate,  da.  Pe  altele  le  negi  însă.  Procesul  tău  va  despărţi 
adevărul  de  minciună.  O  să-i  rog  pe  Cei  Şapte  să-ţi  ierte  păcatele 
recunoscute  şi  să  fii  absolvită  de  celelalte  acuzaţii. 

Cersei  se  ridică  încet  din  genunchi. 

-  Mă  plec  în  faţa  înţelepciunii  înalt  Preacucerniciei  Tale,  spuse  ea, 
dar  dacă  mă  pot  ruga  doar  pentru  un  strop  din  îndurarea  Mamei,  eu... 
a  trecut  atât  de  mult  timp  de  când  nu  mi-am  văzut  fiul,  te  rog... 

Ochii  bătrânului  erau  aşchii  de  cremene. 

-  Nu  ţi  se  va  îngădui  să  te  afli  în  preajma  regelui  până  ce  nu  te  vei 
curăţi  de  toată  ticăloşia  ta.  Insă  ai  făcut  primul  pas  de  întoarcere  pe 
calea  cea  dreaptă  şi  în  lumina  acestuia  îţi  voi  îngădui  să  ai  alţi 
vizitatori.  Câte  unul  în  fiecare  zi. 

Regina  începu  din  nou  să  plângă.  De  data  asta  lacrimile  erau 
sincere. 

-  Eşti  prea  bun.  Mulţumesc. 

-  Mama  e  îndurătoare.  Ea  e  cea  căreia  trebuie  să-i  mulţumeşti. 
Moelle  şi  Scolera  aşteptau  s-o  conducă  înapoi,  în  celula  din  turn. 

Unella  mergea  imediat  în  spatele  lor. 

-  Ne-am  rugat  pentru  înălţimea  Ta,  spuse  Septa  Moelle  în  vreme 
ce  urcau. 

-  Da,  repetă  ca  un  ecou  Septa  Scolera,  şi  trebuie  să  te  simţi  mult 
mai  uşurată  acum,  curată  şi  nevinovată  ca  o  fecioară  în  dimineaţa 
nunţii  sale. 

M-am  culcat  cu  Jaime  în  dimineaţa  nunţii  mele,  îşi  aminti  regina. 

-  Da,  răspunse,  mă  simt  renăscută,  ca  un  buboi  purulent  care-a 
fost  tăiat  şi  începe  acum  să  se  vindece.  Aproape  că  pot  să  zbor. 

îşi  imagină  cu  câtă  încântare  i-ar  fi  tras  un  cot  Septei  Scolera  în 
faţă,  ca  s-o  trimită  clătinându-se  pe  picioare  în  josul  treptelor  în 
spirală.  Dacă  zeii  erau  buni,  cotoroanţa  bătrână  şi  zbârcită  putea  da 
peste  Septa  Unella,  ducându-se  la  vale  împreună  cu  ea. 

-  E  bine  să  te  văd  din  nou  zâmbind,  zise  Scolera. 

-  înalt  Preacucernicia  Sa  a  spus  că  pot  avea  vizitatori? 

-  Da,  răspunse  Septa  Unella.  Dacă  înălţimea  Ta  ne  spune  pe  cine 
doreşte  să  vadă,  îi  vom  trimite  vorbă. 

Jaime,  am  nevoie  de  Jaime.  Dar,  dacă  fratele  ei  geamăn  era  în  oraş, 
de  ce  nu  venise  la  ea?  Poate  era  mai  înţelept  să  aştepte  în  ceea  ce-1 
privea,  până  când  avea  să  ştie  mai  bine  ce  se  petrecea  în  afara  zidurilor 
Marelui  Sept  al  lui  Baelor. 

-  Pe  unchiul  meu,  zise  ea.  Ser  Kevan  Lannister,  fratele  tatei.  E  în  oraş? 
-Este,  răspunse  Septa  Unella.  Lordul  Regent  şi-a  ales  drept 

locuinţă  Fortăreaţa  Roşie.  O  să  trimitem  imediat  după  el. 

-  Vă  mulţumesc,  le  răspunse  Cersei,  în  timp  ce  în  gând  îşi  spunea: 
Lord  Regent,  nu? 

Nu  putea  pretinde  că  era  surprinsă. 

Se  dovedi  că  umilinţa  şi  pocăinţa  puteau  aduce  şi  alte  foloase, 
dincolo  de  curăţarea  sufletului  de  păcate.  In  noaptea  aceea,  regina  fu 
mutată  într-o  celulă  mai  mare,  cu  două  caturi  mai  jos,  unde  avea  o 
fereastră  pe  care  putea  privi,  şi  pături  călduroase  şi  moi  pe  pat.  Iar  la 
ora  cinei  i  se  aduseră,  în  loc  de  pâine  uscată  şi  terci  de  ovăz,  clapon 
fript,  un  castron  de  legume  proaspete  cu  nucă  pisată  presărată 
deasupra  şi  o  grămadă  de  piure  de  rapiţă  înotând  în  unt.  Pentru  prima 
oară  de  când  fusese  aruncată  în  temniţă,  în  noaptea  aceea  se  strecură 

în  pat  cu  stomacul  plin  şi  dormi  netulburată  pe  tot  timpul  ceasurilor 
de  veghe  întunecată  ale  nopţii. 

In  dimineaţa  următoare,  unchiul  ei  veni  odată  cu  zorile. 

Cersei  încă  nu-şi  terminase  micul  dejun  când  uşa  se  deschise  brusc 
şi  Ser  Kevan  Lannister  îi  trecu  pragul. 

-  Lăsaţi-ne  singuri,  le  ceru  păzitoarelor  ei. 

Septa  Unella  le  scoase  pe  Scolera  şi  pe  Moelle  afară  şi  închise  uşa 
în  urma  lor.  Regina  se  ridică  în  picioare. 

Ser  Kevan  părea  mai  bătrân  decât  atunci  când  îl  văzuse  ultima  oară. 
Era  un  bărbat  voinic,  lat  în  umeri  şi  cu  mijlocul  gros,  cu  barba  blondă 
tunsă  astfel  încât  să-i  urmărească  linia  maxilarelor  puternice  şi  cu 
părul  blond,  scurt,  în  plină  retragere  de  pe  frunte.  Mantia  grea  de  lână 
vopsită,  stacojie,  îi  era  prinsă  pe  un  umăr  cu  o  broşă  de  aur  în  formă 
de  cap  de  leu. 

-  Iţi  mulţumesc  c-ai  venit,  spuse  regina. 
Unchiul  ei  se  încruntă. 

-  Ai  face  bine  să  stai  jos.  Sunt  anumite  lucruri  pe  care  trebuie  să  ţi 
le  spun... 

Ea  nu  voia  să  se-aşeze. 

-  încă  mai  eşti  supărat  pe  mine.  O  simt  in  vocea  ta.  Iartă-mă, 
unchiule.  Am  greşit  când  ţi-am  aruncat  vinul  în  faţă,  dar... 

-  Crezi  că-mi  pasă  de-un  pocal  de  vin?  Lancel  e  fiul  meu,  Cersei. 
Propriul  tău  nepot.  Dacă  sunt  supărat  pe  tine,  ăsta  e  motivul.  Ar  fi 
trebuit  să  ai  grijă  de  el,  să-1  călăuzeşti,  să-i  găseşti  o  fată  potrivită,  de 
familie  bună.  Iar  tu,  în  schimb... 

-  Ştiu,  ştiu.  Lancel  mă  dorea  mai  mult  decât  l-am  dorit  eu  vreodată.  Şi 
mă  mai  doreşte  încă,  pun  rămăşag.  Eram  singură,  fără  putere.  Te  rog, 
unchiule.  Oh,  unchiule.  E  atât  de  bine  să-ţi  văd  chipul,  chipul  tău  plăcut, 
minunat.  Am  făcut  lucruri  rele,  ştiu,  dar  nu  pot  suporta  să  mă  urăşti.  îşi 
aruncă  braţele  în  jurul  lui,  îl  sărută  pe  obraji.  Iartă-mă.  Iartă-mă. 

Ser  Kevan  se  lăsă  îmbrăţişat  pentru  câteva  clipe  înainte  de  a-şi 
ridică  în  cele  din  urmă  braţele  să-i  răspundă.  O  strânse  la  piept  pentru 
scurt  timp,  cu  stângăcie. 

-  Ajunge,  îi  spuse,  cu  vocea  încă  plată  şi  rece.  Eşti  iertată.  Acum 
aşază-te.  Aduc  veşti  dureroase,  Cersei. 

Cuvintele  lui  o  speriară. 

- 1  s-a  întâmplat  ceva  lui  Tommen?  Te  rog,  nu.  Mi-a  fost  atât  de 
teamă  pentru  fiul  meu.  Nimeni  nu-mi  zice  nimic.  Te  rog,  spune-mi 
că  Tommen  e  bine  sănătos. 

-  înălţimea  Sa  se  simte  bine.  întreabă  adesea  de  tine. 

Ser  Kevan  îi  puse  mâinile  pe  umeri,  o  îndepărtă  la  o  lungime  de  braţ. 

-  Atunci  Jaime?  E  Jaime? 

-  Nu.  Jaime  e  încă  pe  undeva,  prin  ţinuturile  riverane. 

-  Pe  undeva? 

Lui  Cersei  nu-i  plăcea  cum  suna  asta. 

-  A  cucerit  Raventree  şi  a  acceptat  capitularea  Lordului  Blackwood, 
zise  unchiul  ei,  dar  pe  drumul  de  întoarcere  către  Riverrun  şi-a  părăsit 
escorta  şi  a  plecat  cu  o  femeie. 

-  O  femeie?  Se  holbă  la  el,  fără  să  înţeleagă.  Ce  femeie?  De  ce? 
Unde  s-au  dus? 

-  Nimeni  nu  ştie.  N-am  mai  primit  nicio  veste  de  la  el.  Femeia  ar 
putea  fi  fiica  lui  Evenstar,  Lady  Brienne. 

Ea.  Regina  îşi  aducea  aminte  de  Fecioara  din  Tarth,  o  făptură 
uriaşă,  urâtă,  cu  mers  târşit,  care  se-mbrăca  în  zale  de  bărbat.  Jaime  nu 
m-ar părăsi  niciodată  pentru  o  asemenea  creatură.  Corbul  meu  n-a  ajuns 
la  el.  Altminteri  ar  fi  venit. 

-  Am  primit  rapoarte  despre  mercenari  care  acostează  în  sud, 
pretutindeni,  spunea  Ser  Kevan.  La  Tarth,  pe  Treptele  de  Piatră,  la 
Capul  Mâniei...  tare-aş  vrea  să  aflu  de  unde-a  găsit  Stannis  bani  să 
angajeze  o  întreagă  companie  liberă.  N-am  puterea  să-i  înfrunt,  nu 
aici.  Mace  Tyrell  o  are,  dar  el  refuză  să  se  pună  în  mişcare  înainte  de 
a  se  lămuri  povestea  asta  cu  fiica  lui. 

Un  călău  ar  lămuri  destul  de  repede  povestea  cu  Margaery.  Lui  Cersei 
nu-i  păsa  câtuşi  de  puţin  de  Stannis  sau  de  mercenarii  lui.  Sd-l  ia 
Ceilalţi,  pe  el  şi  pe  Tyrelli  deopotrivă.  N-au  decât  să  se  măcelărească  între 
ei,  căci  regatul  o  s-o  ducă  mai  bine. 

-  Te  rog,  unchiule,  scoate-mă  de-aici. 

-  Cum?  Prin  forţa  armelor? 

Ser  Kevan  se  apropie  de  fereastră  şi  se  uită  afară,  încruntându-se. 

-  Ar  trebui  să  transform  locul  ăsta  sacru  în  abator.  Şi  n-am  destui 
oameni.  Grosul  trupelor  noastre  sunt  la  Riverrun,  cu  fratele  tău.  N-am 
timp  să  strâng  o  altă  oştire.  Se  întoarse  s-o  privească.  Am  vorbit  cu  înalt 
Preacucernicia  Sa.  N-o  să  te  elibereze  până  când  nu-ţi  ispăşeşti  păcatele. 

-  Le-am  mărturisit. 

-  E  vorba  de  ispăşit,  asta  am  zis.  In  faţa  oraşului.  Un  drum  pe  jos... 

-  Nu.  Ştia  ce  urma  să  rostească  unchiul  ei  şi  nu  voia  să  audă. 
Niciodată,  spune-i  asta,  dacă-i  mai  vorbeşti.  Sunt  regină,  nu  o  târfă 
de  pe  docuri. 

-  N-o  să  păţeşti  nimic.  Nimeni  n-o  să  te-atingă... 

-  Nu,  spuse  ea,  cu  voce  mai  tăioasă.  Mai  degrabă  mor. 
Ser  Kevan  nu  era  impresionat. 

-  Dacă  asta-ţi  doreşti,  s-ar  putea  să  se-ntâmple  curând.  înalt 
Preacucernicia  Sa  e  hotărât  să  te  judece  pentru  regicid,  pentru  deicid, 
pentru  incest  şi  pentru  înaltă  trădare. 

-  Deicid?  Aproape  că  îi  veni  să  râdă.  Când  am  ucis  un  zeu? 

-  înaltul  Septon  e  vocea  Celor  Şapte  aici,  pe  pământ.  Loveşte-1  pe 
el,  şi  loveşti  chiar  în  zei.  Unchiul  ei  îşi  ridică  mâna  înainte  de  a  apuca 
ea  să  protesteze.  Nu-ţi  faci  niciun  bine  vorbind  despre  astfel  de 
lucruri.  Nu  aici.  Momentul  potrivit  pentru  asta  e  procesul. 

îşi  roti  privirea  prin  celulă.  Expresia  de  pe  faţa  lui  spunea  mai 
multe  decât  un  teanc  de  tomuri. 

Cineva  ne  ascultă.  Chiar  acolo  şi  chiar  atunci,  ea  nu-ndrăznea  să 
vorbească  liber.  Respiră  adânc. 

-  Cine-o  să  mă  judece? 

-  Credinţa,  răspunse  unchiul  ei,  dacă  nu  ceri  cumva  un  duel 
judiciar.  Caz  în  care  trebuie  să  fii  reprezentată  de  un  cavaler  din  Garda 
Regelui.  Indiferent  de  rezultat,  domnia  ta  a  ajuns  la  sfârşit.  Eu  voi  fi 
regentul  lui  Tommen  până  la  majoratul  său.  Mace  Tyrell  a  fost  numit 
Mâna  Regelui.  Marele  Maester  Pycelle  şi  Ser  Harys  Swyft  îşi  păstrează 
poziţiile,  dar  Paxter  Redwyne  e  acum  lord  amiral,  iar  Randyll  Tarly 
şi-a  asumat  îndatoririle  judecătorului. 

Lorzi  stegari  ai  Casei  Tyrell,  amândoi.  întreaga  guvernare  a  regatului 
se  afla  în  mâinile  duşmanilor  ei,  prietenii  şi  rudele  Reginei  Margaery. 

-  Şi  lui  Margaery  i  s-au  adus  învinuiri.  Ei  şi  verişoarelor  ei.  Cum 
se  face  că  vrăbiile  au  eliberat-o  pe  ea  şi  pe  mine  nu? 

-  Randyll  Tarly  a  insistat.  El  a  ajuns  primul  la  Debarcaderul  Regelui 
când  a  izbucnit  furtuna,  şi  şi-a  adus  oştirea.  Fetele  Tyrell  vor  fi  totuşi 
judecate,  dar  acuzaţiile  împotriva  lor  sunt  firave,  înalt  Preacucernicia  Sa 
o  recunoaşte.  Toţi  bărbaţii  numiţi  ca  amanţi  ai  reginei  au  negat  acuzaţia 
sau  şi-au  retractat  mărturisirile,  în  afară  de  cântăreţul  tău  schilodit,  care 
pare  să  fie  pe  jumătate  nebun.  Aşa  că  înaltul  Septon  le-a  lăsat  pe  fete  în 
custodia  lui  Tarly,  iar  Lordul  Randyll  s-a  legat  cu  jurământ  sacru  c-o  să 
le  predea  pentru  proces  la  timpul  cuvenit. 

-  Şi  acuzatorii  ei?  întrebă  regina.  In  mâinile  cui  sunt? 

-  Osney  Kettleblack  şi  Bardul  Albastru  sunt  aici,  sub  sept.  Gemenii 
Redwyne  au  fost  declaraţi  nevinovaţi,  iar  Hamish  Harpistul  a  murit. 
Ceilalţi  sunt  în  temniţele  de  sub  Fortăreaţa  Roşie,  în  mâinile  omului 
tău,  Qyburn. 

Qyburn,  se  gândi  Cersei.  Asta  era  bine,  măcar  un  singur  fir  de  pai 
de  care  putea  să  se-agaţe.  Lordul  Qyburn  îi  avea,  şi  Lordul  Qyburn 
putea  face  minuni.  Sau  orori.  Poate  săvârşi  ororile  la  fel  de  bine. 

-  Mai  sunt  şi  altele,  mai  rele.  Vrei  să  stai  jos? 

-  Să  stau  jos? 

Cersei  clătină  din  cap.  Ce  putea  fi  mai  rău?  Urma  să  fie  judecată 
pentru  înaltă  trădare,  în  vreme  de  micuţa  regină  şi  verişoarele  ei 
zburdau  libere  ca  păsările  cerului. 

-  Myrcella.  Avem  veşti  îngrijorătoare  din  Dome. 

-  Tyrion,  spuse  ea  imediat. 

Tyrion  îi  trimisese  fetiţa  în  Dorne,  iar  Cersei  îl  însărcinase  pe  Ser 
Balon  Swann  să  i-o  aducă  acasă.  Toţi  dornishenii  erau  nişte  şerpi,  iar 
Martellii  erau  cei  mai  răi  dintre  toţi.  Vipera  Roşie  încercase  chiar  să-1 
apere  pe  Pezevenghi  şi  fusese  la  mai  puţin  de  un  pas  de  o  victorie  care 
i-ar  fi  permis  piticului  să  scape  de  învinuirea  de  ucidere  a  lui  Joffrey. 

-  E  el,  a  fost  în  Dorne  în  tot  timpul  ăsta,  şi  acum  a  pus  mâna  pe 
fiica  mea. 

Ser  Kevan  îi  aruncă  o  altă  privire  încruntată. 

-  Myrcella  a  fost  atacată  de  un  cavaler  dornishean  pe  nume  Gerold 
Dayne.  E  vie,  dar  rănită.  I-a  crestat  faţa  şi  ea...  îmi  pare  rău...  a  pierdut 
o  ureche. 

-  O  ureche. 

Cersei  se  holbă  la  el,  înspăimântată.  Era  doar  o  copilă,  iubita  mea 
prinţesă.  Şi  era  atât  de  drăguţă. 

-  I-a  tăiat  o  ureche.  Şi  prinţul  Doran  şi  cavalerii  lui  unde  erau? 
N-au  fost  în  stare  să  apere  o  fetiţă?  Unde  era  Ser  Arys  Oakheart? 

-  Măcelărit,  în  timp  ce  o  apăra.  Dayne  1-a  ucis,  aşa  mi  s-a  spus. 
Sabia  Dimineţii  fusese  un  Dayne,  îşi  aminti  regina,  dar  el  era  mort 

de  mult.  Cine  era  acel  Ser  Gerold  şi  de  ce  voise  să-i  facă  rău  fiicei  ei? 
Nu  găsea  niciun  sens  în  toate  astea,  doar  dacă  nu  cumva... 

-  Tyrion  şi-a  pierdut  jumătate  de  nas  în  Bătălia  de  la  Apa  Neagră. 
O  crestătură  pe  faţa  ei,  tăierea  unei  urechi...  degeţelele  soioase  ale 
Pezevenghiului  sunt  pretutindeni  în  povestea  asta. 

-  Prinţul  Doran  n-a  zis  nimic  despre  fratele  tău.  Iar  Balon  Swann 
scrie  că  Myrcella  pune  totul  în  seama  lui  Gerold  Dayne.  Steaua 
întunecată,  aşa  îl  numesc  ei. 

Ea  izbucni  într-un  râs  amar. 

-  Indiferent  cum  i-ar  spune,  e  la  capătul  sforilor  trase  de  fratele 
meu.  Tyrion  are  prieteni  printre  dornisheni.  Pezevenghiul  a  pus  asta 

la  cale  de  la  bun  început.  El  a  logodit-o  pe  Myrcella  cu  Prinţul 
Trystane.  Acum  înţeleg  de  ce. 

-  II  vezi  pe  Tyrion  în  fiecare  umbră. 

-  E  o  creatură  a  umbrelor.  L-a  ucis  pe  Joffrey.  L-a  ucis  pe  tata. 
Crezi  că  se  va  opri  aici?  Mă  temeam  că  e  încă  în  Debarcaderul  Regelui, 
complotând  ca  să-i  facă  rău  lui  Tommen,  dar  el  trebuie  să  se  fi  dus  în 
schimb  la  Dorne,  s-o  ucidă  mai  întâi  pe  Myrcella.  Cersei  măsura  celula 
cu  pasul.  Trebuie  să  fiu  lângă  Tommen.  Cavalerii  ăştia  din  Garda 
Regelui  sunt  tot  atât  de  folositori  ca  sfârcurile  pe  o  platoşă.  Se  roti  în 
jurul  unchiului  ei.  Spui  că  Ser  Arys  a  fost  ucis. 

-  De  mâna  acestui  bărbat  numit  Steaua  întunecată,  da. 

-  Mort,  e  mort,  eşti  sigur? 

-  Aşa  mi  s-a  spus. 

-  Atunci  în  Garda  Regelui  e  un  loc  liber.  Trebuie  ocupat  imediat. 
Tommen  are  nevoie  de  apărare. 

-  Lordul  Tarly  întocmeşte  o  listă  cu  cavalerii  demni  de  o  asemenea 
poziţie,  pentru  a  fi  luaţi  în  considerare  de  fratele  tău,  dar  până  când 
nu  reapare  Jaime... 

-  Regele  îi  poate  da  unui  bărbat  o  mantie  albă.  Tommen  e  băiat 
bun.  Spune-i  pe  cine  să  numească  şi  el  îl  va  numi. 

-  Şi  pe  cine  ai  vrea  să  numească? 

Ea  n-avea  răspunsul  pregătit.  Apărătorul  meu  trebuie  să  aibă  un 
nume  nou,  şi  un  chip  nou. 

-  Qyburn  o  să  ştie.  Ai  încredere  în  el  pentru  asta.  Noi  doi  am  avut 
neînţelegerile  noastre,  unchiule,  dar,  pentru  sângele  pe  care-1  împărţim 
şi  pentru  dragostea  pe  care  i-ai  purtat-o  tatei,  pentru  binele  lui 
Tommen  şi  al  sărmanei  lui  surori  mutilate,  fă  ce-ţi  cer.  Du-te  la  Lordul 
Qyburn  în  numele  meu,  du-i  o  mantie  albă  şi  spune-i  că  a  sosit  timpul. 

-  Ai  fost  omul  reginei,  spuse  Reznak  mo  Reznar.  Regele  doreşte 
să  fie  înconjurat  de  propriii  săi  oameni  când  îşi  ţine  judecata. 

încă  mai  sunt  omul  reginei.  Azi,  mâine,  întotdeauna,  până  la  ultima 
mea  răsuflare,  sau  până  la  a  ei.  Barristan  Selmy  refuza  să  creadă  că 
Daenerys  Targaryen  murise. 

Poate  că  de  aceea  era  dat  la  o  parte.  Hizdahr  ne  înlătură  pe  toţi, 
unul  câte  unul.  Vânjosul  Belwas  zăbovea  la  porţile  morţii,  în  templu, 
în  grija  Graţiilor  Albastre...  deşi  Selmy  bănuia  că  ele  aveau  să  termine 
ce  începuseră  lăcustele  cu  miere.  Lui  Skahaz  Ţeastă-Rasă  i  se  luase 
comanda.  Nepătaţii  se  retrăseseră  în  cazărmile  lor.  Jhogo,  Daario 
Naharis,  amiralul  Groleo  şi  Hero  al  Nepătaţilor  rămăseseră  ostatici  al 
yunkailor.  Aggo  şi  Rakharo  fuseseră  trimişi,  împreună  cu  tot  restul 
khalasar-ului  lui  Daenerys,  să-şi  caute  regina  dispărută  de-a  lungul 
fluviului.  Până  şi  Missandei  fusese  înlocuită;  regelui  nu  i  se  părea 
potrivit  să  folosească  drept  herald  o  copilă,  care  pe  deasupra  mai 
fusese  cândva  şi  sclavă  naathi.  Şi  acum  eu... 

Fusese  o  vreme  în  care  ar  fi  văzut  într-o  asemenea  îndepărtare  o 
pată  pe  onoarea  lui.  Dar  asta  s-ar  fi  întâmplat  în  Westeros.  In  groapa 
cu  şerpi  care  era  Meereenul,  onoarea  părea  tot  atât  de  prostească 
precum  straiul  pestriţ  al  unui  bufon.  Iar  neîncrederea  venea  din 

ambele  părţi.  Hizdahr  zo  Loraq  o  fi  fost  consortul  reginei  lui,  dar 
n-avea  să-i  fie  niciodată  rege. 

-  Dacă  înălţimea  Sa  doreşte  să  plec  de  la  Curte... 

-  Luminăţia  Sa,  îl  corectă  seneşalul.  Nu,  nu,  nu,  m-ai  înţeles  greşit. 
Preaslăvitul  primeşte  un  grup  de  soli  ai  Yunkaiului,  ca  să  discute 
despre  retragerea  armatelor  lor.  S-ar  putea  să  ceară  o...  ăă...  recom- 
pensă pentru  cei  care  şi-au  pierdut  vieţile  din  pricina  furiei  dragonului. 
0  situaţie  delicată.  Regele  crede  că  ar  fi  mai  bine  să  vadă  pe  tron  un 
rege  meereen,  protejat  de  războinici  meereeni.  Sunt  sigur  că  poţi 
înţelege  asta,  ser. 

înţeleg  mai  multe  decât  îţi  dai  tu  seama. 

-  Aş  putea  afla  cine  sunt  oamenii  aleşi  de  înălţimea  Sa  ca  să-1  apere? 
Reznak  mo  Reznak  îi  adresă  zâmbetul  său  unsuros. 

-  Luptători  înfricoşători,  care  îl  iubesc  pe  Preaslăvitul  Rege.  Goghor 
Uriaşul.  Khrazz.  Motanul  Bălţat.  Belaquo  Sfarmă-Oase.  Cu  toţii  eroi. 

Cu  toţii  luptători  în  arenă.  Ser  Barristan  nu  era  surprins.  Hizdahr 
zo  Loraq  stătea  cu  nelinişte  pe  noul  său  tron.  Trecuseră  o  mie  de  ani 
de  când  Meereenul  avusese  ultima  oară  un  rege,  iar  în  clanurile  nobile 
cu  sânge  vechi  se  găseau  oamenii  care  vedeau  în  ei  înşişi  o  alegere  mai 
potrivită  decât  Hizdahr.  In  afara  oraşului  erau  yunkaii,  cu  mercenarii 
şi  cu  aliaţii  lor,  iar  în  interiorul  lui  se  aflau  Fiii  Harpei. 

Iar  apărătorii  regelui  se  împuţinau  cu  fiecare  zi.  Greşeala  sa 
grosolană  faţă  de  Viermele  Cenuşiu  îl  costase  pe  Hizdahr  Nepătaţii. 
Când  înălţimea  Sa  încercase  să-i  pună  sub  comanda  unui  văr  de-al  său, 
aşa  cum  făcuse  cu  Fiarele  de  Bronz,  Viermele  Cenuşiu  îl  informase  că 
ei  erau  oameni  liberi  şi  nu  primeau  porunci  decât  de  la  mama  lor. 
Când  despre  Fiarele  de  Bronz,  jumătate  erau  sclavi  eliberaţi,  iar  restul 
ţeste-rase,  de  a  căror  adevărată  loialitate  s-ar  fi  putut  să  se  mai  bucure 
încă  Skahaz  mo  Kandaq.  Luptătorii  din  arenă  erau  singurul  sprijin  de 
încredere  al  Regelui  Hizdahr,  împotriva  unei  mări  de  duşmani. 

-  Fie  ca  ei  s-o  apere  pe  înălţimea  Sa  împotriva  tuturor  ameninţărilor. 

Tonul  lui  Ser  Barristan  nu  oferea  niciun  indiciu  despre  adevăratele 
sale  sentimente:  învăţase  să  şi  le  ascundă  astfel  cu  ani  în  urmă,  la 
Debarcaderul  Regelui. 

-  Pe  Magnificenţa  Sa,  accentuă  Reznak  mo  Reznak.  Toate  celelalte 
îndatoriri  ale  tale  vor  rămâne  aceleaşi,  ser.  Dacă  pacea  se  va  dovedi  un 
eşec,  Luminăţia  Sa  ar  dori  să-i  conduci  în  continuare  forţele  împotriva 
duşmanilor  oraşului  nostru. 

Cel  puţin  asta  are  mai  mult  sens.  Belaquo  Sfarmă-Oase  şi  Goghor 
Uriaşul  îi  puteau  servi  drept  apărători  lui  Hizdahr,  dar  ideea  că  oricare 
dintre  ei  ar  fi  putut  conduce  în  luptă  o  oaste  era  atât  de  absurdă,  încât 
bătrânul  cavaler  aproape  zâmbi. 

-  Aştept  poruncile  înălţimii  Sale. 

-  Nu  înălţimea  Sa,  se  plânse  seneşalul.  Ăsta  e  stilul  Westerosului. 
Magnificenţa  Sa.  Luminăţia  Sa.  Preaslăvitul. 

Vanitatea  Sa  s-ar  potrivi  mai  bine. 

-  Cum  spui. 
Reznak  îşi  linse  buzele. 

-  Atunci  am  terminat. 

De  data  asta  zâmbetul  lui  unsuros  îi  cerea  să  plece.  Ser  Barristan  o 
făcu,  bucuros  să  lase  în  urmă  mirosul  greu  al  parfumului  seneşalului. 
Un  bărbat  ar  trebui  să  miroasă  a  sudoare,  nu  a  flori. 

Marea  Piramidă  a  Meereenului  avea  două  sute  cincizeci  de  metri  de 
la  bază  până  în  vârf.  Camerele  seneşalului  erau  la  al  doilea  nivel. 
Apartamentele  reginei,  ca  şi  ale  lui,  se  aflau  pe  treapta  cea  mai  înaltă. 
Un  urcuş  lung  pentru  un  bărbat  de  vârsta  mea,  se  gândi  Ser  Barristan, 
luând-o  în  susul  treptelor.  Se  ştia  că  îl  făcea  de  cinci  sau  şase  ori  pe  zi, 
ocupându-se  de  treburile  reginei,  după  cum  stăteau  mărturie  durerile 
lui  de  genunchi  şi  de  şale.  Va  veni  o  zi  în  care  n-o  să  le  mai  pot  face  faţă 
treptelor,  o  zi  care-o  să fie  aici  mai  curând  decât  mi-ar  plăcea.  înainte  de 
asta,  trebuia  să  se  asigure  că  măcar  vreo  câţiva  dintre  flăcăii  lui  erau 
gata  să-i  ia  locul  alături  de  regină.  O  să-i  fac  eu  însumi  cavaleri  dacă  se 
vor  dovedi  demni,  şi-o  să-i  dau  fiecăruia  câte  un  cal  şi  pinteni  de  aur. 

în  apartamentele  regale  domneau  neclintirea  şi  tăcerea.  Hizdahr 
nu  le  preluase  drept  reşedinţă,  preferând  să  se  stabilească  în  propriul 
său  şir  de  încăperi,  în  adânc,  chiar  în  inima  Marii  Piramide,  unde 
zidurile  groase  de  cărămidă  îl  înconjurau  din  toate  părţile.  Mezzara, 
Miklaz,  Qezza  şi  ceilalţi  mici  paharnici  ai  reginei  -  de  fapt  ostatici,  dar 
atât  Selmy,  cât  şi  Daenerys  îi  îndrăgiseră  atât  de  mult,  încât  le  era  greu 
să  se  gândească  la  ei  astfel  -  îl  urmaseră  pe  rege,  în  vreme  de  Irri  şi 
Jhiqui  plecaseră  cu  ceilalţi  dothraki.  Numai  Missandrei  rămăsese,  o 
mică  stafie  deznădăjduită  bântuind  prin  camerele  stăpânei  sale  din 
vârful  piramidei. 

Ser  Barristan  ieşi  pe  terasă.  Cerul  de  deasupra  Meereenului  era  de 
culoarea  cărnii  unui  leş,  mat,  albicios  şi  greu,  o  întindere  neîntreruptă 
de  nori,  de  la  un  orizont  la  altul.  Soarele  se  ascundea  în  spatele  vălului 
lor.  Avea  să  apună  nevăzut,  aşa  cum  răsărise  nevăzut  în  dimineaţa 
aceea.  Noaptea  urma  să  fie  fierbinte,  acel  soi  de  noapte  care  te  scălda 
în  sudoare,  sufocantă  şi  lipicioasă,  fără  nicio  boare  de  aer.  Ploaia  îi 
ameninţa  de  trei'  zile,  dar  nu  căzuse  nici  măcar  un  strop  de  apă.  Ar 
veni  ca  o  uşurare.  S-ar  putea  s-ajute  la  spălarea  oraşului. 

Din  locul  unde  se  afla,  vedea  patru  piramide  mai  mici,  zidurile  de 
vest  ale  cetăţii  şi  taberele  yunkailor  de  pe  ţărmul  Golfului  Sclavilor, 
unde  o  coloană  groasă  de  fum  unsuros  se  înălţa  răsucindu-se  aidoma 
unui  şarpe  monstruos.  Yunkaii  îşi  ard  morţii,  înţelese  el.  Iapa  albă 
galopează  prin  tabăra  lor  de  asediu.  In  ciuda  a  tot  ce  făcuse  regina,  boala 
se  răspândise,  atât  între  zidurile  oraşului,  cât  şi  în  afara  lui.  Pieţele  din 
Meereen  erau  închise,  străzile  pustii.  Cu  îngăduinţa  regelui  Hizdahr, 
arenele  de  luptă  rămăseseră  deschise,  dar  spectatorii  nu  erau  foarte 
numeroşi.  După  cum  spuneau  rapoartele,  meereenii  începuseră  chiar 
să  ocolească  Templul  Graţiilor. 

Stăpânii  de  sclavi  vor  găsi  o  cale  ca  să  dea  vine  pe  Daenerys  şi  pentru  asta, 
se  gândi  Ser  Barristan,  cu  amărăciune.  Aproape  că-i  auzea  şoptind  -  Mari 
Stăpâni,  Fii  ai  Harpiei,  yunkai,  toţi  spunându-şi  unii  altora  că  regina  lui 

era  moartă.  Jumătate  din  oraş  o  credea,  deşi  încă  nu  avea  nimeni  curajul 
să  rostească  astfel  de  cuvinte.  Dar  o  vor  face  curând,  bănuiesc. 

Ser  Barristan  se  simţea  foarte  istovit,  foarte  bătrân.  Unde  s-au  dus 
atâţia  ani?ln  ultima  vreme,  ori  de  câte  ori  îngenunchea  să  beadintr-o 
apă  liniştită,  vedea  un  străin  uitându-se  în  sus  din  adâncurile  ei.  Când 
apăruse  prima  oară  talpa  gâştei  în  jurul  ochilor  lui  de  un  albastru 
palid?  Cu  cât  timp  în  urmă  i  se  preschimbase  părul  din  lumină  de 
soare  în  zăpadă?  Au  trecut  ani,  bătrâne.  Decenii. 

Insă  i  se  părea  că  abia  ieri  fusese  făcut  cavaler,  după  turnirul  de  la 
Debarcaderul  Regelui.  încă  mai  ţinea  minte  atingerea  săbiei  Regelui 
Aegon  de  pe  umărul  său,  uşoară  ca  sărutul  unei  fecioare.  Vorbele  i  se 
opriseră  în  gât  când  îşi  rostise  legămintele.  La  ospăţ  mâncase  coaste  de 
mistreţ,  pregătite  în  stilul  dornishean,  cu  ardei  iute,  atât  de  picante, 
încât  îi  arseseră  gura.  Patruzeci  şi  şapte  de  ani,  şi  gustul  încă  îi  mai 
stăruia  în  memorie,  însă  n-ar  fi  putut  spune  nici  ce  mâncase  la  cină  cu 
zece  zile  în  urmă,  nici  dacă  soarta  tuturor  Celor  Şapte  Regate  ar  fi 
depins  de  asta.  Câine  fiert,  cel  mai  probabil.  Sau  alt  soi  de  mâncare 
scârboasă,  nicidecum  mai  bună  la  gust. 

Se  întrebă,  nu  pentru  prima  oară,  ce  destin  bizar  îl  adusese  acolo. 
Selmy  era  un  cavaler  din  Westeros,  un  bărbat  din  marginea  învecinată 
cu  Dorne  a  ţinutului  furtunilor;  locul  lui  era  în  Cele  Şapte  Regate, 
nu  acolo,  pe  ţărmurile  fierbinţi  ale  Golfului  Sclavilor.  Am  venit  s-o 
iau  pe  Daenerys  acasă.  Insă  o  pierduse,  aşa  cum  îi  pierduse  şi  pe  tatăl, 
şi  pe  fratele  ei.  Chiar  şi  pe  Robert.  Şi  cu  el  am  dat  greş. 

Poate  că  Hizdahr  era  mai  înţelept  decât  îşi  dădea  el  seama.  Cu  zece 
ani  în  urmă,  aş  fi  simţit  ce  voia  să  facă  Daenerys.  Cu  zece  ani  în  urmă 
aş  fi  fost  destul  de  rapid  ca  s-o  opresc.  In  schimb,  în  vreme  ce  ea  sărea  în 
arenă,  el  stătuse  locului,  năucit,  strigându-i  numele,  apoi  alergase  fără 
folos  după  ea  pe  nisipul  stacojiu.  Sunt  bătrân  şi  mocăit.  Nu  era  de 
mirare  că  Naharis  îl  batjocorea  spunându-i  Ser  Bunic.  Oare  Daario 
s-ar  fi  mişcat  mai  repede  dac-ar  fi  fost  alături  de  regină  în  ziua  aceea? 
Selmy  se  gândi  că  ştia  răspunsul,  deşi  nu  era  unul  pe  placul  lui. 

Cu  o  noapte  în  urmă,  visase  iarăşi  totul:  Belwas  în  genunchi, 
vărsând  fiere  şi  sânge,  Hizdahr  îmboldindu-i  pe  ucigaşii  de  dragoni, 
bărbaţi  şi  femei  fugind  îngroziţi,  îmbrâncindu-se  pe  trepte,  urcându-se 
unii  pe  alţii,  ţipând.  Şi  Daenerys... 

Părul  ei  era  în  flăcări.  Avea  un  bici  în  mână  şi  striga,  şi  apoi  era  în 
spinarea  dragonului,  zburând.  Nisipul  răscolit  de  Drogon  când  îşi  luase 
zborul  înţepase  ochii  lui  Ser  Barristan,  dar  el  privise  prin  vălul  de 
lacrimi  bestia  înălţându-se  din  arenă,  cu  aripile  sale  mari  şi  negre 
plesnind  umerii  luptătorilor  de  bronz  de  la  intrare. 

Restul  îl  aflase  mai  târziu.  Dincolo  de  porţi  se  aflase  o  masă 
compactă  de  oameni.  înnebuniţi  de  mirosul  dragonului,  caii  de  sub  ei 
se  ridicaseră  în  două  picioare,  biciuind  cu  potcoavele  lor  de  fier. 
Tarabele  cu  mâncare  şi  palanchinele  se  răsturnaseră  deopotrivă, 
trântind  oamenii  şi  strivindu-i.  Fuseseră  aruncate  suliţe,  arbaletele 
trăseseră  săgeţi.  Unele  îşi  atinseseră  ţinta.  Dragonul  se  răsucise  violent 
în  aer,  cu  rănile  fumegându-i,  cu  fata  agăţându-se  de  spatele  lui.  Apoi 
îşi  slobozise  focul. 

Fiarele  de  Bronz  avuseseră  nevoie  de  tot  restul  zilei  şi  de  cea  mai 
mare  parte  a  nopţii  ca  s-adune  leşurile.  La  ultima  numărătoare 
avuseseră  două  sute  paisprezece  morţi  şi  de  trei  ori  mai  mulţi  oameni 
arşi  şi  răniţi.  Drogon  dispăruse  între  timp  din  oraş,  ultima  oară  fiind 
văzut  deasupra  Skahazadhanului,  îndreptându-se  în  zbor  către  nord. 
De  Daenerys  Targaryen  nu  găsiseră  nici  urmă.  Unii  jurau  c-o  văzuseră 
căzând.  Alţii  susţineau  că  dragonul  o  luase  ca  s-o  mănânce.  Se  înşală. 

Ser  Barristan  ştia  despre  dragoni  numai  ce  istoriseau  poveştile 
ascultate  de  orice  copil,  dar  îi  cunoştea  pe  Targaryeni.  Daenerys  călărea 
dragonul,  aşa  cum  îl  călărise  cândva  Aegon  pe  bătrânul  Balerion. 

-  Poate  zboară  către  casă,  îşi  spuse,  cu  voce  tare. 

-  Nu,  murmură  în  spatele  lui  o  voce  blândă.  N-ar  face  asta,  ser. 
N-ar  pleca  acasă  fără  noi. 

Ser  Barristan  se  întoarse. 

-  Missandei.  Copilă.  De  când  stai  aici? 

-  Nu  de  mult.  Acesteia  îi  pare  rău  dacă  te-a  tulburat.  Şovăi.  Skahaz 
mo  Kandaq  doreşte  să  schimbe  vorbe  cu  tine. 

-  Ţeastă-Rasă?  Ai  vorbit  cu  el? 

Era  un  gest  necugetat,  o  nesăbuinţă.  Duşmănia  dintre  Shakaz  şi 
rege  avea  rădăcini  adânci,  iar  fata  era  destul  de  ageră  la  minte  ca  să 
ştie  asta.  Shakaz  se  declarase  pe  faţă  împotriva  căsătoriei  reginei,  fapt 
pe  care  Hizdahr  nu-1  uitase. 

-  E  aici?  In  piramidă? 

-  Când  doreşte.  Vine  şi  pleacă,  ser. 
Da.  Ar  putea. 

-  Cine  ţi-a  spus  că  vrea  să  schimbe  vorbe  cu  mine? 

-  O  Fiară  de  Bronz.  Cea  cu  mască  de  bufniţă. 

Purta  mască  de  bufniţă  când  a  vorbit  cu  tine.  Acum  ar  putea  fi  şacal, 
tigru,  leneş.  Lui  Ser  Barristan  nu-i  plăcuseră  măştile  de  la  bun  început, 
şi  nici  acum  nu-i  plăceau  mai  mult.  Oamenii  cinstiţi  n-ar  fi  trebuit 
să-şi  ascundă  niciodată  feţele.  Iar  Ţeastă-Rasă... 

Ce-o  fi  în  capul  lui?  După  ce  Hizdahr  îi  dăduse  vărului  său  Marghaz 
zo  Loraq  comanda  Fiarelor  de  Bronz,  Skahaz  fusese  numit  Suprave- 
ghetor al  Fluviului,  primind  în  grijă  toate  podurile  plutitoare,  dragele  şi 
canalele  de  irigaţii  ce  se  întindeau  de-a  lungul  Skahazadhanului  pe  o 
distanţă  de  cincizeci  de  leghe,  dar  Ţeastă-Rasă  refuzase  acea  îndatorire 
străveche  şi  onorabilă,  cum  o  numise  Hizdahr,  preferând  să  se  retragă  în 
modesta  piramidă  a  clanului  Kandaq.  în  lipsa  reginei,  care  să-l  apere,  se 
pune  în  mare  pericol  venind  aici.  Iar  dacă  Ser  Barristan  ar  fi  fost  văzut 
vorbind  cu  el,  suspiciunile  ar  fi  putut  cădea  şi  asupra  sa,  deopotrivă. 

Nu-i  plăcea  asta.  Mirosea  a  viclenie,  a  şoapte  şi  a  minciuni  şi  a 
urzeli  clocite  în  întuneric,  a  toate  lucrurile  pe  care  sperase  că  le  lăsase 
în  urmă,  cu  Păianjenul,  cu  Lordul  Degeţel  şi  cu  alţii  asemenea  lor. 
Barristan  Selmy  nu  era  un  cărturar,  dar  răsfoise  des  paginile  Cărţii 
Albe,  unde  fuseseră  înscrise  faptele  predecesorilor  săi.  Unii  fuseseră 
eroi,  alţii  fuseseră  molâi,  pungaşi  sau  laşi.  Cei  mai  mulţi  nu  fuseseră 
decât  oameni  -  mai  iuţi  şi  mai  puternici  decât  mulţi  alţii,  mai 

pricepuţi  în  mânuirea  săbiei  şi  a  scutului,  dar  totuşi  pradă  mândriei, 
ambiţiei,  desfrâului,  dragostei,  mâniei,  geloziei,  lăcomiei  de  aur,  setei 
de  putere  şi  tuturor  celorlalte  slăbiciuni  care  îi  chinuiau  pe  muritorii 
neînsemnaţi.  Cei  mai  buni  dintre  ei  îşi  depăşiseră  viciile,  îşi  făcuseră 
datoria  şi  muriseră  cu  sabia  în  mână.  Cei  mai  răi... 

Cei  mai  răi  au  fost  aceia  care  s-au  implicat  în  jocul  tronurilor. 

-  Poţi  găsi  din  nou  bufniţa  aia?  o  întrebă  pe  Missandei. 

-  Aceasta  poate  să-ncerce,  ser. 

-  Spune-i  c-o  să  stau  de  vorbă  cu...  cu  prietenul  nostru...  după 
lăsarea  întunericului,  în  grajduri. 

Uşile  principale  ale  piramidei  erau  închise  şi  blocate  cu  drugi  la 
apusul  soarelui.  La  ora  aceea  în  grajduri  avea  să  fie  linişte. 

-  Asigură-te  că  e  aceeaşi  bufniţă. 

Nu  i-ar  fi  fost  de  niciun  folos  dacă  mesajul  ar  fi  fost  auzit  de  o  altă 
Fiară  de  Bronz. 

-  Aceasta  înţelege.  Missandei  se  întoarse  să  plece,  apoi  se  opri  o 
clipă  şi  spuse:  Se  zvoneşte  că  yunkaii  au  înconjurat  tot  oraşul  cu 
scorpioni,  ca  s-arunce  săgeţi  de  fier  către  cer  dacă  se-ntoarce  dragonul. 

Şi  Ser  Barristan  auzise  asta. 

-  Nu  e  uşor  să  ucizi  un  dragon  în  aer.  In  Westeros  au  încercat 
mulţi  să-i  doboare  pe  Aegon  şi  pe  surorile  lui.  N-a  reuşit  nimeni. 

Missandei  dădu  din  cap.  Era  greu  să-ţi  dai  seama  dacă  asta  o  liniştise. 

-  Crezi  c-o  vor  găsi,  ser?  Câmpurile  sunt  atât  de  întinse,  iar  dragonii 
nu  lasă  nicio  urmă  pe  cer. 

-Aggo  şi  Rakharo  sunt  sânge  din  sângele  ei...  şi  cine  cunoaşte 
Marea  Dothraki  mai  bine  decât  dothraki?  O  strânse  de  umăr.  O  vor 
găsi  dacă  poate  fi  găsită. 

Dacă  trăieşte  încă.  Erau  şi  alţi  kbal-i  care  cutreierau  iarba,  stăpâni 
de  cai  cu  khalasar-uti  ai  căror  călăreţi  se  numărau  cu  zecile  de  mii. 
Dar  Missandei  nu  trebuia  s-audă  asta. 

-  O  iubeşti  mult,  ştiu.  Iţi  jur,  voi  avea  grijă  să  fie  în  siguranţă. 

Cuvintele  părură  să-i  ofere  fetei  o  oarecare  alinare.  însă  vorbele 
sunt  vânt,  se  gândi  Ser  Barristan.  Cum  o  pot  apăra  pe  regină  dacă  nu-i 
sunt  alături? 

Barristan  Selmy  ştia  multe  lucruri.  Se  născuse  în  vremea  domniei 
tulburi  a  lui  Aegon  cel  Nesigur,  un  rege  iubit  de  oamenii  simpli,  îşi 
primise  rangul  de  cavaler  din  mâinile  lui.  Jaehaerys,  fiul  lui  Aegon,  îi 
pusese  pe  umeri  mantia  albă  când  avea  douăzeci  şi  trei  de  ani,  după  ce-1 
ucisese  pe  Maelys  Monstruosul,  în  timpul  Războiului  Regilor  de 
Nouă  Parale.  In  aceeaşi  mantie  stătuse  alături  de  Tronul  de  Fier  în 
vreme  ce  nebunia  îl  mistuia  pe  Aerys,  fiul  lui  Jaehaerys.  Am  stat,  şi  am 
văzut,  şi  am  auzit,  şi  totuşi  n-am  făcut  nimic. 

Dar  nu.  Era  nedrept.  îşi  făcuse  datoria.  Ser  Barristan  se  întreba  în 
unele  nopţi  dacă  nu  şi-o  făcuse  prea  bine.  îşi  rostise  legămintele  sub  ochii 
zeilor  şi  ai  oamenilor,  nu  putea  să  se  ridice  împotriva  lor  păstrându-şi 
onoarea...  însă  în  ultimii  ani  de  domnie  a  lui  Aerys  îi  fusese  din  ce  în  ce 
mai  greu  să  nu  încalce  acele  legăminte.  Văzuse  lucruri  a  căror  amintire 
îl  durea,  şi  se  întrebase  nu  o  dată  cât  de  mult  din  acel  sânge  îi  păta 
propriile  mâini.  Dacă  nu  s-ar  fi  dus  la  Duskendale  să-1  salveze  pe  Aerys 
din  temniţele  Lordului  Darklyn,  regele  ar  fi  putut  foarte  bine  să  moară 
când  jefuise  Tywin  Lannister  oraşul.  Pe  urmă  pe  Tronul  de  Fier  s-ar  fi 
urcat  Prinţul  Rhaegar,  şi  poate  ar  fi  refăcut  regatul.  Duskendale  fusese 
ceasul  lui  de  glorie,  dar  amintirea  îi  lăsase  un  gust  amar. 

Insă  noaptea  îl  bântuiau  eşecurile  sale.  Jaehaerys,  Aerys,  RoberL  Trei 
regi  morţi.  Rhaegar,  care  ar  fi  fost  un  rege  mai  bun  decât  oricare  dintre  ei 
Prinţesa  Elia  şi  copiii  săi,  Aegon,  doar  un  bebeluş,  Rhaenys  cu  pisoiul  ei. 
Morţi  cu  toţii,  iar  el,  cel  care  jurase  să-i  apere,  încă  mai  trăia.  Şi  acum  Dae- 
nerys,  strălucitoarea  lui  regină-copilă.  Eanue  moartă.  N-o  să  cred asta. 

După-amiaza  îi  aduse  lui  Ser  Barristan  un  scurt  răgaz  în  privinţa 
îndatoririlor  sale.  Şi-o  petrecu  în  sala  de  antrenamente  de  la  al  treilea 
nivel  al  piramidei,  lucrând  cu  băieţii  săi,  învăţându-i  arta  mânuirii 
săbiei  şi  scutului,  a  stăpânirii  calului  şi  lăncii...  şi  purtările  cavalereşti, 
acel  cod  care  făcea  dintr-un  cavaler  mai  mult  decât  un  luptător  în 

arenă.  Daenerys  avea  nevoie  de  apărători  de  vârsta  ei  după  dispariţia 
lui,  şi  Ser  Barristan  era  hotărât  să  i-i  ofere. 

Flăcăii  pe  care-i  instruia  aveau  între  opt  şi  douăzeci  de  ani.  începuse 
cu  peste  şaizeci,  dar  instrucţia  se  dovedise  pentru  mulţi  dintre  ei  prea 
aspră.  Ii  rămăseseră  mai  puţini  de  jumătate,  dar  câţiva  promiteau  mult. 
Fărăniciun  rege  de  apărat,  o  să  am  acum  mai  mult  timp  pentru  instruirea 
lor,  înţelese  el  în  timp  de  mergea  de  la  o  pereche  la  alta,  uitându-se  cum 
se  atacau  cu  săbii  boante  şi  cu  suliţe  cu  vârful  rotunjit.  Băieţi  curajoşi. 
De  obârşie  umilă,  dar  unii  vor  fi  cavaleri  buni,  şi  o  iubesc  pe  regină.  Dacă 
n-ar  fi  fost  ea,  ar  fi  sfârşit-o  cu  toţii  în  arenă.  Regele  Hizdahr  îi  are  pe 
luptătorii  săi  din  arene,  dar  Daenerys  va  avea  cavaleri. 

-  Ţineţi-vă  scuturile  sus,  le  strigă.  Arătaţi-mi  loviturile  voastre. 
Acum  împreună.  Jos,  sus,  jos,  jos,  sus,  jos... 

In  seara  aceea,  Selmy  îşi  luă  cina  simplă  pe  terasa  reginei  şi  mâncă 
în  timp  ce  apunea  soarele.  Prin  purpura  înserării,  privi  focurile 
trezindu-se  rând  pe  rând  în  marile  piramide  în  trepte,  în  vreme  ce 
cărămizile  multicolore  ale  Meereenului  păleau,  spre  a  deveni  cenuşii 
şi  apoi  negre.  Umbrele  se  adunară  pe  străzile  şi  pe  aleile  de  dedesubt, 
formând  lacuri  şi  râuri.  In  amurg,  oraşul  părea  un  loc  liniştit,  aproape 
frumos.  Asta  e  pace,  e  molima,  îşi  spuse  bătrânul  cavaler,  sorbind 
ultima  înghiţitură  de  vin. 

Nu  dorea  să  fie  remarcat,  aşa  că,  după  ce-şi  termină  cina,  îşi  scoase 
hainele  de  curtean,  schimbând  mantia  albă  a  Gărzii  Reginei  cu  una 
maronie,  cu  glugă,  o  mantie  de  călător,  pe  care  ar  fi  purtat-o  un  om 
simplu.  îşi  păstră  sabia  şi  pumnalul.  Ar  putea  fi  totuşi  o  cursă.  N-avea 
prea  multă  încredere  în  Hizdahr  şi  încă  şi  mai  puţină  în  Reznak  mo 
Reznak.  Seneşalul  parfumat  ar  fi  putut  foarte  bine  să  fie  amestecat  în 
asta,  încercând  să-1  atragă  la  o  întâlnire  secretă,  ca  să-i  poată  ridica  şi 
pe  el,  şi  pe  Skahaz,  acuzându-i  de  conspiraţie  împotriva  regelui.  Dacă 
Ţeastă-Rasă  o  să-mi  vorbească  despre  trădare,  nu  voi  avea  ce  face,  va 
trebui  să-l  arestez.  Hizdahr  e  consortul  reginei  mele,  oricât  de  puţin  mi-ar 
plăcea.  Datoria  mea  e  faţă  de  el,  nu  faţă  de  Skahaz. 

Sau  nu  era? 

întâia  îndatorire  a  Gărzii  Regelui  era  să-1  apere  de  orice  rău  şi  de 
orice  ameninţare.  Cavalerii  albi  jurau  deopotrivă  să  se  supună 
poruncilor  sale,  să-i  păstreze  secretele,  să-i  ofere  sfatul  lor  dacă  le  era 
cerut  şi  să  tacă  altminteri,  să  se  pună  în  slujba  plăcerilor  lui  şi  să-i  apere 
numele  şi  onoarea.  De  fapt,  regele  era  acela  care  hotăra  dacă  protecţia 
gărzii  sale  se  extindea  sau  nu  asupra  altora,  chiar  şi  a  celor  de  sânge 
regesc.  Unor  suverani  li  se  părea  potrivit  să-i  ceară  Gărzii  să  le 
slujească  şi  să  le  apere  soţiile  şi  copiii,  fraţii  şi  surorile,  mătuşile,  unchii 
şi  verii  mai  apropiaţi  sau  mai  îndepărtaţi,  şi  uneori  chiar  şi  iubitele, 
metresele  şi  bastarzii.  Insă  alţii  preferau  să-şi  folosească  pentru  asta 
cavalerii  casei  şi  oştenii,  păstrându-i  pe  cei  şapte  drept  gardă  personală, 
întotdeauna  alături  de  ei  înşişi. 

Dacă  regina  mi-ar  fi  poruncit  să-l  apăr  de  Hizdahr,  n-aş  fi  avut  de 
ales  şi  ar fi  trebuit  să  mă  supun.  Dar  Daenerys  Targaryen  nici  măcar  nu 
alcătuise  vreodată  o  adevărată  gardă  a  reginei  pentru  ea  însăşi  şi  nu 
dăduse  nicio  poruncă  legată  de  consortul  ei.  Lumea  ar  fi  fost  mai 
simplă  dacă  aş  fi,  avut  un  lord  comandant  care  să  ia  hotărâri  în  asemenea 
privinţe,  cugetă  Selmy.  Acum  lordul  comandant  sunt  eu  şi  e  greu  de 
ştiut  care  e  calea  cea  dreaptă. 

Când  ajunse  în  sfârşit  la  baza  ultimului  şir  de  trepte,  se  pomeni 
singur  în  mijlocul  culoarelor  luminate  de  torţe  din  interiorul  zidurilor 
masive  de  cărămidă  ale  piramidei.  Porţile  cele  mari  erau  închise  şi 
blocate  cu  drugi,  aşa  cum  se  aşteptase.  Patru  Fiare  de  Bronz  stăteau  de 
pază  în  afara  lor,  iar  alte  patru  înăuntru.  Peste  acestea  din  urmă  dădu 
bătrânul  cavaler  -  patru  bărbaţi  voinici,  mascaţi  în  chip  de  mistreţ, 
urs,  şoarece-de-câmp  şi  manticoră. 

-  E  linişte  pretutindeni,  ser,  îi  spuse  ursul. 

-  Aveţi  grijă  să  rămână  aşa. 

Nu  era  neobişnuit  din  partea  lui  Ser  Barristan  să  umble  de  colo 
până  colo  noaptea,  asigurându-se  că  piramida  era  un  loc  sigur.  * 

Ceva  mai  în  adâncul  construcţiei,  alte  patru  Fiare  de  Bronz  păzeau 
uşile  de  fier  de  la  intrarea  gropii  în  care  erau  înlănţuiţi  Viserion  şi 
Rhaegal.  Lumina  torţelor  le  licărea  pe  măşti  -  maimuţă,  berbec,  lup, 
crocodil. 

-  Au  fost  hrăniţi?  se  interesă  Selmy. 

-  Da,  ser,  răspunse  maimuţa.  Câte-o  oaie  pentru  fiecare. 

Mă  întreb  cât  timp  o  să  le  mai  ajungă  asta?  Pe  măsură  ce  creşteau, 
dragonilor  le  creştea  şi  pofta  de  mâncare. 

Era  timpul  să-1  găsească  pe  Ţeastă-Rasă.  Ser  Barristan  se  strecură  pe 
lângă  elefanţi  şi  pe  lângă  iapa  argintie  a  reginei,  ajungând  în  partea  din 
spate  a  grajdului.  Un  măgar  necheză  când  trecu  pe  lângă  el,  iar  câţiva 
cai  se  foiră  în  lumina  torţei  sale.  In  rest  totul  era  întunecat  şi  tăcut. 

Atunci  dintr-o  boxă  goală  se  desprinse  o  umbră,  care  deveni  o  altă 
Fiară  de  Bronz,  purtând  o  fustă  neagră  plisată,  platoşe  pentru  picioare 
şi  o  armură  care  copia  relieful  muşchilor. 

-  O  pisică?  se  miră  Barristan  Selmy  când  zări  bronzul  de  sub  glugă. 
Cât  se  aflase  la  comanda  Fiarelor  de  Bronz,  Ţeastă-Rasă  preferase 

drept  mască  un  cap  de  şarpe,  poruncitor  şi  înfricoşător. 

-  Pisicile  merg  peste  tot,  răspunse  vocea  familiară  a  lui  Skahaz  mo 
Kandaq.  Nimeni  nu  le  dă  vreodată  atenţie. 

-  Dacă  ar  afla  Hizdahr  că  eşti  aici... 

-  Cine-o  să-i  spună?  Marghaz?  Marghaz  ştie  ce  vreau  eu  să  ştie. 
Fiarele  sunt  încă  ale  mele.  Să  nu  uiţi  asta.  Vocea  lui  Ţeastă-Rasă  era 
înăbuşită  de  mască,  dar  Selmy  percepea  furia  din  ea.  II  am  pe  otrăvitor. 

-  Pe  cine? 

-  Pe  cofetarul  lui  Hizdahr.  Numele  lui  n-ar  însemna  nimic  pentru 
tine.  Omul  n-a  fost  decât  o  unealtă.  Fiii  Harpiei  i-au  luat  fiica  şi  au 
jurat  că  i-o  vor  înapoia  nevătămată  imediat  ce  regina  va  fi  moartă. 
Belwas  şi  dragonul  au  salvat-o  pe  Daenerys.  Pe  fată  n-a  salvat-o 
nimeni.  I-a  fost  înapoiată  tatălui  ei  în  toiul  nopţii,  în  nouă  bucăţi. 
Câte  una  pentru  fiecare  an  pe  care  1-a  trăit. 

-  De  ce?  îndoielile  prinseră  să-1  chinuiască.  Fiii  şi-au  încetat 
omorurile.  Pacea  lui  Hizdahr... 

-  ...e  o  înscenare.  La  început  n-a  fost  aşa,  nu.  Yunkailor  le  era  frică 
de  regina  noastră,  de  Nepătaţii  ei,  de  dragonii  ei.  Ţinutul  ăsta  a  mai 
văzut  dragoni  şi  înainte.  Yurkhaz  zo  Yunzak  a  citit  istoria,  ştia.  Ca  şi 
Hizdahr.  De  ce  nu  o  pace?  Daenerys  o  voia,  iar  ei  şi-au  dat  seama. 
Şi-o  dorea  prea  mult.  Ar  fi  trebuit  să  mărşăluiască  spre  Astapor. 
Skahaz  veni  mai  aproape.  Asta  a  fost  înainte.  Arena  a  schimbat  totul. 
Daenerys  a  dispărut,  Yurkhaz  e  mort.  In  locul  unui  leu  bătrân,  avem 
o  haită  de  şacali.  Barbă-nsângerată...  lui  nu-i  place  gustul  păcii.  Şi  mai 
e  şi  altceva.  Mai  rău.  Volantisul  şi-a  trimis  flota  împotriva  noastră. 

-  Volantisul. 

Selmy  simţi  furnicături  în  mâna  cu  care  mânuia  sabia.  Noi  am  făcut 
pace  cu  Yunkaiul.  Nu  cu  Volantisul. 

-  Eşti  sigur? 

-  Sigur. 

-  Stăpânii  înţelepţi  ştiu.  Aşa  cum  ştiu  şi  prietenii  lor.  Harpia, 
Reznak,  Hizdahr.  Regele  ăsta  va  deschide  porţile  oraşului  în  faţa 
volantenilor,  când  vor  sosi.  Toţi  cei  eliberaţi  de  Daenerys  vor  ajunge 
din  nou  în  sclavie.  Chiar  şi  unii  care  n-au  fost  robi  vor  fi  consideraţi 
buni  de  pus  în  lanţuri.  S-ar  putea  să-ţi  sfârşeşti  zilele  într-o  arenă  de 
luptă,  bătrâne.  Khrazz  o  să-ţi  mănânce  inima. 

Lui  Ser  Barristan  îi  zvâcnea  capul. 

-  Trebuie  să  i  se  spună  lui  Daenerys. 

-  Găsiţi-o  mai  întâi.  Skahaz  îl  prinse  de  antebraţ.  Degetele  lui  păreau 
de  fier.  N-o  putem  aştepta.  Am  vorbit  cu  Fraţii  Liberi,  cu  Oamenii 
Mamei,  cu  Scuturile  Neclintite.  N-au  încredere  în  Loraq.  Trebuie  să 
spargem  asediul  yunkailor.  Dar  avem  nevoie  de  Nepătaţi.  Pe  tine 
Viermele  Cenuşiu  o  să  te-asculte.  Discută  cu  el. 

-  Cu  ce  scop? 

Vorbeşte  despre  trădare.  Despre  conspiraţie. 

-  Viaţa.  Ochii  lui  Ţeastă-Rasă  erau  două  lacuri  negre  în  spatele 
măştii  de  pisică  din  bronz.  Trebuie  să  lovim  înainte  de  sosirea 
volantenilor.  Să  spargem  asediul,  să-i  ucidem  de  conducătorii 
stăpânilor  de  sclavi,  să-i  aducem  pe  mercenarii  lor  de  partea  noastră. 
Yunkaii  nu  se-aşteaptă  la  un  atac.  Se  spune  că  sunt  bolnavi,  din  ce  în 
ce  mai  rău,  pe  zi  ce  trece.  Disciplina  e  praf.  Nobilii  sunt  beţi  mai  tot 
timpul,  se  îndoapă  la  ospeţe,  vorbindu-şi  reciproc  despre  bogăţiile  pe 
care  le  vor  împărţi  după  căderea  Meereenului,  ciorovăindu-se  pentru 
supremaţie.  Barbă-nsângerată  şi  Prinţul  Zdrenţăros  se  dispreţuiesc 
unul  pe  altul.  Nimeni  nu  se  aşteaptă  la  luptă.  Nu  acum.  îşi  închipuie 
că  pacea  lui  Hizdahr  ne-a  adormit  ca  un  cântec  de  leagăn. 

-  Pacea  asta  a  fost  semnată  de  Daenerys,  zise  Ser  Barristan.  N-o 
putem  spulbera  fără  îngăduinţa  ei. 

-  Şi  dacă  ea  e  moartă?  întrebă  Skahaz.  Atunci  ce  facem,  ser?  Aş 
zice  că  ar  fi  vrut  să  apărăm  oraşul  ei.  Copiii  ei. 

Copiii  ei  erau  sclavii  eliberaţi.  Mhysa,  aşa  îi  spuneau,  cu  toţii,  cei 
cărora  le  sfărâmase  lanţurile.  „Mamă."  Ţeastă-Rasă  nu  se  înşela. 
Daenerys  ar  fi  vrut  să-i  fie  apăraţi  copiii. 

-  Şi  Hizdahr?  încă  mai  e  consortul  ei.  Regele  ei.  Soţul  ei. 

-  Otrăvitorul  ei. 
Oare? 

-  Unde-ţi  e  dovada? 

-  Coroana  pe  care-o  poartă  e  o  dovadă  suficientă.  Tronul  pe  care 
stă.  Deschide  ochii,  bătrâne.  Asta-i  tot  ce-i  trebuia  de  la  Daenerys,  tot 
ce  voia.  Odată  ce-a  primit-o,  de  ce  să-mpartă  domnia? 

într-adevăr,  dece?]os,  lângă  arenă,  fusese  atât  de  cald.  încă  mai  vedea 
aerul  licărind  deasupra  nisipurilor  stacojii,  simţea  mirosul  sângelui 
răspândindu-se  dinspre  cei  care  muriseră  pentru  amuzamentul  lor.  Şi  îl 
auzea  pe  Hizdahr,  îndemnându-şi  regina  să  guste  lăcustele  cu  miere.  Sunt 
delicioase...  dulci  şi  picante...  însă  el  nu  s-a  atins  de  niciuna...  Selmy  îşi 
frecă  tâmplele.  Nu  m-am  legat  de  Hizdahr  zo  Loraq  cu  niciun  jurământ. 
Şi  chiar  dacă  aş  fi  fâcut-o,  el  m-a  înlăturat,  aşa  cum  a  făcut  şi  Joffrey. 

-  Acest...  bucătar,  vreau  să-i  pun  eu  întrebări.  Fără  martori. 

-  Asta  e  calea?  întrebă  Ţeastă-Rasă,  încrucişându-şi  braţele  la  piept. 
Atunci  s-a  făcut.  Pune-i  întrebări,  dacă  vrei. 

-  Dacă...  dacă  tot  ce  are  de  spus  o  să  mă  convingă...  dacă  vin  alături 
de  voi  în  această,  această...  o  să-ţi  cer  cuvântul  că  lui  Hizdahr  zo  Loraq 
n-o  să  i  se-ntâmple  nimic  până  când...  doar  dacă...  se  poate  dovedi  că 
are  vreun  amestec  în  toate  astea. 

-  De  ce-ţi  faci  atâtea  griji  pentru  Hizdahr,  bătrâne?  Dacă  el  nu  e 
însăşi  Harpia,  atunci  e  primul  ei  născut. 

-  Eu  nu  ştiu  sigur  decât  că  e  consortul  reginei.  Vreau  să-mi  dai 
cuvântul  tău,  altminteri  jur  că  voi  fi  împotriva  ta. 

Zâmbetul  lui  Skahaz  era  sălbatic. 

-  Atunci  ai  cuvântul  meu.  Niciun  rău  lui  Hizdahr  până  când  nu  i 
se  dovedeşte  vinovăţia.  Dar  când  o  s-avem  dovada  vreau  să-1  ucid  cu 
mâinile  mele.  Vreau  să-i  scot  măruntaiele  şi  să  i  le  arăt  înainte  de  a-1 
lăsa  să  moară. 

Nu,  se  gândi  bătrânul  cavaler,  dacă  Hizdahr  a  pus  la  cale  uciderea  reginei 
mele,  o  să  mă  ocup  de  el  eu  însumi,  dar  moartea  o  să-i  fie  rapidă  şi  curată.  Zei 
Westerosului  erau  foarte  departe,  însă  Ser  Barristan  se  opri  o  clipă  ca  să 
rostească  în  gând  o  rugăciune,  cerându-i  Babei  să-i  lumineze  calea  către 
înţelepciune.  Pentru  copii,  îşi  spuse.  Pentru  oraş.  Pentru  regina  mea. 

-  O  să  vorbesc  cu  Viermele  Cenuşiu,  făgădui  apoi. 


PEŢITORUL  DE  FIER 


Jalea  apăru  singură  la  revărsatul  zorilor,  cu  pânzele  negre  contu- 
rându-se  perfect  pe  fundalul  trandafiriului  palid  al  dimineţii. 

Cincizeci  şi  patru,  gândi  acru  Victarion  când  îl  deşteptară,  iar  ea 
navighează  singură.  II  blestemă  în  gând  pe  Zeul  înecat  pentru  răutatea  sa 
şi  simţi  furia  ca  un  bolovan  negru  în  pântece.  Unde  sunt  corăbiile  mele} 

Ridicase  pânzele  de  la  Insulele  Scutului  cu  nouăzeci  şi  trei  de  corăbii 
din  suta  care  formase  cândva  Flota  de  Fier,  o  flotă  care  nu  aparţinea 
unui  singur  lord,  ci  Stâncii  Mării  însăşi,  cu  căpitani  şi  echipaje  de  pe 
toate  insulele.  Da,  corăbii  mai  mici  decât  dromoanele  uriaşe  de  război 
ale  tărâmurilor  verzi,  dar  de  trei  ori  mai  mari  decât  oricare  dintre  coră- 
biile lungi  obişnuite,  cu  copastii  adânci  şi  berbeci  sălbatici,  potriviţi 
pentru  a  se  lupta  chiar  cu  notele  regelui. 

La  Treptele  de  Piatră,  ele  încărcaseră  grâne,  vânat  şi  apă  dulce, 
după  lunga  călătorie  pe  lângă  coasta  stearpă  şi  mohorâtă  a  Dornului, 
cu  vâltorile  şi  bancurile  ei  de  nisip.  Acolo  Victoria  de  Fier  capturase 
o  corabie  negustorească  lătăreaţă,  marele  barcaz  Nobila  doamnă,  aflată 
în  drum  spre  Oraşul  Vechi  via  Gulltown,  Duskendale  şi  Debarcaderul 
Regelui,  cu  o  încărcătură  de  cod  sărat,  ulei  de  balenă  şi  heringi  ma- 
rinaţi. Hrana  fu  o  sporire  bine  venită  a  proviziilor  lor.  Alte  cinci  cap- 
turi făcute  în  Strâmtoarea  Redwyne  şi  în  lungul  coastei  dornishene  - 


1002 


GEORGE  R.R.  MARTIN 


trei  barcazuri,  un  galion  şi  o  galeră  -  ridicaseră  numărul  la  nouăzeci 
şi  nouă. 

Nouăzeci  şi  nouă  de  corăbii  plecaseră  de  la  Treptele  de  Piatră  în  trei 
flote  mândre,  cu  ordinul  de  a  se  reuni  din  nou  în  largul  capului  de  mia- 
zăzi al  Insulei  Cedrilor.  Patruzeci  şi  cinci  ajunseseră  acum  în  cealaltă 
parte  a  lumii.  Douăzeci  şi  două  dintre  ale  lui  Victarion  apăruseră,  câte 
trei  şi  câte  patru,  uneori  singure;  paisprezece  dintre  ale  lui  Ralf  Şchiopul; 
numai  nouă  dintre  cele  care  plecaseră  sub  comanda  lui  Ralf  Stonehouse 
cel  Roşu.  Ralf  cel  Roşu  însuşi  se  număra  printre  dispăruţi.  La  acelea,  se 
adăugaseră  nouă  capturi  noi  făcute  pe  mări,  astfel  că  totalul  era  cincizeci 
şi  patru...  dar  cele  capturate  erau  barcazuri  şi  ambarcaţiuni  de  pescuit, 
negustoreşti  şi  pentru  sclavi,  nu  de  război.  Intr-o  bătălie  ar  fi  fost  palide 
înlocuitoare  ale  corăbiilor  pierdute  din  Flota  de  Fier. 

Ultima  corabie  care  apăruse  fusese  Năpasta  Fecioarei,  cu  trei  zile 
în  urmă.  Cu  o  zi  şi  mai  devreme,  trei  nave  apăruseră  împreună  din 
miazăzi  -  Nobila  doamnă,  captura  sa,  înaintând  greoi  între  Hrănito- 
rul-de-corbi  şi  Sărutul  de  Fier.  Dar  cu  o  zi  înainte  şi  cu  una  încă  şi  mai 
devreme,  nu  mai  fusese  nimic,  şi  doar  Jeyne  fără  de  cap  şi  Teama  înaintea 
lor,  după  care  urmaseră  alte  două  zile  de  mări  pustii  şi  ceruri  fără  nori, 
după  care  Ralf  Şchiopul  sosise  cu  restul  escadrei  sale.  Lord  Quellon, 
Văduva  Albă,  Tânguirea,  Durerea,  Leviatan,  Doamna  de  Fier,  Vântul 
secerător  şi  Ciocanul-de-râzboi,  urmate  de  alte  şase  corăbii,  dintre  care 
două  avariate  de  furtună  şi  remorcate. 

-  Furtuni,  mormăise  Ralf  Şchiopul  când  ajunsese  târându-se  la  Vic- 
tarion. Trei  furtuni  puternice  şi  între  ele  vânturi  blestemate.  Vânturi 
roşii  din  Valyria,  care  duhneau  a  cenuşă  şi  pucioasă,  şi  vânturi  negre 
care  ne-mpingeau  spre  ţărmul  ăla  ca  tăciunele.  Voiajul  a  fost  blestemat 
de  la  bun  început.  Ochi-de-Cioară  se  teme  de  tine,  stăpâne,  altfel  de  ce 
te-ar  fi  trimis  atât  de  departe?  El  nu  vrea  să  ne  mai  întoarcem. 

Victarion  gândise  la  fel  când  fusese  lovit  de  prima  furtună,  la  o  zi 
după  ce  plecase  din  Vechiul  Volantis.  Zeii  îi  urăsc  pe  patricizi,  îşi 
spusese  el,  altfel  Euron  Ochi-de-Cioară  ar  fi  murit  o  duzină  de  morţi  de 

mâna  mea.  Pe  când  marea  se  tălăzuise  în  jurul  său  şi  puntea  se  ridicase 
şi-i  coborâse  sub  tălpi,  văzuse  Ospăţul  lui  Dagon  şi  Mareea  Roşie  izbite 
laolaltă  cu  atâta  violenţă,  încât  ambele  explodaseră  în  aşchii.  Lucrarea 
fratelui  meu,  gândise  el.  Acelea  fuseseră  primele  două  corăbii  pe  care 
le  pierduse  din  propria-i  treime  de  flotă.  Nu  însă  şi  ultimele. 
Aşa  că-1  pălmuise  de  două  ori  pe  Şchiop  peste  faţă  şi  zisese: 

-  Prima  este  pentru  corăbiile  pe  care  le-ai  pierdut,  a  doua  pentru  că 
vorbeşti  despre  blesteme.  Dacă  te  mai  aud  o  singură  dată  cu  asemenea 
cuvinte,  o  să-ţi  ţintuiesc  limba  de  catarg.  Dacă  Ochi-de-Cioară  poate 
face  oamenii  muţi,  şi  eu  pot  face  la  fel. 

Pulsaţiile  de  durere  din  mâna  stângă  făcuseră  vorbele  să  sune  mai 
aspru  decât  ar  fi  fost  altminteri,  dar  înţelesul  lor  rămânea  acelaşi. 

-  Vor  mai  sosi  şi  alte  corăbii.  De  acum  furtunile  au  încetat.  Voi 
avea  toată  flota  din  nou. 

O  maimuţă  de  pe  catargul  de  deasupra  hohotise  batjocoritor,  aproape 
ca  şi  cum  i-ar  fi  putut  simţi  frustrarea.  Animal  murdar  şi  gălăgios.  Ar  fi 
putut  trimite  pe  cineva  după  ea,  dar  maimuţelor  părea  să  le  placă  jocul 
acela  şi  se  dovediseră  mai  agile  decât  echipajul  său.  Zbieretele  îi  răsunau 
însă  în  urechi  şi  parcă  îi  înrăutăţeau  zvâcnetele  din  mână. 

-  Cincizeci  şi  patru,  mormăi  el. 

Ar  fi  fost  prea  mult  să  spere  pentru  întreaga  putere  a  Flotei  de  Fier 
după  un  voiaj  atât  de  lung...  dar  şaptezeci  de  corăbii,  chiar  optzeci,  Zeul 
înecat  i-ar  fi  putut  acorda  atâtea.  Bine  ar fi  fost  dacă  l-am  fi  avut  cu  noi  pe 
Păr  Umed  sau  pe  alt  preot.  Victarion  adusese  jertfe  înainte  de-a  fi  ridicat 
pânzele,  şi  din  nou  la  Treptele  de  Piatră,  când  împărţise  flota  în  trei,  dar 
poate  că  spusese  rugăciunile  greşite.  Fie  asta,  fie  Zeul  înecat  n-are  nicio 
putere  aici.  începuse  tot  mai  mult  să  se  teamă  că  navigaseră  prea  departe, 
în  mări  ciudate,  unde  până  şi  zeii  erau  stranii...  dar  asemenea  îndoieli  le 
mărturisea  numai  femeii  sale  oacheşe,  care  n-avea  limbă  ca  să  le  repete. 

Când  apăru  Jalea,  Victarion  îl  chemă  pe  Wulfe  O-Ureche. 

-  Vreau  să  vorbesc  cu  Popândăul.  Trimite-le  vorbă  lui  Ralf  Şchiopul, 
Tom  Fără-sânge  şi  Păstorului  Negru.  Toate  cetele  de  vânătoare  trebuie 

rechemate  şi  taberele  de  pe  ţărm  ridicate  la  prima  geană  de  lumină, 
încărcaţi  cât  de  multe  fructe  puteţi  şi  suiţi  porcii  la  bordul  corăbiilor. 
Ii  putem  sacrifica  după  nevoie.  Rechinul  va  rămâne  aici  ca  să  spună 
oricăror  întârziaţi  încotro  am  plecat. 

Oricum  Rechinul  avea  nevoie  de  reparaţii  îndelungate;  furtunile  nu 
lăsaseră  din  ea  decât  o  coajă  de  nucă.  Astfel  ar  fi  rămas  doar  cincizeci 
şi  trei,  dar  n-avea  ce  să  facă. 

-  Flota  pleacă  mâine,  cu  refluxul  de  seară. 

-  Cum  porunceşti,  Lord  Căpitan,  spuse  Wulfe,  dar  încă  o  zi  ar  fi 
putut  însemna  încă  o  corabie. 

-  Aşa  este.  Iar  zece  zile  ar  putea  însemna  zece  corăbii  sau  niciuna. 
Am  irosit  prea  multe  zile,  aşteptând  vederea  pânzelor.  Victoria  noastră 
va  fi  cu-atât  mai  dulce,  dacă  o  vom  câştiga  cu  o  flotă  mai  mică. 

Iar  eu  trebuie  să  ajung  la  regina  dragonilor  înaintea  volantenilor. 

In  Volantis  văzuse  galioane  încărcând  provizii.  întregul  oraş  păruse 
beat.  Mateloţi,  soldaţi  şi  spoitori  fuseseră  văzuţi  dansând  pe  străzi  cu 
nobili  şi  negustori  umflaţi,  iar  în  fiecare  han  şi  cramă  se  ridicaseră  cupe 
în  cinstea  noilor  triarhi.  Se  vorbea  numai  despre  aur,  pietre  preţioase 
şi  sclavi  ce  aveau  să  se  reverse  în  Volantis,  după  moartea  reginei  drago- 
nilor. Victarion  Greyjoy  nu  putu  suporta  decât  o  singură  zi  de  astfel 
de  rapoarte;  deşi  fu  ruşinat,  plăti  cu  aur  hrana  şi  apa  şi-şi  purtă  corăbiile 
înapoi  pe  mare. 

Furtunile  trebuie  să-i  fi  împrăştiat  şi  întârziat  pe  volanteni,  deşi 
aveau  propriile  lor  corăbii.  Dacă  norocul  le  surâdea,  multe  dintre 
navele  lor  de  război  se  scufundaseră  ori  eşuaseră.  Dar  nu  toate.  Niciun 
zeu  nu  era  atât  de  puternic  şi  galioanele  verzi  care  supravieţuiseră 
puteau  să  fi  trecut  deja  de  Valyria.  Vor  merge  spre  miazănoapte,  către 
Meereen  şi  Yunkai,  dromoane  de  război  uriaşe,  ticsite  de  soldaţi-sclavu 
Dacă  Zeul  Furtunii  i-a  cruţat,  acum  ar  putea  fi  în  Golful  Mâhnirii  Trei 
sute  de  corăbii,  poate  chiar  cinci  sute.  Aliaţii  lor  erau  deja  în  largul  apelor 
Meereenului:  yunkai  şi  astapori,  bărbaţi  din  Noul  Ghis,  Qarth  şi 
Tolos,  şi  Zeul  Furtunii  mai  ştia  de  unde,  chiar  şi  corăbiile  de  război  ale 

Meereenului,  cele  care  părăsiseră  portul  înainte  de  căderea  oraşului, 
împotriva  tuturor,  Victarion  avea  cincizeci  şi  patru  de  corăbii. 
Cincizeci  şi  trei,  fără  Rechinul. 

Ochi-de-Cioară  navigase  peste  jumătate  din  lume,  prădând  şi  jefuind 
de  la  Qarth  până  la  Oraşul  Copacilor  înalţi,  oprind  în  porturi  spurcate 
dincolo  de  care  numai  nebunii  mergeau.  Euron  cutezase  chiar  să  străbată 
Marea  Fumegândă  şi  supravieţuise  pentru  a  povesti  despre  ea.  Şi  toate 
astea  cu  o  singură  corabie.  Dacă  el  îşi  poate  râde  de  zei,  atunci  pot  şi  eu. 

-  Am  înţeles,  căpitane,  zise  Wulfe  O-Ureche. 

Nu  era  nici  pe  jumătate  din  omul  care  fusese  Nute  Bărbierul,  dar 
Ochi-de-Cioară  i-1  furase  pe  Nute.  Ridicându-1  la  rang  de  Lord  de 
Scutul  de  Stejar,  fratele  lui  îl  luase  pe  cel  mai  bun  om  al  lui  Victarion. 

-  Mergem  tot  spre  Meereen? 

-  Unde  altundeva?  Regina  dragonilor  m-aşteaptă  acolo. 

Femeia  cea  mai  frumoasă  din  lume,  dacă  ar fi  sâ-i  dau  crezare  fratelui 
meu.  Părul  ei  este  aur  argintat,  ochii  îi  sunt  ametiste. 

Ar  fi  fost  prea  mult  să  spere  că  măcar  o  dată  Euron  spusese  adevărul? 
Poate.  Mai  mult  ca  sigur  că  fata  avea  să  se  dovedească  a  fi  o  urâţenie 
ciupită  de  vărsat,  cu  ţâţele  lovindu-i  genunchii,  iar  „dragonii"  ei  nimic 
altceva  decât  şopârle  tatuate  din  mlaştinile  lui  Sothoryos.  Dacă  însă  ea 
este  ceea  ce  susţine  Euron...  Ei  auziseră  poveşti  despre  frumuseţea  lui 
Daenerys  Targaryen  de  pe  buzele  piraţilor  de  la  Treptele  de  Piatră  şi  ale 
negustorilor  din  Vechiul  Volantis.  S-ar  fi  putut  să  fi  fost  adevărat.  Iar 
Euron  nu-1  făcuse  pe  Victarion  un  dar  al  ei,  ci  Ochi-de-Cioară  dorea  s-o 
ia  pentru  sine.  Mă  trimite  ca  pe  o  slugă  să  i-o  aduc.  Cum  va  mai  scheuna 
când  o  voi  revendica  pentru  mine.  Oamenii  n-aveau  decât  să  mormăie. 
Navigaseră  prea  departe  şi  pierduseră  prea  mult  pentru  ca  Victarion  să 
se  întoarcă  spre  apus  fără  trofeul  său.  \ 

Căpitanul  de  fier  strânse  în  pumn  mâna  cea  bună. 

-  Du-te  şi  ai  grijă  ca  ordinele  să-mi  fie  îndeplinite.  Apoi  găseşte-1  pe 
maester,  oriunde  s-o  fi  ascunzând,  şi  trimite-1  în  cabina  mea. 

-  Am  înţeles,  căpitane,  rosti  Wulfe  şi  se  îndepărtă  şchiopătând. 

Victarion  Greyjoy  reveni  cu  ochii  spre  proră  şi-şi  examină  flota. 
Corăbiile  lungi  acopereau  marea,  cu  velele  strânse  şi  vâslele  ridicate, 
plutind  la  ancoră  sau  trase  pe  ţărmul  cu  nisip  alburiu.  Insula  Cedrilor. 
Unde  erau  cedrii  aceia?  Se  părea  că  se  înecaseră  cu  patru  sute  de  ani 
în  urmă.  Victarion  coborâse  pe  mal  de  o  duzină  de  ori,  ca  să  vâneze 
pentru  carne  proaspătă,  şi  nu  zărise  niciun  cedru. 

Maesterul  feciorelnic  cu  care-1  pricopsise  Euron  în  Westeros  afirma 
că  locul  acesta  se  numise  cândva  „Insula  celor  o  Sută  de  Bătălii",  însă 
bărbaţii  care  participaseră  la  ele  erau  cu  toţi  colb  de  câteva  veacuri. 
Insula  Maimuţelor,  aşa  ar  trebui  să-i  spună.  Existau  de  asemenea  şi  porci: 
mistreţii  cei  mai  mari  şi  mai  negri  pe  care-i  văzuseră  vreodată  oamenii 
de  fier  şi  o  sumedenie  de  purcei  prin  tufişuri,  animale  îndrăzneţe  care 
nu  se  temeau  de  oameni.  învăţau  totuşi.  Calele  Flotei  de  Fier  se  umpleau 
cu  şunci  afumate,  carne  sărată  şi  slănină. 

Maimuţele  însă...  maimuţele  erau  o  năpastă.  Victarion  le  interzisese 
oamenilor  săi  să  aducă  la  bord  vreuna  dintre  creaturile  acelea  demonice, 
dar,  cumva,  jumătate  din  flota  lui  era  acum  infestată  de  ele,  până  şi 
propria  sa  navă,  Victoria  de  Fier.  Vedea  câteva  chiar  acum,  legănându-se 
de  pe  o  vergă  pe  alta  şi  de  la  o  corabie  la  alta.  Păcat  că  n-am  o  arbaletă. 

Lui  Victarion  nu-i  plăcea  marea  pe  care  navigau,  nici  cerurile  acelea 
nesfârşite  şi  fără  nori,  nici  soarele  arzător  care  le  lovea  creştetele  şi 
pârjolea  punţile  până  ce  scândurile  erau  îndeajuns  de  încinse  ca  să  frigă 
tălpile  desculţe.  Nu-i  plăceau  furtunile  care  păreau  să  izbucnească  din 
senin.  Mările  din  jurul  lui  Pyke  erau  adesea  furtunoase,  dar  cel  puţin 
acolo  le  puteai  adulmeca  sosirea.  Furtunile  din  miazăzi  erau  la  fel  de 
perfide  ca  femeile.  Nici  măcar  apa  nu  avea  culoarea  potrivită  -  turcoaz 
tremurător  în  apropiere  de  ţărm,  iar  mai  departe  un  albastru  atât  de 
profund,  încât  era  aproape  negru.  Victarion  ducea  dorul  apelor 
verzi-cenuşii  de  acasă,  cu  talazurile  şi  crestele  înspumate  de  alb. 

Nu-i  plăcea  nici  Insula  Cedrilor.  Poate  că  vânatul  era  bun,  dar 
pădurile  erau  prea  verzi  şi  nemişcate,  pline  de  copaci  strâmbi  şi  flori 
ciudate,  strălucitoare,  cum  niciunul  dintre  oamenii  lui  nu  văzuse 

vreodată  până  atunci,  la  fel  ca  ororile  ce  bântuiau  printre  palatele 
năruite  şi  statuile  sparte  din  Velosul  cel  înecat,  la  o  jumătate  de  leghe 
miazănoapte  de  locul  în  care  flota  stătea  la  ancoră.  Ultima  dată  când 
Victarion  petrecuse  o  noapte  pe  ţărm,  visele  îi  fuseseră  întunecate  şi 
neliniştitoare,  iar  când  se  trezise  îşi  simţise  gura  plină  de  sânge. 
Maesterul  spusese  să-şi  muşcase  limba  în  somn,  dar  el  îl  considerase  un 
semn  de  la  Zeul  înecat,  un  avertisment  că,  dacă  zăbovea  prea  mult 
acolo,  avea  să  se  înece  cu  propriul  său  sânge. 

Se  spunea  că  în  ziua  în  care  Urgia  se  abătuse  asupra  Valyriei,  un  zid 
de  apă  înalt  de  o  sută  de  metri  se  prăbuşise  peste  insulă,  înecând  sute  de 
mii  de  bărbaţi,  femei  şi  copii,  fără  să  cruţe  pe  nimeni  care  să  relateze 
povestea,  doar  câţiva  pescari  ce  fuseseră  pe  mare  şi  o  mână  de  suliţaşi 
velosi  aflaţi  într-un  turn  solid  din  piatră  pe  dealul  cel  mai  înalt  al  insulei, 
care  văzuseră  cum  colinele  şi  văile  de  sub  ei  se  preschimbaseră  în  mare 
clocotitoare.  Mândrul  Velos,  cu  palatele  sale  din  cedru  şi  marmură  roz, 
pierise  în  decursul  unei  singure  bătăi  de  inimă.  în  capătul  de  miază- 
noapte al  insulei,  străvechile  ziduri  din  piatră  şi  piramidele  în  trepte  ale 
portului  de  sclavi  Ghozai  împărtăşiseră  aceeaşi  soartă. 

Atât  de  mulţi  oameni  pieriţi  sub  ape,  Zeul  înecat  va  fi  puternic  acolo, 
gândise  Victarion  când  alesese  insula  pentru  reunirea  celor  trei  părţi 
ale  flotei  sale.  El  nu  era  însă  un  preot.  Dar  dacă  se  înşelase?  Poate  că 
Zeul  înecat  distrusese  insula  fiindcă  fusese  mânios.  Fratele  său  Aeron 
ar  fi  putut  să  ştie,  însă  Păr  Umed  era  acasă  pe  Insulele  de  Fier,  unde 
predica  împotriva  lui  Ochi-de-Cioară  şi  a  domniei  sale.  Niciun 
necredincios  nu  poate  să  stea  pe  Stânca  Mării.  Dar  căpitanii  şi  regii 
strigaseră  pentru  Euron  la  plebiscit,  alegându-1  înaintea  lui  Victarion 
şi  a  altor  oameni  cu  frică  de  zei. 

Soarele  dimineţii  strălucea  de  pe  apă  în  unduiri  de  lumină  prea 
sclipitoare  ca  să  le  poată  privi.  Lui  Victarion  începuse  să-i  bubuie 
capul,  deşi  nu  putea  spune  dacă  din  cauza  soarelui,  a  mâinii  sale  sau  a 
îndoielilor  care-1  frământau.  Coborî  sub  punte  în  cabina  lui,  unde 
aerul  era  răcoros  şi  era  semiîntuneric.  Femeia  oacheşă  ştia  ce  dorea, 

fără  ca  el  să  spună  măcar  o  vorbă.  Când  se  lăsă  într-un  scaun,  ea  luă  o 
cârpă  moale  şi  umedă  din  lighean  şi  i-o  puse  pe  frunte. 

-  E  bine,  zise  el.  E  bine.  Acum,  mâna. 

Femeia  oacheşă  nu  răspunse.  Euron  îi  retezase  limba  înainte  să  i-o 
dăruiască  lui.  Victarion  nu  avea  nicio  îndoială  că  şi  Ochi-de-Cioară 
se  culcase  cu  ea.  Aşa  era  fratele  său.  Darurile  lui  Euron  sunt  otrăvite, 
îşi  reamintise  căpitanul  în  ziua  în  care  femeia  oacheşă  suise  la  bord.  Nu 
vreau  niciunul  dintre  gunoaiele  abandonate  de  el.  Decisese  atunci  să-i 
taie  beregata  şi  s-o  arunce  în  mare,  o  jertfă  de  sânge  adusă  Zeului 
înecat.  Cumva  însă  nu  ajunsese  niciodată  s-o  facă. 

De  atunci  merseseră  cale  lungă  împreună.  Victarion  putea  vorbi  cu 
femeia  oacheşă.  Ea  nu  încerca  niciodată  să-i  răspundă. 

-  Jalea  este  ultima,  îi  spuse  când  ea  îi  scoase  mănuşa.  Restul  sunt 
rătăcite  sau  scufundate. 

Făcu  o  grimasă  când  femeia  îşi  vârî  vârful  cuţitului  pe  sub  pânza 
murdară  legată  deasupra  mâinii. 

-  Unii  vor  spune  că  n-ar  fi  trebuit  să  despart  flota.  Nişte  proşti! 
Am  avut  nouăzeci  şi  nouă  de  corăbii...  o  dihanie  greoaie  pe  care  s-o 
păstoreşti  peste  mări  spre  capătul  îndepărtat  al  lumii.  Dacă  le-aş  fi 
ţinut  laolaltă,  navele  mai  iuţi  ar  fi  fost  ţinute  în  loc  de  cele  mai  încete. 
Şi  unde  să  găseşti  provizii  pentru  atâtea  guri?  Niciun  port  nu  vrea  atât 
de  multe  corăbii  de  război  în  apele  sale.  Oricum  furtunile  ne-ar  fi 
risipit.  Ca  frunze  împrăştiate  peste  Marea  Verii. 

în  loc  de  aşa  ceva,  el  împărţise  flota  cea  mare  în  escadre  şi  o  trimisese 
pe  fiecare  pe  altă  rută  spre  Golful  Sclavilor.  Corăbiile  cele  mai  iuţi  i  le 
dăduse  lui  Ralf  Stonehouse  cel  Roşu,  ca  să  navigheze  pe  ruta  corsarilor 
în  lungul  coastei  de  miazănoapte  a  lui  Sothoryos.  Era  cel  mai  bine  să 
evite  oraşele  moarte  ce  putrezeau  pe  ţărmul  acela  încins  şi  pârjolit,  asta 
ştiau  toţi  corăbierii,  dar  în  oraşele  din  lut  şi  sânge  ale  Insulelor 
Basiliscului,  care  clocoteau  de  sclavi  fugari,  stăpâni  de  sclavi,  jupuitori, 
târfe,  vânători,  bărbaţi  vrâstaţi,  şi  alţii  mult  mai  răi,  existau  întotdeauna 
provizii  pentru  cei  care  nu  se  temeau  să  plătească  preţul  de  fier. 

Corăbiile  mai  mari,  mai  grele  şi  mai  încete,  porniseră  către  Lys, 
pentru  a  vinde  captivii  luaţi  pe  Insulele  Scutului,  femeile  şi  copiii  din 
oraşul  Lordului  Hewett  şi  alte  insule,  alături  de  bărbaţii  care  decise- 
seră  că  mai  bine  s-ar  preda  decât  să  moară.  Victarion  nu  avea  decât 
dispreţ  faţă  de  asemenea  bicisnici,  dar  vânzarea  îi  lăsase  un  gust  neplăcut 
în  gură.  Să  iei  un  bărbat  ca  sclav,  sau  o  femeie  ca  soţie  de  sare,  asta  era 
cuvenit  şi  corect,  dar  bărbaţii  nu  erau  capre  sau  găini,  ca  să  fie  cum- 
păraţi şi  vânduţi  pentru  aur.  Fusese  bucuros  să  lase  vânzarea  în  seama 
lui  Ralf  Şchiopul,  care  avea  să  folosească  banii  pentru  a-şi  încărca 
ambarcaţiunile  mari  cu  provizii  pentru  călătoria  cea  lungă  şi  înceată 
spre  est. 

Propriile  lui  corăbii  se  târâră  în  lungul  ţărmurilor  Ţinuturilor 
Discordiei,  pentru  a  lua  alimente,  vin  şi  apă  dulce  de  la  Volantis, 
înainte  de  a  vira  spre  miazăzi  în  jurul  Valyriei.  Acesta  era  drumul  cel 
mai  obişnuit  spre  răsărit,  şi  unul  dintre  cele  mai  circulate,  cu  corăbii 
ce  puteau  fi  capturate  şi  insuliţe  unde  se  puteau  adăposti  în  timpul 
furtunilor,  face  reparaţii  şi  completa  proviziile  dacă  era  nevoie. 

-  Cincizeci  şi  patru  de  corăbii  este  prea  puţin,  îi  spuse  el  femeii 
oacheşe,  dar  nu  mai  pot  aştepta.  Singura  cale... 

Icni  când  ea  îi  desfăcu  bandajul,  rupând  şi  o  crustă  de  sânge  închegat. 
Dedesubt,  carnea  era  verde  şi  neagră,  acolo  unde  îl  tăiase  sabia. 

-  ...singura  cale  în  care  s-o  fac  este  de  a-i  lua  prin  surprindere  pe 
stăpânii  de  sclavi,  aşa  cum  am  făcut  cândva  la  Lannisport.  Să  atac 
dinspre  mare  şi  să-i  zdrobesc,  apoi  să  iau  fata  şi  să  fug  spre  casă  înainte 
ca  volantenii  să  se  năpustească  asupra  noastră.  Nu  era  un  laş,  dar  nu 
era  nici  naiv;  cu  cincizeci  şi  patru  de  corăbii,  nu  putea  învinge  trei 
sute.  Ea  va  fi  soţia  mea,  iar  tu-i  vei  fi  slujitoare. 

O  slujitoare  fără  limbă  n-ar  fi  putut  niciodată  destăinui  secrete. 
Ar  fi  putut  să  fi  spus  mai  multe,  dar  atunci  sosi  maesterul,  ciocănind 
la  uşa  cabinei  sfios  ca  un  şoricel. 

-  Intră,  strigă  Victarion,  şi-nchide  uşa.  Ştii  de  ce  eşti  aici. 

-  Lord  Căpitan. 

Maesterul  şi  arăta  ca  un  şoricel,  cu  veşmintele  sale  sure  şi  mustăcioara 
castanie.  Oare  crede  că  asta  îl  face  să  pară  mai  bărbat?  Se  numea  Kerwin 
şi  era  foarte  tânăr,  poate  douăzeci  şi  doi  de  ani. 

-  Pot  să-ţi  văd  mâna?  întrebă  el. 

O  întrebare  de  prost.  Maesterii  aveau  folosinţele  lor,  dar  Victarion 
nu-1  privea  decât  cu  dispreţ  pe  acest  Kerwin.  Cu  obrajii  lui  netezi  şi 
trandafirii,  cu  mâinile  moi  şi  cârlionţii  castanii,  arăta  mai  feciorelnic 
decât  majoritatea  fetişcanelor.  Când  urcase  la  bordul  Victoriei  de  Fier, 
avusese  şi  un  surâs  micuţ  şi  atotcunoscător,  dar  într-o  noapte  în  largul 
Treptelor  de  Piatră  surâsese  către  cine  nu  trebuia  şi  Burton  Humble  îi 
zburase  patru  dinţi  din  gură.  La  scurtă  vreme  după  aceea  Kerwin  venise 
tiptil  la  căpitan  ca  să  se  plângă  că  patru  dintre  membrii  echipajului  îl 
târâseră  sub  punte  şi-1  folosiseră  ca  pe  o  femeie. 

-  Uite  cum  pui  capăt  la  aşa  ceva,  îi  zisese  Victarion  şi  trântise  un 
pumnal  pe  masă  între  ei. 

Kerwin  luase  arma  -  căpitanul  bănuise  că  se  temuse  prea  mult  ca 
s-o  refuze  -,  dar  n-o  folosise  niciodată. 

-  Mâna  mea  este  aici,  spuse  Victarion.  Uită-te  cât  doreşti. 
Maesterul  Kerwin  se  lăsă  într-un  genunchi,  ca  să  cerceteze  mai  bine 

rana.  Ba  chiar  o  şi  adulmecă,  aidoma  unui  câine. 

-  Va  trebui  să  scot  din  nou  puroi.  Culoarea...  Lord  Căpitan,  tăietura 
nu  se  vindecă.  E  posibil  să  trebuiască  să-ţi  tai  mâna. 

Mai  discutaseră  despre  asta  şi  înainte. 

-  Dacă  o  să  mi-o  tai,  te  voi  ucide.  Dar  mai  întâi  te  voi  lega  de 
parmaclâc  şi-i  voi  face  cadou  echipajului  fundul  tău.  Fă-ţi  treaba. 

-  Va  fi  durere. 

-  întotdeauna. 

Viaţa  înseamnă  durere,  prostule.  Bucurie  nu  există  decât  în  palatele 
de  apă  ale  Zeului  înecat. 

-  Fă-o! 

Băiatul  -  era  greu  să  spună  bărbat  cuiva  atât  de  moale  şi  de  tranda- 
firiu -  atinse  cu  tăişul  cuţitului  palma  căpitanului,  apoi  spinteci 

Puroiul  care  ţâşni  era  gros  şi  galben  ca  laptele  acru.  Femeia  oacheşă 
strâmbă  din  nas  din  pricina  mirosului,  maesterul  icni  şi  Victarion 
însuşi  simţi  cum  i  se  răscoleşte  stomacul. 

-  Taie  mai  adânc.  Scoate-1  pe  tot.  Să  văd  sânge. 

Maesterul  Kerwin  apăsă  mai  mult  pumnalul.  De  data  aceasta  îl 
duru,  dar  sângele  se  ivi  alături  de  puroi,  sânge  atât  de  întunecat,  încât 
părea  negru  în  lumina  felinarului. 

Sângele  era  bun.  Victarion  mormăi  aprobator.  Stătu  locului  fără  să 
clipească,  în  timp  ce  maesterul  tamponă,  stoarse  şi  şterse  puroiul  cu 
bucăţi  de  pânză  moale  fierte  în  oţet.  Atunci  când  termină,  apa  curată 
din  lighean  devenise  o  supă  groasă  şi  murdară.  Simpla  ei  vedere  ar  fi 
îngreţoşat  orice  om. 

-  Ia  mizeria  asta  şi  du-te.  Victarion  dădu  din  cap  spre  femeia  oacheşă: 
Mă  poate  bandaja  şi  ea. 

Chiar  şi  după  plecarea  băiatului,  duhoarea  dăinui.  Nu  avea  cum 
să  scape  de  ea.  Maesterul  propusese  ca  rana  să  fie  drenată  pe  punte,  la 
aer  curat  şi  sub  lumina  soarelui,  dar  Victarion  refuzase.  Asta  nu  era 
ceva  pentru  ochii  echipajului  său.  Se  aflau  la  jumătate  de  lume  distanţă 
de  casă,  prea  departe  pentru  a  le  îngădui  să  vadă  cum  căpitanul  lor  de 
fier  începuse  să  ruginească. 

Mâna  stângă  continua  să-i  pulseze  -  o  durere  surdă,  dar  persistentă. 
Când  o  strângea  în  pumn,  durerea  se  ascuţea,  de  parcă  un  cuţit  l-ar  fi 
înjunghiat  în  sus  prin  braţ.  Nu  un  cuţit,  ci  o  spadă  lungă.  O  spadă  lungă 
ţinută  de  mâna  unei  năluci.  Serry,  aşa  îl  chemase.  Cavaler  şi  moştenitor 
al  Scutului  Sudului.  L-am  ucis,  dar  el  mă  înjunghie  de  dincolo  de  mormânt. 
Din  inima fierbinte  a  iadului  necunoscut  în  care  l-am  trimis,  îşi  înfige  oţelul 
în  mâna  mea  şi-l  răsuceşte. 

Victarion  îşi  reamintea  duelul  de  parcă  ar  fi  fost  cu  o  zi  în  urmă. 
Scutul  lui  fusese  îmbucătăţit,  atârnându-i  inutil  de  braţ,  astfel  că  atunci 
când  sabia  lungă  a  lui  Serry  coborâse  fulgerând,  el  întinsese  mâna  şi  o 
prinsese.  Flăcăiandrul  fusese  mai  puternic  decât  părea;  lama  lui  muş- 
case prin  coaja  din  oţel  a  mănuşii  armurii  căpitanului  şi  prin  mănuşa 

matlasată  de  dedesubt,  tăind  în  carnea  palmei  sale.  Zgârietura  unui 
pisoiaş,  îşi  spusese  după  aceea  Victarion.  Spălase  rana,  turnase  oţet  fiert 
peste  ea,  o  legase  şi  nu  se  mai  gândise  la  ea,  convins  că  durerea  va 
dispărea  şi  că  mâna  se  va  vindeca  odată  cu  trecerea  timpului. 

Insă  rana  puroiase,  până  ce  Victarion  începuse  să  se  întrebe  dacă  nu 
cumva  tăişul  lui  Serry  fusese  otrăvit.  De  ce  altfel  ar  fi  refuzat  tăietura 
să  se  vindece?  Gândul  acela  îl  scotea  din  minţi.  Un  bărbat  adevărat  nu 
ucidea  cu  otravă.  La  Moat  Cailin,  diavolii  mlaştinilor  sloboziseră 
săgeţi  otrăvite  spre  oamenii  săi,  dar  aşa  ceva  era  de  aşteptat  din  partea 
unor  asemenea  creaturi  degradate.  Serry  fusese  cavaler,  de  viţă  nobili. 
Otrava  era  pentru  laşi,  femei  şi  dornisheni. 

-  Dacă  nu  Serry,  atunci  cine?  o  întrebă  pe  femeia  oacheşă.  Ar  putea 
şoricelul  ăla  de  maester  s-o  facă?  Maesterii  cunosc  farmece  şi  alte  vicle- 
şuguri. Ar  putea  folosi  unul  ca  să  mă  otrăvească,  sperând  că-1  voi  lăsa 
să-mi  taie  mâna. 

Cu  cât  se  gândea  mai  mult  la  asta,  cu  atât  mai  probabil  părea. 

-  Ochi-de-Cioară  mi  1-a  dat,  mizerabilul  nenorocit. 

Euron  îl  luase  pe  Kerwin  de  la  Scutul  Verde,  unde-1  slujise  pe 
Lordul  Chester,  având  grijă  de  corbii  lui  şi  învăţându-i  copiii,  sau  poate 
invers.  Şi  cum  chiţăise  şoricelul  când  unul  dintre  muţii  lui  Euron  îl 
adusese  la  bordul  Victoriei  de  Fier,  târându-1  de  lanţul  convenabil  din 
jurul  gâtului... 

-  Dacă  asta  îi  este  răzbunarea,  păcătuieşte.  Euron  a  fost  cel  care-a 
insistat  să  fie  luat,  să-1  oprească  din  a  face  neajunsuri  cu  păsările  lui. 

Fratele  său  îi  dăduse  de  asemenea  trei  colivii  de  corbi,  astfel  încât 
Kerwin  să  poată  trimite  vorbă  despre  călătoria  lor,  însă  Victarion  îi 
interzise  să-i  slobozească.  Ochi-de-Cioară  n-are  decât  să  dea  în  clocot  ţi 
să  se-ntrebe. 

Femeia  oacheşă  îi  bandaja  mâna  cu  cârpe  curate  din  olandă,  pe  care 
i  le  înfăşură  de  şase  ori  în  jurul  palmei,  când  Longwater  Pyke  bătu 
la  uşa  cabinei  pentru  a-1  anunţa  că  la  bord  sosise  căpitanul  Jalei  cu 
un  prizonier. 

-  Spune  că  ne-a  adus  un  vrăjitor,  căpitane.  Spune  că  1-a  pescuit 
din  mare. 

-  Un  vrăjitor? 

Era  posibil  ca  Zeul  înecat  să-i  fi  trimis  un  dar,  aici,  de  cealaltă  parte 
a  lumii?  Fratele  său  Aeron  ar  fi  ştiut,  dar  Aeron  văzuse  măreţia  pala- 
telor de  apă  de  sub  mare  ale  Zeului  înecat  înainte  de  a  fi  fost  readus 
la  viaţă.  Victarion  nutrea  o  teamă  sănătoasă  faţă  de  zeul  lui,  aşa  cum 
ar  fi  trebuit  să  fi  avut  toţi  oamenii,  dar  îşi  punea  credinţa  în  oţel.  îşi 
îndoi  mâna  rănită,  strâmbându-se  de  durere,  apoi  îşi  trase  mănuşa  şi 
se  sculă. 

-  Arată-mi-1  pe  vrăjitorul  ăsta. 

Căpitanul  Jalei  îi  aştepta  pe  punte.  Un  bărbat  mărunţel,  pe  cât  de 
păros,  pe  atât  de  banal,  era  prin  naştere  un  Sparr.  Oamenii  săi  îl 
porecliseră  Popândăul. 

-  Lord  Căpitan,  rosti  el  când  Victarion  apăru,  acesta  este  Moqorro. 
Un  dar  pentru  noi  de  la  Zeul  înecat. 

Vrăjitorul  era  un  monstru  de  om,  înalt  ca  Victarion  însuşi  şi  de  două 
ori  mai  trupeş,  cu  un  pântec  ca  un  bolovan  şi  o  încâlceală  de  păr  alb  ca 
osul  care-i  creştea  deasupra  feţei  precum  coama  unui  leu.  Pielea  îi  era 
neagră.  Nu  cafeniul  de  nucă  cu  care  cei  de  pe  Insulele  Verii  îşi  vopseau 
corăbiile  lebede,  nici  castaniul-roşcat  al  lorzilor  călăreţi  dothraki,  nici 
culoarea  de  cărbune-şi-pământ  a  pielii  femeii  oacheşe,  ci  negru.  Mai  negru 
decât  cărbunele,  mai  negru  decât  jaisul,  mai  negru  decât  aripa  corbului. 
Ars,  gândi  Victarion,  ca  un  om  care  a  fost  perpelit  în  flacără  până  ce  carnea 
i  s-a  carbonizat  şi  s-a  făcut  bucăţele  şi  i-a  căzut fumegând  de  pe  oase.  Focurile 
care-1  carbonizaseră  continuau  să-i  danseze  pe  obraji  şi  pe  frunte,  de  unde 
ochii  priveau  din  mijlocul  unei  măşti  de  flăcări  îngheţate.  Tatuaje  de 
sclav,  realiză  căpitanul.  Semnele  răului. 

-  L-am  găsit  agăţat  de  o  vergă  ruptă,  zise  Popândăul.  Era  de  zece  zile 
în  apă  după  ce  corabia  lui  s-a  scufundat. 

-  Dacă  ar  fi  stat  zece  zile  în  apă,  ar  fi  fost  mort  sau  nebun  fiindcă 
ar  fi  băut  apă  de  mare. 

Apa  sărată  era  sfântă;  poate  că  Aeron  Păr  Umed  şi  alţi  preoţi  îi 
puteau  binecuvânta  pe  oameni  cu  ea  şi  înghiţi  o  gură  sau  două  când 
şi  când,  pentru  a-şi  întări  credinţa,  dar  niciun  muritor  nu  putea  să  bea 
din  mare  zile  la  rând  şi  să  mai  spere  că  va  supravieţui. 

-  Pretinzi  că  eşti  vrăjitor?  îl  întrebă  Victarion  pe  prizonier. 

-  Nu,  căpitane,  răspunse  omul  negru  în  Limba  Comună;  glasul  îi 
era  atât  de  profund,  încât  părea  că  soseşte  din  adâncul  mării.  Nu  sunt 
decât  un  umil  sclav  al  lui  R'hllor,  Stăpânul  Luminii. 

R'hllor.  Un  preot  roşu,  aşadar.  Victarion  văzuse  asemenea  oameni 
în  oraşe  străine,  întreţinând  focurile  lor  sacre.  Aceia  erau  îmbrăcaţi  în 
straie  bogate  şi  roşii  din  mătase,  catifea  şi  lână  de  miel.  Omul  din  faţa 
lui  era  acoperit  de  zdrenţe  decolorate,  pătate  de  sare,  care  i  se  lipeau 
de  picioarele  groase  şi-i  atârnau  ferfeniţite  deasupra  trunchiului...  dar 
când  căpitanul  le  privi  mai  îndeaproape,  realiză  că  zdrenţele  acelea 
fuseseră  cândva  roşii. 

-  Un  preot  roz,  anunţă  Victarion. 

-  Un  preot-demon,  zise  Wulfe  O-Ureche  şi  scuipă. 

-  Poate  că  straiele  i-au  luat  foc,  aşa  c-a  sărit  peste  bord  ca  să  le  stingă, 
sugeră  Longwater  Pyke  în  râsetele  generale. 

Până  şi  maimuţele  fură  amuzate.  Flecăreau  deasupra  şi  una  dintre 
ele  azvârli  un  pumn  din  propriul  ei  rahat,  care  se  sparse  pe  punte. 

Victarion  Greyjoy  nu  avea  încredere  în  râsete.  Sunetele  lor  îl  lăsau 
întotdeauna  cu  sentimentul  neplăcut  că  era  victima  unei  glume  pe  care 
n-o  înţelesese.  Euron  Ochi-de-Cioară  îşi  bătuse  adesea  joc  de  el  pe  când 
erau  băieţi.  La  fel  făcuse  şi  Aeron,  înainte  să  fi  devenit  Păr  Umed. 
Batjocura  lor  era  de  cele  mai  multe  ori  ascunsă  sub  formă  de  laude  şi 
uneori  Victarion  nici  măcar  nu-şi  dăduse  seama  că  era  luat  peste  picior. 
Numai  după  ce  auzea  râsetele.  Atunci  apărea  furia,  clocotindu-i  în 
fundul  gâtului  până  ce  i  se  părea  că  era  aproape  să  se  înece  cu  gustul  ei. 
Aşa  simţea  în  privinţa  maimuţelor.  Giumbuşlucurile  lor  nu  aduceau 
niciodată  măcar  un  surâs  pe  chipul  căpitanului,  deşi  echipajul  lui  răgea, 
fluiera  şi  chiuia. 

-  Trimite-1  Zeului  înecat  înainte  să  abată  vreun  blestem  asupra 
noastră,  îl  îmboldi  Burton  Humble. 

-  O  corabie  scufundată  şi  numai  el  agăţat  de  resturi,  zise  Wulfe 
O-Ureche.  Unde-i  echipajul?  I-a  invocat  pe  demoni  să-i  devoreze?  Ce 
s-a-ntâmplat  cu  nava? 

-  A  fost  furtună. 

Moqorro  îşi  încrucişă  braţele  peste  piept.  Nu  părea  speriat,  deşi 
de  jur  împrejur  toţi  îi  cereau  moartea.  Nici  maimuţelor  nu  părea  să 
le  placă  vrăjitorul.  Săreau  de  pe  o  parâmă  pe  alta  deasupra  capetelor 
oamenilor  şi  zbierau. 

Victarion  era  nehotărât.  A  ieşit  din  mare.  De  ce  l-ar  fi  naufragiat 
Zeul  înecat,  dacă  nu  cumva  a  vrut  ca  noi  să-l  găsim?  Fratele  său  Euron 
avusese  vrăjitori  pe  care-i  ţinea  aidoma  unor  animale  de  companie. 
Poate  că  Zeul  înecat  dorea  ca  şi  Victarion  să  aibă  unul. 

-  De  ce  spui  că  omul  acesta  este  vrăjitor?  îl  întrebă  pe  Popândău. 
Eu  nu  văd  decât  un  preot  roşu  în  zdrenţe. 

-  Şi  eu  am  crezut  asta,  Lord  Căpitan...  dar  el  ştie  lucruri.  Ştia  că  am 
pornit  spre  Golful  Sclavilor  înainte  ca  să  i-o  fi  putut  spune  cineva  şi 
ştia  că  tu  vei  fi  aici,  în  largul  acestei  insule.  Bărbatul  mărunţel  şovăi, 
apoi  continuă: 

-  Lord  Căpitan,  el  mi-a  zis...  mi-a  zis  că  vei  muri  cu  siguranţă,  dacă 
nu-1  vom  aduce  la  tine. 

-  Că  eu  voi  muri?  pufni  Victarion. 

Tăiaţi-i  gâtul  şi-aruncaţi-l  în  mare,  fu  gata  să  spună,  până  ce  o  pulsaţie 
de  durere  în  mâna  rănită  sui  în  sus,  înjunghiindu-i  braţul  aproape  până 
la  cot,  într-o  agonie  atât  de  intensă,  încât  vorbele  i  se  preschimbară  în 
fiere  în  gât.  Se  clătină  şi  se  prinse  de  parmaclâc  ca  să  nu  cadă. 

-  Vrăjitorul  1-a  descântat  pe  căpitan,  rosti  un  glas. 
Alţii  începură  să  strige: 

-  Luaţi-i  gâtul! 

-  Ucideţi-l  înainte  să-şi  abată  demonii  asupra  noastră! 
Longwater  Pyke  fu  primul  care-şi  scoase  pumnalul. 

-  NU!  răcni  Victarion.  înapoi!  Toţi.  Pyke,  bagă-ţi  cuţitul  în  teacă. 
Popândăule,  înapoi  la  corabia  ta.  Humble,  du-1  pe  vrăjitor  în  cabina 
mea.  Restul  -  la  treburile  voastre! 

Timp  de  o  jumătate  de  bătaie  de  inimă,  nu  fu  sigur  că  aveau  să  se 
supună.  Stăteau  locului,  mormăind,  jumătate  cu  armele  în  mână, 
fiecare  privindu-1  pe  celălalt  pentru  a-şi  găsi  curajul.  Rahaţi  de  maimuţă 
plouau  în  jurul  lor,  pleosc,  pleosc,  pleosc.  Nimeni  nu  se  clinti,  până  ce 
Victarion  nu-1  prinse  pe  vrăjitor  de  braţ  şi-1  trase  spre  bocaport. 

Când  deschise  uşa  cabinei  căpitanului,  femeia  oacheşă  se  întoarse 
către  el,  tăcută  şi  zâmbitoare...  dar  când  zări  preotul  roşu  lângă  el,  buzele 
i  se  retraseră,  dezvelindu-şi  dinţii,  şi  sâsâind  brusc  furioasă,  ca  un  şarpe. 
Victarion  o  pălmui  cu  dosul  palmei  sănătoase,  trântind-o  pe  jos. 

-  Taci,  femeie.  Vin  pentru  amândoi.  Se  întoarse  către  omul  negru: 
Popândăul  a  spus  adevărul?  Mi-ai  văzut  moartea? 

-  Moartea  ta,  şi  multe  altele. 

-  Unde?  Când?  Voi  muri  în  bătălie?  Mâna  sănătoasă  i  se  deschise 
şi  închise.  Dacă  mă  minţi,  o  să-ţi  despic  capul  ca  pe-un  pepene  şi  o  să 
las  maimuţele  să-ţi  mănânce  creierii. 

-  Moartea  ta  este  acum  cu  noi,  lordul  meu.  Dă-mi  mâna. 

-  Mâna  mea.  Ce  ştii  tu  despre  mâna  mea? 

-  Te-am  văzut  în  focurile  de  noapte,  Victarion  Greyjoy.  înaintai 
cu  pas  mare  prin  flăcări,  încruntat  şi  aprig,  cu  sângele  şiroind  de  pe 
toporul  tău  cel  mare,  orb  la  tentaculele  care  te  strângeau  de  încheietură 
şi  gât  şi  gleznă,  firele  negre  după  care  dansezi. 

-  Dansez?  se  zbârli  Victarion.  Focurile  tale  de  noapte  mint.  N-am 
fost  făcut  pentru  dans  şi  nu  sunt  marioneta  nimănui.  îşi  smulse  mănuşa 
şi-şi  vâri  mâna  rănită  sub  ochii  preotului.  Uită-te!  Asta  vrei? 

Bandajele  noi  erau  deja  pline  de  sânge  şi  de  puroi. 

-  Cel  care  mi-a  făcut  asta  avea  un  trandafir  pe  scut.  Mi-am  zgâriat 
mâna  într-un  spin. 

-  Chiar  şi  cea  mai  mică  zgârietură  poate  fi  ucigătoare,  Lord 
Căpitan,  dar  dacă-mi  îngădui,  ţi-o  voi  tămădui.  Voi  avea  nevoie  de  un 

tăiş.  Argintul  ar  fi  cel  mai  bun,  dar  şi  fierul  va  merge.  De  asemenea,  un 
coş  cu  mangal.  Trebuie  să  aprind  un  foc.  Va  fi  durere.  Durere  teribilă, 
aşa  cum  n-ai  cunoscut  niciodată.  Dar  când  vom  termina,  mâna  va  fi 
iarăşi  a  ta. 

Toţi  sunt  la  fel,  bărbaţii  aceştia  cu  farmece.  Şi  şoricelul  m-a  avertizat 
în  privinţa  durerii. 

-  Sunt  om  de  fier,  preotule.  Eu  râd  în  faţa  durerii.  Vei  căpăta  tot 
ce  ai  cerut...  dar  dacă  dai  greş  şi  mâna  nu-mi  va  fi  tămăduită,  îţi  voi 
reteza  eu  însumi  beregata  şi  te  voi  da  mării. 

Moqorro  făcu  o  plecăciune  şi  ochii  negri  îi  sclipiră. 

-  Aşa  să  fie. 

Căpitanul  de  fier  nu  mai  fu  văzut  în  ziua  aceea,  dar  pe  măsură  ce 
orele  se  scurseră,  echipajul  Victoriei  de  Fier  anunţă  că  auzeau  râsete 
sălbatice  venind  din  cabina  sa,  râsete  groase,  sumbre  şi  demente,  iar 
când  Longwater  Pyke  şi  Wulfe  O-Ureche  încercară  uşa  cabinei  o  găsiră 
baricadată.  Mai  târziu  se  auzi  un  cântec,  o  tânguire  stranie  şi  ascuţită 
într-o  limbă  despre  care  maesterul  spuse  că  era  valyriana  cultă.  In  clipa 
aceea  maimuţele  părăsiră  corabia,  zbierând  pe  când  săreau  în  apă. 

Veni  apusul,  iar  marea  deveni  neagră  ca  tuşul  şi  soarele  umflat 
vopsi  cerul  în  roşu-închis,  însângerat.  Victarion  se  întoarse  pe  punte. 
Era  gol  până  la  brâu,  iar  braţul  stâng  era  numai  sânge  până  la  cot. 
Când  echipajul  se  strânse,  şuşotind  şi  schimbând  priviri,  el  ridică 
mâna  carbonizată  şi  înnegrită.  Fuioare  de  fum  întunecat  i  se  ridicară 
din  degete  când  arătă  spre  maester: 

-  Tăiaţi-i  gâtul  şi  aruncaţi-1  în  mare,  şi  vânturile  ne  vor  ajuta  până 
la  Meereen. 

Moqorro  văzuse  asta  în  focurile  sale.  El  o  văzuse  şi  pe  tânără 
măritându-se,  dar  ce  dacă?  N-ar  fi  fost  prima  femeie  pe  care  Victarion 
Greyjoy  ar  fi  lăsat-o  văduvă. 


TYRION 


Tămăduitorul  intră  în  cort,  murmurând  galanterii,  dar  o  simplă 
adulmecare  a  aerului  urât  mirositor  şi  o  privire  aruncată  lui  Yezzan 
zo  Qaggaz  le  puse  iute  capăt. 

-  Iapa  albă,  rosti  el  către  Dulceaţă. 

Ce  surpriză!  gândi  Tyrion.  Cine  ar  fi  putut  ghici?  Cu  excepţia  oricui 
are  nas  şi  a  mea,  care  am  doar  jumătate  de  nas.  Yezzan  ardea  de  febră  şi 
se  zvârcolea  spasmodic  în  băltoaca  propriilor  lui  excremente.  Rahatul 
i  se  transformase  într-o  mâzgă  maronie  cu  vinişoare  de  sânge...  iar 
Yollo  şi  Penny  trebuiau  să-i  şteargă  întruna  dosul  galben,  pentru  a-4 
curăţa.  Chiar  şi  ajutat,  stăpânul  lor  nu-şi  putea  ridica  propria-i 
greutate;  forţele  sale  tot  mai  slabe  nu  puteau  decât  să-1  rostogolească 
pe-o  parte. 

-  Ştiinţa  mea  nu  va  fi  de  folos  aici,  anunţă  tămăduitorul.  Viaţa 
nobilului  Yezzan  se  află  în  mâinile  zeilor.  Răcoriţi-i  trupul,  dacă 
puteţi.  Unii  spun  că  ar  ajuta.  Aduceţi-i  apă.  Cei  atinşi  de  iapa  albă 
erau  mereu  însetaţi  şi  beau  galoane  de  apă  între  cufureli.  Apă  curată 
şi  proaspătă,  cât  de  multă  poate  să  bea. 

-  Nu  apă  din  râu,  zise  Dulceaţă. 

-  In  niciun  caz. 

Şi  spunând  asta,  tămăduitorul  dispăru  iute. 

Şi  noi  ar  trebui  s-o  ştergem  la  fel  de  iute,  gândi  Tyrion.  El  era  un  sclav 
cu  zgardă  de  aur,  cu  zurgălăi  ce  clincăneau  vesel  la  fiecare  pas.  Una  dintre 
comorile  speciale  ale  lui  Yezzan.  O  onoare  care  nu  se  poate  deosebi  de  o 
pedeapsă  cu  moartea.  Lui  Yezzan  zo  Qaggaz  îi  plăcea  să-şi  ţină  favoriţii 
aproape,  astfel  încât  cădea  în  sarcina  lui  Yollo  şi  Penny  şi  Dulceaţă  şi  a 
celorlalte  odoare  ale  sale  să-1  îngrijească  atunci  când  era  bolnav. 

Bietul  şi  bătrânul  Yezzan.  Lordul  osânzei  nu  era  chiar  atât  de  rău  pe 
cât  putea  fi  un  stăpân.  Dulceaţă  avusese  dreptate  în  privinţa  aceasta. 
Servind  la  banchetele  lui  nocturne,  Tyrion  învăţase  repede  că  Yezzan  era 
cel  mai  însemnat  dintre  lorzii  din  Yunkai,  care  susţineau  respectarea 
păcii  cu  Meereenul.  Majoritatea  celorlalţi  nu  făceau  altceva  decât  să  tragă 
de  timp,  aşteptând  sosirea  oştilor  Volantisului.  Câţiva  doreau  să  atace 
oraşul  imediat,  pentru  ca  soldaţii  din  Volantis  să  nu-i  lipsească  de  glorie 
şi  de  partea  cea  mai  bună  a  prăzilor.  Yezzan  nu  voia  asta.  De  asemenea, 
nu  accepta  să  înapoieze  ostaticii  Meereenului  prin  intermediul  trebuşe- 
tului,  aşa  cum  propusese  mercenarul  Barbă-nsângerată. 

Multe  şi  mărunte  se  pot  schimba  însă  în  două  zile.  Cu  două  zile  în 
urmă,  Dădacă  fusese  sănătos  şi  zdravăn.  Cu  două  zile  în  urmă,  Yezzan 
nu  auzise  ropotul  fantomatic  al  copitelor  iepei  albe.  Cu  două  zile  în 
urmă,  flotele  vechiului  Volantis  fuseseră  cu  două  zile  mai  departe.  Pe 
când  acum... 

-  Yezzan  va  muri?  întrebă  Penny,  cu  tonul  ei  „te-rog-spune-că- 
nu-va-fi-aşa". 

-  Toţi  vom  muri. 

-  Mă  refeream  la  pântecăraie. 
Dulceaţă  îi  privi  pe  amândoi  cu  disperare. 

-  Yezzan  nu  trebuie  să  moară. 

Hermafroditul  mângâie  fruntea  stăpânului  lor  uriaş,  îndepărtându-i 
şuviţele  de  păr  ude  de  sudoare.  Yunkaiul  gemu  şi  alt  val  de  lichid 
maroniu  îi  răbufni  dintre  picioare.  Aşternutul  îi  era  pătat  şi  puturos, 
dar  nu  aveau  cum  să-1  mişte  din  loc. 

-  Unii  stăpâni  îşi  eliberează  sclavii  când  mor,  zise  Penny. 

Dulceaţă  chicoti.  Sunetul  răsună  teribil. 

-  Doar  pe  cei  favoriţi.  Ii  eliberează  de  relele  lumii,  pentru  a-şi 
însoţi  stăpânul  iubit  în  mormânt  şi  a-1  sluji  în  viaţa  de  apoi. 

Dulceaţă  ar  trebui  să  ştie.  Beregata  lui  va  fi  prima  retezată. 

-  Regina  de  argint...  rosti  băiatul-ţap. 

-  ...este  moartă,  insistă  Dulceaţă.  Dă-o  uitării!  Dragonul  a  purtat-o 
peste  râu.  S-a  înecat  în  Marea  Dothraki. 

-  Nu  te  poţi  îneca  în  iarbă,  spuse  băiatul-ţap. 

-  Dacă  am  fi  liberi,  zise  Penny,  am  putea-o  găsi  pe  regină.  Sau  cel 
puţin  am  putea  pleca  în  căutarea  ei. 

Tu  călare  pe  câinele  tău  şi  eu  călare  pe  purceaua  mea,  urmărind  un 
dragon  peste  Marea  Dothraki.  Tyrion  îşi  scărpină  cicatricea,  ca  să  nu 
izbucnească  în  râs. 

-  Dragonului  acestuia  îi  place  deja  gustul  porcului  fript.  Iar  piticul 
fript  este  de  două  ori  mai  gustos. 

-  N-a  fost  decât  o  simplă  dorinţă,  zise  Penny  visătoare.  Am  putea 
pleca  pe  mare.  Au  reapărut  corăbiile,  acum  că  războiul  a  luat  sfârşit. 

Dar  a  luat  sfârşit}  Tyrion  avea  unele  îndoieli.  Era  adevărat,  se 
semnaseră  hârtii,  dar  războaiele  nu  se  purtau  pe  hârtie. 

-  Am  putea  călători  pe  mare  până  la  Qarth,  urmă  Penny.  Fratele 
meu  spunea  mereu  că  străzile  de-acolo  sunt  pavate  cu  jad.  Zidurile 
oraşului  sunt  una  dintre  minunile  lumii.  Când  vom  da  reprezentaţii  în 
Qarth,  aurul  şi  argintul  se  vor  revărsa  în  cascadă  peste  noi,  o  să  vezi. 

-  Unele  dintre  corăbiile  din  golf  sunt  qartheene,  îi  reaminti  Tyrion. 
Lomas  Peregrinul  a  văzut  zidurile  Qarthului.  Cărţile  lui  sunt  îndeajuns 
pentru  mine.  Eu  nu  vreau  să  merg  mai  departe  spre  est. 

Dulceaţă  tamponă  chipul  febril  al  lui  Yezzan  cu  o  cârpă  umedă. 

-  Yezzan  trebuie  să  trăiască,  altfel  murim  toţi  odată  cu  el.  Iapa  albă 
nu-i  duce  pe  toţi  călăreţii.  Stăpânul  îşi  va  reveni. 

Era  o  minciună  sfruntată.  Ar  fi  fost  o  adevărată  minune  dacă 
Yezzan  mai  trăia  încă  o  zi.  Tyrion  era  convins  că  lordul  osânzei  murea 
deja  de  necunoscuta  boală  hidoasă  pe  care  o  adusese  din  Sothoryos,  iar 

pântecăraia  nu  făcea  altceva  decât  să-i  grăbească  sfârşitul.  Ar  fi  fost  cu 
adevărat  o  milostenie.  Nu  însă  dintre  cele  pe  care  piticul  le-ar  fi  dorit 
pentru  sine. 

-  Tămăduitorul  a  spus  c-are  nevoie  de  apă  proaspătă.  Ne  vom 
îngriji  de  asta. 

-  Frumos  din  partea  ta. 

Dulceaţă  părea  împietrit.  Nu  era  vorba  numai  despre  teama  de  a  i 
se  tăia  gâtul;  dintre  toate  odoarele  lui  Yezzan,  el  singur  părea  realmente 
să  ţină  la  uriaşul  lor  stăpân. 

-  Penny,  vino  cu  mine. 

Tyrion  deschise  uşa  cortului  şi  o  împinse  afară  în  căldura  dimineţii 
Meereenului.  Aerul  era  înăbuşitor  şi  apăsător,  dar  i  se  părea  o  uşurare 
binevenită  după  miasmele  de  sudoare,  rahat  şi  boală  ce  umpleau 
interiorul  pavilionului  măreţ  al  lui  Yezzan. 

-  Apa-1  va  ajuta  pe  stăpân,  spuse  Penny.  Aşa  a  zis  tămăduitorul, 
deci  aşa  trebuie  să  fie.  Apă  proaspătă  şi  dulce. 

-  Apa  proaspătă  şi  dulce  nu  1-a  ajutat  pe  Dădacă. 

Sărmanul  bătrân  Dădacă.  Ostaşii  lui  Yezzan  îl  aruncaseră  în  căruţa 
leşurilor  ieri,  în  amurg,  o  altă  victimă  a  iepei  albe.  Când  oamenii  mor 
în  fiecare  ceas,  nimeni  nu  mai  este  grijuliu  faţă  de  alt  mort,  mai  ales 
unul  atât  de  dispreţuit  pe  cât  fusese  Dădacă.  Ceilalţi  sclavi  ai  lui  Yezzan 
refuzaseră  să  se  apropie  de  supraveghetor  odată  ce  începuseră  crampele, 
aşa  că  Tyrion  se  văzuse  nevoit  să-1  încălzească  şi  să-i  aducă  de  băut.  Vin 
îndoit  cu  apă  şi  lămâie  cu  zahăr  şi  nişte  supă  bună  şi  fierbinte  de  coadă  de 
câine,  cu  felii  de  ciuperci  înăuntru.  Haide,  Dddăcel,  bea-o,  trebuie  să-nlocu- 
ieşti  cufureala  aia  care-ţi  ţâşneşte  pe  fund.  Ultimul  cuvânt  pe  care-1  rostise 
Dădacă  fusese  „Nu".  Ultimele  cuvinte  pe  care  le  auzise  fuseseră:  „Un 
Lannister  îşi  plăteşte  întotdeauna  datoriile." 

Tyrion  ţinuse  departe  de  Penny  adevărul  acela,  dar  ea  trebuia  să 
înţeleagă  cum  stăteau  lucrurile  cu  stăpânul  lor. 

-  Aş  fi  surprins  dacă  Yezzan  mai  trăieşte  până  la  răsăritul  soarelui. 
Ea  îl  strânse  de  braţ. 

-  Ce  se  va-ntâmpla  cu  noi? 

-  El  are  moştenitori.  Nepoţi. 

Patru  asemenea  nepoţi  veniseră  cu  Yezzan  din  Yunkai,  pentru  a-i 
comanda  soldaţii-sclavi.  Unul  murise,  străpuns  de  săbiile  mercenarilor 
Targaryen  într-o  ieşire  din  cetate.  Ceilalţi  trei  aveau  mai  mult  ca  sigur 
să-mpartă  între  ei  sclavii  enormităţii  galbene.  Mai  puţin  sigură  era 
probabilitatea  ca  vreunul  dintre  nepoţi  să  împărtăşească  preferinţa  lui 
Yezzan  pentru  schilozi,  monştri  şi  făpturi  groteşti. 

-  S-ar  putea  ca  unul  dintre  ei  să  ne  moştenească.  Sau  am  putea  fi 
scoşi  din  nou  la  licitaţie. 

-  Nu.  Ochii  ei  se  dilatară:  Nu  asta.  Te  rog. 

-  Nici  eu  nu  privesc  cu  plăcere  un  asemenea  viitor. 

La  câţiva  metri  depărtare,  şase  soldaţi-sclavi  ai  lui  Yezzan  stăteau 
ghemuiţi  pe  vine,  aruncând  zaruri  în  ţărână  şi  trecându-şi  din  mână  în 
mână  un  burduf  cu  vin.  Unul  dintre  ei  era  comandantul  Brăzdatul,  o 
brută  ticăloasă,  ţeasta  netedă  ca  un  bolovan  şi  spinarea  unui  bou.  Şi  isteţ 
tot  ca  un  bou,  îşi  reaminti  Tyrion. 

Se  apropie,  legănându-se,  de  ei. 

-  Brăzdatule,  lătră  el,  nobilul  Yezzan  are  nevoie  de  apă  proaspătă  şi 
curată.  Ia  doi  oameni  şi  aduceţi  câte  găleţi  puteţi  căra.  Şi  mişcaţi-văiute! 

Soldaţii  îşi  întrerupseră  jocul.  Brăzdatul  se  sculă  în  picioare  cu 
fruntea  încruntată. 

-  Ce-ai  zis,  piticule?  Cin-te  crezi? 

-  Ştii  bine  cine  sunt.  Yollo.  Unul  dintre  odoarele  lordului  nostru. 
Acum  fă  aşa  cum  ţi-am  spus. 

Soldaţii  hohotiră. 

-  Du-te,  Brăzdatule,  rosti  unul  dintre  ei  batjocoritor,  şi  mişcă-te 
iute.  Maimuţa  lui  Yezzan  ţi-a  dat  un  ordin. 

-  Tu  nu  le  spui  soldaţilor  ce  să  facă,  zise  Brăzdatul. 

-  Soldaţi?  păru  derutat  Tyrion.  Eu  văd  în  faţa  mea  nişte  sclavi. 
Purtaţi  în  jurul  gâtului  o  zgardă  la  fel  ca  mine. 

Lovitura  sălbatică  cu  dosul  palmei  pe  care  i-o  trimise  Brăzdatul  îl 
azvârli  la  pământ  şi-i  sparse  buza. 

-  E  zgarda  lui  Yezzan,  nu  a  ta. 

Tyrion  îşi  şterse  sângele  de  pe  buza  ruptă.  Când  încercă  să  se  ridice, 
un  picior  nu-1  ascultă  şi  căzu  îndărăt,  în  genunchi.  Avu  nevoie  de 
ajutorul  lui  Penny  ca  să  se  scoale  în  picioare. 

-  Dulceaţă  a  spus  că  stăpânul  trebuie  să  bea  apă,  icni  el  cu  cea  mai 
bună  imitaţie  de  scâncet. 

-  Dulceaţă  să-şi  bage  mădularu-n  dos.  E  făcut  pentru  aşa  ceva.  Noi 
nu  primim  ordine  nici  de  la  pocitania  aia. 

Nu,  gândi  Tyrion.  Chiar  şi  printre  sclavi  existau  lorzi  şi  ţărani,  aşa 
cum  aflase  destul  de  repede.  Hermafroditul  fusese  de  multă  vreme 
creatura  favorită  a  stăpânului  lor,  răsfăţată  şi  favorizată,  iar  ceilalţi 
sclavi  ai  nobilului  Yezzan  îl  urau  pentru  asta. 

Soldaţii  erau  obişnuiţi  să  asculte  ordinele  stăpânilor  şi  supraveghe- 
torilor lor,  însă  Dădacă  murise  şi  Yezzan  era  prea  bolnav  pentru  a-i 
numi  un  succesor.  Cât  despre  cei  trei  nepoţi,  bărbaţii  aceia  liberi  şi 
curajoşi  îşi  amintiseră  de  treburi  urgente  altundeva  la  primele  zgomote 
ale  copitelor  iepei  albe. 

-  A-a-apă,  se  ghemui  Tyrion.  Nu  apă  de  râu,  a  spus  tămăduitorul. 
Apă  curată  şi  proaspătă,  din  puţ. 

Brăzdatul  scoase  un  mârâit. 

-  Tu  să  te  duci  după  ea.  Şi  să  te  mişti  iute. 

-  Noi?  Tyrion  schimbă  o  privire  lipsită  de  speranţe  cu  Penny:  Apa 
este  grea.  Noi  nu  suntem  atât  de  puternici  ca  voi.  Nu  putem...  nu 
putem  lua  cotiga  cu  catâr? 

-  Luaţi-vă  picioarele. 

-  Va  trebui  să  facem  o  duzină  de  drumuri. 

-  Faceţi  şi  o  sută.  Puţin  îmi  pasă  mie. 

-  Numai  noi  doi...  nu  vom  putea  aduce  toată  apa  de  care  are  nevoie 
stăpânul. 

-  Ia-ţi  şi  ursul,  sugeră  Brăzdatul.  Căratul  apei  e  cam  tot  ce  poate  face. 

Tyrion  se  retrase  câţiva  paşi,  umil. 

-  Cum  spui  tu,  stăpâne. 

Brăzdatul  rânji.  Stăpâne.  Oho,  cei-a  mai  plăcut  asta. 

-  Morgo,  adu  cheile.  Umpleţi  găleţile  şi  vă-ntoarceţi,  piticanie.  Ştii 
ce  se-ntâmplă  cu  sclavii  care-ncearcă  să  fugă. 

-  Adu  găleţile,  îi  spuse  Tyrion  lui  Penny. 

El  se  duse  cu  Morgo  să-1  scoată  pe  Ser  Jorah  Mormont  din  cuşca  sa. 

Cavalerul  nu  se  adaptase  bine  sclaviei.  Când  era  chemat  să  joace 
rolul  ursului  şi  s-o  răpească  pe  fecioara  bălană,  era  morocănos  şi 
necooperant,  mişcându-se  fără  vlagă  atunci  când  catadicsea  să  ia  parte 
la  spectacolul  lor.  Deşi  nu  încercase  să  evadeze  şi  nici  nu  fusese  violent 
cu  cei  care-1  capturaseră,  de  cele  mai  multe  ori  le  ignora  poruncile  sau 
le  răspundea  prin  înjurături  murmurate.  Dădacă  nu  fusese  defel 
amuzat  şi-şi  anunţase  clar  nemulţumirea,  închizându-1  într-o  cuşcă  de 
fier  şi  bătându-1  în  fiecare  seară  când  soarele  se  afunda  în  Golful 
Sclavilor.  Cavalerul  primea  bătăile  în  tăcere;  unicele  sunete  erau 
blestemele  mormăite  ale  sclavilor  şi  bufnetele  surde  ale  bâtelor  lor  ce 
izbeau  carnea  învineţită  şi  umflată  a  lui  Ser  Jorah. 

Nu-i  decât  o  cochilie  goală,  gândise  Tyrion  când  văzuse  prima  dată 
cum  era  bătut  cavalerul  uriaş.  Ar  fi,  trebuit  să-mi  fi  ţinut  limba  şi  s-o  fi 
lăsat  pe  Zahrina  să-l  ia.  Poate  că  ar  fi  avut  o  soartă  mai  blândă  decât  asta. 

Mormont  apăru  din  cuşca  strâmtă  şi  joasă,  cu  spinarea  cocârjată  şi 
pleoapele  mijite,  cu  ochii  învineţiţi  şi  spinarea  plină  de  cruste  de  sânge 
închegat.  Faţa  îi  era  atât  de  lovită  şi  de  umflată,  încât  abia  dacă  mai 
aducea  a  om.  Era  gol-puşcă,  cu  excepţia  unei  pânze  înfăşurate  în  jurul 
coapselor,  o  cârpă  galbenă  murdară  şi  împuţită. 

-  O  să-i  ajuţi  să  care  apă,  îi  spuse  Morgo. 

Unicul  răspuns  al  lui  Ser  Jorah  fu  o  privire  ursuză.  Bănuiesc  că  unii 
oameni  ar  prefera  să  moară  liberi,  decât  să  trăiască  în  sclavie.  Din  fericire, 
Tyrion  nu  era  afectat  de  beteşugul  acela,  însă  dacă  Mormont  l-ar  fi  ucis 
pe  Morgo,  probabil  că  ceilalţi  sclavi  n-ar  fi  făcut  deosebirea  respectivi 

-  Haide,  zise  el  înainte  ca  Mormont  să  facă  ceva  brav  şi  prostesc. 

Se  îndepărtă  cu  mers  legănat,  sperând  că  va  fi  urmat  de  cavaler. 

De  data  aceasta  zeii  fură  milostivi.  Mormont  veni  după  el. 

Două  găleţi  pentru  Penny,  două  pentru  Tyrion  şi  patru  pentru  Ser 
Jorah,  câte  două  în  fiecare  mână.  Puţul  cel  mai  apropiat  se  afla  la 
miazăzi  şi  apus  de  Hoaşcă,  aşa  încât  porniră  într-acolo,  cu  zurgălăii 
zgărzilor  răsunând  vesel  la  fiecare  pas.  Nimeni  nu-i  băgă  în  seamă.  Nu 
erau  decât  nişte  sclavi  trimişi  să  aducă  apă  pentru  stăpânul  lor.  Purtarea 
unei  zgărzi  conferea  unele  avantaje,  mai  ales  o  zgardă  aurită  pe  care  era 
gravat  numele  lui  Yezzan  zo  Qaggaz.  Clinchetul  clopoţeilor  le  anunţa 
valoarea  pentru  oricine  avea  urechi  de  auzit.  Un  sclav  era  pe  atât  de 
important  pe  cât  era  stăpânul  său;  Yezzan  era  omul  cel  mai  bogat  din 
Oraşul  Galben  şi  adusese  şase  sute  de  soldaţi-sclavi  pentru  război,  chiar 
dacă  semăna  cu  un  melc  galben  monstruos  şi  mirosea  a  urină.  Zgărzile 
lor  le  îngăduiau  să  meargă  oriunde  ar  fi  vrut  prin  tabără. 

Până  ce  moare  Yezzan. 

Lorzii  Clanker  îşi  trimiseseră  soldaţii-sclavi  să  facă  instrucţie  pe 
câmpul  cel  mai  apropiat.  Zăngănitul  lanţurilor  care-i  ţineau  laolaltă  se 
auzea  ca  o  muzică  metalică  aspră,  pe  când  mărşăluiau  pe  nisip  în  rân- 

A 

duri  strânse  şi  alcătuiau  formaţii  de  atac  cu  suliţele  lor  lungi.  In  alte 
părţi,  grupuri  de  sclavi  ridicau  rampe  de  piatră  şi  nisip  sub  catapulte 
şi  scorpioni,  îndreptându-i  către  cer  pentru  a  apăra  tabăra  mai  bine 
dacă  s-ar  fi  întors  dragonul  negru.  Piticul  surâse,  văzându-i  asudând  şi 
blestemând  în  timp  ce  se  luptau  cu  maşinăriile  grele  de  asediu. 
Arbaletele  se  zăreau  de  asemenea  la  tot  pasul.  Se  părea  că  fiecare  al 
doilea  bărbat  strângea  una  în  mână,  iar  o  tolbă  de  săgeţi  îi  atârna 
pe  coapsă. 

Dacă  cineva  s-ar  fi  gândit  să-1  fi  întrebat,  Tyrion  le-ar  fi  putut  spune 
să  nu  se  mai  obosească.  Cu  excepţia  cazului  în  care  unul  dintre 
proiectilele  lungi  din  fier  ale  scorpionilor  avea  norocul  să-1  lovească  în 
ochi,  monstrul  reginei  nu  putea  fi  doborât  cu  asemenea  jucării.  Dragonii 
nu-s  atât  de  uşor  de  ucis.  Gâdilaţi-l  cu  aşa  ceva  şi  nu  veţi  face  decât  să-l 
enervaţi  şi  mai  mult. 

Ochii  erau  punctele  lor  cele  mai  vulnerabile.  Ochii  şi  creierul  din 
spatele  lor.  Nu  pântecul,  aşa  cum  susţineau  unele  istorii  din  vechime. 
Solzii  de  pe  pântec  erau  la  fel  de  impenetrabili  precum  cei  de  pe  spinarea 
şi  părţile  laterale  ale  dragonului.  Şi  nu  l-ar  fi  omorât  nici  încercarea  de 
a-i  zvârli  ceva  în  adâncul  gâtlejului.  Aceea  chiar  că  era  o  nebunie.  Aceşti 
aşa-zişi  ucigaşi  de  dragoni  ar  fi  putut  la  fel  de  bine  să  fi  încercat  să  stingă 
focul  cu  o  lovitură  de  suliţă.  „Moartea  iese  din  botul  dragonului", 
scrisese  Septonul  Barth  în  Istoria  fantastică,  „dar  nu  intră  tot  pe-acolo." 

Ceva  mai  departe,  două  legiuni  din  Noul  Ghis  se  confruntau,  ca 
două  ziduri  din  scuturi,  în  timp  ce  comandanţi  cu  coifuri  de  fier  fără 
vizieră  şi  creste  din  păr  de  cal  răcneau  comenzi  în  propriile  lor  dialecte 
de  neînţeles.  La  prima  vedere,  ghiscarii  păreau  mai  bine  antrenaţi 
decât  soldaţii-sclavi  din  Yunkai,  însă  Tyrion  avea  îndoielile  sale.  Poate 
că  legionarii  erau  înarmaţi  şi  organizaţi  la  fel  ca  Nepătaţii...  dar  eunucii 
nu  cunoşteau  altă  viaţă,  pe  când  ghiscarii  erau  cetăţeni  liberi  care 
slujeau  câte  trei  ani  în  armată. 

Coada  de  la  puţ  se  întindea  pe  aproape  cinci  sute  de  metri. 

Cale  de  o  zi  de  marş  de  Meereen  se  găseau  doar  câteva  puţuri,  aşa  că 
aşteptarea  era  întotdeauna  îndelungată.  Majoritatea  celor  din  Yunkai  îşi 
luau  apa  de  băut  din  Skahazadhan,  ceea  ce  Tyrion  ştiuse  că  era  o  idee 
foarte  proastă  încă  dinainte  de  avertismentul  tămăduitorului.  Cei  înţe- 
lepţi aveau  grijă  să  stea  în  amonte  de  latrine,  dar  ei  se  găseau  în  aval  faţă 
de  oraş. 

Faptul  că  la  depărtare  de  o  zi  de  marş  de  oraş  mai  existau  puţuri 
bune  nu  făcea  decât  să  demonstreze  că  Daenerys  Targaryen  continua 
să  fie  lipsită  de  iscusinţă  în  arta  asediului.  Ar  fi  trebuit  să  fi  otrăvit  toate 
fântânile  şi  atunci  toţi  yunkaii  ar  fi  băut  din  râu.  Să  fi  văzut  cât  ar  fi 
durat  asediul  lor.  Tyrion  nu  se  îndoia  că  aşa  ar  fi  procedat  tatăl  lui. 

De  fiecare  dată  când  înaintau  greoi  spre  alt  loc,  zurgălăii  de 
la  zgărzile  lor  clincăneau  vesel.  Un  sunet  atât  de  fericit,  că-mi 
vine  să  scobesc  ochii  cuiva  cu  linguriţa.  De  acum  Griff,  Raţă  şi  Haldon 
Jumătate-maester  ar  fi  trebuit  să  fi  ajuns  în  Westeros  cu  tânărul  lor 

prinţ.  Ar  fi  trebuit  ca  şi  eu  să  fi  fost  alături  de  ei. . .  dar  nu,  mie  mi-a  trebuit 
o  târfă!  Regicidul  nu  era  îndeajuns,  aveam  nevoie  de  femei  şi  de  vin  ca 
să-mi pecetluiesc  distrugerea,  şi  iată-măacum  în  partea  neplăcută  a  lumii, 
purtând  o  zgardă  de  sclav  cu  clopoţei  din  aur  care  să-mi  anunţe  sosirea. 
Dacă  aş  dansa  cum  se  cuvine,  poate  c-aş  putea  cânta  Ploile  din  Castamere. 

Pentru  a  afla  ultimele  ştiri  şi  zvonuri  nu  exista  un  loc  mai  bun 
decât  în  jurul  puţului. 

-  Eu  ştiu  doar  ce-am  văzut  cu  ochii  mei,  spunea  un  sclav  bătrân  cu 
zgardă  de  fier  ruginită  pe  când  Tyrion  şi  Penny  înaintau  încetişor  odată 
cu  coada,  şi-am  văzut  dragonul  ăla  smulgând  braţe  şi  picioare,  rupând 
bărbaţi  în  două  şi  arzându-i,  transformându-i  în  scrum  şi  oase.  Oamenii 
au  început  să  fugă,  încercând  să  scape  din  arenă,  dar  eu  venisem  să  văd 
un  spectacol,  şi  pe  toţii  zeii  din  Ghis,  l-am  văzut!  Eram  până  sus  în 
purpuriu,  aşa  că  mi-am  zis  că  dragonul  nu-mi  va  face  niciun  rău. 

-  Regina  s-a  urcat  pe  spinarea  dragonului  şi-a  plecat,  insistă  o 
femeie  înaltă,  cu  piele  cafenie. 

-  A-ncercat,  zise  bătrânul,  dar  nu  s-a  putut  ţine.  Arbaletierii  au 
rănit  dragonul  şi-am  auzit  că  regina  a  fost  lovită  taman  între  frumoşii 
ei  sâni  trandafirii.  Atunci  a  căzut.  A  murit  în  şanţ,  strivită  sub  roţile 
unei  căruţe.  Ştiu  o  fată  care  ştie  un  bărbat  care  a  văzut-o  murind. 

Printre  oamenii  aceia,  tăcerea  era  dovada  înţelepciunii,  dar  Tyrion 
nu  se  putu  abţine. 

-  Nu  i-a  fost  găsit  trupul,  rosti  el. 
Bătrânul  se  încruntă. 

-  De  unde  ai  ştii  tu  ceva  despre  asta? 

-  Ei  au  fost  acolo,  rosti  femeia  cafenie.  Ei  sunt  piticii  din  turnir, 
care  s-au  duelat  pentru  regină. 

Bătrânul  miji  ochii,  de  parcă  i-ar  fi  văzut  pe  el  şi  pe  Penny  pentru 
prima  oară. 

-  Voi  sunteţi  ăia  de  călăreaţi  porcii. 

Faima  ne-o  ia  cu  mult  înainte.  Tyrion  schiţă  o  reverenţă  curteni- 
toare şi  se  abţinu  să  precizeze  că  unul  dintre  porci  era  de  fapt  un  câine. 

-  Scroafa  pe  care-o  călăresc  este  de  fapt  sor-mea.  Avem  acelaşi  nas, 
nu  vezi?  Un  vrăjitor  a  aruncat  un  farmec  asupra  ei,  dar  dac-o  s-o  săruţi 
pe  buze  cu  gura  deschisă,  se  va  transforma  într-o  preafrumoasă  doamnă. 
Necazul  este  că  odată  ce-ajungi  s-o  cunoşti,  vrei  s-o  săruţi  din  nou  ca  s-o 
preschimbi  iar  în  scroafă. 

Hohote  de  râs  izbucniră  în  jur.  Până  şi  bătrânul  li  se  alătură. 

-  Ai  văzut-o,  aşadar,  spuse  băiatul  roşcovan  din  spatele  lor.  Ai 
văzut-o  pe  regină.  Este  pe-atât  de  frumoasă  pe  cât  se  spune? 

Am  văzut  o  fată  subţirică  cu  păr  argintiu  strâns  într-un  tokar,  le-ar  fi 
putut  spune  el.  Chipul  îi  era  acoperit  de  văl  şi  nu  m-am  apropiat  nici  măcar 
o  clipă  îndeajuns  ca  s-o  văd  bine.  Călăream  un  porc.  Daenerys  Targaryen 
stătuse  în  loja  stăpânului,  alături  de  regele  ei  ghiscar,  dar  ochii  lui  Tyrion 
fuseseră  atraşi  de  cavalerul  în  armură  alb-aurie  din  spatele  ei.  Deşi 
trăsăturile  îi  erau  ascunse,  piticul  l-ar  fi  recunoscut  oriunde  pe  Barristan 
Selmy.  Cel  puţin  în  privinţa  aceea  Illyrio  a  avut  dreptate,  îşi  aminti  el  că 
gândise.  însă  mă  va  recunoaşte  Selmy?  Şi  dacă  da,  ce  va  face? 

Atunci  şi  acolo  fusese  cât  pe  aici  să-şi  dezvăluie  identitatea,  dar  ceva 
îl  împiedicase  -  prudenţa,  laşitatea,  instinctul,  nu  conta  ce  nume  purta. 
Nu  şi-1  putea  închipui  pe  Barristan  cel  Viteaz  întâmpinându-1  altfel 
decât  cu  ostilitate.  Selmy  nu  fusese  niciodată  de  acord  cu  prezenţa  lui 
Jaime  în  Garda  Regelui  mult-iubită  de  el.  înainte  de  rebeliune,  bătrânul 
cavaler  îl  considerase  prea  tânăr  şi  neexperimentat;  după  aceea,  se  ştia 
despre  el  că  spusese  că  Regicidul  ar  fi  trebuit  să-şi  fi  schimbat  mantia 
albă  cu  una  neagră.  Iar  propriile  sale  crime  erau  încă  şi  mai  teribile. 
Jaime  ucisese  un  nebun.  Tyrion  trimisese  o  săgeată  în  burta  propriului 
său  tată,  un  bărbat  pe  care  Ser  Barristan  îl  cunoscuse  şi-1  slujise  ani 
îndelungaţi.  Ar  fi  putut  totuşi  să-şi  fi  asumat  riscul,  însă  atunci  Penny 
îl  lovise  în  scut  şi  momentul  prielnic  trecuse,  fără  să  mai  revină 
vreodată. 

-  Regina  ne-a  privit  duelându-ne,  le  povestea  Penny  celorlalţi 
sclavi  aflaţi  la  coadă,  dar  aceea  a  fost  singura  dată  când  am  văzut-o. 

-  Trebuie  să  fi  văzut  şi  dragonul,  zise  bătrânul. 

Mi-ar fi  plăcut  să-l  fi  văzut.  Zeii  nu  binevoiseră  să-i  acorde  nici  măcar 
bucuria  aceea.  Pe  când  Daenerys  Targaryen  plecase  în  zbor,  Dădacă  le 
prinsese  fiare  în  jurul  gleznelor  pentru  a  se  asigura  că  nu  vor  încerca  să 
fugă  pe  drumul  de  întoarcere  la  stăpân.  Dacă  supraveghetorul  ar  fi  plecat 
imediat  ce-i  adusese  la  abator,  sau  dacă  ar  fi  fugit  cu  restul  stăpânilor  de 
sclavi  când  dragonul  pogorâse  din  cer,  poate  că  cei  doi  pitici  ar  fi  izbutit 
să  plece  liberi  de  acolo.  Sau  mai  degrabă  să  fugim,  clincănind  din  zurgălăi. 

-  A  existat  un  dragon?  ridică  din  umeri  Tyrion.  Eu  ştiu  doar  că 
n-a  fost  găsită  nicio  regină  moartă. 

Bătrânul  tot  nu  era  convins. 

-  Oho,  dar  au  găsit  sute  de  leşuri.  Le-au  târât  înăuntrul  arenei  şi 
le-au  dat  foc,  deşi  jumătate  erau  arse  deja.  Poate  că  n-au  recunoscut-o, 
arsă,  însângerată  şi  strivită.  Poate  c-au  hotărât  să  spună  altceva,  să 
ţină-nchise  gurile  voastre  de  sclavi. 

-  Gurile  noastre,  zise  femeia  cafenie.  Şi  tu  porţi  zgardă. 
-Zgarda  lui  Ghazdor,  se  făli  bătrânul.  L-am  cunoscut  de  când 

ne-am  născut.  Sunt  aproape  ca  un  frate  pentru  el.  Sclavii  ca  voi, 
gunoaie  din  Astapor  şi  Yunkai,  scâncesc  despre  libertate,  dar  eu  nu 
i-aş  da  zgarda  mea  reginei  dragonilor  nici  dacă  s-ar  oferi  să-mi  sugă 
mădularul.  Cel  mai  bine  este  ca  fiecare  om  să  aibă  stăpânul  cuvenit. 

Tyrion  nu-1  contrazise.  Aspectul  cel  mai  perfid  al  sclaviei  era 
uşurinţa  cu  care  te  obişnuiai  cu  ea.  I  se  părea  că  vieţile  celor  mai  mulţi 
sclavi  nu  difereau  prea  mult  de  viaţa  unui  servitor  din  Casterly  Rock. 
Era  adevărat,  unii  stăpâni  de  sclavi  şi  supraveghetorii  lor  erau  brutali 
şi  cruzi,  dar  acelaşi  lucru  se  putea  spune  şi  despre  unii  lorzi  din 
Westeros,  administratorii  şi  arendaşii  lor.  Majoritatea  yunkailor  îşi 
tratau  sclavii  destul  de  decent,  atât  timp  cât  îşi  vedeau  de  treabă  şi  nu 
pricinuiau  necazuri...  iar  bătrânul  acesta  cu  zgarda  ruginită,  şi  cu 
loialitatea  lui  aprigă  faţă  de  Lordul  Obraji-tremurători,  proprietarul 
său,  nu  era  defel  neobişnuit. 

-Ghazdor  Inimă-mare?  rosti  mieros  Tyrion.  Stăpânul  nostru 
Yezzan  a  vorbit  adesea  despre  înţelepciunea  sa. 

în  realitate,  Yezzan  spusese  ceva  de  genul  Eu  am  mai  multă 
înţelepciune  în  fesa  stângă  decât  au  Ghazdor  şi  fraţii  lui  laolaltă.  Se  gândi 
însă  că  era  mai  precaut  să  nu  pomenească  vorbele  exacte. 

Amiaza  sosi  şi  trecu  înainte  ca  el  şi  Penny  să  fi  ajuns  la  fântână.  Sclavul 
sfrijit  şi  fără  un  picior  care  scotea  apă  din  ea  miji  ochii  suspicios  la  ei: 

-  întotdeauna  Dădacă  vine  pentru  apa  lui  Yezzan,  cu  patru  oameni 
şi  o  cotigă  cu  un  catâr. 

Coborî  găleata  din  nou  în  puţ.  Se  auzi  un  plescăit  îndepărtat. 
Sclavul  fără  un  picior  lăsă  găleata  să  se  umple,  apoi  începu  s-o  ridice. 
Braţele  îi  erau  arse  de  soare  şi  jupuite,  slăbănoage,  dar  numai  fibră. 

-  Catârul  a  murit,  spuse  Tyrion.  La  fel  şi  Dădacă,  sărmanul.  Iar 
acum  Yezzan  însuşi  a  încălecat  pe  iapa  albă  şi  şase  dintre  soldaţii  lui 
se  cufuresc.  Poţi  să-mi  dai  două  căldări  pline? 

-  Cum  vrei. 

Acela  fu  sfârşitul  flecărelii.  Ai  auzit  tropotul  copitelor?  Minciuna 
despre  soldaţi  îl  făcuse  pe  olog  să  se  mişte  mult  mai  repede. 

Porniră  înapoi,  fiecare  pitic  cărând  două  găleţi  pline-ochi  cu  apă 
dulce,  iar  Ser  Jorah  cu  câte  două  găleţi  în  fiecare  mână.  Ziua  se  încingea, 
aerul  era  umed  şi  gros  ca  lâna  udă,  iar  găleţile  păreau  că  se  îngreunează 
cu  fiecare  pas.  Un  drum  lung  pe  picioare  scurte.  Apa  se  revărsa  din  găleţi, 
stropindu-i  picioarele,  în  vreme  ce  clopoţeii  îi  cântau  un  marş.  Dacă  aş 
fi  ştiut  că  voi  ajunge  aici,  tată,  poate  că  te-aş  fi  lăsat  să  trăieşti.  La  aproape 
un  kilometru  depărtare,  un  fuior  de  fum  întunecat  se  ridica  dintr-un 
cort  căruia  i  se  dăduse  foc.  Se  ard  morţii  de  azi-noapte. 

-  Pe-aici,  rosti  Tyrion  arătând  din  cap  spre  dreapta. 
Penny  îl  privi  întrebător. 

-  Nu  pe-acolo  am  venit. 

-  Nu-i  bine  să  respirăm  fumul  ăla.  Este  plin  de  umori  nesănătoase. 
Nu  era  o  minciună.  Nu  pe  de-a-ntregul. 

In  scurt  timp  Penny  începu  să  pufăie,  luptându-se  cu  greutatea 
găleţilor  ei. 

-  Trebuie  să  m-odihnesc. 

-  Cum  vrei. 

Tyrion  aşeză  găleţile  cu  apă  pe  pământ,  recunoscător  pentru  oprire. 
Avea  crampe  puternice  în  picioare,  aşa  că  se  aşeză  pe  un  bolovan 
pentru  a-şi  masa  coapsele. 

-  Pot  s-o  fac  eu  pentru  tine,  se  oferi  Penny.  Ştiu  unde-s  nodurile. 
Oricât  de  mult  începuse  să-i  placă  fata,  tot  se  simţea  inconfortabil 

când  îl  atingea.  Se  întoarse  către  Ser  Jorah. 

-Alte  câteva  bătăi  şi-o  să  fii  mai  urât  ca  mine,  Mormont.  Ia 
spune-mi,  a  mai  rămas  ceva  putere  de  luptă  în  tine? 

Cavalerul  uriaş  îşi  ridică  ochii  învineţiţi  şi-1  privi  aşa  cum  el  s-ar  fi 
putut  uita  la  un  gândac. 

-  îndeajuns  ca  să-ţi  rup  gâtul,  Pezevenghiule. 

-  Perfect.  Tyrion  îşi  ridică  găleţile:  Pe-aici,  atunci. 
Penny  se  încruntă. 

-  Nu,  trebuie  să  mergem  la  stânga,  arătă  ea.  Uite,  Hoaşca-i  acolo. 
-Iar  aia-i  Sora  Ticăloasă,  arătă  Tyrion  în  direcţia  opusă.  Ai 

încredere-n  mine.  Pe  drumul  meu  se-ajunge  mai  repede. 

Porni,  clincănind  din  zurgălăi.  Ştia  că  Penny  avea  să-1  urmeze. 

Uneori  invidia  toate  visurile  mici  şi  frumoase  ale  fetei.  Ii  reamintea 
de  Şansa  Stark,  mireasa-copilă  pe  care  o  nuntise  şi  o  pierduse.  In  ciuda 
ororilor  prin  care  trecuse,  Penny  rămăsese  cumva  încrezătoare.  Ar 
trebui  să  ştie  mai  bine.  Este  mai  vârstnică  decât  Şansa.  Şi  este  o  pitică.  Se 
comportă  ca  şi  cum  ar  fi  uitat  asta,  ca  şi  cum  ar  fi  de  viţă  nobilă  şi  o 
frumuseţe  bălaie,  nu  o  sclavă  într-o  menajerie  de  monştri.  Adesea  Tyrion 
o  auzea  rugându-se  nopţile.  Risipă  de  cuvinte.  Dacă  există  zei  care 
ascultă,  atunci  sunt  zei  monstruoşi,  care  ne  chinuiesc  pentru  propria  lor 
distracţie.  Cine  altul  ar  crea  o  lume  ca  asta,  atât  deplină  de  sclavie,  sânge 
şi  durere?  Cine  alţii  ne-ar  plăsmui  aşa  cum  au  făcut-o  ei?  Uneori  ar  fi 
vrut  s-o  pălmuiască,  s-o  zgâlţâie,  să  urle  la  ea,  orice  numai  s-o  trezească 
din  visuri.  Nu  ne  va  salva  nimeni,  ar  fi  vrut  să-i  răcnească.  Abia  de-acum 
încolo  va  urma  ce-i  mai  rău.  Dar  nu  putuse  rosti  niciodată  cuvintele 
acelea.  In  loc  să-i  tragă  o  palmă  zdravănă  peste  faţa  ei  urâtă,  ca  să-i 

zboare  ochelarii  de  cal  de  pe  ochi,  se  pomenea  strângând-o  uşor  de 
umăr  sau  îmbrăţişând-o.  Fiecare  atingere  este  o  minciună.  Am  plătit-o 
cu-atâtea  monede  calpe,  încât  pe  jumătate  se  crede  bogată. 

Nu-i  spusese  nici  măcar  adevărul  despre  arena  lui  Daznak. 

Lei.  Urmau  să  slobozeascâ  lei  asupra  noastră.  Aşa  ceva  ar  fi  fost  cu 
adevărat  o  ironie  a  sorţii.  Poate  că  ar  fi  avut  timp  pentru  un  chicotit 
scurt  şi  amar  înainte  să  fi  fost  sfâşiat. 

Nimeni  nu-i  spusese  niciodată  ce  sfârşit  le  fusese  pregătit,  nu  în  atât 
de  multe  cuvinte,  dar  nu  fusese  greu  să-1  deducă,  jos,  sub  cărămizile 
arenei  lui  Daznak,  în  lumea  ascunsă  de  sub  gradene,  tărâmul  întunecat 
al  luptătorilor  în  arenă  şi  al  servitorilor  care-i  îngrijeau,  rapid  şi  letal  - 
bucătarii  care-i  hrăneau,  fierarii  care-i  înarmau,  chirurgii-bărbieri  care 
le  luau  sânge,  îi  bărbiereau  şi  le  bandajau  rănile,  târfele  care  le  stăteau 
la  dispoziţie  înainte  şi  după  lupte,  mânuitorii  de  cadavre  care-i  trăgeau 
pe  învinşi  de  pe  nisip,  cu  lanţuri  şi  cârlige  din  fier. 

Chipul  lui  Dădacă  îi  dăduse  lui  Tyrion  primul  indiciu.  După  spec- 
tacol, el  şi  Penny  se  întorseseră  în  cripta  luminată  de  torţe  în  care  luptă- 
torii se  adunau  înainte  şi  după  înfruntări.  Unii  îşi  ascuţeau  armele,  alţii 
aduceau  sacrificii  unor  zei  ciudaţi  sau  îşi  amorţeau  temerile  cu  lăptişor 
de  mac  înainte  de  a  ieşi  să  moară.  Cei  care  luptaseră  şi  învinseseră  jucau 
zaruri  într-un  colţ,  râzând  aşa  cum  o  pot  face  doar  oamenii  care  tocmai 
au  înfruntat  moartea  şi  au  supravieţuit. 

Dădacă  dădea  arginţi  cuiva  din  arenă  pentru  un  pariu  pierdut,  când 
o  zărise  pe  Penny  ducându-1  pe  Scrâşnilă.  Deruta  din  ochii  lui  dispăruse 
în  mai  puţin  de  o  clipă,  dar  nu  înainte  ca  Tyrion  să  fi  priceput  care-i 
era  înţelesul.  Dădacă  nu  se  aştepta  să  ne  mai  vadă.  Privise  în  jur,  la 
celelalte  feţe.  Niciunul  dintre  ei  nu  se  aştepta  să  ne  mai  întoarcem.  Urma 
să  murim  acolo.  Ultima  piesă  îşi  ocupase  locul  când  auzise  un  dresor  de 
animale  plângându-se: 

-  Leii  sunt  flămânzi.  Au  trecut  două  zile  de  când  n-au  mai  mâncat. 
Mi  s-a  spus  să  nu-i  hrănesc,  şi  nu  am  făcut-o.  Regina  ar  trebui  să  plă- 
tească acum  carnea. 

-  Să  mergi  cu  jalba  la  ea  data  viitoare  când  îşi  va  ţine  judecata,  îi 
replicase  stăpânul  îngrijitorilor  arenei. 

Penny  nu  suspectase  nimic  nici  măcar  atunci.  Când  vorbise  despre 
arenă,  principala  ei  nemulţumire  fusese  că  majoritatea  spectatorilornu 
râseseră.  Ar  fi  făcut  pe  ei  de  râs  când  li  s-a  fi  dat  drumul  la  lei,  aproape 
că-i  spusese  Tyrion.  In  loc  de  asta,  o  strânsese  de  umăr. 

Penny  se  opri  brusc. 

-  Nu  mergem  în  direcţia  bună. 

-  Nu.  Tyrion  îşi  lăsă  găleţile  pe  pământ;  mânerele  îi  săpaseră  dungi 
adânci  în  palme:  La  corturile  acelea  vrem  să  ajungem,  acolo. 

-  La  Fiii  Secunzi?  Un  surâs  ciudat  despică  faţa  lui  Ser  Jorah.  Dacă 
crezi  c-o  să  găseşti  ajutor  acolo,  nu-1  cunoşti  pe  Oacheşul  Ben  Plumm. 

-  Oh,  ba  da,  îl  cunosc.  Plumm  şi  cu  mine  am  jucat  cinci  jocuri  de 
cyvasse.  Oacheşul  Ben  este  viclean,  tenace,  deloc  prost...  însă  precaut. 
Ii  place  să-şi  lase  inamicul  să-şi  asume  riscurile,  în  timp  ce  el  stă  mai 
în  spate  şi-şi  păstrează  opţiunile  deschise,  reacţionând  faţă  de  bătălie 
după  cum  se  desfăşoară. 

-  Bătălie?  Care  bătălie?  se  trase  îndărăt  Penny.  Trebuie  să  ne-ntoarcem. 
Stăpânul  are  nevoie  de  apă  curată.  Dacă  vom  întârzia  prea  mult,  vom  fi 
biciuiţi.  Iar  Frumuşica  şi  Scrâşnilă  sunt  acolo. 

-  Dulceaţă  va  avea  grijă  de  ei,  minţi  Tyrion. 

Mai  mult  ca  sigur,  Brăzdatul  şi  prietenii  lui  aveau  să  se  ospăteze  în 
scurt  timp  cu  slănină  şi  o  tocană  delicioasă  de  câine,  dar  Penny  nu 
trebuia  să  audă  asta. 

-  Dădacă  e  mort  şi  Yezzan  este  în  agonie.  S-ar  putea  să  se-ntunece, 
înainte  ca  vreunul  din  oamenii  stăpânului  să  se  gândească  la  noi.  Nu 
vom  mai  avea  niciodată  o  şansă  mai  bună. 

-  Nu.  Ştii  ce  fac  ei  când  îi  prind  pe  sclavii  care-ncearcă  să  fugă.  Ştii 
bine.  Te  rog!  Nu  ne  vor  îngădui  niciodată  să  părăsim  tabăra. 

-  N-am  părăsit  tabăra,  răspunse  Tyrion  şi  ridică  găleţile. 

Porni  mai  departe  cu  un  legănat  energic,  fără  să  privească  îndă- 
răt. Mormont  i  se  alătură.  După  un  moment  o  auzi  pe  Penny 

grăbindu-se  după  el,  coborând  o  pantă  nisipoasă  spre  un  cerc  de 
corturi  zdrenţuite. 

Primul  străjer  apăru  când  se  apropiară  de  şirurile  cailor,  un  lăncier 
vânos  a  cărui  barbă  maronie  îl  însemna  ca  tyrosh. 

-  Da'  ce-avem  noi  aici?!  Şi  ce-aveţi  voi  în  găleţile  alea? 

-  Apă,  răspunse  Tyrion,  dacă-ţi  face  plăcere. 

-  Berea  mi-ar  face  mai  multă  plăcere. 

Vârful  unei  lănci  îl  împunse  în  spinare;  un  al  doilea  străjer  venise 
în  spatele  lor.  Tyrion  simţi  Debarcaderul  Regelui  în  accentul  lui. 
Zoaie  din  Fundătura  Puricilor. 

-  Te-ai  rătăcit,  piticule?  întrebă  străjerul. 

-  Am  sosit  aici  ca  să  ne-alăturăm  companiei  voastre. 

O  găleată  îi  căzu  lui  Penny  din  mână  şi  se  răsturnă.  Jumătate  din 
apă  se  vărsase  înainte  ca  ea  s-o  fi  putut  îndrepta. 

-  Avem  destui  bufoni-n  compania  asta.  De  ce  ne-am  mai  dori  încă 
trei?  Tyroshul  atinse  cu  vârful  lăncii  sale  zgarda  lui  Tyrion,  făcând  să 
răsune  clopoţelul  de  aur:  Eu  văd  aici  un  sclav  fugar.  Trei  sclavi  fugari. 
A  cui  este  zgarda? 

-  A  Balenei  Galbene. 

Glasul  aparţinuse  unui  al  treilea  bărbat,  atras  de  vocile  lor  -  un 
individ  uscăţiv,  cu  obrajii  neraşi,  cu  dinţii  pătaţi  de  la  frunzele  acrişoare. 
Un  comandant,  ştiu  Tyrion  după  felul  în  care  ceilalţi  doi  i  se  supuseră. 
In  locul  mâinii  drepte,  avea  un  cârlig.  Bastardul  umbră  ticălos  al  lui  Bronn, 
sau  eu  sunt  Baelor  cel  Iubit. 

-  Ăştia  sunt  piticii  pe  care  Ben  a-ncercat  să-i  cumpere,  le  spuse 
comandantul  lăncierilor  mijind  ochii,  dar  cel  voinic...  mai  bine  aduceţi-1 
şi  pe  el.  Pe  toţi  trei. 

Tyroshul  făcu  semn  din  lance  şi  Tyrion  se  puse  în  mişcare.  Celălalt 
mercenar  -  un  adolescent,  doar  cu  puţin  mai  vârstnic  ca  un  băiat,  cu 
puf  pe  obraji  şi  părul  de  culoarea  paielor  murdare  -  o  ridică  pe  Penny 
sub  un  braţ. 

-  Ooo,  da'  al  meu  are  ţâţişoare!  hohoti  el  şi  strecură  o  mână  sub 
tunica  lui  Penny  ca  să  verifice. 

-  Termină  şi  adu-o!  se  răsti  comandantul. 

Adolescentul  o  azvârli  pe  Penny  pe  un  umăr.  Tyrion  porni  înainte 
pe  cât  de  repede  îi  îngăduiau  picioarele  lui  scurte.  Ştia  încotro  se 
îndreptau:  cortul  mare  aflat  în  partea  opusă  a  gropii  pentru  foc,  cu 
pereţii  din  pânză  groasă  şi  vopsită  crăpaţi  şi  decoloraţi  de  anii  de  soare 
şi  de  ploaie.  Câţiva  mercenari  se  întoarseră  şi-i  priviră  trecând,  iar  o 
vivandieră  îi  urmă  chicotind,  dar  nimeni  nu  încercă  să  intervină. 

înăuntrul  cortului  erau  taburete  şi  o  tăblie  aşezată  pe  capre  din 
lemn  ca  masă,  un  rastel  de  lănci  şi  halebarde,  carpete  destrămate  într-o 
jumătate  de  culori  ţipătoare  ce  acopereau  solul  şi  trei  ofiţeri.  Unul 
era  zvelt  şi  elegant,  cu  barbişon  ascuţit,  sabie  de  ucigaş  plătit  şi  pieptar 
cu  dungi  piezişe  trandafirii.  Altul  era  dolofan  şi  pleşuv,  cu  pete  de 
cerneală  pe  degete  şi  condei  strâns  într-o  mână. 

Al  treilea  era  bărbatul  pe  care-1  căuta.  Tyrion  făcu  o  plecăciune: 

-  Bună  ziua,  căpitane! 

-  I-am  prins  furişându-se  în  tabără. 
Adolescentul  o  trânti  pe  Penny  pe  carpete. 

-  Fugari,  declară  tyroshul.  Cu  găleţi. 

-  Găleţi?  repetă  Oacheşul  Ben  Plumm.  Când  nimeni  nu  încercă 
să-i  explice,  continuă:  înapoi  la  posturile  voastre,  băieţi.  Şi  nicio  vorbă 
nimănui  despre  asta. 

După  ce  plecaseră,  surâse  către  Tyrion: 

-  Ai  venit  pentru  alt  joc  de  cyvasse,  Yollo? 

-  Dacă  doreşti.  îmi  face  plăcere  să  te-nving.  Am  auzit  că  eşti  de 
două  ori  trădător,  Plumm.  Un  om  după  gustul  şi  inima  mea. 

Zâmbetul  Oacheşului  Ben  nu-i  ajungea  niciodată  până  la  ochi.  II 
cercetă  pe  Tyrion  aşa  cum  un  om  ar  putea  cerceta  un  şarpe  vorbitor. 

-  De  ce  te-afli  aici? 

-  Ca  să-ţi  transform  visurile  în  realitate.  Ai  încercat  să  ne  cumperi 
la  mezat.  După  aceea  ai  încercat  să  ne  câştigi  la  cyvasse.  Chiar  şi  pe 

când  aveam  nasul  întreg,  n-am  fost  atât  de  chipeş  ca  să  stârnesc  o 
asemenea  pasiune...  cu  excepţia  unei  femei  care  s-a-ntâmplat  să-mi 
cunoască  adevărata  valoare.  Iată-mă  aici,  slobod  să  fiu  preluat.  Acum 
fii  bun  şi  trimite  după  fierarul  tău  să  ne  scoată  zgărzile  astea.  M-am 
săturat  să  clincănesc  când  clincănesc. 

-  Nu  vreau  să  am  necazuri  cu  nobilul  vostru  stăpân. 

-  Yezzan  are  griji  mult  mai  urgente  decât  lipsa  a  trei  sclavi. 
Călăreşte  iapa  albă.  Şi  de  ce  s-ar  gândi  ei  să  ne  caute  aici?  Ai  destule 
spade  ca  să  descurajeze  pe  oricine  ar  veni  să-şi  bage  nasul.  Un  risc  mic 
pentru  un  câştig  mare. 

Filfizonul  în  pieptar  cu  dungi  piezişe  trandafirii  şuieră: 

-  Au  adus  boala  printre  noi.  In  chiar  corturile  noastre.  Se  răsuci 
spre  Ben  Plumm:  Să-i  tai  capul,  căpitane?  Restul  îl  putem  zvârli  într-o 
groapă  de  latrină. 

Trase  sabia  din  teacă,  o  lamă  îngustă  de  asasin,  cu  garda  bătută  în 
pietre  preţioase. 

-  Fii  atent  cu  capul  meu,  spuse  Tyrion.  Nu  ţi-ai  dori  să  te  stropesc 
cu  sânge.  Sângele  poartă  boala.  Şi  este  bine  să  ne  arzi  veşmintele  ori 
să  le  fierbi. 

-  Mă  gândeam  să  le  ard  cu  voi  încă  înăuntrul  lor,  Yollo. 

-  Acesta  nu  este  numele  meu.  O  ştii  însă  prea  bine.  Ai  ştiut-o  din 
prima  clipă  în  care  m-ai  văzut. 

-  S-ar  putea. 

-  Şi  eu  te  cunosc  bine,  lordul  meu,  zise  Tyrion.  Porţi  mai  puţin 
purpuriu  şi  mai  mult  maroniu  decât  o  fac  Plummii  acasă,  dar  dacă  nu 
cumva  numele  îţi  este  mincinos,  eşti  un  apusean,  după  sânge,  dacă  nu 
după  născare.  Casa  Plumm  este  jurată  Casterly  Rock  şi  întâmplător 
eu  cunosc  ceva  din  istoria  aceea.  Ramura  voastră  s-a  întins  fără  îndoială 
dintr-o  limbă  de  piatră  aflată  dincolo  de  marea  îngustă.  Probabil  un  fiu 
mai  tânăr  al  lui  Viserys  Plumm.  Dragonii  reginei  te  plăceau,  nu-i  aşa? 

Ultimele  lui  cuvinte  părură  să-1  amuze  pe  mercenar. 

-  Cine  ţi-a  spus  asta? 

-  Nimeni.  Cele  mai  multe  poveşti  pe  care  le  auzi  despre  dragoni 
sunt  nutreţ  pentru  proşti.  Dragoni  vorbitori,  dragoni  care  străjuiesc 
comori  de  aur  şi  nestemate,  dragoni  cu  patru  picioare  şi  pântece  mari 
ca  elefanţii,  dragoni  care  se-ntrec  în  ghicitori  cu  sfincşii...  prostii, 
toate.  Totuşi  în  cărţile  vechi  există  şi  adevăruri.  Ştiu  că  dragonii 
reginei  te-au  plăcut,  dar  mai  ştiu  în  plus  şi  motivul. 

-  Mama  spunea  că  tatăl  meu  avea  un  strop  de  sânge  de  dragon. 

-  Doi  stropi.  Fie  asta,  fie  un  mădular  lung  de  doi  metri.  Ştii 
povestea  aceea?  Eu  o  ştiu.  Ei  bine,  eşti  un  Plumm  isteţ,  aşa  că  ştii  că 
ţeasta  mea  preţuieşte  un  titlu  de  lord...  acasă,  în  Westeros,  de  cealaltă 
parte  a  lumii.  Până  ce  ar  ajunge  acolo,  doar  oasele  şi  viermii  vor  mai 
rămâne  din  ea.  Dulcea  mea  soră  va  tăgădui  c-ar  fi  căpăţâna  mea  şi  te 
va  trage  pe  sfoară  de  răsplata  făgăduită.  Ştii  cum  sunt  reginele. 
Majoritatea  sunt  femei  capricioase  şi  Cersei  este  cea  mai  afurisită 
dintre  toate. 

Oacheşul  Ben  se  scărpină  în  barbă. 

-  Te-aş  putea  duce  atunci  viu  şi  zbătându-te.  Sau  ţi-aş  putea  pune 
căpăţâna  într-un  vas,  la  murat. 

-  Sau  ai  putea  trece  de  partea  mea.  Asta-i  mişcarea  cea  mai  isteaţă. 
Tyrion  rânji  larg:  Am  fost  al  doilea  fiu  al  mamei  mele.  Compania 
Fiilor  Secunzi  este  destinul  meu. 

-  Fiii  Secunzi  n-au  nevoie  de  măscărici,  rosti  dispreţuitor  filfizonul 
în  trandafiriu.  Noi  avem  nevoie  de  luptători. 

-  V-am  adus  unul. 

Tyrion  arătă  cu  degetul  mare  spre  Mormont. 

-  Creatura  aia?  râse  filfizonul.  O  brută  hâdă,  într-adevăr,  dar 
cicatricele  nu  sunt  de-ajuns  pentru  a  fi  un  Fiu  Secund. 

Tyrion  îşi  dădu  peste  cap  ochii  lui  de  culori  diferite. 

-  Lord  Plumm,  cine  sunt  aceşti  doi  prieteni  ai  tăi?  Cel  în  trandafiriu 
este  enervant. 

Filfizonul  îşi  răsfrânse  o  buză,  iar  condeierul  chicoti  auzindu-i 
insolenţa.  Insă  Jorah  Mormont  fu  cel  care  le  oferi  numele: 

-  Călimară  este  trezorierul  companiei.  Păunul  îşi  spune  Vicleanul 
Kasporio,  deşi  Scârnăvia  Kasporio  ar  fi  un  nume  mult  mai  potrivit.  O 
spurcăciune. 

Poate  că  chipul  lui  Mormont  era  greu  de  recunoscut  după  bătăile 
primite,  dar  glasul  îi  rămăsese  neschimbat.  Kasporio  îl  privi  surprins, 
în  vreme  ce  cutele  din  jurul  ochilor  lui  Plumm  se  încreţiră,  arătându-i 
amuzamentul. 

-  Jorah  Mormont?  Tu  eşti?  Mai  puţin  mândru  însă  decât  atunci 
când  ai  luat-o  la  sănătoasa.  Ar  mai  trebui  să-ţi  spunem  ser? 

Buzele  umflate  ale  lui  Ser  Jorah  se  contorsionară  într-un  rânjet 
grotesc. 

-  Dă-mi  o  sabie,  Ben,  şi-mi  poţi  spune  cum  doreşti. 
Kasporio  se  retrase  un  pas. 

-  Tu...  ea  te-a  alungat... 

-  M-am  întors.  Mă  poţi  considera  un  prost. 
Un  prost  îndrăgostit.  Tyrion  îşi  drese  glasul. 

-  Puteţi  vorbi  despre  timpurile  de  altădată  mai  târziu...  după  ce  voi 
termina  de  explicat  motivul  pentru  care  capul  meu  ţi-ar  fi  de  mai  mult 
folos  dacă  mi-ar  rămâne  pe  umeri.  Vei  descoperi,  Lord  Plumm,  că  pot 
fi  foarte  generos  cu  prietenii  mei.  Dacă  te-ndoieşti,  întreabă-1  pe  Bronn. 
Intreabă-1  pe  Shagga,  fiul  lui  Dolf.  Intreabă-1  pe  Timett,  fiul  lui  Timett. 

-  Şi  cine  ar  fi  aceştia?  întrebă  bărbatul  numit  Călimară. 

-  Oameni  buni  care  mi-au  jurat  săbiile  lor  şi  cărora  le-a  mers  bine 
după  aceea.  Ridică  din  umeri:  Da,  aşa  este,  am  minţit  când  am  spus 
„buni".  Sunt  nişte  ticăloşi  însetaţi  de  sânge,  ca  voi  toţi. 

-  S-ar  putea  să  fie  aşa,  rosti  Oacheşul  Ben.  Sau  s-ar  putea  să  fi  născocit 
pur  şi  simplu  nişte  nume.  Shagga,  ai  spus?  Nu-i  un  nume  de  femeie? 

-  Sânii  îi  sunt  suficient  de  mari  ca  să  fie.  Data  viitoare  când  ne  vom 
întâlni,  voi  trage  cu  ochiul  în  nădragii  lui  ca  să  mă  asigur.  Cel  de  acolo 
este  cumva  un  joc  de  cyvasse?  Scoate-1  şi  să  facem  o  partidă.  Dar  mai 
întâi,  aş  zice,  o  cupă  de  vin.  Gâtlejul  îmi  este  la  fel  de  uscat  ca  un  os 
vechi  şi-mi  dau  seama  că  voi  avea  multe  de  explicat. 


JON 


în  noaptea  aceea  visă  sălbatici  urlând  din  păduri,  avansând  în 
mugetul  cornilor  de  război  şi  răpăitul  tobelor.  Bum  DUMbum  DUM 
bum  DUM  răsuna,  ca  o  mie  de  inimi  ce  băteau  la  unison.  Unii  aveau 
lănci,  unii  aveau  arcuri  şi  unii  aveau  topoare.  Alţii  mergeau  în  care  de 
luptă  din  oase,  trase  de  haite  de  câini  mari  cât  poneii.  Uriaşii  păşeau 
printre  ei,  înalţi  de  treisprezece  metri,  cu  ciocane  de  mărimea  unor 
stejari. 

-  Ţineţi-vă  tare!  strigă  Jon  Snow.  Respingeţi-i! 
Stătea  pe  coama  Zidului,  singur. 

-  Foc,  răcni  el,  scăldaţi-i  în  foc! 

Nu  era  însă  nimeni  care  să-i  dea  atenţie. 
Au  plecat  toţi.  M-au  abandonat. 

Săgeţi  arzătoare  şuierară  în  sus,  lăsând  în  urmă  limbi  de  foc.  Fraţi 
zdrenţăroşi  se  prăbuşiră,  cu  mantiile  negre  arzând. 

-  Snow!  ţipă  un  vultur,  pe  când  duşmanii  escaladau  peretele  de 
gheaţă  aidoma  unor  păianjeni. 

Jon  era  în  armură  de  gheaţă  neagră,  dar  spada  îi  ardea  roşie  în 
pumn.  Când  morţii  ajunseseră  în  vârful  Zidului,  el  îi  doborî,  ca  să 
moară  din  nou.  înjunghie  un  bătrân  bărbos  şi  un  băieţandru  căruia 
nu-i  mijiseră  încă  tuleiele,  un  uriaş,  un  bărbat  scofâlcit  cu  dinţi  din 

metal,  o  fată  cu  păr  roşu,  des.  O  recunoscu  prea  târziu  pe  Ygritte.  Ea 
dispăru  la  fel  de  iute  pe  cum  apăruse. 

Lumea  se  dizolvă  într-o  pâclă  roşie.  Jon  înjunghie,  spintecă  şi 
reteză.  II  hăcui  pe  Donai  Noye  şi-1  evisceră  pe  Dick  Follard  Surdul. 
Qhorin  Halfhand  se  împletici  şi  căzu  în  genunchi,  străduindu-se  în 
van  să  oprească  valul  de  sânge  care  i  se  revărsa  din  gât. 

-  Eu  sunt  Lordul  de  Winterfell!  zbieră  Jon. 

Acum  în  faţa  lui  se  afla  Robb,  cu  părul  ud  de  zăpada  topită.  Gheara 
Lungă  îi  reteză  capul.  Iar  după  aceea  o  mână  noduroasă  îl  înhăţă 
brutal  pe  Jon  de  umăr.  El  se  roti... 

...şi  se  deşteptă  cu  un  corb  ciugulindu-i  pieptul. 

-  Snow!  strigă  pasărea. 

Jon  îl  alungă  cu  braţul.  Corbul  îşi  strigă  nemulţumirea  şi  zbură  pe 
un  stâlp  al  patului,  de  la  înălţimea  căruia  îl  privi  răutăcios  în 
penumbra  dinaintea  zorilor. 

Sosise  ziua.  Era  ora  lupului.  In  scurtă  vreme  soarele  avea  să  răsară 
şi  patru  mii  de  sălbatici  aveau  să  sosească,  revărsându-se  prin  Zid. 
O  nebunie.  Jon  Snow  îşi  trecu  mâna  arsă  prin  păr  şi  se  întrebă  o  dată 
în  plus  ce  făcea.  După  ce  deschidea  poarta,  nu  mai  exista  cale  de  în- 
toarcere. Ar  fi  trebuit  ca  Bătrânul  Urs  să  fi  tratat  cu  Tormund.  Ar  fi 
trebuit  s-ofi  făcut  Jaremy  Rykker  sau  Qhorin  Halfhand  sau  Denys  Malli- 
ster  sau  alt  veteran.  Ar  fi  trebuit  să  fi  fost  unchiul  meu.  Era  însă  prea 
târziu  pentru  asemenea  presimţiri  rele.  Orice  alegere  îşi  avea  riscu- 
rile ei,  orice  alegere  avea  consecinţele  ei.  Jon  urma  să  joace  jocul 
până  la  capăt. 

Se  ridică  şi  se  îmbrăcă  în  semiîntuneric,  pe  când  corbul  lui  Mormont 
bolborosea  din  cealaltă  parte  a  odăii. 

-  Porumb,  spuse  pasărea  şi  Rege.  j 
Apoi: 

-  Snow,  Jon  Snow,  Jon  Snow. 

Asta  era  straniu.  Din  câte  îşi  aducea  aminte  Jon,  corbul  nu-i 
pronunţase  niciodată  numele  întreg. 

Mancă  dejunul  în  beci  cu  ceilalţi:  pâine  şi  ouă  prăjite,  cârnaţi  şi 
terci  de  orz,  spălate  cu  bere  galbenă  apoasă.  In  timp  ce  mâncau, 
revăzură  încă  o  dată  pregătirile. 

-  Totul  este  gata,  îl  asigură  Bowen  Marsh.  Dacă  sălbaticii  sunt  de 
acord  cu  termenii  înţelegerii,  totul  va  merge  aşa  cum  ai  poruncit. 

Iar  dacă  nu,  se  poate  transforma  în  sânge  şi  măcel. 

-  Nu  uitaţi,  zise  Jon,  că  oamenii  lui  Tormund  sunt  flămânzi, 
îngheţaţi  şi  temători.  Unii  dintre  ei  ne  urăsc  pe  atât  de  mult  pe  cât  îi 
urăsc  unii  dintre  voi.  Dansăm  pe  gheaţă  subţire,  ei  şi  noi  deopotrivă. 
O  fisură  şi  ne  înecăm  toţi.  Dacă  azi  se  va  vărsa  sânge,  ar  fi  bine  ca  nu 
unul  dintre  noi  să  dea  prima  lovitură,  altfel  jur  pe  zeii  vechi  şi  pe  cei 
noi  că-i  voi  luă  capul  celui  care  o  va  da. 

Ii  răspunseră  cu  aprobări,  încuviinţări  din  cap  şi  cuvinte  murmurate, 
cu  „Aşa  cum  porunceşti"  şi  „Da,  stăpâne".  Apoi,  unul  câte  unul,  se 
ridicară,  îşi  încătărămară  săbiile,  îşi  puseră  mantiile  negre,  călduroase, 
şi  ieşiră  afară  în  ger. 

Ultimul  părăsi  masa  Edd  cel  Trist  Tollett,  care  sosise  în  timpul 
nopţii  cu  şase  căruţe  de  la  Gorganul  Lung.  Gorganul  Târfei,  cum  îi 
spuneau  fraţii  negri  acum  fortăreţei.  Edd  fusese  trimis  să  adune  cât  de 
multe  suliţaşe  puteau  intra  în  căruţele  sale  şi  să  le  aducă  pentru  a  se 
alătura  surorilor  lor. 

Jon  îl  privi  ştergând  un  gălbenuş  moale  cu  o  bucată  de  pâine  şi  se 
simţi  straniu  de  confortabil  să-i  revadă  chipul  aspru. 

-  Cum  merge  cu  munca  de  restaurare?  îl  întrebă  pe  fostul  său 
scutier. 

-încă  zece  ani  şi-ar  trebui  să  terminăm,  răspunse  Tollett  cu 
obişnuitul  lui  ton  mohorât.  Locul  era  plin  de  şobolani,  când  ne-am 
mutat  acolo.  Suliţaşele  i-au  omorât  pe-afurisiţi.  Acum  locul  e  plin  de 
suliţaşe.  Sunt  zile  în  care  regret  şobolanii. 

-  Cum  găseşti  slujirea  sub  Iron  Emmett?  întrebă  Jon. 

-  In  mare  parte,  Maris  cel  Negru  slujeşte  sub  el,  stăpâne.  Eu  am 
catârii.  Urzicile  susţin  c-am  fi  neamuri.  I-adevărat  că  avem  acelaşi  chip 

prelung,  dar  eu  nu  sunt  nici  pe  departe  la  fel  de  încăpăţânat.  Oricum 
nu  le-am  cunoscut  niciodată  mamele,  p-onoarea  mea.  îşi  termină 
ouăle  şi  oftă:  îmi  plac  tare  mult  ouăle  ochiuri.  Dacă  poţi,  stăpâne,  nu-i 
lăsa  pe  sălbatici  să  ne  mănânce  toate  găinile. 

Afară,  în  curte,  cerul  tocmai  începuse  să  se  lumineze  spre  răsărit. 
Nu  se  zărea  niciun  firicel  de  nor. 

-  Se  pare  că  vom  avea  o  zi  bună,  spuse  Jon.  O  zi  luminoasă,  caldă 
şi  însorită. 

-  Zidul  va  plânge.  Şi  iarna  aproape  c-a  sosit  peste  noi.  E  nefiresc, 
stăpâne.  Dacă  m-ai  întreba,  ţi-aş  spune  că-i  semn  rău. 

Jon  surâse. 

-  Şi  dac-ar  ninge? 

-  Ar  fi  un  semn  şi  mai  rău. 

-  Tu  ce  fel  de  vreme  ai  prefera? 

-  Vremea  care  este-n  odăi,  răspunse  Edd  cel  Trist.  Stăpâne,  dacă 
nu-i  cu  supărare,  ar  trebui  să  mă-ntorc  la  catâri.  îmi  simt  lipsa  când 
sunt  plecat.  Ceea  ce  nu  pot  spune  şi  despre  suliţaşe. 

Se  despărţiră  acolo.  Tollett  porni  către  drumul  răsăritean,  unde  îl 
aşteptau  căruţele,  iar  Jon  Snow  se  îndreptă  spre  grajduri.  Satin  îi 
înşeuase  calul  şi-1  aştepta,  un  gonaci  sur  şi  nărăvaş,  cu  o  coamă  la  fel 
de  neagră  şi  de  strălucitoare  precum  cerneala  maesterului.  Nu  era  calul 
pe  care  Jon  să-1  fi  ales  dacă  ar  fi  plecat  în  cercetare,  dar  în  dimineaţa 
aceea  nu  conta  decât  să  arate  impresionant,  iar  pentru  aşa  ceva  era 
alegerea  perfectă. 

Şi  alaiul  lui  îl  aştepta.  Lui  Jon  nu-i  plăcuse  niciodată  să  se 
înconjoare  de  gărzi,  dar  azi  părea  bine  să  ţină  lângă  el  câţiva  bărbaţi 
de  ispravă.  Arătau  crânceni  în  cămăşile  din  zale,  cu  coifuri  de  fier  fără 
vizieră  şi  mantii  negre,  cu  lănci  înalte  în  mâini  şi  săbii  şi  pumnale  la 
brâu.  Jon  îi  trecuse  în  revistă  pe  toţi  băieţandrii  şi  bătrânii  de  sub 
comanda  lui  şi  alesese  opt  dintre  cei  mai  puternici:  Ty  şi  Mully,  Lew 
Stângaciul,  Liddle  Uriaşul,  Fulk  Puricele,  Garrett  Lance-verde.  Şi 
Leathers,  noul  maestru  de  arme  de  la  Castelul  Negru,  care  să  le  arate 

oamenilor  liberi  că  până  şi  unul  care  luptase  pentru  Mance  în  bătălia 
de  sub  Zid  îşi  putea  găsi  un  loc  de  onoare  în  Rondul  de  Noapte. 

Până  ce  ei  se  adunară  la  poartă,  pe  cer  apăruse  o  împurpurare  înspre 
răsărit.  Apun  stelele,  gândi  Jon.  Când  aveau  să  se  ivească  din  nou,  aveau 
să  strălucească  peste  o  lume  de-a  pururi  schimbată.  Câţiva  oameni 
ai  reginei  priveau  de  lângă  tăciunii  focului  de  noapte  ai  Doamnei 
Melisandre.  Când  privi  către  Turnul  Regelui,  Jon  întrezări  un  fulger 
roşiatic  în  spatele  unei  ferestre.  Nu  văzu  nici  urmă  de  Regina  Selyse. 

Sosise  clipa. 

-  Deschideţi  poarta,  rosti  încetişor  Jon  Snow. 

-DESCHIDEŢI POARTA! mugi  Liddle  Uriaşul. 

Glasul  lui  era  tunet.  La  două  sute  de  metri  deasupra,  santinelele 
auziră  şi  duseră  la  buze  cornii  de  război.  Sunetul  răsună,  reverberând 
din  Zid,  şi  se  răspândi  peste  lume.  Ahoooooooooooooooooooooooooooooo. 
O  singură  şi  prelungă  chemare.  Vreme  de  o  mie  de  ani  sau  mai  bine, 
sunetul  acela  anunţase  revenirea  cercetaşilor  acasă.  Astăzi  însemna 
altceva.  Astăzi  îi  chema  pe  oamenii  liberi  la  noile  lor  locuinţe. 

De  ambele  părţi  ale  tunelului  lung,  porţile  se  deschiseră  şi  barele 
din  fier  se  deszăvorâră.  Lumina  zorilor  scânteia  pe  gheaţa  de  deasupra, 
trandafiriu,  auriu  şi  purpuriu.  Edd  cel  Trist  nu  greşise.  Zidul  avea  să 
plângă  în  curând.  Sădea  zeii  să  plângă  singur. 

Satin  îi  conduse  pe  sub  gheaţă,  luminând  drumul  cu  un  felinar  de 
fier  prin  penumbra  tunelului.  Jon  îl  urmă,  ţinându-şi  calul  de  căpăstru. 
Apoi  garda  sa.  După  aceea  veneau  Bowen  Marsh  şi  intendenţii  săi,  vreo 
douăzeci  la  număr,  fiecare  având  o  sarcină  bine  stabilită.  Deasupra, 
Ulmer  din  Pădurea  Regelui  avea  Zidul.  Patruzeci  dintre  cei  mai  buni 
arcaşi  din  Castelul  Negru  stăteau  alături  de  el,  pregătiţi  să  răspundă  cu 
o  ploaie  de  săgeţi  la  orice  necazuri  de  dedesubt. 

La  miazănoapte  de  Zid  aştepta  Tormund  Năpasta  Uriaşilor,  călare 
pe  un  ponei  pitic,  care  părea  mult  prea  slăbănog  pentru  a-i  susţine 
greutatea.  II  însoţeau  cei  doi  fii  care-i  mai  rămăseseră,  înaltul  Toregg 
şi  tânărul  Dryn,  alături  de  şaizeci  de  războinici. 

-  Har!  strigă  Tormund.  Gardă,  da?  Unde  ţi-e  încrederea,  cioară? 

-  Tu  ai  adus  mai  mulţi  oameni  decât  mine. 

-  Aşa-i.  Vino  aici,  lângă  mine,  flăcăule.  Am  mii  de  oameni  care 
n-au  văzut  nicicând  un  Lord  Comandant,  oameni  în  toată  firea  cărora 
li  s-a  spus,  în  copilărie,  că  voi,  cercetaşii,  o  să-i  mâncaţi  dacă  nu  se 
poartă  frumos.  Ei  trebuie  să  te  vadă  aşa  cum  eşti,  un  flăcău  cu  chipul 
lung,  într-o  mantie  neagră  şi  veche.  Ei  trebuie  să-nveţe  că  n-au  de  ce 
se  teme  de  Rondul  de  Noapte. 

Asta  este  o  lecţie  pe  care  aş  fi  preferat  ca  ei  să  n-o  înveţe  niciodată.  Jon 
îşi  scoase  mănuşa  de  pe  mâna  arsă,  vârî  două  degete  în  gură  şi  fluieră. 
Nălucă  apăru  gonind  dinspre  poartă.  Calul  lui  Tormund  se  cabră  atât 
de  violent,  încât  sălbaticul  fu  cât  pe-aici  să  cadă  din  şa. 

-  N-au  de  ce  se  teme?  spuse  Jon.  Nălucă,  stai. 

-  Eşti  un  bastard  negru  la  inimă,  Lord  Cioară. 

Tormund  Suflătorul  Cornului  îşi  duse  la  buze  propriul  corn  de 
război.  Sunetul  său  reverberă  din  gheaţă  ca  un  tunet  rostogolit  şi 
primii  oameni  liberi  porniră  spre  poartă. 

Din  zori  până  în  amurg,  Jon  îi  privi  pe  sălbatici  trecând. 

Ostaticii  trecură  primii  -  o  sută  de  băieţi  între  opt  şi  şaisprezece  ani. 

-  Preţul  sângelui  tău,  Lord  Cioară,  declară  Tormund.  Sper  că 
tânguielile  sărmanelor  lor  mame  să  nu-ţi  bântuie  visele,  noaptea. 

Unii  băieţi  erau  duşi  la  poartă  de  o  mamă  sau  un  tată,  alţii  de  fraţi 
mai  mari.  Cei  mai  mulţi  însă  veneau  singuri.  Cei  de  paisprezece  şi 
cincisprezece  ani  erau  aproape  bărbaţi  şi  nu  doreau  să  fie  văzuţi 
ţinându-se  de  fustele  femeilor. 

Doi  intendenţi  numărau  băieţii,  pe  măsură  ce  treceau,  notându-le 
numele  pe  suluri  lungi  din  piele  de  oaie.  Un  al  treilea  le  strângea 
obiectele  de  valoare  pentru  obol  şi  le  nota.  Băieţii  aveau  să  meargă 
într-un  loc  unde  nimeni  nu  mai  fusese  până  atunci,  pentru  a  sluji  unui 
ordin  care  fusese  duşmanul  neamurilor  şi  prietenilor  lor  de  mii  de  ani, 
dar  Jon  nu  văzu  nicio  lacrimă  şi  nu  auzi  niciun  tânguit  de  mamă. 
Aceştia  sunt  poporul  iernii,  îşi  reaminti  el.  Acolo  de  unde  vin  ei,  lacrimile 

îţi  îngheaţă  pe  obraji.  Nici  măcar  un  singur  ostatic  nu  şovăi  şi  nu  bătu 
în  retragere  când  îi  veni  rândul  să  pătrundă  în  tunelul  semiîntunecat. 

Aproape  toţi  băieţii  erau  slabi,  unii  de-a  dreptul  costelivi,  cu 
picioare  subţiri  şi  braţe  ca  nişte  crenguţe.  Jon  nu  se  aşteptase  la  altceva. 
In  rest,  aveau  toate  formele,  mărimile  şi  culorile.  Văzu  băieţi  înalţi  şi 
băieţi  scunzi,  băieţi  cu  păr  şaten  şi  băieţi  cu  păr  negru,  blonzi  ca 
mierea  şi  blonzi  ca  spicele,  dar  şi  roşcovani  atinşi  de  foc,  ca  Ygritte. 
Văzu  băieţi  cu  cicatrice,  băieţi  care  şchiopătau,  băieţi  ciupiţi  de  vărsat. 
Mulţi  dintre  cei  mai  vârstnici  aveau  tuleie  pe  obraji  sau  mustăcioare 
subţiri  şi  firave,  dar  era  şi  unul  cu  o  barbă  la  fel  de  deasă  ca  a  lui 
Tormund.  Unii  îmbrăcaţi  în  blănuri  fine  şi  moi,  unii  în  piei  tăbăcite 
şi  bucăţi  de  armuri,  cei  mai  mulţi  în  lână  şi  piei  de  focă,  câţiva  în 
zdrenţe.  Unul  era  gol-puşcă.  Mulţi  aveau  arme:  suliţe  ascuţite,  ciocane 
cu  capete  de  piatră,  cuţite  din  os  sau  piatră  sau  sticla  dragonului, 
măciuci  cu  ţinte,  plase  de  azvârlit,  iar  ici  şi  colo  se  zărea  câte  o  sabie 
veche,  mâncată  de  rugină.  Băieţii  Copitaţi  păşeau  veseli  şi  desculţi 
prin  troiene.  Alţii  aveau  labe  de  urşi  pe  încălţări  şi  călcau  pe  deasupra 
aceloraşi  troiene,  fără  să  se  afunde  vreodată  prin  crustă.  Şase  băieţi 
sosiră  pe  cai,  doi  pe  catâri.  Doi  fraţi  veniră  cu  o  capră.  Ostaticul  cel 
mai  mare  era  înalt  de  doi  metri,  dar  avea  chip  de  prunc;  cel  mai  mic 
era  prizărit  şi  susţinea  că  are  nouă  ani,  dar  nu  părea  să  fi  împlinit  şase. 

Unii  dintre  ei  erau  fiii  unor  bărbaţi  cu  renume.  Tormund  avu  grijă 
să-i  atragă  atenţia  asupra  lor,  pe  măsură  ce  treceau: 

-Băiatul  ăla  este  fiul  lui  Soren  Sfărâmătorul-de-paveze,  zise  el 
arătându-1  pe  un  flăcău  înalt.  Cel  cu  părul  roşu  este  al  lui  Gerrick 
Sânge-de-rege.  După  cum  susţine  el,  s-ar  trage  din  linia  lui  Raymun 
Barbă-Roşie.  Adevărul  este  că  e  urmaşul  mezinului  lui  Barbă-Roşie. 

Doi  băieţi  semănau  destul  de  bine  ca  să  zici  că  sunt  gemeni,  totuşi 
Tormund  insistă  că  erau  verişori,  născuţi  la  interval  de  un  an. 

-  Unul  a  fost  prăsit  de  Harle  Vânătorul,  celălalt  de  Harle  Frumuşelul, 
ambii  născuţi  de  aceeaşi  femeie.  Taţii  se  urăsc  între  ei.  In  locul  tău,  l-aş 
trimite  pe  unul  la  Rondul  de  Est,  iar  pe  celălalt  la  Turnul  Umbrei. 

Alţi  ostatici  fură  numiţi  ca  fiii  lui  Howd  Rătăcitorul,  lui  Brogg,  lui 
Devyn  Jupuitorul-de-foci,  Kyleg  Ureche-de-lemn,  Morna  Mască  Albă, 
Marea  Morsă... 

-  Marea  Morsă?  Serios? 

-  De-a  lungul  Ţărmului  îngheţat  au  nume  ciudate. 

Trei  ostatici  erau  fiii  lui  Alfyn  Ucigaşul  Ciorilor,  un  năvălitor 
infam  ucis  de  Qhorin  Halfhand.  Cel  puţin  aşa  susţinea  Tormund. 

-  Nu  par  a  fi  fraţi,  observă  Jon. 

-  Fraţi  vitregi,  născuţi  din  alte  mame.  Mădularul  lui  Alfyn  a  fost 
sfrijit,  chiar  mai  mic  decât  al  tău,  dar  nu  s-a  sfiit  niciodată  să-1  vâre 
peste  tot.  A  avut  câte  un  fiu  în  fiecare  sat. 

Despre  un  băiat  pipernicit  cu  chip  de  şobolan,  Tormund  spuse: 

-  Ăla-i  un  căţelandru  al  lui  Varamyr  Şasepiei.  Ţi-1  mai  aminteşti  pe 
Varamyr,  Lord  Cioară? 

Jon  şi-1  amintea. 

-  Omul-fiară. 

-  Da,  el.  Mic,  dar  rău  şi-afurisit.  Mort  acum,  mai  mult  ca  sigur. 
Nimeni  nu  1-a  mai  văzut  după  bătălie. 

Printre  ei  erau  două  fete  deghizate.  Când  le  văzu,  Jon  îi  trimise  pe 
Rory  şi  pe  Liddle  Uriaşul  să  i  le  aducă.  Una  veni  aproape  supusă, 
cealaltă  muşcând  şi  dând  din  picioare.  Asta  s-ar  putea  sfârşi  rău. 

-  Ăştia  doi  au  taţi  faimoşi? 

-  Ha?  Stârpiturile  astea?  Greu  de  crezut.  Au  fost  luaţi  la  grămadă. 

-  Sunt  fete. 

-  Oare?  Tormund  miji  ochii  din  şa:  Eu  şi  Lordul  Cioară  am  făcut 
rămăşag  care  dintre  voi  are  mădularul  mai  lung.  Daţi-vă  jos  pantalonii 
să  vedem  cine-a  câştigat. 

O  fată  se  învăpăie  la  chip.  Cealaltă  îl  privi  sfidător: 

-  Lasă-ne-n  pace,  Tormund  Duhoarea  Uriaşilor.  Lasă-ne  să  trecem. 

-  Ha!  Ai  câştigat,  cioară.  Nici  împreună  n-au  un  mădular.  Deşi  cea 
mai  mică  are  boaşe,  nu  glumă.  O  suliţaşă-n  devenire.  Strigă  spre  propriii 

săi  oameni:  Găsiţi-le  ceva  femeiesc  cu  care  să  se-mbrace  înainte  ca 
Lordul  Snow  să-şi  umezească  izmenele. 

-  Voi  avea  nevoie  de  doi  băieţi  în  locul  lor. 

-  Cum  vine  asta?  se  scărpină  Tormund  în  barbă.  Eu  zic  că  un 
ostatic  e  un  ostatic.  Sabia  aia  mare  şi  ascuţită  a  ta  poate  reteza  capul 
unei  fete  la  fel  de  uşor  ca  pe  al  unui  băiat.  Un  tată  îşi  iubeşte  şi  fiicele. 
Cel  puţin,  majoritatea  taţilor. 

Nu  taţii  lor  mă  îngrijorează. 

-  Mance  a  cântat  vreodată  despre  Curajoasa  Danny  Flint? 

-  Nu  din  câte-mi  amintesc.  Cine-a  fost? 

-  O  fată  care  s-a  deghizat  în  băiat  ca  să-mbrace  straiele  negre. 
Cântecul  ei  este  trist  şi  frumos.  Nu  însă  şi  ceea  ce  i  s-a  întâmplat. 

In  unele  variante  ale  cântecului,  stafia  ei  continua  să  bântuie  prin 
Fortul  Nopţii. 

-  Voi  trimite  fetele  la  Gorganul  Lung. 

Singurii  bărbaţi  de  acolo  erau  Iron  Emmett  şi  Edd  cel  Trist,  şi  se 
încredea  în  ambii.  Ceea  ce  nu  putea  spune  despre  toţi  fraţii  săi. 
Sălbaticul  înţelese. 

-  Voi,  ciorile,  sunteţi  păsări  afurisite.  Scuipă:  Alţi  doi  băieţi,  atunci. 

A,  , 

L  vei  avea. 

După  ce  nouăzeci  şi  nouă  de  ostatici  îşi  târşâiseră  picioarele  pe 
lângă  ei  pentru  a  trece  pe  sub  Zid,  Tormund  Năpasta  Uriaşilor  îl  arătă 
pe  ultimul: 

-  Fiul  meu,  Dryn.  Să  te-ngrijeşti  să  nu-i  lipsească  nimic,  cioară, 
altfel  o  să-ţi  trag  în  ţepuşă  ficatul  negru  şi-o  să-1  mănânc. 

Jon  îl  privi  cu  atenţie  pe  băiat.  De  vârsta  lui  Bran,  sau  vârsta  pe  care 
ar  fi  avut-o  Bran,  dacă  nu  l-ar  fi  ucis  Theon.  Dryn  nu  avea  însă  nimic 
din  dulceaţa  fratelui  său.  Era  un  băiat  îndesat,  cu  picioare  scurte,  braţe 
groase  şi  chip  lătăreţ,  roşcovan  -  o  versiune  miniaturală  a  tatălui  său, 
cu  un  ciuf  de  păr  castaniu-închis. 

-  Va  fi  propriul  meu  paj,  îi  promise  el  lui  Tormund. 

-  Ai  auzit,  Diyn?  Să  nu  ţi-o  iei  în  cap!  Apoi  se  adresă  lui  Jon:  Din 
când  în  când,  va  trebui  să-i  tragi  o  bătaie  bună.  Ai  grijă  însă  la  dinţii 
lui  -  muşcă. 

Coborî  braţul,  luă  cornul  din  nou,  îl  ridică  şi  suflă. 

De  data  aceasta  înaintară  războinicii.  Şi  nu  o  sută.  Cinci  sute, 
aprecie  Jon  Snow  când  ei  ieşiră  de  sub  copaci,  poate  chiar  o  mie.  Unul 
din  zece  era  călare,  dar  toţi  erau  înarmaţi.  Pe  spinări  purtau  scuturi 
rotunde  din  răchită  acoperite  cu  piei  fierte  şi  tăbăcite,  pe  care  erau 
zugrăvite  imagini  de  şerpi  şi  păianjeni,  capete  retezate,  ciocane 
însângerate,  cranii  crăpate  şi  demoni.  Câţiva  erau  înveşmântaţi  în  oţel 
furat,  bucăţi  îndoite  de  armură  jefuite  de  pe  leşurile  cercetaşilor  căzuţi. 
Alţii  se  blindaseră  în  oase,  ca  Rattleshirt.  Toţi  purtau  blănuri  şi  piele. 

Erau  însoţiţi  de  suliţaşe,  cu  părul  lung  fluturând.  Jon  nu  le  putea 
privi  fără  să  şi-o  reamintească  pe  Ygritte:  strălucirea  de  foc  din  părul 
ei,  privirea  de  pe  chip  când  se  dezbrăcase  pentru  el  în  grotă,  sunetul 
vocii.  „Nu  ştii  nimic,  Jon  Snow",  îi  spusese  ea  de  o  sută  de  ori. 

Este  la  fel  de  adevărat  acum,  pe  cât  a  fost  atunci. 

-  Ai  fi  putut  trimite  femeile  mai  întâi,  îi  zise  el  lui  Tormund. 
Mamele  şi  fecioarele. 

Sălbaticul  îl  privi  şiret. 

-  Da,  aş  fi  putut.  Iar  voi,  ciorile,  aţi  fi  putut  hotărî  să-nchideţi 
poarta  aia.  Câţiva  războinici  de  partea  cealaltă,  ei  bine,  aşa  poarta 
rămâne  deschisă,  nu?  Rânji  larg:  Ţi-am  cumpărat  nenorocitul  de  cal, 
Jon  Snow,  dar  asta  nu-nseamnă  că  nu-i  putem  număra  dinţii.  Să  nu 
pleci  crezând  că  eu  şi-ai  mei  n-avem  încredere  în  tine.  Ne-ncredem  în 
tine  la  fel  de  mult  cât  te-ncrezi  tu-n  noi.  Pufni:  Ai  dorit  războinici,  nu? 
Uite-i  acum.  Fiecare  dintre  ei  valorează  cât  şase  din  ciorile  tale  negre. 

Jon  nu  se  putu  abţine  să  nu  zâmbească. 

-  Atâta  vreme  cât  păstrează  armele  acelea  pentru  inamicul  nostru 
comun,  eu  sunt  mulţumit. 

-  Mi-am  dat  cuvântu-n  privinţa  asta,  da?  Cuvântul  lui  Tormund 
Năpasta  Uriaşilor.  Cuvântul  meu  este  puternic  ca  fierul. 

Se  întoarse  şi  scuipă. 

In  şuvoiul  de  războinici  erau  taţii  multora  dintre  ostaticii  lui  Jon. 
Unii  îl  priviră  cu  ochi  reci  şi  morţi  când  trecură  pe  lângă  el,  atin- 
gându-şi  mânerele  săbiilor.  Alţii  îi  surâseră,  aidoma  unor  rude  de  mult 
pierdute,  deşi  câteva  dintre  surâsurile  acelea  îl  neliniştiră  mai  mult 
decât  orice  priviri  încruntate.  Niciunul  nu  îngenunche,  dar  mulţi  îi 
jurară  credinţă. 

-  Ce  jură  Tormund  jur  şi  eu,  declară  Brogg  cel  cu  părul  negru,  un 
bărbat  care  vorbea  rar. 

Soren  Sfărâmătorul-de-paveze  înclină  capul  vreo  doi  centimetri 
şi  mârâi: 

-  Toporul  lui  Soren  este  şi  al  tău,  Jon  Snow,  dacă  vei  avea  vreodată 
nevoie  de  el. 

Gerrick  Sânge-de-rege,  cel  cu  barbă  roşcată,  aduse  trei  fiice. 

-  Vor  fi  neveste  bune  şi  le  vor  dărui  soţilor  lor  fii  puternici  cu 
sânge  regesc,  se  făli  el.  Ca  şi  părintele  lor,  se  trag  din  Raymun 
Barbă-Roşie,  care-a  fost  Rege-de-Dincolo-de-Zid. 

Jon  ştia  că  legătura  de  sânge  însemna  tot  mai  puţin  printre  oamenii 
liberi.  Ygritte  îl  învăţase  asta.  Fiicele  lui  Gerrick  aveau  acelaşi  păr  roşu 
ca  para  focului,  însă  al  ei  fusese  un  hăţiş  de  cârlionţi,  pe  când  ele  aveau 
plete  lungi  şi  drepte.  Sărutate  de  foc. 

-  Trei  prinţese,  fiecare  mai  frumoasă  decât  cea  dinaintea  ei,  îi  spuse 
tatălui  lor.  Voi  avea  grijă  să  fie  prezentate  reginei. 

Bănuia  că  Selyse  Baratheon  avea  să  le  accepte  mai  uşor  decât  pe 
Val;  erau  mai  tinere  şi  considerabil  mai  supuse.  Destul  de  dulci  ca  să  le 
priveşti,  deşi  tatăl  lor  pare  un  prostănac. 

Howd  Rătăcitorul  îi  jură  credinţă  pe  cea  mai  ciobită  şi  ciupită  sabie 
din  fier  pe  care  o  văzuse  Jon  vreodată.  Devyn  Jupuitorul-de-foci  îi 
dărui  o  căciulă  din  piele  de  focă,  iar  Harle  Vânătorul  îi  aduse  un  colier 
din  gheare  de  urs.  Războinica  vrăjitoare  Morna  îşi  scoase  masca  din 
copac  al  inimii  doar  atât  cât  să-i  sărute  mâna  înmănuşată  şi  să-i  jure  că-i 
va  fi  supus  sau  supusă,  orice  ar  fi  preferat.  Şi  alţii,  şi  alţii,  şi  alţii. 

Pe  măsură  ce  treceau,  toţi  războinicii  îşi  scoteau  avuţiile  şi  le 
aruncau  în  una  dintre  cotigile  puse  de  intendenţi  în  faţa  porţii. 
Pandantive  din  ambră,  colane  din  aur,  pumnale  bătute  cu  nestemate, 
broşe  din  argint  cu  pietre  preţioase,  brăţări,  inele,  cupe  nielate  şi 
pocale  din  aur,  corni  de  război  şi  coarne  pentru  băut,  un  pieptene  din 
jad  verde,  o  salbă  din  perle  de  apă  dulce...  toate  adunate  şi  înscrise  de 
Bowen  Marsh.  Un  bărbat  dărui  o  cămaşă  din  solzi  de  argint,  care 
fusese  cu  siguranţă  făurită  pentru  vreun  mare  lord.  Altul  lăsă  o  sabie 
ruptă  cu  trei  safire  pe  mâner. 

Existau  însă  şi  obiecte  mai  stranii:  un  mamut  de  jucărie  făcut  din 
păr  de  mamut  adevărat,  un  falus  din  fildeş,  un  coif  dintr-un  cap  de 
unicorn,  care  avea  până  şi  cornul  în  frunte.  Jon  Snow  nu  putea  nici 
măcar  să-şi  imagineze  câtă  mâncare  ar  fi  putut  cumpăra  obiectele 
acelea  în  Oraşele  Libere. 

După  călăreţi  veniră  oamenii  de  pe  Ţărmul  îngheţat.  Jon  privi 
cum  o  duzină  din  carele  lor  de  luptă  mari,  din  oase,  trecură  pe  lângă 
el,  zornăind  ca  Rattleshirt.  Jumătate  aveau  roţi  ca  şi  înainte;  altele  le 
înlocuiseră  cu  tălpici.  Ele  lunecau  lin  peste  troiene,  pe  când  cele  cu 
roţi  se  afundau  şi  se  împotmoleau. 

Câinii  care  le  trăgeau  erau  animale  înfricoşătoare,  mari  cât  lupii 
străvechi.  Femeile  erau  înveşmântate  în  piei  de  focă,  unele  cu  prunci 
la  sân.  Copiii  mai  măricei  îşi  târşâiau  picioarele  în  urma  mamelor  şi-1 
priveau  pe  Jon  cu  ochi  la  fel  de  întunecaţi  şi  duri  ca  pietrele  pe  care 
le  strângeau.  Unii  bărbaţi  purtau  coarne  de  cerb  peste  căciuli,  iar  alţii 
colţi  de  morsă.  In  scurt  timp  îşi  dădu  seama  că  cele  două  clanuri  nu 
se  agreau.  Câţiva  reni  slabi  formau  ariergarda,  cu  câinii  cei  mari 
pocnind  din  fălci  spre  picioarele  celor  rămaşi  în  urmă. 

-  Ai  grijă-n  privinţa  lor,  Jon  Snow,  îl  avertiză  Tormund.  Sunt 
oameni  fioroşi.  Bărbaţii  sunt  răi,  femeile  şi  mai  rele.  Luă  un  burduf 
de  pe  şaua  sa  şi  i-1  oferi:  Ia!  S-ar  putea  ca  asta  să-i  facă  să  pară  mai  puţini 
înfricoşători.  Şi  te  va-ncălzi  peste  noapte.  Nu,  nu,  haide,  îl  poţi  păstra. 
Bea  zdravăn. 

Miedul  din  burduf  era  atât  de  tare,  încât  lui  Jon  îi  dădură  lacrimile 
şi  simţi  lujeri  de  foc  şerpuindu-i  prin  piept.  Sorbi  adânc. 

-  Eşti  un  om  bun,  Tormund  Pruncul  Uriaşilor.  Pentru  un  sălbatic... 

-  S-ar  putea  să  fiu  mai  bun  decât  cei  mai  mulţi.  Nu  sunt  însă  la  fel 
de  bun  ca  unii. 

Sălbaticii  trecură  mereu  şi  mereu,  pe  măsură  ce  soarele  se  târî  peste 
cerul  albastru  luminos.  Cu  puţin  înainte  de  amiază,  şuvoiul  omenesc 
se  opri  când  un  car  tras  de  un  bou  se  înţepeni  la  o  cotitură  din  tunel. 
Jon  Snow  se  duse  să  vadă  ce  se  întâmplase.  Carul  era  blocat  fără  putinţă 
de  mişcare.  Bărbaţii  din  spatele  său  ameninţau  să-1  spargă  în  bucăţi  şi 
să  omoare  animalul  chiar  acolo,  în  vreme  ce  vizitiul  şi  neamurile  sale 
jurau  să-i  omoare  dacă  ar  fi  încercat.  Cu  ajutorul  lui  Tormund  şi  al 
fiului  său  Toregg,  Jon  izbuti  să-i  oprească  pe  sălbatici  să  verse  sânge,  dar 
avură  nevoie  de  aproape  un  ceas  înainte  ca  drumul  să  fie  din  nou  liber. 

-  Vă  trebuie  o  poartă  mai  mare,  i  se  plânse  Tormund  lui  Jon, 
privind  acru  cerul  pe  care  apăruseră  câţiva  nori.  Aşa-i  prea  al  naibii 
de-ncet.  Ca  şi  cum  ai  vrea  să  goleşti  Apa  Laptelui,  sugând-o  printr-un 
pai.  Ha!  Păcat  că  n-am  Cornul  lui  Joramun.  Aş  fi  trâmbiţat  o  dată  şi 
am  fi  trecut  peste  sfărâmături. 

-  Melisandre  a  ars  Cornul  lui  Joramun. 

-  Da?  Tormund  se  pocni  peste  coapsă  şi  chiui:  A  ars  cornul  ăla 
mare  şi  frumos?  Io  zic  c-a  făptuit  un  păcat  de  moarte.  Era  vechi  de  o 
mie  de  ani.  L-am  găsit  în  mormântul  unui  uriaş  şi  niciunul  dintre  noi 
nu  mai  văzuse  vreodată  un  corn  atât  de  mare.  De-aia  cred  că  Mance 
s-a  gândit  să-ţi  spună  c-a  fost  al  lui  Joramun.  Voia  ca  voi,  ciorile,  să 
credeţi  că-i  stătea  în  putere  să  vă  dărâme  blestematul  de  Zid,  încât  să 
nu  fie  mai  înalt  de  genunchi.  Noi  însă  n-am  găsit  niciodată  adevăratul 
corn,  oricât  am  săpat.  Dacă  l-am  fi  găsit,  atunci  toţi  îngenuncheaţii 
din  Cele  Şapte  Regate  ale  voastre  ar  avea  bucăţi  de  gheaţă  să-şi  răcească 
vinul  pe  toată  durata  verii. 

Jon  se  întoarse  în  şa  şi  se  încruntă.  Iar  Joramun  a  suflat  în  Cornul 
Iernii  şi  a  trezit  uriaşii  din  pământ.  Cornul  mare,  cu  benzi  din  aur 

vechi,  gravate  cu  rune  străvechi...  oare  Mance  Rayder  îl  minţise,  ori 
Tormund  îl  minţea  acum?  Dacă  cornul  lui  Mance  n-a  fost  decât  o 
păcăleală,  unde  este  cornul  cel  adevărat} 

Până  după-amiază  soarele  dispăruse  şi  ziua  devenise  cenuşie  şi 
vântoasă. 

-  Cer  de  ninsoare,  anunţă  Tormund  mohorât. 

Şi  alţii  văzuseră  acelaşi  semn  rău  prevestitor  în  norii  albi  şi  turtiţi. 
Părea  să  le  dea  pinteni  pentru  a  se  grăbi.  Nervii  începură  să  cedeze.  Un 
bărbat  fu  înjunghiat  când  încercă  să  se  strecoare  în  faţa  altora  care 
stătuseră  ore  în  coloană.  Toregg  smulse  cuţitul  atacatorului,  îi  târî  pe 
cei  doi  afară  din  rând  şi-i  trimise  înapoi  în  tabăra  sălbaticilor  să-nceapă 
din  nou  acolo. 

-  Tormund,  spuse  Jon  pe  când  priveau  patru  bătrâne  ce  trăgeau 
spre  poartă  o  cotigă  cu  copii,  povesteşte-mi  despre  duşmanul  nostru. 
Vreau  să  ştiu  tot  ce  poate  fi  ştiut  despre  Ceilalţi. 

Sălbaticul  se  frecă  la  gură. 

-  Nu  aici,  mormăi  el,  nu  de  partea  asta  a  Zidului  vostru. 
Bătrânul  privi  neliniştit  copacii  acoperiţi  de  mantii  albe. 

-  Să  ştii  că  ei  nu  sunt  niciodată  departe.  Nu  vor  ieşi  în  timpul  zilei, 
nu  când  străluceşte  bătrânul  soare,  dar  să  nu  crezi  că  asta-nseamnă 
c-au  plecat.  Umbrele  nu  dispar  niciodată.  Poate  că  nu  le  vezi,  dar  ele 
ţi  se  prind  întruna  de  călcâie. 

-  Ţi-au  făcut  necazuri  în  drumul  spre  miazăzi? 

-  N-au  venit  niciodată  în  forţă,  dacă  asta  vrei  să  zici,  dar  au  fost 
mereu  în  preajma  noastră,  ciugulindu-ne  marginile.  Am  pierdut  mai 
mulţi  călăreţi  decât  îmi  place  să-mi  amintesc  şi-ţi  riscai  viaţa  dacă 
rămâneai  în  urmă  sau  te  rătăceai  de  restul.  In  fiecare  seară  ne  încon- 
juram taberele  cu  focuri.  Lor  nu  le  place  prea  mult  focul,  poţi  să  fii 
sigur.  Insă  când  vin  ninsorile...  zăpada  şi  zloata  şi  ploaia-ngheţată,  i-al 
naibii  de  greu  să  găseşti  lemn  uscat,  ori  să-ţi  aprinzi  iasca,  iar  frigul... 
în  unele  nopţi,  focurile  noastre  păreau  pur  şi  simplu  că  se  micşorează 
şi  mor.  In  nopţi  ca  alea,  găseşti  întotdeauna  dimineaţa  nişte  morţi. 

Dacă  nu  te  găsesc  ei  mai  înainte.  In  noaptea  în  care  Torwynd...  băiatul 
meu,  a... 

Tormund  îşi  feri  chipul. 

-  Ştiu,  spuse  Jon  Snow. 
Tormund  se  întoarse  iarăşi  către  el. 

-  Nu  ştii  nimic.  Ai  ucis  un  mort,  da,  am  auzit.  Mance  a  ucis  o  sută. 
Un  om  se  poate  lupta  cu  morţii,  dar  când  vin  stăpânii  lor,  când  ceţurile 
albe  se  ridică...  cum  te  lupţi  cu  o  ceaţă,  cioaro?  Umbre  cu  dinţi...  aer  atât 
de  rece,  încât  te  răneşte  să-1  respiri,  ca  un  cuţit  înlăuntrul  pieptului...  nu 
ştii,  nu  poţi  să  ştii...  sabia  ta  poate  să  taie  gerul? 

Vom  vedea,  gândi  Jon  amintindu-şi  ce-i  spusese  Sam,  ce  găsise  el 
însuşi  în  cărţile  lui  vechi.  Gheara  Lungă  fusese  călită  în  focurile  vechii 
Valyrii,  călită  în  flăcări  de  dragon  şi  însoţită  de  vrăji.  Oţelul  dragonului, 
îi  zisese  Sam.  Mai  puternic  decât  orice  oţel  obişnuit,  mai  uşor,  mai  dur, 
mai  ascuţit...  Insă  cuvintele  dintr-o  carte  erau  una.  Adevărata  încercare 
era  în  bătălie. 

-  Ai  dreptate,  încuviinţă  Jon.  Nu  ştiu.  Iar  dacă  zeii  sunt  buni,  nu 
voi  şti  niciodată. 

-  Zeii  sunt  arareori  buni,  Jon  Snow.  Tormund  arătă  din  cap  spre 
cen  Vin  norii.  Deja  s-a  făcut  mai  întuneric,  mai  rece.  Zidul  vostru  nu 
mai  plânge.  Priveşte! 

Se  întoarse  şi-i  strigă  fiului  său  Toregg: 

-  Intoarce-te-n  tabără  şi  pune-i  în  mişcare!  Bolnavii  şi  cei  slabi,  leneşii 
si  laşii,  ridică-i  în  picioarele  lor  netrebnice.  Dă-le  foc  nenorocitelor  de 
corturi,  dacă-i  nevoie.  Poarta  trebuie  să  se-nchidă  la  căderea  nopţii. 
Orice  om  care  nu  va  trece  dincolo  de  Zid  până  atunci  ar  fi  bine  să  se 
roage  ca  Ceilalţi  s-ajungă  la  el  înaintea  mea.  Ai  auzit? 

-  Am  auzit. 

Toregg  dădu  pinteni  calului  şi  porni  în  galop  în  lungul  coloanei. 

Sălbaticii  veneau  întruna  şi  întruna.  Ziua  se  întunecă,  aşa  cum  spusese 
Tormund.  Norii  acoperiră  cerul,  de  la  un  orizont  la  celălalt,  şi  căldura 
pieri.  La  poartă  se  înmulţiseră  îmbrâncelile,  fiindcă  oamenii,  caprele  şi 

taurii  jugăniţi  se  împingeau  unii  pe  alţii,  încercând  să  se  bage  mai  în  faţă. 
Este  mai  mult  decât  nerăbdare,  înţelese  Jon.  Le  este  frică.  Războinici, 
suliţaşe,  cercetaşi,  la  toţi  le  este  frică  de  pădurile  acelea,  de  umbrele  care  se 
mişcă  printre  copaci  Vor  să  pună  Zidul  între  ei  înainte  să  se  lase  întunericul. 

Un  fulg  de  nea  dansă  în  aer.  Apoi  altul.  Dansează  cu  mine,  Jon 
Snow,  gândi  el.  Vei  dansa-n  curând  cu  mine. 

Mereu  şi  mereu,  sălbaticii  veneau.  Unii  se  mişcau  mai  iute  acum, 
grăbindu-se  peste  câmpul  de  bătălie.  Alţii  -  bătrânii,  tinerii,  bicisnicii  - 
abia  dacă  puteau  înainta.  In  dimineaţa  aceea  câmpul  fusese  acoperit  cu 
o  pătură  groasă  de  zăpadă  veche,  a  cărei  crustă  albă  scânteiase  sub  soare. 
Acum  câmpia  era  maro  şi  neagră  şi  lunecoasă.  Trecerea  oamenilor  liberi 
preschimbase  pământul  în  noroi  şi  tină:  roţi  din  lemn  şi  copite  de  cai, 
tălpici  din  os  şi  corn  şi  fier,  copite  de  porci,  cizme  grele,  copite  despicate 
de  vaci  şi  de  boi,  tălpile  negre  şi  desculţe  ale  Copitaţilor,  toate  îşi  lăsaseră 
urmele.  Terenul  moale  încetinea  şi  mai  mult  coloana. 

-  Ai  nevoie  de  o  poartă  mai  mare,  se  plânse  din  nou  Tormund. 
Spre  sfârşitul  după-amiezii,  ningea  neîntrerupt,  dar  torentul  de 

sălbatici  se  redusese  la  un  pârâiaş.  Fuioare  de  fum  se  înălţau  dintre 
copacii  unde  fusese  tabăra  lor. 

-  Toregg,  explică  Tormund.  Ii  arde  pe  morţi.  întotdeauna  sunt  unii 
care  se  culcă  şi  nu  se  mai  trezesc.  Ii  găseşti  în  corturile  lor,  cei  care  au 
aşa  ceva,  ghemuiţi  şi  îngheţaţi.  Fiul  meu  ştie  ce  să  facă. 

Pârâiaşul  era  doar  un  simplu  firicel,  când  Toregg  ieşi  din  pădure. 
Era  însoţit  de  o  duzină  de  războinici  călări,  înarmaţi  cu  lănci  şi  săbii. 

-  Ariergarda  mea,  spuse  Tormund  cu  un  zâmbet  care-i  dezveli  dinţii 
lipsă.  Voi,  ciorile,  aveţi  cercetaşi.  Aşa  avem  şi  noi.  Pe  ei  i-am  lăsat  în 
tabără,  pentru  cazul  în  care  am  fi  fost  atacaţi  înainte  să  fi  trecut  toţi. 

-  Oamenii  tăi  cei  mai  buni. 

-  Sau  cei  mai  răi.  Fiecare  dintre  ei  a  ucis  o  cioară. 

Printre  călăreţi,  un  bărbat  mergea  pe  jos,  urmat  îndeaproape  de  un 
animal  mare.  Un  mistreţ,  văzu  Jon.  Un  mistreţ  monstruos.  De  două  ori 
mai  mare  decât  Nălucă,  creatura  era  acoperită  cu  păr  negru  şi  gros,  iar 

colţii  îi  erau  de  lungimea  unui  braţ  de  om.  Jon  nu  văzuse  niciodată  un 
mistreţ  atât  de  uriaş  sau  de  hâd.  Nici  stăpânul  lui  nu  era  vreo  frumuseţe: 
gârbovit,  cu  păr  negru,  avea  nas  turtit,  fălci  masive  acoperite  de  ţepii 
bărbii  nerase,  ochi  mici  şi  negri,  apropiaţi. 

-  Borroq.  Tormund  răsuci  capul  şi  scuipă. 

-  Un  om-fiară. 

Nu  fusese  o  întrebare.  Cumva,  ştia. 

Nălucă  întoarse  capul.  Ninsoarea  acoperise  duhoarea  mistreţului, 
dar  acum  lupul  cel  alb  îl  adulmecase.  Păşi  în  faţa  lui  Jon,  cu  colţii 
dezgoliţi  într-un  mârâit  fără  sunet. 

-  Nu!  se  răsti  Jon.  Jos,  Nălucă.  Pe  loc.  Pe  loc! 

-  Mistreţi  şi  lupi,  zise  Tormund.  Mai  bine  să-ţi  ţii  fiara  sub  cheie 
la  noapte.  Voi  avea  grijă  ca  Borroq  să  facă  la  fel  cu  porcul  lui.  Ridică 
ochii  spre  cerul  care  se  întuneca:  Ei  sunt  ultimii,  chiar  la  ţanc.  Simt 
c-o  să  ningă  toată  noaptea.  E  timpul  să  privesc  la  ceea  ce  se  află  dincolo 
de  toată  gheaţa  aia. 

-  Dă-i  drumul,  spuse  Jon.  Vreau  să  fiu  ultimul  care  trece  prin  gheaţă. 
Mă  voi  alătura  vouă  la  ospăţ. 

-  Ospăţ?  Ha!  Asta-i  cu-adevărat  un  cuvânt  pe  care-mi  place 
să-1  aud. 

Sălbaticul  îşi  întoarse  poneiul  spre  Zid  şi-1  pocni  cu  palma  pe 
crupă.  Toregg  şi  călăreţii  îl  urmară,  descălecând  lângă  poartă,  pentru 
a-şi  duce  caii  de  hăţuri.  Bowen  Marsh  rămase  suficient  timp  pentru  a 
supraveghea,  pe  când  intendenţii  lui  traseră  ultimele  cotigi  în  tunel. 
Mai  rămăseseră  doar  Jon  Snow  şi  garda  lui. 

Omul-fiară  se  oprise  la  zece  metri  depărtare.  Monstrul  lui  râcâia 
noroiul  cu  copita,  pufnind  zgomotos  pe  nări.  O  pudră  uşoară  de  nea 
acoperea  spinarea  cocoşată  şi  neagră  a  mistreţului,  care  pufni  din  nou 
şi-şi  plecă  râtul,  şi,  preţ  de  o  bătaie  de  inimă,  Jon  se  gândi  că  va  ataca. 
De  o  parte  şi  de  cealaltă  a  sa,  oamenii  lui  îşi  coborâră  lăncile. 

-  Frate,  rosti  Borroq. 

-  Grăbeşte-te  să  treci.  Vom  închide  poarta. 

-  Aşa  să  faceţi,  zise  Borroq.  S-o-nchideţi  bine  şi  s-o  zăvorâţi.  Ei 
vin,  cioară. 

Zâmbi,  cel  mai  hâd  zâmbet  pe  care-1  văzuse  Jon  în  viaţa  lui,  şi  se 
îndreptă  către  poartă.  Mistreţul  se  legănă  după  el.  Ninsoarea  le  aco- 
perea urmele. 

-  Am  terminat,  atunci,  zise  Rory  după  ce  intrară  în  tunel. 
Nu,  gândi  Jon  Snow,  abia  am  început. 

Bowen  Marsh  îl  aştepta  la  sud  de  Zid,  cu  o  tăbliţă  plină  de  numere. 

-  Trei  mii  o  sută  nouăsprezece  sălbatici  au  trecut  azi  prin  poartă, 
îi  spuse  Lordul  Administrator.  Şaizeci  dintre  ostaticii  tăi  au  fost 
trimişi  la  Rondul  de  Est  şi  la  Turnul  Umbrei,  după  ce-au  fost  hrăniţi. 
Edd  Tollett  a  luat  şase  căruţe  cu  femei  înapoi  la  Gorganul  Lung. 
Restul  au  rămas  cu  noi. 

-  Nu  pentru  mult  timp,  îi  promise  Jon.  Intr-o  zi  sau  două,  Tormund 
vrea  să-şi  conducă  oamenii  la  Scutul  de  Stejar.  Restul  vor  urma,  de 
îndată  ce  stabilim  unde  să-i  trimitem. 

-  Va  fi  aşa  cum  spui,  Lord  Snow. 

Cuvintele  erau  seci.  Tonul  sugera  că  Bowen  Marsh  ştia  unde  i-ar 
fi  trimis  el. 

Castelul  la  care  reveni  Jon  se  deosebea  mult  de  cel  pe  care-1  părăsise 
dis-de-dimineaţă.  De  când  îl  ştia,  Castelul  Negru  fusese  un  loc  al 
tăcerilor  şi  umbrelor,  unde  câţiva  bărbaţi  în  negru  se  mişcau  aidoma 
unor  umbre  printre  ruinele  unei  fortăreţe  ce  găzduise  cândva  de  zece 
ori  mai  mulţi  oameni.  Toate  astea  se  schimbaseră.  Lumini  străluceau 
acum  prin  ferestre  la  care  Jon  Snow  nu  văzuse  niciodată  lumini 
strălucind.  Glasuri  stranii  reverberau  prin  curţi,  iar  oamenii  liberi 
veneau  şi  plecau  pe  poteci  de  gheaţă,  care  cunoscuseră  ani  de-a  rândul 
doar  cizmele  negre  ale  ciorilor.  Lângă  vechile  Cazărmi  din  Cremene, 
dădu  peste  o  duzină  de  bărbaţi  care  se  băteau  cu  bulgări  de  zăpadă.  Se 
joacă,  gândi  Jon  uluit.  Oameni  în  toată  firea  se  joacă  precum  copiii, 
aruncând  bulgări  de  zăpadă  aşa  cum  făceau  cândva  Bran  cu  Arya,  şi 
Robb  cu  mine  înaintea  lor. 

Vechea. armurărie  a  lui  Donai  Noye  continua  să  fie  însă  întunecată 
şi  tăcută,  iar  odăile  lui  Jon  din  spatele  forjei  reci  erau  încă  şi  mai 
întunecate.  Dar  abia  apucase  să-şi  scoată  mantia,  când  Dannel  strecură 
capul  prin  uşă  pentru  a-1  anunţa  că  Clydas  adusese  un  mesaj. 

-  Trimite-1  înăuntru. 

Jon  aprinse  o  lumânare  lungă  din  mangal,  aprinzând  cu  ea  alte  trei. 
Clydas  intră,  roz  la  faţă  şi  clipind  des,  cu  pergamentul  strâns  într-o 
mână  moale. 

-  Iertare,  Lord  Comandant.  Ştiu  că  trebuie  să  fii  obosit,  dar  m-am 
gândit  că  ai  dori  să  vezi  asta  imediat. 

-  Ai  făcut  bine. 
Jon  citi: 

La  Sălaşul  Aspru,  cu  şase  corăbii.  Mierla  pierdută,  cu  toţi  oamenii, 
două  corăbii  lysene  împinse  să  eşueze  pe  Skane,  Gheara  ia  apă.  Foarte 
râu  aici.  Sălbaticii  îşi  mănâncă  propriii  morţi.  Creaturi  moarte  în 
păduri.  Căpitanii  braavosi  iau  numai  femei  şi  copii  pe  corăbiile  lor. 
Femeile-vrăjitoare  ne  numesc  negustori  de  sclavi.  încercare  de  cucerire  a 
Ciorii  Furtunii  respinsă,  şase  din  echipaj  morţi,  mulţi  sălbatici.  Au  mai 
rămas  opt  corbi.  Creaturi  moarte  în  apă.  Trimiteţi  ajutor  pe  uscat,  mările 
sunt  bântuite  de  furtuni.  De  pe  Gheară,  de  mâna  Maesterului  Harmune. 

Cotter  Pyke  îşi  mâzgălise  dedesubt  semnul  furios. 

-  Rău,  stăpâne?  întrebă  Clydas. 

-  Destul  de  rău. 

Creaturi  moarte  în  păduri  Creaturi  moarte  în  apă.  Şase  corăbii  rămase, 
din  unsprezece  care  au  ridicat  pânzele.  Jon  Snow  rulă  pergamentul, 
încruntându-se.  Se  lasă  noaptea,  gândi  el,  şi  acum  începe  războiul  meu. 


CAVALERUL  LEPĂDAT 


-  îngenuncheaţi  cu  toţii  în  faţa  Măreţiei  Sale  Hizdabr  zo  Loraq,  al 
Paisprezecelea  cu  Acest  Nobil  Nume,  Regele  Meereenului,  Moştenitorul 
Ghisului,  Octarh  al  Vechiului  Imperiu,  Stăpân  al  Skahazadhanului, 
Consort  al  Dragonilor  şi  Sânge  al  Harpiei!  răcni  heraldul,  iar  glasul  îi 
răsună  de  pe  podeaua  din  marmură  şi  reverberă  printre  pilaştri. 
Ser  Barristan  Selmy  strecură  o  mână  sub  faldul  mantiei  şi-şi  mişcă 
uşor  sabia  în  teacă.  In  prezenţa  regelui  nu  erau  îngăduite  alte  arme 
decât  cele  ale  protectorilor  lui  şi,  în  ciuda  faptului  că  fusese  îndepărtat, 
se  părea  că  şi  el  se  număra  printre  ei.  Cel  puţin  nimeni  nu  încercase 
să-i  ia  sabia. 

Daenerys  Targaryen  preferase  să-şi  ţină  judecata  de  pe  o  banchetă 
din  abanos  lustruit,  netedă  şi  simplă,  acoperită  cu  pernele  pe  care  le 
găsise  Ser  Barristan  ca  să  stea  cât  mai  confortabil.  Regele  Hizdahr 
înlocuise  bancheta  cu  două  tronuri  impunătoare  din  lemn  poleit  cu 
aur,  ale  căror  spătare  înalte  erau  sculptate  în  formă  de  dragoni. 
Suveranul  se  aşeza  în  tronul  din  dreapta,  cu  o  coroană  de  aur  pe  cap 
şi  un  sceptru  bătut  cu  nestemate  în  mâna  albicioasă.  Al  doilea  tron 
rămânea  neocupat. 

Tronul  cel  important,  gândi  Ser  Barristan.  Niciun  jilţ-dragon  nu 
poate  înlocui  un  dragon,  indiferent  cât  de  meşteşugit  ar  fi  sculptat. 

In  dreapta  tronurilor  gemene  stătea  Goghor  Uriaşul,  un  bărbat 
mătăhălos  cu  chip  brutal,  brăzdat  de  cicatrice.  In  stânga  se  afla 
Motanul  Bălţat,  cu  o  piele  de  leopard  azvârlită  pe  un  umăr.  In  spatele 
lor  erau  Belaquo  Sfarmă-Oase  şi  Khrazz  cel  cu  ochii  reci.  Toţi  sunt 
ucigaşi  veterani,  gând  Selmy,  dar  una  este  să  înfrunţi  un  duşman  în 
arenă,  când  sosirea  îi  este  vestită  de  corni  şi  de  tobe,  şi  alta  este  să  găseşti 
un  asasin  ascuns  înainte  de  a  putea  lovi. 

Ziua  abia  deschisese  ochii,  dar  Ser  Barristan  se  simţea  obosit  până 
în  măduva  oaselor,  de  parcă  luptase  toată  noaptea.  Cu  cât  îmbătrânea 
mai  mult,  cu  atât  părea  să  aibă  nevoie  de  mai  puţin  somn.  Când  fusese 
scutier,  putea  să  doarmă  zece  ore  pe  noapte  şi  totuşi  să  caşte  când  ieşea 
în  curtea  de  antrenament.  La  şaizeci  şi  trei  de  ani,  descoperea  că  cinci 
ore  pe  noapte  erau  mai  mult  decât  suficiente.  In  noaptea  trecută 
aproape  că  nici  nu  închisese  ochii.  Iatacul  lui  era  o  cămăruţă  lângă 
apartamentele  reginei,  iniţial  odăi  pentru  sclavi;  mobilierul  se 
compunea  dintr-un  pat,  o  oală  de  noapte,  un  dulap  pentru  veşminte, 
ba  chiar  şi  un  scaun,  dacă  ar  fi  dorit  să  se  aşeze.  Pe  măsuţa  de  lângă  pat 
ţinea  o  lumânare  din  ceară  de  albine  şi  o  statuetă  micuţă  a 
Războinicului.  Deşi  nu  era  un  bărbat  pios,  figurina  aceea  îl  făcea  să  se 
simtă  mai  puţin  singur  acolo,  în  oraşul  acesta  straniu  şi  străin,  şi  către 
ea  se  întorsese  în  veghile  întunecate  ale  nopţii.  Fereşte-mă  de 
neîncrederile  care  mă  rod,  se  rugase  el,  şi  dă-mi  puterea  să  fac  ceea  ce-i 
bine.  Insă  nici  rugile,  nici  zorile  nu-i  aduseseră  încrederea. 

Sala  era  pe  atât  de  ticsită  pe  cât  o  văzuse  vreodată  bătrânul  cavaler, 
însă  lui  îi  săreau  mai  degrabă  în  ochi  absenţele:  Missandei,  Belwas, 
Viermele  Cenuşiu,  Aggo  şi  Jhogo  şi  Rakharo,  Irri  şi  Jhiqui,  Daario 
Naharis.  In  locul  lui  Ţeastă-Rasă  stătea  un  grăsan  cu  pieptar  ce  imita 
muşchii  şi  cu  mască  de  leu,  ale  cărui  picioare  masive  se  iţeau  pe  sub  o 
fustanelă  din  curele  de  piele:  Marghaz  zo  Loraq,  vărul  regelui,  noul 
comandant  al  Fiarelor  de  Bronz.  Selmy  îşi  dezvoltase  deja  un  dispreţ 
sănătos  faţă  de  bărbatul  acela.  Ii  cunoscuse  pe  cei  ca  el  în  Debarcaderul 

Regelui  -  se  gudurau  pe  lângă  superiori,  erau  aspri  cu  inferiorii,  pe 
atât  de  orbi,  pe  cât  erau  de  lăudăroşi,  şi  mult,  mult  prea  mândri. 

Skahaz  ar  fi  putut  şi  el  să  fi  fost  în  sală,  îşi  dădu  seama  Selmy,  cu 
chipul  hidos  ascuns  în  spatele  unei  măşti.  Douăzeci  de  Fiare  de  Bronz 
stăteau  între  pilaştri,  iar  luminile  torţelor  se  reflectau  din  arama 
lustruită  a  măştilor  lor.  Ţeastă-Rasă  putea  fi  oricare  dintre  ei. 

Sala  zumzăia  de  cele  o  sută  de  voci  scăzute  ce  răsunau  din  coloane 
şi  marmura  pardoselii.  Sunetele  erau  ameninţătoare,  furioase.  Ii 
reaminteau  lui  Selmy  de  un  cuib  de  viespi  cu  o  clipă  înainte  ca  toate 
insectele  să  se  reverse,  clocotind,  dinăuntru.  Iar  pe  feţele  din  mulţime 
vedea  mânie,  durere,  suspiciune,  teamă. 

De  abia  ceruse  heraldul  ordine  în  sală,  când  începu  mizeria.  O 
femeie  porni  să  se  tânguie  despre  un  frate  care  murise  în  arena  lui 
Daznak,  alta  despre  stricăciunile  suferite  de  palanchinul  ei.  Un  grăsan 
îşi  smulse  bandajele  pentru  a-şi  arăta  braţul  ars,  cu  carnea  încă  vie  şi 
supurând.  Iar  când  un  bărbat  în  tokar  albastru-auriu  începu  să  vor- 
bească despre  Harghaz  Eroul,  un  sclav  eliberat  din  spatele  lui  îl  îmbrânci, 
trântindu-1  la  podea.  Fu  nevoie  de  şase  Fiare  de  Bronz  să-i  despartă  şi 
să-i  târască  afară  din  sală.  Vulpe,  şoim,  focă,  lăcustă,  leu,  broască.  Selmy 
se  întrebă  dacă  măştile  aveau  vreo  semnificaţie  pentru  bărbaţii  care  le 
purtau.  Oare  aceiaşi  oameni  purtau  zilnic  aceleaşi  măşti  sau  îşi  alegeau 
în  fiecare  dimineaţă  feţe  noi? 

-  Linişte!  ceru  Reznak  mo  Reznak.  Vă  rog!  Voi  răspunde  numai 
dacă  voi... 

-  Este-adevărat?  strigă  o  sclavă  eliberată.  Mama  noastră  a  murit? 

-  Nu,  nu,  nu,  scârţâi  Reznak.  Regina  Daenerys  se  va  întoarce  în 
Meereen  la  vremea  cuvenită,  cu  toată  puterea  şi  măreţia.  Până  atunci, 
Luminăţia  Sa  Regele  Hizdahr  va... 

-  El  nu-i  regele  meu!  zbieră  un  sclav  eliberat. 
Oamenii  începură  să  se  îmbrâncească. 

-  Regina  n-a  murit,  proclamă  seneşalul.  Călăreţii  ei  de  sânge  au  fost 
trimişi  dincolo  de  Skahazadhan  s-o  găsească  pe  Măria  Sa  şi  s-o  readucă 

la  lordul  ei  iubitor  şi  la  supuşii  credincioşi.  Fiecare  are  câte  zece 
călăreţi  aleşi  pe  sprânceană  şi  fiecare  om  are  trei  cai  iuţi,  aşa  că  pot 
ajunge  repede  şi  departe.  Regina  Daenerys  va  fi  găsită. 

Un  ghiscari  înalt  în  veşmânt  de  brocart  luă  cuvântul  după  aceea, 
cu  un  glas  pe  atât  de  răsunător,  pe  cât  era  de  îngheţat.  Regele  Hizdahr 
se  foi  pe  tronul-dragon,  cu  chipul  împietrit,  străduindu-se  să  pară 
preocupat,  dar  liniştit.  O  dată  în  plus,  seneşalul  lui  dădu  răspunsul. 

Ser  Barristan  lăsă  cuvintele  uleioase  ale  lui  Reznak  să  curgă  peste 
el.  Anii  pe  care-i  petrecuse  în  Garda  Regelui  îl  învăţaseră  şiretlicul  de 
a  asculta  fără  să  audă,  folositor  mai  cu  seamă  când  cuvântătorul  părea 
preocupat  să  susţină  că  vorbele  erau  cu  adevărat  suflare  de  vânt.  Ii 
zări  în  fundul  sălii  pe  prinţul  dornishean  şi  pe  cei  doi  tovarăşi  ai  săi. 
N-ar  fi  trebuit  să  fi  venit.  Martell  nu-şi  dă  seama  de  pericolul  în  care  se 
află.  Daenerys  i-a  fost  singura  prietenă  de  la  Curte  şi  ea  nu  mai  este  acum. 
Se  întrebă  cât  de  multe  înţelegeau  ei  din  cele  ce  se  vorbeau.  Nici  chiar 
Ser  Barristan  nu  reuşea  să  priceapă  întotdeauna  graiul  ghiscari  corcit 
al  sclavilor,  mai  ales  când  vorbeau  repede. 

Cel  puţin  prinţul  Quentyn  asculta  cu  atenţie.  Este  cu-adevârat fiul 
tatălui  său.  Scund  şi  îndesat,  cu  chip  obişnuit,  părea  un  flăcău 
cuviincios,  serios,  sensibil,  ascultător...  dar  nu  dintre  cei  care  fac  inima 
unei  tinere  să  bată  mai  iute.  Iar  Daenerys  Targaryen,  orice  altceva  ar 
mai  fi  fost,  rămânea  o  tânără,  aşa  cum  ea  însăşi  susţinea  când  îi  făcea 
plăcere  să  joace  rolul  inocentei.  Ca  toate  reginele  bune,  îşi  punea 
poporul  pe  primul  loc  -  altfel  nu  s-ar  fi  măritat  niciodată  cu  Hizdahr 
zo  Loraq  -  ,  dar  fata  dinlăuntrul  ei  continua  să  tânjească  după  poezie, 
pasiune  şi  râs.  Ea  vrea  foc,  iar  Dome  îi  trimite  nămol. 

Din  nămol  poţi  face  o  cataplasmă,  ca  să  astâmperi  febra.  In  nămol 
poţi  să  plantezi  seminţe  şi  să  creşti  o  recoltă  care  să-ţi  hrănească  copiii. 
Nămolul  te  va  hrăni,  pe  când  focul  doar  te  va  mistui,  dar  nebunii, 
copiii  şi  fetele  vor  alege  de  fiecare  dată  focul. 

In  spatele  prinţului,  Ser  Gerris  Drinkwater  îi  şoptea  ceva  lui 
Yronwood.  Ser  Gerris  era  exact  opusul  prinţului  său:  înalt,  zvelt  şi 

arătos,  cu  graţia  unui  spadasin  şi  spiritul  unui  curtezan.  Selmy  nu  se 
îndoia  că  multe  fecioare  dornishene  îşi  trecuseră  degetele  prin  părul 
vârstat  de  soare  şi  sărutaseră  zâmbetul  acela  jucăuş  de  pe  buze.  Dacă 
el  ar  fi  fost  prinţul,  lucrurile  ar  fi  putut  căpăta  altă  turnură,  îi  fu 
imposibil  să  nu  gândească...  dar  ceva  din  Drinkwater  era  niţel  cam 
prea  plăcut  pentru  gustul  lui.  O  monedă  calpă,  îşi  spuse  bătrânul 
cavaler.  Mai  cunoscuse  asemenea  bărbaţi. 

Indiferent  ce  anume  şoptea,  trebuie  să  fi  fost  ceva  amuzant,  fiindcă 
prietenul  lui  voinic  şi  pleşuv  pufni  brusc  în  râs,  îndeajuns  de  tare 
pentru  ca  regele  însuşi  să  întoarcă  privirea  spre  dornisheni.  Când  îl 
zări  pe  prinţ,  Hizdahr  zo  Loraq  se  încruntă. 

Lui  Ser  Barristan  nu-i  plăcu  încruntătura  aceea.  Şi-i  plăcu  cu  atât 
mai  puţin  când  regele  îi  făcu  semn  vărului  său  Marghaz  să  se  apropie 
şi  să  se  aplece,  apoi  îi  murmură  ceva  la  ureche. 

Eu  nu  jur  credinţă  lui  Dorne,  îşi  spuse  Ser  Barristan.  Insă  Lewyn 
Martell  îi  fusese  Frate  Jurat,  demult,  pe  vremea  când  legăturile 
dinlăuntrul  Gărzii  Regelui  încă  erau  puternice.  Nu  l-am  putut  ajuta 
pe  prinţul  Lewyn  pe  Trident,  dar  îl  pot  ajuta  pe  nepotul  lui  acum.  Martell 
dansa  într-un  cuib  de  vipere  şi  nici  măcar  nu  zărea  şerpii.  Prezenţa 
lui  permanentă,  chiar  şi  după  ce  Daenerys  se  dăruise  altuia  sub  ochii 
zeilor  şi  ai  oamenilor,  ar  fi  provocat  orice  soţ,  iar  Quentyn  n-o  mai 
avea  acum  pe  regină  care  să-1  ferească  de  mânia  lui  Hizdahr.  Deşi... 

Gândul  îl  izbi  ca  o  palmă  peste  faţă.  Quentyn  crescuse  la  Curţile 
din  Dorne.  Intrigile  şi  otrăvirile  nu-i  erau  străine.  Iar  prinţul  Lewyn 
nu  era  singurul  său  unchi.  Este  neam  cu  Vipera  Roşie.  Daenerys  îl  luase 
pe  altul  de  consort,  dar  dacă  Hizdahr  murea,  ea  ar  fi  fost  liberă  să  se 
mărite  din  nou.  Să  se  fi  înşelat  oare  Ţeastâ-Rasă?  Cine  poate  spune  că 
lăcustele  i-au  fost  destinate  lui  Daenerys?  Era  chiar  loja  regelui.  Dacă  el 
fusese  menit  a  fi  victimă  din  capul  locului?  Moartea  lui  Hizdahr  ar  fi 
anulat  pacea  fragilă.  Fiii  Harpiei  şi-ar  fi  reluat  crimele,  yunkaii  războiul. 
Poate  că  Daenerys  nu  avusese  o  opţiune  mai  bună  decât  Quentyn  şi 
pactul  său  de  căsătorie. 

Ser  Barristan  încă  se  lupta  cu  bănuiala  aceea,  când  auzi  zgomote  de 
cizme  grele  care  suiau  treptele  de  piatră  din  partea  din  spate  a  sălii. 
Sosiseră  yunkaii.  Trei  înţelepţi  Stăpâni  conduceau  procesiunea  din 
Oraşul  Galben,  fiecare  cu  propriul  său  alai  înarmat.  Un  stăpân  de 
sclavi  purta  un  tokar  din  mătase  maronie  tivit  cu  aur,  altul  un  tokar 
cu  dungi  verzi-albăstrii  şi  portocalii,  iar  al  treilea  un  pieptar  ornat, 
incrustat  cu  scene  erotice  în  negru,  jad  şi  sidef.  Căpitanul  mercenar 
Barbă-nsângerată  îi  însoţea  cu  un  sac  din  piele  aruncat  pe  umărul 
masiv  şi  cu  o  expresie  veselă  şi  ucigaşă  pe  chip. 

Nu  este  şi  Prinţul  Zdrenţăros,  observă  Selmy.  Şi  nici  Oacheşul  Ben 
Plumm.  II  privi  cu  atenţie  pe  Barbă-nsângerată.  Dă-mi  numai  o 
jumătate  de  motiv  pentru  a  dansa  cu  tine  şi  vom  vedea  cine  râde  la  urmă. 

Reznak  mo  Reznak  se  strecură  în  faţă. 

-  înţelepţi  Stăpâni,  ne  cinstiţi  cu  prezenţa  voastră.  Luminăţia  Sa 
Regele  Hizdahr  îi  salută  pe  prietenii  săi  din  Yunkai.  Am  înţeles... 

-  înţelege  asta. 

Barbă-nsângerată  scoase  un  cap  retezat  din  sac  şi-1  aruncă  spre 
seneşal. 

Reznak  scoase  un  cârâit  de  spaimă  şi  sări  în  lături.  Capul  trecu  pe 
lângă  el,  lăsând  pete  de  sânge  pe  pardoseala  din  marmură  purpurie,  şi  se 
rostogoli  până  se  opri  lângă  postamentul  tronului-dragon  al  regelui  Hiz- 
dahr. Pe  toată  lungimea  holului,  Fiarele  de  Bronz  îşi  coborâră  suliţele. 
Goghor  Uriaşul  înaintă  clătinându-se  şi  se  plasă  în  faţa  tronului  regelui, 
iar  Motanul  Bălţat  şi  Khrazz  îl  flancară  imediat,  formând  un  zid. 

Barbă-nsângerată  hohoti. 

-  Este  mort.  N-o  să  muşte. 

Foarte,  foarte  precaut,  seneşalul  se  apropie  de  căpăţână  şi  o  ridică 
delicat  de  păr. 

-  Amiralul  Groleo. 

Ser  Barristan  se  uită  înspre  tron.  Slujise  sub  atâţia  regi,  încât  îi  era 
imposibil  să  nu-şi  imagineze  cum  ar  fi  putut  reacţiona  ei  la  provocarea 
aceea.  Aerys  s-ar  fi  tras  înapoi  de  oroare,  probabil  înţepându-se  în 

ţepii  Tronului  de  Fier,  apoi  ar  fi  zbierat  la  gărzile  sale  să-i  taie  pe 
yunkai  în  bucăţi.  Robert  ar  fi  răcnit,  cerându-şi  ciocanul,  pentru  a-1 
răsplăti  pe  Barbă-nsângerată  în  acelaşi  fel.  Până  şi  Jaehaerys,  considerat 
slab  de  către  mulţi,  ar  fi  poruncit  arestarea  lui  Barbă-nsângerată  şi  a 
stăpânilor  de  sclavi  yunkai. 

Hizdahr  rămase  încremenit,  un  bărbat  transfigurat.  Reznak  aşeză 
capul  pe  o  pernă  din  satin  la  picioarele  sale,  apoi  se  îndepărtă  iute,  cu 
gura  strâmbată  într-o  expresie  de  neplăcere.  Ser  Barristan  putea  simţi 
de  la  câţiva  metri  depărtare  parfumul  floral  puternic  al  seneşalului. 

Ochii  mortului  priveau  în  sus,  cu  un  aer  ce  părea  încărcat  de 
reproş.  Barba  îi  era  maronie  de  sânge  închegat,  dar  un  firicel  roşu 
continua  să  i  se  prelingă  din  gât.  După  cum  se  părea,  fuseseră  necesare 
mai  multe  lovituri  pentru  a-i  despărţi  capul  de  trup.  In  fundul  sălii, 
aducătorii  de  petiţii  începură  să  se  îndepărteze.  O  Fiară  de  Bronz  îşi 
smulse  masca  de  şoim  din  aramă  şi-şi  vărsă  micul  dejun. 

Barristan  Selmy  nu  era  neobişnuit  cu  capetele  retezate.  Acesta 
însă...  el  străbătuse  jumătate  din  lume  cu  bătrânul  marinar,  de  la 
Pentos  la  Qarth  şi  înapoi  la  Astapor.  Groleo  a  fost  un  om  de  treabă.  N-a 
meritat  sfârşitul  ăsta.  N-a  vrut  nimic  altceva  decât  să  ajungă  acasă. 
Cavalerul  se  încordă,  aşteptând. 

-  Aceasta,  rosti  regele  Hizdahr,  nu  este...  noi  nu  suntem  încântaţi 
de  această...  care  este  înţelesul  acestei...  acestei... 

Stăpânul  de  sclavi  în  tokar  maro  scoase  un  pergament. 

-  Am  cinstea  de  a  purta  acest  mesaj  de  la  consiliul  stăpânilor.  Derulă 
sulul:  Aici  stă  scris:  „Şapte  au  intrat  în  Meereen  pentru  a  semna  legămin- 
tele  de  pace  şi  a  urmări  jocurile  de  sărbătorire  din  arena  lui  Daznak.  Ca 
zălog  pentru  siguranţa  lor,  ne-au  fost  daţi  şapte  ostatici.  Oraşul  Galben 
îl  jeleşte  pe  nobilul  său  fiu  Yurkhaz  zo  Yunzak,  care  a  pierit  atât  de  crud 
ca  oaspete  al  Meereenului.  Sângele  trebuie  plătit  prin  sânge." 

Groleo  avea  o  nevastă  în  Pentos.  Copii,  nepoţi.  De  ce  tocmai  el, 
dintre  toţi  ostaticii? Jhogo,  Hero  şi  Daario  Naharis  comandau  toţi 
luptători,  dar  Groleo  fusese  un  amiral  fără  flotă.  Au  tras  la  sorţi  sau 

l-au  considerat  pe  Groleo  cel  mai  puţin  preţios  pentru  noi,  cel  mai  puţin 
probabil  de  a  stârni  represalii?  se  întrebă  cavalerul...  dar  era  mai  uşor 
să  pună  întrebarea  aceea  decât  să  răspundă  la  ea.  Nu  am  ştiinţa  de  a 
descâlci  asemenea  noduri. 

-  Luminăţia  Ta,  rosti  Ser  Barristan.  Dacă  vei  avea  bunăvoinţa  să-ţi 
reaminteşti,  nobilul  Yurkhaz  a  murit,  împiedicându-se  pe  trepte  pe 
când  încerca  să  fugă  dinaintea  dragonului  şi  a  fost  călcat  în  picioare  de 
propriii  săi  sclavi  şi  însoţitori.  Fie  aceasta,  fie  inima  i-a  crăpat  de 
spaimă.  Era  bătrân. 

-  Cine  este  acesta  care  vorbeşte  fără  consimţământul  regelui? 
întrebă  lordul  din  Yunkai  în  tokar  dungat,  un  bărbat  micuţ  cu  bărbia 
teşită  şi  dinţii  prea  mari  pentru  gura  sa.  (îi  reamintea  lui  Selmy  de  un 
iepure.)  Trebuie  ca  lorzii  Yunkaiului  să  asculte  flecărelile  gărzilor? 

Scutură  perlele  care-i  tiveau  tokarul. 

Hizdahr  zo  Loraq  părea  să  nu-şi  poată  desprinde  ochii  de  la  capul 
de  pe  perna  din  satin.  Abia  când  Reznak  îi  şopti  ceva  la  ureche,  reuşi 
să  iasă  din  transă. 

-Yurkhaz  zo  Yunzak,  spuse  el,  a  fost  comandantul  vostru 
suprem.  Care  dintre  voi  vorbeşte  acum  în  numele  yunkailor? 

-  Toţi,  răspunse  iepurele.  Consiliul  Stăpânilor. 
Regele  Hizdahr  îşi  regăsi  oţelul  din  glas. 

-  Atunci  toţi  purtaţi  răspunderea  pentru  această  încălcare  a  păcii 
noastre. 

Ii  răspunse  yunkaiul  cu  pieptar  de  armură: 

-  Pacea  noastră  n-a  fost  încălcată.  Sângele  se  plăteşte  cu  sânge,  viaţa 
se  plăteşte  cu  viaţă.  Pentru  a  vă  dovedi  buna  noastră  credinţă,  vă 
înapoiem  trei  dintre  ostatici. 

Rândurile  din  fier  dinapoia  lor  se  deschiseră.  Trei  meereeni  fură 
împinşi  înainte  -  două  femei  şi  un  bărbat  care  se  strângeau  cu  mâinile 
de  tokar. 

-  Soră,  rosti  rigid  Hizdahr  zo  Loraq.  Verilor.  Făcu  un  gest  către 
căpăţâna  însângerată:  Indepărtaţi-1  din  vederea  noastră. 

-  Amiralul  a  fost  un  om  al  mării,  îi  reaminti  Ser  Barristan.  Poate 
că  Maiestatea  Voastră  le-ar  putea  cere  yunkailor  să  ne  restituie  trupul 
său,  pentru  a-1  putea  îngropa  sub  valuri? 

Lordul  cu  dinţi  de  iepure  flutură  din  mână. 

-  Dacă  Luminăţia  Voastră  o  doreşte,  aşa  se  va  înfăptui.  Ca  semn  al 
respectului  nostru. 

Reznak  mo  Reznak  îşi  drese  glasul  zgomotos. 

-  Nu  vreau  să  jignesc,  dar  mi  se  pare  că  Luminăţia  Sa  Regina  Daene- 
rys  v-a  dat...  ăăă...  şapte  ostatici.  Ceilalţi  trei... 

-  Ceilalţi  vor  rămâne  oaspeţii  noştri,  anunţă  lordul  din  Yunkai  cu 
pieptar  de  armură,  până  ce  dragonii  vor  fi  ucişi. 

In  sală  se  făcu  linişte.  Urmară  apoi  murmure  şi  mormăituri,  blesteme 
şoptite,  rugăciuni  şoptite,  viespile  care  se  foiau  în  stup. 

-  Dragonii...,  spuse  regele  Hizdahr. 

-  ...sunt  monştri,  aşa  cum  au  văzut  toţi  în  arena  lui  Daznak.  Niciun 
fel  de  pace  adevărată  nu  va  fi  posibilă  cât  timp  ei  trăiesc. 

-  Luminăţia  Sa  Regina  Daenerys,  replică  Reznak,  este  Mama  Drago- 
nilor.  Doar  ea  poate... 

Glasul  dispreţuitor  al  lui  Barbă-nsângerată  îl  întrerupse: 

-  Ea  nu  mai  există.  A  fost  arsă  şi  devorată.  Buruienile  îi  cresc  prin 
ţeasta  sfărâmată. 

Un  muget  îi  întâmpină  vorbele.  Unii  începură  să  răcnească  şi  să 
blesteme.  Alţii  tropăiră  din  picioare  şi  fluierară  aprobator.  Fiarele  de 
Bronz  bătură  în  podea  cu  mânerele  suliţelor,  până  ce  în  sală  se  făcu  din 
nou  linişte. 

Ser  Barristan  nu-şi  desprinsese  ochii  nicio  clipă  de  la  Barbă-nsân- 
gerată. A  venit  să jefuiască  un  oraş  si  pacea  lui  Hizdahr  l-a  lăsat fără  pradă. 
Va  face  tot  ce  trebuie  pentru  a  pomi  vărsarea  de  sânge. 

Hizdahr  zo  Loraq  se  ridică  fără  grabă  de  pe  tronul-dragon. 

-  Trebuie  să-mi  consult  consiliul.  Judecata  de  azi  a  luat  sfârşit. 

-  îngenuncheaţi  cu  toţii  în  faţa  Măreţiei  Sale  Hizdahr  zo  Loraq,  al 
Paisprezecelea  cu  Acest  Nobil  Nume,  Regele  Meereenului,  Moştenitorul 

Gbisului,  Octarh  al  Vechiului  Imperiu,  Stăpân  al  Skahazadhanului, 
Consort  al  Dragonilor  şi  Sânge  al  Harpiei!  răcni  heraldul. 

Fiarele  de  Bronz  se  împrăştiară  printre  pilaştri  şi  formară  un  şir, 
după  care  începură  să  înainteze  încet  în  pas  de  defilare,  scoţându-i  din 
sală  pe  petiţionari. 

Dornishenii  nu  trebuiau  să  meargă  atât  de  departe  ca  mare  parte 
dintre  ceilalţi.  Potrivit  rangului  şi  statutului  său,  Quentyn  Martell  fusese 
găzduit  în  Marea  Piramidă,  la  două  niveluri  mai  jos  -  un  apartament 
frumos,  cu  propria  privată  şi  terasă  cu  parapet.  Poate  că  de  aceea  el  şi 
tovarăşii  săi  mai  zăboviră,  aşteptând  să  se  risipească  înghesuiala,  înainte 
de  a  porni  spre  trepte. 

Ser  Barristan  îi  privi,  gânditor.  Ce  ar  dori  Daenerys?  se  întrebă  el. 
Credea  că  ştie.  Bătrânul  cavaler  traversă  sala,  cu  mantia  lungă  şi  albă 
unduind  în  urma  sa.  Ii  ajunse  pe  dornisheni  în  vârful  treptelor. 

-  Judecăţile  tatălui  tău  n-au  fost  niciodată  măcar  pe  jumătate  atât 
de  animate,  îl  auzi  pe  Drinkwater  glumind. 

-  Prinţe  Quentyn,  rosti  Selmy,  pot  să  te  rog  să-mi  acorzi  câteva  clipe? 
Quentyn  Martell  se  întoarse. 

-  Ser  Barristan!  Bineînţeles.  Odăile  mele  sunt  cu  un  nivel  mai  jos. 
Nu. 

-  Nu  este  rolul  meu  să  te  sfătuiesc,  Prinţe  Quentyn...  dar  în  locul 
tău  nu  m-aş  întoarce  în  odăile  acelea.  Tu  şi  prietenii  tăi  ar  trebui  să 
coborâţi  scara  şi  să  plecaţi. 

Prinţul  Quentyn  îl  privi  fix. 

-  Să  părăsesc  piramida? 

-  Să  părăsiţi  oraşul.  Să  vă  întoarceţi  în  Dorne. 
Dornishenii  se  priviră. 

-  Armele  şi  armurile  noastre  sunt  acolo,  rosti  Gerris  Drinkwater. 
Casă  nu  mai  amintesc  de  majoritatea  monedelor  care  ne-au  mai  rămas. 

-  Spadele  pot  fi  înlocuite,  zise  Ser  Barristan.  Vă  pot  da  suficiente 
monede  pentru  a  vă  întoarce  în  Dorne.  Prinţe  Quentyn,  regele  te-a 
băgat  în  seamă  azi.  S-a  încruntat. 

Gerris  Drinkwater  izbucni  în  râs. 

-  Ar  trebui  să  ne  fie  teamă  de  Hizdahr  zo  Loraq?  L-ai  văzut  chiar 
acum,  cu  ochii  tăi.  A  tremurat  în  faţa  yunkailor.  Ei  i-au  trimis  o 
căpătând,  iar  el  n-a  făcut  nimic. 

Quentyn  Martell  încuviinţă. 

-  Este  bine  ca  un  prinţ  să  gândească  înainte  să  acţioneze.  Regele 
acesta...  nu  ştiu  ce  să  cred  despre  el.  Este  adevărat,  regina  m-a  prevenit 
în  privinţa  lui,  dar... 

-  Te-a  prevenit?  se  încruntă  Selmy.  Atunci  de  ce  te  mai  afli  aici? 
Prinţul  Quentyn  se  îmbujoră. 

-  Pactul  de  căsătorie... 

-  ...a  fost  încheiat  de  doi  oameni  care  sunt  morţi,  şi  nu  conţine 
niciun  cuvânt  despre  regină  ori  despre  tine.  Promitea  mâna  surorii 
tale  pentru  fratele  reginei,  alt  mort.  Nu  are  nicio  putere.  Până  n-ai 
apărut  aici,  Luminăţia  Sa  nu  ştia  nimic  despre  existenţa  lui.  Tatăl  tău 
îşi  ţine  bine  ascunse  secretele,  Prinţe  Quentyn.  Prea  bine,  mă  tem. 
Dacă  regina  ar  fi  ştiut  despre  acest  pact  în  Qarth,  poate  că  n-ar  fi  plecat 
niciodată  spre  Golful  Sclavilor,  dar  ai  sosit  prea  târziu.  Nu  vreau  să-ţi 
torn  sare  peste  răni,  dar  Luminăţia  Sa  are  un  soţ  nou  şi  un  concubin 
bătrân,  şi  pare  să-i  prefere  pe  amândoi  în  locul  tău. 

Mânia  fulgeră  în  ochii  negri  ai  prinţului. 

-  Acest  prinţ  ghiscari  nu  este  un  consort  potrivit  pentru  regina 
Celor  Şapte  Regate. 

-  Nu  eşti  în  măsură  să  judeci  asta. 

Ser  Barristan  tăcu,  întrebându-se  dacă  nu  cumva  zisese  deja  prea 
multe.  Nu.  Spune-i  şi  restul. 

-  In  ziua  aceea  în  arena  lui  Daznak,  unele  bucate  din  loja  regală  au 
fost  otrăvite.  Doar  printr-o  întâmplare,  Vânjosul  Belwas  le-a  mâncat 
pe  toate.  Graţiile  Albastre  spun  că  l-au  salvat  numai  mărimea  lui  şi  forţa 
neobişnuită,  dar  a  fost  în  pragul  morţii.  Şi  acum  se  mai  află  în  pericol. 

Surpriza  fu  evidentă  pe  chipul  Prinţului  Quentyn. 

-  Otravă...  pentru  Daenerys? 

-  Pentru  ea  sau  pentru  Hizdahr.  Poate  pentru  amândoi.  Loja  era 
totuşi  a  lui.  înălţimea  Sa  a  făcut  toate  aranjamentele.  Dacă  otrava  a  fost 
mâna  lui...  ei  bine,  va  avea  nevoie  de  un  ţap  ispăşitor.  Cine  poate  fi  mai 
bun  decât  un  rival  de  pe  un  tărâm  îndepărtat,  care  nu  are  niciun  prieten 
la  Curtea  aceasta?  Cine  ar  fi  mai  bun  decât  un  peţitor  respins  de  regină? 

Quentyn  Martell  păli. 

-  Eu?Nu  m-aş  fi...  doar  nu  poţi  să  crezi  c-aş  fi  avut  vreun  rol  în  vreo... 
Dacă  nu  acesta  este  adevărul,  atunci  e  un  maestru  al  disimulării. 

-  Alţii  o  pot  crede,  spuse  Ser  Barristan.  Vipera  Roşie  ţi-a  fost 
unchi.  Şi  ai  motive  întemeiate  să  doreşti  moartea  regelui  Hizdahr. 

-  Şi  alţii  îi  doresc  moartea,  sugeră  Gerris  Drinkwater.  Naharis, 
de  pildă... 

-  Amantul  reginei,  încheie  Ser  Barristan  înainte  ca  dornisheanul  să 
poată  spune  ceva  care  ar  fi  putut  întina  onoarea  stăpânei  sale.  Aşa  îi 
numiţi  în  Dorne,  nu?  Fără  să  aştepte  răspunsul,  continuă:  Prinţul 
Lewyn  mi-a  fost  Frate  Jurat.  Pe  vremea  aceea  cei  din  Garda  Regelui 
nu  aveau  secrete  între  ei.  Ştiu  că  el  avea  un  amant.  Nu  considera  totuşi 
că  asta  ar  fi  fost  vreo  ruşine. 

-  Nu,  răspunse  Quentyn  roşu  la  faţă,  dar... 

-  Daario  l-ar  ucide  pe  Hizdahr  într-o  clipă,  dacă  ar  cuteza,  continuă 
Ser  Barristan.  Dar  nu  cu  otravă.  Niciodată.  Şi  oricum  Daario  n-a  fost 
acolo.  Cu  toate  acestea,  Hizdahr  ar  fi  încântat  să-1  învinovăţească  pentru 
lăcuste...  dar  e  posibil  ca  regele  să  mai  aibă  nevoie  de  Ciorile  Furtunii, 
dar  le  va  pierde  dacă  pare  implicat  în  moartea  căpitanului  lor.  Nu, 
prinţe.  Dacă  Luminăţia  Sa  are  nevoie  de  un  otrăvitor,  se  va  întoarce 
către  tine. 

Spusese  tot  ceea  ce  putuse  spune  fără  risc.  In  alte  câteva  zile,  dacă  zeii 
le-ar  fi  surâs,  Hizdahr  zo  Loraq  n-avea  să  mai  conducă  Meereenul...  dar 
nu  se  câştiga  nimic  prin  implicarea  Prinţului  Quentyn  în  baia  de  sânge 
care  avea  să  urmeze. 

-  Dacă  trebuie  să  rămâi  în  Meereen,  ai  face  bine  să  te  ţii  departe  de 
Curte  şi  să  speri  că  Hizdahr  te  va  uita,  încheie  Ser  Barristan,  însă  o 

corabie  către  Volantis  ar  fi  o  alegere  mai  înţeleaptă,  prinţe.  Indiferent 
pentru  ce  cale  vei  opta,  îţi  doresc  tot  binele. 

înainte  să  fi  făcut  trei  paşi,  Quentyn  Martell  îl  strigă: 

-  Ţi  se  spune  Barristan  Viteazul. 

-  Da,  aşa-mi  spun  unii. 

Selmy  câştigase  porecla  aceea  pe  când  avea  zece  ani,  şi  abia  fusese  uns 
scutier,  dar  era  atât  de  îngâmfat,  mândru  şi  prost  încât  îi  intrase  în  cap 
că  putea  participa  la  turniruri  împotriva  unor  cavaleri  dovediţi  şi 
încercaţi.  De  aceea  împrumutase  un  cal  de  război  şi  o  armură  din 
armurăria  Lordului  Dondarrion,  după  care  participase  la  Blackhaven  ca 
un  cavaler  misterios.  Până  şi  heraldul  a  râs.  Braţele  îmi  erau  atât  de  subţiri, 
încât,  atunci  cândmi-am  coborât  lancea,  abia  de  puteam  opri  vârful  să  nu 
zgârie  pământul.  Lordul  Dondarrion  ar  fi  avut  tot  dreptul  să-1  coboare 
de  pe  cal  şi  să-i  tragă  o  bătaie  la  fund,  dar  Prinţului  de  Dragonflies  i  se 
făcuse  milă  de  băiatul  în  armură  nepotrivită  şi-i  acordase  respectul  de  a-i 
accepta  provocarea.  Fusese  necesară  o  singură  şarjă.  După  aceea  Prinţul 
Duncan  îl  ajutase  să  se  ridice  în  picioare  şi-i  scosese  coiful. 

-  Un  băiat!  strigase  el  către  mulţime.  Un  băiat  viteaz. 

Acum  cincizeci  şi  trei  de  ani.  Câţi  dintre  cei  care  au  fost  atunci  la 
Blackhaven  mai  trăiesc? 

-  Ce  poreclă  crezi  că-mi  vor  da  dacă  m-aş  întoarce  în  Dome  fără 
Daenerys?  întrebă  Prinţul  Quentyn.  Quentyn  Precautul?  Quentyn 
Laşul?  Quentyn  cel  Sperios? 

Prinţul  Care  a  Venit  prea  Târziu,  gândi  bătrânul  cavaler...  dar  dacă 
un  cavaler  din  Garda  Regelui  învaţă  ceva,  atunci  învaţă  să-şi  ţină  gura. 

-  Quentyn  înţeleptul,  sugeră  el. 
Şi  speră  că  era  adevărat. 


PEŢITORUL  ALUNGAT 


Ora  stafiilor  aproape  că  sosise  când  Ser  Gerris  Drinkwater  se 
întoarse  la  piramidă  ca  să  anunţe  că-i  găsise  pe  Fasole,  Hârţoage  şi 
Moş  Bill  Ciolănosul  în  una  dintre  cramele  mai  puţin  respectabile  din 
Meereen,  bând  vin  galben  şi  privind  sclavi  dezbrăcaţi,  care  se  ucideau 
între  ei  cu  mâinile  goale  şi  dinţii  umpluţi  cu  fier. 

-  Fasole  a  scos  un  cuţit  şi  a  propus  un  pariu  ca  să  vadă  dacă  dezertorii 
au  burţile  pline  cu  măruntaie  galbene,  povesti  Ser  Gerris,  aşa  că  i-am 
azvârlit  un  dragon  şi  l-am  întrebat  dacă  aurul  galben  era  bun.  A  încercat 
moneda  cu  dinţii  şi  m-a  întrebat  ce  vreau  să  cumpăr.  Când  i-am  spus,  a 
băgat  cuţitul  înapoi  şi  m-a  întrebat  dacă  sunt  beat  sau  nebun. 

-  Lasă-1  să  creadă  ce  vrea,  atâta  vreme  cât  transmite  mesajul,  spuse 
Quentyn. 

-  O  s-o  facă.  Mă  pun  chezaş  c-o  să  te-alegi  şi  cu  întâlnirea  dorită, 
măcar  numai  ca  Fleandură  s-o  poată  pune  pe  Frumoasa  Meris  să-ţi  scoată 
ficatul  şi  să-1  prăjească  cu  ceapă.  Ar  fi  trebuit  să-i  fi  dat  ascultare  lui  Selmy. 
Când  Barristan  Viteazul  îţi  spune  să  fugi,  înţeleptul  îşi  trage  cizmele.  Ar 
trebui  să  căutăm  o  corabie  spre  Volantis  cât  timp  portul  mai  este  deschis. 

Simpla  menţionare  înverzi  obrajii  lui  Ser  Archibald. 

-  S-a  terminat  cu  corăbiile.  Mai  degrabă  m-aş  întoarce  la  Volantis 
sărind  într-un  picior. 

Volantis,  gândi  Quentyn.  Apoi  Lys,  apoi  acasă.  înapoi  pe  drumul  pe 
care-am  venit,  cu  mâinile  goale.  Trei  bărbaţi  viteji  care-au  murit,  pentru  ce? 

Ar  fi  fost  frumos  să  revadă  Sângele  Verde,  să  viziteze  Sunspear  şi 
Grădinile  de  Apă  şi  să  respire  aerul  muntos,  curat  şi  dulce  din 
Yronwood,  în  locul  umorilor  fierbinţi,  umede  şi  murdare  din  Golful 
Sclavilor.  Quentyn  ştia  că  tatăl  lui  n-ar  fi  rostit  nicio  vorbă  de  dojană, 
dar  dezamăgirea  i  s-ar  fi  citit  în  ochi.  Sora  lui  ar  fi  fost  dispreţuitoare, 
Şerpoaicele  Nisipului  l-ar  fi  batjocorit  cu  surâsuri  mai  ascuţite  decât 
tăişurile  săbiilor,  iar  Lordul  Yronwood,  al  doilea  său  tată,  care-şi 
trimisese  propriul  fiu  pentru  a-1  feri... 

-  Nu  vă  voi  ţine  aici,  le  spuse  Quentyn  prietenilor  săi.  Tata  mi-a 
încredinţat  mie  această  misiune,  nu  vouă.  Duceţi-vă  acasă,  dacă  vreţi. 
Prin  orice  cale  aţi  dori  s-o  faceţi.  Eu  rămân. 

Bărbatul  voinic  ridică  din  umeri. 

-  Atunci  Drink  şi  cu  mine  rămânem,  de  asemenea. 

In  seara  următoare,  Denzo  D'han  apăru  la  uşa  Prinţului  Quentyn 
ca  să  discute  condiţiile. 

-  Se  va  întâlni  cu  tine  mâine,  lângă  piaţa  de  mirodenii.  Caută  o  uşă 
însemnată  cu  o  floare  de  lotus  purpurie.  Bate  de  două  ori  şi  spune 
„libertate". 

-  De  acord,  spuse  Quentyn.  Arch  şi  Gerris  mă  vor  însoţi.  El  poate 
aduce  de  asemenea  doi  bărbaţi.  Nu  mai  mulţi. 

-Dacă  asta  doreşte  prinţul  meu...  Cuvintele  erau  îndeajuns  de 
curtenitoare,  însă  tonul  lui  Denzo  era  încărcat  de  maliţie,  iar  ochii 
războinicului-poet  scânteiau  de  batjocură.  Vino  la  apus.  Şi  ai  grijă  să 
nu  fii  urmărit. 

Dornishenii  părăsiră  Marea  Piramidă  cu  o  oră  înainte  de  apus, 
pentru  cazul  în  care  ar  fi  greşit  drumul  sau  ar  fi  avut  greutăţi  în  găsirea 
florii  de  lotus  purpurii.  Quentyn  şi  Gerris  purtau  centurile  cu  săbii. 
Bărbatul  voinic  avea  ciocanul  cel  mare  prins  peste  spinarea  lui  masivă. 

-  Nu  este  încă  târziu  pentru  a  renunţa  la  nebunia  asta,  rosti  Gerris  pe 
când  mergeau  pe  o  străduţă  puturoasă  spre  vechea  piaţă  de  mirodenii; 

izul  de  urină  se  simţea  apăsător  şi  din  faţă  puteau  auzi  huruitul  roţilor 
cu  obezi  din  fier  ale  unei  cotigi  pentru  leşuri.  Moş  Bill  Ciolănosul  zicea 
că  Frumoasa  Meris  poate  prelungi  moartea  cuiva  până  la  o  lună.  Noi 
i-am  minţit,  Quent.  Ne-am  folosit  de  ei  ca  s-ajungem  aici,  după  care 
ne-am  dus  la  Ciorile  Furtunii. 

-  Aşa  cum  ni  s-a  poruncit. 

-  Dar  Zdrenţărosul  n-a  intenţionat  niciodată  ca  noi  s-o  facem 
de-adevăratelea,  sublinie  bărbatul  mătăhălos.  Ceilalţi  băieţi  ai  lui,  Ser 
Orson  şi  Dick  Păiosul,  Hungerford,  Will  de  la  Pădure,  toţi  ăia,  sunt 
închişi  şi-acum  prin  vreo  temniţă,  din  cauza  noastră.  Nu  cred  că  Moş 
Fleandură  a  fost  foarte  încântat  de  asta. 

-  Nu,  zise  Prinţul  Quentyn,  dar  el  iubeşte  aurul. 
Gerris  izbucni  în  râs. 

-  Păcat  că  n-avem  deloc  aşa  ceva.  Tu  ai  încredere  în  pacea  asta, 
Quent?  Eu  n-am.  Jumătate  din  oraş  îl  numeşte  erou  pe  ucigaşul  de 
dragoni,  dar  cealaltă  jumătate  scuipă  sânge  când  îi  aude  numele. 

-  Harzoo,  rosti  bărbatul  voinic. 
Quentyn  se  încruntă. 

-  Se  numea  Harghaz. 

-  Hizdahr,  Humzum,  Hagnag  -  ce  contează?  Eu  le  spun  la  toţi 
Harzoo.  N-a  ucis  niciun  dragon.  N-a  făcut  decât  să  se  aleagă  c-un  fund 
pârlit  ca  şoriciul  de  pe  porc. 

-  A  fost  viteaz. 

Eu  aş  fi  avut  oare  curajul  de  a  înfrunta  monstrul  acela,  fără  altă  armă 
decât  o  suliţă? 

-  A  murit  vitejeşte,  dacă  asta  voiai  să  spui. 

-  A  murit  urlând,  preciză  Arch. 

Gerris  puse  o  mână  pe  umărul  lui  Quentyn. 

-  Chiar  dacă  se  va  întoarce,  regina  va  fi  tot  măritată. 

-  Nu  şi  dacă-i  trag  regelui  Harzoo  una  cu  ciocanul  meu,  propuse 
bărbatul  voinic. 

-  Hizdahr,  zise  Quentyn.  II  cheamă  Hizdahr. 

-  Un  pupic  de  la  ciocanul  meu  şi  nimănui  n-o  să-i  mai  pese  cum  s-a 
numit,  spuse  Arch. 

Ei  nu  văd.  Prietenii  lui  pierduseră  din  vedere  adevărata  sa  ţintă 
acolo.  Drumul  duce  prin  ea,  nu  la  ea.  Daenerys  este  calea  spre  trofeu,  nu 
trofeul  în  sine. 

-  Ea  mi-a  spus:  „Dragonul  are  trei  capete.  Căsătoria  mea  nu  trebuie 
să  fie  sfârşitul  tuturor  speranţelor  tale.  Ştiu  de  ce  eşti  aici.  Pentru  foc 
şi  sânge."  Ştiţi  bine  că  am  sânge  Targaryen  în  mine.  îmi  pot  urmări 
ascendenţa... 

-  Fac  ceva  pe  descendenţa  ta,  spuse  Gerris.  Dragonilor  n-o  să  le  pese 
de  sângele  tău,  decât  poate  în  privinţa  gustului.  Nu  poţi  să-mblânzeşti 
un  dragon  c-o  lecţie  de  istorie.  Ei  sunt  monştri,  nu  maesteri.  Quent, 
tu-ţi  doreşti  cu-adevărat  să  faci  asta? 

-  Asta-i  ceea  ce  trebuie  să  fac.  Pentru  Dorne.  Pentru  tata.  Pentru 
Cletus,  şi  Will,  şi  Maesterul  Kedry. 

-  Ei  sunt  morţi,  spuse  Gerris.  Lor  n-o  să  le  pese. 

-  Da,  încuviinţă  Quentyn,  sunt  morţi.  Dar  de  ce  au  murit?  Ca 
să  m-aducă  aici,  pentru  a  mă  putea  căsători  cu  regina  dragonilor. 
O  aventură  măreaţă,  a  numit-o  Cletus.  Drumuri  cu  demoni  şi  mări 
furtunoase,  iar  la  capătul  lor,  cea  mai  frumoasă  femeie  din  lume.  O 
poveste  pe  care  s-o  tot  istoriseşti  nepoţilor.  Dar  Cletus  nu  va  mai 
zămisli  niciodată  un  copil,  decât  numai  dacă  n-a  lăsat  vreun  bastard 
în  pântecele  fetişcanei  aceleia  pe  care-o  plăcea  în  tavernă.  Will  nu 
va  avea  parte  niciodată  de  nunta  sa.  Morţile  lor  ar  trebui  să  aibă 
vreun  rost. 

Gerris  arătă  un  leş  rezemat  de  un  perete  din  cărămidă,  înconjurat 
de  un  nor  de  muşte  verzui,  strălucitoare. 

-  Moartea  lui  are  vreun  rost? 
Quentyn  privi  cadavrul  cu  dezgust. 

-  A  murit  de  pântecăraie.  Feriţi-vă  de  el.  Iapa  albă  se  afla  înlăuntrul 
zidurilor  oraşului.  Nu  era  de  mirare  că  străzile  păreau  atât  de  pustii. 
Nepătaţii  vor  trimite  o  cotigă  pentru  morţi  să-1  ridice. 

-  Neîndoios,  dar  nu  aceasta  a  fost  întrebarea  mea.  Vieţile  oamenilor 
au  rost,  nu  morţile  lor.  Şi  eu  i-am  iubit  pe  Will  şi  pe  Cletus,  dar  asta  nu 
ni-i  va  readuce.  Asta-i  o  greşeală,  Quent.  Nu  te  poţi  încrede  în  mercenari. 

-  Şi  ei  sunt  oameni  ca  toţi  oamenii.  îşi  doresc  aur,  glorie,  putere. 
Astea-s  toate  lucrurile-n  care  cred. 

Ele  şi  propriul  meu  destin.  Sunt  un  prinţ  de  Dorne  şi  sângele  dragonilor 
îmi  curge  prin  vene. 

Soarele  coborâse  în  spatele  zidurilor  oraşului  până  găsiră  floarea  de 
lotus,  vopsită  pe  uşa  din  lemn  decolorată  a  unei  căsuţe  scunde  din 
cărămizi,  aflată  în  mijlocul  unui  şir  de  locuinţe  similare  din  umbra 
uriaşei  piramide  galben-verzuie  a  lui  Rhazdar.  Quentyn  ciocăni  de  două 
ori,  aşa  cum  fusese  instruit.  Un  glas  morocănos  îi  răspunse  dinapoia  uşii, 
mormăind  ceva  neinteligibil  în  graiul  corcit  al  Golfului  Sclavilor,  un 
amestec  schimonosit  de  ghiscari  veche  şi  valyriană  cultă.  Prinţul  răspunse 
în  aceeaşi  limbă: 

-  Libertate. 

Uşa  se  deschise.  Gerris  intră  primul,  din  motive  de  precauţie,  cu 
Quentyn  urmându-1  îndeaproape,  şi  cu  bărbatul  voinic  în  ariergardă, 
înăuntru  aerul  era  înceţoşat  de  fum  albăstrui,  al  cărui  miros  dulceag 
nu  putea  acoperi  pe  de-a-ntregul  miasmele  mai  pătrunzătoare  de 
urină,  vin  acru  şi  carne  putrezită.  Spaţiul  era  mult  mai  larg  decât  părea 
din  exterior,  întinzându-se  în  stânga  şi  în  dreapta,  în  căsuţele  alăturate. 
De  pe  stradă  păreau  a  fi  o  duzină  de  locuinţe,  dar  la  interior  erau  o 
unică  sală  lungă. 

La  ora  aceasta  sala  nu  era  nici  pe  jumătate  plină.  Câţiva  dintre 
ocupanţii  ei  le  aruncară  dornishenilor  priviri  plictisite,  ostile  sau 
curioase.  Restul  erau  strânşi  în  jurul  gropii  din  capătul  îndepărtat  al 
încăperii,  unde  doi  bărbaţi  goi  puşcă  se  luptau  cu  cuţite  în  strigătele 
şi  îndemnurile  spectatorilor. 

Quentyn  nu  zări  niciun  semn  al  oamenilor  pentru  care  veniseră  aici. 
După  aceea,  o  uşă  pe  care  n-o  văzuse  până  atunci  se  deschise  şi  apăru  o 
bătrână,  o  făptură  zbârcită  în  tokar  roşu-închis,  tivit  cu  cranii  minuscule 

din  aur.  Pielea  îi  era  albă  ca  laptele  de  iapă,  iar  părul  atât  de  subţire, 
încât  puteai  distinge  scalpul  de  dedesubt. 

-  Dome,  rosti  ea.  Eu  sunt  Zahrina.  Lotusul  Purpuriu.  Coborâţi 
pe-aici  şi-o  să-i  găsiţi. 

Le  ţinu  uşa  deschisă  şi  le  făcu  semn  să  intre. 

In  spatele  uşii  era  o  scară  cu  trepte  din  lemn,  abruptă  şi  în  spirală. 
De  data  aceasta  bărbatul  voinic  deschise  drumul  şi  Gerris  rămase 
ultimul,  cu  prinţul  între  ei.  Un  beci  sub  beci.  Drumul  până  jos  era  lung 
şi  atât  de  întunecos,  încât  Quentyn  trebui  să-1  pipăie  întruna  cu 
piciorul,  pentru  a  nu  luneca.  Atunci  când  ajunse  aproape  de  capăt,  Ser 
Archibald  îşi  trase  pumnalul. 

Ieşiră  într-o  criptă  din  cărămidă  de  trei  ori  mai  mare  decât  crama 
de  deasupra.  Ciubere  uriaşe  din  lemn  se  înşiruiau  în  lungul  pereţilor 
cât  vedeai  cu  ochii.  Un  felinar  roşu  atârna  pe  un  cârlig  imediat  după 
uşă,  iar  o  lumânare  neagră  şi  unsuroasă  pâlpâia  pe  un  butoiaş  răsturnat 
care  slujea  drept  măsuţă.  Aceea  era  unica  lumină. 

Caggo  Ucigaşul  Cadavrului  se  plimba  înainte  şi  înapoi  pe  lângă 
ciuberele  cu  vin,  cu  arakhul  negru  atârnându-i  pe  coapsă.  Frumoasa 
Meris  stătea  în  picioare  cu  o  arbaletă  în  braţe,  cu  ochii  reci  şi  morţi  ca 
două  pietre  sure.  Denzo  D'han  baricadă  uşa  după  ce  intrară  dornishenii, 
apoi  se  aşeză  în  faţa  ei  cu  braţele  încrucişate  peste  piept. 

Cu  unul  prea  mult,  gândi  Quentyn. 

Prinţul  Zdrenţăros  stătea  la  masă,  cu  mâinile  în  jurul  unei  cupe  de 
vin.  In  lumina  galbenă  a  lumânării,  părul  lui  cenuşiu-argintiu  părea 
aproape  auriu,  deşi  cearcănele  de  sub  ochi  erau  adânci  ca  nişte  coburi. 
Purta  mantia  din  lână  maronie  a  călătorilor,  sub  care  scânteia  argintiu 
cămaşa  din  zale.  Oare  asta  dovedea  trădare  sau  simplă  precauţie?  Un 
mercenar  bătrân  este  un  mercenar  prudent.  Quentyn  se  apropie  de 
masa  lui. 

-  Fără  mantie,  arăţi  altfel,  lordul  meu. 

-  Straiele  mele  zdrenţăroase?  Pentoshi  ridică  din  umeri:  Sunt 
sărmane...  dar  flendurile  acestea  îmi  umplu  duşmanii  de  spaimă,  iar  pe 

câmpul  de  bătălie  zdrenţele  mele  care  flutură  în  vânt  îmi  îmboldesc 
oamenii  mai  mult  decât  orice  stindard.  Iar  dacă  vreau  să  mă  deplasez 
nevăzut,  îmi  este  de  ajuns  să  le  scot,  pentru  a  deveni  un  om  obişnuit 
şi  câtuşi  de  puţin  observabil.  Făcu  semn  spre  banca  din  faţa  sa:  Ia  loc. 
înţeleg  că  eşti  un  prinţ.  Nu  mi-aş  fi  dat  seama.  Vrei  să  bei  ceva? 
Zahrina  are  şi  câte  ceva  de  mâncare.  Pâinea  îi  este  mucegăită,  iar 
tocana  cumplită.  Grăsime  şi  sare,  cu  o  bucăţică  sau  două  de  carne.  Ea 
zice  c-ar  fi  de  câine,  dar  cred  că-i  mai  degrabă  de  şobolan.  N-o  să  te 
omoare  însă.  Am  descoperit  că  trebuie  să  te  temi  doar  atunci  când 
mâncarea  este  ispititoare.  In  mod  invariabil  otrăvitorii  aleg  bucatele 
cele  mai  ademenitoare. 

-  Ai  adus  trei  bărbaţi,  rosti  Ser  Gerris  pe  un  ton  apăsat.  Căzuserăm 
de  acord  pentru  câte  doi  de  fiecare  parte. 

-  Meris  nu  este  bărbat.  Meris,  scumpete,  descheie-ţi  cămaşa 
şi-arată-le. 

-  Nu  va  fi  nevoie,  zise  Quentyn. 

Dacă  zvonurile  pe  care  le  auzise  erau  adevărate,  Frumoasa  Meris 
avea  sub  cămaşa  aceea  doar  cicatricele  lăsate  de  cei  care-i  retezaseră 
sânii. 

-  Meris  este  femeie,  de  acord.  Cu  toate  acestea,  ai  răsucit  înţelegerea. 

-  Zdrenţăros  şi  răsucit,  ce  mai  bandit  sunt!  Trei  contra  doi  nu 
înseamnă  mare  avantaj,  trebuie  să  recunoşti,  dar  poate  conta.  In  lumea 
asta  trebuie  să  înveţi  să  înhaţi  orice  daruri  ar  alege  zeii  să-ţi  trimită. 
Asta-i  o  lecţie  pe  care  am  învăţat-o  pentru  un  preţ  destul  de  mare.  Ţi-o 
ofer  ca  semn  al  bunei  mele  credinţe.  Arătă  din  nou  spre  bancă:  Ia  loc 
şi  spune  ceea  ce  ai  venit  să  spui.  Promit  să  nu  te-omor  până  nu  te-ascult. 
Măcar  atât  pot  să  fac  pentru  un  prinţ  de  teapa  mea.  Quentyn,  da? 

-  Quentyn  din  Casa  Martell. 

-  Broscoi  ţi  se  potriveşte  mai  bine.  Nu-mi  stă-n  obicei  să  beau  cu 
mincinoşii  şi  cu  dezertorii,  dar  mi-ai  trezit  curiozitatea. 

Quentyn  se  aşeză.  Un  cuvânt  greşit  şi-n  mai  puţin  de  o  bătaie  de 
inimă  totul  se  poate  schimba-n  sânge. 

-  Iţi  cer  iertare  pentru  amăgirea  noastră.  Singurele  corăbii  ce 
mergeau  spre  Golful  Sclavilor  erau  cele  care  fuseseră  angajate  să'  te 
ducă  pe  tine  la  războaie. 

Prinţul  Zdrenţăros  ridică  din  umeri. 

-  Toţi  trădătorii  au  istoriile  lor.  Nu  eşti  primul  care  să-mi  fi  jurat 
sabia  sa,  să-mi  fi  luat  galbenii  şi  să  fi  fugit.  Toţi  au  motive.  „Mezinul 
meu  este  bolnav"  sau  „Soţia  îmi  pune  coarne"  sau  „Toţi  ceilalţi  bărbaţi 
mă  pun  să  le  sug  mădularul".  Acesta  din  urmă  a  fost  un  băiat  fermecă- 
tor, dar  nu  i-am  iertat  dezertarea.  Altul  mi-a  spus  că  mâncarea  noastră 
era  atât  de  mizerabilă,  încât  trebuia  să  plece  până  nu  vărsa,  aşa  că  i-am 
tăiat  laba  piciorului,  i-am  fript-o  şi  i-am  dat-o  s-o  mănânce.  După  aceea 
l-am  făcut  bucătarul  taberei.  Hrana  ni  s-a  îmbunătăţit  vizibil,  iar  când 
contractul  i  s-a  încheiat,  a  mai  semnat  unul.  Tu  însă...  câţiva  dintre 
oamenii  mei  cei  mai  buni  sunt  închişi  în  temniţele  reginei  din  cauza 
limbii  tale  mincinoase  şi  mă-ndoiesc  că  ai  şti  măcar  să  găteşti. 

-  Sunt  un  prinţ  de  Dome,  zise  Quentyn.  Am  o  misiune  faţă  de 
tatăl  şi  poporul  meu.  A  existat  un  pact  de  căsătorie  secret. 

-  Aşa  am  auzit.  Iar  când  regina  argintie  ţi-a  văzut  hârtiuţa,  ţi-a 
căzut  în  braţe,  da? 

-  Nu,  spuse  Frumoasa  Meris. 

-  Nu?  Ah,  îmi  reamintesc.  Mireasa  ţi-a  fugit  pe  un  dragon.  Ei  bine, 
când  se-ntoarce,  ai  grijă  să  ne  inviţi  la  ceremonia  nupţială.  Celor  din 
compania  mea  le  va  plăcea  să  bea  pentru  fericirea  voastră,  iar  mie-mi 
plac  nunţile  din  Westeros.  Mai  ales  partea  care  se  desfăşoară-n  pat, 
atât  doar  că...  ia  stai  niţel...  Se  răsuci  spre  Denzo  D'han:  Denzo,  mi 
s-a  părut  că  mi-ai  zis  că  regina  dragonilor  s-ar  fi  măritat  cu  un  ghiscari. 

-  Un  nobil  din  Meereen.  Bogat. 

Prinţul  Zdrenţăros  se  întoarse  către  Quentyn. 

-  Ar  putea  fi  adevărat?  In  niciun  caz!  Cum  ar  rămâne  atunci  cu 
pactul  tău  de  căsătorie? 

-  Ea  şi-a  râs  de  el,  zise  Frumoasa  Meris. 

Daenerys  n-a  râs  niciodată.  Restul  Meereenului  putea  să-1  considere 
o  curiozitate  amuzantă,  ca  pe  bărbatul  din  Insulele  Verii  pe  care 
Regele  Robert  obişnuia  să-1  ţină  la  Debarcaderul  Regelui,  însă  regina 
îi  vorbise  întotdeauna  cu  blândeţe. 

-  Am  ajuns  prea  târziu,  rosti  Quentyn. 

-  Păcat  că  nu  m-ai  părăsit  mai  devreme.  Prinţul  Zdrenţăros  sorbi 
din  vin:  Aşadar...  nicio  nuntă  pentru  prinţul  Broscoi.  De  aceea  te-ai 
întors  ţopăind  la  mine?  Cei  trei  bravi  flăcăi  dornisheni  au  decis  să-şi 
onoreze  contractele? 

-Nu. 
-Jignitor. 

-  Yurkhaz  zo  Yunzak  este  mort. 

-  O  veste  veche.  L-am  văzut  murind.  Sărmanul  a  zărit  un  dragon 
şi  s-a-mpiedicat  pe  când  încerca  să  fugă.  După  aceea  o  mie  dintre 
prietenii  lui  cei  mai  apropiaţi  l-au  călcat  în  picioare.  Nu-ncape  îndoială 
că  Oraşul  Galben  este  scăldat  în  lacrimi.  Vrei  să-nchin  acum  în 
amintirea  lui? 

-  Nu.  Yunkaii  şi- au  ales  un  nou  comandant? 

-  Consiliul  Stăpânilor  n-a  putut  cădea  de  acord.  Yezzan  zo  Qaggaz 
se  bucura  de  cea  mai  mare  susţinere,  dar  acum  şi  el  este  mort. 
Comanda  supremă  trece  pe  rând  la  fiecare  dintre  înţelepţii  Stăpâni. 
Astăzi  conducătorul  nostru  este  unul  dintre  prietenii  tăi,  cel  poreclit 
Cuceritorul  Beat.  Mâine  va  fi  Lordul  Obraji-tremurători. 

-  Iepurele,  spuse  Meris.  Obraji-tremurători  a  fost  ieri. 

-  Aşa,  scumpete,  corectează-mă.  Prietenii  noştri  yunkai  au  fost 
îndeajuns  de  amabili  pentru  a  ne  oferi  ordinea  lor.  Trebuie  să  mă 
străduiesc  să  o  consult  cu  mai  multă  asiduitate. 

-  Yurkhaz  zo  Yunzak  a  fost  cel  care  te-a  angajat. 

-  El  a  semnat  contractul  nostru  din  partea  oraşului  său.  Doar  atât. 

-  Meereenul  şi  Yunkaiul  au  încheiat  pace.  Asediul  va  fi  ridicat, 
oştile  vor  fi  demobilizate.  Nu  vor  mai  exista  bătălii,  nici  măceluri, 
nici  vreun  oraş  pe  care  să-1  jefuieşti. 

-  Viaţa-i  plină  de  dezamăgiri. 

-  Cât  timp  crezi  că  vor  mai  dori  yunkaii  să  continue  să  plătească 
solda  a  patru  companii  libere? 

Prinţul  Zdrenţăros  sorbi  din  vin  şi  spuse: 

-  O  întrebare  jignitoare.  Dar  asta-i  viaţa  noastră,  a  bărbaţilor  din 
companiile  libere.  Un  război  se  sfârşeşte,  începe  altul.  Din  fericire 
întotdeauna  există  cineva  care  să  se  lupte  cu  altcineva,  pe  undeva.  Poate 
aici.  Chiar  în  timp  ce  noi  bem  acum,  Barbă-nsângerată  îşi  îmboldeşte 
amicii  yunkai  să-i  prezinte  Regelui  Hizdahr  altă  căpăţână.  Sclavii 
eliberaţi  şi  stăpânii  de  sclavi  îşi  privesc  beregatele  şi-şi  ascut  cuţitele, 
Fiii  Harpiei  urzesc  în  piramidele  lor,  iapa  albă  poartă  sclavi  şi  lorzi 
deopotrivă,  prietenii  noştri  din  Oraşul  Galben  se  uită  peste  mare,  iar 
undeva  prin  stepele  deluroase  un  dragon  morfoleşte  carnea  fragedă  a 
lui  Daenerys  Targaryen.  Cine  conduce  Meereenul  în  noaptea  asta? 
Cine-1  va  conduce  mâine?  Pentoshi  ridică  din  umeri:  De  un  lucru  sunt 
sigur.  Cineva  o  să  aibă  nevoie  de  spadele  noastre. 

-  Eu  am  nevoie  de  spadele  acelea.  Dorne  vă  va  angaja. 
Prinţul  Zdrenţăros  o  privi  pe  Frumoasa  Meris. 

-  Nu  duce  lipsă  de-ndrăzneală,  Broscoiul  ăsta.  Mai  trebuie  să-i 
reamintesc?  Dragul  meu  prinţ,  ultimul  contract  semnat  de  noi  l-ai 
folosit  pentru  a-ţi  şterge  poponeaţa  roz. 

-  Voi  plăti  dublu  faţă  de  yunkai. 

-  Şi  în  aur  la  semnarea  contractului,  da? 

-  O  parte  ţi-o  voi  plăti  când  ajungem  în  Volantis,  iar  restul  după 
ce  m-am  întors  în  Sunspear.  Când  am  pornit  pe  mare,  am  luat  aur  cu 
noi,  dar  ar  fi  fost  greu  de  ascuns  după  ce  ne-am  alăturat  companiei,  aşa 
că  l-am  dat  băncilor.  Iţi  pot  arăta  hârtiile. 

-  Aha...  Hârtii...  Dar  noi  vom  fi  plătiţi  dublu. 

-  De  două  ori  mai  multe  hârtii,  rosti  Frumoasa  Meris. 

-  Restul  îl  vei  căpăta  în  Dorne,  insistă  Quentyn.  Tatăl  meu  este  un 
om  de  onoare.  Dacă  îmi  pun  sigiliul  pe  un  legământ,  el  îi  va  respecta 
condiţiile.  Ai  cuvântul  meu  în  privinţa  aceasta. 

Prinţul  Zdrenţăros  îşi  termină  vinul,  întoarse  cupa  cu  fundul  în 
sus  şi  o  aşeză  pe  masă  între  ei. 

-  Bun!  Ia  să  vedem  dac-am  înţeles  bine.  Un  mincinos  şi  nesocotitor 
de  jurăminte  dovedit  doreşte  să-ncheie  un  contract  cu  noi  şi  plăteşte 
în  promisiuni.  Şi,  mă-ntreb  eu,  pentru  ce  servicii?  Hoinarii  mei  tre- 
buie să-i  zdrobească  pe  yunkai  şi  să  prade  Oraşul  Galben?  Să  înfrângă 
o  kbalasar  dothraki  pe  câmp?  Să  te  escorteze  acasă,  la  tatăl  tău?  Sau  vei 
fi  mulţumit  dacă  ţi-o  vom  aduce  pe  Regina  Daenerys  în  patul  tău, 
umedă  şi  doritoare?  Spune-mi  adevărul,  prinţ  Broscoi?  Ce  doreşti  de 
la  mine  şi  ai  mei? 

-  Am  nevoie  să  mă  ajutaţi  să  fur  un  dragon. 

Caggo  Ucigaşul  Cadavrului  chicoti.  Frumoasa  Meris  îşi  răsfrânse 
buza  într-un  semisurâs.  Denzo  D'han  fluieră. 

Prinţul  Zdrenţăros  se  mulţumi  să  se  lase  pe  spate  pe  taburetul  său 
şi  spuse: 

-  Dublu  nu-i  de  ajuns  pentru  dragoni,  prinţişorule.  Până  şi-un 
broscoi  ar  trebui  să  ştie  asta.  Dragonii  costă.  Iar  cei  care  plătesc  cu 
promisiuni  ar  trebui  să  aibă  cel  puţin  mintea  de  a  promite  mai  mult. 

-  Dacă  vrei  să  triplez... 

-  Ce  vreau  de  fapt,  spuse  Prinţul  Zdrenţăros,  este  Pentos. 


GRIFONUL  RENĂSCUT 


Trimise  mai  întâi  arcaşii. 

Balaq  cel  Negru  comanda  o  mie  de  arcuri.  In  tinereţea  sa,  Jon  Con- 
nington  împărtăşise  dispreţul  majorităţii  cavalerilor  faţă  de  arcaşi,  dar  în 
exil  devenise  mai  înţelept.  In  felul  său  aparte,  săgeata  era  la  fel  de  letală 
ca  spada,  aşa  că  pentru  călătoria  cea  lungă  insistase  ca  Harry  Strickland 
Fără-adăpost  să-i  împartă  pe  oamenii  lui  Balaq  în  zece  companii  de  câte 
o  sută  de  arcaşi  şi  să  îmbarce  fiecare  companie  pe  altă  corabie. 

Şase  dintre  corăbiile  acelea  rămăseseră  laolaltă  suficient  pentru  a-şi 
debarca  pasagerii  pe  ţărmurile  Capului  Mâniei  (celelalte  patru  rămăse- 
seră în  spate,  dar  aveau  să  apară  în  cele  din  urmă,  îi  asiguraseră  volan- 
tenii,  deşi  Griff  credea  că  era  la  fel  de  probabil  să  fi  fost  pierdute,  ori  să 
fi  ajuns  altundeva),  ceea  ce  lăsa  compania  cu  numai  şase  sute  de  arcuri. 
Deocamdată  două  sute  se  dovedeau  suficiente. 

-  Vor  încerca  să  ne  trimită  corbi,  îi  spuse  el  lui  Balaq  cel  Negru. 
Fii  atent  la  turnul  maesterului.  Aici,  indică  pe  harta  pe  care  o  trasase 
în  noroiul  taberei  lor.  Doboară  toate  păsările  ce  părăsesc  castelul. 

-  Aşa  vom  face,  răspunse  bărbatul  din  Insulele  Verii. 

O  treime  din  oamenii  lui  Balaq  foloseau  arbalete,  iar  altă  treime 
arcurile  dublu  curbate  din  corn  şi  tendoane  ale  răsăritului.  Mai  bune 
decât  acelea  erau  arcurile  mari  şi  lungi  din  tisă  ale  arcaşilor  cu  sânge 

Westeros,  iar  cele  mai  bune  dintre  toate  erau  arcurile  mari  din 
inimă-de-aur,  preţuite  de  Balaq  cel  Negru  însuşi  şi  de  cei  cincizeci  de 
oameni  ai  săi  de  pe  Insulele  Verii.  Doar  un  arc  din  os  de  dragon  ar  fi 
putut  trimite  săgeata  mai  departe  decât  unul  din  inimă-de-aur.  Indife- 
rent însă  de  arcul  pe  care-1  purtau,  toţi  oamenii  lui  Balaq  aveau  privirea 
ascuţită  şi  erau  veterani  experimentaţi,  care-şi  dovediseră  valoarea 
într-o  sută  de  bătălii,  raiduri  şi  hărţuieli.  Şi-o  dovediră  din  nou  la 
Cuibul  Grifonului. 

Castelul  se  ridica  pe  ţărmurile  Capului  Mâniei,  pe  un  ţanc  înalt  de 
piatră  roşu-închis,  înconjurat  din  trei  părţi  de  apele  tumultuoase  ale 
Golfului  Naufragiilor.  Singura  sa  cale  de  acces  era  apărată  de  o  casă  a 
porţii  în  spatele  căreia  se  întindea  creasta  lungă  şi  golaşă  pe  care 
Conningtonii  o  numeau  „gâtul  dragonului".  Cucerirea  gâtului  putea 
fi  scăldată  în  sânge,  întrucât  creasta  îi  expunea  pe  atacatori  la  suliţele, 
bolovanii  şi  săgeţile  apărătorilor  din  cele  două  turnuri  rotunde  care 
flancau  porţile  principale  ale  castelului.  Iar  odată  ce  ajungeau  la  porţile 
acelea,  cei  dinăuntru  puteau  turna  peste  ei  ulei  încins.  Griff  se  aştepta 
să  piardă  o  sută  de  oameni,  poate  mai  mulţi. 

Pierdu  patru  oameni. 

Pădurile  fuseseră  lăsate  să  pătrundă  pe  câmpul  de  dincolo  de  casa 
porţii,  astfel  încât  Franklyn  Flowers  se  putu  folosi  de  ele  pentru 
camuflare  şi-şi  aduse  oamenii  până  la  douăzeci  de  metri  de  porţi, 
înainte  de  a  ieşi  dintre  copaci  cu  un  berbec  pe  care-1  meşteriseră  în 
tabără.  Izbitura  lemnului  în  lemn  aduse  doi  bărbaţi  pe  metereze; 
arcaşii  lui  Balaq  cel  Negru  îi  doborâră  pe  amândoi  înainte  să-şi  fi  putut 
alunga  somnul  de  sub  pleoape.  Se  dovedi  că  poarta  era  zăvorâtă,  dar 
nu  şi  baricadată;  cedă  la  a  doua  izbitură  şi  oamenii  lui  Ser  Franklyn 
suiseră  jumătate  din  gâtul  dragonului  înainte  ca  un  corn  de  război  să 
sune  alarma  în  castelul  propriu-zis. 

Primul  corb  îşi  luă  zborul  pe  când  cârligele  lor  se  arcuiau  deasupra 
zidului  exterior,  iar  al  doilea  după  câteva  clipe.  Niciuna  dintre  pă- 
sări nu  parcursese  o  sută  de  metri  înainte  de  a  fi  doborâtă  de  săgeţi. 

Un  străjer  dinăuntru  vărsă  o  găleată  de  ulei  peste  primii  care  ajunseră 
la  porţi,  dar,  fiindcă  nu  avusese  timp  să-1  încingă,  găleata  în  sine  prici- 
nui  mai  multe  necazuri  decât  conţinutul  ei.  In  scurtă  vreme,  săbiile  răsu- 
nară într-o  jumătate  de  duzină  de  locuri  în  lungul  meterezelor.  Bărbaţii 
din  Compania  de  Aur  suiră  prin  creneluri  şi  alergară  în  lungul  pasa- 
relei, răcnind: 

-  Grifon!  Grifon!  străvechiul  strigăt  de  luptă  al  Casei  Connington, 
care  trebuie  să-i  fi  derutat  încă  şi  mai  mult  pe  apărători. 

Totul  se  termină  în  câteva  minute.  Griff  sui  gâtul  dragonului  pe  un 
cal  alb,  alături  de  Harry  Strickland  Fără-adăpost.  Pe  când  se  apropiau 
de  castel,  văzu  un  al  treilea  corb  fâlfâind  din  turnul  maesterului,  doar 
pentru  a  fi  doborât  de  Balaq  cel  Negru  însuşi. 

-  S-a  terminat  cu  mesajele,  îl  anunţă  el  pe  Ser  Franklyn  Flowers 
când  ajunse  în  curte. 

Următorul  care  zbură  din  turnul  maesterului  fu  chiar  maesterul. 
După  felul  în  care  bătu  văzduhul  cu  braţele,  ar  fi  putut  fi  confundat 
cu  altă  pasăre. 

Acela  fu  sfârşitul  întregii  împotriviri.  Gărzile  care  mai  rămăseseră 
îşi  azvârliră  armele  pe  jos.  Cu  o  iuţeală  neaşteptată,  Cuibul  Grifonului 
redevenise  al  său  şi  Jon  Connington  era  din  nou  lord. 

-  Ser  Franklyn,  spuse  el,  treci  prin  donjon  şi  bucătării  şi  adună-i  pe 
toţi  cei  pe  care-i  găseşti.  Malo,  fă  la  fel  în  turnul  maesterului  şi 
armurărie.  Ser  Brendel,  grajdurile,  septa  şi  cazarma.  Aduceţi-i  în  curte 
şi  încercaţi  să  nu-i  ucideţi  pe  toţi  care  nu  insistă  să  moară.  Vrem  să 
cucerim  ţinuturile  furtunii  şi  n-o  vom  face  printr-un  măcel.  Aveţi 
grijă  să  căutaţi  sub  altarul  Mamei  -  acolo  există  o  scară  secretă  care 
coboară  la  o  ieşire  tăinuită.  Iar  o  alta  este  sub  turnul  de  apus  prin 
miazănoapte,  care  coboară  până  la  mare.  Nu  trebuie  să  scape  nimeni. 

-  Nu  vor  scăpa,  lordul  meu,  promise  Franklyn  Flowers. 
Connington  îi  privi  pornind,  apoi  îi  făcu  semn  lui  Jumătate-maester: 

-  Haldon,  ocupă-te  de  cuibar.  Diseară  voi  avea  de  transmis  mesaje. 

-  Să  sperăm  că  ne-au  mai  lăsat  ceva  corbi. 

Până  şi  Harry  Fără-adăpost  fu  impresionat  de  iuţeala  victoriei  lor. 

-  Nu  crezusem  niciodată  că  va  fi  atât  de  uşor,  rosti  generalul-căpitan 
când  intrară  în  sala  mare  pentru  a  privi  Tronul  Grifonului  unde  stătu- 
seră şi  conduseseră  cincizeci  de  generaţii  de  Conningtoni. 

-  In  continuare  va  fi  tot  mai  greu.  Deocamdată  i-am  luat  prin 
surprindere.  Asta  nu  poate  dura  la  nesfârşit,  chiar  dacă  Bakq  cel 
Negru  ar  doborî  toţi  corbii  din  ţinut. 

Strickland  privi  cu  atenţie  tapiseriile  decolorate  de  pe  pereţi, 
ferestrele  arcuite  cu  nenumăratele  lor  ochiuri  rombice  de  sticlă  albă 
şi  roşie,  rastelurile  de  suliţe,  spade  şi  ciocane  de  luptă. 

-  N-au  decât  să  vină.  Castelul  ăsta  poate  rezista  la  douăzeci  de  ori 
mai  mulţi  atacatori  decât  noi,  atâta  vreme  cât  suntem  bine  aprovizionaţi. 
Şi  spui  că  există  o  cale  prin  care  să  poţi  ajunge  la  mare? 

-  Dedesubt.  Un  golfuleţ  ascuns  sub  ţanc,  care  se  iveşte  doar  la  reflux. 
Connington  nu  intenţiona  însă  „să-i  lase  să  vină".  Cuibul  Grifonului 

era  puternic,  dar  mic  şi  atât  timp  cât  rămâneau  acolo  şi  ei  ar  fi  părut  tot 
mici.  In  apropiere  însă  exista  alt  castel,  mult  mai  mare  şi  impenetrabil. 
Cucereşte-l  pe  acela  şi  ţinutul  se  va  cutremura. 

-  Iartă-mă,  general-căpitane.  Tatăl  meu  este  îngropat  sub  sept  şi  au 
trecut  prea  mulţi  ani  de  când  m-am  rugat  ultima  dată  pentru  el. 

-  Desigur,  lordul  meu. 

După  ce  se  despărţiră,  Jon  Connington  nu  merse  însă  la  sept,  ci 
paşii  îl  purtară  către  acoperişul  turnului  din  răsărit,  cel  mai  înalt  de  la 
Cuibul  Grifonului.  Pe  când  suia,  îşi  reaminti  urcuşuri  din  trecut  -  o 
sută  cu  tatăl  său,  căruia  îi  plăcea  să  privească  peste  păduri  şi  steiuri  şi 
mare,  şi  să  ştie  că  toate  aparţineau  Casei  Connington,  şi  unul  (numai 
unul!)  cu  Rhaegar  Targaryen.  Prinţul  Rhaegar  se  întorcea  din  Dome 
şi  zăbovise  acolo  două  săptămâni  cu  escorta  sa.  Era  foarte  tânăr  pe 
atunci,  dar  şi  eu  eram  mai  tânăr.  Amândoi  eram  de  fapt  nişte  băieţi.  La 
banchetul  de  recepţie,  prinţul  îşi  luase  harpa  cu  strune  de  argint  şi  le 
cântase.  Un  cântec  de  iubire  şi  pierire,  îşi  reaminti  Jon  Connington,  şi 
toate  femeile  din  sală  plângeau  când  şi-a  lăsat  harpa.  Nu  şi  bărbaţii, 

bineînţeles.  Mai  ales  nu  tatăl  său,  a  cărui  unică  iubire  era  ţinutul. 
Lordul  Armond  Connington  petrecuse  toată  seara  încercând  să-1 
câştige  pe  prinţ  de  partea  sa  în  disputa  cu  Lordul  Morrigen. 

Uşa  de  acces  pe  acoperişul  turnului  era  atât  de  înţepenită,  încât  era 
limpede  că  nimeni  n-o  mai  deschisese  de  mulţi  ani  şi  Jon  fu  nevoit  s-o 
lovească  cu  umărul.  Dar  când  păşi  pe  meterezele  înalte,  priveliştea  era 
pe  atât  de  ameţitoare  pe  cât  şi-o  amintea:  ţancul  cu  roca  săpată  de  vânt 
şi  crestele  zimţuite,  marea  de  dedesubt  mârâind  şi  agitându-se  la 
poalele  castelului  aidoma  unei  lighioane  fără  astâmpăr,  kilometri 
nesfârşiţi  de  cer  şi  nori,  pădurea  cu  culorile  toamnei. 

-  Ţinuturile  tatălui  tău  sunt  foarte  frumoase,  spusese  Prinţul 
Rhaegar,  stând  exact  în  locul  în  care  stătea  Jon  acum. 

Iar  băiatul  de  atunci  replicase: 

-  Intr-o  bună  zi,  toate  vor  fi  ale  mele. 

Ca  şi  cum  aşa  ceva  l-ar  fi  putut  impresiona  pe  prinţul  care  moştenea 
întregul  ţinut  de  la  Arbor  până  la  Zid. 

Cuibul  Grifonului  fusese,  în  cele  din  urmă,  al  lui,  chiar  dacă  numai 
pentru  câţiva  ani  care  trecuseră  iute.  De  aici  Jon  Connington  condusese 
domenii  vaste,  care  se  întindeau  pe  multe  leghe  spre  apus,  miazănoapte 
şi  miazăzi,  aşa  cum  făcuseră  tatăl  lui  şi  tatăl  tatălui  lui  înaintea  sa.  Dar 
tatăl  lui  şi  tatăl  tatălui  lui  nu-şi  pierduseră  niciodată  pământurile.  El  le 
pierduse.  M-am  ridicat  prea  mult,  am  iubit  prea  pătimaş,  am  cutezat  prea 
mult.  Am  încercat  să  prind  o  stea,  m-am  ridicat  prea  tare  şi  am  căzut. 

După  Bătălia  Clopotelor,  când  Aerys  Targaryen  îl  despuiase  de 
titluri  şi-1  trimisese  în  surghiun  într-un  acces  nebun  de  nerecunoş- 
tinţă  şi  suspiciune,  domeniile  şi  titlul  de  lord  rămăseseră  în  Casa 
Connington,  fiindu-i  trecute  vărului  său  Ser  Ronald,  cel  pe  care  Jon 
îl  lăsase  să  îngrijească  de  castel  când  plecase  la  Debarcaderul  Regelui 
pentru  a-1  însoţi  pe  Rhaegar.  După  război,  Robert  Baratheon  defini- 
tivase distrugerea  grifonilor.  Vărului  Ronald  i  se  îngăduise  să-şi 
păstreze  castelul  şi  capul,  dar  îşi  pierduse  titlul  de  lord,  fiind  după 
aceea  doar  Cavaler  de  Cuibul  Grifonului,  iar  nouă  zecimi  din 

domenii  îi  fuseseră  luate  şi  împărţite  lorzilor  vecini  care-1  susţinuseră 
pe  Robert. 

Ronald  Connington  murise  cu  ani  în  urmă.  Despre  actualul  Cavaler 
de  Cuibul  Grifonului,  fiul  său,  Ronnet,  se  spunea  că  era  plecat  la  război 
în  ţinuturile  riverane.  Asta  era  perfect.  Din  experienţa  lui  Jon  Conning- 
ton, oamenii  erau  dispuşi  să  lupte  pentru  lucruri  despre  care  simţeau  că 
le  aparţineau,  chiar  şi  pentru  cele  câştigate  prin  hoţie.  Nu-1  încânta  ideea 
de  a-şi  sărbători  întoarcerea  prin  uciderea  unei  rude.  Era  adevărat, 
părintele  lui  Ronnet  cel  Roşu  profitase  rapid  de  prăbuşirea  vărului  lord, 
dar  fiul  lui  era  un  copil  pe-atunci.  Jon  Connington  nici  măcar  nu-1  ura 
pe  răposatul  Ser  Ronald  pe  cât  ar  fi  putut  s-o  facă.  Vina  îi  aparţinea  în 
totalitate. 

In  aroganţa  sa,  el  pierduse  totul  la  Septul  de  Piatră. 

Robert  Baratheon  se  ascunsese  undeva  prin  oraş,  rănit  şi  singur. 
Jon  Connington  ştiuse  asta  şi  ştiuse  de  asemenea  că  ţeasta  lui  Robert 
înfiptă  în  vârful  unei  suliţe  ar  fi  pus  capăt  rebeliunii,  atunci  şi  acolo. 
Era  tânăr  şi  mândru.  Cum  să  nu  fi  fost?  Regele  Aerys  îl  numise  Mâna 
sa  şi-i  dăduse  o  oaste,  iar  el  dorea  să  se  dovedească  vrednic  de  încrederea 
acordată,  de  dragostea  lui  Rhaegar.  Avea  să-1  ucidă  el  însuşi  pe  lordul 
rebel  şi  să-şi  cioplească  numele  în  toate  istoriile  Celor  Şapte  Regate. 

Aşa  că  năvălise  la  Septul  de  Piatră,  zăvorâse  oraşul  şi  începuse 
căutarea.  Cavalerii  lui  trecuseră  dintr-o  casă  în  alta,  spărseseră  toate 
uşile,  cercetaseră  toate  beciurile.  Trimisese  oameni  să  se  târască  chiar 
şi  prin  canale,  dar,  cumva,  Robert  îi  scăpase.  Cei  din  oraş  îl  ascunseseră. 
II  mutaseră  dintr-o  ascunzătoare  secretă  în  alta,  mereu  cu  un  pas 
înaintea  oamenilor  regelui.  întregul  oraş  era  un  cuib  de  trădători.  In 
cele  din  urmă  îl  pitiseră  pe  uzurpator  într-un  bordel.  Ce  fel  de  rege 
mai  era  acela  care  se  ascundea  în  spatele  fustelor  femeilor?  In  timp  ce 
căutarea  continuase,  Edward  Stark  şi  Hoster  Tully  se  năpustiseră 
asupra  oraşului  cu  o  armată  rebelă.  Urmase  Bătălia  Clopotelor  şi 
Robert  ieşise  din  bordelul  lui  cu  sabia  în  mână  şi  aproape  că-1  ucisese 
pe  Jon  pe  treptele  vechiului  sept  de  la  care  îşi  trăgea  oraşul  numele. 

Ani  buni  după  aceea,  Jon  Connington  îşi  spusese  că  nu  putea  fi 
învinuit,  că  făcuse  tot  ce  putea  face  oricare  alt  bărbat.  Soldaţii  lui 
scotociseră  toate  găurile  şi  ungherele,  el  oferise  amnistii  şi  recompense, 
luase  ostatici,  îi  atârnase  în  colivii  pentru  ciori  şi  jurase  că  nu  vor  căpăta 
nici  hrană,  nici  apă  până  ce  Robert  n-avea  să-i  fie  predat.  Totul  în  zadar. 

-  Tywin  Lannister  însuşi  n-ar  fi  putut  face  mai  multe,  insistase  el 
într-o  seară  din  primul  său  an  de  exil  vorbind  cu  Inimă-neagră. 

-  Aici  greşeşti,  replicase  Myles  Toyne.  Lordul  Tywin  nu  s-ar  fi 
obosit  să  caute.  El  ar  fi  ars  oraşul  ăla  şi  toate  creaturile  vii  din  el. 
Bărbaţi  şi  băieţi,  prunci  la  sân,  cavaleri  nobili  şi  septoni  sfinţi,  porci 
şi  târfe,  şobolani  şi  rebeli,  i-ar  fi  trecut  pe  toţi  prin  para  focului.  După 
ce  flăcările  s-ar  fi  stins  şi  ar  fi  rămas  doar  cenuşa  şi  tăciunii,  şi-ar  fi 
trimis  oamenii  să  caute  oasele  lui  Robert  Baratheon.  Iar  mai  târziu, 
când  Stark  şi  Tully  apăreau  cu  gazda  lor,  le-ar  fi  oferit  amnistii,  iar  ei 
le-ar  fi  acceptat  şi-ar  fi  şters-o  acasă  cu  coada  între  picioare. 

Avea  dreptate,  reflectă  Jon  Connington,  rezemându-se  de  meterezele 
străbunilor  săi.  Am  vrut  gloria  uciderii  lui  Robert  în  duel  individual  şi  nu 
am  vrut  renumele  de  măcelar.  Astfel  că  Robert  mi-a  scăpat  şi  l-a  omorât  pe 
Rhaegarpe  Trident. 

-  Am  înşelat  aşteptările  tatălui,  spuse  el,  dar  nu  le  voi  înşela  pe 
ale  fiului. 

Până  ce  coborî,  oamenii  săi  strânseseră  în  curte  garnizoana  castelului 
şi  pe  ceilalţi  supravieţuitori.  Deşi  Ser  Ronnet  se  găsea  într-adevăr 
undeva  în  miazănoapte  cu  Jaime  Lannister,  Cuibul  Grifonului  nu  era 
tocmai  părăsit  de  grifoni.  Printre  prizonieri  se  numărau  Raymund, 
fratele  mai  tânăr  al  lui  Ronnet,  sora  lui,  Alynne,  şi  fiul  său  natural,  un 
băiat  cu  părul  ca  para  focului  căruia  îi  spuneau  Ronald  Storm.  Toţi  ar 
fi  fost  ostatici  utili  dacă  şi  când  Ronnet  cel  Roşu  ar  fi  încercat  să  se 
întoarcă  şi  să  recucerească  acest  castel,  pe  care  tatăl  lui  îl  furase. 
Connington  ordonă  să  fie  închişi  în  turnul  de  apus,  sub  pază.  Fata 
începu  să  plângă,  iar  băiatul  bastard  încercă  să-1  muşte  pe  suliţaşul  cel 
mai  apropiat  de  el. 

-  Terminaţi,  amândoi!  se  răsti  la  ei.  Niciunul  nu  va  păţi  nimic, 
decât  dacă  Ronnet  cel  Roşu  se  dovedeşte  un  prost  şi  jumătate. 

Doar  câţiva  captivi  slujiseră  acolo  pe  vremea  când  Jon  Connington 
fusese  ultima  oară  lord:  un  comandant  încărunţit,  orb  de  un  ochi; 
două  spălătorese;  un  rândaş  care  fusese  grăjdar  în  timpul  rebeliunii 
lui  Robert;  bucătăreasa,  care  se  îngrăşase  enorm;  armurierul  caste- 
lului. Pentru  prima  dată  după  mulţi  ani,  Griff  îşi  lăsase  barba  să 
crească  în  timpul  călătoriei  şi,  spre  surprinderea  sa,  era  în  majoritate 
roşie,  deşi  pe  alocuri  cenuşa  se  întrevedea  prin  foc.  înveşmântat  într-o 
tunică  lungă,  alb  şi  roşu,  brodată  cu  grifonii  gemeni  ai  Casei  sale,  împes- 
triţat şi  combatant,  arăta  ca  o  variantă  mai  bătrână  şi  mai  severă  a 
tânărului  lord  care  fusese  prietenul  şi  tovarăşul  Prinţului  Rhaegar... 
dar  bărbaţii  şi  femeile  din  Cuibul  Grifonului  continuau  să-1  privească 
cu  ochi  străini. 

-  Unii  dintre  voi  m-aţi  recunoscut,  le  spuse.  Restul  mă  vor  cunoaşte. 
Sunt  lordul  vostru  legitim,  întors  din  surghiun.  Duşmanii  mei  v-au  spus 
că  sunt  mort.  Aşa  cum  puteţi  vedea,  poveştile  acelea  sunt  false. 
Slujiţi-mă  la  fel  de  credincios  pe  cât  l-aţi  slujit  pe  vărul  meu  şi  n-ar  trebui 
să  vi  se  clintească  niciun  fir  de  păr  din  cap. 

Le  ceru  să  înainteze,  unul  câte  unul,  îi  întrebă  pe  toţi  cum  se 
numeau,  apoi  le  ceru  să  îngenuncheze  şi  să-i  jure  supunere.  Merse  iute. 
Soldaţii  din  garnizoană  -  numai  patru  supravieţuiseră  atacului, 
bătrânul  comandant  şi  trei  băieţi  -  îşi  depuseră  săbiile  la  picioarele 
sale.  Niciunul  nu  protestă.  Niciunul  nu  muri. 

In  seara  aceea,  învingătorii  se  ospătară  în  sala  mare  cu  cărnuri  la 
frigare  şi  peşte  proaspăt  prins,  scăldate  cu  vinuri  roşii,  bogate,  din 
beciurile  castelului.  Jon  Connington  prezidă  din  Tronul  Grifonului, 
împărţind  masa  înaltă  cu  Harry  Strickland  Fără-adăpost,  Balaq  cel 
Negru,  Franklyn  Flowers  şi  cei  trei  grifoni  tineri  pe  care-i  luase 
captivi.  Copiii  erau  din  sângele  său  şi  simţea  că  ar  trebui  să-i  cunoască, 
dar  când  băiatul  bastard  anunţă:  „Tata  o  să  te-ucidă",  decise  că-i 
cunoştea  îndeajuns,  porunci  să  fie  duşi  în  celulele  lor  şi  părăsi  masa. 

Haldon  Jumătate-maester  lipsise  de  la  ospăţ.  Lordul  Jon  îl  găsi  în 
turnul  maesterului,  aplecat  peste  un  maldăr  de  pergamente,  cu  hărţi 
întinse  de  jur  împrejur. 

-  Speri  să  afli  unde  poate  fi  restul  companiei?  îl  întrebă  Connington. 

-  Mi-aş  dori  să  pot  face  asta,  lordul  meu. 

Zece  mii  de  oameni  plecaseră  cu  corăbiile  de  la  Volon  Therys,  cu 
toate  armele,  caii  şi  elefanţii.  Nici  jumătate  dintre  ei  nu  apăruseră 
deocamdată  pe  Westeros,  în  locul  de  debarcare  stabilit  sau  în  preajma 
acestuia,  o  porţiune  pustie  de  coastă  la  marginea  pădurii  ploilor...  ţinu- 
turi pe  care  Jon  Connington  le  ştia  bine,  fiindcă  odată  fuseseră  ale  lui. 

Cu  numai  câţiva  ani  în  urmă,  el  n-ar  fi  cutezat  niciodată  o  debarcare 
la  Capul  Mâniei;  lorzii  furtunii  erau  prea  aprig  de  loiali  Casei 
Baratheon  şi  Regelui  Robert.  Dar  fiindcă  atât  Robert,  cât  şi  fratele  lui 
Renly  fuseseră  omorâţi,  situaţia  se  schimbase.  Stannis  era  un  om  prea 
aspru  şi  rece  ca  să  inspire  multă  loialitate,  chiar  dacă  n-ar  fi  fost  de 
cealaltă  parte  a  lumii,  şi  ţinuturile  furtunii  aveau  puţine  motive  pentru 
a  iubi  Casa  Lannister.  Iar  Jon  Connington  nu  era  lipsit  aici  de  propriii 
săi  prieteni.  Unii  lorzi  mai  bătrâni  îşi  vor  reaminti  totuşi  de  mine,  iar 
fiii  lor  vor  fi  auzit  istoriile.  Şi  toţi  ştiu  de  Rhaegar  şi  de  fiul  lui  tânăr  al 
cărui  cap  a  fost  terciuit  de  un  zid  de  piatră  rece. 

Din  fericire  propria  sa  corabie  fusese  printre  primele  ce  ajunseseră 
la  destinaţie.  După  aceea  fusese  vorba  doar  despre  ridicarea  unei  tabere, 
despre  adunarea  oamenilor  săi,  pe  măsură  ce  soseau  pe  ţărm,  şi  de 
deplasarea  rapidă,  înainte  ca  lorzii  mărunţi  să  fi  avut  vreun  indiciu 
asupra  pericolului  lor.  Acolo  îşi  dovedise  priceperea  Compania  de 
Aur.  Nicăieri  nu  apăruse  haosul  care  ar  fi  întârziat  în  mod  inevitabil 
un  asemenea  marş  cu  o  sumedenie  de  cavaleri  de  casă  şi  recruţi  locali 
adunaţi  în  grabă.  Erau  descendenţii  Oţelului  înverşunat  şi  ei  sugeau 
disciplina  odată  cu  laptele  de  la  mamă. 

-  Până  mâine  la  ora  aceasta,  rosti  el,  ar  trebui  să  avem  trei  castele. 
Trupele  care  cuceriseră  Cuibul  Grifonului  reprezentau  un  sfert  din 

puterea  de  care  dispuneau;  Ser  Tristan  Rivers  pornise  către  sediul  Casei 

Morrigen  de  la  Cuibul  Ciorii,  iar  Laswell  Peake  spre  Casa  Ploii,  fortă- 
reaţa Wyldes,  fiecare  aproximativ  cu  acelaşi  număr  de  oameni.  Restul 
rămăseseră  în  tabără,  pentru  a-şi  păzi  locul  de  debarcare  şi  prinţul,  sub 
comanda  lui  Gorys  Edoryen,  trezorierul  volanten  al  companiei.  Spera 
că  numărul  lor  avea  să  crească;  zilnic,  soseau  alte  corăbii. 

-  Caii  sunt  însă  prea  puţini. 

-  Şi  n-avem  elefanţi,  îi  reaminti  Jumătate-maester. 

Niciunul  dintre  barcazurile  mari  care  transportau  elefanţi  nu  apăruse 
deocamdată.  Ultima  dată  fuseseră  zărite  la  Lys,  înainte  de  furtuna  care 
risipise  jumătate  de  flotă. 

-  Caii  pot  fi  găsiţi  în  Westeros.  Elefanţii... 

-  ...nu  contează.  Uriaşele  animale  ar  fi  fost  neîndoios  utile  într-o 
bătălie  aprigă,  dar  ar  fi  trebuit  să  treacă  ceva  timp  până  să  recapete 
puterea  de  a-şi  înfrunta  duşmanii  pe  câmp.  Pergamentele  acelea  ţi-au 
spus  ceva  de  folos? 

-  Oho,  destule,  lordul  meu.  Haldon  îi  aruncă  un  surâs  subţire: 
Lannisterii  îşi  fac  duşmani  cu  uşurinţă,  însă  par  să  aibă  mai  multe 
greutăţi  în  a-şi  păstra  prietenii.  Alianţa  lor  cu  Tyrellii  se  destramă, 
judecând  după  ce  am  citit  aici.  Regina  Cersei  şi  Regina  Margaery  se 
luptă  pentru  micul  rege  ca  două  căţele  pentru  un  os  de  găină,  şi  ambele 
au  fost  acuzate  de  trădare  şi  desfrâu.  Mace  Tyrell  a  abandonat  asediul 
de  la  Capătul  Furtunii,  ca  să  se  întoarcă  la  Debarcaderul  Regelui  şi  să-şi 
salveze  fiica,  lăsând  în  urmă  doar  o  forţă  de  elită  care  să-i  ţină  pe  oamenii 
lui  Stannis  în  interiorul  castelului. 

Connington  se  aşeză. 

-  Mai  spune. 

-  In  miazănoapte,  Lannisterii  se  bizuie  pe  Boltoni,  iar  în  ţinuturile 
riverane  pe  Frey,  două  Case  de  mult  faimoase  pentru  trădare  şi 
cruzime.  Lordul  Stannis  Baratheon  rămâne  în  rebeliune,  iar  oamenii 
de  fier  de  pe  insule  au  pus  de  asemenea  un  rege.  Nimeni  nu  pare  să 
menţioneze  niciodată  Vale,  ceea  ce-mi  sugerează  că  Arrynii  nu  au 
jucat  niciun  rol  în  evenimentele  acestea. 

-  Şi  Dome? 

Vale  era  hăt  departe;  Dome  era  aproape. 

-  Mezinul  Prinţului  Doran  a  fost  logodit  cu  Myrcella  Baratheon, 
ceea  ce  ar  sugera  că  dornishenii  s-au  dat  de  partea  Casei  Lannister,  dar 
au  o  armată  în  Drumul  Oaselor  şi  alta  în  Trecătoarea  Prinţului,  care 
aşteaptă... 

-  Aşteaptă?  Se  încruntă:  Ce  aşteaptă?  Fără  Daenerys  şi  dragonii  ei, 
Dorne  era  esenţial  pentru  speranţele  lor.  Scrie  la  Sunspear.  Doran 
Martell  trebuie  să  ştie  că  fiul  surorii  lui  este  încă  viu  şi  s-a  întors  acasă 
ca  să  revendice  tronul  tatălui  său. 

-  Cum  spui,  lordul  meu.  Jumătate-maester  privi  alt  pergament:  Cu 
greu  ne-am  fi  putut  găsi  un  moment  mai  potrivit  pentru  debarcare. 
Avem  practic  peste  tot  prieteni  şi  potenţiali  aliaţi. 

-  Dar  n-avem  dragoni,  spuse  Jon  Connington,  aşa  că  pentru  a-î 
atrage  pe  aliaţii  aceştia  de  partea  noastră,  trebuie  să  le  putem  oferi  ceva. 

-  Aurul  şi  pământul  sunt  stimulentele  tradiţionale. 

-  Ar  fi  fost  bine  dacă  am  fi  avut  măcar  unul  dintre  ele.  Promisiuni 
de  aur  şi  promisiuni  de  pământuri  pot  fi  suficiente  pentru  unii,  însă 
Strickland  şi  oamenii  lui  se  vor  aştepta  să  aibă  prima  opţiune  asupra 
celor  mai  bune  domenii  şi  castele,  cele  care  au  fost  luate  de  la  strămoşii 
lor  când  au  fugit  în  exil.  Nu... 

-  Lordul  meu  are  totuşi  un  trofeu  de  oferit,  atrase  atenţia  Haldon 
Jumătate-maester.  Mâna  Prinţului  Aegon.  O  alianţă  prin  căsătorie 
care  să  aducă  o  mare  Casă  sub  stindardele  noastre. 

O  mireasă  pentru  strălucitorul  nostru  prinţ.  Connington  îşi  amintea 
prea  bine  nunta  Prinţului  Rhaegar.  Elia  n-a  fost  niciodată  pe  măsura 
lui.  A  fost  de  la  început  fragilă  şi  bolnăvicioasă,  iar  sarcina  a  slăbit-o  ţi 
mai  mult.  După  naşterea  Prinţesei  Rhaenys,  mama  ei  fusese  ţintuită 
la  pat  vreme  de  jumătate  de  an,  iar  naşterea  Prinţului  Aegon  aproape 
că  îi  adusese  moartea.  După  aceea  maesterii  îi  spuseseră  Prinţului 
Rhaegar  că  ea  nu  va  mai  putea  avea  copii. 

-  S-ar  putea  totuşi  ca  Daenerys  Targaryen  să  revină  acasă  într-o 
bună  zi,  îi  spuse  Connington  lui  Jumătate-maester.  Aegon  trebuie  să 
fie  liber  pentru  a  se  însura  cu  ea. 

-  Lordul  meu  ştie  mai  bine,  rosti  Haldon.  In  cazul  acesta,  ne-am 
putea  gândi  să  oferim  prietenilor  potenţiali  un  trofeu  ceva  mai  mic. 

-  La  ce  te  gândeşti? 

-  La  tine.  Nu  eşti  însurat.  Un  mare  lord,  încă  verde,  fără  moştenitori, 
cu  excepţia  verilor  acestora  de  care  tocmai  am  scăpat,  descendentul  unei 
Case  străvechi,  cu  un  castel  minunat  şi  puternic,  şi  pământuri  întinse  şi 
mănoase  care  neîndoios  vor  fi  redate  şi  poate  chiar  extinse  de  un  rege 
recunoscător,  după  ce  vom  fi  triumfat.  Ai  renume  de  războinic,  iar  ca 
Mână  a  Regelui  Aegon  vei  vorbi  cu  glasul  lui  şi  practic  vei  conduce 
regatul,  mai  puţin  cu  numele.  Mă  gândesc  că  mulţi  lorzi  ambiţioşi  ar  fi 
doritori  să-şi  nuntească  fiica  după  un  asemenea  bărbat.  Poate  chiar  şi 
prinţul  de  Dome. 

Răspunsul  lui  Jon  Connington  fu  o  privire  prelungă  şi  rece.  Existau 
momente  în  care  Jumătate-maester  îl  irita  aproape  la  fel  mult  pe  cât  îl 
iritase  piticul. 

-  Nu  cred. 

Moartea  mi  se  târăşte  în  sus  prin  braţ.  Niciun  bărbat  nu  trebuie  să  ştie 
asta  vreodată,  şi  nicio  soţie.  Se  sculă  din  nou  în  picioare. 

-  Pregăteşte  scrisoarea  pentru  Prinţul  Doran. 

-  Cum  porunceşte  lordul  meu. 

In  noaptea  aceea,  Jon  Connington  dormi  în  odăile  lordului,  în  patul 
care  fusese  cândva  al  tatălui  său,  sub  un  baldachin  colbuit  de  catifea 
alb-roşu.  Se  trezi  în  zori,  în  sunetul  ploii  şi  ciocănitul  sfios  al  unui  slujitor 
care  dorea  să  ştie  ce  dorea  să  mănânce  noul  lui  lord. 

-  Ouă  fierte,  pâine  prăjită  şi  fasole.  Şi  un  urcior  de  vin.  Vinul  cel 
mai  prost  din  beci. 

-  Cel...  mai  prost,  stăpâne? 

-  M-ai  auzit. 

După  ce  îi  fuseseră  aduse  mâncarea  şi  vinul,  baricadă  uşa,  deşertă 
urciorul  într-un  castron  şi-şi  afundă  mâna  în  el.  împachetările  cu  oţet 
şi  băile  cu  oţet  erau  tratamentul  pe  care  Lady  Lemore  îl  prescrisese 
piticului,  când  se  temuse  că  el  putea  să  aibă  vărsatul-cenuşiu,  dar  dacă 
ar  fi  cerut  în  fiecare  dimineaţă  un  vas  cu  oţet  s-ar  fi  trădat.  Vinul  putea 
să  joace  un  rol  similar,  deşi  nu  vedea  niciun  rost  în  a  strica  o  recoltă 
bună.  Unghiile  de  la  toate  cele  patru  degete  erau  negre  acum,  deşi  nu  şi 
de  la  degetul  mare.  La  degetul  mijlociu,  cenuşiul  se  târâse  dincolo  de  a 
doua  falangă.  A  r  trebui  să  le  retez,  gândi  el,  dar  cum  aş  putea  explica  două 
degete  lipsă?  Nu  cuteza  să  îngăduie  să  se  afle  că  avea  vărsatul-cenuşiu. 
Oricât  ar  fi  părut  de  ciudat,  oameni  care  altfel  s-ar  fi  avântat  fără  să 
clipească  în  luptă  şi  ar  fi  riscat  moartea  pentru  a  salva  un  camarad  şi-ar 
fi  abandonat  acelaşi  camarad  dacă  ar  fi  ştiut  că  avea  vărsat-cenuşiu.  Ar 
fi  trebuit  să-l  fi  lăsat  să  se  înece  pe  blestematul  de  pitic. 

Mai  târziu  în  cursul  zilei,  înveşmântat  şi  înmănuşat  din  nou, 
Connington  inspectă  castelul  şi  le  trimise  vorbă  lui  Harry  Strickland 
Fără-adăpost  şi  căpitanilor  săi  să  i  se  alăture  pentru  un  consiliu  de  război. 
Nouă  dintre  ei  se  adunară  în  salon:  Connington  şi  Strickland,  Haldon 
Jumătate-maester,  Balaq  cel  Negru,  Ser  Franklyn  Flowers,  Malo  Jayn, 
Ser  Brendel  Byrne,  Dick  Cole  şi  Lymond  Pease.  Jumătate-maester  avea 
ştiri  bune. 

-  In  tabără  s-a  primit  veste  de  la  Marq  Mandrake.  Volantenii  1-a 
debarcat  cu  aproape  cinci  sute  de  oameni  pe  un  ţărm  care  s-a  dovedit 
a  fi  Estermont.  A  cucerit  Piatra  Verde. 

Estermont  era  o  insulă  în  largul  Capului  Mâniei,  care  nu  se  numărase 
niciodată  printre  ţintele  lor. 

-  Blestemaţii  de  volanteni  sunt  atât  de  doritori  să  scape  de  noi, 
încât  ne  debarcă  pe  primul  petic  de  uscat  pe  care-1  văd,  spuse  Franklyn 
Flowers.  Pun  prinsoare  că  avem  flăcăi  risipiţi  pe  jumătate  din 
nenorocitele  de  Trepte  de  Piatră. 

-  Cu  elefanţii  mei...,  rosti  Harry  Strickland  pe  un  ton  de  părere 
de  rău. 

Strickland  Fără- adăpost  ducea  dorul  elefanţilor  săi. 

-  Mandrake  nu  avea  arcaşi  cu  el,  zise  Lymond  Pease.  Ştim  ca  Piatra 
Verde  să  fi  trimis  vreun  corb  înainte  de  a  fi  fost  cucerită? 

-  Mă  aştept  s-o  fi  făcut,  răspunse  Jon  Connington,  dar  ce  mesaje  ar  fi 
purtat  ei?  In  cazul  cel  mai  bun,  o  istorie  neclară  despre  piraţi  de  pe  mare. 

Chiar  înainte  să  fi  plecat  de  la  Volon  Therys,  îşi  instruise  căpitanii 
să  nu  scoată  stindardele  în  decursul  acelor  prime  atacuri  -  nici  dragonul 
cu  trei  capete  al  Prinţului  Aegon,  nici  propriii  săi  grifoni,  nici  craniile 
şi  flamurile  aurii  ale  companiei.  Lannisterii  n-aveau  decât  să-i  suspecteze 
pe  Stannis  Baratheon,  piraţii  de  pe  Treptele  de  Piatră,  proscrişii  din 
păduri  sau  pe  oricine  altcineva  se  sinchiseau  să  învinovăţească.  Dacă 
rapoartele  ce  ajungeau  la  Debarcaderul  Regelui  erau  confuze  şi 
contradictorii,  cu  atât  mai  bine.  Cu  cât  Tronul  de  Fier  reacţiona  mai 
încet,  cu  atât  avea  nevoie  de  mai  mult  timp  pentru  a-şi  mobiliza  forţele 
şi  a  aduce  aliaţi.  La  Estermont  trebuiau  să  existe  corăbii. 

-Este  o  insulă.  Haldon,  trimite-i  vorbă  lui  Mandrake  să  lase  o 
garnizoană  acolo  şi  să-şi  aducă  restul  oamenilor  la  Capul  Mâniei,  alături 
de  orice  captivi  de  viţă  nobilă. 

-  Aşa  cum  porunceşti,  lordul  meu.  întâmplător,  Casa  Estermont 
are  legături  de  sânge  cu  ambii  regi.  Sunt  ostatici  buni. 

-  Recompense  bune,  rosti  încântat  Harry  Fără-adăpost. 

-  Este  momentul  să  trimitem  şi  după  Prinţul  Aegon,  anunţă  Lordul 
Jon.  Va  fi  mai  în  siguranţă  aici,  în  spatele  zidurilor  Cuibului  Grifonilor, 
decât  în  tabără. 

-  Voi  trimite  un  călăreţ,  zise  Franklyn  Flowers,  dar  flăcăului  nu-i 
va  plăcea  prea  mult  să  stea  în  siguranţă,  v-o  spun.  El  vrea  să  fie  în 
centrul  acţiunii. 

Aşa  eram  toţi  la  vârsta  lui,  gândi  Lordul  Jon,  amintindu-şi. 

-  A  sosit  momentul  să-i  înălţăm  stindardul?  întrebă  Pease. 

-  Nu  încă.  Să  lăsăm  Debarcaderul  Regelui  să  creadă  că  acesta  nu-i 
decât  alt  lord  în  exil  care  se  întoarce  cu  nişte  mercenari  pentru  a-şi 
revendica  ceea  ce  i  se  cuvine  prin  naştere.  O  poveste  veche  şi  familiară. 

Ii  voi  scrie  chiar  Regelui  Tommen,  spunând  asta  şi  cerând  o  amnistie 
şi  înapoierea  domeniilor  şi  titlurilor  mele.  Vor  avea  ceva  de  rumegat 
pentru  o  vreme.  Şi-n  vreme  ce  ei  şovăie,  noi  vom  trimite  vorbă  în  taină 
către  potenţialii  prieteni  din  ţinuturile  furtunii  şi  Reach.  Şi  Dorne. 

Acela  era  pasul  esenţial.  Lorzii  mai  mărunţi  s-ar  fi  putut  alătura 
cauzei  lor  din  teama  de  a  nu  fi  vătămaţi,  ori  din  speranţa  câştigului, 
dar  numai  prinţul  de  Dorne  avea  puterea  de  a  înfrunta  Casa  Lannister 
şi  pe  aliaţii  ei. 

-  Mai  presus  de  orice,  trebuie  să-1  avem  pe  Doran  Martell. 

-  Mici  speranţe  în  privinţa  asta,  spuse  Strickland.  Dornisheanul 
este  speriat  de  propria-i  umbră.  Nu-i  deloc  cutezător. 

Nu  mai  mult  ca  tine. 

-  Prinţul  Doran  este  un  bărbat  precaut,  asta-i  adevărat.  Nu  ni  se  va 
alătura  decât  dacă  este  convins  că  vom  învinge.  Aşa  că,  pentru  a-1 
convinge,  trebuie  să  ne  arătăm  puterea. 

-  Dacă  Peake  şi  Rivers  au  succes,  vom  controla  cea  mai  mare  parte  a 
Capului  Mâniei,  susţinu  Strickland.  Patru  castele  în  tot  atâtea  zile 
înseamnă  un  început  minunat,  dar  deocamdată  avem  doar  jumătate  din 
forţe.  Trebuie  să-i  aşteptăm  pe  restul  oamenilor  mei.  Ne  lipsesc  de  aseme- 
nea şi  caii,  şi  elefanţii.  Eu  spun  să  aşteptăm.  Să  ne  strângem  forţele,  să 
câştigăm  de  partea  noastră  nişte  lorzi  mărunţi,  să-1  lăsăm  pe  Lysono  Maar 
să-şi  trimită  iscoadele  pentru  a  afla  tot  ce  putem  despre  duşmanii  noştri. 

Connington  îl  privi  cu  răceală  pe  generalul-căpitan  durduliu. 
Bărbatul  ăsta  nu-i  Inimă-neagrâ,  nici  Oţel  înverşunat,  nici  Maelys.  Dacă 
ar  putea,  ar  aştepta  până  ar  îngheţa  toate  cele  şapte  iaduri,  decât  să  rişte 
altă  repriză  de  băşici  la  picioare. 

-  N-am  străbătut  jumătate  de  lume  ca  să  aşteptăm.  Cea  mai  bună 
şansă  a  noastră  este  să  atacăm  în  forţă  şi  rapid,  înainte  ca  Debarcaderul 
Regelui  să  ştie  cine  suntem.  Vreau  să  cuceresc  Capătul  Furtunii.  O 
fortăreaţă  aproape  inexpugnabilă  şi  ultimul  refugiu  al  lui  Stannis 
Baratheon  în  miazăzi.  Odată  cucerită,  ne  va  asigura  un  adăpost  sigur 
în  care  să  ne  putem  retrage  la  nevoie,  iar  luarea  ei  ne  va  dovedi  puterea. 

Căpitanii  Companiei  de  Aur  se  priviră. 

-  Dacă  Capătul  Furtunii  continuă  să  fie  în  mâinile  celor  loiali  lui 
Stannis,  îl  vom  lua  de  la  el,  nu  de  la  Lannisteri,  obiectă  Brendel  Byrne. 
De  ce  să  nu  facem  cauză  comună  cu  el  împotriva  Lannisterilor? 

-  Stannis  este  fratele  lui  Robert,  din  aceeaşi  stirpe  care  a  doborât 
Casa  Targaryen,  îi  reaminti  Jon  Connington.  In  plus,  se  află  la  o  mie 
de  leghe  depărtare,  cu  trupele  jalnice  pe  care  încă  le  mai  comandă, 
întregul  tărâm  se  întinde  între  noi.  Ar  dura  o  jumătate  de  an  doar 
pentru  a  ajunge  până  la  el...  şi  are  tot  mai  puţine  să  ne  ofere. 

-  Dacă  Capătul  Furtunii  este  atât  de  inexpugnabil,  întrebă  Malo, 
cum  intenţionezi  să-1  cucereşti? 

-  Prin  viclenie. 

Harry  Strickland  Fără-adăpost  se  împotrivi: 

-  Ar  trebui  să  aşteptăm. 

-  Vom  aştepta,  se  ridică  Jon  Connington.  Zece  zile.  Niciuna  mai 
mult.  Atât  va  dura  să  ne  pregătim.  In  dimineaţa  zilei  a  unsprezecea, 
pornim  spre  Capătul  Furtunii. 

Prinţul  li  se  alătură  după  patru  zile,  călărind  în  fruntea  unei  coloane 
de  o  sută  de  cai,  cu  trei  elefanţi  urmându-i  greoi.  Lady  Lemore  era  cu 
el,  înveşmântată  din  nou  în  robele  albe  de  septă.  înaintea  lor  venea  Ser 
Rolly  Duckfield,  cu  mantia  albă  ca  zăpada  fluturându-i  pe  umeri. 

Un  bărbat  solid  şi  credincios,  gândi  Connington  privindu-1  pe  Raţă 
cum  descăleca,  dar  nu  de  rangul  Gărzii  Regelui.  Se  străduise  din 
răsputeri  să-1  oprească  pe  prinţ  să-i  dea  lui  Duckfield  mantia  aceea, 
subliniind  că  ar  fi  fost  mai  bine  ca  onoarea  să  fie  păstrată  pentru 
războinici  de  faimă  mai  mare,  a  căror  loialitate  ar  fi  adăugat  strălucire 
cauzei  lor,  şi  fiilor  mai  tineri  ai  marilor  lorzi  de  a  căror  susţinere 
urmau  să  aibă  nevoie  în  următoarele  lupte,  dar  băiatul  rămăsese 
neclintit. 

-  Dacă  va  fi  cazul,  spusese  el,  Raţă  îşi  va  da  viaţa  pentru  mine  şi 
asta-i  tot  ce  vreau  de  la  Garda  Regelui.  Regicidul  a  fost  un  războinic 
de  mare  faimă  şi  în  acelaşi  timp  fiul  unui  mare  lord. 

Cel  puţin  l-am  convins  să  lase  neocupate  celelalte  şase  locuri,  altfel 
Raţă  ar  fi  putut  avea  şase  răţuşte  urmându-l,  fiecare  mai  prosteşte 
potrivită  decât  cea  dinainte. 

-  Escortaţi-1  pe  Luminăţia  Sa  în  salonul  meu,  porunci  el.  De  îndată! 
Prinţul  Aegon  Targaryen  nu  era  însă  nici  pe  departe  la  fel  de 

obedient  pe  cât  fusese  tânărul  Griff  ca  băiat.  Trecu  aproape  un  ceas 
înainte  ca  el  să  apară  în  cele  din  urmă  în  salon,  însoţit  de  Raţă. 

-  Lord  Connington,  rosti  el,  îmi  place  castelul  tău. 

„  Ţinuturile  tatălui  tău  sunt  frumoase",  spuse  el.  Părul  argintiu  îi  flutura 
în  vânt,  iar  ochii  îi  erau  purpuriu-închis,  mai  întunecaţi  decât  ai  băiatului. 

-  Şi  mie  îmi  place,  înălţimea  Ta.  Te  rog,  ia  loc.  Ser  Rolly,  deocamdată 
nu  mai  avem  nevoie  de  tine. 

-  Ba  nu,  vreau  ca  Raţă  să  rămână.  Prinţul  se  aşeză.  Am  stat  de 
vorbă  cu  Strickland  şi  cu  Flowers.  Ne-au  povestit  despre  atacul  pe 
care-1  plănuieşti  împotriva  Capătului  Furtunii. 

Jon  Connington  nu  lăsă  să  i  se  citească  furia. 

-  Şi  Harry  Fără-adăpost  a  încercat  să  te  convingă  să-1  amâni? 

-  Da,  încuviinţă  prinţul,  dar  n-o  voi  face.  Harry  este  o  fată  bătrână, 
nu-i  aşa?  Ai  dreptate,  lordul  meu.  Vreau  ca  atacul  să  aibă  loc...  cu  o 
modificare.  Eu  îl  voi  conduce. 


SACRIFICIUL 


Pe  izlazul  verde  al  satului,  oamenii  reginei  îşi  ridicară  rugul. 

Sau  ar  trebui  sâ-i  spun  izlazul  alb?  Zăpada  era  peste  tot  adâncă  până 
la  genunchi,  mai  puţin  în  locurile  în  care  oamenii  o  îndepărtaseră, 
pentru  a  săpa  cu  topoarele,  săbiile  şi  târnăcoapele  în  pământul  îngheţat. 
Vântul  şuiera  dinspre  apus,  purtând  încă  şi  mai  mult  omăt  peste 
suprafaţa  îngheţată  a  lacurilor. 

-  Nu-i  nevoie  să  te  uiţi  la  asta,  zise  Aly  Mormont. 

-  Nu,  dar  o  voi  face. 

Asha  Greyjoy  era  fiica  krakenului,  nu  o  fecioară  răsfăţată  care  să 
nu  poată  suporta  să  vadă  lucruri  respingătoare. 

Fusese  o  zi  întunecată,  rece  şi  flămândă,  ca  ziua  dinaintea  ei  şi  ca 
ziua  dinaintea  aceleia.  Petrecuseră  cea  mai  mare  parte  a  timpului  pe 
gheaţă,  tremurând  lângă  două  copci  pe  care  le  făcuseră  în  lacul  mai  mic, 
cu  strunele  de  pescuit  strânse  în  mâinile  stângace  din  cauza  mănuşilor. 
Nu  cu  multă  vreme  în  urmă,  se  puteau  bizui  că  fiecare  va  prinde  câte 
unul  sau  doi  peşti,  iar  cei  din  Pădurea  Lupilor,  mai  exersaţi  în  pescuitul 
la  copcă,  scoteau  chiar  patru-cinci.  Azi  însă  Asha  nu  se  întorsese  decât 
cu  frigul  care  o  pătrunsese  până  în  oase.  Nici  Aly  nu  se  descurcase  mai 
bine.  Trecuseră  trei  zile  de  când  niciuna  dintre  ele  nu  prinsese  nimic. 

Ursoaica  încercă  din  nou. 

-  Nu-i  nevoie  ca  eu  să  mă  uit  la  asta. 
Nu  pe  tine  vor  să  ardă  oamenii  reginei. 

-  Du-te  atunci.  Iţi  dau  cuvântul  că  nu  voi  fugi.  Unde  m-aş  putea 
duce?  La  Winterfell?  Asha  izbucni  în  râs:  Mi-au  spus  că  poţi  ajunge 
acolo  în  trei  zile,  cu  un  cal  bun. 

Şase  oameni  ai  reginei  se  luptau  cu  doi  stâlpi  mari  din  pin,  pe  care 
se  străduiau  să-i  introducă  în  gropile  săpate  de  alţi  şase  oameni  ai 
reginei.  Asha  nu  trebuia  să-i  întrebe  în  ce  scop  o  făceau.  Ştia.  Frigări. 
Noaptea  avea  să  se  pogoare  în  curând  peste  ei  şi  zeul  roşu  trebuia 
hrănit.  O  jertfă  de  sânge  şi  foc,  aşa-i  spuseseră  oamenii  reginei,  pentru 
ca  Stăpânul  Luminii  să-şi  poată  întoarce  ochiul  înfocat  asupra  noastră  şi 
să  topească  zăpezile  acestea,  fie  ele  de  trei  ori  blestemate! 

-  Stăpânul  Luminii  ne  apără  chiar  şi  în  locul  acesta  de  spaimă  şi 
întuneric,  le  spuse  Ser  Godry  Farring  celor  care  se  adunaseră  să 
privească  frigările  ce  erau  bătute  în  gropi. 

-  Ce  are  de-a  face  zeul  tău  de  miazăzi  cu  zăpada?  întrebă  Artos 
Flint.  Barba  lui  neagră  era  incrustată  de  gheaţă.  Aceasta-i  mânia 
vechilor  zei  abătută  asupra  noastră.  Pe  ei  ar  trebui  să-i  împăcăm. 

-  Da,  încuviinţă  Wull  Căldare.  Rahloo  cel  Roşu  nu-nseamnă  nimic 
aici.  Nu  veţi  face  altceva  decât  să-i  înfuriaţi  pe  zeii  vechi,  care  privesc 
de  pe  insula  lor. 

Satul  se  afla  între  două  lacuri,  dintre  care  cel  mai  mare  era  presărat  de 
insuliţe  împădurite  ce  răzbăteau  prin  gheaţă  aidoma  pumnilor  îngheţaţi 
ai  unui  uriaş  înecat.  De  pe  o  asemenea  insulă  se  înălţa  un  copac  al  inimii 
cioturos  şi  bătrân,  cu  ramurile  şi  crenguţele  albe  ca  neaua  din  jur.  Cu  opt 
zile  în  urmă,  Asha  mersese  cu  Aly  Mormont  ca  să-i  privească  mai 
îndeaproape  ochii  aidoma  unor  crăpături  roşii  şi  gura  însângerată.  Nu-i 
decât  sevă,  îşi  spusese  ea,  seva  roşie  care  curge  prin  copacul  inimii.  Insă  ochii 
nu-i  erau  convinşi;  a  vedea  înseamnă  a  crede,  iar  ei  vedeau  sânge  îngheţat 

-  Voi,  cei  din  miazănoapte,  aţi  adus  zăpezile  astea  asupra  noastră, 
insistă  Corliss  Penny.  Voi  şi  copacii  demonilor  voştri.  R'hllor  ne  va 
mântui. 

-  R'hllor  ne  va  duce  la  pierzanie,  spuse  Artos  Flint. 
Da-ar  boala  în  zeii  voştri,  gândi  Asha  Greyjoy. 

Ser  Godry  Moartea  Uriaşilor  examină  frigările,  trăgând  de  una 
pentru  a  se  asigura  că  era  bine  înţepenită. 

-  Bun.  Bun.  îşi  vor  face  treaba.  Ser  Clayton,  adu  jertfa. 

Ser  Clayton  Suggs  era  puternicul  braţ  drept  al  lui  Godry.  Sau  ar 
trebui  să  fie  braţul  lui  bicisnic?  Ashei  nu-i  plăcea  Ser  Clayton.  Pe  când 
Farring  părea  aprig  în  devoţiunea  sa  faţă  de  zeul  roşu,  Suggs  era  pur 
şi  simplu  crud.  II  văzuse  la  focurile  de  seară,  privind,  cu  buzele 
întredeschise  şi  ochii  lacomi.  Nu  pe  zeu  îl  iubeşte,  ci  flăcările,  decisese 
ea.  Când  îl  întrebase  pe  Ser  Justin  dacă  Suggs  fusese  dintotdeauna  aşa, 
bărbatul  făcuse  o  grimasă. 

-  Pe  Piatra  Dragonului,  ar  fi  jucat  zaruri  cu  torţionarii  şi  le-ar  fi  dat 
o  mână  de  ajutor  în  interogarea  prizonierilor,  mai  ales  dacă  aceştia 
erau  femei  tinere. 

Asha  nu  fusese  surprinsă.  Nu  se  îndoia  că  Suggs  ar  fi  manifestat  o 
satisfacţie  specială  faţă  de  arderea  ei.  Dacă  nu  cumva  se  opreşte  viscolul. 

De  nouăsprezece  zile,  erau  la  trei  zile  de  Winterfell.  O  sută  de  leghe 
de  la  Deepwood  Motte  la  Winterfell.  Cinci  sute  de  kilometri  în  zbor  de  corb. 
Insă  niciunul  dintre  ei  nu  era  corb,  iar  viscolul  nu  se  domolea.  In 
fiecare  dimineaţă  Asha  se  trezea,  sperând  că  ar  putea  zări  soarele,  doar 
pentru  a  avea  parte  de  altă  zi  de  zăpadă.  Viscolul  îngropase  toate 
colibele  şi  cocioabele  sub  mormane  de  omăt  murdar  şi  în  scurt  timp 
troienele  aveau  să  fie  îndeajuns  de  înalte  pentru  a  cuprinde  şi  conacul. 

Şi  nu  exista  hrană,  în  afară  de  caii  lor  care  mureau,  peştii  prinşi  din  lac 
(tot  mai  puţini  cu  fiecare  zi)  şi  vegetaţia  sărăcăcioasă  pe  care  o  puteau 
găsi  în  pădurile  reci  şi  moarte.  întrucât  cavalerii  regelui  şi  lorzii  revendi- 
cau partea  leului  din  carnea  de  cal,  tot  mai  puţină  rămânea  pentru  oame- 
nii de  rând.  Nu  era  de  mirare  că  începuseră  să-şi  mănânce  propriii  morţi. 

Asha  fusese  la  fel  de  oripilată  ca  toţi  ceilalţi  când  Ursoaica  îi  spusese 
că  patru  oameni  ai  lui  Peasebury  fuseseră  surprinşi  măcelărindu-1  pe 
unul  dintre  soldaţii  răposatului  Lord  Fell,  tăindu-i  hălci  de  carne  din 

coapse  şi  fese,  în  timp  ce  un  antebraţ  îi  era  învârtit  pe  ţepuşă,  dar  nu 
putea  pretinde  că  ar  fi  fost  surprinsă.  Ar  fi  pus  rămăşag  că  cei  patru  nu 
erau  primii  care  gustaseră  carnea  omenească  în  decursul  acestui  marş 
sinistru...  ci  doar  primii  care  fuseseră  descoperiţi. 

Potrivit  decretului  regal,  cei  patru  aveau  să  plătească  cu  vieţile 
pentru  festinul  lor...  iar  oamenii  reginei  susţineau  că  prin  arderea  lor 
viscolul  se  va  sfârşi.  Asha  Greyjoy  nu  se  încredea  în  zeul  lor  roşu,  dar 
se  rugă  ca  ei  să  aibă  dreptate.  Dacă  nu,  aveau  să  urmeze  alte  ruguri,  iar 
Ser  Clayton  Suggs  avea  să-şi  satisfacă  dorinţa  ascunsă. 

Când  Ser  Clayton  îi  îmbrânci  afară,  cei  patru  canibali  erau  goi-puşcă, 
cu  încheieturile  mâinilor  legate  la  spate  cu  curele  din  piele.  Cel  mai 
tânăr  dintre  ei  plângea  pe  când  se  poticnea  prin  zăpadă.  Alţi  doi  umblau 
aidoma  unor  oameni  deja  morţi,  cu  ochii  pironiţi  în  pământ.  Asha  fu 
surprinsă  să  vadă  cât  de  banali  arătau.  Nu  sunt  monştri,  înţelese  ea,  ci 
doar  oameni. 

Cel  mai  vârstnic  dintre  ei  le  fusese  comandant.  El  singur  râmase  sfidă- 
tor, scuipând  venin  spre  oamenii  reginei,  pe  când  îl  îmboldeau  cu  lăncile. 

-  Să  crăpaţi  cu  toţii,  voi  şi  zeul  vostru  roşu!  răcni  el.  M-auzi,  Farring? 
Moartea  Uriaşilor?  Am  râs  de  m-am  prăpădit  când  ţi-a  murit  amărâtul 
ăla  de  văr,  Godry.  Ar  fi  trebuit  să-1  fi  mâncat  şi  pe  el,  că  mirosea  tare 
bine  când  l-au  pârlit.  Pun  zălog  că  băiatul  era  fraged  şi  gustos.  Zemos. 

O  lovitură  de  mâner  de  suliţă  îl  trimise  în  genunchi,  dar  nu-1  amuţi. 
Când  se  ridică,  scuipă  o  gură  de  sânge  şi  dinţi  sparţi,  şi  continuă: 

-  Mădularu-i  partea  cea  mai  dorită,  bine  perpelit  la  frigare.  Un 
cârnăcior  dolofan. 

Continuă  să  delireze  şi  în  timp  ce  înfăşurau  lanţurile  în  jurul  său: 

-  Corliss  Penny,  ia  vino-ncoace!  Ce  mai  nume  e  şi  Penny?  Ăla  era 
preţul  maică-tii?  Şi  tu,  Suggs,  ticălos  nenorocit,  tu... 

Ser  Clayton  nu  rosti  nicio  vorbă.  O  spintecătură  iute  deschise  bere- 
gata comandantului,  trimiţând  un  val  de  sânge  să  i  se  reverse  peste  piept. 

Cel  care  plângea  hohoti  şi  mai  tare,  cu  trupul  zguduindu-se  la  fiecare 
suspin.  Era  atât  de  slăbănog,  încât  Asha  îi  putea  număra  toate  coastele. 

-  Nu,  imploră  el,  vă  rog,  era  mort,  era  mort  şi  noi  eram  flămânzi, 
vă  rog... 

-  Comandantul  a  fost  cel  mai  isteţ,  îi  spuse  Asha  lui  Aly  Mormont. 
L-a  determinat  pe  Suggs  să-1  omoare. 

Se  întrebă  dacă  acelaşi  vicleşug  ar  fi  funcţionat  de  două  ori,  dacă 
i-ar  fi  venit  şi  ei  rândul. 

Cele  patru  victime  fură  legate  spate  în  spate,  câte  două  la  aceeaşi 
frigare.  Atârnară  acolo,  trei  vii  şi  un  mort,  în  timp  ce  discipolii 
Stăpânului  Luminii  le  îngrămădiră  sub  picioare  buturugi  despicate  şi 
ramuri  rupte,  apoi  stropiră  grămezile  cu  ulei  de  opaiţ.  Trebuiau  să  se 
mişte  repede.  Ninsoarea  era  deasă,  aşa  cum  fusese  tot  timpul,  şi 
lemnul  avea  să  se  îmbibe  în  scurt  timp. 

-  Unde-i  regele?  întrebă  Ser  Corliss  Penny. 

Cu  patru  zile  în  urmă  murise  de  frig  şi  foame  unul  dintre  scutierii 
regelui,  un  băiat  pe  nume  Bryen  Farring,  care  fusese  rudă  cu  Ser  Godry. 
Stannis  Baratheon  stătuse  cu  chip  împietrit  lângă  rugul  funerar,  când 
trupul  flăcăului  fusese  încredinţat  flăcărilor.  După  aceea  regele  se 
retrăsese  în  turnul  său  de  veghe.  De  atunci  nu  mai  ieşise  de  acolo...  deşi 
la  răstimpuri  înălţimea  Sa  putuse  fi  zărită  pe  acoperişul  turnului, 
conturată  pe  focul  ca  un  far  ce  arsese  acolo  zi  şi  noapte.  Vorbind  cu  zeul 
roşu,  spuseseră  unii.  Chemând-o  pe  Lady  Melisandre,  insistaseră  alţii. 
Indiferent  care  ar  fi  fost  adevărul,  Ashei  Greyjoy  i  se  părea  că  regele 
era  rătăcit  şi  striga  după  ajutor. 

-  Canty,  se  adresă  Ser  Godry  celui  mai  apropiat  soldat,  du-te  şi 
caută-1  pe  rege  şi  anunţă-1  că  totul  este  pregătit. 

-  Regele  este  aici. 

Glasul  fusese  al  lui  Richard  Horpe. 

Peste  armura  sa  din  plăci  şi  zale,  Ser  Richard  purta  pieptarul  matlasat 
cu  blazonul  a  trei  fluturi  cap-de-mort  pe  fond  de  cenuşă  şi  oase.  Regele 
Stannis  mergea  lângă  el.  In  urma  lor,  străduindu-se  să  ţină  pasul,  şchio- 
păta Arnolf  Karstark,  rezemându-se  în  cârja  din  lemn  de  porumbar. 
Lordul  Arnolf  îi  găsise  în  urmă  cu  opt  zile.  Bărbatul  din  miazănoapte 

adusese  un  fiu,  trei  nepoţi,  patru  sute  de  suliţaşi,  douăzeci  de  arcaşi,  o 
duzină  de  lăncieri  călări,  un  maester  şi  o  colivie  cu  corbi...  dar  provizii 
numai  pentru  oamenii  săi. 

Ashei  i  se  dăduse  de  înţeles  că  Karstark  nu  era  de  fapt  lord,  ci  doar 
castelan  de  Karhold  pe  timpul  cât  adevăratul  lord  rămânea  prizonie- 
rul Lannisterilor.  Scofâlcit,  gârbovit  şi  cocoşat,  cu  umărul  stâng  mai 
înalt  cu  treizeci  de  centimetri  decât  cel  drept,  avea  gât  sfrijit,  ochi 
cenuşii  mijiţi  şi  dinţi  galbeni.  Câteva  fire  albe  îl  mai  despărţeau  de 
pleşuvie;  barba  despicată  era  în  egală  măsură  albă  şi  sură,  dar  întot- 
deauna neregulată.  Asha  considera  că  în  zâmbetele  lui  exista  mereu 
ceva  acru.  Dacă  zvonurile  erau  însă  adevărate,  atunci  Karstark  avea 
să  fie  stăpân  în  Winterfell,  dacă  îl  cucereau.  Undeva  în  trecutul  înde- 
părtat, Casa  Karstark  se  desprinsese  din  Casa  Stark  şi  Lordul  Arnolf 
fusese  primul  dintre  lorzii  stegari  ai  lui  Eddard  Stark  care  trecuse  de 
partea  lui  Stannis. 

Din  câte  ştia  Asha,  zeii  Casei  Karstark  erau  zeii  vechi  din  miază- 
noapte, cei  pe  care-i  împărţeau  cu  Wull,  Norrey,  Flint  şi  celelalte  cla- 
nuri din  munţi.  Se  întrebă  dacă  Lordul  Arnolf  venise  să  vadă  arderea  pe 
rug  la  porunca  regelui,  astfel  încât  să  vadă  cu  propriii  săi  ochi  puterea 
regelui  roşu. 

La  vederea  lui  Stannis,  doi  dintre  bărbaţii  legaţi  de  frigări  începură 
să  ceară  îndurare.  Regele  ascultă  în  tăcere,  cu  fălcile  încleştate,  după 
care  i  se  adresă  lui  Godry  Farring: 

-  Puteţi  începe. 

Moartea  Uriaşilor  ridică  braţele: 

-  Stăpân  al  Luminii,  ascultă-ne. 

-  Stăpân  al  Luminii,  apâră-ne,  intonară  oamenii  reginei,  căci 
noaptea  e  neagră  şi  plină  de  spaime. 

Ser  Godry  înălţă  capul  spre  cerul  care  se  întuneca: 

-  îţi  mulţumim  pentru  soarele  care  ne-ncălzeşte  şi  te  rugăm  să  te-ntorci 
la  noi,  stăpâne,  astfel  ca  să  ne  poţi  lumina  calea  spre  duşmanii  tăi.  Fulgi 
de  zăpadă  i  se  topeau  pe  faţă.  Iţi  mulţumim  pentru  stelele  ce  veghează 

deasupra  noastră  noaptea  şi  te  rugăm  săsfâşii  vălul  acesta  care  le  ascunde, 
pentru  ca  să  ne  putem  desfăta  din  nou  la  vederea  lor. 

-  Stăpân  al  Luminii,  apără-ne,  se  rugară  oamenii  reginei,  şi  ţine 
departe  întunericul  sălbatic. 

Ser  Corliss  Penny  înaintă,  ţinând  torţa  cu  ambele  mâini.  O  roti 
deasupra  capului,  înteţind  flăcările.  Unul  dintre  captivi  începu  să 
scâncească. 

-R'hllor,  intonă  Ser  Godry,  îţi  trimitem  acum  patru  oameni  răi.  Cu 
inimi  vesele  şi-adevărate,  îi  trimitem  focurilor  tale  purificatoare,  astfel  ca 
bezna  din  sufletele  lor  să  poată  fi  arsă  şi  îndepărtată.  Fie  ca  trupurile  lor 
ticăloase  să  fie  pârjolite  şi  înnegrite,  astfel  ca  spiritele  să  se  poată  înălţa 
libere  şi  curate,  pentru  a  pătrunde  în  lumină.  Primeşte  sângele  lor,  stăpâne, 
şi  topeşte  lanţurile  de  gheaţă  ce-i  leagă  pe  slujitorii  tăi.  Ascultă-le  durerea 
şi  dă  putere  săbiilor  lor,  astfel  ca  să  putem  vărsa  sângele  duşmanilor  tăi. 
Acceptă  sacrificiul  acesta  şi  arată-ne  calea  spre  Winterfell,  pentru  a-i  putea 
nimici  pe  necredincioşi. 

-  Stăpân  al  Luminii,  acceptă  sacrificiul  acesta,  repetară  o  sută  de  glasuri. 
Ser  Corliss  aprinse  mai  întâi  primul  rug  cu  torţa,  apoi  o  azvârli  în 

lemnele  de  la  baza  celui  de-al  doilea.  Câteva  fuioare  de  fum  începură 
şă  se  ridice.  Captivii  porniră  să  tuşească.  Primele  flăcări  apărură, 
sfioase  precum  fecioarele,  ţâşnind  şi  dansând  de  la  lemnişor  la  picior. 
In  câteva  clipe,  ambele  frigări  erau  învăluite  în  foc. 

-  Era  mort!  ţipă  băiatul  care  plângea,  pe  când  văpăile  îi  lingeau 
picioarele.  L-am  găsit  mort...  vă  rog...  eram  flămânzi... 

Focurile  îi  ajunseră  la  testicule.  Când  părul  din  jurul  mădularului  în- 
cepu să-i  ardă,  rugile  sale  se  destrămară  într-un  zbieret  lung  şi  fără  cuvinte. 

Asha  Greyjoy  simţi  gust  de  fiere  în  fundul  gâtului.  Pe  Insulele  de 
Fier,  văzuse  preoţi  ale  propriului  ei  popor  retezând  beregatele  robilor 
şi  azvârlindu-le  trupurile  în  mare,  pentru  a-1  cinsti  pe  Zeul  înecat. 
Deşi  ritualurile  lor  erau  brutale,  acesta  era  mult  mai  rău. 

închide  ochii,  îşi  spuse.  Astupă-ţi  urechile.  întoarce-te  cu  spatele.  Nu-i 
nevoie  să  te  uiţi  la  asta.  Oamenii  reginei  cântau  un  imn  de  preamărire  lui 

R'hllor,  însă  ea  nu  putea  auzi  cuvintele  peste  zbierete.  Dogoarea  flăcă- 
rilor o  izbea  în  faţă,  dar  tremura  întruna.  Aerul  se  îmbâcsi  de  fum  şi  du- 
hoarea cărnii  arse,  iar  unul  dintre  trupuri  continua  să  se  zbată  în  lanţurile 
încinse  la  roşu,  care-1  legau  de  frigare.  După  o  vreme,  ţipetele  încetară. 

Fără  un  cuvânt,  Regele  Stannis  se  îndepărtă,  întorcându-se  în 
solitudinea  turnului  său  de  veghe.  înapoi  la  focul-far,  ştiu  Asha,  ca  să 
caute  răspunsuri  în  flăcări.  Arnolf  Karstark  dădu  să  şchiopăteze  după 
el,  dar  Ser  Richard  Horpe  îl  prinse  de  braţ  şi-1  îndreptă  către  conac. 
Privitorii  începură  să  plece,  fiecare  spre  focul  său  şi  spre  cina  jalnică 
pe  care  o  putea  găsi. 

Clayton  Suggs  i  se  alătură  Ashei. 

-  Fofoloancei  de  fier  i-a  plăcut  spectacolul? 

Răsuflarea  îi  duhnea  a  bere  şi  ceapă.  Are  ochi  de  porc,  gândi  Asha. 
Se  potrivea;  pe  scutul  şi  cămaşa  pe  care  o  purta  peste  armură  era 
desenat  un  porc  cu  aripi.  Suggs  îşi  apropie  atât  de  mult  faţa  de  ea, 
încât  i-ar  fi  putut  număra  punctele  negre  de  pe  nas  şi  spuse: 

-  Mulţimea  va  fi  şi  mai  mare  când  tu  te  vei  zbate  pe-o  frigare. 
Nu  se  înşela.  Lupii  no  iubeau:  era  dintre  oamenii  de  fier  şi  trebuia  să 

răspundă  pentru  crimele  poporului  ei,  pentru  Moat  Cailin  şi  Deepwood 
Motte  şi  Castelul  lui  Torrhen,  pentru  veacurile  de  distrugeri  din  lungul 
ţărmului  stâncos,  pentru  tot  ce  făcuse  Theon  la  Winterfell. 

-  Dă-mi  drumul,  ser. 

De  fiecare  dată  când  Suggs  îi  vorbea,  ducea  dorul  topoarelor  ei. 
Asha  dansa  dansul  degetelor  la  fel  de  bine  ca  orice  bărbat  de  pe  insule 
şi  avea  zece  degete  pentru  a  o  dovedi.  Dacă  aş  putea  dansa  şi  cu  el.  Unii 
bărbaţi  aveau  chipuri  care  cereau  o  barbă.  Chipul  lui  Ser  Clayton  cerea 
un  topor  înfipt  între  ochi.  Ea  însă  era  lipsită  de  topoare  aici,  aşa  încât 
lucrul  cel  mai  bun  pe  care-1  putea  face  era  să  încerce  să  se  îndepărteze. 
Iar  asta  nu  făcea  decât  ca  Ser  Clayton  s-o  strângă  şi  mai  tare,  cu  degetele 
înmănuşate  afundându-se  în  braţul  ei  aidoma  unor  gheare  din  fier. 

-  Doamna  te-a  rugat  să-i  dai  drumul,  zise  Aly  Mormont.  Ar  fi  bine 
să-i  dai  ascultare,  ser.  Lady  Asha  nu  este  pentru  rug. 

-  Va  fi,  insistă  Suggs.  Am  găzduit-o  prea  mult  printre  noi  pe 
adoratoarea  asta  de  demoni. 

Cu  toate  acestea  slobozi  braţul  Ashei  din  strânsoare.  Nimeni  n-o 
provoca  în  mod  inutil  pe  Ursoaică. 

Acela  fu  momentul  ales  de  Justin  Massey  pentru  a  interveni. 

-  Regele  are  alte  planuri  pentru  prizoniera  sa,  rosti  cu  surâsul  său 
natural. 

Obrajii  îi  erau  roşii  de  ger. 

-  Regele?  Sau  tu?  pufni  Suggs  dispreţuitor.  Plănuieşte  cât  vrei, 
Massey.  Pe  ea  tot  focul  o  va  aştepta,  pe  ea  şi  tot  sângele  regelui  ei. 
Femeia  roşie  obişnuia  să  spună  că-n  sângele  regelui  este  putere.  Putere 
care  să-1  mulţumească  pe  lordul  nostru. 

-  Fie  ca  R'hllor  să  fie  mulţumit  cu  cei  patru  pe  care  i-am  trimis. 

-  Patru  ţărănoi  sărăntoci.  O  jertfă  de  cerşetori.  Nişte  amărâţi  ca  ăia 
nu  vor  opri  niciodată  ninsoarea.  Ea  ar  putea. 

-  Şi  dacă  o  ardeţi  pe  ea,  dar  ninsoarea  tot  nu  se  va  opri?  întrebă 
Ursoaica.  Pe  cine  veţi  arde  după  aceea?  Pe  mine? 

Asha  nu  se  mai  putu  abţine. 

-  De  ce  nu  pe  Ser  Clayton?  Poate  că  lui  R'hllor  îi  va  plăcea  unul 
de-ai  săi.  Un  credincios  care-şi  va  cânta  slăvirile  în  vreme  ce  flăcările-i 
ling  mădularul. 

Ser  Justin  râse,  însă  Suggs  fu  mai  puţin  amuzat. 

-  Chicoteşte  cât  vrei,  Massey.  Dacă  ninsoarea  continuă,  vom  vedea 
cine  va  mai  râde  atunci. 

Privi  către  bărbaţii  morţi  de  pe  frigări,  surâse  şi  se  duse  să  li  se 
alăture  lui  Ser  Godry  şi  celorlalţi  oameni  ai  reginei. 

-  Cavalerul  meu  apărător,  îi  spuse  Asha  lui  Justin  Massey.  O  merita, 
indiferent  care  i-ar  fi  fost  motivele.  Mulţumesc  pentru  că  mi-ai  sărit  în 
ajutor,  ser. 

-  Nu-ţi  vei  face  prieteni  printre  oamenii  reginei,  zise  Ursoaica. 
Ţi-ai  pierdut  încrederea  în  R'hllor  cel  roşu? 

-  Mi-am  pierdut  încrederea  în  mai  mult  decât  atât,  rosti  Massey  şi 
răsuflarea  lui  fu  o  ceaţă  alburie  în  aer,  însă  mai  cred  în  cină.  Vă  pot 
invita  să  vă  alăturaţi  mie,  doamnă? 

Aly  Mormont  clătină  din  cap. 

-  N-am  poftă  de  mâncare. 

-  Nici  eu,  dar  ar  fi  bine  să  mănânci  ceva  carne  de  cal,  pentru  că  în 
curând  vei  regreta  că  n-ai  făcut-o.  Când  am  pornit  de  la  Deepwood 
Motte,  aveam  opt  sute  de  cai.  Aseară  erau  numai  şaizeci  şi  patru. 

Asta  n-o  şocă.  Aproape  toţi  armăsarii  lor  de  luptă  mari  muriseră, 
inclusiv  cei  ai  lui  Massey.  La  fel  ca  majoritatea  buiestraşilor.  Până  şi 
poneii  celor  din  miazănoapte  începuseră  să  se  clatine  din  cauza  lipsei 
de  nutreţ.  Dar  pentru  ce  ar  mai  fi  avut  nevoie  de  cai?  De  acum  Stannis 
nu  mai  mărşăluia  nicăieri.  Soarele,  luna  şi  stelele  dispăruseră  de  atâta 
vreme,  încât  Asha  începuse  să  se  întrebe  dacă  nu  cumva  le  visase. 

-  Eu  voi  mânca. 
Aly  clătină  din  cap. 

-  Nu  şi  eu. 

-  Ingăduieşte-mi  să  mă  îngrijesc  atunci  de  Lady  Asha,  îi  spuse  Ser 
Justin.  îmi  dau  cuvântul  că  nu-i  voi  îngădui  să  evadeze. 

Ursoaica  îi  dădu  acceptul  fără  chef,  surdă  la  tonul  lui  glumeţ.  Se 
despărţiră  acolo,  Aly  porni  spre  cortul  ei,  Asha  şi  Justin  Massey  spre 
conac.  Nu  era  departe,  însă  troienele  erau  adânci,  vântul  bătea  în 
rafale  şi  Asha  îşi  simţea  picioarele  ca  pe  nişte  blocuri  de  gheaţă.  Glezna 
o  înjunghia  la  fiecare  pas. 

Deşi  mic  şi  sărăcăcios,  conacul  era  clădirea  cea  mai  mare  din  sat, 
astfel  încât  lorzii  şi  căpitanii  o  rechiziţionaseră,  în  timp  ce  Stannis  se 
instalase  în  turnul  de  veghe  din  piatră  de  pe  malul  lacului.  Doi  străjeri 
îi  flancau  uşa,  rezemându-se  în  suliţe  înalte.  Unul  dintre  ei  ridică 
faldul  unsuros  al  uşii  pentru  Massey,  iar  Ser  Justin  o  escortă  pe  Asha 
în  căldura  binecuvântată  din  interior. 

Bănci  şi  mese  improvizate  din  scânduri  aşezate  pe  capre  erau  întinse 
de  ambele  părţi  ale  sălii,  care  putea  adăposti  cincizeci  de  oameni...  însă  de 

două  ori  mai  mulţi  se  înghesuiseră  înăuntru.  In  mijlocul  podelei  din 
pământ  bătătorit  fusese  săpat  un  şanţ  pentru  foc,  iar  în  acoperişul  de 
deasupra  exista  un  şir  de  orificii  pentru  fum.  Lupii  stăteau  de  o  parte 
a  şanţului,  iar  cavalerii  şi  lorzii  din  miazăzi  de  cealaltă  parte. 

Cei  din  miazăzi  arătau  jalnic,  gândi  Asha  -  traşi  la  faţă  şi  cu  obrajii 
scofâlciţi,  unii  palizi  şi  bolnavi,  alţii  cu  feţe  înroşite  şi  tăbăcite  de  vânt. 
Prin  contrast,  cei  din  miazănoapte  păreau  robuşti  şi  sănătoşi,  bărbaţi 
voinici  şi  arămii,  cu  bărbi  dese  ca  tufele,  înveşmântaţi  în  blănuri  şi 
fier.  Poate  că  erau  de  asemenea  înfriguraţi  şi  flămânzi,  dar  marşul 
fusese  mai  uşor  pentru  ei,  cu  poneii  şi  labele  lor  de  urs. 

Asha  îşi  scoase  mănuşile  din  blană  şi  făcu  o  grimasă  când  strânse  dege- 
tele. Durerea  i  se  repezi  în  sus  prin  picioare,  când  tălpile  pe  jumătate 
îngheţate  începură  să  se  dezgheţe  la  căldură.  Când  fugiseră,  fermierii 
lăsaseră  în  urmă  o  provizie  mare  de  turbă,  aşa  încât  aerul  era  înceţoşat  de 
fum  şi  de  izul  bogat  şi  aspru  al  cărbunilor  arşi.  Femeia  îşi  atârnă  mantia 
pe  un  cârlig  de  lângă  uşă,  după  ce  scutură  zăpada  care  se  prinsese  de  ea. 

Ser  Justin  găsi  locuri  pe  bancă  şi  aduse  mâncare  pentru  amândoi  - 
bere  şi  bucăţi  de  carne  de  cal,  înnegrite  de  arsură  la  exterior  şi  roşii 
înăuntru.  Asha  bău  un  gât  de  bere  şi  se  repezi  la  carne.  Porţia  era  mai 
mică  decât  ultima  pe  care  o  mâncase,  darpântecele  continua  să-i 
ghiorţăie  când  simţise  mirosul. 

-  Mulţumiri,  ser,  rosti  ea  cu  sângele  şi  grăsimea  curgându-i  pe 
bărbie. 

-Justin.  Te  rog! 

Massey  îşi  tăie  friptura  în  bucăţi  şi  luă  una  în  vârful  pumnalului. 

Ceva  mai  departe  la  masa  lor,  Will  Foxglove  le  povestea  bărbaţilor 
din  jur  că  Stannis  îşi  va  relua  marşul  asupra  Winterfellului  peste  trei 
zile.  Auzise  asta  de  la  un  rândaş  care  îngrijea  caii  regelui. 

-  înălţimea  Sa  a  văzut  victorie  în  focurile  lui,  zise  Foxglove,  o 
victorie  care  va  fi  cântată  vreme  de  o  mie  de  ani  deopotrivă  în  castelele 
lorzilor  şi  colibele  ţăranilor. 

Justin  Massey  ridică  ochii  de  la  friptura  sa. 

-  Numărul  morţilor  a  ajuns  aseară  la  optzeci.  Scoase  dintre  dinţi 
o  bucată  de  cartilaj  şi  o  azvârli  celui  mai  apropiat  câine:  Dacă  pornim 
în  marş,  vom  muri  cu  sutele. 

-  Vom  muri  cu  miile,  dacă  rămânem  aici,  zise  Ser  Humfrey 
Clifton.  Eu  zic  să-naintăm,  ori  să  murim. 

-  Eu  răspund:  înaintăm  şi  murim.  Iar  dacă  ajungem  la  Winterfell, 
ce  vom  face  atunci?  Cum  îl  cucerim?  Jumătate  din  oamenii  noştri  sunt 
atât  de  slăbiţi,  încât  abia  dacă  mai  pot  pune  un  picior  înaintea  celuilalt. 
O  să-i  trimiţi  să  escaladeze  ziduri?  Să  construiască  turnuri  de  asediu? 

-  Ar  trebui  să  rămânem  aici  până  se-ndreaptă  vremea,  spuse  Ser 
Ormund  Wylde,  un  cavaler  bătrân  şi  cadaveric,  a  cărui  fire  îi  contra- 
zicea numele. 

Asha  auzise  că  unii  ostaşi  pariau  care  dintre  marii  cavaleri  şi  lorzi 
va  muri  următorul,  iar  Ser  Ormund  se  număra  printre  favoriţi.  Oare 
câte  monede  au  fost  puse  pe  numele  meu}  se  întrebă  ea.  Poate  că  mai  este 
timp  să  anulez  un  pariu. 

-  Aici  măcar  avem  un  adăpost,  insistă  Wylde,  iar  în  lacuri  sunt  peşti. 

-  Prea  puţini  peşti  şi  prea  mulţi  pescari,  rosti  mohorât  Lordul 
Peasebury. 

Mohorârea  lui  avea  motive  întemeiate;  Ser  Godry  tocmai  îi  arsese 
oamenii  şi  chiar  în  sala  aceasta  erau  unii  care  fuseseră  auziţi  spunând  că 
Peasebury  însuşi  ştiuse  cu  siguranţă  ce  făceau,  ba  chiar  că  participase  la 
ospeţele  lor. 

-  Are  dreptate,  mormăi  Ned  Woods,  unul  dintre  cercetaşii  din 
Deepwood. 

I  se  spunea  Ned  Cârnul,  deoarece  cu  două  ierni  în  urmă,  degerăturile 
îl  lăsaseră  fără  vârful  nasului.  Woods  cunoştea  Pădurea  Lupilor  mai 
bine  decât  oricare  alt  om  în  viaţă.  Până  şi  lorzii  cei  mai  mândri  ai  regelui 
învăţaseră  să-1  asculte  când  vorbea. 

-  Eu  ştiu  lacurile,  urmă  Ned.  Aţi  fost  pe  ele  ca  viermii  pe-un  stârv, 
cu  sutele.  Aţi  tăiat  atât  de  multe  copci  în  gheaţă,  încât  e  de  mirare  că 
n-aţi  căzut  mai  mulţi  în  apă.  Pe  lângă  insulă  sunt  locuri  care  seamănă 

c-o  bucată  de  brânză  roasă  de  şoareci.  Clătină  din  cap:  Lacurile  sunt 
terminate.  Aţi  scos  toţi  peştii  din  ele. 

-  Cu-atât  mai  multe  motive  pentru  marş,  insistă  Humfrey  Clifton. 
Dacă  soarta  noastră  este  moartea,  să  murim  cu  sabia-n  mână. 

Erau  aceleaşi  argumente  din  seara  trecută,  şi  din  seara  dinaintea  ei. 
înaintăm  şi  murim,  stăm  aici  şi  murim,  ne  retragem  şi  murim. 

-  Tu  n-ai  decât  să  mori  aşa  cum  vrei,  Humfrey,  zise  Justin  Massey. 
Eu  unul  aş  prefera  mai  degrabă  să  trăiesc  şi  să  mai  văd  o  primăvară. 

-  Unii  ar  putea  numi  asta  laşitate,  replică  Lordul  Peasebury. 

-  Mai  bine  laş,  decât  canibal. 

Chipul  lui  Peasebury  se  schimonosi  brusc  de  furie. 
-Fu... 

-  Moartea  face  parte  din  război,  Justin.  Pe  uşa  sălii  intrase  Ser 
Richard  Horpe,  cu  părul  negru  umed  de  zăpada  care  se  topea.  Cei 
care  mărşăluiesc  alături  de  noi  vor  avea  o  parte  din  prada  pe  care  o 
vom  lua  de  la  Bolton  şi  de  la  bastardul  lui,  şi  o  parte  şi  mai  mare  din 
glorie  pentru  că  nu  vor  muri.  Cei  prea  slabi  ca  să  mărşăluiască  trebuie 
să-şi  poarte  singuri  de  grijă.  Aveţi  însă  cuvântul  meu,  vă  vom  trimite 
hrană  odată  ce  vom  cuceri  Winterfellul. 

-  Nu  veţi  cuceri  Winterfellull 

-  Ba  da,  ba  da,  se  auzi  un  croncănit  de  la  masa  înaltă,  unde  Arnolf 
Karstark  stătea  împreună  cu  fiul  său  Arthor  şi  trei  nepoţi. 

Lordul  Arnolf  se  ridică,  aidoma  unui  vultur  care  se  înalţă  de  pe 
pradă.  O  mână  plină  de  pete  strânse  umărul  fiului  său,  ca  să  se  sprijine. 

-  Il  vom  cuceri  pentru  Ned  şi  pentru  fiica  lui.  Da,  şi  pentru 
Tânărul  Lup,  care  a  fost  ucis  cu  atâta  cruzime.  Eu  şi  cu  ai  mei  vă  vom 
arăta  calea,  dacă  va  fi  nevoie.  I-am  spus  aceleaşi  lucruri  şi  înălţimii 
Sale,  regele.  Mârşâluim,  am  zis,  şi  ne  vom  scălda  toţi  în  sângele 
Freyilor  şi  Boltonilor  înainte  ca  luna  să-şi  poată  termina  drumul. 

Bărbaţii  începură  să  tropăie  din  picioare  şi  să  lovească  cu  pumnii  în  tă- 
bliile meselor.  Asha  observă  că  aproape  toţi  erau  din  miazănoapte.  Din- 
colo de  şanţul  pentru  foc,  lorzii  din  miazăzi  rămăseseră  tăcuţi  pe  bănci. 

Justin  Massey  aşteptă  până  ce  tumultul  se  stinse,  apoi  rosti: 

-  Curajul  îţi  este  admirabil,  Lord  Karstark,  însă  numai  curajul  nu 
va  străpunge  zidurile  Winterfellului.  Cum  intenţionezi  să  cucereşti 
castelul,  rogu-te?  Cu  bulgări  de  zăpadă? 

-  Vom  tăia  copaci,  răspunse  unul  dintre  nepoţii  Lordului  Arnolf, 
ca  să  avem  berbeci  cu  care  să  spargem  porţile. 

-  Şi  veţi  muri. 

Un  alt  nepot  se  făcu  auzit: 

-  Vom  face  scări  şi  vom  escalada  zidurile. 

-  Şi  veţi  muri. 

Vorbi  apoi  Arthor  Karstark,  mezinul  Lordului  Arnolf: 

-  Vom  ridica  turnuri  de  asediu. 

-  Şi  veţi  muri,  şi  veţi  muri,  şi  veţi  muri.  Ser  Justin  îşi  dădu 
ochii  peste  cap:  Zeilor  atotputernici,  voi,  Karstarkii,  sunteţi  toţi 
nebuni? 

-  Zei?  zise  Richard  Horpe.  Nu  ştii  ce  spui,  Justin.  Aici  n-avem 
decât  un  singur  zeu.  Nu  vorbi  despre  demoni  în  tovărăşia  noastră. 
Doar  Stăpânul  Luminii  ne  poate  salva  acum.  Nu  eşti  de-acord? 

îşi  puse  mâna  pe  garda  spadei,  parcă  pentru  a-şi  sublinia  cuvintele, 
însă  ochii  nu-i  părăsiră  nicio  clipă  faţa  lui  Justin  Massey. 
Ser  Justin  se  ofili  sub  privirea  aceea. 

-  Stăpânul  Luminii,  da.  Credinţa  mea  este  la  fel  de  adâncă  precum 
a  ta,  Richard,  ştii  doar. 

-  Curajul  ţi-1  pun  la  îndoială,  Justin,  nu  credinţa.  Ai  predicat  înfrân- 
gerea la  fiecare  pas  al  drumului  de  când  am  pornit  de  la  Deepwood 
Motte.  Nu  pot  să  nu  mă-ntreb  de  partea  cui  eşti  de  fapt. 

Roşeaţa  sui  pe  gâtul  lui  Massey. 

-  N-o  să  rămân  aici  ca  să  fiu  insultat. 

îşi  smulse  mantia  umedă  de  pe  perete  cu  atâta  putere,  încât  Asha 
o  auzi  rupându-se,  apoi  trecu  pe  lângă  Horpe  şi  ieşi  pe  uşă.  Un  val  de 
aer  rece  năvăli  în  sală,  ridicând  cenuşa  din  şanţul  pentru  foc  şi  înteţin- 
du-i  flăcările. 

Repede  a  mai  cedat,  gândi  Asha.  Cavalerul  meu  apărător  făcut  din  seu. 
Ser  Justin  era  totuşi  unul  dintre  puţinii  care  ar  fi  putut  obiecta  dacă 
oamenii  reginei  ar  fi  încercat  s-o  ardă  pe  rug.  Aşa  încât  se  sculă,  îşi  puse 
propria-i  mantie  şi-1  urmă  în  viscol. 

Se  rătăci  înainte  să  fi  parcurs  zece  metri.  Putea  să  vadă  focul-far 
arzând  în  vârful  turnului  de  veghe,  o  lumină  portocalie  înceţoşată 
plutind  în  văzduh,  dar  satul  parcă  nu  mai  exista  în  rest.  Era  singură 
într-o  lume  albă  de  nea  şi  tăcere,  înaintând  cu  greu  prin  nămeţi  ce-i 
ajungeau  până  la  coapse. 

-  Justin?  strigă  ea. 

Nu  primi  niciun  răspuns.  Undeva  în  stânga  auzi  un  cal  nechezând. 
Sărmanul  pare  înspăimântat.  Poate  că  ştie  că  el  va  fi  cina  de  mâine.  Asha 
îşi  strânse  mai  bine  mantia  în  jurul  trupului. 

Reveni  fără  să-şi  dea  seama  pe  izlazul  satului.  Frigările  din  lemn  de 
pin  continuau  să  stea  verticale,  înnegrite  şi  pârjolite,  dar  încă  neconsu- 
mate de  foc.  Lanţurile  morţilor  se  răciseră  de  acum,  dar  continuau  să 
ţină  leşurile  strâns  în  îmbrăţişarea  lor  de  fier.  Un  corb  era  cocoţat  pe 
unul  şi  trăgea  de  zdrenţele  de  carne  arsă  ce-i  atârnau  pe  ţeasta  carbo- 
nizată. Viscolul  acoperise  cenuşa  de  la  baza  rugului  şi  zăpada  suise 
până  la  gleznele  mortului.  Zeii  vechi  vor  să-l  îngroape,  gândi  Asha. 
Asta  n-a  fost  lucrarea  lor. 

-  Uită-te  bine  şi-atent,  fofoloanco,  rosti  glasul  lui  Clayton  Suggs  din 
spatele  ei.  După  ce  vei  fi  pusă  la  frigare,  şi  tu  vei  fi  la  fel  de  frumuşică. 
Ia  zi,  calmarii  pot  ţipa? 

Zeu  al  taţilor  mei,  dacă  mă  poţi  auzi  din  palatele  tale  de  apă  de  sub 
valuri,  dăruieşte-mi  doar  o  singură  toporişcăpe  care  s-o  pot  azvârli.  Zeul 
înecat  nu  răspunse.  Rareori  o  făcea.  Asta  era  necazul  cu  zeii. 

-  L-ai  văzut  pe  Ser  Justin? 

-  Bufonul  ăla?  Ce  vrei  cu  el,  fofoloanco?  Dacă  ai  nevoie  s-o  iei  sub 
coadă,  sunt  mai  bărbat  decât  Massey. 

Iar fofoloancâ?  Era  interesant  că  bărbaţii  ca  Suggs  foloseau  cuvântul 
acela  pentru  a  le  înjosi  pe  femei,  deşi  era  singura  parte  pe  care  o 

preţuiau  la  o  femeie.  Iar  Suggs  era  mai  rău  decât  Liddle  Mijlocilă. 
Când  rosteşte  cuvântul,  nu  se-ncurcă. 

-  Regele  vostru  îi  scopeşte  pe  bărbaţi  pentru  siluire,  îi  reaminti  ea. 
Ser  Clayton  chicoti. 

-  Regele-i  pe  jumătate  orb  de  la  privitul  în  foc.  Nu  te  teme  însă, 
fofoloanco,  n-o  să  te  siluiesc.  Ar  fi  nevoie  să  te-omor  după  aceea,  şi 
mai  curând  te-aş  vedea  arzând. 

Din  nou  calul  acela. 

-  Ai  auzit? 

-  Ce  s-aud? 

-  Un  cal.  Ba  nu,  mai  mulţi  cai.  Nu  doar  unul. 

întoarse  capul  şi  ascultă  cu  atenţie.  Ninsoarea  transforma  sunetele 
în  chip  neaşteptat.  Era  greu  de  spus  din  ce  direcţie  venise. 

-  Ce-i  ăsta,  un  joc  al  calmarilor?  N-aud...  Suggs  se  strâmbă:  Iad 
ticălos!  Călăreţi! 

Bâjbâi  la  brâu  după  sabie,  cu  mâinile  stângace  în  mănuşile  din  blană 
şi  piele  şi  în  cele  din  urmă  izbuti  să-şi  scoată  spada  lungă  din  teacă. 
Călăreţii  ajunseseră  deja  lângă  ei. 

Ieşiseră  din  viscol  aidoma  unei  oşti  de  stafii,  bărbaţi  voinici  pe  cai 
scunzi,  care  păreau  încă  şi  mai  mari  din  cauza  blănurilor  voluminoase 
pe  care  le  purtau.  Aveau  la  şolduri  săbii  care-şi  îngânau  cântecul  înceti- 
şor de  oţel,  zăngănind  în  teci.  Asha  zări  o  secure  de  război  legată  de 
şaua  unuia,  un  ciocan  de  război  pe  spinarea  altuia.  Purtau  de  asemenea 
scuturi,  dar  erau  atât  de  acoperite  de  zăpadă  şi  gheaţă,  încât  nu  le  putea 
desluşi  blazoanele.  In  ciuda  straturilor  de  lână,  blană  şi  piele  tăbăcită 
pe  care  le  purta,  Asha  se  simţea  în  pielea  goală,  stând  locului  acolo.  Un 
corn,  gândi  ea.  Am  nevoie  de  un  corn  ca  să  trezesc  tabăra. 

-  Fugi,  fofoloancă  proastă!  răcni  Ser  Clayton.  Fugi  şi-anunţă-1  pe 
rege.  Lordul  Bolton  ne-atacă. 

Poate  că  Suggs  nu  era  decât  o  brută,  dar  era  cu  siguranţă  viteaz. 
Cu  sabia  în  mână,  înaintă  în  zăpadă,  punându-se  între  călăreţi  şi 

turnul  regelui,  al  cărui  far  strălucea  în  spatele  lui  ca  ochiul  portocaliu 
al  unui  zeu  străin. 

-  Cine-i  acolo?  Opriţi.  Opriţi! 

Primul  călăreţ  îşi  struni  calul  lângă  el.  înapoia  lui  era  alţii,  poate  vreo 
douăzeci.  Asha  nu  avusese  timp  să-i  numere.  Alte  sute  puteau  fi  acolo, 
în  viscol,  gonind  iute  în  urma  lor.  întreaga  armie  a  lui  Roose  Bolton 
putea  să-i  atace,  ascunsă  în  beznă  şi  volburile  de  ninsoare.  Aceştia  însă... 

Sunt  prea  mulţi  ca  să  fie  cercetaşi  şi  prea  puţini  ca  să  fie  o  avangardă. 
Iar  doi  erau  înveşmântaţi  complet  în  negru.  Rondul  de  Noapte,  înţelese 
ea  brusc. 

-  Cine  sunteţi?  îi  întrebă. 

-  Prieteni,  răspunse  un  glas  pe  jumătate  familiar.  V-am  căutat  la 
Winterfell,  dar  l-am  găsit  doar  pe  Umber  Hrana  Ciorilor  bătând  în 
tobe  şi  suflând  în  corni.  Am  avut  nevoie  de  ceva  timp  să  vă  găsim. 

Călăreţul  sări  din  şa,  îşi  lăsă  gluga  pe  spate  şi  făcu  o  plecăciune. 
Barba  îi  era  atât  de  deasă  şi  atât  de  incrustată  cu  gheaţă,  încât,  pentru 
o  clipă,  Asha  nu-1  recunoscu.  Apoi  îşi  aminti. 

-  Tris?  spuse  ea. 

-  Doamnă,  îngenunche  Tristifer  Botley.  Fecioara  este  de  asemenea 
aici.  Roggon,  Grimtongue,  Fingers,  Rook...  şase  dintre  noi,  toţi  cei  în 
stare  să  călărească.  Cromm  a  murit  din  cauza  rănilor  primite. 

-  Ce-i  asta?  întrebă  Ser  Clayton  Suggs.  Eşti  unul  de-ai  ei?  Cum 
de-ai  scăpat  din  temniţele  din  Deepwood? 

Tris  se  sculă  şi-şi  scutură  zăpada  de  pe  genunchi. 

-  Lui  Sybelle  Glover  i  s-a  oferit  o  răscumpărare  frumoasă  pentru 
libertatea  noastră  şi  a  ales  s-o  accepte  în  numele  regelui. 

-  Ce  răscumpărare?  Cine  ar  plăti  bani  frumoşi  pentru  zoaiele 
mării? 

-  Eu  am  plătit,  ser. 

Cel  care  vorbise  înaintă  acum,  călare  pe  poneiul  său.  Era  foarte 
înalt,  foarte  slab,  cu  picioare  atât  de  lungi,  încât  era  de  mirare  că  tălpile 
nu  i  se  târau  pe  pământ. 

-  Aveam  nevoie  de  o  escortă  care  să  mă  ducă  în  siguranţă  până  la 
rege  şi  Lady  Sybelle  avea  nevoie  de  mai  puţine  guri  de  hrănit. 

O  eşarfă  ascundea  trăsăturile  lunganului,  dar  pe  vârful  capului  era 
cocoţată  pălăria  cea  mai  ciudată  pe  care  Asha  o  văzuse  de  ultima  dată 
când  navigase  la  Tyrosh,  un  turn  fără  boruri  dintr-o  ţesătură  moale, 
care  semăna  cu  trei  ţilindri  puşi  unul  peste  altul. 

-  Mi  s-a  dat  de-nţeles  că  aici  l-aş  putea  găsi  pe  Regele  Stannis.  Este 
foarte  important  să  vorbesc  de  îndată  cu  el. 

-  Şi  cine-n  şapte  iaduri  duhnitoare  eşti  tu? 

Lunganul  lunecă  cu  graţie  de  pe  ponei,  îşi  scoase  pălăria  neobişnuită 
şi  făcu  o  plecăciune. 

-  Am  onoarea  de  a  fi  Tycho  Nestoris,  umil  slujbaş  al  Băncii  de  Fier 
din  Braavos. 

Dintre  toate  creaturile  stranii  care  s-ar  fi  putut  ivi  din  noapte,  ultima 
la  care  s-ar  fi  aşteptat  vreodată  Asha  Greyjoy  ar  fi  fost  un  bancher 
braavos.  Era  prea  absurd.  Nu  se  putu  opri  să  nu  izbucnească  în  râs. 

-  Curtea  Regelui  Stannis  este  în  turnul  de  veghe.  Sunt  sigură  că 
Ser  Clayton  va  fi  încântat  să  vă  ducă  la  el. 

-  Ar  fi  foarte  amabil  din  partea  sa.  Timpul  este  foarte  preţios. 
Bancherul  o  privi  cu  ochi  negri,  şireţi:  Dacă  nu  mă  înşel,  eşti  Lady  Asha 
din  Casa  Greyjoy. 

-  Da,  sunt  Asha  din  Casa  Greyjoy.  Opiniile  diferă  dacă  sunt  sau 
nu  o  lady. 

Braavosul  surâse. 

-  Ţi-am  adus  un  dar.  Făcu  semn  oamenilor  dinapoia  sa:  Ne  aştepta- 
sem să  găsim  un  rege  la  Winterfell,  dar,  vai,  acelaşi  viscol  cuprinsese 
castelul.  Sub  zidurile  sale  l-am  găsit  pe  Mors  Umber  cu  o  oaste  de  flă- 
căiandri, care  aşteptau  sosirea  regelui.  El  ne-a  dat  asta. 

O  fată  şi  un  moş,  gândi  Asha  când  cei  doi  fură  trântiţi  cu  brutalitate 
în  zăpada  din  faţa  ei.  Fata  tremura  violent,  în  ciuda  blănurilor  în  care 
era  încotoşmănată.  Dacă  n-ar  fi  fost  atât  de  speriată,  ar  fi  putut  să  fi  fost 
chiar  drăguţă,  deşi  vârful  nasului  i  se  înnegrise  de  degerătură.  Bătrânul... 

nimeni  nu  l-ar  fi  putut  considera  vreodată  arătos.  Asha  văzuse  sperietori 
mai  grase  decât  el.  Chipul  îi  era  un  craniu  cu  piele,  iar  părul  alb  ca  osul 
şi  murdar.  Şi  duhnea.  Simpla  lui  vedere  o  îngreţoşa. 
El  ridică  ochii. 

-  Surioară...  Vezi?  De  data  asta  te-am  recunoscut. 
Asha  simţi  că  i  se  opreşte  inima  în  loc. 

-  Theon? 

Buzele  lui  se  traseră  îndărăt  în  ceea  ce  ar  fi  putut  fi  un  surâs.  Nu 
mai  avea  jumătate  din  dinţi,  iar  jumătate  din  cei  rămaşi  îi  erau  sparţi 
şi  ciobiţi. 

-  Theon,  repetă  el.  Numele  meu  este  Theon.  Tu  trebuie  să  ştii 
numele  tău. 


VICTARION 


Marea  era  neagră  şi  luna  argintie,  când  Flota  de  Fier  se  năpusti 
asupra  prăzii  sale. 

O  întrevăzuse  în  strâmtoarea  dintre  Insula  Cedrilor  şi  dealurile 
neregulate  ale  ţinuturilor  învecinate  Astapori,  exact  aşa  cum  spusese 
preotul  negru  Moqorro. 

-  Ghiscari!  răcni  Longwater  Pyke  din  gabie. 

De  la  castelul  proră,  Victarion  Greyjoy  îi  văzu  pânza  crescând.  In 
scurt  timp  îi  distinse  vâslele  ridicându-se  şi  coborând,  şi  siajul  lung  şi  alb 
dinapoia  ei  strălucind  sub  razele  lunii  aidoma  unei  cicatrice  peste  mare. 

Nu  este  o  adevărată  corabie  de  război,  îşi  dădu  el  seama.  O  galeră  de 
negoţ,  dar  una  mare.  Avea  să  fie  o  cucerire  minunată.  Le  semnală  căpita- 
nilor să  înceapă  urmărirea.  Aveau  să  suie  la  bordul  ei  şi  s-o  cucerească. 

Căpitanul  galerei  înţelesese  de  acum  pericolul  în  care  se  afla. 
Schimbă  cursul  spre  apus,  îndreptându-se  către  Insula  Cedrilor,  sperând 
poate  să  se  adăpostească  în  vreun  golfuleţ  ascuns  ori  să-şi  atragă 
urmăritorii  pe  stâncile  ascuţite  de  pe  coasta  de  nord-est  a  insulei.  Galera 
era  însă  încărcată  şi  grea,  iar  cei  de  pe  Insulele  de  Fier  aveau  vântul  în 
spate.  Jalea  şi  Victoria  de  Fier  tăiară  calea  fugarei,  în  vreme  ce  iutele 
Coroi  şi  agilul  Deget-dansator  îi  blocară  spatele.  Nici  chiar  atunci 
căpitanul  ghiscari  nu-şi  ridică  stindardele.  Până  ce  Tânguirea  ajunse 

lângă  pradă,  scrijelindu-i  babordul  şi  rupându-i  vâslele,  ambele  corăbii 
se  aflau  atât  de  aproape  de  ruinele  bântuite  ale  lui  Ghozai,  încât  puteau 
auzi  maimuţele  flecărind  când  prima  lumină  a  zorilor  se  revărsa  peste 
piramidele  sparte  ale  oraşului. 

Trofeul  lor  se  numea  Zorii  ghiscari,  spuse  căpitanul  galerei  când 
fu  adus  în  lanţuri  înaintea  lui  Victarion.  Plecase  din  Noul  Ghis,  unde 
urma  să  se  întoarcă  prin  Yunkai,  după  ce  făcea  negoţ  în  Meereen. 
Bărbatul  nu  vorbea  niciunul  dintre  graiurile  culte,  ci  doar  o  ghiscari 
guturală,  plină  de  mârâituri  şi  sâsâituri,  una  dintre  cele  mai  hâde  pe 
care  le  auzise  vreodată  Victarion  Greyjoy.  Moqorro  tălmăci  cuvintele 
căpitanului  în  Limba  Comună  a  Westerosului.  Căpitanul  susţinea  că 
războiul  pentru  Meereen  fusese  câştigat;  regina  dragonilor  murise  şi 
ghiscariul  Hizdak  conducea  acum  oraşul. 

Victarion  porunci  să-i  fie  smulsă  limba,  fiindcă  minţise.  Daenerys 
Targaryen  nu  murise,  îl  asigură  Moqorro;  zeul  său  roşu  R'hllor  îi 
arătase  chipul  reginei  în  focurile  lui  sacre.  Căpitanul  nu  putea  tolera 
minciunile,  astfel  încât  căpitanul  ghiscari  fu  legat  de  mâini  şi  de 
picioare  şi  azvârlit  peste  bord,  ca  sacrificiu  adus  Zeului  înecat. 

-  Zeul  tău  roşu  îşi  va  câştiga  partea,  îi  promise  lui  Moqorro,  dar 
mările  sunt  conduse  de  Zeul  înecat. 

-  Nu  există  alţi  zei,  decât  R'hllor  şi  Celălalt,  al  cărui  nume  nu 
poate  fi  rostit. 

Preotul  vrăjitor  era  înveşmântat  în  negru  sever,  cu  doar  o  urmă  de 
firet  auriu  la  guler,  manşete  şi  poale.  La  bordul  Victoriei  de  Fier  nu 
existau  ţesături  roşii,  dar  nu  se  cuvenea  ca  Moqorro  să  poarte  zdrenţele 
pătate  de  sare  pe  care  le  avusese  când  Popândăul  îl  pescuise  din  mare, 
aşa  încât  Victarion  îi  poruncise  lui  Tom  Tidewood  să-i  coasă  straie  noi 
din  ceea  ce  aveau  la  îndemână,  ba  chiar  îi  dăruise  unele  dintre  tunicile 
sale  în  acest  scop.  Acelea  erau  negru  şi  aurii,  întrucât  blazonul  Casei 
Greyjoy  arăta  un  kraken  de  aur  pe  fond  negru,  iar  stindardele  şi  velele 
corăbiilor  lor  erau  la  fel.  Veşmintele  stacojii  şi  carmin  ale  preoţilor 
roşii  erau  străine  pentru  oamenii  de  fier,  însă  Victarion  sperase  că 

însoţitorii  săi  l-ar  putea  accepta  mai  uşor  pe  Moqorro  dacă  purta 
culorile  Greyjoy. 

Sperase  în  van.  înveşmântat  în  negru  din  cap  până-n  picioare,  cu  o 
mască  de  flăcări  roşii  şi  portocalii  tatuată  pe  chip,  preotul  părea  mai 
sinistru  ca  oricând.  Echipajul  îl  ocolea  când  apărea  pe  punte  şi  oamenii 
scuipau  dacă  umbra  lui  cădea  cumva  peste  ei.  Până  şi  Popândăul,  care-1 
pescuise  pe  preotul  roşu  din  mare,  stăruise  pe  lângă  Victarion  să-1 
dăruiască  Zeului  înecat. 

Dar  Moqorro  era  familiarizat  cu  ţărmurile  acestea  necunoscute 
în  feluri  neştiute  pentru  oamenii  de  fier,  ca  şi  secretele  dragonilor. 
Ochi-de-Cioară  are  vrăjitori,  de  ce  n-aş  avea  şi  eu?  Vrăjitorul  lui  negru  era 
mai  puternic  decât  toţi  cei  trei  ai  lui  Euron,  chiar  dacă  i-ai  fi  aruncat  într-o 
oală  şi  i-ai  fi  fiert  la  foc  scăzut  până  nu  mai  rămânea  decât  unul.  Poate  că 
Păr  Umed  n-ar  fi  fost  de  acord,  dar  Aeron  şi  pioşeniile  lui  erau  departe. 

De  aceea  Victarion  îşi  strânse  mâna  arsă  într-un  pumn  puternic 
şi  spuse: 

-  Zorii  ghiscari  nu  este  un  nume  demn  pentru  Flota  de  Fier.  Pentru 
tine,  vrăjitorule,  o  voi  reboteza  Urgia  Zeului  Roşu. 

Vrăjitorul  îşi  plecă  fruntea. 

-  Să  fie  precum  spune  căpitanul. 

Iar  corăbiile  Flotei  de  Fier  redeveniră  cincizeci  şi  patru. 

In  ziua  următoare  asupra  lor  se  abătu  o  vijelie  neaşteptată.  Moqorro 
o  prezisese  şi  pe  aceea.  Când  furtuna  trecu,  descoperiră  că  trei  corăbii 
dispăruseră.  Victarion  nu  avea  de  unde  să  ştie  dacă  se  scufundaseră, 
dacă  eşuaseră  pe  ţărm  sau  dacă  fuseseră  abătute  de  la  curs. 

-  Ele  ştiu  încotro  ne  îndreptăm,  spuse  el  echipajului.  Dacă  mai 
plutesc,  ne  vom  reîntâlni. 

Căpitanul  de  fier  nu  avea  timp  să-i  aştepte  pe  întârziaţi.  Mireasa  lui 
era  înconjurată  de  duşmanii  lui.  Cea  mai  frumoasă  femeie  din  lume  are 
nevoie  urgentă  de  securea  mea. 

In  plus,  Moqorro  îl  asigurase  că  cele  trei  corăbii  nu  se  scufundaseră. 
In  fiecare  seară,  preotul  vrăjitor  aprindea  un  foc  pe  castelul  proră  al 

Victoriei  de  Fier  şi  umbla  în  jurul  flăcărilor,  intonând  rugi.  Lumina 
focului  făcea  ca  pielea  neagră  să-i  strălucească  aidoma  onixului  lustruit 
şi  uneori  Victarion  putea  să  jure  că  văpăile  tatuate  pe  chipul  lui  dansau 
de  asemenea,  răsucindu-se  şi  îndoindu-se,  topindu-se  una  în  alta,  cu 
culorile  schimbându-se  la  fiecare  întoarcere  a  capului  preotului. 

-  Preotul  negru  cheamă  demonii  asupra  noastră,  fusese  auzit  un 
vâslaş  spunând. 

Când  cuvintele  ajunseseră  la  urechile  sale,  Victarion  poruncise  ca 
bărbatul  să  fie  biciuit  până  ce  spatele  îi  fusese  acoperit  de  sânge  de  la 
umeri  până  la  fese.  De  aceea,  atunci  când  Moqorro  spuse: 

-  Mieii  tăi  rătăciţi  vor  reveni  la  turmă  în  largul  Insulei  Yaros, 
căpitanul  replică: 

-  Roagă-te  să  fie  aşa,  preotule.  Fiindcă  altfel  tu  vei  fi  următorul 
care  va  gusta  biciul. 

Marea  era  albastră  şi  verde,  iar  soarele  strălucea  pe  cerul  azuriu  şi 
senin  când  Flota  de  Fier  făcu  a  doua  captură,  în  apele  de  la  miazănoapte 
şi  apus  de  Astapor. 

De  data  aceea  fu  barcazul  myrishean  Porumbiţa,  care  mergea  spre 
Yunkai  prin  Noul  Ghis,  cu  o  încărcătură  de  covoare,  vinuri  verzui  dulci 
şi  dantelă  myrisheană.  Căpitanul  ei  avea  un  ochi-myrishean  care  făcea  ca 
obiectele  din  depărtare  să  pară  apropiate  -  două  lentile  din  sticlă  într-o 
serie  de  tuburi  din  alamă,  isteţ  meşteşugite  astfel  încât  fiecare  tub  luneca 
în  următorul,  până  ce  ochiul  nu  era  mai  lung  decât  un  pumnal.  Victarion 
luă  pentru  sine  comoara  aceea.  Reboteză  barcazul  Sfrânciocul  şi  decretă 
că  echipajul  va  fi  ţinut  pentru  răscumpărare.  Ei  nu  erau  nici  sclavi,  nici 
stăpâni  de  sclavi,  ci  myrisheni  liberi  şi  mateloţi  cu  experienţă,  iar 
asemenea  oameni  însemnau  bani  frumoşi.  Deoarece  plecase  din  Myr, 
Porumbiţa  nu  le  aduse  veşti  noi  despre  Meereen  sau  Daenerys,  ci  doar 
ştiri  vechi  despre  călăreţi  dothraki  văzuţi  în  lungul  lui  Rhoyne,  despre 
marşul  Companiei  de  Aur  şi  alte  lucruri  pe  care  Victarion  le  ştia  deja. 

-  Ce  vezi?  îl  întrebă  el  pe  preotul  negru  în  seara  aceea,  când  Moqorro 
stătea  lângă  focul  său.  Ce  ne  aşteaptă  mâine?  Şi  mai  multă  ploaie? 

I  se  părea  că  văzduhul  mirosea  a  ploaie. 

-  Ceruri  sure  şi  vânturi  puternice,  răspunse  Moqorro.  Dar  nu 
ploaie.  Din  spate  vin  tigri.  In  faţă  te  aşteaptă  dragonul  tău. 

Dragonul  tău.  Lui  Victarion  îi  plăcea  cum  suna. 

-  Spune-mi  ceva  ce  nu  ştiu,  preotule. 

-  Căpitanul  porunceşte  şi  eu  mă  supun,  încuviinţă  Moqorro. 
Echipajul  îl  numea  de  acum  Văpaia  Neagră,  o  poreclă  care-i  fusese 

dată  de  Steffar  Bâlbâitul,  care  nu  putea  rosti  „Moqorro".  Indiferent 
cum  i-ar  fi  spus,  preotul  avea  puteri  adevărate. 

-  Linia  coastei  merge  aici  de  la  răsărit  spre  apus,  îi  zise  el  lui 
Victarion.  Când  se  va  înturna  spre  miazănoapte,  vei  mai  da  peste  doi 
iepuroi.  Din  cei  iuţi,  cu  multe  picioare. 

Şi  aşa  se  şi  petrecu.  De  data  aceasta  se  dovediră  a  fi  două  galere,  lungi, 
înguste  şi  rapide.  Ralf  Şchiopul  le  zări  cel  dintâi,  dar  galerele  le  lăsară 
rapid  în  urmă  pe  Durerea  şi  Speranţa  disperată,  astfel  încât  Victarion  le 
trimise  pe  Aripa-de-fier,  Coroiul  şi  Degetul-dansator  să  le  prindă.  Nu  avea 
corăbii  mai  iuţi  decât  acestea  trei.  Urmărirea  dură  aproape  toată  ziua,  dar 
până  la  urmă  ambele  galere  fură  supuse  abordajului  şi  capturate,  după 
încleştări  scurte,  dar  brutale.  Victarion  descoperi  că  erau  goale  şi  se 
îndreptau  către  Noul  Ghis,  ca  să  încarce  provizii  şi  arme  pentru  legiunile 
de  ghiscari  ce-şi  instalaseră  tabăra  în  faţa  Meereenului...  şi  ca  să  aducă 
legionari  noi  în  război,  pentru  a-i  înlocui  pe  cei  morţi. 

-  Căzuţi  în  luptă?  întrebă  Victarion. 

Echipajele  galerelor  îi  spuseră  că  muriseră  de  o  blestemată  de  pânte- 
căraie,  pe  care  o  numeau  iapa  albă.  Şi  precum  căpitanul  Zorilor  ghiscari, 
căpitanii  galerelor  repetară  minciuna  că  Daenerys  Targaryen  murise» 

-  Sărutaţi-o  din  partea  mea  în  orice  iad  aţi  găsi-o,  le  zise  Victarion. 
îşi  ceru  toporul  şi  le  reteză  capetele  pe  loc.  După  aceea  le  omorî  şi 

echipajele,  păstrându-i  doar  pe  sclavii  înlănţuiţi  de  vâsle.  Le  rupse  el 
însuşi  lanţurile  şi  le  spuse  că  acum  erau  oameni  liberi  şi  aveau  privilegiul 
de  a  vâsli  pentru  Flota  de  Fier,  o  onoare  la  care  visau  toţi  băieţii  de  pe 
Insulele  de  Fier. 

-  Regina  dragonilor  îi  eliberează  pe  sclavi  şi  la  fel  fac  şi  eu,  îi  anunţă. 
Reboteză  galerele  Năluca  şi  Umbra. 

-  Pentru  că  vreau  ca  ele  să  se  întoarcă  şi  să-i  hăituiască  pe  yunkaii 
ăştia,  îi  spuse  femeii  oacheşe  în  noaptea  aceea  după  ce-şi  satisfăcu 
plăcerea  cu  ea;  erau  apropiaţi  acum  şi  se  apropiau  pe  zi  ce  trecea.  Vom 
cădea  asupra  lor  ca  un  trăsnet,  mai  spuse  şi  îi  strânse  sânul. 

Se  întrebă  dacă  aşa  simţise  şi  fratele  lui  Aeron  când  îi  vorbise  Zeul 
înecat.  Aproape  că  putea  să  audă  glasul  zeului  înălţându-se  din  adâncurile 
mării.  Mă  vei  sluji  cu  credinţă,  căpitane,  păreau  să  spună  valurile.  Pentru 
asta  te-am  zămislit. 

In  acelaşi  timp  însă  avea  să-1  hrănească  şi  pe  zeul  roşu,  zeul  lui 
Moqorro.  Braţul  pe  care  preotul  îl  vindecase  arăta  hidos,  crăpat  ca  pielea 
de  porc,  de  la  cot  până  la  vârfurile  degetelor.  Uneori,  când  Victarion 
închidea  palma,  pielea  se  despica  şi  fumega,  dar  braţul  era  mai  puternic 
decât  fusese  vreodată. 

-Doi  zei  sunt  acum  cu  mine,  îi  spuse  femeii  oacheşe.  Niciun 
duşman  nu  poate  să  rezista  la  doi  zei. 

Apoi  o  rostogoli  pe  spate  şi  o  mai  luă  o  dată. 

Când  stâncile  Insulei  Yaros  apărură  la  babord,  îşi  găsi  cele  trei 
corăbii  rătăcite  aşteptându-1,  exact  aşa  cum  prezisese  Moqorro. 
Victarion  îi  dărui  preotului  o  brăţară  de  aur  drept  răsplată. 

Acum  trebuia  să  facă  o  alegere:  să  rişte  trecerea  prin  strâmtoare  ori 
să  poarte  Flota  de  Fier  în  jurul  insulei?  Amintirea  Insulei  Frumoase 
continua  să  bântuie  memoria  căpitanului.  Stannis  Baratheon  atacase 
Flota  de  Fier  simultan  din  miazănoapte  şi  din  miazăzi,  pe  când  era  prinsă 
în  canalul  dintre  insulă  şi  continent,  iar  Victarion  suferise  înfrângerea  sa 
cea  mai  teribilă.  Pe  de  altă  parte,  ocolirea  Insulei  Yaros  l-ar  fi  costat  zile 
preţioase.  Deoarece  Yunkaiul  era  atât  de  aproape,  negoţul  prin  strâm- 
toare era  probabil  intens,  dar  nu  se  aştepta  să  întâlnească  corăbii  ale 
Yunkaiului  până  nu  se  apropiau  mai  mult  de  Meereen. 

Ce  ar  fi  făcut  Ochi-de-Cioară?  Se  gândi  la  asta  o  vreme,  apoi  le 
semnală  căpitanilor: 

-  Trecem  prin  strâmtoare. 

Alte  trei  corăbii  fură  cucerite  înainte  ca  Yaros  să  se  micşoreze  în 
urma  lor.  Un  galion  lat  căzu  în  mâinile  Popândăului  şi  ale  Durerii,  iar 
o  galeră  de  negoţ  fu  prinsă  de  Manfryd  Merlyn  care  conducea  Eretele. 
Calele  le  erau  ticsite  cu  bunuri,  vinuri,  mătăsuri  şi  mirodenii,  esenţe  rare 
de  lemn  şi  arome  încă  şi  mai  rare,  însă  corăbiile  în  sine  erau  adevăratele 
trofee.  Mai  târziu  în  decursul  aceleiaşi  zile,  un  ketch  pescăresc  fu  capturat 
de  Şapte  cranii  şi  de  Blestemul  sclavului.  Era  o  ambarcaţiune  mică,  înceată 
şi  murdară,  care  abia  dacă  merita  efortul  abordării.  Victarion  fu 
nemulţumit  să  audă  că  fuseseră  necesare  două  corăbii  pentru  a-i  opri  pe 
pescari,  dar  de  pe  buzele  lor  auzi  despre  întoarcerea  dragonului  negru. 

-  Regina  de  argint  a  plecat,  îi  spuse  căpitanul  ketchului.  A  fugit 
pe  dragonul  ei,  dincolo  de  Marea  Dothraki. 

-  Unde-i  această  Mare  Dothraki?  întrebă  el.  Voi  naviga  cu  Flota  de 
Fier  peste  ea  şi-o  voi  găsi  pe  regină  oriunde  s-ar  afla. 

Pescarul  hohoti  zgomotos. 

-  Asta  chiar  c-ar  merita  să  fie  văzut.  Marea  Dothraki  este  făcută 
din  iarbă,  prostule! 

N-ar  fi  trebuit  să  fi  spus  cuvântul  acela.  Victarion  îl  prinse  de 
gât  cu  mâna  lui  arsă  şi-1  ridică  cu  totul  în  aer.  Izbindu-1  cu  spinarea 
de  catarg,  îl  strânse  până  ce  chipul  yunkaiului  deveni  la  fel  de  negru 
ca  degetele  ce-i  săpau  în  carne.  Bărbatul  lovi  din  picioare  şi  se 
zvârcoli  o  vreme,  încercând  zadarnic  să  se  elibereze  din  prinsoarea 
căpitanului. 

-  Nimeni  nu-1  numeşte  prost  pe  Victarion  Greyjoy  şi  după  aceea 
mai  trăieşte  pentru  a  se  lăuda  cu  asta. 

Când  descleştă  degetele,  trupul  inert  căzu  pe  punte.  Longwater 
Pyke  şi  Tom  Tidewood  îl  aruncară  peste  parmaclâc,  încă  o  jertfă  pentru 
Zeul  înecat. 

-  Zeul  tău  înecat  este  un  demon,  spuse  după  aceea  preotul  negru 
Moqorro.  El  nu-i  decât  un  sclav  al  Celuilalt,  zeul  întunecat  al  cărui  nume 
nu  trebuie  rostit. 

-  Ai  grijă,  preotule,  îl  avertiză  Victarion.  La  bordul  acestei  corăbii 
sunt  oameni  cu  frică  de  zei,  care  ţi-ar  smulge  limba  din  gură  pentru  că 
rosteşti  asemenea  blasfemii.  Zeul  tău  roşu  îşi  va  primi  partea,  ţi-o  jur. 
Cuvântul  meu  este  de  fier.  Intreabă-1  pe  oricare  dintre  oamenii  mei. 

Preotul  negru  plecă  fruntea. 

-  Nu  este  nevoie.  Stăpânul  Luminii  mi-a  arătat  cât  preţuieşti, 
lordule  căpitan.  In  fiecare  seară,  întrezăresc  în  focurile  mele  gloria 
care  te  aşteaptă. 

Cuvintele  vrăjitorului  îl  încântau  nespus  pe  Victarion  Greyjoy, 
aşa  cum  îi  mărturisi  femeii  oacheşe  în  aceeaşi  noapte: 

-  Fratele  meu  Balon  a  fost  un  om  măreţ,  zise  el,  dar  eu  voi  face  ceea 
ce  el  n-a  reuşit.  Insulele  de  Fier  vor  fi  iarăşi  libere  şi  Vechea  Rânduială 
va  reveni.  Nici  Dagon  n-a  putut  face  asta. 

Aproape  o  sută  de  ani  trecuseră  de  când  Dagon  Greyjoy  stătuse  în 
tronul  de  la  Stânca  Mării,  dar  oamenii  de  fier  încă  mai  povesteau  despre 
incursiunile  şi  bătăliile  sale.  In  vremea  lui  Dagon,  Tronul  de  Fier  fusese 
ocupat  de  un  rege  slab,  cu  ochii  urduroşi  fixaţi  peste  marea  îngustă,  unde 
bastarzii  şi  surghiuniţii  urzeau  rebeliuni.  Aşa  că  Lordul  Dagon  plecase 
de  la  Pyke  pentru  a  cuceri  Marea  Apusului. 

-  El  a  atacat  leul  în  vizuina  sa  şi  a  înnodat  coada  lupului  străvechi, 
dar  nici  chiar  Dagon  n-a  putut  înfrânge  dragonii.  Insă  acum  voi  face 
ca  dragonii  reginei  să  fie  ai  mei.  Ea  îmi  va  împărţi  patul  şi-mi  va 
zămisli  mulţi  fii  puternici. 

în  noaptea  aceea  numărul  corăbiilor  din  Flota  de  Fier  ajunse  la  şaizeci. 

Velele  ciudate  se  înmulţiră  la  nord  de  Yaros.  Acum  se  aflau  foarte 
aproape  de  Yunkai,  iar  coasta  dintre  Oraşul  Galben  şi  Meereen  avea 
să  forfotească  de  corăbii  negustoreşti  şi  de  aprovizionare,  astfel  încât 
Victarion  duse  Flota  de  Fier  în  apele  mai  adânci,  de  unde  nu  se  zărea 
uscatul.  Chiar  şi  acolo  întâlneau  alte  ambarcaţiuni. 

-  Să  nu  lăsaţi  niciuna  să  scape  ca  să  ne  poată  avertiza  duşmanii, 
ordonă  căpitanul  de  fier. 

Niciuna  nu  scăpă. 

Marea  era  verde  şi  cerul  cenuşiu  în  dimineaţa  în  care  Durerea,  Târfa 
războinică  şi  Victoria  de  Fier  a  lui  Victarion  capturară  galera  de  sclavi 
din  Yunkai  în  apele  din  nordul  Oraşului  Galben.  In  calele  ei  se  aflau 
douăzeci  de  băieţi  parfumaţi  şi  optzeci  de  fete  menite  caselor  de  plăceri 
din  Lys.  Echipajul  ei  nu  se  gândise  niciodată  că  ar  putea  întâlni  pericolul 
atât  de  aproape  de  apele  lor  teritoriale  şi  oamenii  de  fier  nu  întâmpi- 
naseră greutăţi  în  a  o  captura.  Galera  se  numea  Fecioara  doritoare. 

Victarion  îi  trecu  pe  sclavi  prin  sabie,  apoi  îşi  trimise  oamenii  sub 
punţi  să  scoată  lanţurile  vâslaşilor. 

-  De  acum  vâsliţi  pentru  mine.  Vâsliţi  cu  putere  şi  veţi  prospera. 
Pe  fete  le  împărţi  printre  căpitanii  săi. 

-  Lysenii  ar  fi  făcut  târfe  din  voi,  le  spuse,  dar  noi  v-am  salvat.  Acum 
trebuie  să  slujiţi  un  singur  om,  nu  mai  mulţi.  Cele  care-i  vor  mulţumi 
pe  căpitanii  lor  pot  fi  luate  ca  neveste  de  sare,  o  poziţie  foarte  onorabilă. 

Pe  băieţii  parfumaţi  îi  înfăşură  în  lanţuri  şi-i  aruncă  în  mare.  Erau 
creaturi  nefireşti,  iar  corabia  mirosi  mai  bine  după  ce  fu  purificată  de 
prezenţa  lor. 

Pentru  sine,  Victarion  luă  cele  mai  atrăgătoare  şapte  fete.  Una  avea 
părul  roşu-auriu  şi  pistrui  pe  sâni.  Una  se  rădea  peste  tot.  Una  avea  păr 
rul  castaniu  şi  ochii  castanii,  şi  era  sfioasă  ca  un  şoricel.  Una  avea  sânii 
cei  mai  mari  pe  care-i  văzuse  vreodată.  A  cincea  era  mititică  şi  avea  păr 
negru,  drept,  şi  piele  aurie.  Ochii  ei  erau  de  culoarea  chihlimbarului.  A 
şasea  era  albă  ca  laptele,  cu  inele  de  aur  prin  sfârcuri  şi  buzele  de  jos,  a 
şaptea  era  neagră  precum  cerneala  unei  sepii.  Stăpânii  de  sclavi  din 
Yunkai  le  învăţaseră  în  calea  celor  şapte  suspine,  dar  nu  de  aceea  le 
dorise  Victarion.  Femeia  lui  oacheşă  îi  ajungea  pentru  a-şi  satisface 
poftele,  până  ce  putea  ajunge  la  Meereen,  unde  să-şi  revendice  regina. 
Niciun  bărbat  nu  are  nevoie  de  lumânări  când  îl  aşteaptă  soarele. 

Reboteză  galera  Zbieretul  stăpânului  de  sclavi.  Cu  ea,  corăbiile  din 
Flota  de  Fier  erau  în  număr  de  şaizeci  şi  una. 

-  Fiecare  corabie  pe  care  o  capturăm  ne  face  mai  puternici,  le  spuse 
Victarion  oamenilor  săi  de  fier,  dar  de  aici  încolo  va  fi  tot  mai  greu. 

Mâine  sau  poimâine,  probabil  că  ne  vom  întâlni  cu  corăbii  de  război. 
Pătrundem  în  apele  teritoriale  ale  Meereenului,  unde  ne  aşteaptă 
flotele  duşmanilor  noştri.  Vom  întâlni  ambarcaţiuni  din  toate  cele 
trei  Oraşe  ale  Stăpânilor  de  Sclavi,  din  Tolos  şi  Elyris  şi  Noul  Ghis, 
ba  chiar  şi  din  Qarth. 

Avu  grijă  să  nu  amintească  de  galerele  verzi  din  Vechiul  Volantis, 
care  cu  siguranţă  navigau  prin  Golful  Plângerii  chiar  acum. 

-  Stăpânii  aceia  de  sclavi  sunt  jalnici.  Aţi  văzut  cum  fug  din  faţa 
noastră,  aţi  auzit  cum  chiţăie  când  îi  trecem  prin  sabie.  Douăzeci  dintre 
ei  valorează  cât  unul  dintre  voi,  fiindcă  numai  noi  suntem  din  fier.  Nu 
uitaţi  asta  când  vom  vedea  data  viitoare  pânzele  unei  corăbii  cu  sclavi. 
Nu  fiţi  miloşi  şi  nu  vă  aşteptaţi  la  milă.  Ce  nevoie  avem  noi  de  milă? 
Noi  suntem  oamenii  de  fier  şi  doi  zei  se  îngrijesc  de  soarta  noastră.  Le 
vom  captura  corăbiile,  le  vom  zdrobi  speranţele  şi  le  vom  umple  golful 
cu  sânge. 

Strigăte  sonore  îi  întâmpinară  cuvintele.  Căpitanul  le  răspunse 
printr-o  încuviinţare  din  cap,  apoi,  cu  chip  încruntat,  ceru  să  fie  aduse 
pe  punte  cele  şapte  fete  pe  care  le  oprise  pentru  sine,  cele  mai 
frumoase  dintre  toate  cele  de  la  bordul  Fecioarei  doritoare.  Le  sărută 
pe  obraji  şi  le  vorbi  despre  cinstea  care  le  aştepta,  deşi  ele  nu-i 
înţelegeau  cuvintele.  După  aceea  le  sui  în  ketchul  de  pescuit  pe  care-1 
capturaseră,  îl  dezlegă  de  Victoria  de  Fier  şi-i  dădu  foc. 

-  Cu  darul  acesta  de  nevinovăţie  şi  frumuseţe,  îi  slăvim  pe  ambii  zei, 
proclamă  el  când  corăbiile  Flotei  de  Fier  vâsliră  pe  lângă  ketchul 
incendiat.  Fie  ca  fetele  acestea  să  fie  renăscute  în  lumină,  nepângărite  de 
pasiune  muritoare,  sau  fie  ca  ele  să  coboare  în  palatele  de  apă  ale  Zeului 
înecat,  pentru  a  benchetui  şi  dănţui  şi  râde  până  ce  mările  vor  seca. 

Spre  sfârşit,  înainte  ca  ketchul  fumegând  să  fie  înghiţit  de  mare,  lui 
Victarion  Greyjoy  i  se  păru  că  ţipetele  celor  şapte  dulci  fecioare  se 
preschimbaseră  în  cântece  de  veselie.  Un  vânt  puternic  se  porni  atunci, 
un  vânt  care  le  umflă  velele  şi-i  împinse  către  miazănoapte  şi  răsărit, 
apoi  din  nou  către  miazănoapte,  spre  Meereen  şi  piramidele  sale  din 

cărămizi  multicolore.  Pe  aripi  de  cântec  zbor  către  tine,  Daenerys,  gândi 
căpitanul  de  fier. 

In  noaptea  aceea  el  scoase  pentru  prima  dată  cornul  de  dragon  pe 
care  Ochi-de-Cioară  îl  găsise  în  pustiurile  fumegătoare  ale  întinsei 
Valyria.  Era  un  obiect  răsucit,  lung  de  doi  metri  de  la  un  capăt  la 
celălalt,  strălucind  negru  şi  legat  cu  fâşii  de  aur  roşu  şi  oţel  valyrian 
negru.  Cornul  iadului  lui  Euron.  Victarion  îşi  trecu  palma  peste  el. 
Cornul  era  la  fel  de  cald  şi  de  neted  precum  coapsele  femeii  oacheşe,  şi 
atât  de  strălucitor,  încât  în  adâncurile  sale  îşi  putea  vedea  propriile 
trăsături,  deformate.  Slove  vrăjitoreşti  ciudate  fuseseră  tăiate  în  benzile 
ce-1  înfăşurau. 

-  Rune  valyriene,  spuse  Moqorro. 
Asta  măcar  ştiuse  şi  Victarion. 

-  Ce  spun  ele? 

-  Multe,  şi  mai  multe.  Preotul  arătă  o  bandă  de  aur:  Aici  este  numele 
cornului.  Eu  sunt  Lanţul-dragonilor,  scrie.  L-ai  auzit  sunând  vreodată? 

-  O  dată. 

Una  dintre  corciturile  fratelui  său  suflase  în  cornul  iadului  la 
plebiscit,  în  Vechiul  Wyk.  Fusese  un  monstru  de  bărbat,  uriaş  şi  cu 
ţeasta  rasă,  cu  brăţări  de  aur,  jad  şi  jais  pe  braţe,  şi  cu  un  şoim  mare 
tatuat  pe  piept. 

-  Sunetul  pe  care  1-a  scos...  ardea,  cumva.  De  parcă  oasele  mi-ar  fi 
fost  pe  foc,  frigându-mi  carnea  dinlăuntru.  înscrisurile  acelea  au 
strălucit  roşu  ca  para  focului,  apoi  alb  arzător,  aproape  orbitoare. 
Părea  că  sunetul  nu  se  va  sfârşi  niciodată.  Era  ca  un  zbieret  prelung. 
Ca  o  mie  de  ţipete,  contopite  în  unul  singur. 

-  Bărbatul  care  a  suflat  în  corn...  ce  s-a-ntâmplat  cu  el? 

-  A  murit.  După  aceea  avea  buzele  băşicate.  Pasărea  lui  sângera  de 
asemenea.  Căpitanul  se  izbi  cu  pumnul  în  piept:  Şoimul  de  aici.  Picura 
sânge  din  toate  penele.  Am  auzit  c-ar  fi  fost  complet  ars  pe  dinăuntru, 
dar  se  poate  să  nu  fi  fost  decât  o  poveste  născocită. 

-  O  poveste  adevărată. 

Moqorro  răsuci  cornul  iadului,  examinând  literele  stranii  ce  se  târau 
pe  altă  bandă  din  aur. 

-  Aici  scrie:  Niciun  muritor  nu  va  sufla  în  mine  şi  va  supravieţui. 
Victarion  gândi  cu  amărăciune  la  trădările  fraţilor.  Darurile  lui 

Euron  sunt  întotdeauna  otrăvite. 

-  Ochi-de-Cioară  a  jurat  că  acest  corn  va  înlănţui  dragonii  de 
voinţa  mea.  Dar  cum  mă  va  sluji,  dacă  preţul  este  moartea? 

-  Fratele  tău  n-a  suflat  el  însuşi  în  corn.  Nici  tu  nu  trebuie  s-o  faci. 
Moqorro  arătă  banda  din  oţel:  Uite-aici.  Sânge  pentru  foc,  foc  pentru 
sânge.  Nu  contează  cine  suflă  în  corn.  Dragonii  vor  veni  la  stăpânul 
cornului.  Tu  trebuie  să  revendici  cornul.  Cu  sânge. 


FETIJA  CEA  URÂTĂ 


Unsprezece  slujitori  ai  Zeului  cu  Multe  Chipuri  se  adunară  în 
noaptea  aceea  sub  templu,  mai  mulţi  decât  văzuse  ea  vreodată  în  ace- 
laşi timp.  Doar  tânărul  lord  şi  grăsanul  intraseră  prin  uşa  din  faţă;  ceilalţi 
sosiseră  pe  căi  secrete  ori  tunele  şi  pasaje  ascunse.  Toţi  purtau  mantiile 
negru  cu  alb,  dar  după  ce  se  aşezară  îşi  lăsară  glugile  pe  spate,  pentru 
a  arăta  chipurile  pe  care  aleseseră  să  le  poarte  în  ziua  aceea.  Jilţurile  lor 
înalte  erau  sculptate  din  abanos  şi  copacul  inimii,  ca  uşile  templului 
de  deasupra.  Jilţurile  din  abanos  aveau  pe  spate  chipuri  din  copacul 
inimii,  cele  din  copacul  inimii  purtau  chipuri  sculptate  în  abanos. 

Una  dintre  celelalte  servitoare  stătea  în  partea  opusă  a  încăperii,  cu 
un  clondir  de  vin  roşu-închis.  Ea  avea  apa.  Ori  de  câte  ori  unul  dintre 
slujitorii  zeului  dorea  să  bea,  ridica  ochii  sau  îndoia  un  deget  şi  una 
dintre  ele  sau  ambele  veneau  şi-i  umpleau  cupa.  Dar  în  cea  mai  mare 
parte  stătură  în  picioare,  aşteptând  priviri  care  nu  sosiră  niciodată.  Sunt 
cioplită  din  piatră,  îşi  reaminti  ea.  Sunt  o  statuie,  ca  Lorzii  Mării  ce  stăteau 
în  lungul  Canalului  Eroilor.  Apa  era  grea,  dar  braţele  ei  erau  puternice. 

Preoţii  foloseau  graiul  braavos,  deşi  la  un  moment  dat,  preţ  de 
câteva  minute,  trei  discutară  înfocat  în  valyriana  cultă.  Fata  înţelese 
cuvintele,  în  majoritate,  dar  ei  vorbeau  cu  glasuri  încete  şi  nu-i  putu 
auzi  întotdeauna. 

-  îl  cunosc  pe  bărbatul  acesta,  îl  auzi  ea  pe  un  preot  cu  chipul 
victimei  unei  molime. 

-  II  cunosc  pe  bărbatul  acesta,  repetă  grăsanul  pe  când  ea  îi  turna 
în  cupă. 

Insă  chipeşul  spuse: 

-  Ii  voi  da  acestui  bărbat  darul,  nu  îl  cunosc. 

Mai  târziu,  saşiul  spuse  acelaşi  lucru,  despre  altcineva. 

După  trei  ore  de  vin  şi  de  vorbe,  preoţii  plecară...  toţi,  mai  puţin 
omul  blajin,  orfelina  şi  cel  care  purta  pe  chip  semnele  molimei.  Obrajii 
îi  erau  acoperiţi  de  furuncule  ce  supurau,  iar  părul  îi  căzuse.  Sânge  îi 
lăcrima  dintr-o  nară  şi  se  închegase  la  colţurile  ambilor  ochi. 

-  Fratele  nostru  doreşte  să  vorbească  cu  tine,  copilă,  spuse  omul 
blajin.  Aşază-te,  dacă  doreşti. 

Ea  se  aşeză  într-un  scaun  din  copacul  inimii  cu  chip  de  abanos. 
Furunculele  însângerate  n-o  speriau.  Fusese  de  prea  multă  vreme  în 
Casa  în  Negru  şi  Alb  ca  să  se  teamă  de  un  chip  fals. 

-  Cine  eşti?  o  întrebă  faţă-de-molimă  când  rămaseră  singuri. 

-  Nimeni. 

-  Nu  este  chiar  aşa.  Eşti  Arya  din  Casa  Stark,  care-şi  muşcă  buza 
şi  nu  poate  spune  o  minciună. 

-  Am  fost.  Acum  nu  mai  sunt. 

-  De  ce  te  afli  aici,  mincinoaso? 

-  Ca  să  slujesc.  Ca  să  învăţ.  Ca  să-mi  schimb  chipul. 

-  Mai  întâi,  schimbă-ţi  inima.  Darul  Zeului  cu  Multe  Chipuri  nu 
este  o  jucărie  pentru  copii.  Tu  vrei  să  ucizi  pentru  propriile-ţi  ţeluri, 
pentru  propriile-ţi  plăceri.  Negi  asta? 

Ea  îşi  muşcă  limba. 
-O... 

El  o  pălmui. 

Lovitura  îi  ustură  obrazul  stâng,  dar  ea  ştiu  că  o  meritase. 

-  Mulţumesc. 

Suficiente  palme  şi  poate  că  s-ar  fi  oprit  să-şi  mai  mestece  buza. 
Arya  făcea  asta,  nu  lupoaica  nopţii. 

-  O  neg. 

-  Minţi.  Pot  să  văd  adevărul  în  ochii  tăi.  Ai  ochii  unui  lup  şi-ţi 
place  sângele. 

Ser  Gregor,  nu  putu  ea  să  nu  se  gândească.  Dunsen,  Raffcel  Dulce. 
Ser  Ilyn,  Ser  Meryn,  Regina  Cersei.  Dacă  ar  fi  vorbit,  ar  fi  trebuit  să 
mintă,  iar  el  ar  fi  ştiut.  Rămase  tăcută. 

-  Mi-au  spus  c-ai  fost  Cat,  o  pisică.  Bântuiai  prin  fundături  mirosind 
a  peşte,  vânzând  moluşte  şi  midii  pentru  câţiva  bănuţi.  O  viaţă  mă- 
runtă, foarte  potrivită  pentru  o  făptură  măruntă  ca  tine.  Cere,  şi-ţi 
poate  fi  redată.  Impinge-ţi  căruciorul,  strigă-ţi  moluştele,  fii  fericită. 
Inima  ta  este  prea  moale  ca  să  fii  una  dintre  noi. 

Vrea  să  mă  alunge. 

-  Nu  am  inimă.  Am  doar  o  gaură.  Am  omorât  mulţi  oameni. 
Te-aş  fi  putut  omorî  pe  tine,  dacă  aş  fi  vrut. 

-  Ar  fi  avut  gust  dulce  pentru  tine? 
Ea  nu  ştiu  răspunsul  corect. 

-  Poate. 

-  Atunci  nu  aparţii  locului  ăstuia.  In  casa  aceasta  moartea  nu  este 
dulce.  Noi  nu  suntem  nici  războinici,  nici  soldaţi,  nici  fanfaroni  care 
merg  legănat  cu  pieptul  umflat  de  mândrie.  Noi  nu  omorâm  pentru 
a  sluji  vreunui  lord,  pentru  a  ne  burduşi  pungile,  pentru  a  ne  mângâia 
trufia.  Noi  nu  dăm  niciodată  darul  pentru  a  ne  face  plăcere  nouă 
înşine.  Şi  nici  nu-i  alegem  pe  aceia  pe  care-i  omorâm.  Noi  nu  suntem 
decât  slujitorii  Zeului  cu  Multe  Chipuri. 

-  Valar  dohaeris. 

Toţi  oamenii  trebuie  să  slujească. 

-  Cunoşti  cuvintele,  dar  eşti  prea  mândră  ca  să  slujeşti.  Un  servitor 
trebuie  să  fie  umil  şi  supus. 

-  Mă  supun.  Pot  fi  mai  umilă  decât  oricine. 
Cuvintele  acelea  îl  făcură  pe  bărbat  să  chicotească. 

-  Sunt  sigur  că  vei  fi  însăşi  zeiţa  umilinţei.  Dar  poţi  plăti  preţul? 

-  Care  preţ? 

-  Preţul  eşti  tu.  Preţul  este  tot  ceea  ce  ai  şi  tot  ce  speri  să  ai 
vreodată.  Noi  ţi-am  luat  ochii  şi  ţi  i-am  dat  înapoi.  Iţi  vom  lua  după 
aceea  urechile  şi  vei  umbla  în  tăcere.  Ne  vei  da  picioarele  şi  te  vei  târî. 
Nu  vei  fi  fiica  nimănui,  soaţa  nimănui,  mama  nimănui.  Numele  tău 
va  fi  o  minciună  şi  nici  chiar  chipul  pe  care-1  porţi  nu  va  fi  al  tău. 

Ea  aproape  că-şi  muşcă  din  nou  buza,  dar  de  data  aceasta  îşi  dădu 
seama  şi  se  opri.  Chipul  meu  este  un  iaz  întunecat,  care  ascunde  tot,  care 
nu  arată  nimic.  Se  gândi  la  toate  numele  pe  care  le  purtase:  Arry, 
Nevăstuica,  Hulubiţa,  Cat  a  Canalelor.  Se  gândi  la  fata  prostuţă  din 
Winterfell  numită  Arya  Faţă-de-Cal.  Numele  nu  contau. 

-  Pot  să  plătesc  preţul.  Dă-mi  un  chip. 

-  Chipurile  trebuie  meritate. 

-  Spune-mi  în  ce  fel. 

-  Să  dai  unui  anumit  om  un  anumit  dar.  Poţi  să  faci  asta? 

-  Care  om? 

-  Nimeni  cunoscut  ţie. 

-  Nu  cunosc  mulţi  oameni. 

-  El  este  un  necunoscut.  Nimeni  pe  care  să-1  iubeşti,  nimeni  pe 
care  să-1  urăşti,  nimeni  pe  care  să-1  fi  cunoscut  vreodată.  O  să-1  omori? 

-Da. 

-  Atunci  mâine  vei  fi  din  nou  Cat  a  Canalelor.  Poartă  faţa  aceea, 
priveşte,  supune-te.  Şi  vom  vedea  dacă  meriţi  cu  adevărat  să-1  slujeşti 
pe  Cel  cu  Multe  Chipuri. 

Aşa  se  face  că  a  doua  zi  ea  reveni  la  Brusco  şi  fiicele  sale  în  casa  de 
pe  canal.  Ochii  lui  Brusco  se  lărgiră  când  o  văzu,  iar  Brea  icni  scurt. 

-  Valar  morghulis,  rosti  Cat  în  loc  de  salut. 

-  Valar  dohaeris,  răspunse  Brusco. 

După  aceea  fu  ca  şi  cum  ea  nu  fusese  niciodată  plecată. 
Mai  târziu,  în  cursul  aceleiaşi  dimineţi,  pe  când  îşi  împingea 
căruciorul  pe  caldarâmul  străzilor  ce  dădeau  spre  Portul  Violet,  îl 

văzu  pentru  prima  dată  pe  bărbatul  pe  care  trebuia  să-1  ucidă.  Era  un 
bătrân,  trecut  binişor  de  cincizeci  de  ani.  A  trăit  prea  mult,  încercă  ea 
să-şi  spună.  De  ce  ar  trebui  să  aibă  atât  de  mulţi  ani,  când  tatăl  meu  a 
avut  atât  de  puţini?  Dar  Cat  a  Canalelor  nu  avea  tată,  aşa  că-şi  păstră 
gândul  pentru  ea. 

-  Scoici,  moluşte  şi  stridii,  strigă  Cat  când  el  o  depăşi,  creveţi,  homari 
şi  midii  verzi  grase. 

Ba  chiar  îi  zâmbi  bătrânului.  Uneori  un  zâmbet  era  suficient 
pentru  a-i  face  să  se  oprească  şi  să  cumpere.  Bătrânul  nu-i  răspunse  la 
surâs.  Se  strâmbă  şi  trecu  mai  departe,  plescăind  printr-o  baltă.  Apa 
împroşcată  udă  picioarele  fetei. 

Este  lipsit  de  curtenie,  se  gândi  privindu-1  cum  se  îndepărta.  Chipul 
îi  este  dur  şi  rău.  Nasul  bătrânului  era  îngust  şi  ascuţit  la  vârf,  buzele 
subţiri,  ochii  mici  şi  apropiaţi.  Părul  i  se  înspicase,  dar  barbişonul  mic 
şi  ascuţit  din  vârful  bărbiei  era  tot  negru.  Cat  se  gândi  că  probabil  îl 
cănea  şi  se  întrebă  de  ce  nu-şi  vopsea  şi  părul.  Un  umăr  îi  era  mai 
ridicat  decât  celălalt,  astfel  încât  părea  strâmb. 

-  Este  un  om  rău,  anunţă  ea  în  seara  aceea  când  reveni  în  Casa  în 
Negru  şi  Alb.  Buzele  îi  sunt  crude,  ochii  sunt  răi  şi  are  bărbuţă  de  ticălos. 

Omul  blajin  chicoti. 

-  Este  un  om  ca  oricare  altul,  în  care  există  atât  lumină,  cât  şi 
întuneric.  Nu  tu  eşti  cea  care  să-1  judece. 

Asta  o  făcu  să  se  gândească. 

-  Zeii  l-au  judecat? 

-  Unii  zei,  poate.  Care  altul  este  rolul  zeilor,  dacă  nu  să-i  judece 
pe  oameni?  Zeul  cu  Multe  Chipuri  nu  cântăreşte  însă  sufletele 
oamenilor.  El  îşi  dă  darul  oamenilor  celor  mai  buni,  tot  aşa  cum  îl 
dă  oamenilor  celor  mai  răi.  Altfel  binele  ar  trăi  de-a  pururi. 

Mâinile  bătrânului  erau  cele  mai  neplăcute,  decise  Cat  a  doua  zi, 
privindu-1  din  spatele  căruciorului.  Avea  degete  lungi  şi  osoase, 
mereu  în  mişcare,  când  scărpinând  barba,  când  trăgând  de  o  ureche, 
când  răpăind  pe  o  masă,  mişcându-se,  mişcându-se,  mişcându-se.  Are 

mâini  ca  doi  păianjeni  albi.  Cu  cât  le  privea  mai  mult,  cu  atât  ajunse 
si  le  urască. 

-  îşi  mişcă  mâinile  prea  mult,  le  spuse  celor  din  templu.  Este 
probabil  plin  de  teamă.  Darul  îi  va  aduce  pace. 

-  Darul  aduce  pace  tuturor  oamenilor. 

-  Când  îl  voi  ucide,  mă  va  privi  în  ochi  şi-mi  va  mulţumi. 

-  Dacă  o  va  face,  va  însemna  că  ai  dat  greş.  Cel  mai  bine  ar  fi  să  nu 
te  observe. 

Bătrânul  era  un  soi  de  negustor,  decise  Cat  după  ce-1  urmări  câteva 
zile.  Negoţul  lui  era  legat  cumva  de  mare,  deşi  nu-1  văzuse  niciodată 
punând  piciorul  pe  o  corabie.  îşi  petrecea  ziua  stând  într-un  local  de 
supe  din  apropierea  Portului  Violet,  cu  o  ceaşcă  de  fiertură  de  ceapă 
răcindu-i-se  lângă  cot,  în  timp  ce  examina  hârtii,  îşi  aplica  sigiliul  în 
ceară  şi  vorbea  pe  ton  ascuţit  cu  un  şir  de  căpitani,  proprietari  de  corăbii 
şi  alţi  negustori,  dintre  care  niciunul  nu  părea  să-1  placă  prea  mult. 

Cu  toate  acestea  îi  aduceau  bani:  pungi  de  piele  durdulii  cu  aur,  argint 
şi  monedele  pătrate  din  fier  din  Braavos.  Bătrânul  le  număra  cu  atenţie, 
sorta  monedele  şi  le  punea  pe  cele  la  fel  în  fişicuri  odonate.  Nu  se  uita 
niciodată  la  ele,  ci  se  mulţumea  să  le  muşte,  întotdeauna  cu  partea  stângă 
a  gurii,  unde  mai  avea  încă  toţi  dinţii.  La  răstimpuri,  învârtea  câte  una 
pe  masă  şi  asculta  sunetul  pe  care-1  scotea,  când  se  oprea  zăngănind. 

Iar  după  ce  toate  monedele  fuseseră  numărate  şi  muşcate,  bătrânul 
mâzgălea  pe  un  pergament,  îl  însemna  cu  sigiliul  său  şi-1  dădea  căpita- 
nului. Alteori  însă  clătina  din  cap  şi  împingea  monedele  înapoi  peste 
masă.  Ori  de  câte  ori  făcea  asta,  celălalt  se  înroşea  la  faţă  şi  se  înfuria 
sau  pălea  şi  arăta  speriat. 

Cat  nu  înţelegea. 

-  Ei  îl  plătesc  cu  aur  şi  argint,  dar  el  le  dă  numai  înscrisuri.  Sunt 
proşti? 

-  Câţiva,  poate.  Majoritatea  sunt  pur  şi  simplu  precauţi.  Unii 
se  gândesc  să-1  păcălească.  Nu  este  însă  un  bărbat  pe  care  să-1  înşeli 
cu  uşurinţă. 

-  Totuşi  ce  le  vinde? 

-  Le  scrie  fiecăruia  câte  un  legământ.  Dacă  navele  li  se  scufundă 
într-o  furtună  ori  sunt  capturate  de  piraţi,  el  promite  să  le  plătească 
valoarea  corăbiei  şi  a  întregii  ei  încărcături. 

-  Este  un  fel  de  rămăşag? 

-  Da,  într-un  fel.  Un  rămăşag  pe  care  toţi  căpitanii  speră  să-1 
piardă. 

-  Dar  dacă  ei  câştigă... 

-  ...îşi  pierd  corăbiile,  adesea  chiar  şi  vieţile.  Mările  sunt  primej- 
dioase şi  cel  mai  rău  este  toamna.  Nu  încape  îndoială  că  mulţi  căpitani 
care  s-au  scufundat  într-o  furtună  au  avut  o  mică  mulţumire  gândin- 
du-se  la  legământul  lor  din  Braavos,  ştiind  că  văduva  şi  orfanii  lor  nu 
vor  rămâne  pe  drumuri.  Un  zâmbet  trist  îi  atinse  buzele:  Insă  una 
este  să  scrii  un  asemenea  legământ,  şi  alta  să-1  respecţi. 

Cat  înţelese.  Unul  dintre  ei  îl  urăşte.  Unul  dintre  ei  a  venit  în  Casa 
în  Negru  şi  Alb  şi  s-a  rugat  zeului  sâ-l  ia.  Se  întrebă  cine  fusese,  însă 
bărbatul  blând  nu  vru  să-i  spună. 

-  Nu  trebuie  să-ţi  bagi  nasul  în  astfel  de  lucruri,  îi  zise.  Cine  eşti  tu? 

-  Nimeni. 

-  Nimeni  nu  pune  întrebări.  Ii  prinse  mâinile:  Dacă  nu  poţi  să  faci 
asta,  ajunge  doar  s-o  spui.  Nu  este  nicio  ruşine.  Unii  sunt  făcuţi  să-1 
slujească  pe  Zeul  cu  Multe  Chipuri,  iar  alţii  nu.  Rosteşte  cuvântul  şi 
voi  ridica  sarcina  aceasta  de  pe  umerii  tăi. 

-  O  voi  face.  Am  spus  că  o  voi  face.  O  voi  face. 
Dar  cum?  Asta  era  mai  greu. 

El  avea  gărzi.  Doi  bărbaţi  -  unul  înalt  şi  subţire,  celălalt  scund  şi 
gros.  II  însoţeau  peste  tot,  de  când  ieşea  din  casă  dimineaţa  până  când 
se  întorcea  seara.  Aveau  grijă  ca  nimeni  să  nu  se  apropie  de  bătrân 
fără  acordul  său.  O  dată  un  beţiv  aproape  că  se  împletici  în  el,  pe  când 
se  întorcea  acasă  de  la  localul  de  supe,  dar  cel  înalt  păşise  între  ei  şi-1 
îmbrâncise  cu  putere  pe  bărbat,  trântindu-1  la  pământ.  La  localul  de 
supe,  cel  scund  gusta  întotdeauna  primul  din  fiertura  de  ceapă. 

Bătrânul  aştepta  până  ce  supa  se  răcea  înainte  de  a  lua  o  sorbitură, 
timp  suficient  ca  să  se  asigure  că  gărzile  sale  nu  păţiseră  nimic. 

-  Se  teme,  înţelese  ea,  sau  ştie  că  cineva  vrea  să-1  omoare. 

-  Nu  ştie,  spuse  omul  blajin,  dar  bănuieşte. 

-  Gărzile  îl  însoţesc  chiar  şi  când  iese  la  privată,  zise  ea,  dar  nu  şi 
invers.  Cel  înalt  este  mai  iute.  O  să  aştept  până  iese  la  privată,  o  să 
intru  în  local  şi-o  să-1  înjunghii  pe  bătrân  în  ochi. 

-  Şi  celălalt  paznic  al  lui? 

-  Este  încet  şi  prost.  Il  pot  omorî  şi  pe  el. 

-  Eşti  cumva  un  măcelar  de  pe  câmpul  de  bătălie,  care-i  hăcuieşte 
pe  toţi  cei  care-i  stau  în  cale? 

-Nu. 

-  Sper  să  nu  fii  aşa.  Eşti  un  slujitor  al  Zeului  cu  Multe  Chipuri  şi 
cei  care-1  slujesc  pe  Cel  cu  Multe  Chipuri  oferă  darul  acesta  numai 
celor  care  au  fost  însemnaţi  şi  aleşi. 

Ea  înţelese.  Ucide-l.  Ucide-l  doar  pe  el. 

Avu  nevoie  de  alte  trei  zile  de  urmărire  înainte  de  a  găsi  calea  şi  de 
încă  o  zi  de  exersare  cu  stiletul.  Roggo  cel  Roşu  o  învăţase  cum  să-1 
folosească,  dar  Cat  nu  mai  spintecase  o  pungă  încă  dinainte  ca  ei  să-i 
fi  luat  ochii.  Dorea  să  se  asigure  că  mai  ştia  cum  s-o  facă.  Lin  şi  iute, 
aşa  se  face,  fără  bâjbâieli,  îşi  spuse  şi  lunecă  tăişul  cel  mic  afară  din 
mânecă,  din  nou  şi  din  nou  şi  din  nou.  Când  fu  mulţumită  că  nu 
uitase  cum  să  facă,  ascuţi  oţelul  pe  o  tocilă  până  ce  lama  sclipi 
argintiu-albăstrui  în  lumina  lumânărilor.  Cealaltă  parte  era  mai 
dificilă,  însă  orfelina  era  acolo  ca  s-o  ajute. 

-  Mâine  îi  voi  da  omului  darul,  anunţă  ea  la  micul  dejun. 

-  Cel  cu  Multe  Chipuri  va  fi  încântat.  Omul  blajin  se  sculă:  Cat  a 
Canalelor  este  cunoscută  de  mulţi.  Dacă  va  fi  văzută  făcând  isprava 
asta,  s-ar  putea  să  abată  necazuri  asupra  lui  Brusco  şi  a  fetelor  sale. 
Este  timpul  să  ai  alt  chip. 

Fata  nu  zâmbi,  dar  pe  dinăuntru  era  încântată.  O  pierduse  pe  Cat 
o  dată,  şi  o  jelise.  Nu  voia  s-o  piardă  din  nou. 

-  Cum  voi  arăta? 

-  Urâtă.  Femeile  îşi  vor  feri  privirea  când  te  vor  vedea.  Copiii  se 
vor  holba  şi  te  vor  arăta  cu  degetul.  Bărbaţii  puternici  te  vor 
compătimi,  iar  unii  vor  vărsa  poate  o  lacrimă.  Niciunul  dintre  cei 
care  te  vor  vedea  nu  te  va  uita  prea  repede.  Vino. 

Omul  blajin  luă  felinarul  de  fier  din  cârlig  şi  o  conduse  pe  lângă 
bazinul  negru  şi  nemişcat  şi  rândurile  de  zei  întunecaţi  şi  tăcuţi,  spre 
treptele  din  partea  din  spate  a  templului.  Orfelina  îi  urmă,  pe  când 
coborau.  Nimeni  nu  vorbi.  Singurele  sunete  erau  târşâiturile  uşoare  ale 
papucilor  pe  scară.  După  optsprezece  trepte  ajunseră  la  cripte,  unde 
cinci  pasaje  boltite  se  răsfirau  ca  degetele  unei  mâini.  Acolo,  jos,  treptele 
erau  mai  înguste  şi  mai  abrupte,  dar  fata  alergase  de  o  mie  de  ori  în  sus 
şi  în  jos  pe  ele  astfel  că  nu  o  speriau.  Alte  douăzeci  şi  două  de  trepte  şi 
ajunseră  sub  beci.  Tunelele  acestea  erau  strâmte  şi  întortocheate,  găuri 
negre  de  viermi  ce  se  răsuceau  prin  inima  stâncii  uriaşe.  Un  pasaj  era 
închis  de  o  uşă  grea  din  fier.  Preotul  atârnă  felinarul  de  un  cârlig, 
strecură  o  mână  sub  mantie  şi  scoase  o  cheie  meşteşugit  împodobită. 

Firişoare  de  păr  i  se  zbârliră  pe  braţe.  Sanctuarul.  Urmau  să  coboare 
chiar  şi  mai  mult,  la  nivelul  al  treilea,  spre  odăile  secrete  în  care  numai 
preoţii  puteau  pătrunde. 

Cheia  clicăi  de  trei  ori,  foarte  încet,  când  omul  blajin  o  răsuci  în 
încuietoare.  Uşa  se  deschise  pe  ţâţâni  din  fier  bine  unse,  fără  a  scoate 
vreun  sunet.  Dincolo  de  ea  se  găseau  încă  şi  mai  multe  trepte,  săpate 
în  piatră.  Preotul  luă  din  nou  felinarul  şi  o  conduse.  Fata  urmă 
lumina,  numărând  treptele  în  timp  ce  cobora.  Patru,  cinci,  şase,  şapte. 
Se  trezi  regretând  că  nu-şi  adusese  băţul.  Zece,  unsprezece,  doisprezece. 
Ştia  câte  trepte  erau  între  templu  şi  beci,  între  beci  şi  sub  beci,  ba 
numărase  până  şi  treptele  de  pe  scara  îngustă  şi  răsucită  care  suia  în 
spirală  în  mansardă  şi  treptele  de  pe  scara  abruptă  din  lemn  care  ducea 
la  uşa  acoperişului  şi  la  pragul  vântos  de  afară. 

Scara  aceasta  îi  era  însă  necunoscută  şi  de  aceea  periculoasă.  Douăzeci 
şi  una,  douăzeci  şi  două,  douăzeci  şi  trei.  Cu  fiecare  treaptă,  aerul  părea 

să  fie  tot  mai  rece.  Când  ajunse  cu  numărătoarea  la  treizeci,  ştiu  că  se 
aflau  mai  jos  chiar  decât  canalele.  Treizeci  şi  trei,  treizeci  şi  patru.  Cât  de 
mult  aveau  să  coboare? 

Ajunsese  la  cincizeci  şi  patru,  când  treptele  se  sfârşiră  înaintea  altei  uşi 
din  fier.  Aceasta  nu  era  zăvorâtă.  Omul  blajin  o  împinse,  deschizând-o, 
şi  intră.  Ea  îl  urmă,  cu  orfelina  aproape  atingând-o  în  spate.  Paşii  le 
răsunară  în  beznă.  Omul  blajin  ridică  felinarul  şi-i  deschise  larg  voletele. 
Lumina  se  revărsă  peste  zidurile  din  jur. 

O  mie  de  chipuri  o  priveau. 

Atârnau  pe  pereţi,  înaintea  şi  în  spatele  ei,  sus  şi  jos,  peste  tot  unde 
ar  fi  privit,  peste  tot  unde  s-ar  fi  întors.  Văzu  feţe  bătrâne  şi  feţe  tinere, 
feţe  albe  şi  feţe  smede,  feţe  netede  şi  feţe  ridate,  feţe  cu  pistrui  şi  feţe 
cu  cicatrice,  feţe  frumoase  şi  feţe  banale,  bărbaţi  şi  femei,  băieţi  şi  fete, 
ba  chiar  şi  prunci,  feţe  zâmbitoare,  feţe  încruntate,  feţe  pline  de 
lăcomie  şi  furie  şi  patimă,  feţe  spâne  şi  feţe  împăroşate.  Măşti,  îşi  spuse, 
nu  sunt  decât  nişte  măşti,  dar  chiar  pe  când  gândea  asta,  ştia  că  nu  era 
adevărat.  Erau  piei. 

-  Te  sperie,  copilo?  întrebă  omul  blajin.  Nu  este  târziu  să  ne 
părăseşti.  Asta-i  cu  adevărat  ceea  ce  doreşti? 

Arya  îşi  muşcă  buza.  Nu  ştia  ce  dorea.  Dacă  plec,  unde  mă  voi  duce? 
Ea  spălase  şi  dezbrăcase  o  sută  de  cadavre,  aşa  că  nu  se  speria  de  morţi 
îi  aduc  aici  şi  le  jupoaie  feţele,  şi  ce  dacă}  Ea  era  lupoaica  nopţii  şi  nişte 
bucăţele  de  piele  n-o  puteau  speria.  Glugi  din  piele,  asta-i  tot  ce  sunt, 
nu-mi  pot  face  rău. 

-  Fă-o,  rosti  ea. 

Omul  blajin  o  conduse  prin  odaie,  traversând-o,  pe  lângă  un  şir 
de  tunele  care  duceau  în  pasaje  laterale.  Lumina  felinarului  său  le 
cercetă  pe  rând,  pe  toate.  Un  tunel  avea  pereţii  placaţi  cu  oseminte 
omeneşti  şi  plafonul  susţinut  de  pilaştri  din  ţeste.  Altul  se  deschidea 
în  trepte  care  coborau  încă  şi  mai  mult,  răsucindu-se  în  umbre.  Câte 
beciuri  sunt?  se  întrebă  ea.  Oare  coboară  aşa  la  nesfârşit? 

-  Aşază-te,  porunci  preotul. 

Ea  se  aşeză. 

-  Acum  închide  ochii,  copilă. 
Ea  închise  ochii. 

-  Te  va  durea,  o  preveni,  dar  durerea  este  preţul  puterii.  Să  nu 
te  clinteşti. 

Nemişcată  ca  piatra,  gândi  ea.  Stătu  nemişcată.  Tăietura  fu  rapidă, 
lama  ascuţită.  In  mod  firesc  metalul  ar  fi  trebuit  să  fi  fost  rece  pe  piele, 
dar  i  se  păru  cald.  Putea  simţi  sângele  curgându-i  pe  faţă,  o  perdea 
roşie  unduitoare,  căzând  peste  frunte  şi  obraji  şi  bărbie,  şi  înţelese  de 
ce  preotul  îi  ceruse  să  închidă  ochii.  Când  îi  atinse  buzele,  gustul  lui 
era  sare  şi  aramă.  II  linse  şi  se  cutremură. 

-  Adu-mi  faţa,  rosti  omul  blajin. 

Orfelina  nu  răspunse,  însă  îi  auzi  papucii  murmurând  pe  pardoseala 
din  piatră. 

-  Bea  asta,  îi  spuse  el  şi-i  puse  o  cupă  în  mână. 

Ea  o  goli  dintr-o  sorbitură.  Lichidul  era  foarte  acru,  de  parcă  ar  fi 
muşcat  dintr-o  lămâie.  Acum  o  mie  de  ani,  ea  cunoscuse  o  fată  care  se 
dădea  în  vânt  după  prăjiturile  cu  lămâie.  Nu,  aceea  n-am  fost  eu,  aceea 
a  fost  doar  Arya. 

-  Saltimbancii  îşi  schimbă  chipul  cu  vicleşuguri,  zicea  omul  blajin, 
iar  vrăjitorii  folosesc  farmece,  ţesând  lumini  şi  umbre  şi  dorinţe 
pentru  a  crea  iluzii  care  păcălesc  ochiul.  Vei  învăţa  artele  acelea,  dar 
ce  facem  noi  aici  este  mai  adânc.  înţelepţii  pot  vedea  prin  vicleşuguri, 
iar  farmecele  se  destramă  înaintea  ochilor  pătrunzători,  însă  chipul  pe 
care-1  vei  căpăta  va  fi  pe  atât  de  adevărat  şi  de  solid  precum  chipul  cu 
care  te-ai  născut.  Nu  deschide  ochii. 

Degetele  lui  îi  dădură  părul  pe  spate. 

-  Stai  nemişcată.  O  să  te  simţi  ciudat.  Poţi  chiar  să  fii  cuprinsă  de 
ameţeli,  dar  nu  trebuie  să  te  clinteşti. 

Urmară  o  smucitură  şi  un  foşnet  încet,  când  îi  trase  noua  faţă  peste 
cea  veche.  Pielea  o  frecă,  uscată  şi  rigidă,  peste  frunte,  dar  când  sângele 
ei  o  îmbibă,  se  înmuie  şi  deveni  suplă.  Obrajii  i  se  încălziră,  ca  şi  cum 

s-ar  fi  îmbujorat.  îşi  putea  simţi  inima  fremătând  sub  sân  şi  pentru 
un  moment  foarte  lung  nu  putu  răsufla.  Mâini  se  închiseră  în  jurul 
gâtului  ei,  tari  ca  piatra,  sugrumând-o.  Propriile  ei  mâini  ţâşniră  în 
sus  pentru  a  zgâria  braţele  atacatorului,  dar  acolo  nu  era  nimeni.  O 
frică  teribilă  o  umplu  şi  auzi  un  zgomot,  un  sunet  hidos  de  trosnet, 
însoţit  de  o  durere  orbitoare.  Un  chip  pluti  înaintea  ei,  gras,  bărbos, 
brutal,  cu  gura  deformată  de  furie.  II  auzi  pe  preot  rostind: 

-  Respiră,  copilă.  Expiră  frica.  Leapădă  umbrele.  El  este  mort.  Ea 
este  moartă.  Durerea  ei  a  dispărut.  Respiră. 

Fata  inspiră  adânc,  cutremurător,  şi-şi  dădu  seama  că  era  adevărat. 
Nimeni  n-o  sugruma,  nimeni  n-o  lovea.  Chiar  şi  aşa  însă  mâna  îi 
tremură  când  o  ridică  spre  faţă.  Solzi  de  sânge  uscat  se  destrămară  sub 
atingerea  vârfurilor  degetelor  ei,  negri  sub  lumina  felinarului.  îşi  pipăi 
obrajii,  îşi  atinse  ochii,  urmări  conturul  maxilarului. 

-  Chipul  meu  este  tot  la  fel. 

-  Este  oare?  Eşti  sigură? 

Era  sigură?  Nu  simţise  nicio  schimbare,  dar  poate  că  nu  era  ceva 
ce  să  poţi  simţi.  îşi  trecu  o  palmă  peste  faţă,  de  sus  în  jos,  aşa  cum 
îl  văzuse  o  dată  făcând  pe  Jaqen  H'ghar,  la  Harrenhall.  Când  el  fă- 
cuse aşa,  toată  faţa  îi  unduise  şi  se  schimbase.  Când  o  făcu  ea,  nu  se 
întâmplă  nimic. 

-  II  simt  la  fel. 

-  Da,  tu  îl  simţi  la  fel,  spuse  preotul.  Dar  nu  arată  la  fel. 

-  Pentru  alţi  ochi,  zise  orfelina,  nasul  şi  falca  îţi  sunt  rupte.  O  parte 
a  obrazului  îţi  este  vârâtă  înăuntru,  acolo  unde  ţi-a  fost  zdrobit 
pometele,  şi  nu  mai  ai  jumătate  din  dinţi. 

Ea  testă  cu  limba  prin  gură,  dar  nu  găsi  nici  găuri,  nici  cioturi  de 
dinţi.  Vrăjitorie,  îşi  spuse.  Am  un  chip  nou.  Un  chip  hâd,  spart. 

-  Pentru  o  vreme  s-ar  putea  să  visezi  urât,  o  avertiză  omul  blajin. 
Tatăl  ei  o  bătea  atât  de  des  şi  atât  de  brutal,  încât  n-a  fost  niciodată  cu 
adevărat  eliberată  de  durere,  decât  după  ce  a  venit  la  noi. 

-  L-aţi  omorât? 

-  Ea  a  cerut  darul  pentru  sine,  nu  pentru  tatăl  ei. 
Ar  fi  trebuit  să-l  fi  omorât. 

El  îi  citise  probabil  gândurile. 

-  Moartea  a  sosit  pentru  el  în  cele  din  urmă,  aşa  cum  soseşte  pentru 
toţi  oamenii.  Aşa  cum  trebuie  să  sosească  pentru  un  om  anume, 
mâine.  Ridică  felinarul:  Aici  am  terminat. 

Deocamdată.  Pe  când  se  întorceau  către  scară,  i  se  păru  că  găvanele 
goale  ale  pieilor  de  pe  pereţi  o  urmăreau.  Pentru  o  clipă  aproape  că  le 
putu  vedea  buzele  mişcându-se,  şoptindu-şi  una  celeilalte  secrete 
întunecate  în  cuvinte  prea  slabe  pentru  a  fi  auzite. 

Somnul  nu  sosi  uşor  în  noaptea  aceea.  încâlcită  în  pături,  ea  se  răsuci 
pe  o  parte  şi  alta  în  odaia  rece  şi  întunecată,  dar  vedea  feţe  în  orice 
direcţie  s-ar  fi  întors.  Ele  nu  au  ochi,  dar  mă  pot  vedea.  Văzu  chipul 
tatălui  ei  pe  perete.  Alături  atârna  cel  al  mamei,  iar  dedesubt  cei  trei 
fraţi  ai  ei,  înşiruiţi.  Nu.  Aceea  a  fost  altă  fată.  Eu  sunt  nimeni  şi  singurii 
mei  fraţi  poartă  mantii  negre  şi  albe.  Acolo  erau  totuşi  cântăreţul  negru, 
şi  grăjdarul  pe  care-1  ucisese  cu  Acul,  apoi  scutierul  cu  coşuri  din  hanul 
de  la  răscruce,  iar  dincolo  străjerul  a  cărui  beregată  o  retezase  pentru  ca 
să  poată  ieşi  din  Harrenhal.  Şi  Gâdilătorul  atârna  pe  perete,  iar  găurile 
negre  care-i  erau  ochii  clocoteau  de  răutate.  Vederea  lui  îi  reaminti 
senzaţia  pumnalului  în  mâna  ei,  când  i-1  înfipsese  în  spinare,  din  nou  şi 
din  nou  şi  din  nou. 

Când  sosi  în  cele  din  urmă  în  Braavos,  ziua  era  cenuşie,  întunecată 
şi  noroasă.  Fata  sperase  să  fie  ceaţă,  dar  zeii  îi  ignoraseră  rugile,  aşa 
cum  fac  atât  de  des  zeii.  Aerul  era  curat  şi  rece.  Iar  vântul  muşca 
neplăcut.  O  zi  bună  pentru  o  moarte,  gândi  ea.  Nechemată,  rugăciunea 
îi  veni  pe  buze.  Ser  Gregor,  Dunsen,  Raff  cel  Dulce.  Serllyn,  SerMeryn, 
Regina  Cersei.  Murmură  numele  fără  să  scoată  niciun  sunet.  In  Casa 
în  Negru  şi  Alb  nu  ştiai  niciodată  cine  te  poate  asculta. 

Criptele  erau  pline  de  straie  vechi,  veşminte  ale  celor  care  veniseră 
în  Casa  în  Negru  şi  Alb  pentru  a  bea  pacea  din  bazinul  templului. 
Acolo  puteai  găsi  de  toate,  de  la  zdrenţe  de  cerşetori  la  mătăsuri  şi 

catifele  bogate.  O  fată  urâtă  trebuie  să  se  îmbrace  în  haine  urâte,  decise 
ea,  astfel  încât  alese  o  mantie  cafenie  pătată,  destrămată  la  poale,  o 
tunică  verde  şi  mucegăită  care  mirosea  a  peşte  şi  o  pereche  de  încălţări 
grele.  In  cele  din  urmă,  îşi  strecură  stiletul  în  palmă. 

Nu  era  nicio  grabă,  aşa  că  decise  s-o  ia  pe  drumul  cel  lung  spre 
Portul  Violet.  Trecu  podul  spre  Insula  Zeilor.  Cat  a  Canalelor  vânduse 
moluşte  şi  stridii  printre  templele  de  acolo,  de  câte  ori  lui  Talea,  fiica 
lui  Brusco,  îi  curgea  sângele  lunar  şi  o  lua  cu  ea  în  pat.  Aproape  că  se 
aşteptase  s-o  vadă  pe  Talea  vânzând  acolo  azi,  poate  în  afara  Vizuinii, 
unde  toţi  zeii  mărunţi  şi  uitaţi  aveau  altarele  lor  mici  şi  părăsite,  dar 
asta  era  o  prostie.  Ziua  era  prea  friguroasă  şi  lui  Talea  nu-i  plăcuse 
niciodată  să  se  trezească  atât  de  devreme.  Statuii  dinafară  altarului 
Doamnei  înlăcrimate  din  Lys  îi  curgeau  lacrimi  argintii,  când  fetiţa 
cea  urâtă  trecu  pe  lângă  ea.  In  Grădinile  Gelenei  se  afla  un  copac  poleit 
înalt  de  treizeci  de  metri,  cu  frunzele  din  argint  bătut.  Lumini  de  torţe 
străluceau  în  spatele  ferestrelor  cu  vitralii  din  palatul  din  lemn  al 
Stăpânului  Armoniei,  arătând  cincizeci  de  soiuri  de  fluturi  în  toate 
culorile  lor  strălucitoare. 

O  dată,  îşi  aminti  fata,  Nevasta  Marinarului  o  plimbase  prin  toate 
locurile  şi-i  povestise  istorii  despre  zeii  ciudaţi  ai  oraşului. 

-  Aceasta  este  casa  Marelui  Păstor.  Trios  cel  cu  trei  capete  are 
turnul  acela  cu  trei  foişoare.  Primul  cap  îi  devorează  pe  cei  aflaţi  pe 
patul  morţii,  iar  renăscuţii  ies  din  al  treilea  cap.  Nu  ştiu  ce  face  cel 
din  mijloc.  Acelea  sunt  Pietrele  Zeului  Tăcut  şi  intrarea  în  Labirintul 
Zămislitorului-de-tipare.  Preoţii  Tiparului  spun  că  doar  cei  care  învaţă 
să-1  străbată  aşa  cum  se  cuvine  îşi  vor  găsi  calea  spre  înţelepciune. 
Dincolo  de  ele,  pe  malul  canalului,  acela  este  templul  lui  Aquan 
Taurul  Roşu.  In  fiecare  a  treisprezecea  zi,  preoţii  lui  taie  gâtlejul  unui 
viţel  alb  neprihănit  şi  oferă  vase  cu  sânge  cerşetorilor. 

Astăzi  se  părea  că  nu  era  a  treisprezecea  zi;  treptele  Taurului  Roşu 
erau  pustii.  Zeii  fraţi  Semosh  şi  Selloso  visau  în  temple  gemene  pe 
maluri  opuse  ale  Canalului  Negru,  legate  printr-un  pod  săpat  în  piatră. 

Fata  trecu  pe  acolo  şi  coborî  către  docuri,  apoi  prin  Portul  Peticarului 
şi  pe  lângă  turlele  pe  jumătate  scufundate  şi  cupolele  Oraşului  înecat. 

Când  ajunse  acolo,  un  grup  de  corăbieri  lyseni  beţi  se  clătinau 
dinspre  Portul  Vesel,  dar  fata  o  nu  văzu  pe  niciuna  dintre  târfe. 
Corabia  era  închisă  şi  părăsită,  cu  trupa  de  comedianţi  neîndoios  încă 
în  paturi.  Dar  mai  departe,  pe  cheiul  de  lângă  o  balenieră  ibbenesă,  ea 
îl  zări  pe  Tagganaro,  vechiul  prieten  al  lui  Cat,  aruncând  mingea 
înainte  şi  înapoi  cu  Casso,  Regele  Focilor,  în  vreme  ce  hoţul  lui  de 
buzunare  cel  mai  recent  opera  prin  mulţimea  de  gură-cască.  Când  se 
opri  să  se  uite  şi  să  asculte  pentru  o  clipă,  Tagganaro  o  privi  fără  s-o 
recunoască,  însă  Casso  lătră  şi  aplaudă  din  înotătoare.  Mă  ştie,  gândi 
fata,  sau  simte  mirosul  de  peşte.  Se  grăbi  mai  departe. 

Până  ce  ajunse  în  Portul  Violet,  bătrânul  era  instalat  în  localul  de 
supă  la  masa  lui  obişnuită,  numărând  o  pungă  de  monede  şi  tocmin- 
du-se  cu  un  căpitan  de  corabie.  Bărbatul  înalt  şi  subţire  stătea  în 
picioare  chiar  lângă  el.  Cel  scund  şi  gros  era  aşezat  lângă  uşă,  de  unde 
putea  să-i  vadă  perfect  pe  toţi  cei  care  intrau.  Asta  era  lipsit  de  impor- 
tanţă. Ea  nu  intenţiona  să  intre.  Se  cocoţă  pe  o  stivă  de  lemne  la 
douăzeci  de  metri  depărtare,  iar  vântul  şuierător  o  trase  de  mantie  cu 
degete  fantomatice. 

Portul  era  animat  chiar  şi  într-o  zi  rece  şi  cenuşie  ca  aceea.  Fata 
văzu  marinari  porniţi  în  căutare  de  târfe  şi  târfe  pornite  în  căutare  de 
marinari.  O  pereche  de  filfizoni,  în  veşminte  fine  şi  mototolite,  care 
se  rezemau  unul  de  celălalt,  pe  când  se  împleticeau  beţi  pe  docuri,  cu 
săbiile  zăngănindu-le  la  şold.  Un  preot  roşu,  a  cărui  mantie  stacojiu  şi 
carmin  se  umfla  în  vânt. 

Aproape  că  se  făcuse  amiază  când  zări  bărbatul  pe  care-1  dorea,  un 
proprietar  prosper  de  corăbii  pe  care-1  mai  văzuse  de  trei  ori  făcând 
afaceri  cu  bătrânul.  Voinic,  chel  şi  corpolent,  purta  o  mantie  grea  din 
catifea  brună  fină,  tivită  cu  blană  şi  brâu  din  piele  cafenie,  ornamentat 
cu  luni  şi  stele  din  argint.  Un  accident  îi  lăsase  un  picior  ţeapăn. 
Mergea  încet,  rezemându-se  de  un  toiag. 

Fetiţa  cea  urâtă  decise  că  avea  să  fie  la  fel  de  bun  ca  oricare  altul  şi 
mai  bun  decât  cei  mai  mulţi.  O  duzină  de  paşi  o  aduseră  imediat  în 
urma  lui,  cu  stiletul  pregătit.  Punga  lui  era  în  dreapta,  la  brâu,  dar 
mantia  stătea  în  calea  fetei.  Lama  ei  străluci,  lin  şi  iute,  o  spintecătură 
adâncă  prin  catifea,  fără  ca  el  să  simtă  ceva.  Roggo  cel  Roşu  ar  fi  surâs, 
văzând-o.  Fata  strecură  mâna  prin  deschizătură,  tăie  punga  cu  stiletul, 
îşi  umplu  pumnul  cu  aur... 

Bărbatul  cel  voinic  se  întoarse. 

-Ce... 

Mişcarea  îi  încâlci  braţul  în  faldurile  mantiei  bărbatului,  pe  când 
îşi  retrăgea  mâna.  Monede  zăngăniră  în  jurul  picioarelor  lor. 
-  Hoaţo! 

Bărbatul  voinic  îşi  ridică  toiagul,  ca  s-o  pocnească.  Ea  îl  lovi  în 
piciorul  olog,  răsturnându-1,  se  retrase  când  el  căzu  şi  ţâşni  pe  lângă  o 
mamă  cu  un  prunc.  Şi  mai  multe  monede  îi  căzură  dintre  degete  şi 
ricoşară  pe  caldarâm.  Strigăte  de  hoţul,  hoţul  răsunară  în  urma  ei.  Un 
hangiu  cu  pântecul  cât  o  butie  schiţă  o  mişcare  stângace  de  a-i  prinde 
braţul,  dar  ea  se  roti,  fulgeră  pe  lângă  o  târfă  care  hohotea  şi  se  repezi 
drept  către  fundătura  cea  mai  apropiată. 

Cat  a  Canalelor  ştiuse  fundăturile  şi  uliţele  acelea,  iar  fetiţa  cea 
urâtă  şi  le  reamintea.  Se  repezi  la  stânga,  sări  un  zid  scund,  trecu  peste 
un  canal  îngust  şi  se  strecură  printr-o  uşă  neîncuiată  într-o  magazie 
colbuită.  Toate  zgomotele  urmăririi  se  pierduseră  de  acum,  dar  era 
mai  bine  să  fie  absolut  sigură.  Se  ghemui  în  spatele  unor  lăzi  şi  aşteptă, 
cu  braţele  înconjurându-i  genunchii.  Aşteptă  aproape  un  ceas,  apoi 
decise  că  putea  să  plece,  se  sui  pe  clădire  şi  merse  peste  acoperişuri 
aproape  până  la  Canalul  Eroilor.  Proprietarul  de  corăbii  trebuia  deja 
să-şi  fi  strâns  monedele  şi  să  fi  şchiopătat  mai  departe  spre  localul  de 
supe.  Poate  că  tocmai  bea  un  castron  de  fiertură  fierbinte  şi  se  plângea 
bătrânului  despre  fetiţa  cea  urâtă  care  încercase  să-1  jefuiască. 

Omul  blajin  o  aştepta  la  Casa  în  Negru  şi  Alb,  aşezat  pe  marginea 
bazinului  templului.  Fetiţa  cea  urâtă  se  aşeză  lângă  el  şi  puse  o  monedă 

pe  marginea  bazinului,  între  ei.  Era  din  aur,  cu  un  dragon  pe  o  faţă  şi 
un  rege  pe  cealaltă  faţă. 

-  Dragonul  de  aur  din  Westeros,  spuse  omul  blajin.  De  unde  o  ai? 
Noi  nu  suntem  hoţi. 

-  N-am  furat.  Am  luat  una  de-a  lui,  dar  i-am  lăsat  una  de-a  noastră. 
Omul  blajin  înţelese. 

-  Iar  cu  moneda  aceea  şi  cu  altele  din  punga  lui,  el  a  plătit  un  om 
anume.  La  scurt  timp  după  aceea,  inima  omului  aceluia  a  cedat.  Aşa 
a  fost?  Foarte  trist.  Preotul  ridică  moneda  şi  o  aruncă  în  bazin:  Mai 
ai  multe,  multe  de  învăţat,  dar  s-ar  putea  să  nu  fii  fără  speranţă. 

In  noaptea  aceea  îi  dădură  înapoi  faţa  Aryei  Stark. 
Ii  dădură  şi  o  mantie,  ţesătura  groasă  şi  moale  a  acoliţilor,  neagră 
pe  o  parte  şi  albă  pe  cealaltă. 

-  Poart-o  când  eşti  aici,  îi  spuse  preotul,  dar  să  ştii  că  deocamdată 
nu  vei  avea  mare  nevoie  de  ea.  Mâine  vei  pleca  la  Izembaro,  ca  să-ţi 
începi  ucenicia.  Ia  ce  straie  doreşti  din  cripta  de  dedesubt.  Paza 
oraşului  caută  o  fetiţă  urâtă,  despre  care  se  ştie  că  ar  fi  frecventat 
Portul  Violet,  aşa  că  este  mai  bine  să  ai  şi  un  chip  nou. 

Ii  prinse  bărbia,  îi  întoarse  capul  într-o  parte  şi  în  alta,  încuviinţă. 

-  Cred  că  de  data  asta  va  fi  un  chip  frumos.  La  fel  de  frumos  ca  al 
tău.  Cine  eşti,  copilă? 

-  Nimeni,  răspunse  ea. 


CERSEI 


în  ultima  noapte  de  captivitate,  regina  nu  dormi.  De  fiecare  dată 
când  închidea  ochii,  în  cap  îi  năvăleau  prevestiri  şi  fantezii  despre  ziua 
de  mâine.  Voi  avea  gărzi,  îşi  spuse.  Vor  ţine  gloata  la  respect.  Nimănui 
nu  i  se  va  îngădui  să  se  atingă  de  mine.  înalta  Vrabie  îi  promisese  măcar 
atâta  lucru. 

Insă,  chiar  şi  aşa,  îi  era  teamă.  In  ziua  în  care  Myrcella  se  îmbarcase 
pentru  Dome,  ziua  Răscoalei  Pâinii,  mantiile  aurii  fuseseră  postate 
peste  tot  pe  traseul  procesiunii,  însă  mulţimea  rupsese  cordonul  pentru 
a-1  sfâşia  în  bucăţi  pe  grăsanul  de  Mare  Septon  şi  a  o  viola  pe  Lollys 
Stokeworth  de  vreo  cincizeci  de  ori.  Iar  dacă  acea  creatură  albă, 
molatică  şi  proastă  izbutise  să  incite  animalele  cu  toate  hainele  pe  ea, 
cât  de  multe  pofte  ar  fi  putut  stârni  regina? 

Cersei  străbătu  celula  în  sus  şi-n  jos,  cu  un  neastâmpăr  ca  al  leilor 
din  cuşcă,  ţinuţi  în  tainiţele  de  la  Casterly  Rock,  pe  când  era  fetiţă,  o 
moştenire  din  vremurile  bunicului  ei.  Ea  şi  Jaime  obişnuiau  să  se  în- 
demne unul  pe  celălalt  să  se  caţere  în  cuşca  lor,  iar  odată  ea  reuşise 
să-şi  facă  suficient  curaj  cât  să-şi  strecoare  mâna  printre  gratii  şi  să 
atingă  una  dintre  bestiile  mari  şi  roşcate.  Ea  era  întotdeauna  mai 
îndrăzneaţă  decât  fratele  ei.  Leul  şi-a  întors  capul  pentru  a  se  holba  la 
ea  cu  ochii  lui  uriaşi,  aurii.  Apoi  i-a  lins  degetele.  Limba  lui  era  la  fel 


1148 


GEORGE  R.R.  MARTIN 


de  aspră  ca  o  râzătoare,  însă  chiar  şi  aşa,  nu-şi  trăsese  mâna  înapoi, 
numai  după  ce  Jaime  o  apucase  de  umeri,  smulgând-o  de  lângă  cuşcă. 

-  E  rândul  tău,  i-a  spus  după  aceea.  Trage-1  de  coamă,  dacă  îndrăzneşti. 
N-a  făcut-o  niciodată.  Eu  ar  fi  trebuit  să  primesc  sabia,  nu  el. 
Desculţă  şi  tremurând,  continua  să  meargă  în  sus  şi-n  jos,  cu  o 

pătură  subţire  aruncată  pe  umeri.  O  neliniştea  ziua  următoare.  Până 
seara  se  va  fi  terminat  totul.  O  mică  plimbare  şi-am  să  fiu  acasă,  am  să 
mă  întorc  la  Tommen,  în  propriile  mele  încăperi,  în  interiorul  Fortâreţei 
lui  Maegor.  Unchiul  ei  spunea  că  era  singura  cale  prin  care  s-ar  fi  putut 
salva.  Chiar  aşa  să  fie?  Nu  putea  avea  încredere  în  unchiul  ei,  nu  mai 
mult  decât  avusese  în  înaltul  Septon.  încă  aş  mai  putea  refuza.  încă  aş 
putea  stărui  asupra  nevinovăţiei  mele  şi  să-mi  încerc  norocul  la  judecată. 

Insă  nu  îndrăznea  să  lase  Credinţa  s-o  judece,  aşa  cum  voia  Margaery 
Tyrell.  Aceasta  i-ar  putea  conveni  destul  de  mult  micului  trandafir,  însă 
Cersei  avea  puţini  prieteni  printre  septele  şi  păsărarii  din  jurul  noului 
înalt  Septon.  Singura  ei  speranţă  era  o  judecată  prin  luptă,  pentru  care 
avea  nevoie  de  un  cavaler. 

Dacă  Jaime  nu  şi-ar  fi  pierdut  mâna... 

Totuşi,  drumul  nu  ducea  niciunde.  Mâna  cu  care  Jaime  manevra 
spada  nu  mai  era,  la  fel  şi  el,  dispărut  împreună  cu  femeia  Brienne, 
undeva  prin  teritoriile  riverane.  Regina  trebuia  să-şi  caute  un  alt 
apărător,  sau  chinurile  de  astăzi  vor  fi  ultimele  dintre  suferinţele  sale. 
Duşmanii  ei  o  acuzau  de  trădare.  Trebuia  să  ajungă  la  Tommen,  indi- 
ferent de  preţ.  Mă  iubeşte.  N-o  va  refuza  pe  propria  lui  mamă.  Joff  era 
încăpăţânat  şi  imprevizibil,  însă  Tommen  este  un  băieţel  de  treabă,  un  mic 
rege  bun.  Va  face  cum  i  se  spune. 

Dacă  mai  rămânea  aici,  soarta-i  era  pecetluită,  iar  singura  cale  prin 
care  se  putea  întoarce  la  Cetatea  Roşie  era  pe  jos.  înaltul  Păsărar 
fusese  de  neclintit,  iar  Ser  Kevan  refuzase  să  ridice  fie  şi-un  deget 
împotriva  lui. 

-  Nu  mi  se  va  întâmpla  nimic  rău  astăzi,  spuse  Cersei  când  lumina 
zilei  atinse  fereastra.  Doar  mândria  mea  va  suferi. 

Cuvintele-i  răsunau  găunoase  în  urechi.  Totuşi,  Jaime  ar  putea  veni. 
Şi-1  imagină  călărind  prin  ceţurile  dimineţii,  cu  armura  lui  aurie  strălu- 
cind în  soarele  care  se  înălţa  pe  cer.  Jaime,  dacă  m-ai  iubit  vreodată... 

Când  temnicerii  ei  veniră  după  ea,  Septa  Unella,  Septa  Moelle  şi 

A 

Septa  Scolera  conduceau  procesiunea.  împreună  cu  ele  mergeau  patru 
novice  şi  două  din  surorile  tăcute.  La  vederea  surorilor  tăcute,  în 
veşmintele  lor  cenuşii,  o  umplu  pe  regină  de  spaime  subite.  De  ce  sunt 
si  ele  aici?  Voi  muri?  Surorile  tăcute  îngrijeau  morţii. 

-  înaltul  Septon  mi-a  promis  că  nu  mi  se  va  face  niciun  rău. 

-  Nici  nu  ţi  se  va  face. 

Septa  Unella  le  făcu  semn  novicelor.  Aduseră  săpun  din  leşie,  un 
ciubăr,  cu  apă  caldă,  o  foarfecă  şi  un  brici  lung.  De  înfioră  când  văzu 
lama  de  oţel.  Vor  să  mă  radă  în  cap.  încă  o  mică  umilinţă,  un  bob  de  stru- 
gure pentru  budinca  mea.  Nu  le  va  lăsa  plăcerea  de  a  o  auzi  implorându-i. 
Sunt  Cersei  din  Casa  Lannister,  o  leoaică  de  la  Casterly  Rock,  regina  de 
drept  a  Celor  Şapte  Regate,  fiică  adevărată  a  lui  Tywin  Lannister.  Iar  părul 
creşte  la  loc. 

-  Daţi-i  drumul,  le  zise  ea. 

Cea  mai  în  vârstă  dintre  surori  luă  foarfecă.  Fără  nicio  îndoială, 
avea  experienţă  la  bărbierit;  ordinul  ei  spăla,  adesea,  cadavrele  nobi- 
lilor ucişi  înainte  de  a-i  reda  familiilor,  iar  scurtarea  bărbilor  şi  tăierea 
părului  făcea  parte  din  ritual.  Femeia  dezgoli  prima  dată  capul  reginei. 
Cersei  rămase  neclintită  ca  o  statuie,  în  timp  ce  foarfecele  ţăcăneau. 
Şuviţe  de  păr  auriu  căzură  pe  podea.  Nu  i  se  permisese  să  şi-1  îngri- 
jească aşa  cum  trebuia,  închisă  în  cuşca  aia  de  celulă,  însă  chiar  şi  nespălat 
şi  încâlcit  cum  era,  strălucea  acolo  unde-1  atingea  soarele.  Coroana  mea, 
îşi  zise  regina.  Mi-au  luat  cealaltă  coroană,  iar  acum  mi-o  fură  şi  pe  asta. 
Când  buclele  şi  cosiţele  ei  se  adunară  la  picioarele  sale,  una  dintre  novice 
îi  săpuni  capul  şi  sora  tăcută  îi  rase  puful  rămas  cu  ajutorul  briciului. 

Cersei  spera  că  asta  e  tot,  însă  greşea. 

-  Scoate-ţi  cămaşa  de  noapte,  înălţimea  Ta,  porunci  Septa  Unella. 

-  Aici?  întrebă  regina.  De  ce? 

-  Trebuie  să  fii  tunsă. 

Tunsă,  se  gândi  ea,  ca  o  oaie.  îşi  trase  cămaşa  de  noapte  peste  cap 
şi-o  azvârli  la  podea. 

-  Faceţi  ce  vreţi. 

O  săpuniră  iar,  apoi  urmară  apa  caldă  şi  briciul.  Veni  rândul  părului 
de  la  subsuoară,  apoi  al  celui  de  la  picioare  şi,  la  sfârşit,  părul  fin,  auriu, 
care-i  acoperea  ridicătura  sexului.  Când  sora  tăcută  se  strecură  între 
picioarele  ei  cu  briciul,  Cersei  se  pomeni  amintindu-şi  toate  ocaziile 
când  Jaime  îngenunchease  acolo  unde  era  ea  acum,  sărutând-o  pe 
partea  interioară  a  coapselor,  făcând-o  să  se  umezească.  Sărutările  lui 
erau  întotdeauna  calde.  Lama  briciului  era  rece  ca  gheaţa. 

Când  se  termină  totul,  era  goală  şi  vulnerabilă  ca  orice  femeie.  Nici 
măcar  un  fir  de  păr  după  care  să  mă  ascund  Un  mic  hohot  de  râs  îi  scăpă 
de  pe  buze,  sumbru  şi  amar. 

-  înălţimea  Ta  crede  că  e  amuzant?  zise  Septa  Scolera. 

-  Nu,  septă,  răspunse  Cersei.  Insă,  într-o  bună  zi,  am  săpun  să  ţi  se 
smulgă  limba  cu  cleşti  înroşiţi  în  foc  şi  va  fi  distractiv. 

Una  dintre  novice  îi  adusese  o  robă,  o  robă  albă  şi  moale,  de  septă, 
pentru  a  se  acoperi  în  timp  ce  cobora  treptele  turnului,  prin  sept,  pentru 
ca  oricare  credincios  s-ar  fi  întâmplat  să  le  iasă  în  cale  să  fie  scutit  de  vede- 
rea trupului  dezgolit.  Să  ne  ferească  Cei  Şapte  pe  noi  toţi,  ce  ipocrite  sunt! 

-  Mi  se  vor  da  sandale?  întrebă  ea.  Străzile  sunt  murdare. 

-  Nu  atât  de  murdare  ca  păcatele  tale,  zise  Septa  Moelle.  înalt  Prea 
Sfinţitul  a  poruncit  să  te  înfăţişezi  aşa  cum  te-au  făcut  zeii.  Ai  avut 
sandale  când  ţi-au  ieşit  picioarele  înainte  din  pântecele  mamei? 

-  Nu,  septă,  fu  regina  obligată  să  recunoască.  Acum  ai  răspunsul  dorit. 
Un  clopot  începu  să  bată.  îndelungata  întemniţare  a  reginei  luase 

sfârşit.  Cersei  îşi  strânse  roba  mai  tare,  recunoscătoare  pentru  căldura 
ei,  şi  spuse: 

-  Să  mergem. 

Fiul  ei  o  aştepta  în  partea  cealaltă  a  oraşului.  Cu  cât  plecau  mai 
repede,  cu  atât  îl  va  vedea  mai  curând. 

Treptele  din  piatră  aspră  îi  zgâriau  tălpile  în  timp  ce  Cersei  Lannister 
îşi  începu  coborârea.  Venise  la  Septul  lui  Baelor  ca  regină,  purtată  într-o 
lectică.  Pleca  acum  cheală  şi  desculţă.  Dar  plec.  Asta-i  tot  ce  contează. 

Clopotele  din  turn  răsunau,  chemând  întregul  oraş  să  fie  martor  la 
ruşinea  ei.  Marele  Sept  al  lui  Baelor  era  plin  ochi  de  credincioşi  veniţi 
la  slujba  de  dimineaţă,  iar  sunetul  rugăciunilor  lor  se  răspândea  din 
domul  de  sus,  însă  când  îşi  făcu  apariţia  procesiunea  reginei,  se  lăsă 
brusc  tăcerea,  iar  mii  de  ochi  se  întoarseră  urmărind-o  în  timp  ce  trecea 
prin  nava  laterală,  dincolo  de  locul  unde  fusese  lăsat  să-şi  doarmă 
somnul  de  veci  nobilul  ei  tată,  după  omorârea  lui.  Cersei  trecea  printre 
ei,  fără  să  se  uite  nici  în  dreapta,  nici  în  stânga.  Tălpile  ei  goale  lipăiau 
pe  pardoseala  din  marmură  rece.  Putea  simţi  privirile.  In  dosul  altarelor 
lor,  cei  Şapte  păreau  să  privească  şi  ei. 

In  Sala  Felinarelor,  câţiva  Fii  ai  Războinicilor  îi  aşteptau  venirea.  Pe 
spate  le  atârnau  mantiile  ca  de  curcubeu,  iar  cristalele  care  le  încoronau 
coifurile  mari,  licăreau  în  lumina  felinarelor.  Armura  lor  consta  dintr-o 
platoşă  de  argint,  lustruită  până  dobândeau  luciul  oglinzii,  dar  ea  ştia  că 
pe  dedesubt  mulţi  dintre  ei  purtau  o  cămaşă  din  lână.  Scuturile  lor 
triunghiulare  aveau  toate  acelaşi  semn:  o  sabie  de  cristal  lucind  în 
întuneric,  vechiul  blazon  al  acelor  ţărani  numiţi  Săbiile. 

Comandantul  lor  îngenunche  înaintea  ei. 

-  Poate  că  înălţimea  Ta  îşi  va  aminti  de  mine.  Sunt  Ser  Theodan 
cel  Onest,  iar  Preacucernicia  Sa  mi-a  dat  poruncă  să-ţi  comand  escorta, 
împreună  cu  Fraţii  mei,  vă  voi  conduce  în  siguranţă  prin  oraş. 

Cersei  cercetară  din  ochi  feţele  oamenilor  din  spate.  Iată-i:  Lancel, 
verişorul  ei,  fiul  lui  Ser  Kevan,  care  odată  îşi  mărturisise  dragostea 
pentru  ea,  înainte  de  a  se  hotărî  că-i  iubea  mai  mult  pe  zei.  Sufletul  meu 
şi  trădătorul  meu.  Nu-1  va  uita  niciodată. 

-  Te  poţi  ridica,  Ser  Theodan.  Sunt  pregătită. 

Cavalerul  se  ridică  în  picioare,  se  întoarse,  îşi  întinse  o  mână  în  sus. 
Doi  dintre  oamenii  săi  se  îndreptară  spre  uşile  masive  şi  le  deschiseră, 
iar  Cersei  păşi  printre  ele  ieşind  afară,  clipind  în  lumina  soarelui  ca 

o  cârtiţă  scoasă  din  vizuină.  Bătea  un  vânt  vijelios  şi  partea  de  jos  a  ro- 
bei îi  flutură,  pocnindu-i  peste  picioare.  Aerul  dimineţii  era  încărcat  cu 
vechile  duhori  cunoscute  de  prin  Debarcaderul  Regelui.  Inspiră  izul  de 
vin  acrit,  pâine  coaptă,  peşte  putred  şi  excremente,  fum,  sudoare  şi 
urină  de  cal.  Nicio  floare  nu  mai  mirosise  vreodată  atât  de  frumos. 
Zgribulită  în  robă,  Cersei  se  opri  în  capătul  treptelor  de  marmură,  iar 
Fiii  Războinicului  luară  poziţie  în  jurul  ei. 

îşi  dădu  brusc  seama  că  mai  stătuse  exact  în  acelaşi  loc  cândva,  în 
ziua  când  nobilul  Eddard  Stark  îşi  pierduse  capul.  Nu  asta  ar fi  trebuit 
să  se  întâmple.  Planul  era  ca  Joff să-i  cruţe  viaţa  şi  să-l  trimită  pe  Zid.  Fiul 
cel  mare  al  lui  Stark  l-ar  fi  urmat  ca  Nobil  de  Winterfell,  însă  Şansa  ar 
fi  rămas  la  Curte,  o  ostatică.  Variys  şi  Degeţel  le  aranjaseră  pe  toate,  iar 
Ned  Stark  renunţase  la  preţioasa  lui  trufie  şi-şi  mărturisise  trădarea 
pentru  a-i  salva  căpşorul  gol  al  fiicei  sale.  l-aş  fi  aranjat  Şansei  o  partidă 
bună.  O  căsătorie  cu  un  Lannister.  Nu  cu  Joff,  desigur,  dar  Lancel  sau 
vreunul  dintre  fraţii  lui  mai  mici  i  s-ar  fi  potrivit.  Petyr  Baelish  se  oferise 
să  căsătorească  el  fata,  îşi  aminti  ea,  dar,  desigur,  nu  ar  fi  fost  posibil; 
era  de  origine  mult  prea  umilă.  Dacă  Joff  ar  fi  făcut  numai  cum  i  s-a 
spus,  Winterfellul  n-ar fi.  pornit  niciodată  războiul,  iar  Tatăl  s-ar fi  ocupat 
de  fraţii  lui  Robert. 

Joff  poruncise,  în  schimb,  ca  Stark  să  fie  scurtat  de  cap,  iar  Lordul 
Slynt  şi  Ser  Ilyn  Payne  se  grăbiseră  să  i  se  supună.  Era  acolo,  îşi  aminti 
regina,  privind  în  locul  respectiv.  Janos  Slynt  îi  ridicase  capul  lui  Ned 
Stark  ţinându-1  de  păr,  în  timp  ce  sângele  vieţii  lui  şiroia  pe  trepte, 
iar  după  aceea  nu  mai  existase  cale  de  întoarcere. 

Amintirile  păreau  atât  de  îndepărtate!  Joffrey  murise,  ca  toţii  fiii 
lui  Stark.  Pierise  chiar  şi  tatăl  ei.  Şi  iată  că  se  afla  acolo  din  nou,  pe 
treptele  Marelui  Sept,  numai  că,  de  data  asta,  gloata  se  holba  la  ea,  nu 
la  Eddard  Stark. 

Piaţa  mare,  din  marmură,  de  jos,  era  la  fel  de  plină  ca  în  ziua  în  care 
murise  Stark.  Oriunde  privea,  regina  văzu  ochi.  Mulţimea  părea  for- 
mată dintr-un  număr  egal  de  bărbaţi  şi  femei.  Unele  aveau  copii  urcaţi 

pe  umeri.  Cerşetorii  şi  hoţii,  cârciumarii  şi  târgoveţii,  tăbăcarii,  băieţii 
de  grajd  şi  comedianţii,  târfele  de  doi  bani,  toate  gunoaiele  veniseră  s-o 
vadă  pe  regină  coborâtă  pe  treapta  cea  mai  de  jos.  Şi  printre  ei  se  găseau 
şi  Oamenii  Sărmani,  creaturi  murdare  şi  nebărbierite,  înarmate  cu 
suliţe  şi  topoare,  înveşmântate  în  bucăţi  de  platoşă  zimţată,  cămăşi  de 
zale  ruginite  şi  piele  crăpată,  sub  tunicile  din  lână  aspră,  albită,  purtate 
peste  armuri,  cu  blazonul  stelei  Credinţei,  în  şapte  colţuri.  Armata 
zdrenţuită  a  înaltei  Vrăbii. 

O  parte  din  ea  încă-şi  mai  dorea  ca  Jaime  să-şi  facă  apariţia  şi  s-o 
salveze  de  la  umilinţă,  însă  geamănul  ei  nu  era  nicăieri.  Nu  era  prezent 
nici  unchiul  ei.  Asta  n-o  surprindea.  Ser  Kevan  îşi  exprimase  foarte 
limpede  ideile  la  ultima  vizită;  ruşinea  ei  nu  trebuia  lăsată  să  pângărească 
onoarea  a  ceea  ce  însemna  Casterly  Rock.  Niciun  leu  nu  va  păşi  alături 
de  ea  astăzi.  Cazna  îi  revenea  numai  ei. 

Septa  Unella  stătea  la  dreapta  ei,  Septa  Moelle,  la  stânga,  iar  Septa 
Scolera,  în  spate.  Dacă  regina  s-ar  repezi  înainte  sau  s-ar  împiedica, 
cele  trei  cotoroanţe  ar  trage-o  înapoi  înăuntru,  iar  de  data  asta  ar  avea 
grijă  să  nu  mai  părăsească  niciodată  celula. 

Cersei  ridică  fruntea.  Dincolo  de  piaţă,  dincolo  de  marea  de  ochi 
hămesiţi,  guri  căscate  şi  feţe  murdare,  peste  oraş  se  ridica  în  depărtare 
Dealul  lui  Aegon,  turnurile  şi  meterezele  Fortăreţei  Roşii  lucind 
trandafirii  în  lumina  soarelui  înălţat  pe  cer.  Nu-i  atât  de  departe.  Odată 
ce-ar  fi  ajuns  la  porţi,  cea  mai  mare  parte  a  chinurilor  ei  ar  lua  sfârşit. 
Şi-ar  vedea  din  nou  fiul.  Ar  avea  cavalerul  ei.  Unchiul  său  îi  făgăduise. 
Mă  aşteaptă  Tommen.  Micul  meu  rege.  Pot  face  asta.  Trebuie. 

Septa  Unella  păşi  înainte. 

-  Vi  se  va  înfăţişa  o  păcătoasă,  vesti  ea.  Este  Cersei  din  Casa  Lannister, 
regină  moştenitoare,  mama  înălţimii  Sale,  Regele  Tommen,  văduvă  a 
înălţimii  Sale,  regele  Robert,  şi  ea  a  săvârşit  strâmbătăţi  şi  păcate  trupeşti. 

Septa  Moelle  păşi  în  dreapta  reginei. 

-  Păcătoasa  şi-a  mărturisit  vina  şi  a  implorat  dezlegarea  de  păcate  şi 
iertarea.  înalt  Preacucernicia  Sa  i-a  poruncit  să-şi  arate  pocăinţa,  prin 

renunţarea  la  orice  mândrie  şi  viclenii,  şi  să  se  înfăţişeze  înaintea  locui- 
torilor de  treabă  ai  oraşului  aşa  cum  au  făcut-o  zeii. 
Septa  Scolera  adăugă: 

-  Aşadar,  păcătoasa  vine  înaintea  voastră  acum,  cu  o  inimă  umilă, 
izbăvită  de  toate  secretele  şi  vicleşugurile,  dezgolită  înaintea  privirilor 
zeilor  şi  oamenilor,  pentru  a-şi  săvârşi  ispăşirea. 

Cersei  avea  un  an  când  îi  murise  bunicul.  Primul  lucru  pe  care-1 
făcuse  tatăl  ei  pentru  ascensiunea  lui  a  fost  să  se  descotorosească  de 
ţiitoarea  tatălui  său,  ibovnica  de  origine  umilă  de  la  Casterly  Rock. 
Rămase  fără  mătăsurile  şi  catifelurile  cu  care  o  răsfăţase  Lordul  Tytos 
şi  fără  bijuteriile  cu  care  se  servise  singură  şi  fu  azvârlită  afară  goală 
puşcă,  să  meargă  aşa  pe  străzile  din  Lannisport,  astfel  ca  apusul  să  vadă 
ce  e  de  capul  ei. 

Cu  toate  că  era  prea  mică  pentru  a  asista  la  un  asemenea  spectacol, 
când  crescuse  mai  mare  Cersei  auzise  poveşti  spuse  de  spălătoresele  şi 
de  străjerii  care  fuseseră  de  faţă.  Cu  toţii  vorbeau  despre  cum  se  jeluise 
femeia  şi  cum  se  milogise,  despre  disperarea  cu  care  se  agăţase  de  fie- 
care veşmânt  când  i  se  poruncise  să  se  dezbrace,  despre  cum  se  străduise 
zadarnic  să-şi  acopere  cu  mâinile  sânii  şi  sexul  în  vreme  ce  şontâcăia, 
desculţă  şi  goală,  pe  străzi,  îndreptându-se  spre  surghiun. 

-  îngâmfată  şi  mândră  era  înainte,  şi-1  amintea  spunând  pe  unul 
dintre  străjeri,  atât  de  trufaşă,  încât  ţi-ai  fi  zis  că  a  uitat  că  vine  din 
sărăcie.  Odată  ce  i-au  dat  hainele  jos,  n-a  mai  fost  decât  o  târfă  ca 
oricare  alta. 

Dacă  Ser  Kevin  şi  înalta  Vrabie  credeau  că  şi  cu  ea  va  fi  la  fel,  se 
înşelau  amarnic.  In  ea  curgea  sângele  Lordului  Tywin.  Sunt  o  leoaică. 
Nu  voi  da  înapoi  de  dragul  lor. 

Regina-şi  lepădă  roba. 

Se  dezgoli  dintr-o  singură  mişcare  unduioasă,  calmă,  ca  şi  cum  s-ar 
fi  aflat  în  încăperile  ei,  dezbrăcându-se  pentru  baie,  doar  în  prezenţa 
slujnicelor.  Când  vântul  rece  îi  atinse  pielea,  se  zgribuli  tare.  îşi  folosi 
toată  voinţa  ca  să  nu  încerce  să  se  protejeze  cu  mâinile,  aşa  cum  făcuse 


dansul  dragonilor 


1155 


târfa  bunicului  ei.  Degetele  i  se  strânseră  în  pumni,  iar  unghiile  i  se 
înfipseră  în  palme.  O  priveau  toţi  acei  ochi  hămesiţi.  Insă  ce  puteau 
vedea?  Sunt frumoasă,  îşi  aminti  ea.  De  câte  ori  nu-i  spusese  Jaime?  Chiar 
şi  Robert  era  de  acord  cu  asta,  când  venea  în  patul  ei,  ameţit,  să-şi  facă 
datoria  faţă  de  ea  cu  mădularul,  în  beţiveala  lui. 
Şi  pe  Ned  Stark  l-au  privit  la  fel. 

Trebuia  să  se  urnească.  Goală,  rasă  peste  tot,  desculţă,  Cersei  cobora 
încet  pe  treptele  late  de  marmură.  Pe  braţe  şi  pe  picioare  i  se  făcea 
pielea  de  găină.  îşi  ţinea  bărbia  sus,  aşa  cum  trebuia  să  facă  o  regină,  iar 
escorta  i  se  desfăşură  înainte.  Oamenii  Sărmani  împingeau  mulţimea 
într-o  parte,  făcându-i  loc,  în  timp  ce  Săbiile  o  flancară.  Septa  Unella, 
Septa  Scolera  şi  Septa  Moelle  o  urmau.  In  spatele  lor  veneau  novicele, 
înveşmântate  în  alb. 

-  Târfo!  strigă  cineva.  Un  glas  de  femeie. 

Femeile  erau  întotdeauna  cele  mai  crude  când  era  vorba  despre 
soarta  altor  femei. 

Cersei  nici  n-o  luă  în  seamă.  Vor  fi  tot  mai  mulţi  şi  va  fi  mai  rău. 
Aceste  creaturi  nu  au  o  bucurie  mai  mare  în  viaţă  decât  să-i  huiduiască 
pe  cei  mai  buni  ca  ele.  Nu  le  putea  face  să  tacă,  aşa  că  trebuia  să  se  pre- 

A 

facă  că  nici  nu  le  auzise.  Nici  nu  le  va  vedea.  îşi  va  ţine  privirile  aţintite 
asupra  înaltului  Deal  al  lui  Aegon,  dincolo  de  oraş,  pe  turnurile  Cetăţii 
Roşii,  licărind  în  lumină.  Acolo  va  găsi  ea  salvarea,  dacă  unchiul  ei  se 
ţinuse  de  partea  lui  din  înţelegerea  lor. 

El  a  vrut  asta.  El  şi  înalta  Vrabie.  Şi  micuţul  trandafir,  de  asemenea, 
fără  nicio  îndoială.  A  m  păcătuit  şi  trebuie  să  mă  căiesc,  trebuie  să-mi  plimb 
ruşinea  prin  faţa  ochilor  tuturor  cerşetorilor  din  oraş.  Ei  îşi  închipuie  că 
asta  îmi  va  spulbera  mândria,  că  va  fi  sfârşitul  meu,  dar  se  înşalâ. 

Septa  Unella  şi  Septa  Moelle  ţineau  pasul  cu  ea,  iar  Septa  Scolera  îşi 
târşea  picioarele  în  urma  ei,  sunând  dintr-un  clopot. 

-  Ruşine!  striga  cotoroanţa,  ruşine  să-i  fie  păcătoasei,  ruşine,  ruşine! 
Undeva,  din  dreapta,  o  altă  voce  se  intersecta  cu  a  ei,  glasul  unul 

-  Plăcinte  cu  carne,  trei  bănuţi,  plăcinte  fierbinţi,  cu  carne! 
Marmura  de  sub  tălpi  era  rece  şi  alunecoasă,  iar  Cersei  trebuia  să 

păşească  cu  grijă,  temându-se  să  nu  alunece.  Traseul  lor  trecea  pe  lângă 
statuia  lui  Baelor  cel  Binecuvântat,  înaltă  şi  senină  pe  piedestalul  ei, 
chipul  lui  fiind  o  adevărată  întruchipare  a  bunăvoinţei.  Dacă  te  uitai 
la  el,  n-ai  fi  ghicit  niciodată  cât  de  smintit  fusese.  Dinastia  Targaryen 
dăduse  regi  buni  şi  răi,  dar  niciunul  atât  de  îndrăgit  ca  Baelor,  acest 
rege-septon  pios,  căruia  îi  plăceau  oamenii  de  jos  şi  zeii  în  aceeaşi  măsură 
şi  care,  cu  toate  astea,  şi-a  întemniţat  propriile  surori.  Era  o  minune  că 
statuia  nu  s-a  năruit  la  vederea  sânilor  ei  goi.  Tyrion  obişnuia  să  spună 
că  regele  Baelor  era  înspăimântat  de  propriul  său  mădular.  Odată,  îşi 
aminti  ea,  le-a  alungat  pe  toate  târfele  de  la  Debarcaderul  Regelui.  S-a 
rugat  pentru  ele,  pe  când  erau  izgonite  dincolo  de  porţile  oraşului, 
afirmă  istoricii,  însă  nu  s-ar  fi  uitat  la  ele. 

-  Desfrânato!  strigă  un  glas. 

Era  o  altă  femeie.  Ceva  zbură  spre  ea  din  mulţime.  Vreo  legumă 
putredă.  Maronie  şi  cu  zeama  curgând,  îi  zbură  pe  deasupra  capului, 
făcându-se  fleaşcă  la  picioarele  unuia  dintre  Oamenii  Sărmanu.  Nu 
mi-e  frică,  sunt  o  leoaică.  Continuă  să  meargă. 

-  Plăcinte  fierbinţi,  urla  ucenicul  de  brutar.  Luaţi  plăcinte  fierbinţi! 
Septa  Scolera  suna  din  clopotul  ei  cântând: 

-  Ruşine,  ruşine,  ruşine  să-i  fie  păcătoasei,  ruşine,  ruşine! 
Oamenii  Sărmani  mergeau  înaintea  lor,  dându-i  pe  bărbaţi  la  o  parte 

cu  scuturile,  croind  un  culoar  îngust.  Cersei  îi  urma  unde  se  duceau, 
ţinându-şi  capul  sus,  cu  ochii  aţintiţi  în  depărtare.  Fiecare  pas  o  apropia 
şi  mai  mult  de  Cetatea  Roşie.  Fiecare  pas  o  aducea  mai  aproape  de  fiul 
ei  şi  de  salvare. 

Parcă  durase  o  sută  de  ani  să  străbată  piaţa,  iar  în  cele  din  urmă 
marmura  le  cedă  locul,  sub  tălpile  ei,  pietrelor  de  pavaj,  pe  când  în 
jurul  lor  se  buluceau  din  toate  părţile  prăvălii,  grajduri  şi  case  şi  înce- 
pură coborâşul  pe  Dealul  Visenyei.  Deplasarea  încetini  acolo.  Străzile 
erau  abrupte  şi  înguste,  mulţimile  se  înghesuiau  din  greu.  Oamenii 

Sărmani  îi  îmbrânceau  pe  cei  care  stăteau  în  drum,  încercând  să-i  dea 
la  o  parte,  însă  nu  aveau  unde  să  se  mai  ducă,  iar  cei  din  rândurile  din 
spate  se  împingeau  înapoi.  Cersei  încercă  să-şi  ţină  capul  sus,  dar  călcă 
pe  ceva  lunecos  şi  umed,  care-o  făcu  să  alunece.  Ar  fi  căzut,  dar  Septa 
Unella  o  prinse  de  braţ  şi-o  ţinu  în  picioare. 

-  înălţimea  Ta  ar  trebui  să  te  uiţi  pe  unde  calci. 
Cersei  se  smulse  din  mâna  ei. 

-  Da,  septă,  zise  ea  cu  un  glas  blajin,  deşi  era  suficient  de  furioasă 
ca  să  şi  scuipe.  Regina  continuă  să  meargă,  îmbrăcată  numai  în  pielea 
ei  de  găină  şi  învăluită  în  propia  trufie.  Căută  cu  privirea  Fortăreaţa 
Roşie,  dar  era  ascunsă  acum,  ferită  de  ochii  ei  de  clădirile  înalte,  din 
lemn,  aflate  din  ambele  părţi. 

-Ruşine,  ruşine! cânta  Septa  Scolera,  dăngănind  din  clopot.  Cersei 
încercă  să  meargă  mai  repede,  dar  curând  ajunse  în  spatele  Stelelor  din 
faţa  ei  şi  fu  nevoită  să  încetinească  iar  pasul.  Un  bărbat  aflat  mai  în  faţă 
vindea  frigărui  cu  carne  dintr-un  cărucior,  iar  procesiunea  se  opri  şi 
Oamenii  Sărmani  îl  dădură  la  o  parte  din  drum.  Carnea  i  se  părea  lui 
Cersei  suspect  de  asemănătoare  cu  cea  de  şobolan,  însă  mirosul  ei  umplea 
aerul,  iar  jumătate  din  bărbaţii  din  jur  molfăiau  de  zor,  cu  vergelele  în 
mână,  când  strada  de  goli  cât  să-şi  poată  relua  drumul. 

-  Vrei  şi  tu,  înălţimea  Ta?  strigă  un  bărbat. 

Era  o  brută  mătăhăloasă,  cu  nişte  ochi  de  porc,  cu  un  burduhan 
imens  şi  cu  o  barbă  neagră,  încâlcită,  care-i  aminti  de  Robert.  Când  îşi 
mută  privirea,  dezgustată,  el  aruncă  frigăruia  spre  ea.  O  lovi  la  picior 
şi  se  duse  de-a  dura  pe  stradă,  iar  carnea,  doar  pe  jumătate  friptă,  îi  lăsă 
pe  coapsă  o  dâră  de  unsoare  şi  de  sânge. 

Insultele  păreau  mai  răsunătoare  aici  decât  în  piaţă,  poate  şi  pentru 
că  mulţimea  era  mult  mai  aproape.  „Curvă"  şi  „păcătoaso"  erau  cele 
mai  comune,  însă  îi  strigau  şi  „incestuoaso",  „futăcioso"  şi  „trădătoaro", 
şi,  din  când  în  când,  mai  auzea  pe  câte  cineva  susţinându-i  pe  Stannis  sau 
pe  Margaery.  Pietrele  de  pavaj  de  sub  tălpi  erau  murdare  şi  era  atât  de 
puţin  spaţiu,  că  regina  nu  putea  nici  măcar  să  ocolească  băltoacele. 

Nimeni  n-a  murit  din  cauza  tălpilor  ude,  îşi  spuse  ea.  Ar  fi  vrut  să 
creadă  că  bălţile  sunt  doar  din  apă  de  ploaie,  deşi  urina  de  cal  era  la  fel 
de  probabilă. 

Alţii  azvârleau  în  ea  cu  gunoaie  de  sus,  de  la  ferestre  şi  balcoane: 
fructe  pe  jumătate  putrezite,  vedre  de  bere,  ouă  care  împrăştiau  o  du- 
hoare sulfuroasă  când  se  spărgeau  de  pământ.  Apoi  cineva  aruncă  o 
pisică  moartă  în  Oamenii  Sărmani  şi  în  Fiii  Războinicului.  Hoitul  se 
izbi  atât  de  tare  de  caldarâm,  încât  crăpă,  împroşcându-i  picioarele  cu 
măţăraie  şi  viermi. 

Cersei  continuă  să  meargă.  Sunt  oarbă  şi  surdă,  iar  ei  sunt  nişte  râme, 
îşi  spuse. 

-  Ruşine,  ruşine!  intonau  septele. 

-  Castane,  castane  coapte!  striga  un  vânzător  ambulant. 

-  Regina  futăcioasă!  decretă,  solemn  de  la  un  balcon  de  sus  un 
beţivan,  ridicându-şi  cupa  cu  vin  spre  ea,  într-un  toast  în  bătaie  de  joc. 
In  cinstea  sfârcurilor  regale! 

Cuvintele  sunt  ca  vântul,  se  gândi  Cersei.  Cuvintele  nu  mă  pot  atinge. 

La  jumătatea  coborâşului  pe  Dealul  Visenyei,  regina  căzu  pentru 
întâia  dată,  când  piciorul  îi  alunecă  pe  ceva  ce-ar  fi  putut  fi  excremente. 
Când  Septa  Unella  o  ridică,  genunchiul  îi  era  julit  şi  însângerat.  Hohote 
dezlânate  se  răspândiră  prin  mulţime  şi  un  bărbat  îşi  strigă  oferta  de  a 
i-1  săruta,  ca  s-o  vindece.  Cersei  privi  în  urma  ei.  încă  zărea  domul  cel 
mare  şi  cele  şapte  turnuri  din  cristal  ale  Marelui  Sept  al  lui  Baelor,  pe 
vârful  dealului.  Chiar  atât  de  puţin  am  mers? Ceea  ce  era  mai  rău,  de  sute 
de  ori  mai  rău,  era  că  pierduse  din  vedere  Cetatea  Roşie. 

-  Unde...  unde? 

-  înălţimea  Ta! 

Comandantul  escortei  apăru  în  spatele  ei.  Cersei  îi  uitase  numele. 

-  Trebuie  să  mergi  mai  departe.  Mulţimea  devine  de  nestăpânit. 
Da,  se  gândi  şi  ea. 

-  De  nestăpânit? Nu  mi-e  teamă... 

-  Ar  trebui  să-ţi  fie. 

O  înşfăcă  de  braţ,  trăgând-o  după  el.  Se  împletici  pe  pantă  în  jos,  tot 
în  jos,  mereu  în  jos,  înfiorându-se  la  fiecare  pas,  lăsându-1  s-o  sprijine. 
Lângă  mine  ar  trebui  să  fie  Jaime.  Şi-ar  trage  spada  lui  aurită  şi-ar  croi 
o  cărare  drept  prin  mulţime,  scoţând  ochii  tuturor  bărbaţilor  care  ar 
îndrăzni  s-o  privească. 

Pietrele  de  pavaj  erau  crăpate  şi  inegale,  alunecoase  şi  aspre  pentru 
tălpile  ei  fine.  Călcâiul  i  se  agăţă  de  ceva  ascuţit,  o  piatră  sau  vreun  ciob 
de  oală  de  faianţă.  Cersei  ţipă  de  durere. 

-  Am  cerut  sandale!  se  răsti  ea  la  Septa  Unella.  Aţi  fi  putut  să-mi  daţi 
sandale,  măcar  atât. 

Cavalerul  îi  răsuci  din  nou  braţul,  de  parcă  ar  fi  fost  vreo  târâtură 
condamnată,  vreo  oarecare.  A  uitat  cine  sunt?  Era.  regina  din  Westeros; 
n-avea  niciun  drept  să-şi  pună  labele  pe  ea. 

Aproape  de  poalele  dealului,  panta  se  mai  îmblânzi,  iar  strada  începu 
să  se  lăţească.  Cersei  zări  din  nou  Fortăreaţa  Roşie,  strălucind  stacojie 
în  soarele  dimineţii,  pe  coama  Dealului  înalt  al  lui  Aergon.  Trebuie  să 
merg  mai  departe.  Se  eliberă  din  strânsoarea  lui  Ser  Theodan. 

-  Nu  trebuie  să  mă  tragi  aşa,  ser. 

Şchiopăta,  lăsând  în  spate,  pe  pietre,  urme  de  paşi  însângerate. 
Mergea  prin  mocirlă  şi  balegi,  sângerând,  vânătă  de  frig,  clăti- 
nându-se.  Peste  tot  în  jurul  ei  se  auzea  o  zarvă  nedesluşită. 

-  Nevastă-mea  are  sfârcuri  mai  dulci  ca  ale  ei!  strigă  un  bărbat. 
Un  căruţaş  blestemă  când  Oamenii  Sărmani  îi  porunciră  să-şi  scoată 

cotiga  din  drum. 

-Ruşine,  ruşine,  ruşine  pentru  păcătoasă! 'intonau  septele. 

-  Ia  uitaţi-vă  şi  la  asta!  strigă  o  târfă  de  la  fereastra  unui  bordel, 
ridicându-şi  fusta  la  bărbaţii  de  jos.  N-a  avut  parte  nici  de  jumătate 
din  mătărângile  ăleia. 

Clopotele  băteau,  băteau  şi  iar  băteau. 
■  -  Nu  poate  fi  regina!  spuse  un  băiat.  E  la  fel  de  lăsată  ca  mama. 

latâpenitenţa  mea,  îşi  spuse  Cersei.  Am  săvârşit  cel  mai  grav  păcat,  asta-i 
ispăşirea  mea.  Se  va  termina  curând,  va  rămâne  în  urmă,  apoi  voi  uita. 

Regina  începu  să  desluşească  chipuri  cunoscute.  Un  bărbat  chel,  cu 
favoriţi  stufoşi,  se  încruntă  la  ea  de  la  fereastră,  având  căutătura  tatălui 
ei  şi,  pentru  o  clipă,  semănă  atât  de  mult  cu  Lordul  Tywin,  încât  ea  se 
împiedică.  O  fetiţă  stătea  sub  o  fântână,  udă  leoarcă  din  cauza  havu- 
zului, şi  se  holba  la  ea  cu  ochii  acuzatori  ai  Melarei  Hetherspoon.  II 
văzu  pe  Ned  Stark,  iar  lângă  el,  pe  mica  Şansa,  cu  părul  ei  arămiu  şi  cu 
câinele  cenuşiu,  lăţos,  care  ar  fi  putut  fi  lupul  său.  Fiecare  copil  care  se 
agita  prin  mulţime  devenea  fratele  ei,  Tyrion,  huiduind-o,  cum  făcuse 
şi  el  când  murise  Joffrey.  Şi,  desigur,  apăru  şi  Joff,  fiul  ei,  primul  ei 
născut,  minunatul  şi  isteţul  ei  băiat,  cu  bucle  blonde  şi  zâmbet  dulce, 
cu  nişte  buze  atât  de  minunate,  el... 

Atunci  căzu  pentru  a  doua  oară. 

Tremura  ca  frunza  când  o  ridicară  în  picioare. 

-  Vă  rog...  zise  ea.  Mamă,  ai  milă!  Am  mărturisit. 

-  Da,  răspunse  Septa  Moelle.  Asta-i  ispăşirea  ta. 

-  Nu  mai  e  mult,  zise  Septa  Unella.  Vezi?  Arătă  cu  mâna.  Urci  dealul 
şi  gata. 

Urc  dealul.  Gata.  Aşa  era.  Se  aflau  la  poalele  înaltului  Deal  al  lui 
Aegon,  cu  castelul  deasupra. 

-  Curvo!  strigă  cineva. 

-  Incestuoaso!  adăugă  un  alt  glas. 

-  Dezgustător! 

-  Vrei  s-o  sugi  pe  asta,  înălţimea  Ta? 

Un  bărbat  cu  şorţ  de  măcelar  îşi  scoase  mădularul  din  pantaloni, 
rânjind. 

Nu  mai  conta,  era  aproape  acasă. 
Cersei  începu  să  urce. 

Dacă  exista  vreo  schimbare,  huiduielile  şi  strigătele  erau  mai  nemi- 
loase aici.  Procesiunea  nu  trecuse  şi  prin  Fundătura  Puricilor,  aşa  că 
locuitorii  ei  se  îmbulziseră  pe  pantele  mai  joase  ale  Dealului  lui  Aegon 
să  vadă  spectacolul.  Feţele  care  se  iţeau  spre  ea,  din  spatele  scuturilor  şi 
suliţelor  Fraţilor  Săraci,  păreau  strâmbe  şi  monstruoase,  hidoase.  Porci 

şi  copii  dezbrăcaţi  se  agitau  peste  tot,  printre  picioare,  cerşetori  ologi  şi 
hoţi  de  buzunare  mişunau  prin  gloată  ca  gândacii.  Văzu  bărbaţi  ai  căror 
dinţi  fuseseră  piliţi  până  ajunseseră  ca  nişte  ace,  cotoroanţe  cu  guşa  la  fel 
de  mare  precum  capul  lor,  o  târfă  cu  un  şarpe  uriaş,  dungat,  aninat  peste 
sâni  şi  umeri,  un  bărbat  care  avea  obrajii  şi  frunte  acoperite  cu  pustule 
din  care  ieşea  un  puroi  cenuşiu.  Rânjeau  şi-şi  lingeau  buzele  şi  o  hui- 
duiră  în  timp  ce  trecu  de  ei  şchiopătând,  cu  sânii  săltând  din  cauza 
efortului  pe  care-1  făcea  ca  să  urce.  Unii  urlau  propuneri  obscene,  alţii, 
insulte.  Vorbele  sunt  ca  vântul,  îşi  spuse,  vorbele  nu  mă  pot  răni.  Sunt  fru- 
moasă, cea  mai  frumoasă  femeie  din  Westeros,  aşa  zicea  Jaime,  care  nu 
m-ar fi  minţit  niciodată.  Chiar  şi  Robert,  Robert  nu  m-a  iubit  niciodată, 
dar  a  văzut  că  sunt  frumoasă,  mă  dorea. 

Totuşi,  nu  se  simţea  frumoasă.  Se  simţea  bătrână,  istovită,  murdară 
şi  urâtă.  Pe  pântecele  ei  erau  urme  ca  nişte  zgârieturi,  de  la  copiii  pe 
care-i  născuse,  iar  sânii  nu-i  mai  erau  atât  de  tari  ca  în  anii  tinereţii. 
Fără  veşminte  care  să-i  ţină  ridicaţi,  îi  atârnau.  N-ar  fi  trebuit  să  fac 
asta.  Eram  regina  lor,  însă  acum  au  văzut,  au  văzut,  au  văzut.  N-ar  fi 
trebuit  niciodată  să-i  las  să  vadă.  îmbrăcată  şi  purtând  coroana,  era 
regină.  Dezgolită,  însângerată  şi  şontâcăind,  era  doar  o  femeie,  nu 
foarte  diferită  de  soaţele  lor,  semănând  mai  puţin  cu  frumoasele  lor 
fiice  fecioare  decât  cu  mamele  lor.  Ce-am  făcut? 

In  ochi  avea  ceva  care  o  ustura,  îi  înceţoşa  privirile.  Nu  putea 
plânge,  nu  voia  să  plângă,  aceşti  viermi  nu  trebuiau  s-o  vadă  niciodată 
plângând.  Cersei  se  frecă  la  ochi  cu  podul  palmelor.  O  pală  de  vânt 
rece  o  făcu  să  se  chirceascî  tare  de  frig. 

Şi,  deodată,  baborniţa  apăru  acolo,  în  mulţime,  cu  ţâţele  ei  tremură- 
toare şi  pielea  verzuie,  plină  de  negi,  uitându-se  chiorâş,  împreună  cu 
toată  lumea,  iar  răutatea-i  sclipea  în  ochii  galbeni  şi  uscaţi. 

-  Şi-ai  să fii  regină,  şuieră  ea,  până  când  o  să  vină  una  mai  tânără  şi 
mai  frumoasă  să  te  dea  jos  şi  să-ţi  ia  tot  ce  ai  mai  scump! 

Şi-atunci  lacrimile  nu  i  s-au  mai  oprit.  Ardeau,  scurgându-se  pe  obrajii 
reginei  ca  un  acid.  Cersei  scoase  un  ţipăt  ascuţit,  îşi  acoperi  sfârcurile  cu 

un  braţ  şi  despicătura  cu  celălalt  şi  începu  să  alerge,  făcându-şi  loc  prin 
şirul  Fraţilor  Săraci,  ghemuindu-se  în  pasul  piticului  în  vreme  ce  urca  pe 
deal.  O  bucată  de  drum  se  tot  împiedică  şi  căzu,  ridicându-se,  pentru  ca 
mai  apoi,  după  vreo  zece  metri,  să  se  prăbuşească  din  nou.  Următorul 
lucru  pe  care-1  băgă  de  seamă  fu  că  se  târa,  urcând  în  patru  labe,  ca  un 
câine,  în  timp  ce  târgoveţii  cumsecade  din  Debarcaderul  Regelui  îi  făceau 
loc,  râzând,  batjocorind-o  şi  bătând  din  palme. 

Dar  iată  că  mulţimea  dintr-odată  se  despărţi  în  două  şi  parcă  se 
dizolvă,  iar  înaintea  ei  apărură  porţile  castelului  şi  un  şir  de  suliţaşi  în 
căşti  la  jumătate,  poleite  cu  aur  şi  mantii  stacojii.  Cersei  auzi  sunetul 
hodorogit,  familiar,  al  glasului  unchiului  ei  răcnind  porunci  şi  sur- 
prinse o  străfulgerare  albă  din  ambele  părţi,  pe  când  Ser  Boros  şi  Ser 
Meryn  Trant  păşeau  spre  ea  cu  platoşele  lor  argintii  şi  mantiile  albe 
ca  neaua. 

-  Fiul  meu!  strigă  ea.  Unde-i  fiul  meu?  Unde-i  Tommen? 

-  Nu-i  aici.  Niciun  fiu  nu  ar  trebui  să  fie  martorul  ruşinii  mamei 
sale.  Glasul  lui  Ser  Kevan  era  aspru.  Acoperiţi-o! 

Apoi  Jocelyn  se  aplecă  asupra  ei,  învelind-o  într-o  pătură  moale  şi 
curată,  din  lână  verde,  pentru  a-i  ascunde  goliciunea.  O  umbră  se 
abătu  asupra  amândurora,  acoperind  soarele.  Regina  simţi  oţelul  rece 
alunecând  pe  sub  ea,  o  pereche  de  braţe  imense,  în  armură,  ridicând-o 
de  la  pământ,  înălţând-o  în  văzduh  la  fel  de  uşor  pe  cât  îl  ridicase  ea 
pe  Joffrey  pe  când  era  încă  un  bebeluş.  Un  uriaş,  îşi  zise  Cersei  ameţită, 
în  timp  ce  o  ducea,  cu  paşi  mari,  spre  ghereta  de  la  intrare.  Auzise  ea 
că  uriaşii  încă  se  găsesc  în  sălbăticia  fără  de  Dumnezeu  de  dincolo  de 
Zid.  Este  doar  o  poveste.  Visez? 

Nu.  Salvatorul  ei  era  real.  înalt  de  doi  metri  şi  jumătate,  poate  chiar 
mai  înalt,  cu  picioare  a  căror  pulpă  era  la  fel  de  groasă  ca  un  copac, 
avea  un  piept  demn  de  un  cal  de  plug  şi  umeri  care  l-ar  fi  făcut  de  ruşine 
un  bou.  Armura-i  era  platoşă  de  oţel,  smălţuită  în  alb  şi  strălucitoare 
precum  speranţele  unei  fecioare,  purtată  peste  o  cămaşă  din  zale, 
aurită.  Un  coif  de  bătălie  îi  ascundea  chipul.  Din  panaşul  din  creştet 

atârnau  şapte  pene  mătăsoase  în  culorile  de  curcubeu  ale  Credinţei. 
O  pereche  de  stele  în  şapte  colţuri  îi  ţineau  mantia  fâlfâitoare  pe  umeri. 
O  mantie  albă. 

Ser  Kevan  îşi  respectase  învoiala.  Tommen,  băieţelul  ei  drag,  îl 
făcuse  pe  cavalerul  ei  membru  al  Gărzii  Regale. 

Cersei  nu  văzuse  de  unde-şi  făcuse  Qyburn  apariţia,  dar,  dintr-odată 
era  acolo,  lângă  ea,  străduindu-se  să  ţină  ritmul  cu  paşii  uriaşi  ai 
cavalerului  ei. 

-  înălţimea  Ta,  zise  el,  este  aşa  de  bine  că  te-ai  întors!  îmi  acorzi 
onoarea  de  a-1  prezenta  pe  cel  mai  nou  membru  al  Gărzii  Regelui? 
Ser  Robert  Strong. 

-  Ser  Robert,  şopti  Cersei. 

-  Dacă  înălţimea  Ta  n-are  nimic  împotrivă,  Ser  Robert  a  făcut 
legământul  sfânt  al  tăcerii,  zise  Qyburn.  A  jurat  să  nu  mai  vorbească 
până  când  nu  vor  muri  toţi  duşmanii  înălţimii  Tale,  iar  răul  va  fi 
izgonit  de  pe  acest  tărâm. 

Da,  se  gândi  Cersei  Lannister.  Oh,  da. 


TYRION 


Teancul  de  pergamente  era  îngrozitor  de  înalt.  Tyrion  îl  privi  şi  oftă. 

-  Am  înţeles  că  eraţi  fraţi  de  arme.  Asta-i  dragostea  pe  care  un  frate 
i-o  poartă  altuia?  Unde-i  încrederea?  Dar  prietenia,  aprecierea  sinceră, 
afecţiunea  profundă,  pe  care  numai  bărbaţii  care  au  luptat  împreună 
şi  au  suferit  împreună  le  cunosc? 

-  Pe  rând,  zise  Oacheşul  Ben  Plumm. 

-  După  ce  semnezi,  spuse  Călimară,  ascuţind  o  pană. 
Kasporio  cel  Viclean  îşi  atinse  mânerul  spadei. 

-  Dacă  vrei  să  începi  vărsarea  de  sânge,  te-aş  sluji  cu  plăcere. 

-  Ce  ofertă  amabilă!  comentă  Tyrion.  Dar  nu  cred  că  e  cazul. 
Călimară  puse  pergamentele  dinaintea  lui  Tyrion  şi-i  înmână  pana. 

-  Iată  cerneala.  Asta-i  de  la  Vechiul  Volantis.  Va  dura  la  fel  de  mult 
cât  negrul  unui  maester.  Tot  ce  trebuie  să  faci  este  să  semnezi  şi  să-mi 
dai  mie  documentele...  eu  mă  ocup  de  restul. 

Tyrion  îi  răspunde  un  zâmbet  strâmb. 

-  Aş  putea  să  le  citesc  mai  întâi? 

-  Dacă  vrei.  In  linii  mari,  cam  toate  sunt  la  fel.  Cu  excepţia  celor 
de  la  fund,  însă  ajungem  şi  la  ele  la  momentul  potrivit. 

Oh,  sunt  sigur.  Pe  majoritatea  bărbaţilor  nu-i  costa  nimic  să  se 
alăture  unui  grup,  însă  el  nu  era  ca  majoritatea  bărbaţilor.  îşi  înmuie 

pana  în  călimară,  se  aplecă  asupra  primului  pergament,  se  opri,  îşi 
ridică  privirile. 

-  Cum  preferaţi  să  mă  semnez?  Yollo  sau  Hugor  HUI? 
Oacheşul  Ben  strânse  din  ochi. 

-  Ai  prefera  să  fii  predat  moştenitorilor  lui  Yezzan  sau  doar  decapitat? 
Piticul  râse  şi  semnă  pergamentul  Tyrion  din  Casa  Lannister.  Când 

îl  împinse  la  stânga,  spre  Călimară,  răsfoi  teancul  de  dedesubt. 

-  Câte  sunt...?  Cincizeci?  Şaizeci?  Credeam  că  sunt  cinci  sute  de  Fii 
Secunzi. 

-  Cinci  sute  treisprezece,  pe  moment,  spuse  Călimară.  Când  vei 
semna  în  ceaslovul  nostru,  vom  fi  cinci  sute  paisprezece. 

-  Aşadar,  numai  unul  din  zece  primeşte  înştiinţarea?  Nu  prea  pare 
corect.  Credeam  că  sunteţi  genul  care  împart  totul  cu  toţi  ceilalţi  din 
companiile  libere. 

Semnă  încă  un  teanc. 
Oacheşul  Ben  chicoti. 

-  Oh,  cu  toţii  împărţim.  Dar  nu  suntem  la  fel.  Fiii  Secunzi  nu  sunt 
ca  o  familie... 

-  ...şi  în  fiecare  familie  există  verişori  smintiţi. 

Tyrion  semnă  încă  un  document.  Pergamentul  se  încreţi  ţeapăn 
când  îl  împinse  spre  trezoriei. 

-  Există  celule  jos,  în  tainiţele  de  la  Casterly  Rock,  unde  nobilul 
meu  tată  îi  ţinea  pe  cei  mai  răi  dintre  noi. 

îşi  înmuie  pana  în  călimară.  Scrijeli  Tyrion  din  Casa  Lannister,  promi- 
ţând că-i  va  plăti  purtătorului  notei  o  sută  de  dragoni  din  aur.  Fiecare  în- 
torsătură de  pană  mă face  mai  sărac. . .  sau  aşa  s-ar  întâmpla,  dacă  n-aş  fi  un 
sărăntoc,  ca  s-o  spunem  pe  a  dreaptă.  Intr-o  bună  zi,  s-ar  putea  să-şi  onoreze 
semnăturile.  însă  nu  astăzi.  Suflă  deasupra  cernelii  umede,  transmise 
pergamentul  zarafului,  semnându-1  pe  următorul.  Şi  iar  şi  iar  şi  iar. 

-  îmi  displace  profund,  trebuie  să  vă  spun,  rosti  el  între  semnături. 
In  Westeros,  cuvântul  unui  Lannister  e  considerat  la  fel  de  bun  ca  aurul. 

Călimară  dădu  din  umeri. 

-  Aici  nu-i  Westeros.  Noi,  cei  de  pe  acest  mal  al  mării  înguste,  ne 
aşternem  făgăduielile  pe  hârtie. 

Pe  fiecare  foaie  împrăştia  nisip  fin,  peste  semnătură,  pentru  a  subţia 
cerneala,  o  scutura  şi  o  punea  de-o  parte. 

-  Datoriile  scrise  în  văzduh  se  cam...  uită,  nu? 

-  Nu  şi  când  este  vorba  despre  noi. 

Tyrion  semnă  un  alt  teanc.  Şi  încă  unul.  Acum  îşi  găsise  un 
anumit  ritm. 

-  Un  Lannister  îşi  plăteşte  întotdeauna  datoriile. 
Plumm  chicoti. 

-  Da,  însă  cuvântul  unui  mercenar  n-are  nicio  valoare. 

Al  tău  n-o  avea,  se  gândi  Tyrion,  şi  mulţumesc  zeilor  pentru  asta. 

-  Adevărat,  dar  nu  voi  fi  mercenar  decât  după  ce  vă  semnez  în  ceaslov. 

-  Cât  de  curând,  zise  Oacheşul  Ben.  După  documentele  astea. 

-  Dansez  cât  de  iute  pot. 

Ar  fi  vrut  să  râdă,  însă  ar  fi  stricat  jocul.  Lui  Plumm  îi  plăcea,  iar 
Tyrion  nu  avea  nicio  intenţie  să-i  tulbure  distracţia.  Sâ-l  lăsăm  să 
creadă  că  mă  are  la  mână,  că  mi-a  tras-o-n  dos  şi  că  am  de  gând  să  cumpăr 
săbii  de  oţel  cu  dragoni  din  pergament.  Dacă  se  va  întoarce  vreodată  la 
Westeros  pentru  a-şi  cere  dreptul  dobândit  la  naştere,  va  avea  tot  aurul 
de  la  Casterly  Rock  ca  să  se  ţină  de  cuvânt.  Dacă  nu,  va  muri,  iar  noii 
săi  fraţi  se  vor  şterge  la  fund  cu  aceste  pergamente.  Poate  că  unii  vor 
apărea  pe  la  Debarcaderul  Regelui,  cu  documentele  în  mână,  sperând 
s-o  convingă  pe  draga  lui  surioară  să  le  onoreze.  Dacă  s-ar  întâmpla 
asta,  aş  fi  ca  un  gândac  nerăbdător  să  vadă  una  ca  asta. 

Scrisul  de  pe  pergamente  se  schimbă  cam  la  jumătatea  teancului. 
Hârtiile  de  o  sută  de  dragoni  erau  cu  toate  pentru  aprozi.  Sub  ele, 
sumele  crescură  brusc.  Acum  Tyrion  promitea  să  plătească  purtătorului 
hârtiei  o  mie  de  dragoni  de  aur.  Clătină  din  cap,  râse,  semnă.  Iar  şi  iar. 

-  Aşadar,  zise  el  scrijelind  cu  pana,  care  vor  fi  îndatoririle  mele  în 
cadrul  companiei? 


dansul  dragonilor 


1167 


-  Eşti  prea  urât  ca  să  fii  calul  de  bătaie  al  lui  Bokkoko,  zise  Kasporio, 
dar  te-ai  descurca  destul  de  bine  ca  purtătorul  lui  de  săgeţi. 

-  Am  o  propunere  mai  bună,  spuse  Tyrion,  neînghiţind  momeala. 
Un  bărbat  mic  de  stat,  cu  un  scut  mare,  îi  va  înnebuni  pe  arcaşi.  Asta 
mi-a  spus  odată  un  om  mai  deştept  ca  tine. 

-  Vei  lucra  cu  Călimară,  zise  Oacheşul  Ben  Plumm.  Vei  lucra  pentru 
Călimară.  Vei  ţine  catastifele,  socoteala  banilor,  vei  scrie  contracte 
şi  misive. 

-  îmi  pare  bine,  răspunde  Tyrion.  îmi  plac  catastifele. 

-  Şi  ce  altceva  mai  faci?  mârâi  Kasporio.  Uite-te  la  tine.  Nu  eşti 
potrivit  pentru  luptă. 

-  Odată,  am  avut  în  grijă  toate  canalele  de  la  Casterly  Rock,  rosti 
Tyrion  uşor.  Unele  erau  înfundate  de  ani,  dar  foarte  repede  le-am 
desfundat  cu  voioşie. 

Inmuie  din  nou  pana  în  călimară.  încă  o  duzină  de  hârtii  şi  va  fi  gata. 

-  Aş  putea  supraveghea  fetele  din  urma  taberei  voastre.  Nu-i  putem 
opri  pe  băieţi,  nu? 

Gluma  nu-1  amuză  pe  Oacheşul  Ben. 

-  Să  nu  te  atingi  de  târfe!  îl  avertiză  el.  Majoritatea  sunt  sifilitice  şi 
mai  şi  vorbesc.  Nu  ai  fi  primul  sclav  fugit,  care  se  alătură  companiei, 
însă  asta  nu  înseamnă  că  trebuie  să  facem  tămbălău  cu  prezenţa  ta.  Nu 
aş  prea  defila  cu  tine  acolo  unde-ai  putea  fi  văzut.  Stai  înăuntru  cât  poţi 
de  mult  şi  uşurează-te  în  găleata  ta.  Pe  lângă  latrine  sunt  prea  mulţi  ochi. 
Şi  să  nu  pleci  niciodată  din  tabăra  noastră  fără  permisiunea  mea!  Te-am 
putea  îmbrăca  în  armură  de  scutier,  să  ne  prefacem  că  eşti  băiatul  bun 
la  toate  al  lui  Jorah,  dar  sunt  unii  care  nu  se  vor  lăsa  păcăliţi.  Odată  ce 
Meereen  e  luat  şi  suntem  pe  drum  spre  Westeros,  poţi  să  te  dai  în  stambă 
cât  ai  chef,  în  auriu  şi  purpuriu.  Dar  până  atunci... 

-  ...o  să  trăiesc  sub  vreo  stâncă  şi  n-o  să  scot  niciun  sunet.  Aveţi 
cuvântul  meu. 

Tyrion  din  Casa  Lannister,  semnă  el  încă  o  dată,  cu  o  înfloritură. 
Era  ultimul  pergament.  Mai  rămâneau  trei  documente,  altfel  decât 

celelalte.  Două  erau  scrise  pe  hârtie  fină  de  pergament  şi  aveau  câte  un 
nume.  Pentru  Kasporio  cel  Viclean,  zece  mii  de  dragoni.  Aceeaşi  sumă 
şi  pentru  Călimară,  al  cărui  nume  real  se  dovedi  a  fi  Tyberio  Israrion. 

-  Tyberio?  întrebă  Tyrion.  Sună  aproape  a  Lannister.  Eşti  cumva 
vreun  verişor  rătăcit  acum  multă  vreme? 

-  Poate.  Şi  eu  îmi  plătesc  întotdeauna  datoriile.  Asta  se  aşteaptă  de 
la  un  trezoriei.  Semnează. 

Se  supuse. 

Nota  Oacheşului  Ben  era  ultima.  Fusese  scrisă  pe  un  pergament 
din  piele  de  oaie.  O  sută  de  mii  de  dragoni  din  aur,  cincizeci  de  stânjeni 
de  pământ  arabil,  un  castel,  un  titlu  nobiliar.  Nu  mai  spune!  Plumm  ăsta 
nu-i  ieftin  deloc.  Tyrion  îşi  scobi  cicatricea  şi  se  întrebă  dacă  nu  s-ar 
cuveni  să  dea  un  mic  spectacol  de  indignare.  Când  strângi  cu  uşa  pe 
cineva,  te  aştepţi  la  un  vaiet,  două.  Ar  putea  să  blesteme,  să  suduie  şi 
să  se  văicărească  de  jaf,  să  refuze  să  semneze  o  vreme,  apoi  să  se  învo- 
iască  fără  tragere  de  inimă,  plângându-se  încontinuu.  Insă  era  sătul  de 
maimuţăreli,  aşa  că,  în  loc  de  asta,  făcu  o  strâmbătură,  semnă  şi-i 
înapoie  sulul  de  pergament  Oacheşului  Ben. 

-  Scula  ta-i  cât  de  mare  se  zvoneşte,  îi  zise.  Consideră-mă  regulat 
bine  şi  îndesat,  Lord  Plumm. 

Oacheşul  Ben  suflă  peste  semnătură. 

-  Plăcerea  este  a  mea,  Pezevenghiule.  Iar  acum,  că  te-am  făcut  unu' 
dintre  noi,  Călimară,  adu  catastiful. 

Acesta  era  legat  în  piele,  cu  balamale  de  fier,  şi  destul  de  mare  cât 
să  poţi  lua  cina  pe  el.  In  interiorul  copertelor  grele,  de  lemn,  erau 
nume  şi  date  de  mai  bine  de  un  secol  vechime. 

-  Fiii  Secunzi  sunt  printre  cele  mai  vechi  companii  libere,  zise 
Călimară  în  timp  ce  întorcea  paginile.  Ăsta-i  cel  de-al  patrulea  volum. 
Aici  sunt  scrise  numele  fiecărui  individ  de  la  noi.  Când  ni  s-au  ală- 
turat, unde  au  luptat,  cât  de  credincioşi  ne-au  fost,  cum  au  murit,  toate-s 
în  ceaslov.  Vei  afla  nume  faimoase  aici,  unele  provenite  din  Cele  Şapte 
Regate  ale  voastre.  Aegor  Rivers  a  stat  un  an  cu  noi,  înainte  de  a  pleca 

să  înfiinţeze  Compania  de  Aur.  Voi  îi  spuneţi  Oţel-Amar.  Prinţul 
Strălucitor,  Aerion  Targaryen,  el  a  fost  un  Fiu  Secund.  Şi  Rodrik  Stark, 
Lupul  Rătăcitor  şi  el.  Nu,  nu  cerneala  aia!  Uite,  ia-o  pe  asta! 

Deschise  altă  sticluţă  şi-o  aşeză  pe  masă. 

Tyrion  ridică  privirile. 

-  Cerneală  roşie? 

-  E  o  tradiţie  a  companiei,  comentă  Călimară.  Era  o  vreme  când 
fiecare  om  nou  îşi  scria  numele  cu  propriul  sânge,  numai  că  sângele  nu-i 
o  cerneală  prea  grozavă. 

-  Lannisterilor  le  place  tradiţia.  Dă-mi  cuţitul  tău. 

Călimară  se  încruntă,  dădu  din  umeri,  îşi  scoase  pumnalul  din 
teacă  şi  i-1  împinse  peste  masă,  cu  mânerul  înainte.  încă  mai  doare, 
Jumâtate-maester,  îţi  mulţumesc  foarte  mult,  îşi  zise  Tyrion,  înţepân- 
du-şi  buricul  degetului  său  mare.  Stoarse  o  picătura  mare  de  sânge  în 
călimară,  schimbă  pumnalul  pentru  o  pană  nouă  şi  scrijeli  Tyrion  din 
Casa  Lannister,  Lord  de  Casterly  Rock,  cu  un  scris  mare,  apăsat,  chiar 
sub  semnătura  mult  mai  modestă  a  lui  Jorah  Mormont. 

Şi-am  fdcut-o.  Piticul  se  întoarse  pe  scaunul  de  campanie. 

-  E  tot  ce  vreţi  să  fac?  Nu  trebuie  să  depun  niciun  jurământ?  Să 
ucid  vreun  prunc?  Să-i  sug  mătărânga  comandantului? 

-  Suge  ce  vrei  tu! 

Călimară  întoarse  ceaslovul  şi  presără  pagina  cu  un  nisip  fin. 

-  Pentru  majoritatea  dintre  noi,  semnătura  este  suficientă,  însă  nu 
mi-ar  plăcea  să-1  dezamăgesc  pe  un  nou  frate  de  arme.  Bun  venit  în 
rândurile  Fiilor  Secunzi,  Lord  Tyrion! 

Lord  Tyrion.  Piticului  îi  plăcea  cum  sună.  Poate  că  Fiilor  Secunzi  le 
displăcea  reputaţia  strălucitoare  a  Companiei  de  Aur,  însă  repurtaseră 
victorii  celebre  de-a  lungul  veacurilor. 

-  Au  mai  slujit  şi  alţi  lorzi  în  cadrul  companiei? 

-Lorzii  fără  pământ,  spuse  Oacheşul  Ben.  Ca  tine,  Pezevenghiule. 
Tyrion  sări  de  pe  scaun. 

-  Fratele  meu  de  dinainte  era  cu  totul  nesatisfăcător.  Aştept  mai 
multde  la  cei  noi.  Cum  asigur  acum  armele  şi  armurile? 

-  N-ai  vrea  şi  un  porc  pe  care  să-1  călăreşti?  întrebă  Kasporio. 

-  De  ce?  N-am  ştiu  că  nevasta  ta  e  şi  ea  în  companie,  zise  Tyrion. 
Drăguţ  din  partea  ta  să  mi-o  oferi,  însă  aş  prefera  un  cal! 

Mercenarul  se  înroşi,  însă  Călimară  râdea  în  hohote,  iar  Oacheşul 
Ben  îndrăzni  şi  el  să  chicotească. 

-  Călimară,  arată-i  căruţele.  Poate  să-şi  aleagă  ce  vrea  dintre  fiarele 
companiei.  Şi  fata.  Ei  dă-i  un  coif,  ceva  cămăşi  de  zale  şi  s-ar  putea  ca 
lumea  s-o  ia  de  băietan. 

-  Lord  Tyrion,  vino  cu  mine. 

Călimară  ridică  faldurile  cortului  pentru  a-i  face  loc  să  se  strecoare 
afară. 

-  Am  să-1  pun  pe  Furăciune  să  te  ducă  la  căruţe.  Ia-ţi  femeia  şi 
întâlniţi-vă  cu  el  lângă  cortul  bucătarului. 

-  Nu-i  femeia  mea.  Poate  că  ar  trebui  s-o  iei  tu.  Tot  ce  face  în 
ultima  vreme  este  să  doarmă  şi  să  se  zgâiască  la  mine. 

-  Trebuie  s-o  baţi  mai  tare  şi  să  ţi-o  pui  cu  ea  mai  des,  îl  sfătui 
îndatoritor  trezorierul.  Adu-o,  las-o,  fă  ce  vrei  cu  ea.  Lui  Furăciune 
n-o  să-i  pese.  Să  vii  să  mă  cauţi  după  ce  pui  mâna  pe  o  armură,  iar  eu 
am  să  te  iniţiez  prin  ceasloave. 

-  După  cum  ţi-e  voia. 

Tyrion  o  găsi  pe  Penny  adormită  într-un  colţ  al  cortului,  ghemuită 
pe  o  saltea  subţire  de  paie,  sub  o  grămadă  de  aşternuturi  murdare. 
O  atinse  cu  vârful  ghetei,  ea  se  rostogoli,  clipi  spre  el  şi  căscă. 

-  Hugor?  Tu  eşti? 

-  Ia  te  uită!  Ne-a  revenit  glasul,  nu? 

Era  mai  bine  aşa  decât  să  tacă,  aşa  cum  făcea  de  obicei,  posomorâtă. 
Una  peste  alta,  un  câine  părăsit  şi  un  porc.  Ne-am  salvat  pe  amândoi  din 
sclavie,  aşa  că  puţină  recunoştinţă  n-ar  fi  chiar  rea. 

-  Dacă  mai  tragi  la  aghioase  multă  vreme,  o  să  ratezi  întregul  război. 

-  Sunt  tristă  -  căscă  din  nou  -  şi  obosită.  Atât  de  obosită, 

Obosită  sau  bolnavăfTynon  îngenunche  lângă  salteaua  ei. 

-  Eşti  palidă. 

Ii  puse  mâna  pe  frunte.  E  cald  aici  sau  are  un  început  de  febră?  Nu 
îndrăzni  să  întrebe  cu  glas  tare.  Nici  măcar  bărbaţii  căliţi  dintre  Fiii 
Secunzi  nu  îndrăzneau  să  încalece  pe  iapa  albă.  Dacă  le-ar  intra  în  cap 
că  Penny  e  bolnavă,  ar  izgoni-o  fără  şovăială.  S-ar  putea  să  ne  ducă 
înapoi  la  moştenitorii  lui  Yezzan,  cu  sau  fără  documente. 

-  Am  semnat  în  cartea  lor.  Cu  sânge,  ca  odinioară.  Acum  sunt  un 
Fiu  Secund. 

Penny  se  ridică,  alungându-şi  somnul  din  priviri. 

-  Şi  cum  rămâne  cu  mine?  Pot  semna  şi  eu? 

-  Nu  prea  cred.  Unor  companii  libere  li  s-a  dus  vestea  că  acceptă 
femei,  însă,  după  toate  cele,  nu  sunt  Fiice  Secunde. 

-  Noi,  spuse  ea.  Dacă  eşti  unul  dintre  ei,  ar  trebui  să  spui  noi,  nu  ei. 
A  văzut-o  careva  pe  Frumuşica?  Zicea  Călimară  c-o  să-ntrebe  de  ea.  Sau 
Scrâşnilă.  Se  mai  aude  ceva  de  Scrâşnilă? 

Numai  dacă  ai  încredere-n  Kasporio.  Secundul  lui  Plumm  la  comandă, 
nu  foarte  isteţ,  susţinea  că  trei  vânători  de  sclavi  yunkai  bântuiau  prin 
tabere,  întrebând  despre  cei  doi  pitici  fugiţi.  Unul  dintre  ei  căra  o  suliţă 
lungă,  cu  un  cap  de  câine  înfipt  în  vârf  aşa  cum  povestise  Kaspo. 
Oricum,  astfel  de  lucruri  nu  aveau  darul  de  a  o  scoate  pe  Penny  din  pat. 

-  Nicio  vorbă,  minţi  el.  Haide.  Trebuie  să-ţi  găsim  o  armură. 
Ii  întoarse  o  privire  îngrijorată. 

-  Armură?  De  ce? 

-  E  ceva  ce  mi-a  spus  vechiul  meu  maestru  de  arme:  „Niciodată  să 
nu  te  duci  dezbrăcat  la  bătălie,  amice".  II  cred  pe  cuvânt.  Plus  că  sunt 
mercenar  şi  chiar  că  ar  trebui  să  mă  vând  bine. 

Ea  tot  nu  dădu  niciun  semn  că  s-ar  urni  din  loc.  Tyrion  o  apucă  de 
încheietură,  ridicând-o  în  picioare  şi-i  aruncă  în  faţă  un  maldăr  de  haine. 

-  Imbracă-te!  Să  porţi  mantia  cu  gluga  pe  cap  şi  să-ţi  ţii  clonţul! 
Trebuie  să  părem  doi  băieţi  cumsecade,  în  caz  că  vânătorii  de  sclavi 
sunt  cu  ochii  pe  noi. 


1172 


GEORGE  R.R.  MARTIN 


Furăciune  aştepta  lângă  cortul  bucătarului  molfăind  iarbă  acră, 
când  se  arătară  cei  doi  pitici,  învăluiţi  în  mantii  şi  cu  gluga  pe  cap. 

-  Am  auzit  că  voi  doi  o  să  luptaţi  pentru  noi,  zise  sergentul.  Asta 
ar  trebui  să-i  facă  să  se  pişe  în  Meereen.  A  mai  omorât  vreunul  din  voi 
un  om? 

-  Eu,  zise  Tyrion.  I-am  măturat  ca  pe  nişte  muşte. 

-  Cu  ce? 

-  Cu  o  secure,  cu  un  pumnal,  cu  ce  s-a  mai  găsit  pe-acolo.  Deşi  cel 
mai  periculos  sunt  cu  arbaleta. 

Furăciune  se  scarpină  în  barbă  cu  vârful  cârligului. 

-  Arbaleta  e  destul  de  parşivă.  Câţi  ai  ucis  cu  ea? 

-  Nouă. 

Tatăl  său  conta  cel  puţin  cât  tot  atâţia.  Lord  de  Casterly  Rock, 
Păzitor  al  Apusului,  Scutul  Lannisportului,  Mâna  Regelui,  soţ,  frate, 
tată,  tată,  tată. 

-  Nouă!  pufni  Furăciune  şi  scuipă  o  gură  de  mizerie  roşiatică. 
Poate  că  ţintise  spre  picioarele  lui  Tyrion,  însă  nimeri  pe  propriii 

lui  genunchi.  Era  limpede  că  asta  credea  el  despre  „nouă".  Degetele 
sergentului  erau  pătate  cu  un  roşu  spălăcit,  din  cauza  sucului  ierbii 
acre  pe  care  o  mesteca.  îşi  puse  două  în  gură  şi  fluieră. 

-  Kem!  Ia  fă-te  încoace,  oală  de  noapte  nenorocită! 
Cel  chemat  veni  alergând. 

-  Du-i  pe  domnul  şi  pe  doamna  Pezevenghi  la  căruţe  şi  pune-1  pe 
Ciocan  să  le  potrivească  ceva  oţel  de-al  companiei. 

-  S-ar  putea  ca  Ciocan  să  fie  beat  mort,  îl  preveni  Kem. 

-  Pişă-te  pe  faţa  lui.  Asta  o  să-1  trezească. 
Furăciune  se  întoarse  iar  spre  Tyrion  şi  Penny. 

-  N-am  mai  avut  până  acum  niciun  fel  de  afurisiţi  de  pitici,  dar 
nici  nu  le-am  dus  lipsa.  Fiii  de  târfă,  mici  prostănaci  fugiţi  de-acasă, 
pentru  aventură,  băieţi  de  corvoadă,  scutieri  şi  alţii  ca  ei.  Unele  dintre 
căcaturile  lor  s-ar  putea  să  fie  destul  de  mici  ca  să  se  potrivească  cu 
nişte  piticanii.  Fierătaniile  pe  care  le  purtau  când  au  crăpat,  că  vă 

place  ori  ba,  da'  ştiu  că  forţoşilor  aprigi  ca  voi  n-o  să  le  pese.  Nouă 
zici  că  erau? 

Dădu  din  cap  şi  se  îndepărtă. 

Fiii  Secunzi  îşi  ţineau  armurile  companiei  în  şase  care  mari,  trase 
la  mijlocul  taberei  lor.  Kem  deschidea  drumul,  legănându-şi  suliţa  de 
parcă  ar  fi  fost  un  toiag. 

-  Cum  se  face  că  un  băiat  din  Debarcaderul  Regelui  nimereşte  într-o 
companie  liberă?  îl  întrebă  Tyrion. 

Băiatul  îi  aruncă  o  căutătură  precaută. 

-  Cine  ţi-a  spus  că-s  din  Debarcaderul  Regelui? 

-  Nimeni. 

Fiecare  cuvânt  din  gura  ta  duhneşte  a  Fundătura  Puricilor. 

-  Isteţimea  te-a  dat  de  gol.  Se  zice  că  nu  există  tipi  mai  deştepţi  ca 
locuitorii  Debarcaderului. 

Asta  păru  să-1  uimească. 

-  Şi  cine  zice  asta? 

-  Toată  lumea.  Eu. 

-  De  când? 

De  când  am  născocit-o  eu. 

-  De  secole,  minţi  el.  Tatăl  meu  n-ar  fi  spus-o  niciodată.  L-ai  cunoscut 
pe  Lordul  Tywin,  Kem? 

-  Mâna.  Odată  l-am  văzut  călărind  pe  deal  în  sus.  Oamenii  lui  aveau 
mantii  roşii  şi  lei  mici  pe  coifuri.  îmi  plăceau  coifurile  lor.  Gura  i  se 
strânse.  Totuşi,  nu  mi-a  plăcut  niciodată  Mâna.  A  prăpădit  oraşul,  apoi 
ne-a  trosnit  la  Apa  Neagră. 

-  Erai  pe-acolo? 

-  Cu  Stannis.  Lordul  Tywin  a  năvălit  cu  fantoma  lui  Renly  şi  ne-a 
luat  din  flancuri.  Mi-am  lepădat  suliţa  şi-am  rupt-o  la  goană,  însă  la 
corăbii  afurisitul  de  cavaler  a  zis:  „Unde  ţi-e  suliţa,  băiete?  N-avem 
loc  pentru  laşi!"  Şi  şi-au  luat  tălpăşiţa  lăsându-mă  baltă  pe  mine  şi  alte 
câteva  mii  pe  lângă  mine.  Mai  târziu,  am  aflat  că  tatăl  tău  i-a  trimis  pe 

Zid  pe  toţi  cei  care  au  luptat  cu  Stannis,  aşa  că  am  traversat  marea 
îngustă  şi  m-am  alăturat  Fiilor  Secunzi. 

-  Ţi-e  dor  de  Debarcaderul  Regelui? 

-  Uneori.  Mi-e  dor  de  băiatul  care...  mi-a  fost  prieten.  Şi  de  frate-meu, 
Kennet,  dar  a  murit  pe  podul  de  vase. 

-  Prea  mulţi  oameni  de  nădejde  au  murit  în  ziua  aia. 
Cicatricea  îl  mânca  groaznic  pe  Tyrion.  Se  scărpină  cu  unghia. 

-  îmi  lipseşte  şi  mâncarea  de-acolo,  zise  Kem  visător. 

-  Maică-ta  găteşte? 

-  Nici  şobolanii  n-ar  hali  ce  găteşte  maică-mea!  Dar  era  o  cârciumă 
pe-acolo.  Nimeni  nu  făcea  ciorba  ca  acolo.  Era  aşa  de  groasă,  că-ţi 
stătea  lingura  în  picioare  în  castron,  şi  avea  bucăţi  din  de  toate  prin  ea. 
Ai  halit  vreodată  vreo  fiertură  ca  asta,  măi  Jumătate? 

-  O  dată  sau  de  două  ori.  Fiertura  Cântăreţului,  eu  aşa-i  spun. 

-  De  ce? 

-  Pentru  că  are  un  gust  aşa  de  bun,  că  mă  face  să  vreau  să  cânt. 
Lui  Kem  îi  plăcu  ideea. 

-  Fiertura  Cântăreţului.  Asta  am  să  cer  când  m-oi  întoarce  în  Fundă- 
tura Puricilor.  Ţie  de  ce  ţi-e  dor,  piticule? 

De  Jaime,  se  gândi  Tyrion.  Shae.  Tysha.  De  nevastă-mea,  mi-e  dor  de 
nevastă-mea,  cea  pe  care  aproape  că  nici  n-o  ştiam. 

-  De  vin,  de  curve  şi  de  avere,  răspunse  el.  Mai  ales  după  avere.  Cu 
banii-ţi  cumperi  vin  şi  târfe. 

Dar  îţi  poţi  cumpăra  şi  săbii,  şi  Kemi  care  să  le  mânuiască. 

-  E  adevărat  că  oalele  de  noapte  de  la  Casterly  Rock  sunt  din  aur? 
îl  întrebă  Kem. 

-  Nu  trebuie  să  crezi  tot  ce-ţi  trece  pe  la  ureche.  Mai  ales  când  este 
vorba  despre  Casa  Lannister. 

-  Se  spune  că  toţi  Lannisterii  sunt  nişte  şerpi  alunecoşi. 

-  Şerpi?  Tyrion  râse.  Zgomotul  ce  se  aude  e  nobilul  meu  tată,  care-şi 
zgârie  mormântul.  Sunem  lei  sau  cel  puţin  aşa  ne  place  să  spunem.  Insă 


dansul  dragonilor 


1175 


nu  contează,  Kem.  Calcă  pe  un  şarpe  sau  pe  coada  unui  leu,  şi-o  să-ţi  dai 
duhul  la  fel. 

Dar,  când  ajunseră  la  armurărie,  văzură  situaţia.  Fierarul,  faimosul 
Ciocan,  se  dovedi  a  fi  o  namilă  înspăimântătoare,  cu  un  braţ  stâng  care 
părea  de  două  ori  mai  gros  decât  cel  drept. 

-  E  mai  mult  beat,  zise  Kem.  Oacheşul  Ben  lasă  de  la  el,  dar  într-o 
bună  zi  ne  va  aduce  un  armurier  adevărat. 

Ucenicul  Ciocanului  era  un  tinerel  ţepos  şi  roşcat,  pe  nume  Unghie. 
Bineînţeles.  Cum  altfel?  cugetă  Tyrion.  Ciocanul  îşi  dormea  somnul 
beţivului  când  ajunseră  la  forjă,  exact  cum  prevăzuse  Kem,  însă  Unghie 
nu  avu  nimic  împotrivă  ca  doi  pitici  să  se  caţere  prin  căruţe. 

-  Sunt  mai  mult  fierătanii,  îi  avertiză  el,  dar  n-aveţi  decât  să  luaţi 
tot  ce  vă  e  de  folos. 

Pe  sub  coviltirele  din  lemn  curbat  şi  piele  întărită,  rafturile  căru- 
ţelor erau  pline  până  sus  cu  arme  vechi  şi  armuri.  Tyrion  aruncă  o 
privire  şi  oftă,  amintindu-şi  de  rastelurile  lucitoare,  pline  cu  săbii,  suliţe 
şi  halebarde  din  armurăria  de  sub  Casterly  Rockul  Lannisterilor. 

-  S-ar  putea  să  ne  ia  ceva  timp,  spuse  el. 

-  Sunt  şi  oţeluri  serioase  aici,  dacă  ştii  să  le  găseşti,  mârâi  un  glas 
adânc.  Niciunul  n-arată  bine,  dar  va  opri  o  spadă. 

Un  cavaler  înalt  coborî  din  spatele  unei  căruţe,  îmbrăcat  din  cap 
până-n  picioare  în  oţelul  companiei.  Platoşa  de  pe  piciorul  stâng  nu 
se  potrivea  cu  cea  de  la  dreptul,  colanul  de  la  gât  era  pătat  de  rugină, 
apărătoarele  pentru  braţe  erau  bogat  ornamentate,  încrustate  cu  flori 
nielate.  In  mâna  dreaptă  avea  o  mănuşă  din  oţel  lustruit,  iar  în  stânga, 
una  fără  degete,  din  cămaşă  de  zale  ruginită.  De  sfârcurile  de  pe  platoşa 
lui  cu  muşchi  în  relief  era  prins  câte  un  inel  din  fier.  Coiful  etala 
coarne  de  cerb,  unul  fiind  rupt. 

Când  şi-1  scoase,  dezvălui  chipul  bătătorit  de  vreme  al  lui  Jorah  Mor- 
mont.  Pare  un  mercenar,  din  cap  până-n  picioare,  şi  nicidecum  arătarea 
pe  jumătate  zob,  pe  care  am  recuperat-o  noi  din  cuşca  lui  Yezzan,  îşi  zise 
Tyrion.  Cicatricile  sale  aproape  că  dispăruseră,  iar  umflăturile  de  pe 

faţă  se  retrăseseră  în  cea  mai  mare  parte,  aşa  că  Mormont  arăta,  din  nou, 
aproape  ca  o  fiinţă  omenească...  însă  doar  vag  mai  amintea  de  el  însuşi. 
Masca  de  demon,  pe  care  i-o  arseseră  neguţătorii  de  sclavi  pe  obrazul 
drept,  pentru  a-1  marca  drept  sclav  periculos  şi  nesupus,  nu-1  va  mai 
părăsi  niciodată.  Ser  Jorah  nu  fusese  niciodată  ceea  ce  s-ar  putea  numi 
un  om  atrăgător.  Semnul  îi  prefăcuse  chipul  în  ceva  înspăimântător. 

-  Câtă  vreme  o  să  arăt  mai  bine  ca  tine,  voi  fi  fericit,  îi  răspunse 
Tyrion  rânjind.  Se  întoarse  apoi  spre  Penny.  Tu  iei  căruţa  aceea.  Eu 
încep  cu  asta.  Ar  merge  mai  repede,  dacă  am  căuta  împreună.  Ridică 
puţin  un  coif  din  fier  ruginit,  chicoti  şi  şi-1  puse  pe  cap.  N-arăt  fioroasă? 

Arăţi  ca  o  paţachină  cu  o  oală  pe  cap. 

-  E  un  coif  parţial.  Ţie-ţi  trebuie  unul  întreg. 
Găsi  unul  şi-1  schimbă  cu  cel  parţial. 

-  E  prea  mare. 

Glasul  lui  Penny  răsună  găunos  din  interiorul  oţelului. 

-  Nu  văd  nimic  afară. 

îşi  scoase  coiful  şi-1  azvârli  într-o  parte. 

-  Ce  nu-i  bine  cu  un  coif  la  jumătate? 

-  E  deschis.  Tyrion  o  ciupi  de  nas.  îmi  place  să  mă  uit  la  nasul  tău. 
Aş  prefera  să-1  păstrezi. 

Ea  făcu  ochii  mari. 

-  Iţi  place  nasul  meu?  întrebă  Penny. 

Oh,  zei,  salvaţi-mă.  Tyrion  se  întoarse  şi  începu  să  scotocească  prin 
grămezile  de  armuri  vechi  din  spatele  căruţei. 

-  Mai  am  şi  alte  părţi  care-ţi  plac?  întrebă  Penny. 
Poate  că  voise  să  sune  hazliu.  Dar  sunase  trist. 

-  îmi  plac  toate  părţile  tale,  zise  Tyrion,  sperând  să  pună  capăt 
oricărei  alte  discuţii  pe  această  temă,  dar  şi  mai  mult  îmi  plac  ale  mele. 

-  De  ce  ne  trebuie  armuri?  Nu  suntem  decât  nişte  saltimbanci.  Noi 
doar  ne  prefacem  că  luptăm. 

-  Trebuie  să  te  prefaci  foarte  bine,  zise  Tyrion  examinând  o  cămaşă 
grea  de  zale,  atât  de  plină  de  găuri,  încât  arăta  aproape  mâncată  de 

molii.  Ce  fel  de  molii  mănâncă  o  cămaşă  de  zale?  Să  te  prefaci  mort  este 
o  cale  de  a  supravieţui  unei  bătălii.  O  armură  bună  este  alta. 

Cu  toate  că  mă  tem  că  sunt  extrem  de  puţine  din  astea  pe  aici.  La  Furca 
Verde,  luptase  cu  o  platoşă  din  bucăţi  desperecheate,  adunate  de  prin 
căruţele  Lordului  Lefford,  cu  un  coif  plat  cu  ţepeluş,  care-1  făcuse  să 
arate  ca  şi  cum  cineva-i  turnase  pe  cap  o  găleată  teşită.  Oţelul  acestei 
companii  era  şi  mai  rău.  Nu  numai  că  lucrurile  erau  vechi  şi  nu  se 
potriveau,  ci  erau  sfâşiate,  crăpate  şi  sfărâmicioase.  Ăsta-i  sânge  uscat  sau 
doar  rugină?  Adulmecă  substanţa,  însă  nu  putea  fi  sigur. 

-  Uite-o  arbaletă,  zise  Penny,  arătându-i-o. 
Tyrion  îi  aruncă  o  privire. 

-  Nu  pot  folosi  vinciul  trăgătorului.  N-am  picioarele  destul  de  lungi. 
O  pârghie  mi-ar  fi  mult  mai  de  folos. 

De  fapt,  ca  s-o  spună  pe-a  dreaptă,  nu-şi  dorea  o  arbaletă.  Reîncăr- 
carea  lor  dura  prea  mult.  Chiar  dacă  ar  fi  pândit  pe  lângă  şanţul  latrinei, 
aşteptând  vreun  duşman  să  se  aşeze  pe  vine,  şansele  să  piardă  mai  mult 
de-o  săgeată  de  arbaletă  erau  destul  de  mari. 

In  locul  ei,  înşfăcă  un  buzdugan,  îl  încercă,  apoi  îl  puse  jos  din  nou. 
Prea  greu.  Trecu  de  un  ciocan  de  luptă  (prea  lung),  de  o  ghioagă  cu  nituri 
(şi  asta  era  prea  grea)  şi  de  vreo  şase  arcuri  lungi,  înainte  de  a  da  peste 
un  pumnal  scurt  pe  care-1  îndrăgi,  o  piesă  de  oţel  parşivă  de  tot,  cu  o 
lamă  triunghiulară. 

-  Asta  s-ar  putea  să  fie  bună,  spuse  el. 

Lama  prinsese  puţină  rugină,  dar  asta  o  făcea  şi  mai  parşivă.  Găsi 
o  teacă  din  lemn  şi  piele  care  să  i  se  potrivească  şi-1  puse  în  ea. 

-  O  săbiuţă  pentru  omuleţ?  glumi  Penny. 

-  Este  un  pumnal  şi-i  făcut  pentru  un  om  obişnuit. 
Tyrion  îi  arătă  o  sabie  lungă  şi  veche. 

A 

-  E  o  sabie.  Incearc-o. 

Penny  o  luă,  o  învârti,  se  încruntă. 

-  E  prea  grea. 

-  Oţelul  cântăreşte  mai  mult  ca  lemnul.  Taie  gâtul  cuiva  cu  asta, 
şi  capul  n-o  să  i  se  transforme  într-un  pepene. 

Ii  luă  sabia  înapoi  şi-o  examină  cu  mai  multă  atenţie. 

-  Oţel  ieftin.  Şi  mai  e  şi  crestat.  Aici,  vezi?  Retrag  ce-am  spus.  Ai 
nevoie  de  o  lamă  mai  bună  pentru  a  reteza  capete. 

-  Nu  vreau  să  retez  capete. 

-  Nici  n-ar  trebui.  Tu  ţine-te  de  loviturile  tale  sub  genunchi.  Călcâi, 
tendon,  gleznă...  chiar  şi  uriaşii  se  prăbuşesc,  dacă  le  tai  picioarele. 
Odată  ajunşi  jos,  nu-s  mai  mari  ca  tine. 

Penny  părea  gata,  gata  să  plângă. 

-  Noaptea  trecută  am  visat  că  fratele  meu  trăieşte.  Ne  întreceam 
într-un  turnir  în  faţa  nu  ştiu  cărui  mare  nobil,  călărind  pe  Scrâşnilă 
şi  pe  Frumuşica,  iar  bărbaţii  aruncau  cu  trandafiri  în  noi.  Eram  atât 
de  fericiţi... 

Tyrion  o  pălmui. 

De  fapt,  era  o  lovitură  dată  cu  milă,  o  mică  zvâcnire  a  încheieturii, 
aproape  fără  vlagă.  Nici  măcar  nu-i  lăsă  vreo  urmă  pe  obraz.  Insă  ochii 
ei  se  umplură  pe  dată  de  lacrimi. 

-  Dacă  vrei  să  visezi,  du-te  înapoi  la  culcare,  îi  spuse.  Când  te  vei 
trezi,  vom  fi  tot  sclavi  fugiţi  în  mijlocul  unui  asediu.  Scrâşnilă  a  murit. 
La  fel  şi  porcul,  mai  mult  ca  sigur.  Acum,  găseşte-ţi  o  armură,  pune-ţi-o 
şi  nu  te  mai  preocupa  dacă  te  pişcă.  Spectacolul  de  bâlci  s-a  terminat. 
Luptă,  ascunde-te  sau  fă  pe  tine,  cum  voieşti,  dar  orice  hotărăşti  să  faci, 
fă-o  îmbrăcată  în  oţel. 

Penny  îşi  atinse  obrazul  lovit. 

-  N-ar  fi  trebuit  să  fugim  niciodată.  Nu  suntem  lefegii.  In  niciun 
fel.  N-a  fost  chiar  atât  de  rău  la  Yezzan.  N-a  fost  deloc.  Dădacă  era 
crud  uneori,  însă  Yezzan  niciodată.  Eram  protejaţii  lui...  eram... 
eram... 

-  Sclavi.  Cuvântul  pe  care-1  cauţi  este  sclavi. 

-  Sclavi,  zise  ea  înroşindu-se.  Eram,  totuşi,  sclavii  săi  speciali  La 
fel  ca  Dulceaţă.  Comorile  lui. 

Animăluţele  lui,  îşi  spuse  Tyrion.  Şi  ne  îndrăgea  atât  de  tare,  încât 
ne-a  trimis  la  groapa  cu  lei,  să  ne  devoreze. 

Penny  nu  se  înşela  întru  totul.  Sclavii  lui  Yezzan  mâncau  mai  bine 
decât  mulţi  ţărani  din  cele  Şapte  Regate  şi  era  mai  puţin  probabil  să 
moară  de  foame  în  iarna  care  venea.  Sclavii  erau  doar  nişte  bunuri,  da. 
Puteau  fi  cumpăraţi  şi  vânduţi,  biciuiţi  şi  însemnaţi  cu  fierul  roşu, 
folosiţi  pentru  plăcerile  trupeşti  ale  stăpânilor,  crescuţi  să  nască  alţi 
sclavi.  In  acest  sens,  nu  erau  mai  presus  de  câini  sau  cai.  Insă  majori- 
tatea nobililor  îşi  tratau  câinii  şi  caii  destul  de  bine.  Bărbaţii  mândri 
puteau  striga  că  mai  degrabă  ar  muri  liberi  decât  să  moară  sclavi,  însă 
mândria  nu  ţinea  de  foame.  Când  oţelul  lovea  cremenea,  astfel  de  oa- 
meni deveneau  mai  rari  decât  dinţii  de  dragon;  altfel,  lumea  n-ar  fi  fost 
plină  de  atâţia  sclavi.  N-a  existat  niciodată  un  sclav  care  să  nu  fi  preferat 
sâ  devină  sclav,  îşi  zise  piticul.  Alegerea  lor  ar  putea  fi  cea  între  robie  sau 
moarte,  însă  opţiunea-i  întotdeauna  la-ndemână. 

Tyrion  Lannister  nu  se  excludea  pe  sine.  Limba  ascuţită-i  adusese 
câteva  lovituri  pe  spate,  la  început,  dar  destul  de  repede  învăţase  trucul 
de  a  se  face  plăcut  înaintea  lui  Dădacă  şi  a  nobilului  Yezzan.  Jorah 
Mormont  luptase  mai  mult  timp,  dar,  până  la  urmă,  ajunsese  şi  el  în 
acelaşi  loc. 

Iar  Penny,  ei  bine... 

Penny  căutase  un  nou  stăpân  încă  din  ziua  în  care  fratele  ei,  Gologan, 
îşi  pierduse  capul.  Vrea  pe  cineva  care  să  aibă  grijă  de  ea,  cineva  care  să-i 
spună  ce  să  facă. 

Insă  ar  fi  fost  o  cruzime  mult  prea  mare  să-i  spună  aşa  ceva.  In  loc 
de  asta,  Tyrion  rosti: 

-  Sclavii  speciali  ai  lui  Yezzan  n-au  ajuns  pe  lumea  cealaltă.  Sunt 
morţi,  toţi.  Dulceaţă  a  fost  primul  care  s-a  dus. 

Uriaşul  lor  stăpân  a  murit  în  ziua  fugii  lor,  le-a  zis  Oacheşul  Ben 
Plumm.  Nici  el,  nici  Kasporio,  nici  alt  mercenar  nu  cunoşteau  soarta 
celor  din  adunătura  grotescă  a  lui  Yezzan...  însă,  dacă  lui  Penny  îi 
trebuiau  minciuni  ca  să  se  oprească  din  văicăreli,  atunci,  o  va  minţi. 

-  Dacă  vrei  să  fii  sclavă  din  nou,  am  să-ţi  găsesc  un  stăpân  milos  când 
se  va  sfârşi  războiul  şi-am  să  te  vând  pe  aur  suficient  cât  să  pot  ajunge 
acasă,  îi  promise  Tyrion.  Am  să-ţi  găsesc  un  yunkai  care  să-ţi  dea  un  alt 
colier  frumuşel,  din  aur,  cu  ceva  clopoţei,  care  vor  zornăi  oriunde 
mergi.  Dar,  întâi  şi-ntâi,  trebuie  să  supravieţuieşti  celor  ce  vor  veni. 
Nimeni  nu  cumpără  saltimbanci  morţi. 

-  Sau  pitici  morţi,  zise  Jorah  Mormont.  Mai  mult  ca  sigur  că  vom 
fi  cu  toţii  hrană  pentru  viermi  până  când  se  termină  şi  bătălia  asta. 
Yunkaii  au  pierdut  acest  război,  cu  toate  că  s-ar  putea  să  le  mai  trebuie 
ceva  timp  să-şi  dea  seama.  Meereenul  are  o  armată  de  pedestraşi  din 
Nepătaţi,  cei  mai  buni  din  lume.  Şi  Meereenul  are  dragoni.  Trei, 
atunci  când  s-o  întoarce  regina.  Şi  se  va  întoarce.  Trebuie.  De  partea 
noastră  sunt  patruzeci  de  nobili  yunkai,  fiecare  cu  propriii  lui 
maimuţoi  pe  jumătate  antrenaţi.  Sclavi  pe  răboj,  în  lanţuri...  s-ar  putea 
să  aibă  oşti  din  orbeţi  şi  copii  ologi,  nu  mi  s-ar  părea  imposibil. 

-  Oh,  ştiu,  făcu  Tyrion.  Fiii  Secunzi  sunt  perdanţii.  Trebuie  să-şi 
schimbe  iar  mantiile  şi  s-o  facă  acum.  Rânji.  Lăsaţi  pe  mine. 


SFĂRÂMĂTORUL-DE-REGI 


O  umbră  ştearsă  şi  una  întunecată,  cei  doi  complotişti  ieşiră 
împreună  în  liniştea  armurăriei,  la  cel  de-al  doilea  nivel  al  Marii 
Piramide,  printre  rasteluri  cu  suliţe,  tolbe  cu  săgeţi  şi  pereţi  de  care 
erau  atârnate  trofee  din  bătălii  uitate. 

-  La  noapte,  zise  Skahaz  mo  Kandaq.  Faţa  arămie  a  unui  liliac 
sângeros  se  iţi  de  sub  gluga  mantiei  sale  peticite.  Toţi  oamenii  mei 
vor  fi  la  locul  lor.  Parola  este  Groleo. 

-  Groleo.  Cred  cd  se  cam  potriveşte.  Da.  Ce-aţi  făcut  cu  el...  erai 
la  curte? 

-  Un  străjer  dintre  patruzeci.  Cu  toţii  aşteptând  ca  mantaua  de 
zale  găunoasă  de  pe  tron  să  rostească  porunca,  astfel  că  s-ar  putea  să-i 
tocăm  pe  Barbă-nsângerată  şi  pe  restul.  Crezi  că  yunkaii  ar  fi  îndrăznit 
vreodată  să  se  prezinte  la  Daenerys  cu  capul  ostaticului  ei? 

Nu,  se  gândi  Selmy. 

-  Hizdahr  părea  obidit. 

-  Se  prefăcea.  Ostaticii  care-i  erau  rude  au  fost  predaţi  neatinşi.  Ai 
văzut.  Yunkaii  ne-au  jucat  o  farsă  de  păpuşar,  cu  nobilul  Hizdahr  ca 
păpuşar-şef.  Problema  n-a  fost  niciodată  Yurkhaz  zu  Yunzak.  Ceilalţi 
negustori  de  sclavi  l-ar  fi  călcat  bucuroşi  în  picioare  pe  smintitul  ăla 
bătrân.  Asta,  ca  să-i  dea  lui  Hizdahr  un  pretext  ca  să  omoare  dragonii. 


1182 


GEORGE  R.R.  MARTIN 


Ser  Barristan  rămase  pe  gânduri. 

-  Ar  îndrăzni  el  aşa  ceva? 

-  A  cutezat  să-şi  omoare  regina.  De  ce  nu  şi  animalele  favorite? 
Dacă  nu  acţionăm,  Hizdahr  va  ezita  o  vreme,  pentru  a-şi  dovedi 
codeala  şi  pentru  a  le  da  Marilor  Stăpâni  posibilitatea  de  a-1  scăpa  de 
Corbul  Furtunii  şi  de  Călăreţul  de  Sânge.  Atunci  va  acţiona.  Ii  vor 
morţi  pe  dragoni  înainte  de  sosirea  flotei  volantene. 

A,  da,  vor  veni.  Totul  se  potrivea.  Nu  însemna  însă  că  lui  Barristan 
Selmy  i-ar  fi  plăcut  mai  mult. 

-  Asta  nu  se  va  întâmpla. 

Regina  lui  era  Mama  Dragonilor;  nu  va  permite  ca  vreunuia  dintre 
copiii  săi  să  i  se  facă  vreun  rău. 

-  Ora  lupului.  E  cea  mai  întunecată  parte  a  nopţii,  când  toată 
lumea  este  adormită. 

Auzise  prima  dată  aceste  vorbe  de  la  Tywin  Lannister,  în  afara 
zidurilor  de  la  Duskendale.  Mi-a  dat  o  zi  ca  să-l  aducpeAerys.  Mi-a  zis 
că,  dacă  nu  mă  întorc  cu  regele  până-n  zorii  zilei  următoare,  va  trece 
oraşul  prin  foc  şi  sabie.  Era  ora  lupului  când  am  intrat  şi  tot  ora  lupului 
când  am  ieşit. 

-  Viermele  Cenuşiu  şi  Nepătaţii  vor  închide  porţile  şi  le  vor  zăvori 
la  prima  geană  de  lumină. 

-  Mai  bine  atacăm  în  zori,  zise  Skahaz.  Dăm  năvală  pe  la  porţi  şi 
trecem  peste  liniile  de  asediu,  îi  zdrobim  pe  yunkaii  când  vor  coborî, 
împleticindu-se,  din  pat. 

-Nu. 

Se  mai  certaseră  şi  altă  dată  pe  aceeaşi  temă. 

-  Există  un  tratat  de  pace,  semnat  şi  pecetluit  de  înălţimea  Sa, 
regina.  Nu  noi  vom  fi  primii  care  să-l  încalce.  Odată  ce  l-am  capturat 
pe  Hizdahr,  vom  forma  un  consiliu  pentru  a  controla  acest  loc  şi  vom 
cere  ca  yunkaii  să  ne  dea  ostaticii  înapoi  şi  să-şi  retragă  armatele.  Dacă 
refuză,  atunci  şi  numai  atunci  îi  vom  informa  că  acordul  de  pace  a  fost 
anulat  şi  vom  porni  la  luptă.  Calea  aleasă  de  tine  este  dezonorantă. 

-  Iar  a  ta,  prostească,  zise  Ţeastă-Rasă.  E  momentul  potrivit. 
Oamenii  noştri  eliberaţi  sunt  gata.  Hămesiţi. 

Selmy  ştia  că  e  cât  se  poate  de  adevărat.  Symon  Spate-Dungat,  din 
rândurile  Fraţilor  Liberi,  şi  Mollono  Yos  Dob,  din  compania  Scuturile 
Neclintite,  erau  nerăbdători  să  plece  la  luptă,  să  arate  ce  pot  şi  să  se 
spele  de  toate  necazurile  suferite  în  valuri  de  sânge  yunkai.  Numai 
Marselen,  din  Mama  Bărbaţilor,  împărtăşea  îndoielile  lui  Ser  Barristan. 

-  Am  mai  discutat  despre  asta.  Aţi  fost  de  acord  să  facem  cum 
spun  eu. 

-  Am  căzut  la  învoială,  mormăi  Ţeastă-Rasă,  însă  a  fost  înainte  de 
Groleo.  Capul.  Negustorii  de  slavi  nu  au  nicio  onoare. 

-  Noi  avem,  zise  Ser  Barristan. 
Ţeastă-Rasă  bodogăni  ceva  în  ghiscari  şi  rosti: 

-  Cum  doreşti.  Cu  toate  că  impresia  mea  e  că  o  să  regretăm  apucă- 
turile astea  bătrâneşti  ale  tale  înainte  să  se  termine  distracţia.  Ce-i  cu 
străjile  lui  Hizdahr? 

-  înălţimea  Sa  ţine  doi  oameni  prin  preajmă  când  doarme.  Unul 
stă  la  uşa  dormitorului,  iar  al  doilea,  înăuntru,  într-o  firidă  din 
apropiere.  La  noapte  vor  fi  de  pază  Khrazz  şi  Piele-de-Oţel. 

-  Khrazz,  bombăni  Ţeastă-Rasă.  Nu  prea-mi  place. 

-  Nu  trebuie  să  se  ajungă  la  vărsare  de  sânge,  îi  spuse  Ser  Barristan. 
Intenţionez  să  port  tratative  cu  Hizdahr.  Dacă  pricepe  că  nu  vrem 
să-1  ucidem,  s-ar  putea  să  le  poruncească  străjilor  să  se  predea. 

-  Şi  dacă  nu?  Hizdahr  nu  trebuie  să  ne  scape. 

-  Nu  va  scăpa. 

Selmy  nu  se  temea  de  Khrazz,  cu  atât  mai  puţin  de  Piele-de-Oţel. 
Erau  doar  luptători  de  arenă.  Grupul  feroce  de  foşti  sclavi  luptători  a  lui 
Hizdahr  reuşea  să  producă,  în  cel  mai  bun  caz,  doar  străjeri  indiferenţi. 
Erau  iuţi,  puternici  şi  feroce  şi  aveau  o  anumită  pricepere  la  mânuirea 
armelor,  însă  întrecerile  sângeroase  nu  erau  potrivite  ca  antrenament 
pentru  apărarea  regilor.  In  arenele  lor,  adversarii  erau  anunţaţi  cu  surle 
şi  trâmbiţe,  iar  după  ce  lupta  se  termina,  victorioşii  erau  pansaţi,  primeau 

lapte  de  mac  pentru  alinarea  durerilor,  ştiind  că  primejdia  trecuse,  şi 
erau  liberi  să  bea  şi  să  se  ospăteze,  să  meargă  la  femei,  până  la  următoarea 
luptă.  Insă  o  bătălie  nu  se  sfârşea  cu  adevărat  niciodată  pentru  un  cavaler 
din  Garda  Regelui.  Ameninţările  veneau  de  peste  tot  şi  de  niciunde,  se 
puteau  ivi  la  orice  oră  din  zi  şi  din  noapte.  Nicio  trâmbiţă  nu  vestea 
duşmanul:  vasali,  servitori,  prieteni,  fraţi,  fii,  chiar  şi  soţii,  oricare  putea 
avea  cuţite  dosite  bine  pe  sub  mantii  şi  crima  pitită  în  inimă.  Pentru 
fiecare  oră  de  luptă,  un  cavaler  din  Garda  Regelui  petrecea  zece  mii  de 
ore  de  veghe,  stând  tăcut  în  umbră.  Luptătorii  de  arenă  ai  Regelui  Hiz- 
dahr  erau  deja  tot  mai  plictisiţi  şi  nervoşi  din  cauza  noii  lor  îndatoriri, 
iar  oamenii  plictisiţi  erau  neatenţi,  cu  reacţii  încete. 

-  Am  să  mă  ocup  eu  de  Khrazz,  zise  Ser  Barristan.  Doar  asiguraţi-vă 
că  nu  trebuie  să  mă  ocup  şi  de  Fiarele  de  Bronz. 

-  Fii  fără  grijă.  II  vom  fereca  pe  Marghaz  în  lanţuri  înainte  de  a 
apuca  să  facă  pagube.  Cât  despre  Fiarele  de  Bronz,  ţi-am  spus  că  sunt 
ale  mele. 

-  Şi  zici  că  ai  oameni  printre  yunkai? 

-  Infiltraţi  şi  iscoade.  Reznak  are  mai  mulţi. 

Nu  se  poate  avea  încredere  în  Reznak.  Miroase  prea  dulceag  şi  se  simte 
prea  îmbâcsit. 

-  Cineva  trebuie  să-i  elibereze  pe  ostatici.  Până  nu-i  recuperăm  pe 
ai  noştri,  yunkaii  se  vor  folosi  de  ei  împotriva  noastră. 

Skahaz  pufni  prin  găurile  pentru  nas  ale  măştii. 

-  Uşor  de  vorbit  despre  salvare.  Mai  greu  de  făcut.  Să-i  lăsăm  pe  sclavi 
să  ameninţe. 

-  Şi  dacă  fac  mai  mult  decât  să  ameninţe? 

-  Chiar  aşa  de  mult  au  să-ţi  lipsească,  moşule?  Un  eunuc,  un  sălbatic 
şi  un  lefegiu? 

Eroul,  Jhogo  şi  Daario. 

-  Jhogo  este  călăreţul  de  sânge  al  reginei,  sânge  din  sângele  ei.  Au 
venit  împreună  din  Deşertul  Roşu.  Eroul  este  ajutorul  căpeteniei 
Viermilor  Cenuşii.  Iar  Daario... 

//  iubeşte  pe  Daario.  Văzuse  în  ochii  ei  când  îl  privise,  auzise  în 
glasul  ei  când  îi  vorbise. 

-  ...Daario  este  înfumurat  şi  nechibzuit,  însă-i  e  drag  înălţimii  Sale. 
Trebuie  salvat,  înainte  ca  Ciorile  Furtunii  să  decidă  să  ia  lucrurile  în 
propriile  lor  mâini.  E  cu  putinţă.  O  dată  l-am  scos  afară  din  Dusken- 
dale,  în  siguranţă,  pe  tatăl  reginei,  luat  în  captivitate  de  un  lord 
răsculat,  însă... 

-  ...nu  poţi  spera  niciodată  că  ai  trece  neobservat  printre  yunkaii. 
Fiecare  din  ei  îţi  ştie  deja  chipul. 

Mi-aş  putea  ascunde faţa,  ca  tine,  îşi  zise  Selmy,  însă  ştia  că  Ţeastă-Rasă 
are  dreptate.  Duskendale  fusese  parcă  în  altă  viaţă.  Era  prea  bătrân 
pentru  astfel  de  acte  de  eroism. 

-  Atunci,  trebuie  să  găsim  o  altă  cale.  Un  alt  salvator.  Cineva 
cunoscut  printre  yunkai,  o  fiinţă  a  cărei  prezenţă  în  tabăra  lor  ar  putea 
trece  neobservată... 

-  Daario  îţi  spune  Ser  Bunicul,  îi  reaminti  Skahaz.  N-am  să  dezvălui 
cum  îmi  zice  mie.  Dacă  eu  şi  cu  tine  am  fi  ostatici,  şi-ar  pune  pielea  la 
bătaie  pentru  noi? 

Nu  prea  cred,  se  gândi,  dar  răspunse: 

-  S-ar  putea. 

-  Daario  s-ar  putea  să  se  pişe  pe  noi,  dacă  am  lua  foc.  Altminteri, 
să  nu  aşteptaţi  vreun  ajutor  din  partea  lui.  Să  lăsăm  Ciorile  Furtunii  să-şi 
aleagă  alt  comandant,  unul  care-şi  cunoaşte  locul.  Dacă  regina  nu  se 
întoarce,  va  fi  un  mercenar  mai  puţin  pe  lume.  Cine-1  va  plânge? 

-  Şi  dacă  se  întoarce? 

-  Va  plânge,  îşi  va  smulge  părul  din  cap  şi-i  va  blestema  pe  yunkai. 
Nu  pe  noi.  Mâinile  noastre  nu  vor  fi  pătate  de  sânge.  Puteţi  s-o  con- 
solaţi. Să-i  spuneţi  poveşti  din  zilele  de  demult,  îi  şi  plac.  Bietul  Daario, 
bravul  ei  căpitan...  n-o  să-1  uite  niciodată...  însă-i  mai  bine  pentru  noi 
toţi  că  e  mort,  nu?  Mai  bine  şi  pentru  Daenerys. 

Mai  bine  pentru  Daenerys  şi  pentru  Westeros.  Daenerys  Targaryen 
îşi  iubea  căpitanul,  însă  aceasta  era  femeia  din  ea,  şi  nu  regina.  Prinţul 

Rhaegar  o  iubea  pe  a  sa  Lady  Lyanna  şi  mii  de  oameni  au  murit  pentru 
asta.  Daemon  Blackfyre  o  iubise  pe  prima  Daenerys  şi  se  răsculase  când  îi 
fusese  luată.  Oţelul  înverşunat  şi  Corbul  însângerat  o  iubeau,  amândoi, 
pe  Sbiera  Steaua  Mării,  iar  Cele  Şapte  Regate  sângerau.  Prinţul  Libelulelor 
o  iubea  pe  Jenny  din  Pietre-Vechi  atât  de  mult,  încât  a  dat  la  o  parte  o 
coroană,  iar  Westeros  a  plătit  preţul  în  cadavre.  Toţi  cei  trei  fii  ai  celui 
de-al  cincilea  Aegon  se  căsătoriseră  din  dragoste,  sfidând  dorinţa  tatălui 
lor.  Şi  pentru  că  acel  monarh  nesigur  îşi  urmase  el  însuşi  glasul  inimii 
când  îşi  alesese  regina,  le-a  îngăduit  fiilor  lui  să  meargă  pe  calea  lor, 
făcându-şi  duşmani  amarnici  acolo  unde-ar  fi  putut  avea  prieteni  loiali. 
Au  urmat  trădările  şi  haosul,  aşa  cum  noaptea  urmează  zilei,  totul 
isprăvindu-se  la  Castelul  Verii  cu  vrăjitorii,  foc  şi  amărăciune. 

Dragostea  ei  pentru  Daario  e  o  otravă.  O  otravă  mai  înceată  decât 
lăcustele,  însă,  până  la  urmă,  la  fel  de  mortală. 

-  Mai  este  Jhogo,  zise  Ser  Barristan.  El  şi  Eroul.  Amândoi  sunt 
preţioşi  înălţimii  Sale. 

-  Şi  noi  avem  ostatici,  îi  reaminti  Skahaz  Ţeastă-Rasă.  Dacă  negus- 
torii de  sclavi  ucid  vreunul  de-al  nostru,  şi  noi  ucidem  unul  de-al  lor. 

O  clipă  Ser  Barristan  nu  ştiu  ce  voia  să  zică.  Apoi  îşi  dădu  seama. 

-  Purtătorii  cupelor  reginei? 

-  Ostatici,  insistă  Skahaz  mo  Kandaq.  Grazdar  şi  Qezza  sunt  din 
sângele  Graţiei  Verzi.  Mezzara  este  Merreq,  Kezmya  este  Pahl, 
Azzak,  Ghazeen.  Bhkaz  este  Loraq,  o  rubedenie  de-a  lui  Hizdahr.  Cu 
toţii  sunt  fiii  şi  fiicele  piramidelor.  Zhak,  Quazzar,  Uhlez,  Hazkar, 
Dhazak,  Yherizan,  cu  toţii,  copii  ai  Marilor  Stăpâni. 

-  Fete  nevinovate  şi  băieţi  zâmbitori. 

Ser  Barristan  ajunsese  să-i  cunoască  pe  toţi  când  fuseseră  în 
slujba  reginei,  pe  Grazhar,  cu  visurile  sale  de  glorie,  Mezzara  cea 
timidă,  leneşul  Miklaz,  înfumurata,  frumuşica  Kezmya,  Qezza,  cu 
ochii  ei  mari  şi  blânzi  şi  cu  vocea  îngerească,  Dhazzar,  dansatorul, 
şi  pe  toţi  ceilalţi. 

-  Copii. 

-  Copiii  Harpiei.  Numai  sângele  poate  răscumpăra  sângele. 

-  Aşa  zicea  yunkaiul  care  ne-a  adus  capul  lui  Groleo. 

-  N-a  greşit. 

-  Nu  voi  permite  aşa  ceva. 

-  La  ce  bun  ostaticii,  dacă  nu  pot  fi  atinşi? 

-Poate  că  le  oferim  trei  dintre  copii  pentru  Daario,  Eroul  şi 
Jhogo,  se  îmbună  Ser  Barristan.  înălţimea  Sa... 

-  ...nu-i  aici.  Rămâne  ca  tu  şi  cu  mine  să  facem  ce  trebuie  făcut. 
Ştii  că  am  dreptate. 

-  Prinţul  Rhaegar  avea  doi  copii,  îi  spuse  Ser  Barristan.  Rhaenys 
era  o  fetiţă,  Aegon,  un  prunc.  Când  Tywin  Lannister  a  ocupat  Debar- 
caderul Regelui,  oamenii  lui  i-au  omorât  pe  amândoi.  A  prezentat 
trupurile  însângerate  învelite  în  mantii  purpurii,  ca  un  dar  pentru 
noul  rege. 

Şi  ce-a  zis  Robert  când  le-a  văzut?  A  zâmbit?  Barristan  Selmy  fusese 
grav  rănit  la  Trident,  aşa  că  a  fost  scutit  de  vederea  darului  făcut  de 
Lordul  Tywin,  dar  se  întrebase  adesea  despre  lucrurile  astea.  Dacă 
l-am  văzut  zâmbind  peste  rămăşiţele  înroşite  ale  copiilor  lui  Rhaegar, 
nicio  armată  de  pe  pământ  nu  m-ar  fi,  putut  împiedica  să-l  ucid. 

-  Nu  voi  îngădui  uciderea  copiilor.  Ori  te  învoieşti,  ori  nu  iau 
parte  la  aşa  ceva. 

Skahaz  chicoti: 

-  Eşti  un  bătrân  încăpăţânat.  Băieţii  tăi  frumuşei  vor  creşte  şi  vor 
deveni  Fiii  Harpiei.  Ucide-i  acum  sau  îi  vei  ucide  atunci. 

-  Omori  oameni  pentru  răul  pe  care  l-au  făcut,  nu  pentru  răul  pe 
care  s-ar  putea  să-l  facă  la  un  moment  dat. 

Ţeastă-Rasă  apucă  o  secure  atârnată  pe  perete,  o  studie  şi  mârâi. 

-  Aşa  să  fie!  Nu  ne  atingem  de  Hizdahr  sau  de  ostaticii  noştri.  Eşti 
mulţumit,  Ser  Bunic? 

Nimic  din  toate  astea  nu  m-ar  putea  mulţumi. 

-  Da,  merge.  Nu  uita  de  ora  lupului. 

-  Nu-mi  stă  în  fire  să  uit,  ser. 

Cu  toate  că  gura  de  alamă  a  liliacului  nu  se  mişcase,  Ser  Barristan 
îi  simţea  rânjetul  de  după  mască. 

-  Mult  a  aşteptat  Kandaq  noaptea  asta! 

Tocmai  de  asta  mă  tem.  Dacă  regele  Hizdahr  era  nevinovat,  ceea  ce 
făceau  în  această  zi  era  trădare.  Insă  cum  ar  fi  putut  fi  nevinovat? 
Selmy  îl  auzise  grăbind-o  pe  Daenerys  să  guste  lăcustele  otrăvitoare, 
strigând  la  oamenii  lui  să  ucidă  dragonul.  Dacă  nu  acţionăm,  Hizdahr 
va  ucide  dragonii  şi  va  deschide  porţile  duşmanilor  reginei.  Nu  avem  de 
ales.  Totuşi,  indiferent  cum  întorcea  lucrurile  pe  toate  feţele,  bătrânul 
cavaler  nu  găsi  nimic  onorabil  în  asta. 

Restul  zileise  scurse  cu  viteza  melcului. 

Undeva,  ştia  el,  regele  Hizdahr  se  sfătuia  cu  Reznak  mo  Reznak, 
Marghaz  zo  Loraq,  Galazza  Galare  şi  ceilalţi  sfetnici  meereeni,  hotă- 
rând cum  e  mai  bine  să  răspundă  cererilor  yunkailor...  dar  Barristan 
Selmy  nu  mai  făcea  parte  din  astfel  de  consilii.  Nici  nu  mai  avea  vreun 
rege  pe  care  să-1  păzească.  In  loc  de  asta,  făcu  ronduri  prin  piramidă, 
din  vârf  şi  până  jos,  pentru  a  se  asigura  că  străjile  erau  cu  toate  la  postul 
lor.  Asta-i  ocupă  mare  parte  a  dimineţii.  îşi  petrecu  după-amiaza  cu 
orfanii,  îşi  luă  chiar  şi  spada  şi  scutul  pentru  a-i  încerca  mai  aspru  pe 
câţiva  dintre  băieţii  mai  mari. 

Unii  se  antrenau  pentru  luptele  din  arenă  când  Daenerys  Targaryen 
a  ocupat  Meereenul  şi  i-a  scos  din  lanţuri.  Aceia  deprinseseră  bine 
meşteşugul  spadei,  al  suliţei  şi  al  securei  de  luptă  înainte  să  fi  pus  Ser 
Barristan  mâna  pe  ei.  Câţiva  s-ar  putea  să  fie  chiar  pregătiţi.  Băiatul  din 
Insulele  Basiliscului,  pentru  început.  Tumco  Lho.  Era  negru  ca  cerneala 
unui  maester,  însă  iute  şi  puternic,  cel  mai  bun  spadasin  înnăscut  pe 
care-1  văzuse  Selmy  de  la  Jaime  Lannister  încoace.  La  fel  şi  Larraq.  Biciul. 
Ser  Barristan  nu-i  aproba  stilul  de  luptă,  dar  nu  avea  nicio  îndoială  cu 
privire  la  îndemânarea  lui.  Larraq  avea  ani  şi  ani  de  experienţă,  mai  mulţi 
ca  el,  înainte  de  a  stăpâni  cum  se  cuvine  armele  cavalerilor,  sabia,  lancea 
şi  ghioaga,  însă  era  mortal  cu  biciul  şi  tridentul.  Bătrânul  cavaler  îl  aver- 
tizase că  biciul  n-are  rost  când  te  lupţi  cu  un  duşman  în  armură...  asta, 

până-1  văzu  pe  Larraq  folosindu-1,  încolăcindu-1  pe  picioarele  adversarilor 
pentru  a-i  trânti  la  pământ  cu  o  smucitură.  încă  nu-i  cavaler,  dar  e  un 
luptător  feroce. 

Larraq  şi  Tumco  erau  cei  mai  buni  dintre  ai  lui.  După  ei,  venea 
Lhazarene,  căruia  ceilalţi  băieţi  îi  ziceau  Mielul  Roşu,  cu  toate  că  el  era 
deocamdată  feroce,  nu  şi  iscusit.  Poate  şi  fraţii,  trei  ghiscari  din  popor, 
luaţi  în  sclavie  pentru  plata  datoriilor  tatălui  lor. 

Cu  ei,  erau  şase.  Şase  din  douăzeci  şi  şapte.  Selmy  ar  fi  putut  spera 
la  mai  mulţi,  dar  şase  erau  un  bun  început.  Ceilalţi  băieţi  erau,  în  cea 
mai  mare  parte,  mai  tineri  şi  mult  mai  obişnuiţi  cu  războaiele  de  ţesut 
şi  plugurile  şi  oalele  de  noapte  decât  cu  săbiile  şi  cu  scuturile,  însă 
munceau  din  greu  şi  învăţau  repede.  Dacă  ar  fi  fost  scutieri  câţiva  ani, 
ar  fi  putut  avea  alţi  şase  cavaleri  pe  care  să-i  ofere  reginei.  Cât  despre 
cei  care  nu  vor  fi  niciodată  pregătiţi,  ei  bine,  nu  orice  băiat  era  hărăzit 
să  devină  cavaler.  Domeniul  are  nevoie  de  lumânărari  şi  hangii,  precum 
şi  de  armurieri.  Era  valabil  în  Meereen  şi,  de  asemenea,  în  Westeros. 

In  timp  ce-i  privea  cum  se  antrenau,  Ser  Barristan  cugetă  la  aducerea 
lui  Tumco  şi  Larraq  la  rangul  de  cavaleri,  poate  şi  a  Mielului  Roşu. 
Era  nevoie  de  un  cavaler  ca  să  faci  un  cavaler,  iar,  dacă  ceva  ieşea  prost 
la  noapte,  zorii  s-ar  putea  să-1  găsească  mort  sau  printr-o  temniţă. 
Şi-atunci  cine  i-ar  mai  înnobila  pe  scutieri?  Pe  de  altă  parte,  reputaţia 
unui  tânăr  cavaler  se  datora  şi  prestigiului  celui  care-i  conferea 
demnitatea  de  cavaler.  Nu  le-ar  servi  la  nimic  băieţilor  săi,  dacă  s-ar  fi 
ştiut  că  fuseseră  înnobilaţi  de  un  trădător,  şi  asta  i-ar  fi  putut  trimite  în 
temniţă,  alături  de  el.  Merită  mai  mult,  hotărî  Ser  Barristan.  Mai  bine 
o  viaţă  lungă  de  scutieri  decât  una  scurtă  de  cavaleri  decăzuţi. 

Când  amiazei  îi  lua  locul  înserarea,  le  spuse  luptătorilor  să  lase 
săbiile  şi  scuturile  şi  să  se  adune  în  juru-i.  Le  vorbi  despre  ce  însemna  să 
fii  cavaler. 

-  Cavalerismul,  nu  spada  îl  face  pe  cavaler  ce  este,  zise  el.  Fără 
onoare,  un  cavaler  nu-i  mai  mult  decât  un  ucigaş  oarecare.  Este  mai 
bine  să  mori  cu  onoare  decât  să  trăieşti  fără  ea. 

Băieţii  îl  priveau  ciudat,  se  gândi  el,  dar  într-o  bună  zi  vor  înţelege. 
După  aceea,  înapoi  la  vârful  piramidei,  Ser  Barristan  o  găsi  pe 
Missandei  citind  printre  vrafurile  de  pergamente  şi  cărţi. 

-  Să  stai  aici,  copilă,  îi  spuse  el.  Orice  s-ar  întâmpla,  indiferent  ce 
vezi  şi  auzi,  să  nu  pleci  din  camerele  reginei! 

-  Ia  ascultă,  zise  fata.  Dacă  ar  cere  să... 

-  Mai  bine  nu. 

Ser  Barristan  ieşi  singur  prin  grădinile  de  pe  terasă.  Nu  sunt  făcut 
pentru  aşa  ceva,  îşi  spuse,  privind  spre  întinderea  oraşului.  Piramidele 
se  trezeau,  una  după  alta,  lampioane  şi  făclii  scăpărând  la  viaţă,  în 
vreme  ce  umbrele  se  adunau  pe  străzile  de  dedesubt.  Urzeli,  uneltiri, 
şoapte,  minciuni,  secrete  înlăuntrul  altor  secrete  şi  cumva  am  ajuns  să 
iau  şi  eu  parte  la  ele. 

Poate  că  până  acum  ar  fi  trebuit  să  se  fi  obişnuit  cu  astfel  de  lucruri. 
Fortăreaţa  Roşie  avea  şi  ea  tainele  ei.  Chiar  şi  Rhaegar.  Prinţul  Pietrei 
Dragonului  nu  avusese  niciodată  încredere  în  el,  aşa  cum  se  încrezuse 
în  Arthur  Dayne.  Harrenhallul  era  dovada.  Anul  falsei  primăveri. 

Amintirea  stăruia  dureroasă.  Bătrânul  Lord  Whent  anunţase 
turnirul  la  scurt  timp  după  ce  se  întorsese  din  vizită  de  la  fratele  lui  Ser 
Oswell  Whent  din  Garda  Regelui.  Cu  şuşotelile  lui  Varys  pe  la  urechi, 
Regele  Aerys  a  ajuns  să  fie  convins  că  fiul  său  uneltea  să-1  dea  jos  de  pe 
tron,  că  turnirul  lui  Whent  nu  era  decât  un  vicleşug  pentru  a-i  da  lui 
Rhaegar  un  pretext  pentru  convocarea  unui  număr  cât  mai  straşnic  de 
mari  lorzi  pe  care-i  putea  aduna  laolaltă.  Aery  nu  pusese  piciorul  în 
afara  Fortăreţei  Roşii  după  Duskendale  şi  iată  că  dintr-odată  anunţă 
că-1  va  însoţi  pe  prinţul  Rhaegar  la  Harrenhal,  iar  după  aceea  totul  se 
dusese  pe  apa  sâmbetei. 

Dacă  aş  fi  fost  un  cavaler  mai  destoinic...  dacă  l-aş  fi  trântit  din  şape 
prinţ,  la  ultima  rundă,  aşa  cum  i-am  scos  din  şape  mulţi  alţii,  eu  aş  fi  fost 
cel  care  ar  fi  ales  regina  dragostei  şi  frumuseţii... 

Rhaegar  optase  pentru  Lyanna  Stark  de  Winterfell.  Barristan  Selmy 
ar  fi  făcut  o  altă  alegere.  Nu  ar  fi  vrut-o  pe  regină,  care  nici  nu  era  de 

faţă.  Nici  pe  Elia  din  Dome,  cu  toate  că  era  bună  şi  blândă;  dacă  ar  fi 
fost  aleasă  ea,  s-ar  fi  putut  evita  o  mulţime  de  lupte  şi  nenorociri. 
Alegerea  lui  ar  fi  fost  o  tânără  fecioară,  ajunsă  nu  de  multă  vreme  la 
Curte,  una  dintre  însoţitoarele  Eliei...  cu  toate  că,  în  comparaţie  cu 
Ashara  Dayne,  prinţesa  dornisheană  era  ca  o  slujnică  de  la  bucătărie. 

Chiar  şi  după  toţi  aceşti  ani,  Ser  Barristan  încă-şi  mai  amintea 
zâmbetul  Asharei,  sunetul  râsului  ei.  Nu  trebuia  decât  să-şi  închidă 
ochii  ca  s-o  vadă,  cu  părul  ei  lung,  negru,  revărsându-i-se  peste  umeri, 
şi  cu  ochii  ei  violeţi,  răscolitori.  Daenerys  are  ochii  la  fel.  Uneori,  când 
îl  privea  regina,  se  simţea  ca  şi  cum  ar  fi  privit-o  pe  fiica  Asharei... 

Insă  fiica  Asharei  se  născuse  moartă,  iar  draga  lui  domniţă  se 
aruncase  din  turn  la  scurt  timp  după  aceea,  înnebunită  de  durere 
pentru  copilul  pierdut  şi,  poate,  şi  din  cauza  bărbatului  care  o  dez- 
onorase la  Harrenhal.  Şi-a  dat  sufletul  fără  să  fi  ştiut  vreodată  că  Ser 
Barristan  o  iubise.  Cum  să  fi  putut  el?  Era  cavaler  al  Gărzii  Regelui, 
jurase  să  ţină  celibatul.  N-ar  fi  ieşit  nimic  bun,  dacă  i-ar  fi  vorbit 
despre  simţămintele  sale.  Dar  nici  din  tăcere  n-a  ieşit  nimic  bun.  Dacă 
l-aş  fi  trântit  pe  Rbaegar  şi  aş  fi  încoronat-o  pe  Ashara  regina  dragostei  şi 
frumuseţii,  s-ar  fi  uitat  ea  la  mine,  şi  nu  la  Stark? 

A 

Nu  va  şti  niciodată.  Insă,  dintre  toate  eşecurile  lui,  niciunul  nu-1 
bântuia  pe  Barristan  Selmy  atât  de  mult  ca  acesta. 

Cerul  era  acoperit,  aerul  încins,  îmbâcsit,  apăsător  şi,  totuşi,  ceva-i 
dădea  fiori  pe  şira  spinării.  Ploaia,  îşi  zise  el.  Vine  o  furtună.  Dacă  nu 
la  noapte,  mâine.  Ser  Barristan  se  întrebă  dacă  va  mai  apuca  s-o  vadă. 
DacăHizdahr  are  propriul  lui  Păianjen,  sunt  ca  şi  mort.  Dacă  se  ajungea 
la  asta,  avea  de  gând  să  moară  aşa  cum  trăise,  cu  sabia  lungă  în  mână. 

Când  şi  ultima  geană  de  lumină  pieri  înspre  apus,  în  spatele  pânzelor 
corăbiilor  din  Golful  Sclavilor,  Ser  Barristan  intră  înapoi,  chemă  doi 
slujitori  şi  le  spuse  să  încălzească  apă  pentru  baie.  Asudase  şi  se 
murdărise  antrenându-se  cu  scutierii  în  căldura  amiezii. 

Apa  care  i  se  aduse  era  doar  călduţă,  însă  Selmy  zăbovi  în  baie  până 
când  se  răci  şi-şi  frecă  pielea  până  la  sânge.  Curat,  aşa  cum  fusese 

întotdeauna,  se  ridică,  se  şterse  şi  se  îmbrăcă  singur  în  haine  primenite. 
Ciorapii,  lenjeria,  tunica  de  mătase,  vesta  matlasată,  cu  toate  proaspăt 
spălate  şi  albite.  Peste  ele  îşi  puse  armura  dată  de  regină  în  semn  de 
preţuire.  Cămaşa  de  zale  era  aurită,  lucrată  fin,  legăturile  dintre  zale 
fiind  la  fel  de  suple  ca  pielea,  cu  platoşă  gravată,  tare  precum  gheaţa 
şi  strălucitoare  ca  zăpada  tocmai  ninsă.  Pumnalul  ajunse  pe  un  şold, 
iar  sabia-i  lungă,  pe  celălalt,  agăţată  de  o  centură  din  piele  albă,  cu 
catarame  aurite.  La  sfârşit  îşi  luă  mantia  sa  albă,  lungă,  pe  care  şi-o 
prinse  pe  umeri. 

Lăsă  coiful  agăţat  în  cârlig.  Fanta  îngustă  din  dreptul  ochilor  îi 
limita  vederea  şi  trebuia  să  vadă  tot  ce  mişcă.  Coridoarele  piramidei 
erau  întunecate  noaptea,  iar  duşmanii  se  puteau  repezi  la  tine  din  orice 

A 

parte.  In  plus,  cu  toate  că  era  minunat  să  priveşti  printre  aripile 
ornamentate  ale  dragonului  care  îi  împodobeau  coiful,  puteau  fi  lovite 
destul  de  uşor  de  o  sabie  sau  o  secure.  Le  va  păstra  pentru  următorul 
turnir,  dacă  Cei  Şapte  îi  vor  îngădui. 

înarmat  şi  cu  armura  pe  el,  bătrânul  cavaler  aşteptă,  aşezat  în  bezna 
camerei  sale  de  lângă  apartamentele  reginei.  Chipurile  tuturor  cavale- 
rilor care  slujiseră  şi  îşi  dăduseră  viaţa  îi  pluteau  prin  faţa  ochilor  în 
întuneric,  ca  şi  cele  ale  fraţilor  din  Garda  Regelui.  Se  întrebă  câţi  dintre 
ei  ar  fi  făcut  ce  se  pregătea  el  să  facă.  Unii,  sigur.  însă  nu  toţi.  Unii  n-ar 
fi  ezitat  deloc  să-l  doboare  pe  Ţeastâ-Rasâ  ca  pe  un  trădător.  In  afara 
piramidei  începu  să  plouă.  Ser  Barristan  şedea  în  beznă,  ascultând.  Se 
aud  ca  nişte  lacrimi,  îşi  zise.  Se  aude  ca  şi  cum  ar  plânge  regii  morţi. 

Apoi  veni  vremea  să  plece. 

Marea  Piramidă  din  Meereen  fusese  construită  ca  o  imitaţie  a  Marii 
Piramide  din  Ghis,  ale  cărei  ruine  imense  le  vizitase,  cândva,  Lomas 
Pas-Mare.  ca  şi  străvechea  sa  predecesoare,  ale  cărei  săli  din  marmură 
roşie  erau  acum  sălaşul  liliecilor  şi  al  păianjenilor,  piramida  meereenă 
se  lăuda  cu  treizeci  şi  trei  de  niveluri,  numărul  fiind  sacru  pentru  zeii 
din  Ghis.  Ser  Barristan  îşi  începu  lungul  coborâş  singur,  cu  mantia 
albă  unduindu-i-se  în  urmă.  Coborî  pe  scările  servitorilor,  nu  pe  cele 

mari,  din  marmură  cu  nervuri,  ci  pe  cele  mai  înguste,  mai  abrupte, 
mai  drepte,  ascunse  în  interiorul  pereţilor  groşi,  de  cărămidă. 

La  douăsprezece  niveluri  dedesubt  îl  găsi  pe  Ţeastă-Rasă  aşteptând, 
cu  trăsăturile  lui  aspre  încă  ascunse  sub  masca  pe  care  o  purta  în 
dimineaţa  aceea,  liliacul  însângerat.  Şase  Fiare  de  Bronz  erau  cu  el. 
Toate,  mascate  în  insecte  identice. 

Lăcuste,  îşi  dădu  Selmy  seama. 

-  Groleo,  zise  el. 

-  Groleo,  răspunse  una  dintre  insecte. 

-  Mai  am  lăcuste,  dacă-ţi  trebuie,  glăsui  Skahaz. 

-  Şase  ar  trebui  să  fie  de  ajuns.  Ce-i  cu  oamenii  de  la  uşi? 

-  Sunt  ai  mei.  Nu  vei  avea  nicio  problemă. 
Ser  Barristan  îl  apucă  pe  Ţeastă-Rasă  de  braţ. 

-  Să  nu  vărsaţi  sânge  decât  dacă  nu  aveţi  de  ales.  Mâine  vom  forma 
un  consiliu  şi  vor  spune  oraşului  ce-am  făcut  şi  de  ce. 

-  Cum  vrei.  Mult  noroc,  bătrâne! 

Fiecare  se  duse  în  drumul  lui.  Fiarele  de  Bronz  se  aliniară  în  urma 
lui  Ser  Barristan,  pe  când  îşi  continuă  coborârea. 

Apartamentele  regelui  erau  îngropate  în  inima  piramidei,  la  nive- 
lurile al  şaisprezecelea  şi  al  şaptesprezecelea.  Când  ajunse  la  ele,  Selmy 
găsi  uşile  dinspre  interiorul  piramidei  zăvorâte  cu  lanţuri,  cu  două 
dintre  Fiarele  de  Bronz  aşezate  de  strajă.  Pe  sub  glugile  de  la  mantiile 
peticite  unul  se  iţea  ca  şobolan,  iar  celălalt,  ca  taur. 

-  Groleo,  zise  Ser  Barristan. 

-  Groleo,  răspunse  taurul.  Al  treilea  coridor  la  dreapta. 
Şobolanul  desfăcu  lanţul.  Ser  Barristan  şi  escorta  sa  pătrunseră  pe 

un  coridor  îngust,  pentru  servitori,  luminat  cu  făclii,  cu  pereţii  din 
cărămizi  roşii  şi  negre.  Paşii  lor  răsunau  pe  podele  în  vreme  ce  lăsau 
în  urmă  două  coridoare  şi  intrară  pe  cel  de-al  treilea,  de  la  dreapta. 

In  faţa  uşilor  sculptate  din  lemn  de  esenţă  tare,  care  duceau  spre 
camerele  regelui,  stătea  Piele-de-Oţel,  un  tânăr  luptător  în  arenă,  încă 
neconsiderat  de  prim-rang.  Obrajii  şi  fruntea  sa  erau  brăzdate  de 

tatuaje  complicate,  în  verde  şi  negru,  vechi  simboluri  magice  valyriene, 
considerate  capabile  să-i  facă  carnea  şi  pielea  dure  ca  oţelul.  Semne 
asemănătoare  îi  acopereau  pieptul  şi  braţele,  deşi  rămânea  de  văzut 
dacă  pot  opri  o  sabie  sau  o  secure  de  luptă. 

Insă  chiar  şi  fără  ele,  Piele-de-Oţel  arăta  impresionant:  un  tânăr 
zvelt  şi  musculos,  mai  înalt  cu  un  cap  decât  Ser  Barristan. 

-  Cine-i  acolo?  strigă  el,  rotindu-şi  securea  cu  coadă  lungă  într-o 
parte  şi-n  alta,  pentru  a  le  bara  drumul. 

Când  îl  văzu  pe  Ser  Barristan,  cu  lăcustele  de  alamă  în  urmă-i,  o  lăsă 
din  nou  în  jos. 

-  Bătrâne  ser. 

-  Dacă  nu-1  deranjează  pe  rege,  trebuie  să  schimb  câteva  vorbe  cu  el. 

-  Orele  sunt  înaintate. 

-  Sunt  înaintate,  dar  e  urgent. 

-  Pot  să  întreb. 

Piele-de-Oţel  lovi  uşa  de  la  apartamentele  regelui  cu  capătul  cozii  de 
la  securea  lui  lungă.  Se  deschise  o  uşiţă  glisantă.  Apărură  ochii  unui  copil 
O  voce  de  copil  răsună  prin  uşă.  Piele-de-Oţel  răspunse.  Ser  Barristan 
auzi  sunetul  unui  drug  greu,  de  fier,  care  etras  înapoi.  Uşa  se  deschise. 

-  Numai  tu,  zise  Piele-de-Oţel.  Fiarele  aşteaptă  aici. 

-  Cum  doreşti. 

Ser  Barristan  dădu  din  cap  spre  lăcuste.  Una-i  răspunse  tot  aşa. 
Selmy  se  strecură  prin  uşă  singur. 

întunecoase  şi  fără  ferestre,  înconjurate  din  toate  părţile  de  pereţi 
din  cărămidă,  de  doi  metri  şi  jumătate  grosime,  camerele  pe  care  şi  se 
însuşise  regele  erau  mari  şi  luxoase.  Grinzi  mari,  din  stejar  negru, 
sprijineau  tavanul.  Podelele  erau  acoperite  cu  covoare  din  mătase, 
aduse  din  Qarth.  Pe  pereţi  se  aflau  tapiserii  nepreţuite,  antice  şi  foarte 
decolorate,  înfăţişând  gloria  Vechiului  Imperiu  din  Ghis.  Cea  mai 
mare  îi  arăta  pe  ultimii  supravieţuitori  ai  armatei  Valyriene  trecând 
în  robie  şi  fiind  înlănţuiţi.  Bolta  de  dinaintea  dormitorului  regal  era 
păzită  de  o  pereche  de  îndrăgostiţi  din  lemn  de  santal,  lustruiţi  cu  ulei. 

Ser  Barristan  îi  consideră  respingători,  cu  toate  că  sigur  erau  puşi 
acolo  ca  să  stârnească  poftele.  Cu  cât  plecăm  mai  repede  de  aici,  cu  atât 
mai  bine. 

Un  coş  din  fier  în  care  se  afla  jar  era  singura  sursă  de  lumină.  Lângă 
el  stăteau  doi  dintre  purtătorii  de  cupe  ai  reginei,  Draqaz  şi  Quezza. 

-  Miklaz  s-a  dus  să-1  trezească  pe  rege,  zise  Quezza.  Iţi  aduc  vin,  ser? 

-  Nu,  mulţumesc. 

-  Poţi  lua  loc,  făcu  Draqaz,  arătându-i  o  bancă. 

-  Prefer  să  stau  în  picioare. 

Auzea  glasuri  plutind  prin  aer,  venind  pe  sub  boltă  dinspre  dormitor. 
Unul  era  al  regelui. 

Trecură  câteva  momente  bune  până  când  Regele  Hizdahr  zo  Loraq, 
al  Patrusprezecelea  cu  Acest  Nume  Nobil,  ieşi  căscând,  înnodându-şi 
cordonul  cu  care-şi  ţinea  roba  închisă.  Veşmântul  era  din  satin  verde, 
bogat  ţesut,  cu  perle  şi  fir  de  argint.  Sub  el,  regele  era  gol.  Asta  se  potri- 
vea de  minune.  Bărbaţii  goi  se  simţeau  vulnerabili  şi  erau  mai  puţin 
înclinaţi  spre  acte  de  eroism  sinucigaş. 

Femeia  pe  care  Ser  Barristan  o  zări  în  treacăt  uitându-se  pe  sub 
boltă,  din  spatele  unei  perdele  străvezii,  era  şi  ea  goală,  având  sânii  şi 
coapsele  doar  parţial  ascunse  sub  mătasea  unduitoare. 

-  Ser  Barristan,  căscă  din  nou  regele.  Cât  e  ceasul?  Ai  veşti  despre 
scumpa  mea  regină? 

-  Niciuna,  înălţimea  Ta. 
Hizdahr  oftă. 

-  Magnificenţa  Ta,  te  rog.  Deşi  la  ora  asta  Somnolenţa  Ta  ar  fi  o 
formulă  chiar  mai  potrivită. 

Regele  se  îndreptă  spre  bufet  să-şi  toarne  o  cupă  cu  vin,  însă  pe  fundul 
carafei  mai  erau  doar  câţiva  stropi.  Un  licăr  de  iritare  îi  străbătu  faţa. 

-  Miklaz,  vin.  Acum. 

-  Da,  Luminăţia  Ta. 

-  Ia-1  pe  Draqaz  cu  tine.  O  butelcă  de  Arbor  auriu  şi  una  de  vin 
roşu,  dulce.  Niciuna  din  pişatul  vostru  galben,  mulţumesc.  Iar  data 

viitoare  când  mai  găsesc  carafa  goală,  s-ar  putea  să  fiu  nevoit  să  vă  cam 
pişe  de  obrajii  ăia  ai  voştri  atât  de  trandafirii. 

Băiatul  o  luă  imediat  la  goană,  iar  regele  reveni  la  Selmy. 

-  Am  visat  că  ai  găsit-o  pe  Daenerys. 

-  Visele  pot  minţi,  înălţimea  Ta. 

-  „Luminăţia  Ta"  ar  suna  de  minune.  Ce  te  aduce  la  mine  la  ora 
asta,  ser?  Cev  a  probleme  prin  oraş? 

-  Oraşul  e  liniştit. 

-  Chiar  aşa?  Hizdarhr  păru  nedumerit.Atunci,  de  ai  mai  venit? 

-  Să  pun  o  întrebare.  Magnificenţa  Ta,  eşti  Harpia? 

Cupa  cu  vin  îi  alunecă  dintre  degete  lui  Hizdahr,  săltă  pe  covor  şi 
se  rostogoli. 

-  Vii  la  mine  în  dormitor,  în  toiul  nopţii,  ca  să  mă  întrebi  aşa  ceva? 
Eşti  nebun? 

De-abia  atunci  păru  regele  să-şi  dea  seama  că  Ser  Barristan  purta 
platoşa  şi  cămaşa  de  zale. 

-  Ce...  de  ce...  cum  îndrăzneşti? 

-  Otrava  a  fost  lucrătura  ta,  Măreţule? 
Regele  Hizdahr  făcu  un  pas  înapoi. 

-  Lăcustele?  Asta...  asta  a  fost  isprava  dorsnisheanului.  Quentyn, 
aşa-numitul  prinţ.  Intreabă-1  pe  Reznak,  dacă  nu  mă  crezi. 

-  Ai  dovezi?  Are  Reznak? 

-  Nu,  altfel,  le-aş  fi  luat  eu.  Poate  că  oricum  ar  trebui  să  fac  asta. 
Marghaz  va  scoate  mărturia  de  la  ei,  n-am  nicio  îndoială.  Sunt  cu  toţii 
nişte  otrăvitori,  aceşti  dornisheni.  Reznak  spune  că  li  se  închină  şerpilor. 

-  Mănâncă  şerpi,  spuse  Ser  Barristan.  Era  arena  ta,  loja  ta,  locurile 
tale.  Vin  dulce  şi  perne  moi,  smochine,  pepene  şi  lăcuste  cu  miere. 
Tu  le-ai  oferit  pe  toate.  Ai  îndemnat-o  pe  înălţimea  Sa  să  încerce 
lăcustele,  însă  tu,  personal,  n-ai  gustat  niciuna. 

-  Am...  condimentele  iuţi  nu-mi  cad  bine.  Era  soţia  mea.  Regina 
mea.  De  ce  să  vreau  s-o  otrăvesc? 

Era,  zice  el.  Crede  că-i  moartă. 

-  Numai  tu  poţi  răspunde,  Magnificenţa  Ta.  Poate  că  ai  dorit  să-ţi 
iei  o  altă  femeie  în  locul  ei? 

Ser  Barristan  făcu  un  semn  cu  capul  spre  fata  care  arunca  ocheade 
timide  dinspre  dormitor. 

-  Poate  chiar  pe  aceea? 
Regele  privi  în  jur  agitat. 

-  Ea?  Dur  ea  nu  înseamnă  nimic.  E  o  sclavă  în  dormitor.  îşi  ridică 
mâinile.  N-am  zis  bine.  Nu-i  sclavă.  E  o  femeie  liberă.  Maestră  la 
plăceri.  Chiar  şi  un  rege  are  trebuinţe,  ea...  ea  nu-i  treaba  ta,  ser.  N-aş 
vătăma-o  pe  Daenerys.  Niciodată. 

-  Ai  îndemnat-o  pe  regină  să  guste  lăcustele.  Eu  te-am  auzit. 

-  Credeam  că  o  să-i  placă.  Hizdahr  se  mai  retrase  un  pas.  Iuţi  şi 
dulci  în  acelaşi  timp. 

-Iuţi  şi  dulci  şi  otrăvite.  Cu  propriile  mele  urechi  te-am  auzit 
poruncindu-le  oamenilor  din  arenă  să-1  ucidă  pe  Drogon.  Strigând  la  ei. 
Hizdahr  îşi  umezi  buzele. 

-  Fiara  a  devorat  carnea  lui  Barsena.  Dragonii  îi  vânează  pe  oameni. 
Ucidea,  ardea... 

-  ...ardea  oamenii  care  au  intenţionau  s-o  atace  pe  regină.  Fiii 
Harpiei,  fie  că-ţi  place  sau  nu.  Prietenii  tăi. 

-  Nu-s  prietenii  mei. 

-  Spui  aşa,  şi  totuşi,  când  le-ai  zis  să  nu  mai  ucidă,  s-au  supus.  De 
ce-ar  fi  făcut-o,  dacă  nu  ai  fi  fost  şi  tu  unul  dintre  ei? 

Hizdahr  clătină  din  cap.  De  data  asta  nu  mai  răspunse. 

-  Zi-mi  adevărul,  zise  Ser  Barristan.  Ai  iubit-o  vreodată,  chiar  şi 
numai  puţin?  Sau  a  fost  doar  coroana  poftită? 

-  Poftită?  îndrăzneşti  să-mi  vorbeşti  de  pofte) 
Regelui  îi  tremura  gura  de  furie. 

-  Am  jinduit  coroana,  da...  dar  nici  pe  jumătate  cât  pentru  merce- 
narul ei.  Poate  că  tocmai  preţiosul  ei  comandant  a  fost  cel  care  a 
încercat  s-o  otrăvească,  fiindcă  1-a  dat  la  o  parte.  Iar  dacă  şi  au  i-am 
mâncat  lăcustele,  atunci  cu  atât  mai  bine. 

-  Daario  este  un  ucigaş,  însă  nu-i  otrăvitor.  Ser  Barristan  se  trase 
mai  aproape  de  rege.  Tu  eşti  Harpia?  Acum  puse  mâna  pe  mânerul 
săbiei  lungi.  Spune-mi  adevărul  şi-ţi  promit  că  vei  avea  o  moarte  iute 
şi  curată. 

-  Presupui  prea  multe,  ser,  zise  Hizdahr.  Am  terminat-o  cu  între- 
bările astea  şi  cu  tine.  Eşti  eliberat  din  slujba  mea.  Părăseşte  imediat 
Meereenul  şi-am  să-ţi  cruţ  viaţa. 

-  Dacă  nu  eşti  tu  Harpia,  dă-mi  numele  său. 

Ser  Barristan  trase  sabia  din  teacă.  Tăişul  ei  ascuţit  sclipi  în  lumina 
vetrei,  devenind  o  linie  de  foc  portocaliu. 
Hizdahr  izbucni. 

-  Khrazz!  strigă  el,  împleticindu-se  în  timp  ce  mergea  cu  spatele 
spre  dormitor.  Khrazz!  Khrazz! 

Ser  Barristan  auzi  o  uşă  deschizându-se  undeva  la  stânga.  Se  întoarse 
la  timp  pentru  a-1  vedea  pe  Khrazz  ieşind  din  spatele  tapiseriei.  Sc 
mişca  încet,  încă  ameţit  de  somn,  însă  avea  în  mână  arma  preferată: 
un  arakh  dohrakian,  lung  şi  curbat.  O  sabie  de  măcelar,  făcută  să 
provoace  răni  adânci,  nimicitoare,  din  goana  calului.  O  armă 
ucigătoare  împotriva  unor  duşmani  pe  jumătate  dezbrăcaţi,  în  arenă 
sau  pe  câmpul  de  luptă.  Insă  aici,  în  spaţiu  închis,  lungimea  arakh-\Am 
îl  dezavantaja,  iar  Barristan  Selmy  era  îmbrăcat  în  armură  şi  cămaşă 
de  zale. 

-  Am  venit  pentru  Hizdahr,  spuse  cavalerul.  Aruncă-ţi  fierul  şi 
stai  de-o  parte  şi  nu  ţi  se  va  face  nici  un  rău! 

Şi  Khrazz  hohoti. 

-  Bătrâne,  am  să-ţi  mănânc  inima. 

Cei  doi  bărbaţi  aveau  cam  aceeaşi  înălţime,  însă  Khrazz  cântărea 
vreo  doisprezece  kilograme  mai  mult  şi  era  cu  patruzeci  de  ani  mai 
tânăr,  având  pielea  albă,  ochii  goi  şi  o  creastă  de  păr  ţepos,  roşu-negru, 
întins  de  la  frunte  şi  până  la  baza  gâtului. 

-  Atunci,  vino!  zise  Barristan  cel  Aspru. 
Khrazz  veni. 

Pentru  prima  dată  în  toată  ziua,  Selmy  se  simţi  sigur  pe  el.  Pentru 
asta  sunt  făcut,  îşi  zise.  Dansul,  pe  dulcele  cântec  al  oţelului,  cu  o  sabie  în 
mână  şi  un  duşman  înaintea  mea. 

Luptătorul  din  arenă  era  iute,  năucitor  de  iute,  la  fel  de  iute  ca 
oricare  alt  bărbat  cu  care  luptase  Ser  Barristan  vreodată.  In  mâinile  lui 
imense,  arkb-ul  deveni  o  nălucire  şuierătoare,  o  furtună  de  oţel  care 
părea  să  vină  asupra  bătrânului  cavaler  din  toate  direcţiile,  în  acelaşi 
timp.  Majoritatea  loviturilor  erau  dirijate  spre  cap.  Khrazz  nu  era 
prost.  Fără  cască,  Selmy  era  cel  mai  vulnerabil  deasupra  gâtului. 

Pară  calm  loviturile,  sabia  sa  lungă  întâmpinând  fiecare  atac  şi  devi- 
indu-1.  Săbiile  răsunau  încontinuu.  Ser  Barristan  se  retrase.  La  marginea 
câmpului  său  vizual,  îi  zări  pe  purtătorii  de  cupe  privind  cu  ochii  mari 
şi  albi  ca  ouăle  de  găină.  Khrazz  blestemă  şi  schimbă  o  lovitură  cu  boltă 
într-una  joasă,  trecând  măcar  o  dată  de  sabia  bătrânului  cavaler,  doar 
pentru  a-şi  vedea  lama  ricoşând  inofensivă  de  pe  o  apărătoare  din  oţel 
alb.  Lovitura  de  răspuns  a  lui  Selmy  găsi  umărul  stâng  al  luptătorului 
în  arenă,  despicând  pânza  fină  ca  să  muşte  din  carnea  de  dedesubt. 
Tunica  galbenă  se  făcu  trandafirie,  apoi  roşie. 

-  Numai  laşii  se  îmbracă  în  fier!  declară  Khrazz,  dându-i  ocol. 
Nimeni  nu  purta  armură  în  luptele  din  arenă.  Mulţimile  veneau 

pentru  sânge:  moarte,  trupuri  dezmembrate  şi  strigăte  de  suferinţă, 
muzica  nisipului  stacojiu. 

Ser  Barristann  se  întorcea  odată  cu  el. 

-  Acest  laş  este  pe  cale  să  te  omoare,  ser. 

Nu  era  cavaler,  însă  curajul  îl  făcea  să-i  aducă  măcar  această  dovadă 
de  respect.  Khrazz  nu  ştia  cum  să  lupte  cu  un  om  în  armură.  Ser  Barris- 
tan îi  citea  în  ochi:  îndoială,  buimăceală,  începutul  fricii.  Luptătorul 
din  arenă  reveni,  strigând,  de  data  asta  ca  şi  cum  sunetul  i-ar  fi  putut 
lovi  adversarul  acolo  unde  oţelul  nu  reuşise.  Arakh-vX  lovi  jos,  sus, 
din  nou  jos. 

Selmy  blocă  atacurile  la  cap  şi-şi  lăsă  armura  să  le  oprească  pe  celelalte, 
în  vreme  ce  sabia  îi  despică  obrazul  luptătorului  de  la  ureche  şi  până  la 

gură,  apoi  trasă  o  crestătură  deschisă  şi  roşie  peste  piept.  Sângele  gâlgâia 
din  rănile  lui  Khrazz.  Asta  nu  reuşi  decât  să-lînfurie  şi  mai  tare.  Luă 
coşul  din  fier  cu  mâna  liberă  şi-1  azvârli,  împrăştiind  tăciunii  şi  cărbunii 
încinşi  la  picioarele  lui  Selmy.  Ser  Barristan  sări  peste  ei.  Khrazz  lovi 
spre  braţul  lui  şi-1  nimeri,  însă  arakh-vX  nu  putu  decât  să  ciuntească 
emailul  dur  înainte  de  a  fi  oprit  de  oţelul  de  dedesubt. 

-  In  arenă,  asta  ţi-ar  fi  retezat  braţul,  bătrânule. 

-  Nu  suntem  în  arenă. 

-  Dă-ţijos  armura! 

-  Nu-i  târziu  să  laşi  arma.  Renunţă! 

-  Mori!  urlă  Khrazz,  însă  când  îşi  ridica  arkh-\x\  vârful  lui  atinse 
una  dintre  tapiseriile  de  pe  pereţi  şi  se  încurcă  acolo.  Era  ocazia  de 
care  avea  nevoie  Ser  Barristan.  Despică  burta  luptătorului  din  arenă, 
pară  lovitura  de  arakh  când  se  eliberă,  apoi  îl  termină  pe  Khrazz  cu  un 
atac  rapid,  în  inimă,  în  vreme  ce  maţele  luptătorului  se  revărsau  ca 
un  cuib  de  ţipari  unsuroşi. 

Sângele  şi  viscerele  murdăriră  covoarele  de  mătase  ale  regelui. 
Selmy  făcu  un  pas  înapoi.  Sabia  lungă  din  mâinile  sale  era  roşie  până 
la  jumătate.  Ici,  colo,  covorul  începuse  să  fumege  în  locurile  unde 
căzuseră  bucăţile  de  cărbune.  O  auzea  pe  biata  Quezza  scâncind. 

-  Nu-ţi  fie  teamă,  zise  bătrânul  cavaler.  Nu  am  de  gând  să-ţi  fac 
rău,  copilă.  Nu-1  vreau  decât  pe  rege. 

îşi  şterse  sabia  cu  una  dintre  perdele  şi  păşi  tiptil  în  dormitor,  unde-1 
află  pe  Hizdahr  zo  Loraq,  cel  de-al  Paisprezecelea  după  Numele  Său 
Nobil,  ascuns  după  o  tapiserie,  bâiguind. 

-  Cruţă-mă!  se  milogi  el.  Nu  vreau  să  mor. 

-  Puţini  vor.  Şi,  totuşi,  oamenii  mor  cu  toţii,  fără  deosebire. 
Ser  Barristan  îşi  băgă  sabia  în  teacă  şi-1  ridică  pe  Hizdahr  în 

picioare. 

-  Vino,  am  să  te  duc  într-o  celulă. 

Până  acum,  Fiarele  de  Bronz  ar  fi  trebui  să-1  dezarmeze  pe 
Piele-de-Oţel. 

-  Vei  fi  ţinut  în  captivitate  până  la  întoarcerea  reginei.  Dacă  nu  se 
poate  dovedi  nimic  împotriva  ta,  nu  vei  păţi  nimic.  Ai  cuvântul  meu 
de  cavaler. 

11  apucă  pe  rege  de  braţ  şi-1  conduse  în  dormitor,  simţindu-se  ciudat 
de  ameţit,  aproape  ca  beat.  Eram  în  Garda  Regelui.  Acum  ce  sunt? 

Miklaz  şi  Draqaz  reveniseră  cu  vinul  regelui.  Stăteau  în  pragul  uşii 
deschise,  ţinând  butelcile  la  piept  şi  holbându-se  cu  ochii  căscaţi  la 
cadavrul  lui  Khrazz.  Quezza  încă  mai  scâncea,  dar  Jezhene  venise  s-o 
liniştească.  O  strânse  la  piept  pe  fetiţă,  mângâindu-i  părul.  Câţiva 
dintre  ceilalţi  paharnici  se  adunară  în  spatele  lor,  privind. 

-  Măreţia  Ta,  zise  Miklaz,  nobilul  Reznak  mo  Reznak  zice  să-ţi 
spun  să  te  duci  imediat. 

Băiatul  i  se  adresa  regelui  ca  şi  cum  Ser  Barristan  nici  n-ar  fi  fost  de 
faţă,  ca  şi  cum  n-ar  fi  fost  niciun  mort  lăţit  pe  covor,  cu  sângele  lui 
vital  pătând,  încet,  mătasea  cu  roşu.  Skahaz  trebuia  să-l  ia  pe  Reznak  în 
custodia  lui  până  când  puteam  fi  siguri  de  loialitatea  lui.  Oare  ceva  n-ofi 
mers  ceva  cum  trebuie? 

-  Unde  să  se  ducă?  îl  întrebă  Ser  Barristan  pe  băiat.  Unde  vrea 
seneşalul  să  se  ducă  înălţimea  Sa? 

-  Afară.  Miklaz  păru  că-1  vedea  pentru  prima  dată.  Afară,  ser. 
Pe  t...  terasă.  Să  vadă. 

-  Să  vadă  ce? 

-  D...  dra...  dragonii.  Dragonii  au  fost  sloboziţi,  ser. 
Să  ne  apere  Cei  Şapte  pe  noi  toţi,  îşi  zise  bătrânul  cavaler. 

Noaptea  trecu  păşind  încet,  pe  picioarele  ei  negre.  Ora  liliacului  făcu 
loc  celei  a  ţiparului,  ora  ţiparului  îi  cedă  orei  fantomelor.  Prinţul  zăceâ 
în  pat,  holbându-se  în  tavan,  visând  fără  să  doarmă,  amintindu-şi, 
imaginându-şi,  răsucindu-se  pe  sub  cuverturile  de  pânză,  cu  mintea 
aprinsă  de  gânduri  de  foc  şi  sânge. 

In  cele  din  urmă,  sătul  de  leneveală,  Quentyn  Martell  bâjbâi 
până-n  salon,  unde-şi  turnă  o  cupă  cu  vin,  golind-o  pe  întuneric. 
Gustul  era  o  dulce  binecuvântare  pe  limbă,  aşa  că  aprinse  o  lumânare 
şi-şi  mai  turnă  unul.  Vinul  mă  va  ajuta  să  dorm,  îşi  spuse,  dar  ştia  că 
e  o  minciună. 

Se  holbă  îndelung  la  lumânare,  apoi  puse  cupa  jos  şi-şi  ţinu  palma 
deasupra  flăcării.  Ii  trebui  întreaga  voinţă  de  care  dispunea  pentru  a 
o  cobori  până  când  focul  atinse  carnea,  iar  când  se  întâmplă  asta,  îţi 
trase  palma  înapoi,  scoţând  un  strigăt  de  durere. 

-  Quentyn,  eşti  nebun? 

Nu,  doar  speriat.  Nu  vreau  să  ard. 

-  Gerris? 

-  Te-am  auzit  mişcându-te  încoace  şi-n  colo. 

-  Nu  puteam  să  dorm. 

-  Iar  arsurile  sunt  un  leac?  Puţin  lapte  cald  şi  un  cântec  de  leagăn 
ţi-ar  prinde  numai  bine.  Sau  mai  bine  te-aş  duce  la  Templul  Graţiilor, 
să  găsim  o  fată  pentru  tine. 

-  O  târfă,  vrei  să  spui. 

-  Li  se  zice  Graţii.  Poartă  diferite  culori.  Cele  roşii  sunt  singurele 
care  se  împreunează. 

Gerris  se  aşeză  la  masă,  în  faţa  lui. 

-  Septele  de  acasă  ar  trebui  să  ia  şi  ele  acest  obicei,  dacă  vrei  părerea 
mea.  Ai  observat  că  septele  bătrâne  arată  întotdeauna  ca  nişte  coto- 
roanţe? Aşa  că  o  să  duci  o  viaţă  castă. 

Quentyn  aruncă  o  privire  spre  terasă,  unde  umbrele  nopţii  se  întin- 
deau cuprinzătoare  printre  copaci.  Auzea  susurul  moale  al  apei  în  cădere. 

-  Plouă?  Târfele  tale  au  plecat. 

-Nu  toate.  Mai  sunt  destule  bunătăţi  prin  grădina  plăcerilor  şi 
aşteaptă  acolo  în  fiecare  noapte,  până  când  le  alege  vreun  bărbat.  Cele 
care  nu  sunt  alese  trebuie  să  rămână  pe  loc  până  la  răsăritul  soarelui, 
simţindu-se  singure  şi  neglijate.  Am  putea  să  le  consolăm. 

-  Ele  ar  putea  să  mă  consoleze  pe  mine,  vrei  să  spui. 

-  Şi  asta. 

-  Nu  de  genul  ăsta  de  consolare  am  nevoie. 

-  Te  contrazic.  Daenerys  Targaryen  nu-i  singura  femeie  din  lume. 
Vrei  să  mori  flăcău? 

Quentyn  nu  voia  să  moară  deloc.  Vreau  să  mă  întorc  la  Yronwood 
şi  să  le  sărut  pe  amândouă  surorile  tale,  să  mă  căsătoresc  cu  Gwyneth 
Yronwood,  s-o  privesc  înflorind,  sâ-i  fac  un  copil.  Vreau  să  călăresc  în 
turniruri,  să  vânez  cu  şoimii,  să  merg  la  vânătoare,  s-o  vizitez  pe  mama, 
la  Norvos,  să  citesc  câteva  din  cărţile  pe  care  mi  le  trimite  tata.  Ii  vreau 
pe  Cletus,  pe  Will  şi  pe  Maesterul  Kedry  din  nou  în  viaţă. 

-  Crezi  că  Daenerys  ar  fi  încântată  să  afle  că  m-am  culcat  cu  vreo  târfă? 
-E  cu  putinţă.  Bărbaţii  ar  putea  fi  bucuroşi  de  fecioare,  însă 

femeilor  le  place  ca  bărbatul  să  ştie  ce  trebuie  în  alcov.  E  tot  un  fel  de 
scrimă.  Trebuie  să  te  antrenezi  ca  să  fii  bun. 

Gluma-1  înţepă.  Quentyn  nu  se  mai  simţise  niciodată  atât  de  băietan 
de  când  stătuse  înaintea  lui  Daenerys  Targaryen,  cerându-i  mâna. 
Gândul  că  trebuia  să  se  culce  cu  ea  îl  înspăimânta  aproape  la  fel  de  mult 
ca  şi  dragonii  ei.  Ce  s-ar  întâmpla,  dacă  nu  ar  satisface-o? 

-  Daenerys  are  un  concubin,  zise  el  defensiv.  Tatăl  meu  nu  m-a 
trimis  aici  ca  s-o  distrez  pe  regină  în  dormitor.  Ştii  de  ce-am  venit. 

-  Nu  poţi  să  te  căsătoreşti  cu  ea.  Are  un  soţ. 

-  Nu-1  iubeşte  pe  Hizdahr  zo  Loraq. 

-  Ce-are  dragostea  cu  căsătoria?  Un  prinţ  ar  trebui  să  ştie  mai  bine. 
Se  spune  că  tatăl  tău  s-a  însurat  din  dragoste.  Câtă  bucurie  i-a  adus  asta? 

Puţină  şi  tot  mai  puţină.  Doran  Martell  şi  soaţa  sa  norvoshi  şi-au 
petrecut  jumătate  din  mariaj  departe  unul  de  celălalt,  iar  cealaltă 
jumătate  sfădindu-se  de  zor.  A  fost  singura  imprudenţă  comisă  de  tatăl 
său  vreodată,  dacă  stăteai  să-i  asculţi  pe  unii,  singura  dată  când  urmase 
glasul  inimii,  nu  raţiunea,  şi  ajunsese  să  regrete. 

-  Nu  toate  riscurile  te  ruinează,  insistă  el.  Este  datoria  mea. 
Destinul  meu. 

Tu  trebuie  să  fii  prietenul  meu,  Gerris.  De  ce  trebuie  să-ţi  baţi  joc  de 
speranţele  mele?  Am  destule  îndoieli  şi  fără  să  mai  torni  tu  unsoare  peste 
focul  temerilor  mele. 

-  Va  fi  marea  mea  aventură. 

-  Oamenii-şi  pierd  viaţa  în  marile  aventuri. 

Nu  greşea.  Asta  se  spunea  şi  în  tot  felul  de  poveşti.  Eroul  pleacă  la 
drum  împreună  cu  prietenii  şi  însoţitorii  lui,  se  confruntă  cu  pericolele, 
se  întoarce  acasă  triumfător.  Numai  unii  dintre  companionii  săi  nu  se 
mai  întorc  deloc.  Totuşi,  eroul  nu  moare  niciodată.  Eu  trebuie  să  fiu  eroul. 

-  Tot  ce-mi  trebuie  este  curaj.  Să  las  Dorne  să-şi  amintească  de 
mine  ca  de  un  ratat? 

-  Dorne  nu-şi  va  aminti  prea  multă  vreme  despre  niciunul  dintre  noi. 
Quentyn  îşi  supse  arsura  din  palmă. 

-  Dorne  şi-i  aminteşte  pe  Aegon  şi  pe  surorile  sale.  Dragonii  nu  se 
uită  aşa  uşor.  Şi-o  vor  aminti  şi  pe  Daenerys. 

-  Nu  şi  dacă  a  murit. 

-  Trăieşte.  Trebuie.  S-a  rătăcit,  dar  o  găsesc  eu.  Iar  când  se  va  întâmpla, 
mă  va  privi  cum  îşi  priveşte  mercenarul.  Odată  ce  mă  voi  fi  dovedit  vrednic 
de  ea. 

-  De  pe  spatele  dragonului? 

-  Călăresc  cai  de  la  şase  ani. 

-  Şi-ai  fost  azvârlit  de  pe  cal  de  câteva  ori. 

-  Asta  nu  m-a  împiedicat  să  urc  din  nou  în  şa. 

-N-ai  fost  niciodată  aruncat  de  la  trei  sute  de  metri  înălţime,  observă 
Gerris.  Şi  caii  rareori  îşi  transformă  călăreţul  în  oase  calcinate  şi  cenuşă. 
Cunosc  primejdile. 

-  Nu  mai  vreau  să  aud  aşa  ceva.  Ai  permisiunea  mea  să  pleci. 
Găseşte  o  navă  şi  fugi  acasă,  Gerris. 

Prinţul  se  ridică,  stinse  lumânarea  şi  se  strecură  înapoi  în  pat  şi  în 
aşternuturile  lui  ude  de  transpiraţie.  Ar  fi  trebuit  să-l  sărut  pe  unul  dintre 
gemenii  Drinkwater  sau  poate  pe  amândoi  atunci  când  s-a  putut.  Ar  fi 
trebuit  să  plec  la  Norvos,  s-o  văd  pe  mama  şi  locul  unde  s-a  născut,  ca  să 
ştie  că  n-am  uitat-o.  Auzea  ploaia  de  afară  răpăind  pe  cărămizi. 

Când  ora  lupului  se  furişă  până  la  ei,  ploaia  cădea  necontenit, 
scurgându-se  în  torente  grele,  reci,  care  curând  vor  preface  străzile 
din  cărămidă  din  Meereen  în  râuri.  Cei  trei  dornisheni  luară  micul 
dejun  în  frigul  de  dinaintea  zorilor,  o  masă  frugală  formată  din  fructe, 
pâine  şi  brânză,  stropite  cu  lapte  de  capră.  Când  Gerris  se  pregăti  să-şi 
toarne  o  cupă  cu  vin,  Quentyn  îl  opri. 

-  Fără  vin.  Vom  avea  timp  destul  de  băut  după  asta. 

-  Speră  unii,  făcu  Gerris. 

Bărbatul  masiv  privi  afară,  spre  terasă. 

-  Am  ştiut  c-o  să  plouă,  zise  el  mohorât.  Mă  dureau  oasele  încă  de 
noaptea  trecută.  Mă  dor  întotdeauna  înainte  de  ploaie.  Dragonilor 
n-o  să  le  placă.  Apa  şi  focul  nu  se  împacă,  se  ştie.  Te  apuci  şi  faci  un 
foc,  arde  straşnic,  apoi  începe  să  pice  de  sus  şi  apoi  lemnul  tăuse  udă, 
iar  focul  moare. 

Gerris  chicoti. 

-  Dragonii  nu-s  făcuţi  din  lemn,  Arch. 

-  Unii  sunt.  Bătrun  rege  Aegon,  calicul,  a  construit  dragoni  din 
lemn  ca  să  ne  cucerească.  Totuşi,  asta  s-a  terminat  prost. 

La  fel  şi  asta,  îşi  zise  prinţul.  Prostiile  şi  înfrângerile  lui  Aegon  cel 
Netrebnic  nu-1  preocupau  defel,  însă  era  plin  de  îndoieli  şi  presimţiri. 
Tachinările  stufoase  ale  prietenilor  săi  nu  făceau  decât  să-i  dea  dureri 
de  cap.  Ei  nu  înţeleg.  Or  fi  ei  dornisheni,  dar  şi  eu  sunt.  După  ani  şi  ani, 
când  voi  fi  mort,  acesta  va  fi  cântecul  pe  care-l  vor  cânta  despre  mine.  Se 
ridică  brusc. 

-  E  vremea. 

Prietenii  lui  se  ridicară  în  picioare.  Ser  Archibald  sorbi  şi  ultima 
gură  de  lapte  de  capră  şi-şi  şterse  mustaţa  cu  dosul  palmei. 

-  Să  aduc  veşmintele  de  comedianţi. 

Se  întoarse  cu  mormanul  pe  care-l  luaseră  de  la  Prinţul  Zdrenţăros 
la  a  doua  lor  întâlnire.  Printre  haine  se  găseau  şi  trei  mantii  lungi,  cu 
glugă,  dintr-o  mulţime  de  pătrăţele  de  pânză  ţesute,  trei  ciomege,  trei 
săbii  scurte,  trei  măşti  din  bronz  lustruit.  Un  taur,  un  leu  şi  o  maimuţă. 

Tot  ce  trebuia  ca  să  devii  o  Fiară  de  Bronz. 

-  S-ar  putea  să  ceară  cuvântul  de  trecere,  îi  avertizase  Prinţul 
Zdrenţăros,  când  le  dăduse  grămada.  E  câine. 

-  Eşti  sigur?  îl  întrebase  Gerris.  Destul  de  sigur  cât  să  pui  rămăşag 
pe  o  viaţă? 

Prinţul  nu  avu  dubii  asupra  înţelesului  cuvintelor. 

-  Pe  viaţa  mea. 

-  Chiar  ăsta. 

-  Cum  ai  aflat  de  cuvânt? 

-  Am  dat  peste  nişte  Fiare  de  Bronz  şi  Meris  le-a  întrebat  frumos. 
Insă  un  prinţ  ar  trebui  să  ştie  că  astfel  de  întrebări  nu  se  pun, 
dornisheanule.  Prin  Pentos,  avem  noi  o  vorbă:  nu-1  întreba  niciodată 
pe  brutar  ce-a  băgat  în  plăcintă.  Mănânc-o. 

Mănânc-o.  Era  înţelepciune  şi-n  asta,  presupunea  Quentyn. 

-  Am  să  fiu  taurul,  anunţă  Arch. 
Quentyn  îi  dădu  masca  de  taur. 

-  Eu  iau  leul. 

-  Ceea  ce  mă  face  pe  mine  maimuţă. 
Gerris  îşi  puse  masca  pe  faţă. 

-  Cum  pot  să  respire? 

-  Puneţi-o  şi  gata. 

Prinţul  nu  avea  chef  de  glume. 

In  grămadă  mai  erau  şi  un  bici,  o  bucată  de  piele  veche  şi  urâtă,  cu  un 
mâner  din  bronz  şi  os,  destul  de  tare  cât  să  jupoaie  pielea  de  pe  un  bou. 

-  Pentru  ce-i  asta?  întrebă  Arch. 

-  Daenerys  folosea  un  bici  ca  să  aducă  la  ascultare  fiara  cea  neagră. 
Quentyn  încolăci  biciul  şi  şi-1  agăţă  de  centură. 

-  Arch,  ia-ţi  şi  barosul  de  luptă.  S-ar  putea  să  avem  nevoie. 

Nu  era  uşor  să  intri  în  Marea  Piramidă  din  Meereen  noaptea.  Uşile 
erau  zăvorâte  în  fiecare  zi,  la  apus,  şi  rămâneau  închise  până  la  prima 
geană  de  lumină.  La  fiecare  intrare  erau  postaţi  străjeri,  iar  şi  mai 
mulţi  străjeri  patrulau  pe  terasa  cea  mai  de  jos,  de  unde  se  uitau  direct 
în  stradă.  înainte,  în  locul  lor  erau  Nepătaţii.  Acum  erau  Fiarele  de 
Bronz.  Ceea  ce  însemna  o  mare  diferenţă,  speră  Quentyn. 

Garda  se  schimba  la  răsăritul  soarelui,  însă  până  la  ivirea  zorilor  mai 
era  încă  jumătate  de  oră  când  cei  trei  dornisheni  îşi  urmară  drumul 
coborând  scările  rezervate  servitorilor.  Pereţii  din  jur  erau  din  cărămizi 
din  cincizeci  de  culori,  însă  umbrele  le  scăldau  pe  toate  în  gri,  până  când 
le  atingea  lumina  torţei  cărate  de  Gerris.  La  coborâre  nu  întâlniră  pe 
nimeni.  Singurul  sunet  era  târşâitul  cizmelor  lor  pe  cărămizile  uzate  de 
sub  tălpi. 

Porţile  principale  ale  piramidei  se  aflau  înaintea  pieţii  centrale  din 
Meereen,  însă  dornishenii  se  îndreptară  spre  o  intrare  laterală,  care 
dădea  într-o  alee.  Acelea  erau  porţile  folosite,  pe  vremuri,  de  sclavi 
când  le  făceau  treburile  stăpânilor,  erau  locul  pe  unde  intrau  şi  ieşeau 
târgoveţii  şi  negustorii  ca  să-şi  aducă  marfa. 

Porţile  erau  din  bronz  masiv,  zăvorâte  cu  un  drug  greu  din  fier. 
înaintea  lor  se  aflau  două  Fiare  de  Bronz,  înarmate  cu  ghioage,  suliţe 
şi  săbii  scurte.  Lumina  torţelor  le  licărea  pe  alama  lustruită  a  măştilor, 
un  şobolan  şi  o  vulpe.  Quentyn  îi  făcu  semn  bărbatului  masiv  să 
rămână  în  umbră.  El  şi  Gerris  înaintară  împreună. 

-  Aţi  venit  devreme,  zise  vulpea. 
Quentyn  dădu  din  umeri. 

-  Putem  pleca,  dacă  vreţi.  Sunteţi  bine  veniţi  să  faceţi  de  gardă  şi 
în  locul  nostru. 

Nu  suna  deloc  a  accent  ghiscari,  ştia  asta;  însă  jumătate  din  Fiarele 
de  Bronz  erau  sclavi  eliberaţi,  cu  tot  felul  de  limbi  materne,  aşa  că 
accentul  său  nu  fu  remarcat. 

-  Las-o  moartă,  făcu  şobolanul. 

-  Dă-ne  parola,  spuse  vulpea. 

-  Câine,  răspunse  dornishanul. 

Cele  două  Fiare  de  Bronz  schimbară  o  privire.  Preţ  de  trei  bătăi  de 
inimă,  Quentyn  se  temu  că  ceva  nu  mersese  bine,  că  Frumoasa  Meris 
şi  Prinţul  Zdrenţăros  nu  auziseră  cuvântul  bine.  Apoi  vulpea  mormăi. 

-  Câine  să  fie,  zise  el.  Poarta-i  a  voastră. 

In  timp  ce  se  îndepărtau,  prinţului  îi  veni  inima  la  loc.  Nu  aveau 
mult  timp  la  dispoziţie.  Adevăratul  schimb  de  gardă  îşi  va  face 
curând  apariţia. 

-  Arch!  strigă  el,  şi  matahala  ieşi  la  iveală,  iar  lumina  torţei  se 
împrăştia  din  masca  lui  de  taur.  Drugul,  repede! 

Drugul  de  fier  era  gros  şi  greu,  dar  bine  uns.  Ser  Archibald  nu  avu 
niciun  fel  de  probleme  când  îl  ridică.  Stând  la  capătul  lui,  Quentyn 
deschise  porţile,  iar  Gerris  trecu  prin  ele,  agitând  torţa. 

-  Adu-o  acum.  Dar  repede! 

Căruţa  măcelarului  era  afară,  aşteptând  pe  alee.  Vizitiul  îi  dădu  o 
lovitură  catârului  şi  trecu  zăngănind  printre  porţi,  roţile  întărite  cu 
benzi  de  fier  clănţăneau  tare  pe  cărămizi.  Un  hoit  de  bou,  hăcuit  în 
patru,  şi  două  oi  moarte  umpleau  căruţa.  Şase  oameni  pătrunseră  pe 

jos.  Cinci  purtau  mantii  şi  măşti  de  Fiare  de  Bronz,  însă  Frumoasa 
Meris  nu  se  deranjase  să  se  deghizeze. 

-  Unde  ţi-e  stăpânul?  o  întrebă  el. 

-  Nu  am  niciun  stăpân,  răspunse.  Dacă  te  referi  la  prietenul  tău 
prinţ,  e  prin  preajmă,  cu  cincizeci  de  oameni.  Scoate-ţi  dragonul  şi  te 
va  conduce  în  siguranţă,  aşa  cum  a  promis.  Caggo  comandă  aici. 

Ser  Archibald  examina  căruţa  măcelarului  cu  o  privire  încruntată. 

-  Căruţa  asta-i  destul  de  mare  să  ţină  un  dragon?  întrebă  el. 

-  Aşa  ar  trebui.  A  ţinut  ea  doi  boi. 

Omorâtorul-de-Leşuri  era  îmbrăcat  ca  Fiară  de  Bronz,  cu  faţa 
ridată  şi  plină  de  cicatrici  ascunsă  în  dosul  unei  măşti  de  cobră,  însă 
arakh-u\  familiar,  negru,  atârnat  la  şold,  îl  dădea  de  gol. 

-  Ni  s-a  spus  că  fiarele  sunt  mai  mici  decât  monstrul  reginei. 

-  Hruba  le-a  încetinit  creşterea. 

Estimările  lui  Quentyn  dăduseră  de  înţeles  că  asta  se  petrecuse  şi 
în  Cele  Şapte  Regate.  Niciunul  dintre  dragonii  născuţi  şi  crescuţi  în 
Groapa  Dragonilor  de  la  Debarcaderul  Regelui  nu  se  apropiase  măcar 
de  dimensiunea  lui  Vhagar  sau  Meraxes,  cu  atât  mai  puţin  de  Teroarea 
Neagră,  monstrul  regelui  Aegon. 

-  Aţi  adus  suficiente  lanţuri? 

-  Cât  de  mulţi  dragoni  aveţi?  zise  Frumoasa  Meris.  Noi  am  adus 
lanţuri  pentru  zece,  sunt  ascunse  sub  carne. 

-  Foarte  bine. 

Quentyn  se  simţea  ca  ameţit.  Nimic  din  toate  astea  nu  părea  real. 
O  clipă  era  ca  un  joc,  iar  apoi  se  transforma  în  coşmar,  ca  un  vis  rău, 
în  care  se  pomenea  deschizând  o  uşă  întunecată,  ştiind  că  oroarea  şi 
moartea  aşteptau  de  partea  cealaltă  şi,  totuşi,  cumva  incapabil  să  se 
mai  oprească.  Palmele  îi  erau  lunecoase  de  transpiraţie.  Se  şterse  de 
picioare  şi  zise: 

-  La  intrarea  în  hrubă  sunt  şi  mai  mulţi  străjeri. 

-  Ştim,  răspunse  Gerris.  Trebuie  să  fim  pregătiţi  pentru  ei. 

-  Suntem,  rosti  Arch. 

Lui  Quentyn  i  se  strânse  stomacul.  Simţi  nevoia  subită  de  a-şi  goli 
vezica,  însă  ştia  că  nu  va  îndrăzni  să  încerce  acum. 

-  Atunci,  pe  aici. 

Rareori  se  simţise  mai  băietan  ca  acum.  Şi,  totuşi,  îl  urmau  pe  Gerris 
şi  pe  matahală,  pe  Meris,  pe  Cagoo  şi  pe  ceilalţi  Hoinari.  Doi  dintre 
lefegii  scoaseră  arbalete  din  lăcaşurile  ascunse  din  interiorul  căruţei. 

Dincolo  de  grajduri,  nivelul  de  la  sol  al  Marii  Piramide  devenea 
un  labirint,  însă  Quentyn  Martell  trecuse  prin  el  împreună  cu  regina 
şi-şi  amintea  drumul.  Trecură  pe  sub  cele  trei  arcade  uriaşe,  din 
cărămidă,  apoi  coborâră  pe  rampa  abruptă,  din  piatră,  tot  mai  adânc, 
prin  tainiţe  şi  camere  de  tortură  şi  trecură  de  două  bazine  adânci,  din 
piatră.  Matahala  smulse  o  torţă  de  pe  perete  ca  să  deschidă  drumul. 

In  cele  din  urmă,  două  uşi  grele,  din  fier,  se  înălţară  înaintea  lor, 
mâncate  de  rugină  şi  ameninţătoare,  zăvorâte  cu  un  lanţ  lung,  ale  cărui 
verigi  erau,  fiecare,  groasă  cât  un  braţ  de  om.  Mărimea  şi  grosimea 
acestor  uşi  erau  suficiente  ca  să-1  facă  pe  Quentyn  Martell  să  se  întrebe 
dacă  e  înţelept  ce  fac.  Mai  rău,  ambele  uşi  erau  crestate  de  ceva  din 
interior,  ce  încerca  să  iasă.  Fierul  gros  era  crăpat  şi  despicat  în  trei  locuri, 
iar  colţul  de  sus  al  uşii  din  stânga  părea  parţial  topit. 

Patru  Fiare  de  Bronz  stăteau  de  strajă  la  uşă.  Trei  aveau  suliţe 
lungi;  cea  de-a  patra,  comandantul  gărzii,  era  înarmată  cu  o  sabie 
scurtă  şi  pumnal.  Masca  lui  era  turnată  în  forma  unui  cap  de  basilisc. 
Ceilalţi  aveau  măşti  de  insecte. 

Lăcuste,  îşi  dădu  Quentyn  seama. 

-  Câine,  spuse  el. 
Comandantul  se  încordă. 

A  fost  de  ajuns  pentru  Quentyn  Martell  să-şi  dea  seama  că  se 
întâmplase  ceva  rău. 

-  Pe  ei!  se  răsti  el  chiar  în  timp  ce  basiliscul  se  repezi  cu  mâna  la 
sabia  scurtă. 

Comandantul  era  foarte  iute.  Insă  matahala  era  şi  mai  iute.  Azvârli 
torţa  spre  cea  mai  apropiată  dintre  lăcuste,  îşi  duse  mâna  la  spate  şi 

desprinse  barosul  de  luptă.  Sabia  basiliscului  ieşi  din  teaca  de  piele 
tocmai  când  vârful  barosului  îl  izbi  în  tâmplă,  zdrobind  alama  subţire 
a  măştii  sale  şi  carnea  şi  osul  de  dedesubt.  Comandantul  se  clătină 
într-o  parte,  făcu  o  jumătate  de  pas  înainte  să  i  se  taie  picioarele  şi  se 
prăbuşi  la  podea,  întregul  său  trup  zbătându-se  grotesc. 

Quentyn  se  holbă  uluit,  simţind  cum  i  se  revoltă  stomacul.  Propria 
lui  sabie  era  încă  în  teacă.  Nici  nu  apucase  s-o  scoată.  Ochii-i  erau  fixaţi 
pe  comandantul  muribund  de  dinaintea  sa,  încă  zbătându-se.  Torţa  era 
căzută  la  pământ,  pâlpâind,  făcând  orice  umbră  să  salte  şi  să  se  strâmbe, 
imitând  într-o  batjocură  monstruoasă  tremurai  muribundului.  Prinţul 
nu  văzu  suliţa  lăcustei  zvâcnind  spre  el  decât  atunci  când  Gerris  îl  izbi, 
aruncându-1  într-o  parte.  Vârful  suliţei  zgârie  obrazul  măştii  de  leu 
purtată  de  el.  Chiar  şi  aşa,  lovitura  fu  atât  de  violentă,  încât  aproape  că-i 
smulse  masca  de  pe  faţă.  Mi-ar fi  străpuns  gâtul,  se  gândi  prinţul  năucit. 

Gerris  blestemă  când  lăcustele  îl  încolţiră.  Quentyn  auzi  paşi  în 
fugă.  Apoi  mercenarii  veniră  în  fugă  dintre  umbre.  Unul  dintre  străjeri 
privi  spre  ei,  suficient  cât  Gerris  să  pătrundă  în  unghiul  mort  al  suliţei 
lui.  înfipse  vârful  săbiei  sub  masca  de  bronz  şi  în  sus,  în  gâtlejul  celui 
care  o  purta,  chiar  dacă  a  doua  lăcustă  scoase  o  arbaletă  de  la  piept. 

Ultima  lăcustă  îşi  aruncă  suliţa. 

-  Mă  dau  bătut.  Mă  predau. 

-  Nu.  Mori! 

Caggo  îi  reteză  capul  bărbatului  cu  o  singură  lovitură  din  arakh-ul 
său,  oţelul  valyrian  trecând  prin  carne,  os  şi  zgârciuri  ca  prin  brânză. 

-  E  prea  mult  zgomot!  se  plânse  el.  Cine  a  avut  urechi  de  auzit  a  auzit. 

-  Câine,  spuse  Quentyn.  Parola  zilei  ar  fi  trebuit  să  fie  „câine".  De 
ce  nu  ne-au  lăsat  să  trecem?  Ni  s-a  spus  că... 

-  Vi  s-a  spus  că  planul  vostru-i  sminteală,  ai  uitat?  zise  Frumoasa 
Meris.  Fă  ce  trebuie  să  faci. 

Dragonii,  se  gândi  prinţul  Quentyn.  Da.  Am  venit  pentru  dragoni. 
Se  simţea  ca  şi  cum  ar  fi  urmat  să  vomite  din  clipă-n  clipă.  Ce  fac  aici? 
Tată,  de  ce?  Patru  oameni  morţi  în  tot  atâtea  clipe  şi  pentru  ce? 

-  Foc  şi  sânge,  şopti  el.  Sânge  şi  foc. 

Sângele-i  băltea  la  picioare,  scăldând  pardoseala  de  cărămidă.  Focul 
se  afla  dincolo  de  uşi. 

-  Lanţurile...  n-avem  cheia... 

-  Am  eu  cheia,  făcu  Arch. 

îşi  legănă  barosul  de  luptă  tare  şi  cu  viteză.  Când  capul  barosului 
lovi  zăvorul,  ieşiră  scântei.  Lovi  iar  şi  iar.  La  cea  de-a  cincea  lovitură, 
zăvorul  se  sparse  şi  lanţurile  căzură  cu  un  zdrăngănit  şi  huruit  atât  de 
zgomotoase,  încât  Quentyn  fu  sigur  că  trebuie  să-1  fi  auzit  jumătate 
de  piramidă. 

-  Aduceţi  carul. 

Dragonii  vor  fi  mult  mai  docili  după  ce-au  fost  hrăniţi.  Sâ-i  lăsăm 
să  se  ospăteze  cu  carne  de  berbec  pârjolită. 

Archibald  Yronwood  apucă  uşile  de  fier  şi  le  dădu  la  o  parte.  Balama- 
lele ruginite  scoaseră  vaiete.  Quentyn  simţea  că  acolo,  în  beznă,  se  afla 
ceva,  încolăcit,  în  aşteptare.  Războinicule,  dă-mi  curaj,  se  rugă  el.  Nu  voia 
să  facă  asta,  însă  nu  vedea  altă  cale.  De  ce  altceva  mi-a  mai  arătat  Daenerys 
dragonii?  Vrea  sâ-i  dovedesc  ce  pot.  Gerris  îi  dădu  o  torţă.  Trecu  printre  uşL 

Cel  verde  este  Rhaegal,  cel  alb,  Viserion,  îşi  aminti.  Foloseşte-le  numele, 
porunceşte-le,  vorbeşte-le  calm,  dar  cu  asprime.  Stăpâneşte-i,  aşa  cum  şi 
Daenerys  l-a  stăpânit  pe  Drogon  în  hrubă.  Fata  fusese  acolo  singură, 
înveşmântată  în  voaluri  de  mătase,  dar  fără  nicio  teamă.  Animale  simt 
frica,  iar  dragonii...  Ce  ştia  el  despre  dragoni?  Ce  ştiu  oamenii  despre 
dragoni?  Au  dispărut  din  lume  mai  bine  de  un  secol. 

Buza  hrubei  era  chiar  în  faţă.  Quentyn  înainta  încet,  mişcându-şi 
torţa  dintr-o  parte  în  alta.  Pereţii,  podeaua  şi  tavanul  absorbeau  lumina. 
Pârjoliţi,  realiză  el.  Cărămizile  au  ars  până  s-au  înnegrit,  prefăcându-se 
în  tăciune.  Se  făcea  tot  mai  cald,  cu  fiecare  pas.  începu  să  transpire. 

Doi  ochi  se  căscară  înaintea  sa. 

Erau  din  bronz,  mai  lucitori  decât  scuturile  şlefuite,  sclipind  cu 
propria  lor  căldură,  arzând  în  spatele  unui  văl  de  fum  ridicându-se  din 
nările  dragonului.  Lumina  torţei  lui  Quentyn  aluneca  pe  solzii  de  un 

verde  închis,  verdele  muşchiului  din  mijlocul  codrilor  la  asfinţit,  taman 
când  să  piară  şi  ultima  geană  de  lumină.  Apoi  dragonul  îşi  deschise  botul, 
iar  lumina  şi  fierbinţeala  se  abătură  asupra  lor.  Dincolo  de  şirul  de  dinţi 
negri,  ascuţiţi,  întrezări  pâlpâirile  cuptorului,  licărul  focului  adormit,  de 
o  sută  de  ori  mai  strălucitor  decât  torţa  lui.  Capul  dragonului  era  mai 
mare  decât  al  unui  cal,  iar  gâtul  se  tot  întindea  iar  şi  iar,  ca  de  şapte  verde, 
când  îşi  înălţă  capul,  până  când  cei  doi  ochi  strălucitori,  de  aramă,  îl 
priviră  de  sus. 

Verde,  îşi  zise  prinţul,  are  solzii  verzi. 

-  Rhaegal,  rosti. 

Glasul  îi  era  sugrumat  în  gâtlej  şi-i  ieşi  un  hârâit  întrerupt.  Broscoi, 
se  gândi,  mă  prefac  iarăşi  în  Broscoi. 

-  Mâncarea,  orăcăi,  amintindu-şi.  Aduceţi  mâncarea. 
Matahala  îl  auzi.  Arch  înşfăcă  din  car  una  dintre  oi,  apucând-o  de 

picioare,  apoi  o  roti  şi-o  azvârli  în  hrubă. 

Rhaegal  adulmecă  prin  aer.  Capul  îi  zvâcni  scurt,  iar  dintre  fălci 
erupse  o  lance  de  foc,  o  furtună  învolburată  de  foc  galben  şi  portocaliu, 
ţâşnind  prin  aer,  cu  vinişoare  verzui.  Oaia  începu  să  ardă  încă  înainte 
de  a  cădea  la  podea.  înainte  ca  hoitul  fumegând  să  atingă  cărămizile, 
colţii  dragonului  se  închiseră  peste  ea.  Un  nimb  de  flăcări  încă  mai 
pâlpâia  în  jurul  trupului.  In  aer  plutea  duhoarea  de  lână  arsă  şi  pucioasă. 
Miasma  dragonului. 

-  Am  crezut  că  sunt  doi,  zise  matahala. 

Viserion.  Da.  Unde-i  Viserion?  Prinţul  îşi  coborî  torţa  pentru  a  face 
puţină  lumină  în  bezna  de  jos.  Vedea  dragonul  verde  sfâşiind  hoitul 
fumegând  al  oii,  coada  lui  lungă  biciuind  aerul  dintr-o  parte  într-alta  în 
timp  ce  mânca.  Pe  gâtul  lui  se  zărea  o  zgardă  groasă,  din  fier,  şi  vreun 
metru  de  lanţ  rupt  atârnând  de  ea.  Verigi  spulberate  erau  împrăştiate  pe 
podeaua  hrubei,  printre  oase  înnegrite,  bucăţi  din  metal  îndoit,  parţial 
topite.  Rhaegal  era  înlănţuit  de  perete  şi  podea  ultima  dată  când  am  fost 
pe  aici,  îşi  aminti  prinţul,  dar  Viserion  atârna  de  tavan.  Quentyn  se  dădu 
înapoi,  ridică  torţa,  îşi  întinse  gâtul. 

O  clipă  nu  văzu  decât  bolţile  din  cărămizile  înnegrite  de  deasupra 
capului,  pârjolite  de  flăcările  dragonilor.  Un  fir  de  cenuşă  îi  atrase 
privirile,  trădând  mişcare.  Ceva  albicios,  pe  jumătate  ascuns,  foindu-se. 
Şi-a  făcut  o  cavernă,  îşi  dădu  prinţul  seama.  O  vizuină  săpată  în  cărămidă. 
Fundaţia  Marii  Piramide  din  Meereen  era  masivă  şi  solidă,  pentru  a 
suporta  greutatea  imensei  structuri  de  deasupra;  chiar  şi  pereţii  interiori 
erau  de  trei  ori  mai  groşi  decât  zidurile  de  apărare  ale  oricărui  castel. 
Insă  Viserion  săpase  o  gaură  în  ei,  cu  flacăra  şi  ghearele,  o  gaură  destul 
de  mare  pentru  a  putea  dormi  acolo. 

Iar  noi  tocmai  l-am  trezit.  Vedea  ceva  ce  părea  un  şarpe  alb,  uriaş, 
descolăcindu-se  în  interiorul  peretelui,  acolo  unde  se  curba  pentru  a  se 
uni  cu  tavanul.  Şi  mai  multă  cenuşă  se  cernu  pe  jos  şi  căzu  şi  ceva  dintr-o 
cărămidă  sfărâmată.  Şarpele  se  transformă  într-un  gât  şi  o  coadă,  apoi 
se  ivi  şi  capul  dragonului,  alungit  şi  cu  coarne,  cu  ochii  lucind  în  beznă 
precum  bulgării  de  aur  încins.  Aripile-i  pocneau,  întinzându-se. 

Lui  Quentyn  îi  dispărură  din  minte  toate  planurile.  Il  auzea  pe 
Caggo  Omorâtorul-de-Leşuri  strigând  la  mercenarii  lui.  Lanţurile, 
vrea  să  se  aducă  lanţurile,  îşi  zise  prinţul  dornishian.  Planul  fusese  ca 
fiarele  să  fie  hrănite  şi  apoi  înlănţuite,  în  timpul  toropelii,  aşa  cum 
făcuse  şi  regina.  Un  dragon,  de  preferinţă  amândoi. 

-  Mai  aduceţi  carne,  spuse  Quentyn.  Odată  ghiftuite,  jivinele  se 
moleşeau.  Văzuse  la  şerpii  din  Dome,  însă  cu  aceşti  monştri... 

-  Aduceţi...  aduceţi... 

Viserion  se  lansă  din  tavan,  desfăşurându-şi  aripile  din  piele  albi- 
cioasă, întinzându-le  pe  toată  lungimea.  Lanţul  rupt,  atârnat  la  gâtul  lui, 
se  legăna  sălbatic.  Flacăra  pe  care  o  scotea  lumină  hruba  într-un  auriu 
spălăcit,  străbătut  de  roşu  şi  portocaliu,  iar  aerul  stătut  explodă  într-un 
nor  de  cenuşă  fierbinte  şi  sulf,  când  aripile  albe  începură  să  bată,  iar  şi  iar. 

O  mână  îl  apucă  pe  Quentyn  de  umăr.  Torţa  îi  zbură  din  strânsoarea 
mâinii  pentru  a  se  rostogoli  pe  podea,  apoi  alunecă  în  hrubă,  încă  arzând 
Se  trezi  faţă-n  faţă  cu  o  maimuţă  din  alamă.  Gerris. 

-  Quent,  n-o  să  meargă.  Sunt  prea  dezlănţuiţi,  sunt... 

Dragonul  se  lăsă  între  dornisheni  şi  uşă,  scoţând  un  răget  care-ar 
fi  pus  pe  fugă  şi  o  sută  de  lei.  Capul  i  se  mişca  dintr-o  parte  în  alta,  ca 
şi  cum  i-ar  fi  cercetat  pe  intruşi:  dornisheni,  Hoinarii,  Caggo.  Ultima  şi 
cel  mai  îndelung  cercetată  fu  Frumoasa  Meris,  adulmecând-o.  Femeia, 
îşi  dădu  seama  Quentyn.  Ştie  cd-i  femeie.  O  caută  pe  Daenerys.  O  vrea 
pe  maicd-sa  şi  nu  înţelege  de  ce  nu-i  aici. 

Quentyn  se  smulse  din  strânsoarea  lui  Gerris. 

-  Viserion!  strigă  el.  Cel  alb  este  Viserion. 
O  francţiune  de  secundă  se  temu  că  greşise. 

-  Viserion,  strigă  el  din  nou,  chinuindu-se  să-şi  ia  biciul  care-i  atârna 
la  centură.  L-a  stăpânit  pe  cel  negru  cu  un  bici.  Trebuie  să  fac  la  fel. 

Dragonul  îşi  cunoştea  numele.  îşi  întoarse  capul,  iar  privirea  lui 
zăbovi  asupra  prinţului  dornishan  trei  clipe.  Flăcări  albicioase  ardeau 
în  spatele  pumnalelor  strălucitoare  şi  negre  ale  colţilor  săi.  Ochii  lui 
erau  lacuri  de  aur  topit,  iar  din  nări  i  se  ridica  fum. 

-Jos,  spuse  Quentyn. 

Apoi  începu  să  tuşească  de  zor. 

Aerul  era  plin  de  fum  şi  duhoarea  de  sulf  era  sufocantă.  Viserion 
îşi  pierdu  interesul.  Dragonul  se  întoarse  spre  Hoinari  şi  se  urni  spre 
uşă.  Poate  că  va  adulmeca  sângele  străjerilor  morţi  sau  carnea  din  carul 
măcelarului.  Sau  poate  că  de-abia  acum  văzuse  că  are  cale  liberă. 

Quentyn  îi  auzii  pe  mercenari  strigând.  Caggo  cerea  lanţurile,  iar 
Frumoasa  Meris  ţipa  la  cineva  să  se  dea  la  o  parte.  Dragonul  se  mişca 
cu  stângăcie  la  sol,  ca  un  om  care  se  târăşte  pe  genunchi  şi  în  coate, 
însă  mult  mai  repede  decât  ar  fi  crezut  prinţul  dornishan.  Când 
Hoinarii  încă-i  mai  zăboviră  în  cale,  Viserion  mai  scoase  un  răget. 
Quentyn  auzi  zăngănitul  lanţurilor,  vuietul  adânc  al  unei  arbalete. 

-  Nu!  urlă  el.  Nu,  nu,  să  nu... 

Insă  era  prea  târziu.  Prostănacul,  mai  avu  el  timp  să-şi  spună  când 
săgeata  ricoşă  din  gâtul  lui  Viserion,  dispărând  în  beznă.  O  linie  de  foc 
luci  în  urma  ei,  sânge  de  dragon,  lucind  auriu  şi  roşu. 

Arbaletierul  se  agita  să  scoată  altă  săgeată  când  colţii  dragonului 
i  se  închiseră  pe  gât.  Omul  purta  o  mască  de  Fiară  de  Bronz,  ceva 

înspăimântător,  ca  de  tigru.  Când  îşi  lăsa  arma  să  cadă,  încercând  să  des- 
facă fălcile  lui  Viserion,  o  flamă  ţâşni  din  botul  tigrului.  Ochii  bărbatului 
pocniră  cu  câte-un  pocnet  stins,  iar  alama  din  jurul  lor  începu  să  se 
scurgă.  Dragonul  sfâşie  o  halcă  de  carne,  mare  parte  din  gâtul  mercena- 
rului, apoi  o  înghiţi,  în  vreme  ce  trupul  arzând  căzu  la  podea. 

Ceilalţi  Hoinari  se  retrăgeau.  Era  prea  mult  chiar  şi  pentru  Frumoasa 
Meris.  Capul  cu  coarne  al  lui  Viserion  se  mişca  înainte  şi-napoi  între  ei 
şi  prada  lui,  dar,  după  un  moment,  uită  de  lefegii  şi-şi  întoarse  gâtul  să 
mai  smulgă  o  halcă  din  cadavru.  Un  picior,  de  data  asta. 

Quentyn  îşi  desfăşură  biciul. 

-  Viserion,  strigă  el,  mai  tare  acum. 

Putea  s-o  facă,  ar  face-o,  pentru  că  tatăl  lui  îl  trimisese  până  la 
capătul  capătului  lumii  pentru  acest  lucru,  nu  voia  să-1  dezamăgească. 

-  VISERION! 

Zvâcni  din  bici  prin  aer,  cu  un  pocnet  care  se  reverberă  între  pereţii 
înnegriţi. 

Capul  albicios  se  ridică.  Ochii  imenşi,  aurii,  mijiră.  Fuioare  de  fum 
urcau  în  rotocoale  din  nările  dragonului. 

-  Culcat,  porunci  prinţul.  Nu  trebuie  sâ-l  laşi  să-ţi  simtă  frica. 
Culcat,  culcat,  culcat. 

Ridică  biciul  şi  lovi  dragonul  peste  faţă.  Viserion  şuieră. 

Şi  apoi,  îl  izbi  un  vânt  fierbinte  şi  auzi  zgomotul  aripilor  din  piele, 
iar  aerul  se  umplu  de  cenuşă  şi  scrum,  iar  un  răget  monstruos  izbucni 
reverberându-se  din  cărămizile  pârjolite  şi  negre,  şi-şi  auzi  prietenii 
strigând  îngroziţi.  Gerris  îl  striga  pe  nume,  iar  şi  iar,  iar  uriaşul  urla: 

-  In  spatele  tău,  în  spatele  tău,  în  spatele  tău! 

Quentyn  se  întoarse  şi-şi  duse  mâna  stângă  pe  faţă,  pentru  a-şi 
apăra  ochii  de  vântul  ca  de  cuptor.  Rhaegal,  îşi  reaminti  el,  cel  verde 
este  Rhaegal. 

Când  ridică  biciul,  văzu  că  gârbaciul  ardea  şi  mâinile  lui  la  fel.  El 
ardea  în  întregime. 

Oh,  îşi  spuse.  Şi  apoi  începu  să  urle. 


JON 


-  Lăsaţi-i  să  moară,  zise  Regina  Selyse. 

Era  exact  răspunsul  pe  care-1  aşteptase  Jon  Snow.  Regina  nu  pierde 
niciodată  şansa  de  a  dezamăgi.  Intr-un  fel,  asta  nu  amortiză  lovitura. 

-  înălţimea  Ta,  insistă  el  cu  încăpăţânare,  flămânzesc  cu  miile  la 
Sălaşul  Aspru.  Sunt  multe  femei... 

-  ...şi  copii,  da.  Foarte  trist. 

Regina  îşi  trase  fiica  mai  aproape  şi-o  sărută  pe  obraz.  Obrazul 
neatins  de  vărsatul  cenuşiu,  după  cum  observă  Jon. 

-  Ne  pare  rău  de  micuţi,  bineînţeles,  însă  trebuie  să  fim  rezonabili. 
Nu  avem  mâncare  pentru  ei  şi  sunt  prea  mici  ca  să-1  ajute  pe  rege, 
soţul  meu,  la  război.  Mai  bine  să  fie  renăscuţi  în  lumină. 

Era  doar  o  formă  mai  omenoasă  de  a  zice  lasă-i  să  moară. 

încăperea  era  plină.  Prinţesa  Shireen  stătea  lângă  scaunul  mamei 
sale,  cu  Chip  Peticit  ghemuit  la  picioarele  ei.  In  spatele  reginei  se  înălţa 
Ser  Axell  Florent.  Melisandre  din  Asshai  era  mai  aproape  de  foc,  iar 
rubinul  de  la  gâtul  ei  pulsa  cu  fiecare  respiraţie.  Şi  femeia  roşie  avea 
propriii  ei  însoţitori,  cavalerul  Devan  Seaworth  şi  doi  dintre  membrii 
gărzii,  pe  care-i  lăsase  ei  regele. 

Protectorii  Reginei  Selyse  stăteau  pe  lângă  pereţi,  cavaleri  strălucitori, 
aşezaţi  în  şir:  Ser  Malegorn,  Ser  Benethon,  Ser  Narbert,  Ser  Patrek,  Ser 

Dorden,  Ser  Brus.  Cu  atât  de  multe  sălbăticiuni  însetate  de  sânge,  care 
infestaseră  Castelul  Negru,  Selyse  îi  ţinea  aproape  pe  toţi  cei  care-i  erau 
credincioşi.  Tormund  Năpasta-Uriaşilor  uriaşe  ca  să  se  audă: 

-  I-e  frică  să  nu  fie  răpită,  nu?  Sper  că  n-ai  spus  niciodată  ce  mădular 
lung  am,  Jon  Snow,  că  s-ar  speria  orice  femeie.  întotdeauna  mi-am  dorit 
una  cu  mustaţă. 

Apoi  izbucni  în  hohote  şi  dă-i  şi  râde. 
Acum  n-ar  mai  râde. 

Jon  îşi  pierduse  destul  timp  aici. 

A  A 

-  îmi  pare  rău  că  v-am  necăjit,  înălţimea  Ta.  Rondul  de  Noapte  se 

va  ocupa  de  asta. 

Regina  scoase  flăcări  pe  nări. 

-  Tot  mai  vrei  să  te  duci  la  Sălaşul  Aspru.  Văd  pe  faţa  ta.  Lasă-i  să 
crape,  ţi-am  zis,  şi  tu,  totuşi,  o  ţii  langa  cu  sminteala  asta.  Să  nu  negi. 

-  Trebuie  să  fac  cum  cred  că-i  mai  bine.  Cu  tot  respectul,  înălţimea 
Ta,  dar  Zidul  îmi  aparţine,  la  fel  şi  decizia. 

-  Aşa-i,  se  învoi  Selyse,  şi  vei  răspunde  pentru  ea  când  se  va  întoarce 
regele.  Dar  mă  tem  că  şi  pentru  alte  hotărâri  pe  care  le-ai  luat.  Văd  însă 
că  eşti  surd  la  orice  apel  la  înţelepciune.  Fă  ce  trebuie  să  faci. 

Glăsui  şi  Ser  Malegorn: 

-  Lord  Snow,  cine  va  conduce  expediţia? 

-  Te  oferi  chiar  tu,  ser? 

-  Chiar  aşa  smintit  să  par? 
Chip  Peticit  sări  în  sus. 

-  O  conduc  eu!  Clopoţeii  îi  zornăiră  veseli.  Vom  mărşălui  până-n 
mare  şi  apoi  afară.  Sub  valuri  vom  călări  cai-de-mare,  iar  sirenele  vor 
sufla  în  scoici  ca  să  vestească  sosirea  noastră,  oh,  oh,  oh. 

Toată  lumea  râse.  Chiar  şi  regina  Selyse  îşi  permise  un  zâmbet  vag. 
Jon  era  mai  puţin  amuzat. 

-  Nu  le  voi  cere  oamenilor  mei  să  facă  ceva  ce  n-aş  face  chiar  eu. 
Adică  să  conduc  recunoaşterea. 

-  Ce  curajos  eşti!  zise  regina.  Aprobăm.  După  aceea,  vreun  bard  va 
compune  un  cântec  mişcător  despre  tine,  nu-i  nicio  îndoială,  iar  noi 
vom  avea  un  lord-comandant  mai  prudent. 

Luă  o  gură  de  vin. 

-  Hai  să  vorbim  despre  altcea.  Axei,  adu-1  pe  regele  sălbatic,  dacă 
eşti  bun. 

A 

-  Imediat,  înălţimea  Ta. 

Ser  Axei  plecă  printr-o  uşă  şi  reveni  peste  o  clipă  cu  Gerrick 
Sânge-de-Rege. 

-  Gerrick  din  Casa  Barbă-Roşie,  anunţă  el,  Regele  Sălbaticilor. 
Gerrick  Sânge-de-Rege  era  un  bărbat  înalt,  cu  picioare  lungi  şi 

umerii  laţi.  Regina-1  îmbrăcase  în  veşminte  vechi  de-ale  regelui,  din 
câte  se  părea.  Spălat  şi  ferchezuit,  în  catifele  verzi  şi  având  o  capă  din 
hermină  până  la  mijloc,  cu  părul  lung  şi  roşu  spălat  proaspăt  şi  cu 
barba  lui  sălbatică  tunsă  şi  scurtată,  neîmblânzitul  arăta  aidoma  unui 
lord  din  sud.  A  r  putea  păşi  în  sala  tronului  la  Debarcaderul  Regelui  şi 
nimeni  nici  n-ar  clipi,  se  gândi  Jon. 

-  Gerrick  este  regele  adevărat  şi  de  drept  al  neîmblânziţilor,  rosti 
regina,  descendent  dintr-o  linie  neîntreruptă  de  succesori  care  se  trag 
din  marele  lor  rege,  Raymun  Barbă-Roşie,  în  vreme  ce  uzurpatorul 
tronului  s-a  născut  dintr-o  femeie  de  rând,  conceput  cu  unul  dintre 
fraţii  tăi  în  negru. 

Nu,  ar  fi  putut  spune  Jon,  Gerrick  e  din  neamul  unui  frate  mai  tânăr 
al  lui  Raymun  Barbă-Roşie.  Pentru  oamenii  liberi,  asta  conta  la  fel  de 
mult  cât  ar  fi  contat  dacă  s-ar  fi  tras  din  calul  lui  Raymun  Barbă-Roşie. 
Nu  ştiu  nimic,  Ygritte.  Şi,  mai  râu,  nici  n-au  să  înveţe  nimic. 

-  Gerrick  a  acceptat  cu  graţie  să-i  ofere  mâna  fiicei  sale  celei  mari 
dragului  meu  Axell,  să  fie  căsătoriţi  de  Stăpânul  Luminii  în  sfântul 
locaş,  spuse  regina  Selyse.  Celelalte  fiice  ale  lui  se  vor  căsători  în 
acelaşi  timp,  fiica  mijlocie  cu  Ser  Brus  Buckler,  iar  cea  mai  mică  îl  va 
lua  de  soţ  pe  Ser  Malergorn  din  Redpool. 

Jon  înclină  din  cap  spre  cavalerii  în  cauză. 

-  Să  vă  aflaţi  fericirea  cu  logodnicele  voastre! 

-  Sub  mare,  bărbaţii  se  căsătoresc  cu  peştii.  Chip  Peticit  făcu  un  pas 
de  dans,  sunând  din  zurgălăi.  Aşa  fac,  aşa  fac,  aşa  fac. 

Regina  Selyse  pufni  din  nou. 

-  Patru  căsătorii  se  fac  la  fel  de  uşor  ca  trei.  A  venit  deja  vremea  ca 
femeia  aceea,  Val,  să  fie  ajutată,  Lord  Snow.  Am  decis  să  se  căsătorească 
cu  bunul  şi  credinciosul  meu  cavaler,  Ser  Patrek  de  Muntele  Regelui. 

-  Lui  Val  i  s-a  zis  ceva,  înălţimea  Ta?  întrebă  Jon.  Intre  oamenii 
liberi,  când  un  bărbat  doreşte  o  femeie,  o  fură  şi-şi  dovedeşte,  astfel, 
forţa,  viclenia  şi  curajul.  Pretendentul  riscă  o  bătaie  soră  cu  moartea, 
dacă-i  prins  de  rubedeniile  femeii,  şi  ceva  mai  rău,  dacă  ea  însăşi  îl 
consideră  nedemn  de  ea. 

-  Un  obicei  sălbatic,  comentă  Axell  Florent. 
Ser  Patrek  doar  chicoti. 

-  Niciun  bărbat  n-a  avut  vreun  motiv  să-mi  pună  curajul  la 
încercare.  Aşa  că  nicio  femeie  n-o  va  face  vreodată. 

Regina  Selyse  strânse  din  buze. 

-  Lord  Snow,  cum  Lady  Val  este  străină  de  rânduielile  noastre, 
trimite-o,  te  rog,  la  mine,  ca  s-o  pot  îndruma  asupra  îndatoririlor  ei 
de  doamnă  nobilă  faţă  de  nobilul  ei  soţ. 

Asta  va  merge  splendid,  ştiu.  Jon  se  întreba  dacă  regina  ar  fi  atât  de 
nerăbdătoare  s-o  vadă  pe  Val  măritată  cu  unul  dintre  propriii  ei 
cavaleri,  dacă  ar  şti  ce  sentimente  are  faţă  de  Prinţesa  Shireen. 

-  După  cum  îţi  este  voia,  spuse  el,  deşi,  dacă-mi  este  îngăduit  să 
vorbesc  liber... 

-  Nu,  nu  ţi-e.  Poţi  să  te  retragi. 

Jon  Snow  îşi  lăsă  un  genunchi  jos,  îşi  plecă  fruntea  şi  părăsi 
încăperea. 

Sărea  câte  două  trepte  deodată,  dând  din  cap  spre  gărzile  reginei  în 
timp  ce  cobora.  înălţimea  Sa  postase  oameni  la  fiecare  nivel,  pentru  a  fi 
apărată  de  barbarii  ucigaşi.  La  jumătatea  drumului,  o  voce-1  strigă  de  sus: 

-  Jon  Snow! 

Jon  se  întoarse. 

-  Lady  Melisandre. 

-  Trebuie  să  vorbim. 

-  Chiar  trebuie?  Nu  prea  cred.  Doamna  mea,  am  îndatoriri  de  făcut. 

-  Despre  ele  aş  vrea  să  vorbesc. 

începu  să  coboare,  marginea  rochiei  ei  stacojii  fâlfâind  peste  trepte. 
Parcă  plutea. 

-  Unde-i  lupul  tău  străvechi? 

-  Doarme  în  camerele  mele.  înălţimea  Sa  nu  îngăduie  ca  Năluca  să 
stea  în  prezenţa  ei.  Susţine  că  o  sperie  pe  prinţesă.  Şi  atâta  timp  cât 
Borroq  şi  vierul  lui  sunt  prin  preajmă,  nu-i  dau  drumul. 

Omul-fiară  trebuia  să-1  însoţească  pe  Soren  Sfărâmătorul-de-paveze 
la  Stonedoor,  odată  ce  se  întorceau  carele  în  care  era  transportat  la 
Garda  Verde  clanul  Jupuitorului-de-Morse.  Până  atunci  însă,  Borroq 
se  instalase  într-unui  dintre  mormintele  străvechi  de  lângă  cimitirul 
castelului.  Compania  celor  răposaţi  de  mult  părea  să-i  placă  mai  mult 
decât  cea  a  viilor,  iar  vierul  său  părea  încântat  să  scurme  printre 
morminte,  la  mare  distanţă  de  alte  animale. 

-  Creatura  aia  e  cât  un  taur,  cu  colţii  lungi  ca  nişte  săbii.  Nălucă 
s-ar  duce  pe  urmele  ei,  dacă  ar  fi  liber  şi  unul,  poate  nici  unul,  n-ar 
supravieţui  întâlnirii. 

-  Borroq  este  cea  mai  mică  dintre  problemele  tale.  Expediţia... 

-  S-ar  putea  ca  o  vorbuliţă  de-a  ta  s-o  fi  convins  pe  regină. 

-  Selyse  are  acest  drept,  Lord  Snow.  Lasă-i  să  moară.  Nu-i  poţi 
salva.  Corăbiile  tale  s-au  pierdut... 

-  Mai  sunt  şase.  Mai  mult  de  jumătate  din  flotă. 

-  Navele  tale  sunt  pierdute.  Toate.  Niciun  om  nu  se  va  mai  întoarce 
de-acolo.  Am  văzut  în  flăcările  mele. 

-  Se  ştie  că  flăcările  tale  mint. 

-  Am  făcut  greşeli,  am  recunoscut,  însă... 

-  O  fată  cenuşie  pe  un  cal  care  trage  să  moară.  Pumnale  în  întuneric. 
Un  prinţ  promis,  născut  în  fum  şi  sare.  Mie  mi  se  pare  că  faci  doar 

greşeli,  doamna  mea.  Unde-i  Stannis?  Ce-i  cu  Rattleshirt  şi  suliţaşele? 

Unde-i  sora  mea? 

-  Ţi  se  va  răspunde  la  toate  întrebările.  Priveşte  cerul,  Lord  Snow. 
Şi,  când  ai  răspunsurile,  trimite-mi-le  mie.  Iarna-i  aproape.  Sunt  singura 
voastră  speranţă. 

-  O  speranţă  prostească. 

Jon  se  întoarse  şi  plecă  de  lângă  ea. 
Leathers  cutreiera  curtea  de-afară. 

-  S-a  întors  Toregg,  spuse  el  când  apăru  Jon.  Tatăl  lui  şi-a  aşezat 
oamenii  la  Oakenshield  şi  se  va  întoarce  după  masă,  cu  optzeci  de 
luptători.  Ce  s-a  găsit  să  zică  regina  bărboasă? 

-  înălţimea  Sa  nu  poate  acorda  niciun  ajutor. 

-  E  prea  ocupată  cu  smulsul  firelor  de  barbă,  nu-i  aşa?  scuipă 
Leathers.  Nu  contează.  Oamenii  lui  Tormund  şi  ai  noştri  vor  fi  destui. 

Destui  cât  să  ajungem  acolo,  poate.  Călătoria  înapoi  era  cea  care-1 
preocupa  pe  Jon  Snow.  Pe  drumul  spre  casă  vor  fi  încetiniţi  de  mii  de 
oameni  liberi,  mulţi  bolnavi  şi  flămânzi.  Un  râu  omenesc,  scurgându-se 
mai  încet  decât  un  râu  îngheţat.  Asta  i-ar  face  vulnerabili.  Mortăciuni 
prin  păduri.  Prin  apă. 

-  Câţi  oameni  sunt  de  ajuns?  îl  întrebă  pe  Leathers.  O  sută?  Două 
sute?  Cinci  sute?  O  mie? 

Să  iau  mai  mulţi  ori  mai  puţini?  O  expediţie  mai  mică  ar  ajunge  la 
Sălaşul  Aspru  mai  repede...  însă  la  ce  bun  să  ai  luptători,  dacă  nu  ai 
mâncare?  Mama  Cârtiţa  şi  oamenii  ei  erau  cât  pe  ce  să-şi  mănânce 
propriii  morţi.  Ca  să-i  hrănească  pe  toţi,  va  trebui  să  vină  cu  care, 
căruţe  şi  animale  de  tracţiune  pentru  a  le  urni:  cai,  boi,  câini.  In  loc 
să  zboare  prin  păduri,  vor  fi  condamnaţi  să  se  târască. 

-  Mai  sunt  încă  destule  de  hotărât.  Spune  mai  departe.  Vreau  ca 
toate  căpeteniile  să  fie  la  Sala  Scuturilor  când  începe  rondul  de  noapte. 
Tormund  ar  trebui  să  fie  înapoi  până  atunci.  Unde-1  găsesc  pe  Toregg? 

-  E  cu  micul  monstru,  fără  doar  şi  poate.  Am  auzit  că  a  început  să-i 
placă  una  dintre  lăptărese. 

A-nceput  să-i  placă  Val.  Sora  ei  a  fost  regină,  de  ce  nu  şi  ea?  Tormund 
se  gândise,  cândva,  să  ajungă  Rege-de-Dincolo-de-Zid,  înainte  ca  Mance 
să-1  fi  lăsat  în  urmă.  Toregg  cel  înalt  s-ar  putea  să  viseze  şi  el  acelaşi 
lucru.  Mai  bine  el  decât  Gerrick  Sânge-de-Rege. 

-  Lasă-i  în  pace,  zise  Jon.  Am  să  vorbesc  cu  Toregg  mai  târziu. 
Aruncă  o  privire  spre  Turnul  Regelui.  Zidul  era  de  un  alb  cenuşiu, 

cu  cerul  de  deasupra  şi  mai  alb.  Un  cer  de  nea. 

-  Roagă-te  să  nu  ne  pomenim  cu  încă  o  furtună. 

Mully  şi  Purice  stăteau  de  strajă  şi  tremurau  lângă  armurărie. 

-  N-ar  trebui  să  fiţi  înăuntru,  pe  vântul  ăsta?  întrebă  Jon. 

-  Aar  fi  grozav,  m'lord,  răspunse  Fulk  Puricele,  dar  lupul  tău  nu-i 
în  toane  bune  astăzi. 

Mully  fu  şi  el  de  acord. 

-  A-ncercat  să  mă  muşte. 

-  Nălucă? 
Jon  era  şocat. 

-  Numai  dacă  domnia  ta  n-ai  un  alt  lup  alb,  cred  că  era  el.  N-am 
mai  văzut  niciodată  unul  ca  el,  m'lord.  Adică  unul  aşa  de  sălbatic. 

Nu  greşea  deloc,  după  cum  constată  singur  Jon,  când  se  strecură  pe 
uşă.  Lupul  străvechi,  imens  şi  alb,  nu  stătea  deloc  liniştit.  Străbătea  armu- 
răria  de  la  un  capăt  la  celălalt,  trecând  de  forja  rece  şi  apoi  luând-o  înapoi. 

-  încet,  Nălucă!  făcu  Jon.  Culcat.  Şezi,  Nălucă!  Jos. 

Şi  totuşi,  când  îl  atinse,  lupul  se  încordă  şi-şi  dezveli  colţii.  E  afur- 
isitul de  mistreţ.  Chiar  şi  aici,  Nălucă-i  poate  adulmeca  duhoarea. 

Corbul  lui  Mormont  părea  şi  el  agitat.  Snow,  croncănea  pasărea. 
Snow,  snow,  snow.  Jon  îl  goni  de-acolo,  îl  puse  pe  Satin  să  facă  focul, 
apoi  îl  trimise  după  Bowen  Marsh  şi  Othell  Yarwyck. 

-  Adu  şi  o  carafă  de  vin  fiert. 

-  Trei  cupe,  m'lord? 

-  Şase.  Mully  şi  Purice  par  să  aibă  nevoie  de  ceva  cald.  Şi  tu  la  fel. 
Când  Satin  plecă,  Jon  se  aşeză  şi  mai  aruncă  o  privire  asupra  hărţilor 

teritoriilor  de  la  nord  de  Zid.  Drumul  cel  mai  scurt  spre  Sălaşul  Aspru 

era  de-a  lungul  coastei...  dinspre  Rondul  de  Est.  Codrii  erau  mai  răriţi 
înspre  mare,  iar  terenul  era  mai  mult  câmpie,  dealuri  molcome  şi 
mlaştini  sărate.  Iar  când  veneau  vuind  furtunile  de  toamnă,  asupra 
coastei  se  abăteau  lapoviţa  şi  zloata,  ploaia  îngheţată  mai  degrabă  decât 
zăpada.  Uriaşii  sunt  la  Rondul  de  Est,  iar  Leathers  spune  că  unii  ne  vor 
ajuta.  De  la  Castelul  Negru,  drumul  era  mult  mai  dificil,  chiar  prin 
mijlocul  pădurii  bântuite.  Dacă  zăpada  este  adâncă  la  Zid,  cât  de  rău 
poate  fi  acolo? 

Mash  intră  fornăind,  iar  Yarwyck  era  morocănos. 

-  încă  o  furtună,  anunţă  Primul  Constructor.  Cum  o  să  lucrăm 
aşa?  Am  nevoie  de  mai  mulţi  oameni. 

-  Foloseşte-i  pe  oamenii  liberi,  zise  Jon. 
Yarwyck  scutură  din  cap. 

-  Mai  multe  necazuri  decât  avantaje  cu  ei.  Neîndemânatici,  nepăsă- 
tori, leneşi...  câţiva  tâmplari  buni,  ici-colo,  nu  neg  asta,  dar  aproape 
niciun  zidar  printre  ei,  şi  nici  urmă  de  fierari.  Au  cârca  solidă,  să  zicem, 
dar  nu  fac  ce  li  se  spune.  Iar  nouă  ne  rămân  atâtea  ruine  pe  care  trebuie 
să  le  transformăm  în  fortăreţe.  Nu  se  poate,  Lord  Comandant,  grăiesc 
adevărul.  Nu  se  poate. 

-  Se  va  face,  spuse  Jon.  Altfel  vor  trăi  între  ruine. 

Un  lord  avea  nevoie  să  fie  înconjurat  de  oameni  pe  care  să  se 
bazeze  pentru  un  sfat  sincer.  Marsh  şi  Yarwyck  nu  erau  lingăi,  ceea 
ce  era  bine,  însă  erau  rareori  de  vreun  ajutor.  îşi  dădea  seama  că  din 
ce  în  ce  mai  des  ştia  deja  ce  vor  spune  înainte  să-i  întrebe. 

Mai  ales  când  era  vorba  despre  oamenii  liberi,  împotrivire  era  straş- 
nică. Când  Jon  i-a  dat  Stonedoor  lui  Soren  Sfărâmătorul-de-paveze, 
Yarwyck  s-a  plâns  că  era  prea  izolat.  Cum  puteau  ei  să  ştie  ce-ar  fi  putut 
face  împieliţatul  de  Soren  acolo,  printre  dealuri?  Când  îi  conferise 
Oakenshield  lui  Tormund  Năpasta  Uriaşilor  şi  Poarta-reginei  Mornei 
Mască-Albă,  Marsh  crezuse  că  acum  Castelul  Negru  avea  duşmani  pe 
ambele  părţi,  care  puteau,  foarte  uşor,  să-i  izoleze  de  restul  Zidului. 
Cât  despre  Borroq,  Othell  Yarwyck  susţinea  că  pădurile  de  la  nord 

de  Stonedoor  erau  pline  de  porci  sălbatici.  Cine  putea  spune  dacă 
Omul-fiară  nu-şi  făcea  propria  lui  armată  de  râmători? 

Dealul  Chiciurii  şi  Rimegate  erau  tot  fără  garnizoane,  aşa  că  Jon 
îi  întrebă  care  dintre  căpeteniile  sălbaticilor  rămase  şi  conducătorii 
militari  li  se  pare  lor  că  ar  fi  cel  mai  potrivit  să  le  conducă. 

-Ii  avem  pe  Brogg,  Gavin  Neguţătorul,  Marea  Morsă...  Howd 
Rătăcitorul  umblă  singur,  aşa  zice  Tormund,  dar  mai  sunt  Harle 
Vânătorul,  Doss  Orbul...  Ygon  Tată-bătrân  comandă  o  grupă,  însă 
majoritatea  sunt  fiii  şi  nepoţii  lui.  Are  optsprezece  neveste,  jumătate  din 
ele  furate  prin  expediţiile  de  jaf.  Care  dintre  ... 

-  Niciunul,  glăsuise  Bowen  Marsh.  Ştiu  ce-i  poate  pielea  fiecăruia. 
Ar  trebui  să-i  pregătim  pentru  ştreang,  nu  să  le  dăm  castelele  noastre. 

-  Da,  fu  de  acord  şi  Othell  Yarwyck.  Din  ce  în  ce  mai  rău,  iar  cea 
mai  rea  variantă  este  prăpăd.  Stăpânul  meu  ar  face  mai  bine  să  ne 
pună-n  faţă  cu  o  haită  de  lupi  şi  să  ne  întrebe  pe  care  i-am  prefera  să 
ne  sfâşie  gâtlejul. 

Era  la  fel  şi  cu  Sălaşul  Aspru.  Satin  turna  în  cupe,  în  vreme  ce  Jon 
le  spuse  despre  audienţa  la  regină.  Marsh  ascultă  atent,  ignorând  vinul 
fiert,  spre  deosebire  de  Yarwyck,  care  goli  o  cupă  şi  apoi  încă  una. 
Dar  nici  nu  termină  Jon  de  vorbit,  că  Lordul  Administrator  zise: 

-  înălţimea  Sa  este  înţeleaptă.  Lasă-i  să  moară. 
Jon  se  aşeză  la  loc. 

-  E  singurul  sfat  pe  care  poţi  să  mi-1  dai,  lordul  meu?  Tormund 
aduce  optzeci  de  oameni.  Câţi  să  trimitem?  Să-i  chemăm  pe  uriaşi?  Pe 
suliţaşele  de  la  Gorganul  Lung?  Dacă  avem  femei  cu  noi,  s-ar  putea  să-i 
liniştească  pe  oamenii  Mamei  Cârtiţa. 

-  Atunci,  trimite  femei.  Trimite  uriaşi.  Trimite  sugari.  Asta  doreşte 
să  audă  stăpânul  meu? 

Bowen  Marsh  se  frecă  la  cicatricea  cu  care  se  alesese  la  Podul 
Ţestelor. 

-  Trimite-i  pe  toţi.  Cu  cât  avem  mai  multe  pierderi,  cu  atât  avem 
mai  puţine  guri  de  hrănit. 

Yarwyck  nu  fu  nici  el  mai  de  folos: 

-  Dacă  sălbaticii  de  la  Sălaşul  Aspru  trebuie  salvaţi,  atunci  să-i 
lăsăm  pe  ai  lor  de  acolo  să-i  salveze.  Tormund  ştie  drumul  spre  Aspra 
Casă.  Dacă  îl  asculţi  cum  grăieşte,  ai  impresia  că  i-ar  putea  salva  pe  toţi 
cu  mădularul  lui  uriaş. 

A  fost  fără  rost,  îşi  spuse  Jon.  Fără  rost,  fără  rezultat,  fără  speranţe. 

-  Vă  mulţumesc  pentru  sfaturile  voastre,  lorzii  mei. 

Satin  îi  ajută  să-şi  ia  mantiile.  In  timp  ce  treceau  prin  armurărie, 
Nălucă  îi  adulmecă,  având  coada  ridicată  şi  ţeapănă.  Fraţii  mei.  Rondul 
de  Noapte  avea  nevoie  de  conducători  cu  înţelepciunea  Maesterului 
Aemon,  cu  învăţăturile  lui  Samwell  Tarly  şi  curajul  lui  Qhorin 
Halfhand,  forţa  încăpăţânată  a  Bătrânului  Urs,  compasiunea  lui  Donai 
Noye.  Iar  ce  primea  erau  ei. 

Ningea  tare  afară. 

-  Vânt  dinspre  sud,  remarcă  Yarwyck.  Viscoleşte  zăpada  chiar  spre 
Zid.  Vedeţi? 

Avea  dreptate.  Jon  văzu  că  scara  mobilă  era  îngropată  în  zăpadă 
până  aproape  de  primul  nivel,  iar  uşile  de  lemn  ale  celulelor  de  gheaţă 
dispăruseră  în  spatele  unui  perete  alb. 

-  Câţi  oameni  avem  în  celule?  II  întrebă  pe  Bowen  Marsh. 

-  Patru  vii.  Doi  morţi. 

Cadavrele.  Jon  aproape  că  uitase  de  ele.  Sperase  să  afle  ceva  de  la 
hoiturile  aduse  din  crângul  de  copaci  ai  inimii,  însă  morţii  se  încăpăţâ- 
naseră să  rămână  morţi. 

-  Trebuie  să  dezgropăm  celulele. 

-  Zece  slujitori  şi  zece  lopeţi  ar  trebui  să  fie  de  ajuns,  zise  Marsh. 

-  Foloseşte-1  şi  pe  Wun  Wun. 

-  Cum  porunceşti. 

Celor  zece  slujitori  şi  uriaşului  nu  le  trebui  mult  să  se  opintească 
asupra  zăpezii  troienite,  însă  nici  când  uşile  fură  din  nou  vizibile  Jon 
nu  fu  mulţumit. 

-  Celulele  vor  fi  îngropate  din  nou  până  mâine  dimineaţă.  Mai 
bine  am  muta  deţinuţii  de  acolo  până  nu  se  înăbuşă. 

-  Şi  pe  Karstark,  Lod  Comandant?  întrebă  Fulk  Puricele.  Nu-1 
lăsăm  să  dârdâie  acolo  până  la  primăvară? 

-  L-am  lăsa,  dacă  am  putea. 

Cregan  Karstark  luase  obiceiul  să  urle  în  miez  de  noapte  şi  să  arunce 
excremente  îngheţate  spre  oricine  se  nimerea  să  vină  să-1  hrănească. 
Asta  nu-1  făcuse  mai  drag  paznicilor. 

-  Du-1  la  Turnul  Lordului  Comandant.  Celula  de  la  subsol  ar 
trebui  să-i  fie  numai  bună. 

Cu  toate  că  era  parţial  surpat,  fostul  cotlon  al  Bătrânului  Urs 
trebuia  să  fie  mai  călduros  decât  celulele  de  gheaţă.  Pivniţele  sale  erau, 
în  mare  parte,  intacte. 

Cregan  începu  să  dea  cu  picioarele  în  străjeri  când  intrară  pe  uşă,  se 
răsuci  şi  se  zbătu  când  puseră  mâna  pe  el,  ba  chiar  încercă  să-i  muşte. 
Dar  frigul  trebuie  că-1  mai  slăbise,  iar  oamenii  lui  Jon  erau  mai  masivi, 
mai  tineri  şi  mai  puternici.  Il  luară  pe  sus,  încă  zbătându-se,  şi-1  traseră 
prin  zăpada  până  la  şold  spre  noua  sa  casă. 

-  Ce-ar  vrea  Lordul  Comandant  să  facem  cu  hoiturile?  întrebă 
Marsh,  după  ce  cei  rămaşi  în  viaţă  fuseseră  mutaţi. 

-  Lăsaţi-le  acolo. 

Dacă  furtuna  îi  îngropa,  cu  atât  mai  bine.  In  cele  din  urmă,  tot  va 
trebui  să  le  ardă,  fără  doar  şi  poate,  însă  acum  erau  priponite  cu  lanţuri 
de  fier  în  interiorul  celulelor.  Asta  şi  faptul  că  erau  morţi  ar  trebui  să 
fie  suficient  pentru  a  fi  inofensivi. 

Tormund  Năpasta  Uriaşilor  îşi  potrivise  sosirea  perfect,  gonind  cu 
războinicii  săi  exact  când  săpatul  se  încheiase.  Păreau  să  fie  numai  cinci- 
zeci, nu  optzeci,  cum  îi  promisese  Toregg  lui  Leathers,  însă  Tormund 
nu  era  poreclit  de  pomană  Palavragiul.  Sălbaticul  sosi  roşu  la  faţă,  stri- 
gând să  i  se  aducă  un  corn  cu  bere  şi  ceva  cald  de  mâncare.  Avea  gheaţă 
în  barbă  şi  mai  multă-i  întărise  mustaţa. 

Cineva-i  spusese  deja  Pumnului  Tunetului  despre  Gerrick 
Sânge-de-Rege  şi  nou  său  stil. 

-  Regele  Sălbaticilor?  Mormăi  Tormund.  Ha!  Mai  degrabă-i 
Regele-Găurii-Dosului-meu-Păros. 

-  Are  un  aspect  regesc,  zise  Jon.  Are  un  mic  cioc  roşu,  ca  să  meargă 
cu  claia  aia  de  păr  roşu  a  lui,  asta-i  tot  ce  are.  Raymund  Barbă-Roşie 
şi  fiii  lui  au  murit  la  Lacul  Lung  din  cauza  afurisiţilor  de  Stark  şi  a 
Uriaşului  Cherchelit.  Nu  frăţiorul.  Te-ai  întrebat  vreodată  de  ce  i  se 
spune  Corbul  Roşu? 

Gura  lui  Tormund  se  despică  într-un  rânjet  ştirb. 

-  A  fost  primul  care-a  şters-o  din  luptă.  A  fo'  şi-un  cântec  despre 
asta  dup-aia.  Lăutarul  a  trebuit  să  găsească  o  rimă  pentru  laş1,  aşa  că... 
Se  şterse  la  nas.  Dacă  vor  vrea  cavalerii  reginei  tale  fetele  lui,  n-au  decât. 

-  Fete,  cârâi  corbul  lui  Mormont.  Fete,  fete. 
Tormund  hohoti  iar. 

-  Iată  o  pasăre  cu  ceva  minte.  Cât  vrei  pe  ea,  Snow?  Ţi-am  dat  un 
fiu,  aşa  că  mi-ai  putea  da  şi  tu  măcar  pasărea  asta  afurisită. 

-  Ţi  l-aş  da,  zise  Jon,  dar  mai  mult  ca  sigur  că  l-ai  mânca. 
Tormund  râse  şi  la  asta. 

-  Mâncat,  făcu  corbul  pe  un  ton  sumbru,  dând  din  aripile  lui  negre. 
Porumb?  Porumb?  Porumb? 

-  Trebuie  să  discutăm  despre  expediţie,  rosti  Jon.  Vreau  să  fim  de 
un  singur  cuget  la  Sala  Scuturilor,  trebuie  să... 

Se  opri  când  Mully  îşi  iţi  nasul  pe  uşă,  cu  un  chip  mohorât,  pentru 
a  anunţa  că  Clydas  adusese  o  scrisoare. 

-  Spune-i  să  ţi-o  lase  ţie.  Am  s-o  citesc  mai  târziu. 

-  Cum  porunceşti,  m'lord,  numai  că.. .Clydas  nu  prea  arată  bine... 
e  mai  mult  alb  decât  rozaliu  la  faţă,  dacă  înţelegi  unde  bat...  şi  tremură. 

-  Aripi  întunecate,  cuvinte  întunecate,  bombăni  Tormund.  Nu 
aşa  ziceţi  voi,  slugoilor? 


1  Craven,  în  limba  engleză,  rimează  cu  raven  -  corb  (n.  tr.). 

-  Spunem  să-ţi  curgă  nasul,  dar  să  faci  şi  fierbinţeală,  îl  lămuri  Jon. 
Mai  zicem  Niciodată  să  nu  bei  cu  un  dornisbeanpe  lună  plină.  Avem  o 
mulţime  de  zicători. 

Mully  adăugă  şi  cugetările  sale: 

-  Bătrâna  mea  bunică  spunea  întotdeauna:  Prietenii  de-o  vară  se  vor 
topi  mereu  ca  zăpada  de  vară,  însă  prietenii  de  iarnă  sunt  prieteni  pe  vecie. 

-  Cred  că  deocamdată  ajunge  cu  vorbele  înţelepte,  făcu  Jon  Snow. 
Pofteşte-1  pe  Clydas  înăuntru,  dacă  eşti  bun. 

Mully  nu  exagerase  cu  nimic;  bătrânul  slujitor  tremura,  alb  la  faţă 
ca  zăpada  de-afară. 

-  Dau  în  sminteală,  Lord  Comandant,  însă...  scrisoare  mă  înspăi- 
mântă. Se  vede? 

Bastardule,  acesta  era  singurul  cuvânt  scris  pe  partea  exterioară  a 
sulului.  Nu  Lord  Snow,  ori  Jon  Snow,  sau  Lord  Comandant.  Pur  şi 
simplu,  Bastardule.  Iar  scrisoarea  era  sigilată  cu  o  picătură  de  ceară 
trandafirie,  dură. 

-  Ai  făcut  bine  că  ai  venit  de  îndată,  spuse  Jon. 

Ai  de  ce  să-ţi  fie  frică.  Rupse  sigiliul,  netezi  pergamentul  şi  citi: 

Falsul  tău  rege  e  mort,  bastardule.  El  şi  întreaga  lui  oştire  au  fost 
zdrobiţi  într-o  bătălie  de  şapte  zile.  l-am  luat  sabia  vrăjită.  Spune-i  şi 
târfei  lui  în  roşu. 

Prietenii  falsului  tău  rege  şi-au  dat  duhul.  Capetele  lor  stau  pe  zidurile 
de  la  Winterfell.  Vino  să  le  vezi,  bastardule.  Falsul  tău  rege  a  minţit,  la 
fel  ai  făcut  şi  tu.  Ai  spus  lumii  că  l-ai  ars  pe  Regele-de-Dincolo-de-Zid. 
Când  colo,  l-ai  trimis  la  Winterfell,  să-mi  fure  mie  mireasa. 

O  să-mi  iau  logodnica  înapoi.  Dacă-l  vrei  pe  Mance  Rayder  înapoi, 
vino  şi  ia-l.  II  ţin  într-o  cuşcă,  ca  să-l  vadă  întregul  Nord,  ca  dovadă  a 
minciunilor  tale.  Cuşca-i  rece,  dar  i-am  făcut  o  mantie  călduroasă,  din 
pieile  a  şase  târfe  care-au  venit  cu  el  la  Winterfell. 

îmi  vreau  mireasa  înapoi.  O  vreau  pe  regina  falsului  rege.  O  vreau 
pe  fiică-sa  şi  pe  vrăjitoarea  lui  roşie.  O  vreau  pe  prinţesa  lui  sălbatică. 


1230 


GEORGE  R.R.  MARTIN 


//  vreau  pe  prinţişorul  lui,  bebeluşul  sălbatic.  îl  vreau  pe  Duhoare  al 
meu.  Trimite-mi-i,  bastardule,  şi  n-am  să  te  deranjez,  nicipe  tine,  nici  ciorile 
tale  negre.  Dacă  nu,  am  să-ţi  scot  inima  ta  de  ticălos  şi-am  s-o  mănânc. 

Era  semnată 

Ramsay  Bolton, 
Adevăratul  Lord  de  Winterfell 

-  Snow?  zise  Tormund  Năpasta-Uriaşilor.  Arăţi  de  parcă  sângele 
tatălui  tău  tocmai  s-ar  fi  scurs  din  hârtia  aia. 

Jon  Snow  nu  răspunse  imediat. 

-  Mully,  condu-1  pe  Clydas  înapoi  în  camerele  sale.  Noaptea-i 
neagră  şi  cărările  sunt  alunecoase  din  cauza  zăpezii.  Satin,  du-te  cu  ei. 

Ii  întinse  scrisoarea  lui  Tormund  Năpasta  Uriaşilor. 

-  Poftim.  Citeşte  şi  singur. 

Sălbaticul  îi  aruncă  misivei  o  privire  piezişă  şi  i-o  dădu  înapoi. 

-  îmi  dă  simţăminte  urâte...  dar  Tormund  Pumnul-Tunetului  a 
avut  şi  alte  lucruri  pe  cap  decât  să  înveţe  să  facă  hârtiile  să-i  glăsuiască. 
N-au  niciodată  nimic  bun  de  zis,  nu? 

-  Nu  întotdeauna,  recunoscu  Jon  Snow. 

Aripi  întunecate,  cuvinte  întunecate.  Poate  că  exista  mai  mult 
adevăr  în  zicătorile  înţelepte  decât  ştia  el. 

-  A  fost  trimisă  de  Ramsay  Snow.  Am  să-ţi  citesc  ce-a  scris. 
Când  termină  de  citit,  Tormund  scoase  un  fluierat. 

-  Ha!  E  scârboasă  rău,  nu-i  nicio  greşeală.  Şi  ce-i  cu  Mance?  II  ţine 
într-o  cuşcă,  nu-i  aşa?  Cum,  când  sute  de  oameni  ţi-au  văzut-o  pe 
vrăjitoarea  în  roşu  cum  îi  dă  foc? 

A  fost  Rattleshirt,  aproape  că-i  scăpă  lui  Jon.  A  fost  vrăjitorie.  Un 
farmec,  cum  îi  spunea  ea. 

-  Melisandre...  uitâ-te  la  ceruri,  zicea  ea. 
Puse  scrisoarea  pe  masă. 


dansul  dragonllor 


1231 


-  Un  corb  în  furtună.  Ea  ştia  ce  se  pregăteşte. 
Când  ai  răspunsurile,  trimite-mi-le  mie. 

-  S-ar  putea  să  fie  doar  o  spoială  de  minciuni. 
Tormund  se  scărpină  sub  barbă. 

-  Dac-aş  avea  o  pană  fină  de  gâscă  şi-o  călimară  de  maester,  aş  putea 
scrie  că  mădularul  meu  e  gros  cât  braţu'  meu,  dar  n-ar  însemna  că  aşa-i. 

-  O  are  pe  Aducătoarea  Luminii.  Vorbeşte  de  capete  înşirate  pe 
zidurile  Winterfellului.  Ştie  de  suliţase  şi  de  numărul  lor.  Ştie  de  Mance 
Rayder.  Nu.  Spune  adevărul  acolo. 

-  Eu  nu  zic  că  tu  n-ai  dreptate.  Ce-ai  de  gând  să  faci,  corbule? 
Jon  îşi  îndoi  degetele  mâinii  pentru  sabie.  Rondul  de  Noapte  nu  are 

nici  în  clin,  nici  în  mânecă  cu  asta.  Strânse  pumnul  şi-1  deschise  din  nou. 
Ceea  ce  propui  nu-i  nimic  altceva  decât  trădare.  Se  gândi  la  Robb,  cu 
fulgii  de  nea  topindu-i-se  prin  păr.  Ucide  băieţandrul  şi  lasă-lpe  bărbat 
să  se  nască.  Se  gândi  la  Bran,  căţărându-se  pe  peretele  turnului,  agil  ca 
o  maimuţă.  La  râsul  neistovit  al  lui  Rickon.  La  Şansa,  pieptănând  blana 
lui  Lady  şi  cântând.  Nu  ştii  nimic,  Jon  Snow.  Se  gândi  la  Arya,  la  părul 
ei  încâlcit  ca  un  cuib  de  pasăre,  l-am  făcut  o  mantie  călduroasă,  din  pieile 
a  şase  târfe  care-au  venit  cu  el  la  Winterfell...  îmi  vreau  mireasa  înapoi... 
îmi  vreau  mireasa  înapoi... 

-  Cred  că  cel  mai  bine-ar  fi  dacă  am  schimba  planul,  zise  Jon  Snow. 
Discutară  aproape  două  ore. 

Calul  şi  Rory  îi  înlocuiseră  pe  Fulk  şi  Mully  la  intrarea  în  armurărie, 
odată  cu  schimbarea  străjii. 

-  Veniţi  cu  mine,  le  spuse  Jon,  când  sosi  timpul.  Nălucă  ar  fi  venit 
şi  el,  însă  când  lupul  se  luă  tiptil  după  ei,  Jon  îl  apucă  de  ceafă  şi-1  băgă 
înapoi  cu  forţa.  Borroq  putea  fi  printre  cei  adunaţi  în  Sala  Scuturilor. 
Ultimul  lucru  de  care  mai  avea  acum  nevoie  era  ca  lupul  său  să  atace 
mistreţul  omului-fiară. 

Sala  Scuturilor  era  una  dintre  cele  mai  vechi  aripi  ale  Castelului  Ne- 
gru, o  sală  de  banchet,  lungă  şi  rece,  grinzile  sale  de  stejar  fiind  înnegrite 
de  fumul  ridicat  de  secole.  Pe  vremea  când  Rondul  de  Noapte  era  mult 

mai  vast,  de  pereţii  sălii  erau  atârnate  şiruri  de  scuturi  din  lemn,  viu  colo- 
rate. Pe-atunci,  la  fel  ca  acum,  când  un  cavaler  îmbrăca  straiele  negre,  tra- 
diţia decreta  ca  el  să-şi  abandoneze  fostul  blazon  şi  să  preia  scutul  negrul 
al  frăţiei.  Pavezele  lăsate  astfel  în  urmă  erau  agăţate  în  Sala  Scuturilor. 

Sute  de  cavaleri  însemnau  sute  de  scuturi.  Şoimi  şi  vulturi,  dragorii 
şi  grifoni,  sori  şi  cerbi,  lupi  şi  balauri,  himere,  tauri,  copaci  şi  flori, 
harfe,  suliţe,  crabi  şi  krakeni,  lei  roşii  şi  aurii  şi  în  carouri  heraldice, 
bufniţe,  miei,  fecioare  şi  tritoni,  armăsari,  stele,  găleţi  şi  catarame, 
oameni  jupuiţi  şi  spânzuraţi,  arşi,  topoare,  săbii  lungi,  ţestoase,  licorni, 
urşi,  pene  de  gâscă,  păianjeni,  şerpi,  scorpioni  şi  sute  de  alte  simboluri 
împodobiseră  pereţii  Sălii  Scuturilor,  în  blazoane  mai  colorate  decât 
orice  curcubeu  visat  vreodată. 

Insă  când  murea  un  cavaler,  scutul  său  era  dat  jos,  ca  să  poată  fi 
aşezat  pe  rugul  lui  sau  în  mormânt,  iar  de-a  lungul  anilor  şi  al  secolelor 
din  ce  în  ce  mai  puţini  cavaleri  îmbrăcaseră  veşmintele  negre.  Şi  venise 
ziua  când  n-a  mai  avut  niciun  rost  pentru  cavalerii  de  la  Castelul 
Negru  să  cineze  separat.  Sala  Scuturilor  a  fost  abandonată.  In  ultima 
sută  de  ani,  a  mai  fost  folosită  rareori.  Ca  sală  de  banchete,  lăsa  foarte 
mult  de  dorit:  era  întunecoasă,  murdară,  rece,  greu  de  încălzit  în 
timpul  iernii,  cu  beciurile  infestate  de  şobolani,  cu  grinzile  masive, 
din  lemn,  mâncate  de  carii  şi  ornate  cu  pânze  de  păianjen. 

Dar  era  vastă  şi  destul  de  lungă  ca  să  primească  la  masă  două  sute  de 
oameni,  ba  chiar  încă  pe  jumătate  de-atât,  dacă  se  înghesuiau  puţin. 
Când  intrară  Jon  şi  Tormund,  sala  fu  străbătută  de  un  zgomot,  de  parcă 
nişte  viespi  ar  fi  fost  stârnite  în  cuibul  lor.  Sălbaticii  depăşeau  ca  număr 
corbii  cu  cinci  la  unul,  judecând  după  cât  de  puţine  straie  negre  vedea. 
Mai  rămăseseră  sub  duzină  de  scuturi,  obiecte  triste  şi  cenuşii,  cu 
vopseaua  decolorată  şi  crăpături  lungi  căscate  în  lemn.  Insă  torţele  noi 
ardeau  în  suporturile  de  fier  de-a  lungul  pereţilor,  iar  Jon  porunci  să 
fie  aduse  bănci  şi  mese.  Oamenii  aşezaţi  pe  locuri  confortabile  erau 
mult  mai  dispuşi  să  asculte,  îi  spusese,  cândva,  Maesterul  Aemon;  cei 
care  stau  în  picioare  mai  degrabă  ar  răcni. 


dansul  dragonllor 


1233 


In  capătul  sălii  se  afla  un  podium  şubred.  Jon  urcă  pe  el,  cu  Tormund 
Năpasta  Uriaşilor  alături  şi-şi  ridică  mâinile  pentru  a  face  linişte.  Viespile 
bâzâiră  şi  mai  tare.  Apoi,  Tormund  îşi  duse  la  buze  cornul  de  luptă  şi 
suflă.  Sunetul  umplu  sala,  ricoşând  din  bârnele  de  sus.  Se  făcu  linişte. 

-  V-am  adus  aici  ca  să  facem  planurile  pentru  salvarea  Sălaşului 
Aspru,  începu  Jon  Snow.  Acolo  sunt  mii  de  oameni  liberi,  prinşi  în 
capcană  şi  înfometaţi,  şi  am  rapoarte  despre  mortăciuni  de  prin  păduri. 

în  stânga  îi  văzu  pe  Marsh  şi  Yarwyck.  Othell  era  înconjurat  de 
constructorii  lui,  în  vreme  ce  Bowen  îi  avea  lângă  el  pe  Wick  Băţ-Cioplit, 
Lew  Mână-Stângă  şi  Alf  Runnymudd.  în  dreapta  lui,  Soren  Sfărâmăto- 
rul-de-paveze  stătea  cu  braţele  încrucişate  pe  piept.  Mai  în  spate,  Jon  îi 
văzu  pe  Gavin  Neguţătorul  şi  pe  Harle  Frumuşelul  şuşotind  împreună. 
Ygon  Tată-bătrân  stătea  între  nevestele  sale,  Howd  Rătăcitorul  era 
singur.  Borroq  se  sprijinea  de  un  perete  într-un  colţ  întunecat.  Din 
fericire,  vierul  lui  nu  se  vedea  pe  nicăieri. 

-  Corăbiile  trimise  de  mine  s-o  recupereze  pe  Mama  Cârtiţă  şi 
oamenii  ei  au  fost  distruse  de  furtuni.  Acum  trebuie  să  expediem  pe 
uscat  ce  ajutoare  putem  sau  să-i  lăsăm  să  moară. 

Jon  văzu  că  apăruseră  şi  doi  dintre  cavalerii  Reginei  Selyse.  Ser 
Narbert  şi  Ser  Benethon  stăteau  lângă  uşa  de  la  intrarea  în  sală.  Insă 
restul  oamenilor  reginei  străluceau  prin  absenţă. 

-  Am  nădăjduit  că  voi  putea  conduce  chiar  eu  expediţia  şi  aduce 
înapoi  oamenii  liberi  care  ar  supravieţui  călătoriei. 

O  sclipire  roşiatică,  în  spatele  sălii,  îi  atrase  atenţia  lui  Jon.  Sosise 
Lady  Melisandre. 

-  Insă  aflu  că  nu  pot  pleca  la  Sălaşul  Aspru.  Expediţia  va  fi  condusă 
de  Tormund  Năpasta  Uriaşilor,  cunoscut  tuturor.  I-am  promis  atâţia 
oameni  câţi  are  nevoie. 

-  Iar  tu  pe  unde-ai  să  fii,  corbule?  tună  Borroq.  Ascunzându-te  pe 
aici,  prin  Castelul  Negru,  cu  javra  ta  albă? 

-  Nu.  Voi  merge  în  sud. 

Jon  le  citi  scrisoarea  lui  Ramsay  Snow. 

In  Sala  Scuturilor  se  se  stârni  nebunia. 

Toţi  începură  să  urle  deodată.  Săriră  în  picioare,  agitându-şi  pumnii. 
Şi-aşa  stă  treaba  cu  puterea  liniştitoare  a  băncilor  confortabile.  S-au  tras 
săbii,  topoarele  izbind  scuturile.  Jon  Snow  privi  spre  Tormund. 
Năpasta-Uriaşilor  sună  încă  o  dată  din  corn,  de  două  ori  mai  îndelung 
şi  mai  tare  ca  prima  dată. 

-  Rondul  de  Noapte  nu  ia  parte  la  războaiele  din  Cele  Şapte 
Regate,  le  reaminti  Jon  când  se  făcu  o  oarecare  liniştite.  Nu  e 
treaba  noastră  se  ne  punem  cu  Bastardul  din  Bolton,  să-1  răzbunăm 
pe  Stannis  Baratheon,  să  le  apărăm  pe  văduva  şi  pe  fiica  lui. 
Creatura  care  face  mantii  din  pieile  femeilor  a  jurat  să-mi  smulgă 
inima,  iar  eu  am  de  gând  să-1  fac  să  răspundă  pentru  vorbele  astea... 
însă  n-am  să  le  cer  fraţilor  mei  să-şi  ignore  legămintele.  Rondul  de 
Noapte  se  va  duce  la  Sălaşul  Aspru.  Eu  plec  la  Winterfell  singur, 
doar  dacă... 

Jon  se  opri. 

-  ...este  cineva  aici  care  vine  să-mi  fie  alături? 

Vacarmul  care  urmă  era  tot  ce  putea  spera,  tumultul  fiind  atât  de 
tare,  că  două  scuturi  vechi  se  rostogoliră  de  pe  pereţi.  Soren  Sfărâmăto- 
rul-de-paveze  se  ridicase  în  picioare,  Rătăcitorul  la  fel.  Toregg  cel  înalt, 
Brogg,  harle  Vânătorul  şi  Harle  Frumuşelul,  amândoi,  Ygon  Tată-bă- 
trân,  Doss  Orbul,  chiar  şi  Marea  Morsă.  Iată,  am  oamenii,  îşi  zise  Jon 
Snow,  şi  venim  după  tine,  Bastardule. 

Yarwyck  şi  Marsh  se  strecurau  afară,  observă  el,  cu  toţi  oamenii  lor 
după  ei.  Nu  conta.  Nu  avea  nevoie  de  ei  acum.  Nu-i  dorea.  Nimeni  nu 
poate  spune  că  i-am  făcut  pe  fraţii  mei  să-şi  încalce  legămintele.  Iar,  dacă 
asta-i  încălcare  de  legământ,  vina  e  a  mea  şi  numai  a  mea.  Apoi  Tormund 
îl  bătu  pe  spate,  cu  gura  ştirbă  lăţită  într-un  rânjet  larg,  de  la  o  ureche 
la  cealaltă. 

-  Meşteşugite  vorbe,  cioară!  Acum  adu  miedul!  Să  ţi-i  faci  pe  toţi 
ai  tăi  şi  îmbată-i,  aşa  se  drege  busuiocul.  O  să  facem  un  sălbatic  din 
tine,  băiete.  Ha! 

-  Am  să  pun  să  se  aducă  bere,  spuse  Jon  cu  gândul  în  altă  parte. 
Melisandre  plecase,  îşi  dăduse  el  seama,  la  fel  şi  cavalerii  reginei.  Ar  fi 
trebuit  să  discut  mai  întâi  cu  Selyse.  Are  dreptul  să  ştie  că  lordul  ei  a 
murit. 

-  Trebuie  să  mă  ierţi.  Te  las  pe  tine  să-i  îmbeţi. 

-  Ha!  O  trebuşoară  pentru  care-s  foarte  potrivit,  cioară!  Du-te! 
Calul  şi  Rory  se  luară  după  Jon  când  acesta  părăsi  Sala  Scuturilor. 

Ar  trebui  să  discut  cu  Melisandre  după  ce  mă  duc  la  regină,  îşi  spuse. 
Dacă  ea  vede  un  corb  în  furtună,  îl  poate  găsi  şi  pe  Ramsay  Snow  pentru 
mine.  Apoi  auzi  ţipetele...  şi  un  muget  atât  de  tare,  încât  păru  că 
zguduie  Zidul. 

-  Vine  din  Turnul  lui  Hardin,  m'lord,  îl  informă  Calul. 
Poate  că  mai  spusese  încă  ceva,  însă  urletul  î  acoperi  vorbele. 
Val,  fu  primul  gând  al  lui  Jon.  Insă  nu  era  ţipăt  de  femeie.  Acest  om 

trece  printr-o  suferinţă  atroce.  începu  să  alerge.  Calul  şi  Rory  goneau  în 
urma  lui. 

-  Sunt  creaturile?  întrebă  Rory. 

Jon  chibzui  şi  el.  Să  fi  scăpat  cadavrele  din  lanţuri? 

Urletele  încetaseră  când  au  ajuns  la  Turnul  lui  Hardin,  însă  Wun 
Weg  Wun  Dar  Wun  încă  mugea.  Uriaşul  legăna  un  trup  însângerat, 
ţinându-1  de  un  picior,  în  acelaşi  fel  în  care  Arya  obişnuia  să-şi  bălă- 
bănească păpuşa  când  era  mică,  rotind-o  ca  pe-un  buzdugan  când  era 
ameninţată  de  legume.  Totuşi,  Arya  nu-şi  rupea  păpuşile  în  bucăţi.  Sabia 
din  mâna  dreaptă  a  mortului  era  la  câţiva  paşi,  iar  zăpada  de  dedesubt 
se  înroşea. 

-  Dă-i  drumul!  strigă  Jon.  Wun  Wun,  dă-i  drumul. 

Uriaşul  nu  auzea  ori  nu  pricepea.  Uriaşul  sângera  şi  el  din  rănile 
de  sabie  de  la  burtă  şi  de  la  braţ.  II  izbi  pe  cavalerul  mort  de  piatra 
cenuşie  a  turnului  iar  şi  iar,  până  când  capul  omului  deveni  roşu  şi 
moale  ca  un  pepene.  Mantia  cavalerului  flutura  în  aerul  rece.  Era  din 
lână  albă,  tivită  cu  fir  de  argint  şi  împodobită  cu  stele  albastre.  Sângele 
şi  oasele  zburau  în  toate  părţile. 

Oamenii  se  adunară  din  fortăreţele  şi  turnurile  din  apropiere. 
Locuitori  din  Nord,  oameni  liberi,  oamenii  reginei... 

-  Formaţi  un  cordon,  le  porunci  Jon  Snow.  Ţineţi-i  îndărăt!  Toată 
lumea,  dar  în  special,  oamenii  reginei. 

Mortul  era  Ser  Patrek  de  Muntele  Regelui;  capul  îi  dispăruse  în 
mare  parte,  însă  heraldica  lui  era  fără  pereche,ca  şi  faţa  lui.  Jon  nu 
voia  să  rişte  viaţa  lui  Ser  Malegorn,  a  lui  Ser  Brus  sau  a  oricăruia  dintre 
cavalerii  reginei  care  ar  fi  putut  încerca  să-1  răzbune. 

Wun  Weg  Wun  Dar  Wun  urlă  din  nou,  se  răsuci  şi  trase  de  celălalt 
braţ  al  lui  Ser  Patrek.  Se  desprinse  din  umăr  într-un  şuvoi  de  sânge  de  un 
roşu  deschis.  E  ca  un  copil  care  smulge  petale  dintr-o  margaretă,  îşi  zise  Jon. 

-  Leathers,  vorbeşte-i,  linişteşte-1.  Limba  Veche,  vedeţi  că  înţe- 
lege Limba  Veche.  Voi,  ceilalţi,  retrageţi-vă.  Lăsaţi  deoparte  armele, 
îl  speriem. 

Nu  vedeau  că  uriaşul  era  rănit?  Jon  trebuia  să  pună  capăt  poveştii 
sau  vor  muri  şi  alţii.  Nu  aveau  nicio  idee  despre  forţa  lui  Wun  Wun. 
Un  corn,  îmi  trebuie  un  corn.  Văzu  lucirea  oţelului,  se  întoarse  spre  el. 

-  Fără  săbii!  strigă.  Wick,  pune  cuţitul  acela... 

...la  o  parte,  ar  fi  vrut  să  strige.  Când  Wick  Băţ-Cioplit  lovi  spre 
gâtul  lui,  cuvântul  se  transformă  într-un  mârâit.  Jon  se  feri  de  cuţit, 
la  timp,  astfel  că  de-abia  dacă-i  zgârie  pielea.  M-a  tăiat.  Când  îşi  duse 
mâna  într-o  parte  a  gâtului,  sângele-i  şiroi  printre  degete. 

-  De  ce? 

-  Pentru  Rond. 

Wick  lovi  din  nou.  De  data  asta,  Jon  îl  apucă  de  încheietură  şi-i 
îndoi  braţul  înapoi  până  lăsă  pumnalul.  Slujitorul  greoi  dădu  înapoi, 
cu  mâinile  ridicate  ca  şi  cum  ar  fi  spus  N-am  fost  eu,  nu  eu.  Oamenii 
ţipau.  Jon  întinse  mâna  după  Gheara  Lungă,  dar  degetele-i  deveniseră 
rigide  şi  neîndemânatice.  Nu  reuşea  să-şi  tragă  sabia  din  teacă. 

Apoi  Bowen  Marsh  i  se  înfăţişă  pe  dinaintea  lui,  cu  lacrimi 
curgându-i  pe  orbaji. 

-  Pentru  Rond. 

îl  lovi  pe  Jon  în  stomac.  Când  îşi  trase  mâna,  pumnalul  rămase 
acolo  unde-1  împlântase. 

Jon  căzu  în  genunchi.  Găsi  mânerul  pumnalului  şi-1  smulse 
de-acolo.  In  aerul  rece  al  nopţii,  rana-i  fumega. 

-  Nălucă,  şopti  el. 

II  copleşi  durerea.  Loveşte-i  cu  vârful  ascuţit.  Când  cel  de-al 
treilea  pumnal  îl  izbi  între  omoplaţi,  scoase  un  geamăt  şi  căzu  în 
zăpadă  cu  faţa-n  jos.  Nu  mai  simţi  niciodată  cel  de-al  patrulea  cuţit. 
Doar  frigul... 


MÂNA  REGINEI 


Prinţul  dornishean  era  în  agonie  de  trei  zile. 

îşi  dădu  ultima  suflare  în  zorii  mohorâţi  şi  întunecaţi,  în  vreme  ce 
o  ploaie  rece  se  prelingea  din  cerul  sumbru  transformând  vechile 
străzi  de  cărămidă  ale  oraşului  în  râuri.  Ploaia  înecase  cele  mai 
năprasnice  incendii,  însă  fuioare  de  fum  tot  se  mai  ridicau  din  ruina 
fumegândă  care  fusese  piramida  lui  Hazkar  şi  marea  piramidă  neagră 
a  lui  Yherizan,  acolo  unde  Rhaegal  îşi  făcuse  sălaşul,  tolănit  în  umbră 
ca  o  femeie  grasă,  împodobită  cu  bijuterii  portocalii,  lucitoare. 

Poate  că  zeii  nu  sunt,  în  cele  din  urmă,  surzi,  cugetă  Ser  Barristan 
Selmy,  privind  tăciunii  îndepărtaţi.  Dacă  n-ar  fi  fost  ploaia,  focurile  ar 
fi  mistuit  până  acum  tot  Meereenul. 

Nu  văzu  nici  urmă  de  dragoni,  însă  nici  nu  se  aşteptase.  Dragonilor 
nu  le  plăcea  ploaia.  O  dungă  subţire  şi  roşiatică  se  întindea  la  orizont, 
înspre  răsărit,  acolo  unde-ar  trebui  să  apară,  în  scurt  timp,  soarele.  Lui 
Selmy  îi  amintea  de  primul  şuvoi  de  sânge  scurs  dintr-o  rană.  Adesea, 
chiar  şi  cu  o  tăietură  adâncă,  sângele  apărea  înaintea  durerii. 

Stătea  lângă  parapetele  celei  mai  înalte  trepte  ale  Marii  Piramide, 
cercetând  cerul,  aşa  cum  făcea  în  fiecare  dimineaţă,  ştiind  că  trebuiau 
să  vină  zorii  şi  sperând  că  odată  cu  ei  va  veni  şi  regina  sa.  Nu  ne-a 
abandonat,  nu  şi-ar  părăsi  niciodată  poporul,  îşi  tot  spunea  el  când 

auzi  zvonul  despre  moartea  prinţului  răspândindu-se  din  apartamen- 
tele reginei. 

Ser  Barristan  intră.  Apa  de  ploaie  i  se  scurgea  pe  spatele  mantiei  albe, 
iar  cizmele  1  lăsau  urme  umede  pe  podea  şi  pe  covoare.  La  porunca  lui, 
l-au  întins  pe  Quentyn  Martell  pe  patul  reginei.  A  fost  cavaler  şi  prinţ 
de  Dorne,  pe  deasupra.  Parcă  numai  aşa  îi  puteau  arăta  milă,  lăsându-1 
să  moară  în  patul  pentru  care  străbătuse  jumătate  de  lume.  Aşternu- 
turile  erau  distruse,  cearşafurile,  pernele,  cuvertura,  toate  duhneau  a 
sânge  şi  a  fum,  însă  Ser  Barristan  se  gândi  că  Daenerys  îl  va  ierta. 

Missandei  era  aşezată  la  marginea  patului.  Stătuse  cu  prinţul  zi  şi 
noapte,  ajutându-1  cu  trebuinţele  pe  care  le  putea  exprima,  dându-i 
apă  şi  lapte  de  mac  când  era  destul  de  zdravăn  ca  să  poată  bea, 
ascultându-i  cele  câteva  vorbe  bălmăjite  pe  care  le  scotae  din  când  în 
când,  citindu-i  când  devenea  tăcut,  dormind  în  scaunul  ei  aşezat  lângă 
pat.  Ser  Barristan  le  ceruse  unora  dintre  paharnicii  reginei  să  dea  o 
mână  de  ajutor,  însă  priveliştea  bărbatului  ars  era  prea  mult  chiar  şi 
pentru  cel  mai  aprig  dintre  ei.  Iar  Graţiile  Albastre  nu-şi  făcuseră 
deloc  apariţia,  cu  toate  că  trimisese  după  ele  de  patru  ori.  Poate  că 
ultima  dintre  ele  fusese  luată  deja  pe  lumea  cealaltă. 

Micul  scrib  Naathi  îşi  ridică  privirile  la  apropierea  lui. 

-  Onorate  ser,  prinţul  este  dincolo  de  orice  durere  acum.  Zeii  săi 
darnishezi  l-au  luat  acasă.  Vezi?  Zâmbeşte. 

Cum  poţi  săştii?Nu  are  buze.  Ar  fi  fost  mai  bine,  dacă  l-ar  fi  mâncat 
dragonii.  Cel  puţin  ar  fi  murit  iute.  Aşa...  Focul  este  o  moarte  hidoasă. 
Nici  nu-i  de  mirare  că  jumătate  din  iaduri  sunt  alcătuite  din  foc. 

-  Acoperiţi-1. 

Missandei  trase  cuvertura  peste  faţa  prinţului. 

-  Ce  se  va  alege  de  el,  ser?  Este  atât  de  departe  de  casă. 

-  Mă  voi  îngriji  să  fie  trimis  înapoi,  în  Dorne. 

Dar  cum?  Sub  formă  de  cenuşă?  Asta  presupunea  şi  mai  mult  foc,  iar 
Ser  Barristan  nu  mai  putea  suporta.  Va  trebui  să-i  curăţăm  carnea  de 
pe  oase.  Cu  gândaci,  nu  prin  fierbere.  Surorile  tăcute  ar  fi  avut  grijă  de 

asta  acasă,  însă  aici  era  Golful  Sclavilor.  Cea  mai  apropiată  soră  tăcută 
se  afla  la  zece  mii  de  leghe  depărtare. 

-  Ar  trebui  să  mergi  la  culcare,  copilă.  în  propriul  tău  pat. 

-  Dacă  acesta-i  atât  de  tare,  ser,  ar  trebui  să  faci  la  fel.  N-ai  dormit 
toată  noaptea. 

De  mulţi  ani,  copilă.  De  la  Trident  încoace.  Marele  Maester  Pycelle 
îi  spusese,  odată,  că  bătrânii  nu  au  nevoie  de  atât  de  mult  somn  ca 
tinerii,  însă  era  mai  mult  de-atât.  Ajunsese  la  o  vârstă  când  nu-i  plăcea 
deloc  că  trebuie  să  închidă  ochii,  de  teamă  că  s-ar  putea  să  nu-i  mai 
deschidă  niciodată.  Alţii  şi-ar  dori  să  moară  în  somn,  însă  nu  era  o 
moarte  pentru  un  cavaler  al  Gărzii  Regelui. 

-  Nopţile  sunt  prea  lungi,  îi  spuse  Missandei,  şi  întotdeauna  sunt 
mult  mai  multe  de  făcut.  Aici,  ca  şi  în  Cele  Şapte  Regate.  Insă  tu  ai 
făcut  destul,  copilă.  Du-te  şi  odihneşte-te.  Dacă  zeii  sunt  buni,  nu  vei 
visa  dragoni. 

După  ce  fata  plecă,  bătrânul  cavaler  trase  înapoi  cuvertura  pentru 
a  arunca  o  ultimă  privire  spre  chipul  lui  Quentyn  Martell  sau  spre  ce 
mai  rămăsese  din  el.  Atât  de  mult  se  dusese  din  carnea  prinţului,  încât 
putea  întrezări  craniul  de  dedesubt.  Ochii-i  erau  nişte  găvane  cu  puroi. 
Ar  fi.  trebuit  să  rămână  la  Dorne.  Ar  fi  trebuit  să  rămână  un  broscoi. 
Nu  toţi  bărbaţii  sunt  hărăziţi  să  danseze  cu  dragonii.  Pe  când  acoperea 
încă  o  dată  cadavrul,  se  pomeni  întrebându-se  dacă  s-ar  găsi  cineva 
care  s-o  acopere  pe  regina  lui  sau  dacă  propriul  ei  trup  ar  rămâne 
nejelit,  între  ierburile  înalte  ale  Mării  Dothraki,  holbându-se  în  gol, 
spre  cer,  până  când  carnea  i-ar  cădea  de  pe  oase. 

-  Nu,  zise  cu  glas  tare.  Daenerys  nu-i  moartă.  Călărea  dragonul. 
Am  văzut-o  cu  ochii  mei. 

O  mai  spusese  de  sute  de  ori...  însă,  cu  fiecare  zi  care  trecea,  era  tot 
mai  greu  de  crezut.  Părul  îi  luase  foc.  Am  văzut  şi  asta.  Ea  ardea...  dacă 
n-am  văzut-o  eu  căzând,  există  sute  de  oameni  care  jură  că  au  văzut-o. 

Ziua  se  furişă  peste  oraş.  Cu  toate  că  încă  mai  ploua,  o  lumină  vagă 
cuprinsese  cerul  înspre  est.  Iar  odată  cu  soarele  se  arătă  şi  Ţeastă-Rasă. 

Skahaz  era  îmbrăcat  în  veşmintele  lui  obişnuite,  în  cămaşa  neagră, 
plisată,  apărători  pentru  picioare  şi  platoşă  întărită.  Masca  de  bronz 
de  sub  braţ  era  nouă,  un  cap  de  lup  cu  limba  scoasă. 

-  Aşadar,  zise  el  în  loc  de  salut,  smintitul  e  mort,  nu? 

-  Prinţul  Quentyn  a  murit  chiar  înainte  de  prima  geană  a  zorilor. 
Selmy  nu  era  deloc  surprins  că  Skahaz  ştia.  Vorbele  zburau  repede 

prin  piramidă. 

-  S-a  reunit  consiliul? 

-  Aşteaptă  jos  îngăduinţa  Mâinii. 

Nu  sunt  Mână,  ar  fi  vrut  să  strige  o  parte  din  el.  Nu  sunt  decât  un 
simplu  cavaler,  protectorul  reginei.  N-am  vrut  niciodată  asta.  Insă,  cum 
regina  nu  era,  iar  regele  zăcea  înlănţuit,  cineva  trebuia  să  conducă,  iar 
Ser  Barristan  n-avea  încredere  în  Ţeastă-Rasă. 

-  A  venit  vreo  veste  despre  Graţia  Verde? 

-  Nu  s-a  întors  în  oraş. 

Skahaz  se  împotrivi  ideii  de  a  o  trimite  pe  preoteasă.  Nici  măcar 
Galazza  Galare  nu  se  arătase  încântată  de  sarcină.  Dar  plecase,  îngăduise 
asta  de  dragul  păcii,  însă  Hizdahr  zo  Loraq  era  mai  potrivit  să  discute 
cu  Stăpânii  înţelepţi.  Dar  Ser  Barristan  nu  ceda  cu  uşurinţă  şi,  în  cele 
din  urmă,  Graţia  Verde  plecase  capul,  jurând  să  facă  tot  ce  poate. 

-  Care  e  situaţia  în  oraş?  îl  întrebă  Selmy  pe  Ţeastă-Rasă.  Toate 
porţile  sunt  închise  şi  zăvorâte,  aşa  cum  ai  cerut.  Ii  căutăm  pe  toţi  mer- 
cenarii sau  yunkaii  rămaşi  şi-i  izgonim  sau  îi  arestăm  pe  cei  pe  care-i 
prindem.  Majoritatea  par  să  se  fi  ascuns  în  interiorul  piramidelor,  fără 
îndoială.  Neclintiţii  sunt  pe  metereze  şi  în  turnuri,  pregătiţi  pentru  orice 
asalt.  Există  două  sute  de  nobili  adunaţi  în  piaţă,  aşteptând  în  ploaie 
înveşmântaţi  în  tokarele  lor  şi  urlând  ca  să  li  se  dea  atenţie.  II  vor  pe 
Hizdahr  liber,  iar  pe  mine  mort  şi  mai  vor  ca  tu  să  ucizi  dragonii.  Cineva 
le-a  povestit  că  pentru  asta  ar  fi  buni  cavalerii.  Oamenii  încă  mai  scot 
afară  cadavrele  din  piramida  lui  hazkar.  Marii  Maesteri  din  Yherizan  şi 
Uhlez  şi-au  abandonat  propriile  lor  piramide  înaintea  dragonilor. 

Ser  Barristan  ştia  despre  toate. 

-  Şi  care-i  socoteala  morţilor?  întrebă,  temându-se  de  răspuns. 

-  Douăzeci  şi  nouă. 

-  Douăzeci  şi  nouă? 

Era  mult  mai  rău  decât  şi-ar  fi  putut  imagina.  Fiii  Harpiei  îşi 
reluaseră  războiul  lor  din  umbră  cu  două  zile  în  urmă.  Trei  omoruri 
în  prima  noapte,  nouă  în  cea  de-a  doua.  Dar  să  ajungă  de  la  nouă  la 
douăzeci  şi  nouă  într-o  singură  noapte... 

-  Numărul  va  trece  de  treizeci  înainte  de  amiază.  De  ce  te-ai  făcut 
aşa  de  cenuşiu  la  faţă,  bătrânule?  La  ce  te  aşteptai?  Harpia  vrea  ca  Hizdar 
să  fie  eliberat,  aşa  că  şi-a  trimis  fiii  înapoi  pe  stradă,  cu  pumnalele  în 
mână.  Morţii  sunt  cu  toţii  oameni  liberi  şi  ţeste-rase,  ca  şi  înainte.  Unul 
a  fost  de-al  meu,  o  Fiară  de  Bronz.  Semnul  Harpiei  a  fost  lăsat  lângă 
cadavre,  scris  pe  pavaj,  ori  scrijelit  pe  câte-un  perete.  Au  fost  şi  mesaje: 
Dragonii  trebuie  să  moară,  au  scris,  şi  s-a  mai  văzut  şi  îndemnuri  de 
genul  Harghaz  Eroul,  Moarte  lui,  înainte  ca  ploaia  să  spele  cuvintele. 

-  Birul  sângelui... 

-  Douăzeci  şi  nouă  de  galbeni  de  la  fiecare  piramidă,  da,  mârâi 
Skahaz.  Vor  fi  adunate...  însă  pierderea  câtorva  bani  de  aur  n-are  să 
oprească  niciodată  mâna  Harpiei.  Numai  sângele  poate  asta. 

-  Aşa  spui  tu. 

Iar  ostatecii.  l-ar  ucide  pe  toţi,  dacă  aş  îngădui. 

-  Am  mai  auzit  asta  de  o  sută  de  ori.  Nu. 

-  Mâna  Reginei,  mormăi  Skahaz  cu  dezgust.  Mă  gândesc  la  mâna 
unei  bătrâne,  zbârcită  şi  moale.  Mă  rog  ca  Daenerys  să  se  întoarcă  cât 
mai  curând. 

îşi  puse  pe  faţă  masca  de  lup  de  aramă. 

-  Consiliul  tău  va  deveni  tot  mai  neliniştit. 

-  Consiliul  reginei,  nu  al  meu. 

Selmy  îşi  schimbă  mantia  udă  cu  una  uscată  şi  se  încinse  cu  centura 
pentru  sabie,  apoi  îl  conduse  pe  Ţeastă-Rasă  pe  trepte. 

In  această  dimineaţă,  din  sala  cu  coloane  lipseau  cei  veniţi  cu  jalba. 
Cu  toate  că-şi  asumase  titlul  de  Mână,  Ser  Barristan  nu  se  gândea  să  ţină 


dansul  dragonflor 


1243 


judecăţi  în  absenţa  reginei,  nici  nu-i  permitea  lui  Skahaz  mo  Kandaq  să 
facă  asta.  Tronurile  cu  dragoni  ale  lui  Hizdahr,  groteşti,  au  fost  luate  de 
acolo  la  porunca  lui  Ser  Barristan,  însă  nu  adusese  înapoi  banca  simplă, 
căptuşită,  preferată  de  regină.  In  locul  ei,  în  mijlocul  încăperii  fusese 
instalată  o  masă  mare,  rotundă,  cu  scaune  cu  speteze  înalte  de  jur 
împrejur,  unde  oamenii  puteau  sta  şi  discuta  de  la  egal  la  egal. 

Se  ridicară  când  Ser  Barristan  coborî  treptele  de  marmură,  cu  Skahaz 
Ţeastă-Rasă  lângă  el.  Marselon,  dintre  Oamenii  Mamei,  era  şi  el  prezent, 
împreună  cu  Simon  Spate-dungat,  comandantul  Fraţilor  Liberi.  Scu- 
turile Neclintite-şi  aleseseră  un  nou  comandant,  un  locuitor  din  Insu- 
lele Verii,  oacheş,  pe  nume  Tal  Toraq,  fostul  lor  comandant,  Mollono 
Yos  Dob,  ajungând  pe  lumea  cealaltă.  Viermele  Cenuşiu  era  acolo 
pentru  Nepătaţi,  înconjurat  de  trei  eunuci-sergenţi,  având  coifuri  ascu- 
ţite, din  bronz.  Ciorile  Furtunii  erau  reprezentaţi  prin  doi  lefegii  bine 
înarmaţi,  un  arcaş  pe  nume  Jokin,  şi  mohorâtul  şi  crestatul  mânuitor  al 
toporului,  cunoscut  simplu  ca  Văduvoiul.  Cei  doi  îşi  asumaseră  co- 
manda comună  a  companiei,  în  absenţa  lui  Daario  Naharis.  Mare  parte 
din  khalasar-ul  reginei  plecase  cu  Aggo  şi  Rakharo  în  căutarea  ei,  pe 
cuprinsul  Mării  Dothraki,  dar  saşiul  cu  picioarele  strâmbe,  jagga  rhan 
Rommo  era  acolo,  să  vorbească  pentru  călăreţii  rămaşi. 

Iar  de  partea  cealaltă  a  mesei,  vizavi  de  Ser  Barristan,  stăteau  patru 
foştii  străjeri  ai  Regelui  Hizdahr,  luptătorii  din  arenă  -  Goghor  Uriaşul, 
Belaquo  Sfărâmătorul-de-oase,  Camarron  Contele  şi  Pisica  Tărcată. 
Selmy  insistase  asupra  prezenţei  lor,  peste  obiecţiile  lui  Skahaz 
Ţeastă-Rasă.  Au  ajutat-o  odată  pe  Daenerys  Targaryen  să  ia  oraşul,  ceea 
ce  nu  trebuia  uitat.  Poate  că  erau  ei  brute  năclăite  de  sânge  şi  ucigaşi, 
însă  în  felul  lor  i-au  fost  loiali...  Regelui  Hizdahr,  da,  însă  şi  reginei. 

Ultimul  venit,  Puternicul  Belwas,  intră  în  sală  cu  mersul  său  greoi. 

Eunucul  privise  moartea-n  faţă,  atât  de  aproape,  încât  ar  fi  putut  s-o 
sărute  pe  buze.  Asta-1  marcase.  Părea  că  pierduse  cel  puţin  douăsprezece 
kilograme  din  greutate,  iar  pielea  de  un  maro  închis,  care  se  întinsese, 
cândva,  netedă  pe  pieptul  masiv  şi  pe  burtă,  traversată  de  o  sută  de 

cicatrice  şterse,  îi  atârna  acum  în  falduri  largi,  pleoştită  şi  tremurătoare 
ca  o  robă  croită  cu  trei  numele  prea  mare.  Pasul  îi  încetinise  şi  el  şi  părea 
puţin  nesigur. 

Chiar  şi  aşa,  vederea  lui  bucură  sufletul  bătrânului  cavaler.  Cândva 
străbătuse  lumea  împreună  cu  Puternicul  Belwas  şi  ştia  că  se  poate 
bizui  pe  el,  dacă  se  ajunge  la  săbii. 

-  Belwas,  ne  bucurăm  că  ni  te  poţi  alătura.  Barbă-albă.  Zâmbi.  Unde 
sunt  ficatul  şi  ceapa?  Puternicul  Belwas  nu  mai  e  la  fel  de  puternic  ca 
înainte,  trebuie  să  mănânce,  să  se  facă  iarăşi  mare.  L-au  îmbolnăvit  pe 
Puternicul  Belwas.  Cineva  trebuie  să  moară. 

Cineva  chiar  va  muri.  Mulţi  vor  muri,  fie  că  ne  place  sau  nu. 

-  Şezi,  prietene. 

Când  Belwas  se  aşeză  şi-şi  încrucişă  braţele,  Ser  Barristan  continuă: 

-  Quentyn  Martell  a  murit  azi  de  dimineaţă,  chiar  înainte  de 
venirea  zorilor. 

Văduvoiul  râse: 

-  Călăreţul-dragonilor. 

-  Eu  îi  zic  smintit,  rosti  Symon  Spate-dungat. 

Nu,  era  doar  un  bâietan.  Ser  Barristan  nu  uitase  prostiile  pe  care  le 
făcuse  el  însuşi  în  copilărie. 

-  Nu-i  vorbi  de  rău  pe  morţi.  Prinţul  a  plătit  un  preţ  îngrozitor 
pentru  ce-a  făcut. 

-  Şi  ceilalţi  dornishen?  întrebă  Tal  Taraq.  Prizonieri,  deocamdată. 
Niciunul  dintre  dornisheni  nu  opusese  rezistenţă.  Archibald  Yron- 

wood  strângea  la  piept  trupul  ars  şi  fumegând  al  prinţului  său  când 
l-au  găsit  Fiarele  de  Bronz,  după  cum  stăteau  mărturie  chiar  mâinile 
sale  arse.  Se  folosise  de  ele  ca  să  stingă  flăcările  care-1  cuprinseseră  pe 
Quentyn  Martell.  Gerris  Drinkwater  veghea  asupra  lor  cu  sabia  în 
mână,  dar  aruncase  arma  în  clipa  când  apăruseră  lăcustele. 

-  împart  aceeaşi  celulă. 

-  Să  împartă  o  spânzurătoare,  zise  Symon  Spate-dungat.  Au  asmuţit 
doi  dragoni  asupra  oraşului. 

-  Deschideţi  arenele  şi  daţi-le  săbii,  le  propuse  Pisica  Tărcată.  Am 
să-i  ucid  pe  amândoi,  în  vreme  ce  Meereenul  îmi  strigă  numele. 

-  Arenele  de  luptă  vor  rămâne  închise,  spuse  Selmy.  Sângele  şi 
vacarmul  nu  vor  face  altceva  decât  să-i  atragă  pe  dragoni. 

-  Poate  că  pe  toţi  trei,  sugeră  Marselen.  Bestia  neagră  a  venit  o  dată, 
de  ce  n-ar  mai  veni  din  nou?  De  data  asta,  cu  regina  noastră. 

Sau  fără  ea.  Dacă  Drogon  s-ar  întoarce  la  Meereen  fără  Daenerys 
urcată  pe  spatele  lui,  întregul  oraş  ar  erupe  în  sânge  şi  flăcări,  lucru  de 
care  Ser  Barristan  nu  avea  nicio  îndoială.  Chiar  cei  aşezaţi  la  această  masă 
foarte  repede  şi-ar  îndrepta  pumnalele  unul  către  altul.  Poate  că-i  doar  o 
fată,  însă  Daenerys  Targaryen  era  singura  care-i  mai  ţinea  pe  toţi  laolaltă. 

-  înălţimea  Sa  se  va  întoarce  când  poate,  spuse  Ser  Barristan.  Am 
adunat  o  mie  de  oi  în  Arena  lui  Daznak,  am  umplut  Arena  lui  Ghrazz 
cu  tauri  şi  Arena  de  Aur  cu  animale  pregătite  de  Hizdahr  Zo  Loraq 
pentru  jocurile  sale. 

Până  atunci  se  păruse  că  dragonilor  le  plac  oile,  dacă  reveneau  la 
Arena  lui  Daznak  ori  de  câte  ori  li  se  făcea  foame.  In  caz  că  vreuul  dintre 
ei  ar  vâna  oameni,  în  oraş  sau  în  afara  lui,  Ser  Barristan  încă  nu  auzise 
de  aşa  ceva.  Singurii  Meereenezi  omorâţi  de  dragoni  de  la  Harghaz  Eroul 
au  fost  stăpânii  de  sclavi,  suficient  de  smintiţi  încât  să  se  opună  când 
Rhaegal  încercase  să-şi  facă  vizuina  în  vârful  piramidei  lui  Hazkar. 

-  Avem  chestiuni  mult  mai  urgente  de  discutat.  Am  trimis-o  pe 
Graţia  Verde  la  yunkai,  să  facă  aranjamentele  pentru  eliberarea  ostati- 
cilor noştri.  Mă  aştept  să  se  întoarcă  pe  la  miezul  zilei  cu  răspunsul. 

-  Cu  vorbe,  zise  Văduvoiul.  Ciorile  Furtunii  îi  cunosc  pe  yunkai. 
Limbile  lor  sunt  viermi  care  se  învârtesc  încoace  şi-ncolo.  Graţia 
Verde  se  va  întoarce  cu  vorbele  viermilor,  cu  căpitanul. 

-  Dacă  ar  voi  Mâna  reginei  să-şi  amintească,  şi  înţelepţii  Stăpâni  îl 
ţin  pe  Eroul  nostru,  glăsui  Viermele  Cenuşiu.  De  asemenea,  pe  lordul 
călăreţ,  Jhogo,  propriul  călăreţ  de  sânge  al  reginei. 

-  Sânge  din  sângele  ei,  se  învoi  Rommo.  Trebuie  eliberat.  Onoarea 
khalasarului  o  cere. 

-  Va  fi  eliberat,  spuse  Ser  Barristan,  dar  prima  oară  trebuie  să 
aşteptăm  să  vedem  dacă  Alteţa  Verde  reuşeşte  să... 

Skahaz  Ţeastă-Rasă  bătu  cu  pumnul  în  masă. 

-  Graţia  Verde  nu  va  reuşi  nimic.  S-ar  putea  să  uneltească  împreună 
cu  yunkaii  chiar  acum,  când  noi  stăm  aici.  Aranjamente  ai  spus?  Să  facă 
aranjamente?  Ce  fel  de  aranjamente} 

-  Pentru  răscumpărare,  zise  Ser  Barristan.  Greutatea  în  aur  a 
fiecărui  om. 

-  înţelepţii  Stăpâni  nu  au  nevoie  de  aurul  nostru,  ser,  replică  Maeselen. 
Sunt  mult  mai  bogaţi  decât  toţi  lorzii  tăi  din  vest. 

-  Totuşi,  mercenarii  lor  vor  vrea  aurul.  Ce  sunt  ostaticii  pentru  ei? 
Dacă  yunkaii  refuză,  asta  va  băga  zâzanie  între  ei  şi  năimiţii  lor. 

Sau  cel  puţin  eu  aşa  sper.  Missandiei  îi  sugerase  stratagema.  El  nu  s-ar 
fi  gândit  niciodată  la  aşa  ceva.  La  Debarcaderul  Regelui,  plocoanele  fuse- 
seră domeniul  lui  Degeţel,  în  vreme  ce  Lordul  Varys  avea  misiunea  de 
a  întreţine  dezbinarea  între  duşmanii  coroanei.  Propriile  sale  îndatoriri 
fuseseră  mult  mai  directe.  La  unsprezece  ani,  Missandei  este  la  fel  de  vi- 
cleană ca  jumătate  din  cei  de  la  masa  asta  şi  mai  isteaţă  decât  toţi  la  un  loc. 

-  Am  instruit-o  pe  Alteţa  Verde  să  prezinte  oferta  numai  când  toţi 
comandanţii  yunkai  se  vor  aduna  s-o  asculte. 

-  Vor  refuza  chiar  şi  aşa,  insistă  Symon  Spate-dungat.  Vor  spune 
că  vor  dragonii  morţi,  regele  reinstalat  pe  tron. 

-  Mă  rog  să  n-ai  dreptate.  Si  mă  tem  că  ai. 

-  Zeii  tăi  sunt  departe,  Ser  Bunic,  rosti  Văduvoiul.  Iar  când  yunkaii 
o  vor  trimite  înapoi  pe  bătrână  să  te  scuipe-n  ochi,  ce-o  să  faci? 

-  Prin  foc  şi  sabie,  răspunse  Barristan  Selmy  foarte,  foarte  blând. 
O  vreme  nu  mai  spuse  nimeni  nimic.  Apoi  Puternicul  Bewals  se 

bătu  pe  burtă  şi  zise: 

-  Mai  bine  decât  ficaţi  şi  ceapă,  iar  Skahaz  Ţeastă-Rasă  se  holbă 
prin  deschizătura  ochilor  măştii  de  lup  de  pe  faţă  şi  glăsui: 

-  Ai  încălca  tu  pacea  Regelui  Hizdahr,  bătrâne? 

-  Aş  spulbera-o. 


dansul  dragonilor 


1247 


Cândva,  cu  multă  vreme  în  urmă,  un  prinţ  îi  spusese  Barristan  cel 
Aprig.  Ceva  din  băietanul  de  atunci  zăbovea  încă  în  el. 

-  Am  ridicat  o  vatră  în  vârful  piramidei,  acolo  unde-a  domnit  odată 
Harpia.  Lemn  uscat,  uns  cu  unsoare,  acoperit,  ca  să  fie  ferit  de  ploaie. 
Dacă  va  veni  clipa  şi  mă  rog  să  nu  vină  niciodată,  vom  aprinde  vatra. 
Flăcările  vor  fi  semnalul  pentru  voi  să  ieşiţi  pe  porţile  noastre  şi  să 
atacaţi.  Fiecare  va  avea  un  rol  de  jucat,  aşa  că  toţi  trebuie  să  fim  pregătiţi 
în  orice  clipă,  ziua  şi  noaptea.  Ii  vom  distruge  pe  duşmani,ori  vom  fi 
distruşi.  Ridică  o  mână,  semnal  pentru  scutierii  săi  care  aşteptau.  V-am 
pregătit  nişte  hărţi,  ca  să  vă  arăt  poziţiile  duşmanilor  noştri,  taberele 
lor,  liniile  de  asediu  şi  maşiniăriile  lor  de  război.  Dacă  vom  sparge 
poziţiile  negustorilor  de  sclavi,  mercenarii  lor  îi  vor  abandona.  Ştiu  că 
aveţi  îngrijorări  şi  întrebări.  Daţi-le  glas  aici.  Când  ne  vom  ridica  de  la 
masă,  cu  toţii  trebuie  să  fim  ca  o  singură  minte,  având  un  singur  scop. 

-  Atunci,  ai  face  bine  să  trimiţi  după  mâncare  şi  băutură,  sugeră 
Symon  Spate-dungat.  Asta  va  mai  dura. 

Le  trebuiră  toată  dimineaaă  şi  mare  parte  din  după-amiază.  Căpitanii 
şi  comandanţii  se  certară  deasupra  hărţilor,  ca  nişte  precupeţe  pe  o 
găleată  de  crabi.  Puncte  slabe  şi  puncte  întărite,  cum  era  mai  bine  să 
folosească  mica  lor  companie  de  arcaşi,  dacă  elefanţii  ar  trebui  să 
fie  folosiţi  la  spargerea  liniilor  yunkailor  sau  ţinuţi  în  rezervă,  cine  ar 
trebui  să  aibă  onoarea  de  a  conduce  primul  asalt,  dacă  nu  cumva  cava- 
leria lor  ar  fi  mai  bine  să  se  desfăşoare  pe  flancuri  sau  în  avangardă. 

Ser  Barristan  îl  lăsă  pe  fiecare  să  spună  tot  ce-avea  de  spus.  Tal 
Toraq  credea  că  ar  trebui  să-i  atace  pe  yunkai,  odată  ce  le  străpungeau 
liniile;  Oraşul  Galben  ar  rămâne  aproape  lipsit  de  apărare,  aşa  că 
yunkaii  n-ar  avea  decât  să  ridice  asediul  şi  să  plece.  Pisica  Tărcată 
propuse  să-1  provoace  pe  duşman  să  trimită  un  cavaler  care  să  se 
confrunte  cu  el  în  luptă.  Puternicului  Belwas  îi  plăcea  ideea,  însă  insistă 
să  lupte  el,  nu  Pisica.  Camarron  Contelem  avansă  un  plan  de  capturare 
a  corăbiilor  ancorate  de-a  lungul  malului  râului,  iar  Skahazdhan  să 
aducă  trei  sute  de  luptători  în  arenă,  în  spatele  yunkailor.  Toţi  cei 

de  faţă  fură  de  acord  că  Nepătaţii  erau  cele  mai  bune  trupe  ale  lor,  însă 
ajunseră  la  unison  în  privinţa  aşezării  lor.  Văduvoiul  voia  ca  eunucii 
să  fie  folosiţi  ca  pumn  de  oţel  pentru  a  pătrunde  în  inima  apărării 
yunkailor.  Marselen  credea  că  ar  fi  mai  bine  să  fie  plasaţi  la  fiecare 
capăt  al  principalei  linii  de  atac,  de  unde  ar  putea  respinge  orice  încer- 
care a  duşmanului  de  a  manevra  în  flancurile  lor.  Symon  Spate-dungat 
voia  să-i  împartă  în  trei  formaţiuni  şi  să-i  trimită  printre  cele  trei 
companii  de  oameni-liberi.  Fraţii  săi  Liberi  erau  curajoşi  şi  nerăbdători 
să  intre  în  luptă,  susţinea  el,  însă  fără  Nepătaţi  care  să-i  întărească,  se 
temea  că  trupele  sale,  neîncercate  în  luptă,  s-ar  putea  să  nu  aibă 
disciplina  de  a  lupta  singure  cu  mercenarii  căliţi  în  războaie.  Viermele 
Cenuşiu  zise  doar  că  Nepătaţii  se  vor  supune,  indiferent  ce  li  se  va  cere 
să  facă. 

După  ce  discutară  despre  toate  acestea,  întorcând  pe  toate  feţele  şi 
luând  hotărâri,  Symon  Spate-Dungat  ajunse  la  ultima  problemă: 

-  Ca  sclav  în  Yunkai,  l-am  ajutat  pe  stăpânul  meu  să  trateze  cu 
companiile  libere  şi  am  avut  grijă  de  plata  lefelor  lor.  Ii  cunosc  pe 
mercenari  şi  ştiu  că  yunkaii  nu-i  pot  plăti  suficient  ca  să  înfrunte 
flăcările  dragonilor.  Aşa  că  vă  întreb...  dacă  pacea  va  pieri  şi  ne  vom 
uni  pentru  bătălie,  vor  veni  şi  dragonii?  Se  vor  alătura  în  luptă? 

Vor  veni,  ar  fi  putut  spune  Ser  Barristan.  Zarva  îi  va  aduce  acolo, 
strigătele  şi  urletele,  mirosul  de  sânge.  Asta-i  va  atrage  pe  câmpul  de  luptă, 
aşa  cum  mugetele  din  arena  lui  Daznak  l-a  atras  pe  Drogon  spre  nisipurile 
stacojii.  însă,  când  vor  veni,  vor  ştim  oae  care  e  o  tabără  şi  care-i  cealaltă? 
Cumva,  nu  prea  credea  asta,  aşa  că  zise  doar: 

-  Dragonii  vor  face  ce  fac  dragonii.  Dacă  vor  veni,  s-ar  putea  ca 
numai  umbra  aripilor  lor  să  fie  destul  pentru  a-i  demoraliza  pe 
stăpânii  de  sclavi  şi  a-i  pune  pe  fugă. 

Apoi  le  mulţumi  şi  le  permise  să  se  retragă. 

Viermele  Cenuşiu  mai  zăbovi  după  ce  toţi  ceilalţi  plecaseră. 

-  Aceştia  vor  fi  gata  când  vatra  se  va  aprinde.  Dar  Mâna  ştie,  desigur, 
că  atunci  când  vom  ataca,  yunkaiii  îi  vor  ucide  pe  ostatici. 

-  Prietene,  voi  face  tot  ce  pot  ca  să  împiedic  asta.  Am  eu  o...  idee. 
Dar  iartă-mă,  te  rog.  Deja  dornishenii  au  aflat  că  prinţul  lor  este  mort. 

Viermele  Cenuşiu  înclină  capul. 

-  Mă  supun.. 

Ser  Barristan  îi  luă  cu  el,  în  pivniţe,  pe  doi  dintre  cavalerii  proaspăt 
făcuţi.  Se  ştia  că  suferinţa  şi  vinovăţia  aduseseră  la  sminteală  oameni 
buni,  iar  Arhibald  Yronwood  şi  Gerris  Drinkwater  jucaseră  amândoi 
un  rol  în  moartea  prietenului  lor.  Dar  când  ajunseră  la  celulă,  le  spuse 
lui  Tum  şi  Mielului  Roşu  să  aştepte  afară,  în  vreme  ce  el  intră  să  le 
vestească  dornishenilor  că  agonia  prinţului  lor  luase  sfârşit. 

Ser  Archibald  cel  masiv  şi  pleşuv  nu  avu  nimic  de  zis.  Stătea  pe  mar- 
ginea banchetei,  holbându-se  cu  capul  în  jos,  spre  mâinile  lui  bandajate 
în  pansamente  de  pânză  de  in.  Ser  Gerris  dădu  cu  pumnul  în  perete. 

-  I-am  spus  că  e  o  nerozie.  L-am  rugat  să  ne  întoarcem  acasă.  Târfei 
tale  de  regină  nu-i  era  de  niciun  folos,  oricine  putea  vedea.  A  străbătut 
lumea  întreagă  ca  să-i  ofere  dragostea  şi  loialitatea  lui,  iar  ea  i-a  râs  în  faţă. 

-  N-a  râs  niciodată  de  el,  zise  Selmy.  Dacă  ai  cunoaşte-o,  ai  şti. 

-  L-a  respins.  I-a  dat  inima  lui,  iar  ea  i-a  azvârlit-o  înapoi  şi  s-a  dus 
să  se  împreuneze  cu  mercenarul  ei. 

-  Ai  face  mai  bine  să-ţi  măsori  cuvintele,  ser. 

Lui  Ser  Barristan  nu-i  plăcea  Gerris  Drinkwater  şi  nici  nu-i 
îngăduia  s-o  ponegrească  pe  Daenerys. 

-  Moartea  Prinţului  Quentyn  a  fost  ceva  făcut  cu  propria  lui  mână 
şi  a  voastră. 

-A  noastră?  Unde-am  greşit  noi,  ser?  Quentyn  a  fost  prietenul 
nostru.  Puţin  cam  smintit,  ai  putea  spune,  însă  toţi  visătorii  sunt  smintiţi. 
Dar  în  primul  şi-n  primul  rând,  era  prinţul  nostru.  Ii  datoram  supunere. 

Barristan  Selmy  nu  putea  pune  la  îndoială  adevărul  acestor  spuse, 
îşi  petrecuse  cea  mai  mare  parte  a  propriei  sale  vieţi  îndeplinind 
poruncile  unor  beţivi  şi  ale  unor  nerozi. 

-  A  venit  prea  târziu. 

-  Şi-a  oferit  inima,  spuse  Ser  Gerris  din  nou.  Ea  avea  nevoie  de 
săbii,  nu  de  inimi. 

-  I-ar  fi  dat  şi  suliţele  din  Dorne. 

-  Asta  ar  fi  făcut. 

Nimeni  nu  dorise  mai  mult  ca  Barristan  Selmy  ca  Daenerys  să-1 
privească  favorabil  pe  prinţul  dornishean. 

-  Totuşi,  a  venit  prea  târziu,  iar  această  sminteală...  să  tocmească 
mercenari,  să  dea  drumul  în  oraş  celor  doi  dragoni...  a  fost  o  demenţă, 
ceva  mai  rău  decât  o  demenţă.  A  fost  trădare. 

-  Tot  ce-a  făcut  a  făcut  din  dragoste  pentru  Regina  Daenerys, 
insistă  Gerris  Drinkwater.  Pentru  a  se  dovedi  demn  de  mâna  ei. 

Bătrânul  cavaler  auzise  destule. 

-  Ce  a  făcut  Prinţul  Quentyn  a  făcut  pentru  Dorne.  Mă  iei  drept 
un  bunicuţ  senil?  Mi-am  petrecut  întreaga  viaţă  printre  regi,  regine  şi 
prinţi.  La  Sunspear  vor  să  pună  mâna  pe  arme  împotriva  Tronului 
de  Fier.  Nu,  nu  te  obosi  să  negi.  Doran  Martell  nu-i  genul  care  să-şi 
cheme  oamenii  la  arme  fără  a  avea  speranţa  victoriei.  Datoria  1-a  adus 
aici  pe  Prinţul  Quentyn.  Datoria,  onoarea,  setea  de  glorie...  nici  măcar 
o  clipă  dragostea.  Quentyn  venise  aici  pentru  dragoni,  nu  pentru 
Daenerys. 

-  Nu  l-ai  cunoscut,  ser.  El... 

-  E  mort,  Drink. 
Yronwood  se  ridică  în  picioare. 

-  Vorbele  nu-1  vor  aduce  înapoi.  Cletus  şi  Will  au  murit  şi  ei.  Aşa 
că  închide-ţi  afurisita  aia  de  gură  înainte  să  ţi-o  închid  eu  cu  pumnul. 

Cavalerul  masiv  se  întoarse  spre  Selmy. 

-  Ce-aveţi  de  gând  cu  noi? 

-  Skahaz  Ţeastă-Rasă  vrea  să  vă  spânzurăm.  I-aţi  omorât  patru 
oameni.  Patru  dintre  oamenii  reginei.  Doi  erau  eliberaţi  din  sclavie  şi 
o  urmau  pe  înălţimea  Sa  încă  de  la  Astapor. 

Yronwood  nu  părea  deloc  surprins. 

-  Oamenii-fiare,  da.  Eu  n-am  omorât  decât  unul,  cel  cu  capul  de 
basilisc.  Mercenarii  i-au  terminat  pe  ceilalţi.  Dar  ştiu  că  nu  mai  contează. 

-  II  protejam  pe  Quentyn,  zise  Drinkweater.  Noi... 

-  Gura,  Drink.  Ştie. 

Cavalerul  mătăhălos  zise  către  Ser  Barristan: 

-  Nu-i  nevoie  să  vii  să  stai  la  taclale  cu  noi,  dacă  vreţi  să  ne  spânzuraţi. 
Aşa  că  n-o  s-o  faceţi,  aşa-i? 

Y  _  _  A 

-  Nu.  Asta  s-ar  putea  să  nu  fie  chiar  aşa  greu  de  cap  cât  pare.  îmi 
sunteţi  mult  mai  de  folos  vii  decât  morţi.  Slujiţi-mă  şi,  după  ce  trece 
tot,  voi  aranja  ca  o  navă  să  vă  ducă  înapoi  în  Dorne  şi  să  vă  dau 
osemintele  Prinţului  Quentyn  ca  să  le  duceţi  nobilului  său  tată. 

Ser  Archibald  se  strâmbă. 

-  De  ce  sunt  întotdeauna  corăbii?  Totuşi,  cineva  trebuie  s-o  aducă 
pe  regină  acasă.  Ce  vrei  de  la  noi,  ser? 

-  Săbiile  voastre. 

-  Ai  mii  de  oameni. 

-  Eliberaţii  reginei  nu  sunt  căliţi  încă  în  luptă.  In  mercenari  nu  am 
încredere.  Nepătaţii  sunt  soldaţi  curajoşi,  însă  nu  războinici.  Nu  sunt 
cavaleri.  Se  opri  un  pic.  Ce  s-a  întâmplat  când  aţi  încercat  să  luaţi 
dragonii?  Spuneţi-mi. 

Dornishenii  schimbară  o  privire  între  ei.  Apoi  Drinkwater  zise: 

-  Quentyn  i-a  spus  Prinţului  Zdrenţăros  că-i  poate  controla.  Că 
era  în  sângele  lui,  zicea  el.  Avea  sânge  de  Targaryen. 

-  Sânge  de  dragon. 

-  Da.  Mercenarii  trebuiau  să  ne  ajute  să  legăm  dragonii  în  lanţuri, 
ca  să-i  putem  duce  la  docuri. 

-  Jerpelitul  aranjase  să  vină  o  corabie,  spuse  Yronwood.  Una  mare, 
în  caz  că-i  aveam  pe  amândoi  dragonii.  Iar  Quent  urma  să  călărească 
unul  dintre  ei.  îşi  examină  mâinile  bandajate.  In  clipa  când  am  intrat, 
ne-am  dat  seama  că  nu  va  merge  nimic.  Dragonii  erau  prea  turbaţi. 
Lanţurile...  erau  bucăţi  de  lanţuri  rupte  peste  tot,  lanţuri  groase,  verigi 
de  mărimea  capului  tău,  amestecate  cu  oase  crăpate  şi  rupte.  Iar  Quent, 
Cei  Şapte  să-1  miluiască,  părea  gata  să  se  scape  în  nădragi.  Caggo  şi 
Meris  nu  erau  orbi,  au  văzut  şi  ei.  Apoi,  unul  dintre  arbaletieri  a  lansat 
o  săgeată.  Poate  că  au  vrut  să-i  ucidă  pe  dragoni  încă  de  la  bun  început 

şi  doar  se  foloseau  de  noi  ca  să  ajungă  la  ei.  Nu  ştii  niciodată  ce  intenţii 
are  Jerpelitul.  Oricum  ai  lua-o,  n-a  fost  ceva  prea  isteţ.  Săgeata  n-a  făcut 
decât  să-i  înfurie  pe  dragoni  şi  nu  erau  în  toane  prea  bune  nici  la 
început.  Apoi...  lucrurile  s-au  înrăutăţit  de  tot. 

-  Iar  Hoinarii  au  dat  bir  cu  fugiţii,  adăugă  şi  Ser  Gerris.  Quent 
urla,  acoperit  de  flăcări,  iar  ei  dispăruseră.  Caggo,  Frumoasa  Meris, 
toţi,  în  afară  de  mort. 

-  Ah!  Şi  la  ce  te-ai  fi  aşteptat,  Drink?  O  pisică  va  ucide  şoarecele, 
un  porc  va  hali  rahat,  iar  un  mercenar  o  va  lua  la  goană  tocmai  când 
e  mai  mare  nevoie  de  el.  Nici  nu  poate  fi  învinovăţit.  Aşa-i  firea 
jivinei. 

-  Are  dreptate,  făcu  Ser  Barristan.  Ce  i-a  promis  Prinţul  Quentyn 
Prinţului  Zdrenţăros  în  schimbul  ajutorului  său? 

Nu  primi  niciun  răspuns.  Ser  Gerris  se  uită  spre  Ser  Archibald. 
Acesta  îşi  examină  mâinile,  podeaua,  uşa. 

-  Pentos,  spuse  Ser  Barristan.  I-a  promis  Pentosul.  Spuneţi-o.  Nicio 
vorbă  de-a  voastră  nu-1  mai  poate  răni  acum  pe  Prinţul  Quentyn. 

-  Asta  da,  zise  Ser  Archibald  mohorât.  A  fost  vorba  de  Pentos. 
Au  şi  însemnat  totul  pe  hârtie. 

Iată  o  şansă  aici. 

-  Incă-i  mai  avem  pe  Hoinari,  falşii  dezertori,  la  beciuri. 

A 

-  îmi  amintesc,  zise  Yronwood.  Hungerford,  Păiosul,  toată  trupa. 
Unii  nu  erau  chiar  aşa  de  răi  pentru  nişte  mercenari.  Altora,  ei  bine, 
s-ar  putea  să  nu  le  strice  să  mai  moară  puţin.  Ce-i  cu  ei? 

-  Intenţionez  să-i  trimit  înapoi  la  Prinţul  Zdrenţăros.  Şi  pe  voi  odată 
cu  ei.  Veţi  fi  doi  printre  alte  câteva  mii.  Prezenţa  voastră  în  taberele  yun- 
kailor  ar  trebui  să  treacă  neobservată.  Vreau  să-i  predaţi  un  mesaj  Prinţu- 
lui Zdrenţăros.  Spuneţi-i  că  eu  v-am  trimis,  că  vorbesc  în  numele  reginei. 
Spuneţi-i  că-i  vom  plăti  preţul,  dacă  ne  predă  toţi  ostaticii  neatinşi. 

Ser  Archibald  făcu  o  grimasă. 

-  E  foarte  posibil  ca  Jerpelitul  şi  Prinţul  ne  vor  preda  lui  Meris. 
N-o  să  fie  de  acord. 

-  De  ce  nu?  Sarcina  este  de  simplă.  în  comparaţie  cu  furtul  dragonilor. 
Odată  l-am  cumpărat  pe  tatăl  reginei  la  Duskendale. 

-  Acolo  era  Westeros,  replică  Gerris  Drinkwater.  Aici  e  Meereen. 

-  Arch  nici  măcar  nu  poate  ţine  un  arc  cu  mâinile  lui  arse. 

-  Nici  n-ar  trebui  să  ţină.  Veţi  avea  mercenarii  cu  voi,  doar  dacă  nu 
cumva  m-am  înşelat  eu  în  privinţa  omului  meu. 

Gerris  Drinkwater  îşi  dădu  pe  spate  ciurul  de  păr  gălbui. 

-  Am  putea  primi  un  răgaz  ca  să  discutăm  între  noi? 

-  Nu,  spuse  Selmy. 

-  Am  s-o  fac  eu,  se  oferi  Ser  Archibald,  dar  numai  cât  timp  nu  sunt 
implicate  şi  nişte  blestemate  de  corăbii.  Şi  Drink  o  va  face.  Rânji.  încă 
n-o  ştie,  dar  va  afla  el. 

Şi-aşa  s-a  aranjat. 

Cel  puţin  partea  cea  mai  uşoară,  chibzui  Ser  Barristan,  când  începu 
lunga  ascensiune  înapoi,  spre  vârful  piramidei.  Partea  cea  mai  grea  fu- 
sese lăsată  pe  mâini  dornishene.  Bunicul  său  ar  fi  fost  îngrozit.  Dorni- 
shenii  erau  cavaleri,  cel  puţin  cu  numele,  cu  toate  că  numai  Yronwood 
îl  impresionase  pentru  că  era  oţelit  cu  adevărat.  Drinkwater  era  un 
frumuşel,  meşter  la  vorbe,  şi  cu  părul  fin. 

La  vremea  când  bătrânul  cavaler  se  întorsese  în  apartamentele 
reginei,  în  vârful  piramidei,  trupul  Prinţului  Quentyn  fusese  luat  de 
acolo.  Şase  tineri  paharnici  jucau  o  copilărie  când  îşi  făcu  el  apariţia, 
stând  în  cerc  pe  podea,  rotind,  pe  rând,  un  pumnal.  Când  tremuraşi 
se  oprea,  tăiau  câte-o  buclă  de  păr  din  capul  celui  înspre  care  era 
orientat  vârful.  Ser  Barristan  jucase  ceva  asemănător  cu  verişorii  lui 
când  era  doar  un  băietan,  în  Sala  Recoltei...  în  Westeros,  după  cum  îşi 
amintea,  şi  era  vorba  şi  despre  un  sărut. 

-  Bhakaz!  strigă  el.  O  cupă  cu  vin,  dacă  eşti  bun.  Grazhar,  Azzak, 
uşa-i  a  voastră.  O  aştept  pe  Graţia  Verde.  Poftiţi-o  înăuntru  imediat 
ce  soseşte.  Altminteri,  nu  doresc  să  fiu  deranjat. 

Azzak  sări  în  picioare. 

-  Cum  porunceşti,  Lord  Mână. 

Ser  Barristan  ieşi  pe  terasă.  Ploaia  se  oprise,  iar  soarele  apunea  ascuns 
după  un  strat  de  nori  cenuşii  ca  gresia,  coborând  peste  Golful  Sclavilor. 
Câteva  fuioare  de  fum  se  mai  înălţau  dintre  pietrele  înnegrite  ale 
Hazdarului,  răsucindu-se  ca  nişte  panglici  în  vânt.  Departe,  spre  răsărit, 
dincolo  de  zidurile  oraşului,  văzu  aripi  albicioase  bătând  deasupra  unui 
şir  de  dealuri  îndepărtate.  Viserion.  Vânând,  poate,  sau  zburând  doar  de 
dragul  de  a  zbura.  Se  întreba  pe  unde-ar  putea  fi  Rhaegal.  Până  acum, 
dragonul  verde  se  dovedise  mai  periculos  decât  cel  alb. 

Când  Bhakaz  îi  aduse  vinul,  bătrânul  cavaler  luă  o  înghiţitură 
zdravănă  şi-1  trimise  pe  băiat  să-i  aducă  apă.  Câteva  cupe  de  vin  vor  fi 
numai  bune  ca  să-1  ajute  să  doarmă,  dar  va  trebui  să  fie  cu  mintea 
limpede  când  Galazza  Galare  se  va  întoarce  de  la  tratativele  cu 
duşmanul.  Aşa  că-şi  bău  vinul  bine  îndoit  cu  apă,  în  vreme  ce  lumea 
se  scufunda  tot  mai  mult  în  întuneric  în  jur.  Era  foarte  obosit  şi  plin 
de  îndoieli.  Dornishenii,  Hizdahr,  Reznak,  atacul...  făcea  oare  ce 
trebuia?  Făcea  ce-ar  fi  vrut  şi  Daenerys?  Nu  sunt  menit  pentru  aşa  ceva. 
Şi  alţii  din  Garda  Regelui  slujiseră  ca  Mână  înaintea  sa.  Nu  mulţi,  doar 
câţiva.  Citise  despre  ei  în  Cartea  Albă.  Acum  se  pomeni  întrebându-se 
dacă  şi  ei  se  simţiseră  aşa  de  pierduţi  şi  de  buimăciţi  ca  el. 

-  Lord  Mână. 

Grazhar  stătea  în  pragul  uşii,  cu  o  lumânare  conică  în  mână. 

-  A  venit  Graţia  Verde.  Ai  cerut  să  fii  anunţat. 

-  Pofteşte-o  înăuntru.  Şi  aprinde  nişte  lumânări. 

Galazza  Galare  era  însoţită  de  patru  Graţii  Roz.  O  aură  de 
înţelepciune  şi  demnitate  părea  s-o  înconjoare,  iar  Ser  Barristan  nu  se 
putea  abţine  s-o  admire.  E  o  femeie  puternică  şi-a  fost  o  prietenă 
credincioasă  de-ale  lui  Daenerys. 

-  Lord  Mână,  spuse  ea,  cu  faţa  ascunsă  în  spatele  unor  voaluri 
verzi,  sclipitoare.  Pot  să  mă  aşez?  Oasele  mele  sunt  bătrâne  şi  obosite. 

-  Grazhar,  un  scaun  pentru  Graţia  Verde. 

Graţiile  roz  se  aşezară  în  spatele  ei,  cu  privirile  în  jos  şi  palmele 
împreunate  în  faţă. 

-  Vă  pot  oferi  ceva  de  băut?  întrebă  Ser  Barristan. 

-  Ar  merge  de  minune,  Ser  Barristan.  Gâtlejul  mi  s-a  uscat  de  atâta 
vorbărie.  Poate  un  suc. 

-  După  cum  doreşti. 

Ii  făcu  semn  lui  Kezmya  şi  o  puse  să-i  aducă  preotesei  un  pocal  cu 
suc  de  lămâie,  îndulcit  cu  miere.  Ca  să-1  poată  bea,  preoteasa  trebui 
să-şi  dea  jos  vălul,  iar  lui  Selmy  i  se  reaminti  cât  e  de  bătrână.  Cu 
douăzeci  de  ani  mai  în  vârstă  ca  mine  sau  chiar  cu  mai  mult. 

-  Dacă  regina  ar  fi  aici,  mi  s-ar  alătura  în  a-ţi  mulţumi  pentru  tot 
ce-ai  făcut  pentru  noi. 

-  Măreţia  Sa  a  fost  întotdeauna  atât  de  plină  de  graţie. 
Galazza  Galare  îşi  termină  băutura  şi-şi  ridică  iarăşi  vălul. 

-  Ceva  veşti  despre  scumpa  noastră  regină? 

-  Niciuna,  deocamdată. 

-  Mă  voi  ruga  pentru  ea.  Şi  ce  mai  e  cu  Regele  Hizdahr,  dacă-mi  e 
îngăduit  să  fiu  atât  de  îndrăzneaţă?  Aş  putea  s-o  văd  pe  Strălucirea  Sa? 

-  Cât  de  curând,  nădăjduiesc.  Este  nevătămat,  îţi  promit. 

-  Mă  bucur  să  aud.  înţelepţii  Stăpâni  din  Yunkai  au  întrebat  de  el. 
Nu  vei  fi  surprins  să  afli  că  ei  doresc  ca  nobilul  Hizdahr  să  fie  repus 
de  îndată  pe  locul  său  de  drept. 

-  Va  fi  repus,  dacă  se  va  dovedi  că  nu  a  încercat  să  ne  omoare 
regina.  Până  atunci  însă,  Meereen  va  fi  condus  de  un  consiliu  loial  şi 
drept.  Ai  şi  tu  un  loc  în  el.  Ştiu  că  ai  multe  să  ne  înveţi  pe  noi  toţi, 
Benevolenţa  Ta.  Avem  nevoie  de  înţelepciunea  ta. 

-  Mă  tem  că  mă  măguleşti  cu  complimente  fără  temei,  Lord  Mână, 
zise  Graţia  Verde.  Dacă  mă  crezi  cu  adevărat  înţeleaptă,  ţine  atunci 
seamă  de  mine.  Eliberează-1  pe  nobilul  Hizdahr  şi  repune-1  pe  tron. 

-  Numai  regina  poate  face  asta. 
Graţia  Verde  oftă  pe  sub  văluri. 

-  Pacea  pentru  care  am  muncit  cu  toţii  din  greu  se  clatină  ca  o 
frunză  în  vântul  de  toamnă.  Sunt  vremuri  grele.  Moartea  cutreieră  pe 
străzile  noastre,  călărindu-şi  iapa  albă  din  Astapor,  de  trei  ori  fie 

blestemat!  Dragonii  mătură  cerul,  ospătându-se  cu  carne  de  copil.  Sute 
de  oameni  urcă  la  bordul  corăbiilor  care  se  îndreaptă  spre  Yunkai, 
Tolos,  spre  Qarth,  oriunde  se  pot  refugia  şi  sunt  primiţi.  Piramida 
din  Hazkar  s-a  prăbuşit,  transformându-se  într-o  ruină  fumegândă, 
iar  mulţi  din  această  obârşie  străveche  zac  fără  suflare  sub  pietrele 
înnegrite.  Piramidele  din  Uhlez  şi  Yhezan  au  devenit  bârloguri  de 
monştri,  stăpânii  lor,  nişte  cerşetori,  fără  casă.  Poporul  meu  şi-a 
pierdut  orice  speranţă  şi  oamenii  s-au  răzvrătit  împotriva  zeilor  înşişi, 
dedicându-şi  nopţile  beţiilor  şi  destrăbălărilor. 

-  Şi  crimei.  Fiii  Harpiei  au  măcelărit  treizeci  de  oameni  într-o 
singură  noapte. 

-  Mă  mâhneşte  să  aud  aşa  ceva.  Cu  atât  mai  multe  motive  pentru 
eliberarea  nobilului  Hizdahr  zo  Loraq,  care  a  oprit  odată  asemenea 
omoruri. 

Şi  cum  a  reuşit,  dacă  nu-i  chiar  el  Harpia? 

-  Luminăţia  Sa  i-a  întins  mâna  lui  Hizdahr  zo  Loraq,  1-a  făcut 
regele  şi  consortul  ei,  a  reîntronat  arta  crimei,  în  timp  ce  el  o  implora. 
In  schimb,  el  i-a  dat  lăcuste  otrăvite. 

-  In  schimb,  el  i-a  dăruit  pacea.  Nu  treceţi  asta  cu  vederea,  ser,  vă 
rog.  Pacea  este  bijuteria  fără  de  preţ.  Hizdahr  este  din  Loraq. 
Niciodată  nu  şi-ar  murdări  mâinile  cu  otravă.  Este  nevinovat.. 

-  Cum  de  poţi  fi  atât  de  sigură?  Doardacă-l  cunoşti  pe  otrăvitor. 

-  Zeii  din  Ghis  mi-au  spus. 

-  Zeii  mei  sunt  Cei  Şapte,  iar  Cei  Şapte  tac  în  această  privinţă, 
înţelepciunea  Ta,  mi-ai  prezentat  oferta? 

-  înaintea  tuturor  lorzilor  şi  comandanţilor  din  Yunkai,  aşa  cum 
mi-ai  poruncit...  totuşi,  mă  tem  că  nu-ţi  va  fi  pe  plac  răspunsul  lor. 

-  Au  refuzat? 

-Au  refuzat.  Niciun  munte  de  aur  nu-ţi  va  putea  răscumpăra  oamenii, 
mi  s-a  spus.  Numai  sângele  dragonilor  le  poate  câştiga  libertatea. 

Era  răspunsul  la  care  se  aşteptase  Ser  Barristan,  dar  nu  şi  cel  sperat, 
îşi  strânse  buzele. 

-  Ştiu  că  nu  ţi-ai  dorit  să  auzi  asemenea  cuvinte,  zise  Galazza  Galare. 
Totuşi,  în  sinea  mea,  înţeleg.  Dragonii  sunt  nişte  fiare  cumplite. 
Yunkaii  se  tem  de  ei...  şi  pe  bună  dreptate,  nu  poţi  nega.  Istoriile 
noastre  sunt  pline  de  stăpânii  dragonilor  din  înspăimântătoarea  Valyria 
şi  de  prăpădul  făcut  în  rândul  oamenilor  din  Vechiul  Ghis.  Chiar  şi  pe 
tânăra  ta  regină,  gingaşa  Daenerys,  care-şi  spunea  Mama  Dragonilor... 
am  văzut-o  cu  toţii  arzând,  în  ziua  aceea,  în  arenă...  nici  măcar  ea  nu  era 
ferită  de  urgia  dragonilor. 

-  înălţimea  Sa  nu-i...  ea... 

-  ...a  murit.  Fie  ca  zeii  să-i  facă  somnul  dulce! 
In  spatele  vălurilor  sale  licăreau  lacrimile. 

-  Să-i  lăsăm  dragonii  să  moară  şi  ei. 

Selmy  bâjbâia  după  un  răspuns,  când  auzi  paşi  grei.  Uşa  sări  în 
lături,  la  perete,  iar  Skahaz  mo  Kandaq  năvăli  înăuntru  cu  patru  Fiare 
de  Bronz  după  el.  Când  Grazhar  încercă  să  i  se  aşeze  în  cale,  îl  azvârli 
pe  băiat  la  o  parte. 

Ser  Barristan  sări  imediat  în  picioare. 

-  Ce  este? 

-  Trebuşetele,  mormăi  Ţeastă-Rasă.  Toate  şase. 
Galazza  Galare  se  ridică. 

-  Aşa  au  răspuns  yunkaii  la  ofertele  dumitale,  ser.  Te-am  prevenit 
că  n-o  să-ţi  placă  răspunsul  lor. 

Au  ales  războiul,  deci.  Atunci,  aşa  să  fie.  Ser  Barristan  se  simţea 
ciudat  de  uşurat.  înţelegea  războiul. 

-  Dacă-şi  închipuie  că  vor  înfrânge  Meereenul  aruncând  cu  pietre... 

-  Nu-s  pietre. 

Glasul  bătrânei  era  încărcat  de  tristeţe  şi  de  teamă. 

-  Sunt  trupuri. 


DAENERYS 


Dealul  era  o  insulă  pietroasă  în  mijlocul  mării  verzi. 

Lui  Dany  îi  luă  jumătate  de  dimineaţă  să  coboare.  Când  ajunse  la 
poalele  dealului,  era  istovită.  Muşchii  o  dureau  şi  se  simţea  ca  şi  cum 
avea  un  început  de  febră.  Pietrele  îi  jupuiseră  palmele  până  la  sânge. 
Totuşi,  sunt  mai  bine  decât  înainte,  hotărî  ea,  spărgându-şi  o  băşică. 
Pielea  ei  era  trandafirie  şi  fragedă  şi  un  fluid  de  un  alb  lăptos  i  se 
scurgea  dintre  palmele  crăpate,  însă  arsurile  i  se  vindecau. 

Dealul  se  lăţea  şi  mai  mult  în  partea  de  jos.  Dany  se  obişnuise  să-i 
spună  Piatra  Dragonului,  după  numele  vechii  citadele  unde  se  născuse. 
Nu  avea  nicio  amintire  despre  respectiva  Piatră  a  Dragonului,  însă  pe 
aceasta  n-o  va  uita  chiar  aşa  de  repede.  Iarbă  aspră  şi  tufe  ţepoase 
acopereau  pantele  sale  de  jos,  mai  sus,  o  înghesuială  de  stâncă  ascuţită 
şi  dezgolită  se  avânta  abrupt,  dintr-odată,  spre  cer.  Acolo,  printre 
stânci  sfărâmate,  creste  tăioase  ca  briciul  şi  piscuri  ca  acele,  Drogon  îşi 
făcuse  cuibul  într-o  cavernă  deloc  adâncă.  Se  adăpostise  acolo  o  vreme, 
şi-a  dat  seama  Dany,  după  ce-a  văzut  dealul  pentru  prima  dată.  Aerul 
mirosea  a  cenuşă,  fiecare  piatră  şi  copac,  cât  vedeai  cu  ochii,  erau  arse 
şi  înnegrite,  pământul  presărat  cu  oase  calcinate  şi  rupte,  şi  totuşi, 
ăsta-i  fusese  sălaşul. 

Dany  ştia  ce  atracţie  exercită  casa. 

Cu  două  zile  în  urmă,  în  timp  ce  se  căţăra  pe  un  vârf  de  stâncă, 
cercetase  cu  privirile  apa  dinspre  sud,  un  firişor  subţire,  care  licări  în 
treacăt,  pe  când  soarele  apunea.  Un  pârâu,  se  hotărâse  Dany.  Mic,  însă 
o  va  duce  spre  un  alt  pârâu,  care  se  vărsa  în  vreun  râu  mititel,  iar  toate 
râurile  din  această  parte  a  lumii  erau  vasalele  Skahazadhanului.  Odată 
ce  ajungea  la  Skahazadhan,  nu  avea  altceva  de  făcut  decât  să-1  urmeze 
în  aval,  până  la  Golful  Sclavilor. 

Dar  mai  degrabă  s-ar  fi  întors  la  Meereen  pe  spinarea  dragonului, 
ca  să  fie  sigură.  Insă  era  o  dorinţă  pe  care  Drogon  nu  părea  să  i-o 
împărtăşească. 

Stăpânii  dragonilor  din  vechea  Valyria  îi  puteau  încăleca  prin  farmece 
înrobitoare  şi  coarne  vrăjite.  Daenerys  se  descurcase  cu  un  cuvânt  şi  un 
bici.  Urcată  pe  spatele  dragonului,  se  simţise  adesea  ca  şi  cum  ar  fi  învăţat 
din  nou  să  călărească.  Când  îşi  biciuia  iapa  argintie  pe  crupa  dreaptă,  o 
lua  la  stânga,  pentru  că  primul  instinct  al  calului  era  să  fugă  de  pericol. 
Când  îşi  lăsa  biciul  pe  partea  dreaptă  a  lui  Drogon,  vira  spre  dreapta, 
pentru  că  primul  instinct  al  unui  dragon  era  întotdeauna  cel  de  atac. 
Uneori,  nu  părea  să  conteze  unde-1  atingea;  câteodată  o  lua  unde  voia  el 
şi-1  ducea  cu  el.  Nici  biciul,  nici  vorbele  nu-1  puteau  face  pe  Drogon  să 
cotească,  dacă  nu  voia.  Biciul  îl  irita  mai  mult  decât  îl  durea,  ajunsese 
să-şi  dea  ea  seama;  solzii  i  se  făcuseră  mai  duri  decât  cornul. 

Şi,  indiferent  cât  de  departe  zbura  dragonul  în  fiecare  zi,  la  venirea 
nopţii  un  anumit  instinct  îl  aducea  înapoi,  la  Piatra  Dragonului.  E  casa 
lui,  nu  a  mea.  A  ei  era  înapoi  la  Meereen,  împreună  cu  soţul  şi  iubitul  ei. 
Acolo-i  era  ei  locul,  ştia  sigur. 

Continuă  să  mergi.  Dacă  mă  uit  înapoi,  sunt  pierdută. 

Amintirile  păşeau  împreună  cu  ea.  Nori  văzuţi  de  sus.  Caii,  mici 
ca  nişte  furnici,  tropăind  prin  iarbă.  O  lună  argintie,  atât  de  aproape, 
încât  s-o  poţi  atinge.  Râuri  curgând  mai  jos  strălucitoare  şi  albastre, 
licărind  în  soare.  Voi  mai  vedea  vreodată asemenea  privelişti? 'Pe  spatele 
lui  Drogon  se  simţea  împlinită.  Sus,  pe  cer,  ameninţările  acestei  lumi 
n-o  puteau  atinge.  Cum  să  abandoneze  aşa  ceva? 

Totuşi,  venise  vremea.  O  fată  îşi  poate  petrece  timpul  jucându-se, 
însă  acum  era  femeie  în  toată  puterea  cuvântului,  regină,  soţie,  mama 
câtorva  mii.  Copiii  ei  aveau  nevoie  de  ea.  Drogon  se  supusese  biciului, 
la  fel  trebuia  să  facă  şi  ea.  Trebuia  să-şi  pună  din  nou  coroana  şi  să  se 
întoarcă  pe  banca  ei  de  abanos  şi  în  braţele  nobilului  ei  soţ. 

Hizdahr,  al  săruturilor  lipsite  de  entuziasm. 

Soarele  ardea  fierbinte  în  dimineaţă,  cerul  era  albastru  şi  lipsit  de 
nori.  Asta  era  bine.  Veşmintele  lui  Dany  nu  erau  decât  nişte  zdrenţe 
şi  ofereau  prea  puţină  căldură.  Una  dintre  sandale  îi  căzuse  în  timpul 
zborului  din  Meereen  şi  o  lăsase  pe  cealaltă  lângă  peştera  lui  Drogo, 
preferând  să  meargă  desculţă  decât  să  fie  numai  parţial  încălţată. 
Tokarul  şi  vălurile  le  abandonase  în  arenă,  iar  cămaşa  ei  de  pânză  din 
lenjeria  de  dedesubt  nu  fusese  niciodată  făcută  să  o  ferească  de  zilele 
fierbinţi  şi  nopţile  reci  din  Marea  Dothraki.  Transpiraţia,  iarba  şi 
pământul  i-o  murdărise,  iar  Dany  sfâşiase  o  bucată  de  la  tiv  pentru 
a-şi  bandaja  pielea.  Sigur  arăt  ca  o  zdrenţăroasă,  înfometată,  îşi  spuse, 
dar,  dacă  zilele  rămân  calde,  n-am  să  îngheţ. 

Călătoria-i  fusese  singuratică  şi  mai  tot  timpul  fusese  zgâriată  şi 
flămândă...  şi,  cu  toate  astea,  a  fost  ciudat  de  fericită  aici.  Câteva  dureri, 
burta  goală,  frig  noaptea. . .  ce  mai  contează  atunci  când  poţi  zbura?  Aş face 
asta  din  nou. 

Jhiqui  şi  Irri  o  vor  aştepta  în  vârful  piramidei  ei,  înapoi  la  Meereen, 
îşi  spuse.  Dulcele  ei  scrib,  Missandei,  la  fel,  cu  toate  paginile  ei 
mititele.  Ii  vor  aduce  hrană  şi  s-ar  putea  îmbăia  în  bazinul  de  lângă 
curmal.  Ce  bine  va  fi  să  se  simtă  din  nou  curată.  Dany  nu  avea  nevoie 
de  o  oglindă  ca  să  ştie  că  e  murdară. 

Era  şi  flămândă.  Intr-o  dimineaţă  găsise  nişte  ceapă  sălbatică, 
crescută  pe  la  jumătatea  coborâşului  de  pe  coasta  dinspre  sud,  şi  mai 
târziu,  în  aceeaşi  zi,  o  plantă  cu  frunze  cărnoase,  roşiatice,  s-ar  fi  putut 
să  fie  vreun  sortiment  mai  ciudat  de  varză.  Orice-a  fost,  n-a 
îmbolnăvit-o.  In  afară  de  asta  şi  de  un  peşte  pe  care-1  prinsese  în  iazul 
alimentat  de  pârâul  de  lângă  peştera  lui  Drogon,  supravieţuise  cum 

putuse  şi  ea  din  rămăşiţele  lăsate  de  dragon,  din  oase  arse  şi  bucăţi  de 
carne  fumegândă,  pe  jumătate  prăjită,  pe  jumătate  crudă.  Ştia  că  are 
nevoie  de  mai  mult.  Intr-o  zi  lovise  o  căpăţână  de  oaie,  crăpată,  cu 
marginea  piciorului  gol  şi-o  trimisese  rostogolindu-se  peste  culmea 
dealului.  In  timp  ce  privea  tigva  luând-o  de-a  dura  la  vale,  pe  panta 
abruptă,  spre  marea  de  iarbă,  îşi  dădu  seama  că  trebuia  să  plece. 

Dany  o  luă  prin  iarba  înaltă,  mergând  grăbit.  Simţea  pământul 
cald  între  degete.  Iarba  era  la  fel  de  înaltă  ca  ea.  Niciodată  nu  părea 
atât  de  înaltă  când  eram  călare  pe  iapa  mea  argintie,  călărind  lângă 
soarele-şi-stelele  mele,  în  fruntea  khalasarului  său.  In  timp  ce  mergea, 
îşi  ciocănea  coapsa  cu  biciul  maestrului  arenei.  Asta,  şi  zdrenţele  de  pe 
spate  erau  tot  ce  luase  din  Meereen. 

Cu  toate  că  străbătuse  un  regat  verde,  nu  era  verdele  adânc  al  verii. 
Chiar  şi  aici  toamna-şi  făcuse  simţită  prezenţa,  şi  iarna  nu  putea  fi 
departe.  Iarba  era  mai  decolorată  decât  îşi  amintea  ea,  de  un  verde  veşted 
şi  palid,  aproape  de  îngălbenire.  După  aceea,  se  va  face  maro.  Iarba  era 
pe  moarte. 

Daenerys  Targaryen  nu  era  o  necunoscută  pentru  Marea  Dothraki, 
imensa  întindere  de  iarbă  care  se  întindea  de  la  pădurea  Qohorm,  până 
la  Mama  Munţilor  şi  Pântecele  Lumii.  O  văzuse  prima  dată  pe  când  era 
încă  o  fată  proaspăt  căsătorită  cu  Khal  Drogo,  pe  drum  spre  Vaes 
Dothrak,  pentru  a  fi  prezentată  cotoroanţelor  de  dosh  khaleen.  La 
vederea  întinderii  de  iarbă  de  sub  ochii  ei,  i  se  tăiase  respiraţia.  Cerul 
era  albastru,  iarba,  verde,  iar  eu  eram  plină  de  speranţe.  Ser  Jorah  era  cu 
ea  pe  atunci,  bătrânul  ei  urs  morocănos.  Ii  avea  pe  Irri,  pe  Jhiqui  şi  pe 
Doreah  să  aibă  grijă  de  ea,  soarele-şi-stelele  ei  s-o  ţină  în  braţe  noaptea, 
copilul  lui  crescând  înăuntrul  ei.  Rhaego.  Aveam  de  gând  să-i  spun 
Rhaego,  iar  dosh  khaleen  au  zis  că  va  fi,  Armăsarul  Care  Va  încăleca 
Lumea.  Nu  mai  fusese  atât  de  fericită  din  zilele  pe  jumătate  uitate, 
petrecute  la  Braavos,  pe  când  trăia  în  casa  cu  uşă  roşie. 

Dar  în  Deşertul  Roşu  întreaga  ei  bucurie  se  făcuse  pulbere. 
Soarele-şi-stelele  ei  căzuse  de  pe  cal,  maegi  Mirri  Maz  Duur  îl  ucisese  pe 

Rhaego  în  pântecele  ei,  iar  Dany  sufocase  cu  propriile  ei  mâini  momâia 
lui  Khal  Drogo.  După  aceea  marele  khalasar  al  lui  Drogo  s-a  spulberat. 
Ko  Pono  s-a  numit  singur  Khal]h&op.  Pono  şi-a  mulţi  călăreţi  şi  sclavi 
cu  el.  Ko  Jhaqo  şi-a  zis  Khal  Jhaqo  şi-a  plecat  cu  şi  mai  mulţi  călăreţi. 
Mago,  călăreţul  lui  de  sânge,  a  siluit-o  şi-a  omorât-o  pe  Eroeh,  o  fată 
salvată  cândva  din  mâinile  lui  de  Daenerys.  Doar  naşterea  dragonilor  ei, 
în  mijlocul  focului  şi  al  fumului  de  la  rugul  funerar  al  lui  Khal  Drogo 
o  salvase  pe  Dany  de  la  a  fi  târâtă  înapoi,  la  Vaes  Dothrak,  ca  să  trăiască 
până  la  sfârşitul  zilelor  printre  cotoroanţele  din  dosh  khaleen. 

Focul  mi-a  ars  părul,  dar  altfel  nu  m-a  atins.  Aşa  se  întâmplase  şi  în 
arena  lui  Daznak.  Atât  îşi  mai  amintea,  cu  toate  că  mare  parte  din  ce-a 
urmat  a  rămas  neclar.  Atât  de  mulţi  oamen,  urlând  şi  îmbrâncindu-se. 
îşi  amintea  de  caii  cabraţi,  de  un  căruţ  cu  mâncare  împrăştiind  pepeni 
când  s-a  răsturnat.  De  undeva,  de  jos,  a  ţâşnit  o  suliţă,  urmată  de  o  ploaie 
de  săgeţi  de  arbaletă.  Una  trecu  atât  de  aproape,  încât  Dany  îi  simţise 
pana  pe  obraz.  Altele  ricoşară  din  solzii  lui  Drogon,  se  opriră  între  ei 
sau  sfâşiară  membranele  aripilor  lui.  Şi-1  aminti  pe  dragon  răsucindu-se 
sub  ea,  tremurând  la  impact,  în  vreme  ce  ea  încerca,  disperată,  să  se  ţină 
agăţată  pe  spatele  solzos.  Rănile  fumegau.  Dany  văzu  una  dintre  săgeţi 
izbucnind,  brusc,  în  flăcări.  O  alta  căzu,  scuturată  de  bătăile  din  aripi. 
Dedesubt  zări  oameni  zbătându-se,  învăluiţi  în  flăcări,  cu  mâinile  ridi- 
cate în  aer,  ca  şi  cum  ar  fi  fost  prinşi  în  mrejele  vreunui  dans  nebunesc. 
O  femeie  într-un  tokar  verde  se  întinse  spre  copilul  ei  care  plângea, 
luându-1  în  braţe  ca  să-1  apere  de  flăcări.  Dany  văzu  culoarea  cu  foarte 
mare  claritate,  însă  nu  şi  faţa  femeii.  Oamenii  călcau  pe  ea  în  timp  ce  se 
amestecau  peste  pavajul  de  cărămidă.  Unii  erau  în  flăcări. 

Apoi,  toate  pieriră,  vacarmul  se  domoli,  oamenii  se  făcură  tot  mai 
mici,  suliţele  şi  săgeţile  cădeau  înapoi  sub  ei,  în  vreme  ce  Drogon  se 
înălţa  pe  cer.  O  duse  din  ce  în  ce  mai  sus,  la  mare  înălţime  deasupra 
piramidelor  şi  arenelor,  cu  aripile  întinse  la  maxim,  ca  să  prindă  aerul 
cald  ridicat  dintre  cărămizile  dezgolite  ale  oraşului.  Chiar  dacă  am  să 
cad  şi-am  să  mor,  tot  a  meritat,  se  gândise  ea. 

Zburaseră  spre  nord,  dincolo  de  râu.  Drogon  planând  cu  aripile  lui 
sfâşiate  şi  zdrenţuite  printre  norii  care  fluturau  în  urma  lor  ca  flamurile 
unei  oştiri  fantomatice.  Dany  zări  ţărmurile  Golfului  Sclavilor  şi 
vechiul  drum  valyrian  de  la  marginea  lui,  avântat  printre  nisipuri  şi 
dezolare  până  dispărea  înspre  apus.  Drumul  spre  casă.  Apoi,  sub  ei  nu 
mai  era  nimic,  doar  iarba  legănându-se  în  vânt. 

A  fost  acel  zbor  acum  o  mie  de  ani? 

Soarele  era  tot  mai  fierbinte,  pe  măsură  ce  se  ridica  tot  mai  sus  şi 
nu  trecu  multă  vreme,  că  începu  s-o  doară  capul.  Lui  Dany  îi  creştea 
din  nou  părul,  dar  încet. 

-  îmi  trebuie  o  pălărie,  spuse  ea  cu  glas  tare. 

Sus,  la  Piatra  Dragonului,  încercase  să-şi  facă  una,  ţesând  mănun- 
chiuri de  iarbă,  aşa  cum  le  văzuse  pe  femeile  Dothraki,  în  timpul 
petrecut  cu  Drogo,  însă  fie  pentru  că  nu  folosea  iarba  care  trebuia,  fie 
pentru  că-i  lipsea  îndemânarea  toate  pălăriile  i  se  desfăcură  în  bucăţi  în 
mânî.  încearcă  din  nou,  îşi  spuse.  A  i  să  te  descurci  mai  bine  data  viitoare. 
Eşti  sânge  din  sânge  de  dragon,  poţi  să  faci  o  pălărie.  încercă  iar  şi  iar, 
însă  ultima  ei  tentativă  nu  avu  mai  mult  succes  decât  prima. 

Se  făcuse  amiază  când  Dany  dădu  peste  izvorul  zărit  de  ea  de  sus, 
din  vârful  dealului.  Era  un  râuleţ,  un  pârâiaş,  un  şuvoi,  nu  mai  lat  decât 
braţul  ei...  iar  mâna  i  se  subţiase  cu  fiecare  zi  petrecută  la  Piatra 
Dragonului.  Dany  luă  o  mână  de  apă  şi-o  împrăştie  pe  faţă.  Când  îşi 
făcu  palmele  căuş,  încheieturile  degetelor  i  se  scufundară  în  nămolul  de 
pe  fundul  pârâului.  Poate  că  şi-ar  fi  dorit  apă  mai  rece  şi  mai  curată... 
însă  nu,  dacă-şi  va  lega  speranţele  de  dorinţe,  va  dori  să  fie  salvată. 

încă  se  mai  agăţa  de  speranţa  că  va  veni  cineva  după  ea.  Ser  Barristan 
ar  putea  veni  şi  s-o  caute;  era  primul  din  Garda  Reginei,  jurase  s-o  apere 
cu  preţul  propriei  sale  vieţi.  Iar  călăreţii  ei  de  sânge  nu  erau,  nici  ei, 
străini  de  Marea  Dothraki  şi  viaţa  lor  era  legată  de  a  ei.  Soţul  ei,  nobilul 
Hizdahr  zo  Loraq,  ar  putea  trimite  oameni  s-o  caute.  Iar  Daario...  Dany 
şi-1  imagină  călărind  spre  ea  prin  iarba  înaltă,  zâmbind,  cu  dintele  lui  de 
aur  strălucind  în  ultimele  raze  de  lumină  ale  soarelui  care  apunea. 

Numai  Daario  fusese  dat  yunkailor  ca  ostatic,  pe  post  de  gaj  că  nu 
li  se  va  face  niciun  rău  căpitanilor  yunkailor.  Daario  Eroul,  Jbogo  şi 
Groleo,  şi  trei  dintre  rubedeniile  lui  Hizdabr.  Cam  pe  acum  desigur  că 
toţi  ostaticii  ei  fuseseră  eliberaţi.  Insă... 

Se  întreba  dacă  săbiile  căpitanului  ei  încă  mai  atârnă  pe  peretele 
de  lângă  patul  ei,  aşteptând  întoarcerea  lui  Daario,  care  să  şi  le  adju- 
dece. Am  să  le  las  pe  fetele  mele  cu  tine,  îi  spusese  el.  Ţine-le  bine,  pentru 
mine,  dragoste.  Iar  ea  se  întrebă  cât  de  mult  ştiau  yunkaii  despre  ce 
însemna  pentru  ea  comandantul  ei.  II  întrebase  pe  Ser  Barristan  în 
după-amiaza  când  fuseseră  luaţi  ostaticii. 

-  Au  auzit  ce  se  vorbeşte,  îi  răspunsese  el.  Naharis  s-ar  putea  să 
se  fi  lăudat  cu...  marea...  apreciere...  de  care  se  bucură  el...  din  partea 
înălţimii  Tale.  Dacă  mă  ierţi  c-o  spun,  modestia  nu-i  una  dintre  virtuţile 
căpitanului  tău.  Se  simte  foarte  mândru  de...  de  iscusinţa  lui  de  spadasin. 

Se  grozăveşte  căs-a  culcat  cu  mine,  vrei  să  spui.  Insă  Daario  nu  ar  fi 
putut  fi  atât  de  smintit,  încât  să  se  laude  printre  duşmani.  Nu  contează. 
Acum  yunkaii  vor  fi  mărşăluit  deja  spre  casă.  De  asta  făcuse  ea  tot  ce 
făcuse.  Să  fie  pace. 

Se  întoarse  pe  drumul  pe  care  venise,  acolo  unde  Piatra  Dragonului 
se  ridica  deasupra  ţinuturilor  înverzite  ca  un  pumn  strâns.  Pare  atât  de 
aproape.  Merg  de  ore  în  şir  şi,  totuşi,  încă  pare  că  e  suficient  să  mă  întind 
ca  s-o  ating.  Nu  era  prea  târziu  să  se  întoarcă.  Era  peşte  acolo,  în  pârâul 
de  lângă  peştera  lui  Drogon.  Prinsese  unul  în  prima  zi  acolo,  ar  mai 
putea  prinde  alţii.  Şi-ar  mai  avea  resturile,  oasele  arse,  cu  bucăţi  de  carne 
pe  ele,  rămăşiţele  prăzii  lui  Drogon. 

Nu,  îşi  zise  Dany.  Dacă  mă  uit  înapoi,  sunt  pierdută.  Ar  putea  trăi 
câţiva  ani  printre  stâncile  arse  de  soare  ale  Pietrei  Dragonului, 
călărindu-1  pe  Drogo  ziua  şi  înfulecându-i  resturile  pe  înserat,  când 
marea  de  iarbă  se  preschimba  din  aurie  în  portocalie,  însă  nu  era  viaţa 
pentru  care  era  ea  hărăzită.  Aşa  că  din  nou  întoarse  spatele  dealului 
îndepărtat  şi-şi  acoperi  urechile  la  cântecul  despre  zbor  şi  libertate  pe 
care  i-1  îngâna  vântul  printre  culmile  pietroase.  Pârâul  se  scurgea  spre 

sud-est,  din  câte  putea  ea  spune.  Ii  urmă  cursul.  Du-mă  la  râu,  e  tot 
ce-ţi  cer.  Du-mă  la  râu  şi  am  să  fac  eu  restul. 

Orele  trecură  încet.  Pârâul  şerpuia  încoace  şi-ncolo,  iar  Dany  îl 
urma,  bătând  ritmul  cu  biciul  pe  piciorul  ei,  încercând  să  nu  se 
gândească  la  cât  de  departe  trebuia  să  meargă,  ori  capul  care-i  zvâcnea, 
ori  burta  ei  goală.  Fă  un  pas.  Fă-l  pe  următorul.  Altul.  Şi  altul.  Ce 
altceva  ar  fi  putut  face? 

Era  linişte  pe  marea  ei.  Când  bătea  vântul,  iarba  ofta,  iar  firele  se 
aplecau  unele  peste  altele,  şoptind  într-o  limbă  pe  care  numai  zeii  o 
înţelegeau.  Din  când  în  când,  pârâul  clipocea  acolo  unde  dădea  ocol 
câte  unei  pietre.  Nămolul  i  se  prelingea  printre  degete.  Insectele 
bâzâiau  în  jurul  ei,  libelule  leneşe  şi  viespi  verzui,  lucioase,  şi  muscu- 
liţe  înţepătoare,  aproape  prea  mărunte  ca  să  le  poţi  vedea.  Le  izgonea 
absentă  când  îi  aterizau  pe  braţe.  Odată  a  dat  peste  un  şobolan  care  se 
adăpa  din  izvor,  însă  o  tuli  la  apariţia  ei,  gonind  printre  firele  de  iarbă 
pentru  a  dispărea  în  câmpia  vastă.  Uneori  auzea  păsărelele  cântând. 
Sunetul  o  făcea  să-i  chiorăie  maţele,  însă  nu  avea  niciun  fel  de  laţuri 
ca  să  le  prindă  în  capcană  şi  până  acum  nici  nu  dăduse  de  capcane. 
Cândva  am  visat  să  zbor,  se  gândi,  iar  acum  am  zburat  şi  visez  să  fur 
ouă.  Asta  o  făcu  să  râdă. 

-  Bărbaţii  sunt  nebuni,  iar  zeii  sunt  şi  mai  nebuni,  spuse  ea  ierbii, 
iar  iarba  murmură  în  semn  de  aprobare. 

îl  zări  pe  Drogon  de  trei  ori  în  ziua  aia.  O  dată  era  atât  de  departe, 
încât  ar  fi  putut  fi  şi  un  vultur,  ieşind  şi  intrând  între  norii  îndepărtaţi, 
însă  Dany  îi  ştia,  deja,  aspectul,  chiar  dacă  nu  era  mai  mare  decât  un 
punct.  A  doua  oară  trecu  prin  faţa  soarelui,  cu  aripile  lui  negre  desfă- 
cute, iar  lumea  se  întunecă.  Ultima  oară  zbură  chiar  deasupra  ei,  atât 
de  aproape,  că  îi  auzi  fâlfâitul  aripilor.  O  fracţiune  de  secundă  Dany 
se  gândi  că  o  căuta,  însă  îşi  văzu  de  zbor  fără  să  o  ia  în  seamă  şi  dispăru 
undeva,  spre  est.  Numai  bine,  se  gândi  ea. 

Seara  aproape  că  o  luă  prin  surprindere.  Când  soarele  aluneca  pe 
lângă  piscurile  îndepărtate  ale  Pietrei  Dragonului,  Dany  dădu  peste  un 

zid  jos,  de  piatră,  acoperit  de  vegetaţie  şi  sfărâmat.  Poate  că  făcuse 
parte  dintr-un  templu  sau  sala  vreunui  lord  de  la  ţară.  Alte  ruine 
zăceau  dincolo  de  el,  o  fântână  veche,  câteva  cercuri  în  iarbă  care 
marcau  locul  unde  fuseseră  odată  cocioabele.  Fuseseră  ridicate  din  lut 
şi  din  paie,  îşi  zise,  însă  după  ani  de  vânt  şi  ploi  dispăruseră  cu  totul. 
Dany  găsi  opt  înainte  de  apusul  soarelui,  dar  s-ar  putea  să  fi  fost  şi 
altele  mai  departe,  ascunse  de  ierburi. 

Zidul  de  piatră  rezistase  mai  bine  decât  restul.  Cu  toate  că  nu  avea  o 
înălţime  mai  mare  de  un  metru,  unghiul  la  care  se  întâlnea  cu  un  altul, 
mai  jos,  încă  mai  oferea  adăpost  de  unele  vicisitudini  ale  naturii,  iar  noap- 
tea venea  repede.  Dany  se  înghesui  în  colţ,  făcându-şi  un  soi  de  culcuş  din 
smocuri  de  iarbă  care  creştea  în  jurul  ruinelor.  Era  foarte  obosită,  iar 
băşici  proaspete  îi  apăruseră  la  ambele  picioare,  inclusiv  un  set  pe  potrivă 
sub  degetele  trandafirii.  Mi  se  trage  de  la  cum  păşesc,  îşi  zise  chicotind. 

Pe  măsură  ce  se  întuneca,  Dany  se  cuibări  şi  închise  ochii,  dar 
somnul  refuza  să  vină.  Noaptea  era  rece,  pământul,  tare,  iar  burta  ei, 
goală.  Se  pomeni  gândindu-se  la  Meereen,  la  Daario,  la  dragostea  ei, 
la  Hizdahr,  soţul  ei,  la  Irri,  la  Jhiqui  şi  la  dulcea  Missandrei,  la  Ser 
Barristan,  Reznak  şi  Skahaz  Ţeastă-Rasă.  Mă  cred  moartă?  Am  plecat 
pe  spinarea  unui  dragon.  Nu  cumva  cred  că  m-a  mâncat?  Se  întrebă  dacă 
Hizdahr  mai  era  rege.  Ea  îi  pusese  coroana,  o  putea  păstra  în  lipsa  ei? 
Voia  ca  Drogon  să  moară.  L-am  auzit.  „  Ucideţi-l",  urla,  „răpuneţi  fiara!'', 
iar  expresia  de  pe  faţa  lui  trăda  nerăbdare.  Iar  Puternicul  Belwas  se  lăsase 
în  genunchi,  umflându-şi  pieptul  şi  zgribulidu-se.  Otravă.  Trebuie  că  a 
fost  otravă.  Lăcustele  cu  miere.  Hizdahr  mă  tot  îmbia  cu  ele,  însă  Belwas 
le-a  mâncat  pe  toate.  II  făcuse  pe  Hizdahr  regele  ei,  îl  primise  în  patul  ei, 
deschisese  arenele  de  lupte  pentru  el,  nu  avea  niciun  motiv  să-i  fi  dorit 
moartea.  Şi  totuşi,  cine  altcineva  i-ar  fi  dorit-o?  Reznak,  seneşalul 
parfumat?  Yunkai'i?  Fiii  Harpiei? 

Un  lup  hăuli  eparte  în  noapte.  Auzindu-1,  se  simţi  întristată  şi  sin- 
gură, dar  nu  mai  puţin  flămândă.  Pe  când  luna  se  înălţa  deasupra  ţinu- 
turilor ierbii,  Dany  se  lăsă,  în  cele  din  urmă,  cuprinsă  de  un  somn  agitat. 

Visa.  Toate  îngrijorările  ei  dispăruseră,  la  fel  şi  suferinţele,  şi  părea 
că  pluteşte  în  sus,  pe  cer.  Zbura  din  nou,  răsucindu-se,  râzând,  dansând, 
pe  când  stelele  se  rostogoleau  în  jur,  şoptindu-i  secrete  pe  la  urechi. 

-  Ca  să  ajungi  în  nord,  trebuie  să  mergi  spre  sud.  Pentru  a  ajunge  la 
apus,  trebuie  să  te  îndrepţi  spre  răsărit.  Pentru  a  merge  înainte,  trebuie 
să  te  întorci.  Pentru  a  atinge  lumina,  trebuie  să  treci  pe  sub  umbre. 

-  Quaithe?  strigă  Dany.  Unde  eşti,  Quaithe? 
Şi-atunci  văzu.  Masca  ei  e  din  lumina  stelelor. 

-  Aminteşte-ţi  cine  eşti  tu,  Daernerys,  şoptiră  stelele  cu  un  glas  de 
femeie.  Dragonii  ştiu.  Tu  ştii? 

In  dimineaţa  următoare  se  trezi  înţepenită  şi  cu  dureri,  cu  furnici 
care  i  se  urcau  pe  braţe,  pe  picioare  şi  pe  faţă.  Când  îşi  dădu  seama  de 
ce  sunt,  azvârli  cât  colo  smocurile  de  iarbă  uscată,  maronie,  care-i 
serviseră  drept  pat  şi  pătură  şi  se  chinui  să  se  ridice  în  picioare.  Avea 
muşcături  pe  întregul  corp,  mici  pişcături  roşietice,  inflamate,  care  o 
mâncau.  De  unde-au  venit  furnicile  astea?Dany  i  le  mătură  de  pe  braţe 
şi  picioare,  dar  şi  de  pe  burtă.  îşi  trecu  palma  peste  puful  de  pe  cap, 
acolo  unde  îi  arsese  părul,  şi  simţi  mai  multe  furnici  pe  cap,  una 
luând-o  în  jos,  pe  spinarea  ei.  Le  dădu  jos  sau  le  strivi  sub  picioarele 
goale.  Erau  atât  de  multe... 

Se  dovedi  că  muşuroiul  lor  era  de  partea  cealaltă  a  zidului.  Se 
întrebă  cum  de  reuşiseră  furnicile  să  se  caţere  şi  să  dea  de  ea.  Pentru  ele, 
aceste  pietre  răsturnate  trebuie  să  se  înalţe  la  fel  de  sus  ca  Zidul  de  la 
Westeros.  Cel  mai  mare  zid  din  lumea  întreagă,  obişnuia  să  spună 
fratele  ei,  Viserys,  cu  mândrie,  de  parcă  el  l-ar  fi  construit. 

Viserys  îi  spusese  poveşti  despre  nişte  cavaleri  atât  de  săraci,  încât 
trebuiau  să  se  culce  printre  tufele  străvechi,  crescute  de-a  lungul 
drumurilor  Celor  Şapte  Regate.  Dany  ar  fi  dat  orice  pentru  o  tufă 
deasă  şi  primitoare.  De  preferat  una  fără  muşuroi. 

Soarele  de-abia  începuse  să  se  arate.  Câteva  stele  strălucitoare  mai 
zăboveau  pe  cerul  de  cobalt.  Poate  că  una  dintre  ele  este  Khal  Drogo, 
călare  pe  armăsarul  său  focos,  pe  tărâmurile  nopţii,  şi-mi  zâmbeşte  de  sus. 

Piatra  Dragonului  era  încă  vizibilă  peste  întinderea  de  iarbă.  Pare  atât 
de  aproape.  Trebuie  să  fie  la  leghe  distanţă  acum,  dar  parcă  aş  putea  să  mă 
întorc  într-o  oră.  Ar  fi  vrut  să  se  întindă  pe  spate,  să  închidă  ochii  şi  să 
se  abandoneze  somnului.  Nu.  Trebuie  să  continui.  Pârâul.  Urmează 
doar  pârâul. 

Lui  Dany  îi  trebui  un  moment  să  se  asigure  asupra  direcţiei  de 
mers.  Nu  voia  să  o  ia  greşit  şi  să  piardă  cursul  pârâului. 

-  Prietene,  zise  ea  cu  glas  tare,  dacă  stau  aproape  de  prietenul  meu, 
n-am  să  mă  rătăcesc. 

Ar  fi  dormit  ea  lângă  apă,  dacă  ar  fi  îndrăznit,  dar  erau  tot  felul  de 
animale  care  veneau  din  amonte  să  se  adape  noaptea.  Le  văzuse 
urmele.  Dany  n-ar  fi  fost  o  masă  prea  grozavă  pentru  un  lup  sau  un 
leu,  dar  chiar  şi  o  masă  sărăcăcioasă  era  mai  de  preferat  decât  nimic. 

Odată  ce  se  asigură  că  mergea  spre  sud,  începu  să-şi  numere  paşii. 
Pârâul  era  la  opt.  Dany  îşi  făcu  palmele  căuş  ca  să  bea.  Apa  îi  dădu 
dureri  de  burtă,  însă  crampele  erau  mai  uşor  de  suportat  decât  setea. 
Nu  avusese  nimic  altceva  de  băut  decât  roua  dimineţii,  care  licărea 
prin  iarba  înaltă,  şi  nimic  de  mâncare,  decât  dacă  s-ar  fi  încumetat  să 
mănânce  iarbă.  Aş  putea  încerca  să  halesc  furnici.  Cele  mici  şi  galbene 
erau  prea  mărunte  ca  să  conteze  ca  hrană,  însă  prin  iarbă  erau  şi  din 
cele  roşii,  care  erau  mai  mari. 

-  M-am  pierdut  pe  mare,  spuse  ea,  şontâcăind  pe  lângă  firişorul  de 
apă  şerpuitor,  aşa  că  mai  bine  aş  găsi  ceva  crabi  sau  nişte  peşti  graşi. 

Biciul  i  se  lovea  încet  de  coapsă,  uap,  uap,  uap.  Câte-un  pas  o  dată, 
iar  pârâul  o  va  duce  acasă. 

Chiar  pe  la  jumătatea  zilei  ajunse  la  o  tufă  crescută  pe  lângă  pârâu, 
având  crengile  ei  strâmbe  acoperite  cu  mure  verzi  şi  tari.  Dany  se  uită 
pieziş  la  ele,  bănuitoare,  apoi  rupse  una  de  pe  o  creangă  şi  o  ciuguli. 
Partea  cărnoasă  era  acră  şi  greu  de  mestecat,  cu  un  gust  predominant 
amar,  care  i  se  păru  cunoscut. 

-  In  khalasar  foloseau  mure  ca  astea  pentru  a  da  aromă  cărnii 
fripte,  decise  ea. 

Spunând  asta  cu  glas  tare,  o  făcu  mai  sigură  de  ea.  Maţele-i  chiorăiau, 
iar  Dany  se  trezi  culegând  murele  cu  ambele  mâini  şi  aruncându-le 
în  gură. 

După  o  oră,  începu  s-o  doară  atât  de  tare  burta,  că  nu-şi  mai  putu 
continua  drumul.  îşi  petrecu  restul  zilei  vomitând  verde.  Dacă  rămân 
aici,  am  să  mor.  S-ar  putea  să  fiu  pe  moarte  chiar  acum.  Oare  zeul-cal  al 
Dothrakilor  n-ar  putea  să  despartă  iarba  şi  s-o  cheme  pentru 
khalasarul  său  înstelat,  ca  să  poată  străbate  tărâmurile  nopţii  împreună 
cu  Khal  Drogo?  In  Westeros,  morţii  Casei  Targaryen  erau  încredinţaţi 
flăcărilor,  cine  i-ar  putea  aprinde  rugul  aici?  Carnea  mea  va  hrăni  lupii 
şi  corbii  hoitari,  se  gândi  ea  întristată,  iar  viermii  vor  sălăşui  în  pântecele 
meu.  Ochii  ei  căutară  înapoi  spre  Piatra  Dragonului.  Părea  mai  mică. 
vedea  fumul  ridicându-se  de  pe  vârful  său  şlefuit  de  vânt,  la  leghe 
depărtare.  Drogon  s-a  întors  de  la  vânătoare. 

Apusul  soarelui  o  găsi  ghemuită  în  iarbă,  gemând.  Excrementele  îi 
erau  din  ce  în  ce  mai  apoase.  Când  luna  era  sus  pe  cer,  slobozea  apă 
maronie.  Cu  cât  bea  mai  mult,  cu  atât  se  slobozea  mai  tare,  era  mai 
însetată,  iar  setea  o  făcea  să  se  târască  spre  pârâu  şi  să  soarbă  şi  mai 
multă  apă.  Când,  în  cele  din  urmă  închise  ochii,  Dany  nu  mai  ştia 
dacă  mai  are  destulă  putere  să-i  mai  deschidă  vreodată. 

II  visă  pe  fratele  ei  mort. 

Viserys  arăta  la  fel  ca  ultima  dată  când  îl  văzuse.  Gura  îi  era 
strâmbă  de  furie,  părul,  ars,  iar  faţa-i  era  neagră  şi  fumega  acolo  unde 
aurul  topit  cursese  peste  frunte  şi  obraji,  în  ochi. 

-  Eşti  mort,  zise  Dany. 

Ucis.  Cu  toate  că  buzele  nu  i  se  clintiră,  îi  auzi  glasul,  şoptindu-i  la 
ureche:  Nu  m-ai  jelit  niciodată,  surioară.  Egreu  să  mori  neplâns. 

-  Te-am  iubit  cândva. 

Cândva,  rosti  el,  însă  cu  atâta  amărăciune,  încât  o  făcu  să  tremure. 
Trebuia  să-mi  fii  soţie,  să-mi  faci  copii  cu  păr  argintiu  şi  ochi  violeţi,  să 
păstram  sângele  de  dragon  pur.  A  m  avut  grijă  de  tine.  Ţi-am  arătat  cine 
eşti.  Te-am  hrănit.  Am  vândut  corona  mamei  noastre  ca  să  te  pot  sătura. 

-  M-au  rănit.  Mă  speriai. 

Numai  atunci  când  stârneai  dragonul.  Te-am  iubit. 

-  M-ai  vândut.  M-ai  trădat. 

Nu.  Tu  ai  fost  trădătoarea.  Te-ai  întors  împotriva  mea,  împotriva  pro- 
priului tău  sânge.  M-au  înşelat.  Soţul  tău  cabalin  şi  sălbaticii  lui  împuţiţi 
Erau  nişte  făţarnici  şi  nişte  mincinoşi.  Mi-au  promis  o  coroană  de  aur  şi 
mi-au  dat  asta.  Atinse  aurul  topit  care  i  se  scurgea  pe  faţă,  iar  din  deget 
îi  ieşi  fum. 

-  Ai  fi  putut  primi  coroana,  îi  spuse  Dany.  Soarele-meu-şi-stelele 
ţi-ar  fi  câştigat-o,  dacă  ai  mai  fi  aşteptat. 

A  m  aşteptat  destul.  A  m  aşteptat  toată  viaţa.  Eram  regele  lor,  adevăratul 
lor  rege.  Au  râs  de  mine. 

-  Ar  fi  trebuit  să  rămâi  în  Pentos,  cu  Magister  Illyrio.  KhalDrogo 
a  trebuit  să  mă  prezinte  dosh  khaleenului,  însă  tu  nu  trebuia  să  vii  cu 
noi.  A  fost  alegerea  ta.  Greşeala  ta. 

Vrei  să  trezeşti  dragonul,  târfuliţă  proastă  ce  eşti?  Khalasarul  lui 
Drogo  era  al  meu.  l-am  cumpărat  de  la  el,  o  sută  de  mii  de  guri.  Amplătit 
pentru  ei  cu  fecioria  ta. 

-  N-ai  priceput  niciodată.  Dothraki  nu  cumpără  şi  nu  vând.  Ei  oferă 
daruri  şi  le  primesc.  Dacă  ai  fi  aşteptat... 

Am  aşteptat.  Pentru  coroana  mea,  pentru  tronul  meu,  pentru  tine.  In 
toţi  acei  ani,  tot  ce-am  primit  vreodată  a  fost  o  oală  de  aur  topit.  De  ce 
ţi-au  dat  ţie  ouăle  de  dragon?  Ar  fi  trebuit  să fie  ale  mele.  Dacă  aş  fi  avut 
un  dragon,  aş  fi  arătat  lumii  întregi  ce  înseamnă  vorbele  noastre.  Viserys 
începu  să  râdă  până  când  falca-i  căzu  de  pe  faţă,  fumegând,  iar  din 
gură-i  ţâşni  sângele  şi  aurul  topit. 

Când  se  trezi,  gâfâind,  coapsele-i  erau  năclăite  de  sânge. 

O  clipă  nu-şi  dădu  seama  ce  era.  Lumea  tocmai  începuse  să  se 
lumineze,  iar  iarba  înaltă  foşnea  uşor  în  vânt.  Nu,  te  rog,  mai  lasă-măsă 
dorm.  Sunt  aşa  de  obosită.  încercă  să  se  cuibărească  la  loc  sub  mormanul 
de  iarbă  pe  care  o  rupsese  înainte  de  culcare.  Unele  fire  păreau  umede. 
Să  fi  plouat  din  nou?  Se  ridică,  temându-se  ca  nu  cumva  să  fi  făcut  pe 

ea  în  somn.  Când  îşi  duse  degetele  la  nas,  mirosi  sângele  de  pe  ele  şi-şi 
dădu  seama  că  nu  era  decât  perioada  aceea  a  lunii. 

Dacă  n-ar  fi  fost  atât  de  bolnavă  şi  de  speriată,  ar  fi  putut  fi  ca  o 
uşurare.  Dar  ea  începu  să  tremure  violent.  îşi  şterse  degetele  de  pământ 
şi  înşfăcă  o  mână  de  iarbă  să  se  şteargă  între  picioare.  Dragonii  nu  plâng. 
Sângera,  însă  era  doar  sângele  femeiesc.  Totuşi,  luna  este  încă  la  primul 
pătrar.  Atunci,  cum? încercă  să-şi  amintească  când  sângerase  ultima  dată. 
La  ultima  lună  plină?  La  cea  de  dinainte?  La  cea  de  dinaintea  acesteia? 
Nu,  nu  se  poate  să  fi  trecut  atât  de  mult  timp  de  atunci. 

-  Mă  trag  din  sânge  de  dragon,  îi  spuse  tare  ierbii. 

Cândva,  îi  şopti  iarba,  până  când  ţi-ai  înlănţuit  dragonii  în  întuneric. 

-  Drogon  a  ucis  o  fetiţă.  O  chema...  o  chema... 

Dany  nu-şi  amintea  numele  copilei.  Asta  o  întristă  atât  de  mult, 
încât  ar  fi  izbucnit  în  plâns,  dacă  lacrimile  nu  i  s-ar  fi  uscat  de  mult. 

-  N-o  să  am  niciodată  o  fetiţă.  Am  fosta  Mama  Dragonilor. 
Da,  răspunse  iarba,  dar  te-ai  întors  împotriva  copiilor  tăi. 
Burta-i  era  goală,  tălpile,  jupuite  şi  băşicate,  şi  i  se  părea  că  durerile 

de  burtă  se  înrăutăţesc.  Măruntaiele  ei  erau  pline  de  şerpi  care  se 
răsuceau,  muşcându-i  vintrea.  Luă  în  palmele  căuş,  tremurătoare,  apă 
şi  nămol.  Până  la  miezul  zilei,  apa  va  fi  călduţă,  însă  în  răcoarea 
dimineţii  era  aproape  rece  şi  o  ajută  să  ţină  ochii  deschişi.  In  timp  ce-şi 
uda  faţa,  văzu  sânge  proaspăt  pe  coapse.  Tivul  zdrenţuit  al  cămăşii 
era  pătat  cteisânge.  Se  sperie  să  vadă  atât  de  mult  roşu.  Sângele  sorocului 
lunar  nu-i  decât  sângele  de  la  soroc,  însă  nu-şi  amintea  să  mai  fi  avut  o 
scurgere  atât  de  abundentă.  Nu  cumva  e  de  la  apă?  Dacă  era  apa,  era 
condamnată.  Trebuia  ori  să  bea  apă,  ori  să  moară  de  sete. 

-  Mergi,  îşi  porunci  Dany.  Urmează  pârâul  şi  te  va  duce  la  Skaha- 
zadhan.  Acolo  te  va  afla  Daario. 

Dar  se  văzu  nevoită  să-şi  folosească  toată  voinţa  de  care  era  în  stare 
doar  ca  să  se  ridice  din  nou  în  picioare  şi,  când  izbuti,  reuşi  doar  să 
rămână  aşa,  înfrigurată  şi  sângerând.  îşi  ridică  ochii  spre  cerul  albastru 
şi  pustiu,  privind  soarele  chiondărâş.  Deja  a  trecut  jumătate  din 

dimineaţă,  îşi  dădu  seama  uluită.  Se  sforţă  să  facă  un  pas,  apoi  încă 
unul,  şi  se  puse  iar  în  mişcare,  urmând  micul  pârâu. 

Ziua  începu  să  se  încălzească,  iar  soarele  o  bătea  drept  în  cap  şi  peste 
resturile  de  păr  ars.  Apa  îi  clipocea  la  tălpi.  Mergea  prin  pârâu.  De  cât 
timp?  Nămolul  moale  şi  maroniu  îi  dădea  o  senzaţie  plăcută  între 
degete  şi  o  ajuta  la  tămăduirea  băşicilor.  Prin  pârâu  sau  lângă  el,  trebuie 
doar  să  continui  să  merg.  Apa  curge  la  vale.  Pârâul  mă  va  conduce  la  râu, 
iar  râul  mă  va  duce  acasă. 

Cu  deosebirea  că  nu  era  chiar  aşa. 

Meereenul  nu  era  căminul  ei,  nu  va  fi  niciodată.  Era  un  oraş  cu 
oameni  ciudaţi,  cu  zei  ciudaţi  şi  păr  ciudat,  cu  stăpâni  de  sclavi  în 
tokare  cu  franjuri,  unde  titlurile  se  obţineau  prin  curvie,  măcelul  era 
o  artă,  iar  câinele,  o  delicatesă.  Meereenul  va  rămâne  întotdeauna 
oraşul  Harpiei,  iar  Daenerys  nu  putea  deveni  o  harpie. 

Niciodată,  glăsui  iarba,  pe  tonul  aspru  al  lui  Jorah  Mormont.  Ai 
fost  avertizată,  înălţimea  Ta.  Lasă  oraşul  în  pace,  am  zis.  Războiul  tău 
este  în  Westeros,  ţi-am  spus. 

Glasul  nu  era  mai  mult  decât  o  şoaptă,  dar  Dany  simţi  cumva  că 
mergea  chiar  în  urma  ei.  Ursul  meu,  se  gândi,  dragul  şi  bătrânul  meu 
urs,  care  m-a  iubit  şi  m-a  trădat.  Ii  fusese  atât  de  dor  de  el.  Voia  să-i 
vadă  faţa  urâtă,  să-1  cuprindă  cu  braţele  şi  să  se  lipească  de  pieptul  lui, 
dar  ştia  că  dacă  s-ar  fi  întors  Ser  Jorah  ar  dispărea. 

-  Visez,  îşi  zise  ea.  Visez  cu  ochii  deschişi,  în  mers.  Sunt  singură 
şi  rătăcită. 

Rătăcită  pentru  că  a  tândâlit  într-un  loc  unde  nici  nu  trebuia  să  fii, 
murmură  Ser  Jorah,  la  fel  de  moale  ca  vântul.  Singură  pentru  m-ai 
alungat  de  lângă  tine. 

-  M-ai  trădat.  Mă  spionai  de  dragul  aurului. 
Pentru  casă.  Casa  a  fost  tot  ce  mi-am  dorit. 

-  Şi  eu.  Mă  doreai  şi  pe  mine. 
Dany  îi  citise  în  ochi. 

Te-am  dorit,  şopti  glasul  cu  tristeţe. 

-  M-ai  sărutat.  Nu  ţi-am  dat  niciodată  voie,  dar  ai  făcut-o.  M-ai 
vândut  duşmanilor,  dar  la  asta  te  gândeai  când  m-ai  sărutat. 

Te-am  sfătuit  bine.  Să-ţi  ţii  suliţele  şi  săbiile  pentru  Cele  Şapte  Regate, 
aşa  ţi-am  zis.  Lasă  Meereenul  meereenilor  şi  du-te  spre  apus,  ţi-am  spus. 
N-ai  ascultat. 

-  A  trebuit  să  iau  Meereenul.  Altfel,  mi-aş  fi  văzut  copiii  flămânzind 
de-a  lungul  marşului. 

Dany  mai  vedea  şirul  de  cadavre  lăsate  de  ea  în  urmă  la  traversarea 
Pustietăţii  Roşii.  Nu  era  o  privelişte  pe  care  şi-ar  fi  dorit  s-o  mai  vadă 
vreodată. 

-  A  trebuit  să  iau  Meereenul  ca  să-mi  hrănesc  poporul. 
Ai  luat  Meereenul,  îi  spuse  el,  şi  totuşi,  ai  zăbovit pe-acolo. 

-  Ca  să  fiu  regină. 

•  •  A 

Eşti  regină,  zise  ursul  ei.  In  Westeros. 

-  E  o  cale  atât  de  lungă,  se  plânse  ea.  Eram  obosită,  Jorah.  Eram 
sătulă  de  război.  Voiam  să  mă  odihnesc,  să  râd,  să  sădesc  copaci  şi  să-i 
văd  crescând.  Nu  sunt  decât  o  fată  tânără. 

Nu.  Eşti  sânge  de  dragon.  Şoaptele  erau  tot  mai  slabe,  ca  şi  cum  Ser 
Jorah  ar  fi  rămas  tot  mai  în  urma  ei.  Dragonii  nu  sădesc  copaci.  Să  ţii 
minte.  Să  ţii  minte  cine  eşti,  ce  erai  hărăzită  să  fii.  Să  nu-ţi  uiţi  cuvintele. 
■^Foc  şi  sânge,  le  zise  Daenerys  firelor  de  iarbă  care  se  legănau. 

O  piatră  i  se  mişcă  sub  talpă.  Căzu  într-un  genunchi  şi  ţipă  de 
durere,  sperând  în  zadar  că  ursul  o  va  prinde  şi-o  va  ajuta  să  se  ridice  în 
picioare.  Când  îşi  întoarse  capul  să  se  uite  după  el,  tot  ce  văzu  fu  apa 
maronie,  şiroind...  şi  iarba  încă  legănându-se  uşor.  Vântul,  îşi  zise, 
vântul  scutură  firele  şi  le  face  să  se  legene.  Numai  că  nu  bătea  vântul. 
Soarele  era  sus,  deasupra  capului,  şi  totul  nemişcat  şi  încins.  Musculiţele 
bâzâiau  prin  aer,  iar  deasupra  pârâului  plutea  o  libelulă,  ţâşnind  de 
colo-colo.  Insă  iarba  se  legăna,  deşi  nu  avea  niciun  motiv  să  se  mişte. 

Căută  prin  apă,  găsi  o  piatră  cât  pumnul  ei,  o  scoase  din  mâl.  Era 
o  armă  nevolnică,  dar  mai  bine  cu  ea  decât  cu  mâna  goală.  Din  colţul 
ochilor,  Dany  văzu  iarba  mişcându-se  din  nou,  în  depărtare,  în 

dreapta  ei.  Iarba  se  legăna  şi  se  pleca,  de  parcă  ar  fi  trecut  un  rege,  însă 
nu-i  apăru  niciun  rege  în  faţa  ochilor.  Lumea  era  verde  şi  pustie. 
Lumea  era  verde  şi  tăcută.  Lumea  era  îngălbenită,  pe  moarte.  Ar  trebui 
să  mă  ridic,  îşi  zise.  Trebuie  să  merg.  Trebuie  să  urmez  pârâul. 

Prin  iarbă  răzbătu  un  zăngănit  subţirel,  argintiu. 

Clopoţei,  se  gândi  Dany  zâmbind,  amintindu-şi  de  Khal  Drogo,  de 
soarele-ei-şi-stelele,  de  clopoţeii  prinşi  în  şuviţele  lui  împletite.  Când 
soarele  răsare  dinspre  apus  şi  apune  înspre  răsărit,  când  mările  se  vor  usca 
şi  munţii  se  vor  legăna  în  vânt  precum  frunzele,  când  pântecele  meu  se  va 
grăbi  iarăşi  şi  va  purta  un  copil  viu,  Khal  Drogo  se  va  întoarce  la  mine. 

Insă  nimic  din  acestea  nu  se  întâmplase.  Clopoţei,  chibzui  Dany 
din  nou.  Călăreţii  ei  de  sânge  o  găsiseră. 

-  Aggo,  şopti  ea.  Jhogo.  Rakharo. 

Să  fi  venit  şi  Daario  cu  ei? 

Marea  cea  verde  se  deschise.  Apăru  un  călăreţ.  Coada  lui  era  neagră 
şi  strălucitoare,  pielea,  la  fel  de  întunecoasă  precum  cuprul  şlefuit, 
ochii,  de  forma  migdalelor  amare.  In  îi  păr  îi  răsunau  clopoţei.  Purta 
o  cingătoare  ornamentală  şi  vestă  pictată,  cu  un  arakh  pe  un  şold  şi  un 
bici  pe  celălalt.  Un  arc  de  vânătoare  şi  o  tolbă  cu  săgeţi  erau  agăţate 
la  şa. 

Un  singur  călăreţ,  singur.  O  iscoadă.  Era  cel  care  călărea  înaintea 
khalasarului  pentru  a  găsi  vânatul  şi  iarbă  bună  şi  verde,  să  adulmece 
orice  urmă  de  duşman,  oriunde  s-ar  putea  ascunde.  Dacă  o  găsea 
acolo,  o  va  ucide,  o  va  silui  sau  o  va  lua  sclavă.  In  cel  mai  bun  caz,  o 
va  trimite  înapoi  la  baborniţele  din  dosh  khaleen,  unde  o  bună  khaleesi 
se  ducea  pe  lumea  cealaltă  odată  cu  ce  îi  murea  khalul. 

Totuşi,  n-o  văzu.  Iarba  o  ascundea  şi,  pe  deasupra,  se  mai  uita  şi-n 
altă  parte.  Dany  îi  urmări  privirile  şi  văzu  o  umbră  în  zbor,  cu  aripile 
larg  desfăcute.  Dragonul  se  afla  la  aproape  doi  kilometri  distanţă  şi,  cu 
toate  astea,  iscoada  rămase  încremenită  până  când  armăsarul  lui 
începu  să  necheze  de  frică.  Apoi  se  trezi  ca  din  vis,  îşi  întoarse  bidiviul 
şi  o  luă  prin  iarba  înaltă  în  plin  galop. 

Dany  îl  urmări  cum  se  îndepărta.  Când  zgomotul  copitelor  se 
stinse  în  tăcere,  începu  să  strige.  Strigă  până  când  vocea-i  deveni  un 
hârâit...  iar  Drogon  veni,  pufnind  vălătuci  de  fum.  Iarba  se  plecă 
înaintea  lui.  Dany  îi  sări  în  spate.  Duhneaa  sânge,  a  sudoare  şi  a  frică, 
însă  nimic  din  toate  astea  nu  conta. 

-  Ca  să  merg  înainte,  trebuie  să  mă  întorc,  zise  ea.  Picioarele  ei 
goale  se  strânseră  pe  gâtul  dragonului.  II  îmboldi,  iar  Drogon  se  avântă 
spre  cer.  Nu  mai  avea  biciul,  aşa  că-şi  folosi  palmele  şi  picioarele  pentru 
a-1  întoarce  spre  nord-est,  în  direcţia  în  care  se  îndreptase  iscoada. 
Drogon  se  supuse  destul  de  binevoitor;  poate  că  îi  adulmecase  frica. 

In  câteva  momente  trecură  de  cercetaşul  dothraki,  pe  când  acesta 
galopa  de  zor,  la  mare  distanţă  sub  ei.  La  dreapta  şi  la  stânga,  Dany  zări 
locuri  unde  iarba  era  arsă  şi  calcinată.  Drogon  a  mai  venit  pe  aici  şi 
înainte,  îşi  dădu  ea  seama.  Ca  un  lanţ  de  insule  cenuşii,  urmele  vânătorii 
sale  străpungeau  marea  de  iarbă  verde. 

Sub  ei  apăru  o  herghelie  imensă  de  cai.  Erau  şi  călăreţi,  câteva  zeci 
sau  mai  mulţi,  însă  se  întoarseră  şi  o  rupseră  la  fugă  din  clipa  când 
dădură  cu  ochii  de  dragon.  Caii  se  împrăştiară  în  goană  când  umbra  lui 
alunecă  pe  deasupra  lor,  gonind  prin  iarbă  până  când  coastele  li  se 
albină  din  cauza  spumei,  spulberând  pământul  cu  copitele...  însă,  oricât 
erau  ei  de  rapizi,  tot  nu  puteau  zbura.  Curând,  un  cal  rămase  tot  mai 
în  urma  celorlalţi.  Dragonul  coborî  asupra  lui,  mugind,  şi  imediat  biata 
făptură  luă  foc,  totuşi,  continuă  cumva  să  gonească,  urlând  la  fiecare 
pas,  până  când  Drogon  se  lăsă  pe  el,  frângându-i  spinarea.  Dany  strânse 
gâtul  dragonului  cu  toată  forţa  ei,  ca  s  nu  alunece  de  pe  el. 

Hoitul  era  prea  greu  ca  el  să-1  poată  duce  la  bârlogul  lui,  aşa  că 
Drogon  îşi  devoră  prada  chiar  acolo,  sfâşiind  carnea  prăjită,  în  vreme 
ce  iarba  ardea  peste  tot  în  jur,  văzduhul  fiind  plin  de  fuioare  de  fum  şi 
de  miros  de  păr  de  cal  ars.  Dany,  înfometată,  alunecă  de  pe  spatele  lui 
şi  mâncă  împreună  cu  el,  rupând  cu  mâinile  goale  bucăţi  de  carne 
fumegândă  din  stârvul  calului,  arzându-şi  mâinile.  In  Meereeen  eram  re- 
gina în  mătăsuri,  pigulind  curmale  umplute  şi  miel  cu  miere,  îşi  aminti  ea. 


1276 


GEORGE  R.R.  MARTIN 


Oare  ce-ar  crede  nobilul  meu  soţ,  dacă  m-ar  vedea  acum?  Hizdahr  ar  fi 
oripilat,  fără  doar  şi  poate.  Insă  Daario... 

Daario  ar  râde,  şi-ar  tăia  o  halcă  de  carne  de  cal  cu  arakhul  său  şi 
s-ar  aşeza  lângă  ea  să  mănânce. 

Când  cerul  dinspre  apus  luă  culoarea  unei  răni  însângerate,  auzi 
ropotul  cailor  care  se  apropiau.  Dany  se  ridică,  îşi  şterse  palmele  de 
cămaşa  ei  de  corp  zdrenţuită  şi  se  duse  să  se  aşeze  lângă  dragonul  ei. 

Aşa  o  găsi  Khal  Jhago,  când  vreo  cincizeci  de  războinici  călare 
ieşiră  dintre  vălătucii  de  fum. 


EPILOG 


-  Nu  sunt  trădător,  declară  Cavalerul  Cuibarului  Grifonului.  Sunt 
omul  Regelui  Tomme  şi  al  tău. 

Un  clipocit  constant,  plici,  plici,  plici,  îi  însoţea  afirmaţiile,  în  vreme 
ce  zăpada  topită  i  se  scurgea  de  pe  mantie,  adunându-se  într-o  băltoacă 
pe  podea.  Ninsese  la  Debarcaderul  Regelui  în  cea  mai  mare  parte  a 
nopţii;  afară,  zăpada  troienită  ajunsese  până  la  glezne.  Ser  Kevan 
Lannister  îşi  strânse  mantia  mai  tare. 

-\Aşa  spui  tu,  ser.  Vorbele  sunt  ca  vântul. 

-  Atunci,  lasă-mă  să  dovedesc  adevărul  lor  cu  sabia  mea. 
Lumina  torţelor  arunca  o  strălucire  fioroasă  asupra  părului  lung  şi 

roşcat  şi  bărbii  lui  Ronnet  Connington. 

-  Lasă-mă  să  lupt  cu  unchiul  meu  şi-am  să-ţi  aduc  înapoi  capul  lui 
şi  capul  falsului  dragon. 

Stiliţaşii  Casei  Lannister,  în  mantii  stacojii  şi  căşti  deschise,  cu 
cap  de  leu,  stăteau  înşiraţi  de-a  lungul  peretelui  dinspre  vest  al  sălii 
tronului.  Gărzile  lui  Tyrell,  în  mantii  verzi,  erau  vizavi  de  ei,  lângă 
peretele  opus.  Răceala  din  sala  tronului  era  aproape  palpabilă.  Cu 
toate  că  nici  Regina  Cersei,  nici  Regina  Margaery  nu  se  aflau  prin- 
tre ei,  prezenţa  lor  putea  fi  simţită  otrăvind  aerul,  ca  nişte  fantome 
la  ospăţ. 

In  spatele  mesei  se  aflau  cinci  membri  ai  consiliului  mic  al  regelui, 
Tronul  de  Fier,  chircit  ca  o  jivină  mare  şi  neagră,  cu  ascuţişurile,  ghearele 
şi  tăişurile  lui,  era  pe  jumătate  învăluit  în  umbră.  Kevan  Lannister  îl  sim- 
ţea în  spatele  său,  o  împunsătură  între  omoplaţi.  Era  lesne  să  ţi-1  imaginezi 
pe  bătrânul  Rege  Aerys,  cocoţat  acolo,  sângerând  dintr-o  rană  proaspătă, 
stingându-se.  Dar  astăzi  tronul  era  gol.  Nu  văzuse  niciun  motiv  ca 
Tommen  să  li  se  alăture.  Era  mai  bine  să  lase  băiatul  să  stea  cu  mama  lui. 
Numai  Cei  Şaptea  puteau  şti  cât  timp  mai  aveau  mama  şi  băiatul  de  stat 
împreună  până,  la  judecata  lui  Cersei  şila  posibila  ei  execuţie. 

-  Ne  vom  ocupa  de  unchiul  tău  şi  de  prefăcutul  de  fiu-său  la  timpul 
potrivit. 

Noua  Mână  a  regelui  era  aşezat  pe  tronul  din  stejar,  cioplit  de 
forma  unei  mâini,  o  îngâmfare  absurdă  pe  care  o  produsese  înălţimea 
sa  în  ziua  când  Ser  Kevan  fusese  de  acord  să-i  acorde  funcţia  pe  care 
şi-o  dorea  cu  atâta  înfocare. 

-  Vei  sta  aici  până  când  vom  fi  gata  de  marş.  Apoi  vei  avea  putea 
să-ţi  dovedeşti  loialitatea. 

Ser  Kevan  nu  se  mai  osteni  cu  asta. 

-  Escortaţi-1  pe  Ser  Ronnet  înapoi  în  apartamentele  sale,  zise  el.  Şi 
aveţi  grijă  să  rămână  acolo,  rămase  nerostit.  Oricât  de  zgomotoase 
fură  protestele  sale,  Cavalerul  Cuibarului  Grifonului  rămase  pe  lista 
suspecţilor.  Se  credea  că  mercenarii  ajunşi  în  Sud  erau  conduşi  de  unul 
dintre  cei  de-un  sânge  cu  el. 

Când  ecoul  paşilor  lui  Connington  se  stingea,  Marele  Maester 
Pycelle  clătină  greoi  din  cap. 

-  Unchiul  său  a  stat,  cândva,  unde  şade  băiatul  acum  şi  i-a  zis 
Regelui  Aerys  cum  îi  va  face  plocon  capul  lui  Robert  Baratheon. 

Aşa  se  întâmplă  când  un  om  ajunge  la  fel  de  bătrân  ca  Pycelle.  Tot  ce 
vezi  sau  auzi  îţi  aminteşte  de  ceva  ce  ai  văzut  sau  ai  auzit  când  erai  tânăr. 

-  Câţi  soldaţi  l-au  însoţit  pe  Ser  Ronnet  în  oraş?  întrebă  Ser  Kevan. 

-  Douăzeci,  zise  Lordul  Randyll  Tarly,  iar  majoritatea  erau  dintre 
oamenii  de  nădejde  ai  lui  Gregor  Clegane.  Nepotul  tău,  Jaime,  i-a 

oferit  lui  Connington.  Să  se  scape  de  ei,  pot  să  pun  rămăşag.  N-au  fost 
la  Iazul  Fecioarelor  cu  o  zi  înainte,  când  unul  a  ucis  un  om,  iar  altul, 
a  fost  acuzat  de  siluire.  A  trebuit  să-1  spânzur  pe  primul  şi  să-1  jugănesc 
pe  al  doilea.  Dacă  ar  fi  fost  după  mine,  i-aş  trimite  pe  toţi  în  Rondul 
de  Noapte  şi  pe  Connington  împreună  cu  ei.  Oamenii  de  nimic 
trebuie  să  se  ducă  pe  Zid,  acolo-i  locul  lor. 

-  Câinele  se  ia  după  stăpân,  declară  Mace  Tyrell.  Mantiile  negre 
le-ar  veni  foarte  bine,  sunt  de  acord.  Nu  aş  putea  suferi  să  am  astfel  de 
oameni  în  garda  oraşului. 

O  sută  dintre  propriii  săi  oameni  din  Highgarden  fuseseră  înrolaţi 
între  mantiile  aurite,  totuşi,  era  limpede  că  sub  conducerea  lui  se  va 
rezista  oricărei  infuzii  de  oameni  din  vest,  aduşi  pentru  echilibru. 

Cu  cât  îi  dau  mai  mult,  cu  atât  vrea  mai  mult.  Kevan  Lannister 
începea  să  înţeleagă  de  ce  devenise  Cersei  atât  de  ostilă  faţă  de  Tyrelli. 
Insă  acum  nu  era  momentul  să  provoace  un  scandal  făţiş.  Randyll 
Tarly  şi  Mace  Tyrell  veniseră  amândoi  cu  oştiri  la  Debarcaderul 
Regelui,  în  vreme  ce  mare  parte  din  forţa  Casei  de  Lannister  rămăsese 
în  ţinuturile  riverane,  descompunându-se  repede. 

-  Oamenii  Muntelui  au  fost  întotdeauna  nişte  luptători,  spuse  el 
împăciuitor,  şi  s-ar  putea  să  avem  nevoie  de  fiecare  om  împotriva 
mercenarilor.  Dacă  asta-i  cu  adevărat  Compania  de  Aur,  cum  insistă 
şoptitorii  lui  Qyburn... 

-  Spune-le  cum  vrei,  zise  Randyll  Tarly.  Totuşi,  nu  sunt  decât 
nişte  aventurieri. 

-  Poate,  făcu  Ser  Kevan.  Dar,  cu  cât  îi  ignorăm  mai  mult,  cu  atât  de- 
vin mai  puternici.  Am  pus  să  ni  se  pregătească  o  hartă,  o  hartă  a  incursiu- 
nilor. Mare  Maester? 

Harta  era  minunată,  pictată  de  mâna  unui  maestru  pe  o  foaie  din 
cel  mai  fin  pergament,  atât  de  mare,  că  acoperea  toată  masa. 

-  Iată. 

Pycelle  arătă  cu  o  mână  pătată.  Unde  i  se  ridicase  mâneca  robei  se 
vedea  un  fald  de  piele  albă  atârnându-i  sub  braţ. 

-  Aici  şi  aici.  Peste  tot  pe  coastă,  dar  şi  prin  insule.  Tarth,  Treptele 
de  Piatră,  chiar  şi  Estermont.  Iar  acum  am  primit  rapoarte  că  Conning- 
ton  s-ar  deplasa  spre  Capătul  Furtunii. 

-  Dacă-i  Jon  Connington,  rosti  Randyll  Tarly.  Capătul  Furtunii. 
Lordul  Mace  Tyrell  mormăi  cuvintele. 

-  Nu  poate  lua  Capătul  Furtunii.  Nici  dacă  ar  fi  el  Aegon  Cuceri- 
torul. Şi,  dacă  reuşeşte,  ce-i  cu  asta?  Stannis  îl  deţine  acum.  Să  lăsăm 
castelul  să  treacă  de  la  un  pretendent  la  altul,  de  ce  ne-am  bate  noi  capul? 
Am  să-1  recuceresc  după  ce  se  va  dovedi  nevinovăţia  fiicei  mele. 

Cum  poţi  sâ-l  recucereşti,  când  nu  l-au  cucerit  niciodată  până  acum, 
în  fond  şi  la  urma  urmei? 

-  înţeleg,  domnul  meu,  dar... 
Tyrell  nu-1  lăsă  să  termine. 

-  Acuzaţiile  împotriva  fiicei  mele  sunt  minciuni  sfruntate.  întreb 
din  nou  de  ce  trebuie  să  jucăm  o  farsă  de  păpuşar?  Regele  Tommen  s-o 
declare  nevinovată  pe  fiica  respectivă,  ser,  şi  să  punem  capăt  smintelilor 
aici  şi  acum. 

Fă  aşa,  şi  şuşotelile  o  vor  însoţi  pe  Margaery  tot  restul  vieţii. 

-  Nimeni  nu  se  îndoieşte  de  nevinovăţia  fiicei  tale,  lordul  meu, 
minţi  Ser  Kevan,  însă  înalt  Preacucernicia  sa  insistă  asupra  judecăţii. 

Lordul  Randyll  pufni. 

-  Ce-am  devenit,  de  când  regii  şi  înalţii  lorzi  dansează  după  ciri- 
pitul ciorilor? 

-  Avem  duşmani  peste  tot,  Lord  Tarly,  îi  reaminti  Ser  Kevan.  Pe 
Stannis  la  nord,  oamenii  de  fier  la  vest,  mercenari  în  sud.  Sfidează-1  pe 
înaltul  Septon  şi-o  să  vedem  sângele  gâlgâind  şi  prin  şanţurile  de  la  De- 
barcaderul Regelui.  Dacă  vom  fi  consideraţi  ca  împotrivindu-ne  zeilor, 
asta  îi  va  arunca  pe  smeriţi  în  braţele  unora  sau  altora  dintre  uzurpatori. 

Mace  Tyrell  rămase  neclintit. 

-  Odată  ce  Paxter  Redwyne  îi  mătură  pe  oamenii  de  fier  de  pe 
mare,  fiii  mei  vor  recuceri  Scuturile.  Zăpezile  îl  vor  răpune  pe  Stannis, 
ori  o  va  face  Bolton.  Cât  despre  Connington... 

-  Dacă-i  el,  zise  Lordul  Randyll. 

-  Cât  despre  Connington,  repetă  Tyrell,  ce  victorii  a  repurtat  el 
vreodată  ca  să  ne  temem  de  el?  Am  fi  putut  zdrobi  răzmeriţa  lui  Robert 
la  Septa  de  Piatră.  A  dat  greş.  Aşa  cum  a  dat  mereu  greş  şi  Compania 
de  Aur.  Unii  s-ar  putea  să  se  grăbească  să  li  se  alăture,  sunt  de  acord. 
Domeniul  ar  fi  scăpat,  de  smintiţi. 

Ser  Kevan  şi-ar  fi  dorit  să-i  împărtăşească  întreaga  convingere. 
II  cunoscuse  pe  Jon  Conningrton,  un  tânăr  uşor  cam  prea  mândru,  cel 
mai  isteţ  din  tot  mănunchiul  de  mici  nobili  tineri,  adunaţi  în  jurul 
Prinţului  Rhaegar  Targaryen,  întrecându-se  pentru  protecţia  sa  regală. 
Arogant,  dar  capabil  şi  energic.  Asta,  şi  talentul  său  la  arme,  erau  moti- 
vele pentru  care  Nebunul  Rege  Aerys  îl  făcuse  Mână.  Letargia  bătrâ- 
nului Lord  Merryweather  i-a  îngăduit  rebeliunii  să  prindă  forţă  şi  să 
se  răspândească,  iar  Aerys  voia  pe  cineva  tânăr  şi  viguros  pentru  a-i 
face  faţă  tinereţii  şi  vigorii  lui  Robert. 

-  Prea  devreme,  declarase  Lordul  Tywin  Lannister  când  vestea 
alegerii  făcute  de  rege  ajunsese  şi  la  Casterly  Rock.  Connington  e  prea 
tânăr,  prea  repezit,  prea  avid  de  glorie. 

Bătălia  de  la  Clopote  dovedise  adevărul  acestor  spuse.  Ser  Kevan  se 
aşteptase  ca  după  aceea  Aerys  nu  va  avea  de  ales  şi  va  trebui  să-1  cheme 
din  nou  pe  Tywin  la  ordine...  dar  Regele  Nebun  se  adresase  lorzilor 
Chelsted  şi  Rossart  în  loc  de  asta  şi  plătise  cu  viaţa  şi  coroana.  Totuşi, 
astea  toate  au  fost  atât  de  demult.  Dacă  acesta-i  într-adevăr  Jon  Conning- 
ton, va  fi  un  alt  om.  Mai  în  vârstă,  mai  dur,  mai  călit...  mai  periculos. 

-  Connington  s-ar  putea  să  aibă  mai  mult  decât  Compania  de  Aur. 
Se  spune  că  ar  avea  şi  un  pretendent  Targaryen. 

-  Tot  ce  are-i  doar  un  băiat  prefăcut,  zise  Randyll  Tarly.  Asta  ar 
putea  fi.  Sau  nu. 

Kevan  Lannister  fusese  aici,  în  aceeaşi  sală,  când  Tywin  lăsase 
trupurile  copiilor  Prinţului  Rhaegar  la  picioarele  Tronului  de  Fier, 
învelite  în  mantii  stacojii.  Fata  fusese  recunoscută  ca  Prinţesa  Pdiaenys, 
însă  băiatul...  o  oroare  fără  chip,  de  creier  şi  oase  şi  sânge,  câteva  smocuri 

de  păr  blond.  Niciunul  dintre  noi  nu  s-a  uitat  prea  mult.  Tywin  zicea  că 
acela  a  fost  Prinţul  Aegon,  iar  noi  l-am  crezut  pe  cuvânt. 

-  Aceleaşi  poveşti  se  aud  şi  spre  est.  Un  al  doilea  Targaryen,  şi  încă 
unul  al  cărui  sânge  nu-1  poate  pune  nimeni  la  îndoială.  Daenrys  Născută 
din  Furtună. 

-  La  fel  de  nebună  ca  taică-său,  declară  Mace  Tyrell. 

Acela  ar  fi  acelaşi  tată  pe  care  l-a  susţinut  Higbgarden  şi  Casa  Tyrell 
până  la  capătul  nenorocirii  şi  dincolo  de  asta. 

-  O  fi  ea  nebună,  făcu  Ser  Kevan,  dar  cu  atâta  fum  împins  spre 
apus,  sigur  ard  nişte  focuri  pe  la  răsărit. 

Marele  Maester  Pycelle  îşi  înălţă  capul. 

-  Dragoni,  Aceleaşi  poveşti  au  ajuns  şi  în  Oraşul  Vechi.  Prea  multe 
ca  să  fie  ignorate.  O  regină  cu  părul  argintiu,  cu  trei  dragoni. 

-  Taman  la  celălalt  capăt  al  lumii,  zise  Mace  Tyrell.  Regina  Golfului 
Sclavilor,  da.  E  bine  venită  acolo. 

-  Cu  asta  am  fi  de  acord,  spuse  Ser  Kevan,  dar  fata  este  din  spiţa  lui 
Aegon  Cuceritorul  şi  nu  cred  că  va  fi  mulţumită  să  rămână  pentru 
totdeauna  la  Meereen.  Dacă  ar  ajunge  pe  aceste  ţărmuri  şi  şi-ar  uni 
forţele  cu  Lordul  Connington  şi  acest  prinţ  al  său,  prefăcut  ori  ba... 
trebuie  să-i  distrugem  pe  Connington  şi  pe  pretendentul  său  acum, 
înainte  ca  Daenrys  Născută  în  Furtună  să  vină  în  vest. 

Mace  Tyrell  îşi  încrucişă  braţele. 

-  Vreau  să  fac  exact  acest  lucru,  ser.  După  judecată. 

-  Mercenarii  luptă  pentru  bani,  spuse  Marele  Maester  Pycelle.  Cu 
destul  aur,  am  putea  convinge  Compania  de  Aur  să  ni-1  predea  pe 
Lordul  Connington  şi  pe  pretendent. 

-  Da,  dacă  am  avea  aur,  zise  Ser  Harys  Swyft.  Dar  vai,  lorzii  mei, 
visteria  noastră  conţine  numai  şobolani  şi  gândaci.  Le-am  scris,  din 
nou,  bancherilor  myrishieni.  Dacă  vor  cădea  de  acord  să  ne  şteargă 
datoria  coroanei  către  Braavos  şi  să  ne  ofere  un  nou  împrumut,  poate 
că  nu  va  mai  trebui  să  mărim  birurile.  Altfel... 

-  Magisterii  din  Pentos  sunt  cunoscuţi  drept  cămătari  şi  ei,  zise 
Ser  Kevan.  Să-i  abordăm. 

Este  şi  mai  puţin  probabil  ca  cei  din  Pentos  sunt  să  fie  de  un  ajutor 
decât  zarafii  din  Myrish,  însă  efortul  trebuia  făcut.  Dacă  nu  se  va  găsi  o 
nouă  sursă  de  bani  sau  dacă  Banca  de  Fier  ar  putea  fi  convinsă  să  ofere 
o  refinanţare  a  împrumutului,  nu  va  avea  de  ales  şi  va  trebui  să  plătească 
datoriile  coroanei  cu  aurul  Lannisterilor.  Nu  îndrăznea  să  recurgă  la 
noi  taxe,  nu  acum,  când  cele  Şapte  Regate  erau  la  marginea  revoltei. 
Jumătate  dintre  lorzii  din  teritoriu  nu  făceau  deosebirea  între  taxare  şi 
tiranie,  şi  ar  fi  sărit  în  braţele  celui  mai  apropiat  uzurpator  cât  ai  bate 
din  palme,  dacă  asta  i-ar  face  să  economisească  fie  şi  un  ban  găurit. 

-  Dacă  şi  asta  dă  greş,  va  trebui  să  mergi  la  Braavos  să  tratezi  tu 
însuţi  cu  Banca  de  Fier. 

Ser  Harys  începu  să  tremure. 

-  Chiar  trebuie? 

-  Tu  eşti  trezorierul,  glăsui  Lordul  Randyll  cu  asprime. 

-  Eu  sunt. 

Smocul  de  păr  alb  de  la  vârful  bărbiei  lui  Swyft  tremura  de  indignare. 

-  Trebuie  să-i  reamintesc  lordului  meu  că  acest  necaz  nu  mi  se 
datorează  mie?  Şi  nu  toţi  am  avut  şansa  de  a  ne  umple  iar  cuferele  cu 
prada  jefuită  de  la  Iazul  Fecioarelor  şi  din  Piatra  Dragonului. 

'  -  Resping  aluziile  tale,  Swyft!  spuse  Mace  Tyrell  scrâşnind.  La 
Piatra  Dragonului  n-au  fost  găsite  niciun  fel  bogăţii,  te  asigur.  Oamenii 
fiului  meu  au  scotocit  fiecare  palmă  a  insulei  jilave  şi  mohorâte  şi  nu 
s-a  găsit  nici  o  singură  piatră  preţioasă  sau  vreun  firicel  de  aur.  Nici 
vreun  semn  despre  fabuloasa  grămadă  de  ouă  de  dragon. 

Kevan  Lannister  văzuse  Piatra  Dragonului  cu  propriii  săi  ochi.  Se 
îndoia  foarte  tare  că  Loras  Tyrell  căutase  fiecare  palmă  din  vechea 
cetate.  Valyrienii  o  ridicaseră,  la  urma  urmelor,  iar  toate  lucrările  lor 
duhneau  a  vrăjitorie.  Iar  Ser  Loras  era  tânăr  şi  predispus  la  tot  felul  de 
judecăţi  pripite  ale  tinereţii  şi  mai  şi  fusese  rănit  grav  în  timpul 
asaltului  împotriva  castelului  din  apropiere.  Dar  nu-i  va  mai  aminti  lui 
Tyrell  că  fiul  său  preferat  nu  era  infailibil. 

-  Dacă  a  fost  vreo  bogăţie  la  Piatra  Dragonului,  Stannis  ar  fi  găsit-o, 
declară  el. 

-  Să  continuăm,  lorzii  mei.  Avem  două  regine  de  judecat  pentru 
înaltă  trădare,  după  cum  vă  amintiţi.  Nepoata  mea  a  ales  duelul  judiciar, 
după  cum  mă  informează.  Ser  Robert  Strong  o  va  reprezenta. 

-  Uriaşul  tăcut. 

Lordul  Randyll  făcu  o  grimasă. 

-  Spune-mi,  ser,  de  unde  a  venit  acest  om?  ceru  să  afle  Mace  Tyrell. 
De  ce  n-am  mai  auzit  până  acum  numele  ăsta?  Nu  vorbeşte,  nu-şi  va 
arăta  chipul,  nu-i  văzut  niciodată  fără  armură.  Măcar  ştim  sigur  că  are 
rangul  de  cavaler? 

Nu  ştim  nici  măcar  dacă-i  în  viaţă.  Meryn  Trant  susţinea  că  Strong  nu 
mânca  şi  nici  nu  bea,  iar  Boros  Blount  a  mers  atât  de  departe,  încât  a 
spus  că  nu  1-a  văzut  niciodată  folosind  o  privată.  De  ce  i-ar  mai  trebui? 
Morţii  nu  se  uşurează.  Kevan  Lannister  avea  unele  bănuieli  destul  de 
întemeiate  despre  cine  era  cu  adevărat  pe  sub  armura  albă,  strălucitoare, 
acest  Ser  Robert.  O  bănuială  pe  care  o  aveau  şi  Mace  Tyrell  şi  Randyll, 
fără  nicio  îndoială.  Oricare-ar  fi  fost  faţa  ascunsă  sub  coiful  lui  Strong, 
trebuia  să  rămână  tot  aşa  şi  acum.  Uriaşul  tăcut  era  singura  speranţă 
a  nepoatei  sale.  Şi  să  mă  rog  să  fie  la  fel  de  formidabil  pe  cât  pare. 

A 

Insă  Mace  Tyrell  nu  putea  privi  mai  departe  de  ameninţarea  la 
adresa  propriei  sale  fiice. 

-  înălţimea  Sa  1-a  numit  pe  Ser  Robert  în  Garda  Regală,  îi  aminti 
Ser  Kevan,  iar  Qyburn  garantează  şi  el  pentru  om.  Fie  cum  o  fi,  Ser 
Robert  trebuie  să  reuşească,  lorzii  mei.  Dacă  nepoata  mea  este  dovedită 
vinovată  de  trădări,  legitimitatea  copiilor  ei  va  fi  contestată.  Dacă 
Tommen  nu  mai  e  rege,  Margaery  nu  va  mai  fi  regină. 

îl  lăsă  pe  Tyrell  pe  gânduri. 

-  Indiferent  ce-ar  fi  putut  face  Cersei,  ea  încă  mai  este  fiică  a  Stâncii, 
sânge  din  sângele  meu.  N-am  să  îngădui  să  piară  ca  o  trădătoare,  dar 
m-am  asigurat  că  i-am  scos  colţii.  Garda  ei  a  fost  redusă  şi  oamenii,  înlo- 
cuiţi cu  propriii  mei  oameni.  In  locul  fostelor  ei  doamne  de  companie, 
va  fi  însoţită  de  acum  înainte  de  o  septă  şi  de  trei  novice,  alese  de  înaltul 
Septon.  Nu  va  mai  avea  niciun  cuvânt  de  spus  în  treburile  guvernării, 

nici  în  educaţia  lui  Tommen.  Intenţionez  s-o  trimit  înapoi  la  Casterly 
Rock  după  judecată  şi  să  mă  asigur  că  rămâne  acolo.  Cred  că  ajunge. 

Lăsă  restul  nerostit.  Cersei  era  ca  o  pradă  de  război  acum,  sleit  de 
puteri.  Orice  ucenic  de  brutar  şi  cerşetor  din  oraş  o  văzuse  de-acum 
acoperită  de  ruşine,  iar  fiecare  târfă  şi  codoş  de  la  Văgăuna  Vechiturilor 
până  la  Cotul  Scursorii  se  holbase  la  goliciunea  ei,  ochii  lor  hulpavi 
poposindu-i  asupra  sânilor  şi  a  pântecelui,  a  părţilor  femeieşti.  Nicio 
regină  nu  se  mai  putea  aştepta  să  domnească  din  nou  după  aşa  ceva.  In 
aur,  mătăsuri  şi  smaralde,  Cersei  fusese  o  regină,  aproape  ca  o  zeiţă; 
goală,  era  doar  o  femeie,  una  în  vârstă,  cu  urme  de  la  naştere  pe  burtă 
şi  sâni  care  începeau  să  se  lase...  după  cum  căzăturile  din  mulţime  fuse- 
seră atât  de  bucuroase  să  le  arate  soţilor  şi  ibovnicilor  lor.  Mai  bine  să 
trăieşti  în  ruşine  decât  să  mori  cu  mândrie,  îşi  spuse  Ser  Kevan. 

-  Nepoata  mea  nu  ne  va  mai  pricinui  niciun  necaz,  îi  promise  lui 
Mace  Tyrell.  Ai  cuvântul  meu. 

Tyrell  dădu  din  cap  fără  pic  de  entuziasm. 

-  După  cum  spui.  Margaery  a  mea  preferă  să  fie  judecată  de  Credinţă, 
pentru  ca  întregul  ţinut  să  fie  martor  la  nevinovăţia  sa. 

Dacă  fiica  ta  e  nevinovată,  aşa  cum  vrei  să  ne  faci  să  credem,  de  ce 
trebuie  ca  oastea  ta  să  fie  prezentă  când  va  fi  pusă  înaintea  acuzatorilor? 
ar  fi  putut  întreba  Ser  Kevan. 

-  Curând,  sper  eu,  zise,  înainte  de  a  se  întoarce  spre  Marele  Maester 
Pycelle.  Altceva? 

Marele  Maester  îşi  consultă  hârţoagele. 

-  Ar  trebui  să  rezolvăm  şi  cu  moştenirea  Rosby.  Au  fost  înaintate 
şase  cereri  până  acum... 

-  Putem  rezolva  cazul  Rosby  şi  altă  dată.  Altceva? 

-  Preparativele  pentru  Prinţesa  Myrcella. 

-  Asta  se  întâmplă  când  ai  de-a  face  cu  dornishenii,  zise  Mace  Tyrell. 
Nu  s-ar  putea  găsi  o  partidă  mai  bună  pentru  fată? 

Poate  propriul  tău  fiu,  Willas?  Ea,  desfigurată  de  un  dornishean,  el, 
ologit  de  altul. 

-  Fără  îndoială,  spuse  Ser  Kevan,  însă  avem  destui  duşmani,  nu  tre- 
buie să  provocăm  şi  Dornul.  Dacă  Doran  Martell  şi-ar  alătura  forţele 
celor  ale  lui  Connington,  în  sprijinul  acestui  prefăcut  dragon,  ar  putea 
să  iasă  foarte  prost  pentru  noi  toţi. 

-  Poate  îi  convingem  pe  prietenii  noştri  dornisheni  să  trateze  cu 
Lordul  Connington,  zise  Ser  Harys  Swyft,  chicotind  enervant.  Ne-ar 
scăpa  de  multe  probleme  şi  eforturi. 

-  Da,  aşa  ar  fi,  spuse  Ser  Kevan  plictisit. 
Venise  vremea  să  termine. 

-  Vă  mulţumesc,  lorzii  mei.  Hai  să  ne  revedem  peste  cinci  zile. 
După  judecata  lui  Cersei. 

-  Cum  ţi-e  voia.  Fie  ca  Războinicul  să  le  dea  putere  braţelor  lui 
Ser  Robert. 

Cuvintelor  le  lipsea  entuziasmul,  iar  adâncitura  bărbiei  lui  Mace 
Tyrell  îi  oferi  Lordului  Regent  cea  mai  grăbită  plecăciune.  Dar  tot 
era  ceva,  şi  pentru  asta  Ser  Kevan  Lannister  era  recunoscător. 

Randyll  Tarly  părăsi  sala  cu  lordul  său  suzeran,  suliţaşii  cu  mantii 
verzi  urmându-i  îndeaproape. 

Tarly  este  adevăratul  pericol,  reflectă  Ser  Kevan  când  le  urmărea  pleca- 
rea. Un  om  îngust  la  minte,  dar  cu  o  voinţă  de  fier  şi  subtil,  şi  un  soldat  cât 
de  bun  poate fi  unul  instruit  în  Reacb.  Dar  cum  să-l  câştig  de  partea  noastră? 

-  Lordul  Tyrell  nu  mă  iubeşte  defel,  glăsui  Maerele  Maester 
Pycelle  pe  un  ton  mohorât,  după  ce  Mâna  plecase.  Povestea  cu  ceaiul 
de  lună...  eu  n-aş  fi  vorbit  niciodată  de  ea,  dar  Văduva  Regelui  mi-a 
poruncit!  Dacă  nu-1  deranjează  pe  Lordul  Regent,  aş  dormi  mai  bine, 
dacă  mi-ai  împrumuta  câţiva  dintre  străjerii  tăi. 

-  Lordul  Tyrell  s-ar  putea  să  ia  asta  drept  un  afront. 
Ser  Harys  Swyft  se  trase  de  barbă. 

-  Şi  mie  mi-ar  trebui  nişte  străjeri.  Sunt  vremuri  periculoase. 
Da,  se  gândi  Kevan  Lannister,  iar  Pycelle  nu  este  singurul  membru  al 

consiliului  pe  care  Mâna  noastră  l-ar  vrea  înlocuit.  Mace  Tyrell  avea 
propriul  lui  candidat  la  funcţia  de  lord  trezorier:  unchiul  său,  Lordul 

Seneşal  de  Highgarden,  căruia  oamenii-i  ziceau  Garth  Umflatul. 
Ultimul  lucru  de  care  am  nevoie  este  încă  un  Tyrell  în  micul  consiliu.  Era 
deja  depăşit  numeric.  Ser  Harys  era  tatăl  soţiei  sale,  iar  pe  Pycelle  se 
putea,  de  asemenea,  conta.  Insă  Tarly  era  loial  faţă  de  Highgarden, 
după  cum  era  şi  Paxter  Redwyne,  lordul  amiral  şi  comandantul  flotei, 
conducându-şi  acum  navele  în  jurul  Dornului,  pentru  a  se  ocupa  de 
oamenii  de  fier  ai  lui  Euron  Greyjoy.  Odată  ce  Redwyne  revenea  la 
Debarcaderul  Regelui,  în  consiliul  vor  fi  trei  la  trei,  Lannister  şi  Tyrell. 

Cea  de-a  şaptea  voce  ar  fi  femeia  dornisheană  care  o  însoţea  pe  Myr- 
cella  acasă.  Lady  Nym.  Darnu-io  doamnă,  dacă fie  şi  numai  jumătate  din 
ce  spune  Qyburn  este  adevărat.  O  fiică  bastardă  a  Viperei  Roşii,  aproape 
la  fel  de  notorie  ca  şi  tatăl  ei,  şi  intenţiona  să  pretindă  locul  din  consiliu 
pe  care  Prinţul  Oberyn  însuşi  îl  ocupase  pentru  atât  de  puţin  timp.  Ser 
Kevan  încă  nu  găsise  potrivit  să-1  informeze  pe  Mace  Tyrell  despre  veni- 
rea ei.  Ştia  că  Mâna  nu  va  fi  încântat.  Cel  de  care  avem  nevoie  este  Degeţel. 
Petyr  Baelysh  avea  talentul  de  a  chema  dragonii  din  văzduh. 

-  Tocmeşte-i  pe  oamenii  Muntelui,  sugeră  Ser  Kevan.  Ronnet  cel 
Roşu  nu  i-ar  mai  folosi  la  nimic. 

Nu  credea  că  Mace  Tyrell  ar  fi  atât  de  nătâng,  încât  să  încerce  să-i 
ucidă  pe  Pycelle  sau  pe  Swyft,  însă  dacă  străjerii  îi  făceau  să  se  simtă 
mai  în  siguranţă,  n-aveau  decât  să  aibă  şi  păzitori. 

Cei  trei  bărbaţi  ieşiră  împreună  din  sala  tronului.  Afară,  zăpada  se  în- 
volbura prin  curtea  exterioară,  ca  o  fiară  în  cuşcă,  urlând  să  fie  eliberată. 

-  V-a  mai  fost  vreodată  atât  de  frig?  întrebă  Ser  Harys. 

-  Nu  se  poate  vorbi  despre  frig,  glăsui  Marele  Maester  Pycelle, 
când  suntem  afară. 

Traversă,  încet,  curtea  exterioară,  întorcându-se  în  apartamentele  sale. 
Ceilalţi  doi  mai  zăboviră  un  moment  pe  treptele  spre  sala  tronului. 

-  Nu  am  nici  un  fel  de  încredere  în  aceşti  bancheri  myrisheni,  îi  spuse 
Ser  Kevan  bunului  tată.  Ar  fi  mai  bine  să  te  pregăteşti  să  pleci  la  Braavos. 

Ser  Harys  nu  părea  deloc  încântat  de  această  perspectivă. 

-  Dacă  trebuie.  Dar  o  spun  din  nou,  acest  necaz  nu  mi  se  datorează. 

-  Nu.  Cersei  a  fost  cea  care  a  decis  că  Banca  de  Fier  poate  aştepta 
pentru  dobânzile  lor.  S-o  trimit  pe  ea  la  Braavos? 

Ser  Harys  clipi. 

-  înălţimea  Sa...  asta...  asta... 
Ser  Kevan  îi  veni  în  ajutor. 

-  A  fost  o  glumă.  Una  proastă.  Du-te  şi  găseşte  un  foc  pe  cinste. 
Am  de  gând  să  fac  acelaşi  lucru. 

îşi  trase  mănuşile  şi  o  traversă  curtea,  aplecându-se  tare  sub  bătaia 
vântului,  în  vreme  ce  mantia  îi  pocnea  şi-i  fâlfâia  în  urmă. 

Şanţul  secat  care  înconjura  Fortăreaţa  lui  Maegor  era  acoperit  cu 
zăpadă  de  un  metru,  ţepuşele  de  fier  care  înconjurau  tranşeul  de 
apărare  sclipind  de  la  brumă.  Sigura  cale  de  ieşire  din  Fortăreaţa  lui 
Maegor  era  peste  podul  mobil  întins  peste  şanţ.  Un  cavaler  din  Garda 
Regelui  era  întotdeauna  postat  la  capătul  celălalt.  In  această  noapte,  îi 
venise  rândul  lui  Ser  Meryn  Trant.  Cu  Balon  Swann  căutându-1  prin 
Dorne  pe  cavalerul  Stea-Intunecată,  cu  Loras  Tyrell,  rănit  grav  la 
Piatra  Dragonului,  şi  cu  Jaime  dispărut  prin  ţinuturile  riverane,  nu- 
mai patru  dintre  Săbiile  Albe  mai  rămăseseră  la  Debarcaderul  Regelui, 
iar  Ser  Kevan  îl  azvârlise  pe  Osmund  Kettleblack  (şi  pe  frate-său, 
Osfryd)  în  temniţă,  la  câteva  ore  după  mărturisirea  lui  Cersei,  cum  că 
amândoi  îi  fuseseră  ibovnici.  Asta  făcea  să-i  rămână  numai  Trant, 
plăpândul  Boros  Blount  şi  monstrul  mut  al  lui  Qyburn,  Robert  Strong, 
pentru  a-1  proteja  pe  tânărul  rege  şi  familia  regală. 

Va  trebui  să  găsesc  nişte  oameni  noi  pentru  Garda  Regelui.  Tommen 
ar  trebui  să  aibă  şapte  cavaleri  zdraveni  în  jurul  lui.  Pe  vremuri,  în 
Garda  Regelui  serveai  pe  viaţă,  însă  asta  nu  1-a  împiedicat  pe  Joffrey 
să-1  destituie  pe  Ser  Barristan  Selmy  ca  să-i  facă  loc  câinelui  său,  Sandor 
Clegane.  Kevan  se  putea  folosi  de  acest  precedent.  Aş  putea  sâ-l  îmbrac 
pe  Lancel  într-o  mantie  albă,  se  gândi  el.  Este  mai  multă  onoare  în  asta 
decât  va  găsi  el  vreodată  printre  Fiii  Războinicului. 

Kevan  Lannister  îşi  atârnă  mantia  plină  de  zăpadă  în  salonul  său,  se 
descălţă  de  cizme  şi-i  porunci  servitorului  să  mai  aducă  lemne  pentru  foc. 

-  Un  pocal  de  vin  fiert  ar  merge  numai  bine,  zise  el,  aşezându-se 
lângă  vatră.  Adu-mi  unul. 

Focul  îl  toropi  curând,  iar  vinul  îl  încălzi  plăcut  pe  dinăuntru.  De 
asemenea,  îl  făcu  somnoros,  aşa  că  nu  îndrăzni  să  mai  bea  încă  o  cupă. 
Ziua  era  departe  de  a  se  fi  terminat  pentru  el.  Avea  de  citit  rapoarte, 
de  scris  scrisori.  Şi  o  cină  cu  Cersei  şi  regele.  Nepoata  sa  fusese  supusă 
şi  ascultătoare  de  la  plimbarea  de  ispăşire,  slăviţi  fie  zeii.  Novicele  care 
se  ocupau  de  ea,  au  relatat  că-şi  petrecuse  o  treime  din  orele  de  veghe 
împreună  cu  fiul  ei,  o  altă  treime  în  rugăciuni,  iar  restul  în  baia  per- 
sonală. Se  îmbăia  de  patru-cinci  ori  pe  zi,  frecându-şi  singură  pielea  cu 
perii  din  păr  de  cal  şi  săpun  puternic,  din  leşie,  de  parcă  ar  fi  vrut  să-şi 
dea  pielea  jos. 

Nu-şi  va  spăla  niciodată  pata,  indiferent  cât  de  tare  se  va  freca.  Ser 
Kevan  îşi  aminti  de  fata  care  fusese  ea  odată,  atât  de  plină  de  viaţă  şi  de 
poznaşă.  Iar  când  înflorise,  ahhh...  Mai  existase  oare  vreodată  o  fecioară 
atât  de  dulce  pe  care  s-o  veghezi?  Dacă  Aerys  ar  fi  fost  de  acord  să  o 
mărite  cu  Rhaegar,  cât  de  multe  morţi  ar  fi  fost  evitate?  Cersei  i-ar  fi 
putut  dărui  prinţului  fiii  pe  care  şi-i  dorea,  leii  cu  ochii  violeţi  şi  coame 
argintii...  iar  cu  o  asemenea  soţie,  poate  că  Rhaegar  nici  nu  s-ar  mai  fi 
uitat  la  Lyanna  Stark.  Fata  din  nord  era  de  o  frumuseţe  sălbatică,  după 
cum  îşi  amintea  el,  deşi,  pe  de  altă  parte,  oricât  de  tare  ar  străluci  o 
torţă,  nu  poate  egala  niciodată  soarele  la  răsărit. 

*Insă  nu  avea  nici  un  rost  să  ofteze  după  bătăliile  pierdute  şi  după 
drumurile  neîncercate.  Ăsta  era  un  viciu  al  oamenilor  bătrâni  şi  termi- 
naţi. Rhaegar  se  căsătorise  cu  Elia  din  Dome,  Lyanna  Stark  murise, 
Robert  Baratheon  o  luase  pe  Cersei  de  mireasă  şi  iată  unde  ajunseseră. 
Iar  în  această  seară,  propriul  său  drum  îl  va  duce  prin  camera  nepoatei 
sale  şi  faţă-n  faţă  cu  Cersei. 

Nu  am  nici  un  motiv  să  mă  simt  vinovat,  îşi  spuse  Ser  Kevan. 
Tywin  ar  înţelege  asta,  cu  siguranţă.  Fiica  sa  a  fost  cea  care  a  adus  ru- 
şinea asupra  numelui  nostru,  nu  eu.  Ce-am  făcut  eu,  am  făcut  spre  binele 
Casei  Lannister. 

Şi  nu  era  ca  şi  cum  fratele  său  nu  făcuse  niciodată  la  fel.  în  ultimii 
ani  de  viaţă  ai  tatălui,  după  ce  mama  lor  se  sfârşise,  părintele  lor  o 
luase  ca  iubită  pe  fata  de  rând  a  unui  lumânărar.  Nu  era  ieşit  din 
comun  ca  un  lord  văduv  să  ţină  pe  lângă  el  o  fată  din  popor,  pe  post 
de  încălzitoare  de  pat...  însă  Lordul  Tytos  începu,  foarte  curând,  să 
o  aşeze  pe  femeia  lui  lângă  el,  în  sala  tronului,  acoperind-o  cu  daruri 
şi  onoruri,  ba  chiar  cerându-i  părerea  în  treburile  de  stat.  Intr-un 
an,  ea  dădea  servitori  afară,  răstindu-se  la  cavalerii  casei  lui,  ba  chiar 
vorbind  în  numele  înălţimii  sale,  atunci  când  era  indisponibil.  De- 
venise atât  de  influentă,  încât  în  Lannisport  se  spunea  că  orice  om 
care  voia  ca  petiţia  să-i  fie  ascultată  trebuia  să  îngenuncheze  în  faţa  ei 
şi  să-i  vorbească  tare  în  poală...  pentru  că  urechile  lui  Tytos  Lannis- 
ter  se  aflau  între  picioarele  ei.  Ajunsese  chiar  să  poarte  bijuteriile 
mamei  lor. 

Asta  până  în  ziua  când  inima  nobilului  lor  tată  i-a  crăpat  în  piept,  în 
vreme  ce  cobora  treptele  spre  patul  ei.  Toţi  profitorii  care-şi  spuneau 
prietenii  ei  şi-i  căutaseră  favorurile  au  abandonat-o  destul  de  repede 
când  Twyn  a  dezbrăcat-o  în  pielea  goală,  defilând  cu  ea  prin  Lannisport, 
spre  docuri,  întocmai  ca  o  târfă  de  duzină.  Cu  toate  că  nimeni  nu  a 
atins-o,  plimbarea  a  pus  capăt  influenţei  sale.  Desigur,  Tywin  n-ar  fi  visat 
niciodată  că  aceeaşi  soartă  o  aştepta  şi  pe  preţioasa  lui  fiică. 

-  Aşa  a  trebuit  să  fie,  mormăi  Ser  Kevan  sorbind  ultima  înghiţitură 
de  vin.  înalt  Prea-Sfinţia  Sa  trebuia  împăcat.  Tommen  avea  nevoie  de 
sprijinul  Credinţei  în  bătăliile  care  vor  veni.  Iar  Cersei...  copila  de  aur 
devenise  o  femeie  lacomă,  înfumurată,  smintită.  Lăsată  să  guverneze, 
l-ar  fi  distrus  pe  Tommen  aşa  cum  făcuse  cu  Joffrey. 

Afară,  vântul  se  înteţea,  zgâriind  obloanele  încăperii  sale.  Ser  Kevan 
se  ridică  în  picioare.  Era  vremea  s-o  înfrunte  pe  leoaică  în  vizuina  ei. 
l-am  tăiat  ghearele.  Jaime,  totuşi...  Dar  nu,  nu  va  stărui  cu  asta. 

îşi  puse  pe  el  un  pieptar  vechi,  purtat  îndelung,  în  caz  că  nepoatei 
sale  îi  mai  trecea  prin  minte  să-i  arunce  încă  o  cupă  de  vin  în  faţă,  dar 
îşi  lăsă  sabia  să  atârne  de  cureaua  de  pe  spătarul  scaunului.  Numai 

cavalerii  din  Garda  Regală  aveau  permisiunea  să  apară  cu  săbiile  în 
prezenţa  lui  Tommen. 

Ser  Boros  Blount  îi  păzea  pe  regele-copil  şi  pe  mama  sa,  când  Ser 
Kevan  intră  în  apartamentele  regale.  Blount  purta  o  armură  incrustată, 
mantie  albă  şi  un  coif  deschis.  Nu  arăta  prea  bine.  Boros  se  îngrăşase 
în  ultima  vreme,  mai  ales  la  faţă  şi  burtă,  dar  culoarea  din  obraji  nu  era 
sănătoasă.  Şi  se  sprijinea  de  peretele  din  spatele  său,  ca  şi  cum  statul  în 
picioare  devenise  un  efort  prea  mare  pentru  el. 

Masa  le  era  servită  de  trei  novice,  fete  curate,  de  origine  nobilă, 
având  vârste  între  doisprezece  şi  şaisprezece  ani.  In  veşmintele  lor 
moi  şi  albe,  de  lână,  una  părea  mai  nevinovată  şi  neprihănită  decât 
cealaltă  şi,  cu  toate  astea,  înaltul  Septon  insistase  ca  nici  o  fată  să  nu 
petreacă  mai  mult  de  şapte  zile  în  serviciul  reginei,  altfel  Cersei  ar  fi 
putut  s-o  corupă.  Ele  aveau  grijă  de  garderoba  reginei,  îi  pregăteau 
baia,  îi  turnau  vinul,  îi  schimbau  aşternuturile  dimineaţa.  Una  împăr- 
ţea patul  cu  ea  în  fiecare  noapte,  pentru  a  se  asigura  că  aceasta  nu  avea 
o  altă  companie  nocturnă;  alte  două  dormeau  într-o  încăpere  alăturată, 
împreună  cu  septa  care  le  supraveghea. 

O  fată  înaltă  ca  o  barză,  cu  chipul  ciupit  de  vărsat,  îl  anunţă 
reginei  şi  fiului  ei.  Cersei  se  ridică  atunci  când  intră  el  şi-1  sărută  uşor 
pe  un  obraz. 

*-  Dragă  unchiule,  este  aşa  de  bine  că  poţi  cina  cu  noi. 
Era  îmbrăcată  modest,  ca  oricare  altă  matroană,  într-o  rochie  maro 
închis,  cu  nasturi  până  sus,  la  gât,  şi  o  mantie  verde,  cu  glugă,  care-i 
acoperea  capul  ras.  înainte  de  paradă,  şi-ar  fi  mascat  chelia  pe  sub  o 
coroană  aurie. 

-  Vino,  ia  loc,  zise  ea.  Doreşti  nişte  vin? 

-  O  cupă. 

Se  aşeză,  încă  prudent. 

O  novice  pistruiată  le  umplu  cupele  cu  vin  fierbinte,  condimentat. 

-  Tommen  mi-a  spus  că  Lordul  Tyrell  intenţionează  să  reconstru- 
iască Turnul  Mâinii,  zise  Cersei. 

Ser  Kevan  dădu  din  cap. 

-  Noul  turn  va  fi  de  două  ori  mai  înalt  decât  cel  căruia  i-ai  dat  foc, 
susţine  el. 

Cersei  scoase  un  hohot  răguşit. 

-  Lăncii  lungi,  turnuri  înalte...  ne  sugerează  Lordul  Tyrell  ceva? 
Asta-1  făcu  să  zâmbească.  E  bine  că-şi  aminteşte  cum  să  râdă.  Când 

o  întrebă  dacă  avea  tot  ce-i  trebuia,  regina  răspunse: 

-  Sunt  foarte  bine  îngrijită.  Fetele  astea-s  dulci,  iar  buna  septă  se 
îngrijeşte  să-mi  spun  rugăciunile.  Dar  odată  ce  nevinovăţia  mea-i 
dovedită,  mi-ar  plăcea  dacă  Taena  Merryweather  m-ar  putea  servi  din 
nou.  îşi  poate  aduce  fiul  la  curte.  Lui  Tommen  îi  trebuie  alţi  băieţi  în 
jurul  lui,  prieteni  de  origine  nobilă. 

Era  o  doleanţă  modestă.  Ser  Kevan  nu  vedea  nici  un  motiv  pentru 
care  n-ar  fi  putut  fi  îndeplinită.  Se  putea  îngriji  de  băiatul  Merry- 
weather chiar  el,  în  timp  ce  Lady  Taena  o  însoţea  pe  Cersei  înapoi  la 
Casterly  Rock. 

-  Am  să  trimit  după  ea  imediat  după  judecată,  îi  promise. 

Cina  începu  cu  o  supă  de  vită  şi  orz,  urmată  de  două  prepeliţe  şi  o 
frigăruie  cu  fripturi,  de  aproape  un  metru  lungime,  cu  napi,  ciuperci 
şi  plin  de  pâine  caldă  şi  unt  la  discreţie.  Ser  Boros  gusta  din  fiecare 
dintre  bucatele  servite  legelui.  O  îndatorire  umilitoare  pentru  un 
cavaler  al  Gărzii  Regale,  dar  poate  că  asta  era  tot  de  ce  era  capabil 
Blount  în  aceste  zile...  şi  o  măsură  înţeleaptă,  având  în  vedere  felul  în 
care  murise  fratele  lui  Tommen. 

Regele  părea  mai  fericit  decât  ultima  oară  când  îl  văzuse  Kevan 
Lannister,  iar  de  atunci  trecuse  mult  timp.  De  la  supă  la  dulciuri, 
Tommen  bolborosi  despre  isprăvile  pisoilor  lui,  în  vreme  ce  îi  hrănea 
cu  bucăţele  de  frigărui  din  farfuria  regală. 

-  O  pisică  rea  a  stat  la  geamul  meu  noaptea  trecută,  îl  informă 
el  pe  Kevan  la  un  moment  dat,  dar  Ser  Ţopăială  a  stupit-o  şi  a  şters-o 
peste  acoperişuri. 

-  Pisica  cea  rea?  zise  Ser  Kevan  amuzat.  Ce  băiat  drăguţ! 

-  Este  un  motan  negru,  bătrân,  cu  o  ureche  sfâşiată,  îi  spuse 
Cersei.  Un  animal  murdar,  cu  toane  rele.  Odată  1-a  zgâriat  pe  Joff 
pe  mână. 

Apoi  se  strâmbă. 

-  Pisicile  vânează  şobolanii,  ştiu,  însă  ăsta...  se  ştie  că  s-a  dus  să 
atace  corbii  la  cuibarele  lor. 

-  Am  să  le  poruncesc  vânătorilor  de  şobolani  să  pregătească  o 
capcană  pentru  el. 

Ser  Kevan  nu-şi  putea  aminti  s-o  mai  fi  văzut  pe  nepoata  sa  atât  de 
tăcută  şi  supusă,  atât  de  timidă.  Dar  totul  era  spre  binele  ei,  presupunea 
el.  Insă  îl  şi  întrista  într-un  fel.  Văpaia  ei  s-a  stins,  ea,  care  obişnuia  să 
ardă  atât  de  intens. 

-  N-ai  întrebat  nimic  despre  fratele  tău,  zise  el,  în  vreme  ce  aşteptau 
să  li  se  aducă  prăjiturile  cu  frişcă,  care  erau  preferatele  regelui. 

Cersei  îşi  ridică  bărbia  şi  ochii  ei  verzi  străluciră  în  lumina 
lumânărilor. 

-  Jaime?  Ai  vreo  veste? 

-  Niciuna.  Cersei,  s-ar  putea  să  fie  nevoie  să  te  pregăteşti  pentru... 

-  Dacă  ar  fi  murit,  aş  fi  ştiut  deja.  Am  intrat  în  această  lume  îm- 
preună, unchiule.  Nu  ar  pleca  fără  mine. 

Luă  o  gură  de  vin. 

-  Tyrion  poate  pleca  oricând  doreşte.  Nici  despre  el  nu  ai  nici  o 
veste,  presupun. 

-  Nu,  n-a  încercat  nimeni,  în  ultima  vreme,  să  ne  vândă  un  cap 
de  pitic. 

Ea  dădu  din  cap. 

-  Unchiule,  pot  să  te  întreb  ceva? 

-  Orice  pofteşti. 

-  Soţia  ta...  ai  de  gând  s-o  aduci  la  curte? 
-Nu. 

Dorna  era  o  fiinţă  blândă,  niciodată  comodă,  însă  sociabilă,  cu 
mulţi  prieteni  şi  rude  în  preajma  ei.  Se  descurcase  bine  cu  copiii  lor, 

visa  să  aibă  nepoţi,  se  ruga  de  şapte  ori  pe  zi,  îi  plăceau  croşetatul  şi 
florile.  La  Debarcaderul  Regelui  s-ar  simţi  la  fel  de  bine  ca  vreunul 
dintre  pisoii  lui  Tommen  într-o  groapă  cu  vipere. 

-  Doamnei  mele  nu-i  plac  călătoriile.  Locul  ei  este  la  Lannisport. 

-  Este  o  femeie  înţeleaptă,  care-şi  cunoaşte  locul. 
Nu-i  plăcu  deloc  cum  sunase  asta. 

-  Zi  ce  vrei  să  spui. 

-  Păi  cred  că  am  şi  spus-o. 

Cersei  îşi  ridică  pocalul.  Fata  pistruiată  îl  umplu  din  nou.  Prăji- 
turile cu  frişcă  apărură  şi  ele,  iar  conversaţia  luă  o  turnură  mai  lejeră. 
Numai  după  ce  Tommen  şi  pisoii  lui  fură  escortaţi  spre  dormitorul 
regal  de  către  Ser  Boros,  discuţia  lor  se  aplecă  asupra  procesului  reginei. 

-  Fraţii  lui  Osney  nu  vor  sta  cu  mâinile-n  sân,  privindu-1  cum 
moare,  îl  preveni  Cersei. 

-  Nici  nu  m-aş  aştepta  la  una  ca  asta.  Am  pus  să  fie  arestaţi  amândoi. 
Asta  păru  s-o  fi  luat  prin  surprindere. 

-  Sub  ce  acuzaţie? 

-  Relaţii  trupeşti  cu  o  regină.  înalt  Prea-Sfinţitul  afirmă  că  ai 
mărturisit  că  te-ai  fi  culcat  cu  amândoi,  ai  uitat? 

Ea  se  înroşi  la  faţă. 

-  Nu.  Ce-ai  să  faci  cu  ei? 

-  Zidul,  dacă-şi  recunosc  vina.  Dacă  neagă,  s-ar  putea  trezi  înaintea 
lui  Ser  Robert.  Astfel  de  oameni  n-ar  fi  trebuit  niciodată  să  ajungă 
atât  de  sus. 

Cersei  lăsă  capul  în  jos. 

-  I-am...  i-am  privit  greşit. 

-  Se  pare  că  ai  privit  greşit  o  mulţime  de  bărbaţi  cumsecade. 

Ar  mai  fi  putut  spune  şi  altele,  dar  novicea  cu  părul  negru,  cu 
obrajii  bucălaţi,  se  întoarse  în  încăpere  să  anunţe: 

-  Lordul  meu  şi  doamna  mea,  îmi  pare  rău  că  intervin,  dar  este 
un  băiat  jos.  Marele  Maester  Pycelle  solicită  prezenţa  imediată  a 
Lordului  Regent. 

Aripi  întunecate,  cuvinte  întunecate,  se  gândi  Ser  Kevan.  Să  fi  căzut 
Capătul  Furtunii?  Sau  o  fi  venit  vorbă  de  la  Bolton,  în  nord? 

-  S-ar  putea  să  fie  veşti  despre  Jaime,  zise  regina. 
Exista  o  singură  cale  de  a  afla.  Ser  Kevan  se  ridică. 

-  Te  rog  să  mă  ierţi. 

înainte  de  plecare,  se  lăsă  într-un  genunchi  şi  sărută  mâna  nepoatei. 
Dacă  uriaşul  ei  tăcut  nu  reuşea,  acesta  putea  fi  ultimul  sărut  de  care 
avea  parte. 

Mesagerul  era  un  băiat  de  opt  sau  nouă  ani,  atât  de  înfofolit  în 
blănuri,  încât  semăna  cu  un  pui  de  urs.  Trant  îl  ţinuse  să  aştepte  afară, 
pe  podul  mobil,  în  loc  să-1  lase  să  intre  în  fortăreaţă. 

-  Du-te  şi  tu  la  căldură,  băiete,  îi  spuse  Ser  Kevan,  împingându-i  în 
palmă  un  ban.  Ştiu  prea  bine  drumul  spre  cuibare. 

Ninsoarea  se  oprise,  în  sfârşit.  Dincolo  de  vălul  de  nori  zdrenţuiţi, 
o  lună  plină  plutea  indiferentă  şi  albă  ca  un  bulgăre  de  zăpadă.  Stelele 
străluceau  reci  şi  îndepărtate.  Pe  când  Ser  Kevan  mergea  prin  curtea 
interioară,  castelul  părea  un  loc  străin,  unde  fiecărei  cetăţi  şi  fiecărui 
turn  îi  crescuseră  dinţi  de  gheaţă,  iar  toate  cărările  cunoscute  dispă- 
ruseră sub  o  pătură  albă.  Un  ţurţur  lung  ca  o  suliţă  se  desprinse  de  sus 
$i  îi  căzu  la  picioare,  spărgându-se.  Toamna  la  Debarcaderul  Regelui,  îşi 
spuse.  Oarecum  trebuie  să  fie  pe  Zid? 

Uşa  fu  deschisă  de  slujnica  în  casă,  o  creatură  numai  piele  şi  os, 
într-o  robă  tivită  cu  blană,  mult  prea  mare  pentru  ea.  Ser  Kevan  îşi 
scutură  zăpada  de  pe  cizme,  îşi  scoase  mantia  şi  i-o  aruncă. 

-  Marele  Maester  mă  aşteaptă,  anunţă  el. 

Fata  dădu  din  cap,  solemnă  şi  tăcută,  arătând  spre  trepte. 

încăperile  lui  Pycelle  se  aflau  sub  cuibar,  un  apartament  spaţios,  plin 
de  rafturi  cu  ierburi,  balsamuri  şi  poţiuni,  dar  şi  de  rafturi  ticsite  de 
cărţi  şi  pergamente.  Ser  Kevan  le  găsise  întotdeauna  agasant  de  bine 
încălzite.  Dar  nu  şi  acum.  Odată  ce  trecu  de  uşă,  frigul  deveni  chinuitor. 
Cenuşă  neagră  şi  tăciuni  stinşi  peste  tot,  erau  tot  ce  mai  rămăsese  din 

focul  vetrei.  Câteva  lumânări  pâlpâitoare  aruncau,  ici-colo,  pete  de 
lumină  slabă. 

Restul  era  învăluit  în  umbră...  cu  excepţia  locului  de  sub  fereastra 
deschisă,  unde  căteva  cristale  de  gheaţă  licăreau  în  lumina  lunii,  răsu- 
cindu-se  în  vânt.  Pe  scaunul  de  lângă  fereastră  zăcea  un  corb,  albicios, 
uriaş,  cu  penele  zburlite.  Era  cel  mai  mare  corb  pe  care-1  văzuse  vreodată 
Kevan  Lannister.  Mai  mare  decât  orice  şoim  de  vânătoare  de  la  Casterly 
Rock,  mai  mare  decât  cea  mai  zdravănă  bufniţă.  Zăpada  suflată  de  vânt 
dansa  în  jurul  lui,  iar  lumina  lunii  îl  poleise  cu  argintiu. 

Nu  argintiu.  Alb.  Pasârea-i  albă. 

Corbii  albi  din  Citadelă  nu  aduceau  mesaje,  precum  verişorii  lor 
întunecaţi.  Când  apăreau  de  prin  Oraşul  Vechi,  o  făceau  cu  un  singur 
scop:  să  anunţe  o  schimbare  de  anotimp. 

-  Iarnă,  spuse  Ser  Kevan. 

Cuvântul  lăsă  în  aer  o  pâclă  albă.  Se  duse  de  la  fereastră. 

Apoi,  ceva-1  izbi  în  piept,  chiar  între  coaste,  dur  ca  un  pumn  de 
uriaş.  Ii  tăie  răsuflarea  şi-1  trimise  clătinându-se  îndărăt.  Corbul  alb  se 
ridică  în  aer,  lovindu-1  peste  cap  cu  aripile  sale  decolorate.  Ser  Kevan 
aproape  că  se  aruncă  în  scaunul  de  la  fereastră.  Ce...  cine...  In  piept 
avea  înfiptă  o  săgeată,  până  aproape  de  pene.  Nu.  Nu!  Aşa  a  murit  şi 
fratele  meu.  Sângele  se  scurgea  din  jurul  cozii. 

-  Pycelle,  murmură  el  buimăcit.  Ajută-mă...  eu... 

Şi-atunci  văzu.  Marele  Maester  Pycelle  era  aşezat  la  masa  lui,  cu  capul 
lăsat  pe  un  tom  grandios,  legat  în  piele,  aşezat  dinainte.  Doarme,  se  gândi 
Kevan...  până  când  clipi  şi  atunci  văzu  tăietura  roşiatică,  adâncă,  de  pe 
craniul  bătrânului  şi  sângele  adunat  sub  cap,  murdărindu-i  paginile  cărţii. 
Peste  tot  în  jurul  lumânării  erau  împrăştiate  aşchii  de  os  şi  creier,  ca  nişte 
insule  în  lacul  de  ceară  topită. 

Voia  strâjeri,  îşi  zise  Ser  Kevan.  Ar  fi  trebuit  să-i  trimit  străjeri.  Să 
fi  avut  Cersei  dreptate  de  la  bun  început?  Asta  era,  oare,  lucrătura 
nepotului  său? 

-  Tyrion?  strigă  el.  Unde...? 

-  Departe,  răspunse  un  glas  familiar. 

Stătea  într-o  zonă  de  întuneric,  lângă  raftul  cu  cărţi,  rotofei,  palid, 
cu  umerii  rotunjiţi,  ţinând  o  arbaletă  în  mâinile  moi  şi  pudrate. 

-  Varys? 

Eunucul  lăsă  arbaleta  jos. 

-  Ser  Kevan,  iartă-mă  dacă  poţi.  Nu-ţi  doresc  răul.  N-am  săvârşit 
asta  din  ură.  A  fost  pentru  regat.  Pentru  copii. 

Am  copii.  Am  o  nevastă.  Oh,  Dorna.  II  copleşi  durerea.  închise 
ochii,  îi  deschise  din  nou. 

-  Sunt...  sunt  sute  de  soldaţi  ai  Lannisterilor  în  acest  castel. 

-  Dar  niciunul  în  această  încăpere,  din  fericire.  Mă  îndurerează  ce 
spui,  lordul  meu.  Nu  meriţi  să  mori  singur,  într-o  asemenea  noapte 
rece  şi  întunecată.  Sunt  mulţi  ca  tine,  oameni  buni,  în  serviciul  unor 
cauze  rele...  însă  ai  ameninţat  să  distrugi  toate  realizările  bune  ale  regi- 
nei, să  împaci  Highgarden  şi  Casterly  Rock,  să  legi  Credinţa  de  micul 
tău  rege,  să  uneşti  cele  Şapte  Regate  sub  domnia  lui  Tommen.  Aşadar... 

Răbufni  o  pală  de  vânt.  Ser  Kevan  se  cutremură  violent. 

-  Iţi  este  frig,  lordul  meu?  întrebă  Varys.  Iartă-mă.  Marele  Maester 
s-a  scăpat  pe  el  murind,  iar  putoarea  era  atât  de  îngrozitoare,  încât 
m-am  temut  să  nu  mă  înăbuş. 

Ser  Kevan  încercă  să  se  ridice,  însă  puterile  îl  părăsiseră.  Nu-şi  mai 
putea  simţi  picioarele. 

-  Mi  s-a  părut  că  arbaleta  ar  fi  cea  mai  nimerită.  Ai  împărtăşit  atât  de 
multe  cu  Lordul  Tywin,  încât  de  ce  nu?  Nepoata  ta  va  crede  că  te-au  ucis 
cei  din  neamul  Tyrell,  poate  cu  complicitatea  Pezevenghiului.  Ei  o  vor 
suspecta  pe  ea.  Cineva,  pe  undeva,  va  afla  o  cale  să  dea  vina  pe  dornisheni. 
îndoieli,  diviziuni,  neîncredere  vor  înghiţi  chiar  şi  bucata  de  pământ  pe 
care  stă  regele  tău  copil,  în  vreme  ce  Aegon  îşi  va  ridica  iarăşi  flamura 
deasupra  Capătului  Furtunii,  iar  lorzii  din  ţinuturi  se  vor  aduna  în  juru-i. 

- Aegon? 

Pentru  o  clipă  nu  mai  înţelese.  Apoi  îşi  aminti.  Un  copil  învelit 
într-o  mantie  stacojie,  pânza  mânjită  cu  sângele  şi  creierii  lui. 

-  Mort.  E  mort. 
-Nu. 

Glasul  eunucului  părea  că  se  îngroaşă. 

-  Este  aici.  Aegon  a  fost  pregătit  pentru  domnie  încă  dinainte  să 
înceapă  să  meargă.  A  fost  antrenat  pentru  arme,  aşa  cum  trebuie 
să  fie  un  cavaler,  dar  instruiriea  lui  nu  s-a  oprit  aici.  Ştie  să  citeacă  şi  să 
scrie,  vorbeşte  mai  multe  limbi,  a  studiat  istoria,  legile  şi  poezia. 
O  septă  1-a  iniţiat  în  misterele  Credinţei,  în  momentul  când  a  fost  des- 
tul de  mare  ca  să  le  înţeleagă.  A  locuit  împreună  cu  pescarii,  a  lucrat 
cu  mâinile  lui,  a  înotat  în  râuri,  a  întins  plase  şi  a  învăţat  să-şi  spele 
propriile  haine  după  nevoie.  Poate  pescui  şi  poate  să  gătească,  ştie 
să  coasă  o  rană,  ştie  ce  înseamnă  să  fii  flămând,  să  fii  hăituit,  să-ţi  fie 
teamă.  Tommen  a  fost  învăţat  că  regatul  i  se  cuvine  de  drept.  Aegon 
ştie  că  regatul  este  îndatorirea  sa,  că  un  rege  trebuie  să-şi  pună 
propriul  popor  pe  primul  loc,  să  trăiască  şi  să  domnească  pentru 
oamenii  lui. 

Kevan  Lannister  încercă  să  strige...  după  gărzile  sale,  după  nevastă, 
după  fratele  său...  însă  cuvintele  nu-i  ieşeau.  Sângele  îi  picura  de  la 
gură.  Se  cutremură  violent. 

A 

-  îmi  pare  rău. 
Varys  îi  răsuci  mâinile. 

-  Ştiu  că  suferi.  Şi,  totuşi,  eu  stau  aici  şi  trăncănesc  întruna  ca  o 
bătrână  cu  mintea  dusă.  E  vremea  să  sfârşim  şi  cu  asta. 

Eunucul  îşi  strânse  buzele  şi  scoase  un  fluierat. 

Ser  Kevan  era  rece  ca  gheaţa  şi  fiecare  respiraţie  greoaie  îi  trimitea 
un  nou  junghi  dureros  prin  tot  corpul.  Surprinse  o  mişcare,  auzi  sunetul 
jos,  târşâit,  al  unor  papuci  pe  piatră.  Un  copil  nu  mai  mare  de  nouă-zece 
ani  ieşi  din  întuneric,  un  băiat  palid,  îmbrăcat  într-o  robă  zdrenţuită. 
Un  altul  se  ivi  din  spatele  scaunului  Marelui  Maester.  Fata  care-i  deschi- 
sese uşa  era  şi  ea  acolo.  II  înconjuraseră  cu  toţii.  Erau  şase  la  număr,  copii 
cu  feţe  palide,  cu  ochi  întunecaţi,  băieţi  şi  fete  deopotrivă. 

Iar  în  mâini  aveau  pumnale. 


WESTEROS 


REGELE-BĂIAT 

TOMMEN  BARATHEON,  Primul  pe  Numele  Său,  Rege  al  Andalilor,  Rhoy- 
narilor  şi  al  Primilor  Oameni,  Stăpânul  Celor  Şapte  Regate,  un  băiat  de  opt  ani 

•  soţia  sa,  REGINA  MARGAERY  din  Casa  Tyrell,  măritată  de  trei  ori,  văduvă 
de  trei  ori,  acuzată  de  înaltă  trădare,  ţinută  prizonieră  în  Marele  Sept  al  lui  Baelor 

•  însoţitoarele  şi  verişoarele  ei,  MEGGA,  ALLA  şi  ELINOR  TYRELL, 
acuzate  de  imoralitate 

•  logodnicul  lui  Elinor,  ALYN  AMBROSE,  scutier 

•  mama  lui,  CERSEI  din  Casa  Lannister,  Regină  Moştenitoare,  Lady  de  Casterly 
Rock,  acuzată  de  înaltă  trădare,  prizonieră  în  Marele  Sept  al  lui  Baelor 

•  fraţii  şi  surorile  lui: 

•  fratele  lui  mai  mare,  (REGELE  JOFFREY  I  BARATHEON),  otrăvit  în 
timpul  ospăţului  său  de  nuntă 

•  sora  lui  mai  mare,  PRINŢESA  MYRCELLA  BARATHEON,  o  fată  de 
nouă  ani,  pupilă  a  Prinţului  Doran  Martell  la  Sunspear,  logodită  cu  fiul 
acestuia,  Trystane 

•  pisoii  lui,  SER  GHEARĂ,  LADY  MUSTAŢĂ,  GHETUŢE 

•  unchii  lui: 

•  SER  JAIME  LANNISTER,  zis  REGICIDUL,  fratele  geamăn  al  Reginei 
Cersei,  Lord  Comandant  al  Gărzii  Regelui 

•  TYRION  LANNISTER,  zis  PEZEVENGHIUL,  un  pitic,  acuzat  şi 
condamnat  pentru  regicid  şi  uciderea  nepotului  său 

•  celelalte  rude  ale  sale: 

•  bunicul  său,  (TYWIN  LANNISTER),  Lord  de  Casterly  Rock,  Păzitor  al 
Vestului  şi  Mână  a  Regelui,  ucis  în  privată  de  fiul  său  Tyrion 

•  unchiul  său,  SER  KEVAN  LANNISTER,  Lord  Regent  şi  Protector  al 
Regatului,  căsătorit  cu  Dorna  Swyft 

•  copiii  lor: 

•  SER  LANCEL  LANNISTER,  un  cavaler  al  Sfântului  Ordin  al  Fiilor 
Războinicului 

•  (WILLEM),  fratele  geamăn  al  lui  Martyn,  ucis  la  Riverrun 

•  MARTYN,  fratele  geamăn  al  lui  Willem^n  scutier 

•  JANEI,  o  fată  de  trei  ani 

•  mătuşa  lui,  GENNA  LANNISTER,  căsătorită  cu  Ser  Emmon  Frey 

•  copiii  lor: 

•  (SER  CLEOS  FREY),  ucis  de  tâlhari 

•  fiul  lui,  SER  TYWIN  FREY,  zis  Ty 

•  fiul  lui,  WILLEM  FREY,  un  scutier 

•  SER  LYONEL  FREY,  cel  de-al  doilea  fiu  al  doamnei  Genna 

•  (TION  FREY),  un  scutier,  ucis  la  Riverrun 

•  WALDER  FREY,  zis  WALDER  CEL  ROŞU,  paj  la  Casterly  Rock 

•  unchiul  său,  (SER  TYGETT  LANNISTER),  căsătorit  cu  Darlessa  Marbrand 

•  copiii  lor: 

•  TYREK  LANNISTER,  un  scutier,  dispărut  în  timpul  revoltelor  foamei 
de  la  Debarcaderul  Regelui,  un  scutier 

•  LADY  ERMESANDE  HAYFORD,  soţia  copilă  a  lui  Tyrek 

•  unchiul  său,  GERION  LANNISTER,  pierdut  pe  mare 

•  JOY  HILL,  fiica  lui  bastardă 

•  Consiliul  Restrâns  al  Regelui  Tommen: 

•  SER  KEVAN  LANNISTER,  Lord  Regent 

•  LORD  MACE  TYRELL,  Mână  a  Regelui 

•  Marele  MAESTER  PYCELLE,  sfetnic  şi  vindecător 

•  SER  JAIME  LANNISTER,  Lord  Comandant  al  Gărzii  Regelui 

•  LORD  PAXTER  REDWYNE,  mare  amiral  şi  comandant  al  flotei 

•  QYBURN,  un  maester  căzut  în  dizgraţie,  cu  faimă  de  necromant,  maestru 
al  şoptitorilor 

•  Fostul  Consiliul  Restrâns  al  Reginei  Cersei 

•  (LORD  GYLES  ROSBY),  lord  vistiernic  şi  maestru  al  banilor,  mort  de  tuse 

•  LORD  ORTON  MERRYWEATHER,  judecător  şi  maestru  al  legilor, 
fugit  la  Longtable  după  arestarea  Reginei  Cersei 

•  AURANE  WATERS,  Bastardul  de  la  Driftmark,  mare  amiral  şi  comandant 
al  flotei,  fugit  pe  mare  cu  flota  regală,  după  arestarea  Reginei  Cersei 

•  Garda  Regelui  Tommen: 

•  SER  JAIME  LANNISTER,  Lord  Comandant 

•  SER  MERYN  TRANT 

•  SER  BOROS  BLOUNT,  înlăturat  şi  apoi  reabilitat 

•  SER  BALON  SWANN,  în  Dome  cu  Prinţesa  Myrcella 

•  SER  OSMUND  KETTLEBLACK 

•  SER  LORAS  TYRELL,  Cavalerul  Florilor 

•  (SER  ARYS  OAKHEART),  mort  în  Dorne 

•  Curtea  lui  Tommen  la  Debarcaderul  Regelui: 

•  BĂIATUL  LUNII,  bufonul  regal,  un  măscărici  nebun 

•  PATE,  un  băiat  de  opt  ani,  ţapul  ispăşitor  al  Regelui  Tommen 

•  ORMOND  DIN  ORAŞUL  VECHI,  harpistul  regal  şi  bard 

•  SER  OSFRYD  KETTLEBLACK,  frate  cu  Ser  Osmund  şi  Ser  Osney,  un 
căpitan  al  Gărzii  Oraşului 

•  NOHO  DIMITTIS,  mesager  din  partea  Băncii  de  Fier  a  Braavosului 

•  (SER  GREGOR  CLEGANE),  zis  MUNTELE  CARE  CĂLĂREŞTE, 
mort  în  urma  unei  răni  otrăvite 

•  RENNIFER  LONGWATERS,  temnicer-şef  al  carcerelor  Fortăreţei  Roşii 

•  presupuşii  amanţi  ai  Reginei  Margaery: 

•  WAT,  un  cântăreţ  care  îşi  spune  BARDUL  ALBASTRU,  un  prizonier 
înnebunit  din  pricina  torturii 

•  (HAMISH  HARPISTUL),  un  cântăreţ  bătrân,  mort  în  captivitate 

•  SER  MARK  MULLENDORE,  care  a  pierdut  o  maimuţă  şi  jumătate  de 
braţ  în  Bătălia  de  la  Apa  Neagră 

•  SER  TALLAD  zis  CEL  ÎNALT,  SER  LAMBERT  TURNBERRY,  SER 
BAYARD  NORCROSS,  SER  HUGH  CLIFTON 

•  JALABHAR  XHO,  Prinţ  al  Văii  Florii  Roşii,  un  exilat  din  Insulele  Verii 

•  SER  HORAS  REDWYNE,  găsit  nevinovat  şi  eliberat 

•  SER  HOBBER  REDWYNE,  găsit  nevinovat  şi  eliberat, 

•  principalul  acuzator  al  Reginei  Cersei 

•  SER  OSNEY  KETTLEBLACK,  frate  cu  Osmund  şi  Ser  Osfryd,  prizonier 
al  Credinţei 

•  oamenii  Credinţei: 

•  ÎNALTUL  SEPTON,  Tată  al  Credinţei,  Glasul  Celor  Şapte  pe  Pământ,  un 
bătrân  firav 

•  SEPTA  UNELLA,  SEPTA  MOELLE,  SEPTA  SCOLERA,  temnicerele 
reginei 

•  SEPTONUL  TORBERT,  SEPTONUL  RAYNARD,  SEPTONUL 
LUCEON,  SEPTONUL  OLLIDOR,  din  rândul  Celor  Mai  Cucernici 

•  SEPTA  AGLANTINE,  SEPTA  HELICENT,  în  slujba  Celor  Şapte  în 
Marele  Sept  al  lui  Baelor; 

•  SER  THEODAN  WELLS,  zis  THEODAN  CEL  ONEST,  piosul 
comandant  al  Fiilor  Războinicului 

•  VRĂBIILE,  cei  mai  umili  dintre  oameni,  înverşunaţi  în  evlavia  lor 

•  oameni  din  Debarcaderul  Regelui: 

•  CHAT  A  Y  A,  matroana  unui  bordel  de  lux 

•  ALAYAYA,  fiica  ei 

•  DANCY,  MAREI,  două  dintre  fetele  Chatayei 

•  TOBHO  MOTT,  un  maestru  armurier 

•  lorzi  ai  coroanei,  juraţi  Tronului  de  Fier: 

•  RENFRED  RYKKER,  Lord  de  Duskendale 

•  SER  RUFUS  LEEK,  un  cavaler  olog  în  serviciul  lui,  castelan  de  Fortul 
Mohorât  la  Duskendale 

•  (TANDA  STOKEWORTH),  Lady  de  Stokeworth,  moartă  din  cauza  unei 
rupturi  de  şold 

•  fiica  ei  cea  mare,  (FALYSE),  moartă  urlând  în  celulele  negre 

•  (SER  BALMAN  BYRCH),  soţul  doamnei  Falyse,  ucis  într-un 
turnir 

•  fiica  ei  cea  mică,  LOLLYS,  slabă  la  minte,  Lady  de  Stokeworth 

•  fiul  ei  nou-născut,  TYRION  TANNER,  din  cei  o  sută  de  taţi 

•  soţul  ei,  SER  BRONN  DE  APA  NEAGRA,  mercenar  devenit  cavaler 

•  MAESTER  FRENKEN,  slujind  la  Stokeworth 

Stindardul  Regelui  Tommen  înfăţişează  cerbul  încoronat  al  Baratheonilor,  negru  pe 
auriu,  şi  leul  Lannisterilor,  auriu  pe  fond  purpuriu,  gata  de  luptă. 


REGELE  DE  LA  ZID 


STANNIS  BARATHEON,  Primul  pe  Numele  Său,  cel  de-al  doilea  fiu  al 
Lordului  Steffon  Baratheon  şi  al  Doamnei  Cassana  din  Casa  Estermont, 
Lord  de  Piatra  Dragonului,  autoproclamat  Rege  al  Westerosului. 

•  cu  regele  Stannis  la  Castelul  Negru: 

•  LADY  MELISANDRE  DIN  ASSHAI,  zisă  FEMEIA  ROŞIE,  o  preoteasă 
a  lui  R'hllor,  Stăpânul  Luminii 

•  cavalerii  şi  supuşii  lui: 

•  SER  RICHARD  HORPE,  locţiitorul  lui 

•  SER  GODRY  FARRING,  zis  MOARTEA  URIAŞILOR 

•  SER  JUSTIN  M  ASSE  Y 

•  LORD  ROBIN  PEASEBURY 

•  LORD  HARWOOD  FELL 

•  SER  CLAYTON  SUGGS,  SER  CORLISS  PENNY,  oamenii  reginei 
şi  adepţi  înflăcăraţi  ai  Stăpânului  Luminii 

•  SER  WILLAM  FOXGLOVE,  SER  HUMFREY  CLIFTON,  SER 
ORMUND  WYLDE,  SER  HARYS  COBB,  cavaleri 

•  scutierii  lui,  DEVAN  SEAWORTH  şi  BRYEN  FARRING 

•  ostaticul  lui,  MANCE  RAYDER,  Regele-de-Dincolo-de-Zid 

•  pruncul  lui  Rayder,  „prinţul  sălbatic" 

•  doica  băiatului,  GILLY,  o  tânără  sălbatică 

•  pruncul  lui  Gilly,  „abominaţia"  zămislită  cu  propriul  ei  tată, 
(CRASTER) 

•  la  RonduTHe  Est  la  Mare: 

•  REGINA  SELYSE  din  Casa  Florent,  soţia  lui 

•  PRINŢESA  SHIREEN,  fiica  lor,  o  fată  de  unsprezece  ani 

•  CHIP  PETICIT,  bufonul  tatuat  al  lui  Shireen 

•  unchiul  ei,  SER  AXELL  FLORENT,  întâiul  dintre  oamenii  reginei, 
care  îşi  zice  Mâna  Reginei 

•  cavalerii  şi  supuşii  ei,  SER  NARBERT  GRANDISON,  SER  BENE- 
THON  SCALES,  SER  PATREK  DE  MUNTELE  REGELUI,  SER 
DORDEN  MOHORÂTUL,  SER  MALEGORN  DE  LA  IAZUL 

ROŞU,  SER  LAMBERT  WHTTEWATER,  SER  PERKIN  FOLLARD, 
SER  BRUS  BUCKLER 

•  SER  DAVOS  SEAWORTH,  Lord  de  Rainwood,  Amiral  al  Mării  înguste 
şi  Mână  a  Regelui,  zis  CAVALERUL  CEAPĂ 

•  SALLADHAR  SAAN  din  Lys,  un  pirat  şi  un  mercenar,  căpitan  al 
Valyrianei  şi  al  flotei  de  galere 

•  TYCHO  NESTORIS,  trimis  al  Băncii  de  Fier  a  Braavosului 

Stannis  a  adoptat  drept  stindard  inima  înflăcărată  a  Stăpânului  Luminii,  o  inimă  roşie 
înconjurată  de  flăcări  portocalii  pe  un  fond  galben.  In  interiorul  inimii  se  află  cerbul 
încoronat  al  Casei  Baratheon,  de  culoare  neagră. 


REGELE  INSULELOR  DE  FIER  Şl  AL  NORDULUI 

Casa  Greyjoy  din  Pyke  susţine  că  descinde  din  Regele  Cenuşiu  din  Epoca 
Eroilor.  Legenda  spune  că  Regele  Cenuşiu  a  stăpânit  marea  însăşi  şi  a  luat  o 
sirenă  de  soţie.  Aegon  Dragonul  a  încheiat  şirul,  fiind  ultimul  Rege  al 
Insulelor  de  Fier,  dar  a  îngăduit  oamenilor  de  fier  să  reînvie  vechiul  lor  obicei 
şi  să  aleagă  cine  dintre  ei  trebuie  să  aibă  întâietate.  Aceştia  l-au  ales  pe  Lordul 
Vickon  de  Pyke.  Blazonul  Greyjoy  este  un  kraken  auriu  pe  fond  negru. 
Deviza  lor  este  Noi  nu  secerăm. 

EURON  GREYJOY,  Al  Treilea  pe  Numele  Său  după  Regele  Cenuşiu,  Rege 
al  Insulelor  de  Fier  şi  al  Nordului,  Rege  al  Sării  şi  al  Stâncii,  Fiu  al  Vântului 
Mării,  şi  Lord  Secerător  de  Pyke,  căpitan  al  Tăcerii,  zis  OCHI-DE-CIOARĂ 

•  fiul  său  mai  mare,  (BALON),  Rege  al  Insulelor  de  Fier  şi  al  Nordului,  Al 
Nouălea  pe  Numele  Său  după  Regele  Cenuşiu,  a  murit  căzând  de  pe  un  pod 

•  LADY  ALANNYS,  din  Casa  Harlaw,  văduva  lui  Balon 

•  copiii  lor: 

•  (RODRIK),  ucis  în  timpul  primei  rebeliuni  a  lui  Balon 

•  (MARON),  ucis  în  timpul  primei  rebeliuni  a  lui  Balon 

•  ASHA,  căpitan  al  Vântului  Negru  şi  cuceritoare  a  castelului  Deepwood 
Motte,  măritată  cu  Erik  Ironmaker 

•  THEON,  numit  de  oamenii  Nordului  THEON  SCHIMBĂ- 
MANTIE,  prizonier  la  Dreadfort 

•  fratele  lui  mai  mic,  VICTARION,  Lord  Căpitan  al  Flotei  de  Fier,  căpitan 
al  Victoriei  de  Fier 

•  fratele  lui  mai  mic,  AERON,  zis  PĂR  UMED,  un  preot  al  Zeului  înecat 

•  căpitanii  şi  partizanii  lui: 

•  TORWOLD  DINTE-NEGRU,  JON  MYRE  MUTRĂ-ACRĂ,  RODRIK 
NÂSCUT-LIBER,  VÂSLAŞUL  ROŞU,  LUCAS  CODD  STÂNGACIUL, 
QUELLON  HUMBLE,  HARREN  HALF-HOARE,  KEMMETT  PYKE 
BASTARDUL,  QARL  ROBUL,  MÂNĂ  DE  PIATRĂ,  RALF  PĂSTO- 
RUL, RALF  DE  LORDSPORT 

•  echipajul  lui: 

•  (CRAGORN),  care  a  suflat  hornul  iadului  şi  a  murit 

•  lorzii  lui  stegari: 

•  ERIK  FIERARUL,  zis  ERIK  RUPE-NICOVALĂ  şi  ERIK  CEL  DREPT, 
Lord  Administrator  al  Insulelor  de  Fier,  castelan  la  Pyke,  un  bătrân 
renumit  odinioară,  însurat  cu  Asha  Greyjoy 

•  lorzi  din  Pyke: 

•  GERMUND  BOTLEY,  Lord  de  Lordsport 

•  WALDON  WYNCH,  Lord  de  Crângul  de  Fier 

•  lorzi  din  Vechiul  Wyk: 

•  DUNSTAN  DRUMM,  Toba,  Lord  de  Vechiul  Wyk  # 

•  NORNE  GOODBROTHER,  de  Shatterstone 

•  STONEHOUSE 

•  lorzi  din  Marele  Wyk: 

•  GOROLD  GOODBROTHER,  Lord  de  Hammerhorn 

•  TRISTON  FARWYND,  Lord  de  Sealskin  Point 

•  SPARR 

•  MELDRED  MERLYN,  Lord  de  Pebbleton 

•  lorzi  de  Orkmont: 

•  ALYN  ORKWOOD,  zis  ORKWOOD  de  ORKMONT 

•  LORD  BALON  TAWNEY 

•  lorzi  de  Saltcliffe: 

•  LORD  DONNOR  SALTCLIFFE 

•  LORD  SUNDERLY 

•  lorzi  de  Harlaw: 

•  RODRIK  HARLAW,  zis  CITITORUL,  Lord  de  Harlaw,  Lord  de 
Turnuri,  Harlaw  of  Harlaw 

•  SIGFRYD  HARLAW,  zis  SIGFRYD  SILVERHAIR,  unchiul  său 
stăpân  peste  Castelul  Harlaw 

•  HOTHO  HARLAW,  zis  HOTHO  COCOŞATUL,  de  la  Turnul 
Sclipirii,  un  văr 

•  BOREMUND  HARLAW,  zis  BOREMUND  CEL  ALBASTRU, 
stăpân  al  Colinei  Baborniţei,  un  văr 

•  lorzi  ai  insulelor  mai  mici  şi  ai  stâncilor: 

•  GYLBERT  FARWYND,  Lord  de  Lumina  Solitară 

•  cuceritorii  de  fier: 

•  pe  Insulele  Scutului: 

•  ANDRIK  CEL  POSOMORÂT,  Lord  de  Scutului  Sudului 

•  NUTE  BĂRBIERUL,  Lord  al  Scutului  de  Stejar 

•  MARON  VOLMARK,  Lord  al  Scutului  Verde 

•  SER  HARRAS  HARLAW,  Lord  al  Scutului  Cenuşiu,  Cavalerul 
Grădinilor  Cenuşii 

•  la  Moat  Cailin 

•  RALF  KENNING,  castelan  şi  comandant 

•  ADRACK  HUMBLE,  căruia  îi  lipseşte  o  jumătate  de  braţ 

•  DAGON  CODD,  care  nu  se  predă  nimănui 

•  la  Castelul  lui  Torrhen 

•  DAGMER,  zis  CLEFTJAW,  corăbiei  Inghiţitoarea  Valurilor 

•  la  Deepwood  Motte 

•  ASHA  GREYJOY,  fiica  krakenului,  căpitan  al  Vântului  Negru 

•  iubitul  ei,  QARL  FECIOARA,  un  săbier 

•  fostul  ei  iubit,  TRISTIFER  BOTLEY,  moştenitor  la  Lordsport, 
deposedat  de  pământurile  lui 

•  echipajul  ei,  ROGGON  BARBĂ-RUGINIE,  GÂLCEVITORUL, 
ROLFE  PITICUL,  LORREN  BALTAGUL,  CIOARA 
NEAGRA  ROOK,  DEGETE,  HARL  ŞASE-DEGETE,  DALE 
PLEOAPĂ-CĂZUTĂ,  EARL  HARLAW,  CROMM,  HAGEN 
CORNUL  şi  frumoasa  lui  fiică  roşcată 

•  vărul  ei,  QUENTON  GREYJOY 

•  vărul  ei,  DAGON  GREYJOY,  zis  DAGON  BEŢIVANUL. 


ALTE  CASE  MARI  Şl  MICI 


CASA  ARRYN 

Arrynii  sunt  descendenţi  ai  Regilor  din  Munte  şi  Vale.  Blazonul  lor  este 
luna-şi-şoimul,  alb  pe  un  fond  azuriu.  Casa  Arryn  n-au  luat  partea  nimănui 
la  Războiul  Celor  Cinci  Regi. 

ROBERT  ARRYN,  Lord  de  Eyrie,  Apărător  al  Văii,  un  băiat  bolnăvicios 
de  opt  ani,  zis  uneori  PRIGOREL. 

•  mama  lui,  (LADY  LYSA  de  Casa  Tully),  văduvă  a  Lordului  Jon  Arryn,,  care 
şi-a  găsit  moartea  împinsă  pe  Poarta  Lunii 

•  tutorele  lui,  PETYR  BAELISH,  zis  DEGEŢEL,  Lord  Suprem  al  Tridentului 
şi  Lord  Protector  al  Văii 

•  AL  AYNE  STONE,  fiica  naturală  a  Lordului  Petyr,  o  fecioară  de  treisprezece 
ani,  în  realitate  Şansa  Stark 

•  SER  LOTHOR  BRUNE,  un  mercenar  în  slujba  Lordului  Petyr,  căpitan 
al  gărzilor  la  Eyrie 

•  OSWELL,  un  oştean  cărunt  în  slujba  Lordului  Petyr,  zis  uneori 
KETTLEBLACK 

•  SER  SHADRICK  DE  LA  VIROAGA  UMBROASĂ,  zis  ŞOARECELE 
NEBUN,  un  cavaler  rătăcitor  în  slujba  Lordului  Petyr 

•  SER  BYRON  CHIPEŞUL,  SER  MORGARTH  ZGLOBIUL,  cavaleri 
rătăcitori  în  slujba  Lordului  Petyr 

•  curtea  şi  supuşii  lui: 

•  MAESTER  COLEMON,  sfetnic,  vindecător  şi  preceptor 

•  MORD,  un  temnicer  brutal  cu  dinţi  de  aur 

•  GRETCHEL,  MADDY  şi  MELA,  slujitoare 

•  lorzii  lui  stegari,  Lorzi  ai  Muntelui  şi  ai  Văii: 

•  YOHN  ROYCE,  zis  YOHN  BRONZ,  Lord  de  Runestone 

•  fiul  său,  SER  AND  AR,  moştenitor  la  Runestone 

•  LORD  NESTOR  ROYCE,  înalt  Administrator  al  Văii  şi  castelan  al 
Porţilor  Lunii 

•  fiul  şi  moştenitorul  lui,  SER  ALBAR 

•  fiica  sa,  MYRANDA,  zisă  RANDA,  o  văduvă  încă  tânără 

•  MYA  STONE,  fiica  bastardă  a  Regelui  Robert 

•  LYONEL  CORBRAY,  Lord  de  Casa  Inimii 

•  SER  LYN  COBRAY,  fratele  lui,  care  mânuieşte  renumita  sabie 
Doamna  Deznădejdii. 

•  SER  LUCAS  CORBRAY,  fratele  lui  mai  mic 

•  TRISTON  SUNDERLAND,  Lord  de  Trei  Surori 

•  GODRIC  BORRELL,  Lord  de  Sora  Dulce 

•  ROLLAND  LONGTHORPE,  Lord  de  Sora  Lungă 

•  ALESANDOR  TORRENT,  Lord  de  Sora  Mică 

•  ANYA  WAYNWOOD,  Lady  de  Ironoaks 

•  SER  MORTON,  fiul  cel  mare  şi  moştenitorul  ei 

•  SER  DONNEL,  Cavalerul  Porţii  însângerate 

•  WALLACE,  mezinul  ei 

•  HARROLD  HARDYNG,  pupilul  ei,  un  scutier  numit  adesea 
HARRY  MOŞTENITORUL 

•  SER  SYMOND  TEMPLETON,  Cavalerul  de  Nouă  Stele 

•  JON  LYNDERLY,  Lord  de  Snakewood 

•  EDMUND  WAXLEY,  Cavalerul  de  Wickenden 

•  GEROLD  GRAFTON,  Lord  de  Gulltown 

•  (EON  HUNTER),  Lord  de  Castelul  Longbow,  decedat  de  curând 

•  SER  GILWOOD,  fiul  cel  mare  al  Lordului  Eon  şi  moştenitorul  lui, 
zis  acum  TÂNĂRUL  LORD  HUNTER 

•  SER  EUSTACE,  cel  de-al  doilea  fiu  al  Lordului  Eon 

•  SER  HARLAN,  mezinul  Lordului  Eon 

•  Casa  Tânărului  Lord  Hunter: 

•  MAESTER  WILLAMEN,  sfetnic,  vindecător,  preceptor 

•  HORTON  REDFORT,  Lord  de  Redfort,  de  trei  ori  căsătorit 

•  SERJASPER,  SER  CREIGHTON,  SER  JON,  fiul  său 

•  SER  MYCHEL,  mezinul  lui,  proaspăt  numit  cavaler,  căsătorit  cu  Ysilla 
Royce  de  Runestone 

•  BENEDAR  BELMORE,  Lord  de  Strongsong 

•  căpetenii  de  clan  din  Munţii  Lunii 

•  SHAGGA  FIUL  LUI  DOLF,  dintre  CIORILE  DE  PIATRĂ,  în  prezent 
căpetenia  unei  cete  în  pădurea  regelui 

•  TIMETT  FIUL  LUI  TIMETT,  dintre  OAMENII  ARŞI 

•  CHELLA  FIICA  LUI  CHEYK,  dintre  URECHILE  NEGRE 

•  CRAWN  FIUL  LUI  CALOR,  dintre  FRAŢII  LUNII. 


Deviza  Casei  Arryn:  La  înălţimea  onoarei. 


CASA  BARATHEON 

Cea  mai  tânără  dintre  Marile  Case,  Casa  Baratheon  s-a  născut  în  timpul 
Războaielor  de  Cucerire,  când  Orys  Baratheon,  despre  care  se  zvonea  că  este 
fratele  lui  Aegon  Cuceritorul,  1-a  învins  şi  1-a  ucis  pe  Argilae  Arogantul,  ultimul 
Rege  al  Furtunii.  Aegon  1-a  răsplătit  cu  castelul,  pământurile  şi  fiica  lui  Argilae. 
Orys  a  luat  fata  de  soţie  şi  a  adoptat  blazonul,  titlurile  şi  deviza  familiei  sale. 
In  anul  283  după  Cucerirea  lui  Aegon,  Robert  din  Casa  Baratheon,  Lord  de 
Capătul  Furtunii,  1-a  răsturnat  pe  Regele  Nebun,  Aenys  al  II-lea  Targaryen, 
pentru  a  se  aşeza  pe  Tronul  de  Fier.  Pretenţiile  sale  la  tron  veneau  dinspre  partea 
bunicii,  o  fiică  a  Regelui  Aegon  al  V-lea  Targaryen,  deşi  Robert  prefera  să  spună 
că  ciocanul  lui  de  război  îi  dădea  dreptul  la  tron. 

(ROBERT  BARATHEON),  Primul  pe  Numele  Său,  Rege  al  Andalilor,  al 
Rhoynarilor,  şi  al  Primilor  Oameni,  Lord  al  Celor  Şapte  Regate  şi  Protector 
al  Regatului,  omorât  de  un  mistreţ 

•  soţia  lui,  REGINA  CERSEI,  din  Casa  Lannister 

•  copiii  lor: 

•  (REGELE  JOFFREY  BARATHEON),  Primul  pe  Numele  Său,  ucis  la 
ospăţul  lui  de  nuntă 

•  PRINŢESA  MYRCELLA,  o  pupilă  în  Sunspear,  logodită  cu  Prinţul 
Trystane  Martell 

•  REGELE  TOMMEN  BARATHEON,  Primul  pe  Numele  Său 

•  fraţii  lui: 

•  STANNIS  BARATHEON,  Lord  rebel  de  Piatra  Dragonului  şi  pretendent 
la  Tronul  de  Fier 

•  fiica  lui,  SHIREEN,  o  fată  de  unsprezece  ani 

•  (RENLY  BARATHEON),  Lord  rebel  de  de  Capătul  Furtunii  şi  pretendent 
la  Tronul  de  Fier,  ucis  la  Capătul  Furtunii,  în  mijlocul  oştirii  sale 

•  copiii  lui  bastarzi: 

•  MYA  STONE,  o  fecioară  de  nouăsprezece  ani,  în  slujba  Lordului  Nestor 
Royce,  la  Castelul  Lunii 

•  GENDRY,  un  proscris  în  ţinuturile  riverane,  care  nu  ştie  nimic  despre 
drepturile  sale  din  naştere 

•  EDRIC  STORM,  fiul  lui  bastard  cu  Lady  Delena  din  Casa  Florent,  pe  care 
1-a  recunoscut,  ascuns  în  Lys 

•  SER  ANDREW  ESTERMONT,  vărul  şi  protectorul  lui 

•  gărzile  şi  apărătorii  lui: 

•  SER  GERALD  GOWER,  LEWYS  zis  PRECUPEAŢA,  SER 
TRISTON  DE  TALLY  HILL,  OMER  MURĂ 

•  (BARRA),  fiica  lui  bastardă  cu  o  târfă  din  Debarcaderul  Regelui, 
omorâtă  la  porunca  văduvei  sale 

•  celelalte  rude  ale  sale: 

•  unchiul  său,  SER  ELDON  ESTERMONT,  Lord  de  Piatra  Verde 

•  vărul  lui,  SER  AEMON  ESTERMONT,  fiul  lui  Eldon 

•  vărul  lui,  SER  ALYN  ESTERMONT,  fiul  lui  Aemon 

•  vărul  lui,  SER  LOMAS  ESTERMONT,  fiul  lui  Eldon 

•  vărul  lui,  SER  ANDREW  ESTERMONT,  fiul  lui  Lomas 

•  lorzi  stegari  juraţi  Capătului  Furtunii,  lorzii  furtunii: 

•  DAVOS  SEAWORTH,  Lord  de  Rainwood,  Amiral  al  Mării  înguste  şi 
Mână  a  Regelui 

•  soţia  lui,  MARYA,  fiica  unui  tâmplar; 

•  fiii  lor,  (DALE,  ALLARD,  MATTHOS,  MARIC),  omorâţi  în 
Bătălia  de  la  Apa  Neagră. 

•  fiul  lor  DEVAN,  scutier  al  Regelui  Stannis 

•  fiii  lor,  STANNIS  şi  STEFFON 

•  SER  GILBERT  FARRING,  castelan  la  Capătul  Furtunii 

•  fiul  său,  BRYEN,  scutier  al  Regelui  Stannis 

•  vărul  lui,  SER  GODRY  FARRING,  zis  MOARTEA  URIAŞILOR 

•  ELWOOD  MEADOWS,  Lord  de  Fortăreaţa  Grassfield,  seneşal  la  Capătul 
Furtunii 

•  SELWYN  TARTH,  zis  LUCEAFĂRUL  DE  SEARĂ,  Lord  de  Tarth 

•  fiica  sa,  BRIENNE,  FECIOARA  DIN  TARTH,  zisă  şi  FRUMOASA 
BRIENNE 

•  scutierul  ei,  PODRICK  PAYNE,  un  băiat  de  zece  ani 

•  SER  RONNET  CONNINGTON,  zis  RONNET  CEL  ROŞU,  Cavaler 
de  Cuibarul  Grifonului 

•  fratele  şi  sora  lui  mai  tineri,  RAYMUND  şi  ALYNNE 

•  fiul  lui  bastard,  RONALD  STORM 

•  vărul  lui,  JON  CONNINGTON,  cândva  Lord  de  Capătul  Furtunii  şi 
Mână  a  Regelui,  exilat  de  Aerys  al  II-lea  Targaryen,  crezut  mort  din 
cauza  băuturii 

•  LESTER  MORRIGEN,  Lord  de  Cuibul  Ciorii 

•  fratele  şi  moştenitorul  lui,  SER  RICHARD  MORRIGEN 

•  fratele  lui,  (SER  GUYARD  MORRIGEN,  zis  GUYARD  CEL 
VERDE),  ucis  în  Bătălia  de  la  Apa  Neagră 

•  ARSTAN  SELMY,  Lord  de  Castelul  Recoltei 

•  unchiul  lui,  SER  BARRISTAN  SELMY 

•  CASPER  WYLDE,  Lord  de  Casa  Ploii 

•  unchiul  lui,  SER  ORMUND  WYLDE,  un  cavaler  bătrân 

•  HARWOOD  FELL,  Lord  de  Felwood 

•  HUGH  GRANDISON,  zis  BARBĂ  CENUŞIE,  Lord  de  Grand-view 

•  SEBASTION  ERROL,  Lord  de  Haystack  Hali 

•  CLIFFORD  SWANN,  Lord  de  Stonehelm 

•  BERIC  DONDARRION,  Lord  de  Blackhaven,  zis  LORDUL 
FULGERULUI,  un  proscris  în  ţinuturile  riverane,  ucis  adesea  şi  în  prezent 
considerat  mort  de-a  binelea 

•  (BRYCE  CARON),  Lord  de  Cântecul  Nopţii,  ucis  de  Ser  Philip  Foote  pe 
Apa  Neagră 

•  ucigaşul  lui,  SER  PHILIP  FOOTE,  un  cavaler  cu  un  singur  ochi,  Lord 
de  Cântecul  Nopţii 

•  fratele  lui  vitreg,  de  obârşie  joasă,  SER  ROLLAND  STORM,  zis 
BASTARDUL  DE  LA  CÂNTECUL  NOPŢII,  pretendent  la  titlul  de 
Lord  de  Cântecul  Nopţii 

•  ROBIN  PEASEBURY,  Lord  de  Poddingfield 

•  MARY  MERTYNS,  doamnă  de  Pădurea  Ceţurilor 

•  RALPH  BUCKLER,  Lord  de  Poarta  de  Aramă 

•  vărul  lui,  SER  BRUS  BUCKLER. 

Blazonul  Baratheonilor  este  un  cerb  încoronat,  negru  pe  fond  auriu.  Deviza  lor  este 
A  noastră  e  furia. 

CASA  FREY 

Freyii  sunt  stegari  ai  Casei  Tully,  dar  nu  au  fost  întotdeauna  zeloşi  în  a-şi  face 
datoria.  La  începutul  Războiului  Celor  Cinci  Regi,  Robb  Stark  a  câştigat 
sprijinul  Lordului  Walder  promiţând  să  se  însoare  cu  una  dintre  fiicele  sau 
nepoatele  sale.  Când,  în  schimb,  s-a  căsătorit  cu  Lady  Jeyne  Westerling, 
Freyii  au  uneltit  cu  Roose  Bolton  şi  l-au  omorât  pe  Tânărul  Lup  împreună 
cu  suita  lui  la  ospăţul  care  apoi  a  devenit  cunoscut  ca  Nunta  Roşie. 

WALDER  FREY,  Lord  de  Crossing 

•  cu  prima  lui  soţie,  (LADY  PERRA,  de  Casa  Royce): 

•  (SER  STEVRON  FREY),  mort  după  Bătălia  de  la  Oxcross 

•  SER  EMMON  FREY,  al  doilea  fiu  al  său 

•  SER  AENYS  FREY,  care  conduce  oştirile  Freyilor  în  Nord 

•  fiul  lui  Aenys  AEGON  BLOODBORN,  un  proscris 

•  fiul  lui  Aenys,  RHAEGAR,  an  mesager  la  Portul  Alb 

•  PERRIANE,  fiica  lui  cea  mare,  căsătorită  cu  Ser  Leslyn  Haigh 

•  cu  a  doua  soţie  a  lui,  (LADY  CYRENNA,  de  Casa  Swann): 

•  SER  JARED  FREY,  un  mesager  la  Portul  Alb 

•  SEPTON  LUCEON,  al  cincilea  fiu  al  său 

•  cu  cea  de-a  doua  soţie,  (LADY  AMAREI  de  Casa  Crakehall): 

•  SER  HOSTEEN  FREY,  un  cavaler  renumit 

•  LYENTHE,  a  doua  sa  fiică,  căsătorită  cu  Lordul  Lucias  Vypren 

•  SYMOND  FREY,  cel  de-al  şaptelea  fiu  al  său,  un  trezoriei  mesager  la 
Portul  Alb; 

•  SER  DANWELL  FREY,  al  optulea  fiu  al  său 

•  (MERRETT  FREY),  al  nouălea  fiu  al  său,  spânzurat  la  Pietrele  Vechi 

•  fiica  lui  Merrett,  WALDA,  zisă  GRASA  WALDA,  căsătorită  cu  Roose 
Bolton,  Lord  de  Dreadfort 

•  fiul  lui  Merrett  WALDER,  zis  MICUL  WALDER,  de  opt  ani,  un 
scutier  în  slujba  lui  Ramsay  Bolton 

•  (SER  GEREMY  FREY),  al  zecelea  fiu  al  său,  înecat 

•  SER  RAYMUND  FREY,  al  unsprezecelea  fiu  al  său 

•  cu  a  patra  lui  soţie,  (LADY  ALYSSA,  de  Casa  Blackwood): 

•  LOTHAR  FREY,  al  doisprezecelea  fiu  al  său,  zis  LOTHAR  ŞCHIOPUL 

•  SER  JAMMOS  FREY,  al  treisprezecelea  fiu 

•  fiul  lui  Jammos,  WALDER,  zis  WALDER  CEL  MARE,  de  opt  ani,  un 
scutier  în  slujba  lui  Ramsey  Bolton 

•  SER  WHALEN  FREY,  al  paisprezecelea  fiu  al  său 

•  MORYA,  a  treia  fiică  a  lui,  căsătorită  cu  Ser  Flement  Brax 

•  TYTA,  a  patra  fiică  a  lui,  zisă  TYTA  FECIOARA 

•  cu  a  cincea  lui  soţie,  (LADY  SARYA  de  Casa  Whent): 

•  nicio  sarcină 

•  cu  a  şasea  lui  soţie,  (LADY  BETHANY  de  Casa  Rosby): 

•  SER  PERWYN  FREY,  al  cincisprezecelea  fiu  al  lui  Walder 

•  (SER  BENFREY  FREY),  al  şaisprezecelea  fiu  al  lui  Walder,  mort  de  pe 
urma  unei  răni  căpătate  la  Nunta  Roşie 

•  MAESTER  WILLAMEN,  al  şaptesprezecelea  fiu  al  său,  care  slujeşte  la 
Castelul  Longbow 

•  OLYVAR  FREY,  al  optsprezecelea  fiu  al  său,  cândva  scutier  al  lui  Robb 
Stark 

•  ROSLIN,  a  cincea  fiică  a  lui,  căsătorită  cu  Lordul  Edmure  Tully  la  Nunta 
Roţie,  însărcinată  cu  copilul  acestuia 

•  cu  a  şaptea  lui  soţie,  (LADY  ANNARA  de  Casa  Farring): 

•  ARWYN,  a  şasea  fiică  a  lui,  o  fecioară  de  paisprezece  ani 

•  WENDEL,  al  nouăsprezecelea  fiu  al  său,  un  paj  la  Seagard 

•  COLMAR,  al  douăzecilea  fiu  al  său,  în  vârstă  de  unsprezece  ani,  promis 
Credinţei 

•  WALTYR,  zis  TYR,  al  douăzeci  şi  unulea  fiu  al  său,  în  vârstă  de  zece  ani 

•  ELMAR,  al  douăzeci  şi  doilea  şi  ultimul  fiu  al  său,  un  băiat  de  nouă  ani, 
logodit  pentru  scurt  timp  cu  Arya  Stark 

•  SHIREI,  cea  de-a  şaptea  fiică  a  sa  şi  ultima  născută,  o  fată  de  şapte  ani 

•  a  opta  lui  soţie,  LADY  JOYEUSE  de  Casa  Erenford 

•  în  prezent  însărcinată 

•  copiii  naturali  ai  Lordului  Walder,  cu  mame  diferite 

•  WALDER  RIVERS,  zis  WALDER  BASTARDUL 

•  MAESTER  MELWYS,  care  slujeşte  la  Rosby 

•  JEYNE  RIVERS,  MARTYN  RIVERS,  RYGER  RIVERS,  RONEL 
RIVERS,  MELLARA  RIVERS,  alţii. 


CASA  LANNISTER 

Lannisterii  de  la  Casterly  Rock  rămân  principalii  susţinători  ai  pretenţiei 
Regelui  Tommen  la  Tronul  de  Fier.  Se  laudă  că  sunt  urmaşii  lui  Lânii  cel 
Iscusit,  legendarul  şarlatan  din  Epoca  Eroilor.  Aurul  de  la  Casterly  Rock  şi 
Dintele  de  Aur  a  făcut  Casa  Lannister  cea  mai  bogată  dintre  Marile  Case. 
Blazonul  lor  este  un  leu  pe  fond  purpuriu.  Deviza  lor  este  Ascultă-mi  răgetul! 

(TYWIN  LANNISTER),  Lord  de  Casterly  Rock,  Scut  al  Lannisportului, 
Păzitor  al  Vestului  şi  Mână  a  Regelui,  ucis  de  fiul  lui  pitic  în  privata  sa 

•  copiii  Lordului  Tywin: 

•  CERSEI,  sora  geamănă  a  lui  Jaime,  văduvă  a  Regelui  Robert  I  Baratheon, 
prizonieră  în  Marele  Sept  al  lui  Baelor 

•  SER  JATME,  fratele  geamăn  al  lui  Cersei,  zis  REGICIDUL,  Lord  Comandant 
al  Gărzii  Regelui 

•  scutierii  lui,  JOSMYN  PECKLEDON,  GARRETT  PAEGE,  LEW 
PIPER 

•  SER  ILYN  PAYNE,  un  cavaler  fără  limbă,  în  ultimul  timp  Dreptatea 
Regelui,  şi  călău 

•  SER  RONNET  CONNINGTON,  zis  RONNET  CEL  ROŞU,  Cava- 
lerul de  Cuibarul  Grifonului,  trimis  la  Iazul  Fecioarelor  cu  un  prizonier 

•  SER  ADDAM  MARBRAND,  SER  FLEMENT  BRAX,  SER  ALYN 
STACKSPEAR,  SER  STEFFON  SWYFT,  SER  HUMFREY  SWYFT, 
SER  LYLE  CRAKEHALL  zis  MISTREŢUL,  SER  JON  BETTLEY 
zis  JON  SPÂNUL,  cavaleri  în  oastea  lui  Ser  Jaime  la  Riverrun 

•  TYRION,  zis  PEZEVENGHIUL,  pitic  şi  patricid,  un  fugar  în  exil  peste 
Marea  îngustă 

•  slujitorii  lui  la  Casterly  Rock: 

•  MAESTER  CREYLEN,  vindecător,  preceptor  şi  sfetnic 

•  VYLARR,  căpitan  al  gărzilor 

•  SER  BENEDICT  BROOM,  maestru  al  armelor 

•  WAT  ZÂMBET  ALB,  un  cântăreţ 

•  fraţii  şi  surorile  Lordului  Tywin  şi  odraslele  lor 

•  SER  KEVAN  LANNISTER,  căsătorit  cu  Dorna  din  Casa  Swyft 

•  LADY  GENNA,  căsătorită  cu  Ser  Emmon  Frey,  acum  Lord  de  Riverrun 

•  fiul  cel  mare  al  Gennei,  (SER  CLEOS  FREY),  căsătorit  cu  Jeyne  din 
Casa  Darry,  omorât  de  tâlhari 

•  fiul  cel  mare  al  lui  Cleos,  SER  TYWIN  FREY,  zis  TY,  acum 
moştenitor  la  Riverrun 

•  al  doilea  fiu  al  lui  Cleos,  WILLEM  FREY,  un  scutier 

•  fiii  mai  mici  ai  Gennei,  SER  LYONEL  FREY,  (TION  FREY), 
WALDER  FREY  zis  WALDER  CEL  ROŞU 

•  (SER  TYGETT  LANNISTER),  mort  de  vărsat 

•  TYREK,  fiul  lui  Tygett,  dispărut  şi  presupus  mort 

•  LADY  ERMESANDE  HAYFORD,  soţia-copilă  a  lui  Tyrek 

•  (GERION  LANNISTER),  pierdut  pe  mare 

•  JOY  HILL,  fiica  bastardă  a  lui  Gerion,  de  unsprezece  ani 

•  alte  rude  apropiate  ale  Lordului  Tywin: 

•  (SER  STAFFORD  LANNISTER),  un  văr  şi  frate  al  soţiei  Lordului 
Tywin,  ucis  în  bătălia  de  la  Oxcross 

•  CERENNA  şi  MYRIELLE,  fiicele  lui  Stafford 

•  SER  DAVEN  LANNISTER,  fiul  lui  Stafford 

•  SER  DAMION  LANNISTER,  un  văr,  căsătorit  cu  Lady  Shiera  Crakehall 

•  fiul  lor,  SER  LUCION 

•  fiica  lor,  LANNA,  căsătorită  cu  Lordul  Antario  Jast 

•  LADY  MARGOT,  o  verişoară,  căsătorită  cu  Lordul  Titus  Peake 

•  lorzi  stegari  şi  supuşi,  Lorzi  ai  Vestului 

•  DAMON  MARBRAND,  Lord  de  Ashemark 

•  ROLAND  CRAKEHALL,  Lord  de  Crakehall 

•  SEBASTON  FARMAN,  Lord  de  Insula  Frumoasă 

•  TYTOS  BRAX,  Lord  de  Hornvale 

•  QUENTEN  BANEFORT,  Lord  de  Banefort 

•  SER  HARYS  SWYFT,  socrul  lui  Ser  Kevan  Lannister 

•  REGENARD  ESTREN,  Lord  de  Wyndhall 

•  GAWEN  WESTERLING,  Lord  de  Crag 

•  LORD  SELMOND  STACKSPEAR 

•  TERRENCE  KENNING,  Lord  de  Kayce 

•  LORD  ANTARIO  JAST 

•  LORD  ROBIN  MORELAND 

•  LADY  ALYSANNE  LEFFORD 

•  LEWYS  LYDDEN,  Lord  de  Grota  Adâncă 

•  LORD  PHILIP  PLUMM 

•  LORD  GARRISON  PRESTER 

•  SER  LORENT  LORCH,  un  cavaler  împroprietărit 

•  SER  GARTH  GREENFIELD,  un  cavaler  împroprietărit 

•  SER  LYMOND  VIKARY,  un  cavaler  împroprietărit 

•  SER  RAYNARD  RUTTIGER,  un  cavaler  împroprietărit 

•  SER  MANFRYD  YEW,  un  cavaler  împroprietărit 

•  SER  TYBOLT  HETHERSPOON,  un  cavaler  împroprietărit. 


CASA  MARTELL 

Dorne  a  fost  ultimul  dintre  Cele  Şapte  Regate  care  a  jurat  credinţă  Tronului 
de  Fier.  Sângele,  obiceiurile  şi  tot  trecutul  îi  deosebesc  pe  dornisheni  de 
celelalte  regate.  La  izbucnirea  Războiului  Celor  Cinci  Regi,  Dornul  a  stat 
deoparte,  dar  când  Myrcella  Baratheon  s-a  logodit  cu  Prinţul  Trystane, 
Sunspear  şi-a  declarat  sprijinul  pentru  Regele  Joffrey. 
Blazonul  Casei  Martell  este  un  soare  roşu  străpuns  de  o  suliţă  de  aur.  Deviza 
lor  este  Neplecat,  Neînfrânt,  Nesfărâmat. 

DORAN  NYMEROS  MARTELL,  Lord  de  Sunspear,  Prinţ  de  Dorne 

•  soţia  lui,  MELLARIO,  din  Oraşul  Liber  Norvos 

•  copiii  lor: 

•  PRINŢESA  ARIANNE,  moştenitor  la  Sunspear 

•  PRINŢUL  QUENTYN,  proaspăt  numit  cavaler,  crescut  la  Yronwood 

•  PRINŢUL  TRYSTANE,  logodit  cu  Myrcella  Baratheon 

•  SER  GASCOYNE  DE  LA  SÂNGELE  VERDE,  scutul  lui  jurat 

•  fraţii  şi  surorile  lui: 

•  (PRINŢESA  ELIA),  siluită  şi  ucisă  în  timpul  Jafului  de  la  Debarcaderul 
Regelui 

•  fiica  ei  (RHAENYS  TARGARYEN),  ucisă  în  timpul  Jafului  de  la 
Debarcaderul  Regelui 

•  fiul  ei,  (AEGON  TARGARYEN),  un  prunc  la  sân,  ucis  în  timpul 
Jafului  de  la  Debarcaderul  Regelui 

•  (PRINŢUL  OBERYN,  zis  VIPERA  ROŞIE),  ucis  de  Ser  Gregor  Clegane 
în  timpul  unui  duel  judiciar 

•  ţiitoarea  lui,  ELLARIA  SAND,  fiica  naturală  a  Lordului  Harmen  Uller 

•  fiicele  lui  bastarde,  ŞERPOAICELE  DE  PIATRĂ: 

•  OBARA,  fiica  lui  cu  o  târfă  din  oraşul  vechi 

•  NYMERIA,  zisă  LADY  NYM,  fiica  lui  cu  o  femeie  nobilă  din 
Vechiul  Volantis 

•  TYENE,  fiica  lui  cu  o  septă 

•  SARELLA,  fiica  lui  cu  o  femeie-căpitan  pe  un  vas  de  negoţ  din 
Insulele  Verii 


1324 


GEORGE  R.R.  MARTIN 


•  ELIA,  fiica  lui  cu  Ellaria  Sand 

•  OBELLA,  fiica  lui  cu  Ellaria  Sand 

•  DOREA,  fiica  lui  by  Ellaria  Sand 

•  LOREZA,  fiica  lui  cu  Ellaria  Sand 

•  Curtea  Prinţului  Doran 

•  la  Grădinile  de  Apă: 

•  AREO  HOTAH,  din  Norvos,  căpitan  al  gărzilor 

•  MAESTER  CALEOTTE,  sfetnic,  vindecător  şi  preceptor 

•  la  Sunspear: 

•  MAESTER  MYLES,  sfetnic,  vindecător  şi  preceptor 

•  RICASSO,  seneşal,  bătrân  şi  orb 

•  SER  MANFREY  MARTELL,  castelan  la  Sunspear 

•  LADY  ALYSE  LADYBRIGHT,  lord  vistiernic 

•  pupila  lui,  PRINŢESA  MYRCELLA  BARATHEON,  logodită  cu  Prinţul 
Trystane 

•  scutul  lui  jurat,  (SER  ARYS  OAKHEART),  ucis  de  Areo  Hotah 

•  camerista  şi  însoţitoarea  ei,  ROSAMUND  LANNISTER,  o  verişoară 
îndepărtată 

•  lorzii  lui  stegari,  Lorzi  ai  Dornului: 

•  ANDERS  YRONWOOD,  Lord  de  Yronwood,  Păzitor  al  Căii  de  Piatră, 
Sângele  Regal 

•  YNYS,  fiica  lui  cea  mai  mare,  căsătorită  cu  Ryon  Allyrion 

•  SER  CLETUS,  fiul  şi  moştenitorul  său 

•  GWYNETH,  mezina  lui,  o  fată  de  doisprezece  ani 

•  HARMEN  ULLER,  Lord  de  Hellholt 

•  DELONNE  ALLYRION,  Lady  of  Graţia  Zeilor 

•  RYON  ALLYRION,  fiul  şi  moştenitorul  ei 

•  DAGOS  MANWOODY,  Lord  de  Kingsgrave 

•  LARRA  BLACKMONT,  Lady  de  Blackmont 

•  NYMELLA  TOLAND,  Lady  de  Dealul  Fantomei 

•  QUENTYN  QORGYLE,  Lord  de  Sandstone 

•  SER  DEZIEL  DALT,  Cavalerul  de  Lemonwood 

•  FRANKLYN  FOWLER,  Lord  de  Skyreach,  zis  BĂTRÂNUL  ŞOIM, 
Păzitor  al  Trecătorii  Prinţului 

•  SER  SYMON  SANTAGAR,  Cavaler  de  Pădurea  Pătată 

•  EDRIC  DAYNE,  Lord  de  Starfall,  un  scutier 

•  TREBOR  JORDAYNE,  Lord  de  Tor 

•  TREMOND  GARGALEN,  Lord  de  Ţărmul  de  Sare 

•  DAERON  VAITH,  Lord  de  Dunele  Roşii. 


CASA  STARK 

Casa  Stark  se  trage  din  Brandon  Constructorul  şi  din  vechii  Regi  ai  Iernii. 
Vreme  de  mii  de  ani,  ei  au  domnit  la  Winterfell  ca  Regi  ai  Nordului,  până 
când  Torrhen  Stark,  Regele  care  a  îngenuncheat,  a  preferat  să-i  jure  credinţă 
lui  Aegon  Dragonul  decât  să  lupte.  Când  Lordul  Eddard  Stark  a  fost  executat 
de  către  Regele  Joffrey,  oamenii  Nordului  şi-au  lepădat  jurământul  faţă  de 
Tronul  de  Fier  şi  l-au  proclamat  pe  Robb,  fiul  Lordului  Eddard,  Rege  al 
Nordului.  In  timpul  Războiului  Celor  Cinci  Regi,  acesta  a  câştigat  fiecare 
bătălie,  dar  a  fost  trădat  şi  ucis  de  către  Freyi  şi  Boltoni,  la  Gemeni,  în  timpul 
nunţii  unchiului  său. 

(ROBB  STARK),  Rege  al  Nordului,  Rege  al  Tridentului,  Lord  de  Winterfell, 
zis  TÂNĂRUL  LUP,  ucis  la  Nunta  Roşie 

•  (VÂNTUL  CENUŞIU),  lupul  lui  străvechi,  omorât  la  Nunta  Roşie 

•  surorile  şi  fraţii  lui  legitimi: 

•  ŞANSA,  sora  lui,  căsătorită  cu  Tyrion  din  Casa  Lannister 

•  (LADY),  lupoaica  ei  străveche,  omorâtă  la  Castelul  Darry 

•  ARYA,  o  fată  de  unsprezece  ani,  dispărută  şi  socotită  moartă 

•  NYMERIA,  lupoaica  ei  străveche,  hoinară  în  ţinuturile  riverane 

•  BRANDON,  zis  BRAN,  un  băiat  infirm  de  nouă  ani,  moştenitor  la 
Winterfell,  crezut  mort 

•  VARĂ,  lupul  lui  străvechi 

•  RICKON,  un  băiat  de  patru  ani,  crezut  mort 

•  CÂINELE  LĂŢOS,  lupul  lui  străvechi,  negru  şi  sălbatic 

•  OSHA,  o  sălbatică,  odinioară  prizonieră  la  Winterfell 

•  fratele  lui  de  tată,  bastardul  JON  SNOW,  din  Rondul  de  Noapte 

•  NĂLUCĂ  lupul  străvechi  al  lui  Jon,  alb  şi  liniştit 

•  celelalte  rude  ale  sale: 

•  unchiul  lui,  BENJEN  STARK,  Prim  Cercetaş  al  Rondului  de  Noapte, 
pierdut  dincolo  de  Zid,  presupus  mort 

•  mătuşa  lui,  (LYSA  ARRYN),  Lady  de  Eyrie 

•  fiul  ei,  ROBERT  ARRYN,  Lord  de  Eyrie  şi  Apărător  al  Văii,  un  băiat 
bolnăvicios 

•  unchiul  lui,  EDMURE  TULLY,  Lord  de  Riverrun,  luat  prizonier  la 
Nunta  Roşie 

•  LADY  ROSLIN,  de  Casa  Frey,  mireasa  lui  Edmure,  însărcinată 

•  unchiul  lui,  SER  BRYNDEN  TULLY,  zis  PEŞTELE  NEGRU,  de  curând 
castelan  la  Riverrun,  acum  un  urmărit 

•  lorzi  stegari  la  Winterfell,  Lorzii  Nordului: 

•  JON  UMBER,  zis  MARELEJON,  Lord  de  Ultima  Vatră,  prizonier  la 
Gemeni 

•  (JON,  zis  MICULJON),  fiul  cel  mare  şi  moştenitor  al  Mareluijon,  ucis 
la  Nunta  Roşie 

•  MORS  zis  HRANA  CIORILOR,  unchiul  Mareluijon,  castelan  la 
Ultima  Vatră 

•  HOTHER  zis  URGIA  TÂRFELOR,  unchiul  Mareluijon,  de  asemenea 
castelan  la  Ultima  Vatră 

•  (CLEY  CERWYN),  Lord  de  Cerwyn,  omorât  la  Winterfell 

•  JONELLE,  sora  lui,  o  fecioară  de  treizeci  şi  doi  de  ani 

•  ROOSE  BOLTON,  Lord  de  Dreadfort 

•  (DOMERIC),  moştenitorul  lui,  mort  de  pântecăraie 

•  W  ALTON  zis  PICIOARE-DE-OŢEL,  căpitanul  lui 

•  RAMSAY  BOLTON,  fiul  lui  natural,  zis  BASTARDUL  LUI 
BOLRON,  Lord  de  Hornwood 

•  WALDER  FREY  şi  WALDER  FREY,  zişi  WALDER  CEL 
MARE  şi  MICUL  WALDER,  scutierii  lui  Ramsay 

•  BEN  OASE,  îngrijitorul  câinilor  la  Dreadfort 

•  (DUHOARE),  un  oştean  cu  faimă  proastă  pentru  mirosul  lui 
dezgustător,  ucis  în  timp  ce  se  dădea  drept  Ramsay 

•  Băieţii  Bastardului,  oştenii  lui  Ramsay: 

•  DICK  GĂLBEJITUL,  DAMON  DANSEAZĂ-PEN- 
TRU-MINE,  LUTON,  ALYN  URSUZUL,  JUPUITORUL, 
MÂRÂITUL 

•  (RICKARD  KARSTARK),  Lord  de  Karhold,  decapitat  de  Tânărul  Lup 
pentru  uciderea  unor  prizonieri 

•  (EDDARD),  fiul  său,  ucis  în  Pădurea  Şoaptelor 

•  (TORRHEN),  fiul  său,  ucis  în  Pădurea  Şoaptelor 

•  HARRION,  fiul  său,  prizonier  la  Iazul  Fecioarelor 

•  ALYS,  fiica  sa,  o  fecioară  de  cincisprezece  ani 

•  unchiul  lui  ARNOLF,  castelan  de  Karhold 

•  CREGAN,  fiul  cel  mare  al  lui  Arnolf 

•  ARTHOR,  mezinul  lui  Arnolf 

•  WYMAN  MANDERLY,  Lord  de  Portul  Alb,  imens  de  gras 

•  SER  WYLIS  MANDERLY,  fiul  cel  mare  şi  moştenitorul  lui,  foarte 
gras,  prizonier  la  Harrenhal 

•  soţia  lui  Wylis,  LEONA  de  Casa  Woolfield 

•  WYNAFRYD,  fiica  lor  cea  mare 

•  WYLLA,  mezina  lor 

•  (SER  WENDEL  MANDERLY),  al  doilea  fiu  al  Lordului  Wyman 
Manderly,  ucis  la  Nunta  Roşie 

•  SER  MARLON  MANDERLY,  vărul  lui,  comandant  al  garnizoanei 
de  la  Portul  Alb 

•  MAESTER  THEOMORE,  sfetnic,  preceptor,  vindecător 

•  WEX,  un  băiat  de  doisprezece  ani,  fost  scutier  al  lui  Theon  Greyjoy,  mut 

•  SER  BARTIMUS,  un  bătrân  cavaler,  olog  de  un  picior,  cu  un  singur 
ochi,  adesea  beat,  castelan  al  Vizuinii  Lupilor 

•  GARTH,  temnicer  şi  călău 

•  securea  lui,  LADY  LU 

•  THERRY,  un  tânăr  temnicer 

•  MAEGE  MORMONT,  Lady  de  Insula  Ursului,  Ursoaica 

•  (DACEY),  fiica  ei  cea  mare,  ucisă  la  Nunta  Roşie 

•  ALYSANE,  fiica  ei,  tânăra  Ursoaică 

•  LYRA,  JORELLE,  LYANNA,  fiicele  ei  mai  mici 

•  0EOR  MORMONT),  fratele  ei,  Lord  Comandant  al  Rondului  de 
Noapte,  ucis  de  propriii  lui  oameni 

•  SER  JORAH  MORMONT,  fiul  său,  un  xilat 

•  HOWLAND  REED,  Lord  de  Garda  Apei  Cenuşii,  un  om  al  mlaştinilot 

•  soţia  lui,  JYANA,  dintre  oamenii  mlaştinilot 

•  copiii  lor: 

•  MEERA,  o  tânără  vânătoreasă 

•  JOJEN,  un  băiat  dăruit  cu  clarviziunea  verde 

•  GALBART  GLOVER,  Stăpân  peste  Deepwood  Motte,  neînsurat 

•  ROBERT  GLOVER,  fratele  şi  moştenitorul  lui 

•  soţia  lui  Robert,  SYBELLE  din  Casa  Locke 

•  BENJICOT  BRANCH,  CÂRNUL  NED  WOODS,  oameni  ai  pădurii 
lupilor,  care  au  jurat  credinţă  faţă  de  Deepwood  Motte 

•  (SER  HELMAN  TALLHART),  Stăpân  peste  Castelul  lui  Torrhen,  ucis 
la  Duskendale 

•  (BENFRED),  fiul  şi  moştenitorul  lui,  ucis  de  oamenii  de  fier  la  Septul 
de  Piatră 

•  EDDARA,  fiica  sa,  prizonieră  la  Castelul  lui  Torrhen 

•  (LEOBALD),  fratele  lui,  omorât  la  Winterfell 

•  soţia  lui,  BERENA  de  Casa  Hornwood,  prizonieră  în  Castelul  lui 
Torrhen 

•  fiii  lor,  BRANDON  şi  BEREN,  de  asemenea  prizonieri  Castelul 
lui  Torrhen 

•  RODRIK  RYSWELL,  Lord  al  Pâraielor 

•  BARBREY  DUSTIN,  fiica  lui,  Lady  de  Barrowton,  văduva  Lordului 
Willam  Dustin 

•  HARWOOD  STOUT,  vasalul  ei,  lord  mărunt  la  Barrowton 

•  (BETHANY  BOLTON),  fiica  lui,  a  doua  soţie  a  Lordului  Roose 
Bolton,  răpusă  de  friguri 

•  ROGER  RYSWELL,  RICKARD  RYSWELL,  ROOSE  RYSWELL, 
verii  şi  lorzii  lui  stegari  puşi  pe  harţă 

•  LYESSA  FLINT,  Lady  de  Garda  Văduvei 

•  ONDREW  LOCKE,  Lord  de  Castelul  Vechi,  un  bătrân 

•  căpeteniile  clanurilor  munţilor: 

•  HUGO  WULL,  zis  CĂLDARE  sau  WULLUL 

•  BRANDON  NORREY,  zis  NORREYUL 

•  BRANDON  NORREY,  mezinul  lui 

•  TORREN  LIDDLE,  zis  LIDDLE 

•  DUNCAN  LIDDLE,  fiul  lui  cel  mare,  zis  LIDDLE  CEL  MARE,  un 
om  al  Rondului  de  Noapte 

•  MORGAN  LIDDLE,  al  doilea  fiu  al  său,  zis  LIDDLE  MIJLOCILĂ 

•  RICKARD  LIDDLE,  al  treilea  fiu  al  său,  zis  LIDDLE  CEL  MIC 

•  TORGHEN  FLINT,  dintre  Primii  Flint,  zis  FLINTUL  sau  BĂTRÂNUL 
FLINT 

•  DONNEL  FLINT  NEGRICIOSUL,  fiul  şi  moştenitorul  său 

•  ARTOS  FLINT,  al  doilea  fiu  al  său,  frate  vitreg  al  lui  Donnel 
Negriciosul. 


Blazonul  Casei  Stark  înfăţişează  un  lup  străvechi  cenuşiu  alergând  pe  un  câmp  alb  ca 
gheaţa.  Deviza  lor  este  Vine  iarna. 


CASA  TULLY 

Lordul  Edwyn  Tully  de  Riverrun  a  fost  unul  dintre  primii  lorzi  riverani 
care  i-au  jurat  credinţă  lui  Aegon  Cuceritorul.  Regele  Aegon  1-a  răsplătit 
ridicând  Casa  Tully  la  rang  de  stăpână  peste  toate  ţinuturile  Tridentului. 
Blazonul  Tully  este  un  păstrăv  sărind,  argintiu,  pe  un  fond  unduit  albastru 
cu  roşu.  Deviza  Tully  este  Familie,  Datorie,  Onoare. 

EDMURE  TULLY,  Lord  de  Riverrun,  luat  prizonier  la  nunta  sa  şi  ţinut 
ostatic  de  către  Freyi 

•  mireasa  lui,  LADY  ROSLIN  de  Casa  Frey,  acum  însărcinată 

•  sora  lui,  (LADY  CATELYN  STARK),  văduvă  a  Lordului  Eddard  Stark  de 
Winterfell,  ucis  la  Nunta  Roşie 

•  sora  lui,  (LADY  LYSA  ARRYN),  văduvă  a  Lordului  Jon  Arryn  de  Vale,  a 
murit  împinsă  de  pe  Eyrie 

•  unchiul  lui,  SER  BRYNDEN  TULLY,  zis  PEŞTELE  NEGRU,  fost  castelan 
la  Riverrun,  acum  un  proscris 

•  oamenii  săi  la  Riverrun: 

•  MAESTER  VYMAN,  sfetnic,  vindecător  şi  preceptor 

•  SER  DESMOND  GRELL,  maestru  al  armelor 

•  SER  ROBIN  RYGER,  căpitan  al  gărzilor 

•  LONG  LEW,  ELWOOD,  DELP,  străjeri 

•  UTHERYDES  WAYN,  administrator  de  Riverrun 

•  lorzii  lui  stegari,  Lorzi  ai  Tridentului: 

•  TYTOS  BLACKWOOD,  Lord  de  Raventree  Hali 

•  BRYNDEN,  fiul  cel  mare  şi  moştenitorul  lui 

•  (LUCAS),  al  doilea  fiu  al  său,  ucis  la  Nunta  Roşie 

•  HOSTER,  al  treilea  fiu  al  său,  un  băiat  studios 

•  EDMUND  şi  ALYN,  fiii  lui  mai  mici 

•  BETHANY,  fiica  sa,  o  fată  de  opt  ani 

•  (ROBERT),  mezinul  lui,  mort  de  pântecăraie 

•  JONOS  BRACKEN,  Lord  de  Stone  Hedge 

•  BARBARA,  JAYNE,  CATELYN,  BESS,  ALYSANNE,  cele  cinci 
fiice  ale  lui 

•  HILDY,  o  vivandieră 

•  JASON  MALLISTER,  Lord  de  Seagard,  prizonier  în  propriul  lui  castel 

•  PATREK,  fiul  lui  Jason  Mallister,  întemniţat  împreună  cu  tatăl  său 

•  SER  DENYS  MALLISTER,  unchiul  Lordului  Jason,  un  om  al  Rondului 
de  Noapte 

•  CLEMENT  PIPER,  Lord  de  Castelul  Pinkmaiden 

•  fiul  şi  moştenitorul  lui,  SER  MARQ  PIPER,  luat  prizonier  la  Nunta  Roşie 

•  KARYL  VANCE,  Lord  de  Popasul  Călătorului 

•  NORBERT  VANCE,  Lordul  orb  de  Atranta 

•  THEOMAR  SMALLWOOD,  Lord  de  Castelul  Ghindei 

•  WILLIAM  MOOTON,  Lord  de  Iazul  Fecioarelor 

•  ELEANOR,  fiica  şi  moştenitoarea  lui,  de  treisprezece  ani,  căsătorită  cu 
Dickon  Tarly  de  Horn  Hill 

•  SHELLA  WHENT,  deposedata  Lady  de  Harrenhal 

•  SER  HALMON  PAEGE 

•  LORD  LYMOND  GOODBROOK. 


CASA  TYRELL 


Tyrellii  s-au  ridicat  la  putere  ca  administratori  ai  Regilor  de  Reach,  deşi  susţin 
că  descind  din  Garth  Greenhand,  regele  grădinar  al  Primilor  Oameni.  Când 
ultimul  rege  din  Casa  Gardner  a  fost  ucis  pe  Câmpia  de  Foc,  administratorul 
său,  Harlen  Tyrell,  i-a  cedat  Highgardenul  lui  Aegon  Cuceritorul.  Aegon  i-a 
dat  castelul  şi  stăpânirea  asupra  Reachului.  Mace  Tyrell  şi-a  declarat  sprijinul 
pentru  Renly  Baratheon  încă  de  la  începutul  Războiului  Celor  Cinci  Regi, 
dându-i  mâna  fiicei  sale  Margaery.  După  moartea  lui  Renly,  Highgardenul 
s-a  aliat  cu  Lannisterii,  iar  Margaery  a  fost  logodită  cu  Regele  Joffrey. 

MACE  TYRELL,  Lord  de  Highgarden,  Păzitor  al  Sudului,  Apărător  al 
Hotarelor  şi  înalt  Mareşal  de  Reach 

•  soţia  lui,  LADY  ALERTE,  de  Casa  Hightower  din  Oraşul  Vechi 

•  copiii  lor: 

•  WILLAS,  fiul  cel  mare,  moştenitor  la  Highgarden 

•  SER  GARLAN,  zis  GALANTUL,  al  doilea  fiu  al  lor,  de  curând  ridicat  la 
rangul  de  Lord  de  Brightwater 

•  soţia  lui  Garlan,  LADY  LEONETTE  de  Casa  Fossoway 

•  SER  LORAS,  Cavalerul  Florilor,  fiul  lor  cel  mic,  un  frate  jurat  al  Gărzii 
Regelui,  rănit  la  Piatra  Dragonului 

•  MARGAERY,  fiica  lor,  de  două  ori  măritată  şi  de  două  ori  rămasă  văduvă 

•  însoţitoarele  şi  doamnele  de  onoare  ale  lui  Margaery: 

•  verişoarele  ei,  MEGGA,  ALLA  şi  ELINOR  TYRELL 

•  logodnicul  lui  Elinor  ALYN  AMBROSE,  scutier 

•  LADY  ALYSANNE  BULWER,  LADY  ALYCE  GRACEFORD, 
LADY  TAENA  MERRYWEATHER,  MEREDYTH  CRANE  zisă 
MERRY,  SEPTA  NYSTERICA,  însoţitoarele  ei 

•  mama  văduvă  a  lui  Mace,  LADY  OLENNA  de  Casa  Redwyne,  zisă  REGINA 
SPINILOR 

•  surorile  lui: 

•  LADY  MTNA,  căsătorită  cu  Paxter  Redwyne,  Lord  de  Arbor 

•  fiul  ei,  SER  HORAS  REDWYNE,  zis  HORROR 

•  fiul  ei,  SER  HOBBER  REDWYNE,  zis  SLOBBER 

•  fiica  ei,  DESMERA  REDWYNE,  de  şaisprezece  ani 

•  LADY  JANNA,  căsătorită  cu  Ser  Jon  Fossoway 

•  unchii  lui: 

•  unchiul  lui,  GARTH  TYRELL,  zis  CEL  MARE,  Lord  Seneşal  de 
Highgarden 

•  fiii  bastarzi  ai  lui  Garth,  GARSE  şi  GARRETT  FLOWERS 

•  unchiul  lui,  SER  MORYN  TYRELL,  Lord  Comandant  al  Gărzii  Oraşului 
din  Oraşul  Vechi 

•  unchiul  lui,  MAESTER  GORMON,  slujitor  al  Citadelei 

•  casa  lui  Mace  la  Hightower: 

•  MAESTER  LOMYS,  sfetnic,  vindecător  şi  preceptor 

•  IGON  VYRWEL,  căpitan  al  gărzilor 

•  SER  VORTIMER  CRANE,  maestru  al  armelor 

•  BUTTERBUMPS,  bufon  şi  farsor,  gras  din  cale-afară 

•  lorzii  lui  stegari,  Lorzi  de  Reach: 

•  RANDYLL  TARLY,  Lord  de  Horn  Hill,  la  comanda  armatei  Regelui 
Tommen  pe  Trident 

•  PAXTER  REDWYNE,  Lord  de  Arbor 

•  SER  HORAS  şi  SER  HOBBER,  fiii  lui  gemeni 

•  vindecătorul  Lordului  Paxter,  MAESTER  BALLABAR 

•  ARWYN  OAKHEART,  Lady  of  Old  Oak 

•  MATHIS  ROWAN,  Lord  de  Goldengrove 

•  LEYTON  HIGHTOWER,  Glasul  Oraşului  Vechi,  Lord  de  Port 

•  HUMFREY  HEWETT,  Lord  de  Scutul  de  Stejar 

•  FALIA  FLOWERS,  fiica  lui  bastardă 

•  OSBERT  SERRY,  Lord  de  Scutul  Sudului 

•  GUTHOR  GRIMM,  Lord  de  Scutul  Cenuşiu 

•  MORIBALD  CHESTER,  Lord  de  Scutul  Verde 

•  ORTON  MERRYWEATHER,  Lord  de  Longtable 

•  LADY  TAENA,  soţia  lui,  o  femeie  of  Myr 

•  RUSSELL,  fiul  ei,  un  băiat  de  şase  ani 

•  LORD  ARTHUR  AMBROSE 

•  LORENT  CASWELL,  Lord  de  Podul  Amar 

•  cavalerii  şi  supuşii  lui: 

•  SER  JON  FOSSOWAY,  dintre  merele  verzi  Fossoways 

•  SER  TANTON  FOSSOWAY,  dintre  merele  roşii  Fossoways. 


Blazonul  Tyrellilor  este  un  trandafir  de  aur  pe  un  fond  de  iarbă  verde.  Deviza  lor  este 
Devenind  Puternici. 


FRAŢII  JURAJI  Al  RONDULUI  DE  NOAPTE 


JON  SNOW,  Bastardul  de  la  Winterfell,  cel  de-al  nouă  sute  nouăzeci  şi 
optulea  Lord  Comandant  al  Rondului  de  Noapte 

•  NĂLUCĂ,  lupul  său  străvechi 

•  administratorul  său,  EDDISON  TOLLETT,  zis  EDD  CEL  TRIST, 

•  la  Castelul  Negru; 

•  MAESTER  AEMON  (TARGARYEN),  vindecător  şi  sfetnic,  un  bătrân 
orb,  de  o  sută  doi  ani 

•  administratorul  lui  Aemon,  CLYDAS 

•  administratorul  lui  Aemon,  SAMWELL  TARLY,  gras  şi  studios 

•  BOWEN  MARSH,  Lord  Administrator 

•  HOBB  TREI-DEGETE,  administrator  şi  bucătar-şef 

•  (DONAL  NOYE),  un  armurier  şi  fierar  ciung,  ucis  de  Mag  cel  Puternic 

•  OWE,  zis  TOLOMACUL,  TIM  BÂLBÂITUL,  MULLY,  CUGEN, 
DONNEL  HILL,  zis  CEL  DULCE,  LEW  STÂNGACIUL,  JEREN, 
TY,  DANNEL,  WICK  BĂŢ-CIOPLIT,  administratori 

•  OTHELL  YARWYCK,  Prim  Constructor 

•  GHEATĂ-DESPERECHEATĂ,  HALDER,  ALBETT,  KEGS,  ALF 
DE  RUNNYMUDD,  constructori 

•  SEPTONUL  CELLADOR,  un  beţiv  evlavios 

•  JACK  BULWER  CEL  NEGRU,  Prim  Cecetaş 

•  DYWEN,  KEDGE  ALBEAŢĂ,  BEDWYCK  zis  URIAŞUL,  GARTH 
PANĂ-CENUŞIE,  ULMER  DIN  PĂDUREA  REGELUI,  ELRON, 
GARRETT  LANCE-VERDE,  FULK  PURICELE,  PYPAR,  zis  PYP, 
GRENN,  zis  ZIMBRUL,  BERNARR,  zis  BERNARR  CEL  NEGRU, 
TIM  STONE,  RORY,  BEN  BĂRBOSUL,  TOM  BARLEYCORN 
GOADY,  LIDDLE  CEL  MARE,  LUKE  DE  LONGTOWN,  HAL 
PĂROSUL,  cercetaşi 

•  LEATHERS,  un  sălbatic  devenit  cioară 

•  SER  ALLISER  THORNE,  fost  maestru  al  armelor 

•  LORD  JANOS  SLYNT,  fost  comandant  al  Gărzii  Oraşului  de  la 
Debarcaderul  Regelui,  pentru  scurt  timp  Lord  de  Harrenhal 

•  IRON  EMMETT,  a  fost  înainte  la  Rondul  de  Est,  maestru  al  armelor 

•  HARETH  zis  CALUL,  GEMENII  ARRON  şi  EMRICK,  SATIN, 
ROBIN-  HOP,  novici  în  perioada  de  instrucţie 

•  la  Turnul  Umbrei 

•  SER  DENYS  MALLISTER,  comandant 

•  administratorul  şi  scutierul  lui,  WALLACE  MASSEY 

•  MAESTER  MULLIN,  vindecător  şi  sfetnic 

•  (QHORIN      HALFHAND,      SCUTIERUL  DALBRIDGE, 
EGGEN),cercetaşi,  ucişi  dincolo  de  Zid; 

•  STONESNAKE,  un  cercetaş,  pierdut  în  timp  ce  străbătea  Trecătoarea 
Ţipătului. 

•  la  Rondul  de  Est  la  Mare: 

•  COTTER  PYKE,  un  bastard  al  Insulelor  de  Fier,  comandant 

•  MAESTER  HARMUNE,  vindecător  şi  sfetnic 

•  OLD  TATTERSALT,  căpitan  al  Vântului  Negru 

•  SER  GLENDON  HEWETT,  maestru  de  arme 

•  SER  MAYNARD  HOLT,  căpitan  al  Ghearei 

•  RUSS  BARLEYCORN,  căpitan  al  Ciorii  Furtunii. 


SĂLBATICII  SAU  OAMENII  LIBERI 


MANCE  RAYDER,  Regele-de-Dincolo-de-Zid,  prizonier  la  Castelul  Negru 

•  soţia  lui,  (DALLA),  a  murit  pe  patul  de  naştere 

•  pruncul  lor,  născut  în  bătălie,  încă  fără  nume 

•  VAL,  sora  mai  mică  a  Daliei,  prizonieră  la  Castelul  Negru 

•  0ARL),  iubitul  lui  Val,  a  murit  căzând  de  pe  Zid 

•  căpitanii,  căpeteniile  şi  năvălitorii  lui: 

•  LORDUL  OASELOR,  numit  în  batjocură  RATTLESHIRT,  un 
năvălitor,  căpetenie  a  unei  cete  de  războinici,  prizonier  la  Castelul  Negru 

•  (YGRITTE),  o  tânără  suliţaşă,  iubita  lui  Jon  Snow,  ucisă  în  timpul 
atacului  asupra  Castelului  Negru 

•  RYK  zis  LANCE-LUNGĂ,  un  membru  al  cetei  sale 

•  RAGWYLE,  LENYL,  membrii  ai  cetei  sale 

•  TORMUND  TORMUND,  Regele-Mied  de  la  Castelul  Arămiu,  zis  NĂ- 
PASTA URIAŞILOR,  MARE  ORATOR,  SUFLĂTORUL  CORNULUI  şi 
SPĂRGĂTORUL  DE  GHEAŢĂ,  precum  şi  PUMN  DE  FIER,  CONSOR- 
TUL URSOAICELOR,  VORBITORUL  CU  ZEII  şi  TATĂL  OŞTIRILOR 

•  fiii  săi,  TOREGG  CEL  ÎNALT,  TORWYRD  BLEGUL,  DORMUND 
şi  DRYN,  fiica  sa  MUNDA,  TOREGG  THE  TALL,  TORWYRD 
THE  TAME,  DORMUND,  şi  DRYN,  fiica  sa  MUNDA 

•  PLÂNGĂTORUL,  zis  OMUL  CARE  PLÂBGE,  un  năvălitor  notoriu, 
căpetenie  a  cetei  sale  de  război 

•  (HARMA,  zisă  CAP-DE-CÂINE ),  moartă  sub  Zid 

•  HALLECK,  fratele  ei 

•  (STYR),  Magnarul  Thennilor,  ucis  în  vreme  ce  asalta  Castelul  Negru 

•  SIGORN,  fiul  lui  Styr,  noul  Magnar  al  Thennilor 

•  VARAMYR  zis  ŞASEPIEI,  un  om-fiară  şi  om-şlup,  zis  CUCUI,  pe  când 
era  mic 

•  UN-OCHI,  ŞIREATA,  VÂNĂTORUL,  lupii  lui 

•  fratele  lui,  (ŢUGUI),  omorât  de  un  câine 

•  tatăl  lui  adoptiv,  (HAGGON),  om-lup  şi  vânător. 


1336 


GEORGE  R.R.  MARTIN 


•  PĂLĂMIDA,  o  suliţaşă,  aspră  şi  urâtă 

•  (BRIAR,  GRISELLA),  oameni-fiare,  morţi  de  multă  vreme 

•  BORROQ,  zis  VIERUL,  un  om-fiară  foarte  temut 

•  GERRICK  SÂNGE-DE-REGE,  din  sângele  lui  Raymun  Barbă-Roşie 

•  cele  trei  fiice  ale  lui 

•  SOREN  SFĂRÂMĂTORUL  DE  PAVEZE,  un  războinic  renumit 

•  MORNA  MASCA  ALBĂ,  o  vrăjitoare  luptătoare,  o  năvălitoare 

•  YGON  TATĂ-BĂTRAN,  o  căpetenie  de  clan  cu  optsprezece  soţii 

•  MAREA  MORSĂ,  căpetenie  pe  Ţărmul  îngheţat 

•  Mama  Cârtiţa,  o  vrăjitoare  a  pădurilor,  înclinată  spre  profeţii 

•  BROGG,  GA  VIN  NEGUŢĂTORUL,  HARLE  VÂNĂTORUL, 
HARLE  FRUMUŞELUL,  HOWD  Rătăcitorul,  DOSS  ORBUL,  KYLEG 
URECHE-DE-LEMN,  DEVYN  JUPUITORUL-DE-FOCI,  căpetenii  şi 
şefi  printre  oamenii  liberi 

•  (ORELL,  zis  ORELL  VULTURUL),  un  om-fiară  ucis  de  Jon  Snow  în 
Trecătoarea  Ţipătului 

•  (MAG  MAR  TUN  DOH  WEG,  zis  MAG  CEL  PUTERNIC),  un  uriaş, 
omorât  de  Donai  Noye  la  poarta  Castelului  Negru 

•  WUN  WEG  WUN  DAR  WUN,  zis  WUN  WUN,  un  uriaş 

•  ROWAN,  HOLLY,  VEVERIŢA,  WILLOW  OCHI-DE-VRĂJITOARE 
FRENYA,  MYRTLE,  suliţaşe,  prizoniere  la  Zid. 


DINCOLO  DE  ZID 


în  Pădurea  Bântuită 

•  BRANDON  STARK,  zis  BRAN,  Prinţul  de  Winterfell  şi  moştenitor  al 
Nordului,  un  băiat  infirm  de  nouă  ani 

•  camarazii  şi  protectorii  lui: 

•  MEERA  REED,  o  fecioară  de   aisprezece  ani,  fiică  a  Lordului 
Howland  Reed  de  Garda  Apei  Cenuşii 

•  JOJEN  REED,  fratele  ei,  trisprezece  ani,  blestemată  viziunea  verde 

•  HODOR,  un  băiat  sărac  cu  duhul,  înalt  de  doi  metri 

•  călăuza  lui,  MÂINI-RECI,  înveşmântat  în  negru,  odinioară  om  al 
Rondului  de  Noapte,  probabil,  acum  un  mister 

la  Fortăreaţa  lui  Craster 

•  trădătorii,  cândva  oameni  ai  Rondului  de  Noapte: 

•  JUNGHER,  care  1-a  ucis  pe  Craster 

•  OLLO  CIUNGUL,  care  1-a  ucis  pe  Bătrânul  Urs,  Jeor  Mormont 

•  GARTH  DE  GREENAWAY,  MAWNEY,  GRUBBS,  ALAN  DE 
ROSBY,  foşti  cercetaşi 

•  KARL  PICIOR-STRÂMB,  OSS  ORFANUL,  BILL  MORMĂITUL, 
foşti  administratori. 

în  peşterile  de  sub  un  deal  cavernos 

•  CIOARA  CU  TREI  OCHI,  zisă  şi  ULTIMUL  CLARVĂZĂTOR 
VERDE,  vrăjitor  şi  călător  prin  vise,  cândva  frate  al  Rondului  de  Noapte 
pe  nume  BRYNDEN,  acum  mai  mult  copac  decât  om 

•  copiii  pădurii,  cei  ce  cântă  cântecul  pământului,  ultimii  din  rasa  lor  pe  cale 
de  disparţie: 

•  FRUNZĂ,  FRASIN,  SOLZI,  CUŢITUL  NEGRU,  BUCLE  NINSE, 
TĂCIUNI. 


ESSOS 
Dincolo  de  Marea  îngustă 


IN  BRAAVOS 


FERREGO  ANTARYON,  Lord  al  Mării  în  Braavos,  bolnăvicios  şi  neputincios 

•  QARRO  VOLENTIN,  Prima  Sabie  a  Braavosului,  protectorul  lui 

•  BELLEGERE  OTHERYS  zisă  PERLA  NEAGRĂ,  o  curtezană  descendentă 
a  reginei  pirat  cu  acelaşi  nume 

•  DOAMNA  CU  VĂL,  REGINA  MERLAN,  UMBRA  LUNII,  FIICA  AMUR- 
GULUI, PRIVIGHETOAREA,  POETA,  curtezane  celebre 

•  OMUL  BLAJIN  şi  ORFELINA,  slujitori  ai  Zeului  cu  Multe  Chipuri  de  la 
Casa  în  Negru  şi  Alb 

•  UMMA,  bucătăreasa  templului 

•  CHIPEŞUL,   GRĂSANUL,   LORDUL,   CHIPUL  ÎNCRUNTAT, 
SAŞIUL  şi  ÎNFOMETATUL,  slujitori  în  secret  ai  Zeului  cu  Multe  Chipuri 

•  ARYA  din  Casa  Stark,  o  novice  în  Casa  în  Negru  şi  Alb,  cunoscută  şi  ca  ARRY, 
NAN,  NEVĂSTUICA,  PORUMBIŢA,  SALTY  şi  CAT  A  CANALELOR 

•  BRUSCO,  un  negustor  de  peşte 

•  fiicele  lui,  TALEA  şi  BREA 

•  MERALYN,  zisă  MERRY  VESELA,  matroana  Portului  Vesel,  un  bordel  de 
lângă  Portul  Peticarului 

•  NEVASTA  MARINARULUI,  o  târfă  din  Portul  Vesel 

•  LANNA,  fiica  ei,  o  târfă  mai  tânără 

•  ROGGO  CEL  ROŞU,  GYLORO  DOTHARE,  GYLENO  DOTHARE, 
un  scrib  zis  PANA,  COSSOMO  SCAMATORUL,  clienţi  ai  Portului  Vesel 

•  TAGGANARO,  hoţ  de  buzunare  şi  tâlhar  în  port 

•  CASSO,  REGELE  FOCILOR,  foca  lui  dresată 

•  S'VRONE,  o  târfă  din  port,  cu  porniri  criminale 

•  FIICA  BEŢIVĂ,  o  târfă  capricioasă  din  fire. 


IN  VECHIUL  VOLANTIS 


Triarhii  aflaţi  la  putere: 

•  MALAQUO  MAEGYR,  Triarh  al  Volantisului,  un  tigru 

•  DONIPHOS  PAENYMION,  Triarh  al  Volantisului,  un  elefant 

•  NYESSOS  VHASSAR,  Triarh  al  Volantisului,  un  elefant 

oameni  din  Volantis: 

•  BENERRO,  înalt  Preot  al  lui  R'hllor,  Stăpânul  Luminii 

•  mâna  lui  dreaptă,  MOQORRO,  un  preot  al  lui  R'hllor 

•  VĂDUVA  ŢĂRMULUI,  o  bogată  sclavă  eliberată  a  oraşului,  zisă 
TÂRFA  LUI  VOGARRO 

•  protectorii  ei  fioroşi,  FIII  VĂDUVEI 

•  PENNY,  o  comediană  pitică 

•  scroafa  ei,  zisă  FRUMUŞICA 

•  câinele  ei,  SCRAŞNILĂ 

•  (GOLOGAN),  fratele  lui  Penny,  un  pitic  comedian,  ucis  şi  decapitat 

•  ALIOS  QHAEDAR,  un  candidat  la  funcţia  de  triarh 

•  PARQUELLO  VAELAROS,  un  candidat  la  funcţia  de  triarh 

•  BELICHO  STAEGONE,  un  candidat  la  funcţia  de  triarh 

•  GRAZDAN  MO  ERAZ,  un  mesager  din  Yunkai. 


ÎN  GOLFUL  SCLAVILOR 

•  în  Yunkai,  Oraşul  Galben: 

•  YURKHAZ  ZO  YUNZAK,  Comandant  Suprem  al  Oştirilor  şi  Aliaţilor 
din  Yunkai,  un  stăpân  de  sclavi  şi  nobil  bătrân  de  obârşie  ireproşabilă 

•  YEZZAN  ZO  QAGGAZ,  poreclit  în  batjocură  BALENA  GALBENA 
monstruos  de  obez,  imens  de  bogat 

•  DĂDACĂ,  sclavul  lui  supraveghetor 

•  DULCEAŢĂ,  un  sclav  hermafrodit,  comoara  lui 

•  SCAR,  un  sergent  şi  sclav  soldat 

•  MORGO,  un  sclav  soldat 

•  MORGHAZ  ZO  ZHERZYN,  un  nobil  adesea  cherchelit,  poreclit  în 
batjocură  CUCERITORUL  BEAT 

•  GORZHAK  ZO  ERAZ,  un  nobil  şi  stăpân  de  sclavi,  poreclit  în  batjocoră 
FAŢĂ  TERCIUITĂ 

•  FAEZHAR  ZO  FAEZ,  un  nobil  şi  stăpân  de  sclavi,  cunoscut  ca 
IEPURELE 

•  GHAZDOR  ZO  AHLAQ,  un  nobil  şi  stăpân  de  sclavi,  poreclit  în 
batjocură  OBRAJI-TREMURĂTORI 

•  PAEZHAR  ZO  MYRAQ,  un  nobil  mic  de  statură,  poreclit  în  batjocură 
MICUL  PORUMBEL 

•  CHEZDHAR  ZO  RHAEZN,  MAEZON  ZO  RHAEZN,  GRAZDHAN 
ZO  RHAEZN,  nobili  şi  fraţi,  porecliţi  LORZII  ZORNĂITORI 

•  CĂRĂUŞUL,  STĂPÂNUL-BESTIE,  EROUL  PARFUMAT,  nobili  şi 
stăpâni  de  sclavi 

•  în  Astapor,  Oraşul  Roşu: 

•  CLEON  CEL  MARE  zis  REGELE  MĂCELAR 

•  CLEON  al  II-lea,  succerosul  lui,  rege  pentru  opt  zile 

•  REGELE  TAIE-BEREGATĂ,  un  bărbier,  care  i-a  tăiat  gâtul  lui  Cleon 
al  II-lea  ca  să-i  fure  coroana 

•  REGINA  TÂRFĂ,  concubina  Regelui  Cleon  a  II-lea,  care  a  revendicat 
tronul  după  uciderea  acestuia. 


REGINA  DE  DINCOLO  DE  APĂ 

DAENERYS  TARGARYEN,  Prima  pe  Numele  Ei,  Regină  a  Meereenului, 
Regină  a  Andalilor,  a  Rhoynarilor  şi  a  Primilor  Oameni,  Stăpâna  Celor 
Şapte  Regate,  Protectoare  a  Ţinutului,  Khaleesi  a  Imensei  Mări  de  Iarbă,  zisă 
DAENERYS  NĂSCUTĂ  DIN  FURTUNĂ,  CEA  NEARSĂ,  MAMA 
DRAGONILOR. 

•  dragonii  ei,  DROGON,  VISERION,  RHAEGAL 

•  fratele  ei,  (RHAEGAR),  Prinţul  de  Piatra  Dragonului,  ucis  de  Robert 
Baratheon  pe  Trident 

•  fiica  lui  Rhaegar,  (RHAENYS),  ucis  în  timpul  Jafului  de  la  Debarcaderul 
Regelui 

•  fiul  lui  Rhaegar,  (AEGON),  un  prunc  în  faşă,  ucis  în  timpul  Jafului  de  la 
Debarcaderul  Regelui 

•  fratele  ei  (VISERYS),  Al  Treilea  pe  Numele  Său,  zis  REGELE  CERŞETOR, 
încoronat  cu  aur  topit 

•  nobilul  ei  soţ,  (DROGO),  un  khal  al  dothrakilor,  mort  din  cauza  unei  răni  agravate 

•  fiul  ei  cu  Drogo,  născut  mort  (RHAEGO),  ucis  în  pântece  de  maegi  Mirri 
Maz  Duur 

•  protectorii  ei: 

•  SER  BARRISTAN  SELMY,  zis  BARRISTAN  VITEAZUL,  Lord  Comandant 
al  Gărzii  Reginei 

•  flăcăii  lui,  scutieri  care  se  antrenează  să  devină  cavaleri: 

•  TUMCO  LHO,  din  Insulele  Basiliscului 

•  LARRAQ,  zis  BICIUL,  din  Meereen 

•  MIELUL  ROŞU,  un  sclav  eliberat  din  Lhazar 

•  BĂIEŢII,  trei  fraţi  Ghiscari 

•  VÂNJOSUL  BELWAS,  eunuc  şi  fost  sclav  luptător 

•  călăreţii  ei  de  sânge  dothraki: 

•  JHOGO,  biciul,  sânge  din  sângele  ei 

•  AGGO,  arcul,  sânge  din  sângele  ei 

•  RAKHARO,  arakhul,  sânge  din  sângele  ei 

•  căpitanii  şi  comandanţii  ei: 

•  DAARIO  NAHARIS,  un  tyroshi  extravagant,  mercenar,  căpitan  al 
Ciorilor  Furtunii,  o  companie  liberă 

•  BEN  PLUMM,  zis  OACHEŞUL  BEN,  un  mercenar  metis,  la  comanda 
companiei  Fiilor  Secunzi,  o  companie  liberă 

•  VIERMELE  CENUŞIU,  un  eunuc,  la  comanda  Celor  Nepătaţi,  o 
companie  de  eunuci  infanterişti 

•  EROUL,  un  căpitan  Nepătat,  adjunctul  comandantului 

•  SCUTUL  NECLINTIT,  un  lăncier  Nepătat 

•  MOLLONO  YOS  DOB,  comandant  al  Scuturilor  Neclintite,  o  companie 
de  sclavi  eliberaţi 

•  SYMON  SPATE-CRESTAT,  comandant  al  FRAŢILOR  LIBERI,  o 
compaie  de  sclavi  eliberaţi 

•  MARSELEN,  comandant  al  OAMENILOR  MAMEI,  o  companie  de 
scalvi  eliberaţi,  un  eunuc,  fratele  lui  Missandei 

•  GROLEO  de  Pentos,  fost  căpitan  al  marii  Saduleon,  acum  amiral  fără  flotă 

•  ROMMO,  un  jaqqa  rhan  al  dothrakilor 

•  curtea  ei  în  Meereen: 

•  RE2NAK  MO  REZNAK,  seneşalul  ei,  pleşuv  şi  onctuos 

•  SKAHAZ  MO  KANDAQ,  zis  ŢEASTĂ-RASĂ,  comandantul  ras  în  cap 
al  Fiarelor  de  Bronz,  garda  oraşului 

•  cameristele  şi  slujitoarele  ei: 

•  IRRI  şi  JHIQUI,  tinere  femei  dothraki 

•  MISSANDEI,  o  scribă  şi  traducătoare  din  Naath 

•  GRAZDAR,  QEZZA,  MEZZARA,  KEZMYA,  AZZAK,  BHAKAZ, 
MIKLAZ,  DHAZZAR,  DRAQAZ,  JHEZANE,  copii  ai  piramidelor  din 
Meereen,  paharnicii  şi  pajii  ei 

•  oameni  din  Meereen,  de  obârşie  nobilă  şi  oameni  de  rând: 

•  GALAZZA  GALARE,  Graţia  Verde,  înaltă  preoteasă  în  Templul 
Graţiilor 

•  GRAZDAM  ZO  GALARE,  vărul  ei,  un  nobil 

•  HIZDAHR  ZO  LORAQ,  un  nobil  bogat  din  Meereen  nobil,  din  linia 
străveche 

•  MARGHAZ  ZO  LORAQ,  vărul  lui 

•  RYLONA  RHEE,  femeie  eliberată  şi  harpistă 

•  (HAZZEA),  fiica  de  patru  ani  a  unui  fermier 

•  GOGHOR  URIAŞUL,  KHRAZZ,  BELAQUO  SFARMĂ-OASE,  CA- 
MARRON  SOCOTEALĂ,  ITHOKE  NEÎNFRICATUL,  MOTANUL 
TĂRCAT,  BARSENA  PĂR-NEGRU,  PIELE-DE-OŢEL,  luptători  din 
arenele  de  luptă  şi  sclavi  eliberaţi 

*  aliaţii  ei  incerţi,  falşii  prieteni  şi  duşmanii  cunoscuţi: 

•  SER  JORAH  MORMONT,  fost  Lord  de  Insula  Ursului 

•  (MIRRI  MAZ  DUUR),  vrăjitoare  şi  maegi,  o  slujitoare  a  Marelui  Păstor 
din  Lhazar 

•  XARO  XHOAN  DAXOS,  un  prinţ  al  negoţului  din  Qarth 

•  QUAITHE,  prezicătoare  mascată  din  Asshai 

•  ILLYRIO  MOPATIS,  un  magister  din  Oraşul  Liber  Pentos,  care  a  aranjat 
căsătoria  lui  Daenerys  cu  Khal  Drogo 

•  CLEON  CEL  MARE,  regele  măcelar  al  Astaporului 

•  pretendenţii  Reginei 

•  în  Golful  Sclavilor: 

•  DAARIO  NAHARIS,  din  Tyrosh,  un  mercenar  şi  căpitan  al  Ciorilor 
Furtunii 

•  HIZDAHR  ZO  LORAQ,  un  nobil  bogat  din  Meereen 

•  SKAHAZ  MO  KANDAQ,  zis  ŢEASTĂ-RASĂ,  un  nobil  măruţ  din 
Meereen 

•  CLEON  CEL  MARE,  regele  măcelar  al  Astaporului 

•  în  Volantis: 

•  PRINŢUL  QUENTYN  MARTELL,  fiul  cel  mare  al  lui  Doran 
Martell,  Lord  de  Sunspear  şi  Prinţ  de  Dome 

•  supuşii  şi  însoţitorii  lui: 

•  (SER  CLETUS  YRONWOOD),  moştenitor  la  Yronwood, 
ucis  de  corsari 

•  SER  ARCHIBALD  YRONWOOD,  văr  cu  Cletus,  zis 
VOINICUL 

•  SER  GERRIS  DRINKWATER 

•  (SER  WILLAM  WELLS),  ucis  de  corsari 

•  (MAESTER  KEDRY),  ucis  de  corsari 

•  pe  Rhoyne: 

•  TÂNĂRUL  GRIFF,  un  flăcău  de  optsprezece  ani,  cu  barba  albastră 

•  tatăl  lui  adoptiv,  GRIFF,  un  mercenar  care  a  luptat  în  Compania 
de  Aur 

•  însoţitorii,  profesorii  şi  apărătorii  lui: 

•  SER  ROLLY  DUCKFIELD,  zis  RAŢĂ,  un  cavaler 

•  SEPTA  LEMORE,  o  femeie  a  Credinţei 

•  HALDON,  zis  JUMĂTATE-MAESTER,  profesorul  lui 

•  YANDRY,  proprietar  şi  căpitan  al  Sfioasei  Fecioare 

•  YSILLA,  soţia  lui 

•  pe  mare: 

•  VICTARION  GREYJOY,  Lord  Căpitan  al  Flotei  de  Fier,  zis 
CĂPITANUL  DE  FIER 

•  ibovnica  lui  cu  piele  întunecată  şi  fără  limbă,  dăruită  lui  de  Euron 
Ochi-de-Cioară 

•  vindecătorul  lui,  MAESTER  KERWIN,  anterior  la  Scutul  Verde, 
dşruit  lui  de  Euron  Ochi-de-Cioară 

•  echipajul  lui  pe  Victoria  de  Fier. 

•  WULFE  ONE-EAR,  RAGNOR  PYKE,  LONGWATER 
PYKE,  TOM  TIDEWOOD,  BURTON  HUMBLE, 
QUELLON  HUMBLE,  STEFFAR  STAMMERER 

•  căpitanii  lui: 

•  RODRIK  SPARR,  zis  ŞOARECELE  DE  CÂMP,  căpitan 
al  Mâhnirii 

•  RALF  STONEHOUSE  CEL  ROŞU,  căpitan  al  Bufonului  Roşu 

•  MANFRYD  MERLYN,  căpitan  al  Zmeului 

•  RALF  ŞCHIOPUL,  căpitan  al  Lordului  Quellon 

•  TOM  CODD,  zis  FĂRÂ-SÂNGE,  căpitan  al  Tânguirii 

•  DAEGON  SHEPHERD,  zis  PĂSTORUL  NEGRU,  căpitan 
al  Pumnalului. 

Targaryenii  sunt  sângele  dragonilor,  descendenţi  din  înalţii  lorzi  ai  Ţinutului  Liber  al 
Valyriei,  fapt  dovedit  de  ochii  lor  liliachii,  indigo  sau  violeţi  şi  de  părul  argintiu-auriu. 
Pentru  a-şi  păstra  sângele  regal  şi  pentru  a-i  conserva  puritatea,  Casa  Targayen  a 
căsătorit  adesea  frate  cu  soră,  văr  cu  verişoară,  unchi  cu  nepoată.  întemeietorul  dinas- 
tiei, Aegon  Cuceritorul,  şi-a  luat  de  soţii  ambele  surori  şi  a  zămislit  copii  cu  fiecare. 
Blazonul  Targaryen  este  un  dragon  cu  trei  capete,  roşu  pe  fond  negru,  iar  cele  trei 
capete  îi  reprezintă  pe  Aegon  şi  pe  surorile  sale.  Deviza  Targaryen  este  Foc  şi  Sânge. 


MERCENARII  COMPANIILOR  LIBERE,  BĂRBAŢI  Şl  FEMEI 


COMPANIA  DE  AUR,  zece  mii  de  oşteni  puternici,  de  loialitate  incertă: 

•  HARRY  STRICKLAND  VAGABONDUL,  căpitanul  general 

•  WATKYN,  scutierul  şi  paharnicul  lui 

•  (SER  MYLES  TOYNE,  zis  INIMĂ-NE AGRĂ) ,  mort  de  patru  ani,  fostul 
căpitan  general 

•  NEGRUL  BALAQ,  un  bătrân  cărunt  din  Insulele  Verii,  comandant  al 
arcaşilor  companiei 

•  LYSONO  MAAR,  un  mercenar  din  Oraşul  Liber  Lys,  căpitanul  iscoadelor 
din  companie 

•  GORYS  EDORYEN,  un  mercenar  din  Oraşul  Liber  Volantis,  trezorierul 
companiei 

•  SER  FRANKLYN  FLOWERS,  Bastardul  de  la  Castelul  Cidrului,  un  mercenar 
din  Reach 

•  SER  MARQ  MANDRAKE,  un  exilat  evadat  din  sclavie,  cu  faţa  plină  de  urme 
de  vărsat 

•  SER  LASWELL  PEAKE,  un  lord  exilat 

•  fraţii  lui,  TORMAN  şi  PYKEWOOD 

•  SER  TRIST  AN  RIVERS,  bastard,  proscris  şi  exilat 

•  CASPOR  HILL,  HUMFREY  STONE,  MALOJAYN,  DICK  COLE,  WILL 
COLE,  LORIMAS  MUDD,  JON  LOTHSTON,  LYMOND  PEASE,  SER 
BRENDEL  BYRNE,  DUNCAN  STRONG,  DENYS  STRONG,  CHAINS, 
TÂNĂRUL  JOHN  MUDD,  sergenţi  ai  companiei 

•  (SER  AEGOR  RIVERS,  zis  OŢELUL  ÎNVERŞUNAT),  un  fiu  bastard  al 
Regelui  Aegon  al  IV-lea  Targaiyen,  întemeietorul  companiei) 

•  (MAELYS  I  BLACKFYRE,  zis  MAELYS  CEL  MONSTRUOS),  căpitan 
general  al  companiei,  pretendent  la  Tronul  de  Fier  al  Westerosului,  membru 
al  Cetei  de  Nouă,  ucis  în  timpul  Războiului  Regilor  de  Nouă  Parale 

HOINARII,  două  mii  de  călăreţi  şi  intanterişti,  juraţi  Yunkaiului 

•  PRINŢUL  ZDRENŢĂROS,  un  fost  nobil  din  Oraşul  Liber  al  Pentosului, 
căpitan  şi  fondator 

•  CAGGO,  zis  UCIGAŞUL  CADAVRULUI,  mâna  lui  dreaptă 

•  DENZO  D'HAN,  bardul  războinic,  mâna  lui  stângă 

•  HUGH  HUNGERFORD,  sergent,  fost  trezorier  al  companei,  sancţionat 
trei  degete  pentru  furt 

•  SER  ORSON  STONE,  SER  LUCIFER  LUNGUL,  WILL  AL  PĂDURI- 
LOR, DICK  PĂIOSUL,  JACK  ROŞCOVANUL,  mercenari  din  Westeros 

•  FRUMOASA  MERIS,  torţionara  companiei 

•  HÂRŢOAGE,  un  săbier  volanten  şi  cititor  împătimit 

•  FASOLE,  un  arbaletist  din  Myr 

•  MOŞ  BILL  CIOLĂNOSUL,  un  bărbat  ofilit  din  Insulele  Verii 

•  MYRIO  MYRAKIS,  un  mercenar  din  Pentos 

COMPANIA  PISICII,  trei  mii  de  oşteni  puternici,  juraţi  Yunkaiului 

•  BARBĂ-NSÂNGERATĂ,  căpitan  şi  comandant 

LĂNCILE  LUNGI,  opt  sute  de  călăreţi,  juraţi  Yunkaiului 

•  GYLO  RHEGAN,  căpitan  şi  comandant 

FIII  SECUNZI,  cinci  mii  de  călăreţi,  juraţi  Reginei  Daenerys 

•  OACHEŞUL  BEN  PLUMM,  căpitan  şi  comandant 

•  KASPORIO,  zis  KASPORIO  VICLEANUL,  un  ucigaş  plătit,  adjunctul 
comandantului 

•  TYBERO  ISTARION,  zis  CĂLIMARĂ,  trezorierul  companiei 

•  CIOCANUL,  un  fierar  şi  armurier  beţiv 

•  ucenicul  lui,  zis  CUIUL 

•  FURĂCIUNE,  un  sergent  ciung 

•  KEM,  un  tânăr  mercenar  din  Fundătura  Puricilor 

•  BOKKOKO,  un  mânuitor  al  securii  cu  o  faimă  teribilă 

•  UHLAN,  un  sergent  al  companiei 

CIORILE  FURTUNII,  cinci  sute  de  călăreţi,  juraţi  Reginei  Daenerys 

•  DAAERIO  NAHARIS,  căpitan  şi  comandant 

•  VĂDUVORJL,  adjunctul  său 

•  JOKIN,  comandant  al  arcaşilor  companiei. 


MULŢUMIRI 


Ultimul  volum  a  fost  infernal.  Acesta  este  de  trei  ori  pe  atât  şi  încă  ceva 
în  plus.  Din  nou  vreau  să  le  mulţumesc  redactorilor  şi  editorilor  mei  pe  care 
i-am  chinuit  îndelung:  lui  Jane  Johnson  şi  Joy  Chamberlain  de  la  Voyager;  lui 
Scott  Shannon,  Nita  Taublib  şi  Anne  Groell  de  la  Bantam.  Înţelegerea  şi 
umorul  fin  de  care  au  dat  dovadă  şi  sfaturile  lor  înţelepte  m-au  ajutat  în 
dificila  încercare,  de  aceea  nu  voi  înceta  nicicând  să  le  fiu  recunoscător  pentru 
imensa  lor  răbdare. 

Le  mulţumesc  de  asemenea  agenţilor  mei,  care  au  fost  la  fel  de  răbdători 
şi  mi-au  acordat  sprijinul  lor  necondiţionat:  lui  Chris  Lotts,  Vince  Gerardis, 
fabuloasei  Kay  McCauley  şi  celui  care  nu  mai  este  printre  noi,  Ralph 
Vicinanza.  Ralph  mi-aş  fi  dorit  să  fii  aici  să  împărtăşim  bucuria  acestei  zile. 

Ii  sunt  recunoscător  lui  Stephen  Boucher,  australianul  rătăcitor  datorită 
căruia  computerul  meu  este  uns  şi  zumzăie  ori  de  câte  ori  vine  în  Santa  Fe  şi 
servim  împreună  la  micul  dejun  câte  un  burrito  (Xmas)  şi  un  jalapeno  cu  şuncă. 

Revenind  la  frontul  de  acasă,  îmi  exprim  recunoştinţa  faţă  de  dragii  mei 
prieteni  Melinda  Snodgrass  şi  Daniel  Abraham  pentru  încurajările  şi  sprijinul 
acordat,  faţă  de  Pati  Negle,  care  se  îngrijeşte  de  colţul  meu  de  internet,  şi  faţă 
de  uluitoarea  Raza  Golden  pentru  mesele,  arta  şi  permanenta  ei  bună 
dispoziţie  care  au  înseninat  până  şi  cea  mai  întunecată  zi  în  Terrapin  Station. 
Chiar  dacă  a  încercat  să-mi  fure  pisica. 

Oricât  mi-a  luat  să  duc  la  capăt  acest  dans,  cu  siguranţă  mi-ar  fi  luat  mai 
multă  vreme  fără  susţinerea  credinciosului  meu  asistent  şi  uneori  însoţitor 
de  călătorie  Ty  Franck,  care  are  grijă  de  computerul  meu  când  nu  este 
Stephen  prin  preajmă,  îndepărtând  mulţimea  de  e-mailuri  nedorite  din  pragul 
uşii  mele  virtuale,  care  îndeplineşte  tot  felul  de  comisioane,  pune  ordine  în 
fişiere,  îmi  prepară  cafeaua,  face  plimbări  în  locul  meu  şi  îmi  cere  zece  mii  de 

dolari  doar  pentru  a  schimba  un  bec  -  şi  asta  în  fiecare  joi  în  timp  ce  lucrează 
la  formidabilele  lui  cărţi. 

In  cele  din  urmă,  doresc  să-mi  exprim  toată  dragostea  şi  gratitudinea  faţă 
de  soţia  mea  Parris,  care  mi-a  fost  alături  în  paşi  de  dans.  Te  iubesc,  Phipps. 


George  R.R.  Martin 
13  mai  2011 


colecţia/ 

nautilu) 


„Trecutul  este  accesibil  celor  doritori  să-l  dezgroape.  Prezentul  este  efemer.  Nautilus 
priveşte  însă  doar  viitorul,  care  poate  uimi  sau  umple  de  dezamăgiri,  extazia  sau  îngrozi, 
fiindcă  SF-ul  este  cronicarul  cel  mai  acut  al  angoaselor  noastre  faţă  de  societate  sau 
chiar  faţă  de  noi  înşine. 

Iar  pentru  cei  care  au  nevoie  de  cârja  realităţii,  doar  atât:  dacă  într-o  peşteră  există  un 
grup  de  oameni,  literatura  mainstream  va  scrie  în  detalii  mişcătoare  despre  cei  care 
trăiesc  înăuntru.  SF-ul  va  scrie  despre  cei  care  încearcă  să  evadeze." 

Mihai-Dan  Pavelescu 

Colecţia  Nautilus  este  cel  mai  cunoscut  brand  din  science  fictionul  românesc.  Dacă 
n-aţi  auzit  de  Nemira  -  Nautilus  înseamnă  că  n-aţi  auzit  de  Isaac  Asimov  sau  de  Frank 
Herbert.  De  George  R.R.  Martin,  de  Philip  K.  Dick  sau  de  Orson  Scott  Card,  de  antolo- 
giile Gardner  Dozois,  esenţa  SF-ului  mondial.  Şi  de  mulţi  alţi  autori  publicaţi  în  cele 
peste  trei  sute  cincizeci  de  titluri  ale  colecţiei.  De  douăzeci  de  ani.  Nautilus  propune 
cititorilor  săi  toate  numele  mari  ale  literaturii  SF  &  Fantasy,  răsplătite  cu  cele  mai 
prestigioase  premii  literare  ale  genului.  Dacă  imaginaţia  are  totuşi  graniţe,  fiţi  siguri 
că  fiecare  volum  le  va  împinge  şi  mai  departe! 

în  curând: 

Orson  Scott  Card,  Navele  Pământului 
George  R.R.  Martin,  Gardner  Dozois,  Războinicii 


